
MEMOIRES 


DE 


PHILIPPE    DE    COMINES. 


I.    C.     1).    M.,    T.    IV. 


La  notice  suivante  sur  Coniines  est  l'ouvrage  de  M.  Fré- 
déric Boissière,  agrégé  d'histoire,  professeur  gu  Collège 
llollin.  Ce  travail,  où  la  connaissance  précise  des  faits  se 
inéle  a  un  remarquable  es[)rit  philosophique,  a  été  l'œu- 
vre (lernicre  d'un  jeune  honinie  qui  promettait  d'honorer 
en  Fnince  les  études  historiques.  Une  maladie  violente 
a  emporté  en  peu  de  jours  M.  Frédéric  Boissière.  Quinze 
jours  avant  sa  mort ,  M.  Frédéiic  Boissière,  sans  souf- 
france, sans  tristesse,  sans  noirs  pressentiments,  causait 
avec  nous  de  la  notice  qu'il  venait  d'achever  ;  nous  par- 


lions ensemble  de  Coniines,  de  Louis  XI,  de  Char- 
les VIIL  Aurions-nous  pu  penser  que  ce  jeune  savant 
de  vingt-quatre  ans  serait  sitôt  englouti  dans  la  tombe 
avec  toutes  ses  espérances ,  avec  tout  son  avenir  !  En 
écrivant  ici  le  nom  de  M.  Frédéric  Boissière  qui ,  s'il 
eût  vécu,  aurait  laissé  après  lui  d'importants  ouvrages, 
nous  sentons  dans  notre  cœur  un  vif  désir  que  cette 
AouveUe  Collection  des  Mémoires  ait  quelque  durée 
dans  le  monde,  pour  que  la  renommée  d'un  pauvre  jeune 
homme  puisse  y  trouver  sa  part. 


N  O  T I C  E 


SUR    PHILIPPE    DE    GOMINES 


SUR  SES   MEMOIRES. 


Pliilippe  deComines  ntiquit  vers  1445,  au  châ- 
teau de  Comines,   près  Meuriy,  d'une  noble  el 
ancienne  famille  de  Flandres.  Nicolas  de  la  Clile 
de  Comines,  son  père  ,  avait  été  armé  chevalier 
par  Philippe-le-Boii ,  duc  de  Bourgogne  ,  avant 
la  bataille  de  Wimen.  Le  nouveau  chevalier  tint 
à  honneur  de  montrer  qu'il  était  digne  de  ses 
éperons;  il  combattit  vaillamment  et  tomba  en- 
tre les  mains  de  l'ennemi.  Dans  les  dissensions 
civiles  de  la  Flandres,  il  resta  const.imraent  fidèle 
à  la  cause  des  ducs.  Bailli  de  Flandres  en  1435, 
il  fut  chassé  par  les  Gantois  soulevés,  et  rétabli 
après  la  victoire  des  Baurguigoons.  Il  mourut  en 
1454,  laissant  pour  héritage  à  son  fds  Philippe, 
encore  en  bas-àce ,  des  domaines  considérables, 
mais  grevés  d'hypothèques,  et  la  protection  vaine 
el  trompeuse  souvent  de  la  maison  de  Bourgogne. 
Le  jeune  Philippe  de  Comines,  abandonné  à  lui- 
même  sous  la  tutelle  de  Jean  de  la  Clite,  son 
cousin ,  se  livra  de  son  propre  mouvement  à  des 
études  assez  étendues  pour  cette  époque.  Suivant 
le  penchant  de  son  esprit,  il  s'adonna  à  l'his- 
toire, considérant  les  événements  sous  leur  côté 
politique,  el  se  préoccupant  surtout  des  ensei- 
gnements pratiques  qui  en  ressortenl.  Il  recher- 
chait  la   conversation  des  étrangers,   et  apprit 
probablement   par    leur   commerce   l'allemand , 
l'italien  et  l'espagnol.  Dès  sa  i>remière  jeunesse, 
il  contracta  Ihabitude  du  travail ,  qui  devint  pour 
lui,  pendant  le  reste  de  sa  vie,  un  besoin  de  tous 
les  jours  et  de   tous  les  instants.  L'oisiveté  lui 
inspirait  un  profond  mépris;  celui  qui  ne  travaille 
pas,  avail-il  coutume  de  dire,  qu'il  ne  mange 
pas.  Au  reste,  il  ne  sut  jamais  le  latin  el  le  re- 
gretta amèrement  toute  sa  vie  (1). 

Présenlé  à  Lille,  en  1464,  à  Charles,  comte 
de  Charolais,  depuis  duc  de  Bourgogne,  le  jeurje 
Comines  fut  allaché  à  la  cour  de  ce  prince;  il  le 
suivit  dans  la  guerre  du  bien  public  el  à  la  ba- 
taille de  Moullliéry,  opposant  déj^  ses  conseils 
sages  el  réfléchis  à  la  fougue  impétueuse  de 
Charles-Ie-Téméraire.  La  prudence  de  Philippe 
de  Comines  se  développait  au  milieu  du  limiulle 
des  camps  el  du  conflit  des  iniérêls  rivaux;  cet 

(1)  Paquet;  ;;Mémoires  pour  servir  à  l'histoire  litté- 
raire des  Pays-Bas.  SIeidan,  vie  deComines,  en  télé 
de  la  traduction  latine  de  cet  historien.  SIeidan  tenait 
«es  détails  sur  la  vie  fie  Comines,  de  la  bouche  de  Ma- 


esprit  d'observation  qui  pénètre  les  parlis  el  dé- 
couvre leurs  intentions  sous  leurs  actes,  s'exerçait 
dans  Comines  et  acquérait  de  jour  en  jour  plus 
de  subtilité  el  de  justesse;  il  s'habituait  à  juger 
les  événements  dans  leurs  causes  el  dans  leurs 
résultats,  à  devancer  pour  eux  l'avenir.  La  guerre 
du  bien  public,  les  traités  de  Conflaos  et  de 
Saint- Maur  lui  révélèrent  une  puissance  incon- 
nue qui,  humble  el  pacifique,  dominait  l'orgueil- 
leux emportement  des  princes  et  des  seigneurs; 
Comines  comprit  Louis  XI. 

En  1468,  Louis  XI  vint  en  personne  négocier 
à  Péronne  avec  Charles-le-Téméraire  ;  il  comp- 
tait sur  la  force   insinuante  de  sa  parole  pour 
amener  le  duc  aux  plus  importantes  concessions. 
Par  malheur  il  avait  oublié  sa  propre  trahison. 
La  ville  de   Liège  se  soulève  contre  Charles  à 
l'instigation  du   Roi;  Louis  XI  se  trouve  chargé 
de  la  responsabilité  de  sa  politique.  Sa  situation 
était  critique;  il  était  au  pouvoir  de  son  ennemi 
irrité,  cl  les  siiuslres  souvenirs  du  château  de 
Péronne  redoublaient  encore  son  effroi.  Cependant 
Louis  XI  n'était  pas  abandonné  dans  son  péril; 
une   voix  amie    le  guidait   el   lui   signalait   les 
écueils;  les  mouvements  impétueux  ou  ralentis 
de  Charles,  les  alternatives  d'abattement  ou  de 
fureur,  de  crainte  ou  de  cruauté  oii  le  jetait  tour 
à  tour  la  mobilité  de  sou  caractère,  étaient  indi- 
qués à  Louis  XI,  et  d'après  ces  avis  le  Roi  offrait 
à  propos  ou  refusait  de  nouvelles  concessions,  el 
semblait  répondre  aux  secrètes  pensées  de  son 
rival.  Quel  était  cet  ami  mystérieux  dont  parle 
Comines,  ce  serviteur  infidèle  du  duc  qui  obser- 
vait avec  une  attention  si  perfide  les  incertitudes 
passionnées  de  son  maître?  Ne  serait-ce  pas  un 
de  ses  officiers  qui  passa  avec  lui  celte  nuit  agi- 
tée el  terrible  où  fut  décidé  le  î-orl  du  Roi?  Cet 
officier,  qui  depuis  s'attacha  à  Louis  XI  et  qui  fut 
proclamé  dans  maiides  occasions  par  le  Boi  lui- 
même  l'auteur  de  sa  délivrance,  ne  serait-ce  pas 
Comines? 

Quoi  qu'il  en  soit  de  celle  première  trahison 
que  les  circonstances  eidourenl  d'une  grande 
probabililé,  elle  n'altéra  en  rien  la  bienveillance 

thieu  d'Arras  qui  avait  vécu  dans  la  maison  de  l'histo- 
rien et  qui  avait  été  précepteur  de  .son  pelit-fils.  —  Sur 
l'ignorance  de  la  langue  latine,  voy.  Comines ,  Mémoi- 
res, liv.  VIII,  eh.  17. 


NOTICE    SIR    P11II.IPPK    DK    COMINES 


IV 

de  Charles  pour  Philippe  de  Comiiies.  I/annéc 
suivante,  en  1469,  le  duc  de  Bourgogne  lui  fil 
remise  d'une  partie  des  dedes  de  son  père  qui 
prc-vaicnl  encore  «es  biens  l'.  Comines  resta  trois 
.ins  encore  à  la  cour  de  Bourgogne,  vivant  dans 
la  familiarité  du  duc,  assistant  aux  actes  polili- 
(|n('s  les  [dus  importants  (-J!.  Il  prit  part  au  siège 
i\c  IJeauvais  et  à  l'invasion  de  la  Normandie  par 
les  Bourguignons  on  1172  ;3i,  puis  tout  à  coup, 
sans  qu'on  en  ail  pénéiré  les  motifs,  il  aban- 
donna Cliarles-le-Tèméraire  et,  suivant  son  ex- 
pression, fini  ail  service  du  Ittti  (4). 

Quelle  peut  avoir  été  la  cause  de  celte  dé- 
fection? (-'est  ce  que  Comines  néglige  de  nous 
faire  savoir,  ol  par  son  silence,  il  a  ouvert  un 
vaste  cham[)  aux  conjectures  ;  aucun  témoignage 
précis,  aucune  indication  positive  n'a  fixé  nos 
doutes,  et  chaque  historien  a  pu,  à  son  gré, 
interpréter  la  conduite  de  Comines.  La  vé- 
ritable cause  de  cette  défection  restant  incon- 
nue, on  a  clierclié  à  en  connaître  du  moins  l'oc- 
casion, et  l'on  a  trouvé  dans  Jacques  Marchand 
une  de  ces  anecdotes  populaires  par  lesquelles  les 
petits  expliquent  les  actions  des  grands.  Coniiu'  s, 
suivant  ce  récil,  revenant  de  la  chasse  avec  le 
comte  de  Charolais,  osa  lui  dcn)ander  de  lui  tirer 
ses  bottes;  Charles  obéit ,  mais  il  frappa  Comines 
au  visage  avec  les  bottes  qu'il  venait  de  lui  ôler, 
en  disant  :  Comment  sou/fres-lu  que  le  fils  de  (on 
nitiilre  le  rende  un  Id  service?  Comines  g'irda  de 
celte  aventure  le  surnom  de  Tète  bottée.  Ce  sin- 
gulier récit  a  siMuldù  à  quelques  historiens  une 
explication  suffisante  à  la  conduite  de  Comines. 
Mais  l'âge  de  Charles,  son  caractère  connu,  celui 
de  Philippe  de  Comines  déposent  également  con- 
Irc  celte  anecdote  qu'aucun  témoignage  authen- 
tique ne  vient  confirmer.  La  majorité  des  hislo- 
riens  a  compris  qu'une  résolution  aussi  impor- 
tante prise  par  un  lionmic  aussi  grave  que  Philippe 
de  Comines  devait  avoir  pour  priiscipc  autre  chose 
qu'une  aventure  de  jeunesse,  une  insolence  du 
serviteur  et  un  emportemeid  du  maître.  Chacun 
•  l'eux,  se  livraid  avec  ardeur  à  la  recherche  des 
motifs  incontms  ,  a  expliqué  cet  événement  à  sa 
façon  ,  condamnant  tour  à  tour  et  excusant  Plii- 
lifipe  de  Comines  (5). 

Par  malheur  pour  notre  historien  ,  la  vérité 
a  fini  par  nous  a[>paraitre;  les  actes  authen- 
tiques ne  nous  laissent  aucun  doute  sur  les  mo- 
tifs délerniinanls  de  sa  défection.  Comines  fut 
ncheté  el  trouva  moyen  de  se  vendre  fort  cher. 
.Nous  avons  dit  que  ses  biens  héréditaires  étaient 

(»';  I.pllrcs  paioiites  du  1"  octolirc  l'i69. 

'2  Au  Trait('  ronriii  onlrc  (^liiiilcs  et  Louis  XI ,  en 
inn.  Momoire«.  liv.  IIL  eh.  9. 

;:{  w..  .il.  m. 

{Vi  lit.,  rh.  II.  —  Le  iluc  leva  le  siège  de  Rouen  le 
^  sep(ernt)re  l'»72,  el  les  |ireriiiersacl(v.(lii  Roi,  en  faveur 
de  Comines.  sont  du  mois  d'octobre  de  !n  même  année. 
La  déferlion  de  (iomines  doil  donc  élrc  |il.icée  veis  In  (in 
dp  ieplcmhrr  on  m  r>.  le  connnctuenienl  d'oclolne. 


grevés  d'hypothèques  ;  sa  fortune  palrimoniafo 
était  incertaine  ou  ruinée;  et  abandonnant  sa  terre 
au  ressentiment  de  Charles-le-Téméraire  ,  il  vint 
demander  à  la  reconnaissance  dc' Louis  XI  un 
nouveau  nom  el  dc  nouvelles  richesses.  Comines 
s'inquiétait  peu  de  son  nom  flétri  par  les  arrêts  du 
parlement  de  Bourgogne,  de  son  manoir  aban- 
donné ,  des  tombeaux  de  ses  pères  restés  seul.s 
dans  son  chtîteau  désert ,  des  traditions  de  sa  fa- 
mille répudiées ,  de  tous  ces  nobles  attributs  de 
la  noblesse  ternis  e(  foulés  aux  pieds;  il  leur  pré- 
féra les  libéralités  de  Louis  XI.  Elles  ne  se  firent 
pas  attendre  ;  le  Roi,  qui  appréciait  à  sa  juste  va- 
leur l'habileté  diplomatique  de  Comines  ,  ne  lui 
marchanda  pas  le  prix  de  sa  trahison.  Au  mois 
d'octobre  1472,  il  lui  fil  don  de  quaraide  el  un 
mille  deux  cents  livres,  [dus  de  trente  mille  écu.s 
d'or,  pour  acheter  la  seigneurie  d'Argenton  qui 
remplaça  la  terre  de  Comines  dont  Philippe  ne 
voulut  plus  porter  le  nom.  L'importance  de  cette 
somme  n'erapèche  pas  Comines  de  rechercher  de 
faibles  secours  ;  il  demande  et  obtient  une  somme 
de  quatre  cents  livres,  outre  des  dons.,  pensiojis  el 
bienfaits,  pour  emménager  le  chaslcl  de  Bergen  \(>). 
Voilà  Comines  bien  pourvu  de  terres,  il  veut 
encore  de  l'argent  comptant.  Par  lettres  patentes 
du  20  octobre  1472,  il  obtient  une  pension  de  six 
mille  livres  qui  consacre  la  vénalité  de  sa  traiii- 
son ,  car,  dit  le  Roi,  ledit  Comines  a  abandonné 
le  pays  de  sa  nativité ,  quitté  el  perdu  ses  biens 
pour  nous  venir  servir,  cl  à  présent  nous  sert  (7^ 
La  même  année  Louis  XI  donne  à  Comines  la 
principauté  de  Talmont,  les  terres  et  seigneuries 
d'Olonne,  de  Chàteau-Gordier,  de  Curson,  de  la 
Chèvre-Berge  et  autres  biens.  «Lequel  (Comines), 
disent  les  lettres  patentes,  par  les  bons  adver- 
lissements  el  autres  services  qu'il  nous  fisl,  fut 
cause  et  moyen  principal  de  la  salvalion  de  notre 
jiersonne  (8).  »  Par  lettres  du  12  janvier  1472 
(1473  nouveau  style),  le  Roi  lui  fait  don  des  de- 
niers provenant  des  francs  fiefs  et  nouveaux  ac- 
quêts, levés  es- bailliage  de  Tournai  el  |>ays  de 
Tournésis,  en  faveur  des  grands  et  recommati- 
dables  services  qu'il  lui  avait  rendus  en  ses  plus 
secrètes  et  importantes  affaires.  Os  deniers  se 
montaient  annuellement  à  quatre  mille  huit  cent 
quatre-vingts  livres,  d'après  l'estimation  de  la 
cour  des  comptes  (9).  Deux  ans  après,  le  7  oc- 
tobre T47'«-,  Comines  recevait  la  terre  el  liau'e 
justice  de  Chaillot,  près  Paris;  le  24  novem- 
bre 1476,  il  était  nommé  sénéchal  de  Poitou  ot 
commandant  du  château  dc  Chinon  ;  enfin,  on 

(5)  Voy.,  dans  la  Préface  de  Lcnglet-Dufresnoy,  l'o- 
pinion des  divers  historiens  sur  la  défceiionde  ComiiK  s. 

6)  (Comptes  de  Jehan  Bri(;onnet.  niaiti  e  des  comjilc  s- 
registres  de  la  cour  des  complcs.  Lenglet-Dufresnov , 
édit.  lie  Comines,  t.  IV,  scconile  partie,  pag.  2i. 

(7)  Id.,  ibid. 

Si  Louis  XI  fait  sans  doute  allusion  à  l'an'aire  dc 
Péronne. 

[*J,  Lenglel-Dufresnoy,  t.  IV,  2'  [larlie ,   p.  2î. 

septembre  1477,  il  prenait  sa  pari  dans  les  biens 
confisqués  sur  le  comle  d'Armagnac.  Outre  ces 
gi amies  libéralités,   Comines  reçut  une  foule  de 
gralificalioiis  moins  considérables,  et  qu'il  serait 
trop   long    d'énumércr.    Pendant   cet  infervaile 
Comines  avait  consoliiié  sa  fortune  par  un  riche 
mariage;   il    avait  épousé,    le  27  janvier  1472 
(1473  nouv.  style),  Hélène  de  Jambes,  dame  de 
Montsoreau,  qui  lui  apporta  une  forte  dot,    la 
perspective  de  riclies  héritages  et  des  alliances 
étroites  avec  les  principales  maisons  du  Poitou. 
Cependant,  ce  que  Comines  allait  chercher  à  la 
cour  de  Louis  XI,  ce  n'étaient  pas  seulement  de 
plus  grandes  richesses,  des  terres,  des  charges, 
des  pensions,  c'était  encore  plus  de  crédit,  une 
plus  haute  fortune  politique,  une  part  plus  large 
dans    les  conseils  et   dans    les   événements  ;   il 
n'était  pas  attiré  seulement  par  la  cupidité,  mais 
encore  par  l'ambition.  Qu'on  se  figure  en  eCTet  la 
prudence  et  la  sagesse  de   Comines  aux  prises 
avec  les  emportements  et  les  caprices  de  Charles- 
le-Téméraire,  qui  ne  [)renait  conseil  que  de  son 
opiniâtreté  et  de  ses  fureurs.  Sa  prévoyance  et  sa 
sagacité  étaient  toujours  trompées   par  les  éclats 
inattendus  de  quelque  passion  irritée.  Le  duc  de 
Bourgogne  faisait  sans  cesse  défaut  aux  avis  et 
aux  prévisions  de  Comines,  et  chacune  de  ses 
actions    était  une  faute  à  ses  yeux.   En  même 
temps  Louis  XI  répondait  au  contraire  aux  se- 
crètes sympathies  de  Comines;  il  admirait  ce  Roi 
qui  n'abandonnait  point  au  hasard  des  combats  ce 
que  la  prudence  liumaine  pouvait  prévoir  et  dé- 
cider, qui  trouvait  dans  les  calculs  de  son  habi- 
leté une  force  plus  réelle  que  le  duc  de  Bourgo- 
gne dans  l'étendue  de  ses  étals  et  dans  le  nombre 
de  SCS  chevaliers.  Auprès  de  Charles,  Comines 
restait    obscur,    inutile   et  méprisé  ;   auprès  de 
Louis  XI  il  se  mêlait  aux  conseils  et  aux  négo- 
ciations ;  il  suivait  les  combinaisons  et  les  résul- 
tats de  cette  politique  tortueuse  qui  se  prêtait  si 
bien  à  son  caractère.  Puis,  Philippe  de  Comines, 
avec  son  habileté  consommée  ,  avec  sa  prudence 
éprouvée,  et  aussi  avec  la  facilité  de  sa  conscience, 
-était  un  des  meilleurs  inslruraerds  du  Hoi,  qui  se 
plaisait  à  tirer  ses  ministres  des  conditions  les 
plus  infimes  et  de  l'horreur  de  la  trahison,  pour 
les  rendre  plus  dépendants  de  ses  bienfaits.  En- 
fin ,  les  opinions  de   Philippe  de   Comines,  ses 
affections,  la  perspicacité  de  son  esprit,  lui  avaient 
révélé  quelle  serait  l'issue  de  la  lutte  entreCharies 
et  Louis  XI;  il  sut  devancer  la  fortune  et  s'atta- 
cher au  vainqueur  avant  la  victoire,  semblable  à 
ces  oiseaux  de  passage  qui  abandonnent  la  mu- 
raille oîi  ils  ont  posé  leur  nid  au  moment  où  elle 
va  s'écrouler. 

Néanmoins  Comines  ne  se  mêle  pas  d'abord  à  la 
politique  de  Louis  XI ,  et  ne  prend  pas  une  part 
publique  aux  événements,  ou  plutôt  il  ne  rend  au" 
Roi  que  de  ces  services  qui  ne  s'écrisenl  pas  et 
dont  on  ne  trouve  pas  place  dans  l'histoire.  Sans 
doute  il  donna  à  Louis  XI  des  renseignements 
plus  précis  et  plus  sûrs  sur  les  projets,  sur  les 


ressources,  sur  les  véritables  forces  et  les  véri- 
tables faiblesses  de  Charles.  En  effet,  depuis  l'ar- 
rivée de  Philippe  de  Comines  à  la  cour  de  France, 
la  politique  du  Roi  se  modifie  sensiblement.  Il  ne 
cherche  plus  à  attaquer  directement   le  duc  de 
Bourgogne,  à  lui  reprendre  ses  concessions;  il 
prolonge  les  trêves,  il  attend  les  événements,  il 
ne  les  appelle  pas  ;  il  laisse  Charles  s'épuiser  par 
ses  propres  efforts,   il   lui  confie  le  soin   de  sa 
propre  ruine.  Notre  historien  apparaît  cependant 
de  loin  en  loin  pour  recevoir  de  Louis  XI  de  nou- 
veaux bienfaiis,  et  de  Charles  de  nouvelles  mar- 
ques d'inimitié.  En  1475,  Comines  fut  chargé  de 
négocier  la  trêve  de  Soleure  entre  la  France  et  la 
Bourgogne.  Dans  ce  traité,  Charles  pardonnait  à 
tous  ceux  qui  avaient  quitté  son  service  ,  mais  il 
excepta  nommément  de  cette  amnistie  Philippe  de 
Comines  ;  et,  ni  le  Roi,  ni  le  négociateur  ne  purent 
obtenir  son  pardon  et  la  restitution  de  ï^es  biens. 
L'historien  passa  deux  ans  sans  prendre  une  part 
apparente  aux  affaires  publiques;  mais  à  la  mort 
de  Charles-le-Téméraire,  en  1477,  il  fut  employé 
utilement  pour  rattacher  à  la  couroime  de  France 
ces  pays  qu'il  avait  habités  long-temps,  et  avec 
lesquels   il   avait   gardé  de  constantes  relations. 
Les  nombreux  étals  de  Charles  pouvaient  se  di- 
viser en  plusieurs  classes  :   les  uns,  comme  les 
villes  de  la  Somme  et  l'Artois,  étaient  français  par 
la  langue  et  les  mœurs,  et  par  des  relations  de 
plusieurs  siècles  ;    les  autres ,  comme   la  Bour- 
jiogne,  la  Franche-Comté  et  la  Flandres,  étaient 
étroitement  unis  à  la  couronne  par  le  lien  de 
l'hommage  qui  ne  s'était  jamais  relâché  ;  les  der- 
niers enfin,  la  Hollande,  la  Frise,  le  Luxembourg, 
étaient  complètement  étrangers  à  la  France.  A  ces 
diversités   locales  il  fallait  opposer   une   grande 
variété  de  moyens,  une  politique  à  la  fois  ferme 
dans  ses  desseins  et  flexible  dans  leur  exécution, 
un  assemblage  habile  de  résolution  et  de  xnénase- 
menl ,  de  douceur  et  de  force.  Souvent  Louis  XI 
avait  parlé  à  Comines  de  ce  qu'il  ferait  si  le  duc 
venait  à  mourir.  Il  se  proposai!  de  faire  le  mariage 
de  son  fils  avec  la  fille  unique  du  duc,  ou  si  elle 
s'y  refusait,  parce  que  le  dauphin  était  bien  jeune, 
qu'il  lui  ferait  épouser  quelque  jeune  seigneur  de 
son  royaume  pour  conserver  son  influence  sur  elle 
et  recouvrer  ce  que  le  duc  lui  avait  enlevé.  Ce 
projet  qui  conciliait  tous  les  intérêts,  qui  faisait 
tourner  au  profit  de  la  France  la  puissance  même 
de  la  maison  de  Bourgogne,  fut  abandonné  après 
la  mort  de  Charles.  La  facilité  de  son  exécution  , 
la  certitude  de  ses  résultats  répugnaient  à  l'esprit 
tortueux  et  compliqué  de  Louis  XI  ;  il  s'arrêta  à. 
un  plan  qui  présentait  tous  les  inconvénients,  qui 
réunissait  les  embarras  de  la  ruse  et  les  damiers 
de  la  violence.  Il  s'empara  de  vive  force  des  villes 
de  la  Somme  qui  reçurent  facilement  la  domina- 
tion française.  Comines  fut  envoyé  en  Artois;  «la 
))  principale  occasion  de  mon  allée  auxdits  lieux, 
»  estoit  pour  parlera  aucuns  particuliers  de  ceux 
))  qui  estoient  là,  pour  les  convertir  pour  le  lloy. 
0  J'en  parlay  à  aucuns  qui  lost  après  furent  bons 

I)  scrvilciir.-;  du  Uoy  (1).  »  Après  avoir  préparé  les 
voies  à  l'invasion  fraiioaise,  il  fut  envoyé  en  Poi- 
tou pour  siirveillor  les  inouvemenls  du  duc  de 
Bro(a!Ziio.  Après  le  dépari  de  Coniines,  Olivier- 
le-Paiiii  fut  envoyé  à  (iand  auprès  de  Marie  de 
Bourgosne,  fille  unique  de  Charlcs-Ie-Témé- 
raire ,  et  il  c;Ua  les  affaires  par  sa  cupidité 
et  par  ces  basses  intriiiues  familières  à  Louis  XI 
et  aux  siens  ;  les  Pays-Bas  cl  la  Franclie-Conité 
écliappèrciil  à  la  France  ,  et  par  le  mariage  de 
Marie  et  de  Maximilicn  .  devinrent  de  nouvelles 
armes  entre  les  unins  dune  puissance  rivale.  Des 
iiéiïocialions  furent  ouverics  entre  le  Roi  et  les 
élals  de  Bourcocne  .  singulières  négociations  oij 
les  deux  parties  se  [rompaient  mutncllemenl  et 
d'un  commun  accord  ,  où  Louis  XI  prole>lait  de 
son  aîlacliement  |)atoriiel  pour  la  jeune  princesse 
qu'il  Iralii-sail,  et  les  élals  de  leur  inviolable  fidé- 
lilé  pour  leur  souveraine  qu'ils  abandonnaient  (2)! 
Comines  (il  partie  des  commissaires  qui  traitèrent 
avec  les  élals  de  Bourgogne  ;  il  rcsia  à  Dijon  pen- 
dant toule  la  guerre  qu'entraîna  la  soumission 
des  élals  à  la  France,  et  la  réduction  des  places 
fortes  de  la  province.  Mais  la  conduite  antérieure 
de  Comines  n'était  pas  propre  à  inspirer  au  Roi 
«ine  entière  confiance  ;  des  soupçons  s'élevèrent 
sur  sa  prohilé  et  sur  sa  fidélilé;  il  fut  accusé,  ce 
sont  ses  pro[)res  paroles,  d'écrire  à  aucuns  bour- 
ceois  de  Dijon  touchant  le  logis  des  gens-d'ar- 
mes (3).  Celle  accusation  est  assez  obscure;  pro- 
bablement Comines  lirait  profit  de  ses  avertis- 
sements. Toutefois,  celle  faute  n'était  pas  la 
seule;  il  y  avait  encore  quelque  autre  pelile  sus- 
picion (4)  que  l'histoire  n'explique  pas,  et  sur  la- 
quelle sa  conscience  ne  semble  pas  bien  nette. 
Quoi  qu'il  en  soit.  Louis  XI  ne  le  disgracia  pas 
complèlenient ,  il  l'éloigna  de  la  cour  et  lui  con- 
fia une  mission  à  Florence.  La  conspiration  de 
Pazzi  venait  d'éclater;  Julien  de  Médicis  avait 
été  assassiné  dans  une  église,  et  le  pouvoir  de  sa 
maison  à  Florence  ébranlé;  les  Pazzi  réfugiés  à 
Rome  oblinrenl  du  pape  l'excommunicalion  des 
Florcnliiis  et  une  armée  jtour  les  combattre. 
Comines  fut  envoyé  à  Florence  pour  soutenir  les 
Médicis  contre  les  Pazzi.  Il  obtint  à  son  passade, 
du  duc  do  Milan  ,  une  armée  de  trois  mille  hom- 
mes qui  vint  au  secours  des  l'iorentins.  Rappelé 
par  le  Roi  au  bout  d'un  an,  il  reçut  l'hommage 
du  duc  de  Milan  [)our  le  duché  de  (iênes  qui  re- 
levait de  la  couronne  de  France,  et  revint  à  la 
rour  de  Louis  XI  mieux  accueilli  que  jamais. 
Pendant  loule  la  vie  de  ce  prince,  il  vécut  dans 
>a  plus  inlimc  familiarité,  fiarfois  même  il  par- 


(1)  Mémoires  de  Comines,  liv.  V,  cli.  11. 

(2)  Vo\ez  les  actes  (les  éliits-^énérniix  (le  Bourgogne, 
dans  I).  Planrlier.  liisloir(.'  de  Honiîznpiie,  preuves,  t.  3. 

(3)  .Mi'inoires  de  Comines .  liv.  VI ,  cli.  'i. 

(4)  /(/..  ihiil. 

(5)  1(1..  ibid. 

(6)  Il  n'.nnil  que  soixnnle  nns. 

(7)  W.,  liv.  VI,  eh.  7. 


tagea  son  lit  (5),  el  il  eut  l'honneur  de  le  rece- 
voir pendant  plusieurs  jours  dans  son  château 
d'Argenton. 

Cependant  Louis  XI,  épuisé  par  les  inquiétudes 
et  le  travail  bien  plus  que  par  l'âge  (6),  s'afTai- 
blissait  rapidement;  sa  maladie  resserrait  de  phn 
en  |)lus  les  liens  qui  rattachaient  à  Comines;  il 
le  faisait  coucher  dans  sa  chambre;  il  exigeait 
de  son  dévoûnient  les  soins  d'un  garde  malade  et 
d'un  valet  de  chambre.  Lui  seul  reconnaissait  sa 
pensée  dans  les  sons  à  peine  articulés  de  sa  voix  ; 
le  vieux  Boi  ne  communiquait  aux  autres  que  par 
son  intermédiaire,  et  se  confessait  en  sa  pré- 
sence (7).  Enfin  il  mourut  à  Plessis-Ies-Tours, 
le  30  août  1483. 

La  mort  de  Louis  XI  commence  la  seconde 
partie  de  la  vie  de  Philippe  de  Comines.  Né 
en  1445,  il  avait  alors  Irenle-huit  ans  ;  il  n'était 
pas  encore  parvenu  à  la  maturité  de  l'homme  d'é- 
tat ;  un  riche  et  brillant  avenir  s'ouvrait  encore 
devant  lui.  Mais  sous  Louis  XI  il  ne  s'était  es- 
sayé à  rien  de  jusie  ni  de  grand  ;  les  affaires  pu- 
bliques avaient  été  pour  lui  l'apprentissage  des 
conspirations  et  des  intrigues.  Au  règne  absolu 
de  Louis  XI,  succédaient  les  incerlitudes  d'une 
réuetice.  le  gouvernement  d'une  femme  et  d'un 
enfant.  Les  étals  généraux  ,  assemblés  en  1484, 
furent  partagés  etdre  la  faction  des  princes,  des 
ducs  d'Orléans  et  de  Bourbon  ,  et  l'influence 
de  la  régenle,  madame  de  Beaujeu  ;  ils  établi- 
rent ,  pour  gouverner  le  royaume  pendant  la  mi- 
norité de  Charles  VIII,  un  conseil  de  régence 
composé  des  princes  du  sang,  de  quelques-uns 
des  ministres  de  Louis  XI  et  de  douze  députés 
des  élats-généraux,  nommés  par  le  roi  et  les 
princes  (8).  Comines,  par  la  protection  du  con- 
nétable de  Bourbon,  auquel  il  s'était  attaché,  fut 
nommé  membre  de  ce  conseil  de  régence  (9).  Il  con- 
serva sa  dignité  jusqu'en  1487,  quoiqu'il  eût  pris 
parliconlre  la  régente.  Dans  la  guerre  folle,  il  se 
déclara  en  faveur  des  princes,  et  finit  par  s'attirer 
la  colère  de  la  cour.  11  en  fut  chassé  par  le  duc 
René  de  Lorraine ,  aivc /"o/Zcs  cl  rudes  paroles. 
comme  il  le  dit  lui-même.  Il  se  réfusia  à  Moulins 
auprès  du  connétable  de  Bourbon,  et  il  y  passa 
près  d'une  année,  se  livrant  à  de  misérables  intri- 
gues. Le  connétable  de  Bourbon  le  renvoya  en- 
core de  sa  maison  pour  une  cause  qu'on  ignore  , 
et  Philippe  de  Comines  alla  offrir  aux  divers 
princes  ses  services  et  ses  trahisons.  Enfin  ses 
trames  furent  découvertes  ;  des  lettres  furent  sai- 
sies, dans  lesquelles  il  fomentait  la  guerre  civile. 
Il  fut  arrêté  cl  enfermé  dans  une  de  ces  cages  de 


(8)  Journal  des  cials-généraux  de  1484,  par  Jehan 
Masselin,  |)ul)lié  cl  Iraduit  du  latin,  par  M.  Adhelm 
Bernier.  1  vol.  in-V',  183.").  Ce  travail,  qui  ne  contient 
ni  aviint-i)ropos,  ni  actes,  ni  tables,  n'a  aucune  des  con- 
(iiiions  nécessaires  à  un  ouvrage  d'éi  iiditioii.  On  ne  eoni- 
prcnd  pas  comment  on  peut  mellie  tant  de  légèreté  dans 
les  publications  du  f,'ouvernemcnl. 

(9)  Mémoires  de  Comines,  liv.  VII ,  eh.  2. 

fer  que  l'on  appelait  les  Fillettes  de  Louis  XI, 
et  dont  il  fait  une  si  terrible  description  (1).  «  Plu- 
sieurs l'ont  maudit ,  dit-il,  et  moi  aussi  qui  en  ai 
lasté  sous  le  Roy  de  présent  l'espace  de  huit 
I  mois.»  Au  bout  de  ce  temps,  il  fut  placé  dans  une 
prison  moins  étroite,  d'où  il  pouvait  apercevoir  le 
cours  de  la  Seine.  Enfin  il  fut  traduit  devant  le 
parlement  ;  sa  réputation  élait  si  mauvaise,  tant 
de  haine  s'était  attachée  à  lintimiléde  Louis  XI  et 
à  ses  crimes  récents  ,  qu'il  ne  put  pas  trouver  un 
avocat.  II  se  défendit  et  parla  lui-même  pen<lanl 
deux  heures  avec  beaucoup  d'habileté  et  de  ta- 
lent; il  multiplia  les  aveux,  les  larmes,  les  pro- 
testations de  repentir,  et  obtint  de  ne  per<lre  que 
l'honneur;  il  conserva  la  vie  et  la  plus  grande 
partie  de  ses  biens  (2).  L'arrêt  constate  ses  crimes 
et  ses  aveux  :  Pour  raison  de  ce  qu'il  estait  chargé 
d'avoir  eu  intelligence ,  adhésion  et  pratique  par 
paroles ,  messages ,  lettres  de  chiffres  ou  autre- 
ment ,  avec  plusieurs  rebelles  et  désobéissants  sub- 
jels  du  Roy,  et  d'autres  crimes  et  maléfices;,  les 
confessions  dudit  Comines,  faites  tant  devant  les 
commissaires  ordonnez  par  le  Roy.  que  depuis  en  la 
cour  de  céans.  Comines  est  condamné  à  dix  ans 
d'exil  pour  l'observation  desquels  il  fournira  une 
caution  de  dix  mille  éciis  d'or,  et  à  la  confiscation 
du  quart  de  ses  biens  (3).  Comines  obtint  donc  la 
faculté  de  se  retirer  dans  ses  terres.  Cette  disgrâce 
l'afiFecta  vivement  ;  il  se  sentait  frappé  à  la  fois  sur 
les  deux  parties  les  plus  sensibles  ,  sa  fortune  et 
son  ambition.  «  Je  suis  venu  à  la  grande  mer,  di- 
sait-il, et  la  tempête  m'a  noyé  (4;.  »  Cette  triste 
époque  de  sa  vie  n'est  pas  racontée  dans  ses  Mé- 
moires; nous  ne  la  connaissons  que  par  des  écri- 
vains étrangers,  et  par  les  courtes  et  rares  allu- 
sions qu'il  fait  à  sa  disgrâce. 

Cependant  son  exil  ne  fut  pas  de  longue  durée; 
il  reparut  bientôt  à  la  cour,  s'attacha  au  jeune  roi 
Charles  VIII,  et  nous  le  retrouvons  parmi  les  né- 
gociateurs du  traité  de  Senlis  en  1493,  et  l'année 
suivante  il  prit  part  à  l'expédition  d'Italie.  Mais  il 
ne  jouissait  ni  de  la  confiance  ni  de  l'amitié  du 
souverain  ;  c'était  un  homme  encore  sous  le  poids 
d'un  arrêt  infamant  que  l'on  employait  à  regret  et 
à  qui  l'on  n'épargnait  ni  le  mépris,  ni  les  injures. 
Son  expérience  consommée,  sa  connaissance  pro- 
fonde de  la  langue,  de  la  politique,  des  liommes  et 
des  états  de  l'Italie  où  il  avait  séjourné  un  an,  en 
faisaient  l'ambassadeur  indispensable  du  Roi  de 
France.  Seul  il  pouvait  opposer  une  politique  ha- 
bile à  la  mauv.iise  foi  des  Italiens;  élève  de 
Louis  XI,  il  était  disne  de  lutter  contre  les  élèves 
de  Machiavel.  Ainsi  il  fut  chargé  d'ouvrir  par  des 
négociations  le  chemin  de  1  Italie  aux  Français. 
Tandis  que  Charles  VIII  partait  du  Milanais  et  se 
dirigeait  vers  le  royaume  de  Naples  à  travers  la 
Toscane  et  les  états  du  pape,  Comines  était  en 
voyé  à  Venise  pour  surveiller  les  mouvements 


(1)  H.,  liv.  VI,  th.  1-2. 

(2)  SleidaB,  vie  de  Coniint's,  après  Lanj;let-Dulresn()y. 
;3)  Arrêt  du  24  mars  1488. 


des  alliésdouteux  de  la  France.  Cependant,  en  sa 
présence  et  sans  qu'il  [)ût  y  apporter  obsta- 
cle, fut  conclue  la  Ligue  de  Venise,  premier 
essai  d'une  confédération  européetuie,  première 
tentative  pnur  maintenir  l'équilibre  européen 
menacé  par  les  accroissements  de  la  France.  La 
Ligue  fut  signalée  à  (domines  par  le  doge  en 
présence  du  sénat,  et  il  quitta  Venise  apportant 
à  Charles  VIII  la  première  nouvelle  d'une  guerre 
terrible.  Tandis  que  l'impétuosité  française  sur- 
montait tous  les  obstacles,  qu'ils  vinssent  de  la 
nature  ou  des  hommes  ,  Comines  négociait  tou- 
jours. Le  matin  de  la  bataille  de  Fornoue,  il  avait 
été  envoyé  pour  éviter  le  combat  ;  mais  les 
coups  de  canon  interrompirent  les  conférences, 
et  la  victoire  les  rendit  inutiles.  Enfin,  lorsque 
le  duc  d'Orléans,  enfermé  dans  Novare,  était 
réduit  aux  dernières  extrémités,  Comines  par- 
vint à  lui  ménager  ce  traité  de  Verceil  qui  lui 
conservait  l'honneur  et  la  vie  au  prix  dune  par- 
tie de  ses  prétentions  sur  le  Milanais.  Malgré  de 
si  hautes  et  si  importantes  commissions,  Philippe 
de  Comines  n'avait  ni  estime,  ni  crédit;  souvent 
les  ministres  du  Roi  l'engageaient  dans  des  négo- 
ciations dont  il  ne  corinaissait  ni  le  but,  ni  l'is- 
sue. Objet  de  l'antipathie  de  Ch  irles  VIII ,  qui 
l'accablait  de  duretés  (5),  suspect  à  tous,  aux 
ennemis  et  aux  amis  de  la  France,  il  trouvait 
dans  son  habileté  et  son  ambition  une  source 
toujours  féconde  d'humiliations  et  de  chagrins.  A 
l'armée,  il  n'osait  tenir  sa  tente  fermée  pendant 
la  nuit,  de  peur  d'être  soupçonné  d'y  receler- 
quelque  trahison. 

Quand  Charles  VIII  succéda  à  Louis  XI , 
Comines,  qui  avait  vécu  dans  lintimité  de  ce 
pritice  et  pris  part  à  ses  fautes,  espéra  retrouver 
sous  lui  le  crédit  dont  il  avait  joui  jusqu'alors. 
L'un  des  premiers,  il  alla  saluer  le  nouveau  Roi 
à  son  avènement,  mais  il  en  fut  mal  accueilli. 
Tombé  dans  une  dernière  et  plus  profonde 
disgrâce,  Philippe  de  Comines  se  relira  dans  sa 
terre  d'Argenton  ;  il  y  vécut  encore  treize  ans 
dans  la  retraite;  il  mourut  le  13  octobre  1^09. 

Si  l'on  en  croit  les  récits  des  contemporains  et 
la  statue  de  Comines  déposée  au  Musée  de  Ver- 
sailles, notre  historien  avait  la  taille  élevée,  les 
épaules  larges  et  fortes ,  les  traits  du  visage  ca- 
ractérisés, les  yeux  pleins  de  pénétration  et  de 
sagacité.  Son  ardeur  pour  l'étude,  son  aptitude 
pour  les  atTaires,  son  activité  et  sa  souplesse  en 
firent  un  de  ces  hommes  utiles  que  les  gouverne- 
ments emploient ,  mais  qui  ne  savent  conquérir 
ni  affection  ni  estime.  Comines  ne  laissa  qu'une 
seule  fille,  Jeanne  de  Comines,  qui  épousa, 
le  13  août  1504,  René  de  Bretagne,  comte  de 
Penthièvre. 

Les  Mémoires  de  Comines  se  partagent  en  huit 
livres,  et  comprennent  une  partie  des  règnes  de 


(i)  Sicidiui,  vhi  siiprà. 

(5)  «  El  quoique  j'aie  été  l'homme  du  inonde  à  (|ui  il 
'  »  a  fait  le  plu<;  de  rudesse.  »  (Comines,  liv.  VIH,  ch.  20  . 

Louis  XI  et  de  Charles  VIII.  Les  six  premiers 
livres  sï'leiideiil  de  1464  à  1483,  depuis  l'arrivée 
de  Comiiies  à  la  cour  du  comie  de  Cliarolai-^  jus- 
qu'à la  Miorl  de  Louis  XI  ;  les  deux  derniers  com- 
premioul  les  guerres  de  Charles  VIII  en  Kalie, 
pendant  les  années  149'i  cl  1495;  ces  livres 
se  composent  de  simples  noies,  adrcs^sées  par 
Comiiies  à  Anselo-Catllio,  archevêque  de  Vienne, 
qui  devait  écrire  l'Iiisloire  de  celle  époque  en 
langue  latine,  la  seule  langue  littéraire  et  savante 
de  ce  temps. 

Les  deux  parties  dont  se  composent  ces  Mé- 
moires ont  été  écrites  à  deux  époques  différentes; 
Comines  lui-n;éme  nous  donne  les  indications 
nécessiiires  pour  fixer  l'époque  précise  de  celle 
rédaction.  Les  six  premiers  livres  furent  com- 
posés sous  Charles  VIII.  Il  nous  le  dit  à  plusieurs 
reprises:  il  jiarie  de  sa  récente  disgrâce,  mais  ne 
fait  aucune  allusion  aux  guerres  tl'Ilalie.  Nous 
sommes  donc  en  droit  de  conclure  qu'ils  furent 
rédigés  pendant  le  temps  qui  s'est  écoulé  entre  la 
condamnalion  de  Comines  et  son  retour  à  la  cour, 
de  \^SS  à  l'(93.  Quant  aux  deux  derniers  livres, 
ils  furent  écrits,  comme  nous  le  dit  Comines  (1) , 
après  sa  dernière  disgrâce,  en  1497. 

Ces  deux  parties  des  Mémoires  de  Comines  pré- 
sentent deux  caractères  bien  distincts  :  dans  la 
première,  Comines  voit  sur  le  trône  une  politique 
qu'il  apprécie  et  qu'il  comprend.  Ses  seuls  senli- 
inents  sont  l'admiration  et  le  respect  ;  il  est  tou- 
jours prêt  à  abaisser  son  opinion  devant  celle  de 
Louis  XI,  à  excuser  même  ses  crimes;  dans  la  se- 
conde, au  contraire,  Comines  s'arrête  à  des  événe- 
ments qui  troublent  les  opinions  et  les  habiljjdes 
de  i-a  vie;  tout  est  livré  aux  caprices  du  hasard; 
rien  n'est  prévu,  rien  n'est  préparé  ,  et  le  succès 
est  encore  plus  élonnant  que  l'entreprise.  Co- 
mines ne  peut  expliquer  des  événements  si  nou- 
veaux |)our  lui  que  par  l'intervention  directe  de 
Dieu.  (>'esl  la  Providence  qui  guide  les  Français 
à  travers  l'Italie;  c'est  elle  qui  inspire  les  pré- 
dictions de  Savonarole  ;  c'est  elle  qui  ouvre  à 
Charles  VIII  le  passage  à  travers  ses  ennemis; 
c'e.sl  elle  enfin  qui,  le  malin  de  la  bataille  de  For- 
noue,  revêt  le  jeune  roi  d'une  éclatante  beauté 
cl  d'une  irrésistible  valeur.  Tels  sont  les  traits 
les  plus  saillaids  du  récit  de  Comines. 

Le  style  de  Comines,  bien  qu'il  ap|)artienne  à 
l'enfance  de  noire  laimue,  perte  néanmoins  l'em- 
preinte d'une  grande  élévation  d'esprit  et  d'une 
rare  habi'elé  d'écrivain.  Si  la  narration  de  Co- 
mines abonde  quelquefois  en  superfluilés  et  en 
redites,  si  le  sens  de  sa  phrase  disparaît  par  in- 
tervalles sous  les  accessoires  et  les  incidents,  du 
moins  le  style  se  prête  au  récit  de  tous  les  faits, 
comme  à  l'expressio:!  de  toutes  les  idées.  Soit 
qu'il  suive  Charles -le-Téméraire  dans  ses  folles 
campasnes,  ou  qu  il  disserte  sur  le  gouvernement 
de  la  France,  sur  les  limites  du  pouvoir  royal, 
>ur  le  droit  de  voter    l'impôt,  uni  étroilcment, 

I  .Moinoircsdp  Comines,  li\.  Vil,  .li.ici  liv,  Vl!|, 
(h.  12. 


suivant  l'opinion  de  Comines  ,  au  devoir  de  le 
payer;  soit  qu'il  expose  le  gouvernement  de  Ve- 
nise, si  parfait  à  ses  yeux ,  parce  qu'il  repro- 
duit quelque  chose  de  l'administration  sévère  de 
Louis  XI ,  soit  qu'il  considère  d'un  œil  d'étonne- 
ment  et  de  piiié  la  petite  armée  de  Charles  VIII, 
lancée  au  milieu  dévastes  contrées  ennemies, 
son  discours,  d'abord  simple  et  grave,  comme  il 
convient  à  un  homme  d'affaires,  s'échauffe  et  s'a- 
nime peu  à  peu  ,  et  son  imagination  colore  ses 
tableaux;  mais  ses  Mémoires  présentent  surtout 
des  conseils  utiles,  des  réflexions  pratiques,  une 
expérience  choisie  et  sensée.  La  morale  de  sou 
livre  vaut  mieux  que  celle  de  sa  conduite;  jamais 
il  ne  conseille  une  mauvaise  action  ,  parfois  il 
l'excuse  ;  sa  foi  religieuse  est  vive  et  sincère,  mais 
superstitieuse  à  la  façon  de  celle  de  Louis  XI: 
quelquefois  aussi,  comme  nous  l'avons  dit,  le  sen- 
timent pur  et  élevé  de  la  Divinité  perce  à  travers 
les  formes  positives  qui  le  déguisent,  et  nous  ré- 
vèle tout  ce  quM  y  avait  de  véritable  grandeur 
dans  l'esprit  de  Comines. 

L'importance  des  règnes  de  Louis  XI  et  de 
Charles  VIII,  Vinièrèi  des  Mémoires  de  Comines. 
ont  attiré  depuis  long-temps  l'attention  des  sa- 
vants et  des  commeiUateurs,  Los  principales  édi- 
tions de  Comines  peuvent  se  réduire  à  quaire,  si 
l'on  fait  abstraction  d'un  assez  grand  nond)re  de 
réimpressions.  La  première,  publiée  en  1523,  par 
le  président  de  Selves,  ne  contient  que  les  six 
premiers  livres.  En  1525,  un  autre  éditeur,  donl 
le  nom  est  inconnu,  y  ajouta  les  livres  sept  et 
huit.  Bien  qu'on  ignore  sur  quel  manuscrit  soûl 
faites  ces  deux  éditions  originales,  leur  ancien- 
neté leur  donne  une  valeur  presque  aulheulique. 
En  1552,  Deny-Sauvage,  publia  un  nouveau  texte 
de  Comines,  collationné  sur  un  manuscrit  origi- 
nal. Mais  Philippe  de  Comines  trouva  dans  trois 
générations  de  savants  des  éditeurs  consciencieux 
et  dévoués.  Tliéodore  Denas  et  Jean  (îodefroy 
consacrèrent  de  longues  années  à  l'étude  du  texte 
et  à  d'explication  des  faits.  Le  résultat  de  leurs 
recherches  fut  publié  en  1649.  (Paris,  3  volumes 
in-8°.)  Comines  devait  encore  rencontrer  un  édi- 
teur plus  savant  et  plus  exact;  Lenglel-Dufres- 
noy  entreprit  sur  de  larges  bases  une  dernière 
édition  de  Comines;  il  revisa  le  texte  sur  les  ma- 
nuscrits des  bibliothèques  du  roi  et  de  Saint-Ger- 
main-des-Prés  et  des  cabinets  particuliers,  et  par 
leur  comparaison,  arriva  à  une  perfection  presque 
complète.  Des  noies  nombreuses  aplanirent  toutes 
les  difficultés  de  détail;  enfin  ,  toutes  les  pièces 
relatives  aux  faits  racontés  par  Comines  furent 
réunies  en  trois  volumes  in  4".  Cette  magnifique 
édition  a  été  le  fond  commun  de  toutes  les  réim- 
pressions suivantes.  Nous  en  avons  en  général 
suivi  le  texte;  une  |)artie  de  nos  notes  biogra- 
phiques lui  est  aussi  empruntée  ;  seulement,  nous 
avons  cherché  à  subslilucr  à  sa  ponctuation  obs- 
cure et  arbitraire  une  méthode  qui  divisai  mieux 
la  (dirase  de  Comines  pour  en  distinguer  les  di- 
vers membres  et  pour  en  rendre  le  sens  plus  coin- 
idel  et  plus  clair. 

CHAPITRE  PREMIER. 

De  Voccasion  des  guerres  qui  furent  entre 
Louis  onziesme  et  le  comte  de  Charolois , 
depuis  duc  de  Bourgogne. 

Au  saillir  de  mon  enfance,  et  en  l'aage  de 
pouvoir  monter  à  cheval,  je  fus  amené  à  ris!e(l), 
devers  le  duc  Charles  de  Bourgogne ,  lors  ap- 
pelle comte  de  Charolois,  lequel  me  prit  en  son 
service:  et  fut  Tan  14G4.  Quelques  trois  jours 
après  arrivèrent  audit  lieu  de  l'Isle  ,  les  ambas- 
sadeurs du  Roy  (2)  :  ou  estoient  le  comte  d'Eu  (3), 
le  chancelier  de  France ,  appelé  Morvillier  (4) , 
et  Tarchevesque  de  Narbonne  (5)  :  et  en  la  pré- 
sence du  duc  Philippe  de  Bourgogne,  et  dudit 
comte  de  Charolois ,  et  de  tout  leur  conseil ,  à 
huis  ouvers ,  furent  ouïs  lesdits  ambassadeurs  : 
et  parla  ledit  Morvillier  fort  arrogamment,  di- 
sant que  ledit  comte  de  Charolois  avoit  fait 
prendre,  luy  estant  en  Hollande,  un  petit  navire 
de  guerre,  party  de  Dieppe,  auquel  estoit  un 
bastard  de  Ruhenipré  (6),  et  Tavoit  fait  empri- 
sonner ,  luy  donnant  charge  qu'il  estoit  là  venu 
pour  le  prendre  ,  et  qu'ainsi  l'avoit  fait  publier 
partout,  et  par  espécial  à  Bruges  ,  où  hantent 
toutes  nations  de  gens  estranges ,  par  un  che- 


(1)  Lille,  maintenant  chef-lieu  de  département  du 
Nord. 

(2)  Louis  XI,  né  à  Bourges  le  3  juillet  1423,  succéda 
à  son  père  Charles  VII,  le  22  juillet  1461 . 

(3)  Charles  d'Artois ,  prince  du  sang ,  qui  revint  en 
France  en  1438,  après  avoir  été  prisonnier  en  Angleterre 
pendant  vingt-trois  ans.  Il  demeura  constamment  atta- 
ché au  service  du  Roi  et  ne  prit  aucune  part  à  la  ligue 
du  Bien  Public,  conclut  un  traité  en  1469  entre  Louis  XI 
et  le  duc  de  Bourgogne,  et  mourut  sans  enfants  en  1472, 
à  l'âge  de  quatre-vingts  ans. 

valier  de  Bourgogne  ,  appelle  messire  Olivier 
de  la  Marche. 

Pour  lesquelles  causes  le  Roy ,  soy  trouvant 
chargé  de  ces  cas,  contre  vérité  ,  comme  il  di- 
soit,  requéroit  audit  duc  Philippe ,  que  ce  mes- 
sire Olivier  de  la  Marche  (7)  luy  fust  envoyé 
prisonnier  à  Paris ,  pour  en  faire  la  punition 
telle  que  le  cas  le  requéroit.  A  ce  point  luy  res- 
pondit  ledit  duc  Philippe  ,  que  messire  Olivier 
de  la  Marche  estoit  né  de  la  comté  de  Bourgogne, 
et  son  maistre-d'hostel  ,  et  n'estoit  en  rien  sub- 
ject  à  la  Couronne;  toutesfois  que  s'il  avoit  fait 
et  dit  chose  qui  fût  contre  l'honneur  du  Roy,  et 
qu'ainsi  le  trouvas!  par  information  ,  qu'il  en 
feroit  la  punition  telle  qu'au  cas  appartiendroit; 
et  qu'au  regard  du  bastard  de  Rubempré,  il  est 
vray  qu'il  estoit  pris  pour  les  signes  et  conte- 
nances qu'avoit  ledit  bastard  et  ses  gens  à  l'en- 
viron  de  La  Haye  en  Holande  ,  où  pour  lors  es- 
toit .son  fils  comte  de  Charolois ,  et  que  si  ledit 
comte  estoit  soupçonneux ,  il  ne  le  tenoit  point 
de  luy  (car  il  ne  le  fut  oncques),  mais  le  tenoit 
de  sa  mère,  qui  avoit  esté  la  plus  soupçonneuse 
dame  qu'il  eust  jamais  congneue,  mais  non- 
obstant que  luy  (comme  dit  est)  n'eust  jamais 
esté  soupçonneux,  s'il  se  fust  trouvé  au  lieu  de 
son  fils ,  à  l'heure  que  ce  bastard  de  Rubempré 


(4)  Pierre  de  Morvillier,  auparavant  président  des 
parlements  de  Bourgogne,  reçut  les  sceaux  en  1461,  et 
les  rendit  en  1465  à  Juvénal  des  TJrsins,  son  prédéces- 
seur. 

(5)  Antoine  du  Bec-Crepin ,  d'abord  évcque  duc  de 
Laon. 

(6)  Fils  naturel  d'Antoine  II,  sieur  de  Rubempré  en 
Picardie.  Il  resta  cinq  ans  en  prison  sans  qu'on  pût 
trouver  aucune  preuve  du  crime  dont  il  était  accusé. 

(7)  L'auteur  des  mémoires. 

haïUoit  es  environs,  qu'il  l'eust  fait  prendre 
comme  il  avoit  esté;  et  que  si  ledit  hastard  ne 
se  trouvoit  chargé  d'avoir  voulu  prendre  son 
(lis  i  comme  l'on  disoit\  i[u'ii)continent  le  feroit 
délivrer  et  le  renvoycroit  au  Roy ,  comme  ses 
ambassadeurs  le  rc(iueroyent. 

Après  reconuuenca  ledit  Morvillicr  ,  en  don- 
iKint  grandes  et  deshonnestes  charges  au  duc  de 
Mretajine  (i),  appelé  François:  disant  que  ledit 
.lin-  ,  et  le  comte  de  Charolois,  là  présent,  estant 
ledit  comte  a  Tours  devers  le  Uoy  là  ou  il  l'es- 
toit  aile  voir,  s'estoient  baillez,  scellez  l'un  à 
lautre  et  faits  frères  d'armes  ;  et  s'estoient  bail- 
lez lesdits  scellez  par  la  main  de  messire  Tan- 
ncizuy  du  Cl.astel  ;2\  qui  depuis  a  esté  gouver- 
neur du  Koussillon  ,  et  a  eu  auctorité  en  ce 
roiaume  :  faisant  ledit  Morvillicr  ce  cas  si 
énorme  et  si  crimineux,  que  mille  chose ,  qui 
se  peust  dire  à  ce  propos ,  pour  faire  honte  et 
vitupère  à  un  prince,  ne  fust  qu'il  ne  dist.  A 
ipiov  ledit  comte  de  Charolois  par  plusieurs  fois 
voulut  res|)oiulre,  comme  fort  passionné  de  cette 
injure  ,  quoy  se  disoil  de  son  amy  et  allié  ;  mais 
ledit  Morvillicr  luy  rompoit  tousjonrs  la  parole, 
disant  ces  mots  :  Monscujncur  de  Charolois  ,je 
ne  suis  pas  venu  pour  parler  à  vous  ^  mais  à 
i))i»).<;rin{/iirur  rostre  père.  Ledit  comte  sup- 
plia par  plusieurs  fois  à  son  pcre  qu'il  peust  res- 
l)on<lre:  lequel  lui  dit:  J'aij  responrlu  pour (oij, 
comme  il  me  semble  gue  père  doit  respondre 
pour  fds  :  (oufesfois ,  .si  tu  en  as  si  grande  en- 
vie, penses-y  aujourd'hui/ ,  et  demain  dij  ce 
(jw  tu  voudras.  Encores  disoit  ledit  Mor\  illier, 
qu'il  ne  pouvoit  penser  qui  pouroit  avoir  meu 
ledit  comte  de  prendre  cette  alliance  avec  ledit 
duc  de  Bretagne  ,  qu'il  n'avoit  rien  ,  sinon  une 
pension  que  le  Roy  luy  avoit  donnée  avec  le 
izouvernement  de  Normandie,  que  le  Roy  luy 
avois  osté. 

Le  lendemain  en  l'assemblée ,  et  en  la  com- 
pairnie  des  dessusdits,  le  comte  de  Charolois,  le 
genouil  en  terre,  sus  un  carreau  de  veloux,  parla 
à  son  père  premier,  et  commença  de  ce  bastard 
de  Rubcmpré  ;  disant  les  causes  estre  justes  et 
raisonnables  de  sa  prinse,  et  que  ce  se  mettroit 
par  procès.  Toutcsfois  je  croy  qu'il  ne  s'en 
troiiva  jamais  rien  ,  mais  cstoient  les  suspections 
si  grandes,  et  le  vy  délivrer  d'une  prison  où  il 
avoit  esté  cinq  ans.  Après  ce  propos  commença 

1)  François  II.  liiir  i\c  Urotapnr .  fils  de  RichartI  de 
Brolajjnn.  TriTr  fie  Jean  V.  rdiiile  «l'F.laiiipos .  morl  en 
H3H.  cl  (le  Mnr^Mii-rile  «rOrli-aii"* .  ('iifiiisa  à  Vannes,  en 
li.V).  Marcuirile  <lc  Hrrtaiiiic.  cl  ilcviiil  duc  de  Breta- 
gne en  W.iH.  par  la  mort  d'Arlur  III. 

(•2,  Tanne^Mii  du  Cliaslel ,  l'un  des  favuris  de  Louis  XI, 
qui  le  fil  «lepuis  t'oiivcrneur  du  Jtiius^illnn. 

(3)  Monstrelel  dit  ([uc  le  due  (écrivit  au  Roi,  el  que 


à  descharger  le  duc  de  Bretagne  ,  et  luy  aussi  : 
disant  qu'il  estoit  vray  que  ledit  duc  de  Bre- 
tagne et  luy  avoient  prins  alliance  et  amitié 
ensemble,  et  qu'ils  s'estoient  faicts  frères  d'ar- 
mes :  mais  en  rien  n'étendoient  cette  alliance 
au  préjudice  du  Roy  ,  ne  de  son  royaume,  mais 
|)our  le  servir  et  soustenir,  si  besoin  en  estoit: 
et  que  touchant  la  pension  qui  luy  avoit  esté 
ostée,  que  jamais  n'en  avoit  eu  qu'un  quart,  mon- 
tant neuf  mille  francs,  et  que  jamais  n'avoit 
retjuis  ladite  pension ,  ne  le  gouvernement  de 
Normandie,  et  que  moyennant  qu'il  eusl  la 
grâce  de  son  père,  il  se  pourroit  bien  passer  de 
tous  autres  bienfaicts.  Et  croy  bien  si  n'eust 
esté  la  crainte  de  sondit  père  ,  qui  là  estoit  pré- 
sent ,  et  auquel  il  adressoit  sa  parolle  ,  qu'il  eust 
beaucoup  plus  asprement  parlé.  La  conclusion 
dudit  duc  Philippe  fut  fort  humble  et  sage  (3), 
suppliant  au  Roy  ne  vouloir  légèrement  croire 
contre  luy  ne  son  fils,  et  l'avoir  tousjours  en 
sa  bonne  griice.  Après  fut  apporté  le  vin  et  les 
espices  ,  et  i)rirent  les  ambassadeurs  congé  du 
père  et  du  fils.  Et  quand  ce  vint  que  le  comte 
d'Eu  et  le  chancelier  eurent  pris  congé  dudil 
comte  de  Charolois,  qui  estoit  assés  loin  de  son 
père ,  il  dit  à  l'archevesque  de  Narbonne,  qu'il 
vit  le  dernier  :  Recommayide z-moy  très  hum- 
blement Cl  la  bonne  grâce  du  lioy,  et  luy  dites 
qu'il  m\i  bien  fait  laver  ici  par  le  chancelier., 
mais  avant  qu'il  soit  îin  an  il  s'en  repentira. 
Ledit  archevesque  de  Narbonne  fit  ce  message 
au  Roy,  quand  il  fut  de  retour,  comme  vous 
entendrez  cy-après.  Ces  parolles  engendrèrent 
grande  hayne  dudit  comte  de  Charolois  au  Roy  : 
avec  ce  qu'il  n'y  avoit  guères  que  le  Roy  avoit 
racheté  les  villes  de  dessus  la  rivière  de  Somme  : 
comme  Amiens,  Abeville  ,  Sainct-Quentin  ,  et 
autres,  baillées  par  le  Roy  Charles  septiesme 
audit  duc  Philippe  de  Bourgogne,  par  le  traicté 
(jui  fut  faict  à  Arras,  pour  en  jouir  par  luy  et  ses 
hoirs  niasles,  au  rachapt  de  quatre  cens  mille 
cscus.  Je  ne  sçay  bonnement  comment  cela  se 
mena  :  toutesfois  ledit  duc  se  trouvant  en  sa 
vieillesse,  furent  tellement  conduits  tous  ses  af- 
faires par  mcsseigneurs  de  Croy  et  de  Chimay, 
frères  (1),  et  autres  de  leur  maison  ,  qu'il  reprit 
son  argent  du  Roy  et  restitua  lesdites  terres  : 
dont  ledit  comte  son  fils  fut  fort  troublé  :  car 
c'cstoient  les  frontières  et  limites  de  leurs  seigneu- 

Lniiis  XI  lui  fil  sur-le-eliamp  une  réponse  convenable. 
(4)  I)eu\  frères  :  l'aîné  s'appelait  Antoine  de  Croy, 
comte  de  l'orcean  de  (lui<e  el  de  Reaumoiit  en  Ilai- 
naull ,  chevalier  de  la  Toison-d'Or,  favori  du  diicJean- 
le-Ron.  mourut  en  HT.')  ;  le  seeonfl.  Jean  de  Croy,  cheva- 
lier de  la  Toisnn-d'Or"  praml  liaillif  el  capitaine-i^i'néral 
du  pays  de  Hainaiilt  :  tous  deux  fils  de  Jean  de  (lioy, 
cliaml)(llan  du  iluc  de  Hourgognc. 

ries  :  et  y  perdoient  beaucoup  de  subjects  et 
bonnes  gens  pour  la  guerre.  II  donna  charge  de 
ceste  matière  à  la  maison  de  Croy  :  et  venant 
son  père  à  l'extrême  vieillesse ,  dont  jù  estoit 
près,  il  chassa  hors  du  pays  de  son  père  tous 
lesdits  seigneurs  de  Croy,  et  leur  osta  toutes 
les  places  et  choses  qu'ils  tenoient  entre  leurs 
naains. 


CHAPITRE  II. 

Comment  le  comte  de  Charolois ,  avec  plu- 
sieurs gros  seigneurs  de  France^  dressa  une 
armée  contre  le  roij  Lomjs  onziestne,  soubs 
couletcrdu  bienjiublic. 

Bien  peu  de  temps  après  le  parteraent  des 
ambassadeurs  dessusdits,  vint  à  l'isle  le  duc  de 
Bourbon,  Jehan  (l),  dernier  mort,  feignant  ve- 
nir voir  son  oncle  le  duc  Philippe  de  Bourgo- 
gne: lequel,  entre  toutes  les  maisons  du  monde, 
aimoit  ceste  maison  de  Bourbon.  Cedit  duc  de 
Bourbon  estoit  fds  de  la  sœur  (2)  dudit  duc  Phi- 
lippe ,  laquelle  estoit  veufve ,  long-temps  avoit, 
et  estoit  là  avec  ledit  duc  son  frère,  et  plusieurs 
de  ses  enfans ,  comme  trois  filles  et  un  fils.  Tou- 
tefois l'occasion  de  la  venue  dudit  duc  de  Bour- 
bon, estoit  pour  gaigner  et  conduire  ledit  duc 
de  Bourgogne  de  consentir  mettre  sus  une  ar- 
mée en  son  pais  :  ce  que  semblablement  feroienl 
tous  les  princes  de  France,  pour  reinonstrer  au 
Roy  le  mauvais  ordre  et  injustice  qu'il  faisoit  en 
son  royaume  :  et  vouloient  estre  forts  pour  le 
contraindre ,  s'il  ne  se  vouloit  ranger.  Et  fut 
cette  guerre  depuis  appellée  le  Bien  Public; 
pour  ce  qu'elle  s'entreprenoit  soubs  couleur  de 
dire  que  c'estoit  pour  le  bien  public  du  royaume. 
Ledit  duc  Philippe,  qui  depuis  sa  mort  a  esté  ap- 
pelle :  le  bon  duc  Philippe ,  consentit  qu'on  mit 
sus  des  gens  :  mais  le  nœu  de  ceste  matière  ne  luy 
fut  jamais  descouvert,  ny  ne  s'attendoit  point  que 
les  choses  vinssent  jusques  à  la  voie  de  faict.  In- 
continent se  mirent  à  mettre  sus  ses  gens  :  et 
vint  le  comte  de  Sainct-Paul,  depuis  connestable 
de  France ,  devers  ledit  comte  de  Charolois  à 
Cambray  ,  où  pour  loi-s  estoit  ledit  duc  Phi- 
lippe: et  luy  venu  audit  lieu,  avec  le  mares- 

(1)  Jean  II,  duc  de  Bourbon  et  d'Auvergne ,  né  en 
1426,  mort  en  1Î88,  à  l'âge  de  62  ans. 

(2)  Agnès  de  Bourgogne,  mariée  en  1426,  à  Charles, 
duc  de  Bourbon ,  père  de  Jean,  morte  le  1"  décembre 
1476. 

(3)  Thibaut,  seigneur  de  Neufchâtel ,  chevalier  de  la 
Toison-d'Or. 

chai  de  Bourgogne  (3),  qui  estoit  de  la  maison 
de  Neufchastel,  ledit  comte  de  Charolois  fit 
une  grande  assemblée  de  gens  de  conseil ,  et 
autres  des  gens  de  son  père ,  en  l'hostel  de  l'é- 
vesque  de  Cambray  (4),  et  là  déclara  tous  ceux 
de  la  maison  de  Croy  ,  ennemis  mortels  de  son 
père  et  de  luy,  nonobstant  que  le  comte  de 
Sainct-Paul  eust  baillé  sa  fille  en  mariace  au 
fils  du  seigneur  de  Croy ,  long-temps  avoit ,  et 
disoit  y  avoir  dommage.  En  somme  il  fallut  que 
tous  s'enfuissent  des  seigneuries  du  duc  de  Bour- 
gogne, et  perdirent  beaucoup  de  meubles.  De 
tout  cecy  despleut  bien  au  duc  Philippe  :  lequel 
avoit  pour  premier  chambellan  un  ,  qui  depuis 
fut  appelle  monseigneur  de  Chimay,  homme 
jeune  et  très-bien  conditionné,  neveu  du  sei- 
gneur de  Croy,  lequel  s'en  alla  sans  dire  adieu 
à  son  maistre,  pour  la  crainte  de  sa  personne  : 
autrement  il  eust  esté  tué  ou  pris;  car  ainsi 
lui  avoit  esté  déclaré.  L'ancien  aage  du  duc 
Philippe  luy  fit  ce  endurer  patiemment  :  et 
toute  cette  déclaration ,  qui  se  fit  contre  ses 
gens,  fut  à  cause  de  la  restitution  de  ces  sei- 
gneuries situées  sur  la  rivière  de  Somme,  que 
ledit  duc  Philippe  avoit  rendues  audit  roy  Louis, 
pour  la  somme  de  quatre  cens  mille  escus ,  et 
chargeoit  le  comte  de  Charolois  ces  gens  de 
cette  maison  de  Cioy,  d'avoir  fait  consentir 
audit  duc  Philippe  cette  restitution. 

Ledit  comte  de  Charolois  se  radouba  et  ra- 
paisa  avec  son  père,  le  mieux  qu'il  put ,  et  in- 
continent mit  ses  gens-d'armes  aux  champs  :  et 
en  sa  compagnie  ledit  comte  de  Sainct-Paul 
estoit  principal  conducteur  de  ses  affaires ,  et  le 
plus  grand  chef  de  son  armée  ;  et  pouvoit  bien 
avoir  trois  cens  hommes-d'armes  et  quatre 
mille  archiers  soubs  sa  charge,  et  avoit  beau- 
coup de  bons  chevaliers  et  escuyers  du  pays 
d'Artois,  de  Hainault  et  de  Flandre,  soubs  ledit 
comte,  par  le  commandement  dudit  comte  de 
Charolois.  Semblables  bandes  et  aussi  grosses 
armées  avoient  monseigneur  de  Ravastein  (5), 
frère  du  duc  de  Clèves ,  et  messire  Antoine  (6) 
bastai-d  de  Bourgogne  ,  lesquels  avoient  esté 
ordonnez  pour  les  conduire.  D'autres  chefs  y 
avoit-il,  que  je  ne  nommeray  pas,  pour  cette 
heure,  pour  briefveté  :  et  entre  les  autres  y  avoit 
deux  chevaliers  ,  qui  avoient  grand  crédit  avec 
ledit  comte  de  Charolois  :  l'un  estoit  le  seigneur 


(4)  Jean,  évêque  de  Cambray.  mort  en  1479,  fils  na- 
turel de  Jean,  duc  de  Bourgogne. 

(5)  Adolphe  de  Cléves,  seigneur  de  Ravestin  ,  fils 
puisné  d'Adolphe  de  la  Marck,  premier  duc  de  Clèves. 

(6)  Fils  naturel  (le  Philippe-le-Bon,  duc  de  Bourgogne, 
et  lie  Jeanne  tic  Presie. 

(le  Haiillboiiiilin  ^l),  ancien  chcvalioi-,  frère 
basUud  diiilit  comte  de  Sainct-Paul ,  nourry  es 
ancu'iuK's  <;uerre.s  de  France  et  d'Angleterre  , 
au  temps  que  le  roy  Henry,  cinquiesme  roy 
dAunleterre  de  ce  nom  réj:noit  en  France ,  et 
que  le  due  Philippe  estoit  joinet  avec  luy  ,  et 
son  allie.  L'autre  aNoit  nom  le  seigneur  de 
Contay  ,  qui  semblablement  estoit  du  temps  de 
l'autre.  Ces  deux  estoicnt  très-vaillans  et  sages 
chcN allers,  et  a\ oient  la  principale  cbargc  de 
l'armée.  Des  jeunes  il  y  en  avoit  assez  :  et  entre 
les  autres  un  fort  bien  renommé,  apitcllé  messire 
Philippe  de  Laiain  -'),  qui  estoit  d'une  race 
dont  peu  s'en  est  trouvé  qui  n'ayent  esté  vail- 
lans  et  eouraiieu.x  ,  et  presque  tous  morts  en  ser- 
vant leurs  seigneurs  en  la  guerre.  L'armée  pou- 
\()it  estre  de  quatorze  cens  honnnes-d'armes, 
mal  armez  et  maladroits,  car  long-temps  avoient 
esté  ces  seigneurs  en  paix  :  et  depuis  le  traicté 
d'Arras  a\oient  peu  veu  de  guerre  qui  eust 
duré  :  et  à  mou  advis  qu'ils  avoient  esté  en  repos 
plus  de  trente  ans,  sauf  (juelques  petites  guerres, 
contre  ceux  de  Gand,  qxù  n'aN  oient  guères  duré. 
Les  lionmies-d'armes  estoient  très-forts,  bien 
montez  et  bien  accompagnez  :  car  peu  eu  eus- 
sicz-vous  veu  qui  n'eussent  cinq  ou  six  grands 
chevaux.  D'archiers  y  pou  voit  bien  avoir  huict 
ou  neuf  mille  :  cl  quand  la  monstre  (3)  fut  faite, 
y  eut  plus  à  faire  à  les  lenvoyer  qu'à  les  appel- 
ler  :  et  furent  choisis  tous  les  meilleurs. 

Pour  lors  avoient  les  subjects  de  cette  maison 
de  Bourgogne ,  grandes  richesses ,  à  cause  de  la 
longue  paix  qu'ils  avoient  eue,  pour  la  bonté 
du  prince  soubsqui  ils  vivoient  :  lequel  peu  tail- 
loit  ses  subjets  :  et  me  semble  que  pour  lors  , 
ses  terres  se  pouvoient  mieux  dire  terres  de  i)ro- 
mission  que  nulles  autres  seigneuries  qui  fussent 
sur  la  terre.  Ils  estoient  comblez  de  richesses, 
et  en  grand  repos,  ce  qu'ils  ne  furent  oncques 
puis:  et  y  peut  bien  avoir  \ingt  et  trois  ans 
que  eecy  commença.  Les  despenses  et  habille- 
mens d'hommes  et  de  femmes,  grands  et  super- 
flus. Les  convis  et  banquets ,  plus  grands  et 
plus  prodigues  qu'en  nul  autre  lieu  dont  j'aye 
eu  connoissance.  Les  baitiuoiries  et  autres  fes- 
toNcmens  avec  fennnes,  grands  et  désordonnez, 
et  a  peu  de  honte.  Je  parle  des  fenuues  de  basse 
c«»ndition.  Kn  somme  ne  sembloit  pour  lors  aux 


(1;  Jcnii  lie  Liiicmtioiirn,  fils  nadirci  ilc  V.ilrrninl  de 
I.ii\(Miilii)iir(i   et    (^A^'ncs   Diibus ,   Jt'-Rilimc^  le   12  juin 

2i  liN  (II-  riiiillniimo  ,  srignour  <lc  I,;ill;iin  ,  lur  à   la 
Imlailh'  (le  MonlUnry. 
(."î)  Mim^lrr,  rcMic. 

(4)  !)••  rlnic,  PiifiTmcr. 

(5)  Inarhiiii  Roiiaull ,  sricnciir  de  Cliàlillon  ,  inarO- 

subjets  de  ceste  maison  ,  que  nul  prince  fût  suf- 
lisant  pour  eux,  au  moins  qu'il  les  sceust  con- 
fondre :  et  en  ce  monde  n'en  connoy  aujourd'huy 
une  si  désolée  ,  et  doute  que  les  péchez  du 
temps  de  la  prospérité  leur  fassent  porter  ceste 
adversité;  et  principalement  qu'ils  ne  connois- 
sent  pas  bien  que  toutes  ces  grâces  leur  procé- 
doient  de  Dieu,  qui  les  départ  là  ou  il  luy  plaît. 
Kstant  ceste  armée  ainsi  preste ,  qui  fust  tout 
à  un  instant,  de  toutes  choses  dont  j'ay  icy  de- 
vant parlé,  se  mit  le  comte  de  Charolois  en 
chemin  avec  toute  cette  armée  :  qui  estoient  tous 
à  cheval  ,  sauf  ceux  qui  conduisoient  son  artil- 
lerie, qui  estoit  bonne  et  belle,  selon  le  temps 
de  lors  ,  avec  fort  grand  nombre  de  charroy,  et 
tant  (|u'ils  cloyoient  (4)  la  pluspart  de  son  est , 
seulement  ce  qui  estoit  sien.  Pour  le  commen- 
cement tira  son  chemin  devers  >oyon  ,  et  as- 
siégea un  petit  chastel ,  où  il  y  avoit  des  gens  de 
guerre ,  appelé  >sesle  :  lequel  en  peu  de  jours  il 
print.  Le  raaresehal  Joachim  (5) ,  mareschal  de 
France,  estoit  tousjours  environ  de  luy,  qui  es- 
toit party  de  Péronue  ;  mais  il  ne  luy  faisoit 
point  de  dommage,  parce  qu'il  avoit  peu  de 
gens ,  et  se  mit  dedans  Paris  quand  ledit  comte 
en  approcha.  Tout  au  long  du  chemin  ne  faisoit 
ledit  comte  nulle  guerre,  ny  ne  prenoient  rien 
ses  gens  sans  payer.  Aussi  les  villes  de  la  ri- 
vière de  Somme  ,  et  toutes  autres  laissoient  en- 
trer ses  gens  en  petit  nombre,  et  leur  bailloient 
ce  qu'ils  vouloicnt  pour  leur  argent  :  et  sembloit 
bien  qu'ils  escoustassent  qui  seroit  le  plus  fort 
ou  le  lloy  ou  les  seigneurs ,  et  chemina  tant  ledit 
comte  qu'il  vint  à  Sainct-Denis  près  Paris,  où 
sedevoienttrouvertouslesseigneursdu  royaume, 
comme  ils  avoient  promis,  mais  ils  ne  s'y  trou- 
vèrent pas.  Pour  le  duc  de  Bretagne  y  avoit  avec 
ledit  comte,  pour  ambassadeur,  le  vice-chance- 
lier de  Bretagne  (G),  qui  avoit  (\esblnHcssig7iez 
de  son  maistre  ,  et  s'en  aidoit  i\  faire  nouvelles 
et  escrits  comme  le  cas  le  requéroit.  11  estoit 
rsormand  et  très-habile  homme  :  et  besoin  luy 
eu  fut ,  pour  le  murmure  des  gens  qui  sourdit 
contre  luy.  Ledit  comte  s'alla  monstrer  devant 
Paris,  et  y  (ut  très -grande  escarmouche,  et 
jus((ues  aux  portes,  au  désavantage  de  ceux  de 
dedans.  De  gens-d'armes  il  n'y  avoit  que  ledit 
Joachim  et  sa  compagnie,  et   monseigneur  de 


(liai  (le  FraiHO.  11  avait  rciiihi  {\q  prands  sorvires  sous 
k'S  règnes  prcci^dents,  s'clail  trouNé  ù  la  bataille  de  For- 
inipny,  en  I'i,")0;  au  sii'-ge  de  Bordeaux  en  I'iCm.  Dans  la 
f-Micrie  (lu  Hien  Publie ,  il  resta  fidèle  au  roi,  et,  en 
l 'tG.')  di'fi'ndit  Paris  contre  les  prinees  confèdt'rés. 
Louis  \I  lui  donna  alors  le  fiouverneinenl  de  cette  place 
et  le  lit  maréchal  de  Fiance.  Il  fut  dis[;raciè  plus  tard, 
fi    Jean  de  Roniillé,  seigneur  de  Cliesnclaye. 

Nantouillet  (1),  depuis  grand-maistre  :  qui  aussi 
bien  servit  le  Roy  en  cette  armée  ,  que  jamais 
subjet  servit  roy  de  France  eu  son  besoin  :  et 
a  la  fin  en  fut  mal  récompensé,  par  la  poursuite 
de  ses  ennemis,  plus  que  par  le  deffaut  du 
Roy  :  mais  les  uns,  ne  les  autres,  ne  s'en  scau- 
roient  de  tous  points  excuser.  Il  y  eut  du  menu 
peuple  ,  comme  j'ay  depuis  seeu ,  fort  espou- 
vanté  ce  jour,  jusques  à  crier  :  Ils  sont  dedans 
(ainsi  le  m'ont  conté  plusieurs  depuis),  mais 
c'estoit  sans  propos.  Toutes-fois  monseigneur 
de  Hauitbourdin  (dont  j'ay  parlé  cy-devant,  et 
lequel  y  avoit  esté  nourry,  lorsqu'elle  n'estoit 
point  si  forte  qu'elle  est  à  présent)  eust  esté  as- 
sez d'opinion  qu'on  l'eust  assaillie.  Les  gens- 
d'armes  l'eussent  bien  voulu ,  tous  mesprisans 
le  peuple  :  car  jusques  à  la  porte  estoient  les  es- 
carmouches. Toutes -fois  il  est  vraysemblable 
qu'elle  n'estoit  point  prenable.  Ledit  comte  s'en 
retourna  à  Sainct-Denis. 

Le  lendemain  au  matin  se  tint  conseil ,  scavoir 
si  on  iroit  au  devant  du  duc  de  Rerr^y  et  du  duc 
de  Bretagne,  qui  estoient  près,  comme disoit  le 
vice-chancelier  de  Bretagne,  qui  monstroit  lettres 
d'eux  :  mais  il  les  avoit  faites  sur  des  blancs  :  et 
autre  chose  n'en  sçavoit.  La  conclusion  fut ,  que 
l'on  passeroit  la  rivière  de  Seine  :  combien  que 
plusieurs  opinèrent  de  retourner,  puisque  les 
autres  avoient  failly  à  leur  jour  :  et  qu'avoir 
passé  la  rivière  de  la  Somme  et  de  Marne  (2) , 
c'estoit  assez  ,  et  sulTisoit  bien ,  sans  passer  celle 
de  Seine  :  et  y  mettoient  grandes  doutes  aucuns; 
veu  qu'à  leur  dos  n'avoient  nulles  places  pour 
eux  retirer,  si  besoin  en  avoient.  Fort  murmu- 
rèrent tous  ceux  de  l'ost  sur  le  comte  de  Sainct- 
Paul  et  sur  ce  vice-chancelier  :  toutes-fois  ledit 
comte  de  Charolois  alla  passer  la  rivière  et  lo- 
ger au  pont  Sainct-Clou.  Le  lendemain ,  dès  qu'il 
fut  arrivé,  lui  vindrent  nouvelle  d'une  dame 
du  royaume ,  qui   luy  escrivoit   de  sa  main , 


(1)  Charles  de  Melun,  baron  de  Landes,  de  Norman- 
ville  et  de  Nantouillet,  chambellan  de  Louis  XI ,  gou- 
verneur de  Paris  et  de  l'île  de  France ,  lieutenant  gé- 
néral de  tout  le  royaume.  11  tomba  dans  la  disgrâce  du 
roi  qui  lui  fit  trancher  la  tête  à  Andely,  le  20  août  Ji68. 
Voici  des  détails  sur  lui  rapportés  par  Lenglet-Dufres- 
noy,  d'après  une  ancienne  chronique.  «  Ce  chevalier  étoit 
moult  privé  du  roi  et  avoit  couché  plusieurs  fois  avec 
luy,  tant  cstoit  familier.  La  cause  pourquoy,  je  ne  le 
sçay,  sinon  que  c'étoit  la  volonté  du  roy  qui  n'avoit 
mcrcy  d'homme  sur  lequel  il  avoit  suspicion  mauvaise. 
Et,  dit-on,  que  du  premier  coup  que  le  bourreau  lui 
donna  ,  il  ne  lui  coupa  la  tête  qu'à  moitié,  et  que  le  che- 
valier se  releva  et  qu'il  dit  tout  haut  qu'il  n'avoit  cause 
necoulpe  en  ce  que  le  Roy  le  mettoil,  et  qu'il  n'avoit 
mort  déservie,  mais  puisque  c'étoit  le  plaisir  du  Roy  il 
prenoit  la  mort  en  gré,  et  quand  il  eut  ce  dit ,  il  fut  par 
après  décapité.  » 

comme  le  Roy  partoit  de  Bourbonnois,  et  à 
grandes  journées  alloit  pour  le  trouver. 

Or  faut  un  peu  parler  comme  le  Roy  estoit 
allé  en  Bourbonnois.  Connoissant  que  tous  les 
seigneurs  du  royaume  se  déclaroient  contre  luy, 
au  moins  contre  son  gouvernement ,  se  délibéra 
d'aller  premier  au  duc  de  Bourbon,  qui  luy 
sembloit  s'estre  plus  déclaré  que  les  autres 
princes  :  et  pource  que  son  pais  estoit  foible  , 
tantost  l'auroit  affolé;  ii  luy  print  plusieurs 
places ,  et  eut  achevé  le  demeurant ,  si  n'eust 
esté  le  secours  qui  vint  de  Bourgogne ,  que  me- 
noit  le  seigneur  de  Coulches  (3),  le  marquis  de 
Rottelin  (4) ,  le  seigneur  de  Montagu  (.ï) ,  et 
autres  :  et  y  estoit ,  portant  le  harnois  ,  le  chan- 
celier de  France  (qui  est  aujourd'huy  homme 
bien  estimé)  appelle  messire  Guillaume  de  Ro- 
chefort.  Cette  assemblée  avoient  faite  en  Bour- 
gogne ,  le  comte  de  Beaujeu  (G)  et  le  cardinal 
de  Bourbon  (7)  frère  du  duc  Jehan  de  Bourbon; 
et  mirent  les  Bourguignons  dedans  Molins. 
D'autre  part  vindrent  en  l'ayde  dudit  duc ,  le 
duc  de  Nemouis  (8) ,  le  comte  d'Armagnac  (9) , 
et  le  seigneur  d'Albret  (10),  avec  grand  nonsbre 
de  gens  :  où  il  y  avoit  aucuns  bien  bons  hommes 
d'armes  de  leurs  pais,  qui  avoient  laissé  les  or- 
donnances et  s'estoieut  retirez  à  eux.  Ce  grand 
nombre  estoit  assez  mal  empoinct  :  car  ils  n'a- 
voient point  de  payement,  et  falloit  qu'ils  ves- 
cussent  sur  le  peuple.  Nonobstant  tout  ce  nom- 
bre, le  Roy  leur  donnoit  beaucoup  d'affaires, 
et  traittèrent  aucune  forme  de  paix  :  et  par  es- 
pécial  le  duc  de  Nemours  fit  serment  au  Roy, 
luy  promettant  tenir  son  party  :  toutes-fois  de- 
puis fit  le  contraire ,  dont  le  Roy  conceut  ceste 
longue  haine  qu'il  avoit  contre  luy,  comme  plu- 
sieurs fois  il  m"a  dit.  Or  voyant  le  Roy  que  là 
ne  pouvoit  si  tost  avoir  fait ,  et  que  le  comte  de 
Charolois  s'approchoit  de  Paris,  doutant  que  les 
Parisiens  ne  fissent  ouverture  à  luy  et  à  son 


(•2)  Comines  semble  confondre  ici  la  Marne  avec 
l'Oise. 

(3)  Claude  de  Montaigu,  seigneur  de  Couches,  cham- 
bellan du  duc  de  Bourgogne,  mort  en  H70.  C'est  le  der- 
nier rejeton  de  la  dernière  maison  ducale  de  Bour- 
gogne. 

(4)  Rodolphe  de  Hochberg ,  mort  en  1487. 

(5)  Jean  de  Neufchàtel,  chambellan  du  duc. 

(61  Pierre  II  de  Bourbon,  depuis  duc  de  Bourbon. 

(7)  Charles  de  Bourbon ,  cardinal ,  archevêque  de 
Lyon,  fils  de  Charles  P',  duc  de  Bourbon,  et  d'Agnès 
de  Bourgogne. 

(8)  Jacques  d'Armagnac,  décapité  à  Paris  en  1477. 

(9)  Jean  d'Armagnac,  le  même  qui  fut  excommunié 
par  le  pape  pour  avoir  épousé  sa  propre  sœur. 

(10)  Alain  d'Albret,  troisième  aïeul  de  Henri  IV,  par 
Jeanne  d'Albret. 

Irere  (1)  et  au  duc  de  Bretague,  qui  veiioient 
du  costé  de  Bretague,  à  cause  que  tous  se  cou- 
louroient  sur  le  bieu  publie  du  rovauiue:  et  que 
eequ'eust  fait  la  \ilieile  Paris  doutoit  ([ue  toutes 
les  autres  villes  ne  lissent  le  semblable  ,  se  dé- 
libéra a  grandes  journées  de  se  venir  mettre  de- 
dans Paris,  et  de  garder  que  ces  deux  grosses 
arn)ees  ne  s'assemblassent  :  et  ne  venoit  point 
en  intention  de  combattre,  comme  par  plusieurs 
lois  il  m'a  conte ,  en  parlant  de  ces  matières. 

o<x> 

CHAPITRE  in. 

Comment  le  comte  de  Charolois  vint  planter 
son  camp  près  de  Mont-rhéry  :  et  de  la 
liataille  qui  fut  faite  audit  lieu ,  entre  le  roy 
de  France  et  luy. 

Comme  j'ay  dit  cy -dessus,  quand  le  comte  de 
Charolois  sceut  le  département  du  Roy,  qui 
s'estoit  parti  du  pais  de  Bourbonnois,  et  qu'il 
venoit  droiet  à  luy  (au  moins  il  le  cuidoit)  se 
délibéra  aussi  de  marcher  au  devant  de  luy  :  et 
dist  alors  le  contenu  de  ses  lettres,  sans  nom- 
mer le  personnage  qui  les  escrivit  :  et  qu'un 
chacun  se  délibérast  de  bien  faire  :  car  il  déli- 
béroit  de  tenter  la  fortune,  et  s'en  alla  loger  à 
un  village  près  Paris  ,  appelle  Longjumeau  :  et 
le  comte  de  Sainct-Paul ,  à  tout  son  avant-garde, 
a  Mont-lhcry,  (jui  est  deux  licuës  outre:  et  en- 
voyer espies  et  chevaucheurs  aux  champs,  pour 
sca\oir  la  venue  du  Roy,  et  son  chemin.  En  la 
présence  du  comte  de  Sainct-Paul  fut  choisi  lieu 
et  place  pour  combattre ,  audit  Long,jumeau  : 
et  fut  arresté  entre  eux  que  ledit  comte  de 
Sainct-Paul  se  retireroit  a  Longjumeau  ,  au  cas 
(|uc  le  Roy  vint ,  et  y  estoient  les  seigneurs  de 
Haultbourdin  et  le  seigneur  de  Contay  présens. 

Or  faut  -  il  entendre  que  monseigneur  du 
Maine  (2)  estoit  avec  sept  ou  huict  cens  horamcs- 
d'armes ,  au  devant  des  ducs  de  Rcrry  et  de 
Bretagne ,  qui  avoient  en  leur  compagnie  de 
sages  et  notables  chevaliers ,  que  le  roy  Louis 
avoit  tous  désapointez  à  l'heure  qu'il  vint  k  la 
Couronne  :  nonobstant  qu'ils  eussent  bien  servi 
son  père,  au  recouvrement  et  pacification  du 
royaume  :  et  maintes  fois  après  s'est  assez,  rc- 
pt  iiti  de  les  avoir  ainsi  trailtcz  en  reconiioissant 

(1)  Cliarlps  de  France,  duc  de  Brrry,  frère  uiiiiiiio  de 
l.ouiï  \I. 

(2)  Charles  d'Anjou,  comte  du  Maine,  Iroisièmc  fils 
de  Louis  II,  roi  dr  Sicile  et  duc  d'Anjmi. 

(3)  Jean.  bAlard  <rOrl»-ans,  fds  nalurei  de  Louis,  iliic 

son  eireur.  Entre  les  autres  y  estoit  le  comte  de 
Dunois  (3),  fort  estimé  en  toutes  choses,  le  ma- 
reschal  de  Loheac  (-4),  le  comte  de  Dammartin  (5), 
le  seigneur  de  Bueil ,  et  maints  autres  :  et  es- 
toient partis  des  ordonnances  du  Roy  bien  cinq 
cens  liommes-d'armes;  qui  tous  s'estoient  reti- 
rez vers  le  duc  de  Bretague  ,  dont  tous  estoient 
subjets  et  nez  de  son  pais ,  qui  estoient  de  ceste 
armée  là.  Le  comte  du  Maine,  qui  alloit  au  de- 
vant, comme  j'ay  dit,  ne  se  sentant  assez  fort 
pour  les  combatre  ,  deslogeoit  tousjours  devant 
eux  en  s'approchant  du  Roy  :  et  cherchoient 
les  ducs  de  Berry  et  Bretagne  se  joindre  aux 
Boui'guignons.  Aucuns  ont  voulu  dire  que  ledit 
comte  du  Maine  avoit  intelligence  avec  eux, 
mais  je  ne  le  sceu  oncciues,  et  ne  le  croy  pas. 

Ledit  comte  de  Charolois  estant  logé  à  Long- 
jumeau ,  comme  j'ay  dit,  et  son  avant-garde  à 
Mont-rhéry,fut  adverty  par  un  prisonnier  qu'on 
lui  amena  ,  que  le  comte  du  jMaine  s'estoit  joint 
avec  le  Roy,  et  y  estoient  toutes  les  ordonnances 
du  royaume  ,  qui  pouvoient  bien  estre  environ 
deux  mille  deux  cens  hommes-d'armes,  et  l'ar- 
rièreban  du  Dauphiné ,  à  tout  quarante  ou  cin- 
quante gentils-hommes  de  Savoye,  gens  de  bieu. 

Cependant  le  Roy  eut  conseil  avec  ledit 
comte  du  Maine  et  le  grand  sénéchal  de  Nor- 
mandie, qui  s'appelloit  de  Brezey,  l'admirai  de 
France,  qui  estoit  de  la  maison  de  Montauban, 
et  autres  :  et  en  conclusion  (  quelque  chose  qui 
luy  fust  dite  et  opinée)  il  délibéra  de  ne  com- 
batre point  :  mais  seulement  se  mettre  dedans 
Paris,  sans  soy  approcher  de  là  où  les  Bourgui- 
gnons estoient  logez.  Et  à  mon  advis  que  son 
opinion  estoit  bonne.  Il  se  soupçonnoit  de  ce 
grand  séneschal  de  IXormandie ,  et  luy  demanda 
et  pria  qu'il  luy  dist  s'ilavoit  baillésonselléaux 
princes  qui  estoient  conti'c  luy,  ou  non.  A  quoy 
ledit  grand  séneschal  rcspondit  que  ouy,  mais 
qu'il  leurdemeureroit,  et  que  le  corps  serolt  sien: 
et  ledit  en  gaudissant,  car  ainsi  estoit-il  accou- 
tumé de  parler.  Le  Roy  s'en  contenta  ,  et  luy 
bailla  charge  de  conduire  son  avant-garde  et 
aussi  les  guides  :  pour  ce  qu'il  vouloit  éviter 
cette  bataille,  comme  dit  est.  Ledit  grand  sé- 
neschal ,  usant  de  volonté ,  dit  lors  à  quelqu'un 
de  ses  privez  :  Je  les  mettray  aujourd'hui  si  prés 
l'un  de  l'autre,  qu'il  sera  bien  habile  (jui  les 
pourra  desmesler.  Et  ainsi  le  lit-il:  et  le  pre- 
mier honune  qui  y  mourut,  ce  fust  luy  et  ses 

(l'()rl(^ans,  frère  puîné  île  Charles  VI.  Grand  ciiainheliaii 
en  l'»,')0.  il  tnourui  en  14()8. 

i^i)  André  de  Laval,  marèihai  de  Fruiice  en  1431), 
mourut  en  liTl. 

.'))  Aiiloinede  Chabanncs  ,  graiid-niuilre  de  France 
en  l 'lOT,  niorl  en  I  i88. 

gens  :  et  ces  paroles  m'a  contées  le  Roy  ,  car 
pour  lors  j'estoye  avec  le  comte  de  Charolois. 

En  effet,  au  \ingt-septiesme  jour  de  juillet, 
l'an  1465,  cette  avant-garde  se  vint  trouver 
auprès  de  Mont-l'héry,  où  le  comte  de  Sainct- 
Paul  estoit  logé.  Ledit  comte  de  Sainct-Paul,  à 
toute  diligence  signifia  cette  venue  au  comte  de 
Charolois  (qui  estoit  à  deux  lieues  près,  et  au 
lieu  qui  avoit  esté  ordonné  pour  la  bataille),  luy 
requérant  qu'il  le  vint  secourir  à  toute  diligence; 
car  jà  s'estoient  mis  à  pied  hommes-d'armes  et 
archiers ,  et  clos  de  son  charroy  (1)  et  que  de 
se  retirer  à  luy  (comme  il  luy  avoit  esté  or- 
donné) ne  luy  estoit  possible:  car  s'il  se  met- 
toit  en  chemin,  ce  sembleroit  estre  fuite,  qui 
seroit  grand  danger  pour  toute  la  compagnie. 
Ledit  comte  de  Charolois  envoya  joindre  avec 
luy  le  bastard  de  Bourgogne,  qui  se  nommoit 
Antoine,  avec  grand  nombre  de  gens,  qu'il  avoit 
sous  sa  charge,  et  à  grande  diligence ,  et  se  dé- 
batoit  à  soy-mesme  s'il  iroit  du  non  ;  mais  à  la 
fin  marcha  après  les  autres,  et  y  arriva  environ 
sept  heures  de  matin  :  et  desjà  y  avoit  cinq  ou 
six  enseignes  du  Roy,  qui  estoient  arrivées  au 
long  d'un  grand  fossé  qui  estoit  entre  les  deux 
bendes. 

Encores  estoit  en  l'ost  du  comte  de  Charolois, 
le  vice-chancelier  de  Bretagne,  appelé  Rou- 
ville  et  un  vieil  homme  d'armes  appelle  Ma- 
derey,  qui  avoit  baillé  le  Pont  Saincte-Maxence  : 
lesquels  eurent  peur,  pour  le  murmure  qui  estoit 
entr'eux,  voyans  qu'on  estoit  à  la  bataille,  et  que 
les  gens  de  quoy  ils  s'estoient  faits  forts,  n'y  es- 
toient point  joints.  Si  se  mirent  les  dessusdits  à 
la  fuite,  avant  qu'on  combatist ,  par  le  chemin 
où  ils  pensoient  trouver  les  Bretons.  Ledit  comte 
de  Charolois  trouva  le  comte  de  Sainct-Paul  à 
pied ,  et  tous  les  autres  se  mettoient  à  la  file 
comme  ils  venoient  :  et  trouvasmes  tous  les  ar- 
chiers deshousez,  chacun  un  pal  (2)  planté  devant 
eux  :  et  y  avoit  plusieurs  pipes  de  vin  desfonsées 
pour  les  faire  boire  :  et  de  ce  petit  que  j'ay  veu, 
ne  vey  jamais  gens  qui  eussent  meilleur  vouloir 
de  combattre,  qui  mesembloit  un  bien  bon  signe 
et  grand  reconfort.  De  prime-face  fut  advisé 
que  tout  se  mettroit  à  pied,  sans  nul  excepter  : 
et  depuis  muèrent  propos  :  car  presque  tous  les 
hommes-d'armes  montèrent  à  cheval.  Plusieurs 
bons  chevaliers  et  escuyers  furent  ordonnés  à 
demeurer  à  pied  :  dont  monseigneur  des  Cordes 
et  son  frère  estoient  du  nombre.  Messire  Phi- 
lippe de  Lallain  s'estoit  mis  à  pied  (car  entre  les 
Bourguignons  lors  estoient   les  plus  .honnorés 


(1)  Bagage. 

(2)  Pal,  pieu  que  chaque  homme  portait  avec  lui, 


ceux  qui  descendoient  avec  les  archiers)  et  tous- 
jours  s'y  en  mettoit  grande  quantité  de  gens  de 
bien,  afin  que  le  peuple  en  fust  plus  asseuré,  et 
combatist  mieux,  et  tenoient  cela  des  Anglois, 
avec  lesquels  le  duc  Philippe  avoit  fait  la  guerre 
en  France,  durant  sa  jeunesse,  qui  avoit  duré 
trente-deux  ans  sans  trêves  :  mais  pour  cetems 
là  le  principal  faix  portoient  les  Anglois ,  qui  es- 
toient riches  et  puissans.  Ils  avoient  aussi  pour 
lors  sage  roy,  le  roy  Henry,  bel  et  très-vaillant, 
qui  avoit  sages  hommes  et  vaillans,  et  de  très- 
grands  capitaines ,  comme  le  comte  de  Sales- 
bury,  Talbot,  et  autres  dont  je  me  tay  ,  car  ce 
n'est  point  de  mon  tems,  combien  que  j'en  aye 
veu  des  reliques.  Car  quand  Dieu  fut  las  de  leur 
bien  faire,  ce  sage  Roy  mourut  au  bois  de  Vin- 
cennes  :  et  son  fils  insensé  futcourronné  roy  de 
France  et  d'Angleterre  à  Paris  :  et  ainsi  muè- 
rent les  autres  degrez  d'Angleterre,  et  division 
se  mit  entre  eux,  qui  a  duréjusques  aujourd'hui, 
ou  peu  s'en  faut.  Alors  usurpèrent  ceux  de  la 
maison  d'Yorch  ce  royaume ,  s'ils  l'eurent  à  bon 
tiltre  ;  je  ne  sçai  lequel  :  car  de  telles  choses  le 
partage  s'en  fait  au  ciel. 

En  retournant  à  ma  matière,  de  ce  que  les 
Bourguignons  s'estoient  mis  à  pied,  et  puis  re- 
montez à  cheval,  leur  portagrand'perte  de  temps 
et  dommage  ;  et  y  mourut  ce  jeune  et  vaillant 
chevalier  messire  Philippe  de  Lallain,  pour  être 
mal  armé.  Les  gens  du  Roy  venoient  à  la  file 
de  la  forest  de  Torfou  (3) ,  et  n'estoient  point 
quatre  cens  hommes-d'armes  quand  nous  les 
veismes  :  et  qui  eust  marché  incontinent,  sem- 
ble à  beaucoup  qu'il  ne  se  fust  point  trouvé  de 
résistance  :  car  ceux  de  derrière  n'y  pouvoient 
venir  qu'à  la  file ,  comme  j'ay  dit  :  toutesfois 
tousjours  croissoit  leur  nombre.  Voyant  cecy, 
vint  ce  sage  chevalier,  monseigneur  de  Contay, 
dire  à  son  maistre  monseigneur  de  Charolois 
que  s'il  vouloit  gagner  cette  bataille,  il  estoit 
temps  qu'il  marchast  :  disant  les  raisons  pour- 
quoy,  et  si  plustost  l'eustfait,  desjà  ses  ennemis 
fussent  desconfits  :  car  il  les  avoit  trouvez  en 
petit  nombre,  lequel  croissoit  à  veuë  d'oeil  :  et 
la  vérité  estoit  telle.  Et  lors  se  changea  tout 
l'ordre  et  tout  le  conseil  :  car  chacun  se  mettoit 
à  en  dire  son  advis.  Et  jà  estoit  commencée  une 
grosse  et  forte  escarmouche  au  bout  du  village 
de  Mont-l'héry  toute  d'archiers  d'un  costé  et 
d'autre. 

Ceux  de  la  part  du  Roy  les  conduisoit  Poncet 
de  Rivière  :  et  estoient  tous  archiers  d'ordon- 
nance, orfeuverisez  et  bien  en  point.  Ceux  du 

et  dont  on   formait  sur  -  le  -  champ    une  palissade. 
(3)  Village  entre  Etampes  et  Chartres. 

costt'  des  Bourguignons  estoient  sans  ordre  et 
sans  commandement  ,  comme  volontaires.  Si 
commeneerent  les  escarmouches,  etestoit  a  pied, 
avec  eux,  monseigneur  Philippe  de  Lallain  et 
.Iac((ues  du  Macs,  homme  bien  renommé  ,  de- 
puis i;rand-escuyer  du  duc  Charles  de  Bourgo- 
gne. Le  nombre  des  Bourguignons  estoit  le  plus 
grand,  et  gaignèrent  une  maison,  et  prindi'ent 
deux  ou  trois  huys,  et  s'en  servirent  de  pavois. 
Si  commencèrent  à  entrer  en  la  rue,  et  mirent 
le  feu  en  une  maison.  Le  vent  leur  servoit ,  qui 
poussoit  le  feu  contre  ceux  du  Boy,  lesquels  com- 
mencèrent a  dcsamparer  et  a  monter  à  cheval, 
et  a  fuir  :  le  comte  de  Charoiois  laissant,  comme 
j'ay  dit,  tout  ordre  paravant  devise. 

Il  avoit  esté  dit  que  l'on  marcheroit  à  trois 
fois,  pour  ce  que  la  distance  des  deux  batailles 
estoit  longue.  Ceux  du  Roy  estoient  devers  le 
cliasteau  de  Mont-rhéry  ,  et  avoient  une  grande 
liaye  et  un  fosse  au  devant  d'eux.  Outre  estoient 
les  champs  pleins  de  bleds  et  de  fèves  et  d'au- 
tres grains  très-forts  :  car  le  territoire  y  estoit 
bon.  Tons  les  archiers  dudit  comte  marchoient 
a  pied  devant  luy,  et  en  mauvais  ordre  :  com- 
bien que  mon  advis  est  que  la  souveraine  chose 
du  monde  pour  les  batailles,  sont  les  archiers  : 
mais  qu'ils  soient  à  milliers  (car  en  petit  nom- 
bre ne  valent  rien  )  et  que  ce  soient  gens  mal 
montez,  à  ce  qu'ils  n'ayent  point  de  regret  à 
perdre  leurs  chevaux,  ou  du  tout  n'en  ayent 
point  :  et  valent  mieux  pour  un  jour,  en  cet  of- 
fice, ceux  qui  jamais  ne  veirent  rien  ,  que  les 
biens  exercitez.  Kt  aussi  telle  opinion  tiennent 
les  Anglois,  qui  font  la  Heur  des  archiers  du 
monde.  II  avoit  este  dit  que  l'on  se  reposeroit 
deux  fois  en  chemin,  pour  donner  halaine  aux 
gens-de-pied  :  pour  ce  que  le  chemin  estoit  long, 
et  les  fruits  de  la  terre  longs  et  forts ,  qui  les 
empeschoient  daller;toutesfois  tout  le  contraire 
se  list  comme  si  on  eust  voulu  perdre  son  escient. 
Kt  en  cela  monslra  Dieu  que  les  batailles  sont 
v\\  sa  main,  et  dispose  de  la  victoire  à  son  plai- 
sir. Et  ne  m'est  pas  advis  que  le  sens  d'un  hom- 
me sceust  porter  et  donner  ordre  à  un  si  urand 
nombre  de  gens,  ne  que  les  choses  tinssent  aux 
champs  comme  elles  sont  ordonnées  en  chambre 
tt  (juc  celuy  (pii  s'estinu-roit  jusques  là,  mes- 
prendroit  envers  Dieu, s'il  estoit  homme  qui  eust 
rai.son  naturelle  :  combien  qu'un  chacun  y  doit 
faire  ce  qu'il  peut  et  ce  qu'il  doit,  et  reconnois- 
tre  que  c'est  un  desaccomplissemens  desœuvres 
que  Dieu  a  commencées  aucunes  fois  i)ar  petites 

(1)  MoHvetez,  siiivnnl  f|iicl(HJOs  ni.uiuscrils.  mouettes 
ou  ninnitions.  Mouietez,  .suivant  k's  leriiarqucs  de  Du- 
rhat .  sicnilip  motifs. 

(2j  Argtif.  argulirs.  opinions  mnl  fonilép.»;. 

mouvetez  (I)  ^t  occasions,  et  en  donnant  la  vic- 
toire aucunes  fois  à  l'un,  et  aucunes  fois  à  l'au- 
tre :  et  estcecy  mystère  si  grand,  que  les  royau- 
mes et  grandes  seigneuries  en  prennent  aucunes 
fois  fins  et  désolations,  et  les  autres  accroisse- 
ment et  commencement  de  régner. 

Pour  revenir  à  la  déclaration  de  cet  article  , 
ledit  comte  marcha  tout  d'une  boutée,  sans  don- 
ner halaine  à  ses  archiers  et  gens-de-pied.  Ceux 
du  Boy  passèrent  par  cette  baye  par  deux  bouts, 
tous  hommes-d'armes  :  et  comme  ils  furent  si 
près  que  de  jetter  les  lances  en  arrest,  les  hom- 
mes-d'armes Bourguignons  rompirent  leurs  pro- 
pres archiers,  et  passèrent  par  dessus,  sans  leur 
donner  loisir  de  tirer  un  coup  de  llesche  :  qui 
estoit  la  fleur  et  espérance  de  leur  armée.  Car  je 
ne  croy  pas  que  de  douze  cens  hommes-d'armes, 
ou  environ,  qui  y  estoient,  y  en  eust  cinquante 
qui  eussent  sceu  coucher  une  lance  en  arrest.  Il 
n'y  en  avoit  pas  quatre  cens  armez  de  cuiraces  : 
et  si  n'avoieut  pas  un  seul  serviteur  armé.  Et 
tout  cecy,  à  cause  de  la  longue  paix  ,  et  qu'en 
cette  maison  de  Bourgogne  ne  tenoient  nulles 
gens  de  solde ,  pour  soulager  les  peuples  des 
tailles  :  et  oncques  puis  ce  jour  là,  ce  quartier 
de  Bourgogne  n'eust  repos  jusques  à  cette  heure, 
qui  est  pis  que  jamais.  Ainsi  rompirent  eux- 
mêmes  la  ileur  de  leur  armée  et  espérance  :  tou- 
tes-fois Dieu,  qui  ordonne  de  tel  mystère,  vou- 
lut que  le  costé  ou  se  trouva  ledit  comte  (  qui 
estoit  à  main  dextre  derrière  le  château)  vain- 
quist  sans  trouver  nulle  défense  :  et  me  trouvay 
ce  jour  pour  toujours  avec  luj',  ayant  moins  de 
crainte  que  je  n'eus  jamais  en  lieu  où  je  me  trou- 
vasse depuis,  pour  la  jeunesse  en^quoyj'estoye, 
et  que  je  n'avoye  nulle  connoissance  de  péril  : 
mais  estoye  esbahy  comme  nul  s'osoit  défendre 
contre  tel  prince  à  qui  j'estoye,  estimant  que  ce 
fust  le  plus  grand  de  tous  les  autres.  Ainsi  font 
gens  qui  n'ont  point  d'expérience:  dont  vient 
qu'ils  soustiennent  assez  d'argus  (2),  mal  fon- 
dez et  à  peu  de  raison.  Par  quoy  fait  bon  user 
de  l'opinion  de  celuy  qui  dit,  que  l'on  ne  se  re- 
pent  jamais  pour  parler  peu;  mais  bien  souvent 
de  trop  parler. 

A  la  main  senestre  estoient  le  seigneur  de  Ra- 
vastein,  et  messire  Jacques  de  SainctPaul,  et 
plusieurs  autres,  à  qui  il  sembloit  qu'ils  n'a- 
voient  pas  assez  d'hommes-d'armes  pour  sous- 
tenir  ce  qu'ils  avoient  devant  eux ,  mais  dès  lors 
estoient  si  approchez,  et  qu'il  ne  falloit  plus 
parler  d'ordre  nouvelle.  En  effect  ceux-là  furent 
rompus  a  plate  cousture  ,  et  chassez  jusques  au 
charroy  ;  et  la  pluspart  fuit  jusques  en  la  forest, 
qui  estoit  près  de  demie  lieue.  Au  charroy  se 
rallièrent  quelques  ^cns-de-pied  bourguignons.  ' 

Les  principaux  de  cette  chasse  estoient  les  nobles 
du  Dauphiné  et  Savoisieus,  et  beaucoup  de  gens- 
d'armes  aussi  :  et  s'attendoient  d'avoir  gaigné 
la  bataille;  et  de  ce  costé  y  eust  une  grande 
fuite  des  Bourguignons,  et  de  grands  person- 
nages :  et  fii\  oient  la  pluspart  pour  gaigner  le 
Pont  Saincte-Maxence  ,  cuidaus  qu'il  tint  encore 
pour  eux.  En  la  forest  y  en  demeura  beaucoup  , 
et  entre  autres  le  comte  de  Sainct-Paul ,  qui 
estoit  assez  bien  accompagné  ,  s'y  estoit  retiré; 
car  le  charroy  estoit  assez  près  de  ladite  forest , 
et  montra  bien  depuis  qu'il  ne  tenoit  pas  encore 
la  chose  pour  perdue. 


CHAPITRE  IV. 

Du  danger  auquel  fut  le  comte  de  Charolois, 
et  comment  il  fut  secouru. 

Le  comte  de  Charolois  chassa  de  son  costé 
demie  lieue,  outre  le  Mont-l'héry,  et  à  bien  peu 
de  compagnie.  Toutes-Ibis  nul  ne  se  défeudoit, 
et  trouvoit  gens  à  grande  quantité ,  et  ja  cui- 
doit  avoir  la  victoire.  Un  viel  gentil-homme  de 
Luxembourg ,  appelle  Antoine  le  Breton,  le  vint 
quérir,  et  luy  dit  que  les  François  s'estoient  ral- 
liez sur  le  champ,  et    que  s'il  chassoit  plus 
guères ,  il  se  perdroit.  Il  ne  s'arresta  point  pour 
luy  ,  non  obstant  qu'il  luy  dist  par  deux  ou  trois 
fois.  Incontinent  arriva  monseigneur  de  Contay 
(dont  cy-dessus  est  parlé),  qui  lui  dit  semblables 
paroles,  comme  avoit  fait  le  vieil  gentil-homme 
de  Luxembourg  ,  et  si  audacieusement   qu'il 
estima  sa  parole  en  son  sens ,  et  retourna  tout 
court  :  et  croy  s'il  fut  passé  outre  deux  traicts 
d'arcs,  qu'il  eust  esté  pris,  comme  aucuns  autres 
qui  chassoient  devant  luy  :  et  en  passant  par  le 
village,  trouva  une  flotte  de  gens  à  pied  qui 
fuyoient.  Il  les  chassa  et  n'avoit  pas  cent  che- 
vaux en  tout.  Il  ne  se  retourna  qu'un  homme  à 
pied  ,  qui  lui  donna  d'un  vouge  (l)  parmi  l'esto- 
maeh  :  et  au  soir  s'en  veit  l'enseigne.  La  plus- 
part  des  autres  se  sauvèrent  par  les  jardins, 
mais  celuy-là  fut  tué.  Comme  il  passoit  rasibus 
du  chastel ,  veismes  les  archiers  de  la  garde  du 
Roy   devant  la  porte,  qui  ne  bougèrent.  Il  en 
fut  fort  esbahy  ,  car  il  ne  cuidoit  point  qu'il  y 
eust  plus  ame  de  défense.  Si  tourna  à  costé 
pour  gagner  le  champ,  où  lui  vindrent  courre 

(1)  Sorte  de  lance. 

(•2)  Bavière,  partie  inférieure  du  casque  qui,  pour  dé- 
couvrir le  visage,  se  baissait  tandis  que  la  visière  se  le- 
vait. 


sus  quinze  ou  seize  hommes-d'armes  ou  environ 
(  une  partie  des  siens  s'estoient  jà  séparez  de  luy) 
et  d'entrée  tuèrent  son  escuyer  trenchant ,  qui 
s'appelloit  Philippe  d'Oignies  ,  et  portoit  un  gui- 
don de  ses  armes  :  et  là  ledit  comte  fut  en  très- 
grand  danger,  et  eut  plusieurs  coups  :  et  entre 
les  autres ,  un  en  la  gorge,  d'une  espée ,  dont 
l'enseigne  lui  est  demeurée  toute  sa  vie ,  par 
défaut  de  sa  bavière  (2)  qui  lui  estoit  cheute  ,  et 
avoit  esté  mal  attachée  dès  1^  malin  ;  et  luy  avoye 
veu  choir  :  et  luy  furent  mises  les  mains  dessus, 
en  disant  :  Monseigneur  ^  rendez-vous,  je  vous 
connotj  bien,  ne  vous  faites  pas  tuer.  Tousjours 
se  défendoit:  et  sur  ce  débat  le  fils  d'un  méde- 
cin de  Paris ,  nommé  maislre  Jean  Cadet  (qui 
estoit  à  luy),  gros  et  lourd  et  fort,  monté  sur  un 
gros  cheva-l  de  cette  propre  taille,  donna  au 
travers  et  les  départit.  Tous  ceux  du  Roy  se  re- 
tirèrent sur  le  bord  d'un  fossé ,  où  ils  avoient 
esté  le  matin  :  car  ils  avoient  crainte  d'aucuns 
qu'ils  voyoicnt  marcher,  qui  s'approchoient:  et 
luy  fort  sanglant,  se  retira  à  eux  comme  au  mi- 
lieu du  champ  :  et  estoit  l'enseigne  du  bastard 
de  Bourgogne  toute  despecée  :  tellement  qu'elle 
n'avoit  pas  un  pied  de  longueur  :  et  à  l'enseigne 
des  archiers  du  comte  ,  il  n'y  avoit  pas  quarante 
hommes  en  tout  :  et  nous  y  joignismes  (qui  n'es- 
tions pas  trente)  en  très-grande  doute.  Il  chan- 
gea incontinent  de  cheval  :  et  le  luy  bailla  un 
qui   estoit  lors  son  page,  nommé  Simon  de 
Quingey,  qui  depuis  a  esté  bien  connu.  Ledit 
comte  se  mit  par  le  champ  pour  rallier  ses  gens  : 
mais  je   vey  telle  demie  heure  que  nous  ([ui 
estions  demeurez   là,  n'avions   l'œil  qu'à  fuir 
s'il  fust  marché  cent  hommes.  11  venoit  seule- 
ment à  nostre  secours  des  troupes  de  dix  ou 
vingt  hommes  des  nostres ,  tant  de  pied  que  de 
cheval  :  les  gens-de-pied  blessez  et  lassez,  tant 
de  l'outrage  que  leur   avions  fait  le   matin, 
qu'aussi  des  ennemis  (3)  :  et  vey  l'heure  qu'il 
n'y  avait  pas  cent  hommes ,  mais  peu  à  peu  en 
venoit.  Les  bleds  estoient  grands ,  et  la  poudre 
la  plus  terrible  du  monde ,  tout  le  champ  semé  de 
morts  et  de  chevaux  :  et  ne  se  connoissoit  nul 
homme  mort  pour  la  poudre. 

Incontinent  veismes  saillir  du  bois  le  comte 
de  Sainct-Paul,  qui  avoit  bien  quarante  homnies- 
d'armes  avec  luy  ,  et  son  enseigne  ,  et  marchoit 
droit  à  nous,  et  croissoit  de  gens  :  mais  ils  nous 
sembloient  bien  loin.  On  lui  envoya  trois  ou 
quatre  fois  prier  qu'il  se  hastast ,  mais  il  ne  se 

(3)  Un  vieux  manuscrit  mettait  un  point  après  cnne- 

mis,  et  ajoutait  :  «  Luy  revint  incontinent  qui  n'emmena 

»  pas  cent  hommes  ;  mais  peu  à  peu  en  venoit.  Nostre 

»  champ  estoit  ras .  et  demie  heure  devant ,  le  bled  y 

1  »  estoit  si  grand,  et  à  l'heure  la  poudre,  etc.  » 

mua  point  et  ne  venoit  que  le  pas,  et  feit  pren- 
dre a  ses  gens  des  lanees  qui  estoient  à  terre  : 
et  venoit  eu  ordre  ^qui  donna  grand  reconfort  à 
nos  gcnsi  et  se  joignirent  ensemble  a\ee  grand 
nombre  ,  et  \  iiulrcnt  la  ou  nous  estions  :  et  nous 
trouvasmes  bien  liuiet  eens  liomnu'S-d'armes. 
De  gens-de-pied  peu  ou  nuls.  Ce  qui  garda  bien 
le  comte  qu'il  u'eust  la  victoire  entière:  car  il  y 
avoit  un  fossé  et  une  grande  baye  entre  les  deux 
batailles  dessusdites. 

De  la  part  du  Uov  s'enfuit  leeomte  du  Maine, 
et  plusieurs  autres,  et  bien  liuiet  eens  liomnies- 
d'armes.  Aucuns  ont  voulu  dire  que  ledit  comte 
du  Maine  avoit  intelligence  avec  les  Bourgui- 
gnons ,  mais ,  à  la  vérité  dire,  je  croy  qu'il  n'en 
fust  oneques  rien.  Jamais  plus  grande  ne  fust 
des  deuv  costez  :  mais  par  espécial  demeurèrent 
les  deux  princes  aux  champs.  Du  costé  du  Roy 
lust  un  homme  d'Estat ,  qui  s'enfuit  jusques  à 
Luzigiian ,  sans  repaistre  :  et  du  costé  du  comte, 
un  autre  homme  de  bien  jusques  au  Quesnoy- 
!e-Comte.  Ces  deux  n'avoient  garde  de  se  mor- 
dre l'un  l'autre.  Kstans  ainsi  ces  deux  batailles 
rangées  l'une  de\ant  l'autre,  se  tirereut  plusieurs 
coups  de  canon ,  qui  tuèrent  des  gens  d'un  costé 
€t  d'autre.  >'ul  ne  désiroit  plus  de  combattre, 
et  estoit  nostre  bende  plus  grosse  que  celle  du 
Roy  :  toutes-fois  sa  présence  estoit  grande  chose, 
et  la  bonne  parole  qu'il  tenoit  aux  gens-d'armes  : 
et  croy  véritablement ,  à  ce  que  j'en  «ly  sceu  , 
que  si  n'eust  esté  luy  seul ,  tout  s'en  fust  fuy. 
Aucuns  de  nostre  costé  desiroient  qu'on  recom- 
niencast  :  et  par  espécial  monseigneur  de  Hauit- 
bourdin  ,  qui  disoit  qu'il  \oyoit  une  lile  ou  flotte 
de  gens  qui  s'enluyoient  :  et  qui  eust  pu  trou- 
ver arehiers  au  nombre  de  cent,  pour  tirer  au 
travers  de  celte  haye,  tout  fust  marché  de  nostre 
costé. 

Estant  sur  ce  propos  et  sur  ces  pensées,  et 
sans  ludle  escarmouche,  survint  l'entrée  delà 
nuict  :  et  se  retira  le  Roy  à  Corbeil  et  nous  Gui- 
dions qu'il  se  logeast  et  passast  la  nuict  au 
champ.   D'avanture  se  mit  le  feu  en  une  caque 
de  poudre  ,  la  ou  le  Roy  avoit  esté  :  et  se  print 
u  aucunes  ehareltes,  et  tout  du  long  de  la  grande 
haye  :  et  cuidions  que  ce  l'ussent  leurs  l'eux.  Le 
comte  de  Saint-Paul ,  qui  bien  sembloit  chef  de 
guerre,  et  monseigneur  de  llaultbourdin,  en- 
cores   plus,   commandèrent   (ju'on  amenast   le 
charroy  au  pro|)re  lieu  la  ou  nous  estions,  et 
qu'on  nous  eloist  :  et  ainsi  fust  fait.  Comme  nous 
estions  la  en    bataille,  et  ralliez,   revindrent  ' 
beaucoup  de  gens  du  Koy,  qui   avoient  chassé,  : 
cuidans  que  tout  fust  gagné  pour  eux  :  et  furent  ; 
contraints  de    passer  parmi  nous.    Aucims   en  ' 
cscha|)erent ,  et  les  plus  se  perdirent.  Des  gens  ! 

de  nom  de  ceux  du  Roy ,  moururent  messire 
Geofroy  de  Sainct-Relin ,  le  grand-séneschal  di5 
Normandie  ,  et  Floquet  capitaine.  Du  party  des 
Bourguignons  moururent  Philippe  de  Lallain  : 
et  des  gens-à-pied  et  menus  gens,  plus  que  de 
ceux  du  Roy  :  mais  de  gens-de-cheval  ,  en  mou- 
rut plus  du  party  du  Roy.  De  prisonniers  bons, 
les  gens  du  Roy  en  eurent  des  meilleurs  de  ceux 
qui  fuyoient.  Des  deux  parties  il  mourut  deux 
mille  hommes  du  moins:  et  fust  la  chose  bien 
combatue  :  et  se  trouva  des  deux  costez  de  gens 
de  bien  ,  et  de  bien  lasches.  Mais  ce  fust  grand'- 
chose  ,  à  mon  advis ,  de  se  rallier  sur  le  champ, 
et  estre  trois  ou  quatre  heures  en  cet  estât , 
l'un  devant  l'autre:  et  dévoient  bien  estimer  les 
deux  princes  ceux  qui  leur  tenoieut  compagnie  si 
bonne  a  ce  besoin  :  mais  ils  en  firent  comme 
hommes,  et  non  point  connue  anges.  ïel  perdit 
ses  offices  et  estats  pour  s'en  estre  fuy ,  et  furent 
donnez  à  d'autres  qui  avoient  fuy  dix  lieues 
plus  loin.  Un  de  nostre  costé  perdit  authorité , 
et  fust  privé  de  la  présence  de  son  maistre  : 
mais  un  mois  après  eust  plus  d'authorité  que 
devant. 

Quand  nous  fusmes  clos  de  ce  charroy  ,  cha- 
cun se  logea  le  mieux  qu'il  put.  Xons  avions 
grand  nombre  de  blessez,  et  la  pluspart  fort  des- 
couragez  et  espouvantez ,  craignans  que  ceux 
de  Paris  ,  avec  deux  cens  hommes-darmes  qu'il 
y  avoit  avec  eux  ,  et  le  mareschal  Joachim,  lieu- 
tenant du  Roy  en  ladite  cité  ,  sortissent,  et  que 
l'on  eust  affaire  des  deux  costez.  Comme  la  nuict 
fust  toute  close  ,  on  ordonna  cinquante  lances  , 
pour  voir  ou  le  Roy  estoit  logé.  Il  y  en  alla  par 
adventure  vingt.  11  y  pouvoit  avoir  trois  jects 
d'arc  de  nostre  camp  jusques  ou  nous  cuidions 
le  Roy.  Cependant  monseigneur  de  Charolois 
beut  et  mangea  un  peu  :  et  chacun  en  son  en- 
droit, et  luy  fust  adoubée  sa  playe  qu'il  avoit 
au  col.  Au  lieu  ou  il  mangea,  il  falut  oster  qua- 
tre ou  cinq  hommes  morts  pour  luy  faire  place  : 
et  y  mit  l'on  deux  boteaux  de  paille  ,  où  il  s'as- 
sit :  et  remuant  iliec,  un  de  ces  i)auvres  gens 
nuds  commença  à  demander  à  boire.  On  luy 
jetta  en  la  bouche  un  peu  de  tisane,  de  quoy  le- 
dit seigneur  avoit  beu,  dont  le  cœur  luy  revint, 
et  fust  connu  :  et  estoit  un  archier  du  corps  du- 
dit  seigneur,  fort  renommé ,  appelle  Savarot , 
qui  fust  pansé  et  guéi-y. 

On  eust  conseil  qu'il  estoit  de  faire.  T.e  pre- 
mier qui  opina  fust  le  comte  de  Sainct-Paul  : 
disant  que  l'on  estoit  en  péril ,  et  conseilloit  ti- 
rer à  l'aube  du  jour  le  chen)in  de  Bourgogne,  et 
qu'on  brulast  une  partie  du  charroy  :  et  qu'on 
sauvast  seulement  l'artillerie:  et  que  nul  ne  me- 
nast  charroy  ,  s'il  n'avoit  plus  de  dix  lances  :  et 

que  de  demeurer  là  sans  vivres  entre  Paris  et 
le  Roy,  n'estoit  possible.  Après  opina  monsei- 
gneur de  Haultbourdin  assez  en  cette  substance, 
sans  sçavoir  avant  que  j-apporteroient  ceux  qui 
estoient  dehors.  Trois  ou  quatre  autres  sembla- 
blement  opinèrent  de  mesme.  Le  dernier  qui 
opina,  fut  monseigneur  de  Contay,  qui  dit  que 
si  tost  que  ce  bruit  seroit  en  l'ost,  tout  se  met- 
troit  eu  fuite  :  et  qu'ils  seroient  prins  devant 
qu'ils  eussent  fait  vingt  lieues  :  et  dit  plusieurs 
raisons  bonnes  :  et  que  son  advis  estoit ,  que 
chacun  s'aisast  au  mieux  qu'il  pourroit  cette 
nuict,  et  que  le  matin  à  l'aube  du  jour  on  as- 
saillist  le  Roy,  et  qu'il  falloit  là  vivre  ou  mou- 
rir :  et  trouvoit  ce  chemin  plus  seur  que  de  pren- 
dre la  fuite.  A  l'opinion  dudit  de  Contay  con- 
clud  monseigneur  de  Charolois,  et  dist  que  cha- 
cun s'en  allast  reposer  deux  heures ,  et  que  l'on 
fust  prest  quand  sa  trompette  sonneroit  :  et  parla 
à  plusieurs  particuliers  pour  envoyer  reconfor- 
ter ses  gens. 

Environ  minuit  revindrent  ceux  qui  avoient 
esté  dehors  :  et  pouvez  penser  qu'ils  n'estoient 
point  allez  loin  :  et  rapportèrent  que  le  Roy  es- 
toit  logé  à  ces  feux  qu'ils  avoient  veus.  Incon- 
tinent on  y  envoya  d'autres,  et  une  heure  après 
se  remettoit  chacun  en  estât  de  combattre  :  mais 
la  pluspart  avoient  mieux  envie  de  fuir.  Comme 
vint  le  jour,  ceux  qu'on  avoit  mis  hors  du  camp, 
rencontrèrent  un  chartier,  qui  estoit  à  nous  ,  et 
avoit  esté  prins  le  matin  ,  qui  apportoit  une  cru- 
che de  vin  du  village:  et  leur  dit  que  tout  s'en 
estoit  allé.  Ils  envoyèrent  dire  ces  nouvelles  en 
l'ost  :  et  allèrent  jusques  là.  Ils  trouvèrent  ce 
qu'il  disoit  et  le  revindrent  dire  :  dont  la  com- 
pagnie eut  grand'joie  :  et  y  avoit  assez  de  gens, 
qui  disoient  lors,  qu'il  falloit  aller  après,  les- 
quels faisoient  bien  maigre  chère  une  heure  de- 
vant. J'avoye  un  cheval  extrêmement  las  et  vieil, 
il  beut  un  sceau  plein  de  vin  :  par  aucun  cas  d'a- 
venture il  y  mit  le  museau ,  je  le  laissay  ache- 
ver :  jamais  ne  l'avoye  trouver  si  bon  ,  ne  si 
frais. 

Quand  il  fut  grand  jour,  tout  monta  à  cheval  : 
et  les  batailles ,  qui  estoient  bien  esclaircies  : 
toutes-fois  il  revenoit  beaucoup  de  gens  qui 
avoient  esté  cachez  es  bois.  Ledit  seigneur  de 
Charolois  tîst  venir  un  cordelier ,  ordonné  de 
par  luy  à  dire  qu'il  venoit  de  l'ost  des  Rretons, 
et  que  ce  jour  ils  dévoient  estre  là.  Ce  qui  re- 
conforta assez  ceux  de  l'ost  :  chacun  ne  le  creut 
pas,  mais  tantost  après  environ  dix  heures  du 
matin ,  arriva  le  vice-chancelier  de  Bretagne  , 
appelle  Rouville  (1) ,  et  Madré  avec  luy,  dont  ay 

(1)  Ou  plutôt  Romillé,  comme  il  a  été  dit  ci-dessus. 

parlé  cy-dessus  :  et  amenèrent  deux  archiers  de 
la  garde  du  duc  de  Bretagne ,  portans  ses  hoc- 
quetons ,  (ce  qui  réconforta  très-fort  la  compa- 
gnie) et  fut  euquis  et  loué  de  sa  fuite  (considérant 
le  murmure  qui  estoit  contre  luy)  et  plus  en- 
core de  son  retour  :  et  leur  fist  chacun  bonne 
chère. 

Tout  ce  jour  demeura  encore  monseigneur  de 
Charolois  sur  le  champ ,  fort  joyeux  ,  estimant 
la  gloire  estre  sienne.  Ce  qui  depuis  luy  a  cousté 
bien  cher,  car  oncques  puis  il  n'usa  de  conseil 
d'homme  ,  mais  du  sien  propre  :  et  au  lieu  qu'il 
estoit  très-utile  pour  la  guerre  paravant  ce  jour, 
et  n'aimoit  nulle  chose  qui  y  appartint ,  mais 
depuis  furent  muées  et  changées  ses  pensées  , 
car  il  y  a  continué  jusques  à  sa  mort  :  et  par  là 
fut  finie  sa  vie,  et  sa  maison  destruite,  et  si  elle 
ne  l'est  du  tout ,  si  est-elle  bien  désolée.  Trois 
grands  et  sages  princes  ,  ses  prédécesseurs,  l'a- 
voient  eslevée  bien  haut ,  et  y  a  bien  peu  de  roys 
(sauf  celuy  de  France)  plus  puissans  que  luy  : 
et  pour  belles  et  grosses  villes  ,  nul  ne  l'en  pas- 
soit.  L'on  ne  doit  trop  estimer  de  soy,  par  espé- 
cial  un  grand  prince,  mais  doit  connoislre  que 
les  grâces  et  botmes  fortunes  viennent  de  Dieu. 
Deux  choses  plus  je  diray  de  luy  :  l'une  est,  que 
je  croy  que  jamais  nul  homme  peust  porter  plus 
de  travail  que  luy,  en  tous  endroits  où  il  faut 
exerciter  sa  personne  :  l'autre,  qu'à  mon  advis  je 
ne  connu  oncques  homme  plus  hardy.  Je  ne  luy 
ouy  oncques  dire  qu'il  fust  las,  ny  ne  luy  vey 
jamais  faire  semblant  d'avoir  peur  ,  et  si  ay  esté 
sept  années  de  rang  en  la  guerre  avec  luy,  l'esté 
pour  le  moins,  et  en  aucunes  l'hyver  et  l'esté. 
Ses  pensées  et  conclusions  estoient  grandes  ; 
mais  nul  homme  ne  les  sçavoit  mettre  à  fin  y  si 
Dieu  n'y  eust  adjouté  de  sa  puissance^ 


CHAPITRE  V. 

Comment  le  duc  de  Bernj,  frère  du  Roy^  et 
le  duc  de  Bretagne^  se  vindrent  joindre 
avec  le  comte  de  Charolois,  contre  iceliuj 
lioy. 

Le  lendemain,  qui  estoit  le  tiers  jour  de  la  ba~ 
taille,  allasmes  coucher  au  village  de  Mont-l'hé- 
ry,  dont  le  peuple  en  partie  s'en  estoit  fui  au 
clocher  de  l'église,  et  partie  au  chasteau.  Il  les 
fit  revenir,  et  ne  perdirent  pas  un  denier  vail- 
lant, mais  payoit  chacun  son  escot,  comme  s"il 
eust  esté  en  Flandre.  Le  chasteau  tint,  et  ne  fut 
point  assailli.  Le  tiers  jour  passé ,  partit  ledit 
seigneur,  par  le  conseil  du  seigneur  de  Contay, 

pour  aller  iiatiner  Kstampcs  (qui  est  bou  et  grand 
logis,  et  eu  bou  pays  et  fertile)  aliu  d'y  estre  plus 
tost  que  les  Bretons,  qui  prenoieut  ce  chemin  : 
afin  aussi  de  mettre  les  tiens  las  et  blessés  à 
couvert,  et  les  autres  aux  champs,  et  fut  cause 
ce  bon  logis,  et  le  st-jour  (|ue  l'on  y  list,  de  sau- 
ver la  vie  a  beaucoup  de  ses  gens.  I.a  arrivèrent 
inessire  Charles  de  France,  lors  duc  de  Berry, 
seul  fri're  du  Boy,  le  duc  de  Bretagne,  monsei- 
gneur deDunois,  monseigneur  de  Loheac,  mon- 
seigneur de  Bueil  ,  monseigneur  de  Cluui- 
mont  (1),  et  messire  Charles  d"Amboise  son  lils 
(  qui  depuis  a  este  grand  homme  eu  ce  royau- 
me, tous  lesquels  dessus  nonmiez  le  Boy  avoit 
désapointez.  et  deffaits  de  leurs  estais,  quand  il 
vint  à  la  Couronne,  nonobstant  qu'ils  eussent 
bien  servi  le  Boy  son  père,  et  le  royaume ,  es 
conquestesde  Normandie,  et  en  plusieurs  autres 
guerres.  Monseigneur  de  Charolois,  et  tous  les 
plus  grands  de  sa  compagnie,  les  recueillirent 
et  leur  allèrent  au  devant,  et  amenèrent  leurs 
personnes  loger  en  la  ville  d'Kstampes,  ou  leur 
logis  estoit  fait,  et  les  gens-d"armes  demeurèrent 
aux  champs.  Kn  leur  compagnie  avoit  huict  cens 
honunes-d'armes,  de  très-bonne  estoffe,  dont  il 
y  en  avoit  très-largement  de  Bretons,  qui  nou- 
vellement avoient  laissé  les  ordonnances  (comme 
icy  et  ailleurs  j  ay  dit)  qui  ameudoient  bien  leur 
compagnie.  l)"archers,  et  d'autres  hommes  de 
guerre,  armés  de  bonnes  brigandines  (2),  avoit  en 
très-grand  nombre,  et  pouvoient  bien  être  six 
mille  hommes  à  cheval,  très-bien  en  poinct.  Et 
sembloit  bien  a  voir  la  compagnie,  que  le  duc  de 
Bretagne  fust  un  très-grand  seigneur  :  car  toute 
cette  compagnie  vivoit  sur  ses  coffres. 

Le  Boy  qui  s'estoit  retire  à  Corbeil  (  comme 
j'ay  devant  dit)  ne  mettoit  point  en  oubly  ce  qu'il 
avoit  a  faire.  Il  tira  en  ÏNormandie,  pour  assem- 
bler ses  gens,  et  de  peur  qu'il  n'y  eust  (luelque 
mutation  au  pays:  et  il  mit  partie  de  ses  gens 
d'armes  es  environs  de  Paris,  la  où  il  voyoit 
qu'il  estoit  nécessaire. 

Le  premier  soir  que  furent  arrivés  tous  ces 
seigneurs  dessu.sdits  à  Estampes,  se  contèrent 
des  nouvelles  l'un  a  l'autre.  Les  Bretons  avoient 
pris  aucuns  prisoiuiiers  de  ceux  qui  fuyoient  du 
party  du  Boy  :  et  (pi;uid  ils  eussent  esté  un  peu 
plus  avant,  ils  eussent  pris  ou  desconfit  le  tiers 
de  l'armée.  Ils  avoient  bien  tenu  conseil  pour 
cinoyer  gens  dehors,  jugeant  que  les  osts  es- 
toient  près:  toutesfois  aucuns  les  destournerent; 


f  Piorro  (rAmt)oiso,  scignrur  do  Cnuiiiont.  En  Uf>5 
sa  maison  fui  rn.sro  juirrc  qu  il  avait  pnilirass»*  le  parti 
oppose  au  Rdi  dans  In  Iikim-  <ln  Kini  Fnldir.  Son  fils  fut 
inari^rhal  ri  amiral  de  Frnn'i- 

mais  nonobstant ,  messire  Charles  d'Amboise 
et  quelques  autres,  se  mirent  plus  avant  que  leur 
armée,  pour  voir  s'ils  rencontreroient  rien  :  et 
prirent  plusieurs  prisonniers  (connue  j'ay  dit) 
et  de  l'artillerie  :  lesquels  prisonniers  leur  di- 
rent que  pour  certain  le  Boy  estoit  mort  :  car 
ainsi  le  cuidoient-ils,  parce  qu'ils  s'en  estoient 
fuis  dès  le  connnencement  de  la  bataille.  Les 
dessusdits  l'apportèrent  les  nouvelles  à  Tost  des 
Bretons,  qui  en  curent  très-grand'joye,  cuidans 
qu'ainsi  fust,  et  espérans  les  biens  qui  leur  fus- 
sent advenus,  si  ledit  monseigneur  Charles  eust 
esté  roy,  et  tim'cnt  conseil  (comme  il  m'a  esté 
dit  depuis  par  un  homme  de  bien  ,  qui  estoit 
présent)  à  sçavoir  comme  ils  pourroieut  chasser 
ces  Bourguignons,  et  eux  en  dépescher,  et  es- 
toient quasi  tous  d'opinion  qu'on  les  destrous- 
sast,  qui  pourroit.  Cette  joye  ne  leur  durague- 
res,  mais  par  cela  vous  pouvez  voir  et  connoistre 
quels  sont  les  brouillis  en  ce  royaume  à  toutes 
mutations. 

Pour  revenir  à  mon  propos  de  cette  armée 
d'Estampes,  comme  tous  eussent  souppé,  et  qu'il 
y  avoit  largement  gens  qui  se  pourmenoient  par 
les  rues,  monseigneur  Charles  de  France  et 
monseigneur  Charolois  estoient  à  une  fenestre 
et  parloient  eux  deux  de  très-grande  affection. 
En  la  compagnie  des  Bretons,  y  avoit  un  pauvre 
homme,  qui  prenoit  plaisir  à  jetter  en  l'air  des 
fusées,  qui  courent  parmi  les  gens  quand  elles 
sont  tombées,  et  rendent  un  peu  de  flambe  :  et 
s'appelloit  maistre  Jean  Boutefeu,  ou  maistre 
Jean  des  Serpens,  je  ne  sçay  lequel.  Ce  follas- 
tre  estant  caché  en  quelque  maison,  afin  que  les 
gens  ne  l'apperceussent ,  en  jelta  deux  ou  trois 
en  l'air,  d'un  lieu  haut  ou  il  estoit,  tellement 
qu'une  vint  donner  contre  la  croisée  de  la  fe- 
nestre où  ces  deux  princes  dessusdits  avoient  les 
testes,  et  si  près  l'un  de  l'autre,  qu'il  n'y  avoit 
pas  un  pied  entre  eux  deux.  Tous  deux  se  dres- 
sèrent et  lurent  esbahis,  et  se  regardoient  cha- 
cun l'un  l'autre.  Si  eurent  suspicion  que  cela 
n'eust  esté  fait  expressément  pour  leur  mal 
faire.  Le  seigneur  de  Contay  vint  parler  à  mon- 
seigneur de  Charolois  son  maistre:  et  dès  qu'il 
lui  eust  dit  un  mot  en  l'oreille,  il  descendit  en 
bas,  et  alla  faire  armer  tous  les  gens-d'armes 
de  sa  maison,  et  les  archers  de  son  corps,  et  au- 
tres. Incontinent  ledit  seigneur  de  Charolois  dit 
au  duc  de  Berry,  que  semblahlement  il  fist  ar- 
mer les  archers  de  son  corps,  et  autres.  Inconti- 


(2)  Armure  faite  <Ie  latncs  de  fer  |»osées  les  unes  sur 
les  autres. 

lient  deux  ou  trois  cens  hommes-d'armes  armez 
devant  la  porte,  à  pied,  et  grand  nombre  d'ar- 
chers :  et  cherchoit  l'on  partout  dont  pouvoit 
venir  ce  feu.  Ce  pauvre  homme  qui  l'avoit  fait 
se  vint  jetter  à  genoux  devant  eux,  et  leur  dit 
que  c'avoit  esté  lui  :  et  en  jetta  trois  ou  quatre 
autres  :  et  en  ce  faisant ,  il  osta  beaucoup  de 
gens  hors  de  suspicion  que  l'on  avoit  les  uns  sur 
les  autres  :  et  s'en  prit  l'on  à  rire ,  et  s'en  alla 
chacun  désarmer  et  coucher. 

Le  lendemain  au  matin  fut  tenu  un  très-grant 
et  beau  conseil,  où  se  trouvèrent  tous  les  sei- 
gneurs et  leurs  principaux  serviteurs  :  et  fut  mis 
en  délibération  ce  qui  estoit  de  faire  :  et  comme 
ils  estoient  de  plusieurs  pièces,  et  non  pas  obéis- 
sans  à  un  seul  seigneur  (  comme  il  est  bien  re- 
quis en  telles  assemblées),  aussi  eurent-ils  divers 
propos  :  et  entre  les  autres  paroles  qui  furent 
bien  recueillies  et  notées,  ce  furent  celles  de 
monseigneur  de  Berry,  qui  estoit  fort  jeune  et 
u'avoit  jamais  veu  tels  exploicts.  Car  il  sembla 
par  ses  paroles,  que  jà  en  fust  ennuyé,  et  allé- 
gua la  grande  quantité  de  gens  blessez  qu'il 
avoit  veus  de  ceux  de  monseigneur  de  Charolois  ; 
en  monstrant  par  ses  paroles  en  avoir  pitié, 
usoit  de  ces  mots  :  qu'il  eust  mieux  aimé  que 
les  choses  n'eussent  jamais  esté  encommencées, 
que  de  voir  desjà  tant  de  maux  venus  par  luy 
et  pour  sa  cause.  Ces  propos  desplureut  à  mon- 
seigneur de  Charolois  et  à  ses  gens,  comme  je 
diray  cy-après.  Toutes-fois  à  ce  conseil  fut  con- 
clud  qu'on  tireroit  devant  Paris,  pour  essayer 
si  on  pourroit  réduire  la  ville  a  vouloir  enten- 
dre au  bien  public  du  royaume,  pour  lequel  di- 
soient estre  tous  assemblez  ,  et  leur  sembloit 
bien ,  si  ceux-là  leur  prestoient  l'oreille,  que 
tout  le  reste  des  villes  de  ce  royaume  feroient 
le  semblable.  Comme  j'ay  dit,  les  paroles  dites 
par  monseigneur  Charles  duc  de  Berry,  en  ce 
conseil,  mirent  en  tel  doute  monseigneur  de 
Charolois  et  ses  gens,  qu'ils  vinrent  à  dire: 
«  Avez-vous  oui  parler  cet  homme?  lise  trouve 
»  esbahy  pour  sept  ou  huict  cens  hommes  qu'il 
»  voit  blessez  allans  par  la  ville,  qui  ne  luy  sont 
»  rien,  ne  qu'il  neconnoist  :  ils'esbahiroit  bien- 
"  tost  si  le  cas  luy  touchoit  de  quelque  chose  ; 
»  et  seroit  homme  pour  appointer  bien  légère- 
>'  ment  et  nous  laisser  en  la  fange  :  et  pour  les 
»  anciennes  guerres,  qui  ont  esté  le  temps  passé 
)'  entre  le  roy  Charles  son  père,  et  le  duc  de 
»  Bourgogne  mon  père  ,  aisément  toutes  ces 
>'  deux  parties  se  convertiroient  contre  nous, 
>'  pourquoy  est  nécessaire  de  se  pourvoir  d'a- 

(1)  Isabelle  de  Bourbon  ,  comtesse  de  Charolais,  ne 
mourut  que  le  25  septembre  1465.  Le  comte  de  Charo- 

»  mys.  »  Et  sur  cette  seule  imagination ,  fust 
envoyé  messire  Guillaume  de  Clugny,  protono- 
taire (qui  est  mort  depuis  évesque  de  Poictiers) 
devers  le  roy  Edouard  d'Angleterre  ,  qui  pour 
lors  régnoit,  auquel  monseigneur  de  Charolois 
avoit  tousjours  eu  inimitié  :  et  portoit  la  maison 
de  Lauclastre  contre  luy,  dont  il  estoit  issu  de 
par  sa  mère.  Et  par  l'instruction  dudit  de  Clu- 
gny, luy  estoit  ordonné  d'entrer  en  pratique  de 
mariage  (l  )  à  la  sœur  du  roy  d'Angleterre,  appe- 
lée Marguerite,  mais  non  pas  d'estraindre  le 
marché,  mais  seulement  de  l'entretenir.  Car 
connoissant  que  le  roy  d'Angleterre  l'avoit  fort 
désiré  ,  lui  sembloit  que  pour  le  moins  il  ne  fe- 
roit  rien  contre  luy  ,  et  que  s'il  en  avoit  affaire, 
qu'il  le  gagneroit  des  siens.  Et  combien  qu'il 
n'eût  un  seul  vouloir  de  conclure  ce  marché,  et 
que  la  chose  du  monde  que  plus  il  haïssoit  en 
son  cœur,  estoit  la  maison  d'Yorch,  si  fust  tou- 
tes-fois tant  démenée  cette  matière,  que  plusieurs 
années  après  elle  fust  conclue  :  et  prit  davantage 
l'ordre  de  la  Jartière,  et  la  porta  toute  sa  vie. 

Or  mainte  telle  œuvre  se  fait  en  ce  monde  par 
imagination,  comme  celle  que  j'ai  cy-dessus  dé- 
clarée :  et  par  espécial  entre  les  grands  princes, 
qui  sont  beaucoup  plus  suspicionneux  qu'autres 
gens,  pour  les  doutes  et  advertissemens  qu'on 
leur  fait ,  et  très-souvent  par  flateries,  sans  nul 
besoin  qu'il  en  soit. 


CHAPITBE  VI. 

Commejit  le  comte  de  Charolois  et  ses  alliez , 
avec  leur  armée,  passèrent  la  rivière  de 
Seine  sur  un  pont  portatif;  et  comment  le 
duc  Jean  de  CMlabre  se  joignit  avec  eux; 
imis  se  logèrent  tout  «  l'cntour  de  Paris. 

Ainsi  comme  il  avoit  esté  conclu  ,  tous  ces 
seigneurs  se  partirent  d'Estampes,  après  y  avoir 
séjourné  quelques  peu  de  jours ,  et  tirèrent  à 
Sainct-Mathurin  de  Larchant ,  et  à  Moret  en 
Gastinois.  Monseigneur  Charles  et  les  Bretons 
demeurèrent  en  ces  deux  petites  villes:  et  le 
comte  de  Charolois  s'en  alla  loger  en  une  grande 
prairie ,  sur  le  bord  de  la  rivière  de  Seine ,  et 
avoit  fait  crier  que  chacun  portast  crochets  pour 
attacher  ses  chevaux.  Il  faisoit  mener  sept  ou 
huict  petits  basteaux  sur  charrois,  et  plusieurs 
pipes  par  pièces  ,  en  intention  de  faire  un  pont 

lais,  qui  n'était  pas  encore  veuf  à  cette  époque,  ne  pou- 
vait penser  à  se  remarier. 

sur  la  rivière  de  Seine,  pour  ee  que  ces  sei- 
«tiH'urs  n'y  a\i)ieut  point  de  passage.  Monsei- 
gneur de  Dunois  raccompagna,  luy  estant  en 
une  litière  (car  pour  la  goutte  qu'il  avoit,  il  ne 
pouvoit  monter  a  cheval  i  et  portoit  l'on  son  en- 
seigne après  luy.  Des  qu'ils  \iin-ent  à  la  rivière  , 
ils  y  firent  meltre  de  ces  batteaux  qu'ils  avoient 
apportez,  et  gaignèrent  une  petite  isle,  qui  es- 
toit  comme  au  milieu  ,  et  descendirent  des  ar- 
chers ,  qui  escarmouchèrent  avec  quelques  gens- 
de-cheval  ,  qui  del'tendoient  le  passage  de  l'autre 
part;  et  y  estoient  le  mareschal  Joachim  et 
Sallezard.  Le  lieu  estoit  très -désavantageux 
pour  eux,  parce  qu'il  estoit  fort  haut,  et  en 
pays  de  vignoble  :  et  du  costé  des  bourgui- 
gnons y  avoit  largement  artillerie  ,  conduite 
par  un  canomiier  lort  renommé  ,  qui  avoit  nom 
maistre  Gerauld  ,  lequel  avoit  esté  pris  en  cette 
bataille  de  Mont-l'hery,  estant  lors  du  parti  du 
Roy.  Tin  de  compte  ,  il  falut  que  les  dessusdits 
abandonnassent  le  passage ,  et  se  retirèrent  à 
Paris.  Ce  soir  fust  fait  un  pont  jusques  en  cette 
isle  :  et  incontinent  fist  le  comte  de  Charolois 
tendre  un  pavillon,  et  coucha  la  nuict  dedans, 
et  cincpiante  hommes -d'armes  de  sa  maison. 
A  l'aube  du  jour,  furent  mis  grand  nombre  de 
tonneliers  en  besongne ,  à  faire  pipes  de  mes- 
rain  ,  (jui  avoit  esté  apporté;  et  avant  qu'il  fust 
nii{ly,lepont  fust  dressé  jusques  à  l'autre  part  de 
lii  ri\iere  :  et  incontinent  passa  ledit  seigneur  de 
Cliarolois  de  l'autre  costé  ,  et  y  fist  tendre  ses 
pavillons,  dont  il  y  avoit  grand  nombre  ,  et  fist 
passer  tout  son  ost  et  toute  son  artillerie  par 
dessus  ledit  pont ,  et  se  logea  en  un  costeau  pen- 
dant devers  ladite  rivière:  et  y  faisoit  très-beau 
voir  son  ost,  pour  ceux  qui  estoient  encores 
derrière. 

Tout  ce  jour  ne  purent  passer  que  ses  gens. 
Le  lendemain  a  l'aube  du  jour  passèrent  les 
ducs  de  Berry  et  de  Bretagne,  et  tout  leur  ost; 
<pii  trouNcrent  ce  pont  très-beau,  et  fait  en 
grande  diligence.  Si  passèrent  un  peu  outre,  et 
se  logèrent  sur  le  haut  pareillement.  Inconti- 
nentque  la  nuict  fust  venue  nous  commençasmes 
à  appercevoir  grand  nombre  de  feux  bien  loin 
de  nous,  autant  (pie  la  veuè  pouvoit  porter.  Au- 
cuns cwidoicnt  (pièce  fust  le  Roy:  toutes-fois, 
avant  ([uil  fust  minuit ,  on  fut  adverty  que  c'es- 
toit  le  duc  Jean  de  Calabre,  seul  fils  du  roy 
René  de  Sicile ,  et  avec  luy  bien  neuf  cens 
homracs-d'armes  de  la  duché  et  comté  de  Bour- 
gogne. Bien  fust  accompagné  dcgcns-de-ch(\al  : 


(1)  Lp  rranoquin  L-laU  un  pied  de  biche  avec  lc(|url  on 
itanilait  une  arbalète.  Les  rranequiniers  qui  se  servaient 
«le  rel  instrument  ('taienl  îles  arbalélriers  à  rhevnl. 

mais  de  gens-de-pied  peu.  Pour  ce  petit  de  gens, 
qu'avoit  ledit  duc  ,je  ne  vis  jamais  si  belle  com- 
pagnie, ny  qui  semblassent  mieux  hommes  exer- 
cite/  au  fait  de  la  guerre.  Il  pouvoit  bien  avoir 
quelques  six-vingts  hommes-d'armes  bardez  , 
tous  Italiens  ou  autres,  nourris  en  ces  guerres 
d'Italie  :  entre  lesquels  estoient  Jacques  Galiot, 
le  comte  de  Campobache,  le  seigneur  de  Bau- 
dricourt ,  pour  le  présent  gouverneur  de  Bour- 
gogne ,  et  autres  :  et  estoient  ces  hommes- 
d'armesfort  adroicts  :  et  pour  dire  vérité, presque 
la  fleur  de  nostre  ost,  au  moins  tant  pour  tant  : 
il  avoit  quatre  cens  cranequiniers  (1),  que  luy 
avoit  prestes  le  comte  Palatin ,  gens  fort  bien 
montez,  et  qui  sembloient  bien  gens-de-guerre: 
et  avoit  cinq  cens  Suisses  à  pied ,  qui  furent  les 
premiers  qu'on  vit  en  ce  royaume  :  et  ont  esté 
ceux  qui  ont  donné  le  bruit  à  ceux  qui  sont  ve- 
nus depuis  :  car  ils  se  gouvernèrent  très-vail- 
lamment en  tous  les  lieux  où  ils  se  trouvèrent. 
Cette  compagnie,  que  vous  dis,  s'approcha  le 
matin ,  passa  ce  jour  par  dessus  nostre  pont. 
Et  ainsi  se  peut  dire  que  toute  la  puissance  du 
royaume  de  France  s'estoit  veuë  passer  pardes- 
sus ce  pont ,  sauf  ceux  qui  estoient  avec  le  Roy, 
et  vous  asseure  que  c'estoit  une  grande  et  belle 
compagnie,  et  grand  nombre  de  gens  de  bien, 
et  bien  en  poinct  ;  etdevroiton  vouloir  que  les 
amis  etbien-veillans  du  royaume  l'eussent  veuë, 
et  qu'ils  en  eussent  eu  l'estimation  ,  telle  qu'il 
appartient,  et  semblablement  les  ennemis  : 
car  jamais  il  n'eust  esté  heure  qu'ils  n'en  eussent 
plus  craint  le  Roy  et  ledit  royaume.  Le  chef  des 
Bourguignons  estoit  monseigneur  de  Neufchas- 
tel  (2) ,  mareschal  de  Bourgogne ,  joinct  avec- 
ques  luy  son  frère  seigneur  de  Montagu ,  le 
marquis  de  Botelin ,  et  grand  nombre  de  cheva- 
liers et  escuyers  :  dont  aucuns  avoient  esté  en 
Bourhcmnois  [:\] ,  comme  j'ay  dit  au  commence- 
ment de  ce  propos.  Le  tout  ensemble  s'estoit 
joinct  pour  venir  plus  asseurément  avec  mondit 
seigneur  de  Calabre,  comme  j'ay  dit:  lequel 
sembloit  aussi  bien  prince  et  grand  chef  de 
guerre  comme  nul  autre  que  visse  en  la  compa- 
gnie, et  s'engendra  grande  amitié  entre  luy  et 
le  comte  de  Charolois. 

Quand  toute  cette  compagnie  fust  passée,  que 
l'on  eslimoit  cent  mille  chevaux  ,  tant  bons  que 
mauvais  (ce  que  je  croy),  se  délibérèrent  lesdits 
seigneurs  de  partir  pour  tirer  devant  Paris  :  et 
mirent  toutes  leurs  avant-gardes  ensemble.  Pour 
les  Bourguignons,   les  conduisoit  le  comte  de 


(2)  Tliibaull  de  Neuf-Cliàtel .  fait  mar('clial  dcBour- 
pof.'iic  en  1i39. 

i.Ti  Rnurgnane,  selon  un  autre  manuscrit. 

Sainct-Paiil.  Pour  les  ducs  de  Berry  et  de  Bre- 
tagne Oudet  de  Rye,  depuis  comte  de  Com- 
minges ,  et  le  mareschal  de  Loheac ,  comme  il 
me  semble  :  et  ainsi  s'acheminèrent.  Tous  les 
princes  demeurèrent  en  la  bataille.  Ledit  comte 
de  Charolois  et  le  duc  de  Calabre  prenoient 
grande  peine  de  commander  et  de  faire  tenir 
ordre  à  leurs  batailles  ,  et  chevauchèrent  bien 
armez  :  et  sembloit  bien  qu'ils  eussent  bon  vou- 
loir de  faire  leurs  offices.  Les  ducs  de  Berry 
et  de  Bretagne  chevauchoient  sur  petites  hac- 
quenées  à  leur  aise ,  armez  de  petites  brigan- 
dines  fort  légères;  pour  le  plus  encore  disoient 
aucuns  qu'il  n'y  avoit  que  petits  clous  dorez  par 
dessus  le  satin ,  afin  de  moins  leur  peser  :  toutes- 
fois  je  ne  le  sçay  pas  de  vray.  Ainsi  chevau- 
chèrent toutes  ces  compagnies ,  jusques  au  pont 
de  Charenton ,  près  Paris,  à  deux  petites  lieues  : 
lequel  pont  tost  fust  gaigné  sur  quelque  peu  de 
francs-archers  qu'il  y  avoit  dedans  :  et  passa 
toute  l'armée  par  dessus  ce  pont  de  Charenton , 
et  s'en  alla  loger  le  comte  de  Charolois  depuis 
ce  pont  de  Charenton  ,  jusques  en  sa  maison  de 
Conflans ,  près  de  là,  au  long  de  la  rivière:  et 
ferma  ledit  comte  un  grand  pays  de  sou  char- 
roy  et  de  son  artillerie  ,  et  mist  tout  son  ost  de- 
dans ,  et  avec  luy  se  logea  le  duc  de  Calabre  ; 
et  à  Sainct-Maur-des-Fossez,  se  logèrent  les  dues 
de  Berry  et  de  Bi'etagne ,  avec  un  nombre  de 
leurs  gens  :  et  tout  le  demeurant  envoyèrent  lo- 
ger à  Sainct-Denys,  aussi  à  deux  lieues  de  Paris: 
et  là  fust  toute  cette  compagnie  onze  semaines  : 
et  avinrent  les  choses  que  je  diray  cy-après. 

Le  lendemain,  commencèrent  les  escarmou- 
ches jusques  aux  portes  de  Paris  :  où  estoient 
dedans  monseigneur  de  Nantouillet,  grand- 
maistre  de  France  (qui  bien  y  servit  comme  j'ay 
dit  ailleurs)  et  le  mareschal  Joachim.  Le  peuple 
se  vit  cspouvanté  :  et  aucuns  d'autres  estats 
eussent  voulu  les  Bourguignons  et  les  autres 
seigneurs  estre  dedans  Paris ,  jugeans  à  leur  ad- 
vis ,  cette  entreprise  bonne  et  profitable  pour  le 
royaume.  Autres  y  en  avoit  adhérens  ausdits 
Bourguignons  ,  et  se  meslans  de  leurs  affaires , 
espérans  que  par  leurs  moyens  ils  pourroient 
parvenir  à  quelques  offices  ou  estats ,  qui  sont 
plus  désirez  en  cette  cité-là  qu'en  nulle  autre  du 
monde  ;  car  ceux  qui  les  ont  les  font  valoir  ce 
qu'ils  peuvent,  et  non  pas  ce  qu'ils  doivent  :  et 
y  a  offices  sans  gages ,  qui  se  vendent  bien  huict 
cens  escus,  et  d'autres  où  il  y  a  gages  bien  pe- 
tits, qui  se  vendent  plus  que  leurs  gages  ne 
sçauroient  valoir  en  quinze  ans.  Peu  souvent 
advient  que  nul  ne  se  désapointe  :  et  soustient 

(1)  En  septembre  li3.>. 

la  cour  de  parlement  cet  article  ,  et  est  raison  : 
mais  aussi  il  touche  presque  à  tous.  Entre  les 
conseillers,  se  touvent  tousjours  largement  de 
bons  et  notables  personnages ,  et  aussi  quelques 
uns  bien  mal  conditionnez.  Ainsi  est-il  en  tous 
estats. 

<>c<> 

CHAPITRE  VIL 

Disgressioîi  su?'  les  estais,  offices  et  ambitions, 
par  Vexemple  des  Anylois. 

Je  parle  de  ces  offices  et  auctoritez ,  par  ce 
qu'ils  font  désirer  mutations,  et  aussi  sont  cause 
d'icelles.  Ce  que  l'on  a  veu  ,  non  pas  seulement 
de  nostre  temps,  mais  encore  quand  les  guerres 
commencèrent  dès  le  temps  du  roy  Charles 
sixiesme  ,  qui  continuèrent  jusques  à  la  paix 
d'Arras(l).  Car  cependant  les  Anglois  se  mes- 
lèrent  parmy  ce  royaume,  si  avant  qu'en  traitant 
ladite  paix  d'Arras ,  où  estoient  de  la  part  du 
Roy  quatre  ou  cinq  ducs  ou  comtes,  cinq  ou  six 
prélats  ,  et  dix  ou  douze  conseillers  de  parle- 
ment; de  la  part  du  duc  Philippe,  grands  per- 
sonnages à  l'advenant ,  et  en  beaucoup  plus  grand 
nombre  ;  pour  le  Pape ,  deux  cardinaux  pour 
médiateurs;  et  de  grands  personnages  pour  les 
Anglois.  Ce  traité  dura  par  l'espace  de  deux 
mois ,  et  désiroit  fort  le  duc  de  Bourgogne  s'ac- 
quiter  envers  les  Anglois  avant  que  de  se  sépa- 
rer d'avec  eux,  pour  les  alliances  et  promesses 
qu'ils  avoient  faites  ensemble  :  et  pour  ces  rai- 
sons furent  offerts  au  roy  d'Angleterre,  pour  luy 
et  les  seigneurs  siens ,  les  duchez  de  Normandie 
et  de  Guyenne ,  pourveu  qu'il  en  fist  hommage 
au  Roy,  comme  avoient  fait  ses  prédécesseurs , 
et  qu'il  rendist  ce  qu'il  tenoit  au  royaume  ,  hors 
lesdites  duchez.  Ce  qu'ils  refusèrent ,  pour  ce 
qu'ils  ne  voulurent  faire  ledit  hommage,  et  mal 
leur  en  prit  après  :  car  abandonnez  furent  de 
cette  maison  de  Bourgogne:  et  nyans  perdu  leur 
temps,  et  les  intelligences  du  royaume,  se  pri- 
rent à  perdre  et  à  diminuer.  Pour  lors  estoit 
régent  en  France  pour  les  Anglois  le  duc  de 
Bethfort ,  frère  du  roy  Henry  cinquiesme,  ma- 
rié avec  la  sœur  du  duc  Philippe  de  Bourgogne  : 
et  se  tenoit  icelui  régent  à  Paris  ,  ayant  vingt 
mille  escus  par  mois,  pour  le  moindre  estât 
qu'il  eust  jamais  en  cet  office.  Ils  perdirent 
Paris,  et  puis  petit  à  petit  le  demeurant  du 
royaume.  Après  qu'ils  furent  retournez  en  An- 
gleterre, nul  ne  vouloit  diminuer  son  estât; 
mais  les  biens  n'estoient  audit  royaume  pour  sa- 

tisfaiiH?a  tous.  Ainsi  guerre  s'esmeut  entre  eux  , 
pour  leurs  authoritez ,  qui  a  duré  par  longues 
années:  et  fust  mis  le  roy  Memy  sixiesme  (qui 
avoit  este  eouronne  roy  de  l'ranee  et  d'Angle- 
terre à  Paris)  en  prison  au  chasteau  de  Londres, 
et  déelaré  traistreet  eriniineux  de  lèze  majesté  : 
et  la  dedans  a  usé  la  pluspart  de  sa  vie ,  et  à  la 
fm  a  este  tué.  Le  due  d'Vorcli,  père  du  roy 
Edoiiard  dernier  mort  ,  s'intitula  roy  (1).  Kn  peu 
de  jours  après  fust  deseonlist  en  bataille,  et 
mort  :  et  tous  morts  eurent  les  testes  tranehées, 
luy  et  le  comte  de  \\'arYic  dernier  mort ,  qui 
tant  a  eu  de  crédit  en  Angleterre.  Cestuy-là 
emmena  le  comte  de  la  >Lirehe  (depuis  appelle 
le  vos  Kdoiiard  ;  par  la  mer  à  Calais,  avec  quel- 
(pie  peu  de  gens,  luyans  de  la  bataille.  Ledit 
comte  de  War\  ic  sonstenoit  la  maison  d'Vorcb  , 
et  le  duc  de  Sommerset  la  maison  de  Lancastre. 
Tant  ont  duré  ces  guerres ,  que  tous  ceux  de  la 
maison  de  A\'arvic  et  de  Sommerset  y  ont 
eu  les  testes  tranchées,  ou  y  sont  morts  en 
bataille. 

Le  roy  Kdoiiard  list  mourir  son  frère  le  duc 
de  Clarence  en  une  pipe  de  Malvoysie ,  pour  ce 
qu'il  se  vouloit  faire  roy  comme  l'on  disoit. 
Après  ([ne  Kdoiiard  fust  mort ,  son  fi'ère  second  , 
duc  de  (>locestre  ,  fist  mourir  les  deux  fils  dudit 
Kdoiiard,  et  déclara  ses  lilles  bastardes,  et  se 
fist  couronner  roy. 

Incontinent  après  passa  en  Angleterre  le  comte 
de  Hicliemont,  de  présent  roy  (qui  par  longues 
années  avoit  esté  prisonnier  en  Bretagne)  qui 
desconfist  et  tua  en  bataille  ce  cruel  roy  Ri- 
chard, qui  peu  avant  avoit  fait  mourir  ses  ne- 
veux. Et  ainsi  de  ma  souvenance,  sont  morts  en 
ces  divisions  d'Angleterre  bien  quatre-vingts 
hommes  de  la  lignée  royale  d'Angleterre,  dont 
une  partie  j'ay  connue  :  des  autres  m'a  esté 
conlé  jiar  les  Anglois  demeurans  avec  le  duc  de 
Bourgogne,  tandis  que  j'y  estoys.  .\insi  ce.  n'est 
pas  à  Paris  ny  en  France  seulement,  qu'on  s'en- 
trebat  pour  les  biens  et  hoimeurs  de  ce  monde  : 
et  (loiNcnl  bien  craindre  les  princes  ou  ceux  qui 
régnent  aux  grandes  seigneuries,  de  laisser  en- 
gendrer une  partialité  en  leur  maison  ,  car  de  là 
ce  feu  court  par  la  province  :  mais  mon  ad  vis 
est  que  cela  ne  se  fait  que  par  disposition  di- 
vine: car  quand  les  princes  ou  royaumes  ont  esté 
en  i:rande  prosjiérité  ou  richesses,  et  ils  ont  mes- 
connoissance  dont  procède  tellegràce.  Dieu  leur 
dresse  un  ennemi  ou  ennemie,  dont  nul  ne  se 
douteroit:  connue  vous  pouvez  voir  par  les  rois 
nommez  en  la  liible,  et  par  ce  que  puis  peu 
d'années  en  avez  veu  en  cette  Angleterre,  et 
en  cette  maison  de  Bourgogne,  et  autres  lieux, 
que  avez  veu  et  voyez  tous  les  jours. 


CHAPITRE  VIIL 

Commc7it  le  roy  Loiiys  entra  dedans  Paris ^ 
pendant  que  les  seigneurs  de  France  y  dres- 
saient leurs  pratiques. 

J'ay  esté  long  en  ce  propos,  et  est  temps 
que  je  retourne  au  mien.  Dès  que  ces  seigneurs 
furent  arrivez  devant  Paris,  ils  commencèrent 
tous  à  prati([uer  leans ,  et  promettre  offices  et 
biens  ,  et  ce  qui  pouvoit  servir  à  leur  matière. 
Au  bout  de  trois  jours  furent  grande  assemblée 
en  i'hostel  de  la  ville  de  Paris ,  et  après  grandes 
et  longues  paroles ,  et  ouyes  les  requestes  et 
sommations  que  les  seigneurs  leur  faisoient  en 
public  ,  et  pour  le  grand  bien  du  royaume 
(comme  ils  disoient),  fust  conclu  d'envoyer  de- 
vers eux  et  entendre  à  pacification,  llsvindrent 
en  grand  nombre  de  gens-de-bien  ,  vers  les 
princes  dessusdits ,  au  lieu  de  Sainct-Mor  :  et 
porta  la  parole  maistre  Guillaume  Chartier,  lors 
évesque  de  Paris  ,  renommé  très-grand  homme  ; 
et  de  la  part  des  seigneurs ,  parloit  le  comte  de 
Dunois.  Le  duc  de  Berry,  frère  du  Roy,  prési- 
doit ,  assis  en  chaire,  et  tous  les  autres  seigneurs 
debout.  De  l'un  des  costez  estoient  les  ducs  de 
Bretagne  et  de  Calabre  ;  et  de  l'autre  le  comte 
de  Charolois  ,  qui  estoit  armé  de  toutes  pièces, 
sauf  la  teste  ,  et  les  gardes-bras,  et  une  maute- 
line  fort  riche  sur  sa  cuirace  :  car  il  venoit  de 
Conflans  ,  et  le  Bois-de-Vincennes  tenoit  pour 
le  Roy,  et  y  avoit  beaucoup  de  gens  ,  par  quoy 
luy  estoit  besoin  d'estre  venu  bien  accompagné. 
Les  requestes  et  fins  des  seigneurs  estoient  d'en- 
trer dedans  Paris,  pour  avoir  conversation  et 
amitié  avec  eux  ,  sur  le  faict  de  la  reformation 
du  royaume:  lequel  ils  disoient  estre  mal  cou- 
duict,  en  donnant  plusieurs  grandes  charges  au 
Roy.  I>es  responses  estoient  fort  douces,  toutes- 
fois  prenans  quelque  délay  avant  que  de  res- 
pondre  :  et  néantmoins  le  Roy  ne  fust  depuis 
content  dudit  evesque,  ny  de  ceux  qui  estoient 
avec  luy.  Ainsi  s'en  retournèrent,  demeurans 
en  grand  pratique:  car  chacun  parla  à  eux  en 
particulier,  et  croy  bien  qu'en  secret  fust  ac- 
cordé par  aucuns ,  que  les  seigneurs  en  leur 
simple  estât  y  entreroient,  et  leurs  gens  pour- 
roient  passeroutreisi  bon  leur  sembloit)  en  petit 
nombre  à  la  fois.  Cette  conversation  n'eust  point 
esté  seulement  ville  gaignée,  mais  toute  l'entre- 


(1)  Le  duc  d'York  ne  prit  pas  le  lilre  de  roi.  Ce  pas- 
sage a  dû  élre  écrit  sous  le  règne  de  Henri  VII ,  dont 
ravènemcnt  date  de  1i83. 

prise  :  oar  aisément  tout  le  peuple  se  fust  tourné 
de  leur  part  (pour  plusieurs  raisons),  et  par  con- 
séquent toutes  celles  du  royaume,  à  l'exemple 
de  celle-là.  Dieu  donna  sage  conseil  au  Roy  :  et 
il  l'exécuta  bien,  estant  jà  advcrti  de  toutes  ces 
choses. 

Avant  que  ceux  qui  estoient  venus  vers  ces 
seigneurs,  eussent  fait  leur  rapport,  le  Roy  ar- 
riva en  la  ville  de  Paris,  en  Testât  qu'on  doit 
venir  pour  reconforter  un  peuple  ;  car  il  y  vint 
en  très-grande  compagnie,  et  mit  bien  deux  mille 
hommes  d'armes  en  la  ville  :  tous  les  nobles 
de  Normandie,  grande  force  de  francs-archers, 
les  gens  de  sa  maison,  pensionnaires  et  autres 
gens  de  bien  qui  se  trouvent  avec  tel  roy  en 
semblables  affaires.  Et  ainsi  fust  cette  pratique 
rompue,  et  tout  ce  peuple  bien  mué  des  siens  ; 
ny  ne  se  fust  trouvé  homme  de  ceux  qui  para- 
\ant  avoient  esté  devers  nous,  qui  plus  eust  osé 
parler  de  la  marchandise:  et  à  aucuns  en  prit  mal. 
Toutes-fois  le  Roy  n'usa  de  nulles  cruautés  en 
cette  matière,  mais  aucuns  perdirent  leurs  offi- 
ces, les  autres  envoya  demeurer  ailleurs:  ce 
que  je  luy  répute  à  louange  de  n'avoir  usé  d'au- 
tre vengeance.  Car  si  cela,  qui  avoit  esté  com- 
mencé, fust  venu  à  effet,  le  meilleur  qui  lui 
pouvoit  venir,  e'estoit  fuir  hors  du  royaume. 
Aussi  plusieurs  fois  m'a-t-il  dit,  que  s'il  u'eust 
pu  entrer  dans  Paris,  et  qu'il  eust  trouvé  la 
^ille  muée,  qu'il  fut  fuy  devers  les  Suisses,  ou 
devers  le  duc  de  Milan,  Francisque,  qu'il  répu- 
putoit  son  grand  amy  :  et  bien  luy  moustra  le- 
dit Francisque,  par  le  secours  qu'il  lui  envoya, 
qui  estoit  de  cinq  cens  hommes-d'armes  et  trois 
mille  homme-de-pied,  sous  la  conduite  de  son 
fils  aisné  apelé  Galéas,  depuis  duc  (1):  et  vin- 
rent jusques  en  forest:  et  firent  guerre  à  mon- 
seigneur de  Bourbon  :  mais  à  cause  de  la  mort 
dudit  Francisque,  ils  s'en  retournèrent  ;  et  aussi 
par  le  conseil  qu'il  luy  donna,  en  traittant  la 
paix,  appelée  le  traité  de  Conflans  :  où  il  lui  man- 
da qu'il  ne  refusast  nulle  chose  qu'on  luy  de- 
mandast,  pour  séparer  ceste  compagnie  :  mais 
que  seulement  ses  gens  y  demeurassent. 

A  mou  advis,  nous  n'avions  point  esté  plus  de 
trois  jours  devant  Paris  quand  le  Roy  y  entra. 
Tantost  nous  commanca  la  guerre  très-forte,  et 
par  espécial  sur  nos  fourrageurs:  car  l'on  estoit 
contrainct  d'aller  loin  en  fourrage,  et  falloit 
beaucoup  de  gens  aies  garder.  Et  faut  bien  dire 
qu'en  cette  Isle-de- France  est  bien  assise  cette 


(1)  François  Sforce  était  fils  naturel  do  Sforcc,  comte 

deCottignola.  II  épousa  Marie,  fille  naturelle  de  Philippe 

Visconti,  duc.de  Milan.  11  s'empara  du  duché  de  Milan 

en  liSO  et  mourut  en  lî66.  Son  fils  Galoas  lui  succéda 

ville  de  Paris,  de  pouvoir  fournir  de  si  puissans 
osts:  car  jamais  nous  n'eusmes  faute  de  vivre: 
et  dedans  Paris  à  grande  peine  s'apercevoient- 
ils  qu'il  y  eust  homme  :  rien  n'enchérit  que  le 
poid,  seulement  d'un  denier  sur  pain:  car  nous 
n'occupions  point  les  rivières  d'au-dessous,  qui 
sont  trols,c'est-à-sçavoirMarne,Yonne  et  Seine, 
et  plusieurs  petites  rivières  qui  entrent  en  celle-là. 
A  tout  prendre ,  cette  cité  de  Paris  est  la  cité 
que  je  visse  environnée  de  meilleur  pays  et 
plus  plantureux ,  et  est  chose  presque  in- 
croyable des  biens  qui  y  arrivent.  J'y  ay  esté  de- 
puis ce  tems  avec  le  roy  Louys,  demy  an  sans 
en  bouger,  logé  es  Tournelles  ,  mangeant  et 
couchant  avec  luy  ordinairement:  et  depuis  son 
trespas,  vingt  mois,  maugré  moi,  teiui  prison- 
nier en  son  palais,  où  je  voyois  de  mes  fe- 
nestres  arriver  ce  qui  montoit  contremont  la 
rivière  de  Seine  du  costé  de  Normandie.  Du 
dessus  en  vient  aussi  sans  comparaison  plus  que 
n'eusse  jamais  cru,  ce  que  j'en  ay  veu. 

Ainsi  donc  tous  les  jours  sailloit  de  Paris  force 
gens  :  et  y  estoient  les  escarmouches  grosses  ; 
nostre  guet  estoit  de  cinquante  lances,  qui  se  te- 
noient  vers  la  Grange  -aux  -  Merciers  (2) ,  et 
avoient  des  chevaucheurs  le  plus  près  de  Paris 
qu'ils  pouvoient,  qui  très-souvent  estoient  ra- 
menez jusques  à  eux  ;  et  bien  souvent  falloit 
qu'ils  revinssent   sur   queue  jusques  à  nostre 
charroy,  en  se  retirant  le  pas,  et  aucunes  fois 
le  trot  ;  et  puis  on  leur  renvoyoit  des  gens,  qui 
très-souvent  aussi  renvoyoient   les  autres  jus- 
ques bien  près  les  portes  de  Paris.  Et  ceci  es- 
toit à  toutes  heures:  car  en  la  ville  il  y  avoit 
plus  de  deux  mille  cinq  cens  hommes  d'armes, 
de  bonne  estoffe,  et  bien  logés  ;  grande  force  de 
nobles  de  Normandie,  et  de  francs-archers  :  et 
puis  voyoient  les  dames  tous  les  jours,  qui  leur 
donnoient  envie  de  se  monstrer.  De  nostre  costé 
il  y  avoit  un  très-grand  nombre  de  gens  ;  mais 
non  point  tant  de  gens  de  cheval  :  car  il  n'y 
avoit  que  les  Bourguignons  (qui  estoient  envi- 
rons quelques  deux  mille  lances ,  que  bons  que 
mauvais)  qui  n'estoient  point  si  bien  accoustrez 
que  ceux  de  dedans  Paris,  par  la  longue  paix 
qu'ils  avoient  eue  ,  comme  j'ay  dit  autrefois. 
Encore  de  ce  nombre  en  y  avoit  à  Lagny  deux 
cens  hommes  d'armes,  et  y  estoit  le  duc  de  Ca- 
labre.  Des  gens-à-pied  nous  avions  grand  nom- 
bre et  de  bons.  L'armée  des  Bretons  estoit  à 
Sainct -Denis  ,  qui  faisoient  la  guerre  là  où  ils 


et  périt  en  1476.  assassiné  par  des  citoyens  soule\és 
contre  sa  tyrannie. 


2)  L'emplacement  actuel  de  Bercy. 

pouvoioiit,  Cl  les  autres  seigneurs  espars  poul- 
ies vivres.  Sur  la  fin  y  vinrent  le  due  de  Ne- 
mours ,  le  eonite  d'Armignae  et  le  seigneur 
(lAlbret.  Leurs  gens  demeurèrent  loin,  pour  ec 
qu'ils  n'aNoient  point  de  pavement,  et  qu'ils 
eussent  affamé  nostre  est,  s'ils  eussent  pris  sans 
payer:  et  seay  bien  que  le  comte  de  Charolois 
U-ùr  donna  de  l'argent  ,  juscpies  à  cinq  ou  six 
mille  frani-s  :  et  l'ustadsisé  (pie  leurs  gens  ne 
viciulroient  point  plus  avant.  Ils  estoient  bien 
six  mille  hommes  de  cheval,  qui  faisoient  mer- 
veilleuseraentde  maux. 

ooo 

CHAPITRE  IX. 

Commruf  i'arliilche  du  comte  de.  Cliawlois  et 
colle  du  Roy  tii'èrent  l'une  contre  l'autre 
j)rcs  Cita  roi  fan  ^  et  comment  le  comte  de 
Cliaro/ois  fit  faire  de  rc chef  un  pont  &ur  ba- 
teaux en  la  rivière  de  Seine. 

En  retournant  au  fait  de  Paris ,  il  ne  faut 
douter  que  nul  jour  ne  se  passoit  sans  perte  ou 
gain,  tant  d'uncosté  que  d'autre  (  mais  de  gros- 
ses choses  n'y  a\int  rien).  Car  le  Roy  ne  vouloit 
point  souffrir  ([ue  ses  gens  saillissent  eu  grosses 
iiandes  ;  ny  ne  vouloit  rien  mettre  en  bazard  de 
la  bataille,  et  désiroit  paix,  et  sagement  dépar- 
tir cette  assemblée.  Toutes-fois  un  jour  bien  ma- 
tin, vinrent  loger  droit  vis-à-vis  l'hostel  de 
Conllans,  au  long  de  la  rivière,  et  sur  le  fin 
bord,  quatre  mille  francs-archers.  Les  nobles 
de  Normandie,  et  quelque  peu  de  gens-d'armes 
d'ordonnance,  demeurèrent  a  un  quart  de  lieue 
de-là,  en  un  village ,  et  depuis  leurs  gens-de- 
pied  jusqucs-là  n'y  avoit  qu'une  belle  plaine. 
La  rivière  de  Seine  estoit  entre  nous  et  eux  :  et 
commencèrent  ceux  du  Roi  une  tranchée  à  l'en- 
droit de  Charenton,  où  ils  firent  un  boulevart  de 
bois  et  de  terre,  jusques  au  bout  de  nostre  est;  et 
passoit  ledit  fossé  par  devant  Con/lans,  la  rivière 
entre  deux,  comme  dit  est:  et  là  assortirent 
grand  nombre  d'artillerie,  qui  d'entrée  chassa 
tous  les  gens  du  duc  de  Calabre  hors  du  village 
de  Charenton  :  et  fallut  qu'à  grande  haste  ils 
vinssent  loger  avec  nous:  et  y  eust  des  gens  et 
des  chevaux  de  tuez  ;et  logea  le  duc  Jean  en  un 
petit  corps  d'hostel,  tout  droit  au  devant  de 
«•eluy  de  monseigneur  de  Charolois,  àropposite 
de  la  ri\ierc. 

Cette  artillerie  commença  premièrement  à 
tirer  par  nostre  ost,  et  esitou vanta  fort  la  com- 
(lai^nie,  car  elle  tua  des  gens  d'entrée:  et  tira 
deux  coups  par   la  chambre  où   le  seigneur  de 

Charolois  estoit  logé,  comme  il  disnoit ,  et  tua 
un  trompette  en  apportant  un  plat  de  viande 
sur  le  degré. 

Après  le  disner  ledit  comte  de  Charolois  des- 
cendit en  l'estage  bas,  et  délibéra  n'en  bouger, 
et  la  feist  tendre  au  mieux  qu'il  peut.  Le  matin 
vinrent  les  seigneurs  tenir  conseil  :  et  ne  se  te- 
noit  point  le  conseil  ailleurs  que  chez  le  comte 
de  Charolois  :  et  tousjours  après  le  conseil  dis- 
noient tous  ensemble,  et  se  mettoient  les  ducs 
de  Berry  et  de  Bretagne  au  banc,  le  comte  de 
Charolois  et  le  duc  de  Calabre  au-devant  :  et 
portoit  ledit  comte  honneur  à  tous,  les  conviant 
à  l'assiette.  Aussi  le  devoit  bien  faire  à  d'au- 
cuns, et  à  tous,  puisque  c'estoit  chez  luy.  Tl  fut 
advisé  que  toute  l'artillerie  de  l'ost  serait  assor- 
tie encontre  celle  du  Roy.  Ledit  seigneur  de 
Charolois  en  avoit  très-largement ,  le  duc  de 
Calabre  en  avoit  de  belle  ,  et  aussi  le  duc  de 
Bretagne.  L'on  fit  de  grands  trous  aux  murail- 
les, qui  sont  au  long  de  la  rivière  derrière  ledit 
hostel  de  Conflans ,  et  y  assortit-on  toutes  les 
meilleures  pièces,  excepté  les  bombardes  et  au- 
tres grosses  pièces,  qui  ne  tirèrent  point,  et  le 
demeurant,  où  elles  pouvoieiit  servir.  Ainsi  en  y 
eust  du  costé  des  seigneurs  beaucoup  plus  que 
de  celuy  du  Roy.  La  tranchée,  que  les  gens  du 
Roy  avoient  faite,  estoit  fort  longue,  tirant  vers 
Paris,  et  tousjours  la  tiroient  avant,  et  jettoient 
la  terre  de  nostre  costé,  pour  soy  taudir  (1)  de 
l'artillerie,  car  tous  estoient  cachez  dedans  le 
fossé,  ny  nul  n'eustosémonstrer  la  teste.  Ils  es- 
toient en  lieu  plaiu  comme  la  main  et  en  belle 
prairie. 

Je  n'ay  jamais  tant  veu  tirer  pour  si  peu  de 
jours,  car  de  nostre  costé  on  s'attendoit  de  les 
chasser  de  là  à  force  d'artillerie.  Aux  autres  en 
venoit  de  Paris  tous  les  jours ,  qui  faisoient  bon- 
ne diligence  de  leurcosté,  et  n'espargnoient  point 
la  poudre.  Grande  quantité  de  ceux  de  nostre 
ost  firent  des  fossez  en  terre  à  l'endroit  de  leurs 
logis.  Encores  davantage  y  en  avoit  beaucoup, 
pour  ce  que  c'est  lieu  ou  l'on  a  tiré  de  la  pierre. 
Ainsi  se  taudissoit  chacun  ,  et  se  passa  trois  ou 
quatre  jours.  La  crainte  fut  plus  grande  que  la 
perte  des  deux  costez  ,  car  il  ne  perdit  nul  hom- 
me de  nom. 

Quand  ces  seigneurs  virent  que  ceux  du  Roy 
ne  s'esmouvoient  point ,  il  leur  sembla  honte  et 
péril ,  et  que  ce  seroit  donner  cœur  à  ceux  de 
Paris.  Car  par  quelques  jours  de  trêves,  il  y 
vint  tant  de  peuple,  qu'il  sembloit  que  rien  ne 
fust  demeuré  en  la  ville.  11  fut  conclu  en  un  con- 
seil, que  l'on  fcroit  un  fort  grand  pont  sur  grands 

(1)  Garantir. 

bateaux ,  et  coiipperoit-on  l'estroit  du  bateau  , 
et  ne  s'asserroit  le  bois  que  sur  le  larpie ,  et  au 
dernier  couplet  y  auioit  de  grandes  ancres  pour 
jetter  en  terre.  Avec  cela  furent  amenez  plu- 
sieurs grands  batteaux  de  Seine,  qui  eussent  pu 
aider  à  passer  la  rivière ,  et  assaillir  les  gens  du 
Roy.  A  maistre  Girauld,  canonnier,  fut  donnée 
la  charge  de  cet  ouvrage,  auquel  il  sembloit  que 
pour  les  Bourguignons  estoit  grand  avantage  de 
ce  que  les  autres  avoient  jette  les  terres  de  nos- 
tre  costé  :  pour  ce  que  quand  ils  seroient  outre 
la  rivière ,  ceux  du  Roy  trouveroient  leur  tran- 
chée beaucoup  au-dessous  des  assaillans,  et  qu'ils 
n'oseroient  saillir  dudit  fossé,  pour  crainte  de 
l'artillerie. 

Ces  raisons  donnèrent  grand  cœur  aux  nos- 
tres  de  passer  :  et  fut  le  pont  achevé ,  amené  et 
dressé  ,  sauf  le  dernier  couplet ,  qui  tournoit  de 
costé,  prest  à  dresser,  et  tous  les  bateaux  ame- 
nés. Des  qu'il  fust  dressé,  vint  un  officier  d'ar- 
mes du  Roy  ,  dire  que  c'estoit  contre  la  trêve  , 
pour  ce  que  ce  jour ,  et  le  jour  précédent ,  y 
avoit  eu  trêve,  et  venoit  pour  voir  que  c'estoit. 
A  l'aventure  il  trouva  monsieur  de  Rueil  et  plu- 
sieurs autres  sur  ledit  pont,  à  qui  il  parla.  Ce 
soir  passoit  la  trêve.  Il  y  pouvoit  bien  passer 
trois  hommes-d'armes ,  la  lance  sur  la  cuisse  , 
de  front  :  et  y  pouvoit  bien  avoir  six  grands  ba- 
teaux ,  que  chascun  eut  bien  passé  mille  hom- 
mes à  la  fois  ,  et  plusieurs  petits  :  et  fust  accous- 
trée  l'artillerie  ,  pour  les  services  à  ce  passage. 
Si  furent  faites  les  bendes  et  les  rooles  de  ceux 
qui  dévoient  passer  :  et  en  estoient  chefs  le 
comte  de  Sainct-Paul  et  le  seigneur  de  Hault- 
bourdin. 

Dès  que  minuit  fut  passé ,  commencèrent  à 
s'armer  ceux  qui  en  estoient,  et  avant  le  jour  fu- 
rent armez ,  et  oyent  les  aucuns  messe  en  atten- 
dant le  jour,  et  faisoient  ce  que  bons  chrétiens 
font  en  tel  cas.  Cette  nuit  je  me  trouvay  en  une 
grand'tente,  qui  estoit  au  milieu  de  l'ost ,  ou  l'on 
faisoit  le  guet,  et  esto\s  du  guet  cette  nuit  là 
(car  nul  n'eu  estoit  excusé),  et  estoit  chef  de  ce 
guet  monseigneur  de  Chastei-Guyon  ,  qui  mou- 
rut depuis  à  Granson  :  et  s'attendoit  l'heure  de 
voir  cet  esbat.  Soudainement  nous  ouysmes  ceux 
qui  estoient  en  ces  tranchées ,  qui  commencè- 
rent à  crier  à  haute  voix  :  Adieu  voisins  , 
adieu,  et  incontinent  mirent  le  feu  en  leurs,  lo- 
gis, et  retirèrent  leur  artillerie.  Le  jour  com- 
mença à  venir.  Les  ordonnez  à  cette  entreprise 
estoient  jà  sur  la  rivière ,  au  moins  partie  ,  et 
virent  les  autres  jà  bien  loin  ,  qui  se  retiroient 
à  Paris.  Ainsi  donc  chacun  s'alla  désarmer  , 
très-joyeuxde  ce  département.  Et  à  la  vérité  ce 
que  le  Roy  avoit  mis  de  gens  ,  ce  n'estoit  que 

pour  battre  nostre  ost  d'artillerie,  et  non  pas  en 
intention  de  combattre  ;  car  il  ne  vouloit  rien 
mettre  en  hazard ,  comme  j'ai  dit  ailleurs;  no- 
nobstant que  sa  puissance  fut  très-grande  pour 
tous  tant  qu'il  y  avoit  de  princes  ensemble.  Mais 
son  intention  (comme  bien  le  monstra)  estoit  de 
traiter  paix  et  départir  la  compagnie,  sans 
mettre  son  Estât  (qui  est  si  grand  et  si  bon  que 
d'estre  roy  de  ce  grand  et  obéissant  royaume 
de  France)  en  péril  de  chose  si  incertaine  qu'une 
bataille. 

Chascun  jour  se  menoit  de  petits  marchez  , 
pour  fortraire  gens  l'un  à  l'autre  :  et  eut  plu- 
sieurs jours  de  trêves  et  assemblées  d'une  part 
et  d'autre ,  pour  traitter  paix  :  et  se  faisoit  ladite 
en  la  Grange-aux-Merciers,  assez  près  de  nostre 
ost.  De  la  part  du  Roy  y  venoit  le  comte  du 
Maine ,  et  plusieurs  autres.  De  la  part  des  sei- 
gneurs, le  comte  de  Sainct-Paul,  et  plusieurs 
autres  ;  aussi  de  tous  les  seigneurs.  Assez  de  fois 
furent  assemblez  sans  rien  faire  :  et  cependant 
durcit  la  trêve,  et  s'entrevoyoient  beaucoup  de 
gens  des  deux  armées,  un  grand  fossé  entre 
deux,  qui  est  comme  mi-chemin  ,  les  uns  d'un 
costé  ,  les  autres  de  l'autre  ,  car  par  la  trêve  nul 
ne  pouvoit  passer.  Il  n'estoit  jour  qu'a  cause  de 
ces  veuës  ne  se  vint  rendre  dix  ou  douze  hom- 
mes du  costé  des  seigneurs,  et  aucunes  fois  plus: 
un  autre  jour  s'en  alloient  autant  des  nostres.  Et 
pour  cette  cause  s'appella  le  lieu  depuis,  fe  Mar- 
ché^ pour  ce  que  telles  marchandises  s'y  fai- 
soient. Et  pour  dire  la  vérité ,  telles  assemblées 
et  communications  sont  bien  dangereuses  en 
telles  façons  ,  et  par  espécial  pour  celuy  qui  est 
en  plus  grande  apparence  de  décheoir.  Naturel- 
lement la  pluspart  des  gens  ont  l'oeil  ou  à  s'ac- 
croistre  ou  à  se  sauver,  ce  qui  aisément  les  fait 
tirer  aux  plus  forts.  Autres  y  en  a  si  bons  et  si 
fermes ,  qu'ils  n'ont  nuls  de  ces  regards  :  mais 
peu  s'en  trouve  de  tels.  Et  par  espécial  est  ce 
danger  quand  ils  ont  prince  qui  cherche  à  ga- 
gner gens  :  qui  est  unetrês-grand'grâce  que  Dieu 
fait  au  prince  qui  le  sçait  faire  :  et  est  signe  qu'il 
n'est  point  entaché  de  ce  fort  vice  et  péché  d'or- 
gueil qui  procure  haine  envers  toutes  person- 
nes. Pour  quoy,  comme  j'ay  dit ,  quand  on  vient 
à  tels  marchés  que  de  traitter  la  paix,  il  se  doit 
faire  par  les  plus  féables  serviteurs  que  les  prin- 
ces ont,  et  gens  d'aage  moyen  :  afin  que  leur 
foiblesse  ne  les  conduise  à  faire  quelque  marche 
deshonneste ,  ne  à  espouvanter  leur  maistre  à 
leur  retour,  plus  que  de  besoin  ;  et  plustost  em- 
pescher  ceux  qui  ont  receu  quelque  grâce  ou 
bienfait  de  luy,  que  nuls  autres  ;  mais  sur  tout 
sages  gens  :  car  d'un  fol  ne  fit  jamais  homme 
son  profit  :  et  se  doivent  plustost  conduire  ces 

traitez  loin  que  prt'S.  Kt  (|iiaiul  k-sdils  anibassa- 
tk'iirs  rotoiiriu'iit  ,  k's  faut  ouvr  seuls  ,  ou  a  peu 
de  compagnie  :  alin  que  si  leius  paroles  sont  pour 
espouventer  les  gens,  qu'ils  leur  disent  les  lan- 
gages dont  ils  doivent  user  à  ceux  qui  les  en- 
([uerront  :  car  chacun  désire  de  scavoir  nouvel- 
les d"eu\  (|uand  ils  Niennent  de  tels  traitez  :  et 
plusieurs  disent  ;  Tel  ne  me  cèlera  rien.  Si  fe- 
ront ,  s'ils  sont  tels  comme  je  dis  ,  et  qu'ils  con- 
noisscnt  qu'ils  ayent  maistrcs  sages. 

ooo 

CHAPITRE  X. 

Dhjressions  sur  quelques  vices  et  vertus  du  roij 
Louis  onziesmc. 

Je  nie  suis  mis  en  ce  propos,  par  ce  que  j'ay 
^eu  beaucoup  de  tromperies  en  ce  monde,  et  de 
beaucoup  de  serviteurs  envers  leurs  maistres,  et 
plus  souvent  tromper  les  princes  et  seigneurs 
orgueilleux, qui  peu  veulent  ouyr  parler  les  gens, 
(|ue  les  humbles  qui  volontiers  les  escouteut.  Et 
entre  tous  ceux  que  j'ay  jamais  connus,  le  plus 
sage  pour  soy  tirer  d'un  mauvais  pas  ,  en  temps 
d'adversité,  c'estoit  le  roy  Louis  XI  nostre  mais- 
tie,  le  plus  humble  en  paroles  et  en  habits,  et 
qui  plus  travailloit  à  gagner  un  homme  qui  le 
pouvoit  servir,  ou  ({ui  luy  pouvoit  nuire.  Et  ne 
s'cnnuyoit  point  d'estre  refusé  une  fois  d'un 
homme  c(u'il  pretendoit  gagner  ,  mais  y  conti- 
nuoit ,  en  lui  promettant  largement,  et  donnant 
par  effet  argent  et  cstats  qu'il  connoissoit  qui  luy 
plaisoient.  Et  ceux  qu'il  a  voit  chassez  et  débou- 
tez en  temps  de  paix  et  de  prospérité,  il  les  ra- 
chetoil  bien  cher,  quand  il  en  avoit  besoin  ,  et 
s'en  servoit ,  et  ne  les  avoit  en  nulle  haine  pour 
les  choses  passées.  Il  estoit  naturellement  ami 
des  gens  de  moyen  estât ,  et  ennemy  de  tous 
grands  (pii  se  pouvoient  passer  de  luy.  ^^d  hom- 
me ne  presta  jamais  tant  l'oreille  aux  gens  ,  ny 
nes'encpiist  de  tant  de  choses,  comme  il  faisoit, 
ne  qui  voulust  jamais  connoistre  tant  de  gens  : 
car  aussi  véritablement  il  connoissoit  toutes 
gens  d'authorilé  et  de  valeur,  qui  estoient  en 
Angleterre,  en  Espagne  ,  en  Portugal ,  en  Ita- 
lie, et  es  seigneuries  du  (\w  de  Bourgogne,  et 
en  Bretagne;  comme  il  faisoit  ses  sujets.  Et  ces 
termes  et  façons  qu'il  tenoit ,  dont  j'ai  parlé  cy- 
dessus,  luy  ont  sauvé  la  couronne,  veu  les 
eimemis  qu'il  s'estolt  luy-mesme  acquis  à  son 
atlvcnement  au  royaume.  Mais  sur  tout  luy  a 
s(T\i  sa  grande  largesse  :  car  ainsi  comme  sa- 
gement il  eonduisoit  l'adversité  ,  a  l'opposite  des 


ce  qu'il  cuidoit  estre  asseur,  ou  seulement  en 
une  trêve ,  se  mettoit  à  mescontenter  les  gens  , 
par  petits  moyens,  qui  peu  luy  servoient ,  et  à 
grand'peine  pouvoit  endurer  paix.  Il  estoit  léger 
à  parler  des  gens  ,  et  aussi  tost  en  leur  présence 
qu'en  leur  absence,  sauf  de  ceux  qu'il  craignoit, 
qui  estoit  beaucoup  :  car  il  estoit  assez  craintif 
de  sa  propre  nature.  Kt  (juand  pour  parler  il 
avoit  receu  quekiue  dommage ,  ou  en  avoit  sus- 
picion, et  le  vouloit  réparer,  il  usoit  de  cette 
parole  au  personnage  propre  :  «Je  sçay  bien  que 
»  ma  langue  m'a  porté  grand  dommage,  aussi 
»  m'a-elle  fait  quelquefois  du  plaisir  beaucoup  : 
»  toutes-fois  c'est  raison  que  je  répare  l'amende.  ■> 
Et  n'usoit  point  de  ces  privées  paroles,  qu'il  ne 
fist  quelque  bien  au  personnage  à  qui  il  parloit, 
et  n'en  faisoit  nuls  petits. 

Encore  fait  Dieu  grand'grike  à  un  prince 
quand  il  scait  le  bien  et  le  mal,  et  par  espécial 
quand  le  bien  procède  (l),  comme  au  Roy  nostre 
maistre  dessusdit.  Mais  à  mon  advis  ,  que  le 
travail  qu'il  eut  en  sa  jeunesse  ,  quand  il  fut 
fugitif  de  son  père,  et  fuit  sous  le  duc  Philippe 
de  Bourgogne,  où  il  fut  six  ans,  luy  valut  beau- 
coup :  car  il  fut  contraint  de  complaire  à  ceux 
dont  il  avoit  besoin  :  et  ce  bien ,  qui  n'est  pas 
petit,  lui  apprit  adversité.  Comme  il  se  trouva 
grand  et  roi  couronné,  d'entrée  ne  pensa  qu'aux 
vengeances,  mais  tost  luy  en  vint  le  dommage  , 
et  quand  et  quand  la  repentance.  Et  répara  cette 
folie  et  cette  erreur,  en  regagnant  ceux  ausquels 
il  faisoit  tort,  comme  vous  entendrez  cy-après. 
Et  s'il  n'eust  eu  la  nourriture  autre  que  les  sei- 
gneurs que  j'ay  veu  nourrir  en  ce  royaume  ,  je 
ne  croy  pas  que  jamais  se  fust  ressours  :  car  il 
ne  les  nourrissent  seulement  qu'à  faire  les  fols 
en  habillemens  et  en  paroles.  De  nulles  lettres 
ils  n'ont  connoissance.  Un  seul  sage  homme  on 
ne  leur  met  à  l'entour.  Ils  ont  des  gouverneurs 
à  qui  on  parle  de  leurs  affaires,  à  eux  rien  ,  et 
ceux-là  disposent  de  leurs  affaires;  et  tels  sei- 
gneurs y  a  qui  n'ont  que  treize  livres  de  rente  en 
argent,  qui  se  glorifient  de  dire  :  Parlez  à  mes 
yens  :  cuidans  par  cette  parole  contrefaire  les 
très-grands  seigneurs.  Aussi  ay-je  bien  veu  sou- 
vent leurs  serviteurs  faire  leur  profit  d'eux  ,  et 
leur  donner  à  connoistre  qu'ils  estoient  bestes. 
Et  si  d'aventure  quelqu'un  s'en  revient,  et  veut 
connoistre  ce  qui  luy  appartient ,  c'est  si  tard 
qu'il  ne  luy  sert  plus  de  guères  :  car  il  faut  noter 
(jue  tous  les  hommes,  qui  jamais  ont  este  grands 
et  fait  grandes  choses,  ont  commencé  fort  jeunes. 
Et  celagist  à  la  nourriture,  ou  vient  de  la  grâce 
de  Dieu. 

(1,1  L'('iii|ic)ilc.  , 

CHAPITRE  XL 

Comment  les  Bour(/u/f/no7is  estans  près  de 
Paris ^  attendans  la  bataille^  cuïdèrent  des 
chardons  qu'ils  virent,  que  ce  fussent  lances 
debout. 

Or  ay-je  long-temps  tenu  ce  propos  ;  mais  il 
est  tel  que  n'en  sors  pas  bien  quand  je  veux  :  et 
pour  revenir  à  la  guerre,  vous  avez  ouy  comme 
ceux  que  le  Roy  avoit  logez  en  cette  tranchée  , 
au  long  de  cette  rivière  de  Seine,  se  deslogèreut 
a  l'heure  que  l'on  les  devoit  assaillir.  La  trêve 
lie  duroit  jamais  guères  qu'un  jour  ou  deux. 
Aux  autres  jours  se  faisoit  la  gueire  tant  aspre 
qu'il  estoit  possible  ,  et  continuoient  les  escar- 
mouches depuis  le  matin  jusques  au  soir.  Gros- 
ses bandes  ne  sailloient  point  de  Paris  :  toutes- 
fois  souvent  nous  remettoient  nostre  guet ,  et 
puis  on  le  renforcoit.  Je  ne  vis  jamais  une  seule 
journée  qu'il  n'y  eust  escarmouche,  quelque  pe- 
tite que  ce  fust,  et  croy  bien  que  si  le  Roy  eust 
voulu,  qu'elles  y  eussent  esté  bien  plus  grosses  : 
mais  il  estoit  en  grand  soupçon,  et  de  beaucoup, 
qui  estoit  sans  cause.  Il  m'a  autrefois  dit  qu'il 
trouva  une  nuict  la  Rastille  Sainct-Antoine  ou- 
verte, par  la  porte  des  champs,  de  nuit.  Ce  qui 
lui  donna  grand'suspicion  de  messire  Charles  de 
Meleun  pour  ce  que  son  père  tenoit  la  place.  Je 
ne  dis  autre  chose  dudit  messire  Charles,  que  ce 
que  j'en  ay  dit ,  mais  meilleur  serviteur  n'eut 
point  le  Roy  pour  cette  année-là. 

Un  jour  fut  entrepris  à  Paris  de  nous  venir 
combattre  :  et  croy  que  le  Roy  n'en  délibéra  rien, 
mais  les  capitaines ,  et  de  nous  assaillir  de  trois 
costez.  Les  uns  devers  Paris ,  qui  devoit  estre 
la  grand'compagnie.  Un.e  autre  bande  devers  le 
Pont-de-Charentou  5  et  ceux-là  n'eussent  guères 
sceu  nuire  :  et  deux  cens  hommes-d'armes,  qui 
dévoient  venir  par  devers  le  Rois-de-Vincennes. 
De  cette  conclusion  fut  adverty  l'ost,  environ  la 
minuit,  par  un  page,  qui  vint  crier  de  l'autre 
part  de  la  rivière,  que  aucuns  bons  amis  des  sei- 
gneurs les  advertissoient  de  l'entreprise  (  qu'a- 
vez ouy)  et  en  nomma  aucuns ,  et  incontinent 
s'en  alla. 

Sur  la  fine  pointe  du  jour  vint  messire  Pon- 
cet  de  Rivière,  devant  ledit  Pont-de-Charenton, 
et  monseigneur  du  Lau  (1)  d'autre  part,  devers 
le Bois-de-Vincenues,  jusques  à  nostre  artille- 


(1)  Antoine  de  Châteauneuf,  grand -boiitcillcr  de 
France,  séjiécha!  de  Guyenne ,  grand-chanibellai)  du 
roi  Louis  XI,  et  son  favori. 

(2)  C'est-à-dire,  hastonàfeu,  «rnieafeu. 


rie,  et  tuèrent  un  canonnier.  L'alarme  fut  fort 
grande,  cuidant  que  ce  fust  ce  dont  le  page  avoit 
adverty  la  nuit.  Tost  fut  armé  monseigneur  de 
Charolois  :  mais  encore  plustost  Jean  duc  de  Ca- 
labre  :  car  a  tous  alarmes  c'estoit  le  premier 
homme  armé,  et  de  toutes  pièces,  et  son  cheval 
tousjours  bardé.  11  portoit  un  habillement  que 
ces  conducteurs  portent  en  Italie  ,  et  sembloit 
bien  prince  et  chef  de  guerre,  et  tiroit  tousjours 
droit  aux  barrières  de  nostre  ost,  pour  garder  les 
gens  de  saillir;  et  y  avoit  d'obéissance  autant 
que  monseigneur  de  Charolois,  et  luy  obéissoit 
tout  l'ost  de  meilleur  cœur  :  car  à  la  vérité  il  es- 
toit digne  d'être  honoré. 

En  un  moment  tout  l'ost  fut  en  armes    et  à 
pied,  au  long  des  chariots  par  le  dedans  .,  sauf 
quelques  deux  cens  chevaux  ,  qui  estoieut  de- 
hors au  guet  :  (  et  excepté  ce  jour  )  je  ne  connus 
jamais  que  l'on  eust  espérance  de  combattre  : 
mais  cette  fois  chacun  s'y  attendoit.  Et  sur  ce 
bruit  arrivèrent  les  ducs  de  Berry  et  de  Breta- 
gne, que  jamais  je  ne  vis  armés  que  ce  jour  Le 
duc  de  Berry  estoit  armé  de  toutes  pièces.   Ils 
avoient  peu  de  gens  :  ainsi  ils  passèrent  par  le 
camp,  et  se  mirent  un  peu  au  dehors  pour  trou- 
ver messeigneurs  de  Charolois  et  de  Calabre:  et 
là  parloient  ensemble.  Les  chevaucheurs  ,  qui 
estoieut  renforcez,  allèrent  plus  près  de  Paris  , 
et  veirent  plusieurs  chevaucheurs  qui  venoient 
pour  sçavoir  ce  bruit  en  l'ost.   Nostre  artillerie 
avoit  fort  tiré,  quand  ceux  de  monseigneur  du 
Lau  s'en  estoieut  approchés  si  près.  Le  Roy  avoit 
bonne  artillerie  sur  la  muraille  de  Paris,  qui  tira 
plusieurs  coups  jusques  à  nostre  ost,  qui  est 
grand'chose  (car  il  y  a  deux  lieues),  mais  je  croy 
bien  que  l'on  avoit  levé  le  nez   bien  haut  aux 
basions  (2).  Ce  bruit  d'artillerie  faisoit  croire  de 
tous  les  deux  costez  quelque  grande  entreprise. 
Le  temps  estoit  fort  obscur  et  trouble,  et  nos 
chevaucheurs,  qui  s'estoient  approchez  de  Paris, 
voyoient  plusieurs  chevaucheurs,  et  bien  loin 
outre  devant  eux  voyoient  grande  quantité  de 
lances  debout,  ce  leur  sembloit  ;  et  jugeoient  que 
c'estoient  toutes  les  batailles  du  Roy  qui  estoieut 
aux  champs,  et  tout  le  peuple  de  Paris  :  et  cette 
Imagination  leur  donnoit  l'obscurité  du  temps. 
Ils  se  reculèrent  droit  derrière  ces  seigneurs, 
qui  estoieut  hors  de  nostre  camp,  et  leur  signi- 
fièrent ces  nouvelles,  et  les  asseurèreut  de  la 
bataille.  Les  chevaucheurs  saillis  de  Paris  s'ap- 
prochoient  tousjours  :  pour  ce  qu'ils  voyoient 
reculer  les  nostres,  qui  encores  les  faisoit  mieux 
croire.  Lors  vint  le  duc  de  Calabre  là  où  estoit 
l'estendart  du  comte  de  Charolois,  et  la  pluspart 
des  gens  de  bien  de  sa  maison,  pour  l'accompa- 
gner, et  sa  bannière  preste  à  dcspio}  er  ,  et  le 

guidon  de  ses  armes,  qui  estoit  l'usance  de  cette 
maison  :  t't  là  nous  dit  à  tous  ii-dit  duc  Jean  : 
•>  Or  ca  nous  sonmics  a  ce  que  nous  avons  tous 

-  desil-é  :  voila  le  Roy  et  tout  ce  peuple  saiily 
•  de  la  ville,  et  mareiieut  ,  comme  disent  nos 

-  chevaucheurs  :  et  pour  ce,  que  chacun  ait  bon 

-  vouloir  et  cœur.  Tout  ainsi  qu'ils  saillent  de 
"  l'aris  nous  les  aunerons  a  laulne  de  la  ville  , 
■'  qui  est  la  yrande  aulne  (1).  »  Ainsi  alla  recon- 
lortant  la  compagnie.  .Nos  clievaucheuis  avoient 
un  petit  repris  de  cœur,  voyans  que  les  autres 
chevaucheurs  estoient  foibles  ,  se  raprochèrent 
de  la  ville,  et  trouvèrent  encore  ces  batailles  au 
lieu  ou  ils  les  avoient  laissées  :  qui  leur  donna 
nou\eau  pensement.  Ils  s'en  approchèrent  le 
plus  qu'ils  peurent  :  mais  estant  le  jour  un  peu 
liaussé  et  esclaircy,  ils  trouvèrent  que  c'estoient 
grands  chardons.  Ils  furent  jusques  au  près  des 
portes,  et  ne  trouvèrent  rien  dehors  :  inconti- 
nent le  mandèrent  à  ces  seigneurs,  qui  s'en  al- 
lèrent ouyr  messe  et  disner  :  et  en  furent  hon- 
teux ceux  qui  avoient  dit  ces  nouvelles  :  mais 
le  temps  les  excusa,  avec  ce  que  le  page  avoit 
dit  la  nuit  de  devant. 

CHAPITRE  XII. 

Comment  le  Roy  et  le  comte  de  Charolois par- 
lèrent ensemble,  pour  cuicler  moyenner  la 
paix. 

La  pratique  de  paix  continuoit  toujours  plus 
estroit  entre  le  Roy  et  le  comte  de  Charolois 
qu'ailleurs  ,  pour  ce  que  la  force  gissoit  en  eux  : 
les  demandes  des  seigneurs  estoient  grandes , 
par  espeeial  pour  ce  que  le  duc  de  Berry  vouloit 
iSormandie  pour  son  partage  :  ce  que  le  Roy  ne 
vouloit  accorder.  Le  comte  de  Charolois  vouloit 
avoir  les  villes  assises  sur  la  rivière  de  Somme, 
comme  Amiens,  Ahbeville,  Sainct-Quentin,  Pe- 
ronne,  et  autres,  (jue  le  Roy  avoit  rachetées  du 
duc  Philippe,  il  n'y  avoit  pas  trois  mois  (2)  :  les- 
quelles avoit  eues  ledit  duc,  par  la  paix  d'Ar- 
ras  ,  du  Roy  Charles  septiesme.  Le  comte  de 
Charolois  disoit,  que  de  son  vivant  le  Roy  ne  les 
dcvoit  racheter  ;  luy  ramentevoil  combien  il  es- 
toit  temi  a  sa  maison  :  ear  durant  qu'il  cstoit 
fugitif  de  son  père,  le  Roy  Charles,  il  y  fut  receu 
et  nourri  six  ans,  ayant  deniers  de  luy  pour  son 

(1)  L'aune  do  Paris  élail  double  de  celle  de  Flandre. 

(2)  Le  rarliat  des  villes  de  la  .Soirime  s'opéra  en  sep- 
teinltre  U(V.\.  et  |,.  (railé  de  Confiant  fui  signé  le  5  oc- 
lohrcJifM.  Il  )  a  done  deux  ans  d  iiilirvalle  entre  «es 

vivre  :  et  puis  fut  amené  par  eux  jusques  à 
Reims  et  à  Paris  à  son  sacre.  Avoit  pris  le  comte 
de  Charolois  eu  très-grand  despitce  racbapt  des 
terres  dessusdites. 

Tant  fut  démenée  cette  pratique  de  paix  ,  que 
le  Roy  vint  un  matin  par  eau  jusques  vis-à-vis 
de  nostre  ost ,  ayant  largement  de  chevaux  sur 
le  bord  de  la  rivière  :  mais  en  son  bateau  n'es- 
toient  que  quatre  ou  cinq  personnes ,  hormis 
ceux  qui  le  tiroient  :  et  y  avoit  monseigneur 
du  Lan ,  monseigneur  de  Montauban  ,  lors  ad- 
mirai de  Fiance  :  monseigneur  de  Nantouillet, 
et  autres.  Les  comtes  de  Charolois  et  de  Saiuct- 
Paul  estoient  sur  le  bord  de  la  rivière  de  leur 
costé ,  attendans  ledit  seigneur.  Le  Roy  demanda 
à  monseigneur  de  Charolois  ces  mots  :  «  Mon 
»  frère ,  m'asseurez-vous  ?  >>  Car  autrefois  ledit 
comte  avoit  espousé  sa  sœur  (3).  «■  Ledit  comte 
>'  lui  res^oudit  :  Monseigneur  ,  ouy  comme 
»  frère.  »  Je  l'ouis,  si  feirent  assez  d'autres. 
Le  Roy  descendit  à  terre ,  avec  les  dessusdits , 
qui  estoient  venus  avec  luy.  Les  comtes  dessus- 
dits luy  firent  grand  honneur,  comme  raison  es- 
toit  :  et  lui  n'en  estoit  point  chiche,  et  com- 
mença la  parole ,  disant  :  »  Mon  frère ,  je  connoy 
»  que  vous  estes  gentilhomme,  et  de  la  maison 
>'  de  France.  »  Ledit  comte  de  Charolois  lui  de- 
manda :  «  Pourquoy,  monseigneur  ?  —  Pour  ce, 
»  dit-il,  que  quaud  j'envoyay  mes  ambassadeurs 
w  à  risle,  naguères,  devers  mon  oncle  vostre 
»  père,  et  vous,  et  que  ce  fol  Morvillier  parla 
»  si  bien  à  vous ,  vous  me  mandastes  par  Tar- 
»  chevesque  de  ISarbonne  (qui  est  gentilhomme, 
»  et  il  le  montra  bien ,  car  chacun  se  contenta  de 
»  luy)  que  je  me  repeutiroye  des  paroles  que 
»  vous  avoit  dites  ledit  Morvillier,  avant  qu'il 
"  fust  le  bout  de  l'an  :  »  et  dit  le  Roy  à  ces  pa- 
roles :  '<  Youa  m'avez  tenu  promesse  :  et  eucores 
»  beaucoup  plustost  que  le  bout  de  l'an.  »  Et  le 
dit  en  bon  visage  et  riant,  counoissant  la  na- 
ture de  celui  à  qui  il  parloit  estre  telle  ,  qu'il 
prendroit  plaisir  ausdites  paroles  :  et  scuremeut 
elles  luy  plurent.  Puis  poursuivit  ainsi  :  «  Avec 
»  telles  gens  veux-je  avoir  à  besogner  ,  qui 
»  tiennent  ce  qu'ils  promettent.  »  Et  désavoua 
ledit  Morvillier,  disant  ne  lui  avoir  point  donné 
de  charge  d'aucunes  paroles  qu'il  avoit  dites.  En 
effet  long-temps  se  pourmena  le  Roy  au  milieu 
de  ces  deux  comtes.  Du  costé  dudit  comte  Cha- 
rolois avoit  largement  gens  armez ,  qui  les  re- 
gardoient  assez  de  près.  Là  fut  demandée  cette 

deux  événcmens,  cl  non  (rois  mois,  comme  dit  Comines 
par  erreur. 

(3)  Madame  Catherine  de  France,  fille  de  Charles  VII,, 
morte  en  1440. 

duché  de  Normandie  (l)  et  la  rivière  de  Somme, 
et  plusieurs  autres  demandes  pour  chacun ,  et 
aucunes  ouvertures,  jà  piéça  faites  pour  le  bien 
du  rojaume  :  mais  c'estoit  là  le  moins  de  la 
question  :  car  le  bien  public  estoit  converty  en 
bien  particulier.  De  Normandie,  le  Roy  n'y  vou- 
loit  entendre  pour  nulles  choses  :  mais  accorda 
audit  comte  de  Charolois  sa  demande  ,  et  offrit 
audit  comte  de  Sainct-Paul  l'office  de  connétable, 
en  faveur  dudit  comte  de  Charolois  :  et  fut  leur 
adieu  très-gracieux ,  et  se  remit  le  Roy  en  son 
bateau  ,  et  retourna  à  Paris ,  et  les  autres  à  Con- 
flans. 

Ainsi  se  passèrent  ces  jours  :  les  uns  en  trêves, 
les  autres  en  guerre  :  mais  toutes  paroles  d'ap- 
pointement  s'estoient  rompues  (j'entend  où  les 
députez  d'un  costé  et  d'autre  s'estoient  accous- 
tumez  d'assembler  ,  qui  estoit  à  la  Grange-aux- 
Merciers)  ;  mais  la  pratique  dessusdite  s'eutrete- 


(1)  Voici  une  copie  des  conventions  qui  servirent  de 
base  aux  traités  de  Conflans  et  de  Saint-Maur,  telles 
qu'elles  sont  rapportées  dans  le  recueil  manuscrit  de 
l'abbé  Legrand  : 

Accords  et  appointemens  faits  par  le  Roy  aux  princes 
qui  s'ensuivent. 

«Et  premier,  monsieur  de  Berry  aura  toute  la  duché 
de  Normandie  en  tous  profits,  tant  de  domaine  comme 
d'aydes  et  sans  ressort,  excepté  l'hommage  ,  et  la  duché 
de  Berry  demeurera  au  Roy.  M.  de  Charolois  jojra  sa 
vie  durant  et  de  son  premier  héritier  des  villes  et  sei- 
gneuries rachetées,  pareillement  que  monsieur  son  père 
a  fait  avant  ledit  rachat ,  et  si  aura  à  héritage  pour  luy 
et  ses  hoirs  les  comtés  de  Boulogne  et  de  Ghienne,  avec 
les  chaslellenies  de  Péronne ,  Mondidier  et  Roye  ,  et  en 
récompensera  le  Roy  ceux  qui  y  prétendent  avoir  droit  ; 
et  lesdites  vies  étant  expirées ,  le  Roy  ou  ses  héritiers 
successeurs  payeront  aux  héritiers  ou  ayans  cause  de 
monsieur  de  Charolois ,   deux  cens  mille  escus  dor. 
Monsieur  de  Calabre  aura  les  villes ,  chasteaux  et  sei- 
gneuries de  Mouson  ,  Sainte-Meynhoult,  Vaucouleurs 
et  Espinal,  avec  cinq  cens  lances  payées  par  le  Roy  pour 
demy  an  ,  et  cent  mille  escus  d'or  comptant ,  pour  em- 
ployer à  la  conqueste  de  Naples  et  de  ceux  de  Metz.  A 
l'alliance  desquels  et  du  roy  Ferrando  ,  le  Roy   messire 
renoncera  et  promettra  non  bailler  ayde  ne  secours ,  et 
remettra  sus  la  pragmatique-sanction,  par  l'advis  des 
gens  de  l'Eglise  du  royaume.  Monsieur  de  Bourbon  aura 
les  chasteaux  et  seigneuries  de  Usson  ,    et  d'une  autre 
seigneurie  en   Auvergne,  dont  ne  sçai  le  nom,  et  si  ne 
sçai  se  d'icelles  il  joyra  à  vie  et  à  héruage ,  et  si  aura  les 
estats,  pensions,  charges  de  lances,  et  gouvernement 
de  Ghienne  ,  comme  il  avoit  au  jour  du  trépas  du  père 
du  Roy  ,  et  si  luy  fera  payer  cent  mille  escus  d'or  à  luy 
dûs  de  reste  du  mariage  de  madame  sa  femme,  et  si  dit 
on  ,  qu'il  aura  portion  des  aydes  de  ses  pays.  Monsieur 
de  Bretagne  aura  à  héritage  les    comtés  d'Estampes , 
Monforl  et  de  Nantes,  et  renoncera  le  Roy  aux  droits 
des  régales  de  la  duché  de  Bretagne  ,  et  si  aura  portion 
des  aydes  desdites  comtés  d'Estampes ,  Nantes  et  Mont- 
fort  ,  et  par  le  traité  qui  se  faisoit  avant  le  bail  dudit , 
Rouen  demourroit  gouverneur  du  bas  pays  de  Norman- 


noit  entre  le  Roy  et  ledit  Seigneur  de  Charolois  : 
et  alloient  envoyans  gens  de  l'un  à  l'autre,  non- 
obstant qu'il  fust  guerre  :  et  y  alloit  un  nommé 
Guillaume  de  Bische  et  un  autre  appelé  Guillot 
Divoye  ,  estans  au  comte  Charolois  tous  deux  : 
toutes-fois  avoient  autrefois  receu  bien  du  Roy  : 
car  le  duc  Philippe  les  avoit  bannis,  et  le  Roy 
les  avoit  recueillis ,  à  la  requeste  dudit  Seigneur 
de  Charolois.  Ces  allées  ne  plaisoient  pas  à  tous  , 
et  commençoient  jà  ces  seigneurs  à  se  deffier  l'un 
de  l'autre ,  et  à  se  lasser  ;  et  n'eust  esté  ce  qui 
survint  peu  de  jours  après ,  ils  s'en  fussent  tous 
allez  honteusement.  Je  les  ay  veus  tenir  trois 
conseils  en  une  chambre,  où  ils  estoient  tous  as- 
semblez ,  et  vis  un  jour  qu'il  en  desplût  bien  au 
comte  de  Charolois  :  car  il  s'estoit  desjà  fait  deux 
fois  en  sa  présence  ,  et  il  luy  sembloit  bien  que 
la  plus  grande  force  de  cet  ost  estoit  sienne,  et 
parler  eu  conseil   en  sa  chambre  sans  l'y  ap- 


die  à  grande  pension  ;  mais  obstant  la  délivrance  de  la- 
dite duché  de  Normandie  baillée  audit  mondit  de  Berry, 
fait  à  supposer  que  se  Bretagne  a  ladite  gouvernance , 
ce  sera  sous  ledit  Berry.  Monsieur  de  Nemours  sera  gou- 
verneur de  Paris  et  de  l'Isle-de-France  à  grande  pension 
et  si  aura  le  droit  des  nominations  des  offices  et  bénéfices 
en  la  collation  du  Roy,  et  si  aura  retenue  deux  cens  lan- 
ces payées  sur  les  tailles  du  Roy  ,  et  portion  des  aydes 
despajs  et  seigneuries  dudit  sieur.  Monsieur  de  Dunois 
aura  les  charges  de  lances  et  pensions  qu'il  avoit  au  jour 
du  trespas  du  feu  Roy,  et  restitution  de  toutes  ses  terres 
et  seigneuries ,  et  pour  la  perdition  de  tous  ses  biens  , 
meubles  et  récompenses  de  ses  voyages  en  Lombarbie  , 

la  somme  de Monsieur  d'Albret  aura  certaines 

seigneuries  joignans  ses  pays ,  dont  ne  sçai  les  noms , 
avec  la  charge  de  cent  lances  payées  par  le  Roy.  Mon- 
sieur d'Armignac  aura  restitution  de  ses  quatre  chastel- 
lenies ,  qui  du  vivant  du  feu  Roy  furent  oslées  ,  que  on 
dit  estre  les  clefs  de  tous  ses  pays  et  vaillables  par  an 
plus  de  quatre  mille  livres  ,  avec  cent  lances  et  portion 
des  aydes  de  ses  pays.  Monsieur  de  Loyhac  sera  premier 
maréchal  de  France,  à  la  charge  de  deux  cens  lances 
payées  par  le  Roy.  Monsieur  de  Bueil  demourra  admi- 
rai de  France  à  la  charge  de  cent  lances.  Monsieur 
de  Saint-Paul,  connestable  de  France.  Messire  Tannegui, 
grand  escuyer ,  à  la  charge  de  cent  lances.  M.  de  Damp- 
martin  restitué  en  toutes  ses  terres ,  et  aura  charge  de 
cent  lances.  El  comme  on  diln'ya  tresve  que  pour  trois 
jours  ,  qui  seront  continuez  jusques  à  ce  que  les  lettres 
desdits  traitez  seront  faites,  les  places  livrées  et  les  autres 
choses  accomplies.  Fait  le  deuxiesme  jour  d'octobre 
1465.» 

En  après  ledit  accord  fait  et  passé  par  aucuns  biens 
préciez  au  Roy,  fut  demandé  audit  Roy  ,  qui  le  avoit 
meu  de  faire  tel  traité  a  son  préjudice. 

Et  le  Roy  respondit  en  cette  manière  :  «  Ce  a  este 
en  considération  de  la  jeunesse  de  mon  frère  de 
Berry, 

»  La  prudence  de  beau  cousin  de  Calabre, 

»  Le  sens  de  beau  frère  de  Bourbon, 

»  La  malice  du  comte  d'Armignac , 

»  L'orgueil  grand  de  beau  cousin  de  Bretagne . 

»  Et  la  puissance  invincible  de  beau  frère  de  Cha- 
rolois. » 

pt'llor,  ne  se  dcvoit  point  faire.  VA  en  parla  au 
seigneur  de   Coiitav  ,   bien   fuit  sai^e   lionune 
(comme  j'ay  dit  ailleurs  ^  qui  lui  tlit   qu'il   le 
portast  patiennnent  :   ear  s'il  les  courrouçoit, 
qu'ils   Irouveroient   mieux   leur   appointement 
(|ue  lu.\  :  et  que  comme  il  estoit  le  plus  fort, 
il  falloit  (|u'il  fut  le  plus  sa'4e  ,  et  qu'il  les  gar- 
das! de  se  di\iser  ,  et  mit  peine  a  les  entretenir 
joincls  de  tout  son  pousoir,  et  qu'il  dissimulast 
toutes  ces  choses;  mais  qu'à  la  vérité  l'on  s'é- 
bahissoit  assez ,  et  mesmement  chez  iuy ,  de 
tpioy  si  petits  personnages,  comme   les  deux 
dessus  nommez  ,  s'enijjesehoient  de  si  grand'ma- 
tiere  :  et  que  c'estoit  chose  dangereuse,  encores 
ayant  affaire  à  roy  si  libéral  comme  cestuy-cy. 
Ledit  de  Contay  haissoit  ledit  Guillaume  de 
JJische  ;  toutes-fois  il  disoit  ce  que  plusieurs  au- 
tres disitient  comme  Iuy  :  et  croy  que  sa  suspicion 
ne  l'en  faisoit  point  parler,  mais  seulement  la 
nécessite  de  la  matière.  Audit  seigneui-  de  Cha- 
rolois  plût  ce  conseil ,  et  se  mit  à  faire  plus  de 
fcste  et  de  joye  avec  ces  seigneurs  que  paravant, 
et  avec  meilleure  chère  :  et  eut  plus  de  commu- 
nication avec  eux  et  leurs  gens ,  qu'il  n'avoit 
accoustumé  :  et  à  mon  advis  qu'il  en  estoit  grand 
besoin  et  danger  qu'ils  ne  s'en  fussent  séparez. 
Un  sage  homme  sert  bien  en  telle  compagnie, 
mais  qu'on  le  veuille  croire,  et  ne  se  pourroit 
trop  acheter.  Mais  jamais  je  n'ay  connu  prince, 
qui  ait  sceu  connoistre  la  différence  entre  les 
hommes,  jusques  à  ce  qu'il  se  soit  trouvé  en  né- 
cessité et  en  affaire  :  et  s'ils  le  connoi.ssoient , 
si  l'iguoroient-ils  :  et  départent  leur  authorité  à 
ceux  qui  plus  leur  sont  agréables  et  pour  l'aage 
{jui  leur  est  plus  sortable ,  et  pour  estre  confor- 
mes a  leurs  opinions  :  ou  aucunes  fois  sont  ma- 
niez par  ceux  qui  sçavent  et  conduisent  leurs 
petits  i)laisirs.  Mais  ceux  qui  ont  entendement 
s'en  reviennent  tost  quand  ils  en  ont  besoin. 
Tels  ay-je  veu,  le  Roy,  ledit  comte  de  Charolois, 
pour  le  temps  de  lors ,  et  le  Roy  Edouard  d'An- 
gleterre ,  et  autres  plusieurs  :  et  a  telle  heure 
j'ay  \  eu  ces  trois  qui  leur  en  estoit  bon  besoin  , 
et  qu'ils  avoient  faute  de  ceux  qu'ils  avoient 
mcsprisez.  Et  depuis  ipie  ledit  comte  de  Charo- 
lois eut  esté  une  pièce  duc  de  Rourgogne ,  et 
(|ue  la  fortune  l'eut  mis  plus  haut  que  ne  fut  ja- 
mais homme  de  sa  maison  ,  et  si  grand  qu'il  ne 
ci-aignoit  nul  prince  pareil  a  Iuy,  Dieu  le  souffrit 
cheoireo  cette  gloire;  et  tant  Iuy  diminua  du 
sens,  qu'il  mespri.soit    tout    autre  conseil   du 
monde,  sauf  le  sien  seul  :  et  au.ssitost  après  linit 
sa  \ie  douloureusement  avec  grand  nond)re  de 
gens  et  de  ses  subjets  :   et  désola  sa  maison  , 
comme  vous  \ovez. 

CHAPITRE  XIII. 


Comment  la  ville  de  Rouen  fut  mise  entre  les 
mains  du  duc  de  Bourbon ,  pour  le  duc  de 
Berrij ,  par  quelques  menées^  et  comment 
le  traitté  de  Conjlans  fut  de  tous  poincts 
conclu. 

Pour  ce  qu'ici-dessus  j'ay  beaucoup  parlé  des 
dangers  qui  sont  en  ces  traittez,  et  que  les 
princes  y  doivent  estre  bien  sages  ,  et  bien  con- 
noistre quelles  gens  les  meinent ,  et  par  espécial 
celuy  qui  n'a  pas  le  plus  apparent  du  jeu  ;  main- 
tenant s'entendra  qui  m'a  meu  de  tenir  si  long 
conte  de  cette  matière.  Cependant  que  ces  trait- 
tez se  menoient  par  voies  d'assemblées,  et  que 
l'on  pouvoit  communiquer  les  uns  avec  les 
autres ,  en  lieu  de  traitter  paix ,  se  traitta  par 
aucuns  que  la  duché  de  Normandie  se  mettroit 
entre  les  nîains  du  duc  de  Rerry ,  seul  frère  du 
Roy ,  et  que  là  il  prendroit  son  partage  ,  et  lais- 
seroit  Rerry  au  Roy  :  et  tellement  fut  conduite 
cette  marchandise,  que  madame  la  grand'sé- 
neschalle  de  Normandie  et  aucuns  à  son  adveu, 
comme  serviteurs  et  parens,  mii'ent  le  duc  Jehan 
de  Rourbon  au  chasteau  de  Rouen  ,  et  par  là 
entra  en  la  ville ,  laquelle  tost  se  consentit  à 
cette  mutation ,  comme  trop  désirant  d'avoir 
prince  ([ui  demeurast  au  pais  de  iXormandie  :  et 
le  semblable  firent  toutes  les  villes  et  places  de 
jNormandie,  ou  peu  s'en  fallut.  Et  a  tousjours 
bien  semblé  aux  Normands,  et  fait  encores,  que 
si  grand'duché ,  comme  la  leur,  requiert  bien 
un  duc  :  et  à  dire  la  vérité,  elle  est  de  grande 
estime,  et  s'y  lève  de  grands  deniers.  J'en  ay 
veu  lever  neuf  cens  cinquante  mille  francs.  Au- 
cuns disent  plus. 

Après  que  cette  ville  fut  tournée,  tous  les 
habitans  firent  le  serment  audit  duc  de  Rour- 
bon ,  pour  ledit  duc  de  Rerry ,  sauf  le  baillif, 
appelle  Ouaste  qui  avoit  esté  nourry  du  Roy, 
son  valet  de  chambre,  Iuy  estant  en  Flandres, 
et  bien  privé  de  Iuy,  et  un  appelle  maistre  Guil- 
laume Piquart ,  depuis  général  de  Normandie, 
et  aussi  le  grand-séneschal  de  Normandie  (qui 
est  aujourd'hui)  ne  voulut  faire  le  serment:  mais 
retourna  vers  le  Roy ,  contre  le  vouloir  de  sa 
mère,  laquelle  avoit  conduit  cette  réduction, 
comme  dit  est. 

Quand  cette  mutation  fut  venue  à  la  connois- 
sance  du  Roy,  il  se  délibéra  d'avoir  paix, 
voyant  ne  pouvoir  donner  remède  à  ce  quijà 
estoit  advenu.  Incontinent  donc  lit  sçavoir  à 
mondit  seigneur  de  Charolois  ,  qui  estoit  à  son 
ost ,  qu'il  vouloit  parler  à  Iuy,  et  Iuy  nomma 

l'heure  qu'il  se  rendroit  aux  champs,  auprès 
dudit  ost,  estant  près  Couflans  :  et  saillit  à 
rheure  dite ,  avec  par  aventure  cent  chevaux  , 
dont  la  pluspart  estoit  des  Escossois  de  sa  garde, 
d'autres  gens  peu.  Ledit  comte  de  Charolois  ne 
mena  guères  de  gens  ,  et  il  alla  sans  nulle  céré- 
monie :  toutes-Ibis  il  en  survint  beaucoup ,  et 
tant  qu'il  y  en  avoit  beaucoup  plus  qu'il  n'en 
estoit  sailly  avec  le  Roy.  Il  les  fit  demeurer  un 
petit  loin,  et  se  pourmenèrent  eux  deux  une 
espace  de  temps,  et  luy  dit  le  Roy  comme  la 
paix  estoit  faite,  et  luy  conta  ce  cas,  qui  estoit 
advenu  à  Rouen ,  dont  ledit  comte  ne  scavoit 
encores  rien ,  disant  le  Roy  que  de  son  consen- 
tement n'eust  jamais  baillé  tel  partage  à  son 
frère  :  mais  puisque  d'eux-mesmes  les  Nor- 
mands eu  avoient  cette  nouvelleté  ,  il  en  estoit 
content  ,  et  passeroit  le  traité  en  toutes  telles 
formes  comme  avoit  esté  advisé  par  plusieurs 
journées  précédentes  :  et  peu  d'autres  choses  y 
avoit  à  accorder.  Ledit  seigneur  de  Charolois  en 
fut  fort  joyeux  :  car  son  ost  estoient  en  très-grande 
nécessité  de  vivres,  et  principalement  d'argent  : 
et  quand  cecy  ne  fust  advenu  ,  tout  autant  qu'il 
y  avoit  là  de  seigneurs  s'en  fussent  tous  allez 
honteusement.  Toutes-fois  audit  comte  arriva  ce 
jour,  ou  bien  peu  de  jours  après ,  un  renfort  que 
son  père  le  duc  Philippe  de  Bourgogne  luy  en- 
voyoit ,  qu'amenoit  monseigneur  de  Saveuses 
où  il  y  avoit  six  vingt  hommes-d'armes  et  bien 
quinze  cens  archers  ,  et  six  vingt  mille  escus 
coraptans  sur  dix  sommiers ,  et  grand'quanlité 
d'arcs  et  de  traits  :  et  cecy  pourveut  assez  bien 
l'ost  des  Bourguignons  ,  estant  en  deffiance  que 
le  demeurant  ne  s'accordast  sans  eux. 

Ces  paroles  d'appointemeut  plaisoient  tant  au 
Roy  et  audit  comte  de  Charolois,  que  je  luy  ay 
Guy  conter  depuis  ,  qui  si  affectueusement  par- 
loient  d'achever  le  demeurant,  qu'ils  ne  regar- 
doient  point  ou  ils  alloient  :  et  tirèrent  droit 
devers  Paris  ,  et  tant  allèrent  qu'ils  entrèrent 
dedans  un  grand  boulevart  de  îerre  et  de  bois, 
que  le  Roy  avoit  fait  faire  assez  loin  hors  de  la 
ville ,  au  bout  d'une  tranchée ,  et  entroit  l'on 
dedans  la  ville  par  ieelle.  Avec  ledit  comte 
estoient  quatre  ou  cinq  personnes  seulement  :  et 
quand  ils  furent  dedans,  ils  se  trouvèrent  très- 
esbahis  :  toutes-fois  ledit  comte  tenoit  la  meil- 
leure contenance  qu'il  pouvoit.  (  Il  est  à  croire 
que  nul  de  ces  deux  seigneurs  ne  furent  erraus 
de  foy  depuis  ce  temps  là ,  veu  qu'à  l'un  ni  à 
l'autre  ne  prit  mal.)  Comme  les  nouvelles  vinrent 
à  l'ost  que  ledit  seigneur  de  Charolois  estoit  en- 
tré dans  ledit  boulevart ,  il  y  eut  très  grand 
murmure  :  et  se  mirent  ensemble  le  comte  de 
Sainct-Paul  ,  le  mareschal  de  Bourgogne,  le  i 

seigneur  de  Contay  ,  le  seigneur  de  Haultbour- 
din ,  et  plusieurs  autres ,  donnant  grande  charge 
audit  seigneur  de  Charolois  de  cette  folie,  et  aux 
autres  qui  estoient  de  sa  compagnie;  et  allé- 
guoient  l'inconvénient  advenu  à  son  grand  père, 
à  Montereau-Faut-Yonne,  présent  le  roy  Charles 
sixiesme.  Incontinent  firent  retirer  dedans  l'ost 
ce  qui  estoit  dehors  pourmenant  aux  champs  : 
et  usa  le  mareschal  de  Bourgogne  (  appelle  Neuf- 
Chastel  par  son  surnom)  de  cette  parole  :  «  Si 
>'  ce  jeune  prince ,  fol  et  enragé,  s'est  allé  per- 
»  dre ,  ne  perdons  pas  sa  maison  ,  ni  le  faict  de 
»  son  père  ,  ny  le  uostre  :  et  pour  ce ,  que  cha- 
»  cun  se  retire  en  sou  logis  et  se  tienne  prest , 
»  sans  soy  esbahir  de  fortune  qui  advienne  :  car 
»  nous  sommes  suffisans,  nous  tenans  ensemble, 
»  de  nous  retirer  jusques  es  marches  de  Hé- 
»  nault,  ou  de  Picardie,  ou  en  Bourgogne.  » 

Après  ces  paroles  monta  à  cheval  avec  le 
comte  de  Saint-Paul ,  se  pourmenant  hors  de 
l'ost ,  et  regardant  s'il  venoit  rien  devers  Paris. 
Après  y  avoir  esté  un  espace  de  temps ,  virent 
venir  quarante  ou  cinquante  chevaux  ,  et  y  es- 
toit le  comte  de  Charolois,  et  autres  gens  du  Roy, 
qui  le  raraenoient,  tant  archers  qu'autres.  Et 
comme  il  les  vit  approcher,  il  fit  retourner  ceux 
qui  l'accompagnoient  ,  et  adressa  la  parole  audit 
mareschal  de  iNeuf-Chastel ,  qu'il  craiguoit  :  car 
il  usoit  de  très-aspres  paroles,  et  estoit  bon  et 
loyal  chevalier  pour  son  party  ,  et  luy  osoit  bien 
dire  :  «  Je  ne  suis  à  vous  que  par  emprunt ,  tant 
»  que  vostre  père  vivra.  »  Les  paroles  dudit 
comte  furent  telles  :  «  TSe  me  tensez  point;  car 
»  je  counoy  bien  ma  grande  folie  :  mais  je  m'en 
»  suis  apperceu  si  tard ,  que  j'estoye  près  du 
»  boulevart.  »  Puis  luy  dit  le  mareschal  qu'il 
avoit  fait  cela  en  son  absence.  Ledit  seigneur 
baissa  la  teste,  sans  rien  dire  ni  respondre,  et 
s'en  revint  dedans  son  ost ,  ou  tous  estoient 
joyeux  de  le  revoir  :  et  louoit  chacun  la  foy  du 
Roy  :  toutes-fois  ne  retourna  oncques  ledit  comte 
eu  sa  puissance. 


CHAPITRE  XIV. 

Du  traité  de  paix  conclu  à  Conflans  entre  le 
Roy  et  le  comte  de  Charolois  et  ses  alliez. 

Finalement  toutes  choses  furent  accordées  (l): 
et  le  lendemain  fit  le  comte  de  Charolois  une 


(1)  Il  y  eut  deux  traités  :  l'un  signé  à  Conflans ,  le  27 
octobre  1465;  le  deuxième  à  Saint-Maur,  le  29  du  même 
mois. 

jii-ande  monstre,  pour  soa\oir  quelles  gens  il 
nvoit,  et  ce  qu'il  pou  voit  avoir  perdu  :  et  sans 
dire  gare,  y  revint  le  l\oy,  avee  trente  ou  qua- 
rante chevaux,  et  alla  voir  toutes  les  conipa- 
gnies  lune  après  l'autre,  sauf  celle  de  ce  ma- 
reschal  de  Bourgogne  ,  lequel  ne  l'ayraoit  pas, 
à  cause  que  dès  pièca  en  Lorraine  ledit  seigneur 
luy  avoit  doinie  Kspinal ,  et  depuis  osté  ,  pour 
la  doinier  au  due  Jehan  de  Calabre ,  dont  grand 
dommage  en  avoit  eu  ledit  mareschal.  Peu  à 
peu  reconcilioit  le  Roy  a^ec  luy  les  bons  et  no- 
tables cJievaliers,  qui  avoient  servy  le  Roy  son 
père  ,  lesquels  il  avoit  désapointez  à  son  advé- 
nenient  à  la  couronne,  et  qui  pour  cette  cause 
s'estoient  trous  ez  en  cette  assemblée  :  et  con- 
noissoit  ledit  seigneur  son  erreur.  Il  l'ut  dit  que 
le  lendeniain  le  Roy  se  trouveroit  au  chasteau 
de  Vincennes ,  et  tous  les  seigneurs  qui  avoient 
à  luy  faire  hommage  :  et  pour  seureté  de  tous  , 
bailleroit  le  Roy  ledit  chasteau  de  Vincennes  au 
comte  de  Charolois. 

Le  lendemain  s'y  trouva  le  Roy  et  tous  les 
princes,  sans  en  faillir  un:  et  estoit  le  portail  et 
la  porte  bien  garnis  des  gens  dudit  comte  de 
Charolois  en  armes.  Là  fut  le  lieu  où  se  fit  le 
traite  de  paix.  Monseigneur  Charles  fit  hom- 
mage au  Roy  de  la  duché  de  jNormandie  :  et  le 
comte  de  Charolois  des  terres  de  Picardie,  dont 
il  a  esté  parlé  ;  et  autres  qui  en  avoient  à  faire. 
Et  le  comte  de  Sainct-Paul  fit  le  serment  de  son 
office  de  connestable.  Il  n'y  eut  jamais  de  si 
bonnes  nopces  qu'il  n'y  en  eust  de  mal  disnez. 
Les  uns  tirent  ce  qu'ils  voulurent ,  et  les  autres 
n'eurent  rien.  Des  moyens  et  bons  personnages 
en  tira  le  Roy  :  toutes-fois  la  plus  grand'part  de- 
meurèrent avec  le  due  de  Normandie,  et  le  duc 
de  Rretagne,  et  qui  allèrent  à  Rouen  prendre 
leur  possession.  Au  partir  du  chasteau  du  Bois- 
de-\  incennes,  prirent  tous  congé  l'un  de  l'autre, 
et  se  retira  chacun  à  son  logis;  et  furent  faites 
toutes  lettres,  pardons  et  toutes  autres  choses 
nécessaires,  servans  au  faict  de  la  paix.  Tout  en 
un  jour  partirent  le  duc  de  Normandie  et  le 
duc  de  Bretagne  pour  eux  retirer ,  première- 
ment audit  pays  de  Normandie,  et  le  duc  de 
Bretagne,  puis  après  en  son  pays;  et  le  comte 
de  Charolois  |)our  se  retirer  en  Flandres;  et 
comme  ledit  comte  fut  en  train,  le  Roy  vint  à 
luy,  le  conduisit  jusques  a  Villiers-le-Bel,  qui 
est  un  villageaquatres  lieues  près  de  Paris,  mon- 
trant par  effet  avoir  un  grand  désir  de  l'amitié 
dudit  comte:  et  tous  deux  y  logèrent  ce  soir. 
Le  Roy  avoit  peu  de  gens,  mais  il  avoit  fait  ve- 
nir deux  cens  hommes-d'armes  pour  le  recon- 
duire: dont  fut  adverty  lecomtede  Charoloisen 
se  couchant,  qui  en  entra  en  une  très-grande 


suspicion ,  et  fit  armer  largement  de  gens.  Ainsi 
pouvez  voir  qu'il  est  presque  impossible  que 
deux  grands  seigneurs  se  puissent  accorder, 
pour  les  rapports  et  suspicion  qu'ils  ont  à  cha- 
cune heure  :  et  deux  grands  princes  ([ui  se  vou- 
droient  entr'aymer,  ne  se  devroient  jamais  voir, 
mais  envoyer  bonnes  gens  et  sages  les  uns  vers 
les  autres,  et  ceux-là  les  entretiendroient  en 
amitié  ou  amenderoient  les  fautes. 

Le  lendeniain  au  matin  ,  les  deux  seigneurs 
dessusdits  prirent  congé  l'un  de  l'autre  avec 
quelques  sages  et  bonnes  paroles:  et  retourna 
le  Roy  à  Paris,  en  la  compagnie  de  ceux  qui 
festoient  allé  quérir:  et  cela  osta  la  suspicion 
qu'on  pouvoil  avoir  eue  de  luy  et  de  leur  venue. 
Et  ledit  comte  de  Charolois  prit  le  chemin  de  Com- 
piègne  et  de  Noyon ,  et  par  tout  luy  fut  ouvert 
par  le  commandement  du  Roy.  De  là  il  tira  vers 
Amiens,  où  il  receut  leur  hommage,  et  de  ceux 
de  la  rivière  de  Somme,  et  des  terres  de  Picar- 
die, qui  luy  estoient  restituées  par  cette  paix  : 
desquelles  le  Roy  avoit  payé  quatre  cens  mille 
escus  d'or,  ny  avoit  pas  neuf  mois,  comme  j'ay 
dit  ailleurs  cy-dessus.  Et  incontinent  passa  ou- 
tre, et  tira  au  pais  de  Liège;  pour  ce  qu'ils 
avoient  desjà  fait  la  guerre  par  l'espace  de  cinq 
ou  six  mois  à  son  père  (luy  estant  dehors)  es 
pays  de  Namur  et  de  Brabant  :  et  avoient  desjà 
lesdits  Liégois  fait  une  destrousse  entr'eux. 
Toutes-fois  à  cause  de  l'hyver  il  ne  peut  pas  faire 
grand'chose.  Nonobstant  y  eut  grand'quantité  de 
villages  brusiez,  et  de  petites  destrousses  furent 
faites  sur  les  Liégeois:  et  firent  une  paix,  et  s'o- 
bligèrent lesdits  Liégeois  de  la  tenir,  sur  peine 
d'une  grande  somme  de  deniers  :  et  s'en  retour- 
na ledit  comte  en  Brabant. 


CHAPITRE  XV. 

Comment,  2^^'''  ^^'  (^ii'i^ion  des  ducs  de  Breta- 
gne et  de  Normandie,  le  Roij  rejrrit  entre 
ses  mains  ce  qu'il  avoit  baillé  à  son  frère. 

En  retournant  aux  ducs  de  Normandie  et  de 
Bretagne,  qui  estoient  allés  prendre  possession 
de  la  duché  de  Normandie,  dès  (pie  leur  entrée 
fut  faite  a  Rouen,  ils  commencèrent  à  se  diviser 
quand  ce  fut  à  dé[)artirle  butin;  car  encores es- 
toient avec  eux  ces  chevaliers  que  j'ay  devant 
nommez,  lesquels  avoient  accoustumez  d'avoir  de 
grands  honneurs  et  de  grands  Estats  du  roy  Char- 
les, et  leur  sembloit  bien  qu'ils  estoient  à  la  fin  de 
leur  entreprise  et  qu'au  Roy  nesepouvoient  fier;, 
et  voulut  chacun  en  avoir  du  meilleur  endroit. 

D'autre  part  le  due  de  Bretagne  en  vouloit 
disposer  en  partie:  car  c'estoit  lui  qui  avoit 
porté  la  plus  grande  mise  et  les  plus  grands 
frais  en  toutes  choses.  Tellement  se  porta  leur 
discord,  qu'il  fallut  que  le  duc  de  Bretagne, 
pour  crainte  de  sa  personne,  se  retirast  au  Mont 
de  Sainte-Katerine ,  près  Bouen  ;  et  fut  leur 
question  jusques-là;  que  les  gens  dudit  duc  de 
Normandie,  avec  ceux  de  la  \ille  de  Bouen,  fu- 
rent prests  à  aller  assaillir  ledit  duc  de  Bretagne 
jusques  au  lieu  dessusdit  :  par  quoi  fut  con- 
traint de  se  retirer  le  droit  chemin  vers  Breta- 
gne. Et  sur  cette  division  marcha  le  Boy' près 
du  pays:  et  pouvez  penser  qu'il  entendoit  bien, 
et  qu'il  aidoit  à  le  conduire,  car  il  estoit  maistre 
en  cette  science.  Une  partie  de  ceux  qui  te- 
noient  les  bonnes  places,  commencèrent  à  les 
luy  bailler,  et  en  faire  leur  bon  appointement 
avec  luy.  Je  ne  sçay  de  ces  choses  que  ce  qu'il 
m'en  a  dit  et  conté ,  car  je  n'estoys  pas  sur  les 
lieux.  Il  prit  un  parlement  avec  le  duc  de  Bre- 
tagne, qui  tenoit  une  partie  des  places  de  la 
basse  Normandie,  espérant  de  luy  faire  aban- 
donner son  frère  de  tous  poincts.  Ils  furent 
quelque  peu  de  jours  ensemble  à  Gaën  ,  et  firent 
un  traitté  (t),  par  lequel  ladite  ville  de  Gaën  et 
autres,  demeurèrent  es  mains  de  monseigneur 
de  Lescut,avec  quelque  nombre  de  gens  payez: 
mais  ce  traitté  estoit  si  troublé,  que  je  croy  que 
l'un  ne  l'autre  ne  l'entendit  jamais  bien.  Ainsi 
s'en  alla  le  duc  de  Bretagne  en  son  pays  ;  et  le 
Roy  s'en  retourna  tirant  le  chemin  vers  son 
frère. 

Voyant  ledit  duc  de  Normandie  qu'il  ne  pou- 
voit  résister,  et  que  le  Roy  avoit  pris  le  Pont-de- 
Larche,  et  autres  places  sur  luy,  se  délibéra 
prendre  la  fuite  et  de  tirer  en  Flandres.  Le 
comte  de  Charolois  estoit  encores  à  Sainct-Tron, 
petite  ville  au  pays  de  Liège  :  lequel  estoit  as- 
sez empesché,  et  fut  son  armée  toute  rompue  et 
deffaite,  et  en  temps  d'hyver,  empeschée  contre 
les  Liégeois:  et  lui  douloit  bien  de  voir  cette  di- 
vision :  car  la  chose  du  monde  qu'il  désiroit  le 
plus,  c'estoit  de  voir  un  duc  en  Normandie  ;  car 
par  ce  moyen  il  luy  sembloit  le  Roy  estre 
affoibli  de  la  tierce  partie.  Il  faisoit  amasser 
gens  sur  la  Picardie,  pour  mettre  dedans  Diep- 
pe: mais  avant  qu'ils  fussent  prests,  celuy  qui 
tenoit  ladite  ville  de  Dieppe  en  fit  son  appoin- 
tement avec  le  Roy.  Ainsi  retourna  au  Roy  toute 
ladite  duché  de  Normandie,  sauf  les  places  qui 
demeurèrent  à  monseigneur  de  Lescut,  par  l'ap- 
pointement  fait  à  Gaën. 

(1)  Signé  le  23  décembre  1465.  Voyez  D.  Lobineau , 
Histoire  de  Bretagne,  tome  II,  col.  1283. 


GHAPITRE  XVI. 

Cofnment  le  nouveau  duc  de  Normandie  se 
retira  en  Bretagne,  fort  pauvre  et  désolé  de 
ce  qu'il  estoit  frustré  de  son  intention. 

Ledit  duc  de  Normandie  (comme  j'ay  dit) 
s'estoit  délibéré  un  coup  de  fuir  en  Flandres, 
mais  sur  l'heure  se  réconcilièrent  le  duc  de 
Bretagne  et  luy ,  connoissans  tous  deux  leurs 
erreurs,  et  que  par  division  se  perdent  les  bon- 
nes choses  du  monde  :  et  si  est  presque  impos- 
sible que  beaucoup  de  grands  seigneurs  en- 
semble et  de  mesme  estât ,  se  puissent  longue- 
ment entretenir  ,  sinon  qu'il  y  ait  chef  par  des- 
sus tous ,  et  si  seroit  besoin  que  celuy-là  fust 
sage  et  bien  estimé  pour  avoir  l'obéissance  de 
tous.  J'ay  veu  beaucoup  d'exemples  de  cette 
matière  k  l'œil  ,  et  ne  parle  pas  par  ouyr  dire  : 
et  sommes  bien  sujets  à  nous  diviser  ainsi  à 
nostre  dommage,  sans  avoir  grand  regard  à  la 
conséquence  qui  en  advient  :  et  presque  ainsi  en 
ay  veu  advenir  par  tout  le  monde  ,  ou  l'ay  ouy 
dire  (2).  Et  me  semble  qu'un  sage  prince ,  qui 
aura  pouvoir  de  dix  mille  hommes  et  façon  de 
les  entretenir,  est  plus  à  craindre  et  estimer  que 
ne  seroient  dix,  qui  en  auroient  chacun  six 
mille  tous  alliez  et  confédérez  ensemble  :  pour 
autant  que  des  choses  qui  sont  à  démesler  et 
accorder  entre  eux,  la  moitié  du  temps  se  perd 
avant  qu'il  y  ait  rien  de  conclu,  ny  accordé. 

Ainsi  se  retira  le  duc  de  Normandie  en  Bre- 
tagne ,  pauvre  et  deffait ,  et  abandonné  de  tous 
ses  cbevaliers  qui  avoient  esté  au  roy  Gharles 
son  père,  et  avoient  fait  leur  appointement 
avec  le  Boy  ,  et  mieux  appointez  de  luy  que  ja- 
mais n'avoient  esté  du  Boy  son  père.  Ges  deux 
ducs  dessusdits  estoient  sages  après  le  coup 
(comme  l'on  dit  des  Bretons)  et  se  tenoient  en 
Bretagne,  et  ledit  seigneur  de  Lescut,  principal 
de  tous  leurs  serviteurs.  Et  y  avoit  maintes, 
ambassades  allans  et  venans  au  Roy  de  par  eux, 
et  de  par  luy  à  eux  deux ,  et  de  par  eux  au 
comte  de  Gharolois  ,  et  de  luy  à  eux  :  du  Roy 
audit  duc  de  Bourgogne ,  et  de  luy  au  Boy  :  les 
uns  pour  sçavoir  des  nouvelles ,  les  autres  pour 
soustraire  gens ,  et  pour  toutes  mauvaises  mar-. 
chandises  ,  sous  ombre  de  bonne  foy. 

Aucuns  y  allèrent  par  bonne  intention,  pour- 
cuider  pacifier  les  choses  :  mais  c'estoit  grand* 
folie  à  ceux  qui  s'estimoient  si  bons  et  si  sages, 
que  de  penser  que  leur  présence  pût  pacifier  si 

(2)  Ou  l'ay  ouy  dire  :  ces  quatre  mots  sont  rayés  dans 
le  vieil  exemplaire. 

L'rands  princes ,  et  si  substils  comme  estoient 
cenx-oy,  et  tant  entendus  à  leurs  fins  :  et  veu 
spt'ciali-ment  que  de  l'un  des  costez  ,  ny  de 
l'autre,  ne  s'offroit  nulle  raison.  Mais  il  y  a  de 
bonnes  ^ens ,  qui  ont  cette  gloire,  qu'il  leur 
semble  qu'ils  conduiroient  des  clioses  là  où  ils 
n'entendent  rien  :  car  quelquefois  leurs  maistres 
ne  leur  descouvrent  point  leurs  plus  secrettes 
pensées.  La  compagnie  de  tels  que  je  dis,  est 
que  le  plus  souvent  ne  \on\  que  pour  parer  la 
feste,  et  souvent  à  leurs  despens  :  et  va  tous- 
jours  quelque  bumblet,  qui  a  quelque  marclié  à 
part.  Ainsi  au  moins  Tay-je  veu  par  toutes  ces 
saisons  dont  je  parle,  et  de  tous  les  costez.  Et 
aussi  bii-n  ,  conmie  j'ay  dit,  les  princes  doivent 
estre  satres  à  regarder  à  (juelles  «ens  ils  baillent 
leurs  besongnes  entre  mains;  aussi  devroient 
bien  penser  ceux  qui  vont  dehors  pour  eux  , 
s'entremettre  de  telles  matières ,  et  qui  s'en 
pourroient  excuser,  et  ne  s'en  empcscher  point, 
sinon  qu'on  vît  qu'eux-mesmes  y  entendissent 
bien,  et  eussent  affection  à  la  matière,  ce  scroit 
estre  bien  sage.  Et  j'ay  connu  beaucoup  de  gens 
de  bien  s'y  trouver  bien  empeschez  et  troublez. 
Jay  veu  princes  de  deux  natures  :  les  uns  si 
subtils  et  si  très-suspicionneux,  que  l'on  ne  sça- 
voit  comment  vivre  avec  eux  ,  et  leur  sembloit 
tousjours  qu'on  lestrompoit  :  les  autres  se  lioient 
en  leurs  serviteurs  assez  ;  mais  ils  estoient  si 
lourds  et  si  peu  entendans  à  leurs  besongnes, 
qu'ils  ne  savoient  connoistre  qui  leur  faisoit 
bien  ou  mal.  Et  ceux-là  sont  incontinent  muez 
d'amour  en  haine ,  et  de  haine  en  amour.  Et 
combien  que  de  toutes  les  deux  sortes  s'en 
trouve  bien  peu  de  bons,  ny  là  où  il  y  ait  grande 
fermeté,  ny  grande  seureté,  toutes-fois  j'aime- 
rois  tousjours  mieux  vivre  sous  les  sages  que 
sous  les  fols  :  pour  ce  qu'il  y  a  plus  de  façon  et 
manière  de  s'en  pouvoir  eseliapper  et  d'acqué- 
rir leur  grâce  :  car  avec  les  ignorans  ne  sçait-on 
trouver  nul  expédient,  pour  ce  qu'avec  eux  ne 
fait-l'on  rien  :  mais  avec  leurs  serviteurs  faut 
avoir  affaire  :  desquels  plusieurs  leur  eschap- 
pent  souNcnt.  Toutes-fois  il  faut  que  chacun  les 
serve  et  obeysse,  aux  contrées  là  où  ils  se  trou- 
vent :  car  on  y  est  tenu  et  aussi  contraint.  Mais 
tout  bien  regardé ,  uostre  seule  espérance  doit 
estre  en  Dieu  :  car  en  celuy-là  gist  toute  nostre 
fermeté  et  toute  bonté  ,  qui  en  nulle  chose  de 
ce  monde  ne  s(-  pourroit  trouver  :  mais  cha(;un 
de  nous  la  connoist  tard  ,  et  après  ce  que  nous 
en  avons  eu  besoin  :  toutes-fois  vaut  encore  mieux 
tard  que  jamais. 

ooo- 

CHAPITRE  PREMIER. 

S'ensuit  le  commencement  des  guerres  qui 
furent  entre  le  duc  de  lUnmjogne  et  les  Lié- 
geois ,  et  comme  la  ville  de  Dinand  fut 
prise,  2)illée  et  rasée. 

Depuis  le  temps  que  dessus  ,  se  passèrent  au- 
cunes années,  durant  lesquelles  le  duc  de  Bour- 
gogne avoit  chacun  an  guerre  avec  les  Liégeois  : 
et  quand  le  Roy  levoyoit  empesché,  il  essayoit 
à  faire  quelque  nouvelleté  contre  les  Bretons,  en 
faisant  quelque  peu  de  confort  aux  Liégeois  :  et 
aussi  tost  le  duc  de  Bourgogne  se  tournoit  contre 
luy  pour  secourir  ses  alliez  ou  eux-mesmes  fai- 
soient  quelque  traitté  ou  quelque  trêve.  En 
l'an  11()G  fut  pris  Dinand,  assise  au  pays  de 
Liège,  ville  très-forte  de  sa  grandeur,  et  très- 
riche  ,  à  cause  d'une  marchandise  ,  qu'ils  fai- 
soient  de  ces  ouvrages  de  cuivre,  qu'on  appelle 
dinanderie  :  qui  sont  en  effet  pots  et  poisles,  et 
choses  semblables.  Le  duc  de  Bourgogne  ,  Phi- 
lippe (lequel  trespassa  au  mois  de  juin  l'an  1467) 
s'y  fit  mener  en  sa  grande  vieillesse  en  une  li- 
tière :  tant  avoit  de  haine  contre  eux  ,  pour  les 
grandes  cruautez  dont  ils  usoient  contre  ses  su- 
jets ,  en  la  comté  de  Namur ,  et  par  espéeial 
contre  ceux  de  Bouvines,  petite  ville  assise  à  un 
quart  de  lieuë  prèsdudit  lieu  de  Dinand:  et  n'y 
avoit  que  la  rivière  de  Meuse  entre  deux  :  et 
n'y  avoit  guères  que  lesdits  de  Dinand  y  avoient 
tenu  le  siège,  la  rivière  entre  deux,  l'espace  de 
huit  mois  entiers  ,  et  fait  plusieurs  cruautez  es 
environs  :  et  tiroient  de  deux  bombardes ,  et 
autres  pièces  de  grosse  artillerie  continuelle- 
ment durant  ce  temps ,  au  travers  des  maisons 
de  ladite  ville  de  Bouvines:  et  contraignoieut 
les  pauvres  gens  d'eux  cacher  en  leurs  caves,  et 
y  demeurer.  Il  n'est  croyable  la  haine  qu'a- 
voicnt  ces  deux  villes  l'une  contre  l'autre  :  et  si 
ne  faisoient  guères  de  mariages  de  leurs  enfans, 
sinon  les  uns  avec  les  autres  :  car  ils  estoient  loin 
de  toutes  autres  bonnes  villes. 

L'an  précédent  de  la  destruction  dudit  Di- 
nand ((|ui  fut  la  saison  que  le  comte  de  Charo- 
lois  estoit  venu  devant  Paris,  ou  avoit  esté  avec 
les  autres  seigneurs  de  France ,  comme  avez 
ouy) ,  ils  avoient  fait  un  appointement  et  paix 
avec  ledit  seigneur,  et  luy  donnèrent  certaine 
somme  d'argent  :  et  s'estoient  séparez  de  la  cité 
de  Liège  ,  et  fait    leur  fait  à  part  :  qui  est  le' 

i  vray  signe  de  la  destruction  d'un  pays ,  quand 
ceux  qui  se  doivent  tenir  ensemble,  se  séparent 
et  s'abandonnent.  Je  le  dis  aussi  bien  pour  les 
princes  et  seigneurs  alliez  ensemble ,  comme 
pour  les  villes  et  communautez.  Mais  pour  ce 
qu'il  me  semble  que  chacun  peut  avoir  veu  et 
lu  de  ces  exemples,  je  m'en  tay,  disant  seule- 
ment que  le  roy  Loiiis  nostre  maistre,  a  mieux 
sceu  entendre  cet  art  de  séparer  les  gens ,  que 
nulautreprincequej'aye  jamais  veu  ny  connu  : 
et  n'espargnoit  l'argent ,  ny  ses  biens  ,  ny  sa 
peine  :  non  point  seulement  envers  les  maistres, 
mais  aussi  bien  envers  les  serviteurs.  Ainsi 
ceux  de  Dinand  se  commencèrent  tost  à  repen- 
tir de  cet  appointement  dessusdit  :  et  firent 
cruellement  mourir  quatre  de  leurs  principaux 
bourgeois  qui  avoient  fait  ledit  traité  :  et  re- 
commencèrent la  guerre  en  cette  comté  de  ISa- 
mur,  tant  que  pour  ces  raisons,  que  pour  la 
sollicitation  que  faisoient  ceux  de  Bouvines,  le 
siège  y  fut  mis  par  le  duc  Philippe  :  mais  la  con- 
duite de  l'armée  estoit  à  son  fils  :  et  y  vint  le 
comte  de  Saint-Paul ,  connestable  de  France ,  à 
leur  secours  partant  de  sa  maison,  et  non  pas 
par  l'auctorité  du  Roy ,  ny  avec  ses  gens-d'ar- 
mes :  mais  amena  de  ceux  qu'il  avoit  amassez 
es  marches  de  Picardie.  Orgueilleusement  firent 
une  saillie  ceux  de  dedans,  à  leur  grand  dom- 
mage. Le  huictiesme  jour  d'après  furent  pris 
d'assaut,  après  avoir  esté  bien  batus  :  et  n'eurent 
leurs  amis  loisir  de  penser  s'ils  les  aideroient. 
Ladite  ville  fut  bruslée  et  rasée  :  et  les  prison- 
niers, jusques  à  huit  cens,  noyez  devant  Bou- 
vines, à  la  grande  requeste  de  ceux  dudit  Bou- 
vines. Je  ne  sçay  si  Dieu  i'avoit  ainsi  permis, 
pour  leur  grande  mauvaistié  :  mais  la  vengeance 
fut  cruelle  sur  eux. 

Le  lendemain  que  la  ville  fut  prise,  arrivèrent 
les  Liégeois  en  grand'compagnie ,  pour  les  se- 
courir, contre  leur  promesse  :  car  ils  s'estoient 
séparez  d'eux  par  appointement ,  comme  ceux 
de  Dinand  s'estoient  séparez  de  la  cité  de  Liège. 
Le  duc  Philippe  se  retira  pour  son  ancien 
aage,  et  sou  fils  et  toute  son  armée  se  tirèrent 
au  devant  des  Liégeois  :  nous  les  rencontrasmes 
plustostque  ne  pensions  :  car  par  cas  d'aventure, 
nostre  avant-garde  s'égara ,  par  faute  de  ses 
guides  :  et  les  rencontrasmes  avec  la  bataille, 
ou  estoient  les  principaux  chefs  de  l'armée.  Il 
estoit  jà  sur  le  tard  :  toutes-fois  on  s'apprestoit 
de  les  assaillir.  Sur  cela  vindrent  gens  députez 
de  par  eux  au  comte  de  Charolois  :  qui  requi- 
rent qu'en  l'honneur  de  la  Vierge  Marie  (dont 
il  estoit  la  veille)  il  voulsist  avoir  pitié  de  ce 
peuple,  en  excusant  leurs  fautes  au  mieux  qu'ils 
purent.  Lesdits  Liégeois  tcnoient  contenance  de 

gens  qui  désiroient  la  bataille,  et  toute  opposite 
de  la  parolle  de  leurs  ambassadeurs.  ïoutesl'ois 
après  qu'ils  furent  allez  deux  ou  trois  fois,  fut 
accordé  par  eux  entretenir  la  paix  de  l'an  pré- 
cédent, et  bailler  certaine  somme  d'argent:  et 
pour  seureté  de  tenir  cecy  mieux  que  ce  qui 
estoit  passé,  ils  promirent  bailler  trois  cens  os- 
tages,  nommez  en  un  rolle  par  l'évesque  de 
Liège,  et  par  autres  ses  serviteurs  estaus  en 
l'armée ,  et  les  bailler  dedans  le  lendemain  huict 
heures.  Cette  nuit  estoit  l'ost  des  Bourguignons 
en  grand  trouble  et  doute  :  car  ils  u'estoient  eu 
rien  clos  ny  fort ,  et  estoient  séparez  et  en  lieu 
propice  pour  les  Liégeois  :  qui  tous  estoient 
gens-de-pied,  et  connoissaus  le  pays  mieux  que 
nous.  Aucuns  d'eux  eurent  envie  de  nous  assail- 
lir :  et  mon  advis  est  qu'ils  en  eussent  eu  du 
meilleur.  Ceux  qui  avoient  traité  l'accord,  rom- 
pirent cette  entreprise. 

Dès  que  le  jour  apparut ,  tout  nostre  ost  s'as- 
sembla ,  et  les  batailles  furent  bien  ordonnées , 
et  le  grand  nombre ,  comme  de  trois  mille 
hommes-d'armes ,  que  bons  que  mauvais ,  et 
douze  ou  quatorze  mille  archers,  et  d'autres 
gens-de-pied,  beaucoup  du  pays  voisin.  On  tira 
droit  à  eux  ,  pour  recevoir  les  ostages,  ou  pour 
les  combattre,  s'il  y  avoit  faute.  Nous  les  trou- 
vasmesjà séparez,  et  se  départoient  par  bandes 
et  en  désordre,  comme  peuple  mal  conduit  :  il 
estoit  jà  près  d'heure  de  midy  et  n'avoient  point 
baillé  les  ostages.  Le  comte  de  Charolois  de- 
manda au  mareschal  de  Bourgogne ,  qui  estoit 
là ,  s'il  leur  devoit  courre  sus  ou  non.  Ledit 
mareschal  respondit  que  ouy  :  et  qu'il  les  pou- 
voit  deffaire  sans  péril ,  à  quoy  ne  devoit  dis- 
simuler, veu  que  la  faute  veuoit  d'eux.  Après 
on  eu  demanda  au  seigneur  de  Contay  (que  plu- 
sieurs fois  ay  nommé)  qui  fut  de  cette  opinion  , 
disant  que  jamais  n'auroit  si  beau  party  :  et  les 
luy  monstra  jà  séparez  par  bandes,  comme  ils 
s'en  alloient,  et  loua  fort  de  ne  tarder  plus. 
Après  on  en  demanda  au  connestable,  comte  de 
Sainct-Paul ,  qui  fut  d'opinion  contraire  :  disant 
qu'il  feroit  contre  son  honneur  et  promesse 
d'ainsi  le  faire  :  disant  que  tant  de  gens  ne  peu- 
vent estre  si  tost  accordez  en  telle  matière  , 
comme  de  bailler  ostages,  et  en  si  grand  nombre , 
et  loiioit  de  renvoyer  devers  eux  sçavoir  leur 
intention.  L'argu  de  ces  trois  nommez,  avec  le- 
dit comte  ,  fut  grand  et  long  sur  ce  différend. 
De  l'un  costé  il  voyoit  ses  grands  et  anciens  en- 
nemis deffaits,  et  les  voyoit  sans  nulle  résis- 
tance. D'autre  costé ,  on  l'argueroit  de  sa  pro- 
messe :  la  fin  fut  qu'on  envoya  un  trompette 
vers  eux  :  lequel  rencontra  les  ostages  qu'on  luy 
amenoit.  Ainsi  passa  la  chose  ,  et  s'en  retourna 

chacun  on  son  lieu  :  mais  aux  gens-d'armes  des- 
plut fort  le  conseil  (lu'avoit  donne  ledit  connes- 
table  :  car  ils  \oyoient  de  beau  butin  devant 
leurs  yeux.  Ou  euvoya  incontinent  une  ambas- 
sade à  Liège  pour  conlirmer  cette  paix.  Le 
peuple  (qui  est  inconstant)  leur  disoit  à  toute 
licure,  qu'on  ne  les  avoit  osé  combattre:  et  leur 
tirèrent  coulevrinesa  la  teste  ,  et  leur  (iront  plu- 
sieurs rudesses.  Le  comte  de  Cliarolois  s'en  re- 
tourna en  Klandres.  Kn  cette  saison  mourut  son 
père  (1) ,  auquel  il  fit  très-grand  et  solennel  ob- 
sèque  à  Bruges ,  et  signifia  la  mort  dudit  sei- 
gneur au  Roy. 

o-oo 

CHAPITRE   IL 

Comment  les  Liégeois  rompirent  la  paix  au 
duc  de  Bourgogne ^  parafant  comte  de  Clia- 
rolois^ et  comment  il  les  deffit  en  bataille. 

Cependant  et  tousjours  depuis  se  traittoient 
choses  secrètes  et  nouvelles  entre  ces  princes. 
Le  Roy  estoit  si  irrité  contre  le  duc  de  Bretagne 
et  le  duc  de  Bourgogne,  que  merveilles:  et 
avoient  lesdits  ducs  grand'peine  pour  avoir  nou- 
velles les  uns  des  autres  :  car  souvent  leurs  mes- 
sagers avoient  empeschement  :  et  en  temps  de 
guerre  faloit  qu'ils  vinssent  par  mer,  et  pour  le 
moins ,  faloit  que  de  Bretagne  passassent  en 
Angleterre ,  et  puis  par  terre  juscjues  à  Douvres, 
et  passer  à  Calais  (2)  :  ou  s'ils  venoient  par  terre 
le  droit  chemin  ,  ils  venoient  en  grand  péril. 

Kn  toutes  ces  années  de  différeus,  et  en  autres 
subséquentes,  qui  ont  duré  jusques  à  vingt,  ou 
plus  ,  les  unes  en  guerre  ,  les  autres  en  trêves  et 
dissimulations,  et  que  chacun  des  princes  compre- 
noit  par  la  trêve  ses  alliez ,  Dieu  fit  ce  bien  au 
royaume  de  France  que  les  guerres  et  divisions 
au  pays  d'Angleterre  estoient  encore  en  nature, 
et  si  pouvoient  ostre  commencées  quinze  ans 
paravant,  en  grandes  et  cruelles  batailles,  où 
maint  homme  de  bien  fut  occis.  Et  tous  disoient 
«juils  estoient  traistres,  à  cause  qu'il  y  avoit 
deux  maisons  qui  prétendoient  à  la  couronne 
d'Angleterre  :  c'est  à  scavoir  la  maison  de  Lan- 
elastre  et  la  maison  d'Vorch.  Et  ne  faut  pas 
douter  que  si  les  Anglois  eussent  esté  en  Testât 
(piils  avoient  esté  autrefois,  que  ce  royaume  de 
France  n'eust  eu  beaucoup  d'affaires. 

Tousjours  tasehoit  le  Boy  à  venir  à  lin  de 
Bretagne  plus  qu'autre  chose,  car  il  luysombloit 
(|ue  c'estoit  chose  plus  aisée  à  conquérir,  et  de 

(1  Philippr-lc-Hon  moiirul  à  Brupps  jp  15  juin  1467, 
mire  noiif  cl  ili\  licnri-s  du  soir. 

(2)  Calai.<i  npiirirliiiiiit    alors   n\\\   Anal.iis,   qui  s'en 

moindre  défense  que  n'estoit  cette  maison  de 
Bourgogne  :  et  aussi  que  c'estoient  ceux  qui  re- 
cueilloient  tous  ses  malveillans  ,  comme  son 
frère  et  autres,  et  qui  avoient  intelligence  de- 
dans le  royaume  :  et  pour  cette  cause,  pratiquoit 
fort  le  duc  de  Bourgogne  Charles,  pour  luy  faire 
consentir,  par  plusieurs  offres ,  et  par  plusieurs 
marchez ,  qu'il  les  voulût  abandonner  :  et  par 
ce  moyen  aussi  luy  abandonneroit  les  Liégeois, 
et  autres  ses  malveillans,  ce  qui  ne  se  pût  ac- 
corder :  mais  alla  ledit  duc  de  Bourgogne  sur 
les  Liégeois ,  qui  luy  avoient  rompu  la  paix ,  et 
prit  une  ville  appellée  Huy  (3) ,  et  chassé  ses 
gens  dehors,  et  pillé  ladite  ville,  nonobstant  les 
ostages  qu'ils  avoient  baillez  l'an  précédent,  en 
peine  capitale ,  au  cas  qu'ils  rompissent  le  trai- 
té ,  et  aussi  sur  peine  de  grand'somme  d'argent. 
Il  assembla  son  armée  environ  Louvaiu  qui  est 
au  pays  de  Brabant ,   et  sur  les  marches  de 
Liège.  Là  arriva  devers  luy  le  comte  de  Sainct- 
Paul ,  connestable  de  France  (qui  pour  lors  s'es- 
toit  de  tous  poincts  réduit  au  Roy,  et  se  tenoit 
avec  luy),  et  le  cardinal  Ballue,  et  autres  en- 
voyez :  lesquels  signifièrent  audit  duc  de  Bour- 
gogne, comme  les  Liégeois  estoient  alliez  du 
Roy,  et  compris  en  sa  trêve ,  l'advertissant  qu'il 
leur  donneroit  secours  en  cas  que  ledit  duc  de 
Bourgogne  les  assaillist.  Toutes-fois  ils  offrirent, 
s'il  Youloit  consentir  que  le  Boy  peust  faire  la 
guerre  en  Bretagne,  que  ledit  seigneur  le  lais- 
seroit  faire  avec  les  Liégeois.  Leur  audience  fut 
courte  et  en  public  :  et  ne  demeurèrent  qu'un 
jour.  Ledit  duc  de  Bourgogne  disoit  pour  ex- 
cuse que  lesdits  Liégeois  l'avoient  assailly,  et 
que  la  rupture  de  la  trêve  venoit  d'eux,  et  non 
pas  de  luy,  et  pour  telles  raisons  ne  devoit  aban- 
donner ses  alliez.  Les  dessusdits  ambassadeurs 
furent  dépeschez;  comme  il  vouloit  monter  à 
cheval  (qui  estoit  le  lendemain  de  leur  venue), 
leur  dit  tout  haut  qu'il  supplioit  au  Roy  ne  vou- 
loir rien  entreprendie  sur  le  pays  de  Bretagne. 
Ledit  connestable    le   pressa,  en  luy  disant: 
«  ]\Ionseigneur,  vous  ne  choisissez  point  :  car 
>'  vous  prenez  tout,  et  voulez  faire  la  guerre  à 
»  vostre  plaisir  à  nos  amis ,  et  nous  tenir   en 
"  repos,  sans  oser  courre  sus  à  nos  ennemis, 
>  comme  vous  faites  aux  vostres  :  il  ne  se  peut 
"  faire,  ny  le  Roy  ne  le  souffiiroit  point.  »  Le- 
dit duc  prit  congé  d'eux ,  en  leur  disant:  «  Les 
»  Liégeois  sont  assemblez ,  et  m'attends  d'avoir 
»  la  bataille  avant  qu'il  soit  trois  jours  ;  si  je  la 
»  perds ,  je  croy  bien  que  vous  ferez  à  vostre 

(■■taicnt  ronrliis  niaîtros  \c  3  août  13'i7.  Cette  ville  fui  re- 
prise par  le  due  de  Guise  en  ITmS. 
(3)  Petite  ville  sur  la  Meuse ,  entre  Lii'-ge  et  Namur. 

»  guise  :  mais  aussi ,  si  je  la  gagne  ,  vous  lais- 
»  serez  eu  paix  les  Bretons.  »  Et  après  monta  à 
cheval ,  et  lesdits  ambassadeurs  allèrent  en  leur 
logis  s'apprester  pour  eux  en  aller.  Et  luy  party 
dudit  lieu  de  Louvain  en  armes ,  et  très-grosse 
compagnie,  alla  mettre  le  siège  devant  une  ville 
appellée  Sainct-Tron.  Son  armée  estoit  très- 
grosse  :  car  tout  ce  qui  avoit  pu  venir  de  Bour- 
gogne ,  s'estoit  venu  joindre  avec  luy  :  et  ne  luy 
vis  jamais  tant  de  gens  ensemble ,  à  beaucoup 
près. 

Un  peu  avant  son  parlement  avoit  mis  en  dé- 
libération s'il  feroit  mourir  ses  ostages,  ou  ce 
qu'il  en  feroit  :  aucuns  opinèrent  qu'il  les  fist 
mourir  tous,  et  par  espécial  le  seigneur  de  Con- 
tay  (dont  plusieurs  fois  j'ay  parlé)  tint  cette 
opinion  :  et  jamais  ne  l'ouys  parler  si  mal ,  ny  si 
cruellement  que  cette  fois.  Et  pour  ce  est  bien 
nécessaire  à  un  prince  d'avoir  plusieurs  gens  à 
son  conseil  :  car  les  plus  sages  errent  aucunes 
fois  ,  et  très-souvent,  ou  pour  estre  passionnez 
aux  matières  de quoy  l'on  parle,  ou  par  amour, 
ou  par  haine,  ou  pour  vouloir  dire  l'opposite 
d'un  autre,  et  aucunes  fois  par  la  disposition  des 
personnes  :  car  on  ne  doit  point  tenir  iwur 
conseil  ce  qui  se  fait  après  disner.  Aucuns 
pourroient  dire  que  gens  faisans  aucunes  de 
ces  fautes,  ne  devroient  estre  au  conseil  d'un 
prince.  A  quoy  faut  respondre  que  nous  sommes 
tous  hommes  :  et  qui  les  voudroit  chercher  tels, 
que  jamais  ne  faillissent  à  parler  sagement ,  ny 
que  jamais  ne  s'esmeussent  plus  une  fois  que 
l'autre,  il  les  faudroit  chercher  au  ciel ,  car  on 
ne  les  trouveroit  pas  entre  les  hommes  :  mais  en 
récompense  aussi ,  il  y  aura  tel  au  conseil ,  qui 
parlera  très  -  sagement ,  et  trop  mieux  ,  qu'il 
n'aura  accoustumé  d'ainsi  faire  souvent  :  et 
aussi  les  uns  redressent  les  autres. 

Retournons  à  nos  opinions.  Deux  ou  trois  fu- 
rent de  cet  advis,  estimant  la  grandeur  ou  le 
sens  dudit  de  Contay  :  car  en  tel  conseil  se  trou- 
vent beaucoup  de  gens, et  y  a  assez  qui  ne  par- 
lent qu'après  les  autres ,  sans  guères  entendre 
aux  matières,  et  désirent  complaire  à  quelqu'un 
qui  aura  parlé,  qui  sera  homme  estant  en  aucto- 
torité.  Après  en  fut  demandé  à  monseigneur 
d'Hymbercourt  (1),  natif  d'auprès  d'Amiens,  un 
des  plus  sages  chevaliers,  et  des  plus  entendus, 
que  je  connusse  jamais  :  lequel  dit  que  son  opi- 
nion estoit,  que  pour  mettre  Dieu  de  sa  part  de 
tons  poincts,  et  pour  donner  à  connoistre  à  tout 
le  monde  qu'il  n'étoit  cruel  ni  vindicatif,  qu'il  dé- 


(1)  Guy  de  Brimeu  ,  comte  de  Meghem  ,  seigneur  de 
IlumbercoU'rt ,  chevalier    de    la    Toison-d'Or ,  déca- 

livrast  tous  les  trois  cens  ostages;  veu  encore  qu'ils 
s'y  estoient  mis  en  bonne  intention  et  espérance 
que  la  paix  se  tinst  :  mais  qu'on  leur  dit  au  dé- 
partir, la  grâce  que  ledit  duc  leur  faisoit,  leur 
priant  qu'ils  taschassent  à  réduire  ce  peuple  eu 
bonne  paix  :  et  au  cas  qu'il  n'y  voulust  entendre, 
qu'au  moins  eux  reconnaissant  la  bonté  (2) 
qu'on  leur  faisoit,  ne  se  trouveroient  en  guerre 
contre  luy,  ny  contre  leur  évesque,  lequel  estoit 
en  sa  compagnie.  Cette  opinion  fut  tenue,  et  fi- 
rent les  promesses  dessusdites  lesdits  ostages,  en 
les  délivrant.  Aussi  leur  fut  dit  que  si  aucuns 
deux  se  déclaroient  en  guerre ,  et  fussent  pris, 
qu'il  leur  cousteroit  la  teste:  et  ainsi  s'en  allèrent. 

Il  me  semble  bon  de  dire  qu'après  que  ledit 
seigneur  de  Contay  eut  donné  cette  cruelle  sen- 
tence contre  ces  pauvres  ostages  (comme  vous 
avez  ouy  ),  dont  une  partie  d'eux  s'estoient  mis 
par  vraye  bonté,  un  estant  en  ce  conseil,  me  dit 
en  l'oreille  :  «  Voyez-vous  bien  cet  homme, 
»  combien  qu'il  soit  bien  vieil,  si  est-il  de  sa 
»  personne  bien  sain  :  mais  j'oseroys  bien  met- 
»  tre  grand'chose,  qu'il  ne  sera  point  vif  d'huy 
><  en  un  an  :  et  le  dis  pour  cette  terrible  opinion 
»  qu'il  a  dite.  »  Et  ainsi  en  avint ,  car  il  ne  ves- 
quit  guères  :  mais  avant  qu'il  mourût,  il  servit 
bien  son  maistre  pour  un  jour  en  une  bataille, 
dont  je  parleray  ci-après. 

En  retournant  donc  à  nostre  propos,  vous 
avez  ouy  comme  au  partir  de  Louvain,  ledit  duc 
mit  le  siège  devant  Sainct-Tron  ,  et  là  affusta 
son  artillerie.  Dedans  la  ville  estoient  quelques 
trois  mille  Liégeois,  et  un  très-bon  chevalier, 
qui  les  conduisoit  :  et  estoit  celui  qui  avoit  trai- 
té la  paix,  quand  nous  nous  trouvasmes  au  de- 
vant d'eux  en  bataille,  l'an  précédent.  Le  troi- 
sième jour  après  que  le  siège  y  fut  mis ,  les 
Liégeois  en  très-grand  nombre  de  gens,  comme 
de  trente  mille  personnes  et  plus,  tant  de  bons 
que  mauvais,  tous  gens-de-pied  (sauf  environ 
cinq  cens  chevaux)  et  grand  nombre  d'artillerie, 
vinrent  pour  lever  notre  siège,  sur  l'heure  de 
dix  heures  du  matin  ,  et  se  trouvèrent  en  un  vil- 
lage fort  et  clos  de  marais  une  partie  :  lequel 
s'apeloit  Bruestein,  à  demy  lieue  de  nous  :  et  en 
leur  compagnie  estoit  François  Rayer,  baillif  de 
Lyon,  lors  ambassadeur  pour  le  Roy  vers  lesdits 
Liégeois.  L'alarme  vint  tost  en  nostre  ost  :  et 
faut  dire  vray  qu'il  avoit  esté  donné  mauvais 
ordre,  de  n'avoir  mis  de  bous  chevaucheurs  aux 
champs  :  car  l'on  n'en  fut  adverty  que  par  les 
fourageurs  qui  fuyoient. 


pilé  à  Gandcn  1478,  malgré  les  prières  de  Marie  de 
Bourgogne,  fille  de  Chailes-le-Téméraire. 
(2)  Grâce. 

Je  ne  me  trouvay  oncques  en  lieu  avec  ledit 
due  de  Bour^'oiine,  ou  je  luy  visse  donner  bon 
ordre  de  soy,  exeepte  eejour.  Ineontiuent  fit  ti- 
rer toutes  les  batailles  aux  champs,  sans  aucuns 
qu'il  ordonna  pour  demeurer  au  siège  :  entre  les 
autres,  il  y  laissa  cinq  cens  Anglois.  Il  mit  sur 
les  deux  costez  du  villat;e,  bien  douze  cens  hom- 
mes-d'armes,  et  (juant  à  luy  il  demeura  vis-à- 
vis,  plus  loin  dudit  village  que  les  autres,  avec 
bien  Iiuieteenshommes-d'arnu's;  etyavoitgrand 
nombre  de  licns  de  bien  à  pied  avec  les  archers, 
et  <;rand  nombre  d'hommes-d'armes.  Et  marcha 
monseitjneurde  Kavestein  avec  l'avant-garde  du- 
dit duc, et  tousd'ti;ensapied,tant  hommes-d'armes 
qu'archers,  et  certaines  pièces  d'art  illerie,jusques 
sur  le  bord  de  leurs  fossez,  qui  estoient  gi'ands  et 
profonds,  et  pleins  d'eau  :  et  à  coups  de  tleches  et 
de  canons  furent  reculez ,  et  leurs  fosssez  gai- 
gnez,  et  leur  artillerie  aussi.  Quand  le  traict  fut 
failly  aux  nostres,  le  cœur  revint  ausdits  Lié- 
geois, qui  avoient  leurs  picjues  longues  (qui  sont 
basions  avantageux) ,  et  chargèrent  sur  nos  ar- 
chers et  sur  ceux  qui  les  conduisoient;  et  en  une 
troupe  tuèrent  quatre  ou  cinq  cens  hommes  en 
un  moment:  et  branloient toutes  nos  enseignes, 
comme  gens  presque  desconllts.  Et  sur  ce  pas  fit 
le  duc  marcher  les  archers  de  sa  bataille,  que 
conduisoit  messire  Philippe  de  Crève-cœur,  sei- 
gneur des  Cordes,  homme  sage,  et  plusieurs  au- 
tres gens  de  bien,  qui  d'unardant  et  grand  cou- 
rage assaillirent  lesdits  Liégeois,  lesquels  en  un 
moment  furent  desconfits. 

Les  gens-de-cheval  (dont  j'ay  parlé)  qui  es- 
toient sur  les  deux  costez  du  village  ne  pouvoieut 
mal  faire  aux  Liégeois,  ny  aussi  le  duc  de  Bour- 
gogne de  là  où  il  estoit,  à  cause  des  marais  : 
mais  seulement  y  estoient  à  l'aventure,  afin  que 
si  lesdits  Liégeois  eussent  rompu  cette  avant- 
garde,  et  passé  les  fossez  jusquesau  pays  plain, 
les  put  rencontrer.  Ces  Liégeois  se  mirent  à  la 
fuite  tout  au  long  de  ces  marais,  et  n'estoient 
chassez  que  de  gens-à-pied.  Des  gens-de-che- 
val, (|ui  estoient  avec  le  duc  de  Bourgogne,  il  y 
en  envoya  une  partie  pour  donner  la  chasse  ; 
mais  il  falloit  qu'ils  prissent  bien  deux  lieues  de 
tour  pour  trouver  passage  :  et  la  nuit  les  sur- 
prit, qui  sauva  la  vie  a  beaucoup  de  Liégeois. 
Autres  renvoya  devant  ladite  ville,  pour  ce  qu'il 
y  ouU  grand  bruit  et  doutoil  leur  saillie.  A  la 
vérité  ils  saillirent  trois  fois,  mais  tousjours  fu- 
rent reboutez:  et  s'y  gouvernèrent  bien  les  An- 
glois  qui  y  estoient  demeurez.  Lesdits  Liégeois, 
après  esire  rompus,  se  rallièrent  un  petit  alen- 
tour de  leur  charroy,  et  y  tindrenl  peu.  IJien 
mouru^t  cpichiue  six  mille  hoir.mes,  qui  semble 
beauc<>U|)  ,1    loiiUs  i^cns  (|ui   ne  Muleut  pn\\\\ 


mentir:  mais  depuis  que  je  suis  né,  j'ay  veu 
en  beaucoup  de  lieux, qu'on  disoit  pour  un  hom- 
me qu'on  en  avoit  tué  cent  pour  cuider  com- 
plaire: et  avec  tels  mensonges  s'abusent  bien 
aucunes  fois  les  maistres  :  si  ce  n'eust  esté  la 
nuiet,  il  en  fût  mort  plus  de  quinze  mille.  Cette 
besogne  achevée,  et  que  jà  il  estoit  fort  tard,  le 
duc  de  Bourgogne  se  retira  en  son  ost,  et  toute 
l'armée,  sauf  mille  ou  douze  cens  chevaux  qui 
estoient  allez  passer  à  deux  lieues  de  là  pour 
chasser  les  fuyards:  car  autrement  ne  les  eussent 
pu  joindre,  à  cause  d'une  petite  rivière.  Ils  ne 
firent  pas  grand  exploict  pour  la  nuict  :  toutes- 
fois  aucuns  en  tuèrent,  et  prirent  le  demeurant  ; 
et  la  plus  grande  compagnie  se  sauva  en  la  cité. 

Ce  jour  aida  bien  a  donner  l'ordre,  le  sei- 
gneur de  Contay ,  lequel  peu  de  jours  après 
mourut  en  la  ville  de  Huy ,  et  eut  assez  bonne 
fin  ,  et  avoit  esté  vaillant  et  sage;  mais  il  dura 
peu  après  cette  cruelle  opinion  qu'il  avoit  don- 
née contre  les  Liégeois  ostagers,  dont  avez  ouy 
parler  cy-dessus.  Dès  que  le  due  fut  désarmé,  il 
appela  un  secrétaire,  et  escrivit  une  lettre  au 
connestable,  et  autres,  qui  estoient  partis  d'avec 
luy,  et  n'y  avoit  que  quatre  jours,  à  Louvain, 
où  ils  estoient  venus  ambassadeurs,  comme  dit 
est  :  et  leur  signifia  cette  victoire,  priant  qu'aux 
Bretons  ne  fust  rien  demandé. 

Deux  jours  après  cette  bataille,  changea  bien 
l'orgueil  de  ce  fol  peuple,  et  pour  peu  de  perte: 
mais  à  qui  que  ce  soit,  est  bien  à  craindre  de 
mettre  son  estât  en  hazard  d'une  bataille  qui 
s'en  peut  passer:  car  pour  un  petit  nombre  de 
gens  que  l'on  y  perd,  se  muent  et  changent  les 
courages  des  gens  de  celuy  qui  perd,  plus  qu'il 
n'est  à  croire,  tant  en  espouvantementde  leurs  en- 
nemis, qu'en  mespris  de  leur  maistre  et  de  ses 
privez  serviteurs  :  et  entrent  en  murmures  et 
machinations,  demandans  jjIus  hardiment  qu'ils 
ne  souloient,  et  se  courroucent  quand  on  les  re- 
fuse. Un  escu  luy  servoit  plus  paravant  que  ne 
feroient  trois  :  et  si  celui  qui  a  perdu  étoit  sage,  il 
ne  meltroit  de  cette  saison  rien  en  hazard  avec 
ceux  qui  ont  fuy:  mais  seulement  se  tiendroit 
sur  ses  gardes,  et  essayeroit  de  trouver  quelque 
chose  de  léger  à  vaincre,  où  ils  pussent  estre  les 
maistres,  pour  leur  faire  revenir  le  cœur  et  es- 
ter la  crainte.  En  toutes  façons,  une  bataille 
perdue  a  tousjours  grande  queue,  et  mauvaise 
pour  le  perdant.  Vray  est  que  les  conquérans 
les  doivent  chercher,  pour  abréger  leur  œuvre, 
et  ceux  qui  ont  les  bonnes  gens-de-pied  ,  et 
meilleures  (jue  leurs  voisins:  comme  nous  pour- 
rions aujourd'huy  dire  Anglois  ou  Suisses.  Je  ne 
le  dis  pas  pour  despriser  les  autres  nations: 
mais  ceux-là  ont  eu  de  grandes  victoires ,  et  leurs  . 

gens  ne  sont  point  pour  longuement  tenir  les 
champs,  sans  estre  exploitez  ,  comme  seroient 
François  ou  Italiens  ,  qui  sont  plus  sages  ,  ou 
plus  aisez  à  conduire.  Au  contraire,  celuy  qui 
gaigne  devient  en  réputation  et  estime  de  ses 
gens  plus  grande  que  devant,  son  obéyssance  ac- 
croist  entre  tous  ses  subjects  :  on  luy  accorde  en 
cette  estime  ce  qu'il  demande.  Ses  gens  en  sont 
plus  courageux  et  plus  hardis.  Aussi  lesdlts 
princes  s'en  mettent  aucunes  fois  en  si  grand' 
gloire  et  en  si  grand  orgueil ,  qu'il  leur  en  meschet 
par  après:  et  de  cecy  je  parle  de  veue,  et  vient 
telle  grâce  de  Dieu  seulement. 

Voyans  ceux  qui  estoient  dedans  Sainct-Tron, 
la  bataille  perdue  pour  eux  ,  et  ([u'ils  estoient 
enfermez  tout  à  Tenviron,  cuidans  la  desconfi- 
ture  trop  plus  grande  qu'elle  n'avoit  esté,  ren- 
dirent la  ville,  laissèrent  les  armes,  et  baillèrent 
dix  hommes  à  volonté,  tels  que  le  duc  de  Bour- 
gogne voudroit  eslirc,  lesquels  il  fit  décapiter  : 
et  y  en  avoit  six  de  ce  nombre,  des  ostages  que 
peu  de  jours  avant  avoit  délivrez,  avec  les  con- 
ditions qu'avez  entendues  cy-dessus.  H  leva  son 
est  et  tira  à  ïongres  :  qui  attendirent  le  siège. 
Toutesfois  la  ville  ne  valolt  guères  :  et  aussi 
sans  se  laisser  battre,  firent  semblable  compo- 
sition ,  et  baillèrent  dix  hommes,  entre  lesquels 
se  trouva  encore  cinq  ou  six  desdits  ostages. 
Tous  dix  moururent  comme  les  autres. 


CHAPITRE  III. 

Ck)mment  après  qu'aucuns  des  Liégeois  eurent 
composé  de  rendre  leur  ville  ,  et  les  autres 
refusé  de  ce  faire  ^  le  seigneur  d' Hymbercourt 
trouva  moyen  d'y  entrer  pour  le  duc  de  Bour- 
gogne. 

De  là  tira  ledit  duc  devant  la  cité  de  Liège  , 
eu  laquelle  ils  estoient  en  grand  murmure.  Les 
uns  vouloient  tenir  et  deffendre  la  cité  ,  disans 
qu'ils  estoient  assez  de  peuple  :  et  par  espécial 
étoit  de  cet  avis  un  chevalier ,  appelé  messire 
Rasse  de  Lintre.  D'autres  au  contraire ,  qui 
voyoient  brusler  et  destruire  tout  le  pays,  vou- 
lurent paix  au  dommage  de  qui  que  ce  fust. 
Ainsi  s'approchant  ledit  duc  de  la  cité ,  quelque 
peu  d'ouverture  y  avoit  par  menues  gens,  comme 
prisonniers;  et  fut  conduite  cette  matière  par 
aucuns  des  dessusdits  ostages  ;  qui  faisoient  au 
contraire  des  premiers,  dont  j'ay  parlé,  et  re- 
connurent la  grâce  qu'on  leur  avoit  fciite.  Ils  y 
menèrent  trois  cens  hommes  des  plus  apparans 
et  grands  de  la  ville,  en  chemise,  les  jambes  nues 

et  la  teste  :  lesquels  apportèrent  au  duc  les  clefs 
de  la  cité  et  se  rendirent  à  luy  et  à  son  plaisir, 
sans  rien  réserver,  sauf  le  feu  et  le  pillage.   Et 
ce  jour  s'y  trouva  présent  pour  ambassadeur  , 
monseigneur   de    Moiiy    et   un    secrétaire  du 
Roy ,  appelé  maistre  Jehan  Prévost,  qui  venoient 
pour  faire  semblables  requestes  et  demandes 
qu'avoit  faites  le  connestable  peu  de  jours  aupa- 
ravant. Cedit  jour  que  la  composition  fut  faite, 
cuidant  ledit  duc  entrer  en  la  cité,  y  envoya 
monseigneur  d'Hymbercourt  pour  entrer  le  pre- 
mier :  pour  ce  qu'il   avoit  conuoissance  en  la 
cité,  à  cause  qu'il  y  avoit  eu  administration  par 
les  années  qu'ils  avoient  esté  en  paix.  Toutesfois 
l'entrée  luy  fut  refusée  pour  ce  jour,  et  se  logea 
en  une  petite  abbaye  ,  qui  est  auprès  l'une  des 
portes,  et  avoit  avec  lui  cinquante  hommes-d'ar- 
mes. En  tout  pouvolt  avoir  quelques  deux  cens 
combattans  :  et  j'y  estoys.  Le  duc  de  Bourgo- 
gne luy  fit  sçavoir  qu'il  ne  partit   point  de  là, 
s'il  se  sentoit  estre  seurement  :  mais  aussi,  si  ce 
lieu  n'estoit  fort,  qu'il  se  retirast  devers  luy  :  car 
le  chemin  estoit  trop  mal  aisé  pour  le  secourir  , 
pour  ce  qu'en  ce  qtiartier-là  sont  tous  rochers. 
Ledit  d'Hymbercourt  se  délibéra  n'en  partir 
point  :  car  le  lieu  estoit  très-fort,  et  retint  avec 
soy  cinq  ou  six  hommes  de  bien  de  la  ville  ,  de 
ceux  qui  estoient  venus  rendre  les  clefs  de  la 
cité,  pour  s'en  ayder  ,  comme  vous  entendrez. 
Quand  vinrent  les  neuf  heures  au  soir,  nous  ouïs- 
mes  sonner  la  cloche,  au  son  de  laquelle  ils 
s'assemblèrent,  et  douta  ledit  d'Hymbercourt  que 
ce  fût  pour  nous  venir  assaillir  :  car  il  estoit 
bien  informé   que  messire  Rasse  de  Lintre   et 
plusieurs  autres    ne  vouloient   consentir  cette 
paix,  et  sa  suspicion  estoit  vraye  et  bonne;  car 
en  ce  propos  estoient-ils  et  prests  à  saillir.  Ledit 
seigneur  d'Hymbercourt  disoit  :  '<   Si   nous  les 
»  pouvons  amuser  jusques  à  minuict,  nous  som- 
"  mes  eschappez  :  car  ils  seront   las  et    leur 
>'  prendra  envie  de  dormir  :  et  ceux  qui  seront 
"  mauvais  contre  nous ,  prendront  dès  lors  la 
"  fuite,  voyans  qu'ils  auront  failly  à  leur  entre- 
»  prise.  »  Et  pour  parvenir  à  cet  expédient ,  il 
despécha  deux  de  ces  bourgeois  qu'il  ayoif  rete- 
nus, comme  je  vous  ay  dit,  et  leur  bailla  cer- 
tains articles  assez  amiables  par  écrit.  Il  le  fai- 
soit  seulement  pour  leur  donner  occasion  de  par- 
ler ensemble  et  de  gaigner  temps  :  car  ils  avoient 
de  coustume,  et  ont  encores,  d'aller  tout  le  peu- 
ple ensemble  au  palais  de  l'èvesque  ,  quand  il 
survenoit  matières  nouvelles  :  et  y  sont  appeliez 
au  son  d'une  cloche  qui  est  leans. 

Ainsi  nos  deux  bourgeois,  qui  avoient  esté  des 
ostages,  et  des  bons,  vinrent  à  la  porte  (  car  le 
chemin  n'estoit  pas  long  de  deux  jects  d'arc  ) 

rt  trouviTcnt  laifremcnt  peuple  armé.  Les  uns 
Nouloieiit  ([u'on  assaillist,  les  autres  non.  Ils 
dirent  au  inaistre  de  la  eitetout  haut  (ju'ilsap- 
portoient  aueunes  choses  bonnes  par  csciit,  de 
par  le  seigneur  d'Hynibercourt ,  lieutenant  du 
duc  de  lîourgoiine  en  celle  marche  ,  et  qu'il 
seroit  bon  de  les  aller  voir  au  palais.  Et  ainsi 
II-  tirent  :  et  incontinent  ouïsmes  sonner  la  clo- 
clie  (ludit  palais  :  à  quoy  nous  eonnusmes  bien 
qu'ils  estoient  embesognez. 

Nos  deuv  bourgeois  ne  revinrent  point  :  mais 
au  bout  d'une  heure,  ouïsmes  plus  grand  bruit 
a  la  porte  (pieparavant,  et  y  vint  beaucoup  plus 
largement  gens  :  et  crioient  par  dessus  les  mu- 
railles et  nous  disoient  vilenies.  Lors  connut 
ledit  seigneur  d'Hymbercourt  que  le  péril  estoit 
plus  grand  pour  nous  que  devant ,  et  dépescha 
arrière  ces  quatre  autres  ostages  qu'il   avoit , 
portans  par  escrit,  comme  luy  ayant  esté  gou- 
verneur de  la  cité,  potir  le  duc  de  Bourgogne, 
les  avoit  amiablement  traittez,   et  que  pour  rien 
ne  voudroit  consentir  à  leur  perdition  :  car  il 
n'y  avoit  guères  encore  qu'il  avoit  esté  de  l'un 
de  leurs  mostiers  \\),  estoient  des  maréchaux  et 
des  fèvres  (2)  ,  et   en  avoit   porté  roI>be   de 
livrée  :  par  quoy  mieux  pouvoient  adjoûter  foy 
à  ce  qu'il  leur  disoit.  En  somme,  s'ils  vouloient 
parvenir  au  bien  de  paix,  et   sauver  leur  pays 
après  avoir  baillé  l'ouverture  de  la  ville,  comme 
ils  a\ oient  promis,  des  choses  contenue^  en  cer- 
tain mémoire.  Et  instruisit  bien  ces  quatre  hom- 
mes, qui  allèrent  à  la  porte  comme  avoientfait 
les  autres,  et  la  trouvèrent  ouverte.  Les  uns  les 
recueil loient  avec  grosses  paroles  et  menasses  ; 
les  autres  furent  contens  d'ouyr  leur  charge ,  et 
retournèrent  arrière  au  palais,  et  tout  inconti- 
nent ouy  mes  sonner  la  cloche  dudit  palais  :  dont 
nous  eusmes  très-grand'joye ,  et  s'esteignit  le 
bruit  que  nous  avions  ouy  à  la  porte  :  et  en  effet 
turent  long-temps  en  ce  palais,  etjusques  àbien 
deux  heures   après  minuict,  et  là   conclurent 
qu'ils  tiendroient  l'appointement  qu'ils  avoient 
fait  :  et  que  le  matin  hailleroient  une  des  partes 
audit  seiimeur  d'Hymbercourt  :  et  tout  inconti- 
nent s'enfuit  de  la  ville  ledit  messire  Rasse  de 
Lintre,  et  toute  sa  séquelle. 

Je  n'eusse  pas  si  long-temps  parlé  de  ce  pro- 
pos (veu  que  la  matière  n'est  gueres  grande)  si 
ce  n'eust  esté  pour  monstrer  qu'aucunesfois 
avec  tels  expédiens  et  habiletez,  qui  procèdent 
de  grand  sens,  on  évite  de  grands  périls  et  de 


(1)  C'csl-à-dirp ,  rnpml)r.^  ilc  rassoci.ition  que  roux 
«lu  même  mi'licr  fiirmairnl  enlrp  eux  .  cl  qui  apportait 
pour  SCS  membre.-;  droit  de  bourgeoisie. 

grands  dommages  et  pertes.  Le  lendemain  ,  au 
poiiK't  du  jour,  vinretitplusieursdes  ostages  dire 
auditseigneur  d'Hymbercourt, qu'ils  luy  prioient 
qu'il  voulût  venir  au  palais  ,  ou  tout  le  peuple 
estoit  assemblé  :  etque  là  il  voulût  jurer  les  deux 
poincts,  dont  le  peuple  estoit  en  doute  ,  qui  es- 
toit le  feu  et  le  pillage  :  et  qu'après  lui  haille- 
roient un  portail.  H  le  manda  au  duc  de  Bour- 
gogne, et  alla  vers  eux  :  et  le  serment  fait,  re- 
touina  à  la  porte,  d'où  ils  firent  descendre  ceux 
qui  estoient  dessus,  et  y  mit  douze  hommes-d'ar- 
mes et  des  archers,  et  une  bannière  du  duc  de 
Bourgogne,  sur  ladite  porte.  Et  puis  alla  à  une 
autre  porte  qui  estoit  murée,  et  la  bailla  entre 
les  mains  du  bastarddu  duc  de  Bourgogne,  qui 
estoit  logé  en  ces  quartiers-là  :  et  une  autre  au 
mareschal  de  Bourgogne  :  et  une  autre  à  des 
gentils-hommes  qui  estoient  encore  avec  luy. 
Ainsi  ce  furent  quatre  porteaux  bien  garnis  des 
gens  du  duc  de  Bourgogne  :  et  ses  bannières 
dessus. 

Or  faut-il  entendre  qu'en  ce  tems-là  Liège 
estoit  une  des  plus  puissantes  cités  de  la  contrée 
(après  quatre  ou  cinq)  et  des  plus  peuplées  ,  et 
y  avoit  grand  petiple  retiré  du  pays  d'environ  : 
par  quoy  n'y  apparoissoit  en  rien  de  la  jierte  de 
la  bataille.  Hs  n'avoient  aucune  nécessité  de  nuls 
biens,  et  si  estoit  en  fin  cœur  d'hy  ver  et  les  pluyes 
plus  grandes  qu'il  est  possible  de  dire,  et  le  pays 
de  soy  tant  fangeux  et  mol  qu'à  merveilles,  et 
si  estions  en  grand'nécessité  de  vivres  et  d'ar- 
gent, et  l'armée  comme  toute  rompue  :  et  sin'a- 
voit  ledit  seigneur  duc  de  Bourgogne  nulle  en- 
vie de  les  assiéger  ,  et  aussi  n'eust-il  sceu  :  et 
quand  ils  eussent  attendu  deux  jours  à  eux  ren- 
dre, par  cette  voye  il  s'en  fust  retotu-né.   Et 
pour  ce,  je  veux  conclure  que  c'est  grand'gloire 
et  honneur  audit  Hymbercourt,  qu'il  receut  en 
ce  voyage  :  et  lui  procéda  de  la  grâce  de  Dieu 
seulement,  contre  toute  raison  humaine  :  et  ue 
luy  eust  osé  demander  le  bien  qui  luy  advint. 
Et  au  jugement  des  hommes  ,  receut  tous  ces 
homieurs  et  biens,  pour  la  grâce  et  bonté  dont 
il  avoit  usé  envers  les  ostages,  dont  vous  avez 
ouy  parler  cy-dessus.  Et  le  dis  volontiers,  pour 
ce  que  les  princes  et  autres  se  plaignent  aucu- 
nesfois  comme  par  déconfort,  quand  ils  ont  fait 
bien  ou  plaisir  à  quelqu'un,  disans  que  cela  leur 
procède  de  malheur,  et  que  pour  le  temps  à  venir 
ne  seront  si  légers ,  ou  à  pardonner,  ou  à  faire 
quelque  libéralité, ou  autre  chose  de  grâce  :  qui 
toutes  sont  choses  appartenantes  à  leurs  offices. 
A  mon  avis  c'est  mal  parlé,  et  procède  de 
lasche  cœur  à  ceux  qui  ainsi  le  font  et  dient. 
Car  un  prince  ou  un  autre  homme  qui  ne  fut 
jamais  trornpé,  nescauroit  estre  qu'une  bestc- 

ny  avoir  connoissance  du  bien  et  du  mal ,  iiy 
quelle  différence  il  y  a.  Et  davantage ,  les  gens 
ne  sont  pas  tous  d'une  coraplexion  ;  par  quoy, 
par  la  mauvaistié  d'un  ou  de  deux ,  ne  se  doit 
laisser  à  faire  plaisir  à  plusieurs  ,  quand  on  en 
a  le  temps  et  opportunité.  Bien  seroys-je  d'avis 
qu'on  eust  bon  jugement  à  voir  quelles  sont  les 
personnes,  car  tous  ne  sont  pas  dignes  de  sem- 
blables mérites.  Et  à  moy  est  presque  estrange 
de  croire,  qu'une  personne  sage  sceust  estre  in- 
grate d'un  grand  bénéfice,  quand  elle  Ta  receu  de 
quelqu'un  :  et  là  s'égareroient  bien  les  princes  , 
car  l'accointance  d'un  fol  jamais  ne  profita  à  la 
longue.  Et  me  semble  que  l'un  des  plus  grands 
sens  que  puisse  montrer  un  seigneur ,  c'est  de 
s'accointer  et  approcher  de  luy  gens  vertueux  et 
honnestes  ;  car  il  sera  jugé  à  l'opinion  des  gens 
d'estre  de  la  condition  et  nature  de  ceux  qu'il 
tiendra  les  plus  prochains  de  luy.  Et  pour  con- 
clure cet  article  ,  me  semble  que  l'on  ne  se  doit 
jamais  lasser  de  bien  faire.  Car  un  seul  et  le 
moindre  de  tous  ceux  ausquels  l'on  peut  avoir 
fait  quelque  bien  ,  fera  h  l'aventure  un  tel  ser- 
vice, et  aura  telle  reconnoissanee ,  qu'il  récom- 
pensera toutes  les  laschetezet  méchancetez  qu'a- 
voient  faites  tous  les  autres  en  cet  endroit.  Et 
ainsi  avez-vous  veu  de  ces  ostages ,  comme  il  y 
en  eut  aucuns,  bons  et  reconnoissans,  et  les  au- 
tres et  la  pluspart,  mauvais  et  ingrats  :  car  cinq 
bu  six  seulement  conduisoient  cet  œuvre  aux 
fins  et  intentions  du  duc  de  Bourgogne. 


CHAPITRE  IV. 

llomment  le  dite  de  Bourgogne  fil  son  entrée 
en  la  ville  de  Liège ,  et  comment  ceux  de 
Gand,  qui  ixiravant  Vavoient  mal  receu, 
s'humilièrent  envers  luy. 

Le  lendemain  que  les  portes  eurent  esté 
baillées,  entra  le  duc  en  la  cité  de  Liège  en 
gi-and  triomphe  (l)  ,  et  luy  fut  abbatu  vingt 
brasses  de  mur,  et  uny  le  fossé  du  long  de  la 
grande  brèche.  A  fenviron  de  luy  entrèrent  à 
pied  bien  deux  mille  hommes  d'armes,  armez  de 
toutes  pièces,  et  dix  mille  archers  :  et  si  demeura 
largement  gens  eu  l'ost.  Luy  estant  à  cheval , 
entra  avec  les  gens  de  sa  maison  et  les  plus 
grands  de  l'ost ,  les  mieux  parez  et  les  mieux 
accoustrez  que  pouiroient  estre ,  et  ainsi  alla 


(1)  Le  17  novembre  146". 

(2)  11  partit  de  Liège  le  samedi  28  novembre. 

f3)  La  rébellion  des  Gantois  contre  le  duc  de  Bour- 


descendre  à  la  grand'-église.  Et  pour  le  vous 
faire  court,  il  séjourna  aucuns  jours  en  la  cité  , 
et  y  fit  mourir  cinq  ou  six  hommes  de  ceux 
qui  avoient  esté  ses  ostages  ,  et  entre  les  autres, 
le  messager  de  la  ville ,  lequel  il  y  avoit  en 
grand'haine.  Il  leur  ordonna  aucunes  loix  et 
coustumes  nouvelles.  Il  imposa  grands  deniers 
sur  eux ,  lesquels  il  disoit  luy  estre  deus,  à  cause 
de  paix  et  appointemens  rompus  les  ans  précé- 
dens.  Il  emporta  toute  leur  artillerie  et  armures, 
et  fit  raser  toutes  les  tours  et  murailles  de  la  cité. 

Après  qu'il  eut  fait  tout  cela,  il  s'en  retourna 
en  son  pays  (2) ,  où  il  fut  recueil ly  à  grand'gloire 
et  grand'obéissance  :  et  par  espécial  de  ceux  de 
Gaud,qui  paravant  qu'il  entrast  au  pays  de 
Liège,  estoient  comme  en  rébellion  avec  aucu- 
nes des  autres  villes  :  mais  à  cette  heure  le  re- 
cueillirent comme  vainqueur  :  et  furent  appor- 
tées toutes  les  bannières ,  par  les  plus  notables 
de  la  ville,  au-devant  de  luy,  jusques  à  Bruxelles, 
et  ceux  qui  les  apportoient  vinrent  à  pied.  Ce 
qu'ils  firent,  à  cause  de  l'heure  du  trespas  de 
son  père.  Il  fit  son  entrée  à  G  and  ,  premier  qu'en 
nulle  autre  ville  de  son  pays  ,  ayant  cette  opi- 
nion que  c'estoit  la  ville  de  son  pays  où  il  es- 
toit  le  plus  aimé,  et  qu'à  l'exemple  de  celle-là 
se  rangeroient  les  autres  (comme  il  disoit  vray 
en  cas  dernier  ) ,  car  le  lendemain  qu'il  y  eut  fait 
son  entrée,  ils  se  mirent  en  armes  sur  le  marché  , 
et  y  portèrent  un  sainct,  qu'ils  nomment  Sainct- 
Liévin  ;  et  heurtèrent  de  la  chasse  dudit  sainct 
contre  une  petite  maison  appellée  la  maison  de 
la  Cueillette  (3) ,  où  l'on  levoit  aucunes  gabelles 
sur  le  bled  ,  pour  payer  aucunes  debtes  de  la 
ville ,  qu'ils  avoient  faites  pour  payer  le  duc 
Philippe  de  Bourgogne  quand  ils  firent  la  paix 
de  Gand  avec  luy,  (car  ils  avoient  esté  en  guerre 
deux  ans  avec  ledit  duc),  et  en  effet  ils  dirent 
que  ledit  sainct  vouloit  passer  par  la  mai- 
son sans  se  tordre  :  et  en  un  moment  l'abbati- 
rent.  Quoy  voyant  ledit  duc,  alla  sur  le  marché, 
et  monta  en  une  maison  pour  parler  à  eux  ;  et 
lors  grande  partie  de  notables  hommes ,  tous 
armez,  l'attendirent,  et  en  passant  lui  offri- 
rent d'aller  avec  luy.  Il  les  fit  demeurer  devant 
l'hostel  de  la  ville ,  et  qu'ils  l'attendissent  :  mais 
peu  à  peu  le  menu  peuple  le  contraignit  d'aller 
sur  le  marché. 

Le  duc  estant  là ,  il  leur  commanda  qu'ils  le- 
vassent cette  châsse,  et  qu'ils  la  raportassent 
en  l'église.  Aucuns  la  levoient  pour  luy  obéyr 
et  d'autres  la  remettoient.  Ils  luy  firent  des  de- 


gogiie  est  racontée  avec  détail  par  Philippe  WicianI , 
conseiller  au  conseil  de  Malines,  dans  une  histoire  fort 
curieuse  qui  ti'a  pas  été  imprimée. 

mandes  contre  aucuns  particuliers  de  la  ville  , 
touchant  aucuns  deniers.  Il  leur  promit  Jairc 
justice.  Et  quand  il  vit  qu'il  ne  les  pouvoit  dé- 
partir ,  il  se  retira  en  son  logis  ,  et  eux  demeu- 
rèrent sur  le  marche  ,  par  l'espace  de  luiict 
jours.  Le  lendemain  luy  apportèrent  articles  , 
par  lescpiels  ils  lui  deniandoienl  tout  ce  (pie  le 
duc  Philippe  leur  avoit  esté  par  cette  paix  de 
(jand  :  et  entre  autres  choses,  que  chacun  mes- 
ticr  put  avoir  sabanuière,  conuue  ils  avoient 
accouslumé ,  qui  sont  septante  et  deux.  Pour  la 
doute  en  quo\  il  se  ^oyoit,  il  fut  contraint  de 
leur  accorder  toutes  leurs  demandes,  et  tels 
privilciics  qu'ils  voulurent ,  et  dès  qu'il  eut  dit 
le  mot ,  après  plusieurs  allées  et  venues ,  ils 
plantèrent  sur  le  marché  toutes  les  bannières, 
qui  jà  estoient  faites.  J'ar  quoy  ils  monstrèrent 
bien  ((u'ils  les  eussent  prises  outre  son  vouloir, 
quand  il  ne  les  eust  accordées.  11  avoit  bonne 
opinion  de  dire  que  les  autres  villes  prendroient 
excm[)le  à  son  entrée,  qu'il  feroit  à  Gand  :  car 
plusieurs  firent  rébellion  à  son  exemple,  comme 
de  tuer  officiers,  et  autres  excès.  Et  s'il  eust  cru 
le  proverbe  de  son  père  (  lequel  disoit  que  ceux 
de  Gand  aymoient  bien  le  fils  de  leur  prince , 
mais  le  prince  non  jamais)  il  n'eust  point  esté 
deceu.  Et  à  dire  la  vérité,  après  le  peuple  de 
Liéiie,  il  n'en  est  nul  plus  inconstant  que  ceux 
de  Gand  :  une  chose  ont-ils  assez  honneste ,  se- 
lon leur  mauvaistié  :  car  à  la  personne  de  leur 
prince  ne  toucheront-ils  jamais:  et  les  bourgeois, 
et  les  notables  hommes,  sont  très-bonnes  gens , 
et  très-déplaisans  de  la  folie  du  peuple. 

Il  avoit  falu  que  ledit  duc  eût  dissimulé  tou- 
tes ces  désobéissances ,  afin  de  non  avoir  guerre 
a  ses  subjets  et  aux  Liégeois  ensemble  :  mais  il 
faisoit  bien  son  conte  ,  que  s'il  luy  prenoit  bien 
au  voyage  qu'il  faisoit,  il  les  ramèneroit  bien  à 
la  riiison  :  et  ainsi  en  advint.  Car,  comme  j'ay 
dcsjà  dit,  ils  apportèrent  au-devant  de  lui  toutes 
les  bannières  a  pied,  jusques  à  Bruxelles,  et 
tous  les  privilèges,  et  les  lettres  qu'ils  luy  avoient 
fait  signer  au  partir  qu'il  fit  de  Gand.  Et  en  une 
Rrand'assemblée  qu'il  fit  en  la  grand'sallc  de 
Bruxelles  lou  il  y  avoit  beaucoup  d'ambassa- 
deurs i  luy  présentèrent  lesdites  bannières,  et 
semblablement  tous  leurs  privilèges,  pour  en 
faire  a  son  plaisir  :  et  lors  ses  officiers  d'armes, 
par  son  commandement,  ostèrent  lesdites  ban- 
nières des  lances  en  (pioy  elles  estoient  attachées, 
et  fiMcnt  foutes  cnvo\  ces  a  Boulogne  sur  la  mer, 
a  huict  lieues  de  Calais  :  et  encore  là  estoient 
celles  qui  leur  furent  ostées  durant  le  temps  de 
son  père  le  duc  Philippe,  après  les  guerres  qu'il 
avoit  eues  avec  eux,  où  il  les  avoit  vaincus  et 
vil)jui:uez.  Le  chancelier  dudit   duc  prit  tous 


leurs  privilèges,  et  en  cassa  un  qu'ils  avoient, 
qui  estoit  touchant  leur  loy.  Car  en  toutes  les 
autres  villes  de  Flandres,  le  prince  renouvelle 
tous  ceux  de  la  loy  chacun  an,  et  fait  ouyr  leurs 
comptes;  mais  à  Gand,  par  ce  privilège,  il  ne 
pouvoit  créer  que  quatre  hommes,  et  ceux-là 
faisoient  le  demeurant  ([ui  sont  vingt  et  deux  : 
car  en  tout  sont  vingt  et  six  eschevins  de  la  ville. 
Quand  ceux  qui  sont  de  la  loy  des  villes ,  sont 
bons  pour  le  comte  de  Flandres,  il  est  cette 
année-là  en  paix,  et  lui  accordent  volontiers  ses 
requestes  5  et  au  contraire,  quand  lesdits  de  la 
loy  ne  luy  sont  bons,  il  y  survient  volontiers  des 
nouvelletez.  Outre  ils  payèrent  trente  mille  ilo- 
rins  au  duc ,  et  six  mille  pour  ceux  qui  estoient 
à  l'entour  de  luy,  et  bannirent  aucuns  de  leur 
ville.  Tous  leurs  autres  privilèges  furent  rendus. 
Toutes  les  autres  villes  se  pacifièrent  pour  ar- 
gent :  car  ils  n'avoient  rien  entrepris  contre  luy. 
Et  à  toutes  ces  choses,  pouvez  bien  voir  le  bien 
qui  advient  d'estre  vainqueur,  aussi  le  dommage 
qu'il  y  a  d'estre  vaincu.  Par  (juoy  on  doit  craindre 
de  se  mettre  au  hnzard  d'une  bataille  ,  qui  n'y 
est  contraint:  et  si  force  est  qu'on  y  vienne, 
faut  mettre  avant  le  coup  toutes  les  doutes  dont 
on  se  peut  adviser.  Car  volontiers  ceux  qui  font 
les  choses  en  crainte,  y^  donnent  les  bonnes  pro- 
visions, et  plus  souvent  gagnent  que  ceux  qui 
y  procèdent  avec  grand  orgueil  :  combien  que 
quand  Dieu  y  veut  mettre  la  main,  rien  n'y  vaut. 
Or  estoient  ces  Liégeois ,  desquels  avons  parlé 
ci-dessus,  excommuniez  cinq  ans  avant,  pour 
le  différend  de  leur  évesque  :  dont  ne  faisoient 
nul  estime,  mais  continuoient  eu  leur  folle  et 
mauvaise  opinion  ,  sans  qu'ils  eussent  sceu  dire 
qui  les  mouvoit ,  fors  trop  de  bien  et  grand  or- 
gueil :  et  à  ce  propos  usoit  le  roy  Louis  d'un 
mot  à  mon  gré ,  bien  sage ,  où  il  disoit  que  quand 
orgueil  chevauche  devant,  honte  et  dommage 
le  suivent  de  bien  près,  et  de  ce  péché  n'estoit- 
il  point  entaché. 


CHAPITRE  y. 

Comment  le  lioy^  voyant  ce  qui  estoit  advenu 
aux  Liégeois  ^fit  quelque  peu  de  guerre  en 
Bretagne,  contre  les  alliez  du  duc  de  Bour- 
gogne ,  et  comme  ils  se  virent  et  parlèrent 
ensemble  eux  deux  à  Pcronne. 

Ces  choses  ainsi  faites  ,  se  retira  ledit  duc  a 
Gand,  où  il  luy  fut  faite  une  entrée  de  grand"- 
despence  :  et  y  entra  en  armes,  et  luy  feirent 
ceux  de  la  ville  une  saillie  aux  champs  ,  pour 
mettre  hors  de  la  ville  ou  dedans  gens  à  son 

plaisir.  Plusieurs  ambassadeurs  du  Roy  y  vin- 
rent, et  de  luy  allèrent  au  Roy.  Semblablement 
luy  en  venoit  de  Bretagne ,  et  aussi  en  envoyoit. 
Ainsi  se  passa  cet  hyver,  et  taschoit  tousjours 
fort  le  Roy  de  faire  consentir  ledit  duc ,  qu'il 
pût  faire  à  son  plaisir  de  ce  qui  estoit  en  Breta- 
gne, et  faire  audit  duc  aucuns  partis  en  récom- 
pense :  cela  ne  se  pouvoit  accorder,  dont  il  des- 
plaisoit  au  Roy  :  veu  encore  ce  qui  estoit  advenu 
aux  Liégeois  ,  ses  alliez.  Et  finalement  dès  que 
l'esté  fut  venu ,  ne  put  le  Roy  avoir  plus  de  pa- 
tience, et  entra  en  Bretagne  ,  ou  ses  gens  pour 
luy  (1),  et  y  prit  deux  petits  cbasteaux  ,  l'un 
appelle  Cbantocé,  et  l'autre  Ancenis.  Inconti- 
nent vinrent  ces  nouvelles  au  duc  de  Bourgogne, 
qui  fut  fort  sollicité  et  prié  des  ducs  de  Norman- 
die et  de  Bretagne.  A  toute  diligence  fit  son  ar- 
mée, et  escrivit  au  Roy,  luy  suppliant  qu'il  se 
voulût  déporter  de  cette  entreprise,  veu  qu'ils 
estoient  compris  en  la  trêve,  et  ses  alliez  ;  et 
voyant  qu'il  n'avoit  responce  à  son  plaisir,  le- 
dit duc  se  mit  aux  cbamps  près  de  la  ville  de 
Péronne ,  avec  grand  nombre  de  gens.  Le  Roy 
estoit  à  Compiègne,  et  sou  armée  tou.sjours  en 
Bretagne.  Comme  le  duc  eut  séjourné  là  trois  ou 
quatre  jours ,  vint  de  par  le  Roy  le  cardinal  Bal- 
Uie  ,  an)bassadeur,  qui  peu  y  arresta,  et  lit  au- 
cunes ouvertures ,  disant  audit  duc  que  ceux  qui 
estoient  en  Bretagne  pourroieut  bien  accorder 
sans  luy.  Tousjours  estoient  les  fins  du  Roy  de 
les  séparer.  Tost  futdépesché  le  cardinal,  et  luy 
fut  fait  bonneur  et  bonne  cbere,ets'en  retourna 
avec  ces  paroles  :  que  ledit  duc  ne  sestoit  point 
mis  aux  cbamps  pour  grever  le  Roy,  ny  faire 
guerre ,  mais  seulement  pour  secourir  ses  alliez  : 
et  n'y  avoit  que  douces  paroles  d'un  costé  et 
d'autre. 

Incontinent  après  le  partement  dudit  cardi- 
nal ,  arriva  devers  ledit  duc  un  béraut,  appelle 
Bretagne,  et  luy  apporta  lettres  des  ducs  de 
Normandie  et  de  Bretagne,  contenans  comme 
ils  avoient  fait  paix  avec  le  Roy,  et  renoncé  a 
toutes  alliances ,  et  nommément  à  la  sienne  ;  et 
que  pour  tous  partages,  ledit  duc  de  Normandie 
devoit  avoir  soixante  mille  livres  de  rente,  et 
renoncer  au  partage  de  Normandie,  qui  naguères 
luy  avoit  esté  baillée.  De  cecy  n'estoit  point  trop 

(1)  Louis  XI  ne  fut  pas  l'agresseur.  Une  partie  de  la 
Normandie  avait  été  envahie  lorsqu'il  envojades  trou- 
pes pour  arrêter  les  Bretons. 

(2)  Le  manuscrit  de  Saint-Germain-dcs-Prés  met  :  A 
fjuoy  respondirent  lesdits  Liégeois  auxdits  ambassa- 
deurs, qu'ils  ne  l'oser  oient  faire. 

(3j  Voici  le  texte  de  ce  sauf-conduit  : 
Lettre  du  duc  de  Bourgogne  au  roi  Louis  XI,  servant 
de  sauf-conduit. 
«  Monseigneur,  irès-humblemcnt  en  vostre    bonne 


content  ledit  monseigneur  Cbarles  de  France  ; 
mais  il  estoit  force  qu'il  dissimulast.  Bien  fort 
esbahy  fut  le  duc  de  Bourgogne  de  ces  nouvel- 
les, veu  qu'il  ne  s'estoit  mis  aux  champs  que 
pour  secourir  lesdits  ducs  ,  et  fut  en  très-grand 
danger  ledit  héraut:  et  cuida  ledit  duc,  pour  ce 
qu'il  estoit  passé  par  le  Roy,  qu'il  eut  contrefait 
ses  lettres  :  toutefois  il  eut  de  semblables  lettres 
par  ailleurs.  Il  sembla  bien  lors  au  Roy ,  qu'il 
estoit  à  la  fin  de  son  intention  ,  et  qu'aisément 
il  gagneroit  ledit  duc,  à  semblablement  aban- 
donner les  ducs  dessus  nommez  :  et  commen- 
cèrent à  aller  messages  secrets  de  l'un  à  l'autre  : 
et  finalement  donna  le  Roy  audit  duc  de  Bour- 
gogne, six  vingts  mille  escus  d'or,   dont  il  en 
paya  la  moitié  comptant,  avant  se  lever  du  camp, 
pour  les  despenses  qu'il  avoit  faites,  à  mettre  sus 
l'armée.  Ledit  duc  envoya  devers  ledit  seigneur 
un  sien  valet-de-chambre,  appelle  Jean  Bos- 
cise,  homme  fort  privé  de  luy.  Le  Roy  y  prit 
grand  finance,   et  eut  vouloir  de  parler  audit 
duc,  espérant  de  gagner  de  tous  poincts  ti  sa 
volonté ,  veu  les  mauvais  tours  que  les  deux 
dessusdits  luy  avoient  faits ,  et  veu  aussi  cette 
grande  somme  d'argent  qu'il  luy  avoit  donnée  : 
et  en  mandoit  quelque  chose  audit  duc  par  ledit 
Boscise,  et  envoya  avec  luy  de  rechef  le  cardi- 
nal Ballue  et  messire  Tanneguy  du  Chastel  , 
gouverneur  de  Roussillon ,  monstrans  par  leurs 
paroles,  que  le  Roy  avoit  très-grand  désir  que 
cette  veue  se  fist.  Ils  trouvèrent  ledit  duc  à  Pé- 
ronne :  lequel  n'en  avoit  point  trop  d'envie,  pour 
ce  qu'encore  les  Liégeois  faisoient  signe  de  se 
vouloir  encore  rebeller,  à  cause  de  deux  ambas- 
sadeurs que  le  Roy  leur  avoit  envoyez  (pour  les 
solliciter  de  ce  faire)  avant  cette  trêve,  qui  es- 
toit prise   pour   peu  de  jours,  entre  le  Roy  et 
le  duc  ,  et  tous  autres  leurs  alliez.  A  quoy  res- 
pondit  ledit  Ballue  ,  et  autres  de  sa  compagnie  , 
que  lesdits  Liégeois  ne  l'oseroient  faire  (2) ,  veu 
que  ledit  duc  de  Bourgogne  les  avoit  destruits 
l'an  pas'é,  et  abattu  leurs  murailles  :  et  quand 
ils  verroient  cet  appointement ,  il  leur  en  passe- 
roit  le  vouloir,  si  aucuns  en  avoient  eu.  Ainsi  fut 
conclu  que  le  Roy  viendroit  à  Péronne  (car  tel 
estoit  son  plaisir)  et  luy  escrivit  ledit  duc  une 
lettre  de  sa  main  (.3) ,  portant  seureté  d'aller  et 

grâce  je  me  recommande;  monseigneur,  se  voslre  plaisir 
est  venir  en  cette  ville  dePéronne,  pour  nous  cntreveoir, 
je  vous  jure  et  promets  par  ma  foi,  et  sur  mon  honneur, 
que  vous  y  pouvez  venir,  dcmourer  et  séjourner,  et  vous 
en  retourner  seurement  es  lieux  de  Chauny  et  (ieNoyon 
à  vostre  bon  plaisir,  toutes  les  fois  qu'il  vous  plaira  , 
franchement  et  (luitteinent,  sans  ce  qu'aucun  empesche- 
ment  de  ce  faire  soit  donne  à  vous,  ny  nuls  de  vos  gens , 
par  moy  ne  par  autres ,  pour  quelque  cas  qui  soit  ou 
puisse  advenir.  Ln  tesmoin  de  ce,  j'ay  escrit  et  signé 

retounicr  bicu  ample.  Ainsi  partirent  lesdits 
ambassadeurs,  et  allèrent  devers  le  Roy,  qui 
estoit  à  >(non. 

J-edit  duc  euidant  donner  ordre  au  fait  de 
Licixe,  lit  refirrr  reves(|ue ,  pour  lequel  estoit 
tout  ee  débat  audit  pais ,  et  se  retira  avec  luy  le 
seigneur  d'Hymbeieourt,  lieutenant  dudit  due 
audit  pays,  et  plusieurs  autres  compagnies. 

\'ous  avez  entendu  par  quelle  manière  avoit 
esté  conclu  (|ue  le  Uoy  viendroit  à  Péronne. 
Ainsi  le  (it  \I),  et  n'amena  nulle  garde  :  mais 
voulut  \enir  de  tous  poincts,  à  la  garde  et  se\i- 
reté  dudit  duc,  et  voulut  que  monseigneur  des 
Cordes  luy  vînt  au  devant  les  archers  dudit  duc 
(à  qui  il  esloit  pour  lors)  pour  le  conduire.  Ainsi 
fut  fait.  Peu  de  gens  vinrent  avec  luy  :  toutesfois 
il  y  vint  de  grands  personnages,  comme  le  duc 
de  Bourbon  (2) ,  son  frère  le  cardinal  (3) ,  le 
comte  de  Sainct-Paul ,  connestable  de  France  , 
qui  en  rien  ne  s'estoit  meslé  de  cette  yeuë  5  mais 
luy  en  desplaisoit  :  car  pour  lors  le  cœur  lui  es- 
toit creu  ,  et  ne  se  trouvoit  pas  humble  envers 
ledit  duc,  comme  autrefois;  et  pour  cette  cause 
n'y  aNoit  nul  amour  entre  les  deux.  Aussi  y  vint 
le  cardinal  lîallue,  le  gouverneur  de  Pioussillon, 
et  plusieurs  autres.  Comme  le  Roy  approcha  de 
la  ville  de  Péronne,  ledit  duc  luy  alla  au  devant, 
bien  fort  accompagné,  et  le  mena  en  la  ville, 
et  le  logea  chez  le  receveur  (qui  avoit  belle  mai- 
son ,  et  près  du  chasteau) ,  car  le  logis  du  chas- 
teau  ne  valoit  rien,  et  y  en  avoit  peu. 

La  guerre  enti'c  deux  grands  princes  est  bien 
aisée  à  commencer  ,  mais  très-mal  aisée  à  rap- 
paiser,  pour  les  choses  qui  y  adviennent  et  qui 
en  dépendent.  Car  maintes  diligences  se  font  de 
chaque  costé,  pour  grever  son  ennemy  ,  qui  si 
soudainement  ne  se  peuvent  rappeler  :  comme  il 
se  vid  par  ces  deux  princes,  qui  avoient  entre- 
pris cette  veuë  si  soudain,  sans  advertir  leurs 
gens  qui  estoient  au  loin  ,  lesquels  de  tous  les 
deux  costez  accomplissoient  les  charges  que  leurs 
maistres  leur  a\ oient  baillées.  Le  duc  de  Bour- 
gogne avoit  mandé  l'armée  de  Bourgogne  ,  où 
pour  ce  teinps-la  avoit  grand'noblesse,"et  avec 
eux  venoient  monsejgneur  de  Bresse  (4),  l'éves- 

cpttp  rf'.lulo  de  ma  main,  on  la  ville  de  Péronne,  le 
liiiidirsrnc  jour  d'octolire,  lan  lifiS. 
»  Voiire  irès-liumbleel  très-olx'issant  sulijel, 
»  CuAni.Ks.  o 

(V)  !,<■  Roi  arriva  à  Péronne  le  dimanche  9  orloI)rc 
1t6K. 

■2  Jean  H,  dur  de  Bourbon,  (.'cpiiis  fait  connélableen 
H8,3,  rnnrl  en  liHS. 

(3,1  Charles,    rnrdinal   de   Huurhon ,  arcbevc(iuc  de 
Lyon,  mort  en  li88. 
fT  Phihppe  rie  .Savoie. 

que  de  Genève  (5),  le  comte  deRomont  (6), tous 
frères ,  enfans  de  la  maison  de  Savoye  (car  Sa- 
voysiens  et  Bourguignons  de  tout  temps  s'en- 
traimoient  très-fort)  et  aussi  aucuns  Aleraans 
((pii  continent  tant  en  Savoye  qu'en  la  comté  de 
Bourgogne),  estoient  en  cette  bande.  Or  faut  en- 
tendre que  le  Roy  avoit  autresfois  tenu  ledit  sei- 
gneur de  Bresse  en  prison  (7) ,  à  cause  de  deux 
chevaliers  qu'il  avoit  fait  tuer  en  Savoye  ,  par 
quoy  n'y  avoit  pas  grand  amour  entre  eux 
deux. 

En  cette  compagnie  estoient  encore  monsei- 
gneur du  Lau  (que  le  Roy  semblablement  avoit 
long-temps  tenu  prisonnier ,  après  avoir  esté 
très-prochain  de  sa  personne  :  et  puis  s'estoit 
eschappé  de  la  prison  et  retiré  en  Bourgogne) 
et  messire  Poucet  de  Rivière ,  et  le  seigneur 
d'Urfé  (8),  depuis  grand-escuyer  de  France.  Et 
toute  cette  bande,  dont  j'ay  parlé,  arriva  auprès 
de  Péronne  comme  le  Roy  y  entroit  :  et  entra 
ledit  de  Bresse,  et  les  trois  dont  j'ay  parlé,  en  \a 
ville  de  Péronne,  portans  la  croix  Sainct-André, 
et  cuidoient  venir  à  temps  pour  accompagner 
ledit  duc  de  Bourgogne  quand  il  iroit  au  de- 
vant du  Roy  :  mais  ils  vinrent  un  peu  trop  tard. 
Ils  entrèrent  tout  droit  en  la  chambre  du  duc , 
luy  faire  ia  révérence  :  et  porta  monseigneur 
de  Bresse  la  parole  ,  suppliant  au  duc  ,  que  les 
trois  dessus  nommez  vinssent  là  en  sa  seureté, 
nonobstant  la  venue  du  Roy ,  ainsi  comme  il 
leur  avoit  esté  accordé  en  Bourgogne  ,  et  pro- 
mis à  l'heure  qu'ils  y  arrivèrent  :  et  aussi  qu'ils 
estoient  prests  à  le  servir  envers  tous  et  contre 
tous.  Laquelle  requeste  ledit  duc  leur  octroya 
de  bouche,  et  les  remercia.  Le  demeurant  de 
cette  armée  qu'avoit  conduite  le  mareschal  de 
Bourgogne ,  se  logea  aux  champs,  comme  il  fut 
ordonné.  Ledit  mareschal  ne  vouloit  point  moins 
de  mal  au  Roy  que  les  autres  dont  j'ay  parlé, 
à  cause  de  la  ville  d'Espinal,  assise  en  Lorraine, 
qu'il  avoit  autresfois  donnée  audit  mareschal,  et 
puis  la  lui  osta  pour  la  donner  au  duc  Jean  de 
Calabre  ,  duquel  assez  de  fois  a  esté  parlé  en  ces 
présens  Mémoires  (9).  Tost  fut  le  Roy  adverty 
de  l'arrivée  de  tous  ces  gens  dessus  uommez,  et 


(5)  François  de  Savoie. 

(6)  Jacques  de  Savoie. 

(7i  Du  consentement  de  son  père. 

(S)  Pierre  d'Urfé,  seigneur  d'Urfé,  bailli  du  comtédc 
Forets,  chevalier  de  l'ordre  du  Roi  et  grand-écuyer  de 
France  en  1 'i.S7  ;  il  était  lils  de  Pierre,  seigneur  d'Urfé, 
bailli  (le  Forêts,  prand-niaitre  des  arbalétriers  de  France. 
11  fut  employé  par  le  roi  (Ibarles  VIII  dans  les  guerres 
contie  1  empereur  Jlaiimilieii  I,  et  mourut  le  10  octobre 
lôOS.  C'est  rie  ce  Pierre  d'Urfé  que  descend  l'auteur  du 
roman  rie  l'Astrée. 

;9)  !..  l,ch,  14. 

des  habillemens  en  quoy  estoienl  arrivez  :  si  en- 
tra en  grande  peur  ,  et  envoya  prier  au  duc  de 
Bourgogne,  qu'il  pût  loger  au  chasteau  ,  et  que 
tous  ceux-là  qui  estoient  venus estoieut  ses  mal- 
veillans.  Ledit  duc  en  fut  très-joyeux  ,  et  luy  fit 
faire  son  logis  ,  et  l'asseura  fort  de  n'avoir  nul 
doute. 

ooo 

CHAPITRE    VI. 

Dkyression  sur  Vavantageque  les  bonnes  let- 
tres, et iirincipalemetit  les  histoires^  font  aux 
princes  et  aux  grands  seigneurs. 

C'est  grand'folie  à  un  prince  de  se  soun^.cttre 
a  la  puissance  d'un  autre,  par  espécial  quand 
ils  sont  en  guerre,  où  ils  ont  esté  en  tous  en- 
droits ;  et  est  grand  avantage  aux  princes ,  d'a- 
voir veu  des  histoires  en  leur  jeunesse  :  es- 
quelles  se  voyent  largement  de  telles  assem- 
blées ,  et  de  grandes  fraudes ,  tromperies ,  et 
parjuremens  ,  qu'aucuns  des  anciens  ont  fait 
les  uns  vers  les  autres;  et  pris  et  tuez  ceux  qui 
en  telles  seuretez  s'estoient  fiez.  Il  n'est  pas  dit 
que  tous  en  ayent  usé  :  mais  l'exemple  d  un  est 
assez  pour  en  faire  sages  plusieurs,  et  leur  don- 
ner vouloir  de  se  garder  :  et  est ,  ce  me  semble 
(à  ce  que  j'ay  veu  plusieurs  fois  par  expérience 
de  ce  monde,  où  j'ay  esté  autour  des  princes 
l'espace  de  dix-huit  ans  ou  plus,  ayant  claire 
connoissance  des  plus  grandes  et  secrètes  ma- 
tières, qui  se  soient  traittées  en  ce  royaume  de 
France  et  seigneuries  voisines),  l'un  des  grands 
moyens  de  rendre  un  homme  sage ,  d'avoir  leu 
les  histoires  anciennes ,  et  apprendre  à  se  con- 
duire et  garder  ,  et  entreprendre  sagement  par 
icelles ,  et  par  les  exemples  de  nos  prédéces- 
seurs. Car  nostre  vie  est  si  briève,  qu'elle  ne 
suffit  à  avoir  de  tant  de  choses  expérience.  Joint 
aussi  que  nous  sommes  diminuez  d'aage,  et  que 
la  vie  des  hommes  n'est  si  longue  comme  elle 
souloit,  ny  les  corps  si  puissans.  Semblahleraent 
que  nous  sommes  affoiblis  de  toute  foy  et  loyau- 
té les  uns  envers  les  autres,  et  ne  sçaurois  dire 
par  quel  lien  on  se  puisse  asseurer  les  uns  des 
autres,  et  par  espécial  des  grands  princes,  qui 
sont  assez  enclins  à  leur  volonté  ,  sans  regarder 
autre  raison  :  et  qui  pis  vault,  sont  le  plus  sou- 
vent environnez  de  gens  qui  n'ont  l'œil  à  nulle 
autre  chose  qu'à  complaire  à  leurs  maistres  et 
à  louer  toutes  leurs  œuvres,  soit  bonnes  ou  mau- 
vaises :  et.  si  quelqu'un  se  trouve  qui  veuille 
mieux  faire,  tout  se  trouvera  brouillé. 

Encore  ne  me  puis-je  tenir  de  blasmer  les 


seigneurs  ignorans.  Environ  tous  seigneurs  se 
trouvent  volontiers  quelques  clercs  et  gens  de 
robbes  longues  (comme  raison  est)  et  y  sont  bien 
séans,  quand  ils  sont  bons  :  et  bien  dangereux, 
quand  ils  sont  autres.  A  tous  propos  ont  une  loy 
au  bec,  ou  une  histoire,  et  la  meilleure  qui  se 
puisse  trouver,  se  tourneroit  bien  à  mauvais 
sens;  rnais  les  sages,  et  qui  auroient  lu  ,  n'en 
seroient  jamais  abusez  :  ny  ne  seroient  les  gens 
si  hardis  de  leur  faire  entendre  mensonges.  Et 
croyez  que  Dieu  n'a  point  estably  l'olfice  de  roy 
ny  d'autre  prince,  pour  être  exercé  par  les 
bestes,  ny  par  ceux  qui  par  vaine  gloire  diene  : 
«  Je  ne  suis  pas  clerc,  je  laisse  faire  à  mon  con- 
»  seil,  je  me  fie  en  eux.  »  Et  puis,  sans  assigner 
autre  raison,  s'en  vont  en  leurs  esbats.  S'ils 
avoient  esté  bien  nourris  en  la  jeunesse  ,  leurs 
raisons  seroient  autres,  et  auroient  envie  qu'on 
estimasl  leurs  personnes  et  leurs  vertus.  Je  ne 
veux  point  dire  que  tous  les  princes  se  servent 
de  gens  mal  conditionnez,  mais  bien  la  plupart 
de  ceux  que  j'ay  connus  n'en  ont  pas  tousjours 
esté  desgarnis.  En  temps  de  nécessité  ay-je  bien 
veu  que  les  aucuns  sages  se  sont  bien  sceu  ser- 
vir des  plus  apparens  ,  et  les  chercher  sans  y 
rien  plaindre  :  et  entre  tous  les  princes  dont 
j'ay  eu  la  connoissance,  le  Roy  nostre  maistre  l'a 
le  mieux  sceu  faire,  et  plus  honorer  et  estimer 
les  gens  de  bien  et  de  valeur.  Il  estoit  assez  let- 
tré ;  il  airaoit  à  demander  et  entendre  de  toutes 
choses  ,  et  avoit  le  sens  naturel  parfaitement 
bon  :  lequel  précède  toutes  autres  sciences 
qu'on  sçauroit  apprendre  en  ce  monde  :  cl  tous 
les  livres  qui  en  sont  faits  ne  serviroient  de  rien, 
si  ce  n'esloit  pour  ramener  en  mémoire  les 
choses  passées  :  et  qu'aussi  plus  on  voit  de  cho- 
ses en  un  seul  livre  en  trois  mois,  que  n'en  sçau- 
roient  voir  à  l'œil ,  et  entendre  par  expérience, 
vingt  hommes  derang,vivans  l'un  après  l'autre. 
Ainsi  pour  conclure  cet  article,  me  semble  que 
Dieu  ne  peut  envoyer  plus  grande  playe  en  un 
pays,  que  d'un  prince  peu  entendu  ;  Cfir  de  la 
procèdent  tous  autres  maux.  Piemièrement  en 
vient  division  et  guerre;  car  il  met  tousjours  eu 
main  d'autruy  son  auctorité,  qu'il  devroit  plus 
vouloir  garder  que  nulle  autre  chose;  et  de 
cette  division  procèdent  la  famine  et  mortalité, 
et  les  autres  maux  qui  dépendent  de  la  guerre. 
Or  regardez  doncques,  si  les  subjets  d'un  prince 
ne  se  doivent  point  bien  douloir,  quand  ils 
voyent  ses  en  fans  mal  nourris  (1),  et  entre  mains 
de  cens  mal  conditionnez. 


(1)  Quelques  commentateurs  ont  cru  que  !a  fin  de  »c 
chapitre  faisait  allusion  à  ia  manière  dont  Louis  XI  a 
lait  élever  le  Dauphin  ,  depuis  Charles  VIII. 

CHVPITRE  VII. 

CoJ/nncfif  et  pourquoi/  le  roij  Louis  fut  ar/vstr 
et  enferme  dedans  le  ehastcau  de  Péronne^ 
2)ar  le  duc  de  Bouryoyne. 

Or  vous  avez  oiiy  do  rarri\i''e  do  celte  armée 
de  Bourpiotrne  :  la(|uollo  fut  à  Péronne  presque 
aussi  tost  que  le  Rov  (car  ledit  duc  no  les  eut 
sceu  contraindre  nv  contreniander  à  temps)  ;  car 
jà  bien  a\  aiit  estoiont  on  campairno  ,  quand  la 
venue  du  Roy  se  traitoit,  et  troublèrent  assez 
la  foste  par  les  suspicions  qui  acl\  lurent  après. 
ïoutestbis  ces  deux  princes  commirent  de  leurs 
gens  à  estre  ensemble ,  et  traiter  de  leurs  af- 
faires le  plus  amiablcment  ({uo  faire  se  pourroit, 
et  comme  ils  estoiont  bien  avant  en  besogne,  et 
jà  y  avoiont  esté  par  trois  ou  quatre  jours,  sur- 
vinrent de  très-grandes  nouvelles  et  affaires  de 
Liège,  que  je  vous  diray. 

Le  Roy  ,  en  venant  à  Péronne ,  ne  s'estoit 
point  advisé  qu'il  avoit  envoyé  deux  ambassa- 
deurs à  Liège  ,  pour  les  solliciter  contre  ledit 
duc,  et  noantmoins  lesdits  ambassadeurs  avoient 
si  bien  diligente,  qu'ils  avoient  jà  fait  un  grand 
amas,  et  vinrent  d'emblée  les  Liégeois  prendre 
la  ville  de  Tongres  où  estoiont  l'évesque  de  Liège 
et  le  seigneur  d'Hymborcourt  bien  accompagné, 
jusqucs  à  deux  mille  hommes  et  plus  ;  et  prirent 
ledit  évesque  et  ledit  d'Hymborcourt,  tuèrent 
peu  de  gens,  et  n'en  prirent  nuls  que  ces  deux , 
et  aucuns  particuliers  de  l'évesque.  Les  autres 
s'enfuyrent  ,  laissans  tout  ce  qu'ils  avoient  , 
comme  gens  desccmfits.  Après  cela  lesdits  Lié- 
geois se  mirent  en  chemin  vers  la  cité  de  Liège, 
assise  assez  près  de  ladite  ville  de  Tongres.  En 
chemin  composa  ledit  seigneur  d'Hymbercourt 
avec  un  chevalier,  appelle  messire  Guillaume 
de  Ville  I  ,  autrement  dit  en  françois  le  Sau- 
vage. Codit  che\ aller  sauva  ledit  d'Hymber- 
court ,  craignant  que  ce  fol  peuple  ne  le  tuast , 
et  retint  sa  foy ,  qu'il  ne  tarda  guères  ;  car  peu 
après  il  fut  tué  luy-mesme.  Ce  peuple  estoit  fort 
joyeux  de  la  prise  de  leur  éves([ue,  le  seigneur 
de  Liét:e.  Ils  avoient  en  haine  plusieurs  cha- 
noines (|u'ils  avoient  pris  ce  jour,  et  a  la  pre- 
mière repue,  en  tueront  cin(i  ou  six.  Entre  les 
autres  en  y  avoit  un,  appelle  maistrc  Robert  (2), 
fort  privé  dudit  éves(iue  ,  ((ue  plusieurs  fois  j'a- 
voys  \eu  armé  de  toutes  pièces  après  sou  mais- 

(1  /  Il  csl  iiommr  flans  V Histoire  de  Liège  de  Suffridtis 
Pftrus.  Jraii  rie  Vildc  ;  il  Ho\\.  \n6\(\{  do  la  ville  de 
Lic'gc  n  sei«nfurde  llantpernc. 

(i)  Knbcit  do  Moriame/.  ,  nrrhidiacre  de  IVglise  de 
Lié«e. 


tre;  car  telle  est  l'usance  des  prélats  d'Alle- 
magne. Ils  tuèrent  ledit  maistre  Robert,  présent 
ledit  évesque,  et  en  liront  plusieurs  pièces,  qu'ils 
se  jettoient  à  la  teste  l'un  de  l'autre,  par  grande 
dérision. 

Avant  qu'ils  eussent  fait  sept  ou  huit  lieues  , 
qu'ils  avoient  à  faire,  ils  tuèrent  jusques à  seize 
personnes,  chanoines,  ou  autres  gens  de  bien, 
quasi  tous  serviteurs  dudit  évesque.  Faisans  ces 
œuvres,  laschèrent  aucuns  Bourguignons:  car 
jà  sentoient  le  traité  de  paix  eucommencé  ,  et 
eussent  esté  contraints  de  dire  que  ce  n'estoit 
que  contre  leur  évesque,  lequel  ils  menèrent 
prisonnier  en  leur  cité.  Les  fuyans,  dont  j'ay 
parlé ,  effrajoieut  fort  tout  le  quartier  par  où 
ils  passoient ,  et  vinrent  tost  ces  nouvelles  au 
duc.  Les  uns  disoient  que  tout  estoit  mort ,  les 
autres  le  contraire.  De  telles  matières  ne  vient 
point  volontiers  un  message  seul  :  mais  en  vin- 
rent aucuns  ,  qui  avoient  veu  habiller  ces  cha- 
noines ,  qui  cuidoient  que  ledit  évesque  fust  de 
ce  nombre ,  et  ledit  seigneur  d'Hymbercourt , 
et  que  tout  le  demeurant  fut  mort:  et  certi- 
fioient  avoir  veu  les  ambassadeurs  du  roy  en 
cette  compagnie,  et  les  nommoient.  Et  fut  conté 
tout  cecy  audit  duc ,  qui  soudainement  y  ajousta 
foy,  et  entra  en  une  grande  colère,  disant  que 
le  Roy  estoit  venu  là  pour  le  tromper  :  et  sou- 
dainement envoya  fermer  les  portes  de  la  ville 
et  du  chasteau ,  et  fit  semer  une  assez  mauvaise 
raison  ,  c'estoit  qu'on  le  faisoit  pour  une  boëte 
qui  estoit  perdue ,  ou  il  y  avoit  de  bonnes  bagues 
et  de  l'argent.  Le  Roy  qui  se  vid  enfermé  en  ce 
chasteau  (qui  est  petit)  et  force  archers  à  la 
porte  ,  n'estoit  point  sans  doute  (3):  et  se  voyoit 
logé  rasibus  d'une  grosse  tour,  où  un  comte  de 
Vermandois  (4)  fit  mourir  un  sien  prédécesseur 
roy  de  France.  Pour  lors  estoye  encoreavec  ledit 
duc,  et  le  servoyc  de  chambellan,  et  couchoye 
en  sa  chambre  ({uand  je  vouloys  :  car  tel  estoit 
l'usance  de  cotte  maison. 

Ledit  duc  quand  il  vid  les  portos  fermées,  fit 
saillir  les  gens  de  sa  chambre,  et  dit  à  aucuns 
que  nous  estions,  que  le  Roy  estoit  venu  là  pour 
le  trahir,  et  qu'il  avoit  dissimulé  ladite  venue 
de  toute  sa  puissance,  et  qu'elle  s'estoit  faite 
contre  son  vouloir:  et  va  conter  ses  nouvelles 
de  Liège ,  et  comme  le  Roy  l'avoit  fait  conduire 
par  ses  ambassadeurs  :  et  comme  tous  ses  gens 
avoient  esté  tuez  ,  et  estoit  terriblement  esmeu 
contre  le  Roy,  et  le  menaçoit  fort  :  et  croy  vé- 

(3)  Doute,  inquiétude. 

(4)  Heibeil  ,  comte  de  Vermandois,  après  avoir  rc- 
Icnii  pendant  quatre  ans  le  roi  Charlcs-le-Simplc  pii- 
siinnier  dans  la  tour  de  Péronne,  le  mit  à  mort  ert 
92f. 

ritablemeiit  que ,  si  à  cette  heure  là  il  eut  trouvé 
ceux  à  qui  il  s'addressoit ,  prests  à  le  conforter 
ou  conseiller  de  faire  au  Roy  une  mauvaise 
compagnie,  il  eut  esté  ainsi  fait:  et  pour  le 
moins  eut  esté  mis  en  cette  grosse  tour  (1).  Avec 
moy  n'y  avoit  à  ces  paroles  que  deux  valets-de- 
chambre  ,  l'un  appelle  Charles  de  Visen  ,  natif 
de  Dijon,  homme  hoimeste  ,  et  qui  avoit  grand 
crédit  avec  son  maistre.  Nous  n'aigrismcs  rien, 
nous  adoucismes  à  notre  pouvoir.  Tost  après  tint 
aucunes  de  ces  paroles  à  plusieurs  ,  et  coururent 
par  toute  la  ville  ,  jusques  en  la  chambre  où  es- 
toit  le  Roy  ,  lequel  fut  fort  effrayé  :  et  si  estoit 
généralement  chacun,  voyant  grande  apparence 
de  mal ,  et  regardant  quantes  choses  y  a  à  consi- 
dérer, pour  pacifier  un  différend  ,  quand  il  est 
commencé  entre  si  grands  princes,  et  les  er- 
reurs qu'ils  tirent  tous  deux  de  n'advertir  leurs 
serviteurs  ,  qui  estoient  loin  d'eux  ,  empeschez 
pour  leurs  affaires ,  et  ce  qui  soudainement  en 
cuida  advenir. 


CHAPITRE  VIII. 

Disgression  sur  ce  que  quand  deux  grands 
princes  s'entrevoyent  pour  cuider  appaiser 
différends,  telle  vue  est  plus  dommageable 
que  profitable. 


Grand  folie  esta  deux  grands  princes,  qui  sont 
comme  esgaux  en  puissance ,  de  s'entrevoir,  si- 
non qu'ils  fussent  en  grande  jeunesse,  qui  est  le 
temps  qu'ils  n'ont  autres  pensées  qu'à  leurs  plai- 
sirs; mais  depuis  le  temps  que  l'envie  leur  est 
venue  d'accroistre  les  uns  sur  les  autres,  encore 
qu'il  n'y  eût  nul  péril  de  personnes  (ce  qui  est 
presque  impossible)  si  accroist  leur  malveillance 
et  leur  envie.  Parquoy  vaudroit  mieux  qu'ils  pa- 
cifiassent leurs  différends  par  sages  et  bons  ser- 
viteurs, comme  jay  dit  ailleurs  plus  au  long  en 
ces  Mémoires;  mais  encore  en  veux -je  dire 
quelques  expériences  que  j'ay  vues  et  sceués  de 
mon  temps. 

Peu  d'années  après  que  nostre  Roy  fut  cou- 
ronné et  avant  le  Bien  Public ,  se  fit  une  veuë 
du  roy  de  France  et  du  roy  de  Castille  (2),  qui 
sont  les  plus  alliez  princes  qui  soient  en  la  chres- 

tienté  ;  car  ils  sont  alliez  de  roy  à  roy,  et  de 
royaume  à  royaume ,  et  d'homme  à  homme  ,  et 
obligez  sur  grandes  malédictions  de  les  bien 
garder.  A  cette  veuë  vint  le  roy  Henry  de  Cas- 
tille, bien  accompagné  jusques  à  Fontarabie, 
et  le  Roy  estoit  à  Saint-.lean-de-Luz,  qui  est  à 
quatre  iieues;  chacun  estoit  aux  confins  de  son 
royaume.  Je  n'y  estois  pas ,  mais  le  Roy  m'en 
a  conté,  et  monseigeur  du  I-au.  Aussi  m'en  a 
esté  dit  en  Castille  par  aucuns  seigneurs,  qui 
y  estoient  avec  le  roy  de  Castille  :  et  y  estoient 
le  grand-maistre  de  Sainct-Jacques  et  i'arche- 
vesque  de  Tolède  ,  les  plus  grands  de  Castille 
pour  lors.  Aussi  y  estoit  le  comte  de  Lodesme, 
son  mignon,  en  grand  triomphe;  et  toute  sa 
garde ,  qui   estoient  quelques  trois  cens  che- 
vaux de   Maures    de  Grenade,  dont  il  y  en 
avoit  plusieurs  négrins.   Vray  est  que  le  roy 
Henry  valoit  peu  de  sa  personne,  et  donnoit 
tout  son  héritage ,  ou  se  le  laissoit  oster  à  qui 
le  vouloit  ou  pouvoit  prendre.  Nostre  roy  estoit 
aussi  fort  accompagné ,  comme  avez  veu  qu'il 
en  avoit  bien  coustume,  et  parespécialsa  garde 
estoit  belle:  à  cette  veuë  se  trouva  la  reyned'Ar- 
ranon,  pour  quelque  différend  qu'elle  avoit  avec 
le  roy  de  Castille,  pour  Estelle  et  quelques  autres 
places  assises  en  Navarre.  De  ce  différend  fut  le 
Roy  juge. 

Pour  continuer  ce  propos,  que  la  veue  des 
grands  princes  n'est  point  nécessaire  :  ces  deux 
icy  n'avoient  jamais  eu  différend ,  ny  rien  a  dé- 
partir, et  se  virent  une  fois  ou  deux  seulement, 
sur  le  bord  de  la  rivière  qui  départ  les  deux 
royaumes ,  à  l'endroit  d'un  petit  chasteau  ap- 
pelle Heurtebise  :  et  passa  le  roy  de  Castille  du 
costé  deçà  (3)  :  ils  n'arrestèrent  guère ,  ils  ne  se 
goustèrent  pas  fort  ;  mais  par  espéclal  connut 
nostre  Roy  que  le  roy  de  Castille  ne  pouvoit 
guères ,  sinon  autant  qu'il  plaisoit  à  ce  grand- 
inaistre  de  Sainct-Jacques  et  à  cet  archevesque 
de  Tolède.  Parquoy  le  Roy  chercha  leur  ac- 
cointance,  et  vinrent  devers  luy  à  Sainct-Jehan- 
de-Luz;  et  prit  grande  intelligence  et  amitié 
avec  eux,  et  peu  estima  leur  Roy.  La  pluspart 
des  gens  des  deux  roys  estoient  logez  à  Rayonne, 
qui  d'entrée  se  battirent  très-bien,  quelque  al- 
liance qu'il  y  eust;  aussi  sont-ce  langues  diffé- 
rentes. Le  comte  de  Lodesme  passa  la  rivière 
en  un  batteau,  dont  la  voile  estoit  de  drap  d'or; 


(i)  La  violence  faite  par  le  duc  de  Bourgogne  au  roi 
de  France  fut  considérée  comme  un  crime  de  lèze-ma- 
jesté  dans  un  procès  intenté  en  1478  à  la  mémoire  de 
Charles-le,  Téméraire. 

(2)  L'entrevue  dont  parie  Comines  eut  lieuenl'i62, 
cn(re  Louis  XI  et  Henri  IV  roi  de  Castille,  sur  la  rive 


française  de  la  Bidassoa.  Elle  avait  pour  but  de  réta- 
blir l'harmonie  troublée  un  instant  par  la  décision  do 
Louis  XI  en  faveur  de  Juau  II,  roi  d'Arragon.  au  sujet 
de  la  jSavarre. 

(3)  C'est-à-dire  sur  la  rive  française  de  la  Bidassoa 
où  se  rendit  Henri  IV.  recoiniaissant  ainsi  la  supériorité 
de  Louis  XL 

et  avoit  des  brodequins  fort  chargez  de  pierre- 
ries; et  vint  vers  le  Roy.  Toutesfois  il  n'estoit 
piis  ^ray  comte,  mais  avoit  lariiomoiit  biens,  et 
depuis  je  l'ay  veu  duc  d'Albouru ,  et  tenir  urande 
terre  en  Castille.  Aussi  se  dressoient  moqueries 
entixî  ces  deux  nations  si  alliées.  Le  roy  de  Cas- 
tille estoit  laid ,  et  ses  habillemens  déplaisans 
aux  riiuu'ois  ,  qui  s'en  moquèrent.  INostre  Roy 
s'iwbilloit  fort  court,  et  si  mal  que  pis  ne  pou- 
voit,  et  assez  mauvtiis  drap  portoit  aueunestbis, 
et  un  mauvais  chapeau,  différent  des  autres, 
et  une  iniai;e  de  plomb  dessus.  Les  Castillans 
s'en  mo([uoient  et  disoient  que  c'estoit  par  chi- 
cheté.  Kn  effet  ainsi  se  départit  cette  assemblée 
pleine  de  nioquerie  et  de  pique.  Oncques  puis 
ces  deux  roys  ne  s'entr'aynièrent  ;  et  se  dressa  de 
grands  brouillis  entre  les  serviteurs  du  roy  de 
Castille,  qui  ont  duré  jusques  à  sa  mort,  et  long- 
temps après  :  et  l'ay  veu  le  plus  pauvre  roy, 
abandonné  de  ses  serviteurs,  que  je  vis  jamais. 
La  reyne  d"Arragon  se  doulut  de  la  sentence  que 
le  Roy  donna  au  profit  du  roy  de  Castille.  Elle 
en  eut  le  Roy  en  grande  hayne,  et  le  roy  d'Ar- 
ragon  aussi  :  combien  qu'un  peu  s'aydèrent  de 
luy  contre  ceux  de  Barcelonne  en  leur  néces- 
site: toutesfois  peu  dura  cette  amitié,  et  y  eut 
dure  guerre  entre  le  Roy  et  le  roy  d'Arragon, 
plus  de  seize  ans  ,  et  encore  dure  ce  différend. 

Il  faut  parler  d'autres.  Le  duc  de  Bourgogne 
Charles  s'est  depuis  veu ,  à  sa  grande  requeste, 
avec  l'empereur  Frédéric  (1),  qui  encore  est  vi- 
vant, et  y  fit  merveilleuse  despence  pour  mons- 
trer  son  triomphe;  ils  traitterent  de  plusieurs 
choses  à  Trêves  où  cette  veuë  se  lit ,  et  entre 
autres  choses,  du  mariage  de  leurs  enfans,  qui 
depuis  est  adveiui.  Comme  ils  eurent  esté  plu- 
sieurs jours  ensemble,  TEmpereur  s'en  alla  sans 
dire  adieu  ,  à  la  grand'honte  et  folie  dudit  duc. 
Oncques  puis  ne  s'entr'aymèrent,  ny  eux ,  ny 
leurs  gens.  Les  Allemands  mesprisoient  la  pompe 
et  parole  dudit  duc,  l'attribuant  à  orgueil;  les 
RouriiiiiL:n(>ns  méprisoieut  la  petite  compagnie 
de  l'Empereur  et  les  pauvres  habillemens.  tant 
se  démena  la  (jueslion  ,  que  la  guerre  qui  fut  à 
iNuz(2)  en  advint. 

Je  vis  aussi  ledit  duc  de  Bourgogne  se  voir  à 
Sainct-Paul  en  Artois,  avec  le  roy  Edouard 
d'Aniileterre  3  ,  dont  il  avoit  épousé  la  sœur  ,  et 
estniciit  frères  d'ordre;  ils  furent  deux  jours  en- 
semble.   Les  serviteurs  du   Roy  estoient  fort 

(1)  Fri'diTic  III.  rmporpur.  csi  niorl  on1'»T3:  la  ré- 
dartinn  fie  rette  partie  des  mémoires  est  donc  anléricure 
a  relie  (époque. 

(2)  Ou  Nu;  s .  peiiie  ville  sur  l'Kriip,  vers  la  rive  oeei- 
denlale  du  lUiiii .  dans  larrhevfVhé  de  Cologne ,  peu 
•  lnijjnre  (K'  I>u>!M'ld(>Tf 


bandez.  Les  deux  parties  se  plaignoient  audit 
duc.  II  presta  l'oreille  aux  uns  plus  qu'aux 
autres,  dont  leur  haine  s'accreut.  Toutesfois  il 
ayda  audit  Roy  à  recouvrer  son  royaume ,  et 
luy  bailla  gens,  argent  et  navires;  car  il  eu 
estoit  chassé  par  le  comte  de  Warvich.  Et  non- 
obstant ce  service  (dont  il  recouvra  ledit 
royaume)  jamais  depuis  ils  ne  s'entr'aymèrent, 
ny  ne  dirent  bien  l'un  de  l'autre. 

Je  vis  venir  vers  ledit  duc  le  comte  Palatin 
du  Rhin  (4)  pour  le  voir.  Il  fut  plusieurs  jours  à 
Bruxelles,  fort  festoyé,  recueilly ,  honoré,  et 
logé  en  chambres  richement  tendues.  Les  gens 
dudit  duc  disoient  que  ces  Allemands  estoient 
ords  ,  et  qu'ils  jettoient  leurs  housseaux  sur  ses 
licts  si  richement  parez ,  et  qu'ils  n'estoient 
point  honnestes  comme  nous,  et  l'estimèrent 
moins  qu'avant  le  connoistre  :  et  les  Allemands, 
comnie  envieux  ,  parloient  et  médisoient  de 
cette  grande  pompe.  En  effet  oncques  puis  ne 
s'aymèrent ,  ny  ne  firent  service  l'un  à  l'autre. 

Je  vis  aussi  venir  vers  ledit  duc,  le  duc  Si- 
gismoud  d'Autriche  (5),  qui  luy  vendit  la  comté 
de  Ferrette ,  assise  près  la  comté  de  Bourgogne, 
cent  mille  florins  d'or ,  pour  ce  qu'il  ne  lapou- 
voit  deffendre  des  Suisses.  Ces  deux  seigneurs 
ne  plurent  guères  l'un  à  l'autre  :  et  depuis  se 
pacifia  ce  duc  de  Sigismond  avec  les  Suisses  ,  et 
osta  audit  duc  ladite  comté  de  Ferrette,  et  re- 
tint son  argent  ;  et  en  advindrent  des  maux  infi- 
nis audit  duc  de  Bourgogne.  Eu  ce  temps  propre 
y  vint  le  comte  de  AYarvich,  qui  oncques  puis 
semblablement  ne  fut  ami  du  duc  de  Bourgogne, 
ny  ledit  duc  le  sien. 

Je  me  trouvay  présent  à  l'assemblée  qui  se  fit 
au  lieu  de  Pecquiny  près  la  ville  d'Amiens, 
entre  nostre  Roy  et  le  roy  Edouard  d'Angle- 
terre :  et  en  parleray  plus  au  long  où  il  servira. 
Il  se  tint  bien  peu  de  choses  entr'eux  qui  y  fu- 
rent promises  :  ils  besongnèrent  en  dissimula- 
tion. Vray  est  qu'ils  n'eurent  plus  de  guerre 
(aussi  la  mer  estoit  entre  eux  deux),  mais  par- 
faite amitié  n'y  eust-il  jamais.  Et  pour  conclu- 
sion ,  me  semble  que  les  grands  princes  ne  se 
doivent  jamais  voir,  s'ils  veulent  demeurer  amis, 
comme  je  l'ay  dit  :  et  voicy  les  occasions  qui 
font  les  troubles.  Les  serviteurs  ne  se  peuvent 
tenir  de  parler  de  choses  passées.  Les  uns  ou  les 
autres  le  prennent  en  dépit.  Il  ne  peut  estre  que 
les  gens  ou  le  train  de  l'un  ne  soit  mieux  accous- 

(3)  L'enlrevue  d'Edouard,  roi  d' Angleterre,  et  du 
duc  de  Bourgogne,  eut  lieu  en  janvier  liTO. 

(i)  Cette  entrevue  avec  Philippe  ,  comte  palatin,  eut 
lieu  le  10  février  lifiO. 

(.■))  EnriOO. 


MÉMOIBES   DE    PHILIPPE    DE   COMIiNES.    [1468] 


43 


tré  que  celui  de  l'autre,  dont  s'engendrent  des 
moqueries ,  qui  sont  clioses  qui  déplaisent  mer- 
veilleusement à  ceux  qui  sont  moquez.  Et  quand 
ce  sont  deux  nations  différentes ,  leurs  langages 
et  liabillemens  sont  différens ,  et  ce  qui  plaist  à 
l'un  ne  plaist  pas  à  l'autre.  Des  deux  princes 
il  advient  souvent  que  l'un  a  le  personnage  plus 
honneste  et  plus  agréable  aux  gens  que  l'autre , 
dont  il  a  gloire  et  prend  plaisir  qu'on  le  loue, 
et  ne  se  fait  point  cela  sans  blasmer  l'autre.  Les 
premiers  jours  qu'ils  se  sont  départis,  tous  qes 
bons  contes  se  disent  à  l'oreille ,  et  bas  ;  et 
après  par  accousturaance ,  inadvertence  et  con- 
tinuation ,  s'en  parle  en  disnant ,  en  souppant , 
et  puis  est  rapporté  des  deux  costez.  Car  peu 
de  choses  y  a  secrettes  en  ce  monde ,  par  espé- 
cial  de  celles  qui  sont  dites.  Tcy  sont  parties  de 
mes  raisons ,  que  j'ay  veues  et  sceues ,  touchant 
ce  propos  de  dessus. 


CHAPITRE  IX. 

Comment  le  Roy  renonça  a  V alliance  des  Lié- 
geois^ pour  sortir  hors  du  chasteau  de  Pé- 
ronne. 

J'ay  beaucoup  mis  avant  que  retourner  à  mon 
propos  de  l'arrest,  en  quoy  estimoit  le  Roy  estre 
àPéronne,  dont  j'ay  parlé  cy -devant,  et  en 
suis  sailly  pour  dire  mon  advis  aux  princes ,  de 
telles  assemblées.  Ces  portes  ainsi  fermées  et 
gardées  par  ceux  qui  y  estoient  commis,  furent 
ainsi  deux  ou  trois  jours  :  et  cependant  ledit  duc 
de  Rourgogne  ne  vit  point  le  Roy,  n'y  n'en- 
troit  des  gens  du  Roy  au  chasteau,  ({ue  peu,  et 
par  le  guichet  de  la  porte.  Psuls  des  gens  dudit 
seigneur  ne  furent  ostez  d'auprès  de  luy ,  mais 
peu ,  ou  nuls  de  ceux  du  duc  alloient  parler  à 
luy,  ny  en  sa  chambre,  au  moins  de  ceux  qui 
avoient  aucune  authorité  avec  luy.  Le  premier 
jour  ce  fut  tout  effroy  et  murmure  par  la  vil}e. 
Le  second  jour  ledit  duc  fut  un  peu  refroidy  ;  il 
tint  conseil  la  pluspart  du  jour  et  partie  de  la 
nuict.  Le  Roy  faisoit  parler  à  tous  ceux  qu'il 
pouvoit  penser  qui  luy  pourroient  aider ,  et  ne 
i'ailloit  pas  à  promettre,  et  ordonna  distribuer 
quinze  mille  escus  d'or  ;  mais  celuy  qui  en  eut 
la  charge  en  retint  une  partie  et  s'en  acquita 
mal ,  comme  le  Roy  sceut  depuis.  Le  Roy  crai- 


(1)  Livre  2,  cliap.  5, 

(2)  On  a  pensé  que  cet  ami  pouvait  bien  être  Philippe 
de  Comines  lui-même,  qui  n'a  pas  osé  avouer  sa 
propre  trahison.    Telle    est    l'opinion    fie    Godefroy , 


gnoit  fort  ceux  qui  autresfois  l'ayoient  servi , 
lesquels  estoient  venus  avec  cette  armée  fie 
Rourgogne,  dont  j'ay  parlé  (1),  qui  jà  se  di- 
soient au  duc  de  Normandie,  son  frère.  A  ce 
conseil ,  dont  j'ay  parlé  ,  y  eust  plusieurs  opi- 
nions :  la  pluspart  disoient  que  la  seureté  qu'a- 
voit  le  Roy,  luy  fust  gardée,  veu  qu'il  accor- 
doit  assez  la  paix  en  la  forme  qu'elle  avoit  esté 
couchée  par  escript.  Autres  vouloient  sa  prise 
rondement ,  sans  cérémonie.  Aucuns  autres  di- 
soient qu'à  diligence  on  fist  venir  monseigneur 
de  Normandie,  son  frère,  et  qu'on  fist  une  paix 
bien  avantageuse  pour  tous  les  princes  deFrance. 
Et  sembloit  bien  à  ceux  qui  faisoient  cette  ou- 
verture ,  que  si  elje  s'accordoit ,  le  Roy  seroit 
restrainct,  et  qu'on   lui  bailleroit  gardes,  et 
qu'un  si  grand  seigneur  pris,  ne  se  délivre  ja- 
mais ,  ou  à  peine ,  quand  on  luy  a  fait  si  grande 
offense.  Et  furent  les  choses  si  près ,  que  je  vis 
un  homiDC  housse  et  prest  à  partir,  qui  jà  avoit 
plusieurs  lettres  addressantes  à  monseigneur  de 
Normandie ,  estant  en  Rretagne ,  et  n'attendoit 
que  les  lettres  du  duc;  toutesfois  cecy  fut  rompu. 
Le  Roy  fit  faire  des  ouvertures ,  et  offrir  de 
bailler  en  ostages  le  duc  de  Rourbon  et  le  car- 
dinal sou  frère,  le  connestable  et  plusieurs 
autres  ,  et  qu'après  la  paix  conclue ,  ils  pust  re- 
tourner jusques  à  Compiègne ,  et  qu'incontinent 
il  feroit  que  les  Liégeois  répureroient  tout  ou  se 
déclareroient  contr'eux.  Ceux  que  le  Roy  nom- 
moit  pour  estre  ostages ,   s'offroient  fort ,  au 
moins  eu  public.  Je  ue  sçai  s'ils  disoient  ainsi 
à  part ,  je  me  doute  que  non.  Et  à  la  vérité ,  je 
croy  qu'il  les  y  eust  laissez,  et  qu'il  ne  fust  pas 
revenu. 

Ceste nuict ,  qui  fut  la  tierce,  ledit  duc.  ne  se 
dépouilla  oncques,  seulement  se  coucha  par  deui: 
ou  trois  fois  sur  son  lit ,  et  puis  se  pourmenoit  : 
(car  telle  estoit  sa  façon  ,  quand  il  estoit  trou- 
blé). Je  couchay  cette  nuict  en  sa  chambre,  et 
me  pourraenay  avec  luy  par  plusieurs  fois.  Sur 
le  matin  se  trouva  en  plus  grande  colère  que^ 
jamais  ,  en  usant  de  menaces,  et  prest  à  exé- 
cuter grand'chose.  Toutesfois  il  sej-éduisit  eu. 
sorte ,  que  si  le  Roy  juroit  la  paix  et  vouloit  al- 
ler avec  luy  à  Liège,  pour  lui  aider  à  venger, 
monseigneur  de  Liège  qui  estoit  son  proche  pa-. 
rent ,  il  se  contenteroit  :  et  soudainement  partit 
pour  aller  en  la  chambre  du  Roy ,  et  luy  porter 
ces  paroles.  Le  Roy  eut  quelque  ami  (2)  qui  l'en 
advertit,  l'asseurant  de    n"avoir  nul  mal  s'il 


adoptée  par  Lenglet-Dufrenoy  ;  il  se  fonde  sur  les 
paroles  de  Comines  lui-même  (même  chap.,  vers  la 
fin)  et  sur  les  lettres-patentes  de  Louis  XI  (  Preuves  de 
Philippe  de  Comines ,  éd.  Lenglet-Dufresnoy,  tome  IV, 

accordoit  ces  deux  poincts  ,  mais  que  en  faisant 
le  contraire ,  il  se  niettoit  en  si  ^rand  péril,  que 
nul  plus  urand  ne  luv  pnurroit  advenir. 

Comme  le  duc  arriva  en  sa  présence,  la  voix 
luy  trcmbloit,  tant  il  estoit  csmù  et  prest  de 
se  courroucer.  Il  lit  humble  contenance  de  corps, 
mais  sa  ireste  et  parole  estoient  aspres,  deman- 
dant au  Roy  s'il  vouloit  tenir  le  traité  de  paix 
qui  aNoit  esté  eseript  et  accordé,  et  si  ainsi  le 
vouloit  jurer  ;  et  le  Uoy  lui  respondit  que  ouy. 
A  la  vérité  il  n'y  avoit  rien  esté  renouvelle  de 
ce  qui  avoit  esté  fait  devant  Paris,  touchant  le 
dnc  de  Hourgoizne,  ou  peu  du  moins:  et  tou- 
fhant  le  duc  de  Normaiulic,  luy  estoit  amendé 
heauconp;  car  il  estoit  dit  qu'il  renonceroit  à 
la  duché  de  Normaiulie  ,  et  auroit  Champagne 
et  Brie ,  et  autres  pièces  voisines  ,  pour  son  par- 
tafre.  Après  lui  demanda  ledit  duc  s'il  ne  vou- 
loit point  venir  avec  luy  à  Liège ,  pour  aider  à 
revancher  la  trahison  que  les  Liégeois  luy 
avoient  laite,  à  cause  de  luy  et  de  sa  venue  ;  et 
aussi  il  luy  dit  la  prochaineté  du  lignage,  qui 
estoit  entre  le  Roy  et  l'évesque  de  Liège  (car 
il  estoit  de  la  maison  de  Rourhon).  A  ces  pa- 
roles le  Roy  respondit  que  ouy  ,  mais  que  la  paix 
fust  jurée  :  ce  qu'il  désiroit)  qu'il  estoit  content 
d'aller  avec  luy  à  Liège,  et  d'y  mener  des  gens, 
en  si  petit  ou  si  grand  nombre  que  bon  luy  sem- 
bleroit.  Ces  paroles  éjouirent  fort  ledit  duc  ,  et 
incontinent  fut  apporté  ledit  traitté  de  paix  (1): 
et  fut  tirée  des  coffres  du  Roy  la  vraye  croix, 
que  sainct  Charlemagne  portoit ,  qui  s'appelle  la 
Croix  de  Victoire^  et  jurèrent  la  paix,  et  tan- 
tost  furent  sonnées  les  cloches  par  la  ville  :  et 
tout  le  monde  fut  fort  éjouy.  Autresfois  a  plu  au 
Roy  me  faire  cet  honneur  de  dire ,  que  j'avois 
bien  servy  à  cette  pacification.  Incontinent  es- 
crivit  ledit  duc  en  Bretagne  ces  nouvelles,  et 
envoya  le  double  du  traitté,  par  lequel  ne  se 
dt\joignoit,  ni  se  délioit  d'eux  ;  et  si  avoit  ledit 
monseigneur  Charles  partage  bon ,  veu  le  traitté 
qu'ils  a\oient  fait  peu  avant  en  Bretagne,  par 
lequel  ne  luy  demeuroit  ({u'une  pension,  comme 
a>ez  oui  dire. 


o: 


clciixièmc  parlic  ,  paRC  130) .  flans  lesquelles  le  Roi  dé- 
rlareque  Comines  a  servi  .t  la  ilclivrarice  de  sa  persuiitie. 
<;es  preuves  ne  nous  semblent  pas  suflisanles  pour  aeeu- 
ser  (ioniines  <i  a\nir  vendu  a  Louis  XI  le  secret  de  son 
ninllre.  |»eul-(^lre  n'av.iji-l|  fnit  fpi'adoiifjr  la  colère  de 
Charle«  .   i(    i.oui^  XI  .  (jui  avait  déjà  jelc*  les  yeux  sur 

CHAPITRE  X. 

Comment  le  Roy  accompofjim  le  duc  de  Bonr- 
f/ogne,  faisant  la  (juerre  aux  Liégeois  ^i)ar- 
avant  ses  alliez. 

Après  que  cette  paix  fut  ainsi  conclue  ,  le 
lendemain  partirent  le  Roy  et  le  duc  ,  et  tirè- 
rent vers  Cambray,  et  de  là  au  pays  de  Liège  : 
c'estoit  à  l'entrée  de  l'hyver ,  et  le  tems'estoit 
très-mauvais.  Le  Roy  avoit  avec  luy  les  Escos- 
sois  de  sa  garde,  et  gens-d'armes  peu  ,  mais  il 
fit  venir  jusqu'à  trois  cens  hommes-d'armes. 
L'armée  dudit  duc  estoit  en  deux  parties  : 
l'une  mcnoit  le  mareschal  de  Bourgogne , 
(  dont  vous  avez  ouy  parier  cy-dessus  )  et  y 
estoient  tous  les  Rourguignons,  et  ces  seigneurs 
de  Savoye  ,  dont  vous  avez  ouy  parler  ,  et  avec 
eux  grand  nombre  de  gens  du  paysdeHainault, 
de  Luxembourg  ,  de  Namur  et  de  Limbourg. 
L'autre  partie  estoit  avec  ledit  duc.  Et  appro- 
chans  de  la  cité  de  Liège,  se  tint  ung  conseil , 
présent  le  duc  ,  où  aucuns  advisérent  qu'il  se- 
roit  bon  de  renvoyer  une  partie  de  l'armée,  veu 
que  cette  cité  avoit  les  portes  et  les  murailles 
rasées  dès  l'an  précédent ,  et  que  nul  costé  n'a- 
voit  espérance  de  secours,  et  aussi  que  le  Roy 
estoit  là  en  personne  contr'eux  ,  lequel  ouvroit 
aucuns  partis  pour  eux,  presque  tels  qu'on  les 
demandoit. 

Cette  opinion  ne  plût  pas  au  duc  ,  dont  bien 
luy  prit  ;  car  jamais  homme  ne  fut  si  près  de 
perdre  le  tout.  Et  la  suspicion  qu'il  avoit  du 
Roy  ,  luy  fit  choisir  ce  snge  party  :  et  estoit 
très  mal  avisé  à  ceux  qui  en  parloient  ,  de  pen- 
ser estre  trop  forts.  C'estoit  une  grande  es- 
pèce d'orgueil  ou  de  folie.  Et  maintesfois  j'ay 
ouy  dételles  opinions  (et  le  font  aucunesfoisles 
capitaines ,  pour  estre  estimés  de  hardiesse  ,  ou 
pour  n'avoir  assez  de  connoissance  de  ce  qu'ils 
ont  à  faire  ) ,  mais  quand  les  princes  sont  sages 
ils  ne  s'y  arrestent  point.  Cet  article  enteiuloit 
bien  le  Roy  nostre  maistre  (à  qui  Dieu  fasse 
pardon  ) ,  car  il  estoit  tardif  et  craintif  à  entre- 
prendre; mais  à  ce  qu'il  entreprenoit,  il  y  pour- 
voyoit  si  bien ,  qu'à  grand'peine  eust-il  sceu 
faillir  à  estre  le  plus  fort ,  et  que  la  maistrise  ne 
lui  en  fût  demeurée. 

Aiusi  fust  ordonné   que  ledit  mareschal  de 


lui,  s'est  enijiressé  de  reconnaître  et  de  proclamer  ce 
service.  Il  n'est  pas  crojalilc  que  Comines,  sans  y  être 
oblijié,  nous  ail  mis  Ini-mènie  sur  la  trace  d'un  fait  peu 
favorahle  à  sa  renommée. 

(1,  Traité  de  IVronne  ,  conclu  le  14  octobre  1468  ,  fi, 
couliinié  ijevani  Liège. 

Bourgogne,  et  tous  ceux  dont  j'ay  parlé,  qui 
estoient  en  sa  compagnie,  iroient  loger  en  la- 
dite cité  ,  et  si  on  la  leur  refusoit ,  ils  y  entre- 
roient  par  force,  s'ils  pouvoient;  car  jà  y  avoit 
gens  de  la  cité,  allans  et  venans  pour  appointer, 
et  vinrent  les  dessusdits  à  Namur ,  et  le  lende- 
main le  Roy  et  le  due  y  arrivèrent,  et  les  autres 
en  partirent.  Approchaus  de  la  cité ,  ce  fol  peu- 
ple saillit  au  devant  d'eux  ,  et  aisément  fut  dé- 
confit ,  au  moins  un  bon  nombre  ;  le  demeurant 
se  retira,  et  eschappa  leur  évesque,  lequel  vint 
devers  nous.  Il  y  avoit  un  légat  du  Pape  (i)  en- 
voyé pour  pacifier  et  connoistre  du  différend  de 
l'évesque  et  du  peuple  ;  car  tousjours  estoit  en 
sentence  d'excommuniment ,  pour  les  offenses 
et  raisons  devant  dites.  Cedit  légat,  excédant  sa 
puissance,  et  sur  espérance  de  soy  faire  évesque 
de  la  cité  ,  favorisoit  ce  peuple  ,  et  leur  com- 
manda de  prendre  les  armes  et  se  défendre  ,  et 
d'autres  folies  assez.  Ledit  légat  voyant  le  péril 
où  estoit  cette  cité  ,  saillit  pour  fuyr.  Il  fut  pris, 
et  tous  ses  gens ,  qui  estoient  quelque  vingt- 
cinq,  bien  montez.  Si  tostque  le  duc  le  sceust , 
il  fit  dire  à  ceux  qui  l'avoient  qu'ils  le  transpor- 
tassent sans  lui  en  rien  dire  et  qu'ils  en  fissent 
leur  profit  comme  d'un  marchand  ;  car  si  publi- 
quement il  venoit  à  sa  connoissance,  il  ne  le 
pourroit  retenir,  mais  le  feroit  rendre,  pour 
l'honneur  du  siège  apostolique.  Ils  ne  lesceurent 
faire,  mais  en  eurent  débat,  et  publiquement, à 
l'heure  du  disner ,  luy  en  vinrent  parler  ceux 
qui  disoient  avoir  part  ;  et  incontinent  l'envoya 
mettre  en  sa  main ,  et  leur  osta  ,  et  lui  fit  ren- 
dre toutes  choses ,  et  l'honnora. 

Ce  grand  nombre  de  gens ,  qui  estoient  en 
cette  avant-garde ,  conduits  par  le  mareschalde 
Bourgogne  et  le  seigneur  d'Hymbercourt ,  ti- 
rèrent droit  en  la  cité,  estimans  y  entrer  ,  et 
meus  de  grande  avarice ,  aimoient  mieux  la  pil- 
ler qu'accepter  appointement ,  qui  leur  fut  of- 
fert ;  et  leur  sembloit  n'estre  jamais  besoin  d'at- 
tendre le  Roy  et  le  duc  de  Bourgogne,  qui  es- 
toient sept  ou  huit  lieues  derrière  eux  ,  et  s'a- 
vancèrent tant ,  qu'ils  ai'rivèrent  dedans  un 
fauxbourg  à  l'entrée  de  la  uuict ,  et  entrèrent  à 
l'endroit  de  la  porte  qu'ils  avoient  quelque  peu 
réparée.  En  quelque  parlement ,  ils  ne  s'accor- 
dèrent point.  La  nuict  bien  obscure  les  surprit, 
îis  n'avoient  point  fait  de  logis ,  et  aussi  n'y 
avoit  point  de  lieu  suffisant ,  et  estoient  en 
grand  désordre.  Les  uns  se  pourmeuoient ,  les 
autres  appeloient  leurs  maistres  ou  leurs  compa- 


(1;  Omphiius,  évêquc  de  Tricaria,  dans  le  royaume  de 
iSaples,  elléj;at  (iu  Pape  à  Cologne,  favorisait  la  révolte 
des  Liégeois.  (  Paul-Emile ,  année  li68.  ) 


guons  ,  et  les  noms  de  leurs  capitaines.  Messire 
Jean  de  Vilde  et  autres  capitaines  de  ces  Lié- 
geois ,  voyans  cette  folie  et  ce  mauvais  ordre  , 
prirent  cœur,  et  leur  servit  bien  leur  inconvé- 
nient 5  c'est  à  sçavoir  la  ruine  de  leurs  murailles, 
car  ils  sailloieut  paroù  ils  vouloient  ,etsaillirent 
par  les  brèches  de  leurs  murailles,  et  vinrent  de 
front  aux  premiers  ;  mais  par  des  vignes  et  petites 
montagnes  coururent  sus  aux  pages  et  valets,  qui 
estoient  au  bout  du  fauxbourg  par  où  ils  estoient 
entrez  ,  où  ils  pourmeuoient  grand  nombre  de 
chevaux  ;  et  en  tuèrent  tres-iargement  :  et  grand 
nombre  de  gens  se  mirent  en  fuite  (car  la  nuict 
n'a  point  de  honte  ) ,  et  tant  exploitèrent  qu'ils 
tuèrent  plus  de  huict  cens  hommes ,  dont  il  y  en 
eut  cent  hommes-d'armes. 

Les  hommes  de  bien  et  vertueux  de  cette 
avant-garde  se  tinrent  ensemble,  et  estoient  pres- 
que tous  hommes-d'armes  et  gens  de  bonne  mai- 
son ,  et  tirèrent  avec  leurs  enseignes ,  droit  à  la 
porte,  de  peur  qu'ils  ne  saillissent  par-là.  Les 
boues  y  estoient  grandes  ,  pour  la  continuelle 
pluye  qu'il  faisoit  :  et  y  estoient  les  homraes- 
d'armes  jusques  par-dessus  les  chevilles  des 
pieds  ,  et  tous  à  pied.  Un  coup  tout  le  demeu- 
rant du  peuple  cuida  saillir  par  la  porte, avec 
grands  fallots  et  grandes clartez.  Les  nostres,qui 
estoient  fort  près,  avoient  quatre  pièces  de  bonne 
artillerie,  et  tirèrent  deux  ou  trois  bons  coups 
du  long  de  la  grande  rue  ,  et  tuèrent  beaucoup 
de  gens.  Cela  les  fit  retirer  de  ce  fauxbourg  et 
fermer  leurs  portes.  Toutesfois  durant  le  débat 
du  long  de  ce  fauxbourg ,  gaignèrent  ceux 
qui  estoient  saillis  ,  aucuns  chariots ,  et  s'en 
taudirent  (  car  ils  estoient  près  de  la  ville)  là 
où  ils  reposèrent  assez  malement  ;  car  ils  de- 
meurèrent hors  la  ville  depuis  deux  heures 
après  minuict  jusques  à  six  heures  du  ma- 
tin. Toutesfois,  quand  le  jour  fut  clair,  et 
qu'on  se  vit  l'un  l'autre ,  ils  furent  reboutez  ,  et 
y  fut  blessé  ce  messire  Jean  de  Yilde  ,  et  mou- 
rut deux  jours  après  en  la  ville  ,  et  un  ou  deux 
autres  de  leurs  chefs. 


CHAPITRE  XL 

Comment  le  Roy  arriva  en  personne  devant 
la  cité  de  Liège ,  avec  ledit  duc  de  Bour- 
fjufjne. 

Combien  qu'aucunesfois  les  saillies  soient  bien 
nécessaires  ,  si  sont-elles  bien  dangereuses  pour 
ceux  de  dedans  une  place  :  car  ce  leur  est  plus 
de  perte  do  dix  hommes  qu'à  ceux  de  dehors  de 

cent  ,  car  leur  nombre  n'est  pas  pareil  ,  et  si  ne 
peuvent  point  recouvrer  ([uand  ils  veulent ,  et 
si  peuvent  perdre  un  chef  ou  un  conducteur  , 
qui  est  cause  bien  souvent  que  le  demeurant  des 
conipaunons  et  pens  de  guerre  ne  demande  qu'à 
abandonner  les  places.  Ce  très-grand  effroy  cou- 
rut juscpies  au  duc ,  qui  estoit  logé  jusques  à 
quatre  ou  cin(i  licuts  de  la  ville  :  et  de  prime- 
face  luy  fut  dit  que  tout  estoit  déconfit.  Toutes- 
fois  il  monta  àcbeval,  et  toute  l'armée  ,  et  com- 
manda qu'au  Roy  n'en  fust  rien  dit.  En  appro- 
cbant  de  la  cité,  par  un  autre  endroit,  luy  vin- 
rent nouvelles  que  tout  se  portoit  bien  ,  et  qu'il 
u'v  avoit  point  autant  de  morts  que  Ton  avoit 
pensé  ,  et  n'y  estoit  mort  nul  bomme  de  nom  , 
qu'un  cbevalier  de  Flandres  ,  appelle  monsei- 
gneur de  Sergine  ;  mais  que  les  gens  de  bien  qui 
V  estoient  ,  s'y  trouvoient  en  grand'nécessité  et 
travail ,  car  toute  la  nuict  passée  avoit  esté  de- 
bout en  la  fange ,  rasibus  de  la  porte  de  leurs 
ennemys ,  et  avecque  ce  qu'aucuns  des  fuyans 
estoient  retournez  (je  parle  des  gens-de-pied  ) , 
inais  estoient  si  découragez ,  qu'ils  sembloient 
mal  prost  à  faire  grandes  armes  ;  et  que  pour 
i)ieu,  ils  se  bâtassent  de  marcber,  afin  qu'une 
partie  de  ceux  de  la  ville  fussent  contraincts  d'eux 
retirer  à  leurs  deffences,  cbacun  en  son  en- 
droit, et  aussi  qu'il  luy  plust  envoyer  des  vi- 
vres, car  ils  n'enavoicnt  point  un  seul  morceau. 

Le  duc  en  diligence  fit  partir  deux  ou  trois  cens 
bommes,  tant  que  ebevaux  les  pouvoient  por- 
ter, pour  les  reconforter  et  donner  cœur,  et  leur 
fit  mener  ce  petit  de  vivres  qu'il  put  finer.  Il  y 
avoit  presque  deux  jours  et  une  nuict,  qu'ils 
n'avoient  ne  beu,  ne  mangé,  sinon  ceux  qui 
n\  oient  porté  quelques  bouteilles  :  et  si  avoient  le 
plus  mauvais  temps  du  monde  :  et  de  ce  costé-là 
he  leur  estoit  possible  d'entrer,  si  le  duc  n'em- 
pescboit  les  ennemis  par  ailleurs.  Ils  avoient 
largement  gens  blessez,  entre  les  autres  le  prince 
tlOrenge  (que  j'avois  oublié  à  nommer) ,  qui  se 
bionstra  homme  de  vertu,  car  oncques  ne  se 
Voulut  bouger  ;  les  sieurs  du  Lau  et  d'Urfé  s'y 
gouvernèrent  bien  tous  deux:  il  s'en  estoit  fuy 
t-ettc  nuit  précédente,  plus  de  deux  mille  bom- 
mes. 

Ja  estoit  prés  de  la  nuict  quand  ledit  duc  eut 
bette  nouvelle  :  et  après  avoir  dépcscbé  les  cbo- 
fees  dessusdites,  il  alla  où  estoit  son  enseigne, 
router  tout  au  Uoy,  lequel  en  fut  très-joyeux: 
car  le  contraire  lui  eust  pi'i  porter  dommage. 
Incontinent  on  s'appnx'lia  du  fauxbouig,  et  des- 
cendit largement  de  g<'ns  de  bien  et   bommes 

d'armes,  avec  les  arcbers,  pour  aller  gaigner  le 
fauxbourg  et  prendre  le  logis.  Le  bastard  de 
Bourgogne  avoit  fort grand'cbarge  sous  leditduc; 
le  seigneur  de  Ravestein,  le  comte  de  Rouey  (l) 
fils  du  connestable,  et  plusieurs  autres  gens  de 
bien.  Aisément  fut  fait  le  logis  en  ce  fauxbourg, 
(jusques  rasibus  de  la  porte,  laquelle  ils  avoient 
réparée  comme  l'autre,  et  se  logea  ledit  duc  au 
milieu  du  fauxbourg),  et  le  Roy  demeura  cette 
nuict  en  une  grande  censé  ou  métairie,  fort 
grande  et  bien  maisonnée,  à  un  quart  de  lieue 
de  la  ville,  et  largement  gens  logez  à  l'environ  de 
luy,  tant  des  siens  que  des  uostres. 

La  situation  de  la  cité,  sont  montagnes  et  val- 
lées, pais  fort  fertile,  et  y  passe  la  rivière  de 
Meuze  au  travers;  et  peut  bien  estre  de  la  gran- 
deur de  Rouen,  et  pour  lors  c'estoit  une  cité 
merveilleusement  peuplée.  De  la  porte  où  nous 
estions  logez,  jusques  à  celle  où  estoit  nostre 
avant-garde,  y  avoit  peu  de  chemin  par  dedans 
la  ville  :  mais  par  dehors  y  avoit  bien  trois  lieues, 
tant  y  a  de  barricades  (2)  et  de  mauvais  che- 
mins, aussi  c'estoit  au  fin  cœur  d'hyver.  Leurs 
murs  estoient  tous  rasez,  et  pouvoient  saillir  par 
où  ils  vouloient  ;  et  y  avoit  seulement  un  peu 
de  douve  (3),  ny  jamais  n'y  eut  fossez,  car  le 
fond  est  de  roc  très-aspre  et  très-dur.  Ce  pre- 
mier soir  que  le  duc  de  Bourgogne  fût  logé  en 
leur  fauxbourg,  furent  fort  soulagez  ceux  qui 
estoient  de  nostre  avant-garde  :  car  la  puissance 
qui  estoit  dedans  estoit  jà  départie  en  deux.  Il 
nous  vint  environ  minuict,  une  alarme  bien  as- 
pre.  Incontinent  saillit  le  duc  de  Bourgogne  en 
la  rue,  et  peu  après  y  arrivèrent  le  Roy  et  le  con- 
nestable, qui  firent  une  grande  diligence  à  venir 
de  si  loin.  Les  unscrioient  :  ils  saillent  par  une 
telle  porte  ;  d'autres  disoient  autres  paroles  ef- 
frayées, et  le  temps  estoit  si  obscur  et  mauvais, 
qu'il  aydoit  bien  à  espouvanter  les  gens.  Le  duc 
de  Bourgogne  n'avoit  point  faute  de  hardiesse^ 
mais  bien  aucunesfois  faute  d'ordre  ;  et  à  la  vé- 
rité, il  ne  tint  point,  à  l'heure  que  je  parle,  si 
bonne  contenance  que  beaucoup  de  gens  eussent 
voulu,  pour  ce  que  le  Roy  y  estoit  présent;  et 
prit  le  Roy  paroles  et  authorité  de  commander, 
et  dit  à  monseigneur  le  connestable  :  <■  Tirez 
»  avec  ce  que  vous  avez  des  gens  en  tel  endroit: 
»  car  s'ils  doivent  venir,  c'est  leur  chemin  :  »  et 
à  ouir  sa  parole  et  voir  sa  contenance,  scmbloit 
bien  Roy  de  grande  vertu  et  de  grand  sens,  et 
qui  autrefois  se  fust  trouvé  en  telles  affaires. 
j  Toutesfois  ce  ne  fut  rien  ;  et  retourna  le  Roy  en 
son  logis,  et  le  duc  de  Bourgogne  au  sien. 


{V  Aiiloinoilo  I,inornl»oUiK  ,  lioisièmo  fils  «lu  roniK- 


(2)  Fondrières. 
(î^)  Mciro ,  creux. 


MEMOIRES    DE    PHILIPPE    DE   COMINES.    [l4G8j 


Le  lendemain  au  matin,  le  Roy  vint  loger 
dedans  les  fauxbourgs ,  en  une  petite  maison- 
nette, rasibus  de  celle  où  estoit  logé  le  duc  de 
Bourgogne,  et  avoit  avec  luy  sa  garde  de  cent 
Ecossois,  et  des  gens-d'armes,  logez  auprès  de 
luy  en  quelque  village.  Le  duc  de  Bourgogne  es- 
toit  en  grande  suspicion,  ou  que  le  Boy  n'entrast 
dedans  !a  cité,  ou  qu'il  ne  s'enfuist  avant  qu'il 
eût  pris  la  ville,  ou  qu'à  lui-mesme  ne  se  fist 
quelque  outrage,  estant  si  près  ;  toutesfois  entre 
les  deux  maisons  y  avoit  une  grande  grange,  en 
laquelle  il  fist  mettre  trois  cens  hommes-d'ar- 
mes, et  y  estoit  toute  la  fleur  de  sa  maison,  et 
rompirent  les  parois  de  ladite  grange,  pour  plus 
aisément  saillir,  et  ceux-là  avoient  l'œil  sur  la 
maison  du  Boy,  qui  estoit  rasibus.  Cette  feste 
dura  huit  jours,  car  au  huictième  jour  la  ville 
fut  prise  que  nul  ne  se  désarma,  ny  ledit  duc, 
riy  autre.  Le  soir,  avant  la  prise,  avoit  esté  dé- 
libéré d'assaillir  le  lendemain  au  matin  (qui  es- 
toit un  jour  de  dimanche,  trentiesme  d'octobre 
l'an  1 4G8) ,  et  pris  enseignes  avec  ceux  de  nostre 
avant-garde,  que  quand  ils  oiroient  tirer  un 
coup  de  bombarde,  et  deux  grosses  serpentines 
après,  sans  autres  coups,  qu'ils  assaillisent  har- 
diment; car  ledit  duc  assailliroit  de  son  coâté, 
et  devoit  estre  sur  les  huit  heures  du  matin.  La 
veille,  comme  cecy  avoit  esté  conclu,  le  duc  de 
Bourgogne  se  désarma  (  ce  qu'encores  n'avoit 
fait)  et  fit  désarmer  tous  ses  gens,  pour  eux  ra- 
fraîchir, et  par  espécial  tous  ceux  qui  estoient 
en  cette  grange.  Bientost  après,  comme  si  ceux 
dé  là  ville  en  eussent  esté  advertis,  ils  délibérè- 
rent de  faire  une  saillie  de  ce  costé,  aussi  bien 
qu'ils  avoient  fait  de  l'autre. 


CHAPITRE  XIL 

Comment  les  Liégeois  firent  une  merveilleuse 
saillie  sur  les  gens  du  duc  de  Bourgogrie^  là 
où  luy  et  le  Roij  furent  en  grand  danger. 

Or  notez  comme  un  bien  grand  prince  et 
puissant,  peut  très-soudainement  tomber  en  in- 
convénient, et  par  bien  peu  d'ennemis,  par  quoy 
toutes  eiïtreprises  se  doivent  bien  peser  et  bien 
débattre,  avant  que  de  les  mettre  en  effet.  En 
toute  celle  cité  n'y  avoit  qu'un  seul  homme  de 
guerre  ,  sinon  de  leur  territoire.  Ils  n'avoient 
plus  ny  chevaliers,  ny  gentils-hommes  avec  eux, 
car  ce  petit  qu'ils  en  avoient,  auparavant  deux 

(1)  Le  marquisat  dcFranchimont  an  N.-E.  de  la  ville 
de  LiJ^ge  ,  était  un  des  six  territoires  qui  coin|tosaient  le 
domaine  temporel  de  l'évéque  de  Liégr. 


OU  trois  jouis,  avoient  esté  tuez  ou  blessez.  Ils 
n'avoient  portes,  ny  murailles,  nyfossez,  ny  une 
seule  pièce  d'artillerie,  qui  rien  vausist ;  et  n'y 
avait  rien  que  le  peuple  de  la  ville,  et  sept  ou 
huit  cens  hommes-de-pied,  qui  sont  d'une  petite 
montagne  au  derrière  de  Liège,  appelé  le  pais 
de  Franchemont  (1)  ;  et  à  la  vérité,  ont  tousjours 
esté  très-renommez  et  très-vaillans  ceux  de  ce 
quartier.  Or  se  voyant  désespérez  de  secours 
(veu  que  le  Boy  estoit  là  en  personne  contre  eux), 
se  délibérèrent  de  faire  une  grosse  saillie,  et  de 
mettre  toutes  choses  en  adventure  ;  car  aussi 
bien  se  voyoient-ils  perdus.  Et  fut  leur  conclu- 
sion, que  par  les  trous  de  leurs  murailles,  qui 
estoient  sur  le  derrière  du  logis  du  duc  de  Bour- 
gogne, ils  sailliroient  tous  les  meilleurs  qu'ils 
eussent,  qui  estoient  six  cens  hommes  du  pais 
de  Franchemont  :  et  avoient  pour  guide  l'hoste 
de  la  maison  où  estoit  logé  le  Boy,  et  l'hoste  de 
la  maison  où  estoit  logé  le  duc  de  Bourgogne  ; 
et  pouvoient  venir  par  un  grand  creux  de  ro- 
cher, assez  près  de  la  maison  de  ces  deux  prin- 
ces ,  avant  qu'on  les  apperceust ,  moyennant 
qu'ils  ne  fissent  point  de  bruit.  Et  combien 
qu'il  y  eut  quelques  escoutes  (2)  en  chemin,  il 
leur  sembloit  bien  qu'ils  les  tueroient,  ou  qu'ils 
entreroient  aussi-tost  au  logis  comme  eux;  et 
faisoient  leur  eonripte  que  ces  deux  hostes  les 
meneroient  tout  droit  en  leurs  maisons,  où  ces 
deux  princes  estoient  logez,  et  qu'ils  ne  s'amuse- 
roient  point  ailleurs  ;  par  quoy  les  surprendroient 
de  si  près,  qu'ils  les  tueroient  ou  prendroïent,^ 
avant  que  leurs  gens  fussent  assemblez,  et  qu'ils 
n'avoient  point  loin  à  se  retirer,  et  qu'au  fort 
s'il  falloit  qu'ils  mourussent  pour  exécuter 
une  telle  entreprise,  qu'ils  prendroient  la  mort 
bien  en  gré,  car  aussi  bien  se  voyoient-ils  de 
tous  points  destruits,  comme  dit  est.  Ils  ordon- 
nèrent outre,  que  tout  le  peuple  de  la  ville  sail- 
liroit  par  la  porte,  laquelle  respondoit  du  long 
de  la  grande  rue  de  nostre  fauxbourg,  avec  un 
grand  heur,  espérant  déeonfir  tout  ce  qui  estoit 
logé  en  cedit  faubourg  ;  et  n'estoient  point  hors 
d'espérance  d'avoir  une  bien  grande  victoire,  ou 
à  tout  le  moins,  et  au  pis  aller,  une  bien  glo- 
rieuse fin.  Quand  ils  eussent  eu  mille  hommes-" 
d'armes  avec  eux,  de  bonne  estoffe,  si  estoit 
leur  entreprise  bien  grande,  toutesfois  il  s'eri 
fallut  bien  peu  qu'ils  ne  vinssent  à  leur  inten- 
tion. 

Et  comme  ils  avoient  conclu,  saillirent  ces  six 
cens  hommes  de  Franchemont,  par  les  bresches 
de  leurs  murailles,   et  croy  qu'il  n'estoit  jwint 

(2)  C'est  ce  qu'en  terme  de  guerre  on  appelle  aujour- 
d'hui des  rrlairetirs. 

encore  dix  heures  du  soir,  et  attrapèrent  la  plus- 
part  des  escoutes,  et  les  tuèrent,  et  entre  les  au- 
tres ,  y  iiîDurureiit  trois  «gentilshommes  de  la 
maison  du  due  de  Hourgoiiiie  ;  et  s'ils  eussent 
tire  tout  droit,  sans  eu\  Taire  ouvr,  jusquesà  ee 
qu'ils  eussent  este  la  ou  ils  ^ouioient  aller,  sans 
diflk'ulte  ils  eussent  tué  ces  deux  princes,  cou- 
chés sur  leurs  lits.  Derrière  l'hostei  du  duc  de 
Bouruogne,  y  a\oit  un  pavillon  ou  estoit  logé  le 
duc  d'Alencon  ^Ij  qui  est  aujourd'hui,  et  mon- 
seigneur de  Craon  (2)  a\ec  luy  ;  ils  s'y  arrestè- 
rent  un  peu ,  et  donnèrent  des  coups  de  piques 
au  travers,  et  tuèrent  (luelque  valet-de-chambre, 
lien  sortit  bruit  en  l'armée  :  qui  fut  occasion  que 
((uelque  peu  de  gens  s'armèrent,  au  moins  au- 
cuns se  mirent  debout.  Us  laissèrent  ces  pavil- 
lons, et  vinrent  tout  droit  aux  deux  maisons  du 
lloy  et  du  duc  de  Bourgogne.  La  grange  (dont 
j'ay  parlé)  où  ledit  duc  avoit  mis  trois  cens  hom- 
mes-d'armes, estoit  rasibus  desdites  deux  mai- 
sons, ou  ils  s'amusèrent,  et  à  grands  coups  de 
piciues  donnèrent  par  ces  trous  qui  avoient  esté 
laits  pour  saillir. 

Tous  ces  gentils-hommes  s'estoient  désarmez 
n'avoit  pas  deux  heures  (  comme  j'ay  dit)  pour 
eux  ralraichir  pour  l'assaut  du  lendemain  ;  et 
ainsi  les  trouvèrent  tous,  ou  peu  s'en  falloit  , 
desarmez  ;  toutesfois  aucuns  avoient  jette  leurs 
euiraces  sur  eux,  pour  le  bruitqu'ils  avoient  ouy 
au  pavillon  de  monseigneur  d'Alencon  :  etcom- 
batoient  iceux  à  eux  par  ces  trous,  et  à  l'huis , 
qui  fut  totalement  la  sauveté  de  ces  deux  grands 
princes  ;  car  ce  délay  donna  espace  à  plusieurs 
gens  de  soy  armer  et  de  saillir  en  la  rue.  J'es- 
toys  couché  en  la  chambre  du  duc  de  Bourgogne 
(qui  estoit  bien  petite)  et  deux  gentils-hommes, 
qui  estoient  de  sa  chaml)re,  et  au  dessus  y  avoit 
douze  archers  seulement,  qui  faisoient  le  guet, 
et  estoient  en  hahillemens,  et  joiioient  aux  dez. 
Son  grand  guet  estoit  loin  de  luy  et  vers  la  porte 
de  la  ville.  En  effet,  l'hoste  de  sa  maison  attira 
une  bande  de  ces  Liégeois,  et  vint  assaillir  sa 
maison,  ou  ledit  due  estoit  dedans  :  et  lut  tout 
cecy  si  soudain,  cpia  grande  peine  pusmes-nous 
mettre  audit  due  sa  cuirace  sur  luy,  et  une  sal- 
lade  en  la  teste,  et  incontinent  descendismes  le 
degré,  pour  cuidcr  saillir  en  la  rue.  Nous  trou- 
vasmes  nos  archers  empesehez  a  deffendre  l'huis, 
et  les  fenestres,  contre  les  Liégeois;  et  y  avoit  un 
merveilleux  erv  en  la  rue.  Les  uns,  r/ye/e  lloy; 
les  autres,  vive  Jiourf/ogne  ;  et  les  autres  vive 
le  Hoij,  rt  (uez;vl  fusmes  l'espace  de  plus  de 
deux  patenostres  avant  que  ces  archers  pussent 

(1;  Héiio  ,  iluc  (l'Aleiiroii. 


saillir  de  la  maison,  et  nous  avec  eux  ;  nous  ne 
sçavions  en  quel  estatestoit  leRoy,ny  desquels 
il  estoit,  qui  nous  estoit  grand  doute.  Et  dès  que 
nous  fusmes  hors  de  la  maison  ,  avec  deux  ou 
trois  torches,  en  trouvasmes  aucunes  autres ,  et 
vismes  gens  qui  se  combatoient  tout  à  l'environ 
de  nous;  mais  peu  dura,  car  il  sailloit  gens  de 
tous  costez,  venans  au  logis  du  duc.  Le  pre- 
mier homme  des  leurs ,  qui  fut  tué  ,  fut  l'hoste 
du  duc,  lequel  ne  mourut  pas  si  tost ,  et  l'ouys 
parler  ;  ils  furent  tous  morts,  ou  bien  peu  s'en 
fallut. 

Aussi  bien  assaillirent  la  maison  du  Roy  ,  et 
entra  son  hoste  dedans,  et  y  fut  tué  par  les  Es- 
cossois,  qui  se  montrèrent  bien  bonnes  gens,  car 
ils  ne  bougèrent  du  jjied  de  leur  maistre,  et  tirè- 
rent largement  flesches,  dont  ils  blessèrent  plus 
de  Bourguignons  que  de  Liégeois.  Ceux  qui  es- 
toient ordonnez  à  saillir  par  la  porte,  saillirent  ; 
mais  ils  trouvèrent  largement  gens  au  guet,  qui 
jà  s'estoient  assemblez,  (jui  tost  les  reboutèrent, 
et  ne  se  monstrèrent  pas  si  aspres  que  les  au- 
tres. Dès  que  ces  gens  furent  ainsi  reboutez,  le 
Roy  et  ledit  duc  parlèrent  ensemble;  et  pour  ce 
qu'on  voyoit  beaucoup  de  gens  morts,  ils  eussent 
doute  que  ce  ne  fussent  des  leurs;  toutesfois  peu 
s'y  en  trouva,  mais  de  blessez  beaucoup.  Et  ne 
faut  point  douter  que  s'ils  ne  se  fussent  amusez 
en  ces  deux  lieux  (dont  j'ay  parlé),  et  par  espé- 
cial  à  la  grange,  où  ils  trouvèrent  résistance,  et 
eussent  suivi  ces  deux  hostes,  qui  estoient  leurs 
guides,  ils  eussent  tué  le  Roy  et  le  duc  de  Bour- 
gogne ;  et  croy  qu'ils  eussent  aussi  desconfit  le 
demeurant  de  l'armée.  Chacun  de  ces  deux  sei- 
gneurs se  retira  en  son  logis,  très-esbahy  de  cette 
hardie  entreprise;  et  tost  se  mirent  en  conseil  ; 
à  scavoir  qu'il  seroit  à  faire  le  lendemain,  tou- 
chant cet  assaut  qui  estoit  délibéré  ;  et  entra  le 
Roy  en  grand  doute  :  la  cause  estoit  pour  ce  que 
si  ledit  duc  failloit  à  prendre  cette  cité  d'assaut, 
le  mal  en  tomberoit  sur  kiy,  et  qu'il  seroit  ar- 
resté,  ou  pris  de  tous  points,  car  le  duc  auroit 
peur,  s'il  partoit,  qu'il  ne  lui  fist  la  guerre  d'au- 
tre costé.  Icy  pouvez  voir  la  misérable  condition 
decesdeux  princes,  qui  par  nulle  voye  nese  sceu- 
rent  asseurer  l'un  de  l'autre.  Ces  deux  ici  avoient 
fait  paix  finale,  n'y  avoit  pas  quinze  jours  ,  et 
juré  si  solemnellement,  de  loyaument  l'entrete- 
nir ;  toutefois  la  finance  ne  s'y  pouvoit  trouver 
par  nulle  voye. 


(•i)  Gcorj-'c  (k- la  Tt(?mouille. 

CHAPITRE  XIII. 

Comment  La  cité  de  Liège  fut  assaillie,  prise 
et  pillée^  et  les  églises  aussi. 

Le  Roy,  pour  s'oster  de  ces  doutes,  une  heure 
après  qu'il  se  fust  retiré  eu  son  logis ,  et  après 
cette  saillie  ,  dont  ay  parlé,  manda  aucuns  des 
prochains  serviteurs  dudit  duc,  et  qui  s'estoient 
jà  trouvez  au  conseil,  et  leur  demanda  de  la  con- 
clusion. Ils  luy  dirent  qu'il  estoit  arresté  dès  le 
lendemain  assaillir  la  ville,  en  la  forme  et  ma- 
nière qu'il  avoit  esté  conclu.  Le  Roy  leur  fit  de 
grands  doutes  et  très-sages  ,  et  qui  furent  très- 
agréables  aux  gens  dudit  duc  :  car  chacun  crai- 
gnoit  très-fort  cet  assaut,  pour  le  grand  nombre 
de  peuple  qui  estoit  dedans  la  ville,  et  aussi 
pour  la  grande  hardiesse  qu'ils  leur  avoient  veu 
faire  n'y  avoit  pas  deux  heures;  et  eussent  esté 
très-contens  attendre  encore  aucuns  jours  ,  ou 
les  recevoir  à  quelque  composition  ;  et  vinrent 
devers  le  duc  luy  faire  ce  rapport,  et  y  estoys 
présent,  et  luy  dirent  toutes  les  doutes  que  le 
Roy  faisoit,et  les  leurs:  mais  tous  disoient  venir 
du  Roy,  craignans  qu'il  ne  l'eût  pris  mal  d'eux. 

A  quoy  respondit  ledit  duc,  que  le  Roy  le 
faisoit  pour  les  sauver;  et  le  prit  en  mauvais 
sens,  et  que  la  chose  n'estoit  pas  douteuse,  (  i  )  veu 
qu'on  n'y  pouvoit  pas  faire  nulle  batterie  ,  et 
qu'il  n'y  avoit  point  de  muraille,  et  que  ce  qu'ils 
avoient  remparé  aux  portes  estoit  jà  ahbatu,et 
qu'il  ne  falloit  plus  attendre,  et  qu'il  ne  délais- 
seroit  point  l'assaut  du  matin  ,  comme  il  avoil 
esté  conclu;  maïs  que  s'il  plaisoit  au  Roy  aller 
à  Namur,  attendant  que  la  ville  fust  prise,  qu'il 
en  estoit  bien  content;  mais  qu'il  ne  partiroit 
point  de  là  jusques  à  ce  qu'on  vist  l'issue  de 
cette  matière,  et  ce  qui  en  pourroit  advenir  (2). 
Cette  responce  ne  pleut  à  nul  qui  fut  présent, 
car  chacun  avoit  eu  peur  de  cette  saillie.  Au 
Roy  fut  faite  la  responce  ,  non  point  si  griève , 
mais  le  plus  honnestement  que  l'on  pîit.  Il  l'en- 
tendit sagement ,  et  dit  qu'il  ne  ^ouloit  point 
aller  à  Namur,  mais  que  le  lendemain  se  trou- 
veroitavec  lesautres.  Monadvis  est  que  s'il  eust 
voulu  s'en  aller  cette  nuit,  il  l'eût  bien  fait,  car 
il  avoit  cent  archers  de  sa  garde,  et  aucuns  gen- 
tils-hommes de  sa  maison  ,  et  près  de  là  trois 
cens  hommes-d'armes;  mais  sans  nulle  doute, 
là  ou  il  y  alloitde  l'honneur,  il  n'eust  point  voulu 
estre  repris  de  couardise. 

(1)  L'ancien  imprimé  porte  :  n'iroit.pas  ainsi. 
(•2)  Et  ce  qui  en  pourrait  advenir  :  ces  mots  man- 
quent au  manuscrit  de  Saint-Gcrmaiii. 
I.    c.    1).    M.,    T.    IV. 

Cliacun  se  reposa  quelque  peu,  en  attendant 
le  jour,  tous  armez,  et  disposèrent  les  aucuns  de 
leurs  consciences  .  car  l'entreprise  estoit  bien 
doubteuse.  Quand  le  jour  fut  clair,  et  que  l'heure 
approcha,  qui  estoit  de  huit  heures  du  matin , 
comme  j'ay  dit,  que  l'on  devoit  assaillir,  fit  ledit 
due  tirer  la  bombarde  et  les  deux  coups  de  ser- 
pentine, pour  avertir  ceux  de  ravant-garde,qui 
estoient  de  l'autre  part  bien  loin  de  nous  (comme 
j'ay  dit)  par  dehors,  mais  par  devant  la  ville,  il 
n'y  avoit  point  grand  chemin.  Ils  entendirent 
l'enseigne,  et  incontinent  se  disposèrent  à  l'as- 
saut. Les  trompettes  du  duc  commencèrent  à 
sonner,  et  les  enseignes  d'approcher  la  muraille, 
accompagnées  de  ceux  qui  les  dévoient  suivre. 
Le  Roy  estoit  emmy  la  rue,  bien  accompagné; 
car  tous  ces  trois  cens  homraes-d'armes  y  es- 
toient, et  sa  garde,  et  aucuns  seigneurs  et  gen- 
tils-hommes de  sa  maison.  Comme  l'on  vint  pour 
cuider  joindre  au  poinct,  on  ne  trouva  une  seule 
deifense,  et  n'y  avoit  que  deux  ou  trois  hommes 
à  leur  guet,  car  tous  estoient  allez  disner  :  et  es- 
timoient,  pour  ce  qu'il  estoit  dimanche  ,  qu'on 
ne  les  assailliroit  point;  et  en  chacune  maison 
trouvasmes  lanappe  mise.  C'est  peu  de  chose  que 
du  peuple,  s'il  n'est  conduit  par  quelque  chef 
qu'ils  ayent  en  révérence  et  en  crainte,  sauf 
qu'il  est  des  heures  et  des  temps,  qu'en  leur 
fureur  sont  bien  à  craindre. 

.là  estoient  paravant  l'assaut  ces  Liégeois  fort 
las  et  mats,  tant  pour  leurs  gens  qu'ils  avoient 
perdus  à  ces  deux  saillies,  où  estoient  morts 
tous  leurs  chefs,  qu'aussi  pour  le  grand  travail 
qu'ils  avoient  porté  par  huit  journées;  car  il  fal- 
loit que  tout  fust  au  guet,  pour  ce  que  de  tous 
costez  ils  estoient  défermez,  comme  avez  ouy  ; 
et  à  mon  advis,  qu'ils  cuidoient  avoir  ce  jour  de 
repos,  à  cause  de  la  festedu  dimanche  :  mais  le 
contraire  leur  advint,  et,  comme  j'ay  dit,  ne  se 
trouva  nul  à  deffendre  la  ville  de  nostre  costé  , 
et  moins  encore  du  costé  des  Cour;:uignons,  qui 
estoient  nostre  avant-garde.  Ceux-là  y  entrè- 
rent premiers  que  nous.  Ils  tuèrent  peu  de  gens, 
car  tout  le  peuple  s'enfuit  outre  le  pont  de  Meuze, 
tirant  aux  Ardènes,  et  de  là  aux  lieux  où  ils  pen- 
soient  estre  en  seureté  ;  je  ne  vis  par  là  ou  nous 
estions  que  trois  hommes  morts,  et  une  femme  : 
et  croy  qu'il  n'y  mourut  point  deux  cens  person- 
nes en  tout,  que  tout  le  reste  ne  fuist,  ou  se  ca- 
chast  aux  églises,  ou  aux  maisons.  Le  Roy  mai'- 
choit  à  loisir,  car  il  voyoit  bien  qu'il  n'y  avoit 
nul  qui  résistast,  et  toute  l'armée  entra  dedans 
par  deux  bouts;  et  croy  qu'il  y  avoit  quarante 
mille  hommes.  Ledit  duc  estant  plus  avant  en  la 
cité,  tourna  tout  court  au  devant  du  Roy,  lecpiel 
il  conduisist  jusques  au  palais;  et  incontinent 

retourna  ledit  duc  à  la  *zrande  l'uliso  deSainct- 
Lainbort,  ou  ses  gens  vouloient  entrer  par  force, 
pour  prendre  des  prisonniers  et  des  biens  ;  et 
combien  que  jà  il  eust  commis  des  gens  de  sa 
maison  pour  garder  ladite  église,  si  n'en  pou- 
voit-il  avoir  la  maistrise,etassailloient  les  deux 
portes.  Je  sçay  qua  son  arrivée  il  tua  un  homme 
di"  sa  main,  et  le  vis.  Tout  se  départit ,  et  ne 
lut  point  ladite  église  pillée,  mais  bien  à  la  fin 
furent  pris  les  hommes  qui  estoient  dedans,  et 
tous  leurs  biens. 

Des  autres  églises  qui  estoient  en  grand  nom- 
bre i,car  j'ay  ouy  dire  à  monseigneur  d'Hyniber- 
court,  qui  connoissoit  bien  la  cité  ,  qu'il  s'y  di- 
soit  autant  de  messes  par  jour,  comme  il  se  fai- 
soit  à  Rome^  la  pluspart  furent  pillées  sous  om- 
bre et  couleur  de  prendre  des  prisonniers.  Je 
n'entray  en  nulle  église  qu'en  la  grande,  mais 
ainsi  nie  fut-il  dit,  et  en  vis  les  enseignes,  et 
aussi  long-temps  après  le  Pape  prononça  gran- 
des censures  contre  tous  ceux  qui  avoient  au- 
cunes choses  appartenantes  aux  églises  de  ladite 
cite,  s'ils  ne  les  rendoient;  et  ledit  duc  députa 
commissaires  pour  aller  par  tout  son  pais,  pour 
faire  exécuter  le  mandement  du  Pape.  Ainsi  la 
cité  prise  et  pillée  environ  le  midy,  retourna  le 
due  au  palais.  Le  Roy  avoit  jà  disné,  lequel 
monstroit  signe  de  grande  joye  de  cette  prise  , 
et  loïioit  fort  le  grand  courage  et  hardiesse  dudit 
duc ,  et  entendoit  bien  qu'il  luy  seroit  rapporté  , 
et  n'avoit  en  son  cœur  autre  désir  que  s'en  re- 
tourner en  son  royaume.  Après  disner  ledit  duc 
et  luy  se  virent  en  grande  chère  ;  et  si  le  Roy 
a\oit  loiié  fort  ses  œuvres  en  derrière,  encore  le 
loiia-il  mieux  en  sa  présence  :  et  y  prenoit  ledit 
due  plaisir. 

Je  retourne  un  peu  à  parler  de  ce  pauvre  peu- 
ple qui  fuyoitdela  cité,  pour  confirmer  quelques 
paroles  que  j'ay  dites  au  commencement  de  ces 
Mémoires,  ou  j'ay  parlé  des  malheurs  que  j'ay 
veus  suivre  les  gens  après  une  bataille  perdue 
par  un  roy  ou  duc ,  ou  autre  personne  beaucoup 
moindre  (1).  Ces  misérables  gens  fuyoient  par 
le  pays  d'Ardène ,  avec  femmes  et  enfanSc  Un 
chevalier  demeurant  au  pais,  qui  avoit  tenu  leur 
party  jus(|ues  a  celle  heure  ,  en  destroussa  une 
bien  grande  bande  ;  et  pour  acquérir  la  grâce 
du  vainqueur,  l'escrivit  au  duc  de  Bourgogne  , 
faisant  encore  le  nombre  des  morts  et  pris ,  plus 
grand  qu'il  n'estoit  :  toutesfois  y  en  avoit  large- 
ment :  et  par  la  fit  son  appointement.  Autres 


'1)  Pdi  mi  ritif  nu  ihic,  ou  nittrp  personne  beaucoup 
moindre;  siiivniil  li'  manuscrit  «le  Saiiil-Cicrmnin  :  après 
une  bataille  perdue,  ou  quelque  autre  perte  beaucoup 
moindre. 

fuyoient  à  Mézières  sur  Meuze,  qui  est  au  royau- 
me. Deux  ou  trois  de  leurs  chefs  de  bandes  y  fu- 
rent pris,  dont  l'un  avoit  nom  ÎMadoulet  (2);  et 
furent  amenez  et  présentez  audit  duc  ,  lesquels 
il  fit  mourir.  Aucuns  de  ce  peuple  moururent  de 
faim ,  de  froid  et  de  sommeil. 


CHAPITRE  XIV. 

Comment  le  fvij  Loîtis  s'en  retournaen  France, 
du  consentement  du  duc  de  Bourgogne; 
et  comment  ce  duc  acheva  de  traiter  les  Lié- 
geois^ et  ceux  de  Franchemont. 

Quatre  ou  cinq  jours  après  cette  prise,  com- 
mença le  Roy  à  embesogner  ceux  qu'il  tenoit 
pour  ses  amis ,  envers  ledit  duc  ,  pour  s'en  pou- 
voir aller,  et  aussi  en  parla  au  duc  en  sage  sorte, 
disant  que  s'il  avoit  plus  à  faire  de  luy,  qu'il  ne 
l'épargnast  point ,  mais  s'il  n'y  avoit  plus  rien 
à  faire,  qu'il  désiroit  aller  à  Paris  faire  publier 
leur  appointement  en  la  cour  de  parlement,  pour 
ce  que  c'est  la  coustume  de  France  d'y  publier 
tous  accords  ,  ou  autrement  seroient  de  nulle 
valeur  ;  toutesfois  les  roys  y  peuvent  tousjours 
beaucoup.  Et  davantage  crioit  audit  duc  qu'à 
l'esté  prochain  ils  se  pussent  entrevoir  en  Bour- 
gogne, et  estre  un  mois  ensemble,  faisans  bonne 
chère.  Finalement  ledit  duc  s'y  accorda  ,  tous- 
jours  un  petit  murmurant,  et  voulut  que  le  traité 
de  paix  fust  releu  devant  le  Roy,  sçavoir  s'il  n'y 
avoit  rien  dont  il  se  repentist ,  offrant  de  mettre 
à  son  choix  ,  de  faire  ou  de  laisser  ,  et  fit  quel- 
que peu  d'excuse  au  Roy ,  de  l'avoir  amené  là. 

Outre  requit  au  Roy  consentir  qu'audit  traité 
se  mist  un  article  en  faveur  de  monseigneur  du 
Lan  ,  d'Urfé,  et  Poucet  de  Rivière ,  et  qu'il  fust 
dit  que  leurs  terres  et  Estats  leur  seroient  ren- 
dus, comme  ils  avoient  avant  la  guerre.  Cette 
requeste  despleut  au  Roy,  car  ils  n'estoient  point 
de  son  party,  par  quoy  dussent  estre  compris  eu 
celte  paix  :  et  aussi  servoient-ils  à  monseigneur 
Charles  son  frère ,  et  non  point  à  luy ,  et  à  cette 
requeste  respondit  le  Roy  estre  content,  pour- 
veu  qu'il  luy  en  accordast  autant  pour  monsei- 
gneur de  \evers  (3)  et  de  Croy.  Ainsi  ledit  due 
se  teut  ;  et  sembla  ceste  response  bien  sage  :  car 
ledit  due  avoit  tant  de  haine  aux  autres ,  et  te- 
noit tant  du  leur,  que  jamais  ne  s'y  fust  consenti. 
A  tous  les  autres  poincts  respondit  le  Roy  ne 


(2)  ^landouloit ,  ou  Madoublct ,  selon  quelques  ma- 
nuscrils. 

(3)  Jean  de   Bourgogne ,  comte  de  Ncvers  et  de  Re- 

vouloir  lien  y  muer,  mais  confirmer  tout  ce  qui 
avoit  esté  juré  à  Péronne.  Et  ainsi  fut  accordé 
ce  parlement  ;  et  prit  congé  le  Roy  duclit  duc  , 
lequel  le  conduisit  environ  demie  lieue  ;  et  au 
département  d'ensemble,  luy  fit  le  Roy  cette 
demande  :  Si  cradventure  mon  frère  qui  est  en 
Bretagne,  ne  se  contentoit  du  partage  que  je 
luy  baille  pour  V amour  de  vous ,  que  voudriez- 
vous  quejejisse  ?  Ledit  duc  luy  respondit  soudai- 
nement ,  sans  y  penser  :  S'il  ne  le  veut  prendre^ 
mais  que  vous  f aviez  qu'il  soit  content  Je  m'en 
rapporte  à  vous  deux.  De  cette  demande  et  res- 
ponse  sortit  depuis  grande  chose,  comme  vous 
oyez  cy-après.  Ainsi  s'en  alla  le  Roy  à  son  plai- 
sir, et  le  conduisirent  les  sieurs  des  Cordes ,  et 
d'Aimeries,  grand-baillif  de  Haiuaut,  jusques 
hors  des  terres  dudit  duc. 

Ledit  duc  demeura  en  la  cité.  Il  est  vray  qu'en 
tous  endroits  elle  fut  cruellement  traitée  ,  aussi 
elle  avoit  cruellement  usé  de  tous  excès  contre 
les  sujets  dudit  duc ,  et  dès  le  temps  de  son 
grand  père  ;  sans  rien  tenir  stable  de  promesse 
qu'ils  fissent ,  ny  de  nul  appoinctement  qui  fut 
fait  entre  eux,  et  estoit  jà  la  cinquiesme  année 
que  le  duc  y  estoit  venu  en  personne ,  et  tous- 
jours  fait  paix,  et  rompue  par  eux  l'an  après,  et 
jàavoient  esté  excommuniez  par  longues  années, 
pour  les  choses  cruelles  qu'ils  avoient  commises 
contre  leur  évesque ,  à  tous  lesquels  commande- 
mens  de  l'Eglise  ,  touchant  lesdits  différends,  ils 
n'eurent  jamais  révérence  ny  obéissance. 

Dès  que  le  Roi  fut  parti ,  ledit  duc,  avec  peu 
de  gens  ,  se  délibéra  d'aller  à  Franchemont,  qui 
est  un  peu  outre  Liège ,  pais  de  montagnes  très- 
aspres ,  pleines  de  bois ,  et  de  là  venoient  les 
meilleurs  combatans  qu'ils  eussent ,  et  en  es- 
toient  partis  ceux  qui  avoient  fait  les  saillies  dont 
J'ay  parlé  cy-devant. 

Avant  qu'il  partist  de  ladite  cité,  furent  noyez 
en  grand  nombre  les  pauvres  gens  prisonniers  , 
qui  avoient  esté  trouvez  cachez  es  maisons  ,  a 
l'heure  que  cette  cité  fut  prise.  Outre ,  fut  déli- 
])eré  de  faire  brusler  ladite  cité ,  laquelle  en  tout 
tt'mps  a  esté  fort  peuplée ,  et  fut  dit  qu'on  la 
brusleroit  à  trois  fois ,  et  furent  ordonnez  trois 
ou  quatre  mille  hommes-de-pied,  du  pais  de 
Limbourg  (qui  estoient  leurs  voisins,  et  assez 
d'un  habit  et  d'un  langage)  pour  faire  cette  dé- 
solation ,  et  pour  défendre  les  églises. 

Premièrement  fut  abbatu  un  grand  pont ,  qui 
estoit  au  travers  de  la  rivière  de  Meuze  ;  et  puis 
fut  ordonné  grand  nombre  de  gens ,  pour  défen- 
dre les  maisons  des  chanoines  à  l'environ  de  la 
grande  église,  afin  qu'il  peust  demeurer  logis 
pour  faire  le  divin  service.  Semblablement  en 
fut  ordonné  pour  garder  les  autres  églises.  Et 


cela  fait,  partit  le  duc  pour  aller  audit  pais  de 
Franchemont ,  dont  j'ay  parlé;  et  aussi  tost  qu'il 
fut  dehors  la  cité ,  il  vid  le  feu  en  grand  nombre 
de  maisons,  du  costé  de  ça  la  rivière.  Il  alla  lo- 
ger à  quatre  lieues  ;  mais  nous  oyons  le  bruit , 
comme  si  nous  eussions  esté  sur  le  lieu.  Je  ne 
sçay ,  ou  si  le  vent  y  servoit ,  ou  si  c'estoit  à 
cause  que  nous  estions  logez  sur  la  rivière.  Le 
lendemain  le  duc  partit,  et  ceux  qui  estoient  de- 
meurez en  ladite  ville  continuèrent  la  désolation, 
comme  il  leur  avoit  esté  commandé;  mais  tou- 
tes les  églises  furent  sauvées,  ou  peu  s'en  fallut, 
et  plus  de  trois  cens  maisons  pour  loger  les  gens 
d'église,  et  cela  a  esté  cause  que  si  tost  elle 
a  esté  repeuplée ,  car  grand  peuple  revint  de- 
meurer avec  ces  prestres. 

A  cause  des  grandes  gelées  et  froidure ,  fut 
force  que  la  pluspart  des  gens  dudit  duc  allas- 
sent à  pied  au  pays  de  Franchemont,  qui  ne  sont 
que  villages ,  et  n'y  a  point  de  villes  fermées,  et 
logea  cinq  ou  six  jours  en  une  petite  vallée  ,  en 
un  village  qui  s'appelloit  Polleur.  Son  armée  es- 
toit en  deux  bandes,  pour  plustost  destruire  le 
pais  :  et  fit  brusler  toutes  les  maisons,  et  rompre 
tous  les  moulins  à  fer  qui  estoient  au  pais  ,  qui 
est  la  plus  grande  façon  de  vivre  qu'ils  ayent  ; 
et  cherchèrent  le  peuple  parmy  les  grandes  fo- 
rests,  où  ils  s'estoient  cachez  ,  avec  leurs  biens  : 
et  y  en  eut  beaucoup  de  morts  et  de  pris  :  et  y 
gaignèrent  les  gens-d'armes  largement.  J'y  vis 
choses  incroyables  du  froid.  Il  y  eut  un  gentil- 
homme qui  perdit  un  pied,  dont  oncques-puis 
ne  s'ayda  ;  et  y  eut  un  page  à  qui  il  tomba  deux 
doigts  de  la  main.  Je  vis  une  femme  morte,  et 
son  enfant,  dont  elle  estoit  accouchée  de  nou- 
veau. Par  trois  jours  fut  départy  le  vin  ,  qu'on 
donnoit  chez  le  duc  pour  les  gens  qui  en  deman- 
doient ,  à  coups  de  coignée ,  car  il  estoit  gelé  de- 
dans les  pipes,  et  falloit  rompre  le  glaçon  qui 
estoit  entier,  et  en  faire  des  pièces ,  que  les  gens 
mettoient  en  un  chapeau  ,  ou  en  un  pannier  , 
ainsi  qu'ils  vouloient.  J'en  diroys  assez  d'estraii- 
ges  choses  longues  à  escrire  ;  mais  la  faim  nous 
lit  fuyr  à  grande  haste;  après  y  avoir  séjourné 
huict  jours ,  et  tira  ledit  duc  à  Namur;  et  de  là 
en  Brabant,  où  il  fut  bien  receu. 


CHAPITRE  XV. 

Comment  le  Roy  fit  tant  par  subtils  moyens., 
que  monseigneur  Charles  son  frère ,  se  con- 
tenta de  la  duché  de  Cuyenne ,  pour  Brie 
et  Cha7npagnc ,  contre  l'attente  du  duc  de 
Bourgogne. 

Le  Roy,  après  estre  desparty  d'avec  ledit  duc, 

i\  "candejoye  l't'tourna  en  son  rovaume  :  et  en 
rien  ne  se  meut  contre  ledit  duc,  à  cause  des 
termes  qui  luy  avoient  esté  tenus  à  Péronne  et 
a  Liéue,  et  senibloil  que  patiemment  le  portast; 
nonobstant  que  depuis  survint  uraiule  guerre 
entre  eux  ,  mais  non  pas  si  tost,  et  n'en  l'ut  point 
la  cause  la  chose  dont  j'ay  parlé  cv-de\ant, 
condnen  qu'elle  pût  bien  aider,  car  la  paix  eust 
este  pres(iue  telle  qu'elle  estoit,  quand  le  Roy 
l'eust  laite  estant  a  Paris;  mais  ledit  duc  de 
f)i)uruoi;ne,  par  conseil  de  ses  olTieieis,  voulut 
elariiir  ses  limites;  et  puis  quelques  habilitez 
furent  faites  ,  pour  y  remettre  la  noise,  dont  je 
parleray  quand  il  sera  temps. 

Monseigneur  Charles  de  France ,  seul  frère 
du  lloy,  et  naiiuères  duc  de  Normandie  (lequel 
estoit  informé  de  ce  traitté  fait  à  Péronne,  et  du 
parlaiieque  par  iceluy  devoit  avoir),  envoya  in- 
continent devers  le  Roy,  luy  supplier  qu'il  luy 
plust  accomplir  ledit  traitté,  et  luy  bailler  ce 
qu'il  avoit  promis.  Le  Roy  envoya  devers  luy 
sur  ces  matières,  et  y  eut  plusieurs  allées  et  ve- 
nues. Aussi  ledit  duc  de  Bourgogne  envoya  ses 
ambassadeurs  vers  ledit  monseigneur  Charles, 
luy  prier  ne  vouloir  accepter  autre  partage  que 
ceiuy  de  Champagne  et  de  Brie  ;  lequel  luy  estoit 
accordé  par  son  moyen,  luy  remonstrant  l'a- 
inour  qu'il  luy  avoit  monstre,  là  ou  il  l'avoit 
abandonné;  et  ledit  duc  n'avoit  encore  voulu 
faire  le  semblable ,  comme  i!  avoit  veu ,  et  si 
nvoit  nommé  le  duc  de  Bretagne  en  ladite  paix, 
comme  son  allié.  Outre  luy  faisoit  dire  comme 
Tassicle  de  Champagne  et  de  Brie  leur  estoit 
propice  à  tous  deux  ;  et  que  si  le  Roy  d'avanture 
le  voulolt  fouler,  du  jour  au  lendemain  il  pou- 
voit  avoir  le  secours  de  Bourgogne,  car  les  deux 
pais  joignent  ensemble;  et  si  avoit  son  partage 
en  assez  bonne  valeur,  car  il  y  prenoit  tailles  et 
aydes,  et  n'y  avoit  le  Roy  rien,  que  son  hom- 
mage et  ressort. 

Ledit  monseigneur  Charles  estoit  homme  qui 
peu  ou  rien  faisoit  de  luy,  mais  en  toutes  choses 
estoit  manié  et  conduict  par  autres,  combien 
qu'il  fust  Ailé  de  vingt-ciiui  ans  et  plus.  Ainsi 
se  passa  l'byver,  qui  ja  estoit  avancé  quand  le 
Boy  partit  de  nous.  Il  y  eut  incessamment  gens 
allans  et  venans,  sur  ce  partage,  car  le  Roy 
pour  rien  ne  délibéroit  bailler  celuy  qu'il  avoil 
promis  a  son  frère ,  car  il  ne  vouloit  point  sondit 
frère  et  le  due  de  Bourgogne  si  prés  voisins;  et 
Irait  toit  le  Boy  avec  sondit  frère  de  luy  faire 
prendre  ('lUNcune,  avec  La  Bochelle  ((jui  estoit 


quasi  toute  Aquitaine),  et  valoit  trop  mieux  ce 
partage  que  celuy  de  Brie  et  de  Champagne  ;  le- 
dit monseigneur  Charles  craignoit  déplaire  audit 
duc  de  r>ourgogne:  et  avoit  jMiur  aussi  que  s'il 
s'accordoit,  et  le  Roy  ne  luy  tiust  vérité,  il  auroit 
perdu  son  aniy  et  son  partage:  etdemeurast  en 
mau\  ais  party. 

Le  Roy,  qui  estoit  plus  sage  à  conduire  tels 
traitez  que  nul  autre  prince  qui  ait  esté  de  son 
temps,  voyoit  qu'il  perdoit  son  temps,  s'il  ne 
gaignoit  ceux  qui  avoient  le  crédit  avec  son 
frère  :  s'adressa  a  Oudet  de  Rye ,  seigneur  de 
Lèsent ,  depuis  comte  de  Comminges  (lequel  es- 
toit né  et  marie  audit  pays  de  Guyenne),  luy 
priant  qu'il  tînt  la  main  que  son  maistre  accep- 
tast  ce  party  (  leciuel  estoit  trop  plus  grand  que 
celuy  qu'il  demandoit),  et  qu'ils  fussent  bons 
amis,  en  vivans  ainsi  que  deux  frères,  et  que 
luy  et  ses  serviteurs  y  auroient  profit ,  et  s^iécia^ 
lement  luy  ;  et  les  asseuroit  bien  le  Roy  qu'il  n'y 
auroit  point  de  faute  qu'il  ne  baillast  la  posses- 
sion dudit  païs,  et  en  cette  façon  monseigneur 
Charles  fut  gaigné ,  et  prit  ledit  partage  de 
Guyenne,  au  grand  déplaisir  du  duc  de  Bourgo- 
gne et  de  ses  ambassadeurs  qui  estoient  sur  le  lieu. 

Et  la  cause  pourquoy  le  cardinal  Ballue  , 
évesque  d'Angers,  et  i'évesque  de  Verdun,  furent 
pris,  fut  pour  ce  (|ue  ledit  cardinal  écrivoit  à 
monseigneur  de  Guyenne,  l'exhortant  de  ne 
prendre  nul  autre  partage  que  celuy  que  ledit 
duc  de  Bourgogne  luy  avoit  procuré  par  la  paix 
faite  à  Péronne ,  laquelle  avoit  esté  promise  et 
jurée  entre  ses  mains  ;  et  luy  faisoit  remons- 
trances  touchant  ce  cas  ,  ([ui  luy  semhloient  né- 
cessaires, lesquelles  estoient  contre  le  vouloir 
et  intention  du  Roy.  Ainsi  ledit  monseigneur 
Charles  devint  duc  de  Guyenne,  l'an  1-169  (l), 
et  en  eut  bonne  possessioii  du  pais  ,  avec  le  gou- 
vernement de  La  Rochelle:  et  se  virent  le  Roy 
et  luy  ensemble,  et  y  furent  longuement. 


LIVRE     TROISIEME. 


CHAPITRE  PREMIER. 

Comment  le   Roy  prit  nouvelle  occasion   ilr 
faire  (jucrre  an  duc  de  Jhur(/of//ie,  et  com- 
ment il  l'envoya  adjourner  jusqucs  dedans 
Gand,par  un  huissier  de  parlement. 

L'an    1470    prit  vouloir  au   Roydesevan- 


'1    L'édil  itnr  ioniicl  Louis  XI  donna  la  Gnyonno  rn  non  à  tous  ceux  qui  avaient  suivi  If  nouveau  duc  de 

npan.iRc  n  son  rière  ,  fui  s^né  a  AiiilM>isc  ,  nu  mois  d'à-  Guyenne,  qui  prélasermcnl  à  Xaintcs,  pour  son  apanage, 

\iil  r»f»9.  aprcs  l'ùqucs.  |   le  10  août. 

I,p  mn\-  <M'\niii  .  Ip  ÎUii  aT^rda  des    I<'IIii'k    d'aholi-  , 

uer  du  duc  de  Bourgogne  ;  et  luy  sembla  quil  en 
cstoit  heure  (1)  ;  et  secrettement  traittoit  et  souf- 
fioit  traiter,  que  les  villes  sur  la  rivière  de 
Somme,  comme  Amiens,  Saint-Quentin  et  Ab- 
beville,  se  tournassent  contre  le  duc,  et  qu'ils 
appelassent  ses  gens-d'armes,  et  les  missent  de- 
dans. Car  tousjours  les  grands  seigneurs  ,  au 
moins  les  sages,  veulent  chercher  quelque  bonne 
couleur,  et  un  peu  apparente.  Et  afin  qu'on  con- 
noisse  les  habiletez  de  quoy  on  use  en  France, 
A  eux  conter  comme  cecy  fut  fait  et  guidé  ;  car 
le  Roy  et  le  duc  y  furent  déceus  tous  deux  ;  et 
en  recommença  la  guerre  ,  qui  dura  bien  treize 
ou  quatorze  ans  ,  et  qui  depuis  fut  bien  dure  et 
bien  aspre.  Il  est  vray  que  le  Roy  désiroit  fort 
que  ces  villes  fissent  Tiouvelletez,  et  prissent  ses 
couleurs,  disant  que  ledit  duc  de  Bourgogne 
estendoit  ses  limites  plus  avant  que  le  traitté  ne 
portoit,  et  sur  cette  occasion  alloient  et  venoient 
ambassadeurs  de  l'un  à  l'autre  ,  et  passoient  et 
repassoient  par  ces  villes,  pratiquans  ces  mar- 
chez ,  esquelles  n'y.  avoit  nulles  garnisons;  mais 
y  avoit  paix  par  tout  le  royaume,  tant  du  costé 
dudit  duc  que  du  duc  de  Bretagne  :  et  estoit 
monseigneur  de  Guyenne  en  bonne  amitié  avec 
le  Roy,  comme  il  sembloit.  Toutesfois  le  Roy 
n'eust  pas  voulu  recommencer  la  guerre ,  pour 
prendre  une  ou  deux  de  ces  villes-là  seulement, 
mais  tasclioit  de  pouvoir  mettre  une  <irande  ré- 
bellion par  tous  les  pays  du  duc  de  Bourgogne, 
et  espéroit  de  tous  points  s'en  mettre  au  dessus 
par  ce  moyen. 

Beaucoup  de  gens  pour  luy  plaire  se  mes- 
lolent  de  ces  marchez,  et  luy  rapportoient  les 
choses,  beaucoup  plus  avant  qu'ils  ne  trouvoient, 
et  se  vantoient  l'un  d'uue  ville,  et  les  autres  di- 
soient qu'ils  en  soustrairoient  contre  luy  ,  et  de 
tout  estoit  une  partie.  Mais  quand  le  Roy  n'eust 
pensé  que  ce  qui  advint ,  il  n'eust  pas  lompu  la 
paix  ny  recommencé  la  guerre;  combien  qu'il 
eust  cause  de  se  don  loir  des  termes  qui  luy 
avolent  esté  tenus  à  Péronne.  Mais  si  avoit-il 
fait  publier  ladite  paix  à  Paris,  trois  mois  après 
(|u'il  fut  de  retour  en  son  royaume,  et  recom- 
inencoil  cette  noise  un  peu  en  crainte,  mais  l'af- 
fection qu'il  y  avoit  les  fit  tirer  outre,  et  voi- 
ey  les  habiletez  qui  y  furent  tenues. 

Le  comte  de  Sainct-Paul,  connestable  de 
France,  homme  très-sage,  et  autres  serviteurs 
du  duc  de  Guyenne,  et  aucuns  autres,  désiroient 
plustost  la  guerre  entre  ces  deux  grands  princes, 
que  paix,  pour  deux  regards.  Le  premier  ils  crai- 


gnoient  que  ces  très-grands  Estats  qu'ils  avoient 
ne  fussent  diminuez,  si  la  paix  continuoit:  car 
ledit  connestable  avoit  quatre  cens  hommes- 
d'armes,  ou  quatre  cens  lances,  payez  a  lu 
monstre,  et  n'avoit  point  de  contrôleur  ,  et  plus 
de  trente  mille  francs  tous  les  ans,  outre  les 
gages  de  son  office ,  et  les  profits  de  plusieurs 
belles  places  qu'il  tenoit.  L'autre,  ils  vouloient 
mettre  sus  au  Roy ,  et  disoient  entre  eux ,  sa 
condition  estre  telle ,  que  s'il  n'avoit  débat  par 
le  dehors,  et  contre  les  grands,  qu'il  falloit  qu'il 
en  eust  avec  ses  serviteurs ,  domestiques  et  offi- 
ciers ,  et  que  son  esprit  ne  pouvoit  estre  en  re- 
pos. Et  par  ces  raisons  alléguées,  taschoient  très- 
fort  de  remettre  le  Roy  en  cette  guerre;  et  of- 
froit ledit  connestable,  prendre  Sainct-Quentin 
tous  les  jours  qu'on  voudroit,  car  ses  terres  es- 
toient  à  {'environ,  et  disoit  encore  avoir  très- 
grande  intelligence  en  Flandres  et  en  Brabant, 
et  qu'il  feroit  rebeller  plusieurs  villes  contre  le- 
dit duc.  Le  duc  de  Guyenne,  qui  estoit  sur  le 
lieu  ,  et  tous  ses  principaux  gouverneurs,  of- 
froient  fort  servir  le  Boy  en  cette  querelle,  et 
d'amener  quatre  ou  cinq  cens  hommes-d'armes  , 
que  ledit  duc  de  Guyenne  tenoit  d'ordonnance; 
mais  leurs  lins  n'estoient  pas  telles  que  le  Roy  en- 
tendoit,  mais  tout  à  ropposite,come  vous  oyrrez. 
Le  Roy  vouloit  tousjours  })rocéder  en  grande 
solennité  ,  par  ((uoy  fit  tenir  les  trois  Estats  à 
Tours  es  moys  de  mars  et  d'avril  l-l'O  ,  ce  que 
jamais  n'avoit  fait,  ny  ne  lit  depuis,  mais  il  n'y 
appella  que  gens  nommez  ,  qu'il  pensoit  qui  ne 
contrediroient  pas  à  son  vouloir.  Et  là  fit  re- 
monstrer  plusieurs  entreprises  que  ledit  duc  de 
Bourgogne  i'aisoit  contre  la  Couronne;  et  y  fit 
venir  plaintif  monseigneur  le  comte  d'Eu,  lequel 
disoit  que  ledit  duc  luy  empeschoit  Sainct-Va- 
léry,  et  autres  terres  qu'il  tenoit  de  luy  ,  à  cause 
d'Abbevilleet  de  la  comté  de  Ponthieu,  et  n'en 
vouloit  faire  nulle  raison  audit  comte  d'Eu  Et 
le  faisoit  ledit  duc,  pour  ce  qu'un  petit  na^ire 
de  guerre ,  de  la  ville  d'Eu,  avoit  pris  un  autre 
navire  marchand  du  pays  de  Flandres,  dont  le- 
dit comte  d'Eu  offroit  faire  la  réparation.  Outre 
vouloit  ledit  duc,  contraindre  ledit  comte  d'Eu, 
de  luy  faire  hommage  envers  tous  et  contre  tous, 
ce  que  pour  rien  ne  voudroit  faire,  car  ce  scroit 
contre  lauthorité  du  Roy.  A  cette  assemblée  y 
avoit  plusieurs  gens  de  justice,  tant  de  parle- 
ment que  d'ailleurs;  et  fut  conclu  selon  l'inten- 
tion du  Roy  ,  que  ledit  duc  seroit  adjourné  i\ 
comparoir  en  personne  en  parlement  à  Paris  (2). 


(1)  Le  13  août  1470,  Louis  XI  avait  propaïc  cette  '  (2)  La  déclaration  piiblii'C  par  Louis  XI ,  à  la  suilo 
rupture  par'  une  alliance  défensive  et  offensive  avec  les  j  des  délibérations  de  celte  assemblée  ,  est  du  3  décembre 
Suisses .  contre  le  duc  de  Bourgogne.  1  i'iTO.  On  y  rappelle  tous  les  griefs  du  Roi  contre  le  duc 

Bien  sçavoit  le  Roy  qu'il  rcspoiulroit  orgueii- 
leuseiiK'iit ,  ou  fcroit  queiqu'autrc  chose  contre 
l'authorité  de  ladite  cour ,  par  quoy  son  occa- 
sion de  luy  faire  guerre  en  seroit  tousjours  plus 
grande  ^1). 

Ledit  due  fut  adjourne  par  un  huissier  de 
parlement ,  en  la  ville  de  (Jand,  comme  il  alloit 
ouir  la  messe.  11  en  fut  tort  esbahy  et  mal  con- 
tent; incontinent  il  fit  prendre  ledit  huissier,  et 
fut  plusieurs  jours  gardé ,  et  à  la  lin  on  le  laissa 
courre.  Or  vous  voyez  les  choses  qui  se  dres- 
soient  pour  courre  sus  audit  duc  de  Bourgogne, 
lequel  en  fut  adverty,  et  mit  sus  un  grand  nom- 
bre de  gens,  payez  a  gages  mesnagers,  ainsi  lap- 
peloit-on.  C'estoit  quelque  peu  de  chose  qu'ils 
avoient  pour  se  tenir  prests  en  leurs  maisons, 
toutesfois  ils  faisoient  monstre  tous  les  mois  sur 
les  lieux,  et  recevoient  argent.  Ceci  dura  trois 
ou  quatre  mois,  et  s'ennuya  de  cette  mise,  et 
rompit  cette  assemblée ,  et  s'esta  de  toute 
crainte  ;  car  souvent  le  Roy  envoyoit  devers 
luy,  et  s'en  alla  ledit  duc  en  Hollande.  Il  n'avoit 
nulles  gens  d'ordonnance,  qui  fussent  tousjours 
pre-sts,  ny  garnison  en  ses  villes  de  frontières, 
dont  mal  luy  prit;  pour  ce  qu'on  pratiquoit 
Amiens,  Abbeville  et  Sainct-Quentin,  pour  les 
remettre  en  la  main  du  Roy  (2). 

Luy  estant  en  Hollande  (3)  fut  adverty  par 
le  feu  duc  Jehan  de  Bourbon  (4)  que  de  brief  la 
guerre  luy  seroit  commencée,  tant  en  Bourgogne 
que  Picardie,  et  que  le  Roy  y  avoit  de  grandes 
intelligences,  et  aussi  en  sa  maison.  Ledit  duc 
qui  se  trouvoit  dépourveu  de  gens  ,  car  il  avoit 
departy  cette  assemblée,  dont  j'ay  parlé  n'a- 
guères  ,  et  renvoyez  tous  chez  eux,  fut  bien  es- 

(Ic  Bourgogne,  qui  est  accusé  d'avoir  fait  pilier  les  côtes 
de  Normandie  ;  d'avoir,  en  acceptant  l'ordre  de  la  Jarre- 
tière, fait  serment  de  servir  le  roi  d'Angleterre  ,  ennemi 
de  la  France  .  envers  et  contre  tous  ;  d'avoir  vexé  et  dé- 
pouillé des  marchands  français  ;  d'avoir,  quoique  vassal, 
usiir|»é  la  juridiction  souveraine  ;  d'avoir  violé  les  trai- 
tés ;  enlin  on  annulle  les  scellés  que  le  duc  de  Guyenne  , 
le  duc  de  Uretagne  et  les  autres  princes  avaient  donnés 
pour  garantir  les  traités  dont  il  s'agit.  De  son  côté  .  le 
due  lie  Bourgogne  se  plaignit  au  parlement  de  Paris  de 
ce  que  le  duc  de  Clarence  et  le  comte  de  Warwick,  qui 
avoient  pillé  des  vaisseaux  Bourguignons ,  trouvaient 
nsile  dans  li'S  ports  de  Normandie.  Le  Roi  donna  ordre 
au  parlemi-nt  de  suivre  l'affaire  et  de  délivrer  commis- 
sion roolre  Warwick  au  connétable,  qui  était  gouver- 
neur de  .Normandie.  Mais  les  inslruclions  parliculières 
de  Loiii>  XI  aux  ageiit>  qu'il  envoja  en  Normandie  et 
près  de  Warwick,  montrent  (pielles  étaient  ses  vérita- 
bles inteniions.  Le  duc  de  Bourgogne  se  plaignit  de  nou- 
veau au  Boi  ;  il  y  eut  des  ambassadeurs  envoyés  de  part 
ri  d'autre.  Pendant  qu'on  négociait,  le  Hoi  s'empara  des 
prévôtés  de  Vimieu  ,  de  Fouloy  et  de  Beauvoisis  .  qui 
avaienl  été  cédées  à  Charles  par  le  traité  de  Péronnc  , 
et  prélendit  rpie  les  protestations  qu'il  avait  faitesdans 
le  temps  annulaient  le  traité. 


bahy  de  ces  nouvelles.  Par  quoy  incontinent 
passa  la  mer,  et  tira  en  Artois ,  et  tout  droit  à 
Hesdin.  Là  entra  en  plusieurs  suspicions  ,  tant 
de  ces  serviteurs ,  comme  des  traitez  qu'on  me- 
noit  en  ces  villes,  dont  j'ay  parlé,  et  fut  un  peu 
long  à  s'apprester ,  ne  croyant  point  tout  ce 
qu'on  disoit,  et  envoya  quérir  à  Amiens  deux 
des  principaux  de  la  ville,  lesquels  il  soubçon- 
noit  de  ces  traitez,  ils  s'excusèrent  si  bien,  qu'il 
les  laissa  aller.  Incontinent  partirent  de  sa  mai- 
son aucuns  de  ses  serviteurs ,  qui  se  tournèrent 
au  service  du  Roy  :  comme  le  bastard  Bau- 
douin (5)  et  autres,  qui  luy  firent  peur  qu'il 
n'y  eust  plus  grande  queue.  Il  lit  crier  que  cha- 
cun se  mist  sus,  et  peu  s'apptestoient,  car  c'es- 
toit au  commencement  de  l'hyver,  et  y  avoit  en- 
core peu  de  jours  qu'il  estoil  arrivé  de  Hollande. 

OOO 

CHAPITRE  II. 

Comment  la  ville  de  Sainct-Quentin  et  celle 
(V Amiens  furent  rendues  entre  les  mains 
du  lioijy  et  pour  quelles  causes  le  connestable 
et  autres  entretenoient  la  guerre  entre  le 
Roy  et  le  duc  de  Bourgogne. 

Deux  jours  après  la  fuite  de  ses  serviteurs , 
qui  s'en  estoient  allez  ,  qui  estoit  au  mois  de  dé, 
cembre  l'an  1470,  entra  monseigneur  le  connes- 
table dedans  Sainct-Quentin  (G) ,  et  leur  fit  faire 
serment  pour  le  Roy.  Lors  connut  ledit  duc  que 
sesbesongnes  alloient  mal ,  car  il  u'avoit  armée 
avec  luy,  mais  avoit  envoyé  ses  serviteurs  pour 
mettre  sus  les  gens  de  son  pays.  Toutesfois ,  avec 

(i)  La  lettre  par  laquelle  il  ordonna  à  Dammartin  de 
commencer  les  hostilités ,  est  du  20  janvier  :  Faites  , 
lui  dit-il ,  je  vous  prie  ,  la  plus  grande  diligence 
qu'homme  fist. 

(2)  Pour  ce  qu'on  pratiquoit  Amiens  ,  Abbeville  et 
Sainct-Quentin, pour  les  remettre  en  la  main  du  Roy: 
cette  phrase  manque  dans  le  manuscrit  de  Saint-Ger- 
main. 

(3)  Un  manuscrit  porte  Zélande. 

(4)  Ce  prince  mourut  en  1488. 

(5)  Baudouin  ,  seigneur  de  Falais,  fds  naturel  de  Phi- 
lippe ,  duc  de  Bourgogne,  et  de  Catherine  de  Tliieffries. 
Celle  retraite  du  bâtard  de  Bourgogne,  d'Arsonetde 
Chassa,  fit  beaucoup  de  bruit  ;  il  y  eut  plusieurs  mémoi- 
res et  manifestes  publiés. 

(6)  Lorsque  Charles  apprit  que  le  connétable  s'était 
rendu  maitre  de  Saint-Quentin  ,  il  le  fit  sommer  de  ve- 
nir le  servir  comme  son  vassal.  Le  cimnélable  répondit  : 
«  Si  le  duc  de  Bourgogne  a  mon  scellé  ,  j'ai  le  sien  ,  et 
»  suis  homme  à  lui  répondre  de  mon  corps.  »  Le  duc  , 
furieux  ,  fil  saisir  les  terres  que  le  comte  de  Saint-Pol 
possédait  en  Flandres  et  en  Artois,  et  Saint-Pol  fit  éga- 
lement saisir  celles  que  ses  enfants  ,  qui  étaient  au  ser- 
vice de  Bourgogne  ,  poBSéilaienl  en  France. 

ce  petit  de  gens  qu'il  pût  amasser,  il  tiraàDour- 
lans  avec  quatre  ou  cinq  cens  chevaux  seule- 
ment ,  en  intention  de  garder  A  miens  de  tourner, 
et  là  fut  cinq  ou  six  jours  que  ceux  d'Amiens 
marchandoient ,  car  l'armée  du  Roy  estoit  au- 
près, qui  se  présenta  devant  la  ville,  et  un  coup 
la  refusèrent,  car  une  partie  de  la  ville  tenoit 
pour  ledit  duc  5  lequel  y  envoya  son  mareschal 
des  logis  :  et  s'il  eust  eu  gens  pour  y  oser  en- 
trer en  personne ,  il  ne  l'eust  jamais  perdue  , 
mais  il  n'y  osoit  entrer  mal  accompagné,  com- 
bien qu'il  en  fust  requis  de  plusieurs  de  la  ville. 

Quand  ceux  qui  estoient  contre  luy  virent  sadis- 
simulation  et  qu'il  n'estoit  pas  assez  fort,  ils  exé- 
cutèrent leins  entreprises  et  mirent  ceux  du  Roy 
dedans  (1).  Ceux  d'Abbeville  cuidèrent  faire  le 
semblable,  mais  monseigneur  des  Cordes  y  entra 
pour  ledit  duc  et  y  pourveut.  D'Amiens  àDourlans 
ny  a  que  cinq  petites  lieues  ;  par  quoy  fut  force 
audit  duc  de  se  retirer,  dès  ce  qu'il  fut  adverty 
((ue  les  gens  du  Roy  estoient  entrez  à  Amiens; 
t'talla  à  Arras  en  grande  diligence  et  grande 
peur,  craignant  que  beaucoup  de  choses  sem- 
blables ne  se  fissent;  car  il  se  voyoit  environné 
des  parens  et  amis  du  connestable.  D'autre  part, 
à  cause  du  bastard  Baudouin  qui  s'en  estoit  allé, 
il  soupçonnoit  le  grand  bastard  de  Bourgogne  (2) 
son  frère.  Toutesfois  gens  luy  vinrent  peu  à  peu. 
Or  sembloit-il  bien  au  Roy  estre  au-dessus  de 
ses  affaires,  et  se  floit  en  ce  que  le  connestable 
et  autres  luy  disoient  de  ces  intelligences  qu'ils 
avoient  :  et  quand  n'eust  esté  cette  espérance , 
il  eust  voulu  avoir  à  commencer. 

Or  est-il  temps  que  j'achève  de  déclarer  qui 
mouvoit  ledit  connestable,  le  duc  de  Guyenne, 
et  de  ses  principaux  serviteurs  (  veu  les  bons 
tours,  secours  et  grandes  homiestetez  que  ledit 
duc  de  Guyenne  avoit  reçus  dudit  duc  de  Rour- 
gogne)  et  quel  gain  ils  pou  voient  avoir  à  mettre 
ces  deux  grands  princes  en  guerre ,  qui  estoient 
en  repos  en  leurs  seigneuries.  Jà  en  ay  dit  quel- 
que chose  ,  et  que  c'estoit  pour  maintenir  plus 
seurement  leurs  Estats,  et  que  le  Roy  ne  broûil- 
last  parmi  eux  ,  s'il  estoit  en  repos.  Mais  cela 
n'estoit  point  encore  la  principale  occasion,  mais 
estoit  que  le  duc  de  Guyenne  et  eux  avoient  fort 
désiré  le  mariage  dudit  duc  de  Guyenne  avec  la 
seule  fille  et  héritière  du  duc  de  Rourgogne  car 
il  n'avoit  point  de  fils,  et  plusieurs  fois  ayoit 
esté  requis  ledit  duc  de  Rourgogne ,  de  ce  ma- 
riage ,  et  tousjours  s'y  estoit  accordé ,  mais  ja- 
mais ue  voulut  conclure ,  et  en  tenoit  encore 
paroles  à  d'autres.  Or  regardez  quel  tour  ces 


(1)  Ce  fut  Dammarlinqui  se  ménaîiea  <les  intelligen- 
ces dans  la  ville  et  qui  parvint  à  se  la  faire  livrer. 


gens  prenoient  pour  cuider  parvenir  à  leur  in- 
tention ,  et  contraindre  ledit  duc  de  bailler  sa 
fille  :  car  incontinent  que  ces  deux  villes  furent 
prises ,  et  le  duc  de  Rourgogne  retourné  à  Ar- 
ras, où  il  amassoit  gens  tant  qu'il  pouvoit, 
le  duc  de  Guyenne  luy  envoya  un  homme  secret, 
lequel  luy  apporta  trois  lignes  de  sa  main  en  un 
loppin  de  cire ,  et  ployées  bien  menu ,  conte- 
nant ces  mots  :  «  Mettez  peine  de  contenter  vos 
»  subjets ,  et  ne  vous  souciez ,  car  vous  trouve- 
»  rez  des  amis.  » 

Le  duc  de  Rourgogne ,  qui  estoit  en  crainte 
très -grande  du  commencement,  envoya  un 
homme  devers  le  connestable  ,  luy  prier  ne  luy 
vouloir  faire  le  pis  qu'il  pourroit  bien ,  et  ne 
presser  point  asprement  cette  guerre ,  qui  luy 
estoit  encommeucée,  sans  l'avoir  deffié  ny  se- 
mons de  rien.  Ledit  connestable  fut  fort  aise  de 
ces  paroles,  et  luy  sembla  bien  qu'il  tenoit  ledit 
duc  en  la  sorte  qu'il  demandoit,  c'est  à  sçavoir 
en  grand  doute.  Si  luy  manda  pour  toute  res- 
ponce ,  qu'il  voyoit  son  faict  en  bien  grand  pé- 
ril ,  et  qu'il  n'y  connoissoit  remède  qu'un  ,  pour 
en  eschapper,  c'estoit  qu'il  donnast  sa  fille  en 
mariage  au  duc  de  Guyenne,  et  qu'en  ce  faisant 
il  seroit  secouru  de  grand  nombre  de  gens,  et 
se  déclareroit  ledit  duc  de  Guyenne  pour  luy, 
et  plusieurs  autres  seigneurs,  et  que  lors  luy 
rendroit  Sainct  -  Quentin  ,  et  se  mettroit  des 
leurs.  Mais  que  sans  ce  mariage  ,  et  voir  cette 
déclaration ,  il  ne  s'y  oseroit  mettre,  car  le  Roy 
estoit  trop  puissant  et  avoit  son  faict  bien  ac- 
coustré,  et  grandes  intelligences  es  pais  dudit 
duc,  et  toutes  paroles  semblables  de  grand  es- 
pou  ventement.  Je  ne  connus  onc  bonne  issue 
d'homme  qui  ait  voulu  espouventer  son  maistre 
et  le  tenir  en  subjection ,  ou  un  grand  prince 
de  qui  on  a  affaire,  comme  vous  entendrez  de 
ce  connestable.  Car  combien  que  le  Roy  fust 
lors  son  maistre ,  si  avoit-il  la  pluspart  de  son 
vaillant ,  et  ses  enfans  ,  sous  ledit  duc  de  Rour- 
gogne ;  mais  tousjours  a  usé  de  ces  termes ,  de 
les  vouloir  tenir  en  crainte  tous  deux  ,  et  l'un 
par  l'autre,  dont  mal  luy  en  est  pris.  Et  combien 
que  toute  personne  cherche  à  se  mettre  hors  de 
subjection  et  crainte  ,  et  que  chacun  haïsse  ceux 
qui  les  y  tiennent ,  si  n'y  en  a-t'il  nuls  qui  en 
cet  article  approchent  les  princes  :  car  je  n'en 
connus  oncques  nuls  qui  n'ayent  mortelle  haine 
à  ceux  qui  les  y  ont  voulu  tenir. 

Après  que  le  duc  de  Rourgogne  eut  ouy  la 
responce  du  connestable,  il  connut  bien  qu'en 
luy  ne  trouveroit  nulle  amitié,  et  qu'il  estoit 

(2)  Anioine,  eotiite  de  la  Roche  en  Ardennes,  fd.<;  natu- 
rel de  Philippe  duc  de  Bourgogne  et  de  Jeanne  de  Tresle. 

principal  eondiictt-ur  de  cette  micrre,  et  conceut 
une  Mierveilleiise  liaine  contre  luy,  qui  jamais 
depuis  ne  luy  partit  du  cœur,  et  principalement 
que  pour  telles  doutes  le  vouloit  contraindre  à 
marier  sa  lille.  .la  luy  estoit  revenu  le  cœur  uu 
peu,  et  avoit  recueiily  l)eaneoup  de  gens  (I). 
Vous  entendez  bien  maintenant ,  par  ce  que 
luanda  le  duc  de  Guyenne  et  puis  le  connes- 
table,  que  cette  cliose  estoit  délibérée  cntr'eux  ; 
car  toutes  semblables  paroles,  ou  plus  épouven- 
tables,  encore  manda  le  duc  de  Bretagne  après, 
et  laissa  amener  a  monseigneur  de  Lescut  cent 
bonunes-d'ariues  bretons  au  service  du  Roy. 
Ainsi  concluez  que  toute  cette  guerre  se  faisoit 
pour  contraindre  ledit  duc  à  se  consentir  à  ce 
mariage,  et  (jue  l'on  abusoit  le  Roy  de  luy 
conseiller  d*entrei)rendre  cette  guerre  :  et  que 
de  toutes  ces  intelligences  qu'on  luy  disoit  avoir 
au  pais  dudit  duc ,  n'estoit  point  vray ,  mais 
tout  mensonge ,  ou  peu  s'en  falloit.  Toutesfois 
tout  ce  voyage  fut  servi  le  Roy  dudit  connes- 
table  ,  très-bien ,  et  en  grande  haine  contre  le- 
dit duc,  connoissant  que  telle  haine  avoit-il 
conceuë  contre  luy.  Semblablement  servit  le 
duc  de  Guyenne  en  celte  guerre ,  fort  bien  ac- 
compagné ,  et  furent  les  choses  fort  périlleuses 
pour  le  duc  de  Bourgogne  ,  mais  quand  ,  des  le 
commencement,  que  ce  différend,  dont  J'ay  parlé, 
commença,  il  eust  voulu  asseurer  le  mai-iage 
de  sa  lille,  avec  le  duc  de  Guyenne,  luy  et  le 
connestable ,  et  plusieurs  autres  ,  et  leurs  sé- 
quelles, se  fussent  tournez  des  siens  contre  le 
Roy,  et  essayez  de  faire  le  Roy  bien  foible, 
s'il  leur  eust  esté  possible  ;  mais  quelque  chose 
sçavent  délibérer  les  hommes  en  telles  matières, 
Dieu  y  conclud  à  son  plaisir. 

ooo 

CHAPITRE  III. 

l'jjtnincnt  le  duc  de  Bourgogne  gaigna  Picqui- 
g/iij ,  et  oprrs  trouva  moyen  d^ivoir  trêve  au 
lioij  pour  un  an  ,  au  grand  regret  du  con- 
nestahle. 

Vous  devez  avoir  entendu  au  long  dont  mou- 
voit  celte  guerre,  et  que  les  deux  princes  au 
conimeiiccment  y  furent  aveuglez,  et  se  fai- 
soient  la  guerre  sans  en  entendre  le  motif  ny 
l'un  ny  l'autre.  Qui  estoit  une  merveilleuse  ha- 
bileté a  ceux  (pii  conduisoient  l'œuvre,  et  U'uv 


(1)  Si  ou  en  croil  les  anciennes  elironiiiiies,  le  duc  de 
BfiiirKoane  avnit  réuni  (|iiatre  mille  lances  (  clia(|ne 
I  anre  .m-  rnmpnsail  »le  quatre  cavaliers  et  de  six  hommes 


pou  voit-on  bien  dire  ,  que  l'une  partie  du  monde 
ne  sçait  point  comment  l'autre  se  gouverne.  Or 
toutes  ces  choses ,  dont  j'ay  parlé  en  tous  ces 
articles  préeédens,  ad  vinrent  en  bien  peu  de 
jours.  Car  après  la  prise  d'Amiens ,  en  moins 
de  quinze  jours,  ledit  duc  se  mit  aux  champs 
auprès  d'Arrr.s  ,  car  il  ne  se  retira  point  plus 
loing  ,  et  puis  tira  vers  la  rivière  de  Somme ,  et 
droit  à  Picquigny.  En  chemin  luy  vint  uu  mes- 
sager du  duc  de  Bretagne ,  qui  n'estoit  qu'un 
homme  à  pied;  et  dit  audit  duc,  de  par  son 
maistre,  comme  le  Roy  luy  avoit  fait  sçavoir 
plusieurs  choses,  et  entre  autres,  les  intelligen- 
ces qu'il  avoit  en  plusieurs  grosses  villes,  dont 
entre  aucunes ,  nommoit  i\raiens ,  Bruges  et 
Bruxelles.  Aussi  l'advertissoitledicduc,  comme 
le  Roy  estoit  délibéré  de  l'assiéger  en  quelque 
ville  qu'il  le  trouvast ,  et  fust-il  dedans  Gaud  , 
et  croy  que  ledit  duc  de  Bretagne  mandoit  tout 
cecy  en  faveur  du  duc  de  Guyenne,  et  pour 
mieux  le  faire  joindre  à  ce  mariage;  mais  le  duc 
de  Bourgogne  prit  très-mal  en  gré  ces  advertis- 
semens  que  le  duc  de  Bretagne  luy  faisoit;  et 
respondit  au  messager ,  incontinent  et  sur 
l'heure,  que  son  maistre  estoit  mal  adverty ,  et 
que  c'estoieut  aucuns  mauvais  serviteurs  qu'il 
avoit,  qui  luy  vouloient  donner  ces  craintes, 
afin  qu'il  ne  fist  son  devoir  de  le  secourir , 
comme  il  y  estoit  obligé  par  ses  alliances:  et 
qu'il  estoit  mal  informé  quelles  villes  estoient 
Gaud,  ny  les  villes  ou  il  disoit  que  le  Roy  l'as- 
siégeroit,  et  qu'elles  estoient  trop  grandes  pour 
assiéger ,  mais  qu'il  dit  à  son  maistre  la  compa- 
gnie en  quoy  il  le  trou  voit;  et  que  les  choses 
estoient  autrement,  car  luy  délibéroit  de  passer 
la  rivière  de  Somme  et  de  combattre  le  Roy, 
s'il  le  trouvoit  en  son  chemin ,  pour  l'en  garder, 
et  qu'il  vouloit  prier  audit  duc  son  maistre,  de 
par  luy  ,  qu'il  se  voulust  déclarer  en  sa  faveur 
contre  le  Roy ,  et  luy  estre  tel  comme  le  due 
de  Bourgogne  luy  avoit  esté  en  faisant  le  trailté 
de  Péronne. 

Le  lendemain  s'approcha  îe  duc  de  Bourgogne 
d'un  lieu  sur  la  rivière  de  Somme,  qui  s'appelle 
Picquigny,  une  assiète  tres-forte,  et  là  auprès 
délibéroit  ledit  duc  de  faire  un  pont  dessus  la 
rivière  de  Somme  :  mais  par  cas  d'adventure  y 
avoit  dedans  la  ville  de  Picquigny,  logés  quatre 
ou  cinq  cens  francs-archers,  et  un  peu  de  nobles. 
Ceux-là,  comme  ils  virent  passer  le  duc  de 
Bourgogne,  saillirent  à  l'escarmouche,  du  long 
d'une  chaussée  (jui  estoit  longue;  et  se  mirent 


à  pied  ;  ;  il  aUcnduil  en  outre  douze  cents  lances  de 
llourfioîine,  larriére-ltan  de  Fl.indres  et  de  llainnul.  et 
!:•«  ^arnisons  des  j)laces  (lui  n'claient  pas  menacées. 

si  avant  hors  de  leurs  places ,  qu'ils  donnèrent 
occasion  aux  gens  du  due  de  Bourgogne  de  les 
chasser  :  et  les  suivirent  de  si  près  qu'ils  e)i 
tuèrent  une  partie  devant  qu'ils  peussent  ga- 
gner la  ville,  et  gagnèrent  les  fauxbourgs  de 
cette  chaussée;  et  puis  on  amena  quatre  ou  cinq 
pièces  d'artillerie,  combien  que  par  ce  costé  la 
ville  fust  imprenable,  parce  qu'il  y  avoit  rivière 
entre  deux  ;  toutesfois  ces  francs-archers  eurent 
peur,  pour  ce  qu'on  faisoit  un  pont,  qu'on  ne 
les  assiégeast  de  l'autre  costé.  Ainsi  ils  désem- 
parèrent la  place  et  s'enfuirent.  Le  chasteau 
tint  deux  ou  trois  jours ,  et  puis  s'en  allèrent 
tous  en  pourpoint. 

Ce  petit  exploit  donna  quelque  cœur  au  duc 
de  Bourgogne,  et  se  logea  es  environs  d'Amiens, 
et  y  fit  deux  ou  trois  logis ,  disant  qu'il  tenoit 
les  champs  pour  voir  si  le  Roy  le  vouloit  venir 
combattre  ;  et  à  la  fin  s'approcha  fort  près  de 
la  ville ,  et  si  près  que  son  artillerie  tiroit  à 
coup  perdu  ,  par  dessus  et  dedans  la  ville;  et  là 
se  tint  six  sepmaines.  En  ladite  ville  y  avoit 
bien  quatorze  cens  hommes-d"armes  de  par  le 
Roy  ,  et  quatre  mille  francs-archers  ;  et  y  es- 
toient  monseigneur  le  connestable ,  et  tous  les 
grands  chefs  de  ce  royaume,  grand-maistre,  ad- 
mirai ,  mareschal ,  séneschaux ,  et  largement 
gens  de  bien.  Le  Roy  fut  cependant  à  Beau- 
vais,  où  il  fit  une  bien  grande  assemblée;  et 
estoient  avec  luy  le  duc  de  Guyenne  son  frère , 
et  le  duc  îNicolas  de  Calabre,  fils  aîné  du  duc 
Jean  de  Calabre  et  de  Lorraine,  et  seul  hé- 
ritier de  la  maison  d'Anjou.  Avec  le  Roy 
estoient  les  nobles  du  royaume  assemblez,  par 
manière  d'arrière-ban  ;  et  ne  faut  point  douter, 
à  ce  que  depuis  j'ay  entendu  ,  que  ceux  qui  es- 
toient avec  le  Uoy  n'eussent  desjà  grande  et 
bonne  volonté  de  connoistre  la  malice  de  cette 
entreprise  :  et  \oyoient  bien  qu'il  n'avoit  point 
encore  fait ,  mais  estoit  en  guerre  plus  que  ja- 
mais. Ceux  qui  estoient  en  la  ville  d'Amiens 
firent  une  entreprise  pour  assaillir  le  duc  de 
Bourgogne  en  son  ost ,  pourveu  que  le  Roy 
voulust  envoyer  joindre  avec  eux  l'armée  qu'il 
avoit  avec  luy  à  Beauvais. 

Le  Roy  adverti  de  cette  entreprise ,  la  leur 
envoya  deffendre,  et  de  tous  points  la  rompre  ; 
car  combien  qu'elle  semblast  advantageuse  pour 
le  Roy  ,  toutesfois  y  avoit  du  hasard  pour  ceux 
qui  sailloient  de  la  ville,  par  espécial;  car  tous 
sailloient  par  deux  portes,  dont  l'une  estoit 
près  de  l'ost  du  duc  de  Bourgogne  :  et  s'ils  eus- 
sent failly  à  la  desconfire  d'entrée ,  ils  eussent 
esté  en  danger  de  se  perdre,  et  de  perdre  la 
ville.  En  ces  entrefaites,  envoya  le  duc  de 
Bourgogne,  un  page,  nommé  Simon  de  Quingey, 


qui  depuis  a  esté  baillif  de  Troye;  et  escrivit 
au  Roy  six  lignes  de  sa  main,  s'humiliant  en- 
vers luy,  et  se  douloit  dequoy  il  luy  avoit  ainsi 
couru  sus  à  l'appétit  d'autruy;  et  qu'il  croyoit 
que  s'il  eust  esté  bien  informé  de  toutes  choses, 
qu'il  ne  l'eust  pas  fait. 

0)'  l'armée  que  le  Roy  avoit  envoyée  en 
Bourgogne  avoit  desconfi  toute  la  puissance  de 
Bourgogne,  qui  estoit  saillie  aux  champs,  et 
pris  plusieurs  prisonniers.  Le  nombre  des  morts 
n'estoit  pas  grand ,  mais  la  desconfiture  y  es- 
toit ;  et  si  avoieut  desjà  assiégé  des  places  et 
pris,  qui  esbahissoit  un  peu  ledit  duc;  toutes- 
fois  il  faisoit  semer  en  son  ost  tout  le  contraire, 
et  que  les  siens  avoient  eu  du  meilleur.  Quand 
le  Roy  eut  veu  ces  lettres  que  ledit  duc  de  Bour- 
gogne luy  avoit  escrites,  il  en  fut  très-joyeux, 
pour  la  raison  que  avez  ouye  cy-dessus ,  et  aussi 
que  les  choses  longues  luy  ennuyoient;  et  luy 
fit  response;  et  envoya  pouvoir  à  aucuns  qui 
estoient  à  Amiens  pour  entrer  en  une  trêve  ;  et 
si  en  fit  deux  ou  trois  de  quatre  ou  cinq  jours  ; 
et  à  la  fin  finale  en  fit  une  d'un  an  (l),  comme 
il  me  semble  :  dont  le  connestable,  comte  de 
Sainct-Paul,  monstroit  signe  de  desplaisir  :  car 
sans  nulle  doute  (  quelque  chose  que  les  gens 
ayent  pensé,  ou  sceussent  penser  au  contraire) 
ledit  comte  de  Sainct-Paul  estoit  lors  ennemi 
capital  du  duc  de  Bourgogne:  et  eurent  plu- 
sieurs parolles;  et  onques  puis  n'y  eut  amitié  de 
l'un  à  l'autre,  comme  vous  avez  veu  par  l'issue  ; 
mais  bien  ont  envoyé  les  uns  vers  les  autres, 
pour  se  pratiquer ,  et  chacun  pour  s'aider  de  son 
compagnon  ;  et  ce  que  le  duc  en  faisoit,  c'estoit 
toujours  pour  cuider  r'avoir  Sainct-Quentin. 
Semblablement ,  quand  le  connestable  avoit 
peur  ou  crainte  du  Roy ,  il  la  luy  promettoit 
rendre  ;  et  y  eut  des  entreprises  où  les  gens 
du  duc  de  Bourgogne ,  par  le  vouloir  dudit  con- 
nestable, en  approchèrent,  et  les  faisoit  venir 
deux  ou  trois  lieues  près,  pour  les  mettre  dedans  ; 
et  quand  ce  venoit  au  joindre,  ledit  connestable 
se  repentoit,  et  les  conti-emandoit,  dont  à  la 
fin  mal  luy  en  prit.  Car  il  cuidoit  pour  la  situa- 
tion ou  il  estoit,  et  le  grand  nombre  de  gens  que 
le  Roy  luy  payoit,  les  tenir  tous  deux  en  crainte, 
par  le  moyen  du  discord  où  ils  estoient ,  auquel 
il  les  entretenoit  :  mais  son  entreprise  estoit 
très-dangereuse,  car  ils  estoient  trop  grands, 
trop  forts  et  trop  habiles  tous  deux. 

Après  ces  armées  départies,  le  Roy  s'en  alla 
en  Touraine ,  et  le  duc  de  Guyenne  en  son  pais, 


{l]  Celte  trêve,  signée  le  3  ortobre  iili  ,  ne  fit  que 
conOrmer  les  traités  d'Airas,  <!e  Conflans  cl  tie  Pc- 
niiine. 

et  le  duc  de  Bourgogne  au  sien  ;  et  demeurèrenl 
mu'  pièce  les  choses  en  cet  est;it ,  et  tint  le  duc 
de  Bourgogne  grande  assemblée  d'Kstals  (l)  en 
son  pais,  pour  leur  renionstrer  le  dommage 
qu'il  avoit  eu  de  n'avoir  des  gens-d'armes  prests, 
comme  avoit  le  Roy  ,  et  que  s'il  eust  eu  le  nom- 
bre de  cinq  cens  liommes-d'armes,  prests  pour 
garder  les  frontières  ,  que  jamais  le  Boy  n'eust 
entrepris  cette  guerre ,  et  fussent  demeurez  en 
paix  ;  et  leur  mettoit  en  avant  les  dommages 
qui  estoient  prests  de  leur  en  advenir ,  et  les 
pressoit  fort  qu'ils  iuy  voulussent  donner  le 
payement  de  huit  cens  lances.  Finalement  ils 
Iuy  donnèrent  six  vingt  mille  escus,  outre  et  par 
dessus  ce  qu'ils  Iuy  donnoient,  et  en  cecy  n'es- 
toit  pas  comprise  Bourgogne  ;  mais  grand  doute 
faisoient  ses  sujets  ,  et  pour  plusieurs  raisons , 
de  se  mettre  en  cette  subjection  ,  où  ils  voyoient 
le  royaume  de  France,  à  cause  de  ses  gens- 
d'armes.  A  la  vérité  ,  leur  grand  doute  n'estoit 
pas  sans  cause  :  car  quand  il  se  trouva  cinq  ou 
six  cens  hommes  d'armes  ,  la  volonté  Iuy  vint 
d'en  avoir  plus,  et  de  plus  hardiment  entre- 
prendre contre  tous  ses  voisins.  Et  de  six  vingt 
mille  escus,  les  fit  monter  jusques  à  cinq  cens 
mille  ;  et  creut  des  gens-d'armes  en  très-grande 
(juantité,  dont  ses  seigneuries  ont  eu  bien  à 
souffrir.  Kt  croy  bien  que  les  gens-d'armes  de 
soulde  sont  bien  employez  sous  l'auctorité  d'un 
sage  roy  ou  prince;  mais  quand  il  est  autre ,  ou 
qu'il  laisse  enfans  petits ,  l'usage  à  quoy  les 
employent  leurs  gouverneurs,  n'est  pas  toujours 
profitable,  ny  pour  le  Boy,  ny  pour  ses  sujets. 
La  haine  ne  diminuoit  point  entre  le  Boy  et 
le  duc  de  Bourgogne ,  mais  toujours  continua. 
Et  ledit  duc  de  Guyenne  estant  retourné  en  son 
pais,  renvoyoit  souvent  vers  ledit  duc  de  Bour- 
gogne, pour  le  mariage  de  sa  fille,  et  continuoit 
cette  poursuite;  et  ledit  duc  Tentretenoit;  aussi 
faisoit-il  avec  tout  homme  qui  la  demandoit,  et 
croy  qu'il  n'eust  point  voulu  avoir  des  fils,  ny 
que  jamais  il  eust  marié  sa  fille,  tant  qu'il  eust 
vescu  ;  mais  toujours  l'eust  gardée,  pour  entre- 
tenir gens  pour  s'en  servir  et  aider;  cai-  il  tas- 
choit  à  tant  de  choses  grandes  ,  qu'il  n'avoit 
point  le  temps  a  vivre  pour  les  mettre  à  fin  ;  et 
estoient  choses  quasi  impossibles,  car  la  moitié 
d'Europe  ne  l'eust  sceu  contenter.  Il  avoit  assez 
hardement,  pour  entreprendre  toutes  ehoses.  Sa 
personne  pouvoit  assez  porter  le  travail  qui  Iuy 
estoitnceessaire.  Il  estoit  assez  puissant  de  gens 
d'argent,  mais  il  n'a  voit  point  assez  de  sens  ne 

(1)  Colle  nssmibléc  rios  Kl.ils  de  Bourgogne  se  Uni  à 
Abbeville  en  juillet  et  aoùl  li/i. 

(2)  Laiimsler. 

(3)  Yorck. 

de  malice  pour  conduire  ses  entreprises.  Car 
avec  les  autres  choses  propices  à  faire  conques- 
tes,  si  le  très-grand  sens  n'y  est,  tout  le  demeu- 
rant n'est  rien  ;  et  croyez  qu'il  faut  que  cela 
vienne  de  Dieu.  Qui  eust  pu  prendre  partie  des 
conditions  du  Boy  nostre  maistre,  et  partie  des 
siennes,  on  en  eût  bien  fait  un  prince  parfait  ; 
car  sans  nul  doute  le  Boy  en  sens  le  passoit  de 
trop,  et  la  fin  l'a  monstre  par  ses  œuvres. 

ooo 

CHAPITBE  IV. 

Des  guerres  qui  furent  entre  lesirrinces  d'An- 
gleterre, jjendant  les  dlJJ'érends  du  roy  Louis 
et  de  Charles  de  Bourgogne. 

Je  me  suis  oublié,  parlant  de  ces  matières  précé- 
dentes, de  parler  du  roy  Edouard  d'Angleterre , 
car  ces  trois  seigneurs  ont  vescu  d'un  temps 
grands;  c'est  à  sçavoir  nostre  Boy,  le  roy  d'Angle- 
terre et  le  duc  de  Bourgogne.  Je  ne  vous  garderay 
point  l'ordre  d'escrire,  comme  font  les  historiens, 
ny  nommeray  les  années ,  ny  proprement  le 
temps  que  les  choses  sont  advenues,  ny  ne  vous 
allégueray  l'ien  des  histoires  passées ,  pour 
exemple  (car  vous  en  sçavez  assez,  et  seroit  parler 
latin  devant  lescordeliers),  mais  seulement  vous 
diray  grossièrement  ce  que  j'ay  veu  et  sceu,  et 
ouy  dire  aux  princes  que  je  vous  nomme.  Vous 
estes  du  temps  que  toutes  ces  choses  sont  adve- 
nues, par  quoy  n'est  jà  besoin  de  si  très-juste- 
ment vous  dire  les  heures  ny  les  saisons,  comme 
il  me  peut  sembler. 

Ailleurs  ay  parlé  des  occasions  qui  meurent 
le  duc  de  Bourgogne  d'espouser  la  sœur  du  roy 
Edouard,  qui  principalement  estoit  pour  se  for- 
tifier contre  le  Boy,  car  autrement  ne  l'eust  ja- 
mais fait,  pour  la  grand'amour  qu'il  portoit  à  la 
maison  de  Lanclastre,  dont  il  estoit  prochain 
parent,  à  cause  de  sa  mère,  laquelle  estoit  fille 
de  Portugal,  mais  la  mère  d'elle  estoit  fille  du 
duc  de  Lanclastre  (2),  et  autant  qu'il  aimoit 
perfaitement  cette  dite  maison  de  Lanclastre, 
il  haïsssoit  celle  d'Yorth  (3).  Or  à  l'heure  de  ce 
mariage,  celle  de  Lanclastre  estoit  du  tout  des- 
truite, et  de  celle  d'Yorth  ne  se  parloit  plus  : 
car  le  roy  Edouard  estoit  roy  et  duc  d'Yorth, 
et  estoit  tout  pacifique,  et  durant  les  guerres  de 
ces  deux  maisons,  y  avoit  eu  en  Angleterre  sept 
ou  huit  grosses  batailles  (1),  et  morts  cruellement 

(i)  Les  deux  biilaillesde  Soint-Albam,  de  Blore-Heud, 
de  \\  akelieid,  de  Towton  ,  de  la  Croix,  de  Morlinier, 
d'Esthani,  IJaniberg,  de  Notlinghani,  Bmiiet,  de  Tu- 
kesbury,  etc. 

soixante  ou  quatre-vingts  princes  ou  seigneurs  de 
maisons  royales,  comme  l'ay  cy-devant  dit  eu 
ces  Mémoires,  et  ce  qui  n'estoit  moit  estoit  l'u- 
gitifen  la  maison  dudit  duc  de  Bourgogne,  tous 
seigneurs  jeunes,  car  leurs  pères  estoient  morts 
en  Angleterre,  et  les  avoit  recueillis  le  duc  de 
Bourgogne  en  sa  maison,  comme  ses  parens  de 
Lanclastre,  avant  le  mariage.  Lesquels  j'ay  veus 
en  si  grande  pauvreté,  avant  que  ledit  duc  eust 
connoissance  d'eux,  que  ceux  qui  demandent 
l'aumosne  ne  sont  pas  si  pauvres.  Car  j'ay  veu 
un  duc  de  Cestre  (1)  aller  à  pied  sans  chausses, 
après  le  train  dudit  duc  ,  pourchassant  sa  vie 
de  maison  à  maison  sans  se  nommer.  C'estoit  le 
plus  prochain  de  la  lignée  de  Lanclastre,  et  avoit 
espousé  la  sœur  du  roy  Edouard.  Après  fust  con- 
nu ,  et  eut  une  petite  pension  pour  s'entretenir. 
Ceux  de  Sombresset  (2)  et  autres  y  estoient. 
Tous  sont  morts  depuis  en  ces  batailles.  Leurs 
pères  et  leurs  gens  avoient  pillé  et  destruit  le 
royaume  de  France,  et  possédé  la  plupart  par 
maintes  années,  tous  s'entretuèrent.  Ceux  qui 
estoient  passez  en  vie  en  Angleterre,  et  leurs 
enfans,  sont  finis  comme  vous  voyez.  Et  puis  on 
dit  :  Dieu  ne  punit  plus  les  gens,  comme  il  sou- 
loit  du  temps  des  eufans  d'Israël,  et  endure  les 
mauvais  princes  et  mauvaises  gens.  Je  croy  bien 
qu'il  ne  parle  plus  aux  gens,  comme  il  souloit, 
car  il  a  laissé  assez  d'exemples  eu  ce  monde 
pour  estre  creu  ;  mais  vous  pouvez  voir  en  li- 
sant ces  choses,  avec  ce  que  vous  en  sçavez  da- 
vantage, que  de  ces  mauvais  princes  et  autres 
ayant  authorité  en  ce  monde,  et  qui  en  usent 
cruellement  et  tyranniquement,  nuls  ou  peu  en 
demeurent  impunis,  mais  ce  n'est  pas  toujours 
à  jour  nommé,  ny  à  l'heure,  que  ceux  qui  souf- 
frent le  désirent. 

En  revenant  à  ce  roy  Edouard  d'Angleterre, 
le  principal  homme  d'Angleterre  qui  eût  sou- 
tenu la  maison  d'Yorth,  estoit  le  comte  de  War- 
vic  (3);  le  duc  de  Sombresset  au  contraire,  celle  de 
Lanclastre  :  et  se  pouvoit  ledit  comte  de  War- 
vic,  presque  dire  père  du  roy  Edouard,  quant 
aux  services  et  nourritures:  et  aussi  s'estoit  fait 
grand  :  car  outre  ce  qu'il  estoit  grand  seigneur 
desoy,  il  tenoit  grandes  seigneuries  par  don  du 
Roy,  tant  de  la  Couronne  que  de  confiscation: 
et  puis  estoit  capitaine  de  Calais,  et  tenoit  autres 
grands  offices  ;  et  ay  ouy  estimer  quatre-vingt 
mille  escus  l'an,  ce  qu'il  tenoit  en  ces  choses  al- 
léguées, sans  son  patrimoine.  Le  comte  de  War- 

(1)  Chester. 

(2)  Sommerset. 

(3)  Richard  Néville  comte  de  Warwick,  surnommé  le 
faiseur  de  rois,  tué  en  1471,  à  la  bataille  de  Barnet. 

(4)  Edouard,  comte  de  la  March,  ûls  aîné  de  Richard, 

vie  entra  en  différend  avec  son  maistre  par  ad- 
venture  un  an  avant  que  le  duc  de  Bourgogne 
vint  devant  Amiens,  et  aida  bien  le  duc  ;  car  il 
desplaisoit  de  cette  grande  authorité  que  le 
comte  de  Warvic  avoit  en  Angleterre,  et  ne 
s'accordoient  point  bien  :  car  ledit  seigneur  de 
Warvic  s'entendoit  tousjours  avec  le  Roy  nostre 
maistre.  En  effet,  j'ay  veu  en  ce  temps,  ou  peu 
avant,  le  comte  de  ^Yarvic  si  fort,  qu'il  mit  le 
Roy  son  maistre  eu  ses  mains;  et  fit  mourir  le 
seigneur  Descalles,  père  de  la  Royne,  et  deux:  de 
ses  enfans,  et  le  tiers  en  grand  danger  (lesquels 
personnages  le  roy  Edouard  aimoit  fort),  et  fit 
mourir  encore  aucuns  chevaliers  d'Angleterre, 
et  feist  garder  le  Roy  son  maistre  un  espace  de 
temps  honnestement,  et  luy  mit  nouveaux  ser- 
viteurs à  l'entour,  pour  luy  faire  oublier  les  au- 
tres, et  luy  serabloit  que  soii  maistre  estoit  un 
peu  simple.  Le  duc  de  Bourgogne  eut  grand 
doute  de  cette  adventure,  et  pratiquoit  secrète- 
ment que  le  roy  Edouard  (4)  pust  eschapper  (o),et 
eust  moyen  et  façon  de  parler  à  luy  ;  et  tant  al- 
lèrent les  choses,  que  le  roy  Edouard  eschappa, 
et  assembla  gens,  et  destroussa  quelques  ban- 
des du  comte  de  Warvic.  Il  a  esté  roy  bien  for- 
tuné en  ses  batailles  :  car  neuf  grosses  batailles 
pour  le  moins  a  gagnées,  et  toutes  à  pied.  Ledit 
comte  de  Warvic  se  trouvant  le  plus  faible, 
advertitbien  ses  amis  secrets  de  ce  qu'ils  avoient 
à  faire,  et  se  mit  à  la  mer  à  son  beau  loisir, 
avec  le  duc  de  Clarence  qui  avoit  espousé  sa 
fille ,  et  tenoit  son  party ,  nonobstant  qu'il  fust 
frère  dudit  roy  Edouard  ,  et  menèrent  femmes 
et  enfans,  et  grand  nombre  de  gens,  et  se  vint 
trouver  devant  Calais  ;  et  dedans  estoit  son  lieu- 
tenant en  ladite  ville  de  Calais,  appelé  monsei- 
gneur de  Vaucler,  et  plusieurs  de  ses  serviteurs 
domestiques,  qui  en  lieu  de  le  recueillir,  luy  tirè- 
rent de  grands  coups  de  canon  ;  et  estant  à  l'ancre 
là  devant,  accoucha  la  duchesse  de  Clarence,  fille 
dudit  comte  de  Warvic,  d'un  fils;  à  grand  peine 
voulurent-ils  consentir,  ledit  seigneur  de  Vau- 
cler, et  autres ,  qu'on  luy  portast  deux  flacons 
de  vin.  C'estoit  grande  rigueur  d'un  serviteur 
envers  sou  maistre,  car  il  est  à  penser  qu'il 
pouvoit  bien  avoir  pourveu  en  cette  place,  qui 
est  le  plus  grand  trésor  d'Angleterre,  et  la  plus 
belle  capitainerie  du  inonde,  à  mon  advis,  au 
moins  de  la  chrestienté  :  ce  que  je  scay,  par  ce 
que  j'y  fus  plusieurs  fois  durant  ces  différends: 
et  pour  certain,  me  lut  dit  par  le  temps  dont 

duc  d'Yorck ,  tué  en  1461  à  la  bataille  de  Wakefield. 
Edouard  fut  proclamé  roi  la  même  année,  et  mourut  en 
1483,  après  vingt-deux  ans  de  règne. 

(5)  En  1470.  après  la  défection  du  comte  de  WarwicH 
et  du  duc  de  Clarence,  frère  d'Edouard  IV. 

j'ay  parlé  par  le  maire  de  l'Estape  des  toiles, 
que  de  lacai)itainerie  de  Calais  feroit  donner  au 
roy  d'Angleterre,  quinze  mille  eseus  de  ferme. 
Car  ce  capitaine  prenoit  tout  le  profit  de  ce 
qu'ils  ont  deçà  la  mer,  et  des  saufs-conduits,  et 
met  la  pluspart  de  1;;  uarnison  à  sa  poste. 

Le  roy  d'Anizleterre  fut  fort  content  dudit 
seigneur  de  N'aueler  de  ce  refus  qu'il  avoit  fait 
à  son  capitaine,  et  luy  envoya  lettres  pour  tenir 
l'office  en  chef,  car  il  estoit  sage  clu'\  alier,  et  an- 
cien ,  et  porloit  l'ordre  de  la  Jarlière,  monsei- 
gneur de  Bourgogne  fut  fort  content  de  luy,  qui 
pour  lors  estoit  à  Sainct-Omer,  et  m'envoya  de- 
vers ledit  seigneur  de  ^'aucler,  et  luy  donna 
mille  escus  de  pension,  luy  priant  de  vouloir 
continuer  en  l'amour  qu'il  avoit  monstre  au  roy 
d'Angleterre.  Je  le  trouvay  très-délibéré  de  ce 
faire,  et  fit  serment  en  l'hostel  de  l'Kstape  à  Ca- 
lais, entre  mes  mains,  audit  roy  d'Angleterre, 
de  le  servir  envers  et  contre  tous,  et  sembla- 
blement  tous  ceux  de  la  garnison  et  de  la 
ville,  et  fus  l'espace  de  deux  mois,  allant  et  ve- 
nant vers  luy,  pour  l'entretenir,  et  presque  tou- 
jours me  tins  en  ce  temps  avec  luy,  et  ledit  duc 
de  Bourgogne  se  tenoit  à  Boulogne,  et  fit  une 
grosse  armée  de  mer,  contre  le  comte  de  War- 
vic,  qui  prit  plusieurs  navires  des  sujets  dudit 
duc  de  Bourgogne,  au  partir  qu'il  fit  de  devant 
Calais  ;  et  aida  bien  cette  prise  à  nous  re- 
mettre en  guerre,  car  ses  gens  en  vendirent  le 
butin  en  Normandie,  à  l'occasion  dequoy  le  duc 
de  Bourgogne  prit  tous  les  marchands  francois 
venus  à  la  foire  d'Anvers. 

Pour  ce  qu'il  est  besoin  d'estre  informé  aussi 
bien  des  tromperies  et  mauvaistiez  de  ce  monde, 
comme  du  bien  fnon  pour  en  user ,  mais  pour 
s'en  garder},  je  veux  déclarer  une  tromperie,  une 
habileté  (ainsi  qu'on  la  voudra  nommer,  car  elle 
fut  sagement  conduite),  et  aussi  veux  qu'on  en- 
tende les  tromperies  de  nos  voisins ,  comme  les 
nostres,  et  que  partout  il  y  a  du  bien  et  du  mal. 
0"<>iid  ce  comte  de  \Varvic  vint  devant  Calais,  es- 
pérant y  entrer,  comme  en  son  principal  refuge, 
monseigneur  de  Vaucler,  qui  estoit  très-sage , 
liiy  manda  que  s'il  y  entroit  il  seroit  perdu , 
ear  il  rivoit  toute  l'Angleterre  contre  luy,  et  le 
duc  de  Bourgogne;  et  (jue  le  peuple  de  la  ville 
de  Calais  seroit  contre  luy,  et  plusieurs  de  la 
garnison  ,  comme  monsieur  de  Duras  (l)  qui  es- 
toit niareschal  pour  le  roy  d'Angleterre,  et 
plusieurs  autres,  qui  tous  avoient  gens  en  la 
^  ille  :  et  que  le  meilleur  pour  luy  estoit  qu'il 

(1     I.o  sinir  (|p  Diirns   maroclial  (rAimlpirrrp. 
•2    I.r.nis.  fils  iintiinl  de  Clunlcs .  premier  du  nom. 
«lue  do  Bdiirlion.  ci  de  Jcniuir  de  Hoiirruin  ;  il  fut  comle 
do  Roiissiil.in  ri  de  I,if;iiy,   lieulon.inl-t'énér.il  pour  le 


se  retirast  en  France  :  et  que  de  la  place  de  Ca- 
lais il  ne  s'en  soueiast ,  et  qu'il  luy  en  rendroit 
bon  compte  (juand  il  en  seroit  temps.  Il  servit 
très-bien  son  capitaine ,  luy  donnant  ce  conseil , 
mais  très-mal  son  Roy,  quant  audit  sieur  de 
Waryic.  Jamais  homme  ne  tint  plus  grande  des- 
loyauté que  ce  Vaucler ,  veu  que  le  roy  d'Angle- 
terre l'avoit  fait  capitaine  en  chef,  avec  ce  que 
le  duc  de  Bourgogne  luy  donnoit. 

ooo 

CHAPITRE  V. 

Comment  le  roi  Louis  aida  si  bien  le  comte  de 
Warvic,  qu'il  chassa  le  roy  Edouard  d^ An- 
gleterre ,  au  fjrand  desplaisir  du  duc  de 
Bourgogne,  qui  le  receust  en  ses  pays. 

A  ce  conseil  se  tint  le  comte  de  Warvic ,  et 
alla  descendre  en  Normandie,  où  il  fut  fort  bien 
recueilly  du  Roy,  et  le  fournit  d'argent  très- 
largement  pour  la  despense  de  ses  gens  :  et  or- 
donna le  bastard  de  Bourbon  (2)  admirai  de  Fran- 
ce ,  bien  accompagné ,  pour  aider  à  garder  ces 
Anglois  et  leurs  navires ,  contre  l'armée  de  mer 
qu'avoit  le  duc  de  Bourgogne  ,  qui  estoit  très- 
grosse,  et  telle  que  nul  ne  se  fust  osé  trouver  en 
cette  mer  au  devant  d'elle  ;  et  faisoient  la  guerre 
aux  sujets  du  Roy,  par  mer  et  par  terre  ,  et  se 
menaçoient.  Tout  cecy  advint  la  saison  avant 
que  le  Roy  prist  Sainct-Quentin  et  Amiens,  com- 
me j'ay  dit,  et  fut  ladite  prise  de  ces  deux  places 
l'an  1470.  L'armée  du  duc  de  Bourgogne  estoit 
plus  forte  par  mer  que  celle  du  Roy  et  dudit 
comte  ensemble.  Car  il  avoit  pris  au  port  de  l'E- 
cluse largement  grosses  navires  d'Espagne  et 
de  Portugal ,  deux  navires  de  Gennes  ,  et  plu- 
sieurs burques  d'Alemagne.  Le  roy  Edouard 
n'est  point  homme  de  grand  ordre ,  mais  fort 
beau ,  plus  que  nul  prince  que  j'aye  jamais  veu 
en  ce  temps-hà,  et  très-vaillant.  Il  ne  se  soucioit 
point  tant  de  la  descente  dudit  comte  de  AVar- 
vic,  comme  faisoit  le  duc  de  Bourgogne,  le- 
quel sentoit  des  mouvemens  par  Angleterre  en 
fa\eur  dudit  comte  de  A\  arvic,  et  en  advertis- 
soit  souvent  le  roy  Edoïiard  ;  mais  il  n'avoit 
nulle  crainte  iqui  me  sembloit  une  folie  de  ne 
craindre  son  ennemy,  et  ne  vouloit  craindre 
rien)  veu  l'appareil  qu'il  voyoit, car  le  Roy  arma 
tout  ce  qu'il  avoit  et  put  finer  de  navires,  et  mit 
largement  gens  dedans,  et  fit  faire  payement 
aux  Anglois.  Il  avoit  fait  le  mariage  du  prince 

Roi  en  Normaniiie,  ot  amiral  de  France  ,  et  mourut  on 
janvier  1  4S6.  Il  avait  épousé  Jeanne,  fille  naturelle  de 
l.iiuis  \!.  Ile  seipneur  fut  toujours  fort  attaché  au 
i;oi. 

de  Galles  (l)  avec  la  seconde  fille  dudit  comte 
de  Warvic.  Ledit  prince  estoit  seul  fils  du  roy 
Henry  d'Angleterre  (lequel  estoit  encore  vif,  et 
prisonnier  en  la  tour  de  Londres),  et  tout  ce  mes- 
nage  estoit  prest  à  descendre  en  Angleterre. 
C'estoit  estrange  mariage  d'avoir  défait  et  des- 
truit  le  père  dudit  prince  ,  et  luy  faire  espouser 
sa  fille,  et  puis  vouloir  entretenir  le  duc  de  Cla- 
rance,  frère  du  Roy  opposite  ,  qui  bien  devoit 
craindre  que  cette  lignée  de  Lanclastre  ne  revînt 
sur  ses  pieds.  Aussi  tels  ouvrages  ne  se  sçavoient 
passer  sans  dissimulation. 

Or  j'estoye  à  Calais  jwur  entretenir  monsieur 
de  Yaucler,  à  l'hem-e  de  cet  appareil,  et  jusques 
lors  n'entendy  sa  dissimulation,  qui  avoit  jà 
duré  trois  mois,  car  je  luy  requis  (veu  ces  nou- 
velles qu'il  oyoit)  qu'il  voulust  mettre  hors  de  la 
ville,  vingt  ou  trente  des  serviteurs  domestiques 
dudit  comte  de  \\  arvic ,  et  que  j'estoye  asseuré 
que  l'armée  dudit  Roy  et  dudit  comte  estoit 
preste  à  partir  de  Normandie,  où  jà  elle  estoit, 
et  que  si  soudainement  il  prenoit  terre  en  An- 
gleterre, pourroit  venir  mutation  à  Calais,  à 
cause  des  serviteurs  dudit  comte  de  Warvic,-  et 
qu'il  n'en  seroit  à  l'adventure  point  le  maistre , 
et  luy  priay  fort  que  dès  cette  heure  il  les  mît 
dehors.  Tousjours  le  m'avoit  accordé  jusques  à 
cette  heure  dont  je  parle,  qu'il  me  tira  à  part , 
et  me  dit  qu'il  demeuroit  bien  le  maistre  en  la 
ville,  mais  qu'il  me  vouloit  dire  autre  chose, 
pour  advertir  monseigneur  de  Bourgogne,  c'es- 
toit qu'il  luy  conseilloit,  s'il  vouloit  estre  amy 
d'Angleterre,  qu'il  mît  peine  de  mettre  la  paix, 
non  point  la  guerre ,  et  le  disoit  pour  cette  armée 
qui  estoit  contre  monseigneur  de  AYarvic.  Me  dit 
davantage  qu'il  seroit  aisé  à  appointer ,  car  ce 
jour  estoit  passée  une  damoiselle  par  Calais,  qui 
alloit  en  France  vers  madame  de  Clarance  ,  la- 
quelle portoit  ouverture  de  paix  de  par  le  roy 
Edoiiard.  Il  disoit  vray  ;  mais  comme  il  abusoit 
les  autres^  il  fut  déceu  de  cette  damoiselle,  car 
elle  alloit  pour  conduire  un  grand  marché,  et  le 
mit  à  fin  ,  au  préjudice  dudit  comte  de  Warvic, 
et  de  toute  sa  séquelle.  De  ces  secrètes  habiletez 
ou  tromperies ,  qui  se  sont  faites  en  nos  contrées 
de  deçà,  n'entendrez-vous  plus  véritablement 
de  nulle  autre  personne  ,  au  moins  de  celles  qui 
sont  advenues  depuis  vingt  ans. 

Le  secret  que  portoit  cette  femme,  estoit  re- 
monstrer  à  monseigneur  de  Clarance  qu'il  ne 
voulust  point  estre  cause  de  destruire  sa  lignée, 
pour  aider  à  remettre  en  auctorité  celle  de  Lan- 
clastre, etquil  considérast  leurs  anciennes  hai- 

(1)  Henri,  prince  de  Galles,  fils  de  Henri  Vf  et  de 
Marguerite  d'Anjou,  tué  en  présence  d'Eloiiard  IV  après 
la  bataille  de  TcniîPrhur) . 


nés  et  offenses,  et  qu'il  pouvoit  bien  penser,  puis- 
que ledit  comte  avoit  fait  espouser  sa  fille  au 
prince  de  Galles  ,  qif  il  tascheroit  de  le  faire  roy 
d'Angleterre;  et  jà  lui  avoit  fait  hommage.  Si 
bien  exploita  cette  femme ,  qu'elle  gaigna  le  sei- 
gneur de  Clarance ,  lequel  promit  se  tourner  de 
la  part  du  Roy  son  frère  ,  mais  qu'il  fust  en  An- 
gleterre. Cette  femme  n'estoit  pas  folle,  ny  lé- 
gère de  parler,  Elle  eut  loisir  d'aller  vers  sa 
maistresse,  et  pour  cette  cause  y  alla  elle  plus- 
tost  qu'un  homme  ;  et  quelque  habile  homme 
que  fust  monseigneur  de  Vaucler,  cette  femme 
le  trompa  et  conduisit  ce  mystère,  dont  fut  def- 
fait  a  mort  le  comte  de  Warvic,  et  toute  sa  sé- 
quelle. Et  pour  telles  raison?  n'est  pas  honte  d'es- 
tre  suspicionneux ,  et  avoir  l'oeil  sur  ceux  qui 
vont  et  viennent,  mais  c'est  grande  honte  d'estre 
trompé ,  et  de  perdre  par  sa  faute  ;  toutefois  les 
suspicions  se  doivent  prendre  par  moyen;  car 
l'estre  trop,  n'est  pas  bon. 

Je  vous  ay  dit  devant  comment  cette  armée 
de  monseigneur  de  Warvic,  et  ce  que  le  Roy  avoit 
appresté  pour  le  conduire,  estoit  prest  à  mon- 
ter, et  celle  de  monseigneur  de  Bourgogne,  preste 
pour  les  combattre,  qui  estoit  au  Havre  au  devant 
d'eux.  Dieu  voulut  ainsi  disposer  des  choses, 
que  cette  nuict  sourdit  une  grande  tourmente, 
et  telle  qu'il  fallut  que  l'armée  dudit  duc  de 
Bourgogne  fuist  :  et  coururent  les  uns  des  navi- 
res en  Escosse,  les  autres  en  Hollande  :  et  à 
peu  d'heures  près  se  trouva  le  vent  bon  pour  le- 
dit comte,  lequel  passa  sans  péril  en  Angleterre. 
Ledit  duc  de  Bourgogne  avoit  bien  adverty  le 
Roy  Edoiiard  du  port  ou  ledit  comte  devoit 
descendre,  et  tenoit  gens  exprès  avec  luy  pour 
le  solliciter  de  son  profit ,  mais  il  ne  luy  en  cha- 
loit,  et  ne  faisoit  que  chasser,  et  ii'aNoit  nulles 
gens  si  prochains  de  luy  ,  que  rarche\  esque 
d'Yorth ,  et  le  marquis  de  Montagu ,  frères  du- 
dit comte  de  Warvic,  qui  luy  avoit  fait  un 
grand  et  solemnel  serment  de  le  servir  contre 
leur  frère  et  tous  autres,  et  il  s'y  fioit. 

Après  que  le  comte  de  Warvic  fust  descendu  , 
grand  nombre  de  gens  se  joignirent  à  luy,  et  se 
trouva  fort  esbahy  le  roy  Edouard.  Dès  qu'il  le 
sceut ,  commença  lors  à  penser  à  ses  besognes 
(qui  estoit  bien  tard  )  et  manda  au  duc  de  Bour- 
gogne qu'il  luy  prioit  qu'il  eût  tousjours  son 
navire  prest  en  la  mer,  afin  que  le  comte  ne 
pust  retourner  en  France;  et  d'Angleterre  il  en 
cheviroit  bien.  Ces  paroles  ne  pleurent  guères 
là  où  elles  furent  dites  ,  car  il  sembloit  qu'il 
eust  mieux  valu  ne  luy  laisser  prendre  terre  en 
Angleterre  que  d'estre  contrainct  de  venir  en 
une  bataille.  Cinq  ou  six  jours  après  la  descente 
dudit  comte  de  Warvic,  il  se  trouva  très-puis- 

sant ,  lopt'  à  trois  licuës  du  roy  Edouard  ,  lequel 
avoit  encore  plus  largement  gens,  mais  qu'ils 
eussent  esté  tous  bons,  et  s'attendoit  à  com- 
battre ledit  comte.  Il  estoit  bien  logé  en  un  vil- 
lage fortilié,  au  moins  en  un  logis  où  l'on  ne 
pou  voit  entier  ([ue  par  un  pont  (conune  luy- 
mesme  propre  m'a  conté'  dont  bien  luy  prit.  I.e 
demeurant  de  ses  gens  estoient  logez  en  d'autres 
villages  prochains.  Comme  il  disnoit ,  on  luy 
vint  dire  soudainement  que  le  marquis  de  Mon- 
tauu,  frère  dudit  comte,  et  quelques  autres,  es- 
toient montez  a  che\al,  et  avoient  fait  crier  à 
tous  leurs  gens:  Mvc  le  roij  llcnnj.  De  prime 
face  ne  le  creut  pas  ;  mais  incontinent  y  envoya 
plusieurs  messagers  et  s'arma,  et  mit  des  gens 
aux  barrières  de  son  logis  pour  le  deffendre.  Il 
avoit  la  avec  luy  un  sage  chevalier,  appelle  mon- 
seigneur de  Hastinges  (I),  grand  chambellan 
d'Angleterre,  le  plus  grand  en  authorité  avec 
luy.  Il  avoit  pour  femme  la  sœur  du  comte  de 
Warvic,  toutesfois  il  estoit  bon  pour  son  maistre, 
et  avoit  en  cette  armée  bien  trois  mille  hommes 
à  cheval,  comme  luy-mesme  m"a  conté.  Un  autre 
y  avoit ,  appelle  monseigneur  Descalles,  frère  de 
la  femme  dudit  roy  Edouard  ,  et  plusieurs  bons 
chevaliers  et  escuyers,  qui  tous  connurent  que 
la  besogne  alloit  mal  :  car  les  messagers  rappor- 
tèrent que  ce  qui  avoit  esté  rapporté  et  dit  au 
Roy  estoit  véritable ,  et  s'assembloient  pour  luy 
venir  courir  sus. 

Dieu  voulut  tant  de  bien  à  ce  roy  Edouard , 
qu'il  estoit  logé  près  de  la  mer,  et  y  avoit  quel- 
ques navires  qui  le  suivoient,  menant  vivres, 
et  deux  hurqucs  de  Hollande,  navires  mar- 
chands. Il  n'eut  autre  loisir  que  de  s'en  aller 
fourrer  dedans.  Son  chambellan  demeura  peu 
après,  qui  dit  au  chef  de  ces  gens  et  à  plusieurs 
particuliers  de  cet  ost,  qu'il  leur  prioit  que  leur 
volonté  demeurast  bonne  et  loyale  envers  le 
Roy  et  luy,  et  puis  alla  dedans  la  navire  avec 
les  autres  qui  estoient  prests  à  partir.  Leur  cous- 
tume  d'Angleterre  est  que  quand  ils  sont  au- 
dessus  de  la  bataille  ils  ne  tuent  rien  ,  et  par 
espécial  du  peuple  (car  ils  connoissent  que  cha- 
cun quiort  leur  complaire  par  ce  (fu'ils  sont  les 
plus  fortsi  et  si  ne  mettent  luils  à  finance.  Par 
(pioy  tous  ces  gens  n'eurent  nul  mal  dès  que  le 
Roy  fut  party.  Mais  encore  m'a  conté  le  roy 
Edoiiard ,  que  toutes  les  batailles  qu'il  avoit  gai- 
gnées,  que  dès  ce  (|u"il  venoit  au  dessus  il  mon- 
toit  a  cheval ,  et  crioit  qu'on  sauvast  le  peuple, 
et  f|u"on  tuast  les  seigneurs,  car  d'iceux  n'es- 
chappoil  nul  ou  bien  peu. 

Ainsi  fuit  ce  roy  Edoiiard,  l'an  1470,  avec 
ses  deux  hurcpies  et  un  petit  navire  sien,  et 
quelque  sept  ou  buict  cens  personnes  avec  luy, 

qui  n'avoient  autres  habillemens  que  leurs  ha- 
billemens  de  guerre  ;  et  si  n'avoient  ni  croix  ny 
pille,  ny  ne  sçavoientà  grande  peine  où  ils  al- 
ïoient.  Rien  estoit  estrange  à  ce  pauvre  Roy  (car 
ainsi  se  pouvoit-il  bien  appeller)  d'ainsi  s'enfuyr 
et  d'estre  persécuté  de  ses  propres  serviteurs.  Il 
avoit  jà  accoustumé  ses  aises  et  ses  plaisirs 
douze  ou  treize  ans,  plus  que  prince  qui  ait 
vescu  de  son  temps,  car  nulle  autre  chose  n'a- 
voit  en  pensée  qu'aux  dames  ,  et  trop  plus  que 
de  raison,  et  aux  chasses,  et  à  bien  traiter  sa 
personne.  Quand  il  alloit  en  la  saison  à  ces 
chasses,  il  faisoit  mener  plusieurs  pavillons  pour 
les  dames  ;  en  effet  il  y  avoit  fait  grande  chère, 
aussi  il  avoit  le  personnage  aussi  propice  à  ce 
faire  qu'homme  que  jamais  je  visse,  car  il  estoit 
jeune  et  beau  autant  que  nul  homme  qui  ait 
vescu  en  son  temps,  je  dis  à  l'heure  de  cette  ad- 
versité ,  car  depuis  s'est  fait  fort  gras. 

Or  voyez  icy  comment  il  entre  maintenant 
aux  adversitez  de  ce  monde,  il  fuit  le  droit  che- 
min vers  Hollande.  Pour  ce  temps  les  Ostrelins 
estoient  ennemis  des  Anglois  et  aussi  des  Fran- 
çois ,  et  avoient  plusieurs  navires  de  guerre  sur 
la  mer,  et  estoient  fort  craints  des  Anglois  et 
non  sans  cause  (caT  ils  sont  bons  combattans), 
et  leur  avoient  porté  grand  dommage  cette  an- 
née là,  et  pris  plusieurs  navires.  Lesdits  Ostre- 
lins apperceurent  de  loin  ces  navires  où  estoit  ce 
roy  fuyant,  et  commencèrent  à  luy  donner  la 
chasse,  sept  ou  huit  navires  qu'ils  estoient.  Il 
estoit  loin  devant  eux  et  gagna  la  coste  de  Hol- 
lande, ou  encore  plus  bas,  car  il  arriva  en  Frize, 
près  d'une  petite  ville  appellée  Alcmaer  (2),  et 
ancrèrent  son  navire,  pour  ce  que  la  mer  estoit 
retirée  ,  et  ils  ne  pouvoient  entrer  au  havre  , 
mais  se  mirent  au  plus  près  de  la  ville  qu'ils 
purent.  Les  Ostrelins  vinrent  semblablement 
ancrer  assez  près  de  luy,  eu  intention  de  le 
joindre  à  la  marée  prochaine. 

Un  mal  et  un  péril  ne  viennent  jamais  seuls. 
La  fortune  de  ce  roy  estoit  bien  changée  et  ses 
pensées.  Il  n'y  avoit  que  quinze  jours  qu'il  eust 
esté  bien  esbahy,  qui  luy  eust  dit:  Le  comte  de 
Warvic  vous  chassera  (VAnylelcrre^  et  en  onze 
jours  il  en  aura  la  maislrise  et  dotnination ; 
car  non  plus  ne  mit- il  à  en  avoir  l'obéissance. 
Et  avec  ce,  il  se  moquoitdu  duc  de  Bourgogne, 
qui  dépendoit  son  argent  à  vouloir  deffendre  la 
mer,  disant  que  jà  le  voudroiten  Angleterre.  Et 
quelle  excuse  eut-il  sceu  trouver  d'avoir  fait 
cette  grande  pei-te ,  et  par  sa  faute ,  sinon  de 


(1)  Décapité  en  Aiiglelerrc,  en  l'»83. 
^2)  Dans  la  Ilullaiide,  à  six  lioucs  cn\iion  au  nord  do 
llarieni. 

dire  :  Je  nepensoys  pas  que  telle  chose  advint. 
r>ien  clevroit  rougir  un  prince ,  s'il  avoit  aage , 
de  faire  telle  excuse,  car  elle  n'a  point  de  lieu. 
Bel  exemple  est  cestuy-cy  pour  les  princes,  qui 
jamais  n'ont  doute  ny  crainte  de  leurs  ennemis, 
et  le  tiendrolent  à  honte  ,  et  la  pluspart  de  leurs 
serviteurs  soustiennent  leurs  opinions  pour  leur 
complaire,  et  leur  semble  qu'ils  en  seront  pri- 
sez et  estimez,  et  qu'on  dira  qu'ils  auront  cou- 
rageusement fait  et  parlé.  Je  ne  sçay  que  l'on 
dira  devant  eux  ,  mais  les  sages  tiendront  telles 
parolles  à  grande  folie ,  et  est  grand  honneur  de 
craindre  ce  que  l'on  doit ,  et  d'y  bien  pourvoir. 
C'est  grande  richesse  à  un  prince  d'avoir  un 
sage  homme  en  sa  compagnie ,  et  bien  seur  pour 
luy  et  le  croire ,  et  que  cestuy-là  ait  loy  de  luy 
dire  vérité. 

D'aventure,  monseigneur  de  la  Grutuse  (l), 
gouverneur  pour  le  duc  de  Bourgogne  en  Hol- 
lande ,  estoit  lors  au  lieu  où  le  roy  Edouard 
voulut  descendre ,  lequel  incontinent  en  fut  ad- 
Acrty  (car  ils  mirent  gens  à  terre)  et  aussi  du 
péril  en  quoy  ils  estoit  pour  les  Ostrelins ,  de 
ne  luy  toucher.  Et  alla  en  la  nef  où  ledit  Roy 
estoit,  et  le  recueillit ,  et  descendit  en  terre ,  et 
bien  quinze  cens  hommes  avec  luy  ;  et  y  estoit 
le  duc  de  Clocestre  (2),  son  frère,  qui  depuis 
s'est  fait  appeller  le  roy  Richard.  Ledit  Roy 
n'avoit  ny  croix  ni  pille ,  et  donna  une  robbe 
fourrée  de  belles  martres  au  maistre  de  la  na- 
vire ,  promettant  luy  mieux  faire  le  temps  ad- 
venir. Si  pauvre  compagnie  ne  fust  jamais, 
mais  ledit  seigneur  de  la  Grutuse  fist  honorable- 
ment, car  il  donna  plusieurs  robbes,  et  deffraya 
tout  jusques  à  La  Haye  ,  en  Hollande  ,  où  il  le 
mena  ;  puis  advertit  monseigneur  de  Bouigogne 
de  cette  adventure,  lequel  fut  merveilleusement 
effrayé  de  ces  nouvelles  et  eust  beaucoup  mieux 
aymé  sa  mort,  car  il  estoit  en  grand  soucy  du 
comte  de  Warvic,  qui  estoit  son  ennemy  et 
avoit  la  maistrise  en  Angleterre,  lequel  tost 
après  sa  descente  trouva  nombre  infiny  de  gens 
pour  luy,  car  cet  ost,  qui  avoit  laissé  le  roy 
Edouard ,  par  amour  et  par  crainte,  se  mit  tout 
des  siens,  et  chacun  jour  luy  en  venoit.  Ainsi 
s'en  alla  à  Londres.  Grand  nombre  de  bons  che- 
valiers et  escuyers  se  mirent  es  franchises  qui 
sont  à  Londres,  qui  depuis  servirent  bien  le  roy 
Edouard;  et  aussi  fit  la  Reyne  sa  femme  ,  qui  y 
accoucha  d'un  fils  en  grande  pauvreté. 

(1^  Louis  (le  Bruges,  seigneur  cic  la  Grulhuse,  prince 
de  Stenhuse,  chambellan  du  duc  de  Bouigogne,  gou- 
verneur et  lieutenant-général  en  Hollande,  Zélande  et 
Frise  ,  chevalier  de  la  Toison-d'Or,  fait  comte  de  Vin- 
chesler,  par  le  rot  d'Angleterre,  Edouard  IV,  en  consi- 
dération des  services  qu'il  lui  avait  remlus. 

CHAPITRE  VL 

Comment  le  comte  de  Warvic  tira  hors  de 
priso7i  le  roy  Henry  d'Angleterre. 

Quand  ledit  comte  de  Warvic  fut  arrivé  en 
la  ville  de  Londres ,  il  alla  à  la  tour,  qui  est  le 
chasteau  ,  et  en  tira  le  roy  Henry,  où  autrefois 
l'avoit  mis  luy-mesme ,  il  y  avoit  bien  long- 
temps ,  criant  devant  luy  qu'il  estoit  traistre  et 
criminel  de  lèze-majesté  ;  et  à  cette  heure  l'ap- 
pelloit  le  Roy,  et  le  mena  en  son  palais  en  Vest- 
montier  (3)  ;  et  le  mit  en  son  estât  royal ,  en  la 
présence  du  duc  de  Clarance ,  à  qui  ce  cas  ne 
plaisoit  pas.  Et  incontinent  envoya  à  Calais  trois 
ou  quatre  cens  hommes,  qui  coururent  tout  le 
pais  de  Boullenois,  lesquels  furent  bien  l'cceus 
par  ledit  seigneur  de  Vaucler,  dont  j'ay  parlé; 
et  se  put  lors  connoistre  le  bon  vouloir  qu'il 
avoit  tousjours  envers  son  maistre  le  comte  de 
Warvic.  Le  jour  que  le  duc  de  Rourgogne  eut 
les  nouvelles  que  le  roy  Edouard  estoit  arrivé  en 
Hollande,  j'estois  arrivé  devers  luy  de  Calais, 
et  le  trouvay  à  Boulogne,  et  ne  sçavois  encore 
rien  de  cecy,  ny  la  fuite  dudit  roy  Edouard.  Le 
duc  de  Bourgogne  eut  premier  nouvelles  qu'il 
estoit  mort.  De  cela  ne  luy  chaloit  guères ,  car 
il  aymoft  mieux  cette  lignée  de  Lanclastre  que 
celle  d'Yorth  ,  et  puis  il  avoit  en  sa  maison  les 
ducs  de  Clocestre  et  de  Sombresset,  et  plusieurs 
autres  du  party  dudit  roy  Henry  ;  pour  quoy  luy 
sembloit  bien  que  facilement  il  appointeroit  avec 
cette  lignée ,  mais  il  craignoit  fort  le  comte  de 
Warvic ,  et  si  ne  sçavoit  comment  il  pourroit 
contenter  celuy  qui  s'estoit  retiré  chez  luy,  à 
sçavoir  le  roy  Edouard  dont  il  avoit  espousé  la 
sœur,  et  s'estoient  faits  frères  d'ordre  ,  car  il 
portoit  la  Toison,  et  ledit  duc  portoit  la  Jartière. 

Ledit  duc  me  renvoya  incontinent  à  Calais , 
et  un  gentilhomme  ou  deux  avec  moy,  qui  es- 
toient  de  cette  partialité  nouvelle  de  Henry  ;  et 
me  commanda  ce  qu'il  vouloit  que  je  fisse  avec 
ce  monde  nouveau,  et  encore  me  pria  bien  fort  d'y 
aller,  disant  qu'il  avoit  besoin  d'estre  servy  en 
cette  matière.  Je  m'en  allay  jusques  à  Tour- 
nehem  (qui  est  un  chasteau  près  de  Guines)  et 
n'osay  passer  outre  pour  ce  que  je  trouvay  le 
peuple  fuyant  pour  les  Anglois,  qui  cstoient  sur 
les  champs  et  couroient  le  pays.  J'envoyay  in- 

(2)  Richard,  duc  de  Clocester,  assassin  de  sou 
neveu  Edouard  IV,  roi  après  sa  mort  en  1483 ,  tué  à  1  » 
bataille  de  Bosworth  en  1485. 

(3)  Westminster. 

continent  à  Calais  demander  un  saufconduit  à 
nionsei.i;neiu-  de  \  auelei-,  car  j'estoys  ja  aceous- 
tunié  d'y  aller  sans  congé ,  et  y  estoys  honora- 
blement receu  :  car  les  An^ilois  sont  fort  hono- 
rables. Tout  cecy  nVestoit  l)ien  nouveau,  car  ja- 
mais je  u'avois  veu  si  avant  des  nuitations  de 
ce  monde.  .l'a vois  encore  cette  nuict  adverty 
ledit  duc  de  la  crainte  que  j'avois  de  passer, 
sans  luy  mander  que  j'eusse  envoyé  quérir  seu- 
rete  ,  car  je  me  doutois  bien  de  la  response  que 
j'eus.  Il  m'envoya  une  veriic  qu'il  portoit  au 
doiiit  pour  enseigne  ,  et  me  manda  que  je  pas- 
sasse outre,  et  me  dussent-ils  prendre;  car  il 
me  racheteroit.  Il  ne  craignoit  point  fort  à  met- 
tre en  péril  un  sien  serviteur,  pour  s'en  ayder, 
quand  il  en  avoit  besoin  :  mais  j'y  avois  bien 
pourveu  par  le  moyen  de  cette  seureté,  que  j'eus 
avec  de  très-gracieuses  lettres  de  monseigneur 
de  Vaucler,  disant  que  j'y  pouvois  aller  comme 
j'avois  accoustumé. 

.lepassay  à Guyncs,  et  trou  vay  le  capitaine  hors 
du  clîasteau  ,  qui  me  présenta  ù  boire  ,  sans 
m'oftVir  le  chasleau,  comme  il  avoit  accoustumé, 
et  fit  très  grand  honneur  et  bonne  chère  à  ces 
gentilshommes,  qui  estoient  avec  raoy  des  par- 
tisans du  roy  Henry.  J'allai  n  Calais.  Nul  ne 
\int  au  devant  de  moy,  comme  ils  souloient 
faire.  Tout  honmie  portoit  la  livrée  de  monsei- 
gneur de  Warvic.  A  la  porte  de  mon  logis  et 
<le  ma  chambre  me  firent  plus  de  cent  croix 
blaiiclics  et  des  rymes ,  contenans  que  le  Roy 
de  France  et  le  comte  de  Warvic  estoient  tout 
un.  Je  trouvay  tout  cecy  bien  estrange.  J'en- 
voyay  d'aventure  à  Gravelines  (qui  est  à  cinq 
lieues  de  Calais)  faire  commandement  d'arres- 
tei'  tous  marchands  et  marchandises  d'Angle- 
terre cl  cause  de  ce  qu'ils  avoieut  ainsi  couru  le- 
dit pais  de  Boulonnois.  Ledit  de  Vaucler  me 
manda  a  disner  ,  qui  estoit  bien  accompagné: 
ft  avoit  le  ravestre  d'or  sur  son  bonnet,  qui  estoit 
la  livrée  dudit  comte,  (|iii  estoit  un  baslon  noir, 
et  tous  les  autres  semblai)lement  :  et  qui  ne  le 
pouvoit  avoir  d'or  ,  l'avoit  de  drap.  Et  me  fut 
dit  à  ce  disner ,  que  dès  que  le  messager  fut  ar- 
ri\é  d'Angleterre,  (pii  leur  avoit  porté  cette 
nouvelle,  (pi'en  moins  d'un  (juart  d'heure  cha- 
cun portoit  ladite  livrée,  tant  fut  cette  nnitation 
hasiive  et  soudaine.  Cv  fut  la  première  fois  que 
j'eus  jamais  connoissanee  qvie  k's  choses  de  ce 
mor.de  sont  peu  stables. 

F-edit  de  \'aucler  ne  me  dit  (pic  paroles  hon- 
nestcs  et  (pieUpie  peu  d'excuses  en  la  faveur 
dudit  comte  son  capitaine,  et  les  biens  (pi'il  luy 
a\oit  faits;  mais  quant  aux  autres,  qui  estoient 
avec  luy,  jamais  ne  furent  si  débordez  :  car 
c('i\   fjMC  jo  pensois  des  meilleurs  poui-  ledit 

'  Roy,  estoient  ceux  qui  plus  le  menaçoient,  et 
croy  bien  qu'aucuns  le  faisoient  pour  crainte, 
et  d'autres  le  faisoient  à  bon  escient.  Ceux 
que  j'avois  voulu  mettre  hors  de  la  ville  le 
temps  passé,  qui  estoient  serviteurs  domesti- 
ques dudit  comte,  avoient  à  cette  heure-là  bon 
crédit  :  toutesfois  ils  n'avoient  jamais  rien 
sceu  que  j'eusse  parlé  d'eux  audit  Vaucler. 
Je  leur  respondois  à  tout  propos  que  le  roy 
Edouard  estoit  mort ,  et  que  j'en  estoys 
bien  asseuré,  nonobstant  que  je  scavois  bien  le 
contraire,  et  disois  aussi  que  quand  il  ne  le  se- 
roit ,  si  estoient  les  alliances  que  monseigneui* 
de  Bourgogne  avoit  avec  le  Roy  et  le  royaume 
d'Angleterre  telles  qu'elles  ne  se  pouvoient  en- 
fraindre,  pour  ce  qui  estoit  advenu,  et  que  ce- 
luy  qu'ils  prendroient  pour  leur  roy,  et  nous 
aussi  :  pour  les  mutations  passées ,  y  avoient 
esté  rais  ces  mots  :  Avec  le  Roy  et  le  roijaume  : 
et  nous  estoient  pièges  les  quatre  principales 
villes  d'Angleterre  pour  l'entretènement  de  ceS 
alliances.  Les  marchands  voulurent  fort  que  je 
fusse  arresté,  pour  ce  qu'on  avoit  pris  plusieurs 
de  leurs  biens  à  Gravelines,  et  [)ar  mon  com- 
mandement, comme  ils  disoient.  Tellement  fut 
appointé entr'eux  et  moy,  qu'ils  payeroienttout 
le  bestail  qu'ils  avoient  pris ,  ou  qu'ils  le  rendis- 
sent; car  ils  avoient  appointement  avec  la  mai- 
son de  Bourgogne,  de  pouvoir  courir  certains 
pasturages  qui  estoient  déclarez,  et  prendre  bes- 
tail pour  la  provision  de  la  ville,  en  payant  cer- 
tain prix  ,  lequel  ils  payèrent,  et  n'avoient  pris 
nuls  prisonniers.  Par  quoy  fust  accordé  entre 
nous,  que  les  alliances  dcineurcioient  entières, 
que  nous  avions  faites  avec  le  royaume  d'An- 
gleterre, sauf  que  nous  nommions  Henry  au  lieu 
Edoïuud. 

Cet  appointement  fut  bien  agréable  au  duc  de 
Bourgogne,  car  le  comte  de  AVarvic  envoyoit 
quatre  mille  Anglois  à  Calais,  pour  luy  faire  la 
guerre  à  bon  escient,  et  ne  pouvoit  l'on  trouver 
façon  de  l'adoucir.  Toutesfois  les  gros  march<uids 
de  Londres,  dont  plusieurs  en  y  avoit  à  Calais, 
l'en  destournèrent,  pour  ce  que  c'est  l'estape  (l) 
de  leurs  laines  :  et  est  chose  pres(pie  incroyable 
pour  combien  d'argent  il  y  en  \ient  deux  fois 
l'an  :  et  sont  là  attendans  que  les  marchands 
viennent,  et  leur  principale  descharge  est  en 
Flandres  et  en  Hollande.  Et  ainsi  ces  marchands 
aidèrent  bien  à  conduire  cet  appointement,  et  à 
faiie  demeurer  ces  gens  (pie  monseigneur  de 
Warvic  avoit.  Cecy  vint  bien  a  propos  au  duc  de 
Bourgogne,  pour  ce  que  c'estoit  proprement  à 
l'heure  que  le  Roy  avoit  pris  Amiens  et  Saincl- 

^1     Le  moîjasiii.  ' 

Quentin  :  et  si  ledit  duc  eiist  eu  guerre  avec  les 
deux  royaumes  à  une  fois,  il  estoit  destruict.  Il 
travailloit  d'adoucir  monseigneur  de  Warvic 
tant  qu'il  pouvoit ,  disant  qu'il  ne  vouloit  rien 
l'aire  contre  le  roy  Henry,  et  qu'il  estoit  de  cette 
lignée  de  Lanclastre,  et  toutes  telles  paroles  ser- 
vans  à  sa  matière. 

Or  pour  retourner  au  roy  Edotiard ,  il  vint 
devers  ledit  duc  de  Bourgogne  à  Sainct-Paul,  et 
le  pressa  fort  de  son  aide,  pour  s'en  pouvoir  re- 
tourner, l'asseurant  d'avoir  grandes  intelligen- 
ces dedans  le  royaume  d'Angleterre,  et  que  pour 
Dieu  il  ne  le  voulust  abandonner ,  veu  qu'il 
avoit  espousé  sa  sœur,  et  qu'ils  estoient  frères 
d'ordre.  Les  ducs  de  Somerset  et  de  Clocestre 
pressoient  tout  le  contraire,  et  pour  le  party  du 
roy  Henry.  Ledit  duc  ne  savoit  ausquels  com- 
plaire, et  envers  les  deux  parties  craignoit  à 
mesprendre,  et  si  avoit  la  guerre  commencée 
bienasprement  à  son  visage.  Finalement  il  creut 
pour  lors  ledit  duc  de  Somerset ,  et  les  autres 
dessusdits,  prenant  certaines  promesses  d'eux 
contre  lé  comte  de  Warvic,  dont  ils  estoient  an- 
,  ciens  ennemis.  Voyant  cecy  le  roy  Edouard,  qui 
estoit  sur  le  lieu,  n'estoit  pas  à  son  aise: toutes- 
fois  on  luy  donnoit  les  meilleures  paroles  qu'on 
pouvoit,  disant  qu'on  faisoit  ces  dissimulations 
pour  n'avoir  point  la  guerre  aux  deux  royaumes 
à  un  coup  :  car  si  ledit  duc  estoit  destruict ,  i! 
ne  le  pourroit  pas  aider  après  à  sou  aise.  Toutes- 
fois  ledit  duc,  voyant  qu'il  ne  pouvoit  plus  re- 
tenir le  roy  Edouard,  qu'il  ne  s'en  aliast  en  An- 
gleterre, et  pour  plusieurs  raisons,  ne  l'osoit  de 
tous  poincts  courroucer.  H  feignit  en  public  ,  de 
ne  luy  bailler  nul  secours  ,  et  fit  crier  que  nul 
n'allast  à  son  aide,  mais  soubs  mains,  et  secret- 
tement,  il  luy  fit  bailler  cinquante  mille  florins 
à  la  croix  Sainct-André  :  et  luy  fit  faire  finance 
de  trois  ou  quatre  gros  navires,  qu'il  luy  fit  ac- 
coustrer  au  port  de  la  Ver  en  Zélande,  qui  est 
un  port  où  chacun  estreceu  :  et  luy  soudoya  se- 
crettement  quatorze  navires ostrelins,  bien  armez, 
qui  promettoient  le  servir  jusques  à  ce  qu'il  fust 
passé  en  Angleterre,  et  quinze  jours  après.  Ce 
secours  fut  très-grand  selon  le  temps. 


CHAPITRE  VIT. 

Comment  le  roij  Edouard  retourna  en  Angle- 
terre^ où  il  deffit  en  bataille  le  comte  de 
Warvic,  et  le  prince  de  Galles  aj^rès. 

Le  roy  Edouard  partit  l'an  1471,  ainsi  que  le 
duc  de  Bourgogne  alloit  contre  le  Roy  à  Amiens, 

I.    C.    D.    M.,   T.    IV.  ' 

et  sembloitbien  audit  duc,  que  le  faict  d'Angle- 
terre ne  pourroit  aller  mal  pour  luy ,  et  qu'il 
avoit  amis  aux  deux  costez.  Dès  que   le  roy 
Edoïiard  fut  à  terre,  il  tira  droit  à  Londres:  car 
il  y  avoit  plus  de  deux  mille  hommes  tenansscn 
party  dedans  les  franchises,  dont  il  y  avoit  trois 
ou  quatre  cens  chevaliers  etescuyers,  ce  qui  kiy 
lut  grande  faveur,  car  il  ne  descendoit  pas  a 
grands  gens.  Dès  que  le  comte  deAVarvic,  le- 
quel  estoit  au  North  avec   grande  puissance  , 
sentit  ces  nouvelles,  il  se  hasta  de  retourner  vers 
Londres,  espérant  y  arriver  le  premier  :  toutes- 
fois  luy  sembloit-il  bien  que  la  ville  tiendroit 
pour  luy,  mais  autrement  en  advint.  Car  le  roy 
Edoiiard  y  fut  receu  le  jeudy  sainct,  à  très- 
grande  joye  de  toute  la  ville  qui  estoit  contre 
l'opinion  de  la  pluspart   des  gens  :  car  chacun 
le  tenoit  pour  tout  perdu  ,  et  s'ils  luy  eussent 
fermé  les  portes,  en  son  fait  n'y  avoit  nul  re- 
mède, veu  que  le  comte  de  Warvic  n'estoit  qu'à 
une  journée  de  luy.  A  ce  qui  m'a  esté  conté,  trois 
choses  furent  cause  que  la  ville  se  tourna  des 
siens.  La  première,  les  gens  qu'il  avoit  es  fran- 
chises, et  la  Reyne  sa  femme  qui  avoit  eu  un  fils. 
La  seconde,  les  grandes  debtes  qu'il  devoit  en  la 
ville,  pour  quoy  les  marchands,  à  qui  il  devoit, 
tinrent  pour  luy.  La  tierce,  plusieurs  femmes 
d'estat  et  riches  bourgeoises  de  la  ville,  dont  il 
avoit  eu  grande  privante,  et  grande  accointance, 
luy  gaignèrent  leurs  maris,  et  de  leurs  parens. 
Il  ne  séjourna  que  deux  jours  dedans  la  ville: 
car  il  partit  la  vigile  de  Pasques,  avec  ce  qu'il 
put  amasser  de  gens,  et  tira  au  devant  du  comte 
de  Warvic  :  lequel  il  rencontra  le  lendemain  au 
matin,  qui  fut  le  jour  de  Pasques,  et  comme  ils  se 
trouvèrent  l'un  devant  l'autre,  se  tourna  le  duc 
de  Clarance,  frère  dudit  Edoiiard,  avec  luy,  avec 
bien  douze  mille  hommes,  qui  fut  grand  esbahis- 
sement  au  comte  de  Warvic,  et  grand  reconfort 
audit  Roy,  lequel  avoit  peu  de  gens. 

Vous  avez  bien  entendu  par  ci-devant,  comme 
cette  marchandise  dudit  duc  de  Clarance  avoit 
esté  menée  :  et  nonobstant  tout ,  si  fut  la  ba- 
taille très-aspre  et  très-forte.  Tout  estoit  à  pied, 
duncosté  et  d'autre.  L'avant-garde  du  Roy  fust 
fort  endomm.agée  ,  et  joignit  la  bataille  du 
comte  de  Warvic  jusques  à  la  sienne,  et  de  si 
près  que  le  Roy  d'Angleterre  combatit  en  sa  per- 
sonne, autant  ou  plus  que  nul  homme  qui  fust 
des  deux  costez.  Ledit  comte  de  Warvic  n'estoit 
jamais  accoustumé  de  descendre  à  pied  :  mais 
avoit  de  coustume,  quand  il  avoit  mis  ses  gens 
en  besogne  de  montera  cheval  :  et  si  la  besogne' 
alloit  bien  pour  luy,  il  se  trouvoit  à  la  mesiée  : 
et  si  elle  alloit  mal ,  il  se  deslogeoit  de  bonne 
heure.  A  cette  fois  il  fut  contraint  par  son  frère, 

le  marquis  deMontap;u,  lequel  estolt  très-vail- 
lant chevalier  ,  de  descendre  à  pied  et  d'en- 
voyer les  chevaux.  Tellement  se  porta  cette 
journée,  que  ledit  comte  mourut,  et  son  frère  le 
marquis  de  Monlagu,  et  grand  nombre  de  gens 
de  bien  ,  et  fut  la  déconfiture  très-grande  :  car 
la  délibération  du  roy  Edouard  estoit,  quand  il 
partit  de  Flandres,  qu'il  n'useroit  plus  de  cette 
façon  de  crier  (lu'on  sauvast  le  peuple,  et  qu'on 
luast  les  gens  de  bien,  comme  autrefois  il  avoit 
fait  en  ces  batataiiles  précédentes  :  car  il  avoit 
conceu  une  très-grande  haine  contre  le  peuple 
d'Angleterre,  pour  la  grande  faveur  qu'il  voyoit 
que  ledit  peuple  portoitau  comte  de  Warvic,  et 
aussi  pour  les  autres  raisons,  pour  quoy  à  cette 
fois  ils  ne  furent  point  espargnez.  Du  costé  du 
roy  Edouard  moui'urent  quinze  cens  hommes ,  et 
fut  cette  bataille  fort  combatuè. 

Au  jour  de  ladite  bataille  estoit  le  duc  de 
Bourgogne  devant  Amiens,  et  eut  lettres  de  la 
duchesse  sa  femme,  que  le  roy  Edouard  n'estoit 
pas  content  de  luy,  et  que  l'ayde  qui  lui  avoit 
esté  faite,  avoit  esté  faite  en  mauvaise  sorte,  et 
à  grand  regret,  et  qu'à  peu  tînt  qu'il  ne  l'eust 
abandonné.  Et  pour  dire  la  vérité,  l'amitié  ne  fut 
jamais  grande  depuis  :  toutesfois  il  en  fit  son  pro- 
fit, et  fil  fort  publier  cette  nouvelle.  J'ay  oublié 
à  dire  comment  le  roy  Henry  fut  mené  en  cette 
bataille  :  car  le  roy  Edoiiard  le  trouva  à  Lon- 
dres. Ledit  roy  Henry  estoit  homme  fort  igno- 
rant et  presque  insensé  :  et  si  je  n'en  ay  ouy  men- 
tir, incontinent  après  cette  bataille  ,  le  duc  de 
Clocestre,  frère  dudit  roy  Edoiiard,  lequel  de- 
puis a  esté  roy  nommé  Richard,  tua  de  de  sa 
main,  ou  fit  tuer  en  sa  présence,  en  quelque  lieu 
a  part,  ce  bon  homme  nommé  le  roy  Henry. 
Le  prince  de  Galles,  dont  j'ay  parlé,  à  l'heure 
de  cette  bataille  estoit  ja  descendu  en  Angle- 
terre :  et  estoient  joints  avec  luy  les  ducs  de 
Clocestre  et  Somerset ,  et  plusieurs  autres  de  sa 
lignée,  et  des  anciens  partisans  :  et  y  avoit  plus 
de  quarante  mille  personnes,  comme  m'ont  dit 
ceux  qui  y  estoient  :  et  quand  le  comte  de  War- 
vic l'eust  voulu  attendre,  il  y  a  grande  apparence 
qu'ils  fussent  demeurez  les  seigneurs  et  mais- 
tres  :  mais  la  crainte  qu'il  avoit  dudit  de  Somer- 
set, dont  il  a  fait  mourir  père  et  frère,  et  aussi 
de  la  reyne  Marguerite  (1),  mère  dudit  prince , 


(1)  Margucrilc,  veuve  de  Henri  VI,  roi  d'Angleterre, 
priNï'L'  (le  tousses  enfants,  vint  en  Anjou  Unir  ses  jours, 
t'I  niDuriil  a  Diiiiipicrie,  |irès  lic  S.niiiiur.  chez  un  fien- 
lillKitiiiiH'  noninir  Fninrois  de  la  Vii.'iiolle,  seigneur  <ic 
Morains.  (|ui  aiilrerois  avait  ('lé  serviltur  du  mi  lU'ni' de 
Siiile.  père  de  cette  princesse.  On  lil  dans  V Histoire 
d'Anjou,  de  Jean  de  Bourdi^rtK^,  preniicrc  i)arlie,  chapi- 
tre 3,  ji.  7  :  «  Apres  Itcauroup  de  lualhcuis,  tlaver^es  et 

qu'il  craignoit,  fut  cause  de  le  faire  combattre 
tout  à  part  soy ,  sans  les  attendre.  Regardez  donc 
combien  durent  ces  anciennes  partialitez,et  com- 
bien elles  sont  à  craindre  ,  et  les  grands  dom- 
mages qui  en  ad  viennent. 

Dès  que  le  roy  Edoiiard  eut  gagné  la  bataille, 
il  tira  au  devant  dudit  prince  de  Galles  :  et  là 
y  eut  une  très-grosse  bataille  :  car  ledit  prince 
de  Galles  avoit  plus  de  gens  que  le  Roy  :  toutes- 
fois  ledit  roy  Edoiiard  en  eut  la  victoire  ,  et  fut 
le  prince  de  Galles  tué  sur  le  champ  ,  et  plu- 
sieurs autres  grands  seigneurs  ,  et  très-grand 
nombre  de  peuple  :  et  le  duc  de  Somerset  pris, 
lequel  eut  dès  le  lendemain  la  tête  tranchée.  En 
onze  jours  gagna  le  comte  de  Warvic,  tout  le 
royaume  d'Angleterre,  au  moins  le  mit  en  son 
obéissance.  Le  roy  Edouard  le  conquist  en  vingt 
et  un  jour  :  mais  il  y  eut  deux  grosses  batailles, 
et  aspres.  Ainsi  voyez  quelles  sont  les  mutations 
d'Angletei-re.  Ledit  roy  Edouard  fit  mourir  beau- 
coup de  peuple  en  plusieurs  lieux,  par  espécial 
de  ceux  qui  avoient  fait  les  assemblées  contre 
luy.  De  tous  les  peuples  du  monde,  celny  d'An- 
gleterre est  le  plus  enclin  en  ses  batailles.  Après 
cette  journée  est  demeuré  le  roy  Edoïtard,  paci- 
fique en  Angleterre,  jusques  à  sa  mort  :  mais 
non  pas  sans  grand  travail  d'esprit,  et  grandes 
pensées.  Je  me  veux  tai-e  de  plus  vous  advertir 
de  ces  faits  d'Angleterre,  jusques  à  ce  qu'ils  ser- 
vent à  propos  en  quelque  autre  lieu. 


CHAPITRE  VI IL 

Cammeyit  (juerrc  se  rcnouvclla  entre  le  roy 
Louis  et  le  duc  Charles  de  Bourgogne ,  à 
la  sollicitation  des  ducs  de  Guyenne  et  de 
Bretagne. 

Le  dernier  endroit  où  je  me  suis  teu  de  nos 
affaires  de  par  deçà,  a  esté  au  parlement  que  fit 
le  duc  de  Bourgogne  de  devant  Amiens  et  aussi 
du  Roy,  qui  de  son  costé  se  retira  en  Touraine,  et 
le  duc  de  Guyenne  son  frère  en  Guyenne  :  le- 
quel ne  cessoitde  continuer  la  poursuite  du  ma- 
riage, où  il  prétendoit ,  avec  la  fille  du  duc  de 
Bourgogne,  comme  j'ay  dit  ci-devant.  Ledit  duc 

»  persécutions  que  cette  princesse  endura  en  Angle- 
»  terre  ,  elle  se  réfugia  en  France,  où  depuis  elle  flt  don 
»  nu  roi  Louis  XI  de  Ions  ses  droits  et  prétentions  sur 
))  diverses  terres  et  seigneuries,  en  considération  du  bon 
))  accueil ,  assistance  et  recours  qu'elle  avoit  eus  de  ce 
»  prince  pendant  ses  adversités.  »  Cette  reine  avait  déjà 
fait  d'autres  traités  avec  Louis  XL 

de  Bourgogne  montroit  tousjours  y  vouloir  en- 
tendre ,  mais  jamais  n'en  eut  le  vouloir  :  ains 
eu  vouloit  entretenir  un  chacun,  comme  j"aj'  dit  : 
et  puis  luy  souvenoit  des  termes  qu'on  luy  avoit 
tenus  pour  le  contraindre  à  faire  ce  mariage  :  et 
vouloit  tousjours  le  comte  de  Sainct-Paul,  con- 
nestable  de  France,  estre  raoyenneur  de  ce  ma- 
riage. D'autre  costé  le  duc  de  Bretagne  vouloit 
que  ce  fust  par  le  sien.  Le  Roy  estoit  d'autre 
part,  pour  le  rompre  très-embesongné  :  mais 
il  n'en  estoit  point  de  besoin,  pour  deux  raisons 
que  j'ay  dites  ailleurs  :  ny  aussi  le  duc  de  Bour- 
gogne n'eust  point  voulu  de  si  grand  gendre  : 
car  il  vouloit  marchander  de  ce  mariage  par 
tout,  comme  j'ai  dit  :  et  ainsi  le  Roy  se  mettoit 
en  peine  pour  néant  :  mais  il  ne  pouvoit  sçavoir 
les  pensées  d'autruy  :  et  n'estoit  point  de  mer- 
veilles si  le  Roy  en  avoit  crainte  ,  parce  que  son 
frère  eust  esté  bien  grand,  si  ce  mariage  eust  esté 
fait  :  car  le  duc  de  Bretagne  joint  avec  luy,rEs- 
tat  du  Roy  et  de  ses  enfans  eust  esté  en  péril  : 
et  sur  ces  propres  entrefaites  alloient  et  venoient 
maints  ambassadeurs  des  uns  aux  autres  ,  tant 
secrets  que  publics. 

Ce  n'est  pas  chose  trop  sûre  de  tant  d'allées  , 
et  venues  d'ambassades  :  car  bien  souvent  s'y 
traitent  de  mauvaises  choses  :  toutesfois  il  est 
nécessaire  d'en  envoyer  et  d'en  recevoir.  Et 
pourroient demander  ceux  qui  liront  cet  article, 
les  remèdes  que  je  voudrois  qu'on  y  donnast,  et 
que  c'est  chose  impossible  d'y  pourvoir.  Je  sçay 
bien  qu'assez  en  y  a,  qui  mieux  en  sçauroient 
parler  que  moi  :  mais  voicy  ce  que  je  ferois  : 
ceux  qui  viennent  des  vrays  amis,  et  où  il  nV 
a  point  de  matière  de  suspicion,  jeserois  d'advis 
qu'on  leur  fist  bonne  chère ,  et  eussent  permis- 
sion de  voir  le  prince  assez  souvent  ,  selon 
la  qualité  dont  seroit  la  personne  dudit  prince, 
j'entends  qu'il  soit  sage  et  honneste  :  car  quand 
il  est  au  contraire,  le  moins  le  monstrer  est  le 
meilleur  :  et  quand  il  le  faut  voir,  qu'il  soit  bien 
vestu,  et  bien  informé  de  ce  qu'il  doit  dire  ,  et 
l'en  retirer  tost  :  car  l'amitié  qui  est  entre  les 
princes  ne  dure  pas  tousjours.  Si  les  ambassa- 
deurs secrets  ou  publics,  viennent  de  par  prin- 
ces où  la  haine  soit  telle  que  je  l'ay  veuë  conti- 
nuelle entre  tous  ces  seigneurs  ,  dont  j'ay  parlé 
icy  devant ,  lesquels  j'ay  connus  et  hantez  ,  en 
nul  temps  n'y  a  pas  grande  seureté  selon  mon 
advis.  On  les  doit  bien  traiter  et  honorablement 
recueillir  :  comme  envoyer  au  devant  d'eux,  et 
les  faire  bien  loger ,  et  ordonner  gens,  sûrs  et 
sages  pour  les  accompagner  :  qui  est  chose 
honneste  et  sûre  :  car  par  là  on  sçait  ceux  qui 
vont  vers  eux,  et  garde  on  les  gens  légers  et 
raalcontens,  de   leur  porter  nouvelles  :  car  en 


nulle  maison  tout  n'est  content.  Davantage  je 
les  voudrois  tost  ouïr  et  despescher,  car  ce  me 
semble  très-mauvaise  chose  que  de  tenir  ses 
ennemis  chez  soy  :  de  les  festoyer  ,  deffrayer, 
faire  présens;  cela  n'est  qu'honneste. 

Encores  me  semble  que  quand  la  guerre  se- 
roit jà  commencée,  si  ne  doit  l'on  rompre  nulle 
pratique  ny  ouverture  qu'on  fasse  de  paix  (car 
on  ne  sçait  l'heure  qu'on  en  a  afi'aire),  mais  les 
entretenir  toutes,  et  ouïr  tous  messagers,  fai- 
sans les  choses  dessusdites,  et  faire  faire  bon 
guet  quels  gens  iroieut  parler  à  eux,  et  qui  leur 
seroient  envoyez  tant  de  jour  que  de  nuit ,  mais 
le  plus  secrettement  que  l'on  peut.  Et  pour  un 
message  ou  ambassadeur  qu'ils  m'envoyeroient, 
je  leur  en  envoy crois  deux  :  et  encores  qu'ils  s'en 
ennuyassent,  disans  qu'on  n'y  renvoyast  plus, 
si  voudrois-je  y  renvoyer  quand  j'en  aurois  op- 
portunité et  le  moyen.  Car  vous  ne  sçauriez  en- 
voyer espiesi  bonne  ne  si  sûre,  ny  qui  eust  si 
bien  loy  de  voir  et  d'entendre  :  et  si  vos  gens 
sont  deux  ou  trois,  il  n'est  possible  qu'on  se 
sceust  si  bien  donner  garde,  que  l'un  ou  l'autre 
n'ait  quelques  paroles  ou  secrettement  ou  autre- 
ment à  quelqu'un.  J'entends  tenant  termes  ho- 
nestes,  comme  on  tient  a  ambassadeurs.  Et  est 
de  croire  qu'un  sage  prince  met  tousjours  peine 
d'avoir  quel(|ue  amy  ou  amis  avec  partie  ad- 
verse, et  s'en  garde  comme  il  peut:  car  en  tel- 
les choses  on  ne  fait  point  comme  l'on  veut.  On 
pourra  dire  que  vostre  ennemy  en  sera  plus  or- 
gueilleux. Il  ne  m'en  chaut:  aussi  je  seauray 
plus  de  ses  nouvelles  :  et  à  la  fin  du  compte  qui 
en  aura  le  profit,  en  aura  l'honneur.  Et  combien 
que  les  autres  pourroient  faire  le  semblable  chez 
moy,  si  ne  laisserois-je  point  d'envoyer.  Et  à 
cette  iin  j'entretiendrois  toutes  pratiques,  sans 
en  rompre  nulles,  pour  tousjours  trouver  matiè- 
res. Et  puis  les  uns  ne  sont  point  tousjours  si 
habiles  que  les  autres,  ny  si  entendus,  ny  n'ont 
tant  veu  d'expérience  de  ces  matières,  u}'  aussi 
n'ont  tant  de  besoin.  Et  en  ces  cas  icy,  les  plus 
sages  le  gaignent  tousjours. 

Je  vous  en  veux  monstrer  exemple  clair  et 
manifeste.  Jamais  ne  se  mena  traité  entre  les 
François  et  Anglois,  que  le  sens  des  François  et 
leur  habileté  ne  se  monstrast  par  dessus  celle 
des  Anglois  :  et  ont  lesdits  Anglais  un  mot 
commun,  qu'autresfois  m'ont  dit,  traitant  avec 
eux  ;  c'est  qu'aux  batailles  qu'ils  ont  eues  avec 
les  François,  tousjours  ou  le  plus  souvent  ils 
ont  eu  le  gain  :  mais  en  tous  traitez  qu'ils  on  eus 
à  conduire  avec  eux,  ils  ont  eu  perte  et  domma- 
ge. Et  seurement,  à  ce  qu'il  m'a  tousjours  sem- 
blé, j'ay  connu  gens  de  ce  royaume  aussi  dignes 
do  conduire  un  grand  accord,  que  nuls  autres 


r.« 


wriiioiUKS  v.v.  l'ii'.MriT,  m.  tioMiNKS.   [1)7! 


(|ii(' j'ny  connus  on  co  monde,  et  par  espécial  de 
la  nourriture  de  nostre  Roy.  Car  en  telles  cho- 
ses faut  gens  complaisans,  et  ({ui  i)assent  toutes 
choses  et  toutes  paroles  pour  venir  à  la  lin  de 
leur  matière,  et  tels  les  vouloit-il,  comme  je  dis. 
J'ny  esté  un  peu  long  à  parler  de  ces  amhassa- 
deùrs,  et  comme  on  y  doit  avoir  l'œil  :  mais  ce 
n'a  point  esté  sans  cause  ,  car  j'ay  veu  et  sceu 
faire  tant  de  tromperies  et  mauvaistiez  sous  tel- 
les couleurs,  (pie  je  ne  m'en  suis  pu  taire,  ne 
passer  à  moins. 

Tant  fut  démené  le  mariage  (dont  j'ay  parlé 
c\-dessusi  dudit  duc  de  Guyenne,  et  de  la  fille 
(hi  duc  de  Bourgogne,  ([u'il  s'en  fit  quelque  pro- 
messe de  houehe,  et  encores  quekjues  mots   de 
lettres  :  mais  autant  en  ay-je  vu  faire  avec  le 
duc  Nicolas  de  Calabre  et  de  Lorraine,  fils  du 
duc  Jean  de  Calabre,  dont  a  esté  parlé  cy-de- 
\ant.  Semblahlement  s'en  fit  avec  le  duc  de  Sa- 
voye   Philehert,  dernier  mort,  et  puis  avec  le 
duc  Maximilien  d'Austriche,  roy  des  Romains 
aujhourduy,  seul  fils  de  l'empereur  Frédéric. 
<>stuy-là  eut  lettres,  escrites  de  la  main  de  la 
fille,  par  le  commandement  du  père,  et  un  dia- 
mant. Toutes  ces  promesses  se  firent  en  moins 
de  trois  ans  de  distance.  Et  suis  bien  sûr  qu'a- 
vec nul  ne  l'eust  accompli  tant  qu'il  eust  vescu, 
au  moins  de  son  consentement  :  mais  le  duc  de 
Maximilien,  puis  roy  des  Romains,  s'est  aydé  de 
cette  promesse,  comme  je  diray  cy-après.  Et  ne 
conte  pas  ces  choses  pour  donner  charge  à  celuy 
ou  a  ceux  dont  j'ay  parlé,  mais  seulement  pour 
(lire  les  choses  comme  je  les  ay  veues  advenir; 
et  aussi  je  fais  mon  conte  que  bestes,  ny  sim- 
ples gens  ne  s'amuseront  point  à  lire  ces  Mémoi- 
res: mais  princes  ou  autres  gens  de   Cour  y 
trouveront  de  bons  advertissemens,  à  mon  ad- 
vis.  Tousjours  en  parlant  de  ce  mariage,  separ- 
loit  d'entreprises  nouvelles  contre  le  Roy  :  et 
estoient  avec  le  duc  de  Rourgogne,  le  seigneur 
d'Url'é,  Poucet  de  Rivière,  et  plusieurs  autres 
petits  personnages,  lesquels  alloient  el^  venoient 
pour   le   duc   de  Guyenne:  et  estoit  l'abbé  de 
Regard  (l),  depuis  éves(iue  de  Léon,  pour  le 
duc  de  Bretagne,  et  remonstroit  audit  duc  de 
Rourgogne  (pie  le  Roy  prati([uoit  les  serviteurs 
dudit  duc  de  Guyenne,  et  en  vouloit  retirer  les 
vms  par  aiinnir,  les  autres   par  force:  et  qu'il 
avoit  ja  fait  abattre  une  place  (2)  qui  estoit  à 
monseigneur  d'Estissac,   serviteur  du  duc  de 
Guyenne:  et  plusieurs  autres  voycs  de  fait  es- 


M:  Di-  l'ordrf  ilo  Cileiiuv.  dnris  loiliocésp  doTrégiiicr- 
Trii|iiel.  mi  I.aiilriguicr,  dans  le  duclui  de  IJrelacnc  : 
il  s'appelait  Vincent  de  Ker-Lcaii,  de  la  noble  famille  de 
i'hie  en  (iuëlu. 


toient  jà  commencées  :  et  a\  oit  le  Roy  soustrait 
aucuns  "serviteurs  de  sa  maison:  parquoi  con- 
cluoient  qu'il  vouloit  recouvrer  Guyenne,  com- 
me il  avoit  fait  la  Normandie  autrefois,  après 
qu'il  l'eut  baillée  en  partage,  comme  avez  ouy. 
Le  duc  de  Rourgogne  envoyoit  souvent  de- 
vers le  Roy,  pour  ces  matières.  Le  Roy  res- 
pondoit  que  c'estoit  le  duc  de  Guyenne  son  frè- 
re qui  vouloit  eslargir  ses  limites,  et  qui  com- 
mençoit  toutes  ces  brigues  :  et  qu'au  partage  de 
son  frère  ne  vouloit  point  toucher.  Or  voyez  un 
peu  comme  les  affaires  et  brouillis  de  ce  royau- 
me sont  grands,  ainsi  qu'ils  se  peuvent  bien 
apparoir,  par  aucun  temps,  quand  il  est  en  dis- 
cord,  et  comme  ils  sont  pesans  et  mal  aisez  à 
conduire,  et  loin  de  fin  quand  ils  sont  com- 
mencez :  car  encores  qu'ils  ne  soient  au  com- 
mencement que  deux  ou  trois  princes,  ou  moin- 
dres personnages,  avant  queceste  feste  ait  duré 
deux  ans,  tous  les  voisins  y  sont  conviez.  Tou- 
tesfois,  quand  les  choses  commencent,  chacun 
en  pense  voir  la  fin  en  peu  de  temps  :  mais  elles 
sont  bien  à  craindre  pour  les  raisons  que  ver- 
rez en  continuant  ce  propos. 

A  l'heure  que  je  parle,  le  duc  de  Guyenne, 
ou  ses  gens,  et  le  duc  de  Rretagne  prioient  au 
duc  de  Rourgogne  qu'en  rien  il  ne   se  voulust 
ayder  des  Anglois,  qui   estoient  ennemis  du 
royaume  :  et  que  quand  luy  seroit  prest,  ils  es- 
toient assez   forts,   et  qu'ils  avoient  de  très- 
grandes  intelligences  avecques  plusieurs  capi- 
taines et  autres.  Un  coup  me  trouvay  présent 
que  le  seigneur  d'Urfé  disoit  ces  paroles  audit 
duc,  luy  priant  faire  diligence  et  mettre  sus  son 
armée  :  et  ledit  duc  m'appela  à  une  fenestre,  et 
me  dit:  «  Voilà  le  seigneur  d'Urfé,  qui  me  pres- 
»  se  faire  mon  armée  la  plus  grosse  que  je  puis, 
»  et  me  dit  que  nous  ferons  le  grand  bien  du 
»  royaume  ;  vous  semble-il  que  si  j'y  entre  avec 
»  la  compagnie  que  j'y  meneray,  que  j'y  fasse 
»  guères  de  bien?  «  Je  luy  respondis  en  riant, 
qu'il   me  sembloit  que  non  :  et  il  me  dit  ces 
mots  :  «  J'ayme  mieux  le  bien  du  l'oyaume  de 
»  France  que  monsieur  d'Urfé  ne  pense:  car 
"  pour  un  roy  qu'il  y  a,  j'y  en  voudrois  six.  » 
En  cette  saison,  dont  nous  parlons,  le  roy 
Edouard   d'Angleterre,   qui  cuidoit  véritable- 
ment que  ce  mariage,  dont  j'ay  parlé,  se  deust 
traiter,  et  en  estoit  deceu,  Iravailloit  aussi  bien 
que  le  Roy  nostre  maistre  envers  ledit  duc  de 
Rourgogne  pour  le  rompre,   alléguant  que   le 


(•2)  C'i'tail  le  château  de  Coulonges,  entre  les  villes  de 
Toulouse  et  de  Lectoure.  Jean  ,  baron  d'Estissac ,  au 
pays  d'Aunis,  père  de  Geoffroy  Estissac,  évêqiie  Ûc 
Maillezais,  l'un  dos  patrons  du  fameux  Uabelais. 

Roy  n'avoit  point  de  fils,  et  que  s'il  raouroit, 
ledit  duc  de  Guyenne  s'attendoità  la  Couronne, 
et  par  ainsi,  si  ce  mariage  se  faisoit,  toute  Angle- 
terre seroit  en  grand  péril  d"estre  destruite, 
veu  tant  de  seigneuries  jointes  à  la  Couronne  , 
et  prenoit  merveilleusement  cette  matière  à 
cœur,  sans  besoin  qu'il  en  fust,  et  si  faisoit 
tout  le  conseil  d'Angleterre:  ny  pour  excuse 
([u'en  sceust  faire  le  duc  de  Bourgogne,  les 
Anglois  ne  l'en  vouloient  croire.  Le  duc  de 
i)Ourgogne  vouloit,  nonobstant  les  requestes  que 
faisoient  les  gens  des  ducs  de  Guyenne  et  de 
lîretagne,  qu'il  n'appellast  nuls  estrangers,  que 
néanmoins  le  roy  d'Angleterre  fist  la  guerre 
par  quelques  bouts  :  et  il  eust  fait  volontiers 
semblant  n'en  scavoir  rien  ,  et  de  ne  s'en  em- 
pescher  point.  Jamais  les  Anglois  ne  l'eussent 
fait.  Plus  tost  eussent  aidé  au  Roy,  pour  celte 
heure  là ,  tant  craignoient  que  cette  maison  de 
Bourgogne  ne  se  joignist  à  la  couronne  de  France 
par  ce  mariage. 

Vous  voyez  (selon  mon  propos)  tous  ces  sei- 
gneurs icy  bien  empeschez  :  et  avoient  de  tous 
costez  tant  de  sages  gens,  et  qui  voy oient  de  si 
loin,  que  leur  vie  n'estoit  point  suffisante  à  voir 
la  moitié  des  choses  qu'ils  prévoioient  :  et  bien 
y  parut  :  car  tous  sont  finis  en  ce  travail  et  mi- 
sère, en  bien  peu  d'espace  de  temps  ,  les  uns 
après  les  autres.  Chacun  a  eu  grande  joye  de 
la  mort  de  sou  compagnon,  quand  le  cas  est 
advenu,  comme  chose  très-désirée  :  et  puis  leurs 
maistres  sont  allez  tost  après,  et  ont  laissé  leurs 
successeurs  bien  empeschez,  sauf  notre  Roy  qui 
règne  du  présent,  lequel  a  trouvé  son  royaume 
en  paix  avec  tous  ses  voisins  et  sujets,  et  luy 
avoit  le  Roy  son  père,  fait  mieux  que  jamais 
n'avoit  voulu  ou  sceu  faire  pour  soy  :  car  de 
mou  temps  ne  le  vy  sans  guerre,  sauf  bien  peu 
de  temps  avant  son  trespas. 

En  ce  temps  (dont  je  parle)  estoit  le  duc  de 
Guyenne  un  peu  malade.  Les  uns  le  disoient  en 
grand  danger  de  mort  ;  les  autres  disoient  que 
ce  n'estoit  rien.  Ses  gens  pressoient  le  duc  de 
Bourgogne  de  se  mettre  aux  champs  :  car  la 
saison  y  estoit  propre.  Ils  disoient  que  le  Roy 
avoit  armée  aux  champs,  et  estoient  ses  gens 
devant  Sainct-Jean  d'Angely,  ou  à  Xaintes,  ou 
es  environs.  Tant  firent  que  le  duc  de  Bourgo- 
gne tira  à  Arraset  la  s'amassoit  l'armée  ,  et  puis 
passoit  outre  vers  Pérorme ,  Roye  et  Mondidier  : 
et  estoit  l'armée  tres-puissante   et   plus  belle 

(1)  Il  y  a  des  transpositions  au  commencement  de  ce 
chapitre  dans  le  manuscrit  de  Saint-Germain. 

(2)  Messire  Pierre  Doriole ,  chevalier,  seigneur  de 
Loyré  en  Aunis,  général  des  finances  du  roi  Louis  XI  et 


qu'il  eût  jamais  eue,  car  il  avoit  douze  cens  lan- 
ces d'ordonnance ,  qui  avoient  trois  archers 
pour  hommes-d'armes,  et  le  tout  bien  en  point 
et  bien  montez.  Car  il  y  avoit  en  chacune  com- 
pagnie dix  hommes-d'armes  davantage,  sans  le 
lieutenant  et  ceux  qui  portoient  les  enseignes. 
Les  nobles  de  ses  pays,  très-bien  en  poinct  :  cai- 
ils  estoient  bien  payez  et  conduits  par  notables 
chevaliers  et  escuyers  :  et  estoient  ces  pays  fort 
riches  en  ce  temps. 


CHAPITRE  IX. 

Coynment  la  paix  finale^  qui  se  traitoii  entre 
le  Roy  et  le  duc  de  Bourgogne^  fut  rompue 
au  moyen  de  la  mort  du  duc  de  Guyenne , 
et  comment  ces  deux  grands  princes  îas- 
choient  à  se  tromper  l'un  l'autre  (1). 

En  faisant  cette  armée,  dont  je  parle,  vinrent 
deux  ou  trois  fois  devers  luy  le  seigneur  de 
Craon  ,  et  le  chancelier  de  France  (2)  appelé 
messire  Pierre  Doriale  :  et  secrettement  se  trai- 
ta entr'eux  paix  finale  qui  jamais  ne  s'estoit  pu 
trouver:  pource  que  ledit  duc  vouloit  r'avoii- 
Amiens  et  Sainct-Quentin,  dessus  nommées,  et 
le  Roy  ne  les  vouloit  pas  rendre.  Or  maintenant 
s'y  accorda,  voyant  cet  appareil,  et  espérant  ve- 
nir aux  fins  que  vous  entendrez.  Les  conditions 
de  cette  paix  estoient  que  le  Roy  rendroit  audit 
duc,  Amiens  et  Sainct-Quentin,  avec  ce  dont  est 
question ,  et  luy  abandonneroit  les  comtes  do 
Nevers  et  de  Sainct-Paul  connestable  de  France, 
et  toutes  leurs  terres  pour  en  faire  à  son  plaisir, 
les  prendre  comme  siennes,  s'il  pouvoit  :  et  ledit 
duc  luy  abaudonnoit  semblablement  les  ducs  de 
Guyenne  et  de  Bretagne  et  leurs  seigneuries 
pour  faire  ce  qu'il  pourroit.  Cette  paix  jura  le 
duc  de  Bourgogne,  et  y  estois  présent  :  et  aussi, 
la  jurèrent  le  seigneur  de  Craon  et  le  chancelier 
de  France  pour  le  Roy  :  lesquels  partirent  d'aveu 
ledit  duc,  et  si  luy  conseillèrent  de  ne  rompre 
point  son  armée,  mais  l'avancer  afin  que  le 
Roy,  leur  maistre,  fust  plus  enclin  de  bailler 
prompteraent  la  possession  des  deux  places  des- 
sus nommées  ;  et  emmenèrent  avec  eu.x  Simon 
de  Quingey  (3)  pour  voir  jurer  le  Roy,  et  con- 
firmer ce  qu'avoient  fait  ses  ambassadeurs.  Le 
Roy  délaya  cette  confirmation  par  aucuns  jours, 

son  chancelier  après  la  mort  de  Guillaume  Juvënal  des 
Ursins.  11  présida  au  procès  fait  au  connétable  de  Saiiit- 
Pol,  en  1475. 
(3)  Ecuycr  et  échanson  du  duc  de  Bourgogno. 

rt  cependant  survint  la  mort  de  son  fière  le  duc 
de  Guvenne,  et  pour  ce  envoya  ledit  Simon 
avec  très-niaigrcs  paroles,  sans  rien  vouloir  ju- 
rer, donf  ledit  duc  se  tint  fort  moccjué  et  nies- 
prise,  et  en  eut  très-iirand  despit.  Les  iicnsdu- 
dit  duc  en  faisant  la  guerre,  tant  pour  cette 
cause  que  autres  que  pouvez  assez  avoir  en- 
tendues, disoient  paroles  vilaines  et  iucreables 
du  Roy  :  et  ceulx  du  Roy  ne  feignoient  de  guè- 
res.  Sur  ces  entrefaites,  et  comme  ledit  duc  es- 
toit  prest  a  p^utir  dArras,  luy  survinrent  deux 
nouvelles:  lune  fut  que  ledit  duc  iSicoIas  de 
Ca labre  et  de  Lorraine,  héritier  de  la  maison 
d'Anjou  ,  fils  du  duc  Jean  de  Calabre,  vint  là 
devers  lui,  touchant  le  mariage  de  cette  fille  :  et 
le  recueillit  ledit  duc  très-bien,  et  lui  donna 
bonne  espérance  de  la  conclusion.  Le  lendemain, 
qui  fut  lequinziesme  jour  de  may  (1),  l'an  1472, 
comme  il  me  semble,  vinrent  lettres  dudit  Si- 
mon de  Quingey  (lequel  estoit  devers  le  Roy 
ambassadeur  pour  iceluy  duc  de  Bourgogne), 
contenant  (lue  ledit  duc  de  Guyenne  estoit  tres- 
passé,  et  que  jà  le  Roy  avoit  pris  une  grande 
partie  de  ses  places.  Incontinent  en  vinrent 
aussi  messagers  de  divers  lieux,  et  parloient 
de  cette  mort  différemment.  Peu  de  temps  après 
s'en  retourna  mesmement  ledit  Simon  renvoyé 
par  le  Roy. 

Ledit  duc,  estant  fort  désespéré  de  cette  mort, 
et  enhorté  par  aucuns,  dolens  pour  icelle,  es- 
crivit  lettres  à  plusieurs  villes  à  la  charge  du 
Roy,  a  ((uoy  profita  peu  :  car  rien  ne  s'en  meut, 
mais  crois  bien  que  si  ledit  duc  de  Guyenne  ne 
fût  point  mort,  que  le  Roy  eût  eu  beaucoup  d'af- 
faires :  car  les  Bretons  estoient  prests,  et  avoieut 
dedans  le  royaume  des  intelligences  plus  que 
jamais  n'avoient  eu:  lesquelles  faillirent  toutes 
a  cause  de  cette  mort.  Sur  ce  courroux  se  mit 
aux  champs  ledit  duc,  et  prit  son  chemin  vers 
Wesle  en  Vermandois ,  et  commença  exploit  de 
guerre  oi'd  et  mauvais,  et  dont  il  n'avoit  jamais 
usé  :  c'estoit  de  faire  mettre  le  feu  partout  où 
il  arrivoit. 

Son  avant-garde  alla  mettre  le  siège  devant 
ledit  Nesle  ,  qui  guères  ne  valoit  :  et  y  avoit  un 
nombre  de  francs-archers.  Ledit  duc  demeura 
logé  à  trois  lieues  près  de  là.  Ceux  de  dedans 
tuèrent  un  héraut ,  en  les  allant  sommer.  Leur 
capitaine  saillit  dehors  en  seurete,  pour  cuider 
eonqioser,  il  ne  put  accorder  ,  et  comme  il  ren- 
tra dedans  la  place,  qui  estoit  en  trêve  à  cause 
de  sa  saillie ,  et  estoient  ceux  de  dedans  tous  à 
descouvert  sur  la  muraille,  sans  ce  qu'on  leur 


(1)  Il   y  n  iri  qup'qucs  erreurs  de  (latc.  Leduc  de 
Calabro   arriva  \c  20  mai   dons  la  ville  d'.Vrras,   où 

tirast  :  toutesfois  ils  tuèrent  encores  deux  hom- 
mes. Pour  cette  cause  fut  desdite  ladite  trêve, 
et  manda  à  Madame  de  INesle,  qui  estoit  dedans, 
qu'elle  saillist  et  ses  serviteurs  domestiques,  avec 
ses  biens.  Ainsi  le  lit,  et  incontinent  fut  la  place 
assaillie  et  prise,  et  la  pluspart  tuez.  Ceux  qui 
furent  pris  vifs,  furent  pendus,  sauf  aucuns  que 
les  gens-d'armes  laissèrent  courre  par  pitié. 
Un  nombre  assez  grand  eurent  les  poings  coup- 
pez.  Il  me  desplait  à  dire  cette  cruauté  :  mais 
j'estois  sur  le  lieu,  et  faut  dire  quelque  chose. 
11  faut  dire  que  ledit  duc  de  Bourgogne  estoit 
passionné  de  faire  si  cruel  acte  ,  ou  que  grande 
cause  le  mouvoit  :  il  en  alléguoit  deux  :  l'une,  il 
parloit  après  autruy  estraugement  de  cette  mort 
du  duc  de  Guyenne  :  outre  avoit  un  autre  déplai- 
sir, que  vous  avez  pu  entendre  :  c'est  qu'il  avait 
un  merveilleux  despit  d'avoir  perdu  Amiens 
et  Sainet-Quentin  ,  dont  vous  avez  ouy  parler. 

Il  pourra  sembler  au  temps  advenir  à  ceux 
qui  verront  cecy ,  que  en  ces  deux  princes  n'y 
eut  pas  grande  foy  ,  ou  que  je  parle  mal  d'eux. 
De  l'un  ny  de  l'autre  ne  voudrois  pas  mal  par- 
ler ,  et  a  nostre  Roy  suis  tenu,  comme  chacun 
sçait;  mais  pour  continuer  ce  que  vous,  monsei- 
gneur l'archevesque  de  Vienne,  m'avez  requis, 
est  force  que  je  die  partie  de  ce  que  je  s(j'ay  ,  en 
quelque  sorte  qu'il  soit  advenu.  Mais  quand  on 
pensera  aux  autres  princes,  on  trouvera  ceux-cy 
grands,  nobles  et  notables,  et  le  nostre  très-sage, 
lequel  a  laissé  son  royaume  accreu  ,  et  en  paix 
avec  tous  ses  ennemis.  Or  voyons  donc  lequel 
de  ces  deux  seigneurs  vouloit  tromper  son  com- 
pagnon ,  afin  que  si  pour  le  temps  advenir  cecy 
tomboit  entre  les  mains  de  quelque  jeune  prince, 
qui  eust  à  conduire  semblables  affaires ,  il 
eust  mieux  connoissance  ,  pour  l'avoir  veu , 
et  se  garder  d'être  trompé.  Car  combien  que 
les  ennemis ,  ni  les  princes,  ne  soient  pas  tous- 
jours  semblables ,  encores  que  les  matières  le 
fussent,  si  fait-il  bon  d'estre  informé  des  choses 
passées.  Pour  eu  déclarer  mon  advis ,  je  cuide 
estre  certain  que  ces  deux  princes  y  alloient 
tous  deux  en  intention  de  tromper  chacun  son 
compagnon,  et  que  leurs  fins  estoient  assez  sem- 
blables, comme  vous  oirez. 

Tous  deux  avoient  leurs  armées  prestes  et 
aux  champs.  Le  Roy  avoit  jà  pris  plusieurs 
places  et,  en  traitant  cette  paix,  pressoit  fort  son 
frère  :  jà  estoient  venus  vers  le  Roy  le  seigneur 
de  Contay  ,  Patus  ,  Toucart  et  plusieurs  autres, 
et  avoient  laissé  le  duc  de  Guyenne.  L'armée 
du  Roy  estoit  es  environs  de  La  Rochelle,  et 


se  trouvait   le  duc  do  Bourgogne;  ces  deux  princes 
signèrent  le  24  un  traité    contre   le   roi   de   France. 


MÉMOIRES    DE   PHILIPPE   DE    COMIJNES.    [l472] 


7t 


avoit  grande  intelligence  dedans  ,  et  marclian- 
doient  fort  ceux  de  la  ville  ,  tant  pour  ce  bruit 
de  paix  que  pour  la  maladie  qu'avoit  ce  duc. 
Et  cuide  l'intention  du  Roy  telle  que  s'il  eust 
achevé  son  entreprise  ou  près  de  là,  et  que  son 
frère  vinst  à  mourir,  qu'il  ne  jureroit  point  cette 
paix  ;  mais  aussi  ([ue  s'il  trouvoit  forte  partie , 
il  la  jureroit  et  exécuteroit  ses  promesses  pour 
s'oster  de  péril.  Et  compassa  fort  bien  son  temps, 
et  faisoit  une  merveilleuse  diligence  ,  et  avez 
bien  entendu  comme  il  dissimula  à  ce  Simon  de 
Quingey  bien  l'espace  de  huit  jours,  et  que  ce- 
pendant advint  cette  mort.  Or  sçavoit-il  bien 
que  ledit  duc  de  Bourgogne  désiroit  tant  la  pos- 
session de  ces  deux  villes,  qu'il  ne  l'oseroit  cour- 
roucer, et  qu'il  luy  feroit  couler  doucement 
quinze  ou  vingt  jours  (comme  il  le  fit),et  que  ce- 
pendant il  verroit  quel  œuvre  il  feroit. 

Puisque  nous  avons  parlé  du  Roy  ,  et  des 
moyens  qu'il  avoit  en  pensée  pour  tromper  le 
duc  de  Bourgogne ,  faut  dire  qu'elle  estoit  la 
pensée  dudit  duc  envers  le  Roy  ,  et  ce  qu'il  lui 
gardoit  si  la  mort  dessusdite  ne  fust  advenue. 
Simon  de  Quingey  avoit  commission  de  luy  ,  et 
à  la  requestedu  Roy, d'aller  en  Bretagne,  après 
qu'il  auroit  veu  jurer  la  paix  et  receu  les  lettres 
de  confirmation  de  ce  que  les  ambassadeurs  du 
Roy  auroient  fait ,  et  signifier  audit  duc  de 
Bretagne  le  contenu  de  la  paix  et  aussi  aux 
ambassadeurs  du  duc  de  Guyenne,  qui  étoient 
Jà  pour  en  advertir  leur  maistre  ,  lequel  estoit 
à  Bordeaux.  Et  le  vouloit  ainsi  le  Roy,  pour 
faire  plus  grand  espouventement  aux  Bretons  , 
de  se  voir  ainsi  abandonnez  de  celuy  où  estoit 
leur  principale  espérance.  En  la  compagnie  du- 
dit Simon  de  Quingey  y  avoit  un  chevaucheur 
d'escurie  dudit  duc,  qui  avoit  nom  Henry  ,  na- 
tif de  Paris,  sage  compagnon,  bien  entendu ,  le- 
quel avoit  une  lettre  de  créance ,  addressante 
audit  Simon  de  Quingey,  escrite  de  la  main  du- 
dit duc  ;  mais  il  avoit  commission  de  ne  la  bail- 
ler point  audit  Simon,  jusques  à  ce  (ju'il  fust 
party  d'avec  le  Roy ,  et  arrivé  à  Nantes  devers 
le  duc,  et  à  l'heure  luy  devoit  bailler  ladite 
lettre  et  dire  sa  créance;  qui  estoit  qu'il  deust 
dire  au  duc  de  Bretagne,  qu'il  n'eust  nulle 
doute  ny  crainte  que  son  maistre  abandonnast 
le  duc  de  Guyenne,  ny  luy,  mais  les  secoureroit 
de  corps  et  de  biens;  et  que  ce  qu'il  avoit- fait 
estoit  pour  éviter  la  guerre  ,  et  pour  recouvrer 
ces  deux  villes  ,  Amiens  et  Sainct-Quentin  ,  que 
le  Roy  luy  avoit  ostées  en  temps  de  paix ,  et 
contre  sa  promesse.  Et  luy  devoit  dire  aussi 
comme  ledit  duc  son  maistre  envoyeroit  de  no- 
tables ambassadeurs  devers  le  Roy,  dès  qu'il  se- 
roit  saisi  de  ce  qu'il  demandoit.  Ce  qu'il  eust 


fait  sans  difficulté  ,  pour  luy  demander  et  sup- 
plier se  vouloir  déporter  de  la  guerre  et  entre- 
prise qu'il  auroit  faite  contre  ces  deux  ducs,  et 
ne  se  vouloir  arrester  aux  sermens  qu'il  avoit 
faits;  car  il  n'estoit  délibéré  de  les  tenir,  non 
plus  qu'il  lui  avoit  tenu  le  traité  qui  avoit  esté 
fait  devant  Paris,  qu'on  appelle  traité  de  Con- 
ilans ,  ny  celuy  qu'il  jura  à  Péronue,  et  que 
long-temps  après  il  avoit  confirmé;  et  qu'il  sça- 
voit  bien  qu'il  avoit  pris  ces  deux  villes  contre 
sa  foy,  et  en  temps  de  paix  :  parquoy  devoit 
avoir  patience  qu'en  semblable  façon  il  les  eust 
recouvrées.  Et  en  tant  que  touchoit  les  comtes 
de  Sainct-Paul ,  connestable  de  France  et  de 
Nevers,  que  le  Roy  luy  avoit  abandonnez,  il  dé- 
claroit  que  nonobstant  qu'il  les  haïst,  et  en  eust 
bien  cause,  si  vouloit  remettre  ces  injures,  et  les 
laisser  en  leur  entier ,  suppliant  au  Roy  qu'il 
voulust  faire  le  semblable  de  ces  deux  ducs  que 
ledit  duc  de  Bourgogne  avoit  abandonnez  ;  et 
qu'il  luy  pleust  que  chascun  vesquist  en  paix  et 
eu  seureté,  et  en  la  manière  qu'il  avoit  esté  juré 
et  promis  à  Conflans,  où  tous  estoient  assemblez, 
en  luy  déclaiant  qu'au  cas  qu'il  ue  voulust  ainsi 
le  faire,  il  secoureroit  ses  alliez,  et  devroitdesjà 
estre  logé  en  champs,  à  l'heure  qu'il  manderoit 
ces  paroles.  Or  autrement  en  advint.  Ainsi 
l'homme  propose  et  Dieu  dispose;  car  la  mort 
qui  départ  toutes  choses ,  et  change  toutes  con- 
clusions ,  en  fit  venir  autre  ouvrage  ,  comme 
avez  entendu  et  entendrez  ;  car  le  Roy  ne  bailla 
point  ces  deux  villes ,  et  si  eut  la  duché  de 
Guyenne ,  par  la  mort  de  sou  frère,  comme  la 
raison  estoit. 


CHAPITRE  X. 

Comment  le  duc  de  Bourgogne ^voijant  qu'il 
ne  pouvait:  ,se  saisir  de  Becmvais ,  devant 
laquelle  il  avoit 2)lanlé  son  camp ,  s'en  alla 
devant  Rouen. 

Pour  retourner  à  la  guerre  dont  cy-devant  ay 
parlé,  et  comme  furent  traitiez  un  tas  de  pau- 
vres francs-archers  qui  avoient  esté  pris  devant 
Nesle,  au  partir  de  la  alla  loger  le  duc  devant 
Roye,  où  il  y  avoit  quinze  cens  francs-archers, 
et  un  nombre  d'hommes-d'armes  d'arrière-ban  ; 
si  belle  armée  n'eut  jamais  le  duc  de  Bourgo- 
gne que  alors.  Le  lendemain  qu'il  fut  arrivé, 
commencèrent  à  avoir  peur  ces  francs-archers , 
et  se  jettèrent  par  les  murailles ,  et  se  vinrent 
rendre  à  luy.  Le  lendemain  ceux  qui  estoient 
encore  dedans,  composèrent  et  laissèrent  che- 
vaux et  harnois ,  sauf  que  les  hoiumes-d'armes 

en  emnieiiei'ciit  eliacun  un  courtnut.  Le  duc 
laissa  i;cns  on  la  ville,  et  voulut  faire  désempa- 
rer Mondidier;  mais  pour  ralTection  qu'il  vit 
que  le  peuple  de  ces  chastellenies  luy  portoit ,  il 
la  lit  réparer  et  y  laissa  gens. 

Partant  de  là  lit  son  compte  de  tirer  en  Nor- 
mandie; mais  passant  prés  de  Beauvais,  alla 
courre  monseiiineur  des  Cordes  devant ,  lequel 
meuoit  son  avant-garde.  D'entrée  ils  prirent  ce 
tauxbourg,  qui  est  devant  l'évesché  :  et  le  prit 
nn  Bourguignon  très-avarieieux,  appelle  mcssire 
Jacques  de  Montmartin  ,  qui  a\oit  cent  lances 
et  trois  cens  archers  de  l'ordonnance  dudit  duc. 
Monseigneur  des  Cordes  assaillit  d'un  autre  cos- 
té;  mais  ses  eschelles  estoient  courtes,  et  n'en 
avoit  guères.  Il  avoit  deux  canons  qui  tirèrent 
au  travers  de  la  porte ,  deux  coups  seulement , 
et  y  firent  un  grand  trou,  et  s'il  eust  eu  pierres 
pour  continuer ,  il  fust  entré  sans  doute;  mais  il 
n'estoit  point  venu  fourni  pour  tel  exploit;  par- 
quoy  estoit  mal  pourveu.  Dedans  n'y  avoit  que 
ceux  de  la  Aille  au  commencement,  sauf  Loyset 
de  Ballaigny  ,  qui  avoit  quelque  peu  de  gens 
d'arrière-ban,  lequel  estoit  capitaine  de  la  ville: 
toutesfois  Dieu  voulust  qu'elle  ne  se  perdist  pas 
ainsi ,  et  en  monstra  de  grandes  enseignes  ;  car 
ceux  de  monseigneur  des  Cordes  combattoient 
main  à  main,  par  le  trou  qui  avoit  esté  fait  à  la 
porte  ;  et  sur  cela,  manda  au  duc  de  Bourgogne, 
par  plusieurs  messagers,  qu'il  a  inst  et  qu'il  pou- 
voit  estre  scur  que  la  ville  estoit  sienne.  Cepen- 
dant que  ledit  duc  mit  à  venir,  quelqu'un  de 
ceux  de  dedans  s'avisa,  et  apportâmes  fagots  al- 
lumez pour  jetter  au  visage  de  ceux  qui  s'effor- 
çoient  de  rompre  la  porte.  Tant  y  en  muent  que 
le  feu  se  prit  au  portail ,  et  qu'il  fallut  que  les 
assaillans  se  retirassent  jusques  à  ce  que  le  feu 
fust  esteint. 

Ledit  duc  arriva,  qui  semblableraent  tenolt  la 
ville  prise,  pourveu  que  ce  feu  fust  esteint,  qui 
estoit  très-grand;  car  tout  le  portail  estoit  en 
feu.  Et  quand  ledit  duc  eust  voulu  loger  une 
partie  de  l'armée  du  costé  de  Paris,  la  ville 
n'eust  pu  eschapper  de  ses  mains;  car  nul  n'y 
eust  pu  entrer:  mais  Dieu  voulust  qu'il  fist  doute 
lu  ou  il  n'y  en  avoit  point;  car  pour  un  petit 
ruisseau  qui  estoit  à  passer,  il  fit  cette  difficulté. 
Et  depuis  qu'il  y  eut  largement  gens-d'armcs 
dedans,  il  le  voulut  faire;  ce  qui  eust  esté 
mettre  son  ost  en  péril ,  et  a  grand  peine  l'en 
put-on  démouvoir,  et  fut  le  vingt-huictiesmejour 

(1)  Le  sii-pc  avait  ('te  mis  (levant  Beauvais  le  27  juin 
1472;  il  fut  levé  le  22  juillet. 

(2)  Louis,  spjgiic'ur  de  Crussol  el  de  Levis ,  eliani- 
bcllan  du  roi  Louis  XI,  sén('e!ial  de  Poitou  ,  gouver- 
neur fin  Dnuphin(<,  grancl-paneticr   de  France,  vers 

de  juin ,  l'an  M72  (I).  Ce  feu  dont  je  parle  dura 
tout  le  jour  ,  et  y  entrèrent  vers  le  soir  dix  lan- 
ces d'ordonnance  seulement,  comme  il  m'a  esté 
conté  (car  j'estois  encore  avec  le  duc  de  Bour- 
gogne), mais  ils  ne  furent  point  veus,  pour  ce 
que  chacun  estoit  empesché  à  se  loger ,  et  aussi 
n'y  avoit  nul  de  ce  costé.  A  l'aube  du  jour  com- 
mença il  approcher  l'artillerie  dudit  duc,  et  tost 
après  vismes  entrer  gens  largement ,  au  moins 
environ  deux  cens hommes-darmes,  et  croy  que 
s'ils  ne  fussent  venus,  que  la  ville  eust  mis  peu 
à  composer.  IMais  en  la  colère  ou  estoit  le  duc 
de  Bourgogne  (comme  vous  avez  pu  entendre  ci- 
dessus)  il  désiroit  la  prendre  d'assaut ,  et  sans 
doute  il  l'eust  bruslée,  si  ainsi  fust  advenu,  qui 
eust  esté  très-grand  dommage  ;  et  me  semble 
qu'elle  fut  préservée  par  vray  miracle  ,  et  non 
autrement.  Depuis  que  ces  gens  y  furent  entrez, 
l'artillerie  dudit  duc  tira  continuellement ,  l'es- 
pace de  quinze  jours  ou  environ,  et  fut  la  place 
aussi  bien  battue  que  jamais  place  fut,  et  jus- 
ques en  Testât  d'assaillir.  Toutesfois  aux  fossez 
y  avoit  de  i'eau,  et  fallut  faire  un  pont  de  l'un  des 
deux  costez  de  la  porte  brûlée,  et  de  l'autre  cos- 
té de  ladite  porte  on  pouvoit  joindre  jusques  aux 
murs,  sans  danger,  sauf  d'une  seule  canonnière, 
qu'on  ne  sceut  battre,  pource  qu'elle  estoit  fort 
basse. 

C'est  bien  grand  péril  et  grande  folie  d'as- 
saillir si  grandes  gens,  et  encores  par  dessus 
tout,  y  estoient  dedans  le  connestable  (comme  je 
croy)  ou  logé  près  de  la  ville  (je  ne  sçay  lequel) 
le  mareschal  Joachim,  le  mareschalde  Loheac, 
monseigneur  de  Crussol  (^2),  Guillaume  de  Vallè, 
Méry  de  Croy  (3),  Sallezard,  Thèvenot  de  Vi- 
gnoles,  tous  anciens,  cent  lances  pour  le  moins, 
hommes-d'armes  de  l'ordonnance,  et  largement 
gens-de  pied,  et  beaucoup  de  gens  de  bien,  qui 
se  trouvèrent  avec  tous  ces  capitaines.  Toutes-^ 
fois  délibéra  ledit  duc  donner  l'assaut  ;  mais  ce 
fut  tout  seul  ;  car  ue  se  trouva  de  cette  opinion 
que  luy,  et  le  soir, quand  il  se  coucha  sur  son 
lict  de  camp,  vestu  comme  il  avoit  accoustumé, 
ou  peu  s'en  falloit,  il  demanda  à  aucuns  s'il  leur 
sembioit  bien  que  ceux  de  dedans  attendissent 
l'assaut.  Il  lui  fut  répondu  que  oiiij  :  veu  le  grand 
nombre  de  gens  qui  y  estoient,  et  qu'ils  estoient 
encores  suflisans  pour  la  deffendre  comme  une 
baye.  Il  le  prit  en  moquerie,  et  dit  :  Vous  n'y 
trouverez  demain  personne. 

A  l'aube  du  jour  fut  l'assaut  très-bien  assailli, 

l'anlîTO;  il  mourut  à  Barrelonnc  le  21  août  1473. 
;5    11  j  a  aijparcnec  que  te  nom  est  corrompu,  car  il 
n'en  esl  parlé  en  aucune  façon  dans  la  généalogie  de  la 
'  maison  de  Ooy  ;  dans  la  Chroni(iue  scandaleuse  on  lit . 
Mcvy  de  Couè. 


ME.UOiKLS    UE    l'îliLll'i'K    DE    COMïMLà.    [1-172J 


7;j 


tt  très-hardiment ,  et  encore  mieux  deffendu  : 
tirand  nombre  de  gens  passèrent  par  dessus  ce 
pont ,  et  y  fut  estouffé  monseigneur  Despiris, 
un  vieil  chevalier  de  Bourgogne ,  qui  fut  le  plus 
homme  de  bien  qui  y  mourut.  De  l'autre  costé 
y  en  eut  qui  montèrent  jusques  dessus  le  mur, 
mais  tous  ne  revinrent  pas  :  ils  combattirent 
main  à  main  longuement ,  et  fut  l'assaut  assez 
long.  Autres  bandes  estoient  ordonnées  pour 
assaillir  après  les  premiers:  mais  voyant  qu'ils 
perdoient  leur  temps,  ledit  duc  les  fit  retirer. 
Ceux  de  dedans  ne  saillirent  point,  aussi  ils 
pouvoient  voir  largement  gens  prests  à  les  re- 
cueillir s'ils  fussent  saillis.  A  cet  assaut  mou- 
rurent six  vingts  hommes.  Le  plus  grand  fut 
monseigneur  Despiris.  Aucuns  en  cuidoient 
beaucoup  plus  :  il  y  eut  mille  hommes  de  bles- 
sez. La  nuict  d'après,  ceux  de  dedans  firent  une 
saillie  :  mais  ils  estoient  peu  de  gens,  et  la  plus- 
part  estoient  à  cheval,  qui  se  mirent  par  le  cor- 
dail  des  pavillons  :  ils  ne  firent  rien  de  leur  pro- 
fit ,  et  perdirent  deux  ou  trois  gentilshommes  ; 
ils  blessèrent  un  fort  homme  de  bien ,  nommé 
messire  Jacques  d'Orson  ,  maistre  de  l'artillerie 
dudit  duc ,  qui  peu  de  jours  après  mourut  de 
ladite  blessure. 

Sept  ou  huict  jours  après  cet  assaut,  voulut 
ledit  duc  aller  loger  à  la  porte  vers  Paris  :  et 
départit  son  ost  en  deux.  11  ne  trouva  nul  de 
cette  opinion  ,  veu  les  gens  qui  estoient  dedans. 
C'estoit  au  commencement  qu'il  le  devoit  faire , 
car  à  cette  heure  n'en  estoit  pas  temps.  Voyant 
qu'il  n'y  avoit  autre  remède,  il  se  leva,  et  en 
bon  ordre  :  il  s'attendoit  bien  que  ceux  de  de- 
dans sailliss'.nit  asprement ,  et  par  ce  moyen 
leur  porter  quelque  dommage  ;  toutesfois  ils 
ne  saillirent  point.  Il  prit  de  là  son  chemin  en 
Normandie  ,  pour  ce  qu'il  avoit  promis  au  duc 
de  Bretagne  aller  jusques  devant  Rouen  ,  lequel 
avoit  promis  de  s'y  trouver  :  mais  il  changea 
propos,  voyant  que  le  duc  de  Guyenne  estoit 
mort ,  et  ne  bougea  de  son  pais.  Ledit  duc  de 
Bourgogne  vint  devant  Eu  ,  qui  lui  fut  rendue, 
et  Sainct-Vallery  :  et  fit  mettre  les  feux  partout 
ce  Cartier  jusques  aux  portes  de  Dieppe.  Il  prit 
le  Neuf-Ciiastel  et  le  fit  brusier,  et  tout  le  pais 
de  Caux  ,  ou  la  pluspart ,  jusques  aux  portes  de 
Rouen,  et  tira  en  personne  jusques  devant  la- 
dite ville  de  Rouen  (l).  Il  perdoit  souvent  de 
ses  fourageurs,  et  endura  son  ost  très-grande 
faim,  puis  se  retira  pour  l'hyver,  qui  estoit  venu. 
Dès  ce  qu'il  eut  le  dos  tourné ,  ceux  du  Roy  re- 
prirent Eu  et  Sainct-Yaliery ,  et  eurent  pour 

(1)  Il  y  fut  depuis  le  dimanche  30  août  jusques  au 
jeudi  3  septembre  r»V2. 


prisonniers  sept  ou  huict  de  ceux  qui  estoient 
dedans ,  par  les  compositions. 


CHAPITRE  XI. 

Comment  le  Roy  fit  appointement  avec  le  duc 
de  Bretagne ,  et  trêves  avec  le  duc  de  Bour- 
gogne, et  commefit  le  comte  de  Sainct-Paul 
esc/uqjpa  pour  lors  une  machinatmi  faite 
contre  luij  par  ces  deux  grands  princes. 

Environ  ce  temps  je  vins  au  service  du  Roy 
(et  fut  l'an  1472),  lequel  avoit  recueilly  des 
serviteurs  de  son  frère  le  duc  de  Guyenne  la  plus 
grande  part  :  et  estoit  au  Pont  du  Ce  ,  où  il 
s'estoit  tiré  contre  le  duc  de  Bretagne ,  et  lui 
faisoit  guerre,  et  là  vinrent  devers  luy  aucuns 
ambassadeurs  de  Bretagne  ,  et  aussi  y  en  alloit 
des  siens  :  entre  les  autres  y  vint  Philippe  des 
Essars,  serviteur  du  duc,  et  Guillaume  de  Soubs- 
plenville,  serviteur  de  monseigneur  de  Lès- 
ent (2)  :  lequel  seigneur  de  Lescut  s'estoit  retiré 
en  Bretagne,  quand  il  vit  son  maistre,  le  duc 
de  Guyenne ,  près  de  la  mort  :  et  partit  de  Bor- 
deaux par  mer ,  craignant  de  tomber  soubs  la 
main  du  Roy  :  parquoy  partit  de  bonne  heure. 
Il  emmena  quant  et  luy  le  confesseur  du  duc 
de  Guyenne  et  un  escuyer  d'escurie ,  ausquels 
on  imputoit  la  mort  dudit  duc  de  Guyenne: 
lesquels  ont  esté  prisonniers  en  Bretagne  par 
longues  années.  Un  peu  durèrent  ces  allées  et 
venues  de  Bretagne  :  et  à  la  fin  délibéra  le  Roy 
d'avoir  la  paix  de  ce  costé ,  et  de  tant  donner 
audit  seigneur  de  Lescut ,  qu'il  le  retireroit  à 
son  service ,  et  lui  osteroit  l'envie  de  luy  pour- 
chasser mal,  pour  autant  qu'il  n'y  avoit  ny  sens, 
ny  vertu  en  Bretagne ,  que  ce  qui  procédoit  de 
luy;  et  qu'un  si  puissant  duc  ,  manié  par  un  tel 
homme,  estoit  à  craindre,  et  mais  qu'il  eust 
fait  avec  luy,  les  Bretons  tascheroient  à  vivre 
en  paix.  Et  à  la  vérité ,  la  généralité  du  pais  ne 
quiert  jamais  autre  chose:  car  tousjours  y  en  a 
en  ce  royaume  de  bien  traitez  et  honorez ,  et 
ont  bien  servy  le  temps  passé.  Aussi  je  trouve 
ce  traité,  que  nostre  roy  fit ,  très  sage,  combien 
qu'aucuns  le  blasmoient,  qui  ne  considéroient 
point  si  avant  que  luy.  Il  eut  bon  jugement  de 
la  personne  dudit  seigneur  de  Lescut,  disant 
qu'il  ne  viendroit  nul  péril  de  luy  mettre  entre 
les  mains  ce  qu'il  y  mit ,  et  l'estimoit  homme 
d'honneur  ,  pour  ce  que  jamais ,  durant  ces  di- 

(■2)  Odetd'Aidie,  seigncurde  Lescut  ou  Lescun,  donl 
il  est  parlé  ci-devaut. 

\islons  passées ,  il  n'avoit  voulu  avoir  intelli- 
gence avee  les  Anulois,  ne  consentir  que  les 
places  de  Normandie  leur  fussent  baillées,  qui 
fut  la  cause  de  tout  le  bien  qu'il  eut  :  car  cela 
ne  tint  qua  luy  seul. 

Pour  toutes  ces  raisons  il  dit  audit  Soubs- 
pleiiville  qu'il  niist  par  escrit  tout  ce  que  ledit 
seigneur  de  Lescut ,  son  maistre ,  denianderoit 
tant  pour  le  duc  que  pour  luy  ,  ce  qu'il  fit  ;  et 
tout  luy  accorda  nostre  I\oy.  Kt  furent  ces  de- 
mandes quatre-vingts  mille  francs  de  pension 
pour  le  duc.  Pour  son  maistre  six  mille  francs 
de  pension  ,  le  gouvernement  de  Guyenne  ,  les 
deux  séneschaussées  de  Lanneset  de  Bordelois, 
la  capitainerie  de  l'un  des  chasteaux  de  Bor- 
deaux, la  capitainerie  de  Blaye,  des  deux  chas- 
teaux de  JJayonne,  de  Dax  et  de  Sainct-Sever , 
et  vingt  et  quatre  mille  escus  d'or  comptant , 
avec  l'ordre  du  Roy  et  la  comté  de  Comminges. 
Tout  fut  accordé  et  accomply ,  sauf  que  la  pen- 
sion du  duc  ne  se  payoit  que  la  moitié  ,  et  dura 
deux  ans  :  davantage  donna  le  Roy  audit  Soubs- 
plenville  six  mille  escus.  J'entens  cet  argent 
comptant,  tant  de  luy  que  de  son  maistre,  payé 
en  quatre  années.  Et  ledit  de  Soubs-plenville 
eut  douze  cens  francs  de  pension ,  maire  de 
Rayonne,  baillif  de  Montargis ,  et  d'autres  pe- 
tits estais  de  Guyenne.  Le  tout  dura  à  son 
maistre  et  à  luy  jusques  au  trespas  du  Roy. 
Philippe  des  Essarts  fut  baillif  de  Meaux , 
maistre  des  eauës  et  des  forets  de  la  France, 
avec  douze  cens  francs  de  pension,  et  quatre  mille 
escus.  Depuis  ce  temps  ,  jusques  au  trespas  du 
Roy  nostre  maistre ,  leur  ont  duré  ces  Estats  :  et 
aussi  monseigneur  de  Comminges  luy  est  de- 
meuré bon  et  loyal  serviteur. 

Appaisé  qu'eut  le  Roy  le  duc  de  Bretagne , 
tost  après  se  tira  vers  la  Picardie.  Tousjours 
avoicnt  de  coustume  le  Roy  et  le  duc  de  Bour- 
gogne ,  des  que  l'hyver  venoit ,  de  fafre  trêves 
pour  six  mois,  ou  pour  un  an ,  ou  plus.  Ainsi 
en  ensuivant  leur  coustume,  en  firent  une:  et 
la  vint  faire  le  chancelier  de  Bourgogne,  et 
autres  en  sa  compagnie.  Là  fut  montrée  la  paix 
finale  que  le  Roy  avoit  faite  avec  le  duc  de  Bre- 
tagne ,  par  laquelle  ledit  duc  renonçoit  à  l'al- 
liance qu'il  avoit  faite  avec  les  Anglois  et  le  duc 
de  Bourgogne  :  et  pour  ce  vouloit  le  Roy  que 
les  and)assadeurs  du  duc  de  Hourgogne  ne  le 
nommassent  point  au  nombre  de  leurs  alliez.  A 
quoy  ne  voulurent  entendre,  et  disoient  qu'il 
seroit  à  son  choix  de  se  déclarer  de  la  partie  du 
Roy  ou  de  la  leur,  dedans  le  temps  accous- 
tumé  :  et  disoient  qu'autrefois  les  avoit  ledit  duc 
de  Bretagne  abandonne/,  par  lettres  ,  mais  (pie 
partant  ne  s'estoit  point  departy  de  leur  amitié  ; 

ils  tenoient  le  duc  de  Bretagne  pour  prince 
manié  par  autre  sens  que  par  le  sien ,  mais  qu'il 
se  revenoit  tousjours  à  la  fin  à  ce  qui  luy  estoit 
plus  nécessaire,  et  fut  l'an  1473. 

En  menant  ce  traité  l'on  murmuroit  des  deux 
costez  contre  le  comte  de  Sainct-Paul ,  connes- 
table  de  France,  et  l'avoit  le  Boy  pris  en  grande 
haine  ,  et  les  plus  prochains  de  luy  semljlable- 
ment.  Le  duc  de  Bourgogne  le  haissoit  eucores 
plus,  et  en  avoit  meilleure  cause  (car  je  suis 
informé  à  la  vérité  des  raisons  des  deux  costez), 
et  n'avoit  point  oublié  ledit  duc  que  le  connes- 
table  avoit  esté  occasion  de  la  prise  d'Amiens 
et  de  Sainct-Quentin,  et  lui  sembloit  qu'il  estoit 
cause  et  vraye  nourrice  de  cette  guerre,  qui 
estoit  entre  le  Roy  et  luy  :  car  en  temps  de 
trêves,  luy  tenoit  les  meilleures  paroles  du 
monde,  mais  dès  ce  que  le  débat  commençoit, 
il  luy  estoit  ennemy  capital  ;  et  ledit  comte  l'a- 
voit voulu  contraindre  à  marier  sa  fille ,  comme 
avez  veu  cy-devant.  Encores  y  avoit  une  autre 
pique  :  car  durant  que  ledit  duc  estoit  devant 
Amiens,  ledit  connestable  fit  une  course  en 
Hainault ,  et  entre  les  autres  exploits  qu'il  fit, 
il  brusla  un  chasteau  nommé  Soire  ,  qui  estoit  à 
un  chevalier ,  nommé  messire  Raudouin  de 
Lannoy  (1).  Pour  le  temps  de  lors  on  n'avoit 
point  accoustumé  de  mettre  feu  ,  ny  d'un  costé 
ny  d'autre  :  et  prit  le  duc  son  occasion  sur  cela 
des  feux  qu'il  mettoit  et  qu'il  avoit  mis  en  cette 
saison.  Ainsi  se  commença  à  pratiquer  la  ma- 
nière de  défaire  le  connestable  :  et  du  costé  du 
Roy  en  furent  ouvertes  quelques  paroles ,  par 
gens  qui  s'adressoient  à  ceux  qui  estoient  enne- 
mis dudit  connestable,  estans  au  service  dudit 
duc,  et  n'avoit  point  moins  de  suspicion  sur  ledit 
connestable  que  ledit  duc  :  et  chacun  le  disoit  oc- 
casion de  la  guerre;  et  se  commencèrent  à  des- 
couvrir toutes  paroles  et  tous  traitez  menez  par 
luy,  tant  d'un  costé  que  d'autre  ,  et  mettoient  en 
avant  sa  destruction. 

Quelqu'un  pourra  demander  cy-après,  si  le 
Roy  ne  l'eust  sceu  faire  seul.  A  quoy  je  res- 
ponds  que  non ,  car  il  estoit  assis  justement  entre 
le  Roy  et  ledit  duc.  11  tenoit  Sainct-Quentin  en 
Vermandois,  grosse  ville  et  forte.  Il  avoit  Han 
et  Bohain ,  et  autres  très-fortes  places  siennes  , 
toutes  près  dudit  Sainct-Quentin,  et  y  pouvoit 
mettre  gens  à  toute  heure  et  de  tel  party  qu'il 
luy  plaisoit.  11  avoit  du  Roy  quatre  cens  honnnes- 
d'armes  bien  payez,  dont  luy-mesme  estoit  com- 
missaire et  en  faisoit  la  monstre.  Sur  quoy  il 
pouvoit  pratiquer  grand  argent,  car  il  ne  tenoit 


1     Dit  le  Bègue,  seigneur  de  Molembais  et  de  SoIre-. 
le-t;inKtau,  clie\aiierde  la  Toison-J'Or,  mort  en  147i. 

point  le  nombre.  Outre  il  avoit  d'estat  ordinaire 
(juarante-cinq  mille  francs  ;  et  si  prenoit  un 
escu  pour  chacune  pipe  de  vin  qui  passoit  par- 
mi ses  limites  pour  aller  en  Flandres  ou  en  Hai- 
nault;  et  si  avoit  de  très-grandes  seigneuries 
siennes,  et  grandes  intelligences  au  royaume 
de  France  et  aussi  au  pais  dudit  duc  ,  ou  il  estoit 
apparenté. 

Toute  cette  année  que  dura  cette  trêve  s'en- 
tretenoit  cette  marchandise,  et  s'adressoient 
ceux  du  Roy  à  un  chevalier  dudit  duc  ,  appelle 
monseigneur  d'Hymbercourt,  dont  ailleurs  avez 
ouy  parler  en  ce  livre,  lequel  de  tout  temps 
haïssoit  très-fort  ledit  connestable,  et  la  hayne 
estoit  renouvellée  n'y  avoit  guères  :  car  en  une 
assemblée  qui  s'estoit  tenue  à  Roye ,  où  ledit 
connestable  et  autres  estoient  pour  le  Roy,  le 
chancelier  de  Bourgogne ,  le  seigneur  d'Hym- 
bercourt et  autres  pour  ledit  duc,  en  parlant  de 
leurs  matières  ensemble,  le  connestable  démen- 
tit très-vilainement  ledit  seigneur  d'Hymber- 
court. A  quoy  ne  fit  autre  responce,  sinon  que 
s'il  enduroit  cette  injure,  il  n'attribuast  point 
cet  honneur  à  luy,  mais  au  Roy,  à  la  seureté 
duquel  il  estoit  venu  là  pour  ambassadeur,  et 
aussi  a  son  maistre  de  qui  il  représentoit  la  per- 
sonne, et  qu'il  luy  en  feroit  rapport.  Cette  seule 
vilainie  et  outrage ,  bien  tost  dit ,  cousta  de- 
puis la  vie  au  connestable  ,  et  ses  biens  perdus  , 
comme  vous  verrez  cy-après.  Et  pour  ce  que 
ceux  qui  sont  aux  grandes  autoritez  ,  et  les 
princes ,  doivent  beaucoup  craindre  à  fciire  ny 
dire  tels  outrages,  et  regarder  à  qui  ils  les  di- 
sent :  car  de  tant  qu'ils  sont  plus  grands,  portent 
les  outrages  plus  grand  déplaisir  et  deuil  :  car 
il  semble  aux  outragez  qu'ils  en  seront  plus 
notez ,  pour  la  grandeur  et  authorité  du  per- 
sonnage qui  les  outrage  ;  et  s'il  est  leur  maistre 
ou  leur  seigneur,  ils  en  sont  désespérez  d'avoir 
honneur  ny  bien  de  luy  :  et  plus  de  gens  servent 
pour  l'espérance  de  biens  advenir,  que  pour  les 
biens  qu'ils  ont  jà  receus. 

Pour  revenir  à  mon  propos,  on  s'adressoit 
toujours  audit  seigneur  d'Hymbercourt  et  audit 
chancelier,  pour  ce  qu'il  avoit  eu  quelque  part  à 
ces  paroles  dites  à  Roye  :  et  aussi  il  estoit  fort 
amy  dudit  seigneur  d'Hymbercourt ,  et  tant  se 
démena  cette  matière  qu'on  tint  une  journée  à 
Bouvines(l),  qui  est  près  de  Namur,  sur-  ce 
propos;  et  y  estoient  pour  le  Roy  le  seigneur  de 
Curton,  gouverneur  de  Lymosin ,  et  maistre 
Jehan  Héberge ,  depuis  évesque  d'Evreux;  et 


(1)  Ou  BQUvignes,  sur  la  Meuse,  à  une  petite  lieue  au- 
dessous  de  Dinant,  en  tirant  vers  Namur;  il  ne  faut  pas 
confondre  Bouvines  avec  Bovines  ou  l»ont-à-Bovines, 


pour  ledit  duc  de  Bourgogne ,  y  estoient  le  chan- 
celier dont  je  parle,  et  ledit  seigneur  d'Hymber- 
court ,  et  fut  l'an  1474. 

Ledit  connestable  fut  adverty  que  l'on  y  mar- 
chandoit  à  ses  despens ,  et  fit  grande  diligence 
d'envoyer  vers  ces  deux  princes;  à  chacun  don- 
noit  à  connoistre  qu'il  entendoit  le  tout,  et  fit 
tant  pour  cette  fois ,  qu'il  mit  le  Roy  en  suspi- 
cion que  ledit  duc  le  vouloit  tromper  et  tires- 
ledit  connestable  des  siens.  Et  pour  ce  à  grande 
diligence  envoya  le  Roy  devers  ses  ambassa- 
deurs, estans  à  Bouvines,  leur  mandant  ne  con- 
clure rien  contre  ledit  connestable,  pour  les  rai- 
sons qu'il  leur  diroit ,  mais  qu'ils  allongeassent 
la  trêve ,  selon  leur  instruction ,  qui  fut  d'un  an 
ou  six  mois,  je  ne  sçay  lequel.  Comme  le  messa- 
ger arriva,  il  trouva  que  tout  estoit  déjà  conclu, 
et  les  sellez  baillez  dès  le  soir  de  devant;  mais 
les  ambassadeurs  s'entendoient  si  bien  et  estoient 
si  bons  amis,  qu'ils  rendirent  lesdits  sellez,  qui 
contenoîent  que  ledit  connestable  estoit,  pour  les 
raisons  qu'ils  disoient,  déclaré  ennemy  et  cri- 
minel envers  tous  les  deux  princes  ;  promettoient 
etjuroient  l'un  à  l'autre  que  le  premier  des  deux 
qui  luy  pourroit  mettre  la  main  dessus  le  feroit 
mourir  dedans  huict  jours  après,  ou  le  bailleroit 
à  son  compagnon  pour  en  faire  à  son  plaisir,  ou 
à  son  de  trompe  il  seroit  déclaré  ennemy  des 
deux  princes  et  parties ,  et  tous  ceux  qui  le  ser- 
viroient  et  porteroient  faveur  ny  aide.  Et  da- 
vantage promettoit  le  Roy  bailler  audit  duc  la 
ville  de  Sainct-Quentin,  dont  assez  a  esté  parlé, 
et  lui  donnoit  tout  l'argent  et  autres  meubles 
dudit  connestable  qui  se  pourroient  trouver  de- 
dans le  royaume,  avec  toutes  seigneuries  tenues 
dudit  duc;  et  entre  les  autres,  luy  donna  Han 
et  Bohain,  qui  sont  places  très-fortes,  et  à  un 
jour  nommé  dévoient  le  Roy  et  le  duc  avoir 
leurs  gens  -  d'armes  devant  Han  ,  et  assiéger 
ledit  connestable. 

Toutesfois,  pour  les  raisons  que  je  vous  ay 
dites ,  fut  rompue  toute  cette  conclusion ,  et  fut 
entrepris  un  jour  et  lieu  où  ledit  connestable  se 
devoit  trouver  pour  pouvoir  parler  au  Roy  en 
bonne  seureté  :  car  il  doutoit  de  sa  personne , 
comme  celuy  qui  sçavoit  toute  la  conclusion  qui 
avoit  été  prise  à  Bouvines.  Le  lieu  fut  à  trois 
lieues  de  Aoyon,  tirant  vers  La  Fère,  sur  une 
petite  rivière,  et  avoient  du  costé  dudit  connes- 
table relevé  les  guez.  Sur  une  chaussée  qui  y 
estoit,  fut  faite  une  forte  barrière.  Ledit  connes- 
table y  estoit  le  premier  et  avoit  avec  luy  tous 

entre  Lille  et  Tournay,  lieu  célèbre  dans  notre  histoire. 
Philippe-Auguste  y  dcOt  en  1214  l'armée  de  l'empereur 
Olhon. 

ses  gens-d'armos  ou  peu  s'en  faloit ,  car  il  avoit 
trois  cens  gcntils-liommes-d'ai-nies  passez,  et 
avoit  sa  cuirasse  soubs  une  robe  desceinte.  Avec 
le  Roy  y  avoit  bien  six  cens  hommes  d'armes , 
et  entre  les  autres  y  estoit  monseigneur  de  Dam- 
martin,  grand-maistre  d'Iiostel  de  France,  le- 
<iuel  estoit  ennemy  capital  dudit  counestabie.  Le 
lloy  m'envoya  devant  faire  excuse  audit  con- 
nestable  de  quoy  il  lavoit  tant  fait  attendre. 
Tost  après  il  \int,  et  parlèrent  ensemble,  et 
cstoient  cinq  ou  six  présens  de  ceux  du  Roy  et 
des  siens  aussi.  Ledit  counestabie  s'excusa  de 
<[uoy  il  estoit  venu  en  armes,  disant  l'avoir  fait 
pour  crainte  dudit  comte  de  Dammartin.  il  lut 
dit  eu  effet  que  toutes  choses  passées  seroient 
oubliées,  et  que  jamais  ne  s'en  parleroient;  et 
passa  ledit  conuestable  du  costé  du  Roy;  et  fut 
fait  l'appointement  du  comte  de  Dammartin  et 
de  luy  ;  et  vint  au  giste  avec  le  Roy  à  Noyon, 
et  puis  le  lendemain  s'en  retourna  à  Sainct- 
Quentin,  bien  réconcilié,  comme  il  disoit.  Quand 
le  Roy  eut  bien  pensé  et  ouy  le  murmure  des 
gens,  il  luy  sembla  folie  d'avoir  esté  parler  à 
son  serviteur,  et  l'avoir  ainsi  trouvé  une  bar- 
rière fermée  au-devant  de  luy,  et  accompagné 
de  gens-d'armes ,  tous  ses  sujets  et  payez  à  ses 
despens.  Si  lahaine  y  avoit  esté  paravant  grande, 
elle  l'cstoit  encore  plus,  et  du  costé  du  connes- 
tiible  le  cœur  ne  luy  estoit  point  appetissé. 

<>cx> 

CHAPITRE  XIL 

Disyression,  fort  bien  appropriée  en  ce  lieu, 
sur  la  sagesse  du  Roy  et  du  cotmestable , 
avec  bons  adverlissemens  pour  ceux  qui 
sont  en  authorité  envers  leurs  princes. 

A  bien  prendre  le  fait  du  Roy,  il  procédoit  de 
grand  sens  de  faire  ce  qu'il  en  fist,  car  je  croy 
(lue  ledit  counestabie  eût  esté  receu  dudit  duc 
de  Ruurgogne,  en  luy  baillant  Sainct-Quentin  , 
quelque  promesse  qu'il  y  eût  eu  au  contraire; 
mais  pour  \\n  si  sage  seigneur  qu'estoit  ce  cou- 
nestabie, il  prenoit  mal  son  fait,  ou  Dieu  luy 
ostoit  la  connoissance  de  ce  qu'il  avoit  à  faire, 
de  se  trouver  en  telle  sorte  ainsi  desguisé  au- 
devant  de  son  Roy  et  de  son  maistre,  et  à  qui 
cstoient  tous  ses  gens-d'armcs  dont  il  s'accom- 
pagnoit.  l'^t  aussi  il  sembloit  bien  à  son  visage 
qu'il  en  fust  estonne  cl  esbahy ,  quand  il  se 
trouva  en  sa  présence,  et  qu'il  n'y  avoit  qu'une 
petite  barrière  entre  deux,  il  ne  tarda  guèrcs 

(!)  Le  comle  (l'Ainiagnac  s'élant  révolté .  le  Uoi  fit 
luarcher  des  iroiipes  contre  lui,  et  il  fut  tué  a  Lectoure, 


qu'il  ne  la  fist  ouvrir,  et  passa  du  costé  du  Roy  ; 
il  fut  ce  jour  en  grand  danger. 

.le  fais  mon  compte  que  luy  et  aucuns  de  ses 
privez  estimoient  cette  œuvre ,  et  tenoient  à 
louange  de  quoy  le  Roy  le  craignoit,  et  tenoient 
le  l{oy  pour  lionmie  craintif  :  et  estoit  vray  que 
par  le  temps  il  l'estoit ,  mais  il  falloit  bien  qu'il 
y  eût  cause  :  il  s'estoit  desmesié  de  grandes 
guerres  qu'il  avoit  eues  contre  les  seigueurs  de 
sou  royaume ,  par  largement  donner,  et  encores 
plus  promettre ,  et  ne  vouloit  rien  bazarder,  s'il 
pouvoit  trouver  autres  voyes.  Il  a  semblé  à 
beaucoup  de  gens  que  peur  et  crainte  luy  fai- 
soienl  faire  ces  choses  ;  et  s'en  sont  beaucoup 
trouvez  trompez,  ayans  cette  imagination,  les- 
quels s'enhardissoient  d'entreprendre  des  folies 
contre  luy,  qui  estoient  foiblement  appuyez; 
comme  le  comte  d'Armagnac  et  autres ,  à  qui  il 
en  est  mal  pris  (1) ,  car  il  connoissoit  bien  s'il 
estoit  temps  de  craindre  ou  non.  Je  luy  ose 
bien  porter  cette  louange  (et  ne  sçay  si  je  l'ay 
dit  ailleurs  :  et  quand  je  l'aurois  dit,  si  vaut-il 
bien  estre  dit  deux  fois),  que  jamais  je  ne  connus 
si  sage  homme  en  adversité. 

Pour  continuer  mon  propos  de  monseigneur 
le  conuestable,  qui  par  aventure  désiroit  que  le 
Roy  le  craignit ,  au  moins  je  le  cuide  ,  car  je  ne 
voudrois  pas  charger,  ny  n'en  parle  sinon  pour 
en  advertir  ceux  qui  sont  au  service  des  grands 
princes,  qui  n'entendent  pas  tous  d'une  sorte  les 
affaires  de  ce  monde  ,  je  conseillerois  à  un  mien 
amy ,  si  je  l'avois,  qu'il  mist  peine  que  son  maistre 
l'aimast ,  mais  non  pas  qu'il  le  craignist  ;  car  je 
ne  vis  oncques  homme  ayant  grande  authorité 
avec  son  seigneur,  par  le  moyen  de  le  tenir  en 
crainte,  à  qui  il  n'en  mescheut,  et  du  consente- 
ment de  son  maistre  mesme  :  il  s'en  est  veu 
assez  de  nostre  temps,  ou  peu  devant  en  ce 
royaume,  comme  monseigneur  de  la  Trémouille 
et  autres.  Au  pays  d'Angleterre ,  le  comte  de 
Warvic  et  toute  sa  séquelle.  J'en  nommerois  en 
Espagne  et  ailleurs,  mais  par  aventure  que  ceux 
qui  verront  cet  article  le  sçavent  mieux  que  moy. 
Et  advient  très-souvent  que  cette  audace  vient 
d'avoir  bien  servi ,  et  qu'il  semble  à  ceux  qui 
en  usent  que  leurs  mérites  sont  tels  que  l'on  doit 
beaucoup  endurer  d'eux  et  qu'on  ne  s'en  peut 
passer.  Mais  les  princes  au  contraire  sont  d'o- 
pinion qu'on  est  tenu  a  les  bien  servir,  et  trou- 
vent bien  qui  leur  dit,  et  ne  désirent  qu'à  se 
dépescher  de  ceux  qui  les  rudoyent. 

Encores,  en  ce  pas  me  faut  alléguer  nostre 
maistre  en  deux  choses  ,  qui  une  fois  me  dit, 

le()  iriuis  r»T2.  Le  duc  d'AIenron  trama  de  nouveau! . 
'omiilot?,  (ut  arrêté  cl  jugé  deux  ans  plus  tard. 

parlant  de  ceux  qui  font  grand  service  (et  m'en 
allégua  son  autheur,  de  qui  il  le  tenoit),que 
avoir  trop  bien  servi  perd  aucunesfois  les  gens, 
et  que  souvent  les  grands  services  sont  ré- 
compensez par  grande  ingratitude  ;  mais  qu'il 
peut  aussi  bien  advenir  par  le  défaut  de  ceux 
qui  ont  fait  lesdits  services,  qui  trop  arrogam- 
meut  veulent  parler  et  user  de  leur  bonne  for- 
tune ,  tant  envers  leurs  maistres  que  leurs 
compagnons ,  comme  de  la  mesconnoissance  du 
prince.  Me  dit  davantage  qu'à  son  advis  ,  pour 
avoir  biens  en  cour,  c'est  plus  grand  beur  à  un 
homme ,  quand  le  prince ,  qu'il  sert ,  luy  a  fait 
(iuelque  grand  bien,  à  peu  de  desserte,  pour- 
(luoy  il  luy  demeure  fort  obligé,  que  ce  ne  se- 
loit  s'il  luy  avoit  fait  un  si  grand  service ,  que 
ledit  prince  luy  en  fust  très-fort  obligé;  et  que 
les  princes  aiment  plus  naturellement  ceux  qui 
leur  sont  tenus  ,  qu'ils  ne  font  ceux  à  qui  ils 
sont  tenus.  Ainsi  en  tous  estats  y  a  bien  à  faire 
à  vivre  en  ce  monde  ,  et  fait  Dieu  grande  grâce 
à  ceux  à  qui  il  donne  bon  sens  naturel.  Cette 
veuë  du  Roy  et  de  monsieur  le  conucilable  fut 
l'an  1474. 


LIVRE   QUATRIÈME 


CHAPITRE  PREMIER. 

Comment  le  duc  de  Bourgogne  ^  s' estant  saisi 
de  la  duché  de  Gucldres^  eut  envie  d'entre- 
prendre plus  outre  sur  les  Allemagnes  ^  et 
comment  il  mit  le  siège  devant  la  ville  de 

Nuz. 

En  la  saison  de  cette  veuë ,  comme  il  me  sem- 
ble ,  le  duc  de  Bourgogne  estoit  allé  prendre  le 
pais  de  Gueidres,  fondé  sur  une  querelle  qui 
est  digne  d'estre  racontée ,  pour  voir  les  œuvres 
et  la  puissance  de  Dieu.  Il  y  avoit  un  jeune  duc 
de  Gueidres,  appelé  Adolphe,  lequel  avoit  pour 
femme  une  des  filles  (1)  de  Bourbon,  sœur  de 
monseigneur  de  Bourbon  père,  qui  règne  au - 
Jourd'huy  ,  et  l'avoit  espousée  en  cette  maison 
de  Bourgogne ,  et  pour  cette  cause  en  avoit  quel- 
ques faveurs.  Il  avoit  commis  un  cas  très-horri- 
ble ,  car  il  avoit  pris  son  père  prisonnier  ,  à  un 
soir,  comme  il  se  vouloit  aller  coucher,  et  mené 


(1)  Catherine,  fille  de  Charles  I",  duc  de  Bourbon,  cl 
d'Agnès  ùc  Bourgogne,  el  saur  de  Pierre  de  Bourbon  , 
seigneur  de  Beaujeu,  qui  depuis  fut  duc  de  Bonriton. 

(2)  Ville  sur  la  ^îcuso  ;  en  1CT2,  elle  fui  prise  par  !cs 

à  cinq  lieuës  d'Allemagne  à  pied,  sans  chausses, 
par  un  temps  très-froid,  et  le  mit  au  fond  d'une 
tour,  où  il  n'y  avoit  nulle  clarté  que  par  une 
bien  petite  lucarne,  et  là  le  tint  près  de  six 
mois ,  dont  fut  grande  guerre  entre  le  duc  de 
Clèves  (dont  ledit  duc  prisonnier  avoit  épousé  la 
sœur)  et  ce  jeune  duc  Adolphe.  Le  duc  de  Bour- 
gogne plusieurs  fois  les  voulut  appointer  ;  mais 
il  ne  pût.  Le  Pape  et  l'Empereur  à  la  fin  y  mi- 
rent fort  la  main  :  et  sur  grandes  peines,  fut 
commandé  audit  duc  de  Bourgogne  de  tirer  le- 
dit duc  Arnoul  hors  de  prison.  Ainsi  le  fit,  car 
le  jeune  duc  n'osa  dénier  le  luy  bailler,  pour  ce 
qu'il  voyoit  tant  de  gens  de  bien  qui  s'en  empes- 
choient  ,  et  si  craignoit  la  force  du  duc  de 
Bourgogne.  Je  les  vis  tous  deux  en  la  chambre 
dudit  duc  par  plusieurs  fois ,  et  en  grande  as- 
semblée de  conseil,  ou  ils  plaidoient  leurs  cau- 
ses ,  et  vis  le  bon  homme  vieil  présenter  le  gage 
de  bataille  à  son  fils.  Le  duc  de  Bourgogne  dé- 
siroit  fort  les  appointer  et  favorisoit  le  jeune  :  et 
fut  offert  au  jeune  que  le  titre  de  gouverneur  , 
ou  mainbourg,  du  pays  luy  demeureroit  avec 
tout  le  revenu  ,  sauf  une  petite  ville  ,  assise  au- 
près du  Brabant ,  appellée  Grave  (2) ,  qui  devoit 
demeurer  au  père ,  avec  le  revenu  de  trois  mille 
florins  et  autant  de  pension.  Ainsi  le  tout  luy 
eust  valu  six  mille  florins  ,  avec  le  titre  de  duc , 
comme  raison  estoit.  Avec  d'autres  plus  sages  , 
je  fus  commis  à  porter  cette  parole  à  ce  jeune 
duc,  lequel  fit  responce  qu'il  aimoit  mieux  avoir 
jette  son  père  la  teste  devant,  dans  un  puits,  et 
de  s'estre  jette  après ,  que  d'avoir  fait  cet  ap- 
pointemcnt,  et  qu'il  y  avoit  quarante  et  quatre 
ans  que  son  père  estoit  duc ,  et  qu'il  estoit  bien 
temps  qu'il  le  fût  ;  mais  très-volontiers  il  luy 
laisseroit  trois  mille  florins  par  an ,  par  condi- 
tion qu'il  n'entreroit  jamais  dans  le  duché ,  et 
assez  d'autres  paroles  très-mal  sages. 

Cecy  advint  justement  comme  le  Roy  prit 
Amiens  sur  le  duc  de  Bourgogne,  lequel  estoit 
avec  ces  deux  (dont  je  parle)  à  Dourlens,  où  il 
se  trouvoit  très-empesché,  et  partit  soudaine- 
ment pour  se  retirer  à  Hesdin ,  et  oublia  cette 
matière.  Et  ce  jeune  duc  prit  un  habillement 
de  François,  et  partit,  luy  deuxiesme  seulement, 
pour  se  retirer  en  son  pais.  En  passant  un  pont , 
auprès  de  Aamur,  il  paya  un  florin  pour  son 
passage.  Un  prestre  le  vit ,  qui  en  prit  suspicion  j 
et  en  parla  au  passager ,  et  regarda  au  visage 
celui  qui  avoit  payé  ledit  florin ,  et  le  connut,  et 


Franrais ,  après  un  siège  remarquable  ;  en  1675 . 
M.  de  Chamilli  y  fui  assiégé  de  nouveau  par  les  Hollan- 
dais, fit  une  très-belle  défense,  et  ne  rendit  mênie  Uî 
place  que  sur  les  ordres  réitérés  de  Louis  MV. 

la  fut  pris  et  amené  à  Namur,  et  y  est  demeuré 
prisonnier,  jusques  au  trespas  du  duc  de  Bour- 
"oune ,  que  les  Gandois  le  mirent  dehors  ,  et 
avoient  \oul()ir  de  Iny  l'aire  espouser  par  force 
celle  cpii  depuis  a  este  duchesse  d'Autriche,  et 
k'  menèrent  avec  eux  devant  Tournay,  ou  il  fut 
tué  meschamment,  et  mal  accompagné,  comme 
si  Dieu  n'eust  pas  esté  saoul  de  venger  cet  ou- 
trage qu'il  avoit  fait  à  son  père.  Le  père  es- 
toit  mort  avant  le  trespas  du  duc  de  Bourgogne, 
estant  encores  son  lils  en  prison,  et  à  son  tres- 
pas laissa  au  duc  de  Bourgogne  sasuccessjon,  à 
cause  de  l'ingratitude  de  son  fils;  et  sur  cette 
querelle  conquit  le  duc  de  Bourgogne  ,  au  temps 
que  je  dis,  la  duché  de  Gueldres  ,  où  il  trouva 
résistance;  mais  il  estoit  puissant,  et  en  trêve 
avec  le  Roy,  et  la  posséda  jusques  à  la  mort,  et 
encore  la  possède  aujourd'huy  ce  qui  est  descen- 
du de  luy ,  et  tant  qu'il  plaira  à  Dieu.  Or  comme 
j'ay  dit  au  commencement ,  je  n'ay  conté  cecy 
que  pour  monstrer  que  telles  cruautez  et  tels 
maux  ne  demeurent  point  impunis. 

Le  duc  de  Bourgogne  estoit  retourné  en  son 
pays  et  avoit  le  cœur  très-élevé  pour  cette  du- 
ché, qu'il  avoit  jointe  à  sa  crosse,  et  trouva 
goust  en  ces  choses  d'Allemagne,  pource  que 
l'Kmpereur  (1)  estoit  de  très-petit  cœur,  et  en- 
duroit  toutes  choses  pour  ne  despendre  rien ,  et 
aussi  de  soy,  sans  l'aide  des  autres  seigneurs 
d'Allemagne ,  ne  pouvoit-il  pas  grande  chose. 
Parquoy  ledit  duc  ralongea  sa  trêve  avec  le  Roy, 
et  semhle  à  aucuns  des  serviteurs  du  Roy  que 
ledit  seigneur  ne  devoit  point  ralonger  sa  trêve, 
ne  laisser  venir  audit  si  grand  bien.  Bon  sens 
leur  faisoit  dire  ces  mots ,  mais  par  fiiute  d'ex- 
périence et  d'avoir  veu,  ils  n'entendoient  point 
cette  matière. 

Il  y  en  eut  quelques  autres,  mieux  entendans 
ce  cas  qu'eux,  et  qui  avoient  plus  grande  con- 
noissance,  pour  avoir  esté  sur  les  lieux  ,  qui  di- 
rent au  Roy  nostre  maistre,  que  hardiment  prist 
cette  trêve,  et  qu'il  souffrist  audit  duc  s'aller 
heurter  contre  ces  Alleniagnes  (qui  est  chose  si 
grande  et  si  puissante  ((u'il  est  presque  incroya- 
ble), disans  quand  ledit  duc  aura  pris  une  place, 
ou  mené  à  (in  une  querelle,  il  en  entreprendra 
une  autre,  et  qu'il  n'estoit  pas  honnne  pour  ja- 
mais se  saouler  d'une  entreprise  (et  en  cela  es- 
toit opposite  au  Roy,  car  plus  il  estoit  emhroiiillé 
et  pluss'embroiiilloit  ,  et  que  mieux  ne  se  pour- 
roit  venger  de  luy  que  de  le  laisser  faire,  et 
avant,  luy  faire  un  petit  d'aide,  et  ne  luy  don- 
Ci)  Frédéric  III. 

(2)  .\uz  ou  Nuys,  pplitc  ville  imporlanlc  à  c.msc  do 
son  passage  sur  le  Uliin. 


ner  nulle  suspicion  de  luy  rompre  cette  trêve, 
car  à  la  grandeur  d'Allemagne,  et  à  la  puis- 
sance qui  y  est,  n'estoit  pas  posssible  que  tost 
ne  se  consumast,  et  ne  se  perdist  de  tous  points. 
Car  les  pi'inces  de  l't^mpire  ,  encore  que  l'Empe- 
reur l'ust  homme  de  peu  de  vertu ,  y  donneront 
ordre  ,  et  à  la  lin  finale  audit  seigneur  ainsi  en 
advint. 

A  la  querelle  des  deux  prétendans  à  l'éves- 
ché  de  Cologne,  dont  l'un  estoit  frère  du  lant- 
grave  de  Hesse ,  et  l'autre  parent  du  comte  pa- 
latin du  Rhin ,  ledit  duc  de  Bourgogne  tint  le 
party  dudit  palatin,  et  entreprit  de  le  mettre 
par  force  en  cette  dignité,  espérant  en  avoir 
quelques  places,  et  mit  le  siège  devant  Nuz  (2), 
près  Cologne,  l'an  1474.  Et  y  estoit  ledit  lant- 
grave  de  Hesse  avec  quelque  nombre  de  gens 
de  guerre.  Ledit  duc  mit  tant  de  choses  en  son 
imagination  ,  et  si  grandes,  qu'il  demeura  sous 
le  faix.  Car  il  voulut  en  cette  saison  propre  faire 
passer  le  roy  Edouard  d'Angleterre  ,  lequel  avoit 
grande  armée  preste ,  à  la  poursuite  dudit  duc. 
Il  feit  de  grandes  diligences  pour  achever  cette 
entreprise  d'Allemagne,  qui  estoit,  s'il  eustpris 
Nuz ,  la  garnir  bien ,  et  une  autre  place  ou 
deux,  au  dessus  de  Cologne  ,  parquoi  ladite  cité 
de  Cologne  diroit  le  mot ,  et  que  partant  il  mon- 
treroit  contremont  le  Rhin  jusques  à  la  comté 
de  Ferrète,  qu'il  tenoit  lors,  et  ainsi  tout  le 
Rhin  seroit  sien  jusques  en  Hollande ,  où  il  fine, 
et  où  il  y  a  plus  de  fortes  villes  et  chasteaux 
qu'en  nul  royaume  de  la  chrestienté,  si  ce  n'est 
en  France.  La  trêve  qu'il  avoit  avec  le  Roy , 
avoit  été  alongée  de  six  mois  ,  et  desjà  la  plus- 
part  estoient  passez.  Le  Roy  sollicitoit  fort  de 
l'alonger,  et  qu'il  fist  à  son  aise  en  Allemagne  , 
ce  que  ledit  duc  ne  voulut  faire,  pour  la  promesse 
qu'il  avoit  faite  aux  Anglois. 

Je  me  passerois  bien  de  parler  de  ce  fait  de 
Nuz ,  pour  ce  que  ce  n'est  pas  selon  le  train  de 
notre  matière  (car  je  n'y  estois  pas) ,  mais  je 
suis  forcé  d'en  parler  pour  les  matières  qui  en 
dépendent.  Dedans  la  ville  de  Xuz,  laquelle  est 
très-forte,  s'estoit  mis  le  lantgrave  de  Hesse, 
et  plusieurs  de  ses  parens  et  amis,  jusques  au 
nombre  de  dix-huit  cens  hommes  de  cheval , 
comme  il  m'a  esté  dit,  et  très-gens  de  bien  (et 
aus>i  ils  le  montrèrent),  et  de  gens-de-pied  ce 
qui  leur  en  faisoit  besoin.  Ledit  lantgrave,  com- 
me nous  avons  dit ,  estoit  frère  de  l'évesque 
qui  avoit  esté  esleu,  lequel  estoit  la  partie  ad- 
verse de  celuy  que  soustenoit  le  duc  de  Bourgo- 
gne. Et  ainsi  le  duc  de  Bourgogne  mit  le  siège 
devant  Nuz,  l'an  1474. 

Il  avoit  la  plus  belle  armée  qu'il  eut  jamais,  . 
et  spécialement  pour  gens-de-cheval ,  car  pour 

aucunes  fins  qu'il  prétencloit  es  Italies,  il  avoit 
retiré  quelques  mille  hommes-d'armes  italiens, 
que  bons  que  mauvais.  Et  avoit  pour  chef  d'en- 
tr'eux  un  appelle  le  comte  de  Campobache  (1), 
du  royaume  de  Naples ,  partisan  de  la  maison 
d'Anjou,  homme  de  très-mauvaise  foy,  et  très- 
périlleux.  Il  avoit  aussi  Jacques  Galeot,  gen- 
tilhomme de  ïNaples,  très-homme  de  bien,  et 
plusieurs  autres,  que  je  passe  pour  brièveté. 
Semblablement  avoit  bien  le  nombre  de  trois 
mille  Anglois,  très-gens  de  bien,  et  de  ses  su- 
jets en  très-grand  nombre,  bien  montez  et  bien 
armez, qui  jà  long- temps  avoient  exercé  le  fait 
de  la  guerre ,  et  une  très-grande  et  puissante 
artillerie.  Et  tout  cecy  avoit-il  tenu  prest  pour 
se  joindre  avec  les  Anglois  à  leur  venue  ,  les- 
quels faisoient  toute  diligence  en  Angleterre. 
Mais  les  choses  y  sont  longues,  car  le  Roy  ne 
peut  entreprendre  une  telle  œuvre  sans  assembler 
son  parlement,  qui  vaut  autant  à  dire  comme 
les  trois  Estats  ,  qui  est  chose  juste  et  saiucte , 
et  en  sont  les  rois  plus  forts  et  mieux  servis  , 
quant  ainsi  le  font  en  semblables  matières,  car 
l'issue  volontiers  n'en  est  pas  biièvc.  Quand  ces 
Estats  sont  assemblez,  il  déclare  son  intention  , 
et  demande  aide  sur  ses  sujets ,  car  il  ne  se  lève 
nuls  aides  en  Angleterre,  si  ce  n'est  pour  passer 
en  France,  ou  aller  en  Ecosse,  ou  autres  frais 
semblables,  et  très-volontiers  et  bien  libérale- 
ment ils  les  octroient  et  accordent ,  et  spécia- 
lement pour  passer  en  France.  Et  est  bien  une 
pratique  que  ces  roys  d'Angleterre  font,  quand 
ils  veulent  amasser  argent ,  que  faire  sem- 
blant d'aller  en  Escosse  ou  en  France,  et 
faire  armées  ,  et  pour  lever  grand  argent , 
ils  font  un  payement  de  trois  mois ,  et  puis  rom- 
pent leur  armée ,  et  s'en  retournent  à  fhostel,  et 
lis  ont  receu  l'argent  pour  un  an.  Et  ce  roy 
Edouard  estoit  tout  plein  de  cette  pratique ,  et 
souvent  le  fit. 

Cette  armée  d'Angleterre  mit  bien  un  an  à 
estre  preste  ,  et  le  fit  sçavoir  à  monseigneur  de 
Bourgogne ,  lequel  au  commencement  de  l'esté 
estoit  allé  jusques  devant  Nuz,  et  luy  sembla 
qu'en  peu  de  jours  il  auroit  mis  son  homme  en 
possession  ,  et  qu'il  l'auroit  d'entrée ,  et  luy 
pourroient  demeurer  aucunes  places ,  comme 
Nuz  et  autres,  pour  parvenir  aux  fins  que  je  vous 
ay  dites.  J'estime  que  ceci  vint  de  Dieu  qui  re- 
garda en  pitié  ce  royaume  ;  car  ce  duc  estoit 
pour  y  faire  grand  dommage ,  ayant  l'armée 
telle  qu'il  avoit,  et  gens  tous  accousîumez  par 


(!)  Le  comie  ûc  Campo-Basso,  Napolitain,  était  entré 
au  service  dii  duc  de  Bourgogne,  qui!  trahit  quelques 
années  plus  tard 

plusieurs  années  à  tenir  les  champs  par  ce 
royaume  ,  sans  que  nui  luy  présentast  bataille  , 
ni  ne  se  trouvast  aux  champs  en  puissance  con- 
tre luy  ,  si  ce  n'estoit  en  gardant  les  villes.  Mais 
bien  est  vray  que  cela  procédoit  du  Roy  ,  qui 
ne  vouloit  rien  mettre  au  hazard  ,  et  ne  le  fai- 
soit  pas  seulement  par  la  crainte  du  duc  de 
Bourgogne  ,  mais  pour  doute  des  désobéissances 
qui  pourroient  advenir  en  son  royaume ,  s'il 
avenoit  qu'il  perdit  une  bataille  ;  car  il  estimoit 
n'estre  pas  bien  aimé  de  tous  ses  sujets  et  ser- 
viteurs ,  et  par  espécial  des  grands.  Et  si  j'osois 
tout  dire  ,  il  m'a  maintesfois  dit  qu'il  connois- 
soit  bien  ses  sujets,  qu'il  les  trouveroit  bien  si 
ses  besongnes  se  portoient  mal;  et  pom*  ce  , 
quand  le  duc  de  Bourgogne  entroit ,  il  nefaisoit 
que  fort  bien  garnir  ses  places  au-devant  de 
luy  ;  et  ainsi  en  peu  de  temps  l'armée  du  duc 
de  Bourgogne  se  défaisoit  d'elle-mesme ,  sans 
que  le  Roy  mist  son  Estât  en  nul  péril,  qui  me 
sembloit  procéder  par  grand  sens.  Toutesfois 
ayant  le  duc  de  Bourgogne  la  puissance  telle 
que  je  vous  ay  dite  ,  si  l'armée  du  roy  d'Angle- 
terre fust  venue  au  fin  commencement  de  la  sai- 
son, comme  elle  eust  fait,  sans  nul  doute  u'eust 
été  l'erreur  du  duc  de  Bourgogne  de  se  mettre 
si  obstinément  devant  Nuz  ,  il  ne  iaut  pas  dou- 
ter que  ce  royaume  n'eût  porté  de  très-grandes 
affaires  ;  car  jamais  roy  d'Angleterre  ne  passa 
à  si  puissante  armée  pour  un  coup,  que  fut  cette- 
cy  dont  je  parle ,  ny  si  bien  disposé  pour  com- 
battre. Tous  les  grands  seigneurs  d'Angleterre  y 
estoient  sans  en  faillir  un:  ils  pou  voient  bien  estre 
quinze  cens  hommes-d'armes  (qui  estoit  grande 
chose  pour  Anglois  ) ,  tous  fort  bien  en  poinct 
et  bien  accompagnez,  et  quatorze  mille  archers, 
portant  arcs  et  flesches  ,  et  tous  à  cheval ,  et  as- 
sez d'autres  gens  à  pied  servans  àleur  ost;  et 
en  toute  l'armée  n'y  avoit  pas  un  page  5  en 
outre  devoit  le  roy  d'Angleterre  envoyer  trois 
mille  hommes  descendre  en  Bretagne,  pour  se 
joindre  avec  l'armée  du  duc  de  Bretagne  ,  et  vis 
deux  lettres  escrites  de  la  main  de  monseigneur 
d'Urfé,  grand  escuyer  de  France  (qui  pour  lors 
estoit  serviteur  du  duc  de  Bretagne),  l'une  adres- 
sante au  roy  d'Angleterre  ,  et  l'autre  à  monsei- 
gneur de  Hastingues  ,  grand  chambellan  d'An- 
gleterre ,  qui  entre  autres  paroles  disoient  que 
le  duc  de  Bretagne  feroit  plus  d'exploit  en  un 
mois  par  intelligence ,  que  l'armée  des  Anglois 
et  celle  du  duc  de  Bretagne  ne  feroient  en  six , 
quelque  force  qu'ils  eussent,  et  crois  qu'il  disoit 
vray,  si  les  choses  fussent  tirées  outre:  mais  Dieu, 
qui  tousjours  a  aimé  ce  royaume,  conduisit  les 
choses  comme  je  diray  cy- après.  Et  les  lettres 
dont  j'ay  parlé  furent  achetées  d'un  secrétaire 

d'Angleterre  ,  soixante   niai-es  d'argent  par  le 
Roy,  que  Dieu  absolve. 


CHAPITUK  11. 

Comment  ceux  de  la  ville  de  Nuz  furent  se- 
courus parles  Allemans  et  par  T Empereur 
contre  le  duc  de  Bourgogne^  et  des  autres 
ennemis  que  le  Roij  luij  suscita. 

Ainsi ,  comme  je  vous  ay  dit,  estoitle  duc  de 
Bourgogne  jà  bien  empesclié  devant  Auz,  et 
trouva  les  choses  plus  dures  qu'il  ne  pensoit. 
Ceux  de  Cologne,  quiestoient  quatre  lieues  plus 
haut  sur  le  Rhin  ,  frayèrent  chacun  mois  cent 
mille  florins  d'or  pour  la  crainte  qu'ils  avoient 
(lu  duc  de  Bourgogne  ;  et  eux,  et  les  autres  villes 
uu-dessus  d'eux  ,  sur  le  Rhin,  avoient  desjàmis 
quinze  ou  seize  mille  hommes-de-pied  sur  les 
champs  et  estoient  logez  sur  le  bord  de  la  rivière 
du  Rhin,  avec  grande  artillerie,  du  costé  oppo- 
site du  duc  de  Bourgogne;  et  taschoient  à  luy 
rompre  ses  vivres  ,  qui  venoient  par  eauè  du 
pays  de  Gueldres,  contremont  la  rivière,  et  à 
rompre  les  bateaux  à  coups  de  canon.  L'empe- 
reur et  les  princes  électeurs  de  l'Empire  s'as- 
semblèrent sur  cette  matière  ,  et  délibérèrent  de 
faire  armée.  Le  Roy  les  avoit  jà  envoyez  sollici- 
ter par  plusieurs  messagers.  Aussi  renvoyèrent 
vers  luy  un  chanoine  de  Cologne  ,  de  la  maison 
de  Bavière ,  et  un  autre  ambassadeur  avec  luy , 
et  apportèrent  au  Roy  par  rolle  l'armée  que 
l'Empereur  avoit  intention  de  faire ,  au  cas  que 
le  Roy  de  sou  costé  s'y  vousist  employer.  Ils  ne 
faillirent  point  à  avoir  bonne  response  et  pro- 
messe de  tout  ce  qu'ils  demandoient  ;  et  davan- 
tage promettoit  le  Roy  par  scellez,  tant  à  l'Em- 
pereur qu'a  plusieurs  des  princes  et  villes, 
([uc  dès  (pie  l'Empereur  seroit  à  Cologne  ,  et  mis 
aux  champs,  que  le  Roy  envoyeroit  joindre 
avec  luy  vingt  mille  hommes ,  sous  la  conduite 
de  Monsieur  de  Craon  (l)  et  de  Sallezard. 

Et  ainsi  cette  armée  s'apresta  de  la  part  d'Al- 
lemagne, qui  fut  merveilleusement  grande  ,  et 
tant  qu'il  est  presque  incroyable;  car  tous  les 
princes  d'Allemagne,  tant  temporels  que  spi- 
rituels et  les  évesques  y  envoyèrent  gens,  et 
toutes  les  conninmautez  (2) ,  et  en  grand  nombre. 

(1)  Georges  de  la  Trémouiilc. 

(2)  Les  villes  impériales. 

f3)  Conrad,  comte  de  Rictbrrgc,  (nii  (i;\\{  cvciiuc 
d'Osnabruc. 

(i)  Georges  Ilcsler  ou  Ilcslcr;  il  a  (•!<'  r;iit  rnniirial 
{»ar  le  p.ipo  Sixle  IV  on  I'i77. 


il  me  fut  dit  que  l'évesque  de  Munster  (3),  qui 
n'est  point  des  grands,  y  mena  six  mille  hommes 
de  pied ,  quatorze  cens  hommes  de  cheval ,  et 
douze  cens  chariots,  et  tous  vestus  de  verd  ;  il 
est  vray  que  son  évescl>é  est  près  de  Nuz.  L'Em- 
pereur mit  bien  sej)t  mois  à  faire  l'armée  ,  et  au 
bout  du  terme  se  vint  loger  à  demie  lieuë  près 
du  duc  de  Bourgogne;  et  à  ce  que  m'ont  conté 
plusieurs  des  gens  dudit  duc  ,  l'aimée  du  roy 
d'Angleterre  ,  ne  celle  du  duc  de  Bourgogne 
ensemble,  nemontroient  point  plus  du  tiers  que 
celle  dont  je  parle,  tant  en  gens  qu'eu  tentes  et 
pavillons  ;  outre  l'armée  de  l'Empereur  estoit 
cette  armée  de  l'autre  part  de  la  rivière  ,  vis- 
à-vis  du  duc  de  Bourgogne ,  qui  donnoit  grand 
travail  à  son  ostet  à  ses  vivres. 

Dès  que  l'Empereur  fut  devant  Nuz ,  et  ces 
princes  de  l'Empire, ilsenvoyèrent  devers  le  Roy 
un  docteur  qui  estoit  de  grande  authorité  avec 
eux ,  qui  s'appeloit  le  docteur  Hesevare  (4) ,  qui 
depuis  a  esté  cardinal  ;  lequel  vint  solliciter  le 
Roy  de  tenir  sa  promesse  et  d'envoyer  les  vingt 
mille  hommes,  ainsi  qu'il  avoit  promis,  ou  au- 
trement que  les  Allemans  appointeroient.  Le 
Roy  luy  donna  très-bonne  espérance,  et  lui  fit 
donner  quatre  cens  escus ,  et  envoya  quand  et 
luy,  devers  l'empereur ,  un  appelé  Jean  Tierce- 
lin  ,  seigneur  de  Brosse  :  toutesfois  ledit  doc- 
teur ne  s'en  alla  pas  content  ;  et  se  conduisoient 
de  merveilleux  marchez  durant  ce  siège.  Car 
le  Roy  travailloit  de  faire  paix  avec  le  duc  de 
Bourgogne,  ou  quoy  que  soit,  d'allonger  la 
trêve ,  afin  que  les  Anglois  ne  vinssent  point. 
Le  roy  d'Angleterre  ,  d'autre  costé,  travailloit 
de  toute  sa  puissance  à  faire  partir  le  duc  de 
Bourgogne  de  devant  Nuz,  et  qu'il  luy  vinst  te- 
nir promesse ,  et  aider  à  faire  la  guerre  en  ce 
royaume  ,  disant  que  la  saison  se  eommeneoit  à 
perdre,  et  fut  ambassadeur  par  deux  fois,  de 
cette  matière  ,  le  seigneur  Descalle  (5)  ,  neveu 
du  connestabîe ,  un  très-gentil  chevalier ,  et 
plusieurs  autres.  Leduc  de  Bourgogne  se  trouva 
obstiné,  et  luy  avoit  Dieu  troublé  le  sens  et  l'en- 
tendement; car  toute  sa  vie  il  avoit  travaillé  à 
faire  passer  les  Anglois ,  et  à  cette  heure  qu'ils 
estoient  prêts,  et  toutes  choses  bien  disposées 
pour  eux  ,  tant  en  Bretagne  qu'ailleurs  ,  il  de- 
meuroit  obstiné  à  une  chose  impossible  de 
prendre. 

(5)  Antoine  de  Vidcviilc,  ou  UiidcviJIe,  comte  de  Ri- 
vière, seigneur  de  Scalcs,  lils  de  Ricliard  et  n'c  Jacque- 
line de  Luxembourg  ,  sœur  du  connctablt'  ;  il  était  beau- 
frère  du  roi  d'Angleterre,  Edouard  IV,  qui  avait  épousé 
sa  sœur  Isabeau.  Il  fut  tué  en  1488,  à  la  liatailledeSaint- 
Aubin-du-Cormicr,  où  il  conmiandait  les  troupes  an- 
glaises pour  le  duc  de  Bretagne. 

Avec  l'empereur  y  avoit  un  légat  apostolique 
qui  chacun  jour  alloitde  Tun  ost  à  l'autre  pour 
traiter  paix  ;  et  semblablement  y  estoit  le  roj' 
de  Dannemarc,  logé  en  une  petite  ville,  près  des 
deux  armées,  qui  travailloit  pour  ladite  paix, 
et  ainsi  leduc  de  Bourgogne  eust  bien  pu  prendre 
party  honorable,  pour  se  retirer  vers  le  roy  d'An- 
gleterre; il  ne  le  sceut  faire,  et  s'excusoit  envers 
les  Anglois  sur  son  honneur  qui  seroit  foulé,  s'il 
se  levoit ,  et  autres  maigres  excuses  ;  ce  n'es- 
toient  pas  les  Anglois  qui  avoient  régné  du  temps 
de  son  père, et  aux  anciennes  guerres  de  France  ; 
mais  estoient  ceux-cy  tout  neufs  et  ignorans, 
quant  aux  choses  de  France  ,  pourquoy  ledit 
duc  procédoit  mal  sagement,  s'il  s'en  vouloit ai- 
der pour  le  temps  advenir.  Car  il  eust  esté  be- 
soin qu'il  les  eust  guidés  pas  à  pas  pour  la  pre- 
mière saison. 

Estant  le  duc  de  Bourgogne  en  cette  obstina- 
tion, luy  sourdit  guerre  par  deux  ou  trois  bouts. 
L'une  fut  que  le  duc  de  Lorraine  (l),  qui  estoit 
en  paix  avec  luy  ,  et  encore  avoit  pris  quelques 
intelligences  après  la  mort  du  duc  Nicolas  de 
Calabre,  l'envoya  défier  devant  Nuz ,  par  le 
moyen  de  monseigneur  de  Craon ,  lequel 
s'en  vouloit  ayder  pour  le  service  du  Boy  ,  et  ne 
faillit  pas  à  luy  promettre  qu'on  en  feroit  un 
grand  homme  ;  et  incontinent  se  mirent  aux 
champs  ensemble ,  et  firent  grand  dommage  en 
la  duché  de  Luxembourg,  et  rasèrent  une  place 
appellée  Pierre-Fort ,  assise  à  deux  lieues  de 
Nancy,  qui  estoit  de  la  duché  de  Luxembourg. 
Davantage  fut  conduit  par  le  Roy ,  et  aucuns  de 
ses  serviteurs  qu'il  y  commist,  que  une  alliance 
fust  faite  pour  dix  ans,  entre  les  Suisses  et  les 
villes  de  dessus  le  Rhin  ,  comme  Basie,  Stras- 
bourg et  autres ,  qui  paravant  avoient  esté  en 
inimitié. 

Encore  fut  faite  une  paix  entre  le  duc  Sigis- 
rnond  d'Austriche  et  les  Suisses  (2) ,  tendant  à 
cette  fin  que  ledit  duc  Sigismond  voulsist  repren- 
dre la  comté  de  Ferrète,  laquelle  il  avoit  enga- 
gée au  duc  de  Bourgogne  pour  la  somme  de  cent 
mille  florins  du  Rhin  :  et  ainsi  fut  accordé ,  fors 
qu'il  demeura  un  différend  entre  luy  et  les  Suis- 

(1)  René  II ,  qui  défît  le  duc  de  Bourgogne  ;  il  com- 
mença à  gouverner  en  1473,  et  mourut  en  1508. 

{'2)  Le  duc  Sigismond  d'Autriche  avait  engagé  au  duc 
de  Bourgogne  le  comté  de  Férette ,  et  ce  duc  y  avait 
mis  pour  gouverneur  Pierre  de  lïagenbach  ,  homme 
très-brutal  et  encore  plus  grand  pillard.  Les  Suisses  en 
avaient  porté  inutilement  plaintes  au  duc  de  Bour- 
gogne. Ce  prince,  au  lieu  de  rappeler  Hagenbach,  avait 
envoyé  deux  personnes  vers  les  cantons  pour  négocier 
avec  eux  et  pour  prendre  des  renseignements  sur  la 
conduite  de  Hagenbach.  Il  n'y  eut  que  ceux  de  Berne 
et  de  Soleure  qui  osèrent  accuser  le  gouverneur;  les 
Hutres  se  contentèrent  de  faire  prier  le  duc  de  Bour- 
I.    c.    D.    M.,    T.    IV. 


ses,  qui  vouloient  avoir  passage  par  quatre  vil- 
les de  la  comté  de  Ferrète ,  forts  et  foibles  , 
quand  il  leur  plairoit.  Ce  poinct  fut  soumis  sur 
le  Roy  qui  le  jugea  à  l'intention  desdits  Suisses. 
Et  par  ce  quiestcy-dessus  récité,  pouvez  enten- 
dre les  querelles  que  le  Roy  suscitoit  secrette- 
ment  audit  duc  de  Bourgogne. 

Tout  ainsi,  comme  cecy  avoit  été  conclu  ,  il 
fut  exécuté,  car  en  une  belle  nuict  fut  pris  nies- 
sire  Pierre  Arehambault,  gouverneur  du  pays 
de  Ferrète  pour  le  duc  de  Bourgogne,  avec  huict 
cens  hommes  de  guerre  qu'il  avoit  avec  luy  : 
lesquels  furent  tous  délivrez  francs  et  quittes  , 
excepté  luy  qui  fut  mené  à  Basic,  où  ils  luy  firent 
un  procès  sur  certains  excès  et  violences  qu'il 
avoit  faits  audit  pays  de  Ferrète,  et  enfin  de 
conte  îuy  tranchèrent  la  teste,  et  fut  mis  tout  le 
pays  de  Ferrète  en  la  main  dudit  duc  Sigismond 
d'Austriche  :  et  commencèrent  les  Suisses  la 
guerre  en  Bourgogne,  et  prindrent  Blasmond, 
qui  estoit  au  mareschal  de  Bourgogne,  qui  estoit 
de  la  maison  de  Neuf-Chastel  ,  et  assiégèrent  le 
chasteaude  Herycourt,  qui  estoit  de  ladite  mai- 
son de  Neuf-Chastel,  où  les  Bourguignons  allè- 
rent pour  le  secourir  ;  mais  ils  furent  desconfits 
devant,  un  bon  nombre.  Lesdits  Suisses  firent 
un  grand  dommage  au  pays  ,  et  puis  se  retirè- 
rent pour  cette  boutée. 


CHAPITRE  IIL 

Comment  le  Roy  prit  le  chasteau  de  Tronquoy^ 
les  villes  de  Mondidier,  Uoye  et  Corbie^  sur 
le  dite  de  Bourgogne^  et  comment  il  voulut 
induire  l'empereur  Frédéric  à  se  saisir  des 
terres  que  ledit  duc  tenoit  de  V Empire. 

La  trèvefailiit  entre  le  Roy  et  le  duc  de  Bour- 
gogne ;  pourquoy  le  Roy  eut  très-grand  regret , 
car  il  eût  mieux  aymé  un  alongement  de  trêve  ; 
toùtesfois  voyant  qu'il  ne  la  pou  voit  avoir,  alla 
mettre  le  siège  devant  un  méchant  petit  chas- 
teau ,  appelle  le  Tronquoy  :  et  estoit  jà  com- 
mencé l'an  75,   et  estoit  au  plus  beau,  et  au 

gbgne  de  recommander  à  Hagenbach  d'avoir  pour  eux 
et  pour  letirs  négociants  plus  de  ménagements  qu'il  n'en 
avait  eus  jusqu'alors.  Leduc  de  Bourgogne  crut  que  tout 
était  terminé  par  cette  négociation .  qui  n'avait  été 
suivie  d'aucun  traité;  mais  Louis  XI  avait  profité  du 
mécontentement  des  Suisses  contre  Charles,  pour  les 
accommoder  avec  le  duc  Sigismond  d'Autriche.  Les 
Suisses  s'emparèrent  de  la  personne  de  Hagenbach  ;  ils 
instruisirent  son  procès,  et  l'ayant  convaincu  de  violen- 
ces et  de  concussions,  ils  lui  firent  couper  la  tète.  Le 
comté  de  Férette  fut  cédé  à  la  France  ,  par  le  traité  de 
Westphalie.  L'évèque  de  Bâle  y  possédait  néanmoins 
quoique  territoire. 

commencement  do  la  saison  :  il  fut  vn  peud'hou- 
res  pris  d'assaut  ;  le  lendemain  le  Uoy  m'envoya 
parler  à  ceux  qui  estolent  dedans  Mondidier  , 
lesquels  s'en  allèrent  leurs  bagues  sauves,  et 
laissèrent  la  place.  L'autre  jour  en  suivant  j'al- 
lav  parler  a  ceux  qui  estoient  dedans  Roye  ,  en 
lacompimnie  de  monseigneur  l'admirai  bastard 
de  Bourbon,  et  semblablement  me  fut  rendue  la 
place  :  car  ils  n'espéroient  nul  secours.  Ils  ne 
l'eussent  pas  rendue,  si  ledit  duc  eust  esté  au 
pays,toutesfois,  contre  nostre  promesse  ,  ces 
deux  Nilles  furent  bruslécs.  De  là  le  Roy  alla 
mettre  le  siège  devant  Corbie  :  et  l'attendirent , 
et  y  lurent  faites  de  très-belles  approches ,  et  y 
tira  l'artillerie  du  Roy  trois  jours.  Ils  estoient 
dedans  monseigneur  de  Contay  (l),  et  plusieurs 
autres  qui  la  rendirent,  et  s'en  allèrent  leurs  ba- 
gues sauves  :  deux  jours  après  la  pauvre  ville 
fut  pillée,  et  mit-on  le  feu  dedans  ,  tout  ainsi 
comme  aux  deux  autres. 

Lors  le  Roy  cuida  retirer  son  armée  ,  et  espé- 
roit  izaigner  le  duc  de  Bourgogne  à  cette  trêve , 
veut^  la  nécessité  en  quoy  il  estoit  :  mais  une 
femme,  que  je  connois  bien,  mais  je  ne  la  nom- 
meray  point,  pource  qu'elle  est  encore  vivante  , 
escrivit  une  lettre  au  Roy,  qu'il  fist  tourner  ses 
gens  devant   Arras  et  es  environs  :  le  Roy  y 
ajousta  foy  ,  car  elle  estoit  femme  d'estat.  Je  ne 
loue  point  son  œuvre  ,  pource  qu'elle  n'y  estoit 
point  tenue  ;  mais  le  Roy  y  envoya  monseigneur 
l'admirai  bastard  de  Bourbon  ,  accompagné  de 
bon  nombre  de  gens,  lesquels  bruslèrent  grande 
quantité  de  leurs  villes,  commeneans  vers  Abbe- 
ville  jusques  à  Arras.  Ceux  de  ladite  ville  d'Ar- 
ras,  qui  de  long-temps  n'avoient  eu  nulle  ad- 
versité, et  estoient  pleins  de  grand  orgueil,  con- 
traignirent les  gens  de  guerre  qui  estoient  en 
leur  ville  de  saillir  :  le  nombre  n'estoit  pas  suf- 
fisant pour  les  gens  du  Roy  ;  en  façon  qu'ils  fu- 
rent remis  de  si  près,  que  largement  en  y  eut  de 
tuez  et  de  pris  ,   et  même  tous  leurs  chefs  :  qui 
furent  messire  Jacques  de  Sainct-Paul,  frère  du 
connestable,  le  seigneur  de  Contay,  le  seigneur 
de  Carency  (2'i  et  autres,  dont  il  s'en  trouva  des 
plus  prochains  de  la  dame,  qui  avoit  esté  occa- 
sion de  cet  exploict ,  et  y  eut  ladite  dame  grande 
perte  :  mais  le  Roy,  en  faveur  d'elle  ,  répara  le 
le  tout  par  le  temps. 

Pour  lors  avoit  le  Roy  envoyé  devers  l'Em- 
pereur, Jehan  Tiercelin,  seigneur  de  la  Brosse, 
pour  travailler  qu'il  ne  s'appointa.st  avec  le  duc 
de  Bourgogne,  et  pour  faire  excuse  de  ce  qu'il 

1)  C'était  le  fils  cl  le  successeur  «le  celui  dont  il  a 
«l(*jà  M  parlé  à  propos  des  Liégeois. 
,2,  Pierre  de  Uourbou. 


n'avoit  envoyé  ses  gens  d'armes,  comme  il  avoit 
promis,  asseurajit  tousjours  le  faire,  et  de  con- 
tinuer les  exploits  et  dommages  qu'il  faisoit  au- 
dit duc,  bien  grands,  tant  au  pays  et  marches 
de  Bourgogne  que  de  Picardie.  Et  outre  luy  ou- 
vrir un  party  nouveau  :  qui  estoit  qu'ils  s'asseu- 
rassent  bien  l'un  de  l'autre  de  ne  faire  paix  ni 
trêves  l'un  sans  l'autre,  et  que  l'empereur  prist 
toutes  les  seigneuries  que  ledit  duc  tenoit  de 
l'Empire,  et  qui  par  raison  en  dévoient  estre 
tenues,  et  qu'il  les  fist  déclarer  confisquées  à 
luy  :  et  que  le  Roy  prendroit  celles  qui  estoient 
tenues  de  la  couronne  de  France,  comme  Flan- 
dres, Artois  ,  Bourgogne  ,  et  plusieurs  autres. 
Combien  que  cet  Empereur  eust  esté  toute  sa 
vie  homme  de  très-peu  de  vertu,  si  estoit-il  bien 
entendu,  et  pour  le  long-temps  qu'il  avoit  ves- 
cu  (3),  il  avoit  beaucoup  d'expérience  ;  et  puis 
ces  partis,  d'entre  nous  et  luy,  avoient  beaucoup 
duré  :  aussi  estoit  las  de  la  guerre  ,  combien 
qu'elle  ne  luy  coustast  rien  :  car  tous  ces  sei- 
gneure  d'Allemagne  y  estoient  à  leurs  despens, 
comme  il  est  de  coustume  quand  il  touche  le  faiet 
de  l'Empire. 

Ledit  empereur  respondit  aux  ambassadeurs 
du  Roy,  qu'auprès  d'une  ville  d'Allemagne  y 
avoit  un  grand  ours  qui  faisoit  beaucoup  de  mal  : 
trois  compagnons  de  ladite  ville,  qui  hantoient 
les  tavernes,  vindrent  à  un  tavernier  ,  à  qui  ils 
dévoient,  prier  qu'il  leur  accreust  encore  un  es- 
cot ,  et  qu'avant  deux  jours  le  payeroient  du 
tout,  car  ils  prendroient  cet  ours  qui  faisoit  tant 
de  mal ,  et  dont  la  peau  valoit  beaucoup  d'ar- 
gent, sans  les  présens  qui  leur  seroient  faits  et 
donnez  des  bonnes  gens.  Ledit  hoste  accomplit 
leur  demande,  et  quand  ils  eurent  disné,  ils  al- 
lèrent au  lieu  où  hantoit  cet  ours  ,  et  en  appro- 
chant de  la  caverne,  ils  le  trouvèrent  plus  près 
d'eux  qu'ils  ne  pensoient.  Ils  eurent  peur  et 
se  mirent  en  fuite.  L'un  gaigna  un  arbre,  l'au- 
tre fuit  vers  la  ville,  le  tiers  l'ours  le  prit- et  le 
foula  fort  soubs  luy,  en  luy  approchant  le  museau 
fort  près  de  l'oreille.  Le  pauvre  homme  estoit 
couché  tout  plat  contre  terre  et  faisoit  le  mort. 
Or  cette  beste  est  de  telle  nature  que  ce  qu'elle 
tient,  soit  homme  ou  beste ,  quand  elle  le  voit 
qu'il  ne  se  remue  plus,  elle  le  laisse  là  ,  cuidant 
qu'il  soit  mort.  Et  ainsi  ledit  ours  laissa  ce  pau- 
vre homme  sans  lui  avoir  fait  guères  de  mal , 
et  se  retira  en  sa  caverne  :  dès  que  le  pauvre 
homme  se  veit  délivré,  il  se  leva,  tirant  vers  la 
ville  ;  son  compagnon  qui  estoit  sur  l'arbre,  le- 

(3)  Frédéric  III.  de  la  maison  d'Autriche,  empereur 
depuis  l'année  1  V.V}. 

quel  avoit  veu  ce  mystère  ,  descend  ,  court  et 
crie  après  l'autre  qui  alloit  devant,  qu'il  atten- 
dist  :  lequel  se  retourna  et  l'attendit.  Quand  ils 
furent  joints,  celuy  qui  avoit  esté  dessus  l'arbre 
demanda  à  son  compagnon,  par  serment,  ce  que 
l'ours  luy  avoit  dit  en  conseil  ,  qui  si  long- 
temps luy  ayoit  tenu  le  museau  contre  l'oreille. 
A  quoy  son  compagnon  luy  respondit  :  il  medi- 
soit  que  jamais  je  ne  marchandasse  de  la  peau 
de  l'ours,  jusques  à  ce  que  la  beste  fust  morte. 
Et  avec  cette  fable  paya  l'empereur  nostre  Roy, 
sans  faire  autre  responce  à  son  homme ,  sinon  , 
en  conseil  secret,  comme  s'il  vouloit  dire  :  «  Ve- 
w  nez  icy,  comme  vous  avez  promis  ,  et  tuons 
»  cet  homme,  si  nous  pouvons ,  et  puis  dépar- 
)«  tons  ses  biens.  » 


CHAPITRE  IV. 

Comment  le  connestable  commença  à  r'entrer 
en  sus^ncion,  tant  du  costé  du  Roy  que  du 
costé  du  duc  de  Bourgogne. 

Vous  avez  ouy  comme  messire  Jacques  de 
Sainct-Paul  et  autres  avoient  esté  pris  devant 
Arras  :  laquelle  prise  despleust  fort  au  connes- 
table ,  car  ledit  messire  Jacques  luy  estoit  bon 
frère.  Cette  mal-aventure  ne  luy  advint  pas 
seule  ;  car  tout  en  un  temps  fut  pris  le  comte  de 
Roussi ,  son  fils,  gouverneur  de  Rourgognepour 
ledit  duc  :  et  aussi  mourut  la  femme  dudit  con- 
nestable ,  dame  de  bien ,  laquelle  estoit  sœur  de 
la  Reyne ,  qui  luy  estoit  support  en  sa  faveur  ; 
car  tousjours  s'entretenoit  la  marchandise  en- 
commencée  contre  luy,  comme  vous  avez  ouy, 
laquelle  tint  à  peu  à  l'assemblée  qui  fut  faite  à 
Rouvines  pour  cette  matière.  Oncques  puis  ne 
fut  asseuré  ledit  connestable  ,  mais  en  suspicion 
des  deux  costez ,  par  espécial  en  doute  du  Roy  : 
et  luy  sembloit  bien  que  le  Roy  se  repentoit 
d'avoir  retiré  son  scellé  à  Rouvines. 

Le  comte  de  Dammartin  et  autres  estoient 
logez  avec  les  gens -d'armes  près  de  Sainct- 
Quentin:  ledit  connestable  les  craignoit  comme 
ses  ennemis,  et  se  tenoit  dedans  ledit  Sainct- 
Quentin  où  il  avoit  mis  quelques  trois  cens 
horames-de-pied  de  ses  terres  ,  pour  ce  que  de 
tous  points  ne  se  fioit  de  ses  gens-d'armes.  Il  vi- 
voit  en  grand  travail ,  car  le  Roy  le  solicitoit 
par  plusieurs  messagers  qu'il  se  mist  aux  champs 
pour  le  servir  du  costé  de  Hainault,  et  qu'il  mist 
le  siège  devant  Avenues,  à  l'heure  que  .monsei- 
gneur l'admirai  et  cette  autre  bande  allèrent 
brusler  en  Artois,  comme  j'ay  dit  :  ce  qu'il  fit 
en  grande  crainte  ,  car  il  craignoit  fort ,  il  fut 

devant  peu  de  jours,  faisant  faire  grand  guet 
sur  sa  personne;  puis  se  retira  en  ces  places,  et 
manda  au  Roy  (et  oiiis  moy-mesme  son  homme 
par  le  commandement  du  Roy  )  qu'il  s'estoit  le- 
vé ,  parce  ce  qu'il  estoit  certainement  informé 
qu'il  y  avoit  deux  hommes  en  l'armée  qui 
avoient  pris  charge  du  Roy  de  le  tuer  ;  et  dit 
tant  d'enseignes  apparentes  ,  qu'il  ne  s'en  falloit 
guères  qu'il  ne  fust  creu ,  et  que  l'un  des  deux 
ne  fust  suspicionné  d'avoir  dit  au  connestable 
quelque  chose  qu'il  devoit  taire.  Je  n'en  veux 
nul  nommer,  ne  plus  avant  parler  de  cette 
matière. 

Ledit  connestable  envoyoit  souvent  en  l'ost 
du  duc  de  Rourgogne.  Je  croy  bien  que  la  fin 
estoit  de  le  retirer  de  cette  folie;  et  quand  ses 
gens  estoient  revenus,  il  mandoit  quelque  chose 
au  Roy,  de  quoy  il  pensoit  qu'il  seroit  bien 
aise ,  et  luy  faisoit  savoir  quelques  occasions,  et 
aussi  l'occasion  pourquoy  il  disoit  y  avoir  en- 
voyé ,  et  pensoit  entretenir  le  Roy  par  ce  moyen. 
Aucunes  fois  aussi  mandoit  audit  seigneur  que  les 
affaires  dudit  duc  de  Rourgogne  se  portoient 
fort  bien,  pour  luy  donner  quelque  crainte  ;  car  il 
avoit  tant  de  peur  qu'on  ne  luy  courust  sus,  qu'il 
requit  audit  duc  qu'il  luy  envoyast  son  frère  mes- 
sire Jacques  de  Sainct-Paul  avant  sa  prise  (car 
il  estoit  devant  Nuz),  et  aussi  le  seigneur  de 
Fiennes  et  autres  ses  parens,  et  qu'il  les  pust 
mettre  dedans  Sainct-Quentin ,  avecques  leurs 
gens  ,  sans  porter  la  croix  de  Sainct-André  ,  et 
promettoit  audit  duc  tenir  Sainct-Quentin  pour 
luy,  et  le  luy  restituer  quelque  temps  après,  et 
de  ce  faire  luy  bailleroit  son  scellé  :  ce  que  ledit 
duc  fit.  Et  quand  ledit  messire  Jacques,  le  sei- 
gneur de  Fiennes  et  autres  ses  parens  se  trou- 
vèrent par  deux  fois  à  une  lieuë  ou  deux  près 
de  la  ville  de  Sainct-Quentin  et  prests  à  y  entrer, 
il  se  trouva  que  la  doute  luy  estoit  passée  et  se 
repentoit ,  et  les  renvoyoit  ;  et  fit  cecy  par  trois 
fois,  tant  désiroit  demeurer  en  cet  estât,  na- 
geant entre  deux  ,  car  il  les  craignoit  tous  deux 
merveilleusement. 

J'ay  sceu  ces  choses  par  plusieurs,  et  par 
espécial  par  la  bouche  de  messire  Jacques  de 
Sainct-Paul ,  qui  ainsi  le  conta  au  Roy  quand 
il  fut  amené  prisonnier,  où  il  n'y  avoit  que  moy 
présent,  et  luy  valut  beaucoup  de  quoy  il  res- 
pondit franchement  des  choses  que  le  Roy  luy 
demandoit.  Ledit  seigneur  luy  demanda  com- 
bien il  avoit  de  gens  pour  y  entier.  Il  respondit 
que  la  troisiesme  fois  il  avoit  trois  mille  hommes. 
Ledit  seigneur  luy  demanda  aussi  s'il  se  fust 
trouvé  le  plus  fort  s'il  eust  tenu  pour  le  Roy  ou 
pour  le  connestable.  Ledit  messire  Jacques  de 
Sainct-Paul  respondit  que  les  deux  premiers 

voyages  il  ne  venoit  que  pour  resconfoiter  son 
frère;  mais  à  la  troisiesme  ,  veu  que  ledit  con- 
nestable  avoit  trompé  son  maistre  et  liiy  par 
deux  fois,  que  s'il  se  fust  louve  le  plus  fort  il 
eust  gardé  la  place  pour  son  maistre,  sans  faire 
violence  audit  connestable,  ne  à  rien  qui  eust 
esté  à  son  préjudice,  sinou  qu'il  n'en  fust  point 
sailly  à  son  commandement.  Depuis  et  peu  de 
temps  après  h-  lloy  délivra  de  prison  ledit  mes- 
slre  Jacques  de  Sainct-Paul,  et  luy  donna  des 
gens-d'armes  en  bel  et  grand  estât,  et  s'en  ser- 
vit jusques  à  la  mort.  Et  ses  responses  en  furent 
cause. 

Depuis  que  j'ay  commencé  à  parler  de  Nuz  je 
suis  entré  en  beaucoup  de  matières  l'une  sur 
l'autre,  aussi  survindrent-elles  en  ce  temps,  car 
ledit  siège  dura  un  an.  Deux  choses  pressoient 
extrêmement  ledit  duc  de  Bourgogne  de  se 
lever:  c'estoit  la  guerre  que  le  Roy  luy  faisoit 
en  Picardie;  il  luy  avoit  bruslé  trois  belles  pe- 
tites villes  et  un  quartier  du  plat  pais  d'Artois 
et  de  Ponthieu  ;  la  seconde  estoit  la  belle  et 
grande  armée  que  faisoit  le  roy  d'Angleterre  à 
sa requeste  et  poursuite,  à  quoy  il  avoit  travaillé 
toute  sa  vie  pour  le  faire  passer  deçà  ,  et  jamais 
n'en  estoit  pu  venir  à  bout  jusques  à  cette  heure. 
Ledit  roy  d'Angleterre  et  tous  les  seigneurs  de 
sou  royaume  se  raescontentèrent  merveilleuse- 
ment de  quoy  le  duc  de  Bourgogne  le  faisoit  si 
long,  et  outre  les  prières  qu'ils  luy  faisoient, 
usoicut  de  menaces  ,  considéré  leur  grande  des- 
pence ,  et  que  la  saison  se  passoit.  Ledit  duc 
tenoit  à  grande  gloire  cette  grande  armée  d'AI- 
lemaune,  tant  de  princes,  de  prélats,  que  de 
communauté/ ,  qui  estoit  la  plus  grande  qui  ait 
esté  depuis  de  mémoire  d'homme  pour  lors  vi- 
vant, ne  de  long-temps  paravant,  et  tous  en- 
semble ne  le  sçavoient  lever  du  lieu  où  il  estoit. 
Cette  gloire  luy  cousta  bien  cher,  car  qui  a  le 
profit  de  la  guerre ,  il  en  a  l'honneur.  Tousjours 
ce  légat  dont  j'ay  parlé  alloit  et  venoit  de  l'un 
ost  à  l'autre,  et  linalement  fut  la  paix  entre 
l'Kmpereur  et  ledit  duc  de  Bourgogue.  Et  fut 
mise  cette  place  de  Nuz  entre  les  mains  dudit 
légat  pour  en  faire  ce  que  par  le  siège  aposto- 
li([ue  en  seroit  ordonné.  En  quelle  extrémité  se 
pouvoit  tiouver  ledit  duc  de  se  voir  ainsi  pressé 
par  la  guerre  que  luy  faisoit  le  ]\oy,  et  pressé 
et  menacé  de  son  amy  le  roy  d'Angleterre;  et 
d'autre  costé  voir  la  ville  de  Nuz  en  tel  estât 
qu'en  moins  de  quinze  jours  il  la  pouvoit  avoir, 
la  cordeau  col ,  par  lamine  ;  et  si  l'eust-il  eue  en 
dix  jours,  comme  m'a  conté  un  des  capitaines 
qui  esfoieiit  dedans,  que  le  iUiy  prit  à  son  ser- 

vice.  Ainsi  pour  ces  raisons  se  leva  ledit  duc  de 
Bourgogne  l'an  1475  (l). 


CHAPITRE  V. 

Commeni  le  roy  (rAnglcteire  vint  par  deçà  à 
tout  grosse  puissance ,  pour  secourir  le  duc 
de  Bourgogne  son  allié  contre  le  Boy,  qu'il 
envoya  déjierpar  un  héraut. 

Or  faut  parler  du  roy  d'Angleterre,  lequel 
tenoit  son  armée  à  Douvres  pour  passer  ta  mer 
à  Calais ,  et  estoit  cette  armée  la  plus  grande 
(que  passa  oncques  roy  d'Angleterre)  et  toute  de 
gens  à  cheval ,  et  les  mieux  en  poinct ,  et  les 
mieux  armez  qui  vindrent  jamais  en  France ,  et 
y  estoient  tous  les  seigneurs  d'Angleterre  ,  ou 
bien  peu  s'en  faloit.  Il  y  avoit  quinze  cens 
hommes-d'armes  bien  montez ,  et  la  pluspart 
bardez  et  richement  acoustrez  à  la  guise  de  de- 
çà, qui  avoient  beaucoup  de  chevaux  de  suite; 
ils  estoient  bien  quinze  mille  archers  portans 
arcs  et  flèches ,  et  tous  à  cheval ,  et  largement 
gens-de-pied  en  leur  ost,  et  autres,  tant  pour 
tendre  leurs  tentes  et  pa\  liions  qu'ils  avoient  en 
grande  quantité,  qu'aussi  pour  servir  à  leur  ar- 
tillerie et  clorre  leur  camp.  En  toute  l'armée 
n'y  avoit  un  seul  page  ;  et  si  avoient  ordonné 
les  iVnglois  trois  mille  hommes,  pour  envoyer 
en  Bretagne.  J'ay  cecy  dit  par  cy-devant ,  mais 
il  sert  bien  encores  à  ce  propos ,  c'est  que  si 
Dieu  n'eust  voulu  troubler  le  sens  audit  duc  de 
Bourgogne,  et  préserver  ce  royaume  à  qui  il  a 
fait  plus  de  grâce  jusques  icy  qu'à  nul  autre , 
est-il  de  croire  que  ledit  duc  se  fût  allé  amuser 
obstinément  devant  cette  forte  place  de  Nuz 
ainsi  deffenduë,  veu  qu'en  toute  sa  vie  n'a- 
voit  sceu  trouver  le  royaume  d'Angleterre  dis- 
posé à  faire  armée  deçà  la  mer,  et  veu  encores 
qu'il  connoissoit  clairement  qu'ilsestoient  comme 
inutiles  aux  guerres  de  France?  car  s'il  s'en 
eust  voulu  aider,  il  eust  esté  besoin  que  toute 
une  saison  il  ne  les  eût  perdus  de  veuë,pour  leur 
aider  à  dresser  et  conduire  leur  armée  aux 
choses  nécessaires  selon  nos  guerres  de  deçà , 
car  il  n'est  rien  plus  sot  ne  plus  maladroit  quand 
ils  passent  premièrement  ;  mais  en  bien  peu  d'es- 
pace, ils  sout  très-bonnes  gens  de  guerre,  sages 
et  hardis.  Il  fit  tout  le  contraire:  car  entre  les 
autres  maux  il  leUr  fit  presque  perdre  la  saison  ; 
et  au  regard  de  luy,  il  avoit  son  armée  si  rom- 
pue, si  mal  en  poinct  et  si  pauvre  ,  qu'il  ne  l'o- 
soit  monstrer  devant  eux,  car  il  avoit  perdu 


(1)  Le  duc  de  Bourgogne  avait  mis  le  sii'-ge  devant   |  Nuys,  le  30  juillet  ri74  ;  il  y  resta  jusqu'au  27  juin  1473! 

devant  Nuz  quatre  mille  hommes  prenans  soldes, 
entre  lesquels  y  moururent  des  meilleurs  gens 
qu'il  eust.  Et  ainsi  verrez  que  Dieu  le  disposa 
de  tous  poincts  à  faire  contre  la  raison  de  ce 
que  son  affaire  requéroit ,  et  contre  ce  qu'il  sca- 
voit  et  eutendoit  mieux  que  nul  autre ,  dix  ans 
lavoit. 

Le  roy  Edouard  estant  à  Douvres,  pour  son 
passage,  ïuy  envoya  ledit  duc  de  Bourgogne  bien 
cinq  cens  basteaux  de  Hollande  et  Zélande,  qui 
sont  plats  et  bas  de  bord ,  et  bien  propices  à  por- 
ter chevaux ,  et  s'appellent  sertes ,  et  vindrent 
de  Hollande  ;  et  nonobstant  ce  grand  nombre  et 
tout  ce  que  le  roy  d'Angleterre  sceut  faire,  il 
mit  plus  de  trois  semaines  à  passer  entre  Dou- 
vres et  Calais ,  bien  qu'il  n'y  ait  que  sept  lieues. 
Or  regardez  doncques  avec  quelle  difficulté  un 
roy  d'Angleterre  peut  passer  en  France^  et 
quand  le  Roy  nostre  maistre  eût  entendu  le  fait 
de  la  mer  aussi  bien  qu'il  eutendoit  le  fait  de  la 
terre ,  jamais  le  roy  Edouard  ne  fust  passé  ,  au 
moins  en  cette  saison  ;  mais  il  ne  l'entendoit 
point ,  et  ceux  à  qui  il  donnoit  authorité  sur  le 
fait  de  sa  guerre  y  entendoient  encores  moins. 
Le  roy  d'Angleterre  mit  trois  semaines  à  passer. 
Un  seul  navire  d'Eu  prit  deux  ou  trois  de  ses 
petits  passagers. 

Avant  que  le  roy  Edouard  montast  et  partist 
de  Douvres ,  il  envoya  devers  le  Roy  un  seul 
héraut,  appelle  Jaretière,  lequel  estoit  natif 
de  Normandie.  H  apporta  au  Roy  une  lettre  de 
deffiance ,  de  par  le  roy  d'Angleterre ,  en  beau 
langage  et  eu  beau  stile ,  et  croy  que  jamais 
Anglois  n'y  avoit  mis  la  main.  H  requéroit  au 
Roy  qu'il  lu}'  rendist  le  royaume  de  France 
qui  luy  appartenoit ,  afin  qu'il  peust  remettre 
l'Eglise,  les  nobles  et  le  peuple  en  leur  li- 
berté ancienne ,  et  oster  des  grandes  charges  et 
travaux  en  quoy  ils  estoient  tenus  par  le  Roy  ; 
et  en  cas  de  refus,  il  protestoit  des  maux  qui  en 
ensuivroient ,  en  la  forme  et  manière  qu'il  est 
accoustumé  de  faire  en  tel  cas.  Le  Roy  leut  la 
lettre  seul ,  et  puis  se  retira  en  une  garde-robbe 
tout  fin  seul ,  et  fit  appeler  ce  hérault ,  et  luy 
dit  qu'il  sçavoit  bien  que  le  Roy  d'Angleterre 
ne  venoit  point  à  sa  requeste,  mais  y  estoit  con- 
trainct,  tant  par  le  duc  de  Bourgogne  que  par 
les  communes  d'Angleterre,  et  qu'il  pouvoit 
bien  voir  quejà  la  saison  estoit  presque  passée, 
et  que  le  duc  de  Bourgogne  s'en  revenoit  de  Nuz 
comme  homme  déconfit  et  pauvre  en  toutes 
choses  ;  et  qu'au  regard  du  connestable ,  il  sça- 
voit bien  qu'il  avoit  quelques  intelligences  avec 
le  roy  d'Angleterre  pour  ce  qu'il  avoit  espousé 

(1)  Fran(,ois  de  Ilangest,  seigneur  de  Genlis. 


sa  nièce,  mais  qu'il  le  tromperoit,  et  luy  conta 
les  biens  qu'il  avoit  de  luy,  disant  :  Il  ne  veut 
sinon  vivre  en  ses  dissimulations ,  et  en  entre- 
ienir  chacun,  et  faire  son  ^irofit;  et  dit  audit 
héraut  plusieurs  autres  belles  raisons  pour  ad- 
monester ledit  roy  d'Angleterre  de  prendre  ap- 
pointement  avec  luy.  Et  donna  audit  héraut 
trois  cens  escus  de  sa  main  comptant,  et  luy  en 
promit  mille  si  l'appointement  se  faisoit,  et  eu 
public  luy  fit  donner  une  belle  pièce  de  veloux 
cramoisy,  contenant  trente  aunes. 

Ledit  héraut  respondit  qu'il  travailleroit  à  cet 
appointement  ,  et  qu'il  croyoit  que  son  maistre 
y  entendroit  volontiers  ;  mais  qu'il  n'en  faloit 
point  parler  jusques  à  ce  que  le  roy  d'Angleterre 
fust  deçà  la  mer  :  mais  quand  il  y  seroit,  qu'on 
envoyast  un  héraut  pour  demander  sauf-con- 
duit, pour  envoyer  des  ambassadeurs  devers luy, 
et  qu'on  s'adressast  à  monseigneur  de  Havart , 
ou  à  monseigneur  de  Stanley,  et  aussi  à  luy  pour 
aider  à  conduire  ce  héraut.  Il  y  avoit  beaucoup 
de  gens  en  la  salle,  cependant  que  le  Roy  parloit 
audit  héraut,  qui  attendoient,  et  avoient  grande 
envie  d'ouïr  ce  que  le  Roy  diroit,  et  quel  visage 
il  feroit  quand  il  sortiroit  de  leans.  Quand  il  eut 
achevé,  il  m'appella,et  me  dist  que  j'entretinsse 
tousjours  ledit  héraut  jusques  à  ce  que  on  luy 
eust  baillé  compagnie  pour  le  conduire,  afin  que 
nul  ne  parlast  à  luy,  et  que  je  luy  fisse  délivrer 
une  pièce  de  veloux  cramoisy,  contenant  trente 
aunes.  Ainsi  le  fis  ,  et  le  Roy  se  mit  à  parler  à 
plusieurs,  et  conter  de  ses  lettres  de  deffiance  : 
et  en  appel  la  sept  ou  huict  h  part,  et  les  fit  lire  , 
et  monstra  bon  visage  ,  et  bien  asseuré ,  sans 
monstrer  nulle  crainte;  car  il  estoit  bien  joyeujf 
de  ce  qu'il  avoit  trouvé  audit  héraut. 


CHAPITRE  VI. 

De  la  peine  en  laquelle  estoit  le  connestable^ 
et  comment  il  eiivoya  lettres  de  créance  au 
roy  cV Angleterre  et  au  duc  de  Bourgogne^ 
(pli  après  furent  en  partie  cause  de  sa  mort. 

Sur  ce  passage  faut  encore  dire  un  mot  de 
monseigneur  le  connestable,  lequel  estoit  en 
grande  pensée  du  tour  qu'il  avoit  fait  au  duc  de 
Bourgogne, touchant  Saint-Quentin,  etsetenoit 
desjà  comme  deffié  du  Roy  ;  car  ses  principaux 
serviteurs  l'avoient  laissé,  comme  monseigneur 
de  Genlys  (1),  et  monseigneur  de  Moiiy  (2),  les- 
quels le  Roy  avoit  desjà  recueillis  ,  combien  que 
monseigneur  de  Moiiy  alloit  et  venoit  encores 


(2)  Colard,  seigneur  de  Mouy. 

(levers  luy  ,  et  le  Roy  pressoit  fort  que  ledit  con- 
nestable  viiist  devers  luy  et  luy  oflVoit  certaine 
recompense  qu'il  demandoit  pour  le  comté  de 
Guyse,  comme  autrefois  luy  avoit  promis.  Ledit 
connestablc  estoit  bien  content  de  venir  pourveu 
que  le  Uoy  fist  serment,  sur  la  croix  Sainct-Lou 
d'Angers  (1),  de  ne  faire  nul  mal  à  sa  personne, 
ne  consentir  qu'autre  le  list  :  et  alléguoit  qu'aussi 
bien  luy  pourroit-il  faire  ledit  seigneur  ce  ser- 
ment, comme  il  avoit  fait  autrefois  au  seigneur 
de  Lescut  :  et  à  cela  luy  respondit  le  Roy  ,  que 
jamais  ne  feroit  ce  serment  a  homme  ;  mais  que 
tout  autre  serment  que  ledit  connestable  luy 
voudroit  demander,  qu'il  estoit  content  de  le 
faire.  \'ous  pouvez  bien  entendre  qu'en  grand 
travail  d'esprit  estoit  le  Roy,  et  aussi  ledit  con- 
nestable :  car  il  ne  passoit  unseul  jour  pour  une 
espace  de  temps,  qu'il  n'allast  gens  de  l'un  à 
lautre,  sur  le  fait  de  ce  serment.  Et  qui  bien  y 
penseroit,  c'est  misérable  vie  que  la  nostre ,  de 
tant  prendre  de  peine  et  de  travail  pour  s'abré- 
ger la  vie,  en  disant  et  escrivant  tant  de  cho- 
ses presque  opposites  à  leurs  pensées.  Et  si  ces 
deux,  dont  je  parle,  estoient  en  grand  travail, 
le  roy  d'Angleterre  et  le  duc  de  Bourgogne  n'en 
avoient  pas  moins  de  leur  part. 

Ce  fut  environ  tout  en  un  temps ,  ou  peu  de 
jours  s'en  falut,  que  fut  le  passage  du  roy  d'An- 
gleterre à  Calais,  et  le  département  du  duc  de 
Bourgogne  de  devant  Nuz  :  lequel  à  grandes 
journées  s'en  retira  droit  à  Calais,  devers  le  roy 
d'Angleterre,  à  bien  petite  compagnie,  et  en- 
voya cette  armée  ainsi  dépecée  (  comme  avez 
ouy)  pour  piller  le  pays  de  Barrois  et  de  Lor- 
raine, et  pour  les  faire  vivre  et  se  rafraîchir  :  et 
le  fit  à  cause  de  ce  que  ledit  duc  de  Lorraine 
luy  commença  la  guerre,  et  l'avoit  deffié  luy  es- 
tant devant  Nuz  (2),  qui  estoit  bien  une  grande 
faute  à  luy,  avec  les  autres  que  jà  avoit  faites  en- 
vers les  Anglois  ,  lesquels  s'attendoient  de  le 
trouver  à  leur  descente,  avec,  pour  le  moins, 
deux  mille  cinq  cens  hommes-d'armes  bien  en 
poiuct,  et  autre  grand  nombre  de  gens-de-che- 
val et  de  pied  (car  ainsi  leur  avoit  promis  le 
duc  de  Bourgogne,  pour  les  faire  venir),  et  qu'il 
auroit  commencé  la  guerre  en  France,  trois  mois 
a\ant  leur  desconte,  afin  qu'ils  trouvassent  le 
Roy  plus  las  et  plus  foulé  :  mais  Dieu  pourveut 
a  tout,  comme  avez  ouy.  Le  roy  d'Angleterre 
partit  de  Calais,  et  ledit  duc  en  sa  compagnie  , 

(1)  La  croix  de  Saint-Lô  ou  Saint-Loup  d'Angers,  c6- 
IcLie  sous  le  régne  de  Louis  XI  :  c'était  un  morceau  de 
la  vraie  croix,  qui  élail  iléjwsé  dans  l'église  collégiale  de 
Saint-Lù  au  faulxmrg  d'Angers,  (leliii  qui  violait  un 
serment  prêté  sur  cette  croix  ,  devait  mourir  dans 
l'année. 


et  passèrent  par  Boulogne,  et  tirèrent  à  Péronne, 
ou  ledit  duc  recueillit  les  Anglois  assez  mal  : 
car  il  faisoit  garder  les  portes ,  et  n'y  entroit 
gens  qu'en  petit  nombre,  et  logèrent  aux  champs, 
et  le  pouvoient  bien  faire  ;  car  ils  estoient  bien 
pourveus  de  ce  qu'il  leur  faloit  pour  ce  mes- 
tler. 

Après  qu'ils  furent  venus  à  Péronne,  ledit 
connestable  envoya  devers  ledit  duc  de  Bour- 
gogne un  de  ses  gens  appelle  Louis  de  Créville , 
pour  s'excuser  envers  le  duc  de  Bourgogne 
de  quoy  il  ne  luy  avoit  baillé  Sainct-Quen- 
tin;  disant  que  s'ainsi  l'eût  fait,  il  ne  luy  eust  pii 
plus  servir  en  riens  dedans  le  royaume  de 
France  :  car  de  tous  points  il  eust  perdu  son 
crédit  et  la  communication  des  gens  ;  mais  qu'à 
cette  heure ,  veu  qu'il  voyoit  le  Roy  d'Angle- 
terre si  près,  il  feroit  tout  ce  que  ledit  duc  de 
Bourgogne  voudroit.  Et  pour  en  estre  plus  cer- 
tain, bailla  audit  duc  une  lettre  de  créance,  ad- 
dressant  au  roy  d'Angleterre ,  et  mettoit  ledit 
connestable  la  créance  sur  ledit  duc  de  Bourgo- 
gne. Outre  et  davantage,  envoyoit  un  scellé  au- 
dit duc,  par  lequel  il  luy  promettoit  de  le  servir 
et  tous  ses  amis  et  alliez,  tant  le  roy  d'Angle- 
terre qu'autres,  envers  et  contre  tous  ceux  qui 
pourroient  vivre  et  mourir,  sans  nul  en  excep- 
ter. Ledit  duc  de  Bourgogne  bailla  au  roy  d'An- 
gleterre sa  lettre  ,  et  dit  sa  créance,  et  la  fit  un 
peu  plus  grasse  qu'elle  n'estoit  :  car  il  asseuroit 
le  roy  d'Angleterre  que  ledit  connestable  le  met- 
troit  dedans  Saint-Quentin  et  dedans  toutes  ses 
autres  places. 

Le  roy  Edouard  le  creut  assez  tost  :  car  il 
avoit  espousé  la  nièce  dudit  connestable,  et  si 
luy  sembloit  en  si  grande  crainte  du  roy  de 
France,  qu'il  n'oseroit  faillir  à  ce  qu'il  promet- 
toit  audit  duc  de  Bourgogne  et  à  luy.  Sembla- 
blement  le  croyoit  ledit  duc  de  Bourgogne.  Mais 
les  pensées  dudit  connestable  ,  ni  la  peur  qu'il 
avoit  du  Roy ,  ne  le  conduisoient  pas  encores 
jusqueslà  ,  mais  luy  sembloit  encores  qu'il  use- 
roit  de  dissimulation,  commeil  avoit  accoustumé, 
pour  les  contenter  ,  et  qu'il  leur  mettroit  si  évi- 
dentes raisons  en  avant,  qu'ils  auroient  encore 
patience,  sans  le  contraindre  à  se  déclarer.  Le 
roy  Edoiiard  ny  ses  gens  n'avoient  fort  pratiqué 
les  faits  de  ce  royaume,  et  alloient  plus  grosse- 
raent  en  besogne;  par  quoy  ne  peurent  si  tost 
entendre  les  dissimulations  ,  dont  on  use  deçà 

(2)  Pendant  le  siège  de  Nuys,  René,  duc  de  Lorraine, 
s'était  emparé  de  la  ville  de  Nanci ,  et  avait  envoyé ,  le 
9  mai .  un  acte  de  défi  au  duc  de  Bourgogne.  Charles  fit 
au  duc  de  Lorraine  une  réponse  très-vive  ,  en  date  du 
:{ juillet  de  la  même  année  1475  ;  il  y  attaque  même  in- 
directement le  roi  Louis  XL 

et  ailleurs  ,  car  naturellement  les  Anglois  ,  qui 
ne  sont  jamais  partis  d'Angleterre,  sont  fort  co- 
lériques, comme  aussi  sont  toutes  les  nations  de 
pays  froids.  La  nostre  (comme  vous  voyez)  est 
située  entre  les  uns  et  les  autres  ,  et  est  envi- 
ronnée de  l'Italie  et  de  l'Espagne  et  Catalogne, 
du  costé  de  Levant  ;  et  Angleterre  et  ces  parties 
de  Flandres  et  de  Hollande,  vers  le  ponant  :  et 
eucores  nous  vient  joindre  Allemagne  par  tout 
vers  la  Champagne.  Ainsi  nous  tenons  de  la  ré- 
gion chaude  et  aussi  de  la  froide,  parquoy  nous 
avons  gens  de  deux  complexions.  Mais  mon  ad- 
vis  est,  qu'en  tout  le  monde  n'y  a  région  mieux 
située  que  celle  de  France. 

Le  roy  d'Angleterre,  qui  avoit  eu  grande  joye 
de  ces  nouvelles  de  monsieur  le  connestable 
(combien  que  desjà  par  avant  en  pouvoit  bien 
avoir  eu  quelque  sentiment,  mais  non  pas  si  am- 
ple), partit  de  Péronne,  et  le  duc  de  Bourgogne 
en  sa  compagnie,  qui  n'avoit  nulles  gens  :  car  tous 
estoient  tirez  en  Barrois  et  Lorraine,  comme  je 
vous  ay  dit,  et  s'approchèrent  de  Sainct-Quentin  : 
et  allèrent  courir  un  grand  tas  d'Anglois  devant, 
lesquels,  comme  j'ouys  dire  peu  de  jours  après, 
s'attendoient  qu'on  sonnast  les  cloches  à  leur 
venue,  et  qu'on  portast  la  croix  et  l'eau  béniste 
au  devant.  Comme  ils  s'approchèrent  près  de  la 
ville,  l'artillerie  commença  à  tirer,  et  saillit  des 
escarmouches  à  pied  et  à  cheval,  et  y  eut  deux 
ou  trois  Anglois  tuez  et  quelques-uns  pris  :  ils 
eurent  un  très-mauvais  jour  de  pluye,  et  en  cet 
estât  s'en  retournèrent  en  leur  ost,  fort  mal  con- 
tens,  murmurans  contre  ce  connestable  ,  et  l'ap- 
pelloient  traistre.  Le  lendemain  au  matin  le  duc 
de  Bourgogne  voulut  prendre  congé  du  roy  d'An- 
gleterre, qui  estoit  chose  bien  estrange,  veu  qu'il 
les  avoit  ainsi  fait  passer,  et  vouloit  tirer  vers 
son  armée  en  Barrois  ,  disant  qu'il  feroit  beau- 
coup de  choses  en  leur  faveur.  Les  Anglois  qui 
sontsuspicionneux,  et  qui  estoient  tout  neufs  par 
deçà  et  esbahis,  ne  se  pouvoient  contenter  de  son 
allée,  ni  croire  qu'il  eust  nulles  gens  aux  champs, 
et  si  ne  sçavoit  le  duc  de  Bourgogne  modérer  le 
fait  dudit  connestable  ,  nonobstant  qu'il  eût  dit 
que  tout  ce  qu'il  en  avoit  fait  estoit  pour  toutes 
bonnes  fins,  et  si  les  esbahissoit  Ihyver  qui  s'ap- 
prochoit  ;  et  sembloit  bien  à  les  ouyr  parler, 
que  le  cœur  leur  tirast  plus  à  la  paix  qu'à  la 
guerre. 


CHAPITRE  VIL 

Comment  le  Roijfit  vestir  un  shiqde  serviteur 
cVune  cotte  d'armes^  avec  un  esmail,  et  l'en- 


voya parler  au  Roy  cV Angleterre  en  son  ost, 
où  il  eut  très-bonne  responsc. 

Sur  ces  propres  paroles,  et  comme  ledit  duc 
vouloit  partir,  fut  pris  des  Anglois  un  valet  d'un 
gentil-homme  de  la  maison  du  Roy  ,  appelé 
Jacques  de  Grasse,  lequel  estoit  des  vingt  escus, 
et  fut  incontinent  ledit  valet  amené  devant  le 
roy  d'Angleterre  et  le  duc  de  Bourgogne ,  qui 
estoient  ensemble,  et  puis  fut  mis  en  une  tente. 
Après  qu'ils  l'eurent  interrogé,  ledit  duc  de 
Bourgogne  prit  congé  du  roy  d'Angleterre  et 
s'en  tira  en  Brabant,  pour  aller  à  Maizières,  où 
il  avoit  partie  de  ses  gens.  Le  roy  d'Angle- 
terre commanda  qu'on  donnast  congé  à  ce  valet, 
veu  que  c'estoit  leur  premier  prisonnier,  et  au 
départir  monseigneur  de  Havart  et  monsei- 
gneur de  Stanley  luy  donnèrent  un  noble,  et 
luy  dirent:  Recommandez-nous  à  la  bonne 
grâce  du  Roy  vostre  maistre,  si  vous  pouvez- 
parler  à  luy.  Ledit  valet  vint  en  grande  dili- 
gence devers  le  Roy,  qui  estoit  à  Compiègne,  et 
vint  pour  dire  ces  paroles.  Le  Roy  entra  en 
grande  suspicion  de  luy,  doutant  que  ce  ne  fust 
une  espie,  à  cause  que  Gilbert  de  Grasse,  frère 
du  maistre  dudit  valet,  estoit  pour  lors  en  Bre- 
tagne, fort  bien  traité  du  duc.  Ledit  valet  fut 
enfermé  et  estroitement  gardé  cette  nuit  :  tou- 
tesfois  beaucoup  de  gens  parlèrent  à  luy  par 
commandement  du  Roy,  et  sembloit  à  leur  rap- 
port qu'il  parlast  bien  asseurément,  et  que  le 
Roy  le  devoit  ouyr. 

Le  lendemain  bien  matin  le  Roy  parla  à  luy; 
après  qu'il  l'eut  ouy,  il  le  fit  desferrer  :  mais  en- 
core demeura  gardé,  et  alla  le  Roy  pour  se 
mettre  à  table,  ayant  plusieurs  imaginations  , 
pour  sçavoir  s'il  envoyeroit  vers  les  Anglois  ou 
non ,  et  avant  que  se  seoir  à  table,  m'en  dit 
quelques  paroles:  car,  comme  vous  sçavez, 
monseigneur  de  Vienne,  nostre  Roy  parloit  fort 
privément,  et  souvent  à  ceux  qui  estoient  plus 
prochains  de  luy,  comme  j'estois  lors,  et  d'au- 
tres depuis:  et  aimoit  à  parler  en  l'oreille.  Il  luy 
vint  en  mémoire  les  paroles  que  le  héraut  d'An- 
gleterre luy  avoit  dites;  qui  fut  qu'il  ne  faillist 
point  à  envoyer  quérir  un  sauf-conduit  pour  en- 
voyer devers  le  roy  d'Angleterre,  dès  ce  qu'il  se- 
roit  passé  la  mer,  et  qu'on  s'addressast  aux  dessus- 
dits seigneurs  de  Havart  et  de  Stanley.  Dès  qu'il 
fut  assis  à  table,  et  un  peu  imaginé,  comme 
vous  sçavez  qu'il  faisoit,  qui  estoit  bien  étrange 
à  ceux  qui  ne  le  connoissoient  :  car  sans  le  con- 
noistre  l'eussent  jugé  mal  sage,  mais  ses  œuvres 
tesmoignent  bien  le  contraire  ;  il  me  dit  en  l'o- 
reille que  j'allasse  manger  en  ma  chambre,  et 
que  j'envoyasse  quérir  un  valet,  qui  estoit  à 

monseiiineur  des  Halles  (l),  fils  de  Mérichou  de 
l.a  Uoelu'lle,  et  que  je  parlasse  à  luy,  sçavoir  s'il 
oseroit  eutrepreiulre  d'aller  en  l'ost  du  royd'Au- 
gleterre  eu  habit  de  héraut:  je  fis  incontinent 
ce  qu'il  m'avoit  commandé,  et  fus  très-esbahy 
(fuand  je  vis  ledit  serviteur:  car  il  nemesembloit 
ni  (le  taille,  ni  de  façon,  propice  à  une  telle  œu- 
vre :  toutesfois  il  avoit  bon  sens  (comme  j'ay 
connu  depuis)  et  la  parole  douce  et  amiable  ; 
jamais  le  Roy  n'avoit  parlé  à  luy  qu'une  seule 
fois.  Ledit  serviteur  fut  très-esbahy  ,  quand  il 
moiiyt  parler,  etse  jetta  à  deux  genoux  devant 
nioy,  comme  cekiy  qui  cuidoit  desjà  estre  mort. 
Je  l'assurois  le  mieux  que  je  pouvois,  et  luy 
promis  une  élection  en  l'isle  de  Rhé  et  de  l'ar- 
gent,  et  pour  plus  l'asseurer,  luy  dis  que  cecy 
venoit  des  Anglois  :  et  puis  le  fis  manger  avec 
moy,  où  n'estions  que  nous  deux  et  un  servi- 
teur ;  et  petit  à  petit  le  mettois  en  ce  qu'il  avoit 
a  faire. 

Je  n'y  eus  pas  long-temps  esté  que  le  Roy 
m'envoya  quérir:  je  luy  contay  de  nostre hom- 
me, et  luy  en  nommay  d'autres  plus  propices  à 
mon  entendement,  mais  il  n'en  voulut  point 
d'autre,  et  vint  luy-mesme  parler  à  luy,  et 
l'asseura  plus  en  une  parole  que  je  n'avois  fait 
en  cent  :  avec  ledit  seigneur  n'entra  en  ladite 
chambre  que  monseigneur  de  Villiers,  lors  grand 
escuyer,  et  maintenant  baillif  de  Caen  :  et  quand 
il  sembla  au  Roy  que  nostre  homme  fut  en  bon 
propos ,  il  envoya,  par  ledit  grand-escuyer, 
quérir  une  banière  de  trompette,  pour  luy  faire 
une  cotte  d'armes;  car  ledit  seigneur  n'estoit 
point  convoiteux,  ny  accompagné  de  héraut,  ne 
de  trompette,  comme  ont  plusieurs  princes  :  et 
aiîisi  ledit  grand-escuyer  et  un  de  mes  gens  firent 
cette  cotte-d'armes  le  mieux  qu'ils  peurent  ;  et 
alla  ledit  grand-escuyer  quérir  un  esmail  d'un 
petit  héraut,  qui  estoità  monseigneur  l'admirai, 
appelé  Plein-Chemin  :  lequel  esmail  fut  attaché 
a  notre  homme,  et  luy  apporta  l'on  secrettement 
ses  houseaux  et  son  habillement,  et  lui  fut  amené 
son  cheval  et  misdessus,  sans  que  personne  n'en 
sceust  rien,  et  luy  mit-on  une  bellebougette  (2)  à 
l'arson  de  la  selle  pour  mettre  sa  cotte-d'armes; 
et  bien  instruit  de  ce  qu'il  avoit  à  dire  ,  s'en  alla 
tout  droit  a  l'ost  des  Anulois. 

Après  que  notre  homme  fut  arrivé  à  l'ost  des 
Anglois  avec  sa  cotte-d'armes  sur  le  dos,  tantost 
fut  arresté  et  mené  devant  la  tente  du  roy 
d'Angleterre.  Il  luy  fut  demandé  qu'il  y  venoit 

(i)  Mérichon.  sirc  d'Uifc^,  de  la  Gurl.  du  Krcuii-Bcriiti 
pt  dos  Halles  de  Poitiers;  il  fut  rlmndx'llnii  du  roi 
Louis  XI ,  maire  et  f:ouverneur  de  f,a  Iluclielie.  Le  valet 
de  Mc'richou  se  noinmoit  Mc^rindot. 

^2)  l'elile  valise. 


faire.  Il  dit  qu'il  venoit  de  par  le  Roy,  pour  par- 
ler au  Roy  d'Angleterre,  et  qu'il  avoit  charge 
de  s'addresser  à  messeigneurs  de  Havart  et  de 
Stanley.  On  le  mena  eu  une  tente  pour  disner, 
et  luy  fit-on  très-bonne  chère.  Au  lever  de  l,'i 
table  du  roy  d'Angleterre,  qui  disnoit  à  l'heure 
que  le  héraut  arriva,  on  mei\a  ledit  héraut  de- 
vers luy,  et  l'ouït.  Sa  créance  estoit  fondée  sur 
le  désir  que  le  Roy  avoit  dès  long-temps  d'avoir 
bonne  amitié  avec  luy,  et  que  les  deux  royau- 
mes peussent  vivre  en  paix  :  et  que  jamais  de- 
puis qu'il  avoit  esté  roy  de  France,  il  n'avoit 
fait  guerre  ny  entreprise  contre  le  Roy,  ny  lu 
royaume  d'Angleterre, s'excusant  de  ce  qu'autre- 
fois avoit  recueil ly  monseigneur  de  Warvic,  et 
disoit  que  ce  n'avoit  esté  seulement  que  contre 
le  duc  de  Rourgogne,  et  non  point  contre  luy. 
Aussi  lui  faisoit  remonstrer  le  Roy  que  ledit 
duc  de  Bourgogne  nel'avoit  point  appelé,  sinon 
pour  en  cuyder  faire  un  meilleur  appointement 
avec  le  Roi,  sur  l'occasion  de  sa  venue,  et  si  au^ 
très  y  en  avoit  qui  y  tinssent  la  main  ,  que  ce 
n'estoit  sinon  pour  en  amender  leurs  affaires,  et 
tascher  à  leurs  fins  particulières  :  et  du  fait  du  roy 
d'Angleterre  ne  leur  chaloit  au  demeurant,  com- 
ment il  en  allast,  mais  qu'ils  en  fissent  leurs  be- 
sognes bonnes.  Aussi  luy  faisoit  remonstrer  le 
temps,  et  que  jà  s'approchoit  l'hiver  ,  et  qu'il 
scavoit  bien  qu'il  avoit  fait  grand  despence,  tt 
qu'il  y  avoit  plusieurs  gens  en  Angleterre  qui 
désiroient  la  guerre  par  deçà,  tant  nobles  que 
marchands  ;  et  quand  ce  viendroit  que  le  roy 
d'Angleterre  se  voudroit  mettre  eu  sou  devoir 
d'entendre  au  traité,  que  le  Roy  s'y  mettroit 
tant  de  son  costé,  que  luy  et  son  royaume  de- 
vroient  estre  contens  ;  et  afin  que  mieux  fût  in- 
formé de  toutes  ces  choses,  s'il  vouloit  donner 
un  sauf-conduit  pour  le  nombre  de  cent  chevaux, 
que  le  Roy  envoyeroit  devers  luy  ambassadeurs, 
bien  informez  de  son  vouloir,  ou  si  le  roy  d'An- 
gleterre aimoit  mieux  que  ce  fust  en  quelque 
village,  à  mi-chemin  des  deux  armées,  et  que 
là  se  trouvassent  gens  des  deux  costez,  que  le 
Roy  en  seroit  très-content,  et  envoyeroit  sauf- 
conduit  de  son  costé. 

Le  roy  d'Angleterre,  et  une  partie  de  ses 
princes,  trouvèrent  ces  ouvertures  très-bonnes, 
et  fut  baillé  un  sauf-conduit  à  nostre  hoiume , 
tel  qu'il  ledemandoit,  et  luy  fust  donné  quatre 
nobles,  et  vint  avec  luy  un  héraut,  pour  venir 
(piérir  un  sauf-conduit  du  Roy,  pareil  à  celuy 
qu'ils  avoient  donné:  et  le  lendemain,  en  u)i 
village  auprès  d'Amiens,  se  trouvèrent  les  am- 
bassadeurs ensemble. De  la  part  du  Roy  y  estoient 
le  bastard  de  Rourbon  admirai ,  monseigneur 
de  Sainct-Pierre,   l'évesque  d'Evreux,   appelé 

Herberge.  Le  roy  d'Angleterre  y  envoya  mon- 
seigneur de  Havart,  un  nommé  Chalanguier,  et 
un  docteur  appelé  Morton  ,  qui  aujourd'huy 
est  chancelier  d'Angleterre  et  archevesque  de 
Cantorbéry. 

Je  crois  qu'à  plusieurs  pourroit  sembler  que 
le  Roy  s'humilioit  trop;  mais  les  sages  pour- 
roient  bien  juger  par  mes  paroles  précéden- 
tes ,  que  ce  royaume  estoit  en  grand  danger ,  si 
Dieu  n'y  cust  mis  la  main  :  lequel  disposa  le 
sens  de  nostre  Roy  à  eslire  si  sage  parti,  et 
troubla  bien  celuy  du  duc  de  Bourgogne ,  qui 
fit  tant  d'erreurs  (comme  avez  veu  )  en  cette  ma- 
tière ,  qui  tant  de  fois  avoit  désiré  ce  qu'il  per- 
dit par  sa  faute.  Nous  avions  lors  beaucoup  de 
choses  secrettes  parmi  nous,  dont  fussent  venus 
de  grands  maux  en  ce  royaume,  et  prompte- 
ment,  si  cet  appointement  ne  se  fust  trouvé,  et 
bientost,  tant  du  costé  de  Bretagne  que  d'ailleurs. 
Et  crois  véritablement  aux  choses  que  j'ai  vues 
en  mon  temps,  que  Dieu  a  ce  royaume  en  espé- 
ciale  recommandation. 


CHAPITRE  VIII. 

Comment  trêve  de  sept  ans  fut  traitée  entre  le 
roy  de  France  et  le  roy  dWnijleterre ,  non- 
obstant les  empeschemens  du  connestable 
et  du  duc  de  Bourgogne . 

Comme  vous  avez  ouy,  nos  ambassadeurs  se 
trouvèrent  ensemble  dès  le  lendemain  de  la  ve- 
nue de  notre  héraut ,  car  nous  estions  près  les 
uns  des  autres,  comme  de  quatre  lieues,  ou 
moins.  Nostre  héraut  eut  bonne  chère ,  et  son 
office  en  Fisle  de  Rhé  (dont  il  estoit  natif)  et 
de  l'argent.  Plusieurs  ouvertures  furent  faites 
entre  nos  ambassadeurs  :  les  Anglois  deman- 
dèrent,  comme  ils  ont  accoustumé,  la  Cou- 
ronne ,  ou  pour  le  moins  Normandie  et  Guyenne. 
Bien  assailli ,  bien  deffendu.  Dès  cette  première 
journée  furent  les  choses  bien  approchées  :  car 
les  deux  parties  en  avoient  grande  envie.  Les 
nostres  revindrent ,  et  les  autres  s'en  letour- 
nèrent  en  leurost.  Le  Roy  ouyt  leurs  demandes 
et  dernières  conclusions  :  c'estoit  septante  et 
deux  mille  escus  tous  contens ,  avant  que  pur- 
tir  ;  le  mariage  du  Roy  (qui  est  aujourd'huy) 
avec  la  fille  aisnée  du  roy  d'Angleterre  (  laquelle 
est  aujourd'huy  reyne  d'Angleterre)  et  la  duché 
de  Guyenne,  pour  la  nourrir,  ou  cinquante 
mille  escus  tous  les  ans ,  rendus  dedans  le  chas- 
teau  de  Londres ,  jusques  au  bout  de  neuf  ans  : 
et  au  bout  de  ce  terme,  devoit  le  Roy  (qui  est 

aujourd'huy  )  et  sa  femme ,  jouyr  pacifiquement 
du  revenu  de  Guyenne  :  et  aussi  nostre  Roy  de- 
voit demeurer  quitte  de  ce  payement  envers 
le  roy  d'Angleterre.  Plusieurs  autres  petits  ar- 
ticles y  avoit  touchant  le  fait  des  marchands , 
dont  je  ne  fais  ])oint  de  mention  ;  et  devoit  du- 
rer cette  paix  sept  ans  entre  les  deux  royaumes , 
et  y  estoient  compris  tous  les  alliez  d'un  costé 
et  d'autre ,  et  nommément  de  la  part  du  roy 
d'Angleterre,  les  ducs  de  Bourgogne  et  de  Bre- 
tagne ,  si  compris  y  vouloient  estre.  Offroit  ledit 
roy  d'Angleterre  (  qui  estoit  chose  bien  es^ 
trange  )  de  nommer  aucuns  personnages  qu'il 
disoit  estre  traîtres  au  Roy  et  à  sa  couronne,  et 
de  le  monstrer  par  escrit. 

Le  Roy  eut  merveilleusement  grande  joye  de 
ce  que  ses  gens  luy  rapportèrent.  Il  tint  conseil 
sur  cette  matière ,  et  j'estois  présent.  Aucuns 
furent  d'advis  que  ce  n'estoit  qu'une  tromperie 
et  dissimulation  de  la  part  des  Anglois.  Au  Roy 
sembloit  le  contraire ,  et  allégua  la  disposition 
du  temps  et  la  saison ,  et  qu'ils  n'avoient  une 
seule  place  qui  fût  à  eux ,  et  aussi  les  mauvais 
tours  que  leur  avoit  faits  le  duc  de  Bourgogne  , 
lequel  estoit  desjà  départy  d'avec  eux  ,  et  se 
tenoit  comme  seur  que  le  connestable  ne  bail - 
leroit  nulles  places  :  car  à  chacune  heure  le  Roy 
envoyoit  devers  luy  pour  l'entretenir  et  pour 
l'adoucir  ,  et  pour  le  garder  de  mal  faire.  Aussi 
le  Roy  avoit  bonne  connoissance  de  la  personne 
du  roy  d'Angleterre  ,  lequel  aimoit  fort  ses  aises 
et  ses  plaisirs.  A  quoy  me  sembloit  qu'il  parloit 
plus  sagement  que  personne  de  la  compagnie , 
et  qu'il  entendoit  mieux  ces  matières,  de  quoy 
on  parloit ,  et  conclud  qu'à  très-grande  diligence 
on  cherchast  cet  argent;  et  fust  advisée  la  ma- 
nière de  le  trouver  :  et  qu'il  faloit  que  chacun 
prestat  quelque  chose  pour  aider  soudainement 
à  le  fournir  :  et  oultre  dit  le  Roy  qu'il  n'estoit 
chose  au  monde  qu'il  ne  fist  pour  jetter  le  roy 
d'Angleterre  hors  de  ce  royaume,  excepté  qu'il 
ne  consentiroit  jamais  pour  rien  qu'ils  eussent 
terre  :  mais  avant  qu'il  le  souffrist,  mettroit 
toutes  choses  en  péril  et  hazard. 

Monseigneur  le  connestable  commença  à  soy 
appercevoir  de  ces  marchez  ,  et  avoir  peur  d'a- 
voir offencé  de  tous  costez  :  craignant  tousjouis 
cette  marchandise ,  qui  avoit  cuidé  estre  contre 
luy  à  Rouvines ,  et  pour  cette  cause  il  envoyoit 
souvent  devers  le  Roy  ;  et  sur  l'heure  dont  je 
parle,  vint  devers  ledit  seigneur  un  gentil- 
homme, appelle  Louis  de  Créville,  serviteur 
du  connestable,  et  un  sien  secrétaire,  nommé 
maistre  Jean  Richer,  qui  tous  deux  vivent  en- 
cores,  et  dirent  leur  créance  à  monseigneur  du 
Bouchage  et  à  moy  ,  premier  qu'au  Roy,  carl^ 


90 


BIÉMOIUUS    UE    IMllLIPPi:    DE   COMI.NES.    [1470] 


plaisir  dudit  seigneur  estoit  tel.  Ce  qu'ils  appor- 
toient  pleut  fort  au  Roy  quand  il  en  fut  adverti  : 
pour  ce  qu'il  avoit  intention  de  s'en  servir  , 
comme  vous  oyrez.  Le  seigneur  de  Contay,  ser- 
viteur du  duc  de  Bourgogne  ,  qui  avoit  esté  pris 
uaguères  devant  Arras  (comme avez  ouy)  alloit 
et  venoit  sur  sa  foy  devers  ledit  duc  ,  et  luy 
promit  le  Roy  donner  sa  finance  et  rançon  ,  et 
une  très-grande  somme  d'argent ,  s'il  pouvoit 
traiter  la  paix.  D'aventure  il  estoit  arrivé  devers 
le  Roy ,  ce  jour  qu'arri\  èrent  les  deux  dessus 
nommez  serviteurs  dudit  connestable.  Le  Roy 
fit  mettre  ledit  seigneur  de  Contay  dedans  un 
grand  et  vieil  ostevent  (1),  qui  estoit  dedans  sa 
chambre,  et  raoy  avec  luy,  afin  qu'il  entendist 
et  peust  faire  rapport  à  son  malstre  des  paroles 
dont  ledit  connestable  et  ses  gens  usoieut  dudit 
duc;  et  le  Roy  se  vint  seoir  sur  un  escabeau 
rasibus  dudit  ostevent ,  afin  que  nous  peus- 
sions  mieux  entendre  les  paroles  que  diroit 
Louis  de  Créville ,  et  avec  ledit  seigneur  n'y 
avoit  que  le  sieur  Du  Bouchage.  Ledit  Louis  de 
Créville  et  son  compagnon  commencèrent  lors 
leurs  paroles ,  disans  que  leur  maistre  les  avoit 
envoyés  devers  le  duc  de  Bourgogne ,  et  qu'ils 
luy  avoientfait  plusieurs  remonstrances  pour  le 
desmouvoir  de  l'amitié  des  Anglois ,  et  qu'ils 
l'avoient  trouvé  en  telle  cholère  contre  le  roy 
d'Angleterre,  qu'à  peu  fust  qu'ils  ne  l'avoient 
gagné,  non  pas  seulement  à  laisser  lesdits  An- 
glois, mais  à  aider  à  les  destrousser  en  eux  re- 
tournant. Et  en  disant  ces  paroles,  pour  cuider 
complaire  au  Roy  ,  ledit  Louis  de  Créville  com- 
mença à  contrefaire  le  duc  de  Bourgogne ,  et  à 
frapper  du  pied  contre  terre,  et  à  jurer  Sainct- 
George,  et  qu'il  appelloit  le  roy  d'Angleterre 
Blancboryne  ,  fils  d'un  archer  qui  portoit  son 
nom ,  et  toutes  les  mocqueries  qu'en  ce  monde 
estoit  possible  de  dire  d'homme.  Le  Roy  rioit 
fort,  et  luy  disoit  qu'il  parlast  haut,  et  qu'il 
commencoit  à  devenir  un  peu  sourd ,  et  qu'il 
le  dist  encore  une  fois  :  l'autre  ne  se  feignoitpas, 
et  recommençoit  encore  une  fois  de  très-bon 
cœur.  Monseigneur  de  Contay ,  qui  estoit  avec 
moy  en  cet  ostevent ,  estoit  le  plus  esbahy  du 
monde,  et  n'eust  jamais  creu,  pour  chose  qu'on 
luy  eût  sceu  dire  ,  les  paroles  ([u'il  oyoit. 

La  conclusion  des  gens  dudit  connestable  es- 
toit ,  qu'ils  conseilloient  au  Roy ,  que  pour  évi- 
ter tous  ces  grands  périls,  qu'il  voyoit  appa- 
reillez contre  luy ,  il  prist  une  trêve ,  et  que 
ledit  connestable  se  faisoit  fort  de  le  guider  :  et 

(1)  Paravrnl,  (jui  ôlc  ou  parc  le  vciil. 

{•ij  Le  ciinni-tabh'  Sainl-Pol  avait  autrefois  épousé  la 
sœur  de  la  reine  Charlotte  de  Savoie. 


que  pour  contenter  ces  Anglois ,  on  leur  baillast 
seulement  une  petite  ville  ou  deux  pour  les  lo- 
ger l'hyver,  et  qu'elles  ne  sauroient  estre  si 
méchantes  qu'ils  ne  s'en  contentassent  :  et  sem- 
bloit  sans  rien  nommer ,  qu'il  voulsist  dire  Eu 
et  Sainct-Valery.  Et  luy  sembloit  que  par  ce 
moyen  les  Anglois  se  contenteroient  de  luy  et 
du  refus  qu'il  leur  avoit  fait  de  ses  places.  Le 
Roy  à  qui  il  suffisoit  d'avoir  joué  son  person- 
nage ,  et  faire  entendre  au  seigneur  de  Contay 
les  paroles  dont  usoit  et  faisoit  user  ce  connes- 
table par  ses  gens ,  ne  leur  fit  nulle  mal-gra- 
cieuse response ,  mais  seulement  leur  dit:  «  J'en- 
>'  voiray  devers  mon  frère  (2),  et  luy  feray  sça- 
"  voir  de  mes  nouvelles ,  »  et  puis  leur  donna 
congé.  L'un  fit  le  serment  en  la  main  du  Roy, 
que  s'il  sçavoit  rien  qui  touchast  le  Roy ,  de  le 
révéler  :  il  greva  beaucoup  au  Roy  de  dissimu- 
ler de  cette  matière ,  où  il  conseilloit  de  bailler 
terre  aux  Anglois  :  mais  doutant  que  ledit  con- 
nestable ne  fist  pis ,  il  n'y  voulust  point  res- 
pondre ,  en  façon  qu'ils  connussent  qu'il  l'eût 
mal  pris ,  mais  envoya  devers  luy.  Le  chemin 
estoit  court ,  et  un  homme  ne  mettoit  guèresà 
aller  et  retourner.  Le  seigneur  de  Contay  et 
moy  partismes  de  cet  ostevent  quand  les  autres 
s'en  furent  allez;  le  Roy  rioit  et  faisoit  bien 
bonne  chère  :  mais  ledit  de  Contay  estoit  comme 
homme  sans  patience  d'avoir  ouy  telles  sortes 
de  gens  ainsi  se  moquer  de  son  maistre ,  et  veu 
encores  les  traitez  qu'il  menoit  avec  luy  ;  et  luy 
tardoit  bien  qu'il  ne  fust  jà  à  cheval  pour  l'aller 
conter  à  sondist  maistre  le  duc  de  Bourgogne; 
sur  l'heure  fut  despéché  ledit  seigneur  de  Con- 
tay ,  et  son  instruction  escrite  de  sa  main 
propre ,  et  emporta  une  lettre  de  créance  de  la 
main  du  Roy,  et  s'en  partit. 

Nostre  matière  d'Angleterre  estoit  jà  accor- 
dée comme  avez  ouy ,  et  se  menoient  tous 
ces  marchez  en  un  temps  et  en  un  coup.  Ceux 
qui  de  par  le  Roy  s'estoient  trouvez  avec  les 
Anglois ,  avoient  fait  leur  rapport ,  comme  avez 
entendu  ,  et  ceux  du  Roy  d'Angleterre  estoient 
aussi  retournez  devers  luy.  Des  deux  costez  fust 
accordé  et  délibéré  par  ceux  qui  allèrent  et 
vinrent ,  que  les  deux  rois  se  verroient ,  et  qu'a- 
près qu'ils  se  seroient  veus  et  juré  les  traitez 
pourparlez,  que  le  roy  d'Angleterre  s'en  retour- 
neroit  en  son  pays,  après  avoir  reçu  les  soixante 
et  douze  mille  escus ,  et  qu'il  laisseroit  en  os- 
tage  monseigneur  de  Havart ,  et  son  grand  es- 
cuyer  messire  Jehan  Cheme,  jusques  à  ce  qu'il 
fust  passé  la  mer.  Par  après  furent  promis  seize 
mille  escus  de  pension  aux  serviteurs  privez  du 
roy  d'Angleterre  ;  à  monseigneur  de  Hastingues 
deux  mille  escus  l'an  :  cestuy-là  n'en  voulut  ja- 

mais  bailler  quittance ,  au  chancelier  deux  mille 
escus,  à  monseigneur  de  Havart,  au  grand-es- 
cuyer,  à  Ghalanguier,  à  monseigneur  de  Mont- 
goméry ,  et  à  d'autres  le  demeurant ,  et  lar- 
gement argent  comptant  et  vaisselle  fut  donnée 
ausdits  serviteurs  dudit  roy  Edouard  d'Angle- 
terre. 

Le  duc  de  Bourgogne ,  sentant  ces  nouvelles, 
vint  de  devers  Luxembourg,  où  il  estoit,  à  très- 
grande  haste ,  devers  le  roy  d'Angleterre ,  et 
u'avoit  que  seize  chevaux  quand  il  arriva  devers 
luy.   Le  roy  d'Angleterre  fut  fort  esbahy  de 
cette  venue  si  soudaine,  et  lui  demanda  qui 
l'amenoit ,  et  connut  bien  qu'il  estoit  courroucé. 
Ledit  duc  respondit  qu'il  venoit  parler  à  luy. 
Le  roy  luy  demanda  s'il  vouloit  parler  à  luy  à 
part  ou  en  public.  Lors  luy  demanda  le  duc 
s'il  avoit  la  paix  :  le  roy  d'Angleterre  luy  dit 
qu'il  avoit  fait  une  trêve  pour  sept  ans ,  en  la- 
quelle il  estoit  compris  et  le  duc  de  Bretagne, 
et  luy  prioit  qu'il  s'y  accordast.  Ledit  duc  se 
courrouça,  et  parla  en  Anglois  [car  il  en  sçavoit 
le  langage)  et  allégua  plusieurs  beaux  faits  des 
roys  d'Angleterre  qui  estoient  passés  en  France, 
et  des  peines  qu'ils  y  avoient  prises  pour  y 
acquérir  honneur  ;  et  blasma  cette  trêve ,  di- 
sant qu'il  n'avoit  point  cherché  à  faire  passer 
les  Anglois  pour  besoin  qu'il  en  eust ,  mais  pour 
recouvrer  ce  qui  leur  appartenoit ,  et  afin  qu'ils 
connussent  qu'il   n'avoit  nulle  besoin  de  leur 
venue ,  qu'il  ne  prendroit  point  de  trêve  avec 
nostre  Roy  jusques  à  ce  que  le  roy  d'Angleterre 
eust  esté  trois  mois  delà  la  mer  ;  et  après  ces 
paroles  part  et  s'en   va  de  là  où  il  venoit. 
Le  roy  d'Angleterre  prit  três-mal  ces  paroles , 
et  ceux  de  son  conseil.  Autres  qui  n  estoient 
point  contens  de  cette  paix ,  louèrent  ce  que 
ledit  duc  avoit  dit. 


CHAPITRE  LX. 

Comment  le  Roijfitfesloxjer  les  Anglois  dedans 
Amiens,  et  comment  place  fut  assignée  pour 
la  veue  des  deux  roijs. 

Le  roy  d'Angleterre,  pour  conclure  cette 
paix,  vint  loger  à  demie  lieue  d'Amiens, 
et  estoit  le  Roy  à  la  porte ,  qui  de  loin  les  ppu- 
voit  voir  arriver.  Pour  ne  mentir  point,  il  sem- 
bloit  bien  qu'ils  fussent  neufs  à  ce  mestier  de 
tenir  les  champs ,  et  chevauchoient  en  assez 
mauvais  ordre.  Le  Roy  envoya  au  roy  d'Angle- 
terre trois  cens  chariots  chargez  de  vins  ,  des 
meilleurs  qu'il  fust  possible  de  trouver  :  et  sem- 
bloit  ce  charroy  presque  un  ost  aussi  graud  que 


celuy  du  roy  d'Angleterre;  et  pour  ce  qu'il  estoit 
trêve,  venoient  largement  Anglois  en  la  ville, 
et  se  montroient  peu  sages ,  et  ayans  peu  de 
révérence  à  leur  Roy  :  ils  venoient  tous  armez 
et  en  grande  compagnie  :  et  quand  nostre  Roy 
y  eust  voulu  aller  à  mauvaise  foi ,  jamais  si 
grande  compagnie  ne  fut  si  aisée  à  déconfire  : 
mais  sa  pensée  n'estoit  autre  qu'à  les  bien  fes- 
toyer ,  et  se  mettre  en  bonne  paix  avec  eux 
pour  son  temps.  Il  avoit  ordonné  ,  à  l'entrée  de 
la  porte  de  la  ville,  deux  grandes  tables,  a 
chacun  costéune,  chargées  de  toutes  bonnes 
viandes ,  qui  font  envie  de  boire  ,  et  de  toutes 
sortes  ,  et  les  vins  les  meilleurs  dont  se  pouvoit 
adviser ,  et  des  gens  pour  en  servir.  D'eauë  n'es- 
toit  point  de  nouvelles.  A  chacune  de  ces  deux 
tables  avoit  fait  seoir  cinq  ou  six  hommes  de 
bonne  maison  fort  gros  et  gras,  pour  mieux 
plaire  à  ceux  qui  avoient  envie  de  boire  :  et  y 
estoient  le  seigneur  de  Craon ,  le  seigneur  de 
Briquebec ,  le  seigneur  de  Bressuyre ,  le  sei- 
gneur de  Villiers ,  et  autres  :  et  dès  que  les 
Anglois  s'approchoient  de  la  porte ,  ils  voyoient 
cette  assiète ,  et  y  avoit  gens  qui  les  prenoient 
à  la  bride ,  et  disoient  qu'ils  leur  courussent 
une  lance,  et  les  amenoient  près  de  la  table,  et 
estoient  traités  pour  ce  passage  selon  l'assiête , 
et  en  très-bonne  sorte ,  et  le  prenoient  bien  en 
gré.  Comme  ils  estoient  en  la  ville ,  quelque 
part  qu'ils  dessendissent ,  ils  ne  payoient  rien  , 
et  y  avoit  neuf  ou  dix  tavernes  bien  fournies 
de  ce  qui  leur  estoit  nécessaire ,  où  ils  alloient 
boire  et  manger,  et  demandoient  ce  qui  leur 
plaisoit ,  et  ne  payoient  rien  :  et  dura  cecy  trois 
ou  quatre  jours. 

Vous  avez  ouy  comme  cette  trêve  déplaisoit 
au  duc  de  Bourgogne;  mais  encore  déplaisoit- 
elle  plus  au  connestable  qui  se  voyoit  mal  de 
tous  costez  et  avoir  failly,  et  pour  ce  envoya 
devers  le  roy  d'Angleterre  son  confesseur  avec 
une  lettre  de  créance,  qui  estoit  telle,  que  pour 
l'amour  de  Dieu  il  ne  voulust  adjouter  foy  aux 
paroles  ny  aux  promesses  du  Roy;  mais  que 
seulement  il  vousist  prendre  Eu  et  Sainct-Val- 
lery,  et  s'y  loger  pour  partie  de  l'hyver,  car 
avant  qu'il  fust  deux  mois ,  il  feroit  par  telle 
manière  qu'il  seroit  bien  logé,  sans  luy  bailler 
autre  seureté  ,  mais  très-grande  espérance.  Et 
afin  qu'il  n'eust  cause  de  faire  un  méchant  ap- 
pointement  pour  peu  d'argent ,  il  offroit  à  luy 
prester  cinquante  mille  escus,  et  luy  faisoit 
beaucoup  d'autres  belles  ouvertures  ;'et  desjà  le 
Roy  avoit  fait  brusler  ces  deux  places  dont  il 
paiioit,  à  cause  que  ledit  connestable  luy  avoit 
conseillé  les  bailler  aux  Anglois;  et  le  roy  d'An- 
gleterre en  estoit  adverty,  lequel  fit  respouse 

audit  connestuble  que  sa  trêve  cstoit  conclue, 
et  qu'il  ne  changeroit  rien  en  cette  matière;  et 
s'il  luy  eusttenu  ce  qu'il  luyavoit  promis,  qu'il 
n'eust  point  fait  cet  appoiiiteinent  :  lors  fut  de 
tous  poincts  nostre  eoiuiestable  desespéi'é. 

Or  vous  \o\eA  connue  ces  Anglois  se  fes- 
toyoient  en  la  Nille  d'Amiens.  Un  soir  monsei- 
gneur de  Torey  (1)  vint  dire  au  Roy  qu'il  y  en 
avoit  largement,  et  que  c'estoit  très-grand  dan- 
ger. Le  Roy  s'en  courrouça  à  luy,  ainsi  chacun 
s'en  teut.  Le  matin  cstoit  le  jour  sendjlable  celle 
année  qu'avoit  esté  les  Innocens  ;  et  à  tel  jour 
le  Roy  ne  parloit  ny  ne  vouloit  ouyr  parler  de 
nulle  de  ces  matières,  ettenoit  à  grand  malheur 
quand  on  luy  en  parloit,  et  s'en  courrouçoit  fort 
à  ceux  qui  l'avoient  accoustumé  de  hanter  et  qui 
connoissoient  sa  condition  :  toutesfois,  ce  matin 
dont  je  parle,  comme  le  Roy  se  levoit  et  disoit 
ses  heures,  quelqu'un  me  vint  dire  qu'il  y  avoit 
bien  neuf  mille  Anglois  en  la  ville.  Je  me  déli- 
béray  prendre  l'aventure  de  luy  dire,  et  entray 
en  son  retraict ,  et  luy  dis  :  «  Sire  ,  nonosbtant 
>'  qu'il  soit  le  jour  des  Innocens  ,  si  est-il  né- 
»  nessaire  que  je  vous  die  ce  que  l'on  m'a  dit.  " 
Et  luy  coûtay  au  long  le  nombre  qui  y  estoit  et 
tousjours  en  venoit ,  et  tous  armez ,  et  que  nul 
ne  leur  osoit  refuser  la  porte  de  peur  de  les  mes- 
contenter.  Ledit  seigneur  ne  fut  point  obstiné, 
mais  tost  laissa  ses  heures ,  et  me  dit  qu'il  ne 
faloit  point  tenir  la  cérémonie  des  Innocens  ce 
jour,  et  que  je  montasse  à  cheval ,  et  essayasse 
de  parler  au  chef  des  Anglois  pour  voir  si  les 
pourrions  faire  retirer,  et  que  je  disse  à  ses  ca- 
pitaines ,  si  aucuns  en  rencontrois ,  qu'ils  vins- 
sent parler  à  luy,  et  qu'il  viendroit  incontinent 
à  la  porte  après  moy. 

Ainsi  le  fis,  et  parlay  à  trois  ou  quatre  des 
chefs  des  Anglois  que  je  connoissois  ,  et  leur  dis 
ce  qui  servoit  à  cette  matière.  Pour  un  qu'ils 
renvoyoient,  il  y  en  rentroit  vingt.  Le  Roy  en- 
voya après  moy  monseigneur  de  Gié  (2),  à  cette 
heure  mareschal  de  France ,  pour  cette  matière. 
Nous  entrasmes  en  une  taverne  où  jà  y  avoit 
esté  faits  cent  et  onze  escots,  et  n'estoit  pas  en- 
cores  neuf  heures  du  juatin.  La  maison  estoit 
pleine:  les  uns  chantoient,  les  autres  dormoient 
et  estoient  yvres.  Quand  je  connus  cela,  il  me 
sembla  bien  qu'il  n'y  avoit  point  de  péril ,  et  le 
manday  au  Roy,  lequel  vint  incontinent  à  la 


[\)  Jpan  d'Esloiilevilli'.  sieur  de  Blaiiiville  ol  de  Torcy. 
Louis  \I  lui  conserva  la  tiiargc  de  graiid-mailre  des 
nrhalfilricrs  .  cl  lui  confia  la  pardc  du  cardinal  de  la 
Ballue.  11  fui  aussi  grand  cbanibellaii  du  Uoi. 

(2,  Pierre  île  Rohan,  iluc  de  Nemours,  comte  de  Guise 
itl  de  Soisson.*,  seigneur  de(iié,  dci)uis  lieutenant  du 


E    DE    t;OMlNES.    [l475] 

porte  bien  accompagné  ;  secretteme.nt  fit  armer 
deux  ou  trois  cens  hommes-d'armes  es  maisons 
de  leurs  capitaines  ,  et  aucuns  en  mit  un  sur  le 
portail  par  où  ils  entroient.  Le  Roy  fit  apporter 
son  disner  en  la  maison  des  portiers,  et  fit  dis- 
ner  plusieurs  gens  de  bien  des  Anglois  avec  luy. 
Le  roy  d'Angleterre  fut  adverti  de  ce  désordre 
et  en  eut  honte ,  et  manda  au  Roy  qu'on  com- 
mandast  que  l'on  ne  laissast  nul  entrer.  Le  Roy 
fit  response  que  cela  ne  feroit-il  jamais ,  mais 
s'il  plaisoit  au  roy  d'Angleterre  qu'il  envoyast 
de  ses  archers ,  et  qu'eux-mesmes  gardassent  la 
porte ,  et  missent  dedans  ceux  qu'ils  voudroient, 
et  ainsi  fut  fait ,  et  beaucoup  d'Anglois  s'en  al- 
lèrent hors  de  la  ville  par  le  commandement  du 
roy  d'Angleterre. 

Il  fut  lors  advisé  que  pour  mettre  fin  à  tout 
faloit  adviser  le  lieu  où  les  deux  roys  se  ver- 
roieot ,  et  ordonner  gens  à  visiter  la  place.  De 
la  part  du  Roy  y  allasmes  monseigneur  du  Bou^ 
chage  et  moy,  et  pour  le  roy  d'Angleterre, 
monseigneur  de  Havart,  un  appelé  Chalanguier 
et  un  héraut.  Et  après  avoir  bien  allé  et  visité 
la  ri^  ière ,  nous  arrestasmes  que  le  plus  beau 
lieu  et  le  plus  seur  estoitPicquigni,  à  trois  lieues 
d'Amiens,  un  fort  chasteau  qui  est  au  visdame 
d'Amiens  ,  combien  qu'il  avoit  esté  bruslé  paj* 
ledit  duc  de  Bourgogne.  La  ville  est  basse,  et  y 
passe  la  rivière  de  Somme,  laquelle  n'est  point 
guéable  et  en  ce  lieu  n'est  point  large.  Par  \k 
où  venoit  le  Roy  le  pays  estoit  beau  et  large. 
De  l'autre  costé  par  où  venoit  le  roy  d'Angle-r 
terre  le  pays  estoit  très-beau  ,  sauf  que  quand 
il  venoit  à  approcher  de  la  rivière  il  y  avoit  une 
chaussée  de  bien  deux  grands  traits  d'arc  de 
long  qui  avoit  les  marais  d'un  costé  et  d'autre , 
et  qui  ne  fut  allé  à  la  bonne  foy ,  c'estoit  un  très- 
dangereux  chemin.  Et  sans  point  de  doute, 
comme  j'ay  dit  ailleurs,  les  Anglois  ne  sont  pas 
si  subtils  en  traitez  et  en  appointemens,  comme 
sont  les  François;  et  quelque  chose  que  l'on  en 
die ,  ils  vont  assez  grossement  en  besogne  :  mais 
il  faut  avoir  un  peu  de  patience ,  et  ne  débattre 
point  colériquement  avec  eux. 

Après  que  la  conclusion  de  notre  lieu  fut 
prise,  il  fut  ordonné  d'y  faire  un  pont,  bien 
puissant  et  assez  large,  et  fournismes  les  char- 
pentiers et  les  cstoffes;  et  au  milieu  de  ce  pont 
fut  fiiit  un  fort  treillis  de  bois,  comme  l'on  fait 

roi  Charles  YIII  en  Bretagne;  chef  de  son  conseil,  et 
lieutenant  de  ses  armdes  en  Italie,  pourvu  de  l'olllcc  de 
man'chal  île  France  l'an  1475.  Il  conduisit  l'avant-garde 
à  la  bataille  de  Tornovc  l'an  1495,  et  mourut  l'an  1513. 
Il  lut  l'un  des  (juatre  qui  gouvernèrent  l'Etat  durant  dix 
uu  douze  jours,  lorstfuc  Louis  XI  tomba  malade  à  Cbinoq 
enl'iHO. 

aux  cages  de  ces  lions ,  et  n'estoient  point  les 
trous  d'entre  les  barreaux  plus  grands  qu'à  y 
bouter  le  bras  à  son  aise.  Le  dessus  estoit  cou- 
vert d'aix  ,  seulement  pour  la  pluie  ,  si  avant 
qu'ils  se  pouvoient  mettre  dix  ou  douze  personnes 
dessous  de  cbacun  costé,  et  comprenoit  le  treil- 
lis jusques  sur  le  bord  du  pont,  afin  que  l'on  ne 
peust  passer  d'un  costé  à  l'autre.  En  la  rivière  y 
avoit  seulement  une  petite  sentine  (1)  où  il  y 
avoit  deux  bonimes  pour  passer  ceux  qui  vou- 
droient  aller  d'un  costé  à  l'autre.  Je  veux  dire 
l'occasion  qui  meut  le  Roy  que  cet  entre-deux 
fût  fait,  de  telle  façon  que  l'on  ne  pût  aller  de 
l'un  costé  à  l'autre,  et  pourroit  par  avanture  ser- 
vir le  temps  advenir  à  quelqu'un  qui  auroit  à 
laire  semblable  cas.  Du  temps  du  roy  Charles 
septiesme,  estant  en  assez  jeune  aage,  le  royaume 
estoit  fort  persécuté  des  Anglois;  et  estoit  le 
roy  Henry  cinquiesme  au  siège  devant  Rouen 
et  le  tenoit  fort  à  destroict;  et  la  pluspart  de 
ceux  dedans  estoient  sujets  ou  partisans  du  duc 
Jehan  de  Bourgogne,  qui  pour  lors  régnoit. 

Entre  ledit  duc  Jehan  de  Bourgogne  et  le 
duc  d'Orléans  y  avoit  jà  eu  grand  différend,  et 
la  pluspart  de  ce  royaume,  divisé  par  ces  deux 
parties ,  dont  le  fait  du  Roy  ne  valoitpasmieux. 
Oncques  partialité  ne  commença  jamais  en  pays 
que  la  fin  n'eu  fût  dommageuse  et  mal-aisée  à 
esteindre.  Pour  cette  question  dont  je  parle  avoit 
jà  esté  tué  le  duc  d'Orléans  a  Paris,  douze  ans  y 
avoit.  Ledit  duc  Jehan  avoit  grande  armée,  et 
alloit  et  venoit  en  intention  de  lever  le  siège 
qui  estoit  devant  Roiien  ;  et  pour  mieux  y  pou- 
voir parvenir  et  s'asseurer  du  Roy,  avoit  esté 
traité  que  le  Roy  et  luy  se  verroient  à  ÎMonte- 
reau-faut-Yonne,  et  là  fut  fait  un  pont  et  une 
barrière  au  milieu;  mais  au  milieu  de  ladite 
barrière  y  avoit  un  petit  huisset  (2)  qui  fermoit 
des  deux  costez,  parquoy  on  pou  voit  aller  de 
l'un  costé  à  l'autre  ,  mais  que  les  deux  parts  le 
vousissent. 

Ainsi  se  trouva  le  Roy  de  l'un  costé  du  pont, 
et  ledit  duc  Jehan  de  Bourgogne  de  l'autre,  ac- 
compagne?  de  grand  nombre  de  gens-d'armes , 
et  spécialement  ledit  duc  ;  ils  se  mirent  à  parle- 
menter sur  le  pont,  et  à  l'endroit  où  ils  parloient 
n'y  avoit  avec  ledit  duc  que  trois  ou  quatre  per- 
sonnes. Leur  parlement  encommencé  ,  fut  ledit 
duc  de  Bourgogne  semons  tellement ,  ou  par  en- 
>ie  de  soy  humilier  devant  le  Roy,  qu'il  ouvrit 
de  son  costé,  et  on  luy  ouvrit  de  l'autre ,  et  passa 
luyquatriesme.  Incontinent  fut  tué,  et  ceux  qui 
estoient  avec  luy,  dont  est  advenu  depuis  assez 


(1)  Un  petit  ruisseau. 

(2)  Pclile  porte. 

de  maux ,  comme  chacun  sçait.  Cecy  n'est  pas 
de  ma  matière  ,  parquoy  je  n'en  dis  plus  avant  ; 
mais  le  Roy  le  me  conta  ne  plus  ne  moins  que 
je  vous  en  dis ,  en  ordonnant  cette  veuë,  et  disoit 
que  s'il  n'y  eust  point  eu  d'huis  à  cette  veuë 
dont  je  parle  ,  on  n'eût  point  eu  d'occasion  de 
semondre  ledit  due  de  passer ,  et  ce  grand  in- 
convénient ne  fust  point  advenu,  dont  principa- 
lement furent  cause  aucuns  des  serviteurs  dudit 
duc  d'Orléans,  lequel  avoit  esté  tué,  comme  je 
vous  ay  dit ,  et  estoit  en  authorité  avec  le  roy 
Charles  septiesme. 

CHAPITRE  X. 

Comment  les  deux  roys  s'entrevirent  et  ju- 
rèrent la  trêve  par  avant  traictée ,  et  com- 
ment aucuns  estimèrent  que  le  Sainct-Esprit 
descetidit  sur  la  tente  du  roij  d'Angleterre, 
en  espèce  de  pigeon  bland 

Nos  barrières  ainsi  faites ,  comme  avez  ouy , 
vinrent  le  lendemain  les  deux  roys ,  et  fut  l'an 
mille  quatre  cens  septante  cinq  ,  le  vingt  et  neu- 
fiesme  jour  d'aoust.  Le  Roy  avoit  environ  huict 
cens  hommes-d'armes  avec  luy,  et  arriva  le  pre- 
mier. Du  costé  où  estoit  le  roy  d'Angleterre  es- 
toit toute  son  armée  en  bataille;  et  combien  que 
nous  ne  peussions  point  voirie  tout ,  si  nous  sem- 
bloit  bien  qu'il  y  avoit  un  merveilleux  et  grand 
nombre  de  gens-de-cheval  et  de  pied  ensemble. 
Ce  que  nous  avions  de  notre  costé  ne  paroissoit 
rien  auprès  d'eux  :  aussi  la  quarte  partie  du  Roy 
n'y  estoit  pas.  Il  estoit  dit  qu'avec  chacun  des 
roys  y  auroit  douze  hommes,  qui  estoient  jà  or- 
donnez pour  estre  aux  barrières ,  des  plus  grands 
et  des  plus  prochains.  De  uostre  costé  avions 
quatre  honnnes  du  roy  d'Angleterre,  pour  voir 
ce  qui  se  faisoit  parmi  nous,  et  autant  en  avions 
du  costé  du  roy  d'Angleterre.  Comme  je  vous  ay 
dit,  le  Roy  estoit  arrivé  le  premier,  et  jà  aux 
barrières  estions  douze  au  plus  près  de  luy,  entre 
lesquels  estoient  le  feu  duc  Jehan  de  Bourbon 
et  le  cardinal  son  frère.  Le  plaisir  du  Roy  avoit 
esté  que  je  fusse  vestu  pareil  de  luy,  ce  jour;  W 
avoit  accoustumé  de  long-temps  d'en  avoir  quel- 
qu'un qui  s'habilloit  pareil  de  luy  souvent. 

Le  roy  d'Angleterre  vint  du  long  de  la  chaus-; 
séedontj'ay  parlé,  très-bien  accompagné,  et 
sembloit  bien  roy.  Avecques  luy  estoient  le  duc  dé 
Clarence  son  frère ,  le  duc  de  Northumberland  eC 
aucuns  autres  seigneurs,  son  chambellan,  ap-- 
pellémonseigneurde  Hastingucs,  son  chancelier 
et  autres;  et  n'y  en  avoit  que  trois  ou  quatrr' 

habillez  de  drap  d'or,  pareil  dudit  Roy.  Ledit 
Roy  avoit  une  barrette  de  velours  noir  sur  sa 
teste ,  et  y  avoit  une  grande  fleur  de  lys  de  pier- 
reries par  dessus.  C'estoit  un  très-beau  prince 
et  grand;  mais  il  comnienooit  a  engresser,  et 
l'a  vois  veu  autrefois  plus  beau  ,  car  je  n'ay  point 
souvenanced'avoir  jamais  veu  un  plus  bel  homme 
qu'il  estoit ,  quand  monseigneur  de  Warvic  le 
lit  fuir  d'Angleterre.  Comme  il  approcha  de  la 
barrière,  a  cjuatre  ou  cinq  pieds  près,  il  osta  sa 
barrette  et  s'agenouilla  comme  à  demy  pied  de 
terre.  Le  Koy  luy  lit  aussi  grande  révérence, 
lequel  estoit  jà  appuyé  contre  la  barrière.  Et 
commencèrent  à  s'entr'embrasser  par  les  trous, 
et  fit  le  roy  d'Angleterre  encore  une  autre  plus 
grande  révérence.  Le  Roy  commença  la  parole 
et  luy  dit  :  ■  Monsieur  mon  Cousin,  vous  soyez 
..  le  très-bien  venu;  il  n'y  a  homme  au  monde 
>.  que  je  désirasse  tant  à  veoir  que  vous  :  et 
»  loiié  soit  Dieu  de  quoy  nous  sommes  ici  as- 
»  semblez  à  si  bonne  intention.  »  Le  roy  d'An- 
gleterre respondit  à  ce  propos  en  assez  bon 
françois. 

Lors  commença  à  parler  le  chancelier  d'An- 
gleterre ,  qui  estoit  un  prélat  appelle  l'évesque 
d'Ely,  et  commença  par  une  prophétie  dont  les 
Anglois  ne  sont  jamais  dépourvus,  laquelle di- 
soit  qu'en  ce  lieu  de  Picquigny  se  devoit  faire 
une  grande  paix  entre  France  et  Angleterre ,  et 
après  furent  desployées  les  lettres  que  le  Roy 
avoit  fait  bailler  audit  roy  d'Angleterre  tou- 
chant le  traité  qui  estoit  fait ,  et  demanda  ledit 
chancelier  au  Roy  s'il  les  avoit  commandées 
telles,  et  s'il  les  avoit  pour  agréables.  A  quoy  le 
Roy  respondit  que  ouy,  et  aussi  celles  qui  luy 
avoient  esté  baillées  de  la  part  du  roy  d'Angle- 
terre. Et  lors  fut  apporté  et  ouvert  le  missel ,  et 
mirent  les  deux  roys  la  main  dessus,  et  les  deux 
autres  mains  sur  la  saincte  vraye  Croix ,  et  ju- 
rèrent tous  deux  tenir  ce  qui  avoit  esté  promis 
entre  eux,  c'est  à  sçavoir  la  trêve  du  terme  de 
sept  ans  accomplis,  compris  les  alliez  d'un  costé 
et  d'autre,  et  d'accomplir  le  mariage  de  leurs 
enfans,  ainsi  qu'il  estoit  contenu  audit  traité  (l). 
Apres  le  serment  fait ,  nostre  Roy,  qui  avoit 
bien  la  parole  a  son  commandement,  commença 
à  dire  au  roy  d'Angleterre ,  en  se  riant ,  qu'il 
faloit  qu'il  vinst  à  Paris  et  qu'il  le  festoyeroit 
avec  les  dames,  et  qu'il  luy  bailleroit  monsei- 
gneur le  cardinal  de  Rourbon  pour  confesseur, 
(jui  estoit  celuy  qui  l'absoudroit  tres-volontiers 
de  ce  péché,  si  aucun  il  en  avoit  commis.  Le 
roy  d'Angleterre  le  prit  à  grand  plaisir  et  par- 


(1)  Le  irnili^  fut  signt^  le  29  aoùl  l'iTô.  Edouard  se 
gualifie  roi  de  Fraïue  et  (rAnpIelorie,  et  seigneur  d'I-:- 

loit  de  bon  visage,  car  il  sçavoit  bien  que  ledit 
cardinal  estoit  bon  compagnon. 

Comme  ce  propos  eut  un  peu  duré ,  ou  sem- 
blable, le  Roy,  qui  monstroit  avoir  authorité 
en  cette  compagnie ,  nous  fit  retirer  ceux  qui 
estoient  avec  luy,  et  nous  dit  qu'il  vouloit  par- 
ler au  roy  d'Angleterre  seul.  Ceux  du  roy  d'An- 
gleterre se  retirèrent  semblablement,  sans  at- 
tendre qu'on  le  leur  dît.  Comme  les  deux  rois 
eurent  un  peu  parlé ,  le  Roy  m'appella  ,  et  de- 
manda au  roy  d'Angleterre  s'il  me  connoissoit. 
Il  luy  respondit  que  ouy,  et  dist  les  lieux  où  il 
m'avoitveu,  et  que  d'autresfois  m'estois  empes- 
ché  pour  le  servir  à  Calais ,  du  temps  que  j'es- 
tois  avec  le  duc  de  Bourgogne.  Le  Roy  luy  de- 
manda si  le  duc  de  Bourgogne  ne  vouloit  point 
tenir  la  trêve,  pour  ce  que  si  orgueilleusement 
en  avoit  respondu  ,  comme  avez  ouy;  et  luy 
demanda  aussi  ce  qu'il  luy  plaisoit  qu'il  feist. 
Le  roy  d'Angleterre  luy  dit  qu'il  la  luy  offrist 
encores  ,  et  que  s'il  ne  la  vouloit  accepter  qu'il 
s'en  rapporteroit  à  eux  deux.  Après  vint  le  Roy 
tomber  sur  le  duc  de  Bretagne,  qui  estoit  ce  qui 
luy  avoit  fait  ouvrir  cette  parole ,  et  luy  en  fit 
semblable  demande.  Le  roy  d'Angleterre  luy 
respondit  qu'il  luy  prioit  qu'il  ne  vousist  point 
faire  la  guerre  audit  duc  de  Bretagne,  et  qu'en 
sa  nécessité  il  n'avoit  jamais  trouvé  si  bon  aray. 
Le  Roy  s'en  teust  à  tant  ;  et  avec  les  plus  amiables 
et  gracieuses  paroles  qu'il  peut,  en  rappellant  la 
compagnie,  prit  congé  du  roy  d'Angleterre,  et 
dit  quelque  bon  mot  à  chacun  de  ses  gens.  Et 
ainsi  tous  deux  en  un  coup ,  ou  bien  peu  s'en  fa- 
lut ,  se  retirèrent  de  la  barrière  et  montèrent  à 
cheval.  Le  Roy  s'en  alla  à  Amiens,  et  le  roy 
d'Angleterre  en  son  ost ,  à  qui  on  envoyoit  de  la 
maison  du  Roy  tout  ce  qu'il  luy  faisoit  besoin  , 
jusques  aux  torches  et  aux  chandelles.  A  ce  par- 
lement ne  se  trouva  point  le  duc  de  Clocestre , 
frère  du  roy  d'Angleterre,  et  aucuns  autres, 
comme  mal  contens  de  cette  trêve;  mais  depuis 
ils  se  virent,  et  bientost  après  vint  ledit  duc  de 
Clocestre  vers  le  Roy  jusques  à  Amiens,  et  luy 
fit  le  Roy  de  très-beaux  présens ,  comme  de 
vaisselle  et  de  chevaux  bien  accoustrez. 

Quand  le  Roy  se  fut  retiré  de  cette  veue  ,  il 
parla  à  raoy  au  long  du  chemin  ,  sur  deux 
poincts.  Il  trouva  le  roy  d'Angleterre  si  prest  de 
venir  à  Paris ,  que  cela  ne  luy  avoit  point  pieu  , 
et  disoit  :  »  C'est  un  très-beau  roy  :  il  ayme  fort 
"  les  femmes;  il  pourroit  trouver  quelque  affe- 
"  tée  à  Paris,  qui  luy  sauroit  bien  dire  tant  de 
»  belles  parolles ,  qu'elle  luy  feroit  envie  de  rc- 


rosse  ;   Louis   n'y   est  appelé  ipie   le  prinee  Louis  de 

»  venir  :  »  et  que  ses  prédécesseurs  avoient  trop 
esté  à  Paris  et  en  Normandie,  et  que  la  compa- 
gnie de  l'autre  ne  valoit  rien  deçà  la  mer  :  mais 
que  delà  la  mer  il  le  vouloit  bien  pour  bon  frère 
et  amy.  Encores  se  douloit  le  Roy  de  quoy  il  l'a- 
voit  trouvé  un  peu  dur,  quand  il  luy  avoit  parlé 
du  duc  de  Bretagne  ,  et  l'eust  volontiers  gagné 
qu'il  se  fust  contenté  qu'on  eust  fait  la  guerre 
en  Bretagne  ;  et  luy  en  lit  encore  sentir  par 
monseigneur  du  Bouchage  et  par  monseigneur 
de  Sainct-Pierre  :  mais  quand  le  roy  d'Angle- 
terre s'en  vit  pressé,  il  dit  que  qui  feroit  guerre 
en  Bretagne,  il  repasseroit  une  autrefois  pour  la 
deffendre.  Ouye  sa  response,  on  ne  luy  en  parla 
plus. 

Comme  le  Roy  fut  arrivé  à  Amiens,  et  comme 
il  voulut  souper,  vinrent  trois  ou  quatre  de 
ceux  du  roy  d'Angleterre  souper  avec  luy,  qui 
avoient  aidé  à  faire  et  à  traiter  cette  paix  :  et 
monseigneur  de  Havart  commença  à  dire  au 
Roy,  en  l'oreille,  que  s'il  vouloit,  il  trouveroit 
bien  moyen  de  faire  venir  le  Roy  son  maistre 
jusques  à  Amiens,  par  adventure  jusques  à  Pa- 
ris, à  faire  bonne  chère  avec  luy  :  le  Roy,  com- 
bien que  ce  propos  et  cet  offre  ne  luy  plaisoient 
guères,  si  en  fit-il  un  très-bon  visage ,  et  se  prit 
à  lever,  sans  trop  respondre  à  propos  ,  mais  me 
dit  en  l'oreille  que  ce  qu'il  avoit  pensé  luy  es- 
toit  advenu  ;  c'estoit  cet  offre.  Encores  en  par- 
lèrent-ils après  souper  ,  mais  le  plus  sagement 
qu'on  peut  on  rompit  cette  entreprise ,  disant 
qu'il  faloit  que  le  Roy  partist  à  grande  diligence 
pour  aller  contre  le  duc  de  Bourgogne.  Combien 
que  ces  matières  estoient  très-grandes ,  et  que 
des  deux  costez  on  mettoit  peine  à  sagement  les 
conduire,  toutesfois  y  advint-il  des  choses  plai- 
santes ,  qui  ne  sont  pas  à  oublier,  et  ne  se  doit 
personne  esbahyr ,  de  voir  les  grands  maux 
que  les  Anglois  ont  faits  en  ce  royaume ,  et  de 
fresche  mémoire  et  datte  ,  si  le  Roy  travailloit 
et  despendoit  à  les  mettre  hors  amiablement , 
afin  qu'il  les  peust  encores  tenir  amis  pour  le 
temps  avenir,  ou  au  moins  qu'ils  ne  luy  fissent 
point  de  guerre. 

Le  lendemain  de  nostre  veue  vinrent  grande 
force  d'Anglois  à  Amiens  :  et  nous  fut  conté 
par  aucuns  que  le  Sainct-Esprit  avoit  fait  cette 
paix  ,  car  tous  se  fondoient  en  prophéties  :  et  ce 
qui  leur  faisoit  dire ,  estoit  qu'un  pigeon  blanc 
s'estoit  trouvé  sur  la  tente  du  roy  d'Angleterre  , 
le  jour  de  la  veue  ,  et  pour  quelque  bruit  qu'il 
y  eust  en  l'ost,  il  ne  s'estoit  voulu  bouger  :  mais 
l'opinion  d'aucuns  estoit  qu'il  avoit  un  peu  pieu, 
et  puis  il  vint  un  grand  soleil ,  et  ce  pigeon  se 
vint  mettre  sur  cette  tente,  qui  estoit  la  plus 
haute,  pour  s'essuyer.  Et  cette  raison  dessus- 

dite  m'allégua  un  gentilhomme  de  Gascogne, 
serviteur  du  roy  d'Angleterre, appelle  Louis  de 
Breteilles  ,  lequel  estoit  très-mal  content  de 
cette  paix  :  et  pour  ce  qu'il  me  connoissoit  de 
long-temps ,  parla  à  moy  privément  ,  et  disoit 
que  nous  nous  mocquerions  fort  du  roy  d'An- 
gleterre. Et  luy  demanday  quantes  batailles  le 
roy  d'Angleterre  avoit  gaignées.  Il  me  respondit 
?ieuf,  où  il  avoit  esté  en  personne.  Et  puis  je  luy 
demanday  combien  il  en  avoit  perdu  :  il  me  res- 
pondit qu'il  n'en  avoit  perdu  qu'une,  et  que 
c'estoit  celle  que  nous  luy  faisions  perdre,  et 
qu'il  réputoit  cette  honte  plus  grande  de  le 
renvoyer  en  cet  estât ,  qu'il  ne  faisoit  l'honneur 
qu'il  avoit  eu  à  gagner  les  autres  neuf.  Je  con- 
tay  cecy  au  Roy ,  qui  me  dit  que  c'estoit  un 
très-mauvais  paillard,  et  qu'il  le  faloit  garder 
de  parler.  Il  l'envoya  quérir  à  son  disner,  et  le 
fit  disner  avec  luy,  et  luy  offrit  de  très-beaux 
et  bons  partis,  s'il  eût  voulu  demeurer  par  deçà  : 
et  quand  il  vit  qu'il  ne  vouloit  demeurer,  il  luy 
donna  mille  escus  comptant,  et  luy  promit  faire 
des  biens  à  aucuns  frères  qu'il  avoit  par  deçà  : 
et  je  luy  dis  quelque  mot  en  l'oreille,  afin  qu'il 
mît  peine  d'entretenir  l'amour  qui  estoit  com- 
mencée entre  les  deux  rois. 

Il  n'estoit  rien  au  monde  dont  le  Roy  eust 
plus  grande  peur,  que  de  ce  qu'il  luy  eschapast 
quelque  mot,  par  quoy  les  Anglois  pensassent 
qu'on  se  mocquast  d'eux  :  et  d'aventure,  le  len- 
demain après  cette  veue ,  comme  il  estoit  en  son 
retrait,  que  nous  n'estions  que  trois  ou  quatre, 
il  luy  esehapa  quelque  mot  de  risée  ,  touchant 
les  vins  et  les  présens  qu'il  avoit  envoyez  à  l'ost 
des  Anglois  :  et  en  se  tournant  il  apperceut  un 
marchand  gascon ,  qui  demeuroit  en  Angleterre, 
lequel  luy  estoit  venu  demander  un  congé,  pour 
tirer  une  certaine  quantité  de  vin  de  Gasgogne 
sans  rien  payer  du  droit  du  Roy,  et  estoit  chose 
qui  pouvoit  profiter  audit  marchand,  s'il  luy  estoit 
accordé.  Ledit  seigneur  fut  très-esbahy  quand 
il  le  vit,  et  comment  il  pouvoit  estre  entré  :  il 
luy  demanda  de  quelle  ville  il  estoit  en  Guyenne , 
et  s'il  estoit  marchand  et  marié  en  Angleterre? 
Le  marchand  luy  respondit  que  ouy,  mais  qu'il 
n'y  avoit  pas  beaucoup  vaillant  :  incontinent  le 
Roy  lui  bailla  un  homme  ,  avant  que  partir  de 
là  ,  qui  le  conduisit  à  Bourdeaux;  je  parlay  à 
luy  par  le  commandement  du  Roy,  et  eut  un  très- 
bon  office  en  la  ville,  dont  il  estoit  nay,  et  la 
traite  des  vins  qu'il  demanda ,  et  mille  francs 
complans  pour  faire  venir  sa  femme  ,  et  envoya 
un  sien  frère  en  Angleterre  sans  ce  qu'il  y  allast  : 
et  ainsi  le  Roy  se  condamna  en  cette  amende , 
connoissant  qu'il  avoit  trop  parlé. 

CHAPITRE  XI. 


ihmmrnt  le  conncstable  laschoitde  s^excuscr 
envers  le  Uoy,  après  In  frère  faite  (i  VAn- 
f/lois ,  cl  comment  fut  aussi  faite  trêve  de 
neuf  ans  entre  le  roij  Louis  et  le  duc  de 
Hourfjo(jne. 

Ce  jour  dont  je  parle,  ((iii  fut  le  lendemain  de 
iiostre  veue,  monseii;neur  le  connestable  envoya 
«n  sien  serviteur  nommé  Rapine,  à  qui  le  Roy 
fit  depuis  du  bien  ,  et  estoit  bon  serviteur  de 
son  maistre ,  lequel  aporta  lettres  au  Roy.  Ledit 
seigneur  voulut  que  monseigneur  du  Lude  (1)  et 
nioy  ouissions  sa  créance  :  or  estoit  jà  revenu 
monseigneur  de  Contay  de  la  marchandise, 
contre  monseigneur  le  connestable ,  dont  vous 
avez  ouy  parler  ci-dessus ,  et  ne  sçavoit  plus  le 
connestable  à  quel  sainct  se  vouer ,  et  se  tenoit 
comme  pour  perdu.  Les  paroles  que  nous  dit 
Rapine ,  estoient  très-humbles ,  et  que  son 
maistre  sçavoit  bien  qu'on  avait  fait  beaucoup 
de  rapports  au  Roy  contre  luy,  mais  qu'il  avoit 
bien  pu  connoistre  par  expérience,  qu'il  n'avoit 
point  \oulu  faire  de  faute  :  et  pour  mieux  as- 
seurer  le  Roy  de  son  vouloir,  entra  en  quelque 
marché  de  réduire  monseigneur  de  Rourgogne 
en  façon  qu'il  aideroit  à  destrousser  le  roy  d'An- 
gleterre et  toute  sa  bande ,  s'il  vouloit  :  et  sem- 
bloit  bien  à  sa  façon  de  parler  que  son  maistre 
estoit  despourveu  de  toute  espérance.  Nous  luy 
dismes  que  nous  avions  bon  accord  avec  les  An- 
glois,  et  que  nous  ne  voulions  point  de  débat; 
et  s'adventura  monseigneur  du  Lude,  qui  estoit 
avec  moy,  jusques  à  luy  demander  s'il  ne  sça- 
voit point  où  estoit  l'argent  comptant  de  son 
maistre.  Je  m'esbahis  comme  cette  parole  luy 
eschappa,  veu  que  cestuy-là  estoit  très-bon  ser- 
viteur, et  qu'il  ne  fist  fuir  ledit  connestable ,  et 
entendre  son  cas,  et  ce  qu'on  procuroit  contre 
luy,  et  encores  veu  le  péril  en  quoy  il  avoit 
esté  n'y  avoit  qu'un  an.  Mais  j'ay  peu  veu  de 
gens  en  ma  vie  qui  sçachent  bien  fuir  à  temps 
et  éviter  leurs  malheurs,  ni  cy  ni  ailleurs  :  car 
les  uns  n'ont  point  d'espérance  d'avoir  recueil  et 
Seureté  es  pays  voisins  :  qui  est  grande  faute  à 
tout  homme  de  bien  ;  car  avoir  veu  les  choses 
par  expérience,  cela  donne  grand  sens,  grande 
hardiesse.  Les  autres  ont  trop  d'amour  à  leurs 


(1)  Jciin  ilo  D.iillDM.  l'un  des  favoris  du  roi  Louis  XI, 
Jîouvornoiir  du  I)nii|)liin('. 

(2)  (le  |)nssat:e  est  fori  obsrur  maigre*  la  rorrertion  de 
Lcnplel-Diirresnny  a(lo|it(''e  |iar  ^I.  l'etiiot.  Les  manns- 
frits  ne  proposent  aiieune  variante  propre  à  lYelaircir. 
tl  nous  a  senillé  qu'une  simple  interposition  suffisait 
^o»^  lui  donner  un  sen?  vraisemblahle  ;  ees  mots  :  qui 


biens,  à  leurs  femmes  et  à  leurs  enfans ,  et  ces 
raisons  ont  esté  cause  de  faire  périr  beaucoup  de 
gens  de  bien  (2). 

Quand  nouseusmes  fait  notre  rapport  au  Roy, 
il  appella  un  secrétaire  ,  et  n'y  avoit  avec  luy 
que  monseigneur  de  Havart,  serviteur  du  roy 
d'Angleterre  ,  qui  ne  sçavoit  rien  de  ce  qu'on 
gardoit  audit  connestable  :  et  y  estoit  le  seigneur 
de  Contay,  qui  revenoit  d'avec  ledit  duc  de  Rour- 
gogne, et  nous  deux  qui  avions  parlé  audit  Ra- 
pine. Le  Roy  nomma  une  lettre  audit  connesta- 
ble, et  luy  mandoit  ce  qui  avoit  esté  fait  lejour 
de  devant,  et  de  cette  trêve,  et  qu'il  estoit  em- 
pesché  en  baucoup  de  grandes  affaires,  et  qu'il 
avoit  bien  à  besogner  d'une  telle  teste  comme  la 
sienne  :  et  puis  se  retourna  devers  l'Anglois  et 
monseigneur  de  Contay,  et  leur  dit  :  «  Je  n'en- 
»  tends  point  que  nous  eussions  le  corps,  mais 
»  j'entends  que  nous  eussions  la  teste,  et  que  le 
»  corps  fût  demeuré  là.  »  Cette  lettre  fut  bail- 
lée à  Rapine,  qui  la  trouva  très-bonne,  et  luy 
sembloit  parole  très-amiable,  que  le  Roy  disoit, 
qu'il  avoit  très-bien  àbesongnerd'une  telle  teste 
que  celle  de  son  maistre,  et  n'entendoit  po-int  lA 
fm  de  cette  parole.  Le  roy  d'Angleterre  envoya 
au  Roy  les  lettres  dé  créance  que  ledit  connes- 
table luy  avoit  escrites  ,  et  manda  toutes  les  pa- 
roles qu'il  luy  avoit  jamais  mandées  :  et  ainsi 
pouvez  voir  en  quel  estât  il  s'estoitmis  entre  ces 
trois  grands  hommes  :  car  chacun  des  trois  luy 
vouloit  la  mort. 

Le  roy  d'Angleterre  après  avoir  receu  son 
argent,  se  mit  en  chemin,  droit  à  Calais  à  bon- 
nes journées,  car  il  doutoit  la  haine  du  duc  de 
Rourgogne  et  de  ceux  du  pays;  et  à  la  vérité, 
quand  ses  gens  s'écartoient ,  quelqu'un  en  de- 
meuroit  tousjours  par  les  buissons,  et  laissa  ses 
ostages,  comme  il  avoit  promis,  monseigneur  de 
Havart  et  messire  Jean  Cheney,  grand-escuyer 
d'Angleterre,  jusques  à  ce  qu'il  fût  passé  la 
mer. 

A'^ous  avez  bien  ouy  au  commencement  de 
cette  matière  d'Angleterre,  comme  ce  Roy  ici 
n'avoit  point  l'ort  cette  matière  à  cœur  ;  car  dès 
qu'il  estoit  à  Douvres  en  Angleterre,  et  avant 
que  monter  au  navire  pour  passer,  il  entra  en  pra- 
tique avec  nous.  Et  ce  qiii  le  faisoit  passer  deçà,  es- 
toit pour  deux  fins.  L'une,  que  tout  son  royaume 
le  désiroit,  comme  ils  ont  accoustumé  le  temps 


est  (jrandc  faute  à  tout  homme  de  bien  ;  car  avoir  veu, 
ete.,  inlerroni[)aient  le  sens  dans  les  prêef^dentes  édi- 
tions; nous  les  avons  placi's  avant  car  les  uns,  etc.  En 
sorte  que  le  sens  est  celui-ci  :  c'est  une  faute  de  ne  sçavoir 
pas  s't'Ioigner  à  propos ,  cl  l'expérience  nous  apprend 
que  c'est  le  parti  le  plus  sage  et  nous  excite  à  ren>- 
hrasser. 

passé,  et  la  presse  que  leur  en  faisoit  le  duc  de 
Bourgogne.  L'autre  raison  estoit,  pour  réserver 
une  bonne  grosse  somme  d'argent  deceluy  qu'il 
a  voit  lors  en  Angleterre,  pour  faire  ce  passage  : 
car,  comme  vous  avez  ouy  ,  les  roys  d'Angle- 
terre ne  lèvent  jamais  rien  que  leur  domaine,  si 
ce  n'est  pour  cette  guerre  de  Fi-ance.  Une  autre 
habileté  avoit  fait  ledit  Roy,  pour  contenter  ses 
sujets  ,  il  avoit  amené  dix  ou  douze  hommes, 
tant  de  Londres  que  d'autres  villes  d'Angle- 
terre, gros  et  gras,  qui  estoient  des  principaux 
entre  les  communes  d'Angleterre,  et  qui  estoient 
ceux  qui  avoienttenu  la  main  à  ce  passage,  et  à 
mettre  sus  cette  puissante  armée.  Ledit  Roy  les 
faisoit  loger  en  bonnes  tentes  ,  mais  ce  n'estoit 
point  la  vie  qu'ils  avoient  accoustumée ,  et  en 
furent  tost  las,  et  cuidoient  qu'au  bout  de  trois 
jours  ils  deussent  avoir  une  bataille,  quand  ils 
seroient  deçà  la  mer,  et  le  roy  d'Angleterre  ai- 
doit,  à  leur  faire  des  doutes,  et  aussi  des  crain- 
tes, pour  leur  faire  trouver  la  paix  bonne,  afin 
qu'ils  luy  aidassent,  quand  ils  seroient  de  retour 
en  Angleterre  ,  à  esteindre  les  murmures  qui 
pourroient  estre  à  cause  de  son  retour  ;  car  onc- 
ques  roy  d'Angleterre,  depuis  le  roy  Artus  (l) , 
n'amena  tant  de  gens  et  de  gros  personnages 
pour  un  coup  deçà  la  mer  ;  et  s'en  retourna  très- 
diligemment,  comme  vous  avez  ouy,  et  luy  de- 
meura beaucoup  d'argent  de  celuy  qu'il  avoit 
levé  en  Angleterre  pour  le  payement  de  ses  gens- 
d'armes  :  ainsi  parvint  à  la  pluspart  de  ses  in- 
tentions. 11  n'estoit  point  coraplexionné  pour 
porter  le  travail  qui  seroit  nécessaire  à  un  roy 
d'Angleterre  qui  voudroit  faire  conqueste  en 
France;  et  pour  ce  temps,  le  Roy  avoit  bien 
pourveu  à  la  deffeuce  ,  combien  que  par  tout 
n'eût  sceu  bien  pourvoir  aux  ennemis  qu'il  avoit, 
car  il  en  avoit  trop.  Un  autre  grand  désir  avoit 
le  roy  d'Angleterre,  c'estoit  d'accomplir  le  ma- 
riage du  roy  Charles  huitiesme,  qui  règne  au- 
jourd'hui, avec  sa  fille,  et  ce  mariage  luy  fit  dis- 
simuler beaucoup  de  choses,  qui  depuis  tournè- 
rent au  grand  profit  du  Roy. 

Après  que  les  Anglois  furent  repassez  en  x\n- 
gleterre  ,  sauf  les  ostages  qui  estoient  avec  le 
Roy,  ledit  seigneur  se  retira  vers  Laon,  en  une 
petite  ville,  qui  a  nom  Vervius,  sur  les  marches 
de  Haynaut  :  et  à  Avenues  en  Haynaut  se  trou- 
vèrent le  chancelier  de  IJourgogne,  et  autres  am- 


(1)  Arthur,  prince  de  Cuerpléon  dans  le  pays  de 
Galles,  arrêta  un  instant  l'invasion  des  Angio-Saxons  en 
Angleterre.  Il  gagna  contre  eux  ,  vers  520,  la  bataille  de 
Budon-Hill.  Ses  exploits  exagérés  par  le  sentiment  na- 
tional ,  sont  devenus  le  sujet  d'un  des  cycles  épiques  du 
moyen-âge. 

(2)  Jean  de  Foix,  \icomtc  de  Narbonnc,  second  Gis  de 

I.    C.    D.    M.    T.    IV.  , 


bassadeurs  avec  le  seigneur  de  Contay ,  pour  le 
duc  de  Bourgogne  :  et  désiroit  pour  ceste  fois 
pacifier  tout.  Ce  grand  nombre  d'Anglois  luy 
avoit  fait  peur  ;  car  en  son  temps  il  avoit  veu  de 
leurs  œuvres  en  ce  royaume,  et  ne  vouloit  pas 
qu'ils  y  retournassent.  Le  Roy  eut  nouvelles  du- 
dit  chancelier,  qui  disoient  que  le  Roy  envoyast 
de  ses  gens  à  un  pont ,  à  mi-chemin  d'Avenues 
et  de  Vervins,  et  que  luy  et  ses  compagnons  s'y 
trouveroient.  Le  Roy  leur  manda  qu'il  s'y  trou- 
veroit  luy-mesme,  combien  qu'aucuns,  à  qui  il 
le  demanda ,  ne  furent  point  de  ceste  opinion. 
Toutesfois  il  y  alla,  et  mena  les  ostages  des  An- 
glois avec  luy;  et  furent  présens  quand  le  Roy 
receut  les  ambassadeurs,  qui  vindrent  très-bien 
accompagnez  d'archers,  et  autres  gens  de  guerre. 
Pour  cette  heure  ils  n'eurent  autres'paroles  avec 
le  Roy,  et  les  mena  l'on  disner. 

L'un  de  ces  Anglois  se  connnença  à  repentir 
de  cet  appointement,  et  me  dit  à  une  fenestre  , 
que  s'ils  eussent  veu  beaucoup  dételles  gens  avec 
le  duc  de  Bourgogne,  par  aventure  n'eussent-ils 
pas  fait  la  paix.  Monseigneur  de  Narbonne  (2) , 
qui  aujourd'hui  s'appelle  monseigneur  de  Fouez, 
ouit  cette  parole,  et  luy  dit  :  «  Estiez-vous  si 
»  simple  de  penser  que  le  duc  de  Bourgogne 
»  n'eust  grand  nombre  de  telles  gens?  il  les 
»  avoit  seulement  envoyez  rafraîchir  :  mais  vous 
»  aviez  si  bon  vouloir  de  retourner,  que  six  cens 
»  pipes  de  vin,  et  une  pension  que  le  Roy  vous 
»  donne,  vous  ont  renvoyé  bientost  en  Angle- 
»  terre.  »  L'Anglois  se  courrouça,  et  dit  :  «C'est 
»  bien  ce  que  chacun  nous  disoit,  que  vous  vous 
»  mocqueriez  de  nous;  appel lez-vous  l'argent, 
»  que  le  Roy  vous  donne  pension?  c'est  tribut  , 
>'  et  par  sainct-George,  vous  en  pourriez  bien 
»  tant  dire  que  nous  retournerions.  »  Je  rompis 
la  pai'ole  et  la  convertis  en  mocquerie ,  mais 
l'Anglois  n'en  demeura  point  content,  et  en  dit 
un  mot  au  Roy,  qui  merveilleusement  s'en  cour- 
rouça audit  seigneur  de  JXarbonne. 

Le  Roy  n'eut  point  grandes  paroles  aux  des- 
susdits chancelier  et  ambassadeur  pour  cette  fois, 
et  fut  appointé  qu'ils  viendroientà  Vervins,  et 
ainsi  le  firent  ,  et  vindrcnt  avec  le  Roy.  Quand 
ils  furent  arrivez  à  Vervins,  le  Roy  commit  mes- 
sire  Tanneguy  du  Chastel, et  messire  Pierre  Do- 
riole  ,  chancelier  de  France,  à  besogner  avec 
eux,  et  autres.  De  chacun  costé  entrèrent  en 


Gaston  IV  et  d'Eléonor  d'Arragon,  roi  et  reine  de  Na- 
varre ;  de  Marie  d'Orléans,  sa  femme,  sœur  du  roi 
Louis  XII,  il  a  eu  Gaston  de  Foix,  duc  de  Nemours,  tué 
à  la  Bataille  de  Ravcnnes  ,  en  1512,  et  Germaine  de 
Foix  ,  seconde  femme  de  Ferdinand  Y,  roi  d'Arragon  , 
surnommé  le  Catholique. 

«•i-andes  rcmonstrances  ,  et  à  soustenir  chacun 
sonparty.  Les  dessusdits  vindrent  faire  au  Roy 
leur  rapport, disant queces  Bourjuuijiiions estoient 
fiers  en  leurs  paroles,  mais  qu'ils  leur  avoient 
bien  rivé  le  clou,  et  disoient  les  responses  qu'ils 
leur  avoient  faites:  dont  le  Roy  ne  fut  point  con- 
tent, et  leur  avoit  dit  que  toutes  ces  responses 
avoient  esté  faites  maintesfois,  et  qu'il  n'estoit 
point  question  de  paix  finale,  mais  de  trêve  seu- 
lement, et  qu'il  ne  vouloit  point  qu'on  leur  usast 
plus  de  ces  paroles,  et  que  luy-mesme  vouloit 
parler  avec  eux,  et  lit  venir  ledit  chancelier  et 
autres  ambassadeurs  en  sa  chambre:  et  n'y  de- 
meura avec  luy  que  feu  monseigneur  l'admirai 
bastard  de  Bourbon,  monseigneur  Du  Bouchage 
et  moy,  et  conclud  la  trêve  pour  neuf  ans  (i) 
marcliande,  revenant  chacun  au  sien  :  mais  les- 
dits  ambassadeurs  supplièrent  au  Roy  qu'elle  ne 
liist  point  encore  criée,  pour  sauver  le  serment 
du  due,  qui  avoit  juré  ne  la  faire  que  le  roy 
d'Angleterre  n'eust  esté  hors  de  ce  royaume 
certain  temps,  afin  qu'il  ne  semblast  point  qu'il 
eût  accepté  la  sienne. 

Le  roy  d'Angleterre  qui  avoit  grand  despit  de 
ce  que  ledit  duc  n'avoit  voulu  accepter  sa  trêve, 
et  estoit  adverty  que  le  Roy  en  traitoit  une  au- 
tre avec  ledit  duc,  envoya  ung  chevalier  nommé 
messire  Thomas  de  Mont-Gomery,  fort  privé  de 
luy,  devers  le  Roy  à  Vervins,  à  l'heure  que  le 
Roy  traitoit  cette  trêve  ,  dont  j'ay  parlé  ,  avec 
ceux  du  duc  de  Bourgogne.  Ledit  messire  Tho- 
mas requit  au  Roy,  de  par  le  roy  d'Angleterre , 
qu'il  ne  vousist  point  prendre  d'autre  trêve  avec 
le  duc,  que  celle  qu'il  avoit  faite.  Aussi  luy  prioit 
ne  vouloir  point  bailler  Sainct-Quentin  audit 
duc,  et  offroit  au  Roy  que  s'il  vouloit  continuer 
la  guerre  audit  duc,  il  seroit  content  de  repasser 
la  mer  pour  luy,  et  en  sa  faveur,  la  saison  pro- 
chaine, pourveu  que  le  Roy  le  récompensast  du 
dommage  qu'il  auroit  à  cause  que  la  gabelle  des 
laines  à  Calais  ^2)  ne  luy  vaudroit  rien  (  cette 
gabelle  peut  bien  monter  à  cinquante  mille  es- 
cus),  et  aussi  que  le  Roy  payast  moitié  de  son 
armée,  et  ledit  Roy  d'Angleterre  payeroit  l'au- 
tre moitié.  Le  Roy  remercia  fort  le  roy  d'Angle- 
terre, et  donna  de  la  vaisselle  audit  messire  Tho- 
mas, et  s'excusa  de  la  guerre  ,  disant  que  jà  la 
trêve  estoit  accordée,  et  que  ce  n'estoit  que  celle 
propre  qu'eux  deux  rois  avoient  faite  du  propre 
terme  de  neuf  ans  :  mais  ledit  duc  en  vouloit 
lettres  à  part,  et  excusa  la  chose  au  mieux  (|u'il 


(1)  Celle  trêve  de  neuf  ans  onirc  Louis  XI  et  le  duc 
«le  Bourgogne,  se  lit  à  Soleure,  au  pays  de  Luxernliourj;, 
le  1.3  se|)lenibre  1475  ;  Comines  ,  quoiquil  eût  M  erii- 
plo\i'  dans  lu.-  nrj-'oeialions  (|iii  la  pr(^r(^dèri'?il.  fui  eiclu 


]MKMOii\i:s  ur,  iMiii.ippE  m-  comines.  [1475] 

put,  pour  contenter  ledit  ambassadeur  ,  lequel 


s'en  retourna,  et  ceux  qui  estoient  demeurez  en 
ostage  aussi.  Le  Roy  s'émerveilla  fort  des  offres 
que  le  roy  d'Angleterre  luy  avoit  faites ,  et  n'y^ 
eut  que  moy  présent  à  les  ouyr  :  etsembloit  bien 
au  Roy  que  c'eust  esté  chose  bien  périlleuse  de 
faire  repasser  le  roy  d'Angleterre,  et  qu'il  n'y  a 
pas  beaucoup  à  faire  à  mettre  débat  entre  les 
François  et  les  Auglois ,  quand  ils  se  trouvent 
ensemble,  et  qu'aisément  se  fussent  accordez  de 
nouveau  les  Bourguignons  et  eux,  et  luy  creut 
l'envie  de  conclure  cette  trêve  avec  ces  Bour- 
guignons. 

CHAPITRE  XIL 

Comment  la  mort  du  connestable  fut  de  tous 
points  jurée  entre  le  Hoij  et  le  duc  de  Bour- 
gogne, et  comment  s'estant  retiré  au  pays 
du  duc^  fat  par  le  commandement  d'iceluy 
livré  auRoij,  qui  le  fit  mourir  par  justice. 

La  trêve  conclue,  se  remit  avant  la  pratique 
du  connestable,  et  pour  n'en  faire  long  procès 
fut  repris  ce  qui  avoit  esté  fait  à  Bouvines,  dont 
j'ay  parlé  cy-devant,  et  furent  baillez  les  scellez 
de  cette  matière  d'un  costé  et  d'autre.  Et  par  ce 
marché ,  fut  promis  audit  duc  Sainct-Quentin , 
Han  et  Bohain,  et  tout  ce  que  ledit  connestable 
tenoit  sous  le  pouvoir  dudit  duc,  et  tous  ses 
meubles  quelque  part  qu'ils  fussent;  et  fut  ad- 
visé  et  conclu  de  la  forme  de  l'assiéger  dedans 
Han  où  il  estoit:  et  celuy  qui  premier  le  pour- 
roit  prendre  en  feroit  la  justice  dedans  huit 
jours ,  ou  le  rendroit  à  son  compagnon.  Tost  cha- 
cun se  commença  à  douter  de  cette  marchandise, 
et  les  plus  gens  de  bien  que  ledit  connestable 
eust,  le  commencèrent  à  laisser,  comme  monsei- 
gneur de  Genlis  et  plusieurs  autres  de  ses  quatre 
compagnons  qu'il  avoit.  Ledit  connestable  ,  qui 
sçavoit  bien  comment  le  roy  d'Angleterre  avoit 
baillé  ses  lettres  et  descouvert  ce  qu'il  sçavoit  de 
luy ,  et  que  ses  ennemis  avoient  esté  à  faire  la 
trêve ,  commença  à  avoir  très-grande  peur ,  et 
envoya  devers  ledit  duc  de  Bourgogne,  luy 
supplier  qu'il  luy  pleust  luy  envoyer  une  seureté, 
pour  aller  parler  à  luy  de  choses  qui  fort  luy 
touchoient.  Ledit  duc  de  prime  face  feignit  à  la 
bailler,  mais  à  la  fin  la  bailla. 

Mainte  pensée  avoit  jà  eu  ce  puissant  homme 


de  l'amnislic  que  le  duc  de  Bourgogne  accorda  à  tous 
SCS  sujets  rebelles. 

(2)  Le  droit  de  pr^agc  des  laines  à  Calais  valait  alors 
einquanle  mille  (^cus  au  Roi  d'Angleterre. 


où  il  prendroit  son  chemin  pour  fuir ,  car  de 
tout  estoit  informé,  et  avoit  vu  le  double  des 
séellez  qui  avoient  esté  baillez  contre  luy  à 
Bouvines.  Une  fois  s'addressa  à  aucuns  serviteurs 
qu'il  avoit,  qui  estoient  Lorrains  :  avec  ceux-là 
délibéra  fuir  en  Allemagne,  et  y  porter  grande 
somme  d'argent  (car  le  chemin  estoit  fort  seur) 
et  d'acheter  une  place  sur  le  Rhin ,  et  se  tenir 
là  jusques  à  ce  qu'il  fût  appointé  de  l'un  des 
deux  costez.  Une  autre  fois  délibéra  tenir  son  bon 
chasteau  de  Han,  qui  tant  luy  avoit  cousté,  car 
il  l'a  voit  fait  pour  se  sauver  en  une  telle  néces- 
sité ,  et  i'avoit  pourveu  de  toutes  choses,  autant 
que  chasteau  qui  fût  en  lieu  de  nostre  connois- 
sance.  Encores  ne  trouva-il  gens  à  son  gré  pour 
demeurer  avec  luy  :  car  tous  ses  serviteurs  es- 
toient nez  des  seigneuries  de  l'un  prince  ou  de 
l'autre  :  par  aventure  que  sa  crainte  estoit  si 
grande ,  qu'il  ne  s'osa  suffisamment  découvrir  à 
eux  :  et  je  crois  certainement  qu'il  en  eût  trouvé 
qui  ne  l'eussent  pas  abandonné,  et  bon  nombre  : 
et  n'estoit  pas  tant  à  craindre  pour  luy  d'estre 
assiégé  des  deux  princes  que  d'un  seul  :  car 
c'^stoit  chose  impossible  que  les  deux  armées  se 
fussent  accordées.  Son  dernier  party  fut  d'aller 
vers  le  duc  de  Bourgogne ,  sur  cette  seureté,  et 
ne  prit  que  quinze  ou  vingt  chevaux  ,  et  tira  à 
Mons  en  Hainaut ,  où  estoit  le  seigneur  d'Aime- 
ries  (l),  grand-baillif  de  Hainaut,  le  plusspécial 
ami  que  ledit  connestable  eust  :  et  là  y  séjourna, 
attendant  nouvelle  du  duc  de  Bourgogne,  qui 
avoit  commencé  la  guerre  contre  le  duc  de  Lor- 
raine, à  cause  que  de  luy  avoit  esté  deffié,  du- 
rant qu'il  estoit  au  siège  de  Nuz  :  et  aussi  re- 
ceut  grand  dommage  en  son  pays  de  Luxem- 
bourg. 

Dès  que  le  Roy  sceut  le  parlement  dudit  con- 
nestable, il  advisa  d'y  donner  remède ,  et  pour- 
voir que  ledit  connestable  ne  pût  recouvrer  l'a- 
mitié du  duc  de  Bourgogne  :  et  tira  diligemment 
devant  Sainct-Quentin ,  et  y  fit  assembler  sept 
ou  huit  cens  hommes-d'armes ,  et  avec  eux  y 
alla,  bien  informé  de  ce  qui  estoit  dedans. 
Comme  il  vint  près  de  la  ville,  aucuns  luy 
vindrent  au-devant  se  présenter  à  luy.  Ledit 
seigneur  me  commanda  entrer  dedans  la  ville, 
et  faire  départir  les  quartiers.  Ainsi  le  fis  ,  et  y 
entrèrent  les  gens-d'armes,  et  après  y  entra  le 
Roy  bien  receu  de  ceux  de  la  ville.  Aucuns  de 
ceux  du  connestable  se  retirèi-ent  en  Hainaut. 
Tost  fut  adverti ,  par  le  Roy  propre,  le  duc  de 
Bourgogne  de  la  prise  de  Sainct-Quentin,  afin  de 
luy  oster  l'espérance  de  la  cuider  recouvrer  par 
les  mains  du  connestable.  Dès  ce  que  ledit  duc 

(1)  Antoine  Rolin. 

sceut  ces  nouvelles,  il  manda  au  seigneur  d'Ai- 


meries,  son  grand-baillif  de  Hainaut,  qu'il  fist 
garder  la  ville  de  Mons  en  façon  que  ledit  con- 
nestable n'en  peust  saillir,  et  que  à  luy  fût  def- 
fendu  de  partir  de  son  hostellerie.  Ledit  baillif 
n'osa  refuser  et  le  fit  :  toutesfois  la  garde  n'estoit 
pas  estroite  pour  un  tel  homme,  s'il  eût  eu  vou- 
loir de  fuir. 

Que  dirons-nous  ici  de  fortune  ?  Cet  homme 
estoit  situé  aux  confins  de  ces  deux  princes  enne- 
mis, ayant  si  fortes  places  en  ses  mains ,  quatre 
cens  hommes-d'armes  bien  payez,  dont  il  estoit 
commissaire,  et  y  mettoit  qui  il  vouloit,  et  les 
avoit  jà  maniez  douze  ans  passez;  il  estoit  très- 
sage  et  vaillant  chevalier,  et  qui  avoit  beaucoup 
veu.  H  avoit  grand  argent  comptant  :  et  après 
tout  cela  se  trouver  en  ce  danger,  destitué  de 
cœur  et  de  tous  remèdes.  H  faut  bien  dire  que 
cette  tromperesse  fortune  I'avoit  regardé  de  son 
mauvais  visage,  mais,  pour  mieux  dire,  il  faut 
respondre  que  tels  grands  mystères  ne  viennent 
point  de  fortune ,  et  que  fortune  n'est  rien ,  fors 
seulement  une  fiction  poétique ,  et  qu'il  faloit 
que  Dieu  l'eust  abandonné,  à  considérer  toutes 
ces  choses  dessusdites ,  et  assez  d'autres  que  je 
n'ay  pas  récitées.  Et  s'il  appartenoit  à  homme  de 
juger  (ce  que  non,  et  spécialement  à  moy),je 
dirois  que  ce  qui  raisonnablement  devroit  avoir 
esté  cause  de  sa  punition ,  estoit  que  tousjours 
avoit  travaillé  de  toute  sa  puissance ,  que  la 
guerre  durast  entre  le  Roy  et  le  duc  de  Bourgo- 
gne :  car  là  estoit  fondée  sa  grande  auctorité  et 
son  grand  Estât ,  et  y  avoit  peu  à  faire  à  les  en- 
tretenir en  ce  différend  :  car  naturellement  leurs 
complexions  estoient  différentes. 

Celuy  seroit  bien  ignorant ,  qui  croiroit  qu'il 
y  eust  fortune ,  ne  cas  semblable ,  qui  eût  sceu 
garder  un  si  sage  homme  à  estre  mal  de  ces  deux 
princes ,  à  un  coup ,  qui  en  leur  vie  ne  s'accor- 
dèrent en  rien  qu'en  cecy  :  et  encores  plus  fort 
le  roy  d'Angleterre  qui  avoit  espousé  sa  nièce  , 
et  qui  merveilleusement  aimoit  tous  les  parens 
de  sa  femme ,  et  par  espécial  ceux  de  cette  mai- 
son de  Saiuct-Paul.  H  est  vraysemblahle  et 
chose  certaine  qu'il  estoit  esloigné  de  la  grâce  de 
Dieu ,  de  s'estre  mis  ennemi  de  ces  trois  princes, 
et  n'avoir  un  seul  ami  qui  l'eust  osé  loger  pour 
une  seule  nuit  :  et  autre  fortune  n'y  avoit  mis  la 
main  que  Dieu.  Et  ainsi  en  est  advenu ,  et  ad- 
viendra à  plusieurs  autres,  qui  après  les  grandes 
et  longues  prospéritez ,  tombent  en  grandes  ad- 
versitez.  Après  que  le  connestable  fut  arresté 
en  Hainaut  par  le  duc  de  Bourgogne,  le  Roy 
envoya  devers  ledit  duc,  pour  en  avoir  la  dé- 
livrance, ou  qu'il  accomplist  le  contenu  de  son 
séellé.  Ledit  duc  dit  qu'ainsi  le  feroit,  et  fit 

lueiiei"  ledit  conuestable  à  Péronne,   et  estroi- 
tcmcnt  i^arder. 

lA'dit  (Inc  de  Bourgogne  avoitjà  pris  plusieurs 
|)!;a'es  en  l.orraino  et  HaiTois  ,  et  estoit  au  siège 
(levant  Naney,  laciueile  se  detïeiidoit  très-bien. 
Le  Roy  envoya  largement  gens-darmes  en  Chani- 
])agne  ,  qui  donnoient  crainte  audit  duc  :  car  il 
u'estoit  point  dit  par  la  trêve  qu'il  deust  des- 
truire  le  due  de  Lorraine,  lequel  s'estoit  retiré 
devers  le  Roy.   Monseigneur  du  Bouchage  et 
autres  ambassadeurs  pressoient  fort  ledit  duc  de 
tenir  son  scellé.  Tousjours  disoit  qu'ainsi  le  fe- 
roit  :  et  passa  de  plus  d'un  mois  le  terme  de  huit 
Jours,  qu'il  devoit  bailler  le  coiuiestable  ou  en 
faire  justice.  Se  voyant  ainsi  pressé ,  et  dou- 
tant que  le  Roy  ne  rempèchast  en  son  entreprise 
de  Lorraine ,  qu'il  desiroit  fort  amener  à  fin  , 
pour  avoir  le  passage  de  Luxembourg  eu  Bour- 
gogne, et  que  toutes  ses  seigneuries  se  joignis- 
sent ensemble  ;  car  luy  tenant  ainsi  cette  petite 
duché,  il  vonoit  de  Hollande  jusques  auprès  de 
Lion,  tousjours  sur  luy.  Pour  ces  raisons  escri- 
vit  a  son  chancelier  et  au  seigneur  d'Hymber- 
eonrt,  dont  j'ay  parlé,  tous  deux  ennemis  et 
lual-veillans  dudit  connestable  ,  qu'ils  se  tiras- 
sent à  Péronne,  et  qu'à  un  jour  qu'il  nomma, 
ils  baillassent  ledit  connestable  à  ceux  que  le 
Roy  y  envoyeroit ,  car  les  deux  dessus  nommez 
a  voient  tout  pouvoir  pour  luy  en  son  absence  ,  et 
manda  audit  seigneur  d'Aimeries  le  leur  bailler. 
Cependant  battoit  fort  la  ville  de  Nancy  le 
duc  de  Bourgogne  :  il  y  avoit  de  bonnes  gens 
dedans,  qui  la  deffendoient  bien.  Un  capitaine 
dudit  duc,  appelé  le  comte  de  Campobache,  natif 
et  banny  du  royaume  de  ^'aples,  pour  la  part 
Angevine,  avoit  jà  pris  intelligence  au  duc  de 
Lorraine.  Car  monseigneur  de  Lorraine,  qui 
estoit  parent  bien  prochain  et  héritier  de  la 
maison  d'Anjou ,  après  la  mort  du  roy  René 
son  ayeul  maternel ,  avoit  trouvé  moyen  de  le 
gagner  ,  et  aussi  l'affection  que  ledit  comte  avoit 
a  ladite  maison  d'Anjou  ,  dont  il  tenoit  le  party 
au  ro\aume  de  Naples,  et  en  estoit  pour  ceste 
cause  fugitif,  luy  faisoit  tromper  son  maistre 
en  faveur  dudit  duc  de  Lorraine  :  et  promet- 
toit  faire  durer  ce  siège,  et  qu'il  se  trouveroit 
des  défauts  es  choses  nécessaires  pour  la  prise 
de  la  ville.  H  le  pouvoit  bien  faire,  car  il  estoit 
pour  lors  le  plus  grand  de  celte  armée,  et  homme 
très-mauvais  pour  son  maistre,  comme  je  dyrai 
cy -après  :  mais  ceci  estoit  comme  un  aprest  des 
maux  ([ui  depuis  advindrent  audit  duc  de  Bour- 
gogne. Je  crois  que  ledit  duc  s'attcndoit  d'avoir 
pri^  la    ville,  avant  que  le  jour  fust  venu  de 
bailler  ledit  connestable,  et  puis  ne  le  bailler 
[H)\vX:  et  peut-estre  d'autre  cosfé,  qiK'  si  le  Roy 


l'eust  eu,  il  eust  fait  plus  de  faveur  au  duc  de 
Lorraine  qu'il  ne  faisoit  pas  :  car  il  estoit  infor- 
mé de  la  pratique  qu'avoit  ce  comte  de  Campo- 
bache :  mais  il  ne  s'en  méloit  point ,  et  si  n'estoit 
point  tenu  de  laisser  faire  ledit  duc  en  Lorraine, 
s'il  n'eust  voulu ,  pour  plusieurs  raisons  :  et 
avoit  largement  de  gens  près  dudit  pays  de 
Lorraine. 

Ledit  duc  de  Bourgogne  ne  sceut  prendre 
Nancy  (  1  ) ,  avant  le  jour  qu'il  avoit  baillé  à  ses 
gens  ,  pour  délivrer  ledit  connestable.  Pour  ce 
après  le  jour  passé  qui  leur  avoit  esté  ordonné , 
ils  exécutèrent  le  commandement  de  leur  mais- 
tre volontiers,  pour  la  grande  haine  qu'ils  avoient 
audit  connestable  :  et  le  baillèrent  à  la  porte  de 
Péronne,  entre  les  mains  du  bastard  de  Bour- 
bon ,  admirai  de  France  et  de  monseigneur  de 
Sainct-Pierre ,  qui  le  menèrent  à  Paris.  Aucuns 
m'ont  dit  que  trois  heures  après ,  vindrent  mes- 
sagers à  diligence  ,  de  par  ledit  duc ,  pour  com- 
mander à  ses  gens  ne  bailler  point  ledit  connes- 
table ,  qu'il  n'eust  fait  à  Nancy  ;  mais  il  estoit 
trop  tard.  A  Paris,  fut  commencé  le  procès  du- 
dit connestable  :  et  bailla  ledit  duc  tous  les 
séellez  qu'il  avoit  dudit  connestable  ,  et  tout  ce 
qui  servoit  à  son  procès.  Ledit  Roy  pressoit  fort 
la  Cour,  et  y  avoit  gens  pour  la  conduite  du 
procès.  Et  fut  veu  ce  que  le  roy  d'Angleterre 
avoit  baillé  contre  luy ,  comme  avez  ouy  cy-des- 
sus,  et  aussi  ledit  duc  de  Bourgogne,  et  fina- 
lement ledit  connestable  fut  condamné  à  mourir, 
et  tous  ses  biens  furent  confisquez. 


CHAPITRE  XUL 

Diacjression  sur  la  faute  que  fit  le  duc  de  Bour- 
gogne ,  livrant  le  connestable  au  Jxoij,  contre 
sa  seweté,  et  ce  qui  luy  en  peut  estre  ad- 
venu. 

Cette  délivrance  fust  bien  estrange ,  et  ne  le 
dis  pas  pour  excuser  les  fautes  dudit  connes- 
table, ne  pour  donner  charge  au  Roy  et  audit 
duc,  car  à  tous  deux  il  tenoit  grand  tort;  mais 
il  n'estoit  nul  besoin  audit  duc  de  Bourgogne, 
qui  estoit  si  grand  prince ,  et  de  maison  si  re- 
nommée et  honorable ,  de  luy  donner  une  seu- 
reté  pour  le  prendre,  et  fut  grande  cruauté  de 
le  bailler,  où  il  estoit  certain  de  la  mort,  pour 
avarice.  Après  cette  grande  honte  qu'il  se  fit, 
il  ne  mit  guères  à  recevoir  du  dommage.  Et 

(1)  Ce  siège  a  duré  depuis  le  24  octobre  jusques  au  30 
novembre  1'»".'). 


ainsi  à  voir  les  choses  que  Dieu  a  faites  de 
nostre  temps,  et  fait  chacun  jour,  semble  qu'il 
ne  veuille  rien  laisser  impuny  ;  et  peut-on  voir 
évidemment  que  ces  estranges  ouvrages  viennent 
de  luy  ,  car  ils  sont  hors  des  œuvres  de  nature, 
et  sont  ses  punitions  soudaines  :  et  par  espécial 
contre  ceux  qui  usent  de  violence  et  de  cruauté, 
qui  communément  ne  peuvent  estre  petits  per- 
sonnages ,  mais  très-grands  ,  ou  de  seigneurie , 
ou  d'authorité  de  prince.  Longues  années  avoit 
fleury  cette  maison  de  Bourgogne,  et  depuis 
cent  ans,  ou  environ,  qu'ont  régné  quatre  de 
cette  maison,  avoit  esté  autant  estimée  que 
nulle  maison  de  la  chrestienté.  Car  les  autres 
plus  grandes  qu'elles  avoient  eu  des  afilictions 
et  adversitez  ,  et  cette-cy  continuelle  félicité  et 
prospérité. 

Le  premier  grand  de  cette  maison  fut  Phi- 
lippe le  Hardy,  frère  de  Charles  le  Quint,  roy  de 
France,  qui  espousa  la  fdle  de  Flandres,  com- 
tesse duditpays,  d'Artois,  de  Bourgogne,  Ne- 
vers  et  Rethel.  Le  second  fut  Jehan  (1).  Le  tiers 
fut  le  bon  duc  Philippe  ,  qui  joignit  à  sa  maison 
les  duchez  de  Brabant ,  Luxembourg ,  Lim- 
bourg.  Hollande,  Zélande  ,  Hainaut  et  Namur. 
Le  quart  a  esté  ce  duc  Charles,  qui,  après  le 
trespas  de  son  père,  fut  l'un  des  plus  riches  et 
redoutés  de  la  chrestienté ,  et  qui  trouva  en 
meubles  de  bagues  et  de  vaisselles ,  de  tapisse- 
ries ,  livres  et  linges,  plus  que  l'on  n'eust  sceu 
trouver  eu  trois  des  plus  grandes  maisons.  D'ar- 
gent comptant ,  j'en  ay  bien  veu  en  d'autres 
maisons  plus  largement  (car  ledit  duc  Philippe 
n'avoit  de  long-temps  point  levé  de  tailles  ),  tou- 
tesfois  il  trouva  plus  de  trois  cens  mille  escus 
comptant  ;  et  trouva  paix  avec  ses  voisins  ,  qui 
peu  luy  dura.  Mais  je  ne  luy  veux  point  du  tout 
imputer  l'occasion  de  la  guerre,  car  d'autres 
assez  y  eurent  part. 

Ses  sujets,  incontinent  après  la  mort  de  son 
père ,  luy  accordèrent  une  aide  de  bon  cœur ,  et 
à  peu  de  requeste ,  chacun  pays  à  part ,  pour 
le  temps  de  dix  ans,  qui  se  pouvoit  bien  mon- 
ter trois  cens  cinquante  mille  escus  l'an,  sans 
comprendre  Bourgogne.  A  l'heure  qu'il  bailla 
ledit  connestable  ,  il  en  levoit  plus  de  trois  cens 
mille  davantage,  et  avoit  plus  de  trois  cens 
mille  escus  comptant;  et  tout  le  meuble  qu'il 
recueillit  dudit  connestable,  ne  valoit  point 
quatre  vingts  mille  escus.  Car  en  argent  n'avoit 
que  soixante-seize  mille  escus.  Ainsi  l'occasion 

fut  bien  petite  pour  faire  une  si  grande  faute. 
I!  l'eut  bonne  ,  car  Dieu  luy  prépara  un  enneiny 
de  bien  petite  force,  en  fort  jeune  aage,  peu 
expéiimenté  en  toutes  choses,  et  luy  fitunsei- 
viteur,  dont  plus  se  fioit  pour  lors,  devenir 
faux  et  mauvais  ,  et  se  mit  en  suspicion  de  ses. 
sujets  et  bons  serviteurs.  Ne  sont-ce  pas  ici  des 
vrays   préparatifs  que  Dieu  faisoit  en  l'ancien 
Testament  à  ceux  desquels  il  vouloit  muer  la 
fortune  de  bien  en  mal ,  ou  de  prospérité  en 
adversité?  Son  cœur  ne  s'amollit  jamais,  mais 
jusques  à  la  fin  a  estimé  toutes  ses  bonnes  for- 
tunes procéder  de  son  sens  et  de  sa  vertu  :  et 
avant  que  mourir ,  a  esté  plus  grand  que  tous 
ses  piédécesseurs ,  et  plus  estimé  par  le  monde. 
Par  avant  que  bailler  ledit  connestable,  il 
avoit  jà  pris  grande  deffiance  de  ses  sujets  ou 
les  avoit  à  grand  mespris  :  car  il  avoit  bien 
envoyé  quérir  mille  lances  d'Italiens ,  et  y  en 
avoit  eu  devant  Nuz  largement  avec  luy.  Le 
comte  de  Campobache  en  avoit  quatre  cens  ar- 
mez, et  plus  :  et  estoit  sans  terre,  car  à  cause 
des  guerres  que  la  maison  d'Anjou  avoit  me- 
nées en  ce  royaume  de  Naples,  de  laquelle  il 
estoit  ser\'iteur,  il  en  estoit  banny,  et   avoit 
perdu  sa  terre,  et  tousjours  s'est  tenu  en  Pro- 
vence ou  en  Lorraine,  avec  le  roy  René  de 
Cécile ,  ou  avec  le  duc  Nicolas ,  fils  du  duc  Jehan 
de  Calabre,  après  la  mort  duquel  ledit  duc  de 
Bourgogne  avoit  recueilly  plusieurs  de  ses  ser-^ 
viteurs ,  et  par  espécial  tous  les  Italiens ,  comme 
ce  comte  que  j'ay  nommé,  Jacques  Galeot  (2), 
très-vaillant,  hoiiorable  et  loyal  gentil-homme  , 
et  plusieurs  autres.  Cedit  comte  de  Campobache, 
dès  lors  qu'il  alla  faire  ses  gens  en  Italie,  ré- 
cent dudit  duc  quarante  mille  ducats  d'impres- 
tance  ,  pour  mettre  sus  sa  compagnie. 

En  passant  par  Lyon ,  il  s'accointa  d'un  mé- 
decin appelle  maistre  Simon  dePavie,  par  le- 
quel il  fit  sçavoir  au  Boy ,  que  s'il  vouloit  faire 
certaines  choses  qu'il  demandoit ,  il  offroit  à  son 
retour  luy  bailler  le  duc  de  Bourgogne  entre 
ses  mains.  Autant  en  dit  à  monseigneur  de 
Saint-Pray,  estant  pour  lors  en  Piémont  am- 
bassadeur pour  le  Boy.  Après  qu'il  fut  retourné, 
et  ses  gens-d'armes  logez  en  la  comté  de  Marie, 
offroit  encores  au  Boy  que  dès  ce  qu'il  seroit 
joinct  aux  champs  avec  son  maistre,  il  ne  fau- 
droit  point  de  le  tuer,  ou  le  mener  prisonnier  ; 
et  disoitia  manière:  c'estoitque  ledit  duc  alloit 
souvent  à  l'enlour  de  son  ost ,  sur  un  petit  che- 


(1)  I!  épousa  ,  en  1385,  Marguerite  de  Bavière  ,  fille 
(l'Albert,  comte  de  Hainaut. 

(•2)  Jacques. Galçolli , •gentilhomme  napolitain,  passa 


plus  lard  au  scr\ice  de  France,  se  distingua  sous  le  rè- 
gne du  roi  Charles  YIII,  et  fut  enterré  aux  Cordcliers 
d'Angers,  dans  la  chapelle  où  clail  le  cœur  du  roi  Hèiié 
de  Sicile. 

val ,  avec  peu  de  gens  (et  disoit  vray  ),  et  que 
la  ne  faudroit  point  de  le  tuer  ou  prendre.  En- 
cores  faisùit-il  une  autre  ouverture  au  Roy  : 
c'estoit,  que  si  le  Roy  et  ledit  duc  se  venoient 
trouver  en  bataille  ,  l'un  devant  l'autre  ,  qu'il 
se  tourneroit  de  son  party ,  avec  ses  gens-d'ar- 
mes ,  moyennant  certaines  choses  qu'il  deman- 
doit.  Le  Roy  eut  la  mauvaistié  de  cet  homme 
en  grand  mespris ,  et  voulut  user  audit  duc  de 
Roingogne  de  grande  franchise  ,  et  luy  fit  sça- 
voir  tout  cecy  par  le  seigneur  de  Contay,  dont 
a  esté  parlé  :  mais  ledit  duc  n'y  ajousta  point 
defoy,  ains  estinioit  que  le  Roy  le  faisoit  a 
autres  fins,  et  en  aima  beaucoup  mieux  ledit 
comte.  Par  quoy  vous  voyez  que  Dieu  luy  trou- 
bla le  sens  en  cet  endroit,  aux  claires  enseignes 
que  le  Roy  luy  mandoit.  Autant  que  cettuy-cy 
dontj'ay  parlé,  estoit  mauvais  et  déloyal,  au- 
tant estoit  bon  et  loyal  Jacques  Galeot  ;  et  après 
a\oir  longuement  vescu,  est  mort  en  grand 
honneur  et  renommée. 


LIVRE     CINQUIÈME. 

<:xx> 

CHAPITRE  PREMIER. 

Comment  le  duc  de  Bourgogne,  faisant  la 
guerre  aux  Suisses,  fut  chassé  par  eux  à 
l'entrée  des  montagnes,  près  Granson. 

Or  le  duc  de  Rourgogne  ayant  conquis  toute 
la  duché  de  Lorraine,  et  receu  du  roy  Sainct- 
Quentin,  Han  et  Rohain ,  et  le  meuble  du 
connestahle ,  estoit  en  paroles  avec  le  Roy  de 
s'appointer;  et  le  Roy  et  luy  se  dévoient  entre- 
voir, sur  une  rivière  et  semblable  pont  que  celuy 
qui  fut  faict  à  Picquigny,  à  la  veuë  du  Roy  et 
du  roy  Edoiiard  d'Angleterre,  et  sur  cette  ma- 
tière alloient  et  venoient  gens.  Et  vouloit  ledit 
duc  laisser  reposer  son  armée,  qui  estoit  fort 
deffailte ,  tant  à  cause  de  Nuz  que  par  ce  peu  de 
guerre  de  Lorraine;  et  le  demeurant  vouloit-il 
envoyer  en  garnison,  en  aucunes  places,  tant  du 
comté  de  Romont ,  comme  auprès  des  villes  de 
Rerne  et  Fribourg,  ausquellcs  il  vouloit  faire 
la  guerre,  tant  pour  ce  qu'ils  la  luy  avoient 
faite,  estant  devant  \uz,  qu'aussi  pour  avoir 
aidé  à  luy  oster  la  comté  de  l'errète  (comme 
avez  ouy  ! ,  et  pour  ce  qu'ils  avoient  osté  audit 
comte  de  Romont  partie  de  sa  terre.  Le  Roy  le 
sollicitoit  fort  de  cette  veuë,  et  qu'il  laissast  en 
paix  ces  pauvres  gens  de  Suisse,  et  qu'il  repo- 
sas! son  année.  Lesdits  Suisses  le  sentans  si  près 


d'eux ,  luy  envoyèrent  leur  ambassade ,  et  of- 
froient  rendre  ce  qu'ils  avoient  pris  dudit  sei- 
gneur de  Romont  :  ledit  comte  de  Romont  le 
sollicitoit  d'autre  costé  de  le  venir  secourir  en 
personne.  Ledit  duc  laissa  le  sage  conseil ,  et 
celui  qui  pouvoit  estre  comme  le  meilleur  en 
toutes  façons,  veu  la  saison  et  Testât  en  quoy 
estoit  son  armée,  et  délibéra  d'aller  contr'eux. 
Entre  le  Roy  et  luy  fut  appointé  et  baillé  lettres, 
que  pour  le  fait  de  Lorraine  ils  n'entreroient 
point  en  débat. 

Le  duc  partit  de  Lorraine  avec  cette  armée 
fort  deffaite  et  lassée ,  et  entra  en  Rourgogne , 
où  lesdits  ambassadeurs  de  ces  vieilles  ligues 
d'Allemagne  qu'on  appelle  Suisses ,  revindrent 
devers  luy,  faisans  plus  grandes  offres  que  de- 
vant, et  outre  la  restitution  luy  offroient  laisser 
toutes  les  alliances  qui  seroient  contre  son  vou- 
loir (et  parespécial  celle  du  Roy),  etdevenirses 
alliez,  et  le  servir  de  six  mille  hommes  armés, 
avec  assez  petit  payement,  contre  le  Roy  toutes 
les  fois  qu'il  les  en  requéreroit.  A  rien  ne  voulut 
ledit  duc  entendre  ,  et  jà  le  couduisoit  son  mal- 
heur. Ceux  qu'on  appelle  en  ce  quartier-là  les 
nouvelles  alliances ,  ce  sont  les  villes  de  Rasie 
et  de  Strasbourg ,  et  autres  villes  impériales 
qui  sont  au  long  de  cette  rivière  du  Rhin ,  les- 
quelles d'ancienneté  avoient  esté  ennemies  des- 
dits Suisses  en  faveur  du  duc  Sigismond  d'Au- 
triche ,  duquel  ils  estoient  alliez  par  le  temps 
qu'il  avoit  guerre  avec  lesdits  Suisses.  Toutes 
ces  villes  s'allièrent  ensemble  avec  iceux  Suisses, 
et  fut  faite  alliance  pour  dix  ans,  et  paix  aussi 
avec  le  duc  Sigismond.  Et  se  fit  ladite  alliance 
par  la  conduite  du  Roy,  et  à  son  pourchas  et  à 
ses  dépens,  comme  avez  veu  ailleurs ,  à  l'heure 
que  la  comté  de  Ferrète  fut  ostée  des  mains  du 
duc  de  Rourgogne ,  et  qu'à  RasIe  firent  mourir 
messire  Pierre  d'Archambault  (i),  gouverneur 
dudit  pays  pour  ledit  duc;  lequel  Archambault 
fut  biai  cause  de  cet  inconvénient,  qui  fut  bien 
grand  pour  ledit  duc ,  car  tous  ses  autres  maux 
en  vindrent.  Un  prince  doit  bien  avoir  l'œil  sur 
les  gouverneurs  qu'il  met  en  un  pays  nouvelle- 
ment joinct  à  sa  seigneurie  :  car  en  lieu  de  trai- 
ter les  subjects  en  grande  douceur  et  eu  bonne 
justice,  et  faire  mieux  qu'on  ne  leur  avoit  fait 
le  temps  passé,  cettuy-cy  fit  tout  le  contraire; 
car  il  les  traita  en  grande  violence,  et  par  grande 
rapine,  et  mal  luy  en  prit,  et  à  sou  maistre,  et 
à  maint  homme  de  bien. 

Cette  alliance  que  le  Roy  conduisit ,  dontj'ay 
parlé,  tourna  depuis  à  grand  profit  au  Roy,  et 
plus  que  la  pluspart  des  gens  n'entendent ,  et 

(1)  Il  est  nommé  Hagcnbach  dans  le  chapitre  II. 

crois  que  ce  fut  une  des  plus  sages  choses  qu'il 
lit  oncques  en  son  temps  ,  et  plus  au  dommage 
de  tous  ses  ennemis  ;  car  le  duc  de  Bourgo- 
gne deffait ,  oncques  puis  ne  trouva  le  roy  de 
France  homme  qui  osast  lever  la  teste  contre 
luy,  ne  contredire  à  son  vouloir  :  j'entends  de 
ceux  qui  estoient  ses  subjets  et  en  son  royaume , 
car  tous  les  autres  ne  nageoient  que  sous  le  vent 
de  cettuy-là.  Parquoy  lut  grande  œuvre  d'allier 
le  duc  Sigismond  d'Austriche,  et  cette  nouvelle 
alliance  avec  les  Suisses,  dont  si  long -temps 
avoient  esté  ennemis ,  et  ne  se  fit  point  sans 
grant  dépense  et  sans  faire  maints  voyages. 

Après  que  le  duc  de  Bourgogne  eut  rompu  aux 
Suisses  l'espérance  de  pouvoir  trouver  appoin- 
tement  avec  luy,  ils  retournèrent  advertir  leurs 
gens  et  s'apprester  pour  se  deffendre;  et  luy 
approcha  son  armée  du  pays  de  Vaux  en  Sa- 
voye ,  que  lesdits  Suisses  avoient  pris  sur  mou- 
seigneur  de  Romont ,  comme  dit  est  ;  et  prit 
trois  ou  quatre  places ,  qui  estoient  à  monsei- 
gneur de  Chasteau-Guion  (1) ,  que  lesdits  Suisses 
tenoient  et  les  deffendirent  mal;  et  de  là  alla 
mettre  le  siège  devant  une  place  appellée  Gran- 
son ,  laquelle  estoit  audit  seigneur  de  Chasteau- 
Guion  ,  et  y  avoit  pour  lesdits  Suisses  sept  ou 
huict  cens  hommes  bien  choisis,  pour  ce  que 
c'estoit  auprès  d'eux ,  et  la  vouloient  bien  def- 
fendre. Ledit  duc  avoit  assés  grande  armée,  car 
de  Lombardie  luy  venoient  à  toute  heure  gens 
et  des  subjets  de  cette  maison  de  Savoye  ;  et  il 
aymoit  mieux  les  estrangers  que  ses  subjets , 
dont  il  pouvoit  finer  assez  et  de  bons  ;  mais 
la  mort  du  connestable  luy  aidoit  bien  à  avoir 
deffiance  d'eux,  avec  d'autres  imaginations.  Son 
artillerie  estoit  très-grande  et  bonne,  et  estoit  en 
grande  pompe  en  cet  ost  pour  se  monstrer  à  ces 
ambassadeurs  qui  venoient  d'Italie  et  d'Alle- 
magne; et  avoit  toutes  ses  meilleures  bagues  et 
de  sa  vaisselle  beaucoup,  et  largement  autres 
paremens  ;  et  avoit  de  grandes  fantaisies  en  sa 
teste  sur  le  fait  de  cette  duché  de  Milan  où  il 
entendoit  avoir  des  intelligences.  Quand  le  duc 
eut  assiégé  ladite  place  de  Grandson  et  tiré  par 
aucuns  jours,  se  rendirent  à  luy  ceux  de  dedans 
à  sa  volonté ,  lesquels  il  fit  tous  mourir.  Les 
Suisses  s'estoient  assemblez,  non  point  en  grand 
nombre,  comme  j^ay  ouy  conter  à  plusieurs 
d'entr'eux  (car  de  leurs  terres  ne  se  tirent  point 
les  gens  que  l'on  pense ,  et  encores  moins  lors 
que  maintenant ,  car  depuis  ce  temps  la  plus- 
part  ont  laissé  le  labeur  pour  se  faire  gens  de 
guerre) ,  et  de  leurs  alliez ,  en  avoient  peu  avec 


(1)  Louis  de  Châlons ,  fils  de  Louis ,  prince  d'Orange , 
qui  fui  lue  quelques  jours  après. 


eux,  car  ils  estoient  contraints  se  hasler-pour 
secourir  la  place  ;  et  comme  ils  furent  aux 
champs,  ils  sceurent  la  mort  de  leurs  gens. 

Le  duc  de  Bourgogne ,  contre  l'opinion  de 
ceux  à  qui  il  en  demandoit ,  délibéra  d'aller  au- 
devant  d'eux ,  à  l'entrée  des  montagnes  où  ils 
estoient  encores,  qui  estoit  bien  son  désavan- 
tage :  car  il  estoit  bien  en  lieu  advantageux 
{wur  les  attendre ,  et  clos  de  son  artillerie  et 
partie  d'un  lac ,  et  n'y  avoit  nulle  apparence 
qu'ils  luy  eussent  sceu  porter  dommage.  Il  avoit 
envoyé  cent  archers  garder  certain  passage  à 
rencontre  de  cette  montagne  ,  et  rencontrèrent 
ces  Suisses  ,  et  luy  se  mil  en  chemin ,  la  plus- 
part  de  son  armée  estant  encores  en  plaines.  Les 
premiers  rangs  de  ces  gens  cuidoient  retourner, 
pour  se  rejoindre  avec  les  autres  ;  mais  les  me- 
nues gens  qui  estoient  tous  derrière,  cuidans 
que  ceux-là  fuissent,  se  mirent  à  la  fuite,  et 
peu  à  peu  se  commença  à  retirer  cette  armée 
vers  le  camp,  faisans  aucuns  très-bien  leur  de- 
voir. Fin  de  compte,  quand  ils  vindrent  jusques 
à  leur  ost ,  ils  n'essayèrent  point  de  se  deffendre, 
et  tout  se  mit  à  la  fuite  et  gagnèrent  les  Alle- 
mans  son  camp  et  son  artillerie ,  et  toutes  les 
tentes  et  pavillons  de  luy  et  de  ses  gens ,  dont 
il  y  avoit  grand  nombre ,  et  d'autres  biens  in- 
finis :  car  rien  ne  se  sauva  que  les  personnes , 
et  furent  perdues  toutes  les  grandes  bagues  du- 
dit  duc  ;  mais  de  gens,  pour  cette  fois,  ne  perdit 
que  sept  hommes  d'armes  (2).  Tout  le  demeurant 
fuit  et  luy  aussi.  Il  se  devoit  mieux  dire  de  luy 
qu'il  perdit  honneur  et  chevance  ce  jour,  que 
l'on  ne  fit  du  roy  Jehan  de  France,  qui  vail- 
lamment fut  pris  à  la  bataille  de  Poictiers. 

Voicy  la  première  maie  adventure  et  fortune 
que  ce  duc  avoit  jamais  eue  en  toute  sa  vie. 
De  toutes  ses  autres  entreprises  il  en  avoit  eu 
l'honneur  ou  le  profit.  Quel  dommage  luy  ad- 
vint ce  jour,  pour  user  de  sa  teste  et  mépriser 
conseil?  Quel  dommage  en  a  reccu  sa  maison, 
et  en  quel  estât  en  est-elle  encores,  et  en  adven- 
ture d'estre  d'ici  à  long-temps?  Quautes  sortes 
de  gens  luy  en  devindrent  ennemis  et  se  dé- 
clarèrent ,  qui  le  jour  de  devant  temporisoient 
avec  luy  et  se  feignoient  amis?  Et  pour  quelle 
querelle  commença  cette  guerre?  ce  fut  pour 
un  chariot  de  peaux  de  mouton  que  monsei- 
gneur de  Romont  prit  à  un  Suisse  en  passant 
par  sa  terre.  Si  Dieu  n'eust  délaissé  ledit  duc  , 
il  n'est  pas  apparent  qu'il  se  fût  mis  en  péril 
pour  si  peu  de  chose  ,  veu  les  offres  qui  luy 
avoient  esté  faites,  et  contre  tels  gens  il  avoit  à 


(-2)  Louis  de  Chûlons ,  seigneur  de  Châleau-Guyon  ,  y 
i  fut  tué,  et  le  duc  fut  jusqu'à  Nozeret.  puis  à  Joigne. 

faire,  ou  il  n'y  poiivoit  avoir  nul  acquest,  ne 
nulle  gloire;  car  pour  lors  les  Suisses n'estoient 
point  estimez  comme  ils  sont  pour  cette  heure, 
et  n'estoit  rien  de  plus  pauvre.  Et  ay  ouy  dire  à 
un  ehe\alier  des  leurs,  C(ui  avoit  esté  des  pre- 
miers ambassadeurs  (juMls  avoient  envoyés  de- 
vers ledit  duc,  qu'il  avoit  dit,  eu  faisant  leurs 
remontrances  pour  le  démouvoir  de  cette  guerre, 
que  contr'eux  ne  pouvoit  rien  gagner,  car  leur 
pays  estoit  très-stérile  et  pauvre,  et  qu'ils  n'a- 
voiciit  nuls  bons  prisonniers  ;  et  qu'il  ne  eroyoit 
pas  que  les  espérons  et  mords  des  chevaux  de 
sonost  ne  vausissent  plus  d'argent,  que  tous  ceux 
de  leurs  territoires  ne  [sçauroient  payer  de  fi- 
nances ,  s'ils  estoient  pris. 

Retournant  à  la  bataille',  le  Roy  fut  hientost 
advcity  de  ce  qui  estoit  advenu,  car  il  avoit 
maints  espies  et  messagers  par  pays^  la  pluspart 
dépeschez  de  ma  main  ;  et  en  eut  très-grande 
joye  ,  et  ne  luy  déplaisoit  que  du  petit  nombre 
de  gens  qui  avoient  esté  perdus  ;  et  se  tenoit  le- 
dit seigneur  pour  ces  matières  icy  à  Lyon  ,  pour 
pouvoir  plus  souvent  estre  adverty  et  pour  don- 
ner remède  aux  choses  que  cet  homme  embras- 
soit  ;  car  le  Roy,  qui  estoit  sage ,  craignoit  que 
par  forcené  joignist  ces  Suisses  à  luy.  De  la  mai- 
son de  Savoye  ledit  duc  en  disposoit  comme  du 
sien.  Le  duc  de  Milan  estoit  son  allié.  Le  roy 
René  de  Cécile  luy  vouloit  mettre  son  pays  de 
Provence  entre  les  mains  ;  si  ces  choses  fussent 
advenues ,  il  tenoit  de  pays  depuis  la  mer  de 
Ponant  jusques  à  celle  de  Levant  en  son  obéis- 
sance ;  et  n'eussent  ceux  de  nostre  royaume  sceu 
saillir  sinon  par  mer,  si  ledit  duc  n'eût  voulu, 
tenant  Savoye,  Provence  et  Lorraine.  Vers  cha- 
cun d'eux  le  Roy  envoyoit  :  l'une  estoit  sa  sœur, 
madame  de  Savoye,  qui  tenoit  pour  ledit  duc, 
l'autre  estoit  son  oncle,  le  roy  René  de  Cécile, 
qui  a  grande  peine  escoutoit  ses  messagers, 
mais  envoyoit  tout  au  duc  de  Bourgogne.  Le 
Roy  envoyoit  aussi  vers  ces  ligues  d'Allemagne, 
raaisc'estoit  à  grande  difficulté  pour  les  chemins, 
et  y  falloit  envoyer  mendiens,  pèlerins  et  sem- 
blables gens.  Lesdites  villes  respondoient  or- 
gueilleusement, disans  :  "  Dites  au  Roy  que  s'il 
»  se  déclare,  nous  nous  appointerons  et  nous 
>'  déclarerons  contre  luy.  »  Il  craignoit  qu'ainsi 
ne  le  fissent.  De  se  déclarer  contre  ledit  duc  n'a- 
voit  nul  vouloir,  mais  craignoit  bien  encores 
qu'il  ne  fust  nouvelles  de  ses  messnLiers  (ju'il 
envoyoit  par  pays. 

ooo- 


(1)  Galéas  Srorcp,  duc  de  Milan  ,  avail  •'■poii^o  Boiiiio 
de  Savoie  ,  lille  do  l.rwis  ,  duc  de  Savoie  .  cl  d'Anne  de 


CHAPITRE  IL 

Comment  après  la  bataille  de  Grarison  ,  le  duc 
de  Mi/an ,  le  roy  llené  de  Cécile  ,  la  du- 
chesse de  Savoye ,  et  autres  abandonnèrent 
Vaillance  du  duc  de  Bourgogne. 

Or  faut  voir  maintenant  comment  changea  le 
monde  après  cette  bataille  ,  et  comme  les  cou- 
rages du  duc  de  Bourgogne  et  de  ses  alliez  fu- 
rent muez,  et  comme  nostre  Roy  conduisit  tout 
sagement  ;  et  sera  bel  exemple  pour  ces  seigneurs 
jeunes,  qui  follement  entreprennent,  sans  con- 
noistre  ce  qui  leur  en  peut  advenir  ,  et  qui  aussi 
ne  l'ont  point  veu  par  expérience,  et  mesprisent 
le  conseil  de  ceux  qu'ils  deussent  appeler.  Pre- 
mièrement ledit  duc  propre  envoya  le  seigneur 
de  Contay  au  Roy,  avec  humbles  et  gracieuses 
paroles,  qui  estoit  contre  sa  coustume  et  nature: 
regardez  doucques  comme  en  une  heure  de  temps 
se  mua  ;  il  prioit  au  Roy  luy  vouloir  loyaument 
tenir  la  trêve  ,  et  s'excusoit  de  n'avoir  e&té  à  la 
veuë  qui  se  devoit  faire  auprès  d'Auxerre ,  et 
asseuroit  de  se  trouver  de  brief  là ,  ou  ailleurs 
au  bon  plaisir  du  Roy.  Le  Roy  luy  fit  très- 
bonne  chère,  l'asseurant  de  ce  qu'il  demandoit: 
car  encores  ne  luy  sembloit  pas  tant  de  faire  le 
contraire  ,  et  connoissoit  bien  le  Roy  la  loyauté 
des  sujets  dudit  duc,  et  que  tost  seroit  ressours  : 
et  vouloit  voir  la  fin  de  cette  adventure  ,  sans 
donner  occasion  à  nulles  des  deux  parties  de 
s'accorder.  Mais  quelque  bonne  chère  que  le 
Roy  fist  audit  seigneur  de  Contay,  si  oùit-il 
maintes  moqueries  par  la  ville  ;  car  les  chan- 
sons se  disoient  publiquement ,  à  la  louange  des 
vainqueurs,  et  à  la  foule  du  vaincu. 

Dès  ce  que  le  duc  de  Milan  Galéas  (1)  (qui 
pour  lors  vivoit  )  sceut  cette  adventure  ,  il  en 
eut  grande  joye  ,  nonobstant  qu'il  fust  allié  du- 
dit duc  ;  car  il  avoit  fait  cette  alliance  pour 
crainte  de  ce  qu'il  voyoit  audit  duc  de  Bourgo- 
gne avoir  si  grande  faveur  en  Italie  ;  ledit  duc 
d'j  Milan  envoya  à  grande  haste  vers  le  Roy  , 
un  homme  de  peu  d'apparence ,  bourgeois  de 
Milan  ,  et  par  un  médiateur  fut  adressé  à 
moy  ,  et  m'apporta  lettres  dudit  duc.  Je  dis  au 
Roy  sa  venue  ,  qui  me  commanda  l'oûir  ;  car  il 
n'estoit  point  content  dudit  duc  de  Milan,  qui 
avoit  laissé  son  alliance  pour  prendre  celle  du 
duc  de  Bourgogne  ;  et  veu  encores  que  sa 
femme  estoit  sœur  de  laReyne.  La  créance  du- 
dit ambassadeur  estoit,  comme  son  maistre  le 


(>vprc,  cl  sœur  de  (>liarlollc  de  Savoie 
de  Louis  XF. 


seconde  femme 

duc  de  Milan  estoit  advertyque  le  Roy  et  le  duc 
de  Bourgogne  se  dévoient  entrevoir  et  faire  une 
très-grande  paix  et  alliance  ensemble  ,  ce  qui 
seroit  au  très-grand  desplaisir  du  duc  son  mais- 
tre ,  et  donnoit  des  raisons  pourquoy  le  Roy  ne 
le  devoit  faire ,  ausquelles  il  y  avoit  peu  d'appa- 
rence; mais  disoit ,  à  la  fin  de  son  propos  ,  que 
si  le  Roy  se  vouloit  obliger  de  ne  faire  paix  ne 
trêve  avec  ledit  duc  de  Bourgogne ,  que  ledit 
duc  de  Milan  donnoit  au  Roy  cent  mille  ducats 
comptant.  Quand  le  Roy  eut  ouy  la  substance 
de  la  charge  de  cet  ambassadeur ,  il  le  fit  venir 
en  sa  présence  (  où  n'y  avoit  que  mo\'  )  et  luy 
dit  en  brief  :  «  Voicy  monsieur  d'Argenton  , 
»  qui  m'a  dit  telle  chose  ;  dites  à  votre  maistre 
»  que  je  ne  veux  point  de  son  argent,  et  que 
»  j'en  lève  une  fois  fan  trois  fois  plus  que  luy  ; 
»  et  de  la  paix  et  de  la  guerre  ,  j'en  feray  à 
"  mon  vouloir  ;  mais  s'il  se  repent  d'avoir  laissé 
«  mon  alliance,  pour  prendre  celle  du  duc  de 
»  Bourgogne ,  je  suis  content  de  retourner 
»  comme  nous  estions.  »  Ledit  ambassadeur  re- 
mercia le  Roy  très-humblement,  et  luy  sembla 
bien  qu'il  n'estoit  point  roy  avaricieux  ;  et  sup- 
plia fort  au  Roy  qu'il  vousist  faire  crier  lesdites 
alliances  en  la  forme  qu'elles  avoient  esté  :  et 
qu'il  avoit  pouvoir  d'obliger  son  maistre  à  les 
tenir.  Le  Roy  lui  accorda  ,  et  après  disner  elles 
furent  criées,  et  incontinent  despescha  un  am- 
bassadeur ,  qui  alla  à  Millan  ,  où  elles  furent 
criées  à  grande  solemnité.  Ainsi  voilà  desjà  un 
des  heurs  de  l'adversité  et  un  grand  homme  mué, 
qui  avoit  envoyé  une  si  grande  et  si  solemnelle 
ambassade  vers  le  duc  de  Bourgogne  pour  faire 
son  alliance;,  n'y  avoit  que  trois  semaines. 

Le  roy  René  de  Cécile  traitoitde  faire  ledit  duc 
de  Bourgogne  son  héritier,  et  de  luy  mettre  Pro- 
vence entre  les  mains;  et  pour  aller  prendre 
possession  dudit  pays  ,  estoit  allé  monseigneur 
de  Chasteau-Guion  (l),  qui  est  de  présent  en 
Piémont,  et  autres ,  pour  le  duc  de  Bourgogne, 
pour  faire  gens  :  et  avoit  bien  vingt  mille  escus 
comptant.  Dès  que  les  nouvelles  vindrent.à 
grande  peine  se  purent-ils  sauver  qu'ils  ne 
fussent  pris ,  et  monseigneur  de  Bresse  se  trouva 
au  pays  ,  qui  prit  ledit  argent.  La  duchesse  de 
Savoye,  des  qu'elle  sceut  les  nouvelles  de  cette 
bataille,  les  fît  sçavoir  au  roy  René,  excusant 
la  chose  ,  et  le  reconfortant  de  cette  perte.  Les 
messagers  furent  pris,  qui  estoieut  Pi'ovençaux, 
et  par-là  se  descouvrit  ce  traité  du  roy  de  Cé- 
cile avec  le  duc  de  Bourgogne.  Le  roy  envoya 
incontinent  des  gens-d'armes  près  de  Provence, 

(1)  Frère  du  prince  d'Orange. 

(2)  Le  Roi  lui  fil  donner  cinquante  mille  ceus  d'or. 

et  des  ambassadeurs  vers  le  roy  de  Cécile ,  pour 
le  prier  devenir,  en  l'asseurantde  bonne  chère, 
ou  autrement  qu'il  y  pourvoiroit  par  force.  Tant 
fut  conduit  le  roy  de  Cécile,  qu'il  vint  devers  le 
Roy  à  Lyon,  et  lui  fut  fait  très-grand  honneur 
et  bonne  chère.  Je  me  tj-ouvay  présent  à  leurs 
premières  paroles  à  l'arrivée  :  et  dit  Jean  Cossé, 
séneschal  de  Provence  ,  homme  de  bien  et  de 
bonne  maison  du  royaume  de  Naples,  au  Roy  : 
«  Sire  ne  vous  esmervcillezpas  si  le  Roy,  mon 
>'  maistre ,  vostre  oncle ,  a  offert  au  duc  de 
"  Bourgogne  le  faire  son  héritier;  car  il  en  a  esté 
>'  conseillé  par  ses  serviteurs ,  et  par  espécial 
»  par  moy  :  veu  que  vous  estes  fils  de  sa  sœur  , 
>'  et  son  propre  neveu ,  luy  avez  fait  les  torts 
»  si  grands ,  que  de  lui  avoir  surpris  les  chas- 
»  teaux  d'Angers  et  de  Bar  ,  et  si  mal  traité  en 
»  tous  ses  autres  affaires.  jNous  avons  Inen  voulu 
»  mettre  en  avant  ce  marché  avec  ledit  duc , 
»  afin  que  vous  en  ouyssiez  les  nouvelles  ,  pour 
"  vous  donner  envie  de  nous  faire  la  raison  ,  et 
»  connoistre  que  le  Roy  mon  maistre  est  votre 
»  oncle  ;  mais  nous  n'eusmes  jamais  envie  de 
"  mener  ce  marché  jusques  au  bout.  » 

Le  Roy  recueillit  très-bien  et  très-sagement 
ces  paroles,  que  ledit  Jean  Cossé  dit  tout  au 
vray  ;  car  il  conduisoit  bien  cette  matière,  et  à 
peu  de  jours  de  là  furent  ces  différends  bien  ac- 
cordez ,  et  eut  le  Roy  de  Cécile  de  l'argent  (2) 
et  tousses  serviteurs  et  le  festoya  le  Roy  avec  les 
dames  :  et  le  fit  festoyer  et  traiter  en  toutes 
choses  selon  sa  nature ,  le  plus  piès  qu'il  pût ,  et 
furent  bons  amis,  et  ne  fut  plus  nouvelles  du  duc 
de  Rourgogne  ,  mais  fut  abandonné  du  roy 
René,  et  renoncé  de  toute  part.  Voilà  encores  un 
autre  malheur  de  cette  petite  adversité.  Ma- 
dame de  Savoye  (3)  qui  de  long-temps  avoit  esté 
en  haine  contre  le  Roy  son  frère,  envoya  un 
messager  secret ,  appelé  le  seigneur  de  Montai- 
gny,  lequel  s'adressa  à  moy  pour  se  réconcilier 
avec  le  Roy  ;  et  allégua  les  raisons  pourquoy  elle 
s'estoit  séparée  du  Roy  son  frère  ;  et  disoit  les 
doutes  qu'elle  avoit  du  Roy  :  toutesfois  elle  es- 
toit très-sage ,  et  vraye  sœur  du  Roy  nostre 
maistre ,  et  ne  joignoit  point  franchement  à  se 
séparer  dudit  duc  ne  de  son  amitié ,  et  senibloit 
qu'elle  vousist  temporiser,  et  attendre  comme 
le  Roy ,  ce  qu'il  seroit  encore  de  l'adventure  du- 
dit duc.  Le  Roy  luy  fut  plus  gracieux  que  de 
coustume ,  et  luy  fit  faire  par  moy  toutes  bonnes 
responses,  et  taschoit  qu'elle  vinst  deversluy,  et 
luy  fut  renvoyé  son  homme.  Ainsi  voilà  une  au- 
tre des  alliances  dudit  duc  qui  marchande  à  se 

(3)  Yolande  de  France  ,  duchesse  de  Savoie,  sœur  de 
Louis  XI. 

départir  de  luy.Be  touscostez  en  Allemagne  se 
commencèrent  à  déclarer  gens  contre  ledit  duc , 
et  toutes  ces  villes  impériales,  comme  Nurem- 
berg, Francfort,  et  plusieurs  autres,  qui  s'alliè- 
rent avec  ces  vieilles  et  nouvelles  alliances ,  con- 
tre ledit  duc ,  et  sembloit  qu'il  y  eust  très-grand 
pardon  à  lui  mal  faire. 

Les  dépouilles  de  son  ost  enrichirent  fort  ces 
pauvres  gens  de  Suisses,  qui  de  prime-face  ne 
connurent  les  biens  qu'ils  eurent  en  leurs  mains, 
et  par  espécial  les  plus  ignorans.  Un  des  plus 
beaux  et  riches  pavillons  du  monde  futdesparty 
en  plusieurs  pièces  :  il  y  en  eut  qui  vendirent 
grande  quantité  de  plats  et  d'escuelles  d'argent, 
pour  deux  grands  blancs  la  pièce  ,  cuidans  que 
ce  fustestaing ,  son  gros  diamant  (l)  (qui  estoit 
un  des  plus  gros  de  la  chrestienté)  où  pen- 
doit  une  grosse  perle  ,  fut  levé  par  un  Suisse , 
et  puis  remis  en  son  estuy ,  puis  rejette  sous 
un  charriot  ,  puis  le  revint  quérir  ,  et  l'of- 
frit à  un  prestre  pour  un  iloriu.  Celui-là  l'en- 
voya à  leurs  seigneurs ,  qui  lui  en  donnèrent 
trois  francs  ,  ils  gagnèrent  trois  ballais  pareils, 
appeliez  les  trois  Frères;  un  autre  grand  balais, 
appelé  la  Hatte,  un  autre  appelle  la  balle  de 
Flandres  (qui  estoient  les  plus  grandes  et  les 
plus  belles  pierreries  que  l'on  eust  sceu  trouver), 
et  d'autres  biens  infinis,  qui  depuis  leur  ont 
bien  donné  à  connoistre  ce  que  l'argent  vaut. 
Car  les  victoires  et  estimations  en  quoy  le  Roy 
les  mit  dès-lors  ,  et  les  biens  qu'on  leur  a  faits , 
leur  ont  fait  recouvrer  infiny  argent. 

Chacun  ambassadeur  des  leurs,  qui  vint  vers  le 
Roy  à  ce  commencement ,  eut  grands  dons  de 
luy,  en  argent  ou  en  vaisselle,  et  par  ce  moyen 
les  contentoit  de  ce  qu'il  ne  s'estoit  point  décla- 
ré pour  eux;  et  les  renvoyoit  les  bourses  pleines 
et  revestus  de  draps  de  soye ,  et  se  prit  à  leur 
promettre  pension,  qu'il  paya  bien  depuis;  mais 
il  vid  la  seconde  bataille  avant,  et  leur  promit 
quarante  mille  florins  de  Rhin  tous  les  ans;  les 
vingt  mille  pour  les  villes,  et  les  autres  vingt 
mille  pour  les  particuliers  qui  avoient  le  gou- 
vernement desdites  villes.  Et  ne  pense  point 
mentir  de  dire  que  je  croy  que  depuis  la  pre- 
mière bataille  de  Granson,  jusques  au  trépas  du 
Roy  nostredit  maistre,  lesdites  villes  et  particu- 
liers desdits  Suisses ,  ont  amendé  de  nostre  Roy 
d'un  million  de  florins  de  Rhin.  Et  n'entends 
de  villes  que  quatre  :  Rerne,  Lucerne,  Fribourg, 
Zurich,  et  leurs  cantons  ,  qui  sont  leurs  mon- 


(1)  Ce  diamant  est  connu  sous  le  nom  de  Sanci,  parce 
qu'il  fut  vendu  pour  la  couronne  de  France  par  Nicolas 
de  Ilarini,  sieur  de  Sanci,  célèbre  sous  les  règnes  de 
Henri  III  et  Henri  IV. 


lagnes.  Suisse  en  est  un,  qui  n'est  qu'un  village. 
J'en  ai  veu  de  ce  village  un  ,  estant  ambassa- 
deur avec  autres  ,  en  bien  humble  habillement , 
qui  néantmoins  disoit ,  comme  les  autres,  son 
advis;  Claris,  Soleurre  et  Undervale  s'appellent 
les  autres  cantons. 

CHAPITRE  III. 

Comment  les  Suisses  deffirent  en  bataille 
le  (hic  de  Bourgogne  près  la  ville  de  Mo- 
rat. 

Pour  revenir  au  duc  de  Bourgogne ,  il  ramas- 
soit   gens    de  tous  costez  ;  et  en  trois  semaines 
s'en  trouva  sus  grand  nombre,  qui  le  jour  de  la 
bataille  s'estoient  escartez.  Il  séjourna  à  Lo- 
sanue  en  Savoye,  où  vous,   monseigneur  de 
Vienne,  le  servistes  de  bon  conseil,  en  une 
grande  maladie  qu'il  eut  de  douleur  et  de  tris- 
tesse,   de  cette  honte  qu'il  avoit  receuë,  et  à 
bien  dire  la  vérité ,  je  croy  que  jamais  depuis 
il  n'eut  l'entendement  si  bon  qu'il  avoit  eu  au- 
paravant cette  bataille.  De  cette  grande  assem- 
blée et  nouvelle  armée    qu'il  avoit  faite,  j'en 
parle  par  le  rapport  de  monseigneur  le  prince  de 
Tarente  (2),  qui  le  conta  au  Roy  en  ma  présence. 
Ledit  prince  ,  environ  un  an  avant,  estoit  venu 
vers  ledit  duc ,  très-bien  accompagné ,  espérant 
d'avoir  sa  fille  et  seule  héritière ,  et  sembloit 
bien  fils  de  Roy,  tant  de  sa  personne  que  de 
son  accoustrement  et   de  sa  compagnie  ,  et  le 
roy  de  Naples  son  père ,  monstroit  bien  n'y 
avoir  rien  espargné.  Toutcsfois  ledit  duc  avoit 
dissimulé  cette  matière  ,  et  entretenoit  pour  lors 
madame  de  Savoye  ,  pour  son  fils ,  et  autres  ; 
parquoy   ledit   prince  de  Tarente ,  appelé  dora 
Frédéric  d'Arragon,  et  aussi  ceux  de  son  conseil, 
mal  contens  des  délais,  envoyèrent  devers  le 
Roy  un  officier  d'armes  bien  entendu ,   lequel 
vint  supplier  au  Roy  donner  sauf-conduit  audit 
prince,  pour  passer  par  le  royaume,  et  retourner 
vers  le  Roy  son  père  ,  lequel  l'avoit  mandé.  Le 
Roy  l'octroya  très-volontiers,  et  luy  sembloit  bien 
que  c'estoità  la  diminution  du  crédit  et  renommée 
dudit  duc  de  Bourgogne.  Toutesfois,  avant  que 
le  messager  fust  de  retour,  estoient jà  assemblées 
toutes  les  ligues  d'Allemagne  et  logées  auprès 
dudit  duc  de  Bourgogne. 

Ledit  prince  prit  congé  dudit  duc,  le  soir  de 


(2)  Frédéric,  flls  de  Ferrand  d'Arragon ,  depuis  roi 
Naples. 

devant  la  bataille,  en  obéissant  au  mandement 
du  Roy  sou  père  :  car  à  la  première  bataille  s'es- 
toit  trouvé  comme  homme  de  bien.  Aussi  disent 
aucuns  qu'il  usa  de  vostre  conseil,  monseigneur 
de  Vienne,  car  je  luy  ay  ouy  dire  et  témoigner, 
quand  il  fut  arrivé  devers  le  Roy,  et  au  duc 
d'Ascoly,  appelle  le  comte  Julio,  et  à  plusieurs 
autres,  que  la  première  et  seconde  batailles  vous 
en  avez  escrit  en  Italie,  et  dit  ce  qui  en  advint, 
plusieurs  jours  avant  qu'elles  fussent  faites.  Com- 
me j'ay  dit  au  partement  dudit  prince ,  estoient 
logées  toutes  ces  alliances  assez  près  dudit  duc, 
et  venoient  pour  le  combattre,  allans  lever  le 
siège  qu'il  avoit  devant  Morat,  petite  ville  près 
de  Berne,  qui  appartenoit  à  monseigneur  de  Ro- 
inont  (1).  Lesdits  alliez,  comme  il  me  fut  dit  par 
ceux  qui  y  estoient,  pouvoient  bien  estre  trente 
et  un  mille  hommes  de  pied,  bien  choisis  et  bien 
armez  :  c'est  à  sçavoir  onze  mille  piques ,  dix 
mille  hallebardes,  dix  mille  coulevrines,  et  qua- 
tre mille  hommes  à  cheval.  Lesdites  alliances 
n'estoient  point  encores  toutes  assemblées,  et  ne 
se  trouva  à  la  bataille  que  ceux  dont  j'ay  parlé, 
et  suffisoit  bien.  Monseigneur  de  Lorraine  y  ar- 
riva à  peu  de  gens  ,  dont  fort  bien  luy  en  prit 
depuis  :  car  ledit  duc  de  Bourgogne  tenoit  lors 
toute  sa  terre. 

Audit  duc  de  Lorraine  prit  bien  de  ce  qu'on 
s'ennuyoit  de  luy  en  nostre  cour,  et  crois  bien 
qu'il  ne  sceut jamais  la  vérité;  mais  quand  un 
grand  homme  a  tout  perdu  le  sien,  il  ennuyé  le 
plus  souvent  à  ceux  qui  le  soustiennent.  Le  Roy 
iuy  avoit  donné  un  petit  d'argent,  et  le  fit  con- 
duire avec  bon  nombre  de  gens-d'armes  au  tra- 
vers du  pays  de  Lorraine  :  lesquels  le  mirent  en 
Allemagne,  et  puis  retournèrent.  Ledit  seigneur 
n'avoit  pas  seulement  perdu  son  pais  de  Lor- 
raine, mais  la  comté  de  Vaudemont,  et  la  plus- 
part  de  Barrois ,  car  le  demeurant  le  Roy  le 
tenoit  :  ainsi  ne  luy  estoit  rien  demeuré.  Et  qui 
pis  estoit,  tous  ses  sujets  avoient  fait  serment  au- 
dit duc  de  Bourgogne,  et  sans  contrainte,  et  jus- 
ques  aux  serviteurs  de  sa  maison  :  parquoy  sem- 
bloit  qu'il  y  eut  peu  de  ressource  à  sou  fait  ; 
toutesfois  Dieu  demeure  tousjours  le  juge,  pour 
déterminer  de  telles  causes ,  quand  il  luy 
plaist. 

Après  que  le  duc  de  Lorraine  fut  passé,  com- 
me j'ay  dit,  et  quand  il  eut  chevauché  aucuns 
jours,  il  arriva  vers  lesdites  alliances,  peu  d'heu- 
res avant  la  bataille,  et  avec  peu  de  gens  ;  et  luy 

(1)  Jacques  de  Savoie,  frère  du  duc  Louis. 

(2)  Charles ,  duc  de  Bourgogne ,  perdit  la  bataille  de 
Morat  le  samedi  22  juin  1476.  Prés  de  cette  ville  il  y  a 
une  chapelle  où  sont  entassés  les  os  des  Bourguignons , 


porta  ce  voyage  grand  honneur  et  grand  profit, 
car  si  autrement  en  fut  allé,  il  eut  trouvé  peu  de 
recueil.  Sur  l'heure  qu'il  fut  arrivé,  marchèrent 
les  batailles  d'un  costé  et  d'autre;  car  lesdites 
alliances  avoient  jà  esté  logées,  trois  jours  ou 
plus,  auprès  du  duc  de  Bourgogne  en  lieu  fort.  A 
peu  de  deffence  fut  déconfit  ledit  duc  et  mis  en 
fuite,  et  ne  luy  prit  point  comme  de  la  bataille 
précédente,  où  il  n'avoit  perdu  que  sept  hommes- 
d'ariues.  Et  cela  advint  pource  que  lesdits  Suis- 
ses n'avoient  point  de  gens-de-cheval  :  mais  à 
cette  heure-cy,  dont  je  parle,  qui  fut  près  de 
Morat  (2),  y  avoit  delà  part  desdits  Allemans 
quatre  mille  hommes  de  cheval  bien  montez , 
qui  chassèrent  très-loin  les  gens  dudit  duc  de 
Bourgogne,  et  si  joignirent  leur  bataille  à  pied 
avec  les  gens-de-pied  dudit  duc ,  qui  en  avoit 
largement  :  car  sans  ses  sujets  et  aucuns  An- 
glois  qu'il  avoit  en  bon  nombre,  il  luy  estoit  venu 
de  nouveau  beaucoup  de  gens  du  pais  de  Pié- 
mont, et  autres  des  sujets  du  duc  de  Milan  , 
comme  j'ay  dit  :  et  me  dit  ledit  prince  de  Ta- 
rente,  quand  il  fut  arrivé  devers  le  Roy ,  que 
jamais  n'avoit  veu  si  belle  armée,  et  qu'il  avoit 
compté  et  fait  compter  l'armée  en  passant  sur 
uu  pont,  et  y  avoit  bien  trouvé  vingt  et  trois 
mille  hommes  de  soulde,  sans  le  reste  qui  suivoit 
l'armée,  et  qui  estoit  pour  le  fait  de  l'artillerie. 
A  moy  me  semble  ce  nombre  très-grand,  com- 
bien que  beaucoup  de  gens  parlent  de  milliers, 
et  font  les  armées  plus  grosses  qu'elles  ne  sont, 
et  en  parlent  légèrement. 

Le  seigneur  de  Contay,  qui  arriva  vers  le  Roy 
tost  après  la  bataille,  confessa  au  Roy,  moy  pré- 
sent, qu'en  ladite  bataille  estoient  morts  huict 
mille  hommes  du  party  dudit  duc,  prenans  gages 
de  luy,  et  d'autres  menues  gens  assez.  Et  crois, 
à  ce  que  j'en  ay  peu  entendre,  qu'il  y  avoit  bien 
dix  huit  mille  personnes  en  tout ,  et  estoit  aisé 
à  croire,  tant  pour  le  grand  nombre  de  gens-de- 
cheval  qu'il  y  avoit,  qu'avoient  plusieurs  sei- 
gneurs d'Allemagne,  qu'aussi  pour  ceux  qui  es- 
toient encores  au  siège  devant  ledit  Morat.  Le 
duc  fuit  jusques  en  Bourgogne  ,  bien  désolé^^ 
comme  raison  estoit  ,  et  se  tint  en  un  lieu  appelle 
la  Rivière  (3) ,  où  il  rassembloit  des  gens  tant 
qu'il  pouvoit.  Les  Allemans  ne  chassèrent  que 
ce  soir,  et  puis  se  retirèrent  sans  marcher  après 
luy. 


avec  cette  inscription  :  Exercitua  CaroU  Burg.  Ducis 
hoc  sui  monumentum  reliquit. 

(3)  Petite  ville  près  de  Salins ,  au  comté  de  Bour- 
gogne. 

CHAPITRE  IV. 

Comment  après  la  bataille  de  Morat  le  duc  de 
liourgogne  se  saisist  de  la  personne  de  ma- 
dame de  Savoye^  et  comment  elle  enfui 
délivrée^  et  renvoyée  en  son  ^JoyA"  par  le 
moyen  du  Hoy. 

Cette  adventure  désespéra  fort  ledit  duc ,  et 
luy  sembla  bien  que  tous  ses  amis  l'abandonne- 
roient  au\  enseignes  qu'il  avoit  veuës  desjà  à  sa 
première  perte  de  Granson,  dont  il  u"y  avoit  que 
trois  semaines  (1)  jusques  à  celle  dont  je  parle. 
Et  pour  ces  doutes,  par  le  conseil  d'aucuns ,  il 
<it  amener  j)ar  force  la  duchesse  de  Savoye  en 
Bourgogne,  et  un  desesenfans,  qui  aujourd'huy 
est  duc  de  Savoye.  L'aisué  fut  sauvé  par  aucuns 
serviteurs  de  cette  maison  de  Savoye  ;  car  ceux 
qui  firent  cet  effort,  le  firent  en  crainte,  et  furent 
contraints  de  se  haster.  Ce  qui  fit  faire  cet  ex- 
ploit audit  duc,  fut  de  peur  qu'elle  ne  se  retirast 
devers  le  Roy  son  frère,  disant  que  pour  secou- 
rir la  maison  de  Savoye  luy  estoit  advenu  tout 
ce  mal.  Ledit  duc  la  fit  mener  au  chasteau  de 
Rouvre  près  Dijon  ,  et  y  avoit  quelque  peu  de 
garde:  toutes-fois  il  l'alloit  voir  qui  vouloit,  et 
entre  les  autres  y  alloient  monseigneur  de  Chas- 
teau-Guion  (2)  et  le  marquis  de  Rotelin  (3)  qui 
sont  aujourd'huy  :  desquels  deux  ledit  duc  avoit 
traité  le  mariage  avec  deux  filles  de  ladite  du- 
chesse, combien  que  lors  lesdits  mariages  ne  fus- 
sent point  accomplis  ;  mais  ils  Tout  esté  depuis. 
Son  fils  aisné  appelle  Philibert,  lors  duc  de  Sa- 
voye, fut  mené  à  Chambéry ,  par  ceux  qui  le 
sauvèrent,  auquel  lieu  se  trouva  l'évesque  de 
Genève,  fils  de  la  maison  de  Savoye,  qui  estoit 
homme  très-volontaire ,  et  gouverné  par  un 
commandeur  de  Rhodes.  Le  Roy  fit  traiter  avec 
ledit  évesque  et  son  gouverneur,  commandeur 
de  Rhodes,  en  manière  qu'ils  mirent  entre  les 
mains  dudit  évesque,  le  duc  de  Savoye,  et  un 
petit  U-^Yç  appelle  le  Protonotaire ,  avec  le  chas- 
teau de  Chambéry  etceluy  de  Mont-Mélian,  et 
luy  garda  un  autre  chasteau  ,  où  estoient  toutes 
les  bagues  de  ladite  dame  de  Savoye. 

Au  plustost  que  ladite  duchesse  se  trouva  à 
Rou\re  (connue  j'ay  dit]  accompagnée  de  toutes 
ses  femmes,  et  largement  serviteurs,  et  qu'elle 
vid  ledit  duc  bien  empesché  à  rassembler  gens , 
et  que  ceux  qui  la  gardoient  n'avoient  pas  la 
crainte  de  leur  maistre  telle  qu'ils  souloient,  et 


(1)  Il  y  avait  près  de  quatre  mois;  la  bataille  de 
Granson  fut  \\sx(^(i  le  2  mars,  et  celle  de  Morat  le 
22  juin. 

.2)  IIu}.'ues  'le  (^liàlmi,  troisième  (ils  de  Louis ,  prime 


avoientaccoustuméd'avoir,elle  se  délibérad'en- 
voyer  vers  le  Roy  son  frère,  pour  traiter  appoiu- 
tement,  et  pour  supplier  qu'il  la  retirast.  Toutes- 
fois  elle  estoit  en  grande  crainte  de  tomber  sous 
sa  main,  n'eustesté  le  lieu  où  elle  se  voyoit  :  car 
la  haine  avoit  esté  moult  grande  et  longue  entre 
ledit  seigneur  et  elle.  Il  vint  de  par  ladite  dame 
un  gentilhomme  de  Piémont  ,  appelle  Riverol, 
son  maistre  d'hostel ,  lequel  par  quelqu'un  fut 
addressé  à  moy.  Après  l'avoir  ouy  ,  et  dit  au 
Roy  ce  qu'il  ra'avoit  dit,  ledit  seigneur  l'ouit  : 
et  après  l'avoir  ouy,  luy  dit  qu'à  tel  besoin  ne 
voudroit  avoir  failly  à  sa  sœur,  nonobstant  leurs 
différends  passez  ;  et  si  elle  se  vouloit  allier  de 
luy,  qu'il  la  feroit  envoyer  quérir  parle  gouver- 
neur de  Champagne,  pour  lors  messire  Charles 
d'Amboise,  seigneur  de  Chaumont. 

Ledit  Riverol  prit  congé  du  Roy,  et  alla  vers 
sa  maistresse  à  très-grande  haste.  Elle  fut 
joyeuse  de  cette  nouvelle  :  toutesfois  elle  ren- 
voya encores  un  homme  incontinent  qu'elle  eust 
ouy  le  premier,  suppliant  au  Roy  qu'il  lui  don- 
nast  seureté  qu'il  la  laisseroit  aller  en  Savoye, 
et  qu'il  lui  reudroit  le  duc  son  fils  ,  et  l'autre 
petit ,  et  aussi  les  places,  et  qu'il  l'aideroit  à 
maintenir  en  son  authorité  en  Savoye,  et  de  sa 
part,  qu'elle  estoit  contente  de  renoncer  à  toutes 
alliances  et  prendre  la  sienne.  Ledit  seigneur 
luy  bailla  tout  ce  qu'elle  demandoit,  et  inconti- 
nent envoya  un  homme  exprès  vers  ledit  sei- 
gneur de  Chaumont,  pour  faire  l'entreprise,  la- 
quelle fut  bien  faite  et  bien  exécutée,  et  alla 
ledit  seigneur  de  Chaumont ,  avec  bon  nombre 
de  gens,  jusques  à  Rouvre ,  sans  porter  dom- 
mage au  pays,  et  amena  madame  de  Savoye,  et 
tout  son  train ,  en  la  plus  prochaine  place  en 
l'obéissance  du  Roy.  Quand  ledit  seigneur  dé- 
pescha  le  dernier  messager  de  ladite  dame  ,  il 
estoit  jà  parti  de  Lion,  où  il  s'estoit  tenu  par 
l'espace  de  six  mois,  pour  sagement  démesler 
les  entreprises  du  duc  de  Bourgogne,  sans  rom- 
pre la  trêve.  Mais  à  bien  connoistre  la  condition 
dudit  duc,  le  Roy  luy  faisoit  beaucoup  plus  de 
guerre  en  le  laissant  l'aire,  et  luy  sollicitant  en- 
nemis en  secret ,  que  s'il  se  fust  déclaré  contre 
luy  :  car  dès  que  ledit  duc  eut  veu  la  déclara- 
tion, il  se  fust  retiré  de  son  entreprise,  parquoy 
tout  ce  qui  luy  advint  ne  luy  fut  point  advenu. 
Le  Roy  continuant  son  chemin,  au  partir  de 
Lion  se  mit  sur  la  rivière  de  Loire  à  Rouanne, 


d'Orange,  et  d'Eléonore  d'Armagnac,  sa  seconde  femme, 
marié  à  Louise  de  Savoie. 

(3)  Philippe  de  Iloihberi; ,  fils  de  Rodolphe,  comte 
<le  Neufcliàtel ,  cl  de  IMarguerile  de  Vienne ,  marié  à 
Marie  de  Savnic.  ninrl  en  1501. 

et  vint  à  Tours.  Et  incontinent  (lu'il  y  fut,  il 
i  sceut  la  délivrance  de  sa  sœur  ,  dont  il  fut  très- 
i  joyeux  ,  et  manda  diligemment  qu'elle  vinst  de- 
I  vers  luy ,  et  ordonna  de  sa  dépense  en  chemin. 
I  Quand  elle  arriva ,  il  envoya  largement  gens  au 
devant  d'elle ,  et  luy-mesme  l'alla  recueillir  à  la 
porte  du  Plessis-du-Parc ,  et  luy  lit  très-bon  vi- 
sage en  luy  disant  :  Madame  la  Bounjuignonne, 
•  vous  soyez  la  très-bien  venue.  Elle  connut  bien 
à  son  visage  qu'il  ne  se  faisoit  que  jouer ,  et 
respondit  bien  sagement  qu'elle  estoit  bonne 
Françoise,  et  preste  d'obéyr  au  Roy  en  ce  qu'il 
luy  plairoit  commander.  Ledit  seigneur  l'amena 
en  sa  chambre  et  la  fit  bien  traiter.  Vray  est 
;  qu'il  avoit  très-grande  envie  d'en  estre  despesché. 
Elle  estoit  très-sage,  et   s'entre-connoissoient 
bien  tous  deux  ,  et  désiroit  ladite  dame  eucores 
plus  son  parlement. 

J'eus  la  charge  du  Roy  de  ce  qui  estoit  à 
faire  en  cette  matière.  Premier  de  trouver  ar- 
gent ,  pour  son  deffray ,  et  pour  s'en  retourner , 
et  des  draps  de  soye ,  et  de  faire  mettre  par 
escrit  leur  alliance  et  forme  de  vivre  pour  le 
I  temps  avenir.  Le  Roy  la  voulut  démouvoir  du 
!  mariage  (dontj'ay  parlé)  de  ses  deux  filles, 
'   mais  elle  s'en  excusoit  sur  les  filles,  lesquelles 
i  y  estoient  obstinées  :  et  à  la  vérité ,  elles  n'y 
estoient  point  mal.  Quand  ledit  seigneur  connut 
leur  vouloir,   il  s'y   consentit:   et  après  que 
ladite  dame  eut  esté  audit  lieu  du  Plessis  ,  sept 
ou  huit  jours,  le  Roy  et  elle  firent  serment  en- 
î   semble  d'estre  bons  amis  pour  le  temps  advenir, 
!   et  en  furent  baillées  lettres  d'un  costé  et  d'autre  : 
j   et  prit  congé  ladite  dame  du  Roy ,  qui  la  fit  bien 
conduire  jusqucs  chez  elle,  et  luy  fit  rendre  ses 
enfans ,  et  toutes  ses  places  et  bagues  ,  et  tout 
!   ce  qui  luy  appartenoit.  Tous  deux  furent  bien 
!  joyeux  de  départir  l'un  de  l'autre ,  et  sont  de- 
!   meurez  depuis  comme  bon  frère  et  bonne  sœur, 
î  jusques  à  la  mort. 


CHAPITRE  V. 

Comment  le  duc  de  Bourgogne  se  tint  quel- 
ques semaines  comme  solitaire ,  et  comment 
cependant  le  duc  de  Lormine  recouvra  sa 
ville  de  Nanc?j. 

Pour  continuer  mon  propos,  faut  parler  du 
duc  de  Rourgogne  ,  lequel  après  la  suite  de  cette 
bataille  de  Morat  (qui  fut  en  l'an  147G)  s'estoit 
retiré  h  l'entrée  de  Rourgogne  ,  en  un  lieu  ap- 
pelle la  rivière  :  auquel  lieu  il  séjourna  plus  de  six 
semaines,  ûyant  encores  cœur  de  rassembler 
gens.  Toutesfois  il  y  bcsoignoit  peu  ,  et  se  te- 


DE  coMiiNf.s.  [H7fi]  rcî) 

noit  comme  un  solitaire,  et  sembloit  plus  qu'il 
faisoit  par  obstination  ce  qu'il  faisoit,  qu'au- 
trement, comme  vous  entendrez ,  car  la  dou- 
leur qu'il  eut  de  la  perte  de  la  première  bataille 
de  Granson  fut  si  grande ,  et  luy  troubla  tant 
les  esprits  qu'il  en  tomba  eu  grande  maladie ,  et 
fut  telle,  que  sa  colère  et  chaleur  naturelle  es- 
toit si  grande  qu'il  ne  beuvoit  point  de  vin, 
mais  le  matin  beuvoit  ordinairement  de  la  ti- 
sane ,  et  mangeoit  de  la  conserve  de  roses  pour 
se  rafraîchir.  Ladite  tristesse  mua  tant  sa  com- 
plexion ,  qu'il  luy  faloit  boire  le  vin  bien  fort 
sans  eau  :  et  pour  luy  faire  retirer  le  sang  au 
cœur,  mettoient  des  estoupes  ardentes  dedans 
des  ventouses ,  et  les  luy  passoient  en  cette  cha- 
leur a  l'endroit  du  cœur.  Et  de  ce  propos  vous, 
monseigneur  de  Vienne ,  en  sçavez  plus  que 
moy  ,  comme  celuy  qui  l'aidast  à  panser  celte 
maladie ,  et  luy  fistes  faire  la  barbe ,  qu'il  laissoit 
croistre  :  et  à  mon  advis ,  oncques  puis  ladite 
maladie  ne  fut  si  sage  qu'auparavant,  mais 
beaucoup  diminué  de  son  sens. 

Et  telles  sont  les  passions  de  ceux  qui  jamais 
n'eurent  adversité,  et  qui  après  semblables  in- 
fortunes ne  cherchent  les  vrais  remèdes ,  et  par 
espécial  les  princes,  qui  sont  orgueilleux  :  car  en 
ce  cas  et  en  semblables,  le  premier  refuge  est 
retourner  h  Dieu,  et  penser  si  en  rien  on  l'a 
offensé  ,  et  s'humilier  devant  luy,  et  connoislre 
ses  mesfails  :  car  c'est  luy  qui  détermine  de  tels 
procès  ,  sans  ce  qu'on  luy  puisse  proposer  nulle 
erreur.  Après  cela,  fait  grand  bien  de  parler  à 
quelque  amy  de  ses  privez,  et  hardiment  de- 
vant luy  plaindre  ses  douleurs,  et  n'avoir  point 
de  honte  de  monstrei-  sa  douleur  devant  l'espé- 
cial  amy,  car  cela  allège  le  cœur  et  le  recon- 
forte ,  et  les  esprits  reviennent  en  leur  vertu , 
parlant  ainsi  à  quelqu'un  en  conseil ,  ou  bien 
faut  prendre  autre  remède,  par  quelque  exer- 
cice et  labeur  (car  il  est  force ,  puisque  nous 
sommes  hommes,  que  telles  douleurs  passent 
avec  passion  grande ,  ou  en  public  ou  en  parti- 
culier), et  non  point  prendre  le  chemin  que  prit 
le  duc  de  se  cacher ,  ou  se  tenir  solitaire  :  mais 
faire  le  contraire,  et  chasser  toute  austérité. 
Car  pour  ce  qu'il  estoit  terrible  à  ses  gens  ,  nul 
ne  s'osoit  avancer  de  lui  donner  nul  confort  ou 
conseil ,  mais  le  laissoit  faire  à  sou  plaisir  ,  crai- 
gnans  que  si  aucune  chose  luy  eussent  remonstré, 
qu'il  ne  leur  eu  fut  mal  pris. 

Pendant  ces  six  semaines,  ou  environ,  qu'il 
séjourna  avec  bien  peu  de  gens  (qui  n'estoient 
point  de  merveilles,  après  avoir  perdu  de  si 
grosses  batailles,  comme  vous  avez  ouy),  et  que 
plusieurs  nouveaux  ennemis  se  furent  déclai'ez, 
et  les  amis  refroidis ,  et  les  subjects  rompus  et 

desfaits,  qui  commençoicnt  à  entrer  eu  mur- 
uuire,  et  avoir  leur  inaistre  en  niespris,  ainsi 
qu'il  est  bien  de  coustume,  comme  jay  dit, 
après  telles  adversitez ,  plusieurs  petites  places 
furent  prises  sur  luy  en  cette  Lorraine  ,  comme 
Yaudemont,  et  puis  Espinal ,  et  autres  après: 
et  de  tous  costez  se  commencèrent  à  esveiller 
gens  pour  luy  courre  sus  :  et  les  plus  meschans 
estoient  les  plus  hardis.  Et  sur  ce  bruit ,  le  duc 
de  Lorraine  assembla  quelque  peu  de  gens  et  de 
peuple, se  vint  loger  devant  Nancy.  Des  petites 
villes  prochaines  il  en  tenoit  la  pluspart  :  tou- 
tesfois  le  duc  de  Bourgogne  tenoit  encores  le 
Pont-à-Mousson ,  à  quatre  lieues  dudit  Nancy , 
ou  environ.  Entre  ceux  qui  estoient  dedans  as- 
siégez, estoit  un  de  la  maison  deCroy  ,  appelle 
monseigneur  de  Bièvres  (1),  bon  chevalier  et 
honneste,  il  avoit  gens  de  pièces;  et  entre  les 
autres  aussi  estoit  dedans  un  Anglois  appelle 
Cohin ,  très-vaillant  homme  ,  de  petite  lignée  ; 
et  l'amenay  avec  autres  de  la  garnison  de 
Guynes  au  service  dudit  duc.  Ledit  Cohin  avoit 
environ  trois  cens  Anglois  soubs  luy  en  ladite 
place  :  et  combien  qu'ils  ne  fussent  point  pres- 
sez de  siège  ni  d'approches  ,  si  leur  ennuyoit-il 
de  ce  que  ledit  duc  de  Bourgogne  mettoit  tant 
à  les  secourir ,  et  à  la  vérité  il  avoit  grand  tort 
qu'il  ne  s'approchoit ,  car  là  où  il  estoit  c'estoit 
loin  du  pays  de  Lorraine  ,  et  n'y  pouvoit  plus  de 
rien  servir:  car  il  avoit  mieux  besoin  de  def-  , 
fendre  ce  qu'il  possédoit  que  de  courir  sus  aux 
Suisses,  pour  se  cuider  vanger  de  son  dommage. 
Mais  son  obstination  luy  porta  grande  perte,  de 
ce  qu'il  ne  prenoit  conseil  que  de  luy  :  car  quel- 
que diligence  qu'on  fist  pour  le  solliciter  de  se- 
courir cette  place,  il  séjourna  sans  nul  besoin 
audit  lieu  de  la  Rivière  six  semaines  ,  ou  en- 
viron :  et  s'il  eust  fait  autrement ,  il  eust  aisé- 
ment secouru  ladite  place ,  car  ledit  duc  de 
Lorraine  n'avoit  comme  point  de  gens  devant  ; 
et  en  gardant  le  pays  de  Lorraine,  il  avoit 
tousjours  son  passage  pour  venir  de  ses  autres 
seigneuries  passer  par  Luxembourg  et  par  Lor- 
raine pour  aller  en  Bourgogne.  Parquoy  si  la 
raison  eust  esté  en  luy  telle  cju'elle  y  avoit  esté 
autrefois,  il  y  devoit  faire  autre  diligence. 

Pendant  que  ceux  qui  estoient  dedans  Nancy 
attendoient  leur  secours,  ledit  Cohin,  dont  j'ay 
parlé,  qui  estoit  chef  de  cette  bande  d'Anglois 
qui  estoient  dedans,  fut  tué  d'un  canon,  qui  fut 


(i)  Jean  de  Rubemprc^,  seigneur  de  Bièvres,  chevalier 
de  la  Toison-d'Or,  (ilsd'Aii(oine,  seimicurdc  Uiibenipn', 
et  de  J.Kiueline  de  Croy,  ce  (|ui  a  pu  faire  croire  à  lau- 
leur  qu'il  était  de  la  maison  de  Croy,  (luoiiinii  n'en 
descendit  que  par  sa  mère. 


grand  dommage  audit  duc  de  Bourgogne  :  car 
la  personne  d'un  seul  homme  est  aucunesfois 
cause  de  préserver  son  maistre  d'un  grand  in- 
convénient, encores  qu'il  ne  soit  ni  de  sa  mai- 
son ,  ni  de  lignée  grande ,  mais  que  seulement 
le  sens  et  la  vertu  y  soient.  Et  en  cet  article  ay 
connu  au  Roy ,  nostre  maistre ,  un  grand  sens  : 
car  jamais  prince  n'eut  plus  grande  crainte  de 
perdre  ses  gens  que  luy.  Dès  que  ledit  Cohin 
fut  mort ,  les  Anglois  qui  estoient  soubs  luy 
commencèrent  à  murmurer  et  à  se  désespérer 
du  secours  ;  et  ne  connoissoient  point  bien  la 
petite  force  du  duc  de  Lorraine ,  et  les  grands 
moyens  qu'avoit  le  duc  de  Bourgogne  de  recou- 
vrer gens  :  mais  par  le  long-temps  qu'il  y  avoit 
que  les  Anglois  n'avoient  eu  guerres  hors  de 
leur  royaume ,  ils  n'entendoient  point  bien  le 
fait  des  sièges;  et  en  effet  se  mirent  à  vouloir 
parlementer,  et  dirent  audit  seigneur  de  Bièvres, 
qui  estoit  chef  en  la  ville,  que  s'il  n'appointoit, 
ils  appointeroient  sans  luy;  combien  qu'il  fut 
bon  chevalier,  si  avoit-il  peu  de  vertu,  et  usa 
de  grandes  prières  et  de  grandes  remonstrances, 
et  croy  que  s'il  eust  plus  audacieusement  parlé, 
il  luy  en  fut  mieux  pris  ,  sinon  que  Dieu  en  eut 
ainsi  ordonné  ,  et  cela  croirois-je  mieux  ,  car  il 
ne  faloit  que  tenir  encores  trois  jours,  qu'il 
n'eussent  eu  du  secours.  Mais  pour  abréger,  il 
compleut  et  se  consentit  aux  dessusdits  Anglois, 
et  rendit  la  place  (2)  au  duc  de  Lorraine ,  saufs 
leurs  personnes  et  biens. 

Le  lendemain,  ou  pour  le  plus  tard,  deux 
jours  après  ladite  place  rendue,  le  duc  de  Bour- 
gogne arriva  auprès  bien  accompagné,  selon  le 
cas  ;  car  ils  luy  estoient  venus  quelques  gens  du 
quartier  de  Luxembourg,  qui  venoient  de  ses 
autres  seigneuries,  et  se  trouvèrent  le  duc  de 
Lorraine  et  luy  :  toutesfois  il  n'y  eut  rien  d'im- 
portance ,  parce  que  ledit  duc  de  Lorraine  n'es- 
toit  assez  fort.  Ledit  duc  de  Bourgogne  se  mit 
encores  après  son  esteuf  à  remettre  le  siège  de- 
vant Nancy  :  il  luy  eust  mieux  valu  n'avoir  esté 
si  obstiné  en  sa  demeure,  mais  Dieu  prépare 
tels  vouloirs  extraordinaires  aux  princes,  quand 
il  luy  pliiist  muer  leur  fortune.  Si  ledit  seigneur 
eust  \oulu  user  de  conseil ,  et  bien  garnir  les 
petites  places  d'entour ,  il  eust  en  peu  de  temps 
recouvré  la  place,  car  elle  estoit  très-mal  pour- 
veue  de  vivres ,  et  il  y  avoit  assez  et  trop  de 
gens  pour  la  retenir  trop  à  destroict ,  et  eust  peu 


(2)  Elle  fut  rendue,  faute  de  vivres ,  au  comniencc- 
meiil  d'octobre  1476.  Hièvres  envoya  au  duc  René  un 
pâte  fait  avec  de  la  chair  de  cheval .  afin  do  montrer 
l'eilrémité  où  il  était  réduit.  Le  duc  René  lui  fit  porter 
du  {:ihier  et  le  meilleur  vin  de  son  échanj^onncrie. 

rafraichir  sou  armée  et  la  refaire;  niais  il  le 
prit  par  autre  bout. 


CHAPITRE  VI. 

Des  grandes  trahisons  du  comte  de  Campo- 
bache,  et  comment  il  empescha  le  duc  de 
Bourgogne  d'ouïr  un  gentilhomme  qui  les 
luy  voulait  révéler ^  devant  qu'estre  pendu^ 
et  ne  tint  compte  aussi  de  V avertissement 
que  luy  en  donna  le  Roy. 

Cependant  qu'il  tenoit  ce  siège  malheureux 
pour  luy,  et  pour  tous  ses  subjets,  et  pour 
plusieurs  autres,  à  qui  la  querelle  ne  touchoit 
eu  rien,  commencèrent  plusieurs  des  siens  à 
pratiquer,  et  jà  (  comme  j'ay  dit)  luy  estoient 
sourds  ennemis  de  tous  costez ,  et  entre  les 
autres,  le  comte  Nicole  de  Campobache,  du 
royaume  de  Naples ,  dont  il  estoit  chassé  pour 
la  maison  d'Anjou ,  et  l'avoit  retiré  ledit  duc 
après  le  trespas  du  duc  Nicolas  de  Calabre ,  à 
qui  il  estoit  serviteur ,  et  plusieurs  autres  des 
serviteurs  dudit  duc  de  Calabre.  Ce  comte  es- 
toit très-pauvre  (  comme  j'ay  dit  ailleurs)  et  de 
meubles  et  d'héritages.  Le  duc  de  Bourgogue 
luy  bailla  d'entrée  quarante  mille  ducats  d'im- 
prestance ,  pour  aller  faire  en  Italie  quatre  cens 
lances  qu'il  payoit  par  sa  main  ;  et  dès  lors 
commença  à  machiner  la  mort  de  son  maistre 
(comme  j'ay  desjà  dit  )  et  continua  jusques  à 
celle  heure  dont  je  parle  ,  et  de  nouveau,  voyant 
son  maistre  en  adversité ,  commença  à  prati- 
quer ,  tant  envers  monseigneur  de  Lorraine , 
qu'avec  aucuns  capitaines  et  serviteurs  que  le 
Roy  avoit  en  Champagne ,  près  de  l'armée  dudit 
duc.  Audit  duc  de  Lorraine  promettoit  tenir  la 
main  que  ce  siège  ne  s'avanceroit  point ,  et  qu'il 
feroit  trouver  des  deffauts  es  choses  plus  néces- 
saires pour  ledit  siège  ,  et  pour  la  batterie  ,  et 
il  le  pouvoit  bien  faire,  car  il  en  avoit  la  prin- 
cipale charge,  et  toute  Ihautorité  avec  ledit  duc 
de  Bourgogne.  Aux  nostres  pratiquoit  plus  au 
vif,  car  tousjours  présentoit  de  tuer  ou  prendre 
son  maistre ,  et  demandoit  le  payement  de  ces 
quatre  cens  lances  ,  vingt  mille  escus  comptant, 
et  une  bonne  comté. 

Durant  qu'il  conduisoit  ces  traitez ,  vindrent 
aucuns  gentilshommes  du  duc  de  Lorraine  pour 

(1)  Il  était  maitre-d'hôtel  du  duc  de  Lorraine,  et  s'ap- 
pelait Cifroii  Vachière.  Il  fut  pendu  à  un  anbre  près  de 
la  chapelle  de  Saint-Tliibauld  ;  son  corps  fut  rendu  aux 
Lorrains ,  qui  le  firent  enterrer  dans  l'église  de  Saint- 
(ieorgos,  à  côté  du  tombeau  de  marbre  qui  est  devant  le 

entrer  en  la  place.  Aucuns  y  entrèrent,  autres 
furent  pris ,  dont  l'un  fut  un  gentilhomme  de 
Provence  appelle  Cifron  (1),  lequel  conduisoit 
tous  les  marchez  dudit  comte  avec  ledit  duc  de 
Lorraine.  Le  duc  de  Bourgogne  commanda  que 
ledit  Cifron  fust  incontinent  pendu  ,  disant  que 
depuis  qu'un  prince  a  posé  son  siège  et  fait  tirer 
son  artillerie  devant  une  place ,  que  si  aucuns 
viennent  pour  y  entrer  et  la  reconforter  contre 
luy,  ils  sont  dignes  de  mort  par  les  droits  de  la 
guerre  :  toutesfois  il  ne  s'en  use  point  en  nos 
guerres,  qui  sont  assez  plus  cruelles  que  la  guerre 
d'Italie  et  d'Espagne ,  là  où  l'on  use  de  cette 
coustume.  Quoy  qu'il  y  eust,  ledit  duc  voulut 
que  ce  gentilhomme  mourust,  lequel,  voyant 
qu'en  son  faict  n'y  avoit  nul  remède  et  qu'on  le 
vouloit  mener  mourir,   manda  audit  duc  de 
Bourgogne  qu'il  luy  pleust  l'oiiir,  et  qu'il  luy 
diroit  chose  qui  touchoit  à  sa  personne.  Aucuns 
gentilshommes  à  qui  il  dit  ces  paroles  le  vindrent 
dire  au  duc;  et  d'aventure  le  comte  de  Campo- 
bache ,  dont  j'ay  parlé,  se  trouva  devant  quand 
ils  vindrent  parler  au  duc,  ou  bien,  sçachant  la 
prise  dudit  Cifron ,  s'y  voulut  bien  trouvei-,  dou- 
tant qu'il  ne  dist  de  luy  ce  qu'il  sçavoit ,  car  il 
entendoit  tout  le  démené  dudit  comte,  tant  d'un 
costé  que  d'autre ,  et  luy  avoit  tout  esté  commu- 
niqué ,  et  estoit  ce  qu'il  vouloit  dire. 

Ledit  duc  respondit  à  ceux  qui  luy  vindrent 
faire  ce  rapport,  qu'il  ne  le  faisoitque  pour  sau- 
ver sa  vie ,  et  qu'il  leur  dist  que  c'estoit.  Ledit 
comte  conforta  cette  parolle;  et  n'y  avoit  avec 
ledit  duc  que  ce  comte  et  quelque  secrétaire  qui 
escrivoit ,  car  ledit  comte  avoit  toute  la  charge 
de  cette  armée.  Le  prisonnier  dit  qu'il  ne  le  di- 
roit qu'audit  duc  de  Bourgogne  mesme.  De  re- 
chef commanda  ledit  duc  qu'on  le  menast  pendre, 
ce  qui  fut  fait  ;  et  en  le  menant ,  ledit  Cifron  re- 
quit à  plusieurs  qu'ils  priassent  à  leur  maistre 
pour  luy,  et  qu'il  luy  diroit  chose  qu'il  ne  vou- 
droit  pour  un  duché  qu'il  ne  le  sçeut.  Plusieurs 
qui  le  conuoissoient  en  avoient  pitié ,  et  vindrent 
parler  à  leur  maistre  pour  faire  cette  requeste 
qu'il  luy  plust  de  l'ouyr  ;  mais  ce  mauvais  comte 
estoit  à  l'huis  de  la  chambre  de  bois  où  logeoit 
ledit  duc,  et  gardoit  que  nul  n'entrast,  et  re- 
fusa l'huis  à  ceux-là,  disant  :  Monseigneur  veut 
qu'on  s'avance  de  le  pendre,  et  par  messagers 
hastoit  le  prévost.  Et  finalement  ledit  Cifron  fut 
pendu ,  qui  fut  au  grand  préjudice  dudit  duc  de 


grand  autel  ;  le  lendemain  ils  firent  pendre  avant  le 
jour  un  Bourguignon  qui  était  à  Nanci,  puis  tous  les  au- 
tres qui  se  trouvèrent  à  Epinal,  Mirecourt,  etc.,  au  nom- 
bre de  plus  de  cent  vingt,  pour  apprendre  au  duc  à  mo- 
dérer sa  colère  une  autre  fois. 


112 


MF.MOll'.KS    UE    l'UILII'l'K    IjK    CUM1^LS.    [l470] 


lioui'gofinc,  auquel  eut  mieux  valu  n'avoir  esté 
si  cruel ,  et  humainement  ouïr  ce  lientilhomme  ; 
et  par  avanture  que  s'il  i'eust  fait ,  il  fut  encores 
en  vie,  et  sa  maison  entièfe  et  de  beaucoup  ac- 
crue, veu  les  choses  survenues  en  ce  royaume 
dei)uis:  mais  il  est  à  croire  que  Dieu  en  avoit 
autrement  disposé. 

\'ous  avez  entendu  par  cy-dcvant  en  ces  Mé- 
moires ledesloyal  tour  que  ledit  duc  avoit  fait,  peu 
de  temps  auparavant,  au  comte  de  Sainct-Paul, 
eonnestable  de  France,  comme  de  l'avoir  pris  sur 
sa  seureté  ,  et  baillé  au  Roy  pour  le  faire  mourir, 
et  davantage  baillé  tous  lesséellez  et  lettres  qu'il 
avoit  dudit  coiniestable  pour  servir  à  son  procès. 
Et  combien  que  ledit  duc  eust  trouvé  juste  cause 
de  hayr  ledit  eonnestable  jusques  à  la  mort,  et 
de  la  luy  procurer,  pour  beaucoup  de  raisons  qui 
seroient  longues  à  escrire,  moyennant  qu'il  l'eut 
peu  faire  sans  luy  donner  la  foy ,  toutesfois  toutes 
les  raisons ,  que  je  ne  sçaurois  alléguer  en  cette 
matière ,  ne  scauroient  couvrir  la  faute  de  foy 
et  d'honneur  que  le  duc  commit  en  baillant  bon 
et  loyal  sauf-conduit  audit  eonnestable,  et  néant- 
moins  le  prendre  et  le  vendre  par  avarice  ,  non 
point  seulement  pour  la  ville  de  Sainct-Quentin 
et  des  places,  héritages  et  meubles  dudit  eon- 
nestable ,  mais  aussi  pour  la  doute  de  faillir  à 
prendre  la  ^ille  de  Nancy  quand  il  l'avoit  as- 
siégée la  première  fois;  et  fut  à  l'heure  qu'après 
plusieurs  dissimulations  il  bailla  ledit  eonnes- 
table ,  se  doutant  que  l'armée  du  Roy,  qui  estoit 
en  Champagne  ,  ne  luy  empeschast  l'entreprise 
dudit  Nancy,  car  le  Roy  l'en  menaçoit  par  ses 
ambassadeurs,  pour  ce  ([ue  par  leur  appointe- 
meut,  le  preniier  des  deux  qui  tiendroit  ledit 
eonnestable,  le  devoit  rendre,  dedans  huit  jours 
après  ,  à  son  compagnon ,  ou  le  faire  mourir. 
Or  avoit  ledit  duc  passé  ce  terme  de  beaucoup 
de  jours;  et  cette  seule  crainte  et  ambition  de 
ùNancy  luy  firent  bailler  ledit  eonnestable  , 
connue  avez  ouy. 

Tout  ainsi  comme  en  ce  propre  lieu  de  Nancy 
il  avoit  commis  ce  crime  injustement,  après 
qu'il  eut  remis  le  second  siège,  et  fait  mourir 
ledit  Cifron  (lequel  il  ne  voulut  ouyr  parler, 
comme  homme  qui  avoit  jà  l'ouye  bouchée  et 
l'entendement  troublé),  fut  eu  cette  propre 
place  déceu  et  trahy  par  celuy  auquel  plus  se 
lioit ,  et  par  adventure  justement  payé  de  sa 
desserte,  pour  le  cas  qu'il  a\oit  commis  dudit 
cDiuiestable  et  par  avarice  de  ladite  ville  de 
Nancy.  Mais  ce  jugement  appartient  a  Dieu  ;  et 
ne  le  dis  pas  pour  esclaircir  seulement  mon  pro- 
pos, mais  donner  à  entendre  combien  un  bon 
prince  doit  fuir  tel  vilain  tour  et  desloyauté, 
quelque  conseil  encores  qu'on  luy  eu  .sçache 


donner.  Et  assez  de  fois  advient  que  ceux  qui 
le  conseillent  le  font  pour  leur  complaire  ou 
pour  ne  les  oser  contredire,  à  qui  il  en  desplaist 
bien ,  quand  le  cas  est  advenu  ,  connoissans  la 
punition  qui  leur  en  peut  advenir,  tant  de  Dieu 
que  du  monde:  toutesfois  tels  conseillers  vau- 
droient  bien  mieux  d'estre  loin  d'un  prince  que 
près. 

Vous  avez  ouy  comme  Dieu  en  ce  monde  es- 
tablit  ce  comte  de  Campobache  commissaire  à 
faire  la  vengeance  de  ce  cas  du  eonnestable , 
ainsi  commis  par  le  duc  de  Bourgogne  au  propre 
lieu  et  en  la  propre  manière,  et  encores  beau- 
coup plus  cruellement:  car,  tout  ainsi  que  par 
dessus  le  sauf-conduit  et  féableté  qu'avoit  en  luy 
ledit  eonnestable,  il  le  livra  pour  estre  rais  à 
mort;  tout  ainsi  par  le  plus  féable  de  son  armée 
(c'est-à-dire  par  celuy  en  qui  plus  se  fioit)  fut-il 
trahy,  par  celuy,  dis-je,  qu'il  avoit  recueilly 
vieil  et  pauvre  et  sans  nul  party,  et  qu'il  avoit 
soudoyé  à  cent  mille  ducats  l'an,  dont  il  payoit 
ses  gens-d'armes  par  sa  main ,  et  d'autres  grands 
avantages  qu'il  avoit.  Et  quand  il  commença 
cette  marchandise,  il  s'en  alloit  en  Italie,  avec 
quarante  mille  ducats  comptant  qu'il  avoit  re- 
ceuspour  iraprestance  (comme  dit  est),  qui  vaut 
à  dire  pour  mettre  sus  ses  gens-d'armes  ;  et  pour 
conduire  cette  trahison  s'en  addressa  en  deux 
lieux  :  le  premier  à  un  médecin  demeurant  à 
Lyon,  appelle  maistre  Simon  de  Pavie,  et  à  un 
autre  eu  Savoye,  dont  j'ay  parlé  ;  et  à  son  re- 
tour furent  logez  ses  gens-d'armes  en  certaines 
petites  places  de  la  comté  de  Marie  qui  est  eu 
Launois;  et  là  reprit  sa  pratique,  offrant  bailler 
toutes  les  places  qu'il  tenoit,  ou  si  le  Roy  se 
trouvoit  eu  bataille  contre  son  maistre,  qu'il  y 
auroit  certain  signe  entre  le  Roy  et  luy;  qu'en  le 
luy  faisant  il  se  tourueroit  contre  son  maistre , 
et  du  party  du  Roy,  avec  toute  sa  bande.  Ce  se- 
cond party  ne  pleut  point  fort  au  Roy. 

11  oiïroit  encores  que  la  première  fois  que  son 
maistre  logeroit  en  champ,  qu'il  le  prendroit  ou 
tueroit  en  allant  visiter  son  ost.  Et  à  la  vérité  il 
n'eust  point  failli  à  cette  tierce  ouverture,  car 
ledit  duc  avoit  une  coustume  qu'aussi-tost  qu'il 
estoit  descendu  de  cheval  au  lieu  ou  il  venoit 
pour  loger,  il  ostoit  le  menu  harnois  et  retenoit 
le  corps  de  sa  cuiraee ,  et  montoit  sur  un  petit 
cheval,  huict  ou  dix  archers  à  pied  avec  luy 
seulement:  aucunestois  lesuivoientdeux  ou  trois 
gentilshonnnes  de  sa  chambre,  et  alloit  tout  à 
l'environ  de  son  ost  par  le  dehors  voir  s'il  estoit 
bien  clos,  et  ainsi  ledit  comteeust  fait  cette  exécu- 
tion avec  dix  chevaux  sans  nulle  difliculté.  Après 
que  le  Roy  eut  veu  la  continuelle  poursuite  que 
faisoit  cet  homme  pour  trahir  sou  maistre,  et 

que  cette  dernière  fut  à  l'heure  d'une  trêve  ,  et 
qu'il  ne  sçavoit  point  à  quelle  fui  il  faisoit  ces 
ouvertures,  il  délibéra  montrer  une  grande  fran- 
chise au  duc  de  Bourgogne  ;  et  luy  manda  par  le 
seigneur  de  Contay  (qui  plusieurs  fois  a  esté 
nommé  en  ces  Mémoires)  tout  au  long  le  démené 
de  ce  comte,  moy  estant  présent;  et  suis  bien 
seur  que  ledit  seigneur  de  Contay  s'en  acquitta 
loyaument  envers  son  maistre,  lequel  le  prit 
tout  au  rebours ,  disant  que  s'il  eust  esté  vray, 
le  I\oy  ne  luy  en  eust  rien  fait  savoir.  Et  futcecy 
long-temps  avant  qu'il  vinst  à  Nancy,  et  croy 
bien  que  ledit  duc  n'en  dit  rien  audit  comte ,  car 
il  ne  changea  jamais  de  propos. 


CHAPITRE  YII. 

Comment  le  duc  de  Lorraine,  aceompariné  de 
bon  nombre  d'Al/emans,  vint  h(/erù  Sainct- 
Nicolas  pendant  le  fiiéf/e  de  Nancy,  et  com- 
ment le  ro7j  de  Portugal ,  qui  estoit  en 
France  ,  alla  voir  le  duc  de  Bourgogne 
durant  ce  siège. 

Or  faut  retournera  nostre  matière  principale, 
et  à  ce  siège  que  ledit  duc  tenoit  devant  Nancy, 
qui  estoit  au  cœur  d'hyver,  avec  peu  de  gens, 
mal  armez ,  mal  payez,  et  beaucoup  de  malades, 
et  des  plus  grands  qui  pratiqnoient  contre  luy 
(comme  vous  oyez) ,  et  tous  en  général  murmu- 
roient  et  desprisoient  tous  ses  œuvres ,  comme 
est  bien  de  coustume  en  temps  d'adversité , 
comme  j'ay  bien  dit  icy  devant;  mais  nul  ne 
pratiquoit  contre  sa  personne  ne  contre  son 
Estât  que  ce  comte  de  Campobache  ;  et  en  ses 
subjets  ne  trouva  nulle  desloyauté.  Estant  en  ce 
pauvre  appareil,  le  duc  de  Lorraine  traita  vers 
ces  vieilles  et  nouvelles  alliances,  que  j'ay  nom- 
mées cy-devant ,  d'avoir  gens  pour  combattre 
le  duc  de  Bourgogne  qiti  estoit  devant  Nancy. 
Toutes  ces  villes  y  furent  très-enclines  ;  ne  res- 
toit  qu'à  trouver  argent.  Le  Roy  le  confortoit 
fort  d'ambassadeurs  qu'il  avoit  envoyez  vers  les 
Suisses,  et  aussi  luy  fournitquarante  mille  francs 
pour  aider  à  payer  ses  Allemans;  et  si  avoit 
monseigneur  de  Craon,  qui  estoit  son  lieutenant 
en  Champagne  ,  logé  en  Barois  avec  sept  ou 
huict  cens  lances  et  des  francs-archers  bien  ac- 
compagnez de  bons  chefs  de  guerre.  Tant  fit 
ledit  duc  de  Lorraine,  avec  la  faveur  et  argent 


(1)  Alplionse  V,  roi  de  Portugal,  vint  en  France  ;  les 
détails  de  sa  réception  à  Paris  se  trouvent  dans  le  Céré- 
fi'.onial  français,  tome  II.  p.  712. 

(2)  Ou  Buryos  ,  dans  la  vieille  Caslillc. 
I.    c.    D.    M.    T.    IV. 


du  Roy,  qu'il  tira  grand  nombre  d'Allcmans, 
tant  de  pied  que  de  cheval ,  car,  outre  ce  qu'il 
paya ,  ils  en  fournirent  à  leurs  despens.  Aussi 
avoit  avec  luy  largement  gentilshommes  de  ce 
l'oyaume;  et  puis  cette  armée  du  Roy  estoit  lo- 
gée en  Barrois,  comme  j'ay  dit,  laquelle  ne  fai- 
soit nulle  guerre,  mais  voyoit  qui  auroit  du 
meilleur.  Et  vint  ledit  duc  de  Lorraine  loger  à 
Sainct-Nicolas  près  Nancy,  avec  les  Allemans 
dessusdits. 

Le  roy  de  Portugal  (1)  estoit  en  ce  royaume 
neuf  mois  avoit  ou  environ  ,  auquel  le  Roy 
s'estoit  allié  contre  le  roy  d'Espagne  qui  est  au- 
jourd'huy ,  lequel  roy  de  Portugal  estoit  venu  , 
cuidant  que  le  Roy  luy  baillast  grande  armée 
pour  faire  la  guerre  en  Castille  ,  par  le  costé  de 
Biscaye  ou  de  Navarre  ,  car  il  tenoit  largement 
places  en  Castille  ,  à  la  frontière  de  Portugal , 
et  en  tenoit  encores  d'aucunes  voisines  de  nous, 
comme  le  chasteau  de  Rourgues  (2)  et  plusieurs 
autres.  Et  croy  bien  que  si  le  Roy  luy  eust  aidé, 
comme  quelquefois  il  en  eut  le  votdoir,  le  roy  de 
Portugal  eust  vaincu  et  fourni  son  entreprise; 
mais  ce  vouloir  passa  au  Roy,  et  fut  longuement 
le  roy  de  Portugal  entretenu  en  espérance , 
comme  d'un  an  ou  plus.  Cependant  s'empiroient 
les  besognes  dudit  roy  de  Portugal  en  Castille: 
car  à  l'heure  qu'il  vint^  piesque  tous  les  sei- 
gneurs du  royaume  de  Castille  tenoient  son 
party  ;  mais  le  voyans  tant  demeurer,  peu  à  peu 
muèrent  ce  propos ,  et  s'appointèrent  avec  le  roy 
Ferdinand  et  la  reine  Isabelle  qui  règne  aujour- 
dhuy.  Le  Roy  s'excusoit  de  cet  aide  qu'il  avoit 
promis  et  accordé  sur  cette  guerre  qui  estoit  en 
Lorraine ,  monstrant  avoir  crainte  que  si  le  duc 
de  Rourgogne  se  ressourdoit,  qu'après  ne  luy 
vinst  courre  sus.  Ce  pauvre  roy  de  Portugal,  qui 
estoit  très-bon  et  juste,  mit  en  son  imagination 
qu'il  iroit  devers  le  duc  de  Bourgogne,  qui  es- 
toit son  cousin  germain ,  et  qu'il  pacifieroit  tout 
ce  différend  du  Roy  et  de  luy,  afin  que  le  Roy 
luy  pût  aider;  car  il  avoit  honte  de  retourner 
en  Castille  ny  en  Portugal  avec  cette  deffaute, 
et  de  n'avoir  rien  fait  par  deçà  :  car  légèrement 
il  avoit  esté  meu  d'y  venir,  et  outre  l'opinion  de 
plusieurs  de  son  conseil. 

Ainsi  se  mit  à  chemin  le  roy  de  Portugal ,  en 
fin  cœur  d'hyver,  et  alla  trouver  le  duc  de  Bour- 
gogne, son  cousin  ,  devant  Nancy;  et  luy  com- 
mença à  remonstrer  ce  que  le  Roy  luy  avoit  dit 
pour  venir  à  cette  union.  Il  trouva  que  ce  se- 
roient  choses  bien  difficiles  que  de  les  accorder 
et  qu'en  tout  estoient  différends  ;  ainsi  n'y  ar- 
resta  que  deux  jours,  qu'il  ne  prist  congé  dudit 
duc  de  Rourgogne  son  cousin  ,  pour  s'en  retour- 
ner à  Paris  dont  il  estoit  party.  Ledit  duc  de 

Bourgogne  luy  pria  attendre  encores,  et  qu'il 
vousist  aller  au  Pont-à-Mousson  (qui  est  assez 
près  de  Naney)  pour  garder  ce  passage;  car  jà 
scavoit  ledit  duc  l'arrivée  des  Allemans  qui  es- 
toient  logez  à  Sainct-Meolas.  I.e  roy  de  Portu- 
gal s'excusa  ,  disant  n'estre  point  en  armes,  ny 
accompagné  pour  tel  exploict;  et  ainsi  s'en  re- 
tourna à  Paris,  là  ou  il  lit  long  séjour.  Latin 
dudit  roy  de  Portugal  fut  ([u'il  entra  en  suspi- 
cion que  le  Roy  le  vouloit  faire  prendre  et  le 
bailler  à  son  ennemy  le  roy  de  Castiile  ;  et  pour 
ce  se  déguisa  luy  troisiesme ,  et  délibéra  s'en  al- 
ler à  Rome  et  se  mettre  en  une  religion  auprès. 
Kn  allant  en  cet  habit  dissimulé,  il  fut  pris  par 
un  appelé  Robinet  le  Beuf,  qui  estoit  de  Nor- 
mandie. Le  Roy  nostre  maistre  fut  marry,  et 
eut  (juclque  honte  de  ce  cas  ;  par  quoy  fit  armer 
plusieurs  navires  de  cette  coste  de  Normandie, 
dont  messire  George  le  Grec  eut  la  charge,  qu'ils 
le  menèrent  en  Portugal,  ce  qu'il  entreprit  de 
faire. 

L'occasion  de  sa  guerre  contre  le  Boy  de 
Castiile  estoit  pour  sa  niepce,  fille  de  sa  sœur, 
laquelle  estoit  femme  du  roy  don  Henry  de  Cas- 
tiile ,  dernier  mort ,  laquelle  avoit  une  très-belle 
fille ,  et  est  encores  aujourd'huy  demeurant  en 
Portugal  sans  estre  mariée;  laquelle  fille  la 
reyne  Isabelle ,  sœur  dudit  roy  Henry,  débou- 
toit  de  la  succession  de  Castiile  ,  disant  que  la 
mère  l'avoit  conceuë  en  adultère.  Assez  de  gens 
ont  esté  de  cette  opinion,  disant  que  le  roy 
Henry  n'eust  sceu  engendrer  pour  aucune  rai- 
son que  je  tais.  Comment  qu'il  en  soit  allé,  et 
nonobstant  que  ladite  fille  fust  née  soubs  le  man- 
teau de  mariage,  toutesfois  est  demeurée  la 
couronne  de  Castiile  à  la  reyne  Isabelle  de  Cas- 
tiile ,  et  à  son  mary  le  roy  d'Arragon  et  de  l'isle 
de  Cécile,  régnant  aujourd'huy;  et  taschoit  ledit 
roy  de  Portugal,  dont  j'ay  parlé,  de  faire  le 
mariage  de  ladite  fille ,  sa  niepce ,  et  de  notre 
roy  Charles,  de  présent  huietiesme  du  nom  ;  et 
estoit  la  cause  pour  laquelle  ledit  roy  de  Portu- 
gal estoit  venu  en  France,  laquelle  chose  luy 
fut  à  très-grand  préjudice  et  desplaisir:  car  tost 
après  son  retour  en  Portugal  il  mourut.  Et  pour 
ce  (comme  J'ay  dit  environ  le  commencement 
de  ces  Mémoires),  un  prince  doit  bien  regarder 
quels  ambassadeurs  il  envoyé  par  pais;  car  si 
ceux-cy  qui  vindrent  faire  l'alliance  dudit  roy 
de  Portugal  de  par  deçà,  à  la(|uelle  me  trouvay 
présent  comme  l'un  des  députez  pour  le  Roy, 
eussent  esté  bien  sages,  ils  se  fussent  mieux  in- 
formez des  choses  de  deçà  ,  avant  que  de  con- 
seiller a  leur  mislre  celte  \enue  ([ui  tant  luy 
porta  de  dommage. 

CHAPITRE  VIII. 

Comment  le  duc  de  Bourgogne,  n'ayant  voulu 
suivre  le  bon  conseil  dejj/usieurs  de  sesgcns^ 
fut  desconjit  et  tué  en  la  bataille  que  luy 
livra  le  duc  de  Lorraine  ,  près  Nancy. 

Je  me  fusse  bien  passé  de  ce  propos ,  si  n'eust 
esté  pour  monstrer  que  bien  tard  un  prince  se 
doit  mettre  soubs  la  main  d'un  autre  ,  ny  aller 
chercher  son  secours  en  personne.  Et  ainsi  pour 
retourner  à  ma  principale  matière ,  le  roy  de 
Portugal  n'eut  pas  fait  une  journée  au  départir 
qu'il  fit  avec  le  duc  de  Bourgogne  ,  que  le  duc 
de  Lorraine ,  et  les  Allemans  qui  estoient  en 
sa  compagnie,  ne  deslogeassent  de  Saint-Nico- 
las pour  aller  combattre  ledit  duc  de  Bourgo- 
gne. Et  ce  jour  propre  vint  au  devant  d'eux  le 
comte  de  Campol3ache ,  achever  son  entreprise , 
et  se  rendist  des  leurs,  avec  environ  huict  vingts 
honnnes-d'armes ,  et  luy  déplaisoit  bien  que  pis 
u'voit  peu  faire  à  son  maistre.  Ceux  de  dedans 
Nancy  estoient  bien  advertis  des  traitez  dudit 
de  Campobache,  qui  leur  aidoit  bien  à  donner 
cœur  à  tenir.  Avec  cela  entra  un  homme,  qui  se 
jetta  aux  fossez ,  qui  les  asseura  de  secours  ;  car 
autrement  estoient  sur  le  point  de  se  rendre  ;  et 
si  n'eust  esté  la  dissimulation  dudit  comte  , 
ils  n'eussent  point  tenu  jusques  lors;  mais  Dieu 
voulut  achever  ce  mystère. 

Le  duc  de  Bourgogne,  adverty  de  cette  venue, 
tint  quelque  peu  de  conseil  (combien  qu'il  ne 
l'avoit  point  fort  accoustumé ,  mais  usoit  com- 
munément de  son  propre  sens),  et  fut  l'opinion 
de  plusieurs  qu'il  se  retirast  au  Pont-à-Mous- 
son  ,  près  de  là,  et  laissa  de  ses  gens  es  places 
qu'il  tenoit  environ  Nancy,  disant  que  dès  que 
les  Allemans  auroient  avitaillé  Nancy,  ils  s'en 
iroient,  et  seroit  l'argent  failly  au  duc  de  Lor- 
raine ,  qui  de  long-temps  ne  rassembleroit  tant 
de  gens,  et  que  ravitaillement  ne  sçauroit  estre 
si  grand,  qu'avant  que  la  moitié  de  l'hyver  fust 
passée,  ils  ne  fussent  aussi  à  destroict  comme  ils 
estoient  lors;  et  que  cependant  ledit  duc  rassem- 
bleroit gens;  car  j'ay  entendu  par  ceux  qui  le 
pensoient  sçavoir,  qu'ils  n'avoient  point  en  l'ost 
quatre  mille  hommes,  dont  il  n'y  en  avoit  que 
douze  cens  en  estât  pour  combattre.  D'argent 
avoit  assez  ledit  duc  ,  car  il  avoit  au  chasteau  de 
Luxembourg ,  qui  estoit  près  de  là ,  bien  quatre 
cens  cinquante  mille  escus ,  et  de  gens  eust-il 
assez  recouvrés;  mais  Dieu  ne  hiy  voulut  faire 
cette  grâce  que  de  recevoir  ce  snge  conseil ,  ne 
eonnoistre  tant  d'ennemis  logez  de  tous  costez 
environ  de  luy,  et  choisit  le  pire  party,  et  avec 
paroles  d'homme  insensé,  délibéra  d'attendre  la 

fortune ,  nonobstant  toutes  les  rcmonstrances 
qu'on  luy  avoit  faites  du  grand  nombre  des  Al- 
lemans,  qui  estoient  avec  ledit  duc  de  Lorraine, 
et  aussi  de  l'armée  du  Roy,  logée  près  de  luy;  et 
conelud  la  bataille  avec  ce  petit  nombre  de  gens 
espouventez  qu'il  avoit. 

A  l'arrivée  du  comte  de  Campobache  vers  le 
duc  de  Lorraine,  les  Allemans  luy  firent  dire 
qu'il  se  retirast,  et  qu'ils  ne  vouloient  nuls  trais- 
tres  avec  eux ,  et  ainsi  se  retira  à  Condé  (1) ,  un 
chasteau  et  passage  près  de  là ,  qu'il  rempara 
de  charettes,  et  d'autres  cboses  le  mieux  qu'il 
pût,  espérant  que,  fuyant  le  duc  de  Bourgogne 
et  ses  gens  ,  il  en  tomberoit  en  sa  part ,  comme 
il  en  fit  assez.  Ce  n'estoit  pas  le  principal  traité 
qu'eust  ledit  comte  de  Campobache ,  que  celuy 
du  duc  de  Lorraine ,  mais  peu  devant  son  par- 
lement parla  à  d'autres,  et  avec  ceux-là  con- 
elud ,  pour  ce  qu'il  ne  voyoit  point  qu'il  pût  met- 
tre la  main  sur  le  duc  de  Bourgogne,  qu'il  se 
tourneroit  de  l'autre  part  quand  viendroit 
l'heure  de  la  bataille  ;  car  plutost  ne  vouloit 
partir  ledit  comte,  afin  de  donner  plus  grand 
esi)Ouvantement  à  tout  l'ost  dudit  duc  ;  mais  il 
asseuroit  bien  que  si  le  duc  de  Bourgogne  fuyoit, 
qu'il  n'eu  eschaperoit jamais  vif,  et  qu'il  laisse- 
roit  treize  ou  quatorze  personnes,  qui  luy  seroient 
seurs,  les  uns  pour  commencer  la  fuite,  dès  ce 
qu'ils  verroient  marcher  les  Allemans ,  et  les 
autres  qui  auroient  l'œil  sur  ledit  duc  s'il  fuyoit, 
pour  le  tuer  en  fuyant,  et  en  cela  n'y  avoit  point 
de  faute  ;  car  j'en  ay  connu  deu.x  ou  trois  de 
ceux  qui  demeurèrent  pour  tuer  ledit  duc.  Après 
que  ces  grandes  trahisons  furent  conclues  ,  il  se 
relira  dedans  l'ost ,  et  puis  se  tourna  coiitre  son 
maistre ,  quand  il  vit  arriver  lesdits  Allemans 
comme  j'ay  dit  ;  et  puis  quand  il  vit  que  lesdits 
Allemansne  le  vouloient  en  leur  compagnie,  alla, 
comme  dit  est ,  en  ce  lieu  de  Condé. 

Lesdits  Allemans  marchèrent,  et  avec  eux 
estoit  grand  nombre  de  gens-de-cheval  de  deçà 
qu'on  y  laissa  aller;  beaucoup  d'autres  se  mirent 
aux  embûches  près  du  lieu ,  pour  voir  si  ledit 
duc  seroit  déconfit ,  pour  happer  quelque  prison- 
nier ou  autre  butin.  Et  ainsi  pouvez  voir  en 
quel  estât  s'estoit  mis  ce  pauvre  duc  de  Bour- 
gne,  par  faute  de  croire  conseil.  Après  que  les 
deux  armées  furent  assemblées ,  la  sienne ,  qui 
jà  avoit  esté  déconfite  par  deux  fois ,  et  qui  es- 
toit  de  peu  de  gens,  et  mal  en  point,  fut  incon- 
tinent tournée  en  déconfiture,  et  tous  morts  ou 
en  fuite.  Largement  se  sauvèrent,  le  demeurant 
y  fut  mort  ou  pris  ,  et  entre  autres  y  mourut 
sur  le  champ  ledit  duc  de  Bourgogne ,  et  ne 

(Il  Sur  la  Moselle,  à  deux  lieues  au  nord  de  Nancy. 


veus  point  parler  de  la  manière,  pourtant  que 
je  n'y  estois  point,  mais  m'a  esté  conté  de  la 
mort  dudit  duc  par  ceux  qui  le  virent  porter 
par  terre  et  ne  le  peurent  secourir,  parce  qu'ils 
estoient  prisonniers;  mais  à  leur  veuë  ne  fut 
point  tué ,  mais  par  une  grande  foulle  de  gens 
qui  y  survindrent ,  qui  le  tuèrent  et  le  dépoïiil- 
lèrent  en  la  grande  troupe  sans  le  connoitre  ;  et 
fut  ladite  bataille  cinquiesme  jour  de  janvier,  en 
l'an  1476  ,  veille  des  Rois. 


CHAPITRE  IX. 

Disgression  surqueîques  bonnes  mcpiirs  du  dnc 
de  Bourgogne  ,  et  sur  le  temps  que  sa  mai- 
son dura  en  prospérité. 

J'ay  depuis  veu  un  signet  à  Milan ,  que  main- 
tesfois  j'avois  veu  pendre  à  son  pourpoint ,  qui 
estoit  un  anne<iu,  et  y  avoit  un  fuzil  entaillé  en 
un  camayeu  ,  où  estoient  ses  armes  ,  lequel  fut 
vendu  pour  deux  ducats  audit  lieu  de  Milan. 
Celui  qui  luy  osta  luy  fut  mauvais  valet-de- 
chambre;  je  l'ay  veu  maintesfois  habiller  et  des- 
habiller en  grande  révérence ,  et  par  grands  per- 
sonnages, et  à  cette  dernière  heure  luy  estoient 
passez  ses  honneurs,  et  périt  luy  et  sa  maison, 
comme  j'ay  dit ,  au  lieu  ou  il  avoit  consenty  par 
avarice  de  bailler  le  connestable,  et  peu  de  temps 
après.  Dieu  luy  veuille  pardonner  ses  péchez;  je 
l'ay  veu  grand  et  honoi-able  prince,  et  autant 
estimé  et  requis  de  voisins,  un  temps  a  esté,  que 
nul  prince  qui  fust  en  la  chrestienté,  ou  par 
aventure  plus.  Je  n'ay  veu  nulle  occasion  pour- 
quoy  plus  tost  il  peust  avoir  encouru  l'ire  de 
Dieu ,  que  de  ce  que  toutes  les  grâces  et  hon- 
neurs qu'il  avoit  receus  en  ce  monde,  il  les  es- 
timoit  tous  estre  procédez  de  son  sens  et  de  sa 
vertu,  sans  les  attribuer  à  Dieu,  comme  il  de- 
voit  :  car  à  la  vérité  il  avoit  de  bonnes  et  ver- 
tueuses parties  en  luy.  Nul  prince  ne  le  passa 
jamais  de  désirer  nourrir  grandes  gens  et  les 
tenir  bien  réglez.  Ses  bienfaits  n'estoient  point 
fort  grands,  pour  ce  qu'il  vouloit  que  chacun 
s'en  ressentist  :  jamais  nul  plus  libéralement  ne 
donna  audience  à  ses  serviteurs  et  sujets.  Pour 
le  temps  que  je  l'ay  connu  il  n'estoit  point  cruel, 
mais  le  devint  peu  avant  sa  mort ,  qui  estoit 
mauvais  signe  de  longue  durée.  Il  estoit  fort 
pompeux  en  habilleraens  et  en  toutes  autres  cho- 
ses ,  un  peu  trop.  Il  portoit  fort  grand  honneur 
aux  ambassadeurs  et  gens  estrangers.  Ils  es- 
toient fort  bien  festoyez  et  recueillis  chez  luy  ; 
il  désiroit  grande  gloire  ,  qui  estoit  ce  qui  plus 
le  mettoit  en  ses  guerres  que  nulle  autre  chose, 

vt  eût  bien  voulu  ressembler  à  ces  anciens  prin- 
ces, dont  il  a  esté  tant  parlé  après  leur  mort , 
et  estoit  autant  bardy  qu'homme  qui  ait  régné 
de  son  temps. 

Or  sont  (inies  toutes  ces  pensées ,  et  le  tout  a 
tourné  à  son  préjudice  et  honte;  car  ceux  qui  ga- 
gnent ont  toujours  l'honneur.  Je  ne  seaurois  dire 
vers  qui  nostre  Seigneur  s'est  monstre  plus  cour- 
i-oucé,  ou  vers  luy,  qui  mourut  soudainement, 
et  en  ce  champ,  sans  guéres  languir,  ou  vers  ses 
sujets,  qui  oncques  puis  n'eurent  bien  ne  repos, 
mais  continuellement  guerre,  contre  laquelle 
ils  n'estoient  suflisans  de  résister  aux  troubles 
qu'ils  avoient  les  uns  contre  les  autres,  et  en 
guerre  cruelle  et  mortelle.  Et  ce  qui  leur  a  esté 
plus  fort  à  porter,  a  esté  que  ceux  qui  les  def- 
fendoient,  estoient  gens  estrangers,  quinaguères 
avoient  esté  leurs  ennemis:  c'estoient  les  Alle- 
mans.  Et  en  effet ,  depuis  ladite  mort  n'y  eust 
jamais  homme  qui  bien  leur  vousit,  de  quelques 
gens  qu'ils  se  soient  aidez.  Et  a  semblé  à  voir 
leurs  œuvres,  qu'ils  eussent  les  sens  aussi  trou- 
blez comme  leur  prince.  Car  un  peu  avant  sa 
mort,  tout  conseil  bon  et  seur  ils  ont  déjetté,  et 
cherché  toutes  voyesqui  leur  estoient  nuisibles; 
et  sont  en  chemin  que  ce  trouble  ne  leur  faudra 
de  grande  pièce  ,  ou  au  moins  la  crainte  d'y  re- 
cheoir. 

Je  serois  assez  de  l'opinion  de  quelque  autre 
que  j'ay  veu  ,  c'est  que  Dieu  donne  le  prince  , 
selon  qu'il  veut  punir  et  chastier  les  sujets  ,  et 
aux  princes  les  sujets  ,  ou  leurs  courages  dispo- 
sez envers  luy,  selon  qu'il  les  veut  élever  ou 
abaisser;  et  ainsi  en  advint  à  cette  maison  de 
Bourgogne  :  car  après  leur  longue  félicité  et 
grandes  richesses  ,  et  trois  grands  princes  bons 
et  sages ,  précédens  cestuy-cy,  qui  avoient  duré 
six  vingts  ans  (1)  et  plus  en  bons  sens  et  vertu  ;  il 
leur  donna  ce  duc  Charles  ,  qui  continuellement 
les  tint  en  grande  guerre,  travail  et  despense, 
i't  presque  autant  en  temps  d'hiver  que  d'esté. 
Beaucoup  de  gens  ,  riches  et  aisez,  furent  morts 
et  destruits  par  prisons  en  ces  guerres  :  les  gran- 
des pertes  commencèrent  de\ant  Auz,  qui  con- 
tinuèrent par  trois  batailles,  jusques  à  l'heure 
de  sa  mort ,  et  tellement  qu'à  cette  dernière  ba- 
taille estoit  consommée  toute  la  force  de  son  pays, 
et  morts  ou  destruits  ou  pris  tous  ses  gens,  c'est 
a  sçavoir  ceux  qui  eussent  sceu  ou  voulu  deffen- 
dre  Testât  et  l'honneur  de  sa  maison.  Et  ainsi 
comme  j'ay  dit,  semble  que  cette  perte  ait  esté 
égale  au  temps  qu'ils  ont  esté  en  félicité  :  car 
comme  je  dis  l'avoir  veu  grand  ,  riche  et  ho- 
noré ,  encore  puis-je  dire  avoir  veu  tout  cela  en 

(1)  Leur  règne  a  duré  cent  deux  nns,  de  136&  à  l'ifiV. 


ses  sujets;  car  je  cuide  avoir  veu  et  connu  la 
meilleure  part  d'Europe;  toutesfoisje  n'ay  con- 
nu nulle  seigneurie  ne  pays ,  tant  pour  tant,  ny 
de  beaucoup  plus  grande  estenduë  encores,  qui 
fust  si  abondant  en  richesses ,  en  meubles  et 
en  édifices,  et  aussi  en  toutes  prodigalitez,  des- 
penses, festoyemens,  chères,  comme  je  les  ay 
veus  ,  pour  le  temps  que  j'y  estois.  Et  s'il  sem- 
ble à  quelqu'un,  que  je  n'y  ay  point  esté  pour 
le  temps  que  je  dis,  que  j'en  die  trop,  d'autres  y 
estoient  comme  moy ,  qui  par  aventure  diront 
que  j'en  dis  peu. 

Or  à  nostre  seigneur  tout  à  coup  fait  cheoir  si 
grand  et  somptueux  édifice ,  cette  puissante  mai- 
son ,  qui  a  tant  soustenu  de  gens  de  bien  et  nour- 
ry,  et  tant  esté  honorée  et  près  et  loin ,  et  par 
tant  de  victoires  et  gloires  ,  que  nul  autre  à  l'eu- 
\iron  n'en  receut  autant  en  son  temps.  Et  luy  a 
duré  cette  bonne  fortune  et  grâce  de  Dieu  l'es- 
pace de  six-vingts  ans  ,  que  tous  les  voisins  ont 
soufferte,  comme  France,  Angleterre,  Espagne, 
et  tous  à  quelquefois  la  sont  venus  requérir , 
comme  l'avez  veu  par  l'expérience  du  Roy  nos- 
tre maistre  ,  qui  en  sa  jeunesse ,  et  vivant  le  roy 
Charles  septiesme  son  père,  s'y  vint  retirer  six 
ans ,  au  temps  du  bon  duc  Philippes,  qui  amia- 
blement  le  receut  :  d'Angleterre  y  ay  veu  les 
deux  frères  du  roy  Edouard,  c'est  à  sçavoir,  le 
duc  de  Clarence  et  le  duc  de  Glocestre ,  qui  de- 
puis se  feist  appeller  le  roy  Richard  :  et  de  l'au- 
tre party  du  roy  Henry,  qui  estoit  de  la  maison 
de  Lancastre ,  y  ay  veu  toute  cette  lignée ,  on 
peu  s'en  faloit.  De  tous  costez  ay  veu  cette  mai- 
son honorée  ,  et  puis  tout  en  un  coup  cheoir 
sens  dessus  dessous,  et  la  plus  désolée  et  deffaite 
maison,  tant  en  prince  qu'en  sujets,  que  nul 
voisin  qu'ils  eussent.  Et  telles  et  semblables 
œuvres  a  faites  notre  Seigneur,  et  mesmes  avant 
que  fussions  nez ,  et  fera  encores  après  que  nous 
serons  morts;  car  il  faut  tenir  pour  seure,  que  la 
grande  prospérité  des  princes,  ou  leur  grande 
adversité,  procèdent  de  sa  divine  ordonnance. 


CHAPITRE  X. 

Comment  le  IloyfKtadvcrtij  de  la  dernière  def- 
Jaite  du  duc  de  Bouryoyne^  ctco)/ime'd  con- 
duisit ses  affaires  après  la  mort  d'iceluij. 

Pour  tousjours  continuer  ma  matière,  le  Roy, 
qui  avoit  jà  ordonné  postes  en  ce  royaume  ,  et 
par  avant  n'y  en  avoit  jamais  eu  ,  fut  bien-tost 
adverty  de  cette  déconfiture  du  duc  de  Bourgo- 
gne, et  <à  chacune  heure  en  attendoit  des  nouvel- 

les,  pour  lesadvertissemens  qifil  avoteus  para- 
vant  (le  l'arrivée  desAlIemans,  et  de  toutes  au- 
tres choses  qui  en  dépendoient;  et  y  avoit  beau- 
coup de  gens  qui  avoient  les  oreilles  bien  ouver- 
tes pour  les  ouïr  le  premier  et  les  luy  aller  dire; 
car  il  donnoit  volontiers  quelque  chose  à  celuy 
qui  premier  luy  apportoit  quelques  grandes  nou- 
velles, sans  oublier  les  messagers,  et  si  prenoit 
plaisir  à  en  parler,  avant  qu'elles  fussent  venues, 
disant  :  «  Je  donneray  tantà  celuy  qui  premier 
"  m'apportera  des  nouvelles.  »  Monseigneur  du 
Bouchage  et  raoy  eusmes  (  estant  ensemble  )  le 
premier  message  de  la  bataille  de  Morat,  et  en- 
semble le  dismes  au  Roy,  lequel  nous  donna  à 
chacun  deux  cens  marcs  d'argent.  Monseigneur 
du  Lude,  qui  couchoithors  du  Plessis,  sceut  le 
premier  l'arrivée  du  chevaucheur,  qui  apporta 
les  lettres  de  cette  bataille  de  Nancy,  dont  j'ay 
parlé;  il  demanda  au  chevaucheur  ses  lettres , 
qui  ne  luy  osa  refuser,  pour  ce  qu'il  estoit  en 
grande  authorité  avec  le  Roy.  Ledit  seigneur 
du  Lude  vint  fort  matin  (et  estoit  à  grande  peine 
jour)  heurter  à  l'huis  plus  prochain  du  Roy;  on 
luy  ouvrit  :  il  bailla  lesdites  lettres  qu'escrivoient 
monseigneur  de  Craon  et  autres,  mais  nul  n'a- 
certenoit,  par  les  premières  lettres,  de  la  mort  ; 
mais  aucuns  disoient  qu'on  l'avoit  veu  fuir  ,  et 
(|u'il  s'estoit  sauvé. 

Le  Roy  de  prime-face  fut  tant  surpris  de  la 
joye  qu'il  eut  de  cette  nouvelle,  qu'à  grande 
peine  sceut-il  quelle  contenance  tenir.  D'un  costé 
doutoit,  s'il  estoit  pris  des  Allemans,  qu'ils  ne 
s'accordassent  à  luy  pour  grande  somme  d'ar- 
gent, qu'aisément  ledit  duc  leur  pourroit  donner; 
d'autre  costé  estoit  en  soucy  s'il  estoit  eschappé 
ainsi  déconfit;  la  tierce  fois  ,  s'il  prendroit  ses 
seigneuries  de  Bourgogne  ou  non ,  et  luy  sem- 
bloit  qu'aisément  il  les  pourroit  prendre ,  veu 
que  tous  les  gens  de  bien  du  pays  estoient  pres- 
que tous  morts  en  ces  trois  batailles  dessus  dites; 
et  sur  ce  point  estoit  sa  résolution  (  ce  que  peu 
de  gens,  comme  je  croy,  ont  sceu  excepté  moy), 
que  si  le  duc  estoit  sain  de  sa  personne,  il  feroit 
entrer  son  armée  qui  estoit  en  Champagne  et 
Barrois,  incontinent  en  Bourgogne,  et  saisir  le 
pays  à  l'heure  de  ce  grand  espouvantement , 
et  dès  ce  qu'il  seroit  dedans  ,  advertiroit  ledit 
duc  qu'il  le  faisoit  à  l'intention  de  le  luy  sauver, 
et  garder  que  les  Allemans  ne  les  destruisissent  : 
pour  ce  que  ladite  duché  estoit  tenue  en  souve- 
raineté de  luy,  laquelle  il  n'eût  voulu  pour  rien 
laisser  tumber  es  mains  desdits  Allemans,  et 
que  ce  qu'il  en  auroit  pris  ,  luy  seroit  par  luy 
rendu  ;  et  sans  difficulté  ainsi  l'eust-il  fait  :  ce 
que  beaucoup  de  gens  ne  croyoient  point  aisé- 
ment. Aussi  ne  scavoient-ils  la  raison  qui  l'eust 


meu  :  mais  ce  propos  luy  mua,  quand  il  sceut 
la  mort  dudit  duc. 

Dès  que  le  Roy  eut  receu  ces  lettres  ,  dont 
j'ay  parlé,  (lesquelles,  comme  j'ay  dit,  ne  disoient 
rien  de  la  mort  dudit  duc) ,  il  envoya  en  la  ville 
de  Tours  quérir  tous  les  capitaines,  et  plusieurs 
autres  grands  personnages,  et  leur  monstra  ces 
lettres.  Tous  en  firent  signe  de  grande  joye,  et 
sembloient  à  ceux  qui  regardoient  les  choses  de 
bien  près,  qu'il  y  en  avoit  assez  qui  s'y  effor- 
coient,  et  nonobstant  leurs  gestes,  qu'ils  eusseut 
mieux  aimé  que  le  fait  dudit  duc  fust  allé  au- 
trement. La  cause  en  pourroit  estre  parce  que 
paravant  le  Roy  estoit  fort  craintif,  et  ils  se  dou- 
toientque  s'il  se  trouvoit  tant  délivré  d'enne- 
mis, qu'il  ne  vousist  muer  plusieurs  choses, 
et  par  especial  estats  et  offices ,  car  il  y  en 
avoit  beaucoup  en  la  compagnie,  lesquels  en 
la  question  du  bien  public ,  et  autres  du  duc  de 
Guyenne  sou  frère,  s'estoient  trouvez  contre  luy. 
Après  avoir  un  peu  parlé  aux  dessusdits,  il  oûit 
la  messe,  et  puis  fit  mettre  la  table  en  sa  cham- 
bre, et  les  fit  tous  disner  avec  luy ,  et  y  estoient  son 
chancelier,  et  aucunes  gens  de  conseil ,  et  en 
disnant  parla  tousjours  de  ces  matières,  et  sçais 
bien  que  moy  et  autres  prismes  garde  comme 
ils  disneroient,  et  de  quel  appétit  ceux  qui  es- 
toient en  cette  table;  mais  à  la  vérité  (je  ne 
sçay  si  c'estoit  de  joye  ou  de  tristesse)  un  seul 
par  semblant  ne  mangea  la  moitié  de  sou  saoul  ; 
et  si  n'estoient-ils  point  honteux  de  manger  avec 
le  Roy,  car  il  n'y  avoit  celuy  de  la  compa- 
gnie qui  bien  souvent  n'y  eust  mangé. 

Au  lever  de  table  le  Roy  se  tira  à  part ,  et 
donna  à  aucuns  des  terres  qu'avoit  possédées  le 
duc  de  Bourgogne,  si  ainsi  estoit  qu'il  fust  mort, 
et  despescha  le  bastard  de  Bourbon,  admirai  de 
France,  et  moy,  et  nous  bailla  pouvoirs  néces- 
saires pour  mettre  en  son  obéissance  tous  ceux 
qui  s'y  voudroient  mettre  ;  et  nous  commanda 
partir  incontinent,  et  que  nous  ouvrissions  tou- 
tes lettres  des  postes  et  messagers  que  nous 
rencontrerions  en  allant,  afin  que  fussions  ad- 
vertis  si  ledit  duc  estoit  mort  ou  vif.  Nous  par- 
tismes  et  fismes  grande  diligence  ,  nonobstant 
qu'il  faisoit  le  plus  grand  froid  que  j'aye  veu 
faire  de  mon  temps.  Nous  n'eusmes  point  fait 
une  demie  journée  que  nous  rencontrasmes  un 
messager,  à  qui  nous  fismes  bailler  ses  lettres  , 
qui  contenoient  que  ledit  duc  avoit  esté  trouvé 
entre  les  morts,  et  spécialement  par  un  page  ita- 
lien, etpar  son  médecin,  appellémaistre  Louppe, 
natif  de  Portugal,  lequel  certilioità  monseigneur 
de  Craon  que  c'estoit  monseigneur  le  duc  son 
maistre,  lequel  incontinent  en  advertit  le  Roy. 

CHAPITRE  XI. 


Comment  le  Roy  après  la  mort  du  duc  de 
Bourgogne  se  saisit  d'Abbeville^  et  de  la  res- 
ponse  que  luy  firent  ceux  d'Arras. 

Comme  nous  eusmcs  scoii  toutes  lesdites  cho- 
ses, nous  tirasmt'S  jusques  aux  fauxboui-fis  d'Ab- 
beville,  et  fusmes  les  premiers  par  (jui  en  ce 
quartier-la,  ceux  du  party  du  due  de  liourgo^ne 
en  furent  advertis.  Nous  trouvasmes que  le  peu- 
ple de  la  ville  estoit  desjà  en  traité  avec  mon- 
seigneur de  Torcy  ,  lequel  de  long-temps  ils 
aimoient  très-fort.  Les  gens  de  guerre  et  ceux 
qui  avoient  esté  officiers  dudit  duc  ,  traitoient 
avec  nous,  par  un  messager  qu'avions  envoyé 
devant,  et,  sur  nostre  espérance,  firent  partir 
quatre  cens  Flamens  qu'ils  avoient.  Mais  incon- 
tinent que  le  peuple  vid  ceux-là  dehors,  ils  ou- 
vrirent les  portes  à  monseigneur  de  Torcy,  qui 
fut  le  grand  dommage  des  capitaines  et  autres 
officiers  de  ladite  ville  ;  car  ils  estoient  sept  ou 
huict  à  qui  nous  avions  promis  des  escus  et  au- 
cunes pensions  (car  nous  avions  ce  pouvoir  du 
Roy)  dont  ils  n'eurent  rien,  pour  ce  que  les  pla- 
ces ne  furent  point  rendues  par  eux.  La  ville 
d'Abbeville  estoit  des  terres  baillées  par  le  roy 
Charles  septiesme,  à  la  paix  d'Arras  en  1435  ; 
lesquelles  terres  dévoient  retourner,  en  deffaut 
d"hoir  masie  :  parquoy  n'est  de  merveille  si  lé- 
gèrement elle  nous  ouvroit  les  portes. 

Delà  tirasmes  à  Dourlans,  et  envoyasmes  som- 
mer Arras,chef  d'Artois,  ancien  patrimoine  des 
comtes  de  Flandres,  et  qui  de  tous  temps  avoit 
accoustumé  aller  à  fille  comme  à  fils.  Monsei- 
gneur de  Ravestainet  monseigneur  des  Cordes, 
qui  estoient  en  ladite  ville  d'Arras,  entreprirent 
de  venir  parler  k  nous,  au  Mont-sainct-Eloy  , 
en  une  abbaye  (1)  près  dudit  Arras,  et  avec  eux 
ceux  de  la  ville.  Il  fut  avisé  que  j'irois,et  aucuns 
avec  moy,  car  on  doutoit  bien  qu'ils  ne  feroient 
point  tout  ce  que  nous  voudrions,  et  pour  ce  n'y 
alla  point  ledit  admirai.  Après  que  je  fus  venu 
audit  lieu,  y  arrivèrent  tantost  après  les  dessus- 
dits seigneurs  de  Ravestain  et  des  Cordes ,  et 
plusieurs  autres  gens  de  bien  avec  eux,  et  aussi 
aucuns  de  la  ville  d'Arras,  et  entre  les  autres 
estoit  pour  ladite  ville,  leur  pensionnaire,  et  qui 
parloit  pour  eux,  raaistre  Jehan  de  la  Vaquerie, 
depuis  premier  président  en  parlement  à  Pa- 


(1)  Ahbaye  de  chanoines  réguliers  de  Saint-Augustin, 
à  une  lieue  et  demie  au  nord-ouesl  d'Arras;  elle  fut 
fondée  par  saint  Eioi  au  se|)licnie  siècle. 

(2)  Il  fut  fait  premier  président  en  iiSl;  mort  en 
juillet  1497. 


ris  (2).  Pour  cette  heure-là  leur  requismes  l'on" 
verture  pour  le  Roy,  et  qu'ils  nous  receussent 
en  la  ville,  disans  que  le  Roy  laprétendoit  sienne 
par  le  moyen  de  confiscation,  et  le  pays;  et  que 
s'ils  faisoient  le  contraire,  ils  estoient  en  danger 
d'estre  pris  par  force,  veu  la  deffaite  de  leur  sei- 
gneur; et  que  tout  le  pays  estoit  dépourveu  de 
gens  de  deffense,  à  cause  de  ces  trois  batailles 
perdues. 

Les  seigneurs  dessusdits  nous  firent  dire  par 
ledit  Jehan  de  la  Vaquerie,  que  cette  comté  d'Ar- 
tois appartenoit  à  mademoiselle  de  Bourgogne  , 
fille  du  duc  Charles,  et  luy  venoit  de  vraye  ligne, 
à  cause  de  la  comtesse  Marguerite  de  Flan- 
dres (3),  qui  estoit  comtesse  de  Flandres,  d'Ar- 
tois, de  Bourgogne,  de  Nevers,  et  de  Rhetel  :  la- 
quelle comtesse  fut  mariée  au  duc  philippe  de 
Bourgogne,  le  premier,  lequel  fut  fils  du  Roy  Je- 
han, et  frère  maisné  (4)  du  roy  Charles  le  quint, 
et  supplioient  au  Roy  qu'il  luy  plût  entretenir 
la  trêve,  qui  estoit  entre  luy  et  le  feu  duc  Char- 
les. ]Nos  paroles  ne  furent  point  trop  longues,  car 
nous  nous  attendions  bien  d'avoir  cette  responce. 
Mais  la  principale  occasion  de  mon  allée  ausdits 
lieux,  estoit  pour  parler  à  aucuns  particuliers 
de  ceux  qui  estoient  là,  pour  les  convertir  pour 
le  Roy.  J'en  parlay  à  aucuns ,  qui  tost  après 
furent  bons  serviteurs  du  Roy.  Nous  trouvasmes 
ce  pays  bien  espouventé,  et  non  sans  cause;  car 
jecroy  qu'en  huict  jours  ils  n'eussent  seeu  finer 
huict  hommes-d'armes,  ne  d'autres  gens  de 
guerre ,  n'en  y  avoit  en  tout  ce  pays-là  qu'en- 
viron mil  et  cinq  cens  hommes  ,  tant  de  pied 
que  de  cheval,  qui  estoient  vers  Namur  et  en 
Hainaut  ;  et  estoient  eschapez  de  ladite  bataille, 
où  estoit  mort  le  duc  de  Bourgogne.  Leurs  an- 
ciens termes  et  façons  de  parler  estoient  bien 
changez,  car  ils  parloient  bien  bas  et  en  grande 
humilité,  non  pas  que  je  les  veuille  dire  que  le 
temps  passé  eussent  plus  arogamment  parlé  qu'ils 
ne  dussent  ;  mais  vray  est  que  du  temps  que  j'y 
estois,  ils  se  sentoient  si  forts  qu'ils  ne  parloient 
point  au  Roy  ne  du  Roy  en  telle  révérence  qu'ils 
ont  fait  depuis.  Et  si  les  gens  estoient  tousjours 
bien  sages,  ilsseroient  si  modérez  en  leurs  pa- 
roles, durant  le  temps  de  prospérité,  qu'ils  ne  de- 
vroient  point  avoir  cause  de  changer  leur  lan- 
gage en  temps  d'adversité. 

Je  retournay  vers  monseigneur  l'admirai  faire 
mon  rapport,  et  là  je  trouvay  nouvelles  que  le 


(3)  Elle  était  fille  unique  de  Louis,  comte  de  Flandre, 
qui  mourut  en  1383,  et  fut  mariée  en  ian  1369  avec 
lMiili[tpe-le-Hardi,  (ils  du  roi  Jean. 


('»)  Puîné,  du  latin  minor. 


MÉMOIRES    ini    PllILH'l'E    DE    COMITES.    [l47G] 


119 


Uoy  venoit,  lequel  s'estoit  mis  en  chemin  après 
nous,  et  avoit  fait  esci'ire  plusieurs  lettres,  tant 
en  son  nom  que  de  ses  serviteurs,  pour  faire 
venir  gens  devers  luy  ;  par  le  moyen  desquels  il 
ospéroit  réduire  ces  seigneuries  dont  j'ay  parlé  , 
en  son  obéissance. 

ooo 

CHAPITRE  XII. 

Discours ,  aucunement  hors  du  propos  lyrin- 
cipal ,  sur  la  joye  du  Roij,  se  voyant  délivré 
de  plusieurs  ennemis  ^  et  de  la  faute  qu'il 
fit  en  la  réduction  des  pays  du  duc  de 
Bouryogne. 

La  joye  fut  très-grande  au  Roy  de  se  voir 
au-dessus  de  tous  ceux  qu'il  haissoit  et  de  ses 
principaux  ennemis.  Des  uns  s'estoit  vengé, 
comme  du  connestable  de  France,  du  duc  de 
Nemours  (1)  et  de  plusieurs  autres.  Le  duc  de 
Guyenne,  son  frère,  estoit  mort,  dont  il  avoit 
la  succession.  Toute  la  maison  d'Anjou  estoit 
morte  ,  comme  le  roy  René  de  Cécile ,  les  ducs 
Jehan  et  Nicolas  de  Calabre  ,  et  puis  leur  cou- 
sin ,  le  comte  du  Maine,  depuis  comte  de  Pro- 
vence. Le  comte  d'Armignac  avoit  esté  tué  à 
Lestore  ;  et  de  tous  ceux-cy  avoit  ledit  seigneur 
recueilly  les  successions  et  les  meubles;  mais 
pour  autant  que  cette  maison  de  Rourgogne  es- 
toit plus  grande  et  plus  puissante  que  les  au- 
tres ,  et  qui  avoit  eu  grosse  guerre  avec  le  roy 
Charles  VII  son  père ,  trente-deux  ans ,  sans 
trêve,  à  l'ayde  des  Anglois ,  et  qu'ils  avoient 
leurs  seigneuries  assises  es  lieux  confins  ,  et  les 
subjects  disposez  pour  faire  la  guerre  à  luy  et  à 
son  royaume,  de  tant  luy  fut  la  mort  de  leur 
duc  à  plaisir  très-grand  ,  et  plus  profitable  que 
de  tous  les  autres  ensemble,  et  luy  sembloit  bien 
qu'en  sa  vie  ne  trouveroit  aucun  contredit  en 
son  royaume,  ny  es  environs  près  de  luy.  Il  es- 
toit en  paix  avec  les  Anglois ,  comme  avez  en- 
tendu ,  et  désiroit  et  travailloit  de  toute  sa  puis- 
sance que  ladite  paix  d'Angleterre  s'enti-etinst. 

Mais  nonobstant  qu'il  fust  ainsi  hors  de  toute 
crainte.  Dieu  ne  luy  permit  pas  prendre  cette 
matière ,  qui  estoit  si  grande,  par  le  bout  qui  luy 
estoit  plus  nécessaire;  et  semble  bien  que  Dieu 
monstrast  alors,  et  ayt  bien  monstre  depuis,  que 
rigoureusement  il  vouloit  persécuter  cette  mai- 
son de  Rourgogne,  tant  en  la  personne  du  sei- 
gneur, que  des  subjets  y  ayans  leurs  biens.  Car 

(1)  Jacques  d'Armagnac,  duc  de  Nemours ,  fut  mis  à 
la  Baslille  le  4  août  4476,  et  décapité  à  Paris  le  4 
août  1477. 


toutes  les  guerres ,  esquelles  ils  ont  esté  depuis, 
ne  leur  fussent  point  advenues,  si  le  Roy  nostre 
maistre  eût  pris  les  choses  par  le  bout  qu'il  les 
devoit  prendre,  pour  en  venir  au-dessus  et  pour 
joindre  à  sa  Couronne  toutes  ces  grandes  sei- 
gneuries où  il  ne  pouvoit  prétendre  nul  bon 
droict:  ce  qu'il  devoit  faire  par  quelque  traité 
de  mariage,  ou  les  attraire  à  soy  par  vraye  bonne 
amitié ,  comme  aisément  il  le  pouvoit  faire,  veu 
le  grand  déconfort,  pauvreté  et  débilitation  en 
quoy  ses  seigneuries  estoient.  Quoy  faisant,  il 
les  eust  tirez  hors  de  grandes  peines  ,  et  par 
mesme  moyen  eust  bien  enforcy  son  royaume  et 
enrichy  par  longue  paix,  en  quoy  il  l'eust  peu 
maintenir,  et  l'eust  peu  soulager  en  plusieurs 
façons ,  et  par  espécial  du  passage  des  gens- 
d'armes,  qui  incessamment,  et  le  temps  passé  et 
le  temps  présent ,  chevauchent  d'un  des  bouts 
du  royaume  à  l'autre,  et  bien  souvent  sans  grand 
besoin  qu'il  soit. 

Quand  le  duc  de  Rourgogne  estoit  encores  vi- 
vant, plusieurs  fois  me  parla  le  Roy  de  ce  qu'il 
feroit  si  ledit  duc  venoit  à  mourir,  et  parloit  en 
grande  raison  pour  lors ,  disant  qu'il  tascheroit 
à  faire  le  mariage  de  son  fils  (qui  est  nostre  roy 
à  présent)  et  de  la  fille  dudit  duc  (qui  depuis  a 
esté  duchesse  d'Austriche)  ;  et  si  elle  n'y  vouloit 
entendre,  pour  ce  que  monseigneur  le  Dauphin 
estoit  beaucoup  plus  jeune  qu'elle  ,  il  essayeroit 
à  luy  faire  espouser  quelque  jeune  seigneur  de 
ce  royaume  ,  pour  tenir  elle  et  ses  subjets  en 
amitié ,  et  recouvrer  sans  débat  ce  qu'il  préteu- 
doit  estre  sien;  et  encores  estoit  ledit  seigneur 
en  ce  propos  huict  jours  devant  qu'il  sceust  la 
mort  dudit  duc.  Ce  sage  propos,  dont  je  vous 
parle,  luy  commença  jà  un  peu  à  changer  le  jour 
qu'il  sceut  la  mort  dudit  duc  de  Rourgogne  et  à 
l'heure  qu'il  nous  despescha  monseigneur  l'ami- 
ral et  moy;  toutesfois  il  en  parla  peu ,  mais  à 
aucuns  fit  aucunes  promesses  de  terres  et  sei- 
gneuries. 


CHAPITRE  XIII. 

Comment  Han^  Bohain  ^  Sainct-  Quentin  et 
Péronne  foirent  livrez  au  Roy,  et  comment 
il  envoya  maistre  Olivier,  son  barbier,  pour 
cuider  pratiquer  ceux  de  Qand. 

Comme  le  Roy  se  trouva  en  chemin ,  tirant 

après  nous ,  luy  venoient  nouvelles  plaisantes  et 

bonnes  de  tous  costez.  Le  chasteau  de  Han  luy 

fut  baillé  et  Rohain.  Ceux  de  Saiiict-Quentin  se 

I  prirent  eux-mesmes,  et  mirent  dedans  monsei- 

I  gneur  de  Mouy,  qui  estoit  leur  voisin.  Le  Roy 

fstoit  bien  acertené  de  la  Nille  de  Péionne,  que 
teiioit  mussire  Guillaume  de  Bisehes ,  et  avoit 
espérance  par  nous  et  par  autres  que  monsei- 
gneur des  Cordes  seroit  des  siens.  11  avoit  en- 
voyé à  Gaïul  son  barbier  (I),  appelle  maisfre 
Olivier,  natif  d'un  villaL^e  auprès  de  ladite  ville 
de  (land ,  et  en  avoit  envoyé  plusieurs  autres  en 
plusieurs  villes,  dont  de  tout  avoit  grande  espé- 
rance, mais  plusieurs  le  servoient  plus  de  pa- 
roles que  de  faiet.  Quand  le  Roy  l'ut  venu  près 
de  Péronne,  je  me  vins  trouver  au-devant  de  kiy  ; 
et  là  vint  apporter  messire  Guillaume  Blsclies, 
et  aucuns  autres ,  l'obéissance  de  la  ville  de  Pé- 
ronne, dont  il  fut  fort  joyeux.  Ledit  seigneur 
y  séjourna  ce  jour.  Je  disnay  avec  luy,  comme 
j'avoisaee()ustumé;carson  plaisir  estoitque  tous- 
jours  mangeoieut  sept  ou  huiet  personnes  à  sa 
table,  pour  le  moins,  et  aucunesfois  beaucoup 
plus.  Après  qu'il  eut  disné  ,  se  retira  à  part,  et 
ne  fut  pas  content  du  petit  exploict  que  ledit 
monseigneur  l'admirai  et  moy  avions  fait,  disant 
qu'il  avoit  envoyé  maistre  Olivier  son  barbier  à 
Gand ,  qui  luy  metlroit  cette  ville  en  son  obéis- 
sance; Robinet  Dodenfort  à  Sainct-Omer,  le- 
quel y  avoit  des  amis,  et  qu'ils  estoient  gens  pour 
prendre  les  clefs  de  la  ville  ,  et  mettre  ses  gens 
dedans  ;  et  d'autres  qu'il  nommoit  en  d'autres 
grandes  villes;  et  me  faisoit  combattre  de  ce 
propos  par  monseigneur  du  Lude  et  par  d'autres. 
Il  ne  m'appartenoit  pas  de  l'arguer  ny  déparier 
contre  son  plaisir  ;  mais  je  luy  dis  que  je  doutois 
que  maistre  Olivier  et  les  autres  qu'il  avoit  nom- 
mez ne  cheviroient  point  si  aisément  de  ces 
grandes  villes,  comme  ils  pensoient. 

Ce  qui  faisoit  ànostre  Roy  me  dire  ces  mots, 
estoit  pour  ce  qu'il  estoit  changé  de  volonté,  et 
que  cette  bonne  fortune  ,  qu'il  avoit  au  commen- 
cement, luy  donnoit  espérance  que  tout  se  ren- 
droit  à  luy  de  tous  costez,  et  se  trouvoit  con- 
seillé par  aucuns ,  et  si  estoit  aussi  enclin  en 
.soy-mesme,  à  deffaire  et  destruire  cette  maison 
de  tous  points,  et  en  départir  les  seigneuries  en 
plusieurs  mains;  et  nommoit  ceux  à  qui  il  en- 
tendoit  donner  les  comtez ,  comme  .\amur  et 
Hainaut  qui  sont  situées  près  de  luy;  des  autres 
grandes  pièces,  comme  Brabant,  Hollande,  il 
s'en  vouloit  aider  à  avoir  aucuns  seigneurs  d'Al- 
lemagne ,  qui  seroient  ses  amis  et  qui  luy  aide- 
roient  à  exécuter  son  vouloir.  Son  plaisir  estoit 
bien  de  me  dire  toutes  ces  choses,  pource  qu'au- 
trefois luy  avois  parlé  et  conseillé  l'autre  chemin 

(i)  Olivier  le  Diable,  ou  le  Maiiv.iis,  n(^  ;i  Thiesl,  près 
(le  Courlrny.  Il  fut  d'uhonl  i)arbier  de  Louis  XI  , 
dont  il  p.ifina  la  ronlianee.  Ce  |)rin(e  lui  lit  cliaufier  son 
nom  de  le  Diuhlc  eonlre  celui  de  le  Dain  ,  lui  donna  des 
lettres  (le  iKitilesse,  le  fit  gentilhomme  de  «a  ehambro, 

ey-dessus  escript,  et  vouloit  que  j'entendisse  ses 
raisons  et  pourquoy  il  ne  m'oyoit ,  et  que  cette 
voye  estoit  plus  utile  pour  son  royaume ,  qui 
beaucoup  avoit  souffert  à  cause  de  la  grandeur 
de  cette  maison  de  Bourgogne  et  des  grandes 
seigneuries  qu'elle  possédoit.  Quant  au  monde, 
il  y  avoit  grande  apparence  en  ce  que  ledit  sei- 
gneur disoit ,  mais  quant  à  la  conscience  me 
sembloit  le  contraire.  Toutesfois  le  sens  de  nostre 
Roy  estoit  si  grand ,  que  moy  ny  autre  qui  fust 
en  la  compagnie  n'eussions  sceu  voir  si  clair 
en  ses  affaires  comme  luy-mesme  faisoit;  car, 
sans  nul  doute,  il  estoit  un  des  plus  sages  princes 
et  des  plus  subtils  qui  ait  régné  en  son  temps. 

Mais  en  ces  grandes  matières  Dieu  dispose  les 
cœurs  des  roys  et  des  grands  princes  (lesquels 
il  tient  en  sa  main)  à  prendre  les  voyes  selon  les 
œuvres  qu'il  veut  conduire  après;  car  sans  nulle 
difficulté,  si  son  plaisir  eust  esté  que  nostre  Roy 
eust  continué  le  propos  qu'il  avoit  de  luy-mesme 
ad  visé  devant  la  mort  du  duc  de  Bourgogne,  les 
guerres  qui  ont  esté  depuis  et  qui  sont  ne  fussent 
point  advenues  ;  mais  nous  n'estions  encores  eu- 
vers  luy,  tant  d'un  costé  que  d'autre,  dignes  de 
recevoir  cette  longue  paix  qui  nous  estoit  appa- 
reillée, et  de  là  procède  l'erreur  que  fit  nostrç 
Roy  ,  et  non  point  de  la  faute  de  son  sens  :  car 
il  estoit  bien  grand ,  comme  j'ai  dit.  Je  dis  ces 
choses  au  long  pour  moustrer  qu'au  commence- 
ment, quand  ou  veut  entreprendre  une  si  grande 
chose,  ou  la  doit  bien  consulter  et  débattre,  afin 
de  pouvoir  choisir  le  meilleur  party,  et  par  es- 
pécial  soy  recommander  à  Dieu ,  et  luy  prier 
qu'il  luy  plaise  adresser  le  meilleur  chemin; 
car  de  là  vient  tout ,  et  se  voit  tout  cela  par  es- 
crit  et  par  expérience. 

Je  n'entends  point  blasmer  nostre  Roy,  pour 
dire  qu'il  eust  failly  en  cette  matière;  car  par 
adventure ,  autres  qui  sçavoient  et  qui  connois- 
soient  plus  que  moy  seroient  et  estoient  lors  de 
l'advis  qu'il  estoit,  combien  que  rien  n'y  fust 
débattu  ,  ny  là ,  ny  ailleurs ,  touchant  ladite 
iîiatière.  Les  croniqueurs  n'escrivent  communé- 
ment que  les  choses  qui  sont  à  la  louange  de 
ceux  de  qui  ils  parlent,  et  laissent  plusieurs 
choses ,  ou  ne  les  sçavent  pas  aucunesfois,  à  la 
vérité  ;  mais  quant  à  moy,  je  me  délibère  de  ne 
parler  de  chose  qui  ne  soit  vraye,  et  que  je  n'aye 
veuë  ou  sceué  de  si  grands  personnages  qu'ils 
sont  dignes  de  croire ,  saus  avoir  regard  aux 
loïiangcs  :  car  il  est  bon  à  penser  qu'il  n'est  nul 

seifjneur  de  Lieulant,  eai'iliiinc  «lu  château  de  Loches, 
gouverneur  de  Saint-Quentin,  etc.  Olivier  le  Daiti  fut 
pendu  sous  le  règne  de  Charles  VIII,  pour  avoir  al)us(' 
d'une  fcnime,  sous  la  promesse  de  sauver  son  mari,  (in'd. 
lit  cn'oilc  ('Iranaler. 

prince  si  sage  qu'il  ne  faille  bien  aucunes  fois, 
et  bien  souvent  s'il  a  longue  vie  ;  et  ainsi  se 
trouveroit  de  leurs  faits  s'il  eu  estoitdit  toujours 
la  vérité.  Les  plus  grands  sénats  et  consuls  qui 
ayent  jamais  esté  ne  qui  sont,  ont  bien  erré  et 
errent  bien ,  comme  il  a  esté  veu  et  se  voit  cha- 
cun jour. 

Après  le  séjour  qu'eut  fait  le  Roy  en  un  vil- 
lage près  Péronne,  il  se  délibéra  le  lendemain 
d'y  aller  faire  son  entrée  ,  laquelle  ville  luy  es- 
toit  baillée  ,  comme  j'ay  dit.  Ledit  seigneur  me 
tira  à  part,  comme  il  voulut  partir,  et  m'envoya 
en  Poictou  et  sur  les  frontières  de  Bretagne,  et 
medist  en  l'oreille  que  si  l'entreprise  de  maistre 
Olivier  failloit,  et  que  monseigneur  des  Cordes 
ne  se  tournast  des  siens ,  il  feroit  brusler  le  pays 
d'Artois,  en  un  endroict  du  long  de  la  rivière 
de  Lis  (qui  s'appelle  l'Alloeuë)  et  puis  qu'in- 
continent s'en  retourneroit  en  Touraine.  Je  luy 
recoramanday  aucuns ,  lesquels  s'estoient  tour- 
nez de  son  party  par  mon  moyen  ,  pourquoy  je 
leur  avois  promis  pensions  et  bienfaits  de  luy. 
Il  en  prit  de  moy  les  noms  par  escrit ,  et  leur 
tint  ledit  seigneur  ce  que  je  leur  avois  prorais, 
et  ainsi  partis  de  luy  pour  ce  coup. 

Comme  je  voulus  monter  à  cheval  se  tourna 
près  de  moy  monseigneur  du  Lude,  qui  estoit 
fort  agréable  au  Roy  en  aucunes  choses ,  et  qui 
fort  aymoit  son  profit  particulier,  et  ne  craignait 
jamais  à  abuser  ny  à  tromper  personne ,  aussi 
très-légèrement  croyoit ,  et  estoit  trompé  bien 
souvent.  Il  avoit  esté  nourry  avec  le  Roy  en  sa 
jeunesse.  Il  luy  sçavoit  fort  bien  complaire,  et 
estoit  homme  très-plaisant,  et  me  vint  dire  ces 
mots ,  comme  par  moqueries  sagement  dites  : 
«  Or  vous  en  allez- vous  a  l'heure  que  vous  deviez 
»  faire  vos  besognes  ou  jamais,  veu  les  grandes 
»  choses  qui  tombent  entre  les  mains  du  Roy, 
»  dont  il  peut  adventager  et  enrichir  tous  ceux 
>'  qu'il  ayme ,  et  au  regard  de  moy,  je  m'attends 
»  d'estre  gouverneur  de  Flandres,  et  m'y  faire 
»  tout  d'or.  »  Et  rioit  fort  en  ce  disant;  mais  je 
n'eus  nulle  envie  de  rire ,  pource  que  je  doutois 
qu'il  ne  procédast  du  Roy,  et  luy  respondis  que 
j'en  serois  bien  joyeux  s'il  adveuoit  ainsi ,  et  que 
j'avois  espérance  que  le  Roy  ne  m'oublieroit 
point ,  et  ainsi  partis. 

Un  chevalier  de  Hainaut  estoit  arrivé  là 
devers  moy,  n'y  avoit  pas  demie  heur^ ,  et 
m'apportoit  des  nouvelles  de  plusieurs  autres 
à  qui  j'avois  escrit ,  en  les  priant  de  se  vouloir 
réduire  au  service  du  Roy.  Ledit  chevalier  et 
moy  sommes  parens,  et  vit  encores  ,  par  quoy 
ne  le  veux  nommer,  ne  ceux  de  qui  il  m'appor- 
toit nouvelles.  Il  m'avuit  en  deux  mots  fait  ou- 
verture de  luy  bailler  les  principales  villes  et 


places  du  pays  de  Hainaut  ;  et  au  partir  que  je 
lis  du  Roy,  je  luy  en  dis  deux  mots  ,  et  incon- 
tinent m'envoya  quérir,  et  me  dit  de  luy  et  des 
autres  que  je  luy  nommois,  qu'ils  n'estoient 
gens  tels  qu'il  luy  falloit  :  l'un  luy  déplaisoit  d'un 
cas,  l'autre  de  l'autre  ,  et  luy  semhloit  que  leur 
offre  estoit  nulle  ,  et  ([u'il  auroit  bien  tout  sans 
eux;  et  ainsi  me  partis  de  luy,  et  fis  parler  ledit 
chevalier  à  monseigneur  du  Lude,  dont  il  se 
trouva  esbahy,  et  se  départit  bien-tost  sans  en- 
trer en  grande  marchandise  :  car  ledit  seigneur 
du  Lude  et  luy  ne  se  fussent  jamais  accordez  ny 
entendus ,  car  il  estoit  venu  espérant  s'ayder, 
faire  son  profit  et  s'enrichir,  et  ledit  seigneur  du 
Lude  luy  demanda  d'entrée  quelle  chose  les 
villes  luy  donneroient  en  couduisant  leur  affaire. 
Encore  estimé-je  ce  refus  et  mospris  que  le  Roy 
fit  de  ses  chevaliers  estre  venu  de  Dieu  :  car  je 
l'ay  veu  depuis,  qu'il  les  eust  bien  estimez  s'il  en 
eût  peu  finer  :  mais  par  advanture  que  nostre 
Seigneur  ne  luy  voulut  de  tous  points  accomplir 
son  désir,  pour  aucunes  raisons  que  j'ay  dites , 
ou  qu'il  ne  vouloit  point  qu'il  usurpast  sur  ce 
pays  de  Hainault  qui  est  tenu  de  l'Empire,  tant 
pource  qu'il  n'y  avoit  aucun  titre,  qu'aussi  pour 
les  anciennes  alliances  et  sermens  qui  sont  entre 
les  empereurs  et  les  roys  de  France.  Et  monstra 
bien  depuis  ledit  seigneur  en  avoir  connoissance, 
car  il  tenoit  Cambray,  le  Quesnoy,  Bouchain  en 
Hainaut.  Il  rendit  ce  Bouchain  en  Hainaut ,  et 
remit  Cambray  en  neutralité,  laquelle  est  ville 
impériale.  Et  combien  que  je  ne  demeuray  sur 
le  lieu  ,  si  fus-je  informé  comme  les  affaires  se 
passoient,  et  le  pouvois  bien  aisément  entendre 
pour  la  connoissance  et  nourriture  que  j'avois 
eue  d'un  costé  et  de  l'autre  ,  et  depuis  l'ay  sceu 
de  bouche  par  ceux  qui  les  conduisoient  tant 
d'un  costé  que  d'autre. 


CHAPITRE  XIV. 

Comment  maistre  Olivier,  barbier  du  Boi/^ 
n'ayant  pas  bien  fait  son  profit  de  ceux  de 
ta  ville  de  Gand,  trouva  moyen  de  mettre 
les  fjens-d'' armes  du  Roy  dedans  Tournay. 

Maistre  Olivier,  comme  avez  ouy,  estoit  allé 
à  Gand,  lec[uel  portoit  lettres  de  créance  à  ma- 
demoiselle de  Rourgogne,  fille  du  duc  Charles, 
et  avoit  commission  de  luy  faire  aucunes  re- 
monstrances  à  part,  afin  qu'elle  se  vousist  mettre 
entre  les  mains  du  Roy.  Cela  n'estoit  point  sa 
principale  charge  ;  car  il  doutoit  bien  qu'à  grande 
peine  il  pourroit  pailer  seul  à  elle ,  et  que  s'il  y 
parloit  si  ne  la  sçauroit-il  guider  à  ce  qu'il  desi- 

roit  ;  mais  il  avoit  inteDtion  qu'il  feroit  faire  à 
cette  ville  de  Gand  quelque  grande  mutation, 
counoissant  que  de  tout  temps  elle  y  estoit  en- 
cline, et  que  sous  les  ducs  Philippe  et  Charles 
elle  avoit  esté  tenue  en  grande  crainte  :  et  leur 
avoient  esté  ostez  aucuns  privilèges,  par  la 
guerre  qu'ils  eurent  avec  le  duc  Philippe,  en 
faisant  leur  paix ,  et  aussi  par  le  duc  Charles 
leur  en  fust  osté  un,  touchant  la  création  de  leur 
loy,  pour  une  olïence qu'ils  iuy  firent ,  luy  estant 
en  ladite  ville,  le  premier  jour  qu'il  y  entra 
comme  duc  :  j'en  ay  parlé  cy-devant ,  parquoy 
je  m'en  tairai.  Toutes  ces  raisons  donnèrent 
grant  hardiesse  audit  maistre  Olivier,  barbier 
du  Roy  I  comme  j'ay  dit)  ,  de  poursuivre  son 
œuvre  ,  et  parla  à  aucuns  (fu'il  pensoit  qu'ils  luy 
dussent  prester  l'oreille  à  faire  ce  qu'il  désiroit , 
et  offroit  leur  faire  rendre  par  le  Roy  leurs  pri- 
vilèges qu'ils  avoient  perdus,  et  autres  choses; 
mais  il  ne  fut  point  en  leur  hostei  de  ville  pour 
en  parler  en  public  ,  car  il  vouloit  premièrement 
voir  ce  qu'il  i)ourroit  faire  avec  cette  jeune  prin- 
cesse :  toutesfois  il  en  sceut  quelque  chose. 

Le  dessusdit  maistre  Olivier  quand  il  eut  esté 
quelque  peu  de  jours  à  Gand  ,  on  luy  manda 
venir  dire  sa  charge;  et  vint  en  la  présence  de 
ladite  princesse ,  et  estoit  ledit  Olivier  vestu 
beaucoup  mieux  qu'il  ne  luy  appartenoit  ;  il 
bailla  ses  lettres  de  créance.  Ladite  damoiselle 
estoit  en  sa  chaire,  et  le  duc  de  Clèves  à  costé 
d'elle,  et  l'évesque  de  Liège  (1),  avec  plusieurs 
autres  grands  personnages ,  et  grand  nombre  de 
gens.  Elle  leut  sa  lettre  de  créance  ;  et  fut  or- 
donné audit  maistre  Olivier  de  dire  sa  créance, 
lequel  respondit  qu'il  n'avoit  charge,  sinon  de 
parler  à  elle  à  part.  On  luy  dit  que  ce  n'estoit 
la  coustume,  et  par  espécial  à  cette  jeune  da- 
moiselle, qui  estoit  à  marier;  il  continua  de 
dire  qu'il  ne  diroit  autre  chose,  sinon  à  elle. 
On  luy  dit  lors  qu'on  luy  feroit  bien  dire,  et 
eut  peur,  et  crois  qu'à  l'heure  qu'il  vint  à  pré- 
senter sadite  lettre  de  créance,  il  n'avoit  point 
encores  pensé  à  ce  qu'il  devoit  dire  :  car  ce  n'es- 
toit  point  sa  charge  principale ,  comme  vous 
avez  Guy.  Ainsi  se  départit  pour  cette  fois  ledit 
Olivier ,  sans  dire  autre  chose.  Aucuns  de  ce 
conseil  le  prindrent  en  dérision  ,  tant  à  cause 
de  son  petit  estât,  que  des  termes  qu'il  tenoit , 
et  par  espécial  ceux  de  Gand  (car  il  estoit  natif 
d'un  petit  village  auprès  de  ladite  ville  ),  et  luy 
furent  faits  aucuns  tours  de  moquerie,  et  puis 
soudainement  s'enfuit  de  ladite  ville;  car  il  fut 


(1)  Louis  (lo  lloiirbon,  au  sujet  (iurnu'l  il  y  eut  tant 
f\c  troiililcs  (Iniis  la  ville  épisco|)ale  tic  Liège.  Ce  prince 
fut  lue  le  30  août  l'»82. 


adverty  que  s'il  ne  l'eust  fait,  il  estoit  en  péril 
d'estre  jette  en  la  rivière,  et  le  crois  ainsi. 

Ledit  maistre  Olivier  se  faisoit  appeller  comte 
de  Meulant,  qui  est  une  petite  ville  près  Paris  , 
dont  il  estoit  capitaine.  11  s'enfuit  à  Touruay , 
à  son  partement  de  Gand;  laquelle  ville  est 
nostre  en  ce  quartier-là,  et  estoit  fort  affec- 
tionnée au  Roy  :  car  elle  est  aucunement  sienne, 
et  luy  paye  six  mille  livres  parisis  l'an,  et  au 
demeurant  elle  vit  en  toute  liberté,  et  y  sont 
receus  toutes  gens,  et  est  belle  ville  et  très- 
forte,  comme  chacun  en  ce  quartier  deçà  le 
sçait  bien.  Les  gens-d'église  et  bourgeois  de  la- 
dite ville  ont  tout  leur  vaillant  et  revenu  en 
Hainaut  et  en  Flandres:  car  elle  touche  à  tous 
les  deux  pays  dessusdits ,  et  pour  cette  cause 
avoient  tousjours  accoustumé  de  donner  par  les 
anciennes  guerres  du  roy  Charles  VII  et  du 
duc  Philippe  de  Bourgogne  dix  mille  livres  l'an 
audit  duc;  et  autant  leur  en  ay  veu  donner  au 
duc  Charles  de  Bourgogne:  mais  pour  cette 
heure  qu'y  entra  ledit  maistre  Olivier  ,  elle  ne 
pa^'oit  rien  ,  et  estoit  en  grand  aise  et  repos. 

Combien  que  la  charge  qu'avoit  ledit  maistre 
Olivier  fut  trop  grande  pour  luy ,  si  n'eu  fut-il 
point  tant  à  blasmer  que  ceux  qui  la  luy  bail- 
lèrent. L'exploit  en  fut  tel  qu'il  devoit  ;  mais 
encores  monstra-il  vertu  et  sens  à  ce  qu'il  fit  : 
car  luy ,  counoissant  que  ladite  ville  de  Tour- 
nay,  si  prochaine  des  deux  pays  dont  j'ay  parlé, 
que  plus  ne  pouvoit ,  et  bien  aisée  pour  y  faire 
grand  dommage ,  pourveu  qu'il  y  put  mettre 
des  gens-d'armes,  que  le  Roy  avoit  près  de  là 
(à  quoy  pour  rien  ceux  de  la  ville  ne  se  fussent 
consentis,  car  jamais  ils  ne  se  monstrèrent  ny 
d'un  party  ny  d'autre,  mais  neutres  entre  les 
deux  princes  )  pour  les  raisons  dessusdites  ;  ledit 
maistre  Olivier  manda  secrettement  à  monsei- 
gneur de  Mouy  (dont  le  fils  estoit  bailly  de 
ladite  ville  ,  mais  ne  s'y  tenoit  point  )  qu'il  ame- 
nast  sa  compagnie  qu'il  avoit  à  Sainct-Quentin, 
et  quelques  autres  gens-d'arraes  qui  estoieut  eu 
ce  quartier-là  :  lequel  \int  a  heure  nommée  à  la 
porte ,  ou  il  trouva  ledit  maistre  Olivier  accom- 
pagné de  trente  ou  quarante  hommes ,  lequel 
eut  bien  le  hardementde  faire  ouvrir  la  banière, 
demy  par  amour,  demy  par  force,  et  mit  les 
gens-d'armes  dedans  ;  dont  le  peuple  fut  assez 
content ,  mais  les  gouverneurs  non ,  desquels 
il  envoya  sept  ou  huit  à  Paris  ,  qui  n'en  ont 
osez  partir  tant  que  le  Roy  a  vescu. 

Après  ces  gens-d'armes  y  en  entra  d'autres 
qui  firent  merveilleux  dommages  es  deux  pays 
(lessusdits  depuis,  comme  d'avoir  pillé  et  brûle 
maints  beaux  villages  et  maintes  belles  censés, 
plus  au  dommage  des  habitans  de  ïournay  que 

d'autres ,  pour  les  raisons  que  j'ay  dites ,  et  tant 
en  firent  que  les  Flamans  vindrent  devant,  et 
tirèrent  le  duc  de  Gueidres  hors  de  prison  (  que 
le  duc  Charles  y  avoit  mis)  pour  en  faire  leur 
chef,  et  vindrent  devant  ladite  ville  de  Tour- 
nay  ,  où  ils  firent  peu  de  séjour,  car  ils  s'en  re- 
tournèrent en  iïrand  désordre  eti'uite,  et  y  per- 
dirent beaucoup  de  gens ,  et  entre  les  autres  y 
mourut  le  duc  de  Gueidres,  qui  se  mit  à  la 
queue,  pour  vouloir  aider  à  soustenir  le  faix, 
mais  il  fut  mal  suivy  ,  et  y  mourut  comme  nous 
dirons  plus  amplement  cy-après.  Et  partant 
procéda  cet  honneur  au  Roy  par  ledit  maistre 
Olivier  ,  et  reçurent  les  ennemis  du  Roy  grand 
dommage.  Un  bien  plus  sage  et  plus  grand  per- 
sonnage que  luy  eust  bien  faiily  à  conduire 
cette  œuvre.  J'ay  assez  parlé  de  la  charge  qui  fut 
donnée  par  le  Roy  à  ce  petit  personnage ,  inu- 
tile à  la  conduite  de  si  grande  matière  ,  et  sem- 
ble bien  que  Dieu  avoit  troublé  le  sens  de  nostre 
Roy  en  cet  endroit;  car,  comme  j'ay  dit,  s'il 
n'eust  cuidé  son  œuvre  trop  aisée  à  mettre  à  fin, 
et  il  eût  un  peu  laissé  de  la  passion  et  ven- 
geance qu'il  désiroit  contre  cette  maison  de 
Rourgogne,  sans  point  de  faute  il  tiendroit  au- 
jourd'huy  toute  cette  seigneurie  sous  son  arbi- 
trage. 


CHAPITRE  XV. 

Des  atnbassadeurs  que  la  damoi selle  de  Bour- 
gogne, fille  du  feu  duc  Charles  ,  envoya  au 
Rog  ^  et  comment  par  le  moyen  de  monsei- 
gneur des  Cordes,  la  cité  d'Arras  et  les 
villes  de  Hesdin  et  Boulogne ,  et  la  ville 
d'Arras  mesme ^furent  mises  à  robéyssance 
du  Roy. 

Après  que  ledit  seigneur  eut  receu  Péronne 
(qui  luy  fut  baillée  par  messire  Guillaume  de 
Risches  (l),  homme  de  fort  petit  estât,  natif  de 
Molins-Engilbers,  en  Nivernois,  qui  avoit  esté 
enrichy  et  élevé  en  authorité  par  ledit  duc 
Charles  de  Rourgogne ,  lequel  luy  avoit  baillé 
cette  place  entre  ses  mains  ,  pource  que  sa  mai- 
son, appellée  Clary,  estoit  auprès  de  là,  laquelle 
ledit  maistre  Guillaume  de  Risches  avoit  ac- 
quise, et  y  avoit  fait  un  fort  chasteau  et  beau), 
ledit  seigneur  receut  audit  lieu  aucuns  ambas- 
deurs  de  la  partie  de  madamoiselle  de  Rour- 
gogne ,  où  estoient  tous  les  plus  grands  et  prin- 


(1)  Il  avait  été  premier  maître-d'hôtel  de  Charles,  duc 
de  Bourgogne.  Olivier  de  la  Marclie  dit  qu'il  était 
homme  sage  et  subtil. 

cipaux  personnages  dont  elle  se  pouvoit  aider  ; 
qui  u'estoit  point  trop  sagement  faict ,  de  venir 
tant  ensemble;  mais  leur  désolation  estoit  si 
grande,  et  leur  peur,  qu'ils  ne  scavoient  ny  que 
dire  ,  ny  que  faire.  Les  dessusdits  estoient  leur 
chancelier ,  appelle  messire  Guillaume  Hugonet, 
très-notable  personnage  ,  et  sage ,  et  avoit  eu 
grand  crédit  avec  ce  duc  Charles ,  et  en  avoit 
receu  grands  biens.  Le  seigneur  d'Hymbercourt 
y  estoit  aussi ,  dont  assez  a  esté  parlé  en  ces 
Mémoires,  et  n'ay  point  souvenance  d'avoir  veu 
un  plus  sage  gentilhomme  ne  mieux  adextre 
pour  conduire  grandes  matières.  Il  y  avoit  le 
seigneur  de  la  Veire  (2),  grand  seigneur  en  Zé- 
lande,  et  le  seigneur  de  la  Gruthuse  et  plu- 
sieurs autres,  tant  nobles  que  gens  d'église,  et 
des  bonnes  villes.  JNostre  Roy,  avant  les  avoir 
ouys,  tant  en  général  que  en  particulier ,  mit 
grande  peine  à  gagner  chacun  d'eux ,  et  en  eut 
humbles  paroles  et  révérences,  comme  de  gens 
estant  en  crainte  :  toutesfois  ceux  qui  avoient 
leurs  terres  en  lieu  où  ils  s'attendoient  que  le 
Roy  n'allast  point ,  ne  se  vouloient  en  rien  obli- 
ger au  Roy,  sinon  en  faisant  le  mariage  de 
monseigneur  le  Dauphin  son  fils  à  ladite  da- 
moiselle. 

Ledit  chancelier  et  le  seigneur  d'Hymber- 
court, qui  avoient  esté  nourris  entrés-grande 
et  longue  authorité,  et  qui  désiroient  y  conti- 
nuer, et  avoient  leurs  biens  aux  limites  du  Roy 
(l'un  en  la  duché  de  Rourgogne,  l'autre  en  Pi- 
cardie, comme  vers  Amiens),  prestoient  l'oreille 
au  Roy  et  à  ses  ofiVes ,  et  donnèrent  quelque 
consentement  de  le  servir ,  en  faisant  ce  ma- 
riage, et  de  tous  poincts  se  retirer  soubs  luy, 
ledit  mariage  accomply.  Et  combien  que  ce 
chemin  fust  le  meilleur  pour  le  Roy ,  toutesfois 
il  ne  luy  estoit  point  agréable  ,  et  semesconten- 
toit  d'eux,  parce  que  dès  lors  ils  ne  demeuroient 
en  son  service  ;  mais  il  ne  leur  en  fit  point  de 
semblant ,  car  il  s'en  vouloit  aider  en  ce  qu'il 
pourroit.  Jà  avoit  ledit  seigneur  bonne  intelli- 
gence avec  monseigneur  des  Cordes,  et  con- 
seillé et  advisé  de  luy ,  qui  estoit  chef  et  maistre 
dedans  Arras,  requit  ausdits  ambassadeurs  qu'ils 
luy  fissent  faire  ouverture,  par  ledit  des  Cordes 
de  la  cité  d'Arras;  car  lors  y  avoit  murailles 
et  fossez  entre  la  ville  et  la  cité,  et  portes  fer- 
mans  contre  ladite  cité,  et  maintenant  est  à 
l'opposite ,  car  la  cité  ferme  contre  la  ville. 
Apres  plusieurs  remonstrances  faites  ausdits 
ambassadeurs ,  et  que  ce  seroit  pour  le  mieux  , 


(2)  Volfart  de  Borsclle,  comte  de  Grandpré,  seigneur 
de  la  Vère  ,  chevalier  de  la  Toison-d'Or,  gouverneur  do 
Hollande,  Zélande  et  Frise. 

et  que  plus  aisément  on  viendroit  à  paix ,  en 
faisant  cette  obéissance,  ils  s'y  consentirent ,  et 
prihcipalenient  lesdits  cliancelier  et  le  seigneur 
dHymheicourt,  et  baillèrent  lettres  de  des- 
charue  audit  seigneur  des  Cordes,  et  le  consen- 
tement de  bailler  ladite  cité  d'Arras  ,  ce  qu'il 
lit  voloutiers.  Des  que  le  Uoy  l'ut  dedans,  il  lit 
faire  des  boulevers  de  terre  contre  la  porte,  et 
autres  endroits  près  de  la  ville,  et  par  cet  ap- 
pointement  monseiiiueur  des  Cordes  se  tira  bors 
de  la  ville,  et  en  fit  saillir  ses  gens  de  guerre 
estans  avec  luy ,  et  s'en  alla  chacun  à  son  plaisir, 
en  prenant  tel  party  qu'il  luy  plaisoit. 

Ledit  seigneur  des  Cordes ,  soy  tenant  pour 
deschargé  du  service  de  sa  maîtresse,  par  ce 
consentement  (pfavoient  baillé  lesdits  ambassa- 
deurs ,  qu'il  mit  le  Roy  dedans  la  cité  d'Arras  , 
se  délibéra  de  faire  le  serment  au  Roy ,  et  de 
devenir  son  serviteur ,  considérant  que  son  nom 
et  ses  armes  estoientdeçà  la  rivière  de  Somme, 
près  de  Jieauvais;  car  il  avoit  nom  messire  Phi- 
lippe Crévecœur,  et  aussi  ces  terres  que  la  mai- 
son de. Rourgogne  avoit  occupées  sur  ladite  ri- 
vière de  Somme  (dont  assez  ay  parlé),  vivans 
les  ducs  Philippe,  et  Charles,  reveuoient sans 
difficulté  au  Roy  ,  par  les  conditions  du  traité 
d'Arras  en  1-J3'),  par  lequel  furent  baillées  au 
duc  Philippe,  pour  luy  et  ses  hoirs  masles  seule- 
ment ;  et  le  duc  Charles  ne  laissa  que  cette  fille 
dontj'ay  parlé  :et  ainsi  ledit  messire  de  Phi- 
lippes  de  Crévecœur  devenoit  homme  du  Roy, 
sans  dilTieulté  ;  parquoy  n'eût  sceu  mesprendre 
à  se  mettre  au  service  du  Roy  (sinon  qu'il  en 
fût  fait  serment  de  nouveau  à  ladite  damoiselle), 
et  en  luy  rendant  ce  qu'il  tenoit  du  sien  ;  il  s'en 
est  parlé  et  parlera  en  diverses  façons  :  parquoy 
m'en  rapporte  à  ce  qui  en  est.  Rien  sçay  qu'il 
avoit  esté  nourry  et  accreu ,  et  mis  en  grand 
estât  par  le  duc  Charles ,  et  que  sa  mère  avoit 
nourry  en  partie  ladite  damoiselle  de  Bour- 
gogne, et  qu'il  estoit  gouverneur  de  Picardie, 
séneschal  de  Ponthieu ,  capitaine  de  Crotoy, 
gouverneur  de  Péronne,  Alondidier  et  Roye, 
i-apitaine  de  lîoulogne  et  de  llesdin,  de  par  le 
duc  Charles,  quand  il  mourut,  et  encores  de 
présent  il  les  tient  de  par  le  Roy,  en  la  forme 
t't  manieie  que  le  Roy  nostre  maistre  les  luy 
bailla. 

Après  que  le  Roy  eut  fait  en  la  cité  d'Arras , 
comme  je  vous  ay  dit ,  il  se  partit  de  là ,  et  alla 
mettre  le  siège  devant  Hesdin  ,  où  il  mena  ledit 
seigneur  des  Cordes,  lequel  avoit  tenu  la  place, 

(1)  GuiiljHimc  (le  Vcrgy,  quatrième  tiu  nom  ,  sérif*- 
ihi\\  (k-  H()iir|,'ii^;iie,  fait  maréclial  du  comté  de  Hour- 
pogne  en  1VJ5  et  en  JôOi;  lieulenaiil  et  cajiitaine-;.'é- 

comme  dit  est,  il  n'y  avoit  que  trois  jours,  et 
encore  y  estoient  ses  gens  ,  qui  monstrèrent  la 
vouloir  tenir  pour  ladite  damoiselle  ,  disans  luy 
avoir  fait  le  serment ,  et  tira  l'artillerie  quel- 
ques jours.  Ils  ouïrent  parler  leur  maistre ,  et  à 
la  vérité  ceux  de  dehors  et  de  dedans  s'enten- 
doient  bien;  et  ainsi  ladite  place  fut  rendue  au 
Roy,  lequel  s'en  alla  devant  Roulogne,  oi^i  il  en 
fut  fait  ainsi.  Ils  tindrent  par  aventure  un  jour 
davantage;  toutesfois  cette  habileté  estoit  dan- 
gereuse ,  s'il  y  eût  eu  gens  au  pais  (  et  le  Roy , 
qui  depuis  le  me  conta,  l'entendoit  bien),  car 
il  y  avoit  gens  dedans  Roulogne  qui  conuois- 
soient  bien  ce  cas  et  travailloient  d'y  mettre 
des  gens,  s'ils  en  eussent  peu  fiuer  à  temps,  et 
la  deffeudre  à  bon  escient.  Cependant  que  le 
Roy  séjournoit  devatit  Boulogne  (qui  fut  peu 
d'espace,  comme  de  cinq  ou  six  jours),  ceux 
d'i^rras  se  tinrent  pour  déceus  de  se  voir  ainsi 
enclos  d'un  costé  et  d'autre,  où  il  y  avoit  large- 
ment gens-d'armes  et  grand  nombre  d'artil- 
lerie; et  travailloient  de  trouver  gens  pour  gar- 
nir leur  ville,  et  en  escrivirent  aux  villes  voi- 
sines, comme  à  l'Isle  et  Douay.  Audit  lieu  de 
Douay  y  avoit  quelque  peu  de  gens-de-cheval, 
et  entre  les  autres  y  estoit  le  seigneur  de  Ver- 
gy  (1),  et  autres  dont  il  ne  me  souvient;  et  es- 
toient de  ceux  qui  estoient  reveims  de  cette  ba- 
taille de  jNancy,  lesquels  se  délibérèrent  de  soy 
venir  mettre  en  cette  ville  d'Arras,  et  firent 
amas  de  ce  qu'ils  peurent,  comme  de  deux  ou 
trois  cens  chevaux  ,  que  bons  que  mauvais  ,  et 
cinq  ou  six  cens  hommes-de-pied. 

Ceux  de  Douay,  qui  en  ce  temps-là  estoient 
encore  un  petit  orgueilleux,  les  pressèrent  de 
partir  en  plein  midy ,  vousissent-ils  ou  non,  qui 
fut  une  grande  folie  pour  eux  :  et  aussi  mal  leur 
en  prit ,  car  le  pays  de  là  Arras  est  plein  comme 
la  main ,  et  y  a  environ  cinq  lieues  :  et  s'ils  eus- 
sent attendu  la  nuit,  ils  eussent  exécuté  leur 
entreprise  comme  ils  entendoient  faire.  Com- 
me ils  furent  en  chemin  ,  ceux  qui  estoient  de^ 
mcurez  en  la  cité,  comme  le  seigneur  du  Lude, 
Jehan  du  Fou ,  les  gens  du  mareschal  de  Lo- 
heac,  furent  advertis  de  leur  venue,  et  délibé- 
rèrent de  plustost  aller  au-devant ,  et  mettre 
tout  à  l'adventure,  que  de  les  laisser  entrer 
en  la  ville  ;  car  il  leur  sembloit  qu'ils  ne  sçau- 
roient  deffeudre  la  cité  s'ils  y  entroient.  L'en- 
treprise de  ceux  que  je  dis ,  estoit  bien  pé- 
rilleuse, mais  ils  l'exécutèrent  hardiment,  et 
bien    et  destroussèrent  cette  bande ,  qui  estoit 


néral  <les  ducliés  de  Gueidre  et  comté  de  Zutphen  pour 
ri)ili|iiK',  aultiduc  d'Auliiclic  :  il  est  mort  en  1520. 

partie  de  Doùay,  et  furent  presque  tous  morts 
ou  pris ,  et  entre  les  autres  fut  pris  le  seigneur 
de  Vergy. 

Le  Roy  y  arriva  le  lendemain ,  qui  eust  grande 
joye  de  cette  déconfiture,  et  fit  mettre  tous  les 
prisonniers  en  sa  main,  et  plusieurs  fit  mourir 
de  ces  gens-de-pied,  espérant  d'espouventer  ce 
peu  de  gens-de-guerre  qu'il  y  avoit  en  ce  quar- 
tier :  et  fit  le  Roy  long-temps  garder  monsei- 
gneur de  Vergy,  lequel  ne  voulut  faire  le  ser- 
ment au  Roy,  jwur  chose  du  monde,  si  estoit-il 
en  estroite  garde  et  bien  enferré.  A  la  fm  fut 
conseillé  de  sa  mère,  et  après  qu'il  eut  esté  un 
an  en  prison  ou  plus ,  il  fit  le  bon  plaisir  du  Roy, 
dont  il  ne  fit  que  sage.  Le  Roy  luy  restitua  tou- 
tes ses  terres  et  toutes  celles  qu'il  quereloit,  et 
le  fit  possesseur  de  plus  de  dix  mille  livres  de 
rente  et  d'autres  beaux  Estais.  Ceux  qui  eschap- 
pèrent  de  cette  destrousse ,  qui  estoient  peu , 
entrèrent  eu  la  ville.  Le  Roy  fit  approcher  son 
artillerie,  et  tirer,  laquelle  estoit  puissante  et 
en  grand  nombre,  les  fossez  et  les  murailles  ne 
valoient  guères.  La  batterie  fut  grande,  et  fu- 
rent tous  espouventez  :  car  ils  n'avoient  comme 
point  de  gens-de-guerre  dedans.  Monseigneur 
des  Cordes  y  avoit  bonne  intelligence  :  et  aussi 
de  ce  que  le  Roy  tenoit  la  cité,  la  ville  ne  luy 
pouvoit  cschapper  :  parquoy  ils  firent  une  com- 
position, eu  rendant  la  ville,  laquelle  composi- 
tion fut  assez  mal  tenue  ;  dont  ledit  seigneur  du 
Lude  eut  partie  de  la  coulpe ,  et  fit  le  Roy  mou- 
rir plusieurs  bourgeois  et  auties ,  et  beaucoup  de 
gens  de  bien  ,  présent  ledit  seigneur  du  Lude  et 
raaistre  Guillaume  de  Cerisay  (qui  y  eurent  grand 
profit  :  car  ledit  seigneur  du  Lude  m'a  dit  que 
par  ce  temps  il  y  avoit  gagné  vingt  mille  escus 
et  deux  panes  (1)  de  martres),  et  firent  ceux  de 
la  ville  un  prest  au  Roy  de  soixante  mille  escus, 
qui  estoit  beaucoup  trop  pour  eux  ;  toutesfois  je 
crois  que  depuis  ils  furent  rendus  :  car  ceux  de 
Cambray  en  prestèrent  quarante  mille,  qui  de- 
puis pour  certain  leur  ont  esté  rendus,  pourquo}' 
je  crois  qu'aussi  furent  les  autres. 


CHAPITRE  XVL 

Comment  les  Gandois  qui  avaient  usurpé  au- 
thorité  par-dessus  leur  princesse,  quand  son 
père  fut  mort  ^  vinrent  en  ambassade  vers  le 
lio!/ ,  comme  de  par  les  trois  Estais  de  leur 
pays. 

Pour  l'heure  de  ce  siège  d'Arras,  madamoi- 
selle  de  Rourgogne  estoit  à  Gand  ,    entre  les 

(1)  Peaux. 

mains  de  ces  très-déraisonnables  gens ,  dont 
perte  luy  en  survint,  et  profit  au  Roy  :  car  nul 
ne  perd  au  monde  que  quelqu'autre  n'y  gagne. 
Aussitost  que  ils  sceurent  la  mort  du  duc  Char- 
les, il  leur  sembla  qu'ils  estoient  eschappez  ,  et 
prirent  tous  ceux  de  leur  loy  (qui  sont  vingt  et 
six)  et  la  pluspart ,  ou  tous  firent  mourir,  et  pri- 
rent leur  couleur,  disant  qu'ils  avoieut  fait  le 
jour  de  devant  décapiter  un  homme  ;  et  nonobs- 
tant qu'il  l'eût  bien  desservy ,  si  n'en  avoient- 
ils  aucun  pouvoir,  comme  ils  disoient  :  car  leur 
pouvoir  estoit  expiré  par  le  trespas  dudit  duc  , 
qui  les  avoit  créez  audit  gouvernement.  Ils  firent 
mourir  aussi  plusieurs  grands  et  bons  person- 
nages de  la  ville,  qui  avoient  esté  amis  favora- 
bles dudit  duc  ;  dont  il  y  en  avoit  aucuns  qui 
de  mon  temps,  et  moy  présent,  avoient  aidé  à 
desmouvoir  ledit  duc  Charles,  lequel  vouloit 
destruire  grande  partie  de  ladite  ville  de  Gand. 
Ils  contraignirent  ladite  damoiselle  à  confirmer 
leurs  anciens  privilèges,  qui  leur  avoient  esté 
ostez  par  la  paix  de  Gand  (qui  fut  faicte  avec 
le  duc  Philippe)  et  autres,  par  le  duc  Charles. 
Lesdits  privilèges  ne  leur  servoient  que  de  noise 
avec  leur  prince,  et  aussi  leur  principale  incli- 
nation est  de  désirer  leur  prince  foible,  et  n'eu 
aiment  nuls  depuis  qu'ils  sont  seigneurs;  mais 
très-naturellement  les  aiment  quand  ils  sont  en 
enfance,  et  avant  qu'ils  viennent  à  la  seigneurie: 
comme  ils  avoient  fait  cette  damoiselle ,  qu'ils 
avoient  soigneusement  gardée  et  aimée  jusques 
lorsqu'elle  fust  dame. 

Aussi  est  bon  à  entendre  que  si  à  l'heure  que 
ledit  duc  mourut,  les  gens  de  Gand  n'eussent 
fait  aucun  trouble,  et  eussent  voulu  tasciier  à 
garder  le  pays,  que  soudainement  ils  eussent 
pourveu  à  mettre  gens  dedans  An-as ,  et  par  ad- 
venture  à  Péronne;  mais  ils  ne  pensèrent  lors 
qu'à  ce  trouble.  Toutesfois  le  Roy  estant  devant 
ladite  ^ille  d'Arras  ,  vinrent  devers  luy  aucuns 
ambassadeurs  de  par  les  trois  Estats  des  pays  de 
ladite  damoiselle  :  car  ils  tenoient  à  Gand  cer- 
tains députés  desdits  trois  Estats;  mais  ceux  de 
Gand  faisoient  le  tout  à  leur  plaisir  ,  pource 
qu'ils  tenoient  ladite  damoiselle  entre  leurs 
mains.  Le  Roy  les  ouït,  et  entre  autres  choses 
dirent  que  les  choses  qu'ils  avoient  proposées, 
qui  estoient  tendans  à  fin  de  paix ,  procédoient 
du  vouloir  de  ladite  damoiselle  ,  laquelle  en 
toutes  choses  estoit  délibérée  de  se  conduire  par 
le  vouloir  et  conseil  des  trois  Estats  de  son 
pays ,  et  requéroient  que  le  Roy  se  vousist  dé- 
porter de  la  guerre  qu'il  faisoit,  tant  en  Rourgo- 
gne qu'en  Artois ,  et  que  l'on  prît  journée  pour 
pouvoir  amiablement  pacifier,  et  que  cei>endant 
lut  donnée  surséance  de  guerre. 

Le  Roy  se  trou  voit  jà  comme  au-dessus,  et 
encore  cuidoit-il  que  les  choses  vinssent  mieux 
à  son  plaisir  qu'elles  ne  firent;  car  il  cstoit  bien 
informé  que  plusieurs  gens-de-guerre  estoient 
morts  et  deffaits  partout,  et  beaucoup  d'autres 
tournez  de  son  costé ,  et  par  espécial  monsei- 
gneur des  Cordes  (dont  il  faisoit  grande  estime, 
et  non  sans  cause:  car  de  long-temps  il  n'eust 
fait  par  force  ce  que  par  intelligence  il  avoit 
eu  par  son  moyen,  peu  de  jours  avant,  comme 
avez  ou\  ),  et  pour  ce  il  estima  peu  leurs  reques- 
tes  et  demandes  :  et  aussi  estoit-il  bien  informé, 
et  sentoit  bien  que  ces  gens  de  Gand  estoient 
en  tel  estât,  qu'ils  troubloient  tant  leur  compa- 
gnie, qu'ils  ne  sçavoient  donner  aucun  ordre 
ou  conseil  à  conduire  la  guerre  contre  luy  ;  car 
nul  homme  de  sens ,  ne  qui  eût  eu  autliorité 
avec  leurs  princes  passez,  n'estoit  appelé  en 
rien  touchant  leurs  affaires,  mais  estoit  per- 
sécuté et  en  danger  de  mort  :  et  par  espécial  ils 
avoieut  en  grande  haine  les  Bourguignons,  pour 
la  grande  authorité  qu'ils  avoieut  eue  au  temps 
passé.  Et  davantage  le  Roy  connoissoit  bien  tout 
cela  (lequel  en  telles  choses  voyoit  aussi  clair 
que  nul  homme  de  son  royaume)  que  lesdits 
Gandois  faisoient  à  leur  seigneur  de  tout  temps, 
et  qu'ils  désiroient  le  voir  appetissé,  pourveu 
qu'ils  n'en  sentissent  rien  en  leur  pays  ;  et  pour 
ce  il  advisa  que  s'ils  estoient  encommencez  à  se 
diviser,  qu'il  les  y  mettroit  encores  plus  avant: 
car  ceux  à  qui  il  avoit  affaire  n'estoient  que 
bestes  et  gens  de  ville  la  pluspart,  et  par  es- 
pécial ne  se  connoissoient  en  ces  choses  subtiles, 
dont  ledit  seigneur  se  sçavoit  bien  aider  ,  et  fai- 
soit ce  qu'il  de  voit ,  pour  convaincre  et  mener 
à  lin  son  entreprise. 

Le  Roy  s'arresta  sur  la  parole  que  ses  ambas- 
sadeurs avoient  dite  (qui  estoit  que  leur  prin- 
cesse ne  feroit  rien  sans  la  délibération  et  con- 
seil des  trois  Estais  de  son  pays),  en  leur  disant 
qu'ils  estoient  mal  informez  du  vouloir  d'elle 
et  d'aucuns  particuliers,  car  il  estoit  seur  qu'elle 
entendoit  conduire  ses  affaires  par  gens  parti- 
culiers ,  qui  ne  désiroient  point  la  paix  ,  et 
qu'eux  se  trouveroient  désavouez  :  dont  lesdits 
ambassadeurs  se  trouvèrent  fort  troublez,  et 
comme  gens  mal  accoustumez  de  besogner  en 
si  grandes  affaires  et  matières,  respondirent 
promptement  qu'ils  estoient  bien  seurs  de  ce 
qu'ils  disoient,  et  qu'ils  monstreroient  leurs 
instructions  quand  besoin  seroit.  On  leur  res- 
pondit  qu'on  leur  monstreroit  lettres  quand  il 

(1)  Marguerite  d'York. 

I2l  Adolptie.  sciond  fils  d'Adolpiic,  duc  de  Clèves,  et 
de  Marie  de  Boui  iiociie. 


plairoit  au  Roy ,  escrites  de  telle  main  qu'ils  le 
croiroient,  qui  disoient  que  ladite  damoiselle 
ne  vouloit  conduire  ses  affaires  que  par  quatre 
personnes.  Ils  répliquèrent  encore  qu'ils  estoient 
bien  seurs  du  contraire  ;  et  lors  le  Roy  leur  fit 
monstrer  les  lettres  que  le  chancelier  de  Bourgo- 
gne et  le  seigneur  d'Hymbercourt  avoient  ap- 
portées à  l'autre  fois  qu'ils  avoient  esté  à  Pé- 
ronne,  lesquelles  estoient  escrites,  partie  de  la 
main  de  ladite  damoiselle ,  partie  de  la  main 
de  la  duchesse  de  Bourgogne,  douairière  (1), 
femme  du  duc  Charles  et  sœur  du  roy  Edouard 
d'Angleterre ,  et  partie  de  la  main  du  seigneur 
de  Ravestain  (2) ,  frère  du  duc  de  Clèves  ,  et 
prochain  parent  de  ladite  damoiselle.  Ainsi 
estoit  cette  lettre  eserite  de  trois  mains  :  tou- 
tesfois  elle  ne  parloit  qu'au  nom  de  ladite  da- 
moiselle ;  mais  il  estoit  ainsi  fait  pour  y  adjous- 
ter  plus  grande  foy.  Le  contenu  de  ladite  lettre 
estoit  créance  sur  lesdits  chancelier  et  Hym- 
bercourt  ;  et  davantage  ladite  damoiselle  dé- 
claroit  que  son  intention  estoit  que  tous  ses 
affaires  seroient  conduites  par  quatre  personnes, 
qui  estoient  ladite  douairière,  sa  belle-mère, 
ledit  seigneur  de  Ravestain ,  et  les  dessusdits 
chancelier  et  Hymbercourt  ;  et  supplioit  au  Roy 
que  ce  qu'il  lui  plairoit  faire  conduire  envers 
elle,  passast  par  leurs  mains,  et  qu'il  luy  plust 
s'en  adressser  à  eux,  et  à  nuls  autres  n'en  avoir 
communication. 

Quand  ces  Gandois  et  autres  députez  eurent 
veu  cette  lettre,  ils  en  furent  fort  marris,  et 
ceux  qui  communiquoient  avec  eux  les  y  ai- 
doient  bien.  Finalement  ladite  lettre  leur  fut 
baillée,  et  ils  n'eurent  autre  dépesche  qui  fust 
de  grande  substance  :  et  il  ne  leur  en  chaloit 
guères ,  car  ils  ne  pensoient  qu'à  leurs  divisions, 
et  à  faire  un  monde  neuf,  et  ne  regardoient 
point  a  plus  loin  ,  combien  que  la  perte  d'Arras 
leur  devoit  bien  plus  toucher  au  cœur;  mais 
c'estoient  gens  qui  n'avoient  point  esté  nourris 
en  grandes  matières,  et  gens  de  ville  la  plus- 
part,  comme  j'ay  dit.  Ils  se  mirent  à  chemin 
droit  à  Gand  ,  où  ils  trouvèrent  ladite  damoi- 
selle avec  laquelle  estoit  le  duc  de  Clèves  (3),  son 
prochain  parent ,  et  de  sa  maison  de  par  sa 
mère,  lequel  estoit  fort  ancien.  Il  avoit  esté 
nourry  dans  cette  maison  de  Bourgogne  ,  et  de 
tout  temps  en  avoit  eu  six  mille  florins  du  Rhin 
de  pension  ;  parquoy,  outre  le  parentage,  il  y 
venoit  aucunesfois  comme  serviteur.  L'éves- 
que  du  Liège  et  plusieurs  autres  grands  person- 


(3)  Jean,  protnier  du  nom,  fils  d'Adolpiic,  duc  de 
Clèves,  et  de  Marie,  fille  de  Jean,  dur  de  Bourgogne,  et 
de  Marguerite  de  Bavière. 

nages  y  estoient  pour  accompagner  ladite  da- 
moiselle  et  pour  leurs  affaires  particulières ,  car 
l'évesque  dessusdit  estoit  venu  pour  faire  quit- 
ter à  son  pais  trente  mille  florins  ou  environ, 
qu'ils  payoient  au  duc  Charles,  par  appointe- 
ment  fait  entre  luy  et  eux,  après  les  guerres 
qu'ils  avoient  eues  ensemble,  dont  j'ay  parlé 
cy-devant,  toutes  lesquelles  guerres  avoient  esté 
pour  la  querelle  et  affaire  dudit  évesque;  pource 
il  n'avoit  point  grand  besoin  de  faire  cette  pour- 
suite, et  les  devoit  désirer  estre  pauvres;  car 
il  ne  prenoit  rien  en  son  pays  qu'un  petit  do- 
maine, eu  regard  à  la  grandeur  et  richesse 
dudit  pays  et  de  son  spirituel. 

Ledit  évesque  estoit  frère  de  ces  deux  ducs 
de  Bourbon ,  Jean  II  et  Pierre  II  qui  de  présent 
règne ,  homme  de  bonne  chère  et  de  plaisir,  peu 
connoissant  ce  qui  luy  estoit  bon  ou  contraire  , 
retira  à  luy  messire  Guillaume  de  la  JMarck,  un 
beau  chevalier  et  vaillant ,  très-cruel  et  mal 
conditionné,  qui  tousjours  avoit  esté  son  enne- 
my ,  et  de  la  maison  de  Bourgogne  aussi ,  en 
faveur  des  Liégois.  Ladite  damoiselle  de  Bour- 
gogne luy  donna  quinze  mille  florins  du  Rhin, 
en  faveur  dudit  évesque  du  Liège  et  de  luy , 
pour  le  réduire  :  mais  trop  tost  après  il  se  tourna 
contr'elle  et  contre  son  maistre  ledit  évesque ,  à 
qui  il  estoit,  ayant  entreprise  de  faire  son  fils 
évesque  par  force  et  par  la  faveur  du  Roy  ;  et 
depuis  il  déconfit  ledit  évesque  en  bataille,  et  le 
tua  de  sa  main ,  et  le  fit  jeter  en  la  rivière  ,  le- 
quel y  demeura  trois  jours.  Ledit  duc  de  Clèves 
y  estoit,  espérant  faire  le  mariage  de  son  fils 
aisné  (1)  avec  ladite  damoiselle,  et  qui  luy 
sembloit  chose  sortable  pour  beaucoup  de  rai- 
sons :  et  croy  qu'il  se  fust  fait,  si  le  personnage 
eût  esté  conditionné  au  gré  d'elle  et  de  ses  ser- 
viteurs ;  car  il  estoit  de  cette  propre  maison  ,  et 
en  tenoit  sa  duché ,  et  avoit  esté  nourry  léans , 
et  par  aventure  que  la  veuë  et  connoissance 
qu'on  avoit  de  luy  ,  luy  fit  ce  dommage. 


CHAPITRE  XYII. 

Comment  ceux  de  Gund  ^  après  le  retour  de 
leurs  ambassadeurs  ^  firent  mourir  le  chan- 
celier Hugonet  et  le  seigneur  d'Hyinber- 
court  y  contre  le  vouloir  de  leur  princesse  , 
et  comment  eux  et  autres  Flainans  furent 
déconfits  devant  Tournay,  et  le  duc  de  Guel- 
dres,  leur  chef,  tué. 

Pour  revenir  à  mon  propos  ,  ces  dtjputez  ar- 

;l)  Jcao,  depuis  duc  de  Clèves,  deuxième  de  ce  nom  ; 
il  a  eu  soixante-trois  bâtards,  ce  qui  lui  a  fait  donner  le 
sobiiquet  de  faiseur  d'enfants. 


rivèrent  à  G  and  ,  et  y  fut  le  conseil  préparé  ,  et 
cette  damoiselle  mise  en  son  siège,  et  plusieurs 
seigneurs  à  l'environ  d'elle,  pour  ouïr  leur  rap- 
port. Ils  commencèrent  à  dire  la  charge  qu'ils 
avoient  d'elle,  et  touchèrent  principalement  le 
poinct  qui  servoit  à  ce  qu'ils  vouloient  l'aire ,  et 
dirent  que  comme  ils  alléguoient  au  Roy  que 
ladite  damoiselle  estoit  délibérée  de  tous  poincts 
se  conduire  par  le  conseil  des  trois  Estas ,  qu'il 
leur  avoit  respondu  qu'il  estoit  bien  seur  du 
contraire ,  à  quoy  ils  avoient  persisté  :  par- 
quoy  ledit  seigneur  offrit  de  monstrer  lettres  de 
ladite  damoiselle ,  laquelle  soudainement  meuë 
et  courroucée ,  dit  sur-le-champ  qu'il  ne  seroit 
jà  trouvé  estre  vray ,  que  ladite  lettre  n'eust 
esté  escripte  ne  veuë  ;  incontinent  celuy  qui  par- 
loit,  qui  estoit  le  pensionnaire  de  Gand  ou  de 
Bruxelles ,  tira  de  son  sein  ladite  lettre  et  de- 
vant tout  le  monde  la  luy  bailla.  Il  monstra  bien 
qu'il   estoit   homme   tiès-mauvais   et   de   peu 
d'honneur,  de  faire  cette  honte  à  cette  jeune 
damoiselle  ,  à  qui  un  si  vilain  tour  n'apparte- 
noit  pas  estre  fuit  ;  car  si  elle  avoit  fait  quelque 
erreur,  le  chastoy  ne  luy  en  appartenoit  point 
en  public.  Il  ne  faut  pas  demander  si  elle  eut 
grande  honte,  car  à  chacun  elle  avoit  dit  le 
contraire.  Ladite  doiiairière  et  le  seigneur  de 
Ravestain ,  le  chancelier  et  le  seigneur  d'flym- 
bercourt  estoient  présens. 

On  avoit  tenu  paroles  audit  duc  de  Clèves  et 
autres  de  ce  mariage,  qui  tous  furent  courrou- 
cez ,  et  commença  lors  leur  division  grande  à 
se  déclarer.  Ledit  duc  de  Clèves  avoit  tousjours 
jusques  alors  eu  espérance  que  ledit  seigneur 
d'Hymbercourt  tieudroit  pour  luy  à  ce  mariage  : 
lequel  se  tint  pour  déceu ,  voyant  cette  lettre  , 
et  luy  en  devint  ennemy.  Ledit  évesque  du 
Liège  ne  l'aymoit  point ,  pour  les  choses  passées 
à  Liège  (dont  ledit  seigneur  d'Hymbercourt 
avoit  eu  le  gouxernement),  ne  son  messire  Guil- 
laume de  la  Marck,  qui  estoit  avec  luy.  Le 
comte  de  Sainct-Paul  (2j ,  fils  du  connestable  de 
France  (dont  j'ay  parlé),  hayssoit  ledit  seigneur 
d'Hymbercourt  et  le  chancelier ,  pource  qu'ils 
livrèrent  son  père  à  Péronne  entre  les  mains 
des  serviteurs  du  Roy,  comme  avez  ouy  au 
long  cy-dessus.  Ceux  de  Gand  les  avoient  à  gran- 
de haine  sans  nulle  offence  qu'ils  leur  eussent 
faite,  mais  seulement  pour  la  grande  authorité 
où  ils  les  avoient  veus  ;  et  seurement  ils  le  va- 
loient ,  autant  que  personnages  qui  ayent  régné 
en  leur  temps  ni  deçà ,  ny  delà ,  et  avoient  esté 
bons  et  loyaux  serviteurs  pour  leur  maistre. 

(2)  Pierre  de  Luxembourg  ,  comte  de  Saint-Pol,  se- 
cond fds  du  connétable  de  ce  nom. 

liiialomont  la  iiuict,  c'iDiit  ces  lettres  avoient 
este  monstrees  le  matin  ,  les  dessusdits  chance- 
lier et  seigneur  d'Hymbercourt  lurent  pris  par 
lesdits  Gandois ,  nonobstant  qu'ils  en  eussent 
assez  d'advertissemens;  mais  ils  ne  sceurent 
fuyr  à  leur  nialfortune  ,  comme  il  advient  à 
plusieurs  autres,  .le  croy  bien  que  leurs  enne- 
mis, que  j'ay  nommez,  aidèrent  bien  à  cette 
prise,  et  avec  eux  fut  pris  messire  Guillaume 
de  Clugny  ,  évesque  de  Théroûenne  (i),  qui 
depuis  est  mort  évesque  de  Poictiers ,  et  tous 
trois  furent  mis  ensemble.  Ceux  de  Gand  tindrent 
un  peu  de  forme  de  procès  (ce  qu'ils  n'ont  point 
accoustumé  en  leur  vengeance)  et  ordonnèrent 
gens  de  leur  loy,  pour  les  interroger,  et  avec 
eux  un  de  ceux  de  la  Marck,  ennemy  mortel 
dudit  seigneur  d'Hymbercourt.  Au  commence- 
ment ils  leur  demandèrent  pourquoy  ils  avoient 
fait  bailler ,  par  monseigneur  des  Cordes,  la  cité 
d'Arras  5  mais  peu  s'y  arrestèrent ,  combien 
qu'en  autre  faute  ne  les  eussent  sceu  trouver; 
mais  leur  passion  ne  les  tenoit  pas  là  ,  car  il  ne 
leur  cbaloit  de  prime-face,  de  voir  leur  prince 
et  seigneur  al'foibly  d'une  telle  ville;  ne  leur 
sens  ,  ne  leur  connoissance,  n'alloient  pas  assez 
avant  pour  connoistre  le  préjudice  qui  leur  en 
pouvoit  advenir  par  traict  de  temps.  Seulement 
se  vindrent  arrester  sur  deux  poincts  ,  l'un  sur 
certains  dons  qu'ils  disoient  que  par  eux  avoient 
esté  pris,  et  par  espécial  pour  un  procès  qu'a- 
voient  naguères  gagné,  par  leur  sentence  pro- 
noncée par  ledit  chancelier ,  contre  un  particu- 
lier, dont  les  deux  dessusdits  avoient  pris  un 
don  de  la  ville  de  Gand. 

A  tout  ce  qui  touchoit  cette  matière  de  corrup- 
tion ,  respondirent  très-bien  et  à  ce  poinct  parti- 
culier, où  ceux  de  Gand  disoient  qu'ils  avoient 
vendu  justice,  et  pris  argent  d'eux  pour  leur 
adjuger  leur  procès,  respondirent  qu'ils  avoient 
gagné  ledit  procès  pourceque  leur  matière  estoit 
bonne,  et  qu'au  regai'd  de  l'argent  qu'ils  avoient 
pris,  ils  ne  l'avoient  point  demandé,  ne  fait 
demander,  mais  vray  est  que  quand  on  le  leur 
présenta  ils  le  prirent.  Le  second  poinct  de  leur 
charge ,  ou  s'arreslerent ,  c'estoit  cpie  les  dessus- 
dits  Gandois  disoient  qu'en  plusieurs  poincts, 
durant  le  temps  qu'ils  avoient  esté  avec  le  feu 
duc  Charles  ,  leur  maistre  ,  et  en  son  absence  , 
estans  ses  lieutenans ,  ils  avoient  fait  plusieurs 
choses  contre  les  privilèges  de  ladite  ville  et 
Estât  d'icelle  ,  et  que  tout  homme  qui  alloit 
contre  les  privilèges  de  Gand,  devoit  mourir. 
Kn  cela  ne  pouvoit  avoir  nul  fondement  contre 

(1)  Il  nYlait  que  le  suffraganl  de  lienry  de  Lorraine, 
é\Oque  de  Tliérouanrir, 

les  dessusdits,  car  eux  n'estoient  leurs  subjets, 
ne  de  leur  ville ,  ny  n'eussent  sceu  rompre  leurs 
privilèges;  et  si  ledit  duc,  ou  son  père,  leur 
avoit  osté  aucuns  de  leurs  privilèges,  ce  avoit 
esté  par  appointement  fait  avec  eux ,  après  plu- 
sieurs guerres  et  divisions  ;  mais  les  autres,  qui 
leur  avoient  esté  laissez  (qui  sont  plTis  grands 
qu'il  ne  leur  est  besoin,  pour  leur  profit),  leur 
avoient  esté  bien  observez  et  gardez. 

Nonobstant  les  excuses  de  ces  deux  bons  et 
notables  personnages,  sur  les  deux  charges  des- 
susdites (car  de  la  principale,  dont  j'ai  parlé  au 
commencement  de  ce  propos,  ils  n'en  i)arIoient 
point),  lesesehevinsde  la  ville  de  Gand  les  con- 
damnèrent à  mourir  en  leur  bostel-de-ville  et  en 
leur  présence,  et  soubs  couleur  de  l'infraction  de 
leurs  privilèges  et  de  l'argent  qu'ils  avoient  pris  , 
après  leur  avoir  adjugé  le  procès  ,  dont  est  fait 
mention  cy-dessus.  Ces  deux  seigneurs  dessusdits 
oyans  cette  cruelle  sentence, furent  bien  esbahis, 
et  non  sans  cause ,  comme  raison  estoit  :  et  n'y 
voyoient  aucun  remède  ,  pour  ce  qu'ils  estoieut 
entre  leurs  mains:  toutesfois  ils  appellèrent  de- 
vant le  Roy  en  sa  cour  de  parlement,  espérans 
que  cela  pour  le  moins  pourroit  donner  quel- 
que dèlay  à  leur  mort ,  et  que  cependant  leurs 
amys  les  pourroient  ayder  à  sauver  leurs  vies. 
Par  avant  ladite  sentence ,  ils  les  avoient  fort 
gehennez,  sans  nul  ordre  de  justice  :  et  ne  dura 
leur  procès  point  plus  de  six  jours  :  et  nonob- 
stant ladite  appellation  ,  incontinent  qu'ils  les 
eurent  condamnez ,  ils  ne  leur  donnèrent  que 
trois  heures  de  temps  pour  se  confesser  et  pen- 
ser à  leurs  afi'aires  :  et  le  terme  passé,  ils  les 
menèrent  en  leur  marché  et  lurent  mis  sur  un 
eschalTaut. 

Madamoiselle  de  Bourgogne,  qui  depuis  a  esté 
duchesse  d'Autriche,  sçachant  cette  condamna- 
tion, s'en  alla  en  l'hostel  de  la  ville,  leur  l'aire 
requeste  et  supplication  pour  les  deux  dessus- 
dits ;  mais  rien  n'y  valut.  De  là  elle  s'en  alla  sur 
le  marché,  où  tout  le  peuple  estoit  assemblé  et 
en  armes  ,  et  vit  les  deux  dessusdits  sur  l'es- 
chalïaut.  Ladite  damoiselle  estoit  en  son  habit 
de  dueil  ,  et  n'avoit  qu'un  couvrechef  sur  sa 
teste  ,  qui  estoit  habit  humble  et  simple  ,  pour 
leur  faire  pitié  par  raison ,  et  là  supplia  au 
peuple,  les  larmes  aux  yeux,  et  tout  eschevelèe, 
qu'il  leur  pleust  avoir  pitié  de  ses  deux  servi- 
teurs, et  les  luy  vouloir  rendre.  Une  grande 
partie  de  ce  peuple  voidoit  que  son  plai- 
sir fût  fait,  et  qu'ils  ne  mourussent  point; 
autres  vouloient  au  contraire ,  et  baissèrent 
les  piques  les  uns  contre  les  autres,  comme 
pour  se  combattre  ;  mais  ceux  qui  vouloient 
la  mort,  se  trouvèrent  les  plus  forts  ,  et  fina- 

lement  crièrent  à  ceux  qui  estoient  sur  l'es- 
chaffaut  qu'ils  les  expédiassent;  or, par  conclu- 
sion ils  eurent  tous  deux  les  testes  coupées  :  et 
s'en  retourna  cette  pauvre  dnmoiselle  en  cet 
estât  en  sa  maison,  bien  dolente  et  desconfortée  : 
car  c'estoient  les  deux  principaux  personnages 
où  elle  avoit  mis  sa  fiance. 

Après  que  ces  gens  de  Gand  eurent  fait  cet 
exploict,  ils  départirent  d'avec  elle  monsei- 
gneur de  Ravestain  et  la  douairière,  femme  de 
Charles,  pour  ce  qu'ils  estoient  signez  en  la 
lettre  que  lesdits  seigneurs  d'Hymbercourt  et 
chancelier  dessus  nommez  avoient  portée  au 
Roy,  et  qu'ils  avoient  baillée,  comme  vous  avez 
sceu  ,  et  prirent  de  tous  points  l'authorité  et  la 
maistrise  de  cette  pauvre  et  jeune  princesse;  car 
ainsi  se  pouvoit-elle  bien  appeller  ,  non  point 
seulement  pour  la  perte  qui  dès-lors  luy  estoit 
adveniie  de  tant  de  grosses  villes  qu'elle  avoit 
perdues,  qui  luy  estoient  irrécouvrables  par 
force,  vcu  la  forte  main  ou  elles  estoient  (car 
par  grâce  ,  amitié  ou  appointement,  elle  y  pou- 
voit  avoir  encore  quelque  espérance),  mais  à  se 
trouver  entre  les  mains  des  vrays  ennemis  per- 
sécuteurs de  sa  maison ,  luy  estoit  bien  un 
très-grand  malheur.  Et  en  leur  faict ,  es  choses 
générales  ,  y  a  tousjours  eu  plus  de  folie  que  de 
malice  :  et  aussi  ce  sont  tousjours  grosses  gens 
de  mestier,  le  plus  souvent ,  qui  y  ont  le  crédit 
et  l'authorité ,  qui  n'ont  aucune  connoissance 
des  grandes  choses  ,  ne  de  celles  (jui  appartien- 
nent à  gouvei'ner  un  Estât.  Leur  malice  ne  gist 
qu'en  deux  clioses ,  l'une  est  que  par  toutes 
voyes  ils  désirent  affoiblir  et  diminuer  leur 
prince;  l'autre,  que  quand  ils  ont  fait  quelque 
mal  ou  grande  erreur  ,  et  qu'ils  se  voyent  les 
plus  foibles,  jamais  gens  ne  cherchèrent  leur 
appointement  en  plus  grande  humilité  qu'ils 
font,  ny  ne  donnèrent  plus  grands  dons  ;  et  si 
sçavent  mieux  trouver  les  personnes  à  qui  il 
faut  qu'ils  s'adressent  pour  conduire  leur  ac- 
cord, que  nulle  autre  ville  que  j'aye  jamais  con- 
nue. 

Après  que  ceux  de  Gand  eurent  pris  le  gou- 
vernement par  force  de  ladite  damoiselle  de 
Bourgogne,  et  fait  mourir  ces  deux  qu'avez  ouy, 
et  qu'ils  eurent  envoyé  hors  ceux  que  bon  leur 
sembla ,  ils  commencèrent  en  tous  endroits  à 
oster  et  mettre  gens  à  leur  poste  ;  et  par  espé- 
cial  chassèrent  et  pillèrent  tous  ceux  qui  mieux 
avoient  servy  cette  maison  de  Bourgogne ,  in- 
différemment, sans  regarder  ceux  qui  en  aucune 
chose  le  pourroient  avoir  desservi  entre  les  au- 
tres :  et  entre  toutes  gens ,  ils  prirent  inimitié 
contre  les  Bourguignons,  et  les  bamiirent  tous  , 
et  prirent  aussi  grande  peine  pour  les  faire  de- 

venir  serviteurs  et  subjets  du  Roy,  comme  fai- 
soit  le  Roy  propre,  qui  les  sollicitoit  par  belles 
et  sages  paroles  et  remonstrances,  et  par  grands 
dons  et  promesses  ,  et  aussi  par  force  qu'il  avoit 
très-grande  en  leur  pays.  Pour  commencer  a 
faire  cas  de  nouvelleté  ,  ils  mirent  hors  de  pri- 
son (comme  nous  avons  touché  cy-devant)  le 
duc  de  Gueldres,qui  par  long-temps,  par  le  duc 
Charles,  y  avoit  esté  tenu,  pour  les  causes  qu'a- 
vez entendues  cy-devant ,  et  le  firent  chef  d'une 
armée  qu'ils  firent  d'entr'eux-mesmes ,  c'est  à 
sçavoir  :  de  Bruges,  Gand  et  Ypres  ,  et  l'en- 
voyèrent devant  Tournay ,  mettre  le  feu  aux 
fauxbourgs  ,  qui  estoit  bien  peu  d'utilité  pour 
la  querelle  de  leur  seigneur.  Plus  luy  eût  servy, 
et  à  eux  aussi ,  deux  cens  hommes ,  et  dix  mille 
francs  comptant,  pour  en  entretenir  d'autres  qui 
estoient  dedans  Arras ,  quand  le  siège  y  alla 
(pourveu  qu'ils  fussent  venus  à  temps  propice), 
que  dix  telles  armées  que  cette  là  (qui  estoit  de 
douze  ou  quinze  mille  hommes,  et  la  payoient 
très-bien),  car  elle  ne  pouvoit  rien  profiter  que 
de  brusier  un  petit  nombre  de  maisons,  en  lieu 
dont  il  ne  chaloit  guères  au  Roy;  car  il  n'y  lève 
ny  tailles,  ny  aydes;  mais  leur  connoissance 
n'alloit  point  jusques-là. 

Après  que  ce  duc  de  Gueidres  fut  venu  devant 
Tournay,  il  fit  mettre  les  feux  jusques  aux 
fauxbourgs  dessusdits.  Il  y  avoit  dedans  trois 
ou  quatre  cens  hommes-d'armes,  qui  saillirent 
et  donnèrent  sur  la  queue  de  ses  gens  à  leur  re- 
traite ,  et  incontinent  ce  peuple  se  mit  a  fuir.  Le 
duc  de  Gueidres,  qui  estoit  un  très-vaillant 
prince  ,  tourna  pour  cuider  donner  à  ses  gens 
chemin  de  se  retirer  ,  il  fut  mal  suivy  ,  et  fut 
porté  par  terre,  et  pareillement  assez  bon  nom- 
bre de  ce  peuple  ,  et  se  trouva  bien  peu  de  gens 
du  Roy  à  faire  cet  exploict  ;  et  l'ost  des  Fla- 
mans  ,  avec  cette  perte  ,  se  retira  :  car  il  n'y 
avoit  eu  qu'une  bande  d'entr'eux  deffaite.  Ma- 
damoiselle  de  Bourgogne  ,  comme  Ion  dit ,  eut 
très-grande  joye  de  cette  adventure,  et  ceux  qui 
l'aymoient;  car  l'on  dit,  pour  certain,  que  les- 
dits Gandois  estoient  délibérez  de  le  luy  faire 
espouser  par  force  :  car  de  son  consentement  ne 
l'eussent  sceu  faire ,  pour  plusieurs  raisons 
que  vous  avez  entendues  de  luy  par  cy-devant. 

Je  ne  puis  penser  comment  Dieu  a  tant  pré- 
servé cette  ville  de  Gand  ,  dont  tant  de  maux 
sont  advenus,  et  qui  est  de  si  peu  d'utilité  pour 
le  pays,  et  chose  publique  dudit  pays  ou  elle  est 
assise,  beaucoup  moins  pour  le  prince,  et  n'est 
pas  comme  Bruges,  qui  est  un  lieu  de  grand  re- 
cueil de  marchandise  ,  et  de  grande  assemblée 
de  nations  estranges  ,  où  par  avanture,  se  dé- 
pesche  plus  de  marchandise  qu'en  nulle   autre 

ville  d'Europe ,  et  seroit  dommage  irréparable 
qu'elle  fust  destruite. 


CHAPITRE  XVTTr. 

Discours  su}'  ce  que  les  (juerres  et  divisions 
sont  permises  de  Dieu,  pour  le  chastiment 
des  princes  et  du  peiiple  mauvais  ,  avec 
plusieurs  bonnes  raisons  et  exemples  adve- 
nus du  temps  de  Vautheur,  pour  Vendoctri- 
ne  ment  des  jy  rince  s. 

Au  fort  il  me  semble  que  Dieu  n'a  créé  au- 
cune chose  en  ce  monde  ,  iiy  hommes  ny  bétes, 
à  qui  il  n'ait  fait  quelque  chose  son  contraire  , 
pour  le  tenir  en  crainte  et  humilité.  Et  ainsi 
cette  ville  de  Gand  est  bien  située  là  où  elle  est, 
car  ce  sont  les  pays  de  la  chrestienté  plus  adon- 
nez à  tous  les  plaisirs  à  quoy  l'homme  est  en- 
clin, et  à  plusieurs  grandes  pompes  et  despences. 
Ils  sont  bons  chrestiens  ,  et  y  est  Dieu  bien 
servy  et  honoré.  Et  n'est  pas  cette  nation  seule, 
à  qui  Dieu  ait  donné  quelque  aiguillon  ;  car  au 
royaume  de  France  a  donné  pour  opposite  les 
Angloys ,  et  aux  Angloys  les  Escossois  ;  au 
royaume  d'Espagne,  Portugal.  Je  ne  veus  point 
dire  Grenade  (l) ,  car  ceux-là  sont  ennemis  de 
la  foy;  toutesfois  jusques  icy  ledit  pays  de 
Grenade  a  donné  de  grands  troubles  au  pays 
de  Castille.  Aux  princes  d'Italie  (dont  la  plus- 
part  possèdent  leurs  terres  sans  titre ,  s'il  ne 
leur  est  donné  au  ciel ,  et  de  cela  ne  pouvons 
que  deviner),  lesquels  dominent  assez  cruelle- 
ment et  violentement  sur  leurs  peuples,  quant  à 
lever  deniers  ,  Dieu  leur  a  donné  pour  opposites 
les  villes  de  communauté  qui  sont  audit  pays 
d'Italie,  comme  Venise,  Florence,  Gennes,  quel- 
quefois Boulogne  ,  Siène  ,  Pise,  Luques  et  au- 
tres ,  lesquelles  ,  en  plusieurs  choses ,  sont  op- 
posites aux  seigneurs,  et  les  seigneurs  à  elles  : 
et  chacun  a  l'œil  que  sou  compagnon  ne  s'ac- 
croisse. Et  pour  eu  parler  en  particulier  ,  à  la 
maison  d'Arragon  a  donné  la  maison  d'Anjou 
pour  opposite  ,  et  à  ceux  de  Sforces ,  usurpans 
le  lieu  des  viscomtcs  en  la  duché  de  Milan ,  la 
maison  d'Orléans  ;  et  combien  que  ceux  du 
dehors  soient  foibles,ceux  qui  sont  subjets  encore 
parfois  ils  en  ont  doute  (2).  Aux  Vénitiens,  ces 
seicneurs  d'ltalie(comme  j'ay  dit),  et  davantage 
les  Florentins.  Aux  Florentins  ceux  de  Siène  et 


(1)  Le  royaume  de  Grenade  r'-tait  alors  possédé  par  les 
■Mahomélaiis,  qui  y  étaient  entrés  dès  l'an  711,  et  n'en  fu- 
rent rliassés  qu'en  1'iT2,  par  Feniinand  et  Isabelle,  rois 
de  Castille  et  d  Arragon,  ce  qui  leur  a  fait  donner  le  litre 

de  Pise,  leurs  voisins,  et  les  Genevois.  Aux  Ge- 
nevois leur  mauvais  gouvernement  et  la  faute 
de  foy  des  uns  envers  les  autres;  et  gisent  leurs 
partialitez  en  ligues  propres  ,  comme  de  Fre- 
gouze  ,  Adorne  et  Dorie ,  et  autres.  Cecy  s'est 
tant  veu  qu'on  en  sçait  assez. 

Pour  Allemagne  vous  avez  veu  ,  et  de  tout 
temps,  la  maison  d'Autriche  et  de  Bavière  con- 
traires, et  en  particulier  ceux  de  Bavière  con- 
traires l'un  à  l'autre.  La  maison  d'Austriche, 
en  particulier  les  Suisses  ,  et  ne  fut  le  commen- 
cement de  leur  division  qu'un  village  appelle 
Suitz  (qui  ne  sauroit  faire  six  cens  hommes) 
dont  les  autres  portent  le  nom  ,  qui  se  sont  tant 
multipliez  que  deux  des  meilleures  villes  qu'eust 
ladite  maison  d'Austriche,  en  sont,  comme  Zu- 
rich et  Fri bourg  ,  et  ont  gagné  de  grandes  ba- 
tailles, esquelles  ont  tué  des  ducs  d'Austriche. 
Maintes  autres  partialitez  y  a  en  cette  Al- 
lemagne :  comme  ceux  de  Clèves  contre  ceux 
de  Gueldres  ,  et  les  ducs  de  Gueldres  contre  les 
ducs  de  .Tuiliers.  Les  Ostrelins  ,  qui  sont  situez 
tant  avant  en  ce  North,  contre  les  roys  de  Dan- 
nemarc.  Et  pour  parler  d'Allemagne  en  général, 
il  y  a  tant  de  fortes  places  ,  et  tant  de  gens  en- 
clins à  mal  faire  et  à  piller  et  dérober,  et  qui 
usent  de  force  et  de  violence  les  uns  contre  les 
autres ,  pour  petite  occasion ,  que  c'est  chose 
merveilleuse.  Car  un  homme  qui  n'aura  que  luy 
et  son  valet,  deffiera  une  grosse  cité  et  un  duc, 
pour  mieux  pouvoir  dérober  ,  avec  le  port  de 
quelque  petit  chasteau  ou  rocher,  où  il  sera  re- 
traict,  auquel  il  y  aura  vingt  ou  trente  hommes 
à  cheval  qui  courront  deffîer  à  sa  requeste.  Ces 
gens  ic}'  ne  sont  guères  de  fois  punis  des  princes 
d'Allemagne;  car  ils  s'en  veulent  servir  quand 
ils  en  ont  affaire;  mais  les  villes,  quand  elles 
les  peuvent  tenir  ,  les  punissent  cruellement , 
et  souventesfois  ont  bien  assiégé  tels  chasteaux 
et  abbatu  ;  aussi  tiennent  lesdites  villes  ordi- 
nairement des  gens-d'armes  payez  et  gagez  pour 
leur  seureté.  Ainsi  semble  que  ces  princes  et 
villes  d'Allemagne  vivent,  comme  je  dis,  faisans 
charier  droict  les  uns  les  autres ,  qu'il  est  né- 
cessaire qu'ainsi  soit,  et  pareillement  par  tout 
le  monde. 

Je  n'ay  parlé  que  d'Europe ,  car  je  ne  me  suis 
point  informé  des  deux  autres  parts,  comme 
d'Asie  et  d'Afrique;  mais  bien  nous  oyons  dire 
qu'ils  ont  guerres  et  divisions,  comme  nous  ,  et 
encores  plus  mécaniquement  ;  car  j'ay  sceu  en 

de  rois  catholiques,  que  les  souverains  des  Espagnes 
ont  conservé  depuis. 

(•2)  Z)o((?e,  incertitude,  frayeur. 

cette  Afrique  plusieurs  lieux ,  où  ils  se  vendent 
les  uns  les  autres  aux  clirestiens;  et  appert  ce 
par  les  Portugais  qui  maints  esclaves  en  ont  eu 
et  ont  tous  les  jours  ;  mais  quant  à  cela,  je  doute 
que  ne  devons  point  trop  reprocher  aux  Sarra- 
zins  ,  et  qu'il  y  a  des  parties  de  la  chrestienté 
qui  en  font  autant  ;'"mais  ils  sont  situez  soubs 
le  pouvoir  du  Turc,  ou  fort  voisins,  comme  en 
aucunes  parties  de  la  Grèce. 

Il  pourroit  donc  sembler  que  ces  divisions 
fussent  nécessaires  par  le  monde ,  et  que  ces  ai- 
guillons el  choses  opposites  (dont  j'ai  parlé  des- 
sus) que  Dieu  a  données  et  ordonnées  à  chacun 
estât,  et  presqu'à  chacune  personne ,  soient  né- 
cessaires; et  de  primeface,  en  parlant  comme 
homme  non  lettré,  qui  veut  tenir  opinion  que 
celle  que  devons  tenir,  le  me  semble  ainsi  ,  et 
principalement  pour  la  bestialité  de  plusieurs 
princes ,  et  aussi  pour  la  mauvaistié  d'autres , 
qui  ont  sens  assez  et  expérience  ,  mais  en  veu- 
lent user.  Car  un  prince  ,  ou  homme  ,  de  quel- 
que estât  qu'il  soit ,  ayant  force  et  authorité  là 
où  il  demeure,  et  par  dessus  les  autres ,  s'il  est 
bien  lettré,  et  qu'il  ait  veu  et  leu  ,  cela  l'amen- 
dera ou  empirera;  car  les  mauvais  empirent  de 
beaucoup  sçavoir ,  et  les  bons  en  amendent. 
Mais  toutesfois  il  est  à  croire  que  le  sçavoir 
amende  plustost  un  homme  qu'il  ne  l'empire:  et 
n'y  eût-il  que  la  honte  de  connoistre  son  mal , 
si  est-ce  assez  pour  le  garder  de  mal  faire,  au 
moins  de  n'en  faire  pas  tant  ;  et  s'il  n'est  bon, 
si  voudra-il  feindre  de  ne  vouloir  faire  mal  ne 
tort  à  personne  :  et  en  ay  veu  plusieurs  expé- 
riences entre  les  grands  personnages,  lesquels 
par  le  sçavoir  ont  esté  retirez  de  bien  mauvais 
propos ,  et  souvent  la  personne ,  et  aussi  la 
crainte  de  la  punition  de  Dieu,  dont  ils  ont 
plus  grande  connoissance  que  les  gens  ignorans, 
qui  n'ont  ne  veu  ne  leu.  Je  veux  donc  dire,  que 
ceux  qui  ne  se  connoissent,  et  sont  mal  sages 
par  faute  d'avoir  esté  bien  nourris,  et  que  leur 
complexion  par  aventure  y  aide ,  n'ont  point  de 
connoissance  jusques-là  où  s'estend  le  pouvoir  et 
seigneurie  que  Dieu  leur  a  donné  sur  leurs  sub- 
jets ;  car  ils  ne  l'ont  leu  ny  entendu  par  ceux 
qui  le  sçavent,  et  peu  les  hantent  qui  le  sça- 
chent  :  et  si  aucuns  en  y  a  qui  le  sçavent ,  si  ne 
le  veulent-ils  dire  ,  de  peur  de  leur  déplaire  ;  et 
si  aucun  leur  en  veut  faire  quelques  remons- 
trances,  nul  ne  le  soustiendra  ,  et  aux  mieux 
venir  on  l'estimera  fol,  et  par  aventure  sera  pris 
au  plus  mauvais  sens  pour  luy. 

Or,  faut  donc  conclure  que  la  raison  natu- 
relle, ne  nostre  sens  ,  ne  la  crainte  de  Dieu  ,  ne 
l'amour  de  nostre  prochain ,  ne  nous  gardent 
point  d'estre  violens  les  uns  contre   les  autres , 


ne  de  retenir  de  l'autruy,  ou  de  luy  oster  le  sien 
par  toutes  voyes  qui  nous  sont  possibles.  Ou  si 
les  grands  tiennent  villes  et  chasteaux  de  leurs 
parens  ou  voisins ,  pour  nulles  raisons  ne  les 
veulent  rendre  ;  et  dès  qu'une  fois  ils  ont  dit  et 
fondé  leurs  raisons  sous  quelques  couleurs  pour- 
quoy  les  détiennent,  chacun  des  leurs  suit  leur 
langage,  au  moins  leurs  prochains,  et  ceux  qui 
veulent  estre  bien  venus  d'eux.  Des  foibles,  qui 
ont  division,  je  n'en  parle  point;  car  ils  ont  su- 
périeur, qui  aucuuesfois  lait  raison  aux  parties, 
au  moins  à  ccluy  qui  aura  bonne  cause  ,  et  le 
pourchassera  et  deffendra  bien  ,  et  despendra 
largement ,  à  longueur  de  temps  aura  raison", 
si  la  Cour  (c'est-à-dire  le  prince,  en  son  autho- 
rité, soubs  lequel  il  vit)  n'est  contre  luy.  Ainsi 
donc  est  vray  semblable  que  Dieu  est  presque 
forcé,  et  contraint,  ou  semons  de  monstrer  plu- 
sieurs signes,  et  de  nous  battre  de  plusieurs 
signes,  et  de  nous  battre  de  plusieurs  verges, 
pour  nostre  bestialité  et  pour  nostre  mauvais- 
tié ,  que  je  croy  mieux  :  mais  la  bestialité  des 
princes  et  leur  ignorance  gont  bien  dangereuses 
et  à  craindre  :  car  d'eux  départent  le  bien  et  le 
mal  de  leurs  seigneuries.  Et  doncques  ,  si  un 
prince  est  fort  et  a  grand  nombre  de  gens-d'ar- 
raes,  par  l'authorité  desquels  il  a  grands  deniers 
à  volonté  pour  les  payer,  et  pour  dépendre  en 
toutes  choses  volontaires ,  et  sans  nécessité  de 
la  chose  publique,  et  que  de  celle  folle  et  outra- 
gcuse  entreprise  et  despence  ne  veuille  rien  di- 
minuer ,  et  que  chacun  n'entend  qu'à  luy  com- 
plaire, et  que  eu  tant  que  à  luy  touche  on  feist 
remonstrance,  et  que  l'on  n'y  gagne  rien ,  mais 
qui  pis  est  que  l'on  encoure  son  indignation, 
qui  pourra  y  mettre  i-emède  si  Dieu  ne  l'y  met? 
Dieu  ne  parle  plus  aux  gens  ,  ny  n'est  plus 
de  prophète  qui  parle  par  sa  bouche  ;  car  sa  foy 
est  assez  exaucée  et  entendue ,  et  toute  notoire, 
à  ceux  qui  la  veulent  entendre  et  sçavoir  :  et  ne 
sera  nul  excusé  pour  ignorance,  au  moins  de 
ceux  qui  ont  eu  espace  et  temps  de  vivre  et  qui 
ont  eu  sens  naturel.  Comment  doncques  se  chas- 
tieront  les  hommes  forts  et  qui  tiennent  leurs 
seigneuries  dressées  en  tel  ordre ,  que  par  force 
font  de  toutes  choses  à  leur  plaisir?  Pourquoi 
maintiennent  leur  obéissance  et  tiennent  ce  qui 
est  soubs  eux  en  grande  sujétion,  et  le  moindre 
commandement  qu'ils  font  est  toujours  sur  la 
vie.  Les  uns  punissent  soubs  ombre  de  justice, 
et  ontgensdece  mestier  prestsà  leur  complaire, 
qui  d'un  péché  véinel  font  un  péché  mortel.  Et 
s'il  n'y  a  matière,  ils  trouvent  les  façons  de  dis- 
simuler à  ouir  les  parties  et  les  tesmoins,  pour 
tenir  la  personne  et  la  destruire  en  despence , 
attendant  tousjours  si  nul  se  veut  plaindre  de 


ocluy  qui  est  détenu  et  a  qui  ils  eu  veulent.  Si 
cette  voye  ne  leur  est  seurc  assez,  et  bonne  pour 
venir  à  leur  intention,  ils  en  ont  d'autres  plus 
soudaines,  et  disent,  qu'il  estoit  bien  nécessaire 
pour  donner  exemples  ,  et  font  les  cas  tels  qu'ils 
vculenl  et  que  bon  leur  semble.  A  d'autres  qui 
tiennent  d'eux,  et  qui  sont  un  peu  forts,  pro- 
cèdent par  la  voye  de  fait  à  leur  dire  :  Tu  de- 
sobnjs  et  fais  contre  lliommage  que  tu  me 
(lois;  et  i)rocèdent  par  force  à  luy  oster  le 
sien,  si  faire  le  peu\ent  (au  moins  il  ne  tient 
pas  à  eux),  et  le  font  vivre  en  grande  tribulation. 
Celuy  qui  ne  leur  est  que  voisin  ,  s'il  est  fort  et 
aspre,  ils  le  laissent  vivre  :  mais  s'il  est  foible  il 
ne  sçait  où  se  mettre  ,  et  luy  diront  qu'il  a  sous- 
tenu  leurs  ennemis  ,  ou  ils  voudront  faire  Vivre 
leurs  gens-d'arnies  en  son  pays ,  ou  achèteront 
([uerelles,  ou  trouveront  occasion  de  le  détruire, 
ou  soustiendront  son  voisin  contre  luy ,  et  luy 
presteront  gens.  De  leurs  sujets ,  ils  désapointe- 
ront  ceux  qui  auront  bien  servy  leurs  prédéces- 
seurs ,  pour  faire  gens  neufs  :  pour  ce  qu'ils 
mettent  trop  à  mourir. 

Ils  brouilleront  les  gens  d'église  sur  le  fait  de 
leurs  bénéfices ,  afin  que  pour  le  moins  ils  en 
tirent  récompense  ,  pour  enrichir  quelqu'un  ,  a 
l'appétit,  le  plus  de  fois,  de  ceux  qui  ne  l'au- 
ront point  desservy,  et  d'hommes  et  de  femmes 
qui  en  aucun  temps  peuvent  beaucoup,  et  qui 
ont  crédit.  Aux  nobles  donneront  travail ,  et  des- 
pence sans  cesse ,  sous  couleur  de  leurs  guerres, 
prises  i\  volonté,  sans  advis  ou  conseil  de  leurs 
Kstats  et  de  ceux  qu'ils  deussent  appeller  avant 
que  de  les  commencer;  car  ce  sont  ceux  qui  y 
ont  à  employer  leurs  vies,  leurs  personnes  et  leurs 
biens  ;  parquoy  ils  en  deussent  bien  sçavoir  avant 
que  l'on  les  commençast.  De  leurs  peuples ,  à 
la  pluspart  ne  laissent  rien  ;  et  après  avoir  payé 
tailles,  trop  plus  grandes  qu'ils  ne  deussent, 
eucores  ne  donnent  nul  ordre  sur  la  forme  de 
vivre  de  leurs  gens  -  d'armes ,  lesquels ,  sans 
cesse,  sont  par  le  pays  sans  rien  payer,  faisans 
les  autres  maux  et  excès  infinis  que  chacun  de 
nous  sçait;  car  ils  ne  se  contentent  point  de  la 
vie  ordinaire  et  de  ce  qu'ils  trouvent  chez  le  la- 
boureur dont  ils  sont  payés  ;  ains  au  contraire 
battent  les  pauvres  gens  et  les  outragent,  et  con- 
traignent d'aller  chercher  pain,  vin  et  vivres  de- 
hors ;  et  si  le  bon  homme  a  femme  ou  fille  qui 
soit  belle,  il  ne  fera  que  sagement  de  la  bien 
garder.  Toutesfois,  puisqu'il  y  a  payement,  il 
seroit  bien  facile  à  y  mettre  ordre  ,  et  que  les 
gens -d'armes  fussent  payez  de  deux  mois  en 
deux  mois  pour  le  plus  tnrd,  et  ainsi  n'auroieut 
occasion  ny  excuse  de  faire  les  maux  qu'ils  font 
sous  couleur  de  n'estre  point  payez ,  car  l'argent 

est  levé  et  vient  au  bout  de  l'an.  Je  dis  cecy  pour 
nostre  royaume  ,  qui  est  plus  oppressé  et  persé- 
cuté de  ce  cas  que  nul  autre  royaume,  ne  nulle 
autre  seigneurie  que  je  connoisse  ;  et  ne  sçauroit 
nul  y  mettre  le  remède  qu'un  sageroy  :  les  autres 
pays  voisins  ont  d'autres  punitions. 


CHAPITRK  XIX. 

Caractère  du  peuple  françois  et  du  gouverne- 
ment de  ses  rotjs  ;  considérations  sur  les 
mal/ieurs  qui  arrivent  aux  (jrands  et  aux 
jjeiits. 

Doncques  pour  continuer  mon  propos,  y  a-t-il 
roy  ne  seigneur  sur  terre  qui  ait  pouvoir,  outre 
son  domaine ,  de  mettre  un  denier  sur  ses  sub- 
jets sans  octroy  et  consentement  de  ceux  qui  le 
doivent  payer,  sinon  par  tyrannie  ou  violence? 
On  pourroit  respondre  qu'il  y  a  des  saisons 
qu'il  ne  faut  pas  attendre  l'assemblée,  et  que  la 
chose  seroit  trop  longue  à  commencer  la  guerre 
et  à  l'entreprendre.  Je  responds  à  cela,  qu'il  ne 
se  faut  point  tant  haster,  et  l'on  a  assez  temps. 
Et  si  vous  dis  que  les  roys  et  princes  en  sont  trop 
plus  forts,  quand  ils  entreprennent  quelque  af- 
faire du  consentement  de  leurs  subjets ,  et  en 
sont  plus  craints  de  leurs  ennemis.  Et  quand  ce 
vient  à  se  deffendre ,  on  voit  venir  cette  nuée 
de  loin,  et  spécialement  quand  c'est  d'estrangers  ; 
et  à  cela  ne  doivent  les  bons  subjets  rien  plaindre 
ne  refuser.  Et  ne  sçauroit  advenir  cas  si  soudain 
où  l'on  ne  puisse  bien  appeller  quelques  person- 
nages, tels  que  l'on  puisse  dire:  Il  n'est  pas 
faict  sans  cause  ;  et  eu  cela  n'user  point  de  fic- 
tion, ny  entretenir  une  petite  guerre  à  volonté 
et  sans  propos  pour  avoir  cause  de  lever  argent. 
Je  sçay  bien  qu'il  faut  argent  pour  deffendre 
les  frontières  et  les  environs  garder,  quand  il 
n'est  point  de  guerre,  pour  n'estre  surpris;  mais 
il  faut  faire  le  tout  modérément.  Et  à  toutes  ces 
choses  sert  le  sens  d'un  sage  prince  ;  car  s'il  est 
bon ,  il  connoist  qu'il  est  un  Dieu  et  qu'il  est 
un  monde  ,  et  ce  qu'il  doit  et  peut  faire  ou  lais- 
ser. Or,  selon  mon  advis,  entre  toutes  les  sei- 
gneuries du  monde  dont  j'ay  connoissance ,  où 
la  chose  publique  est  mieux  traitée,  et  où  règne 
moins  de  violence  sur  le  peuple  ,  et  où  il  n'y  a 
nuls  édifices  abbattus  ny  démolis  pour  guerre, 
c'est  Angleterre  ;  et  tombe  le  sort  et  le  malheur 
sur  ceux  qui  font  la  guerre. 

Nostre  Roy  est  le  seigneur  du  monde  qui  le 
moins  a  cause  d'user  de  ce  mot  :  Tay  privilège 
de  lever  sur  mes  suhjcts  ce  qui  me  plaist;  crtr 
ny  luy  ny  autre  l'a ,  et  ne  liiy  font  nul  honneur 

ceux  qui  ainsi  le  dient  pour  le  faire  estimer 
plus  grand,  mais  le  font  haïr  et  craindre  aux 
voisins ,  qui  pour  rien  ne  voudroient  estre  sous 
sa  seigneurie;  et  mesme  aucuns  du  royaume  s'en 
passeroient  bien  qui  en  tiennent.  Mais  si  nostre 
Roy,  ou  ceux  qui  le  veulent  eslever  et  agrandir, 
disoient  :  «  J'ay  des  subjets  si  bons  et  si  loyaux, 
»  qu'ils  ne  refusent  chose  que  je  leur  demande, 
»  et  suis  plus  craint ,  obéy  et  servy  de  mes  sub- 
»  jets,  que  nul  autre  prince  qui  vive  sur  la  terre, 
»  et  qui  plus  patiemment  endure  tous  maux  et 
»  toutes  rudesses,  et  à  qui  moins  il  souvient  de 
"  leurs  dommages  passez.  >■  Il  me  semble  que 
cela  luy  seroit  grand  los  (et  en  dis  la  vérité)  que 
non  pas  dire  :  Je  prends  ce  que  je  veux,  et  en 
mj  iiriviWje  ^  il  le  me  faut  bien  garder.  Le  roy 
Charles-Quint  ne  le  disoit  pas,  aussi  ne  l'ay-je 
point  ouy  dire  aux  roys;  mais  je  l'ay  bien  ouy 
dire  à  aucuns  de  leurs  serviteurs,  auxquels  il 
sembloit  qu'ils  faisoient  bien  la  besogne:  mais, 
selon  mon  advis,  ils  se  mesprenoient  envers  leur 
seigneur,  et  ne  le  disoient  que  pour  faire  les 
bons  valets ,  et  aussi  qu'ils  ne  sçavoient  ce  qu'ils 
disoient. 

Et  pour  parler  de  l'expérience  de  la  bonté  des 
François  ,  ne  faut  alléguer  de  nostre  temps  que 
les  trois  Estats  tenus  à  Tours,  après  le  décès  de 
nostre  bon  raaistre  le  roy  Louis  XI  (à  qui  Dieu 
face  pardon), qui  fut  l'an  1-183.  L'onpouvoit  es- 
timer lors  que  cette  bonne  assemblée  estoit  dan- 
gereuse ,  et  disoient  quelques  -  uns  de  petites 
conditions  et  de  petite  vertu, et  ont  dit  par  plu- 
sieurs fois  depuis,  que  c'est  un  crime  de  lèze-ma- 
jesté  que  de  parler  d'assembler  les  Estats,  et  que 
c'est  pour  diminuer  l'authorité  du  Roy  ;  et  ce 
sont  ceux  qui  commettent  ce  crime  envers  Dieu 
et  le  Roy,  et  la  chose  publique  :  mais  servoient 
ces  paroles,  et  servent  à  ceux  qui  sont  en  au- 
thorité  et  crédit ,  sans  en  rien  l'avoir  mérité  et 
qui  ne  sont  point  propres  d'y  estre,  et  n'ont  accou- 
tumé que  de  flageoler  et  fleureter  en  l'oreille  , 
et  parler  de  choses  de  peu  de  valeur,  et  crai- 
gnent les  grandes  assemblées  de  peur  qu'ils  ne 
soient  connus  ou  que  leurs  œuvres  ne  soient 
blasmées.  Lorsque  je  dis ,  chacun  estimoit  le 
royaume  estre  bien  content ,  tant  les  grands  que 
les  moyens  et  petits,  pour  ce  qu'ils  avoient  por- 
té et  souffert ,  vingt  ans  ou  plus  ,  de  grandes  et 
horribles  tailles,  qui  ne  furent  jamais  si  grandes 
à  trois  millions  de  francs  près,  j'entends  à  le- 
ver tous  les  ans;  car  jamais  le  roy  Charles  VII 
ne  leva  plus  de  dix-huict  cens  mille  francs  par 
an;  et  le  roy  Loys  ,  son  fils,  à  l'heure  de  son 
trespus,  quarante  et  sept  cens  mille  francs  (l), 

(1)  '1,700,000  fr. 


sans  l'artillerie  et  autres  choses  semblables," et 
seurement  c'estoit  compassion  de  voir  ou  sçavoir 
la  pauvreté  du  peuple.  Mais  un  bien  avoit  en 
luy  nostre  bon  maistre ,  c'est  qu'il  ne  mettoit 
rien  en  thrésor  ;  il  prenoit  tout  et  despendoit 
tout;  il  fit  de  grands  édifices,  à  la  fortification 
et  deftense  des  villes  et  places  de  son  royaume, 
plus  que  tous  les  autres  roys  qui  ont  esté  devant 
luy;  il  donna  beaucoup  aux  églises.  En  aucunes 
choses  eust  mieux  valu  moins  ;  car  il  prenoit 
des  pauvres  pour  le  donner  à  ceux  qui  n'en 
avoient  aucun  besoin.  Au  fort  en  nul,  n'y  a  me- 
sure parfaite  en  ce  monde. 

Or,  en  ce  royaume  tant  foible  et  tant  oppressé 
en  mainte  sorte,  après  la  mort  de  nostre  Roy  y 
eut-il  division  du  peuple  contre  celuy  qui  l'ègne? 
Les  princes  et  les  subjels  se  mirent-ils  en  armes 
contre  leur  jeune  Roy?  et  en  voulurent-ils  faire 
un  autre?  Luy  voulurent-ils  oster  son  autho- 
rité?  et  le  voulurent-ils  brider  qu'il  ne  pût  user 
d'office  et  d'authorité  de  roy  et  commander? 
Certes  nenny.  Et  comment  aussi  le  pouvoient- 
ils  faire  ?  Si  en  y  a-t-il  eu  d'assez  glorieux 'peur 
dire  qu'o?^?/.  Toutesfois  ils  firent  l'opposite  de 
tout  ce  que  je  demande  :  car  tous  vindrent  de- 
vers luy,  tant  les  princes  et  les  seigneurs  que 
ceux  des  bonnes  villes,  tous  le  reconnurent  pour 
leur  Roy,  et  luy  firent  serment  et  hommage;  et 
firent  les  princes  et  seigneurs  leurs  demandes 
humblement,  les  genoux  à  terre,  en  baillant  par 
requeste  ce  qu'ils  demandoient  ;  et  dressèrent 
conseil,  où  ils  se  firent  compagnons  de  douze 
qui  y  furent  nommez  ;  et  dès  lors  le  Roy  com- 
mandoit,  qui  n'avoit  que  treize  ans,  à  la  rela- 
tion de  ce  conseil.  A  ladite  assemblée  des  Estats 
dessusdits  furent  faites  aucunes  requestes  et  re- 
moustrances  en  la  présence  du  Roy  et  de  son 
conseil,  en  grande  humilité,  pour  le  bien  du 
royaume  ,  remettant  îousjours  au  bon  plaisir  du 
Roy  et  de  sondit  conseil  ;  luy  octroyèrent  ce 
qu'on  leur  vouloit  demander ,  et  ce  qu'on  leur 
monstra  par  escrit  estre  nécessaire  pour  le  fait 
du  Roy,  sans  rien  dire  à  l'encontrc;  et  estoit  la 
somme  demandée  de  deux  millions  cinq  cens 
mille  francs  (qui  estoit  assez  et  à  cœur  soûl,  et 
plus  trop  que  peu  ,  sans  autres  affaires),  et  sup- 
plièrent lesdits  Estats  qu'au  bout  de  deux  ans 
ils  fussent  r'assemblez ,  et  que  si  le  Roy  n'avoit 
assez  argent  qu'ils  luy  en  bailleroientà  son  plai- 
sir ;  et  que  s'il  avoit  guerres  ,  ou  quelqu'un  qui 
le  vousist  offenser,  qu'ils  y  mettroient  leurs  per- 
sonnes et  leurs  biens ,  sans  rien  luy  refuser  de 
ce  qui  luy  seroit  besoin. 

Est-ce  donc  sur  tels  subjets  que  le  Roy  doit 
alléguer  privilège  de  pouvoir  prendre  à  son  plai- 
sir, qui  si  libéralement  luy  donnent?  iSe  seroit- 

il  pas  plus  juste  envers  Dieu  et  le  monde  ,  de  le- 
ver par  cette  forme  que  par  volonté  désordonnée? 
car  nul  prince  ne  le  peut  autrement  lever  que 
par  octroy,  comme  j'ay  dit,  si  ce  n'est  par  ty- 
rannie ,  et  qu'il  ait  excuse  :  mais  il  en  est  bien 
d'assez  bestes  pour  ne  scavoir  ce  qu'ils  peuvent 
faire  ou  laisser  en  cet  eudroict.  Aussi  bien  il  y 
a  des  peuples  qui  offensent  contre  leur  seigneur 
et  ne  luy  obéyssent  pas  ,  ny  ne  le  secourent  en 
ses  nécessitez 5  mais  au  lieu  de  luy  aider  quand 
ils  levoyent  empesché  en  quelques  affaires,  le 
mesprisent  ou  se  mettent  en  rébellion  et  déso- 
béyssanee  contre  luy,  en  commettant  offence , 
et  vont  contre  le  serment  de  fidélité  qu'ils  luy 
ont  fait.  Là  où  je  nomme  roys  et  princes ,  j'en- 
tends eux  et  leurs  gouverneurs;  et  pour  les 
peuples ,  ceux  qui  ont  les  prééminences  et  mais- 
trises  soubs  eux. 

Les  plus  grands  maux  viennent  volontiers  des 
plus  forts  ,  car  les  foibles  ne  chercbentque  pa- 
tience. Icy  je  comprends  aussi  bien  les  femmes 
comme  les  bommes,  qni  quelquefois,  et  en  au- 
cuns lieux  ,  ont  autborité  ou  maistrise ,  ou  pour 
l'amour  de  leurs  maris ,  ou  pour  avoir  adminis- 
tration de  leurs  eiifans,  ou  que  les  seigneuries 
viennent  de  par  elles.  Si  je  voulois  parler  des 
moyens  estais  de  ce  monde  et  des  petits ,  ce  pro- 
pos continueroit  trop,  et  me  suffit  alléguer  les 
grands  (car  c'est  par  ceux-là  où  l'on  connoist  la 
puissance  de  Dieu  et  sa  justice)  ;  mais  pour  mes- 
cbeoir  à  un  pauvre  homme  ou  à  cent,  nul  ne  s'en 
advise.  On  attribue  tout  à  sa  pauvreté ,  ou  à 
avoir  esté  mal  pensé  ;  ou  s'il  s'est  noyé  ou  rom- 
pu le  col,  c'est  pour  ce  qu'il  estoit  seul ,  à  grande 
peine  eu  veut-on  ouyr  parler.  Quand  il  meschet 
à  une  grande  cité ,  on  ne  dit  pas  ainsi ,  mais  en- 
core n'en  parle-t-on  point  tant  que  les  princes. 
Ou  pourroit  demander  pourquoy  la  puissance 
de  Dieu  se  monstre  plus  grande  contre  les  princes 
et  les  grands  que  contre  les  petits  ;  c'est  que  les 
petits  et  les  pauvres  trouvent  assez  qui  les  pu- 
nissent quand  ils  font  le  pourquoy,  et  encores 
sont  assez  souvent  punis  sans  avoir  rien  mes- 
fait ,  soit  pour  donner  exemple  aux  autres,  ou 
pour  avoir  leurs  biens  ,  ou  par  adventure  par  la 
faute  du  juge;  et  aucunesfois  l'ont  bien  desser- 
vy,  et  faut  bien  que  justice  se  fasse.  Mais  des 
grands  princes  ou  des  grandes  princesses,  de 
leurs  grands  gouverneurs,  et  des  conseillers  des 
provinces  et  villes  désordonnées  et  désobéis- 
santes à  leur  seigneur,  et  de  leurs  gouverneurs, 
qui  s'informera  de  leur  vice?  L'information 
faite,  qui  la  portera  au  juge?  Qui  sera  le  juge, 
qui  en  prendra  la  connoissance,  et  qui  en  fera 
la  punition?  .le  dis  des  mauvais,  et  n'eutens 
point  des  bons,  mais  il  en  est  peu.  El  quelles  sont 


les  causes  pourquoy  ils  commettent,  et  eux  et 
tous  autres,  tous  ces  cas  dont  j'ay  parlé^ci-des- 
sus ,  et  assez  d'autres  dont  je  me  suis  suis  teu 
pour  brièveté? 

Sans  référer  la  chose  à  la  considération  de  la 
puissance  divine  et  de  sa  justice,  en  ce  cas  je  dis 
que  c'est  faute  de  foy,  et  aux  ignorans  faute  de 
sens  et  de  foy  ensemble,  (  mais  principalement 
faute  de  foy  ),  dont  il  me  semble  que  procèdent 
tous  les  maux  qui  sont  parle  monde,  et  par  es- 
pécial  les  maux  qu'ont  partie  de  ceux  qui  se  plai- 
gnent d'estre  grevez  et  foulez  d'autruy  ,  et  des 
plus  forts.  Car  l'homme  pauvre  ou  riche  (  quel 
qu'il  soit)  qui  auroit  vraye  et  bonne  foy,  et  qui 
croiroit  fermement  les  peines  d'enfer  estre  telles 
que  véritablement  elles  sont  ;  qui  aussi  auroit 
pris  de  l'autruy  à  tort,  ou  que  son  père  ou  sou 
grand  père  l'eût  pris,  et  luy  le  possédast  (  soient 
duchez,  comtez,  villes  ou  chasteaux  ,  meubles  , 
pré,  estang  ou  moulin,  chacun  en  sa  qualité),  et 
qu'il  creut  fermement,  comme  le  devons  croire  , 
Je  n'entrerai/ Jamais  en  paradis,  si  Je  ne  fais 
entière  satisfaction  ,  et  si  Je  ne  rends  ce  que 
J'aij  d'autruy  à  mon  vrai/  escient,  il  n'est  pos- 
sible qu'il  y  eût  roy  ne  reyne,  prince  ne  prin- 
cesse, ny  autre  personne  quelconque,  de  quelque 
estât  ou  condition  qu'ils  soient  en  ce  monde, 
tant  grands  que  petits,  tant  hommes  que  fem- 
mes, gens  d'églises,  prélats,  évesques,  archeves- 
ques,  abbez,abbesses,  prieurs,  curez,  receveurs 
des  églises  et  autres  vivans  sur  terre,  qui  à  son 
vray  et  bon  escient,  comme  dit  est  dessus,  vousist 
rien  retenir  de  son  subjectou  subjets, ny  d'autres 
personnes  quelconques,  soit  prochain,  ne  de  son 
voisin  ou  autres,  ne  qui  vousist  faire  mourir  nul 
à  tort,  indeuement  et  contre  raison ,  ne  le  tenir 
en  prison,  ny  oster  aux  uns  pour  donner  aux  au- 
tres, et  les  enrichir ,  ne  (qui  est  le  plus  ord  raes- 
tier  qu'ils  fassent)  procurer  choses  deshonnes- 
tes  contre  ses  parens  et  serviteurs  pour  leurs 
plaisirs,  comme  pour  femmes  ou  cas  semblables. 
Par  ma  foy  non,  au  moins  n'est  pas  croyable  ; 
car  s'ils  avoient  ferme  foy,  et  qu'ils  creussentce 
que  Dieu  et  l'église  nous  commandent ,  sur  peine 
de  damnation,  connoissans  leurs  jours  estre  si 
briefs,  les  peines  d'enfer  estre  si  horribles ,  et 
sans  nulle  lin  ne  rémission  pour  les  damnez,  ils 
ne  feroient  pas  ce  qu'ils  font.  Il  faut  conclure 
que  non,  et  que  tous  les  maux  viennent  de  faute 
de  foy. 

Et  pour  exemple,  quand  un  roy  ou  prince  est 
prisonnier,  et  qu'il  a  peur  de  mourir  en  prison , 
a-t-il  rien  si  cher  au  monde  qu'il  nebaillastpour 
sortir?  Il  baille  le  sien  et  celui  de  ses  subjets, 
connue  avez  veu  du  roy  Jehan  de  France,  pris^ 
par  Edouard  prince  de  Galles,  à  la  bataille  de 

Poictiers,  en  l'an  1356  ,  le  1<J  septembre,  qui 
paya  trois  millions  de  francs,  et  bailla  toute 
Aquitaine  (au  moins  ce  qu'il  en  tenoit)  et  assez 
d'autres  citez,  villes  et  places,  et  comme  le  tiers 
du  royaume,  et  mit  le  royaume  en  si  grande  pau- 
vreté, qu'il  y  courut  long-temps  monnoye  comme 
de  cuir,  qui  avoit  un  petit  clou  d'argent,  et  tout 
cecy  bailla  le  roy  Jehan,  et  son  fils  leroy  Char- 
les le  Sage,  pour  la  délivrance  dudit  roy  Jehan, 
et  quand  ils  n'eussent  rien  voulu  bailler,  si  ne 
l'eussent  point  les  Anglois  fait  mourir  ,  mais 
au  pis  venir  l'eussent  mis  en  prison  ;  et  quand 
ils  l'eussent  fait  mourir,  si  n'eust  esté  la  peine 
semblable  à  la  cent  milliesme  partie  de  la 
moindre  peine  d'enfer.  Pourquoy  doncques 
bailloit-il  tout  ceque  j'ay  dit ,  etdestruisoitses 
enfans  et  subjets  de  son  royaume  ,  sinon  pour 
ce  qu'il  croyoit  ce  qu'il  voyoit,  et  qu'il  sçavoit 
bien  qu'autrement  ne  seroit  délivré?  mais  par 
aventure,  eu  commettant  les  cas  pourquoy  cette 
punition  luy  advint,  et  à  ses  enfans  et  à  ses 
subjets,  il  n'avoit  point  ferme  foy  et  crainte  de 
l'offense  qu'il  commettoit  contre  Dieu  et  son 
commandement.  Or,  n'est-il  prince,  ou  peu,  que 
s'il  tient  une  ville  de  son  voisin,  qui  pour  nulle 
remonstrance  ne  pour  nulle  crainte  de  Dieu  la 
vouslst  bailler,  ny  pour  éviter  les  peines  d'enfer; 
et  le  roy  Jehan  bailla  si  grande  chose  pour  seu- 
lement sortir  sadite  personne  de  prison.  Je  dis 
doncques  que  c'est  faulte  de  foy. 

J'ay  donc  demandé  en  un  article  précédent , 
qui  fera  l'information  des  grands,  et  qui  la  por- 
tera au  juge,  et  qui  sera  le  juge  qui  punira  le 
mauvais?  Je  respouds  à  cela  que  l'information 
sera  la  plainte  et  clameurs  du  peuple  qu'ils  fou- 
lent et  oppressent  en  tant  de  manières ,  sans  en 
avoir  compassion  ne  pitié  ;  les  douloureuses  la- 
mentations de  veufves  et  orphelins,  dont  ils  au- 
ront fait  mourir  les  maris  et  pères,  dont  ont 
souffert  ceux  qui  demeurent  après  eux,  et  géné- 
ralement tous  ceux  qu'ils  auront  persécutez,tant 
eu  leurs  personnes  qu'en  leurs  biens.  Cecy  sera 
l'information,  et  leurs  grands  cris,  paour,  plain- 
tes et  piteuses  larmes,  les  présenteront  devant 
nostre  Seigneur,  lequel  en  sera  le  vray  juge,  qui 
par  adventure  ne  voudra  attendre  à  les  punir 
jusques  à  l'autre  monde,  mais  les  punira  eu  ces- 
tuy-ci.  Donc  faut  entendre  qu'ils  seront  punis 
pour  n'avoir  rien  voulu  croire,  et  pour  ce  qu'ils 
n'auront  eu  ferme  foy  et  croyance  es  comman- 
demens  de  Dieu. 

Ainsi  faut  dire  qu'il  est  force  que  Dieu  leur 
monstre  de  tels  points  et  de  tels  signes ,  qu'eux 
et  tout  le  monde  croyent  que  les  punitions  leur 
adviennent  pour  leurs  mauvaises  croyances  et 
cruelles  offenses,  et  que  Dieu  monstre  contr'eux 


sa  force  et  sa  vertu  et  justice;  car  nul  autre  n'eu 
a  le  pouvoir  que  luy  en  ce  monde.  De  prime-face, 
pour  les  punitions  de  Dieu  ne  se  corrigent  point, 
de  quelque  grandeur  qu'elles  soient,  à  traict  de 
temps  ;  mais  nulle  n'en  advient  à  un  prince,  ou 
à  ceux  qui  ont  gouvernement  sur  ses  affaires  , 
ou  à  ceux  qui  gouvernent  une  grande  commu- 
nauté, que  l'issue  n'en  soit  bien  grande  et  bien 
dangereuse  pour  ses  subjets.  Je  n'apelle  point  en 
eux  males-fortunes,  sinon  celles  dont  leurs  sub- 
jets se  sentent.  Car  de  tomber  jus  d'un  cheval , 
et  se  rompre  une  jambe,  et  avoir  une  fièvre  bien 
aspre,  l'on  s'en  guérit  ;  et  leur  sont  telles  choses 
propices,  et  en  sont  plus  sages.  Les  mal-adven- 
tures  sont   quand  Dieu  est  offensé ,  qu'il  ne  le 
veut  plus  endurer,  mais  veut  monstrer  sa  force 
et  sa  divine  vertu  ;  et  alors  premièrement  il  leur 
diminue  le  sens,  qui  est  grande  playe  pour  ceux 
à  qui  il  touche;  il  trouble  leur  maison,  et  la  per- 
met tomber   en  division  et  en  murmure.  Le 
prince  tombe  en  telle  indignation  envers  nostre 
Seigneur,  qu'il  fuit  les  conseils  et  compagnies 
des  sages,  et  en  esiève  de  tout  neufs  mal  sages, 
mal  raisonnables,  violens,  flateurs,  qui  luy  com- 
plaisent à  ce  qu'il  dit.  S'il  veut  imposer  un  de- 
nier, ils  disent  deux  ;  s'il  menace  un  homme,  ils 
disent  qu'il  le  faut  pendre  ;  et  de  toutes  autres 
choses  le  semblable  ;  et  que  surtout  il  se  fasse 
craindre,  et  se  monstrent  fiers  et  orgueilleux 
eux-mesmes,  espérans  qu'ils  seront  craints  par 
ce  moyen,  comme  si  authorité  estoit  leur  héri- 
tage. Ceux  que  tels  princes  auront  ainsi  avec  ce 
conseil  chassez  et  déboutez,  et  qui  par  lougues 
années  auront  servy,  et  ont  accointance  et  ami- 
tié en  sa  terre,  sont  mal  contens,  et  à  leur  occa- 
sion quelques  autres  de  leurs  amis  et  bien-veuil- 
lans  ;  et  par  aventure  on  les  voudra  tant  presser 
qu'ils  seront  contraints  à  se  deffendre ,  ou  de 
fuir  vers  quelque  petit  voisin,  par  aventure  en- 
nemy  etraal-veuillant  de  celuy  qui  les  chasse  : 
et  ainsi,  par  division  de  ceux  de  dedans  le  pays 
y  entreront  ceux  de  dehors.  Est-il  nulle  playe 
ne  persécution  si  grande ,  que  guerre  entre  les 
amis  et  ceux  qui  se  connoissent,  ne  nulle  haine 
si  horrible  et  mortelle?  Des  ennemis  estrangers, 
quand  le  dedans  est  uny,  on  s'en  deffend  aisé- 
ment ;  car  ils  n'ont  nulles  intelligences  ny   ac- 
cointement  à  ceux  du  royaume.  Cuidez-vous 
qu'un  prince  mal  sage  ,  foleraent  accompagné, 
connoisse  venir  cette  maie  fortune  de  loin,  que 
d'avoir  division  entre  les  siens?  ne  qu'il  pense 
que  cela  lui  puisse  nuire?  ne  qu'il  vienne  de 
Dieu?  Il  ne  s'en  trouve  point  pis  disné,  ne  pis 
couché,  ne  moins  de  chevaux,  ne  moins  de  robes, 
mais  beaucoup  mieux  accompagné.  Car  il  tire 
les  gens  de  leur  pauvreté,  et  leur  promet  et  de- 

paît  les  despouillt's  et  les  Kstats  de  ceux  qu'il 
aura  chassez,  et  donne  du  sien  pour  accroistre 
sa  renommée.  A  l'heure  qu'il  y  pensera  le  moins, 
Dieu  lu  y  fera  soudre  un  ennemy,  dont  par  aven- 
lure  jamais  il  ne  se  fût  advisé.  Lors  luy  crois- 
tront  les  pensées  et  les  grands  suspicions  de  ceux 
(ju'il  aura  olïensez  ,  et  aura  crainte  d'assez  de 
personnes  qui  ne  luy  veulent  aucun  mal  faire. 
Il  n'aura  point  son  refuge  à  Dieu  ,  mais  prépa- 
rera sa  force. 


CHAPITRE  XX. 

Exemples  des  malheurs  des  princes^  et  révo- 
lutions des  Etats ,  arrivées  par  jugement  de 
Dieu. 

N'avons-nous  pas  veu  de  nostre  temps  tels 
exemples  icy  près  de  nous  ?  Nous  avons  veu  le 
roy  Edoiiard  d'Angleterre  le  quart,  mort  depuis 
peu  de  temps  (1),  chef  de  la  maison  d'Yorth  ? 
a-t-il  pohit  défait  la  lignée  de  Lanclastre,  soubs 
qui  son  père  et  luy  avoient  long-temps  vescu  , 
et  fait  hommage  au  roy  Jienry  VJ,  roy  d'Angle- 
terre ,  de  cette  dite  lignée  ?  Depuis  le  tint  ledit 
Edoiiard  ,  par  longues  années ,  en  prison  au 
chasteau  de  Londres,  ville  capitale  du  royaume 
d'Angleterre,  et  puis  finalement  l'ont  fait  mourir. 

Avons-nous  pas  veu  le  comte  de  Warvic,  chef 
et  principal  gouverneur  de  tous  les  faits  du  des- 
susdit Edoiiard  i^lequel  a  fait  mourir  tous  ses  en- 
nemis, et  par  espécial  les  duc  de^Sombresset), 
à  la  fin  devenir  ennemy  du  roy  Edouard  son 
raaistre?  donner  sa  fille  au  prince  de  Galles  , 
fille  du  roy  Henry  VI,  et  vouloir  mettre  sus 
cette  lignée  de  Lancastre?  passer  avec  luy  en 
Angleterre?  estre  déconfit  en  bataille  ?  et  morts 
ses  frères  et  parens  avec  lui  ?  etsemblablement 
plusieurs  seigneurs  d'Angleterre  ,  qui  un  temps 
fut  qu'ils  faisoient  mourir  leurs  ennemis?  Après 
les  enfans  de  ceux-là  se  revanchoient ,  quand  le 
temps  tournoit  pour  eux  ,  et  faisoient  mourir 
les  autres.  Or  il  est  à  penser  que  telles  playes 
ne  vieiment  que  par  la  divine  justice  ;  mais 
(comme  j'ay  dit  ailleurs)  cette  grâce  a  ce 
royaume  d'Angleterre  ,  par-dessus  les  autres 
royaumes,  que  le  pays  ne  le  peuple  ne  s'en  des- 
truict  point ,  ny  ne  bruslent,  ny  ne  démolissent 
les  édifices  ,  et  tombe  la  fortune  sur  les  gens  de 

(1)  Ce  prince  est  mort  le  9  avril  1483,  la  même  année 
que  Louis.  Ils  étaient  parvenus  tous  deux  au  trône  en 
1461. 

(•2)  Ce  mariage  de  Charles  VIII  a  ver  IMarpucrilc 
«i'Aulrlchn  n'eut  pas  lieu;  malf^ré  1rs  scrrncnls  fiiils  sur 
les  évangiles  et  sur  la  vraie  croix,  on  renvoya  la  princesse 

guerre  ,  et  par  espécial  sur  les  nobles  ,  contre 
lesquels  ils  sont  trop  envieux  :  ainsi  rien  n'est 
parfait  en  ce  monde. 

Après  que  le  roy  Edouard  d'Angleterre  a  este 
au-dessus  de  ses  affaires  en  son  royaume  ,  et  que 
de  nostre  royaume  avoit  cinquante  mille  escus 
l'an ,  rendus  en  son  chasteau  de  Londres ,  et 
qu'il  estoit  tant  comblé  de  richesses  que  plus 
n'en  pouvoit ,  tout  soudainement  il  est  mort  , 
etc(>mme  par  mélancolie  du  mariage  de  nostre 
Koy  (qui  règne  à  présent)  avec  madame  Mar- 
guerite, fille  du  duc  d'Austriche  (2)  ;  et  dès  qu'il 
en  eut  les  nouvelles  il  prit  la  maladie,  car  se 
tint  à  déceu  du  mariage  de  sa  fille,  qu'il  faisoit 
appel  1er  madame  laDaupbine,  et  luy  fut  rompue 
la  pension  qu'il  prenoit  de  nous  ,  qu'il  appelloit 
tribut  ;  mais  ce  n'estoit  ne  l'un  ne  l'autre,  et 
l'ay  déclaré  cy-dessus.  Le  roy  Edouard  laissa 
sa  femme  et  deux  beaux  fils  :  l'un  appelé  prince 
de  Galles,  l'autre  duc  d'Yorth  ,  et  deux  filles. 
Le  duc  de  Clocestre,  frère  dudit  roy  Edouard  , 
prit  le  gouvernement  de  son  nepviule  prince  de 
Galles,  lequel  pouvoit  avoir  dix  ans,  et  luy  fit 
hommage,  comme  à  son  Roy,  et  le  mena  à  Lon- 
dres, faignant  le  vouloir  faire  couronner,  et 
aussi  pour  tirer  l'autre  fils  de  la  franchise  de 
Londres,  où  il  estoit  avec  sa  mère ,  qui  avoit 
quelques  suspicions  ;  fin  de  compte ,  par  le 
moyen  d'un  évesque  appelé  l'évesque  de  Rath, 
lequel  avoit  esté  autrefois  chancelier  du  roy 
Edouard,  puis  le  désappointa  ,  et  le  tint  en  pri- 
son ,  encore  en  prit  argent.  A  sa  délivrance  ,  il 
fit  l'exploict  dont  vous  orrez  tantost  parler. 

Cet  esvesque  mit  en  avant  à  ce  duc  de  Cloces- 
tre que  ledit  roy  Edoiiard  estant  fort  amoureux 
d'une  dame  d'Angleterre,  luy  promit  de  l'épouser 
pourveu  qu'il  coucliast  (3)  avec  elle;  et  elle  y 
consentit.  Et  dit  cet  évesque  qu'il  les  avoit  es- 
pou  sez  ,  et  n'y  avoit  que  luy  et  eux  deux;  il 
estoit  homme  de  cour ,  et  ne  le  découvrit  pas,  et 
aida  à  faire  taire  la  dame,  et  demeura  ainsi 
cette  chose,  et  depuis  espousa  ledit  roy  Edouard 
la  iille  d'un  chevalier  d'Angleterre,  appelle 
monseigneur  de  Rivières  ,  fennne  veufve  qui 
avoit  deux  fils  ,  et  aussi  par  amourettes.  A  cette 
heure  dont  je  parle  ,  cet  évesque  de  Rath  des- 
couvrit cette  matière  à  ce  duc  de  Clocestre,  et 
luy  aida  bien  à  exécuter  son  mauvais  vouloir  ; 
et  fit  mourir  ses  deux  neveux,  et  se  fit  roy, 
appelle  le  roy  Richard.  Les  deux  filles  fit  décla- 

Margueritc  d'Aulriche  à  Lille.  Elle  épousa  depuis 
Jean  de  Caslille,  et  plus  tard  Philibert  de  Savoie  ;  Char- 
les VIII  épousa  Anne  de  Bretagne. 

(3)  Isal)oau  (le  Widevilie  ,  flile  de  Richard,  seigneur 
do  Rivières,  ()ui  de  Jean  Gray,  son  premier  mari,  avait 
eu  Thomas  e(  Richard  Grav. 

rer  bastaides  en  plein  parlement ,  et  leur  fit  os- 
ier des  hermines  ;  et  fit  mourir  tous  les  bons 
serviteurs  de  son  feu  frère,  au  moins  ceux  qu'il 
put  prendre.  Cette  cruauté  n'alla  pas  loin  ;  car 
iuy  estant  en  plus  grand  orgueil  que  ne  fut  cent 
ans  avoit  roy  d'Angleterre,  et  ayant  fait 
mourir  le  duc  de  Boucquinguau  ,  et  tenant 
grande  armée  preste  ,  Dieu  Iuy  sourdit  un  en- 
nemy  qui  n'avoit  nulle  force,  c'estoit  le  comte 
de  Richemont  (1) ,  prisonnier  en  Bretagne,  au- 
jourd'hui roy  d'Angleterre,  de  la  lignée  de  Lan- 
clastre  ;  mais  non  pas  le  prochain  de  la  Cou- 
ronne (  quelque  chose  que  l'on  die  au  moins  que 
j'entende),  lequel  m'a  autrefois  conté ,  peu  avant 
qu'il  partist  de  ce  royaume,  que  depuis  l'âge  de 
cinq  ans  il  avoit  esté  gardé  et  caché  comme  fu- 
gitif en  prison. 

Ce  comte  avoit  esté  quinze  ans  ou  environ 
prisonnier  en  Bretagne  du  duc  François  der- 
nier mort,  esquelles  mains  il  vint  par  tempeste 
de  mer,  cuidant  fuir  en  France,  et  le  comte  de 
Pennebroc  (2),  son  oncle,  avec  Iuy.  J'estois 
pour  lors  devers  ledit  duc  quand  ils  furent 
pris.  Ledit  duc  les  traita  doucement  pour  pri- 
sonniers ,  et  au  trespas  du  roy  Edouard ,  ledit 
duc  François  lui  bailla  largement  gens  et  navi- 
res; et  avecques  l'intelligence  dudit  duc  de 
Boucquinguan  (3),  qui  pour  icelle  occasion  mou- 
rut, l'envoya  pour  descendre  en  Angleterre.  Il 
eut  une  grande  tourmente  et  vent  contraire  et 
retourna  à  Dieppe ,  et  de  là  par  terre  en  Breta- 
gne. Quand  il  fut  retourné  en  Bretagne,  il  douta 
d'ennuyer  le  duc  par  sa  despence  (car  il  avoit 
quelques  cinq  cens  Anglois  ) ,  et  si  craignoit 
que  ledit  duc  ne  s'accordast  avecques  le  roy  Ri- 
chard, à  son  dommage,  et  aussi  on  le  pratiquoit 
de  deçà  :  parquoy  s'en  vint  avec  sa  bande  sans 
dire  adieu  audit  duc.  Peu  de  temps  après  on  Iuy 
paya  trois  ou  quatre  mille  hommes,  pour  le  pas- 
sage seulement;  et  fut  baillée,  par  le  Roy  qui 
est  de  présent,  à  ceux  qui  estoient  avecques  Iuy, 
une  bonne  somme  d'argent  et  quelques  pièces 
d'artillerie  :  il  fut  conduit  ,  avec  le  navire 
de  Normandie ,  pour  descendre  en  Galles ,  dont 
il  estoit. 

Ce  roy  Richard  marcha  au-devant  de  Iuy  ; 
mais  avec  ledit  comte  de  Richemont  s'estoit 
joint    le  seigneur   de    Stanley   (4),   chevalier 

(1)  Le  comte  de  Richeniond,  depuis  appelé  Henri  VII, 
roi  d'Angleterre,  qui  éteignit  les  factions  de  Rose  rouge 
et  de  Rose  blanche  ,  en  1485.  II  descendait  de  Jean  de 
Beaufort,  fils  naturel,  mais  légitimé  de  Jean  de  Ganut, 
duc  de  Lancastre,  troisième  fils  d'Edouard  III. 

(2)  Gaspard ,  comte  de  Pembroc  :  il  fut  créé  duc  de 
Bedfort  aU  couronnement  de  Henry  VII,  son  neveu. 

(3)  Honfrov,  duc  de  Buckinghan,  décapité  à  Londres 
en  1482. 

d'Angleterre  ,  mary  de  la  mère  dudit  comte 
de  Richemont  ,  qui  Iuy  amena  vingt  et  six 
mille  hommes.  Ils  eurent  la  bataille ,  et  fut 
occis  sur  le  champ  ledit  roy  Richard ,  et  ledit 
comte  de  Richemont  couronné  roy  d'Angleterre 
sur  ledit  champ  ,  de  la  couronne  dudit  roy  Ri- 
chard. Doit-on  appeller  cecy  fortune?  C'est  vray 
jugement  de  Dieu.  Encores  pour  mieux  le  con- 
noistre,  dès  que  le  roy  Richard  eut  fait  le  cruel 
meurtre  de  ses  deux  ueveus,  dont  cy-devant  ay 
parlé ,  il  perdit  sa  femme;  aucuns  disent  qu'il  la 
fit  mourir.  Il  n'avoit  qu'un  fils,  lequel  inconti- 
nant  mourut.  Ce  propos  dont  je  parle ,  eust 
mieux  servy  plus  en  arrière  ,  où  je  parleray  du 
trépas  dudit  roy  Edouard  ;  car  il  estoit  encore 
vif  au  temps  dont  parle  ce  chapitre;  mais  je  l'ay 
fait  pour  continuer  le  propos  de  mon  incident. 
Semblablement  avons  veu  depuis  peu  de 
temps  muer  la  couronne  d'Espagne ,  depuis  le 
trespas  du  roy  dom  Henry  (5),  dernier  mort;  le- 
quel avoit  pour  femme  la  sœur  (6)  du  roy  de 
Portugal,  dernier  trespassé,  de  laquelle  sail- 
lit une  belle  fille.  Toutesfois  elle  n'a  point  suc- 
cédé, et  a  esté  privée  de  la  couronne  soubs  cou- 
leur d'adultère  commis  par  sa  mère  ,  et  si  n'est 
pas  la  chose  passée  sans  débat  et  grande  guerre; 
car  le  roy  de  Portugal  a  voulu  soustenir  sa 
nièce  ,  et  plusieurs  autres  seigneurs  du  royaume 
de  Castille  avec  Iuy  ;  toutesfois  la  fille  dudit 
roi  Henry,  mariée  avec  le  fils  du  roy  dom  Jean 
d'Arragon,  a  obtenu  le  royaume  et  le  possède  ; 
et  ainsi  ce  jugement  et  ce  partage  s'est  fait  au 
ciel  ,  où  il  s'en  fait  assez  d'autres. 

Vous  avez  veu  puis  peu  de  temps  le  roy  d'E- 
cosse et  son  fils,  de  l'âge  de  treize  ou  quatorze 
ans,  en  bataille  l'un  contre  l'autre.  Le  fils  et 
ceux  de  sa  part  gagnèrent  la  bataille ,  et  mourut 
ledit  Roy  (7)  en  la  place  ;  il  avoit  fait  mourir  son 
frère,  et  plusieurs  autres  cas  Iuy  estoient  im- 
posez ,  comme  la  mort  de  sa  sœur  et  d'autres. 
Vous  voyez  aussi  la  duché  de  Gueldres  hors  de 
la  lignée,  et  avez  ouy  l'ingratitude  du  duc 
dernier  mort,  contre  son  père.  Assez  de  pareils 
cas  pourrois-je  dire  ,  qui  aisément  peuvent  être 
connus  pour  divines  punitions;  et  tous  les 
maux  seront  commencez  par  rapport ,  et  puis 
par  divisions  ;  desquelles  sont  sources  les  guerres, 
par  lesquelles  viennent  mortalité  et  famine  ;  et 

(4)  Il  fut  depuis  comte  de  Derby. 

(5)  Henri  IV,  dit  l'impuissant,  mort  en  147i,  a  ou 
pour  successeur  Isabelle  de  Castille,  sa  sœur,  épouse  de 
Ferdinand,  fils  de  don  Jean,  roi  d'Arragon,  au  préjudice 
de  Jeanne  sa  fille  ,  déclarée  illégitime. 

(())  La  sœur  d'Al|dionse  V,  roi  de  Portugal,  qui  mou- 
rut en  1481,  après  un  règne  de  quarante-trois  ans. 
(7)  Jacques  HI,  roi  d'Ecosse,  mort  en  1488. 

tous  ces  maux  procèdent  de  faute  de  foy.  Il  faut 
doncques  couuoistre ,  veu  la  niauvaistié  des 
hommes,  et  par  espécidl  des  grands  ,  qui  ne 
se  connoissent,  ny  croyent  qu'il  est  un  Dieu; 
qu'il  est  nécessaire  que  chacun  prince  ait  son 
contraire,  pour  le  tenir  en  crainte  et  humilité, 
ou  autrement ,  nul  ne  pourroit  vivre  soubs  eux 
jiy  auprès  d'eux. 

LIVRE  SIXIÈME. 


CHAPITRE  PREMIER. 

Continent  la  duché  de  Bourgogne  fut  mise  entre 
les  mains  du  lioy. 

Pour  retourner  à  ma  principale  matière,  et 
continuer  les  propos  de  ces  Mémoires ,  encom- 
mencez  à  vostre  requeste ,  monseigneur  l'arche- 
vesque  de  Vienne  ,  cependant  que  le  Roy  met- 
toit  en  sa  main  les  villes  et  citez  et  places  des- 
susdites es  marches  de  Picardie,  son  armée 
estoit  en  Bourgogne;  dont  estoit  chef,  quant  à 
l'apparence ,  le  prince  d'Orange  (1),  qui  encores 
legne  aujourd'huy,  natif  et  subjet  de  la  comté 
de  Bourgogne,  mais  assez  nouvellement,  es- 
toit devenu  ennemy  du  duc  Charles ,  pour  la 
deuxiesme  fois.  Ainsi  le  Roy  s'en  aida,  pour  ce 
qu'il  estoit  grand  seigneur,  tant  en  la  comté 
(ju'en  la  duché  de  Bourgogne  ,  et  aussi  bien  ap- 
parenté et  aimé.  Monseigneur  de  Craon  estoit 
lieutenant  du  Roy ,  et  avoit  la  charge  de  l'ar- 
mée, et  estoit  celuy  à  qui  le  Roy  en  avoit  la 
liance;  et  aussi  il  estoit  sage  homme  et  seur 
pour  son  maistre ,  mais  un  peu  trop  aimoit  son 
profit.  Ledit  seigneur  de  Craon ,  quand  il  ap- 
procha de  Bourgogne,  envoya  ledit  prince  d'O- 
range et  autres  devant  à  Dijon,  leur  faire  les 
remonstrances  nécessaires  et  demander  l'obéis- 
sance pour  le  Roy  ;  lesquels  y  besognèreut  si 
bien,  et  principalement  par  le  moyen  dudit 
prince  d'Orange  (2),  que  ladite  ville  de  Dijon, 
et  toutes  les  autres  de  la  duché  de  Bourgogne, 
se  mirent  en  robéïssance  du  Roy ,  et  plusieurs 
de  la  comté,  comme  Aussone,  et  quelques 
autres  chasteaux ,  tindrent  pour  la  daraoiselle 
dessusdite. 

Audit  prince  d'Orange  furent  promis  de  beaux 

(1)  Jean  de  Chàloiis,  deuxième  du  nom ,  prince  d'O- 
range. 

(2;  (leorfies  de  la  Trc^mouille,  seif,'iieur  de  Joiiivillc, 
|)aron  de  Craon,  premier  chambellan  du  Roi. 


Kstats ,  et  davantage  de  luy  mettre  entre  les 
mains  toutes  les  places  qui  estoient  en  ladite 
comté  de  Rourgogne,  qui  estoient  de  la  succes- 
sion du  prince  d'Orange  (3),  son  grand  père, 
et  dont  il  avoit  question  contre  messeigneurs  de 
Chasteauguiun  (4),  ses  oncles  :  lesquels  il  disoit 
avoir  esté  favorisez  par  ledit  duc  Charles.  Car 
leur  débat  avoit  esté  plaidoyé  devant  luy,  par 
plusieurs  jours,  en  grande  solemnité,  et  ledit 
duc  estant  fort  accompagné  de  clercs,  donna 
un  appointement  contre  ledit  prince,  au  moins 
comme  il  disoit,  pour  laquelle  cause  il  laissa  le 
service  dudit  duc  et  vint  devers  le  Roy.  Non- 
obstant cette  promesse ,  quand  ledit  seigneur 
de  Craon  se  trouva  possesseur  des  choses  des- 
susdites ,  et  qu'il  avoit  entre  ses  mains  les  meil- 
leures places  que  deust  avoir  ledit  prince ,  et 
qui  estoient  de  cette  succession  ,  il  ne  les  vou- 
lut point  bailler  audit  prince  d'Orange ,  pour 
nulle  requeste  qu'il  luy  en  sceust  faire.  Si  luy 
en  r'escrivit  le  Roy  par  plusieurs  fois,  sans  nulle 
fiction  ;  et  conuoissoit  bien  que  ledit  seigneur  de 
Craon  tenoit  de  mauvais  termes  audit  prince 
d'Orange  ;  mais  encores  craignoit-il  de  desplaire 
audit  seigneur  de  Craon,  qui  avoit  toute  la 
charge  dudit  pays ,  et  ne  cuidoit  point  que  ledit 
prince  eust  cœur  ne  façon  de  rebeller  ledit 
pays  de  Rourgogne  ,  comme  il  fit ,  au  moins  une 
grande  partie.  Mais  pour  cette  heure,  laisseray 
ce  propos  jusques  à  un  autre  lieu. 


CHAPITRE  IL 

Comment  le  Roy  entretenait  les  Anglais^  après 
la  mort  de  Charles ,  duc  de  Bourgogjie^  afin 
quils  ne  Vcmpeschassent  en  la  conquesle  des 
2)aijs  dudit  duc. 

Ceux  qui  verront  ces  Mémoires,  pour  le  temps 
advenir,  et  qui  entendront  les  choses  et  affaires 
de  ce  royaume  et  des  voisins  mieux  que  moy  , 
se  pourront  esbaliir  que  depuis  la  mort  du  duc 
Charles  de  Bourgogne  jusques  icy ,  où  il  y  a 
distance  de  près  d'un  an, je  n'aye  fait  nulle 
mention  des  Anglois  ,  et  comme  ils  pouvoient 
souffrir  que  le  Roy  mît  en  ses  mains  les  \illes 
si  voisines  d'eux ,  comme  Arras ,  Boulogne  , 
Hedin,  Ardres,et  plusieurs  autres  chasteaux, 
et  estoient  logés  devant  Sainct-Omer  par  plu- 
sieurs jours. 

(3)  Louis  de  Chàions,  surnommé  le  Bon. 

(i)  Louis  et  Hugues  de  CLàlons,  seigneurs  de  Cliù- 
teau-Guyon. 

La  cause  estoit ,  que  le  sens  et  vcilu  de  noire 
Roy  précédoit  celuy  du  roy  Edouard  d'Angle- 
terre ,  qui  pour  lors  régnoit ,  combien  que  ledit 
roy  Edouard  estoit  prince  très-vaillant,  et  qui 
avoit  gagné  en  Angleterre  huict  ou  neuf  ba- 
tailles, esquelles  tousjours  il  avoit  esté  à  pied, 
qui  estoit  chose  de  grande  louange  pour  luy, 
mais  c'estoient  différents  cours  où  il  ne  faloit 
point  que  le  sens  du  roy  d'Angleterre  labourast 
ne  travaillast;  car  dès  la  bataille  passée  il  es- 
toit maistre  jusques  à  un  autre  temps;  et  si 
quelque  discord  se  meut  eu  Angleterre ,  en  dix 
jours,  ou  moins,  l'un  ou  l'autre  est  au-dessus  ; 
mais  nos  affaires  de  deçà  ne  sont  pas  ainsi ,  car 
faloit  avec  l'exploict  de  guerre  que  le  Roy  en- 
tendît en  plusieurs  lieux  de  son  royaume ,  et 
aux  voisins;  et  par  espécial  entendoit  entre 
toutes  ses  autres  affaires  à  contenter  ledit  roy 
d'Angleterre ,  ou  à  l'entretenir  par  ambassades, 
présens  et  belles  paroles,  afin  qu'il  ne  s'em- 
peschast  point  de  nos  affaires.  Car  ledit  sei- 
gneur sçavoit  bien  qu'a  toutes  heures  les  An- 
glois,  tant  nobles  que  communs  et  gens  d'église, 
sont  enclins  à  la  guerre  contre  ce  royaume,  tant 
sous  couleurs  de  leurs  querelles  qu'ils  y  pré- 
tendent, que  pour  l'espérance  d'y  gagner,  pour 
ce  que  Dieu  a  permis  à  leurs  prédécesseurs  ga- 
gner en  ce  royaume  plusieurs  grandes  batailles, 
et  y  avoir  longue  possession,  tant  en  Normandie 
qu'en  Guyenne ,  qu'ils  avoient  possédée  trois 
cens  cinquante  ans,  à  l'heure  que  le  roy 
Charles  Vil  la  conquit  le  premier  coup,  comme 
j'ay  dit  ailleurs  ,  auquel  temps  ils  emportoient 
de  grandes  dépouilles  et  riciliesses  en  Angleterre, 
tant  des  princes  et  seigneurs  de  France  qu'ils 
avoient  eus  leurs  prisonniers,  et  en  grand  nom- 
bre ,  comme  des  villes  et  places  qu'ils  avoient 
prises  audit  royaume ,  et  espèrent  eneores  tous- 
jours  le  faire  ainsi  ;  mais  à  grande  peine  leur 
fût  advenue  telle  fortune  et  adventure  du  temps 
du  Roy  nostre  maistre,  car  jamais  il  ii-'eùt 
bazardé  son  royaume  jusques-là,  que  soy  mettre 
à  pied ,  ne  toute  la  noblesse  dudit  royaume  pour 
les  combattre  ,  comme  l'on  fit  à  Agincourt  (1), 
et  eût  bien  procédé  plus  sagement  s'il  eu  fût 
venu  jusques-la,  comme  avez  peu  voir  par  la 
manière  qu'il  s'en  dépescha  à  la  venue  dudit  roy 
Edouard. 

Ainsi  ledit  seigneur  voyoit  bien  qu'il  falloit 
qu'il  s'entretinst  avec  ledit  roy  d'Angleterre,  et 
avec  ses  prochains,  lesquels  il  sentoit  estre  assez 
enclins  à  entretenir  la  paix  et  à  prendre  de 
ses  biens  ;  parquoy  payoit  bien  la  pension  de 
cinquante   raille   escus ,  qu'il   leur  rendoit  à 

(i)  A  Azincouil  en  1415,  et  à  Poiliers  en  1356. 


Londres,  et  eux  l'appelloient  tribut^  et  à  ses 
prochains  serviteurs  en  payoit  quelque  seize 
mille  ;  c'est  à  sçavoir,  au  chancelier,  au  maistre 
desroolles  (qui  pour  cette  heure  est  chancelier), 
au  grand-chambellan  ,  le  seigneur  de  Hastings 
(homme  de  grand  sens  et  vertu,  et  grande  auc- 
thorité  vers  son  maistre ,  et  non  sans  cause  ,  car 
il  l'avoit  bien  servy  et  loyaument),  à  messire 
Thomas  de  Montgoméry ,  au  seigneur  de  Ha- 
vart  (qui  depuis  a  esté  avec  ce  mauvais  roy 
Richard ,  duc  de  Norfle  (2)  ,  au  grand  escuyer, 
appelle  maistre  Chêne,  à  maistre  Chalauger,  au 
Marquis ,  fils  de  la  reyne  d'Angleterre ,  d'un 
précédent  mariage;  et  faisoit  de  très-grands 
dons  à  tous  ceux  qui  venoient  devers  luy  ,  en- 
eores qu'ils  vinssent  avec  commissions  vigou- 
reuses, et  si  les  dépeschoit  avec  si  bonnes  pa- 
roles, et  avec  si  beaux  présens,  qu'ils  s'en  alloient 
contens  de  luy ,  et  eneores  quelque  counoissance 
qu'ils  eussent  que  le  Roy  nostre  maistre  le 
fist  pour  gagner  temps  et  faire  son  fait  en 
cette  guerre  qu'il  avoit  commencée  ,  si  le  dis- 
simuloient-ils,  pour  le  grand  profit  qu'ils  en 
avoient. 

A  tous  ceux-cy  avoit  fait  des  dons  outre 
leurs  pensions ,  et  suis  seur  qu'à  ce  monseigneur 
de  Havart ,  outre  sa  pension ,  luy  donna ,  en 
moins  de  deux  ans,  en  argent  et  vaisselle ,  vingt 
et  quatre  mille  escus ,  et  au  chambelan ,  sei- 
gneur de  Hastings,  donna  pour  un  coup  mille 
marcs  d'argent  en  vaisselle  ,  et  de  tous  ces  per- 
sonnages ici  se  trouvent  les  quittances  en  la 
chambre-des-comptes  à  Paris ,  sauf  dudit  sei- 
gneur de  Hastings ,  grand-chambelan  d'Angle- 
terre ,  et  n'y  en  a  qu'un ,  parquoy  c'est  un  grand 
office.  Cedit  chambelan  se  fit  fort  prier  à  se 
faire  pensionnaire  du  Roy,  et  j'en  fus  cause; 
car  je  le  fis  amy  du  duc  Charles  de  Bourgogne , 
pour  le  temps  que  j'estois  à  luy ,  lequel  luy 
donna  mille  escus  l'an  de  pension  ,  et  l'avois  dit 
au  Roy ,  auquel  il  plut  semblablement  que  je 
fusse  moyen  de  le  faire  son  amy  et  son  servi- 
teur ;  car  le  temps  passé  luy  avoit  tousjours  esté 
grand  ennemy  ,  et  du  temps  dudit  duc  Charles , 
et  eneores  depuis  en  faveur  de  la  damoiselle  de 
Bourgogne;  et  ne  tenoit  point  à  luy ,  un  temps 
fust,  qu'Angleterre  ne  luy  aidast  à  faire  la 
guerre  contre  le  roy  de  France. 

Ainsi  je  commençay  cette  amitié  par  lettres  > 
et  luy  donna  le  Roy  deux  mille  escus  de  pen- 
sion ,  qui  estoit  le  double  de  ce  que  luy  donnoit 
ledit  duc  de  Rourgogne  ;  et  envoya  le  Roy,  par 
devers  luy  Pierre  Claret,  un  sien  maistre-d'hos- 
tel ,  et  luy  enchaigca  fort  d'en  prendre  quit- 

(2)  Norfololi,  suivant  l>oIy<lorc  Virgile, 

tance ,  artii  que  pour  le  temps  à  venir  il  fût  veu 
et  connu  comme  le  grand-chambelan,  chance- 
lier, admirai ,  grand-escuyer  d'Angleterre ,  avec 
plusieurs  autres ,  eussent  esté  pensionnaires  du 
roy  de  France.  Ledit  Pierre  Claret  estoit  très- 
sage  homme  ,  et  eut  communication  bien  privée 
avec  ledit  chambelan,  en  sa  chambre  à  Londres, 
seul  à  seul  ;  et  après  luy  avoir  dit  les  paroles 
((ui  estoient  nécessaires  à  dire  de  par  le  Roy,  il 
Uiy  présenta  ces  deux  mille  eseus  en  or  sol ,  car 
eu  autre  espèce  ne  donnoit  jamais  argent  à 
grands  seigneurs  estrangers. 

Quand  ledit  chambelan  eut  receu  cet  argent , 
ledit  Pierre  Claret  luy  supplia  que  pour  son 
acquit  il  luy  en  signast  une  quittance;  ledit 
chambelan  en  fit  difficulté.  Lors  luy  requist  de 
rechef  ledit  Claret  qu'il  luy  baillast  seulement 
une  lettre  de  trois  lignes  ,  adressante  au  Roy  , 
contenant  qu'il  les  avoit  receus,  pour  son  acquit 
envers  le  Roy  son  maistre,  afin  qu'il  ne  pensast 
qu'il  les  eust  emblez  (1),  et  que  ledit  seigneur 
estoit  un  peu  soupçonneux  ;  ledit  chambelan , 
voyant  que  ledit  Claret  ne  luy  demandoit  que 
raison ,  respondit  :  «  Monseigneur  le  maistre , 
»  ce  que  vous  dites  est  bien  raisonnable ,  mais 
'>  ce  don  vient  du  bon  plaisir  du  Roy  vostre 
»  maistre ,  et  non  pas  à  ma  requeste  ;  s'il  vous 
"  plaist  que  je  le  prenne,  vous  le  me  mettrez 
»  icy  dedans  ma  manche,  et  n'en  aurez  autre 
»  lettre  ne  tesmoin ,  car  je  ne  veus  point  que 
»  pour  moi  on  die  :  le  grand-chambelan  d'An- 
»  gleterre  a  esté  pensionnaire  du  roy  de  France, 
»  ne  que  mes  quittances  soient  trouvées  en  sa 
»  chambre-des-comtes.  »  Ledit  Claret  se  tint  à 
tant,  et  luy  laissa  son  argent ,  et  vint  faire  son 
rapport  au  Roy ,  qui  fut  bien  courroucé  qu'il 
n'avoit  apporté  ladite  quittance  ;  mais  il  eu  loua 
et  estima  ledit  chambelan  plus  que  tous  les  autres 
serviteurs  du  roy  d'Angleterre  ;  et  depuis  fut 
tousjours  payé  ledit  chambelan ,  sans  bailler 
quittance. 

En  cette  manière  vivoit  le  Roy  avec  ces  An- 
glois  ;  toutesfois  souvent  le  i-oy  d'Angleterre  es- 
toit requis  et  pressé  du  costé  de  cette  jeune 
princesse  (2),  pour  avoir  aide  ;  parquoy  ledit  roy 
d'Angleterre  envoyoit  devers  le  Roy ,  luy  faire 
remonstrance  sur  cette  matière ,  et  le  pressoit 
de  paix  ,  ou  au  moins  de  trêve;  car  ceux  d'An- 
gleterre qui  se  trouvoicnt  à  son  conseil ,  et  par 
especial  à  leur  parlement  (qui  est  comme  les 
trois  Estats),  se  trouvèrent  plusieurs  sages  per- 
sonnages ,  qui  voyoient  de  loin ,  et  u'avoient 


(1)  D(^rob('s. 

(2)  Marie,  nilc  iinuiup  et   héiilicre  de  Chark's,  dcr- 
iiici  duc  de  llourgDgnc. 


point  de  pension  comme  les  autres  :  ceux-là  de- 
siroient  fort,  et  encores  la  commune,  que  ledit 
roy  d'Angleterre  aidast  à  bon  escient  à  ladite 
damoiselle  ;  et  disoit  que  du  costé  de  deçà  on 
les  trompoit ,  et  qu'on  n'acheveroit  point  le  ma- 
riage ,  et  qu'il  se  pouvoit  assez  voir  ;  car  au 
traité  fait  à  Piquigny,  entre  les  deux  roys,  il 
avoit  esté  juré  et  promis  que  dedans  l'an  on  de- 
voit  envoyer  quérir  la  fille  du  roy  d'Angleterre, 
que  jà  avoient  fait  intituler  madame  la  Dau- 
phine,et  que  le  terme  estoit  passé  de  beau- 
coup. 

Quelque  remonstrance  que  ses  subjets  luy 
fissent,  il  n'y  vouloit  entendre,  et  y  avoit  plu- 
sieurs raisons.  C'estoit  un  homme  pesant  que  ce 
roy  d'Angleterre,  et  qui  fort  aimoitses  plaisirs, 
et  n'eust  sceu  porter  la  peine  de  guerre  de  deçà, 
et  se  voyoit  assailly  de  grandes  adversitez;  par- 
quoy n'avoit  cure  d'y  rentrer.  D'autre  part,  l'a- 
varice de  ces  cinquante  mille  escus,  rendus 
tous  les  ans  dans  son  chasteaude  Londres,  luy 
amollissoit  le  cœur;  et  aussi  quand  ses  ambas- 
sadeurs venoient,  on  leur  faisoit  toute  bonne 
chère ,  et  leur  donnoit  l'on  tant  de  beaux  dons 
qu'ils  en  partoient  contens,  et  jamais  ne  leur 
estoit  faite  response,  où  il  y  eût  résolution ,  pour 
tousjours  gagner  temps  ;  mais  leur  disoit-on 
qu'en  peu  de  jours  le  Roy  envoyeroit  devers 
le  Roy  leur  maistre  bons  personnages ,  qui  luy 
donneroient  telle  seureté  des  choses  dont  il 
estoit  en  doute,  qu'il  s'en  devroit  bien  conten- 
ter. 

Ainsi  quand  ces  ambassadeurs  estoient  partis, 
trois  semaines  ou  un  mois  après,  aucunesfois 
plus,  aucunesfois  moins  (qui  n'estoit  point  petit 
terme  en  tel  cas),  le  Roy  y  envoyoit,  et  tous- 
jours  personnages  qui  n'y  avoient  point  esté 
le  voyage  précédent ,  afin  que  si  ceux-là  avoient 
fait  quelque  ouverture ,  dont  le  fait  ne  s'en  fut 
point  ensuivy,  que  les  derniers  n'en  sceussent 
que  respondre.  Et  aussi  ceux  qui  y  estoient  en- 
voyez mettoient  peine  par  toutes  voyes  de  don- 
ner telle  seureté  en  France  audit  roy  d'Angle- 
terre, qu'il  avoit  encores  patience  sans  se  mou- 
voir, car  il  avoit  tant  de  désir  de  ce  mariage, 
et  la  Reyne  sa  femme ,  que  cela,  avec  les  autres 
raisons  que  j'ay  dites ,  luy  faisoient  dissimuler 
ce  que  partie  de  ceux  de  son  conseil  disoient 
estre  au  grand  préjudice  de  son  royaume  ;  et 
craignoit  la  rupture  dudit  mariage  pour  la  mo- 
querie que  jà  s'en  faisoit  en  Angleterre ,  et  par 
especial  de  ceux  qui  y  désiroient  la  noise  et  dif- 
férent. 

Pour  un  peu  esclaircir  cet  article ,  le  Roy 
noslre  maistre  n'eut  jamais  vouloii-  d'accomplir 
ce  mariage;  ca\;  les  âges  des  deux  nestoient 

point  sortables  ,  pour  ce  que  la  fille  (i),  qui  de 
présent  est  reyne  d'Angleterre,  estoit  trop  plus 
vieille  que  monseigneur  le  Dauphin  qui  de  pré- 
sent est  nostre  roy.  Ainsi  sur  ces  dissimulations, 
un  mois  ou  deux  de  terme  gagné,  en  allant  et 
venant ,  estoit  rompre  à  son  ennemy  une  saison 
de  luy  mal  faire.  Car  sans  doute,  si  ce  n'eust 
esté  l'espérance  dudit  mariage  ,  le  roy  d'Angle- 
terre n'eust  jamais  souffert  prendre  les  places 
si  près  de  luy ,  sans  mettre  peine  de  les  def- 
fendre,  et  si  d'entrée  il  se  fût  déclaré  pour  ladite 
daraoiselle  de  Bourgogne  ,  le  Roy  ,  qui  craignoit 
mettre  les  choses  en  doute  et  en  adventure, 
n'eust  point  de  tant  affoibly  cette  maison  de 
Bourgogne ,  comme  il  fit.  Je  ne  dis  ces  choses 
principalement  que  pour  donner  à  entendre 
comme  les  choses  de  ce  monde  se  sont  conduites, 
ou  pour  s'en  aider ,  ou  pour  s'en  garder ,  ainsi 
qu'il  pourra  servir  à  ceux  qui  ont  ces  grandes 
choses  en  main  ,  et  qui  verront  ces  Mémoires . 
car  combien  que  leur  sens  soit  grand,  un  peu 
d'advertissement  sert  aucunesfois.  Il  est  vray 
que  si  madamoiselle  de  Bourgogne  eust  voulu 
entendre  au  mariage  de  monseigneur  de  Ri- 
vière (2),  frère  de  la  reyne  d'Angleterre ,  on 
l'eût  secourue  avec  bon  nombre  de  gens;  mais 
c'estoit  un  mariage  bien  mal  sortable  ;  car  ce 
n'estoit  qu'un  petit  comte ,  et  elle  la  plus  grande 
héritière  qui  lut  de  sou  temps. 

Plusieurs  marchez  se  menoient  entre  le  roy 
de  France  et  le  roy  d'Angleterre  :  et  entre  les 
autres  luy  offroit  le  Roy ,  que  s'il  se  vouloit 
joindre  avec  luy,  et  venir  en  personne  en  un 
quartier  du  pays  de  ladite  damoiselle ,  et  en 
prendre  sa  part,  ledit  seigneur  conscntoit  que 
ledit  roy  d'Angleterre  eût  le  pays  de  Flandres, 
et  qu'il  le  tînt  sans  hommage ,  et  le  pays  de 
Brabant  :  et  luy  offroit  le  Roy  de  conquérir  à 
ses  dépens  les  quatre  plus  grosses  villes  de  Bra- 
bant, et  les  mettre  en  la  possession  du  roy 
d'Angleterre  ,  et  davantage  luy  payer  dix  mille 
Anglois  pour  quatre  mois,  afin  que  plus  aisé- 
ment il  portast  les  mises  de  l'armée  ;  et  luy 
prestoit  grand  nombre  d'artillerie  et  gens  de 
charroy,  pour  les  conduire  et  s'en  aider,  et 
que  le  roy  d'Angleterre  fist  la  conqueste  du  pays 
de  Flandres  ,  tandis  que  ledit  seigneur  les  em- 
pescheroit  ailleurs.  Le  roy  d'Angleterre  respon- 
dit  que  ces  villes  de  Flandres  estoient  fortes  et 
grandes ,  et  un  pays  mal-aisé  à  garder  quand 
il  l'auroit  conquis,  et  semblablement  celuy  de 
Brabant ,  et  que  les  Anglois  n'a  voient  point  fort 
cette  guerre  agréable  ,  à  cause  des  fréquenta- 

(1)  Elisabeth,  mariée  à  Henri  VII ,  roi  d'Anglclcrre, 
père  de  Henri  VIIÏ. 

(2)  Antoine  t!e  Wideville,  i-onite  de  Rivière,  seipneur 


in 

tions  de  leurs  marchandises ,  mais  qu'il  plût  au 
Roy,  puisqu'il  luy  plaisoit  faire  part  de  sa  con- 
queste, luy  bailler  quelques  places  de  celles  que 
jàil  avoit  conquises  en  cette  Picardie,  comme 
Boulogne  et  autres;  et  qu'en  ce  faisant  il  se 
déclairoit  pour  luy,  et  envoyeroit  gens  à  son 
service,  en  les  payant;  qui  estoit  bien  sage 
response. 


CHAPITRE  III. 

Comment  le  mariage  de  madamoiselle  de 
Bourgogne  fut  conclu  et  accomplij  avec 
3Iaximilien,  duc  d'Austriche ,  et  depuis 
empereur. 

Ainsi ,  comme  devant  ay  dit ,  alloient  et  ve- 
noient  ces  marchez  entre  le  Roy  et  le  roy  d'An- 
gleterre ,  pour  toujours  gagner  temps ,  et  s'af- 
foiblissoit  ladite  damoiselle  de  Bourgogne;  car 
de  ce  peu  de  gens  de  guerre,  qui  luy  estoient 
demeurez  après  la  mort  de  son  père ,  plusieurs 
se  tournèrent  du  party  du  Roy;  et  par  espécial 
après  ce  que  monseigneur  des  Cordes  s'y  l'ut  mis, 
qui  plusieurs  en  amena  avec  luy.  Les  autres  se 
tournoient  par  nécessité  ,  pource  qu'ils  estoient 
situez  ou  demeurant  près  des  villes ,  ou  de- 
dans celles  qui  estoient  jà  en  l'obéyssance  dudit 
seigneur,  et  aussi  pour  avoir  de  ses  biens;  car 
nul  autre  prince  n'en  départoit  si  largement  à 
ses  serviteurs  comme  luy.  Davantage  les  trou- 
bles des  bandes  croissoient  tous  les  jours  en  ces 
grosses  villes,  et  par  espécial  à  Gand,  qui  es- 
mouvoit  tout,  comme  vous  avez  ouy.  Environ 
de  ladite  damoiselle  de  Bourgogne  estoit  parlé 
de  plusieurs  mariages  pour  elle,  disant  ou  qu'il 
luy  falloit  mary  pour  deffendre  le  demeurant 
de  ce  qu'elle  avoit ,  ou  espouser  monseigneur  le 
Dauphin,  afin  que  tout  luy  demeurast  en  paix. 
Aucuns  désiroient  fort  ce  mariage,  et  par  espé- 
cial elle  ,  avant  que  ces  lettres  qu'avoient  por- 
tées lesdits  seigneurs  d'Himbercourt  et  chance- 
lier, fussent  baillées.  Autres  alléguoient  le  jeune 
âge  dudit  monseigneur  le  Dauphin ,  qui  n'estoit 
que  de  neuf  ans  ou  environ  :  et  alléguoient  ce 
mariage  promis  en  Angleterre,  et  taschoient  pour 
le  fils  du  duc  de  Clèves.  Autres  pour  le  fils  de 
l'Empereur  Maximilian  (3) ,  de  présent  roy  des 
Romains. 

Ladite  damoiselle  avoit  conçeu  haine  contre 
le  Roy  à  cause  de  cesdites  lettres ,  car  il  luy 
sembloit  avoir  esté  occasion  de  la  mort  de  ces 
deux  bons  personnages  dessus-nommez ,  et  de 

de  Scales,  dont  i!  est  parlé  ci-devant,  liv.  IV,  cliap.  2 
etc. 

(.1:  Maximilieii,  fils  de  reinpcrour  t'rédéric  III. 


1  1-2 


MÉMOIIIES   DE    PIIILIPI'I'    DE   COMITES.    [1417 


la  honte  qu'elle  récent ,  quand  publiquement 
luy  furent  baillées,  devant  tant  de  gens,  comme 
avez  ouy  ;  et  aussi  que  cela  avoit  donné  audace 
aux  Gandois  de  luy  avoir  chassé  tant  de  servi- 
teurs ,  et  séparé  sa  belle-mère  et  le  seigneur 
de  Ravestain  d'avec  elle,  et  mis  ses  femmes  en 
si  grande  crainte ,  qu'elles  n'eussent  osé  recevoir 
une  lettre  sans  la  monstrer ,  ny  parler  à  l'oreille 
à  leur  maistresse.  Lors  elle  commença  à  éloi- 
gner d'elle  l'évesque  de  Liège ,  qui  estoit  fils  de 
Bourbon  (1) ,  qui  désiroit  faire  le  mariage  dudit 
monseigneur  le  Dauphin  :  lequel  eust  esté  bien 
propice ,  et  grand  honneur  pour  ladite  damoi- 
selle  ,  n'eust  esté  la  grande  jeunesse  dudit  mon- 
seigneur le  Dauphin  ;  toutesfois  le  regard  dudit 
évesque  n'cstoit  point  jusques-là  :  si  se  retira 
au  Liège,  et  chacun  s'en  déporta.  11  eût  esté 
bien  difficile  de  conduire  cette  matière  de  tous 
les  deux  costez  ,  et  crois  que  ceux  qui  s'en  fus- 
sent meslez ,  n'y  eussent  point  eu  grand  honneur 
en  la  fin  :  et  aussi  chacun  s'en  teut.  Après  se 
tint  quel([ue  conseil  sur  cette  matière  ,  où  se 
trouva  madame  de  Hallewin  (2),  première  dame 
de  ladite  damoiselle  :  laquelle  dit,  comme  me 
fut  rapporté,  qu'ils  avoient  besoin  d'un  homme 
et  non  pas  d'un  enfant,  disant  que  sa  maistresse 
estoit  femme  pour  porter  enfant ,  et  que  de  cela 
le  pays  avoit  besoin  :  à  cette  opinion  se  tindrent. 
Aucuns  blasmèrent  ladite  dame  d'avoir  si  fran- 
chement parlé ,  autres  l'en  loiièrent ,  disant 
qu'elle  ne  parloit  que  de  mariage,  et  de  ce  qui 
estoit  très-nécessaire  au  pays.  Ainsi  il  ne  fut  plus 
nouvelle  que  de  trouver  cet  homme  ;  et  croy 
véritablement  que,  si  le  Roy  eûi  voulu  ,  qu'elle 
eût  espousé  monseigneur  d'Angoulesme  (3),  qui 
est  de  présent,  qu'elle  l'eût  fait,  tant  désiroit 
demeurer  alliée  de  la  maison  de  France. 

Or  Dieu  voulut  dresser  un  autre  mariage,  et 
par  aventure  ne  sçavons  pas  encore  pourquoy 
Dieu  l'a  ainsi  voulu  :  sinon  que  nous  voyons 
par  ce  qui  est  passé,  que  de  ce  mariage,  qui 
fut  fait,  sont  sorties  plusieurs  guerres,  tant  delà 
que  deçà.  Ce  qui  n'eust  possible  pas  esté,  si  elle 
eust  espousé  mondit  seigneur  d'Angoulesme  :  et 
en  ont  porté  depuis  les  pays  de  Flandres  et  de 
Brabant,  et  autres,  grandes  persécutions.  Le 
duc  de  Clèves  estoit  à  Gand ,  avec  ladite  damoi- 
selle, qui  cherchoit  fort  amis  léans  ,  pour  cuider 
conduire  le  mariage  de  son  (ils  avec  ladite  da- 
moiselle ,  laquelle  n'y  estoit  pas  encline  ;  et  ne 
luy  plaisoient  point  les  conditions  dudit  fils  de 

(1)  Louis  (I(!  Bourl)on  ,  fils  (lu  duc  Charles  de  Bour- 
bon et  d'Afiiiès  de  Bourgofjne. 

(2)  Jeanne  de  Cliie,  damcdeComines,  veuve  de  Jean, 
seigneur  de  IlalieiNln,  cousine  de  laulcur. 


Clèves,  uy  à  ceux  qui  estoient  auprès  d'elle. 
Ainsi  d'aucuns  commencèrent  à  pratiquer  le 
mariage  du  fils  de  l'Empereur ,  à  présent  roy 
des  Romains  ,  dont  autrefois  avoit  esté  paroles 
entre  l'Empereur  et  le  duc  Charles  ,  et  la  chose 
accordée  entr'eux  deux.  Aussi  avoit  l'Empereur 
une  lettre  faite  de  la  main  de  ladite  damoi- 
selle ,  du  commandement  de  son  père ,  et  un  an- 
neau où  il  y  avoit  un  diamant;  et  contenoit 
ladite  lettre  comment,  en  ensuivant  le  bon  plai- 
sir de  son  seigneur  et  père ,  elle  promettoit  au 
duc  d'Austriche,  fils  dudit  Empereur,  accomplir 
le  mariage  pour-parlé,  en  la  manière  et  selon 
le  bon  plaisir  de  sondit  seigneur  et  père. 

L'Empereur  envoya  plusieurs  ambassadeurs 
devers  ladite  damoiselle,  laquelle  estoit  à  Gand: 
et  après  que  lesdits  ambassadeurs  furent  arrivez 
à  Bruxelles,  il  leur  fut  escrit  qu'ils  attendissent 
là  encores  ,  et  que  l'on  envoyeroit  devers  eux  ; 
et  cela  fit  le  duc  de  Clèves ,  qui  ne  désiroit 
point  leur  venue  et  taschoit  à  les  faire  retour- 
ner mal  contens  ;  mais  lesdits  ambassadeurs  , 
qui  jà  avoient  intelligence  en  la  maison  de  ladite 
damoiselle  ,  et  par  espécial  à  la  duchesse  de 
Bourgogne  douairière  (4),  lacjuelle  estoit  dehors 
(comme  avez  ouy)  et  séparée  de  ladite  damoi- 
selle, à  cause  de  ces  lettres,  passèrent  outre; 
car  elle  les  advertit,  comnie  me  fut  dit,  qu'ils 
marchassent  toujours,  nonobstant  leurs  lettres; 
et  aussi  leur  manda  ce  qu'ils  dévoient  faire 
quand  ils  seroient  à  Gand ,  et  comme  ladite  da- 
moiselle estoit  bien  disposée  à  leur  intention  , 
et  plusieurs  d'auprès  elle.  A  ce  conseil  se  tin- 
drent ces  ambassadeurs  de  l'Empereur ,  et  ti- 
rèrent tout  droit  à  Gand ,  nonobstant  ce  qv.é 
leur  avoit  esté  mandé ,  dont  ledit  duc  de  Clèves 
en  fut  fort  mal  content  ;  toutesfois  il  ne  sçavoit 
point  encores  la  volonté  des  dames.  Il  fut  advisé 
en  leur  conseil  qu'ils  seroient  ouis  ,  et  fut  dit 
qu'après  qu'ils  auroient  dit  leur  créance ,  ladite 
damoiselle  leur  diroit  qu'ils  fussent  les  très-bien 
venus,  et  qu'elle  mettroit  en  conseil  ce  qu'ils 
luy  avoient  dit ,  et  puis  leur  feroit  faire  réponse, 
et  qu'elle  ne  diroit  rien  plus  avant  :  et  ainsi  le 
conclud  ladite  damoiselle. 

Les  ambassadeurs  dessusdits  présentèrent 
leurs  lettres  quand  il  leur  fut  ordonné,  et  dirent 
leur  créance,  (fui  estoit  comme  le  mariage  des- 
susdit avoit  esté  conclud  entre  lEmpereur  et  le 
duc  de  Bourgogne  son  père,  et  du  sceu  et  con- 
sentement d'elle,  comme  apparoissoit  par  lettres 

(3)  Charles  d'Orléans,  comte  d'Angouléme,  père  du  ■ 
roi  François  \". 

(i)  Marguerite  d'York,  fille  de  Richard  ,  duc  d'York, 
et  sœur  d'Edouard  IV,  roi  d'Angleterre,  troisième 
femme  de  Ciiarles,  duc  de  Bourgogne. 

escrites  de  sa  main ,  qu'ils  monstrèrent,  et  aussi 
le  diamant,  qu'ils  disoient  avoir  esté  envoyé  et 
donné  en  signe  de  mariage  ;  et  requéroient  bien 
fort  lesdits  ambassadeurs  de  par  leur  maistre , 
qu'il  plût  à  ladite  damoiselle  accomplir  ledit 
mariage,  en  ensuivant  le  vouloir  et  promesse 
de  sondit  seigneur  et  père ,  et  la  sienne  aussi  ; 
et  la  sommèrent  devant  les  parens  de  déclarer 
si  elle  avoit  escrit  ladite  lettre  ou  non,  et  si  elle 
avoit  vouloir  d'entretenir  sa  promesse.  A  ces 
paroles ,  et  sans  demander  conseil ,  respondit 
ladite  damoiselle,  qu'elle  avoit  escrit  lesdites 
lettres  par  le  vouloir  et  commandement  de  son 
seigneur  et  père,  et  envoyé  ledit  diamant,  et 
qu'elle  avoiioit  le  contenu.  Lesdits  ambassa- 
deurs la  remercièrent  bien  fort  et  retournèrent 
joyeux  en  leurs  logis. 

Le  duc  de  Clèves  fut  fort  mal-content  de  cette 
response ,  qui  estoit  opposite  de  ce  qui  avoit  esté 
conclu  au  conseil ,  et  remonstra  fort  à  ladite 
damoiselle  qu'elle  avoit  mal  parlé.  A  quoy  elle 
respondit  qu'autrement  elle  ne  le  pourroit  faire, 
et  que  c'estoit  chose  promise ,  et  qu'elle  ne  pou- 
voit  aller  au  contraire.  Yen  ces  paroles,  et  qu'il 
conneut  bien  qu'il  y  en  avoit  plusieurs  léans  de 
l'opinion  de  ladite  damoiselle,  il  se  délibéra 
peu  de  jours  après  de  se  retirer  en  son  pays  et 
de  se  déporter  de  cette  poursuite.  Ainsi  se  pa- 
racheva ce  mariage  :  car  ce  duc  IMaximilian  vint 
à  Cologne,  où  aucuns  des  serviteurs  (l)  de 
ladite  damoiselle  allèrent  au-devant  de  luy  ,  et 
croy  bien  qu'ils  le  trouvèrent  mal  fourny  d'ar- 
gent, et  luy  en  portèrent  ;  car  son  père  a  esté 
le  plus  parfaitement  chiche  homme,  que  prince 
ny  autre  qui  ait  esté  de  nostre  temps.  Le  dessus- 
dit lîls  de  l'Empereur  fut  amené  à  Gand,  accom- 
pagné de  sept  ou  huict  cens  chevaux  ,  et  fut 
achevé  ledit  mariage,  qui  de  prime-face  ne  porta 
point  grande  utilité  aux  subjets  de  ladite  da- 
moiselle; car  au  lieu  d'apporter  argent,  il  leur 
en  falloit  bailler.  Leur  nombre  u'estoit  point 
suffisant  à  une  telle  puissance  que  celle  du  Roy  , 
et  ne  s'accordoient  pas  fort  leurs  conditions 
avec  celles  de  subjets  de  cette  maison  de  Bour- 
gogne ,  lesquels  avoient  vescu  sous  princes 
riches,  qui  donnoient  de  bons  estats  et  tenoient 
honorable  maison  et  pompeuse ,  tant  en  meubles 
qu'en  services  de  table ,  et  habillemens  pour 
leurs  personnes  et  serviteurs.  Les  Allemans  sont 
fort  au  contraire,  car  ils  sont  rudes  et  vivent 
rudement. 

Et  ne  fais  nul  doute  qu'avec  grand  et  sage 
conseil ,  et  encores  aidant  la  grâce  de.  Dieu ,  fût 

(1)  Le  seigneur  du  Fay  d'iiland,  et  Olivier  de  la 
Marche,  qui  fut  nommé  premier  maître- d'hôtel  de 
Ma\imilien. 


faite  cette  loy  et  ordonnance  en  France,  que  les 
fdles  n'hériteroient  point  audit  royaume,  pour 
éviter  qu'il  ne  fût  en  la  main  de  prince  de  na- 
tion estrange  et  d'estrangers  ;  car  à  grande  peine 
les  François  l'eussent  peu  souffrir  :  et  aussi  ne 
font  point  les  autres  nations;  et  à  la  longue  ,  il 
n'est  nulle  seigneurie,  spécialement  des  grandes, 
dont  le  pays  à  la  fin  ne  demeure  en  la  possession 
de  ceux  qui  sont  du  pays  :  vous  le  pouvez  voir 
par  France ,  où  les  Anglois  ont  eu  grande  sei- 
gneurie depuis  quatre  cens  ans ,  et  pour  cette 
heure  n'ont  plus  que  Calais,  et  deux  petits  chas- 
teaux  qui  leur  coustent  beaucoup  à  garder.  Le 
demeurant  ils  ont  perdu,  beaucoup  plus  légè- 
rement qu'ils  ne  le  conquirent,  car  ils  en  ont 
plus  perdu  en  un  jour  qu'ils  n'en  gagnèrent  en 
un  an.  Et  aussi  se  peut  connoître  par  le  royaume 
de  Naples ,  et  par  l'isle  de  Cécile ,  et  autres  pro- 
vinces que  les  François  ont  possédées  par  lon- 
gues années  ;  et  pour  toutes  enseignes ,  n'y  est 
mémoires  d'eux  que  par  les  sépultures  de  leurs 
prédécesseurs. 

Et  encores  que  l'on  endurast  de  prince  de  pays 
estrange ,  qui  seroit  en  petite  compagnie  bien 
réglée,  et  luy  sage ,  si  ne  le  peut-on  bien  aisé- 
ment faire  de  grand  nombre  de  gens  :  car  s'il 
en  ameine  avec  luy  grand  nombre,  ou  qu'il  en 
mande  pour  quelque  occasion  de  guerre,  s'il  y 
en  a  aux  subjets,  eux  venus,  à  grant  peine  se 
peut-il  faire  qu'il  n'y  ait  de  l'envie ,  discord  et 
division ,  tant  pour  la  diversité  des  mœurs  et 
conditions ,  que  pour  leurs  violences,  qu'ils  font 
souventesfois ,  non  ayans  l'amour  au  pays  telle 
que  ceux  qui  en  sont  nez  ,  et  surtout  quand  ils 
veulent  avoir  les  offices  et  bénéfices,  et  les 
grands  maniemens  du  pays.  Ainsi  a  bien  à  faire 
un  prince  d'cstre  bien  sage,  quand  il  va  en  pays 
estrange  pour  accorder  toutes  ces  choses ,  et  si 
un  prince  n'est  doiié  de  cette  vertu ,  qui  sur 
toutes  les  autres  vient  de  la  grâce  de  Dieu  seu- 
lement ,  quelqu 'autre  bien  qu'il  ait  en  luy ,  à 
peine  en  pourra-il  venir  au-dessus ,  et  s'il  vit 
âge  d'homme ,  il  aura  de  grands  troubles  et 
affaires,  et  tous  ceux  qui  vivront  soubs  luy,  par 
espécial  quand  il  viendra  sur  la  vieillesse,  et  que 
ses  hommes  et  serviteurs  n'y  auront  nulle  espé- 
rance d'amendement. 

Après  que  fut  achevé  le  mariage  dessusdit, 
leurs  affaires  n'en  amendèrent  de  guères ,  car 
ils  estoient  jeunes  tous  deux.  Ledit  duc  Maxi- 
miiian  n'avoit  coimoissance  de  rien,  tant  pour 
sa  jeunesse  que  pour  estre  en  pays  estrange;  et 
aussi  avoit  esté  assez  mal  nourry,  au  moins  pour 
n'avoir  connoissaiice  de  grandes  choses  :  et  si 
n'avoit  point  de  gens  pour  faire  grand  effort  ;  et 
alloit  ce  pays  en  grand  trouble,  et  a  esté  jusques 

ic'v  îivcc  apparence  d'y  estre  encore  ;  et  est  si  bien 
unuul  inconvénient  à  un  pays ,  comme  j'ay  dit, 
quand  il  faut  qu'il  quiere  seigneur  de  pays  es- 
tranue;  et  fit  Dieu  grande  grâce  au  royaume  de 
France  de  cette  ordonnance  dont  j"ay  parlé  cy- 
dessus,  c'est  à  sça\oir  que  les  filles  n'héritent 
point.  Une  petite  maison  en  peut  accroistre; 
mais  à  un  grand  royaume  comme  cestui-cy  n'eu 
peut  venir  que  tout  inconvénient.  Peu  de  jours 
après  Cl.'  mariage  se  perdit  ce  pays  d'Artois  ,  au 
moins  pendant  (juc  le  mariage  se  traitoit:  il  me 
suffit  de  ne  faillir  point  a  la  sul)stance  ,  et  si  je 
faux  aux  termes,  comme  un  mois  plus  on  moins , 
les  liseurs  m'excuseront  s'il  leur  plaist.  Le  fai.ct 
du  l\oy  amcndoit  tousjours  ,  car  il  n'avoit  nulle 
partie";  et  tousjours  prenoit  quelque  place,  s'il 
n'avoit  trêve,  ou  quelque  ouverture  d'appointe- 
ment  qui  jamais  ne  se  pouvoit  accorder  :  car 
ils  n'estoient  point  raisonnables,  et  pour  ce  leur 
duroit  la  guerre.  Ce  duc  Maximilian  et  mada- 
moiselle  de  Bourgogne  eurent  un  fils  le  premier 
an  :  c'est  l'archiduc  Philippe  qui  règne  de  pré- 
sent. Le  second  an ,  eurent  une  fille,  qui  de  pré- 
sent est  uostre  Reyne,  appellée  Marguerite.  Le 
tiers  an,  un  fils  appelle  François,  au  nom  du 
duc  François  de  Bretagne.  Le  quart  an,  elle 
mourut  d'une  cheute  de  cheval  ou  d'une  fièvre , 
mais  vray  est  qu'elle  cbeut.  Aucuns  disent 
qu'elle  estoit  grosse.  Ce  fut  grand  dommage 
ponr  les  siens  :  car  elle  estoit  très  -  honneste 
dame  et  libérale,  et  bien  aimée  de  ses  sujets  , 
et  luy  portoient  plus  de  révérence  et  de  crainte 
qu'à  son  mary  ;  aussi  elle  estoit  dame  du  pays. 
Elle  aimoit  fort  sondit  mary  et  estoit  dame  de 
bonne  renommée.  Laquelle  mort  advint  l'an  mil 
quatre  cens  vingt  et  deux. 

Kn  llainaut  le  Roy  tenoit  la  ville  de  Quesnoy- 
le-Comte  et  celle  "de  Boucbain  ,  lesquelles  il 
rendit;  dont  aucuns  s'esbahirent,  veu  qu'il  ne 
cherchoit  nul  appointement,  et  qu'il  monstroit 
vouloir  prendre  le  tout  sans  rien  laisser  à  cette 
maison;  et  croy  bien  que  s'il  eût  peu  tout  dé- 
partir et  donner  à  son  aise  ,  et  de  tous  points  la 
détruire,  qu'il  l'eût  fait  :  mais  ce  qui  le  meut  à 
rendre  ces  places  en  Hainaut  furent  deux  causes 
qu'il  me  dit  depuis.  La  première,  ([u'il  luy  sem- 
bloit  qu'un  roy  a  plus  de  force  et  vertu  en  son 
royaume  ou  il  estoingt  et  sacré  qu'il  n'a  dehors 
son  royaume  ;  et  cecy  estoit  hors  de  son  royaume. 
L'autre  raison  estoit,  qu'entre  les  roys  de  France 
et  empereurs  y  a  grands  sermens  et  confédéra- 
tions de  n'entreprendre  rien  l'un  sur  l'empire , 
l'autre  sur  le  royaume;  et  ces  places  (dont  j'ay 
parléiestoient  situées  en  l'Knipire,  et  furent  res- 
tituées l'an  1477.  Pour  cause  semblable  rendit 
Cambray.  ou. la  mit  en  main  neutre  ,  content  de 


MÉMOIUKS    OE    PHILIPPE    DE    COMINES.    [1477] 

la  perdre  :  et  aussi  ils  avoientmisie  Roy  dedans 
la  ville  en  seureté. 


CHAPITRE  IV. 

Comment  le  roy  Louys ,  par  la  conduite  de 
Charles  d^ Amboise son  lieutenant  ^  regagna 
plusieurs  villes  de  Bourgogne  que  le  prince 
d'Orange  avoit  révoltées  contre  le  lioy. 

En  Bourgogne  se  faisoit  la  guerre  tousjours , 
et  n'en  pouvoit  le  Roy  avoir  le  bout,  pour  ce  que 
les  Allemans  faisoient  quelque  peu  de  faveur  au 
prince  d'Orange,  lieutenant  pour  lesdits  duc 
Maximilian  et  madaraoiselle  de  Bourgogne; 
mais  c'estoit  pour  l'argent  que  leur  bailloit  le- 
dit prince  d'Orange,  non  point  pour  la  faveur 
du  duc  Maximilian  :  car  jamais  homme  ne  se 
trouva  pour  luy  audit  pays ,  au  moins  pour  le 
temps  de  lors  dont  je  parle;  mais  estoient  com- 
pagnons de  guerre  de  cette  ligne  de  Suisses  qui 
alloient  k  leur  aventure  :  car  ils  ne  sont  point 
amis  ne  bieu-vueillans  de  la  maison  d'Austriche. 
Bien  peu  de  secours  en  eut  ledit  pays  de  Bour- 
gogne :  toutesfois  beaucoup  en  eût  eu  s'il  y  eût  eu 
du  payement  ;  et  nul  ne  le  pouvoit  mieux  faire  que 
le  duc  Sigismond  d'Austriche,  oncle  dudit  duc 
Maximilian  ,  qui  avoit  ses  terres  auprès,  et  par 
espécial  la  comté  de  Ferrète  qu'il  avoit  peu  d'an- 
nées auparavant  vendue  cent  mille  florins  de 
Rhin  au  duc  Charles  de  Bourgogne ,  et  puis  l'a- 
voit  reprise  sans  rendre  l'argent,  et  la  tient 
encores  aujourd'huy  à  ce  titre.  Il  n'y  eut  jamais 
en  luy  grand  sens  ne  grand  honneur  :  et  bien 
souvent  il  advient  qu'en  tels  amis  se  trouve  bien 
peu  d'aide;  et  est  des  princes,  dont  j'ay  parlé 
ailleurs ,  qui  ne  veulent  sçavoir  de  leurs  affaires, 
sinon  ce  qu'il  plaist  à  leurs  serviteurs  leur  en 
dire ,  qui  sont  tousjours  payez  en  la  vieillesse 
comme  cestui-cy  dont  je  fais  mention. 

Ses  serviteurs  luy  ont  fait  tenir  durant  ces 
guerres  tel  party  qu'ils  ont  voulu  ;  et  presque 
tousjours  a  tenu  le  party  du  Roy  notre  maistre 
contre  son  neveu.  A  la  fin  a  voulu  domier  son 
héritage  (qui  est  bien  grand)  en  maison  estrange, 
et  l'oster  a  la  sienne  (car  il  n'eut  jamais  nuls  en- 
fans,  et  si  a  esté  marié  deux  fois)  ,  et  en  la  fin  , 
depuis  trois  ans  en  çà  ,  par  autre  bande  de  ses 
serviteurs,  a  transporté  toute  sa  seigneurie  ,  et 
dès  cà  présent,  à  sondit  neveu,  ce  duc  Maximi- 
lian ,  dont  j'ay  parlé,  a  présent  roy  des  Romains; 
et  retint  seulement  une  pension  comme  la  tierce 
partie,  sans  y  avoir  autre  authoritény  puissance; 
et  plusieurs  fois  s'en  est  repenty,  ee  m'a  l'on  dit. 

Et  s'il  n'est  vray  ce  que  l'on  m"a  dit,  il  est  à 
croire  ;  et  telle  est  la  fin  des  princes  qui  veulent 
vivre  bestialement.  Et  ce  qui  me  les  fait  tant 
blasmer,  c'est  la  grande  charge  et  grand  office 
que  Dieu  leur  a  donné  en  ce  monde.  A  ceux  qui 
sont  insensez  on  ne  doit  rien  leur  reprocher  ; 
mais  ceux  qui  ont  bon  sens,  et  sont  de  leurs  per- 
sonnes bien  disposez ,  et  n'employent  le  temps 
à  autre  chose  qu'à  faire  les  fols  et  à  estre  oisifs, 
on  ne  les  doit  point  plaindre  quand  mal  leur  ad- 
vient; mais  ceux  qui  départent  le  temps,  et  se- 
lon leur  âge,  une  fois  en  sens  et  en  conseil.,  au- 
trefois en  festes  et  en  plaisirs ,  ceux-là  sont  bien 
à  louer,  et  leurs  subjets  bien-heureux  d'avoir 
un  tel  prince. 

Cette  guerre  de  Bourgogne  dura  assez  longue- 
ment, pour  les  raisons  de  ces  petites  faveurs 
d'Allemans  ,  toutesfois  la  force  du  Roy  leur  es- 
toit  trop  grande.  L'argent  failloit  aux  Bourgui- 
gnons :  gens  qui  estoicnt  es  places  se  tournèrent 
par  intelligence.  Un  coup  le  seigneur  de  Craon 
assiégea  la  ville  de  Dole ,  chef  de  la  comté  de 
Bourgogne  :  il  estoit  lieutenant  pour  le  Roy.  Il 
n'y  avoit  point  grands  gens  dedans ,  et  les  raes- 
prisoit.  Aussi  mal  luy  en  prit  :  car  par  une  sail- 
lie que  firent  ceux  de  dedans,  il  se  trouva  très- 
soudainement  surpris  ,  et  perdit  une  partie  de 
son  artillerie  et  des  gens  quelque  peu  ,  qui  luy 
fut  honte  et  charge  envers  le  Roy  ;  lequel  estant 
raarry  de  cette  adventure,  commença  d'aviser 
à  mettre  autre  gouverneur  en  Bourgogne ,  tant 
pour  ce  cas  que  pour  les  grandes  pilleries  qu'il 
avoit  faites  audit  pays,  qui  à  la  vérité  estoient 
excessives.  Toutesfois  avant  que  d'estre  désa- 
pointé  de  cette  charge,  il  eut  quelque  avantage 
sur  une  bande  d'Allemans  et  Bourguignons,  où 
fut  pris  le  seigneur  de  Chasteauguyon  (  1  ) ,  le  plus 
grand  seigneur  de  Bourgogne.  Le  demeurant  de 
cette  journée  ne  fut  pas  grande  chose.  Je  n'en 
parle  que  par  oûir  dire  ;  mais  ledit  seigneur  de 
Craon  y  eut  bon  bruit  de  sa  personne  et  s'y  porta 
très-hardiment. 

Comme  j'ay  commencé  à  dire ,  le  Roy  délibé- 
ra ,  pour  les  raisons  dessusdites ,  de  faire  gou- 
verneur nouveau  en  Bourgogne,  sans  en  rien 
toucher  aux  profits  et  bienfaits  dudit  seigneur 
de  Craon  (2) ,  fors  des  gens-d'armes  qu'il  luy 
osta  ,  excepté  six  hommes-d'armes  et  douze  ar- 
chers qu'il  luy  laissa  pour  l'accompagner.  Ledit 
seigneur  de  Craon  estoit  homme  fort  gras ,  et 
assez  content  s'en  alla  en  sa  maison  où  il  estoit 


(1)  Hugues  deChAlons,  ûls  de  Guillaume,  prince  d"0- 
range. 

(2)  Le  Roi   lui   avait  donné  les    gouveinemenis  de 
I.    C.    D.    M.,    T.    IV. 

bien  appointé.  Le  Roy  ordonna  eu  son  lieu  mes- 
sire  Charles  d'Amboise,  seigneur  de  Chaumont, 
très-vaillant,  homme  sage  et  diligent  ;  et  com- 
mença ledit  seigneur  à  pratiquer  de  vouloir  re- 
tirer tous  ces  Allemans  qui  luy  faisoient  la  guerre 
en  Bourgogne  (non  point  tant  pour  s'en  servir 
que  pour  plus  aisément  conquérir  le  reste  du 
pays)  et  de  les  mettre  à  sa  soulde;  et  envoya 
aussi  devers  les  Suisses,  qu'il  appelait  messieurs 
des  ligues ,  et  leur  offrit  de  grands  et  beaux 
partis.  Premièrement,  vingt  mille  francs  l'an 
qu'il  donnoit  au  profit  des  villes,  qui  sont  quatre. 
Bernes,  Lucerne,  Zuric,  et  crois  que  Fribourg 
y  avoit  part,  et  leurs  trois  cantons  (qui  sont 
villages  environ  leurs  montagnes)  suisses,  de  qui 
ils  portent  tous  le  nom  :  Souleurre  et  Ondreval 
aussi  y  avoieut  part.  Item,  vingt  mille  francs  l'an 
qu'il  donnoit  aux  particuliers  et  aux  personnes 
de  quoy  il  s'aidoit  et  servoit  en  ces  marchés.  Il 
se  fit  leur  bourgeois  et  aussi  leur  premier  allié, 
et  en  voulut  lettres.  A  ce  point  firent  aucune 
difficulté,  pour  ce  que  de  tout  temps  le  duc  de 
Savoye  estoit  le  premier  allié  ;  toutesfois  ils  con- 
sentirent à  ces  demandes,  et  aussi  de  bailler  au 
Roy  six  mille  hommes  continuellement  en  son 
service ,  en  les  payant  à  quatie  florins  et  demy 
d'Allemagne  le  mois;  et  y  a  tousjours  esté  ce 
nombre  jusques  au  trespas  dudit  seigneur. 

Un  pauvre  roy  n'eust  sceu  faii-e  ce  tour,  et  le 
tout  luy  tourna  à  son  grand  profit  ;  et  croy  qu'à 
la  fin  sera  leur  dommage ,  car  ils  ont  tant  ac- 
coustumé  l'argent  dont  ils  avoient  petite  con- 
noissance  par  avant ,  et  espécialement  de  mon- 
noye  d'or,  qu'ils  ont  esté  de  fort  près  à  se  diviser 
entr'eux.  Autrement  on  ne  leur  sçauroit  nuire  ,  ^ 
tant  sont  leurs  terres  aspres  et  pauvres  ,  et  eux 
bons  combatans  :  parquoy  peu  de  gens  essaye- 
ront à  leur  courre  sus.  Après  que  ces  traités 
furent  faits,  et  que  tous  les  Allemans  qui  estoient 
en  Bourgogne  furent  retirez  au  service  et  gages 
du  Roy,  la  puissance  des  Bourguignons  fut  de 
tous  points  rompue  ;  et  pour  abréger  matière , 
après  plusieurs  neuves  choses  faites  par  le  gou- 
verneur monseigneur  de  Chaumont ,  il  assiégea 
Rochefort,  un  chasteau  près  de  Dole,  où  estoit 
messire  Claude  de  Vaudré,  et  le  prit  par  compo- 
sition. Après  il  assiégea  Dole,  dont  son  prédé- 
cesseur, en  l'office,  avoit  esté  levé,  comme  j'ay 
dit,  et  fut  prise  d'assaut.  On  dit  qu'aucuns  Al- 
lemans de  ces  nouveaux  réduits  cuidèrent  en- 
trer pour  la  deffendre;  mais  en  leur  compagnie 


Champagne,  de  Brie,  de  Bourgogne  et  de  Touraine,  le 
comté  de  Ligny  provenant  de  la  confiscation  du  conné- 
lalilc  de  Saint-Pol  ;  il  élail  en  outre  premier  chambel- 
lan e(  gouverneur  de  plusieurs  villes  du  royaume. 

se  mirent  tant  de  francs-archers,  sans  entendre 
la  malice  ,  mais  seulement  pour  gagner,  que 
quand  ils  furent  dedans  tout  se  prit  à  piller,  et 
fut  la  ville  brusléc  et  destruite. 

Peu  de  jours  après  cette  prise  il  assiégea 
Âussonne,  ville  très-forte;  mais  il  avoit  bonne 
intelligence  dedans,  et  escrivoit  au  Roy  pour  les 
offices ,  pour  aucuns  qu'il  nonimoit  avant  que 
de  mettre  le  siège  ,  ce  que  volontiers  luy  fut  ac- 
cordé. Combien  que  je  ne  fusse  point  sur  le  lieu 
où  ces  choses  se  faisoient,  si  le  sceu-je  par  ce 
qu'on  rapportoitauRoy,  et  par  lettres  qu'on  luy 
escrivoit ,  lesquelles  je  voyois ,  et  souvent  en  fai- 
sois  les  respoiises  par  le  commandement  du 
Roy.  Audit  Aussonne  avoit  peu  de  gens,  etes- 
toiènt  les  chefs  accordez  avec  ledit  seigneur  de 
Chaulmont,  gouverneur;  et  ainsi,  au  bout  de 
cinq  ou  six  jours,  fut  la  place  rendue.  Ainsi  ne 
resta  plus  rien  à  prendre  en  Bourgogne  que  trois 
ou  quatre  chasteaux-rochers,  comme  Jou  (1)  et 
autres  ,  et  avoir  obéyssance  de  Bezancon  ,  qui 
est  ville  impériale  et  ne  doit  rien  au  comte  de 
Bourgogne  ou  peu  ;  mais  pour  ce  qu'elle  est  en- 
clavée audit  pays,  elle  complaisoit  au  prince 
dudit  pays.  Ledit  gouverneur  y  entra  pour  le 
Roy,  et  puis  en  saillit ,  et  ils  luy  firent  tel  devoir 
qu'ils  avoient  accoustumé  de  faire  aux  autres 
princes  qui  avoient  possédé  Bourgogne.  Ainsi 
toute  la  Bourgogne  fut  conquise  ,  où  ledit  gou- 
verneur fit  bonne  diligence;  aussi  le  Roy  le  sol- 
licitoit  fort ,  et  craignoit  que  ledit  gouverneur 
ne  vousist  avoir  quelque  place  désobéyssante 
audit  pays ,  afin  que  l'on  eût  plus  affaire  à  luy, 
et  aussi  afin  que  le  Roy  ne  le  reuvoyast  point  de 
la  pour  s'en  servir  ailleurs  ;  le  pays  de  Bour- 
gogne est  fertile,  et  il  en  faisoit  comme  s'il  eût 
esté  sien  ;  et  ledit  seigneur  de  Craon  ,  dont  j'ay 
parlé,  et  luy,  gouverneur  de  Chaumont ,  tous 
deux  y  firent  bien  leurs  besongnes. 

Un  peu  demeura  le  pays  en  paix,  sous  le  gou- 
vernement dudit  seigneur  de  Chaumont;  toutes- 
fois  quoUiues  places  s'y  rebellèrent  après,  comme 
Beaune,  Semur,  Verdun  et  autres  (et  estois  lors 
présent  ;  car  le  Roy  m'y  avoit  envoyé  avec  les 
pensionnaires  de  sa  maison,  et  fut  la  première 
fois  qu'il  bailla  chef  ausdits  pensionnaires,  et 
depuis  a  esté  aecoustumée  cette  fa-con  jusques  à 
cette  heure),  lesquelles  places  furent  reprises  par 
les  sens  et  conduite  dudit  gouverneur ,  et  par  la 
faute  du  sens  de  ses  ennemis.  A  cela  voit-on  la 
différence  des  hommes ,  qui  vient  de  la  grâce  de 

(1)  Cliâleau  de  Joux. 

(2)  En  1  '»65.  le  Rui  avait  permis  aux  MtMicis  d'ajouter 
trois  fleurs  de  lis  à  leurs  armes. 

(;i)  Les  Pazzi. 


Dieu  ;  car  il  donne  les  plus  sages  à  la  part  qu'il 
veut  soustenir,  ou  le  sens  de  les  choisir  à  celuy 
qui  en  a  l'authorité;  et  a  bien  monstre,  et  fait 
voir  jusques  icy  ,  qu'en  toutes  choses  il  a  voulu 
soustenir  nos  roys ,  tant  celuy  trespassé  nostre 
bon  maistre ,  comme  cestuy-cy ,  combien  que 
quelquefois  il  leur  ait  donné  des  adversitez.  Ceux 
qui  reperdirent  ces  places ,  estoient  gens  assez  , 
combien  que  promptement  ne  se  vindrent  met- 
tre dedans  lesdites  places,  qui  s'estoient  ainsi 
rebellées  et  révoltées  pour  eux ,  mais  donnèrent 
temps  audit  gouverneur,  de  faire  son  amas  ,  ce 
que  faire  ne  dévoient ,  car  ils  sçavoient  assez  de 
son  estât,  veu  l'amour  que  le  pays  leur  portoit; 
et  pour  ce  ils  se  dévoient  mettre  dedans  Beaune, 
qui  estoit  forte  ville,  et  si  la  pouvoieut  bien  gar^ 
der,  et  les  autres  non. 

Le  jour  que  ledit  gouverneur  se  mit  aux 
champs,  pour  aller  devant  une  meschante  petite 
ville  appellée  Verdun  ,  y  alloit  bien  informé  de 
leur  estât,  eux  y  entrèrent,  cuidans  aller  à 
Beaune  pour  se  mettre  dedans,  et  estoient,  tant 
de  cheval  que  de  pied  ,  six  cens  hommes  éleus 
Allemans,  et  de  la  comté  de  Ferette,  conduits 
par  aucuns  sages  gentils-hommes  de  Bourgo- 
gne, dont  Simon  de  Quingey  en  estoit  un.  Ils 
s'arrestèreut,  à  l'heure  qu'ils  pou  voient  bien  pas- 
ser et  se  mettre  audit  Beaune,  qui  n'eust  point 
esté  reprenable  sur  eux ,  si  une  fois  ils  y  eus- 
sent entré.  Faute  de  bon  conseil  les  fit  séjour- 
ner une  nuict  trop,  où  ils  furent  assiégez  et 
pris  d'assaut ,  et  après  fut  assiégé  Beaune  ,  et  le 
tout  recouvré.  Oncques-puis  n'eurent  vigueur 
les  ennemis  en  Bourgogne.  Pour  lors  j'estois 
audit  pays,  avec  les  pensionnaires  du  Roy,  com- 
me j'ay  dit,  et  ledit  seigneur  m'en  fist  partir, 
pour  quelque  lettre  qu'on  luy  escrivit  que  j'es- 
crivois  à  aucuns  bourgeois  de  Dijon,  touchant  le 
logis  des  gens-d'armes ,  cela,  avec  quelqu'autre 
petite  suspicion ,  fut  cause  de  m'envoyer  très- 
soudainement  à  Florence;  j'obéis  comme  raison 
estoit ,  et  partis  dès  que  j'eus  les  lettres. 


CHAPITRE  V. 

Comment  le  seigneur  iV Argenton ,  durant  les 
guerres  de  la  conqueste  de  Bourgogne ,  fut 
envoyé  à  Florence ,  et  comment  ils  receut 
riiommage  de  la  duché  de  Genens  ^  du  duc 
de  Milan  ,  au  nom  du  lioij. 

Le  différend  pour  lequel  m'envoyoit  le  Roy, 
estoit  pour  le  débat  de  deux  grandes  lignées  , 
fort  renommées  pour  ce  temps.  L'une  estoit  celle 
de  Médicis  (2),  l'autre  celle  de  Paeis  (3) ,  les- 


MEMOIBES    DE    PHILIPPE    DE    COMINES 


quels  ayans  le  port  du  Pape  et  du  roy  Ferrand 
de  Naples ,  cuidèrent  faire  tuer  Laureiis  de  Mé- 
dicis  (1) ,  et  toute  sa  séquelle.  Toutesfois  quant 
à  luy,  ils  faillirent  ;  mais  tuèrent  sou  frère  (2) 
Julien  de  Médicis ,  en  la  grande  église  de  Flo- 
rence, et  un  appelle  Feuguinet  (3),  noble,  qui 
se  mit  devant  Julien ,  et  estoit  serviteur  de  la 
maison  de  Médicis.  Ledit  Laurens  fut  fort  bles- 
sé, et  se  retira  au  revestiaire  de  l'église,  dont 
les  portes  sont  de  cuivre ,  que  son  père  avoit 
fait  faire.  Un  serviteur ,  qu'il  avoit  fait  délivrer 
de  prison ,  deux  jours  devant ,  le  servit  bien  à 
ce  besoin  ,  et  receut  plusieurs  playes  pour  luy , 
et  fut  fait  ce  cas  à  l'heure  que  l'on  chantoit  la 
grande  messe ,  et  avoient  leurs  signes  ,  pour 
tuer  ce  qui  estoit  ordonné  ,  à  l'heure  que  le  pres- 
tre ,  qui  chantoit  la  grande  messe ,  diroit  le 
Sanctus.  Il  en  advint  autrement  que  n'enten- 
doient  ceux  qui  l'avoient  entrepris;  car  ouidans 
avoir  tout  gagné,  aucuns  d'entr'eux  montèrent 
au  palais ,  pour  cuider  tuer  les  seigneurs  qui  y 
estoient,  qui  se  renouvellent  de  trois  mois  en 
trois  mois,  et  sont  quelques  neuf,  qui  ont  toute 
l'administration  de  la  cité;  mais  les  entrepre- 
neurs dessusdits  se  trouvèrent  mal  suivis  :  et  es- 
tans  montez  les  degrez  dudit  palais  ,  quelqu'un 
leur  ferma  un  huis  après  eux;  et  quand  ils  fu- 
rent en  haut,  ils  ne  se  trouvèrent  que  quatre  ou 
cinq,  tous  espouventez,  et  ne  sçavoient  que  dire. 
Quoy  voyans  les  seigneurs  qui  estoient  en 
haut,  qui  jà  avoient  oui  messe  ,'J  et  les  servi- 
teurs, qui  estoient  avec  eux,  regardèrent  par  les 
fenestres ,  et  virent  l'émeute  de  la  ville,  et  ouy- 
rent  messire  Jacques  de  Pacis,  et  autres,  emmy 
la  place,  devant  ledit  palais,  lesquels  crioient 
liberta ,  liberta,  q\.  ijopolo^popolo^qm  estoient 
mots  pour  cuider  émouvoir  le  peuple  a  leur  par- 
ti, ce  que  ledit  peuple  ne  voulut  faire  ,  mais  se 
tint  quoy  ;  parquoy  s'enfuit  de  ladite  place  ledit 
de  Pacis  et  ses  compagnons  ,  comme  confus  de 
leur  entreprise.  Voyant  ces  choses,  ces  magis- 
trats ou  gouverneurs  de  la  ville  ,  doutj'ay  par- 
lé, qui  estoient  en  ce  palais,  prirent  en  cette 
propre  instance  ces  cinq  ou  six  qui  estoient 
montez,  dont  j'ay  parlé,  mal  accompagnez  et 
mal  suivis,  en  intention  de  tuer  les  gouverneurs, 
pour  pouvoir  commander  par  la  cité,  lesquels, 
sans  bouger  de  la  place ,  ils  firent  incontinent 
pendre  et  estrangler  aux  croisées  dudit  palais, 
entre  lesquels  fut  pendu  l'archevesque  de  Pise  (4). 
Lesdits  gouverneurs,  voyant  toute  la  ville  dé- 

(1)  Surnommé  le  Magnanime,  gouverneur  de  la  ré- 
publique de  Florence. 

(2)  Père  de  Jules  de  Médicis,  pape  sous  le  nom  de 
Ciémcnt  VII. 

(3)  Fransquin  Noli ,  suivant  le  manuscrit  de  Saint- 

clarée  pour  eux,  et  pour  la  part  de  Médicis,  es- 
crivirent  incontinent  aux  passages,  que  l'on  prît 
tout  homme  que  l'on  trouveroit  fuyant,  et  que  l'on 
leur  amcnast.  Ledit  messire  Jaques  de  Pacis  fut 
pris  sur  la  propre  heure  ,  et  un  autre  de  par  le 
pape  Sixte,  qui  avoit  charge  de  gens-d'armes 
soubs  le  comte  Hiéronym  ,  lequel  estoit  de  cette 
entreprise  ;  incontinent  fut  pendu  ledit  de  Pacis, 
avec  les  autres,  ausdites  fenestres.  L'autre  ser- 
viteur du  Pape  eut  la  teste  tranchée ,  et  plusieurs 
furent  pris  en  la  ville,  lesquels  furent  tous  pen- 
dus à  la  chaude  (dont  Francisque  de  Pacis  en  fut 
un),  et  me  semble  qu'en  tout  il  y  eust  quatorze 
ou  ([uinze  grands  personnages  pendus,  et  aucuns 
menus  serviteurs  tuez  par  la  ville. 

Peu  de  jours  après  ce  cas  advenu  ,  j'arrivay 
audit  lieu  de  Florence  de  par  le  Roy,  et  ne  tar- 
day  guères  depuis  que  partis  de  Bourgogne,  à  y 
estre ,  car  je  ne  feis  séjour  avec  madame  de  Sa- 
voye,  qui  estoit  sœur  de  nostre  Roy,  que  deux 
ou  trois  jours,  et  me  fit  bon  recueil  ;  et  de  là 
allayàMilan,  où  pareillement  séjournay  deux 
ou  trois  jours,  pour  leur  demander  des  gens- 
d'armes,  pour  secourir  lesdits  Florentins,  des- 
quels estoient  alliez  pour  lors  ;  ce  que  libérale- 
ment ils  accordèrent ,  tant  à  la  requeste  du  Roy 
que  pour  faire  leur  devoir;  et  des  lors  fournirent 
trois  cens  hommes  d'armes,  et  depuis  en  envoyè- 
rent encores  d'autres.  Et  pour  conclusion  de  cette 
matière ,  le  Pape  envoya  excommunier  les  Flo- 
rentins, ce  cas  incontinent  advenu;  et  fit  mar- 
cher l'armée  ,  quand  et  quand  ,  tant  de  luy  que 
du  roy  de  Naples;  laquelle  armée  estoit  belle 
et  grosse ,  et  en  grand  nombre  de  gens  de  bien. 
Ils  mirent  le  siège  devant  la  Chastellenie  (5) , 
près  de  Senes ,  et  la  prirent  et  plusieurs  autres 
places;  et  fut  grande  aventure  que  de  tous 
poincts  lesdits  Florentins  ne  furent  destruits  ; 
car  ils  avoient  esté  long-temps  sans  guerre  et 
ne  connoissoient  leur  péril.  Laurens  de  Médicis, 
qui  estoit  leur  chef  en  la  cité ,  estoit  jeune  et 
gouverné  de  jeunes  gens.  On  s'arrestoit  fort  à 
son  opinion  propre.  Ils  avoient  peu  de  chefs,  et 
leur  armée  très-petite.  Pour  le  Pape  et  le  roy  de 
Naples  estoit  chef  le  duc  d'Urbin  (6),  grand  et 
sage  homme  ,  et  bon  capitaine.  Aussi  y  estoient 
le  seigneur  Robert  d'Ariraini ,  qui  depuis  a  esté 
grand  homme  ,  et  pareillement  le  seigneur  Cons- 
tantin de  Pesaro,  et  plusieurs  autres,  avec  les 
deux  fils  dudit  Roy,  c'est  à  sçavoir  le  duc  de 
Calabre  et  le  seigneur  dom  Frédéric  (qui  tous 

Germain,  et  Francesco  Nori ,  suivant  l'iiisloire  de  Ma- 
chiavel. 

(4)  François  Salviati,  noble  Florentin. 

(5)  Ou  Castellina,  dans  Machiavel. 

(6)  Frédéric  Ubaldi. 

vivent  encores),  et  grand  nombre  d'autres  gens 
de  bien. 

Ainsi  prenoient  toutes  les  places  qu'ils  assié- 
gcoient,  mais  non  pas  si  promplement  que  Ion 
feroit  iey  ;  car  ils  ne  sçavoient  point  si  bien  la 
manière  de  prendre  places ,  ne  les  deffendre  ; 
mais  de  tenir  un  camp  et  d'y  mettre  bon  ordre  , 
tant  aux  vivres  qu'autres  choses  qui  sont  né- 
cessaires pour  tenir  les  champs,  ils  le  sçavoient 
mieux  que  nous.  La  faveur  du  Roy  leur  lit  quel- 
que chose,  mais  non  pas  tant  que  j'eusse  voulu, 
car  je  n'avois  armée  pour  les  aider,  mais  seule- 
ment j'avois  mon  train.  Je  demeuray  audit  lieu 
de  Florence  un  an ,  ou  en  leurs  territoires  ,  et 
bien  traité  d'eux  et  à  leurs  dépens,  et  mieux  le 
dernier  jour  que  le  premier,  et  puis  le  Roy  me 
manda  m'en  retourner,  et  en  passant  à  Milan,  je 
receus  du  duc  de  Milan ,  qui  est  appelle  Jean 
Galéas  ,  l'hommage  de  la  duché  de  Gennes  (1) , 
au  moins  madame  sa  mère  (2) ,  qui  me  fit  hom- 
mage pour  luy  au  nom  du  Roy,  et  de  là  vins 
vers  le  Roy  nostre  maistre,  qui  me  fit  bonne 
chère  et  bon  recueil ,  et  m'entremit  de  ses  affai- 
res plus  qu'il  n'avoit  fait  jamais ,  moy  couchant 
avec  luy,  combien  que  n'en  fusse  point  digne,  et 
qu'il  en  avoit  assez  d'autres  plus  idoines  :  mais 
il  estoit  si  sage  que  l'on  ne  pouvoit  faillir  avec 
lui,  moyennant  que  l'on  luy  obéyst  à  ce  qu'il 
conimandoit,  sans  y  rien  adjouster  du  sien. 


CHAPITRE  VI. 

Du  retour  de  monsieur  d' Argentan  d'Italie  en 
France,  et  de  la  journée  de  Guinegate. 

Je  trouvay  un  peu  que  le  Roy  nostre  maistre 
envieilly,  et  commençoit  à  se  disposer  à  mala- 
die, toutesfois  il  n'y  parut  pas  si  tost,  et  condui- 
soit  toutes  ses  choses  par  grand  sens,  et  encores 
luy  duroit  la  guerre  en  Picardie,  laquelle  il  avoit 
très-fort  à  cœur;  et  aussi  avoient  ses  adversai- 
res audit  pays,  s'ils  en  eussent  eu  le  gouverne- 
ment. Le  duc  d'Austriche  (3),  de  présent  roy 
des  Romains,  ayant  pour  cette  année-là  les  Fla- 
mans  à  son  commandement,  vint  assiéger  The- 
rouenne,  et  monseigneur  des  Cordes,  lieutenant 
pour  le  Roy  en  Picardie,  amassa  toute  l'armée 
que  le  Roy  avoit  audit  pays,  et  en  toutes  fron- 
tières, et  liuict  mille  francs-archers,  et  l'alla  se- 

(1)  La  ville  de  Gênes  avait  voulu  se  donner  à  Louis  XI, 
qui  avait  répondu  : /.es  Ce»io»5  se  donnent  à  moi,  el 
moi  je  les  donne  au  diable. 

(2    Bonne  de  Savove. 


courir.  Dès  que  ledit  duc  d'Austriche  le  sentit 
approcher  ,  il  leva  son  siège  et  luy  alla  au  de- 
vant, et  se  rencontrèrent  en  un  lieu  appelé  Gui- 
negate. Ledit  duc  avoit  grand  nombre  de  peuple 
dudit  pays  de  Flandres,  jusques  à  vingt  mille  et 
plus,  et  aussi  quelque  peu  d'AUemans ,  et  quel- 
ques trois  cens  Anglois,  que  menoit  messire  Tho- 
mas Abrigan,  chevalier  d'Angleterre,  qui  avoit 
ser\y  le  duc  Charles  de  Rourgogne.  Les  gens-de- 
cheval  du  Roy,  qui  estoient  en  plus  grand  nom- 
bre de  beaucoup  que  les  autres  ,  rompirent  les 
gens-de-cheval  du  duc,  et  les  chassèrent  jusques 
à  Aire,  et  Philippe  monsieur  de  Ravestain,  qui 
les  menoit  :  le  duc  se  joignit  auprès  de  ses  gens- 
de-pied. 

Le  Roy  avoit  en  cette  aimée  bien  onze  ou 
douze  cens  hommes-d'armes  d'ordonnance.  Tous 
ne  chassèrent  point;  mais  monseigneur  des  Cor- 
des, qui  estoit  chef,  chassa,  et  monseigneur  de 
Torcy  avec  luy  ;  et  combien  que  ce  fût  fait  vail- 
lament,  si  n'appartient-il  point  aux  chefs  de 
l'avant-garde  et  arrière-garde  de  chasser.  Au- 
cuns se  retirèrent,  sous  couleur  d'aller  garder 
leurs  places,  et  les  autres  fuirent  à  bon  escient. 
Les  gens-de-pied  dudit  duc  ne  fuirent  point ,  si 
en  furent-ils  en  quelque  bransie  :  mais  ils  avoient 
avec  eux  bien   deux  cens  gentils-hommes  de 
bonne  estoffe  à  pied,  qui  les  conduisoient  ;  et  es- 
toient de  ce  nombre  monseigneur  de  Romont  (4), 
fils  de  la  maison  de  Savoye,  et  le  comte  de  Nas- 
sau (-5),  et  plusieurs  autres  qui  encores  vivent. 
La  vertu  de  ceux-là  fit  tenir  bon  à  ce  peuple, 
qui  fut  merveille  ;  veu  qu'ils  voyoient  fuir  les 
gens-de-cheval.  Les  francs-archers,  qui  estoient 
pour  le  Roy,  se  mirent  à  piller  le  charroy  dudit 
duc,  et  ceux  qui  lesuivoient,  comme  vivandiers 
et  autres.  Sur  eux  saillirent  quelque  peu  de  gens- 
de-pied  dudit  duc  ,  et  en  tuèrent  quelque  nom- 
bre. De  la  part  dudit  duc  il  y  eut  plus  de  perte 
que  de  la  nostre,  et  de  gens  pris  et  morts  ;  mais 
le  camp  luy  demeura,  et  crois  bien  que  s'il  eût 
eu   conseil  de  retourner   devant  Theroûenne, 
n'eût  trouvé  ame  dedans,  et  autant  en  Arras.  Il 
ne  l'osa  entreprendre,  qui  fut  à  son  dommage; 
mais  en  tel  cas  on  n'est  pas  toujours  adverty  du 
plus  nécessaire,  et  aussi  il  avoit  des  craintes  de 
son  costé.  Je  ne  parle  de  ce  propos  que  par  oùir 
dire,  car  je  n'y  estois  pas.  Mais  pour  continuer 
ma  matière,  m'en  a  falu  dire  quelque  chose. 

J'estois  avec  le  Roy  quand  les  nouvelles  luy 
en  vindrent,  et  en  fut  très-dolent  :  car  il  n'avoit 

(3)  L'Autriche  avait  été  érigée  en  arcliiduché  en  1454. 

(4)  Jacques  de  Savoye,  comte  de  Romont,  baron  de 
Vaux,  fils  de  Louis,  di!C  de  Savoye,  et  d'Anne  de  Chypre. 

.'))  Encelherl  de  Nassau 

point  accoustumé  de  perdre,  mais  estoitsi  heu- 
reux eu  tous  ses  affaires,  qu'il  sembloitque  tou- 
tes choses  allassent  à  son  plaisir  ;  mais  aussi  son 
sens  aidoit  bien  à  luy  faire  venir  cet  heur  ,  car 
il  ne  mettoit  rien  en  hazard,  et  ne  vouloit  pour 
rien  chercher  les  batailles;  aussi  cette-cy  n'estoit 
point  advenue  de  son  commandement.  Il  faisoit 
ses  armées  si  grosses ,  qu'il  se  trouvoit  peu  de 
gens  pour  les  combattre  ,  et  estoit  bien  garny 
d'artillerie  mieux  que  jamais  roy  de  France  :  et 
aussi  essayoit  de  soudainement  prendre  les  pla- 
ces, et  par  espécial  celles  qu'il  sentoit  mal  four- 
nies :  et  quand  il  les  avoit,  il  y  mettoit  tant  de 
gens  et  d'artillerie,  que  c'estoit  chose  impossible 
de  les  reprendre  sur  luy  :  et  s'il  y  avoit  dedans 
quelque  forte  place  un  capitaine  ou  autre ,  qui 
eût  pouvoir  de  la  bailler  pour  argent ,  et  qu'il 
vousist  pratiquer  avec  luy,  il  pouvoit  estre  seur 
qu'il  avoit  trouvé  marchand  :  et  ne  l'eust-onsceu 
espouventer  à  luy  demander  grande  somme,  car 
libéralement  l'accordoit.  Il  eut  effroy  de  prime- 
face  de  cette  bataille,  cuidant  qu'on  ne  luy  eût 
dit  la  vérité,  et  qu'elle  fût  de  tous  poincts  per- 
due, car  il  sçavoit  bien  que  si  elle  eût  esté  per- 
due, qu'il  avoit  perdu  tout  ce  qu'il  avoit  conquis 
sur  cette  maison  de  Bourgogne,  et  en  ces  mar- 
ches-là, et  le  demeurant  en  grand  hazard;  toutes- 
fois,  quand  il  sceut  la  vérité  ,  il  eut  patience, 
et  délibéra  d'y  donner  ordre  ,  en  façon  qu'on 
n'entreprendroitplus  telles  choses  sans  son  sceu, 
et  fut  très-content  de  monseigneur  des  Cordes. 
Dès  cette  heure-là,  le  Roy  délibéra  de  traiter 
paix  avec  le  duc  d'Austriche,  mais  qu'il  la  pût 
faire  de  tous  points  à  son  advantage,  et  qu'en  la 
faisant  il  bridast  si  bien  ledit  duc,  par  le  moyen 
de  ses  sujets  propres,  qu'il  connoissoit  enclins  à 
ce  qu'il  cherchoit,  qu'il  n'eut  jamais  pouvoir  de 
luy  mal  faire.  Ce  temps  durant  eut  un  désir  fort 
singulier,  luy  procédant  de  tout  son  cœur  ,  de 
pouvoir  mettre  une  grande  police  au  royaume, 
et  principalement  sur  la  longueur  des  procès,  et 
en  ce  passage  bien  brider  cette  cour  de  parle- 
ment, non  point  diminuer  leur  nombre,  ne  leur 
authorité  :  mais  il  avoit  à  contre-cœur  plusieurs 
choses,  dont  il  la  hayssoit.  Aussi  désiroit  fort 
qu'en  ce  royaume  on  usast  d'une  coustume,  d'un 
poids,  d'une  mesure,  et  que  toutes  ces  coustumes 
fussent  mises  en  francois  en  un  beau  livre,  pour 
éviter  la  cautèle  et  lapilleriedes  advocats;  qui 
est  si  grande  en  ce  royaume,  qu'il  n'en  est  nulle 
autre  semblable  ,  et  les  nobles  d'iceluy  la  doi- 
vent bien  connoistre  ;  et  si  Dieu  luy  eût  donné 
la  grâce  de  vivre  encores  cinq  ou  six' ans,  sans 
estre  trop  pressé  de  maladie,  il  eût  fait  beaucoup 
de  bien  à  sondit  royaume.  Aussi  l'avoit-il  fort 
oppressé,  et  plus  que  ne  fit  jamais  roy  :  mais 


par  authorité,  connoissance,  ny  remonstrances, 
l'on  ne  luy  a  sceu  faire  le  soulager;  et  falloit 
qu'il  procédast  de  luy,  comme  lors  eût  fait,  si 
Dieu  l'eût  voulu  préserver  de  maladie  :  et  pour 
ce  fait  bon  bien  faire  tandis  qu'on  a  loisir,  et  que 
Dieu  donne  santé  et  entendement  aux  hommes. 
L'appointement  que  le  Roy  désiroit  faire  avec 
le  duc  d'Austriche  et  sa  femme ,  et  leur  pays, 
c'estoit  par  la  main  des  Gandois  ,  de  traiter  le 
mariage  de  monseigneur  le  Dauphin  sou  fils,  a 
présent  roy,  avec  la  fille  desdits  duc  et  duchesse , 
et  par  ce  moyen  luy  laissassent  les  comtez  de 
Bourgogne,  Auxerrois,  Masconnois  ,  et  Charo- 
lois  ,  et  il  leur  rendoit  Artois  ,  retenant  la  cité 
d'Arras  en  Testât  qu'il  l'avoit  mise  :  car  de  la 
ville  ce  n'estoit  plus  rien,  veu  la  closture  de  la 
cité;  car  avant  que  le  Roy  prît  Arras  ,  la  ville 
cloyoit  contre  la  cité,  et  y  avoit  grands  fossez  , 
et  grandes  murailles  entre  deux.  Ainsi  la  cité 
estoit  bien  close,  et  tenue  du  Roy  par  l'évesque  ; 
et  en  cela  le  Roy  faisoit  au  contraire  des  sei- 
gneurs de  cette  maison  de  Bourgogne,  car  ils  ont 
tousjours,  au  moins  depuis  cent  ans  en  ça  ,  fait 
évesque  tel  qu'il  leur  a  pieu,  et  aussi  capitaine 
de  la  cité  ;  et  le  Roy  fit  l'opposite,  pour  augmen- 
ter son  authorité  :  et  fit  abbatre  lesdites  murail- 
les et  les  faire  au  rebours  :  car  poui-  cette  heui-e 
dernière,  la  cité  cloyoit  contre  la  ville,  à  grands 
fossez  entre  les  deux  :  et  par  ainsi  il  ne  doutoit 
rien  ;  car  la  ville  aujourdhuy  faut  qu'elle  obéysse 
à  la  cité.  De  la  duché  de  Bourgogne ,  et  de  la 
comté  de  Boulogne,  et  des  villes  assises  et  situées 
sur  la  rivière  de  Somme,  des  chastellenies  de 
Péronne ,  Roye  et  Mondidier,  ne  faisoient  au- 
cune mention,  et  se  menoient  ces  marchez,  et  y 
prcstoient  ceux  de  Gand  l'oreille  :  etestoientfort 
rudes  audit  duc  et  à  la  duchesse  sa  femme  ;  et 
aucunes  autres  des  grandes  villes  de  Flandres 
et  Brabaut,  qui  estoient  assez  enclines  à  la  vo- 
lonté des  Gandois  :  et  par  espécial  Bruxelles , 
qui  estoit  tant  riche  que  merveilles,  veu  que  les 
ducs  Philippe  et  Charles  de  Bourgogne  y  avoient 
tousjours  demeuré,  et  à  présent  s'y  tenoicnt  en- 
cores lesdits  duc  et  duchesse  d'Austriche;  mais 
les  aises  et  plaisirs  qu'ils  avoient  eus  sous  les  sei- 
gneurs dessusdits,  leur  avoient  fait  meseonnois- 
tre  Dieu  et  leur  seigneur,  et  cherchoient  quelque 
nialefortune,qui  depuis  leur  est  advenue  comme 
vous  avez  veu. 


CHAPITRE  VJl. 

Comment  le  roy  Loinjs,  par  une  maladie  ^per- 
dit aucunement  le  sens  et  la  parole,  f/néris- 

saut  et  renchcantiKir  diversesjois,  et  comme 
il  se  maintenoit  en  son  chasteo.u  du  Plessis 
les- Tours. 

Durant  ce  temps,  qui  est  l'an  14  79,  au  mois 
de  mars,  estoient  trêves  entre  les  dessusclits,  et 
vouloit  le  Roy  paix,  et  par  espécial  en  ce  quar- 
tier dont  je  parle,  mais  que  ce  fut  de  tous  points 
à  son  advantage,  comme  j'ay  dit.  Il  commençoit 
jà  à  vieillir  et  devenoit  malade  ,  et  luy  estant 
aux  Forges,  près  de  Chinon  ,  à  son  disner  ,  luy 
vint  comme  une  perclusion  (1),  et  perdit  la  pa- 
role. Il  fut  levé  de  table  et  tenu  près  du  feu,  et 
les  fenestres  closes,  et  combien  qu'il  en  vousist 
approcher,  il  en  fut  gardé  par  aucuns  qui  pen- 
soient  bien  faire  ;  et  fut  l'an  1480,  au  mois  de 
mars,  que  cette  maladie  luy  prit.  Il  perdit  de  tous 
points  la  parole,  et  toute  counoissance  et  mé- 
moire. Sur  l'heure  y  arrivastes,  vous ,  monsei- 
gneur de  Vienne,  qui  pour  lors  estiez  son  méde- 
cin; et  à  la  même  heure  luy  fut  baillé  un  clis- 
tère,  et  listes  ouvrir  les  fenestres  et  bailler  air, 
et  incontinent  quelque  peu  de  parole  luy  revint, 
et  du  sens  ;  puis  monta  à  cheval  et  retourna  aux 
Forges,  car  ce  mal  luy  prit  en  une  petite  pa- 
roisse, à  un  quart  de  lieue  de  là,  où  il  estoit  allé 
ouïr  la  messe.  Ledit  seigneur  fut  bien  pensé,  et 
faisoit  des  signes  de  ce  qu'il  vouloit  dire.  Entre 
les  autres  choses  demanda  l'official  de  Tours 
pour  se  confesser,  et  fit  signe  que  l'on  me  man- 
dast,  car  j'estois  allé  à  Argeatou,  qui  est  à  quel- 
ques dix  lieues  de  là. 

Quand  j'arrivay  je  le  trouvay  à  table,  et  es- 
toit  avec  luy  maistre  Adam  Fumée,  qui  autres- 
fois  avoit  esté  médecin  du  feu  roy  Charles,  et  à 
cette  heure  dont  je  parle,  maistre  des  requestes; 
aussi  y  estoit  un  autre  médecin,  appelle  maistre 
Claude.  Il  entciidoit  bien  peu  de  ce  qu'on  luy 
disoit,  mais  de  douleur  il  n'en  sentoit  point,  il 
me  fit  signe  que  je  couchasse  en  sa  chambre,  il 
ne  formoit  guères  de  mots.  Je  le  servis  l'espace 
de  quarante  jours  à  la  table,  et  à  l'entour  de  sa 
personne,  comme  valet-de-chambre  ,  ce  que  je 
teuois  a  grand  honneur  ,  et  y  estois  bien  tenu. 
Au  bout  de  deux  ou  trois  jours  la  parole  luy  com- 
mença à  revenir  et  le  sens,  et  luy  sembloit  que 
nul  ne  l'entendoit  si  bien  que  moy,  parquoy  vou- 
loit que  je  me  tinsse  tousjours  auprès  de  luy,  et 
se  confessa  audit  officiai,  moy  présent,  car  au- 
trement ne  se  fussent  entendus.  Il  n'avoit  pas 
grandes  paroles  à  dire,  car  il  s'estoit  confessé  peu 

(1)  Ost-à-ilirc  une  apoplexie,  comme  il  le  dit  vers 
Je  milieu  du  tliap.  J3  du  sixième  livre. 

(•2)  Jarques  d'F.spiiKiy,  clievalier,  seigneur  d'Ussé,  de 
Ségrc  et  de  Sainl-:\Iiehel-sur-Loire,  chambellan  du  Roi. 

(3)  Louis  (i'Amboise. 


de  jours  auparavant,  pour  ce  que  quand  les  roys 
de  France  veulent  toucher  les  malades  des 
écroûelles,  ils  se  confessent,  et  nostre  Roy  n'y 
failloit  jamais  une  fois  la  semaine;  si  les  autres 
ne  le  font,  ils  font  très-mal  :  car  tousjours  y  a 
largement  de  malades.  Comme  il  se  trouva  un 
peu  amendé,  il  commença  à  s'enquérir  qui  es- 
toient ceux  qui  l'avoient  tenu  par  force  et  em- 
pesché  d  aller  à  la  fenestre.  Il  luy  fut  dit,  et  in- 
continent les  chassa  tous  de  sa  maison  ;  à  au- 
cuns leur  osta  leurs  offices ,  et  onques  puis  ne 
les  vit  ;  aux  autres,  comme  monseigneur  deSè- 
gre(2),  et  Gilbert  de  Grassay,  seigneur  de  Cham- 
peroux,  n'osta  rien,  mais  les  envoya. 

Beaucoup  furent  esbahis  de  cette  fantaisie , 
qui  blasmèrent  ce  cas,  disans  qu'ils  avoient  fait 
pour  le  mieux,  et  disoient  vray;  mais  les  imagina- 
tions des  princes  sont  diverses,  et  ne  les  peuvent 
pas  entendre  tous  ceux  qui  se  meslent  d'en 
parler.  Il  n'estoit  adonques  rien  dont  il  eût  si 
grande  crainte ,  que  de  perdre  son  authorité 
qu'il  avoit  bien  grande,  et  qu'on  luy  désobéyt 
en  quelque  chose  que  ce  fût  :  d'autre  part  il  sça- 
voit  que  le  roy  Charles,  son  père,  quand  il  prit 
la  maladie  dont  il  mourut ,  entra  en  imagina- 
tion qu'on  le  vouloit  empoisonner,  à  la  requeste 
de  son  fils,  et  s'y  mit  si  avant,  qu'il  ne  vouloit 
plus  manger  :  parquoy  fut  advisé  par  le  conseil 
des  médecins,  et  de  ses  plus  grands  et  spéciaux 
serviteurs,  qu'on  le  feroit  manger  par  force  :  et 
ainsi  fut  fait ,  par  grande  délibération  et  ordre 
des  personnes  qui  le  servoieut ,  et  luy  fut  mis 
des  coulis  en  la  bouche,  et  peu  après  cette  force 
ledit  roy  Charles  mourut.  Ledit  roy  Louys,  qui 
de  tout  temps  avoit  beaucoup  blasmé  cette  façon, 
prit  tant  à  cœur  que  merveilles  de  ce  qu'ainsi 
on  l'avoit  tenu  par  force ,  et  en  faisoit  plus  de 
semblant  qu'il  ne  luy  tenoit  au  cœur,  car  le 
principal  fond  de  cette  matière,  qui  le  mouvoit, 
estoit  de  peur  qu'on  ne  le  vousist  maistriser  eu 
toutes  autres  choses,  comme  en  expédition  de 
ses  affaires  et  matières ,  sous  couleur  de  dire 
que  son  sens  ne  fût  pas  bon,  ne  suffisant. 

Quand  il  eut  fait  ce  désapointement  à  ceux 
dont  j'ay  parlé ,  il  s'euquit  de  l'expédition  du 
conseil ,  et  des  dépesches  qu'on  avoit  faites  eu 
dix  ou  douze  jours  qu'il  avoit  esté  malade,  dont 
avoient  la  charge  l'évesque  d'Alby  (3) ,  son  frère 
le  gouverneur  de  Bourgogne  (4)  ,  le  mareschal 
de  Gié  (5) ,  et  le  seigneur  du  Lude  (6) ,  car 
ceux-là  se  trouvèrent  à  l'heure  que  son  mal  luy 

(4)  Charles  d'Amhoise. 

(5)  Pierre  de  Rohan. 

(6)  Jean  de  Daillon,  dont  il  est  parlé  ci-devant ,  liv.  IV, 
rhap.  11,  et  liv.  V,  chap.  13. 

prit,  et  estoient  tous  logez  sous  sa  chambre ,  en 
deux  petites  cliambrettes  qu'il  y  avoit,  et  vou- 
lut voir  les  lettres  clauses  qui  estoient  arrivées 
et  arrivoient  chacune  heure  ;  l'on  luy  monstroit 
les  principales,  et  je  les  luy  lisois.  Il  faisoit  sem- 
blant de  les  entendre,  et  les  prenoit  en  sa  main 
et  faignoit  de  les  lire ,  combien  qu'il  n'eût  au- 
cune conuoissance  :  et  disoit  quelque  mot ,  ou 
faisoit  signe  des  responses  qu'il  vouloit  qui  fus- 
sent faites.  Nous  faisions  peu  d'expéditions  en 
attendant  la  fin  de  cette  maladie  ,  car  il  estoit 
maistre  avec  lequel  il  faloit  charier  droict.  Cette 
maladie  luy  dura  bien  environ  quinze  jours  :  et 
revint ,  quant  au  sens  et  à  la  parole ,  en  son  pre- 
mier estât  ;  mais  il  demeura  très-foible  et  en 
grande  suspicion  de  retourner  en  cet  inconvé- 
nient ;  car  naturellement  il  estoit  enclin  à  ne 
vouloir  bien  sou's  eut  croire  le  conseil  des  mé- 
decins. 

Dès  qu'il  se  trouva  bien  il  délivra  le  car- 
dinal Baliuë  ,  qu'il  avoit  tenu  quatorze  ans  pri- 
sonnier ,  et  maintesfois  en  avoit  esté  requis  du 
siège  apostolique  et  d'ailleurs,  et  à  la  fin  s'en 
fit  absoudre  d'un  bref  envoyé  par  nostre  Sainct 
Père  le  Pape  à  sa  requeste.  Quand  ce  mal  luy 
prit ,  ceux  qui  pour  lors  estoient  avec  luy  le  tin- 
drent  pour  mort,  et  ordonnèrent  plusieurs  man- 
demens,  pour  rompre  une  tres-excessive  taille 
et  cruelle,  que  nouvellement  il  avoit  mise  sus  , 
par  le  conseil  de  monseigneur  des  Cordes  son 
lieutenant  en  Picardie,  pour  entretenir  vingt- 
mille  hommes-de-pied,  toujours  prests,  et  deux 
mille  cinq  cens  pionniers  :  et  s'appelloient  ces 
gens  icy  les  gens-du-carap,  et  ordonna  avec  eux 
quinze  cens  hommes-d'armes  de  son  ordonnance, 
pour  descendre  à  pied  quand  il  seroit  besoin , 
et  si  fit  faire  grand  nombre  de  chariots  pour  les 
clorre,  et  des  tentes  et  pavillons  :  et  prenoit 
cecy  sur  l'ost  du  duc  de  Bourgogne,  et  coustoit 
ce  camp  quinze  cents  mille  francs  l'an.  Quand 
il  fut  prest,  il  l'alla  voir  mettre  auprès  de  Ponî- 
de-l'Arche  en  Normandie,  en  une  belle  vallée 
qui  y  est  :  et  y  estoient  les  six  mille  Suisses 
dont  j'ay  parlé  ;  et  ce  nombre  jamais  que  cette 
fois  ne  le  vit ,  et  s'en  retourna  à  Thouars,  au- 
quel lieu  luy  reprit  sa  maladie,  et  derechef 
perdit  la  parole  ,  et  fut  bien  deux  heures  qu'on 
cuidoit  qu'il  fût  mort ,  et  estoit  en  une  galerie 
couché  sur  une  paillasse ,  et  plusieurs  avec  luy. 

Monseigneur  Dubouchage  et  raoy ,  le  vouasraes 
à  monseigneur  Sainct-Claude ,  et  tous  les  autres 
qui  estoient  presens  l'y  vouèrent  aussi  :  incon- 


(1)  Philippe  de  Hochberg  ;  il  en  a  déjà  élé  parle  ci- 
devant,  liy.  V,  chap.  4. 

(2)  La  princesse  Marie   mourut  le  27   mars  liSl; 


tiiïent  la  parole  lui  revint,  et  sur  l'heure  alla 
par  la  maison  très-foible  ,  et  fut  cette  seconde 
maladie,  l'an  1481  ,  et  alloit  par  pays  comme 
devant  ;  il  fut  chez  moy  à  Argentou  (là  où  il 
séjourna  un  mois  ,  et  y  fut  fort  malade),  et  de 
là  à  Thouars ,  où  semblablement  fut  malade,  et 
delà  entreprit  le  voyage  de  Sainct-Claude,  où 
il  avoit  esté  voué  comme  vous  avez  ouy.  Il 
m'avoit  envoyé  en  Savoye,  comme  il  partit  de 
Thouars  ,  contre  les  Seigneurs  de  la  Chambre  , 
de  Miolans  et  de  Bresse,  combien  qu'il  leur  aidoit 
en  secret,  pour  ce  qu'ils  avoient  pris  le  seigneur 
de  Lins  du  Dauphiné  ,  lequel  il  avoit  mis  au 
gouvernement  du  duc  Philebert  son  neveu.  Si 
envoya  après  moy  force  gens-d'armes  ,  que  je 
menois  à  Mascon  contre  monseigneur  de  Bresse  : 
toutesfois  luy  et  moy  nous  accordasmes  en  se- 
cret ,  et  il  prit  ledit  seigneur  de  la  Chambre 
couché  avec  ledit  duc  à  Turin  en  Piedmout  où 
il  estoit ,  et  puis  me  le  fit  sçavoir  ;  et  inconti- 
nent je  fis  retirer  les  gens-d'armes,  car  il  amena 
le  duc  de  Savoye  à  Grenoble ,  où  monseigneur 
le  mareschal  de  Bourgogne,  marquis  de  Rothe- 
lin  (1),  et  moy,  l'allasmes  recevoir.  Le  Roy  me 
manda  venir  devers  luy  à  Beaujeu  en  Beau- 
jolois,  et  fus  esbahy  de  le  voir  tant  maigre  et 
deffait ,  et  m'esbahyssois  comment  il  pouvoit 
aller  par  pays  ;  mais  son  grand  cœur  le  portoit. 
Audit  lieu  de  Beaujeu  il  receut  lettres  comme 
la  duchesse  d'Austriche  estoit  morte  d'une 
cheute  de  cheval  :  car  elle  chevauchoit  un  hobin 
ardant,  il  la  fit  cheoir,  et  tomba  sur  une  grande 
pièce  de  bois;  aucuns  disent  que  ce  fut  point  de 
la  cheute ,  mais  d'une  fièvre.  Quoy  qu'il  en  soit, 
elle  mourut  peu  de  jours  après  ladite  cheute ,  ec 
fut  un  très -grand  dommage  pour  ses  sujets  et 
amis ,  car  onques  puis  n'eurent  bien  ne  paix  : 
car  ce  peuple  de  Gand  et  autres  villes  l'avoient 
en  plus  grande  révérence  que  le  mary,  à  cause 
cause  qu'elle  estoit  dame  du  pays,  et  advint  ce 
cas  l'an  1482  (2).  Ledit  seigneur  me  conta  ces 
nouvelles  et  en  eut  très-grande  joye  ,  et  aussi 
que  les  deux  enfans  (3)  estoient  demeurez  en  la 
garde  des  Gandois  :  lesquels  il  connoissoit  en- 
clins à  noise  et  division  contre  cette  maison  de 
Bourgogne,  et  luy  sembloit  avoir  trouvé  l'heure, 
d'autant  que  le  duc  d'Ausl riche  estoit  jeune  ,  et 
pour  ce  qu'il  avoit  encores  père ,  et  guerre  par 
tout ,  et  estoit  estranger  et  mal  accompagné  : 
et  l'Empereur  son  père  estoit  extrêmement 
chiche  :  parquoy  avoit  moins  de  faveur  à  la 
vérité.  Dès  l'heure,  commença  le  Roy  à  pratiquer; 

Pâques,  premier  jour  de  l'an  l'«82,   était  le  7  avril. 
(3)  Philippe  l",  le  Beau,  père  del'empereur  Charles  V, 
et  Mariiuerite. 

les  gouvenieins  de  Gand ,  par  monseigneur  des 
Cordes,  et  traiter  le  mariage  de  monseigneur  le 
Dauphin  et  de  la  fdie  dudit  duc,  a  présent  notre 
Reyne,  appellée  Marguerite,  et  s'adressoit-on  du 
tout  à  un  pensionnaire  de  ladite  ville,  appelle 
Guillaume  Rym ,  sage  homme  et  malicieux  ; 
et  à  un  autre  appelle  Coppenole  (1) ,  clerc  des 
eschevins  ,  qui  estoit  chaussetier  et  avoit  grand 
crédit  parnn'  le  peuple  :  car  gens  de  telle  taille 
l'y  ont ,  quand  ils  sont  ainsi  désor donnez. 

Le  Roy  retourna  à  Tours,  et  s'enfermoit 
fort ,  et  tellement,  que  peu  de  gens  le  voyoient, 
et  entra  en  merveilleuse  suspicion  de  tout  le 
monde ,  et  en  peine  ,  craignant  que  l'on  ne  luy 
ostast  ou  diminuast  son  authorité.  Il  recula  de 
lui  toutes  gens  qu'il  avoit  accoustumez ,  et  les 
plus  prochains  qu'il  eut  jamais,  sans  rien  lui 
oster  :  et  allèrent  en  leurs  offices  et  charges  , 
ou  en  leurs  maisons  ;  mais  cecy  ne  dura  guères, 
car  il  ne  vesquit  point  longuement ,  et  fit  de 
bien  estranges  choses,  dont  ceux  qui  le  voyoient 
le  tenoient  à  estre  desnûé  de  sens  ,  mais  ils  ne 
le  connoissoient  point.  Quant  à  estre  suspicion- 
neux  ,  tous  grands  princes  le  sont ,  et  par  es- 
pécial  les  sages,  et  ceux  qui  ont  beaucoup  d'en- 
nemis ,  et  ont  offensé  plusieurs ,  comme  avoit 
fait  cestuy-ci.  Et  davantage,  il  sçavoit  n'estre 
point  aimé  des  grands  personnages  de  ce 
royaume,  ne  de  beaucoup  de  menus  ;  et  si  avoit 
plus  chargé  le  peuple  que  jamais  roy  ne  fit, 
combien  qu'il  eût  bon  vouloir  de  le  descharger, 
comme  j'ay  dit  ailleurs  ;  mais  il  devoit  com- 
mencer plustost.  Le  roy  Charles  VII  fut  le  pre- 
mier, par  le  moyen  de  plusieurs  sages  et  bons 
chevaliers  qu'il  avoit,  qui  luy  avoient  aidé  et 
servy  en  sa  conqueste  de  Normandie  et  de 
Guyenne,  que  les  Anglois tenoient,  lequel  gaigna 
et  commença  ce  point ,  que  d'imposer  tailles  en 
son  pays  et  à  son  plaisir,  sans  le  consentement 
des  Etats  de  son  royaume  :  et  pour  lors  y  avoit 
grandes  matières,  tant  pour  garnir  les  pays  con- 
quis que  pour  départir  les  gens  des  compagnies 
qui  pilloient  le  royaume;  et  à  cecy  se  consen- 
tirent les  seigneurs  de  France,  pour  certaines 
pensions  qui  leur  furent  promises,  pour  les  de- 
niers qu'on  Icveroit  en  leurs  terres. 

Si  ce  Roy  eût  tousjours  vescu ,  et  ceux  qui  lors 
estoient  avec  luy  en  son  conseil,  il  l'eût  fort 
avancé  à  cette  heure  ;  mais  à  ce  qui  est  advenu 
depuis  et  adviendra ,  il  chargea  fort  son  âme  et 
celles  de  ses  successeurs  ,  et  mit  une  cruelle 
playe  sur  son  royaume ,  qui  longuement  sai- 

(t)  Ils  ont  été  tous  deux  décapités  à  Gaiid;  le  premier 
en  1485,  le  second  en  liOl. 

(2)  Pieire,  deuiième  du  nom 

gnera ,  et  une  terrible  bande  de  geus-d'armes 
de  soulde,  qu'il  institua  à  la  guise  des  seigneurs 
d'Italie.  Ledit  roy  Charles  VII  levoit  à  l'heure 
de  son  trépas  dix-huict  cens  mille  francs,  en 
toutes  choses ,  sur  son  royaume ,  et  tenoit  envi- 
ron dix-sept  cens  hommes-d'armes  d'ordonnance 
pour  tous  gens-d'armes  :  et  ceux-là  en  bonne 
justice  ,  à  la  garde  des  provinces  de  son  royau- 
me :  qui  de  long-temps  avant  sa  mort  ne  che- 
vauchèrent par  le  royaume  :  qui  estoit  grand 
repos  au  peuple  ;  et  à  l'heure  du  trépas  du  Roy 
nostre  maistre ,  il  levoit  quarante-sept  cens  mille 
francs  ;  d'horames-d'armes  quelques  quatre  ou 
cinq  mille  ;  gens-de-pied,  tant  pour  le  camp, 
que  des  mortes-payes,  plus  de  vingt-cinq  mille. 
Ainsi  ne  se  faut  esbahir  s'il  avoit  plusieurs  pen- 
sées et  imaginations,  et  s'il  pensoit  de  n'estre 
point  bien  voulu  ;  et  s'il  avoit  grande  peur  en 
cette  chose ,  aussi  avoit-il  espérance  en  plusieurs 
de  ceux  qu'il  avoit  nourris,  et  qui  avoient  receu 
biens  de  luy.  De  ceux-là  eût-il  trouvé  un  grand 
nombre,  qui  pour  la  mort  ne  luy  eussent  fait 
faute. 

En  premier  lieu  il  n'entroit  guères  de  gens 
dedans  le  Plessis-du-Parc  (qui  estoit  le  lieu  où  il 
se  tenoit),  excepté  gens  domestiques  et  les  ar- 
chers, dont  il  en  avoit  quatre  cens,  qui  en  bon 
nombre  faisoient  chacun  jour  le  guet  et  se 
pourmenoientpar  la  place  et  gardoient  la  porte. 
jNul  seigneur,  ne  grand  personnage,  ne  logeoit 
dedans,  ne  n'y  entroit  guères  compagnie  de 
grands  seigneurs.  Nul  n'y  venoît  que  monsei- 
gneur de  Beaujeu  (2) ,  de  présent  duc  de  Bourbon, 
qui  estoit  son  gendre.  Tout  à  l'environ  de  la 
place  dudit  Plessis  il  fit  faire  un  treillis  de  gros 
barreaux  de  fer,  et  planter  dedans  la  muraille 
des  broches  de  fer,  ayatis  plusieurs  pointes, 
comme  à  l'entrée  par  où  l'on  eût  peu  entrer  aux 
fossez  dudit  Plessis.  Aussi  fit  faire  quatre 
moyneaux  tous  de  fer  bien  épais,  en  lieu  par 
où  l'on  pouvoit  bien  tirer  à  son  aise  :  et  estoit 
chose  bien  triomphante  ,  et  cousta  plus  de  vingt 
mille  francs  ;  et  à  la  fin  y  mit  quarante  arba- 
lestriers  ,  qui  jour  et  nuict  estoient  en  ces  fossez 
avec  commission  de  tirer  à  tout  homme  qui  en 
approcheroit  de  nuict  jusques  à  ce  que  la  porto 
fût  ouverte  le  matin.  Il  lui  sembloit  davantage 
que  ses  subjets  estoient  un  peu  chatouilleux  à 
entreprendre  sur  son  authorité,  quand  ils  en 
verroient  e  temps. 

A  la  vérité  ,  il  fut  quelques  paroles  entre  au- 
cuns d'entrer  en  ce  Plessis ,  et  dépescher  les 
choses  ,  selon  leur  advis ,  pour  ce  que  rien  ne 
se  dépeschoit:  mais  ils  ne  l'osèrent  entrepren- 
dre ,  dont  ils  firent  sagement  :  car  il  y  avoit 
bien  pourvcu.  Il  changeoit  souvent  de  valet- 


de-chambre  et  de  toutes  autres  gens,  disant 
que  la  crainte  de  luy  et  l'estime  seroit  entrete- 
tenue  par  faire  ainsi  choses  nouvelles.  Pour 
compagnie  tenoit  léans  un  homme  ou  deux , 
auprès  de  luy  ,  gens  de  petite  condition  ,  et 
assez  mal  renommez ,  et  à  qui  il  pouvoit  bien 
sembler ,  s'ils  estoieut  sages ,  qu'incontinent 
qu'il  seroit  mort  ils  seroient  désapoiutez  de 
toutes  choses,  pour  le  moins  qu'il  leur  en  pou- 
roit  advenir;  et  ainsi  leur  en  advint.  Ceux-là 
ne  luy  rapportoient  rien  de  quelque  chose  qu'on 
leur  escrivît,ne  mandast,  de  quelques  affaires 
((ue  ce  fût,  s'il  ne  touchoit  à  la  préservation  de 
l'Estat  et  défense  du  royaume  :  car  de  toute 
autre  chose  il  ne  luy  en  chaloit  que  d'estre  en 
trêve  ou  en  paix  avec  chacun.  A  son  médecin 
donnoit  tous  les  mois  dix  mille  escus,  qui  en 
cinq  mois  en  receut  cinquante-quatre  mille. 
Des  terres  donna  grande  quantité  aux  églises  : 
mais  ce  don  de  terres  n'a  point  tenu ,  aussi  il  y 
en  avoit  trop. 


CHAPITRE  VIII. 

Comment  le  Roy  fit  venir  à  Tours  un  nommé 
le  sainct  homme  de  Calabre ,  pensant  qu'il 
le  dût  guérir ,  et  des  choses  eslrunges  que 
faisoit  ledit  Roy ,  2^our  garder  son  authorité 
durant  sa  maladie. 

Entre  les  hommes  renommez  de  dévotion ,  il 
envoya  quérir  un  homme  de  Calabre  ,  appelé 
frère  Robert  :  le  Roy  l'appeloit  le  sainct  homme 
pour  sa  saincte  vie;  en  l'honneur  duquel  le  Roy 
de  présent  fit  faire  un  monastère  au  Plessis- 
du-Parc,  en  récompense  de  la  chapelle  près  du 
Plessis,  au  bout  du  pont.  Ledit  hermite,  en 
l'âge  de  douze  ans ,  s'estoit  mis  sous  un  roc ,  où 
il  estoit  demeuré  jusques  en  l'âge  de  quraute  et 
trois  ans  ou  environ ,  et  jusques  à  l'heure  que 
Roy  l'envoya  quérir  par  un  sien  maistre  d'hos- 
lel,  en  la  compagnie  du  prince  de  Tarente ,  fils 
du  roy  de  Naples  :  car  il  ne  vouloit  partir  sans 
congé  du  Pape  ne  de  son  roy  ,  qui  estoit  sens  à 
cette  simple  personne ,  lequel  avoit  fait  deux 
églises  au  lieu  où  il  demeuroit  :  jamais  n'a- 
voit  mangé ,  ny  n'a  encores,  depuis  qu'il  se  mit 
en  cette  estroite  vie  ,  ny  chair ,  ny  poisson ,  uy 
œufs,  ny  laictage ,  ny  aucune  graisse  :  et  ue 
pense  jamais  avoir  veu  homme  vivant  de  si 
saincte  vie,  ne  où  il  semblât  mieux  que  le 
Sainct-Esprit  parlât  par  sa  bouche  :  car  il  n'es- 
toit  clerc  ue  lettré ,  et  n'apprit  jamais  rien  , 
vray  est  que  sa  langue  italienne  luy  aydoit 
bien  à  se  faire  émerveiller. 

Ledit  hermite  passa  à  Naples,  honoré  et  visité 
autant  qu'un  grand  légat  apostolique,  tant  du 
roy  de  Naples  que  de  ses  enfants ,  et  parloit  avec 
cela  comme  un  homme  nourry  en  cour.  De  là 
passa  par  Rome ,  et  fut  visité  de  tous  les  cardi- 
naux ,  et  eut  audience  avec  le  Pape ,  par  trois 
fois  ,  seul  à  seul ,  assis  auprès  de  luy ,  en  belle 
chaire ,  l'espace  de  trois  ou  quatre  heures ,  à 
chacune  fois  (  qui  estoit  grand  honneur  à  un  si 
petit  homme),  respondant  si  sagement  que  cha- 
cun s'en  esbahyssoit  :  et  luy  accorda  Notre 
Sainct-Père  faire  un  ordre ,  appelé  les  Hermites 
Sai7ict- François.  De  là  vint  devers  le  Roy , 
honoré  comme  s'il  eût  esté  le  Pape  ,  se  mettant 
à  genoux  devant  luy ,  afin  qu'il  luy  plût  allon- 
ger sa  vie.  Il  respondit  ce  que  sage  homme  de- 
voit  respondre.  Je  l'ay  maintesfois  ouy  parler 
devant  le  Roy ,  qui  est  de  présent ,  où  estoient 
tous  les  grands  du  royaume  ,  et  encores  depuis 
deux  mois  ,  mais  il  sembloit  qu'il  fût  inspiré  de 
Dieu  es  choses  qu'il  disoit  et  remonstroit;  car 
autrement  n'eût  sceu  parler  des  choses  dont  il 
parloit.  Il  est  encore  vif  :  parquoy  se  pourroit 
bien  changer  ou  en  mieux  ou  en  pis  ;  et  pour  ce 
m'en  tay.  Plusieurs  se  moquoient  de  la  venue 
de  cet  hermite  qu'ils  appelloient  sainct  homme  ; 
mais  ils  n'estoient  point  informez  des  pensées  de 
ce  sage  Roy ,  ny  ne  sçavoient  les  choses  qui  luy 
donnoient  l'occasion. 

Nostre  Roy  estoit  en  ce  Plessis ,  avec  peu  de 
gens,  sauf  archers,  et  en  ces  suspicions  dont 
j'ay  parlé  ,  à  quoy  il  avoit  pourveu  :  car  il  ne 
laissoit  nuls  hommes,  ny  en  la  ville  de  Tours  , 
ny  aux  champs  ,  dont  il  eût  suspicion  ,  qu'il  ne 
le  feist  retirer  loin  de  luy  ;  mais  par  archers  les 
en  faisoit  aller  et  conduire.  De  nulle  matière  on 
ne  luy  parloit ,  que  des  grandes  qui  luy  tou- 
choient.  Il  sembloit  à  le  voir ,  mieux  homme 
mort  que  vif,  tant  estoit  maigre,  ne  jamais 
homme  ne  l'eût  ci-eu.  11  se  vestoit  richement ,  ce 
que  jamais  n'avoit  accoustumé  par  avant ,  et  ne 
portoit  que  robbes  de  satin  cramoisy ,  fourrées 
de  bonnes  martres ,  et  en  donnoit  à  ceux  qu'il 
vouloit  sans  demander ,  car  nul  ne  luy  eût  osé 
demander  ne  parler  de  rien.  Il  faisoit  d'aspres 
punitions ,  pour  estre  craint ,  et  de  peur  de 
perdre  obéyssance  ;  car  ainsi  me  le  dit  luy- 
raême.  Il  renvoyoit  officiers  et  cassoit  gens- 
d'armes,  rognoit  pensions,  et  en  ostoit  de  tous 
points  :  et  me  dit ,  peu  de  jours  avant  sa  mort , 
qu'il  passoit  temps  à  faire  et  à  deffaire  gens  :  et 
faisoit  plus  parler  de  luy  parmy  le  royaume 
que  n'avoit  jamais  fait ,  et  le  faisoit  de  peur 
qu'on  ne  le  tînt  pour  mort  ;  car ,  comme  j'ay 
dit  plusieurs  fois,  peu  de  gens  le  voyoient  ; 
mais  quand  on  oyoit  parler  des  œuvres  qu'il 

faisoit ,  chacun  en  avoit  doute ,  et  ne  pouvoit 
l'on  à  peine  croire  qu'il  fût  malade. 

Hors  le  royaume  envoyoit  gens  de  tous  cos- 
tez  :  en  Angleterre  pour  entretenir  ce  mariage  ; 
et  les  payoit  bien  de  ce  qu'il  leur  donnoit ,  tant 
le  roy  Edouard  que  les  particuliers  ;  en  Espagne 
avoit  toutes  paroles  d'amitié  et  d'entretènement , 
et  présens  par  tout  de  tous  costez.  Il  faisoit 
acheter  un  bon  cheval  ou  une  bonne  mule,  quoy 
qu'il  luy  coustat;  mais  c'estoit  en  pays  où  il 
vouloit  qu'on  le  cuidat  sain ,  car  ce  n'estoit  point 
en  ce  royaume.  Des  chiens  en  envoyoit  quérir 
partout:  en  Espagne,  des  allans;  en  Bretagne, 
de  petites  levrettes,  lévriers,  espaigneux,  et  les 
achetoit  cher;  et  en  Valence,  de  petits  chiens 
velus,  qu'il  faisoit  acheter  plus  cher  que  les  gens 
ne  les  vouloient  vendre.  En  Cécile ,  envoyoit 
quérir  quelque  mule,  spécialement  à  quelque 
officier  du  pays ,  et  la  payoit  au  double.  A  Na- 
ples ,  des  chevaux  et  bestes  estranges  de  tous 
costez  ;/Comme  en  Barbarie,  une  espèce  de  petits 
lions  qui  ne  sont  point  plus  grands  que  de  petits 
renards,  et  les  appeloit  adits.  Au  pays  de  Dan- 
uemarc  et  de  Suède ,  envoya  quérir  de  deux 
sortes  de  bestes;  les  unes  s'appeloient  belles  , 
et  sont  de  corsage  de  cerfs,  grandes  comme 
buffles ,  les  cornes  courtes  et  grosses.  Les  autres 
s'appellent  rengiers  ,  qui  sont  de  corsage  et  de 
couleur  de  daims  ,  sauf  qu'elles  ont  les  cornes 
beaucoup  plus  grandes,  car  j'ai  veu  rengier  por- 
ter cinquante-quatre  cors  pour  avoir  six  cornes. 
De  chacune  de  ces  bestes  donna  aux  marchands 
quatre  mille  cinq  cens  florins  d'Allemagne. 
Quand  toutes  ces  choses  luy  estoient  amenées , 
il  n'en  tenoit  compte ,  et  la  pluspart  des  fois  ne 
parloit  point  à  ceux  qui  les  amenoient  :  et  en 
effet  il  faisoit  tant  de  choses  semblables  ,  qu'il 
estoit  plus  craint ,  tant  de  ses  voisins  que  de  ses 
subjets,  qu'il  n'avoit  jamais  esté  :  car  aussi  c'es- 
toit sa  fin ,  et  le  faisoit  pour  cette  cause. 


CHAPITRE  IX. 

Comment  le  mariage  de  monseigyieur  le  Dau- 
pkin  fut  conclu  avec  Marguerite  de  Flan- 
dres^ et  elle  amenée  en  France,  dont  le 
roy  Edouard  d'Angleterre  mourut  de  dé- 
plaisir. 

Pour  retourner  au  principal  de  nostre  propos, 
et  à  la  principale  conclusion  de  tous  ces  Mémoi- 
res ,  et  de  tous  ces  affaires  des  personnages  qui 
vivoientdu  temps  qu'ils  ont  été  faits,  faut  venir 
à  la  conclusion  du  traité  du  mariage,  fait  entre 


le  Roy  ,  qui  est  de  présent ,  lors  appelé  monsei- 
gneur le  Dauphin ,  et  de  la  fdle  du  duc  et  du- 
chesse d'Austriche  (1),  par  la  main  des  Gandois, 
au  grand  déplaisir  du  roy  Edoliard  d'Angleterre , 
qui  lors  se  tint  pour  déceu  de  l'espérance  du 
mariage  de  sa  fille  avec  monseigneur  le  Dau- 
phin ,  à  présent  roy  de  France ,  lequel  mariage 
luy  et  la  Reyue  sa  femme  avoient  plus  désiré 
que  toutes  les  choses  du  monde  ,  et  jamais  n'a- 
voient  voulu  croire  homme  qui  les  eût  advertis 
du  contraire ,  fussent  leurs  subjets  ou  autres  : 
car  le  conseil  d'Angleterre  luy  avoit  fait  plusieurs 
remonstrances,  à  l'heure  que  le  Roy  conquéroit 
la  Picardie ,  qui  estoit  près  de  Calais ,  et  luy 
disoit  que  quand  il  auroit  conquis  cela,  qu'il 
pourroit  bien  essayer  de  conquérir  Calais  et 
Guynes.  Autant  luy  en  disoient  les  ambassa- 
deurs, qui  continuellement  estoient  en  Angle- 
terre de  par  les  duc  et  duchesse  d'Austriche ,  et 
les  Bretons  et  autres  :  et  de  tout  cela  il  n'en 
croyoit  rien,  dont  luy  en  prit  bien  mal  :  mais 
je  croy  bien  qu'il  ne  luy  procédoit  point  tant 
d'ignorance  ,  comme  il  faisoit  d'avarice ,  et  pour 
ne  perdre  point  cinquante  mille  escus  que  le  Roy 
luy  donnoit ,  ny  aussi  ne  laisser  ses  aises  et  ses 
plaisirs ,  où  il  estoit  fort  adonné. 

Sur  le  fait  de  ce  mariage  se  tint  une  journée 
à  Alost  (2)  en  Flandres ,  et  y  estoit  le  duc  d'Aus- 
triche, à  présent  roy  des  Romains,  et  gens 
députez  de  par  les  trois  Estats  de  Flandres,  Bra- 
bant  et  autres  pays  appartenans  audit  duc  et  à 
ses  enfans.  Là  firent  les  Gandois  plusieurs  choses 
contre  le  vouloir  dudit  duc ,  comme  de  bannir 
gens,  d'en  oster  aucuns  d'auprès  son  fils;  et 
puis  luy  dirent  le  vouloir  qu'ils  avoient  que  ce 
mariage,  dont  j'ay  parlé,  se  fist  pour  avoir  paix, 
et  le  luy  firent  accorder,  vousist-il  ou  non.  II 
estoit  fort  jeune,  mal  pourveu  de  gens  de  grand 
sens  :  car  le  tout  en  cette  maison  de  Bourgogne 
estoit  mort,  comme  j'ay  dit,  ou  tourné  des 
nostres,oupeu  s'en  falloit;  j'entends  des  grands 
personnages  qui  l'eussent  sceu  conseiller  et  ai- 
der. De  son  costé  il  estoit  venu  fort  mal  accom- 
pagné; et  puis  pour  avoir  perdu  sa  femme,  qui 
estoit  princesse  du  pays  dessusdit ,  il  n'osoit  par- 
ler si  audacieuseinent  qu'il  avoit  fait  autrefois. 
Et  pour  abréger  ce  propos ,  le  Roy  en  fut  ad- 
verty  par  le  seigneur  des  Cordes ,  et  en  fut  très- 
joyeux,  et  fut  pris  le  jour  de  luy  amener  la  fille 
à  Hedin. 

Peu  de  jours  avant,  et  en  l'an  1181,  avoit  esté 
baillé  Aire  audit  seigneur  des  Cordes,  du  pays 

(1)  Le  Daiipliin  avait  alors  douze  ans,  et  la  princesse 
Marf^ucrite  n'en  avait  ([ue  trois. 

•2)  Suivant  le  manuscrit  de  Sainl-Gcrmain,  Lisle. 


MÉMOIRES    DK    PHILIPPE    DE    COMIKES.    [1482] 


d'Artois,  pour  une  somme  d'argent;  lequel  la 
tenoit  pour  le  duc  d'Austriche ,  et  pour  le  sei- 
gneur de  Bèvres  (1),  sou  capitaine,  ville  très- 
forte,  assise  en  Artois,  qui  aida  aux  Flamans 
à  avancer  l'œuvre;  car  elle  est  à  l'entrée  de  leur 
pays.  Et  combien  qu'ils  vousissent  la  diminution 
de  leur  prince ,  si  n'eussent-ils  point  voulu  à 
leurs  frontières  le  Roy  si  très-près  d'eux.  Après 
que  ces  choses  furent  accordées ,  comme  j'ay 
dit ,  vinrent  devers  le  Roy  les  ambassadeurs  de 
Flandres  et  Brabant  ;  mais  tout  dépendoit  de 
ceux  de  Gand ,  à  cause  de  leur  force  ,  et  qu'ils 
avoient  les  enfans  en  leurs  mains,  et  aussi  les 
premiers  prêts  à  commencer  la  noise.  Aussi  y 
vinrent  aucuns  chevaliers  pour  le  roy  des  Ro- 
mains, jeunes  comme  luy  et  mal  conseillez, 
pour  la  pacification  de  leur  pays.  Messire  Jean 
de  Berghes  (2)  en  estoit  l'un,  et  messire  Bau- 
doiiin  de  Lannoy  (3)  l'autre,  et  quelques  secré- 
taires. Le  Roy  estoit  jà  fort  bas  ,  et  à  grand'- 
peine  se  vouloit-il  laisser  voir,  et  fit  grande 
difficulté  de  jurer  les  traitez  faits  en  cette  ma- 
tière, mais  c'estoit  pour  n'estre  point  veu  :  tou- 
tesfois  il  les  jura.  Ils  luy  estoient  avantageux  , 
car  il  avoit  plusieurs  fois  voulu  le  mariage ,  et 
ne  vouloit  que  la  comté  d'Artois  ou  celle  de 
Bourgogne,  l'une  des  deux;  et  messeigneurs  de 
Gand  (ainsi  les  appeloit-il)  les  luy  firent  bailler 
toutes  deux,  et  celles  deMasconnois,  de  Charo- 
lois  et  d'Auxerrois  ;  et  s'ils  luy  eussent  peu  faire 
bailler  celle  de  Hainault  et  de  Namur,  et  tous 
les  subjets  de  cette  maison  ,  qui  sont  de  la  lan- 
gue françoise ,  ils  l'eussent  volontiers  fait  pour 
affoiblir  leurdit  seigneur. 

Le  Roy  nostre  maistre  ,  qui  estoit  bien  sage 
et  entendoit  bien  que  c'estoit  que  de  Flandres 
et  qu'un  comte  dudit  pays  de  Flandres  estoit  peu 
de  cas ,  sans  avoir  ledit  pays  d'Artois  qui  est 
assis  entre  le  roy  de  France  et  eux ,  leur  estant 
comme  une  bride  :  car  dudit  pays  d'Artois  se 
tiroit  de  bonnes  gens  de  guerre  pour  les  chas- 
tier  quand  ils  feroient  les  fols  :  et  pour  ce ,  en 
ostant  audit  comte  de  Flandres  ledit  pays  d'Ar- 
tois, il  le  laissoit  le  plus  pauvre  seigneur  du 
monde,  et  sans  avoir  obéissance ,  sinon  au  plai- 
sir de  ceux  de  Gand  ;  et  de  cette  ambassade  dont 
je  parle,  un  des  principaux  estoit  Guillaume 
Rym ,  dont  j'ay  parlé  cy-dessus.  Après  que  cette 

(1)  Philippe  de  Bourgogne ,  seigneur  de  Beveren , 
chevalier  de  la  Toison-d'Or,  gouverneur  de  Saint-Omer 
et  Aire,  et  depuis  de  la  province  d'Artois,  Ois  d'Antoine, 
bâtard  de  Bourgogne. 

(2)  Jean  de  Berghes,  seigneur  de  Walhain,  chevalier 
de  la  Toison-d  Or. 

(3)  Il  était  seigneur  de  Molcnibais  cl  de  Soire-le-Châ- 
teau,  et  chevalier  de  la  Toison-d'Or. 


15. S 

ambassade  fut  retournée  ,  ladite  fille  fut  amenée 
à  Hedin ,  entre  les  mains  de  monseigneur  des 
Cordes,  et  fut  l'an  1483  ;  et  l'amena  madame 
de  Ravestain  (4) ,  fille  bastarde  du  feu  duc 
Philippe  de  Bourgogne ,  et  la  receurent  monsei- 
gneur et  madame  de  Bourbon  qui  sont  de  pré- 
sent, le  seigneur  d'Albret  et  autres  pour  le  Roy, 
et  l'amenèrent  à  Amboise  où  estoit  monseigneur 
le  Dauphin.  Si  le  duc  d'Austriche  l'eust  peu 
oster  à  ceux  qui  l'amenoient,  il  l'eût  volon- 
tiers fait  avant  qu'elle  sortît  de  sa  terre;  mais 
ceux  de  Gand  l'avoient  bien  accompagnée,  et 
aussi  il  avoit  commencé  à  perdre  toute  obéys- 
sauce  ;  et  se  joignirent  beaucoup  de  gens  avec 
ceux  de  Gand,  pour  ce  qu'ils  tenoient  le  fils 
entre  leurs  mains ,  et  ostoient  et  mettoient  avec 
luy  tel  qu'il  leur  plaisoit;  et  entre  les  autres 
se  tenoit  le  seigneur  de  Ravestain ,  frère  au 
duc  de  Clèves  ,  principal  gouverneur  dudit  en- 
fant ,  appelle  le  duc  Philippe  (5)  qui  vit  en- 
cores,  attendant  grande  succession,  si  Dieu  luy 
preste  vie. 

Quiconques  eut  joye  de  ce  mariage,  il  déplai- 
soit  au  roy  d'Angleterre  amèrement ,  car  il  le 
tint  à  grand'honte  et  moquerie  ;  et  se  doutoit 
bien  avoir  perdu  sa  pension  que  le  Roy  luy 
donnoit,  ou  tribut  qu'appeloient  les  Anglois; 
et  eut  crainte  que  le  mespris  ne  luy  en  fût 
grand  en  Angleterre ,  et  que  cela  fût  cause  de 
rébellion  contre  luy,  et  par  espécial  pour  ce 
qu'il  n'avoit  voulu  croire  conseil  ;  et  si  voyoit  le 
Roy  en  grande  force  et  près  de  luy,  et  en  prit 
le  deuil  si  grand  que  dès  qu'il  en  sceut  les  nou- 
velles il  tomba  malade,  et  bientost  après  mou- 
rut ,  aucuns  disent  d'un  caterre.  Quoy  qu'il  en 
soit,  on  dit  que  la  douleur  qu'il  avoit  dudit  ma- 
riage fut  cause  de  la  maladie  dont  il  mourut  en 
briefs  jours.  C'est  grand'  faute  à  un  prince  d'es- 
timer plus  son  opinion  que  de  plusieurs ,  et  cela 
leur  donne  aucunes  fois  de  grandes  douleurs  et 
pertes  qui  ne  se  peuvent  recouvrer.  Et  fut  ledit 
trespas  l'an  1483,  au  mois  d'avril. 

Dès  que  le  roy  Edouard  fut  mort ,  le  Roy 
nostre  maistre  en  fut  adverty,  et  n'en  fit  nulle 
joye ,  ne  semblant  quand  il  le  sceut  ;  et  peu  de 
jours  après  receut  letlres  du  duc  de  Clocestre, 
qui  s'estoit  fait  roy  d'Angleterre ,  et  se  signoit 
Richard,  lequel  avoit  fait  mourir  les  deux  fils 

(4)  Anne  de  Bourgogne,  seconde  femme  d'Adolphe  de 
Clèves,  seigneur  de  Ravestein. 

(5)  Surnommé  le  Beau.  Ce  prince,  héritier  des  pro- 
vinces des  Pays-Bas  ,  épousa  Jeanne,  héritière  de  Cas- 
tille,  fdle  des  rois  Ferdinand  et  Isabelle.  Il  fut  père  de 
Charles-Qiiint,  et  mourut  en  1506. 

(lu  Roy  Edouard  son  frère.  Ledit  roy  Richard 
requéroit  l'ami  tic  du  Roy,  et  croy  qu'il  eut  bien 
voulu  avoir  cette  peusiou  dessusditc;  mais  le 
roy  ne  voulut  respondre  à  ses  lettres ,  n'oiiir  le 
message,  et  l'estima  cruel  et  mauvais:  car  après 
le  trépas  du  roy  Edoiiard  ,  ledit  duc  de  Clocestre 
avoit  fait  hommage  à  son  neveu,  comme  à  son 
loy  et  souverain  seigneur  ;  et  incontinent  après 
commit  ce  cas,  et  en  plein  parlement  d'Angle- 
terre lit  dégrader  deux  filies  dudit  roy  Edouard, 
et  déclarer  bastardes ,  sous  couleur  de  quelque 
cas  qu'il  prouva  par  un  évesque  de  Bath  en 
Angleterre ,  qui  autrefois  avoit  eu  grand  crédit 
avec  ledit  roy  Edouard ,  et  puis  le  désapointa 
et  le  tint  en  prison,  et  le  rançona  d'une  somme 
d'argent.  L'évesque  dessusdit  disoit  que  ledit 
roy  Edouard  avoit  promis  foy  de  mariage  à  une 
dame  d'Angleterre ,  qu'il  nommoit ,  pour  ce 
({u'il  en  estoit  amoureux ,  pour  en  avoir  son  plai- 
sir ;  et  en  avoit  fait  la  promesse  entre  les  mains 
dudit  évesque,  et  sur  cette  promesse  coucha  avec 
elle,  et  ne  le  faisoit  que  pour  la  tromper  :  tou- 
tesfois  tels  jeux  sont  bien  dangereux ,  témoins 
telles  enseignes.  J'ay  veu  beaucoup  de  gens-de- 
cour  qui  n'eussent  point  perdu  une  bonne  aven- 
ture ,  qui  leur  eût  pieu  en  tel  cas,  par  faute  de 
promettre. 

Et  ce  mauvais  évesque  garda  cette  vengeance 
en  son  cœur  par  aventure  vingt  ans;  mais  il  luy 
en  meschut  ;  car  il  avoit  un  fils  qu'il  aimoit  fort, 
a  qui  le  roy  Richard  vouloit  faire  de  grands 
biens  et  luy  faire  espouser  l'une  de  ces  deux 
filles ,  dégradées  de  leur  dignité ,  laquelle  de 
présent  est  reyne  d'Angleterre,  et  a  deux  beaux 
cnfans.  Ledit  fils  estant  en  un  navire  de  guerre 
par  le  commandement  du  roy  Richard  son  mais- 
tre ,  fut  pris  à  cette  coste  de  Normandie  ;  et  par 
le  débat  de  ceux  qui  le  prirent  fut  amené  en 
parlement  et  mis  au  petit  Chastelet  a  Paris,  et 
y  fut  tant  qu'il  y  mourut  de  faim  et  de  pauvreté. 
Ledit  roy  Richard,  qui  avoit  fait  mourir  les 
deux  enfans  ,  ne  le  porta  pas  loin  :  car  contre 
luy  éleva  Dieu  un  ennemy  tout  à  l'instant,  qui 
n'avoit  ne  croix  ne  pile  ,  ne  nul  droit ,  comme  je 
crois,  à  la  couronne  d'Angleterre,  ne  estimé 
rien,  sauf  que  de  sa  personne  estoit  honneste 
et  avoit  beaucoup  souffert ,  car  la  pluspart  de 
sa  vie  avoit  esté  prisonnier,  et  mesmement  en 
Bretagne ,  es  mains  du  duc  François ,  qui  l'a- 
voit  bien  traité  pour  prisonnier;  de  l'âge  de  dix- 

(1)  Les  comtés  de  Roussillon  et  de  Cprdaf,'nc  furent 
engagés  à  Louis  XI  par  Jean  II,  roi  d'Arragon,  jjour  la 
somme  de  trois  cent  mille  écus.  l'an  li62.  Mais  Char- 
les VIII  rendit  ce  comté  avec  un  peu  trop  de  facilité, 
lenn  était  père  de  Ferdinand,  qui,  par  son  mariage  avec 


huit  ans;  lequel,  avec  peu  d'argent  du  Roy  et 
quelques  trois  mille  hommes  pris  en  la  duché 
de  Normandie  et  des  plus  méchans  que  l'on  pût 
trouver,  passa  en  Galles,  où  se  vint  joindre  son 
beau-père,  le  seigneur  de  Stanley,  avec  bien 
vingt  et  six  mille  Anglois.  Au  bout  de  trois  ou 
quatre  jours  se  rencontra  avec  ce  cruel  roy  Ri- 
chard, lequel  fut  tué  sur  le  champ,  etcestuy-cy 
couronné ,  qui  encore  aujourd'huy  règne. 

Ailleurs  ay  parlé  de  cette  matière,  mais  il 
servoit  encores  d'en  parler  iey,  et  par  espécial 
pour  monstrer  comme  Dieu  a  payé  comptant  en 
nostre  temps  telles  cruautez  sans  attendre. 
Maintes  autres  eu  a  puni  audit  temps ,  qui  les 
scauroit  toutes  raconter. 


CHAPITRE  X. 

CommcJit  le  Roy  se  mainienoit ^  tantenvers  ses 
voisins  qii'envers  ses  subjets  durant  sa  ma- 
ladie ,  et  comme  on  luy  envoyoit  de  divers 
lieux  diverses  choses  pour  sa  guérison. 

Or  doncques  ce  mariage  de  Flandres  fut  ac- 
comply,  que  le  Roy  avoit  fort  désiré,  et  tenoit 
lesFIamansàsa  poste.  Bretagne,  à  qui  il  portoit 
grande  haine,  estoit  en  paix  avec  luy  ;  mais  il  les 
tenoit  en  grande  peur  et  en  grande  crainte  pour 
le  grand  nombre  de  gens-d'armes  qu'il  tenoit  lo- 
gez en  leurs  frontières.  Espagne  estoit  en  lepos 
avec  luy,  et  ne  désiroient  le  roy  et  la  reyne  d'Es- 
pagne sinon  qu'amitié  :  et  il  les  tenoit  en  doute 
et  despense ,  à  cause  du  pays  de  Roussillon  (1) , 
qu'il  tenoit  de  la  maison  d'Arragon ,  qui  luy 
avoit  esté  baillée  par  le  roy  Jehan  d'Arragon , 
père  du  roy  de  Castille,  qui  règne  de  présent, 
en  gage  ,  et  par  aucunes  conditions  qui  encores 
ne  sont  vidées.  Touchant  la  puissance  d'Italie  , 
ils  le  vouloient  bien  avoir  pour  amy,  et  avoient 
quelque  confédération  avec  luy,  et  souvent  y 
envoyoient  leurs  ambassadeurs.  En  Allemagne 
avoit  les  Suisses  qui  luy  obéyssoient  comme  ses 
subjets.  Les  roys  d'Ecosse  et  de  Portugal  estoient 
ses  alliez.  Partie  de  Navarre  faisoit  ce  qu'il  vou- 
loit. Sessubjetstrembloient  devant  luy.  Ce  qu'il 
commandoit  estoit  incontinent  accomply,  sans 
nulle  difficulé  ni  excusation. 

Touchant  les  choses  que  l'on  pensoit  néces- 
saires poin-  sa  santé,  de  tous  les  costez  du  monde 
luy  estoient  envoyées.  Le  pape  Sixte,  dernier  (2 

Isabelle  de  Castille  ,  commença  l'union  des  royaumes 
<i'Arragon  et  de  Castille. 

(■2)  Innocent  VIII  succéda  à  Sixte  IV,  en  liSi,  et 
mourut  en  \W1:  ainsi  l'on  a  la  certitude  (|ue  Comines  a 
terminé  ses  Mémoires  sur  Louis  XI  avant  la  lin  de  l'an- 
née 1492. 

mort,  estant  informé  que  par  dévotion  le  Roy 
désiroit  avoir  le  corporal  ,  sur  quoy  chantoit 
monseigneur  Sainct-Pierre,  tantost  le  luy  envoya 
avec  plusieurs  autres  reliques,  lesquelles  luy 
furent  renvoyées.  La  saincte  ampolle,  qui  est  à 
Reims,  qui  jamais  n'avoit  esté  remuée  de  son 
lieu ,  luy  fut  apportée  jusques  en  sa  chambre  au 
Plessis,  et  estoit  sur  son  buffet  à  l'heure  de  sa 
mort;  son  intention  estoit  d'en  prendre  sem- 
blable onction  qu'il  en  avoit  prise  à  son  sacre  : 
combien  que  beaucoup  de  gens  cuidoient  qu'il 
s'en  Yousist  oindre  tout  le  corps;  ce  qui  n'est  pas 
vraysemblable  ,  car  ladite  saincte  ampolle  est 
fort  petite ,  et  n'y  a  pas  grande  matière  dedans. 
Je  la  vis  à  l'heure  dont  je  parle ,  et  aussi  quand 
ledit  seigneur  fut  mis  en  terre  à  nostre-Dame 
de  Gléry. 

Le  Turc,  qui  règne  aujourd'huy  (I),  luy  en- 
voya une  ambassade  qui  vint  jusques  à  Riez  en 
Provence  ;  mais  ledit  seigneur  ne  la  voulut  point 
oùir  ne  qu'elle  vînt  plus  avant.  Ledit  ambassa- 
deur luy  apportoit  un  grand  roolle  de  reliques, 
lesquelles  estoient  encorcs  à  Constantinople,  en- 
tre les  mains  dudit  Turc  ;  lesquelles  choses  il 
offroit  au  Roy,  avec  grand'  somme  d'argent , 
pourveu  que  ledit  seigneur  vousist  bien  faire 
garder  le  frère  (2)  dudit  Turc  ,  lequel  estoit  en 
ce  royaume  entre  les  mains  de  ceux  de  Rhodes, 
et  à  présent  à  Rome  es  mains  du  Pape. 

Par  toutes  les  choses  dessusdites  l'on  peut  co- 
gnoistre  le  sens  et  grandeur  de  nostre  Roy,  et 
comme  il  estoit  estimé  et  honoré  par  le  monde; 
et  comme  les  choses  spirituelles ,  de  dévotion  et 
de  religion  estoient  employées  pour  luy  alonger 
sa  vie,  aussi  les  choses  temporelles  :  toutesfois 
le  tout  n'y  fit  rien,  et falloit  qu'il  passast  par  là 
où  les  autres  sont  passez.  Une  grâce  luy  fit 
Dieu  ,  car  comme  il  l'avoit  créé  plus  sage ,  plus 
libéral  et  plus  vertueux  en  toutes  choses  que 
les  autres  princes  qui  régnoient  avec  luy  et  de 
son  temps,  et  qui  estoient  ses  ennemis  et  voi- 
sins ,  avec  ce  qu'il  les  passa  en  toutes  choses , 
aussi  les  passa-t-il  en  longueur  de  vie ,  mais  ce 
ne  fut  de  guères  :  car  le  duc  de  Rourgogne 
Charles ,  la  duchesse  d'Austriche  sa  fille,  le  roy 
Edoïiard  et  le  duc  de  Galéas  de  Milan,  le  roy 
Jehan  d'Arragon ,  tous  ceux-là  estoient  morts 
peu  d'années  par  avant  luy  ;  et  de  la  duchesse 
d'Austriche  et  du  roy  Edoiiard  et  de  luy,  n'y 
eut  comme  rien  à  dire.  En  tous  y  avoit  du  bien 
et  du  mal ,  car  ils  estoient  hommes  ;  mais  sans 
user  de  nulle  flatterie ,  en  luy  avoit  trop  plus  de 
choses  appartenantes  à  office  de  Roy  et  de  prince 


(1)  Bajazet  II;  il  succéda  à  Mahomet  II,  son  péro,  en 
1481,  et  mourut  en  1512. 


qu'en  nul  des  autres.  Je  les  ay  presque  tous 
veus  et  sceu  ce  qu'ils  sçavoient  faire  ;  parquoy 
je  ne  devine  point. 


CHAPITRE  XL 

Comment  le  roy  Louis  XI fit  venir  vers  luy 
Chcaies  son  fils  peu  avant  sa  mort ,  et  des 
comm.andemens  et  ordonnances  qu'il  fit  ^ 
tant  à  luy  qu'à  autres. 

En  cet  an  1483,  voulut  le  Roy  voir  monsei- 
gneur le  Dauphin  son  fils,  lequel  il  n'avoit  veu 
de  plusieurs  années;  car  il  craignoit  qu'il  fust 
veu  de  guères  de  gens ,  tant  pour  la  santé  de 
l'enfant,  que  de  peur  que  l'on  ne  le  tirast  hors 
de  là,  et  que  soubs  ombre  de  liiy ,  quelque  as- 
semblée se  fist  en  son  royaume  :  car  ainsi  avoit- 
il  esté  faict  de  luy  contre  le  roy  Charles  VII 
son  père  ,  à  l'heure  qu'il  n'avoit  que  treize  ans, 
par  aucuns  seigneurs  du  royaume  ;  et  s'appella 
cette  guerre  la  Praguerie  ;  mais  elle  ne  dura 
guères  ,  et  ne  fut  qu'un  débat  de  cour. 

Entre  toutes  ces  choses  il  recommanda  à  son 
fils  monseigneur  le  Dauphin  aucuns  serviteurs  , 
et  luy  commanda  expressément  de  ne  changer 
aucuns  officiers ,  luy  alléguant  que  quand  le 
roy  Charles  VII  son  père  alla  à  Dieu  ,  et  que 
luy  vint  à  la  couronne  ,  il  désapointa  tous  les 
bons  et  notables  chevaliers  du  royaume,  et  qui 
avoient  aidé  et  servi  sondit  père  à  conquérir 
la  Normandie  et  Guyenne,  et  chasser  les  An- 
gloishois  du  royaume ,  et  à  le  remettre  en  paix 
et  bon  ordre  (  car  ainsi  le  trouva-il ,  et  bien 
riche),  dont  il  luy  en  estoit  bien  mal  pris  ;  car 
il  en  eut  la  guerre  appellée  le  Rien  Public 
(dont  j'ay  parlé  ailleurs  ),  qui  cuida  estre  cause 
de  luy  oster  la  couronne.  Rientost  après  que  le 
Roy  eust  parlé  à  monseigneur  le  Dauphin  son 
fils ,  et  achevé  ce  mariage  (dont  j'ay  parlé  ),  luy 
prit  la  maladie  (dont  il  partit  de  ce  monde) 
par  un  lundy  ,  et  dura  jusques  au  samedy  en- 
suivant ,  pénultième  d'aoust  1483 ,  et  estois  pré- 
sent à  la  fin  de  la  maladie;  parquoy  en  veux 
dire  quelque  chose. 

Dès  que  le  mal  luy  prit  il  perdit  la  parole , 
comme  autrefois  avoit  fait,  et  quand  elle  luy 
fut  revenue  ,  se  sentit  plus  foible  que  jamais 
n'avoit  esté,  combien  qu'auparavant  il  î'estoit 
tant ,  qu'à  grand'peine  pouvoit-il  mettre  la  main 
jusques  à  la  bouche  ;  et  estoit  tant  maigre  et 
deffaict  qu'il  faisoit  pitié  à  ^ous  ceux  qui  le 


(2)  Djenin  Zizim,  empoisonné  en  1494,  ainsi  qu'on  li* 
voira  flans  la  s:  ile  de  ces  !\Iémoires,  livre  VU. 

voyoient.  Ledit  sei2:iieur  se  jugea  mort ,  et  sur 
l'heure  il  envoya  quérir  monseigneur  de  Beau- 
jeu,  mary  de  sa  fille,  à  présent  duc  de  Bour- 
bon, et  luy  commanda  aller  au  Roy  son  fils  qui 
estoit  à  Amboise  (  ainsi  l'appella-il  ),  en  luy  re- 
commandant le  Roy  sondit  fils,  et  ceux  qui 
l'avoient  servy  ,  et  luy  donna  toute  la  charge  et 
gouvernement  dudit  Roy,  et  luy  commanda 
qu'aucunes  gens  n'en  approchassent ,  et  luy  en 
dit  plusieurs  bonnes  et  notables  causes;  et  si 
en  tout  ledit  seigneur  de  Beaujeu  eust  observé 
ses  commandemens,  ou  à  tout  le  moins  en  partie 
(  car  il  y  eut  quelque  commandement  extraor- 
dinaire, et  qui  n'estoit  de  tenir),  mais  qu'en  la 
généralité  il  les  eût  plus  gardez ,  je  croy  que 
c'eût  esté  le  profit  de  ce  royaume  et  le  sien  par- 
ticulier, veu  les  choses  advenues  depuis. 

Après  envoya  le  chancelier,  et  toute  sa  sé- 
quelle, porter  les  seaux  audit  Roy  son  fils.  Luy 
envoya  aussi  partie  des  archers  de  sa  garde ,  et 
capitaines  ,  et  toute  sa  vennerie  et  fauconnerie , 
et  toutes  autres  choses.  Et  tous  ceux  qui  le  ve- 
noient  voir,  il  les  envoyoit  à  Amboise  devers 
le  Roy  (ainsi  l'appelloit-il),  leur  priant  de  le 
servir  bien,  et  par  tous  luy  mandoit  quelque 
chose ,  et  par  espécial  par  Estienne  de  Vers , 
lequel  avoit  nourry  ledit  Roy  nouveau,  et 
servy  de  premier  valet-de-chambre ,  et  l'avoit 
desjà  fait  le  Roy  nostre  maistre  baillif  de  Meaux. 
La  parole  jamais  ne  luy  faillit  depuis  qu'elle 
luy  fut  revenue  ,  ne  le  sens  ,  ne  jamais  ne  l'eut 
si  bon ,  car  incessamment  se  vuidoit ,  qui  luy 
ostoit  toute  fumée  de  la  teste.  Jamais  en  toute 
sa  maladie  ne  se  plaignit ,  comme  font  toutes 
sortes  de  gens  qnand  ils  sentent  mal.  Au  moins 
suis-je  de  cette  nature,  et  en  ay  veu  plusieurs 
autres  ,  et  aussi  l'on  dit  que  le  plaindre  allège 
la  douleur. 

o<x> 
CHAPITRE  XIL 

Comparaison  des  maux  et  douleurs  que  souf- 
frit le  roy  Loiiys,  à  ceux  qu'il  avoit  fait 
souffrir  à  plusieurs  personnes ,  avec  conti- 
nuation de  ce  qu'il  fit  et  fut  fait  envers  luy 
jusques  à  sa  mort. 

Incessamment  disoit  quelque  chose  de  sens, 
et  dura  sa  maladie  (comme  j'y  dit)  depuis  le 
lundy  jus(|ues  au  samedy  au  soir.  Sur  ce  je 
veux  faire  comparaison  des  maux  et  douleurs 
qu'il  a  fait  souffrir  a  plusieurs ,  à  ceux  qu'il  a 


(1)  Il  sipnail  Coillier.  11  fui  rcchcrrh(''  nprès  la  mort 
lu  Roi,  pour  les  dons  immenses  qu'il  en  avait  reçus,  cl 


soufferts  avant  mourir  ,  pour  ce  que  j'ay  espé- 
rance qu'ils  l'auront  mené  en  paradis,  et  que 
ce  aura  esté  partie  de  son  purgatoire  ;  et  s'ils 
n'ont  esté  si  grands  ne  si  longs  comme  ceux 
qu'il  a  fait  souffrir  à  plusieurs;  aussi  avoit-il 
autre  et  plus  grand  office  en  ce  monde  qu'ils 
n'avoient,  et  si  jamais  n'avoit  souffert  de  sa 
personne ,  mais  tant  avoit  esté  obéy ,  qu'il  sem- 
bloit  que  toute  l'Europe  ne  fût  faite  que  pour 
luy  porter  obéissance;  parquoy  ce  petit  qu'il 
souffroit  contre  sa  nature  et  accoustumance,  luy 
estoit  plus  grief  à  porter. 

Tousjours  avoit  espérance  en  ce  bon  hermite, 
qui  estoit  au  Plessis ,  dont  j'ay  parlé ,  qu'il  avoit 
fait  venit  de  Calabre  ;  et  incessamment  envoyoit 
devers  luy ,  disant  que  s'il  vouloit  il  luy  allon- 
geroit  bien  sa  vie;  car  nonobstant  toutes  ces 
ordonnances ,  qu'il  avoit  faites  de  ceux  qu'il 
avoit  envoyez  devers  monseigneur  le  Dauphin 
son  fils,  si  luy  revint  le  cœur,  et  avoit  bien 
espérance  d'échapper  ;  et  si  ainsi  fût  advenu , 
il  eût  bien  départy  l'assemblée  qu'il  avoit  en- 
voyée h  Amboise  à  ce  nouveau  Roy.  Et  pour 
cette  espérance  qu'il  avait  audit  hermite,  fut 
avisé  par  un  certain  théologien  et  autres,  qu'on 
luy  déclareroit  qu'il  s'abusoit,  et  qu'en  son  faict 
n'y  avoit  plus  d'espérance  qu'à  la  miséricorde 
de  Dieu  ;  et  qu'à  ces  paroles  se  trouveroit  pré- 
sent son  médecin,  maistre  Jacques  Cothier  (1), 
en  qui  il  avoit  toute  espérance  ,  et  à  qui  chacun 
mois  il  dounoit  dix  mille  escus,  espérant  qu'il 
luy  allongerait  la  vie.  Et  fut  prise  cette  conclu- 
sion par  maistre  Olivier  et  ledit  maistre  Jacques 
médecin  ,  afin  que  de  tous  points  il  pensast  à  sa 
concience  ,  et  qu'il  laissast  toutes  autres  pen- 
sées ,  et  ce  saint-homme  en  qui  il  se  fioit. 

Et  tout  ainsi  qu'il  avoit  haussé  ledit  maistre 
Olivier  et  autres ,  trop  à  coup  ,  et  sans  propos , 
en  estât  plus  grand  qu'il  ne  leur  appartenoit  ; 
aussi  tout  de  mesme  prirent  charge  sans  crainte 
de  dire  chose  à  un  tel  prince ,  qui  ne  leur  appar- 
tenoit pas ,  ny  ne  gardèrent  la  révérence  et  hu- 
milité qu'il  appartenoit  au  cas ,  comme  eussent 
fait  ceux  qu'il  avoit  de  long-temps  nourris ,  et 
lesquels  peu  auparavant  il  avoit  esloignez  de 
luy  pour  ses  imaginations  ;  mais  tout  ainsi  qu'à 
deux  grands  persomiages  qu'il  avoit  fait  mourir 
de  son  temps  (  dont  de  l'un  fit  conscience  à  son 
trespas  ,  et  de  l'autre  non ,  ce  fut  du  duc  de  Ne- 
mours et  du  comte  de  Sainct-Paul  ),  fut  signifiée 
la  mort  par  commissaires  députez  à  ce  faire  ; 
lesquels  commissaires  en  briefs  mots  leur  dé- 
clarèrent leur  sentence  ,  et  baillèrent  confesseur 

il  ne  se  (ira  d'alTaires  qu'en  faisant  au  roi  Charles  VIII 
un  prêt  gratuit  de  cinquante  mille  écus. 

pour  disposer  de  leurs  consciences,  en  peu 
d'iieures ,  qui  leur  fut  baillée  à  ce  faire  ;  tout 
ainsi  signifièrent  à  nostre  Roy  les  dessusdits  sa 
mort  en  brièves  paroles  et  rudes,  disans  :  "  Sire, 
»  il  faut  que  nous  nous  acquilions,  n'ayez  plus 
»  d'espérance  en  ce  sainct  homme,  ny  en  autre 
»  chose ,  car  seurement  il  est  fait  de  vous ,  et 
»  pour  ce  pensez  à  vostre  conscience ,  car  il  n'y 
»  a  nul  remède.  »  Et  chacun  dit  quelque  mot 
assez  brief,  ausquels  il  respondit  :  «  J'ay  espé- 
»  rance  que  Dieu  m'aidera ,  car  par  aventure 
»  je  ne  suis  pas  si  malade  comme  vous  pen- 
■)  sez.  » 

Quelle  douleur  luy  fut  d'ouir  cette  nouvelle 
et  cette  sentence!  car  oncques  homme  ne  crai- 
gnit plus  la  mort ,  et  ne  lit  tant  de  choses  pour 
y  cuider  mettre  remède,  comme  luy  ;  et  avoit 
tout  le  temps  de  sa  vie  prié  à  ses  serviteurs ,  et 
à  moy  comme  à  d'autres ,  que  si  on  le  voyoit 
en  nécessité  de  mort ,  que  l'on  ne  luy  dit ,  fors 
tant  seulement.  Parlez  ^Jeu  ;  et  qu'on  Fémeust 
seulement  à  soy  confesser,  sans  luy  prononcer 
ce  cruel  mot  de  la  mort  ]  car  il  luy  sembloit 
n'avoir  pas  le  cœur  pour  ouyr  une  si  cruelle  sen- 
tence; toutesfois  il  l'endura  vertueusement ,  et 
toutes  autres  choses ,  jusques  à  la  mort ,  et  plus 
que  nul  homme  ([ue  jamais  j'aye  veu  mourir.  A 
son  fils  qu'il  appelloit  roy ,  manda  plusieurs 
choses  et  se  confessa  très-bien  ,  et  dit  plusieurs 
oraisons  servans  à  ce  propos,  selon  les  sacremens 
qu'il  prenoit ,  lesquels  luy-mesme  demanda  ;  et 
comme  j'ay  dit,  il  parloit  aussi  sec  comme  si 
jamais  n'eust  esté  malade  ;  parloit  de  toutes 
choses  qui  pouvoient  servir  au  Roy  son  fils,  et 
dit  entre  autres  choses,  qu'il  vouloit  que  le  sieur 
des  Cordes  ne  bougeât  d'avec  le  Roy  sou  fils  de 
six  mois,  et  qu'on  le  priât  de  ne  mener  nulle 
pratique  sur  Calais,  ny  ailleurs,  disant  qu'il 
estoit  conclu  avec  luy  de  conduire  telles  entre- 
prises, et  à  bonne  intention  pour  le  Roy  et  pour 
le  royaume;  mais  qu'elles  estoient  dangereuses, 
et  par  espécial  celle  de  Calais  ,  de  peur  d'é- 
mouvoir les  Ânglois;  et  vouloit  sur  toutes  cho- 
ses ,  qu'après  son  trespas  on  tiust  le  royaume 
en  paix  cinq  ou  six  ans:  ce  que  jamais  n'a\oit 
peu  souffrir  en  sa  vie.  Et  à  la  vérité  dire ,  le 
royaume  en  avoit  bon  besoin  ;  car  combien  qu'il 
fût  grand  et  estendu  ,  si  estoit-il  bien  maigre  et 
pauvre,  et  par  espécial  pour  les  passages  des 
gens-d'armes ,  qui  se  remuoyent  d'un  pays  en 
un  autre ,  comme  ils  ont  fait  depuis  et  beaucoup 
pis.  Il  ordonna  qu'on  ne  prist  pas  de  débat  en 
Bretagne,  et  qu'on  laissast  vivre  le  duc  François 
en  paix  ,  et  sans  luy  donner  doute  ne  craintes  , 
et  sembiablement  tous  les  voisins  du  royaume, 
afin  que  le  Roy  et  le  royaume  peussent  de- 


meurer en  paix  jusques  à  ce  que  le  Roy  fût 
grand  et  en  âge  pour  en  disposer  à  son  plaisir. 

Voilà  donc  comment  peu  discrètement  luy 
fut  signifiée  cette  mort.  Ce  que  j'ay  bien  voulu 
réciter,  pour  ce  qu'en  un  article  précédent  j'ay 
commencé  à  faire  comparaison  des  maux  qu'il 
avoit  fait  souffrir  à  aucuns ,  et  à  plusieurs  qui 
vivoient  sous  luy ,  et  en  son  obéissance  ,  avec 
ceux  qu'il  souffrit  avant  sa  mort ,  afin  que 
l'on  voye  s'ils  n'estoient  si  grands  ne  si  longs 
(  comme  j'ay  dit  audit  article  )  ;  si  estoient-ils 
bien  grands,  veu  sa  nature ,  qui  plus  demandoit 
obéissance  que  nul  autre  en  sou  temps  ,  et  qui 
plus  l'avoit  eue  :  parquoy  un  petit  mot  de  res- 
ponse  contre  son  vouloir  luy  estoit  bien  grande 
punition  de  l'endurer.  J'ay  parlé  comme  luy  fut 
signifiée  et  prononcée  peu  discrètement  la  mort  ; 
mais  quelques  cinq  ou  six  mois  devant  cette 
mort,  il  avoit  suspicion  de  tous  hommes  et 
spécialement  de  tous  ceux  qui  estoient  dignes 
d'avoir  authorité.  Il  avoit  crainte  de  son  fils,  et 
le  faisoit  estroitement  garder  ;  ne  nul  homme 
ne  le  voyoit ,  ne  parloit  à  luy  ,  sinon  par  son 
commandement.  Il  avoit  doute  à  la  fin  de  sa 
fille  et  de  son  gendre,  à  présent  duc  de  Bour- 
bon ,  et  vouloit  sçavoir  quelles  gens  cntroyent 
au  Plessis  quand  et  eux  ;  et  à  la  fin  rompit  un 
conseil ,  que  le  duc  de  Bourbon ,  son  gendre ,  te- 
noit  léans  par  son  commandement. 

A  l'heure  que  sondit  gendre  et  le  comte  de 
Dunois  (1)  revinrent  de  remener  l'ambassade  qui 
estoit  venue  aux  nopces  du  Roy  son  fils,  et  de 
la  Reyne,  à  Amboise,  et  qu'ils  retournèrent  au 
Plessis,  et  entrèrent  beaucoup  de  gens  avec 
eux,  ledit  seigneur,  qui  fort  faisoit  garder  les 
portes ,  estant  en  la  galerie  qui  regarde  en  la 
cour  dudit  Plessis ,  fit  appeler  un  de  ses  capi- 
taines des  gardes  ,  et  luy  commanda  aller  taster 
aux  gens  des  seigneurs  dessusdits,  voir  s'ils 
n'avoyent  point  de  brigaudines  sous  leurs  ro- 
bes ,  et  qu'il  le  fist  comme  en  devisant  à  eux , 
sans  trop  en  faire  de  semblant.  Or,  regardez  s'il 
avoit  fait  vivre  beaucoup  de  gens  en  suspicion 
et  crainte  sous  luy,  s'il  en  estoit  bien  payé,  et 
de  quelles  gens  il  pouvoit  avoir  seureté,  puis 
que  de  son  fils,  fille  et  gendre  il  avoit  suspicion. 
Je  ne  le  dis  point  pour  luy  seulement ,  mais  pour 
tous  autres  seigneurs  qui  désirent  estre  craints, 
jamais  ne  se  sentent  de  la  revanche  jusques  à 
la  vieillesse,  car  pour  la  pénitence  ils  craignent 
tout  homme.  Et  quelle  douleur  estoit  à  ce  Roy 
d'avoir  telle  peur  et  telles  passions? 

Il  avoit  son  médecin,  appelle  maistre  Jacques 
Cottier,  à  qui  en  cinq  mois  il  donna  cinquante 

(i)  Il  (^lait  fils  (lu  fameux  Dunois,  bâtard  d'Orléans. 

quatre  mille  esciis  comptans  (qui  estoit  à  la  raison 
de  dix  mille  escus  le  mois,  et  quatre  mille  par 
dessus),  et  révesché  d'Amiens  pour  son  neveu, 
et  autres  oflices  (l),  et  terres  pour  luy  et  pour 
ses  amis.  Ledit  médecin  luy  estoit  si  très-rude  , 
que  l'on  ne  diroit  point  à  un  valet  les  outrageu- 
ses  et  rudes  parolles  qu'il  luy  disoit;  et  si  le 
craignoit  tant  ledit  seigneur ,  qu'il  ne  l'eût  osé 
envoyer  hors  d'a\  ce  luy  ;  et  si  s'en  plaignoit  à 
ceux  à  qui  il  en  parloit;  mais  il  ne  l'eût  osé  chan- 
ger, comme  il  faisoit  tous  antres  serviteurs,  pour 
ce  que  ledit  médecin  luy  disoit  audacieusement 
ces  mots  :  Je  sçay  bien  qu'un  matin  voua  m'en- 
voyerez  comme  vous  faites  d'autres  ;  maispar 

la (un  grand  serment  qu'il  juroit)  vous  ne 

vivrez-  jwint  huict  Jours  après.  De  ce  mot  là 
s'épouvantoit  tant,  qu'après  ne  le  faisoit  que 
flatter  et  lui  donner;  qui  luy  estoit  un  grand 
purgatoire  en  ce  monde  ,  veu  la  grande  obéis- 
sance qu'il  avoit  eue  de  toutes  gens  de  bien  ,  et 
de  grands  hommes. 

Il  est  vray  que  le  Roy  nostre  maistre  avoit 
fait  de  rigoureuses  prisons,  comme  cages  de  l'er, 
et  autres  de  bois,  couvertes  de  plaques  de  fer 
par  le  dehors  et  par  le  dedans ,  avec  terribles 
ferrures  de  quelques  huict  pieds  de  large,  et 
de  la  hauteur  d'un  homme ,  et  un  pied  plus.  Le 
premier  qui_  les  dévisa ,  fut  l'évesque  de  Ver- 
dun (2) ,  qui  en  la  première  qui  lut  faite ,  fut 
mis  incontinent,  et  ay  couché  quatorze  ans.  Plu- 
sieurs depuis  l'ont  maudit,  et  moy  aussi,  qui 
en  ay  tasté,  sous  le  Roy  de  présent,  l'espace  de 
huict  mois.  Autrefois  avoit  fait  faire  à  des  Alle- 
mans  des  fers  très-pesans  et  terribles,  pour  met- 
tre aux  pieds ,  et  y  estoit  un  anneau  ,  pour  met- 
tre au  pied  ,  fort  malaisé  à  ouvrir  ,  comme  à 
un  carquan,  la  chaîne  grosse  et  pesante,  et  une 
grosse  boule  de  fer  au  bout ,  beaucoup  plus  pe- 
sante que  n'estoit  de  raison  ,  et  les  appelloit-l'on 
les  fillettes  du  Roy.  Toutesfois  j'ay  veu  beau- 
coup de  gens  de  bien  prisonniers  les  avoir  aux 
pieds  ,  qui  depuis  en  sont  saillis  à  grand  hon- 
neur et  à  grand  joye  ,  et  qui  depuis  ont  eu  de 
grands  biens  de  luy  ;  et  entre  les  autres,  un  fils 
de  monseigneur  de  la  Grutuse  de  Flandres,  pris 
en  bataille;  lequel  ledit  seigneur  maria  et  fit 
son  cliambelan,etséneschal  d'Anjou,  et  luy  bailla 
cent  lances.  Aussi  au  seigneur  de  Pieimes,  pri- 
sonnier de  guerre  ,  et  audit  seigneur  de  Vergy. 
Tous  deux  ont  eu  gens-d'armes  de  luy,  et  ont 
esté  ses  chambelans ,  ou  de  son  fils  et  autres 

(1)  I!  fut  premier  prif-sident  de  la  chambre  des  comptes 
de  Paris;  dipiiiié  (|ui  ne  se  donnait  alors  qu'à  un  sei- 
gneur d'une  prande  naissance. 

(2)  Guillaume  de  Haraurouit. 


grosestats  ;  et  autant  à  monseigneur  de  Roche- 
fort  ,  frère  du  connestable ,  et  à  un  appelle  Ro- 
quebertin ,  du  pays  de  Catalogne  ,  semblable- 
ment  prisonnier  de  guerre,  à  qui  il  fit  de  grands 
biens,  et  plusieurs  autres,  quiseroient  trog  longs 
à  nommer,  et  de  diverses  contrées. 

Or  cecy  n'est  pas  nostre  matière  principale , 
mais  faut  revenir  à  dire  qu'ainsi  comme  de  son 
temps  furent  trouvées  ces  mauvaises  et  diverses 
prisons,  tout  ainsi,  avant  mourir,  il  se  trouva 
en  semblables  ,  et  plus  grandes  prisons,  et  aussi 
plus  grande  peur  il  eut  que  ceux  qu'il  y  avoit 
tenus  ;  laquelle  chose  je  tiens  à  très-grande  grâce 
pour  luy,  et  pour  partie  de  son  purgatoire ,  et  le 
dis  ainsi  pour  monstrer  qu'il  n'est  nul  homme 
de  quelque  dignité  qu'il  soit ,  qui  ne  souffre ,  ou 
en  secret,  ou  en  public,  et  par  espécial  ceux  qui 
font  souffrir  les  autres.  Ledit  seigneur,  vers  la 
fin  de  ses  jours  ,  fit  clorre  tout  à  l'entour  sa 
maison  du  Plessis-les-Tours,  de  gros  barreaux  de 
fer,  en  forme  de  grossesgriiles;  et  aux  quatre  coins 
de  sa  maison,  quatre  moineaux  de  fer,  bons, 
grands  et  espais.  Lesdites  grilles  estoient  con- 
tre le  mur,  du  costéde  la  place,  de  l'autre  part 
du  fossé  ;  car  il  estoit  à  fond  de  cuve  ,  et  y  fit 
mettre  plusieurs  broches  de  fer ,  massonnées  de- 
dans le  mur,  qui  avoient  chacune  trois  ou  qua- 
tre pointes ,  et  les  fit  mettre  fort  près  l'un  de 
l'autre.  Et  davantage  ordonna  dix  arbalestriers 
à  chacun  des  moyneaux ,  dedans  lesdits  fossez  , 
pour  tirer  à  ceux  qui  en  approcheroient  avant  que 
la  porte  fut  ouverte,  et  vouloit  qu'ils  couchas- 
sent ausdits  fossez  et  se  retirassent  ausdits  moi- 
neaux de  fer.  Il  entendoit  bien  que  cette  fortifi- 
cation ne  suffisoit  pas  contre  grand  nombre  de 
gens,  ne  contre  une  armée  ;  mais  de  cela  il  n'a- 
voit  point  peur  ;  seulement  craignoit-il  que  quel- 
que seigneur,  ou  plusieurs,  ne  fissent  une  entre- 
prise de  prendre  la  place  de  nuict,  demy  par 
amour,  et  demy  par  force ,  avec  quelque  peu 
d'intelligence ,  et  que  ceux-là  prissent  l'autho- 
rité,  et  le  fissent  vivre  comme  homme  sans  sens, 
et  indigne  de  gouverner. 

La  porte  du  Plessis  ne  s'ouvroit  qu'il  ne  fût 
huict  heures  du  matin  ,  ny  ne  baissoit-on  le  pont 
jusques  à  ladite  heure;  et  lors  y  entroient  les  of- 
ficiers ,  et  les  capitaines  des  gardes  mettoient 
les  portiers  ordinaires  ;  et  puis  ordonnoient  leur 
guet  d'archers ,  tant  à  la  porte  que  parmy  la 
cour,  comme  en  une  place  frontière  estroitement 
gardée  ;  et  n'y  entroit  nul  que  par  le  guichet , 
et  que  ce  ne  fût  du  sceu  du  Roy,  excepté  quel- 
que maistre  d'hostcl,  et  gens  de  cette  sorte,  qui 
n'alloient  point  devers  luy.  fJst-il  donques  pos- 
sible de  tenir  un  Roy,  pour  le  garder  plus  hon- 
nestement,  et  en  estroite  prison,  que  luy  mesme^ 

se  tenoit?  Les  cages  où  il  avoit  tenu  les  au- 
tres ,  avoient  quelques  huict  pieds  en  quarré, 
et  luy  qui  estoit  si  grand  roy,  avoit  une  petite 
cour  de  chasteau  à  se  pourmener,  encore  n'y  ve- 
noit-il  guères  ,  mais  se  tenoit  en  la  galerie,  sans 
partir  de  là ,  sinon  par  les  chambres ,  et  alloit  à 
la  messe ,  sans  passer  par  ladite  cour.  Voudroit- 
l'on  dire  que  ce  Roy  ne  souffrit  pas  aussi  bien 
que  les  autres?  qui  ainsi  s'enfermoit ,  et  se  fai- 
soit  garder,  qui  estoit  ainsi  en  peur  de  ses  enfans, 
et  de  tous  ses  prochains  parens,  et  qui  changeoit 
et  muoit  de  jour  en  jour  ses  serviteurs  qu'il  avoit 
nourris ,  et  qui  ne  tenoient  bien  en  honneur 
que  de  !uy ,  tellement  qu'en  nul  d'eux  ne  s'osoit 
fier,  et  s'enchaînoit  ainsi  de  si  estranges  chaînes 
et  clostures?  Il  est  vray  que  le  lieu  estoit  plus 
grand  que  d'une  prison  commune  ,  aussi  estoit- 
il  plus  grand  que  prisonniers  communs. 

On  pourroit  dire  que  d'autres  ont  esté  plus 
suspicionneux  que  luy  ;  mais  ce  n'a  pas  esté  de 
nostre  temps,  ne  par-aventure  homme  si  sage 
que  luy,  ne  qui  eût  si  bons  subjets  ;  et  avoient 
ceux-là  par  aventure  esté  cruels  et.tyrans;  mais 
cestui-cy  n'a  fait  mal  à  nul ,  qui  ne  luy  eust  fait 
quelque  offense.  Je  n'ay  point  dit  ce  que  dessus, 
pour  seulement  parler  des  suspicions  de  nostre 
Roy,  mais  pour  dire  que  la  patience ,  qu'il  a 
portée  en  ses  passions ,  semblables  à  celles  qu'il 
a  fait  porter  aux  autres ,  je  la  répute  à  punition, 
que  nostre  Seigneur  luy  a  donnée  en  ce  monde, 
pour  en  avoir  moins  en  l'autre ,  tant  es  choses 
dont  j'ay  parlé,  comme  en  ses  maladies,  bien 
grandes,  et  douloureuses  pour  luy,  et  qu'il  crai- 
gnoit  beaucoup,  avant  qu'elles  luy  advinssent,  et 
aussi  à  fin  que  ceux  qui  viendront  après  luy , 
soient  un  peu  plus  piteux  au  peuple ,  et  moins 
aspres  à  punir  qu'il  n'avoit  esté  :  combien  que 
je  ne  luy  veux  pas  donner  charge ,  ne  dire  avoir 
veu  meilleur  prince.  Il  est  vray  qu'il  pressoit 
ses  subjets ,  toutesfois  il  n'eût  point  souffert 
qu'un  autre  l'eût  fait,  ne  privé,  ny  estrange. 

Après  tant  de  peur,  et  de  suspicions  et  dou- 
leurs ,  nostre  Seigneur  lit  miracle  sur  luy  ,  et  le 
guérit  tant  de  l'ame  que  du  corps,  comme  tous- 
jours  a  accoustumé  ,  en  faisant  ses  miracles,  car 
il  l'osta  de  ce  misérable  monde  en  grande  santé 
de  sens  et  d'entendement ,  et  bonne  mémoire  , 
aj^ant  receu  tous  ses  sacremens ,  sans  souffrir 
douleur  que  l'on  cognent,  mais  tousjours  parlant 
jusques  à  une  patenostre  avant  sa  mort.  Ordon- 
donna  de  sa  sépulture,  et  nomma  ceux  qu'il  vou- 
loit  qu'ils  l'accompagnassent  par  chemin  ,  et  di- 
soit  qu'il  n'espéroit  à  mourir  qu'au  samedy  ,  et 
que  jNostre  Dame  luy  procureroit  cette  grâce, 
en  qui  tousjoui-s  avoit  eu  fiance  et  grande  dévo- 
tion et  prière;  et  tout  ainsi  luy  en  advint,  car 

il  décéda  le  samedy,  pénultième  jour  d'aoust , 
l'an  1483  ,  à  huict  heures  du  soir,  audit  lieu  du 
Plessis  ,  où  il  avoit  pris  la  maladie  le  lundy  de 
devant.  Nostre  Seigneur  ait  son  ame ,  et  la 
veuille  avoir  receuë  en  son  royaume  de  Pa- 
radis. 


CHAPITRE  XIII. 

Discours  sur  la  misère  de  la  vie  des  liommes , 
et  principalement  des  jmnces ,  j^^f-^'  l'exem- 
ple de  ceux  du  temps  de  Vautheur^  et  pre- 
mièrement du  roy  Louys. 

Peu  d'espérance  doivent  avoir  les  pauvres  et 
menues  gens  au  faict  de  ce  monde,  puisqu'un  si 
grand  Roy  y  a  tant  souffert  et  travaillé  ,  et  puis 
laissé  tout, et  ne  put  trouver  une  seule  heure  pour 
esloigner  sa  mort,  quelque  diligence  qu'il  y  ait 
sceu  faire.  Je  l'ay  cognu  ,  et  ay  esté  son  servi- 
teur à  la  fleur  de  son  aage,  et  en  ses  grandes 
prosperitez  ;  mais  je  ne  le  vis  onques  sans  peine 
et  sans  soucy.  Pour  tout  plaisir  il  aimoit  la  chas- 
se, et  les  oiseaux  en  leur  saison,  mais  il  n'y 
prenoit  point  tant  de  plaisir  comme  aux  chiens. 
Des  dames,  il  ne  s'en  est  point  meslé,  tant  que 
j'ay  esté  avec  luy ,  car  à  l'heure  de  mon  arri- 
vée luy  mourut  un  fils  nommé  Joachim  ,  né 
l'an  quatorze  cent  cinquante-neuf,  dont  il  eut 
grand  dueil  :  et  fit  lors  \  œu  à  Dieu ,  en  ma  pré- 
sence ,  de  jamais  ne  toucher  à  femme  qu'à  la 
Revue  sa  femme,  et  combien  qu'ainsi  le  devoit 
faire  selon  l'ordonnance  de  l'Eglise  ,  si  fut-ce 
grand'chose,  à  en  avoir  tant  à  son  commande- 
ment ,  de  persévérer  en  cette  promesse  ;  veu  en- 
cores  que  la  Reyne  n'estoit  point  de  celles  ou  on 
devoit  prendre  grand  plaisir ,  mais  au  demeu- 
rant fort  bonne  dame.  Encores  en  cette  chasse 
avoit  presqu'autant  d'ennui  que  de  plaisir  ,  car 
il  y  prenoit  grande  peine,  pour  autant  qu'il  cou- 
roit  les  cerfs  à  force,  et  se  levoit  fort  matin  ,  et 
alloit  aucunesfois  loin  ,  et  ne  laissoit  point  cela 
pour  nul  temps  qu'il  fist;  et  ainsi  s'en  retournoit 
aucunesfois  bien  las  ,  et  presque  tousjours  cou- 
roucé  à  quelqu'un  ;  car  c'est  un  mestier  qui  ne 
se  conduit  pas  tousjours  au  plaisir  de  ceux  qui  le 
meinent  ;  toutesfois  il  s'y  connoissoit  mieux  que 
nul  homme  qui  ait  régné  de  son  temps  ,  selon 
l'opinion  de  chacun.  A  cette  chasse  estoit  sans 
cesse ,  et  logé  par  les  villages,  jusques  à  ce  qu'il 
venoit  quelques  nouvelles  de  la  guerre,  car  pres- 
que tous  les  estez  il  y  avoit  quelque  chose  en- 
tre le  duc  Charles  de  Bourgogne  et  luy  ,  et  ils 
faisoient  trefves  tout  l'hyver. 

Aussi  il  eut  plusieurs  affaires,  pour  cette  comté 

(le  Roussillon  ,  contre  le  roy  Jehan  d'Arragon  , 
pÎM-e  du  roy  d'Espagne,  qui  règne  de  présent; 
car  combien  qu'ils  fussent  l'ort  pauvres  et  trou- 
blez, avec  leurs  subjets  ,  comme  ceux  de  Barce- 
lone et  autres,  et  que  le  lils  n'eût  rien  (  mais  il 
attendoit  la  succession  du  roy  dom  Henry  de 
Castille,  frère  de  sa  femme,  laquelle  depuis  luy 
est  advenue),  toutesfois  ils  luy  faisoient  grande 
résistance  ;  car  ils  avoient  les  cœurs  des  subjets 
dudit  pays  de  Roussillon,  lequel  cousta  fort  cher 
■au  Roy  et  au  royaume ,  car  il  y  mourut ,  et  s'y 
perdit  maint  homme  de  bien  et  y  despendit  grand 
argent ,  car  cette  guerre  dura  longuement.  Ainsi 
le  plaisir  qu'il  prenoit,  estoil  peu  de  temps  en 
l'an  ,  et  en  grand  travail  de  sa  personne,  comme 
i'ay  dit.  Le  temps  ({u'il  reposoit ,  son  entende- 
ment travailloit  ;  car  il  avoit  affaire  en  tant  de 
lieux  que  merveille;  et  se  fut  aussi  volontiers 
empesché  des  affaires  de  ses  voisins  comme  des 
siens  ,  et  mis  gens  en  leurs  maisons  ,  et  départy 
les  authoritez  d'icelles.  Quand  il  avoit  la  guerre 
il  désiroit  paix  ou  trefve;  quand  il  avoit  la  paix 
ou  la  trefve  ,  à  grande  peine  les  pouvoit-il  en- 
durer. De  maintes  menues  choses  de  son 
royaume  se  mcsloit ,  dont  il  se  fut  bien  passé  ; 
mais  sa  complexion  estoit  telle,  et  ainsi  vivoit. 
Aussi  sa  mémoire  estoit  si  grande  qu'il  rete- 
noit  toutes  choses,  et  cognoissoit  tout  le  monde, 
et  en  tous  pays,  et  à  l'entour  de  luy. 

A  la  vérité  il  sembloit  mieux  pour  secourir  et 
seigneurier  un  monde  qu'un  royaume.  Je  ne 
parle  point  de  sa  grande  jeunesse  ,  car  je  u'es- 
tois  point  avec  luy  :  mais  en  l'aage  d'onze  ans 
par  aucuns  seigneurs  et  autres  du  royaume,  il 
fut  embroinllé  contre  le  roy  Charles  Vil  son 
père,  en  une  guerre  qui  peu  dura,  appelée  la 
Praguerie.  Quand  il  fut  homme,  il  fut  marié  à 
une  lUle  d'Escosse  (I)  à  son  déplaisir,  et  tant 
qu'elle  vesquit  il  y  eut  regret ,  et  après  pour  les 
bendes  et  broïiillis  de  la  maison  du  Roy  son 
père  ,  il  se  retira  au  Dauphiné  (([ui  estoit  sien) 
où  beaucoup  de  gens  de  bien  le  suivirent,  et 
plus  qu'il  n'en  pouvoit  nourrir.  Luy  estant  en 
Dauphiné,  il  se  maria  avec  la  fille  du  duc  de  Sa- 
voie (2) ,  et  tost  après  ce  mariage  il  eut  débat 
avec  son  beau -père,  et  se  firent  très-aspres 
guerres.  Le  roy  Charles  son  père  ,  voyant  son 
fils  trop  accompagné  de  gens  de  bien  et  de 
gens-d'armes  ,  à  son  gré,  délibéra  d'y  aller  en 
personne,  en  grand  nombre  de  gens  et  de  l'en 
mettre  dehors  ;  et  se  mit  en  chemin  ,  et  prit 
peine  d'en  retirer  plusieurs  ,  en  leur  comman- 


(1)  Margiiorilo,  fille  de  Jacques  I-',  roi  d'Ecosse,  ma- 
ri(?c  vu  I'i3(). 

(•2)  CLarloUe,  lille  de  Louis,  duc  deSavoye. 

dant  comme  à  ses  subjects ,  et  sur  les  peines  ac- 
coustumées,  se  retirer  devers  luy.  A  quoy  plu- 
sieurs obéyssoient,  au  grand  desplaisir  du  Roy 
nostre  maistre ,  lequel  voyant  le  courroux  de 
son  père,  nonobstant  qu'il  fust  fort ,  se  délibéra 
partir  de  là  et  luy  laisser  le  pays,  et  s'en  alla 
par  la  Bourgogne  ,  avec  peu  de  gens,  devers  le 
duc  Philippe  de  Bourgogne;  lequel  à  grand  hon- 
neur le  recueillit,  et  luy  départit  de  ses  biens 
et  à  ses  principaux  sei'viteurs,  comme  le  comte 
de  Comminges ,  le  seigneur  de  Montauban ,  et 
autres,  par  forme  de  pension,  par  ehascun  an  , 
et  fit,  durant  le  temps  qu'il  y  fut,  dons  à  ses 
serviteurs. 

Toutesfois  à  la  despeiise  qu'il  faisoit  de  tant 
de  gens  qu'il  avoit ,  l'argent  lui  failloit  souvent, 
qui  luy  estoit  grande  peine  et  soucy ,  et  lui  en 
falloit  chercher  ou  emprunter  ,  ou  ses  gens 
l'eussent  laissé ,  qui  est  grande  angoisse  à  un 
prince  qui  ne  l'a  point  accoustumé.  Et  par 
ainsi  n'estoit  point  sans  peine  en  cette  maison 
de  Bourgogne  ,  et  luy  falloit  entretenir  le  prince 
et  ses  principaux  gouverneurs  ,  de  peur  qu'on 
ne  s'ennuyast  de  luy,  à  y  estre  tant,  car  il  y 
fut  six  ans,  et  incessamment  le  Roy  son  père  y 
envoyoit  ambassadeurs  pour  l'en  mettre  hors, 
ou  qu'il  luy  fût  renvoyé.  Et  en  ct^la  vous  pouvez 
penser  qu'il  n'estoit  point  oisif,  et  sans  grandes 
pensées  et  soucy.  Or  donc,  en  quel  temps  pour- 
roit-l'on  dire  qu'il  eùteu  joye  ne  plaisir,  à  voir 
toutes  les  choses  dessusdites?  Je  croyque  depuis 
son  enfance  il  n'eut  jamais  que  tout  mal  entra- 
vait jusques  à  la  mort.  Et  suis  certain  que  si 
tous  les  bons  jours  qu'il  a  eus  en  sa  vie,  esquels 
il  a  eu  plus  de  joye  et  de  plaisir  que  de  travail 
et  d'ennuy,  estoient  bien  nombrez ,  qu'il  s'en 
trouveroit  bien  peu  et  me  semble  qu'il  s'en  trou- 
veroit  bien  vingt  de  peine  et  de  travail ,  contre 
un  de  plaisir  et  d'aise.  Il  vesquit  environ 
soixante-un  ans  ;  toutesfois  il  avoit  tousjoui"s 
imagination  de  ne  passer  point  soixante  ans,  et 
disoit  que  depuis  long-temps  roi  de  France  ne 
les  passa,  aucuns  veulent  dire  depuis  Charles-!c- 
Grand  :  toutesfois  le  Roy  nostredit  maistre  fut 
bien  avant  au  soixante  et  unième. 

Le  due  Charles  de  Bourgogne,  quel  aise  ne 
quel  plaisir  sçauroit-on  dire  qu'il  ait  eu  plus 
grand  que  nostre  Roy,  dontj'ay  parlé?  Il  est 
vray  qu'en  sa  jeunesse  il  eut  peu  de  soucy,  car 
il  n'entreprit  rien  qu'il  n'eust  environ  22  ans, 
et  jusques-là  vesquit  sain  et  sans  trouble.  Alors 
commença  se  troubler  avec  les  gouverneurs  de 
son  père,  lesquels  sondit  père  soustint,  pour- 
quoy  le  fils  s'absenta  dosa  présence,  et  s'en  alla 
tenir  en  Hollande,  où  il  fut  bien  recueilly;ct 
prit  Intel li<2:ence  avec  ceux  de  Gand,  et  par  fois 

y  venoit  ;  il  n'avoit  rien  de  son  père  ,  mais  ce 
pays  de  Hollande  estoit  fort  riche  et  luy  faisoit 
de  grand  dons  ,  et  plusieurs  grosses  villes  dos 
autres  pays ,  pour  l'espérance  qu'ils  avoient 
d'acquérir  sa  grâce,  pour  le  temps  advenir;  qui 
est  coustume  générale ,  que  tousjours  on  coni- 
plaist  plus  aux  gens  de  qui  on  espère  la  puis- 
sance et  authorité  accroistre,  pour  le  temps  ad- 
venir, que  l'on  ne  fait  pour  celuy  (jui  cstjàcn  tel 
degré  ,  qu'il  ne  peut  monter  plus  haut  ;  et  y  est 
l'amour  plus  grande  ,  par  espécial  entre  le  peu- 
ple. C'est  pourquoy  le  duc  Philippe,  quand  on 
luy  disoit  que  les  Gandois  aimoient  tant  son  fils 
et  qu'il  les  scavoit  si  bien  conduire,  rcspondoit 
qu'ils  avoient  tousjours  bien  aimé  leur  seigneur 
avenir;  mais depuisqu'il  estoit  seigneur,  ils  le  haïs- 
soient.  Et  ce  proverbe  fut  véritable  ;  car  oncques 
puis  que  le  duc  Charles  fut  seigneur ,  ils  ne  l'ai- 
mèrent et  lui  montrèrent  bien,  comme  j'ay  dit 
ailleurs;  et  aussi  de  son  costéne  les  aimoit  point  ; 
mais  à  ce  qui  estdescendu  de  luy,  ils  ont  fait  plus 
de  dommage  qu'ils  n'eussent  sceu  faire  à  luy. 

Pour  tousjours  continuer  mou  propos ,  depuis 
que  le  duc  Charles  entreprit  la  guerre  pour  les 
terres  de  Picardie,  que nostre  maistre  avoit  ra- 
chetées de  son  père  le  duc  Philippe ,  et  qu'il  se 
fut  mis  avec  les  autres  seigneurs  du  royaume , 
en  cette  guerre  du  Bien  Public,  quel  aise  eut-il 
depuis  VU  eut  tousjours  travail ,  sans  nul  plaisir, 
et  de  sa  personne  et  de  l'entendement  ;  car  la 
gloire  lui  monta  au  cœur,  et  l'esmeut  de  con- 
quérir tout  ce  qui  luy  estoit  bien  séant.  Tous 
les  estez  tenoit  les  champs  ,  en  grand  péril  de 
sa  personne,  et  prenoit  tout  le  soin  et  la  cure  de 
l'ost,  et  n'en  avoit  pas  encore  assez  à  son  gré.  Il 
se  levoit  le  premier  et  se  couchoit  le  dernier, 
tout  vestu  comme  le  plus  pauvre  de  son  est. 
S'il  se  reposoit  aucun  hyver  ,  il  faisoit  ses  dili- 
gences de  trouver  argent.  A  chacun  jour  il  he- 
sognoit  dès  six  heures  du  matin ,  et  prenoit 
grande  peine  à  recuillir  et  oiiyr  grand  nombre 
d'ambassadeurs  ;  et  en  ce  travail  et  misère  finit 
ses  jours,  et  lut  tué  des  Suisses  devant  Nancy, 
comme  avez  veu  devant.  Et  ne  pourroit-l'on 
dire  qu'il  eût  jamais  eu  un  bon  Jour ,  de- 
puis qu'il  commença  à  entreprendre  de  se  faiie 
plus  grand,  jusques  à  son  trespas.  Quel  acquest 
a-il  eu  en  ce  labeur?  Ne  quel  besoin  enavoit-il? 
luy  qui  estoit  si  riche  seigneur  ,  et  avoit  tant  de 
belles  villes  et  seigneuries  en  son  obéissance,  où 
il  eust  esté  si  aise  s'il  eût  voulu. 

Après  faut  parler  du  roy  Edouard  d'Angle- 
terre ,  qui  a  esté  très-grand  roy  et  puisssant.  En 
sa  très-grande  jeunesse  ,  il  vit  son  père  le  duc 
d'Yorck  desconfit ,  et  mort  en  bataille,  et  avec 
luy  le  père  du  comte  de  Warvic.  Ccdit  comte  de 

Warvic  gouvernoit  ce  roy  Edoiiard  en  sa  jeu- 
nesse ,  et  conduisoit   ses  affaires.  A  la  vérité 
dire,  il  le  fit  roy,  et  fut  cause  de  deffaire  son 
roy  Henry,  qui  plusieurs  ans  avoit  régné  en  An- 
gleterre ,  lequel  (selon  mon  jugement  et  selon 
le  monde)  estoit  vray  Pvoy.  Mais  de  telles  cau- 
ses, comme  de  royaume  et  grandes  seigneuries, 
nostre  seigneur  les  tient  en  sa  main  et  en  dis- 
pose, car  tout  vient  de  luy.  La  cause  pourquoy 
le  comte  de  Warvic  servoit  la  maison  d'Yorck, 
contre  le  roy  Henry  de  Lanclastre,étoit  pour  une 
bende  ou  partialité  qui  estoit  en  la  maison  du- 
dit  roy  Henry  ,  qui  n'estoit  guères  sage  ;  et  la 
Rcyne  sa  femme,  laquelle  estoit  de  la  maison 
d'Anjou,  fille  du  roy  René  de  Cécile,  prit  le 
party  du  duc  de  Sombresset  contre  le  comte  de 
Warvic  :  car  tous  avoient  tenu  ledit  roy  He-nry, 
et  son  père ,  et  grand-père,  pour  roys.  Ladite 
dame  eût  mieux  fait  beaucoup  de  faire  office  de 
juge  ou  de  médiateur  entre  les  parties ,  que  de 
dire  :  Je  sousUendray  cette  part .,  comme  il  ap- 
parut; car  ils  en  eurent  maintes  batailles  en 
Angleterre  ,  et  en  dura  la  guerre  vingt  et  neuf 
ans  ,  et  fin  de  compte,  le  tout  y  mourut ,  quasi 
d'une  part  et  d'autre.  Et  pour  parler  des  bendes 
et  partialitez,  elles  sont  très-périlieuses,  et  mes- 
mement  quant  aux  nobles,  enclins  à  les  nourrir 
et  entretenir.    Mais    l'on   dit  que  par -là   ils 
sçauront  des  nouvelles,   et  tiendront  les  deux 
parties  en  crainte.  Je  m'accorderay  assez  qu'un 
jeune  Roy  le  fasse  entre  les  dames;  car  il  en  aura 
du  passe-temps  ,  et  du  plaisir  assez  ,  et  scaura 
des  nouvelles   d'entre   elles  ;  mais  nourrir  les 
partialitez  entre  les  hommes,  comme  princes  et 
gens  de  vertus  et  de  courage,  il  n'est  rien  plus 
dangereux.  C'est  allumer  un  feu  en  sa  maison; 
car  tantostl'unou  l'autre  dirar'Ze  roy  est  con- 
tre nous^  et  puis  pensera  de  se  fortifier,  et  de 
s'accointer  de  ses  ennemis.  Au  fort,Jes  bendes 
d'Orléans  et  de  Bourgogne  les  en  doiVent  avoir 
faits  sages.  La  guerre  en  dura  soixante  et  deux 
ans,  les  Anglois  meslez  panny,  qui  en  cuiderent 
posséder  le  royaume. 

A  revenir  à  nostre  roy  Edouard,  il  estoit  fort 
jeune,  et  beau  prince  entre  les  beaux  du  monde. 
A  l'heui'c  qu'il  fut  de  tous  points  au-dessus  de 
ses  affaires,  il  ne  complut  qu'à  son  plaisir  et 
aux  dames,  festes  ,  banquets  et  aux  chasses,  et 
me  semble  que  ce  temps  luy  dura  bien  seize  ans, 
ou  environ,  jusques  à  ce  que  le  différend  dudit 
comte  de  Warvic,  et  de  luy,  commença.  Et  com- 
bien que  ledit  Boy  fust  jette  hors  du  royaume  , 
si  ne  dura  ledit  débat  guères;  car  il  retourna 
et  obtint  la\ickiire,  et  après  prit  ses  plaisiis 
plus  que  devant  ,  ne  craignant  personne,  et  se 
fit  foit  gras  et  plein ,  et  en  fleur  d'âge  le  vin- 

f  r. 


I  (il 


mi:moiiu;s  de  i'uimim 


(lient  à  longei"  ses  excez,  et  mourut  assez  sou- 
dainement (comme  j'ay  dit)  d'une  apoplexie,  et 
perdit  sa  lignée,  et  le  royaume  apiès  luy,  comme 
avez  oiiy,  quant  aux  cnlans  masics. 

Eu  nostre  temps  ont  aussi  régné  deux  vaii- 
lans  et  sages  princes,  c'est  à  sçavoir  le  roy  de 
Hongrie  Mathias  ,  et  Mahomet  Ottoman,  empe- 
reur des  Turcs,  Ledit  roy  Mathias  estoit  fils  d'un 
très-vaillant    ehe\alier ,   appelle    le    chevalier 
Blanc  de  la  AN  alaccjuic,  gentil-homme  de  grand 
sens  et  vertus ,    qui  longuement  gouverna  ce 
royaume  de  Hongrie  ,  et  eut  maintes  belles  vic- 
toires contre  les  Turcs,  qui  sont  voisins  dudit 
royaume  ,  à  cause  des  seigneuries  qu'ils  ont 
usurpées  en  Grèce  et  Esclavonie.   Et  tost  après 
sou  décès,  vint  en  aage  d'homme  le  roy  Lance- 
lot  (1),  à  qui  ledit  royaume  appartenoit,  avec 
Behaigne  et  Poullaine  (2).  Cestuy-là  se  trouva 
conseillé  par  aucuns  (comme  l'on  dit)  de  prendre 
les  deux  fils  dudit  chevalier  Blanc,  disant  que 
leur  père  avoit  trop  de  maistrise  et  de  seigneurie 
audit  royaume,  durant  son  eni'ance,  et  que  les 
enfans  (qui  estoient  bons  personnages)  pour- 
roient  bien  vouloir  faire  comme  luy.  Parquoy 
conclud  ledit  roy  Lancelot ,  de  les  faire  prendre 
tous  deux  ,  ce  qu'il  fit ,  et  incontinent  fit  mou- 
rir l'aisné ,  et  ledit  Mathias  (3)  mettre  en  pri- 
son à  Bude,  principale  ville  de  Hongrie;  mais 
il  n'y  fut  guères,  et  peut-estre  que  nostre  sei- 
gneur eut  agréables  les  services  de  son  père,  car 
tost  après  ledit  roy  Lancelot,  fut  empoisonné  à 
Prague  en  Behaigne  ,  par  une  femme  de  bonne 
maison  (et  en  ay  veu  le  frère)  de  laquelle  il  es- 
toit  amoureux  ,  et  elle  de  luy  ,  tellement  que 
comme  malcontente  de  ce  qu'il  se  marioit  en 
France  avec  la  fille  du  roy  Charles  VII  (4) ,  de 
présent  appellée    la  princesse  de  Viane  (qui 
estoit  contre  ce  qu'il  luy  avoit  promis  ),  elle  l'em- 
poisoima  en  un  baing  ,  en  luy  donnant  à  man- 
ger d'une  pomme,  et  mit  la  poison  au  manche 
du   Cousteau.    Incontinent  que  fut  mort   ledit 
roy  Lancelot  (.3),  les  barons  de  Hongrie  s'as- 
semblèrent audit  Bude  ,  pour  faire  élection  de 
roy,   suivant  l'usage    et  privilège  qu'ils   ont 
d'eslire  quand  leur  roy  meurt  sans  enfans  ;  et 
estans  là  en  liayne  et  grande  division  entre  eux, 
pour  cette  dignité  ,  survint  en  la  ville  la  veufve 
dudit  chevalier  Blanc,  et  mère  dudit  Mathias, 
bien  fort  accompagnée  :   car  elle  estoit  riche 

[i)  l>nflislas  VI,  qui  iicroinn:oiiraa  lY-gncrcn  Hongrie 
(\n\'n  iVM  :  nous  avons  drjà  fait  rfinarqucrquo  Comines 
w.'i  mina  ses  Mi'nioircs  sur  Louis  XI  avant  la  tin  do  l'amiéc 
1il)2.  On.a  irUa  preuve  qu'il  y  travaillait  eneore  en  li9l. 

'■1)  La  liolfèrnr  et  la  Pologne. 

(3)  IMatliias  Cmvin,  fils  (le  Jean  Ilunniatles,  fut  <^U\ 
roi  lie  Hongrie  à  làge  de  dix-liuit  ans,  après  la  mort  de 
Ladislas  V,  environ  l'an  l'«ô7. 

femme  d'argent  comptant  que  son  mary  avoit 
laissé,  parquoy  elle  avoit  pu  faire  grands  amas 
soudainement,  et  croy  bien  qu'elle  avoit  bonne 
intelligence  en  cette  compagnie  ,  et  en  la  ville  , 
veu  le  crédit  et  authorité  que  son  mary  avoit 
eu  audit  royaume.  Elle  tira  en  la  prison ,  et 
mit  son  fils  dehors.  Partie  des  barons  et  pré- 
lats, qui  estoient  là  assemblez  pour  faire  leur 
roy ,  s'enfuirent  de  peur.   Les  autres  créèrent 
ledit  Mathias  roy ,  lequel  a  régné  audit  royauntie 
en  grande  prospérité,  et  autant  loué  et  prisé 
que  nul  roy  qui  ait  régné  long-temps  a,  et  plus 
en  aucunes  choses.  11  a  esté  des  plus  vaillans 
hommes  qui  ayent  régné  de  son  temps ,  et  a 
gagné  de  grandes  batailles  contre  les  Turcs  de 
son  temps,  qui  durant  son  règne  n'ont  en  rien 
endommagé  le  royaume  ;  mais  il  l'a  augmenté, 
tant  de  leur  costé  qu'en  Bohème  (dont  il  tenoit 
la  pluspart)  et  en  AValaquie  ,  dont  il  estoit,  et 
en  Esclavonie,  et  du  costé  d'Allemagne,  prit  la 
pluspart  d'Austriche  sur  l'empereur  Frédéric, 
qui  vit  encores,  et  l'a  possédée  jusques  à  la  mort, 
qui   fut  en  la  ville  de  Vienne,  chef  du  pays 
d'Austriche,  en  cet  an  1491.  Il  estoit  Roy  qui 
gouvernoit  aussi  sagement  ses  affaires  en  temps 
de  paix  cornme  en  temps  de  guerre.  Sur  la  fin 
de  ses  jours  ,  et  se  voyant  sans  crainte  d'en- 
nemis, il  est  devenu  fort  pompeux  et  triom- 
phant roy  en  sa  maison ,  et  fit  grands  amas  de 
beaux  meubles,  bagues  et  vaisselles  pOur  pa- 
rer sa  maison.  Toutes  choses  dépeschoit  de  soy, 
ou  par  son  commandement.  Il  se  faisoit  fort 
craindre  :  car  il  devint  cruel ,  et  puis  tomba  en 
griefve  maladie  incurable ,  en  assez  jeune  aage , 
comme  de  vingt  et  huict  ans  ou  environ  ;  il  est 
mort  (0)  ayant  eu  toute  sa  vie  labeur  et  tra- 
vail ,  et  trop  plus  que  de  plaisirs. 

Le  Turc  (que  devant  ay  nommé)  a  esté  sage 
et  vaillant  prince  (7\  plus  usant  de  sens  et  de 
cautelle  ,  que  de  valleur  et  hardiesse.  Vray  est 
que  son  père  le  laissa  bien  grand ,  et  fut  vaillant 
prince,  et  prit  Adrianopoli ,  qui  vaut  à  dire 
ville  d'Adrian.  Celuy  dont  je  parle,  prit  en 
l'aage  de  vingt-trois  ans  Constantinople,  qui 
vaut  à  dire  cité  de  Constantin.  Je  l'ay  veu  peinct 
de  cet  aage,  et  sembloit  bien  (|u'il  fust  homme 
de  grand  esprit.  Ce  fut  une  grande  honte  à  tous 
les  Chrestiens  de  la  laisser  perdre.  11  la  prit 
d'assaut ,  et  fut  tué  à  la  brèche  l'empereur  de 

(i)  Magdeleinc  ,  fdlc  du  roi  Cliarlcs  VII,  mariée  de- 
puis à  Gaston  de  Foix. 

(5)  Ce  Lancelot ,  dont  on  raconte  ici  la  mort ,  est  le 
nicme  qu?  Ladislas  V  de  nom. 

[()j  II  a  vécu  cinquante  ans .  sur  lesquels  il  a  régné 
trente  deux. 

(7)  Mahomet  H. 

rOrient  (1),  que  nous  appelions  de  Conslauti- 
nople,  et  maints  autres  hommes  de  bien  ;  maintes 
femmes  forcées  de  grandes  et  nobles  maisons, 
nulle  cruauté  ne  demeura  à  y  estre  faicte.  Ce 
fut  son  premier  exploict,  il  a  continué  à  faire 
ces  grandes  choses ,  tellement  que  j'ouys  une 
fois  dire  à  un  ambassadeur  vénitien  ,  devant  le 
duc  Charles  de  Bourgogne  ,  qu'il  avoit  conquis 
deux  empires,  quatre  royaumes,  et  deux  cens 
citez.  Il  vouloit  dire  de  Constantinople ,  et  de 
celuy  de  Trébisonde  ;  les  royaumes  de  la  Bos- 
sène  (îJ),  la  Surie  (3),  et  Arménie.  Je  ne  sçay 
s'il  prenoit  la  Morée  pour  un.  Jl  a  conquis  maintes 
belles  isles  de  mer  en  cet  Archipel ,  où  est  ladite 
Morée  (  les  Vénitiens  y  tenoient  encores  deux 
places),  aussi  l'isle  de  Nègrepont  et  de  Méthelin  ; 
et  aussi  a  conquis  presque  toute  l'Albanie  et 
l'Esclavonie.  Et  si  ses  conquestes  ont  esté 
grandes  sur  les  chrestiens ,  aussi  ont-elles  esté 
sur  ceulx  de  sa  loy  propre ,  et  y  a  destruit 
maint  grand  seigneur,  comme  le  Carmain  et 
autres. 

La  pluspart  de  ses  œuvres  il  lesconduisoitde 
luy  et  de  son  sens;  si  faisoit  noslre  roy,  et 
aussi  le  roy  de  Hongrie ,  et  ont  esté  les  trois 
plus  grands  hommes  qui  ayent  régné  depuis 
cent  ans;  mais  Thonnesteté  et  forme  de  vi\re 
de  nostre  roy ,  et  les  bons  termes  ([u'ii  tenoit 
aux  gens  privez  et   estrangiers ,  a  esté  tout 
autre ,  et  meilleur  que  des  deux  autres ,  aussi 
cstoit-il  roy  très-chrestien.  Quant  aux  plaisirs 
du  monde ,  ce  turc  en  a  pris  à  cœur  saoul ,  et  y 
a  usé  grande  partie  de  son  temps ,  et  eût  encore 
fait  plus  de  maux  qu'il  n'a ,  s'il  ne  se  fût  tant 
occupé  au  vice  de  la  chair.  11  estoit  gourmand 
outre  mesure.  Aussi  les  maladies  luy  sont  ve- 
nues tost,  et  selon  la  vie:  car  il  luy  prit  une 
cnfleure  de  jambes,  comme  j'ay  ouy  dire  à  ceux 
qui  l'ont  veu  ,  et  hij^  venoit  au  commencement 
de  l'esté  qu'elles  grossissoient  comme  un  homme 
par  le  corps ,  et  n'y  avoit  nulle  ouverture ,  et 
puis  s'en    alloient  ;  ny  jamais    chirurgien  ne 
sceut  entendre  ce  que  c'estoit,  mais  bien  disoit- 
on  que  sa  grande  gourmandise  y  aidoit  bien  ,  et 
que  ce  pouvoit  estre  quelque  punition  de  Dieu. 
Et  ce. qu'il  se  laissoit  si  peu  voir  ,  et  se  tenoit 
tant  clos  en  son  sérail ,  estoit  afin  que  l'on  ne  le 
cognut  si  deffaict ,  et  qu'à  cette  occasion  ne 
l'eussent  tant  en  mespris.  Il  est  mort  en  l'aage 
de  cinquante  et  deux  ans  ou  environ ,  assez  sou- 
dainement: toutesfois  il  fit  testament,  lequel 

(1)  Cet  empereur  se  nommait  Conslantin  II ,  fils  de 
Manue!. 


j'ay  veu ,  et  fit  conscience  d'un  impost  que 
nouvellement  il  avoit  mis  sur  ses  sujets,  si  ledit 
testament  est  vray.  Or,  regardez  que  doit  faire 
un  prince  chrétien ,  qui  n'a  authorité  fondée  en 
raison  ,  de  rien  imposer  sans  le  congé  et  per- 
mission de  son  peuple. 


CONCLUSION  DE  L'AUTHEIML 


Or,  voyez-vous  la  mort  de  tant  de  grands 
hommes,  en  si  peu  de  temps,  qui  tant  ont  tra- 
vailjé  pour  s'accroistre ,  et  pour  avoir  gloire, 
et  tant  en  ont  souffert  de  passions  et  de  peines, 
et  abrégé  leur  vie ,  et  par  aventure  leurs  âmes 
pourront  souffrir.  En  cecy  ne  parle  point  dudit 
Turc,  car  je  tiens  ce  point  pour  vuidé,  et  qu'il 
est  logé  avec  ses  prédécesseurs.  De  nostre  roy 
j'ay  espérance  (comme  j'ay  dit)  que  nostre  Sei- 
gneur ait  eu  miséricorde  de  luy  ,  et  aussi  aura 
des  autres,  s'il  luy  plaist.  Biaisa  parler  natu- 
rellement (comme  homme  qui  n'a  aucune  lité- 
rature  ,  mais  quelque  peu  d'expérience  et  sens 
naturel) ,  n'eût-il  point  mieux  valu  à  eux  ,  et  à 
tous  autres  princes  et  hommes  de  moyen  estât , 
qui  ont  vescu  sous  ces  grands ,  et  vivront  sous 
ceux  qui  régnent ,  eslire  le  moyen  chemin  en 
ces  choses  ?  C'est  à  sçavoir  moins  se  soucier,  et 
moins  se  travailler  ,  et  entreprendre  moins  de 
choses,  et  plus  craindre  à  offenser  Dieu  et  à 
persécuter  le  peuple  et  leurs  voisins  par  tant  de 
voyes  cruelles,  que  j'ay  assez  déclarées  par  cy- 
devant ,  et  prendre  des  aises  et  plaisirs  hon- 
nestes  ?  Leurs  vies  en  seroient  plus  longues.  Les 
maladies  en  viendroient  plus  tard,  et  leur  mort 
en  seroit  plus  regrettée ,  et  de  plus  de  gens,  et 
moins  désirée,  et  auroient  moins  à  douter  la 
mort.  Pourroit-l'on  voir  de  plus  beaux  exemples 
pour  cognoistre  que  c'est  peu  de  chose  que  de 
l'homme ,   et  que  cette  vie  est  misérable   et 
briefve,  et  que  ce  n'est  rien  des  grands.  Dès 
qu'ils  sont  morts ,  tout  homme  en  a  le  corps  en 
horr(!ur  et  vitupère,  et  qu'il  faut  que  l'ame  sur 
l'heure  se  sépare  d'eux  ,  et  aille  recevoir  son  ju- 
gement. Et  à  la  vérité,  en  l'instant  que  l'ame 
est  séparée  du  corps ,  jà  la  sentence  est  domiée 
de  Dieu,  selon  les  œuvres  et  mérites  du  corps; 
laquelle  sentence  s'appelle  le  jugement  parti- 
culier. 

(2)  Bossine  ou  Bosnie. 

(3)  La  Servie. 

LIVRE     SEPTIEME. 


iUlOrOSITlOlS  DU  PHILIPPE  DK  COMI.'NES,  TOU- 
CHANT CK  qu'il  Pr,ÉTEi\D  ESClilUii  PAE  LES 
MÉMOIRES  (l)  SUIVAKS  DU  F.OY  CHAULES  Mil, 
flLS  DU  DIT  i\OY  LOUIS  XI*^  DE  CE  NOM, 
APRÈS  TOUTESFOIS  QUELQUE  OMISSIOjX  d'aN- 
NEES  DEPUIS  LE  DfIcEDS  DE  CE  PRINCE  JUS- 
QUES    A    LA   REPRISE    DE     SON    DISCOURS. 

Pour  continuer  les  Mémoires  par  moy  Phi- 
lippe de  Comines  encoramencez,  des  faits  et 
gestes  durant  le  règne  du  feu  roy  Louis  XI  (que 
Dieu  absolve),  maintenant  vous  veus  dire  comme 
il  advint  que  le  roy  Ciiarles  VIII  sou  fds  en- 
treprit son  voyage  d'Italie,  auquel  je  fus.  Et 
partit  ledit  seigneur  de  la  ville  de  Vienne,  qui 
est  au  Dauphiné  ,  le  vingt  et  troisiesme  d'aoust, 
l"an  1494  ;  et  lut  de  retour  dudit  voyage  eu  son 
royaume,  environ  le  mois  d'octobre,  9-5.  Avant 
l'entreprise  duquel  voyage,  il  y  eut  mainte  dis- 
putation,  sçavoir  s'il  iroit  ou  non,  car  l'entre- 
prise sembloit  à  toutes  gens  sages  et  expéri- 
mentez ,  très-dangereuse ,  et  n'y  eut  que  luy 
seul  qui  la  trouva  bonne ,  et  un  appelle  Es- 
tienne  de  Vers,  Ucàtif  de  Languedoc,  homme 
de  petite  lignée ,  qui  jamais  n'avoit  veu  n'y  en- 
tendu nulle  chose  au  faict  de  la  guerre.  Un  autre 
s'en  estoit  ineslé  jusques  là  à  qui  le  cœur  faillit, 
homme  de  finances,  appelle  le  général  Brisson- 
net ,  qui  depuis ,  à  cause  dudit  voyage,  a  eu  de 
grands  biens  en  l'Église,  comme  d'estre  cardi- 
nal et  avoir  beaucoup  de  bénéfices.  L'autre 
avoit  jà  acquis  beaucoup  d'héritages ,  et  estoit 
sénéchal  de  Beaucaire,  et  président  des  comptes 
à  Paris,  et  avoit  servi  ledit  Roy,  en  son  enfance, 
très-bien ,  de  valet-de-chambre  ;  et  cestuy-là  at- 
tira ledit  général,  et  eux  deux  furent  cause  de 
ladite  entreprise,  dont  peu  de  gens  les  loiioient , 
et  plusieurs  les  blasmoient  :  car  toutes  choses 
nécessaires  à  une  si  grande  entreprise  leur  dé- 
failloient  :  car  le  Roy  estoit  très-jeune,  foible 
personne,  plein  de  son  vouloir,  peu  accompagné 
de  sages  gens,  ne  de  bons  chefs,  et  n'avoit  nul 
argent  comptant  :  car  avant  que  partir  ils  em- 
pruntèrent cent  mille  francs  de  la  banque  de 
Soli  (2)  à  Gennes,  à  gros  intérest  pour  cent,  de 

(1)  Il  ne  se  trouve  aucun  manuscrit  des  deux  livres 
suivants.  ' 

(2)  Sauly,  selon  les  annales  de  Gênes ,  par  AgosJino 
Giustiniano. 


foire  eu  foire,  et  en  plusieurs  autres  lieux, 
comme  je  diray  après.  Ils  n'avoyent  ne  tentes , 
ne  pavillons  et  si  commencèrent  en  hyver  à 
entrer  en  Lombardie.  Une  chose  avoyent-ils 
bonne,  c'estoit  une  gaillarde  compagnie,  pleine 
déjeunes  gentils-hommes,  mais  en  peu  d'obéis- 
sance. Ainsi  faut  conclure  que  ce  voyage  fut 
conduit  de  Dieu ,  tant  à  aller  qu'au  retourner, 
car  le  sens  des  conducteurs,  que  j'ay  dit,  n'y 
servit  de  guères.  Toutesfois  ils  pouvoient  bien 
dire  qu'ils  fu:  eut  cause  de  donner  grand  hon- 
neur et  «îrande  gloire  à  leur  inaistre. 


CHAPITRE  PREMIER. 

Comment  le  duc  René  (3)  de  Lorraine  vint  en 
France  demander  la  duché  de  Bar  et  la 
comté  de  Provence  que  le  roy  Charles  tenoît, 
et  comment  il  faillit  à  entrer  att  royaume  de 
Naplcs  qu'il  prétendoit  sien  comme  le  Roy, 
et  quel  droit  y  avoient  tous  deux. 

Estant  le  Roy,  dont  je  parle,  en  l'aage  de  son 
couronnement  (4) ,  qui  fut  de  quatorze  ou  quinze 
ans,  vint  vers  luy  le  duc  de  Lorraine ,  demander 
la  duché  de  Bar,  que  le  roy  Louis  XI  tenoit , 
et  la  comté  de  Provence ,  que  le  roy  Charles 
d'Anjou  son  cousin  germain  laissa  audit  roy 
Louis  XI,  par  son  trespas  et  testament  ;  car  il 
mourut  sans  enfans.  Le  duc  de  Lorraine  la  vou- 
loit  dire  sienne  ,  parce  qu'il  estoit  fils  de  la  fille 
du  roy  René  de  Cécile ,  duc  d'Anjou  et  comte 
de  Provence  ;  et  disoit  que  le  roy  René  luy  avoit 
fait  tort,  et  que  le  roy  Charles  d'Anjou  dont  je 
parle,  n'estoit  que  son  neveu ,  fils  de  son  frère 
le  comte  du  Maine,  et  luy  estoit  fils  de  sa  fille  ; 
et  l'autre  disoit ,  que  Provence  ne  pouvoit  aller 
à  fille  par  leurs  testamens.  En  effet.  Bar  fut 
rendu  ,  où  le  Roy  ne  demandoit  qu'une  somme 
d'argent;  et  pour  avoir  grande  faveur  et  grands 
amis  ,  et  par  espécial  le  duc  Jehan  de  Bourbon, 
qui  estoit  vieil ,  et  en  vouloit  espouser  la  sœur, 
eut  estât  bon  du  Roy  et  cent  lances  de  charge , 
et  luv  fut  baillé  trente  et  six  mille  francs  l'an  , 


(3)  René  H,  duc  de  Lorraine,  le  même  qui  avait  dé- 
fait le  duc  Charles  de  Bourgogne  devant  Nanci  en  \'ûl. 

(î)  Charles  VIII  lut  sacré  à  Reims  le  30  mai  \Wi. 

pt)ui'  quatre  années,  pendant  le(nu'l  temps  se 
cognoistroit  du  droiet  de  ladite  eonité.  Kl  estoit 
à  cette  délibération  et  eonelusion  (car  j'estois 
de  ce  conseil  qui  avoit  esté  lors  créé,  tant  par 
les  proches  parens  du  Roy,  que  par  les  trois 
Estats  du  royaume  (1) ,  Estienne  de  Vers ,  dont 
j'ay  parlé  ,  c[\ii  jà  avoit  aecjiiis  ([uelque  chose  en 
Provence,  et  a\  oit  en  fantaisie  ce  fait  de  Naples, 
lit  dire  par  le  Roy,  aussi  jeune  (ju'il  estoit  U)rs, 
sa  sœur  duciiesse  de  Rourbon  présente ,  à  mon- 
sieur de  Comminges,  du  Lau  (car  ces  deux 
estoient  aussi  du  conseil)  et  moy,  que  nous  tins- 
sions la  main  à  ce  qu'il  ne  perdit  point  cette 
comté  de  Piovence  ;  et  fut  avant  l'appointement 
dont  jay  parlé. 

Avant  les  quatre  ans  passez  se  trouvèrent 
quelques  clercs  de  Provence  qui  vindrent  mettre 
en  avant  certains  testamens  du  roy  Charles  le 
premier,  frère  de  Sainct-Louis,  et  d'autres  roys 
de  Cécile,  qui  estoient  de  la  maison  de  France, 
et  entre  auties  raisons  disoient; que  non  point 
seulement  la  comté  de  Provence  appartenoit 
audit  Roy,  mais  le  royaume  de  Cécile ,  et  au- 
tres choses  possédées  par  la  maison  d'Anjou  , 
et  que  ledit  duc  de  Lorraine  n'y  avoit  rien 
(  toutesfois  aucuns  vouloient  dire  autrement  )  , 
et  s'adressoient  tous  ceux-là  audit  Estienne  de 
Vers ,  qui  nourrissoit  son  maistre  en  ce  langage  : 
que  ce  Roy  Charles  dernier  mort,  comte  de 
Provence,  fils  de  Charles  d'Anjou,  comte  du 
Maine,  et  neveu  du  roy  René,  luy  avoit  laissé 
par  son  testament  ;  car  le  roy  René  l'institua  en 
son  lieu  avant  que  de  mourir,  et  le  préféra  de- 
vant ledit  duc  de  Lorraine ,  qui  estoit  fils  de  sa 
lille.  Et  disoient  que  le  roy  René  (2)  fit  cela  à 
cause  desdits  testamens ,  faicts  par  ce  Charles 
premier,  et  sa  femme  comtesse  de  Provence , 
disans  que  le  royaume  et  comté  de  Provence  ne 
pouvoient  estre  séparez ,  ny  aller  à  fille  ,  tant 
qu'il  y  eut  fils  de  la  lignée  ;  et  que  semblable 
testament  firent  les  premiers  venans  après  eux, 
comme  fut  Charles  le  second  audit  royaume. 

Eu  ce  temps  desdites  quatre  années ,  ceux 

(1)  Les  états-généraux  de  i48î  composèrent  le  conseil 
(lu  Roi  «le  tous  les  princes  du  sang,  d'un  certain  nombre 
de  ministres  de  Louis  XI  et  de  douze  députés  des  élats- 
généraux  choisis  par  le  Iloi  et  les  princes.  Ce  conseil  de- 
vait donner  son  avis  sur  tous  les  actes  de  la  couronne. 
Nous  ignorons  par  quelle  circonstance  Comines  fut  ap- 
pelé à  en  faire  partie. 

(2)  Le  roi  René  était  mort  en  I'«81. 

(3)  Louis  Malet,  seigneur  de  Graville  ,  depuis  amiral 
de  France.  Voyez  ci-après,  livre  VIIL  cliaj).  2.3. 

(V;  Le  soulèvement  du  royaume  de  Naples  contre  le 
roi  Ferrand  ou  Ferdinand  ,  arriva  vers  l'an  liS8. 

(5)  Ferrand  ou  Ferdinand  avait  refusé  de  payer  au 


qui  gouvernoient  ledit  Roy  (qui  estoient  le  duc 
et  duchesse  de  Rourbon  ,  et  un  chambelan ,  ap- 
pelle le  seigneur  deOraville  (3),  et  autres  cham- 
belans  ,  qui  en  ce  tetnps  eurent  grand  règne), 
appellèrent  en  cour  ,  en  authorité  et  crédit  le- 
dit duc  de  Lorraine  ,  pour  en  avoir  support  et 
aide ,  car  il  estoit  homme  hardy ,  et  plus 
qu'homme  de  cour,  et  leur  sembloit  qu'ils 
s'en  deschargeoient  bien  quand  il  seroit  temps  ; 
comme  ils  firent,  quand  ils  se  sentirent  assez 
forts,  et  que  la  force  du  duc  d'Orléans ,  et  de 
plusieurs  autres,  dont  avez  ouy  parler,  fut  di- 
minuée. Aussi  ne  peurent-ils  plus  tenir  ledit 
duc  de  Lorraine,  les  quatre  ans  passez  ,  sans  luy 
bailler  ladite  comté,  ou  l'asseurer  à  certains 
temps,  et  par  escrit,  et  toujours  payer  les  trente 
six  mille  francs  5  en  quoy  ne  se  peurent  accor- 
der ;  et  à  cette  cause,  il  partit  très-mal  content 
d'eux,  de  la  cour. 

Quatre  ou  cinq  mois  avant  son  partement  de 
cour  ,  luy  advint  un  bonne  aventure  (4)  s'il 
l'eust  sceu  entendre.  Tout  le  royaume  de  Naples 
se  rebella  contre  le  roy  Ferrand,  pour  la  grande 
tyrannie  de  luy  et  de  ses  enfans,  et  se  donnèrent 
tous  les  barons,  et  les  trois  parts  du  Royaume 
à  l'Eglise  (5).  Toutesfois  ledit  roy  Ferrand  , 
qui  fut  secouru  des  Florentins  ,  les  pressoit 
fort  ;  et  par  ce  le  Pape,  et  lesdits  seigneurs  du 
royaume,  qui  s'estoient  rebellez,  mandèrent  le- 
dit duc  de  Lorraine,  pour  s'en  faire  roy  ;  et  long- 
temps l'attendirent  des  galées  à  Gennes ,  et  le 
cardinal  de  Sainet  Pierre  (6)  ad-vincula ,  ce- 
pendant qu'il  estoit  en  ces  broiiillis  de  cour,  et 
sur  son  départ ,  et  avoit  avec  luy  gens  de  tous 
les  seigneurs  du  royaume  ,  qui  le  pressoient  de 
partir. 

Fin  de  compte  ,  le  Roy  et  son  conseil  mons- 
troient  en  tout  et  partout,  de  luy  vouloir  aider, 
et  luy  fut  promis  soixante  mille  francs,  dont  il 
en  eut  vingt  mille;  le  reste  se  perdit,  et  luy  fut 
consenty  mener  les  cent  lances  qu'il  avoit  du 
Roy,  et  envoyer  ambassades  par  tout  eu  sa  fa- 
veur. Toutesfois  le  Roy  estoit  jà  de  dix-neuf 


Pape  le  cens  de  quarante  mille  écus ,  sous  prétexte  que 
le  comtat  d'Avignon  n'avait  été  cédé  par  la  reine  Jeanne 
au  Saint-Siège,  que  pour  tenir  lieu  de  ce  tribut.  Inno- 
cent VIII,olTenséde  ce  refus,  et  excité  par  les  grands  du 
royaume,  leva  une  armée  dont  il  donna  le  commande- 
ment à  Robert  de  San-Severin,  et  appela  le  duc  René  , 
comme  roi  légitime  de  Naples.  Le  duc  se  mit  sur-le- 
chain[)  en  route  ;  mais  quand  il  fut  à  Lyon  ,  le  Roi  lui 
fit  liéfendre  de  passer  outre,  disant  qu'il  voulait  termi- 
ner lui-même  «<iie  querelle,  qui  le  concernait  seul,  les 
rois  René  et  Charles  d'Anjou  lui  ayant  cédé  leurs  droits. 

(6)  Julien  de  Rovère,  cardinal  au  titre  de  Saint-Pierrc- 
ès-Liens,  depuis  Pape  sous  le  nom  de  Jules  II,  dont  il  a 
été  parlé  sous  le  règne  de  Louis  XL 

ans,  ou  plus,  nourry  de  ceux  que  j'ay  nommez , 
qui  luy  disoient  journellement ,  que  ledit 
royaume  de  Naples  luy  devoit  appartenir.  Je  le 
dis  volontiers,  parce  que  souvent  petites  gens 
en  menoient  grande  noise ,  et  ainsi  le  sceus  par 
aucuns  de  ces  ambassadeurs ,  qui  alloient  à 
Rome,  Florence,  Genues  et  ailleurs,  pour  ledit 
duc  de  Lorraine  ;  et  le  sceus  mesraement  par  le- 
dit duc  propre,  qui  vint  passer  par  Moulins,  où 
lors  me  tenois ,  pour  les  différends  de  cour, 
avec  ledit  duc  Jehan  de  Bourbon.  Jà  son  entre- 
prise estoit  demy  perdue,  pour  la  longue  attente, 
et  allay  au-devant  de  luy,  combien  que  ne  luy 
fusse  tenu  ,  car  il  m'avoit  aidé  à  chasser  de  la 
cour,  avec  rudes  et  folles  paroles.  Il  me  fit  la 
plus  grande  chère  du  monde ,  soy  doulant  de 
ceux  qui  demeuroient  au  gouvernement.  Il  fut 
deux  jours  avecques  le  duc  Jehan  de  Bourbon  , 
et  puis  tira  vers  Lyon. 

En  somme ,  ses  amis  estoient  si  las  et  si  foulez 
pour  l'avoir  attendu,  que  le  Pape  avoit  appointé, 
et  les  barons  du  royaume  aussi ,  lesquels  sur  la 
seureté  dudit  appointement,  allèrent  à  Naples, 
où  tous  furent  pris  ,  combien  que  le  Pape ,  les 
Vénitiens  et  le  roy  d'Espagne ,  et  les  Florentins, 
s'estoient  obligez  de  faire  tenir  ledit  appointe- 
ment, et  eussent  juré  et  promis  leur  seureté.  Le 
prince  de  Salerne  eschappa,  qui  vint  par  deçà, 
et  ne  voulut  point  estre  compris  audit  appoin- 
tement ,  cognoissant  ledit  Ferrand.  Ledit  duc  de 
Lorraine  s'en  alla  bien  honteux  en  son  pays  ,  et 
ouques  puis  n'eut  authorité  vers  le  Boy,  et  perdit 
ses  gens-d'armes,  et  les  trente-six  mille  francs 
qu'il  avoit  pour  Provence;  et  jusques  h  cette 
heure  (qui  est  l'an  1497)  est  encores  en  cet 
estât  (I). 


CHAPITRE  IL 

Comment  le  prince  de  Salerne ,  du  royaume 
de  Naples,  vint  en  Fratice ,  et  comment  Lii- 
dovic  Sforce,  surnommé  le  More,  et  luy, 
taschoient  à  faire  que  le  Roy  menast  guerre 
au  roy  de  Naples ,  et  pour  quelle  cause. 

Ledit  prince  de  Salerne  (2)  alla  à  Venise  (par- 
ce qu'il  y  avoit  grande  accointance)  et  avec  luy 
trois  de  ses  neveux,  enfans  du  prince  de  Bisi- 
gnan,  où  demandèrent  conseil  (comme  m'a  dit 
ledit  prince)  à  la  seigneurie,  où  il  leur  plaisoit 

(1)  Ce  passage  est  précieux,  en  ce  qu'il  marque  l'é- 
poque de  la  rédaction  de  la  présente  suite  des  Mémoires 
de  Comines. 

(2)  Le  prince  de  Salerne,  qui  se  réfugia  en  France  en 
1489,  était  Antoine  de  San-Severin. 


mieux  qu'ils  tirassent ,  ou  vers  ledit  duc  de  Lor- 
raine, ou  devers  le  roy  de  France  ou  d'Espagne. 
Il  me  dist  qu'ils  luy  respondirent  que  le  duc  de 
Lorraine  estoit  un  homme  mort ,  et  qu'il  ne  les 
sçauroit  ressourdre.  Le  roy  d'Espagne  seroit  trop 
grand ,  s'il  avoit  le  royaume ,  avec  l'isle  de  Cé- 
cile, et  les  autres  choses  qu'il  avoit  en  ce  gouffre 
de  Venise ,  et  qu'il  estoit  puissant  par  mer;  mais 
qu'ils  luy  conseilloient  d'aller  en  France,  et 
qu'avec  les  roys  de  France ,  qui  avoient  esté  au- 
dit royaume ,  ils  avoient  eu  bonne  amitié  et  bon 
voisin.  Et  croy  qu'ils  ne  pensoient  point  que  ce 
qui  eu  advint  après ,  dent  advenir.  Ainsi  vin- 
drent  ces  barons  dessusdits  en  France ,  et  furent 
bien  recueillis,  mais  pauvrement  traitez  de  biens. 
Ils  firent  grande  poursuite  environ  deux  ans  : 
et  du  tout  s'adressoient  à  Estienne  de  Vers, 
lors  séneschal  de  Beaucaire  et  chambelan  du 
Roy. 

Un  jour  vivoient  en  espérance,  autre  au  con- 
traire ;  et  faisoient  diligence  en  Italie,  et  par 
espécial  à  Milan ,  où  avoit  pour  duc  Jean 
Galéas ,  non  pas  le  grand  ,  qui  est  enterré  aux 
Chartreux  de  Pavie ,  mais  celuy  qui  estoit  fils 
du  duc  Galéas  et  de  la  duchesse  Bonne,  fille 
de  Savoye  (3) ,  qui  estoit  de  petit  sens.  Elle  eut 
la  tutelle  de  ses  enfans  ,  et  i'ay  veuë  en  grande 
authorité,  estant  veufve,  conduite  par  un  appelé 
messire  Cico  (4),  secrétaire,  nourry  de  long- 
temps en  cette  maison  :  qui  avoit  chassé  et  con- 
finé tous  les  frères  du  duc  Galéas,  pour  la  seu- 
reté de  ladite  dame  et  de  ses  enfans.  Entre  les 
autres  avoit  chassé  un  appelle  le  seigneur  Ludo- 
vic (qui  depuis  fut  duc  de  Milan)  qu'elle  rappela 
depuis,  estant  son  ennemy  et  en  guerre  contre 
elle ,  et  le  seigneur  Robert  de  Sainct-Severin  , 
vaillant  capitaine,  que  pareillement  avoit  chassé 
ledit  Cico. 

Pour  conclusion  ,  par  le  moyen  d'un  jeune 
homme,  qui  trenchoit  devant  elle,  natif  de 
Ferrare,  de  petite  lignée ,  appelle  Antoine  Thé- 
sin(5),  elle  Icsrappellapar  sotise,  cuidant  quMls 
ne  fissent  nul  mal  audit  Cico;  et  ainsi  l'avoient 
juré  et  promis.  Le  tiers  jour  après ,  le  prirent  et 
le  passèrent  dedans  une  pipe ,  au  travers  de  la 
ville  de  Milan  ;  car  il  estoit  allié  par  mariage 
avecques  aucun  des  vicomtes;  et  veut-l'on  dire 
que,  s'il  eust  esté  en  la  ville,  qu'ils  ne  l'eussent 
osé  prendre;  et  si  vouloit  le  seigneur  Ludovic, 
que  le  seigneur  Robert  de  Sainct-Severin  ,  qui 
venoit ,  lercncontrast  en  cet  estât ,  pource  qu'il 

(3)  Bonne  de  Savoie,  mère  et  tutrice  de  Jean  Galéas, 
duc  de  Milan. 

(4)  Il  est  nommé  Cecco  dans  Machiavel. 
(.5)  OuTassino  suivant  Macliiavel. 

liiiïssoit  à  merveilles  ledit  Cieo  ;  cl  fut  mené 
a  Pavie  en  prison  au  eiuisteaii ,  ou  depuis  il 
mourut. 

Ils  mirent  ladite  dame  en  grand  honneur,  ce 
iu.v  sembloit,  et  luy  complaisoient;  et  eux  te- 
noient  le  conseil ,  sans  luy  dire,  sinon  ce  qui 
leur  plaisoit;  et  plus  grand  plaisir  ne  luy  pou- 
voient-ils  faire  que  de  ne  luy  parler  de  rien. 
\  cet  Antoine  ïhésin  luy  laissoient  donner  ce 
<|u"elle  vouloit,  et  le  logeoient  près  de  sa  cham- 
bre :  et  la  portoit  à  cheval  derrière  luy,  par  la 
\ille,  et  estoient  toutes  lestes  et  dances  léans; 
mais  il  ne  dura  guères,  par  adventure  dcmy  an. 
Klle  fit  beaucoup  de  biens  audit  Tbésin  :  et  les 
boiigeltes  ^l)  des  couriers  s'adressoieut  à  luy: 
et  y  sortit  grande  envie,  avec  Je  bon  vouloir 
que  le  seigneur  Ludovic,  oncle  des  deux  enfans, 
a\oit  de  se  faire  seigneur ,  comme  il  lit  après. 
L'n  matin  luy  ostèrent  ses  deux  lils,  et  les  mi- 
rent au  donjon,  qu'ils  appelloient  la  Roque;  et 
a  ce  s'accordèrent  ledit  seigneur  Ludovic,  le 
seigneur  Robert  de  Sainct-Severin ,  un  appelle 
(le  Pellevoisin ,  qui  gouveruoit  la  personne  dudit 
jeune  duc,  et  le  capitaine  de  la  Roque,  qui  ja- 
mais depuis  la  mort  du  duc  Galéas  n'en  estoit 
sorty ,  ny  ne  fit  de  long-temps  après ,  jusques  à 
ce  qu'il  fût  pris  par  tromperie  dudit  seigneur 
Ludovic ,  et  par  la  folie  de  son  maistre ,  qui 
tenoit  de  la  condition  de  la  mère,  et  n'estoit 
guères  sage. 

Après  ces  enfans  mis  en  ladite  Roque  par  les 
dessusdits,- ils  mirent  la  main  sur  le  trésor  (qui 
estoit  eu  ce  temps  le  plus  grand  de  la  chres- 
tienté)  et  luy  en  firent  rendre  compte,  et  fut  fait 
trois  clefs,  dont  elle  eut  l'une,  mais  onques  puis 
n'y  toucha.  Ils  la  firent  renoncer  à  la  tutelle , 
et  fut  créé  tuteur  le  seigneur  Ludovic.  Et  da- 
vantage escrivirenl  en  plusieurs  lieux,  et  par 
espécial  en  France,  lettres  que  je  vis,  à  sa 
grande  honte,  en  la  chargeant  de  cet  Antoine 
ïhésin  et  autre  chose.  Audit  Thésin  ne  fut  méf- 
iait, mais  fut  renvoyé,  et  le  sauva  ledit  seigneur 
Robert,  et  aussi  ses  biens.  En  cette  Roque 
n'entroient  point  ces  deux  grands  hommes  , 
comme  ils  vouloient;  car  le  capitaine  y  avoit 
son  frère,  et  bien  cent  cinquante  hommes  à 
gages,  et  faisoit  garder  la  porte  quand  ils  y 
entroient,  et  n'y  menoient  jamais  qu'un  homme 
ou  deux  avec  eux  ;  et  dura  cecy  fort  lon- 
guement. 

Cei)endant  sourdit  grand  différend  entre  ledit 
seigneur  Ludovic  et  Robert  de  Sainct-Severin, 
comme  il  est  bien  de  coustume  (car  deux  gros 
personnages  ne  se  peuvent  endurer  ),  et  demeura 

(1)  Valises. 


le  pie  au  seigneur  Ludovic,  et  l'autre  s'en  alla 
au  service  des  Vénitiens.  Toutesfois ,  i)uis  après 
il  revint  deux  de  ses  enfans  au  service  dudit 
seigneur  Ludovic  et  de  l'Estat  de  Milan  :  qui 
furent  Galéas,  et  le  comte  de  Messire  Cajazze. 
Aucuns  dient  du  sceu  dudit  père,  les  autres 
dient  que  non.  Mais  comment  que  ce  fust,  ledit 
.seigneur  Ludovic  les  prit  en  grand  amour,  et 
s'en  est  fort  bien  servy ,  et  fait  encores  aujour- 
d'hui. Et  faut  entendre  que  leur  père,  le  seigneur 
Robert  de  Sainct-Severin ,  estoit  de  la  maison 
de  Sainct-Severin,  sailly  d'une  fille  bâtarde, 
mais  ils  ne  font  point  grande  différence  au  pays 
d'Ralie  d"un  enfant  bâtard  à  un  légitime.  Je 
dis  cecy  parce  qu'ils  aidèrent  à  conduire  notre 
entreprise  du  pa}  s  d'Italie ,  tant  en  faveur  du 
prince  de  Salerne  (dont  j'ay  parlé),  qui  est  chef 
de  ladite  maison  de  Sainct-Severin,  que  pour  au- 
tres causes  que  je  diray  après. 

Ledit  seigneur  Ludovic  commença  tost  à 
monstrer  de  fort  vouloir  garder  son  authorité  , 
et  fit  faire  monnoye ,  où  le  duc  estoit  empraiut 
d'un  costé  et  luy  de  l'autre  ;  qui  faisoit  murmu- 
rer beaucoup  de  gens.  Ledit  duc  fut  marié  avec 
la  fille  du  duc  de  Calabre,  qui  depuis  fut  roy 
Alphonse,  après  la  mort  de  sondit  père  le  roy 
Fei'raud,  roy  de  Naples.  Ladite  fille  estoit  fort 
courageuse ,  et  eût  voloutieis  donné  crédit  à  son 
mary  ,  si  elle  eust  peu  ;  mais  ti  n'estoit  pas 
guères  sage,  et  révéloit  ce  qu'elle  luy  disoit. 
Aussi  fut  long-temps  en  grande  authorité  le  ca- 
pitaine de  cette  Rocque  de  Milan ,  qui  jamais  ne 
sailloit  de  dedans  :  et  s'y  commença  à  engendrer 
des  soupçons,  et  quand  l'un  fils  sailloit,  l'autre 
demeuroit  dedans.  Pour  abréger  ce  propos, 
environ  un  an  ou  deux  avant  que  allassions  en 
Italie ,  ledit  seigneur  Ludovic,  venant  de  dehors 
avec  ledit  duc ,  pour  luy  faire  dommage,  l'amena 
pour  descendre  à  ladite  Rocque,  comme  ils 
avoient  de  coutume.  Le  capitaine  venoit  sur  le 
pont-levis  ,  et  gens  à  l'entour  de  luy ,  pour  bai- 
ser la  main  audit  duc,  comme  est  leur  coustu- 
me; cette  fois  estoit  le  duc  un  peu  hors  du  pont, 
et  fut  contraint  ledit  capitaine  de  passer  un  pas, 
par  aventure,  ou  deux,  tant  que  ces  deux  en- 
fans de  Sainct-Severin  le  saisirent  et  autres  qui 
estoient  à  l'entour  d'eux.  Ceux  de  dedans  levè- 
rent le  pont ,  et  ledit  Ludovic  fit  allumer  un 
bout  de  bougie ,  jurant  qu'il  leur  feroit  trencher 
la  teste  ,  s'ils  ne  rendoient  la  place  avant  la 
chandelle  brusiée ,  ce  qu'ils  firent  ;  et  pourveut 
bien  ladite  place,  et  seurement  pour  luy ,  et 
parlant  tousjours  au  nom  du  duc ,  et  fit  un  pro- 
cès à  ce  bon-homme,  disant  qu'il  avoit  voulu 
bailler  la  place  à  l'Empereur,  et  fit  arrester 
aucuns    AUemans  ,  disant   (|u"ils  tiaitoient  cç 


MHMOIIIKS    DR    PIIILIPPl'    DK    COMUNtS.    [I4!)0] 


maiché  .  et  ))uis  k's  laissa  aller  ;  et  fit  décapiter 
un  sien  secrétaire ,  le  chargeant  d'avoir  guidé 
cet  œuvre,  et  un  autre  qui  disoit  qu'il  en  avoit 
fait  lesdits  messages.  Ledit  capitaine  long-temps 
il  tint  prisonnier  ,  à  la  lin  le  laissa  aller ,  disant 
que  madame  Bonne  avoit  une  fois  gagné  un 
frère  dudit  capitaine ,  pour  le  tuer ,  en  entrant 
eu  ladite  Rocque ,  et  que  ledit  capitaine  l'en 
avoit  gardé ,  pourquoy  à  cette  heure  luy  sauvoit 
la  vie.  Toutesfois  je  croy  que  s'il  eust  esté  cou- 
pahle  d'un  tel  cas,  comme  d'avoir  voulu  bailler 
le  chasteau  de  Milan  à  l'Empereur,  auquel  il 
pourroit  prétendre  droict  comme  empereur ,  et 
aussi  comme  duc  d'Austriche  (car  cette  maison 
y  querelle  quelque  chose) ,  il  ne  luy  eût  point 
pardonné.  Aussi  c'eût  esté  un  grand  mouvement 
en  Italie ,  car  tout  l'Estat  de  Milan  se  fût  tourné 
en  un  jour-  parce  que  du  temps  des  empereurs, 
ils  ne  payoient  que  demy  ducat  pour  feu , 
et  maintenant  sont  fort  cruellement  traictez , 
églises,  nobles  et  peuple,  et  en  vray  ty- 
rannie. 


CHAPITRE  III. 

Comment  la  duché  de  Milan  est  une  des  belles 
pièces  de  terre  et  de  2)1  us  grant  valeur  qu'on 
sache  trouver^  osté  le  gros  tribut  (pii  y  est. 

Se  sentant  le  seigneur  Ludovic  saisi  de  ce 
chasteau  et  la  force  des  gens-d'armes  de  cette 
maison  sous  sa  main  ,  pensa  de  tirer  outre  ,  car 
qui  a  Milan  il  a  son  gouvernement  et  toute 
la  seigneurie ,  car  les  principaux  de  toute  la 
seigneurie  y  demeurent,  et  ceux  qui  ont  la  garde 
et  le  gouvernement  des  autres  places  en  sont. 
Et  de  ce  que  contient  cette  duché  je  ne  vis  ja- 
mais plus  belle  pièce  de  terre  ne  déplus  grande 
valeur  (1).  Car  quand  le  seigneur  se  contente- 
roit  de  cinq  cens  mille  ducats  l'an,  les  subjets 
ne  seroient  que  trop  riches ,  et  vivroit  ledit  sei- 
gneur en  seureté  ;  mais  il  en  lève  six  cens  cin- 
quante mille  ou  sept  cens  mille ,  qui  est  grande 
tyrannie  ;  aussi  le  peuple  ne  demande  que  mu- 
tation de  seigneur. 

Ce  voyant  le  seigneur  Ludovic  ,  avec  ce  que 
dit  est ,  si  près  d'achever  son  désir,  et  qui  estoit 
marié  avec  la  fille  du  duc  de  Ferrare  dont  il 
avoit  plusieurs  enfans ,  il  mettoit  peine  de  ga- 

(1)  Antoine  de  Lève  disait  qui;  le  duché  de  Milan  va- 
lait mieux  que  toute  l'Espagne.  Alciat  l'appelait  Specu- 
lum  et  arcem  totius  ItaUw. 

(2)  Polesine,  suivant  Machiavel.  On  le  nomme  au- 
jourd'hui le  Polesin  de  Rovi(jo  ;  il  est  situé  entre  le  Fer- 
rarais  et  le  Padouan. 

gner  amis,  tant  en  ladite  duché  que  hors  d'Italie. 
Et  premièrement  s'allia  des  Vénitiens  ,  à  la  pré- 
servation de  leurs  Estats,  desquels  il  estoit  grand 
amy,  au  préjudice  de  son  beau-père,  à  qui  les 
Vénitiens  avoient  osté,  peu  auparavant ,  un  petit 
pays  appelle  Falesan  (2) ,  qui  est  tout  environné 
d'eau  et  abondant  à  merveilles  en  tous  biens ,  et 
le  tiennent  les  Vénitiens  jusques  à  demie  lieuë 
de  Ferrare;  et  y  a  deux  bonnes  petites  villes 
que  j'ay  veuës ,  c'est  à  scavoir  :  Rovigue  et  La- 
badie  (3)  ;  et  se  perdit  lorsqu'il  faisoit  la  guerre 
aux  Vénitiens ,  que  luy  seul  esiTieut,  et  y  vint 
depuis  le  duc  de  Calabre,  Alphonse,  à  son  se- 
cours, du  vivant  de  Ferrand  son  père,  et  le 
seigneur  Ludovic  pour  Milan  ,  avec  les  Floren- 
tins ,  le  Pape  et  Boulogne.  Toutesfois ,  estans 
les  Vénitiens  presque  au-dessous ,  au  moins 
ayans  le  pire  ,  et  fort  minez  d'argent ,  et  plu- 
sieurs autres  places  perdues ,  appointa  ledit  sei- 
gneur Ludovic  à  l'honneur  et  profit  des  Véni- 
tiens ;  et  revint  un  chacun  au  sien,  fors  ce  pauvre 
duc  de  Ferrare  qui  avoit  encommencé  ladite 
guerre,  à  la  requeste  de  luy  et  dudit  roy  Fer- 
rand dont  ledit  duc  avoit  épousé  la  fille  ;  et  falut 
qu'il  laissast  ausdits  Vénitiens  lePolesan ,  qu'en- 
cores  tiennent,  et  disoit-l'on  que  le  seigneur 
Ludovic  en  eut  soixante  mille  ducas.  Toutesfois 
je  ne  sçay  s'il  est  vray,  mais  j'ay  veu  ledit  duc 
de  Ferrare  en  cette  créance.  Vray  est  que  pour 
lors  il  n'avoit  pas  épousé  sa  fille.  Et  ainsi  estoit 
continuée  cette  amitié  entre  luy  et  les  Véni- 
tiens. 

Nul  serviteur  ne  parent  du  due  Jehan  Galéas 
de  Milan  ne  donnoit  empcschement  au  seigneur 
Ludovic  à  prendre  le  duché  pour  luy,  que  la 
femme  dudit  duc ,  qui  estoit  jeune  et  sage  et 
lille  du  duc  Alphonse  de  Calabre,  que  par  de- 
vant j'ay  nommé  ,  fils  aisné  du  roy  Ferrand  de 
Naples;  et  en  l'an  1403  commença  ledit  seigneur 
Ludovic  à  envoyer  devers  le  roy  Charles  VIII , 
de  présent  régnant ,  pour  le  pratiquer  de  venir 
en  Italie  à  conquérir  ledit  royaume  de  jNaples, 
pour  destruire  et  affoler  ceux  qui  le  possédoient , 
que  j'ay  nommez.  Car  estant  ceux-là  en  force  et 
en  vertu ,  ledit  Ludovic  n'eût  osé  entreprendre 
ce  qu'il  fit  depuis.  Car  en  ce  temps-là  estoient 
forts  et  riches  ledit  Ferrand,  roy  de  Cécile  {4)  > 
et  son  fils  Alphonse ,  et  fort  expérimentez  au 
mestier  de  la  guerre  et  estimez  de  grand  cœur, 
combien  que  le  contraire  se  veit  depuis  ;  et  le- 

(3)  Rovigo  etLabadia. 

(4)  Il  s'agit  ici  du  royaume  de  Naples,  et  non  de  l'ile 
de  Sicile.  Les  deux  ensemlde  se  nomment  aujourd'iun 
les  deux  Siciics. 


172 


MEMOiilES    Dli    PHILIPPE    DE    COMINKS.    il-IUl 


dit  seigneur  Ludovic  estoit  homme  très-sage , 
mais  fort  craintif  et  bien  soujile  quand  il  avoit 
peur  j'en  parie  comme  de  celuy  que  j'ay  cognu 
et  beaucoup  de  choses  traicté  avecques  luy), 
et  homme  sans  foy,  s'il  voyoit  son  profit  pour  la 
rompre.  Et  ainsi  connue  dit  est ,  l'an  1193,  com- 
mença a  faire  sentir  à  ce  jeune  roy  Charles  Vni, 
de  vingt-deux  ans,  des  fumées  et  gloire  d'Italie, 
luy  remonstrant ,  comme  dit  est ,  le  droict  qu'il 
avoit  en  ce  beau  royaume  de  Naples,  qu'il  luy 
sçavoit  bien  blasonner  et  louer  ;  et  s'adressoit 
de  toutes  choses  à  cet  Estienne  de  Vers  (devenu 
Séneschal  de  lîeaucaire ,  et  enrichy,  mais  non 
point  encore  à  son  gré)  et  au  général  Brisonnet , 
liomme  riche  et  bien  entendu  en  finances,  grand 
amy  lors  dudit  séneschal  de  Beaucaire,  par  le- 
(luel  il  faisoit  conseiller  audit  Brissonnet  de  se 
faire  prestre  (1),  et  qu'il  le  feroit  cardinal;  à 
l'autre  couchoit  d'un  duché. 

Et  pour  commencer  à  conduire  toutes  ces 
choses,  ledit  seigneur  Ludovic  envoya  une 
grande  ambassade  devers  le  Boy  à  Paris  ,  audit 
an,  dont  estoit  chef  le  comte  de  Cajazze  (2), 
fils  aisné  dudit  Bobert  deSainct-Severin,  dont 
j'ay  parlé,  lequel  trouva  à  Paris  le  prince  de 
Salerne,  dont  il  estoit  cousin,  car  ceiuy-là  es- 
toit chef  de  la  maison  de  Sainct-Severin  comme 
dessus  j'ay  dit  ;  et  estoient  en  France,  chassé  du 
roy  Ferrand ,  comme  avez  entendu  paravant , 
etpourchassoit  ladite  entreprise  de  Naples.  Avec 
ledit  comle  de  Cajazze  estoient  le  comte  Charles 
de  Bellejoyeuse  (3)  et  messire  Galéas,  vicomte 
du  IMilannois:  tous  deux  estoient  fort  bien  ac- 
coustrez  et  accompagnez.  Leurs  paroles  en  pu- 
blic n'estoient  que  visitations  et  paroles  as- 
sez générales,  et  estoit  la  première  ambassade 
grande  qu'il  eût  envoyée  devers  ledit  seigneur. 
H  avoit  bien  envoyé  par  avant  un  secrétaire 
pour  traicter  que  le  duc  de  Milan,  son  neveu  , 
fust  receu  à  l'hommage  de  Gennes  (4) ,  par  pro- 
cureur, ce  qu'il  fut ,  et  contre  raison  ;  mais  bien 
luy  pouvoit  le  Boy  faire  cette  grâce  que  de 
commettre  quelqu'un  à  le  recevoir,  car  luy  es- 
tant en  la  tutelle  de  sa  mère,  je  la  receus  en 
son  chasteau  de  Milan,  moy  estant  ambassa- 
deur de  par  le  feu  roy  Louis  XV  de  ce  nom , 
ayant  la  charge  expresse  de  ce  faire;  mais  lors 
G  cimes  estoit  hors  de  leurs  mains,  et  la  tenoit 
messire  Baptiste  de  Campefourgouse;  et  main- 

(1)  Brissonnet  était  df^jà  prêtre;  il  avait  6lé  pourvu 
fie  révcché  de  Saint-Malo  en  1490. 

(2)  Galéas,  prince  de  Salerne,  chef  de  la  maison  de  .'^(.• 
Severin. 

(3)  Belgioioso,  sclun  .Marco  Guaz/.o;  Paul  Jciye  le 
nonimc  Balbianu.s. 


tenant  que  je  dis,  le  seigneur  Ludovic  l'avoit 
recouvrée;  et  donna  à  aucuns  chambelans  du 
Boy  huict  mille  ducats  pour  avoir  ladite  inves- 
titure; lesquels  firent  grand  tort  à  leur  maistre  : 
car  ils  eussent  pu  par  avant  avoir  Gennes  pour 
le  Boy,  s'ils  eussent  \oulu,  et  si  argent  ils  en 
dévoient  prendre  pour  ladite  investiture  ,  ils  en 
dévoient  demander  plus ,  car  le  duc  Galéas  en 
paya  une  fois  au  roy  Louys  mon  maistre  cin- 
quante mille  ducats  (desquels  j'en  eus  trente 
mille  escus  comptons,  en  don,  dudit  roy  Louys, 
à  qui  Dieu  fasse  pardon)  :  toutesfois  ils  disoient 
avoir  pris  Icsdits  huict  mille  ducats,  du  consen- 
tement du  Boy.  Ledit  Estienne  de  Vers  ,  sénes- 
chal de  Beaucaire  ,  estoit  l'un  de  ceux  qui  en 
prit  ;  et  croy  bien  qu'il  le  faisoit  pour  mieux  en- 
tretenir ledit  seigneur  Ludovic  pour  cttte  entre- 
prise où  il  tendoit. 

Estans  à  Paris  les  ambassadeurs  dont  j'ay 
parlé  en  ce  chapitre ,  et  ayant  parlé  en  général , 
parla  à  part  avec  le  Boy  ledit  comte  de  Cajazze, 
qui  estoit  en  grand  crédit  à  Milan  et  encores 
plus  son  frère  messire  Galéas  de  Sainct-Severin, 
et  par  espécial  sur  le  faictdes  gens-d'armes, et 
commença  à  offrir  au  Boy  grands  services  et 
aides  ,  tant  de  gens  que  d'argent ,  car  jà  pou- 
voit son  maistre  disposer  de  Testât  de  Milan 
comme  s'il  eust  esté  sien,  et  faisoit  la  chose  aisée 
à  conduire;  et  peu  de  jours  après  prit  congé  du 
Boy,  et  messire  Galéas  ,  vicomte,  et  s'en  allè- 
rent, et  le  comte  Charles  de  Bellejoyeuse  de- 
meura pour  avancer  l'œuvre  ;  lequel  inconti- 
nent se  vestit  à  la  mode  françoise,  et  fit  de  très- 
grandes  diligences  ;  et  commencèrent  plusieurs 
à  entendre  à  cette  matière.  Le  Boy  envoya  en 
Italie  un  nommé  Pérou  de  Basche  (5) ,  nourry 
en  la  maison  d'Anjou ,  du  duc  Jehan  de  Calabre, 
affectionné  à  ladite  entreprise,  qui  fut  vers  le 
pape  Innocent  (G),  Vénitiens  et  Florentins.  Ces 
pratiques,  allées  et  venues,  durèrent  sept  ou 
huict  mois ,  ou  environ  :  et  se  parloit  de  ladite 
entreprise  entre  ceux  qui  la  sçavoient  en  plu- 
sieurs façons;  mais  nul  ne  croyoit  que  le  Boy  y 
deust  aller  en  personne. 


(î)  Ce  fui  Louis  XI  (|ui  donna  aux  Galéas,  ducs  de 
Milan,  la  principauté  de  Gènes,  sauf  l'Iionnuaficdùà  la 
France. 

(.■>)  l'éron  de  Basche  était  maître  d'hôlcl  du  Roi;  André 
de  la  Vigne,  dans  son  ycrf/er  d'honneur,  fait  mcnlion 
d'un  Perot  le  Vache,  (|ui  parait  être  le  même  que  celui-ci. 

'(il  Innocent  VIII,  mort  on  l'r!>:2. 

CHAPITRE  IV. 

Comment  le  roy  Charles  VIII  fit  la  ixiix  avec 
le  roij  (les  Romains  et  l'archiduc ,  leur  ren- 
voyant madame  3Iarguerite  de  Flandres, 
devant  que  faire  son  voyage  de  Naples. 

Pendant  ce  délay  que  je  dis  se  traita  paix  à 
Senlis  entre  le  Roy  et  l'archiduc  d'Autriche, 
héritier  de  cette  maison  de  Bourgogne  ;  et  com- 
bien que  jà  y  eût  trefves ,  si  survint-il  cas  de 
mal-veillance,  car  le  Roy  laissa  la  fille  du  roy 
des  Romains,  sœur  dudit  archiduc  (laquelle 
estoit  bien  jeune) ,  et  prit  pour  femme  la  fdie 
du  duc  François  de  Bietagne  pour  avoir  la  du- 
ché de  Bretagne  paisible,  laquelle  il  possédoit 
presque  toute  à  l'heure  dudit  traité,  fors  la  ville 
de  Rênes,  et  la  fille  qui  estoit  dedans,  laquelle 
estoit  conduite  sous  la  main  du  prince  d'Orange, 
son  oncle ,  qui  en  avoit  fait  le  mariage  avec  le 
roy  des  Romains,  et  espousé  par  procureur  en 
l'égiise  publiquement  ;  et  fut  le  tout  environ 
l'an  1492.  Pour  ledit  archiduc ,  et  en  sa  faveur, 
grand  ambassade  vint  de  par  l'empereur  Frédé- 
ric, voulant  se  faire  médiateur  dudit  accord; 
aussi  y  envoya  le  roy  des  Romains  ,  semblnble- 
ment  y  envoya  le  comte  Palatin  et  les  Suisses, 
pour  moyenner  et  pacifier;  car  il  sembloit  à 
tous  que  grande  question  en  devoit  sourdre  ,  et 
que  le  roy  des  Romains  estoit  fort  injurié ,  et 
qu'on  luyostoit  celle  qu'il  tcnoit  pour  sa  femme, 
et  luy  rendoit-on  sa  fille,  qui  plusieurs  années 
avoit  esté  reyne  de  France. 

Fin  de  compte ,  la  chose  termina  en  paix  ;  car 
chacun  estoit  las  de  la  guerre ,  et  par  espécial 
les  subjets  de  l'archiduc  Philippe ,  qui  avoient 
tant  souffert  (tant  par  la  guerre  du  Roy  que 
pour  leurs  divisions  particulières)  qu'ils  n'en 
pouvoient  plus  ;  et  se  fit  une  paix  de  quatre  ans 
seulement  pour  avoir  repos,  et  leur  fille  qu'on 
faisoit  difficulté  de  leur  rendre,  au  moins  au- 
cuns qui  estoient  à  l'entour  du  Roy  et  de  ladite 
fille.  Et  à  ladite  paix  me  trouvay  présent  avec 
les  députez  qui  y  esto.ient,  à  savoir:  monsei- 
gneur le  duc  Pierre  de  Bourbon,  le  prince  d'O- 
range, monseigneur  des  Cordes,  et  plusieurs 
autres  grands  personnages  ;  et  fut  promis  rendre 
audit  duc  Philippe  ce  que  le  Roy  tenoit  de  la 
comté  d'Artois,  comme  il  avoit  esté  promis  en 
traitant  ledit  mariage  (qui  fut  l'an  1482),  que 
s'il  ne  s'accomplissoit,  que  les  terres  qu'on  don- 
neroit  à  ladite  fille  en  mariage  retourneroient 
quant  et  elle  ou  au  duc  Philippe  ;  mais  jà  d'em- 

i;  Blandie-^Iarie  Sforcc,  mariée  en  li9i ,  morle  le 
31  décembre  1510. 

blée  avoient  pris  ceux  dudit  archiduc,  Arras  et 
Sainct-Omer.  Ainsi  ne  restoit  à  rendre  que  Hes- 
din.  Aire  et  Bethune ,  dont  dès  Theure  leur  fut 
baillé  le  revenu  et  seigneurie ,  et  y  mirent  offi- 
ciers ,  et  le  Roy  tenoit  les  chasteaux  ,  et  y  pou- 
voit  mettre  garnisons  jusques  au  bout  de  quatre 
ans,  qui  finirent  à  la  sainct  Jehan  l'an  1498  et 
lors  les  devoit  rendre  le  Roy  à  mondit  seigneur 
l'archiduc;  et  ainsi  fut  promis  et  juré. 

Si  lesdits  mariages  furent  ainsi  changez  selon 
l'ordonnance  de  l'Eglise  ou  non  ,  je  m'en  rap- 
porte à  ce  qui  en  est,  mais  plusieurs  docteurs 
en  théologie  m'ont  dit  que  non  ,  et  plusieurs 
m'ou.t  dit  que  oui  ;  mais  quelque  chose  qu'il  en 
soit,  toutes  ces  dames  ont  eu  quelque  malheur 
en  leurs  eufans.  La  nostre  a  eu  trois  fils  de 
rang,  et  en  quatre  années.  L'un  a  vescu  près  de 
trois  ans,  et  puis  mourut,  et  les  deux  autres  aussi 
sont  morts.  Madame  Marguerite  d'Austriche  a 
esté  mariée  au  prince  de  Castille  ,  fils  seul  des 
roy  et  reyne  de  Castille  et  de  plusieurs  autres 
royaumes,  lequel  prince  mourut  au  premier  an 
qu'il  fut  marié,  qui  fut  1497.  Ladite  dame  de- 
meura grosse,  laquelle  accoucha  d'un  fils  mort 
tout  incontinent  après  la  mort  de  son  mary,  qui 
a  rais  en  grand  douleur  les  roy  et  reyne  de  Cas- 
tille, et  tout  le  royaume. 

Le  roy  des  Romains  s'est  marié,  incontinent 
après  ces  mutations  dont  j'ay  parlé ,  avec  la 
fille  (1)  du  duc  Galéas  de  ^lilan  ,  sœur  du  duc 
Jehan  Galéas,  dont  il  a  esté  parle ,  et  s'est  faict 
ce  mariage  par  la  main  du  seigneur  Ludovic. 
Le  mariage  a  fort  despieu  aux  princes  de  l'Em- 
pire, et  à  plusieurs  amis  du  roy  des  Romains, 
pour  n'estre  de  maison  si  noble,  comme  il  leur 
sembloit  qu'il  leur  appartenoit.  Car  du  costé  des 
vicomtes,  dont  s'appellent  ceux  qui  régnent  à 
Milan,  y  a  peu  de  noblesse,  et  moins  du  costé 
des  Sforces,  dont  estoit  fils  le  duc  Francisque  de 
Milan,  car  il  estoit  fils  d'un  cordonnier  d'une 
petite  ville,  appelle  Cotignoles ,  mais  il  fut  homme 
très-somptueux  (2)  ;  et  eucoresplus  le  fils,  lequel 
se  fit;  duc  de  Milan,  moyennant  la  faveur  de  sa 
femme,  bastarde  du  duc  Philippe  Marie  ;  et  la 
conquesta,  et  posséda,  non  point  comme  tyran, 
mais  comme  vray  et  bon  prince,  et  estoit  bien  à 
estimer  sa  vertu  et  bonté  aux  plus  nobles  princes 
qui  ayent  régné  de  son  temps.  Je  dis  toutes  ces 
choses,  pour  moustrer  ce  qui  s'en  est  ensuivy,  de 
la  mutation  de  ces  mariages,  et  ne  sçay  qu'il  en 
pourra  encores  advenir. 


[i)  Quelque  suns  pensent  qu'il  faut  lire  ici  présomp- 
tueux; (i'aulres,  très  vcrtitcux. 

CHAPITRE  V. 

Conimenf  le  Roi/  envoya  devera  les  Vénitiens 
2)011  )•  les  pra(ir/uei\  devant  qu  entreprendre 
son  vo]in(je  de  ?*'aples  ,  et  des  préparatifs 
qui  se  firent  pour  ieelui. 

Pour  revenir  ànostre  matière  principale,  vous 
avez  entendu  comme  le  comte  de  Cajazze  et  au- 
tres ambassadeurs  sont  partis  d'avec  le  Roy  ,  de 
Paris,  et  comment  plusieurs  pratiques  se  me- 
noient  par  Italie,  et  comment  nostre  Roy  ,  tout 
jeune  qu'il  estoit,  l'avoit  fort  à  cœur,  mais  à  nul 
ne  s'en  descouvroit  encores,  fors  à  ces  deux.  Aux 
^ï'nitiens  fut  requis  de  par  le  Roy,  qu'ils  luy 
voulussent  donner  aide  et  conseil  en  ladite  en- 
treprise; lesquels  firent  response  qu'il  fût  le  très- 
bien  venu,  mais  que  aide  ne  luy  pourroient-ils 
laire,  pour  la  suspicion  du  Turc  (  combien  qu'ils 
fussent  en  paix  avec  luy),  et  que  de  conseiller  à 
\\\\  si  sage  Roy,  et  qui  avoit  si  bon  conseil ,  ce 
seroit  trop  grande  présomption  à  eux,  mais  que 
plustot  luy  aideroient  que  de  luy  faire  ennuy. 
Or,  notez  qu'ils  cuidoient  bien  sagement  parler, 
et  aussi  faisoient-ils  ;  car  pour  aujourd'huy  je 
croy  leurs  affaires  plus  sagement  conseillées, 
que  de  prince  ne  communauté  qui  soit  au  mon- 
de 5  mais  Dieu  veut  tousjours  que  l'on  co- 
gnoisse  que  les  jugemens  ne  le  sens  des  hommes 
ne  servent  de  rien  là  où  il  luy  plaist  mettre  la 
main.  Il  disposa  l'affaire  autrement  qu'ils  ne 
cuidoient,  car  ils  ne  croyoient  point  que  Roy  y 
allast  en  personne ,  si  n'avoient  nulle  peur  du 
Turc,  quelque  chose  qu'ils  disent,  car  le  Turc 
qui  régnoit  (I)  estoit  de  petite  valeur  ;  maisil 
leur  sembloit  qu'ils  se  vengeroient  de  cette  mai- 
son d'Arragon,  qu'ils  avoient  en  grande  haine  , 
tant  le  père  que  le  fiis,  disans  qu'ils  avoient  fait 
venir  le  Turc  à  Scutary.  J'entends  le  père  de 
ceUiy  Turc,  qui  conquit  Constantinople,  appelle 
Mahomet  Ottoman,  et  qui  fit  plusieurs  autres 
grands  dommages  ausdits  Vénitiens  (2).  T)u  duc 
de  Calabre  Alphonse,  ils  disoient  plusieurs  au- 
tres choses,  et  entre  les  autres  ,  qu'il  avoit  esté 
cause  de  la  guerre  qui  esmcut  contre  eux  le  duc 
deFerrare,  qui  merveilleusement  leur  cousta  , 
et  en  cuidèrent  estre  destruits  (de  ladite  guerre 
j'ay  dit  quelque  mot^ ,  et  disoient  aussi  que  le  duc 
de  Calabre  avoit  en\oyé  homme  exprès  a  Ve- 
nise pour  empoisomier  les  cist ornes  ,  au  moins 

(Il  Raj.izct  II  ,  (ils  de  Maliomel  II,  auqiiol  il  succéda 
en  l'i8i  ;  mort  en  1512. 

•2)  ^liiliomcl  II  avait  enlevi^  aux  Vétiiiicns  I.i'pniito 
l'ii  liTT.  Il  a\ail,  en  liTR,  cnvaiii  le  toniloirr  vriiilifii 

celles  où  ils  pourroient  joindre,  car  plusieurs 
sont  fermées  à  clef  i  et  audit  lieu  n'usent  d'au- 
tre eauë,  car  ils  sont  de  tous  poinets  assis  en  la 
mer,  et  est  l'eauë  très-bonne,  et  en  aybeu  huict 
mois  pour  un  voyage  seul,  et  y  ay  esté  une  au- 
tre fois  depuis  la  saison  dont  je  parle);  mais  leur 
principale  raison  ne  venoit  point  de  là  ,  ains 
pourceque  les  dessusdits  les  gardoient  d'accrois- 
tre,  à  leur  pouvoir  ,  tant  etj  Italie  comme  en 
Grèce.  Car  des  deux  costez  avoient  les  yeux  ou- 
verts, toutesfois  ils  avoient  nouvellement  con- 
questé  le  royaume  de  Chipre,  et  sans  nul  titre. 
Pour  toutes  ces  haines  sembloit  ausdits  Véni- 
tiens que  c'estoit  leur  profit  que  la  guerre  fût 
entre  le  Roy  et  ladite  maison  d'Arragon ,  espé- 
rant ((u'elle  ne  prendroit  si  prompte  conclusion 
qu'elle  prit,  et  que  ce  ne  seroit  qu'affoiblir  leurs 
ennemis,  et  non  point  les  destruire,  et  qu'au  pis 
venir,  l'un  party  ou  l'autre,  leur  donneroitquel- 
ques  villes  en  Poùille  (qui  est  du  costé  de  leur, 
goufre)  pour  les  avoir  à  leur  aide,  et  ainsi  en  est 
advenu,  mais  il  a  peu  failly  qu'ils  ne  soyent  mes- 
contentez;  et  puis  leur  sembloit  qu'on  ne  les 
pourroit  charger  d'avoir  fait  venir  le  Roy  en 
Italie,  veu  qu'ils  ne  luy  en  avoient  donné  con- 
seil ni  aide  ,  comme  apparoissoit  par  la  response 
qu'ils  avoient  faite  à  Pérou  de  Rasche, 

En  cette  année  1494,  tira  le  Roy  vers  Lion  , 
pour  entendre  à  ses  affaires  (non  point  qu'on 
cuidast  qu'il  passast  les  monts),  et  là  vint  vers 
luy  messire  Galéas,  frère  au  comte  de  Cajazze, 
deSainct-Severin,  dont  a  esté  parlé  ,  fort  bien 
accompagné,  de  par  le  seigneur  Eudovic,  dont 
il  estoit  lieutenant  et  principal  serviteur  ;  et 
amena  grand  nombre  de  beaux  et  bons  chevaux, 
et  apporta  du  harnois,  pour  courir  à  la  jouste, 
et  y  com'ut,  et  bien,  car  il  estoit  jeune  et  gentil 
chevalier.  Le  Roy  luy  fit  grand  honneur  et 
bonne  chère  et  luy  donna  son  ordre;  et  puis  il 
s'en  retourna  en  Italie  ,  et  demeura  tousjours  le 
comte  de  Reilejoyeuse  ambassadeur,  pour  avan- 
cer l'allée  :  et  se  commença  à  apprester  une  très- 
grosse  armée  à  Gennes  ,  et  y  estoit  pour  le  Roy 
le  seigneur  d'Urfé  (3),  grand escuyer  de  France, 
et  autres.  A  la  fin  le  Roy  alla  à  Vienne  en  Dau- 
phiné,  environ  le  commencement  d'aoust  audit 
an,  et  là  venoientchacun  jour  les  nobles  de  Gen- 
nes, où  fut  envoyé  le  duc  Eouys  d'Orléans  (4), 
de  présent  régnant  roy,  homme  jeune  ,  et  beau 
personnage,  mais  aimant  son  plaisir  (de  luy  est 
assez  parlé  en  ces  Mémoires),  ctcuidoit-on  lors 

jiiscjti'à  la  Piavc.  Voyez  do  lïnninirr.  Histoire  de  l'em- 
pire ottoman,  tome  3  de  la  tradiiclion  française. 

i'3'  l'ierre  ,  scliineur 'd'Urfé,  «rnnd  ('riiyer  de  Franee. 

(i  Louis,  duc  d'Orléans,  lioau-frère  de  Cliarlos  VIII. 
et  dejuiir-  loi  de  Fraiire.  smis  le  nom  de  Louis  XII. 

qu'il  deut  conduire  l'armée  par  mer,  pour  des- 
cendre au  royaume  de  Naples,  par  l'aide  et  con- 
seil des  princes  qui  en  estoient  chassez  ,  et  que 
j'ay  nommez,  qui  estoient  les  princes  de  Salerne 
et  de  Bisignan.  Et  furent  prests  jusques  à  qua- 
torze navires  Genevois,  plusieurs  galées  et  ga- 
lions; et  y  estoit  obéy  le  Roy,  en  ce  cas,  comme 
ù  Paris  ;  car  ladite  cité  estoit  soubs  l'Estat  de 
Milan,  que  gouvernoit  le  seigneur  Ludovic,  et 
n'avoit  compétiteur  que  la  femme  du  duc  son 
neveu,  que  j'ay  nommée,  fille  du  roy  Alphonse 
(car  en  ce  temps  estoit  jà  mort  son  père  le  roy 
Ferrand);  mais  le  pouvoir  de  ladite  dame  estoit 
bien  petit ,  veu  qu'on  voyoit  le  Roy  prest  à  pas- 
ser, ou  à  envoyer,  et  son  mary  peu  sage,  qui  di- 
soit  tout  ce  qu'elle  disoit  à  son  oncle,  qui  avoit 
jà  fait  noyer  quelque  messager  qu'elle  avoit  en- 
voyé vers  son  pèie. 

La  despence  de  ces  navires  estoit  fort  grande, 
et  suis  d'opinion  qu'elle  cousta  trois  cens  mille 
francs,  et  si  ne  servit  de  rien  ;  et  y  alla  tout 
l'argent  comptant  que  le  Roy  peut  finer  de  ses 
finances;  car  comme  j'ay  dit  ,  il  n'estoit  point 
pourveu  ne  de  sens ,  ne  d'argent  ,  ny  d'autre 
chose  nécessaire  à  telle  entreprise  :  et  si  en  vint 
bien  à  bout,  moyennant  la  grâce  de  Dieu ,  qui 
clairement  le  donna  ainsi  à  cognoistre.  Je  ne 
veux  point  diie  que  le  Roy  ne  fust  sage  de  son 
aage,  mais  il  n'avoit  que  vingt  et  deux  ans  ,  et 
ne  faisoit  que  saillir  du  nid.  Ceux  qui  lecondui- 
soient  en  ce  cas,  que  j'ay  nommez,  à  sçavoir 
Estienne  de  Vers,  séneschal  de  Beaucaire,  et  le 
général  Brissonnet,  de  présent  cardinal  deSainct- 
Malo,  estoient  deux  hommes  de  petit  estât ,  et 
qui  de  nulle  chose  n'avoient  eu  expérience,  mais 
-de  tant  monstra  nostre  Seigneur  mieux  sa  puis- 
sance ;  car  nos  ennemis  estoient  tenus  très-sages 
et  expérimentez  au  faict  de  la  guerre,  riches  et 
pourveus  de  sages  hommes,  et  bons  capitaines, 
et  en  possession  du  royaume.  Je  veux  dire  le 
roy  Alphonse,  de  nouveau  couronné  par  le  pape 
Alexandre  (1),  natif  d'Arragon,  qui  tenoit  en  son 
party  les  Florentins  ,  et  bonne  intelligence  au 
Turc.  Il  avoit  un  gentil  personnage  de  fils,  nom- 
mé dom  Ferrand  ,  de  l'âge  de  vingt-deux  ou 
vingt-trois  ans,  aussi  portant  le  harnois,  et  bien 
aimé  audit  royaume,  et  un  frère ,  appelle  dom 
Frédéric,  depuis  roy,  après  Ferrand,  durant  nos- 
tre aage,  homme  bien  sage,  qui  conduisort  leur 
armée  de  mer,  lequel  avoit  esté  nourry  par  deçà 
long-temps,  et  duquel  vous  ,  monseigneur  de 
Vienne,  m'avez  maintesfois  asseuré,  par  astro- 
logie, qu'il  seroit  roy,  et   me  promit  dès-lors 

(1)  Alexandre  VI,  lie  la  maison  des  Rorgia ,  pape  en 
1Î9-2,  mort  en  1503. 

quatre  mille  livres  de  rente  audit  royaume  ,  si 
ainsi  luy  advenoit;  et  a  esté  cette  promesse  vingt 
ans  devant  que  le  cas  advinst. 

Or  pour  continuer,  le  Roy  mua  de  propos ,  à 
force  d'estre  pressé  du  duc  de  Milan  par  lettres, 
et  par  ce  comte  Charles  de  Bellejoyeuse  son 
ambassadeur,  et  aussi  des  deux  que  j'ay  nom- 
mez :  toutesfois  le  cœur  faillit  audit  général , 
voyant  que  tout  homme  sage  et  raisonnable 
blasmoit  l'allée  de  par  delà  ,  par  plusieurs  rai- 
sons ,  et  par  estre  là  sur  les  champs  au  mois 
d'aoust,  sans  argent,  et  sans  toutes  autres  cho- 
ses nécessaires:  et  demeura  la  foy  audit  sénes- 
chal seul ,  dont  j'ay  parlé  :  et  fit  le  Roy  mauvais 
visage  audit  général ,  trois  ou  quatre  jours,  puis 
il  se  remit  en  train.  Si  mourut  à  l'heure  un  ser- 
viteur dudit  séneschal  (comme  l'on  disoit)  de 
peste,  parquoy  il  n'osoit  aller  autour  du  Roy, 
dont  il  estoit  bien  troublé,  car  nul  ne  sollicitoit 
le  cas.  Monsieur  de  Bourbon  et  madame  es- 
toient là,  cherchans  de  rompre  ledit  voyage  à 
leur  pouvoir  :  et  leur  en  tenoit  propos  ledit  gé- 
néral, et  l'un  jour  estoit  l'allée  rompue,  et  l'autre 
renouvellée.  A  la  fin  le  Roy  se  délibéra  de  par- 
tir; et  montay  à  cheval  des  premiers,  espérant 
passer  les  monts  en  moindre  compagnie,  toutes- 
fois  je  fus  remandé  ,  disant  que  tout  estoit 
rompu.  Et  ce  jour  l'urent  empruntez  cinquante 
mille  ducals  d'un  marchand  de  Milan  :  mais  le 
seigneur  Ludovic  les  bailla ,  moyennant  plei- 
ges,  qui  s'obligèrent  vers  ledit  marchand  :  et  y 
fus  pour  ma  part,  pour  six  mille  ducats,  et 
autres  pour  le  reste  ;  et  n'y  avoit  nuls  intérests. 
Auparavant  on  avoit  emprunté  de  la  banque  de 
Soly,de  Gennes,  cent  mille  francs,  qui  cous- 
tèrent  en  quatre  mois  quatorze  mille  francs 
d'intérest ,  mais  aucuns  disoient  que  des  nom- 
mez avoient  part  à  cet  argent  et  au  profit. 


CHAPITRE  VI. 

Comment  le  roy  Charles  'partil  de  Vienne  en 
Dauphiné ,  pour  conquérir  Naples  e7i  per- 
sonne ,  et  de  ce  que  fd  son  armée  de  mer 
sous  la  conduite  de  monsieur  d'Orléans. 

Pour  conclusion,  le  Roy  partit  de  Vienne,  le 
vingt-troisiesme  jour  d'aoust,  M94 ,  et  tira  droit 
vers  Ast.  A  Suze  vint  vers  luy  messire  Galéas 
de  Sainct-Severin,  en  poste.  Delà  alla  le  Roy  à 
Thurin,  et  y  emprunta  les  bagues  de  madame 
de  Savoye ,  fille  du  feu  marquis  le  seigneur 
Guillaume  de  Montferrat,  et  veufve  du  duc 
Charles  de  Savoye  ,  et  les  mit  en  gage  pour 
douze  mille  ducats,  et  peu  de  jours  après  fui 

à  Casai,  vers  la  marquise  de  Montferrat,  dame 
jeune  et  sage,  veiif\  e  du  marquis  de  Montferrat. 
Elle  estoit  fille  du  roy  de  Servie.  Le  Turc  avoit 
conquis  son  pays ,  et  l'Empereur ,  de  qui  elle  es- 
toit  parente,  l'avoit  mariée  là,  qui  l'avoit  par 
avanture  recueillie.  Ellepresta  aussi  ses  bagues, 
qui  aussi  furent  engagées  pour  douze  mille  du- 
cats. Et  pouvez  voir  quel  commencement  de 
guerre  c'estoit,  si  Dieu  u'cust  guidé  l'œuvre. 

Par  aucuns  jours  se  tint  le  Roy  en  Ast.  Cette 
année-là  tous  les  vins  d'Italie  estoient  aigres, 
ce  (pie  nos  gens  ne  trouvoient  point  bon,  ne  l'air 
(pii  estoit  si  cliaud.  La  vint  le  seigneur  Ludovic 
et  sa  femme ,  fort  bien  accompagnez  ,  et  y  fut 
deux  jours ,  et  puis  se  retira  à  Non,  un  chasteau 
qui  est  de  la  duché  de  Milan ,  à  une  lieue  d'Ast  ; 
et  chacun  jour  le  conseil  alloit  vers  luy.  Le  roy 
Alphonse  avoit  deux  armées  par  pays,  l'une  en 
la  Uomanie,  vers  Ferrare,  que  conduisoit  son 
fils,  et  avoit  avec  luy  le  seigneur  Virgile  Ursin, 
le  comte  de  Petilliane  et  le  seigneur  de  Tré- 
voul  (II,  qui  pour  cette  heure  est  des  nostres.  Et 
contre  eux  estoit,  pour  le  Koy,  monseigneur 
d'Aubigny,  un  bon  et  sage  chevalier,  avec 
quelques  deux  cens  hommes-d'armes.  Il  y  avoit 
aussi  du  moins  cinq  cens  hommes-d'armes  ita- 
liens aux  despens  du  Roy,  que  conduisoit  le 
comte  de  Cajazze  ,  qu'assez  avez  ouy  nommer, 
qui  y  estoit  pour  le  seigneur  Ludovic,  et  n'estoit 
point  sans  peur  que  cette  bende  ne  fût  rompue, 
car  nous  fussions  retournez  ,  et  il  eut  eu  sur  les 
bras  ses  ennemis,  qui  avoient  grande  intelligence 
en  cette  duché  de  Milan. 

L'autre  armée  estoit  par  mer ,  que  conduisoit 
dom  Fédéric,  frère  dudit  Alphonse,  et  estoit  à 
Ligorne  (2)  et  à  Pise  (car  les  Florentins  tenoient 
encores  pour  eux  ) ,  et  avoient  certain  nombre  de 
galées  ;  et  estoient  avec  luy  messire  Breto  de 
Flisco,  et  autres  Genevois  ,  au  moyen  desquels 
ils  espéroient  faire  tourner  la  ville  de  Gennes, 
et  peu  faillit  qu'ils  ne  le  fissent  à  la  Spécie  et  à 
Ra])aIo  ,  prés  de  Gennes  ,  où  ils  mirent  en  terre 
c[uelques  mille  hommes  de  leurs  partisans  :  et  de 
faict  eusserit  fait  ce  qu'ils  vouloient,  si  si-tost 
n'eussent  esté  assaillis  ;  )nais  ce  jour ,  ou  le  len- 
demain, y  arriva  le  duc  Louys  d'Orléans,  avec 
quelques  naves ,  et  bon  nombre  de  galées,  et  une 
grosse  galéace,  qui  estoit  mienne,  que  ])atroni- 
soit  un  appelé  messire  Albert  INÎely  ,  sur  laquelle 
estoient  ledit  duc  et  les  principaux.  En  ladite  ga- 
léace avoit  grande  artillerie  et  grosses  pièces 

(1)  Trivulce. 

(2)  Livoiune. 

(3)  Antoine  de  Besscy,  baron  de  Trichastcl,  fils  de 
Jean  de  Bessey  et  de  Jeanne  de  Saulx  ;  il  en  est  parié 
'  i-après ,  livre  VIII,  cliap.  6  el  8. 


(car  elle  estoit  puissante),  et  s'approcha  si  près 
de  terre  que  l'artillerie  desconfit  presque  les 
ennemis ,  qui  jamais  n'en  avoient  veu  de  sem- 
blables ,  et  estoit  chose  nouvelle  en  Italie  :  et 
descendirent  en  terre  ceux  qui  estoient  ausdits 
navires  ;  et  par  terre  venoient  de  Gennes ,  où 
estoit  l'armée  ,  un  nombre  de  Suisses,  que  me- 
noit  le  baillif  de  Dijon  (3);et  aussi  y  avoit  des  gens 
du  duc  de  Milan  ,  que  conduisoit  le  frère  dudit 
Breto,  appelle  messire  Jehan  Louys  de  Flisco, 
et  messire  Jean  Adorne  :  mais  ils  ne  furent 
point  aux  coups ,  et  firent  bien  leur  devoir ,  et 
gardèrent  certains  pas.  En  effect ,  dès  que  nos 
gens  joignirent,  les  ennemis  furent  deffaits  et 
en  fuite.  Cent  ou  six-vingts  en  moururent,  et  huict 
ou  dix  furent  prisonniers ,  et  entre  les  autres  un 
appelle  le  Fourgousin  (4),  fils  du  cardinal  de 
Gennes.  Ceux  qui  eschapèrent  fui'cnt  tous  mis 
eu  chemise  par  les  gens  du  duc  de  Milan;  et 
autre  mal  ne  leur  firent ,  et  leur  est  ainsi  de 
coustume.  Je  vis  toutes  les  lettres  qui  en  vin- 
drent,  tant  au  Roy  qu'au  duc  de  Milan;  et 
ainsi  fut  cette  armée  de  mer  reboutée,  qui  de- 
puis ne  s'apparut  si  près.  Au  retour ,  les  Gene- 
vois se  cuidèrent  esraouvoir ,  et  tuèrent  aucuns 
Allemans  en  la  ville,  et  en  fut  tué  aucuns  des 
leurs  ;  mais  tout  fut  appaisé. 

Il  faut  dire  quelque  mot  des  Florentins ,  qui 
avoient  envoyé  vers  le  Roy,  avant  qu'il  partît 
de  France ,  deux  fois ,  pour  dissimuler  avec 
luy.  L'une  fois  me  trouvay  à  besogner  avec 
ceux  qui  vindrent ,  en  la  compagnie  dudit  sé- 
neschal  et  général  (-3) ,  et  y  estoient  l'évesque 
d'Alèse  et  un  nommé  Pierre  Sonderin.  On  leur 
demanda  seulement  qu'ils  baillassent  passage, 
et  cent  hommes-d'armes,  à  la  soulde  d'Italie 
(qui  n'estoit  que  dix  mille  ducats  pour  un  an), 
eux  parlant  par  le  commandement  de  Pierre  de 
Médicis ,  homme  jeune  et  peu  sage ,  fils  de  Lau- 
rens  de  Médicis  ,  qui  estoit  mort ,  et  avoit  esté 
des  plus  sages  hommes  de  son  temps ,  et  condui- 
soit cette  cité  presque  comme  seigneur;  et  aussi 
faisoit  le  fils ,  car  jà  leur  maison  avoit  ainsi 
vescu,  la  vie  de  deux  hommes  paravant,  qui  es- 
toient Laurens ,  père  dudit  Pierre  ,  et  Cosme  de 
Médicis ,  qui  fut  le  chef  de  cette  maison  et  la 
commença,  homme  digne  d'estre  nommé  entre 
les  très-grands  ;  et  en  son  cas ,  qui  estoit  de  mar- 
chandise, estoit  la  plus  grande  maison  que  je 
croy  qui  jamais  ait  esté  au  monde;  car  leurs 
serviteurs  et  facteurs  ont  eu  tant  de  crédit,  sous 

{'»)  Jean  Frégose,  fils  naturel  de  Paul  Frégose ,  car- 
dinal, areiievêque  et  duc  de  Gênes.  Voyez  ci-après,  li- 
vre VIII .  ciiap.  15. 

(5)  Le  séndcha!  de  Beaucaire  el  général  Briçonncl. 

couleur  de  ce  nom  Médicis ,  que  ce  seroit  mer- 
veilles à  croire ,  à  ce  que  j'en  ay  veu  en  Flan- 
dres et  en  Angleterre.  J'en  ay  veu  un  appelle 
Guérard  Quanvèse ,  presque  estre  occasion  de 
soustenir  le  roy  Edouard  le  quart  en  son  Estât , 
estant  en  grant  guerre  en  son  royaume  d'Angle- 
terre, et  fournir  parfois  audit  Roy  plus  de  six- 
vingts  mille  escus  :  où  il  fit  peu  de  profit  pour 
son  maistre,  toutesfois  il  recouvra  ses  pièces  à 
la  longue.  Un  autre  ay  veu ,  nommé  et  appelle 
Thomas  Partunay  (1) ,  estre  pleige  entre  ledit 
roy  Édoïiard  et  le  duc  Charles  de  Bourgogne , 
pour  cinquante  mille  escus,  et  une  autre  fois  , 
en  un  lieu  ,  pour  quatre-vingts  mille.  Je  ne  loue 
point  les  marchands  d'ainsi  le  faire,  mais  je 
loue  bien  un  prince  de  tenir  bons  termes  aux 
marchands,  et  leur  tenir  vérité  ;  car  ils  ne  sa- 
vent à  quelle  heure  ils  en  pourront  avoir  be- 
soin; car  quelquefois  peu  d'argent  fait  grand 
service. 

11  semble  que  cette  lignée  vint  à  faillir,  comme 
on  fait  aux  royaumes  et  empires  ,  et  l'authorité 
des  prédécesseurs  nuisoit  à  ce  Pierre  de  Médi- 
cis, combien  que  celle  de  Cosme ,  qui  avoit  esté 
le  premier,  fut  douce  et  amiable,  et  telle  qu'es- 
toit  nécessaire  à  une  ville  de  liberté.  Laurens, 
père  de  Pierre ,  dont  nous  parlons  à  cette  heure, 
pour  le  différend,  dont  a  esté  parlé  en  aucun 
endroit  de  ce  livre  (2),  qu'il  eut  contre  ceux  de 
Pise  et  autres,  dont  plusieurs  furent  pendus, 
en  ce  temps-là  avoit  pris  vingt  hommes  pour  se 
garder  par  commandement  et  congé  de  la  sei- 
gneurie,  laquelle  commandoit  ce  qu'il  vouloit; 
toutesfois  modérément  se  gouvernoit  en  cette 
grande  authorité  (car,  comme  j'ay  dit,  il  estoit 
des  plus  sages  de  son  temps  ) ,  mais  le  lils  cuidoit 
que  cela  luy  fût  deu  par  raison  ,  et  se  faisoit 
craindre ,  moyennant  cette  garde ,  et  faisoit 
des  violences  de  nuict ,  et  des  batteries  lourde- 
ment, abusant  de  leurs  deniers  communs;  si 
avoit  fait  le  père,  mais  si  sagement  qu'ils  en  es- 
taient presque  contens. 

A  la  seconde  fois  envoya  ledit  Pierre,  à  Lion, 
un  appelle  Pierre  Cappon,  et  autres,  et  disoit 
pour  excuse,  comme  jà  avoit  fait ,  que  le  roy 
Louys  onziesme  leur  avoit  commandé  à  Fiorence 
se  mettre  en  ligue  avec  le  roy  Ferrand,  du  temps 
du  duc  Jehan  d'Anjou,  et  laisser  son  alliance; 
disans  que  puisque  par  commandement  du  Roy, 
avoient  pris  ladite  alliance ,  qui  duroit  encores 
par  aucunes  années,  ils  ne  pouvoient  laisser 
l'alliance  de  la  maison  d'Arragon  ;  mais  si  le 
Roy  venoit  jusques-là,  qu'ils  luy  feroient  des 
services,  et  ne  cuidoient  point  qu'il  y  allast,  non 

(1)  Ou  Porlmary. 
I.  C.   1).    M.,  T.    i\. 

plus  que  les  Vénitiens.  En  tous  les  deux  ambas- 
sades y  avoit  tousjours  quelqu'un  ennemy  dudit 
de  Medicis,  et  par  espécial  cette  fois  ledit  Pierre 
Cappon,  qui  soubz  main  advertissoit  ce  qu'on 
devoit  faire  pour  tourner  la  cité  de  Florence 
contre  ledit  Pierre  ,  et  faisoit  sa  charge  plus 
aigre  qu'elle  n'estoit  ;  et  aussi  conseilloit  qu'on 
bannist  tous  les  Florentins  du  royaume;  et  ainsi 
fut  fait.  Cecy  je  dis  pour  mieux  vous  faire  en- 
tendre ce  qui  advint  après;  car  le  Roy  demeura 
en  grande  inimitié  contre  ledit  Pierre  :  et  lesdits 
séneschal  et  général  avoient  grande  intelligence 
avec  ses  ennemis  en  ladite  cité  ,  et  par  espécial 
avec  ce  Cappon  ,  et  avec  deux  cousins  germains 
dudit  Pierre ,  et  de  son  nom  propre. 


CHAPITRE  Vil. 

Comment  le  Roy  estant  encores  àAst,  se  résolut 
de  passer  outre  vers  Naples ,  à  la  poursuite 
de  Ludovic  Sforce  ,  et  comment  messire 
Philippe  de  Comincs  fut  envoyé  en  am- 
bassade à  Venise  ;  et  de  la  mort  du  duc  de 
31  i  la  71. 

J'ay  dit  ce  qui  advint  à  Rapalo  par  mer.  Dom 
Fédéric  se  retira  à  Pise  et  à  Ligorue  ;  et  depuis 
ne  recueillit  les  gens-de-pied,  qu'il  avoit  mis  à 
terre;  et  s'ennuyèrent  fort  les  Florentins  de  luy, 
comme  plus  enclins,  et  de  tous  temps,  à  la 
maison  de  France  qu'à  celle  d'Arragon  :  et 
nostre  armée  ,  qui  estoit  en  Romanie  ,  combien 
qu'elle  fût  la  plus  foible,  toutesfois  faisoit  pros- 
pérer nostre  cas,  et  commença  peu  à  peu  à  re- 
culer dom  Ferrand ,  duc  de  Calabre.  Quoy 
voyant  le  Roy,  se  mit  en  opinion  de  passer  ou- 
tre, sollicité  du  seigneur  Ludovic  et  des  autres 
que  j'ai  nommez  ;  et  luy  dit  le  seigneur  Ludovic 
à  son  arrivée:  «  Sire  ,  ne  craignez  point  cette 
»  entreprise.  En  Italie  y  a  trois  puissances  que 
»  nous  tenons  grandes ,  dont  vous  avez  l'une , 
»  qui  est  Milan;  l'autre  ne  bouge,  qui  sont 
»  Vénitiens  ;  ainsi  n'avez  affaire  qu'à  celle  de 
»  Naples;  et  plusieurs  de  vos  prédécesseurs  nous 
»  ont  battus ,  que  nous  estions  tous  ensemble  : 
»  quand  vous  me  voudrez  croire,  je  vous  aidei-ay 
»  a  faire  plus  grand  que  ne  fut  jamais  Charle- 
»  magne  :  et  chasserons  ce  Turc  hors  de  cet 
»  empire  de  Constantinople  aisément  quand 
»  vous  aurez  ce  royaume  de  Naples.  »  Il  disoit 
vray  du  Turc  qui  règne  ;  mais  que  toutes  choses 
eussent  esté  disposées  de  nostre  costé  ;  ainsi  se 
mit  le  Roy  à  ordonner  de  son  affaire ,  selon  I  e 


(2)  Livre  VI,  tliap.  3. 

vouloir  et  conduite  dudit  seigneur  Ludovic;  dont 
aucuns  des  nostres  eurent  envie  ;  et  fut  quelque 
cluinibelan  ,  et  quelque  autre  ,  sans  propos  (car 
on  ne  se  pouvoit  passer  de  luv)  et  estoit  pour 
complaire  à  monseigneur  d'Orléans,  qui  préten- 
doit  en  la  duché  de  Milan;  et  sur  tous  en  estoit 
envieux  ce  iiénéral,  car  jà  s'estimoit  grand  ;  et 
y  avoit  ([uelque  envie  entre  le  séneschal  et  luy; 
et  dit  ledit  Ludovic  quel([ue  mot  au  Roy,  et  à 
luy  ,  pour  le  faire  demeurer,  qui  mouvoit  ledit 
général  à  parler  contre  luy;  et  disoit  qu'il  trom- 
peroit  la  compagnie;  mais  il  estoit  mieux  séant 
((u'il  s'en  fût  teu  ;  mais  jamais  n'entra  et  ne 
vint  en  crédit  en  chose  d'estat ,  et  ne  s'y  co- 
gnoissoit,et  si  estoit  homme  léger  en  parole, 
mais  bien  affectionné  à  sou  maistre  ;  toutesfois 
il  fut  conclu  d'envoyer  plusieurs  hommes  en 
ambassades,  et  moy,  entre  les  autres,  à  Venise, 
.le  demeuray  à  partir  aucuns  jours,  parce  que 
le  Roy  fut  malade  de  la  petite  vérole  et  en  péril 
de  mort ,  parce  que  la  fièvre  se  mesla  parmy, 
mais  elle  ne  dura  que  six  ou  sept  jours,  et  me 
mis  à  chemin  ailleurs,  et  laissay  le  Roy  en  Ast , 
et  croyois  fermement  ([u'il  ne  passast  point  ou- 
tre. J'allay  en  six  jours  à  Venise  a\ec  mulets  et 
train,  car  le  chemin  estoit  le  plus  beau  du 
monde,  et  craignois  bien  à  partir,  doutant  que 
le  Roy  retournast ,  mais  notre  Seigneur  en  avoit 
autrement  disposé.  Si  tira  droit  à  Pavie,  et  passa 
par  Casai ,  vers  celte  marquise,  qui  estoit  bonne 
pour  nous  et  bonne  dame,  grande  ennemie  du 
seigneur  Ludovic,  et  luy  la  haïssoit  aussi.  Après 
que  le  Roy  fut  arrivé  à  Pavie  commença  jà  quel- 
que peu  de  soupçon  ;  car  on  vouloit  qu'il  logeast 
en  ville  et  non  point  au  chasteau;  et  il  y  vouloit 
loger,  et  y  logea,  et  fut  renforcé  le  guet  de  cette 
nuict  (gens  médirent,  qui  estoient  près  dudit 
seigneur,  qu'il  y  avoit  danger),  dont  s'esbahit  le 
seigneur  Ludovic,  et  en  parla  au  Roy,  deman- 
dant s'il  se  soupçonnoit  de  luy.  La  façon  y  estoit 
telle  des  deux  costez  que  l'amitié  n'y  pouvoit 
guères  durer;  mais  de  nostre  costé  parlions  plus 
qu'eux  ,  non  point  le  Roy,  mais  ceux  qui  es- 
toient prochains  parens  de  luy.  En  ce  chasteau 
de  Pavie  estoit  le  duc  de  Milan,  douta  esté  parlé 
devant ,  appelle  Jehan  Galéas,  et  sa  femme,  fille 
du  roy  Alphonse,  bien  piteuse,  car  son  mary 
estoit  là  malade ,  et  tenu  en  ce  chasteau  comme 
en  garde,  et  son  fils  qui  encores  vit  pour  le  pré- 
sent, et  une  fille  ou  deux  ;  et  avoit  l'enfant  (1) 
lois  quelques  cinq  ans.   INul  ne  vit  ledit  duc. 


(1)  Il  s'appelait  François,  et  mourut  moine  en  France, 
dans  une  aliliayc  de  lJourj;ogne. 

(2;  A  cause  de  leurs  mères ,  i\m  élnient  de  la  maison 
de  Savoie. 

mais  bien  l'enfant.  J'y  passay  trois  jours  avant 
le  Roy,  mais  il  n'y  eut  remède  de  le  voir,  et 
disoit  l'on  qu'il  estoit  bien  fort  malade.  Toutes- 
fois  le  Roy  parla  à  luy,  car  il  estoit  son  cousin 
germain  (2) ,  et  m'a  conté  ledit  seigneur  leurs 
paroles  qui  ne  furent  que  choses  générales ,  car 
il  ne  vouloit  en  rien  desplaire  audit  Ludovic: 
toutesfois  me  dit-il  qu'il  l'eùtvolontiers  adverty. 
A  celle  heure  propre  se  jetta  à  genoux  ladite 
duchesse  devant  ledit  Ludovic  ,  luy  priant  qu'il 
eust  pitié  de  son  père  et  frère.  Il  luy  respondit 
qu'il  ne  se  pouvoit  faire;  mais  elle  avoit  meilleur 
besoin  de  prier  pour  son  mary  et  pour  elle  qui 
estoit  encore  belle  dame  et  jeune. 

De  là  tira  le  Roy  à  Plaisance,  auquel  lieu  eut 
nouvelles  ledit  Ludovic  que  son  neveu,  le  duc 
de  Milan,  se  mouroit.  Il  prît  congé  du  Roy  pour 
y  aller,  et  luy  pria  le  Roy  qu'il  retournast,  et  il 
le  promit.  Avant  qu'if  fust  à  Pavie ,  ledit  duc 
mourut  (3)  ;  et  incontinent  comme  en  poste  alla 
à  Milan.  Je  vis  ces  nouvelles  par  la  lettre  de 
l'ambassadeur  vénitien,  qui  estoit  avec  luy, 
qu'il  esciivoit  à  Venise  ,  et  advertissoit  qu'il  se 
vouloit  faire  duc  ;  à  la  vérité  dire,  il  en  desplai- 
soit  au  duc  et  seigneurie  de  Venise,  et  me  de- 
mandèrent si  le  Roy  tiendroit  pour  l'enfant  ;  et 
combien  que  la  chose  fust  raisonnable,  je  leur 
mis  en  doute ,  veu  l'affaire  que  le  Roy  avoit 
dudit  Ludovic. 


CHAPITRE  VIlI. 

Comment  et  par  quel  moijen  le  seigneiir  Lu- 
dovic prlnt  et  usurpa  la  seigneurie  et  chiché 
de  Milan^  et  y  fut  receu  pour  seif/ncur. 

Fin  de  compte  ,  il  se  fit  recevoir  pour  sei- 
gneur :  et  fut  la  conclusion,  comme  plusieurs 
disoient,  pourquoy  ils  nous  avoient  fait  passer 
les  monts,  les  chargeant  de  la  mort  de  son  ne- 
veu ,  dont  les  parens  et  amis  en  Italie  se  met- 
toieiît  en  chemin  pour  luy  ester  le  gouverne- 
ment, et  l'eussent  fait  aisément,  si  ce  n'eût  été 
l'allée  du  Roy,  car  jà  estoient  en  la  Romanie, 
comme  avez  oiiy  ;  mais  le  comte  de  Cajazze  et 
monseigneur  d'Aubigny  les  faisoient  reculer  : 
car  ledit  seigneur  d'Aubigny  estoit  en  force  de 
cent  cinquante  ou  de  deux  cens  hommes-d'armes 
françois  et  d'un  nombre  de  Suisses  ;  et  se  re- 
culoit  ledit  dom  Ferrand  vers   leurs  amis  ,  et 


(3)  On  a  prétendu  qu'il  avait  él6  empoisonné.  Voyez 
Paul-Jove,  Bemhe,  Gukhardin. 

estoit  demie  journée  ou  environ  devant  nos 
gens ,  et  tira  devers  Forly,  dont  estoit  dame 
une  bastarde  de  Milan,  veufve  du  comte  Hié- 
ronyme,  qui  avoit  esté  neveu  du  Pape  Sixte. 
On  disoit  qu'elle  tenoit  leur  party,  mais  nos 
gens  luy  prirent  une  petite  place  d'assaut,  qui 
ne  fut  batuë  que  demy  jour,  parquoy  elle  se 
tourna,  avec  le  bon  vouloir  qu'elle  en  avoit. 
Et  de  tous  costez  le  peuple  d'Italie  commença 
à  prendre  cœur,  désirant  nouvelletez,  car  ils 
voyoient  chose  qu'ils  n'avoient  point  veuë  de 
leur  temps,  et  ils  n'entendoient  point  le  faict  de 
l'artillerie;  et  en  France  n'avoit  jamais  esté  si 
bien  entendu.  Et  se  tira  ledit  dom  Ferrand  vers 
Susanne,  approchant  du  royaume  ,  une  bonne 
cité  qui  est  au  Pape  en  la  Marque  d'Ancone; 
mais  le  peuple  leur  destroussoit  leurs  sommiers 
et  bagues  quand  ils  les  trouvoient  à  part  ;  car 
par  toute  Italie  ne  désiroient  qu'à  se  rebeller,  si 
du  costé  du  Roy  les  affaires  se  fussent  bien  con- 
duits et  en  ordre,  sans  pillerie  ;  mais  tout  se 
faisoit  au  contraire  ,  dont  j'ay  eu  grand  deuil 
pour  l'honneur  et  bonne  renommée  que  pouvoit 
acquérir  en  ce  voyage  la  nation  francoise.  Car 
le  peuple  nous  advolioit  comme  saincts ,  esti- 
mans  en  nous  toute  foy  et  bonté  ;  mais  ce  propos 
ne  leur  dura  guères  ,  tant  pour  nostre  désordre 
et  pillerie,  et  qu'aussi  les  ennemis  preschoicnt 
le  peuple  en  tous  quartiers ,  nous  chargeans  de 
prendre  femmes  à  force ,  et  l'argent ,  et  autres 
biens  où  nous  les  pouvions  trouver.  De  plus 
grands  cas  ne  nous  pouvoient  -  ils  charger  en 
Italie ,  car  ils  sont  jaloux  et  avaricieux  plus 
qu'autres.  Quant  aux  femmes  ils  mentoient, 
mais  du  demeurant  il  en  estoit  quelque  chose. 


CHAPITRE  IX. 

Comment  Pierre  de  31édicis  mit  quatre  des 
2)rincipales  forteresses  des  Florentins  entre 
les  mains  du  Roy ^  et  comment  le  Roy  viit 
Pise ^  (pli  en  estoit  l'une,  en  sa  liberté. 

Or  je  laissai  le  Roy  à  Plaisance,  selon  mon 
propos ,  ou  il  fit  faire  service  solennel  à  son 
cousin  germain  le  duc  de  Milan  ,  et  si  crois  qu'il 
ne  sçavoit  guères  autre  chose  que  faire,  veu  que 
ledit  duc  de  Milan,  nouveau,  estoit  party  de 
luy,  et  m'ont  dit  ceux  qui  le  dévoient  bien  sça- 
voir,  que  la  compagnie  fut  en  grand  vouloir  de 
retourner  pour  doute ,  et  se  sentoient  mal  pour- 
veus.  Car  d'aucuns,  qui  avoient  premier  loué  le 
voyage,  le  blasmoient,  comme  le  grand-cscuyei', 
seigneur  d'Urfé  (combien  qu'il  n'y  fût  point. 

I  mais  estoit  malade  à  Gennes),  car  il  escrivit 
I  une  lettre  donnant  grand  soupçon  ,  disant  avoir 
esté  adverty.  Mais  comme  j'ay  dit  en  d'autres 
endroits,  Dieu  monstroit  conduire  l'entreprise- 
et  eut  le  Roy  soudaines  nouvelles  que  le  duc  de 
Milan  retourneroit,  et  aussi  quelque  sentiment 
de  Florence  pour  les  inimitiez  que  je  vous  ay 
dites,  qui  estoient  contre  Pierre  de  Médicis,  qui 
vivoit  comme  s'il  eust  esté  seigneur,  dont  es- 
toient ses  plus  prochains  parens ,  et  beaucoup 
d'autres  gens  de  bien ,  comme  tous  ces  Cappon  , 
ceux  de  Fodormy,  ceux  de  Nerly,  et  presque 
toute  la  cité,  envieux.  Pour  laquelle  cause  ledit 
seigneur  partit ,  et  tira  aux  terres  des  Florentins 
pour  les  faire  déclarer  pour  luy  ou  pour  prendre 
de  leurs  villes,  qui  estoient  foibles,  pour  s'y 
pouvoir  loger  pour  l'hyver  qui  estoit  jà  encom- 
mencé  :  et  se  tournèrent  plusieurs  petites  places, 
et  aussi  la  cité  de  Luques ,  ennemie  des  Floren- 
tins, et  firent  tout  plaisir  et  service  au  Roy;  et 
avoit  tousjours  esté  le  conseil  du  duc  de  Milan  à 
ces  deux  fins  ,  afin  qu'on  ne  passast  point  plus 
avant  do  la  saison,  et  aussi  qu'il  espéroit  avoir 
Pise  (qui  est  bonne  et  grande  cité),  Serzane  et 
Pietresancte.  Les  deux  avoient  esté  Genevois , 
n'y  avoit  guères  de  temps ,  et  conquis  sur  eux 
par  les  Florentins ,  du  temps  de  Laurent  de 
Médicis. 

Le  Roy  prit  son  chemin  par  Pontreme(l), 
qui  est  au  duc  de  Milan,  et  alla  assiéger  Ser- 
zane, très-fort  chasteau  et  le  meilleur  qu'eus- 
sent les  Florentins,  mal  pourveu  pour  leur  grande 
division.  Et  aussi  à  la  vérité  dire,  les  Florentins 
mal- volontiers  estoient  contre  la  maison  de 
France,  de  laquelle  ils  ont  esté  de  tous  temps 
vrays  serviteurs  et  partisans  ,  tant  pour  les  af- 
faires qu'ils  ont  en  France,  pour  la  marchandise, 
que  pour  estre  de  la  part  Guelfe;  et  si  la  place 
eust  esté  bien  pourveuë,  l'armée  du  Roy  estoit 
rompue,  car  c'est  un  pays  stérile  et  entre  mon- 
tagnes, et  n'y  avoit  nuls  vivres,  et  aussi  les 
neiges  estoient  grandes.  Il  ne  fut  que  trois  jours 
devant,  et  y  arriva  le  duc  de  Milan  avant  la 
composition  ,  et  passa  par  Pontreme ,  où  des 
gens  de  la  ville  et  garnison  eurent  un  grand 
débat  avec  de  nos  Allemans  que  conduisoit  un 
appelle  Ruser  ;  et  furent  tuez  aucuns  Allemans; 
et  combien  que  ne  fusse  présent  à  ces  choses ,  si 
le  m'ont  conté  le  Roy,  le  duc  et  les  autres;  et 
de  ce  débat  vint  depuis  grand  incon\  énient , 
conune  vous  orez  après.  Pratique  se  meut  à  Flo- 
rence ,  et  députèrent  gens  pour  envoyer  devei  s 
le  Roy,  jusques  à  quinze  ou  seize  ,  disans  en  la 

(1)  Pontremolo,  selon  M.  Guazzo,  et  Pontriemoli  i 
suivant  l'italien  de  Jove. 

cité  qu'ils  ne  vouloient  demeurer  eu  ce  grand 
péril  d'estre  en  la  b.ainc  du  Roy  et  du  duc  de 
Milau  qui  tousjours  avoit  son  ambassade  ù  Flo- 
rence ,  et  consentit  Pierre  de  Médieis  cette  allée. 
Aussi  n'y  eût-il  sçeu  remédier,  aux  termes  en 
quoy  les  affaires  estoient;  car  ils  eussent  esté 
détruits  ,  veu  la  petite  provision  qu'ils  avoient, 
et  si  ne  sçavoienl  ce  que  c'estoit  de  guerre.  Après 
qu'ils  furent  arrivez,  offrirent  de  recueillir  le 
Roy  à  Florence  et  autres  parties;  et  ne  leur  cha- 
loit  a  la  pluspart,  sinon  qu'on  allast  là  pour  oc- 
casion de  chasser  Pierie  de  r>îedicis,  et  se  sen- 
toient  avoir  bonne  intelligence  avec  ceux  qui 
conduisoient  lors  les  affaires  du  Roy,  que  plu- 
sieurs fois  ay  nommez. 

D'autre  part  praticiuoit  ledit  Pierre ,  par  la 
main  d'un  sien  serviteur,  appelle  Laurens  Spi- 
nely,  qui  gouvernoit  sa  banque  à  Lion,  homme 
de  bien  en  son  estât  et  assez  nourry  en  France, 
mais  des  choses  de  nostre  cour  ne  pouvoit  avoir 
cognoissance ,  ny  à  grand  peine  ceux  qui  y 
estoient  nourris,  tant  y  avoit  de  mutations; 
si  pratiquoit-il  avec  ceux  qui  avoient  l'autho- 
rité  ;  c'estoient  monseigneur  de  Bresse ,  qui  de- 
puis a  esté  duc  de  Savoie ,  et  monseigneur  de 
Myolans ,  qui  estoit  chambelan  du  Roy.  Tost 
après  les  autres  vindreut  aucuns  de  la  cité  avec 
luy  pour  faire  responses  des  choses  qu'on  leur 
avoit  requises ,  et  se  voyoient  perdus  en  la  cité , 
s'ils  ne  faisoieut  tout  ce  que  le  Roy  vouloit ,  du- 
quel ils  euidoient  gagner  la  bonne  grâce,  et  faire 
quelque  chose  plus  que  les  autres. 

A  son  arrivée  furent  envoyez  au  devant  de 
luy  monseigneur  de  Piennes  (l) ,  natif  du  pays 
de  Flandres,  et  chambelan  du  Roy  nostre  sire  , 
et  le  général  Brissonet  qui  a  esté  icy  nommé.  Ils 
parlèrent  audit  Pierre  de  Médieis  d'avoir  l'o- 
béissance de  la  place  de  Serzane ,  ce  qu'incon- 
tinent il  (it.  Ils  luy  retiuirent  davantage  qu'il  fist 
prester  au  Roy,  Pise,  Ligorne,  Pietresancte  et 
Librefacto  ;  lequel  le  tout  accorda ,  sans  parler 
ù  ses  compagnons  qui  scavoient  bien  que  le  Roy 
devoit  estre  dedans  Pise  pourse  rafreschir,  mais 
ils  n'entendoieut  point  (|u'il  retinst  les  places. 
Or  s'estoit  mis  leur  estât  et  leur  grande  force 
entre  nos  mains.  Ceux  qui  traictoient  avec  ledit 
Pierre  m'ont  conté  ,  et  à  plusieurs  autres  l'ont 
dit ,  en  se  raillant  et  en  se  mocquant  de  luy, 
qu'ils  estoient  esbahis  comme  si  tost  accorda  si 
grande  chose,  et  a  quoy  ils  ne  s'atlendoient 
point.  Pour  conclusion ,  le  l\oy  entra  dedans 
Pise  et   les  dessusdits  retournèrent  à  Fiorencc, 


l'E    nE    COMINES.    [1404] 

et  fit  Pierre  habiller  (2)  le  logis  du  Roy  en  sa 
maison  ,  qui  est  la  plus  belle  maisou  de  citadin 
ou  marchand  que  j'aye  jamais  veuë,  et  la  mieux 
pourvue,  que  de  nul  homme  qui  fût  au  monde, 
de  son  estât. 

Or  faut-il  dire  quelque  mot  du  duc  de  Milan, 
qui  jà  eût  voulu  le  Roy  hors  d'Italie ,  et  avoit 
fait  et  vouloit  encores  faire  son  profit,  pour 
avoir  les  places  qu  il  avoit  conquises,  et  pressa 
fort  le  Roy  pour  avoir  Serzane  et  Pietresancte , 
qu'il  disoit  appartenir  aux  Genevois,  et  presta 
au  Roy  lors  trente  mille  ducats;  et  m'a  dit ,  et 
à  plusieurs  autres  depuis  ,  qu'on  luy  promit  de 
les  luy  bailler  ;  et  merveilleusement  mal  con- 
tent se  partit  du  Roy,  pour  le  refus,  disant  que 
ses  affaires  le  contraignoient  de  s'en  retourner; 
mais  onques  puis  le  Roy  ne  le  vit ,  mais  il  laissa 
messire  Galéas  de  Sainct-Severin  avec  le  Roy, 
et  entendoit  qu'il  fust  en  tous  conseils  avec  le 
comte  Charles  de  Relle-Joyeuse,  dont  a  esté  par- 
lé. Estant  le  Roy  dedans  Pise ,  ledit  messire 
Galéas,  conduit  de  son  maistre,  fit  venir  en  son 
logis  des  principaux  bourgeois  de  la  ville ,  et 
leur  conseilla  se  rebeller  contre  les  Florentins  , 
et  requérir  au  Roy  qu'il  les  mist  en  liberté,  es- 
pérant que  par  ce  moyen  ladite  cité  de  Pise 
tomberoit  sous  la  main  du  duc  de  Milan,  où 
autresfois  avoit  esté,  du  temps  du  duc  Jehan  Ga- 
léas, le  premier  de  ce  nom  en  la  maison  de  IMilan, 
un  grand  et  mau^  ais  tyran ,  mais  honorable. 
Toutesfois  son  corps  est  aux  Chartreux  à  Pavie, 
près  du  parc,  plus  haut  que  le  grand  autel ,  et 
le  m'ont  monstre  les  Chartreux ,  au  moins  ses 
os  (et  y  monte-l'on  par  une  eschelle),  lesquels 
seutoient  comme  la  nature  ordonne,  et  un  na- 
tif de  Bourges,  le  m'appella  saiuct  ;  et  je  luy  de- 
manday  en  l'oreille  pourquoy  il  l'appelloit 
sainct,  et  qu'il  pouvoit  voir  paintes  à  l'entour 
de  luy  les  armes  de  plusieurs  citez  qu'il  avoit 
usurpées,  où  il  n'avoit  nul  droit;  et  luy  et  son 
cheval  estoient  plus  hauts  que  l'autel  ,  et  taillez 
de  pierre  ,  et  son  corps  sous  le  pied  dudit  che- 
val. Il  me  respondit  tout  bas  :  Nous  appelions, 
dit-il,  en  ce  pays  icy  ^  saincfs,  tous  ceux  qui 
nous  ont  fait  du  bien.  Et  il  fit  cette  belle  église 
des  Chartreux,  qui  à  la  vérité  est  la  plus  belle 
que  j'aye  jamais  veuë,  et  toute  de  beau  marbre. 

Et  pour  continuer,  ledit  messire  Galéas  avoit 
envie  de  se  faire  grand,  et  croy  qu'ainsi  l'entcn- 
doit  le  duc  de  Milan  ,  de  qui  il  avoit  espousé  la 
bastarde  ,  et  monstroit  le  vouloir  avantager, 
comme  s'il  eust  esté  son  fils;  car  il  n'avoit  en- 


(1)  Louis  (!i'  llalli'\\in  ,  scignciii  (ic  Piciincs  :  il  avail 
clé  chambellan  cl  capitaine  de  cinquante  lances  au  ser- 


vice (lu  duc  (le  Bour{.'()g;ie  en  147i  ,   et  ensuite  était 
passi*  au  service  du  roi  Louis  XL 

(2)  Préparer. 

cores  nuls  enfaiis  d'aage.  Lesdits  Pisans  estoient 
cruellement  traictez  des  Florentins  ,  qui  les  te- 
noient  comme  esclaves  ,  car  ils  les  avoieut  con- 
quis ,  il  y  avoit  quelques  cent  ans,  qui  fut  Tan 
que  les  Vénitiens  conquirent  Padoiie  ,  qui  fut 
leur  premier  commencement  en  terre  ferme  ;  et 
ces  deux  citez  estoient  presque  d'une  façon,  car 
elles  avoient  esté  anciennes  ennemies  de  ceux 
qui  les  possédoient ,  et  de  bien  longues  années , 
avaut  qu'estre  conquises ,  et  presque  égales  en 
forces  ;  et  à  cette  cause  tindrent  conseil  lesdits 
Pisans ,  et  se  voyaus  conseillez  de  si  grand 
homme,  et  désirans  leur  liberté  ,  vindrent  crier 
au  Roy,  en  allant  à  la  messe,  en  grand  nombre 
d'hommes  et  de  femmes, //ier/e,  liberté^  luy  sup- 
plians,  les  larmes  aux  yeux  ,  qu'il  la  leur  don- 
nast,  et  un  maistre  des  requestes,  allant  devant 
luy,  ou  faisant  l'office  ,  qui  estoit  un  conseiller 
au  parlement  du  Dauphiné,  appelle  Rabot ,  ou 
pour  promesse,  ou  pour  n'entendre  ce  qu'ils  de- 
maudoient ,  dit  au  Roy  que  c'estoit  chose  pi- 
teuse, et  qu'il  leur  devoit  octroyer  ,  et  que  ja- 
mais gens  ne  furent  si  durement  traitez  ;  et  le 
Roy ,  qui  n'enteudoit  pas  bien  que  ce  mot  va- 
loit ,  et  qui  par  raison  ne  leur  pouvoit  donner 
liberté  (  car  la  cité  n'estoit  point  sienne  ;  mais 
seulement  y  estoit  rcceu  par  amitié  et  à  son 
grand  besoin),  et  qui  commençoit  de  nouveau  à 
cognoistre  les  pitiez  d'Italie,  et  le  traitement 
que  les  princes  et  comraunautez  font  à  leurs 
subjets,  respondit  qu'il  estoit  content  :  et  ce 
conseiller,  dont  j'ay  parlé ,  le  leur  dit  ;  et  ce 
peuple  commença  incontinent  à  crier  :  Nocl^  et 
vont  au  bout  de  leur  pont  de  la  rivière  d'Arne 
(qui  est  un  beau  poot)  et  jettent  à  terre  un  grand 
lion,  qui  estoit  sur  un  grand  pillicr  de  marbre, 
qu'ils  appelloient  major,  représentant  la  seigneu- 
rie de  Florence,  et  l'emportèrent  à  la  rivière,  et 
firent  faire  dessus  le  pillier  un  roy  de  France, 
une  espée  au  poing ,  qui  tenoit  sous  le  pied  de 
sou  cheval  ce  major,  qui  est  un  lion.  Depuis  le 
roy  des  Romains  y  est  entré,  ils  ont  fait  du  Roy 
comme  ils  avoient  fait  du  lion  :  et  est  la  nature 
de  ce  peuple  d'Italie  d'ainsi  complaire  aux  plus 
forts;  mais  ceux-là  estoient  et  sont  si  maltrai- 
tez, qu'on  les  doit  excuser. 


CHAPITRE  X. 

Comment  le  Roy  partit  de  la  ville  de  Pisc, 
pour  aller  à  Florence;  et  de  lafuite-et  ruine 
de  Pierre  de  Médicis. 

Le  Roy  se  partit  de  là,  et  il  y  séjourna  peu  , 

et  tira  vers  Florence  ,  et  là  on  luy  remonstra  le 
tort  qu'il  avoit  fait  ausdits  Florentins ,  et  que 
c'estoit  contre  sa  promesse  d'avoir  donné  liberté 
aux  Pisans.  Ceux  qu'il  commit  à  respondre  de 
cette  matière,  excusans  la  chose,  dirent  qu'il 
ne  l'avoit  point  entendu  ,  ne  n'entendoit  et  en- 
troit  un  autre  appointement ,  dont  je  parleray  , 
mais  qu'un  peu  j'aye  dit  la  conclusion  de  Pierre 
de  Médicis,  et  aussi  de  l'entrée  du  Roy  en  la- 
dite cité  de  Florence  ,  et  comme  il  laissa  garni- 
son dedans  la  cité  de  Pise,  et  autres  places  qu'on 
luy  avoit  prestées. 

Ledit  Pierre,  après  avoir  fait  bailler  au  Roy 
les  places,  dont  j'ay  parlé,  dont  aucuns  estoient 
consentans ,  s'en  retourna  en  la  cité ,  pensant 
que  le  Roy  ne  les  tinst  point  ;  ains  que  dès  qu'il 
partiroit  de  Pise,  où  il  n'auroit  affaire  que  trois 
ou  quatre  jours,  la  leur  rendroit.  Rien  croy-je 
que  s'il  y  eust  voulu  faire  son  hyver,  qu'ils  l'eus- 
sent consenty ,  combien  que  Pise  leur  est  plus 
grande  chose  que  Florence  propre,  sauf  les  corps 
et  les  meubles.  Arrivé  que  fut  ledit  Pierre  à, 
Florence ,  tout  homme  luy  fit  mauvais  \isage, 
et  non  sans  cause ,  car  il  les  avoit  dessaisis  de 
toute  leur  force  et  puissance,  et  de  tout  ce  qu'ils 
avoient  conquis  en  cent  ans ,  et  sembloit  que 
leur  cœur  sentît  les  maux ,  qui  depuis  leur  sont 
advenus;  et  tant  pour  cette  cause,  que  je  croy  la 
principale,  combien  qu'ils  ne  l'avoient jamais 
dit,  que  pour  haine  qu'ils  luy  portoient,  que  j'ay 
déclarée  ,  et  pour  retourner  en  liberté,  dont  ils 
se  cuidoient  forclos,  et  sans  avoir  mémoire  des 
bien-faits  de  Cosme  et  de  Laurens  de  Médicis 
ses  prédécesseurs,  délibérèrent  de  chasser  de  la 
ville  ledit  Pierre  de  Médicis.  Lequel  Pierre  , 
sans  le  sçavoir,  mais  bien  estoit  en  doute,  va 
vers  le  palais  ,  pour  parler  de  l'arrivée  du  Roy 
(qui  encores  estoit  à  trois  railles  près),  et  avoit  sa 
garde  accouslumée  avec  luy ,  et  vint  heurter  à 
la  porte  dudit  palais,  laquelle  luy  fut  refusée  par 
un  de  ceux  de  jNerly  (  qui  estoient  plusieurs 
frères  ,  que  j'ay  bien  cognus  ,  et  le  père  très- 
riches),  disant  qu'il  y  entreroit  luy  seul,  s'il  vou- 
loit ,  ou  autrement  non  ;  et  estoit  armé  celuy 
qui  faisoit  ce  refus.  Incontinent  retourna  ledit 
Pierre  à  sa  maison,  et  s'arma ,  luy  et  ses  servi- 
teurs, et  fit  advertir  un  appelle  Paul  Ursin,  qui 
estoit  à  la  soulde  des  Florentins  (car  ledit 
Pierre,  de  par  sa  mère,  estoit  des  Ursins,  et  tous- 
jours  le  père  et  luy  en  avoient  entretenu  aucuns 
de  la  maison  à  leur  soulde),  et  délibéra  de  résis- 
ter aux  partisans  de  la  ville.  Mais  tantost  oùit 
crier  liberté^  liberté^  et  vint  le  peuple  en  armes; 
et  ainsi  partit  ledit  Pierre  de  la  ville ,  comme 
bien  conseillé ,  à  l'aide  dudit  Paul  Ursin ,  qui 
fut  une  piteuse  départie  pour  luy  ,  car  en  puis- 

sance  et  en  biens  ,  il  avoit  esté  quasi  égal  aux 
grands  princes,  et  luy  et  ses  prédécesseurs,  de- 
puis Cosme  de  Médicis,  qui  fut  le  chef;  et  ce 
jour^  se  mit  luy  courre  sus  fortune  ,  et  perdit 
honneurs  et  biens.  .Festois  à  Venise,  et  par  l'am- 
bassadeur florentin  estant  là,  je  sceus  ces  nou- 
velles, qui  bien  me  desplurent  :  car  j'avois  aimé 
le  père,  et  s'il  m'eust  voulu  croire  il  ne  luy  fust 
point  ainsi  mésadvenu;  car  sur  Theure  que  j"ar- 
rivay  à  Venise,  luy  escrivis,  et  offris  appoin- 
ter, car  j'en  avois  le  pouvoir  de  bouche ,  du  sé- 
neschal  de  Beaucaire  et  du  général  ;  et  eût  esté 
content  le  Roy  du  passage ,  ou  à  pis  venir  ,  d'a- 
voir ligorne  entre  ses  mains  ,  et  faire  toutes 
choses  que  Pierre  eût  sceu  demander;  mais  il 
me  respondit  comme  par  moquerie ,  par  le 
moyen  du  sire  Pierre  (1),  quej'ay  nommé  ail- 
leurs. Ledit  ambassadeur  porta  le  lendemain 
lettre  à  la  seigneurie ,  contenant  comment  il 
avoit  esté  chassé,  parce  qu'il  se  vouloit  faire  sei- 
gneur de  la  ville ,  par  le  moyen  de  la  maison 
d'Arragon  et  des  Ursins ,  et  assez  autres  char- 
ges qui  n'estoient  point  vrayes;  mais  telles  sont 
les  aventures  du  monde,  que  celuy  qui  fuit  et 
perd,  ne  trouve  point  seulement  qui  le  chasse  , 
mais  ses  amis  se  tournent  ses  ennemis  ,  comme 
cet  ambassadeur,  nommé  Paul  Antoine  Soderin, 
qui  estoit  des  sages  hommes  qui  fussent  en 
Italie. 

Le  jour  de  devant  m'avoit  parlé  dudit  Pierre, 
comme  s'il  fust  son  seigneur  naturel,  et  à  cette 
heure  se  déclara  son  ennemy  ,  par  commande- 
ment de  la  seigneurie;  mais  de  soy  ne  faisoit 
aucune  déclaration.  Le  jour  après  je  sceus  com- 
ment ledit  Pierre  venoit  à  Venise,  et  comme  le 
Roy  estoit  entré  en  giand  triomphe  à  Florence, 
et  mandoient  audit  ambassadeur  qu'il  prist  con- 
gé de  ladite  seigneurie,  et  qu'il  s'en  retournast, 
et  qu'il  falloit  qu'il  naviguast  avec  ce  vent;  et 
vis  la  lettre,  car  il  la  me  monstra,  et  s'en  partit. 
Deux  jours  après  vint  ledit  Pierre,  en  pourpoint, 
ou  avec  la  robbe  d'un  \alet  ;  et  en  grande  doute 
le  reccurent  à  Venise,  tant  craignoient  de  des- 
plaire au  Roy  ;  toutesfois  ils  ne  le  pouvoient  re- 
fuser par  raison  ;  et  désiroient  bien  sentir  de 
moy  que  le  Roy  en  disoit,  et  demeura  deux 
jours  hors  la  ville.  Je  désirois  luy  aider,  et  n'a- 
vois  eu  nulle  lettre  du  Roy  contre  luy,  et  dis 
que  je  croyois  sa  fuite  avoir  esté  pour  crainte 
du  peuple,  et  non  point  de  celle  du  Roy.  Ainsi 
il  vint,  et  l'allay  voir  le  lendemain  qu'il  eut  par- 
lé à  la  seigneurie,  qui  le  firent  bien  loger  et  luy 


(1)  Pierre  Cappon,  dont  il  est  parle  au  chapitre  5  de  ce 
livre. 

(2)  Ferron  le  nomme  Malliaîus  Balassius  ;  d'autres  le 


permirent  porter  les  armes  par  la  ville,  et  à  quinze 
ou  vingt  serviteurs  qu'il  avoit,  c'est  à  scavoir 
espées  ,  et  luy  firent  très-grand  honneur  ,  com- 
bien que  Cosme,  dont  j'ay  parlé,  les  garda 
autrefois  d'avoir  Milan;  nonobstant  cela,  ils 
l'eurent  en  remembrance  ,  pour  l'honneur  de  sa 
maison  ,  qui  avoit  esté  en  si  grand  triomphe  et 
renommée  par  toute  la  chrétienté. 

Quand  je  le  vis,  me  sembla  bien  qu'il  n'estoit 
point  homme  pour  respondre.  Il  me  conta  au 
long  sa  fortune  ,  et  à  mon  pouvoir  le  reconfor- 
tay.  Entre  autres  choses  me  conta  comme  il 
avoit  perdu  le  tout,  et  entre  ses  autres  malheurs, 
qu'un  sien  facteur  estant  en  la  ville,  vers  qui  il 
avoit  envoyé  pour  avoir  des  draps  pour  son 
frère  et  luy,  pour  cent  ducats  seulement,  les  luy 
avoit  refusez.  Qui  estoit  grande  chose ,  veu  son 
estât  et  authorité  :  car  soixante  ans  avoit  duré 
l'authorité  de  cette  maison  si  grande,  que  plus 
ne  pouvoit.  Tost  après  il  eut  nouvelle  ,  par  le 
moyen  de  monseigneur  de  Bresse ,  depuis  duc 
de  Savoye,  et  luy  escrivoit  le  Roy  aller  devers 
luy  ;  mais  jà  estoit  ledit  seigneur  party  de  Flo- 
rence ,  comme  je  dirai  à  cette  heure  ;  un  peq 
m'a  fallu  parler  de  ce  Pierre  de  Médicis. 

CHAPITRE    XI. 

Comment  le  Roij  fit  son  entrée  à  Florence^ 
et  par  quelles  autres  villes  il  passa  jusques 
à  Rome. 

Le  Roy  entra  le  lendemain  en  la  cité  de  Flo- 
rence, et  luy  avoit  ledit  Pierre  fait  bailler  sa 
maison,  et  jà  estoit  le  seigneur  de  Ballassat  (2) 
pour  faire  ledit  logis;  lequel  quand  il  sceut  la 
fuite  dudit  Pierre  de  Médicis,  se  prit  à  piller 
tout  ce  qu'il  trouva  en  ladite  maison,  disant  que 
leur  banque  à  Lion  luy  devoit  grande  somme 
d'argent  ;  et  entre  autres  choses  il  prit  une  li- 
corne entière  (qui  valoit  six  ou  sept  mille  du- 
cats) et  deux  giandcs  pièces  d'une  autre,  et 
plusieurs  autres  biens.  D'autres  firent  comme 
luy.  En  une  autre  maison  de  la  ville  avoit  retiré 
tout  ce  qu'il  avoit  vaillant  :  le  peuple  pilla  tout. 
La  seigneurie  eut  partie  des  plus  riches  bagues  , 
et  vingt  mille  ducats  comptans,  qu'il  avoit  à  son 
banc,  en  la  ville,  et  plusieurs  beaux  pots  d'a- 
gatte,  et  tant  de  beaux  camayeux  bien  taillez, 
que  merveilles,  qu'autrefois  j'avois  veus,  et  bien 
trois  mille  médailles  d'or  et  d'argent ,  bien  la 


nomment  do  Balsac.  Dom  Juan  de  Vitrian ,  dans  ses 
notes  sur  Comines .  lui  donne  le  titre  A" Apozintudor 
Mnjor. 

pesanteur  de  quarante  livres  ,  et  croy  qu'il  n'y 
avoit  point  autant  de  belles  médailles  en  Italie. 
Ce  qu'il  perdit  ce  jour  en  la  cité,  valoit  cent 
mille  escus  et  plus. 

Or  estant  le  Roy  en  la  cité  de  Florence , 
comme  dit  est ,  se  lit  un  traieté  avec  eux  ,  et 
crois  quils  le  firent  de  bon  cœur.  Ils  donnèrent 
au  Roy  six  vingts  mille  ducats,  dont  ils  en 
payèrent  cinquante  mille  comptant,  et  le  reste 
en  deux  payemens  assez  briefs,  et  prestèrent  au 
Roy  toutes  les  places ,  dont  Jay  parlé,  et  chan- 
gèrent leurs  armes,  qui  estoient  la  fleur  de  lis 
rouge,  et  en  prirent  de  celles  que  le  Roy  por- 
toit  :  lequel  les  prit  en  sa  protection  et  garde  , 
et  leur  promit  et  jura  sur  l'autel  Sainct-Jehan  , 
de  leur  rendre  leurs  places ,  quatre  mois  après 
qu'il  serait  dans  Naples,  ou  plustost,  s'il  retour- 
noit  en  France;  mais  la  chose  prit  un  autre 
train,  dont  sera  parlé  cy -après. 

Le  Roy  s'arresta  peu  à  Florence,  et  tira  vers 
Sienne  où  il  fut  bien  receu  ;  et  de  là,  à  Viterbe  , 
où  les  ennemis  (  car  dom  Ferrand  s'estoit  retiré 
vers  Rome)  avoient  intention  de  venir  loger,  et 
s'y  fortifier  et  combattre  ,  s'ils  y  voyoient  leur 
avantage;  et  ainsi  le  me  disoit  l'ambassadeur 
du  roy  Alphonse,  et  celuy  du  Pape,  qui  estoient 
à  Venise;  et  à  la  vérité,  je  m'attendois  que  le 
roy  Alphonse  y  vinst  en  personne  (veu  qu'il  es- 
toit  estimé  de  grand  cœur)  et  qu'il  laissast  son 
fds  dedans  le  royaume  de  Naples  :  et  me  sem- 
bloit  le  lieu  propice  pour  eux  ;  car  il  eust  eu  son 
royaume ,  les  terres  du  Pape ,  et  les  places  et 
terres  des  Ursins  à  son  dos.  Mais  je  fus  tout  es- 
bahy  que  les  lettres  me  vindrent  du  Roy,  comme 
il  estoit  en  la  ville  de  Viterbe,  et  puis  un  com- 
mandeur luy  bailla  le  chasteau  ,  et  le  tout  par 
le  moyen  du  cardinal  Petri-ad-vincula  ,  qui  en 
estoit  gouverneur  ,  et  les  Colonnois.  Lors  me 
sembla  que  Dieu  vouloit  mettre  fin  à  cette  be- 
sogne, et  me  repentis  qu'avois  escrit  au  Roy,  et 
conseillé  de  prendre  un  bon  appointement ,  car 
on  luy  en  offroit  assez.  Aquependante  et  Mon- 
tefiascon  (f)  luy  furent  rendus  avant  Viterbe, 
et  toutes  les  places  d'alentour,  comme  je  fus  ad- 
verty  par  lettres  du  Roy,  et  celles  de  ladite  sei- 
gneurie, qui  de  jour  en  jour  étoient  advertis  de 
ce  qui  surveuoit ,  par  leurs  ambassadeurs;  et 
m'en  monstrèrcnt  plusieurs  lettres ,  ou  le  me 
faisoient  dire  par  un  de  leurs  secrétaires.  Et  de 
jà  tira  le  Roy  à  Rome,  par  les  terres  des  Ursins, 

(1)  Aquapendente  et  MonteOascon. 

(2)  Bracciano. 

(3)  Luz  et  Gramont  (^'taient  deux  puissanlcs  maisons 
(le  la  Basse-Navarre. 

(4)  Caballan  et  Houe  désignent  deux  factions  qui  se 
formèrent  dans  les  Pays-Bas,  vers  le  milieu  du  quator- 

qui  toutes  luy  furcrit  rendues  par  le  seigneur 
Charles  Ursin  ,  disant  avoir  ce  commandement 
de  son  père  (lequel  estoit  serviteur  souldoyé  du 
roy  Alphonse),  et  que  durant  que  dom  Ferrand 
seroit  alloiié,  et  en  la  terre  de  l'Eglise,  qu'il 
luy  tiendroit  compagnie,  et  non  plus  (ainsi  vi- 
vent en  Italie,  et  les  seigneurs  et  les  capitaines, 
et  ont  sans  cesse  pratique  avec  les  ennemis  ,  et 
grand  peur  d'estre  des  plus  foibles) ,  et  fut  receu 
ledit  seigneur  dedans  Brachane(2),  principale 
place  du  susdit  seigneur  Virgile  Ursin  ,  qui  es- 
toit belle,  forte,  et  bien  garnie  de  vivres;  et  ay 
bien  fort  ouy  estimer  au  Roy  ladite  place,  et  le 
recueil  que  l'on  luy  fit ,  car  son  armée  estoit  en 
nécessité  et  extrémité  de  vivres,  et  tant  que  plus 
ne  pouvoit ,  et  qui  considéroit  bien  combien  de 
fois  cette  armée  se  cuida  rompre  ,  depuis  qu'il 
arriva  à  Vienne  en  Dauphiné,  et  comment  elle 
se  revenoit ,  et  par  quelles  ouvertures  ;  bref  on 
disoit  que  Dieu  la  eonduisoit. 


CHAPITRE  XII. 

Comment  le  Roy  envoya  le  cardinal  Petri-ad- 
vincula,  qui  fut  depuis  appelle  le  pape  Ju- 
les 11  dedans  Oslie  ,  et  de  ce  que  le  Pape 
faisoit  à  Rome  cependant  ;  et  comment  le 
Roy  y  entra  malgré  tous  ses  ennemis  ;  avec 
les  partialité z-  entre  les  Ursins  et  Collonnois 
dans  ladUe  ville  de  Rome. 

DeBrachane  envoya  le  Roy  le  cardinal  Sainct- 
Pierre-ad-vincula  à  Ostie  ,  dont  il  estoit  éves- 
que,  et  est  lieu  de  grande  importance;  et  le  te- 
noient  les  Colonnois  ,  qui  l'avoient  pris  sur  le 
Pape,  et  les  gens  du  Pape  l'avoient  osté  audit 
cardinal,  n'y  avoit  guères.  La  place  estoit  très- 
foible,  mais  long-temps  depuis  tint  Rome  en 
grande  subjétion  avec  ledit  cardinal,  lequel  es- 
toit grand  amy  des  Colonnois,  qui  estoient  nos- 
tres,  par  le  moyen  du  cardinal  Ascaîgne  ,  frère 
du  duc  de  Milan,  et  vice-chancelier,  et  aussi  en 
haine  des  Ursins  ,  dont  tousjours  sont  et  ont 
esté  contraires,  et  est  toute  la  terre  de  l'Eglise 
troublée  pour  cette  partialité,  comme  nous  di- 
rions Luce  et  Grandmont  (3),  ou  en  Hollande, 
Houe  et  Caballan  (4)  ;  et  quand  ne  seroit  ce  dif- 
férend, la  terre  de  l'Eglise  seroit  la  plus  heu- 
reuse habitation,  pour  les  subjets,  qui  soit  en  tout 

zième  siècle,  sous  le  nom;  de  Cabilliaves  et  de  Hoitc- 
nicns.  La  première  lirait  son  nom  d'un  poisson  très 
commun  en  Hollande;  la  seconde,  du  mot  hollandais 
hock,  qui  signiGe  hameçon.  Ces  factions  subsistaient  en- 
coréen  1475.  Olivier  de  la  Marche  en  parle  dans  ses 
Mémoires. 

le  monde  (car  ils  ne  payent  ne  taille ,  ne  guères 
autres  choses),  et  seroienttousjours  bien  conduits 
(car  tousjours  les  papes  sont  sages  et  bien  con- 
seillez), mais  très-souvent  en  advient  de  grands 
et  cruels  meurtres  etpillerios.  Depuisquatre  ans 
en  avons  veu  beaucoup,  tant  des  uns  que  des 
autres.  Car  depuis  les  Colonnois  ont  esté  contre 
nous,  à  leur  grand  tort ,  car  ils  avoient  vingt 
raille  ducats  de  rente,  et  plus  audit  royaume 
de  Naples,  en  belles  seigneuries,  comme  en  la 
comté  deïaillecoiise  (1),  et  autres,  queparavant 
avoient  tenus  les  Ursins,  et  toutes  autres  choses 
qu'ils  avoient  sceu  demander,  tant  en  gens-d'ar- 
mes qu'en  pensions.  Mais  ce  qu'ils  firent,  ils  le 
firent  par  vraye  desloyauté,  et  sans  nulle  occa- 
sion ;  et  faut  entendre  que  de  toute  ancienneté,  ils 
estoient  partisans  de  la  maison  d'Arragon  et  des 
autres  ennemis  de  France  ,  pour  ce  qu'ils  estoient 
Gibelins;  et  les  Ursins  f2),  partisans  de  France, 
comme  les  Florentins,  pour  estre  de  la  part  des 
Guelfes. 

Avec  ledit  cardinal  de  Saint-Pierre-ad-vin- 
cula,  à  Ostie  fut  envoyé  Péron  de  la  Basche  , 
maistre-d'hostel  du  Roy,  qui  trois  jours  aupa- 
ravant avoit  apporté  audit  seigneur  vingt  mille 
ducats,  par  mer,  et  estoit  descendu  à  Plombin  (3); 
et  estoit  de  l'argent  preste  par  le  duc  de  Milan  5 
et  estoit  demeuré  en  l'armée  de  mer,  qui  estoit 
petite,  le  prince  de  Salerne,  et  un  appelle  le  sei- 
gneur de  Sernon  en  Provence  ,  que  la  fortune 
mena  en  Donserque  (4),  leur  navire  fort  gastée  ; 
et  mirent  tant  à  se  r'habiller,  qu'ils  ne  servirent 
de  rien;  et  si  cousta  largement  ladite  armée  de 
mer,  et  trouvèrent  le  Roy  dedans  Naples. 

Audit  Ostie  avoit ,  avec  ledit  cardinal ,  bien 
cinq  cens  hommes-d'armes  ,  et  deux  mille 
Suisses  ,  et  y  estoient  le  comte  de  Ligny  (.■>)  , 
cousin  germain  du  Roy,  de  par  mère,  le  sei- 
gneur d'Alègre  et  autres  ;  et  là  cuidoient  passer 
le  Tybre  pour  aller  enclorre  dom  Ferrand, 
qui  estoit  dedans  Rome,  avec  la  faveur  et  aide 
des  Colonnois,  dont  estoient  chefs  de  la  maison 
pour  lors,  Prospère  et  Fabrice  Colonne,  et  le 
cardinal  Colonne,  à  qui  le  Roy  paya  deux  mille 
hommes-à-pied,  par  la  main  dudit  Basche,  qu'ils 
avoient  assemblez  à  leur  plaisir  ;  et  faisoient  leur 
assemblée  a  Sanuesonne,  qui  est  à  eux. 

(1)  Tagliacozzo. 

(2)  Les  Ursins  étaient  Gnclphcs  ci  partisans  de  la 
France;  et  les  Colonnes,  Gibelins. 

(3)  Piomtiino. 

(4)  Suivant  ]\Iarro  Guazzo ,  Sardaine  ou  Corsique; 
selon  Jove ,  Corsique. 

(ô)  Louis  (le  Luxembourg ,  comte  de  Ligny,  fils  de 
Louis,  connétalile  de  France,  et  de  sa  seconde  femme, 
Mari(!  de  Savoie,  sœur  de  la  reine  Charlotte  de  Savoie, 
mè)T  du  roi  Charles  VIIL 


Il  faut  entendre  qu'icy  viennent  plusieurs  pro- 
pos à  un  coup,  et  de  chacun  faut  dire  quelque 
chose.  Avant  que  le  Roy  eust  Yiterbe,  il  avoit 
envoyé  le  seigneur  de  la  Trimoiiille,  son  cham- 
belan,  et  le  président  de  Guetmay  (G),  qui  avoit 
son  seau,  et  le  général  Bidaut,  à  Rome,  cuidant 
traiter  avec  le  Pape,  qui  tousjours  pratiquoit, 
comme  est  la  coustume  en  Italie.  Eux  estant  là, 
le  Pape  mit  de  nuict  en  la  cité  dom  Ferrand,  et 
toute  sa  puissance;  et  furent  nos  gens  arrestez, 
mais  en  petit  nombre.  Le  jour  propre  les  des- 
pescha  le  Pape  ;  mais  il  retint  prisonniers  le  car- 
dinal Ascaigne,  vice-chancelier,  et  frère  du  duc 
de  Milan,  et  Prospère  Colonne  (aucuns  dirent  que 
ce  fut  de  leur  volonté);  et  de  toutes  ces  nouvelles 
j'eus  incontinent  lettres  du  Roy,  et  la  seigneurie 
encores  plus  amplement  de  leiu'S  gens  ;  et  tout 
cecy  fut  fait  avant  que  le  Roy  entrast  dedans 
Viterbe,  car  nulle  part  n'arrestoit  que  deux 
jours  en  un  lieu  ;  et  advenoient  les  choses  mieux 
qu'il  ne  les  eût  sceu  penser;  aussi  le  malstre  des 
seigneurs  s'en  mesloit,  et  chacun  le  cognoissoit. 

Cette  armée  qui  estoit  en  Ostie,  ne  servoit  de 
rien,  pour  le  mauvais  temps;  et  aussi  faut  en- 
tendre que  les  gens  qu'avoit  menez  monseigneur 
d'Aubigny,  estoient  retournez,  et  luy  aussi ,  et 
n'en  avoit  plus  de  charge,  et  si  avoit-on  donné 
congé  aux  Italiens  qui  avoient  esté  avec  luy  en 
la  Romanie,  qu'avoit  menez  le  seigneur  Rodol- 
phe de  Mantouë,  le  seigneur  Galéot  de  la  Miran- 
dole  et  Fracasse,  frère  du  seigneur  Galéas  de 
Sainct-Severin,qui  furent  bien  payez,  et  estoient 
environ  cinq  cens  armez  ,  que  le  Roy  payoit , 
comme  avez  ouy,  et  au  partir  de  Viterbe,  le  Roy 
alla  àNaples,  que  tenoit  leseigneur  Ascaigne, et 
n'est  rien  plus  vray  qu'à  l'heure  que  nos  gens 
estoient  dedans  Ostie  ,  il  tomba  plus  de  vingt 
brasses  de  mur  de  la  ville  de  Rome  ,  par  là  eu 
l'on  vouioit  entrer. 

Le  Pape  voyant  si  soudainement  venir  ce 
jeune  Roy  (7),  avec  cette  fortune,  consent  qu'il 
entre  dedans  Rome  (  aussi  ne  l'en  eût  sceu  gar- 
der), requieit  lettre  d'asseurance,  qu'il  eut  pour 
dom  Ferrand,  duc  de  Calabre  ,  et  seul  fils  du 
Roy  Alphonse,  lequel  de  nuict  se  retira  à  Na- 
ples, et  le  conduisit  jusques  à  la  porte  le  cardi- 
nal Ascaigne  (S).  Et  le  Roy  entra  dedans  Rome 

(6)  Mcssirc  Jean  de  Gannay,  seigneur  de  Persan . 
premier  pr(''sident  au  parlement  de  Paris,  chancelier  de 
France  sous  Louis  XH,  en  1507  ;  il  avait  été  chancelier 
de  Kajjlcs  ;  mort  en  1512. 

(7)  Le  pape  Alexamlre  VI,  pour  traverser  l'expédition 
du  Roi  Charles  VIII,  en  Italie,  alla  jusqu'à  implorer  la 
protection  du  Turc, 

(8)  Ascaigne  IMarie  de  Sforce,  frère  de  Louis,  duc  de 
Milan,  fait  cardinal  en  i48i ,  par  le  pape  Sixte  IV  ;  dé- 

en  armes,  comme  ayant  authorité  de  faire  par- 
tout cà  son  plaisir;  et  liiy  vindrent  au  devant 
plusieurs  cardinaux,  et  les  gouverneurs  et  séna- 
teurs de  la  ville;  et  logea  au  palais Sainct-Marc 
(qui  est  le  quartier  des  Colonnois  ,  ses  amis  et 
serviteurs  pour  lors),  et  ie  Pape  se  retira  au  chas- 
teau  Sainct-Ange. 


O 


CHAPITRE  XIIT. 

Comment  le  roij  AlpKonse  fit  couronner  son  fils 
Ferrand,  et  de  la  ^nauvaise  vie  quavoit  me- 
née le  vieux  Ferrand  son  père^  etluy  aussi. 

Estoit-il  possible  de  croire  que  le  roy  Al- 
phonse, si  orgueilleux,  nourry  à  la  guerre  ,  et 
son  fils  et  tous  ces  Ursins  ,  qui  ont  si  grande 
part  à  Rome,  n'osassent  demeurer  en  la  cité; 
«ncores  quand  ils  voyoient  et  sentoient  que  le 
duc  de  Milan  branloit ,  et  les  Vénitiens  ,  et  se 
pratiquoit  une  ligue,  qui  eust  esté  conclue  ,  si 
quelque  résistance  eust  esté  faite  à  Viterbe  ou  à 
Rome,  comme  j'estois  bien  asseuré  ,  pourveu 
qu'ils  eussent  peu  arrester  le  Roy  aucuns  jours. 
Au  fort  il  falloit  que  Dieu  monstrât  que  toutes 
ces  choses  passoient  le  sens  et  la  connoissance 
des  hommes  ;  et  si  faut  bien  noter  qu'ainsi  com- 
me les  murs  de  la  ville  estoient  tombez  ,  aussi 
tomba  bien  quinze  brasses  des  avant-murs  du 
chasteau  Sainct-Ange,  comme  m'ont  conté  plu- 
sieurs, et  entre  autres,  deux  cardinaux  qui  y  es- 
toient. Icy  faut  an  peu  parler  du  roy  Alphonse. 

Dès  que  le  duc  de  Calabre  ,  appelle  le  jeune 
Ferrand,  dont  jà  plusieurs  fois  a  esté  parlé,  fut 
retourné  à  Naples,  son  père  le  roy  Alphonse  ,  se 
jugeant  n'estre  digne  d'estre  roy,  pour  les  maux 
qu'il  avoit  faits  en  toutes  cruautez,  contre  les 
personnes  de  plusieurs  princes  et  barons  ,  qu'il 
avoit  pris  sur  la  seureté  de  son  père  et  de  luy,  et 
bien  jusques  au  nombre  de  vingt-quatre,  et  les 
fit  tous  mourir,  si-tost  que  son  père  fut  mort , 
qui  les  avoit  gardez  quelque  temps,  et  depuis  la 
guerre  qu'ils  avoient  eue  contre  luy,  et  en  fit 
mourir  deux  autres,  que  le  père  avoit  pris  sur 


pouillé  de  ceUe  dignité,  puis  rétabli  par  le  pape  Alexan- 
dre VI ,  en  1495.  Il  est  mort  de  peste  ou  de  poison ,  en 
1505;  il  en  est  encore  parlé  au  chapitre  suivant. 

(1)  Le  texte  de  Philippe  de  Comines  paraît  ici  un  peu 
embarrassé  :  en  voici  l'éclaircissement.  Alphonse  I", 
roi  de  IN'apIes.  qui  commença  à  régner  en  1434,  mourut 
le  28  juin  1458,  et  légua  par  tcstanient  son  rojaume  à 
Ferdinand,  son  fils  naturel,  qui  commença  à  régner  en 
1458  et  mourut  en  149».  Il  y  cul  beaucoup  de  révoltes 
sous  son  règne,  et  ce  fut  ce  prince  qui  fit  arrêter  les  sei- 


sa  seureté,  dont  l'un  estoit  le  prince  de  Rossane, 
et  l'autre  le  duc  de  Sesse ,  homme  de  grande 
authorité  ;  ledit  prince  de  Rossane,  qui  avoit  eu 
à  espouse  et  à  femme  la  sœur  dudit  roy  Ferrand, 
et  en  avoit  eu  un  très-beau  fils,  et  pour  mieux 
s'asseurer  de  luy  (car  le  prince  et  seigneur  de 
Rossane  luy  avoit  bien  voulu  faire  une  grande 
trahison,  et  avoit  bien  desservy  toute  punition 
s'il  n'eiÀt  pris  asseurance),  venant  devers  luy  à 
son  mandement,  le  mit  en  merveilleuse  et  puante 
prison  ,  et  puis  le  fils  mesme  d'iceluy  ,  des 
qu'il  fust  venu  en  l'aage  de  quinze  à  seize  ans  , 
et  y  avoir  demeuré  ledit  père  trente-quatre  ans 
ou  environ,  à  l'heure  que  ledit  roy  Alphonse  (i) 
est  venu  à  estre  roy  ;  et  lors  qu'il  y  fut  parvenu, 
fit  mener  tous  ces  prisonniers  à  Iscle  (2)  (qui  est 
une  petite  isie  auprès  de  la  ville  de  Naples,  dont 
vous  orrez  parler),  et  là  les  fit  tous  assommer  , 
excepté  quelques-uns  qu'il  retint  au  chasteau 
de  Naples,  comme  le  fils  dudit  seigneur  de  Ros- 
sane, et  le  noble  comte  de  Popoli. 

Je  me  suis  fort  bien  enquis  comment  on  les 
fit  mourir  si  cruellement  (car  plusieurs  les  cui- 
doient  encores  en  vie,  quand  le  Roy  entra  en  la 
bonne  ville  et  cité  de  Naples),  et  m'a  esté  dit  tant 
par  leurs  principaux  serviteurs  que  par  un  More 
du  pays  d'Afrique,  qu'il  les  fit  assommer  vilai- 
nement et  horriblement;  lequel  incontinent  après 
son  commandement,  s'en  alla  audit  pays  de  Bar- 
barie, à  fin  qu'il  n'en  lût  point  de  nouvelle,  sans 
espargner  ces  vieux  princes  ,  dont  les  aucuns 
avoient  esté  gardez  en  prison  trente-quatre  ou 
trente-cinq  ans,  ou  environ.  Nul  homme  n'a 
esté  plus  cruel  que  luy  ,  ne  plus  mauvais ,  ne 
plus  vicieux  et  plus  infect,  ne  plus  gourmand 
que  lui.  Le  père  estoit  plus  dangereux,  car  nul 
ne  se  congnoissoit  en  luy  ny  en  son  courroux, 
car  en  faisant  bonne  chère,  il  prenoit  et  trahis- 
soit  les  gens,  comme  le  comte  Jacques,  qu'il  prit 
et  fit  mourir  vilainement  et  horriblement ,  es- 
tant ambassadeur  devers  luy ,  de  par  le  duc 
Francisque  de  Milan,  duquel  il  avoit  eu  femme 
et  espousé  la  fille  bastarde  (3).  Mais  ledit  Fraiv 
cisque  fut  consentant  du  cas  :  car  tous  deux  le 
craignoient  pour  sa  vertu  ,  et  la  séquelle  qu'il 
avoit  en  Italie  des  Braciques  (4)  ,  et  estoit  fils 

gneurs  dont  parie  ici  Comines.  Alphonse  II,  son  fils,  fut 
chassé  par  ses  sujets,  se  retira  en  Sicile  et  laissa  la  Cou- 
ronne a  Fcrdinan-i  II,  son  tils.  C'est  de  cet  Alphonse  II 
et  de  son  fils  Ferdinand  ,  qu'il  est  ici  question  ;  cepen- 
dant il  ne  régna  qu'un  an,  depuis  1496  jusqu'en  1497. 

(2)  Ischia,  à  sept  ou  huit  lieues  à  l'ouest  de  Naples. 

(3)  Druzina  Sforza. 

(4)  Soldats  qui  prirent  leur  nom  de  Brachivo  de  For- 
tibraci,  célèbre  capitaine  de  ce  temps. 

de  Nicolo  Picino  (1).  Kt  ainsi  (comme  dit  est)  prit 
ce  roy  Fcrrand  tous  les  autres,  et  jamais  en  luy 
n'y  avoit  grâce  ne  miséricorde ,  comme  m'ont 
conté  ses  prochains  parens  et  amis  ,  et  jamais 
n'avoit  eu  aucune  pitié  ne  compassion  de  son 
pauvre  peuple  (piantaux  deniers.  Jl  faisoit  toute 
la  marchandise  du  royaume,  jusques  à  bailler 
les  pourceaux  à  garder  au  peuple,  et  les  leur 
faisoit  engresser  pour  mieux  les  vendre.  S'ils 
mouroienf,  l'aljoit  qu'ils  les  payassent.  Aux  lieux 
où  croist  Ihuile  d'olive,  comme  en  la  Poùille,  ils 
l'achetoient  luy  et  son  fils  à  leur  plaisir,  et  sem- 
blablement  le  froment ,  et  avant  qu'il  fût  meur, 
et  le  vendoient  après  le  plus  cher  qu'ils  pou- 
voient  ;  et  si  ladite  marchandise  s'abaissoit  de 
prix,  contraiunoient  le  peuple  de  la  prendre;  et 
par  le  temps  qu'ils  vouloient  vendre,  nul  ne  pou- 
voit  vendre  qu'eux. 

Si  un  seigneur  ou  baron  estoit  bon  mesnager, 
ou  cuidoit  espargner  quelque  bonne  chose ,  ils 
la  luy  demandoient  à  emprunter  ,  et  il  la  leur 
falloit  bailler  par  force;  et  leur  ostoient  les  races 
des  chevaux,  dont  ils  ont  plusieurs  ,  et  les  pre- 
noient  pour  eux,  et  les  faisoient  gouverner  en 
leurs  mains,  et  en  si  grand  nombre  ,  tant  che- 
vaux, jumens  que  poulains,  qu'on  les  estimoità 
beaucoup  de  milliers,  et  les  envoyoient  paistre 
en  plusieurs  lieux,  aux  pasturages  des  seigneurs, 
et  autres,  qui  en  avoient  grand  dommage.  Tous 
deux  ont  pris  à  force  plusieurs  femmes. 

Aux  choses  ecclésiastiques  ne  gardoient  nulle 
révérence ,  n'obéïssance.  Ils  vendoient  éveschez, 
comme  celle  de  Tarente,  que  vendit  le  père 
treize  mille  ducats  à  un  Juif,  pour  bailler  à  son 
fds  ,  qu'il  disoit  chrestien.  Bailloit  abbayes  à  un 
fauconnier,  et  à  plusieurs  pour  leurs  enfans, 
disant  :  Vous  entretiendrez'  tant  cVoyseuux , 
et  les  nicherez  à  vos  despens ,  et  tiendrez  tant 
de  gens  à  vos  drspens.  Le  fils  ne  fit  jamais  qua- 
resme ,  ne  semblant  qu'il  en  fût  ;  maintes  années 
fut  sans  se  confesser ,  ne  recevoir  nostre  Sei- 
gneur et  rédempteur  Jésus-Christ  ;  et  pour  con- 
clusion, il  n'est  possible  de  pis  faire  qu'ils  ont 
fait  tous  deux.  Aucuns  ont  voulu  dire  que  le 
jeune  roy  Ferrand  eût  esté  le  pire,  combien 
qu'il  estoit  humble  et  gracieux,  quand  il  mou- 
rut ;  mais  aussi  il  estoit  en  nécessité. 


(1)  Ainsi  nommé  à  cause  rlc  sa  polilcssc  :  il  était 
lil.s  d'un  l)ou(lior,  ce  qui  n'empêcha  pas  le  roi  Alphonse 
flcl'iionorcr  du  surnom  d'Arra^on. 


CHAPITRE  XIV. 

Comment  le  roy  Alplionse  s'enfuit  en  Sicile, 
et  fd  pénitence. 

Or  pourroit  sembler  aux  lisans  que  je  disse 
toutes  ces  choses  pour  quelque  haine  particu- 
lière que  j'aurois  à  eux  ,  mais  par  ma  foy,  non 
l'ay  ;  ainsi  je  le  dis  pour  continuer  mes  Mémoires, 
où  se  peut  voir  dès  le  commencement  de  l'entre- 
prise de  ce  voyage ,  que  c'estoit  chose  impos- 
sible aux  gens  qui  le  guidoient,  s'il  ne  fût  venu 
de  Dieu  seul ,  qui  vouloit  faire  son  commissaire 
de  ce  jeune  Roy,  bon,  si  pauvrement  pourveu 
et  conduit,  pour  chastier  roys  si  sages,  si  ri- 
ches et  si  expérimentez ,  et  qui  avoient  tant  de 
personnages  sages  à  qui  la  défense  du  royaume 
touchoit,  et  qui  estoient  tant  alliés  et  soustenus, 
et  mesme  voyoient  ce  faix  venir  sur  eux  de  si 
loing  ,  que  jamais  n'y  sceurent  pourvoir ,  ne  ré- 
sister en  nul  lieu.  Car  hors  le  chasteau  de 
Naples ,  n'y  eut  aucun  qui  empeschast  le  roy 
Charles  VIII  un  jour  naturel ,  et  comme  a  dit 
le  pape  Alexandre  qui  règne ,  les  François  y 
sont  venus  avec  des  espérons  de  bois  et  de  la 
croye  en  la  main  des  fourriers,  pour  marquer 
leurs  logis ,  sans  autre  peine;  et  parloit  ainsi  de 
ces  espérons  de  bois ,  parce  que  pour  cette 
heure ,  quand  les  jeunes  gens  de  ce  royaume 
vont  par  la  ville ,  leur  page  met  une  petite  bro- 
che dedans  le  soulier  ou  pantoufle,  et  sont  sur 
leurs  mules,  branlans  les  jambes,  et  peu  de 
fois  ont  pris  le  harnois  de  nos  gens  ,  en  faisant 
ce  voyage  ;  et  ne  mit  le  Roy  depuis  Ast  à  entrer 
dedans  Naples  que  quatre  mois  dix-neuf  jours. 
Un  ambassadeur  y  en  eût  mis  une  partie. 

Parquoy  je  conclus  ce  propos ,  disant ,  après 
l'avoir  ouy  dire  à  plusieurs  bons-hommes  de  re- 
ligion et  de  saincte  vie,  et  à  mainte  autre  sorte 
de  gens  (qui  est  la  voix  de  nostre  Seigneur  Jé- 
sus-Christ, que  la  voix  du  peuple)  que  nostre 
Seigneur  Jésus-Christ  les  vouloit  punir  visible- 
ment ,  et  que  chacun  le  cognût ,  pour  donner 
exemple  à  tous  roys  et  princes  de  bien  vivre, 
et  selon  ses  commandemens.  Car  ces  seigneurs 
de  la  maison  d'Arragon  ,  dont  je  parle,  per- 
dirent honneur  et  royaume,  et  grandes  richesses, 
et  meubles  de  toute  nature ,  si  départis  qu'à 
grand  peine  sçait-on  qu'ils  sont  devenus  ;  puis 
perdirent  les  corps,  trois  en  un  an,  ou  peu 
davantage ,  mais  j'espère  que  les  âmes  n'ont 
point  esté  perdues.  Car  le  roy  Ferrand,  qui 
estoit  fils  bastard  du  grand  Alphonse  (  lequel 
Alphonse  fut  sage  roy,  et  honorable,  et  touf; 

bon),  porta  grande  passion  en  son  cœur  de  voir 
venir  sur  luy  cette  armée  ,  et  qu'il  n'y  pouvoit 
remédier,  et  voyoit  que  luy  et  son  fils  avoient 
mal  vescu  ,  et  estoient  très-haïs  (car  il  estoit  tres- 
sage roy) ,  et  s'y  trouva  un  livre  escrit ,  comme 
m'ont  certifié  des  plus  prochains  de  luy ,  qui  fut 
trouvé  en  deffaisant  une  chapelle  ,  où  y  avoit 
dessus  :  La  vérité,  avec  son  conseil  secret  ^  et 
veut-l'on  dire  qu'il  contenoit  tout  le  mal  qui  luy 
est  advenu  ;  et  n'estoient  que  trois  à  le  voir,  et 
puis  le  jetta  au  feu. 

Une  autre  passion  avoit,  en  ce  qu'Alphonse 
son  fils  ,  ne  Ferrand  ,  fils  de  son  fils,  ne  vou- 
loient  croire  cette  venue,  et  parloient  en  grandes 
menaces  du  Roy  ,  et  en  grand  mespris ,  disans 
qu'ils  viendroient  au  devant  de  luy  jusques 
aux  Monts;  et  il  en  fut  aucun  qui  prioitDieu, 
qu'il  ne  vinst  jamais  roy  de  France  en  Italie,  et 
qu'il  y  avoit  veu  seulement  un  pauvre  homme 
de  la  maison  d'Anjou  ,  qui  luy  avoit  fait  souf- 
frir beaucoup  de  peine,  ([ui  lut  le  duc  Jehan, 
fils  du  roy  René.  Ferrand  travailla  fort  par  un 
sien  ambassadeur,  nommé  messire  Cavillo  Pen- 
dolfo,  de  faire  demeurer  le  Roy,  l'année  de 
devant,  avant  qu'il  partit  de  Vienne,  luy  of- 
frant se  faire  tributaire  de  cinquante  mille  du- 
cats l'an ,  et  tenir  le  royaume  de  luy  à  foy  et 
hommage  ;  et  voyant  qu'il  ne  pouvoit  pas  par- 
venir à  aucune  paix ,  ny  appaiser  Testât  de  la 
ville  de  Milan  ,  luy  prit  une  maladie  dequoy  il 
mourut  ;  et  en  ses  douleurs  eut  confession  ,  et 
comme  j'espère  ,  repentance  de  ses  péchez.  Son 
fils  Alphonse ,  qui  tant  avoit  esté  terrible  et 
cruel,  et  tant  feist  le  mestier  de  la  guei-re ,  avant 
que  le  Roy  partist  de  ladite  ville  de  Rome,  re- 
nonça à  sa  couronne,  et  entra  en  telle  peur, 
que  toutes  les  nuicts  ne  cessoit  de  crier  qu'il 
oyoit  les  François  ,  que  les  arbres  et  les  pierres 
crioient  Fiance  ;  et  jamais  n'eut  hardiesse  de 
partir  de  Naples;  mais  au  retour  que  fit  son 
fils  de  Rome,  le  mit  en  possession  du  royaume 
de  Naples ,  et  le  fit  couronner  et  chevaucher  par 
la  ville  de  Naples ,  accompagné  des  plus  grands 
qui  y  estoient,  comme  de  dom  Ferrand  son 
frère,  et  du  cardinal  de  Gennes,  estant  ledit 
nouveau  Roy  au  milieu  ,  et  accompagné  des  am- 
bassadeurs qui  y  estoient ,  et  luy  fit  faire  toutes 
lesdites  solemnitez  qui  sont  requises  ;  et  luy  se 
mit  en  fuite,  et  s'en  alla  en  Cécile  avec  la  Royne 
sa  belle-mère,  qui  estoit  sœur  du  roy  Ferrand 
de  Castille  (l),  qui  encores  vit,  à  qui  appartient 
ledit  royaume  de  Cécile ,  en  une  place  qu'elle  y 

(1)  F(*r(linanfI-le-Catholiqiie. 

(2)  Frédéric,  roi  de  Naples,  en  1 W6,  régna  six  à  sept 
nns.  Puis  fut  chassé  de  son  royaume,  en  1502,  et  se  ré- 


avoit ,  qui  fut  grande  nouvelle  par  le  monde , 
et  par  espécial  à  Venise  ,  où  j'estois. 

Les  uns  disoient  qu'il  alloit  au  Turc;  autres 
disoient  que  c'cstoit  pour  donner  faveur  à  son 
fils,  qui  n'estoit  point  hay  au  royaume;  mais 
mon  avis  fut  tousjours  que  ce  fut  par  vraye 
lascheté ,  car  jamais  homme  cruel  ne  fut  hardy, 
et  ainsi  se  voit  par  toutes  histoires ,  et  ainsi  se 
désespéra  Néron  ,  et  plusieurs  autres  ;  brief ,  cet 
Alphonse  eut  si  grande  envie  de  fuir  ,  qu'il  dit 
à  sa  belle-mère  (comme  m'ont  conté  ceux  qui 
estoient  à  luy  ) ,  le  jour  qu'elle  partit ,  que  si  elle 
ne  partoit,  qu'il  la  laisseroit,  et  elle  luy  respon- 
dit  qu'il  attendist  encores  trois  jours,  afin  qu'elle 
eût  esté  en  son  royaume  un  an  entier  ;  et  il  dit 
que  qui  ne  le  laisseroit  aller  il  se  jetteroit  par 
les  fenestres,  disant  :  IS' oyez-vous  point  comme 
un  chacun  crie  France?  Et  ainsi  se  mirent  aux 
galées.  Il  emporta  de  toutes  sortes  de  vins  (qu'il 
avoit  plus  aimez  qu'autre  chose)  et  de  toutes 
sortes  de  graines  pour  faire  jardins,  sans  don- 
ner nul  ordre  à  ses  meubles,  ny  à  ses  biens; 
car  la  pluspart  demeura  au  chasteau  de  Naples. 
Quelques  bagues  emporta  et  quelque  peu  d'ar- 
gent; et  allèrent  en  Cécile  audit  lieu  ,  et  puis 
alla  à  Messine,  où  il  appcUa  et  mena  avec  luy 
plusieurs  gens  de  religion,  vouant  de  jamais 
n'estre  du  monde  :  et  entre  les  autres ,  il  aimoit 
fort  ceux  du  Mont-Olivet,  qui  sont  vestus  de 
blanc  (lesquels  m'ont  conté  à  Venise,  là  où  est 
le  corps  saincte  Hélène  en  leur  monastère),  et 
se  mit  à  mener  la  plus  saincte  vie  du  monde ,  et 
servit  Dieu  à  toutes  les  heures  du  jour  et  de  la 
nuict,  avec  lesdits  religieux,  comme  ils  font  en 
leurs  couvents,  et  là  faisoit  grans  jeusnes,  absti- 
nences et  aumosnes;  et  puis  luy  advint  une  ma- 
ladie de  l'escoriation  et  de  gravelle  ;  et  me  dirent 
n'en  avoir  jamais  veu  homme  si  persécuté  ,  et  le 
toutportoit  en  grande  patience,  délibérant  aller, 
user  sa  vie  en  un  monastère  de  Valence  la 
grande  ,  et  là  se  vestir  de  religion;  mais  il  fut 
tant  surpris  de  maladie,  qu'il  véquist  peu ,  et 
mourust  ;  et  selon  sa  grande  repentance  ,  il  est  à, 
espérer  que  son  ame  est  glorieuse  en  paradis. 
Son  fils  demeura  peu  après  ,  et  mourut  de  fièvre 
et  de  flux,  et  crois  qu'ils  sont  mieux  qu'ils 
n'estoient  en  ce  monde,  et  semble  que  en  moins 
de  deux  ans  ils  furent  cinq  roys  portans  cou- 
ronne à  Naples:  les  trois  que  j'ay  nommez ,  le 
roy  Charles  de  France  huictiesme,  et  dom  Fé- 
déric  (2),  frère  dudit  Alphonse ,  qui  de  présent 
rèsne. 


fugia  en  France,  où  il  inouint.  Il  avait  épousé  en  France. 
Anne  de  Savoie,  nièce  de  Louis  XI  ;  il  fut  dépossédé 
par  Louis XII  et  par  Ferdinand-le  Catholique,  qui  par- 

CHAPITRE  XV. 


Comment  après  que  le  jeune  roij  Ferrandfut 
couronne  roy  de  jSaples  ,  alla  asseoir  son 
ca  mp  à  Sa  in  et-  Ge  rm  a  in ,  ^;o  u  r  résiste  r  c  ontre 
la  ve7iue  du  Hoy  ,  et  de  l'accord  que  le  roy 
Charles  fit  avec  le  Pape,  estant  encor  à 
Rome. 

Et  pour  esclaircir  le  tout ,  faut  dire  comment, 
dès  que  le  roy  J'eri-and  lut  couronné  ,  il  devint 
comme  un  homme  neuf,  et  luy  sembla  que 
toutes  haines  et  offenses  estoient  oubliées  par  la 
fuite  de  son  père  ,  et  assembla  tout  ce  qu'il  peut 
de  gens,  tant  de  cheval  que  de  pied,  et  vint  à 
Sainct-Germain  (l),qui  est  rentrée  du  royaume 
et  lieu  fort,  et  aisé  à  delfendre,  et  par  où  les 
François  sont  passez  deux  autres  fois;  et  là  mit 
son  camp  et  garnit  la  ville ,  et  lors  revint  le 
cœur  aux  amis  dudit  Ferrand.  Le  lieu  est  def- 
fendu  d'une  petite  rivière,  qui  quelquefois  se 
passe  à  gué ,  et  quelquefois  non  ,  aussi  se  def- 
fend  par  la  montagne  qui  est  dessus. 

Le  Roy  estoit  encores  à  Rome,  où  il  séjourna 
environ  vingt  jours,  où  plusieurs  choses  se 
traictoient.  Avec  luy  estoient  bien  dix-huict  car- 
dinaux, et  d'autres  qui  venoient  de  costé  et 
d'autre  ;  et  y  estoient  ledit  monseigneur  Ascai- 
gne,  vice-chancelier  et  frère  du  duc  de  Milan, 
et  Petri-ad-vincula  (  qui  estoient  grands  enne- 
mis du  Pape  ,  et  amis  l'un  de  l'autre),  celuy  de 
Gurce  (2),  Sainct-Denis  (3),  Sainct-Severiu  (4), 
Savelly  (ô),  Coulonne  (G),  et  autres,  qui  tous 
vouloient  faire  élection  nouvelle,  et  qu'au 
Pape  (7)  fût  fait  procès ,  lequel  estoit  audit  chas- 
teau.  Deux  fois  fut  l'artillerie  preste,  comme 
m'ont  dit  des  plus  grands  ,  mais  tousjours  le 
Roy  par  sa  bonté  y  résista.  Le  lieu  n'est  pas 
deffensable,  car  la  motte  et  de  main  d'homme 
faite  ,  et  petite.  Or  alléguoient-ils  bien  que  ces 
murs  estoient  tombez  par  miracles  ,  et  le  char- 
geolent  d'avoir  acheté  cette  saincte  dignité,  et 
disoient  vray  ;  mais  ledit  Ascaigne  en  avoit  esté 
le  principal  marchand  ,  qui  avoit  tout  guidé  ,  et 
en  eut  grand  argent ,  et  si  eut  la  maison  dudit 

tagèrent  sa  dépouille  entre  eux;  il  mourut  en  France  en 
1504. 

(1)  San-Gcrmano. 

(•2)  Raimond  P(:TauIt ,  n(^  à  Surgères ,  enSaintonge, 
évoque  (le  Saintes,  puis  de  Gurce,  en  Allemagne;  car- 
dinal en  li93,  n)orl  en  1505. 

(3)  Jean  de  la  Grolaye  ou  de  Villiers,  religieux  et  abbé 
de  Saint-Denis  en  France,  puis  évéque  de  Lombez  ;  car- 
dinal en  1493,  mort  en  l'i99. 

('♦)  Fils  de  Robert,  comte  de  Cnjasse,  et  de  Jeanne  de 
Corrège;  cardinal  en  1^89,  et  confirmé  par  le  collège 


Pape,  luy  estant  vice-chancelier,  et  les  meubles 
qui  estoient  dedans ,  et  son  office  de  vice-chan- 
celier ,  et  plusieurs  places  du  patrimoine.  Car 
eux  deux  estoient  à  l'envy  h  qui  seroit  pape. 
Toutesiois  je  croy  qu'ils  eussent  consenty  tous 
deux  d'en  faire  un  nouveau ,  au  plaisir  du  Roy , 
et  encores  d'en  faire  un  François;  et  ne  saurois 
dire  si  le  Roy  fit  bien  ou  mal  ;  toutesfois  je  croy 
qu'il  fit  le  mieux  d'appointer  ;  car  il  estoit  jeune 
et  mal  accompagné  pour  cour  conduire  un  si 
grand  œuvre  que  réformer  l'Eglise,  combien 
qu'il  eût  le  pouvoir  ,  mais  qu'il  l'eust  sceu  bien 
faire  ,  je  croy  que  toutes  gens  de  cognoissance 
et  raison  l'eussent  tenu  à  une  bonne ,  grande  et 
très-saincte  besongne  ;  mais  il  y  faudroit  grand 
mistère;  toutesfois  le  vouloir  du  Roy  estoit  bon, 
et  est  encor  en  ce  cas ,  s'il  y  estoit  aidé. 

Le  Roy  print  aultre  chemin  et  appointa 
avec  le  Pape  un  appointement ,  qui  ne  pouvoit 
durer  ,  car  il  estoit  violent  en  aucun  point,  et 
fut  grand  couleur,  de  faire  une  ligue,  dont  après 
sera  parlé.  Par  cestuy  appointement  devoit  estre 
paix  entre  le  Pape  et  ses  cardinaux  et  autres , 
et  aulcuns  dévoient  lesdits  cardinaux  estre 
payez  du  droict  de  leur  chapeau,  absens  comme 
présens.  Il  devoit  prester  au  Roy  quatre  places. 
Terracine,  Civita-Vechia,  et  Yiteibe  que  tenoit 
le  Roy,  et  Spolète  aussi;  mais  il  ne  la  bailla 
point ,  combien  qu'il  l'eût  promise;  et  se  devoit 
rendre  au  Pape,  comme  le  Roy  partiroit  de  Na- 
ples  ;  et  ainsi  le  fit,  combien  que  le  Pape  l'eût 
trompé.  Il  bailla  au  Roy  pour  cestuy  appointe- 
ment, le  frère  du  Turc  (8),  dont  il  avoit  soixante 
mille  ducats  par  an  dudit  Turc,  et  le  tenoit  en 
grande  crainte.  Promettoit  de  ne  mettre  aucun 
légat  en  lieu  ne  place  de  l'Église ,  sans  le  con- 
sentement du  Roy  :  et  y  avoit  autres  articles  , 
qui  touchoient  le  consistoire,  et  bailloit  en  os- 
tage  son  fils  le  cardinal  de  Valence ,  qui  alloit 
avec  ledit  seigneur  pour  légat,  et  luy  fit  le  Roy 
l'obédience  filiale  en  toute  humilité  que  roy 
sauroit  faire,  et  luy  fit  le  Pape  deux  cardinaux  ; 
c'est  à  sçavoir  le  général  Rrissonnet ,  qui  jà  es- 
toit évesque  de  Sainct-Malo ,  qui  a  esté  souvent 
appelle  général ,  et  l'autre  l'évesque  du  Mans , 


des  cardinaux  après  la  mort  de  ce  Pape ,  en  1192  ;  mort 
en  15J6. 

(5)  Jean-Raptiste  Savelly,  romain;  cardinal  en  liSO, 
mort  eu  1498. 

(G)  Jean  Colonne,  romain ,  Ois  d'Antoine ,  prince  de 
Salernc  ,  et  neveu  du  cardinal  Prosper  Colonne;  cardi- 
nal en  1489,  mort  en  1508. 

(7)  Alexandre  VI,  qu'on  voulait  déposer  comme 
siinoniaciue. 


(8)  Djcm  ou  Zizim,  frère  de  Rajazet  il. 

de  la  maison  de  Luxembourg ,  qui  estoit  par 
deçà  fl). 


CHAPITRE  XVI. 

Comment  le  Roy  partit  de  Rome  pour  aller  à 
JScqjles  ;  de  ce  qui  advint  cependant  en  plu- 
sieurs contrées  dudit  roijaume  de  Naples,  et 
par  quelles  villes  il  passa  jusques  à  ladite 
ville  de  Nop)les. 

Ces  clioses  faites,  le  Roy  partit  de  Rome,  en 
grande  amitié  avec  le  Pape ,  ce  sembloit  ;  mais 
liuict  cardinaux  partirent  de  Rome  mal  contens 
dudit  appointement ,  dont  les  six  estoient  de  la 
séquelle  dudit  vice-chancelier  et  de  Sainct- 
Pierre-ad-vincula  ;  combien  qu'on  croyoit  qu'As  • 
caigne  laisoit  cette  l'einte,  et  qu'au  cœur  estoit 
content  du  Pape  5  mais  son  frère  ne  s'estoit  point 
encores  déclaré  contre  nous  ;  et  alla  le  Roy  à 
Jannessanne,  et  de  là  à  Rélistre,  d'où  s'enfuit  le 
cardinal  de  Valence. 

Le  lendemain,  le  Roy  piit  Chastelfortin  d'as- 
saut :  et  fut  tué  ce  qui  estoit  dedans  ,  qui  estoit 
à  Jacques  Comte,  qui  avoit  pris  l'argent  du 
Roy, et  puis  s'estoit  tourné, car  les  Comtes  (2)  sont 
partisans  des  Ursins.  Puis  après  alla  le  Roy  à 
Valmonton,  qui  est  des  Colonnois;  puis  alla 
logera  quatre  milles  du  Mont-Sainct-Jehan  (3) , 
une  très-forte  place  ,  laquelle  fut  batue  sept  ou 
huict  heures  ,  et  puis  fut  prise  d'assaut ,  et  tué 
ce  qui  estoit  dedans,  ou  la  pluspart;  et  estoit 
au  marquis  de  Pescaire ,  terre  d'Église,  et  y  es- 
toit toute  l'armée  jointe  ensemble.  Et  de  là  tira 
le  Roy  vers  Sainct-Germain  (  et  y  pouvoit  avoir 
seize  milles  ou  environ)  là  où  le  Roy  Ferrand , 
nouveau  couronné ,  estoit  en  camp  (comme  j'ay 
dit  ailleurs)  avec  tout  ce  qu'il  pouvoit  avoir  fine 
de  gens,  et  estoit  le  dernier  remède,  et  le  lieu 
pour  combattre  ou  jamais  non  ;  car  c'estoit  l'en- 
trée du  royaume ,  et  le  lieu  avantageux  ,  tant 
pour  le  ruisseau  que  pour  la  montagne  :  et  si 
envoya  gens  avec ,  pour  garder  et  deffendre  le 
pas  de  Cancello,  qui  est  un  pas  de  montagnes  à 
six  milles  de  Sainct-Germain. 

Avant  que  le  Roy  fût  à  Saint-Germain  ,  s'en 
alla  le  roy  Ferrand ,  en  grand  désordre ,  et 
abandonna  la  ville  et  passage.  Monseigneur  de 
Guise  avoit  en  ce  jour  la  charge  de  l'avnut- 
garde.  Monseigneur  de  Rieux  (4)  estoit  allé  à 

(1)  Philippe  de  Luxembourg.  Il  était  filg  de  Thibaut , 
seigneur  de  Fieniics  et  de  Grave  ,  qui ,  étant  veuf  de 
Pbilippotte  de  Melun,  se  fit  religieux  de  Citeaux  ,  dans 
l'abbaye  d'Igny,  dont  il  fut  ensuite  abbé  ;  il  fut  évéque 
du  Mans,  et  nommé  cardinal  par  le  pape  Sixte  IV,  vers 

ce  pas  de  Cancello,  contre  les  Arragonnois  ,  qui 
aussi  l'abandonnèrent ,  et  entra  ledit  roy  audit 
Sainct-Germain.  Le  roy  Ferrand  tira  droit  à 
Capoua,  où  ils  luy  refusèrent  l'entrée  à  ses 
gens-d'armes,  mais  ils  laissèrent  entrer  sa  per- 
sonne avec  peu  de  gens  ;  il  n'y  arresta  point , 
et  leur  pria  de  tenir  bon  pour  luy,  et  que  le 
lendemain  il  reviendroit  ;  et  alla  à  Naples,  se 
doutant  de  la  rébellion  qui  advint.  Tous  ses 
gens  ,  ou  la  pluspart ,  le  dévoient  attendre  à 
Capoiia  ;  mais  quand  il  vint  le  lendemain ,  il 
trouva  tout  party  ;  et  estoient  allez  à  Nola  le  sei- 
gneur Virgile  Ursin  et  sou  cousin  le  comte  de 
Petillane,  où  ils  furent  pris,  et  leurs  gens,  par 
les  nostres.  Ils  vouloient  maintenir  qu'ils 
avoient  sauf  conduict ,  et  qu'on  leur  faisoit 
tort ,  et  estoit  vray  :  mais  il  n'estoit  point  en- 
core entre  leurs  mains.  Toutesfois  ils  ne  payè- 
rent rien  ,  mais  ils  eurent  grande  perte ,  et  leur 
fut  fait  tort. 

De  Sainct-Germain  alla  le  Roy  à  Mingamer, 
et  à  Triague  ,  et  logea  à  Calvy,  deux  milles  de 
Capoua  :  et  là  ceux  de  Capoiia  vinrent  compo- 
ser, et  y  entra  le  Roy,  et  toute  l'armée  ;  et  de 
Capoiia  alla  le  lendemain  à  Aversa ,  my-chemin 
de  Capoiia  et  de  Naples,  à  cinq  milles  de  l'un 
et  de  l'autre  ,  et  là  vinrent  ceux  de  Naples ,  et 
composèrent,  en  asseurant  leurs  privilèges  an- 
ciens ,  et  y  envoya  le  Roy  devant  le  mareschal 
de  Gié,  le  séneschal  de  Reaucaire,  le  président 
Ganay,  qui  tenoit  le  seau ,  et  des  secrétaires. 
Le  roy  Ferrand ,  voyant  ces  choses  ,  le  peuple 
et  les  nobles  en  armes  rebellés  contre  luy,  et 
qtii  à  sa  venue ,  luy  pillèrent  son  escurie  ,  qui 
estoit  grande,  monta  en  galée,  et  alla  en  Iscle, 
qui  est  une  isle  à  dix-huict  milles  de  Naples. 
Et  fut  receu  le  Roy,  à  grande  joye  et  solemnité, 
dedans  la  ville  de  Naples,  et  tout  le  monde  luy 
vint  audevant,  et  ceux  qui  plus  estoient  obligez  à 
la  maison  d'Arragon  ,  les  premiers ,  comme 
tous  ceux  de  la  maison  de  Caraffe,  qui  tenoient 
de  ladite  maison  d'Arragon  quarante  raille 
ducats  de  revenu,  tant  en  héritages  qu'en  béné- 
fices. Car  les  roys  y  peuvent  bien  donner  leur 
domaine,  et  si  donnent  bien  celuy  des  autres, 
et  ne  croy  point  qu'il  y  en  ait  trois  en  tout  le 
royaume,  dont  ce  qu'ils  possèdent  ne  soit  de  la 
Couronne, ou  d'autruy. 

Jamais  peuple  ne  raonstra  tant  d'affection  à 
roy,  ny  à  nation,  comme  ils  monstrèrent  au 
Roy,  et  pensoient  estre  tous  hors  de  tyrannie  , 

lequel  il  avait  été  envoyé  en  ambassade  par  le    roi 
Louis  XL  en  14T2;  mort  en  1519. 

(2)  Ou  Conli,  selon  l'édition  de  Bruxelles,  de  17:23. 

(3)  Monte-San-Giovanni. 

('»)  Jean,  sire  de  Rienx,  maréchal  de  Bretagne. 

et  se  prenoient  eux-mêmes ,  car  tout  tourna  en 
Calabre,  où  fut  envoyé  monseigneur  d'Aubigny, 
et  Pérou  de  Basche  quand  et  luy,  sans  gens- 
d'armes.  Toute  l'Abrusse  tourna  d'elle-mesmc, 
et  commença  par  la  ville  de  l'Aquila  ,  laquelle 
a  tousjours  esté  bonne  IVançoise.  Tout  se  tourna 
en  Poïiille  ,  sauf  le  cbasteau  de  Brandis  (1) , 
qui  est  fort  et  bien  gardé,  et  Gallipoli ,  qui 
aussi  fut  gardé  ;  autrement ,  le  peuple  se  fût 
tourné.  En  Calabre,  y  eut  trois  places  qui  tinrent 
pour  le  roy  Ferrand,  dont  les  deux  furent  la 
Mantie  et  la  Turpie .,  anciennes  Augevinnes  , 
qui  avoient  paravant  levé  les  bannières  du  roy 
Charles  ,  mais  parce  qu'il  les  donna  à  monsei- 
gneur de  Persi ,  et  ne  les  voulut  recevoir,  au 
domaine,  relevèrent  les  bannières  d'Arragou , 
et  pour  la  tierce  place ,  ce  fut  le  cbasteau  de 
Règes  (2),  qui  aussi  demeura  arragonnois.  Mais 
tout  ce  qui  tint  ne  fut  que  par  faute  d"y  envoyer, 
car  il  n'alla  pas  assez  de  gens  en  Poiiille  et  Ca- 
labre pour  garder  un  cbasteau  pour  le  Roy.  Ta- 
rente  se  bailla  ,  ville  et  cbasteau  ,  et  tout  de 
mcsme  Otrante  ,  Monopoli ,  ïrani ,  Menfre- 
doiine,  Barle  (3),  et  tout,  excepté  ce  que  j'ay 
nommé.  Ils  veuoient  trois  journées ,  au  devant 
de  nos  gens ,  des  citez ,  pour  se  rendre  ;  et  tous 
envoyèrent  à  >'aples,  et  y  vinrent  tous  les  prin- 
ces et  seigneurs  du  royaume,  pour  faire  bom- 
mage,  excepté  le  marquis  de  Pescaire  ;  mais  ses 
frères  et  neveux  y  vinrent.  Le  comte  d'Acri  et 
le  marquis  de  Squillazzo  s'enfuirent  en  Cécile, 
parce  que  le  Roy  donna  leur  terre  h  monseigneur 
d'Aubigny.  A  Naples,  se  trouva  aussi  le  prince 
de  Salerne,  revenu  de  navire,  et  n'avoit  de  rien 
servy.  Son  frère ,  le  prince  de  Besignan  et  ses 
fils  s'y  trouvèrent  aussi ,  avec  le  duc  de  Melfe  , 
le  duc  de  Gravine,  le  vieil  duc  de  Sora  (qui 
piéca  avoit  vendu  la  ducbé  au  cardinal  de  Sainct- 
iMerre-ad-vincula,  et  la  possède  encore  son  frère 
de  présent) ,  le  comte  de  Montorio,  le  comte  de 
Fondi,  le  comte  de  Tripalda,  le  comte  de  Célano 
(qui  estoit  allé  avec  le  Roy,  banny  de  long- 
temps) ,  le  comte  de  Troye  ,  jeune  ,  nourry  en 
France,  et  estoit  d'Ecosse,  et  le  comte  de  Popoli, 
(|iie  l'on  trouva  prisonnier  à  Naples.  Le  jeune 
prince  de  Rosane ,  dont  a  esté  parlé ,  après  avoir 
esté  long-temps  prisonnier  avec  le  père  ,  qui  le 
fut  trente  et  quatre  ans  ,  avoit  esté  délivré  ,  et 
s'en  alla  avec  dom  Ferrand  ou  par  amour  ou 
par  force.  Semblablement  s'y  trouvèrent  le  mar- 
({uis  de  Guéfrou  (4) ,  et  tous  les  Caldoresques , 

(1)  Brindcs,  Biindisi,  en  latin  Bnindusium. 
(2   Reggio. 
{3}  BurlcUa. 

le  comte  de  Matalon  ,  et  le  comte  de  îMérillano, 
ayant  eux ,  et  les  leurs ,  tousjours  gouverné  la 
maison  d'Arragon  ;  et  généralement  y  vinrent 
tous  ceux  du  royaume ,  excepté  ces  trois  que  je 
vous  ay  nonmiez. 


CHAPITRE  XVII. 

Comment  le  roy  Charles  fut  couronné  roy  de 
IS'aples  ;  des  fautes  qu'il  fit  à  Ventretène- 
}ncnt  d'un  tel  royaume,  et  comment  une 
entreprise,  qui  se  dressoit  pour  luy  contre 
le  Turc,  fut  descouverte  par  tes  Vénitiens. 

Quand  le  roy  Ferrand  s'enfuit  de  Naples ,  il 
laissa  au  cbasteau  le  marquis  de  Pescaire,  et  au- 
cuns Allemaus,  et  luy  alla  vers  son  père,  pour 
avoir  aide  ,  eu  Cécile.  Dom  Fédéric  tint  la  mer 
avec  quelque  peu  de  galées  ,  et  vint  deux  fois 
parler  au  Roy,  à  seureté  ,  luy  requérant  que 
quelque  portion  du  royaume  pût  demeurer  à  son 
neveu,  avec  nom  de  roy,  et  à  luy  le  sien,  et  ce- 
luy  (le  sa  femme.  Sou  cas  n'estoit  point  grande 
chose,  car  il  avoit  eu  petit  partage.  Le  Roy  luy 
offrit  des  biens  en  France,  pour  luy,  et  pour 
sondit  neveu  ;  et  crois  qu'il  leur  eût  donné  une 
bonne  et  grande  duché  ;  mais  ils  ne  le  voulurent 
accepter.  Aussi  ils  n'eussent  tenu  aucun  appoin- 
tement  qu'on  leur  eût  sceu  faire ,  demeurans 
dedans  le  royaume,  quand  ils  eussent  peu  voir 
leur  avantage.  Devant  le  chasteau  de  Naples 
fut  mise  l'artillerie,  qui  tira,  et  n'y  avoit  plus 
que  les  Allemaus,  et  estoit  party  ledit  marquis 
de  Pescaire ,  et  qui  eût  envoyé  quatre  canons 
jusques  en  l'isle,  on  l'eût  prise,  et  de  là  retourna 
le  mal.  Aussi  eût-on  eu  toutes  les  autres  places 
qu'ils  tenoient  ;  qui  n'estoient  que  quatre  ou 
cinq  ;  mais  tout  se  mit  à  faire  bonne  chère ,  et 
joustes,  et  testes ,  et  entrèrent  en  tant  de  gloire, 
qu'il  ne  sembloit  point  aux  nostres  que  les  Ita- 
liens fussent  honuïies  ;  et  fut  le  Roy  couronné , 
et  estoit  logé  en  Capoûane  ,  et  quelquefois  alloit 
au  Mont-Impérial  (5).  Aux  subjets  lit  de  gran- 
des grâces ,  et  leur  rabatit  de  leurs  charges  : 
et  croy  bien  que  le  peuple  de  soy  ne  se  fût 
tourné,  combien  qu'il  soit  muable,  qui  eût  con- 
tenté quelque  peu  de  nobles  ;  mais  ils  n'estoient 
recueillis  de  nul ,  et  leur  l'aisoit-on  des  rudesses 
aux  portes  ,  et  les  mieux  traictez  furent  ceux 
de   la  maison  de  Carafe ,  vrays  Arragonnois, 


(4)  Gaifoii  ou  Vcnafri. 

(5)  Goilcfroy  pense  (ju'il  fauilrait  lire  en  manteau 
impérial,  \)i)ur  iniii(Hier  (lu'il  fut,  connne  on  l'a  dit, 
couronné  empereur  de  (lonstantiuojjle. 

encores  leur  osta-l'on  quelque  chose.  A  nul  ne 
fut  laissé  office  ny  estât ,  mais  pis  traictez  les 
Angevins  que  les  Arragonnois  ;  et  à  ceux  du 
comte  de  Marillano  fut  donné  un  mandement , 
dont  on  chargea  le  président  Gannay  d'avoir 
pris  argent ,  et  le  séneschal ,  fait  nouveau  duc 
de  Noie  et  grand  chamhelan  du  royaume.  Par 
ce  mandement  chacun  fut  maintenu  en  sa  pos- 
session ,  et  furent  forclos  les  Angevins  de  re- 
tourner au  leur,  sinon  pas  procès,  et  quant  à 
ceux  qui  estoient  entrez  d'eux-mesmes  ,  comme 
le  comte  de  Célano,  on  bailla  main-forte  pour 
les  en  jetter.  Tous  estais  et  ofiices  furent  donnez 
aux  François,  à  deux  ou  trois.  Tous  les  vivres  , 
qui  estoient  au  chasteau  de  Naples,  quand  il 
fut  pris,  qui  estoient  fort  grands  ,  dont  le  Roy 
eut  cognoissance ,  il  les  donna  à  ceux  qui  les 
demandoient. 

En  ces  entrefaictes  se  rendit  le  chasteau  ,  par 
pratique  des  Allemans,  qui  en  eurent  un  monde 
de  biens  qui  estoient  dedans,  et  aussi  fut  pris  le 
chasteau  de  l'Oeuf  par  batterie.  Et  par  cette 
conclusion  se  peut  voir  que  ceux  ,  qui  avoieut 
conduit  ce  grand  œuvre,  ne  l'avoient  point  fait 
d'eux  ,  mais  fut  vraye  œuvre  de  Dieu  ,  comme 
chacun  le  vit  ;  mais  ces  grandes  fautes  ,  que  je 
dis ,  estoient  œuvres  d'hommes ,  accueillis  de 
gloire,  qui  ne  cognoissoient  d'où  ce  bien  et  hon- 
neur leur  venoit  ;  et  y  procédèrent  selon  leur 
nature  et  expérience  ;  et  se  vint  changer  la  for- 
tune aussi  promptement ,  et  aussi  visiblement , 
comme  on  voit  le  jour  en  Hollande,  ou  en  Au- 
vergne (1),  où  les  jours  d'esté  sont  plus  longs 
qu'ailleurs  ,  et  tant  que  quand  le  jour  faut  au 
soir,  en  un  mesme  instant ,  ou  peu  après  comme 
d'un  quart  d'heure,  on  voit  derechef  le  jour  à 
venir  ;  et  ainsi  veit  tout  sage  homme  en  aussi 
peu  d'espace  changer  cette  bonne  et  glorieuse 
adventure,  dont  tant  fussent  advenus  de  biens 
et  d'honneur  à  toute  la  chrestienté  ,  si  elle  eut 
esté  recognuë  de  celuy  d'où  elle  venoit.  Car  le 
Turc  eût  esté  aussi  aisé  à  troubler  qu'avoit  esté 
le  roy  Alphonse  :  car  il  esloit  et  est  encores 
vif,  homme  de  nulle  valeur;  et  eut  le  Roy  son 
frère  (2)  entre  les  mains  (qui  vesquit  peu  de  jours 
après  la  fuite  du  cardinal  de  V'alence,  et  disoit- 
on  qu'il  fut  baillé  empoisonné  ) ,  qui  estoit 
l'homme  du  monde  qu'il  craignoit  le  plus ,  et 
tant  de  milliers  de  chrestiens  estoient  si  prests  à 
se  rebeller,  que  nul  ne  sçauroit  penser.  Car  d'O- 
trante  jusques  à  la  Valonne,  n'y  a  que  soixante 
railles,  et  de  Valonne  en  Constantinople,  y  a  en- 

(1)  On  croit  qu'il  faut  liro  Ostlant ,  ou  plulôt  Goth- 
land  ,  Ql  yoru'ége  au  lieu  (V Auvergne. 

(2)  Zizim. 


viron  dix-huict  journées  de  marchands ,  comme 
me  le  contèrent  ceux  qui  souvent  faisoient  le 
chemin ,  et  n'y  a  aucunes  places  fortes  entre- 
deux ,  au  moins  que  deux  ou  trois ,  le  reste  est 
abattu  :  et  tous  ces  pais  sont  Albanois  ,  Esela- 
vous  et  Grecs,  et  fort  peuplez,  qui  sentoient 
des  nouvelles  du  Roy,  par  leurs  amis  qui  es- 
toient h  Venise  et  en  Poùille,  à  qui  aussi  ils  es- 
crivoient,  et  n'attendoient  que  messages  pour  se 
rebeller.  Et  y  fut  envoyé  un  archevesque  de 
Duras  de  par  le  Roy,  qui  estoit  Albanois  ;  mais 
il  parla  à  tant  de  gens  que  merveilles  prests  à 
tourner,  estans  enfans  et  neveux  de  plusieurs 
seigneurs  et  gens  de  bien  de  ces  marches , 
Comme  de  Scanderberg,  d'un  fils  de  l'empereur 
de  Constantinople  propre ,  des  neveux  du  sei- 
gneur Constantin  (  qui  de  présent  gouverne 
Montferrat),  et  sont  neveux  ou  cousins  du  roy  de 
Servie. 

En  Thessalie  plus  de  cinq  mille  se  fussent  tour- 
nez ;  et  encores  Se  fût  pris  Scutari ,  ce  que  je 
sçavois  par  intelligence,  et  par  la  main  du  sei- 
gneur Constantin  ,  qui  plusieurs  jours  fut  caché 
à  Venise  avec  raoy.  Car  de  son  patrimoine  luy 
appartenoient  la  Macédoine  et  Thessalie ,  qui  fut 
le  patrimoine  d'Alexandre  le  Grand  ,  et  la  Va- 
lonne en  est.  Scutari  et  Croye  en  sont  près  ;  et 
de  5on  temps ,  son  père ,  ou  oncle ,  les  engagea 
aux  Vénitiens,  qui  perdirent  Croye,  Scutari  bail- 
lèrent au  Turc,  en  faisant  paix.  Et  fut  ledit 
seigneur  Constantin  à  trois  lieues  près  ,  et  se  fût 
exécutée  l'entreprise,  n'eût  esté  que  ledit  arche- 
vesque de  Duras  demeura  à  Venise  aucuns  jours 
après  ledit  seigneur  Constantin  ;  et  tous  les 
jours  je  le  pressois  de  partir,  car  il  me  sembloit 
homme  léger  en  paroles  ;  il  disoit  qu'il  feroit 
quelque  chose  dont  il  seroit  parlé ,  et  de  maie 
adventure ,  le  jour  que  les  Vénitiens  sceurent  la 
mort  du  frère  du  Turc,  que  le  Pape  avoit  baillé 
entre  les  mains  du  Roy,  ils  délibérèrent  de  le 
faire  sçavoir  au  Turc  par  un  de  leurs  secrétai- 
res ,  et  commandèrent  qu'aucun  navire  ne  pas- 
sast  la  nuict  entre  les  deux  chasteaux ,  qui  font 
l'entrée  du  gouffre  de  Venise  5  et  y  firent  faire 
guet  (car  ils  ne  se  doutoient  que  de  petits  navi- 
res ,  comme  grips ,  dont  il  y  en  avoit  plusieurs 
au  port  d'Albanie,  et  de  leurs  isles  de  Grèce); 
car  celuy  qui  eût  porté  ces  nouvelles  eût  eu  bon 
présent. 

Ainsi  ce  pauvre  archevesque ,  cette  propre 
nuict,  voulut  partir  pour  aller  à  cette  entreprise 
du  seigneur  Constantin  qui  l'atlendoit,  et  por- 
toit  force  espées ,  boucliers  et  javelines  ,  pour 
bailler  à  ceux  avec  qui  il  avoit  intelligence  (car 
ils  n'en  ont  point);  mais  en  passant  entre  les  deux 
chasteaux   il   fut   pris  et  mis  en    l'un  desdits 

chasteaiix  et  ses  serviteurs  ;  et  le  navire  passa 
outre  par  congé.  Il  luy  fut  trouvé  plusieurs  let- 
tres qui  descouvrireut  le  cas  ;  et  m'a  dit  ledit 
seigneur  Constantin  que  les  Vénitiens  envoyè- 
rent advertir  les  gens  du  Turc  aux  places  voisi- 
nes, et  le  Turc  propre,  et  n" eût  esté  le  grip,qui 
passa  outre  ,  dont  le  patron  estoit  Albanois,  qui 
l'advertit,  il  eût  esté  pris;  mais  il  s'enfuit  en 
Poi'iille  par  mer. 


CHAPITRE  XVIII. 

Disqrcssion  on  discours,  aucunement  hors  de 
la  maUère  iirincipale ,  par  lequel  Philippe 
de  Comines  ^  authcur  de  ce  présent  livre, 
parle  assez  amplement  de  restât  et  gouver- 
nement de  la  seigneurie  des  Vénitiens^  et 
de  ce  qu'il  vit  et  y  fut  faict,  pendant  qu'il 
estoit  ambassadeur  pour  le  Roy  en  leur  ville 
de  Venise. 

Or  est-il  temps  que  je  die  quelque  chose  des 
Vénitiens ,  et  pourquoy  j'y  estois  allé  ;  car  le 
Roy  estoit  à  Naples  au-dessus  de  ses  affaires. 
Mon  allée  fut  d'Ast  (I),  pour  les  remercier  des 
bonnes  respouses  qu'ils  avoient  faites  à  deux 
ambassadeurs  du  Roy,  et  pour  les  entretenir  en 
son  amour,  s'il  m'estoit  possible;  car  voyant 
leurs  forces  ,  leurs  sens  et  leur  conduite  ,  ils  le 
pouvoient  aisément  troubler,  et  nuls  autres  en 
Italie.  Le  duc  de  Milan  qui  m'aida  à  dépescher, 
escrivit  à  son  ambassadeur,  qui  estoit  là  rési- 
dent (car  tousjours  y  en  a  un),  qu'il  me  tinst  com- 
pagnie et  m'adressast  ;  et  avoit  sondit  ambas- 
sadeur cent  ducats  le  mois  de  la  seigneurie  ,  et 
son  logis  bien  accoustré ,  et  trois  barques ,  qui 
ne  luy  coustoient  rien  à  le  mener  par  la  ville. 
Celuy  de  \  enise  en  a  autant  à  Milan,  sauf  les 
barques ,  car  on  y  va  à  cheval ,  et  à  Venise  par 
eau.  Je  passay,  en  allant,  par  leurs  citez,  com- 
me Bresse  (2),  Véronne,  Vincence  (3)  et  Pa- 
doiie  et  autres  lieux.  Partout  me  fut  fait  grand 
honneur,  pour  l'honneur  de  celuy  qui  m'en- 
voyoit ,  et  \  enoient  grand  nombre  de  gens  au- 
devant  de  moy,  avec  leur  podestat  ou  capitaine. 
Ils  ne  sailloient  point  tous  deux;  mais  le  second 
venoit  jusques  à  la  porte  par  le  dedans;  ils  me  con- 
dui.soientjusquesàrh()SteIlerie,etcommandoient 
a  l'hoste  qu'abondamment  je  fusse  traitté  ,  et  me 
faisoient  deffrayer  avec  toutes  honorables  paro- 
les :  mais  qui  compteroit  bien  ce  qu'il  faut  don- 
ner aux  tabourins  et  aux  trompettes ,  il  n'y  a 

(1)  Asli. 

(2)  «roscia. 

(3)  Viccncc. 


guères  de  gain  à  ce  deffray  ;  mais  le  traitement 
est  honorable. 

Ce  jour  que  j'entray  à  Venise ,  vinrent  au  de- 
vant de  moy  jusques  à  la  Chafousine  ,  qui  est  à 
cinq  milles  de  Venise;  et  là  on  laissa  le  batteau 
en  quoy  on  est  venu  de  Padoûe ,  au  long  d'une 
rivière  ,  et  se  met-on  en  petites  barques  ,  bien 
nettes  et  couvertes  de  tapisserie  ,  et  beaux  tapis 
velus  dedans ,  pour  se  seoir  dessus  ;  et  jusques 
là  vient  la  mer,  et  n'y  a  point  de  plus  prochaine 
terre  pour  arriver  à  Venise  ;  mais  la  mer  y  est 
fort  plate  s'il  ne  fait  tourmente  :  et  à  cette  cause 
qu'elle  est  ainsi  plate,  se  prend  grand  nombre 
de  poissons,  et  de  toutes  sortes  ;  et  fus  bien  es- 
merveillé  de  voir  l'assiète  de  cette  cité,  et  de  voir 
tant  de  clochers^et  de  monastères  ,  et  si  grand 
maisonnement ,  et  tout  en  l'eau ,  et  le  peuple 
n'avoir  autre  forme  d'aller  qu'en  ces  barques  , 
dont  je  croy  qu'il  s'en  fmeroit  trente  mille  ;  mais 
elles  sont  fort  petites.  Environ  ladite  cité  y  a 
bien  septantes  monastères ,  à  moins  de  demie 
lieuë  françoise ,  à  le  prendre  en  rondeur  (qui 
tous  sont  en  isie,  tant  d'hommes  que  de  femmes, 
fort  beaux  et  riches,  tant  d'édifices  que  de  pare- 
mens,  et  ont  fort  beaux  jardins),  sans  compren- 
dre ceux  qui  sont  dedans  la  ville  ,  où  sont  les 
quatre  ordres  des  Mendiens,  bien  soixante  et 
douze  paroisses  ,  et  maintes  confrairies  :  et  est 
chose  estrange  de  voir  si  belles  et  si  grandes 
églises  fondées  en  la  mer. 

Audit  lieu  de  la  Chafousine,  vinrent  au  de- 
vant de  moy,  vingt  cinq  gentils-hommes  bien  et 
richement  habillez,  et  de  beaux  draps  de  soye 
et  escarlatte  :  et  là  me  dirent  que  je  fusse  le 
bienvenu,  et  me  conduisirent  jusques  près  la 
ville,  en  une  église  de  Sainct-André,  ou  dere- 
chef trouvay  autant  d'autres  gentils-hommes,  et 
avec  eux  les  ambassadeurs  du  duc  de  Milan  et 
de  Ferrare;  et  là  aussi  me  firent  une  autre  ha- 
rangue ,  et  puis  me  mirent  en  d'autres  batteaux, 
qu'ils  appellent  plats,  et  sont  beaucoup  plus 
grands  que  les  autres  ,  et  y  en  avoit  deux  cou- 
verts de  satin  cramoisy,  et  le  bas  tapissé  ,  et 
lieu  pour  faire  seoir  quarante  personnes ,  et  cha- 
cune me  fit  seoir  au  milieu  de  ces  deux  ambas- 
sadeurs (qui  est  l'honneur  d'Italie  que  d'estre 
au  milieu), et  me  menèrent  au  long  de  la  grande 
rue,  qu'ils  appellent  le  grand  Canal ,  et  est  bien 
large ,  les  galées  y  passent  à  travers  ,  et  y  ay 
veu  navire  de  quatre  cens  tonneaux  ou  plus  , 
près  des  maisons,  et  est  la  plus  belle  rue  que  je 
croy  qui  soit  en  tout  le  monde ,  et  la  mieux  mai- 
sonnée ,  et  va  le  long  de  ladite  ville.  Les  mai- 
sons sont  fort  grandes  et  hautes ,  et  de  bonnes 
pierres,  et  les  anciennes  toutes  petites,  les  au- 
tres faites  depuis  cent  ans  ,  toutes  ont  le  devant 

de  marbre  blanc  qui  leur  vient  d'Istrie ,  à  cent 
milles  de  là  ;  etencores  ont  maintes  grandes  piè- 
ces de  porphire  et  de  serpentine  sur  le  devant. 
Au  dedans  ont  pour  le  moins,  pour  la  pluspart, 
deux  chambres  qui  ont  les  planchez  dorez ,  ri- 
ches manteaux  de  cheminées  de  marbre  taillés, 
les  châlitz  des  lits  dorez  ,  et  les  ostevens  peints 
et  dorez ,  et  fort  bien  meublées  dedans ,  c'est  la 
plus  triomphante  cité  que  j'aye  veue,  et  qui  plus 
fait  d'honneur  à  ambassadeurs  et  estrangers,  et 
qui  plus  sagement  se  gouverne ,  et  où  le  service 
de  Dieu  est  le  plus  solennellement  faict,  et  en- 
cores  qu'il  y  peut  bien  avoir  d'autres  fautes  ;  si 
croy-je  que  Dieu  les  a  en  aide ,  pour  la  révé- 
rence qu'ils  portent  au  service  de  l'Eglise. 

En  cette  compagnie  de  cinquante  gentils-hom- 
mes, me  conduisirent  jusqiies  à  Sainct-George , 
qui  est  u)ie  abbaye  de  moines  noirs  réformez , 
où  je  fus  logé.  Le  lendemain  me  vinrent  quérir 
et  mener  à  la  seigneurie,  où  je  présentay  mes 
lettres  au  duc,  qui  préside  en  tous  leurs  conseils, 
lionoré  comme  un  roy ,  et  s'adressent  à  luy  tou- 
tes lettres  :  mais  il  ne  peut  guères  de  luy  seul  ; 
toutesfois  cestuy-cy  a  de  l'authorité  beaucoup , 
et  plus  que  n'eut  jamais  prince  qu'ils  eussent , 
aussi  il  y  a  desjà  douze  ans  qu'il  est  duc;  et  l'ay 
trouvé  homme  de  bien  ,  sage ,  et  bien  expéri- 
menté aux  choses  d'Italie ,  et  douce  et  amiable 
personne.  Pour  ce  jour  je  ne  dis  autre  chose;  et 
me  fit-on  voir  trois  ou  quatre  chambres,  les 
planchez  ricliement  dorez,  et  les  licts  et  ostevens; 
et  est  beau  et  riche  le  palais  de  ce  qu'il  contient, 
tout  de  marbre  bien  taillé ,  et  tout  le  devant  et 
!e  bord  des  pierres ,  dorez  en  largeur  d'un  pou- 
ce, par  avanture,  et  y  a  audit  palais  quatre  bel- 
les salles  ,  richement  dorées ,  et  fort  grand  lo- 
gis, mais  la  cour  est  petite.  De  la  chambre  du 
duc  il  peut  oùir  la  messe  au  grand  autel  de  la 
chapelle  Sainct-Marc ,  qui  est  la  plus  belle  et 
riche  chapelle  du  monde,  pour  n'avoir  que  nom 
de  chapelle,  toute  faite  de  musaicq  (l)  en  tousen- 
droicts.  Encores  se  vantent-ils  d'en  avoir  trouvé 
l'art,  et  en  font  besogner  au  mestier,  et  l'ay  veu. 

En  cette  chapelle  est  leur  trésor,  dont  l'on 
parle,  qui  sont  choses  ordonnées  pour  parer  l'é- 
glise. Il  y  a  douze  ou  quatorze  gros  ballays  (2). 
.Te  n'en  ay  veu  aucun  si  gros.  Il  y  en  a  deux  , 
dont  l'un  passe  sept  cens ,  et  l'autre  huict  cens 
carras;  mais  ils  ne  sont  point  nets.  Il  y  en  a 
douze  autres  de  pierres  de  cuirasse  d'or ,  le  de- 
vant et  les  bords  bien  garnis  de  pierreries  très- 
fort  bonnes ,  et  douze  couronnes  d'or,  dont  an- 

(1)  Mosaïque;  opus  musivum,  ouvrage  de  différentes 
pièces  rapportées.  Cette  invention  n'est  pas  des  Véni- 
tiens, maià  des  anciens  Grecs.  On  en  découvrit  à  Rome 
plusieurs  anciens  monuments  dans  le  dix-septième  siècle. 

ciennement  se  paroient  douze  femmes,  qu'ils  ap- 
pelloient  reynes ,  à  certaines  festes  de  l'an , 
et  alloient  par  ces  isles  et  églises.  Elles  furent 
desrobées,  et  la  pluspart  des  femmes  de  la  cité, 
par  larrons  qui  venoient  d'Istrie  ou  de  Friole 
(qui  est  près  d'eux),  lesquels  s'estoient  cachez 
derrière  ces  isles;  mais  les  maris  allèrent  après, 
et  les  recouvrèrent  et  mirent  ces  choses  àSainct- 
Marc ,  et  fondèrent  une  chapelle  au  lieu  où  la 
seigneurie  va  tous  les  ans ,  au  jour  qu'ils  eurent 
cette  victoire;  et  est  bien  grande  richesse  pour 
parer  l'église  ,  avec  maintes  autres  choses  d'or, 
qui  y  sont,  et  pour  la  suite  d'amatiste,  d'aguate, 
et  un  bien  petit  (3)  d'esmeraiule  ;  mais  ce  n'est 
point  grand  trésor  pour  estimer,  comme  l'on  fait 
or  ou  argent  comptant,  et  ils  n'en  tiennent  point 
en  trésor,  et  m'a  dit  le  duc  devant  la  seigneu- 
rie, que  c'est  peine  capitale  parmy  eux  de  dire 
qu'il  faille  faire  trésor  ;  et  je  croy  qu'ils  ont  rai- 
son, pour  doute  des  divisions  d'entre-eux.  Après 
me  firent  monstrer  leur  autre  trésor,  qui  est  un 
arcenal,  où  ils  esquipent  leurs  galées ,  et  font 
toutes  choses  qui  sont  nécessaires  pour  l'armée 
de  mer,  qui  est  la  plus  belle  chose  qui  soit  en 
tout  le  demeurant  du  monde  d'aujourd'huy ,  et 
la  mieux  ordonnée  pour  ce  cas. 

En  effect,  j'y  séjournay  huit  mois,  deffrayé 
de  toutes  choses ,  et  tous  autres  ambassadeurs 
qui  estoient  \à ,  et  vous  dis  bien  que  je  les  ay 
cognus  si  sages ,  et  tant  enclins  d'accroistre  leur 
seigneurie,  que  s'il  n'y  est  pourveu  tost,  que  tous 
leurs  voisins  en  maudiront  l'heure.  Car  ils  ont 
plus  entendu  la  façon  d'eux  deffendre  et  garder, 
en  la  saison  que  le  Roy  y  a  esté  ,  et  depuis, 
que  jamais  ,  car  encores  sont  en  guerre  avec 
luy  :  et  si  se  sont  bien  osez  eslargir,  comme  d'a- 
voir pris  en  Poùille  sept  ou  huict  citez  (4)  eu 
gage ,  mais  je  ne  sçay  quand  ils  les  rendront  ; 
et  quand  le  Roy  vint  en  Italie ,  ils  ne  pouvoient 
croire  que  l'on  prît  ainsi  les  places,  ny  eu  si  peu 
de  temps  (car  ce  n'est  point  leur  façon) ,  et  ont 
fait  et  font  maintes  places  fortes  depuis ,  et 
autres  en  Italie,  Ils  ne  sont  point  pour  s'ac- 
croistre  en  haste ,  comme  firent  les  Romains  : 
car  leurs  personnes  ne  sont  point  de  telle  vertu , 
et  si  ne  va  nul  d'entre  eux  à  la  guerre  de  terre 
ferme,  comme  faisoient  les  Romains,  si  ce  ne 
sont  leurs  provéditeurs  et  payeurs ,  qui  accom- 
pagnent leur  capitaine,  et  le  conseillent  et  pour- 
voyent  l'ost  :  mais  toute  la  guerre  de  mer  est 
conduite  par  leurs  gentils-hommes  ,  en  chefs  et 
capitaines  de  galées  et  naves ,  et  par  autres  leurs 

(2)  Rubis  balais. 

(3)  Peut-être  faut-il  lire:  bien  petit  nombre. 

(4)  Otrante,  Trani,  Brindesi ,  Monopoli,  Mole,  Poli- 
gnan  et  deux  autres,  qu'ils  rendirent  en  1500. 

subjets.  Mais  un  autre  bien  ont-ils  eu  lieu  d'aller 
en  personne  aux  armées  par  terre;  c'est  qn'il 
ne  s'y  fait  nul  homme  de  tel  cœur ,  ne  de  telle 
vertu,  pour  avoir  seigneurie ,  comme  ils  avoient 
à  Rome ,  et  par  ce  n'ont-ils  nulles  questions  ci- 
viles en  la  cité ,  qui  est  la  plus  grande  prudence 
que  je  leur  voye,  et  y  ont  merveilleusement 
bien  pourveu  ,  et  en  maintes  manières  ;  car  ils 
n'ont  point  de  tribuns  de  peuple,  comme  avoient 
les  Romains  (lesquels  tribuns  furent  en  partie 
cause  de  leur  destruction),  car  le  peuple  n'y  a 
crédit,  ne  n'y  est  appelle  en  rien  ,  et  tous  offices 
sont  aux  gentils-hommes,  sauf  les  secrétaires; 
ceux-là  ne  sont  point  gentils-hommes.  Aussi  la 
pluspart  de  leur  peuple  est  csîranger.  Et  si  ont 
bien  cognoissance,  par  Titus  Livius,  des  fautes 
([ue  tirent  les  Romains;  car  ils  en  ont  l'histoire, 
et  si  en  sont  les  os  en  leur  palais  de  Padolie.  Et 
par  ces  raisons  ,  et  par  maintes  autres  que  j'ay 
cogiuiés  en  eux ,  je  dis  encores  une  autre  fois 
qu'ils  sont  en  voyage  d'estre  bien  grands  sei- 
gneurs pour  l'advenir. 


CHAPITRE  XIX. 

Quels  furent  les  sujets  de  l'ambassade  du  sieur 
d'Arr/enton ,  auprès  de  la  république  de 
Venise. 

Or  faut  dire  quelle  fut  ma  charge  ,  qui  fut  à 
cause  des  bonnes  réponses  qu'ils  avoient  faites  à 
deux  serviteurs  du  Roy,  qui  avoient  esté  vers 
eux;  et  qu'à  leur  finance,  il  tira  hardiment 
avant  en  cette  entreprise ,  et  ce  fut  avant  qu'il 
partît  de  la  ville  d'Ast.  Aussi  je  leur  remontray 
les  longues  et  anciennes  alliances ,  qui  avoient 
esté  entre  les  roys  de  France  et  eux ,  et  davan- 
tage leur  offris  Brandis  et  la  ville  d'Otrante,  par 
condition  que  leur  baillant  mieux  en  Grèce,  ils 
fussent  tenus  les  rendre.  Ils  me  tim-ent  les  meil- 
leures paroles  du  monde,  du  Roy,  et  de  toutes 
ses  affaires  ,  car  ils  ne  croyaient  point  ([u'il 
allât  gnères  loin  ;  et  de  l'offre  que  je  leur  fis ,  ils 
me  firent  dire  qu'ils  estoient  ses  amis  et  ser- 
viteuVs,  et  qu'ils  ne  vouloient  point  qu'il  achetât 
leur  amour  (aussi  le  Roy  ne  tenoit  point  encores 
It's  places),  et  que  s'ils  vouloient,  ils  se  met- 
troient  bien  en  guerre,  ce  qu'ils  ne  vouloient 
point  faire,  combien  qu'il  y  eût  vers  eux  am- 
bassade de  Naples,  les  suppliant  tous  les  jours, 
et  leur  offrant  ce  qu'ils  voudroient,  et  confessoit 
le  roy  Alphonse  (qui  lors  régnoit)  avoir  failly 
vers  eux ,  et  leur  remonstroit  le  péril  que  ce 
leur  seroit ,  si  le  Roy  venoit  au-dessus  de  son 
entreprise. 


Le  Turc  de  l'autre  costé  leur  envoya  inconti- 
nent ambassadeur,  que  je  vis  plusieurs  fois,  qui 
à  la  requeste  du  Pape  les  menaçoit,  s'ils  ne  se 
déclaroient  contre  le  Roy.  A  chacun  faisoient 
bonne  response ,  mais  ils  n'avoient  à  ce  com- 
mencement nulle  crainte  de  nous ,  et  ne  s'en 
faisoient  que  rire  ;  et  aussi  le  duc  de  Milan  leur 
faisoit  dire,  par  son  ambassadeur  ,  qu'ils  ne  se 
souciassent  point ,  et  qu'il  sçavoit  bien  la  laçon 
de  renvoyer  le  Roy  ,  sans  ce  qu'il  tint  rien  en 
Italie  ;  et  autant  en  avoit  mandé  à  Pierre  de 
Médicis,  qui  le  m'a  dit.  Mais  quand  ils  virent,  et 
le  duc  de  Milan  aussi ,  que  le  Roy  avoit  les  pla- 
ces des  Florentins  entre  ses  mains,  et  par  espé- 
cial  Pise,  ils  commencèrent  à  avoir  peur,  et 
parloient  de  la  façon  de  le  garder  dépasser  plus 
avant;  mais  leurs  conseils  estoient  longs,  et  ce- 
pendant le  Roy  tiro:t  avant,  et  gens  alloient  et 
venoient  des  uns  aux  auti-es.  Le  roy  d'Espagne 
commençoit  aussi  à  avoir  peur  pour  ses  isles  de 
Cécile  et  de  Sardaigne.  Le  roy  des  Romains 
commença  aussi  à  estre  envieux  ,  et  luy  faisoit- 
on  peur  de  la  couronne  impériale,  disant  que 
le  Roy  la  vouloit  prendre ,  et  en  avoit  requis  le 
Pape,  qui  n'estoit  point  vray. 

Et  pour  ces  doutes ,  ces  deux  roys  envoyèrent 
grosses  ambassades  à  Venise  ,  moy  estant  là  , 
comme  dit  est.  Devant  y  envoya  le  roy  des 
Romains ,  car  il  estoit  voisin.  L'évesque  de 
Trente  (1)  en  estoit  le  principal,  et  deux  che- 
valiers, et  un  docteur,  à  qui  fut  fait  grand 
honneur  et  révérence  :  et  leurs  logis  comme  à 
moy,  et  dix  ducats  par  jour,  pour  leurs  despens, 
et  leurs  chevaux  deffrayez ,  qui  estoient  demeu- 
rez à  Trévis.  Incontinent  après  vint  un  très- 
honneste  chevalier  d'Espagne  (2) ,  bien  accom- 
pagné et  bien  vestu  ,  qui  aussi  l'ut  fort  honoré 
et  deffrayé.  Le  duc  de  Milan,  outre  l'erabassa- 
deur  qu'il  avoit,  y  envoya  l'évesque  de  Come, 
et  messire  Francisco  Bernardin  Vicomte  ;  et 
commencèrent  secrettement  et  de  nuict ,  à  con- 
venir ensemble  ,  et  premièrement  par  leurs  se- 
crétaires; et  n'osoient  encores  en  public  se  dé- 
clarer contre  le  Roy  ,  par  espécial  le  duc  de 
Milan,  et  les  Vénitiens,  qui  encores  ne  sçavoient 
si  la  ligue  ,  dont  estoit  question  ,  se  concluroit  ; 
et  me  vinrent  voir  ceux  de  Milan  ,  et  m'appor- 
tèrent lettre  de  leur  maistre  ;  et  me  dirent  que 
leur  venue  estoit,  parce  que  les  Vénitiens  avoient 
envoyé  deux  ambassadeurs  à  la  ville  de  Milan, 
et  ils  avoient  de  coustnme  de  n'y  en  laisser  qu'un 
(aussi  ne  firent-ils  à  la  fin);  mais  cecy  estoit 
mensonge  et  tromperie,  et  toute  déception;  car 

[i)  IJIric  de  Froiidspcrg. 

(2)  Il  s'appelait  Lorenr o  Suarez  de  Figiiero  y  Men- 
<ioça  ;  il  mourut  à  Venise. 

tout  cela  estoit  assemblé  pour  faire  ligue  contre 
le  bon  Roy  :  mais  tant  de  villes  ne  se  purent 
accorder  en  peu  de  temps.  Après  me  demandè- 
rent si  je  ne  sçavois  point  qu'estoit  venu  faire 
cet  ambassadeur  d'Espagne,  et  celuy  du  roy  des 
Romains  ,  afin  qu'ils  en  pussent  advertir  leur 
maistre. 

Or  j'estois  jà  adverty,  et  de  plusieurs  lieux  , 
tant  de  serviteurs  d'ambassadeurs  qu'autrement, 
que  celuy  d'Espagne  estoit  passé  par  Milan,  des- 
guisé,  et  que  les  Allemans  se  conduisoient  tous 
par  ledit  duc;  et  aussi  sçavois  qu'à  toute  heure 
l'ambassadeur  de  Psapies  bailloit  des  paquets  de 
lettres  qui  venoient  de  iS'aples  (car  tout  cecy  es- 
toit avant  que  le  Roy  partît  de  Florence  ) ,  et 
despendois  quelque  chose  pour  en  estre  adverty, 
et  en  avois  bons  moyens;  et  si  sçavois  ja  le 
commencement  de  leurs  articles ,  qui  estoient 
jettez,  mais  non  point  accordez ,  car  les  Véni- 
tiens sont  fort  longs  à  telles  conclusions.  Et 
pour  ces  raisons,  et  voyant  la  ligue  si  appro- 
chée, ne  voulus  plus  faire  de  l'ignorant,  et  res- 
pondis  audit  ambassadeur  de  Milan,  que  puis- 
qu'ils me  tenoient  termes  si  estranges,  que  je 
leur  voulois  monstrer  que  le  Roy  ne  vouloit 
point  perdre  l'amitié  du  duc  de  Milan ,  s'il  y 
pouvoit  remédier,  et  moy  comme  serviteur, 
m'en  voulois  acquitter ,  et  l'excuser  des  mau- 
vais rapports  qu'on  en  pourroit  avoir  faits  audit 
duc  leur  maistre ,  que  je  croyois  estre  mal  in- 
formé,  et  qu'il  devoit  bien  penser ,  avant  que 
perdre  la  recognoissance  de  tel  service,  comme 
il  a  voit  fait  au  Roy  ;  que  nos  roys  de  France  ne 
furent  jamais  ingrats ,  et  que  pour  quelque  pa- 
role qui  pouvoit  avoir  esté  dite  ,  ne  se  devoit 
point  départir  l'amour  d'eux  deux ,  qui  tant  es- 
toit séante  à  chacune  desdites  parties;  et  les 
priois  qu'ils  me  vousissent  dire  leurs  doléances, 
pour  en  advertir  le  Roy ,  avant  qu'ils  fissent 
autre  chose.  Ils  me  jurèrent  tous  et  firent  grands 
sermens  qu'ils  n'en  avoient  nul  vouloir;  toutes- 
fois  ils  mentoient,  et  estoient  venus  pour  traiter 
ladite  ligue. 

Le  lendemain  j'ai  lay  à  la  seigneurie  leur  par- 
ler de  cette  ligue,  et  dire  ce  qu'il  me  sembloit 
servir  au  cas  ,  et  entre  autres  choses ,  je  leur  dis 
qu'en  l'alliance  qu'ils  avoient  avec  le  Roy  ,  et 
qu'ils  avoient  eue  avec  le  feu  roy  Louys,  son 
père,  ils  ne  pouvoient  soustenir  les  ennemis  l'un 
de  l'autre,  et  qu'ils  ne  pouvoient  faire  cette  ligue, 
dont  l'on  parloit,  que  ce  ne  fût  aller  contre  leur 
promesse.  Ils  me  firent  retirer ,  et  puis  quand  je 
revins ,  me  dit  le  duc  que  je  ne  devois  point 
croire  ce.que  l'on  disoit  par  la  ville  ,  car  chacun 
y  estoit  en  liberté,  et  pouvoit  chacun  dire  ce 
qu'il  vouloit  :  toutesfois  qu'ils  n'avoient  jamais 

pensé  faire  ligue  contre  le  Roy,  ne  jamais  oiiy 
parler ,  mais  au  contraire,  ils  disoient  faire  ligue 
entre  le  Roy  et  ces  autres  deux  roys  et  toute 
ritalie ,  et  qu'elle  fût  contre  ledit  Turc ,  et  que 
chacun  porteroit  sa  part  de  la  despeuse ,  et  s'il  y 
avoit  aucun  eu  Italie  qui  ne  voulût  payer  ce  qui 
seroit  advisé,  que  le  Roy  et  eux  l'y  contrain- 
droient  par  force ,  et  vouloient  faire  un  très-bon 
appointement,que  le  Roy  prist  une  somme  d'ar- 
gent comptant,  et  qu'eux  l'avanceroient  et  tien- 
droient  les  places  de  Poûille  en  gage ,  comme 
font  à  cette  heure,  et  le  royaume  seroit  recognu 
de  luy ,  du  consentement  du  Pape ,  et  par  cer- 
taine somme  de  deniers  l'an ,  et  que  le  Roy  y 
tiendroit  trois  places  :  et  pleut  à  Dieu  que  le 
Roy  y  eût  voulu  entendre  lors. 

Je  dis  n'oser  entrer  en  cet  appointement,  leur 
priant  ne  se  haster  point  de  conclure  cette  ligue, 
et  que  de  tout  j'advertirois  le  Roy ,  leur  priant , 
comme  j'avois  fait  aux  autres  ,  me  dire  leurs 
doléances,  et  qu'ils  ne  les  teussent  point,  comme 
faisoient  ceux  de  Milan.  Ils  se  doulurent  des 
places  que  le  Roy  tenoit  du  Pape,  et  eucores  plus 
de  celles  qu'il  tenoit  des  Florentins,  et  par  espé- 
cial  de  Pise,  disans  que  le  Roy  avoit  mandé  par 
escrit  en  plusieurs  lieux  ,  et  à  eux-mesmes,  qu'il 
ne  vouloit  eu  Italie  que  le  royaume  de  îNaples  , 
et  aller  contre  le  Turc,  et  qu'il  monstroit  à  cette 
heure  de  vouloir  prendre  tout  ce  qu'il  pourroit 
en  Italie ,  et  ne  demander  rien  au  Turc  ;  et  di- 
soient encores  que  monseigneur  d'Orléans ,  qui 
estoit  demeuré  eu  Ast ,  faisoit  crainte  au  duc  de 
Milan ,  et  que  ses  serviteurs  disoient  de  grandes 
menaces  ;  toutesfois  qu'ils  ne  feroient  lien  de 
nouveau  que  je  n'eusse  response  du  Roy,  ou  que 
le  temps  de  l'avoir  ne  fût  passé;  et  me  monstre- 
roient  plus  d'honneur  qu'à  ceux  de  Milan.  De 
tout  j'advertis  le  Roy ,  et  eus  maigre  response; 
et  des-lorss'assembloient  chacun  jour,  veu  qu'ils 
sçavoient  que  l'entreprise  estoit  descouverte  ;  et 
en  ce  temps  estoit  le  Roy  encores  à  Florence;  et 
s'il  eût  trouvé  i-ésistance  à  Viterbe,  comme  ils 
cuidoient,  ils  eussent  envoyé  des  gens  à  Rome, 
et  encores  si  le  roy  Ferdinand  fust  demeuré  de- 
dans; et  n'eussent  jamais  pensé  qu'il  eût  deu 
abandonner  Rome  :  et  quand  ils  la  virent  aban- 
donnée ,  commencèrent  à  avoir  peur  :  toutesfois 
les  ambassadeurs  des  deux  roys  les  pressoient 
fort  de  conclure  ,  ou  vouloient  départir  :  car  jà 
y  avoient  esté  quatre  mois  ;  chacun  jour  alloyent 
à  la  seigneurie  ;  et  je  faisois  le  mieux  que  je 
pouvois  à  rencontre. 


13. 


inc 


WÉMOIHES    DE    PHILIPPE    DE    COMI>'ES.    [  141)4] 


CHAPITRE  XX. 


Comment  le  seigneur  dWrgenton  fut  adoerlij 
que  le  Roy  avoit  guigné  Naples,  et  les  pla- 
ces cVenviron ,  dont  les  Vénitiens  estoient 
dcs2)laisans. 

Voyans  les  Vénitiens  tout  cela  abandonné, 
et  advcrtis  que  le  Roy  cstoit  dans  la  ville  de 
rsaples ,  ils  m'envoyèrent  (juérir  et  me  dirent 
ces  nouvelles,  monstrans  en  estre  joyeux  ;  tou- 
tesfois  ils  disoient  que  ledit  cliasteau  estoitbieu 
fort  garny ,  et  voyois  bien  qu'ils  avoient  bonne 
et  seure  espérance  qu'il  tint;  et  consentirent  que 
l'ambassadeur  de  Naples  levast  gens-d'armes  à 
Venise,  pour  envoyer  à  Brandis;  et  estoient  sur 
la  conclusion  de  leur  ligue ,  quand  leurs  ambas- 
sadeurs leur  escrivirent  que  le  chasteau  estoit 
rendu.  Lors  ils  m'envoyèrent  quérir  derechef  à 
un  matin ,  et  les  trouvay  en  grand  nombre  , 
comme  de  cinquante  ou  de  soixante  en  la  cham- 
bre du  prince ,  qui  estoit  malade  de  la  colique  ; 
et  il  me  conta  ces  nouvelles,  de  visage  joyeux; 
mais  nul  en  la  compagnie  ne  se  sçavoit  feindre 
aussi  bien  comme  luy.  Les  uns  estoient  assis  sur 
un  marchepied  des  bancs,  et  avoient  la  teste  ap- 
puyée entre  leurs  mains.  Les  autres  d'une  autre 
sorte ,  tous  démonstrant  avoir  grande  tristesse 
au  cœur,  et  croy  que  quand  les  nouvelles  vin- 
rent à  Rome  de  la  bataille  perdue  cà  Cannes  , 
contre  Hannibal ,  les  sénateurs  qui  estoient  de- 
meurez ,  n'estoient  pas  plus  esbahis ,  ne  plus 
espouventez  qu'ils  estoient ,  car  un  seul  ne  fit 
semblant  de  me  regarder,  ny  ne  me  dit  un  mot, 
que  luy  ,  et  les  regardois  à  grande  merveille.  Le 
duc  me  demanda  si  le  Roy  leur  tiendroit  ce  que 
tousjours  leur  avoit  mandé  ,  et  que  je  leur  avois 
dit.  Je  les  asseuray  fort  que  ouy  ,  et  ouvris  les 
voyes  pour  demeurer  en  bonne  paix,  et  m'offrois 
fort  de  la  faire  tenir  ,  espérant  les  ester  de  soup- 
çon ;  et  puis  me  départis. 

Leur  ligue  n'estoit  encore  ne  faite  ne  rompue, 
et  vouloient  partir  les  Allemans  mal-contens. 
Le  duc  de  Milan  se  faisoit  encores  prier  de  je  ne 
scay  quel  article,  toutesfois  il  manda  à  ses  gens 
qu'ils  passassent  tost;  et  en  effect  conclurent  la 
ligue.  Kt  durant  que  cecy  se  démenoit ,  j'avois 
sans  cesse  adverty  le  Roy  du  tout,  le  pressant 
de  conclure  ou  de  demeurer  au  royaume,  et  se 
pourvoir  de  plus  de  gens-de-pied  et  d'argent, 
ou  de  bonne  heure  se  mettre  en  chemin  pour  se 
retirer,  et  laisser  les  principales  places  bien 
gardées  avant  qu'ils  fussent  tous  assemblez. 
Aussi  j'advertissois  monseigneur  d'Orléans,  qui 
estoit  en  Ast  avec  les  gens  de  sa  maison  seule- 
ment (car  sa  compagnie  estoit  avec  le  Roy), 


d'y  mettre  des  gens,  l'asseurant  qu'incontinent 

iroient  luy  courre  sus,  et  cscrivois  à  monsei- 
gneur de  Bourbon,  qui  estoit  demeuré  lieutenant 
pour  le  Roy,  en  France ,  d'envoyer  des  gens 
en  Ast,  pour  le  garder,  et  que  si  cette  place  es- 
toit perdue ,  nul  secours  ne  pouvoit  venir  au  roy 
de  France  ;  et  advertissois  aussi  la  marquise  de 
Montferrat,  qui  estoit  bonne  françoise  et  enne- 
mie du  duc  de  Milan  ,  alin  qu'elle  aidast  à  mon- 
seigneur d'Orléans  de  gens ,  s'il  en  avoit  affaire  ; 
car  Ast  perdu  ,  les  marquisats  de  Montferrat  et 
Saluées  estoient  perdus. 

La  ligue  fut  conclue  un  soir  bien  tard.  Le 
matin  me  demanda  la  seigneurie,  plus  matin 
qu'ils  n'avoient  de  coutume.  Comme  je  fus 
arrivé  et  assis,  me  dit  le  duc  qu'en  l'hon- 
neur de  la  Saincte  Trinité  ils  avoient  con- 
clu ligue  avec  Nostre  Sainct  Père  le  Pape  ,  les 
roys  des  Romains  et  de  Castille,  eux  et  le  duc 
de  Milan ,  à  trois  fins  :  la  première  pour  def- 
fendre  la  chrestienté  contre  le  Turc;  la  seconde 
pour  la  deffense  d'Italie;  la  tierce  à  la  préserva- 
tion de  leurs  Estats  :  et  que  le  fisse  sçavoir  au 
Roy  ;  et  estoient  assemblez  en  grand  nombre , 
comme  de  cent  ou  plus ,  et  avoient  les  testes 
hautes,  faisoient  bonne  chère,  et  n'avoient  point 
contenances  semblables  à  celles  qu'ils  avoient  le 
jour  qu'ils  me  dirent  la  prise  du  chasteau  de 
Naples.  Me  dit  aussi  qu'ils  avoient  escrità  leurs 
ambassadeurs ,  qui  estoient  devers  le  Roj',  qu'ils 
s'en  vinssent ,  et  qu'ils  prissent  congé.  L'un 
avoit  nom  messire  Dominique  Loredan,  et  l'autre 
messire  Dominique  Trévisan.  J'avois  le  cœur 
serré ,  et  estois  en  grand  doute  de  la  personne 
du  Roy  et  de  toute  sa  compagnie ,  et  cuidois 
leur  cas  plus  prest  qu'il  n'estoit,  et  aussi  fai- 
soient-ils  eux,  et  doutois  qu'ils  eussent  des  Al- 
lemans prests;  et  si  cela  y  eût  esté,  jamais  le 
Roy  ne  fût  sailly  d'Italie.  Je  me  délibéray  ne 
dire  point  trop  de  paroles  en  ce  courroux;  tou- 
tesfois ils  me  tirèrent  un  peu  aux  champs.  Je 
leur  fis  response  que  dès  le  soir  avant  je  l'avois 
escrit  au  Roy  et  plusieurs  fois ,  et  que  luy  aussi 
m'en  avoit  escrit  qu'il  en  estoit  adverty  de  Rome 
et  de  Milan.  Il  me  fit  tout  estrange  visage  de  ce 
que  je  disois  l'avoir  escrit ,  le  soir,  au  Roy;  car 
il  n'est  nulles  gens  au  monde  si  soupçonneux  , 
ne  qui  tiennent  leurs  conseils  si  secrets,  et  par 
soupçon  seulement  confinent  souvent  les  gens; 
et  à  cette  cause  le  leur  disois-je  :  outre  ce  je  leur 
dis  l'avoir  aussi  à  monseigneur  d'Orléans  et  à 
monseigneur  de  Bourbon ,  afin  qu'ils  pourveus- 
sent  Ast;  et  le  disois  ,  espérant  que  cela  donne- 
roit  quelque  délay  d'aller  devant  Ast  ;  car  s'ils 
eussent  esté  aussi  prêts,  comme  ils  se  vantoient 
et  cuidoient ,  ils  l'eussent  pris  sans  remède ,  car 

\\  estoit  et  fut  mal   pourveu  de  long  -  temps 
après. 

Ils  se  prirent  à  me  dire  qu'il  n'y  avoit  rien 
contre  le  Roy,  mais  pour  se  garder  de  luy,  et 
qu'ils  ne  vouloient  point  qu'il  abusât  ainsi  le 
monde  de  paroles ,  de  dire  qu'il  ne  vouloit  que 
Je  royaume,  et  puis  aller  contre  le  Turc;  et 
qu'il  monstroit  tout  le  contraire,  et  vouloit  des- 
truire  le  duc  de  Milan  et  Florence  ,  et  tenir  les 
terres  de  l'Eglise.  A  quoy  je  respondis  que  les 
roys  de  France  avoient  augmenté  l'Eglise  ,  et 
accreue  et  deffendue ,  et  que  cettui-cy  feroit 
plustost  le  semblable  que  de  rien  leur  oster; 
mais  que  toutes  ces  raisons  n'estoient  point  celles 
qui  les  mouvoicnt ,  mais  qu'ils  avoient  envie  de 
troubler  l'Italie  et  faire  leur  profit;  et  que  je 
croyois  qu'aussi  feroient-ils:  ce  qu'ils  prirent 
un  peu  à  mal ,  ce  me  dit-l'on  :  mais  il  se  voit, 
parce  qu'ils  ont  eu  Poïiille  en  gage  du  roy  Fer- 
rand ,  pour  luy  aider  contre  nous,  que  je  disois 
vray.  Sur  ce  poinct  je  me  voulois  lever  pour 
me  retirer;  ils  me  firent  rasseoir;  et  me  de- 
manda le  duc  si  je  ne  voulois  faire  nulle  ouver- 
ture de  paix  ;  parce  que  le  jour  de  devant  j'en 
avois  parlé  ;  mais  c'estoit  par  condition  qu'ils 
voulussent  attendre  à  conclure  la  ligue,  dequinze 
jours ,  afin  d'envoyer  devers  le  Roy  et  avoir 
response. 

Après  ces  choses  dites ,  je  me  retiray  à  mon 
logis;  et  ils  mandèrent  les  ambassadeurs  l'un 
après  l'autre;  et  au  saillir  de  leur  conseil ,  je 
rencontray  celuy  de  Naples ,  qui  avoit  une  belle 
robbe  neufve,  et  faisoit  bonne  chère,  et  en  avoit 
cause  ;  car  c'estoit  grandes  nouvelles  pour  luy. 
A  l'après-dînée  tous  les  ambassadeurs  de  la 
ligue  se  trouvèrent  ensemble  en  barque  (qui  est 
l'esbat  de  Venise ,  où  chacun  va ,  selon  les  gens 
qu'il  a,  et  aux  despens  de  la  seigneurie) ,  et  pou- 
voientestre  quarante  barques,  qui  toutes  avoient 
pendeaux  aux  armes  de  leurs  maistres  ;  et  vis 
toute  cette  compagnie  passer  devant  mes  fe- 
nestres,  et  y  avoit  force  ménestriers  ;  et  ceux  de 
Milan ,  au  moins  l'un  d'iceux  ,  qui  m'avoit  tenu 
compagnie  beaucoup  de  fois  ,  faisoit  bien  conte- 
nance de  ne  me  cognoistre  plus  ;  et  fus  trois 
jours  sans  aller  par  la  ville  ,  ne  mes  gens,  com- 
bien que  jamais  ne  me  fût  dit ,  en  la  ville ,  ny 
à  homme ,  que  j'eusse  une  seule  mal  gracieuse 
parole.  Le  soir  firent  une  merveilleuse  feste  de 
feux  ,  sur  les  clochers ,  force  fallots  allumez  sur 
les  maisons  de  ces  ambassadeurs ,  et  artillerie 
qui  tiroit  ;  et  fus  sur  la  barque  couverte,  au  long 
des  rives  pour  voir  la  feste ,  environdix  heures 
de  nuict ,  et  par  espécial  devant  les  maisons  des 

.'1)  Le  jour  de  la  fête  du  Saint-Sacrenieni. 


ambassadeurs  où  se  faisoient  banquets  et  grande 
chère. 

Ce  jour-là  n'estoit  point  encore  la  publication 
ne  la  grande  feste ,  car  le  Pape  avoit  mandé 
qu'il  vouloit  qu'on  attendist  encore  aucuns  jours 
pour  la  faire  à  Pasques  flories  ,  qu'ils  appellent 
le  dimanche  de  l'olive  ;  et  vouloit  que  chacun 
prince,  où  elle  seroit  publiée,  et  les  ambassa- 
deurs qui  y   seroient ,   portassent  un  rameau 
d'olivier  en  la  main ,  et  le  dissent  signe  de  paix 
et  alliance,  et  qu'à  ce  jour  elle  fût  publiée  eu 
Espagne  et  en  Allemagne.  A  Venise  firent  un 
chemin  de  bois  ,  haut  de  terre  ,  comme  ils  font 
le  jour  du  sacre  (1) ,  bien  tendu  ,  qui  prenoit  du 
palais  jusques  au  bout  de  la  place  Sainct-Marc  ; 
et  après  la  messe,  que  chanta  l'ambassadeur  du 
Pape  ,  qui  à  tout  homme  donna  absolution  de 
peine  et  de  coulpe  ,  qui  seroit  à  la  publication , 
ils  allèrent  en  procession  par  ledit  chemin,  la 
seigneurie  et  ambassadeurs  tous  bien  vestus;  et 
plusieurs  avoient  robes  de  veloux  cramoisy  que 
la  seigneurie  avoit  données,  au  moins  aux  Alle- 
mans,  et  à  tous  leurs  serviteurs  robes  neufves; 
mais  elles  estoient  bien  courtes.   Au  retour  de 
la  procession  se  monstrèrent  grand  nombre  de 
mystères  et  de  personnages ,  et  premièrement 
Italie,  et  après,  tous  ces  roys  et  princes,  et  la 
reyne  d'Espagne  ;  et  au  retour,  à  une  pierre  de 
porfire  où  on  fait  les  publications,  firent  publier 
ladite  ligue  ;  et  y  avoit  un  ambassadeur  du  Turc 
présent,  aune  fenestre,  caché,  et  estoit  dépes- 
ché ,  sauf  qu'ils  vouloient  qu'il  vist  ladite  feste  ; 
et  la  nuict  vint  parler  à  moy  par  le  moyen  d'un 
Grec,  et  fut  bien  quatre  heures  en  ma  chambre; 
et  avoit  grande  envie  que  sonmaistre  fût  nostre 
amy.  Je  fus  invité  à  cette  feste  par  deux  fois, 
mais  je  m'excusay,  et  demeuray  en  la  ville  en- 
viron un  mois  depuis,  aussi  bien  traité  que 
devant  ;  et  puis  m'en  partis ,  mandé  du  Roy,  et 
de  leur  congé  conduit  en  bonne  seureté,  à  leurs 
despens ,  jusques  à  Ferrare.  Le  duc  me  vint  au 
devant,  et  deux  jours  me  fît  bonne  chère,  et 
deffraya,  et  autant  messire  Jehan  de  Benti- 
vole  (2)  à  Boulogne  ;  et  de  là  m'envoyèrent  les 
Florentins  quérir,  et  allay  à  Florence  pour  at- 
tendre le  Roy,  duquel  je  retourneray  à  parler. 


(•2)  Beiilivoglio. 

LlYKE    HUITIÈME. 

<xx> 

CHAPITRE  PREMIER. 

De  Vordre  et  provision  que  le  Roy  mit  au 
royaume  de  Nnples ,  voulant  retourner  en 
France. 

Pour  mieux  continuer  mes  Mémoires  et  vous 
informer,  me  faut  retourner  à  parler  du  Roy, 
qui ,  depuis  qu'il  entra  à  IVapies  jusques  à  ce 
qu'il  en  partit ,  ne  pensa  qu'à  passer  temps  et 
d'autres  à  prendre   et  à  profiter;  mais  son  âge 
i'excusoit  ;  et  nul  ne  sçauroit  excuser  les  autres 
de  leur  faute,  car  le  Roy  les  croyoit  de  toutes 
choses  ;  et  s'ils  luy  eussent  sceu  dire  qu'il  eût 
bien  pourveu  trois  ou  quatre  chasteaux  audit 
pais,  comme  celuy  de  Cajette  ou  seulement  celuy 
de  >aples  dont  il  avoit  donné  les  vivres,  comme 
j'ay  dit ,  il  tiendroit  encores  le  royaume;  car  en 
gardant  celuy  de  >'aples ,  jamais  la  ville  ne  se 
fût  révoltée.  Il  tira  tous  les  gens-d'armes  à  l'en- 
tour  de  luy,  depuis  la  conclusion  de  la  ligue ,  et 
ordonna  cinq  cens  hommes -d'armes  françois 
et  deux  mille  cinq  cens  Suisses  et  quelque  peu 
de  gens -de -pied  françois  pour  la  garde  du 
royaume;  et  avec  le  reste,  il  délibéra  de  s'en 
retourner  eu  Fiance  par  le  chemin  qu'il  estoit 
venu  ;  et  la  ligue  se  préparoit  à  l'en  garder.  Le 
roy  d'Espagne  avoit  envoyé  et  envoyoit  quel- 
ques caravelles  (1)  en  Cécile,  mais  peu  de  gens 
dessus  ;  toutesfois  avant  que  le  Roy  partist ,  ils 
avoient  jà  garny  Rége  en  Calabre ,  qui  est  près 
de  Cécile;  et  plusieurs  fois  j'avois  escrit  au  Roy 
qu'ils  dévoient  là  descendre,  car  l'ambassadeur 
de  Naples  le  m'avoit  dit ,  cuidant  que  jà  y  fus- 
sent, et  si  le  Roy  y  eût  envoyé  d'heure,  il  eust 
pris  le  chasteau ,  car  le  peuple  de  la  ville  teuoit 
pour  luy.  Aussi  vindrent  gens  de  Cécile  à  la 
Mantia  et  à  la  Turpia  par  faute  d'envoyer;  et 
ceux  d'Otrante,  en  Poûille,  qui  avoient  levé  les 
bannières  du  Roy,  veuë  la  ligue ,  et  qu'ils  cs- 
toient  situez  près  de  Brandis  et  Galipoli ,  et  qu'ils 
ne  pouvoient  fmer  de  gens,  levèrent  les  ban- 
nières d'Arragon  ,  et  dom  Fédéric  ,  qui  estoit 
à  Brandis ,  la  fournit  ;  et  par  tout  le  royaume , 
commencèrent  à  muer  leur  pensée,  et  se  prit  à 
changer  la  fortune,  qui  deux  mois  devant  avoit 
esté  au  contraire,  tant  pour  voir  cette  ligue  que 
pour  le  parlement  du  Roy,  et  la  pauvre  provi- 


(1)  Petils  navires  qui  vont  à  voile  et  à  rames,  et  dont 
on  fait  usage  sur  la  mer  méridionale. 

(2)  Il  était  de  la  maison  des  Slaurt. 


sion  qu'on  laissoit ,  plus  en  chef  qu'en  nombre 
de  soldats. 

Pour  chef  y  demeura  monseigneur  de  Mont- 
pensier,  de  la  maison  de  Bourbon ,  bon  chevalier 
et  hardy,  mais  peu  sage;  il  ne  se  levoit  qu'il  ne 
fût  midi.  En  Calabre  laissa  monseigneur  d'Au- 
bigny  (2),  de  la  nation  d'Ecosse,  bon  chevalier 
et  sage,  bon  et  honorable,  qui  fut  grand  connes- 
table  du  royaume  ;  et  luy  donna  le  Roy  (  comme 
j'ay  dit)  la  comté  d'Acri  et  le  marquisat  de 
Squillazo.  Il  laissa  au  commencement  le  sénes- 
chal  de  Beaucaire  ,  appelle  Estienne  de  Vers  , 
capitaine  de  Cajette,  fait  duc  de  Noie  et  d'autres 
seigneuries,  grand  chambelan,  et  passoient  tous 
les  deniers  du  royaume  par  sa  main  ;  et  avoit 
iceluy  plus  de  faix  qu'il  ne  pouvoit  et  n'eût  sceu 
porter,  mais  affectionné  estoit  à  la  garde  dudit 
royaume.  Il  laissa  monseigneur  don  .Tulian, 
lorrain ,  le  faisant  duc  en  la  ville  de  Sainct- 
Angelo,  où  il  a  fait  merveilles  de  se  bien  gou- 
verner. A  Manfredonia  laissa  messire  Gabriel 
de  Montfaucon ,  homme  que  le  Roy  estimoit  fort  ; 
et  à  tous  donna  grosses  terres  ;  celuy-là  s'y  con- 
duisit très-mal ,  et  la  Iwilla  au  bout  de  quatre 
jours ,  par  faute  de  vivres ,  et  il  l'avoit  trouvée 
bien  garnie,  et  estoit  en  lieu  abondant  de  bleds. 
Plusieurs  vendirent  tout  ce  qu'ils  trouvèrent 
aux  chasteaux  ;  et  dit-l'on  que  cettuy  pour  garde, 
laissa  là  Guillaume  de  Villeneufve  ,  que  ses  va- 
lets vendirent  à  dom  Fédéric ,  qui  long-temps  le 
tint  en  galée.  ATarente  laissa  GeoigedeSuilly, 
qui  s'v^  gouverna  très-bien  et  y  mourut  de  la 
peste  ;  et  a  tenu  cette  cité  là  pour  le  Roy  jusques 
à  ce  que  la  famine  l'ait  fait  tourner.  En  l'Aquila 
demeura  le  baillif  deVitry,  qui  bien  s'y  condui- 
sit; et  messire  Gracien  des  Guerres,  qui  fort 
bien  s'est  conduit  en  l'Abruzze. 

Tout  demeura  mal  fourni  d'argent ,  et  les  as- 
signoit-l'on  sur  le  royaume  ,  et  tous  les  deniers 
failloient.  Le  Roy  laissa  bien  appointez  les  prin- 
ces de  Salernes  et  de  Bisignan  (  qui  l'ont  bien 
servy  tant  qu'ils  ont  peu),  et  aussi  les  Colonnois 
de  tout  ce  qu'ils  sçeurent  demander  :  et  leur 
laissa  plus  de  trente  places  pour  eux  et  les  leurs. 
S'ils  les  eussent  voulu  tenir  pour  luy,  comme 
ils  dévoient,  et  qu'ils  avoient  juré,  ils  luy  eussent 
fait  grand  service,  et  à  eux  honneur  et  profit  ; 
car  je  croy  qu'ils  ne  furent ,  cent  ans  y  a  ,  en  si 
grands  honneurs  ;  mais  avant  son  parlement,  ils 
commencèrent  à  pratiquer  ;  et  aussi  ils  estoient 
ses  serviteurs  à  cause  de  Milan  ;  car  naturelle- 
ment ils  estoient  du  party  gibelin  ;  mais  cela  ne 
leur  devoit  point  faire  fausser  leurfoy,  estant  si 
grandement  traitez.  Encores  fit  le  Roy  plus  pour 
eux  ;  car  il  amena,  sous  garde  d'amy,  prison-  ' 
niers,  le  seigneur  Virgile  Ursin  et  le  comte  de 

Pélillaiie,  aussi  des  Ursins ,  leurs  euiiemis.  Ce 
qu'il  fit  contre  raison,  car  combien  qu'ils  eussent 
esté  pris,  si  sçavoit  bien  le  Roy,  et  ainsi  Tenten- 
doit  qu'il  y  avoit  sauf  conduict  ;  et  le  monstroit 
bien  ,  car  il  ne  les  vouloit  mener  sinon  jus- 
ques  en  Ast  et  puis  les  renvoyer;  et  le  faisoit  à 
la  requeste  des  Colonnois;  et  avant  qu'il  y  fût, 
lesdits  Colonnois  furent  tournez  contre  luy,  et 
les  premiers  sans  alléguer  nulle  cause. 


CHAPITRE  IL 

Comment  le  Royse  partiUIe  Naples,  et  repassa 
par  Rome,  d'où  le  Pape  s'enfuit  à  Orviette- 
des  paroles  que  le  Roy  tint  à  monsieur  d'Ar- 
gentan à  son  retour  de  Venise  ;  des  déli- 
bérations de  rendre  aux  Florentins  leurs 
places. 

Après  que  le  Roy  eut  ordonné  de  son  affaire, 
comme  il  entendoit ,  se  mit  en  chemin ,  avec  ce 
qu'il  avoit  de  gens  ,  que  j'estime  neuf  cens  hom- 
mes-d'armes au  moins,  en  ce  compris  sa  maison, 
deux  mille  cinq  cens  Suisses,  et  crois  bien  sept 
mille  hommes  payez  en  tout,  et  pouvoit  bien 
avoir  mille  cinq  cens  hommes  de  delTense,  sui- 
vant le  train  de  la  Cour  ,  comme  serviteurs.  Le 
comte  de  Pétillanne  (qui  les  avoit  mieux  comptez 
que  moy  )  disoit  qu'en  tout  il  y  en  avoit  plus  de 
neuf  mille,  et  le  me  dit  depuis  notre  bataille  , 
dont  seia  parlé.  Le  Roy  prit  son  chemin  vers 
Rome  ,  dont  le  Pape  paravant  vouloit  partir  , 
et  venir  à  Padoiie ,  sous  le  pouvoir  des  Véni- 
tiens ,  et  y  fut  son  logis  faict.  Depuis  le  cœur 
lau"  mija,  et  luy  envoyèrent  quelques  gens  ,  et 
le  duc  de  Milan  luy  en  envoya  aussi  ;  et  com- 
bien qu'ils  y  fussent  à  temps  ,  si  n'osa  attendre 
le  Pape  ,  nonobstant  que  le  Roy  ne  luy  eût  faict 
que  tout  honneur  et  service ,  et  luy  avoit  en- 
voyé ambassadeur  ,  pour  le  prier  d'attendre; 
mais  il  se  retira  à  Orviette,  et  de  là  à  Pérouse, 
et  laissa  les  cardinaux  à  Rome  ,  qui  recueilli- 
rent le  Pvoy  ,  lequel  n'y  arresta  point  ;  ne  fut 
fait  desplaisir  à  nul ,  et  m'escrivit  daller  à  luy 
vers  Siène ,  où  je  le  trouvay,  et  me  fit ,  par  sa 
bonté  bon  recueil ,  et  me  demanda ,  en  riant ,  si 
les  Vénitiens  envoyoient  au-devant  de  luy  ;  car 
toute  sa  compagnie  estoient  jeunes  gens  ,  et  ne 
croyoient  point  qu'il  fût  autres  gens  qui  portas- 
sent armes;  je  luy  dis  que  la  seigneurie  m'avoit 
dit,  au  départir,  devant  un  de  ses  secrétaires, 
appelle  Lourdin ,  que  eux  et  le  duc  de  Milan 

(1)  Louis  de  Luxembourg,  seigneur  de  Ligny,  fils  de 
Louis,  connétable  de  France,  et  de  Marie  de  Savoie,  sa 
seconde  femme. 

mettroient  quarante  mille  hommes  en  un  camp, 
non  point  pour  l'assaillir,  mais  poursedeffendre, 
et  me  firent  dire  le  jour  que  je  partis  d'eux  ,  à 
Padoïie,  par  un  de  leurs  provéditeurs ,  qui  venoit 
contre  nous,  que  leurs  gens  ne  passeroient  point 
une  rivière,  qui  esten  leur  terre,  près  de  Parme, 
et  me  semble  qu'elle  a  nom  Olye,  sinon  qu'il  as- 
saillist  le  duc  deMilan  ;  et  prismes  enseignes  en- 
semble ledit  provéditeur  et  moy  de  pouvoir  en- 
voyer l'un  vers  l'autre ,  s'il  en  estoit  besoin  pour 
traiter  quelque  bon  appointement ,  et  ne  voulus 
rien  rompre  :  car  je  ne  sçavois  ce  qui  pourroit 
survenir  à  mon  maistre  ;  et  estoit  présent  à  ces 
paroles  un  appelle  messire  Louys  Marcel ,  qui 
gouveruoit,  pour  cette  année-là,  les  Monts  Vière 
(qui  est  comme  un  trésorier),  et  l'avoient  envoyé 
pour  me  conduire ,  aussi  y  estoient  les  gens  du 
marquis  de  Mantoûe,  qui  luy  portoient  argent; 
mais  ils  n'oûyrent  point  ces  paroles.  De  ceux-là 
ou  d'autres  je  portay  au  Roy  par  escrit  le  nom- 
bre de  leurs  gens  de  cheval,  de  pied  et  d'estra- 
diots,  et  qui  en  avoit  les  charges.  Peu  de  gens , 
d'entour  du  Roy,  croyoient  ce  que  je  disois. 

Estant  ledit  seigneur  de  Siène  ,  je  le  pressay 
de  partir,  dès  ce  qu'il  y  eût  esté  deux  jours,  et  les 
chevaux  reposez;  car  ses  ennemis  n'estoient 
point  encores  ensemble  et  ne  craignois  sinon  qu'il 
vînt  des  Allemans;  car  le  Roy  des  Romains 
en  assembloit  largement ,  et  vouloit  fort  tirer 
argent  comptant ,  pour  les  soldoyer.  Quelque 
chose  que  je  disse,  le  Roy  mit  deux  matières  en 
conseil ,  qui  furent  briefves.  L'une  sçavoir  si  on 
devoit  rendre  aux  Florentins  leurs  places,  et 
prendre  trente  mille  ducats  qu'ils  dévoient 
encores  de  leur  don ,  et  septante  mille  qu'ils 
offroient  prester  ,  et  servir  le  Roy  à  sou 
passage,  avec  trois  cens  hommes -d'armes 
(  sous  la  charge  de  messire  Francisque  Secco , 
vaillant  chevalier,  et  de  qui  le  Roy  se  fioit  )  et 
de  deux  mille  hommes-de-pied.  Je  fusd'opiniou 
que  le  Roy  le  devoit  faire  ,  et  d'autres  aussi ,  et 
seulement  retenir  Ligorne ,  jusques  à  ce  qu'il 
lut  en  Ast.  Il  eût  bien  payé  ses  gens  ,  et  enco- 
res luy  fût  demeuré  de  l'argent ,  pour  fortraire 
des  gens  de  ses  ennemis  ,  et  puis  les  allèrent 
chercher.  Toutesfois  cela  n'eut  point  de  lieu  , 
et  l'empeschoit  monseigneur  de  Ligny  (1)  (qui 
estoit  homme  jeune  et  cousin  germain  du  Roy), 
et  ne  sçavoit  point  bien  pour  quelle  raison  ,  si- 
non pour  pitié  des  Pisans.  L'autre  conseil  fut  que 
ledit  monseigneur  de  Ligny  faisoit  mettre  en 
avant,  par  un  nommé  Gaucher  de  Tinteville(2), 
et  par  une  partie  de  ceux  de  Siène ,  qui  vou- 

(•2)  Gaucber  de  Tintcville  ou  Dinteville  ;  il  fut  depuis 
premier  maître  d'bùlel  du  roi  François  I",  et  gouver- 
neur du  dauphin  François,  son  fils  ;  il  épousa  Anne  du 

loient  monseigneur  de  Ligny  pour  seigneur,  car 
la  ville  est  de  tout  temps  en  partialité,  et  se 
gouverne  plus  follement  que  ville  d'Italie.  Il 
m'en  fut  demandé  le  premier,  je  dis  qu'il  me 
sembloit  que  le  Roy  devoit  tirer  à  sou  chemin , 
et  ne  s'amusera  ces  folles  offres,  (jui  ne  scau- 
roient  durer  une  semaine;  aussi  que  c'estoit  ville 
d'Empire  ,  et  que  ce  seroit  mettre  l'Empire  con- 
tre nous.  Chacun  fut  de  cette  advis  ;  toutesfois 
on  fit  autrement, et  leprirent  ceux  de  Sièue  pour 
leur  capitaine,  et  lui  promirent  certaine  somme 
d'argent  Tan  ,  dont  il  n'eut  rien;  et  cecy  amusa 
le  Roy  six  ou  sept  jours  ,  et  lui  monstrèrent  les 
dames  ,  et  y  laissa  le  Roy  bien  trois  cens  hom- 
mes ,  et  s'affaiblit  de  tant  :  et  de  là  tira  vers 
Pise,  passant  par  Poggibonzi ,  chasteau  floren- 
tin ;  et  ceux  qu'on  laissa  à  Siène ,  furent  chassez 
avant  un  mois  de  là. 


CHAPITRE  III. 

Des  prédications  dignes  du  mémoire  de  frère 
Hiéronime  de  Florence. 

.T'ay  oublié  de  dire  que  moy  estant  arrivé  à 
Florence  ,  allant  au-devaut  du  Roy,  allay  visi- 
ter un  frère  prescheur,  appelle  frère  H iéronymo, 
demeurant  en  un  couvent  réformé  ,  homme  de 
saincte  vie,  comme  on  disoit,  qui  quinze  ans 
avoit  demeuré  audit  ;  et  estoit  avec  moy  un 
maistre-d'hostel  du  Roy,  appelle  Jehan  Fran- 
çois, sage  homme.  La  cause  de  l'aller  voir  fut 
parce  qu'il  avoit  tousjours  presché  en  grande 
faveur  du  Roy,  et  sa  parole  avoit  gardé  les  Flo- 
rentins de  tourner  contre  nous,  car  jamais  pres- 
cheur n'eut  tant  de  crédit  en  cité.  Il  avoit  tous- 
jours  asseuré  la  venue  du  Roy  (quelque  chose 
qu'on  dit  ne  qu'on  escrivit  au  contraire  )  disant 
qu'il  estoit  envoyé  de  Dieu  ,  pour  chastier  les 
tyrans  d'Italie,  et  que  rien  ne  pouvoit  résister, 
ne  se  deffendre  contre  luy.  Avoit  dit  aussi  qu'il 
viendroit  à  Pise ,  et  qu'il  y  entreroit ,  et  que  ce 
jour  mourroit  Testât  de  Florence  ,  et  ainsi  ad- 
vint ;  car  Pierre  de  Médicis  fut  chassé  ce  jour  : 
et  maintes  autres  choses  avoit  preschées  ,  avant 
qu'elles  advinssent,  comme  la  mort  de  Laurens 
de  Médicis;  et  aussi  disoit  publiquement  l'avoir 
par  révélation  ;  et  preschoit  que  l'Estat  de  l'E- 
glise seroit  réformé  à  l'espée.  Cela  n'est  pasen- 
cores  advenu  ,  mais  en  fus  bien  près,  en  encores 
le  maintient. 
Plusieurs  le  blasmoient  de  ce  qu'il  disoit  que 

Plcssis,  <ic  laquelle  il  eut  François,  évêque  d'Auxcrrc, 
et  quelques  autres  enfants. 

Dieu  luy  avoit  révélé ,  autres  y  ajoutèrent  foy. 
De  ma  part  je  le  répute  bon  homme ,  aussi  luy 
demanday  si  le  Roy  pourroit  passer  sans  péril 
de  sa  personne  ,  veu  la  grande  assemblée  que 
faisoient  les  Vénitiens,  de  laquelle  il  sçavoit 
mieux  parler  que  moy,  qui  eu  venois.  Il  meres- 
pondit  qu'il  auroit  affaire  en  chemin  ;  mais  que 
l'honneur  lui  en  demeuieroit,  et  n'eût-il  que 
cent  hommes  en  sa  compagnie ,  et  que  Dieu,  qui 
i'avoit  conduit  au  venir,  le  conduiroit  encores  à 
son  retour  ;  mais  pour  ne  s'estre  bien  aquitté  de 
la  réformation  de  l'Eglise  ,  comme  il  devoit ,  et 
pour  avoir  souffert  que  ses  gens  pillassent  et  dé- 
robassent ainsi  le  peuple,  aussi  bien  ceux  de  son 
party,  et  qui  luy  ouvroient  les  portes  sans  con- 
trainte ,  comme  les  ennemis,  que  Dieu  avoit 
donné  une  sentence  contre  luy  ;  et  en  bref,  au- 
roit un  coup  de  fouet;  mais  que  je  luy  dissèque 
s'il  vouloit  avoir  pitié  du  peuple,  et  délibérer  en 
soy  de  garder  ses  gens  de  mal  faire,  et  les  punir 
quand  ils  le  feroient ,  comme  son  office  le  re- 
quiert ,  que  Dieu  révoqueroit  sa  sentence  ou  la 
diminueroit  ;  et  qu'il  ne  pensast  point  estre  ex- 
cusé pour  dire  :  Je  ne  fais  nul  mal;  et  me  dit 
que  luy-mesme  iroit  au-devant  du  Roy  ,  et  luy 
diroit  ;  et  ainsi  le  fit ,  et  parla  de  la  restitution 
des  places  des  Florentins.  Il  me  cheut  en  pen- 
sée la  mort  de  monseigneur  le  Dauphin,  quand 
il  parla  de  cette  sentence  de  Dieu  ;  car  je  ne  veis 
autre  chose  que  le  Roy  prist  à  cœur  ;  mais  je  dis 
encores  cecy  afin  que  mieux  on  entende  que  tout 
cedit  voyage  fut  vray  mystère  de  Dieu. 


CHAPITRE  IV. 

Comment  le  Roy  retint  en  ses  mains  la  ville  de 
Pise ,  et  quelques  autres  places  des  Flo- 
rentins,  pendant  que  monsieur  d'Orléans 
d'un  autre  costé  entra  dedans  Novare  en  la 
duché  de  31  il  an. 

Comme  j'ay  dit ,  le  Roy  estoit  entré  à  Pise , 
et  alors  les  Pisans ,  hommes  et  femmes  ,  priè- 
rent à  leurs  hostes  que  pour  Dieu  ils  tinssent  la 
main  envers  le  Roy  ,  qu'ils  ne  fussent  remis 
soubs  la  tyrannie  des  Florentins,  qui  à  la  vé- 
rité les  traitoient  fort  mal  ;  mais  ainsi  sont 
maintes  citez  en  Italie,  qui  sont  subjectes  à  au- 
tres ;  et  puis  Pise  et  Florence  avoient  esté  trois 
cens  ans  ennemies  ,  avant  que  les  Florentins  la 
conquissent.  Ces  paroles  en  larmes  ,  faisoient 
pitié  à  nos  gens,  et  oublièrent  les  promesses  et 
sermens  que  le  Roy  avoit  faicts  sur  l'autel 
Sainct-Jehan  à  Florence  ;  et  toutes  sortes  de 
gens  s'en  mesloient,  jusques  aux  archers  et  aux 

Suisses  ;  et  menaçoient  ceux  qu'ils  pensoient  que 
le  Roy  tinst  sa  promesse  ,  comme  le  cardinal 
Sainct-Malo ,  lequel  ailleurs  j'ay  appelle  générai 
de  Languedoc.  J'oiiys  un  arclier  qui  le  me- 
naça. Aussi  en  y  eut-il  qui  dirent  de  grosses 
paroles  au  mareschal  de  Gié.  Le  président  Gan- 
nay  fut  plus  de  trois  jours  qu'il  n'osoit  coucher 
à  son  logis  ;  et  sur  tous  teuoit  la  main  à  cecy  le 
comte  de  Ligny  ;  et  venoient  lesdits  Pisans  à 
grandes  pleurs  devers  le  Roy  ,  et  faisoient 
pitié  à  chacun ,  qui  par  raison  les  eût  peu  aider. 

Un  jour  après  disner  s'assemblèrent  quarante 
ou  cinquante  gentils-hommes  de  sa  maison,  por- 
tans  leurs  haches  au  col  ;  et  vinrent  trouver  le 
Roy  en  une  chambre ,  jouant  aux  tables  avec 
monseigneur  de  Piennes,  et  un  valet-de-cham- 
bre ou  deux,  et  plus  n'estoient  ;  et  porta  la  pa- 
role un  des  eufans  de  Sal lézard  l'aisné  ,  en  fa- 
veur des  Pisans,  chargeant  aucuns  de  ceux  que 
je  nommois  n'aguères,  et  tous  disoient  qu'ils  le 
trahiroient  ;  mais  bien  vertueusement  les  ren- 
voya le  Roy,  et  autre  chose  n'eu  fut  onques  de- 
puis. 

Rien  six  ou  sept  jours  perdit  le  Roy  son  temps 
à  la  ville  de  Pise  ,  et  puis  mua  la  garnison  ,  et 
mit  en  la  citadelle  un  appelle  Entragues  (1), 
homme  bien  mal  conditionné,  serviteur  du  duc 
d'Orléans  ;  et  le  luy  adressa  monseigneur  de 
Ligny,  et  y  fut  laissé  des  gens-de-pied  de  Rerry. 
Ledit  seigneur  d'Entragues  fit  tant  qu'il  eut  en- 
cores  entre  ses  mains  Piètresancte  (et  croy  qu'il 
en  bailla  argent)  et  une  autre  place  auprès  ap- 
pellée  Mortron.  Il  en  eut  une  autre  aussi,  appel- 
lée  Librefacto ,  près  de  la  ville  de  Luques.  Le 
chasteau  de  la  ville  de  Serzane  ,  qui  est  très- 
fort,  fut  mis  par  le  moyen  dudit  comte  monsei- 
gneur de  Ligny,  entre  les  mains  d'un  bastard  de 
Roussi,  serviteur  dudit  comte.  Une  autre  appel- 
lée  Serzanelle,  entre  les  propres  mains  d'un  de 
ses  autres  serviteurs  ;  et  laissa  le  roy  de  France 
beaucoup  de  gens  ausdites  places  ;  et  si  n'en  aura 
jamais  tant  à  faire;  et  refusa  l'aide  des  Floren- 
tins, et  l'offre  dont  j'ay  parlé;  et  demeurèrent 
ces  Florentins  comme  gens  désespérez;  et  si  avoit 
sceu,  dès  devant  qu'il  partist  de  Siènes, comme 
le  duc  d'Orléans  avoit  pris  la  cité  de  Novarre 
sur  le  duc  de  Milan;  parquoy  le  Roy  voyoites- 
tre  certain  que  les  Vénitiens  se  déclaroient;  veu 
que  de  par  eux  luy  avoit  esté  dit,  que  s'il 
faisoit  guerre  audit  duc  de  Milan ,  ils  luy  don- 
neroient  toute  aide,  à  cause  de  la  ligue  nouvel- 
lement faite;  et  avoient  leurs  gens,  prests,  et  en 
grand  nombre.  Et  faut  entendre  que  quand  la 

(1)  Roffec  (Je  Baisac ,  seigneur  d'Entragues  et  <Je  Du- 
nes. 

ligue  fut  conclue ,  que  le  duc  de  Milan  cuidoit 
prendre  Ast,  et  n'y  pensoit  trouver  personne  ; 
mais  mes  lettres,  dont  j'ay  parlé,  avoient  bien 
aidé  à  avancer  des  gens,  que  le  duc  de  Bourbon 
y  envoya  ;  et  les  premiers  qui  y  vindrent,  furent 
environ  quarante  lances  de  la  compagnie  du  ma- 
reschal de  Gié,  qui  estoient  demeurez  en  France 
(et  ceux-là  y  vindrent  bien  à  point),  et  cinq  cens 
hommes-de-pied,  qu'y  envoya  le  marquis  de  Sa- 
luées. 

Cecy  arresta  les  gens  du  duc  de  Milan,  que 
menoit  messire  Galéas  de  Sainct-Severin  ;  et  se 
logèrent  à  Nom,  qui  est  un  chasteau  que  le  duc 
de  Milan  a  à  deux  milles  d'Ast.  Peu  après  arri- 
vèrent trois  cens  cinquante  hommes-d'armes,  et 
des  gentils-hommes  du  Dauphiné,  et  quelques 
deux  mille  Suisses,  et  des  francs- archers  dudit 
Dauphiné  ;  et  estoient  en  tout  bien  sept  mille 
cinq  cens  hommes  payez,  qui  mirent  beaucoup 
avenir,  et  ne  servirent  de  rien  à  l'intention  pour- 
quoi ils  avoient  esté  mandés  (qui  estoit  pour 
venir  secourir  le  Roy),  car  en  lieu  de  secourir 
le  Roy,  il  les  fallut  aller  secourir.  Et  avoit  esté 
escrità  Monseigneur  d'Oiléans,  et  aux  capitai- 
nes, qu'ils  n'entreprissent  rien  contre  le  duc  de 
Milan ,  mais  seulement  entendissent  à  garder 
Ast,  et  à  venir  au-devant  du  Roy,  jusques  sur 
la  rivière  du  Thésin,  pour  luy  aider  à  passer  ; 
car  il  n'avoit  nulle  autre  rivière  qui  l'empeschast. 
Et  faut  entendre  que  ledit  duc  d'Orléans  n'estoit 
point  passé  Ast,  et  l'y  avoit  le  Roy  laissé.  Tou- 
tesfois,  nonobstant  ce  que  le  Roy  luy  avoit  es- 
crit,  luy  vint  cette  pratique  si  friande  ,  que  de 
luy  bailler  cette  cité  de  Novarre  (qui  est  à  dix 
lieues  de  Milan)  et  y  fut  receu  à  grande  joye, 
tant  desGueiphes  que  des  Gibelins  :  et  luy  aida 
bien  à  conduire  ceste  œuvre  la  marquise  de 
Montferrat.  Le  chasteau  tint  deux  jours  ou 
trois;  mais  si  cependant  il  fût  allé  ,  ou  envoyé 
devant  Milan,  où  il  avoit  pratiqué  assez,  y  eût 
esté  bien  receu  à  plus  grande  joye,  qu'il  ne  fût 
onques  en  son  chasteau  de  Blois,  comme  le  m'ont 
conté  des  plus  grands  de  la  duché  ;  et  le  pou- 
voit  faire  sans  danger,  les  trois  jours  premiers; 
parce  que  les  gens  du  duc  de  Milan  estoient  en- 
cores  à  Nom,  près  Ast,  quand  Novarre  fut  pris, 
qui  ne  vinrent  de  quatre  jours  après;  mais 
peut-être  qu'il  ne  croyoit  point  les  nouvelles 
qu'il  en  avoit. 


CHAPITRE  V. 

Comment  le  roy  Charles  passa  plusieurs  dan- 
gereux pas  de  montagnes  entre  Pise  etSer- 

zane,  et  comment  la  ville  de  Pontrème  fut 
bruslée  pa  r  ses  A  lie  m  a  ns . 

De  Siène  le  Roy  estoit  venu  à  Pise,  comme 
avez  veu,  et  entendu  ce  qu'il  y  fit;  et  de  Pise 
vint  à  Luques,  où  il  fut  i)ien  receu  de  ceux  de 
la  ville,  et  y  séjourna  deux  jours  ;  et  puis  vint 
à  Piètresancte,  que  tenoit  Entragues,  ne  crai- 
gnant en  rien  ses  ennemis,  ne  ceux  à  qui  ils  don- 
noient  le  crédit,  et  trouva  de  merveilleux  pas 
de  montagnes  entre  Luques  et  ledit  lieu,  etaisez 
à  deffendre  à  gens-de-pied,  mais  encores  n'es- 
toient  ensemble  nos  ennemis.  Près  dudit  Piètre- 
sancte est  le  pas  de  la  Seiere  d'un  costé  ,  et  le 
Roctaille  d'autre  costé,  marais  de  mer  bien  pro- 
fond, et  faut  passer  par  une  chaussée  ,  comme 
celle  d'uu  étang,  et  estoit  le  pas,  qui  fut  depuis 
Pise  jusques  à  Pontrème,  que  je  craiguois  le 
plus,  et  dont  j'avois  ouy  parler,  car  une  cha- 
rette  jettée  au  travers,  et  deux  bonnes  pièces 
d'artillerie,  nous  eussent  gardez  d'y  passer  sans 
y  trouver  remède,  avec  gens  en  bien  petit  nom- 
bre. De  Piètresancte  alla  le  Roy  a  Serzane  ,  où 
fut  mis  en  a\  aut,  par  le  cardinal  de  Sainct- 
Pierre-ad-Vincula,  de  faire  rebeller  Gennes,  et 
d'y  envoyer  gens  ;  et  fut  mise  la  matière  en 
conseil,  et  estois  en  la  compagnie  de  beaucoup 
de  gens  de  bien,  capitaines,  où  fut  conclu  par 
tous  qu'on  n'y  entendroit  point;  car  si  le  Roy 
gagnoit  la  bataille,  Gennes  se  viendroit  présen- 
ter d'ellemesme,  et  s'il  perdoit  il  n'en  auroit  que 
faire;  et  fut  le  premier  coup  que  j'oùys  parler 
que  l'on  creut,  qu'il  y  deust  avoir  bataille  ;  et 
fut  fait  rapport  au  Roy  de  cette  délibération  ; 
mais  nonobstant  cela,  il  y  envoya  monseigneur 
de  Rresse,  depuis  duc  de  Savoye,  le  seigneur  de 
Reaumont  de  Polignac  (l)  mon  beau-frère,  et  le 
seigneur  d'Aubijoux,  de  la  maison  d'Amboise  (2), 
avec  six  vingts  hommcs-d'armes,  et  cinq  cens 
arbalestriers,  venus  tous  frais  de  France  ,  par 
mer.  Etm'esbahis  comment  il  est  possible  qu'un 
si  jeune  Roy  n'a  voit  quelques  bons  serviteurs, 
qui  luy  osassent  avoir  dit  le  péril  en  quoy  il  se 
raettoit.  De  moy,  il  me  semblolt  qu'il  ne  me 
croyoit  point  du  tout. 

A'ous  avions  une  petite  armée  de  mer ,  qui 
venoit  de  Naples,  et  y  estoit   monseigneur  de 


(1)  Jean  (le  Polignac ,  seigneur  de  lleaiimont  et  cJe 
Rcndan.  qui  avait  épousé  Jeanne  de  Jambes,  sœur  aî- 
née d'Hélène  de  Jambes,  femme  de  Philippe  de  Comi- 
nes. 

(2)  IIuf,ues  d'Amboise.  baron  d'Aubijoux,  frèic  du 
lameux  eardinal  Georges  d'Amboise. 

(3)  Ponlienioli. 

(\)  Jean-Jaeques  Trivulce,  milanais,  marquis  de  Vi- 
fîcve.  gouverneur  de  Milan  .  capitaine  de  cent  hommes 


Miolens,  gouverneur  du  Dauphiné,  et  un  Es- 
tienue  de  ?»îèves,  de  Montpellier,  (  et  estoient 
en  tout  environ  huict  galées)  ;  et  vindrent  à  la 
Spécie,  et  à  Rapalo,  où  ils  furent  desfaicts ,  à 
l'heure  dont  je  parle,  et  au  lieu  propre,  où  nos 
gens  avoient  déliait  ceux  du  roy  Alphonse  ,  au 
commencement  du  voyage;  et  par  ceux  propres, 
qui  avoient  esté  des  nostres  à  l'autre  bataille 
(  qui  estoient  messire  Jehan  Loys  de  Flisco  ,  et 
messire  Jehan  Adorne),  et  fut  tout  mué  à  Gennes. 
Il  eiît  mieux  valu  que  tout  eût  esté  avec  nous, 
et  encores  estoit-ce  peu.  Monseigneur  de  Rresse 
et  ce  cardinal  allèrent  loger  aux  fauxbourgs  de 
Gennes,  cuidans  que  leur  partialité  se  deust  lever 
en  la  ville  pour  eux;  mais  le  duc  de  Milan  y 
avoit  pourveu,  et  les  Adornes,  qui  gouvernoient 
et  messire  Jehan  Loys  de  Flisco  (qui  est  un  sage 
chevalier),  et  furent  en  grand  péril  d'estredef- 
faicts,  comme  ceux  de  mer,  veu  le  petit  nombre 
qu'ils  estoient,  et  ne  tint  sinon  à  la  part  qui  gou- 
vernoit  à  Gennes,  qui  n'osoit  sortir  de  la  ville, 
de  peur  que  les  Fourgouses  ne  se  levassent ,  et 
leur  fermassent  les  portes;  et  eurent  nos  gens 
grande  peine  à  eux  en  venir  vers  Ast  ;  et  ne  fu- 
rent point  à  une  bataille,  que  le  Roy  eut,  où  ils 
eussent  esté  bien  séans. 

De  Serzane  vint  le  Roy  vers  Pontrème  (3),  car 
il  estoit  force  d'y  passer,  et  est  à  l'entrée  des 
montagnes.  La  ville  et  le  chasteau  estoient  assez 
bons,  et  en  fort  païs  ;  et  s'il  y  eût  eu  bon  et  grand 
nombre  de  gens,  elle  n'eût  point  esté  prise  ;  mais 
il  sembloit  bien  qu'il  fût  vray  ce  que  frère  Hié- 
ronyme  m'avoit  dit,  que  Dieu  le  conduiroit  par 
la  main  jusques  à  ce  qu'il  fùl  en  seureté,  car  il 
sembloit  que  ses  ennemis  fussent  aveuglez  et 
abestis,  qu'ils  ne  deffendoient  ce  pas.  Il  y 
avoit  trois  ou  quatre  cens  hommes-de-pied  de- 
dans. Le  Roy  y  envoya  son  avantgarde  ,  que 
menoit  le  mareschal  de  Gié  ;  et  avec  luy  estoit 
messire  Jehan-Jacques  de  Trevoul  [4) ,  qu'il 
avoit  recueilly  du  service  du  roy  Ferrand,  quand 
il  s'enfuit  de  Naples  ,  gentil-homme  de  Milan  , 
bien  apparenté,  bon  capitaine,  et  grand  homme 
de  bien,  grand  ennemy  de  ce  duc  de  Milan ,  et 
confiné  par  luy  à  Âaples  ;  et  par  le  moyen  de  luy, 
fut  incontinent  rendue  ladite  place  sans  tirer,  et 
s'en  allèrent  les  gens  qui  estoient  dedans.  Mais 


d'armes  lombards,  et  de  deux  cents  archers ,  lieutenant 
des  armées  du  Roi  en  Italie;  il  se  trouva  aux  batailles 
(le  Foinoue  et  d'Aigiiadel ,  et  eut  de  grands  emplois 
sous  les  rois  (Charles  VIII,  Louis  XIl  et  François  I".  Il 
fut  fait  maréchal  de  France  eu  1500,  mort  en  1518.  Il 
était  oncle  de  Théoilore  Trivulce,  aussi  gouverneur  de 
3Iilan,  et  maréclial  de  France  ;  on  peut  voir  leurs  éloges 
dans  lirantôme,  tome  II  des  Vies  des  Hommes  illustres 
étrangers. 

un  grand  inconvénient  y  survint  ;  ear  il  advint 
aux  Suisses  comme  la  dernière  fois  que  le  duc 
de  Milan  y  vint.  Il  y  eut  un  débat  entre  ceux 
de  la  ville  et  aucuns  Allemans  (  comme  j'ay  dit), 
desquels  fut  bien  tué  quarante,  et  pour  revan- 
che, nonobstant  la  composition,  tuèrent  tous  les 
hommes,  pillèrent  la  ville,  et  y  mirent  le  feu,  et 
brusièrent  les  vivres,  et  toutes  autres  choses,  et 
plus  de  dix  d'eutre-eux  mesmes ,  qui  estoient 
yvres;  et  ne  sceut  ledit  mareschal  de  Gié  y  met- 
tre remède.  Aussi  assiégèrent  le  chasteau,  pour 
prendre  ceux  qui  estoient  dedans  ,  qui  estoient 
serviteurs  dudit  messire  Jehan-Jacques  de  Tre- 
voul,  et  les  y  avoit  mis  quand  les  autres  parti- 
rent ;  et  falut  que  le  Roy  envoyast  vers  eux  pour 
les  faire  départir.  Ce  fut  un  grand  dommage  de 
ladcstruction  de  cette  place,  tant  pour  la  honte  (1), 
qu'à  cause  des  grands  vivres  qui  y  estoient^  dont 
nous  avions  jà  grande  faute,  combien  que  le  peu- 
ple ne  fût  en  rien  contre  nous,  fors  à  l'entour, 
pour  le  mal  qu'on  leur  faisoit.  Mais  si  le  Roy  eût 
voulu  entendre  aux  ouvertures  que  faisoit  mes- 
sire Jehan-Jacques  Trevoul,  plusieurs  places,  et 
gentils-hommes  se  fussent  tournez;  car  il  vou- 
loit  que  le  Roy  fist  hausser  par  tout  la  bannière 
du  petit  duc,  que  le  seigneur  Ludovic  tenoit  en- 
tre ses  mains,  quiestoitfils  du  duc  dernier  mort 
à  Pavie,  dont  avez  oûy  parler  devant,  appelle 
Jehan  Galéas;  mais  le  Roy  ne  le  voulut,  pour 
l'amour  de  monseigneur  d'Orléans,  qui  préten- 
doit,  et  prétend  droict  à  ladite  duché.  Ainsi 
passa  le  Roy  outre  Potrème,  et  alla  loger  en  une 
petite  valée,  où  n'y  avoit  point  dix  maisons,  et 
n'en  sçay  le  nom,  et  y  demeura  cinq  jours  (  et 
n'en  sçaurois  dire  la  raison)  à  très-grande  fa- 
mine, et  à  trente  milles  de  nostre  avantgarde, 
qui  estoit  devant ,  ayant  des  montagnes  très- 
hautes  et  très-aspres  à  l'entour ,  et  où  onques 
homme  ne  passa  artillerie  grosse ,  comme  sont 
canons  et  grosses  coulevrines,  qui  lors  y  passè- 
rent. Le  duc  Galéas  y  passa  quatre  faucons  de 
telle  grosseur  qu'ils  pesoient  par  aventure  cinq 
cens  livres,  au  moins  ;  dont  le  peuple  du  pays 
faisoit  grand  cas,  durant  ces  jours  que  je  dis. 


CHAPITRE  VI. 

Comment  le  duc  d'Orléans  se  portoit  dans  la 
cité  de  Novarre. 

Or  faut  parler  du  duc  d'Orléans.  Quand  il 

(1)  Dans  quelques  anciennes  éditions  on  lit  :  la  bonté. 

(2)  Ville  (îe  Tou raine,  entre  Chinon  et  Saumur. 

(3)  Trecane  dans  Guazzo.  , 

eut  pris  le  chasteau  de  Novarre ,  il  perdit  du 
temps  aucuns  jours ,  et  puis  tira  vers  Vigesve. 
Deux  petites  villes  qui  sont  auprès  envoyèrent 
vers  luy  pour  le  mettre  dedans  ;  mais  il  fut  sa- 
gement conseillé  de  non  les  recueillir.  Ceux  de 
Pavie  y  envoyèrent  par -deux  fois.  Là  devoit-il 
attendre.  Il  se  trouva  en  bataille  devant  ladite 
ville  de  Vigesve,  où  estoit  l'armée  du  duc  de 
Milan  toute,  et  la  conduisoieut  les  enfans  de 
Sainct-Severin,  que  tant  de  fois  j'ay  nommez. 
La  ville  ne  vaut  point  Sainct-Martin-de-Cande  (2), 
qui  n'est  rien,  et  y  fust  peu  de  temps  après  que 
le  duc  de  Milan  y  estoit ,  et  tous  les  chefs  qui 
y  estoient;  et  me  montrèrent  les  lieux  où  tous 
deux  estoient  en  bataille,  rasibus  de  la  ville, 
et  dedans;  si  le  duc  d'Orléans  eût  marché  cent 
pas ,  ils  passoient  outre  la  rivière  du  Thésin , 
où  ils  avoient  fait  un  grand  pont  sur  batteaux , 
et  estoient  sur  le  bord  ;  et  veis  deffaire  un  bou- 
levert  de  terre ,  qu'ils  avoient  fait  de  l'autre 
part  de  la  rivière  ,  pour  deffendre  le  passage  ; 
et  vouloient  abandonner  ladite  ville  et  chasteau, 
qui  leur  eût  esté  grande  perte.  C'est  le  lieu  du 
monde  où  le  duc  de  Milan  se  tient  le  plus  ,  et  la 
plus  belle  demeure,  pour  chasses  et  voleries, 
en  toutes  choses ,  que  je  sçache  en  nul  lieu. 

Il  sembla  par  aventure  à  monsieur  d'Orléans 
qu'ils  estoient  en  lieu  fort ,  et  qu'il  avoit  assez 
fait;  et  se  retira  en  un  lieu  appelle  Trécas  (3), 
dont  le  seigneur  du  lieu  parla  peu  de  jours 
après  à  moy  ,  qui  avoit  charge  du  duc  de  Milan. 
Audit  Trécas  envoyèrent  vers  ledit  duc  d'Or- 
léans des  principaux  de  Milan,  pour  le  mettre 
dedans  ,  et  offrirent  leurs  enfans  en  ostage  ,  et 
l'eussent  fait  aisément ,  comme  j'ay  sceu  par 
des  hommes  de  grande  authorité,  qui  estoient 
léans ,  qui  sçavoient  cecy  et  le  m'ont  conté  , 
disans  que  le  duc  de  Milan  n'eût  sceu  trouver 
assez  de  gens  pour  se  laisser  assiéger  dedans  le 
chasteau  de  Milan ,  et  que  nobles  et  peuple 
vouloient  la  destruction  de  cette  maison  de 
Sforce.  Aussi  m'a  conté  le  duc  d'Orléans  et  ses 
gens ,  les  pratiques  dont  j'ay  parlé  ;  mais  ne  s'y 
fîoient  point  bien  ,  et  avoient  faute  d'hommes, 
qui  les  entendit  mieux  qu'eux ,  et  puis  ses  ca^ 
pitaines  n'estoient  point  unis. 

A  l'ost  du  duc  de  Milan  se  joignoit  quelques 
deux  mille  Allemans  que  le  roy  des  Romains 
envoyoit ,  et  bien  mille  hommes  à  cheval ,  alle- 
mans, qu'amenoit  messire  Fédéric  Capelare, 
natif  de  la  comté  de  Ferrette  ;  ce  qui  fit  croistre 
le  cœur  à  messire  Galéas  et  aux  autres,  et  al- 
lèrent auprès  de  Trécas  présenter  la  bataille  au 
duc  d'Orléans;  et  ne  luy  fut  point  conseillé  de 
combattre,  combien  que  sa  bande  valût  mieux 
que  l'autre;  et  peut  estre  que  les  capitaines  ne 

vouloient  bazarder  cette  compagnie  ,  craignans 
que  s'ils  la  perdoient ,  que  ce  fust  la  perdition 
du  Roy  ,  dont  ils  ne  scavoient  nouvelles  ;  car  les 
chemins  estoient  gardez.  Ainsi  se  retira  toute 
cette  compagnie  dedans  Novarre ,  donnant  très- 
mauvais  ordre  au  faict  de  leurs  vivres,  tant  à 
garder  ceux  qu'ils  avoient ,  qu'à  en  mettre  de- 
dans la  ville,  dont  assez  pouvoient  recevoir  à 
l'entour  sans  argent ,  et  dont  depuis  ils  eurent 
grande  faute ,  et  se  logèrent  leurs  ennemis  à 
demie  lieue  d'eux. 


CHAPITRE  VII. 

€oni7nent  la  grosse  artillerie  du  Roy  passa  les 
monts  Appenins  à  Vaidc  des  Allemans  ,  et 
du  danger  où  fut  le  mareschal  de  Gié  avec 
son  avant-garde. 

J'ay  laissé  à  parler  du  Roy  comme  il  fut  en 
cette  vallée  deçà  Pontrème  ,  par  cinq  jours  en 
grande  famine ,  sans  nul  besoin.  Un  tour  hono- 
rable firent  nos  Allemans.  Ceux  qui  avoient 
fait  cette  grande  faute  audit  Pontrème ,  et 
avoient  peur  que  le  Roy  les  en  haïst  à  jamais,  se 
vinrent  d'eux-mesme  offrir  à  passer  l'artillerie 
en  ce  merveilleux  chemin  des  montagnes  (ainsi 
le  puis-je  appeler,  pour  e^tre  hautes  et  droites  , 
et  ou  il  n'y  a  point  de  chemin ,  et  ay  veu  toutes 
les  principales  montagnes  d'Italie  et  d'Espagne , 
mais  trop  aisées  eussent  esté  au  prix  de  ces 
monts),  et  firent  cet  offre  par  condition  que  le 
Roy  leur  pardonnast,  ce  qu'il  fit.  Il  y  avoit 
quatorze  pièces  de  grosse  et  puissante  artillerie, 
et  au  partir  de  ladite  vallée  commençoit-l'on  à 
monter  par  un  chemin  fort  droiet ,  et  je  vis  des 
mulets  y  passer  à  très-grande  peine.  Ces  Alle- 
mans se  couploient  deux  à  deux ,  de  bonnes 
cordes ,  et  s'y  mettoient  cent  ou  deux  cens  à  la 
fois ,  et  quand  ceux-là  estoient  las ,  il  s'y  en 
mettoit  d'autres.  Nonobstant  cela,  y  estoient 
aussi  les  chevaux  de  l'artillerie ,  et  toutes  gens 
qui  avoient  train  de  la  maison  du  Roy  prestoient 
chacun  un  cheval ,  pour  cuider  passer  plustot , 
iTiais  si  n'eussent  este  les  Allemans  ,  les  chevaux 
ne  l'eussent  jamais  passée.  Et  à  dire  la  vérité, 
ils  ne  passèrent  point  l'artillerie  seulement,  mais 
s'ils  n'y  fussent,  la  compagnie  n'eût  ame  passé. 
Aussi  furent-ils  bien  aidez;  car  ils  avoient  aussi 
bon  besoin ,  et  aussi  grand  vouloir  de  passer  que 
les  autres.  Ils  firent  beaucoup  de  choses  mal 
faictes,  mais  le  bien  passoit  le  mal.  Le  plus 
fort  n'cstoit  point  de  monter ,  car  incontinent 

(1)  Prov(*ililPur. 


après  ou  trouvoit  une  vallée,  car  le  chemin  est 
tel  que  la  nature  l'a  fait ,  et  n'y  a  rien  adoubé , 
et  falloit  mettre  les  chevaux  à  tirer  contremont, 
et  aussi  les  hommes,  et  estoit  de  plus  grande 
peine,  sans  comparaison,  que  le  monter;  et  à 
toute  heure  y  falloit  les  charpentiers  ou  les  ma- 
reschaux,  et  tomboit  quelque  pièce  qu'on  avoit 
grand  peine  à  redresser.  Plusieurs  eussent  esté 
d'advis  de  rompre  toute  la  grosse  artillerie, 
pour  passer  plustot ,  mais  le  Roy  pour  rien  ne 
le  vouloit  consentir. 

Le  mareschal  de  Gié,  qui  estoit  à  trente 
milles  de  nous ,  pressoit  le  Roy  de  se  haster ,  et 
mismes  trois  jours  à  le  joindre  ;  et  si  avoient  les 
ennemis  logez  devant  luy ,  en  beau  camp,  au 
moins  à  demie  lieuë  près;  qui  en  eussent  eu 
bon  marché,  s'ils  l'eussent  assailly ,  et  après  il 
fut  logé  à  Fornoiie  (qui  vaut  à  dire  un  trou 
nouveau)  qui  est  le  pied  de  la  montagne,  et 
l'entrée  de  la  plaine  ,  bon  village  ,  pour  garder 
qu'ils  ne  nous  vinssent  assaillir  en  la  montagne, 
mais  nous  avions  meilleure  garde  que  luy.  Car 
Dieu  mit  autre  pensée  au  cœur  de  nos  ennemis, 
tellement  que  leur  avarice  fut  si  grande,  qu'ils 
nous  vouloient  attendre  au  plain  pays ,  afin  que 
rien  n'eschappast  ;  car  il  leur  sembloit  que  des 
montagnes  en  hors  on  eût  pu  fuir  vers  Pise  , 
et  en  ces  places  des  Florentins;  mais  ils  er- 
roient ,  car  nous  estions  trop  loin.  Et  aussi 
quand  on  les  eût  attendus  jusques  au  joindre, 
ils  eussent  bien  autant  chassé  qu'on  eût  sceu 
fuir  ;  et  si  scavoient  mieux  les  chemins  que 
nous. 

Encores  jusques  icy  n'est  point  commencée  la 
guerre  de  nostre  costé  ;  mais  le  mareschal  de 
Gié  manda  au  Roy,  comme  il  avoit  passé  ces 
montagnes,  et  comme  il  envoya  quarante  che- 
vaux courir  devant  l'ost  des  ennemis,  pour  sça- 
voir  des  nouvelles,  lesquels  furent  bien  recueillis 
des  estradiots,  et  tuèrent  urt  gentil-homme  ap- 
pelle Le  Reuf,  et  luy  coupèrent  la  teste,  qu'ils 
pendirent  à  la  bannerole  d'une  lance ,  et  la  por- 
tèrent à  leur  providadeur  (l),  pour  en  avoir  un 
ducat, 

Estradiots  sont  gens  comme  génétaires,  ves- 
tus  à  pied  et  à  cheval  comme  les  Turcs ,  sauf  la 
teste  ou  ils  ne  portent  cette  toile ,  qu'ils  ap- 
pellent Tollihan  (2),  et  sont  dures  gens  ,  et  cou- 
chent dehors  tout  l'an,  et  leurs  chevaux.  Ils 
estoient  tous  Grecs ,  venus  des  places  que  les 
Vénitiens  y  ont ,  les  uns  de  Naples  de  Romanie 
en  la  Morée  ,  autres  d'Albanie,  devers  Duras, 
et  sont  leurs  chevaux  bons,  et  tous  chevaux 
turcs.   Les  Vénitiens  s'en  servent  fort,  et  s'y 

(2)  Turban. 

fient.  Je  les  avois  tous  veus  descendre  ù  Venise, 
et  faire  leurs  monstres  en  une  isle  où  est  l'ab- 
baye de  Sainct-Nicolas;  et  estoient  bien  quinze 
cens  ,  et  sont  vaillans  hommes,  et  qui  fort  tra- 
vaillent un  ost ,  quand  ils  s'y  mettent. 

Les  estradiots  chassèrent ,  comme  j'ay  dit , 
jusques  au  logis  dudit  mareschal ,  où  estoient 
logez  les  Allemans,  et  en  tuèrent  trois  ou  quatre, 
et  emportèrent  les  testes,  et  telle  estoit  leur 
coustume;  car  ayans  Vénitiens  guerre  contre 
le  Turc,  père  de  cettuy-cy ,  appelle  Mahomet 
Otthoman ,  il  ne  vouloit  point  que  ses  gens 
prissent  nuls  prisonniers,  et  leur  donnoit  un 
ducat  par  teste,  et  les  Vénitiens  faisoient  le 
semblable,  et  crois  bien  qu'ils  vouloient  espou- 
\enter  la  compagnie,  comme  ils  firent;  mais 
lesdits  estradiots  se  trouvèrent  bien  espou ven- 
iez aussi  de  l'artillerie.  Car  un  faulcon  tira  un 
coup  qui  tua  un  de  leurs  chevaux  ,  qui  inconti- 
nent les  fit  retirer;  car  ils  ne  l'avoient  point 
accoustumé  ,  et  en  se  retirant ,  prirent  un  capi- 
taine de  nos  Allemans ,  qui  estoit  monté  à  che- 
val pour  voir  s'ils  se  retiroient,  et  eut  un  coup 
de  lance  au  travers  du  corps,  car  il  estoit  dé- 
sarmé. Il  estoit  sage,  et  fut  mené  devant  le 
marquis  de  Mantoue  ,  qui  estoit  capitaine  géné- 
ral des  Vénitiens ,  et  y  estoit  son  oncle ,  le  sei- 
gr.eur  Rodolphe  de  Mantoue ,  et  le  comte  de 
Cajazze ,  qui  estoit  chef  pour  le  duc  de  Milan , 
et  cognoissoit  bien  ledit  capitaine.  Et  faut  en- 
tendre que  tout  leur  ost  estoit  aux  champs  ,  au 
moins  tout  ce  qui  estoit  ensemble,  (car  tout 
n'estoit  point  encores  venu  ) ,  et  y  avoit  huict 
jours  qu'ils  estoient  là  faisans  leur  assemblée  ; 
et  eust  eu  le  Roy  beau  se  retirer  en  France  sans 
péril,  si  ce  n'eussent  esté  ses  longs  séjours  sans 
propos,  dont  vous  avez  ouy  parler;  mais  Nostre- 
Seigneur  en  avoit  autrement  ordonné. 


CHAPITRE  VIII. 

Comment  le  mareschal  de  Gié  se  retira  sur 
une  montagne,  luij  et  ses  gens ^  attendant 
que  le  Roy  fust  arrivé  près  de  luy. 

Ledit  mareschal  craignant  d'estre  assailly  , 
monta  la  montaigne  ,  et  pouvoit  avoir  environ 
huict  vingts  hommes-d'armes  (comme  il  me  dit 
lors),  et  huict  cens  Allemans,  et  non  plus.  Et 
de  nous  ne  pouvoit-il  estre  secouru  ;  car  nous 
n'y  arrivasmes  d'un  jour  etdemy  après,  à  cause 
de  cette  artillerie  ;  et  logea  le  Roy  aux  maisons 

(1)  Provéditeurs. 

de  deux  petits  marquis  en  chemin.  Estant  l'a- 
vant-garde  montée  la  montagne,  pour  attendre, 
ceux  qu'ils  voyoient  aux  champs ,  qui  estoient 
assez  loin ,  u'estoient  point  sans  soucy  ;  tou- 
tesfois  Dieu  (qui  tousjours  vouloit  sauver  la 
compagnie)  osta  le  sens  aux  ennemis ,  et  fut  in- 
terrogé nostre  Alleman,  par  le  comte  de  Cajazze, 
qui  c'estoit  qui  menoit  ladite  armée,  et  présenta 
avant-garde ,  il  luy  demanda  encores  le  nombre 
de  nos  gens-d'arraes;  car  il  congnoissoit  tout , 
mieux  que  nous-mesmes ,  car  il  avoit  esté  des 
nostres  toute  la  saison. 

L'Alleman  fit  la  compagnie  forte,  et  dit  trois 
cens  hommes  d'armes  et  quinze  cens  Suisses  ; 
et  ledit  comte  luy  respondit  qu'il  mentoit ,  et 
qu'en  toute  l'armée  n'y  avoit  que  trois  mille 
Suisses;  parquoy  n'en  eussent  point  envoyé  la 
moitié-là  ,  et  fut  envoyé  prisonnier  au  pavillon 
du  marquis  de  Mantoue  ;  et  parlèrent  entre  eux 
d'assaillir  ledit  mareschal  ;  et  creut  ledit  mar- 
quis le  nombre  qu'avoit  dit  l'Alleman  ,  disant 
qu'ils  n'avoient  point  de  gens-de-pied  si  bons 
comme  nos  Allemans ,  et  aussi  que  tous  leurs 
gens  n'estoient  point  arrivez  ;  et  qu'on  leur  fai- 
soit  grand  tort  de  combattre  sans  eux  ;  et  s'il  y 
avoit  quelque  rebut ,  la  seigneurie  s'en  pourroit 
courroucer;  et  qu'il  les  valoit  mieux  attendre  à 
la  plaine,  et  que  par  ailleurs  ne  pouvoient-ils 
passer  que  devant  eux  ;  et  estoient  les  deux  pro- 
viseurs (1)  de  son  avis,  contre  l'opinion  desquels 
ils  n'eussent  osé  combattre.  Autres  disoient  qu'en 
rompant  cette  avant-garde ,  le  Roy  estoit  pris  ; 
toutesfois  aisément  tout  s'accorda  d'attendre  la 
compagnie  en  la  plaine  ;  et  leur  sembloit  bien 
que  rien  n'en  pouvoit  eschapper.  Et  ay  sceu  cecy 
par  ceux-mesmes  que  j'ay  nommez  ;  et  en  avons 
dévisé  ensemble ,  ledit  mareschal  de  Gié  et  moy 
avec  eux  depuis,  nous  trouvans  ensemble.  Et 
aussi  se  retirèrent  en  leur  ost ,  estans  asseurez 
que  lelendemain,  ou  environ,  le  Roy  seroit  passé 
la  montagne  et  logé  en  ce  village,  appelle  For- 
noùe  ;  et  cependant  arriva  tout  le  reste  de  leurs 
gens  ;  et  si  ne  pouvions  passer  que  devant  eux  , 
tant  estoit  le  lieu  contraint. 

Au  descendre  de  la  montagne ,  on  vit  le  plain 
pays  de  Lombardie,  qui  est  des  beaux  et  bons 
du  monde,  et  des  plus  abondans,  et  combien 
qu'il  se  die  plain  ,  si  est-il  mal  aisé  à  chevau- 
cher; car  il  est  tout  fossoyé,  comme  est  Flan- 
dres, ou  encores  plus,  mais  il  est  bien  meilleur 
et  plus  fertile,  tant  en  bons  fromens,  qu'en  bons 
vins  et  fruicts,  et  ne  séjournent  (2)  jamais  leurs 
terres,  et  nous  faisoit  grand  bien  à  le  voir,  pour 
la  grande  faim  et  peine  qu'on  avoit  endurée  en 

(2)  Reposent,  restent  cnjaehères. 

chemin,  depuis  le  parlement  de  LiKiiies;mais 
l'artillerie  donna  un  merveilleux  travail  à  des- 
cendre ,  tant  y  estoit  le  chemin  droict  et  mal- 
aisé. Il  V  avoitau  camp  des  ennemis,  grand  nom- 
bre de  tentes  et  de  pavillons ,  et  sembloit  bien 
estre  urand,  aussi  estoit-il ,  et  tinrent  Vénitiens 
ce  qu'ils  avoient  mandé  au  Roy  par  moy,  où  ils 
disoient  qu'eux  et  le  duc  de  Milan  mettroient 
quarante  mille  hommes  en  un  camp  ;  car  s'ils 
n'v  estoient,  il  ne  s'en  falloit  guères,  etestoient 
bien  trente-cin([  mille  prenans  paye;  mais  de 
cinq  ,  les  quatre  estoient  de  Sainct  Marc  (l),  et 
V  avoit  bien  deux  mille  six  cens  horames-d'ar- 
mes  bardez ,  ayans  chacun  un  arbalestrier  à  che- 
val, ou  autre  homme  en  habillement  avec  eux  , 
faisant  le  nombre  de  quatre  chevaux,  pour  hom- 
mes-d'armes. Ils  avoient  tant  en  estradiots  qu'en 
autres  chevaux-légers,  cinq  mille,  le  reste  en 
gens-de-pied  ,  et  logez  en  lieu  fort  bien  réparé 
et  bien  garny  d'artillerie. 

ooo 

CHAPITRE  IX. 

Comment  le  Roy  et  son  armée  en  petit  nom- 
bre arrivèrent  au  lieu  de  Fornoùe  ,  près  du 
camp  de  ses  ennemys ,  qui  Vattendoient  en 
moult  bel  ordre  et  délibérés  de  le  deffaire  et 
de  le  prendre. 

Le  Roy  descendit  environ  midy  de  la  monta- 
gne ,  et  se  logea  audit  village  de  Fornoiïe,  et  fut 
le  cinquiesme  jour  de  juillet,  l'an  149-3 ,  par  un 
dimanche.  Audit  logis  y  avoit  grande  quantité 
de  farines  et  de  vins ,  et  de  vivres  pour  chevaux. 
Le  peuple  nous  faisoit  par  tout  bonne  chère  (aussi 
nul  homme  de  bien  ne  leur  faisoit  mal)  et  ap- 
portoient  des  vivres,  comme  pain,  petit  et  bien 
noir,  et  le  vendoient  cher,  et  au  vin  meltoient 
les  trois  parts  d'eau.  Ils  apportoient  ainsi  quel- 
que peu  de  fruict,  et  firent  plaisir  à  l'armée.  J'en 
fis  achepter,  que  je  laissay  devant  moy;  car  on 
avoit  grand  soupçon  qu'ils  eussent  laissé  là  les 
vivres,  pour  empoisonner  l'ost  ;  et  n'y  toucha- 
Ion  point  de  prime-face,  et  se  tuèrent  deux  Suis- 
ses ,  à  force  de  boire  ,  ou  prirent  froid  ,  et  mou- 
rurent en  une  cave,  qui  mit  les  gens  en  plus 
orand  soupçon  ;  mais  a\  ant  qu'il  fust  minuiet  , 
les  chevaux  commencèrent  les  premiers,  et  puis 
les  sens,  et  se  tint-l'on  bien  aise.  Et  ce  cas  faut 
parier  à  l'honneur  des  Italiens  ;  car  nous  n'avons 
point  trouvé  qu'ils  ayent  usé  de  nulles  poisons; 

(1)  C'psl-à-flire.  de  la  seifinouric  de  Venise  ,  qui  a  Ic*- 
vangolislc  saint  Alaïc  pour  patron. 

(2)  Son  vrai  nom  est  Turro  en  ilalit-n. 

et  s'ils  l'eussent  voulu  faire,  à  grande  peine  s'en 
fùt-l'on  sceu  garder  en  ce  voyage.  Nous  arrivas- 
mes  comme  avez  oiïy  ,  un  dimanche  midy ,  et 
maint-homme  de  bien  ne  mangea  qu'un  morceau 
de  pain  au  lieu  oIlI  le  Roy  descendit  et  but ,  et 
croy  que  guères  autres  vivres  n'y  avoit  pour  celle 
heure,  veu  qu'on  n'osoit  encores  manger  de  ceux 
du  lieu. 

Incontinent  après  disner  vinrent  courir  aucuns 
estradiots  ,  jusques  dedans  l'Ost ,  et  firent  une 
grande  allarme,  et  nos  gens  ne  les  cognoissoient 
point  encores  ;  et  toute  l'armée  saillit  aux  champs, 
en  merveilleusement  bon  ordre  ,  et  en  trois  ba- 
tailles ,  avant-garde  ,  bataille,  et  arrière-garde, 
et  n'y  avoit  point  un  ject  de  boule  d'une  bataille 
à  l'autre ,  et  bien  aisément  se  fussent  secourus 
Tun  l'autre.  Ce  ne  fut  rien,  et  on  se  retira  au 
logis  ;  nous  avions  des  tentes  et  des  pavillons  en 
petit  nombre ,  et  se  tendoit  nostre  logis  en  ap- 
prochant du  leur  ;  parquoy  ne  faloit  que  vingt 
estradiots  pour  nous  faire  une  allarme;  et  ils 
ne  bougèrent  du  bout  de  nostre  logis ,  car  il  y 
avoit  un  bois  par  lequel  ils  venoient  à  couvert , 
et  estions  en  une  vallée  entre  deux  petits'eos- 
teaux ,  et  en  ladite  vallée  couroitune  rivière  que 
l'on  passoit  bien  à  pied,  sinon  quand  elle  crois- 
soit  en  ce  pays-là,  qui  est  aisément  et  tost ,  et 
aussi  elle  ne  dure  guères,  et  l'appelle-on  Tor- 
rent (2).  Toute  ladite  vallée  estoit  gravier  et 
pierres  grosses,  et  mal-aisée  pour  chevaux,  et 
estoit  ladite  vallée  d'environ  un  quart  de  lieue  de 
large  ,  et  en  l'un  des  costeaux ,  qui  estoit  celuy 
de  la  main  droite,  estoient  logez  nos  ennemis, 
et  estions  contraincts  de  passer  vis-à-vis  d'eux  (la 
rivière  entre  deux),etpouvoit  avoir  demie  lieuë 
à  leur  ost,  et  y  avoit  bien  unautre  chemin,  à  mon- 
ter le  costeau  à  gauche  (car  nous  estions  (3)  logez 
de  leur  costé),  mais  il  eût  semblé  qu'on  se  fût 
reculé.  Environ  deux  jours  devant ,  on  m'avoit 
marqué  que  j'allasse  parler  à  eux  (car  la  crainte 
commençoit  à  venir  aux  plus  sages),  et  qu'avec 
moy  je  menasse  quelqu'un ,  pour  bien  nombrer 
et  cognoistre  de  leur  affaire;  cela  n'entrepre- 
nois-je  point  volontiers  (et  aussi  que  sans  sauf- 
conduict,  je  n'y  pouvois  aller),  mais  je  respondis 
avoir  pris  bonne  intelligence  avec  les  proviseurs 
à  mon  parlement  de  Venise,  et  au  soir  que 
j'arrivay  à  Padoûe ,  et  que  je  croyois  qu'ils  par- 
leroient  bien  a  moy ,  à  my-chemin  des  deux  osts; 
et  aussi  si  je  moffrois  d'aller  vers  eux  ,  je  leur 
donnerois  trop  de  cœur ,  et  qu'on  l'avoit  dit  trop 
tard. 


(3)  D'après  ce  que  Comines  a  dit   |)r(^cédeniment ,  on 
croit  qu'il  faut  lire  :  car  nous  n'estions  pas,  etc. 

Ce  dimanche  dont  je  parle,  j'escrivis  aux  pro- 
viseurs (l'un  s'appelioit  messire  Luques  Pisan, 
l'autre  messire  Melchior  Trévisan)  et  leur  priois 
que  à  seureté,run  vinst  parler  à  nioy,  etqu'aiusi 
m'avoit-il  esté  offert  au  partir  de  Padoûe,  com- 
me a  esté  dit  devant.  Ils  me  firent  response  qu'ils 
l'eussent  fait  volontiei's  ,  si  ce  n'eust  été  la  guerre 
encommencée  contre  le  duc  de  Milan  ;  mais 
que  nonobstant ,  l'un  des  deux  ,  selon  qu'ils  ad- 
viseroient,  se  trouveroient  en  quelque  lieu  en 
niy-chemin  ;  et  j'eus  cette  response  le  dimanche 
au  soir  ;  nul  ne  l'estima  de  ceux  qui  avoient  le 
crédit.  Je  craignois  de  trop  entreprendre ,  et 
qu'on  le  tinst  a  coiiardise,  si  j'en  prcssois  trop,  et 
laissay  ainsi  la  chose  potu-  ce  soir,  combien  que 
j'eusse  volontiers  aidé  à  tirer  le  Roy  et  sa  com- 
pagnie de  là ,  si  j'eusse  peu  sans  péril. 

Environ  minuict  me  dit  le  cardinal  de  Sainct- 
Malo  qui  venoit  de  parler  au  Roy  (et  mon  pavil- 
lon estoit  près  du  sien),  que  le  Roy  partiroit  au 
matin  ,  et  iroit  passage  au  long  d'eux ,  et  feroit 
donner  quelque  coup  de  canon  en  leur  ost,  pour 
faire  la  guerre  (1),  etpuispasseroit  outre  sans  y 
arrester,  et  crois  bien  ce  avoit  esté  l'advis  du 
cardinal  propre ,  comme  d'homme  qui  sçavoit 
peu  parler  de  tel  cas ,  et  qui  ne  s'y  cognoissoit  ; 
et  aussi  il  appartenoit  bien  que  le  Roy  eût  as- 
semblé de  plus  sages  hommes  et  capitaines  pour 
se  conseiller  d'un  tel  affaire,  mais  je  vis  faire 
assemblée  plusieurs  fois  en  ce  voyage,  dont  on 
fit  le  contraire  des  conclusions  qui  y  furent  pri- 
ses. Je  dis  au  cardinal ,  que  si  on  s'approchoit  si 
près  que  de  tirer  en  leur  ost ,  il  n'estoit  possible 
qu'il  ne  saillist  des  gens  à  l'escarmouche,  et  que 
jamais  ne  se  pourroient  retirer  ne  d'un  costé  ne 
de  l'autre ,  sans  venir  à  la  bataille ,  et  aussi  que 
ce  seroit  au  contraire  de  ce  que  j'avois  commen- 
cé ,  et  me  despleut  bien  qu'il  falloit  prendre  ce 
train  ;  mais  mes  affaires  avoient  esté  tels ,  et 
au  commencement  du  règne  de  ce  Roy,  que  je 
n'osois  fort  m'entremettre  afin  de  ne  me  faire 
point  ennemy  de  ceux  à  qui  il  donnoit  authori- 
té,  qui  estoit  si  giande,  quand  il  s'y  raettoit, 
que  beaucoup  trop. 

Cette  nuict  eusmes  encores  deux  grandes  al- 
larmes;  le  tout  pour  n'avoir  mis  ordre  contre 
les  estradiots,  comme  on  devoit ,  et  connue  l'on 
a  accoustumé  de  faire  contre  chevaux-légers; 
car  vingt  hommes-d'armes  des  nostres ,  avec 
leurs  archers ,  en  arresteroient  tousjours  deux 
cens,  mais  la  chose  estoit  encores  fort  nouvelle. 
Et  s'y  fit  aussi  cette  nuict  une  merveilleuse 
pluye,  esclairs,  et  tonnères  ,  et  si  grands  qu'on 
ne  sçauroit  dire  plus ,  et  sembloit  que  le  ciel  et 

(1)  C'est-à-dire  pour  engager  une  escarmouche. 

la  terre  fondissent ,  ou  que  cela  signifiast  quel- 
que grand  inconvénient  advenir.  Aussi  nous  es- 
tions au  pied  de  ces  grandes  montaignes_,  et  en 
pays  chaud  et  en  esté  :  et  combien  que  ce  fust 
chose  naturelle  ,  si  estoit-ce  chose  espouvan- 
table  que  d'estre  en  ce  péril,  et  voir  tant  de  gens 
au-devant ,  et  n'y  avoit  nul  remède  de  passer , 
que  par  combattre  ,  et  se  voir  si  petite  compa- 
gnie; car  que  bons  que  mauvais  hommes,  pour 
combattre  ,  n'y  avoit  point  plus  de  neuf  mille 
hommes,  dont  je  compte  deux  mille  pour  la  sé- 
quelle et  serviteurs  des  gens  de  bien  de  l'ost,  je 
ne  compte  point  les  pages  ne  valets  de  sommiers, 
ne  telles  gens. 


CHAPITRE  X. 

Disposition  des  deux  armées  pour  la  journée 
de  Fornoile. 

Le  lundy  matin,  environ  sept  heures,  sixième 
jour  de  juillet ,  l'an  1495  ,  monta  le  noble  Roy 
à  cheval,  et  me  fit  appeller  par  plusieurs  fois.  Je 
vins  à  luy,  et  le  trouvay  armé  de  toutes  pièces, 
et  monté  sur  le  plus  beau  cheval  que  j'aye  veu 
de  mon  temps,  appelle  Savoye  ;  plusieurs  di- 
soieut  qu'il  estoit  cheval  de  Bresse ,  le  duc  de 
Savoye  le  luy  avoit  donné,  et  estoit  noir,  et  u'a- 
voit  qu'un  œil ,  et  estoit  moyen  cheval ,  de 
bonne  grandeur  pour  celuy  qui  estoit  monté  des- 
sus. Et  sembloit  que  ce  jeune  homme  fust  tout  au- 
tre que  sa  nature  ne  portoit,  ne  sa  taille,  ne  sa 
complexion;  car  il  estoit  fort  craintif  cà  parler,  et 
est  encores|aujourd'huy.  Aussi  avoit-il  esté  nourry 
en  grande  crainte,  et  avec  petites  personnes  ;  et 
ce  cheval  le  monstroit  grand  ,  et  avoit  le  visage 
bon,  et  de  bonne  couleur,  et  la  parole  auda- 
cieuse, et  sembloit  bien  (et  m'en  souvient)  que 
frère  Hiéronyme  m'avoit  dit  vray  ,  quand  il  me 
dit  que  Dieu  le  conduisoit  par  la  main,  et  qu'il 
auroit  bien  affaire  au  chemin  ,  mais  que  l'hon- 
neur luy  en  demeureroit.  Et  me  dit  le  Roy  ,  que 
si  ces  gens  vouloient  parlementer ,  que  je  par- 
lasse ;  et  parce  que  le  cardinal  estoit  présent,  le 
nomma,  et  le  mareschal  de  Gié  ,  qui  estoit  mal- 
paisible,  et  estoit  cause  d'un  différend  qui  avoit 
esté  entre  le  comte  de  Narbomie  et  de  Guise , 
qui  quelquefois  avoit  mené  des  bandes ,  et  cha- 
cun disoit  qu'à  luy  appartenoit  de  mener  l'avant- 
garde.  Je  luy  dis  :  Sire  ,  je  leferay  volontiers  ; 
mais  je  ne  vis  jamais  deux  si  grosses  compa- 
gnies^ si  près  l'une  de  Vautre,  qui  se  départis- 
sent sans  combattre. 

Toute  l'armée  saillit  en  cette  grève,  et  en  ba- 
taille, et  près  l'un  de  l'autre,  comme  le  jour  de 

devant;  mais  à  voir  la  puissance, 
trop  petite  ,  auprès  de  celle  que  j'avois  veuë  à 
Charles  de  Bourgogne ,  et  au  Roy  son  père,  et 
sur  ladite  grève  nous  tirasmes  à  part  ledit  car- 
dinal et  moy,  et  nommasmes  une  lettre  aux 
deux  provéditeurs  dessusdits,  qu'escrivoit  mon- 
seigneur Robertet ,  un  secrétaire  que  le  Roy  y 
avoit,  de  qui  il  se  Doit,  disant  le  cardinal  qu'à 
son  office  et  estât  appartenoit  de  procurer  paix, 
et  à  moy  aussi ,  comme  celuy  qui  de  nouveau 
venois  de  Venise  ambassadeur  ;  et  que  je  pou- 
vais encore  estre  médiateur  ;  leur  signifiant,  le 
Roy  ne  vouloit  que  passer  son  chemin  ,  et  qu'il 
ne  vouloit  faire  dommage  à  nul;  et  par  ce,  s'ils 
vouloient  venir  à  parlementer,  comme  il  avoit 
esté  entrepris  le  jour  de  devant ,  que  nous  es- 
tions contens ,  et  nous  employerions  en  tout 
bien.  .Ta  estoient  escarmouches  de  tous  costez; 
et  comme  nous  tirions  pas  à  pas  nostre  chemin 
a  passer  devant  eux  la  rivière  entre  deux  , 
comme  j'ay  dit ,  y  pouvoit  avoir  un  quart  de 
lieuè  de  nous  à  eux ,  qui  tous  estoient  en  ordre 
en  leur  ost  ;  car  c'est  leur  coustume  qu'ils  font 
tousjours  leur  camp  si  grand ,  que  tous  y  peu- 
vent estre  en  bataille  et  en  ordre. 

Ils  envoyèrent  une  partie  de  leurs  estradiots, 
et  arbalestriers  à  cheval ,  et  aucuns  hommes- 
d'armes,  qui  vinrent  du  long  du  chemin  ,  assez 
couverts,  entrèrent  au  village  ,  dont  nous  par- 
tions ,  et  là  passèrent  cette  petite  rivière,  pour 
venir  assaillir  nostre  charriage,  qui  estoit  assez 
grand,  et  crois  qu'il  passoit  six  mille  sommiers, 
que  mulets,  que  chevaux,  que  asnes,  et  avoient 
ordonné  leur  bataille  si  très-bien  que  mieux  on 
ne  sçauroit  dire  ,  et  plusieurs  jours  devant ,  et 
en  façon  qu'ils  se  fioient  à  leur  grand  nombre. 
Ils  assailloient  le  Roy  et  son  armée,  tout  à  l'en- 
viron ,  et  en  manière  qu'un  seul  homme  n'en 
eust  sceu  eschapper,  si  nous  eussions  esté  rom- 
pus, veu  le  pays  où  nous  estions;  car  ceux  que 
j'ay  nommez,  vinrent  sur  nostre  bagage;  à  costé 
gauche  vint  le  marquis  de  Mantoùe  ,  et  son 
oncle  le  seigneur  Rodolphe,  le  comte  Bernardin 
de  Valmonton  ,  et  toute  la  fleur  de  leur  ost,  en 
nombre  de  six  cens  hommes-d'armes,  comme 
ils  me  contèrent  depuis;  et  vinrent  se  jetter  en 
la  grève,  droict  à  nostre  queue  ;  tous  les  hommes- 
d'armes,  bardez,  bien  empanachez,  belles  bour- 
donnasses, bien  accompagnez  d'arbalestriers  à 
cheval,  et  d'estradiots,  et  de  gens  de  pied.  Vis- 
à-vis  du  raareschal  de  Gié,  et  de  nostre  avant- 
garde,  se  vint  mettre  le  comte  de  Cajazze,  avec 
environ  quatre  cens  hommes-d'armes,  accompa- 
gnez comme  dessus  ,  et  grand  nombre  de  gens- 
de-pied.  Avec  luy  estoit  une  autre  compagnie 
de  quelques  deux  cens  hommes-d'armes ,  que 

me  sembloit  conduisoit  le  fils  de  messire  Jehan  de  Benti- 
voille  de  Boulogne,  hommes  jeunes ,  qui  n'a- 
voient  jamais  rien  veu  (  et  avoient  aussi  bon  be- 
soin de  chefs  que  nous),  et  cestuy-là  devoit  don- 
ner sur  l'avant-garde  ,  après  ledit  comte  de  Ca- 
jazze ;  et  semblablement  y  avoit  une  pareille 
compagnie  après  le  marquis  de  Mantoùe  (et 
pour  semblable  occasion)  que  menoit  un  appelle 
messire  Antoine  d'Urbin ,  bastard  du  feu  duc 
d'Urbin,  et  en  leur  ost  demeurèrent  deux 
grosses  compagnies.  Cecy  j'ay  sceu  par  eux- 
mesmes;  car  dès  le  lendemain,  ils  m'en  par- 
lèrent, et  le  vis  à  fœil;  et  ne  voulurent  point  les 
Vénitiens  estrader  tout  à  un  coup ,  ne  dégarnir 
leur  ost;  toutesfois  il  leur  eust  mieux  valu  mettre 
tout  aux  champs,  puis  qu'ils  commençoient. 

Je  laisse  un  peu  ce  propos  pour  dire  que  de- 
vint nostre  lettre ,  qu'avions  envoyée  le  cardi- 
nal et  moy  par  un  trompette.  Elle  fut  receuë 
par  les  provéditeurs,  et  comme  ils  l'eurent  leuë, 
commença  à  tirer  le  premier  coup  de  canon  de 
nostre  artillerie,  qui  encores  n'avoit  tiré ,  et  in- 
continent tira  la  leur  qui  n'estoit  point  si  bonne. 
Lesdits  provéditeurs  renvoyèrent  incontinent 
nostre  trompette,  et  le  marquis  une  des  siennes, 
et  mandèrent  qu'ils  estoient  contens  de  parle- 
menter, mais  qu'on  fist  cesser  l'artillerie,  et  aus- 
si qu'ils  feroient  cesser  la  leur.  J'estois  pour 
lors  loin  du  Roy,  qui  alloit  et  venoit,  et  ren- 
voya les  deux  trompettes ,  dire  qu'il  feroit  tout 
cesser,  et  manda  au  maistre  de  l'artillerie  ne  ti- 
rer plus  ,  et  tout  cessa  des  deux  costez  un  peu; 
et  puis  soudainement  eux  tirèrent  un  coup ,  et 
la  nostre  recommença  plus  que  devant ,  en  ap- 
prochant trois  pièces  d'artillerie ,  et  quand  nos 
deux  trompettes  leur  arrivèrent,  ils  prirent  la 
nostre,  et  l'envoyèrent  en  la  tente  du  marquis, 
et  délibérèrent  de  combattre.  Et  dit  le  comte  de 
Cajazze  (ce  me  dirent  les  présens)  qu'il  n'estoit 
point  temps  de  parler ,  et  que  jà  estions  demy 
vaincus  ;  et  l'un  des  proviseurs  s'y  accorda  (qui 
le  m'a  conté)  et  l'autre  non  ;  et  le  marquis  s'y 
accorda;  et  son  oncle ,  qui  estoit  bon  et  sage  ,  y 
contredit  de  toute  sa  puissance  (lequel  nous  ai- 
moit ,  et  à  regret  estoit  contre  nous),  et  à  la  fin 
tout  s'accorda. 


ooo 

CHAPITRE    XI. 

Pourparlers  tentés  inutilement ^  et  commen- 
cement de  bataille  de  Fornouc. 

Or  faut  entendre  que  le  Roy  avoit  mis  tout 
son  effort  en  son  avant-garde,  où  pouvoit  avoir 
trois  cens  cinquante  hommes-d'armes,  et  trois 

mille  Suisses  (qui  estoit  l'espérance  de  l'ost)  et  fit 
le  Roy  mettre  à  pied,  avec  eux  trois  cens  archers 
de  sa  garde  (qui  luy  fut  grande  perte)  et  aucuns 
arbalestriers  à  cheval,  des  deux  cens  qu'il  avoit 
de  sa  garde  5  d'autres  gens-de-pied  y  avoit  peu , 
mais  ce  qui  y  estoit  y  fut  mis  ;  et  y  estoient  à  pied 
avec  les  Allemans,  Engilbert,  monseigneur  de 
Clèves,  frère  du  duc  de  Clèves,  Lornay  et  le  bail- 
lif  de  Dijon  ,  chef  des  Allemans ,  et  devant  eux 
l'artillerie.  Icy  faisoient  bien  besoin  ceux  qu'on 
avoit  laissez  aux  terres  des  Florentins,  et  envoyez 
à  Gennes ,  contre  l'opinion  de  tous.  Cette  avant- 
garde  avoit  jà  marché  aussi  avant  que  leur  ost, 
et  cuidoit-on  qu'ils  deussent  commencer;  et  nos 
deux  autres  batailles  n'estoient  point  si  près,  ne 
si  bien  pour  s'aider  ,  comme  ils  estoient  le  jour 
devant.  Et  parce  que  le  marquis  s'estoit  jà  jette 
sur  la  grève,  et  passé  la  rivière  de  nostre  costé, 
et  justement   estoit   à   nostre  dos ,  quelqu'un 
quart  de  lieuë  derrière  l'arrière-garde ,  et  ve- 
noient  le  petit  pas  ,  bien  serrez ,  tant  qu'à  mer- 
veilles les  faisoit  beau  voir;  le  Roy  fut  contraint 
de  tourner  le  dos  à  son  avant-garde,  et  le  visage 
vers  ses  ennemis,  et  s'approcher  de  son  arrière- 
garde  ,  et  reculer  de  l'avant-garde.  J'estois  lors 
avec  monseigneur  le  cardinal ,  attendant  res- 
ponse,  et  luy  dis  que  je  voyois  bien  qu'il  n'estoit 
plus  temps  de  s'y  amuser  ,  et  m'en  allay  là  où 
estoit  le  Roy;  et  partis  d'auprès  des  Suisses,  et 
perdis  en  allant  un  page,  qui  estoit  mon  cousin 
germain  ,  et  un  valet-de-ehambre  et  un  laquais, 
qui  me  suivoient  d'un  petit  loin ,  et  ne  les  \is 
point  tuer. 

Je  n'eus  point  fait  cent  pas,  que  le  bruit  com- 
mença de  là  où  je  \  enois,  au  moins  un  peu  der- 
rière. C'estoient  les  estradiots,  qui  estoient  par- 
ray  le  bagage  ,  et  au  logis  du  Roy,  où  y  avoit 
trois  ou  quatre  maisons ,  et  y  tuèrent  ou  bles- 
sèrent quatre  ou  cinq  hommes,  le  reste  eschapa. 
Us  tuèrent  bien  cent  valets-de-sommiers  ,  et 
mirent  le  chariage  eu  grand  désordre.  Comme 
j'arrivois  là  où  estoit  le  Roy ,  je  le  trouvay  où 
il  faisoit  des  chevaliers;  et  les  ennemis  estoient 
jà  fort  près  de  luy  ,  et  le  fit-on  cesser.  Et  oùys 
le  bastard  de  Rourbou  Mathieu  (à  qui  le  Roy 
donna  du  crédit)  et  un  appelle  Philippe  du  Mou- 
lin, simple  gentilhomme,  mais  homme  de  bien, 
qui  appellèrent  le  Roy,  disant  :  Passez^  Sire  ^ 
2)assez-;  et  le  firent  venir  devant  sa  bataille  et 
devant  son  enseigne  ;  et  ne  voyois  nuls  hommes 
plus  près  des  ennemis  que  luy,  excepté  ce  bas- 
tard  de  Rourbon,  et  n'y  avoit  point  un  quart 
d'heure  que  j'estois  arrivé ,  et  estoient"  les  enne- 
mis à  cent  pas  du  Roy,  qui  estoit  aussi  mal  gar- 
dé et  conduit  que  fut  prince  ne  grand  seigneur  ; 
mais  au  fort,  il  est  bien  gardé  que  Diçu  garde  ; 

et  estoit  bien  vraye  la  prophétie  du  vénérable 
frère  Hiéronyme,  qui  disoit  que  Dieu  le  con- 
duisoit  par  la  main.  Son  arriere-garde  estoit  à 
la  main  dextre,  de  luy  un  peu  reculée,  et  la  plus 
prochaine  compagnie  de  luy  ;  de  ce  costé,  estoit 
Robinet  de  Frainezelles,  qui  menoit  les  gens  du 
duc  d'Orléans,  environ  quatre-vingts  lances  ,  et 
le  sire  de  la  Trémoùille,  qui  en  avoit  environ 
quarante  lances,  et  les  cent  archers  escossois  y 
estoient  aussi,  qui  se  mirent  en  la  presse  comme 
hommes-d'arraes.  Je  me  trouvay  du  costé  gau- 
che ,  où  estoient  les  gentils-hommes  des  vingt 
escus,  et  les  autres  de  la  maison  du  Roy  ,  et  les 
pensionnaires.  Je  laisse  à  nommer  les  capitaines, 
poui-  briefveté  ,  mais  le  comte  de  Foix  estoit 
chef  de  cette  arriére-garde. 

Comme  j'ay  dit,  un  quart  d'heure  après  que  je 
fus  arrivé,  le  Roy  estant  ainsi  près  d'eux, les  en- 
nemis jettèrent  les  lances  en  l'arrest,  et  se  mirent 
un  peu  au  galop  ;  et  en  deux  compagnies  don- 
nèrent nos  deux  compagnies  ,  de  la  main  d'eux 
dextre  ;  et  les  archers  escossois  choquèrent 
presque  aussi-tost  l'un  comme  l'autre,  et  le  Roy 
comme  eux.  Le  costé  gauche,  là  où  j'estois,  leur 
donna  sur  le  costé  ,  qui  fut  avantage  grande  ;  et 
n'est  possible  au  monde  de  plus  hardiment  don- 
ner que  l'on  donna  des  deux  costez.  Leurs  es- 
tradiots, qui  estoient  à  la  queue ,  virent  fuir  mu- 
lets et  coffres  vers  nostre  avant-garde ,  et  que 
leurs  compagnons  gagnoient  tout.  Ils  allèrent 
celle  part ,  sans  suivre  leurs  hommes-d'armes, 
qui  ne  se  trouvèrent  point  accompagnez  ,  mais 
sans  doute,  six  mille  cinq  cens  chevaux-légers  se 
fussent  meslez  parmy  nous,  avec  leurs  cime- 
tei-res  au  poing  (qui  sont  terribles  espées),Yeu  le 
petit  nombre  que  nous  estions,  nous  estions  des- 
confits  sans  remède.  Dieu  nous  donna  cette  aide, 
et  tout  aussi-tost  comme  les  coups  de  lances 
furent  passez ,  les  Italiens  se  mirent  tous  à  la 
fuite  ;  et  leurs  gens-de-pied  se  jettèrent  au  costé, 
ou  la  pluspart.  A  cette  propre  instance,  qu'ils 
donnèrent  sur  nous,  donna  le  comte  de  Cajazze 
sur  l'avant-garde  ;  mais  ils  ne  joignirent  point  si 
près,  car  quand  vint  l'heure  de  coucher  les  lan- 
ces ,  ils  eurent  peur ,  et  se  rompirent  d'eux- 
mesmes,  quinze  ou  vingt  en  prirent  là  les  Alle- 
mans, par  les  bandes  qu'ils  tuèrent  ;  le  reste  fut 
mal  chassé,  car  le  mareschal  de  Gié  mettoit 
grande  peine  à  tenir  sa  compagnie  assez  près  de 
luy;  toutesfois  quelques-unes  en  chassèrent;  et 
partie  de  ces  fuyars  venoient  le  chemin  où  nous 
avions  combatu,  le  long  de  la  grève,  les  espées 
au  poing,  car  les  lances  estoient  jettées. 

Or  vous  faut  sçavoir  que  ceux  qui  assaillirent 
le  Roy  se  mirent  incontinent  à  la  fuite  ,  et  fu- 
rent merveilleusement  et  vivement  chassez;  car 

tout  alla  après ,  les  uns  prirent  le  chemin  du 
village,  dont  nous  estions  partis  ,  les  autres  pre- 
noient  le  plus  court  en  leur  ost ,  et  tout  chassa  , 
excepté  le  Hoy  qui  demeura  avec  peu  de  gens  , 
et  se  mit  en  grand  péril  pour  ne  venir  quand  et 
nous.  1/un  des  premiers  hommes  qui  l'ut  tué , 
ce  fut  le  seigneur  Rodolphe  de  Mantoiu^ ,  oncle 
dudit  marquis,  qui  devoit  mander  à  ce  messire 
Antoine  d'Urhin  quand  il  seroit   temps  qu'il 
marchast ,  et  cuidoient  que  la  chose  deust  durer 
comme  font  leurs  faicts  d'armes  d'Italie:  et  de 
cela  s'est  excuse  ledit  messire  Antoine  ;  mais  je 
croy  qu'il  ne  vit  nuls  signes  pour  le  faire  venir. 
Nous  avions  grande  séquelle  de  valets  et  de  ser- 
viteurs ,  qui  tous  estoient  à  l'environ  de  ces 
hommes-d'armes  Italiens  ,  et  en  tuèrent  la  plus- 
part.  Presque  tous  a\oient  des  haches  à  couper 
bois,    en   la  main,  dequoy   ils  faisoient  nos 
logis,  dont  ils  rompirent  les  visières  des  armets, 
et  leur  en  donnoient  de  grands  coups  sur  les 
testes  ;  car  bien  mal-aisez  estoient  à  tuer,  tant 
estoient  fortement  armez  ;  et  ne  vis  tuer  nul ,  où 
il  n'y  eust  trois  ou  quatre  hommes  à  l'environ  , 
et  aussi  les  longues  épées,qu'avoient  nos  archers 
et  serviteurs,  firent  un  grand  exploict.  Le  Roy 
demeura  un  peu  au  lieu  où  l'on  l'avoit  assailly  , 
disant  ne  vouloir  point  chasser  ,  ny  aussi  tirer  à 
l'avant-garde ,   qui  sembloit  estre  reculée.   Il 
avoit  ordonné  sept  ou  huict  gentils-hommes  , 
jeunes,  pour  estre  près  de  luy.  Il  estoit  bien  es- 
chapé  au  premier  choc ,  veu  qu'il  estoit  des  pre- 
miers, car  ce  bastard  de  Bourbon  fut  pris,  à 
moins  de  vingt  pas  de  luy,  et  emmené  en  l'ost 
des  ennemis. 

0-CX> 

CHAPITRE  XII. 

Suite  de  la  victoire  remjiorlée  à  Fornoiie  par 
les  François;  danger  où  se  trouve  le  roy 
Charles  VIII. 

Or  se  trouva  le  Roy  en  ce  lieu  ,  que  je  dis , 
en  si  petite  compagnie  qu'il  n'avoit  point  de 
toutes  ses  gens,  qu'un  valet-de-chambre,  appelle 
Antoine  des  Ambus,  petit  homme  et  mal  armé; 
et  estoient  les  autres  un  peu  espars  (comme  me 
conta  le  I\oy,  dès  le  soir,  devant  eux-mesmes, 
qui  dévoient  avoir  grande  honte  de  l'avoir  ainsi 
laissé),  toutesfois  ils  arrivèrent  encores  à  heure, 
car  une  bande  petite ,  de  quelques  hommes- 
d'armes  desrompus,  qui  venoicnt  au  long  de  la 
grève  qu'ils  voyoient  toute  nette  de  gens  ,  vin- 
rent assaillir  le  Roy  et  ce  valet-de-chambre  ; 
ledit  seigneur  avoit  le  meilleur  cheval  du  mon- 


de ,  et  se  remùoit  et  se  deffendoit  ;  et  arriva 
sur  l'Iieure  quelque  nombre  de  ses  autres  gens  , 
qui  n'estoient  guères  loin  de  luy  ,  et  lors  se  mi- 
rent les  Italiens  à  fuir ,  et  lors  le  Roy  creut  con- 
seil, et  tira  à  l'avant-garde  qui  jamais  n'estoit 
bougée ,  et  au  Roy  vint  bien  à  poinct  ;  mais  si 
elle  fût  marchée  cent  pas ,  tout  l'ost  des  ennemis 
se  fût  mis  en  fuite.  Les  uns  disent  qu'elle  le 
devoit  faire ,  les  autres  disent  que  non. 

Nostre  bande  ,  qui  chassa  ,  alla  jusques  bien 
près  du  bout  de  leur  ost ,  tirant  jusques  vers 
Fornoùe  :  et  ne  vis  onques  lecevoir  coup  à 
homme  des  nostres ,  qu'à  Julien  Bourgneuf, 
que  je  vis  cheoir  mort,  d'un  coup  que  luy  donna 
un  Italien  en  passant  (aussi  il  estoit  mal  armé), 
et  là  on  s'arresta  en  disant:  Allons  au  Roy  ;  et 
à  cette  voix  s'arresta  tout ,  pour  donner  haleine 
aux  chevaux  qui  estoient  bien  las  ;  car  ils 
avoient  grand  pièce  couru  ,  et  par  mauvais  che- 
min et  par  pays  de  cailloux.  Auprès  de  nous 
passa  une  compagnie  de  fuyars,  de  quelque 
trente  hommes-d'armes ,  à  qui  on  ne  demanda 
rien,  et  estions  en  doute  (  l  ).  Dès  que  les  chevaux 
eurent  un  peu  repris  leur  haleine,  nous  nous 
mismes  en  chemin  pour  aller  au  Roy ,  qui  ne 
sçavions  où  il  estoit ,  et  allasmes  le  grand  trot , 
et  n'eusmes  guères  allé  que  le  vismes  de  loin  , 
et  fismes  descendre  les  valets ,  et  amasser  des 
lances  par  le  camp ,  dont  il  y  avoit  assez,  par  es- 
pécial  de  bourdonnasses,  qui  ne  valoient  guères, 
et  estoient  creuses  et  légères  ,  qui  ne  pesoient 
point  une  javeline ,  mais  bien  peintes,  et  fusmes 
mieux  fournis  de  lances  que  le  matin,  et  tiras- 
mes  droict  au  Roy  :  et  en  chemin  trouvasmes 
un  nombre  de  gens-de-pied  des  leurs ,  qui  tra- 
versoient  le  camp  ;  et  estoient  de  ceux  qui  s'es- 
toieut  cachez  aux  costeaux  ,  et  qui  avoient  mené 
le  marquis  sur  le  Roy.  Plusieurs  en  furent  tuez, 
autres  eschappèrent  et  traversèrent  la  rivière  ; 
et  ne  s'y  amusa-l'on  point  fort. 

Plusieurs  fois  avoit  esté  crié  par  aucuns  des 
nostres  en  combattant  :  Souvenez-vous  de  Guy- 
neyate.  C'estoit  pour  une  bataille  perdue,  du 
temps  du  roy  Louys  XI  en  la  Picardie,  contre  le 
roy  des  Romains ,  pour  soy  estre  mis  à  piller  le 
bagage;  mais  il  n'y  eut  rien  pris  ne  pillé.  Leurs 
estradiots  prirent  des  sommiers  ce  qu'ils  voulu- 
rent ,  mais  ils  n'en  emmenèrent  que  cinquante- 
cinq,  tous  les  meilleurs  et  mieux  couverts, 
comme  ceux  du  Roy,  et  de  tous  ses  chambelans, 
et  un  valet-de-chambre  du  Roy,  appelle  Gabriel, 
qui  avoit  ses  reliques  sur  luy,  qui  long-temps 
avoient  esté  aux  roys ,  et  conduisoit  lesdites 


(1)  Godefroy  propose  do  lire  :  en  (roupe. 

pièces,  parce  que  ledit  Roy  y  estoit.  Graud 
nombre  d'autres  coffres  y  eust  perdus  et  jettez, 
et  dérobez  par  les  nostres  mesmes;  mais  les  en- 
nemis n'eurent  que  ce  que  je  dis.  En  nostre  ost 
y  eut  grande  séquelle  de  pillards  et  pillardes  à 
pied,  qui  faisoient  le  dommage  des  morts.  Tant 
d'un  costé  que  d'r*jtre ,  je  cro}'  en  dire  près  de 
la  vérité,  après  estre  bien  informé  des  deux 
costez  ;  c'est  que  nous  perdismes  Julien  Bourg- 
neuf;  le  capitaine  de  la  porte  du  Roy;  un  gentil- 
homme des  vingt  escus  ;  des  archers  escossois 
en  mourut  neuf;  d'autres  hommes  à  cheval,  de 
cette  avant-garde,  environ  vingt  ;  à  l'entour  des 
sommiers  soixante  ou  quatre-vingts  valets  de 
sommiers ,  et  eux  perdirent  trois  cens  cinquante 
hommes-d'armes,  morts  en  la  place;  et  jamais  nul 
ne  fut  pris  prisonnier ,  ce  que  par  adventure 
jamais  n'advint  en  bataille.  D'estradiots  mourut 
peu ,  car  ils  se  mirent  au  pillage. 

En  tout  y  mourut  trois  mille  cinq  cens  hom- 
mes, comme  plusieurs  des  plus  grands  de  leur 
costé  m'ont  conté  (autres  m'ont  dit  plus),  mais  il 
y  mourut  des  gens  de  bien  ,  et  eu  vis  eu  un 
rooUe  ,  jusques  à  dix-huict ,  bons  personnages , 
entre  lesquels  il  y  en  avoit  quatre  ou  cinq  du 
nom  de  Gonzague,  qui  est  le  nom  du  marquis  , 
qui  y  perdit  bien  soixante  gentils-hommes  de  ses 
terres,  et  à  tout  cccy  ne  s'y  trouva  un  seul 
homme  à  pied.  C'est  grande  chose  avoir  esté  tué 
tant  de  gens  de  coup  de  main  ;  car  je  ne  croy 
point  que  Tartillerie  des  deux  costez  tuât  dix 
hommes ,  et  ne  dura  point  le  combat  un  quart 
d'heure,  car  dès  qu'ils  eurent  rompu  ou  jette  les 
lances ,  tout  fuit.  La  chasse  dura  environ  trois 
quarts  d'heure.  Leurs  batailles  d'Italie  n'ont 
point  accoutumé  d'estre  telles;  car  ils  combat- 
tent esquadre  par  esquadre  ,  et  durent  quel- 
quefois tout  le  jour ,  sans  ce  que  l'un  ne  l'autre 
gagne. 

La  fuite  de  leur  costé  fut  grande ,  et  fuirent 
bien  trois  cens  hommes-d'armes ,  et  la  pluspart 
de  leurs  estradiots.  Les  uns  fuirent  à  Rège  (qui 
est  bien  loin  de-là),  les  autres  à  Parme,  où  y 
pouvoit  bien  avoir  huict  lieues;  et  à  l'heure  que 
la  bataille  fut  ainsi  meslée  le  matin ,  fuirent  d'avec 
nous  le  comte  de  Petillane  et  le  seigneur  Virgile 
Ursin;  mais  cettui-cy  n'alla  qu'en  une  maison 
d'un  gentil-homme ,  et  estoit  là  sur  la  foy  ;  mais 
vray  est  qu'on  leur  faisoit  grand  tort.  Ledit 
com.te  alla  droit  aux  ennemis.  Il  estoit  homme 
bien  cognu  des  gens-d'armes,  car  tousjours  avoit 
eu  charge ,  tant  des  Florentins  que  du.roy  Fer- 
rand  :  et  se  prit  à  crier  :  Petillane^  Petillane; 
et  alla  après  ceux  qui  fuirent ,  plus  de  trois 
lieues,  crians  que  tout  estoit  leur,  et  qu'ils 
vinssent  au  gain  ,  et  en  ramena  la  pluspart ,  et 


les  asseura;  et  si  n'eust-il  esté,  tout  s'en  fut 
fuy ,  car  ce  ne  leur  estoit  petit  reconfort  d'un  tel 
homme  party  d'avec  nous,  et  mit  en  avant ,  le 
soir  de  nous  assaillir,  mais  ils  n'y  voulurent 
entendre.  Depuis  il  m'a  conté ,  aussi  me  le  conta 
le  marquis  de  Mantoiie,  disant  que  ce  fut  luy 
qui  mit  ce  party  en  avant;  mais  à  dire  la  vérité, 
si  ce  n'eût  esté  ledit  comte,  ils  fussent  tous  fuis 
la  nuict. 

Comme  tout  fut  assemblé  auprès  du  Roy,  on 
voyoit  encores  hors  de  leur  ost  grand  nombre 
d'hommes-d'armes  en  bataille,  et  s'en  voyoit 
les  testes  seulement  et  les  lances,  et  aussi  les 
gens-de-pied  :  et  y  avoient  tousjours  esté  ;  mais 
il  y  avoit  plus  de  chemin  qu'il  ne  sembloit ,  et 
eût  fallu  repasser  la  rivière ,  qui  estoit  creuë  et 
croissoit  d'heure  en  heure ,  car  tout  le  jour  avoit 
tonné,  esclairé  et  plu  merveilleusement,  et  par 
espécial  en  combattant  et  chassant.  Le  Roy  mit 
en  conseil  s'il  devoit  chasser  contre  ceux-là  ou 
non.  Avec  luy  avoit  trois  chevaliers  Italiens  : 
l'un  est  messire  Jehan-Jacques  de  Trevoul  (qui 
encore  vit,  et  se  gouverna  bien  ce  jour);  l'autre 
avoit  nom  messire  Francisque  Secco ,  très  vail- 
lant chevalier ,  soudoj^é  des  Florentins ,  homme 
de  soixante  et  douze  ans;  l'autre  messire  Camille 
Vitfclly ,  luy  et  trois  de  ses  frères  estoient  à  la 
solde  du  Roy,  et  vinrent,  de  Civita-del-Cas- 
tello,  jusques  vers  Serzaue,  pour  estre  à  cette 
bataille ,  sans  estre  mandez,  où  il  y  a  un  grand 
chemin  ,  et  quand  il  vit  qu'il  ne  pouvoit  attein- 
dre le  Roy  avec  sa  compagnie ,  ledit  Camille 
vint  seul.  Ces  deux  furent  d'opinion  que  l'on 
marchast  contre  ceux  que  l'on  voyoit  encores. 
Les  François  ,  à  qui  on  en  demanda ,  ne  furent 
point  de  cet  avis;  mais  disoient  qu'on  avoit 
assez  fait ,  qu'il  estoit  tard ,  et  qu'il  se  falloit 
loger. 

Ledit  messire  Francisque  Secco  soutint  fort 
son  opinion ,  monstrant  gens  qui  alloient  et  ve- 
noient  au  long  d'un  grand  chemin  qui  alloit  à 
Parme  (qui  estoit  la  plus  prochaine  ville  de 
leur  retraite  ) ,  et  alléguoit  que  c'estoient  fuyars, 
ou  qui  en  revenoient;  et  à  ce  que  sceusmes  de- 
puis, il  disoit  vray ,  et  à  sa  parole  et  contenance, 
estoit  hardy  et  sage  chevalier ,  et  qui  eût  mar- 
ché ;  tous  fuyoient  (  et  tous  les  chefs  le  m'ont 
confessé  ,  et  quelqu'un  devant  le  duc  de  Milan), 
qui  eût  esté  la  plus  belle  et  grande  victoire  qui 
ait  esté  depuis  dix  ans  ,  et  la  plus  profitable. 
Car  qui  en  eust  bien  sceu  user ,  et  faire  son  pro- 
fit ,  et  sagement  s'y  conduire ,  et  bien  traiter  le 
peuple ,  huict  jours  après ,  le  duc  de  Milan  n'eût 
eu,  au  mieux  venir  pour  luy  ,  que  le  chasteau 
de  Milan,  à  l'envie  que  ses  sujets  avoient  à  se 
tourner;  et  tout  ainsi  en  fût-il  allé  des  Vern- 
ie. 

tiens;  et  n'eût  point  este  besoin  de  se  soucier 
(le  Naples ,  car  les  Vénitiens  n'eussent  sceu  où 
recouvrer  gens  hors  Venise,  Bresse  et  Cré- 
mone (qui  n'est  qu'une  petite  ville ">,  et  tout  le 
reste  eussent  perdu  en  Italie;  mais  Dieu  nous 
avoitfait  ce  que  me  dit  l'rere  Hiéronyme  :  l'hon- 
neur nous  estoit  demeuré;  car  veu  le  peu  de 
sens  et  ordre  qui  estoit  parmv  nous,  tant  de  bien 
ne  nous  estoit  point  deu  ,  car  nous  n'en  eussions 
sceu  user  pour  lors  ;  mais  je  croy  que  si  à  celte 
heure  (qui  est  l'an  1497)  un  tel  bien  avenoit  au 
Roy  ,  il  en  sçauroit  mieux  ordonner. 

Estans  en  ce  propos  la  nuict  s'approche ,  et 
cette  compagnie  ,  qui  estoit  devant  nous ,  se  re- 
tira en  leur  camp:  et  nous,  de  l'antre  costé , 
nous  allasmes  loger  à  un  quart  de  lieué  de-là  où 
avoit  esté  la  bataille  :  et  descendit  le  Roy  en 
une  censé  ou  métairie  pauvrement  édifiée  ;  mais 
il  se  trouva  nombre  infini  de  bkd  en  gerbe,  dont 
tout  l'ost  se  sentit.  Aucunes  autres  maisonnettes 
y  avoit  auprès  ,  qui  peu  servirent  ;  car  chacun 
logea  comme  il  peut,  sans  faire  nul  quartier  ;  je 
sçay  bien  que  je  couchai  en  une  vigne ,  bien 
empressé ,  sur  la  terre ,  sans  autre  avantage  et 
sans  manteau,  car  le  Roy  avoit  emprunté  le  mien 
le  matin  ,  et  mes  sommiers  estoient  assez  loin  , 
et  estoit  trop  tard  pour  les  chercher.  Qui  eut  de- 
quoy  fit  collation  ;  mais  bien  peu  en  avoient ,  si 
ce  n'estoit  quelque  lopin  de  pain  pris  au  sein 
d'un  valet.  Je  vis  le  Roy  en  sa  chambre  où  il  y 
avoit  des  gens  blessez ,  comme  le  séneschal  de 
Lion  et  autres  qu'il  faisoit  habiller,  et  faisoit 
bonne  chère,  et  se  tenoit  chacun  bon  marchand, 
et  n'estions  point  tant  en  gloire  comme  peu 
avant  la  bataille ,  parce  que  nous  voyions  les 
ennemis  près  de  nous.  Cette  nuict  firent  nos 
Allemans  le  guet,  tous,  et  leur  donna  le  Roy 
trois  cens  escus,  et  le  firent  bon ,  et  sonnoient 
bien  leurs  tabourins. 


CHAPITRE  Xlir. 

Covirnent  le  seigneur  (FAryenion  alla  lu)j  seul 
'parlementer  aux  ennemis,  quand  il  vit 
qu'autres  députez  avec  luy  n'y  voulaient 
aller;  et  comment  le  Roy  parvint  sain  et 
sauf,  avec  ses  gensjusques  en  la  ville  d'Ast. 

Le  lendemain  au  matin  je  me  délibéray  de 
continuer  encores  nostre  pratique  d'appointe- 
ment ,  tousjours  désirant  le  passage  du  Roy  en 
seureté  ,  mais  a  peine  peu-je  trouver  trompette 
qui  voulût  aller  en  l'est  des  ennemis,  à  cause 
qu'il  avoit  este  tué  en  la  bataille  neuf  de  leurs 

trompettes  qui  n'avoient  point  esté  cogiuis,  et 
eux  en  avoient  pris  un  des  nostres ,  et  si  en  tuè- 
rent un  que  j'ay  nommé  ,  que  le  Roy  avoit  en- 
voyé avant  que  la  bataille  commençast  ;  toutes- 
fois  un  y  alla,  et  porta  un  saufconduict  du  Roy  et 
m'en  rapporta  un  pour  parlementer  à  my -chemin 
des  deux  osts.  Ce  qui  me  sembloit  mal-aisé  à 
faire,  mais  je  ne  voulois  rien  rompre  ne  faire 
le  difficile.  Le  Roy  nomma  le  cardinal  de  Sainct- 
Malo ,  et  le  seigneur  de  Gié  ,  mareschal  de 
France,  le  seigneur  de  Piennes,  son  chambelan^ 
et  moy  en  leur  compagnie  ;  et  eux  nommèrent 
le  marquis  de  Mantoùe ,  capitaine  général  de  la 
seigneurie,  le  comte  de  Cajazze  (qui  plusieurs 
fois  a  esté  nommé  en  ces  Mémoires,  et  naguères 
estoit  des  nostres ,  et  estoit  capitaine  des  gens 
du  duc  de  Milan)  et  messire  Luques  Pisan ,  et 
messire  Melchior  Trévisan,  proviseurs  de  ladite 
seigneurie  de  Venise  ,  et  marchions  lors  si  près 
d'eux  que  nous  les  voyions,  et  n'estoient  qu'eux 
quatre  sur  la  grève ,  et  la  rivière  couroit  entre 
nous  et  eux  ,  qui  estoit  bien  creuë  depuis  le  jour 
précédent,  et  n'y  avoit  rien  hors  l'ost ,  ny  aussi 
de  nostre  costé  n'y  avoit  rien  plus  que  nous  et 
nostre  guet  qui  estoit  à  l'endroit.  On  leur  en- 
voya un  héraut  sçavoir  s'ils  voudroient  point 
passer  la  rivière ,  qui  estoit  entre  deux ,  comme 
j'ay  dit.  Je  trouvay  bien  difficile  que  nous  nous 
pussions  assembler,  et  pensois  bien  que  chacun 
y  feroit  des  doutes;  et  eux  le  monstrèrent,  res- 
pondans  qu'il  avoit  esté  dit  que  le  parlement  se 
feroit  en  my-chemin  des  deux  osts,  et  qu'ils 
avoient  fait  plus  de  la  moitié  du  chemin ,  et  qu'ils 
ne  passeroient  point  la  rivière,  et  qu'ils  estoient 
tous  les  chefs  de  l'ost,  et  qu'ils  ne  se  vouloient 
point  mettre  en  péril. 

Les  nostres  firent  doute  de  leur  costé,  qui 
aussi  estrivoient  leurs  personnes,  et  me  dirent 
que  j'y  allasse,  sans  me  dire  ce  que  j'y  avois  à 
faire,  ny  à  dire.  Je  dis  que  je  n'irois  point  seul , 
et  que  je  voulois  un  tesmoin  ;  et  pourtant  vint 
avec  moy  un  appelle  Robertet  (1),  secrétaire  du 
Roy,  et  un  mien  serviteur,  et  un  héraut,  et  ainsi 
passay  la  rivière ,  et  me  sembloit  que  si  je  ne 
faisois  rien  ,  qu'au  moins  je  m'acquitterois  vers 
eux  qui  estoient  assemblez  par  mon  moyen. 
Et  quand  je  fus  arrivé  près  d'eux  ,  je  leur  re- 
monstray  qu'ils  n'estoient  point  venus  jusques  à 
my-chemin ,  comme  ils  avoient  dit ,  et  que  pou»- 
le  moins  ils  vinssent  jusques  sur  le  bord  de  la 
rivière  ;  et  me  sembloit  que  s'ils  estoient  si  près, 
ils  )ie  partiroient  point  sans  parlementer.  Ils  me 


(1)  Roberlel,  spcri^laiio  du  Roi.  Il  a  ou  quoique  répu- 
tation sous  Louis  XII  et  sous  François  I";  nous  avons 
(lo  lui  dos  poésios  françaises  enooro  manusoritos. 

dirent  que  la  rivière  estoit  trop  large  et  couroit 
fort,  parquoy  ils  ne  s'entendoient  point  parler 
de  plus  près,  et  ne  sceus  tant  faire  qu'ils  vou- 
lussent venir  plus  avant,  et  me  dirent  que  je 
fisse  quelque  ouverture.  Je  n'avois  aucune  com- 
mission ,  et  leur  dis  que  seul  je  ne  leur  dirois 
autre  chose  ;  mais  que  s'ils  vouloient  rien  ou- 
vrir, j'en  ferois  le  rapport  au  Roy;  et  nous  estans 
en  ce  propos,  vint  un  de  nos  hérauts,  qui  me 
dit  que  ces  seigneurs  dessusdits  s'en  alloient ,  et 
que  j'ouvrisse  ce  que  je  voudrois  ,  ce  que  je  ne 
voulus  point  faire  ,  car  ils  sçavoient  du  vouloir 
du  Roy  plus  que  moy,  tant  pour  en  estre  plus 
prochains,  que  pour  avoir  parlé  à  luy  en  l'o- 
reille à  nostre  partement;  mais  de  son  affaire 
présente  j'en  sçavois  autant  qu'eux  pour  lors. 
Le  marquis  de  Mantoiie  me  commença  fort  à 
parler  de  la  bataille,  et  me  demanda  si  le  Roy 
l'eut  fait  tuer  s'il  eust  esté  pris.  Je  luy  dis  :  /Yow, 
mais  il  vous  eust  fait  bonne  chère  ;  car  le  Roy 
avoit  cause  de  l'aimer,  veu  qu'il  luy  faisoit  ac- 
quérir grand  honneur  en  l'assaillant.  Lors  il  me 
recommanda  les  prisonniers,  et  par  espécial  son 
oncle,  le  seigneur  Rodolphe,  et  le  cuidoit  vif; 
mais  je  sçavois  bien  le  contraire;  toutesfois  je 
l'asseurois  que  tous  les  prisonniers  seroient  bien 
traitez  ;  et  luy  recommanday  lebastardde  Rour- 
bon  qu'il  tenoit.  Les  prisonniers  par  nous  déte- 
nus estoient  bien  aisez  à  penser ,  car  il  n'y  en 
avoit  point,  ce  qui  n'advint  paraventure  ja- 
mais en  bataille,  comme  j'ay  dit;  et  y  avoit 
perdu  ledit  marquis  plusieurs  de  ses  parens ,  et 
jusques  à  sept  ou  huict,  et  de  toute  sa  compa- 
gnie bien  six-vingts  hommes-d'armes.  Après 
ces  devises,  je  pris  congé  d'eux,  disant  qu'avant 
la  nuict  je  retournerois,et  fismes  trêves  jusques 
à  la  nuict. 

Après  que  je  fus  retourné  là  où  estoit  le  Roy, 
et  ledit  secrétaire  avec  moy,  ils  me  demandèrent 
des  nouvelles  ,  et  se  mit  le  Roy  en  conseil ,  en 
une  pauvre  chambre,  et  ne  conclut  rien,  ains 
chacun  regardoitson  compagnon.  Le  Roy  parla 
a  l'oreille  du  cardinal ,  et  puis  me  dit  que  je  re- 
tournasse voir  ce  qu'ils  voudroient  dire  (or 
l'entreprise  du  parler  venoit  de  moy,  par  quoy 
estoit  vray  -  semblable  qu'ils  vouloient  que  je 
commençasse  à  parler) ,  et  puis  me  dit  le  cardi- 
nal que  je  ne  conclusse  rien.  Je  n'avois  garde 
de  rien  conclure  ,  car  on  ne  me  disoit  rien  ;  je 
ne  voulus  rien  répliquer  ne  rompre  mon  allée; 
car  j'espérois  bien  ne  gaster  rien  ,  et  pour  le 
moins  voir  quelque  chose  des  contenances  de 
nos  ennemis,  qui  sans  doute  estoient  plus  espou- 
ventez  que  nous,  et  paraventure  eussent  peu 
ouvrir  quelques  paroles  qui  eussent  peu  porter 
seureté  aux  deux  parties.  Ainsi  me  mis  au  che- 


min ;  mais  jà approchoit  la  nuict,  quand j'arri- 
vay  sur  le  bord  de  la  rivière;  et  là  me  vint  une 
de  leurs  trompettes ,  qui  me  dit  que  ces  quatre , 
dont  j'ay  parlé,  me  mandoient  que  je  ne  vinsse 
point  pour  ce  jour,  à  cause  que  leur  guet  estoit 
assis  des  estradiots  qui  ne  cognoissoient  per- 
sonne ,  et  qu'il  y  pourroit  avoir  danger  pour 
moy  ;  mais  vouloit  demeurer  ladite  trompette 
la  nuict  pour  me  guider.  Je  le  renvoiay,  disant 
que  le  matin,  environ  huict  heures,  je  serois 
sur  le  bord  de  ladite  rivière ,  et  que  là  il  m'at- 
tendist,  ou  que  s'il  y  avoit  quelque  mutation, 
que  je  leur  renvoirois  un  héraut  ;  car  je  ne  vou- 
lois  point  qu'il  cognust  cette  nuict  rien  de 
nostre  cas  ,  et  si  ne  sçavois  quelle  conclusion  le 
Roy  prendroit ,  car  je  vis  des  conseils  en  l'o- 
reille qui  me  faisoient  douter  ;  et  retournay 
dire  ces  choses  audit  seigneur. 

Chacun  soupa  de  ce  qu'il  avoit ,  et  se  coucha 
sur  la  terre ,  et  tost  après  minuict  me  trouvay 
en  la  chambre  dudit  seigneur.  Ses  chambelans 
estoient  là  ,  en  estât  de  monter  à  cheval ,  et  me 
dn-ent  que  le  Roy  délibéroit  de  tirer  en  dili- 
gence jusques  à  Astet  aux  terres  de  la  marquise 
de  Montferrat  ;  et  me  parlèrent  de  demeurer 
derrière  pour  tenir  parlement ,  dont  je  m'excu- 
say,  disant  que  je  ne  me  voulois  point  faire  tuer 
à  mon  escient,  et  que  je  ne  serois  point  des  der- 
niers à  cheval.  Tantost  le  Roy  s'esveilla,  et  oûit 
la  messe,  et  puis  monta  à  cheval.  Une  heure 
devant  le  jour,  une  trompette  sonna  :  Faictes 
bon  guet.  Mais  autre  chose  ne  fut  sonné  à  ce 
desloger  (et  croy  aussi  qu'il  n'en  estoit  aucun 
besoin) ,  toutesfois  c'estoit  donner  effroy  a  l'ar- 
mée ,  au  moins  aux  gens  de  cognoissance ,  et 
puis  nous  tournions  le  dos  à  nos  ennemis ,  et 
prenions  le  ciiemin  de  sauveté ,  qui  est  chose 
bien  espouventable  nour  un  ost,  et  y  avoit  bien 
mauvaise  saillie  au  paitir  du  logis,  comme  che- 
mins creux  et  bois^  et  si  nous  teurdismes  (l)  ; 
car  il  n'y  avoit  point  de  guide  pour  nous  guider, 
et  oûys  comme  on  demanda  la  guide  à  ceux  qui 
conduisoient  les  enseignes,  et  à  celuy  qui  fai- 
soit l'office  de  grand-escuyer  ;  mais  chacun  res- 
pondit  :  Je  n'en  ay  point.  Notez  qu'il  ne  falloit 
point  de  guide  ;  car  Dieu  seul  avoit  guidé  la 
compagnie  au  venir,  et  ensuivant  ce  que  m'a- 
voit  dit  frère  Hiéronyme,  il  nous  vouloit  encores 
conduire  au  retour  :  car  il  n'estoit  point  à  ci'oire 
qu'un  tel  Roy  chevauchast  de  nuict  sans  guide 
là  où  il  en  pouvoit  assez  finer.  Encores  moustra 
nostre  seigneur  plus  grand  signe  de  nous  vouloir 
préserver;  car  les  ennemis  ne  s'apperceurent 
point  de  nostre  partement  qui  ne  fut  midy,  at- 

(1)  Nous  nous  ég  aiânies. 


^l^ 


MÉAIOIBES    DE    PHILIPPE    DE    COMIi\ES.    [1-495] 


tendans  tousjours  ce  parlement  que  j'avois  en- 
trepris ,  et  puis  la  rivière  creust  si  très-grande  , 
qu'il  l'ut  quatre  heures  après  midy  avant  que 
nul  homme  s'osast  aventurer  d'y  passer  pour 
nous  suivre;  et  lors  y  passa  le  comte  de  Cajazze, 
avec  deux  cens  chevauv-légers  italiens,  en  grand 
péril ,  pour  la  force  de  l'eau;  et  en  passant  il  s'y 
noya  un  homme  ou  deux  ,  comme  depuis  il  m'a 
conté. 

Or  cheminasmes-nous  par  chemin  hossu  et 
bois ,  et  falloit  aller  à  la  file  par  ce  chemin  l'es- 
pace de  six  milles  ou  environ;  et  après  trou- 
vasmes  une  belle  grande  plaine  ,  où  jà  estoit 
nostre  avant -garde,  artillerie  et  bagage,  qui 
estoit  fort  grand ,  et  qui  de  loin  sembloit  une 
grosse  bande  ;  et  en  eusraes  effroy  de  prlrae-face, 
à  cause  de  renseigne  blanche  et  carrée  de  mes- 
sire  Jehan-Jacques  Trevoul,  pareille  de  celle 
qu'avoit  portée  à  la  bataille  le  marquis  de  Man- 
toïie;  et  ladite  avant-garde  eut  doute  de  nostre 
arrière-garde  qu'ils  voyoient  venir  de  loin,  hors 
du  chemin ,  pour  venir  par  le  plus  court.  Si  se 
mit  chacun  en  estât  de  combattre  ;  mais  cet  ef- 
froy dura  peu  ,  car  chevaucheurs  vinrent  de 
tous  costez ,  et  se  reconnurent  incontinent.  Et 
de  là  nous  allasmes  repaistre  au  bourg  Sainct- 
Denys  ,  où  l'on  cria  une  al  larme ,  faicte  à  propos, 
pour  en  tirer  les  Allemaus  de  peur  qu'ils  ne  pil- 
lassent la  ville  ;  puis  allasmes  coucher  à  Floren- 
sole;  le  second  jour  coucher  près  Plaisance,  et 
passasmes  la  rivière  de  Trébia;  mais  il  demeura 
de  l'autre  part  deux  cens  lances ,  nos  Suisses  et 
toute  l'artillerie ,  exceptez  six  pièces  que  le  Roy 
menoit  ;  et  cela  lit  le  Roy  pour  estre  mieux  logé 
et  plus  au  large ,  espérant  les  faire  bien  passer 
à  l'aise ,  quand  il  voudroit ,  car  ladite  rivière 
par  ordinaire  est  petite  ,  et  par  espécial  en  cette 
saison  de  lors ,  toutesfois  environ  dix  heures  de 
nuit,  ladite  rivière  creut  si  fort  que  nul  homme 
n'y  eust  sceu  passer  à  pied  ny  à  cheval ,  ne  l'une 
compagnie  n'eust  sceu  secourir  l'autre  ,  qui  fut 
chose  de  grande  doute ,  pour  avoir  les  ennemis 
près,  et  chercha-l'on  toute  la  nuict,  pour  trou- 
ver le  remède  ,  d'un  costé  et  d'autre  ;  mais  il 
n'y  en  avoit  point ,  jusques  à  ce  qu'il  vînt  de  luy- 
mesme,  qui  fut  environ  cinq  heures  du  matin; 
et  lors  on  tendit  des  cordes  d'un  bout  jusques 
à  l'autre  pour  aider  à  passer  les  gens-de-pied 
qui  estoient  eu  l'eau  jusques  au-dessus  de  l'es- 
tomach. 

Tost  après  passèrent  les  gens-de-cheval ,  et 
l'artillerie  ;  mais  ce  fut  une  soudaine  et  péril- 
leuse aventure ,  considéré  le  lieu  ou  nous  estions 
et  les  ennemis  auprès  de  nous;  c'est  à  scavoir 
la  garnison  de  Plaisance  et  le  comte  de  Cajazze 
qui  y  estoit  entré;  car  aucuns  de  ladite  ville 


pratiquoient  d'y  mettre  le  Roy  ;  mais  ils  vou- 
loient  que  ce  fust  sous  le  titre  d'un  petit  fils 
demeuré  de  Jehan  Galéas,  dernier  due,  qui  na- 
gueres  estoit  mort ,  comme  avez  oùy.  Et  quand 
le  Jioy  eût  voulu  entendre  à  cette  pratique  , 
plusieurs  villes  et  autres  personnes  y  eussent 
entendu,  par  le  moyen  dudit  messire  Jehan- 
Jacques  de  Trevoul.  Mais  ledit  seigneur  ne 
voulut  point  faire  ce  desplaisir  au  duc  d'Orléans 
son  cousin  ,  qui  jà  estoit  dedans  iSovarre  , 
comme  avez  veu  ;  mais  à  dire  vérité,  de  l'autre 
costé  il  ne  désiroit  point  fort  de  voir  sondit  cou- 
sin si  grand  ,  et  luy  suflisoit  de  passer  et  laisser 
aller  ce  différend  comme  il  pourroit.  Le  troi- 
sième jour  après  le  partement  du  lieu  où  avoit 
esté  la  bataille,  alla  le  Roy  disner  au  chastel 
Saint-Jehan  ,  et  coucha  en  un  bois;  le  quatrième 
disna  à  Voghera ,  et  coucha  à  Pont-Curon  ;  le 
cinquième  jour  coucha  près  Tortone ,  et  passa 
la  rivière  ,  appellée  Scrivia,  que  Fracasse  def- 
fendoit ,  car  les  gens  qui  estoient  à  Tortone  es- 
toient sous  sa  charge  pour  le  duc  de  Milan.  Et 
averty  qu'il  fut  par  ceux  qui  faisoient  le  logis 
du  Roy  que  ledit  seigneur  ne  vouloit  que  passer, 
se  retira  en  la  ville,  et  manda  qu'il  bailleroit 
des  vivres  tant  que  l'on  voudroit,  et  ainsi  le  fît; 
car  toute  Tarmée  passa  rasibus  de  la  porte  du- 
dit Tortone  ;  et  vint  ledit  Fracasse  au  devant 
du  Ro3^,  armé  ;  mais  il  n'avoit  que  deux  per- 
sonnes avec  luy;  et  s'excusa  fort  au  Roy  qu'il 
ne  le  logeoit  en  la  ville  ;  et  fit  mettre  force  vivres 
hors  ladite  ville,  dont  tout  l'ost  fut  bien  fourny, 
et  au  soir  vint  au  coucher  du  Roy.  Or  faut  en- 
tendre qu'il  estoit  de  cette  maison  de  Sainct- 
Severin ,  et  frère  de  ce  comte  de  Cajazze  et  de 
messire  Galéas,  et  avoit  esté  ,  peu  de  temps  de- 
vant ,  à  la  soude  du  Roy,  en  la  Romagne,  comme 
il  a  esté  dit  ailleurs.  De  là  vint  le  Roy  à  ÎNice- 
de-la-Paille  ,  qui  est  du  marquisat  de  Montfer- 
rat ,  que  nous  désirions  bien  trouver  pour  estre 
en  pays  d'amis  et  en  seureté.  Car  ces  chevaux- 
légers  que  menoit  le  comte  de  Cajazze  estoient 
sans  cesse  à  nostre  queue  ,  et  les  premiers  jours 
nous  firent  grand  ennuy  ;  et  avions  peu  de  gens 
à  cheval  qui  se  voulussent  mettre  derrière ,  car 
plus  approchions  du  lieu  de  seureté ,  et  moins 
monstroient  les  nostres  qu'ils  eussent  vouloir  de 
combattre.  Aussi  dit-l'on  que  c'est  la  nature 
d'entre  nous  François;  et  l'ont  escrit  les  Italiens 
en  leurs  histoires,  disans  qu'au  venir  des  Fran- 
çois ils  sont  plus  qu'hommes,  mais  qu'à  leur  re- 
traite sont  moins  que  femmes;  et  je  le  croy  du 
premier  poiuct,  car  véritablement  ce  sont  les 
plus  rudes  gens  à  rencontrer  qui  soient  en  tout 
le  monde  (j'entends  les  gens-de-cheval),  mais  à 
la  retraicte  dune  entreprise  ,   toutes  gens  du 

monde  ont  moins  de  cœur  qu'au  partir  de  leurs 
maisons. 

<><:x> 

CHAPITRE  XIV. 

Coniment  les  Allemans  mettent  Vannée   de 
France  en  seureté  dans  sa  ntraite. 

Ainsi  pour  continuer  ce  présent  propos,  nos- 
tre  queue  estoit  deffendue  par  trois  cens  Alle- 
mans, quiavoient  moult  largement  de  coulevri- 
nes,  et  leur  portoit-on  beaucoup  d'harquebutes 
à  cbeval  5  et  ceux-là  faisoient  bien  retirer  les  es- 
tradiots,  qui  u'estoient  point  grand  nombre;  et 
le  grand  ost ,  qui  nous  avoit  combattus,  venoit 
tant  comme  il  pou  voit,  mais  pour  estre  partis  un 
joiu-  après  nous,  et  pour  leurs  chevaux  bardez, 
ne  nous  sçeurent  joindre,  et  ne  perdismes  jamais 
un  homme  au  chemin,  et  ne  fut  ledit  ost  jamais 
un  mille  (1)  près  de  nous  ,  et  quand  ils  virent 
qu'ils  ne  pouvoient  joindre  (  et  peut-estre  aussi 
qu'ils  n'en  avoient  pas  grande  envie),  ils  tirèrent 
devant  jNovarre,  ou  estoient  les  gens  du  duc  de 
Milan  et  des  leurs,  comme  avez  ouy  cy-devant  ; 
mais  s'ils  nous  eussent  peu  atteindre  près  de 
nostre  retraite,  peut-estre  qu'ils  en  eussent  eu 
meilleur  marché  qu'ils  n'eurent  à  la  vallée  de 
Fornoûe. 

J'ay  dit  en  plusieurs  lieux  comme  j'avois  dit 
et  monstre  que  Dieu  le  créateur  nous  avoit  gui- 
dez en  ce  présent  voyage  ;  mais  encores  me  sert- 
il  à  le  dire  icy  ;  car  depuis  le  jour  de  ladite  ba- 
taille, jusques  audit  lieu ,  les  logis  furent  mal 
départis,  mais  se  logeoit  chacun  comme  il  pou- 
voit  en  patience,  sans  trouble  ou  débat.  De  vi- 
vres, nous  en  avions  grande  nécessité  :  toutes- 
fois  quelque  peu  en  apportoient  ceux  du  pays  , 
qui  aisément  nous  eussent  empoisonnez  ,  s'ils 
eussent  voulu,  tant  en  leurs  vivres  qu'en  leurs 
vins  et  eaux,  qui  en  un  moment  estoient  taries  , 
et  les  puits;  aussi  je  ne  vey  que  petites  fontai- 
nes ;  mais  ils  n'y  eussent  point  failly,  s'ils  y 
eussent  voulu  essayer  ;  mais  il  est  de  croire  que 
nostre  Sauveur  et  rédempteur  Jésus-Christ  leur 
ostoitleur  vouloir.  J'ay  veu  la  soif  si  grande,  qu'un 
monde  de  gens-de-pied  beu  voient  aux  fessez  de  ces 
petites  villettesoù  nous  passions.  Aous  faisions 
grandes  traites  et  longues,  et  beuvions  eaU  orde, 
et  non  courante,  et  pour  boire  se  fouroient  de- 
dans jusques  à  la  ceinture  ;  car  il  nous  suivoit 
grand  peuple,  qui  u'estoient  point  gens  de  guerre, 
et  un  bien  grand  nombre  de  sommiers. 

Le  i^oy  partoit  avant  jour ,  et  ne  sceus  ou- 

ques  qu'il  y  eût  guide,  et  touchoit  jusques  à 
midy,  là  où  il  repaissoit,  et  chacun  prenoit  place, 
et  falloit  apporter  les  vivres  des  chevaux  entre 
les  bras,  et  que  chacun  fît  repaistre  son  cheval, 
et  sçay  bien  que  je  l'ay  fait  deux  fois,  et  fus  deux 
jours  sans  manger  que  pain  bien  meschant,  et  si 
j'estois  de  ceux  qui  avoient  moins  de  nécessité. 
D'une  chose  faut  louer  cette  armée ,  c'est  que 
jamais  je  n'oùy  homme  soy  plaindre  de  néces- 
sité qu'il  eût,  et  si  ce  fut  le  plus  pénible  voyage 
que  je  vis  onques  jamais  en  ma  vie,  et  si  en  ay 
veu,  avec  le  duc  Charles  de  Bourgogne,  de  bien 
aspres.  Nous  n'allions  point  plus  fort  que  ces 
grosses  pièces  d'artillerie,  où  souvent  y  avoit  à 
besongner  à  leurs  affaires,  et  grande  faute  de 
chevaux,  mais  à  toute  heure  qu'il  en  estoit  be- 
soin, s'en  recouvroit  en  l'ost,  par  les  gens-de- 
bien,  qui  volontiers  les  bailloient,  et  ne  se  perdit 
pas  uneseule  pièce,  ny  une  livre  de  poudre,  et  croy 
que  jamais  homme  ne  vit  passer  artillerie  de  telle 
grosseur,  ny  à  telle  diligence  ,  par  les  lieux  où 
passa  cette-cy.  Et  si  j'ay  parlé  du  désordre  qui 
estoit  tant  à  nostre  logis  qu'aux  autres  choses  , 
ce  ne  fut  pas  par  faute  qu'il  y  eût  des  gens  bien 
expérimentez  en  l'ost,  mais  le  sort  voulut  que 
ceux-là  avoient  le  moins  de  crédit.  Le  Roy  es- 
toit jeune  et  volontaire,  comme  ailleurs  ay  dit  ; 
et  pour  conclure  l'article,  semble  que  nostre 
Seigneur  Jésus-Christ  ait  voulu  que  toute  la 
gloire  du  voyage  ait  esté  attribuée  à  luy. 

Le  septième  jour,  depuis  le  partement  du 
lieu  où  avoit  esté  la  bataille,  partîmes  de  Nice- 
de-la-paille,  et  logeasmes  en  camp  tous  ensem- 
ble, assez  près  d'Alexandrie,  et  fut  fait  gros  guet 
la  nuict  ;  et  du  matin  devant  le  jour  partismes  , 
et  allasmes  en  Ast;  c'est  à  sçavoir  la  personne 
du  Roy,  et  les  gens  de  sa  maison  (  les  gens-d'ar- 
mes demeurèrent  près  de  là  en  camp),  et  trou- 
vasmes  la  ville  d'Ast  bien  garnie  de  tous  vivres, 
qui  firent  grand  bien  et  secours  à  toute  la  com- 
pagnie, qui  en  avoit  bon  besoin,  parce  que  ladi- 
te aruiée  avoit  enduré  grande  faim  et  soif,  grand 
travail  et  chaleur  ,  et  très-grande  faute  de  dor- 
mir, et  les  habillemens  tous  gastez  et  rompus. 
Sitost  que  le  Roy  fut  arrivé  en  Ast,  et  sur  l'heure, 
avant  que  dormir ,  j'envoiay  un  gentilhomme 
nommé  Philippe  de  la  Couldre  (qui  autrefois 
m'avoit  servy,  et  qui  pour  lors  estoit  au  duc 
d'Orléans)  à  Novarre,  là  où  il  estoit  assiégé  de 
ses  ennemis,  comme  avez  pu  entendre.  Le  siège 
n'estoit  pas  encore  si  contraint,  qu'on  ne  pût 
aller  et  saillir  dehors,  parce  qu'ils  ne  tasehoient 
sinon  de  l'affamer.  Je  luy  manday  par  ledit 
gentilhomme,  que  plusieurs  traictezse  menoient 
avec  le  duc  de  Milan,  de  par  le  Roy  nostre  sire 
(  dont  j'en  menois  un  par  la  main  du  duc  de 

Ferrare),  etque  pour  cette  cause  me  sembloit 
qu'il  s'en  devoit  venir  devers  le  Roy,  en  asseu- 
lant  bien  ceux  qu'il  laisseroit  dedans,  de  biief  y 
retourner,  ou  les  venir  secourir.  Lesquels estoient 
le  nombre  de  sept  mille  cinq  cens  hommes  de 
solde,  de  lapins  belle  compagnie  qu'on  sçauroit 
dire,  touchant  le  nombre,  tant  François  que  Suis- 
ses. Après  que  le  Roy  eut  séjourné  un  jour  au- 
dit Ast,  il  fut  adverty,  tant  parle  duc  d'Orléans 
que  par  autres,  comment  les  deux  osts  s'estoient 
assemblez  devant  îNovarre  ^  et  désiroit  ledit  duc 
d'Orléans  estre  secouru  ,  parce  que  ses  vivres 
appetissoient  ;  là  ou  il  a  voit  donné  mauvais  ordre 
au  commencement,  car  il  y  en  avoit  assez  aux 
villes  d'alentour,  et  par  espécial  bleds;  et  si  la 
provision  eust  esté  faicte  de  bonne  heure  et  bien 
pourmenée,  jamais  n'eussent  rendu  la  ville  ; 
mais  en  fussent  saillis  à  leur  honneur,  et  les  en- 
nemis à  grande  honte,  s'ils  eussent  pu  tenir  en- 
core un  mois. 

ooo 

CHAPITRE  XV. 

Comment  le  Roy  fit  dresser  une  armée  de  mer 
pour  cuider  secourir  les  chasteaux  de  Na- 
ples,  et  comment  ils  n'en  purent  estre  se- 
courus. 

Après  que  le  Roy  eut  séjourné  quelque  peu  de 
jours  audit  Ast,  il  s'en  alla  à  Thurin,  et  au  dé- 
partir que  ledit  seigneur  fit  d'Ast  ,  il  dépescha 
un  maistre-d'hostel,  nommé  Pérou  de  Rasche  , 
pour  faire  une  armée  de  mer,  pour  aller  secou- 
rir les  chasteaux  delSaples,  qui  encores  tenoient. 
Ce  qu'il  fit,  et  mit  sus  ladite  armée  monseigneur 
d'Arban,  chef  et  lieutenant  d'icelle  armée  ,  et 
alla  jusques  vers  la  cité  de  Pruce,  où  il  fut  à  la 
veuè  des  ennemis  ,  là  où  une  fortune  de  temps 
le  garda  d'approcher  ;  et  fit  cette  année  peu  de 
fruict  ;  pource  que  ledit  Arban  tourna  à  Ligorne, 
la  ou  la  pluspart  de  ses  gens  s'enfuirent  en  terre, 
et  laissèrent  les  navires  vuides,  et  l'armée  des 
ennemis  s'en  vint  au  port  de  Rengon  ,  près 
Plombin,  là  où  elle  futbien  deux  mois  sans  par- 
tir :  et  les  gens  de  nostre  armée  fussent  allez 
légèrement  secourir  lesdits  chasteaux,  parce  que 
le  port  de  Rengon  est  de  nature  que  l'on  n'en 
peut  saillir  que  d'un  vent,  lequel  règne  peu  sou- 
vent en  hyver.  Ledit  d'Arban  estoit  vaillant 
homme,  et  expérimenté  en  armée  de  mer. 

En  ce  mesme  temps  ,  le  Roy  estant  arrivé  a 
Thurin,  se  menoient  plusieurs  traitez  entre  le 
Roy  et  le  duc  de  Milan  ,  et  s'en  empeschoit  la 


duchessede  Savoye,  qui  estoitfillede  Moutferrat, 
veuve  et  mère  d'un  petit  duc,  qui  estoit  lors,  mais 
par  autres  s'en  traitoient  encores.  Je  m'en  mes- 
iois  aussi ,  et  le  désiroient  bien  ceux  de  la  ligue, 
(c'est  à  sçavoir  les  chefs,  qui  estoient  au  camp 
devant  iXovarre)  que  je  m'en  meslasse,  et  m'en- 
voyèrent un  sauf-conduit,  mais  (comme  les  en- 
vies sont  entre  gens  de  Cour  )  le  cardinal ,  que 
tant  ay  nommé,  rompit  que  je  ne  m'en  meslasse 
point,  et  vouloit  que  la  pratique  de  madame 
de  Savoye  sortist  son  effect,  que  couduisoit  son 
hoste  le  trésorier  de  Savoye  (l),  homme  sage 
et  bon  serviteur  pour  sa  maistresse.  Long- 
temps traisna  cette  matière ,  et  pour  cette 
cause  fut  envoyé  le  baillif  de  Dijon  aux  Suis- 
ses, ambassadeur,  pour  en  lever  jusques  à  cinq 
mille. 

Peu  avant  j'ay  parlé  comme  l'armée  de  mer 
fut  faite  à  Nice,  pour  secourir  les  chasteaux  de 
Naples.  Ce  qui  ne  se  put  faire,  pour  les  raisons 
dessusdites.  Incontinent  monseigneur  de  Mont- 
pensier,  et  autres  gens  de  bien,  qui  estoient  de- 
dans lesdits  chasteaux  ,  voyant  ledit  inconvé- 
nient, prirent  party,  et  saillirent  dehors  par  le 
moyeu  de  l'armée  de  ceux  qui  estoient  demeu- 
rez, pour  le  roy  Charles,  en  diverses  places  du 
royaume,  laquelle  armée  pour   lors  estoit  près 
desdits  chasteaux ,  et  les  laissèrent  fournis  en 
nombre  suffisant,  pour  les  garder,  selon  les  vi- 
vres, qui  y  estoient  si  estroits  que  plus  ne  pou- 
voit,  et  partirent  avec  deux  mille  cinq  cens  hom- 
mes, et  laissèrent  pour  chef  Ognas  et  deux  au- 
tres gens  de  bien,  et  s'en  alla  ledit  seigneur  de 
Montpensier,  le  prince  de  Salerne,  le  séneschal 
de  Reaucaire,  et  autres  qui  là  estoient ,  à  Sa- 
lerne; et  voulut  dire  le  roy  Ferrand  ,  qu'ils 
avoient  rompu  l'appointement,  et  qu'il  pouvoit 
faire  mourir  les   ostages   qu'ils  avoient  baillez 
peu  de  jours  avant,  qui  estoient  le  seigneur  d'A- 
lègre  (2),  un  appelle  de  la  Marche-d'Ardaine, 
et  le  seigneur  de  la  Chapelle  d'Anjou,  un  appelle 
Roquebertin  Catelan  ,  et  un  appelle  Genly.  Et 
faut  entendre  qu'environ  trois  mois  auparavant, 
ledit  roy  Ferrand  estoii  entré  dedans  Naples  par 
intelligence,  et  par  le  mauvais  ordre  des  nostres; 
qui  estoient  bien  informez  de  tout,  et  n'y  sceu- 
rent  mettre  remède.  Je  parlerois  bien  plus  avant 
de  ce  propos,  mais  je  n'en  puis  parler  que  pour 
l'avoir  oùy  dire  aux  principaux  ;  et  ne  tiens  point 
volontiers  long  propos  des  choses  ou  je  n'ay 
point  esté  présent.  Mais  estant  ledit  roy  Ferrand 
dedans  la  ville  de  Naples  ,  nouvelles  y  vinrent 
que  le  Roy  estoit  mort  à  la  bataille  de  Fornoiie; 
et  fut  certifié  a  nos  gens,  qui  estoient  au  clias- 

teau,  par  les  lettres  et  mensonges  que  mandoit 
le  duc  de  Milan,  qu'ainsi  estoit,  et  adjoustèrent 
tby,  et  si  firent  les  Colonnois,  qui  se  tournèrent 
incontinent  contre  nous;  avec  le  bon  vouloir 
qu'ils  avoient  d'estre  tousjours  des  plus  forts  , 
encores  qu'ils  fussent  bien  tenus  au  Roy,  comme 
il  est  dit  ailleurs;  et  pour  cesdits  mensonges,  et 
principalement  pource  que  nos  gens  se  voyoient 
restraincts  en  grand  nombre,  dedans  le  chasteau, 
et  peu  de  vivres,  et  avoient  perdu  tous  leurs  che- 
vaux et  autres  biens    qu'ils  avoient  dedans  la 
ville,  composèrent  le  sixième  octobre  1495,  (  et 
avoient  jà  esté  environnez  trois  mois  et  quatorze 
jours,  et  environ  vingt  jours  après  partirent, 
comme  dit  est),  et  promirent  que  s'ils  n'estoient 
secourus  dedans  certain  nombre  de  jours,  qu'ils 
s'en  iroient  en  Provence,  et  laisseroient  les  chas- 
teaux,  sans  plus  faire  de  guerre,  ny  par  mer  ny 
par  terre,  audit  royaume  ,  et  baillèrent  les  os- 
tages susdits.  Touteslbis  selon  ledit  du  roy  Fer- 
rand  ,  ils  rompii-ent  l'appointement ,  à  l'heure 
qu'ils  partirent  sans  congé.  Les  nostres  disoient 
le  contraire,  mais  lesditsostages  furent  en  grand 
danger,  et  y  avoit  cause  ;  et  croy  que  nos  gens 
firent  sagement  de  partir,  quelque  appointe- 
ment  qu'il  y  eust  ;   mais  ils  eussent  mieux  fait 
de  bailler  les  chasteaux  audit  jour  qu'ils  parti- 
rent, et  retirer  leurs  ostages,  car  aussi  bien  ne 
tindrent-ils  que  vingt  jours  après  leur  parte- 
mentà  faute  de  vivres,  et  qu'ils  n'avoient  aucune 
espérance  de   secours  ,  et  fut  la  totale  perte 
du  royaume,  que  ledit  chasteau  de  rsaples. 


CHAPITRE  XVI. 

De  la  grande  famine  et  peine  oii  estoil  le  duc 
d'' Orléans  à  Novarre  avec  ses  gens  ^  de 
la  mofi  de  la  marquise  de  Motitferraf ,  et  de 
celle  de  monsieur  de  Vendosme  ;  et  comment 
après  2ilusieurs  délibérations  on  entendit  à 
faire  paix  ^  pour  sauver  les  assiégez. 

Estant  le  Roy  à  Thui  in ,  comme  j'ay  dit ,  et 
a  Quiers  ,  où  quelquefois  alloit  pour  son  esbat 
il  attendoit  nouvelle  des  AUemans  qu'il  avoit 
envoyé  quérir  ,  et  aussi  essayoit  s'il  pourroit 
réduire  le  duc  de  Milan  ,  dont  il  avoit  grand 
vouloir ,  et  ne  luy  chaloit  point  trop  du  faict  du 
duc  d'Orléans,  qui  commençoit  à  estre  pressé, 
à  cause  de  la  nécessité  des  vivres ,  et  escrivoit 
chacun  jour  pour  avoir  secours,  et  aussi  es- 
toient  approchez  les  ennemis  de  plus  près  qu'ils 
n'avoient  esté ,  et  estoit  crû  i'ost  de  mille 
hommes  à  cheval ,  Allemans ,  que  raenoit  mes- 
sire  Fédéric  Capelare,  de  la  comté  de  Ferrette, 


vaillant  chevalier,  et  bien  expérimenté ,  tant  en 
France  qu'en   Italie.  Aussi  y  avoit  bien  onze 
niille'Ailemans,  des  terres  du  roy  des  Romains 
et  Lansquenets ,  que  conduisoit  messire  George 
Dabecfin,  vaillant  chevalier,  et  fut  celuy  qui 
prit  Saint-Omer ,  pour  le  roy  des  Romains  ,  na- 
tif d'Austriche.  Et  voyant  croistre  les  ennemis, 
et  que  nul  accord  ne  se  pouvoit  trouver  à  l'hon- 
neur du  Roy  ,  il  luy  fut  conseillé  se  retirer  à 
Verceil ,  pour  voir  la  manière  de  sauver  ledit 
duc  d'Orléans  et  sa  compagnie ,  qui ,  comme  dit 
est  ailleurs  ,  avoient  mis  petite  provision  pour 
leurs  vivres  au  commencement  qu'ils  entrèrent 
audit  rsovarre;  et  luy  eût  mieux  valu  avoir  faict 
ce  que  je  luy  manday ,  comme  il  se  voit  cy-de^- 
sus ,  dès  qu'arrivasmes  en  Ast ,  qui  estoit  de 
partir,  et  mettre  hors  toutes  gens  inutiles,  et 
venir  devers  le  Roy,  car  sa  présence  eust  guidé 
partie  de  ce  qu'il  eût  voulu  ;  au  moins  ceux  qu'il 
eust  laissez  n'eussent  point  souffert  si  extrême 
nécessité  de  faim,   comme  ils  firent;   car  il 
eust  pris  party  plustost,  s'il  eust  veu  qu'il  n'y 
eust  eu  autre   remède.   Mais  l'archevesque  de 
Rouen  (1),  qui  avoit  esté  avec  luy  au  commen- 
cement, audit  lieu  de  Novarre ,  pour  faire  ser- 
vice audit  seigneur ,  estoit  venu  devers  le  Roy , 
et  se  trouvant  présent  aux  affaires,  luy  man- 
doit tousjours  ne  partir  point,  et  qu'il  seroit  se- 
couru, et  se  fondoit  qu'ainsi  le  disoit  le  cardi- 
na  de  Saint-Malo  ,  qui  avoit  tout  le  crédit  ;  et 
bonne  affection  le  faisoit  parler;  mais  j'estois 
asseuré  du  contraire ,  car  nul  ne  vouloit  retour- 
ner à  la  bataille  si  le  Roy  n'y  alloit ,  et  celuy-la 
n'en  avoit  nulle  envie  ;  car  la  question  n'estoit 
que  pour  cette  seule  ville,  que  ledit  duc  d'Or- 
léans vouloit  retenir,  et  le  duc  de  Milan  la 
vouloit  ravoir;  car  elle  est  à  dix  lieues  de  Mi- 
lan, et  estoit  force  que  l'un  eût  tout,  car  eu 
ladite  duché  de  Milan  sont  neuf  ou  dix  grosses 
citez  près  l'une  de  l'autre  ,  et  en  petit  d'espace  ; 
mais  bien  disoit  ledit  duc  de  Milan  ,  qu'en  luy 
laissant   Novarre,  et  ne  luy  demandant  point 
Gènes,  que  toutes  choses  il  feroit  pour  le  Roy. 
Plusieurs  fois  on  mena  farines  audit  Novarre, 
dont  il  s'en  perdit  la  moitié  au  chemin ,  et  en 
un  coup  furent  destroussez  quelques  soixante 
hommes-d'armes  ,  que  menoit  Chastillon  ,  qui 
estoit  jeune  gentil-homme  de  la  maison  du_Roy. 
Aucuns  furent  pris  ,  autres  entrèrent ,  autres  es- 
chappèrent  en  grande  peine  ;  et  n'est  possible  de 
croire  en  quelle  détresse  estoit  cette  compagnie 
de  Novarre ,  car  chacun  jour  en  mouroit  de 
faim.  Les  deux  parts  estoient  malades ,  et  ve- 


(1)  George  (J'Aniljoisp,  (Ie|)uis  principal  mi)iistre   (io 
Louis  XII. 

iioieiit  de  piteuses  lettres  en  chiffre,  et  en  grande 
difficulté.  Tousjours  ou  leur  doniioit  reconfort, 
eï  tout  estoit  abus  ;  mais  ceux  qui  menoient  laf- 
i'aire  du  Roy  désiroient  la  bataille,  et  ne  con- 
sidéroient  point  que  nul  ne  la  vouloit  qu'eux  ;  car 
tous  les  grands  chefs  ,  comme  le  prince  d'O- 
range, qui  estoit  de  nouveau  arrivé  ,à  qui  le 
Hoy  donnoit  grand  crédit  aux  affaires  de  la 
guerre,  et  tous  autres  chefs  de  guerre,  cher- 
choienl  une  honnesle  issue  par  appointement , 
veu  que  l'hy  ver  approchoit ,  qu'il  n'y  avoit  point 
d'argent ,  et  que  le  nombre  des  François  estoit 
petit,  et  plusieurs  malades,  ets'enalloient  cha- 
cun jour  sans  congé,  et  d'autres  à  qui  le  Roy 
donnoit  congé  ;  mais  tous  les  sages  ne  pou  voient 
garder  ceux  dont  j'ay  parlé,  de  mander  au  duc 
d'Orléans  qu'il  ne  bougeast,  lequel  ils  mirent  en 
grand  péril  5  et  se  fioient  sur  le  nombre  des  Al- 
lemans  dont  nous  asseuroit  le  bailly  de  Dijon, 
auquel  aucuns  avoient  mandé  qu'il  amenast  ce 
(ju'il  pourroit;  et  estoit  une  compagnie  mal 
unie,  et  chacun  disoit  et  escrivoit  ce  qu'il  vouloit. 

Ceux  qui  ne  vouloieut  point  d'accord ,  uy 
qu'on  se  trouvast  ensemble  pour  en  parler,  di- 
soient que  le  Roy  ne  devoit  point  commencer, 
mais  devoit  laisser  parler  ses  ennemis  ;  qui 
aussi  disoieut  ne  vouloir  commencer  les  pre- 
miers, et  tousjours  s'avançoicnt  le  temps  en  la 
détresse  de  ceux  de  Novarre,  et  ne  parloient 
plus  leurs  lettres  que  de  ceux  qui  mouroient  de 
faim  chacun  jour,  et  que  i)lus  ne  pouvoient  te- 
nir que  dix  jours,  et  puis  huict,  et  telle  heure 
les  vis  à  trois  ,  mais  avant  passèrent  les  termes 
qu'ils  avoieni  baillez.  Bref,  on  n'avoit  veu  de 
long-temps  si  grosse  nécessitez  5  et  cent  ans 
avant  que  fussions  nez,  ne  souffrirent  gens  si 
grande  faim  comme  ils  souffrirent  léans  (1). 

Estans  les  choses  en  ce  train ,  mourut  la  mar- 
quise de  iMontferrat ,  et  y  eut  quelque  division 
léans ,  pour  le  gouvernement  que  demandoit  le 
marquis  de  Saluées;  et  d'autre  part,  le  sei- 
gneur Constantin,  oncle  de  la  feue  marquise, 
(jui  estoit  Grec  et  elle  Grecque,  et  fille  du  roy 
de  Servy ,  tous  deux  destruits  par  le  Turc.  Le- 
dit seigneur  Constantin  s'estoit  mislbrt  au  chas- 
teau  de  Casai,  et  avoit  en  ses  mains  les  deux  fils 
(dont  le  plus  grand  n'avoit  que  neuf  ans  )  du  feu 
marquis  et  de  cette  sage  et  belle  dame  qui  estoit 
morte  en  l'âge  de  vingt  et  neuf  ans  ,  grande 
partisane  des  François.  Autres  particuliers  tas- 
choient  encore  audit  gouvernement,  et  en  es- 
toit grande  question  chez  le  Roy  ,  pour  ceux  qui 
les  soustenoient.  Ledit  seigneur  m'ordonna  d'y 
aller  ,  pour  accorder  cette  question  a  la  seureté 

[i]  Deilaiis,  dans  celle  place. 

des  enfans,  et  au  gré  de  la  pluspart  du  pays, 
doutant  que  le  différend  ne  leur  fît  appeler  le 
duc  de  Milan,  et  le  seigneur  de  cette  maison 
nous  estoit  bien  séant. 

Il  me  desplaisoit  fort  de  partir,  que  je  ne 
misse  en  train  de  reprendre  cette  paix,  veu  les 
maux  que  j'ay  dits ,  et  que  l'hy  ver  approchoit , 
et  doutois  que  ces  prélats  ne  fussent  cause  de 
ramener  le  Roy  à  la  bataille,  qui  estoit  mal 
fourny,  s'il  ne  venoit  force  estrangers,  comme 
Suisses  ;  encore  s'ils  venoient  si  forts  comme 
l'on  disoit ,  il  n'y  avoit  que  danger  pour  le  Roy 
de  se  mettre  en  leurs  mains  ;  et  estoient  les  en- 
nemis foit  puissans,  et  logez  en  lieu  fort  de  si- 
tuation ,  et  bien  fortifiez.  Considérées  ces  choses, 
je  m'adventuray  de  dire  au  Roy  qu'il  me  sem- 
bloit  qu'il  vouloit  mettre  sa  personne  et  l'Estat 
en  grand  hazard ,  pour  peu  d'occasion  ;  qu'il  luy 
devoit  souvenir  qu'il  avoit  esté  en  grand  péril 
à  Fornoiie;  mais  là  avoit  esté  contraint,  et  icy 
n'y  avoit  nulle  contrainte ,  et  ne  devoit  point 
laisser  à  prendre  quelque  honneste  appointe- 
ment ,  pour  ces  paroles  qu'on  disoit  qu'il  ne  de- 
voit point  commencer ,  et  que  s'il  vouloit ,  je  le 
ferois  bien  parler ,  en  sorte  que  l'honneur  des 
deux  costez  y  seroit  bien  gardé.  Il  me  respon- 
dit  que  je  parlasse  à  monseigneur  le  cardinal , 
ce  que  je  fis ,  mais  il  me  faisoit  d'estranges  res- 
ponses  ,  et  désiroit  la  bataille,  et  tenoit  la  vic- 
toire seure ,  à  son  dire ,  et  disoit-on  qu'on  luy 
avoit  promis  dix  mille  ducats  de  rente ,  pour 
un  sien  fils ,  de  par  le  duc  d'Orléans  ,  s'il  avoit 
cette  duché  de  Milan.  Le  lendemain  je  vins 
prendre  congé  du  Roy  ,  pour  aller  à  Casai ,  et  y 
avoit  environ  journée  et  demie.  Je  rencontray 
monsieur  de  la  Trimoùille ,  à  qui  je  contay  cette 
affaire  ,  parce  qu'il  estoit  des  prochains  du 
Roy ,  demandant  si  encores  luy  en  devoit  par- 
ler. Il  me  conforta  qu'ouy ,  car  chacun  désiroit 
de  se  retirer.  Le  Roy  estoit  eu  un  jardin.  Je 
repris  les  paroles  dessusdites,  devant  le  cardinal, 
qui  dit  que  luy  qui  estoit  homme  d'Eglise  ,  de- 
voit commencer.  Je  luy  dis  que  s'il  ne  commen- 
çoit  je  commencerois ,  car  il  me  sembloit  que  le 
Roy  n'en  seroit  point  marry,  ny  ses  plus  pro- 
chains ;  et  ainsi  partis ,  et  au  départir  dis  à 
monseigneur  le  prince  dOrange ,  qui  avoit  la 
principale  charge  de  l'ost,  que  si  je  commen- 
çois  rien,  je  luy  adresserois;  et  allay  à  Casa! 
où  je  fus  bien  recueilly  par  tous  ceux  de  cette 
maison  ,  «t  les  trouvay  la  pluspart  rengez  avec 
le  seigneur  Constantin  ,  et  sembloit  à  tous  que 
c'estoit  la  plus  grande  seureté  pour  les  enfans  , 
car  il  ne  pouvoit  venir  à  la  succession ,  et  le 
marquis  de  Saluées  y  prétendoit  droit.  Je  fis 
plusieurs  jours  assemblée ,  tant  de  nobles  que 

des  gens  d'Eglise  et  des  villes  ,  et  à  leur  re- 
queste ,  ou  de  la  pluspart ,  déclaray  que  le  Roy 
vouloit  que  ledit  seigneur  Constantin  demeurast 
en  son  gouvernement  ;  car  vcu  la  force  du  Roy 
de-là  les  monts ,  et  l'affection  que  le  pays  porte 
à  la  maison  de  France ,  ils  ne  pouvoient  contre- 
dire au  vouloir  du  Roy. 

Environ  le  troisième  jour  que  j'eus  esté  là , 
vint  léans  un  raaistre  d'hostel  du  marquis  de 
Mantoiie,  capitaine  général  des  Vénitiens ,  qui, 
comme  parent,  envoyoit  faire  doléance  de  la  mort 
de  ladite  marquise,  et  celuy-là  et  raoy  entrasmes 
en  paroles  d'appointer  ces  deux  osts ,  sans  com- 
battre ,  car  les  choses  s'y  disposoient ,  et  estoit 
logé  le  Roy  en  camp ,  près  A^erceil  ;  mais  à  la 
vérité  dire,  il  ne  passa  seulement  que  la  rivière, 
et  logea  son  ost ,  mal  fourny  de  tentes  et  de  pa- 
villons (car  ils  en  avoient  peu  porté),  et  encores 
ceux-là  estoient  perdus,  et  jà estoit  le  lieu  moite, 
pour  l'hy  ver  qui  approchoit,  et  que  c'est  pays  bas. 
Ledit  seigneur  n'y  logea  qu'une  nuict ,  et  se 
retira  le  lendemain  en  la  ville ,  mais  y  de- 
meurèrent le  prince  d'Orange,  le   comte   de 
Foix  et  le  comte  de  Vendosme  (l),  qui  y  prit 
un  mal  de  flux  dont  il  mourut,  qui  fut  dom- 
mage, car  il  estoit  beau  personnage  ,  jeune  et 
sage,  et  y  estoit  venu  en  poste,  parce  qu'il  y 
devoit  avoir  bataille  ,  car  il  n'avoit  point  fait  le 
voyage  en  Italie  avec  le  Roy.  Avec  ceux-là  y 
demeurèrent  le  mareschal  de  Gié   et  plusieurs 
autres  capitaines;  mais  la  principale  force  es- 
toit des  Allemans,  qui  avoient  fait  le  voyage 
avec  le  Roy  ;  car  mal  volontiers  y  demeuroient 
les  François,  estans  si  près  de  la  ville,  et  plu- 
sieurs estoient  malades ,  et  plusieurs  partys,  les 
uns  avec  congés   les  autres  sans  congé  dudit 
ost.  Jusques  à  Novarre  y  avoit  dix  gros  milles 
d'Italie ,  qui  valent  bien  six  lieues  françaises , 
fort  pays  et  mol  (comme aux  pays  de  Flandres), 
à  cause  des  fossez  qui  sont  au  long  des  chemins, 
de  l'un  costé  et  de  l'autre ,  fort  profonds ,  et 
beaucoup  plus  que  ceux  de  Flandres.  L'hyver 
les   fanges  y  sont  fort  grandes ,  et  l'esté  la 
poudre.  Entre  nostredit  ost  et  Novarre^  y  avoit 
une  petite  place,  appellée  Bourg,  aune  lieue 
de  nous,  que  nous  tenions;  et  eux  en  tenoient 
une  autre,  qu'on  appelloit  Camerian  ,  qui  estoit 
à  une  lieuë  de  leur  ost,  et  jà  estoient  les  eaux 
bien  grandes ,  à  aller  d'un  ost  à  l'autre. 

Comme  j'ay  commencé  à  dire ,  ce  maistre- 
d'hostel  du  marquis  de  Mantoiie,  qui  estoit  venu 
à  Casai ,  et  moy  continuasmes  nos  paroles  ;  et 

(1)  François  de  Bourbon,  conile  de  Vendôme  ,  mort 
ie  3  octobre  1495,  à  l'âge  de  vingt  cinq  ans. 

(2)  Le  bonheur,  l'heureux  sort. 


disois  les  raisons  pourquoy  son  maistre  devoit 
éviter  cette  bataille ,  et  qu'il  avoit  veu  le  péril 
en  quoy  il  avoit  esté  à  la  première,  et  qu'il  com- 
battoit  pour  gens  qui  ne  l'accoustrèrent  jamais 
pour  service  qu'il  leur  fit,  et  qu'il  devoit  entre- 
prendre l'appointement ,  et  moy  que  je  luy  ai- 
derois  de  nostre  costé.  Il  me  respondit  que  son 
maistre  levoudroit,  mais  il  faudroit,  comme 
autrefois  ni'avoit  esté  mandé ,  que  nous  parlas- 
sions les  premiers,  veu  que  leur  ligue,  dont 
estoit  le  Pape ,  les  roys  des  Romains  et  d'Espa- 
gne ,  et  le  duc  de  Milan ,  estoit  plus  grande 
chose  que  le  Roy,  et  luy  disois  que  c'estoit  folie 
de  mettre  cette  cérémonie ,  et  que  le  Roy  de- 
voit aller  devant,  qui  estoit  là  en  personne  ,  et 
que  les  autres  n'y  avoient  que  leurs  lieutenans, 
et  que  moy  et  luy,  comme  médiateurs,  com- 
mencerions, s'il  vouloit,  mais  que  je  fusse  seur 
que  son  maistre  continuât  et  tînt ,  et  conclûmes 
que  j'envoyrois  un  trompette  en  leur  ost  le 
lendemain ,  et  escrirois  aux  deux  provéditeurs 
vénitiens,  l'un  appelle  messire  Luques  Pisan  , 
l'autre  messire  Melchior  Trévisan ,  qui  sont  offi- 
ciers députez  pour  conseiller  leurs  capitaines,  et 
pour  pourvoir  aux  affaires  de  leur  ost. 

En  cîisuivant  ce  que  nous  avions  conclu  ,  je 
leur  escrivis  la  substance  de  ce  que  j'avois  dit 
audit  maistre -d'hostel  ;  et  a  vois  occasion  de 
continuer  l'office  de  bon  médiateur ,  car  ainsi 
l'avois  conclu ,  au  partir  de  Venise  ;  et  aussi  lo 
Roy  l'avoit  bien  agréable ,  et  si  me  sembloit 
nécessaire ,  car  il  se  trouve  assez  gens  pour 
troubler  une  affaire ,  mais  il  s'en  trouve  peu 
qui  ayent  l'aventure  (2)  et  le  vouloir  ensemble , 
d'accorder  si  grand  différend,  ne  qui  vousissent 
endurer  tant  de  paroles  ,  qui  se  disent  de  ceux 
qui  traitent  tels  affaires;  car  en  tels  grands  osts 
il  y  a  maintes  différentes  opinions.  Lesdits  pro- 
véditeurs furent  joyeux  de  ces  nouvelles,  et 
m'escrivirent  que  tost  me  feroient  response,  et 
par  leurs  postes  le  firent  sçavoir  à  Venise  ,  et 
tost  eurent  responses ,  et  vint  en  l'ost  du  Roy 
un  comte  ,  qui  estoit  au  duc  de  Ferrare,  lequel 
y  avoit  gens  (car  son  fils  aisné  y  estoit,  à  la 
solde  du  duc  de  M='an),  et  cestui-làen  estoit,  et 
avoit  ledit  duc  de  -  errare  un  autre  fils  avec  le 
Roy.  Ledit  comte  avoit  nom  le  comte  Albertin, 
et  vint  voir  messire  Jehan-Jacques  de  Trévoul^ 
sous  couleur  d'un  fils  qu'il  avoit  avec  ledit  mes- 
sire Jehan-Jacques,  et  s'adressa  au  prince  d'O- 
range ,  ainsi  qu'il  avoit  esté  conclu  entre  ce 
maistre-d'hostel ,  dont  j'ay  parlé ,  et  moy ,  disant 
avoir  commission  du  marquis  de  Mantoiie ,  et 
des  provéditeurs,  et  autres  capitaines,  estans  eu 
leur  ost ,  de  demander  saufconduict  pour  ledit 
marquis  et  autres,  jusques  à  cinqu;;nte  chevaux, 

à  se  trouver  à  parler  avec  tels  personnages  qu'il 
plairoit  au  Roy  ordonner  ;  et  ceux-là  cognois- 
soient  bien  que  c'estoit  raison  qu'ils  vinssent 
devers  le  Roy,  où  les  siens  les  premiers,  et 
aussi  qu'ils  luy  vouloient  bien  faire  cet  honneur  ; 
puis  demanda  congé  de  parler  au  Roy,  à  part. 
Ce  qu'il  fit;  et  à  part  conseilla  de  n'en  faire 
rien,  disant  que  cet  ost  estoit  en  grande  peur, 
et  qu'en  bref  il  deslogeroit  ;  et  par  ces  paroles , 
il  monstroit  vouloir  rompre  cet  accord,  et  non 
point  le  faire,  ny  aider,  combien  que  sa  charge 
publique  fust  telle  qu'avez  oiiy,  et  fut  présent 
à  ces  paroles  ledit  messire  Jehan-Jacques  Tré- 
voul,  grand  ennemy  du  duc  de  Milan,  et  volon- 
tiers eust  rompu  ladite  paix;  et  sur  tout  le 
maistre  dudit  comte  messire  Albertin  ,  le  duc 
de  Ferraredésiroit  fort  la  guerre,  pour  la  grande 
inimitié  qu'il  avoit  aux  Vénitiens ,  à  cause  de 
j)lusieurs  terres  qu'ils  tenoient  de  luy,  comme 
le  Polésan  et  plusieurs  autres,  et  estoient  venu 
en  l'ost  du  dessusdit  duc  de  Milan,  qui  avoit  sa 
fille  pour  femme. 

Dès  que  le  Roy  eut  oùy  parler  ledit  comte,  il 
me  fit  appeller,  et  eut  en  conseil  s'il  bailleroit 
ce  saufcondui<^t  ou  non.  Ceux  qui  vouloient 
rompre  la  paix  (comme  messire  Jehan-Jacques  et 
autres,  qui  parloient  en  faveur  du  duc  d'Orléans, 
ce  leur  sembloit)  monstroient  vouloir  la  ba- 
taille (mais  ils  estoient  gens  d'Église,  et  ne  s'y 
fussent  point  trouvez),  disans  estre  bien  asseu- 
rez  que  les  ennemis  deslogeroient ,  et  qu'ils 
mouroient  de  faim.  Autres  disoient  (et  j'estois 
de  ceux-là)  que  nous  aurions  faim  plustost 
qu'eux,  qui  estoient  en  leur  pays,  et  si  avoient 
la  puissance  trop  grande  pour  s'enfuir,  et  se 
laisser  destruire ,  et  que  ces  paroles  venoient  de 
gens  qui  vouloient  qu'on  se  hazardast  et  com- 
batist  pour  leurs  querelles.  Toutesfois  pour  abré- 
ger, le  saufconduict  fut  accordé  et  envoyé,  et 
dit  que  le  lendemain,  à  deux  heures  après  midy, 
K'dit  prince  d'Orange ,  le  maresclial  de  Gié  ,  le 
seigneur  de  Piennes  et  moy  en  leur  compagnie, 
nous  trouverions  entre  Rourg  et  Camarian,  près 
d'une  tour,  où  ils  faisoient  le  guet,  et  que  là 
parlerions  ensemble,  et  nous  y  trouvasmes  bien 
accompagnez  de  gens-d'armes.  Ledit  marquis 
et  un  Vénitien  qui  avoit  la  charge  de  leurs  es- 
tradiots  ,  y  vinrent ,  et  usèrent  d'honnestes  pa- 
roles, disans  que  de  leur  part  ils  désiroient  la 
paix  ,  et  fut  conclu  que,  pour  parler  plus  à  loisir, 
ils  viendroient  le  lendemain  (pielques  gens  des 
leurs  en  l'ost,  et  que  le  Roy  après  envoyeroit 
des  siens  au  leur.  Ce  qui  se  fit  ;  et  vint  le  len- 
demain devers  nous  messire  Francisco  Bernar- 
din ,  viscomte  pour  le  duc  de  Milan,  et  un  se- 
crétaire du  marquis  de  Mantoùe  ;  et  nous  trou- 


vasmes avec  eux  ,  ceux  quej'ay  nommez,  et  le 
cardinal  de  Sainct-Malo ,  et  entrasmes  en  pra- 
tique de  la  paix  ;  et  demandoient  Novarre ,  en 
laquelle  cité  estoit  assiégé  le  duc  d'Orléans. 
Aussi  demandions-nous  Gênes,  disans  que  c'es- 
toit fief  du  Roy,  et  que  ledit  duc  de  Milan  l'a- 
voit  confisquée;  eux  s'excusoient,  disans  n'a- 
voir rien  entrepris  contre  le  Roy,  que  pour  se 
deffendre,  et  que  ledit  duc  d'Orléans  leur  avoit 
pris  ladite  cité  de  Novarre,  et  commencé  la 
guerre,  avec  les  gens  du  Roy,  et  qu'ils  croyoient 
que  leurs  maistres  ne  feroient  rien  de  ce  que 
demandions  ;  mais  que  toute  autre  chose  vou- 
droient  faire  pour  complaire  au  Roy.  Ils  furent 
là  deux  jours,  et  puis  retournèrent  en  leur  ost  ; 
où  nous  allasmes  ledit  Mareschal  de  Gié  ,  mon- 
seigneur de  Piennes  et  moy,  tousjours  sur  la 
demande  de  cette  cité  ;  et  bien  eussions-nous  été 
contens  que  Novarre  se  fût  mise  en  la  main  des 
gens  du  roy  des  Romains  (qui  estoient  en  leur 
ost,  dont  estoient  chefs  messire  Georges  de 
Piètre  Plane,  et  messire  Fédéric  Capellare  ,  et 
un  nommé  messire  Hance) ,  car  nous  ne  le  pou- 
vions secourir  que  par  la  bataille,  que  nous  ne 
désirions  point ,  et  le  disions  parce  que  la  duché 
de  INIilan  est  tenue  en  fief  de  l'Empereur,  et 
pour  honnestement  s'en  descharger.  Plusieurs 
allées  et  venues  se  firent  de  nous  en  leur  ost, 
et  des  leurs  au  nostre,  sans  conclusion  ;  mais  je 
demeurois  toujours  au  giste  en  leur  ost,  car  tel  es- 
toit le  vouloir  du  Roy, qui  ne  vouloit  rien  rompre. 
Finalement  y  retournasmes,  et  davantage  y 
vint  le  président  de  Gannay,  pour  porter  la 
parole  en  latin  ,  et  un  appelle  monsieur  de  Mor- 
villiers,  baillif  d'Amiens  (car  jusques  alors  j'a- 
vois  parlé  en  mauvais  italien } ,  et  aydoient  à 
coucher  nos  articles ,  et  estoit  nostre  façon  de 
procéder,  que  si  tost  que  nous  estions  arrivez 
au  logis  dudit  duc,  il  venoit  au-devant  de  nous 
et  la  duchesse  ,  jusques  au  bout  d'une  galerie , 
et  nous  mettions  devant  luy,  à  l'entrée  en  sa 
chambre ,  ou  nous  trouvions  deux  grands  rangs 
de  chaires  l'un  devant  l'autre,  et  bien  près  l'un 
de  l'autre.  Ils  se  seoyent  de  l'un  des  costez  et 
nous  de  l'autre.  Premier  estoit  assis  de  son 
costé  ,  un  pour  le  roy  des  Romains ,  l'ambassa- 
deur d'Espagne ,  le  marquis  de  Mantouë  ,  les 
deux  provéditeurs  vénitiens,  et  puis  le  duc  de 
Milan  ,  sa  femme  ,  et  le  dernier  l'ambassadeur 
de  Ferrare  :  et  de  leur  costé  ne  parloit  nul , 
que  ledit  duc,  et  du  nostre,  un  ;  mais  nostre  con- 
dition n'est  point  de  parler  si  posément  comme 
ils  font ,  car  nous  parlions  quelquefois  deux  ou 
trois  ensemble ,  et  ledit  duc  disoit  :  Ho,  un  à 
un.  Venant  à  coucher  les  articles ,  tout  ce  qui 
s'nc'cordoit  estoit  escrit  incontinent ,  par  un  se- 

crétaire  des  nostres,  et  aussi  par  un  de  leur 
costé ,  et  au  départir,  le  lisoient  les  deux  se- 
crétaires, l'un  en  italien  et  l'autre  en  françois; 
et  quand  on  se  rassembloit  aussi  afin  de  voir  si 
on  n'y  avoit  point  rien  mué ,  et  aussi  pour  nous 
abréger,  et  est  boiuie  forme  pour  expédier  grande 
affaire.  Ce  traicté  dura  environ  quinze  jours  et 
plus,  mais  dès  le  premier  jour  que  commen- 
casmes  àtraicter,  fut  accordé  que  monseigneur 
d'Orléans  pourroit  partir  de  là,  et  fismes  une 
f  trêve ,  ce  jour,  qui  continua ,  jour  après  autre , 
jusques  à  la  paix  ;  et  p(;^ur  seureté  dudit  duc, 
se  mit  en  ostage  le  marquis  de  Mantoùe  ,  entre 
les  mains  du  comte  de  Foix,  qui  très-volontiers 
le  fit,  et  plus  pour  faire  plaisir  que  pour  crainte  : 
et  pi-emièrement  nous  firent  jurer  que  nous  pro- 
cédions, à  bon  escient ,  au  traité  de  paix,  et 
que  nous  ne  le  faisions  point  pour  délivrer  ledit 
duc  d'Orléans  seulement. 


CHAPITRE  XVII. 

Comment  le  duc  d'Orléans  et  sa  compagnie 
furent  délivrez,  par  appointement ,  de  la 
dure  calamité  de  Novarre,  où  ils  estoient 
assiégez,  et  de  la  descente  des  Suisses, po^ir 
secourir  le  Roy  et  monseigneur  d'Orléans. 

Le  mareschal  de  Gié  alla  à  ladite  place,  avec 
d'autres  du  duc  de  Milan  ,  et  fit  partir  ledit  duc 
d'Orléans  seulement ,  à  petite  compagnie ,  qui  à 
grande  joye  en  saillit.  Ceux  de  ladite  place  es- 
toient tant  pressez  de  faim  et  de  maladie , 
qu'il  fallut  que  ledit  mareschal  laissast  son  ne- 
veu ,  appelle  monsieur  de  RomeCort  en  ostage , 
promettant  à  ceux  de  dedans  qu'ils  partiroient 
tous  dedans  trois  jours.  Vous  avez  bien  entendu 
comme  paravant  le  bailly  de  Dijon  avoit  esté 
envoyé  devers  les  Suisses  ,  par  tous  leurs  can- 
tons, pour  en  assembler  jusques  à  cinq  raille  , 
qui  à  l'heure  du  partement  du  duc  d'Orléans  , 
de  la  place  de  Novarre,  n'estoient  encores  venus  ; 
car  s'ils  eussent  esté  venus,  sans  nulle  doute, 
a  mon  advis ,  on  eût  combattu  ;  et  combien  que 
l'on  fût  bien  seur  qu'il  en  venoit  plus  largement 
que  le  nombre  qu'on  demandoit ,  si  n'estoit-il 
possible  d'attendre ,  pour  l'extrême  famine  qui 
estoit  en  ladite  place ,  où  il  mourut  bien  deux 
mille  hommes ,  que  de  faim  ,  que  de  maladie , 
et  le  reste  estoit  si  maigre  qu'ils  sembloient 
mieux  morts  que  vifs  ;  et  croy  que  jamais  hom- 
mes n'endurèrent  plus  de  faim  (je  n'y  voudrois 
alléguer  le  siège  de  Hiérusalem  )  et  si  Dieu  les 
eût  farcts  si  sages  que  de  vouloir  mettre  les 
bleds  dedans,  qui  estoient  environ  ladite  ville, 
((uand  au  premier  ils  la  prirent,  iKs  ne  fussent 


jamais  venus  eu  cet  inconvénient ,  et  se  fussent 
leurs  ennemis  levez  à  leur  grande  honte. 

Trois  jours  ou  quatre  après  le  partement  du- 
dit duc  d'Orléans,  dudit  Novarre,  fut  accordé 
des  deux  costez  ,  que  tous  les  gens  de  guerre 
pourroient  saillir  ,   et  furent  ordonnez  le  mar- 
quis de  Mantoiie   et   messire  Galeas  de  Sainct- 
Severin  ,  chef  de  l'armée  tant  des  Vénitiens  que 
du  duc  de  Milan, pour  les  conduire  en  seureté, 
ce  qu'ils  firent  ;  et  demeura  la  place  entre  les 
mains  de  ceux  de  la  ville,  qui  firent  serment  de 
n'y  mettre ny  François,  ny  Italiens,  jusques  à 
ce  que  le  tout  fût  conclu ,  et  demeurèrent  trente 
hommes  au  chasteau ,  à  qui  le  duc  de  Milan 
laissoit  avoir  des  vivres  pour  leur  argent,  ce  c[ui 
leur  en  falloit  pour  chacun  jour  seulement  ;  et 
ne  croyroit-on  jamais,  sans  l'avoir  veuë,  la  pau- 
vreté des  personnes  qui  en  sailloient.  Bien  peu 
de  chevaux  en  saillit,  car  tout  estoit  mangé  ,  et 
n'y  avoit  point  six  cens  hommes  qui  se  fussent 
peu  deffendre,  combien  qu'il  en  saillît  bien  cinq 
mille  cinq  cens.  Largement  en  demeuroit  par 
les  chemins,  à  qui  les  ennemis  propres  faisoient 
de  l'aide.  Je  sçay  bien  que  j'en  sauvay  bien  cin- 
quante pour  un  escu  ,  auprès  du  petit  chasteau 
que  les  ennemis  tenoient,  appelle  Camarian, 
qui  estoient  couchez  en  un  jardin  ,  et  à  qui  on 
donna  de  la  soupe  ,  et  n'en  mourut  qu'un  ;  sur 
le  chemin  en  mourut  environ  quatre,  car  il  y  avoit 
dix  milles  de  Novarre  à  Verceil ,  où  ils  alloient. 
Le  Roy  usa  de  quelque  charité  envers  ceux  qui 
arrivèrent  audit  Verceil  ,  et  ordonna  huictcens 
francs  pour  les  départir  en  aumosnes ,  et  aussi 
des  payemens  de  leurs  gages  ,  et  furent  payez 
les  morts  et  le  vifs,  et  aussi  les  Suisses,  dont  il 
estoit   bien    mort  quatre  cents  ;   mais  quelque 
bien  qu'on  leur  sceust  faire,  il  mourut  bien  trois 
cens  hommes  audi-t  Verceil,  les   uus  par  troj) 
manger,  les  autres  par  maladie,  et  largement  sur 
les  fumiers  de  la  ville. 

Environ  ce  temi)s  que  tout  fut  dehors,  excep- 
tez trente  hommes  ,  qu'on  avoit  laissez  au  chas- 
teau, dont  chacun  jour  en  sailloit  quelqu'un,  ar- 
rivèrent les  Suisses,  en  nombre  de  huict  ou  dix 
mille  hommes  en  nostre  ost,  où  y  en  avoit  quel- 
ques deux  milles  qui  avoient  servy  au  voyage 
de  Naples.  Tous  les  autres  demeurèrent  auprès 
de  Verceil ,  environ  à  dix  mille,  et  ne  fut  point 
conseillé  le  Roy  de  laisser  joindre  ces  deux  ban- 
des ,  où  estoient  bien  vingt-deux  mille  ;  et  croy 
que  jamais  ne  se  trouvèrent  tant  de  gens  de  leur 
pays  ensemble  ;  et  selon  l'opinion  des  gens  qui 
lescognoissoient,  il  demeura  peu  de  gens  com- 
battans  (1)  eu  leur  pays,  et  vinrent  la  pluspart, 

(1)  En  ('lat  (le  roiiiljailrc. 

malgré  qu'on  en  eût  ;  et  fallut  def fendre  l'en- 
trée du  pays  de  Piémont,  pour  n'en  laisser  plus 
passer  ,  ou  bien  les  femmes  et  les  enfans  y  fus- 
sent venus.  On  pourroit  demander  si  cette  venue 
procédoitde  grand  amour,  veu  que  le  feu  roy 
Louys  leur  avoit  fait  beaucoup  de  bien  ,  et  les 
avoit  aidez  à  eux  mettre  en  la  gloire  du  monde, 
et  en  réputation.  Vray  est  qu'aucuns  vieux 
avoient  amour  au  roy  Louys  XI,  et  y  vint  beau- 
coup de  capitaines  qui  avoient  soixante  et  douze 
ans  passez  ,  qui  avoient  esté  capitaines  contre  le 
duc  Charles  de  Bourgogne,  mais  la  principale 
cause  estoit  avarice,  et  leurs  grandes  pauvretez, 
car,  à  la  vérité,  tout  ce  qu'ils  avoient  de  gens 
combattans  y  vinrent  ;  tant  de  beaux  hommes 
y  avoit,  que  je  ne  vis  jamais  si  belle  compagnie, 
et  me  sembloit  impossible  de  les  avoir  sceu  des- 
confire,  qui  ne  les  eût  pris  par  faim  ,  par  froid, 
ou  par  autre  nécessité. 

Or  faut  venir  au  principal  poinctde  ce  traicté. 
Le  duc  d'Orléans  ,  qui  jà  avoit  esté  huict  à  dix 
jours  à  son  aise  ,  et  qui  estoit  accompagné  de 
toutes  sortes  de  gens,  et  à  qui  il  sembloit  bien 
qu'aucuns  avoient  parlé  de  ce  quêtant  de  gens, 
comme  il  avoit  dedans  Novarre  avec  luy,  s'es- 
toient  laissez  mener  à  cette  nécessité ,  parloit 
fort  de  la  bataille,  et  un  ou  deux  avec  luy, 
monseigneur  de  Ligny,  et  l'archevêque  de  Rouen 
qui  se  mesloit  de  ses  besognes  ,  et  deux  ou  trois 
menus  personnages;  et  forgèrent  aucuns  Suisses, 
qui  venoient  s'offrir  à  combattre,  et  n'alléguoient 
aucune  raison ,  car  aussi  le  duc  d'Orléans  n'a- 
voit  plus  en  la  place  que  trente  hommes  au 
chasteau  ;  et  ainsi  n'y  avoit  plus  d'occasion  de 
combattre ,  car  le  Roy  ne  prétendoit  aucune 
querelle ,  et  ne  vouloit  combattre  que  pour  sau- 
ver la  personne  du  duc  et  de  ses  serviteurs.  Les 
ennemis  estoient  bien  forts ,  et  estoit  impossible 
de  les  prendre  dedans  leur  ost ,  tant  estoient 
bien  fermez  de  fossez  pleins  d'eau  ,  et  l'assiette 
propre ,  et  n'avoient  à  se  deffendre  que  de  nous, 
car  de  ceux  de  la  ville  ils  n'avoient  plus  de 
crainte.  Ils  estoient  bien  deux  mille  huict  cens 
hommes  d'armcs-bardez,  et  cinq  mille  chevaux- 
légers,  onze  mille  cinq  cens  Allemans,  menez 
par  bons  chefs  (  comme  ce  messire  Georges  de 
Pictre-Plane,  messire  Fédéric  Capelare,  et  mes- 
sire Hance)  et  autre  grand  nombre  de  gens-de- 
pied,  et  sembloit  bien  parler  par  volonté,  dédire 
qu'on  les  deust  prendre  léans,  ne  qu'ils  deussent 
fuir.  Un  autre  plus  grand  doute  y  avoit  :  c'estoit 
que  si  tous  les  Suisses  se  trouvoient  ensemble , 
ils  ne  prissent  le  Roy,  et  tous  les  hommes  riches 
de  sa  compagnie  ,  qui  estoit  bien  foiblc,  au  prix 

(I)  Ce  traité  fut  signé  à  Vorceil  le  10  octobre  li95. 

d'eux  ,  et  qu'ils  ne  les  menassent  en  leur  pays  , 
et  ([uelque  apparence  s'en  vit ,  comme  verrez 
par  la  conclusion  de  la  paix. 


ooo 


CHAPITRE   XVIIL 


Comment  la  paix  fut  conclue  entre  le  Roij  et 
le  due  (V Orléans  d'un  costé,  elles  ennemis 
de  Vautre  ,  et  des  conditions  et  articles  qui 
Jurent  contenus  en  ladite  paix. 

'■* 
Estans  toutes  ces  questions  parmy  nous ,  et 
que  ledit  duc  d'Orléans  en  prit  débat  avec  le 
prince  d'Orange,  jusques  à  le  desmentir ,  nous 
retournasmes ,  ledit  mareschal,  le  seigneur  de 
Piennes  ,  le  président  de  Gannay,  le  seigneur  de 
Morvilliers  ,  le  vidasme  de  Chartres  et  moy, 
en  l'ost  des  ennemis,  et  conclûmes  une  paix, 
croyans  bien  par  les  signes  que  voyons,  qu'elle 
ne  tiendroit  point ,  mais  nous  avions  nécessité 
de  la  faire  ,  pour  maintes  raisons  qu'avez  en- 
tendues ,  et  pour  la  saison  d'hyver  qui  nous 
y  contraignoit,  et  aussi  par  faute  d'argent,  et 
pour  nous  départir  honorableiTient,  avec  une 
honorable  paix  par  escrit,  qui  se  pourroit  en- 
voyer par  tout,  comme  elle  fut,  et  ainsi  l'avoit 
conclu  le  R03' ,  en  un  grand  conseil ,  présent  le 
due  d'Orléans.  La  substance  (i)  estoit  que  le  duc 
de  Milan  serviroit  le  Roy  ,  de  Gênes,  contre 
tout  le  monde,  et  en  ce  faisant ,  il  feroit  équiper 
deux  navires  à  ses  despens,  pour  aller  secourir 
le  chasteau  de  Naples,  qui  encores  tenoit;et 
l'année  après  de  trois,  et  de  sa  personne  servi- 
roit le  Roy  derechef,  à  l'entreprise  du  royaume, 
au  cas  que  le  Roy  y  retournast ,  et  donneroit 
passage  au  gens  du  Roy,  et  en  cas  que  les  Véni- 
tiens n'acceptassent  la  paix  dedans  deux  mois  , 
et  qu'ils  voulussent  soustem'r  la  maison  d'Arra- 
gon  ,  il  devoit  soustenir  le  Roy  contre  eux  , 
moyennant  que  tout  ce  que  le  Roy  prendroit  de 
leurs  terres,  luy  seroit  baillé  ,  et  employeroit  sa 
personne  et  ses  sujets,  et  quittoit  au  Roy  quatre- 
vingt  mille  ducats,  de  cent  vingt-quatre  mille  , 
qu'il  luy  avoit  prestez  en  ce  voyage,  que  le  Roy 
avoit  fait;  et  devoit  bailler  deux  ostages  de 
Gênes  ,  pour  seureté,  et  fut  mis  le  chastelet  (2) 
entre  les  mains  du  duc  de  Ferrare,  comme  neu- 
tre pour  deux  années  entières  ,  et  payoit  ledit 
duc  de  IMilan  la  moitié  de  la  garde,  qui  estoit 
audit  chastelet  et  le  Roy  l'autre  ;  et  en  ce  cas 
que  le  duc  de  Milan  fit  rien  de  Gènes  contre  le 
Roy  ,  ledit  duc  de  Ferrare  pouvoit  [bailler  ledit 
chastelet  au  Roy,  et  devoit  bailler  deux  autres 

(•2)  Château  de  Gènes. 


ostages  de  Milan  qu'il  bailla,  et  aussi  eussent 
fait  ceux  de  Gênes  ,  si  le  Roy  n'eust  esté  si  bas- 
tif  de  partir;  mais  dès  qu'il  le  vit party,  il  s'ex- 
cusa. 

Dès  que  nous  fusmes  retournez  de  faire  jurer 
cette  paix  au  duc  de  IMilan  ,  et  que  les  Vénitiens 
eurent  pris  terme  de  deux  mois  de  l'accepter  ou 
non  (car  plus  avant  ne  se  voulurent  mettre),  le- 
dit seigneur  jura  aussi  ladite  paix;  et  dès  le  len- 
demain ,  délibéra  de  partir ,  comme  celuy  qui 
avoit  grande  envie  de  retourner  en  France  ,  et 
aussi  avoit  toute  sa  compagnie  ;  mais  la  nuict , 
les  Suisses  qui  estoient  en  nostre  ost ,  se  mirent 
en  plusieurs  conseils,  chacun  avec  ceux  de  son 
canton  ,  et  sonnèrent  leurs  tabourins  ,  et  tinrent 
leur  rang  (qui  est  la  forme  de  leur  conseil),  et 
ces  choses  que  je  dis  me  conta  Lornay,  qui  estoit 
un  des  chefs  d'entre  eux,  et  tousjours  a  esté ,  et 
qui  entend  bien  la  langue ,  et  estoit  couché  en 
l'ost,  et  en  vint  advertir  le  Roy. 

Les  uns  disoient  qu'ils  prissent  le  Roy  et  toute 
sa  compagnie ,  c'est  à  sçavoir  les  riches.  D'autres 
ne  le  consentoient  point ,  mais  bien  qu'on  luy 
demandât  le  payement  de  trois  mois,  disans 
qu'ainsi  leur  avoit  esté  promis  ,  par  le  Roy  son 
père ,  que  toutes  les  fois  qu'ils  sortiroient  de 
leur  pays  ,  avec  leurs  bannières ,  que  tel  paye- 
ment dévoient  avoir.  Autres  vouloient  qu'on  ne 
prît  que  les  principaux ,  sans  toucher  au  Roy  , 
et  se  disposoient  de  l'exécuter  ,  et  avoient  jà  lar- 
gement gens  dedans  la  ville  ;  mais  avant  qu'ils 
eussent  conclu,  le  Roy  partit ,  et  tira  vers  Trin, 
une  ville  du  marquisde  ISIontferrat.  Toutesfoisils 
avoient  tort,  car  il  ne  leur  avoit  esté  promis  qu'un 
mois  de  payement,  aussi  ne  servirent  point.  Pour 
fm  de  compte,  on  appointa  avec  eux,  mais  avant 
ils  prirent  ledit  baillif  de  Dijon  et  Lornay  (mais 
ce  furent  ceux  qui  avoient  esté  avec  nous  à  Na- 
ples)  qui  tousjours  avoient  esté  leurs  chefs ,  pour 
avoir  un  payement  de  quinze  jours,  pour  eux  en 
en  aller,  mais  les  autres  furent  payez  de  trois 
mois,  et  monta  bien  le  tout  à  cinq  cens  mille 
francs,  desquels  ils  se  fièrent  en  pleiges  et  en 
ostages, et  cela  advint  des  François  propres,  qui 
leur  mirent  cela  en  avant,  car  un  de  leurs  capi- 
taines en  vint  avertir  le  prince  d'Orange ,  qui 
le  dit  au  Roy  ,  et  c'estoit  par  despit  de  cette 
paix. 

Si  tost  que  le  Roy  fut  arrivé  à  Trin ,  il  en- 
voya vers  le  duc  de  Milan  ledit  mareschal ,  le 
président  de  Cannay  et  moy,  afin  qu'il  voulût 
venir  devers  ledit  seigneur,  pour  parler  à  luy,  et 
luy  dismes  plusieurs  raisons  pour  le  faire  venir,  et 
que  cela  seroitia  vraye  confirmation  de  la  paix. 
Il  nous  dit  plusieurs  raisons  au  contraire,  et  s'ex- 
cusa sur  aucunes  paroles  que  monseigneur  de 

Ligny  avoit  dites  (c'est  à  sçavoir  qu'on  le  devoit 


prendre  quand  il  fut  devers  le  Roy  à  Pavie),  et 
sur  d'autres  paroles  qu'avoit  dites  le  cardinal 
de  Sainct-Malo ,  qui  avoit  tout  le  crédit  avec  le 
Roy.  11  est  bien  vray  que  plusieurs  folles  paroles 
avoient  esté  dites.  De  qui  que  ce  fût,  je  ne  sçay, 
mais  pour  lors ,  le  Roy  avoit  envie  d'estre  son 
amy.  Il  estoit  en  un  lieu  appelle  Rolie,  et  vou- 
loit  bien  parler,  une  barrière  entre  deux  et  une 
rivière.  Quand  le  Roy  eut  sceu  cette  response  , 
il  tira  à  Quiers  (1) ,  où  il  n'arresta  qu'une  nuict 
ou  deux,  etpris  son  chemin  pour  passer  les  monts, 
et  me  renvoya  à  Venise  ,  et  d'autres  à  Gènes  , 
pour  armer  ces  deux  naves ,  que  ledit  duc  de- 
voit prester  ;  mais  de  tout  ne  fit  rien  ,  et  leur 
laissa  faire  grande  despense  et  grand  apprest,  et 
puis  les  garda  de  partir,  et  au  contraire,  il  en 
envoya  deux  contre  nous,  en  lieu  de  tenir  pro- 
messe. 


CHAPITRE  XIX. 

Comment  le  Roy  renvoya  le  seigneur  (VArgen- 
ton  à  Venise,  2)our  les  cotiditions  de  la  paix, 
lesquelles  refusèrent  les  Vénitiens^  et  des 
tromperies  du  duc  de  Milan. 

Ma  charge  estoit  à  Venise  de  sçavoir  s'ils 
voudroient  accepter  cette  paix  ,  et  passer  trois 
articles.  Le  premier,  rendre  Monopoli,  qu'ils 
avoient  pris  pour  nous  ;  l'autre  de  retirer  le  mar- 
quis de  Mantoiie ,  et  autres  qu'ils  avoient  au 
royaume  de  Naples ,  du  service  du  roy  Ferrand; 
le  tiers,  qu'ils  déclarassent  que  le  roy  Ferrand 
n'estoit  de  la  ligue  qu'ils  avoient  faite  de  nou- 
veau ,  où  estoient  nommez  seulement  le  Pape,  le 
roy  des  Romains ,  le  roy  d'Espagne  et  le  duc 
de  Milan.  Quand  j'arrivay  audit  lieu  de  Venise, 
ils  me  recueillirent  honorablement,  mais  non 
point  tant  qu'ils  avoient  fait  au  premier  coup  ; 
aussi  nous  estions  en  inimitié  déclarée ,  et  la 
première  fois  ,  nous  estions  en  paix.  Je  dis  ma 
charge  au  duc  de  Venise,  et  il  me  dit  que  je 
fusse  le  très-bien  venu ,  et  que  de  brief  il  me  fe- 
roit  response,  et  qu'il  se  conseilleroit  avec  son 
sénat. 

Par  trois  jours  ils  firent  processions  généra- 
les, grandes  aumosnes,  et  serinons  publics  , 
prians  nostre  Seigneur  qu'il  leur  donnast  grâce 
de  prendre  bon  conseil,  et  me  fut  dit  que  souvent 
le  font  en  cas  semblable.  Et  à  la  vérité,  ce  me 
semble  la  plus  révérente  cité  que  j'aye  jamais 


(1)  Quiers  ou  Cliicri.   Voyez  la  savanle  histoire   de 
cette  petite  vîJIe,  par  M.  Luigi  Cibrario. 

voue  aux  choses  ecclésiastiques,  ((ui  ont  leurs 
églises  mieux  parées  et  accoustrées;  et  en  cela 
je  les  tiens  assez  égaux  aux  Romains,  et  croy 
que  la  grandeur  de  la  seigneurie  vient  de-là,  qui 
est  digne  d'augmenter   plus  que  d'appetisser. 
Pour  conclusion  de  mon  affaire,  j'attendis  quinze 
jours  avant  qu'aNoirresponse,  qui  fut  de  refus 
de  toutes  mes  deniandes  ,  disans  n'avoir  aucune 
guerre  avec  le  Koy,  et  que  ce  qu'ils  avoient  l'ait, 
estoit  pour  aider  à  leur  allié  le  duc  de   Milan, 
que  le  Roy  vouloit  destruire ,  si  firent  parler  à 
part  avec  moy  le  duc,  qui  nvoffroit  bon  appoi'.i- 
tement,  qui  fut  (pie  le  roy  Ferrand  feroit  hom- 
mage au  Roy  du  royaume  de  Naples,  et  du  con- 
sentement du  Pape  ,  et  qu'il  payeroit  cinquante 
mille  ducats  l'an  de  cens,  et  quelque  somme 
comptant ,  et  qu'ils  la  presteroient ,  et  enten- 
doient,  moyennant  ce  prest,  avoir  entre  leurs 
mains  les  places  qu'ils  ont  en  la  Poiiille  ,  comme 
Rrandis,  Otrante,  ïrani    et    autres,  et  aussi 
bailleroit  ledit  dom  Ferrand,  ou  laisseroit  au 
Roy,  quelque  place  au  quartier  de  la  Poûille, 
pour  seureté  ,  et  vouloient  dire  Tarente ,  que  le 
Roy  tenoit  encores,  et  en  eût  baillé  une  ou  deux 
davantage  ;  et  s'offroient  de  les  bailler  de  ce 
costé-là,  parce  que  c'estoit  le  plus  loin  de  nous; 
mais  ils  se  couvroient  en  ce  que  c'estoit  en  lieu 
pour  servir  contre  le  Turc,  dont  le  Roy  avoit 
fort  parlé  quand  il  entra  en  Italie,  disant  qu'à 
cette  fin  il  faisoit  cette  entreprise,  et  pour  en 
estre  plus  près  ,  qui  fut  une  très-meschante  in- 
vention ,  car  c'estoit  mensonge  ,  et  l'on  ne  sçau- 
roit  celer  à  Dieu  les  pensées.  Outre ,  m'offroit 
ledit  duc  de  Venise ,  que  si  ledit  Roy  vouloit  en- 
treprendre  contre  le  Turc,  qu'il  auroit  assez  des 
places  que  je  dis,  et  toute  l'Italie  y  contribue- 
roit ,  et  que  le  roy  des  Romains  feroit  la  guerre 
de  son  costé  aussi  ;  et  que  le  Roy  et  eux  tien- 
droient  toute  l'Italie  ;  et  que  nul  ne  contredi- 
roit  à  ce  qu'ils  en  ordonneroient ,  et  que  pour 
leur  part ,  serviroient  le  Roy  avec  cent  galées  à 
leurs  despens,  et  de  cinq  mille  chevaux  par 
terre. 

Je  pris  congé  dudit  duc  et  seigneurie,  disant 
que  j'en  ferois  le  rapport  au  Roy.  Je  revins  à 
Milan  ,  et  trouvay  le  duc  de  Milan  à  Vigesve, 
où  estoit  un  maistre-d'hostel  du  Roy,  appelle 
Rigault  Doreilles,  ambassadeur  pour  le  Roy.  Le- 
dit duc  vint  au-devant  de  moy,  feignant  chas- 
ser ;  car  ils  sont  ainsi  honorables  aux  ambassa- 
deurs. 11  me  fit  loger  en  son  chasteau,  en  très- 
grand  honneur.  Je  le  suppliay  de  pouvoir  parler 
a  luy  a  part.  Il  me  dit  qu'il  le  feroit,  mais  il 
monstroit  signe  de  ne  le  chercher  point.  Je  le 
voulois  presser  de  ses  navires  ,  qu'il  nous  avoit 
promis  par  ce  fraieJé  de  N'erceil ,  qui  estoient  en 


estât  de  partir  (et  encor  tenoit  ledit  chasteau  de 
Aaples),  et  il  feignoit  de  les  bailler,  et  estoit  à 
Gennes  pour  le  Roy,  Pérou  de  Rasche,  son  mais- 
tre-d'hostel ,  et  Estienne  de  Nevers,  qui  soudai- 
nement m'eseri virent,  dès  qu'ils  sceurent  ma  ve- 
nue la ,  se  doulans  de  la  tromperie  du  duc  de 
Milan,  qui  feignoit  de  leur  bailler  les  navires,  et 
au  contraire  en  avoit  envoyé  deux  contre  nous. 
L'un  jour  respondit  le  gouverneur  de  Gènes,  qu'il 
ne  souffriroit  point  que  lesdites  Navires  fussent 
armées  des  François  ,  et  qu'en  chacun  n'en 
mettroit  que  vingt-cinq ,  avec  maintes  autres 
excuses  de  cette  sorte,  dissimulant  et  attendant 
les  nouvelles  que  ledit  chasteau  de  Naples  fût 
rendu  ,  où  ledit  duc  sçavoit  bien  qu'il  n'y  avoit 
vivres  que  pour  un  mois  ou  environ ,  et  l'armée 
qui  se  faisoit  en  Provence,  qui  n'estoit  point 
suffisante  pour  faire  ledit  secours,  sans  lesdites 
deux  navires  ,  car  les  ennemis  avoient  devant 
ledit  chasteau  grosse  armée  de  mer,  tant  d'eux 
que  des  Vénitiens  et  du  roy  d'Espagne. 

Trois  jours  je  fus  avec  ledit  duc.  L'un  jour  il 
se  mit  en  conseil  avec  moy,  se  courrouçant  que 
je  ne  trouvois  pas  bonne  la  response  qu'il  faisoit 
touchant  lesdites  navires ,  et  disoit  que  par  le 
traicté  de  Verceil ,  il  avoit  bien  promis  de  ser- 
vir avec  deux  navires,  mais  qu'il  n'avoit  point 
promis  de  laisser  monter  aucuns  François  des- 
sus. A  quoy  je  respondis  que  cette  excuse  me 
sembloit  bien  maigre,  et  si  d'adventure  il  me 
prestoit  une  bonne  mule  pour  passer  les  monts  , 
que  feroit-il  pour  moy,  de  me  la  faire  mener  en 
main,  et  que  je  n'en  eusse  que  la  veué ,  sans 
pouvoir  monter  dessus  ?  Après  long  débats,  il  me 
retira  en  une  galerie  à  part ,  et  là  je  luy  mons- 
tray  la  peine  que  d'autres  et  moy  avions  prise , 
pour  ce  traicté  de  Verceil ,  et  le  péril  en  quoi  il 
nous  mettoit  d'aller  ainsi  au  contraire  ,  et  faire 
ainsi  perdre  au  Roy  ses  chasteaux  ,  qui  estoient 
la  totale  perdition  du  royaume  de  Naples,  et  qui 
seroit  haine  perpétuelle  entre  le  Roy  et  luy,  et 
lui  offris  la  principauté  de  Tarente ,  avec  la 
duché  de  Rari ,  car  jà  il  la  tenoit.  Je  luy  disois 
le  péril  en  quoy  il  se  mettoit,  et  toute  l'Italie, 
de  vouloir  consentir  que  les  Vénitiens  eussent 
ces  places  en  la  Poûille.  Il  confessoit  que  je 
disois  de  tout  vérité ,  et  par  espécial  des  Vé- 
nitiens, mais  pour  toute  conclusion,  il  me  dit 
qu'il  ne  pouvoit  trouver  avec  le  Roy  aucune 
seureté  ni  fiance. 

Après  ces  devises  je  pris  congé  dudit  duc  de 
IMilan  ,  lequel  me  conduisit  une  lieuë:  et  au  par- 
tir advisa  une  plus  belle  mensonge  (si  on  doit 
ainsi  parler  des  princes)  que  devant ,  luy  sem- 
blant bien  que  je  m'en  allois  fort  mélancolique. 
Ce  fut  qu'il  me  dit  soudainement  (comme  un 

homme  qui  change  de  propos)  qu'il  me  vouloit 
monstrer  un  tour  d'amy,  afin  que  le  Roy  eût  oc- 
casion de  me  faire  bonne  chère  ,  et  que  le  len- 
demain il  feroit  partir  messire  Galéas  (qui  estoit 
le  tout,  quand  il  me  nommoit  cestuy-là)  pour 
aller  faire  partir  lesdites  navires ,  et  les  joindre 
avec  nostre  armée,  et  qu'il  vouloit  faire  ce  ser- 
vice au  Roy,  que  de  luy  sauver  son  chasteau  de 
Naples;  qu'en  ce  faisant  il  luy  sauveroit  le 
royaume  de  Naples  (il  disoit  vray  s'il  l'eust  fait) , 
et  que  quand  elles  seroient  parties,  il  m'escri- 
roit  de  sa  main  ,  afin  que  par  moy  le  Roy  en 
sceust  des  nouvelles  le  premier,  et  qu'il  vît  que  je 
luy  aurois  fait  ce  service  ,  et  que  le  courrier 
me  joindroit  avant  que  je  fusse  à  Lion  ;  et  en 
cette  bonne  espérance  je  partis ,  et  me  mis  à  pas- 
ser les  monts,  et  n'oiiis  venir  poste  derrière  moy, 
que  je  ne  cuidasse  que  ce  fût  celuy  qui  me  de- 
voit  apporter  les  lettres  dessus-dites  (  combien 
(pie  j'en  faisois  quelque  doute  ,  cognoissant 
rhomme) ,  et  veins  jusques  à  Chambéry  ,  où  je 
trouvay  monseigneur  de  Savoye  ,  qui  me  fit 
bonne  chère  et  me  retint  un  jour,  et  puis  je  vins 
à  Lion  (sans  que  mon  courrier  vinst)  du  tout  faire 
mon  rapport  au  Roy  qui  lors  estoit  entendant  à 
faire  bonne  chère  et  à  jouster  ,  et  de  nulle  autre 
chose  ne  luy  chaloit. 

Ceux  qui  avoient  esté  courroucez  de  la  paix 
de  Verceil ,  furent  fort  joyeux  de  la  tromperie 
que  nous  avoit  faite  le  duc  de  Milan  ,  et  en  ac- 
creut  leur  authorité  ;  et  me  lavèrent  bien  la 
teste,  comme  on  a  accoustumé  de  faire  aux 
cours  des  princes,  en  semblable  cas.  J'estois 
bien  iré  et  marry.  Je  contay  au  Roy ,  et  mons- 
tray  par  escrit,  l'offre  que  les  Véuitiens  luy  fai- 
soient,  qu'avez  entendu  devant,  dont  il  ne  fit 
aucune  estime,  moins  encore  le  cardinal  de 
Sainct-Malo ,  qui  estoit  cehiy  qui  conduisoit 
tout.  Toutesfois  j'en  parlay  une  autre  fois ,  et 
me  sembloit  qu'il  eût  mieux  valu  accepter  cet 
offre  que  de  perdre  tout ,  et  aussi  je  ne  voyois 
point  gens  pour  conduire  une  telle  entreprise  , 
et  n'appelloient  aucun  qui  leur  pût  aider,  ou  le 
moins  souvent  qu'ils  pouvoient.  Le  Roy  l'eût 
bien  voulu;  mais  il  estoit  craintif  de  desplaire 
à  ceux  à  qui  il  donnoit  le  crédit ,  et  par  espécial 
à  ceux  qui  manioient  ses  finances ,  comme  ledit 
cardinal ,  ses  frères  et  parens.  Qui  est  bel  exem- 
ple pour  les  princes  ;  car  il  faut  qu'ils  prennent 
la  peine  de  conduire  eux-mesmes  leurs  affaires 
pour  le  moins  ,  et  quelquefois  en  appeler  d'au- 
tres, selon  les  matières,  et  les  tenir  presque 
égaux  :  car  s'il  y  en  a  un  si  grand  que  les  autres 
le  craignent  (comme  fit  le  roy  Charles  VIII  et  a 


(1)  Charles  Orland. 

fait  jusques  icy,  qui  tousjours  en  a  eu  un),  cestuy- 
là  est  le  Roy  et  seigneur ,  quant  à  l'effect ,  et  se 
trouve  le  maistre  mal  servy,  comme  il  a  esté  de  ses 
gouverneurs,  qui  ont  très-bien  fait  leurs  besognes 
et  mal  les  siennes,  el  en  a  esté  moins  estimé. 


CHAPITRE  XX. 

Comment  le  Roy  ^  estant  retourné  en  France, 
mit  en  oubli/  ceux  qui  estoient  demeurez  à 
Naples  ,  et  comment  monseigneur  le  Dau- 
phin mourut ,  dont  le  Rotj  et  la  Reyne  me- 
nèrent (jrand  deuil. 

Mon  retour  à  Lion  fut  l'an  1495,  le  douzième 
jour  de  décembre  ,  auquel  lieu  estoit  arrivé  le 
Roy  avec  son  armée ,  et  avoit  esté  dehors,  audit 
voyage,  un  an  et  environ  deux  mois,  ettenoient 
encores  les  chasteaux  de  Naples,  comme  j'ay  dit 
peu  plus  avant ,  et  estoient  encores  audit  royau- 
me de  Naples  monseigneur  de  Montpensier, 
lieutenant  du  Roy  ,  et  à  Salerne,  avec  le  prince 
du  lieu,  et  monseigneur  d'Aubigny ,  en  Calabre 
(où  presque  tousjours  avoit  esté  malade,  mais 
bien  et  grandement  y  avoit  servy),  et  messire 
Gracieu  des  Guerres  estoit  en  l'Abruzze,  dom 
Julian  au  Mont-Sainct-Ange ,  George  de  Suilly 
à  Tarente  ;  mais  le  tout  tant  pauvre  et  tant 
abandonné,  que  nul  ne  le  sauroit  penser  ,  sans 
avoir  ,  a  grande  peine,  une  nouvelle  ou  lettre  , 
et  celles  qu'ils  avoient  n'estoient  que  mensonges 
et  promesses  sans  effect.  Car  (  comme  dit  est  ) 
de  soy  le  Roy  ne  faisoit  rien  ;  et  qui  les  eût 
fournis  de  sommes  d'argent  à  heure,  dont  on  a 
despendu  six  fois  le  double ,  jamais  n'eussent 
perdu  le  royaume.  Finalement  leur  vinrent 
quarante  mille  ducats  seulement,  qui  leur  fu- 
rent envoyez,  quand  tout  fut  perdu ,  pour  partie 
de  leur  solde  d'un  an  ;  et  y  a  plus ,  que  s'ils 
fussent  arrivez  un  mois  plustost ,  les  maux  et 
hontes  qui  leur  avinrent  (comme  entendez)  ne 
leur  fussent  pas  avenus,  ne  les  divisions;  et 
tout  par  faute  que  le  maistre  n'expédioit  rien  de 
luy ,  ny  n'escoutoit  les  gens  qui  en  venoient  ;  et 
ses  serviteurs,  qui  s'en  mesloient,  estoient  peu 
expérimentez  et  paressux,  et  croy  que  quelqu'un 
avoit  intelligence  avec  le  Pape,  et  sembloit  que 
Dieu  laissast  de  tous  poincts  à  faire  la  grâce  au 
Roy,  qu'il  luy  avoit  faite  à  l'aller. 

Après  que  le  Roy  eut  séjourné  à  Lion  deux 
mois  ou  environ,  luy  vinrent  nouvelles  comme 
monsieur  le  Dauphin,  son  seul  fils  (1) ,  estoit  en 
péril  de  mort,  et  trois  jours  après  luy  vinrent 
nouvelles  qu'il  estoit  trespassé.  Ledit  seigneur 
en  eut  ducil,  comme  la  raison  le  veut;  mais  peu 

luy  dura  le  dueil ,  et  la  reyno  de  France  ,  du- 
chesse de  lîretagne ,  appellée  Anne,  mena  le 
plus  grand  dueil  qu'il  est  possible  que  femme 
peust  faire,  et  longuement  luy  dura  ce  dueil  :  et 
croy  qu'outre  le  dueil  naturel  que  les  mères  ont 
aceoustumé  d'avoir  de  la  perte  de  leurs  onfans, 
le  cœur  luy  jugeoit  quelque  grand  dommage  à 
venir;  mais  au  Roy,  son  niary,  dura  peu  ce  dueil 
(comme  dit  est),  et  la  voulut  reconforter  de  faire 
dancer  devant  elle,  et  y  vinrent  aucuns  jeunes 
seigneurs  et  gentils-hommes,  que  le  Roy  y 
fit  venir  en  pourpoinct  pour  dancer ,  et  entre  les 
autres  y  estoit  le  duc  d'Orléans ,  qui  pouvoit 
bien  avoir  trente-(|uatre  ans.  ]l  luy  senibloit 
bien  qu'il  avoit  joye  de  ladite  mort  (à  cause 
((u'il  estoit  le  plus  prochain  de  la  couronne  aprt-s 
le  Roy),  et  furent  long-temps  après  sans  parler 
ensemble  pour  cette  cause.  Ledit  Dauphin  avoit 
environ  trois  ans ,  bel  enfant  et  audacieux  en 
parole,  et  ne  craignoit  point  les  choses  que  les 
autres  enfans  ont  aceoustumé  de  craindre  ;  et 
vous  dis  que  pour  ces  raisons ,  le  père  en  passa 
aisément  son  dueil ,  ayant  desjà  doute  que  tost 
cet  enfant  ne  fust  grand,  et  que  continuant  ses  con- 
ditions, il  ne  luy  diminuast  l'authoritéct  puissan- 
ce ,  car  ledit  Roy  ne  fut  jamais  que  petit  homme 
de  corps  et  peu  entendu;  mais  estoit  si  bon  ,  qu'il 
n'est  point  possible  de  voir  meilleure  ci-eature. 
Or  entendez  quelles  sont  les  misères  des 
grands  roys  et  princes  qui  ont  peur  de  leurs  pro- 
pres enfans.  Le  roy  Louys  XI  son  père  en  avoit 
eu  peur,  qui  fut  si  sage  et  vertueux,  mais  bien 
sagement  y  pourveut,  et  après  en  l'âge  de  qua- 
torze ans  il  le  laissa  roJ^  Ledit  roy  Louys  avoit 
fait  peur  à  son  père  le  roy  Charles  VIT  ;  car  il 
se  trouva  en  armes  et  en  assemblée  contre  luy  , 
avec  aucuns  seigneurs  et  chevaliers  de  ce  royau- 
me, en  matière  de  broïiillis  de  cour  et  de  gou- 
vernement (et  le  m'a  maintesfois  conté  ledit  roy 
Louys  XI),  ayant  environ  l'âge  de  treize  ans; 
mais  cela  ne  dura  point.  Mais  depuis  qu'il  fut 
homme,  il  eut  grande  division  avec  ledit  Char- 
les VII  son  père  ,  et  se  retira  au  Dauphiné,  et 
de  là  en  Flandres,  laissant  ledit  pays  du  Dau- 
phiné audit  Roy  son  père  ;  et  est  parlé  de  ce 
propos  au  commencement  de  ces  Méûioires  , 
touchant  le  règne  dudit  roy  Louys  XL 

Xulle  créature  n'est  exempte  de  passion,  et 
tous  mangent  leur  pain  en  peine  et  en  douleur, 
comme  Nostre-Seignenr  le  promit  dès  qu'il  fit 
l'homnie ,  et  loyaument  l'a  tenu  a  toutes  gens. 
Mais  les  peines  et  labeurs  sont  différentes,  celles 
du  corps  sont  les  moindres,  cl  celles  de  l'enten- 
dement les  plus  grandes.  Celles  des  sages  sont 
d'une  façon,  et  celles  des  fols  d'une  autre;  mais 
trop  plus  de  douleur  et  de  passion  porte  le  fol 

que  le  sage  (combien  qu'à  plusieurs  semble  le 
contraire),  et  si  y  a  moins  de  reconfort.  Les 
pauvres  gens  (qui  travaillent  et  labourent  pour 
nourrir  eux  et  leni's  enfans,  et  payent  la  taille 
et  les  subsides  à  leurs  seigneurs)  devroient  vi- 
vre en  grand  descoufort ,  si  les  grands  princes 
et  seigneurs  n'avoient  que  tous  plaisirs  en  ce 
monde ,  et  eux  travail  et  misère  ;  mais  la  chose 
\a  bien  autrement,  car  (si  je  me  voulois  mettre 
à  escrire  les  passions  que  j'ay  veu  porter  aux 
grands, tant  hommes  que  femmes,  depuis  trente 
ans  seulement),  j'enferois  un  gros  livre  (je  n'en- 
tends point  de  ceux  qui  sont  des  conditions  de 
ceux  qui  sont  nommez  au  livre  de  Bocaee  (l)  ; 
mais  j'entends  de  ceux  et  celles  qu'on  voit  en 
toute  richesse,  santé  et  prospérité),  et  ceux  qui 
ne  lespratiquoient  point  de  si  près  comme  moy, 
les  réputoient  estre  bien-heureux ,  et  si  ay  veu 
maintesfois  leurs  desplaisirs  et  douleurs  estre 
fondez  en  si  peu  de  raison  ,  qu'à  grande  peine 
l'eussent  voulu  croire  les  gens  qui  ne  les  han- 
toient  point ,  et  la  pluspart  estoient  fondez  en 
soupçons  et  rapports  ;  qui  est  une  maladie  ca- 
chée (qui  règne  aux  maisons  des  grands  princes) 
dont  maint  mal  advient,  tant  à  leurs  personnes 
qu'à  leurs  serviteurs  et  sujets,  et  s'en  abrège 
tant  leur  vie,  qu'à  grand  peine  s'est  veu  aucun 
roy  en  France,  depuis  Charlemagne,  avoir  passé 
soixante  ans. 

Pour  cette  suspicion,  quand  Louys  XI  vint  et 
approcha  du  terme,  estant  malade ,  se  jugeoit 
desja  mort.  Son  père  Charles  VU,  qui  tant  avoit 
fait  de  belles  choses  en  France,  estant  malade, 
se  mit  en  fantaisie  qu'on  le  vouloit  empoisonner, 
parquoy  il  ne  vouloit  jamais  manger.  Autres 
suspicions  eut  le  roy  Charles  YI  qui  devint  fol , 
et  le  tout  par  rapport.  Ce  qui  doit  estre  réputé  à 
grande  faute  aux  princes,  quand  ils  ne  les  avè- 
rent ou  font  avérer,  si  ce  sont  choses  qui  leur 
touchent ,  et  encores  que  ne  fussent  de  trop 
grande  importance  (car  par  ce  moyen  ils  n'en 
amoient  point  si  souvent),  et  faudroit  en  de- 
mander aux  personnes  l'un  devant  l'auti'e ,  j'en- 
tens  de  l'accusateur  et  de  l'accusé,  et  par  ce 
moyen  ne  se  feroit  aucun  rapport  s'il  n'estoit  vé- 
ritable. Mais  il  y  en  a  de  si  bcstes,  qu'ils  pro- 
mettent et  jurent  n'en  dire  rien,  et  par  ce  moyen 
ils  emportent  aucunesfois  ces  angoises  dont  je 
parle ,  et  si  bayent  le  plus  souvent  les  meilleurs 
et  les  plus  loyaux  serviteurs  qu'ils  ayent,  et 
leur  font  des  dommages  à  l'appétit  et  rapport  de 
plusieurs  mesclians ,  et  par  ce  moyen  font  de 
grands  torts  et  de  grands  griefs  à  leurs  sujets. 

(1)  Dans  .^on  livre  des  ISohles  trutlhetireux. 

CHAPITRE  XXI. 

Comment  les  nouvelles  de  la  perte  du  chastecm 
de  Naples  vinrent  au  Roy  ;  de  la  vendition 
des  places  des  Florentins  à  diverses  gens; 
du  traité  d'Atelle  en  la  Poûille,  au  r/rand 
dommage  des  François ,  et  de  la  mort  du 
roij  Ferrand  de  Naples. 

Le  trespas  de  monseigneur  le  Dauphin  ,  seul 
fils  du  roy  Charles  VIII ,  fut  environ  le  com- 
mencement de  fan  14 96,  qui  luy  fut  la  plus 
grande  perte  que  jamais  luy  fût  advenue  ne  qui 
luy  pût  advenir,  car  jamais  n'a  plus  eu  enfant  qui 
ait  vescu.  Ce  mal  ne  vint  point  seul,  car  en  ce 
propre  temps,  luy  vinrent  nouvelles  que  le 
chasteau  de  Naples  estoit  rendu  par  ceux  que 
monseigneur  de  Montpensier  y  avoit  laissez  par 
faveur,  et  aussi  pour  avoir  les  ostages  que  ledit 
seigneur  de  Montpensier  avoit  baillez  (qui  es- 
toient  monseigneur  d'Alègre,  un  des  enfans  de  la 
Marche-d'Ardaine,  et  un  appelle  de  la  Chapelle, 
de  Loudonnois,  et  un  appelle  Jean  Roqueber- 
tin,  Catelan),  et  revinrent  par  mer  ceux  qui 
estoient  audit  chasteau.  Une  autre  honte  et  dom- 
mage luy  advint,  c'est  qu'un  appelle  Entragues 
(qui  tenoit  la  citadille  de  Pise ,  qui  estoit  le 
fort ,  et  qui  tenoit  cette  cité  en  subjection  )  bailla 
ladite  citadelle  aux  Pisans  ;  qui  estoit  aller  contre 
le  serment  du  Roy ,  qui  deux  fois  jura  aux  Flo- 
rentins de  leur  rendre  ladite  citadelle  et  autres 
places  comme  Serzanne  et  Serzannelle  ,  Piètre- 
Sancte,  Librefacto  et  Mortron  ,  que  les  Floren- 
tins avoient  prestées  audit  seigneur,  à  son  grand 
besoin  et  nécessité ,  à  son  arrivée  en  Italie ,  et 
luy  avoient  donné  six-vingt  mille  ducats,  dont 
il  n'en  restoit  que  trente  milieu  payer  quand 
nous  repassasmes,  comme  en  quelque  autre  en- 
droit en  a  esté  parlé.  Rref  toutes  ces  places  furent 
vendues.  Les  Genevois  acheptèrent  Serzanne  et 
Serzannelle ,  et  les  leur  vendit  un  bastard  de 
Sainct-Paul;  Piètre-Sancte  vendit  encores  ledit 
Entragues  aux  Luquois,  et  Librefacto  aux  Vé- 
nitiens ,  le  tout  à  la  grande  honte  du  Roy  et  de 
ses  sujets,  et  au  dommage  et  consommation  de 
la  perte  du  royaume  de  Naples.  Le  premier  ser- 
ment (comme  dit  est  ailleurs)  que  le  Roy  fit  de 
la  restitution  desdites  places  fut  à  Florence  ,  sur 
le  grand  autel ,  en  la  grande  église  de  Sainct- 
Jehan.  Le  second  fut  en  Ast,  quand  il  fut  re- 
tourné ,  et  prestèrent  les  Florentins  trente  mille 
ducats  comptant  audit  seigneur  (qui  en  avoit 
bien  grand  besoin  ) ,  par  condition  que  si  Pise  se 
rendoit ,  le  Roy  ne  payeroit  rien  de  ladite  som- 
me ,  et  seroient  rendus  les  gages  et  bagues  qu'on 
leur  bailloit,  et  si  dévoient  prester  audit  seigneur 


encores  soixante  mille  ducats,  et  les  faire  payer 
comptant  au  royaume  de  Naples,  à  ceux  qui 
encores  estoient  là  pour  le  Roy ,  et  tenir  audit 
royaume  trois  cens  bommes-d'armes  continuel- 
lement, à  leurs  despens,  au  service  dudit  sei- 
gneur ,  jusques  à  la  fin  de  l'entreprise  ;  et  pour 
cette  mauvaisetié  dite,  rien  ne  se  fit  de  ces  choses, 
et  fallut  rendre  lesdits  trente  mille  ducats  que 
ces  Florentins  avoient  prestez ,  et  advint  tout  ce 
dommage  par  faute  d'obéissance  et  par  rap- 
ports en  l'oreille;  car  aucuns  des  plus  près  de 
luy  donnèrent  cœur  audit  Entragues  d'ainsi  le 
faire. 

Eu  ce  mesme  temps ,  deux  mois  plus  ou 
moins  ,  au  commencement  de  cette  année  1490, 
voyans  monseigneur  de  Montpensier  et  le  sei- 
gneur Virgile  Ursin ,  messire  Camille  Vitelly, 
et  autres  capitaines  françois,  que  tout  estoit 
ainsi  perdu,  se  mirent  aux  champs  et  prirent 
quelques  petites  places,  et  là  leur  vint  au-devant 
le  roy  Ferrand  ,  fils  du  roy  Alphonse  (qui  s'es- 
toit  voué  de  religion,  comme  avez  veu  devant), 
et  avec  ledit  Ferrand  estoit  le  marquis  de  Man- 
toùe,  frère  de  la  femme  dudit  Montpensier,  et 
capitaine  général  des  Vénitiens ,  qui  trouvèrent 
logé  ledit  Montpensier  en  une  ville  appellée 
Atelle,  lieu  très-avantageux  pour  eux,  pour 
avoir  vivres,  en  un  haut ,  et  fortifièrent  leurs  lo- 
gis ,  comme  ceux  qui  craignoient  la  bataille  ; 
car  ledit  roy  Ferrand  ,  et  ses  gens ,  avoient 
tousjours  esté  battus  en  tous  lieux  ,  et  ledit 
marquis ,  en  venant  à  Fornoiie  ,  où  nous  avions 
combattu  ;  et  l'avoient  les  Vénitiens  preste  au 
roy  Ferrand  ,  auquel  ils  prestèrent  aussi  quel- 
que somme  d'argent ,  qui  valoit  peu  ,  pour  les 
gages  qu'ils  en  prirent;  car  ils  en  eurent  six 
places  en  la  Poiiille  ,  de  grande  importance 
(comme  Rrandis  ,  ïraui ,  Galipoli ,  Carna  , 
Otrante  et  Monopoli,  qu'ils  avoient  prises  sur 
nous),  et  comptèrent  le  service  de  leurs  gens- 
d'armes  ,  qu'ils  avoient  audit  royaume  ;  et  tant 
qu'ils  tiennent  lesdites  places  pour  deux  cens 
mille  ducats,  et  puis  veulent  compter  la  des- 
pense de  les  garder,  et  croy  que  leur  intention 
n'est  point  de  les  rendre  ;  car  ils  ne  l'ont  point 
de  coustume,  quand  elles  leur  sont  bienséantes, 
comme  sont  celles-cy,  qui  sont  du  costé  de  leur 
goufre  de  Venise  ;  et  par  ce  moyen  sont  vrays 
seigneurs  du  goufre  (qui  est  une  chose  qu'ils 
désirent  bien),  et  me  semble  que  dudit  Otrante 
(qui  est  le  bout  du  goufre)  y  a  neuf  cens  milles 
jusques  à  Venise.  Le  Pape  y  a  eu  autres  places 
entre  deux  :  mais  il  faut  que  tout  paye  gabelle 
à  Venise,  si  on  veut  naviguer  par  ledit  goufre. 
Or  est-ce  grand  chose  à  eux  d'avoir  acquis  ces 
places  ,  et  plus  que  beaucoup  de  gens  n'entcn- 

dent  ;  car  ils  en  tirent  grands  bleds  et  huiles , 
qui  leur  sont  deux  choses  bienséantes  et  né- 
cessaires. 

Audit  lieu  dont  je  parle,  survint  question  en- 
tre les  nostres  ,  tant  pour  les  vivres  (qui  se 
commencèrent  à  diminuer  )  que  pour  faute  d'ar- 
gent ;  car  il  estoit  deu  aux  gens-d'armes  un  an 
et  demy  et  plus ,  et  avoient  enduré  grandes  pau- 
vi'etez.  Aux  Allemans  estoit  aussi  deu  large- 
ment ,  mais  non  point  tant ,  car  tout  l'argent 
que  monseigneur  de  Montpensier  pouvoit  fmer 
audit  royaume,  estoit  pour  eux;  toutesfois  il 
leur  estoit  deu  un  an  et  plus.  Mais  ils  avoient 
pillé  plusieurs  petites  villes,  dont  ils  s'estoient 
enrichis.  Si  les  quarante  mille  ducats  qu'on 
leur  avoit  tant  de  fois  promis  envoyer  y  eussent 
esté  ,  ou  qu'on  eust  sceu  qu'ils  eussent  esté  à 
Florence ,  le  débat  qui  y  advint ,  n'y  fust  point 
advenu;  mais  tout  estoit  sans  espoir.  Toutesfois 
plusieurs  des  chefs  m'ont  dit  que  si  nos  gens 
eussent  esté  d'accord  pour  combattre,  il  leur 
sembloit  qu'ils  eussent  gagné  la  bataille,  et 
quand  ils  l'eussent  perdue ,  ils  n'eussent  point 
perdu  la  moitié  des  gens  qu'ils  perdirent  en 
faisant  un  si  vilain  accord  qu'ils  firent.  Mon- 
sieur de  Montpensier  et  le  seigneur  Virgile 
Ursin ,  qui  estoient  les  deux  chefs  ,  vouloient  la 
bataille  ,  et  ceux-là  sont  morts  en  prison,  et  ne 
leur  fut  point  observé  ledit  appointement.  Ces 
deux  que  je  dis ,  chargèrent  monseigneur  de 
Percy,  un  jeune  chevalier  d'Auvergne,  d'avoir 
esté  cause  que  l'on  ne  combattit  pas ,  et  qu'il 
estoit  un  ti'ès-mauvais  chevalier ,  et  peu  obéis- 
sant à  son  chef. 

Il  y  avoit  deux  sortes  d'Âllemans  en  cet  ost. 
Il  y  pouvoit  avoir  quinze  cens  Suisses,  qui  y 
avoient  esté  dés  que  le  Roy  y  alla.  Ceux-là  le 
servirent  loyaument  jusques  à  la  mort,  et  tant 
que  plus  on  ne  sçauroit  dire.  11  y  en  avoit  d'au- 
tres que  nous  appelions  communément  lansque- 
nets ,  qui  vaut  autant  à  dire  comme  compagnons 
du  pays  ,  et  ceux-là  haïssent  naturellement  les 
Suisses  ,  et  les  Suisses  eux.  Ils  sont  de  tous 
pays,  comme  de  dessus  le  Rhin  ,  et  du  pays  de 
Souave  (l)  ;  il  y  en  avoit  aussi  du  pays  de  Vaux 
en  Sénonie  (2) ,  et  du  pays  de  Gueldres  ;  tout 
cecy  montoit  environ  sept  ou  huict  cens  hom- 
mes, qu'on  y  avoit  envoyez  nouvellement,  avec 
payement  de  deux  mois,  qui  estoit  mangé  ,  et 
quand  ils  arrivèrent  là,  ils  ne  trouvèrent  autre 
payement.  Ceux-cy  se  voyans  en  ce  péril  et  né- 
cessité, ne  nous  portèrent  point  l'amour  que 

(1)  Soualjc. 

(2)  C'est  le  pays  que  les  géograplifs  lalir)s  noniineiit 

font  les  Suisses.  Ils  pratiquèrent  et  se  tournèrent 
du  costé  dudit  dom  Ferrand,  et  pour  cette 
cause,  et  pour  la  division  des  chefs,  nos  gens 
firent  un  \  ilain  et  infâme  appointement  avec  le- 
dit dom  Ferrand  ,  qui  bien  jui'a  de  le  tenir,  car 
ledit  marquis  de  Mantoiie  voulut  bien  en  asseu- 
rer  la  personne  de  son  beau-frère  monsieur  de 
Montpensier. 

Par  ledit  accord  ils  se  rendirent  tous  en  la 
main  de  leurs  ennemis,  et  leur  baillèrent  toute 
l'artillerie  du  Roy,  et  leur  promirent  faire  ren- 
dre toutes  les  places  que  le  Roy  avoit  audit 
royaume,  tant  enCalabre,  où  estoit  monsei- 
gneur d'Aubigny,  qu'en  l'Abruzze,  où  estoit 
messire  Gracien  des  Guerres,  avec  Gajette  et 
Tarente,  et  par  ce  moyen  ledit  roy  Ferrand  les 
devoit  envoyer  en  Provence  par  mer,  leurs  ba- 
gues sauves  ,  lesquelles  ne  valoient  guères. 
Ledit  roy  Ferrand  les  fit  tous  mener  à  ?vaples  , 
et  estoient  cinq  ou  six  mille  personnes,  ou  plus.  Si 
deshonneste  appointement  n'a  esté  fait  de  nostre 
temps,  et  n'en  ay  leu  de  semblable,  fors  celuy 
qui  fut  fait  par  deux  consuls  romains  (  comme 
dit  Titus  (3)  Livius)  avec  les  Samnitiens,  qu'on 
veut  dire  estre  ceux  de  Bénévent,  en  un  lieu 
appelle  lors  les  Furques  Caudines,  qui  est  cer- 
tain pais  de  montagnes;  lequel  appointement 
les  Romains  ne  voulurent  tenir,  et  renvoyèrent 
prisonniers  les  deux  consuls  aux  ennemis. 

Quand  nos  gens  eussent  combatu  et  perdu 
la  bataille,  ils  n'eussent  point  perdu  tant  de 
morts  :  car  les  deux  parts  des  nosties  y  mouru- 
rent par  famine  ou  peste,  dedans  les  navires, 
en  l'isle  de  Prusse  ,  où  ils  furent  envoyez  de- 
puis par  ledit  roy  Ferrand,  et  mesraes  y  mourut 
monsieur  de  ]\îontpensier  (aucuns  disent  de 
poison,  et  autres  de  fièvres,  ce  que  je  croy 
mieux) ,  et  ne  croy  point  que  de  tout  ce  nombre 
reviust  jamais  quinze  cens  personnes  :  car  des 
Suisses  qui  estoient  bien  treize  cens ,  n'en  re- 
vint point  plus  de  trois  cens  cinquante,  tous  mala- 
des, lesquels  doivent  estre  loïiez  de  leur  loyauté  ; 
car  jamais  ne  voulurent  prendre  le  party  du 
roy  Ferrand  ,  et  eussent  avant  enduré  la  mort , 
comme  plusieurs  firent  audit  lieu  de  Prusse, 
tant  de  chaleur  et  de  maladie,  comme  de  faim  : 
car  on  les  tint  en  ces  navires  par  long-temps 
en  si  grande  extrémité  de  vivres,  qu'il  n'est 
possible  de  croire.  Je  vis  revenir  ceux  qui  en 
revinrent ,  et  par  espécial  les  Suisses ,  qui  rap- 
portèrent toutes  leurs  enseignes,  et  monstroient 
bien  à  leurs  visages,  qu'ils  avoient  beaucoup 


Valesia  Seditsionim,  dont  Scdxtmnn.  en  français  Sion, 
est  la  niétropoliiaine. 
(3)  Première  rlccade,  livre  IX. 

souffert,  et  tous  estoicnt  malades  ;  et  quand  ils 
partirent  des  navires,  pour  un  peu  prendre  l'air, 
on  leur  haussoit  les  pieds.  Ledit  seigneur  Virgile 
s'en  pouvoit  bien  aller  en  ses  terres,  par  ledit 
appointeraent ,  et  son  fils  et  tous  les  Italiens 
qui  servoient  le  Roy  5  toutesfois  ils  le  retinrent, 
et  sondit  fils  légitime  aussi ,  car  il  n'en  avoit 
qu'un.  Bien  avoit  un  bastard,  homme  de  bien, 
appelle  le  seigneur  Carlo.  Plusieurs  Italiens 
de  leur  compagnie  le  destroussèrent  en  s'en  al- 
lant. Si  cette  male-aventurene  fust  tombée  que 
sur  ceux  qui  avoient  fait  ledit  appointemeut ,  on 
ne  les  devroit  point  plaindre, 

Tost  après  que  ledit  roy  Ferrand  eust  receu 
cet  hoiueur,  dont  j'ay  parlé  dessus  ,  et  que  de 
nouveau  avoit  esté  marié  avec  la  fille  de  son 
grand-pèie  le  roy  Ferrand ,  qu'il  avoit  eue  de 
la  sœur  du  roy  de  Castille ,  de  présent  régnant , 
et  si  estoit  sœur  du  roy  AI|)lionse  son  propre 
père,  estant  jeune  fille  de  treize  ou  quatorze 
ans  :  il  prit  une  fièvre  continue ,  dont  en  peu 
de  jours  mourut,  et  vint  la  possession  du  royaume 
au  roy  Fédéric  (qui  de  présent  le  tient),  oncle 
dudit  Ferrand.  Ce  me  semble  horreur  de  parler 
d'un  tel  mariage ,  dont  en  ont  fait  ja  plusieurs 
en  cette  maison ,  de  fresche  mémoire ,  comme 
depuis  trente  ans  en  çà.  Ladite  mort  fut  tost 
après  ledit  appointemeut,  qui  fut  fait  en  la 
ville  d'Atelle  (I),  l'an  1496.  Ledit  roy  dom  Fer- 
rand quand  il  vivoit ,  et  ledit  dom  Fédéric, 
depuis  qu'il  fut  Roy,  s'excusoient  sur  ce  que 
jnonsieur  de  Alontpeusier  ne  faisoit  point  ren- 
dre lesdites  places  qu'il  avoit  promises ,  en  fai- 
sant ledit  traicté  ;  car  Gajette  et  autres  n'es- 
toient  point  en  sa  main.  Et  combien  qu'il  fust 
lieutenant  du  Roy,  si  n'estoient  point  tenus  ceux 
qui  tenoient  les  places  pour  leur  Roy,  de  les 
rendre  par  son  commandement,  combien  que 
le  Roy  n'y  eust  guères  perdu,  car  elles  coustèrent 
beaucoup  depuis  à  garder  et  avitailler,  et  si  se 
perdirent  :  et  ne  pense  mentir  (car  j'estois  pré- 
sent à  voir  dépescher  trois  ou  quatre  fois  ceux 
qui  allèrent  pour  avitailler  et  secourir  les  chas- 
teaux  de  Naples,  en  un  coup  ,  et  après  jusques 
à  trois,  pour  avitailler  Gajette)  que  ces  quatre 
voyages  coustèrent  plus  de  trois  cens  mille 
Irancs,  et  si  furent  voyages  perdus. 


CHAPITRE  XXII. 

Comment  quelques  pratiques  menées  en  fa- 
veur du  lioy ,  2)ar  aucuns  seigneurs  d'Italie, 

(1)  Alella,  petite  ville  à  deux  lieues  au  su(J  de  Mel- 
phi,  dans  la  Basilicate. 


tant  pour  Nuples  que  pour  déchasser  le  duc 
de  3Ulan,  furent  rompues,  par  faute  d'y 
envoyer;  et  comment  une  autre  entreprise 
contre  Gênes,  ne  put  aussi  venir  à  bon 
effect. 

Depuis  le  retour  du  Roy  dudit  voyage  de 
Naples,  comme  dit  est ,  il  se  tint  à  Lion  grand 
temps  ,  à  faire  tournois  et  joustes ,  désirant 
tousjours  ne  perdre  point  ses  places  dont  j'ay 
parlé ,  et  ne  luy  chaîoit  qu'il  luy  coustast  ;  mais 
nulle  peine  ne  vouloit  prendre  pour  entendre  à 
son  affaire.  Pratiques  luy  venoient  assez  d'Ita- 
lie ,  et  de  grandes  et  seures  pour  le  royaume  de 
France  ,  qui  est  fort  de  gens,  et  a  largement 
bleds  eu  Provence  et  Languedoc ,  et  autres  pays 
pour  y  envoyer,  et  argent;  mais  à  un  autre 
prince  que  le  roy  de  France ,  seroit  tousjours  se 
mettre  à  l'hospital ,  de  vouloir  entendre  au  ser- 
vice des  Italiens,  et  à  leurs  entreprises  et  se- 
cours :  car  tousjours  y  mettra  ce  qu'il  aura  ,  et 
n'achèvera  point,  car  ceux-là  ne  servent  point 
sans  argent,  et  aussi  ils  ne  pourroient ,  si  ce 
n'estoit  un  duc  de  Milan  ,  ou  une  des  plus 
grandes  seigneuries  ;  mais  un  pauvre  capitaine, 
encores  qu'il  ait  bonne  affection  de  servir 
un  prince  de  la  maison  de  France,  qui  pré- 
tendroit  raison  au  royaume  de  Naples ,  ou  un 
autre  qui  prétendist  droict  à  la  duché  de  Milan  , 
quelque  loyauté  qu'il  tinst,  et  encores  qu'il  soit 
vostre  partisan,  si  ne  vous  sçauroit-il  servir 
guères  longuement,  après  le  payement  failly, 
car  ses  gens  le  laisseroient ,  et  le  pauvre  capi- 
taine auroit  perdu  son  vaillant:  car  la  pluspart 
n'ont  rien  que  le  crédit  que  leur  donnent  leurs 
gens-d'armes ,  lesquels  sont  payez  de  leur  capi- 
taine ,  et  luy  se  fait  payer  de  eeluy  qu'il  sert ,  et 
plus  grand  seureté  ne  scauroit-on  demander  en 
Italie  que  la  partialité. 

Mais  pour  sçavoir  quelles  ont  esté  ces  pra- 
tiques que  j'ay  dites,  si  grandes  furent ,  qu'elles 
commencèrent  avant  que  Gajette  fust  perdue  , 
et  durèrent  encores  depuis ,  deux  ans  après  le 
retour  du  Roy ,  quand  le  duc  de  Milan  ne  te- 
noit  choses  qu'il  eût  promises.  Ce  qu'il  ne  faisoit 
point  du  tout  par  tromperie,  ne  malveillance, 
mais  en  partie  de  crainte  :  car  il  craignoit  ([ue 
si  le  Roy  estoit  si  grand  qu'il  ne  le  deffist.  Après 
il  estimoit  aussi  le  Roy  estre  de  peu  de  tenue  et 
seureté.  Il  fut  entrepris  finalement  que  le  duc 
d'Orléans  iroit  en  Ast ,  avec  un  nombre  de  gens, 
bon  et  grand,  et  le  vis  prest  à  partir,  et  tout 
son  train  partit.  Nous  estions  asseurez  du  duc 
de  Ferrare ,  avec  cinq  cens  hommes-d'armes  , 
et  deux  mille  hommes-de-pied  ,  combien  qu'il 
fût  beau-père  du  duc  de  Milan  ,  car  il  le  laisoit 

pour  s'oster  du  péril  ou  il  se  voyoit  estre  entre 
les  Véuilieus  et  le  duc  ;  car  pièça ,  comme  a  esté 
veu  dessus ,  lesdits  Vénitiens  luy  avoient  osté 
le  Polésan ,  et  ne  demandoient  que  sa  destruc- 
tion. Il  eût  préféré  sa  scnreté,  et  de  ses  enfans, 
à  l'amitié  de  son  gendre ,  et  par  aventure  luy 
sembloit  que  ledit  duc  s'appointeroit  avecques 
le  Roy  ,  quand  il  se  verroit  en  cette  crainte.  Le 
semblable  eût  fait  par  sa  main   le  marquis  de 
Mantoiie  ,  qui  naguères  estoit  capitaine  des  Vé- 
nitiens, et  encores  estoit,  mais  en  suspicion 
d'eux,  et  luy  mal-content  d'eux,  séjoiirnoit  avec 
son  beau-père  le  duc  de  Ferrare,   avec  trois 
cens  hommes-d'armes,  et  si  avoit  pour  femme, 
et  a  encores  ,  la  sœur  de  la  duchesse  de  Milan  , 
et  fille  du  duc  de  Ferrare.  IMessire  Jehan  Ben- 
tivoille  (qui  gouverne  Boulogne,  et  y  est  comme 
seigneur)  eût  fourny  cent  cinquante  bommes- 
d'armes  ,  et  deux  de  ses  fils ,  qui  avoient  gens- 
d'armes,  et  de  bonnes  gens-de-pied,  et  si  est 
assis  en  lieu  où  il  pouvoit  bien  servir  contre  le 
duc  de  Milan.  Les  Florentins  qui  se  voyoient 
destruicts,  si  par  quelque  grand  inconvénient 
ne  se  ressourdoient,  de  peur  d'estre  dessaisis 
de  Pise  ,  et  d'autres  places  dont  il  a  esté  parlé  , 
fournissoient  huict  cens  hommes-d'armes,   et 
cinq  mille  de  pied,  et  cela  à  leurs  despens,  et 
avoient  provision  de  leurs  payemens  pour  six 
mois.  Les  Ursins,  et  aussi  le  préfect  de  Borne, 
frère  du  cardinal  de  Sainct-Pierre-ad-viucula, 
dont  plusieurs  fois  a  esté  parlé  (  car  ils  estoient 
à  la  solde  du  Roy),  eussent  bien  amené  mille 
hommes-d'armes  ,  mais  entendez  que  la  suite 
de  leurs  hommes-d'armes  n'est  pas  telle  que 
celle  des  nostres,qui  ont  archers:  mais  la  solde 
est  assez  pareille.  Car  un  homme-d'armes  bien 
payé  couste  cent  ducats  l'an ,  et  il  nous  faut  le 
double  pour  les  archers.  Ces  gens  souldoyez  fa- 
loit   bien  payer;  mais  aux   Florentins,   rien. 
Quant  au  duc  de  Ferrare  et  au  marquis  de  Man- 
toiie et  Bentivoille ,  ils  parloient  seulement  de 
leurs   despens  :  car  ils  prétendoient  gains  de 
terres  aux  despens  du  duc  de  Milan  ;  et  s'il  se 
fût  trouvé  soudainement  assailly  de  ce  qu'eût 
mené  le  duc  d'Orléans  ,  et  de  tous  ceux  que  j'ay 
nomme/,  ceux  qui  se  fussent  sceu  mettre  en 
ordre  pour  le  deffendre,  comme  les  Vénitiens  , 
n'eussent  esté  prests  à  moins  de  quatre-vingt 
mille  escus  ,  devant  qu'il  cust  esté  contraint  de 
se  tourner  du  costé  du  Boy,  qui  eust  tenu  tous 
ces  Italiens  aux  champs  long-temps.  Et  de  faict, 
le  duché  de  Milan  gagné ,  le  royaume  de  Naples 
se  recouvroit  de  soy-mesme. 

La  faute  d'esprouver  cette  belle  aventure , 
vint  de  ce  que  ledit  duc  d'Orléans  mua  de  pro- 
pos ,  combien  qu'on  entendoit  (fu'il  deust  partir 


du  soir  au  matin  ,  parce  qu'il  avoit  envoyé  de- 
vant toutes  choses  qui  servoient  à  sa  personne, 
et  ne  restoit  que  luy  à  partir,  et  l'armée  preste 
et  payée  :  car  en  Ast  avoit  huict  cens  hommes- 
d'aimes  françois,  et  bien  six  mille  hommes-de- 
pied,  dont  y  en  avoit  quatre  cens  Suisses.  Ledit 
duc  d'Orléans,  ayant  ainsi  mué  de  propos,  requit 
au  Boy  par  deux  fois ,  qu'il  luy  pleust  mettre 
cette  matière  au  conseil.  Ce  qui  fut  fait  par 
deux  fois,  et  m'y  trouvay  présent  à  toutes  les 
deux  fois ,  et  fut  conclu  ,  sans  une  voix  au  con- 
traire (  et  si  y  avoit  tousjours  dix  ou  douze  per- 
sonnes pour  le  moins)  qu  il  y  devoit  aller,  veu 
qu'on  avoit  asseuré  tous  les  amis  en  Italie,  qui 
dessus  sont  nommez  ,  lesquels  jà  avoient  fait 
grosse  despense  et  se  tenoient  prests.  Lors  dit 
ledit  duc  d'Orléans  (  qui  estoit  de  quelqu'un  con- 
seillé, ou  fuyoitson  parlement,  parce  qu'il  voyoit 
le  Boy  assez  mal  disposé  de  sa  santé,  dont  il 
devoit  estre  propre  héritier  s'il  venoit  à  mou- 
rir) qu'il  ne  partiroit  point  pour  y  aller  i)our  sa 
propre  querelle,  mais  que  très-volontiers  iroit 
comme  lieutenant  du  Boy  nostre  sire ,  et  par 
son  commandement,  et  ainsi  finit  ce  conseil.  Le 
lendemain  ,  et  plusieurs  autres  jours  après,  pres- 
sèrent fort  les  ambassadeurs  florentins  ,  et  plu- 
sieurs autres ,  le  Boy  pour  faire  partir  ledit  due 
d'Orléans  ;  mais  le  Boy  respondit  qu'il  ne  l'en- 
voyeroit  jamais  à  la  guerre  par  force.  Parquoy 
ce  voyage  fut  ainsi  rompu ,  et  en  desplaisoit  au 
Boy,  qui  en  avoit  fait  grande  despence,  et  avoit 
grande  espérance  de  se  venger  du  duc  de  Milan, 
veu  lesdites  nouvelles  qu'il  pouvoit  avoir  eues  à 
l'heure  des  intelligences  qu'avoit  messire  Jehan- 
Jaques  de  Trevoul,  qui  estoit  lieutenant-géné- 
ral pour  le  Boy  et  pour  le  duc  d'Orléans ,  qui 
est  natif  de  Milan  ,  et  fort  aimé  et  apparenté  en 
ladite  duché  de  Milan,  où  avoit  largement  gens 
qui  avoient  bonne  intelligence  avec  luy ,  tant 
de  ses  parens  comme  d'autres. 

Faillie  cette  entreprise,  en  survint  tost  après 
une  auti'c,  voire  deux  ou  trois  à  un  coup,  de 
Gènes  ,  là  où  ils  sont  enclins  à  toutes  mutations. 
L'une  se  dressoit  par  messire  Baptiste  de  Campe- 
fourgouse,  qui  estoit  un  grand  chef  entre  ces 
partialitez  de  Gènes  ,  mais  il  en  estoit  banny,  et 
n'y  pouvoit  sa  partialité  rien ,  ne  ceux  de  Dorie, 
qui  sont  gentils-hommes,  et  ceux  de  Fourgouse, 
non.  Lesdits  Dorie  sont  partisans  desdits  Fre- 
gouses ,  et  ne  peuvent  estre  dues  ,  à  cause  qu'ils 
sont  gentils-hommes  ;  car  un  gentil-homme  ne 
le  peut  estre ,  et  ledit  messire  Baptiste  l'avoit 
esté ,  n'y  avoit  guères ,  et  avoit  esté  trompé  par 
son  oncle  ,  le  cardinal  de  Gènes  ,  et  cestuy-là 
avoit  mis  la  seigneurie  de  Gènes  en  la  main  du 
due  de  Milan  (il  n'y  a  pas  encores  fort  long- 

temps),  et  gouvernoient  à  Gènes  lesAdornes, 
qui  aussi  ne  sont  point  gentils-hommes  ,  mais 
souvent  ont  esté  ducs  de  Gênes,  et  aidez  par 
les  Spinoles  ,  qui  sont  aussi  gentils-hommes. 
Ainsi  les  nobles  font  bien  un  duc  à  Gènes,  mais 
ils  ne  le  peuvent  estre.  Ledit  messire  Baptiste 
espéroit  mettre  en  armes  sa  partialité ,  tant  en 
la  cité  qu'aux  champs,  et  que  la  seigneurie  se- 
roit  au  Roy ,  et  que  hiy  et  les  siens  gouverne- 
roient  et  chasseroient  les  autres  dehors. 

L'autre  entreprise  estoit  que  plusieurs  per- 
sonnes de  Savonne  s'estoient  adressez  au  cardi- 
nal deSainct-Pierre-ad-vincuIa,  asseurant  de  luy 
pouvoir  bailler  ladite  ville  de  Savonne,  espé- 
rant estre  en  liberté:  car  elle  est  sous  la  ville 
de  Gênes,  et  y  paye  les  gabelles.  Qui  eust  peu 
avoir  ce  lieu  ,  Gênes  eust  esté  fort  à  l'estroict , 
veu  que  le  Roy  tient  le  pais  de  Provence ,  et 
que  Savoye  est  à  son  commandement.  Et  pour 
toutes  ces  nouvelles  manda  le  Roy  à  messire 
Jehan-Ja(iues  de  Trevoul,  qu'il  fist  espauleaudit 
messire  Baptiste  de  Campelourgouse,  et  prestast 
des  gens  pour  le  conduire  jusques  aux  jwrtes  de 
Gênes,  pour  voir  si  sa  partialité  se  pourroit  le- 
ver. D'autre  costé  fut  empesché  du  cardinal 
Sainct-Pierrc-ad-vincula  ,  qui  lit  tant  que  le  Roy 
cscrivit  aussi  audit  messire  Jaques  qu'il  envoyast 
des  gens  avec  ledit  cardinal,  pour  le  conduire 
jusques  à  Savonne,  et  le  luy  mandoit  de  bouche 
par  le  seigneur  de  Servon  en  Provence ,  amy 
dudit  cardinal ,  et  très-liardy  parleur.  Ledit 
Roy  mandoit  audit  messire  Jehan-Jaques  qu'il 
se  mît  en  lieu  où  il  pût  faire  espaule  au\  deux 
bandes ,  et  qu'il  n'entreprît  rien  sur  le  duc  de 
Milan ,  ne  contre  la  paix  qu'on  avoit  faite  la 
saison  devant  avec  ledit  duc ,  comme  l'on  a  pu 
voir  ailleurs  (1). 

Or  estoient  ces  commandemens  bien  diffé- 
rens,  et  ainsi  se  dépesehent  les  affaires  des 
grands  princes  ,  quand  ils  n'y  sont  point  pré- 
sens et  qu'ils  sont  soudains  à  commander  lettres, 
et  expédier  gens  ,  sans  bien  ouyr  débattre  de- 
vant les  expéditions  de  si  grosses  entreprises. 
Or  entendez  quant  à  ce  que  demandoit  ledit 
messire  Baptiste  de  Campefourgouse ,  et  à  ce 
que  cherchoit  ledit  cardinal,  que  c'estoit  chose 
impossible  de  fournir  aux  deux  à  un  coup:  car 
d'aller  jusques  aux  murs  de  Gênes ,  sans  grand 
nombre  de  gens  ,  ne  se  pouvoit  faire  ,  car  il  y  a 
grand  peuple  dedans,  hardis,  bien  armez,  et 
vaillantes  gens;  et  eu  baillant  aussi  compagnie 
au  cardinal,  l'armée  estoit  départie  en  trois, 
car  il  falloit  qu'il  en  demeurât  audit  messire 
Jehan-Jaques ,  et  si  y  avoit  a  Gênes  et  à  Sa- 

(I)  Chapitre  -20. 


E   DE    COMINES.    [l  ilJO]  23! 

vonne  beaucoup  de  gens  que  le  duc  de  Milan  y 
avoit  envoyez,  et  les  Vénitiens,  qui  tous  avoient 
bien  grande  peur  que  Gênes  tournast,  et  si  avoit 
dom  Fédéric  et  le  Pape. 

Or  messire  Jehan-Jaques  avoit  eu  une  tierce 
entreprise  en  son  cœur:  car  il  eût  voulu  tost 
tirer  droict  contre  le  duc  de  Milan  ,  et  laisser 
les  autres  entreprises,  et  qui  l'eût  laissé  faire, 
il  eût  fait  grandes  choses ,  et  commença.  Car 
sous  couleur  d'escrire  au  Roy  qu'il  ne  pouvoit 
autrement  garder  de  dommage  ceux  qui  iroient 
à  Gênes  ou  à  Savonne ,  il  s'en  alla  mettre  sur  le 
grand  chemin  par  où  l'on  pouvoit  venir  d'A- 
lexandrie vers  Gênes  (car  par  ailleurs  que  par 
ce  chemin ,  ne  pouvoit  le  duc  de  Milan  envoyer 
gens  pour  courir  sus  aux  nostres),  et  prit  ledit 
messire  Jehan-Jaques  trois  ou  quatre  petites 
villes  qui  luy  ouvrirent  ;  et  disoit  ne  faire  point 
de  guerre  au  duc  pour  cela  ,  veu  qu'il  estoit  né- 
cessaire qu'il  s'y  mist,  et  aussi  que  le  Roy  n'en- 
tendoit  point  faire  guerre  audit  duc ,  mais  avoir 
Gênes  et  Savonne,  s'il  eust  pu:  disant  qu'ils 
sont  tenus  de  luy  ,  et  qu'ils  avoient  forfait.  Pour 
satisfaire  au  cardinal ,  ledit  messire  Jehan- 
Jaques  luy  bailla  partie  de  l'armée  pour  aller  a 
Savonne.  Il  trouva  la  place  garnie,  et  son  entre- 
prise rompue  ,  et  s'en  revint.  On  en  bailla  d'au- 
tres audit  messire  Baptiste ,  pour  aller  à  Gênes, 
s'asseurant  fort  de  ne  faillir  point.  Quand  il  eut 
fait  trois  ou  quatre  lieues,  ceux  qui  alloieut  en 
sa  compagnie  entrèrent  en  aucuns  doutes  de  luy, 
tant  Allemans  que  François ,  toutesfois  c'estoit 
à  tort;  mais  leur  compagnie,  qui  n'estoit  pas 
grande ,  se  fût  mhe  en  danger  d'y  aller  si  sa 
partialité  ne  se  fût  levée;  et  ainsi  faillirent 
toutes  ces  entreprises,  et  estoit  jà  fort  le  duc 
de  Milan  ,  qui  avoit  esté  en  grand  péril,  qui 
eust  laissé  faire  le  seigneur  Jehan- Jaques,  et  luy 
estoient  venus  beaucoup  de  gens  des  Vénitiens. 
Nostre  armée  se  retira ,  et  donna-l'on  congé  aux 
gens-de-pied,  et  furent  laissées  ces  petites 
villes  qu'on  avoit  prises,  et  cessa  la  guerre,  à 
peu  de  profit  pour  le  Roy  ;  car  fort  grand  argent 
s'y  estoit  despendu. 


CHAPITRE  XXIIL 

De  quelques  disserdions  iVentre  le  roy  Charles 
et  Ferrand  de  Castille ,  et  des  ambassadeim 
envoyé:^  de  Vun  à  Vautre  iwur  les  appaiser. 

Depuis  le  commencement  de  l'an  HOC  que 
jà  le  Roy  estoit  deçà  les  monts ,  trois  ou  quatre 
mois  y  avoit,  jusques  en  l'an  1498,  ne  fit  le 
Rov  autre  chose  en  Italie,  et  me  trouvay  tout 

ce  temps  avec  luy,  et  cstois  présent  ù  la  plus- 
part  des  choses;  et  alloit  le  Roy  de  Lion  à 
Moulins,  et  de  Moulins  à  Tours,  et  partout 
faisoit  des  tournois  et  des  joustcs ,  et  ne  pen- 
soit  à  autres  choses.  Ceux  qui  avoient  plus  de 
crédit  à  i'entour  de  luy  estoient  tant  divisez 
que  plus  ne  pouvoient.  Les  uns  vouloient 
que  l'entreprise  d'Italie  continuast  (c'estoient 
le  cardinal  et  le  séneschal  ) ,  voyans  leur  pro- 
fit et  authorité  en  la  continuant,  et  passoit 
tout  par  eux.  D'autre  costé  estoit  l'admirai  (l), 
qui  avoit  eu  toute  l'authorité  a\cc  le  jeune 
JRoy,  avant  ce  voyage.  Cestuy-là  vouloit  que 
ces  entreprises  demeurassent  de  tous  poincts , 
et  y  voyoit  son  profit  et  moyen  de  retourner  à 
sa  première  authorité  et  les  autres  à  la  perdre  ; 
et  ainsi  passèrent  les  choses  un  an  et  demy  ou 
environ. 

Durant  ce  temps  alloieut  ambassadeurs  de- 
vers le  roy  et  la  reyne  de  Castille  :  car  fort  dé- 
siroit  le  Roy  d'appaiser  ce  bout,  qui  estoit  en 
guerre,  et  estoient  forts  par  mer  et  par  terre; 
et  combien  que  par  la  terre  lissent  peu  d'ex- 
ploit ,  par  mer  avoient  fort  aidé  au  roy  Ferrand 
et  Fédéric;  car  le  païs  de  Cécile  est  voisin  au 
royaume  de  ÎVaples,  d'une  lieuë  et  demie,  à 
l'endroit  de  RègesenCalabre,  et  aucuns  veulent 
dire  qu'autresfois  fut  terre,  mais  que  la  mer  a 
fait  cette  ouverture  que  l'on  appelle  de  présent 
le  far  de  Messine.  Et  de  Cécile ,  dont  les  roy  et 
reyne  de  Castille  estoient  seigneurs,  vindrent 
grands  secours  àNaples,  tant  de  caravelles  qu'ils 
avoient  envoyées  d'Espagne,  que  de  gens;  et 
en  Cécile  mesme  se  trouva  quelque  nombre 
d'hommes-d'armes  qui  estoient  passez  en  Ca- 
labre  avec  une  quantité  de  génétaires,  et  fai- 
soient  la  guerre  à  ceux  qui  estoient  là  pour  le 
Roy;  leurs  navires  estoient  sans  cesse  avec  ceux 
(le  la  ligue;  et  ainsi ,  quand  tout  estoit  assem- 
blé ,  le  Roy  estoit  de  beaucoup  trop  foible  par 
la  mer.  Par  ailleurs  fit  le  roy  de  Castille  peu  de 
dommage  au  Roy.  Vray  est  que  grand  nombre 
de  gens  de  cheval  entrèrent  en  Languedoc  et  y 
tirent  du  pillage,  et  couchèrent  audit  pais,  et 
y  en  eut  plusieurs  qui  furent  sur  ledit  pais  deux 
ou  trois  ou  quatre  jours;  mais  autre  exploict  ne 
fireiit-ils.  Monseigneur  de  Sainct- André  (2)  de 
Bourhonnois  estoit  à  cette  frontière,  pour  mon- 


(1)  Louis  Malet,  seigneur  de  Giaville  ,  de  Marcoussi, 
cl  de  Uois-Malcsherbcs.  gouverneur  de  Picardie  et  de 
Normandie,  pourvu  do  la  rharsc  d'amiral  l'an  l'»85.  Il 
rf^signa  celte  dignité,  l'an  1508,  à  son  gendre  Charles 
d'Amboise,  seigneur  de  (lliaumonl-sur-I.oire ,  licute- 
nanl-général  pour  le  Roi,  el  gouverneur  de  Pai's  ,  :Mi- 
lan.  Gènes  el  Normandie,  chevalier  de  l'ordre,  maréchal 
et  grand-mailrc  de  France,  el  neveu  du  célèbre  cardinal 

seigneur  le  duc  de  Bourbon,  gouverneur  de 
Languedoc.  Celuy-là  entreprit  de  prendre  Saus- 
ses ,  une  petite  ville  qui  estoit  en  Roussillon  ; 
car  de  là  ils  faisoient  la  guerre  au  Boy,  deux 
ans  devant ,  et  leur  avoit  le  Boy  rendu  ledit 
pais  de  Roussillon  où  est  assis  le  païs  de  Perpi- 
gnan, et  cette  petite  ville  est  du  pais.  L'entre- 
prise estoit  grande,  parce  qu'il  y  avoit  large- 
ment gens ,  selon  le  lieu  ,  et  desgentils-hommes 
de  la  maison  du  roy  de  Castille  mesme  ,  et  leur 
armée  aux  champs  ,  logée  à  une  lieuë  près ,  qui 
estoit  plus  grosse  que  la  nostre  :  toutesfois  le- 
dit seigneur  de  Sainct-Audré  conduisit  son  en- 
treprise si  sagement  et  si  secrettement ,  qu'en 
dix  heures  il  prit  ladite  place ,  comme  je  vis , 
par  assaut ,  et  y  mourut  trente  ou  quarante 
gentils-hommes  d'estime,  Espagnols,  et  entre 
les  autres  le  fils  de  l'archevesque  de  Sainct- 
Jacques ,  et  trois  ou  quatre  cens  autres  hommes, 
lesquels  ne  s'attendoient  point  que  sitost  on  les 
dût  prendre,  car  ils  n'entendoient  point  quel 
exploict  faisoit  nostre  artillerie  ,  qui  à  la  vérité 
passe  toutes  les  aitilleries  du  monde. 

Voilà  tout  l'exploict  qui  fut  lait  entre  ces 
deux  roys  :  ce  fut  honte  et  descry  au  roy  de 
Castille,  veu  que  son  armée  estoit  si  grosse; 
mais  quand  nostre  Seigneur  veut  commencer  à 
punir  les  gens,  il  leur  advient  volontiers  de 
telles  petites  douleurs  au  commencement,  car 
il  en  advint  bien  de  plus  grandes  ausdits  Boy  et 
Reyne  tost  après ,  et  si  fit-il  à  nous.  Grand  tort 
avoient  lesdits  Boy  et  Beyne  d'ainsi  s'estre  par- 
jurez envers  le  Hoy,  après  cette  grande  bonté 
qu'il  leur  avoit  faite  de  leur  avoir  rendu  ledit 
païs  de  Boussillon  ,  qui  tant  avoit  cousté  à  ré- 
parer et  garder  à  son  père;  lequel  l'avoit  en 
gage  pour  trois  cens  mille  escus,  qu'il  leur  quit- 
ta ;  et  fit  tout  cecy  afin  ([u'ils  ne  l'empesehassent 
point  à  la  eonqueste  qu'il  espéroit  faire  dudit 
royaume  de  Naplcs;  et  refirent  les  anciennes 
alliances  de  Castille  (qui  sont  de  roy  à  roy,  de 
royaume  à  royaume,  el  d'homme  à  homme  de 
leurs  sujets) ,  et  ils  promirent  de  ne  l'empescher 
point  à  ladite  eonqueste,  et  de  ne  marier  aucunes 
de  leurs  filles  en  ladite  maison  de  ïNaples,  d'An- 
gleterre, ne  de  Flandres:  et  cette  estroicte  offre 
de  mariage  vint  de  leur  costé;  et  en  fit  l'ouver- 
ture un  cordelier,  appelle  frère  Jehan  de  Mau- 


Georges  d' Amboise.  Charles  d'Amboise  mourut  en  ibiO 

à  Corrège  en  Lond)ardie,  Après  sa  mort,  Graville  exerça 
de  nouveau  la  charge  d'amiral  dont  il  s'était  réservé  la 
survivance.  1!  miiuriit  le  30  octobre  1.')16. 

(2)  Guichard  d'Albon,  fds  de  Gilles,  seigneur  dcSt.- 
André  ,  el  de  .Jeanne  de  la  Palisse  Semur,  el  grand-r 
père  de  Jacques  de  d'Albon  ,  marquis  de  Fronsac  ,  sei- 
gneur de  Sainl-André,  maréchal  de  France. 

léon,  de  par  la  Reyne  de  Castille  ;  et  dès  qu'ils 
virent  la  guerre  encommencée  et  le  Roy  à 
Rome ,  ils  envoyèrent  leur  ambassadeur  partout 
pour  faire  alliances  contre  le  Roy,  et  mesmes  à 
Venise  où  j'étois  ;  et  là  se  fit  la  ligue,  dont  j'ay 
tant  parlé,  du  Pape,  du  Roy  des  Romains, 
d'eux  ,  de  la  seigneurie  de  Venise  et  du  duc  de 
Milan;  et  incontinent  commencèrent  la  guerre 
au  Roy,  disans  que  telle  obligation  n'estoit  point 
détenir,  c'est  à  sçavoir  de  ne  pouvoir  marier 
leurs  filles  (dont  ils  en  avoient  quatre  et  un  fils) 
à  ces  roys  dont  j'ay  parlé;  et  d'eux -mesmes 
estoit  venue  cette  ouverture,  comme  avez  veu. 

Or,  pour  retourner  à  mon  propos,  quand 
toutes  ces  guerres  d'Italie  furent  faillies,  et  que 
le  Roy  ne  tenoit  plus  Gajette  audit  royaume  de 
Naples  (car  encores  la  tenoit-il ,  quand  les  pra- 
tiques de  paix  commencèrent  entre  lesdits  roys  ; 
mais  tost  après  fut  perdue) ,  et  aussi  ne  se  fai- 
soit  plus  aucune  guerre  du  costé  de  Roussillon  , 
mais  gardoit  chacun  le  sien;  ils  envoyèrent  vers 
le  roy  Charles  un  gentil-homme  et  des  religieux 
de  Montferrat  :  car  toutes  leurs  œuvres  ont  fait 
mener  et  conduire,  par  telles  gens,  ou  par  hypo- 
crisie ,  ou  afin  de  moins  despendre  :  car  ce  frère 
Jehan  de  Mauléon,  cordclier  dont  a  esté  parlé, 
mena  le  traicté  de  faire  rendre  le  Roussillon.  Ces 
ambassadeurs ,  dont  j'ay  parlé ,  prièrent  au  Roy 
d'entrée  ,  qu'il  luy  pleust  jamais  n'avoir  souve- 
nance du  tort  que  lesdits  Roy  et  Reyne  luy  te- 
iioient  (on  nomme  tousjours  la  Reyne,  parce 
que  Castille  est  de  son  costé  ;  et  aussi  elle  en 
avoit  la  principale  authorité;  et  a  esté  un  fort 
honorable  mariage  que  le  leur)  ;  après  commen- 
çoientunetrefve,y  comprenant  toute  leur  ligue, 
et  que  le  Roy  demeurast  en  possession  de  Ga- 
jette, et  autres  pièces  qu'il  avoit  audit  royaume 
de  Naples,  et  qu'il  les  pourroit  avitailler  à  son 
plaisir  durant  la  trefve  ;  et  que  l'on  prist  une 
journée  où  se  trouveroient  ambassadeurs  de 
toute  la  ligue  pour  traiter  paix  qui  voudroit  ;  et 
après  vouloient  continuer  lesdits  roys  en  leur 
conqueste  ou  entreprise  sur  les  Maures,  et  pas- 
ser la  mer  qui  est  entre  Grenade  et  Afrique  , 
dont  la  terre  du  Roy  de  Fez  leur  estoit  la  plus 
prochaine  :  toutesfois  aucuns  ont  voulu  dire  que 
leur  vouloir  n'y  estoit  point,  et  qu'ils  se  conten- 
teroient  de  ce  qu'ils  avoient  faict,  qui  est  d'a- 
voir conquis  le  royaume  de  Grenade,  qui,  à  la 
vérité  ,  a  esté  une  belle  et  grande  conqueste  et 
la  plus  belle  qui  ait  esté  do  nostre  temps  ,  et  que 
jamais  leurs  prédécesseurs  ne  sceurent  faire; et 
voudrois  pour  l'amour  d'eux  qiie  jamais  n'eus- 
sent enrtendu  à  autre  chose ,  et  tenu  à  nostre  Roy 
ce  qu'ils  luy  avoient  promis. 

Le  Rov  renvova  avec  ces  deux  ambassadeurs 


le  seigneur  de  Clérieux  (t)  du  Dauphiné,  et  tas- 
choit  le  Roy  de  faire  paix  ou  trefve  avec  eux , 
sans  y  comprendre  la  ligue  ;  mais  toutesfois , 
s'il  eût  accepté  leurdit  offre,  il  eust  sauvé  Ga- 
jette, qui  estoit  assez  bien  suffisante  pour  recou- 
vrer le  royaume  de  Naples,  veu  les  amis  que  le 
Roy  y  avoit.  Quand  ledit  de  Clérieux  revint ,  il 
apporta  pratique  nouvelle,  et  ja  estoit  perdue 
Gajette  avant  qu'il  fût  en  Castille.  Cette  nouvelle 
ouverture  fut  que  le  Roy  et  eux  retournassent 
en  leur  première  et  ancienne  amitié ,  et  qu'eux 
d'eux  ,  à  butin ,  entreprissent  toute  la  conqueste 
d'Italie ,  et  à  communs  despens  ;  et  que  les  deux 
roys  y  fussent  ensemble;  mais  premièrement 
vouloient  la  trefve  générale  ,  où  toute  la  ligue 
fust  comprise,  et  qu'une  journée  se  tinst  en  Pied- 
mont,  où  chacun  pourroit  envoyer  ambassa- 
deurs :  car  honnestement  ils  se  vouloient  dépar- 
tir de  ladite  ligue.  Toute  cette  ouverture,  à  mon 
advis ,  et  ainsi  qu'on  m'a  depuis  donné  à  en- 
tendre ,  n'estoit  que  dissimulation  ,  et  pour  ga- 
gner temps  ,  et  pour  laisser  reposer  ce  roy  Fer- 
rand ,  quand  encores  vivoit ,  et  dom  Fédéric 
nouvellement  entré  en  ce  royaume;  toutefois  ils 
eussent  bien  voulu  ledit  royaume  leur  :  car  ils 
y  avoient  meilleur  droict  que  ceux  qui  l'ont  pos- 
sédé ;  mais  la  maison  d'Anjou  ,  dont  le  Roy  a  le 
droict,  doit  aller  devant;  mais  de  la  nature 
dont  il  est,  et  aux  gens  qui  y  habitent,  il  me 
semble  qu'il  est  à  celuy  qui  le  peut  posséder, 
car  ils  ne  veulent  que  mutation. 

Depuis  y  retourna  ledit  seigneur  de  Clérieux 
et  un  appelle  Michel  de  Grammont  sur  aucunes 
ouvertures.  Ledit  de  Clérieux  portoit  quelque 
peu  d'affection  à  cette  maison  d'Arragon  ,  et  es- 
péroit  avoir  le  marquisat  de  Cotron  qui  est  en 
Calabre,  que  ledit  roy  d'Espagne  tient  de  cette 
conqueste  dernière,  que  ses  gens  firent  audit  pays 
de  Calabre,  et  ledit  de  Clérieux  le  prétend  sien  , 
et  est  homme  bon  ,  et  qui  aisément  croit,  et  par 
espécial  tels  personnages.  A  la  deuxième  fois 
qu'il  revint ,  il  amena  un  ambassadeur  desdits 
roys  ;  et  rapporta  ledit  de  Clérieux  qu'ils  se  con- 
tenteroient  d'avoir  ce  qui  est  le  plus  prochain 
de  Cécile ,  qui  est  Calabre ,  pour  ledit  droict 
qu'ils  prétendoient  audit  royaume  de  Naples,  et 
que  le  Roy  prist  le  reste,  et  qu'en  personne  vien- 
droit  ledit  roy  de  Castille  en  ladite  conqueste, 
et  payeroit  autant  de  la  despense  de  l'armée 
comme  le  Roy,  et  jà  tenoit  et  tient  quatre  ou 
cinq  places  fortes  en  Calabre ,  dont  Cotron  est 
l'une  ,  qui  est  cité  bonne  et  forte.  Je  fus  présent 
au  rapport ,  et  à  plusieurs  sembla  que  ce  n'estoit 

(1)  Guillaume  de  Poitiers,  seigneur  de  Clérieux,  gou- 
verneur de  Paris. 

qu'abus,  et  qu'il  falloit  là  envoyer  quel({irun 
bien  entendu  ,  et  qu'il  joigiiist  cette  pratique  de 
plus  près;  parquov  fut  joint,  avec  les  premiers, 
le  seigneur  du  Bouchage,  homme  bien  sage,  et 
(jui  avoit  eu  grand  crédit  avec  le  roy  Loys,  et  en 
cores  de  présent  avec  le  roy  Charles,  (ils  dudit  feu 
roy  Loys.  L'ambassadeur,  que  ledit  de  Clérieux 
avoit  amené,  ne  voulut  jamais  condrmerce  que 
ledit  de  Clérieux  disoit;  mais  disoit  qu'il  croyoit 
(lue  ledit  de  Clérieux  ne  le  diroit  pas  si  ses  sei- 
gneurs ne  luy  eussent  dit,  ce  qui  confirmoit  l'a- 
busion,  et  aucun  ne  pouvoit  croire  que  le  roy 
deCastille  y  vinst  en  personne,  ne  qu'il  voulust, 
ou  y  pust  autant  despendre  que  le  Roy. 

Ai)res  que  ledit  seigneur  du  Bouchage ,  de 
<]UMieux  et  ^lichel  de  Crammont ,  et  autres  fu- 
rent venus  devers  lesdits  roy  et  reyne  de  Cas- 
tille,  ils  les  firent  loger  en  un  lieu  où  personne 
ne  communiquoit  avec  eux  ,  et  avoient  gens  qui 
y  prenoient  garde  ,  et  lesdits  Roy  et  Reyne  par- 
lèrent avec  eux  par  trois  fois;  mais  quand  ce 
vint  que  ledit  du  Bouchage  leur  dit  ce  qu'avoient 
raporté  ledit  de  Clérieux  et  ledit  Michel  de 
Grammont,  ils  firent  response  qu'ils  en  avoient 
bien  parlé  par  forme  de  devis,  mais  non  point 
autrement,  et  que  tres-volontiers  se  mesleroient 
de  ladite  paix ,  et  de  la  faire  à  l'honneur  du  Roy 
et  à  son  profit.  Ledit  de  Clérieux  fut  bien  mal 
content  de  cette  response ,  et  non  sans  cause ,  et 
soutint  devant  eux  ,  présent  ledit  seigneur  du 
Bouchage ,  qu'ainsi  !uy  avoient  dit.  Lors  fut  con- 
clue, par  ledit  seigneur  du  Bouchage  et  ses  com- 
gnons,  une  trêve,  à  deux  mois  de  desdît,  sans 
y  comprendre  la  ligue ,  mais  bien  y  compre- 
noient  ceux  qui  avoient  espousé  leurs  filles,  et 
les  pères  de  leurs  gendres  ;  c'est  à  savoir  les  rois 
des  Romains  et  d'Angleterre  (() ,  car  le  prince 
de  Galles  (2)  estoit  bien  jeune.  Ils  avoient  quatre 
filles,  et  l'aisnée  (3)  estoit  veufve,  et  avoit  es- 
pousé le  fils  du  roy  de  Portugal  (4) ,  dernier  tres- 
passé,  lequel  se  rompit  le  col  devant  elle,  en  pas- 
sant une  carrière,  sur  un  gonet,  trois  mois  apiès 
qu'il  l'eut  espousée.  Ils  en  ont  encore  une  à  marier. 

Si  tostque  fut  arrivé  ledit  du  Bouchage,  et 
eut  fait  son  rapport,  connut  le  Roy  qu'à  propos 
il  avoit  envoyé  ledit  du  Bouchage,  et  qu'au  moins 
il  estoit  asseuré  de  ce  dont  il  estoit  en  doute  ,  et 
luy  sembloit  bien  que  ledit  de  Clérieux  avoit 
creu  trop  de  léger.  Outre  luy  dit  ledit  du  Bou- 
chage, qu'autre  chose  n'avoit  pu  faire  que  ladite 
trefve,  et  qu'il  estoit  au  choix  du  Roy  de  l'ar- 

(i)  Ilnnri  VII  mourut  on  1509. 

(2)  Artus,  frère  aiiié  d'Heiiii  VIII,  qui  v\)ouia  depuis 
la  veuve  de  son  fièrc,  nommée  Callicrine,  de  laquelle  il 
cul  Marie,  qui  régna  depuis  en  Angleterre. 

(3;  V.Wo  se  nommnir  Isabelle  ou  Elisabeth. 


rester  ou  refuser.  Le  l\oy  l'arresta,  et  aussi  elle 
estoit  bonne  :  veu  que  c'estoit  la  séparation  de 
cette  ligue,  qui  tant  l'avoit  destourbé  en  ses  af- 
faires, et  qu'aucune  manière  n'avoit  sceu  trou- 
ver de  la  départir  ,  et  si  il  y  avoit  par  toutes 
\oyes  essaye.  Encores  luy  dit  ledit  du  Bouchage, 
qu'après  luy  venoient  ambassadeurs  devers  le 
Roy,  et  que  lesdits  Roy  et  Reyne  luy  avoient  dit 
à  son  partement,  qu'ils  auroient  pouvoir  de  con- 
clure une  bonne  paix  ;  et  aussi  dit  ledit  du  Bou- 
chage qu'il  avoit  laissé  malade  le  prince  de  Cas- 
tille,  leur  seul  fils. 


CHAPITRE  XXIV. 

Discours  sur  les  fortunes  et  malheurs  qui  ad- 
vinrent  à  la  maison  de  Castille,  au  temps  du 
sei'jneur  d'Aryenton. 

Dix  ou  douze  jours  après  l'arrivée  dudit  du 
Bouchage  et  de  ses  compagnons,  vinrent  lettres 
audit  du  Rouchage,  d'un  des  hérauts  du  Roy  , 
qu'il  avoit  laissé  là,  pour  conduire  ladite  am- 
bassade qui  devoit  venir,  et  disoient  ces  lettres 
qu'il  ne  s'esbahît  point  si  lesdits  ambassadeurs 
estoient  retardez  par  aucuns  jours  :  car  c'estoit 
pour  le  trespas  du  prince  de  Castille  (car  ainsi 
ils  les  appellent) ,  dont  les  Roy  et  Reyne  fai- 
soient  si  merveilleux  dueil ,  qu'on  ne  scauroit 
croire,  et  par  espécial  la  Reyne  ,  de  qui  on  es- 
péroit  aussitost  la  mort  que  la  vie  ;  et  à  la  vérité 
je  n'ouys  parler  jamais  de  plus  grand  dueil  que 
celuy  qui  en  a  esté  faict  par  tous  leurs  royaumes; 
car  toutes  gens  de  mestier  ont  cessé  quarante 
jours  (  comme  leurs  ambassadeurs  me  dirent 
depuis);  tout  homme  estoit  vestu  de  noir,  de  ces 
gros  bureaux,  et  les  nobles,  et  les  gens  de  bien 
chargeoient  leurs  mulets  couverts  jusques  aux 
genoux  dudit  drap,  et  ne  leur  paroissoient  que 
les  yeux,  et  bannières  noires  estoient  par  tout 
sur  les  portes  des  villes.  Quand  madame  Mar- 
guerite, fille  du  roy  des  Romains  (5),  sœur  de 
monsieur  l'archiduc  d'Austriche  (G),  et  femme 
dudit  prince,  sceut  cette  douloureuse  nouvelle, 
estant  grosse  de  six  mois  ,  elle  accoucha  d'une 
fille  toute  morte.  Quelles  piteuses  nouvelles  en 
cette  maison,  qui  tant  avoit  receu  de  gloire  et 
d'honneur ,  et  qui  plus  possédoit  de  terre  que 
ne  fit  jamais  prince  en  la  chrestienté,  venant  de 
succession?  et  puis  avoir  fait  cette  belle  con- 

(i)  Alphonse,  mort  en  1i91. 

(5)  Maximilien,  duc  d'Aul riche,  cl  empereur  en  Ii93. 

(6)  Philippe  I",  archiduc  d'Autriche,  et  roi  de  Cas- 
tille, du  chef  do  sa  femme  Jeanne,  ûlle  et  héritière  dcs- 
dils  rois. 

quostc  de  Grenade,  et  fait  pailir  un  Roy  tant 
lionoré  par  tout  le  monde,  hors  d'Italie,  et  fail- 
lir en  sou  entreprise  :  ce  qu'ils  estimoient  à 
grande  chose,  et  le  Pape  mesme,  qui  sous  om- 
bre de  lacouqueste  de  Grenade,  leur  avoit  voulu 
attribuer  le  nom  de  Ïrès-Chrestien ,  et  l'oster 
au  roy  de  France,  et  plusieurs  fois  leur  avoit  es- 
crit  ainsi,  au-dessus  de  leurs  brefs,  qu'il  leur 
envoyoit,  et  parce  qu'aucuns  cardinaux  contre- 
disoient  à  ce  titre,  il  leur  en  donna  un  autre,  en 
les  appellant  T)'ès-Catholi([ues,  et  ainsi  leur  es- 
crit  encores,  et  est  à  croire  que  ce  nom  leur  de- 
meurera à  Rome.  Quelles  douleurs  donc  receu- 
rent-ils  de  cette  mort,  quand  ilsavoient  mis  leur 
royaume  en  toute  obéissance  et  justice,  et  lors- 
qu'il sembloit  que  Dieu  et  le  monde  les  voulust 
plus  honorer  que  tous  les  autres  princes  vivans, 
et  qu'ils  estoient  en  bonne  prospérité  de  leurs 
personnes  ? 

Encores  ne  furent-ils  point  quittes  d'avoir  eu 
telles  douleurs  ;  car  leur  iille  aisnée  (  que  plus 
ils  aimoient  que  tout  le  monde,  après  leur  fils 
le  prince  de  Castille,  qu'ils  avoieut  perdu)  estoit 
contrainte  à  se  départir  d'eux,  ayant  depuis  peu 
de  jours  esté  espousée  avec  le  roy  de  portugal , 
appelle  Emanuel,  prince  jeune,  et  de  nouveau 
devenu  roy,  et  luy  estoit  advenue  la  couronne  de 
Portugal,  par  letrespas  du  Roy  dernier  mort  : 
lequel  cruellement  fit  couper  la  teste  au  père  (1) 
de  sa  femme  (2),  et  tua  le  frère  d'elle  ,  depuis, 
fils  du  dessusdit,  et  frère  aisné  de  celuy  qui  de 
présent  est  roy  de  Portugal,  qu'il  a  fait  vivre  en 
grande  peur  et  crainte,  et  tua  son  frère  de  sa 
main,  en  disnant  avec  luy,  sa  femme  présente  , 
par  envie  de  faire  roy  un  sien  bastard  ;  et  depuis 
ces  deux  cruautez,  il  vesquit  en  grande  peur  et 
suspicion,  et  tost  après  ces  deuxexploicts,  il  per- 
dit son  seul  fils,  qui  se  rompit  le  col,  en  courant 
sur  un  genêt,  et  passant  une  carrière,  comme  j'ay 
dit  ;  et  fut  celuy-là  qui  fut  le  premier  mary  de 
cette  dame  que  je  dis,  qui  maintenant  a  espousé 
le  roy  de  Portugal,  qui  règne  :  et  ainsi  est  re- 
tournée deux  fois  en  Portugal,  sage  dame  et 
honneste  (ce  dit-on)  entie  les  sages  dames  du 
monde. 

Or  donc  pour  continuer  les  misérables  adven- 
tures  qui  advinrent  eu  si  peu  d'espace,  ces  roy 
et  reyne  de  Castille,  qui  si  glorieusement  et  heu- 
reusement avoient  vescu  jusques  environ  en  l'âge 
qu'ils  sont,  de  cinquante  ans  tous  deux,  (  com- 
bien que  la  Reyne  avoit  deux  ans  davantage). 


(1)  Ferdinand,  son  oncle,  fds  puîné  d'Edouard  ,  mort 
en  143S,  et  frère  d'Alphonse  V,  mort  en  l'iSl. 


(•i)  Elle  se  noititnail  Eléonoie. 


avoient  donné  leur  fille  à  ce  roy  de  Portugal , 
pour  n'avoir  aucun  ennemy  en  Espagne  ,  qu'ils 
tiennent  toute,  excepté  la  Navare,  dont  ils  font 
ce  qu'il  leur  plaît,  et  y  tiennent  quatre  des  prin- 
cipales places.  Aussi  l'avoient  fait  pour  pacifier 
du  douaire  de  cette  dame,  et  de  l'argent  baillé, 
et  pour  subvenir  à  aucuns  seigneur  de  Portugal; 
car,  par  ce  mariage,  ces  seigneurs  et  chevaliers 
qui  furent  bannis  du  pays,  quand  le  roy  mort 
fit  mourir  ces  deux  seigneurs  dont  j'ay  parlé,  et 
qui  avoient  confisqué  leurs  biens  ,  et  par   ce 
moyen  la  confiscation  tient  de  présent  (^combien 
que  le  cas  dont  ils  estoient  accusez,  estoit  de 
vouloir  faire ,  celuy  qui  de  présent  règne  ,  roy 
de  Portugal), sont  récompensez  en  Castille,  du 
roy  de  Castille,  et  leurs  terres  sont  demeurées 
à  la  reyne  de  Portugal,  dont  je  parle;  mais  non- 
obstant telles  considérations,  ces  roy  et  reyne  de 
Castille  avoient  grand  douleur  de  ce  mariage. 
Or  il  faut  entendre  qu'il  n'est  nation  au  monde 
que  les  Espagnols  bayent  tant  que  les  Portugais, 
et  si  les  niesprisent  et  s'en  mocquent.  Parquoy 
ildéplaisoit  bien  aux  dessusdits  d'avoir  baillé 
leur  fille  à  homme  qui  ne  seroit  point  agréable 
au  royaume  de  Castille,  et  à  autres   leurs  sei- 
gneuries, et  s'ils  l'eussent  eu  à  faire,  ils  ne  l'eus- 
sent jamais  fait,  qui  leur  estoit  une  amère  dou- 
leur, et  encores  une  autre  plus  grande  ,  en  ce 
qu'il  falloit  qu'elle  se  départist  d'eux  :  toutesfois 
leurs  douleurs   passées,  ils  les  ont  menez  par 
toutes  les  principales  citez  de  leurs  royaumes,  et 
fait  recevoir  le  roy  de  Portugal  (3)  pour  prince, 
et  leur  fille  pour  princesse,  et  pour  leurestre 
roys  après  leur  décès.  Et  un  peu  de  réconfort 
leur  est  venu  ;  c'est  que  ladite  dame,  princesse 
de  Castille  et  reyne  de  Portugal,  a  esté  grosse 
d'un  enfant  bougeant,  mais  il  leur  advint  le  dou- 
ble de  leurs  douleurs,  et  croy  qu'ils  eussent 
voulu  que  Dieu  les  eiit  ostez  du  monde,  car  cette 
dame,  quêtant  ils  aimoient  et  prisoient,  mou- 
rut en  accouchant  de  son  enfant,  et  croy  qu'il 
n'y  a  pas  un  mois,  et  nous  sommes  en  octobre 
l'an  1498  ;  mais  le  fils  est  demeuré  vif,  du  travail 
duquel  elle  est  morte,  et  a  nom ,  comme  le  père, 
Emanuel. 

Toutes  ces  grandes  fortunes  leurs  sont  adve- 
nues en  trois  mois  d'espace,  mais  avant  le  très- 
pas  de  cette  dame  dont  je  parle,  est  advenu  en  ce 
royaume  un  autre  grand  dueil  et  desconfort,  car 
le  roy  Charles  VIII  de  ce  nom,  dont  tant  j'ay 
parlé,  estoit  trespassé  ,  comme  je  diray  après. 


(3)  Emmanuel  épousa  en  secondes  noces  sa  sœur, 
nonmiéc  Marie,  mère  de  Jean  III,  roi  de  Portugal,  et  en 
troisièmes  micos,  Léonorc  d'Autriche,  sœur  de  l'empe- 
reur Ciiaries  V. 

et  semble  que  Nostre-Seigneiir  ait  regardé  ces 
deux  maisons  de  son  visage  rigoureux,  et  qu'il 
ne  veut  point  qu'un  royaume  se  moque  de  l'au- 
tre ;  car  aucune  mutation  ne  peut  estre  en  un 
royaume,  ({u'elle  ne  soit  bien  douloureuse  pour 
la  pluspart ,  et  combien  (ju'aucuns  y  gagnent, 
encores  en  y  a-il  cent  fois  qui  y  perdent,  et  faut 
changer  mainte  coustume  et  forme  de  vivre  à 
celle  mutation  ;  car  ce  qui  plaist  à  un  roy  des- 
plaist  à  l'autre.  Kt  ^  comme  j'ay  dit  en  un  autre 
endroit)  qui  voudroit  bien  regarder  aux  cruelles 
et  soudaines  punitions  que  Dieu  a  taictes  sur  les 
grands  princes,  depuis  trente  ans  en  ça  ,  on  y 
en  trouveroit  plus  qu'en  deux  cens  ans  aupara- 
vant, à  y  comprendre  France,  Castille,  Portu- 
gal,Angleterre,  le  royaume  de  Naples,  Flandres 
et  Bretagne  ;  et  qui  voudroit  eserire  les  cas  par- 
ticuliers, que  tous  j'ay  veus,  et  presque  tous  les 
personnages,  tant  hommes  que  femmes,  on  en 
feroit  un  grand  livre,  et  de  grande  admiration, 
n'y  en  eiiî-il  seulement  de  ce  qui  en  est  advenu 
depuis  dix  ans,  et  par  là  la  puissance  de  Lieu 
de\  roit  estre  bien  cognue  et  entendue,  et  sont 
les  coups  qu'il  donne  sur  les  grands,  plus  cruels 
et  plus  pesans,  et  de  plus  longue  durée  que  ne 
sont  ceux  qu'il  donne  sur  les  petites  gens.  Eteu- 
Jin  me  semble  que,  à  tout  bien  considérer  ,  ils 
n'ont  gueres  da^antage  en  ce  monde  plus  que 
les  autres,  s'ils  veulent  bien  voir  et  entendre  par 
eux,  ce  qu'ils  voyent  advenir  à  leurs  voisins,  et 
avoir  crainte  que  le  semblable  ne  leur  advienne; 
car,  quant  à  eux,  ils  chastient  les  hommes  qui 
vivent  sous  eux,  et  à  leur  plaisir,  et  Nostre-Sei- 
gneur  dispose  à  son  vouloir,  car  autre  n'ont-ils 
par  dessus  eux,  et  est  le  pais,  ou  royaume  bien- 
heureux, quand  il  y  a  roy,  ou  seigneur,  sage  et 
qui  craint  Dieu  et  ses  commandemens. 

Aous  avons  pu  voir  en  peu  de  paroles  ,  les 
douleurs  qu'ont  receues  ces  deux  grands  et  puis- 
sans  royaumes  ,  eu  trois  mois  d'espace,  qui  peu 
iiaravant  estoient  si  enflammez  l'un  contre 
l'autre, et  tant  empeschez  ii  se  tourmenter ,  et 
a  penser  à  s'accroistre,  et  n'estoient  en  rien 
saouls  de  ce  qu'ils  avoient.  Je  confesse  bien 
(comme  j'ay  dit  )  que  tousjours  en  y  a  en  telles 
mutations ,  qui  en  ont  joye  et  qui  en  amendent  ; 
mais  encores  de  prime -face,  leur  est  celle 
mort  advenue  ainssi  soudaine,  fort  espouven- 
table. 

CHAPITRE  XXV. 

Du  somptueux  édifice  que  le  roy  Charles  coni- 
mençd  à  hastir,  peu  aidant  sa  mort^  du 
bon  vouloir  qu'il  avoit  de  réjormer  r Eglise , 
ses  finances  y  sajuslice,  et  soi-mesme;  et 
comment  il  mourut  soudainement ,  sur  ce 
bon  propos  ^  en  son  c/tasteau  d'A7)iboise. 

Je  veux  laisser  de  tous  poincts ,  à  parler  des 
choses  d'Italie  et   de  Castille,  et  retournera 
parler  de  nos  douleurs  et  pertes  particulières  en 
France  ,  et  aussi  de  la  joye  que  peuvent  avoir 
ceux  qui  y  ont  du  gain,  et  parler  du  soudain 
trespas  de  nostre  roy  Charles  Vil  l  de  ce  nom  ; 
lequel  estoit  dans  son  chasteau  d'Amboise,  ou  il 
avoit  entrepris  le  plus  grand  édifice  que  com- 
mença ,  cent  ans  a  ,  roy ,  tant  au  chasteau  qu'à 
la  ville,   et  se  peut  voir  par  les  tours,  par  ou 
l'on  monte  à  cheval,  et  par  ce  qu'il  avoit  entre- 
pris à  la  ville,  dont  les  patrons  estoient  laictsùe 
merveilleuses  entreprises  et  despenses,  et  qui  de 
long-temps  n'eussent  pris  fin,  et  avoit  amené  de 
Naples  plusieurs  ouvriers  excellens  en  plusieurs 
ouvrages ,  comme  tailleurs  et  peintres,  et  sem- 
bloit   bien   que    ce     qu'il  entreprenoit    estoit 
entreprise  de  roy  jeune,  et  qui    ne  pensoit  à 
la  mort,  mais  espéroit  longue  vie  ;  car  il  joignit 
ensemble  toutes  les  belles  choses,  dont  on  luy 
faisoit  feste,   en  quelque  pays  qu'elles  eussent 
esté  veuës,  fussent  France,  Italie  ou  Flandres  : 
et  si  avoit  son  cœur  tousjours  de  faire  et  ac- 
complir le  retour  en  Italie,  et  coiifessoit  bien  y 
avoir  fait  des  fautes  largement ,  et  les  contoit , 
et  luy  sembloit  c|ue  si  une  autre  fois  il  y  pouvoit 
retourner  ,   et  recouvrer  ce  qu'il  avoit  perdu  , 
{[u'il   pourvoyeroit  mieux  a  la  garde  du  pays 
qu'il  n'avoit  fait;  et  parce  qu'il  avoit  intelli- 
gence de  tous  costez,  pensoit  bien  d'y  pourvoir 
pour  recouvrer  et  remettre  en  son  obéissance  le 
royaume  de  Aaples,  et  d'y  envoyer  quinze  cens 
hommes-d'armes  italiens  ,  que  dévoient  mener 
le  marquis  de  Mantoïie,  les  Ursins,  et  Vitellis, 
et   le  prél'ect  de   Rome  j  frère  du  cardinal  de 
Sainct-Pierre-ad-Vincula,  et  monsieur  d'Aubi- 
gny  ,  qui  si  bien  l'avoit  servy  eu  Calabre  ,  s'en 
al loit  à  Florence ,  et  ils  faisoient   la  moitié  de 
cette  despense  pour  six  mois.  On  devoit  aussi 
premièrement  prendre  Pise  ,  ou,  au  moins,  les 
petites  places  d'alentour ,  et  puis  tous  ensemble 
entrer  au  royaume  ,  dont  à  toutes  heures  ve- 
noient  messagers.  Le  pape  Alexandre,  qui  règne 
de  présent  ,  estoit  en  grande  pratique  ,  de  to;is 
poincts  ,  à  se  rcnger  des  siens  ,  comme  malcon- 
tent des   Vénitiens,  et  avoit  messager  secret. 

que  je  conduisis  en  la  chambre  du  Roy  iiostre 
sire,  peu  avant  sadite  mort.  Les  Vénitiens  es- 
toient  prests  a  pratiquer  contre  Milan.  La  prati- 
que d'Espagne  estoit  telle  que  l'avez  veuë.  Le 
roy  des  Romains  ne  désiroit  chose  en  ce  monde 
tant  que  son  amitié  ,  et  qu'eux  deux  ensemble 
fissent  leurs  besognes  en  Italie  :  lequel  roy  des 
Romains,  appelé  Maximilian  ,  estoit  grand  en- 
nemy  des  Vénitiens  ,  aussi  ils  tiennent  giande 
chose  de  la  maison  d'Austriche,  dont  il  est  ,  et 
aussi  de  l'Empire. 

Davantage  avoit  mis  le  Roy  ,  de  nou\eau,  son 
imagination  de  vouloir  vîm-c  selon  les  comman- 
demens  de  Dieu  ,  et  mettre  la  justice  en  bon  or- 
dre, et  l'Eglise ,  et  aussi  de  ranger  ses  finances, 
de  sorte  qu'il  ne  leva  sur  son  peuple  que  douze 
cens' mille  francs,  et  par  forme  détaille  ,  outre 
son  domaine,  qui  estoit  la  somme  que  ks  trois 
Estats  luy  avoient  accordée  en  la  ville  de  Tours, 
lorsqu'il  fut  Roy,  et  vouloit  ladite  somme  par 
octroy  pour  la  deffense  du  royaume  ,  et  quant 
à  luy,  il  vouloit  vivre  de  son  domaine,  comme 
anciennement  faisoient  les  roys.  Ce  qu'il  pouvoit 
bien  faire;  car  le  domaine  est  bien  grand,  s'il 
estoit  bien  conduit,  compris  les  gabelles,  et  cer- 
taines aides  ;  et  passe  un  million  de  francs.  S'il 
l'eût  fait ,  c'eût  esté  un  grand  soulagement  pour 
le  peuple  ,  qui  paye  aujourd'huy  plus  de  deux 
millions  etdemy  de  francs  ,  de  taille.  Il  mettoit 
grande  peine  à  réformer  les  abus  de  l'ordre  de 
Sainct-Renoist ,  et  d'autres  religions.  Il  appro- 
choit  de  luy  bonnes  gens  de  religion,  et  lesoyoit 
parler.  Il  avoit  bon  vouloir,  s'il  eût  pu ,  qu'un 
évesque  n'eût  tenu  que  son  évesché ,  s'il  n'eût 
esté  cardinal,  et  cestuy-là  deux,  et  qu'ils  se  fus- 
sent allez  tenir  sur  leurs  bénéfices;  mais  il  eût 
eu  bien  affaire  à  ranger  les  gens  d'église.  Il  lit 
de  grandes  aumosnes  aux  mandians,  peu  de  jours 
avant  sa  mort ,  comme  me  conta  son  confesseur 
l'évesque  d'Angers ,  qui  est  notable  prélat.  Il 
avoit  mis  sus  une  audience  publique ,  où  il  es- 
coutoit  tout  le  monde  ,  et  par  espécial  les  pau- 
vres, et  si  faisoit  les  bonnes  expéditions  ,  et  l'y 
vis  huict  jours  avant  son  trespas ,  deux  bonnes 
heures  ,  et  oncques  puis  ne  le  vis.  Il  ne  se  fai- 
soit pas  grandes  expéditions  à  cette  audience  ; 
mais  au  moins,  estoit-ce  tenir  les  gens  en  crainte, 
et  par  espécial  ses  officiers,  dont  aucuns  il  avoit 
suspendus  pour  pillerie. 

Estant  le  Roy  en  cette  grande  gloire  quant 
au  monde,  et  en  bon  vouloir  quant  à  Dieu,  le 
septième  jour  d'avril,  l'an  1-198,  veille  de  Pas- 
ques  flories ,  il  partit  de  la  chambre  de  la 
reine  Anne  de  Bretagne  ,  sa  femme  ,  et  la  mena 
avec  luy,  pour  voir  joiier  à  la  paume  ceux  qui 
joûoient  aux  fossez  duchasteau,  où  ne  l'a  voit  ja- 


mais menée  que  cette  fois,  et  entrèrent  ensemble 
en  une  galerie  qu'on  appeloit  la  galerie  Haque- 
lebac,  parce  que  cettuy  Haquelebac  l'avoit  eue 
autrefois  en  garde,  et  estoit  la  plusdéshonneste 
lieu  de  leans  ;  car  tout  le  monde  y  pissoit,  et  es- 
toit rompue  à  l'entrée;  s'y  heurta  le  Roy  ,  du 
front ,  contre  l'huys,  combien  qu'il  fût  bien  pe- 
tit ,  et  puis  regarda  long-temps  les  joueurs  ,  et 
devisoit  à  tout  le  monde.  Je  n'y  estois  point  pré- 
sent ;  mais  sondit  confesseur,  l'évesque  d'Angers 
et  ses  prochains  chambellans,  le  m'ont  conté  ; 
car  j'en  estois  party  huict  jours  avant ,  et  estois 
allé  à  ma  maison.  La  dernière  parole  qu'il  pro- 
nonça jamais  en  devisant  en  santé,  c'estoit  qu'il 
dit  qu'il  avoit  espérance  de   ne  faire  jamais 
péché   mortel   ne  véniel,  s'il  pouvoit,   et  en 
disant  cette  parole,  il  cbeut  à  l'envers,  et  perdit 
la  parole  (  il  pouvoit  estre  deux   heures  après  , 
midy  )  et  demeura  là  jusques  à  onze  heures  de 
nuict.  Trois  fois  lui  revint  la  parole;  mais  peu 
luy  dura,  comme  me  conta  ledit  confesseur,  qui 
deux  fois  cette  semaine  l'avoit  confessé.  L'une 
à  cause  de  ceux  qui  venoient  vers  luy  pour  le  mal 
des  escrouelles.  Toute  personne  entroit  en  ladite 
galerie  qui  vouloit ,  et  le  trouvoit-on  couché  sur 
une  pauvre  paillaisse  ,  dont  jamais  il  ne  partit ,  - 
jusques  à  ce  qu'il  eût  rendu  l'âme ,  et  y  fut  neuf 
heures.   Ledit  confesseur,  qui  tousjours  y  fut , 
me  dit  que  lorsque  la  parole  luy  revint,  à  toutes 
les  fois  il  disoit  :  «  Mon  Dieu  et  la  glorieuse 
»  vierge  Marie,  monseigneur  sainct  Claude  et 
»  monseigneur    sainct   Biaise,  me   soient    en 
»  ayde.  »  Et  ainsi  départit  de  ce  monde  si  puis- 
sant et  si  grand  Roy,  et  en  si   misérable  lieu  , 
qui  tant  avoit  de  belle  maisons,  et  en  faisoit  une 
si  belle,  et  si  ne  sceut  à  ce  besoin  finer  d'une 
pauvre  chambre.  Combien  donc  peut-on  par  ces  , 
deux  exemples,  cy-dessus  couchez,  cognoistre 
la  puissance  de  Dieu  estre  grande ,  et  que  c'est 
peude  chose  que  de  nostre  misérable  vie,  qui  tant 
nous  donne  de  peine  pour  les  choses  du  monde  , 
et  que  les  roys  n"y  peuvent  résister  non  plus 
que  les  laboureurs. 


CHAPITRE  XXVI. 

Comment  le  sainct  homme ,  frère  Hiéronymc^ 
fut  hruslé  à  Florence  ,  par  envie  qu'on 
eut  sur  luy ,  tant  du  costé  du  Pape  ,  que 
de  plusieurs  autres  Florentins  et  Véni- 
tiens. 

J'av  dit  en  quelque  endroit  de  cette  matière 
d'Italie  .  comme  il  v  avoit  un  frerc  Preschcur  , 

OU  Jacobin,  ayant  demeuré  à  Florence,  par  l'es- 
pace de  quinze  ans,  renommé  de  fort  saincte  vie 
(lequel  je  vis  et  parlay  à  luy  en  l'an  149ô  ),  ap- 
pelé frère  Hiéronyme  ,  qui  a  dit  beaucoup  de 
choses  avant  qu'elles  fussent  advenues,  comme 
j'ay  desjà  dit  cy-dessus,  etlousjours  avoit  sous- 
tenu  que  le  Uoy  passeroit  les  monts,  et  le  prescha 
publiquement ,  disant  l'avoir  par  révélation  de 
Dieu,  tant  cela  qu'autres  eiioses  dont  il  parloit, 
et  disoit  que  le  Uoy  estoit  esleu  de  Dieu  pour 
réformer  rivalise  par  force,  et  chastier  les  ty- 
rans :  et  à  cause  de  ce  qu'il  disoit  sçavoir  les  cho- 
ses par  révélation ,  nun'nun-oient  plusieurs  contre 
iuv,  et  acquit  la  haine  du  Pape  et  de  plusieurs  de 
la  ville  de  Florence.  Sa  vie  estoit  la  plus  belle  du 
monde  ainsi  qu'il  se  pouvoit  voir,etses  sermons 
preschant  contre  les  vices ,  et  a  réduit  en  icelle 
cité  maintes  gens  à  bien  vivre,  comme  j'ay  dit. 

En  ce  temps,  )  498,  que  le  roy  Charles  esttres- 
passé ,  est  ilny  aussi  frère  Hiéronyme  ,  à  quatre 
ou  cinq  jours  l'un  de  l'autre,  et  vous  diray  pour- 
quoy  je  fais  ce  conte.  Il  a  tousjours  presché  pu- 
bliquement {[ue  le  Roy  retourneroit  derechef  en 
Italie ,  pour  accomplir  cette  commission  que 
Dieu  luy  avoit  donnée  ,  qui  estoit  de  réformer 
riv'iise  par  l'espée,  et  chasser  les  tyrans  d'Ita- 
lie, et  que ,  au  cas  qu'il  ne  le  list ,  Dieu  le  puni- 
roit  cruellement  ;  et  tous  ses  sermons  premiers, 
et  ceux  de  présent,  il  les  a  fait  imprimer  et  se 
vendent.  Cette  menace  qu'il  faisoit  au  Roy,  de 
dire  que  Dieu  le  puniroit  cruellement ,  s'il  ne  re- 
tournoit,  luy  a  plusieurs  fois  escrite  ledit  Hiéro- 
nyme ,  peu  de  temps  avant  son  trespas,  et  ainsi 
le  me  dit  de  bouche  ledit  Hiéronyme ,  quand  je 
parlay  à  luy  (qui  fut  au  retour  d'Italie),  en  me 
disant  que  la  sentence  estoit  donnée  contre  le 
Uoy,  au  ciel,  au  cas  qu'il  n'accomplistcequeDieu 
luy  avoit  ordonné ,  et  qu'il  ne  gardast  ses  gens 
de  piller. 

Or  environ  ledit  trespas  du  Roy  ,  estoient 
Florentins  en  grand  différend  en  la  cité.  Les  uns 
attendoient  encores  la  venue  du  Uoy  ,  et  la  dé- 
siroient  sur  l'espérance  que  ledit  frère  Hiéro- 
nyme leur  donnoit ,  et  se  consommoient ,  et  de- 
venoient  pauvres  à  merveilles,  à  cause  de  la  dis- 
pense qu'ils  soustenoient,  pour  cuider  recouvi'cr 
Pise,  et  les  autres  places  qu'ils  avoieiit  baillées 
au  Roy  ,  dont  les  Vénitiens  tenoient  Pise.  Plu- 
sieurs de  la  cité  vouloientquc  l'on  prist  le  party 
de  la  ligue,  qu'on  abandonnast  de  tous  poincts 
le  Uoy  ,  disans  que  ce  n'estoient  qu'abusions  et 
folies  de  s'y  attendre,  et  que  ledit  frère  Hiéro- 
nyme n'cstoit  qu'un  hérétique  et  un  paillard,  et 
qu'on  le  devoit  jetter  en  un  sac  en  la  rivière  : 
il  estoit  tant  sousteuu  en  la  ville,  que  nul  ne 
l'osoit  faire.  Le  Pape  et  le  duc  de  Milan  escri- 


voient  souvent  contre  ledit  frère,  asseurans  les 
Florentins  de  leur  faire  rendre  la  cité  de  Pise, 
et  autres  pl;>ces  ,  en  délaissant  l'amitié  du  Roy  , 
et  qu'ils  prissent  ledit  frère  Hiéi'onyme,  et 
qu'ils  en  lissent  punition;  et  par  cas  d'adven- 
ture,  se  lit  à  l'heure  une  seigneurie  à  Florence, 
où  il  y  avoit  beaucoup  de  ses  ennemis;  car  la- 
dite seigneurie  se  change  et  se  mue  de  deux 
mois  en  deux  mois  :  se  trouva  un  Cordelier 
forgé,  ou  de  luy-mesme  prit  débat  audit  frère 
Hiéronyme,  l'appellant  hércliqiie  et  abuscur  du 
peuple ,  de  dire  qu'il  eust  révélation ,  ne  chose 
semblable,  et  s'offiit  de  le  prouver  jusques  au 
feu  ,  et  estoient  ces  paroles  devant  ladite  sei- 
gneurie. Ledit  frère  Hiéronyme  ne  se  voulut 
point  présenter  au  feu  ;  mais  un  sien  compagnon 
dit  qu'il  s'y  mettroit  pour  luy,  contre  ledit  Cor- 
delier ;  et  alors  un  compagnon  Cordelier  se 
présenta  de  l'autre  costé  ,  et  fut  pris  jour  qu'ils 
dévoient  entrer  dedans  le  feu  ,  et  tous  deux  se 
présentèrent,  accompagnez  de  leurs  religieux  au 
jour  nommé  ;  mais  le  Jacobin  apporta  le  Co)'- 
jms  Dommi  en  sa  main,  et  les  Cordeliers  et  aus- 
si la  seigneurie  vouloient  qu'il  l'ostast,  ce  qu'il 
ne  voulut  point  faire.  Ainsi  s'en  retournèrent  à 
leur  couvent,  et  le  peuple  esmeu  par  les  ennemis 
dudit  frère,  par  commission  de  cette  seigneurie, 
l'allèrent  prendre  audit  couvent,  luy  troisième, 
et  d'entrée  le  gesnèrent  à  merveilles.  Le  peuple 
tua  le  principal  homme  de  la  ville,  amy  dudit 
frère,  appelle  Francisque  Valoi-y.  Le  Pape  leur 
envoya  pouvoir  et  commission  pour  faire  le  pro- 
cès. Et  fin  de  compte  ils  les  bruslèrent  tous 
trois.  Les  charges  n'estoient  sinon  qu'il  mettoit 
discord  en  la  ville,  et  que  ce  qu'il  disoit  de  pro- 
phétie, il  le  sçavoit  par  ses  amis  qui  estoient  du 
conseil.  Je  ne  les  veux  point  accuser  ni  excu- 
ser. Je  ne  sçay  s'ils  ont  fait  bien  ou  mal  de  l'a- 
voir fait  mourir;  mais  il  a  dit  maintes  choses 
vraj^es,  que  ceux  de  Florence  n'eussent  sceu  luy 
avoir  dites.  Et  touchant  le  Uoy,  et  les  maux 
qu'il  dit  luy  devoir  advenir,  luy  est  advenu;  ce 
que  vous  voyez ,  qui  sceut  premier  la  mort  de 
son  fils,  puis  la  sienne,  et  ay  des  lettres  qu'il  es- 
ci'ivoit  audit  seigneur. 

OOO 

CHAPITUE  XXVII. 

Des  ohsi'Ques  et  funérnil/es  du  roy  Char- 
les yill^  et  du  couronnement  du  roij 
Louys  XII  de  ce  nom  ^  son  successeur^ 
avec  les  (jéncalogics  de  France^  jusques  à 
i  ce  luy. 

Le  mal  du  Uoy  fut  un  eatharreou  apoplexie. 

espéroient  les  médecins  qu'il  luy  descendroit 
sur  un  bras,  et  qu'il  en  seroit  perclus,  mais  qu'il 
n'en  mourroit  point  ;  toutesfois  il  advint  autre- 
ment. Il  avoit  quatre  bons  médecins;  mais  il 
n'adjoustoit  foy  qu'au  plus  fol,  et  à  celuy-là 
donnoit  l'authorité  ,  tant  que  les  autres  n'o- 
soient  parler  ,  qui  volontiers  l'eussent  pur- 
gé quatre  jours  avant;  car  ils  y  voyoient 
les  occasions  de  mort  ,  qui  fut  et  advint. 
Tout  homme  couroit  vers  le  duc  d'Orléans ,  à 
qui  advenoit  la  couronne,  comme  le  plus  pro- 
chain; mais  les  chambelans  dudit  roy  Charles 
le  firent  ensevelir  fort  richement,  et  sur  l'heure 
on  commença  le  service  pour  luy  ,  qui  jamais 
ne  failloit  ne  jour,  ne  nuict;  car  quand  les  Cha- 
noines avoient  achevé,  les  Cordeliers  commen- 
çoient,  et  quand  ils  avoient  finy,  commençoient 
les  Bons-Hommes  qu'il  avoit  fondez.  Il  demeura 
huict  jours  à  Amboise ,  tant  eu  une  grande 
chambre  bien  tendue  ,  qu'en  l'église,  et  toutes 
choses  y  furent  faites  plus  richement  qu'elles  ne 
furent  jamais  à  Roy  ,  et  ne  bougèrent  d'auprès 
du  corps  tous  les  chambelans,  et  ses  prochains, 
et  tous  ses  officiers,  et  din-a  ce  service  ,  et  cette 
compagnie,  jusques  à  ce  qu'il  fust  mis  en  terre, 
qui  dura  bien  l'espace  d'un  mois,  et  cousta  qua- 
rante-cinq mille  francs ,  comme  me  dirent  les 
gens  des  finances.  J'arrivay  à  Amboise,  deux 
jours  après  son  trespas  ,  et  allay  dire  mon  orai- 
son là  où  estoit  le  corps ,  et  y  fut  cinq  ou  six 
heures,  et  à  la  vérité,  on  ne  vit  jamais  semblable 
dueil,  et  qui  tant  durast.  Aussi  ses  prochains , 
comme  chambelans ,  et  dix  ou  douze  gen- 
tils-hommes ,  qui  estoient  de  sa  chambre , 
estoient  mieux  traitez  et  avoient  plus  grands 
estats  et  dons ,  que  jamais  roy  ne  donna  ,  et 
trop.  Davantage  la  plus  humaine  et  douce  pa- 
role d'homme  que  jamais  fut,  estoit  la  sienne  : 
car  je  croy  que  jamais  à  homme  ne  dit  chose 
qui  luy  deust  desplaire,  et  à  meilleure  heure  ne 
poui'oit-il  jamais  mourir  ;  pour  demeurer  en 
grande  renommée  par  les  histoires,  et  en  regret 
de  ceux  qui  l'ont  servy ,  et  croy  que  j'ay  esté 
l'homme  du  monde  à  qui  il  a  plus  fait  de  ru- 
desse; mais  cognoissant  que  ce  fut  en  sa  jeu- 
nesse ,  et  qu'il  ne  veuoit  point  de  luy ,  ne  luy  en 
sceus  jamais  mauvais  gré. 

Quand  j'eus  couché  une  nuict  à  Amboise, 
j'allay  devers  ce  Roy  nouveau,  de  quij'avois 
esté  aussi  privé  que  nulle  autre  personne,  et  pour 
luy  avois  esté  en  tous  mes  troubles  et  pertes; 
toutesfois  pour  l'heure  ne  luy  en  souvint  point 
fort,  mais  sagement  entra  en  possession  du 
royaume ,  car  il  ne  mua  rien  des  pensions , 
pour  celle  année,  qui  avoient  encores  six  mois 
à  durer.  Il  osta  peu  d'officiers  ,  et  dit  qu'il  vou- 


loit  tenir  tout  homme  en  son  entier  et  estât ,  et 
tout  cela  luy  fut  bien  séant,  et  le  plustost  qu'il 
put ,  il  alla  à  son  couronnement  là  où  je  fus ,  et 
pour  les  pairs  de  France ,  s'y  trouvèrent  ceux 
qui  s'ensuivent.  Le  premier  fut  le  duc  d'AIen- 
çon,  qui  servoit  pour  le  duc  de  Bourgogne.  Le 
deuxiesme  ,  monseigneur  de  Bourbon ,  qui  ser- 
voit pour  le  duc  de  ?sormandie.  Le  troisiesme 
fut  le  duc  de  Lorraine,  qui  servoit  pour  le  duc 
de  Guyenne.  Le  premier  comte,  Philippe,  mon- 
sieur de  Ravestain  ,  qui  servoit  pour  le  comte  de 
Flandres.  Le  deuxiesme ,  Engilbert ,  monsieur 
de  Clèves ,  qui  servoit  pour  le  comte  de  Cham- 
pagne. Le  troisiesme,  monseigneur  de  Foix,  qui 
servoit  pour  le  comte  de  Toulouze  ;  et  fut  ledit 
couronnement  à  Reims,  du  roy  Louys  XII,  de 
présent  régnant ,  le  vingt-septième  jour  de  may, 
l'an  1498  ,  et  est  le  quatrième  venu  en  ligne 
collatérale.  Les  deux  premiers  ont  esté  Charles 
Martel ,  ou  Pépin  son  fils  ,  et  Hue  Capet ,  tous 
deux  maistres  du  Palais ,  ou  gouverneurs  des 
roys,  qui  usurpèrent  le  royaume  sous  lesdits 
roys ,  et  le  prirent  pour  eux.  Le  tiers  l'ut  le  roy 
Philippe  de  Valois,  et  le  quart  le  Roy  de  pré- 
sent. A  ces  deux  derniers  venoit  le  royaume 
justement  et  loyaument.  La  première  généra- 
tion des  roys  de  France  est  à  prendre  à  Mérouée. 
Deux  roys  y  avoit  eu  en  France  avant  ledit 
Mérouée;  c'est  à  sçavoir,  Pharamond  (qui  fut 
le  premier  eslu  roy  de  France ,  car  les  autres 
avoient  esté  appeliez  ducs  ou  roys  de  Gaule) 
et  un  sien  fils,  appelle  Clodion.  Ledit  Phara- 
mond fut  esleu  roy  l'an  420 ,  et  régna  dix  ans. 
Son  fils  Clodion  en  régna  dix-huict.  Ainsi  ré- 
gnèrent ces  deux  roys  vingt-huict  ans  ,  et  Mé- 
rouée ,  qui  vint  après,  n'estoit  point  fils  dudit 
Clodion ,  mais  son  parent  ;  parquoy  sembleroit 
qu'il  y  eut  eu  cinq  fois  mutations  en  ces  lignes 
royales;  toutesfois,  comme  j'ay  dit,  on  prend  la 
première  génération  à  commencer  à  Mérouée , 
qui  fut  fait  roy  en  l'an  448,  et  là  commença 
cette  première  ligne  ,  et  y  a  eu  jusqu'au  sacre 
du  roy  Louis  XII  mil  cinquante  ans  que  com- 
mença la  génération  desdits  roys  de  France ,  et 
qui  ie  voudra  prendre  à  Pharamond ,  il  y  en 
auroit  vingt  et  huict  davantage  ,  qui  seroit  mil 
septante  et  huict  ans ,  que  premier  y  a  eu  roy  , 
appelle  roy  de  France.  Depuis  Mérouée  jusques 
à  Pépin ,  il  y  eut  trois  cens  trente-trois  ans 
qu'avoit  duré  ladite  lignée  de  Mérouée.  Depuis 
Pépin  jusques  à  Hue  Capet,  y  a  deux  cens  trente 
sept  ans  qu'a  duré  ladite  vraye  ligne  de  Pépin 
et  de  Charlemagne  son  fils.  Celle  de  Hue  Capet 
a  duré  eu  vraye  ligne  trois  cens  trente-neuf  ans, 
et  faillit  au  roy  Philippe  de  Valois ,  et  celle  du- 
dit roy  Philippe  de  Valois  a  duré  en  vraye  ligue 


2J0 


MÉMOIRKS    DE    PHILIPPE    DE    COMINES.    [I498j 


jusques  au  trespas  du  roy  Charles  VIII ,  qui  fut 
l'an  1498,  et  celuy-là  a  esté  le  dernier  roy  de 
cette  ligne ,  qui  a  duré  cent  soixante-neuf  ans, 
et  y  ont  régné  sept  roys  ;  c'est  à  sçavoir,  Philippe 


de  Valois,  le  roy  Jehan,  le  roy  Charles  V,  le 
roy  Charles  VI,  le  roy  Charles  VII,  le  roy 
Louis  \I  et  le  roy  Charles  VIII ,  fin  de  la  ligne 
droite  de  Philippe  de  Valois. 


FIN    DES    MEMOinES    DE    PHILIPPE    DE    C0MI^KS,    SKIOiM-lIR    DARGENTOX. 


HISTOIRE 

DE    LOUYS    UNZIESME, 

ROY  DE  FRANGE, 

ET    LES    CHOSES    MÉMORABLES   ADVENUES   DE    SON  RÈGNE, 

DEPCIS  l'an  14(30  JUSQCES  A  1583, 

AUTREMENT  DICTE  LA  CFIROiNlQUE  SCANDALEUSE  , 

Escrilc  par  un  Grefllcr  de  llIoslcl-deVille  de  Paris. 


H! 
î,    c.    l).    M.,    T.    5V. 


SUR    LES    MÉMOIRES 


DE    JEAN    DE    T ROY ES 


On  comiait  beaucoup  trédilions  ou  de  réim- 
pressions des  Mémoires  de  Jean  de  Troyes  :  la 
première,  formant  un  petit  in-folio,  est  anonyme: 
elle  n'est  même  marquée  d'aucune  date;  on  pour- 
rait la  placer  dans  les  dernières  années  du  15e 
siècle.  Elle  porte  pour  titre  :  La  chronique  de 
très  chresiien  et  très  victorieux  Loys  de  Valois , 
que  Dieu  absolve,  unziesme  du  nom  ,  avec  plusieurs 
autres  adveniures  advenues  en  ce  royaulme  de 
France  comme  es  pays  voisins  ,  depuis  l'an  1460 
jusques  en  l'an  l'(83  inclusivement.  L'ouvrage 
reparut  en  1500  avec  la  deuxième  partie  de 
la  Chronique  Martinienne  ;  en  1512,  à  la  suite  des 
chroniques  deMonslrelet;  en  1514,  danslesgran- 
des  Chroniques  de  France.  Réimprimés  pour  la 
cinquième  fois  à  Paris,  en  15:29,  ces  mémoires 
furent  donnés  comme  l'œuvre  d'un  greffier  de 
l'Hôlel-de-Ville;  dans  la  6e  édition  publiée  en 
1558,  on  ne  tint  aucun  compte  de  l'indication 
mise  en  avant  par  l'éditeurde  1529;  on  n'y  trouve 
aucun  nom  d'auteur.  Gilles  Corrozet,  dans  son 
Trésor  des  Histoires  de  France,  \)uh\iO.  en  1583, 
et  La  Croix-du-Maine,  dans  sa  Bibliothèque 
française,  imprimée  en  1584,  rendirent  enfin  à 
ces  mémoires,  long-temps  anonymes,  le  nom  de 
leur  auteur;  cet  auteur  était  Jean  de  ïroyes.  En 
1611  et  en  1620(1),  l'œuvre  de  Jean  de  Troyes 
parut  sous  le  tilre  de  Chronique  scandaleuse.  Le 
texte  de  ces  deux  éditions  avait  été  donné  d'a- 
près l'original  et  revu  sur  des  manuscrits  dignes 
de  foi;  on  le  publiait  en  sa  pureté  tant  pour  le  lan- 
gage que  pour  l'histoire,  non  à  moitié  comme  du 
Haillan  (2)  et  quelques  autres  ont  fait,  mais  en- 
tière et  sans  altération,  portant  sur  le  front  la  vé- 
rité. Jean  Godefroy,  dans  son  édition  des  iï/f- 
moires  de  Comincs,  publiée  en  1713  à  Bruxelles 
(  5  vol.  in-8o),  réimprimé  avec  des  noies  la  Chro- 
nique scandaleuse;  trente-quatre  ans  plus  (ard  , 
Langlet-du-Fresnoy  coniplélait  sa  publicalion  de 
Comines  par  celle  de  Jean  deTroyes(4  vol.  in-4o), 
qu'il  faisait  suivre  d'extraits  historiques  d'un  mé- 
diocre intérêt.  Les  premiers  collecteurs  des  mé- 
moires relatifs  à  l'histoire  de  France,  réimpri- 
mèrent intégralement  le  travail  de  Langlet-du- 
Fresnoy.  Nous  croyons  inutile  de  répondre  aux 
érudils  qui  ont  voulu  altribuer  à  d'aulres  qu'à 
Jean  de  Troyes  la  Chronique  scandaleiise;  il  n'y 

(I)  Avertissement  des  deux  ('■dilions  de  1611  el 
1620. 


aurait  aucun  intérêt  bibliographique  à  répéter  ici 
que  Denys  Ilesselin  ,  prévôt  de  Paris,  et  que  Jean 
Castel ,  abbé  de  Saint-Maur,  doivent  être  mis 
hors  de  cause  dans  cette  question  pleinement 
résolue.  Les  récils  de  Jean  de  Troyes  se  trouvent 
dans  les  grandes  Chroniques  deFrance,  et  quel- 
ques savants  ont  voulu  conclure  de  là  que  laChro 
nique  scandaleuse  n'était  point  un  ouvrage  ori- 
ginal; cela  prouve  seulement  que  les  mémoires 
du  greffier  de  l'Hôtel-de-Ville  ont  été  reproduits 
dans  ces  vastes  archives  de  notre  histoire,  comme 
d'aulres  chroniques  ou  récifs  contemporains; 
Jean  de  Troyes  dit,  en  commeneanJ ,  qu'il  va  es- 
cripre  el  faire  mémoire  de  plusieurs  choses  ad- 
venues au  royaulme  de  France  et  aultres  royaul- 
mes  voisins ,  ainsi  qu'il  a  pu  s'en  souvenir. 
Un  homme  qui  parle  ainsi  n'a  pas  le  pro- 
jet de  copier  ce  que  d'autres  ont  dit  avant  lui.  Le 
litre  de  Chronique  scandaleuse  donné  aux  Mé- 
moires de  Jean  de  Troyes,  semble  promettre 
des  révélations  d'un  genre  fort  extraordinaire, 
et  pourtant  celle  narration  contemporaine  ne 
renferme  rien  de  très  hardi,  rien  d'étrange. 
«  L'auteur,  dit  Sorel  [Bibliothèque  française),  est 
»  un  bon  bourgeois  qui  parle  naïvement;  on 
»  rencontre  dans  son  ouvrage  des  remarques 
»  assez  curieuses  sur  ce  qui  s'est  passé  dans  ce 
»  temps-là,  comme  pourroit  faire  un  homme 
»  qui  avoit  connoissance  delà  surface  des  choses, 
»  sans  pénétrer  jamais  jusqu'aux  motifs  elà  leurs 
»  circonstances.  »  Les  récils  de  Jean  de  Troyes 
sont  écrits  sous  un  point  de  vue  tout  particulier; 
ils  nous  disent  simplement  ce  que  Louis  XI  per- 
mettait qu'on  sût  de  sa  politique;  c'est  un  jour- 
nal oîi  se  trouve  consigné  le  gros  des  faits,  sans 
que  le  rédacteur  s'inquiète  d'expliquer  le  pour- 
quoi et  le  comment  de  ce  qui  se  passe.  Aussi  l'in- 
térêt des  Mémoires  de  Jean  de  Troyes  consiste 
bien  moins  dans  les  faits  polKiques  que  dans  la 
peinture  des  mœurs  contemporaines  et  le  récit 
de  curieuses  anecdotes.  Nous  ne  savons  rien 
sur  la  vie  de  l'auteur  ;  Grosley,  dans  son  Mé- 
moire sur  les  Troyens  célèbres ,  a  beaucoup 
fouillé  pour  découvrir  des  détails  biographi- 
ques sur  l'auleur  de  la  Chronique  scandaleuse, 
mais  ses  recherches  ne  l'ont  pas  conduit  à  de 
grands  résultats;  il  pense  que  le  narrateur  pour- 

(2)  Du  Haillan,  en  158i,  avait  donné  les  Mémoires  de 
Jean  de  Troyes  à  la  suite  de  son  Histoire  de  France. 

16. 


Sun    LES    aiEMOIIlES    DE    JEAN    DE    TUOVES. 


rail  bien  ôfre  fils  de  Jean  deTroyos,  grand -maî- 
tre d'artillerie  sous  Charles  VIT;  celle  opinion  esl 
fort  incertaine.  Ce  que  nous  savons  de  plus  positif, 
c'est  que  l'auteur,  à  l'époque  où  il  écrivit  celte  his- 
toire ,  était ,  comme  il  le  dit  lui-même  ,  au  irenle- 
cinquiesme  an  de  son  âge.  Le  si  y  le  de  Jea  n  de  Troyes 
se  distingue  par  une  simplicité  charmante  et  une 
élégance  naïve.  Nos  prédécesseurs  ont  reproduit 
le   texte  de  l'édilion  de  1011,  après  l'avoir  com- 


paré à  celui  d'un  manuscrit  du  15o  siècle  (1)  qui 
présentait  des  passages  inédits;  nous  nous  en  te- 
nons à  celte  version.  Nous  avons  laissé  subsister 
quelques  notes  de  Jean  Godefroy.  Nous  ren- 
voyons aux  Mémoires  de  Comines  pour  certains 
faits  inexactement  rapportés  dans  la  Chronique 
du  greffier  de  rHolel-de-Viile. 

(1)  Bibiiollièquo  française,  M",  f'.,  iv  9C89. 


LES    CHRONIQUES 


DU 


TRES     CHRESTIEN     ET     TRÈS     VICTORIEUX 

LOUYS  DE  VALOIS , 

FEU    ROY    DE    FRANCE    (QUE   DIEU    ABSOLVE), 

(7:<IZIESME    DE   CE    NOM  ; 

AVLC(s>UES    l'LlSIlilJUS     .VCI.TUKS    AlJVlCM  IIKES    ADVRMJES    TANT    EN    CE    UOVAULME    DU    HlA^C^:, 
COMME   ES   PWa  VOISINS,    DEPUIS   l'aN    I4G0  JIISQUES   EN  LAN    1483    I  ^CLLS1  VEMENT. 


PREMIERE  PARTIE. 


A  l'honneur  et  loiianf^e  de  Dieu  nostre  doulx 
Saulveui"  et  Rédempteiii-,  et  de  la  bénoiste,  glo- 
rieuse Vierge  et  pucelle  Marie  ,  sans  le  moyen 
desquels  nulles  bonnes  œuvres  ou  opérations  ne 
peuvent  estre  conduictes.  Et  pour  ce  aussi  que 
plusieurs  roys ,  princes ,  comtes  ,  barons ,  pré- 
lats ,  nobles  hommes,  gens  d'église,  et  aultre 
populace,  se  sont  souvent  délictez  et  délictent  à 
ouyr  et  escouter  des  histoires  merveilleuses,  et 
choses  advenues  en  divers  lieux,  tant  de  ce 
royaulme  que  d'aultres  royaulmeschrestiens.  Au 
trente  cinquiesme  an  de  mon  aage  me  délectay 
en  lieu  passer  temps  et  deschever  (1)  oysiveté  à 
eseripre  et  faire  mémoire  de  plusieurs  choses 
advenues  au  royaulme  de  France,  et  aultres 
royaulmes  voisins,  ainsi  qu'il  m'en  est  peu  sou- 
venir. Etmesmement  depuis  l'an  14G0,  que  ré- 
gnoit  à  roy  de  France  Charles  septiesme  de  ce 
nom  ,  jusque^  au  trespas  du  roy  Louys  unziesme 
de  ce  nom,  fils  dudit  roy  Charles,  qui  fut  le  pé- 
nultiesme  jour  du  moisd'aoust,  l'an  1483,  com- 
bien que  je  ne  vueille  ne  n'entens  point  les 
choses  cy  après  escriptes  estre  appelées,  dictes 
ou  nommées  chroniques,  pource  que  à  moy  n'ap- 
partient, et  que  pour  ce  faire  n'ay  pas  esté  or- 
donné et  ne  m'a  esté  permis  ;  mais  seulement 
pour  donner  aucun  petit  passe-temps  aux  lisaus, 
regardans,  ou  escoutans  icelles.  En  leur  priant 
humblement  excuser  et  supployer  à  mon  igno- 

(1)  Eviter. 


rance ,  et  adresser  ce  que  y  seroit  mal  mis  ou 
escript  :  car  plusieurs  desdites  choses  et  mer- 
veilles sont  advenues  en  tant  de  diversitez  et 
façons  estranges,  que  moult  pénible  chose  au- 
roit  esté  à  moy,  ou  aultre,  de  bien  au  vray  et  au 
long  eseripre  la  vérité  des  choses  advenues  du- 
rant ledit  temps. 

Et  premièrement ,  touchant  le  faict  et  utilité 
de  la  terre  durant  ladicte  année  14G0.  Au  re- 
gard et  tant  que  touche  le  terroiier  et  finaige 
du  royaulme  de  France,  il  y  creut  compectam- 
ment  de  blez,  qui  furent  bons  et  de  garde ,  et 
et  n'en  fut  point  vendu  au  plus  chier  temps  de 
ladicte  année  que  vingt-quatre  sols  parisis  le 
septier  ;  mais  il  n'y  creust  que  bien  peu  de 
fruict.  Et  au  faict  des  vignes  il  y  eut  bien  peu 
de  vin,  et  par  espécial  en  l'isle  de  France, 
comme  d'un  muy  de  vin  pour  chascun  arpent , 
mais  il  fut  bien  bon ,  et  se  vendit  chier  le  vin 
crou  es  bons  terroûers  d'entour  Paris ,  comme 
de  dix  et  unze  escus  chacun  muy. 

En  ce  temps  fut  faicte  justice  et  grande  exé- 
cution audit  lieu  de  Paris ,  de  plusieurs  povres 
et  indigentes  créatures  ,  comme  de  larrons  ,  sa- 
crilèges ,  pipeurs  et  crocheteurs.  Et  pour  les- 
dits  cas  plusieurs  en  furent  batus  au  cul  de  la 
charreete  pour  leurs  jeunes  âges  et  premier  mef- 
faict,  et  les  aultres  pour  leur  mauvaise  coustume 
et  persévérance  furent  pendus  et  estranglez  au 
gibet  de  Paris,  nommé  Montigny,  nouvelle  créé 
et  estably  pour  la  grande  vieillesse ,  ruyne  et 

décadence  du  précédent  et  ancien  gibet  nommé 
Montfaulcon. 

Audit  temps  fut  faict  mourir  et  enfouye  toute 
vive  audit  lieu  de  Paris,  une  femme  nommée 
Perrette  Manger,  pour  occasion  de  ce  que  ladicte 
Perrette  avoit  fait  et  commis  plusieurs  larrecins, 
et  en  ce  faisant  par  long-temps  continué,  et  aussi 
favouriséet  recellé  plusieurs  larrons,  qui  aussi 
faisoient  et  commectoient  plusieurs  et  divers 
larrecins  audit  lieu  de  Paris  ,  lesquels  larrecins 
pour  lesdits  larrons  vendoit  et  distribuoit ,  et 
l'argent  que  de  ce  elle  recepvoit,  en  bailloit  et 
délivroit  ausdits  larrons  leur  portion ,  et  pour 
elle  en  retenoit  son  butin.  Pour  lesquels  cas  et 
aultres  par  elle  confessez  fut  condamnée  par 
sentence  donnée  du  prévost  de  Paris ,  nommé 
messire  Robert  Destouteville,  chevalier,  à  souf- 
frir mort  et  estre  enfouye  toute  vive  devant  le 
gibet ,  et  tous  ses  biens  acquis  et  confisquez  au 
Roy  :  de  laquelle  sentence  et  jugement  elle  ap- 
pella  formellement  en  la  cour  de  parlement, 
pour  révérence  duquel  appel  fut  différé  à  exé- 
cuter. Et  après  que  par  ladicte  court  le  procez 
d'icelle  eut  esté  veu  et  visité  fut  dit  par  arrest 
d'icelle ,  et  en  confermant  ladicte  sentence,  que 
)adicte  Perrette  avoit  mal  appelle  et  l'amande- 
roit ,  et  que  ladicte  sentence  seroit  exécutée  :  ce 
qui  fut  dit  à  icelle  Perrette,  laquelle  déclaira 
lors  qu'elle  estoit  grosse,  parquoy  fut  de  rechief 
différé  de  l'exécuter.  Et  fut  faict  visiter  par 
ventrières  et  matrosnes,  qui  rapportèrent  à  jus- 
tice qu'elle  n'estoit  point  grosse.  Et  incontinent 
ledit  rapport  fait  fut  envoyée  exécuter  aux 
champs  devant  ledit  gibet,  par  Henry  Cousin , 
exécuteur  delà  haulte justice  audit  lieu  de  Paris. 


Merveilles  advenues  au  royaulmc  cVAngletcm 
en  ladicte  année. 

En  ce  temps  passa  la  mer  en  Angleterre  un 
légat  de  Home,  légat  de  par  le  Pape  ,  qui  illec 
prescha  le  peuple  du  pays.  Et  par  espécial  en  la 
ville  de  Londres,  maistresse  ville  dudit  royaulmc, 
là  où  il  fist  plusieurs  remonstrances  aux  habi- 
tans  dudit  lieu  et  aultres  d'environ,  contre  et 
au  préjudice  du  roy  Henry  d'Angleterre ,  les- 
quelles remonstrances  le  cardinal  d'Yorth  qui 
accompagnoit  ledit  légat  après  ladicte  exposition 
par  lui  exposée  en  leur  langage.  Et  tantost  après 
ladicte  exposition  faite,  ledit  peuple  qui  estoit 
assez  de  légière  créance  se  esmeut  pour  faire 
guerre  alleucontre  dudit  roy  Henry  de  Lan- 
eastre  et  de  la  Royne  (1)  sa  femme  ,  fille  du  roy 

(1)  Marguerilc  d'Anjou 


René  de  Cecille  et  de  Hiérusalem  ,  et  du  prince 
de  Galle  leur  lils.  Et  print  ledit  populaire  pour 
leur  capitaine  le  comte  de  Warwich  ,  qui  estoit 
capitaine  de  Calais ,  pour  et  au  lieu  de  Richard 
duc  d'Yorth  ,  qui  vouloit  et  prétendoit  à  estre 
roy  dudit  royaulme,  qui  maintenoit  à  luy  duyre 
et  compecter  ledit  royaulme  d'Angleterre , 
comme  prouchain  héritier  de  la  lignée  et  du 
cousté  du  roy  Richard.  Et  peu  de  temps 
après  ledit  due  d'Yorth  qui  avoit  après  luy 
grand  nombre  de  populaires  en  armes,  se 
misrent  aux  champs  et  vindrent  en  un  parc  où 
estoit  illec  ledit  roy  Henry  avec  plusieurs  ducs, 
princes,  et  aultres  seigneurs,  aussi  tous  en 
armes.  Et  auquel  parc  y  avoit  huit  entrées,  qui 
estoieut  gardées  par  huit  barons  dudit  royaulme, 
qui  tous  estoient  traistres  audit  roy  Henry. 
Lesquels  huit  barons,  quant  ils  sceurent  venir 
le  duc  d'Yorth  devers  ledit  parc ,  le  laissèrent 
entrer  en  icelluy  avec  le  comte  de  ^Var^vich  et 
autres,  qui  vindrent  tout  droit  ou  estoit  ledit  roy 
Henry,  lesquels  ils  prindrent  et  saisirent.  Et  in- 
continent ce  fait,  vindrent  tuer  plusieurs  princes 
et  aultres  grands  seigneurs  de  son  sang  qui  es- 
toient autour  de  luy.  Et  ces  choses  faietes  ledit 
comte  de  \\  arwich  print  ledit  Henry  et  l'ame- 
na tout  droit  en  la  ville  de  Londres,  et  portoit 
l'espée  nuë  devant  ledit  Henry  comme  son  con- 
nestable.  Et  quand  icelluy  roy  Henry  de  Lan- 
castre  fut  audit  lieu  de  Londres,  il  le  mena  tout 
droit  devant  la  tour  dudit  Londres,  dedans  la- 
quelle tour  estoient  quatre  barrons  dudit  pays 
pour  ledit  Henry,  Ausquels  ledit  Henry  et  W^ar- 
wich  parlèrent  par  belles  paroles ,  les  tirèrent 
hors  de  la  tour,  après  ce  qu'ils  leur  prosmirent 
qu'ils  ne  auroient  nul  mal  de  leurs  personnes^ 
et  qu'ils  les  asseuroient  :  lesquels  soubs  umbre 
de  leurs  dictes  promesses  yssirent  hors  de  la- 
dicte tour.  Et  ainsi  qu'on  menoit  lesdits  quatre 
barons  après  ledit  Henry  et  W'arwich,  plusieurs 
de  ladicte  ville  de  Londres  s'esmurent  et  vin- 
drent tuer  l'un  desdits  quatre  barons  ,  nommé 
le  seigneur  Descalles,  et  "luy  baillèrent  plusieurs 
coups  orbes.  Et  le  lendemain  ils  firent  escartel- 
ler  lesdits  aultres  barons  devant  ladicte  tour  de 
Londres,  nonobstant  lesdictes  promesses  ainsi  à 
eux  faietes.  Et  s'y  fie  qui  vouidra. 

Audit  temps  advint  en  la  cité  de  Paris  un 
grant  débat  entre  les  gens  et  officiers  du  Roy 
en  sa  chambre  des  aides  à  Paris,  et  un  des  be- 
deaux de  l'Lniversité  d'icelle  ville,  pour  un  ex- 
ploict  fait  par  icelluy  bedeau  à  rencontre  de 
deux  conseillers  de  ladicte  chambre  des  aydes, 
pour  lequel  exploict  ledit  bedeau  fut  constitué 
prisonnier  en  la  conciergerie  du  Palais-Royal 
audit  lieu  de  Paris.  Dont  ceulx  de  ladicte  Uni- 

versité  furent  nioult  desplaisans ,  et  pour  le  ra- 
voir firent  cessations  en  ladicte  ville  de  pres- 
c'hier,  lire  etestudier.  Et  après  furent  appointez, 
et  fut  restably  et  demeurèrent  contens. 

Audit  temps  advint  à  Pai-is  aussi  qu'un  nom- 
mé Anthoine  le  bastard  de  Bourgogne  vint  et 
entra  eu  ladicte  ville  de  Paris  en  habit  mesco- 
gnu,  et  n'y  séjourna  que  un  jour  et  une  nuit  et 
puis  s'en  retourna.  Et  quant  il  fut  sceu  qu'il 
estoit  ainsi  venu  en  ladicte  ville,  plusieurs  offi- 
ciers du  Roy  et  gens  de  façon  d'icelle,  furent 
fort  imaginatifs  comment  ne  pourquoy  il  estoit 
ainsi  venu  que  dit  est.  Et  de  ladicte  venue  en 
furent  portées  les  nouvelles  au  Roy  par  aucuns 
qui  en  parlèrent  a  la  charge  de  ladicte  ville,  qui 
n'y  avoient  aucune  coulpe.  Et  pour  ceste  cause 
et  à  grant  haste  le  Roy  envoya  audit  lieu  de 
Paris  son  mareschal  seigneur  de  Loheac(l),et 
maistre  Jehan  Bureau  thrésorier  de  France , 
pour  pourveoir  et  donner  provision  audit  donné 
à  entendre.  Et  affin  que  le  Roy  n'eust  aucune 
imagination  que  ceulx  de  ladicte  ville  de  Paiis 
eussent  aucune  coulpe  ou  chargea  ladite  venue, 
luy  fut  envoyé  de  par  ladicte  ville  une  amba- 
xade,  ou  estoient  maistre  Jehan  de  Lolive  doc- 
teur en  théologie  et  chancelier  de  l'église  de 
Paris ,  Nicolas  de  Louviers ,  sire  Jehan  Clère- 
bourg  général  maistre  des  monnoyes,  sire  Jehan 
Luilier  clerc  de  ladicte  ville  ,  Jacques  Rebours 
procureur  d'icelle,  Jehan  Volant  marchant ,  et 
aultres  ,  tous  lesquels  le  Roy  receupt  bénigne- 
raent.  Et  après  leur  propos  fait  servant  à  leur  ex- 
cusation  fut  le  Roy  très  content  d'eulx,et  leur  fist 
bonne  et  gracieuse  response,et  s'en  retournèrent 
joyeusement  à  Paris  dont   ils  estoient   partis. 

En  ce  temps  messire  Robert  Destoute  vil  le 
chevalier ,  qui  estoit  prévost  de  Paris ,  fut  rais 
et  constitué  prisonnier  en  la  bastille  Sainct-An- 
thoine  à  Paris.  Et  depuis  au  Louvre  par  l'ordon- 
nance desdits  seigneurs  de  Loheac; ,  maistre 
Jehan  Bureau ,  pour  aucunes  injustices  ou  abus 
qu'on  luy  mettoit  sus  ,  qu'il  faisoit  en  exerçant 
sondit  office ,  dont  de  ce  ne  fust  point  attaint.  Et 
lors  par  maistre  Jehan  Advin,  conseiller  lay  en 
la  court  de  parlement ,  furent  faits  plusieurs  ex- 
ploits en  l'ostel  dudit  Destouteville  :  comme  de 
chercher  boistes,  coffres  et  aultres  lieux  ,  pour 
sçavoir  se  on  y  trouveroit  nulles  lettres,  et  fist 
plusieurs  rudesses  audit  ostel  à  dame  Ambroise 
de  Loré,  femme  dudit  Destouteville,  qui  estoit 
moult  saige ,  noble  et  honneste  dame,  Dieu  de 
ses  exploicts  les  vueille  pugnir  ,  car  il  le  a  bien 
desservy  (2). 

{i)  André  de  Laval,  de  la  maison  de  Montmoreney. 
(2)  Mérité. 


En  ladite  année  furent  les  rivières  de  Seine 
et  Marne  moult  grandes ,  tellement  que  en  une 
nuit  ladicte  rivièiT  de  Marne  creust  et  devint  si 
grande  à  l'environ  de  Sainct-Mor-des-Fossez, 
comme  de  la  hauUeur  d'ung  homme,  et  fist  plu- 
sieurs grands  dommages  en  divers  lieux.  Et- 
entre  les  aultres  dommages  ladicte  rivière  vint 
si  grande  à  un  village  nommé  Claye ,  et  en  un 
hostel  illec  estant  qui  est  à  l'évesque  de  Meaulx, 
qu'elle  en  emporta  toute  la  massonnerie  du  de- 
vant dudit  hostel  où  il  avoit  deux  belles  tours 
nouvellement  basties,  dedans  lesquelles  y  avoit 
de  belles  chambres  bien  nattées,  voires  bien 
garnies  de  lict,  tapisseries  et  aultres  choses  qui 
tout  en  emporta  ladicte  rivière. 

En  ce  temps  advint  en  Normandie  que  le  corps 
de  l'église  de  Fescamp ,  par  malle  fortune  et 
feu  d'adventure  qui  vint  de  la  mer  devers  les 
Marches  de  Cornoualle,  se  bouta  au  clochier 
d'icelle  abbaye,  qui  fut  tout  brûlé  et  ars,  et  furent 
les  clochers  d'icelle  abbaye  toutes  fondues  et  mises 
en  une  niasse,  qui  fut  moult  grant  pitié  en  la- 
dicte abbaye. 

Audit  temps  furent  grandes  nouvelles  par  tout 
le  royaulme  de  France  et  en  aultres  lieux  ,  d'une 
jeune  fille  de  l'aage  de  dix-huict  ans  ou  environ, 
qui  estoit  en  la  ville  du  Mans,  laquelle  fist  plu- 
sieurs folies  et  grandes  merveilles ,  et  disoit  que 
le  diable  la  tourmentoit,  et  sailloit  en  l'air,  crioit 
et  escumoit,  et  faisoit  moult  d'aultres  merveilles, 
en  abusant  plusieurs  personnes  qui  l'alloient 
voir  ;  mais  en  lin  on  trouva  que  ce  n'estoit  que 
tout  abus,  et  qu'elle  estoit  une  meschante  folle, 
et  faisoit  lesdictes  folies  et  diableries  par  l'en- 
nortement,  conduicte  et  moyen  d'aucuns  des  offi- 
ciers de  l'évesque  dudit  lieu  du  Mans ,  qui  la 
maintenoient  et  en  faisoient  tout  ce  que  bon  leur 
sembloit,  et  qui  ausdites  folies  faire  l'avoient 
ainsi  duicte  (3). 

Audit  temps  advint  de  rechief  audit  royaulme 
d'Angleterre  après  que  la  desconfiture  devant- 
dite  ait  esté  faite  par  le  comte  de  Warwich,  que 
le  duc  de  Sommerset,  cousin  dudit  roy  Henry 
d'Angleterre,  accompaigné  de  plusieurs  aultres 
jeunes  seigneurs  parens  et  héritiers  des  aultres 
princes  et  seigneurs  qui  estoient  et  avoient  esté 
tu*z  à  la  prise  dudit  roy  Henry  de  Lancastre , 
firent  de  grands  amas  de  gens-d'armes  et  vin- 
drent  tenir  les  champs  à  rencontre  dudit  duc 
d'Yorth  ,  et  tant  firent  qu'ils  le  vindrent  trouver 
en  un  champ  luy  et  sa  compaignie  ,  qui  furent 
tuez.  Et  audit  champ  nommé  les  plaines  Sainct- 
Albans  fut  tué  ledit  duc  d'Vorth  ;  après  qu'il 

(3)  Instruite. 

eut  esté  tué  luy  couppèrent  la  teste,  laquelle  ils 
mirent  au  bout  d'une  lance.  Et  au  tour  d'icelle 
teste  luy  mirent  une  couronne  de  feurre  (l) ,  en 
figure  de  couronne  royalle,  en  dérision  de  ce 
qu'il  se  vouloit  faire  roy  dudit  royaulme.  Et 
avecques  luy  moururent  audit  champ  bien  six- 
vingts  barons ,  chevaliers  ,  escuyers  et  gens  de 
nom  dudit  royaulme  ,  et  grant  nombre  d'aultres 
gens  de  guerre ,  que  bien  on  estimoit  de  neuf  à 
dix  mille  combattans. 

Et  le  mercredy  tiers  jour  de  febvrier  audit  an 
1-4C0  ,  furent  leuës  et  publiées  à  Rouen  et  en  di- 
vers aultres  villes  de  la  duché  de  INormendie,  es 
lieux  publicqaes'et  à  son  de  trompe  ,  lettres  pa- 
tentes du  Roy  ,  par  lesquelles  il  déclairoit  son 
plaisir  estre  tel  que  partout  ledit  pays  de  Nor- 
mendie  et  les  ports  de  mer  d'iceluy,  feussent 
laissez  paisiblement  descendre  tous  Anglois  et 
Anglesches,  de  quelque  estât  qulls  fussent,  et 
en  tel  habit  que  bon  leur  sembleroit ,  tenans  et 
adurans  le  party  du  roy  Henry  d'Angleterre  et 
de  la  Royue  sa  femme ,  sans  aucun  saufconduit 
avoir  de  luy,  et  de  les  laisser  converser  par  tout 
6on  royaulme. 

Et  l'an  1461  au  mois  de  juillet,  advint  que  le 
roy  Charles  fut  malade  au  chasteau  de  Meura 
sus  Yèvre,  d'une  maladie  qui  luy  fut  incurable, 
dont  et  de  laquelle  maladie  il  ala  de  vie  à  très- 
pas  audit  lieu  de  Meum,  le  mercredy  vingt- 
deuxiesme  jour  dudit  mois  de  juillet,  feste  de  la 
Bénoiste  Magdaleine ,  entre  une  et  deux  heures 
après  midy  dudit  jour  ,  dont  fut  grant  pitié  et 
dommage.  Au  royaulme  des  cieulx  puisse  estre 
l'ame  de  luy  en  bon  repos;  car  quant  il  ^ivoit 
c'estoit  uug  moult  saige  et  vaillant  seigneur  ,  et 
qui  laissa  son  royaulme  bien  uny  et  en  bonne 
justice  et  tranquilité. 

Et  incontinent  après  ladicte  mort,  et  qu'elle 
fut  manifestée ,  la  pluspart  des  officiers  dudit 
lieu  de  Paris  et  plusieurs  aultres  du  royaulme 
s'en  partirent  et  allèrent  au  pays  de  Hénault  et 
de  Picardie  par  devers  monsieur  le  Daulphin  , 
qui  illec  estoit  avec  monsieur  le  duc  de  Bour- 
gongne.  Lequel  monseigneur  le  Daulphin  par  le 
décès  de  son  feu  père  venoit  a  la  couronne,  pour 
scavoir  de  luy  quel  estoit  son  plaisir  et  comment 
ils  se  auroient  a  gouverner  soubs  luy ,  et  pour 
estre  de  luy  confermez  en  leurs  offices.  Auquel 
lieu  après  icelle  mort  list  plusieurs  officiers  en 
sa  chambre  des  comptes  à  Paris  et  aultres.  Et 
entiv  aultres  y  fist  et  créa  maistre  Pierre  l'Or- 
fèvre seigneur  Dermenonville  ,  et  ÎNieolas  de 
Louvitrs  ,  conseilliers  en  ladicte  chambre  ,  et 
maistre  .lehan  Baillet  maistre  des  requestes  et 

(1)  1)0  paille. 


rapporteur  en  sa  chancellerie.  Et  y  conferma  en 
icelle  chambre  messire  Simon  Charles,  qui  aussi 
se  fist  porter  audit  pays  en  une  litière,  et  les 
aultres  officiers  requéians  estre  confermez  fu- 
rent renvoyez  à  Paris,  pour  illec  à  actendre  la 
venue  du  Roy. 

Et  le  vingt-quatriesme  jour  de  juillet  audit 
an  14G1,  maistre  Ethienne  Chevalier  qui  avoit 
esté  trésorier  des  finances  dudit  feu  roy  Charles, 
et  lequel  il  avoit  nommé  ung  des  exécuteurs  de 
son  testament ,  et  aussi  maistre  Dreux  Budé  au- 
diencier  de  la  chancellerie  de  France,  se  parti- 
rent de  la  ville  de  Paris  pour  aller  au  corps 
dudit  deffunct  audit  lieu  de  Meum  ;  mais  le  sei- 
gneur d'Aigreville,  capitaine  de  Montargis,  par 
le  pourchas  d'ung  gentil-homme  nonmié  Vuast 
de  Morpedon,  fit  arrester  audit  lieu  de  Montar- 
gis lesdits  Chevalier  et  Budé,  et  illec  furent  une 
espace  de  temps  ,  et  jusques  à  ce  que  le  Roy  les 
envoya  faire  délivrer  eulx  et  leurs  biens  ;  et 
depuis  furent  par  luy  entretenus  en  leurs  office? 
de  trésorier  et  audiencier. 

Et  est  assavoir  que  le  jeudy  vingt-troisiesme 
jour  de  juillet  audit  an  t4fil  ,  qui  fut  le  lande- 
main  de  ladicte  mort,  environ  heure  de  nuit, 
fut  veuë  au  ciel  courir  bien  fort  une  très-longue 
comète  qui  jettoit  en  l'air  grant  resplendisseur 
et  grande  clarté,  tellement  qu'il  sembloit  que 
tout  Paris  feust  en  feu  et  en  fiambe,  Dieu  l'en 
veuille  bien  préserver. 

Et  le  jeudy  sixiesme  jour  d'aoust  1461,  le 
corps  dudit  deffunct  arriva  et  fut  amené  repo- 
ser en  l'église  de  Nostre-dame-des-Champs 
hors  Paris,  où  il  fut  amené  dudit  lieu  de  Meum. 
Et  le  landemain  fut  aie  quérir  audit  lieu ,  et 
apporté  à  Paris  en  moult  grande  et  belle  con- 
duicte ,  ordonnance  et  révérence  qui  fut  faiete 
audit  corps ,  comme  bien  le  valoit  :  c'est  assa- 
voir, du  clergié,des  nobles  personnes,  officiers, 
bourgeois  et  populaire.  Et  y  avoit  pour  lumi- 
naire porté  devant  ledit  corps  deux  cens  torches 
de  quatre  livres  de  cire  chacune  pièce ,  toutes 
armoyées  en  double  aux  armes  de  France  ,  et 
estoient  portées  par  deux  cens  povres  personnes, 
tous  revestus  de  robes  et  chapperons  de  dueil. 
Et  estoit  ledit  corps  porté  en  une  litière  par  les 
hénouars  (2)  de  Paris.  Laquelle  litière  estoit 
couverte  et  assemblée  d'ung  moult  riche  drap 
d'or  qui  bien  pouvoir  valoir  mille  ou  douze  cens 
escus  d'or.  Et  dessus  ladicte  litière  estoit  la  por- 
traicture  faite  dudit  deffunct  roy  Charles,  re- 
vestu  d'un  bel  habit  royal,  une  couronne  en  la 
teste,  et  en  l'une  de  ses  mains  tenoit  ung  sceptre, 
et  en  l'autre  le  haston  royal.  Et  en  cet  estât  fut 

(•2)  omcieis  tic  siubcllcs. 

porté  en  la  grant  église  Nostre-Dame-de- 
Paris  :  et  devant  alloyent  tous  les  crieurs  de 
corps  de  ladicte  ville ,  pareillement  vestus  de 
dueil ,  et  armoyez  devant  et  derrière  desdictes 
armes  de  France.  Et  après  eulx  estoieut  portées 
devant  icelle  litière  lesdictes  deux  cens  torches, 
ainsi  armoyées  en  double  que  dit  est.  Et  après 
icelle  litière  alloyent  faisans  le  dueil  messei- 
gneurs  les  ducs  d'Orléans,  conte  d'Angolesme, 
frères  ;  les  contes  d'Eu  et  de  Dunois  ,  messire 
Jehan  Jouvenelle  des  Ursins  chevalier  chancel- 
lier  de  France ,  et  le  grant  escuyer ,  tous  reves- 
tusde  dueil  et  montez  à  cheval.  Et  puis  après 
icelle  litière  alloyent  à  pied  deux  à  deux  tous 
les  officiers  de  lostel  dudit  deffunct,  aussi  tous 
vestus  de  dueil  augoisseux,  lesquels  il  faisoit 
moult  piteux  veoir  :  et  de  la  grant  tristesse  et 
courroux  que  on  leur  veoit  porter  pour  la  mort 
de  leurdit  maistre ,  furent  grans  pleurs  et  la- 
mentations faictes  parmy  toute  ladicte  ville.  Et 
aussi  yavoit  au  joingnement  de  ladicte  litière  six 
des  paiges  dudit  deffunct,  housez  et  esperonnez 
sus  six  coursiers  tous  vestus  et  couvers  de  veloux 
noir,  et  lesdits  paiges  audit  habit  de  dueil.  Et 
Dieu  seait  le  douloureux  et  pituel  dueil  qu'ils 
faisoient  pour  leurdit  maistre.  Et  disoit-on  lors 
que  l'ung  desdits  paiges  avoit  esté  par  quati-e 
jours  entiers  sans  boire  et  sans  menger,  pour 
cause  de  ladicte  mort  :  et  le  landemain  qui  fut 
le  vendredy  septiesme  jour  d'aoust  audit  an 
1461 ,  ledit  corps  d'iceluy  deffunct  fust  tiré  hors 
de  ladicte  église  de  Nostre-Darae-de-Paris  ,  en- 
viron trois  heures  après  midy,  et  mené  et  ac- 
compagné ,  comme  devant  est  dit ,  en  l'église 
Sainct-Denis-en-France,  et  là  il  fut  inhumé  et  y 
gist  :  nostre  Dieu  ait  mercy  de  son  ame.  Et  vers 
la  fui  dudit  mois  d'aoust  nostre  souverain  sei- 
gneur le  roy  de  France  Louys ,  lors  estant  daul- 
phin  de  Viennois  et  aisné  fils  dudit  deffunct, 
succéda  à  ladicte  couronne ,  fut  sacré  roy  à 
Reims  par  l'archevesque  Jouvenel ,  auquel  lieu 
il  fut  moult  noblement  accompagné  par  la  plus 
part  des  seigneurs  de  nom  de  son  royaulrae  en 
moult  grand  et  notable  nombre. 

Et  le  dernier  jour  dudit  mois  d'aoust  il  partist 
d'ung  hostel  estant  aux  faulxbourgs  de  la  porte 
Sainct-Honnoré ,  nommé  les  Porcherons ,  appar- 
tenant à  messire  Jehan  Bureau ,  qui  fut  fait  che- 
valier audit  sacre  à  Reims,  pour  venir  faire  son 
entrée  en  sa  bonne  ville  de  Paris.  Au  devant  de 
laquelle  entrée  yssirent  hors  de  la  ville  tous  les 
estais  d'icelle,  et  par  belle  ordre,  pour  illec 
trouver  le  Roy  et  luy  faire  la  révérence  et  bien 
viengnant.  En  laquelle  assemblée  estoit  l'éves- 
que  de  Paris  nommé  Chartier,  l'Université,  la 
court  de  parlement ,  prévost  de  Parjs ,  chambre 


des  comptes  et  tous  officiers ,  le  prévost  des  mar- 
chands et  eschevins  tous  vestus  de  robes  damas 
fourrées  de  belles  martres.  Et  lesquels  prévost 
des  marchands  et  eschevins  \  indrent  aux  champs 
rencontrer  et  faire  la  révérence  au  Roy,  et  pro- 
posa devant  luy  pour  ladicte  ville  ledit  prévost 
des  marchands  nommé  maistre  Henry  de  Livres 
qui  luy  bailla  et  présenta  les  clefs  de  la  porte 
Sainct-Denis ,  par  où  il  fist  sadicte  entrée.  Et 
ce  fait  chacun  se  tira  à  part  :  et  au  mesme  lieu 
le  Roy  fist  ce  jour  grant  nombre  de  chevaliers. 
Et  en  venant  le  Roy  par  ladicte  porte  Sainct-De- 
nis, il  trouva  près  de  l'église  de  Sainct-Ladre 
un  héraultmontéà  cheval  revestu  des  armes  de 
ladicte  ville  qui  estoit  nommé  Loyal  Cueur,  qui 
de  par  ladicte  ville,  luy  présenta  cinq  dames  li- 
chement  aournées;  lesquelles  estoient  montées 
sur  cinq  chevaulx  de  pris,  et  estoit  chascun 
cheval  couvert  et  habillé  de  riches  couvertures 
toutes  aux  armes  d'icelle  ville  ,  lesquelles  dames 
et  chacune  par  ordre  avoieut  tous  personnages 
tout  compiliez  à  la  signification  de  cinq  lettres 
faisans  Paris ,  qui  toutes  parlèrent  au  Roy  ainsi 
que  ordonné  leur  estoit. 

Et  en  icelle  entrée  faisant,  le  Roy  estoit  moult 
noblement  accompagné  de  tous  jes  grans  princes 
et  nobles  seigneurs  de  son  royaulme,  comme  de 
messeigneurs  les  ducs  d'Orléans,  de  Bourgongne, 
de  Bourbon  ,  et  de  Clèves ,  le  comte  de  Charro- 
lois  fils  unicque  dudit  duc  de  Bourgongne,  des 
contes  d'Angoulesme  ,  de  Sainct  Pol ,  et  de  Du- 
nois, et  aultres  plusieurs  contes,  barons,  che- 
valiers ,  capitaines ,  et  aultres  gentils-hommes  de 
grant  façon ,  qui  pour  honeur  luy  faire  en  ladicte 
entrée  avoient  de  moult  belles  et  riches  hous- 
seurs  dont  leurs  chevaulx  estoient  tous  couverts 
de  diverses  sortes  et  façons,  et  estoient  les  unes 
d'icelles  de  fin  drap  d'or,  fourrées  de  martres  se- 
belines,  les  aultres  de  veloux,  fourrées  de  pennes 
d'ermines,  de  drap  de  damas,  d'orfèvrerie,  et 
chargées  de  grosses  campanes d'argent,  blanches 
et  dorées,  qui  avoient  cousté  moult  grant  finance, 
et  si  y  avoit  sur  lesdits  chevaulx  et  couvertures  de 
beaux  jeunes  enfans  paiges,  et  bien  richement 
vestus.  Et  sur  leurs  espaulles  avoient  de  belles 
escharpes  branlans  sur  les  cropes  desdits  che- 
vaulx, qui  faisoient  moult  bel  et  plaisant  veoir. 

Et  à  l'entrée  que  fist  le  Roy  en  ladicte  ville 
de  Paris  ,  par  ladicte  porte  Sainct-Denis ,  il  trou- 
va une  moult  belle  nef  en  figure  d'argent ,  por- 
tée par  hault  contre  la  maçonnerie  de  ladicte 
porte  dessus  le  pont  levis  d'icelle,  en  signifiance 
des  armes  de  ladicte  ville,  dedans  laquelle  nef 
estoient  les  trois  Estais  ,  et  aux  chnsteaulx  de 
devant  et  derrière  d'icelle  ne  estoient  justice  et 
équité,  qui  avoient  personnages  pour  ce  è  eulx 

ordonnez,  et  à  la  liune  du  mast  de  ladiele  nef 
((ui  estoit  en  façon  d"un  lis  ,  yssoit  ung  Roy  lia- 
billé  en  habit  royal  que  deux  anges  condui- 
soient. 

Et  ung  peu  avant  dedans  ladicte  ville  estoieiit 
à  la  fontaine  du  Ponceau  hommes  et  femmes 
sauvaiges  qui  se  combattoicnt   et  faisolent  plu- 
sieurs contenances ,  et  si  y  avoit  encores  trois 
bien  belles  filles  faisans  personnaigcs  de  séraines 
toutes  nues  ,  et  leur  veoit-on  le  beau  tetin  droit 
séparé  ,  rond  et  dur,  qui  estoit  chose  bien  plai- 
sante, et  disoient  de  petits  motets  et  bergerettes. 
Et  près  d'eulx  joùoient  plusieui's  bas  instrumens 
qui  rendoient  de  grandes  mélodies.  Et  pour  bien 
raffreschir  les  entrans  en  ladicte  ville  ,  y  avoit 
divers  conduits  en  ladicte  fontaine  gettans  laict, 
vin  et  ypocras  ,  dont  chacun  buvoit  qui  vouloit , 
et  ung  peu  au  dessoubs  dudit  Ponceau ,  à  l'en- 
droit de  la  Trinité,  y  avoit  une  passion  par  per- 
sonnaiges,  et  sans  parler  Dieu  estendu  en  la 
croix ,  et  les  deux  larrons  à  dextre  et  à  sénestre. 
Et  plus  avant  à  la  porte  aux  Paintres  avoit  aul- 
tres  personnaigcs  moult  richement  habillez.  Et 
à  la  fontaine  Sainct-Innocent  y  avoit  aussi  per- 
sonnaigcs de  chasseurs ,  qui  accueillirent  une 
bische  illec  estant,  qui  faisoient  moult  grant 
bruit  de  chiens  et  de  trompes  de  chasses.  Et  à  la 
boucherie  de  Paris  y  avoit  eschaffaulx  figurez  à 
la  bastille  de  Dieppe.  Et  quant  le  Roy  passa ,  il 
se  livra  illec  merveilleux  assault  de  gens  du  Roy 
à  rencontre  des  Anglois  estans  dedans  ladicte 
bastille,  qui  furent  prins  et  gaignez,  et  eurent 
tous  les  gorges  couppées.  Et  contre  la  porte  de 
Chastellet  y  avoit  de  moult  beaulx  personnaigcs. 
Et  oultre  ledit  Chastellet  sur  le  Pont-aux-Chan- 
ges  y  avoit  aultres  personnaiges ,  estoit  tout 
tendu  par  dessus:  et  à  l'heure  que  le  Roy  passa 
on  laissa  voler  parmy  ledit  pont  plus  de  deux 
cens  douzaines  d'oyseaulx  de  diverses  sortes  et 
façons,  que  les  oyselleurs  de  Paris  laissèrent 
aler,  comme  ils  sont  tenus  de  ce  faire  ,  pource 
qu'ils  ont  sur  ledit  pont,  lieu  et  place  à  jour  de 
feste  pour  vendre  lesdits  oyseaulx.  Et  par  tous 
les  lieux  en  ladicte  ville  par  ou  le  Roy  passa 
celle  journée  ,  estoit  tout  tendu  au  long  des  rués 
bien  notablement  :  et  ainsi  s'en  ala  faire  son  orai- 
son eiv  l'église  Nostre  Dame  de  Paris  ,  et  puis 
s'en  retourna  souper  en  son  Palais  Royal  à  Pa- 
ris, en  la  grande  salle  d'iceluy;  lequel  souper 
fut  moult  bel  et  plantureux  ,  et  coucha   celle 
luiit  audit  palais.  Et  le  landemain,  premier  jour 
de  septembre  audit  an  l4Gi  ,  il  se  deslogea  du- 
dit palais  ,  et  s'en  ala  loger  en  son  hostel  des 
Toui-nelles,  près  de  la  bastille  de  Sainct  An- 
thoine,  où  il  fut  et  séjourna,  depuis  par  aucun 
temps:  et  la  il  (ist  et  ordonna  plusieurs  choses 

touchant  les  affaires  de  son  royaulmc,  et  illec 
fit  plusieurs  ordonnances,  et  désapointa  les  plus 
grans  et  principaulx  officiers  de  sondit  royaul- 
me  :  comme  le  chancelier  .Tuvenel,  le  mareschal, 
l'admirai,  le  premier  président  de  parlement,  le 
prévost  de  Paris,  et  plusieurs  aultres. 

Et  en  leurs  lieux  y  en  mist  d'aultres  tous 
neufz.  Pareillement  aussi  désapointa  plusieurs 
maistres  des  requestes,  secrétaires,  conseillers 
et  clers  des  comptes ,  de  la  cour  de  parlement , 
des  généraulx  des  aydes ,  de  la  chambre  du 
thrésor,  des  généraulx  des  monnoyes  et  aul- 
tres. Et  en  leurs  lieux  y  en  mist  de  tous  nou- 
veaulx. 

Et  le  tiers  jour  de  septembre  1-161 ,  le  Roy 
avecques  les  seigneurs  et  aucuns  gentils-hommes 
de  sa  maison  souppèrent  en  l'ostel  de  maistre 
Guillaume  deCorbie  lors  conseiller  en  sa  court 
de  parlement.  Et  celle  nuit  le  Roy  le  fist  et  créa 
premier  président  du  Daulphiné  :  et  là  y  furent 
plusieurs  damoiselles  et  honnestes  bourgoises 
dudit  lieu  de  Paris.  Et  ce  jour  aussi  fut  fait  et 
créé  secrétaire  Jehan  Prévost ,  clerc  de  maistre 
Jehan  de  Ralengelier,  greffier  des  requestes  de 
rhostel  du  Roy,  au  moyen  de  ce  qu'il  espousa 
une  jeune  femme  nommée  ÏMariète,  qui  avoit 
servy  monseigneur  le  bastard  d'Armignac  conte 
de  Comminge  ,  à  cause  de  quoy  ledit  Prévost  a 
eu  de  grans  biens  et  y  print  le  bien  qu'il  a.  Et 
en  ce  temps  le  Roy  estant  audit  lieu  de  Paris  , 
fist  de  grandes ,  honnestes  et  bonnes  chières  en 
divers  lieux  et  hostels  de  Paris. 

Et  si  advint  en  ce  temps  audit  lieu  de  Paris  , 
que  une  belle  jeune  femme  nommée  Jehanne  du 
Bois,  femme  d"un  notaire  de  Chastelet  dudit 
lieu  de  Paris,  se  partit  et  absenta  hors  de  la  mai- 
son de  sondit  mary  et  s'en  ala  où  bon  luy  sem- 
bla. Et  depuis  par  long-temps  fut  perdue.  Et 
après  sondit  mary  bien  conseillé  de  ses  princi- 
paulx amis  la  reprint ,  et  se  contint  de  là  en 
avant  avecques  sondit  mary  bien  et  honneste- 
ment. 

En  Tannée  1402  ensuivant,  ne  survindrent 
guères  de  nouvel letez  qui  feussent  de  grant  mé- 
moire ,  pourquoy  n'en  est  icy  faicte  aucune  men- 
tion. Et  au  regard,  de  l'année  ensuivant  1403  , 
pareillement  que  dit  est,  ne  survint  riens  qui 
doye  estre  mis  en  grant  mémoire  :  mais  l'hyver 
fut  court  sans  estre  froit,  et  fut  l'esté  long.  Il 
creust  en  ladicte  année  assez  de  vin  et  assez  bon. 
Et  au  regard  des  autres  biens  de  terre  n'en  fut 
pas  grant  habondance,  mais  la  mer  fut  fort  fruc- 
tueuse. 

En  l'an  MOI ,  a  un  Jour  d<'  mardy  quinzies- 
me  jour  de  may,  h'  Uoy  vint  et  arriva  en  sa  ville 
(le  i'aris,  (|ui  venoit  de  Nogent-le-Roy ,  ou  illec 

la  Royne  s'estoit  délivrée  d'une  belle  fille  (l).  Et 
cejour  il  souppa  en  l'ostel  de  maistre  Charlesd'Or- 
gemont,  seigneur  de  Méry,  et  puis  s'en  partit  an- 
dit  mois  de  may  de  ladicte  ville  de  Paris  ,  pour 
aler  es  marches  de  Picardie ,  cnidant  illec  trou- 
ver les  ambassades  du  roy  Edouart  d'Angle- 
terre, que  on  iuy  avoit  dit  qu'ils  y  dévoient  ve- 
nir par  devers  iuy,  qui  n'y  vindrent  point.  Et 
H  ceste  cause  s'en  partit  dudit  pays  de  Picardie 
et  s'en  alaà  Rouen  et  aultres  lieux  de  Normen- 
die ,  et  Iuy  estant  audit  pays  de  Normendie  , 
advint  que  ung  balénier  (2)  furent  prins  sur  mer 
es  marches  de  Hollande ,  dedans  lequel  estoient 
avecques  aultres  ung  nommé  le  bastard  de  Ru- 
bempré,  lequel  balénier  et  ceulx  qui  dedans 
estoient  furent  prins  tous  prisonniers  par  les 
navires  de  Flandres  :  et  après  ladite  prise  faicte, 
plusieurs  Picards  et  Flamans  disoient  et  pu- 
blioient  que  dedans  iceluy  le  Roy  les  avoit  en- 
voyez pour  prendre  prisonnier  monseigneur  de 
Charrolois ,  dont  il  n'estoit  riens. 

En  ce  temps  le  Roy  qui  estoit  en  Normendie 
s'en  partit  pour  retourner  audit  lieu  de  Nogent. 
Et  puis  de  là  s'en  ala  à  Tours  ,  Chinon  ,  et  de  là 
à  Poictiers.  Auquel  lieu  de  Poictiers  ala  et  fut 
par  devers  Iuy  une  ambassade  de  Paris  Iuy  re- 
quérir aucunes  franchises  pour  ladicte  ville,  dont 
riens  ou  que  peu  ne  leur  accorda,  sinon  que 
l'imposition  foraine  n'auroitplus  de  cours  en  la- 
dicte ville  ,  qui  n'estoit  pas  grant  chose  ;  mais 
ils  n'en  joùyrent  point,  nonobstant  leurditdon, 
pourceque  les  gens  de  comptes  à  qui  leurs  lettres 
s'adressoient ,  ne  leur  voulurent  bailler  d'icelles 
leur  expédition.  Et  aussi  furent  devers  le  Roy 
audit  lieu  de  Poictiers  les  ambassadeurs  du  duc 
de  Bretaigne  ,  qui  par  Iuy  furent  oys  sur  aucuns 
articles  qu'ils  Iuy  exposèrent  touchant  le  fait 
du  Roy  et  dudit  duc  ;  lesquels  articles  ou  la  plus 
part  d'iceulx  lurent  par  le  Roy  accordez,  et  en 
iceulx  articles  accordant  lesdits  ambassadeurs 
promisrent  de  faire  venir  ledit  duc  de  Bretaigne 
audit  lieu  de  Poictiers  ou  ailleurs  ,  au  bon  plai- 
sir du  Roy,  pour  confermer  iceulx  articles  ac- 
cordez. Et  à  tant  se  départirent  dudit  lieu  de 
Poictiers  lesdits  ambassadeurs  faignans  eulx  en 
retourner  audit  pays  de  Bretaigne;  mais  ils  fi- 
rent tout  le  contraire  ,  comme  cy-apres  sera  dit, 
car  ils  partirent  dudit  Poictiers  ,  à  ung  jour  de 
samedy  ,  et  ce  jour  ne  tirent  que  quatre  lieues, 
et  illec  demourèrent  jusques  au  lundy  ensuivant 
que  monsieur  le  duc  de  Berry  frère  du  Roy  s'en 


(1)  Jeanne  de  France.  Le  19  du  même  mois  il  y  eut 
des  accords  signés  pour  le  mariage  de  cette  jeune  prin- 
cesse avec  Louis  d'Orléans,  qui  fut  depuis  roi  de  France, 
sous  le  nom  de  Louis  XH,  et  qui  avait  à  peine  deux  ans. 


partit  aussi  dudit  lieu  de  Poictiers  ,  et  vint  jus- 
ques ausdits  ambassadeurs  qui  le  recueillirent 
et  l'en  emmenèrent  audit  pays  de  Bretaigne  à 
bien  grant  haste  et  diligence,  pour  peur  que  le 
Roy  n'en  eust  nouvelles  et  qu'ils  fussent  suivis. 
Et  desja  estoit  audit  pays  aie  par  devers  icelluy 
duc  monseigneur  le  comte  deDunoys,  et  si  s'en 
allèrent  audit  pays  de  Bretaigne  après  ledict  par- 
tement  aucuns  particuliers  par  devers  iDondit 
seigneur  de  Berry. 

Et  tantost  après  ledit  partcment  ainsi  fait  que 
dit  est,  monseigneur  le  duc  de  Bourbon  porta 
guerre  au  Roy  et  à  ses  pays  ,  et  print  toutes  les 
finances  qui  estoient  au  Roy  estans  es  pays  de 
mondit  seigneur  le  duc.  Et  si  y  fist  prendre  et 
arrester  le  seigneur  de  Crussol ,  qui  bien  estoit 
fort  familier  du  Roy.  Et  lequel  seigneur  de  Crus- 
sol passoit  lors  par  le  pays  de  monseigneur  le 
duc  de  Bourbon,  menant  avecques  soy  sa  femme 
et  plusieurs  de  ses  biens  ,  tous  lesquels  furent 
en  arresten  la  ville  de  Cosne,  en  Bourbonnois. 

Et  après  les  choses  dessusdictes  furent  aussi 
arrestez  prisonniers  en  la  ville  de  Molins ,  le 
seigneur  ïraynel  (3)  paravant  chancelier  de 
France,  et  maistre  Pierre  Doriolle  (4)  général 
des  finances  du  Roy,  lesquels  furent  longuement 
détenus  en  arresten  la  ville  de  IMoIins,  et  puis 
après  par  mondit  seigneur  le  duc  furent  déli- 
vrez ,  et  s'en  retournèrent  par  devers  le  Roy. 

Et  le  dimanche  douziesme  jour  de  mars  au- 
dit an  1404,  après  ledit  partement  de  monsei- 
gneur de  Berry  dudit  lieu  de  Poictiers,  Anthoine 
de  Chabannes  conte  de  Dampmartin  ,  qui  estoit 
constitué  prisonnier  en  la  bastille  Sainct-An- 
thoine  ,  s'en  partit  et  eschappa  dudit  lieu  et 
s'en  ala  en  Berry  et  en  Bourbonnois  :  où  illec  il 
fut  bien  recuilly  par  les  gens  de  mesdits  seigneurs 
de  Bourbon  et  Berry.  Et  pour  occasion  dudit  es- 
chapementen  furent  plusieurs  constituez  prison- 
niers. 

Et  le  mercredy  ensuivant  quinziesiDC  jour  du 
mois,  messire  Charles  de  Melun  lieutenant  du 
Roy,  maistre  Jehan  Balue  eslu  évesqued'Evreux, 
et  maistre  le  Prévost  notaire  et  secrétaire  du  Roy, 
vindrent  et  arrivèrent  à  Paris  en  l'ostel  de  la 
ville  ,  où  illec  fut  faicte  lecture  d'aucuns  arti- 
cles dont  le  Roy  leur  avait  baillé  charge.  Et  après 
ladicte  lecture  ainsi  faicte ,  furent  faictes  en 
l'ostel  de  ladicte  ville  plusieurs  belles  ordon- 
nances pour  la  tuition,  garde  et  seureté  d'icelle 
ville  ;   comme  de  faire  guet  et  de  garder  les 

(2)  Bateau  destiné  à  la  pêche  de  la  baleine. 

(3)  Guillaume  Juvénal  des  Ursins. 
('»)  Depuis  chancelier. 

portes  d'icellc  ,  et  les  aullrcs  fermer  et  murer  , 
et  mettre  les  chesues  de  ter  des  rues  de  ladite 
ville  eu  estât,  pour  servir  qiiaut  mestier  en  se- 
roit;  et  plusieurs  autres  ehoses  qui  longues  se- 
roient  à  escripre ,  que  je  passe  cy  pour  cause  de 
briefveté. 

En  ce  temps  furent  prins  par  inventoire  et 
rais  en  la  main  du  Roy,  tous  et  chacun  les  biens 
de  Pierre  Morin  trouvez ,  et  estans  à  Paris  , 
pource  que  ledit  Morin  qui  estoit  trésorier  de 
mondiet  seigneur  de  Berry  tenoit  pour  ledit  sei- 
gneur contre  le  Roy  ,  la  ville  et  tour  de  Bour- 
ges :  et  a  ceste  cause  le  Roy  donna  l'office  de 
huissier  du  thrésorqui  estoit  audit  Morin,  à  ung 
nommé  Jacques  Testeclère. 

Et  après  le  partement  dudit  Dampmartin  ,  il 
trouva  moyen  et  façon  de  prendre  et  avoir  sur 
Geuffroy  Cueur,  fils  de  feu  Jacques  Cueur,  les 
places  de  Sainct-Forgeau  et  Sainct-Morice,où  il 
print  ledit  Geuffroy  à  son  prisonnier,  et  avecque 
aussi  print  tous  les  biens  qu'il  avoit  esdits  lieux. 

Et  après  ces  choses  le  Roy  s'en  tira  devers 
Angers  et  le  pont  de  Sée ,  pour  sçavoir  le  vou- 
loir de  ceulx  qui  ainsi  s'estoient  mauvaisement 
de  luy  despartis  et  alez  audit  paysdeBretaigne. 
Et  avoit  le  Roy  avecques  luypourle  accompai- 
guer,  le  Roy  de  Cecille  et  monseigneur  du  Maine  ; 
et  si  le  suivirent  plusieurs  gens  de  guerre  de 
son  royaulme,  et  en  grant  nombre ,  qu'on  esti- 
moit  estre  de  vingt  à  trente  mille  combatans. 
Et  après  que  le  Roy  eut  ainsi  esté  illec  un  es- 
pace de  temps  ,  voyant  qu'il  n'y  faisoit  guères , 
s'en  alaettiraau  pays  de  Berry  vers  Yssoudun, 
Viarron,  le  Bourg  de  Dreux,  et  aultres  places 
environ  ,  et  mena  avec  luy  grant  quatité  de  ses 
gens  de  guerre  et  de  son  artillerie ,  et  laissa 
lesdits  roy  de  Cecille  et  seigneur  du  Maine 
bien  accompagnez  de  gens  de  guerre  ,  pour 
garderet  deffendre  que  lesdits  de  Bretaigne n'en- 
trassent en  Normandie  ne  en  aultres  lieux  de  ce 
royaulme,  pour  le  dommaiger. 

Et  quant  le  Roy  fut  ainsi  venu  audit  pais  de 
Berry  que  dit  est,  il  séjourna  illec  un  peu  de 
temps,  et  puis  s'en  partit  pour  aller  au  pais 
de  Bourbonnois;  et  laissa  la  ville  de  Bourges 
sans  y  aller,  pource  qu'il  y  avoit  grant  garnison 
dedans  ladicte  ville  ,  dont  estoit  conducteur  et 
capitaine  monseigneur  le  bastard  de  Bourbon 
pour  mondit  seigneur  de  Berry;  et  vint  entrer 
audit  pais  de  Bourbonnois,  ou  illec  environ  le 
jour  de  l'Ascension  de  nostre  Seigneur,  la  ville  et 
chastel  de  Sainct-Amand-Lallier  fut  prinscd'as- 
sault,  et  peu  de  temps  après  luy  fut  rendue  la 
ville  et  chastel  de  Montlueon  par  composition  , 
dedans  laquelle  estoient  Jacques  de  lîourdon  et 
trenle-eincq   lances  ,  (|ui  s'en  allèrent  eulx  et 


leurs  biens  saufs,  et  jurèrent  que  jamais  ne  s'ar- 
meroient  contre  le  Roy. 

Et  la  veille  dudit  jour  de  l'Ascension  de  nostre 
Seigneur ,  arrivèrent  à  Paris  monseigneur  le 
chancelier  Trainel,  maistre  Estienne  Cheva- 
lier, Nicolas  de  Louviers  ,  maistre  Jehan  de 
Molins ,  par  lesquels  le  Roy  escripvoità  ses  bons 
bourgois ,  manans  et  habitans  de  Paris ,  en  les 
mercians  de  leurs  bons  vouloirs  et  loyautez,  en 
les  priant  et  enhortant  de  bien  en  mieux  conti- 
nuer ,  et  par  iceux  leur  mandoit  qu'il  leur  en- 
voy  croit  la  Roy  ne  pour  accoucher  à  Paris , 
comme  à  la  ville  du  monde  que  «plus  il  ai- 
moit. 

Et  le  jeudy  trentiesmeet  pénultiesmejour  de 
may,  l'an  14G5,  advint  que  à  ung  moulin  qui  est 
par  delà  Moret  en  Gastinois,  nommé  le  Moulin 
Basset,  en  une  hostellerie  illec  estant  se  vindrent 
loger  Jehan  la  Hure,  marchant  de  la  ville  de 
Sens,  ung  sien  nepveu  et  aultres  en  sa  com- 
pagnie; et  en  ladite  hostellerie  environ  rai- 
nuit  vindrent  de  trente  à  quarante  horames  à 
cheval  tous  en  armes,  qui  estoient  venus  desdits 
lieux  de  Sainct-Maurice  et  Sainct-Forgeau, qui 
emmenèrent  prisonniers  esdits  lieux  lesdits  la 
Hure  et  ceux  de  sadite  compagnie,  ensemble 
tous  leurs  biens  et  bagues;  et  audit  temps  le 
Roy  ordonna  de  rompre  et  abattre  les  ponts  de 
Chamois,  et  Beaumont-sur-Oise ,  et  aultres. 

Et  le  jeudy  sixiesme  jour  de  juing  audit  an 
14G5  ,  advint  à  Paris,  en  la  rue  Sainct-Denis  , 
devant  la  Barbe  d'or,  que  ung  ancien  homme, 
bonnetier  nommé  Jean  Marceau  ,  se  pendit  et  es- 
trangla  en  sa  maison,  et  fut  le  corps  trouvé  mort. 
Si  fut  despendu  et  apporté  au  chastellelde  Paris, 
pour  estre  illec  visité  ,  et  après  ladite  Visitation 
faite  fut  envoyé  et  porté  pendre  ledit  corps  au 
gibet  de  Paris.  Et  en  ce  mesme  jour  y  eut  ung 
laboureur,  demourant  à  Clignencourt,  nommé 
Jehan  Petit ,  qui  couppa  la  gorge  à  sa  fomme. 

En  ce  temps  le  bastard  de  Bourgongne  et 
le  mareschal  de  Bourgongne  (1),  accompaignez 
de  grant  quantité  de  gens  de  guerre  de  la  com- 
pagnie dudit  monseigneur  de  Charrolois,  com- 
mencèrent à  eourrirsus  aux  villes  et  subjects  du 
Roy  par  port  d'armes  ,  et  vindrent  prendre  sus 
le  lloy  Roye  et  Montdidier.  Et  lors  monseigneur 
le  conte  de  Nevers  et  Joachin  Rouault ,  mares- 
chal de  France ,  et  estant  pour  le  Roy  dedans 
la  ville  de  Péronne  à  tout  bien  quatre  raille  com- 
batans, se  retrayèrent  à  Noyon  et  à  Compien- 
gne;  et  laissèrent  audit  lieu  de  Péronne  pour  la 
d'icellc,  des  nobles  de  France,  et  cinq  cens  francs 
arcbiers. 

(1)  Thibaut  (lo  Ncufchâlcl. 

Et  le  dimenche  iinziesme  jour  dudit  mois  de 
juing  fut  faite  à  Paris  une  moult  belle  et  notable 
procession  généralle,où  furent  portées  moult  de 
sainctes  reliques ,  et  entre  aultressainctes  choses 
furent  portées  les  châsses  de  madame  saincte 
Geneviefve  et  sainct  Marcel ,  et  par  belle  ordon- 
nance vindrent  en  la  grant  église  de  Paris  où 
iilec  fut  chantée  une  haulte  messe  de  Nostre- 
Dame.  Et  illec  prescha  au  peuple  maistre  Jehan 
deLolive,  docteur  en  théologie,  qui  déclaira 
que  ladicte  assemblée  et  congrégacion  se  faisoit 
pour  la  santé  et  bonne  prospérité  du  Roy,  et 
aussi  de  la  Royne  et  du  fruict  qui  estoit  autour 
d'elle  (1) ,  et  pour  la  paix  et  bonne  union  estre 
mise  entre  le  Roy  et  les  princes ,  et  pour  les 
biens  de  terre. 

Audit  temps  le  Roy  estant  en  Bourbonnois 
s'en  tira  à  Sainct-Poursain,  auquel  lieu  madame 
la  duchesse  de  Bourbonnois  et  d'Auvergne  ,  sa 
sœur,  s'en  ala  pour  parler  à  luy,  comme  des- 
plaisante du  discord  qu'elle  veoit  estre  entre  le 
Roy  son  frère,  et  monseigneur  de  Bourbon  son 
mary.  Et  pour  y  cuider  trouver  bon  moyen  ,  ce 
(jui  ne  se  peut  faire  lors  ;  et  cependant  ledit  mon- 
seigneur le  duc  vuida  hors  de  Moulins,  et  s'en 
a  la  à  Riom. 

Audit  temps  fut  ordonné  en  l'ostel  de  la  ville 
de  Paris  que  les  portes  de  Sainct-Martin ,  Mont- 
martre, le  Temple,  Sainct-Germain-Desprez , 
Sainct- Victor  et  Sainct-Michel  seroient  toutes 
murées ,  et  qu'on  feroit  guet  de  nuit  dessus  les 
murs  d'icelle  ville. 

Audit  temps  fut  envoyé  mettre  le  siège  devant 
Sainct-Morise,  tenu  et  occupé  par  l'adveu  dudit 
comte  de  Dampmartin  ;  à  tenir  lequel  siège  y 
estoit  la  baill}'  de  Sens,  nommé  messire  Charles 
de  Meleun  et  plusieurs  gens  de  communes  avec- 
(fues  luy.  Et  encores  y  fut  de  rechief  envoyé 
Authoine ,  bailly  de  Meleun  ,  qui  y  mena  a\  ec- 
(fues  luy  aucuns  archiers  et  arbalestriers  dudit 
lieu  de  Paris  ;  et  tantost  après  que  ledit  Meleun 
et  iceux  archiers  et  arbalestriers  furent  ainsi  ar- 
rivez devant  ladicte  place,  ceux  dudit  Sainct- 
Morise  se  rendirent  par  composition ,  et  bail- 
lèrent ladicte  place. 

Audit  temps  aussi  advint  que  ung  nommé 
maistre  Louys  de  Tilliers,  notaire  et  secrétaire 
du  Roy  et  trésorier  de  Carcassonne  et  grenetier 
de  Selles  eu  Berry,  qui  estoit  serviteur  de  mes- 
sire Anthoine  de  Chasteauneuf ,  seigneur  du  Lau, 
fut  tué  par  malle-fortune  d'un  archer  qui  es- 
sayoit  un  arc  duquel  il  tiroit  une  flesche  contre 
un  huys  qui  estoit  devant  luy,  que  à  l'heure  le- 
dit maistre  Louys  ouvroit,  et  luy  vint  passer  la 

(1)  Dont  elle  (?tait  enceiiilo 


flesche  tout  au  travers  du  corps;  et  incontinent 
s'en  alla  jetter  dessus  une  couchette  estant  en  la 
chambre,  dessus  laquelle  il  rendit  l'ame  à  Dieu 
incontinent  après. 

Et  le  jour  sainct  Jean -Baptiste,  vingt-qua- 
triesme  jour  de  juin,  aucuns  qui  se  baignoient 
à  leurs  plaisances  en  la  rivière  de  Seine  par 
malle-fortune  se  noyèrent;  et  pour  cause  de  ce  , 
fut  crié  par  les  carrefours  de  Paris  ,  que  de  là 
en  avant  nul  ne  fust  si  hardy  de  soy  aler  plus 
baigner  en  ladicte  rivière,  et  que  chascun  teint 
de  jour  devant  son  huys  ung  seau  d'eauë,  sur 
peine  de  prison  et  de  soixante  sols  parisis  d'a- 
mende. 

Et  te  landemain  vingt-cinquiesmejour  dudicl 
mois  de  juing ,  fut  ordonné  en  ladicte  ville  de 
Paris  que  toutes  les  chesnes  des  rues  de  ladicte 
ville  seroient  abatuës  et  laissées  gésir  sur  terre, 
es  lieux  où  elles  sont  ordonnées  pour  estre  toutes 
prestes ,  et  regarder  où  il  y  auroit  faulte  pour 
les  amender,  et  y  pourvoir  à  les  trouver  toutes 
prestes  quant  besoing  en  seroit  :  ce  qui  fut  fait. 
Et  si  fut  aussi  ordonné  et  enjoinct  à  un  chascun 
de  ladicte  ville  qu'ils  se  armassent  et  eussent 
provision  d'armeures,  chascun  selon  son  estât, 
pour  la  garde  de  ladite  ville,  et  pour  estre  tous 
prests  quant  mestier  en  seroit.  Et  ce  par  cédulles 
envoyées  de  par  ladicte  ville  à  un  chacun  par- 
ticulier. 

Audit  temps  tous  Bourguignons ,  Picards  et 
autres  nations  de  l'obéissance  et  sous  la  conduite 
dudit  monseigneur  de  Charroiois,  marchèrent 
tant  en  France  qu'ils  vindrent  et  arrivèrent  jus- 
quesà  Pont-Saincte-Maixance,  qu'ils  trouvèrent 
moyen  d'avoir,  et  que  ung  nommé  Madré,  qui 
en  estoit  capitaine  pour  maistre  Pierre  l'Orlevre, 
seigneur  Dermenonville  ,  leur  bailla  par  com- 
position et  argent  qu'il  en  printdudict  seigneur 
de  Charroiois.  Et  a  cette  cause  vindrent  et  pas- 
sèrent parmy  l'Isle-de-France ,  qui  par  les  des- 
susdicts  fut  fort  dommaigé,  nonobstant  qu'ils 
disoient  partout  où  ils  passoient  qu'ils  venoienfc 
pour  affranchir  le  pays  de  France  ,  et  pour  le 
bien  publicq. 

Et  incontinent  après  ledict  passaige  fait  au- 
dict  Pont-Saincte-Maixance,  lesdicts  Bourgui- 
gnons eurent  la  place  de  Beaulieu  ,  qui  longue- 
ment avoit  esté  tenue  contre  iceulx  Bourguignons 
par  aucuns  de  la  charge  et  compaignie  de  Joua- 
chin  Bouault ,  qui  s'en  alèrent  par  composition 
eux  et  leurs  biens  saufs. 

Et  lesdicts  Bourguignons  ainsi  venus  en  la- 
dicte Isle-de-France,  s'espandirent  en  divers 
lieux  en  icelle,  et  y  prindrent  Dampmartin  , 
Nantouillet,  Villemomble  et  aultres  menues 
places.  Et  puis  alerent  a  Laigny  sur  Marne  ,  ou 

ils  firent  plusieurs  exploicts,  comme  de  ardre 
et  brusier  tous  les  papiers  qu'ils  trouvèrent  sur 
le  fait  des  aydes,  et  ordonnèrent  en  ladite  ville 
que  tout  y  seroit  franc;  et  si  ordonnèrent  que 
le  sel  qui  estoit  au  grenier  dudit  lieu  pour  le  Roy, 
fust  baillé  et  distribué  à  tous  ceux  qui  en  vou- 
droient  avoir,  en  payant  le  droit  du  marchand 
seulement. 

Kt  le  dimanche  ,  dernier  jour  dudit  mois  de 
juin  audit  an  1^65,  Jouachin  Rouault ,  maréchal 
de  France,  a  tout  cent  et  dix  lances,  vindrent 
et  arrivèrent  en  la  ville  de  Paris  pour  la  garde 
d'icelle,  combien  qu'il  n'en  estoit  guères  de  mes- 
tier;  car  les  habitans  d'icelle,  qui  tous  estoient 
bien  unis  et  loyaulx  au  Roy,  estoient  assez  souf- 
lisans  pour  la  garde  dicelle  ville. 

Audit  temps  le  Roy,  qui  estoit  audit  pays  de 
Rourbonnois  ,  mist  le  siège  devant  Riom  eji  Au- 
vergne ,  dedans  laquelle  y  estoient  monseigneur 
le  duc  de  Rourhon  ,  le  duc  de  Nemours,  le  comte 
d'Armignac ,  le  seigneur  d'Albret  et  autres.  Et 
avoit  le  Roy  devant  ladicte  ville  la  plus  belle  et 
noble  armée  que  oncques  fut  guère  veuë,  car  il 
avoit  de  bonnes  gens  de  guerre  et  de  grand  fa- 
çon ,  vingt  quatre  mille  hommes  et  mieulx. 

Et  après  que  ledit  siège  eut  esté  ainsi  mis  de- 
vant ladicte  ville  de  Riom,  et  voyant  à  Paris  que 
lesdits  Rourguignons  approuchoient  de  ladicte 
ville,  fut  ordonné  et  estably  en  icelle  ville  de 
Paris  un  grand  guet  a  cheval,  qui  aloit  toutes 
les  nuits  sur  les  murs  et  en  ladicte  ville,  depuis 
l'heure  de  minuit  jusques  au  jour  apparant  ;  pour 
la  conduicte  duquel  guet  y  avoit  capitaines  or- 
donnez par  icelle  ville  par  chacune  nuit,  degens 
de  façon  d'icelle.  Auquel  guet  estoient  ordinai- 
rement de  huict  vingts  à  deux  cens  chevaux,  au- 
cunesfois  plus  et  à  l'autre  fois  moins. 

Et  le  lundy,  second  jour  de  juillet  audit  an  , 
maistre  Jel.an  Ralue ,  évesque  d'Evreux,rit  le 
uuet  de  nuit  pariny  ladicte  ville,  et  inena  avec- 
ques  luy  la  compagnie  dudit  Jouachin  Kouault, 
iivec  clairons ,  trompettes  et  autres  intiumens 
gonans  par  les  rues  et  sur  les  murs  ,  qui  n'estoit 
pas  accoustume  de  faire  à  gens  faisans  guet. 

Et  le  mercredy,  ([uatriesme  jour  dudit  mois 
de  juillet  audit  an  14(>.3,  le  Roy  estant  devant 
ledit  lieu  de  Riom,  escripvit  a  messire  Charles 
de  Meleun  son  lieutenant  audit  lieu  de  Paris, 
audit  Jouachin  et  ausdits  habitans  de  Paris, 
pai-  sire  Jehan  de  Harlay,  son  chevalier  du  guet 
audit  lieu  de  Paris  ,  par  Icscpielles  lettres  le  Roy 
mercioit  moult  fort  lesdits  habitans  de  Paris  de 
leurs  bonnes  loyaultez  ,  en  les  priant  et  exhor- 
tant de  tousjours  y  continuer  et  persévérer,  et 
(jue  dedans  quinze  jours  ensuivans  luy  et  toute 
hon  armée  seroit  a  l*aris;  et  si  leur  mandoit  de 

bouche  par  ledictde  Harlay  certain  accord  qu'il 
avoit  fait  avec  lesdicts  ducs  de  Rourbon  et  Ne- 
mours, et  les  sires  d'Armignac  et  d'Albret;  et 
comment  en  faisant  ledict accord  chascund'eulx 
avoit  piomis  au  Roy  de  bien  et  loyaulment  le 
servir,  et  de  vivre  et  mourir  pour  luy. 

Et  par  lesdits  appointemens  iceulx  seigneurs 
de  Rourbon  et  aultres  dessus  nommez  ,  promec- 
toientde  faire  faire  la  paix  au  Roy  par  les  aultres 
seigneurs  avecques  eulx  allez  contre  luy.  Et  que 
pour  ce  faire  seroient  envoyez  de  par  lesdits 
quatre  seigneurs  certains  ambassadeurs  devers 
le  Roy  à  Paris,  dedans  le  jour  et  feste  de  my- 
aoust  ensuivant ,  pour  traicter  ladicte  paix.  Et 
que  où  lesdits  aultres  seigneurs  avec  eulx  aliez 
contre  luy  ne  vouidroient  entendre  à  icelle  paix, 
iisprosmircnt  et  jurèrent  qued'oresnavant  à  ja- 
mais ils  ne  s'armeroient  contre  le  Roy,  et  (ju'ils 
vivroient  et  mourroient  pour  luy  et  son  royaume. 
Et  fut  tout  ce  que  dit  est  ainsi  promis  par  lesdits 
quatre  seigneurs  au  lieu  de  Moissiat  près  dudict 
Riom.  Et  pour  plus  ample  promesse  ils  s'en  obli- 
gèrent es  mains  de  deux  notaires  apostoliques, 
voulans  et  accordans  estre  incontinent  excom- 
muniez se  par  eulx,  ou  l'ung  d'eulx,  estoit  fait  le 
conti'aire;  et  pour  les  nouvelles  dessusdictes  fut 
ordonné  et  délibéré  que  le  vendredy  ensuivant 
en  seroient  faictes  processions  générales  en  l'é- 
glise de  Saincte-Katherine  du  Val-des-Escoliers 
à  Paris,  laquelle  y  fut  faicte  bien  honneste  et  so- 
lempnelle,  et  y  preseha  ledit  jour  maistre  Jehan 
Pain  et  Chair,  docteur  en  théologie. 

Et  le  mercredy  fut  publié  et  fait  à  sçavoir  par 
les  carrefours  de  Paris,  que  en  chascun  hostel 
d'icelle  ville  y  eût  une  lanterne  et  une  chandelle 
ardente  dedans  durant  la  nuit ,  et  que  chascun 
mesnaige  qui  auroit  chien  l'enfermast  en  sa  mai- 
son et  sur  peine  de  la  hart. 

Et  le  vendiedy  ensuivant  la  compaignie,  ou 
la  pluspart  desdits  Bourguignons  vindrent  et  ar- 
rivèrent à  Sainet-Denis  en  France  eulx  loger  il- 
lec.  Et  ce  jour  venoient  à  Paris  trente  chevaux  de 
marée,  dont  lesdits  Rourguignons  en  prindrent 
les  vingt-deux  ,  les  aultres  huit  chevaux  se  sau- 
\èrent  et  \  indrent  à  Paris.  Et  bientost  après  que 
lesdits  Bourguignons  eurent  esté  ainsi  arrivez 
audit  lieu  de  Sainct -Denis,  partie  d'eulx  s'en 
alèrent  devant  le  pont  de  Sainct-Cloud  pour  le 
cuider  avoir,  ce  qu'ils  ne  peurent  pour  cette  fois, 
et  à  tant  s'en  retournèrent. 

Et  le  dimenche  septiesme  jour  de  juillet  au- 
dit an  |.<(;r),k'sdits  Rourguignons  vindrent  vouls- 
ter  (  I  )  devant  Paris  et  n'y  gaignèrent  riens,  sinon 
qu'il  y  en  eut  aucuns  d'eux  tuez  de  l'artillerie, 

(I)  Vcliigpr. 

estant  dessus  les  murs  d'icelle  ville,  et  puis  s'en 
retournèrent  audit  lieu  de  Sainet-Denis. 

Et  le  lundy  ensuivant  huictiesme  jour  dudit 
mois  de  juillet,  lesdits  Bourf;uignons  vindrent 
de  rechief  devant  Paris ,  et  deslogèrent  tous  du- 
dit Sainct-Denis,  et  en  amenèrent  avec  euix 
toute  leur  artillerie.  Et  par  grande  cautelle  et 
subtilité  envoyèrent  avant  qu'ils  se  montrassent 
quatre  de  leurs  héraulx  aux  portiers  de  la  porte 
Sainct-Denis ,  de  laquelle  estoient  commissaires 
et  capitaines  pour  le  jour,  maistre  Pierre  l'Or- 
fèvre, seigneur  Dermenonville,  et  maistre  Jehan 
de  Poupaincourt  (1)  seigneur  de  Cercelles,  et 
vindrent  lesdits  quatre  liéraulx  demander  des 
vivres  pour  leur  est ,  et  aussi  que  on  leur  don- 
nast  passaige  parmy  ladicte  ville,  et  dirent  que 
se  on  ne  leur  bailloit  ledit  passaige  et  lesdits  vi-  i 
vres  qu'ils  entreroient  dans  ladicte  ville  au  dés-  \ 
honneur  et  grande  confusion  d'icelle  ville  et  de 
ceux  de  dedans. 

Et  ainsi  que  on  escoutoit  lesdits  quatre  hé- 
raulx sur  les  choses  dessusdictes,  et  avant  que  on 
eust  peu  avoir  loisir  de  leur  rendre  aucune  res- 
ponce  ,  lesdits  Bourguignons  cuidans  prendre  a 
despourveu  les  habitans  de  ladicte  ville ,  et 
mesmementceulx  qui  gardoient  ladicte  porte  de 
Sainct-Denis,  vindrent  à  grant  fureur  grosse  j 
compagnie  et  armée  passer  jusques  a  Sainct- 
Ladre  et  plus  avant ,  cuidans  gaigner  les  bar- 
rières qui  aux  faulx  bourgs  de  ladicte  ville  de- 
vant ladicte  porte  Sainct-Denis  avoient  esté 
faictes,  et  venir  jusques  à  ladicte  porte  et  de- 
dans ladicte  ville  ,  en  jettant  par  eulx  canons  , 
serpentines  et  aultres  traicîs  ;  à  quoy  leur  fut 
moult  asprement  et  vaillamment  résisté  par  les 
bourgois  de  Paris,  et  autres  estans  illec  de  par 
ladicte  ville ,  et  aussi  par  les  gens  dudit  Joua- 
chin  et  de  luy-mesme  qui  s"y  vindrent  trouver. 
Et  y  eut  lors  desdits  Bourguignons  tuez  et  na- 
vrez :  et  puis  s'en  retournèrent  aux  champs  sans 
aultre  chose  faire,  et  se  mirent  en  bataille  de- 
vant ladicte  ville  ,  et  lors  y  eut  beau  hurtibilis 
de  canons,  vulglaires,  serpentines ,  coulevrines 
et  aultre  trait  qui  leur  fut  envoyé  de  ladicte 
ville,  et  dont  y  eut  aucuns  de  tuez  et  navrez.  Et 
durant  ladite  escarmouche  y  eut  ung  paillart  ser- 
gent à  verge  du  Chastellet  de  Paris,  nommé 
Gasin  Chollet,  qui  en  courant  fort  eschauffé  par 
plusieurs  des  rues  de  Paris  crioit  à  haulte  voix 
ces  mots  :  Boutez-vous  toits  eu  vos  i/iaisons  et 
fermez  vos  huis ,  car  les  BourguUjnons  sont 
entrez  dedans  Paris.  Et  a  cause  de  l'effroy 
qu'il  fist,  y  eut  plusieurs  femmes  grosses  qui  en 

accouchèrent  avant  terme,  et  d'au  lires  en  mou- 
rurent et  perdirent  leur  entendement. 

Le  mardy  ensuivant  ne  fut  riens  fait  devant 
Paris,  sinon  que  le  comte  Sainct-Paul ,  qui 
estoit  audit  lieu  de  Sainct-Denis  avecques  ledit 
seigneur  de  Charrolois  ,  se  partit  dudit  lieu  de 
Sainct-Denis ,  avecques  aucuns  Picards  et  Bour- 
guignons estant  audit  lieu  de  Sainct-Denis,  pour 
s'en  aller  au  pont  Sainot-Cloud ,  et  pour  le  pren- 
dre et  avoir  ,  ce  qu'il  ne  peust  avoir  ce  jour  :  et 
le  mercredy  ensuivant  l'ut  menée  audit  de  Sainct- 
Paul  certaine  quantité  d'artillerie  dudit  seigneur 
de  Charrolois,  comme  de  cinquante  à  soixante 
chariots.  Et  ce  mesme  jour  aucuns  de  la  compa- 
gnie de  messire  Pierre  de  Brézé  yssirent  dehors 
Paris  pour  aller  a  leur  aventure  dessus  lesdits 
Bourguignons,  qui  ainsi  alloient  audit  Sainct- 
Cloud  :  desquels  Bourguignos  en  fut  par  eux  tué 
deux  et  en  fut  prins  cinq ,  dont  l'ung  d'iceulx 
fut  fort  navré,  et  tellement  que  tout  le  devant 
de  son  visaige  luy  fut  abatu  d'un  coup  d'espée, 
et  luy  pendoit  le  visaige  a  sa  peau  sur  sa  poi- 
trine :  et  par  iceulx  Bourguignons  fut  prins  ung 
archier  serviteur  de  messire  Jehan  Mohier  che- 
valier de  la  compagnie  dudit  Brézé.  Et  ledit 
jour  de  mercredy  environ  six  heures  de  nuit 
lesdits  Bourguignons  baillèrent  une  escarmou- 
che terrible  et  merveilleuse  au  boulevart  dudit 
Sainct-Cloud  ,  qui  fort  espouvanta  ceulx  de  de- 
dans qui  le  tenoient  pour  le  Roy  ;  tellement 
qu'ils  priudrent  composition  de  rendre  ledit 
pont  à  l'heure  présente  ,  ce  qu'ils  firent  et  s'en 
revindrent  à  Paris  eulx  et  leurs  biens  saufs  ;  et 
si  promisrent  de  livrer  et  bailler  lesdits  cinc» 
Bourguignons  prins  ledit  jour.  Et  pour  ce  faire 
demourerent  pour  ostages  Jacques-Le-Maire 
bourgois  de  Paris ,  (lui  estoit  capitaine  dudit 
Sainct-Cloud,  et  ung  homme-d'armes  de  la  conî- 
pagnie  dudit  de  Brézé,  estant  audit  pont  de 
Sainct-Cloud. 

Et  le  vendredy  ensuivant  fut  tenu  en  l'ostei 
de  ladite  ville  de  Paris  un  grand  conseil ,  pour 
délibérer  et  scavoir  quelle  response  seroit  rendue 
ausdits  Bourguignons  sur  ce  qu'ils  avoient  re- 
quis que  de  ladicte  ville  feussent  envoyez  aucuiis 
déléguez  par  icelle  ville,  par  devers  ledit  sei- 
seigneur  de  Charrolois  et  ceux  de  sadicte  corn- 
paignie  ,  pour  leur  estre  dit  par  eulx  de  bouche 
et  en  secret,  les  causes  pour  lesquelles  ils  es- 
toient  ainsi  venus  en  armes  audit  pays  de  France. 
A  quoy  fut  conckul  que  on  feroit  sçavoir  audit 
de  Charrolois  qu'il  envoyast  bon  sauf  conduit  a 
Paris,  pour  ceux  qui  seroient  ordonnez  estie 

envoyez  par  devers  luy  ;  et  ce  fait  que  on  y 
l'uvoycroit  gens  pour  les  ouyr  et  cseouter  tout 
ce  qu'ils  voudroient  dire,  pour  au  surplus  le 
taire  assavoir  au  Roy  qui  estoit  près  de  Orléans, 
ou  à  sou  conseil  estant  audit  lieu  de  Paris,  pour 
leur  faire  telle  response  qu'il  seroit  advisé  de 
faire  :  et  ce  mesme  jour  vindrent  à  la  porte 
Sainel-Honoré  environ  cinq  heures  du  soir  deux 
héraulx  de  par  ledit  seigneur  de  Charrolois , 
pour  avoir  la  responce  de  ce  que  dit  est  ;  aus- 
quels  fut  dit  comme  devant  est  dit,  et  que  ledit 
de  Charrolois  approchast  en  aucun  lieu  près 
Paris  et  envoyast  ledit  sauf  conduit ,  et  que  on 
yroit  à  luy  pour  Tescouter,  et  aultre  chose  n'eu- 
rent. Et  après  ces  choses  ils  requirent  avoir 
pour  argent  du  papier  et  perchemin  avec  de 
l'encre ,  dont  il  leur  fut  baillé  :  et  si  demandè- 
rent à  avoir  du  succre  et  aultres  drogueries  pour 
aucuns  gentils-hommes  qui  estoient  malades 
en  leur  ost,  dont  on  leur  fit  reffus ,  qui  s'en 
tiiidreut  à  bien  mal  contens  de  ceulx  de  la- 
dicte  ville.  Et  à  tant  s'en  retournèrent  iceux 
deux  héraulx. 

Et  le  dimenche  ensuivant  quatorziesme  jour 
dudit  mois  de  juillet  audit  an  1465,  arrivèrent 
a  Paris  bien  matin  monseigneur  de  La  Borde  et 
messire  Guillaume  Cousinot ,  qui  apportèrent 
lettres  de  par  le  Roy  aux  bourgois,  manans  et 
habitans  de  ladicte  ville,  par  la  teneur  desquelles 
le  Roy  les  mercioit  comme  devant  de  leurs 
bons  vouloirs  qu'ils  avoient  envers  luy,  et  de  la 
bonne  et  grande  résistence  qu'ils  avoient  faicte 
a  rencontre  desdits  Boui-guignons ,  et  qu'ils 
voulsissent  adjouster  foy  ausdits  de  La  Borde  et 
Cousinot  de  tout  ce  qu'ils  leur  diroicnt  de  par 
luy.  Laquelle  crédence  estoit  en  effet  que  le 
Roy  les  mercioit  moult  de  fois  de  leurs  grandes 
loyaultez ,  et  si  leur  prioit  oultre  de  tousjours  de 
bien  en  mieulx  continuer.  Et  que  dedans  le 
niardy  ensuivant  il  seroit  à  Paris,  comme  au 
lieu  du  monde  que  plus  il  désiroit  estre ,  pour 
donner  remède  et  provision  par  tout,  et  qu'il 
aimeroit  mieulx  avoir  perdu  la  moitié  de  son 
royaume  que  mal  ne  inconvénient  aucun  venist 
en  ladicte  ville ,  où  possible  luy  seroit  de  y 
pourvoir.  Aussi  dit  et  pria  ledit  Cousinot  de 
par  le  Roy,  que  ceulx  de  Paris  pourvcussent  au 
logis  des  gens-d'armes  et  de  traict  que  le  Roy 
avoit  et  menôit  avecques  luy ,  et  aussi  de  mettre 
pris  raisonnable  sur  les  vivres.  A  quoy  luy  fut 
respondu  par  maistre  Henry  de  Livre  prévost 
des  marchans  que  aussi  fcroit-on. 

Et  le  lundy  ensuivant  lesdits  Bourguignons 
(jui  estoient  deslogez  dudit  Sainct-Cloud ,  s'en 
alerent  loger  a  Montlehéry,  eulx  et  toute  leur 
artillerie,  cuidans  aler  eulx  joindre  avec  les 


compaignies  des  dues  de  Berry  et  de  Bretaigne, 
le  comte  de  Dunois  et  aultres  qui  s'en  venoient 
audit  de  Charrolois.  Et  de  ce  en  furent  portées 
les  nouvelles  au  Roy  qui  estoit  par  deçà  Orléans 
pour  s'en  venir  à  Paris  ;  lequel  et  à  toute  dili- 
gence vint  et  arriva  le  mardy  matin  seiziesme 
jour  dudit  mois  de  juillet  a  Chastres  soubs  ledit 
Montlehéry.  Et  d'illec  sans  soy  raffraischir  ou 
que  bien  peu ,  et  sans  attendre  toute  sa  com- 
paignie  qui  estoit  pour  gens  à  cheval  la  plus  belle 
et  mieulx  en  point  que  oncques  avoit  esté  veuë 
paravant,  pour  autant  de  gens  qu'il  y  avoit.  Se 
vint  frapper  et  bouter  dedans  l'armée  desdits 
Bourguignons,  et  illec  à  l'aborder  y  eu st  fait 
des  plus  beauix  faits  d'armes  que  jamais  furent 
veus  pour  ung  peu  de  gens,  car  aussi  c'estoient 
tous  nobles  hommes,  vaillans  et  de  grant  eslite , 
qui  tellement  besongnèrent  que  le  Roy  gaigna  et 
mist  en  fuite  toute  l'avangarde  desdits  Bour- 
guignons ,  et  y  eust  d'iceux  Bourguignons  à  la- 
dicte rencontre  grant  quantité  de  morts  et  de 
pris.  Et  d'icelle  desconfiture  en  vint  incontinent 
le  bruit  à  Paris,  de  laquelle  ville  en  yssit  aux 
champs  plus  de  trente  mille  personnes,  partie 
desquels  s'en  alèrent  à  cheval  à  l'escart ,  et 
trouvèrent  moult  desdits  Bourguignons  qui  fu- 
rent prins  et  desconfis  par  eulx  et  aussi  de  ceulx 
des  villaiges  d'autour  d'icelle  ville ,  comme  de 
Vanves,  Yssi,  Sèvre  ,  Sainct-Cloud,  Suresnes  et 
autres  lieux  :  et  en  ce  faisant  fut  gaigné  bien 
grant  butin  sur  lesdits  Bourguignons,  tant  en 
chariots,  bahus,  malles,  boistes,  que  rultrement; 
et  tant  y  perdirent  lesdits  Bourguignons  que  on 
disoit  lors  que  leur  perte  en  toutes  choses  mon- 
toit  plus  de  deux  cens  raille  escus  d'or.  Et  après 
que  ladicte  avangarde  eust  esté  ainsi  desconfite, 
le  Roy  non  content  de  ce ,  mais  cuidant  tous- 
jours  persévérer  et  avoir  le  bout  d'iceulx  Bour- 
guignons, et  sans  soy  rafreschir  ne  prendre 
aucun  repos  ,  ne  luy,  ne  ses  gens ,  se  rebouta 
luy,  sa  garde  et  environ  quatre  cens  lances  de 
sacompaignie  dedans  lesdits  Bourguignons,  qui 
s'estoient  fort  ralliez  par  le  moyen  dudit  comte 
de  Sainct-Paul ,  qui  moult  bien  servlst  ledit  de 
Charrolois  celle  journée  :  lesquels  Bourguignons 
recueillirent  vigoureusement  le  Roy  et  sadicte 
compaignie  j  car  ils  s'estoient  serrez  en  bataille 
et  par  ordre,  et  leur  artillerie  apprestée ,  de  la- 
quelle ils  grevèrent  fort  les  gens  du  Roy,  et  en 
tuèrent  plusieurs  gens  de  bien,  et  aussi  de  ceulx 
de  la  garde  du  Roy  qui  moult  vaillamment  se 
portèrent  et  servirent  bien  le  Roy,  qui  eust  illec 
beaucoup  affaire ,  et  en  grand  dangier  par  di- 
verses fois  de  sa  personne,  car  il  n'avoit  que 
ung  peu  de  gens  et  sans  artillerie  :  et  tellement 
y  fut  oppressé  le  Roy  ((ui  tousjours  estoit  des 

premiers  dedans ,  qu'il  ne  sçavoit  que  faire.  Et 
posé  ores  qu'il  n'avoit  que  ung  peu  de  gens  ,  si 
raaintcnoient  plusieurs,  que  s'il  eust  eu  davan- 
tage cinq  cens  francs-archiers  h  pié  pour  illec 
expédier  les  Bourguignons,  qui  illec  furent  jettez 
par  terre  qui  après  se  relevoient ,  qu'il  eust  mis 
en  telle  subjection  iceulx  Bourguignons ,  que 
jamais  n'eust  esté  mémoire  d'eulx  en  armes. 
Ledit  seigneur  de  Charrolois  y  perdit  toute  sa 
garde.  Et  aussi  fist  le  Boy  beaucoup  de  la  sienne. 
Et  fut  tellement  suivy  ledit  de  Charrolois.  que 
par  deux  fois  fut  prins  par  Gueffroy  de  Saint- 
Belin  et  Gilbert  de  Grassay ,  et  puis  fut  rescoux. 
Et  durant  ladite  journée  y  eust  grant  occision 
de  hommes  et  de  chevaulx ,  dont  plusieurs  en 
furent  tuez  par  les  ribaulx  piétons  du  costé  du- 
dit  de  Bourgongnc,  qui  de  picques  et  auitres  fer- 
remens  les  tuoient ,  et  y  mourut  de  gens  de 
nobles  maisons  de  costé  et  d'aultre. 

Et  après  que  tout  fut  fait  on  trouva  que  audit 
champ  y  estoient  morts  trois  mille  six  cens  hom- 
mes. Dieu  en  ait  lésâmes.  Et  vers  la  nuict  les 
Escossois  de  la  garde  du  Boy,  voyans  et  consi- 
dérans  le  grant  danger  où  le  Boy  estoit  et  la 
grant  perte  de  leurs  gens,  aussi  que  lesdits  Bour- 
guignons poursuivoient  fort  et  asprement,  prin- 
drent  le  Boy  qui  moult  estoit  hs  et  afflict ,  et 
qui  n'avoit  cessé  de  combattre  et  faire  grans  ar- 
mes toute  la  journée,  sans  boire  et  sans  manger, 
et  le  menèrent  dedans  le  chasteau  dudit  Mont- 
lehéry.  Et  pource  que  plusieurs  gens  de  l'armée 
du  Boy  n'avoient  point  veu  qu'il  eust  ainsi  esté 
mené  audit  Montlehéry  et  ne  le  sçavoient  où 
trouver,  cuidoient  qu'il  feust  mort  ou  pris,  et  à 
ceste  cause  la  pluspart  d'iceulx  se  mirent  en 
fuite  ;  et  lors  monseigneur  du  Maine  ,  monsieur 
l'admirai  de  Montaulban  ,  le  seigneur  de  La 
Barde  et  auitres  capitaines  qui  bien  avoient  de 
sept  à  huict  cens  lances  se  retrahirent  ,  et  s'en 
alèrentet  abandonnèrent  ainsi  le  Boy.  Et  ladicte 
journée  nul  des  dessusdits  n'y  frappa  ung  seul 
coup,  et  à  ces  moyens  le  champ  demoura  ausdits 
Bourguignons;  en  icelle  rencontre  au  nombre  des 
mors  y  furent  trouvez  des  gens  de  façon  et  de 
bonnes  maisons  :  c'est  assavoir  messire  Pierre 
de  Brézé  chevalier  sénéchal  de  Normendie , 
Geuffroy  de  Sainct-Belin  dit  la  Hyre,  bailly  de 
Chaumont,  Floquet  bailly  d'Evreux,  et  plusieurs 
autres  chevaliers  et  escuyers  de  nom  delàcom- 
paignie  du  Boy  :  et  aussi  de  la  compagnie 
desdits  Bourguignons  y  en  eut  beaucoup  de 
morts,  et  de  pris  plus  que  de  ceulx  du  Boy.  Et 
après  que  le  Boy  eust  esté  ung  peu-  raffreschy 
audit  chasteau  de  Montlehéry  ,  fust  mené  et 
conduit  d'illee  jusques  en  la  ville  de  Corbueil , 
où  il  y  séjourna  jusques  au  jeudy  ensuivant  dix 

huictiesme  jour  dudit  mois  de  juillet  qu'il  arriva 
sur  le  tard  en  sa  ville  de  Paris,  et  souppa  cedit 
jour  en  l'ostel  de  son  lieutenant  général  messire 
Charles  de  Melun,  et  avecques  luy  y  soupperent 
aussi  plusieurs  seigneurs,  damoiselles  et  bour- 
goises  ;  auquel  lieu  il  récita  son  aventure  tout 
ainsi  advenue  audit  Montlehéry.  Et  en  ce  faisant 
dist  et  déclaira  de  moult  beaulx  mots  et  piteux, 
dequoy  tous  et  toutes  plorèrent  bien  largement. 
Et  si  dist  plus  que  au  plaisir  de  Dieu  le  lundy 
ensuivant  il  retourneroit  derechiefà  rencontre 
de  ses  ennemis,  et  t[.u'il  mourroit  en  la  poursuite, 
ou  que  brief  en  auroit  le  bout,  dont  il  ne  se  fist 
riens  :  pource  qu'il  fut  conseillé  pour  le  mieulx 
du  contraire ,  avecques  ce  qu'il  fut  lasche- 
ment  servy  de  ses  gens  de  guerre  ,  et  ne  tint 
pointa  luy,  car  il  estoit  assez  et  trop  vaillant. 

Et  le  vendredy  ensuivant  dix-neufiesme  jour 
dudit  mois  de  juillet  audit  an  14G5,  ung  gentil- 
homme nommé  Laurensde  Mory,  seigneur  dudit 
lieu  de  Mory, près  de  Mictry  en  France,  quiavoit 
esté  constitué  prisonnier  en  la  bastille  Sainct-An- 
thoine,pouroccasion  de  ce  qu'il  avoitfavorisé  les- 
dits Bourguignons,  et  les  avoit  induitset  menez  en 
di  vers  lieux,en  plusieurs  maisonsassisesen  divers 
villaiges  d'entour  Paris  appartenans  à  aulcuns 
bourgois  dudit  lieu  de  Paris,  pour  icelles  maisons 
piller  et  prendre  les  biens  desdits  bourgois  de  Pa- 
ris. Et  que  en  ce  faisant  avec  plusieurs  larrecins 
fut  fait  sonprocez  sur  lesdits  cas  audit  lieu  de  la 
Bastille,  par  aucuns  commissaires  à  ce  faire  or- 
donnez. Par  lesquels  fut  dit  et  déclaiié  audit  de 
Mory  qu'il  estoit  crimineulx  decrime  de  lèze-ma- 
jesté,  et  comme  tel  lecondempnèrent  à  estre  es- 
cartel  lé  es  bal  les  de  Paris,  et  ses  biens  et  héritaiges 
acquis  et  confisquez  au  Boy,  dont  et  de  quoy  il  ap- 
pel.'aen  la  court  de  parlement,  pour  révérence 
duquel  appel  fut  différé  d'estre  exécuté  pour  le- 
dit jour:  et  le  samedy  ensuivant  par  la  cour  de 
parlement  fut  vuidé  ledit  appel,  et  en  corrigaiit 
iceluy  fust  dit  par  arrest  de  ladicte  cotnt  que 
ledit  Laurens  de  Mory  seroit  pendu  et  estranglé 
au  gibet  de  Pai-is.  Et  fust  exécuté  cedit  jour. 

Et  cedit  jour  de  samedy  l'évesque  de  Paris, 
nommé  maisti-e  Guillaume  Chartier  et  auitres 
conseillers  et  gens  d'église  de  ladicte  viHe  ,  fu- 
rent devers  le  Boy  en  sonhostel  des  Tournelles. 
Et  la  fut  proposé  devant  luy  par  ledit  évesqueet 
dictes  de  moult  belles  paroles  qui  toutes  ten- 
doient  affin  que  le  Boy  conduisist  delà  en  avant 
toutes  ses  affaires  par  bon  conseil,  ce  que  le  Boy 
accorda.  Et  fut  lors  ordonné  que  delà  en  avant 
iroient  au  conseil  du  Boy  avecques  le  conseil  or- 
dinaiîe;  c'est  assavoir  six  conseillers  bourgois 
de  ladicte  ville,  six  auitres  conseillers  de  la 
court  de  parlement,  et  six  clercs  ]>rinsen  l'Uui- 

versité  de  Paris.  Et  aussi  pource  que  le  Roy  vit 
qu'il  avoit  moult  d'ennemis  en  son  royaulme, 
mist  en  délibération  de  trouver  des  gens  de 
guerre  avecquesceulxquedcsjà  il  avoit,  et  aussi 
combien  on  en  trouveroit  à  Paris.  Et  à  ceste 
cause  fut  ordonné  que  tous  ceulx  de  Paris  se- 
roient  prins  par  cscrit  et  par  dixènes,  pour  en 
prendre  de  cliascune  dixène,  dix  hommes,  mais 
il  ne  s'en  fist  riens. 

Et  au  moyen  de  la  venue  du  Roy  à  Paris ,  il 
convint  que  plusieurs  gens  de  guerre  qui  le  sui- 
voient  l'eussent  logez  es  villaiges  d'autour  Paris 
et  de  Brie,  et  aultres  lieux  voisins  ,  lesquels 
gastèrcnt  et  desconfirent  tous  lesdits  villaiges  , 
et  prindrcnt  de  fait  et  sans  riens  payer  tous 
vivres  qu'ils  y  trouvèrent,  et  aultres  choses  qui 
appartenoient  tant  aux  habitans  desdits  villaiges 
que  d'aultres  demourans  à  Paris  ;  et  aussi  quant 
le  Roy  se  trouva  à  Paris,  il  se  trouva  fort  chargé 
des  gens  de  guerre,  pour  lesquels  payer  de  leurs- 
dits  gaiges  et  souldées,  luy  convint  fmer  de 
grans  sommes  de  deniers  :  car  il  ne  recepvoit 
riens  d'aucunes  villes  sur  lesquelles  lesdits  gai- 
ges estoient  assignez,  qui  cstoient  tenues  et  usur- 
pées par  aucuns  princes  qui  ne  vouloient  riens 
souffrir  estre  cueilly  dudit  payement  en  leur 
pays,  fut  contraint  de  faire  emprunt  d'argent  sur 
plusieurs  officiers  et  aultres  de  la  ville  de  Paris, 
ausquels  de  par  luy  fut  demandé  argent  à  pres- 
ter,  dequoy  ils  furent  reffusans,  au  moins  de  si 
grant  somme  que  on  leur  demandoit.  Et  pour 
iear  reffus  à  aucuns  d'eulx  fut  dit  et  déclaré  de 
ixir  le  Roy  que  de  luy  ils  estoient  privez  de  tou- 
tes offices  royaulx,  comme  à  maistre  Jehan 
Chenéteau  greffier  de  parlement,  maistre  Mar- 
tin Picard  conseiller  des  comptes  ,  et  aultres. 

Et  le  raercredy  ensuivant  vingt -quatriesme 
jour  de  juillet  audit  an  1  165,  le  Roy  fist  bailler 
commission  au  prévost  forain  de  Senlis  pour 
aler  abatre  les  arches  de  pont  Sainct-JNIaixan- 
ces,  pource  qu'il  estoit  grant  bruit  que  le  sei- 
gneur de  Saveuse  avec  grand  nombre  de  gens  de 
guerre,  vcnoient  audit  lieu  pour  le  prendre  sus 
ceulx  qui  le  tenoientpour  le  Roy.  Et  ce  mesme 
jour  le  Roy  en  avoit  donné  la  capitainerie  à 
Jehan  l'Orfèvre  ehaslellain  dudit  lieu  ,  et  luy 
donna  charge  d'aler  garder  ladicte  place,  et  luy 
dcffendit  bien  fort  que  rien  ne  feust  rompu  du- 
dit pont.  Et  le  vendredy  ensuivant  le  Roy  or- 
donna qu'il  demourroit  deux  cens  lances  à  Pa- 
ris, soubs  la  charge  et  conduiete  dudit  bastard 
d'Armignac  comte  de  C()mmiiige,de  messire  Gil- 
les de  Saint-Symon  bailly  de  Senlis,  le  sire  de 
La  Barde,  de  Cbaries  des  Mares,  et  dudit  mes- 
sire Charles  de  Meleun,  que  le  Roy  continua 
licutenanl  paur  luy  eu  huliote  ville,  à  la  relation 

et  requeste  d'aucunes  gens  d'église,  et  des  pré- 
vosts  des  marchans  et  eschevins  de  ladicte  ville. 

Et  le  samedy  ensuivant  vingt-septiesme  jour 
dudit  mois  de  juillet  audit  an  1465,  un  nomme 
Jehan  de  Bourges  qui  avoit  esté  clerc  et  servi- 
teur de  maistre  Jehan  Bérard  conseiller  du  Roy 
nostre  sire  en  sa  court  de  parlement,  et  qui  avoit 
esté  mis  et  constitué  prisonnier  avec  GacionMé- 
riodeau  et  François  Mériodeau  son  frère,  pour 
occasion  de  ce  qu'ils  et  aultres,  s'estoient  tirez 
de  Paris  en  Bretaigne  par  devers  mondit  sei- 
gneur de  Berry,  en  conspirant  contre  le  Roy  , 
fut  iceluy  Jehan  de  Bourges  tiré  hors  de  la  Bas- 
tille, et  ledit  François  Mériodeau.  Et  par  la  sen- 
tence du  prévost  des  mareschaulx  furent  noyez 
en  la  rivière  de  Seine  par  le  bourreau  de  Paris, 
devant  la  tour  de  Billy  ;  et  le  mardy  ensuivant 
trentiesme  jour  d'iceluy  mois,  ledit  Gacion ,  qui 
estoit  notaire  du  Boyau  Chastellet de  Paris, aussi 
prisonnier  audit  lieu  de  Paris,  et  pour  ledit  cas  fut 
pareillement  tiré  dudit  lieu  delà  Bastille,  comme 
les  aultres  dessus  nommez,  et  noyé  au  lieu  des- 
susdit. Et  pareillement  y  fut  aussi  noyé  ung  po- 
vre  ayde  à  maçon  qui  avoit  esté  envoyé  de  Paris 
à  Estampes  de  par  la  femme  d'un  nommé  mais- 
tre Odo  de  Bucy,  pour  porter  lettres  audit  deBu- 
cy  son  mary,  qui  lors  estoit  advocat  au  Chastellet 
de  Paris,  et  qui  estoit  audit  lieu  d'Estampes  avec 
lefrèredudit  seigneur  de  Sainct-Pol,  dont  il  estoit 
serviteur,  estant  audit  Estampes  avec  tes  aultres 
princes  et  seigneurs  estaus  contre  le  Roy,  comme 
dit  est.  Et  lequel  ayde  à  maçon  rapporta  res- 
ponce  desdictes  lettres  à  ladicte  femme  dudit 
maistre  Odo,  qui  avoit  gaigné  par  chacun  jour 
qu'il  avoit  vacqué  à  aller  audit  lieu  d'Estampes 
et  retourner  à  Paris,  par  chascun  jour  deux  sols 
parisis.  Pour  lequel  cas  ledit  ayde  à  maçon  fut 
aussi  condempné  à  mourir,  et  fut  noyé  au  devant 
dit  lieu  après  les  autres  dessus  nommez.  Et  le 
landemain  fut  fait  commandement  à  icelle  fem- 
me dudit  maistre  Odo  de  vuider  hors  de  la  ville 
cle  Paris,  ce  qu'elle  fist  et  s'en  ala  à  Sainct-An- 
thoine-des-Champs  hors  Paris  ,  où  depuis  tous- 
jours  s'est  tenue,  jusques  à  ce  que  l'appoinlcment 
fust  fait  entre  le  Roy  et  les  princes  et  seigneurs, 
qui  depuis  vindrent  à  Sainct-Mor,  Conflans  ,  et 
devant  Paris. 

Et  après  que  ladicte  rencontre  cust  esté  ainsi 
faicte  audit  lieu  de  Montlehéry ,  lesdits  princes 
tous  ensemble  ainsi  estans  contre  le  Roy  que 
dit  est,  furent  et  demourèrcnt  ensemble,  se  mi- 
rent audit  lieu  d'Estampes  et  s'y  tiiidient  par 
l'espace  de  quinze  jours,  et  après  se  deslogèicnt 
et  prindrcnt  le  chemin  par  devers  Sainct-Ma- 
thurin  del'Archant,  Moi-ct  en  Gastinois,  Provins 
et  le  pays  d'environ.  Et  quant  le  Uoy  en  cul  ouy 

les  nouvelles,  il  envoya  à  Meleun,  ùMonstereau, 
à  Sens  et  autres  villes  d'environ,  des  gens  de 
giiere  et  de  l'artillerie  pour  garder  lesdits  lieux, 
et  pour  faire  des  saillies  sur  les  dessusdits,  quant 
ils  verroient  leur  avantage. 

Et  le  sainedy  tiers  jour  d'aoust  audit  an  I4G5, 
le  Roy  ayant  singulier  désir  de  faire  des  biens 
à  sa  ville  de  Paris  et  aux  habitans  d'ieelle,  re- 
mist  le  quatriesme  du  vin  vendu  à  détail  en  la- 
dicte  ville  au  huictiesme  :  et  veult  que  tous  pri- 
vilégez  peussent  jouyr  de  leurs  privilèges,  tout 
ainsi  qu'ils  avoient  fait  durant  la  vie  dudit  def- 
funct  roy  Charles. 

Et  en  oultre,  ordonna  toutes  les  impositions 
qui  avoient  cours  en  ladicte  ville  estre  abatues, 
hors  et  excepté  les  denrées  de  six  fermes  vendues 
eu  gros  en  icelle  ville;  c'est  assavoir  les  fermes 
delà  Busche,  du  Pié-Fourché,  le  drap  vendu  en 
gros,  le  vin  en  gros,  le  poisson  de  mer,  et.... 

Et  ce  mesmejour  ces  choses  furent  publiées  à 
son  de  trompe  par  les  carrefours  de  Paris,  en  la 
présence  de  sire  Denis  Hesselin  eslcu  sur  le  fait 
des  aydes  à  Paris  ;  et  incontinent  après  ledit 
cry  tout  le  populaire  oyant  iceluy  ,  crioient  de 
joye  et  de  bon  vouloir,  Noël,  Noël.  Et  en  furent 
faits  les  feux  parmy  les  rues  de  ladicte  ville. 

Et  le  dimenche  ensuivant  quart  joui-  d'aoust, 
révérend  père  en  Dieu  maistre  Jehan  B.ilue  fut 
sacré  évesque  d'Evreux  en  l'église  Rostre  Dame 
de  Paris,  et  ce  mcsme  jour  le  Roy  souppa  en 
l'ostel  de  son  trésorier  des  finances,  maistre  Es- 
tienne  Chevalier  ;  et  le  mardy  ensuivant,  fut  exé- 
cuté es  halles  de  Paris  ung  jeune  compaignon 
nommé  maistre  Pierre  de  Guéroult  natif  de  Lé- 
signen,  et  illecescartellé  par  la  sentence  du  pré- 
vost  des  maréchaulx,  pour  occasion  de  ce  qu'il 
avoit  confessé  estre  venu  de  Bretaigne  à  Paris  , 
et  illec  envoyé  de  l'ordonnance  du  duc  de  Bre- 
taigne pour  dire  et  advertir  le  Boy  que  plusieurs 
capitaines  et  chefs  de  guerre  de  son  ordon- 
nance et  retenue  estoient  à  luy  contraires,  pour 
et  affin  de  mettre  disseutiou  entre  le  Roy  et 
lesdits  gens  de  guerre,  et  aussi  pour  accuser 
plusieurs  notables  personnes  de  Paris  de  non 
estre  à  luy  féaulx,  et  avecques  ce  pour  espier 
et  regarder  quels  gens  de  guerre  et  puissance 
le  Roy  avoit  ;  pour  tout  ce  que  dit  est,  le  rappor- 
ter ausdits  princes  et  seigneurs  au  Roy  contrai- 
res, pour  mieuîx  et  plus  aisément  exécuter  con- 
tre luy  leur  dampnée  entreprise.  Et  pour  ledit 
cas  fut  ainsi  exécuté  que  dit  est,  ses  biens  et 
héritages  au  Roy  acquis  et  confisquez. 

Audit  temps  lesdits  Bretons  et  Bourguignons 
passèrent  les  rivières  de  Seine  et  ^onne  p;u" 
bateaulx  qu'ils  trouvèrent  à  Moret  en  Gastinois 
et  ailleurs.  Et  audit  passaiiic  faisant  se  y  trouva 

Salezart  et  aucuns  de  la  compaignie  de  Joua- 
chin  Rouault  pour  cuider  empescher  ledit  pas- 
saige ,  mais  ils  n'estoient  que  peu  de  gens  et 
sans  artillerie ,  et  les  ennemis  du  Roy  en  avoient 
largement,  parquoy  les  convint  recueiller  et 
retraire  ;  et  audit  passaige  fut  tué  par  lesdits 
Bretons  contre  lesdits  gens  du  Roy,  d'une 
serpentine  qui  d'un  coup  emporta  le  bras  d'un 
paige  et  après  vint  frapper  un  gentil-homme 
nommé  Pamabel,  parent  dudit  Jouachin  Rouault, 
parmy  le  petit  ventre,  et  après  en  tua  trois  aultres 
hommes  de  guerre. 

Et  le  jeudy  ensuivant  huictiesme  jour  d'aoust, 
monseigneur  de  Précigny  (l),  conseillier  du  Roy 
nostre  sire ,  et  président  en  sa  chambre  des 
comptes  à  Paris ,  et  Chrystofle  Paillart  aussi 
conseiller  dudit  seigneur  en  sadicte  chambre, 
que  le  Roy  avoit  envoyez  par  devers  le  duc  de 
Calabre  qu'ils  trouvèrent  au  pays  de  l'Auxer- 
rois  ,  pour  lui  porter  lettres  de  par  le  Roy,  s'en 
retournèrent  à  Paris  par  devers  le  Roy  à  toute 
la  response  qu'ils  avoient  eue  dudit  de  Calabre. 
Et  le  samedy  ensuivant ,  dixiesme  jour  dudit 
mois ,  le  Roy  s'en  partist  de  Paris  pour  aler  à 
Rouen,  Evreulx,  et  aultres  lieux  en  INormendie, 
et  alla  ce  jour  à  Ponthoise  ,  et  à  son  partement 
de  Paris  ordonna  plusieurs  francs-archiers  qui 
estoient  venus  dudit  pays  de  Normendie ,  et  en- 
viron quatre  cens  lances  des  compagnies  de  feu 
Floquet,  du  comte  de  Boulongne,  de  feu  Geuf- 
froy  de  Sainct-Belin ,  du  seigneur  de  Craon  et 
du  seigneur  de  La  Barde,  estre  et  demeurer  a 
Paris  pour  la  garde  et  tuition  de  ladicte  ville. 

Et  ledit  jour  du  partement  du  Boy  se  tint  et 
assembla  un  grant  conseil  en  l'hostel  de  ladicte 
ville  de  Paris,  et  en  iceluy  tenant  vint  et  arriva 
audit  conseil  ung  gentil-homme  de  par  le  Boy, 
nommé  le  seigneur  de  Buisset ,  qui  vint  dire  à 
tout  le  conseil  ainsi  assemblé  ,  que  le  Roy  leur 
mandoit  de  par  luy  qu'il  avoit  changé  de  pro- 
pos ,  et  que  le  mai'dy  ensuivant  il  seroit  de  son 
retour  audit  lieu  de  Paris  ;  et  au  regard  desdits 
francs-archiers  de  Normendie  qui  estoient  des 
baillages  de  Caën  et  Alençon,  ils  furent  logez 
par  distribution:  c'est  assavoir,  ceulx  de  Caën 
qui  avoient  jacquectes  où  estoit  escript  dessus  la 
broderie  Cacn  ,  furent  mis  et  logez  tout  dedans 
l'ostel  et  pourpris  du  Temple  ,  et  les  aultres 
dudit  bailliage  d'Alençon  qui  avoient  jacquectes 
où  estoit  dessus  escript  aussi  de  broderie,  Audi 
partc7n ,  furent  logez  au  quartier  dudit  Temple, 
par  tout  où  ils  peurent  estre  logez  oultre  l'an- 
cienne porte  dudit  Temple. 

En  ce  temps  maistre  Jehan  Berard,  conseil- 


(I]  Bcauvoau,  seigneur  lîo  l'iossigny. 

fer  du  Roy  en  sa  cour  de  pailemeut,  s'en  partit 
et  ala  audit  pais  de  Bi-etaii^ne  par  devers  niondit 
seigneur  de  Uen y ,  pour  ce  qu'il  disoit  qu'on 
n\oit  arrestée  prisonnière  sa  fennne  à  Paris,  et 
fait  vuider  hors  de  ladiete  ville,  pour  ce  que 
on  la  cliargeoit  d'avoir  favorisé  mondit  sei- 
gneur de  lierry  et  aultres  ses  serviteurs  contre 

!e  Uoy. 

Audit  temps  fut  publié  et  crié  par  les  carre- 
fours de  Paris,  que  tous  ceux  de  ladiete  ville 
qui  avoient  marests  aux  champs  d'ieelle  ville, 
feissent  coupper  et  abattre  tous  les  saulx  et 
autres  arbres  estans  en  iceulx  ;  et  tout  ce  dedans 
deux  jours,  ou  auUrement  tous  iceulx  saulx  et 
aultres  arbres  estoient  habandonnez  à  ceulx  qui 
les  vouldroient  abatre.  Et  ce  mesme  jour  vint  et 
arriva  à  Paris  monsieur  le  comte  d'Ku  ,  comme 
lieutenant  du  Roy.  Et  comme  tel  y  fut  receu  ledit 
ji)ur  qui  estoit  le  treiziesme  jour  d'aoust  1465. 

Et  le  mardy  ensuivant ,  quatorziesme  jour 
dudit  mois  d'aoust,  ledit  Casin  Cholletdont  de- 
\ant  est  parlé,  pour  le  cas  dessusdit  de  avoir 
crié  en  courant  par  les  rues  de  Paris  :  boutez- 
vous  cil  vos  malsons  et  fermez  vos  huis,  car 
les  BourquKjnons  sont  dedans  Paris.  Et  qui 
à  cause  de  ce  avoit  esté  depuis  constitué  pri- 
sonnier par  sentence  du  prévost  de  Paris ,  fut 
condempné  à  cstre  balu  par  les  cai-refours  de 
ladiete  ^ille,  et  privé  de  tous  oaiees  royaulx, 
et  estre  ung  mois  encores  en  prison  au  pain  et 
à  l'eauë.  Et  fut  ainsi  mené  que  dit  est  battre 
par  lesdits  carrefours  dedans  un  ord ,  vilain  et 
paillard  tumbereau  ,  dont  on  venoit  de  porter  la 
boue  en  la  voirie.  Et  le  battant  par  lesdits 
earrefours  comme  dit  est,  le  peuple  crioit  à 
liaulte  voix  au  bourreau  :  hatczjorl  et  n'espar- 
f/nez  point  ce  paillard,  car  il  a  bien  jn's  dcs- 
servy.  Et  ce  mesme  jour  arriva  à  Paris  deux 
cens  archiers  tous  à  cheval ,  dont  estoit  capi- 
taine Mignon  ;  tous  lesquels  estoient  assez  bien 
en  point ,  au  nombre  desquels  y  avoit  plusieurs 
crannequiniers,  voulgiers  (1)  et  coulevriniers  à 
main.  Et  tout  derrière  icelle  eompaignie  aloyent 
aussi  à  cheval  huiet  ribauldes  et  ung  moine 
noir  leur  confesseur. 

En  ce  temps,  messire  Charles  de  Meleun,  qui 
avoit  esté  lieutenant  pour  le  Roy  audit  lieu  de 
Paris,  durant  le  temps  dessusdit,  fut  désap- 
|)oincte  de  sa  charge ,  et  fut  baillée  audit  sei- 
i;neur  d'Eu,  et  au  lieu  dudit  estât  de  lieutenant 
le  Roy  le  fist  son  grand  maistre  d'hostel ,  et  si 
luy  bailla  le  bailliage  et  la  capitainerie  d'Evreux 
et  la  capitainerie  de  IloimeMeu. 

Ence  temps,  aucuns  desdils  bourguignons  et 

(I)  Soldais  armés  ilr  i)i(iuos  ou  lio  pieux. 


Bretons  qui  s'estoient  rafi  eschis  en  la  ville  de 
ProN  ins ,  s'en  retournèrent  à  Laigny-sur-Marne 
le  jour  et  feste  de  my-aoust.  Et  le  vendredy  en- 
suivant vindrent  loger  à  Creteil ,  iwiison  sur 
Seine,  Cheelle  Saincte  Bapteur ,  et  aultres 
lieux  illec  environ.  Et  pour  ce  qu'on  doubtoit 
fort  lesdits  Bourguignons  et  Bretons  retourner 
devant  Paris,  et  qu'il  fût  rapporté  que  maistre 
Girauld,  canonier,  s'estoit  venté  de  asseoir  et  as- 
sortir de  son  artillerie  à  la  voirie  devant  la 
porte  Sainct-Denis  et  celle  de  Sainct-Anthoine 
pour  fouldroyer  aucuns  lieux  de  ladiete  ville , 
et  au  long  des  murs  fut  ordonné  ce  jour  en  la- 
diete ville  que  chascune  pei'sonne  alast  le  lende- 
main en  ladiete  voirie  garni  de  pies  et  de  pelles, 
pour  ruer  et  espendre  icelle  voirie,  ou  ce  que 
on  en  pourroit  faiie ,  et  ainsi  fut  fait  ;  mais  on 
n'y  list  que  peu  ou  néant ,  et  fut  tout  laissé.  Et 
à  ceste  cause  furent  faits  dessus  lesdits  murs 
plusieurs  tauldis,  boulevers  et  tranchées  au 
long  desdits  murs,  pour  la  seureté  et  deffence 
de  ladiete  ville  et  des  habitans  d'ieelle,  et  aussi  de 
ceulx  qui  seemployeroient  à  la  garde  et  deffence 
d'ieelle.  Et  le  samedy  ensuivant  plusieurs  no- 
tables personnes  et  de  divers  estats  de  ladiete 
^il!e  furent  par  devers  mondit  seigneurie  comte 
d'Eu,  lieutenant  pour  le  Roy  en  ladiete  ville, 
auquel  ils  firent  de  moult  belles  remonstrances 
qui  concluoient  qu'il  luy  pleust  pour  le  bien, 
proffit  et  utilité  du  Roy ,  de  ladiete  ville  et  des 
subjects  d'ieelle  et  du  royaume,  de  adviser 
façon  et  moyen  par  devers  lesdits  seigneurs  de 
Berry ,  Bourgongne,  Bretaigne  et  autres  devant 
nommez,  d'avoir  avec  eulx  aucune  lM)nne  paci- 
fication de  paix  ou  accord  à  l'honneur  du  Roy 
et  au  soulagement  et  bien  dudit  royaulme;  à 
tous  lesquels  ledit  monseigneur  d'Eu  fist  res- 
ponce  telle  que  le  Roy  l'avoit  mis  et  laissé  à 
Paris  pour  y  estre  son  lieutenant,  et  en  son  ab- 
sence pour  donner  de  tout  son  pouvoir ,  provi- 
sion à  tout  ce  qui  seroit  nécessaire  tant  au  Roy 
que  au  fait  dudit  royaulme,  et  que  à  ce  fait  es- 
toit bien  tenu  et  obligé  ,  et  que  à  tout  ce  que 
possible  luy  seroit-il  mettroit  toute  possibilité 
de  pourchasser  ledit  accord  et  bonne  union  avec 
les  seigneurs  dessusdits ,  et  que  si  mestier  estoit 
luy  mesme  se  offroit  d'y  aler  en  persoinie  ,  et 
plusieurs  aultres  choses  luy  fut  dit  de  par  mon- 
dit seigneur  d'Eu  et  maistre  Jelian  de  Poupain- 
court  son  conseiller. 

Et  le  lundy  ensuivant  lesdits  Bretons  et  Bour- 
guignons et  aultres  de  leurdicte  eompaignie 
vindrent  devant  le  pont  de  Charenton  ,  auquel 
lieu  ils  assirent  plusieurs  pièces  d'artillerie,  et 
d'icelles  tirèrent  aulcuns  coups  contre  la  tour' 
dudit  pont.  Et  incontinant  ce  fait ,  ceux  qui 

avoient  la  garde  dudit  pout  ral)aîidonnèrcnt  et 
s'en  vindrent  à  Paris,  parquoy  et  qu'ils  n'eu- 
rent nulle  résistence ,  passèrent  incontinent  par 
dessus  ledit  pont  avecques  leurdicle  artillerie, 
et  ce  mesnie  jour,  environ  vespres,  iceulx  Bre- 
tons et  Bourguignons  vindrent  vouister  par  de- 
vant PariSj  et  là  y  eust  deux  franes-archiers 
de  Caën  qui  y  furent  tuez ,  et  aussi  y  eut  aucuns 
d'iceux  Bretons  et  Bourguignons  prins  et  ame- 
nez à  Paris;  et  celle  nuit  aucuns  des  dessusdits 
Bretons  et  Bourguignons  s'alèrent  loger  dedans 
le  parc  du  bois  de  Yincennes,  environ  de  trois  à 
quatre  mil  hommes.  Et  le  mardy  ensuivant  nion- 
dit  seigneur  d'Eu  envoya  devers  lesdits  sei- 
gneurs ung  nommé  le  seigneur  de  Rambures 
pour  sçavoir  de  leur  intention  et  qu'ils  vou- 
loient  dire.  Et  le  lendemain  ledit  seigneur  de 
Rambures  retourna  à  Paris,  mais  de  ce  qu'il 
iist  par  devers  lesdits  seigneurs  en  fut  peu  de 
bruit,  et  ce  jour  vindrent  vouister  devant  Pa- 
ris ;  et  aussi  yssit  aulx  champs  des  gens  de 
guerre  de  Paris;  mais  il  n'y  eust  riens'fait  sinon 
qu'il  y  eust  un  frnnc-arehier  d'Alençon  qui  fust 
tué  par  lesdits  Bourguignons. 

Et  le  jeudy  ensuivant,  vingt  et  deuxiesme 
jour  dudit  mois  d'aoust,  lesdits  Bretons  et  Bour- 
guignons vindrent  escarmoncher  ,  et  il  yssit  de 
Paris  plusieurs  gens  de  guerre  aux  champs, 
et  là  y  eut  ung  Breton  arcliier  du  corps  de 
monseigneur  de  Berry  qui  estoit  habillé  d'unes 
brigandines  couvertes  de  veloux  noir  à  doux 
dorez ,  et  en  sa  teste  un  bicoquet  garny  de  bouil- 
lons d'argent  dorez  qui  vint  frapper  ung  che- 
val sur  quoy  estoit  monté  un  homme  d'armes 
de  l'ordonnance  du  Roj,  par  les  flancs  et  la 
cuisse  ,  tellement  que  ledit  homme  d'armes  en 
s'en  retournant  à  Paris,  ledit  cheval  cheut  soubs 
luy  tout  mort  dessoubs  les  galleries  des  Tour- 
nelles,  et  incontinent  que  ledit  Breton  eut  ainsi 
navré  ledit  cheval,  vint  à  luy  un  archier  de  la 
compaignie  dudit  monsieur  d'Eu,  qui  le  traversa 
tout  oultre  le  corps  d'une  demie  lance,  et  in- 
continent cheut  à  terre  tout  mort ,  et  fut  son 
cheval  et  habillement  prins  pour  apporter  à  Pa- 
ris ,  et  le  corps  laissé  mort  en  chemise.  Et  bien 
tost  après  vint  ung  hérault  à  la  porte  Sainct- 
Anthoine  qui  requist  avoir  ledit  corps  mort ,  ce 
qui  luy  fut  octroyé ,  et  le  fist  porter  à  Sainct- 
Authoine  des  Champs  hors  Paris  ,  où  illec  fut 
inhumé  et  son  service  fait. 

Et  cedit  jour  mondit  seigneur  de  Berry  qui 
estoit  logié  à  Beaulté  avecques  plusieurs  desdits 
seigneurs  de  son  sang,  envoya  ses  hèraulx  à 
ladicte  ville  de  Paris,  qui  apportèrent  de  par 
luy  quatre  lettres,  les  unes  aux  bourgois  , 
mananset  habitansd'icelle  ville,  unes  à  l'Uni- 


versité, les  aulties  aux  gens  d'Eglise,  et  Us 
aultres  à  la  court  de  parlement ,  qui  contenoient 
en  effect  que  luy  et  ceux  de  son  sang  avec- 
ques luy  tous  assemblez,  estoient  illec  venus 
pour  tout  le  bien  universel  du  royaulme  de 
France,  et  que  par  ladicte  ville  luy  feussent  en- 
voyez cinq  ou  six  hommes  notal)Ies  pour  ouyr  les 
causes  pour  quoy  luy  et  ceulx  de  sondit  sang  es- 
toient ainsi  venus  que  dit  est.  En  obtempérant 
ausquelles  lettres  et  pour  icelles  oyr  et  escouter 
furent  esleuz  et  déléguez  pour  ladicte  ville, 
maistre  Jehan  Choart,  lieutenant  civil  au  chas- 
telet  de  Paris  ,  maistre  François  Hasle  ,  advocat 
en  parlement ,  et  Arnault  Luillier,  changeur  de 
Paris.  Pour  l'église  de  Paris ,  maistre  Thomas 
de  Courcelles,  doyen  de  Paris,  maistre  Jehan  de 
Lolive,  docteur  en  théologie,  et  maistre  Eus- 
tache  Luillier,  advocat  en  ladicte  court  de  par- 
lement. Et  pour  ladicte  court  de  parlement , 
maistre  Jehan  Le  Boulengier,  maistre  Jehan  Le 
Sellier,  archidiacre  de  Brie ,  et  maistre  Jaques 
Fournier.  Et  pour  l'Université  ,  maistre  Ja([ues 
Ming  lisant  pour  lafacultédes  Ars,  maistre  Je- 
han Luillier  pour  théologie,  maistre  Jehan  de 
Montigny  pour  décret,  et  maistre  Anguerrant 
de  Parenti  pour  médecine.  Tous  iceulx  nommez 
dessus  estoient  menez  et  conduits  par  révérend 
père  en  Dieu  le  devant  nommé  Guillaume,  éves- 
que  de  Pai'is  ,  qui  eut  la  charge  de  présenter, 
mener  et  conduire  tous  iceulx  nommez. 

Ledict  jour  y  eut  un  archier  du  seigneur  de 
la  Barde,  monté  à  cheval ,  armé  et  délibéré  d'al- 
ler à  son  aventure  ,  vint  à  la  porte  Sainct-An- 
thoine,  auquel  archier,  le  bastard  du  Maine, 
qui  gardoit  ladite  porte  Sainct-Anthoine ,  dit  et 
deffeudit  qu'il  n'y  alast  point ,  lequel  archier 
luy  responditquesiferoit,et  qu'il  n'estoit  point 
à  luy  ne  soubs  luy,  mais  estoit  audit  de  la  Barde 
son  maistre  et  capitaine.  Et  lors  pour  son  refus 
ledit  bastard  du  Maine  tira  son  espée  pour  frap- 
per icelluy  archier,  et  ledit  archier  tira  aussi  la 
sienne  pour  se  revencher.  Et  alors  ledit  bastard 
du  iNLiine  cria  à  ses  gens  et  aultres  estans  à  la- 
dite porte  :  Courez  et  jireiiez  ce  ribuult  et  le 
tuez.  Et  incontinent  fut  couru  sus  audit  archier, 
et  illec  le  tuèrent  tout  mort. 

Ce  jour  aussi  vint  nouvelles  que  maistre  Pierre 
Doriolle,  général  des  finances  du  Roy,  l'avoit  dé- 
laissé et  s'en  estoit  aie  rendre  à  monseigneur  de 
Berry.  Cedit  jour  aussi  les  ambassadeurs  de  Pa- 
ris qui  ainsi  estoient  alez  à  Beaulté  par  devers 
les  seigneurs  devant  dits,  s'en  retournèrent  à 
Paris  et  vindrent  arriver  en  l'ostel  des  Tour- 
nelles  où  ils  trouvèrent  mondit  seigneur  d'Eu, 
auquel  ils  dirent  ce  qu'il  leur  avoit  esté  dit  et 
proposé. 

El  le  sainedy  ensuivant  furent  tous  les  dessus 
nommez  ambassadeurs  en  l'ostel  deladite  ville, où 
estoient  assemblez  plusieurs  notables  personnes 
pour  oyr  ce  qu'il  leur  avoit  esté  dit  par  les  des- 
susdits princes  et  seigneurs ,  à  quoy  ne  fut  rien 
conclud  pour  la  matinée  ;  mais  fut  ordonné  que 
ledit  jour  après  disner  seroient  assemblez  en  la- 
dite ville  l'Université,  l'église,  la  court  de  par- 
lement ,  et  autres  officiers ,  et  le  corps  de  ladite 
ville;  tous  lesquels  s'y  trouvèrent  et  conclurent 
qu'au  regard  des  trois  Estats  que  re((uéroient 
estre  tenus  lesdits  princes  et  seigneurs,  dirent  que 
la  requeste  estoit  juste.  Et  en  oultre  que  passaige 
leur  seroit  baillé  à  Paris ,  et  des  vivres  en  les 
payant ,  et  aussi  en  baillant  par  eux  bonne  cau- 
tion,  que  nul  mal  ou  esclandre  ne  seroit  faictpar 
eulx  ou  leurs  gens  en  ladicte  ville  ne  aux  habi- 
tans  d'icelle,  sauf  sur  tout  le  bon  plaisir  du  Roy. 
Et  à  tant  iceulx  ambassadeurs  retournèrent  par 
devers  lesdits  prinees  leur  dire  leurdicte  délibéra- 
tion. Et  est  assavoir  que  durant  que  ledit  conseil 
fut  en  ladicte  ville  à  ladicte  beure  d'après  disner, 
lurent  tous  lesarcbiers  etarbalestriers deParisen 
armes  devant  ledit  bostel ,  pour  garder  d'oppres- 
ser les  oppinans  audit  conseil.  Et  ledit  jour  de 
samedy  les  gens-d'armes  et  de  traict  de  l'ordon- 
nance du  Roy  estant  en  icelle  ville  ,  firent  leurs 
monstres  au  long  de  ladite  ville  ,  et  tous  mar- 
chans  les  ungs  après  les  aultres  par  ordre,  ce  qui 
faisoit  bien  bon  veoir.  Et  premièrement  alloient 
les  arcbiers  à  pié  dudit  Normendie,  et  puis  les 
arcbiers  à  cheval';  et  en  après  les  hommes- 
d'armes  des  compagnies  de  mondit  seigneur  d'Eu, 
de  monseigneur  de  Craon  ,  de  monseigneur  de 
La  Barde  etdudit  bastard  du  Maine,  et  pouvoient 
bien  estre  en  tout  de  quatre  à  cinq  cens  lances 
bien  en  point ,  sans  ceulx  de  pied  qui  bien  es- 
toient quinze  cens  hommes  et  mieulx  ,  et  ce 
inesme  jour  le  Roy  escrivit  lettres  à  ceulx  de 
Paris,  par  lesquelles  leur  mandoit  qu'il  estoit  à 
Chartres  avec  son  oncle,  monseigneur  du  Maine, 
a  tout  bien  grand  nombre  de  gens  de  guerre , 
et  que  dedens  le  mardy  ensuivant  il  seroit  à 
Paris. 

Et  ce  mesmc  jour  vint  et  arriva  à  Paris  l'ad- 
mirai de  Moiitaulban ,  etgrant  quantité  de  gens 
de  guerre  aveajucs  luy. 

Ce  jour  se  deslogea  de  Beaulté  mondit  sei- 
gneur de  Berry  pour  aller  à  Sainct-Denis,  et 
puis  s'en  retourna  audit  lieu  de  Beaulté,  pour  ce 
qu'on  luy  dist  qu'il  seroit  beaucoup  plus  seure- 
ment  audit  lieu  de  Beaulté,  où  près  d'illec  es- 
toient logez  lesdits  ennemis,  que  d'estre  seul 
andit  lieu  de  Sainct-Denis  ,  et  aussi  que  on  luy 
alla  dire  (|ue  le  Roy  venoit  et  retouriioit  audit 
lieu  de  Paris. 

Et  le  mercredy  ensuivant  le  Roy  retourna  à 
Paris,  et  amena  avecques  luy  son  oncle  ,  mon- 
seigneur du  Maine ,  monseigneur  de  Penthièvre 
et  autres,  et  ramena  son  artillerie  qu'il  avoit 
menée  avec  luy,  et  grant  nombre  de  pionniers 
qui  furent  prins  et  levez  au  pays  de  Normendie, 
qui  tous  furent  logez  à  l'ostel  du  Roy  à  Sainct- 
Pol. 

Et  de  ladicte  venue  que  fit  le  Roy  en  sadicte 
ville  de  Paris,  fut  le  populaire  d'icelle  moult 
fort  resjoùy  en  criant  à  haulte  voix  par  tout  où 
il  passoit  par  ladicte  ville  ,  Noël. 

Et  le  lendemain  bien  matin  lesdits  Bourgui- 
gnons et  Bretons  vindrent  bailler  une  reverdie 
devant  leboulevertde  laTour  deBilly,  etavoient 
avecques  eulx  trompettes  ,  clérons,  hauts  me- 
nestriers  et  aultres  instrumens  dont  ils  faisoient 
grand  bruit.  Et  illec  et  devant  la  bastille  Sainct- 
Anthoine  vindrent  faire  ung  grand  bruit  et  cry, 
en  criant  à  l'assault  et  à  l'arme  dont  ehascun  fut 
fort  espouventé,  et  s'en  ala  ehascun  sur  les  murs 
et  eu  sa  garde.  Et  ledit  jour  vindrent  lesdits  Bre- 
tons et  Bourguignons  voulster  devant  Paris, 
dessus  lesquels  yssirent  grand  nombre  de  gens 
de  guerre  de  l'ordonnance  du  Roy,  et  tant  par 
port  d'armes  que  de  grosses  serpentines  du  Roy, 
qui  fort  tirèrent:  y  eut  ce  jour  plusieurs  desdits 
Bretons  et  Bourguignons  tuez. 

.  Et  le  vendredy  ensuivant  vindrent  et  arrivè- 
rent à  Paris  des  farines  et  aultres  vitailles  du 
pays  de  Normendie.  Et  entre  les  aultres  choses 
y  fut  amené  de  la  ville  de  Mante  deux  chevaulx 
chargez  de  pastez  d'anguilles  de  gort,  qui  furent 
vendus  devant  leChastellet  de  Paris  en  la  place 
à  la  Volaille.  Et  ce  mesme  jour  après  disner  ys- 
sirent dehors  Paris ,  Poucet  de  Rivière  et  ceux 
de  sa  compagnie,  qui  bien  pouvoient  estre  de 
trois  à  quatre  cens  chevaulx  ,  cuidans  trouver 
lesdits  Bretons  et  Bourguignons;  mais  point  ne 
s'y  trouvèrent,  et  ne  fut  lors  riens  fait  qui  soit 
digne  de  mémoire;  et  la  nuit  les  Bourguignons 
qui  estoient  logez  à  la  Grange-aux-Merciers,s'en 
deslogèrcnt ,  pource  que  l'artillerie  du  Roy  por- 
toit  de  Paris  jusques  en  ladicte  Grange;  et  au 
desloger  abatirent  toute  la  couverture  dudit  lieu, 
et  en  empoi'tèrent  tout  le  portatif,  comme  huis, 
fenestres  et  aultres  bois,  pour  eulx  taudir  et  pour 
ardoir.  Et  ce  jour  le  Roy  fist  dire  à  cinq  des  de- 
vant nommez  qui  avoient  esté  à  Beaulté  devers 
lesdits  princes,  après  la  délibération  ainsi  faicte 
que  dit  est  devant  audit  bostel  de  la  ville,  qu'ils 
s'en  alassent  et  vuidassent  hors  de  ladicte  ville, 
desquelles  cinq  personnes  les  noms  ensuivent, 
c'est  à  sçavoir  :  maistre  Jehan  Luillier,  curé  de 
Sainct-Gei'main-l'Auxerrois,  maistre  Eustache  - 
Luillier  et  Arnault  Luillier  ses  IVères  ,  maistre 

Jehan  Choart ,  et  maistre  François  Hasle,  advo- 
cat  en  parlement. 

Et  lesamedy  ensuivant,  dernier  jour  (Vaonst, 
y  eut  moult  belles  saillies  faictes  par  les  portesde 
Sainct-Antoine  et  Sainct-Denys.  Et  du  costé  de 
ladicte  porte  Sainct-Denys  y  eut  ung  archier  de 
J  ostel  du  Roy  tué;  et  du  costé  desdits  Bretons 
et  Bourguignons  y  en  eut  aussi  de  tuez  et  na- 
vrez. Et  si  advint  que  ung  brave  et  renommé 
gentil-homme  ,  nommé  le  seigneur  de  Sainct- 
Quentin  ,  l'ut  en  ladiete  saillie  ou  escarmouche 
abbatu  de  dessus  ung  bon  coursier,  sus  lequel 
il  estoit  monté  ;  et  après  fut  recoux ,  mais  il  per- 
dit sondit  coursier  et  deux  aultres  bons  chevaulx: 
mais  du  costé  de  ladicte  porte  Sainct-Anlhoine  n'y 
fut  rien  fait.  Et  ce  jour  le  Roy  saillit  aux  champs 
du  costé  de  son  bolevart  de  la  Tour  de  Billy,  et 
illec  fist  passer  au  travers  de  Seine  de  l'autre 
costé  de  trois  à  quatre  cens  piétons  pionniers , 
qui  estoient  venus  du  pays  de  Normendie  pour 
aller  pionner  à  l'endroit  du  Port-à-TAnglois  et 
devant  Conflans  tout  devant  où  estoit  planté  le 
siège  desdits  Bourguignons  à  l'endroit  de  le  ri- 
vière ;  car  on  disoit  que  lesdits  Bourguignons 
avoient  intention  de  faire  ung  pont  pour  passer 
ladicte  rivière.  Et  audit  lieu  le  Roy  ordonna  cer- 
tain nombre  de  gens  de  guerre  pour  garder  et 
deffendre  de  faire  ledit  pont  et  passer  ladicle  ri- 
vière; et  après  lesdicts  pionniers  ainsi  passez  que 
dit  est ,  le  Roy  aussi  passa  après  eux  ladicle  ri- 
vière tout  à  cheval  dedans  un  bac  sans  descendre 
de  dessus  ledit  che\al. 

Et  le  dimenche  ensuivant ,  premier  jour  de 
septembre  ,  lesdits  Bourguignons  mirent  et  as- 
sirent un  pont  pour  passer  ladicte  rivière  audit 
Port-à-l'Auglois.  Et  advint  que  à  l'heure  qu'ils 
avoient  délibéré  de  passer  par  dessus  ledit  pont, 
arriva  audit  Port-à-l'Anglois  certain  grant 
Tiombre  de  francs-archiers  et  autres  gens  de 
guerre  pour  le  Roy  ,  qui  vindrent  asseoir  engins 
au  bout  dudit  pont ,  dont  ils  tirèrent  à  ren- 
contre desdits  Bourguignons ,  et  en  tuèrent  et 
navrèrent ,  et  leur  convint  reculer.  Et  de  l'autre 
costé  de  la  rivière ,  du  costé  desdits  Bourgui- 
gnons ,  passa  à  nage  un  Normant  qui  ala  coup- 
per  les  chables  ordonnez  à  porter  ledit  pont ,  et 
partant  ledit  pont  s'en  ala  aval  l'eauë.  Ce  jour 
aussi  fut  tiré  grant  quantité  d'artillerie  dedans 
l'ost  desdits  Bourguignons,  pourquoy  les  convint 
reculler  plus  arrière.  Ce  jour  aussi  lesdits  Bour- 
guignons tirèrent  de  leur  artillerie  aux  gens  du 
Roy,  estaus  audit  Port-à-l'Anglois  ,.et  y  eut  un 
gentilhomme  de  Normendie  qui  eut  la  teste 
emportée  d'un  coup  de  serpentine.  Aussi  vin- 
drent et  arrivèrent  à  Paris  par  devers  le  lloy 
ù'jux  ambassades,  l'une  peur  le  duc  de  Nemours, 


l'autre  pour  le  comte  d'Armignac.  Ledit  jour 
aussi  fut  faicte  belle  saillie  aux  champsv  par 
messire  Charles  de  Meleun  Malortie  et  ceux  de 
leur  compaiguie  qui  saillirent  tous  bien  à  point 
pour  escarraoucher  sus  lesdits  Bretons  et  Bour- 
guignons. Et  ledit  jour  aussi  arri\  a  à  Paris  les 
voulgiers  et  craunequiniers  du  pays  et  duché 
d'Anjou,  qui  bien  pouvoient  estre  quatre  cens 
hommes  ,  qui  aussi  ledit  jour  furent  menez  aux 
champs  pour  escarmoucher  lesdits  Bretons  et 
Bourguignons,  et  y  eut  à  ceste  fois  deux  archiers 
de  l'ordonnance  du  Roy  tuez,  et  unprins:  et 
les  gens  du  Roy  prindrent  sept  Bourguignons  et 
en  tuèrent  deux.  Ledit  jour  encores  fut  à  Pa- 
ris à  seureté  par  devers  le  Roy  le  conte  de  Som- 
merset  du  royaume  d'Angleterre,  qui  estoit  de 
l'ost  desdits  Bourguignons,  et  parla  au  Roy  qui 
estoit  en  la  bastille  Sainct-Anthoine,  assez  lon- 
guement, et  puis  luy  fut  donné  à  boire  et  prins 
congé  du  Roy,  qui  au  partir,  pour  ce  qu'il 
plouvoit,  luy  donna  sa  cappe  qui  estoit  de  ve- 
loux  noir. 

Et  le  lundy  ensuivant,  second  jour  de  sep- 
tembre audit  au  1-1 05  ,  monseigneur  du  Maine 
qui  estoit  logé  à  Paris  devant  l'ostel  du  Roy , 
envoya  à  monseigneur  le  duc  de  Berry  deux 
muys  de  vin  vermeil ,  quatre  demies  queues  de 
vin  de  Beaulne ,  et  ung  cheval  chargé  de 
pommes ,  de  choulx  et  de  raves.  Et  le  mardy 
ensuivant  furent  nommez  et  esleus  ambassadeurs 
pour  le  Roy  et  lesdits  Bourguignons,  pour  com- 
muniquer sur  leurs  diiïérens.  C'est  assavoir,  pour 
le  Roy  furent  esleuz  mondit  seigneur  du  Maine, 
le  seigneur  de  Précigny  président  des  comptes, 
et  maistre  Jehan  Dauvet  (1)  président  du  parle- 
ment de  Thoulouse. 

Et  du  costé  desdits  princes  et  seigneurs  con- 
traires, furent  nommez  le  duc  de  Calabre ,  le 
comte  de  Sainct-Pol  et  le  comte  de  Dunois  ;  et 
ce  jour  aussi  par  cas  de  fortune  fut  mis  et  bouté 
le  feu  dedans  la  pouldre  à  canon  qui  estoit  à  la 
porte  du  Temple,  qui  eu  emporta  le  comble  de 
ladicte  porte ,  et  fist  deschaiger  huit  pièces d'ai'- 
tillerie  estaus  à  ladicte  porte ,  qui  à  ladicte 
heure  estoient  toutes  chargées.  Et  incontinent 
que  lesdits  seigneurs  ambassadeurs  furent  ainsi 
esleuz  et  nommez  ,  pourparlèrent  ensemble  sur 
l'accord  et  pacification  d'entre  eulx  ,  et  fut  fait 
trêve  jusques  au  jeudy  ensuivant.  Pendant  la- 
quelle tieve  ne  fut  faicte  aucune  guerre  de  costé 
ne  d'autre;  mais  durant  icelle  chascun  raist 
peine  de  sa  part  de  soy  fortifier.  Et  durant  icelle 
trêve  y  eut  plusieurs  alées  et  venues  faictes  de 

(1)  Il  est  mort  prcniicr  prcsio'cnt  au  pailemcnl  de 
Paris,  en  l'»71. 

costé  et  d'autre,  et  jiisques  audit  jour  dejeudy 
que  ladicte  trêve  devoit  faillir,  que  mon- 
dit  seigneur  du  Maine  en  retournant  de  i'ost 
desdits  Bourguignons,  dist  aux  portiers  de 
ladicte  porte  Sainct-Antoine  qu'ils  feissent  tous 
bonnes  chières ,  et  que  au  plaisir  de  Dieu  avant 
qu'il  feust  huict  jours  lors  à  advenir,  tous  au- 
roient  cause  de  joye  et  de  crier  ISoël.  Et  cedit 
jour  ladicte  trêve  fut  continuée  jusques  au  raer- 
credy  ensuivant. 

Et  le  vendredy  après  furent  tous  iceulx  sei- 
gneurs consulter  ensemble  en  la  Granche-aux- 
Merciers ,  dessoubs  ung   pavillon  pour  ceste 
cause  illee  ordonné;  et  cependant  lesdits  Bre- 
tons et  Bourguignons  en  grant  nombre  comme 
deux  mil  ou  environ,  et  des  plus  honnestes  ve- 
noient  en  grand  pompe  eux  monstrer  devant 
Paris ,  jusques  au  fossé  de  derrière  Sainct-An- 
thoine-des-Champs ,  et  aussi  yssit  hors  de  Pa- 
ris plusieurs  personnes  pour  les  aler  veolr  et 
parler  à  eulx  ,  nonobstant  que  le  Roy  l'eust  def- 
fendu ,  et  en  fut  bien  mal  content ,  et  voyant 
ces  choses  fut  meu  de  leur  faire  jecter  plusieurs 
canons  et  serpentines  qui  estoient  chargées  en 
la  Tour  de  Billy  ,  et  près  d'illec.  Et  quand  les- 
dits de  Paris  retournèrent  en  la  ville  il  en  fist 
prendre  les  noms  de  plusieurs  par  escrit.  Et  le 
dimenche  ,  huictiesrae  jour  de  septembre ,  feste 
de  Nostre  Dame ,  le  Roy  partit  de  son  hostel 
des  Tournelles  pour  aller   en  la  grant  église 
Nostre-Dame,  et  en  y  allant  passa  par  l'église 
de  la  Magdelène,  où  illec  il  se  fist  frère  et  com- 
paignon  de  la  grant  confrairie  aux  bourgois  de 
Paris,  et  avecques  luy  s'y  mirent  monseigneur 
l'évesque  d'Evreux  et  autres.  Et  le  lundy  ensui- 
vant, neufiesme  jour  dudit  mois  de  septembre, 
lesdits  Bretons  et  Bourguignons  furent  es  ter- 
roûers  de  Clignencourt ,  Montmartre  ,  la  Cour- 
tille  et  autres  vignobles  d'entour  Paris,  prendre 
et  vendengier  toute  la  vendenge  qui  y  estoit , 
jacoit-ee  qu'elle  n'estoit  point  meure,  et   en 
firent  du  vin  tel  quel  pour  le  boire.  Et  a  ceste 
cause  furent  ceulx  de  Paris  contraints  de  ven- 
denger  les  autres  vignes  par  tout  autour  de  Pa- 
ris, qui  n'esloient  pas  à  demy  meures  ,  et  aussi 
le  temps  leur  fut  fort  contraire ,  et  fut  In  plus 
nieschante  année  et  povre   vignée  qui    long- 
temps l'ut  sceuè  en  Erance,  et  l'appelloit-on  le 
vin  de  l'année  des  Bourguignons. 

En  ce  temps  vindrent  au!-si  h  Paris  plusieurs 
des  nobles  de  INormendie  ,  pour  servir  le  Roy  en 
ses  guerres  ;  tous  lesquels  furent  loge/  aux  faux- 
bourgs  de  Sainet-Marcel-lez-Pnris.  Entre  les- 
quels y  en  avoit  aucuns  particuliers  qui  firent 
moult  de  maulx  et  larreeins,  et  de  ce  en  furent 
deux  reprins  pai-  aucuns  des  bourgois  de  ladite 


ville,  et  qui  contre  leur  gré  et  voulonté  y  vou- 
loient  entrer. 

Et  pour  le  refus  qui  leur  en  fut  fait  par  lesdits 
bourgois,  leur  dirent  iceulx  de  Normendie  plu- 
sieurs injures  et  mauvaises  parolles,  en  eulx 
rebellant  à  l'encontre  d'eulx  et  en  les  appelant 
traistres  Bourguignons,  et  qu'ils  les  mettroient 
bien  en  point  ,  et  qu'ils  n'estoient  venus  dudit 
pays  de  Mormendie  à  Paris  que  pour  les  tuer  et 
piller.  Desquelles  choses  information  fut  faicte 
à  la  plainte  de  ceulx  dudit  Paris ,  qui  desdites 
paroles  se  sentirent  fort  injuriez.  Et  veue  icelle, 
le  principal  malfaicteuret  prononceur  desdictes 
paroles  fut  condempné  à  faire  amende  hono- 
rable devant  l'ostel  de  ladicte  ville  au  procureur 
d'icelle  pour  toute  ladicte  ville,  teste  nue,  des- 
seint ,  une  torche  au  poing,  en  disant  par  luy 
que  faulsement  et  mouvaiseraent  il  avoit  menty 
en  disant  lesdictes  parolles ,  en  priant  et  requé- 
rant icelles  luy  estre  remises  et  perdonnées,  et 
après  eut  la  langue  percée ,  dont  il  avoit  pro- 
féré lesdictes  parolles  ,  et  ce  fait  fut  banny. 

Et  le  lundy  ensuivant  les  Bourguignons  se 
vindrent  monstrer  devant  Paris ,  entre  lesquels 
y  estoit  monseigneur  de  Sainct-Pol ,  pour  par- 
ler, auquel  le  Roy  yssit  dehors  Paris  et  parlèrent 
ensemble  bien  deux  heures.  Et  pour  s'en  retour- 
ner seurement  le  Roy  bailla  pour  luy  en  hos- 
taigue  monseigneur  le  conte  du  Maine  ,  qui  de- 
meura en  I'ost  desdits  Bourguignons  jusques  au 
retour  de  mondit  seigneur  de  Sainct-Pol  ;  et  ce 
mesme  jour  le  Roy  en  retournant  des  champs 
dist  à  plusieurs  de  Paris  estans  à  ladicte  porte 
Sainct-Antoine,  que  lesdits  Rourguignons  ne 
leur  donneroient  plus  tant  de  peine  qu'ils  avoient 
fait,  et  qu'il  les  en  garderoit  bien  ;  et  lors  ung 
procureur  de  Chastellet,  nommé  Pierre  iîéron, 
luy  respondit  :  «  Voire  Sire;  mais  ils  venden- 
»  gent  nos  vignes  et  mengent  nos  raisins  sans  y 
»  sçavoir  remédier.  »  Et  le  Roy  répliqua  qu'il 
valloit  mieux  qu'ils  vendengeassent  lesdictes 
vignes,  et  mei^geassent  lesdits  raisins  que  ce 
qu'ils  vensissent  dedans  Paris  prendre  leurs 
tasses  et  vaillant  qu'ils  avoient  rais  et  raussez  de- 
dans leurs  caves  et  celiers. 

Et  le  vendredy  ensuivant  vint  et  arriva  es 
halles  de  Paris  deux  cens  chevaulx  tous  char- 
gez de  marée  et  de  toutes  manières  et  sortes ,  et 
y  vint  aussi  plusieurs  saulmons,  eslourgeons,  et 
du  harenc  frais  ,  en  despit  et  malgré  de  tous  les- 
dits Bourguignons,  Bretons  et  aultres,  ainsi 
astans  de\  ant  Paris  ,  qui  avoient  mcnassez  ceux 
de  ladicte  ville  de  leur  faire  mengier  leurs  chats 
et  leurs  rats  par  famine.  Et  depuis  fut  ladicte 
trêve  coulinuée  par  deux  ou  trois  fois  jus(|ues 
au  (li\-huictiesn)e  jour  de  septembre,  pendant 

laquelle  lesdits  Bretons  et  Bourguignons  seavit- 
taillèrent  fort  en  leur  ost ,  à  la  grant  chai-ge  et 
foule  du  pays  et  du  peuple.  Et  n'est  point  à 
doubter  que  quand  le  Roy  eust  voulu  dire  avant, 
et  qu'il  eust  esté  bien  servy  des  gens  de  guerre 
prenant  ses  gaiges  et  souldées,  avec  les  nobles 
et  peuple  de  Paris  ,  qui  bonne  dévotion  avoient 
au  sainct,il  eust  subjugué  et  mis  tous  sesdits 
ennemis  en  tel  estât  que  jamais  ne  fussent  re- 
tournez dont  ils  estoient  partis  ,  pour  venir  de- 
vant ladicte  ville  de  Paris. 

Et  ledit  jour  de  mercredy,  dix-huictiesme  jour 
dudit  mois  de  septembre,  nonobstant  le  pour- 
parlé  desdits  ambassadeurs  de  costé  et  d'aultre , 
fut  tout  rompu  et  perdu  le  bon  espoir  que  on 
avoit  eu  auparavent. 

Et  cedit  jour  de  mercredy  fut  désemparé  le 
siège  que  le  Roy  avoit  fait  audit  Port-à-l'An- 
glois,  auquel  siège  avoient  esté  faictes  de  belles 
tranchées  et  boulevars  ,  tentes  et  pavillons  :  et 
après  ledit  désemparement  tous  les  gens  de 
gyerre  estant  audit  siège  s'en  vindrent  retraire 
et  loger  aux  Chartreux  près  Paris ,  dedans  le- 
quel lieu  des  Chartreux  furent  logez  six  cens 
hommes  de  guerre  et  leurs  chevaux.  Et  telle- 
ment en  fut  remply  ledit  lieu,  que  les  saincts- 
hommes  religieux  de  léans  en  furent  déchassez 
et  boutez  hors  de  leurs  cellules  et  lieux  de  dévo- 
tion. Et  le  landemain  jour  de  jeudy  lesdits  Bre- 
tons et  Bourguignons  passèrent  ladicte  rivière 
audit  Port-à-l'Anglois  ,  et  vindrent  au  point  du 
jour  escarmoucher  lesdits  gens  de  guerre  du 
Roy  ainsi  logez  à  Sainct-Mai'cel ,  les  Chartreux 
et  Sainct- Victor,  et  y  en  eut  de  costé  et  d'aultre 
de  mors ,  navrez  et  pris.  Et  ce  mcsme  jour  se 
fist  ung  grant  conseil  et  assemblée  en  la  chambre 
des  comptes,  auquel  furent  assemblez  avecques 
aultres  les  seize  quarteniers  d'icelle,  les  cin- 
quanteniers  ,  et  de  chascun  desdits  quarteniers 
six  hommes  notables  avec  aucuns  conseiliiers  de 
la  court  de  parlement ,  officiers  et  aultres.  Et 
illec  monseigneur  le  chancellier  IMorviliier  dist 
et  exposa  de  par  le  Roy  comment  il  s'estoit  gran- 
dement mis  en  son  devoir ,  d'avoir  offert  aux 
princes  et  seigneurs  qui  estoient  devant  Paris, 
aux  demandes  qu'ils  luy  faisoient  pour  l'appa- 
naige  de  monseigneur  le  duc  de  Berry  ,  pour  le- 
quel ils  demandoient  avoir  la  duché  de  Guyenne, 
Poictou  et  le  pays  de  Xainctonge,  ou  la  duché 
de  Normendie.  A  quoy  leur  fut  dit  et  respondu 
par  ledit  conseil  ainsi  assemblé ,  que  le  Roy  ne 
leur  povoit  pas  bailler  ne  desmembrer  de  sa 
Couronne.  Et  depuis  le  Roy  leur  offrit  bailler 
le  pais  de  Champaigne  et  Brie  ,  réservé  à  luy 

(I;  Soldats  au  service  du  duc  de  Calabie. 


IMéaulx,  Monsfereau  et  Meleun  ,  pour  ledit  am- 
panaige.  Et  ausdits  de  Charrolois  et  autres  sei- 
gneurs fist  de  graas  offres  pour  leurs  deffraye- 
mens,  ce  qu'ils  ne  dévoient  point  reffuser  ;  mais 
riens  ne  voulurent  accepter  ,  et  demoura  tout 
jusques  au  vendredy  matin  ensuivant  :  auquel 
jour  le  jeune  séneschal  de  Normendie  yssit  hors 
de  Paris  à  tout  bien  six  cens  chevaux  pour 
escarmoucher,  et  soy  monstrer  devant  les  des- 
susdits. 

Et  pareillement  se  monstrèrent  de  l'autre  costé 
de  la  rivière  grant  quantité  de  gens  de  guerre 
devant  lesdits  Bourguignons ,  qui  fort  tirèrent 
engins  celle  journée,  dont  ils  tuèrent  un  gentil- 
homme de  Poictou,  de  lacompaignie  de  monsei- 
gneur de  Panthièvre,  qui  se  uommoit  Jehan 
Chanreau  seigneur  de  Pampélie.  Et  dedens  les 
vignes  près  Sainct-Anthoine-des-Champs,  furent 
prins  bien  vingt  ou  ving-quatre  paillars  Cala- 
briens  (1)  et  Bourguignons  tous  nuds  et  mal  en 
point ,  qui  tous  furent  vendus  au  butin  ,  et  .en 
donnoit-on  quatre  pour  ung  escu ,  qui  est  audit 
prix  six  sols  six  deniers  parisis  la  pièce. 

Et  le  samedy  ensuivant  au  point  du  jour  un 
nommé  Louys  Sorbier  (2),  qui  estoit  à  Ponthoise 
lieutenant  de  Jouachin  Rouault  mareschal  de 
France,  par  faulce  et  mauvaise  trahison  qu'il 
fist  et  conspira  contre  le  Roy  son  souverain  sei- 
gneur ,  bouta  dedens  ladicte  ville  les  Bretons  et 
aultres  ennemis  du  Roy ,  et  eu  faisant  par  luy 
ladite  trahison  mist  en  son  appointement  que 
ceux  qui  estoient  audit  lieu  de  Ponthoise  de  la 
compagnie  dudit  Jouachin  qui  ne  vouldroient 
demourer ,  s'en  yroient  franchement  eulx  et 
leurs  biens  saufs.  Et  incontinent  qu'il  eut 
ainsi  baillée  ladicte  ville  de  Ponthoise ,  il  s'en 
partit  luy  et  aucuns  de  sa  compaignie,  et  alèrent 
devant  Meulanc  poiter  et  montrer  l'enseigne 
dudit  Jouachin ,  affin  que  ceulx  estant  audit 
lieu  les  boutassent  dedens  sans  en  faire  diffi- 
culté ,  en  cuidant  par  luy  qu'ils  n'eussent  point 
encores  esté  advertis  de  sadicte  trahison  ;  mais 
avant  qu'il  vinst  ceulx  dudit  Meulanc  estoient 
bien  advertis  d'icelle  trahison,  et  incontinent 
qu'il  fut  apperceu  par  lesdits  de  Meulanc  qui  jà 
estoient  en  armes  dessus  le  murs,  crièrent  à 
haulte  voix  :  Allez  faulx  et  mauvais  truistrcs^ 
et  leur  jettèrent  des  engins  dudit  lieu.  Et  par- 
tant fut  contraint  de  soy  en  retourner  audit 
lieu  de  Ponthoise  à  toute  sa  honte. 

Et  cedit  jour  ledit  Sorbier  escrivit  unes  let- 
tres audit  Jouachin ,  par  lesquelles  luy  mandoit 
qu'il  avoit  mis  et  boute  lesdicts  Bretons  et  aultres. 
audit  Ponthoise,  et  qu'il  avoit  esté  conseillé  de 

(2^  Il  est  nomme /'"(/Mcr  dans  Monstrelçl 

ainsi  le  faire  pour  le  mieux ,  et  que  de  la  faulte 
qu'il  avoit  faicte,  luy  et  le  Roy  luy  pardon- 
nassent. Et  sur  la  superscrij^on  desdiles  lettres 
estoit  escript  :  A  vous  et  au  Hoij.  Et  ce  jour  fut 
Jaiete  saillie  de  Paris  sur  lesdits  Bretons  et 
Bourguignons ,  et  y  eut  de  prins ,  navrez  et 
tuez  de  costé  et  d'aultre,  et  si  y  eut  un  cheval 
de  pris  qui  estoit  tout  bardé  de  cuyr  boully, 
qui  fut  tué  d'un  coup  de  coulevrine  que  luy 
bailicrent  lesdits  Bourguignons. 

Et  le  dimeuche  ensuivant,  au  point  du  jour, 
les  dessusdits  ennemis  vindrent  faire  ung  resveil 
devant  ladicte  ville  du  costé  de  ladicte  porte 
Sainct-Anthoine,  et  vindrent  bien  grant  nombre 
jusques  audit  Sainct-Anthoine-des-Champs  :  et 
pour  les  faire  desplacer  leur  furent  jectez  d'icelle 
ville  plusieurs  traicts  de  canons,  serpentines  et 
aultre  artillerie  d'icelle  porte  Sainct-Anthoine 
et  de  la  Bastille  ,  et  aultre  chose  n'y  fut  faicte. 
Et  le  lundy  ensuivant,  de  nuict  apparut  à  ceulx 
qui  faisoieut  le  guet  et  arrièreguet  en  ladicte 
ville,  une  comecte  qui  vint  des  parties  dudit 
est  cheoir  dedens  les  fossez  d'icelle  ville  à  l'en- 
viron  de  l'ostel  d'Ardoise ,  dont  plusieurs  furent 
espouventez ,  non  sçachans  que  c'estoit,  mais 
cuidans  que  ce  eust  esté  une  fusée  ardante  illec 
jettée  et  envoyée  par  lesdits  Bourguignons. 

Si  en  furent  portées  les  nouvelles  au  Roy,  en 
son  hostel  des  Tournerelles ,  qui  incontinant 
monta  à  cheval  et  s'en  ala  dessus  les  murs  au 
droit  dudit  hostel  de  Ardoise,  et  y  demeura 
grant  espace  de  temps ,  et  fist  assembler  tous 
les  quarteniers  de  Paris  pour  aler  chascun  en 
sa  garde  dessus  lesdits  murs.  Et  à  ceste  heure 
courut  bruit  que  lesdits  ennemis  ainsi  estans 
devant  Paris,  s'en  aloient  et  deslogeoient,  et 
que  à  leurdit  partement  mettoient  peine  de 
brûler  et  endommager  ladicte  ville  par  tout  où 
possible  leur  seroit;  et  fut  trouvé  que  de  tout 
ce  il  n'estoit  rien. 

Audit  temps  lesdicts  ennemis  ainsi  logez  de- 
vant Paris  firent  plusieurs  ballades,  roudeaulx, 
libelles  diffamatoires  et  aultres  choses  pour  dif- 
famer aucuns  bons  serviteurs  estans  autour  du 
Roy,  afin  que  à  ceste  cause  le  Roy  les  print  en 
sa  mal  veillence  et  les  déchassast  de  son  ser- 
vice. En  ce  temps  les  gens  de  guerre  de  l'or- 
donnance du  Roy  estans  logez  à  Paris,  y  firent 
de  grandes  et  boimes  chières.  Et  en  lieu  de 
passe-temps  y  séduisirent  plusieurs  femmes  et 
filles,  qui  par  leur  moyen  en  laissèrent  et  dé- 
guerpirent leurs  ménaiges  et  enfans ,  et  les  au- 
tres jeunes  filles  servans  leurs  maistres  et  ser- 
\ices  pour  suivre  iceulx  gens  de  guerre. 

Et  entre  autres  y  eut  une  jeune  fille  qui  estoit 
fille  d'un   procureur  du   Chastellet  de  Paris, 


AN   UE  rnovEs.    [N(iô] 

nommé  Eustache  Feruicle  qui  avoit  prins  habit 
de  damoiselle  et  grant  estât,  pource  qu'elle 
avoit  fiancé  ung  nommé  Le  Chien ,  natif  de 
Carentem  en  INormendie  ,  et  serviteur  d'un 
nommé  le  seigneur  de  Saincte-Marie  dudit  pays 
de  Normendie.  Laquelle  jeune  fille,  pource  que 
ledit  Le  Chien  mettoit  trop  à  l'espouser,  se 
acointa  d'un  archer  de  l'ordonnance  du  Roy, 
qui  avecques  luy  l'emmena  et  accordèrent  leurs 
vielles  ensemble,  et  en  fut  couroucé  ledit  Le 
Chien,  et  n'y  sceut  remédier;  mais  le  père  et 
la  mère  de  ladicte  jeune  fille  très-mal  contens 
de  ce  que  dit  est,  s'en  alèrent  faire  grans  plain- 
tes par  devers  le  Roy,  mais  ils  n'en  eurent 
aultre  chose.  Et  cedit  jourau  soir,  environ  deux 
heures  de  nuit,  monseigneur  l'évesque  d'E- 
vreux  Baluë  fut  guetté  et  accueilly  par  aucuns 
ses  ennemis  de  la  rue  de  la  Barre-du-Bec ,  à 
l'environ  de  la  porte  de  derrière  de  feu  maistre 
Bureau  Boucher,  lesquels  chargèrent  sus  luy,  et 
de  première  arrivée  vindrent  oster  et  souffier 
deux  torches  que  on  portoit  devant  luy,  et  après 
vindrent  audit  Baluë  qui  estoit  monté  sur  une 
bonne  mulle,  qui  le  sauva  et  gaigna  à  fuyr; 
car  tous  ses  gens  à  l'effroy  l'abandonnèrent  pour 
paour  des  horions,  et  emporta  ladicte  mulle 
sondit  maistre  Baluë  jusques  au  cloistre  IVostre- 
Dame  en  son  hostel,  dont  elle  estoit  partie.  Et 
avant  ladicte  fuite  il  eut  deux  coups  d'espée , 
l'un  au  plus  hault  de  ses  biens  et  au  milieu 
de  sa  couronne  ,  et  l'autre  eu  l'un  de  ses 
dois. 

Et  sesdits  gens  qui  ainsi  s'en  aloient,  courans 
aval  la  rue ,  crioient  à  l'arme  et  au  meurtre , 
affin  que  le  peuple  saillist  pour  donner  secours 
à  leur  maistre.  Et  dudit  cas  le  Roy  en  fut  cour- 
roucé et  ordonna  que  ou  en  fist  information  ,  et 
que  la  chose  feust  sceuë;  mais  tout  en  demeura 
ainsi  sans  en  scavoir  aultre  chose,  combien  que 
aucuns  disoient  depuis  que  ce  avoit  fait  faire 
monseigneur  de  Villiers  le  Boscaige,  pour  l'a- 
mour de  ladite  Jehanne  du  Bois  dont  il  estoit 
moult  grandement  amoureux. 

Celle  nuict  aucuns  Bretons  et  Bourguignons 
furent  à  Sèvre  où  ils  trouvèrent  aucuns  Escos- 
sois  de  la  compaignie  Robert  de  Conychan, 
lesquels  ils  tuèrent  et  leur  couppèrent  à  tous  les 
goi'ges. 

En  ce  temps  un  nommé  Alexandre  Lorget, 
natif  de  Paris,  qui  estoit  homme  d'armes  de  l'or- 
donnance du  Roy  nostre  sire ,  soubs  la  charge 
et  compagnie  du  seigneur  de  La  Barde,  s'en  ala 
et  absenta  de  Paris  pour  soy  aler  rendre  à 
Sainct-Deuys  à  monseigneur  de  Berry  qui  illec 
estoit,  et  s'y  en  ala  luy  cinquiesme,  et  avecques 
luy  en  emporta  toutes  ses  bagues  et  sa  malle. 

Et  le  jeudy  ensuivant  vindrent  en  Tostel  de 
ladicte  ville  plusieurs  grandes  plaintes  par  au- 
cuns des  bourgois  de  ladicte  ville,  de  plusieurs 
mauvaises  paroles  mal  sonnans  ,  que  disoient 
et  publioient  plusieurs  gens  de  guerre  estaus 
en  ladicte  ville,  contre  lesdits  bourgois,  ma- 
nans  et  habitans  d'icelle,  pour  y  donner  provi- 
sion. Et  estoient  lesdites  paroles  telles,  proférées 
et  dictes  par  iceulx  gens  de  guerre.  «  Je  regny 
>'  Dieu ,  les  biens  qui  sont  à  Paris ,  ne  aussi  la 
»  ville ,  ne  sont  point  ne  appartiennent  à  ceulx 
»  qui  y  sont  demourans  ne  résidens,  mais  à 
»  nous  gens  de  guerre  qui  y  sommes  ;  el  vou- 
>>  Ions  bien  que  vous  sçachiez  que  malgré  vos 
"  visaiges  nous  porterons  les  clefs  de  vos  mai  • 
»  sons  ,  et  vous  en  bouterons  debors  vous  et  les 
>'  vostres  ;  et  se  vous  en  quectez ,  nous  sommes 
»  assez  pour  estre  maistres  de  vous.  » 

Et  ce  mesme  jour  y  eut  un  fol  Normant  qui 
dist  à  la  porte  Sainct  Denis  que  ceulx  de  Paris 
estoient  bien  fols  de  penser  que  leurs  chesnes 
(le  fer  tendues  au  travers  de  leurs  rues  leur 
peust  valoir  à  rencontre  d'eulx.  Pour  lesquel- 
les parolles  ainsi  mal  sonnans  que  dit  est,  fut 
soubdainement  ordonné  par  aucuns  estans  en 
l'ostel  de  ladicte  ville  à  ((ui  lesdictes  parolles 
furent  ainsi  dictes  et  rapportées,  que  ceste  nuit 
chascun  quartenier  de  Paris  feroit  faire  beaux 
et  grans  feux  par  toutes  les  dixaines  de  son 
quartier,  et  que  ung  chascun  seroit  en  armes  et 
sur  sa  garde  devant  lesdicts  feux.  Et  si  furent 
ordonnées  toutes  les  cliesnes  des  rues  foraines 
estre  tendues,  ce  qui  fut  fait  ,  et  veilla  chascun 
jusques  au  point  du  jour.  Et  ceste  mesme  nuit 
fut  grant  bruit  que  la  bastille  Sainct-Anthoine 
fut  laissée  ouverte  pour  laisser  entrer  dedens 
Paris  ceux  qui  estoient  devant. 

Et  si  trouva  l'on  ceste  nuit  aucuns  canons 
près  dudit  lieu,  dont  les  cliambres  estoient  eu- 
cloiiez  à  ce  qu'ils  ne  peussent  servir  quant  mes- 
tier  en  seroit.  Et  desdits  feux  et  du  grant  guet 
qui  y  fut  fait,  et  ainsi  ordonné  que  dit  est, 
furent  lesdits  capitaines  qui  estoient  à  Paris 
moult  esbahys,  et  dont  aucuns  s'en  alèrent  eu 
la  chambre  du  Pioy  en  son  hostel  des  Tournel- 
les,  sçavoir  à  luy  se  c'estoit  de  son  ordonnance 
et  commandement  que  lesdits  feux  et  guet  es- 
toient ainsi  faits  et  ordonnez,  ou  de  par  qui.  Le- 
quel dist  et  respondit  que  non.  Et  tout  inconti- 
naut  il  manda  venir  à  luy  sire  Jehan  Luiliier, 
clerc  de  ladicte  ville,  qui  y  vint  et  luy  certifia 
que  lesdits  feux  et  guet  estoient  faits  à  bonne 
fin,  et  de  ce  asseura  le  Roy  et  lesdits  capitai- 
nes. Et  ce  nonobstant  ordonna  à  messire  Char- 
les de  Meleun  qu'il  alast  en  l'ostel  de  la  ville,  et 
par  tous  les  quartiers  d'icelle  direque  on  laissast 


lesdits  feux ,  et  que  chascun  s'alast  coucher, 
dont  riens  ne  vouldrent  faire;  mais  demourè- 
rent  ainsi  armez  jusques  au  jour,  et  mainte- 
noient  plusieurs  depuis  que  ce  fut  grâce  de 
Dieu,  et  que  s'ils  s'en  feussent  allez  et  départis 
ladicte  ville  estoit  perdue  et  dcstruicte.  Et  que 
lesdits  de  devant  Paris  y  fussent  entrez  par  la- 
dicte Bastille,  et  par  ce  fut  demourée  ladicte 
ville  destruicte  et  du  tout  désolée. 

Et  le  vendredy  ensuivant  vindrent  à  Paris 
deux  poursuivans,  l'ung  de  Gisors  qui  vint 
dire  au  Roy  qu'il  envoyast  secours  en  ladicte 
ville,  et  que  devant  y  avoit  bien  cinq  ou  six 
cens  lances,  et  que  dedens  icelle  n'y  avoit  nulles 
gens  de  guerre  de  par  le  Roy.  Et  si  n'avoient 
aussi  artillerie,  poudres,  ne  aultres  deffences; 
et  l'autre  poursuivant  estoit  aussi  envoyé  au 
Roy  de  par  Hue  des  Vignes ,  escuyer  homme- 
d'armes  de  l'ordonnance  dudit  seigneur,  soubs 
la  charge  et  compaignie  du  seigneur  de  La 
Barde ,  lequel  Hue  estoit  lors  à  INleuIanc  ,  par 
lequel  poursuivant  estoit  mandé  au  Roy  que  le- 
dit des  Vignes  avoit  sceu,  par  gens  dignes  de 
foy,  que  les  Bretons  et  aultres  avoient  entrepris 
d'entrer  à  Rouen  tout  ainsi  qu'ils  avoient  fait  à 
Ponthoise ,  et  par  dedans  le  chastel  ou  palais  de 
ladicte  ville,  affin  qu'il  y  pourveust.  Et  cedit 
jour  de  vendredy  lesdits  ambassadeurs  ordonnez 
de  chascun  costé  disnèrent  à  Sainct-Anthoiue- 
des-Champs  dehors  Paris.  Et  là  leur  fut  envoyé 
de  par  le  Roy,  pain ,  vin  ,  poisson ,  et  tout  ce 
que  mestiei-  leur  estoit  pour  ledit  disner.  Et  fut 
illec  aussi  porté  en  une  charrète  plusieurs  des 
comptes  rendus  en  la  chambre  des  comptes  à 
Paris ,  des  pays  et  villes  de  Champaigne  et  Brie  : 
et  le  samedy  ensuivant  lesdits  ambassadeurs 
de  costé  et  d'aultre  furent  derechef  assemblez 
en  deux  parties  :  c'est  assavoir,  monsieur  du 
Maine  et  ceulx  de  sa  compaignie  pour  la  partie 
du  Roy,  avec  les  aultres  princes  et  seigneurs, 
estans  dehors  tous  eu  la  Granche-aux-Merciers. 
Et  pour  le  Roy  audit  Sainct-Anthoine-des- 
Champs ,  y  estoient  ordonnez  maistre  Estienne  , 
chevalier,  trésorier  de  France ,  maistre  Arnault 
Bouchier  et  Crystofle  Paillard,  conseilliers  des 
comptes.  Et  les  commissaires  de  l'autre  partie 
estoient  Guillaume  de  Bische  ,  maistre  Pierre 
Doriolle  ,  maistre  Jehan  Bérart ,  maistre  Jehan 
Compaing ,  un  aultre  licencié  escumant  latin , 
et  maistre  Ylthier  marchant,  et  ce  jour  ne  firent 
que  peu  de  chose.  Cedit  jour,  le  Roy  receupt 
lettres  de  la  vefve  messire  Pierre  de  Brézé  , 
par  lesquelles  luy  mandoit  qu'elle  avoit  fait 
prendre  le  seigneur  de  Broquemont ,  capitaine 
du  palais  de  Roiien  pource  qu'elle  se  sousp- 
connoit  dudit  cas, et  qu'il  n'eust  aucune  double 

de  ladlcte  ville  de  Roiien ,  du  CImstelet  du  bout 
du  pont  du  palais  ,  ne  des  habitans  d'icelle,  et 
que  tous  ils  se  trouveroient  bons  et  loyaulx  en- 
vers luy. 

Et  le  dimenebe  ensuivant,  au  point  du  jour,  se 
vindrent  rendre  au  boulevart  de  laTour-de-Billy, 
sept  bommes  qui  estoient  escbappez  prisonniers 
de  Tost  desdits  Bourguignons ,  dont  il  y  en  avoit 
quatre  facteurs  de  marcbans  de  Orléans,  deux 
autres  facteuivs  de  marcbans  de  Paris ,  et  ung 
Flament ,  qui  tous  avoient  esté  condempnez  à 
estre  pendus  par  lesdits  Bourguignons,  pource 
que  depuis  leur  prinse  n'avoit  eu  personne  qui 
leseust  pourchassez.  Et  rapportèrent  que  le  mé- 
credy  précèdent  fut  tirée  une  serpentine  de  la 
Tour-de-Billy  dedans  Tost  desdits  Bourguignons, 
laquelle  d'un  seul  coup  tua  sept  Bourguignons 
et  en  blessa  plusieurs.  Ce  jour  après  disner  vin- 
drent nouvelles  au  Boy  que  Roiien  esloit  pris 
par  monseigneur  le  duc  de  Bourbon,  qui  y  en- 
tra par  le  ebastel  de  Roiien  du  costé  des  champs. 
Le  vendredy  au  soir  précédent  [27  septembre] , 
par  le  moyen  de  la  vefve  (l) ,  messire  Pierre  de 
Brézé  à  qui  le  Boy  avoit  fait  moult  de  biens  ,  et 
où  il  avoit  grant  fiance  ,  et  conduisoit  le  fait 
d'ieelle  vefve,  l'évesque  de  Bayeux  et  ledit 
maistre  Jean  Hébert  et  aultres  :  et  au  moyen 
de  ladicte  prise  quant  les  seigneurs  de  dehors 
Paris  sceurent  icelle  ,  ils  donnèrent  response  au 
Roy  que  Monseigneur  Charles  ,  frère  du  Roy, 
qui  paravant  se  feust  contenté  de  Champaigne 
et  Brie  n'auroit  point  d'aultre  appanaige  que  de 
laducbié  de  Normendie,  laquelle  chose  le  Roy, 
par  force  et  contraincte,  et  pource  qu'il  n'y 
pouvoit  remédier ,  bailla  à  mondit  Seigneur 
Charles ,  pour  sondit  appanaige  la  duché  de 
Normendie,  et  repiint  à  luy  la  duchié de  Berry. 
Et  après  que  le  Roy  eust  baillé  ladicte  duché 
de  Normendie  audit  monseigneur  Chai'les  ,  il 
fut  après  contrainct  de  récompenser  tous  les- 
dits princes  et  seigneurs  de  leurs  armées  et  in- 
térests  qu'ils  avoient  fait  contre  luy,  qui  touts  le 
butinèrent  ainsi  qu'ils  s'ensuit. 

C'est  assavoir  monseigneur  de  Charrolois  eut 
pour  son  butin  les  villes  dePéronne,  Roye  et 
Mondidicr,  pour  estre  siennes  et  demourer  en 
perpétuel  liéritaige.  Et  si  luy  laissa  aussi  le  Roy, 
durant  le  cours  de  la  vie  d'icelluy  Charrolois, 
les  villesetterresqu'il  avoit  nouvel lementdégai- 
gées  de  quatre  cens  vingt-cin([  mille  escus  d'or 
de  monseigneur  de  Rourgongne  son  père.  Et 
oultre  luy  bailla  et  laissa  les  contez  de  Guynes 
et  de  Boulongne-sur-la-nier  aussi   en   perpétuel 

béritaige.  Et  après  fut  baillée  au  due  de  Calabre 
certaine  grant  somme  de  deniers  et  de  gens  de 
guerre  du  Roy,  souldoye/.  à  ses  despens  ,  pour 
les  exploicter  à  son  plaisir.  Et  à  monseigneur 
de  Bourbon  fut  baillé  et  laissé  sa  pension,  telle 
qu'il  avoit  du  temps  du  Roy  trespassé ,  et  les 
gens  de  guerre  qu'il  tenoit  audit  temps ,  et  assi- 
gné du  payment  à  luy  deu  pour  le  reste  de  son 
mariage,  et  aultre  chose  ne  eut  du  Roy.  Et  au  conte 
de  Dunois  fut  tost  rendu  ce  qui  luy  avoit  esté  osté 
durant  la  division,  et  retenu  à  grant  pension.  Et 
au  conte  de  Dampmartin  fut  faits  de  beaulx  dons 
de  par  le  Roy ,  et  restituer  en  toutes  ses  terres  qu'il 
avoit  perdues  et  confisquées  par  arrest  de  par- 
lement. Et  au  regard  des  aultres  seigneurs , 
chascun  en  emporta  sa  pièce.  Et  le  mardy  pre- 
mier, jour  d'octobre  ensuivant,  fut  criée  et  pu- 
bliée la  trêve  à  tousjours  entre  le  Roy  et  lesdits 
princes,  et  le  lendemain,  monseigneur  de  Sainct- 
Pol  vint  à  Paris  et  disna  ce  jour  avecques  le 
Roy,  et  ala  en  la  salle  du  palais  dudit  Paris  :  et 
là  ,  à  la  table  de  marbre,  fut  créé  connestable 
de  France,  et  fist  le  serment  en  tel  cas  accous- 
tumé  de  faire.  Et  cedit  jour  fut  crié  à  Paris  de 
par  le  Roy  que  chascun  portast  des  vivres  et 
aultres  choses  pour  avitaillier  et  revestir  lesdits 
Boui'guignons  et  Bretons,  laquelle  chose  fust 
faicte.  Et  incontinant  que  ledit  cry  fut  fait  plu- 
sieurs marcbans  de  Paris  y  portèrent  grant  foi- 
son de  vivres  aux  champs  devant  Sainct-An- 
thoine ,  lesquels  vivres  y  furent  incontinent 
moult  bien  recueillis  par  lesdits  de  l'ost  qui  y 
vindrent  de  toutes  parts,  et  acbetoient  iceulx 
vivres  ce  que  on  leur  faisoit  par  espécial  pain  et 
vin  :  car  lesdits  de  l'ost  estoient  tant  affamez  , 
les  joues  velues  et  si  pendans  de  maleureté 
qu'ils  avoient  longuement  endure  que  plus  n'en 
pouvoient,  et  la  pluspart  estoient  sans  chausses 
et  souilliers,  plains  de  poulx  et  de  ordure. 

Et  entre  aultres  vindrent  et  arrivèrent  aus- 
dits  vivres  plusieurs  Lifrelofres,  Calabriens  et 
Suisses,  qui  avoient  telle  raige  de  fain  aux  dents, 
qu'ils  prenoient  fromaiges  sans  peler  et  nior- 
doient  à  mesmes,  et  puis  buvoient  de  grans  et 
merveilleux  traits  en  beaulx  pots  de  terre.  Et 
Dieu  scet  en  quels  nopces  ils  estoient,  mais  ils 
ne  leur  estoient  pas  franches  ,  pource  qu'ils 
payèrent  bien  leur  escot,  et  plusieurs  aultres 
choses  y  eust  faictes  ce  jour  qui  sont  cy  passées 
pour  cause  de  briefveté  :  mais  chascun  peult 
sçavoir  que  c'est  chose  incompréhensible  et  ines- 
timable ({ue  la  puissance  de  Paris  :  car  lesdits 
Bourguignons,  Bretons,  Calabriens,  Bourbon- 
nois,  Picars  et  aultres,  ainsi  estans  devant  Pa- 
ris que  dit  est ,  que  on  estimoit  à  bien  cent  mille 
ehevauK  après  l'appoinctement   fait ,  et  ceulx 

de  Paris  qui  estoient  trois  fois  plus,  furent  tous 
fournis  et  nourris  des  biens  de  ladicte  \ille  par 
moult  grant  espace  de  temps  et  sans  riens  en- 
chérir. Et  après  leur  partement ,  y  fut  encores 
beaucoup  meilleur  marché  que  devant  n'avoit 
esté ,  et  le  jeudy  ensuivant  ne  fut  riens  sinon 
que  tousjours  on  avitailloit  lesdits  de  lost ,  et 
aussi  ce  mesme  jour,  le  Roy  à  privée  meisnéc 
ala  jusques  au  joingnant  de  Conflans  parier  à 
mondit  seigneur  de  Charrolois,  laquelle  chose 
sembla  à  toutes  personnes  voulans  son  bien,  estre 
simplement  fait  à  luy.  Et  de  ce  se  farsoient  et 
nsocquoient  les  Picars  et  aultres  de  leur  party, 
qui  en  disoient  tels  mots  :  Et  rei'oitiez  ro  Roy 
qui  parle  à  no  seigneur  de  Charrolois ,  et  a 
2)assé  à  deux  heures  qu'ils  y  sofit,  et  par  Joy 
se  voulions  il  est  bien  à  no  commandement. 

Et  le  vendredy  ensuivant ,  quart  jour  dudil 
mois  ,  le  Roy  ordonna  aux  portiers  de  ladicte 
porte  Sainct-Antoine  que  on  laissast  entrer  les- 
dits Bourguignons  en  icelle  ville,  dont  plusieurs 
y  vindrent  à  ceste  cause  et  en  grant  nombre, 
qui  y  firent  plusieurs  excez  et  maistrises,  ce 
(}u'il  ne  leur  eust  pas  esté  souffert ,  qui  bien  eust 
sceu  que  le  Roy  ne  s'en  feust  point  courroucié. 
Et  à  cause  de  la  permission  d'icelle  entrée  y  eut 
i;ng  Bourguignon  entre  les  aultres  qui  voulsist 
entrer  en  icelle  ville  par  ladicte  porte  Sainct- 
Anthoine ,  contre  le  gré  des  portiers  illec  estans, 
et  mesmement  d"un  archier  de  la  compaignie  du- 
dit  bastard  du  Maine  qui  gardoit  le  guichet  de 
ladite  porte  Sainct-Antoine.  Et  pour  le  reffus  ((ue 
fist  ledit  archier  audit  Bourguignon  d'entrer  de- 
dans ladite  porte  et  en  icelle  ville,  ledit  Bour- 
guignon bailla  à  iceluy  archier  en  entrebâillant 
ledit  guichet  d'une  dague  dedans  le  ventre,  et 
incontinent  ledit  Bourguignon  fut  prins  et  mer- 
veilleusement batu  et  navré ,  et  le  voulurent  plu- 
sieurs tuer,  ce  qui  leur  fut  deffendu  ;  mais  on  fist 
assavoir  ces  choses  au  Roy,  qui  ordonna  que  on 
le  menast  audit  seigneur  de  Charrolois  pour  en 
faire  justice  ,  lequel  y  fut  incontinent  mené.  Et 
tout  aussi  tost  qu'il  fut  vers  luy  arrivé  et  qu'il 
fut  adverty  des  choses  dessusdites ,  le  fist  pendre 
et  estrangler  à  la  justice  estant  près  du  pont  de 
Charenton. 

Ce  jour  aussi  le  Roy  ordonna  que  en  chascun 
quartier  de  Paris  feust  fait  des  feux.,  et  ceulx 
desdits  quartiers  de  ladicte  ville  estre  illec  en 
armes ,  et  que  en  chascun  desdits  carrefours  y 
eust  un  notable  homme  esleu  pour  parler  aux 
passans  parmy  les  rues ,  et  scavoir  que  ils  es- 
toient et  ou  ils  éloient  ;  et  ce  jour  fut  éclipse  de 
lune. 

Et  le  dimencheensuivant  [0  octobre]  plusieurs 
des  seigneurs  de  l'ost  vindrent  soupper  à  Paris 

avec  le  Roy  en  l'ostel  desireJehan  Luillier,  clerc 
de  ladicte  \  illc  de  Paris;  et  la  s'y  trouvèrent  plu- 
sieurs dames,  damoiselles,  bourgeoises  et  aultres 
notables  femmes  d'icelle  ville.  Et  cedit  jour  Sal- 
lezart,  capitaine,  et  vingt  hommes-d'armes  de 
sa  compaignie ,  furent  aux  champs  dehors  Pa- 
ris, et  yssirent  par  la  bastille  de  Sainct-Anthoine, 
pource  que  la  poite  estoit  gardée,  et  deffendu 
de  par  le  Roy  que  homme  n'yssist  hors  d'icelle 
ville;  mais  à  les  bouter  dedans  on  n'y  eu  met- 
toit  que  dix  à  une  fois ,  car  on  levoit  le  pont-levis 
devers  ladicte  place,  et  lesmenoit-onaux  champs, 
et  puis  revenoit-on  quérir  les  aultres  dix  pour 
aussi  faire  passer  aux  champs.  Tous  lesquels 
vingt  hommes-d'armes  estoient  vestus  et  habil- 
lez de  hocquetons  de  camelot  violet  à  grans  crois 
blanches,  et  avoient  belles  chesnes  d'or  autour 
du  col ,  et  en  leurs  testf  s  cramignolles  de  veloux 
noir, à  grosses  houppes  de  fil  d'or  de  Chippre  des- 
sus, et  tous  leurs  chevaulx  estoient  couverts  de 
grosses  campanes  d'argent.  Et  au  regard  dudit 
Sallezart  pour  différence  de  ses  gens,  11  estoit 
monté  dessus  ung  beau  coursier  à  une  moult  belle 
houssure ,  toute  couverte  de  tranchouers  d'ar- 
gent ,  dessus  chascun  desquels  y  avoit  une  grosse 
campane  d'argent  dorée  ,  et  tout  devant  ladicte 
compaignie  aloit  la  trompette  dudit  Sallezart 
monté  dessus  un  cheval  grisou  ,  lequel  en  cou- 
rant au  long  des  fossez  d'entre  ladicte  porte 
Sainct-Antlioine  et  le  boulevart  de  la  Tour-de- 
Billy,  ledict  cheval  cheut  dessoubs  ladicte  trom- 
pette, si  très-lourdement  que  icelle  trompette  sa 
rompist  le  col. 

Et  le  lundy  ensuivant  vint  nouvelles  à  Paris 
que  le  seigneur  de  Halbourdin  et  le  seigneur  de 
Saveuzes  avoient  prins  Péronne  et  le  comte  de 
Nevers  qui  estoit  dedans.  Et  cedit  jour  eschap- 
pèrent  trois  prisonniers  des  prisons  de  Tison , 
dont  l'ung  avoit  esté  cause  avec  Loys  Sorbier  de 
bouter  les  Bretons  et  aultres  dedans  Ponthoise, 
et  estoit  de  la  compaignie  Joiiachin  Rouault.  Ce 
jour  aussi  se  print  le  feu  à  Paris  en  une  maison 
en  champ-gaillard,  dont  le  Roy  en  eut  ung  peu 
de  paour.  Et  ordonna  pour  ceste  cause  que  on 
fist  faire  des  feux  par  tous  les  quartiers  de  Paris, 
et  les  habitans  armez  devant  iceux  et  le  guet 
fust  renforcié ,  ce  qui  fut  fait. 

Audit  mois  d'octobre  furent  aucunes  gens  de 
guerre  du  party  dudit  de  Bourgongne  devant  la 
ville  de  Beauvais ,  pour  sommer  les  prélat  et 
populaire  d'icelle  de  eulx  rendre  et  mettre  es 
mains  dudit  seigneur  de  Bourgongne  et  ladicte 
place  aussi ,  lesquels  prélat  et  habitans  prindrent 
ladicte  sommation  par  escript  et  l'envoyèrent  au 
Roy,  qui  incontinent  l'envoya  au  seigneur  de 
Charrolois  avec  lequel  il  avoit  fait  paix  et  trêve. 

Lequel  Cliarrolois  rendit  respoucc  que  ce  n'es- 
toit  point  de  par  luy  qu'on  faisoit  lesdietes  soni- 
raatious,  en  disant  que  le  diable  peust  emporter 
ceulx  qu'ils  faisoient  tels,  et  qu'ils  faisoient 
plus  que  on  ne  leur  commandoit.  Et  dist  le  Roy 
audit  seigneur  de  Charrolois  que  puis  que  ap- 
poinc'tenient  avoit  esté  fait  entre  eulx  ,  qu'il  ne 
l'alloit  plus  user  de  telles  voyes;  et  si  luy  dist 
plus  le  Roy  -qu'il  luy  donneroit  ladicte  ville  de 
Beauvais,  s'il  vouloit. 

Et  lemercredy  ensuivant ,  neufiesmejour  du- 
dit  mois,  fut  ordonne  de  par  les  prévosts  des 
marchans  et  eschevins  de  ladicte  ville  que  chas- 
cun  quartenier  et  dizenier  d'icelle  -sille  feissent 
faire  des  feux  es  lieux  accoustumez  de  les  faire,  et 
que  toutes  les  chesnes  des  rues  foraines  feussent 
tendui's,et  que  chascune personne  feust veillant 
devant  lesdits  feulx ,  la{[uelle  chose  fut  faicte. 

Et  le  jeudy  ensuivant  vint  ledit  seigneur  de 
Saveuzes  et  arriva  eu  l'ost  desdits  Bourguignons 
à  tout  graut  puissance  de  gens ,  qui  amenoient 
certaine  grosse  somme  d'or  et  d'argent  pour  faire 
le  payement  des  gens  de  guerre  dudit  seigneui' 
de  Charrolois.  Et  ce  jour  aussi  le  duc  de  Bre- 
taigne  eut  son  appointement  avecques  le  Roy 
nostre  sire  de  ses  vaccalions  ,  frais  et  mises  de 
luy  et  son  armée,  pour  estre  venu  contre  luy 
et  son  royaulme  devant  Paris  avec  les  aultres 
princes  et  seigneurs  dessus  nommez ,  et  en  fai- 
sant ledit  appointement  luy  fut  rebaillée  sa 
comté  de  Montfort  et  aultres ,  avecques  grant 
somme  de  deniers. 

Et  le  vendredy  ensuivant  vint  en  l'hostel  de 
ladicte  ville  maistre  Jehan  Le  Boulenger,  pré- 
sident en  parlement,  dire  illec  de  par  le  Roy 
nostre  sire  que  on  fist  assavoir  aux  quarteniers 
et  dizeniers  de  ladicte  ville,  et  demain  en  main 
au  populaire  d'icelle,  que  on  ne  se  esbahyst  point 
se  on  veoit  la  puissance  des  Bourguignons  venir 
ce  jour  devant  Paris,  et  que  ce  seroit  pour  il- 
lecques  faire  leurs  monstres.  Et  nonobstant  ce 
n'y  vindrent  point  ce  jour,  mais  les  firent  depuis 
le  pont  de  Charenton  jusques  au  bois  de  Vin- 
ciennes,et  se  monstrèrent  grant  puissance;  et  là 
le  Roy  se  trouva  pour  voir  icelles  monstres  bien 
simplement ,  comme  de  luy  quatriesme  seule- 
ment ,  c'est  assavoir,  le  "Roy,  le  duc  de  Calabre, 
le  seigneur  de  Charrolois  et  monseigneur  de 
Sainct-Pol.  Et  quant  lesdietes  monstres  furent 
faictes,  le  Roy  s'en  retourna  par  eauë  à  Paris  ; 
et  avant  son  partement  et  en  sa  présence  ledit 
seigneur  de  Charrolois  dist  à  tous  sesdictes 
gens  de  guerre  ces  mots  :  «  Mes  seigneurs  ,  vous 
»  et  moy  sommes  au  Roy  mon  souverain  sei- 
•'  gneur  qui  cy  est  présent ,  pour  le  servir  toutes 
»  les  fois  que  mestier  en  aura.  " 


Et  le  samedy  ensuivant ,  douziesme  jour  du- 
dit mois  d'octobre  1-1G5,  vint  nouvelles  que  la 
ville  d'Evreux  avoit  esté  baillée  et  livrée  aux 
Bretons  par  ung  nommé  messire  Jehan  Le  Beuf, 
chevalier,  qui  les  bouta  en  ladicte  ville  le  mer- 
credy  précédent ,  jour  de  Sainct  Denys ,  ainsi 
que  les  bourgois  et  habitans  de  ladicte  ville 
aloient  en  procession  hors  d'icelle  ville.  Et  ainsi 
qu'ils  yssoient  par  l'une  des  portes,  lesdits  Bre- 
tons entroient  par  une  autre. 

Et  le  seiziesme  jour  d'icelluy  mois  d'octobre 
advint  que  on  advertit  le  Roy  qu'il  y  avoit  en- 
treprise faicte  sus  sa  personne  par  aucuns  ses 
ennemis,  de  le  prendre  ou  tuer  dedans  ladicte 
ville;  et  pour  soy  en  garder  et  dormir  seure- 
ment ,  ordonna  expressément  que  on  fist  graut 
guet  et  garde  en  ladicte  ville,  tant  sur  la  mu- 
raille que  dedans ,  et  que  par  chaseun  quartier 
et  rue  feussent  faits  les  feux  ,  ce  qui  fut  fait.  Et 
vint  aussi  nouvelles  que  la  ville  de  Caëu"  et  aul- 
tres de  Normendie  s'estoient  remises  et  réduictes 
en  l'obéissance  de  mondit  seigneur  de  Berry.  Et 
depuis  ce,  le  Roy  envoya  en  la  ville  de  Mante 
grant  quantité  de  gens  de  guerre  et  de  fi'ancs- 
archiers. 

En  ce  temps  le  Roy  fist  aler  la  Royne  à  Or- 
léans, qui  lors  estoità  Emboise.  Et  le  jeudy  en- 
suivant ,  dix-huictiesme  jour  dudit  mois,  le  Roy 
souppa  en  l'hostel  du  seigneur  de  Armenonville 
où  il  tist  grant  chère,  et  y  mena  avecques  luy 
le  comte  de  Perche,  Guillaume  de  Biche,  Guiot 
Durie,  Jaques  de  Crèvecueur,  monseigneur  de 
Craon  ,  messire  Yves  du  Fau,  messire  Gaston- 
net  du  Léon,  Vuaste  dcMonpédon,  Guillaume 
Le  Comte,  et  maistre  Regnault  des  Dormans. 
Et  pour  femmes  y  estoient  madamoiselle  Der- 
menonville ,  La  Longue  Joe  et  la  duchesse  de 
Longueil.  Et  pour  bourgoises,  Estiennette  de 
Paris,  Perrète  deChaaIon,  et  Jehanne  Baillète. 
Et  le  mardy,  vingt-deuxiesme  jour  dudit  mois, 
le  Roy  ala  j)ar  devers  lesdits  princes  à  privée 
meisnée  sans  sa  garde  jusquesàla  Grange-aux- 
Merciers,  sauf  que  monseigneur  de  Berry  n'y 
estoit  point;  et  le  jeudy  ensuivant  monseigneur 
le  duc  de  Bourbon  vint  parlerauRoy  en  la  place 
devant  Paris,  par  deçà  le  fosséde  laGranche-de- 
Ruilly.  Et  estoit  le  Roy  ce  jour  le  plus  hon- 
nestement  habillé  qu'on  ne  l'avoit  point  \eude- 
Nant ,  car  il  estoit  vestu  d'une  robbe  de  pourpiV 
desseinte  et  toute  fourrée  d'ermines,  qui  luy 
seoit  beaucoup  mieux  que  ne  faisoient  les  cours 
habits  qu'il  avoit  portez  paravant. 

Et  le  samedy  ensuivant  mondit  seigneur  de 
Charrolois  se  départit  de  son  ost,  et  list  cri(r 
par  tout  icelluy,  sur  peine  de  la  hart ,  que  tous 
ceuix  de  son  armée  et  compaignie  feussent  in- 

continent  prests  pour  le  aler  servir  à  rencontre 
dos  Liégeois,  qui  gastoient  et  mettoient  à  feu  et 
à  l'espée  tout  ce  qu'ils  trouvoient  es  pays  dudit 
seigneur  de  Ciiarrolois.  Et  les  dimenche,  lundy 
et  mardy  ensuivans,  monseigneur  de  Berry,  qui 
estoit  logé  à  Sainct-Mor-des-f  ossez ,  fut  un  peu 
malade  d'une  fièvre  ,  qui  le  tint  durant  lesdits 
trois  jours ,  et  puis  fut  guéry.  Et  pareillement 
que  devant  le  Roy  fist  faire  ledit  jour  de  lundy 
les  feux  et  le  guet  parmy  ladicte  ville ,  et  tendre 
les  chesnes  de  toutes  les  rues  foraines. 

Et  le  mercredy  ensuivant,  treutiesme  et  pé- 
uuiticsme  jour  d'octobre  audit  an,  furent  leuës 
et  publiées  les  lettres  de  la  paix ,  ou  trêve  faicte 
entre  le  Roy  et  lesdits  princes  en  la  court  de  par- 
lement où  illecelle  fut  enregistrée.  Et  ce  mesme 
jour  le  Roy  partit  de  Paris  pour  aler  au  bois  de 
Yinciennes  par  devers  lesdits  princes,  et  là  mon- 
dit  seigneur  de  Berry  luy  fist  bommaige  de  la 
ducbé  de  Normendic,  qui  baillée  luy  avoit  esté 
pour  sondit  appanaige.  Et  cedit  jour  fut  ladicte 
ville  de  Paris  fort  gardée,  et  fist-on  armer  tous 
les  arcbiers  et  les  arbalestriers  d'icelle  et  aultres 
pour  garder  les  portes  de  ladicte  ville  jusques  à 
ce  que  le  Roy  fust  retourné  en  icelle  de  devers 
lesdits  princes,  où  il  s'en  estoit  ainsi  simplement 
aie.  Et  délibéra  le  Roy  cedit  mesme  jour  decou- 
cber  la  nuit  audit  lieu  du  bois,  et  envoya  quérir 
son  lict  à  Paris  ;  mais  le  prévost  des  marcbans 
et  escbevins  de  ladicte  ville  luy  envoyèrent  mes- 
sage cxprez ,  luy  bumblement  prier  et  requerre 
qu'il  n'y  couchast  point  pour  moult  de  causes  , 
ce  qu'il  leur  accorda  et  s'en  retourna  au  giste 
audit  lieu  de  Paris;  et  le  jeudy  ensuivant  mon- 
seigneur de  Berry,  monseigneur  de  Cbarrolois 
et  aultres  se  despartirent  de  devers  Paris  ,  et 
s'en  alèrent  en  divers  lieux,  c'est  assavoir,  mon- 
dit  seigneur  Cbarles  s'en  ala  en  NornVendie,  et 
le  convoya  le  Roy  bien  loing  sur  le  cbemin  de 
Ponthoise,  et  puis  s'en  tira  luy  et  ledit  de  Char- 
vollois  vers  Villers-le-Bel ,  ou  ils  furent  deux  ou 
trois  jours ,  et  puis  s'en  ala  ledit  de  Cbarrolois 
au  pays  de  Picardie,  et  de  là  s'en  ala  faire  guerre 
aux  Liégeois. 

Et  le  lundy  ensuivant  messire  Robert  Destou- 
teville,  cbevalier  seigneur  de  Beyne ,  qui  avoit 
esté  prévost  de  Parisduteraps  du  feu  roy  Cbarles, 
et  que  le  Roy  luy  avoit  ostée  la  piévosté  et  bail- 
lée à  Jaques  de  Villers,  seigneur  de  l'Isle-Âdam, 
fut  remis  et  restitué  audit  office  de  prévost  de 
Paris.  Et  ce  mesme  jour  fut  en  l'bostel  de  ladicte 
ville  pourles  affaires  du  Roy,  et  là  luy  fut  baillé 
le  nom  de  la  nuit  (1)  comme  à  prévost  de  Paris. 

Et  le  mardy  ,  ensuivant  le  Roy  souppa  en 

(I)  Le  mot  ci'onlre.  '      -, 


l'ostel  d'icelle  ville,  où  il  y  eut  moult  beau  ser- 
vice de  cbair  et  poisson,  et  y  souppèrent  avec- 
ques  luy  plusieurs  gens  de  grant  façon,  invitez 
et  mandez  avecques  leurs  femmes.  Et  avant  ledit 
soupper  le  Roy  proposa  à  aucuns  quarteniers  et 
dizeniers,  pour  ce  aussi  mandez,  disant  qu'il 
les  mercioit  tous  en  général  et  particulier  de  la 
grande  féaulté  et  loyaulté  qu'il  avoit  trouvée  en 
eulx,  et  que  pour  eulx  il  estoit  du  tout  disposé 
de  faire  tout  ce  que  possible  luy  seroit ,  et  que 
pource  que  durant  la  guerre  et  division  qui  avoit 
esté  devant  ladicte  ville,  il  avoit  donnez  et  con- 
férez à  icelle  aucuns  privilèges,  et  que  aulcuns 
pourroient  avoir  imagination  qu'il  auroitce  fait 
pour  la  nécessité  où  il  s'estoit  trouvé  de  avoir 
d'eulx  secours,  et  que  après  ladicte  paix  ou  ac- 
cord les  leur  pourroitoster,  il  leur  déclairapour 
ceste  cause  dès  lors  et  dès  maintenant  pour  lors 
à  tousjours,  il  les  leur  avoit  donnez  et  laissez  , 
sans  jamais  avoir  espérance  de  les  rappellcr  ne 
venir  contre,  et  se  mieulx  vouloieut  avoir  de  luy 
qu'ils  le  demandassent  et  il  le  leur  octroyeroit. 
Et  leur  dist  encores  qu'ils  laissoient  eu  ladite 
ville  le  seigneur  de  Beyne  comme  prévost  de 
ladicte  ville  de  Paris,  auquel  il  vouloit  qu'ils 
obéyssent  comme  à  luy,  et  leur  dist  qu'il  avoit 
moult  bien  servy  à  la  journée  de  Wonllehéry, 
et  pour  aultres  causes  qu'il  déclara  audit  pré- 
vost des  marcbans  et  escbevins  de  ladicte  ville 
de  Paris,  en  le  priant  d'estre  tousjours  bons  et 
loyaulx  envers  luy  et  à  la  couronne  de  France, 
sans  ce  que  aucune  parcialité  soit  trouvée  en  la- 
dicte ville.  Et  illec  ce  jour  fut  fiancée  la  fille 
naturelle  du  Roy  à  monseigneur  le  bastai'd  de 
Bourbon,  et  après  soupper  y  furent  faictes  plu- 
sieurs joyeu  set  ez,  dances  et  aultres  plaisances; 
et  là  mondit  seigneur  le  bastard  y  dança  et  y 
fist  grande  et  bonne  cbière. 

Et  le  lundy  ensuivant  septicsme  jour  de  no- 
vembre audit  an  14G5,  ledit  messire  Robert  Des- 
touteville  fut  amené  au  Chastellet  de  Paris  par 
messire  Charles  de  Meum  et  maistre  Jehan  Dau- 
vet,  premier  président  du  parlement  de  Thou- 
louse,  auquel  président  le  Roy  mandoit  qu'il 
avoit  receu  le  serment  dudit  Destouteville  à  pré- 
vost de  Paris,  au  lieu  de  Jacques  de  Villiers  sei- 
gneur de  risle  Adam,  auquel  il  avoit  donné  la- 
dicte prévosté  à  son  joyeux  advénement,  et  qu'il 
le  mit  et  institua  en  possession  et  saisine  dudit 
office  de  prévost  de  Paris.  Et  après  que  les  let- 
tres de  don  dudit  office  furent  lues  au  grant 
parc  du  Chastellet  de  Paris,  iceluyDestoute\ille 
fut  mis  et  institué  en  possession  dudit  office, 
sans  préjudice  du  cas  d'appel  dudit  de  Villiers. 

Et  tantost  après  ces  choses  ainsi  faictes  le  Roy 
mîinda  venir  a  luy  les  pi'ésidens  de  sa  cour  de 


parlement,  auxquels  il  dit  telles  on  semblables 
paroles  :  «  U  est  vrai  que  après  que  je  vins  à 
..  mon  joyeux  aclvénement  à  la  Couronne,  je  feis 
»  le  premier  président  en  ma  court  de  parlement 
..  messire  Hélye  de  Thorrètes  ,  qui  tantost 
>.  après  ala  de  vie  à  trespas.  Et  à  l'eurc  que  je  le 
•■  feis  j'avoyc  mon  affection  singulière  dey  met- 
..  tre  en  son  lieu  maistre  Jehan  Dauvet  nostre 
..  premier  président  à  Thoulouzc  qui  icy  est  pre- 
..  sent;  mais  tant  par  importunité  de  requérans 
..  que  aussi  à  la  prière  et  requeste  de  messire  Je- 
..  ban  Bureau,  nous  y  mismes  le  président  de 
«  Nanterre,  qui  depuis  y  a  esté  jusques  à  la  ve- 
»  nue  en  nostre  ville  de  Paris  d'aucuns  seigneurs 
..  de  nostre  sang,  qui  nous  firent  dire  el  remons- 
>.  trer  que  en  nostre  royaulme  avoiént  esté  faic- 
..  tes  plusieurs  grans  injustices,  et  mesmement 
,.  en  nostre  court  de  parlement  :  pourquoy  et 
..  aultres  causes  qui  nous  meuvent ,  déclarons 
..  que  ledit  de  Nanterre  ne  sera  plus  nostre  pre- 
>.  mier  président  en  nostre  court  de  parlement, 
..  et  que  pour  et  en  son  lien  y  avons  mis  et 
..  créons  ledit  maistre  Jehan  Dauvet,  pour  y  es- 
^  tre  et  demourer.  » 

Et  le  samedy  ensuivant  neufiesme  jour  dudit 
mois  de  novembre,  messire  Pierre  de  Morvil- 
lier  chevalier  qui  avoit  esté  chancelier  de  France, 
fut  désapointé  dudit  office,  et  y  fut  mis  en  son 
lieu  messire  Jehan  Juvenel  des  Ursins,  qui  aussi 
avoit  esté  chancelier  de  France  ,  et  qui  encores 
l'estoit  au  jour  du  trespas  dudit  feu  roy  Charles. 
En  ce  temps  aussi  le  Roy  désapoiuta  messire 
Pierre  Puy  de  l'office  de  maistre  des  requestes 
ordinaire  de  son  hostel,  et  donna  ledit  office  à 
maistre  l\egnault  des  Dormans. 

Après  ces  choses  le  Roy  se  partit  de  Paris  pour 
<»ler  à  Orléans,  et  en  emmena  avecques  luy  Ar- 
nault  r.uillier  changeur  et  bourgois  de  Paris, 
auquel  il  chargea  très-expressément  de  le  suivre 
et  estre  tousjours  près  de  luy ,  et  si  y  mena 
aussi  maistre  Jehan  Longue  Joe  le  jeune  ,  nou- 
vellement marié  à  damoiselle  Geneviefve  fille 
<le  maistre  Jehan  Raillet,  pour  estre  de  son  grant 
conseil.  Et  à  l'eure  dudit  partement  il  créa  tré- 
sorier de  France  maistre  Charles  d'Orgemont 
seigneur  de  Méry,  et  fist  ledit  Arnault  Luillier 
trésorier  de  Carcassonne,  et  maistre  Pierre  Fré- 
til  mary  de  Tréteau  maistre  des  requestes  de 
son  hostel,  sans  gaiges  et  intérest. 

Etlelundy  ensuivant,  dix-liuictiesme  jour  du- 
<lit  mois, advint  à  Paris,  a  six  heures  du  matin, 
que  une  comète  y  cheut  en  resplandisseur  de 
l'eu,  qui  dura  longuement,  et  estoit  telle  qu'il 
î^embloit  (|ue  toute  ladicte  ville  feust  en  feu  et 
vu  naml)e.  Et  de  ceste  espouvantable  et  nier- 
veilleus<'   chose    ung   lionune    en   la    place   de 

Grève,  qui,  à  la  dicte  heure  aloit  ouyr  messe  au 
Sainct  Esperit,  fut  de  cesitrès-espouvantéqu'il 
en  devint  fol,  et  perdit  son  sens  et  entendement. 

Et  après  toutes  ces  choses,  mondit  seigneur 
Charles  qui  ainsi  estoit  party  de  Paris  pour  aler 
en  Normendie,  s'en  alajusques  à  Saincte-Kathe- 
rine  du  mont  de  Rouen  ,  où  il  séjourna  illec 
par  diverses  journées,  en  attendant  que  ceulx 
de  Rouen  eussent  préparé  ce  qu'ils  avoient  in- 
tention de  faire  pour  son  entrée  ;  mais  cependant 
se  meust  noise  entre  mondit  seigneur  Charles,  le 
duc  de  Bretaigne  et  le  conte  de  Dampmartin , 
dont  lut  dit  audit  monseigneur  Charles  que  le- 
dit duc  de  Rretaigne  et  comte  de  Dampmartin 
avoient  entreprins  de  le  prendre  et  ramener  en 
Bretaigne,  pour  laquelle  cause  Jehan  monsei- 
gneur de  Lorraine  qui  de  ce  fut  adverty,  ala  in- 
continent dire  ces  nouvelles  en  l'hostel  de  ladicte 
ville  de  Rouen,  qui  incontinent  y  pourveurent 
et  firent  armer  tous  ceulx  de  ladicte  ville. 

Et  à  grant  port  d'armes  ledit  monseigneur 
Jehan  de  Lorraine  à  l'aide  desdits  de  Rouen  ala 
en  la  place  dudit  lieu  de  .Saincte- Katherine  où 
on  ne  les  vouloit  laisser  entrer.  Et  illec  malgré 
ledit  duc  de  Bretaigne  et  conte  de  Dampmar- 
tin, sans  solempnité  garder,  fist  monter  mondit 
seigneur  Charles  sur  ung  cheval  garny  de  selle 
et  harnois  simplement,  sans  aucune  houssure  , 
et  avoir  vestuàceste  heure  inie  robbe  de  veioux 
noir,  et  en  cest  estât  le  menèrent  en  ladicte  ville 
de  Rouen,  tout  droit  en  l'église  Nostre-Dame, 
où  chanté  fut  Te  Dcum  laudamiis^  et  de  là  au 
chasteau  dudit  lieu. 

En  ce  temps,  le  Roy  estant  à  Orléans  fist  plu- 
sieurs ordonnances  et  establissemens  ,  et  désap- 
pointa plusieurs  capitaines  de  guerre,  et  entre 
les  aultres  il  osta  les  cent  lances,  dont  Poncet- 
de-Rivière  avoit  la  charge,  et  le  fist  bailly  de 
Montferrant,  et  à  d'aultres  osta  aussi  les  char- 
ges et  mist  d'aultres  en  leurs  lieux.  Et  quant 
ledit  Poucet -de- Rivière  se  vit  ainsi  désap- 
pointé de  sadicte  charge,  il  s'en  ala  oultre  la 
mer  au  sainct  voyage  de  Ihérusalem,  et  de  là  à 
Saincte-lvatherine  du  mont  de  Sinay,  et  si  re- 
mist  et  fist  le  Roy  le  seigneur  de  Loheac  mares- 
chal  de  France,  comme  aultre  fois  l'avoit  esté, 
et  fut  mis  au  lieu  du  conte  de  Comminge  bas- 
tard  d'Armignac.  Et  après  ces  choses  ainsi  faic- 
tcs,  le  Roy  se  party  d'Orléans  et  s'en  ala  en  Nor- 
mendie à  toute  son  armée  francs-archiers ,  et 
son  artillerie  grosse  et  menue,  et  s'en  tira  vers 
Argenten,  Exmes,  Falaize,  Caën  et  aultres  pla- 
ces dudit  pays,  pour  les  prendre,  saisir  et  met- 
tre en  ses  mains.  Et  là  il  trouva  le  duc  de  Bre- 
taigne ,  et  furent  ensemble  une  espace  de 
temps. 

Et  d'aultre  part ,  audit  pays  de  Normendie  y 
estoit  pour  le  Roy  monseigneur  de  Bourbon  qui 
ala  devant  Evreulx  pour  l'avoir,  qui  n'y  obéy- 
rent  point  de  première  venue,  mais  depuis  traie- 
tèrent  avecques  luy  et  le  boutèrent  dedans  iadicte 
ville  luy  et  ses  gens.  Et  après  d'illec  se  partist 
et  s'en  vint  devant  Yernou-sur-Seine,  et  sembla- 
bleraent  luy  fut  fait  leffus  de  première  venue, 
et  puis  le  mirent  dedans.  Et  d'une  auitre  part , 
estoit  messire  Charles  de  Meleun  grant  maistre 
d'ostel  du  Roy,  qui  aussi  prenoit  etsaisissoit  vil- 
les et  places,  comme  Gisors,  Gournay  et  aultres; 
et  si  rua  jus  (1)  environ  six  vingts  Escossois 
qui  s'en  alloient  au  seigneur  de  Bueil  (2) ,  pour 
mondit  seigneur  Charles  (3).  Et  fut  la  rencon- 
tre faicte  desdicts  Escossois  à  un  villaige  du 
bailliage  de  Caulx  nommé  Cailly. 

En  ce  temps  le  seigneur  d'Esternay  qui  estoit 
général  de  INormendie,  qui  s'en  estoit  party  hors 
delà  ville  de  Rouen  pour  ladoubte  et  fureur  du 
Roy;  et  affln  qu'il  ne  fcust  cogneu  se  abilla  en 
Cordelier  de  l'Observance  ,  fut  rencontre  par 
aucuns  gens  de  guerre  de  la  compaignie  dudit 
grant  maistre,  au  pont  Sainct-Pierre,  qui  est  à 
quatre  lieues  de  Rouen^  et  avoit  avec  luy  un  Au- 
gustin. Lesquels  après  qu'ils  eurent  esté  saisis 
furent  cerchez  par  lesdits  gens  de  guerre,  et 
trouvèrent  sur  eux  plusieurs  bagues  et  or  mon- 
noyé  contant,  qu'ils  prindrent  et  saisirent.  Et 
après  mondit  seigneur  Charles  qui  s'en  estoit  aie 
à  Rouen  s'en  ala  à  Louviers,  cuidant  y  trouver 
monseigneur  de  Bourbon,  lequel  il  n'y  trouva 
point,  et  incontinent  et  sansdélay  s'en  retourna 
audit  lieu  de  Rouen. 

Et  après  son  retour  audit  lieu  de  Rouen,  ceulx 
de  Iadicte  ville  le  receurent  et  le  menèrent  en 
ro.stel  de  leurdicte  ville,  où  illec  l'espousèrent 
à  leur  duc  ;  et  en  ce  faisant  luy  baillèrent  un  an- 
neau qu'ils  luy  mirent  au  doy  ,  que  a  ce  faire 
est  ordonné  ;  le^juel  depuis  mondit  seigneur 
Charles  porta,  et  promist  lors  ausdits  de  Rouen 
de  les  entretenir  et  garder  en  leurs  franchises  et 
libériez,  et  leur  donna  à  ceste  heure  la  moitié 
de  tous  les  aydes  que  paravant  sa  réception  ils 
avoient  payez.  Et  ces  choses  faictes  luy  fut  dit 
et  remonstré  par  les  gens  d'église,  les  nobles, 
bourgoiset  populaire  d'icelle  ville,  qu'ils  se  ren- 
doieutet  demouroient  du  tout  ses  vrais  et  loyaulx 
subjects,  tous  bien  délibérez  de  vivre  et  mourir 
pour  luy,  etjusques  au  dernier  homme  ;  et  puis 
luy  firent  lire  un  article  contenu  en  une  chroni- 
que qui  estoit  en  icelle  maison  de  la  ville,  pu- 
biicquement  devant  tous,  qui  contenoit  de  gran- 

(1)  Jeta  par  terre. 

(2)  .4ntoine,  comte  de  Sancerre. 

des  choses,  et  en  effect  que  jadis  y  ot  ung  roy 
de  France  qui  mourut,  et  après  son  trespas  de- 
meura deux  fils,  dont  l'un  par  aisnesse  succéda 
à  la  couronne,  et  à  l'autre  fut  baillé  pour  son 
appanaige  la  duché  de  Normendie,  que  depuis  le- 
dit roy  de  France  voulut  ravoir  ,  et  en  print 
guerre  contre  son  frère  pour  la  ravoir.  Et  ceux 
de  Iadicte  duché  qui  la  tindrent  bonne  et  oultre 
pour  leurditduc  guerroyèrent  tellement  ledit  roy 
de  France,  que  par  leur  puissance  d'armes  ils 
mirent  en  exil  ledit  roy  de  France,  et  firent 
leurdit  duc  roy.  Et  après  Iadicte  lecture,  luy  di- 
rent qu'il  ne  se  souciast  de  riejis,  et  que  de  là  en 
avant  ceulx  de  Iadicte  ville  le  fourniroient  de- 
dans icelle  et  dessus  leurs  murs  d'engins  et  aul- 
tres choses  deffensables,  et  de  tout  ce  que  né- 
cessité leur  seroit  d'avoir  ;  tellement  que  aucun 
dommaige  ou  esclandre  ne  viendroit  audit  sei- 
gneur, ne  à  eulx,  ne  à  leurdicte  ville. 

Et  le  lundy  pénultième  jour  de  décembre  au- 
dit an ,  le  Roy  en  retournant  dudit  bas  pays  de 
Normendie  vint  au  Ponthaudemer,  et  de  là  en 
la  champaigne  de  Neuf-bourg  près  Couches  ,  et 
envoya  mondit  seigneur  de  Bourbon  devant  la 
ville  de  Louviers.  Et  le  mercredy  ensuivant 
premier  jour  de  janvier,  Iadicte  \ille  de  Lou- 
viei-s  fut  rendue  à  mondit  seigneur  de  Bourbon 
pour  le  Roy,  et  ce  mesmejour  le  Roy  entra  de- 
dans Iadicte  ville  de  Louviei-s  après  disner.  Et 
en  ce  mesme  jour  aussi  fut  mené  par  les  gens 
dudit  grant  maistre  d'ostel,  ledit  seigneur  d'Es- 
ternay qui  aussi  en  icelluy  jour  fut  noyé  en  la 
rivière  Dure,  et  aussi  ledit  Augustin  avecques 
luy  par  les  gens  du  prévostdes  mareschaux.  Et 
puis  fut  le  corps  dudit  d'Esternay  retiré  hors 
de  ladite  rivièi'c  et  mis  en  terre  en  Téglise 
Nostre-Dame  de  Louviers,  ou  illec  fut  fait  son 
ser\ice. 

Audit  temps  furent  plusieurs  personnes,  offi- 
ciers et  aultres  dudit  païs  de  Normandie  exé- 
cutez et  noyez  par  le  prévost  des  maréchnulx  , 
pour  les  questions  du  Roy  et  monseigneur  (>har- 
les  son  frère.  Et  après  le  Roy  se  parfit  dudit 
Louviers,  et  vint  mettre  le  siège  devant  la  ville 
du  Pont  des  Arches  ,  qui  est  à  quatre  lieues  de 
Iadicte  ville  de  Rouen. 

Et  le  lundy  sixiesme  jour  dudit  mois  de  jan- 
vier fut  crié  en  la  ville  de  Paris,  que  tous  mar- 
chans  accoustumez  de  porter  vivres  en  ost,  por- 
tassent \ivres  ou  l'ost  du  Roy  qui  estoit  de\ant 
Iadicte  ville  du  Pont-des-Arches,  et  aussi  que 
tous  pionniers  feussent  tous  prests  à  partir  le 
landemain  pour  aler  audit  lieu  ,  sous  sire  Denis 


(3)  Leduc  de  iVormaiidic ,  suivant  le  manuscrit  de  la 

Gibor  Piin  des  quatre  eschevins  de  ladiete  ville 
à  la  conduicte  d'ieeulx  ordonné.  Et  le  mercredy 
ensuivant  les  gens  du  Roy  qui  estoient  alez  à 
leur  avanfaige  sur  les  ehanips,  prindrent  quatre 
hommes-darmes  de  la  eompaignie  et  estans 
soubs  ledit  monseigneur  Ciiarles  ,  et  qui  autre- 
fois avoientesté  en  l'ordonnanee  du  lloy,  et  Tun 
d'eulx  estoit  nommé  le  petit  Jiailly  ,  qui  aultre- 
fois  avoit  esté  de  la  compaignie  de  .loiiachin 
Rouault  mareschal  de  l-'ranee,  et  qui  avoit  esté 
cause  de  la  prinse  de  Pontoise  eontre  le  Roy  :  fu- 
rent menez  devers  le  Roy ,  et  incontinent  fut 
ordonné  qu'on  leur  couppast  les  testes ,  et  lors 
ils  requirent  au  Roy  que  il  leur  sauvast  la  vie  et 
ils  luy  feroient  rendre  ledit  Pont-des-Arches  : 
ce  que  le  Roy  leur  accorda ,  à  la  requeste  de 
mondit  seigneur  de  Rourbon  et  de  plusieurs  aul- 
tres  princes  et  seigneurs. 

Et  le  mesme  jour  le  Roy  et  sa  compaignie  en- 
trèrent dedans  ledit  Pont-des-Arches  ,  et  ceulx 
qui  estoient  dedans  ladiete  ville  se  retirèrent 
dedans  le  cliasteau.  Entre  lesquels  y  estoit 
maistre  .Teban  Hébert,  général  des  finances  du 
royaulme  de  France,  et  trois  jours  après  fut 
rendu  au  Roy  le  chasteau  dudit  Pont-des-Ar- 
ches. 

Et  après  que  ladiete  ville  et  cliasteau  eurent 
esté  ainsi  rendus  au  Roy  ,  ceulx  de  Rouen  en- 
voyèrent par  devers  luy  pour  parler  d'appointe- 
ment,  lequel  encliarga  haut  et  bas  les  ducs  de 
Rourbon  et  de  Rrelaigne.  Et  pour  ledit  appoin- 
tement  avoir  vindrent  de  ladiete  ville  de  Roiien 
aucuns  commissaires  ordonnez  de  par  icelle 
pour  luy  faire  plusieurs  requestes  et  remous- 
trances,  et  entre  aultres  que  quelque  chose  qu'ils 
eussent  fait  le  Roy  voulsist  estre  content  d'eulx, 
et  qu'il  luy  pleust  déclairer  qu'ils  n"a\  oient  point 
faillv  ne  fait  chose  contre  luy  dont  il  leur  voul- 
sist donner  pardon,  grâce  ou  rémission  ,  et  que 
le  Roy  de  là  en  avant  les  affraiichist  en  la  ma- 
nière qu'il  avoit  fait  ceux  de  sa  ville  de  Paris  , 
et  plusicuis  aultres  requestes  firent  au  Roy,  ([ui 
leur  rendit  response  que  sur  tout  il  auroit  son 
advis. 

Et  durant  ces  choses  plusieurs  des  gens  du 
Roy  aloient  et  venoient  en  ladiete  ville,  et  les 
imgs  avec(|ues  les  aultres.  Et  cependant  mondit 
seigneur  Charles  ,  luy  et  plusieurs  autres  de  sa 
compaignie  sortirent  dehors  de  ladiete  ville  de 
Roïien  ,  et  s'en  tirèrent  à  llonnefieu  et  à  Caën  , 
ou  ils  furent  depuis  certaine  espace  de  temps. 
En  ces  entrefaictes  Jehan  monseigneur  de  Lor- 
raine se  cuida  eschapper  pour  aler  en  Flandres, 
mais  il  fut  rencontré  par  les  gens  du  Roy  ,  cpii 
le  |)rindrcnt  et  menèrent  vers  le  Roy.  Et  donna 
le  Roy  la  pluspart  des  oflices  de  la  duchié  de 


xNormendie  ,  et  y  fist  de  nouveaux  officiers  ,  et 
en  débouta  les  aultres.  Et  après  ledit  parteraent 
dudit  monseigneur  Charles  de  ladiete  ville  de 
Roiu'u,  elle  fut  remise  et  réduicte  au  Roy.  Et  ce 
fait  le  !{oy  renvoya  tous  ses  francs-archiers  ,  et 
leur  donna  congé  jusques  au  piemier  jour  de 
mars  ensuivant,  et  renvoya  aussi  son  artillerie 
à  Paris  ,  et  puis  print  son  chemin  pour  aler  au 
bas  pais  de  ^ormendie  ,  et  vers  le  Mont-Sainct- 
Miehiel.  En  ce  temps  Anthoine  de  Chabannes 
conte  de  Dampmartin  ,  dont  dessus  est  faicte 
mention,  se  tint  avecques  le  Roy,  et  y  eut  gou- 
vernement et  charge  de  gens-d'armes  de  cent 
lances,  dont  avoit  la  conduicte  messire  Charles 
de  Meleun  grant  maistre  d'ostel  du  Roy,  et  si 
luy  osta  l'olfiee  de  grant  maistre  et  le  bailla  à 
monseigneur  de  Craon.  Jaçoit  que  moult  de  gens 
estoient  assez  d'opinion  que  ledit  de  Meleun  eust 
bien  servy  le  Roy  et  lait  de  moult  grans  services, 
mesmement  à  la  grant  diligence  qu'il  print  à  la 
garde  de  la  ville  de  Paris  en  l'absence  du  Roy, 
et  luy  estant  en  Rourbonnois ,  où  tant  et  si  bien 
se  gouverna  et  maintint,  que  plusieurs  estoient 
d'opinion  que  se  n'eust  esté  sa  grant  diligence 
et  bonne  conduite  que  ladiete  ville  eust  eu  beau- 
coup à  souffrir  ,  au  grant  dommaige  du  Roy  et 
du  royaulme. 

Va  en  ces  choses  faisant,  le  Roy  fist  eschange 
avecques  ledit  conte  de  Dampmartin,  d'un  sien 
chastel  qu'il  avoit  en  Gascongne  nommé  Rlan- 
calTort,  et  alencontre  le  Roy  luy  bailla  tout  le 
domaine  et  souveraineté  qu'il  avoit  es  villes  de 
Gonnesse,  Gournay-sur-Marne  et  Crécy  en  Rrie. 
Et  de  ce  luy  bailla  lettres  addressans  à  sa  court 
de  parlement,  pouricelles  estre  pareulx  expé- 
diez, et  pour  les  joindre  avecques  sadicte  conté 
de  Dampmartin. 

Audit  temps  le  Roy  ordonna  que  la  place  de 
Chaumont-sur- Loire  (jui  appartient  à  messire 
Pierre  d'Amboise  seigneur  dudit  lieu  de  Chau- 
mont ,  feust  mise  en  feu  et  en  llambe  et  arrasée 
ce(pii  fut  fait. 

Et  le  lundy  tiers  jour  de  février  ung  nommé 
Gauvain  Manuiel ,  qui  estoit  lieutenant-général 
du  bailly  de  Rouen,  lut  prins  en  ladite  ville  et 
mené  prisonnier  au  Pont-de-l'Arche.  Et  là  par 
le  prévost  des  mareschaulx  dessus  le  pont  dudit 
lieu  fut  drécié  ung  eschauffault ,  dessus  lequel 
ledit  Gauvain  fut  décapité  pour  aucuns  cas  de 
crimes  à  luy  imposez  ,  et  dessus  ledit  pont  fut 
sa  teste  mise  au  bout  d'une  lance ,  et  son  coi-ps 
jette  en  la  rivière  de  Seine. 

Et  en  ce  temps  le  hault  doyen  de  l'église  de 
Roiien  et  aultres  chanoines  de  ladiete  église 
jus(|ues  au  nombre  de  six,  furent  envoyez  hors 
icelle,  et  leur  fut  ladiete  ville   iuterdicte,  et 

furent  envoyez  demourer  hors  de  la  duché  de 
Normendie. 

Après  ce  le  Roy  se  partit  de  Rouen  et  s'en 
ala  à  Orléans  où  la  Royne  estoit,  et  y  demoura 
par  long-temps  et  puis  s'en  ala  à  .largeau ,  et 
illec  environ.  Et  pendant  qu'il  y  fut  arrivèrent 
devers  luy  plusieurs  ambassades  de  diverses 
contrées,  et  pour  divers  cas,  et  durant  ce  le  Roy 
délibéra  envoyer  ambassade  au  royaulme  d'An- 
gleterre pour  aucunes  causes.  Et  pour  ce  faire 
esleut  le  comte  de  Roussillon  bastard  de  Rour- 
bon  et  admirai  de  France  ,  le  sire  de  La  Barde, 
l'évesque  et  duc  de  Langres,  maistre  Jehan 
de  Poupaincourt,  seigneur  de  Sercelles,  maistre 
Olivier  Le  Roy  (l)  conseillier  et  maistre  des 
comptes,  et aultres.  Et  partirent  pour  aler  audit 
royaulme  d'Angleterre  au  mois  d'avril  14GG. 

Et  audit  temps  par  la  justice  ordinaire  de 
Paris  furent  priiis  plusieurs  povres  créatures, 
larrons,  crocheteurs  et  autres  malfaicteurs,  qui 
pour  lesdits  cas  furent  les  aucuns  pendus  et 
estranglez  au  gibet  de  Paris  à  IMontfaucon  ,  et 
les  aultres  en  furent  batus  au  cul  de  la  char- 
rette par  les  carrefours  de  ladicte  ville. 

En  ce  temps  damoiselle  Ysabeau  de  Cambray, 
femme  de  sire  Guillaume  Coulombel,  puissant 
et  riche  homme,  fut  mise  et  constituée  pi-ison- 
nière  en  la  conciergerie  du  PalaiS'Royal  à  Paris, 
à  la  requeste  et  pourchas  de  sondit  mary  ,  qui 
principalement  la  chargeoit  de  trois  choses  :  la 
première,  qu'elle  s'estoit  Ibrfaicte  et  habandon- 
née  à  aultre  qu'à  luy.  La  seconde,  qu'elle  l'a- 
voit  desrobé  de  ses  biens  en  grans  sommes  de 
deniers.  Et  aussi  qu'elle  avoit  fait  et  compilé 
plusieurs  poisons  pour  l'empoisonner  et  faire 
mourir.  Et  sur  ces  choses  avoit  sondit  mary 
fait  faire  ses  inforn)ations  après  lesquelles  veuës 
et  pour  lesdits  cas  demoura  longuement  prison- 
nière ,  et  fut  sur  ce  gehennée.  Et  finablement 
estant  veu  par  la  court  de  parlement  lesdictes 
charges  et  informations  sur  ce  faictes,  et  sa  con- 
fession prise  par  arrest  et  jugement  difnnitif 
d'icelle  ,  fut  dit  et  prononcé  que  lesdictes  char- 
ges par  ledit  Coulombel,  imposées  à  sadite  feni' 
me,  estoient  suffisamment  prouvées,  pourquoi 
fut  déclairée  par  ledit  arrest  privée  de  toute 
communaulté  de  biens  et  douaire  avecques 
sondit  mary.  Et  au  regard  des  poisons  furent  ap- 
poinctez  contraires,  dequoy  elle  proposa  erreur, 
et  consigna  six  vingts  livres  parlais. 

Le  dixiesme  jour  de  may  audit  an  146G,  mes- 
sire  Anthoine  de  Chasteauneuf ,  seigneur  du 
Lau,  qui  avoit  eu  congé  du  Roy  long-temps  pa- 


(1)  Suivant  le  inanuscril  de  la  Bibliothèque  du  Roi  : 
Le  Roux. 


ravant,  fut  trouvé  par  cas  d'aventure  par  le  sei- 
gneur de  Chabesnais  et  autres  es  plaines  de 
Cléry  près  Orléans.  Et  pource  que  luy  et  ses 
gens  furent  apperceus  en  habits  mescogneus , 
fut  prins  prisonnier  et  mené  au  Roy,  qui  l'en- 
voya avecques  ses  gens  prisonnier  en  ung  chas- 
tel  près  Mehun.  Et  le  mercredy,  veille  d'Ascen- 
sion nostre  Seigneur,  par  l'ordonnance  du  Roy 
maistre  Jehan  Le  Prévost,  notaire  et  secrétaire 
du  Roy,  entra  dedans  la  bastille  Sainct-An- 
thoine  par  moyens  subtils,  et  d'icelle  en  mist 
et  jecta  hors  un  nommé  Marc  qui  en  estoit  lieu- 
tenant pour  monseigneur  de  La  Borde ,  et  lequel 
Marc  avoit  nouvellement  espousé  la  fille  natu- 
relle dudit  messire  CharlesdeMeleun,  qui  estoit 
fils  dudit  seigneur  de  La  Borde.  Et  après  ce, 
ledit  Marc  et  sadicte  femme  et  mesnaige  s'en  re- 
tournèrent à  reffuge  par  devers  ledit  messire 
Charles  en  la  ville  de  Meleun. 

Et  le  samedy,  veille  de  Penthecouste ,  vingt- 
quatriesrae  jour  dudit  mois,  audit  an  1-lGG, 
furent  leuës  et  publiées  en  ladicte  ville  de  Paris, 
par  les  carrefours  d'icelle,  à  son  de  trompe  et  à 
cry  publique,  le  mandement  du  connestablede 
France  ,  dedans  lequel  estoit  inséré  le  mande- 
ment du  Roy,  qui  contenoit  que  le  Roy  estoit 
deuément  informé  que  les  Angiois,  ses  anciens 
ennemis,  en  grosse  et  merveilleuse  armée  estoient 
délibérez  d'entrer  et  descendre  au  royaulme  de 
France,  pour  destruire  et  gaster  icelluy,  et  que 
pour  ce  faire  avoient  desjà  fait  grant  amas  de 
navires.  Et  pource,  le  Roy  voulant  résister  à 
leur  mauvaise  et  dampnée  entreprise,  et  pour 
les  grever  et  nuire  en  tout  ce  que  possible  seroit , 
mandoit  audit  connestable  que  par  toutes  villes, 
pays  et  lieux  dudit  royaulme,  es  places  où  on 
a  accoustumé  de  faire  cry  publique  ,  il  fist  assa- 
voir que  tous  nobles  tenans  du  Roy  en  fief  et 
arrlère-fief ,  de  quelque  estât  ou  condition  qu'ils 
feussent,  feussent  en  armes  et  habillement  de- 
dans le  15  de  juing  ensuivant,  sur  peine  de  con- 
fiscation de  corps  et  de  biens  ;  et  aussi  à  tous 
francs-archiers  à  estre  tous  pi  ests  audit  jour. 

En  ce  temps ,  le  Roy,  qui  ainsi  avoit  désap- 
poincté  ledit  seigneur  de  La  Borde  de  la  capi- 
tainerie de  la  bastille  Sainct-Anthoine,  donna 
ladicte  capitainerie  au  seigneur  de  Blot,  sénes- 
chal  d'Auvergne  (2),  que  on  disoit  estre  homme 
de  grant  conduicte. 

En  ce  temps  ledit  seigneur  de  Montaulban  , 
qui  avoit  esté  admirai ,  grant  maistre  adminis- 
trateur et  général  réformateur  des  eaux  et  fo- 
restz ,  et  qui  avoit  esté  cause  de  toute  la  noise 

(•2)  Suivant  le  manuscrit  :  de  Bourbonnoys. 

advenue  en  Bretaiiine  et  par  conséquent  au 
loyauline  de  France,  et  qui  avoit  eu  des  biens 
du  royaulme  et  argent  inestimable,  mourut  à 
Tours, et  ne  l'ut  point  pleuré;  et  après  sa  mort 
le  Rdv  donna  ses  offices:  c'est  assavoir,  l'office 
d'admiral  à  monseigneur  le  bastard  de  Bourbon, 
({ui  avoit  espousé  une  sienne  fille  naturelle  ;  et 
loffice  de  grant  maistre  des  eaués  et  forests  fut 
donnée  au  seigneur  deChastillon  ,  frère  du  ma- 
rescbal  de  Loheac. 

Audit  temps  furent  prises  trêves  avccques  les- 
dits  Anglois  durant  vingt-deux  mois,  tant  par 
mer  que  par  terre ,  et  furent  lesdictes  trêves  pu- 
bliées; et  aussi  audit  temps  monseigneur  du 
Maine  ,  pour  aucunes  causes  qui  meurent  le 
Roy,  fut  désappoincte  du  gouvernement  de 
Languedoc ,  et  fut  baillé  à  monseigneur  de 
Bourbon. 

VA  après  ledit  mariage  fait  dudit  monseigneur 
l'admirai ,  le  Roy  luy  donna  le  chastel  et  place 
de  Usson  en  Auvergne,  qu'on  dit  estre  la  plus 
forte  place  du  royaulme,  avecques  les  capitaine- 
ries de  Honnefleur  et  aultres  places  de  jNormen- 
die.  Audit  mois  de  juing  que  les  fèves  flourissent 
ft  ilevieniient  bonnes,  advint  que  plusieurs 
hommes  et  femmes  perdirent  leur  bon  entende- 
ment, et  mesmement  a  Paris;  il  y  eut  entre 
aultres  ung  jeune  homme  nommé  maistre  Mar- 
cial  d'Auvergne  ,  procureur  en  la  court  de  par- 
lement et  notaire  au  Chastellet  de  Paris  ,  lequel 
après  qu'il  eut  esté  marié  trois  sepmaines  avec- 
ques une  des  filles  de  maistre  Jacques  Fournier, 
conseiller  du  Roy  en  sadicte  court  de  parlement, 
perdit  son  entendement  en  telle  manière ,  que  le 
jour  de  monseigneur  sainct  Jehan-Baptiste,  en- 
viron neuf  heures  du  matin,  une  telle  frénaisie 
le  print  qu'il  se  jetta  par  la  fenestre  de  sa  cham- 
bre en  la  rue ,  et  se  rompit  une  cuisse  et  froissa 
tout  le  corps,  et  fut  en  grant  dangier  de  mourir  ; 
et  depuis  persévéra  longuement  en  ladicte  fré- 
naisie ,  et  après  se  revint  et  fut  guéry. 

Au  mois  de  juillet  ensui\ant  vindreiit  et  arri- 
\èi'ent  à  Paris  plusieurs  prélats,  seigneurs,  che- 
valiers ,  gens  d'église  et  aultres  gens  du  conseil 
(jue  le  Roy  ordonna  venir,  et  que  on  disoit  qu'ils 
estoient  ordonnez  pour  mettre  ordre  et  police  en 
la  justice  ,  et  refformer  en  toutes  choses,  et  leur 
fut  baillé  moult  grant  pouvoir;  et  par  icelluy  es- 
toient nommez  \ingt-e'img commissaires,  dont 
monseigneur  Jehan  ,  bastard  de  Orléans,  comte 
de  Dunois  et  de  l.ongueville ,  estoit  l'un  et  pre- 
mier; et  duquel  nombre  de  ving-et-ung  ne  po- 
voit  estre  rien  fait  qu'ils  ne  l'eussent  treize,  ledit 
conte  de  Dunois  toujours  devant  et  le  premier, 
et  les  appelloit-on  lors  les  rcfformateurs  du  bien 
yuhlioque.  VA  sur  ladicte  commission  ainsi  a  eulx 


baillée ,  commencèrent  à  besoigner  le  mardy 
seiziesme  jour  dudit  mois  de  juillet  (1)  audit  an 
1 1G().  Et  pour  y  biencommencer  et  mettre  tous- 
jours  en  leurs  faits  Dieu  devant,  fut  fait  par  eulx 
chanter  une  belle  messe  du  Sainct-Esperit  en 
lasaincte  Chappelle  du  Palais  Royal  à  Paris  ;  la- 
quelle messe  fut  chantée  et  célébrée  par  l'arche- 
vesque  de  Reims  Juvenel,  qui  estoit  esleu  et 
nommé  l'un  desdits  commissaires.  Et  à  cedit 
jour  de  mardy  avoit  eu  ung  an  que  le  Roy  ren- 
contra monseigneur  de  Charrolois  à  Montlehéry. 
Et  le  lendemain,  qui  fut  le  mercredy  seiziesme 
jour  de  juillet ,  advint  en  la  court  dudit  palais 
que  plusieurs  des  paiges  des  conseil liers  de  la- 
dicte court  illec  attendans  leurs  maistres,  prin 
drent  noise  et  question  aux  paiges  desdits  sei- 
gneurs tenans  le  conseil  dudit  bien  publique,  et 
se  meut  la  noise  d'entre  lesdits  paiges  du  palais 
contre  lesdits  paiges  du  bien  publicque  sur  ce 
qu'ils  n'avoient  point  payé  leurs  bienvenues  à 
iceulx  du  palais  ,  et  de  ce  avoient  esté  refusans, 
et  demoura  à  tant  ladicte  noise  jusques  au  lan- 
demain  qui  fut  jeudy,  que  tous  lesdits  paiges 
d'un  costé   et   d'aultre  retournèrent  en   icelle 
court ,  et  remirent  sus  leurdicte  question.  Et  en 
pourparlant  d'icelle  lesdits  paiges  du  bien  pu- 
blique coururent  sus  ausdits  paiges  du  palais, 
qui   se  revenchèi-ent ,   et   baillèrent   les  ungs 
aux  autres  de  terribles  et  merveilleux  coups , 
tant  de  poings  ,  de  pierres ,  bastons,  cousteaulx 
et  dagues ,  que  il  y  en  eut  plusieurs  navrez  , 
batus  et  les  yeux  crevez  ,  et  fallut  fermer  les 
portes  ,  et  que  gens  de  bien  s'en  meslassent  pour 
les  desmeller  et  appointer.  Et  de  ce  fut  dit  par 
plusieurs  que  ces  choses  signifioient  le  bout  de 
l'an  de  la  rencontre  de  Montlehéry.  Ladicte  an- 
née fut  fort  moiste,  et  en  divers  lieux  en  France 
y  creustde  bons  blez,  et  en  autres  lieux  ne  va- 
lurent guières ,  et  estoient  nuillez,  et  y  eut  de 
granstempestes  en  divers  lieux,  tant  de  clair  que 
de  tonoire  ,  vents ,  pluyes  et  autres  tempestes  , 
qui  firent  moult  de  maulx  et  de  dommages  en 
divers  lieux  dudit  royaulme,  et  par  espécial  au 
pays  de  Soixonnois  où  elle  gasta  les  blez,  les 
vignes  et  autres  fruicts,  et  destruisit  plusieurs 
belles  maisons ,  manoirs  ,  couvertures  d'églises , 
et  lit  plusieurs  autres  maulx. 

En  ce  temps  s'esmeust  grande  guerre  entre  les 
Liégeois  et  le  duc  de  Bourgongne,  qui  pour  ceste 
cause  se  mist  en  armes  et  leur  alla  faire  guerre, 
et  s'y  feist  porter  en  une  litière,  et  y  mena  avec- 
ques luy  son  fils,  ledit  seigneur  de  Charrolois, 
avecques  tous  les  nobles  hommes,  gens  de  guerre 
et  autres  qu'il  peust  recouvrer,  et  tous  ses  bar- 
il) Le  H)  jiiillol  (■•tait  un  liiiuli. 

nez  et  artillerie,  et  iist  mettre  le  siège  devant  la 
ville  de  Dynan ,  contre  laquelle  y  fut  inconti- 
nent fait  grans  approches  ,  et  si  y  furent  faictes 
de  belles  saillies  et  grandes  escarmouches  de 
c'osté  et  d'aultre ,  et  au  commencement  lesdits 
de  Dynan  firent  de  grans  maulx  et  dommaiges 
ausdits  Bourguignons,  ety  en  demoura  plusieurs 
morts,  qui  guères  ne  furent  plains  ;  mais  en  la 
fin  ceulx  de  ladicte  ville  de  Dynan  par  trayson 
et  aultrement  furent  surprins,  et  entrèrent  les- 
dits Bourguignons  dedans  icelle  ville,  qui  d'i- 
celle  en  jettèrent  et  boutèrent  dehors,  hommes, 
femmes  et  enfans,  et  retindrent  prisonniers  les 
plus  notables  gens  d'icelle  ville,  et  puis  la  pil- 
lèrent tellement  qu'il  n'y  demoura  rien  ;  et  après 
boutèrent  le  feu  parmy  toutes  les  églises  et  mai- 
sons ,  et  y  lirent  meschief  et  dommaige  irrépa- 
rable. Et  après  que  tout  fut  brusié  et  consomme, 
emplirent  les  fossezdes  murs  d'icelle ,  et  à  cause 
d'icelle  destruction  devindrent  les  povres  habi- 
tans  d'icelle  mandians,  et  aucunes  jeunes  femmes 
et  filles  habandonnéesà  tout  vice  et  péché  pour 
avoir  leur  vie. 

En  ladicte  année,  es  mois  d'aoust  et  septembre, 
fut  grande  et  merveilleuse  chaleur,  au  moyen 
de  laquelle  s'en  ensuivit  grande  mortalité  de 
pestilence  et  autres  maladies,  dont  et  de  quoy 
il  mourut,  tant  en  la  ville,  villages  voisins ,  pré- 
vosté  et  viconté  de  Paris,  quarente  mil  créa- 
tures et  mieulx  ,  entre  lesquels  y  mourut  maistre 
Arnoul ,  astrologien  du  Roy,  qui  estoit  fort 
homme  de  bien ,  saige  et  plaisant  ;  aussi  y  mou- 
rut plusieurs  médecins  et  officiers  du  Roy  en  la- 
dicte ville  de  Paris.  Et  si  grant  nombre  de  créa- 
tures furent  portez  ensevellir  et  entérer  au  cy- 
metière  desSaincts-Innocensen  ladicte  ville  de 
Paris,  que  tant  des  morts  en  ladicte  ville  que  de 
rOstel-Dieu  tout  y  fut  remply  ;  et  fut  ordonné 
que  de  là  en  avant  on  porteroit  les  morts  au  cy- 
metière  de  la  Trinité,  qui  est  et  appartient  a 
l'ostel  de  la  ville  de  Paris.  Et  continua  ladicte 
inortjusques  en  la  fin  de  novembre ,  que  pour 
faire  cesser  et  prier  Dieu  que  ainsi  il  luy  pleust 
de  le  faire,  furent  faictes  de  moult  belles  pro- 
cessions généralles  à  Paris  ,  par  toutes  les  pa- 
roisses et  églises  d'icelle,  où  furent  portées 
toutes  les  châsses  et  sainctes  reliques  ,  et  mes- 
mement  les  châsses  de  JNostre-Dame,  de  Saincte- 
Geneviefve  et  Sainct-Marcel,  et  lors  cessa  ung 
petit  ladicte  mort.  En  ce  temps  fut  grant  bruit 
à  Paris  de  larrons  et  crocheteurs  alant  de  nuit 
crocheter  huis,  fenestres,  caves  et  céliers.  Et 
pour  lesdits  cas  en  furent  aucuns  batus  au  cul 


I)  Suivant  le  manuscrit  :  Chaslillon. 
'■!)  Louis  Raguier,  évéque  de  Troyes',  mon  en  1488, 


de  la  charette  ,  et  les  aultres  pendus  et  estran- 
glez  au  gibet  de  Paris. 

Audit  temps  fut  pendu  et  estranglé  au  gibet 
de  Paris  ung  gros  Normant,  natif  de  Constan- 
tin en  Normendie,  pource qu'il  avoit  longuement 
maintenue  une  fille  sienne,  et  en  avoit  eu  plu- 
sieurs enlans  que  luy  et  sadicte  fille  incontinent 
qu'elle  en  estoit  délivrée  meurdrissoient.  Et  pour 
ledit  cas  fut  pendu  comme  dit  est,  et  sadicte  fille 
fut  arseà  Maigny  près  Ponthoise  ou  ils  estoient 
venus  demourer  dudit  pays  de  Normendie.  En  ce 
temps  furent  apportées  à  Paris  les  châsses  de 
sainct  Crespin  et  sainct  Crespinien,  pour  trou- 
ver remède  à  ladicte  maladie  de  pestilence,  et 
aussi  pour  eulx  quester  affin  d'avoir  dequoy 
recouvrer  l'église  desdits  saincts  audit  lien  de 
Soixons,que  ladicte  fouidre  et  tempeste  avoit 
ainsi  destruicte  et  abbatuë  comme  dit  est  devant. 
Et  durant  ce  temps  le  Roy  et  son  conseil  se  tin- 
drent  à  Orléans,  Chartres ,  Bourges,  INlehun, 
Amboise  et  autres  lieux  ,  et  durant  qu'il  y  fut 
vindrent  plusieurs  ambassades  de  diverses  na- 
tions,  comme  d'Angleterre,  de  Bourgongne,  de 
Bretagne  et  autres ,  et  délibéra  lors  le  Roy  de 
faire  guerre  ausdits  duc  de  Bouigongne  et  comte 
de  Charrolois  son  fils.  Et  pour  ceste  cause  fist 
crier  es  villes  de  son  royaulme,  ban  et  arriere- 
ban,  et  ordonna  et  créa  plusieurs  franes-archiers 
oultre  le  nombre  ordinaire. 

Après  ce  que  dit  est ,  le  Roy  fist  plusieurs  or- 
donnances et  establissement  pour  la  tution  et 
garde  de  ses  pais  et  villes,  et  ordonna  monsei- 
gneur le  mareschal  de  Loheac  son  lieutenant 
en  la  ville  de  Paris  et  en  risle-de-Franec.  Et  à 
monseigneur  de  Geilon  (1)  fut  baillé  le  pais  de 
Champaigne;  et  la  garde  du  pais  et  duché  de 
Normendie  fut  baillée  à  monseigneur  le  conte  de 
Sainct-Pol,  connestable  de  France,  (jui  aupara- 
vant avoit  esté  ennemy  du  Roy  avec([ues  le  duc 
de  Bourgongne  et  moudit  seigneur  de  Charrolois. 

En  après  au  mois  de  février  1466 ,  arriva  une 
ambassade  de  Bretaigne  pardevers  le  Roy,  les- 
quels, après  qu'ils  eurent  par  luy  esté  ouys,  les 
récent  très-bien ,  et  puis  après  s'en  alerent  en 
Flandres  devers  ledit  duc  de  Bourgongne  et  mon- 
seigneur le  comte  de  Charrolois  son  fils.  Et  lors 
fut  grant  bruit  par  tout  qu'il  y  avoit  appointe- 
ment  fait  entre  le  Roy  et  monseigneur  son  frère, 
dont  plusieurs  ^ensde  bien  furent  moult  joyeux. 
Et  avant  ce ,  le  Roy  avoit  envoyé  son  ambas- 
sade au  pais  de  Liège ,  entre  lesquels  y  estoit 
ledit  maistre  Jehan  Hébert,  monseigneur  l'é- 
vesque  de  Troyes  (2)  et  autres. 

après  sèlre  démis  de  cet  évcché.  (  Camusat,  ,1  Ktiquila- 
tes  Tricassinœ,  p.  '238.  ) 

Kt  eu  icelluy  temps  advint  en  lu  ville  de  Pu- 
ris  ,  que  trois  sergens  ù  verge  du  Cliastellet,  qui 
estoient  bien  mal  renommez,  furent  de  nuit  pren- 
dre ung  prestre  de  l'église  monseigneur  Sainct- 
Pol  à  Paris,  lequel  prestre  estoit  paisiblement 
coucbé  en  sa  cliambre,  eu  laciuelle  par  force  et 
violence  entrèrent  dedans  lesdits  sergens,  et  il- 
lec  le  battirent  et  mutilèrent,  et  puis  l'en  emme- 
nèrent en  la  rue  et  le  traisnèrentau  long  d'icelle, 
et  le  navrèrent  en  plusieurs  lieux  et  puis  le  lais- 
sèrent. Et  après  ledit  prestre  les  en  poursuivit 
par  Justice  ,  et  tellement  qu'ils  en  furent  consti- 
tuez prisonniers  au  Chastellet ,  où  leur  procez 
fut  fait ,  et  furent  illeo  condampnez  à  estre  ban- 
nis du  l'oyaulme  de  France ,  et  leurs  biens  et 
héritaiges  confisquez  ,  et  à  faire  amende  bonno- 
lable.  Dont  et  dequoy  ils  appellèrent  en  la  court 
de  parlement ,  dont  aussi  en  appel  la  le  procu- 
reur du  Roy  de  ce  qu'ils  avoient  esté  trop  peu 
jugiez. 

Et  depuis  par  arrest  d'icelle  court ,  fut  dit  que 
avecques  le  jugement  de  sentence  du  prévost  de 
Paris,  qu'ils  seroient  batus  par  les  carrefours 
de  Paris ,  ce  qui  fut  fait. 

Et  le  jeudy  vingt-troisiesme  jour  d'avril  1467, 
Antlioine  de  Chabannes  conte  de  Dampmaitin  , 
qui  ainsi  estoit  escbappé  de  la  bastille  Sainct- 
Antboine,  et  qui  depuis  fist  moult  de  maulx  au 
Uoy  et  à  ses  subjects  en  Auvergne  et  ailleurs  , 
venu  devant  Paris  avecques  les  aultres  princes, 
fut  fait  et  créégrant  maistre  d'bostel  du  Roy  au 
lieu  du  seigneur  de  Crouy;  en  déboutant  de  ce 
ledict  de  Crouy,  messire  Cliarles  de  Melun,  et 
tous  aultres ,  et  luy  en  furent  baillées  lettres  par 
le  Roy,  qui  certiffioit  que  ledit  de  Cbabannes 
lui  avoit  fait  serment  de  loyaulment  le  servir  à 
rencontre  de  tous.  Depuis  toutes  ces  cboses ,  au 
mois  de  juing  audit  an  1407,  le  Roy  se  partit  de 
Paris  et  ala  en  ?yormendie,  à  Rouen  et  ailleurs: 
et  luy  estant  à  Rouen  fist  venir  à  luy  le  conte 
de  Warvicb  hors  du  i-oyaulme  d'Angleterre  , 
l)()ur  aucunes  causes  qui  le  murent  et  descendy 
aHonnelk'uret  Haveslen.  Et  illee  se  mist  en 
bateaulx  luy  et  sa  compaignie,  et  vindrent  jus- 
ques  à  la  Rouille,  assis  sur  la  rivière  de  Seine, 
à  cinq  lieues  près  de  Rouen,  à  ung  samedy 
sixiesme  jour  du  mois  de  juing  a  l'eure  de  dis- 
ner,  lequel  trouva  illec  son  disner  tout  prest. 

Et  le  Roy  qui  estoit  illec  au.?Si  arrivé  pour  le 
recevoir,  et  y  fut  moult  fort  festoyé  et  tous  ceulx 
de  sadicte  compaignie,  et  puis  après  disner  ren- 
tra ledit  Warvicb  esdits  bateaulx  ,  et  s'en  ala 
par  la  ri\iere  dé  Seine,  et  le  Roy  s'en  ala  par 
terre  luy  et  sa  compaignie  jusques  audit  Rouen. 
Et  alerent  alencontre  ceulx  de  ladicte  ville  par 
la  porte  du  cay  Saincl-Eloy,  ou  le  Roy  luy  fist 


faire  moult  grand  recueil  et  lionorable  :  car  de 
toutes  les  paroisses  et  églises  de  ladicte  ville  fu- 
rent jjortées  au  devant  de  luy  les  croix ,  banniè- 
res et  eauë  béniste.  et  tous  les  prestres  revestus 
en  chai)pes. 

Et  ainsi  fut  conduit  jusques  à  la  grant  église 
de  Nostre-Dame  de  Rouen ,  ou  il  (ist  son  offran- 
de, et  après  s'en  ala  en  logis  qu'on  luy  avoit 
ordonné  aux  Jacobins  dudit  lieu.  Et  après  vin- 
drent en  ladicte  ville  la  Royne  et  ses^ filles,  et 
demoura  illec  le  Roy  avecciues  ledit  Warvich 
par  l'espace  de  douze  jours.  Et  après  ledit  de 
Warvich  s'en  départit  et  sa  compaignie ,  et  re- 
tourna en  Angleterre,  et  renvoya  le  Roy  avec- 
ques luy  monseigneur  l'admirai,  l'évesque  de 
Laon  ,  maistre  Jehan  de  Poupaincourt,  son  con- 
seillier,  maistre  Olivier  Le  Roux  et  aultres. 

Et  est  assavoir  que  durant  le  temps  que  ledit 
de  Warvich  et  ceulx  de  sadicte  compaignie  fu- 
rent et  séjournèrent  à  Rouen ,  que  le  Roy  leur 
fist  de  moult  grans  dons,  comme  de  belles  piè- 
ces d'or  que  le  Roy  feit  forger,  qui  pesoient  dix 
escus  d'or  la  pièce ,  une  couppe  d'or  toute  gar- 
nie de  pierreries,  et  monseigneur  de  Bourbon 
aussi  luy  donna  ung  moult  beau  riche  diamant, 
et  d'aultres  choses  :  et  si  fut  du  tout  deffrayé  de 
toute  la  despence  que  luy  et  tous  ses  gens  avoient 
faicte  depuis  qu'ils  descendirent  delà  mer  àteriH", 
jusques  à  ce  qu'ils  remontassent  en  mer.  Et  après 
ledit  partement  de  Rouen  le  Roy  s'en  retourna 
à  Chartres,  où  illeo  il  demoura  par  aucun  temps. 
Audit  mois  de  juing  audit  an  le  duc  de  Rour- 
gogne  mourut  en  la  ville  de  Rruges,  et  fut  son 
corps  porté  en  la  ville  de  Dijon  ,  et  inhumé  aux 
Chartreux.  Et  aussi  fist  et  ordonna  le  Roy  au- 
dit lieu  de  Chartres,  que  toutes  personnes  es- 
tans  et  résidens  à  Paris  feroient  des  banières,  et 
que  en  chascune  desdictes  banieres  auroit  des 
gouverneurs  qui  seroient  nommez  piincipaulx 
et  soubs-principaulx  ,  qui  auroient  la  conduicte 
et  gouvernement  desdictes  banieres.  Et  que  tous 
les  subjects  estans  soubs  icelle  seroient  armez  de 
jaques,debrigandines,sallades  et  harnois  blancs, 
voulges,  haches,  et  aultres  choses  qui  y  appar- 
tiennent ,  pour  estre  bien  armez ,  tant  gens  de 
mestiers ,  officiers ,  nobles ,  marchans,  gens  d'é- 
glise ,  que  aultres,  laquelle  chose  fut  faicte. 

Et  en  ce  mesme  an  au  mois  de  juing ,  le  Roy 
manda  aler  par  devers  luy  au  Mellay,  prez  de 
Chartres  ,  plusieurs  gens  notables  de  Paris,  en- 
tre lesquels  y  fut  maistre  Jehan  Le  Roulengier, 
président  eu  parlement ,  maistre  Henry  de  Li- 
vres ,  conscillier  de  ladicte  court,  sire  Jehan 
Clerbout ,  général  maistre  des  monnoyes  ,  Ja- 
ques Rebours,  procureur  en  ladicte  ville  de  Pa- 
ris ,  maistre  Eustache  Milet ,  aussi  çonseillier  v\\ 

ladit'te  court,  Nicoliis  Luurcns,  Guillaume  Ro- 
bert (l),  Jehan  de  Hacqiieville,  et  plusieurs  aul- 
tres  bons  raarchans  que  le  Roy  envoya  à  Char- 
tres devers  le  cons(  il ,  qui  depuis  y  furent  par 
aulcuns  temps,  durant  lequel  ung  nommé  Ro- 
bert de  La  Mote  et  Jehan  Raoul,  qui  avoient 
longuement  esté  tenus  prisonniers  par  l'accusa- 
tion d'un  religieux  de  Sainct-Lo  de  Rouen,  nom- 
mé maistre  Pierre  Le  IMareschal ,  qui  les  avoit 
accusez  d'estre  ennemys  du  Roy,  et  conspiré 
contre  luy,  et  avec  euix  en  avoit  accusé  plusieurs 
aultres  ,  ce  qui  ne  peust  monstrer  ne  enseigner, 
mais  fut  trouvé  qu'il  avoit  menty  de  tout  ce  qu'il 
avoit  dit  :  et  comme  faulx  accusateur  fut  jugé  à 
mort  et  fut  noyé  le  quatorziesme  jour  du  mois 
de  juillet  audit  an.  Et  après  ce  furent  despéchez 
lesdits  de  La  Mote,  Jehan  Raoul  et  aultres  ,  et 
renvoyez  en  leurs  maisons.  Et  après  ce  le  Roy 
envoya  à  Paris  ung  mandement  pour  y  estre 
scellé,  et  fut  signé  Michel  de  Villechartre,  par 
lequel  le  Roy  vouloit  que  pour  bien  repeupler 
sa  ville  de  Paris ,  qui  disoit  avoir  esté  fort  dépo- 
pulée,  tant  pour  les  guerres,  mortalitez  et  aul- 
trement ,  que  quelque  gens  de  quelque  nation 
qu'ils  t'eussent  peussent  de  là  en  avant  venir  de- 
mourer  en  ladicte  ville  et  es  fauxbourgs  et  ban- 
lieue, qu'ils  peussent  jouyr  de  toutes  franchises 
de  tous  cas  par  eulx  commis,  comme  de  meur- 
dre,  furt,  larrecins,  piperies,  et  tous  aultres 
cas,  réservé  crime  de  lèze-majesté  :  et  aussi  pour 
résider  illec  en  armes  pour  servir  le  Roy  contre 
toutes  personnes,  lesquelles  lettres  furent  leuës 
et  publiées  par  les  carrefours  de  Paris  à  son  de 
trompe,  et  tout  selon  le  prévillége  donné  à  tous 
bannis,  résidens  et  demourans  es  villes  de  Sainct 
Malo  et  Valeuciennes. 

Et  ce  mesme  mois  aussi  le  Roy  fist  crier  et 
publier  que  tous  nobles  tenans  fiefs  et  arrière- 
liefs ,  feussent  tous  prests  et  en  armes ,  et  raesme- 
ment  ceulx  de  l'Isle-de-France ,  tant  en  la  ville 
de  Paris  que  ailleurs,  au  quinziesmejour  d'aoust, 
pour  le  servir  et  estre  tous  prests  quant  mestier 
en  auroit. 

Et  le  lundy  tiers  jour  d'aoust  audit  an  ,  ad- 
vint à  Paris  que  l'ung  des  religieux  du  Temple 
nommé  frère  Thomas  Louecte,  quie^toit  recep- 
veur  dudit  temple,  eust  la  gorge  couppée  audit 
lieu  du  Temple  par  ung  de  ses  frères  et  com^ 
paignons  nommé  frère  Henry,  pour  aucunes 
noises  qu'il  avoit  conceu  contre  ledit  frère  Tho- 
mas. 

Et  pour  raison  dudit  cas  ledit  frère  Henry  se 
absenta  et  ne  peust  estre  trouvé  qu'il  ne  feust  le 
dixiesme  jour  dudit  mois,  que  environ  dix  heu- 

{V  Suivant  le  manuscrit  .Roger 


res  de  nuit  ung  examinateur  du  Cliaslellct  de 
Paris  ,  nommé  maislre  Jehan  Potin  ,  accompai- 
gnié  de  trois  serg-ens ,  en  fist  telle  diligence  qu'il 
le  trouva  mucié  (2)  en  l'hostel  de  Sainct-Pol  à 
Paris,  dedans  unes  aumaires,  en  habillemens 
d'ung  rocquet  blanc  de  toille  et  ung  chappeau 
noir,  et  en  cest  estât  fut  iTiené  prisonnier  en 
Chastellet;  et  puis  rendu  en  la  cour  de  parle- 
ment ,  pource  qu'il  estoit  appel lant  de  sa  prise , 
et  disoit  que  le  lieu  où  il  avoit  esté  pris  estoit 
lieu  de  franchise,  et  que  on  luy  devoit  remet- 
tre. Et  puis  fut  requis  par  les  religieux  du  Tem- 
ple leur  estre  rendu  :  ce  qui  fut  fait,  et  fut  me- 
né es  prisons  dudit  lieu  du  Temple. 

Le  mercredy  douziesme  jour  d'aoust  audit  an 
14G7,  et  le  jeudy  ensuivant,  le  granl  prieur  de 
France  pour  ledit  cas  ,  accompaigné  de  plusieurs 
aultres  seigneurs  de  leurdit  ordre  pour  faire  le 
procez  dudit  frère  Henry,  qui  depuis  fut  par  eulx 
condempné  à  deraourer  prisonnier  en  lieux  té- 
nébreux, et  d'avoir  illec  pour  pitance  tant  qu'il  y 
pourroit  vivre,  le  pain  de  douleur  et  eauë  de 
tristesse.  En  ce  temps  retournèrent  du  royaulme 
d'Angletene  monseigneur  l'admirai  et  aultres 
dessus  nommez,  qui  ainsi  s'en  estoient  alez  avec 
ledit  de  Warvich  audit  pays  d'Angleterre,  les- 
quels y  demourèrent  longuement  et  n'y  firent 
riens.  Et  par  eulx  ledit  roy  d'Angleterre  envoya 
au  Roy  des  troupes  de  chasse  etdesboutilles  de 
ciijT,  à  l'encontre  des  belles  pièces  d'or,  coiippe 
d'or,  vaisselle,  pierreries,  et  aultres  belles  be- 
songnes  que  le  Roy  et  aultres  seigneurs  avoient 
donnez  audit  de  Warvich  à  son  parlement  de 
Rouen.  Et  le  vendredy  vingt-huictiesmejour  du 
mois  d'aoust,  le  Roy  arriva  a  Paris  environ  huict 
heures  du  soir,  et  estoient  avecques  luy  monsei- 
gneur le  duc  de  Rourbon  et  plusieurs  aultres  sei- 
gneurs. 

Et  le  mardy  premier  jour  de  septembi-e,  la 
Royne  aussi  arriva  à  Paris  en  bataulx  par  la  ri- 
vière de  Seine,  et  vint  arriver  au  terrain  de  Nos- 
tre-Dame,  et  illec  à  l'arriver  qu'elle  fist  trouva 
tous  lesprésidens  et  conseillers  de  ladicte  court 
de  parlement,  l'évesque  de  Paris,  et  plusieurs  aul- 
tres gens  de  façon,  tous  honnestement  vestus  et 
habillez.  Et  à  l'entrée  dudit  terrain  y  avoit  fait  de 
moult  beaulx  personnaiges,  illec  richement  rais 
et  ordonnez  de  par  la  ville  de  Paris:  et  si  est 
assavoir  que  avant  que  ladicte  Royne  se  mist 
esdits  bateaulx  pour  venir  à  Paris,  furent  au- 
devant  d'elle  et  pour  la  recepvoir  les  conseillers 
et  bourgois  de  ladicte  ville  en  grant  et  notable 
nombre  ,  aussi  tous  en  bateaulx  ,  qui  estoient 
tous  richement  couvers  de  belle  tapisserie  et 

•2)  Caché. 


280 


Ll.S    CHKO.MyiKS    Ut    JliA 


(iiaps  de  soye.  Et  dedans  iceulx  estoient  les  pe- 
tits enfans  de  chœur  de  la  Saincte  Chappelle,  qui 
illec  disoient  de  beaulx  \irelais,  chançons,  et 
aultros  beriierettes  moult  mélodieusement.  Et 
si  y  avoit  aultre  grant  nombre  de  elarons ,  trom- 
pettes, chantres,  liaulx  et  bas  instrumensde  di- 
verses sortes,  qui  tous  ensemble  jouoyent  chas- 
cun  eiidroit  soy  moult  mélodieusement,  à  l'eure 
que  ladicte  Royne ,  ses  dames  et  damoiselles  en- 
trèrent en  leur  basteau ,  dedans  lequel  par  les- 
dits  bourtiois  de  ladicte  ville  luy  fut  présenté 
unji  beau  cerf  lait  de  conlicture,  qui  avoit  les  ar- 
mes d'icclle  noble  Royne  pendues  au  col  :  et  si 
y  avoit  plusieurs  aultres  beaulx  di-ageouers  tous 
plainsd'espiceiiesdechambre,  belles  confictures, 
grant  quantité  aussi  y  avoit  defruictsnouveaulx 
de  moult  de  sortes,  violettes  fort  odorans  gettées 
et  semées  tout  parmy  le  basteau  ,  et  vin  à  tous 
venans  y  fut  baillé  et  distribué,  tant  que  on  en 
vouloit  avoir  et  prendre.  Et  après  qu'elle  eut  faicte 
son  oraison  à  Nostre-Dame  de  Paris,  elle  se  re- 
bouta en  son  bateau  et  s'en  vint  descendre  à  la 
porte  devant  l'église  des  Célestins  ,  où  aussi  elle 
trouva  dessus  ladicte  porte  de  moult  beaulx  per- 
sonnaiges  ,  et  elle  descendit  à  terre,  monta  et 
ses  dames  et  damoiselles  sus  chevaulx ,  belles 
hacquenées  et  pariefrois  qui  illec  l'attendoient , 
et  puis  s'en  ala  jusques  en  Tostel  du  Roy  aux 
Tournelles.  Et  devant  la  porte  dudit  hostel  trou- 
va aultre  moult  beau  personnaige. 

Et  icelle  nuit  furent  fails  à  Paris  les  feux  par 
les  rues  d'icelle,  et  illec  mises  aussi  tables  ron- 
des et  donné  à  boire  à  tous  venans  :  et  le  jeudy 
ensuivant,  quatriesme  jour  dudit  mois  de  sep- 
tembre ensuivant ,  maistre  Nicole  Balue ,  frère 
de  monseigneur  l'évesque  d'Evreux ,  fut  marié 
a  la  tille  de  maistre  Jehan  Bureau  ,  chevalier 
seigneur  de  Mont  glat,  et  fut  la  feste  desdites 
nopces  faicte  en  l'ostel  de  Bourbon ,  laquelle 
fut  moult  belle  et  bonneste;  et  luy  fut  illec 
fait  grant  honneur  ce  jour  :  car  le  Roy  et  la 
Royne ,  monseigneur  de  Bourbon  et  madame 
sa  fennne  ,  monseigneur  de  Nevers,  madame  de 
Bueil  ,  et  toute  leur  noblesse  qui  les  suivoient 
y  furent  et  s'y  trouvèrent,  et  y  fut  fait  moult 
grant  chière  ,  et  si  leur  fist  ou  de  moult  grans, 
beaulx  et  riches  dons.  Et  depuis  ce  le  Roy  et  la 
Royne  firent  de  grans  chiers  en  plusieurs  des 
hostels  de  leurs  serviteurs  et  officiers  en  ladicte 
ville.  Et  entre  les  aultres  le  jeudy,  dixiesme 
jour  dudit  mois  de  septembre  audit  an  1467,  la 
Rvnne,  accoi^  jjaignée  de  madite  dame  de  Bour- 
bon et  madamoiselle  Bonne  de  Savoye  sœur  de 
la  Royne,  et  plusieurs  autres  drunes  de  sa  com- 
pnignie  èouppèrent  en  Tostel  de  maistre  Jehan 
Bauvet ,  premier  président  en  parlement ,  et 

illec  furent  reçeuès  et  fe.stoyées  moult  noble- 
ment et  à  grant  largesse ,  et  y  eut  faits  quatre 
moult  beaux  bains  et  richement  aoruez,  cuidant 
que  la  Royne  se  y  deust  baigner ,  dont  elle  ne 
fist  riens  ,  pour  ce  qu'elle  se  sentit  ung  peu  mal 
disposée,  et  aussi  que  le  temps  estoit  dangereux  ; 
mais  en  l'un  desdits  baings  se  y  baignèrent  ma- 
dicte  dame  de  Bourbon,  madamoiselle  Bonne 
de  Savoye  :  et  en  l'autre  baing  au  joignant  se 
baignèrent  madame  de  Montglat  et  Perrette  de 
Châlon  (1),  bourgoise  de  Paris,  et  là  firent 
bonne  chière. 

Et  le  lundy  ensuivant,  quatorziesme  jour 
dudit  mois  de  septembre  ,  le  Roy  qui  avoit  or- 
donné mettre  sus  les  banières  de  Paris,  comme 
dit  est  devant ,  fist  publier  que  audit  jour  ils 
feussent  toutes  pi-estes  pour  estre  aux  champs 
dehors  Paris  ,  en  faisant  sçavoir  à  tous  de  quel- 
que estât  ou  condition  qu'ils  feussent ,  depuis 
l'aage  de  seize  ans  jusques  à  soixante  ans  yssis- 
sent  dehors  ladicte  ville  en  armes  et  habille- 
ment de  guerre  ,  et  s'il  en  y  avoit  aucuns  qui 
n'eussent  harnois ,  que  néantmoins  ils  eussent 
en  leurs  mains  ung  baston  deffensable  ,  et  sur 
peine  de  la  hart,  ce  qui  fut  fait.  Et  yssit  hors 
de  ladicte  ville  la  pluspart  du  populaire  d'iceluy, 
chascun  soubs  son  estendard  ou  bannière,  qui 
faisoit  moult  beau  veoir ,  car  chascun  y  estoit 
en  moult  belle  ordonnance  et  sans  noise  ne 
bruit  :  et  estoient  bien  de  soixante  à  quatre- 
vingts  mille  testes  armées,  dont  il  y  en  avoit 
bien  trente  mille  tous  armez  de  harnois  blancs  , 
jaques  ou  brigandines.  Et  tous  estant  en  belle 
bataille ,  le  Roy,  la  Royne  et  leur  compagnie 
qui  les  suivoient  les  vindrent  veoir,  laquelle 
chose  leur  pleust  moult,  car  onques  n'avoient 
veu  y  estre  de  ville  du  monde  à  beaucoup  près , 
telle  ne  si  grant  armée ,  et  se  trouvèrent  soixante- 
sept  banières  des  maistiers ,  sans  les  estendarts 
et  guidons  de  la  cour  de  parlement ,  de  la  cham- 
bre des  comptes,  du  trésor,  des  généraulx,  des 
aydes,  des  monnoyes,  du  Chastellet  et  hostel  de 
la  ville ,  soubs  les([uels  il  se  trouva  autant  et  plus 
de  gens  de  guerre  que  soubs  toutes  lesdictes  ban- 
nières :  et  hors  Paris  en  aucuns  lieux  ordonnez 
leur  fist  porter  et  conduire  plusieurs  tonneaux 
de  vin,  qui  illec  furent  deffoncez  pour  faire 
boire  et  rafraischir  tous  ceux  de  ladicte  monstre, 
qui  tenoient  moult  grant  pays  :  car  ils  estoient 
tous  en  bataille  à  commencer  au  bout  de  la 
voirie  d'entre  la  porte  Sainct-Anthoine  et  celle 
du  Temple,  depuis  les  fossçz  de  Paris  en  mon- 
tant contre  mont,  jusipies  à  un  pressoi'ier  devant 
ladicte  voirie  ,  et  de  là  en  bataille  au  long  des 

(I)  Elle  ('lait  nuiitrossc  du  Roi. 

vignes  jusques  à  Sainct-Anthoine-des-Champs  : 
et  puis  après  jusques  au  long  des  murs  dudit 
Sainct-Anthoine-des-Cliamps  jusques  à  laGran- 
che-de-Ruilly ,  et  d'icelle  grandie  jusques  à 
Conflans  :  et  dudit  Conflans  en  revenant  par  la 
Granche-aux-Merciers,  tout  au  long  de  la  rivière 
de  Seine  jusques  au  boulevart  du  Roy  de  la  tour 
de  Billy. 

Et  iceluy  boulevart  tout  au  long  des  fossez  de 
ladicte  ville  par  dehors  jusques  à  la  Bastille  et  à 
la  porte  Sainct-Anthoine.  Et  bref  c'estoit  mer- 
veilleuse chose  à  veoir  le  monde  qui  estoit  en 
armes  dehors  Paris,  et  si  maintenoient  plusieurs 
qu'il  en  estoit  à  peu  près  demouré  autant  dedans 
Paris  qu'il  y  en  avoit  dehors.  Et  le  mardy  en- 
suivant vingt  et  deuxiesnie  jour  de  septembre 
audit  an  1467 ,  le  Roy  partit  de  Paris  après  dis- 
ner ,  pour  aler  à  pié  jusques  à  Sainct-Denis  en 
France,  et  avoit  avecques  luy  aussi  à  pié  mon- 
dit  seigneur  d'Evreulx,  monsieur  de  Crussol  (1), 
Phelippe  Luillier  et  autres. 

Et  entre  Paris  et  Sainct-Denis,  le  Roy  alant  à 
son  pélerinaige,  trouva  trois  ribaulx  qui  luy  vin- 
drent  requérir  grâce  et  rémission  rie  ce  que  tout 
leur  temps  ils  avoient  esté  larrons,  meurdriers 
et  espieurs  de  chemins,  laquelle  chose  le  Roy 
leur  accorda  bénignement.  Et  tout  ce  jour  de- 
moura  audit  lieu  de  Sainct-Denis  jus([ues  au 
lendemain  vespres  qu'il  s'en  retourna  en  sou 
hostel  des  Tournelles  ,  et  d'illec  s'en  ala  soupper 
en  l'ostel  du  sire  Denis  Hesselin  ,  son  pannetier 
et  esleu  de  Paris,  qui  nouvellement  estoit  devenu 
compère  du  Roy,  à  cause  d'une  sienne  fille  dont 
la  femme  estoit  accouchée  que  le  Roy  list  tenir 
pour  luy  par  maistre  Jean  Balue  ,  évesque  d'E- 
vreux  5  et  pour  comères  y  estoient  madame  de 
Bueil  (2)  et  madame  de  Montglat  (3).  Et  audit 
hostel  le  Roy  y  fist  grande  chière,  et  y  trouva 
trois  beaulx  baings  honnestement  et  richen)eut 
attintelez  ,  cuidant  que  le  Roy  deust  illec  pren- 
dre son  plaisir  et  se  baigner,  ce  qu'il  ne  fist 
point  pour  aucunes  causes  qui  en  raison  le  mi- 
rent :  c'est  assavoir,  tant  pource  qu'il  estoit  en- 
rumé,  que  aussi  pource  que  le  temps  estoit 
moult  dangereux  et  maladif. 

En  ce  temps  s'esmeut  par  grande  discorde  et 
querelle  une  moult  grande  guerre  entre  les  Lié- 
gois  et  monseigneur  de  Bourgongne,  et  leur 
évesque,  cousin  de  mondit  seigneur  de  Bourgon- 
gne  et  frère  de  monseigneur  le  duc  de  Bourbon , 
lequel  évesque  lesdits  Liégois  alèrent  assiéger 

(1)  Louis ,  sire  de  Crussol ,  grand  paneticr  de 
France. 

(•2)  Jeanne,  fille  naturelle  du  roi  Louis  XI,  épouse 
d'Antoine  de  Bueil,  comte  de  Sancère,  fils  de  Jean , 
amiral  de  France. 


dedans  une  ville  où  il  s'estoit  renferme,  nommée 
Huye.  Et  après  que  iceux  Liégois  eurent  longue- 
ment estédevant  icelle  ville  ilsla  prindrent  et  gai- 
gnerent,  et  en  ce  faisant  eschappa  leurdit  évesque 
estant  en  icelle  ville,  qui  autrement  estoit  perdu. 

Et  durant  ce  que  dit  est,  le  Roy  ordonna  aler 
au  secours  et  ayde  desdits  Liégois  quatre  cens 
lances  de  son  ordonnance,  dont  avoient  la  charge 
le  conte  de  Dampmartin  ,  Sallezart,  Robert  de 
Conychan  et  Stevenot  de  Vignolles  avecsix  mille 
francs-archiers,  prins  et  esleuz  de  Champalgne, 
Soixonnois  et  autres  lieux  en  l'Isle-de-France. 

Et  après  ce  que  ledit  monseigneur  de  Bour- 
gongne  fut  averty  et  eut  bien  sceuë  la  gaigne 
que  lesdits  Liégeois  avoient  faicte  de  ladite  ville 
de  Huye ,  et  qu'ils  y  avoient  tué  plusieurs  Bour- 
guignons ,  il  assembla  tout  son  osl  en  soy  déli- 
bérant d'aler  aux  armes  sur  les  champs  ,  en 
intention  de  tout  destruire  et  mettre  à  feu  et  à 
sang  lesdits  Liégeois.  Et  ainsi  le  fist  crier  et  pu- 
blier par  tous  ses  pays  :  et  ceulx  qui  faisoient 
lesdictes  publications,  en  icelles  publiant,  te- 
noient  en  une  main  une  cspée  toute  nue ,  et  en 
l'autre  une  torche  alumée  ,  qui  signifioit  guerre 
de  feu  et  de  sang. 

Audit  temps  au  mois  de  septembre  le  Roy 
bailla  ses  lettres  à  un  légat  venu  de  Borne  de 
par  le  Pape,  pour  la  rompture  de  la  Pragma- 
tique Sanction  (4) ,  lesquelles  lettres  furent 
leuës  et  publiées  au  Chastellet  de  Paris  sans  y 
faii'e  aucun  contredit  ou  opposition. 

Et  le  premier  jour  d'octobre  ensuivant  mais- 
tre Jehan  Balue  fut  et  ala  en  la  salle  du  Palais- 
Boyal  à  Paris ,  la  cour  de  parlement  vaccant , 
pour  illec  aussi  faire  publier  lesdites  lettres  ,  où 
il  trouva  maistre  Jehan  de  Sainct-Romain,  pro- 
cureur général  du  Roy  nostre  Sire,  qui  formel- 
lement s'opposa  à  l'effect  et  exécution  desdites 
lettres  ,  dont  ledit  Balue  fut  fort  desplaisant.  Et 
pour  ceste  cause  fist  audit  de  Sainct-Romain 
plusieurs  menasses,  en  luy  disant  que  le  Roy 
n'en  seroit  point  content,  et  qu'il  le  désappoin- 
teroit  de  son  office,  dequoy  ledict  de  Sainct-Ro- 
main ne  tint  pas  grant  compte  :  mais  luy  dist  et 
respondit  que  le  Roy  luy  avoit  donné  et  baillé 
ledit  office,  laquelle  il  tiendroit  et  exerceroit 
jusques  au  bon  plaisir  du  Roy.  Et  que  quant 
son  plaisir  seroit  de  la  luy  oster  que  faire  le 
pourroit,  mais  qu'il  estoit  du  tout  délibéré  et 
bien  résolu  de  tout  perdre  avant  que  de  faire 
chose  qui  feust  contre  son  ame ,  ne  dommaige 

(3)  Germaine  Hesselin,  femme  de  Jean  Bureau,  sei- 
gneur de  Monglat. 

(4)  La  pragmatique  était  abolie  depuis  plusieurs  an- 
nées, mais  l'édit  d'abolition  n'avait  pas  été  enregistré  au 
parlement. 

iiii  royaiilme  de  France  et  à  la  chose  publique, 
et  dist  audit  Balue  qu'il  devoit  avoir  jirant 
honte  de  poursuivre  ladicte  expédition.  Et  en 
après  le  recteur  de  l'université  de  Paris  et  les 
supposts  d'icelle  alèrent  par  devers  ledit  légat , 
qui  de  luy  appel lèrent ,  et  de  l'effect  desdites 
lettres  au  sainct  concile,  et  par  tout  ailleurs  où 
ils  verroient  estre  à  faire,  et  puis  vindrent  audit 
Chastellet,  où  pareillement  autant  en  firent  et 
dirent,  et  firent  illec  enregistrer  leur  opposition. 
Audit  temps  le  Uoy  envoya  par  devers  ledit  de 
Charrolois  iesdits  légat  et  évesque  d'Evreux , 
(pii  nouvellement  avoit  esté  cardinal  à  Rome  (1), 
maistrc  Jehan  de  Ladriesche,  trésorier  de 
France ,  et  autres  pour  faire  de  par  luy  au- 
cunes choses  dont  il  leur  avoit  donné  charge. 

Et  le  jeudy  huictiesme  jour  d'octobre  audit 
an  14G7  ,  ung  nommé  Sevestre  Le  Moyne ,  na- 
tif de  la  ville  d'Auxerre  ,  pour  aucuns  cas  et  dé- 
lits par  luy  commis  et  imposez  ,  et  qui  par  au- 
cun temps  avoit  esté  constitué  et  tenu  prison- 
nier, es  prisons  de  Thyron  .  fut  ledit  jour  tiré 
hors  desdictes  prisons ,  et  fut  mené  noyer  en  la 
rivière  de  Seine,  près  de  la  Granche-aux-Mer- 
ciers,  par  la  sentence  et  jugement  de  messire 
Tristan  l'Ermite,  i)révost  des  mareschaulx  de 
l'osîel  du  Roy.  Et  le  dimencheunziesmejour  du- 
dit  mois  d'octobre  fut  un  grant  et  merveilleux 
escler  et  tonnoirre ,  environ  huit  heures  de  soir  : 
et  par  avant  et  depuis  durant  ledit  mois  furent 
faittes  grandes  et  merveilleuses  chaleurs,  et  les 
plus  extrêmes  que  homme  eust  veu  en  sa  vie , 
qui  sembloit  chose  moult  estrange  et  desnatu- 
rée.  Et  le  lundy  douziesme  jour  dudlt  mois 
d'octobre  aydit  an  1567,  le  Roy  se  partist  de 
son  hostel  des  Tournelles  à  Paris  pour  aler  en 
l'église  Nostre-Dame ,  ou  il  oyt  les  vespres , 
et  après  icelles  dictes,  fut  faicte  procession  par 
l'évesque  et  chanoines  dudit  lieu,  et  puis  s'en 
ala  reposer  en  l'ostel  de  son  premier  président 
maistre  Jehan  Dauvet,  où  il  fut  certaine  espacede 
temps,  et  puis  s'en  partit  pour  s'en  retourner  en 
sondithosteldesTournelles,etàreuredeson  par- 
tementquiestoit  heure  de  noire  nuit,  haussa  la 
veuë,  il  vit  et  apperceut  au  ciel  uneestoille  tout 
au-dessus  de  l'ostel  dudit  président, laqueliein' 
continant  que  le  Roy  commença  à  marcher  pour 
s'en  retourner  ,  ladicte  estoille  le  suivoit ,  et  fut 
tousjours  après  luy,jusqMes  a  ce  qu'il  fût  entré  en 
sondit  hostel  :  et  incontinant  qu'il  y  fut  entré  elle 
se  disparut  et  depuis  ne  fut  veuë. 

Et  le  jeudy  ensuivant  quinziesme  jour  dudit 
mois,  vint  nouvelles  au  Roy  que  cei'tain  grant 

1)  Il  avait  (^tr  fait  <'ar(linal  en  146i.  suivant  Ciaco- 
niiis. 


nombre  de  Bretons  estoiont  venus  culx  bouter 
dedans  le  chasteleten  la  ville  de  Caën,  et  puis 
s'en  allèrent  d'illec  à  Bayeulx  ,  et  tindrent  les- 
dictes  villes  contre  le  Roy  dont  de  ce  il  fut  cour- 
roucé ;  et  en  renvoya  pour  ceste  cause  le  mares- 
chal  de  Loheac  qui  lorsestoit  avecques  le  Roy  , 
et  qui  avoit  cent  lances  de  Bretaigne  soubs  sa 
charge  esdictes  villes  de  par  le  Roy,  pour  y 
pourveoir  et  mettre  provision  ;  et  ausquels  Bre- 
tons le  duc  d'Alençon,  qui  crimineulx  de  crime 
de  lèze-majesté  du  temps  du  Roy  Charles  der- 
nier trespassé ,  avoit  esté  constitué  prisonnier 
pour  aucuns  crimes  qu'il  avoit  machinez  contre 
luy,  et  à  la  faveur  des  Anglois  anciens  ennemis 
du  royaulme  en  la  ville  de  Vendosme,  le  lit  de 
justice  illec  séant,  auquel  lieu,  après  ses  confes- 
sions prises  ,  et  procez  fait ,  fut  condempné  à 
mourir,  sauf  sur  ce  le  bon  plaisir  du  Roy.  Et  le- 
quel d'Alençon, depuis  le  temps  deslors  jusquesau 
trespas  dudit  feu  roy  Charles,  fut  tenu  prisonnier 
au  chasteau  de  Loches  ;  et  après  icelluy  trespas 
que  le  Roy  vintà  sa  courronne  le  bouta  horsdes- 
dictes  prisons  et  luy  pardonna  tout ,  en  voulant 
que  dudit  procez  ne  feustjamais  nouvelle  ;  et  puis 
advint  que  ung  boiteux,  qui  avoit  accusé  ledit 
d'Alençon  audit  deffunct  Roy,  craignoit  fort  que 
ledit  d'Alençon  ne  luy  fîst  quelque  grant  des- 
plaisir ,  se  tira  par  devers  le  Roy  ,  en  luy  sup- 
pliant qu'il  luy  list  avoir  asseurance  dudit  d'A- 
lençon, laquelle  chose  il  list  et  ordonna,  et 
commanda  le  Roy  de  sa  bouche  audit  duc  d'A- 
lençon que  sur  sa  vie  il  ne  luy  meffeist  ne  fist 
meffaire ,  en  luy  disant  qu'il  le  niettoit  en  sa 
main,  protection  et  sauvegarde,  ensemble  sa  fa-, 
mille  et  ses  biens  ;  laquelle  chose  ledit  d'Alen- 
çon luy  promist  et  enconvenença ,  mais  tantost 
après ,  ledit  d'vVlençon  en  alant  contre  sondit 
serment ,  list  prendre  ledit  boiteux  et  amener 
devant  luy  ;  et  nonobstant  les  deffenses  ainsi  à 
luy  faictes  de  par  le  Roy ,  fist  incontinant  icel- 
luy boiteux  meurdrir  et  mettre  à  mort.  Pour  la-, 
quelle  mort  la  femme  dudit  boiteux  se  tira  quel- 
ques temps  après  devers  le  Roy  luy  faire  sça- 
voir  ces  choses,  et  pour  estre  son  injure  réparée, 
dont  et  dequoy  le  Roy  depuis  empescha  les 
villes  et  terres  dudit  d'Alençon,  mais  bien  tost 
après  tout  luy  fut  délivré,  et  par  luy  tout  par- 
donné comme  devant.  Et  puis  après  le  duc  d'A- 
lençon pour  bien  le  rémunérer  de  toutes  ses 
grâces  et  biens  faits  ,  bailla  ou  offrit  bailler 
toutes  ses  villes  et  pays  ausdits  Bretons  et  à 
monseigneur  Charles  contre  la  voulentéduRoy, 
et  à  sa  grant  desplaisance.  En  ce  temps  aussi  ^ 
messire  Anlhoine  de  Chasteanneuf ,  chevalier 
seigneur  du  Lan,  grant  bouteiller  de  France  et 
sénéchal  deGuiennc,  qui  cstoit  grant  chambeU 

lant ,  du  Roy,  et  de  luy  plus  aimé  que  oncques  i 
u  avoit  esté  aultre  ,  et  à  qui  le  Roy  fist  de  moult 
grans  biens  ,  tant  qu'il  fut  autour  de  luy  et  en 
son  service  ;  car  en  moins  de  cinq  ans,  il  amenda 
des  biens  du  Roy  de  trois  à  quatre  cens  mil  escus 
d'or,  qui  avoit  esté  fait  prisonnier  du  Roy  et  mis  au 
chasteau  de  Sully-sur-Loire,  de  l'ordonnance  du 
Roy,futenvoyéaudit  lieu  au  mois  d'octobre  mcs- 
sire  Tristan-rErmite,prévostdes  marescliaulxde 
l'ostel duRoy,  et  maistre  Guillaume  Cérisay,  nou- 
vellement greffier  civil  de  parlement,  pour  illec 
tirer  hors  ledit  seigneur  du  Lau  ,  et  le  mener 
prisonnier  au  chasteau  de  Husson  en  Auvergne  ; 
lorsqu'il  fut  amené  au  dehors  dudit  lieu  il  fut 
grand  bruit  que  ledit  seigneur  du  Lau  avoit  esté 
noyé  (l)  et  fut  ceque  dit  est  longuementcontinué. 
Et  le  mardi  vingtiesme  jour  dudit  mois  d'oc- 
tobre, le  Roy  se  partit  de  sa  bonne  ville  de  Pa- 
ris pour  aler  au  pais  de  îNormendie ,  et  ala  cedit 
jour  au  giste  de  Vellepereux  ,  et  le  laiidemain  à 
Mante.  Et  avant  son  partement  envoya  plusieurs 
capitaines  qu'il  avoit  avec  luy,  ([uérir  toutes  les 
gens  de  guerre  ({ui  estoient  soubs  leurs  charges 
pour  venir  après  luy  audit  pais  de  iSormendie, 
ou  aultre  part ,  quelque  lieu  qu'il  feust.  Et  le 
jour  de  sondit  partement  il  fist  et  ordonna  cer- 
taines lettres  et  ordonnances,  par  lesquelles  il 
voulsist  et  ordonna  que  de  là  en  avant  son  plai- 
sir estoit  que  tous  les  officiers  de  son  royaulme 
demourassent  paisibles  en  leurs  offices  ,  et  que 
nulle  office  ne  feust  dicte  vaccante,  si  non  par 
mort ,  résiuation  ou  confiscation  ;  et  s'il  donnoit 
nulles  aultres  lettres  au  contraire,  par  importu- 
nité  de  requérans  ou  aultrement,  vouloit  qu'il 
n'y  fust  aucunement  obtem|)éré ,  et  que  de  là 
en  avant  toute  justice  feust  faicte,  et  ordonnée  à 
ung  chascun  ;  et  puis  s'en  partit  dudit  lieu  de 
Mante  ,  et  s'en  ala  à  Vernon-sur-Seine,  ou  il  de- 
meura illec  depuis  par  certains  temps,  durant 
lequel  vint  et  arriva  devers  luy  monseigneur  le 
connestable,  lequel  trouva  moyen  que  le  Roy 
bailla  et  donna  trêve  entre  luy  et  monseigneur 
de  Charrolois  ,  jusquesà  six  mois  lors  après  en- 
suivans  ,  sans  en   ce  y  compréendre  les  villes 
et  pais  de  Liège ,    qui  desjà  estoient  mis  sus 
et  en  armes  à  rencontre  du   seigneur  de  Char- 
rolois ,  en  espérance  d'avoir  l'aide  et  secours  du 
Roy,  ainsi  que  promis  leur  avoit  esté,  et  à  ceste 
cause  demourèrent  du  fout  habandonnez.  Et  puis 
après  ce  que  dit  est  ainsi  fait ,  ledit  monseigneur 
le  connestable  s'en  retourna  par  devers  ledit  mon- 
seigneur de  Bourgogne  luy  porter  nouvelles  des- 
dites trêves. 

Et  ce  fait,  maistre  Jehan  Balue,  cardinal  d'E- 

(1)  Il  n'est  mort  furen  1583  ou  148i.      " 


vreulx  ,  maistre  Jehan  de  Ladriesche  ,  et  mais- 
tre Jehan  Prévost ,  retournèrent  devers  le  Roy 
audit  lieu  de  Vernon,  qui  estoient  alezen  Flan- 
dres de  l'ordonnance  du  Roy  par  devers  ledit  de 
Bourgongne  ,  et  tantost  après  ledit  refour  fait , 
le  Roy  se  partit  dudit  lieu  de  Vernon  et  s'en  ala 
à  Chartres  ,  où  il  fit  illec  venir  et  arriver  la  plus 
grant  partie  de  son  artillerie,  qui  lors  estoit  à 
Orléans,  pour  envoyer  à  Alencon  et  aultres  vil- 
les du  pays,  pour  les  avoir  et  mettre  en  ses 
mains  ;  et  après  le  Roy  envoya  ledit  maistre 
Jehan  Prévost  audit  lieu  de  Flandres  par  devers 
ledit  de  Bourgongne  ,  pour  luy  porter  et  bailler 
les  lettres  desdites  trêves. 

Et  après  vint  et  arriva  à  Paris,  le  seiziesme 
jour  du  mois  de  novembre,  ledit  monseigneur  le 
cardinal,  ledit  trésorier  de  Ladriesche,  maistre 
Jehan  Bérart ,  et  maistre  Geuffroy  Alnequin  , 
pour  faire  faire  les  monstres  des  bannières  de 
Paris  par  devant  eux  ,  et  pour  faire  aultres 
charges  qui  leur  estoient  donnez  de  par  le  Roy. 
Et  après  s'en  partist  dudit  lieu  de  Chartres  pour 
aller,  à  Orléans  ,  Cléry,  et  aultres  villes  près 
d'illec,  et  puis  à  Vendosme,  et  de  là  jusques  au 
mont  Sainct-Michel ,  et  avecques  luy  fist  mener 
grande  quantité  de  sadicte  artillerie ,  et  si 
aloient  avecques  luy  grant  nombre  de  ses  gens 
de  guerre.  Et  en  ces  entrefaictes  les  Bretons  ys- 
sirent  tous  en  armes  hors  de  leur  pais,  et  vin- 
drent  en  Normendie  jusques  à  la  cité  d'Avran- 
ches  et  autres  villes  dudit  pais.  Et  après  iceux 
Bretons  s'espandirent  par  ledit  pais  de  Normen- 
die ,  comme  jusques  à  Caèn,à  Bayeux ,  Cons- 
tances, et  autres  lieux.  Audit  temps  ledit  sei- 
gneur de  Bourgongne  au  moyen  desdites  trêves 
à  luy  baillées  par  le  Roy,  esquelles  n'estoient 
aucunement  compris  lesdits  Liègois,  entra  audit 
pais  du  Liège  avecques  toute  son  armée ,  en 
présentant  lesdits  Liégois  ;  tous  lesquels  pource 
que  leur  faillit  de  secours  et  qu'ils  veirent  clai- 
rement leur  destruction  advenue,  se  rendirent 
audit  de  Charrolois,  ensemble  toutes  leurs  vil- 
les; avec  lequel  ils  prindrent  composition  ;  et  pour 
ce  faire  et  avoir,  lui  donnèrent  et  baillèrent 
grant  somme  d'or ,  et  si  eurent  une  partie  de 
leurs  portes  et  murailles  abaluës. 

En  après  ledit  cardinal  Balue  et  commissaires 
devant  nommez  procédèrent  à  faire  les  monstres 
des  bannières  desdits  mestiers  par  devant  iceulx 
commissaires  en  divers  lieux  de  ladicte  ville, 
tant  dessus  les  murs  d'icelle  d'entre  les  portes  du 
Temple  et  Sainct  -  Martin ,  en  la  cousture  du 
Temple  sur  les  murs  d'entre  la  tour  du  Bois  et 
la  porte  Sainct-Honnoré ,  devant  le  Louvre ,  au 
marché  au  Brebis  ,  et  sur  les  murs  jusques  à  la- 
dicte porte  Sainef-Hounoié,   Et  le  samedy  en- 

suivant,  vingt-et-ung  jour  dudit  mois  de  no- 
vembre ,  le  Roy  fist  crier  par  les  carrefours  de 
Paris  que  toutes  gens  qui  avoieut  accoustuméde 
suivre  la  guerre ,  et  qui  avoient  esté  cassez  de 
gaiges ,  se  trayssent  par  devers  certains  com- 
missaires qu'il  avoit  ordonné  pour  les  recepvoir 
et  mettre  à  ses  gaiges  et  souldes  pour  le  servir 
eu  ses  guerres. 

Et  le  lundy  ensuivant,  vingt-troisiesme  jour 
de  novembre,  maistre  Jehan  Prévost  retourna 
de  devers  ledit  seigneur  de  Charrolois ,  où  le 
Roy  l'avoit  envoyé  porter  les  lettres  de  trêves 
qu'il  avoit  faictes  avecques  luy,  et  pour  rappor- 
ter au  Roy  la  response  que  ledit  seigneur  de  Char- 
rolois avoit  laicte  audit  Prévost  touchant  le  fait 
desdictes  trêves.  Et  le  jeudy  ensuivant ,  vingt- 
sixiesme  jour  dudit  mois  de  novembre,  partie 
desdictes  monstres  furent  faictes  dehors  Paris, 
devant  l'église  et  abbaye  de  Sainct-Germain- 
Desprez  jusquessur  la  rivière  de  Seine,  esquelles 
monstres  y  avoit  grant  nombre  de  gens  à  pié  et 
a  cheval,  tous  bien  en  point  et  armez,  où  es- 
toient  les  trésoriers  de  France,  les  conseillers 
et  clercs  des  comptes  ,  les  généraulx  des  mon- 
noyes  et  des  aydes,  le  trésor,  les  esleuz ,  et  toute 
la  court  de  parlement  tout  ensemble.  Après  y 
estoient  tous  les  praticiens  et  officiers  du  Chas- 
tellet  de  Paris,  en  bien  belle  et  grosse  compai- 
gnie;  et  avec  lescompaigniesdessusdictesestoienl 
aussi  tous  ceux  estans  soubs  l'estendart  et  gui- 
don de  la  ville  de  Paris,  qui  estoient  moult  grant 
nombre  de  gens  à  pié  et  à  cheval;  et  si  y  vin- 
drent  pour  l'évesque,  université,  abbez,  prieurs 
etaultres  gens  d'églises  de  ladicte  ville,  certaine 
quantité  de  gens  en  armes,  et  en  icelles  monstres 
y  avoit  grant  nombre  de  gens  bien  armez.  Et 
après  lesdictes  monstres  ainsi  faictes,  ledit  car- 
dinal et  commissaires  dessus  nommez  ,  maistre 
Jehan  de  Ladriesche ,  trésorier  de  France , 
maistre  Pierre  L'Orfèvre,  seigneur  Dermenon- 
ville,  etaultres  officiersdu  Roy,  partirent  de  la 
ville  de  Paris  pour  aler  devers  le  Roy,  qui  estoit 
lors  entre  le  Mans  et  Alencon  ,  à  tout  moult 
grant  armée,  car  il  avoit  qui  le  suivoit  plus  de 
cent  mille  chevaulx ,  et  plus  de  vingt  mille  hom- 
mes à  pié  pour  résister  à  l'armée  desdits  Bretons, 
et  fist  mener  le  Roy  avec  luy  de  son  artillerie 
grant  quantité  pour  mettre  le  siège  a  Alencon. 

Et  en  ces  entrel'aictes  fut  pourparlé  de  trêves , 
qui  tindrent  le  Roy  et  sadicte  armée  longue- 
ment sans  riens  faire,  et  en  ce  faisant  mangè- 
rent et  destruisii'ent  tout  le  plat  pais,  bien  a  vingt 
ou  trente  lieues  dudit  lien  du  Aïans  et  d'Alen- 
çon.  Et  durant  ce  que  dit  est,  ledit  seigneur  de 
Charrolois,  qui  ainsi  avoit  destruit  lesdits  Eié- 
gois  et    leur  pais  .   s'en  retouina  vers  Sainct- 


Quentin,  et  fist  crier  par  tous  ses  pais  que  toutes 
gens  de  guerre  desdits  pais  s'en  tirassent  devers 
Sainct-Quentin,  pour  illec  faire  leurs  monstres 
au  quinziesme  jour  du  mois  de  décembre ,  sur 
bien  et  grosses  peines  ;  et  si  fist  aussi  crier  par 
tout  le  pais  de  Bourgongneque  tous  nobles  et  aul- 
tres  gens  suivant  les  armes  feussent  tous  prest 
à  Montsaujon,  pour  illec  prendre  les  gaiges  et 
souldées  dudit  seigneur  de  Charrolois  par  les 
mains  de  ses  commissaires,  que  pour  ce  il  avoit 
ordoimez;  et  ce  dedans  le  vingtiesme  jour 
de  décembre  prouchain  ensuivant,  et  pour 
partir  dudit  Montsaujon  et  aler  audit  Sainct- 
Quentin  par  devers  luy  pour  le  accompaigner», 
et  luy  aider  a  secourir  son  très-chier  et  ame 
frère  monseigneur  Charles  de  France  et  le  duc 
de  Rretaigne,  estans  avecques  luy ,  alencontre  de 
aucuns  leurs  malveillans,  et  telle  substance  por- 
toit  ledit  cry.  Pour  occasion  duquel  cry  les  mar- 
chans  et  facteurs  des  marchans  de  Paris,  qui 
estoient  alez  audit  pays  de  Bourgongne  pour 
faire  leurs  amplettes ,  s'en  retournèrent  à  Paris 
bien  hastivement,  sans  rien  faire.  Et  de  rechief 
après  toutes  ces  choses  ledit  de  Charrolois  fist 
mander  à  luy  venir  toutes  ses  gens  de  guerre 
audit  Sainct-Quentin,  au  quatriesme  jour  de 
janvier  ensuivant. 

Et  le  lundy,  feste  des  saincts  Innocens,  \ingt- 
huictiesme  jour  de  décembre,  vint  et  arriva  à 
Paris  monseigneur  le  duc  de  Bourbon,  de  par  le 
Roy,  pour  mettre  garnison  en  plusieurs  villes,  et 
garder  les  Bourguignons  d'entrer  èspays  du  Roy. 
Et  vint  et  arriva  avecques  luy  monseigneur  le 
mareschal  de  Lobeac ,  qui  venoit  a  Paris,  comme 
on  disoit,  pour  estre  lieutenant  de  ladicte  ville. 
Lequel  de  Lobeac  s'en  partit  deux  jours  après 
pour  aler  à  Rouen  et  aultres  villes  de  Normen- 
die  pour  y  mettre  garde  et  ordre  par  le  Roy,  et 
illec  demoura  par  certain  temps.  Et  mondit  sei- 
gneur de  Bourbon  depuis  demoura  à  Paris  par 
certain  aultre  temps ,  pendant  lequel  fut  festyé 
de  plusieurs  notables  gens  de  ladicte  ville;  en- 
dementiers  la  ville  d'Alençon,  qui  estoit  tenue 
par  les  Bretons  ,  comme  dit  est  devant,  fut  ren- 
due et  mise  es  mains  du  Roy  par  le  conte  du 
Perche,  fils  du  duc  d'Alençon,  qui  tenoit  le 
chnsleau  dudit  Alencon,  et  lesdits  Bretons  te- 
noient  la  ville.  Mais  durant  ce  le  Roy  ne  j)artit 
point  de  ladicte  ville  du  Mans,  et  durant  qu'il 
y  fut  envoya  devers  mondit  seigneur  Charles  au- 
dit pais  de  Rretaigne ,  le  légat  du  Pape  ,  dont 
parlé  e.4  devant,  et  Anlhoiiie  de  Chabannes , 
conte  de  n.inipmartin  ,  le  trésorier  de  Ladries- 
che, et  auUres ,  pour  cuider  trouver  aucun  bon 
expédient.  Et  en  fin  le  Roy  se  condescendit  (pie 
les  trois  Estais  se  tiendroient  et  assembleroienl  ; 

de  Tours  pour  illec  eux  y  trouver  au  premier 
jour  d'avril  14(57;  et  s'eu  revint  le  Roy  dudit 
pays  du  Mans,  et  ala  aux  Montits-lez-ïours,  à 
Amboise  et  illec  environ. 

Et  puis  fut  l'assemblée  desdits  trois  Estats  te- 
nue audit  lieu  de  Tours  (l),  qui  pour  ceste 
cause  y  estoient  alez;  et  illec  le  Roy  présent  fut 
pourparlé  et  conclud  sur  la  question  pour  la- 
quelle ils  estoient  assemblez  audit  lieu  de  Tours 
Jusqnes  au  jour  de  Pasques ,  qui  fut  1 108  ,  que 
chascun  d'eulx  illec  venus  s'en  retournèrent  en 
leurs  maisons,  après  la  conclusion  par  eulx 
prinse  sur  le  faict  de  ladicte  assemblée.  Et  pour 
ceste  cause  y  estoient  venus  le  Roy  première- 
ment ,  le  roy  de  Cécile,  monseigneur  le  duc  de 
Bourbon,  le  conte  du  Perche,  le  patriarche  de 
Ihérusalem  ,  le  cardinal  d'Angiers  ,  et  plusieurs 
aultres  seigneurs,  barons,  archevesques  ,  éves- 
ques,  abbez,  et  aultres  notables  personnes  et 
gens  de  grant  façon  ,  ensemble  aussi  les  ambas- 
sadeurs venus  audit  lieu  pour  ceste  cause  de  la 
pluspart  de  tout  le  royaulme  de  France.  Et  par 
tous  iceulx  ainsi  assemblez ,  et  à  grande  et  meure 
délibération  fut  dit  et  conclud  que  au  regard  de 
la  question  d'entre  le  Roy  et  mondit  seigneur 
Charles,  touchant  son  appanaige,  qu'il  auroit  et 
recevroit  pour  iceluy  appanaige ,  et  de  ce  se 
tiendroit  pour  bien  content ,  de  douze  mil 
livres  tournois  en  assiète  de  terre  par  an,  et 
tiltre  de  conté  ou  duché  ;  et  en  oultre  que  le  Roy 
luy  fourniroit  en  pension  par  chascun  au  jus- 
ques  à  soixante  mil  livres  tournois,  et  tout 
ce  sans  préjudice  aux  aultres  en  fans  qui,  pour 
le  temps  advenir,  pourcoient  venir  à  la  Cou- 
ronne de  pouvoir  demander  tel  et  semblable 
appanaige.  Pource  que  le  Roy  pour  avoir  paix 
et  bonne  amour  avec  sondit  frère  se  eslargissoit 
à  luy  bailler  si  grant  somme  que  de  soixante 
mil  livres  tournois  par  an.  Et  en  tant  que  tou- 
choit  la  duché  et  pays  de  rVormendie,  monsei- 
gneur Charles  ne  l'auroit  point,  disans  qu'il 
n'estoit  pas  au  pouvoir  du  Roy  de  la  bailler  ne 
desmembrer  sa  Couronne.  Et  que  au  regard  du 
duc  de  Bretaigne  qui  détenoit  par  force  et  ru- 
desse mondit  seigneur  Charles,  et  qui  avoit 
prinses  les  villes  du  Roy  en  Normendie,  lequel 
on  disoit  avoir  intelligence  avecques  les  Anglois, 
anciens  ennemis  de  la  couronne  de  France ,  fut 
dit  et  délibéré  par  lesdits  trois  Estats  qu'il  seroit 
sommé  de  rendre  au  Roy  lesdictes  villes,  et  au 
cas  que  il  en  feroit  reffus,  et  que  le  Rby  seroit 
deuëment  advertv  de  ladicte  alliance  ausdits 


Anglois,  que  incontinent  le  Roy  recouvrast  ses- 
dictes  villes  à  main  armée,  et  de  luy  courir  sus. 
Et  que  pour  ce  faire  lesdits  trois  Estats  promis- 
rent  de  secourir  et  aider  au  Roy,  c'est  assavoir  : 
les  gens  d'église ,  de  prières  et  oraisons  ,  et 
biens  de  leur  temporel;  et  les  nobles  et  popu- 
laire, de  corps  et  de  biens,  et  jusques  à  la  mort 
inclusivement.  Et  que  en  tant  que  touchoit  la 
justice  de  tout  le  royaulme,  le  Roy  avoit  singulier 
désir  de  la  faire  courir  par  tout  sondit  royaulme, 
et  fut  content  que  on  esleust  nobles  personnes 
de  tous  estats  pour  y  mettre  remède  et  bonne 
ordre;  et  oultre  furent  d'opinion  lesdits  trois 
Estats  que  à  ce  faire  monseigneur  de  Charrolois 
se  devoit  fort  employer,  tant  à  cause  de  la  pro- 
ximité de  lignaige  qu'il  a  au  Roy,  comme  aussi 
de  pair  de  France.  Et  après  ladite  délibération 
le  Roy  se  partit  de  Tours  et  s'en  ala  à  Amboise. 
et  puis  après  envoya  son  ambassade  par  devers 
l'assemblée  estant  à  Cambray,  affm  de  scavoir 
leurs  vouloir  et  responcesur  ladicte  délibération 
prinse  par  les  trois  Estats  ainsi  assemblez  comme 
devant  dit  est. 

Après  ces  choses,  le  lundy  cinquiesme  jourde 
may  1468,  dame  Ambroise  de  Loré  (2),  en  son 
vivant  femme  de  Robert  Destouteville,  cheva- 
lier prévost  de  Paris ,  ala  de  vie  à  trespas  ce 
jour  environ  une  heure  après  minuict,  laquelle 
fut  fort  plainte,  pource  qu'elle  estoit  noble  dame, 
bonne  et  honneste,  et  en  l'hostel  de  laquelle 
toutes  nobles  et  honnestes  personnes  estoient 
honorablement  receuës. 

Et  ce  mesme  jour,  entre  neuf  et  dix  heures 
de  nuit,  se  bouta  le  feu  en  l'un  des  moulins  aux 
musniers  de  Paris,  qui  appartenoit  au  prieur  de 
Sainct-Ladre ,  et  fut  tout  le  comble  d'icelluy 
bruslé  par  ung  paillart  varlet  du  musnier,  qui 
avoit  attaché  une  chandelle  contre  le  mur  de 
son  lict,  qui  cheyt  dedans  icelluy  lict,  et  brusla 
tout ,  réservé  ledit  paillart  qui  se  saulva  et  s'en- 
fuit comme  ung  renard. 

Le  quinziesme  jour  d'icelluy  mois  de  may 
furent  faictes  joustes  à  Paris  ,  devant  l'ostel  du 
Roy  aux  Tournelles  ,  par  quatre  gentilshommes 
de  guerre  de  la  compaignie  du  grant  séneschal 
de  Normendie  ,  qui  avoient  ordonné  les  lices  et 
préparé  le  champ ,  en  faisant  assavoir  à  tous 
qu'ils  se  trouveroient  audit  quinziesme  jour  de 
may  pour  attendre  les  venans,  rompans  chascun 
trois  lances  à  rencontre  d'eulx.  Auquel  jour  y 
vindrent  et  comparurent  les  enfans  (3)  de  Paris, 
desquels  et  tout  le  premier  y  vint  et  arriva  Jehan 
Raguier,  grenetier  de  Soixons  et  trésorier  des 


(1)  CeUe  assemblée  comnionça  le  6  avril  et  finit  le  I'» 
tlu  même  mois,  suivant  la  petite  Chronifiue." 


(2)  Elle  était  fille  d'Aniliroise  de  Loié,  prévôt  de  Parii». 

(3)  Suivant  le  mannserit  :  einq  enfans. 

guerres  au  duché  de  Normendie,  fils  de  niaistre 
Anthoine  Raguier,  conseiller  et  trésorier  des 
guerres  du  Roy;  lequel  Jehan  Raguier  vint  et 
arriva  à  bien  grant  haste  de  la  ville  de  Rouen 
o  il  estoit  pour  estre  et  coniparoistre  ausdites 
joustes,  et  arriva  le  soir  de  devant  lesdictes 
joustes  à  Sainct-Ladre-lez-Paris,  accompaigné 
de  plusieurs  nobles  et  scientifiques  hommes  de 
la  charge  et  compaignie  de  lAessire  Jouachin 
Rouault,  mareschal  de  France,  et  aultres  gens, 
jusques  au  nombre  de  vingt  chevaulx.  Auquel 
lieu  de  Sainct-Ladreils  setindrentsecrettement 
et  sans  faire  bruit  jusques  au  lendemain  qu'ils 
menèrent  et  accompaignèrent  ledit  Raguier  bien 
et  honnorableraent,  garny  de  trompettes  et 
clairons  qui  l'aisoient  de  grands  mélodies  jusques 
au  lieu  desdictes  lices;  et  lequel  Raguier,  ac- 
compaigné comme  dit  est,  avoit  autour  de  luy 
quatre  piétons  vestus  de  livrées ,  et  tousjours  es- 
tans  prez  de  luy  et  du  coursier  surquoy  il  estoit 
monté,  lesquels  estoient  prests  de  le  servir  et 
recueillir  son  bois;  et  estoient  tous  ceulx  de  sa 
compaignie  habillez  de  hocquetons  brodez  à 
grans  lettres  d"or. 

Et  audit  champ  et  dedans  les  lices  se  pour- 
mena  plusieurs  tours  attendant  lesdicts  quatre 
champions,  ou  l'un  d'eux  ,  contre  lesquels  il  se 
porta  vaillamment,  car  il  rompit  cinq  lances 
bien  et  nettement ,  et  eust  fait  plus  s'il  enst  pieu 
aux  commissaires  ordonnez  pour  lesdictes  jous- 
tes. Et  après  lesdictes  lances  ainsi  rompues  s'en 
partit  moult  honnorablomenten  soy  pourmenant 
par  lesdictes  lices ,  et  prenant  congié  des  juges 
desdictes  joustes ,  et  merciant  les  dames ,  da- 
moiselles  et  bourgeoises  qui  illec  estoient  venues, 
desquelles  il  acquist  moult  giant  los.  Et  apiès 
luy  y  vint  et  comparut  un  esleu  de  Paris ,  nom- 
mé Marc  Senamy,  et  deux  des  fils  de  messire 
Jehan  Sanguin  ,  qui  aussi  \indrent  en  ladicte 
jouste  honnorablement ,  et  ils  firent  tout  le 
mieux  qu'ils  peurent ,  mais  n'en  emportèrent 
guères  de  bruit.  Et  en  après  y  vint  aussi  et  ar- 
riva un  nommé  Charles  de  Louviers,  eschancon 
du  Roy, qui  moult  bien  et  vaillamment  s'y  porta, 
en  portant  bien  et  honnestement  son  bois  et  sans 
aide,  et  rompit  nettement  plusieurs  lances,  et 
tellement  se  porta  a  la  journée  que  en  la  fin  le 
prix  luy  fut  donné  ;  et  demourerent  lesdits  quatre 
gentilshommes  dedans  moult  fouliez,  desquels 
les  deux  portèrent  le  bras  en  l'escharpe,  et  le 
tiers  eut  la  main  blessée  dessoubs  la  gantelet.  Et 
par  ainsi  l'onneur  fut  etdemoura  ausdits  enfans 
de  Paris. 

Et  le  dimenche  précédent  qui  fut  huictiesme 
jour  dudit  mois  de  may ,  se  firent  aussi  à  Rruges 
en  Flandres  antres  joustes  devant  monseiuneur 


le  duc  de  Rourgongne,  qui  aussi  furent  moult 
triomphantes,  esquels  aussi  un  enfant  de  Paris, 
nommé  Jérosme  de  Cambray ,  serviteur  dudit 
monseigneur  1^.  duc,  jousta ,  et  illec  se  porta 
vaillamment  et  tellemet  qu'il  en  emporta  l'on- 
neur de  ladif^ite  jouste  (1).  Apres  lesdites  joustes, 
le  Roy  qui  estoit  à  Amboise  s'en  partit  pour 
aler  à  Paris ,  et  en  emmena  avecques  luy  mon- 
seigneur de  Rourbon ,  monseigneur  de  Lyon  , 
monseigneur  de  Reaujeu  et  autres  seigneurs , 
et  se  tint  par  aucun  temps  à  Laigny-sur-Marne, 
à  Meaux  et  aultres  villes  illec  environ. 

Et  avant  son  partement  dudit  Amboise  ,  ad- 
vint que  le  jour  veille  d'Ascension  nostre  Sei- 
gneur, la  terre  trembla  à  Tours,  audit  lieu  d'Am- 
boise,  et  autres  lieux  en  Touraine.  Et  quand  le 
I\oy  se  partit  de  Laigny  ,  où  il  s'estoit  tenu  par 
aucunes  journées  pour  aler  à  Meaux,  il  envoya 
à  Paris  son  mandement  pour  faire  publier  par 
les  carrefours  d'icelle  ville,  que  tous  nobles  et 
gens  suivans  la  guerre,  feussent  tous  prêts  et  en 
armes  le  huictiesme  jour  de  juillet ,  pour  aler 
et  eux  trouver  où  il  leur  seroit  ordonné  de  parle 
Roy,  et  sur  peine  de  confiscation  de  corps  et  de 
biens. 

Et  |.uis  ces  choses  ainsi  faictes,  le  Roy  s'en 
ala  à  Meaulx  en  Rrie ,  et  durant  ce  qu'il  y  fut, 
y  eut  un  homme  natif  du  pais  de  Rourbonnois, 
qui  pour  aucun  cas  par  luy  commis,  et  aussi 
pour  avoir  révélé  les  faits  du  Roy  aux  anciens 
ennemis  les  Anglois,  fut  décapité  audit  lieu  de 
Meaulx  ,  le  lundy  vingt-septiesme  jour  de  juing 
audit  an  1468;  et  auparavant  le  Roy  envoya  à 
Paris  le  prince  de  Piémont,  fils  du  duc  de  Sa- 
voye ,  pour  bouter  le  feu  en  Grève.  Et  si  mist 
en  ladicte  ville  de  Paris  les  prisonniers  à  déli- 
vrance, qui  estoient  en  parlement,  en  Chastellet 
et  aultres  prisons.  Environ  ce  temps  y  eut  un 
nommé  Charles  de  Meleun,  homme-d'armes  de 
la  compaignie  de  monseigneur  l'admirai ,  lequel 
de  Meleun  estoit  capitaine  deUsson  en  Auvergne, 
qui  avoit  la  garde  de  par  le  Roy  du  seiuneur  du 
Lan  sur  sa  vie,  audit  lieu  de  Usson,  dont  il  es- 
chappa  ,  dequoy  le  Roy  fut  fort  desplaisant;  et 
pour  ledit  cas  fist  constituer  prisonnier  ledit  de 
Meleun  au  chasteau  de  Loches,  auquel  lieu  et 
pour  icelluy  cas  fut  décapité.  Et  après  luy,  fut 
aussi  décapité  pour  icelluy  cas  ung  jeune  fils 
nommé  Remonnet,  qui  estoit  fils  de  la  femme 
dudit  Charles  de  Meleun  en  la  ville  de  Tours, 
et  si  fut  aussi  pour  icelluy  cas  décapité  en  ladicte 
ville  de  Meaulx ,  le  procureur  du  Roy  audit  lieu 


(I)  On  peut  voir  l'ample  rclalion  de  rcs  joutes  dans 
Olivier  de  la  Marche  ,  liv.  H.  rhap.  i  ;  Philippe  de  Co- 
ininrs  y  figura. 

(le  Usson.  Et  puis  le  Uoy  s'en  ala  dudit  lieu  de 
Meaulx  à  Senlis  et  à  Creil. 

Audit  temps  les  Bourguignons  ou  Bretons  es- 
tans  en  Normendie,  prindrent  le  seigneur  de 
Merville  séant  entre  Sainct-Saulveur-de-Dive  et 
Caen ,  et  luy  firent  rendre  et  mettre  en  leurs 
mains  sadicte  place ,  dedans  laquelle  y  avoit 
plusieurs  francs-archiers ,  et  incontineni  qu'ils 
furent  dedans  tuèrent  et  meurdrirent  tout  ce 
qu'ils  y  trouvèrent ,  et  puis  pendirent  ledit  sei- 
gneur de  Merville,  et  pillèrent  tout  ce  qu'ils 
trouvèrent,  et  puis  ils  boutèrent  le  feu  en  ladicte 
place.  Et  après  le  Roy  se  deslogea  de  Creil  et 
s'en  ala  à  Compiègne ,  où  il  fut  depuis  par  au- 
cuns temps,  et  puis  s'en  retourna  à  Senlis,  et 
d'illcc  s'en  vint  à  Paris  monseigneur  de  Bourbon 
le  jour  de  feste  de  Assumption  Nostre-Dame.  Et 
paravant  le  Roy  avoit  envoyé  par  devers  le  duc 
de  Bourgongne  monseigneur  de  Lyon,  mon- 
seigneur le  eonnestable  et  aultres  seigneurs , 
pour  tousjours  se  mettre  en  devoir ,  et  trouver 
par  tout  bon  moyen  de  paix  ,  sans  figure  de 
guerre.  Et  ce  nonobstant  le  Boy  envoya  son 
armée  au  pais  de  Normendie ,  dont  avoit  la 
charge  et  conduictc  monseigneur  son  admirai , 
qui  bien  y  besongna  :  car  en  moins  d'un  mois  il 
chassa  les  Bretons   estans  dedans  Bayeux.  Et 
puis  après ,  le  samedy  vingtiesnie  jour  d'aoust 
audit  an  14G8  ,  messire  Ciiarles  de  Meleun  ,  sei- 
gneur de  Normainville  ,  qui  avoit  esté  grant 
maistre  d'hostel  du  Roy,  et  lequel  nouvellement 
avoit  esté  constitué  prisonnier  au  chasteau  de 
Gaillarten  la  garde  du  conte  de  Dampmartin, 
capitaine  dudit  lieu  ,  fut  par  le  prévost  des  ma- 
reschaulx  fait  son  procez  sur  les  cas  à  luy  impo- 
sez. Et  ledit  jour  fut  tiré  hors  de  sa  prison  et 
mené  au  marché  d'Andely,  où  illec  publique- 
ment devant  tous,  fut  décapité  et  misa  mort. 
Et  depuis  ce  le  Roy  se  tint  par  certain  long- 
temps à  Noyon ,  Compiègne  ,  Chauny  et  aultres 
places  environ,  jusques  au  quinziesme  jour  de 
septembre  que  nouvelles  luy  furent  illec  appor- 
tées ,  que  monseigneur  Charles  son  frère  et  le 
duc  de  Bretaigne  s'estoient  réunis  et  devenus 
bons  amis  et  bien  veillans  au  Roy,  et  prest 
mondit  seigneur  Charles  de  prendre  la  pension 
de  soixante  mil  livres  tournois  par  an ,  jusques 
à  ce  que  son  appanaige  luy  eust  esté  assigné  se- 
lon le  dit  de  plusieurs  princes  et  seigneurs  ,  que 
ledit  monseigneur  Charles  esliroit  pour  ce  faire, 
et  ausquels  il  se  vouloit  raporter  :  c'est  assavoir 
à  monseigneur  le  duc  de  Calabre  et  monsei- 
gneur le  eonnestable  de  France.  Et  ledit  duc  de 
Bretaigne  offrit  bailler  au   Roy  les  villes  que 
luy  et  ses  gens  teuoient  en  Normendie,  en  luy 
rendant  et  restituant  les  autres  villes  et  les  places 

que  les  gens  du  Roy  tenoient  en  Bretaigne.  La- 
quelle chose  le  Roy  luy  accorda. 

Et  puis  le  Roy  fist  sçavoir  ces  choses  au  duc 
de  Bourgongne  qui  estoit  à  tout  son  ost  aux 
camps  près  de  Péronne ,  entre  Esclusiers  et 
Cappy,  sur  la  rivière  de  Somme.  Desquelles 
nouvelles  il  ne  voulut  rien  croire  jusques  à  ce 
qu'il  en  fût  aultrement  acerténé  par  lesdits  mon- 
seigneur Charles  et  duc  de  Bretaigne  ;  laquelle 
chose  luy  fut  depuis  dicte  et  certifiée  par  le  hé- 
rault  dudit  duc  de  Bretaigne  ,  mais  ce  nonob- 
stant il  ne  s'en  voulut  aler  ,  ne  désemparer  son 
ost ,  mais  s'en  ala  avecques  sondit  ost  tenir  et 
édifier  ung  parc  audit  lieu  d'entre  Esclusiers  et 
Cappy  ,  le  dos  au  long  de  la  rivière  de  Somme. 
Et  pendant  certain  temps  qu'ils  y  furent ,  furent 
envoyez  par  diverses  fois  audit  duc  de  Bour- 
gongne de  par  le  Roy  plusieurs  ambassadeurs, 
comme  monseigneur  le  eonnestable,  monsei- 
gneur le  cardinal  d'Angiers ,  maistre  Pierre 
Doriolle  et  autres,  pour  tousjours  cuider  trouver 
moyen  de  bomie  amour  et  pacification  du  costé 
du  Roy,  qui  tousjours  la  vouloit  avoir  ,  jacoit 
ce  que  les  capitaines  et  gens  de  guerre  du  Boy 
n'en  estoient  point  d'opinion;  mais  requéroient 
au  Roy  qu'il  les  laissast  faire  et  qu'ils  rendroieut 
au  Roy  ledit  duc  de  Bourgongne  et  ceux  de  sa- 
dicte couipaignie ,  tout  à  son  bon  plaisir  et  vo- 
lonté. Laquelle  chose  il  ne  voulut  souffrir ,  ne 
tollérer  qu'on  leur  courût  sus  ;  mais  leur  défen- 
dit de  le  faire  et  sus  la  hard. 

Et  durant  ce  temps  ,  et  jusques  au  douziesme 
jour  d'octobre  ensuivant,  14G8,  furent  grans 
nouvelles  que  le  Roy  et  ledit  duc  de  Bourgongne 
avoient  fait  une  trêve  jusques  au  mois  d'avril 
prouchain  ensuivant ,  et  sur  l'esjjérance  de  icelle 
trêve  le  Roy  délibéra  soy  en  retourner  de  Com- 
piègne où  il  estoit,  pour  s'en  venir  à  Creil  et  à 
Pontoise 

Et  pour  ceste  cause  envoya  ses  fourriers  audit 
lieu  de  Pontoise,  qui  y  prindrent  son  logis  ;  mais 
depuis  il  changea  propos  ,  et  retourna  hastive- 
ment  dudit  lieu  de  Compiègne  à  Noyon,  où  peu 
de  temps  paravant  y  avoit  esté.  Pendant  lequel 
temps  Phelippe  de  Savoye,  Poucet  de  Rivière, 
le  seigneur  Dulsé  (l),  le  seigneur  du  Lau  et 
autres  qui  s'estoient  mis  et  raeslez  ensemble , 
firent  moult  de  maux  ;  et  cependant  le  samedy, 
huictiesme  jour  du  mois  d'octobre ,  fut  crié  à 
son  de  trompe  par  les  carrefours  de  la  ville  de 
Paris ,  que  tous  les  nobles  tenant  fief  ou  ar- 
rièrefief  de  la  pré\osté  et  viconté  de  Paris, 
feussent  tous  prests  et  en  armes  à  Gonnesse , 
pour  d'illecques  partir  le  lundy  ensuivantet  aler 

(t)  Suivanl  lo  mariusciit  :  Dulfc  ou  Dulfé. 

OU  mandé  leiirseroit:  lequel  crv  esl)ahist  beau- 
coup plusieurs  de  Paris,  qui  cuidoient  bien  que 
veu  ledit  cry  il  n'y  avoit  point  de  trêve  ne  ab- 
stinence. Et  puis  le  Roy  qui  estoit  à  Xoyon  s'en 
partit,  et  ledit  duc  de  Bouruoni^ne  s'en  partit 
pour  aler  à  Peronne.  Auquel  lieu  le  Roy  s'en  ala 
bien  bastivement  par  devei's  luy ,  audit  lieu  de 
Péronne,  et  à  bien  petite  compaignie  :  car  il  n'a- 
\oit  avecques  luy  que  ledit  cardinal  d'Angiers 
et  ung  peu  de  gens  de  son  hostel,  monseigneur 
le  duc  de  Hourbon  et  aultres.  Et  ainsi  privé- 
ment  que  dit  et  s'en  ala  jusques  audit  lieu  de 
Péronne  pardevers  ledict  de  Charrolois,  le  14 
dudict  mois  d'octobre ,  lequel  luy  list  grande  ré- 
vérence, comme  bien  tenu  y  estoit ,  et  puis  par- 
lèrent ensemble  longuement  et  devindrent  bien 
contens  l'un  de  l'autre ,  quelque  rumeur  qu'il  y 
eust  eue  auparavant,  et  tellement  pacifièrent 
ensemble  qu'ils  firent  entre  eulx  paix.  Et  jura 
ledit  monseigneur  de  Bourgongne  que  jamais  ne 
feroit  riens  contre  le  Roy,  et  qu'il  vouloit  estre 
son  subject  et  serviteur,  et  vivre  (i)  et  mourir 
pour  luy.  En  faisant  laquelle  paix  le  Roy  lui 
conferma  le  traicté  d'Arras  et  plusieurs  aultres 
choses ,  ainsi  que  depuis  le  Roy  le  manda  et  fist 
assavoir  aux  nobles,  gens  d'église,  à  sa  court 
de  parlement,  et  aultre  populaire  de  sadicte 
ville  de  Paris  ,  qui  pour  cause  de  ce ,  et  par  son 
ordonnance  firent  processions  généralles,  chan- 
tansaux  églises  Te  Deum  /«Mrfftwms,  et  aultres 
belles  louanges  à  Dieu.  Les  feux  furent  faits 
parmy  les  rues,  e!  tables  dressées,  donnans  à 
boire  à  tous  venans,  et  plusieurs  autres  grans 
joyes  en  furent  faictes  en  ladicte  ville  de  Paris. 
Et  eu  ces  entrefaictes  vint  nouvelles  que  les 
Liégois  avoient  prins  et  tué  leur  évesque  et  tous 
ses  officiers ,  dont  et  dequoy  le  Roy ,  ledit  mon- 
seigneur de  Bourgongne,  monseigneur  le  duc 
de  Bourbon,  et  messeigneurs  ses  frères,  et 
aultres,  furent  moult  desplaisans  et  marris,  et 
furent  grans  nouvelles  que  le  Roy  et  ledit  sei- 
gneur de  Bourgongne  yroient  en  personne  pour 
punir  et  dcstruire  lesdits  IJégois.  Et  inconti- 
nent après  vindrent  aulties  nouvelles  que  ledit 
évesque  n'estoit  point  mort,  ne  prins ,  mais  l'a- 
voient  iceulx  Liégeois  contraint  de  chanter 
messe,  et  depuis  se  tiiidrent  iceulx  Liégeois  bien 
contens  de  lui ,  et  se  rendirent  tous  à  lui  comme 
à  leur  vray  seigneur  naturel ,  en  eux  offrant  à 
luy  à  tout  son  bon  plaisir  faire,  cuidans  à  ceste 
cause  appaiser  tout  le  mal-tallent  de  aupara- 
vant. 

En  ce  temps  le  Roy  s'en  ala  à  Nostre-Dame 
de  Haulx  e^i  Almaigne,  ou  il  ne  séjourna  gueres, 

(1)  Suivant  Ip  m,inii<rrit  :  du  tout  vivre. 

aussi  Phelippe  de  Savoye  et  aultres  estaiis 
avecques  lui  firent  leur  paix  au  Roy ,  par  le 
moyen  dudit  seigneur  de  Rourgongne. 

Et  après  que  le  Roy  eut  fait  son  voyage  et 
pélerinaige  audit  lieu  de  Nostre-Dame  de  Haulx, 
il  s'en  ala  à  Namur  pardevers  ledit  seigneur  de 
Rourgongne ,  où  on  lui  fist  délibérer  d'aler  avec 
ledit  de  Rourgongne  devant  la  cité  du  Liège, 
où  ils  furent  et  demourèrent  depuis  par  aucun 
temps  logez  aux  faulxbourgs  d'ieelle,  y  tenans 
le  siège ,  et  avecques  le  Roy  y  estoient  monsei- 
gneur deRourbon,  monseigneur  de  Lyon,  mon- 
seigneur de  Reaujeu  ,  et  monseigneur  l'évesque 
dudit  Liège .  tous  frères.  Lequel  mondit  sei- 
gneur du  Liège  estoit  yssu  hors  d'ieelle  ville 
pour  aler  devers  mondiet  seigneur  de  Rour- 
gongne, pour  sçavoir  s'il  pourroit  trouver  au- 
cun bon  appoinctement  pour  les  habitans  dudit 
Liège,  en  luy  offrant  par  eulx  luy  bailler  et  dé- 
livrer ladicte  ville  et  tous  les  biens  de  dedans, 
pourveuque  les  habitans  d'ieelle  ville,  hommes, 
femmes  et  enfans  eussent  leur  vie  saulve  seule- 
ment ,  dont  il  ne  voulut  rien  faire  ;  mais  au  con- 
traire fist  serment  que  luy  et  tous  ses  satellites 
mourroient  en  la  poursuite,  ou  il  auroit  ladicte 
ville  et  tous  les  habitans  d'ieelle ,  pour  en  faire 
du  tout  à  son  plaisir  et  voulenté  ,  et  retint  par- 
devers luy  ledit  évesque  du  Liège  ,  sans  vouloir 
souffrir  qu'il  s'en  retournast  en  ladicte  ville, 
nonobstant  que  ledit  évesque  avoit  promis  et 
juré  ausdits  du  Liège  de  retourner  par  devers 
eulx ,  et  de  vivre  et  mourir  avec  eulx.  Et  tan- 
tost  après  le  partement  dudit  évesque  de  ladicte 
ville  et  cité  de  Liège,  et  que  lesdits  Liégeois 
furent  advertis  que  leurdict  évesque  estoit  dé- 
tenu par  ledit  de  Rourgongne,  et  ne  s'en  pouvoit 
retourner  en  ladicte  ville  ,  iceulx  Liégeois  firent 
plusieurs  saillies  sur  lesdits  Rourguignons  et  gens 
du  Roy ,  et  sur  leurs  compagnies.  Lesquels  Lié- 
geois quant  aucuns  en  povoient  prendre  les  met- 
toientàmort,  et  gens  et  chevaulx;  mais  no- 
nobstant toutes  ces  choses,  le  dimenehe,  tren- 
tiesme  et  jiènultiesme  jour  d'octobre,  audit 
an  I4G«,  entre  neuf  et  dix  heures  du  matin  ,  le- 
dit duc  de  Rourgongne  fist  ordonner  de  bailler 
et  livrer  assault  en  icelle  ville:  ce  qui  fut  fait, 
et  y  entrèrent  iceulx  Rourguignons  sans  aucime 
rèsistence,  et  y  entra  aussi  le  Roy  et  les  ducs 
de  Rourgongne,  monseigneur  de  Rourbon,  mes- 
seigneurs de  Lyon  ,  du  Liège  et  Reaujeu  frères. 
Et  à  l'heure  dudit  assault  la  plus  grant  et  saine 
partie  des  habitans  de  icelle  cité  s'enfuirent  et 
retrahièrent ,  et  laissèrent  ung  peu  de  populaire, 
comme  fennnes,  enfans,  prestres,  religieuses, 
et  vieils  et  anciens  hommes,  qui  tous  y  furent 
tuez  et  meurdris .  et  moult  d'autres  merveil- 

leuses  cruaultez  et  inhumanilez  y  furent  faictes, 
comme  jeunes  femmes  et  filles  efforcées  et  vio- 
lées :  et  après  le  désordonné  plaisir  pris  d'elles  , 
les  tuer  et  meurdrir.  Les  religieuses  aussi  effor- 
cer, petits  enfans  tuer,  et  prestres  consacrans 
corpus  Domini^  aussi  tuer  et  meurdrir  dedans 
les  églises.  Et  après  toutes  ces  choses  faictes, 
robèrent  et  pillèrent  toute  ladicte  ville  et  cité, 
et  en  après  la  hrûlèrent  et  ardirent,  et  gettèrent 
la  muraille  dedans  les  ibssez. 

Et  après  toutes  ces  choses  ainsi  faictes  que  dit 
est,  le  Roy  s'en  retourna  à  Senlis  et  Compiègne, 
où  il  manda  aler  par  devers  luy  toute  sa  cour 
de  parlement,  sa  chambre  des  comptes,  géné- 
raulx  des  finances  et  aultres  ses  officiers  :  ce 
qu'ils  firent.  Et  eiilx  venus  et  arriv  ez  par  devers 
luy,  fist  et  ordonna  plusieurs  choses,  et  aussi 
pource  qu'il  n'avoit  pas  intention  de  séjourner 
audit  lieu,  il  fist  proposer  par  la  bouche  dudit 
cardinal  d'Angiers  à  tous  les  dessusdils  officiers 
tout  ce  qui  par  luy  avoit  esté  accordé  audit  sei- 
gneur de  Bourgongne ,  qui  plus  à  plain  estoit 
contenu  et  spécifié  en  quarante-deux  articles  , 
qui  par  ledit  cardinal  furent  déclairez  lors  aus- 
dits  officiers  ,  en  leur  disant  de  par  le  Roy  que 
son  plaisir  estoit  (jue  par  sadicte  court  de  parle- 
ment et  tous  aultres  ses  officiers,  fust  fait  et 
accompli  tout  ce  qu'il  avoit  couclud  et  accordé 
avecques  ledit  de  Bourgongne,  et  que  tout  luy 
feust  du  tout  entériné  et  accompli,  sans  aucun 
contredit  ou  difficulté,  sur  cei'taines  grans  pei- 
nes que  lors  il  exprima  de  bouche.  Et  puis  le 
Roy  s'en  ala  eu  aucuns  lieux  près  Paris,  sans 
vouloir  entier  dedans  ladicte  ville  :  mais  aucuns 
grands  seigneui'S  estans  autour  de  luy  y  \indreiit 
et  y  séjournèrent,  comme  mes  seigneurs  les  ducs 
de  Bourbon,  de  Lyon  et  Beaujeu  frères,  le  mar- 
quis du  Pont ,  et  autres. 

Et  le  samedy  dixneufiesme  jour  de  novembre 
audit  an  1468,  fut  crié  et  publié  à  son  de  trompe 
et  cry  publique  par  les  carrefours  de  Paris  ,  le- 
dit accord  et  union  fait  comme  dit  est  entre  le 
Roy  et  mondit  seigneur  de  Bourgongne.  Et  que 
pour  raison  du  temps  passé  personne  vivant  ne 
feust  si  osé  ou  hardy  d'en  rien  dire  à  l'opprobre 
dudit  seigneur,  feust  de  bouche,  par  escript , 
signes,  painctures,  rondeaulx ,  ballades,  vire- 
laiz,  libelles  diffamatoires,  chançons,  de  geste, 
ne  aultrement ,  en  quelque  manière  que  se  peust 
estre.  Et  que  ceulx  qui  seroient  trouvez  avoir 
fait,  ou  esté  au  contraire,  feussent  griefvement 
pugnis,  ainsi  que  plus  à  plain  ledit  cry  le  conte- 
«oit. 

(1)  Suivant  Dtu'Ii.Tl.  Louis  XI  était  clioqué  <!e  cp  que 
ces  oiseaux  lépt'iaient  le  nom  de  Pei relie  (de  Cliàlons). 
*a   maîtresse.  L'ahh:'  Le  (Iran  !   pense   ([ne    c'éla'!  le 

Et  ce  mesme  jour  furent  prinses  pour  le  Roy 
et  par  veitu  de  sa  commission  adressant  a  ung 
jeune  fils  de  Paris  ,  nommé  Henry  Perdriel ,  en 
ladicte  ville  de  Paris,  toutes  les  pies,  jays  et 
chouettes,  estans  en  caiges  ou  aultrement,  et 
estans  privées ,  pour  toutes  les  porter  devers  le 
Roy,  et  estoit  escript  et  enregistré  le  lieu  ou 
avoient  esté  prins  lesdits  oiseaulx  :  et  aussi 
tout  ce  qu'ils  scavoient  dire,  comme  larron, 
2Kiillurt  ^fth  de  j)utain  ,  va  hors  r«,  Perrcttr 
(ïonne-moij  à  boire  {i)^et  plusieurs  aultres  beaulx 
mots  que  iceulx  oiseaulx  scavoient  bien  dire,  et 
que  on  leur  avoit  apprins.  Et  depuis  cncorespar 
aultre  commission  du  Roy  adressant  à  Merlin  de 
Cordebeuf,  fut  venu  quérir  et  prendre  audict 
lieu  de  Paris  tous  les  cerfs  ,  biches  et  grues 
qu'on  y  peust  trou\er  ,  et  tout  fait  mener  à  Am- 
boise. 

En  après  le  conte  de  Fouez,  qui  nouvellement 
estoit  venu  à  Paris  au  mois  de  décembre  ensui- 
vant, devint  merveilleusement  amoureux  d'une 
moidl  belle  bourgoise  de  Paris,  nommée  Es- 
tiennète  de  Besançons,  femme  d'un  marchant 
de  ladicte  ville,  nommé  Henry  de  Paris,  qui  es- 
toit bon  marchant  et  puissant  homme  :  et  si  es- 
toit ladicte  bourgoise  moult  prisée  et  honnorée 
entre  les  femmes  de  bien  de  ladicte  ville,  et  fort 
priée  et  requise  de  estre  et  soy  trouver  en  tous 
baïKjuels,  festes  et  honnestcs  assemblées  qui  se 
faisoient  en  icelle  ville,  communiqua  avecques 
ledit  conte  de  Fouez  de  questions  joyeuses  et 
amoureuses  ,  et  stn*  plusieurs  requestes  ,  offres, 
et  aultres  plaisans  bourdes  que  luy  fist  et  pro- 
mist  ledit  conte  de  Fouez,  convindrent  telle- 
ment ensemble  que  le  dimenche  douziesme  jour 
dudit  mois  de  clécembre  audit  an  1468,  icelle 
Estiennète  se  départit  de  son  hostel  de  Paris 
qu'elle  laissa  et  habandonna  ensemble  sondit 
mary,  ses  enfans,  père  et  mère,  i'rères  et  sœurs, 
et  tous  ses  parens  et  amis,  et  s'en  ala  après  ledit 
seigneur  de  Fouez  avecques  aucuns  de  ses 
gens  et  serviteurs,  qui  pour  ce  faire  estoient 
demourez  audit  lieu  de  Paris ,  et  l'emmenèrent 
à  Blois,  où  estoit  demouré  à  séjour  ledit  seigneur, 
attendant  illec  la  venue  d'icelle  Estiennète  : 
avecques  lequel  seigneur  icelle  Estiennète  de- 
moura  par  Tespace  de  trois  jours,  et  puis  s'en 
partit  ledit  seigneur  de  Fouez  et  s'en  ala  à  Tours 
par  devers  le  Roy,  et  en  fist  mener  avecques  luy 
icelle  Estiennète.  Et  peu  de  temps  après  fut  la- 
dicte Estiennète  envoyée  à  Frontevaulx  parde- 
\ers  la  prieure  dudit  lieu,  tante  de  ladicte  Es- 
tiennète ,  où  depuis  elle  demoura  par  cci  tain 

mot   Pi'rontie  (pion  avait   appris  à  ces  oiseafix  .    et 
qui  rappelai!    lie  f;iclie«x  souvenirs  au  Roi. 

J'J 


2!J0 


LKS    CHHOMQUES    DE   JE 


tong-temps  après.  En  après  le  Roy  se  tint  et  sé- 
journa à  Tours,  à  Amboise  ,  et  illec  environ  , 
tousjours  attendant  que  la  Koyne  deust  accou- 
clier  que  on  disoit  estre  fort  grosse,  mais  elle 
ne  eut  point  d'enfant.  Et  après  ces  choses  le  Roy 
ordonna  certaine  quantité  de  lances  de  son  or- 
donnance pour  aler  ser\ir  le  duc  de  Calabre  , 
pour  recouvrer  son  royaulrae  d'Arragon  ,  et 
avecques  lesdites  lances  y  ordonna  aussi  aler 
huict  mil  francs-archiers  avecques  grant  quan- 
tité de  son  artillerie,  ou  ils  ne  furent  point,  non- 
obstant ladicte  ordonnance. 

Et  le  mois  de  février  ensuivant ,  vindrent  à 
Paris  les  ambassadeurs  de  mondit  seigneur  de 
Boiirgongne  pour  l'expédition  des  articles  à  luy 
accordés  de  par  le  Roy,  et  pour  lesquels  le  Roy 
escripvit  et  chargea  bien  expressément  aux  pré- 
vost  des  marchans  et  eschevins ,  et  tous  aultres 
officiers  et  gens  notables  de  ladicte  ville ,  que 
de  tout  leur  pouvoir  ils  festoyassent  fort  et 
honnorablement  lesdits  ambassadeurs.  Laquelle 
chose  fut  faicte,  et  furent  moult  honorablement 
et  habondamment  festiez  ;  et  premièrement  par 
ledit  monseigneur  le  cardinal  d'Augiers,  secon- 
dement par  le  premier  président  de  la  court  de 
parlement ,  tiercement  par  maistre  Jehan  de  La- 
driesche,  président  en  la  chanibre  des  comptes 
et  trésorier  de  France  ,  quartement  par  monsei- 
gneur de  Méry,  et  quintement  et  pour  dernière 
fois  par  les  prévost  des  marchands  et  eschevins, 
et  bourgois  de  ladicte  ville.  Lequel  festoy  fut 
moult  honnorable,  et  durant  lesdites  choses  fu- 
rent leurs  lettres  expédiées  par  toutes  les  cours 
de  Paris,  tous  lesdits  articles  ainsi  à  eulx  accor- 
dés par  le  Roy,  comme  dit  est.  Et  le  jeudi  sei- 
ziesme  jour  de  février  audit  an  1 1G8  ,  advint  au 
Chastellet  de  Paris  que  ung  nommé  Chariot  Le 
ïonnellier,  dit  La  Hote-\arlet,  chaussetier , 
demourant  a  l'aris ,  qui  avoit  esté  constitué  pri- 
sonnier audit  Chastellet  de  Paris,  pour  raison  de 
plusieurs  larrecins  dont  on  le  chargeoit,  qu'ildé- 
nioit ,  fut  ordonné  par  le  prévost  de  Paris  et  les 
officiers  du  llov  audit  Chastellet ,  que  son  pro- 
cez  fait  sur  les  charges  à  luy  imposées,  et  con- 
clud  de  ainsi  le  faire,  dont  il  appella,  et  par  ar- 
rest  fut  envoyé  audit  prévost  pour  estre  fait  son- 
dit  piocez.  Et  en  l'amenant  de  sa  prison  en  la 
chambre  de  la  (piestion  dudit  (chastellet,  saisit 
ung  Cousteau  qu'il  ai)perceut  sur  son  chemin, et 
d'icelluy  se  couppa  la  langue,  et  puis  l'ut  rame- 
né en  sa  prison  sans  aultre  chose  faire  pour  ledit 
jour.  Audit  an  advint  que  aux  pais  de  llolande  et 
Zélande,  qui  sont  des  pais  de  monseigneur  de 
Bourgogne,  y  vindrent  et  haborderent  si  graiis 
eauès,  que  l'eauè  noya  et  emporta  plusieurs  villes 
et  places  desdits  pais  ,  pour  raison  de  plusieurs 

escluses  qui  lenoient  la  mer,  qui  se  rompirent. 

Et  à  ceste  cause  y  eut  de  grans  dommaiges 
faits,  et  plus  grant  destruction  comme  on  disoit, 
que  ledit  seigneur  de  Bourgongne  n'avoit  fait 
par  fureur  en  la  cité  et  habifans  du  Liège.  Et 
après  que  ledit  Chariot  Tonnelier, dont  est  parlé 
devant,  qui  ainsi  s'estoit  incisée  la  langue  ,  en 
fut  guerry,  fut  derechef  amené  en  la  question 
près  d'estre  estendu  en  la  gehayne,  pource 
qu'il  ne  vouloitcognoistre  les  casa  luy  imposez; 
lequel,  aprî-s  qu'il  eut  esté  longuement  assis  sur 
la  sellette  ,  dist  qu'il  diroit  la  vérité,  et  lors  dé- 
claira  tout  au  long  sa  vie  et  de  moult  grans  et 
merveilleuses  larrecins,  et  si  accusa  moult  de 
gens  coulpables  à  faire  icelles ,  comme  ung  sien 
frère  surnommé  Le  Gendarme,  ung  serrurier  , 
un  orfèvre,  ung  sergent  fieflé  nommé  Pierre 
Moynel ,  et  plusieurs  aultres  qui  pour  lesdits 
cas  furent  constituez  prisonniers ,  et  sur  ce  in- 
terroguez  qui  depuis  confessèrent  avoir  fait  plu- 
sieurs larrecins.  Et  après  toutes  ces  choses  le 
mardy  de  la  sepmaine  péneuse  ledit  La  Hôte  et 
son  frère ,  ledit  sergent  fieffé ,  le  serrurier  ,  ung 
tondeur  de  grans  forces,  et  ung  freppier  nommé 
Martin  de  Coulongne ,  par  la  sentence  du  pré- 
vost de  Paris,  furent  condempnez  à  estre  pen- 
dus et  estranglez  au  gibet  de  Paris,  dont  ils  ap- 
pellèrent  en  parlement.  Et  par  ariest  de  la  cour 
ladicte  sentence  fut  confermée  au  regard  des  qua- 
tre d'iceulx:  c'est  assavoir,  desdits  de  La  Hôte, 
sou  frère ,  dudit  tondeur  de  grans  forces ,  et 
dudit  serrurier,  et  le  landeamain  qui  fut  mer- 
credy,  furent  menez  pendre  au  gibet ,  et  au  re- 
gard desdits  freppier  et  sergent  fiefle;  ils  de- 
mou  rèrent  encore  en  la  prison  jusques  après  les 
festesdePasques.  Et  le  vendredy  sainctet  aour- 
né  vint  et  yssit  du  ciel  plusieurs  grands  esclats 
de  tonnoirrc ,  espartissemens  et  merveilleuse 
pluye ,  qui  esbahist  beaucoup  de  gens,  pource 
que  les  anciens  dient  tousjours  que  mil  ne  doit 
dire  hélas ,  sll  n'a  ouy  tonner  en  mars.  Et 
après  ce  que  dit  est,  ledit  freppier  nommé  Mar- 
tin de  Coulongne  ,  fut  rendu  par  ladite  court  de 
parlement  audit  prévost  de  Paris,  et  fut  envoyé 
audit  gibet  lesamedy  veille  de  Quasimodo  1-469. 

Au  mois  d'avril  ensuivant  1469  ,  maistre  Je- 
han Balue,  cardinal  d'Augiers,  qui  en  peu  de 
temps  avoit  eu  de  moult  grans  biens  du  Roy  et 
du  Pape  par  le  moyen  du  Roy,  qui  jjour  l'avan- 
cer et  faire  si  grant  comme  de  cardinal,  et  au- 
quel cardinal  le  Roy  se  fioit  moult  fort,  et  faisoit 
plus  pour  luy  que  pour  prince  de  son  sang  et 
liuiiaige  ,  et  icelluy  cardinal  non  ayant  Dieu  en 
mémoire,  ne  l'honneur  et  prouffit  du  Roy  ne  du 
royaulme  devant  ses  yeux  ,  mena  le  Roy  jus- 
ques a   Peronne ,    au([uel  lieu  il    le  fist  join- 

dre  avec  icelluy  duc  de  Bourgongne  ,  et  leur  fit 
faire  ensemble  une  telle  quelle  paix,  laquelle  fut 
jurée  et  promise  entre  les  mains  dudit  cardinal, 
et  puis  voult ,  conseilla  et  ordonna  que  le  Roy 
yroit  et  accompaigneroit  ledit  de  Bourgongne 
jusques  eu  ladicte    cité  du  Liège,  qui    para- 
vant  s'estoient  eslevez  et  rais  sus  pour  le  Roy 
contre  ledit  de  Bourgongne,  et  pour  luy  porter 
dommaige.  Et  au  moyen  d'icelle  allée  du  Roy 
devant  ieelle  cité,  lesdits  Liégeois  et  icelle  cité 
furent  ainsi  meurdris  et  destruis  ,  tués  et  fugi- 
tifs comme  dit  est  devant  :  mais  qui  pis  est ,  le 
Roy,  messeigneurs  de  Bourbon,  de  Lyon,  Beau- 
jeu  ,et  évesque  dudit  Liège,  frères,  et  toute  la 
seigneurie  estant  devant  ladicte  cité,  furent  en 
moult  grant  dangier  d'estre  morts  et  tous  pris, 
qui  eust  esté  fait  la  plus  grant  esclandre  qui  onc- 
ques  feust  au  royaume  de  France  depuis  la  créa- 
tion d'icelluy.  Et  après  que  le  Roy  s'en  fût  re- 
tourné devers  Paris  pour  s'en  retourner  à  Tours 
et  aultres  lieux  environ,  et  le  garda  d'entrer  en 
sadicte  bonne  ville  et  cité  de  Paris  ,  et  le  fist 
passer  à  deux  lieues  près  d'icelle,  en  cuidant 
luy  à  ceste  cause  mettre  ladicte  bonne  ville  et  par 
cité  ,  ensemble  les  subjects  d'icelle  ,  en  l'indi- 
gnation du  Roy.  Et  en  faisant  ledit  voyage  au- 
dit lieu  de  Tours  et  Angiers  par  le  Roy,  il  fist 
content  monsieur  son  frère  de  son  appanaige, 
et  luy  bailla  pour  icelluy  la  ducbé  de  Guyenne 
et  autres  choses ,  dont  il  se  tint  à  bien  content 
du  Roy,  et  voyant  par  icelluy  cardinal  la  paix 
et  bonne  union  estre  entre  le  Roy  et  sondit  frère, 
cuida  de  rechief  faire  son  effort  et  rebouter  trou- 
ble et  malveillance  entre  le  Roy  et  aultres  sei- 
gneurs de  son  royaulme,  comme  devant  avoit 
fait  :  car  il  envoya  et  mist  sus  messaige  espécial 
avecques  lettres  et  instrumens  qu'il  envoyoit 
audit  de  Bourgongne,  en  lui  faisant  assavoir  que 
ledit  accord  ainsi  fait  estoit  du  tout  à  sa  confu- 
sion et  destruction,  et  n'estoit  fait  à  aultre  fin 
que  pour  l'aler  destruire  incontinent  que  le  Roy 
et  sondit  frère  seroient  assemblez.  Et  que  pour 
soy  garder  contre  eulx  ,  luy  estoit  besoing  et 
nécessité  qu'il  se  mist  en  armes  comme  devant 
avoit  fait,  et  qu'il  assemblast  plus  grant  armée 
que  oncques  n'avoit  fait ,  et  mouvoir  guerre  au 
Roy  plus  que  jamais ,  et  aultres  grandes  et.  mer- 
veilleuses diableries  qu'il  escripvoit  audit  de 
Bourgongne  pai-  ung  sien  sersiteur,  qui  de  ces- 
dictes  lettres  et   instiuclions  qu'il  portoit  fut 
trouvé  saisi  ,  et  promplemcnt  fuient  portées  au 
Roy ,   lequel  incontinent  ces   choses   par  luy 
sceuës  ,  fut  icelluy  cardinal  prins  et  saisi ,  et 
mené  prisonnier  à  Montbason ,  où  il  fut  laissé 
en  la  garde  de  monsieur  deTorcy  et  .autres.  Et 
après  furent  prins  et  saisis  en  la  main  du  Roy 


tous  ses  biens  et  serviteurs ,  et  furent  lesdits 
biens  prins  par  inventaire,  et  luy  furent  bail- 
lez commissaires  pour  l'interroguer  sur  les  cas 
et  charges  cà  luy  imposez  :  c'est  assavoir  messire 
Tanacguy  du  Chatel ,  gouverneur  de  Roussil- 
lon,  messire  Guillaume  Cousinot,  mondit  sei- 
gneur de  Torcy,   et  maistre  Pierre  Doriolle, 
général  des  finances ,  tous  lesquels  besongnèrent 
à  l'interroguer  et  examiner  sur  lesdits  cas  et 
charges.  Et  en  après  le  Roy  donna  et  distribua 
des  biens  dudit  cardinal  à  son  plaisir;  c'est  as- 
savoir :  sa  vaisselle  d'argent  fut  vendue  et  l'ar- 
gent baillé  au  trésorier  des  guerres  pour  les  af- 
faires du  Roy,  la  tapisserie  fut  baillée  audit  gou- 
verneur de  Roussillon ,  et  la  librairie  audit  mais- 
tie  Pierre  Doriolle ,  et  ung  beau  drap  d'or  tout 
entier  contenant  vingt  -  quatre  aunes  et  ung 
quart,  qui  valoit  bien  douze  cens  escus,  et  cer- 
•  taine  quantité  de  martres  sebelines  ,  et  une 
pièce  d'escarlate  de  Fleurance ,  furent  baillez  et 
délivrez  à  monsieur  de  Crussol ,  et  ses  robes  et 
ung  peu  de  mesnaige  fut  vendu  pour  payer  les 
frais  des  olficiers  et  commissaires  qui  avoient 
Naqué  à  faire  ledit  inventaire. 

Et  durant  ces  choses  le  roy  de  Cecille  et  la 
Royne  sa  femme  vindrent  par  devers  le  Roy ,  à 
Tours  et  Amboise,  où  illec  furent  moult  hono- 
lablemeut  receuz  de  par  le  Roy ,  et  après  tout 
ce  que  dit  est,  le  Roy,  mondit  seigneur  de  Bour- 
bon, et  aultres  seigneurs  s'en  tirèrent  devers 
Niort,  la  Rochelle  et  aultres  lieux  environ  ,  où 
ils  trouvèrent  monseigneur  le  duc  de  Guyenne, 
frère  du  Roy  ;  et  en  icelluy  voyaige  moyennant 
la  grâce  de  Dieu  et  de  la  bénoiste  vierge  Marie, 
le  Roy  et  mondit  seigneur  de  Guyenne  furent 
réunis  et  mis  en  bonne  paix  et  amour  l'ung  avec 
l'autre,  dont  moult  grant  joye  fut  incontinant 
expendùe  par  tout  le  royaulme.  Et  pour  ceste 
paix  fut  dict  et  chanté  eu  saincte  église  le  Te 
Deum  luudamus,  faict  les  feux  par  toutes  les 
bonnes  villes,  tables  rondes  dressées,  et  de  moult 
grans  soûlas,  esbatemeus  etjoyes  prins.  Et  puis 
après  le  Roy  s'en  retourna  à  Amboise  par  devers 
la  Royne,  qui  comme  bonne,  honneste  et  très- 
noble  dame  a\oit  fort  travaillé  àtraicter  ladicte 
bonne  paix  et  union,  que  nostre  Seigneur  par 
sa  saincte  grâce  et  bonté  veille  de  bien  en 
mieulx  tousjours  bien  entretenir.  Et  puis  fut  dé- 
libéré par  le  Roy  et  son  grant  conseil  d'aler 
conquéiir,  prendre  et  avoir  la  conté  d'Armi- 
gnac,  et  la  mettre  en  la  main  du  Roy,  et  pro- 
mis de  icelle  bailler  à  mondit  seigneur  de 
Guyenne.  Et  pour  ce  mettre  à  exécution  y  en- 
voya le  Roy  grant  quantité  de  son  artillerie,  de 
ses  gens  de  guerre  et  francs  archiers.  Et  pour 
ledit  voyage  faire  et  préparer  ladicte  armée  ,  le 

Roy  se  partit  cUulit  lion  d'Amboise  pour  aller 
jusques  a  Orléans,  ou  il  stjourna  ciiKi  ou  six 
jours,  et  puis  s'en  retourna  audit  lieu  d'Amboise. 
Kt  peu  de  temps  après  vint  et  arriva  à  Paris 
nionsieurde  Chaslillon  urant  niaistreenquesteur, 
et  i>énéral  réformateur  des  eauës  et  forests, 
pour  prendre,  reeevoirct  veoir  les  monstres  des 
bannières,  des  oflieiers,  gens  d'estat  et  populaire 
de  la  ville  de  Paris. 

Et  le  samedy  (juart  jour  de  novembre  1469  , 
fut  leuè  et  publiée  par  les  carrefours  de  Paris 
es  liiux  ordinaires  en  ieelle  ville  l'alliance  et 
bonne  union  faicte  entre  le  Roy  et  leroy  d'Es- 
paigne,  laquelle  lecture  et  publication  fut  faicte 
par  maistre  Jehan  Le  Cornu,  clerc  de  la  pré- 
vosté  de  Paris,  es  présences  des  lieutenans  cri- 
minel et  civil  de  ladicte  pré\osté,  et  de  la  plus 
part  des  examinateurs  ordinaires  et  extraordi- 
naires dudit  Chastellet.  Et  depuis  ce,  le  Roy, 
monseigneur  de  Bourbon  et  autres  seigneurs 
d'autour  de  luy  se  tindrent  à  Amboise  ,  et  illec 
environ,  et  jusques  au  samedy  vingt-lroisiesme 
jour  de  décembre  audit  an  14()9,  que  monsieur 
de  Guyenne  accompaigné  des  nobles  de  sa  du- 
ché, en  moult  grant,  belle  et  noble  compaignie, 
arriva  par  devers  le  Roy  en  son  chasteau  des 
Monlis-lez-Tours,  ([ui  de  sa  venue  eust  moult 
grant  joye,  et  aussi  eurent  la  Royne,  madame 
de  Bourbon,  et  aultres  dames  et  damoiselles  de 
leur  compaignie,  qui  incontinent  qu'ils  sceurent 
ladicte  venue  se  partirent  dudit  lieu  d'Amboise 
pour  aler  audit  lieu  des  Montis,  pour  aler  veoir 
et  festier  ledit  monseigneur  de  (juyenne.  Et  en 
ces  entrefaictes  fut  tout  le  pais  d'Armignac  mis 
et  rendu  es  mains  du  Roy  ,  et  sans  effusion  de 
sang,  et  tout  délivré  à  monsieur  l'admirai  et 
conte  de  Dampmartin,  comme  gouverneur  de 
ladicte  armée  pour  le  Ro.\ .  Et  demourèreut  de- 
puis ce  le  Roy  ,  monseigneur  de  Guyenne  ,  la 
Royne,  madame  de  Bourbon  et  aultres  de  ladicte 
compaignie,  audit  chasteau  de  Montis  ,  faisans 
illec  de  moult  grans  chières,  et  jusques  à  Noèl. 
Et  après  mondit  seigneur  de  Guyenne  s'en  par- 
tist  et  print  congie  du  Uoy  et  de  toute  sa  com- 
paignie, et  s'en  ala,  et  retourna  a  la  Rochelle  , 
a  Sainct-Jean-d'Angéli,  et  aultres  ses  pais  voi- 
sins, pour  illec  tenir  ses  Estats,  et  appointer  de 
ses  oflices  et  aultres  affaires  de  sondit  pais  et 
duché  de  Guyenne,  l-'t  après  le  Roy  s'en  revint 
et  retourna  audit  lieu  d"  \mboise  ,  ou  il  se  tint 
depuis  par  aucun  temps,  durant  le(|uel  il  envoya 
ses  ambassadeurs  par  devers  le  duc  de  Bretai- 
gne,  par  lesquels  ses  ambassadeurs  il  envoyoit 
audit  duc  de  Bretaigne  son   ordre    i     nou\elle- 

ment  mise  et  créée  sus,  afmque  ieelle  il  portast, 
et  jurast  tout  ainsi  et  selon  que  l'avoient  prise 
et  jurée  plusieurs  autres  princes  et  seigneurs  de 
ce  royaulme.  Et  jaçoit  ce  que  le  Roy  luy  eust 
fait  cest  honneur,  néantmoins  de  prime  face  il 
la  refusa  et  ne  la  voulut  prendre  ne  accepter. 
Et  disoit-on  que  c'estoit  pource  que  auparavant 
ledit  duc  de  Bretaigne  avoit  prise  la  Toison  d'or, 
en  soy  déclarant  amy,  frère  et  allé  du  duc  de 
Bourgongne,  pourquoy  le  Roy  se  tint  pour  mal 
content,  et  non  sans  cause.  Et  bien  tost  après  le 
Boy  ordomia  certaine  quantité  de  gens-d'armes 
de  son  ordonnance,  et  ses  archiers,  avec  partie 
de  son  artillerie  pour  faire  guerre  audit  duc  de 
Bretaigne  et  à  ses  pais;  mais  avant  lepartement 
desdites  gens  de  guerre  d'aler  audit  pais  de  Bre- 
taigne, fut  donné  délay  audit  duc  de  Bretaigne 
de  dix  jours  entiers,  qui  faillirent  le  quinziesme 
jour  de  febvrier  pour  donner  au  Roy  sa  res- 
ponce  de  tout  ce  qu'il  avoit  intention  de  faire  , 
et  comment  il  se  vouloit  avecques  luy  gou- 
verner. 

Et  le  mécredy  quatorziesme  jour  d'iceluj'  mois 
de  febvrier  furent  leues  et  publiées  es  carrefours 
de  Paris  le  mandement  patent  du  Roy,  signé 
Guillaume  de  Cérisay,  par  lequel  le  Roy  raandoit 
au  prévost  de  Paris  qu'il  estoit  deuement  acer- 
tainé,  que  le  roy  Edoïiard  d'Angleterre,  et  les 
princes,  seigneurs  et  populaire  dudit  royaulme, 
qui  par  long-temps  avoient  esté  en  grant  guerre 
et  division  entre  eux,  avoient  fait  leur  paix  et 
pacification  entre  eux.  Et  que  tous  iceux  estans 
assemblez  en  conseil  avoient  conclud  ,  promis 
et  juré  de  venir  descendre  en  plusieurs  et  divers 
lieux  de  ce  royaulme,  en  intention  dey  prendre, 
saisir  et  gaster  villes,  places,  pais  et  forteresses, 
etdcstruire  ledit  royaulme  et  leshabitansd'icel- 
luy ,  tout  ainsi  (|ue  autrefois  ils  avoient  fait.  Pour 
les(iuelles  causes  et  voulant  par  le  Roy  de  tout 
son  pouvoir  et  puissance  obvier  aux  dampnées 
et  fausses  entreprises  desdits  Anglois  ,  ordonna 
son  ban  et  arriere-ban  estre  fait  ;  et  que  par  le- 
dit prévost  de  Paris  toutes  excusations  cessant 
il  contraignist  vigoureusement  et  sans  depport 
aucun,  tous  les  nobles  et  non  nobles,  tenans  en 
fief  et  arrièrefief,  prévilégez  et  non  ])révilégez 
à  estre  tous  en  armes  et  habillement  souffisant, 
et  en  personne,  sans  y  prendre  ne  recevoir  au- 
cun au  lieu  d'eulx,  dedans  le  premier  jour  de 
mars  ensuivant,  et  sur  peine  de  confiscation  de 
corps  et  de  bien  ,  en  deffendant  de  par  le  Roy 
l)ar  lesdictes  lettres  audit  prévost  et  tous  aul- 
tres, de  bailler  nerecepvoir  aucune  excusation 
ou  certification,  pour  iceux  tenant  en  fief  ou  ar- 
ricrelief,  sur  peim'  de  perdition  de  leurs  offices 
et    de  la  eonliscalion  de  corps  et  de  biens  ,  et 

nonobstant  oppositions  ou  appellations  ;  et  aussi 
en  déclairant  les  deffaillans  ou  reffusans  ostre 
ennemis  du  Roy,  et  avoir  confisqué  envers  iuy 
corps  et  biens,  sans  jamais  le  leur  remettre  ou 
pardonner.  Et  ce  mesme  jour  de  mercredy  vint 
nouvelles  à  Paris  que  monseigneur  de  Bour- 
gongne  avoit  esté  veu  en  la  ville  de  Gand,  por- 
tant à  l'une  de  ses  jambes  la  jarretière  et  sur  Iuy 
la  croix  rouge,  quiestoit  l'ordre  et  enseigne  du- 
dit  roy  Edouart  d'Angleterre  ;  et  à  ceste  cause 
se  démonstroit  et  déclairoit  ennemy  capital  du 
Roy  et  du  royaulme,  et  comme  Anglois  tenu  et 
réputé. 

En  après  ledit  seigneur  de  Bourgongne  en- 
voya à  Tours  ses  ambassadeurs  par  devers  le 
Roy,  lesquels  depuis  y  demourèrent  par  certain 
temps  illec  ,  attendans  leur  expédition  :  durant 
ces  choses  le  viconte  et  seigneur  de  Thouars  en 
Poictou  ala  de  vie  à  trespassement ,  lequel  en 
son  vivant  avoit  donnée  et  laissée  sa  succession 
au  Roy,  pour  en  jouyr  par  Iuy  incontinent  après 
son  trespas.  Et  pour  icelle  succession  avoir  et 
recueillir,  le  Roy  s'en  partit  pour  aler  audit  pais 
de  Poictou,  pour  prendre,  saisir  et  avoir  ladicte 
succession  d'icelluy  seigneur  de  Thouars  ,  à 
quoy  faire  le  Roy  y  demoura  tout  le  mois  d'avril. 
Audit  mois  d'avril  ung  nommé  maistre  Pierre 
Durand,  qui  estoit  nepveu  dudit  cardinal  d'An- 
giers,  lequel  par  long  temps  avoit  esté  détenu 
prisonnier  au  chasteau  de  Mailly,  eschappa  des 
prisons  dudit  lieu  et  s'en  vint  jusques  à  Paris,  où 
il  fut  cogueu  par  un  appoticaire  nommé  Cham- 
betin,  et  fut  derecbief  prins  et  saisi,  et  mené 
prisonnier  es  prisons  de  la  conciergerie  du  Pa- 
lais-Royal à  Paris,  où  il  fut  détenu  jusques  au 
vingt-sixiesmejour  d'avril  1470  après  Pasques, 
qu'il  fut  tiré  et  mis  hors  desdictes  prisons  de  la 
conciergerie,  et  baillé  et  délivré  es  mains  des 
sergens  et  serviteurs  du  prévost  des  mareschaulx, 
pour  mener  où  ordonné  leur  seroit. 

Au  mois  de  may  ensuivant  1470,  le  comte  de 
Warvich  et  le  duc  de  Clairance  avec  leurs  fem- 
mes ,  qui  déchassez  avoient  esté  par  le  roy 
Edouart  d'Angleterre  ,  au  moyen  de  certains 
grans  débats  et  questions  qui  s'estoient  meus 
entre  eulx  ,  se  mirent  eulx,  leurs  serviteurs  et 
aultres  gens  qu'ils  avoient  peu  recueillir  en  plu- 
sieurs manières,  sur  mer,  jusques  au  nombre  de 
quatre-vingts  navires,  et  s'en  vindrent  prendre 
terre  en  Normendie  jusques  à  Honnefleu  etHa- 
refleu.  Et  illec  ils  trouvèrent  monsieur  l'admi- 
rai qui  les  recueillit  et  bouta  lesdits  de  War- 
vich, de  Clairance,  le  comte  de  Wasonfort,  da- 
mes et  damoiselles,  avec  ung  peu  de  leur  privée 
mesgnée.  Et  au  regard  des  navires  ils  se  retra- 
hirent depuis  ,  et  ceulx  estans  dedans  .  es  ha- 


bles  (l)  de  lîonnelleu  et  Harelleu  ;  et  en  après 
aussi  se  deslogèrent  les  dames  et  damoiselles,  et 
leur  train,  et  s'en  alèrent  à  Valoignes  ,  où  leur 
logis  leur  fut  ordonné.  Et  bien-tost  après  ces 
choses  le  duc  de  Bourgongne  scachant  ce  que  dit 
est,  escripvit  lettres  missives  à  la  court  de  par- 
lement, par  lesquelles  il  leur  mandoit  qu'il  avoit 
sceu  que  le  Roy  avoit  recueil ly  ledit  de  War- 
vich en  aucunes  villes  de  son  royaulme,  es  mar- 
ches de  ÎNormendie,  qui  estoit  aie  contre  l'ap- 
pointement  faict  a  Péronne  entre  le  Roy  et  Iuy  ; 
en  priant  et  exhortant  ausdits  de  parlement  qu'ils 
voulsissent  démonstrer  ces  choses  au  Roy  ,  afin 
qu'il  ne  favorisast  ledit  de  Warvich  et  ceulx  de 
sadicte  compagnie,  qui  disoit  cstre  son  ennemy 
capital  et  dudit  lONaulme,  ou  aultrement  il  le 
yroit  quérir  quelque  part  qu'il  le  peust  sçavoir 
en  France,  pour  en  faire  à  son  bon  plaisir  ,  et 
nonobstant  ce,  ledit  de  Warvich  séjourna  et  de- 
moura depuis  certain  temps,  c'est  assavoir,  du- 
rant ledit  mois  de  juing  audit  Honnetleu.  Et  du- 
rant ce  temps  plusieurs  gens  de  guerre  de  l'or- 
donnance du  Roy  deslogèrent  de  leurs  garni- 
sons, et  s'en  vindrent  gasfant  tout  le  plat  pays, 
loger  et  eux  mettre  en  plusieurs  villes  et  places 
sur  les  marches  de  jNormendie  et  Picardie.  Au- 
dit mois  de  juing  advint  que  deux  hommes  de 
guerre  de  ladicte  ordonnance  soubs  la  charge 
de  monseigneur  le  connestable,  tuèrent  et  meur- 
drirent  deux  jeunes  clercs  du  trésorier  des  guer- 
res en  plaine  Beaulse,  pour  avoir  l'argent  qu'ils 
portoient  pour  le  payement  des  gens-darmes.  Et 
peu  de  temps  après  furent  pris  et  saisis  à  Hon- 
nefleu, etd'illec  menez  par  devers  mondit  sei- 
gneur le  connestable  en  la  ville  de  Meaulx,  où 
il  y  a  deux  arbres,  et  sur  deux  divers  chemins 
furent  pendus  et  es'ranglez.  En  ces  entrefaictes 
le  Roy  se  tint  et  séjourna  à  Tours,  à  Amboise  , 
Vendosme  et  aultres  lieux  près  d'illec,  par  de- 
vers lequel  lesdits  Anglois  alèrent.  Et  aussi  y 
fut  et  ala  la  royne  d'Angleterre  et  le  prince  de 
Galles  son  fils  :  et  illec  tous  arrivez  fut  pour- 
parlé  entre-eux  de  la  matière  pour([uoy  ils  es- 
toient  illec  tous  venus  et  arrivez;  et  depuis  s'en 
retournèrent  lesdits  Anglois  à  Honnefleu,  à  Va- 
longnes,  Sainct-Lo  ,  et  aultres  lieux  en  îXor- 
mendie.  Durant  ce  que  dit  est  le  duc  de  Bour- 
gongne fist  prendre  et  mettre  en  sa  main  toute 
la  marchandise  qu'il  avoit  en  ses  pays,  apparte- 
nant aux  marchans  de  France,  jusques  à  ce  que 
les  marchans  de  ses  pays  eussent  eu  restitution 
d'aucuns  biens  prins  sur  mer  par  lesdits  An- 
glois. 

Audit  temps  et  le  samedy  dernier  jour  de 

jiiiiig  1170  ,  environ  entre  deux  et  trois  heures 
de  matin,  la  Royne  accoucha  au  chasteau  d'Ani- 
boise  de  ung  beau  fils,  qui  illec  fut  baptisé  et 
nommé  Charles  par  monsieur  l'arelievesque  de 
Lyon  aveeqiies  le  prince  de  Galles  fils  de  Hen- 
ry, jadis  roy  d'Angleterre,  et  prisonnier  détenu 
par  Kdoiuirt,  qui  se  disoit  roy  dudit  pais  ,   et  la 
commère  fut  madame  Jehanne  de  France ,  du- 
chesse de  Bourbon.  Et  de  ladicte  nativité  fut 
grant   joye   faicte   et    espendiie    par   tout    le 
royaulme  de  France,  et  en  fut  chanté  en  divers 
lieu\   Te  Drum  hntdiniuis    et   aultres   belles 
loiiangps  à  Dieu  ,  les  feux  faits  parmy  les  rues  , 
tables  rondes,  et  autres  grans  joyes  et  esbate- 
mens.  Et  tantost  après  ladicte  nativité  le  Roy 
de  Cécile,  monseigneur  de  Guyenne,  monsei- 
gneur de  Bourbon,  de  I.yon,  Beaujeuet  aultres, 
s'en  alèrent  à  Angiers  ,  à  Saumur  ,  le  Pont-de- 
Sée  et  aultres  lieux  illec  environ,  pour  trouver 
pacification  et  accord  avecques  le  duc  de  Bre- 
taigne,  et  illec  demourèrent  par  certain  temps, 
et  jusques  à  tant  que  appoinetement  se  trouva 
et  fut  fait  entre  eulx,  et  puis  le  Roy  s'en  re- 
tourna par  devers  la  Royne  à  Amboise.  Après 
ledit  accord  ainsi  fait  furent  envoyez  ambassa- 
deurs dudit  duc  de  Bretaigne  par  devers  ledit 
de  Boui'gongne ,  et  luy  furent  rendus  le  séel  et 
allance  qui  estoit  entre  eulx  ,  dequoy  ledit  de 
Bourgongne  se  courrouça  fort  quand  il  apper- 
ceut  l'accord  du  Roy  et  dudit  duc  de  Bretaigne. 
Durant  ce  que  dit,  est  le  conte  de  Warvich 
dont  devant  est  parlé  qui  estoit  au  pais  de  Nor- 
mendie,  euidant  soy  en  retouiner  en  son  pais 
d'Angleterre,  fut  ordonné  et  estably  sur  mer  de 
par  ledit  de  Bourgongne  plusieurs  beaulx  et 
grands  navires  de  guerre,  comme  hurques,  gal- 
lées  et  aultres  navires,  en  grant  quantité,  tous 
fort  avitaillez  et  garnis  d'artillerie  et  gens  de 
guerre  ,   d'Anglois  ,  Bourguignons  ,  Picars  et 
aultres,  et  singlèrent  en  mer  tellement  qu'il 
s'en  vindrent  arriver  et  entrer  sur  la  coste  de 
Normendie,  environ  la  fosse  de  Laire  ,  cuidans 
trouver  et  rencontrer  ledit  de  \\arvich  et  sa 
compagnie  pour  les  desconllre,  et  illec  demou- 
rèrent à  l'encre  par  certain  long-temps,  pendant 
lequel  le  Roy  qui  estoit  à  Amboise  s'en  partit 
et  ala  au  mont  Saint-Michiel  en  pélérinaige.  Et 
après  icelluy  fait  et  nccomply  s'en  revint  et  re- 
tourna à  Avranelu's,  Tonibelaine ,  Constances, 
Caën  ,  Ilonnelleu  et  aultres  places  de  ÎNormen- 


(1)  Diichal  observe  qu'il  ne  .s'agil  i»ns,  roninic  l'a  cru 
Loihdilz,  (lu  fameux  Clirisln[)lie  (".oliimb  ,  Génois,  mais 
de  (iuillaume  de  Casencuve,  surnommé  Coulomp,  vice- 
amiral  de  Louis  XI. 

die,  et  illec  sur  la  coste  de  la  mer  flst  aussi  ar- 
river et  avitailler  sa  nef,  la  nef  de  monseigneur 
l'admirai ,  la  nef  de  Colon  (1) ,  et  aultres  plu- 
sieurs beaulx  navires,  dedans  lesquels  se  mirent 
et  boutèrent  lesdits  de  Clairance,  de  \\'arvich, 
et  ceulx  de  leur  compaignie,  avec  aucuns  francs- 
archicrs  et  aultres  gens  de  guerre  que  le  Roy 
leur  avoit  baillez  pour  leur  seureté  et  conduite. 
Et  incontinent  qu'ils  furent  ainsi  montez  que 
dit  est  près  de  partir  et  singler  en  mer,  lesdits 
Bourguignons  ,  Anglois  ,  Picars  et  aultres , 
voyant  qu'ils  avoient  longuement  esté  à  l'ancre 
sans  avoir  riens  fait,  et  mangé  tous  leurs  vivres, 
retirèrent  leursdits  ancres  et  s'en  retournèrent 
à  leur  duc  sur  trayne  boyau  (2),  et  sans  avoir 
riens  fait,  dequoy  il  eust  bientost  ris  son  saoul  , 
pource  qu'ils  avoient  perdu  grant  temps,  et  si 
avoit  beaucoup  frayé  et  despendu  à  ravitaille- 
ment desdietes  navires,  et  au  souldoy  desdictes 
gens  de  guerre. 

Et  ce  fait  ledict  de  Warvich  accompaigné 
comme  dessus  entrèrent  en  mer,  et  eurent  vent 
propre  et  à  gré,  tellement  que  en  peu  de  temps 
ils  vindrent  arriver  audit  royaulme  d'Angle- 
terre, et  descendirent  et  arrivèrent  iceulx  na- 
vires à  Picume  et  Dertemuë  (3)  à  heure  de  nuit. 
Et  tout  incontinant  qu'il  eut  mis  le  pié  à  terre  il 
envoya  dix  mil  dedans  ledit  pays  d'Angleterre 
par  aucuns  de  ses  gens  ,  prendre  et  saisir  ung 
baron  d'Angleterre  qui  estoit  en  son  lict  couché, 
et  qui  ne  pensoit  point  à  ladicte  descendue  ,  et 
l'amenèrent  au  matin  par  devers  ledit  de  War- 
vich ,  auquel  baron  incontinant  luy  arrivé  fut 
mise  la  teste  hors  des  espaules,  et  après  s'en  ala 
hors  dudit  lieu  Dertemuë,  à  Bristo  où  il  fut  bien 
recueilly,  et  illec  avoit  laissé  son  artillerie  et  de 
ses  bagues  ,  quant  il  s'en  ala  en  Normendie.  Et 
après  qu'il  eut  recouvré  les  choses  et  avant  qu'il 
fust  trois  Jours,  il  vint  et  arriva  par  devers  luy 
plus  de  soixante  mil  hommes  en  armes,  pour  le 
servir,  et  vivre  et  mourir  pour  luy ,  il  se  mist 
dessus  les  champs  tousjours  cherchant  à  trouver 
ledit  Edoiiart,  et  fut  plus  de  (juinze  jours  nprès 
sadicte  descendue  avant  que  en  France  on  peust 
avoir  aucunes  de  ses  nouvelles.  Après  les  choses 
dessusdictes  le  seigneur  d'Argueil  (-1) ,  fils  du 
prince  d'Orenge,  qui  estoit  domestique  et  le  plus 
prochain  dudit  lîourguignon,  et  qui  estoit  marié 
à  la  sœur  de  monseigneur  de  Bourbon,  s'en  par- 
tit et  embla  (->)  d'autour  dudit  de  Bourgongne 

ga;:né  à  une  expédition  où  ils  espéraient  faire  beaucoup 
de  butin.  (  Duchal.  ) 

(3)  l'Iiinoutli  et  Darmoutli. 

(4)  Jean  de  Cliûlons  ,  fds  de  Guillaume  ,  prince  dO- 
range. 

[h]  S'enfuit 

et  s'en  vint  et  retraliit  par  devers  le  Çoy  qui 
bien  le  recueillit.  Et  quant  ledit  duc  sccust  ledit 
partement  ,  il  cuida  enrager  et  crever  de  dueil. 
En  la  présence  de  ladicte  ambassade  de  Bre- 
taigne  ledit  duc  de  Bourgongne  déclaira  ledit 
seigneur  d'Argueil  avoir  confisqué  envers  luy 
corps  et  biens ,  et  puis  list  arracher  et  abatre 
toutes  les  places  et  chasteaux  qu'il  avoit  en  ses 
pais. 

En  après  le  quatorziesme  jour  d'octobre  audit 
an  1470,  le  Roy  envoya  ses  lettres  patentes  à 
Paris,  qui  y  furent  leuës  et  publiées  par  les  car- 
refours d'icelle,  présens  les  lieutenans  civil  et 
criminel  de  la  prévosté  de  Paris ,  et  plusieurs 
des  examinateurs  d'icelluy  Chasleilet.  Et  par 
lesdictes  lettres  estoit  contenu  l'alliance  faicte 
du  Roy  et  du  roy  Henry  d'Angleterre,  en  man- 
dant par  lesdictes  lettres  tous  Anglois  laisser  ve- 
nir et  descendre  en  ce  royaulme,  pour  leurs  af- 
faires et  marchandises,  sans  sauf-conduits  ne 
aultre  seureté  comme  les  subjets  de  .France  , 
sauf  en  ce  non  comprins  Edoïiart  de  la  Marche, 
n'aguières  roy  dudit  royaulme  d'Angleterre , 
ses  allez  et  complices.  Et  a  ce  jour  et  depuis 
vindrent  certaines  nouvelles  en  France,  que  les- 
dicts  de  Clairance,  Warvich  ,  qui  ainsi  estoient 
sur  les  champs  et  en  armes  audit  royaulme 
d'Angleterre,  cuidans  trouver  ledit  Edoïiart, 
prospérèrent  illec  tellement, que  tous  lesprinces, 
seigneurs, nobles,  prélats,  bourgois  et  commune 
djudit  pays  d'Angleterre,  et  singulièrement  tout 
le  populaire  de  Londres  vindrent  au  devant  du- 
dit Warvich,  et  tournèrent  le  dos  audit  Edoûart, 
et  vindrent  mettre  à  pleine  délivrance  ledit  roy 
Henry,  qui  par  long-temps  avoit  esté  détenu  en 
captivité  de  prison  par  ledit  Edoïiart,  et  lui  bail- 
lèrent de  rechief  la  possession  et  jouyssance 
dudit  royaulme,  et  fut  fait  ledit  de  Warvich 
gouvernant  dudit  royaulme,  et  puis  s'en  vin- 
drent tous  en  la  cité  de  Londres  faisans  grans 
chières,  et  illec  et  aussi  audit  royaulme  furent 
rais  à  pleine  délivrance  tous  François  qui  illec 
estoient  prisonniers  et  renvoyez  en  France  , 
quitteraent.  Et  si  fist  ledit  de  Warvich  prendre 
et  saisir  tous  les  biens  appartenants  aux  subjects 
dudit  de  Bourgongne,  et  mettre  en  arrest  et  en 
ses  mains.  Et  puis  ledit  'edoïiart  voyant  qu'il 
estoit  seul  demouré  et  du  tout  habandonné,  s'en 
fuit  et  vuida  hoi-s  ledit  royaume  et  s'en  vint  à 
recours  audit  duc  de  Bourgongne  son  beau 
frère,  et  audit  royaulme  d'Angleterre  deraoura 
sa  femme  et  raesnaige. 

En  après  le  Roy  qui  par  long  espacé  de  temps 
n'estoit  bougé  de  Tours  et  Amboise,  meu  de 
bonne  dévotion  s'en  partit  et  ala  à  Nostre-Dame 
de  Celles  en  Poictou,  où  il  séjourna, ung  peu  et 


puis  retourna  audit  lieu  d'Amboise.  Audit  mois 
de  novembre  le  Roy  envoya  à  Paris  ses  lettres 
patentes,  par  lesquelles  il  mandoit  aux  nobles  , 
clercs  et  lais  de  la  ville  de  Paris,  qu'ils  feissent 
processions  et  louanges  à  Dieu  et  à  la  Vierge 
I\LTrie ,  et  toutes  œuvres  cessans  par  l'espace  de 
trois  jours,  en  louant  et  merciant  Dieu  nostre 
Créateur,  la  bénoiste  Vierge  iMarie,  et  tous 
saincts  et  sainctes  de  paradis  ,  de  la  bonne  vic- 
toire que  avoit  eue  Henry  de  Laucastre,  roy. 
d'Angleterre  de  sondict  royaulme,  alencontre 
de  Edoûart  de  la  Marche,  qui  longuement  sur 
luy  l'avoit  usurpé,  à  la  faveur  dudit  duc  de 
Bourgongne.  Et  aussi  de  la  bonne  paix  et  union., 
que  faicte  estoit  entre  le  Roy  et  ledit  roy  Hen- 
ry d'Angleterre,  laquelle  procession  l'ut  faicte  et 
accomplie  ainsi  que  le  Roy  l'eut  mandé,  et  tout 
ainsi  en  fut  faict  par  toutes  les  bonnes  villes  de 
ce  royaulme. 

En  après  le  Roy  escripvit  aultres  lettres  , . 
par  lesquelles  il  mandoit  à  Paris  qu'il  y  en- 
voyoit  la  royne  d'Angleterre,  femme  dudit  roy 
Henry,  avec  son  fils ,  le  prince  de  Galles  et  sa 
femme  ,  fille  dudit  comte  de  Warvich ,  avec  la 
femme  dudit  de  Warvich  ,  mère  de  la  femme 
dudit  prince  de  Galles ,  la  dame  de  Wilechere 
et  aultres  dames  et  damoiselles  de  la  compaignie 
d'icelle  royne  d'Angleterre.  Laquelle  royne 
d'Angleterre  y  vint  et  arriva  audit  lieu  de  Paris, 
accompaignée  comme  dit  est ,  et  estoient  à  l'ac- 
compaigner  de  par  le  Roy,  les  contes  d'Eu,  de 
Vendos'me ,  et  de  Dunois  ,  de  monseigneur  de 
Castillon  et  aultres  plusieurs  nobles  hommes.  Et 
furent  et  yssirent  hors  de  ladicte  ville  de  Paris, 
pour  aler  et  mestre  au  devant  de  ladicte  royne  et 
du  commandement  exprez  du  Roy,  le  prélat  et 
é\esque  de  ladicte  ville,  l'université,  la  court 
de  parlement,  le  prévost  de  Paris  et  supposts  de 
Chastellet,  les  prévost  des  raarchans  et  esche- 
vins,  marchans,  bourgois,  manans  et  officiers 
d'icelle  \\\\e  de  Paris,  tous  moult  honorable- 
ment et  en  habits  honnestes,  et  en  moult  grant. 
et  merveilleux  nombre.  Et  entra  en  icelle  ville 
par  la  porte  Sainct- Jacques,  et  par  toutes  les 
rues  où  elle  passa  avoit  de  moultes  belles  tapis- 
series et  tentes  au  long  desdictes  rues  ,  depuis 
ladicte  porte  par  où  elle  i)assa,  jusques  au  pa- 
lais, ou  son  logis  luy  fut  moult  honnorablement. 
appresté.  En  ce  temps  fut  amené  à  Paris  toute 
la  belle  artillerie  de  Tours  que  le  Roy  y  avoit , 
laquelle  fut  mise  et  descendue  au  chasteau  du 
Louvre. 

Audit  temps  aussi  le  Roy  escripvit  aux  pré- 
vost et  eschevins  de  ladicte  ville  de  Paris  ,  que 
son  plaisir ,  volonté  et  intention  estoit  de  faire 
et  tenir  la  festc  de  son  ordre  en  ladicte  ville  de. 

Paris,  et  que  pour  ccste  cause  et  pour  estre  à 
icelle  teste  y  anieneroit  tous  les  seigneurs  de 
son  sang,  qui  y  viendroient  et  seroient  à  grant 
eompaignie  de  gens  ;  et  pour  ceste  cause  les  ma- 
nans  et  habitans  de  ladiete  ville  fussent  contens 
qu'ils  y  feussent  logez  et  hébergez  par  fourriers, 
ce  qui  leur  fut  accordé.  Kn  ce  temjjs  aussi,  qui 
estoit  le  mois  de  décembre,  messire  Artus  de 
Longueval  chevalier,  et  aultres  gentils-hommes 
entrèrent  pour  le  Roy  en  la  ville  de  Sainct- 
Quentin  en  Vermendois  ,  du  bon  vouloir  des 
habitans  dudit  lieu.  Kt|)uis  le  dixiesme jour  dudit 
mois  monseigneur  le  connestable  vint  et  entra 
pour  le  lloy  en  ladiete  ville,  à  tout  deux  cens 
lances  et  ses  arehiers.  Et  d'icelle  entrée  le  qua- 
torziesme  jour  dudit  mois  ensuivant,  maistre 
Jehan  de  Ladriesche  trésorier  de  France  ,  mais- 
tre Robert  Fessier  ,  maistre  Pierre  de  Boyeuval 
et  aultres  ofliciers  de  mondit  seigneur  le  con- 
nestable ,  firent  faire  ung  cry  publique  à  son  de 
trompe  à  la  table  de  marbre  au  Palais-Royal  à 
Paris.  En  faisant  scavoir  la  prise  et  entrée  ainsi 
faicte  audict  Saiiict-Quentin  par  mondit  sei- 
gneur le  connestable,  et  que  de  ce  on  merciast 
Dieu  en  luy  priant  de  donner  bonne  prospérité 
au  Roy  et  audit  connestable  ,  stipulant  pour  luy 
au  recouvrement  de  sl's  aultres  villes  et  pays 
engagez,  qu'il  avoit  intention  de  recouvrer  et 
mettre  hors  des  mains  de  Charles ,  soy  disant 
duc  en  Bourgogne ,  et  ainsi  le  eontenoit  ledit 
cry.  Au  mois  de  janvier  ensuivant,  le  Roy  («ui 
s'estoit  party  d'Araboise  pour  venir  à  Cléi-y  et 
Orléans,  s'en  partit  pour  venir  au  pais  de  Reaus- 
se  ,  et  vint  coucher  au  Puyset,  et  le  lendemain 
s'en  ala  au  giste  à  Palaiseau  près  de  Montlehéry, 
et  le  lendemain  vint  à  disner  à  Seaulx  Le  Grant, 
en  ung  hostel  qui  appartient  à  maistre  Jehan 
Raillet,  maistre  des  requestes  ordinairesde  l'ostel 
du  Roy,  et  d'illec  s'en  vint  au  giste  à  la  ville  de 
Paris  en  son  hostel  des  Tournelles.  Et  avecques 
ce  aussi  y  vindrent  la  Royne ,  madame  de  Bour- 
bon ,  et  aulties  plusieurs  dames  et  damoiselles 
en  leur  compaignie ,  et  demoura  le  Roy  à  sa 
bonne  ville  de  Paris  jusques  au  samedy  vingt- 
sixiesme  jour  dudit  mois,  qu'il  s'en  partit  pour 
s'en  aler  à  Senlis,  à  Compiègne  et  aultres  lieux 
voisins  où  estoit  la  pluspart  de  toute  son  armée, 
pour  batailler  contre  ledit  duc  de  Rourgongne. 
Et  après  luy  fut  menée  par  eaué  et  par  terre 
grant  quantité  de  son  artillerie,  et  menée  à 
Compiègne  ,  Noyon  et  ailleurs  au  pais  de  Picar- 
die et  F'iandres.  F^t  puis  fut  crié  à  Paris  par  les 
carrefours  de  ladite  ville  à  son  de  trompe,  que 
to;is  les  francs- arehiers  de  Tlslc  de  France,  et 
aussi  tous  les  nobles  feussent  tous  presis  et  en 
leurs  habillemens  pour  suivre  et  aler  avecques 


le  Roy  en  ladite  armée.  Et  durant  ce  temps  fut 
fait  à  Paris  moult  grande  quantité  de  pouldre  a 
canon  et  serpentines,  pour  fournir  à  ladite 
guerre.  Et  en  ce  temps  a\oient  esté  envoyez  de 
par  le  Roy  sire  Christofle  Paillart ,  seigneur  des 
comptes,  et  sire  Jacques  Hesselin,  conterolleur 
du  grenier  à  sel  à  Paris ,  en  la  ville  d'Auxerre  , 
pour  sommer  les  habitans  d'icelle  de  eulx  et 
ladiete  ville  rendre  au  Roy  et  de  prendre  illec 
garnison  pour  luy,  et  par  lesdits  commissaires 
leur  furent  faictes  de  moult  belles  renionstran- 
ces.  Lesquels  habitans  demandèi'cnt  ausdits  am- 
bassadeurs terme  jusques  au  jeudy  ensuivant, 
pour  avoir  ad\is  entre  eulx  et  de  ce  leur  rendre 
respouce. 

Pour  laquelle  responce  attendre  s'en  allèrent 
lesdits  ambassadeurs  à  Joigny,  distant  d'illec  de 
six  lieues,  et  y  séjournèrent  jusques  audit  jeudy, 
que  iceulx  habitans  leur  envoyèrent  response 
par  ung  homme  de  ladite  ville  que  l'on  disoit 
estre  savetier  :  lequel  leur  dist  et  rendit  res- 
ponse que  lesdits  habitans  d'Auxerre  mandoient 
ausdits  commissaires  qu'ils  avoient  mis  et  bouté 
avecques  eux  dedans  ladiete  ville  grande  gar- 
nison de  gens  de  guerre  pour  ledit  duc ,  et  que 
au  regard  d'eulx  ils  estoient  fermes  et  délibérez 
de  vivre  et  mourir  pour  ledit  duc  ,  et  garder  la- 
diete ville  pour  luy.  Et  le  jour  que  ladite  garni- 
son y  fut  boutée,  y  fut  tué  et  meurdry  ung  des 
bourgois  d'icelle  ville,  nommé  Guilleniin  Gou- 
tier  (jui  fut  dommaige ,  car  il  mourut  pour  la 
querelle  du  Roy  soustenii'.  F]t  après  le  partement 
du  Roy  de  sa  ville  de  Paris  pour  aler  à  Compiè- 
gne et  Senlis,  se  réduisirent  pour  le  Roy  les 
villes  d'Amiens ,  de  Roye  et  Mondidier,  et  puis 
le  mardy,  quatriesme  jour  de  février,  furent 
faites  à  Paris  processions  généralles  moult  hon- 
norables.  Et  y  fut  la  Roine,  madame  de  Bour- 
bon et  toute  leur  noble  compagnie,  et  alèrent  en 
la  grant  église  de  Nostre-Dame ,  et  delà  à  INos- 
tre-Dame-de-Recouvrance  aux  Carmes.  Et  là  fut 
prié  pour  le  Roy,  la  Roine  et  leur  bonne  pros- 
périté. Et  fut  dit  et  déclaré  comment  lesdictes 
villes  estoient  rendues  au  Roy,  et  entre  aultres 
la  ville  d'Abeville,  dont  il  n'estoit  riens. 

Audit  temps  furent  prins  à  Paris  et  contrains 
tous  manouvriers  de  bi'as,  comme  maçons,  char- 
pentiers de  la  grande  congi>ée  et  aultres  plu- 
sieurs, de  aler  esdites  villes  ainsi  nouvellement 
réduietes  au  Roy,  dont  on  bailla  la  charge  au 
regard  desdits  pionniers  à  maistre  Henry  de  La 
Cloche  ,  procureur  du  Roy  au  Chastellet  de 
Paris,  qui  estoit  bon  et  loyal  Erancois,  qui  les 
mena  et  conduisit  jusques  en  ladiete  ville  de 
Roye  ,  ou  illec  fut  l'ait  de  grans  boulcNers,  fos- 
sez,  tranchées  et  aultres  belles  fortilications  :  et 

aussi  en  furent  faiotes  d'aultres  en  aultres  villes 
et  divers  lieux ,  et  illec  demeurèrent  lesdits 
pionniers  certain  grant  espace  de  temps  ,  et 
jusques  environ  le  jour  de  Pasques  que  le  Roy 
donna  et  bailla  trêve  pour  certain  temps  avecques 
le  duc  de  Bourgongne,  qui  estoit  assiégé  par  les 
gens  du  Roy  en  son  parc  ,  qu'il  tenoit  entre  Ba- 
paulmes  et  la  ville  d'Amiens.  Et  là  où  il  fut  en 
telle  misère  et  povreté  qu'il  estoit  du  tout  et 
sondit  ost  à  la  disposition  et  volenté  du  Roy, 
pour  en  avoir  du  tout  fait  à  son  bon  plaisir , 
n'eust  esté  ladite  trêve.  Et  depuis  la  guerre  en- 
commencée  jusques  à  ladicte  trêve  y  eut  de 
grandes  et  merveilleuses  desconfitures  faictes 
par  les  gens  du  Roy  sur  les  Flamens  et  Picars , 
tant  sur  ceulx  qiii  avitailloient  le  parc  desdits 
Bourguignons,  que  à  cause  de  plusieurs  belles 
saillies  que  les  gens  du  Roy  faisoient  sur  ceux 
tenans  le  party  desdits  Bourguignons.  Et  nies- 
menient  se  fist  de  moult  belles  destrousses  en  la 
duché  de  Bourgongne  et  comtez  de  Charrolois 
et  Masconnois ,  où  les  gens  du  Roy  y  gaignèrent 
de  moult  beaulx  butins,  et  y  prindrent  de  moult 
bous  prisonniers  ,  et  moult  grant  nombre  en  y 
eut  de  tuez. 

Et  avoient  tout  gaigné  mes  seigneurs  les  conte 
daulphin  d'Auvergne,  de  Comminge  ,  le  sire  de 
Combronde,  de  Charcutez,  messire  Guillaume 
Cousinot  et  moult  d'aultres  nobles  hommes , 
n'eust  esté  que  le  Roy  leur  manda  qu'ils  ces- 
sassent tout  pour  l'amour  desdictes  trêves,  qui 
moult  en  furent  desplaisans,  et  moult  de  gens 
de  façon  aymans  le  Roy  et  son  honneur.  Et  à 
ceste  cause  s'en  firent  à  Paris  des  épitaphes  qui 
furent  mis  et  assis  à  Sainct-Innocent ,  à  l'ostel 
de  ville  et  aultres  lieux,  en  vitupérant  et  en 
donnant  grant  charge  à  plusieurs  seigneurs  es- 
tans  près  du  Roy.  Et  durant  ladicte  trêve  le 
Roy,  monseigneur  de  Guyenne,  et  aultres  sei- 
gneurs et  nobles  hommes  d'autour  d'eulx  se 
tindrent  à  Han  avecques  monseigneur  le  con- 
nestable.  Auquel  lieu  durant  ledit  temps  se 
firent  de  grandes  alées  et  venues  des  ambassa- 
deurs du  Roy  et  de  ceulx  de  mondit  seigneur 
de  Bourgongne  ,  et  illec  demourêrent  par  long- 
temps sans  riens  conclure;  mais  en  la  fin  fut 
fait  trêve  entre  le  Roy  et  ledit  duc  de  Bour- 
gongne durant  ung  an.  Et  pour  appointer  des 
dit'férens  du  Roy  et  ledit  duc  de  Bourgongne  y 
eut  ambassadeurs  ordonnez,  et  pour  appointer 
des  débats  et  questions  des  gens  de  guerre  de 
chascun  des  deux  costez,  et  puis  se  départirent 
dudit  lieu  de  Han,  et  s'en  ala  chascun  en  sa 
maison  :  et  d:moui"êrent  les  gens  de  guerre  du 


Roy  en  garnison  es  villes  qui  auparavant  ladicte 
trêve  avoient  esté  gaignées  pour  le  Roy. 

En  ce  temps  se  murent  de  grans  questions, 
noises  et  débats  au  royaume  d'Angleterre  entre 
leroy  Henry  de  Lancastre,  roy  dudit  royaulme, 
le  prince  de  Galles  son  fils,  le  conte  de  War- 
vich  et  aultres  seigneurs  dudit  royaulme,  te- 
nans le  party  dudit  Henry  contre  ledit  Edouard 
de  la  Marche ,  qui  usurpoit  ledit  royaulme 
contre  ledit  Henry.  Et  y  eut  à  cause  de  leur  dit 
débat  de  moult  grant  meurdre  (1)  fait  de  costé 
et  d'aultre ,  et  dura  ladicte  guerre  jusques  au 
mois  de  juing  1471  ,  que  nouvelles  furent  ap- 
portées au  Roy  audit  lieu  de  Han  ,  que  ledit 
Edouard ,  accompaigné  de  grant  quantité  de 
gens  de  guerre,  tant  Anglois  ,  Austrelins ,  Fla- 
mens,  Picars  et  aultres  nations  ,  que  ledit  de 
Bourgongne  luy  avoit  envoyez  ,  se  mist  sur  les 
champs  alencontre  de  l'armée  et  puissance  des- 
dits roy  Henry ,  prince  de  Galles  ,  la  Roine ,  le- 
dit de  ^Varvich  et  aultres  princes  et  seigneurs 
tenaris  ledit  party  de  Henry.  Et  y  eut  les  ungs 
contre  les  aultres  de  grans  armes  faictes,  et  grant 
nombre  de  gens  morts  de  chascun  costé  :  mais 
en  la  fin  ledit  Edoùart  demoura  victorieux,  tant 
par  trahison  qui  estoit  du  costé  d'aucuns  estans 
en  l'armée  dudit  Henry  que  autrement ,  et  y 
mourut  et  fut  tué  ledit  prince  de  Galles  qui  fut 
moult  grand  pitié  ,  car  il  estoit  moult  beau 
jeune  prince  ;  et  aussi  }'  mourut  ledit  de  W  ar- 
vich  qui  aussi  fut  ung  grant  dommaige  ,  car  il 
avoit  singulier  désir  de  bien  servir  le  Roy  et  le 
royaume  :  et  pour  lequel  le  Roy  avoit  frayé  et 
despendu  moult  grant  finance  pour  l'entretene- 
meut  dudit  conte  de  Warvich.  Et  de  ladicte 
desconfiture  fut  le  Roy  moult  desplaisant,  et 
puis  après  ces  nouvelles  ouïes ,  se  partit  le  Roy 
de  ladicte  ville  de  Han  en  Vermendois,  et  en 
emmena  avecques  luy  mondit  seigneur  de 
Guyenne,  le  conte  de  Dampmartin,  le  président 
des  comptes  et  plusieurs  aultres,  et  vint  à  Paris 
où  il  ne  séjourna  guières  :  et  durant  qu'il  y  fust  il 
fist  grande  et  joyeuse  feste,  et  fist  cest  honneur 
à  sa  dicte  bonne  ville  et  cité  de  Paris  de  luy 
mesmes  bouter  le  feu  au  feu  fait  en  la  place  de 
Grève  d'icelle  ville,  la  veille  Saint-.lehan-Bap- 
tiste.  Et  puis  s'en  partit  et  s'en  ala  à  Orléans , 
où  le  prince  de  Piémont  (2)  y  devint  malade  de 
maladie  ,  dont  il  ala  de  vie  à  trespas  audit  lieu 
d'Orléans.  En  après  s'en  ala  le  Roy  à  Tours  et  à 
Amboise  veoir  la  Royne  et  monseigneur  le 
Daulphin. 

En  ce  temps  dudit  mois  de  juing  147 1 ,  le  Roy 
fut  mal  content  des  épitaphes  et  libelles  diffama- 

tuires  qui  ainsi  avoient  esté  mis  et  attaeiiezù 
l'eselandre  dudit  monseigneur  le  connestable  et 
daultres.  Et  pourseavoir  la  vérité  de  ceulx  qui 
ceavoient  laiet,fist  crier  à  son  de  trompe  et  cry 
publique  par  les  carrefours  d'ioelle  ville ,  que 
quelque  personnequi  sçauroit  aucune  chose  des- 
dits épitaphes,  ou  de  ceux  qui  les  avoient  faits  , 
qu'ils  le  venissent  incontinent  dire  et  dénoncer 
aux  commissionnaires  sur  ce  ordonnez ,  et  on 
donneroit  trois  cens  escus  d'or  au  dénonciateur, 
et  qui  le  sçauroit  et  ne  le  viendroit  déclairer , 
auroit  le  col  couppé.  Et  pour  soupeçon  de  ce,  fut 
mis  et  constitué  prisonnier  ung  jeune  escollier 
de  Paris  nommé  maistre  Pierre  Le  Mercier,  lils 
d'un  lunetier  du  Palais  ,  qui  peu  de  temps  après 
fut  délivré  non  chargé  du  cas.  Aussi  y  fut  mis 
et  constitué  prisonnier  maistre  Henry  Mariète  , 
qui  a\oit  esté  lieutenant  criminel  de  la  prévosté 
de  Paris ,  tant  pour  raison  desdicts  épitaphes  , 
que  aussi  pour  aucunes  injures  ou  pai'oles  par  luy 
dictes  ,  comme  on  disoit  de  maistre  Jehan  de 
Ladriesche,  trésorier  de  France,  et  puis  fut  dé- 
livré iceluy  Mariète  par  la  cour  de  parlement , 
€t  mis  hors  des  prisons  de  conciergerie,  où  il 
estoit  détenu  pour  ceste  mesme  cause. 

Au  mois  de  juillet  audit  an  1471,  mourut 
monseigneur  le  conte  d"Eu,  qui  fut  moult  grant 
dommaige  ;  car  c'estoit  ung  moult  notable, saige 
et  bon  seigneur,  et  qui  de  tout  son  pouvoir  avoit 
bien  et  loyaulment  servy  le  Roy,  et  fort  aimé  le 
bien  et  utilité  du  Roy  et  de  son  royaulme ,  et 
fut  mise  ladicte  conté  d"Eu  en  la  main  du  Roy, 
et  mise  et  baillée  es  mains  de  monseigneur  le 
connestable ,  à  la  grant  desplaisance  de  mon- 
seigneur le  conte  de  Nevers,  frère  de  mondit 
seigneur  d'Eu,  et  qui  après  ladicte  mort  cui- 
doit  bien  joùyr  de  ladicte  conté  d'Eu  et  des  aul- 
tres  terres  dudit  deffunct,  comme  son  vray  hé- 
ritier. 

Depuis  ledit  mois  de  juilletjusques  au  jour  de 
Noël  en  suivant,  ne  fut  riens  fait  auditroyaulme 
de  France  sinon  que  les  ambassadeurs  du  Roy 
et  de  mondit  seigneur  de  Rourgongne  firent  plu- 
sieurs alées  et  venues  et  les  ungs  avecques  les 
aullres,  pour  pacifier  et  trouver  moyen  de  paix 
et  accord  entre  eux.  En  ladicte  année  fut  mor- 
talité commune  et  universelle  par  la  pluspart 
dudit  royaulme,  de  maladie  de  flux  de  ventre  et 
aultres  maladies,  a  cause  decjuoy  plusieursgens 
de  façon  moururent  en  ladicte  ville  de  Paris  et 
ailleurs. 

Audit  an  monseigneur  de  Guyenne  qui  s'en 
ostoit  retourné  audit  pays  de  Guyenne  après  le 
retour  d'Amiens,  devint  mal  content  du  Roy,  et 
manda  venir  a  luy  le  conte  d'Armi^nac,  (|ui 
avoit  este  fugitif  hors  du  royaulme,  et  duquel  le 

conte  vint  par  de\ers  mondit  seigneur  de 
Guyenne ,  et  puis  mondit  seigneur  luy  rendit  la 
pluspart  de  sadicte  conté  contre  le  gré  et  vou- 
lonté  du  Roy.  En  après  lesdits  de  Guyenne  et 
Armignac,  et  aussi  le  conte  de  Fouez  et  aultres 
assemblèrent  en  leur  pays  gens  de  guerre,  fei- 
gnans  de  vouloir  faire  guerre  au  Roy,  lequel 
pour  ce  leur  empescher  y  envoya  sur  la  marche 
dudit  Guyenne  cinq  cens  lances,  et  certain  nom- 
bre de  francs-archiers,  avecques  grant  nombre 
de  son  artillerie,  qui  depuis  ce  y  l'ut  et  séjourna 
par  long-temps  ,  pendant  lequel  vint  et  fut  nou- 
velles que  mondit  seigneur  de  Guyenne  estoit 
mort  à  Rourdeaulx  ,  dont  il  n'estoit  riens. 

Audit  temps  aussi  furent  envoyées  par  diver- 
ses fois  de  par  le  Roy  ambassades  par  devers  le 
duc  de  Rourgongne  ,  pour  le  fait  de  la  trêve 
d'entre  eulx  qui  failloit  le  quatriesme  jour  de 
may  1-472,  et  y  estoient  encores  le  premier  jour 
de  may  le  sire  de  Craon,  maistre  Pierre  Doriol le, 
et  aultres. 

Et  ledit  premier  jour  de  may  1472,  fut  fait 
h  Paris  une  moult  belle  et  notable  procession  en 
l'église  de  Paris,  et  fait  ung  preschement  bien 
solemnel  par  ung  docteur  en  théologie  nommé 
maistre  Jehan  Rrète,  natif  de  Tours,  leciueldist 
et  déclaira  entre  aultres  clioses ,  que  le  Roy 
ayant  singulière  confidence  eu  la  bénoiste  glo- 
rieuse vierge  Marie ,  prioit  et  exhortoit  son  bon 
populaire  ,  manans  et  liabitans  de  sa  cité  de 
Paris  ,  que  dores  en  avant  de  l'eure  à  midy, 
que  sonneroit  à  l'église  dudit  Paris  la  grosse 
cloche,  chascun  feustfleschyunggenoïul  à  terre 
en  disant  Ave  Maria  ,  pour  donner  bonne  paix 
et  union  au  royaulme  de  France,  et  après  la- 
dicte procession  faicte  révérend  père  en  Dieu 
monseigneur  l'évesque  de  Paris  cheut  malade 
d'une  maladie  de  laquelle  ce  mesme  jour  il  al;i 
de  vie  à  trespas,  dont  fut  grant  dommaige  et  fut 
fort  pleuré;  car  il  estoit  sainct,  bonne  personne 
et  grant  clerc.  Et  ce  jour  furent  en  son  hostel  es- 
piscopal  grand  populairedela  ville  de  Paris,  tant 
honmu'S  que  femmes  pour  le  voir  mort  en  sa 
chappelle  haut,  estant  au  bout  de  la  grant  salle 
dudit  hostel.  YA  illec  par  ledit  peuple  fut  moult 
piteusement  pleuré,  et  pour  son  àme  dévotement 
prié  ,  et  au  partir  luy  baisoient  les  pieds  et  les 
mains,  et  disoient  la  pluspart  d'iceulx  qu'ils 
croioient  fermement  que  ledit  évesque  feust 
sainct  et  bien  aimé  de  Dieu  ;  et  le  quinziesme 
jour  dudit  mois  de  may  ,  le  Roy  envoya  lettres, 
aux  prévost  des  marchans  et  esche  vins  et  bour- 
gois  de  Paris  ,  par  lesquelles  il  leur  iaisoit  sça- 
voir  que  ledit  éves(iue  en  son  vivant  luy  avoit 
esté  mauvais,  et  non  aimé  son  prouilil  ,  et  qu'il 

avoit  eu  intelligence  avecqiics  le  duc  de  Bour- 
gongne  et  aultres  princes  et  seigneursqui  avoient 
esté  devant  la  ville  de  Paris  durant  le  bien  pu- 
blicque ,  et  que  pour  leur  donner  faveur  en  icelle 
ville,  avoit  suborné  desdits  habitans.  Et  que, 
pour  ces  causes  et  afin  qu'il  en  feiist  mémoire 
ordonna  cstre  faicte  et  mise  sur  son  corps  un 
tableau  ou  épitapbe  contenant  les  choses  dessus- 
dictes,  lequel  épitapbe  fut  fait  faire  par  les  dessus- 
dits jusques  à  l'asseoir.  En  ce  temps  audit  mois 
de  may,  la  trêve  d'entre  le  Roy  et  le  duc  de 
Bourgongnequi  failloit  au  quatriesmejour  diidit 
mois,  fut  derechef  continuée  jusques  au  quin- 
ziesme  jour  de  juing  ensuivant. 

Audit  mois<leJïiay,  le  duc  de  Calabre,nep- 
veu  du  roy  de  Cécile  et  de  Jérusalem, à  qui  le  Roy 
avoit  fait  tant  d'bonneur  de  luy  donner  sa  fille 
aisnée  en  femme  et  espouse  ,  s'en  al  a  hors  de  sa 
duchié  de  Lorraine  par  devers  ledit  duc  de 
Bourgongne  pour  traieter  d'avoir  et  espouser  sa 
fille  ,  en  délaissant  en  ce  faisant  ladicte  fille  du 
Roy  sa  femme  ,  qui  fut  chose  moult  estrange  à 
luy  de  ainsi  faulser  sa  foy ,  et  soy  ainsi 
abaisser  de  délaisser  la  propre  fille  aisnée  du 
Roy  son  souverain  seigneur ,  pour  cuider 
avoir  et  prendre  la  fille  dudit  de  Bourgon- 
gne, subject  et  vassal  du  Roy.  Et  paravant  ces 
choses  ledit  de  Bourgongne  avoit  fait  et  fait 
faire  moult  de  guerre  au  royaulme  de  France, 
à  la  faveur  de  mondit  seigneur  de  Guyenne  , 
feignant  à  ceste  cause  de  luy  donner  et  bailler 
sadicte  fille,  dont  il  ne  fist  riens  ;  mais  fist  tout 
le  contraire,  en  abusant  iceulx  seigneurs  et  plu- 
sieurs aultres  ,  soubs  umbre  dudit  mariage. 

Et  lejeudy  quatorziesme  jour  dudit  mois  de 
may  1472,  advint  par  maie  fortune  que  tout  le 
comble  et  feste  de  l'Eglise  Nostre-Dame-de-Clé- 
ry,  près  d'Orléans,  que  le  Roy  avoit  fait  faire  et 
édiffier  de  nouvel ,  ou  il  y  a\oit  moult  noble  et 
belle  couverture  tant  de  charpenterie  de  bois 
que  d'ardoise  et  de  plomb ,  fut  toute  arse  et 
broyée,  et  tout  tombé  en  bas  et  par  terre  ,  par 
ce  que  ung  plombeur  besoignant  en  icelle  cou- 
verture, s'en  dévala  en  ])as,  et  laissa  le  feu  où 
il  chauffoit  les  fers  à  soulder  en  icelle  couver- 
ture ,  sans  aucune  garde ,  et  lequel  feu  le  vent 
accueillit  tellement  qu'il  s'en  vola  et  dispersa  au 
long  d'icelle  charpenterie  et  couverture,.en  telle 
façon  que  sans  y  pouvoir  remédier  tout  fut  brûlé 
et  ars. 

Et  ce  mesme  jour  le  Roy  eut  certaines  nouvel- 
les que  luy  fist  assavoir  monseigneur  de  Mali- 
corue,  serviteur  et  bien  fort  aimé  de  mondit  sei- 


(1)  La  nouvelle  était  prématurée  :  le  duc  de  Guyenne 
ne  mourut  que  le  28  mai  1472. 


gneurde  Guyenne,  que  sondit  seigneur  etmais- 
tre  estoit  aie  de  vie  à  trespas  (1)  en  la  ville 
de  Bourdeaulx.  En  icelluy  mois  monseigneur  de 
Craon  (2)  ,  maistre  Pierre  Doriolle  ,  général 
des  finances,  maistre  Olivier  Le  Roux  ,  conseil- 
ler et  maistre  des  comptes,  et  aultres  ambassa- 
deurs du  Roy  par  luy  envoyez  par  devers  ledit 
duc  de  Bourgongne,  retournèrent  devers  le  Roy 
luy  relater  ce  que  fait  avoient  avecques  luy, 
et  de  la  trêve  qu'ils  avoient  ainsi  faicte,  qui  de- 
voit  durer  jusques  au  quinziesme  jour  dejuinti 
ensuivant.  Durant  laquelle  trêve  et  nonobstant 
icelle ,  ledit  de  Bourgongne  fist  mettre  ses 
gens  de  guerre  sur  les  champs,  et  mener  et  as- 
seoir son  parc  et  artillerie  entre  Arras  et  Ba- 
paulmes,  en  un  lieu  qu'on  nomme  Hébuterne  en 
Artois.  Et  pendant  ce  temps  le  Roy  après  les 
nouvelles  do  la  mort  de  mondit  seigneur  de 
Guyenne  son  frère,  se  partit  du  Plessis-du-Parc- 
lez-Tours  ,  et  tira  audit  pais  de  Guyenne  ,  la 
Rochelle,  Sainct-Jehan-d'Angély  ,  Rourdeaulx 
et  aultres  lieux  voisins,  et  y  mist  et  créa  offi- 
ciers nouveaux  de  par  lui.  Et  d'icelle  duché  de 
Guyenne  fist  et  establist  gouverneur  monsei- 
gneur de  Beaujeu,  frère  de  monseigneur  le  duc 
de  Bourbon, 

Après  ces  choses  ledit  de  Bourgongne  en  persé- 
vérant tousjours  eu  ses  diableries,  foies  obstina- 
tions et  mauvaisetiez,  comme  devant  avoit  fait. 
Lejeudy  unziesme  jour  de  juing  audit  an  1472, 
envoya  devant  la  ville  de  INesle  dedans  laquelle 
y  avoit  de  par  le  Roy  ung  nommé  le  petit  Picart , 
qui  estoit  capitaine  de  cinq  cens  francs-archers 
de  risie -de-France  qui  estoient  dedans  ladicte 
ville  ,  et  par  grant  force  et  violence  voulurent 
avoir  ladicte  ville  et  chasteau  5  et  pour  l'avoir  y 
baillèrent  et  livrèrent  de  grans  et  divers  as- 
saux,  ausquels  Bourguignons  fut  vaillamment 
résisté  par  ledit  Picart  et  ceux  de  sadicte  com- 
pagnie. Et  jusques  au  vendredy  qui  estoit  le 
lendemain  douziesme  jour  dudit  mois  de  juing 
que  environ  cinq  heures  du  matin  ledit  Picart 
en  la  compagnie  de  la  comtesse  dudit  lieu  de 
Nesle  yssirent  hors  de  ladicte  place  pour  aler  par 
devers  le  bastard  de  Bourgongne  et  autres,  ayans 
illec  leur  armée  pour  ledit  de  Bourgongne  pour 
cuider  trouver  pacification  et  accord  entre  les 
gens  du  Roy  et  ledit  de  Bourgongne,  qui  traic- 
ta  avecques  eux  en  telle  manière  que  lesdits  Pi- 
card et  ceux  de  sadite  compagnie  s'en  iroient 
leurs  vies  sauves,  en  rendant  ladicte  place,  en  lai- 
sant  leurs  biens  et  harnois,  à  quoi  faire  ils  furent 
contens.  Et  à  tant  se  départirent  et  s'en  retour- 

(2)  George  de  la  Tréniouilie. 

lU'rent  en  ladicto  villi-  de  \esle,  et  dirent  aux 
dessusdits  iVancs-archiers  leur  eomposition,  et 
comment  ils  dévoient  tous  laisser  leurs  biens, 
chevaulx  et  harnois ,  et  eulx  en  aler  leurs  vies 
sauves.  Pour  laquelle  chose,  incontinent  après 
plusieurs  d'iceulx,  par  l'ordonnance  dndit  l'icard 
leur  capitaine,  se  dépouillèrent  et  habandonnè- 
rent  leursdicts  harnois ,  et  en  ce  faisant  et  avant 
((u'ils  feussent  bien  asseurez  d'avoir  lettres  de 
leurs  promesses  ettraictez,  feurentparaucunsdu- 
dit  lieu  de  \esle  mis  et  boutez  en  icelle place  les- 
dits  Bourguignons,  qui  incontinent , nonobstant 
ladicte  promesse,  vindrent  charger  sur  lesdits 
trancs-archiers  ainsi  déshabillez ,  soubs  unibre 
(ricelle  promesse,  et  plusieurs  en  tuèrent  et  meur- 
drirent;  et  partie  d'iceulx  cuidans  eux  sauver, 
s'en  alèrent  et  retrayèrent  dedans  l'église  dudit 
lieu  de  Xesie,  où  depuis  lesdits  Bourguignons 
alèrent  les  tuer  tous  et  meurdrir.  Et  après  qu'ils 
furent  tous  ainsi  tuez  et  meurdris ,  y  survint  et 
se  y  trouva  ledit  de  Bourgongne,  qui  tout  à  che- 
val entra  dedans  ladite  église,  en  laquelle  y 
avoit  bien  demy  pied  de  hault  de  sang  espandu 
des  pauvres  créatures  illec  estans,  qui  à  ceste 
heure  estoient  tous  nuds  gisans  illec  morts.  Et 
([uant  ledit  Bourguignon  les  vit  ainsi  abatus  ,  se 
commença  à  seigner  et  dire  qu'il  veoit  moult 
belles  clioses,  et  qu'il  avoit  avecques  luy  de 
moult  bons  bouchiers.  Et  le  lendemain  ensui- 
vant, qui  fut  le  samedy  treiziesme  jour  dudict 
mois,  ledict  petit  Picart  ,  qui  estoit  prison- 
nier, avec  aultres  de  ceux  de  sadite  compaignie, 
furent  pendus  et  estranglez  de  l'ordonnance  du- 
dict de  Bourgongne ,  et  puis  fist  arraser  ladicte 
place  et  mettre  le  feu  dedans.  Et  le  dimenche 
f|uatorziesme  de  iceluy  mois  s'en  partirent  du- 
dict lieu  de  Nesle  et  alèrent  devant  Roie  où  es- 
toient environ  quatorze  cens  archiers  de  la 
compagnie  et  charge  Pierre  Aubert,  bailly 
de  Meleun  et  de  Nugnon,  et  aussi  y  estoient 
pour  gentils-hommes  et  capitaines  Loisel  de  Ba- 
lagny  (!■,  capitaine  de  Beau  vais,  monseigneur 
(le  Mouy,  le  seigneur  de  Bubempi'é  et  autres , 
(jui  bien  avoient  (Wu\  cens  lances  bien  en  point. 
Et  jaçoit  ce  qu'ils  feussent  dedans  ladicte  ville 
([ue  le  Roy  avoit  faict  bien  remparer,  bien  avi- 
tailler  et  garnir  de  moult  belles  serpentines,  ils 
se  rendirent  le  mardi  ensuivant  seiziesme  jour 
d'icelui  mois,  à  l'heure  de  midi  ,  et  laissèrent 
illec  ladicte  artillerie,  leurs  chevaux  et  harnois. 
Et  tout  abillement  de  guerre,  et  toutes  leurs 
bagues ,  où  le  Roy  et  eux  eurent  dommaige  de 
cent  mille  escus  d'oi-  et  plus,  et  s'en  revindrent 
tous  luids  et  en  pourpoint ,  ung  baston  en  leur 

poing.  Et  demoura  illec  ledict  duc  de  Bour- 
gxmgne  depuis  par  certain  temps,  et  d'illec  s'en 
ala  devant  la  ville  de  Beauvais  pour  y  mettre  le 
siège,  où  il  y  arriva  le  samedi  vingt-septiesme 
jour  de  juing  audit  an  14  72 ,  ou  de  plaine  venue 
y  donnèrent  ung  fort  assault,  à  quoy  fut  fort 
résisté  par  les  bourgois,  manans  et  habitans 
d'icelle  ville.  Et  celle  mesme  nuict  y  arriva 
Guillaume  de  Valee,  lieutenant  du  séneschal 
de  Aormendie,  à  tout  deux  cens  lances  qui 
moult  bien  secoururent  ceux  dudit  lieu,  car  ils 
arrivèrent  à  l'heure  du  fort  de  leur  assault,  et 
tout  incontinent  montèrent  dessus  la  muraille, 
et  firent  reculer  lesdits  Bourguignons.  Et  le 
lendemain  ensuivant  y  vint  monseigneur  de 
Crussol,  Jouachin  Rouault ,  la  compagnie  de 
monseigneur  de  Bueil ,  Guérin  Le  Groing,  mon- 
seigneur de  Torcy  et  autres  nobles  de  Normen- 
die ,  qui  très-vaillamment  s'y  contindrent.  Et 
pendant  ce  temps  furent  bien  secourus  de  ceux 
de  la  bonne  ville  de  Paris  ,  tant  de  pionniers, 
pics ,  pelles ,  farines  ,  vins ,  pouldres  à  canon  et 
auti-es  avitaillemens  qui  firent  très-grant  bien 
ausdits  gens  de  guerre  et  aux  habitans  d'icelle 
ville.  Et  en  ces  entrefaictes  y  eut  de  belles  et 
grandes  escarmouches  ou  plusieurs  Bourgui- 
gnons estans  devant  icelle  ville  furent  morts  et 
tuez. 

En  ce  temps  advint  que  aucuns  des  habitans 
d'Auxerre  saillirent  hors  de  leur  \ille  pour  aler 
courir  es  pais  du  Roy,  pour  prendre  et  mener 
audit  lieu  d'Auxerre  ,  bœufs  ,  vasches  ,  et  tout 
ce  qu'ils  pourroient  trouver  pour  eux  avitailler, 
et  vindrent  près  de  Joigny,  de  Seigneiay  et  illec 
environ  ,  contre  lesquels  y  alèrent  le  bastard 
dudit  Seigneiay,  le  seigneur  de  Phncy  et  aultres, 
jusques  au  nombre  de  trois  cens ,  qui  vindrent 
en  rencontrer  lesdits  d'Auxerre  ,  qui  se  mirent 
en  bataille  contre  eux.  Et  quant  les  dessusdits 
seigneurs  les  eurent  ainsi  veus,  ils  se  frappèrent 
dedans  moult  vigoureusement ,  et  y  en  eut  huict- 
vingts  de  morts  et  quatre-vingts  de  prins  ,  et  le 
demourant  se  mist  en  fuite  ou  fut  noyé.  Audit 
temps  pour  raison  de  l'approuchement  desdits 
Bourguignons  ainsi  venus  à  Beauvais,  furent 
faictes  à  Paris  de  moult  belles  ordonnances  par 
sire  Denis  Hesselin,  panetier  du  Roy  nostre 
sire,  esleu  de  Paris  et  prévost  des  marchans  de 
ladicte  ville  .  comme  de  faire  rédiflier  la  mu- 
raille et  garde  de  dessus  les  murs,  faire  faire 
belles  et  grandes  tranchées,  mettre  en  point  les 
chaisnes,  rédiffier  U's  fossez,  boulevars  et  bar- 
rières des  portes,  en  faire  murer  d'aucunes,  faire 
faire  de  moult  belles  serpentines  toutes  neuves, 
et  d'autres  belles  ordonnances  y  furent  faictes. 

Kt   le  jeudy  second   jour   de  juillet   vint   et 

arriva  à  Paris  le  seigneur  de  Rubenipré ,  qui 
venoit  de  ladite  ville  de  Beauvais  et  apporta 
lettres  des  capitaines  de  ladicte  ville  addressans 
au  seigneur  de  Gaucourt ,  lieutenant  du  Roy  à 
Paris,  aux  prévost  des  raarchans  et  eschevins 
de  ladite  ville  de  Paris.  Par  lesquelles  leur  es- 
toit  fait  sçavoir  que  le  duc  de  Bourgongne  et 
ceulx  de  son  ost  estoient  en  telle  nécessité  de 
vivres,  que  ung  pain  de  deux  deniers  à  Beau- 
vais valoit  audit  ost  trois  sols  parisis,  et  que 
iceluy  duc  de  Bourgongne  avoit  intention  de 
joiier  au  désespoir  et  avoir  ladicte  ville  pour  y 
perdre  la  pluspart  de  tous  ses  gens;  et  pour  ce 
prioient  ausdits  de  Paris  que  on  leur  envoyast 
de  la  menue  artillerie ,  des  arbalestres,  du  traiet 
et  des  vivres.   Laquelle  chose  fut  faicte  et  en- 
voyée à  eux  par  le  bastard  de  Rocliechouart, 
seigneur  de  Méru  ,  qui  y  mena  et  conduisit  les 
soixante  arbalestriers  de  Paris,  avecques  traiet, 
arbalestres,  artillerie  et  vivres.   Et  le  jeudy, 
neufiesme  jour  dudit  mois  de  juillet,  environ 
l'heure  de  sept  heures  au  matin,  après  que  le- 
dit de  Bourgongne  eut  fait  getter  grant  nombre 
et  quantité  de  bombardes  et  autres  artilleries 
contre  les  murs  de  ladicte  ville,  à  l'endroit  de  la 
porte  de  l'Hostel-Dieu ,  vindrent  et  accoururent 
dedans  les  fossez  de  ladite  ville  grant  quantité 
desdits  Bourguignons,  qui  y  apportèrent  grant 
nombre  de   bourrées  ,  clayes   et  autres  mes- 
rain  dedans  lesdits  fossez,  et  puis  y  dressèrent 
eschelles,  et  moult  vigoureusement  assaillirent 
ladicte  ville  à  l'endroit  de  la  muraille  et  portail 
dudit  Hostel-Dieu,  dont  avoit  la  garde  et  charge 
monseigneur  BobertDestouteville,  chevaliersei- 
gneur  de  Beyne  et  prévost  de  Paris,  qui  moult 
honnorablement  et  vaillamment  s'y  contint  et 
ceux  de  sadictecompaignie.Et  dura  ledict  assault 
depuis  ladicte  heure  de  sept  heures  jusques  après 
unze  heures,  durant  lequel  temps  y  eut  grant 
quantité  de  Bourguignons  ruez  et  abbatus  morts 
de  dessus  lesdicts  murs  dedans  les  fossez  d'i- 
celle  ville  ,  et  de  navrez  grant  nombre  ,  et  bien 
jusques  au  nombre  de  quinze  à  seize  cens  hommes 
et  plus  largement  y  en  eust  eu  de  morts  s'il  y  eust 
eu  saillie  à  y  estre  hors  d'icelle  ville;  mais  toutes 
les  portes  d'icelle  estoient  murées  du  costé  de 
l'ost   desdicts  Bourguignons ,  pourquoy   ne  se 
peut  faire  ladicte  saillie,  dont  furent  moult  do- 
laus    les   nobles  seigneurs,  capitaines,   gens- 
d'armes  et  de  traiet  qui  estoient  dedans  icelle 
ville  en  bien  grand  nombre  et  bon  habillement, 
comme  de  quatorze  à  quinze  mil  combatans , 
dont  avoit  la  charge  et  conduite  le  conte  de 
Dampmartln  ,  Jouachin  Rouault,  rnareschal  de 
France,  Salezar,  Guillaume  de  Yalée,  Méry  de 
Coué,  Guérin  LeGroing,  les  sires  de  Beyne  et 


de  Torcy  frères,  et  plusieurs  autres  gentils- 
hommes de  conduite  et  grant  façon.  Et  durant 
ledict  assault,  moyennant  la  grâce  de  Dieu  ,  ne 
fut  point  tué  des  gens  du  Roy  plus  de  trois  ou 
quatre  personnes ,  et  encores  disoit-on  que  ce 
avoit  esté  par  leur  onltraige.  Et  au  regard  de 
toute  l'artillerie  qui  Tut  tirée  par  lesdits  Bour- 
guignons durant  ledit  temps  en  icelle  ville  jus- 
ques au  neufiesme  jour  de  juillet,  n'en  fut  tué 
plus  de  quatre  personnes.  Et  le  lendemain  dudit 
assaut ,  environ  le  point  du  jour,  fut  de  rcchief 
envoyé  par  ledict  sire  Denis  Hesselin,  piévost 
des  marchans,  audict  lieu  de  Beauvais  grant 
quantité  de  traiet  àarbalestre  et  des  cordes  pour 
y  servir,  des  poudres  à  canon  et  eoulevrine  ,   et 
deschirurgienspour  penser  et  guérir  les  navrez. 
Et  le  samedy  unziesme  jour  dudit  mois  de 
juillet ,  au  matin  ,  fut  tiré  hors  des  prisons  du 
Chastelet  de  Paris  un  messager  de  l'ostel  du  Roy, 
qui  avoit  esté  constitué  prisonnier  esdites  pri- 
sons, pource  qu'il  avoit  dict  et  publié  au  palais 
et  autres  plusieurs  lieux  de  ladicte  ville  de  Pa- 
ris, que  monseigneur  le  connestable  avoit  tiré 
dudit  lieu  de  Beauvais  aux  champs  les  capi- 
taines estans  dedans  icelle,  faignant  d'avoir  con- 
seil avecques  eulx ,  à  sçavoii-  qu'il  estoit  de  faire 
pour  la  seureté  et  defience  d'icelle  ville  ;  et  que 
ce  pendant  qu'il  tenoit  ledit  conseil  lesdits  Bour- 
guignons furent  avitaillez  en  leur  ost  de  grant 
quantité  de  vivres,  à  quoy  eust  esté  fait  faire 
résistence  par  lesdicts  capitaines ,  si  n'eust  esté 
ledict  conseil.  Desquelles  paroles  ainsi  dictes  par 
ledit  messagier,  qui  sonnoient  mal  à  la  charge 
de  mondit  seigneur  le  connestable  ,  et  que  de 
ce  se  tint  fort  à  mal  content  fut  ledict  messa- 
gier, baillé  et  délivré  par  l'ordonnance  du  Roy 
à  maistre  Milles,  huissier  d'armes  de  son  hos- 
tel,  qui  le  mena  et  conduisit  par  devers  ledict 
connestable,  et  si  luy  porta  les  charges  et  in- 
formations qui  faictes  avoient  esté  de.sdictes 
paroles. 

Et  le  vendredy  dixiesme  jour  dudit  mois,  qui 
fut  le  lendemain  dudit  assault ,  par  une  tren- 
chée,  qui  fut  faicte  pour  y  estre  hors  dudict  lieu 
de  Beauvais,  Salezart  et  autres  de  sa  compai- 
gnie  entrèrent  dedans  le  parc  d'iceluy  de  Bour- 
gongne, environ  le  point  du  jour,  ou  furent  tuez 
tous  les  Bourguignons  qu'ils  rencontrèrent;  et 
en  iceluy  parc  y  furent  brusiées  trois  tentes  et 
tout  ce  qui  estoit  dedans  ,  et  en  une  d'icelles  y 
furent  tuez  deux  hommes  de  grant  façon  ,jaçoit; 
ce  qu'ils  proraettoient  de  payer  moult  grant 
finance.  Et  pour  ce  que  en  iceluy  ost  fut  fait 
grant  cry  et  noise,  en  criant  vive  Salezart ,  les- 
dicts de  l'ost  se  assemblèrent  en  bien  grant 
nombre,  partpioy  il  convint  audict  Salezart  se 

letraiie  aiuliot  lieu  de  Beauvais  ,  et  en  sov  re- 
traiant  et  ceux  de  sa  compajinie,  en  emmenèrent 
avecques  eux  de  bien  belle  artillerie,  comme 
deux  des  cbambies  des  bombardes  qui  avoient 
battu  et  getlé  en  bas  la  muraille  de  ladicte  ville. 
Lesquelles  chambres  pour  causes  de  bastiveté 
ils  gettèrent  dedans  les  fossez ,  et  si  bouttèrent 
dedans  ladicte  ville  deux  bien  belles  serpentines 
avec  ung  gros  canon  de  cuivre  nommé  Tun  des 
douze  pers  que  le  Uoy  à  la  journée  au  rencontre 
de  Montlehéry  y  perdit.  Et  fut  ledict  Salezart 
suivi  de  bien  près,  et  fort  battu  et  navré,  et 
son  cheval  aussi  navré  de  plusieurs  coups  de 
piques  de  Flandres  et  autres,  nonobstant  quoy 
il  le  rapporta jusques  audict  lieu  de  Beauvais, 
ou  ledict  cheval  mourut  incontinent  qu'il  y  fut 
arrivé.  Et  depuis  ladicte  saillie  n'advint  audict 
ost  guères  de  choses  jusques  au  vingt-uniesme 
jour  dudit  mois  de  juillet,  que  les  bons  bour- 
gois,  manans  et  habitans  de  la  ville  d'Or- 
léans ,  envoyèrent  et  firent  passer  parmy  la  ville 
de  Paris  la  quantité  de  cent  tonneaux  de  vin  du 
creu  dudit  lieu  d'Orléans,  qu'ils  envoyoieut  et 
donnoient  ausdits  seigneurs  et  gens  de  guerre 
estans  audit  Beauvais ,  pour  les  rafraischir  et 
aider  à  bien  besongner  alencontre  desdits  Bour- 
guignons. Et  si  leur  renvoyèrent  encores  grant 
quantité  de  trousses ,  de  fièches  à  arc ,  artillerie, 
arbalestres  et  des  poudres  à  canon.  Et  pour  con- 
duire les  choses  dessusdites  y  estoient  en  per- 
sonne auscuns  bourgois  dudit  lieu  d'Orléans , 
pour  faire  le  présent  ausdits  seigneurs  et  gens 
de  guerre  estans  audit  Beauvais  et  de  par  icelle 
ville  d'Orléans. 

En  ce  temps  furent  faictes  les  monstres  en  la 
ville  de  Paris,  par  les  habitans  d'icelle,  par 
chascune  di/.aine  et  quartiers  de  ladite  ville, 
tous  lesquels  y  furent  en  armes  et  par  ordre; 
k'sciuelles  monstres  furent  veues  et  reeeues  par  le 
seigneur  de  Gaucourt,  lieutenant  du  Boy  en 
ladicte  ville  ,  maistre  Jehan  de  Ladriesche  pré- 
sident des  comptes,  sire  Denis  Hesselin  ,  pane- 
tier  du  Roy  ,  esleu  sur  le  faict  des  aydes  et  pré- 
vost  des  marchans  de  ladicte  ville,  lesquelles 
monstres  il  faisoit  moult  beau  veoir,  et  plus 
eust  fait  se  les  arbalestriers  coulevriniers,  gens 
prins  es  bannières  ,  et  juiitres  gens  de  guerre  en 
grant  nombre,  envoyez  de  ladicte  ville  audit 
lieu  de  Beauvais,  y  eussent  esté.  En  ce  temps 
fut  mis  en  termes  que  encores  seroit  prins  parmy 
ladicte  ville,  jusques  au  nombre  de  trois  mil 
combatans,  qui  scroient  armez  et  souldoyez  de 
par  ladicte  ville,  ceulx  de  parlement,  de  Clias- 
tellet ,  la  chambre  des  comptes,  la  chambre  des 
mounoyes,  le  chancellier,  maistre  des  requestes, 
les  esleus  et  aultres  ,  (|ui  send)la  estro  moult 

grant  charge  aux  habitans  d'icelle ,  vcu  le  grant 
nombre  de  gens  que  desjà  on  avoit  envoyé  audit 
BeauNais,  et  que  aussi  ladicte  ville  en  demou- 
roit  moult  alToiblie.  Et  furent  ces  choses  moult 
honnorablemcnt  remonstrées  par  ledit  sire  Denis 
Hesselin  aux  capitaines  estans  audit  Beauvais, 
qui  desdictes  remonstrances  se  tindrent  à  bien 
contens,  et  se  contentèrent  de  ce  qui  leur  avoit 
esté  envoyé  ,  sauf  qu'ils  prièrent  que  encores  on 
leur  menasl  cent  arbalestriers  et  coulevriniers, 
ce  (|ue  fist  ladicte  ville. 

Et  depuis  le  mercredy ,  feste  de  la  Magde- 
laine,  environ  l'eure  de  trois  heures  du  matin, 
"  ledit  duc  de  Bourgongne  honteusement  se  des- 
loga  de  son  ost  et  s'en  partit  et  s'en  ala  sans 
aultre  chose  faire  ,  sinon  que  durant  l'espace  de 
vingt-six  jours  entiers  qu'il  fut  devant  ladicte 
ville,  il  ne  cessa  défaire  getter  son  artillerie 
contre  ladite  ville  nuit  et  jour ,  qui  peu  ou  néant 
grevèrent  icelle  ville,  ne  les  habitans  d'icelle, 
et  y  donna  et  fist  donner  deux  grans  et  mer- 
veilleux assaults,  ausquels  y  furent  tuez  et  meur- 
dris  bien  grand  nombre  de  ses  gens  de  guerre  , 
des  plus  grans  qu'il  eût  en  sa  compaignie ,  et  si 
perdit  durant  ieelluy  temps  grant  quantité  de 
son  artillerie,  que  ceulx  de  la  garnisoli  d'Amiens 
pour  le  Roy  gaignereut  dessus  lesdits  Bourgui- 
gnons. El  depuis  ledit  parlement  desdits  Bour- 
guignons, ils  s'en  alèrent  boutant  les  feux  es 
bleds  et  es  villaiges  par  tout  ou  ils  passoient,  et 
vindrent  devant  Sainct-Valéry-lez-le-Crotoy  , 
qui  leur  fut  rendu  par  ceulx  de  dedans,  pour  ce 
qu'ils  n'estoient  pas  assez  de  gens,  et  que  la 
place  n'estoit  point  de  tenir  contre  sa  puissance, 
et  après  s'en  ala  à  Eu  qui  pareillement  luy  fut 
rendue  pour  les  causes  que  dessus.  Et  le  mer- 
credy, vingt-neufiesme  jour  de  juillet,  monsei- 
gneur le  connestable ,  monseigneur  le  grant 
maistre ,  et  aultres  capitaines  qui  estoient  de- 
dens  la  ville  de  Beauvais,  accompaignez  de 
huict  cens  lances,  se  pai'tirent  dudit  lieu  pour 
eulx  tirer  au  pays  de  Caulx  vers  Arques  et  Mous- 
tiervillier,  pour  estre  au  devant  desdits  Bour- 
guignons qu'ils  supposoient  (ju'ils  y  dévoient 
aler,  ce  que  firent  lesdits  Bourguignons,  et 
alèrent  mettre  et  asseoir  leur  pare  entre  ladicte 
place  d'Eu  et  Dieppe,  en  ung  village  nommé 
Ferrieres.  Et  illec  depuis  y  sejouina  bien  grant 
|)ièce  sans  riens  conquérir,  sinon  le  neuf  chas- 
tel  de  INicourt  où  ils  se  boutèrent ,  pource  que 
dedens  n'y  trouvèrent  aucun  qui  leur  contre- 
dist ,  et  y  furent  par  l'espace  de  trois  jours  ,  puis 
s'en  alèrent,  et  au  partir  y  boutèrent  le  feu  et 
brûlèrent  la  ville  et  chastel,  qui  fut  ung  moult 
grant  et  piteux  dommaige ,  car  c'estoit  une 
moult  belle  ville  de  uuerre  et  grande.  Et  en 

fipiès  fist  mettre  et  bouter  ledit  Bourguignoii  le 
feu  à  Longueville,  au  Fay ,  et  aultres  plusieurs 
lieux  et  villages  du  bailliage  de  Caulx  ,  qui  pour 
tout  son  vaillant  n'eust  sceu  réparer.  Et  plus  ne 
aultre  vaillanee  ne  fist  que  de  bouter  lesdits  feux 
depuis  son  parlement  de  ses  pays  jusques  au 
premier  jour  de  décembre  1472.  Durant  ces 
choses  le  Roy  qui  estoit  en  Bretaigne  à  tout  plus 
de  cinquante  mil  combatans,  ne  fist  que  peu  ou 
rien,  pour  ce  qu'il  fut  mené  de  belles  paroles 
et  par  ambassades,  au  moyen  de  quoy  il  cui- 
doit  avoir  bonne  pacification  et  accord  avec  le- 
dict  duc  de  Bretagne ,  sans  effusion  de  sang  ne 
perdition  de  ses  gens  de  guerre  ,  que  tousjours 
il  a  fort  craint ,  plus  sans  comparaison  que  ledit 
de  Bonrgongne,  qui  estoit  trop  cruel  et  plain  de 
mauvaise  obstination  ,  ainsi  que  en  son  temps 
l'a  bien  monstre  et  monstroit  chascun  jour.  Et 
après  que  ledit  duc  de  Bourgongne  fut  retourné 
dudit  pays  de  Caulx ,  où  ainsi  avoit  bouté  le  feu 
comme  dit  est ,  et  que  devant  Arques  et  Dieppe 
fut  si  vigoureusement  recueilly  et  batu,  luy  et 
ses  gens ,  s'en  partit  diceluy  pays  et  délibéra  de 
s'en  aler  devant  la  bonne  ville  et  cité  de  Rouen, 
où  plus  que  devant  fut  bien  receu.  Et  tellement 
que  au  moyen  des  saillies  et  grans  vaillances 
que  firent  sur  luy  ceux  de  dedens,  luy  convint 
soy  en  retourner  bien  honteusement  et  à  sa 
grant  perte  \ers  Abbeville,  et  fist  courir  lors  le 
grant  bruit  de  mettre  le  siège  devant  la  ville  de 
Noyon  ,  et  icelle  avoir  par  force ,  à  quoy  luy  fut 
bien  résisté  par  le  sire  de  Crussol  et  autres 
vaillans  capitaines  pour  le  Roy ,  qui  se  vindrent 
loger  dedens,  et  qui  la  fortifièrent  d'engins  ,  de 
vivres  et  autres  choses,  pour  répuiser  sa  damp- 
nee  fureur ,  mais  ung  grand  mal  fut  fait  par 
son  moyen  :  car  lesdits  capitaines  ,  pour  estre  et 
demourer  plus  seurs  en  ladite  ville,  firent  brus- 
1er  et  abattre  les  fauxbourgs  d'icelle  ville ,  pour 
garder  de  y  loger  lesdicts  Bourguignons  qui  n'y 
vindrent  point. 

Audit  temps  messire  Robert  Destouteville, 
chevalier  prévost  de  Paris  ,  qui  estoit  dedens  la 
ville  de  Beauvais,  avecques  les  nobles  de  la 
prévostéet  viconté  de  Paris,  et  certain  nombre 
de  francs-archiers,  s'en  partit  dudit  lieu  de 
Beauvais  et  s'en  vint  loger  es  fauxbourgs  de  la 
ville  d'Eu  ,  du  costè  d'Abbeville.  Et  ce  mesme 
jour  aussi  arriva  d'autre  costé  esdits  faux  bourgs 
du  costé  de  Dieppe  ,  monseigneur  le  mareschal 
Jouachin  (l),  lesquels  incontinent  envoyèrent 
sommer  les  Bourguignons  qui  estoient  dedens. 
Et  tels  effrois  leur  firent  les  gens  du  Roy  qu'ils 
prindrent  composition,  qui  estoit  telle  qu'ils  s'en 

alèrent  tous ,  et  si  rendirent  ladite  ville  ;  c'est  as- 
savoir les  chevaliers  chacun  sur  ung  petit  cour- 
taut,  et  tous  les  autres  Bourguignons  qui  estoient 
bien  cent  (2)  et  plus ,  s'en  alèrent  chasoun  un 
baston  en  leur  poing ,  et  laissèrent  tous  leurs 
habillemens,  biens  et  chevaux  ,  et  si  payèrent 
dix  mil  escus,  et  puis  ne  demoura  guières  que 
lesdicts  Jouachin  et  Destouteville,  eulx  et  leurs 
gens  s'en  alèrent  devant  la  ville  de  Sainct-Wa- 
lery  qu'ils  curent  par  semblable  condition  ,  et 
payèrent  six  mil  escus ,  et  puis  s'en  alèrent  à 
Rembures ,  un  bien  bel  et  fort  chasteau ,  où  de- 
daus  estoient  aucuns  Bourguignons,  qui  vindrent 
au  devant  dudict  Destouteville  et  Jouachin 
ausquels  ils  rendirent  ledit  chastel ,  moyennant 
que  lesdits  Bourguignons  s'en  alèi-ent,  eulx  et 
leurs  bagues  sauves. 

En  ces  entrefaietes  aucuns  tenans  le  party  du- 
dit de  Bourgongne ,  comme  le  conte  de  Roussi 
fils  dudict  conncstable  ,  et  aultres  de  leur  party, 
tindrent  les  champs  au  pays  et  oiarche  de  Bour- 
gongne ,  et  se  vindrent  espaudre  et  loger  en  la 
conté  de  Tonnerre ,  où  ils  ne  trouvèrent  aucune 
résistence.  Et  en  gastant  et  destruisant  pays 
vindrent  jusques  à  Joigny  ,  qui  fut  fort  secouru 
par  les  gens  du  Roy,  et  ne  l'eurent  point,  et  puis 
s'en  alèrent  vers  Troyes,  boutans  feux  es  gran- 
dies et  villaiges ,  et  aultre  vaillance  ne  firent.  Et 
pendant  qu'ils  faisoienl  tels  maux ,  semblable- 
ment  le  faisoient  le  conte  Daulphiu  d'Auvergne 
et  aultres  nobles  hommes  de  sa  compaignie  au 
pays  de  Rouigongne  pour  le  Roy  ,  où  ils  mirent 
et  boutèrent  aussi  le  feu  en  plusieurs  des  villes  , 
villaiges  et  lieux  dudit  de  Bourgongne,  et  y 
firent  du  dommaige  irréparable;  mais  c'estoit 
pourrevenchede  ce  que  ledit  Bourguignon  avoit 
fait  sur  les  villes,  pays  et  subgects  du  Roy, 
comme  mauvais  subjects  qu'ils  estoient  à  leur 
vray  et  souverain  seigneur. 

Au  mois  de  septembre  ensuivant,  le  Roy  qui 
avoit  esté  par  certains  temps  au  pays  de  Bre- 
taigne, fist  trêve  ou  abstinence  de  guerre  avec 
ledit  duc  de  Bretagne  jusques  au  premier  jour 
d'avril  ensuivant,  en  laquelle  trêve  estoient 
comprins  les  amis  et  allez  d'iceluy  de  Bretaigne, 
lesquels  il  déclara  estre  ledit  duc  de  Bour- 
gongne, qui  aussi  print  et  accepta  ladicte  trêve 
ledict  temps  durant,  aussi  pour  luy,  ses  amis 
et  allez,  qu'il  déclara  estre  l'empereur  d'AI- 
maigne,  les  rois  d'Angleterre,  Escosse,  Por- 
tugal, Espaigne,  Arragon  ,  Cecille,  et  autres 
rois  ,  jusques  au  nombre  de  sept ,  et  plusieurs 
autres  ducs  grands  seigneurs.  En  ce  temps  accou- 
cha d'un  fils  la  bonne  Royne  de  France ,  que  on 

appella  monseigneur  de  Berry  (I),  qui  ne  vesquit 
guièi'es. 

Vers  la  lin  du  mois  d'octobre  advint  que 
monseigneur  de  lîi'aujeu  ,  IVere  de  monseigneur 
le  due  de  Bourbon  ,  qui  estoit  aie  par  l'ordon- 
nanee  du  Uoy  au  pais  d'Armignae  comme  gou- 
verneur de  Guyenne  ,  le(|uel  estoit  bien  accom- 
paigné  de  grans  seigneurs  et  nobles  hommes , 
luy  estans  dedens  la  ville  et  cité  de  l.estore  au- 
dit pais,  l'ut  par  trahison  pris  et  mis  es  mains 
dudit  conte  d'Armignac,  lequel  au  moyen  d'i- 
eelle  prise  recou\ra  ladicte  cité.  Et  puis  après 
icelle  prise  ledict  d'Armignac  délivra  plusieurs 
des  seigneurs  estans  avec  ledit  seigneur  de  Beau- 
jeu  ,  qui  depuis  lurent  prins  de  par  le  Roy,  pour 
ce  qu'il  avoit  soupçon  qu'ils  eussent  esté  cause 
de  la  prise  dudit  seigneur  de  Beaujeu  ,  et  furent 
menez  prisonniers  au  chasteau  de  Loches.  Et 
de  ladicte  prise  dudit  de  Beaujeu  l'ut  le  Roy 
moult  doutant ,  et  pour  le  ravoir  envoya  devant 
icelle  cite  de  ses  gens  de  guerre  et  artillerie  en 
grant  nombre ,  et  lui  raesmes  a  la  jusques  à 
Poictiers ,  à  la  Rochelle  ,  et  au  pays  d'environ, 
et  y  estoit  le  jour  saiuet  Andry,  audit  an  1472  , 
et  puis  s'en  retourna  à  Angiers.  Et  à  cause  de 
ladicte  prise  y  eut  un  gentilhomme  serviteur 
dudit  monseigneur  de  Beaujeu ,  nommé  Jean 
Deymer  (2),  qui  estoit  prisonnier  audit  lieu  de 
Loches,  lequel  fut  escartellé  en  la  ville  de  Tours, 
pour  ce  qu'il  confessa  avoir  esté  traistre  au  Roy 
et  a  sondit  maistre  :  et  à  l'eure  qu'il  deust  mou- 
rii-  parla  moult  honnorableraent  et  publiquement 
devant  tous  dudit  seigneur  de  Beaujeu ,  eu  di- 
sant par  luy  qu'il  estoit  bon  et  loyal ,  et  qu'il 
n'avoit  rien  sceu  de  ladicte  trahison;  mais  d'i- 
celle  en  chargea  fort  le  cadet  d'Alebret,  sei- 
gneur de  Sainct-Basile  ,  auquel  ledit  de  Beaujeu 
avoit  eu  grant  confidence ,  pour  ce  qu'il  avoit 
esté  nourry  et  eut  moult  de  biens  en  la  maison 
de  Bourbon.  Apres  ces  choses  le  Roy  séjourna 
longuement  en  Poictou,  et  vers  les  marches  de 
Bretaigne;  et  tant  y  demoura  que  appoincte- 
meutse  list  entre  le  Roy  et  le  duc  de  Bretaigne, 
dont  de  ce  faire  se  mesla  fort  Oudet  de  Rie , 
seigneur  de  Lescun  ,  à  qui  le  Roy  à  ceste  cause 
(ist  de  grans  biens,  et  paravant  luy  en  avoit 
aussi  fait ,  et  en  faisant  ledict  appointement  le 
RoN  bailla  et  délivra  audit  due  de  Bretaigne  la 
conte  de  Montfort,  et  certaine  somme  de  deniers. 

Et  après  ledit  accord  ainsi  fait,  fut  envoyé 
par  ledit  due  de  Bretaigne  le  faire  noltifier  et 

(1;   Il  fui  iioniiiu-  l'rançois. 

(2)  JIiiiiusi  ril  :  Ut-yiincr. 

(3)  Louis  lie  lîfaiimniit.  (rmio  noble  et  aiuicnnc  fa- 
ïiv.llc  de  Poildii ,  lui   premièrement  elianrelii  r  <le   TE- 


LES CKUOMyi  i-S    OE   J1-\N    UK    riiovES.    [1472] 


sçavoir  par  ses  ambassadeurs  au  duc  de  Bour- 
gongne,  et  pour  ravoir  de  lui  les  seelez  que  ledit 
duc  de  Bretaigne  lui  avoit  baillez  en  faisant  l'a- 
lienee  d'entreulx. 

Au  mois  de  février  audit  an  1472,  le  tiers 
jour  dudit  mois,  advint  sur  le  point  de  six  heures 
au  soir  que  le  temps  estoit  fort  doux  et  chault, 
qu'il  descendit  du  ciel  deux  grans  clartez  comme 
deux  chandelles ,  passant  devant  les  yeux  des 
regardans,  qui  sembloit  estre  fort  espouven- 
tahle,  et  en  yssoit  moult  grand  clarté,  mais  ce 
ne  dura  guières.  Le  septiesme  jour  dudit  mois 
de  février,  monseigneur  l'évesque  de  Paris  (3), 
fds  de  monseigneur  de  La  Forest,  fistson  entrée 
comme  évesque  de  ladicte  ville  ,  et  y  eut  grande 
solemnité  gardée  à  son  entrée.  Et  après  le  ser- 
vice fait  en  la  gi  ant  église  ,  donna  à  disner  aux 
gens  d'église  ,  université ,  parlement ,  chambre 
des  comptes,  généraulx,  maistres  des  requestes, 
secrétaires,  prévostdes  marchans,  eschevins  et 
bourgois  de  ladite  ville,  bien  et  honnorablement. 
En  ce  temps  fut  tirée  de  la  ville  de  Lestore  une 
grosse  serpentine  en  l'ost  des  gens  du  Roy  estans 
devant,  laquelle  d'un  seul  coup  tua  le  maistre 
de  l'artillerie  du  Roy  et  quatre  autres  canonniers. 

Audit  temps  fut  prins  prisonnier  le  duc  d'A- 
lençon,  par  messire  Tristan  Lermite,  pré\ost 
des  mareschaux  ,  et  mené  devers  le  Roy,  pour 
occasion  de  ce  que  on  disoit  qu'il  s'en  estoit 
parly  de  ses  pays,  cuidans  s'en  aler  par  devers 
ledit  de  Bourgongne,  pour  lui  vendre  et  déli- 
vrer toutes  ses  terres  et  seigneuries  qu'il  avoit 
au  pays  du  Perche  et  Normandie,  avec  ladite  du- 
chié  d'Alençon. 

Au  mois  de  mars  ensuivant  i472,  levendredy 
cinquiesme  jour  ,  le  conte  d'Armignac  estant 
dedens  ladicte  ville  de  Lestore  ,  et  qui  audict 
jour  avoit  composition  faicte  avecques  le  Roy, 
par  le  moyen  de  messire  \  \es  du  Eau  ,  que  le 
Roy  avoit  envoyé  par  devers  ledit  de  Armignac 
pour  ceste  cause,  affm  de  soy  en  vuider  dudit 
lieu  de  Lestore,  luy  ,  sa  femme  et  serviteurs, 
leurs  \ies  sauves,  fut  ledict  de  Armignac  lue  et 
meurdri  par  les  gens  du  Roy  ,  ([ui  par  assault 
entrèrent  en  icelle  ville  ,  pource  que  ledit  de 
Armignac  nonobstant  sondit  appoinctement,  en 
alanta  rencontre,  voulut  tuer  et  meurdrir  aucun 
des  gens  du  Roy  ijui  entrèrent  en  icelle  \ille. 
soubz  ombre  et  couleur  dudict  traite,  lesquels 
quant  ils  virent  que  ledit  de  Armignac  les  vou- 
loit  ainsi  traicter,  crièrent  aux  gens  du  Roy  tc- 

glise  (le  Paris,  ((inseiller  et  elianilielinn  de  Charles  VII. 
et  ensuite  de  I^onis  XI.  (|iii  le  lit  \  oiirvoir  a  son  insu  par 
le  pape  Sixte  IV  de  l'rv  celle  l'e  Paris.  Il  défendit  par 
son  testament  qu'on  lui  fil  aururie  pornfie  funèltio;  il 
mourni  l<'  .'>  judiel  I  '«U2. 

nans  illec  le  siège  qu'ils  les  vousissent  secourii-, 
ce  qu'ils  firent.  Et  vindrent  assaillir  ladicte 
ville  à  Tendi-oit  ou  elle  avoit  esté  batuë,  et  par 
là  entrèrent  dedens  le  séneschal  de  Lymosin  et 
auti-es  en  grand  nombre,  et  tels  qu'ils  tuèrent 
ledit  de  Armignac,  toutes  ses  gens,  et  tous  les 
liabitans  de  ladicte  \ille  de  Lestore  ,  tellement 
que  de  tous  n'en  demeura  que  la  contesse  d'Ar- 
mignac  (l)  et  trois  femmes  ,  et  trois  ou  quatre 
hommes  ,  que  tout  ne  fut  tué,  meurdry  et  tout 
pilliè. 

Et  partant  monseigneur  de  Beaujeu  et  les  au- 
tres seigneurs  et  gentils-hommes  que  ledit  d'Ar- 
mignac  tenoit  prisonniers  audit  lieu  de  Lestore, 
furent  délivrez  et  s'en  vindrent  devers  le  Roy. 
Et  des  choses  dessusdites  en  apporta  les  nouvel- 
les au  Roy  ung  deschevaucheurs  de  son  escurie 
nommé  Jehan  Dauvergne,  dont  le  Roy  fut  moult 
joyeux ,  et  pour  eeste  cause  le  flst  et  créa  son 
hérault,  et  si  luy  donna  cent  escusd'or.  Et  aussi 
entra  dedens  ladite  ville  le  cardinal  d'Arras  (2), 
qui  moult  vaillamment  s'estoit  i)orté  devant 
icelle  en  y  tenant  le  siège  pour  le  Roy,  et  après 
fut  toute  ladicte  ville  arse  et  tout  getté  dedens 
les  fossez,  et  pour  la  desconfiture  dudit  lieu  de 
Lestore  et  dudit  d'Armaignac  en  ala  la  nou\elle 
au  roy  d'Arragon,  qui  estoit  à  Parpignan  ,  le- 
quel pour  la  cause  dessusdicte  et  aussi  qu'on 
luy  rapporta  que  Phelippe  monseigneur  de  Sa- 
voye  s'en  alloit  à  luy,  pour  luy  faire  la  guerre 
et  recouvrer  ladite  \ille  de  Parpignan,  qu'il 
avoit  prise  sur  le  Uoy  ,  et  venoit  illec  à  t(uit 
grant  compaignie  de  gens  de  guerre  ,  tant  des 
pays  de  Savoye,  du  Dauphiné  que  d'Armignac, 
s'en  ala  et  départit  dudit  Parpignan  et  se  retra- 
hit en  autres  lieux  ses  pays. 

Et  puis  le  samedy  matin  quatorziesme  jour 
dudict  mois  de  mars  à  l'heure  de  six  heures  ,  le 
Roy  qui  estoit  au  Plessis-du-PaiT,  jadis  nommé 
les  IMontils-lez-ïours,  s'en  partit  à  privée  com- 
paignie et  s'en  ala  à  Rourdeaux  et  a  Bayonne.  Et 
affin  que  honune  vivant  autres  que  ceux  qu'il 
avoit  ordonnez  ne  le  suivissent,  ne  allassent 
après  luy,  fist  tenir  toutes  les  portes  de  Tours 
fermées  depuis  ladicte  heure  jusques  à  dix  heu- 
res somièes,  et  si  fist  rompre  un  pont  près  du- 
dict lieu  de  Tours  par  où  il  estoit  passé,  affin  que 
homme  n'y  passast,  et  fist  illec  aussi  demourer 
monseigneur  de  Gaucourt,  capitaine  des  gentils- 
hommes de  sa  maison,  affin  que  personne  n'a- 
last  après  luy. 

Et  le  mercredy  septiesme  jour  d'^ivril  avant 
Pasques  audit  an  1472,  le  cadet  d'Alebret  fils 
du  conte  d'Alehret,  qui  avoit  esté  avec  mondit 

(1)  Ji'anric  ;!e  l'oix. 

seigneur  de  Reaujeu  audit  lieu  de  Lestore ,  et 
avoit  trahy  et  baillé  ledit  seigneur  au  comte 
d'Armignac,  fut  iceluy  cadet  pris  prisonnier  au- 
dit lieu  de  Lestore  après  la  mort  dudit  d'Armi- 
gnac, et  amené  en  prison  à  Poictiers,  où  illec  fut 
fait  son  procès  et  condampné  a  estre  décapité , 
lequel  y  fut  ledit  jour  de  mercredy  sept  avril, 
et  incontinent  qu'il  eut  eu  le  col  couppé  fut  son 
corps  et  sa  teste  mis  eu  ung  cercueil  couvert 
d'ung  poille  armoyé  à  ses  armes;  et  fut  porté 
ledit  corps  enterrer  par  les  quatre  ordres  men- 
dians  dudict  Poictiers,  et  iuy  fut  fait  ung  moult 
beau  service.  Audit  mois  d'avril  fut  fait  dere- 
chef trêve  entre  le  roy  et  le  duc  de  Bourgongne 
jusques  à  ung  an  prouchain  ensuivant,  qui  fini- 
roit  l'an  1474. 

L'an  147  3,  environ  la  fin  d'avril ,  advint  que 
le  roy  d'Arragon  fist  entreprise  sur  la  ville  de 
Parpignan,  et  la  prit  sur  monseigneur  du  Lau 
qui  en  avoit  la  garde  et  la  charge,  mais  le  chas- 
teau  demoura  au  Roy  et  à  ceux  qui  dedens  es- 
toient,  et  le  tindrent  depuis  ladicte  ville  prise 
bien  longuement ,  et  jusques  près  la  conqueste 
faite  dudit  lieu  de  Lestore,  que  après  icelle  le 
Roy  en  envoya  son  nrmée  par  devant  ladicte 
ville  de  Parpignan,  devant  laquelle  ils  mirent 
le  siège,  et  y  assiégèrent  ledit  roy  d'Arragon  et 
son  fils,  et  avec  les  nobles,  seigneurs,  capitaines 
et  séneschaulx  de  ladite  armée  ;  y  estoit  aussi 
monseigneur  le  cardinal  d'Alby,  qui  moult  bien 
et  sagement  se  y  gouverna.  Et  devant  icelle 
ville  tindrent  le  siège  longuement,  et  jusques 
au  mois  de  juin  que  le  Roy  y  envoya  de  rechef 
pour  reconforter  ladite  armée,  quatre  cens  lan- 
ces prises  à  Amiens  et  autres  villes  voisines,  et 
si  y  envoia  grant  quantité  d'artillerie  et  cannon- 
niers. 

Au  mois  de  juin  audit  an  147.3,  le  duc  d'A- 
leuçon  que  le  Roy  avoit  fait  prendre  et  amener 
prisonnier  à  Loches,  fut  mené  à  Paris  au  chas- 
teau  du  Louvre,  et  y  arriva  le  mercredy  veille 
du  Sainct-Sacrement,  seiziesme  jour  dudit  mois 
de  juin,  àl'euie  d'entie  neuf  et  dix  heures  au 
soir  à  l'arche  de  Bourbon,  où  il  descendit  illec 
des  bateaux  qui  le  avoient  amené  de  Corbeil,  et 
y  estoient  à  le  conduire  monseigneur  de  Gau- 
court, le  sire  de  La  Choletière  maistre  de  l'ostel 
du  Roy,  et  avecques  ce  en  leur  compaignie  y 
estoient  cinquante  arcliiers  de  la  garde  et  \  ingt- 
quatre  gentils-hommes  de  l'ostel  du  Roy,  les- 
quels après  que  leurdit  seigneur  eustestè  mis  et 
bouté  audit  chasteau  du  Louvre,  s'en  retournè- 
rent devers  le  Uoy  et  le  laissèrent  en  la  garde 
dudit  seigneur  de  La  Choletière,  et  des  archiers 


(2)  Joan  Jcotl'ioy,  alors  évoque  d'Alby, 

de  ladite  ville  de  Paris,  et  est  assavoir  que  le 
jour  qu'il  arriva  fut  mené  loger  en  la  rue  Sainct- 
Honoré  à  l'enseigne  du  Lyon  d'argent.  Et  ledit 
jour  dudict  Sainct-Sacrement  après  soupper  aussi 
a  ladite  heure  d'entre  neufet  di\  heures  au  soir, 
fut  mené  et  conduit  ledict  seigneur  audiet  chas- 
teau  du  Louvre. 

Et  après  que  ledict  siège  eust  esté  longuement 
tenu  devant  ladite  ville  de  Parpignan,  advint 
que  les  gens  du  Uoy  au  moyen  de  la  grande  et 
extrême  chaleur  qu'ils  avoient  et  souffroient  il- 
lec,  et  aussi  qu'ils  avoient  grant  sout'freté  de 
vivres,  prindrent  trêves  lesdicts  de  Parpignan  , 
et  eulx  ung  peu  de  temps,  pendant  leciuel  chacun 
se  avitailla  et  appointa  de  ce  que  hesoing  leur 
estoit,  et  en  ces  entrefaictes  y  furent  envoyez 
grant  quantité  de  gens  de  guerre.  Et  pour  y  re- 
mettre le  siège  et  fournir  de  vivres  ledit  ost, 
le  Roy  y  envoya  monseigneur  de  Gaucourt, 
maistre  Jehan  Bourré,  et  le  changeur  du  trésor, 
pour  prendre  v  ivres  et  les  payer  pai-tout  ou  re- 
couvrer en  pourroient,  pour  mener  audiet  Par- 
pignan. Durant  ce  temps  et  au  mois  de  juil- 
let 147  3,  mourut  ung  des  enfansdu  Roy  nommé 
monseigneur  François  de  France,  duc  de  Berry, 
dont  le  Roy  porta  moult  grand  dueil,  et  fut  par 
l'espace  de  six  heures  au  chasteau  d'Amboise  , 
que  homme  ne  parloit  à  luy.  Audit  mois  de 
juillet  le  duc  de  Calabre  mourut  de  pestilence  à 
Nancy,  en  la  duché  de  Lorraine,  et  ineontinant 
après  son  trespas  fut  nouvelles  que  ung  Alemant, 
qui  avant  ledit  trespas  avoit  la  couduicte  de  l'ar- 
mée dudit  de  Calabre,  print  a  prisonnier  le  conte 
de  Vaudemons  héritier  de  ladicte  duchié  de  Lor- 
raine, à  l'adveu  et  faveur  du  duc  de  Bourgon- 
gne,  pour  laquelle  cause  et  affin  de  ravoir  la- 
dicte conté  de  A'audemons  fut  prins  pour  mar- 
que en  ladicte  ville  de  Paris  ung  jeune  tlls  es- 
collier  ,  nepveu  de  l'empereur  d'Alemaigne. 
Audit  mois  de  juillet  fut  ordonné  ung  grand  con- 
seil estre  tenu  en  la  ville  deSenlis  entie  les  gens 
du  Roy  et  coulx  du  duc  de  Bourgongne  ,  pour 
appointer  sur  les  diférens  d'entre  eux.  Et  y  en- 
voya le  Uoy  de  son  costé  le  coule  de  Dampmar- 
tin  qui  y  fist  de  grans  pompes,  monseigneur  le 
chancellier,  monseigneur  de  Craon,  monseigneur 
le  premier  président  de  parlement,  maistre  Guil- 
laume de  Sérisay  greffier  civil  d'icelle  court,  et 
maistre  Nicole  Bataille  advocat  en  ladicte  court, 
lesquels  y  séjournèrent  par  longue  espace  de 
temps  ,  et  jusques  au  jour  demy-aoust  dudit 
an  1473,  sans  aucune  chose  faire. 

En  ce  mesme  temps  le  duc  de  Bourgongne 
mistsusson  armée,  et  s'en  ala  en  la  duché  de 
Guéries,  pour  la  .subjuger  et  mettre  en  ses  mains. 
Audit  moisd'aoust,  ledimenche  huictiesme  jour 

d'icelluy,  le  Roy  estant  dedens  le  chasteau  d'A- 
lençon  qui  s'en  aloit  hors  d'icelluy,  advint  que 
par  grant  fortune  ainsi  qu'il  yssoit  hors  du  chas- 
teau d'icelluy  lieu  ,  chey  (l )  sur  luy,  dessus  l'une 
de  ses  manches,  une  grosse  pierre  de  faix,  dont 
et  dequoy  il  fut  en  moult  grant  dangier  de  sa 
personne,  duquel  dangier.  Dieu  et  la  bénoiste 
Vierge  Marie  et  tous  les  sainets  et  sainctes  de 
paradis,  à.  la  grj'ice  de  laquelle  il  estoit  moult 
enclin,  en  fut  garenty  et  getté  hors.  Audit  mois 
d'aoust  le  conseil  du  Roy  qui  estoit  en  la 
bonne  ville  de  Senlis  avec  les  ambassadeurs  de 
Bourgongne  et  Bretaigneetqui  y  avoient  séjoiu'né 
longuement,  s'en  départirent,  et  s'en  a!a  et  re- 
tourna chascun  en  son  lieu,  sans  rien  faire  de  la 
matière  pour  la{|uelleils  estoient  alez.  Et  au  re- 
gard du  fait  et  disposition  du  temps  de  ladite 
année  ,  l'esté  fut  moult  chaut ,  et  par  espècial 
depuis  le  mois  de  juin  jusques  au  premier  jour 
de  décembre,  et  plus  ehault  et  ardant  que  onc- 
ques  n'avoil  esté  veu  d'aage  d'homme  lors- vi- 
vant, et  h  ceste  cause  furent  les  vins  ehaulx  et 
ardans,  et  plusieurs  d'iceulx  devindrent  aigres 
et  puants,  et  en  fut  grant  quantité  de  perdus  et 
gettez  par  les  rues,  et  ne  fist  point  de  froit,  ne 
ne  gela  point  qu'il  ne  fust  la  Chandeleur  passée. 

En  ce  temps  pour  ce  qu'il  estoit  bi  uit  que  les 
Bourguignons  tiroient  vers  Lorraine  et  Barrois, 
le  Roy  y  envoya  cinq  cens  lances  soubs  la  con- 
duicte  de  monseigneur  de  Craon,  qu'il  fist  son 
lieutenant  général ,  et  y  envoya  les  nobles  de 
risle-de-France,  de  Normendie  et  les  francs- 
archiers  ,  qui  furent  logez  en  divers  lieux  au 
pays  de  Champaigne ,  et  y  demourèrent  plus  de 
deux  mois  ;  et  puis  s'en  retourna  chacun  en  sa 
maison  sans  rien  faire. 

Audiet  temps  ledit  Bourguignon  amena  l'em- 
pereur d'Alemaigne  jusques  à  Luxembourg.  Et 
fut  ledit  Empereur  dedens  la  ville  de  Mets  pour 
les  enhorter  de  bouter  ledit  de  Bourgongne  en 
ladite  ville  ,  ce  qu'ils  ne  voulurent  pas  faire,  et 
s'en  retourna  ledit  Empereur  audit  lieu  de 
Luxembourg ,  et  de  iliec  s'en  retourna  en 
Alemaigne. 

En  ce  temps  ledict  de  Bourgongne  envoya  à 
Venize  pour  emprunter  de  l'argent  aux  Véni- 
ciens,  et  de  icelluy  argent  en  soudoyer  six  cens 
lances  du  pays  ,  i)our  le  temps  et  termes  de 
trois  mois ,  et  passèrent  par  la  duché  de  Milan 
et  s'en  vindrent  joindre  au  hault  pays  de  Bour- 
gongne avecques  les  subjets  dudit  duc,  pour  ce 
qu'ils  n'estoient  pas  assez  forts  pour  grever 
l'armée  du  Roy,  qu'il  avoit  fait  loger  sur  les 
marches  dudit  duc  de  Bourgongne. 

1)  TomLa. 

Audit  temps  le  Roy  maria  son  aisnée  fille  (l), 
que  paravant  il  avoit  promise  au  feu  duc  de 
Calabre ,  à  monseigneur  de  Beaujeu ,  frère  de 
monseigneur  le  duc  de  Bourbon. 

Audit  temps  les  Bourguignons  par  trahison  et 
emblée  entrèrent  au  pays  de  Nivernois ,  et  y 
prindrentdes  places  de  monseigneur  de  Nevei's, 
comme  la  Roche,  Chastillon  et  aultres.  Audit 
temps  se  rassemblèrent  à  Compiengne  les  am- 
bassadeurs du  Roy,  qui  auparavant  avoient  esté 
assemblez  àSenlis,  cuidans  y  trouver  l'ambas- 
sade de  Bourgongne  qui  avoient  promis  y 
venir ,  lesquels  y  lireut  longu'^ment  attendre 
lesdits  ambassadeurs  du  Roy,  lesquels  s'en  re- 
tournèrent à  Paris  pource  que  lesdits  Bourgui- 
gnons n'y  \enoient  point ,  et  puis  encores  y 
retournèrent  le  mois  de  janvier,  et  y  estoient  le 
quinziesme  jour  dudit  mois. 

En  ce  temps  fut  nouvelles  que  ledit  duc  de 
Bourgongne,  voyant  qu'il  u'avoit  pas  puissance 
de  parvenir  à  destruire  le  royaulme  de  France  , 
ainsi  que  grant   peine  y  avoit  mis,  conspira 
avecques  ung  nommé  maistre  Ythier,  marchant, 
qui   avoit  esté  serviteur  de   monseigneur   de 
Guyenne,  et  avecques  un  nommé  Jehan  Hardy, 
serviteur  dudit  maistre  Ythier,  qui  s'en  estoient 
retirez  après  ledit  trespas  dudit  de  Guyenne 
devers  ledit  de  Bourgongne,  de  trouver  moyen 
de  faire  mourir  et  empoisonner  le  Roy.  De  la- 
quelle chose  faire  ledit  Hardy  print  à  luy  la 
charge,  et  pour  ce  faire  et  accomplir  luy  furent 
baillez  les  poisons ,  en    luy  promettant  faire 
moult  de  biens,  et  de  luy  donner  cinquante 
mil  escus  pour  distribuer  à  celluy  ou  ceux  qui 
feroient  ladicte  exécution ,  et  si  fut  délivré  ar- 
gent audit  Hardy  pour  faire  ses  despens  en  la 
poursuite.  Lequel  Hardy  fol  et  enraigé  et  non 
ayant  Dieu  devant  les  yeulx ,  et  non  voulant 
cognoistre  que  se  ladicte  exécution  eust  esté 
accomplie,  ou  Dieu  a  bien  pourveu,  tout  le  bon 
et  très-noble  royaulme  de  France  estoit  du  tout 
perdu ,  destruit  et  espillié ,  s'en  partit  et  tira 
tout  droit  ou  le  Roy  estoit,  et  pour  mettre  sa 
damnée  entreprise  à  exécution  ,  et  non  cognois- 
sant  que  le  Roy  l'a  voit  recueil  ly  et  donné  grant 
argent ,  s'adressa  à  ung  des  serviteurs  du  Roy, 
ayant  charge  en  sa  cuisine  de  faire  saulces,  et 
auquel  ledit  Jehan  Haidy  avoit  eu  cognoissance 
durant  que  ledit  saulcier  et  Hardy  avoient  esté 
en  l'ostel  et  au  service  de  mondit  seigneur  de 
Guyenne. 

Et  lui  déclaira  ledit  Hardy  de  sa  dicte  entre- 
prise, en  luy  promettant  vingt  mil  escus  au  cas 
où  il  vouldroit  faire  et  accomplir  ladicte  charge, 

(1)  Anne  do  Franre. 


qui  luy  presta  l'oreille ,  et  dist  qu'il  n'y  pourroit 
riens  faire  sans  le  moyen  de  Colinet'queux  du 
Roy,  et  qui  aussi  avoit  esté  et  demouré  avecques 
ledit  Hardy  et  saulcier  en  l'ostel  dudit  seigneur 
de  Guyenne.  En  disant  par  ledit  saulcier  à  icel- 
luy  Hardy  qu'il  parleroit  audict  queux  et  y 
feroit  ce  qu'il  pourroit ,  en  disant  oultre  audit 
Hardy  qu'il  lui  délivrast  lesdictes  poisons  pour 
les  monstrer  audit  queux.  Et  bien  tost  après 
ledit  saulcier  et  Colinet,  qui  de  ce  avoient  parlé 
ensemble  ,  en  alèrent  advertir  le  Roy,  dont  il  fut 
moult  esbahy  et  espouventé.  Et  dudit  advertis- 
sement  furent  lesdits  queux  et  saulcier  moult 
honnorablement  et  prouffitablement  guerdonnez 
du  Roy.  Et  en  toute  diligence  l'ut  ledit  Jehan 
Hardy  suivy,  qui  s'en  retournoit  devers  Paris , 
et  fut  prins  vers  Estampes  et  remené  devers  le 
Roy,  qui  le  interroga  ou  fist  interroguer  sur  les 
choses  dessusdites,  et  icelles  luy  confessa  estre 
vrayes.  Pourquoy  et  affin  de  y  donner  le  juge- 
ment ordonné  estre  fait  en  pareil  cas,  s'en  partit 
le  Roy  d'Amboise  et  s'en  vint  à  Chartres,  Meu- 
lenc,  Creil  et  aultres  lieux  es  marches  de  Beau- 
voisis.  Et  après  luy  estoit  mené  ledict  Hardy  en 
une  basse  charrette  où  il  estoit  moult  bien  en- 
ferré de  gros  fers ,  et  enchaisné,  et  le  conduisoit 
Jehan  Blosset,  escuyer,  capitaine  des  cent-ar- 
chiersdela  garde  de  monseigneur  le  Daulphin, 
et  avoit  avecques  luy  cinquante  desdicts  archiers 
tousjours  estans  autour  de  ladicte  charrette.  Et 
ainsi  accompagné  que  dit  est  fut  ledit  Hardy 
envoyé  à  Paris,  pour  estre  délivré  au  prévost 
des  marchans  et  eschevins  de  ladite  ville  ,  et  y 
fut  mené  et  y  arriva  le  jeudy  vingtiesme  jour  de 
janvier  1473,  environ  l'eure  de  trois  heures 
après  disner,  que  sire  Denis  Hesselin,  conseiller 
et  maistre  d'hostel  du  Roy,  prévost  des  mar- 
chans et  esleu  sur  le  faict  des  aydes  de  ladicte 
bonne  ville,  le  ala  recueillir  es  fauxbourgs  de 
la  porte  Sainct-Denisd'icelle  ville  ,  et  avecques 
lui  estoient  les  quatre  eschevins ,  le  clerc  et 
sergens  de  l'hostel  de  ladite  ville,  et  autres  no- 
tables habitans  d'icelle  ,  et  accompagnoient  les- 
dits prévost  et  eschevins  avecques  îes  archiers 
d'icelle  ville,  et   par  bel  ordre.  Et  fut  ledit 
Hardy  ainsi  accompagné  que  dessus  ,  et  ;  ssis 
sur  une  haute  chaire  mise  au  dedens  et  au  mi- 
lieu d'une  charrette,  affin  qu'il  feust  magnilesté 
et  apperceu  par  le  populaire  d'icelle  ville. 

Ausquels  et  affin  qu'ils  ne  feussent  meus  de 
mal  faire  ou- injurier  ledict  Hardy,  pour  l'énor- 
mité  dudit  cas,  fut  deffendu  de  le  mutiller, 
blasphémer  ne  injurier.  Et  ainsi  estant  en  ladite 
charrette  que  dit  est ,  fust  amené  tout  au  long 
de  la  grant  rue  Sainct-Denis,  et  descendu  audit 
hostel  de  la  ville,  et  délivré  par  ledict  Blosset 

es  mains  et  en  la  garde  desdicts  prcvost  des 
inarchans  et  eschevins  aiisquels  le  Roy  voulut 
leur  attribuer  l'honneur  d'en  avoir  la  garde  , 
et  faire  faire  son  procez  et  ieeluy  mettre  à 
exéeutioa. 

Audit  temps  le  Roy  estant  à  Oeil,  tist  un 
édict  touehant  les  gens-d'armes  de  son  royaume, 
par  lequel  il  déelaira  que  ehaseune  lance  n'au- 
roit  ne  netiendroit  (jue  six  chevaux.  C'est  assa- 
voir la  lance  trois  chevaux  pour  luy,  son  paige 
et  le  coustillier,  et  les  deux  arehiers  deux  che- 
\au\,  et  un  cheval  pour  leurvarlet,  et  qu'ils 
u'auroient  plus  de  panniers  à  porter  leui'S  har- 
nois  ,  et  avecques  ce  qu'ils  ne  sejourneroieut 
que  ung  jour  en  un  \  illaige.  Et  en  oultre  fut  crié 
(jue  nul  marchant  ne  vendist  ausdits  gens  de 
guerre  ,  ne  prestast  aucuns  draps  de  soye  ne 
camelots,  sur  peine  de  perdre  l'argent  que  les- 
dicts  gens  de  guerre  leur  pourroient  devoir  à 
cause  de  ce ,  et  aussi  que  on  ne  leur  vendist 
aucun  drap  de  laine  plus  de  trente-deux  sols 
parisis  l'aulne. 

Audit  temps  le  Roy  fist  ordonnance  sur  le 
faict  de  ses  inonnoyes ,  et  ordonna  ses  grans 
blancs  courir  pour  unze  deniers  tournois  ,  qui 
paravant  n'en  valoient  que  dix ,  les  targes  unze 
deniers  tournois  qui  en  valoient  douze  ,  l'escu 
trente  sols  trois  deniers  tournois ,  et  ainsi  de 
toutes  les  aultres  espèces  de  monnoyes,  tout  fut 
changé.  Audit  temps  environ  le  vingtiesme  jour 
de  janvier  147:1 ,  fut  fait  accord  etappointement 
entre  le  Roy  et  monseigneur  le  conuestable,  qui 
uvoit  prinset  mis  en  sa  main  la  ville  de  Sainct- 
Quentin ,  et  en  bouta  hors  le  sire  de  Créton  , 
((ui  y  avoit  cent  lanc.s  de  par  le  Roy.  Et  par 
ledict  accord  dcmoura  ledit  connestable  audit 
Sainct-Quenlin,  ainsi  que  avant  avoit  fait,  et  luy 
fut  rendu  Meaux  et  autres  places  dont  il  avoit 
esté  désappoincté  ,  et  si  luy  bailla-on  commis- 
saires pour  eux  informer  de  ceux  qui  avoient 
parle  dudit  connestable,  pour  raison  de  ladite 
prinse  de  Sainct-Quentin,  affm  de  les  punir  ,  et 
luy  fut  délivré  l'argent  du  souldoy  de  ses  gens 
de  guerre  ,  qui  empesehé  fut  incontinent  aj)rès 
ladicte  ville  de  Sainct-Quentin  prinse.  Audict 
temps  le  Roy  vint  des  parties  d'Amboise  ou  il 
estoit,  soy  tenir  à  Sculis  et  illecques  environ  , 
ei  cependant  les  ambassadeurs  du  Roy  et  du  duc 
de  Rourgongne  qui  communiquèrent  sur  le  fait 
de  trouver  entre  eulx  appointemeut  de  paix  ou 
trêves,  et  finablcment  fut  ladicte  trêve  conti- 
r.uée  jusques  a  la  my-may,  en  attendant  plus 
ample  appointemeut.  En  ce  temps  le  Roy  qui 
estoit  a  Senlis  s'en  vint  loger  à  Ermenonville 
en  Xanters,  appartenant  a  maistre  Pierre  I/Or- 
fevre,  conseiller  des  comptes,  et  illec  y  séjourna 

environ  un  mois ,  pendant  lequel  temps  mon- 
seigneur le  due  de  Jlourbon  (|ue  le  lloy  avoit 
divei-ses  fois  mainlé  venir  pardevers  luy,  y  vint 
et  arriva,  et  n'y  demeura  (jue  dix  ou  douze 
jours,  et  puis  s'en  retourna  en  ses  pays  faire 
ses  Pas([ues  ainsi  que  le  Roy  lui  en  donna  le 
congié ,  auquel  il  promist  incontinent  après 
Quasimodo  s'en  retourner  et  revenir  par  devers 
luy. 

Eu  ce  temps  au  mois  de  mars  ,  le  jeudy  tren- 
tiesme  et  pénultiesme  jour  dudiet  mois,  Jehan 
Hardy,  empoisonneur  dont  est  parlé  devant , 
fut  condempné  par  arrest  de  la  court  de  parle- 
ment à  cstre  traîné  depuis  l'uys  de  la  concier- 
gerie du  Palais  jusques  à  la  porte  dudit  lieu,  et 
de  illec  bouté  en  ung  tombereau  et  mené  de- 
vant riiostel  de  la  ville  de  Paris,  dessus  l'es- 
chauffault ,  pour  ce  illec  drécié  pour  y  estre 
escartellé,  ainsi  qu'il  fut  faict.  Et  condempné  la 
teste  estre  mise  et  demeurer  dessus  une  lance 
devant  l'hostel  de  ladicte  ville,  les  quatre  mem- 
bres porter  en  quatre  des  bonnes  villes  des  ex- 
ti'émitez  de  ce  royaume.  Et  h  chascun  desdits 
membres  estre  mis  une  épitaphe  pour  faire  sça- 
voir  la  cause  pourquoy  lesdicts  membres  y  es- 
toient  mis  et  posez.  Et  outre  condannié  le  corps 
estre  bruslé  et  mis  en  cendre  devant  l'hostel  de 
ladicte  ville,  toutes  les  maisons  dudiet  Jehan 
Hardy  arrasées  et  mises  par  terre,  mesmement 
le  lieu  de  sa  nativité  getté  par  terre,  sans  ja- 
mais y  estre  faict  édifice ,  et  de  y  mettre  épi- 
taphe pour  faire  sçavoir  l'énormité  du  cas  dudit 
Hardy,  et  pourquoy  estoit  faicte  ladicte  démo- 
lition. Et  fut  ledit  Hardy  ainsi  exécuté  ledit 
jour  de  jeudy  es  présences  du  seigneur  de  Gau- 
eourt,  lieutenant  du  Roy,  du  premier  président 
Boulenger ,  du  prévost  de  Paris ,  du  prévost  des 
marchans  et  eschevins  de  ladicte  ville ,  du  pro- 
cureur et  le  clerc  d'icelle ,  et  plusieurs  autres 
notables  personnes,  et  fut  baillé  audit  Hardy 
pour  la  conduite  de  son  ame  et  conscience,  ung 
notable  docteur  en  théologie,  nommé  maistre 
Jean  Hue.  Et  puis  le  samedy  ensuivant  environ 
minuit ,  pour  quoy  n'a  esté  sceu  ,  la  teste  dudiet 
Hardy  mise  au  bout  d'une  lance,  fut  ostée  de 
dessus  l'eschaulfaut  ou  elle  estoit,  mise  et  gettée 
en  une  cave  prt's  d'illec.  Ledit  jour  vint  et  arriva 
à   Paris   une  moult  belle  an>bassade  du   roy 
d'Arragon,  qui  fut  bien  recueillie  par  monsei- 
gneur le  conte  de  Panthèvre  (l),  monseigneur 
de  Gaucourt  et  autres,  qui  bien  festièrent  ladite 
ambassade  en  plusieurs  lieux  de  Paris,  et  jus- 
ques au  jour  de  Pasques  fleuries  que  on  cessa 

(1)  Jcnn  <k' lllO^^Sl' ,  dil  do   [{rctaHiic;  RcrK* ,  son  (ils. 
(?|)ousa  Jfiitmo.  fille  iiiiiiino  de  Plùlippc  di'  (lotninos. 

pour  la  sopmaine  péiieuse  (l)  qui  t'jitra,  de  ics 
festier.  Et  puis  vint  et  arriva  le  Roy  à  Paris 
le  samedy  seiziesme  jour  d'avril  1474  ,  après 
Pasques. 

Et  le  mercredy  ensuivant ,  vingtiesme  jour 
dudit  mois  d'avril  1474 ,  le  Roy  ordonna  que  les 
monstres  feussent  faietes  des  officiers,  bourgois, 
manans  et  habitans  de  ladite  ville  de  Paris,  ce 
qui  fut  fait.  Et  fut  ladite  monstre  faite  et  mons- 
trée  au  dehors  de  Paris,  depuis  la  bastille  Sainct- 
Anllioine  en  alant  au  long  des  fossez  jusquesà 
la  Tour  de  Billy,  et  d'illec  en  bataille  jusques 
à  la  Grange-aux-Merciers.  et  de  l'autre  costé 
aussi  estoient  en  bataille  les  habitans  de  ladite 
ville,  qui  estoit  moult  grande  et  belle  chose 
à  voir.  Et  estimoit-on  le  nombre  des  armez  d« 
quatre-vingts  à  cent  mil  hommes,  tous  d'une  li- 
vrée de  hocquetons  rouges  à  belles  croix  blan- 
ches ,  et  fut  tirée  aux  champs  grrrtit  quantité  de 
l'artillerie  de  ladite  ville  de  Paris,  qu'il  faisoit 
moult  beau  veoir.  Et  à  veoir  ladite  monstre  y 
estoit  le  Roy  et  l'ambassiide  du  roy  d'Arragon  , 
qui  tous  faisojent  grandes  admirations  de  la 
quantité  des  gens  de  guerres  qu'ils  veirent  yssir 
hors  de  ladite  ville.  Et  avecques  le  Roy  estoient 
sa  garde ,  ses  gentils-hommes  de  sa  maison  ,  le 
conte  de  Dampmarlin  ,  qui  se  y  trouva  moult 
fort  pompeux ,  aussi  y  estoient  Phelippe  monsei- 
gneur de  Savoye  conte  de  Bresse,  monseigneur 
du  Perche,  Sallezart  et  plusieurs  autres  capi- 
taines ,  nobles  hommes  et  gens  de  nom.  Et  après 
ladite  monstre  faite,  le  Roy  s'en  ala  au  bois  de 
Vinciennes  soupper,  et  y  mena  avecques  luy  la- 
dite ambassade  d'Arragon ,  et  peu  de  temps  après 
le  Roy  donna  aux  deux  seigneurs  chefs  de  la- 
dite ambassade ,  deux  hanaps  couvers,  à  petit 
souage  (2) ,  tout  de  fin  or,  qui  pesoient  quarante 
marcs  d'or  fin  ,  et  coustèrent  trois^mil  deux  cens 
escus  d'or,  et  puis  s'en  partit  le  Roy  pour  s'en 
retourner  à  ladicte  ville  de  Senlis ,  ou  il  séjourna 
depuis  par  certain  temps.  Pendant  lequel  temps 
vint  et  arriva  l'ambassade  de  Bretagne ,  qui  s'en 
ala  devers  le  Roy,  et  des  Alemaignes  aussi  arri- 
va à  Paris  ambassade ,  dont  estoit  chef  le  duc  de 
Bavière,  et  avecques  ladicte  ambassade  de  Bre- 
taigne  y  vint  Phelippe  des  Essars ,  seigneur  de 
Thieuii ,  maistre  d'hostel  du  duc  de  Bretaigne  , 
lequel  avoit  auparavant  esté  contre  le  Roy.  Et 
le  recueillit  très-bien  le  Roy,  et  lui  donna  dix  mil 
escus ,  et  si  le  fist  maistre  enquesteur  et  général 
réformateur  des  eauës  et  forets  es  marches  de 
Brie  et  de  Champaigne ,  que  tenoit  monseigneur 
de  Chastillon  ,  à  qui  le  Roy  le  osta  pour  bailler 
audit  Phelippe  des  Essars. 

(1j  La  semaine  <ie  la  Passion. 

Audit  temps  (|ue  le  Roy  estoit  à  Senlis  ,  à  Er- 
menonville et  illec  environ  ,  y  \int  et  arriva 
l'ambassade  de  Bouigongne qui  y  demoura assez 
longuement  sans  rien  faire  ,  durarit  lequel  temps 
le  Roy  s'en  ala  à  Compiègne,  à  Noyon  et  autres 
places  d'environ.  Et  là  leconnestable  vint  par- 
devers  lui  pour  aucuns  différens  qui  estoient  en- 
tre le  Roy  et  luy,  et  parlèrent  aux  champs  en- 
semble a  un  village  nommé ,  où  fut  fait 

ung  pont  entre  eux  deux  ,  et  chacun  d'eux  es- 
taient garnis  de  gens  de  guerre  pour  la  garde  de 
leurs  personne.  Et  illec  ainsi  assemblez  que  dit 
est,  parlèrent  de  leursdicts  différens  ,  mesme- 
ment  pour  raison  de  la  prinse  et  retenue  que 
faisoit  ledit  connestable  de  la  ville  de  Sainct- 
Quentin  ,  qu'il  avoit  prise  et  mise  en  sa  main  , 
et  en  déchassé  et  bouté  dehors  le  sire  de  Cre- 
ton,  qui  avoit  la  garde  d'icelle  ville  de  par  le 
Roy,  et  la  retenue  de  cent  lances  ,  qui  tous  par 
la  force  et  contrainte  dudit  connestable  vuidè- 
rent  hors  de  ladite  ville,  dont  le  Roy  fut  bien 
mal  content. 

Et  pour  ceste  cause  le  Roy  fist  arrester  les 
deniers  et  descliargesqui  a\  oient  esté  levez  pour 
le  payement  dudit  connestable  et  des  quatiecens 
lances  de  sa  charge  et  retenue,  pour  le  quartier 
d'avril ,  may  et  juing  ,  lors  eseheu  ,  qu'il  priiït 
ledit  Sainct-Quentin.  Et  après  ledit  pourparlé 
ensemble,  le  Roy  leva  sa  main  dudit  arrest  et 
fist  tout  le  payement  délivrer  audit  monseigneur 
leconnestable, et  puis  se  départirent  d'ensemble 
bons  amis,  et  si  fist  le  Roy  la  paix  dudict  sei- 
gneur et  du  conte  de  Bampmartin  ,  qui  rien  ne 
s'entredemandoient.  Et  audit  parlement  le  Roy 
pardonna  tout  audit  monseigneur  le  connesta- 
ble ,  qui  luy  promist  et  jura  de  non  luy  faire  ja- 
mais autres  faultes,  mais  que  bien  le  serviroit 
de  là  en  avant  alencontre  de  tout  le  monde,  sans 
nul  en  excepter.  En  icelluy  temps  le  Roy  s'en 
retourna  à  Senlis,  Ermenonville,  Ponts-Saincte- 
Maixance  et  aultres  lieux,  et  souvent  et  presque 
tous  les  jours  aloit  le  Roy  en  Tabbaye  de  la  Vic- 
toire ,  prier  et  aourer  la  bénoiste  Vierge  Marie, 
illec  requise  ,  à  l'honneur  et  louange  de  laquelle 
il  fist  faire  audict  prieuré  de  bien  grans  dons  en 
or  content,  qui  bien  montèrent  dix  mil  escus 
d'or. 

Audit  temps  le  Roy  ayant  en  singulière  re- 
commandation son  populaire  et  gens  de  guerre, 
et  pour  eschever  effusion  de  sang  par  guerre , 
fist  une  trêve  avecques  son  ennemy  et  adversaire 
le  duc  de  Bourgongne  pour  ung  an,  finissant  le 
premier  jour  d'avril  1475,  combien  que  plu- 
sieurs ambassades  feussent  venues  par  devers 

f2^  Forme. 

liiy  de  par  reinpereiird'Alemaitine  liiy  humblc- 
meut  prier  et  requérir  qu'il  ne  teist  point  ladicte 
trêve  aveeques  ledit  delîouri^onjine.  Et  que  par 
port  d'armes  ils  le  rendroient  fugitif  et  en  la 
merej'  du  Roy ,  et  que  toute  la  conqueste  et  prou- 
lit  qu'ils  pourroieut  faire  et  avoir  sur  ledit  de 
lîourgongne  à  iagrant  desplaisance  des  très-bons 
et  loyanlx  subjeetsdu  Iloy.  l'A  nonobstant  ladicte 
trêve  et  au  eommeneenient  d'iceile  lesdits  Bour- 
guignons firent  de  grands  oultraiges  et  domma- 
ges aux  pays  etsubjeets  du  Roy,  estans  alentour 
desdits  Rourguianonsdont  aucune  rép;u'ation  ne 
ne  fut  laicte  par  iceulx  Bourguignons  ,  laquelle 
chose  denioura  en  grant  esclandre  de  veoir  le 
vassal  du  Roy  ainsi  oultraiger  les  pays  et  subjects 
de  son  souverain  seigneui'. 

Au  commencement  du  mois  de  juillet  1474  , 
le  Roy  vint  et  arriva  en  sa  bonne  ville  et  cité  de 
Paris,  où  il  ne  séjourna  qu'une  nuit,  et  le  len- 
demain s'en  ala  à  l'église  Nostre-Dame  .  et  delà 
en  la  Saincte-Chapelle  du  Palais  ,  et  disna  en  la 
conciergerie  dudit  Palais,  au  logis  et  domicile 
de  maistre  Jehan  de  Ladriesche,  président  des 
comptes ,  et  illec  environ  quatre  heures  après 
midy  s'en  partit ,  et  ala  en  ung  bateau  par  la  ri- 
vière depuis  la  poincte  dudit  Palais  jusques  à  la 
tour  de  Nesle ,  où  il  monta  à  cheval  et  s'en  ala 
à  Chartres ,  à  Amboise,  et  de  là  à  Nostre-Dame 
de  Behuart  en  Poictou. 

Audit  an  le  Roy  envoya  grand  nombre  des 
gens  d'armes  de  son  ordonnance,  des  francs-ar- 
chers et  aultres  ,  et  de  son  artillerie  pour  recon- 
quérir le  royaume  d'Arragon  ,  dont  on  disoit 
que  Dieu  leur  donnast  grâce  de  y  bien  beson- 
gner  et  de  retourner  joyeusement ,  car  on  dit 
communément  que  c'est  le  cymetière  aux  Fran- 
çois. 

Audict  temps,  le  lundy  dix-huictiesme  jour 
dudit  mois  de  juillet  1474  ,  larrest  fut  pronon- 
cié  en  la  court  de  parlement  par  monseigneur  le 
chancellier  nommé  maistre  Pierre  Doriolle,  du 
procès  fait  à  rencontre  dudit  d'Alençon  ,  qui  pa- 
ravant  avoit  esté  détenu  prisonnier  au  Louvre 
■•  et  audit  Palais  ,  et  par  iceluy  arrest  fut  ramené 
à  fait  les  cas  et  crimes  a  luy  imposés,  et  la  con- 
damnation jadis  contre  luy  prononcée  à  Veu- 
dosme  du  temps  du  roy  Charles,  dont  Dieu  ait 
l'arae.  Et  le  pardon  et  grâce  que  de  celuy  avoit 
depuis  faict  le  Roy  de  luy  laisser  laviesaulve, 
et  (|ue  depuis  il  avoit  encores  continué  de  mal 
en  pis  comme  ingrat.  Et  tout  dit  et  récité  pu- 
bliquement en  ieelle  court ,  fut  ledit  d'Alençon 
declairé  par  arrest  estre  criminel  de  erisme  de 
lèze-majesté,  et  comme  tel  condamrié  a  estre  dé- 
capité et  souffrir  mort.  Sauf  sur  ce  le  bon  plai- 
sir du  Roy.  Et  toutes  ses  terres  et  seigneuries,  et 

tous  ses  biens  estre  acquises  et  confisquées  au 
Roy.  Et  luy  fut  le  dietum  dudit  arrest  dit  à  sa 
personne  par  mondit  seigneur  le  chancelier ,  et 
bientost  après  fut  ramené  prisonnier  en  sa  pre- 
mière prison  dudit  Louvre,  en  la  garde  et  con- 
duicte  de  sire  Denis  Hesselin  ,  esl<?u  de  Paris,  et 
de  ses  gens  pour  luy,  de  sire  Jacques  Hesselin 
son  fière, nscuier  de  l'escurie  du  Roy,  et  de  sire 
Jehan  de  Uarlay ,  chevalier  du  guet  de  nuit  de 
ladicte  ville,  et  autres  ordonnez  par  le  Roy  à 
la  garde  dudit  seigneur. 

Apres  ledit  arrest  le  Roy  s'en  tira  à  Angiers 
et  au  pais  d'eiuiron,  et  fist  mettre  en  sa  main  la- 
dicte ville  d'Angiers  et  autres  terres  et  seigneu- 
ries qui  estoient  et  appartenoient  au  Roy  de 
Cécile  pour  aucunes  causes  qui  à  ce  le  meurent; 
et  au  gouvernement  et  administration  desdites 
seigneuries  et  terres  y  fut  mis  et  commis  maistre 
GOillaume  de  Cerisay,  greffier  civil  de  la  court 
de  parlement.  Et  après  le  Roy  retourna  par  de- 
vers le  pays  de  Beausse,  à  Chartres  et  en  Gas- 
tinois,  au  bois  Maies-Herbes  et  autres  lieux  voi- 
sins où  il  séjourna  par  certaine  longue  espace  de 
temps  ,  en  chassant  et  prenant  bestes  sauvages, 
comme  ceifs,  sangliers  et  autres  bestes  dont  i! 
trouva  largement.  Et  pour  raison  de  la  grant 
quantité  des  bestes  qui  y  furent  trouvées  ayma 
fort  ledit  pays ,  combien  que  en  autres  choses  il 
est  maigre  pays,  sec,  inutile  et  de  petite  va- 
leur. Et  puis  s'en  partit  le  Roy,  et  s'en  ala  au 
pont  de  Chamoys  où  aussi  il  demoura  par  cer- 
tain temps  et  jusques  au  jeudy  sixiesme  jour 
d'octobre  audit  an  1474  qu'il  s'en  partit,  et  ala 
jusques  à  Montereau  ou  fouit  Dyonne.  Et  audit 
pont  de  Chamois  demoura  mondit  seigneur  de 
Beaujeu,  par  devers  lequel  s'en  aloient  par  chas- 
cun  jour  les  gens  du  grant  conseil  en  l'absence 
du  Roy. 

En  ce  temps  le  duc  de  Bourgongne ,  qui  s'en 

estoit  party  de  ses  pays  pour  aler  faire  guerre 

aux  Alemans,  ala  en  Alemaigne  tenir  et  mettre 

le  siège  devant  la  ville  de  Nuz,  qui  est  une 

bonne  ^ille  près  de  Coulongne  sur  le  Rhin,  où 

il  séjourna  bien  longuement,  tenant  le  siège  illec 

de\ant  aveeques  toute  son  armée  et  artillerie. 

I  Audit  temps  furent  envoyez  en  Rretaigne  am- 

i  bassadeurs  de  par  le  Roy,  c'est  assavoir,  mon- 

teigneur  le  chancellier  Phelippe  des  Essars  et 

I  aultres.  Et  au  retour  de  ladicte  ambassade  re-" 

\  int  et  retourna  dudict  Rretaigne  messire  Pierre 

I  de  Morvillier,  jadis  chancelier,  qui  s'en  estoit 

I  aie  avec  feu  monseigneur  de  Guyenne,  et  de- 

■  puis  son  trespas  s'en  estoit  retrait  audit  pais  de 

:  Brctaigne.  En  ce  tejnps  les  gens  tenans  le  party 

i  dudict  de  Bourgongne,  nonobstant  ladicte  trêve, 

le  Roy  estoit  seigneur  et  gardien.  Et  ponr  la 
ravoir  le  Roy  envoya  trois  cens  lancés  et  quatre 
mil  francs-archiers  qui  estoient  accompaignez 
du  seigneur  de  Craou  et  autres.  Audict  temps 
aussi  lesdicts  Bourguignons  prindrent  par  em- 
blée une  ville  au  pais  de  Nivernois,  nonmiée 
Molins  en  Gibers,  ou  pareillement  le  Roy  en- 
voya des  gens  de  guerre  et  de  son  artillerie.  Et 
ne  différa  point  ledit  de  Bourgongne  que  par 
ces  pays  et  de  son  party,  nonobstant  icel  le  trêve, 
de  tousjours  faire  maux  et  persécuter  les  gens 
serviteurs,  \illes  et  subjeets  du  Roy. 

En  iceluy  temps  Edoûart,  roy  d'Angleterre, 
envoya  ses  héraulx  par  devers  le  Roy  le  sommer 
de  luy  rendre  et  bailler  les  duchez  de  Guyenne 
et  de  Normendie  qu'il  disoit  à  luy  appartenir, 
ou  que  en  son  reffus  il  luy  feroit  guerre,  aus- 
quels  béraulx  fut  faicte  et  rendue  response.  Et 
par  iceulx  le  Roy  envoya  audit  Edoùart  le  plus 
beau  courcier  qu'il  eût  en  son  escurie,  et  depuis 
ce  le  Roy  luy  envoya  encores  par  Jean  de  Lais- 
lier,  marescbal  de  ses  logis  ,  un  asne ,  ung  loup 
et  ung  sanglier,  et  à  tant  s'en  retournèrent  les- 
dits  béraulx  en  leurdict  pays  par  devers  leur 
Roy.  Au  mois  de  novembre  le  Roy  vint  par  de- 
vers Paris,  et  fut  logé  à  Ablon-sur-Seine,  de- 
puis au  bois  de  Vinciennes,  à  Hauberviller  et 
aultres  lieux,  et  puis  dillec  se  desloga  et  ala 
en  la  France  spy  loger  en  ung  hostel  appartenant 
à  maistre  Dreux  Rude,  audiencier,  nommé  le 
Bois-le-Comte ,  et  messeigneurs  de  Lyon ,  de 
Beaujeu,  et  autres  seigneurs  suivans  le  Roy,  se 
logèrent  à  Mictry  en  France.  Et  puis  se  desloga 
le  Roy,  et  ala  avec  les  seigneurs  devantdits  a 
Chasteau-Thierry,  ou  il  demoura  certaine  es- 
pace de  temps  ,  et  jusques  environ  le  douziesme 
jour  de  décembre  qu'il  retourna  à  Paris  et  y  fist 
son  Noël ,  et  fut  le  Roy  au  service  la  veille  de 
Noël  en  l'église  Nostre-Dame  de  Paris.  Le  lan- 
demain  de  Noël,  qui  estoit  le  jour  sainct  Es- 
tienne ,  le  Roy  eut  des  nouvelles  que  les  Anglois 
estoient  en  armes  en  grant  nombre  sur  mer,  et 
estoient  vers  les  parties  du  mont  Sainct-Micbel. 
Et  incontinant  llst  monter  à  cbe\al  et  envoyer 
en  Normendie  les  archiers  par  luy  mis  sus  de  sa 
nouvelle  garde ,  nommée  la  garde  de  Monsei- 
gneur le  Daulpbin. 

En  ce  temps  le  Roy  eut  des  nouvelles  de  son 
armée  qu'il  a^  oit  envoyée  en  Arragon  ,  et  com- 
ment ses  gens  avoient  prins  une  place  près  de 
Parpignan,  nommée  Gonne,  dedens  laquelle  y 
estoient  aucuns  gentils-hommes  et  babitans  d'i- 
celle  ville  de  Parpignan,  que  on  "\oulut  faire 
mourir  comme  traistres  ;  mais  on  différa  pour 
ce  qu'ils  promirent ,  dedens  ung  temps  qu'ils 
nommèrent,  de  faire  réduire  et  mettre  en  l'o- 

béyssance  du  Roy  ladicte  ville  de  Parpignan, 
laquelle  chose  ils  ne  firent  point  dedens  le  temps 
qu'ils  avoient  promis,  par  quoy  en  furent  au- 
cuns d'eulx  décapitez.  Et  entre  les  aultres  y 
eut  ung  nommé  Bernard  de  Douis  qui  eust  le 
col  couppé.  Et  bien  tost  après  fut  fait  appointe- 
ment  entre  le  Roy  et  ledit  d'Arragon,  par  le- 
quel la  conté  de  Roussiilon  fut  de  rechief  re- 
mise en  la  main  du  Roy. 

Au  mois  de  janvier  1474  advint  que  aulcuns 
larrons  bourguignons  ,  sans  maistre  ne  adveu  , 
se  mirent  sur  les  champs  et  vindrent  courir  es 
pays  du  Roy  et  jusques  près  de  Compiengne, 
ou  ils  prindrent  et  tuèrent  gens,  et  puis  voulu- 
rent édiffier  une  place  pour  eulx  retraire  près 
de  Roye,  nommée  Arson ,  oùilsamenèrentgrant 
quantité  de  pionniers.  Et  quant  le  Roy  en  eut 
ouy  les  nouvelles,  il  manda  aux  garnisons  d'A- 
miens ,  Beauvais  et  aultres  lieux ,  avec  la  com- 
paignie  du  grant  maistre ,  et  aussi  des  arbales- 
triers  et  archiers  de  Paris  et  aultres  de  ladicte 
ville,  que  messire  Robert  Destouteville,  prévost 
de  Paris,  conduisoit ,  qu'ils  allassent  destruire 
lesdits  Bourguignons  et  place;  mais  incontinent 
qu'ils  en  oyrent  la  nouvelle  ils  désemparèrent 
tout,  et  s'enfuirent  comme  paillars  qu'ils  es- 
toient. 

Audit  mois  de  janvier  1474  ,  advint  que  ung 
franc-archier  de  Meudon  près  Paris  estoit  pri- 
sonnier es  prisons  de  Chastellet ,  pour  occasion 
de  plusieurs  larrecins  qu'il  avoit  faictes  en  di- 
vers lieux  ,  et  mesmement  en  l'église  dudit  Meu- 
don ,  et  pour  lesdits  cas  et  comme  sacrilège  fut 
condempné  à  eslre  pendu  et  estranglé  au  gibet 
de  Paris,  nommé  Montfaulcon,  dont  il  appelia 
en  la  court  de  parlement  ou  il  fut  mené  pour  dis- 
cuter de  son  appel ,  par  laquelle  court  et  par 
son  arrest  fut  ledit  franc-archier  déclairé  avoir 
mal  appelle  et  bien  jugié  par  le  prévost  de  Paris, 
par  devers  lequel  fut  renvoyé  pour  exécuter  sa 
sentence.  En  ce  mesme  jour  fut  remonstré  au 
Roy  par  les  médecins  et  cirurgiens  de  ladite 
ville  que  plusieurs  et  diverses  personnes  estoient 
fort  travaillez  et  molestez  delà  pierre,  colicque, 
passion  et  maladie  du  costé,  dont  pareillement 
avoit  été  fort  molesté  ledit  franc-archier  5  et  que 
aussi  desdictes  maladies  estoit  fort  malade  mon- 
seigneur du  Bochaige,  et  qu'il  seroit  fort  requis 
de  veoir  les  lieux  ou  lesdites  maladies  sont  con- 
crées  dedens  les  corps  humains,  laquelle  chose 
nepovoitmieulx  estre  sceuë  que  inciser  le  corps 
d'ung  homme  vivant ,  ce  qui  povoit  bien  estre 
fait  en  la  personne  d'icelluy  franc-archier,  qui 
aussi  bien  estoit  prest  de  souffrir  moit  ;  laquelle 
ouverture  et  incision  fut  faicte  au  corps  dudit 
franc- archier,  et  dedens  icelluy  quis  et  regardé 

le  lieu  desdictes  maladies  ;  et  après  qu'elles  eu- 
rent esté  veuës,  fut  recousu,  et  ses  entrailles 
remises  dedens.  Et  fut  par  l'ordonnance  du  Roy 
fait  très-bien  penser,  et  tellement  que  dedens 
quinze  jours  après  il  fut  bien  guéry,  et  eut  ré- 
mission de  ses  cas  sans  despens,  et  si  luy  fut 
donné  avecques  ce  argent. 

En  ce  temps,  le  vingt-huiotiesme  jour  dudict 
mois  de  janvier,  le  Roy  ayant  singulière  affec- 
tion aux  saincts  fais  et  grans  vertus  de  sainct 
Charlemaigne,  voulut  et  ordonna  que  ledit  vingt- 
huictiesnie  jour  feust  fuicte  et  solempnisée  la 
feste  dudit  saint  Charlemaigne  ,  laquelle  chose 
fut  faite  et  solempnisée  en  la  ville  de  Paris,  et 
ladicte  feste  gardée  comme  le  dimenche ,  et  or- 
donné que  d'oresnavant  par  chascun  an  ladicte 
feste  seroit  faicte  ledit  vingt-huictiesme  jour  de 
janvier.  Au  mois  de  febvrier  ensuivant  furent 
lesAllemans  dedens  la  ville  de  ?sux  avitaillez 
par  ceulx  de  la  ville  de  Coulongne  sur  le  Rhin, 
et  aultres  Alemans  de  la  partie  de  l'empereur 
d'Alemaigne ,  nonobstant  le  duc  de  Bourgongne 
qui  passé  a  long-temps  estoit  demouré  tenant  le 
siège  devant  ladicte  ville  de  jNux,  et  qui  avoit 
fait  arriver  plusieurs  navires  pour  cuider  em- 
pescher  que  ledit  avitaillement  uevlnst  en  icelle 
ville  ;  mais  nonobstant  toute  sa  puissance  et 
armée  vint  et  entra  ledit  avitaillement  en  ladicte 
ville.  Et  furent  toutes  les  navires  dudit  duc 
rompues  et  mises  en  pièces  dedens  la  rivière  du 
Rhin,  et  morts  plus  de  six  à  sept  mil  Bourgui- 
gnons estans  dedens  iceulx  navires.  Et  aupara- 
vant avoient  eu  et  souffert  lesdits  Bourguignons 
de  grans  pertes  et  maux  par  lesdicts  de  Nux. 

Au  mois  de  mars  ensuivant,  pour  ce  que  les- 
dicts Bourguignons  des  parties  de  Flandres, 
Picardie ,  et  aussi  de  ceulx  estans  par  ledit  duc 
de  Bourgongne  logez  à  Roye,  Péronne,  Montdi- 
dier  et  aultres  places  tenans  son  party,  estoient 
venus  courir  es  pays  et  sur  les  subjects  du  Roy. 
Et  en  iceux  prins  plusieurs  prisonniers ,  vivres 
et  biens ,  et  menez  en  leurs  places  contre  la 
trêve  faicte  entre  le  Roy  et  luy,  se  mirent  aux 
champs  plusieurs  des  compaignies  de  l'ordon- 
nance du  Roy  estans  es  garnisons  d'Amiens, 
Beauvais,  Sainct-Quentin  et  aultres  lieux  ,  jus- 
quesau  nombre  de  quatre  cens  lances,  et  autres 
populaires  ([ui  pareillement  alèrent  courir  sur 
lesdits  Bourguignons ,  et  jusques  dedens  les 
fauxbourgs  d'Arras  ou  ils  couchèrent  une  nuit 
entière.  Et  illec,  au  moyen  de  certaine  grande 
quantité  de  vents ,  fléaulx  et  autres  outils  dont 
les  gens  du  Roy  avoient  mené  grarit  nombre 
avec  eulx  en  charrettes  et  chariots,  fut  batu  tout 
le  grain  estant  et  trouvé  es  grandies  dudit  pa}s 
de  Bouruonfine  cl  Picardie.  Et  icclluv  avec  autres 

bestail ,  gens  prisonniers  et  utencilles  fait  ame- 
ner et  conduire  par  Sallezartet  autres  capitaines 
dedens  lesdites  villes  d'Amiens  et  Reauvais. 
Durant  le  temps  le  Roy  ne  bougea  de  Paris,  et 
y  fist  son  karesme ,  faisant  grant  chière ,  et  s'y 
trouva  sain  et  bien  disposé  comme  il  disoit. 

Audit  moys  de  mars,  advint  à  Paris  que  ung 
jeune  lils  brigandinier,  qui  avoit  esté  nourry  en 
partie  par  ung  poissonnier  d'eauë  douice  de  la- 
dicte ville,  nommé  Jehan   Pensart,  meu  de 
maulvais  couraige  et  trahison  ,  sçaichant  que 
ledit  Pensart  avoit  grant  argent  qui  estoit  venu 
et  yssu  de  la  vente  du  poisson  qu'il  avoit  vendu 
durant  le  karesme,  et  dont  il  devoit  la  plus  part 
à  plusieurs  seigneurs  et  aultres  notables  hommes 
qui  luy  avoient  vendu  le  poisson  de  la  pesche 
de  leurs  estangs,  et  lequel  argent  ledit  brigan- 
dinier avoit  veu  ,  et  le  lieu  où  icelluy  Pensart 
le  mettoit ,  vint  et  entra  de  nuit  en  l'hostel  du- 
dit Pensart ,  et  après  la  minuit  passée  vint  ou- 
vrir l'uys  dudit  Pensart  à  trois  Escossois  qu'il 
avoit  illec  fait  venir  pour  avoir  ledit  argent  et 
desrober  ledit  Pensart,  dont  l'ung  desquels  Es- 
cossois estoit  nommé  Mortemer,  dit  Lescuier,  et 
l'ung  des  aultres  Thomas  Le  Clerc,   lesquels 
Escossois,    par  le  moyen  dudit  brigandinier, 
crochetèrent ,  prindrentet  emportèrent  ledit  ar- 
gent montant   en  somme  deux  mil   cinq  cens 
livres  tournois.   Et  pour  lequel  recouvrer  fut 
fait  bien  grant  diligence,  tellement  que   ledit 
jour  dudit  desrobement  fut   ledit  brigandinier 
trouvé  tenant  franchise  aux  Carmes  de  ladicte 
ville  de  Paris,  duquel  lieu  il  fut  tiré  hors  et 
apporté  au  Chastellet  de  Paris,  pour  ce  qu'au 
moyen  des  fers  dont  il  estoit  enferré  il  ne  pou- 
voit  aler. 

Et  illec  il  confessa  que  lesdits  Escossois  avoient 
eu  tout  ledit  argent,  pourquoy  fut  fait  grand 
diligence  de  le  recouvrer,  et  eust  esté  ledit  Mor- 
temer prins  et  fait  amener  audit  Chastellet,  par 
l'ordonnance  de  maistre  Phelippes  du  Four  se 
n'eussent  esté  deux  autres  Escossois  de  la  garde 
du  Roy  qui  vouldrent  tuer  ledit  maistre  Phe- 
lippes et  ses  sergens,  et  firent  eschapper  ledit 
Mortemer.  Et  depuis  fut  ledit  Thomas  Le  Clerc 
trouvé  tenant  franchise  dedens  l'église  Sainte- 
Katerine  du  Val-des-Escolliers,  qui  illec  fut 
prins  à  grant  port  d'armes  qu'il  fist  contre  des 
gens  dudit  monseigneur  le  prévost  de  Paris , 
dont  il  blessa  plusieurs,  et  à  la  fin,  après  qu'il 
eut  reeeu  plusieurs  playes,  fut  amené  esdictes 
prisons,  où  il  confessa  ledit  larrecin  ,  à  cause 
de  (|uoy  fut  rendue  partie  de  ladicte  somme 
qu'il  avoit  mussée  près  de  Sainct-Estieune-des- 
Orez.  Et  pour  ledit  cas  et  aultres  ,  par  mondit 
seigneur  le  prevost  de  Piuis  ,  eu  sur  ce  opinion 

et  délibération  de  saiges,  fut  condemné  à  estre 
pendu  et  estranglé  au  giliet  de  Paris,  dont  il 
appella.  Et  depuis  fut  ledit  appel  vidé  par  la 
court  de  parlement,  et  renvoyé  audit  monsei- 
gneur le  prévost  pour  exécuter  sa  sentence  ,  la- 
quelle fut  mise  à  exécution  le  jeudy  seiziesme 
jour  dudit  mois  de  Fan  1474,  pour  veoir  la- 
quelle gent  furent  jusques  audict  gibet  sire 
Denis  Hesselin  .  maistre  Jehan  de  Ruei  comme 
commis  par  maistre  Pierre  de  Ladehors  à  l'exer- 
cice de  l'office  de  lieutenant  criminel ,  pour 
occasion  de  la  maladie  dudit  de  Ladehors. 

Audit  temps  fut  la  ville  de  Parpignan  mise  et 
réduicte  en  l'obéyssance  du  Roy, et  s'en  alèrent 
ceulx  de  dedeiîsqui  s'en  voulurent  aler,  eulx  et 
leurs  biens  saufs  ,  fors  que  l'artillerie,  qui  de- 
dens  estoit,  quidemoura  au  Roy,  laquelle estoit 
moult  belle  et  de  grant  valeur. 


SECONDE     PARTIE 


Le  septiesme  jour  du  mois  d'avril ,  l'an  14  75, 
fut  publiée  à  Paris  l'alliance  d'entre  l'Empereur 
et  le  Roy,  et  de  l'ordonnance  du  Roy  fut  envoyé 
publier  devant  le  logis  de  monseigneur  du 
Mayne  ,  duc  de  Calabre  et  l'ambassade  de  Bre- 
taigne,  qui  estoit  en  ladicte  ville,  et  après  les 
carrefours  d'icelle  ville.  Aucnt  mois  d'avril , 
vint  par  devers  le  Roy  deux  ambassades,  l'une 
de  Fleurance  et  l'autre  de  l'empereur  d'Ale- 
maigne,  qui  furent  moult  honorablement  receuz 
et  festiez,  tant  du  Roy  que  des  aultres  seigneurs 
d'autour  de  luy.  Audit  mois  d'avril,  le  Roy  se 
partit  de  Paris  pour  aler  à  Ver  non-sur-Seine  , 
auquel  lieu  l'attendoient  monseigneur  l'admirai 
et  les  aultres  capitaines,  pour  conclure  de  la 
guerre,  et  ce  qui  estoit  à  faire  pour  la  trêve 
qui  failloit  le  dernier  jour  dudit  mois  d'avril ,  et 
puis  s'en  retourna  à  Paris,  où  il  arriva  le  ven- 
dredy  quatorziesme  jour  dudit  mois.  Et  le  lundy 
vingt-cinquiesme  jour  dudit  mois  d'avril  s'en 
partit  le  Roy  pour  aler  à  Pons-Saincte-Maixance, 
pour  illec  préparer  de  son  armée,  et  emmena 
pour  le  conduire  et  estre  autour  de  luy  avecques 
les  gentils-hommes ,  sa  garde  et  officiers  de  son 
hostel ,  huit  cens  (1)  lances  fournies,  et  y  fut 
menée  et  conduicte  grant  quantité  d'artillerie, 
grosse  et  menue,  entre  lesquelles  y  avoit  cinq 
bombardes,  dont  les  quatre  a\ oient  nom  ,  c'est 
assavoir:  l'une  Londres,  Tautres  Rrébant,  la  tierce 
Bourg-en-Bresse ,  et  la  ([uarte  Sainct-Omer.  Et 

(1)  Manuscrit  :  sept  cens. 


oultre  et  par  dessus  la  compaignie  desdits  de  la 
garde  escossoise  et  françoise  et  aultres  gentils- 
hommes et  officiers  de  l'ostel ,  y  fut  et  y  ala 
grande  compaignie  des  nobles  et  francs-archiers 
de  France  et  Normendie,  et  pour  ravitaillement 
de  l'ost  y  furent  envoyez  vivres  de  toutes  parts. 
Et  le  lundy  premier  jour  de  may  le  Roy  se 
partit  de  l'abbaye  de  la  Victoire  où  il  estoit , 
pour  aller  audit  Pons-Saincte-Maixance  pour 
faire  ses  approuches,  et  ordonner  de  la  guerre 
en  ce  qui  estoit  affaire  sur  les  Bourguignons  ,  et 
fut  envoyé  devant  le  Tronquoy  et  Mondidier. 
Et  le  mardy  deuxiesme  de  may,  vint  et  arriva 
à  Paris  monseigneur  de  Lyon  qui  venoit  de  de- 
vers le  Roy,  lequel  fut  estably  lieutenant  du 
Roy  au  conseil  de  Paris.  Et  le  mercredy  troi- 
siesme  jour  dudit  mois,  teste  de  saincte  Croix, 
fut  faicte  une  moult  belle  procession  générale 
audit  lieu  de  Paris  de  toutes  les  églises.  En  la- 
quelle faisant  furent  tous  les  petits  enfans  de 
Paris,  chascun  tenant  ung  cierge,  et  fut  aie 
quérir  le  sainct  Innocent  et  porté  à  j\ostre-Dame. 
Et  en  ladicte  procession  estoient  monseigneur  de 
Lyon  ,  monseigneur  le  chancellier  de  costé  luy, 
et  après  aloient  monseigneur  de  Gaucourt ,  lieu- 
tenant du  Roy  à  Paris,  les  prévost  des  marcbans 
et  eschevins  de  ladicte  ville,  les  présidens  et 
conseilliers  de  parlement ,  chambre  des  comptes, 
et  aultres  officiers  d'icelle  ville.  Et  après  le  po- 
pulaire aloient  en  grant  et  merveilleux  nombre, 
que  on  estimoit  à  cent  mil  personnes  et  mieux  , 
et  lut  porté  ledit  sainct  Innocent  en  ladicte  pro- 
cession par  monseigneur  le  premier  président , 
et  par  Nanterre,  président  en  ladicte  court  de 
parlement,  et  le  président  des  comptes  de  La- 
driesche,  et  le  prévost  des  marcbans.  Et  pour 
conduire  et  mettre  ordre  en  ladicte  procession, 
y  estoient  les  archiers  de  la  ville  et  aultres  gens 
ordonnez  pour  garder  de  faire  bruit  et  noise  en 
icelle  procession.  Et  le  mardy ,  second  jour  de 
may,  audit  an,  le  Roy  qui  avoit  envoyé  sommer 
les  Bourguignons  tenans  ledit  Tronquoy,  furent 
par  iceulx  Bourguignons,  tuez  ceulx  qui  estoient 
alez  faire  ladite  sommation.  Et  pour  ceste  cause, 
fit  tirer  son  artillerie  contre  ledit  lieu  du  Tron- 
quoy, tellement  que  ledit  jour  a  cinq  heures 
après-midy  y  fut  livré  l'assault  fort  et  aspre , 
et  fut  emportée  ladicte  place  d'assault ,  et  furent 
tuez  et  pendus  tous  ceux  qui  furent  trouvez  de- 
dens  ,  sauf  et  réservé  ung  nommé  Motin  de 
Caulers,  que  le  roy  fist  sauver,  et  si  le  list  esleu 
de  Paris  extraordinaire.  Mais  avant  qu'ils  fus- 
sent prins  firent  grant  résistence  iceulx  Bour- 
guignons contre  les  gens  du  Roy,  et  tuèrent  au- 
dit assault  le  eaijitaiiu'  de  Ponthoise,  qu'on  di- 
soit  estre  \aillaiit  lioiniiie  ,  et  aultres  gens  de 

iiuerre  et  francs-archiers ,  et  puis  fut  ledit  lieu 
abatu  et  demoly.  Et  ledit  jour  de  saincte  Croix 
s'en  ala  l'armée  du  Roy  mettre  le  siège  devant 
Mondidier,  pour  ce  qu'ils  furent  reffusans  d'eulx 
rendre  au  Roy.  Et  le  vendredy,  cincjuiesnie 
jour  dudit  mois  d"avi-il  audit  an  ,  fut  mise  et  ré- 
duite en  la  main  du  Roy  ladicte  ville  de  Mont- 
didier,  et  s'en  alèrent  cenix  de  dedens  leurs  vies 
saulves,  et  laissèrent  tous  leurs  biens  ,  et  puis 
fut  toute  ladite  ville  abatué. 

Le  samedy  ensuivant,  si.xiesme  jour  de  may, 
fut  pareillement  rendue  la  ville  de  Roye  et  s'en 
ulèi'ent  les  Rourguignons  de  dedens,  vies  et 
bagues  saulves ,  et  puis  fut  aussi  rendu  le  ebas- 
teau  de  Moreul  pareillement  que  eeux  de  Roye. 
Et  en  faisant  telles  exécutions  que  dit  est  sur 
ledit  de  Rourgongne  et  son  pays  par  l'armée  du 
Roy  qui  estoit  si  noble,  telle  et  si  belle  compa- 
gnie et  artillerie ,  que  là  où  elle  eust  esté  menée 
y  avoit  gens  assez  pour  en  brief  temps  prendre 
et  mettre  en  la  main  du  Roy  toutes  les  villes  et 
places  dudit  de  Rourgongne,  tant  Flandres, 
Picardie  que  aultres  lieux ,  car  tout  fuyoit  de- 
vant iceulx.  Et  pour  rompre  icelle  armée,  fut  le 
Roy  adverty  par  aucuns ,  et  mesmement  de  par 
monseigneur  le  connestable ,  que  besoing  luy 
estoit  de  garder  sa  duchié  de  INormendie  ,  pour 
les  Anglois  que  on  luy  disoit  qui  y  dévoient  des- 
cendre :  et  si  luy  fut  dit  par  mondit  seigneur 
le  connestable,  au  moins  fut  mandé  ou  escript 
qu'il  fist  bardiment  ledit  voyage  en  Normendie, 
et  qu'il  ne  se  souciast  point  d'x\bbeville  et  Pé- 
ronne,  et  que  cependant  qu'il  yroit,  les  feroit 
réduire  en  sa  main.  Et  le  Roy,  croyant  ces 
choses,  s'en  ala  audit  païs  de  Normendie,  et 
là  mena  avecques  luy  monseigneur  l'Admirai 
et  cinq  cens  lances,  avec  les  nobles  et  francs- 
archiers  de  Normandie,  et  à  ceste  cause  ,  se  dé- 
partit l'armée  et  s'en  ala  cbascun  en  son  logis. 
Et  puis  quant  le  Roy  fut  en  Normendie ,  trouva 
qu'il  n'estoit  nulles  nouvelles  desdits  Anglois, 
et  ala  à  Harfleu  ,  Dieppe ,  Caudebec  et  autres 
places.  Et  cependant  ne  se  fist  riens  à  l'avantage 
du  Roy  ;  mais  au  contraire,  au  moyen  de  ladite 
alée  en  Normendie,  firent  lesdits  Rourguignons 
de  grans  maulx  aux  sujects  et  pais  du  Roy, 
qui  y  eurent  de  grans  pertes,  et  puis  s'en  vint  le 
Roy  à  Nostre-Dame-Descouys ,  en  un  hostel  près 
d'illec  ,  nommé  Gaillart-Rois  ,  lors  appartenant 
a  Colon,  lieutenant  de  monseigneur  l'admirai, 
ou  il  se  tint  par  aucun  temps ,  durant  lequel  eut 
nouvelles  de  monseigneur  le  connestable,  de  la 
venue  et  descendue  que  faisoient  lesdits  Anglois 
à  Calais.  Et  aussi  que  monseigneur  de  Rourgon- 
gne s'estoit  levé  de  devant  Nux  ,  dont  il  disoit 
qu  il  avoit  la  possession,  et  fait  son  appointe- 


ment  avecques  l'empeieur.  Lequel  empereur, 
avec  ledit  de  Rourgongne  s'en  venoit  faire 
guerre  au  Roy,  desquelles  choses  n'estoit  rien,  et 
lust  trouvé  tout  le  contraire  estre  vray. 

Durant  ces  choses  fut  prins  ung  hérault  d'An- 
gleleire  nommé  Scales ,  qui  avoit  plusieurs  let- 
tres qu'on  eseripvoit  de  par  le  Roy  Edouart  à 
diverses  personnes ,  lesquelles  lettres  le  Roy  vist, 
et  dict  et  certifia  au  Roy  ledit  Scales,  que  les 
Anglois  estoient  descendus  à  Calais,  et  que  ledit 
roy  Edouart  y  devoit  estre  le  vingt-deuxiesme 
jour  de  ce  présent  mois  de  juing,  à  tout  douze  ou 
treize  mil  combatans.  Et  si  luy  certifia  oultre 
que  ledit  de  Rourgongne  avoit  fait  son  accord 
avec  ledict  empereur,  et  estoit  retourné  à  Rru- 
celles,  dont  de  tout  il  n'estoit  rien.  Audit  lieu 
Descouys  fut  aussi  le  Roy  adverty  i^\e  mondit 
seigneur  le  connestable  avoit  envoyé  à  monsei- 
gneur de  Rourbon  son  séellé,  pour  suborner  et 
tant  faire,  que  mondit  seigneur  de  Rourbon, 
voulsist  devenir  et  estre  contre  le  Roy,  et  de  soy 
aller  avecques  ledit  duc  de  Rourgongne ,  de 
toutes  lesquelles  choses  le  Roy  fut  moult  mei'- 
veillé.  Et  incontinant  par  plusieurs  et  divers 
messaiges  ,  fut  mandé  par  le  Roy  mondit  sei- 
gneur de  Rourbon  venir  à  luy ,  et  enfin,  l'envoya 
quérir  par  monseigneur  l'évesque  de  ÎNlande, 
par  lequel  ledit  seigneur  de  Rourbon  avoit  en- 
voyé au  Roy  le  séellé  dudit  monseigneur  le  con- 
nestable, des  choses  devant  dictes. 

Audit  temps  ,  le  roy  eut  nouvelles  de  mondit 
seigneur  de  Rourbon  comment  les  gentils-hom- 
mes de  ses  pays,  francs-archiers  et  aultres  que 
mondit  seigneur  avoit  envoyez  faire  guerre  pour 
le  Roy  à  la  duchié  de  Rourgongne ,  par  laquelle 
guerre  le  Roy  avoit  commis  mondit  seigneur 
à  son  lieutenant-général  qu'ils  avoient  trouvé 
lesdicts  Rourguignons  à  Guy  près  de  Chasteau- 
chinon  ,  et  illec  chargèrent  sur  iceux  ,  lesquels 
ils  desconfirent  et  y  en  eut  de  prins  ,  de  mors  et 
qui  s'en  fuyrent  grant  quantité,  entre  lesquels 
Rourguignons  y  fut  deffait  deux  cens  lances  de 
Lombardie,  dont  la  pluspart  y  moururent ,  et  si 
y  mourut  le  seigneur  de  Couches  et  aultres 
seigneurs.  Et  y  furent  prins  le  comte  Roussi  , 
mareschal  de  Rourgongne,  le  sire  de  Longy,  le 
bailly  d'Auxerre  (1) ,  le  sire  de  Lisle,  l'enseigne 
du  seigneur  de  Reauchamp ,  le  fils  du  comte 
de  Sainct-Martin  ,  messire  Louys  de  Montmar- 
tin  ,  messire  Jehan  de  Digoigne  ,  le  seigneur  de 
Rugny,  le  seigneur  de  Chaligny,  les  deux  fils  de 
monseigneur  de  Vitaulx,  dont  l'un  estoit  conte 
de  Joigny,  et  aultres  ,  et  fut  ladicte  destrousse 
ainsi  faite  le  mardy  vingtiesme  jour  de  juing. 

(1)  Le  mamiscril  :  d'Auxois. 

Audit  mois  de  juing  ,  nonobstant  les  lettres 
ainsi  envoyées  par  mondit  seigneur  le  connes- 
table  au  Roy  ,  le  Roy  eut  nouvelles  de  l'Empe- 
reur qu'il  avoit  fait  ratVeschii-  ceuix  de  ladicte 
ville  de  ^ux  ,  et  d'icelle  avoit  mis  hors  tous  les 
navrez  et  malades,  et  les  avoit  avitaillez  pour 
un  an  entier,  et  mis  gens  tous  nouveaulx  ,  et 
partant  mist  ledit  de  Rourgongne  à  sa  croix  de 
pardieu,  et  que  avecques  ce  avoit  gaignée  grant 
quantité  de  son  artillerie  ,  sa  \aisselle  d'argent 
et  aultres  bagues.  Audit  temps  de  juing  le  mar- 
dy   \ingt-septiesme,  monseigneur   l'admirai   et 
ceulx  desa  compaignie  qui  avoient  esté  ordon- 
nez de  par  le  Roy  à  faire  le  gast  en  Picardie  et 
Flandres,  et  de  mettre  à  feu  et  à  sang  tout  ce 
qu'ils  trouveroient  esdits  i^ays,  vint  ledit  jour 
mettre  ses  embusches  près  de  la  ville  d'Arras. 
Eticolles  mises  envoya  environ  quarante  lances 
courir   devant    ladite   ville  d'Arras,    lesquels 
d'Arras    cuidans    desconfire    lesdictes    lances, 
tirent  sur  eulx  grans  saillis  (jui  vindrent  aspre- 
ment  courir  sus  ausdictes  quarante  lances  ,  les- 
quelles se  vindrent  rendre  esdictes  embusches. 
Et  après  eulx  lesdicts  de  Arras,  tous  lesquels 
furent  enclos  par  ceulx  desdicles  embusches, 
qui  sur  eulx  chargèrent  et  les  mirent  en  fuite, 
et  en  fuyant  y  en  eut  de  tuez  de  quatorze  à 
quinze  cens  hommes ,  et  y  fut  tué  le  cheval  du 
sire  de  Romont  lils  de  Savoye  et  frère  de  la 
Royne,  mais  il  se  sauva.  Le  gouveineur  d'Ar- 
ras, nommé  Jacques  de  Sainct-Poî ,  et  plusieurs 
aultres  seigneurs  et  gens  de  nom  y  furent  prins, 
que   mondit  seigneur    l'admirai   mena  devant 
icelle  ville  pour  les  sommer  de  eulx  rendre  es 
mams  du  Roy  leur  souverain  seigneur,  ou  aul- 
trement  qu'il  feroit  coupper  les  cols  ausdlts  sei- 
gneurs prisonniers.  Audit  mois  de  juing  le  Roy 
qui  avoit  à  son  piisonnier  le  prince  d'Orenge 
seigneur  de  Harlay  ,  et  qui  estoit  à  trente  mil 
escus  de  iînance,  le  délivra  et  donna  sadicte  fi- 
nance ,  et  en  ce  faisant  devint  homme  lige  du 
Roy ,  et  luy  fist  hommaige  de  ladicte  princi- 
pauté d'Orenge.  Et  partant  le  Roy  le  renvoya  à 
sesdespens  en  ses  pays,  et  luy  donna  et  octroya 
telle  prééminence  qui  se  peust  nommer  par  la 
grâce  de  Dieu,  puissance  de  faire  monnoye  d'or 
et  d'argent  de  bon  aloy ,  aussi  bon  que  la  mon- 
noye du  Dauphiné  ,  donner  aussi  toutes  grâces , 
rémissions  et  pardons,  réservé  de  hérésie  et  de 
crime  de  lèze-majesté.  Et  si  donna  le  Roy  dix 
mil  escus  contens  au  seigneur  qui  avoit  prins 
ledit  prince. 

Audit  mois  de  juing  le  Roy  envoya  ses  lettres 
patentes  à  Paris,  par  lesquelles  il  fist  publier 
que  les  Anglois  estoient  descendus  à  Calais , 
et  que  pour  y  résister   il  mandort  au  prévost 


de  Paris  de  contraindre  tous  les  nobles  et 
non  nobles  ,  tenans  iief  ou  arrière-fief,  pour 
estre  prests  le  lundy  troisiesme  jour  de  juillet , 
entre  Paris  et  le  bois  de  Vinciennes,  pour  d'illee 
partir  et  aler  ou  ordonné  leur  seioit,  et  nonob- 
stant le  privilège  et  pour  cette  fois  seulement. 
En  ensuivant  lequel  cry,  furent  envoyez  par 
ceulx  de  Paris  plusieurs  gens  en  armes,  montez 
et  habillez  par  devers  mondit  seigneur  le  pré- 
vost de  Paris  au  pays  de  Soixonnois.  Au  mois 
de  juillet  ensuivant  le  Roy  qui  séjourna  en  Nor- 
mendie  par  aucun  temps,  s'en  revint  à  iXostre- 
Dame-Descouys  et  à  Gaillart-Rois  près  d'illee, 
où  aussi  il  séjourna  une  pièce,  et  puis  s'en  par- 
tit pour  aler  à  INostrc-Dame-de-la-Victoire,  ou 
il  fut  aussi  une  autre  espace  de  temps  ,  et  puis 
s'en  ala  à  Reauvais. 

Audit  mois  ledit  duc  de  Rourgongne  qui  avoit 
esté  devant  la  ville  de  Nux  par  l'espace  de 
douze  mois,  s'en  paitit  et  s'en  ala  de  nuict  et 
honteusement  de  devant  icelle  ville  sans  l'avoir 
peu  conquérir, qui  luy  vint  à  moult  grant  blasme 
et  perte  de  gens  et  biens.  Et  puis  s'en  revint  à 
ses  pays,  ou  il  trouva  son  frère  le  roy  Edoiiart 
d'Angleterre  qu'il  y  avoit  fait  descendre,  pour 
en  continuant  son  mal  et  malice  de  rechief  faire 
guerre  au  Roy  et  à  ses  pays  et  subjects. 

Audit  temps  se  fist  de  grandes  batteries  et 
destructions  de  pays  et  terres  dudit  duc  de 
Rourgongne  ,  et  y  eut  plusieurs  villes  ,  bourgs 
et  villaiges  ars  et  destruits. 

Et  audit  temps  fut  mandé  par  le  Roy  venir  à 
luy  monseigneur  le  duc  de  Rourbon  ,  qui  avant 
qu'il  y  vinst  eut  plusieurs  lettres  et  messaiges,et 
puis  vint  pardevers  le  Roy,  luy  estant  à  jNostre- 
Dame-de-la-Victoire ,  et  arriva  en  la  ville  de 
Paris  mondit  seigneur  de  Rourbon  au  mois 
d'aoust,  à  moult  belle  et  honnest  compaignie 
de  nobles  honmies,  et  bien  fort  triomphans  ,  et 
avoit  bien  avecques  luy  de  sa  compaignie  cinq 
cens  chevaulx.  Et  s'en  partit  ledit  duc  de  Rour-> 
bon  de  ladicte  ville  de  Paris  pour  aler  par  de- 
vers le  Roy,  le  lundy  quatorzième  jour  d'aoust, 
et  fut  ung  peu  d'espace  de  temps  avecques  le 
Roy,  et  puis  s'en  partit  de  Senlis  pour  aler  à 
Cleremont. 

Audit  mois  d'aoust  le  Roy  eut  ambassades  de 
par  le  roy  d'Angleterre,  qu'il  s'estoit  venu  loger 
à  Lihons  en  Santers,  qui  commnniquèient  avec-, 
ques  le  Roy  d'aucunes  matières ,  après  lequel 
pourparlé  le  Roy  envoya  à  Paris  monseigneur- 
le  chancelier,  messeigneurs  les  gens  des  finan- 
ces et  aultres,  pour  avoir  prest  d'argent  de  ceulx 
de  ladicte  ville,  ausquels  fut  fait  promesse  et 
obligation  de  leur  restituer  leur  prest  dedens  le 
jour  de  Toussaincts.  Et  fut  preste  de   ladicte 

ville  soixante  et  quinze  mil  escus  d'or,  qui  fu- 
rent baillez  ausdits  Anglois  au  moyen  de  eertain 
traicté  fait  avecques  eulx.  Et  si  fut  envoyé  au 
Roy  grant  quantité  de  gens  en  armes  de  par  la- 
dicte  ville  ,  montez  et  habillez  aux  gaiges  et 
despens  des  officiers  et  aultres  ha])itans  de  la- 
diele  ville. 

Audit  mois  d'aoust,  le  mardy  vingt-neufiesme 
jour  dudit  mois,  le  Roy  se  partit  d'Amiens,  et 
aussi  messeigneurs  de  liourbon  ,  de  Lyon ,  et 
autres  nobles  hommes,  capitaines,  gens-d'armes 
et  de  traict,  officiers  et  aultres  gens  ,  en  moult 
grant  et  merveilleux  nombre,  que  bien  on  esti- 
moit  estre  cent  mil  chevaulx  ,  pour  tous  aler  à 
Piquigny.  Auquel  lieu  le  roy  Edoiiart  d'Angle- 
terre vint  parler  au  Roy,  et  en  amena  avecques 
luy  son  avant-garde  et  arriere-garde ,  et  de- 
moura  en  bataille  près  dudit  Piquigny.  Et  des- 
sus le  pont  dudit  Piquigny  ,  le  Roy  avoit  fait 
dresser  deux  appentis  de  bois ,  l'ung  devant 
l'autre ,  dont  l'ung  estoit  fait  pour  le  Pioy  et 
l'autre  pour  le  roy  d'Angleterre.  Et  entre  les- 
dits  deux  appentis  y  avoit  une  cloison  de  bois, 
dont  la  moitié  par  le  hault  estoit  treillissée,  tel- 
lement que  chascun  des  deux  rois  pouvoient 
mettre  leur  bras  par  dedens  ledit  treillis.  Et 
en  l'un  desdits  appentis  vint  et  arriva  le  Roy 
tout  le  premier,  et  incontinent  qu'il  y  fut  arrivé 
s'en  partit  ung  baron  d'Angleterre  illec  atten- 
dant le  venue  du  Roy,  qui  ala  dire  au  roy  d'An- 
gleterre que  le  Roy  estoit  ainsi  arrivé  :  lequel 
roy  d'Angleterre  qui  estoit  eu  son  parc  loing 
d'une  bonne  lieuë  dudit  Piquigny,  accompaigné 
de  vingt  mil  Anglois  ,  bien  artillez  dedens  son- 
dit  parc,  s'en  vint  incontinent  audit  lieu  de  Pi- 
quigny, audit  appentis  qui  lui  estoit  appareillé. 
Et  amena  seulement  avecques  luy  pour  l'at- 
tendre au  joignant  d'icelluy  appentis,  vingt  des 
lances  desadicte  compaignie  ,  qui  illec  furent  et 
demourèrent  dedens  l'eauë  à  costé  dudit  pont, 
par  tout  le  temps  que  le  Roy  et  ledit  roy  d'An- 
gleterre furent  et  demourèrent  en  icelluy  an- 
pentis.  Durant  lequel  temps  vint  une  moult 
grande  et  merveilleuse  pluye  ,  (jui  list  moult  de 
mal  et  perte  aux  seigneurs  et  gentiis-honnnes  du 
Roy  ,  à  cause  des  belles  houssures  et  nobles  ha- 
billemens  qu'ils  avoient  préparez  pour  la  venue 
dudit  roy  Edouart  d'Angleterre.  Et  lequel  roy 
d'Angleterre  quant  il  vit  et  appeiceut  le  Roy  il 
se  getta  à  un  genoil  à  terre,  et  depuis  par  deux 
fois  se  y  getta  avent  ((ue  arriver  au  Roy,  lequel 
le  récent  bien  bénignement,  et  le  list  lever ,  et 
parler  bien  ung  quart  d'eure  ensemble  es  pré- 
sences de  mesdits  seiuiieurs  de  Bourbon  .  de 

(1)  Dun.s  (uuli's  les  autres  t^ilitioii;;  on  lit  :  iiNuiiues. 

Lyon  et  aultres  seigneurs  et  gens  des  finances, 
que  le  Roy  avoit  faict  illec  ^enir  jusques  au 
nombre  de  cent.  Et  puis  après  ce  qu'ils  eurent 
parlé  ensemble  en  général ,  le  Roy  fist  tout  re- 
culler  ,  et  parlèrent  à  privé  ensemble  ,  où  aussi 
ils  furent  et  demourèrent  une  espace  de  temps. 

Et  au  département  fut  publié  que  l'appoinc- 
tement  estoit  fait  entre  eulx  tel  qu'il  s'ensuit  : 
c'est  assavoir,  que  trêves  estoient  accordées 
entre  eulx  pour  le  temps  de  sept  ans,  qui  com- 
mencèrent ledit  vingt-neufiesme  jour  d'aoust , 
l'an  1475,  et  finiroient  à  pareil  et  semblable 
joiir  qui  seroit  1482.  Laquelle  trêve  seroit  mar- 
chande ,  et  pourroient  aler  et  venir  lesdits  An- 
glois par  tout  le  royaulme  armez  et  non  armez, 
pourveu  qu'ils  ne  seroient  en  uriues  en  une 
coiTipaignie  plus  que  de  cent  hommes.  Et  fut 
publiée  ladicte  trêve  à  Paris,  Amiens  (i),  et 
aultres  lieux  du  royaulme  de  France.  Et  puis 
fut  baillé  audit  roy  d'Angleterre  soixante-quinze 
mil  escus  d'or  ,  et  si  fist  le  Roy  d'aultres  dons 
particuliers  à  aucuns  seigneurs  d'autour  dudit 
Edouart,  et  aux  héraulx  et  trompettes  de  ladicte 
compaignie,  qui  en  firent  grant  feste  et  bruit , 
en  criant  à  haulte  vois  ,  largesse  au  très-noble 
et  puissant  roy  de  France  ,  largesse^  largesse. 

Et  si  promist  encores  audit  roy  Edouart  luy 
payer  et  donner  par  chasciines  desdites  sept  an- 
nées cinquante  mil  escus.  Et  si  festoya  bien  fort 
le  duc  de  Clairance  frère  dudit  roy  d'Angle- 
terre, et  luy  donna  de  beaulx  dons.  Et  puis  le 
roy  Edouart  retira  tous  ses  Anglois  qu'il  avoit, 
tant  de  son  ost  que  aultres  qu'il  avoit  envoyez  à 
Abbeville,  Péronne  et  ailleurs  ,  et  fist  trousser 
et  baguer  (2)  tout  son  bagage ,  et  s'en  retourna 
à  Calais  pour  passer  la  mer  et  s'en  aler  en  son 
royaulme  d'Angleterre.  Et  le  convoya  jusques 
audit  lieu  de  Calais  maistre  Jehan  Hesberges 
évesque  d'Evreux,  et  si  laissa  ledit  Edouart  au 
Roy  deux  barons  d'Angleterre,  l'un  noiumé  le 
seigneur  de  Havait,  et  l'autre  le  grant  escuyer 
d'Angleterre,  juscjnes  à  ce  que  le  Roy  eust  en  au- 
cune chose  que  ledit  Edouart  luy  devoit  envoyer 
du  royauliue  d'Angleterre  ,  et  lesquels  seigneur 
de  Havart  et  grant  escuyer  estoient  fort  amis  et 
en  la  grâce  dudit  Edouart,  et  qui  avoient  esté 
moyen  de  faire  ladicte  paix,  trêves, et  autres  trai- 
tiez entre  iceulx  Rois.  Et  furent  iceulx  Havart  et 
grant  escuyer  fort  festiez  à  Paris,  et  puis  le  Roy, 
mesdits  seigneurs  de  r)Ourbon,de  Lyon  et  aultres 
seigneursqui  estoientà  Amiens, s'en  retournèrent 
à  Senlis,  ou  ils  furent  une  espace  de  temps. 

Et  ordonna  le  Roy  gens  de  sa  luaison  pour 
nu'uer  el  conduire  lesdits  de  Haviut  et  escuyer 

2)  Emijaller. 

parmy  la  \  ilie  de  Paris  et  aiiltres  lieux ,  et  entre 
aultres  y  oi-donna  et  eu  bailla  la  charge  à  sire 
Denis  Hesselin,  son  maistre  d'hostel  et  esleu  de 
Paris ,  ((ui  en  fist  bien  son  dcbvoir ,  à  l'onneur 
et  louange  du  Roy,  et  demeurèrent  en  ladicte 
ville  par  l'espace  de  liuict  jours  entiers  ,  ou  ils 
furent  bien  fort  festiez  et  menez  joïier  au  bois  de 
Vinciennes  et  ailleurs.  Et  entre  aultres  choses 
furent  bien  fort  festiez  aux  Tournelles,  en  l'ostel 
du  Roy,  et  pour  ce  faire  leur  fut  en\oyé  pour 
les  honnestement  entretenir  ,  plusieurs  dames  , 
damoiselles  et  bourgoises,  et  puis  s'en  retour- 
nèrent lesdits  de  Havart  et  escuycr  par  devers 
le  Roy,  qui  lors  estoit  à  la  Victoire  près  Senlis. 
Et  audit  mois  de  septembre  le  Roy,  qui  estoit 
audit  lieu  de  la  Victoire ,  s'en  ala  vers  le  pais  de 
Soixomiois  et  à  Nostre-Dame-de-Lièce.  Et  en  ce 
\oyage  print  et  réduisit  en  ses  mains  la  ville  de 
Sainct-Quentin  que  monseigneur  le  connestable 
avoit  prinse  et  usurpée  sur  luy ,  et  bouté  hors 
ceulx  à  qui  le  Roy  en  avoit  baillé  la  charge  , 
ainsi  que  dit  est  devant.  Et  auparavant  ledict 
connestable  s'en  estoit  aie,  et  avoit  habandonné 
ses  villes  et  places  pour  aller  avec  et  en  l'obéys- 
sance  dudit  de  Bourgongne.  Et  qui  pis  estoit 
avoit  escrit  et  mandé  au  roy  Edouart  d'Angle- 
terre après  le  traicté  par  luy  fait  avecques  !e 
Roy,  et  qu'il  estoit  retourné  à  Calais  pour  passer 
la  mer,  et  retourner  en  Angleterre,  qu'il  estoit 
ung  lasche  deshonnouré  et  povre  Roy  d'avoir 
fait  ledict  traiclié  avecques  le  Roy  soubs  umbre 
des  promesses  que  le  Roy  luy  avoit  faictes,  dont 
il  ne  luy  tiendroit  rien,  et  qu'en  fin  s'en  trou- 
veroit  deceu.  Lesquelles  lettres  ainsi  audit  roy 
Edouart  escriptes  par  ledit  connestable,  il  en- 
voya dudit  lieu  de  Calais  au  Roy,  lequel  apper- 
ceut  que  ledict  connestable  n'estoit  point  féal 
comme  estre  de\oit.  Et  puis  fut  doniié  congié 
par  le  Roy  auxdits  de  Havart  et  graiit  escuyer 
d'eux  en  retourner  audit  royaulme  d'Angleterre, 
et  leur  fut  donné  de  beaulx  dons,  tant  en  or 
qu'en  vaisselle  d'or  et  d'argent,  et  si  fist  le  Roy 
publier  à  Paris  qu'on  leur  laissast  prendre  des 
\ins  au  pays  de  France,  tant  que  bon  leur 
sembleroit  pour  mener  eu  Angleterre,  en  les 
payant. 

Audit  mois  d'octobre,  le  Roy  qui  estoit  aie  à 
Verdun  et  aultres  places  environ  la  duché  de 
Lorraine ,  retourna  à  Senlis  et  à  la  Victoire.  Et 
y  vindrent  les  ambassadeurs  de  Bretaigne  qui 
firent  la  paix  entre  le  Roy  et  ledit  duc  de  Bre- 
taigne, qui  renonça  à  toutes  allian^ces  et  séelez 
qu'il  avoit  fait  et  baillé  contre  le  Roy.  Et  pa- 
reillement ledit  monseigneur  de  Bourgongne 
print  et  accepta  trêves  marchandes  avecques 
le  Roy,  pareillement  que  la  trêve  des  Anglois. 

Et  le  lundy,  seiziesme  jour  dudit  mois  d'oc- 
tabre  audit  an  UT.'i,  fut  publiée  solempnel- 
lement  au  son  de  deux  trompettes ,  et  par  les 
carrefours  de  ladicte  ville  de  Paris  ladicte  trêve 
marchande  d'entre  le  Roy  et  mondit  seigneur 
de  Bourgongne ,  pour  le  temps  et  terme  de 
neuf  ans,  commençans  le  quatorziesme  jour 
de  septembre  audit  an  ,  et  llnissans  à  semblable 
jour  l'an  1484.  Par  laquelle  toute  marchandise 
devoit  avoir  cours  par  tout  le  royaulme  de 
France,  et  ce  temps  durant  chascun  povoit  re- 
tourner en  ses  possessions  immeubles. 

Et  puis  le  Roy  s'en  retourna  à  Sainct-Denis , 
et  puis  à  Savigny  près  de  Montlehéry,  et  de  là 
au  bois  de  Malesherbes ,  et  en  après  à  Orléans, 
à  Tours  et  à  Amboise.  Et  le  lundy  vingtiesme 
jour  de  novembre  audit  an  147.5,  fut  mené 
escarteller  aux  halles  de  Paris  par  arrest  de  la 
court  de  parlement,  un  gentil-homme  natif  de 
Poictou,  nommé  Regnault  de  Veloux,  serviteur 
et  fort  familier  de  monseigneur  du  Maine,  pour 
occasion  de  ce  que  ledit  Regnault  avoit  fait  plu- 
sieurs voyages  par  devers  divers  seigneurs  de  ce 
royaulme,  et  conseillé  de  faire  plusieurs  traic- 
tiez ,  et  porté  plusieurs  séellez  contre  et  au 
préjudice  du  Roy,  dudit  royaulme  et  de  la  chose 
publicque.  Et  fut  ledit  Regnault,  par  l'ordon- 
nance de  ladicte  court,  fort  secouru  pour  le  fait 
de  son  asme  et  conscience  ;  car  il  luy  fut  baillé 
le  curé  de  la  Magdeleine ,  pénancier  de  Paris, 
et  moult  notable  clerc  ,  docteur  en  théologie , 
et  deux  grans  clercs  de  l'ordre  des  Cordeliers, 
et  furent  pendus  ses  membres  aux  quatre 
portes  de  Paris,  et  le  corps  d'icelluy  au  gibet 
de  Paris. 

Et  pour  ce  que  par  le  Roy  nostre  sire  d'une 
part  et  ses  ambassadeurs  pour  luy,  et  les  am- 
bassadeurs de  monseigneur  de  Bourgongne,  au 
mois  d'octobre  qui  estoit  passé  dernier ,  en 
faisant  par  eulx  la  trêve  de  neuf  ans  entre  eulx 
deux ,  dont  est  faicte  mention  devant ,  avoit 
esté  promis  de  par  ledit  duc  de  Bourgongne  de 
mettre  et  livrer  es  mains  de  gens  et  ambassa- 
deurs du  Roy  ledit  connestable  de  France , 
nommé  messire  Loys  de  Luxembourg.  Fut  par 
ledit  duc  de  Bourgogne  baillé  et  livré  ledit 
connestable  es  mains  de  monseigneur  l'admirai 
bastard  de  Bourbon ,  de  monseigneur  de  Sainct- 
Pierre,  de  monseigneur  du  Bouehaige,  de 
maistre  Guillaume  de  Cerisay,  et  aultres  plu- 
sieurs. Et  par  tous  les  dessus  nommez  en  fut 
mené  prisonnier  en  la  ville  de  Paris,  et  mené 
par  dehors  les  murs  d'icelle  du  costé  des  champs, 
à  l'entrée  de  la  bastille  Sainct-Anthoine.  La- 
quelle entrée  ne  fut  point  trouvée  ouverte,  et 
pource  fut  ordonné  et  amené  ledit  monseigneur 

ie  connestable  passer  parmy  la  porte  Sainct- 
Antlioine  au  dedans  de  ladicte  ville,  et  mis  en 
ladicte  Bastille.  Et  estoit  ledit  monseigneur  le 
connestable  vestu  et  habillé  d'une  cappe  de  ca- 
melot doublée  de  veloux  noir,  dedans  laquelle 
il  estoit  fort  embrunché  i  1) ,  et  estoit  monté  sur 
ung  petit  cheval  à  courts  crains  et  en  ses  mains 
avoit  unes  moufles  fort  velues. 

Et  audit  estât,  après  ce  qu'il  fut  descendu 
audit  lieu  de  la  Bastille,  trouva  illec  monsei- 
gneur le  chancellier,  le  premier  président,  et 
les  aultres  présidens  en  la  court  de  parlement , 
et  plusieurs  conseillers  d'icelle  court.  Et  aussi  y 
estoit  sire  Denis  de  Hesselin  ,  maistre  d'ostel  du 


table,  vint  et  arriva  luy  et  ung  sien  fds  en  la 
ville  de  Paris,  par  devers  maistre  Jehan  de 
Ladriesche ,  président  des  comptes  et  trésorier 
de  France  ,  natif  du  pays  de  Brebant ,  pour  lui 
apporter  lettres  de  par  le  comte  de  Merle,  sa 
femme  et  enfans,  afiin  de  secourir  et  aider  par 
luy  en  ce  que  possible  luy  seroit  audit  connes- 
table, père  dudit  conte  de  Merle:  lesquelles 
lettres  ledit  maistre  Jehan  de  Ladriesche  ne 
voulut  pas  recevoir  d'icelluy  hérault,  sinon  en  la 
présence  de  mondit  seigneur  le  chancellier,  et 
des  gens  du  conseil  du  Roy.  Et  à  ceste  cause 
ledit  maistre  Jehan  de  Ladriesche  mena  et  con- 
duisit ledit  hérault  jusqnes  au  logis  dudit  mon- 


Bov  nostresire,  qui  tous  illec  le  receurent,  et  |  seigneur  le  chancellier,  affin  que  par  luy  les- 


après  s'en  départirent  et  le  laissèrent  en  la  garde 
de  Phelippe  Luillier,  capitaine  dudit  lieu  de  la 
Bastille.  Et  auquel  lieu  de  la  Bastille  ledict 
monseigneur  l'admirai,  présent  mondit  seigneur 
le  connestable,  ausdits  chancellier,  présidens  et 
aultres  dessus  nommez,  proféra  et  dist  telles  ou 
semblables  paroles ,  en  effect  et  substance  : 
.1  Messeigneurs  qui  cy  estes  tous  présens,  veez 
«  cy  monseigneur  de  Sainct-Pol ,  lequel  le  Roy 
«  m'avoit  chargé  d'aler  quérir  par  devers  mon- 
«  seigneur  le  duc  de  Bourgongne,  qui  luy  avoit 
u  promis  le  luy  faire  bailler,  en  faisant  avecques 
»  le  Roy  son  dernier  appointenient  de  la  trêve 
»  entre  eulx.  En  fournissant  à  laquelle  promesse 
»  le  me  a  faict  bailler  et  délivrer  pour  et  au 
V  nom  du  Roy.  Et  depuis  l'ay  bien  gardé  jus- 
'>  ques  à  présent  que  je  le  mets  et  baille  en  vos 
>)  mains,  i)our  luy  faire  son  procez  le  plus  dili- 
»  gemment  que  faire  le  pourrez ,  car  ainsi  m'a 
»  chargé  le  Roy  de  le  vous  dire.  »  Et  à  tant  s'en 
partit  ledit  monseigneur  l'admirai  dudit  lieu  de 
la  Bastille.  Et  après  que  ledit  connestable  eut 
ainsi  esté  laissé  es  mains  des  dessus  nommez, 
monseigneur  le  chancellier,  premir  et  second 


dites  lettres  feussent  vues  et  ce  que  dedens  y 
estoit  contenu;  mais  pource  que  ledit  Jehan  de 
Ladriesche  demoura  longuement  au  conseil 
avecques  icelluy  monseigneur  le  chancellier  et 
aultres,  ledit  Montjoye  et  sondit  fils  s'en  re- 
tournèrent en  leur  logis ,  et  illec  montèrent  in- 
continent à  cheval  et  s'en  nièrent  au  giste  au 
Bourgel.  Combien  que  à  leur  partement  ils  di- 
rent à  leur  boste  que  se  aucun  les  demandoit , 
qu'il  dist  qu'ils  s'en  estoient  alez  au  giste  au 
Bourg-la-Royne.  Et  quand  ledit  de  Ladriesche 
cuida  trouver  ledit  hérault  pour  avoir  lesdictes 
lettres  ,  ne  le  trouva  point ,  pourquoy  fut  hasti- 
vement  envoyé  après  ledit  hérault  jusques  au 
Bourg-la-Royne  où  il  ne  fut  point  trouvé;  mais 
fut  trouvé  par  deux  archiers  de  la  ville  de  Paris 
audit  lieu  du  Bourgel ,  et  par  eulx  ramené  le 
dimencbe  tiers  jour  de  décembre  audit  an  ,  le- 
([uel  fut  mené  et  conduit  jusques  en  l'ostel 
d'icelle  ville ,  et  illec  devant  les  gens  et  conseil 
à  ce  ordonnez,  fut  ledit  Montjoye  et  sondit  fils, 
chascun  à  part  interrogué,  et  furent  leurs  dé- 
positions rédigées  et  mises  par  escrit  par  le  sire 
Denis  Hesselin.  Et  après  ce  furent  lesdits  Mont- 


présidens  de  parlement ,  et  aultres  notables  et     joye  et  sondit  fils  mis  et  laissez  en  la  garde  de 


saiges  personnes,  en  bien  grant  nombre,  à  faire 
ledit  procez ,  vacquèrent  et  entendirent  à  bien 
grant  diligence  et  solicitiide  a  faire  ledit  procez, 
et  en  faisant  icelluy  interroguerent  ledit  seigneur 
de  Sainct-Pol  sur  les  charges  et  crimes  à  luy 
mis  sus  et  imposez,  ausquels  interrogatoires  il 
respondit  de  bouche  sur  aucuns  points ,  lesquels 
interrogatoires  et  confessions  furent  mis  au  net 
et  envoyez  devers  le  Roy. 

Et  le  lundy,  quatriesme  jour  de  décembre 
audit  an  1475,  advint  que  ung  hérault  du  Roy, 
nommé  Mimtjoye,  natif  du  pays  de  Picardie,  et 
(jui  faisoit  la  pluspart  de  sa  résidence  avecfjues 
ledit  seigneur  de  Sainct-Pol ,  luy  estant  connes- 

(î)  Signifie  ocalnniiMl  cmbarrnsso,  àcouvorl. 


Denis  Baudart ,  archier  de  ladite  ville  et  en  son 
bostel,  auquel  lieu  il  fut  et  demoura  par  l'es- 
pace de  vingt-cinq  jours,  et  illec  bien  et  dili- 
gemment gardé  avec  sondit  fils  par  trois  des 
archiers  de  ladicte  ville. 

Audit  temps  au  commencement  du  mois  de  dé- 
cembre, fut  amené  le  conte  de  Roussi  (2),  qui 
prisonnier  estoit  dedens  la  giosse  tour  de  lîour- 
ges,  jusques  au  Plessis-du-Parc,  autrement  dit 
les.Montils-lez-Tours,  ou  le  Roy  estoit.  Et  illec 
fut  parlé  à  luy  ,  et  luy  fist  plusieurs  grans  re- 
monstrances  des  grandes  folies  esquellcs  par 
long-temps  il  s'estoit  entremis  ,  et  comment  il 
avoit  du  Roy  mal  parlé,  durant  ce  qu'il  avoit  esté 

(21  Anioinp  (!o  î.uxoinbotirp;.  fils  rlii  ronnrlable. 

el  soy  porté  son  ennemy,  et  fait  plusieurs  grans 
et  énormes  maulx  à  ses  villes,  pays  et  subgects, 
comme  mareschal  de  Bourgongne  pour  le  duc. 
Et  comment  villainement  et  honteusement  il 
avoit  esté  prins  prisonnier  par  les  gens  du  Roy, 
qui  pour  luy  estoient  en  armes  audit  pays  de 
Bourgongne  soubs  la  charge  de  monseigneur  le 
duc  de  Bourbonnois. 

Et  par  ledict  de  Boussi  baillée  sa  foy  au  sei- 
gneur de  Combronde  ,  et  comment  il  avoit  ac- 
cepté de  mondit  seigneur  le  duc  vingt-deux  mil 
cscns  d'or.  Et  luy  fist  le  Roy  de  grans  paours 
et  effrois,  dont  ledit  seigneur  de  Roussi  cuida 
avoir  froide  joye  de  sa  peau  (1),  mais  en  conclu- 
sion le  Roy  le  mist  à  quarante  mil  escus  de  ran- 
çon, et  luy  fut  par  luy  donné  terme  de  les  trou- 
ver et  rapporter  devers  le  Roy  dedans  deux 
mois  après  ensuivans,  ]K)ur  tous  termes  et  délais, 
et  que  aultrement  et  où  il  y  auroit  faulte  dedens 
ledit  terme,  qu'il  feust  asseuré  qu'il  mourroit. 
Et  depuis  ces  choses  fut  procédé  par  toute  dili- 
gence à  faire  le  procez  dudit  connestable,  par 
mesdits  seigneurs  le  chancelier,  présidens  et  con- 
seillers, clercs  et  lais  de  la  cour  de  parlement  , 
desdicts  de  Sainct-Pierre  Hesselin  et  aultres  ,  à 
ce  faire  ordonnez  et  appeliez.  Lequel  procez  vcu 
fut  par  eux  conclud,  tellement  que  le  mardy 
dix-neufiesme  jour  de  décembre  audit  an  1475, 
fut  ordonné  que  ledit  connestable  seroit  mis  et 
tiré  hors  de  sa  prison  et  amené  en  la  cour  de 
parlement,  pour  luy  dire  et  déclarer  le  dictum 
donné  et  conclud  aiencontre  de  lui ,  par  icelle 
conr  de  parlement,  et  fut  à  luy  ledit  jour  de 
mardy  en  la  chambre  et  logis  d'iceluy  connes- 
table en  ladite  bastille  Sainct-Anthoine  ,  où  il 
estoit  prisonnier,  ledict  monseigneur  de  Sainct- 
Pierre  qui  de  luy  avoit  la  garde  et  charge ,  le- 
quel en  entrant  en  la  chambre  luy  fut  par  luy 
dict:  Monseigneur,  que  faictes-vous,  dormez- 
vous?  Lequel  connestable  lui  respondit  :  JSenny, 
long-temps  a  que  ne  dormy,  mais  suis  icg  où 
me  voyez  pensant  et  fantasiant.  Auquel  ledit 
de  Sainct-Pierre  dist  qu'il  estoit  nécessité  qu'il 
se  levast  pour  venir  en  ladicte  cour  de  parle- 
ment, pardevant  les  seigneurs  d'icelle  court, 
pour  luy  dire  par  eulx  aucunes  choses  qu'ils  luy 
avoient  à  dire  touchant  son  faict  et  expédition, 
ce  que  bonnement  ne  pouvoit  mieulx  faire  que 
en  ladicte  court;  en  luy  disant  aussi  par  ledict 
de  Sainct-Pierre  qu'il  avoit  esté  ordonné  que 
avecques  luy  et  pour  l'accompaigner  y  seroit  et 
viendroit  monseigneur    Robert  Destouteville , 

(1)  Expression  proverbiale,  craindre  pour  sa  peau. 

(2)  Du  lalin  sohitits,  lui  fut  signifié  comme  chose  ré- 
solue. 

chevalier  prévost  de  Paris  ,  dont  de  ce  ledict 
connestable  fut  ung  peu  espouventé,  pour  deux 
causes  que  lors  il  déclaira. 

La  première,  pource  qu'il  cuidoit  que  on  le 
vousist  mettre  hors  de  la  possession  dudit  Phe- 
lippe  Luillier,  capitaine  d'icelle  bastille  ,  avec- 
ques lequel  il  s'estoit  bien  trouvé,  et  l'avoit  fort 
agréable,  pour  le  mettre  es  mains  dudict  Des- 
touteville qu'il  réputoit  estre  son  ennemy  ,  et 
que  s'il  y  estoit,  doutoit  qu'il  luy  fist  desplaisir, 
et  aussi  qu'il  craignoit  le  populaire  de  Paris,  et 
de  passerparmy  eulx.  A  toutes  lesquelles  doubtes 
ainsi  faictes  par  le  dict  connestable  luy  fut  solu  (2) 
et  dit  par  ledict  seigneur  de  Sainct  -  Pierre 
que  ce  n'estoit  point  pour  luy  changer  son  logeis, 
et  qu'il  le  mèneroit  seurement  audit  lieu  du  Pa- 
laiz  sans  luy  faire  aucun  mal,  et  à  tant  s'en  par- 
tit dudict  lieu  de  la  Bastille,  monta  à  cheval  et 
ala  jusques  audict  palais,  tousjours  au  milieu 
desdicts  Destouteville  et  de  Sainct-Pierre  ,  qui 
le  firent  descendre  aux  degrez  de  devant ,  la 
porte  aux  Merciers  d'icelle  court  de  parlement. 
Et  en  montant  esdicts  degrez,  trouva  illec  le 
seigneur  de  Gaucourt  et  Hesselin,  qui  le  saluè- 
rent et  luy  firent  le  bien  venant,  et  icelluy  con- 
nestable leur  rendit  leur  salut.  Et  puis  après 
qu'il  fut  monté  le  menèrent  jusques  en  la  tour 
criminelle  dudit  parlement,  où  il  trouva  mon- 
seigneur le  chancelier,  qui  à  luy  s'adressa  ,  eu 
luy  disant  telles  paroles  :  "  Monseigneur  de 
»  Sainct-Pol ,  vous  avez  esté  par  cy-devant  et 
»  jusques  à  présent  tenu  et  réputé  le  plus  saige 
»  et  le  plus  constant  chevalier  de  ce  royaume  , 
»  et  puis  doncques  que  tel  avez  esté  jusques  à 
»  maintenant,  il  est  encores  mieux  requis  que 
"  jamais  que  ayez  meilleure  constance  que  onc- 
»  ques  vous  n'eustes.  »  Et  puis  luy  dist  :  «  Mon- 
»  seigneur,  il  faut  que  estiez  d'autour  de  vostre 
»  col  l'ordre  du  Roy  que  y  avez  mise.  »  A  quoy 
respondit  ledit  de  Sainct-Pol,  que  voulentiers  il 
le  feroit.  Et  de  fait  mist  la  main  pour  la  cuider 
oster,  mais  elle  tenoit  par  derrière  à  une  espin- 
gle.  Et  pria  audit  de  Sainct-Pierre  qu'il  luy 
aidast  à  l'avoir,  ce  qu'il  fist.  Et  icelle  baisa  et 
bailla  audit  monseigneur  le  chancelier,  et  puis 
luy  demanda  ledit  monseigneur  le  chancelier  où 
estoit  son  espée  que  baillée  luy  avoit  esté  en  le 
faisant  connestable.  Lequel  respondit  qu'il  ne 
l'avoit  point,  et  que  quant  il  fut  mis  en  arrest 
que  tout  luy  fut  osté,  et  qu'il  n'avoit  riens  avec- 
quesluy  aultrement  qu'ainsi  qu'il  estoit  quant  il 
fut  amené  prisonnier  en  ladicte  Bastille,  dont 
par  mondit  seigneur  le  chancelier  fut  tenu  pour 
excusé.  Et  à  tant  se  départit  mondit  seigneur  le 
chancellier,  et  tout  incontinent  après  y  vint  et 
arriva  maistre  Jehan  de  Poupaincourt  président 

en  ladite  eoiirt,  qui  h\\  dist  aultres  paiollestelles 
que  s'ensuivent  :  "  Monseigneur  ,  m)us  seavez 
»  que  par  l'ordonnance  du  Roy  vous  avez  esté 
>>  constitué  prisonnier  en  la  bastille  Sainct-Au- 
»  thoine,  pour  raison  de  plusieurs  cas  et  crimes 
»  à  vous  mis  sus  et  imposez.  Ausquelles  charges 
"  avez  respondu  et  esté  ouy  en  tout  ce  que  vous 
»  avez  voulu  dire, et  sur  tout  avez  baillé  vos  e.\- 
>'  cusations,  et  tout  veu  à  bien  grant  et  meure 
•'  délibération,  je  vous  dis  et  déclaire  ,  et  par 
•.  arrest  d'icelle  court,  que  vous  avez  esté  crimi- 
"  neux  de  crime  de  lèze-majesté,  et  comme  tel 
..  estes  condcmné  par  icelle  court  à  souffrir  mort 
»  dedans  le  jourd'huy,  c'est  à  sçavoir,  que  vous 
»  serez  décapité  devant  l'ostel  de  cette  ville  de 
»  Paris,  et  toutes  vos  seigneuries,  revenues  ,  et 
»  aultres  héritages  et  biens  déclarez  acquis  et 
"  confisquez  au  Uoy  nostre  sire.  »  Duquel  dic- 
tum  et  sentence  il  se  trouva  fort  perpleux  ,  et 
non  sans  cause,  car  il  ne  cuidoit  point  que  le 
Roy  ne  sa  Justice  le  deussent  faire  mourir.  Et 
dist  alors  et  respondit  :  «  Ha,  ha!  Dieu  soit  loué, 
»  véez  cy  bien  dure  sentence  ,  je  luy  supplie  et 
"  requier  qu'il  me  doint  grâce  de  bien  le  recong- 
>'  noistre  aujourd'hui.  »  Et  si  distoultre  à  mon- 
seigneur de  Sainct-Pierre  :  «■  Ha  ,  ha!  monsei- 
»  gneur  de  Sainct-Pierre,  ce  n'est  pas  cy  ce  que 
'  m'avez  tousjours  dict,  et  à  tant  se  reli'ahit.  » 
Et  lors  ledit  monseigneur  de  Sainct-Pol  fut  mis 
et  baillé  es  mains  de  quatre  notables  docteurs 
en  théologie,  dont  l'un  estoit  cordelier  nommé 
maistre  Jehan  de  Sordun,  l'autre  Augustin  ,  le 
tiers  pénancier  de  Paris  ,  et  le  quart  estoit  nom- 
mé maistre  Jehan  Hué,  curé  de  Sainct-Andry- 
des-Ars,  doyen  de  la  faculté  de  théologie  audict 
lieu  de  Paris,  ausquels  et  à  mondict  seigneur  le 
chancelier,  il  requist  qu'on  luy  baillast  le  corps 
de  nostre  Seigneur,  ce  qui  ne  luy  fut  point  ac- 
cordé, mais  luy  fut  fait  chanter  une  messe  de- 
vant luy,  dont  il  se  contenta  assez. 

Et  icelle  dicte  luy  fut  baillé  de  l'eauë  béniste 
et  du  pain  bénoistdont  il  menga,  mais  ilnebust 
point  lors  ne  depuis  ,  et  ce  faict  demoura  avec 
iesdicts  confesseurs  jusques  à  entre  une  et  deux 
heures  après  midy  dudiet  jour  qu'il  descendit 
dudict  palais  et  remonta  à  cheval  pour  aler  en 
l'hostel  de  ladite  ville  ,  ou  estoient  faicts  plu- 
sieurs eschaffaulx  pour  son  exécution.  Et  avec- 
({ues  luy  y  estoient  le  greffier  de  ladicte  cour, 
et  huissiers  d'icelle.  Et  audict  liostel  de  la  \illc 
descendit  et  fui  mené  au  bureau  dudict  lieu  , 
contre  lequel  y  avoit  un  grant  eschaffault  drécié, 
et  au  joignant  d'icelluy  on  venoit  par  une  alée 
de  bois  a  ung  aultre  petit  eschaffault,  là  où  il 
fut  exécuté.  Et  en  icelluy  bureau  fut  illec  avec 
sesdicts  confesseurs  faisans  de  grans  et  piteux 

regrets,  et  y  fist  ung  testament  tel  quel,  etsoubs 
le  bon  plaisir  du  Roy,  que  ledictsire  Denis  Hes- 
selin  escripvit  soubs  luy.  En  faisant  lesquelles 
choses  il  demoura  audit  bureau  jusques  à  trois 
heures  dudict  jour  ,  qu'il  yssist  hors  d'icelluy 
bureau,  et  s'en  vint  getter  au  bout  du  petit  es- 
chaffault et  mettre  la  face  et  les  deux  genouils 
fléchis  de\ant  l'église  Nostie-Dame  de  Paris , 
pour  y  faire  son  oraison  ,  laquelle  il  tint  assez 
longue  en  douleureux  pleur  et  grant  contrition  , 
et  tousjours  la  croix  devant  ses  yeux  ,  que  luy 
tenoit  ledit  maistre  Jehan  Sordun,  laquelle  sou- 
vent il  baisoit  en  bien  grant  révérence,  et  moult 
piteusement  plourant. 

Et  après  sadite  oraison  ainsi  faicte  ,  et  qu'il 
se  fust  levé  de  bout,  vint  à  luy  ung  nommé  Pe- 
tit Jehan,  fils  de  Henry  Cousin,  lors  maistre  exé- 
cuteur de  la  haute  justice,  qui  apporta  une 
moyenne  corde  dont  il  lia  les  mains  dudict  de 
Sainct-Pol,  ce  qu'il  souffrit  bien  bénignement. 
Et  en  après  le  mena  ledit  Petit  Jehan  ,  et  fist 
monter  dessus  ledit  petit  eschaffault  ,  dessus 
lequel  il  se  arresta  et  tourna  le  visaige  par  de- 
vers lesdits  chancellier,deGaucourt  prévost  de 
Paris,  seigneur  de  Sainct-Pierre  ,  greffier  civil 
de  ladicte  court,  dudit  sire  Denis  Hesselin,  et 
aultres  officiers  du  Roy  nostre  sire,  estans  illec 
en  bien  grant  nombre  ,  en  leur  criant  mercy 
pour  le  Roy,  et  leur  requérant  qu'ils  eussent  son 
ame  pour  recommandée.  jNon  pas  comme  il  leur 
dist  qu'il  n'entendoit  pas  qu'il  leur  coustast  riens 
du  leur.  Et  aussi  se  retourna  au  peuple  estant 
du  costé  du  Sainet-Esprit ,  en  leur  suppliant 
aussi  de  prier  pour  son  ame ,  et  puis  s'en  ala 
mettre  à  deux  genoulx  dessus  un  petit  carreau 
de  laine  aux  armes  de  ladite  ville,  qu'il  mist  à 
point  et  remua  de  l'ung  de  ses  pieds,  où  il  fut 
illec  diligemment  bandé  par  les  yeulx  par  ledit 
Petit  Jehan,  tousjours  parlant  à  Dieu  et  à  ses- 
dits  confesseurs,  et  souvent  baisant  ladicte  croix. 
Et  incontinent  ledit  Petit  Jehan  saisit  son  espée 
que  sondit  père  luy  bailla,  dont  il  fist  voiler  la 
teste  de  dessus  les  espaules,  si  tost  et  si  trarisi- 
vement  que  son  corps  cheyt  à  terre  aussi  tost 
que  la  teste,  laquelle  teste  incontinent  après  fut 
prise  par  les  cheveulx  par  icelluy  Petit  Jehan  , 
et  mise  laver  en  ung  seau  d'eau  estant  près  d'il- 
lec,  et  puis  mise  sur  les  appuyés  dudit  petit  es- 
chaffault et  monstié  aux  regardans  ladite  exé- 
cution, qui  estoient  bien  deux  cens  mil  person- 
nes et  mieulx. 

Et  après  ladicte  exécution  ainsi  faicte,  ledit 
coips  mort  fut  despouillé  et  mis  avec  ladite  teste, 
tout  ensevely  dedans  ung  beau  drap  de  lin ,  et 
l)uis  bouté  dedens  ung  cercueil  de  bois,  que  le- 
dit sire  Denis  Hesselin  avoit  fait  faire.  Et  lequel 

corps  ainsi  cnsepvely  que  dit  est ,  fut  venu  qué- 
rir par  Tordre  des  Cordeliers  de  Paris ,  et  sur 
leurs  espaules  l'emportèrent  inhumer  en  leur 
église.  Et  ausqucls  Cordeliers  ledit  Hesselin  fist 
bailler  quarante  torches  pour  faire  le  convoy  du- 
dit  corps,  après  lequel  il  fut  et  le  convoya  jus- 
([ues  audit  lieu  des  Cordeliers ,  et  le  lendemain 
y  fist  aussi  faire  ung  beau  service  en  ladicte 
église ,  et  aussi  en  fut  fait  service  à  Sai net-Jehan 
en  Grève,  là  où  aussi  la  fosse  avoit  esté  faite  , 
cuidant  que  on  luy  deust  enterrei-,  et  y  eust  esté 
mis  se  n'eust  esté  que  ledit  Sordun  dist  à  iceluy 
de  Sainct-Pol ,  que  en  leurdicte  église  y  avoit 
enterrée  une  contesse  de  Sainct-Pol ,  et  qu'il 
devoit  mieux  vouloir  y  estre  enterré  que  en  nulle 
aultre  part ,  dont  icelluy  de  Sainct-Pol  fut  bien 
content,  et  pria  à  ses  juges  que  sondit  corps  feust 
porté  ausdicts  Cordeliers. 

Et  est  vray  que  après  ladicte  sentence  ainsi 
déclairée  appert  audict  deffunct  de  Sainct-Pol, 
que  dit  est,  fut  tout  son  procez  bien  au  long  dé- 
clairé  au  grand  parc  de  ladicte  court ,  et  h  huis 
ouvers.  A iiquel  procès  fut  dict  et  déclairé  de  moult 
merveilleux  et  énormes  cas  et  crismes  avoir  esté 
faits  et  perpétrez  par  ledict  de  Sainct-Pol ,  et  en 
iceulx  maux  soy  estre  entretenu ,  continué  et 
maintenu  par  long-temps,  et  par  diverses  fois. 
Et  entre  aultres  choses  fut  dict  et  récité  com- 
ment lesdicts  de  Bourgongne  et  de  Sainct-Pol 
avoient  envoyé  de  la  partie  d'icelluy  de  Bour- 
gongne ,  messire  Phelippe  Bouton  et  messire 
Phelippe  Pot ,  chevaliers ,  et  de  la  partie  dudict 
connestable  Hector  de  l'EscIuse  par  devers  mon- 
seigneur le  duc  de  Bourbon  ,  affin  de  esmouvoir 
mondit  seigneur  de  Bourbon  de  soy  eslever  et 
estre  contre  le  Roy,  et  soy  départir  de  sa  bonne 
loyauté,ausquelsfutditpour  ledit  seigneur  par  la 
bouche  du  seigneur  de  Tleurac  son  chambellan, 
qu'ils  s'abusoient  et  que  ledict  seigneur  aimeroit 
mieulx  mourir  que  d'estre  contre  le  Roy,  et  n'en 
eurent  plus  pour  ceste  fois.  Et  que  depuis  ce  le- 
dict de  l'Escluse  y  retourna  de  rechief ,  qui  dist 
audict  monseigneur  de  Bourbon  que  ledict  con- 
nestable luy  mandoit  par  luy ,  que  les  Anglois 
descendroient  en  France ,  et  que  sans  difficulté 
à  l'aide  dudict  connestable  ils  auroient  et  em- 
porteroient  tout  le  royaulme  de  France.  Et  que 
pour  eschever  sa  perdition  et  de  ses  villes  et  paj's, 
ledit  seigneur  de  Bourbon  voulsist  estre  et  soy 
aller  avec  ledit  de  Bourgongne ,  et  luy  dist  en 
ce  faisant  que  luy  en  viendroit  grant  prouffit. 
Et  où  il  ne  le  Aouldroit  faire  (|ue  bien  luy  en 
convenist ,  et  que  s'il  kiy  en  prenoit  mal ,  qu'il 
ne  seroit  pas  à  plaindre.  Lequel  mondit  seigneur 
de  Bourbon  dist  et  respondit  audit  de  l'Escluse 
qu'il  n'en  feroit  riens  ,  et  qu'il  aimeroit  mieulx 

estre  mort  et  avoir  perdu  tout  son  vaillant,  et 
devenir  en  aussi  captivité  et  povreté  que  onc- 
ques  fut  Job,  que  de  consentir  faire  ne  estre  faict 
(|uelque  chose  que  ce  feust ,  qui  feust  au  dom- 
maige,  au  préjudice  du  Roy ,  et  à  tant  s'en  re- 
tourna ledict  Hector  sans  aultre  chose  faire.  Et 
paravant  ces  choses  mondict  seigneur  de  Bour- 
bon envoya  au  Roy  lesdictcs  lettres  de  séellé  du- 
ditconni'stable,par  lesquelles  apparoist  la  grande 
trahison  dudict  connestable,  et  plusieurs  aultres 
grands  cas ,  trahisons  et  niauvaistiez  que  avoit 
confessées  en  sondict  procès  ledit  connestable 
bien  au  long  déclairées  en  icelluy  procez,  que 
je  laisse  icy  pour  cause  de  briefveté. 

Et  si  est  vérité  que  ledit  connestable,  après 
ce  qu'il  eust  esté  confessé  et  qu'il  vouloit  venir 
audit  eschaffaut,  dist  etdéclaira  à  sesdicts  con- 
fesseurs qu'il  avoit  dedans  son  pourpoing  soixan- 
te-dix demy  escus  d'or  qu'il  tira  hors  d'iceluy, 
en  priant  audit  Cordelier  qu'il  les  donnast  et 
distribuast  pour  Dieu  ,  et  en  aumosne  pour  son 
ame  et  en  sa  conscience;  lequel  Cordelier  luy 
dist  qu'ils  seroient  bien  employez  aux  povres 
enfans  novices  de  leur  maison,  et  autant  luy  en 
dist  ledict  confesseur  Augustin  des  enfans  de 
leur  maison.  Et  pour  tous  les  appaiser  dist  et 
respondit  iceluy  deffunct  connestable  à  sesdits 
confesseurs  qu'il  prioit  à  tous  lesdits  quatre  con- 
fesseurs que  chascun  en  prenist  la  quatriesme 
partie,  et  que  en  leurs  consciences  le  distribuas- 
sent là  où  ils  verroient  qu'il  seroit  bien  employé. 
Et  en  après  tira  un  petit  anneau  d'or  où  avoit 
ung  diamant  qu'il  avoit  en  son  doy,  et  pria  au- 
dit pénancier  qu'il  le  donnast  et  présentast  de 
par  luy  à  l'imaige  Nostre-Dame  de  Paris,  et  le 
mist  dedens  son  doy,  ce  que  ledit  pénancier  pro- 
mist  de  faire.  Et  puis  dist  encore  audit  cordelier 
Sordun  :  «  Beau  père,  veez-cy  une  pierre  que  j'ay 
"  longuement  portée  en  mon  col ,  et  que  j'ay 

>  moult  fort  aymée  pource  qu'elle  a  moult  grande 
"  vertu ,  car  elle  résiste  contre  tout  venin ,  et 
'•  préserve  aussi  de  toute  pestilence ,  laquelle 

pierre  je  vous  prie  que  portez  de  par  moy  a 

>  mon  petit-fils,  auquel  direz  qu€  je  luy  prie 
»  qu'il  la  garde  bien  pour  l'amour  de  moy,  »  la- 
quelle chose  luy  promist  de  le  faire. 

Et  après  ladicte  mort  mondit  seigneur  le 
chancelier  interroga lesdits  quatre  confesseurs, 
s'il  leur  avoit  auculne  chose  baillée,  qui  luy  di- 
rent qu'il  leur  avoit  baillé  lesdits  demy  escus  , 
diamant  et  pierre,  dessus  déclairez.  Lequel 
monseigneur  le  chancellier  leur  respondit  que 
au  regard  d'iceux  demy  escus  et  diamant,  ils 
en  feissent  ainsi  que  ordonné  l'avoit,  mais  que 
au  regard  de  ladicte  pierre,  qu'elle  seroit  bail- 
lée au  Roy  pour  en  faire  à  son  bon  plaisir. 

Et  do  ladicte  exécution  ainsi  faicte  que  dit 
est ,  en  fut  faict  un  petit  épitaphe  tel  qu'il  s'en- 
suit (i): 

Mil  qualre  cens  l'aniK^c  de  grâce. 
Soixante-quinze  en  la  ^raiil  place, 
A  Paris  que  l'on  nomme  Grève. 
L'an  ([ui  fut  fait  aux  Aiiglois  Ircve, 

De  «Jêcernbre  le  dix-neuf. 
Sur  un  esehallault  fait  de  neuf, 
Fut  amené  le  conneslahle, 
A  compagnie  graiit  et  notable  , 
Connue  le  veult  Dieu  et  raison, 
Pour  sa  tiès-grande  trahison. 
El  la  il  fut  décapité 
En  cette  irès-noblc  cité. 

Et  après  ladicte  exécution  ainsi  faicte  dudict 
connestable,  fut  le  samedy  vingt-tfoisiesme  jour 
dudil  lîiois  de  décembre ,  faict  publier  à  Paris  à 
son  de  trompe  et  cry  publique  le  désappointe- 
ment des générauix  maistres  des  monnoyes,  pour 
les  causes  contenues  audit  mandement.  Et  au 
lieu  d'eulx  le  Roy  mist  et  establist  quatre  per- 
.sonnes  seulement  :  c'est  assavoir,  sire  Germain 
de  Merle,  et  Nicolas  Potier,  Denis  Le  Breton, 
et  Symon  Ausorran  (2)  .Et  fut  ordonné  que  les  es- 
cus  d'or  du  Uoy,  qui  auparavant  avoient  eu  cours 
pour  vingt-quatre  sols  parisis  et  trois  tournois  , 
auroient  cours  pour  trente-cinq  unzains ,  valans 
vingt-cinq  sols  buict  deniers  parisis.  Et  que  on 
feroit  des  aultres  escus  d'or  qui  auroient  ung 
croissant ,  au  lieu  de  la  couromie  qui  estoit  es 
aultres  escus,  qui  vaudroient  trente-six  unzains, 
du  prix  de  vingt  et  six  sols  six  deniers  tournois, 
et  des  douzains  neufs  de  douze  tournois  pour 
pièce.  Et  ledit  jour  de  samedy  par  la  permission 
du  Uoy  furent  alez  quérir  et  assembler  le  corps 
qui  pendu  estoit  au  gibet  de  Paris  de  Regnault 
de  Veloux  ,  et  la  teste  qui  mise  estoit  au  bout 
d'une  lance  es  Haies  de  Paris,  avecques  ses  mem- 
bres attacbez  à  quatre  potences  aux  portes  de 
Paris ,  et  fut  tout  assemblé  ensemble.  Et  puis  fu- 
rent portez  inhumer  et  enterrer  au  couvent  des- 
dits Cordeliers  de  Paris,  auquel  lieu  luy  fut 
fait  son  service  bien  et  honorablement,  pour  le 
salut  et  remède  de  son  ame  ,  tout  au  coust,  mi- 
ses et  despens  des  parens  et  amis  dudit  defl'unct 
Regnault  de  Yeloux. 

Et  le  mardy  ensuivant  jour  de  sainct  Estienne 
après  ISoël ,  audit  au  M7.i,  fut  et  comparust 
pardevant  l'ostel  de  ladite  ville  de  Paiis,  un 
chevalier  Lombart,  nommé  messire  Bouillie, 
qui  avoit  esté  deffié  d'estre  combatu  à  oultrance 
en  lice  de  pié ,  par  ung  aultre  chevalier  natif  du 

(i)  On  trouve  dans  les  recueils  de  l'abbé  Le  Grand 
nne  longue  complainlc  sur  la  mort  du  connétable. 

(•2)  .Vnjorand  ou  Aii'^oian. 


royaulme  d'Arragon ,  qui  audit  jour  y  devoit 
comparoir,  mais  il  n'y  vint  point.  Et  pour  avoir 
contre  luy  tel  deffaut  que  de  raison  par  ledit 
Boufille,  s'en  vint  par  devers  le  conte  de  Damp- 
martin  illec  ordonné  juge  de  par  le  Roy  de  la 
((uestion d'entre  lesdictesdeux  parties.  Et  vinteu 
icelle  place  ledit  Boufille  tout  armé  de  son  har- 
nois  ,  et  en  Testât  qu'il  devoit  combatre ,  sa  ha- 
che au  poing,  et  devant  luy  faisoit  porter  son 
enseigne,  et  avoit  trois  trompettes  ,  et  après  luy 
avoit  plusieurs  serviteurs ,  dont  l'ung  luy  por- 
toit  encores  une  aultre  hache  d'armes.  Et  après 
qu'il  eut  ainsi  parlé  audict  de  Dampmartin  et 
faict  sadicte  requeste  ,  il  se  retrahit  et  s'en  re- 
tourna en  son  hostellerie  ,  où  pend  l'enseigne 
du  grand  Godet,  près  dudict  hostel  de  la  ville. 

Et  le  jeudy  vingt-huictiesme  jour  de  décem- 
bre, audict  an  1475  ,  environ  l'heure  de  six  heu- 
res de  nuict,  monseigneur  d'Alençon,  dont  est 
parlé  devant ,  et  qui  avoit  esté  longuement  dé- 
tenu prisonnier  audit  chasteau  du  Louvre  ,  en 
fut  mis  dehors  par  la  permission  du  Roy,  qui 
octroya  à  ses  gardes  ({ue  on  le  mist  en  ladicte 
ville  en  ung  hostel  de  bourgeois,  où  ils  verroient 
estre  bon  ,  et  il  fut  mené  loger  en  l'ostel  feu 
maistre  Michel  de  Laillier  ,  et  y  estoient  à  le  me- 
ner dudit  Louvres  jusques  audict  hostel ,  ledict 
sire  Denys  Hesselin  ,  Jacques  Hesselin  ,  son 
frère,  sire  Jehan  de  Harlay,  chevalier  du  Guet, 
et  autres  personnes  en  armes ,  et  devant  ledit 
seigneur  estoient  portées  quatre  torches. 

Au  mois  de  janvier  ensuivant,  dudit  an  1475, 
furent  publiées  à  son  de  trompe  par  les  carrefours 
de  Paris  les  lettres  patentes  du  Roy  nostre  sire, 
qui  contenoient  comme  de  toute  ancienneté  il 
avoit  esté  permis  aux  rois  de  France  par  les 
Saincts  Pères  Papes,  que  de  cinq  ans  en  cinq  ans 
ils  peussent  faire  assemblée  de  tous  les  prélats 
du  royaulme  de  France  ,  pour  la  réformation  et 
affaires  de  l'Eglise ,  ce  qui  de  long-temps  n'a- 
voit  esté  fait  :  pour  laquelle  chose  et  aussi  que 
le  Roy  voulant  les  droits  de  l'Eglise  estre  gardez 
et  observez  ,  voult  et  ordonna  qu'il  tiendroit  le 
concile  de  l'Eglise  en  la  ville  de  Lyon ,  ou  aultre 
lieu  près  d'illec,  pourquoy  il  vouloit,  mandoit 
et  ordonnoit ,  que  tous  archevesques,  évesques, 
et  aultres  constituez  en  dignité,  feussent  rési- 
dens  chacun  en  leurs  bénéfices ,  et  s'y  en  alas- 
sent  demourer,  pour  estre  tous  prests  et  appa- 
reillez à  aler  où  ordonné  leur  seroit,  et  où  ils 
n'auroient  ce  fait  dedens  six  mois  après  l<idicte 
publication  ,  que  tout  leur  temporel  feust  saisi 
et  mis  en  la  main  du  Roy.  Et  après  ledit  cry, 
fut  fait  derechief  publier  comme  de  piéca  le  Roy 
pour  luy  subvenir  à  aucuns  ses  affaires,  et  pour 
la  nécessité  de  son  royaulme  ,  eust  mis  et  or- 

donné  ung  escu  à  estre  levé  et  payé  sur  chas- 
cime  pipe  de  vin  à  mener  dehors  du  royaulme 
et  qui  eu  seroit  tirée,  et  de  toutes  aultres  denrées 
à  la  valeur,  qui  par  aucuns  temps  avoit  esté 
délaissée  à  cueillir.  Lequel  ayde  d'un  escu  sur 
chacune  pipe  de  vin  seulement  et  non  point  sur 
aultre  marchandise  ,  fut  de  rechief  mis  sus  par 
toutes  les  extrémitez  de  ce  royaulme.  Et  à  ce  faire 
et  recueillir  furentcommis  maistreLaurens  Her- 
belot ,  conseiller  dudit  seigneur ,  et  Denys  Che- 
valier, jadis  notaire  au  Chastellet  de  Paris,  no- 
nobstant que  de  ceste  mesme  charge  le  Roy  y 
avoit  pièça  ordonné  maistre  Pierre  Jouvelin  , 
correcteur  des  comptes  ,  qui  de  ce  en  demoura 
deschargé. 

Au  mois  de  febvrier  audit  an  147.5,  le  Roy 
qui  estoit  à  Tours  et  à  Amboise,s'en  partit  pour 
aler  au  pays  de  Bourbonnois  et  d'Auvergne  ,  et 
de  là  s'en  ala  faire  sa  neufvaine  à  Nostre-Dame 
du  Puy ,  et  de  là  en  Lyonnois   et  au   pays  du 
Dauphiné.  Et  luy  estant  audit  lieu  du  Puy  eut 
nouvelles  que  les  Suisses  avoient  rencontré  le 
duc  de  Bourgongne  et  son  armée ,  qui  vouloient 
entrer  audit  pays  de  Suisse.  Et  comment  ils 
avoient  rué  jus  ledit  de  Bourgongne,  et  tué  des 
gens  de  son  armée,  bien  de  seize  à  dix-huict  mil 
hommes,  et  si  gaignèrent  toute  son  artillerie 
par  la  manière  qui  s'ensuit.  Après  que  le  duc 
de  Bourgongne  eut  prins  Gransson  où  il  y  a  ville, 
il  s'en  ala  au  long  du  lac  de  Verdon  (1),  en  ti- 
rant devers  Fribourg ,  et  trouva  moyen  d'avoir 
deux  chasteaulx  qui  sont  sur  les  montagnes  à 
l'entrée  de  Saxe  (2)  ;  mais  les  Suisses  qui  bien 
sçavoient  sa  venue,  et  la  prise  qu'il  avoit  fait 
desdicts  deux  chasteaux  ,  et  dudit  Gransson  , 
s'approuchèrent.  Et  le  vendredy  au  soir  devant 
le  jour  des  brandons,  trouvèrent  iceulx  Suisses 
moyen  de  enclore  lesdits  deux  chasteaux  en  fa- 
çon telle  que  ceulx  qui  estoient  dedens  n'en  pou- 
voient  saillir ,  et  mirent  leurs  embusches  entre 
et  assez  près  desdits  deux  chasteaux  en  ung  pe- 
tit bois  près  de  là  où  les  Bourguignons  avoient 
mises  leurs  batailles.  Et  le  lendemain  ensuivant 
veille  desdicts  brandons  au  bien  matin ,  ledit 
duc  de  Bourgongne  passa  avecques  ses  gens  et 
son  artillerie.  Et  incontinent  qu'il  fut  passé  les- 
dits Suisses  qui  n'estoientque  environ  de  quatre 
à  six  mil  coulevriniers ,  et  tout  à  pied ,  qui  se 
prindrent  à  tirer  et  bouter  le  feu  dedans  leurs 
basions,  dont  ils  firent  tel  et  si  bon  bruit,  que 
les  chefs  de  l'avantgarde  dudit  de  Bourgongne  y 
furent  tuez,  et  ainsi  tourna  en  fuite  toute  ladicte 

(1)  OudeNeuf-Châtel. 

(2)  Suivant  le  manuscrit:  Soixc. 
(3^  Elle  se  nommait  Louise. 

avantgarde.  Et  tantost  après  chargèrent  lesdits 
Suisses  si  estoit  que  la  bataille  tourna  en  fuite. 
Et  nonobstant  ce  que  ledict  de  Bourgongne  fist 
son  pouvoir  de  ralier  ses  gens  pour  résister  à 
la  fureur  desdits  Suisses,  finalement  luy  fut 
force  de  tourner  en  fuite ,  et  s'en  eschappa  à 
grant  peine  et  dangier  de  sa  personne ,  et  luy 
cinquiesme  en  chevauchant  et  fuyant  sans  ar- 
rester ,  et  souvent  regardoit  derrière  luy  vers  le 
lieu  où  fut  faicte  sur  luy  ladite  destrousse ,  jus- 
ques  à  Joigne ,  où  il  y  a  huict  grosses  lieues,  qui 
en  valent  bien  seize  de  France  la  jolie,  que  Dieu 
saulve  garde.  Et  y  furent  mors  à  ladicte  rencon- 
tre la  plus  part  des  capitaines  et  gens  de  renom 
de  l'arme  dudit  de  Bourgongne.  Et  y  fut  faicte 
ladicte  destrousse  le  samedy  deuxiesme  jour  de 
mars  audit  an  1475,  où  il  y  eut  grand  meurdre 
fait  desdits  Bourguignons.  Et  après  ce  que  ledit 
de  Bourgongne  s'en  fut  ainsi  honteusement  fuy 
que  dit  est,  et  qu'il  eust  perdu  toute  son  artil- 
lerie, sa  vaisselle  et  toutes  ses  bagues,  lesdits 
Suisses  reprindrent  lesdicts  deux  chasteaulx ,  et 
firent  pendre  tous  les  Bourguignons  qui  dedens 
estoient.  Etaussi  reprindrent  les  villeetchastel  de 
Gransson,  et  firent  despendre  tous  les  Allemaus 
que  ledit  de  Bourgongne  y  avoit  fait  pendre,  qui 
estoient  en  nombre  cinq  cens  et  douze,  et  les  fi- 
rent mettre  en  terre  saincte.  Et  puis  firent  pen- 
dre les  Bourguignons  qui  estoient  dedens  ledit 
Gransson  es  raesmes  lieux  et  des  licols  dont  ils 
avoient  pendu  lesdits  Allemans  en  Suisses. 

Audit  mois  de  mars  et  audit  an  1 475  ,  le  Roy, 
qui  avoit  envoyé  monseigneur  de  Beau- Jeu  avec- 
ques grant  quantité  de  gens  de  guerre  assiéger 
!  mondit  seigneur  le  duc  de  Nemours  qui  lors 
;  estoit  à  Cariât  en  Auvergne ,  se  mist  et  rendit 
i  mondit  seigneur  de  Nemours  es  mains  de  mon- 
dit seigneur  de  Beau-Jeu  qui  le  amena  par  de- 
vers le  Roy,  estant  lors  au  pays  du  Dalphiné  et 
Lyonnois.  Et  fut  ledit  de  Nemours  de  l'ordon- 
nance du  Roy  mené  prisonnier  au  chasteau  de 
Vienne.  Et  durant  ce  qu'il  fut  ainsi  assiégé  au 
chasteau  de  Cariât ,  madame  sa  femme  (3) ,  fille 
de  Charles  d'Anjou ,  comte  du  Maine  ,  accoucha 
d'enfant  en  iceluy  lieu  de  Cariât.  Et  tant  par 
desplaisance  de  sondit  seigneur  et  mary  que  du- 
dit mal  d'enfant,   ala  de  vie  à  trespas,  dont 
ce  fut  grant  dommage ,  car  on  la  tenoit  bien 
bonne  et  honneste  dame.  Et  après  ces  choses 
fut  mené  ledit  seigneur  de  Nemours  à  Pierre- 
Assise-lez-Lyon. 

Au  mois  d'apvril  audit  an  ,  le  conte  de  Cam- 
bobache  Lombart  ou  Millenois,  qui  avoit  la 
conduicte  de  deux  cens  lances  de  Lombardie 
qu'il  avoit  amenées  audit  duc  de  Bourgongne , 
luv  tenant  le  siège  devant  la  ville  de  Nux,  et 

qui  depuis  s'estoit  trouvé  avec  ledit  de  Bour- 
i!;ongne  à  la  destrousse  sur  luy  faite  près  de 
Gransson,  se  partit  ledit  de  Cambohache  dudit 
de  Bourgoniine,et  ala  par  devers  le  duc  de  Bre- 
taigne  duquel  il  se  disoit  estre  parent  (i),  et  fai- 
gnant  par  hiy  d'alcr  en  pèlerinage  à  Sainct- 
Jacques  en  (ialice,  lecpiel  duc  de  Bretaigne  le 
recueillit  très-bien  et  luy  donna  de  l'argent.  Et 
illec  ledit  Cambobacbe  disoit  dudit  de  Bour- 
gongne  qu'il  cstoit  très-cruel  et  inhumain,  et 
que  en  toutes  ses  entreprises  n'y  avoit  point 
d'effect,  et  ne  faisoit  que  perdre  temps,  gens  et 
pays  par  ses  folles  obstinations. 

Au  mois  de  may  ensuivant  Tan  1476,  et  après 
la  rencontre  sur  ledit  Bourguignon  faite  par  les- 
dits  Allemans  près  dudit  Gransson,  ledit  de 
Bourgongne  délibéra  de  poursuivre  et  continuer 
sa  poursuite  sur  et  alencontre  desdits  Allemans, 
ft  d'aler  devant  la  ville  de  Strasbourg  y  mettre 
le  siège ,  laquelle  chose  bonnement  il  ne  pouvoit 
faire  sans  avoir  ayde  et  secours  de  gens,  et  aussi 
iivoir  argent  de  ses  pays.  Et  à  ceste  cause  y  en- 
voya son  chancelier  nommé  maistre  Guillaume 
Gonnet,  et  autres  déléguez  avecques  luy,  jus- 
(jues  au  nombre  de  douze ,  en  aucuns  de  ses 
pays  et  villes  pour  leur  dire  et  remonstrer  la 
destrousse  ainsi  sur  luy  faicte  par  lesdits  Alle- 
mans ou  Suisses.  Et  que  nonobstant  icelle  son 
intention  estoit  de  tirer  avant ,  et  estre  vengié 
desdits  Suisses,  pour  lesquelles  choses  luy  falloit 
avoir  argent  et  gens,  et  qu'ils  Fuy  voulsissent 
ayder  du  sixiesme  de  leur  vaillant ,  et  de  six 
hommes,  l'un  puissant  de  porter  arnois;  aux- 
quels douze  ainsi  déléguez  de  luy  que  dit  est , 
fut  rendue  et  faicte  rcsponce  par  les  habitans  de 
Gant ,  Bruges ,  Brucelles  ,  l'Isle-lez-Flandres  et 
aultres,  que  au  regard  dudit  de  Bourgongne  ils 
le  réputoient  leur  vray  et  naturel  seigneur,  et 
que  pour  luy  feront  toute  leur  possibilité.  En 
disant  par  eulx  que  se  il  se  sentoit  aucunement 
empressé  desdits  Allemans  ou  Suisses  ,  et  qu'il 
n'eust  avectpies  luy  assez  de  gens  pour  s'en  re- 
tourner franchement  en  ses  pays,  qu'il  le  leur 
fist  assavoir,  et  qu'ils  exposeroient  leurs  corps 
et  leurs  biens  pour  l'aler  quérir  jwur  le  ramener 
saulvement  ensesdits  pays;  mais  que  pour  faire 
plus  de  guerre  pour  luy,  n'estoient  point  délibé- 
rez ,  de  plus  luy  ayder  de  gens,  ne  d'argent. 

Duriuit  ces  choses  le  Boy  demoura  à  Lyon 
faisant  grant  chière,  et  vint  par  devers  luy  le 
roy  de  Cecille,  son  oncle ,  auquel  il  fist  moult 
beau  recueil  à  l'arriver  par  devers  luy  audit  lieu 


(1)  Il  clail  de  la  maiso:)  do  Monlfort-rAmaiirv,  alliro 
à  celle  de  Urelagno. 

(2)  Le  1:î  juin  était  un  jcii:li. 


de  Lyon,  et  luy  mena  voir  la  foire  quî  estait  audit 
lieu,  avecques  les  belles  bourgeoises  et  dames 
dudit  Lyon.  Aussi  y  vint  et  arriva  ung  cardinal, 
nepveu  du  Pape,  qui  avoit  fait  aucuns  excez  en 
Avignon  contre  le  Roy  et  monseigneur  l'arche- 
vesque  de  Lyon,  légat  de  Avignon.  Lequel  car- 
dinal demoura  par  long-temps  autour  du  Roy 
avant  que  de  luy  peust  avoir  son  expédition.  Et 
puis  tout  ledit  débat  fut  appointé  entre  le  Roy, 
ledit  légat  d'Avignon  et  ledit  cardinal. 

Audit  temps  le  ro}^  de  Cécile  apoincta ,  voulut 
et  accorda  avecques  le  Roy  que  après  sa  mort 
sa  conté  de  Provence  retourneroit  de  plain  droit 
au  Roy,  et  seroit  unie  à  la  Couronne.  Et  en  ce 
faisant ,  la  royne  d'Angleterre ,  fille  dudit  roy 
de  Cécile ,  veufve  du  feu  roy  Henry  d'Angle- 
terre, qui  estoit  prisonnière  audit  Edoùart ,  fut 
par  le  Roy  racheptée,  et  pour  sa  rançon  en  paya 
audit  Edoïiart  cinquante  mil  escus  d'or.  Et  à 
ceste  cause  ladite  royne  d'Angleterre  céda  et 
transporta  au  Roy  tout  le  droit  qu'elle  pouvoit 
avoir  en  la  conté  de  Provence ,  moyennant  aussi 
certaine  pension  à  vie  que  le  Roy  luy  bailla  par 
chacun  an,  durant  le  cours  de  la  vie  d'icelle 
royne  seulement. 

En  ce  temps,  le  samedy  treiziesme  (2)  jour  du 
moysdejuing  1476,  leséneschalde  Normendie, 
conte  de  Maulevrier,  fils  de  feu  messire  Pierre 
de  Brézé,  qui  fut  tué  à  la  rencontre  de  Montle- 
héry.  Lequel  monseigneur  le  séneschal  qui  s'en 
estoit  aie  à  la  chasse  près  d'ung  villaige  nommé 
Rouvres-les-Dourdan  (3), à  luy  appartenant ,  et 
avecques  luy  y  avoit  mené  madame  Cliarlotede 
France  sa  femme,  fille  naturelle  dudit  feu  roy 
Charles  et  de  damoiselle  Agnès  Sorel.  Advint 
par  maie  fortune,  après  que  ladite  chasse  fut 
faicte  ,  et  qu'ils  furent  retournez  au  soupper  et 
au  giste  audit  lieu  de  Rouvres,  ledit  séneschal 
se  retrahit  seul  en  une  chambre  pour  illec 
prendre  son  repos  de  la  nuict,  et  pareillement 
sadicte  femme  se  retrahit  en  une  autre  chambre. 
Laquelle  meuë  de  lescherie  (4)  désordonnée , 
comme  disoit  sondit  mary,  tira  et  mena  avec- 
({ues  elle  un  gentil-homme  du  pays  de  Poictou, 
nommé  Pierre  de  La  Vergue,  lequel  estoit  ve- 
neur de  la  chasse  dudit  séneschal ,  et  lequel 
elle  fist  coucher  avecques  elle,  hupiel le  chose 
fut  dicte  audit  séneschal  par  un  sien  serviteur 
et  maistre  dhostel,  nommé  Pierre  l'apoticaire. 
Lequel  séneschal  incontinent  print  son  espée  et 
vint  faire  rompre  l'uys  où  estoient  lesdits  dame 
et  veneur,  lequel  de  La  Vergne  il  trouva  en  che- 

(3)  Ce  village  est  situé  à  une  dcmi-licuc  d'Anot. 
('»)  D(-l)niiche,  libcrlinago. 

mise  et  pourpoiut,  auquel  il  bailla  de  son  espée 
dessus  la  teste  et  autravers  du  corps ,  tellement 
qu'il  le  tua.  Et  ce  fait  s'en  ala  en  une  chambre 
où  retraict  au  joignant  de  ladicte  chambre  il 
trouva  sadite  femme mucée dessous  la  couste(l) 
d'ung  lict  où  estoient  couchez  ses  enfans,  la- 
quelle il  print  et  tira  par  le  bras  à  terre.  Et  en 
la  tirant  abas  luy. bailla  de  ladicte  espée  parmy 
les  espaules ,  et  puis  elle  descendue  à  terre  et 
estant  à  deux  genoulx ,  luy  traversa  ladicte  es- 
pée parmy  les  mamelles  et  estomach ,  dont  in- 
continent elle  ala  de  vie  à  trespas ,  et  puis  l'en- 
voya enterrer  en  l'abbaye  de  Coulons,  et  y  list 
faire  son  service.  Et  ledit  veneur  fist  enterrer 
en  ung  jardin  au  joignant  de  l'ostel  où  il  avoit 
esté  occis. 

En  après  le  Roy  estant  à  Lyon,  qui  auprès  de 
illec  avoit  grant  quantité  de  son  armée,  eut  cer- 
taines nouvelles  que  le  duc  de  Lorraine,  qui  es- 
toit  au  pays  de  Suisse  avec  lesSuisses,  Barnes  (2), 
Alemans  et  Lorrains  pour  déconfire  ledit  de 
Bourgongne,  qui  par  folle  obstination  et  oultre- 
cuidance  estoit  entré  audit  pays  de  Suisse ,  et 
avecques  luy  mené  grande  quantité  d'artillerie, 
de  gens  de  guerre  et  marchands  suivans  son  ost 
qu'il  avoit  parqué  et  mis  en  forme  de  siège  de- 
vant une  petite  ville  dudit  pays  de  Suisse  nom- 
mée Morat. 

Et  le  samedy  vingt-deuxjesme  dudict  mois 
de  juing  audit  an  147G,  environ  l'eure  d'entre 
dix  et  onze  cures  du  matin  ,  ledit  duc  de  Lor- 
raine ,  accompagné  comme  dit  est ,  s'en  vint  as- 
saillir ledict  de  Bourgongne  en  sondit  parc.  Et 
de  prime  venue  iceluy  de  Lorraine  et  sadicte 
compagnie  desconfit  toute  l'avant-garde  dudit 
de  Bourgongne,  qui  estoient  douze  mil  combat- 
tans  et  mieulx  ,dont  avoit  la  charge  et  conduicte 
monseigneur  le  conte  de  Bomont  qui  bien  à  grant 
haste  trouva  moyen  de  soy  saulver,  et  mettre 
en  fuitte  luy  douziesme.  Et  puis  se  bouttèrent 
les  gens  de  guerre  estans  dedens  ledit  Morat 
avecques  les  autres  de  ladicte  armée  de  mondit 
seigneur  de  Lorraine  dedens  le  parc  dudit  de 
Bourgongne ,  où  ils  tuèrent  tout  ce  qui  y  fut 
trouvé  et  sans  miséricorde  aucune.  Et  fut  ledit 
Bourguignon  contrainct  de  se  retraire  avecques 
ung  peu  de  gens  de  guerre  de  son  armée  qui  se 
sauvèrent.  Et  depuis  sondit  parc  s'enfuit  sans 
arrester,  souvent  regardant  derrière  luyjusques 
à  Joigne  qui  est  bien  distant  dudit  lieu  où  fut 
ladicte  desconfiture  de  quinze  à  seize  lieues  fran- 
çoises;  et  illec  perdit  tout  son  vaillant  qui  y 
estoit,  comme  or,  argent,  vaisselle,  joyaulx, 


(!)  CouslP  ou  couètc  :  lit  de  plume,  matelas. 


tapisserie,  toute  son  artillerie,  tentes,  paveil- 
lons,  etgénérallement  tout  ce  qu'il  y  avoit  ame- 
né ;  et  après  ladite  desconfiture  lesdits  Alemans 
et  Suisses  considérant  le  grant  service  à  eulx 
fait  par  ledit  de  Lorraine,  luy  donnèrent  et  déli- 
vrèrent toute  ladicte  artillerie  et  parc  dudit  de 
Bourgongne,  pour  lerécompenser  de  sonartillerie 
qu'il  avoit  perdue  audit  lieu  de  Nancy,  que  ice- 
luy de  Bourgongne  par  violence  et  vouloir  dé- 
sordonné sans aulcun  tiltre  avoit  prinse  et  empoi  - 
tée  hors  d'icelle ville.  Et  en  ladicte  desconfituie 
moururent  vingt-deux  mil  sept  cens  hommes 
qui  y  furent  trouvez  morts,  tant  dedens  ledit 
parc  que  dehors,  par  le  rapport  fait  des  héraulx 
et  poursuivans  qui  pour  ladite  estimation  faire 
se  transportèrent  audit  lieu.  Et  après  ladicte 
descoufiture  ainsi  faicte  que  dit  est ,  lesdits  de 
Lorraine  et  Suisses  firent  leur  suite  après  ledit 
de  Bourgongne,  et  tuèrent  depuis  plusieurs 
aultrcs  Bourguignons  qui  aussi  se  retiroient  au- 
dit lieu  de  Joigne  ,  et  puis  firent  bouter  les  feux 
et  destruire  toute  la  conté  de  Bomont  en  Sa- 
voye  où  ils  tuèrent  tout  ce  qui  y  fut  par  eulx 
trouvé  et  sans  miséricorde  aucune. 

Après  ces  clioses  ainsi  faictes  ledit  seigneur 
de  Lorraine  se  retrayt  à  Strasbourg  audit  pays 
de  Suisse,  et  d'iilec  après  s'en  partità  tout  quatre 
mil  combatans  de  ladicte  armée,  et  ala  mettre 
le  siège  devant  sa  ville  de  Nancy,  où  dedens  es- 
toient bien  de  mil  à  douze  cens  combatans  pour 
ledit  de  Bourgongne  ,  lequel  siège  il  mist  et  or- 
donna devant  ladicte  ville  de  Nancy.  Et  après 
qu'il  eut  ce  fait  s'en  retourna  audit  lieu  de 
Suisse,  et  depuis  revint  audit  siège  ledit  sei- 
gneur de  Lorraine  à  tout  grant  quantité  d'aultres 
gens  de  guerre. 

En  après  le  Roy,  qui  par  long-temps  s'estoit 
tenu  à  Lyon  et  illec  environ,  s'en  retourna  au 
Plessis-du-Parc-lez-ToiH*s  ou  estoient  la  Boyne 
et  monseigneur  le  Dauphin  ,  ou  il  séjourna  un 
peu  de  temps,  et  puis  s'en  ala  rendre  grâces  a 
uostre  Dame-de-Behuart  de  ce  que  ses  besoignes 
s'estoient  bien  portées  durant  sondit  voyage  du- 
dit lieu  de  Lyon  ,  et  si  envoya  argent  en  plu- 
sieurs et  divers  lieux  où  est  révérée  la  bènoiste 
et  glorieuse  Vierge  Marie.  Et  en  aultres  lieux 
donna  et  envoya  à  nostre  Dame-de-Arden- 
bourg  en  Flandres  douze  cens  escus  d'or,  et  en 
soy  retournant  dudit  Lyon  ,fist  venir  après  luy 
deux  damoiselles  dudit  lieu  jusques  à  Orléans, 
dont  l'une  estoit  nommée  la  Gigonne,  qui  aul- 
trefois  avoit  esté  mariée  à  un  marchant  dudit 
Lyon ,  et  l'autre  estoit  nonnnée  la  Passe-Fil- 

Ion  (1),  femme  aussi  d'un  marchant  dudit  Lyon, 
nommé  Anthoine  Bourcier.  Et  pour  l'ounesteté 
desdites  deux  femmes,  leur  fist  et  donna  le  Roy 
de  grans  biens,  car  il  maria  ladicte  Gigonneà 
ung  jeune  fils  natif  de  Paris, nommé  Geuffroyde 
Caulers.  Et  pour  ledit  mariage  donna  argent  et 
des  offieesaudit  Geuffroy.  Et  au  mary  de  Passe- 
Fillon  donna  l'office  de conseiilier  en  sa  chambre 
des  comptes  à  Paris ,  au  lieu  de  maistre  Jehan 
de  Reillac  auquel  pour  ceste  cause  elle  fut  ostée. 
Et  puis  laissa  la  conduicte  desdites  deux  femmes 
à  les  amener  à  Paris  dudit  lieu  d'Orléans  à  da- 
moiselle  Ysabeau  de  Caulers,  femme  de  maistre 
Phelippe  Le  Bègue  ,  correcteur  en  la  chambre 
des  comptes  à  Paris.  En  après  le  Roy  s'en  ala 
dudict  lieu  d'Orléans  à  Amboise  et  à  Tours, 
par  devers  laRoyneet  monseigneur  le  Dauphin, 
et  depuis  en  pèlerinage  à  Nostre-Dame-de- 
Behuart,  et  aultres  saincts  lieux  ;  et  après  s'en 
retourna  audit  Plessis-du-Parc  et  aultres  lieux 
voisins. 

En  après  ladicte  desconflture  faicte  desdits 
Bourguignons  audit  lieu  de  Morat,  et  que  le 
siège  eut  esté  ainsi  mis  devant  ledit  Nancy  que 
dit  est ,  par  ledit  seigneur  et  duc  de  Lorraine , 
fut  icelle  ville  remise  en  ses  mains ,  et  s'en  alè- 
rent  lesdits  Bourguignons  estans  dedens  par 
composition  ,  eulx  et  leurs  biens  saufs.  Et  après 
ce  que  ledit  seigneur  de  Lorraine  eut  ainsi  re- 
couvré sadicte  ville  de  Nancy,  et  de  nouvel  avi- 
taillèe,  et  mis  gens  pour  la  garde  d'icelle  ,  ne 
demoura  pas  ung  mois  après  que  ledict  duc  de 
Bourgongne  qui  s'estoit  retraict  en  une  ville 
nommée  Rivières,  qui  est  près  de  Salins  en 
Bourgongne,  et  qui  avoit  assemblé  et  fait  amas 
de  gens  le  plus  qu'il  avoit  peu  ,  s'en  vint  de  re- 
chief  mettre  le  si^e  devant  ladicte  ville  de 
Nancy.  Et  d'autre  part  s'en  ala  ledit  duc  de  Lor- 
raine audit  pays  de  Suisse  pareillement  faire  son 
amas  de  gens  pour  revenir  secourir  ses  gens 
dudit  Nancy  et  lever  ledit  siège. 

Après  ces  choses  le  roy  de  Portugal,  qui  pré- 
tendoit  à  luy  apartenir  les  royaulmes  de  Léon 
etCastille,  ensemble  toutes  les  Espaignes ,  a 
cause  de  sa  femme  ,  se  partit  de  sondit  royaulme 
de  Portugal ,  et  vint  descendre  es  marches  de 
France  ,  et  puis  vint  à  Lyon  ,  et  de  là  à  Tours 
par  devers  le  Roy,  pour  luy  requérir  aide  et 
secours  de  gens,  pour  luy  aider  à  recouvrer  les- 
dits royaulmes.  Et  fut  receu  du  Roy  moult  bé- 

(1)  Les  vers  suivants  de  Marot  nous  apprennent  que 
Passc-Fillon  avait  donné  son  nom  à  une  nouvelle  coiffure: 

Linge  blanc,  ceinture  lioup(?e. 
Le  chaperon  fait  en  poupée, 
Les  cheveux  en  Passc-Fillon, 
El  l'œil  gay  en  esmérillon 


nignenient  et  honnorableraent,  et  après  ce  qu'il 
eust  esté  audit  lieu  de  Tours  par  certaine  espace 
de  temps  ,  ou  il  fut  fort  festoyé  et  entretenu  de 
plusieurs  seigneurs  et  nobles  hommes  estans 
avec  le  Roy  et  tout  aux  coûts  et  despens  du  Roy. 
Ledit  roy  de  Portugal  print  congé  du  Roy,  et 
s'en  vint  à  Orléans  où  il  luy  fut  fait  honneste 
recueil ,  et  après  s'en  partit  dudit  Orléans  et 
vint  en  la  bonne  ville  et  cité  de  Paris  ,  dedens 
laquelle  il  fit  son  entrée ,  et  y  arriva  le  samedy 
vingt-troisiesme  jour  de  novembre  147G,  envi- 
ron l'heure  d'entre  deux  et  trois  heures  après 
midy,  et  y  entra  par  la  porte  Sainct-Jacqoes. 
Et  pour  aler  au-devant  de  luy  et  le  recueillir 
aux  champs  jusques  au  moulin  à  vent,  yj  furent 
tous  les  estats  de  Paris ,  et  par  ordre  ,  en  hon- 
nestes  et  riches  habits,  tout  ainsi  que  ce  eust 
esté  pour  faire  l'entrée  du  Roy.  Et  premièrement 
yssirent  hors  Paris  pour  aler  à  luy,  les  prévost 
des  marchans  et  eschevins  de  ladicte  ville ,  qui 
pour  ladite  venue  furent  vestus  de  robes  de  da- 
mas blanc  et  rouge ,  fourrées  de  martres ,  les- 
quels estoient  accompaignez  des  bourgeois  etaf- 
ficiers  de  ladicte  ville.  Et  après  y  fut  aussi  mes- 
sire  Robert  Destouteville,  prévost  de  Paris,  qui 
estoit  accompagné  de  ses  lieutenans  civil  et  cri- 
minel ,  et  tous  les  officiers  du  Roy  et  praticiens 
du  Chastelet,  qui  se  y  trouvèrent  en  grand 
nombre  et  honnestes  habits. 

Et  après  y  vint  monseigneur  le  chancelier 
Doriolle,  messeigneurs  les  présidens  et  conseil - 
liers  de  la  cour  de  parlement,  les  conseillers  et 
gens  des  comptes  ,  les  généraux  sur  le  faict  des 
aydes  et  monnoyes  et  du  trésor ,  avecques  grant 
quantité  de  prélats  ,  évesques  et  arcévesques  , 
et  aultres  notables  hommes,  en  moult  grant  et 
honneste  nombre.  Et  ainsi  accompaigné  que  dit 
est  fut  mené  et  conduit  jusques  à  la  porte  Sainct- 
Jacques ,  où  illec  en  entrant  par  icelle  dedens 
ladicte  ville  trouva  de  rechief  lesdits  prévost 
des  marchans  et  eschevins,  qui  lui  présentèrent 
ung  moult  beau  poisie  ou  ciel ,  qui  estoit  ar- 
moyé  par  les  costés  aux  armes  du  Roy ,  et  au 
milieu  y  estoient  les  armes  d'Espaigne,  et  puis 
se  bouta  dessoubs  icelluy  poisie.  Et  luy  estant 
ainsi  dessoubs,  vint  et  fut  conduit  jusques  à 
Sainct-Estienne-des-Grès  ,  où  il  trouva  là  les 
recteur,  supposts  et  bédeaulx  de  l'université  de 
i  Paris,  qui  proposèrent  devant  luy  sa  bienvenue. 
I  Et  ce  fait  s'en  vint  jusques  en  l'église  de  Paris, 
I  où  il  fut  receu  par  le  prélat  d'icelle  moult  hono- 
rablement. Et  après  son  oraison  faicte  s'en  re- 
1  vint  au  long  du  pont  Nostre-Dame ,  et  trouva  à 
î  l'entrée  du  Marché-Palu  cinquante  torches  allu- 
'  mées ,  qui  le  conduisirent  autour  dudit  poisie. 
I       Et  au  bout  dudit  pont  Nostre-Dame,  à  l'endroit 

de  la  maison  d'un  coustiuiei-  nommé  Motin  ,  y 
fut  trouvé  ung  grand  eschaffault  où  estoient  di- 
vers personnaiges  ,  qui  estoient  ordonnés  pour 
sadite  venue.  Et  d'illec  s'en  ala  descendre  en 
son  logis ,  qui  luy  fut  ordonné  en  la  l'uë  des 
Prouvaires,  en  l'iiostel  de  maistre  Laurens 
Herbelot,  marchant  et  bourgois  de  ladite  ville, 
où  il  fut  bien  recueilly.  Et  là  luy  furent  faits 
plusieurs  beaulx  présens,  tant  de  ladicte  ville 
que  d'ailleurs,  et  y  fut  voir  tous  les  beaulx 
lieux  et  estats  de  Paris.  Et  premièrement  fut 
mené  en  la  court  de  parlement,  qui  fort  triom- 
pha à  ce  jour  de  sadite  venue  :  car  toutes  les 
chambres  y  furent  tendues  et  parées  ,  et  en  la 
grant  chambre  y  trouva  monseigneur  le  chance- 
lier Doriolle,  messeigneurs  les  présidens,  pré- 
lats ,  conseillers  et  autres  officiers  ,  tous  hon- 
nestement  vestus.  Et  devant  luy  y  fut  plaidoyé 
et  publié  une  matière  en  regalle  par  maistre 
François  Haslé  ,  archidiacre  de  Paris  et  advocat 
du  Roy  en  ladicte  court ,  et  contre  luy  estoit 
pour  advocat  maistre  Pierre  de  Breban,  advocat 
en  ladicte  court  et  curé  de  Sainct-Eustace , 
lesquels  deux  advocats  il  faisoit  moult  bel  oyr. 
Et  après  ladicte  plaidoirie  luy  furent  monstrées 
les  chambres  et  lieux  de  ladicte  cour.  Et  par 
aultres  journées  fut  en  la  grant  salle  de  l'ostel 
de  l'évesque  de  Paris  ,  pour  illec  veoir  faire  un 
docteur  en  la  faculté  de  théologie ,  et  après  ala 
voir  le  Chastellet ,  les  prisons  et  chambres  ,  qui 
toutes  estoient  tendues  ,  et  tous  les  officiers 
chascun  en  son  estât  vestus  de  beaulx  et  hon- 
nestes  habits.  En  après  le  dimenche,  premier 
jour  de  décembre  audit  an  14 /G,  alèrent  passer 
pardevant  son  logis  toute  l'université  de  Paris  , 
et  toutes  les  facultez  et  subgets  d'icelle,  et  puis 
s'en  vindrent  chanter  une  grant  messe  à  Sainet- 
Germain-l'Auxerrois,  et  par  tout  où  il  aloit  par 
ladite  ville  estoit  mené  et  conduit  par  monsei- 
gneur de  Gaucourt,  lieutenant  du  Roy  audit 
lieu  de  Paris,  qui  luy  donna  en  sa  maison  ung 
moult  beau  et  riche  soupper  où  y  furent  grant 
nombre  de  gens  notables  d'icelle  ville ,  tant 
hommes  que  femmes,  dames,  damoiselles  et 
autres. 

Audit  mois  d'octobre  advint  à  Tours  que  ung 
nommé  Jehan  Bon,  natif  du  pays  de  Galles,  qui 
avoit  belle  pension  du  Roy,  et  qui  l'avoit. marié 
à  une  femme  de  Mante  qui  avoit  bien  du  sien  , 
conspira  par  l'enhortement  du  duc  de  Bourgon- 
gue  ,  comme  il  confessa ,  de  empoisonner  et 
mettre  à  mort  monseigneur  le  Daulphin,  aisné 
fils  du  Roy.  Et  pour  ledit  cas  qu'il  confessa  estre 
vray,  fut  condempné  par  le  prévost  de  l'ostel  du 
Roy  à  estre  décapité.  Et  en  le  voulant  exécuter 
iiiy  fut  dcmaiulé  par  ledit  prévost  -s'il  vouloit 


plus  rien  dire  ,  lequel  respondit  que  non ,  sinon 
que  pleust  au  Roy  d'avoir  sa  femme  et  ses  en- 
fans  pour  recommandés.  Et  alors  luy  fust  dit 
par  ledit  prévost  qu'il  choisist  de  deux  choses 
l'une  :  c'est  assavoir,  de  mourir  ou  d'avoir  les 
yeulx  crevez.  Lequel  choisit  d'avoir  les  yeulx 
crevez  ,  ce  qui  luy  fut  fait  faire  par  ledit  pré- 
vost ,  et  puis  fut  délivré  à  sa  femme,  laquelle  le 
Roy  voulut  qu'elle  eust  la  pension  de  sondit 
mary  durant  sa  vie. 

Au  mois  de  décembre  audit  an  1470,  festede 
Sainet-Jehan  es  festes  de  Noël,  advint  par  maie 
fortune  que  le  duc  de  Milan  (i)  fut  tué  et  meur- 
dry  par  ung  gentil-homme  du  pays ,  qui  ledit 
jour  en  faingnant  de  vouloir  parler  à  luy  dedens 
la  grant  église  dudit  Milan  ,  où  il  se  pourme- 
noit  avecques  une  ambassade  qui  étoit  venue 
par  devers  luy,  vint  seci'ettement  lui  bouter 
ung  Cousteau  parmy  la  fente  de  sa  robbe  dedens 
le  petit  ventre ,  où  le  mist  soubdainnement  pai- 
trois  ou  par  quatre  fois  ,  et  sans  dire  mot  cheyt 
soudainement  à  terre  tout  mort  ;  et  fut  fait  ledit 
meurdre  pour  raison  de  ce  que  ledit  gentil- 
homme ,  ses  parens  et  amis  avoient  mis  et  em- 
ployé tout  leur  vaillant  pour  payer  le  vaccant 
d'une  abbaye  pour  l'un  de  leurs  parens  ,  auquel 
ledit  duc  de  Milan  l'avoit  ostée  pour  la  bailler  à 
un  aultre  :  et  pource  qu'il  ne  voulut  délaisser  et 
en  souffrir  jouyr  leurdit  parent,  icelluy  gentil- 
homme après  ce  qu'il  eut  de  ce  fait  plusieurs 
requestes  audit  duc  de  Milan,  qui  ne  luy  vou- 
loit accorder,  fist  et  commist  ledit  homicide  à 
la  personne  dudit  duc  de  Milan  dedens  ladicte 
église.  En  laquelle  aussi  incontinant  ce  fait  fut 
tué  et  meurdry,  et  un  aultre  de  ladicte  ville  qui 
accompaignoit   ledit   gentil-homme,  qui  aussi 
avoit  délibéré   de   tuer   ledit   duc  de  Milan, 
pour  ce  qu'il  luy  détenoit  et   maintenoit  sa 
femme,  contre  son  gré  et  voulenté,  estant  avec- 
ques luy,  et  par  la  sentence  des  nobles  dudit 
pays ,  des  juges  et  aultres  nobles   personnes 
dudit  Milan ,  fut  dit  et  délibéré  que  tous  les 
hommes  ,  femmes  et  enfans  du  costé  et  ligne  de 
icelluy  gentil-homme,  et  celui  de  sadicte  com- 
paignie,  quelque  part  qu'ils  seroient  trouvez, 
seroient  tuez  et  meurdris ,  et  leurs  maisons  et 
seigneuries  démolies  et  geltécs  par  terre  et  ar- 
rasez ,  mesmement  les  arbres  portans  fruicts  à 
eulx  appartenans  desracinez  et  mise  la  racine 
dessus ,  ce  qui  fut  fait. 

Audit  mois  de  décembre  1476,  mourut  et  ala 
de  vie  à  trespas  madame  Agnez  de  Bourgongne, 
au  chasteau  de  Moulins  en  Bourbonnois,  laquelle 
eu  son  temps  eut  espousé  feu  prince  de  très- 

noble  mémoire  monseigneur  Charles,  en  son 
vivant  duc  de  Bourbonnois  et  d'Auvergne,  dont 
est  issue  très-noble  et  très  honneste  ligniée,  tant 
masies  que  femelles  ,  comme  très-hault ,  excel- 
lent et  puissant  prince  monseigneur  Jehan  duc 
de  Bourbonnois  et  d'Auvergne ,  qui  espousa 
très-excellente  princesse  madame  Jehanne  de 
France ,  fille  aisnée  du  bon  roy  Charles  sep- 
tiesme  de  ce  nom  ,  monseigneur  Loys,  seigneur 
de  Beaujeu,  qui  mourut  jeune,  monseigneur 
Charles, archevesque  et  conte  de  Lyon,  primat 
de  France,  cardinal  de  Bourbon,  monseigneur 
Pierre  de  Bourbon,  seigneur  de  Beaujeu,  qui 
espousa  l'aisnée  fille  du  ro}'  de  France,  Louis 
fils  dudit  feu  roy  Charles,  monseigneur  l'arche- 
vesque  du  Liège,  Jacques,  monseigneur  de 
Bourbon  qui  mourut  à  Bruges,  madame  Je- 
hanne qui  fut  espousée  au  prince  d'Orenge,  sei- 
gneur d'Arlay,  madame  Marguerite  ,  femme  de 
Phelippe,  monseigneur  de  Savoye,  seigneur  de 
Bresse,  et  laquelle  dèfuncte  dame  vesquit  sainc- 
tement  et  longuement ,  et  à  son  trespas  fut  fort 
plaint  et  ploré  de  tous  ses  enfans  ,  parens  ,  ser- 
viteurs et  amis,  et  de  tous  aultres  habitans  esdits 
pays  de  Bourbonnois  et  d'Auvergne,  en  bénoist 
respos  gise  son  ame.  Elle  gist  en  l'église  de 
Souvigny. 

Et  après  que  ces  choses  eurent  esté  ainsi  faic- 
tes  que  dit  est ,  le  duc  de  Bourgongne  qui  avoit 
mis  le  siège  devant  la  ville  de  Nancy  en  Lor- 
raine ,  pour  icelle  avoir  comme  devant  avoit 
eue  ,  mit  les  gens  qui  estoient  dedans  icelle 
ville  pour  ledit  duc  de  Lorraine  en  telle  néces- 
sité qu'ils  n'a  voient  plus  que  menger,  et  par  grant 
contraincte  de  famine  estoient  ceux  de  dedans 
mis  en  composition  d'eux  rendre  es  mains  du- 
dict  duc  de  Bourgongne.  Le  dimenche  veille  des 
Rois,  cinquiesme  jour  de  janvier  audit  an  1 47G  , 
vint  et  arriva  ledit  monseigneur  de  Lorraine  , 
accompaigné  de  douze  à  quatorze  mil  Suisses, 
Alemans  et  aultres  gens  de  guerre ,  pour  lever 
ledit  siège,  combatre  ledit  de  Bourgongne  ,  et 
recouvrer  ledit  Nancy ,  dont  en  advint  ce  qui 
s'ensuit  :  c'est  assavoir  que  quatre  jours  avant 
la  journée  et  venue  dudict  de  Lorraine  devant 
Nancy,  qui  fut  le  dimenche  veille  des  Boys, 
cinquiesme  jour  de  janvier  1476,  le  conte  de 
Campbasts,  le  sire  Ange  et  le  seigneur  de  Mont- 
fort  laissèrent  le  duc  de  Bourgongne  et  l'aban- 
donnèrent en  sondit  parc.  Et  le  mercredy  de- 
vant la  bataille  ou  journée ,  iceluy  conte  de 
Campbasts  en  emmena  bien  avecques  luy  neuf- 
vingts  hommes-d'armes ,  et  le  samedy  ensui- 
vant, les  deux  aultres  capitaines  dessus  nommez 
en  emmenèrent  bien  six-vingts  hommes-d'armes, 
qui  tous  vouloient  estre  François  ;  mais  on  dis- 


simula de  les  recevoir  pour  la  trêve,  et  fut 
ordonné  par  plusieurs  et  diverses  personnes  a 
qui  ils  s'adressèrent ,  qu'ils  s'en  iroient  en  Lor- 
raine :  laquelle  chose  ils  firent,  réservé  une 
partie  qui  demoura  pour  garder  Condé,  qui  est 
une  place  sus  la  rivière  de  Mezelle ,  par  où  tous 
les  vivres  dudit  duc  de  Bourgongne  passoient, 
qui  venoient  du  val  de  Mets  et  du  pays  de 
Luxembourg,  et  s'en  tira  ledit  seigneur  de  Camp- 
basts devers  monseigneur  de  Lorraine ,  et  l'ad- 
vertit  de  tout  le  fait  dudit  de  Bourgongne ,  et 
incontinent  s'en  retourna  luy  et  ses  gens  audit 
lieu  de  Condé ,  qui  n'est  que  à  deux  lieues  du- 
dit lieu  de  Nancj'.  Et  ledit  jour  de  samedy  qua- 
triesme  jour  dudit  mois  de  janvier ,  ledit  mon- 
seigneur le  duc  de  Lorraine  arriva  à  Sainct- 
Nicolas  de  Varengeville  et  les  Suisses  avec  luy. 
qui  bien  estoient  dix  mil  cinq  cens  de  vray 
compte  fait ,  et  d'aultres  Alemans  y  avoit  beau- 
coup ,  sans  les  Lorrains  et  aultres  gens  de 
guerre. 

Et  le  dimenche  ensuivant ,  cinquiesme  jour 
dudit  mois,  environ  huict  heures  du  matin," 
désemparèrent  et  partirent  lesdits  seigneurs  de 
Lorraine  et  de  Suisse,  et  vindrent  à  Neufville  , 
et  oultre  ung  estang  près  d'illec  firent  leurs  or- 
donnances ,  et  en  effeet  lesdits  Suisses  se  mirent 
en  deux  bandes,  dont  le  conte  d'Abstain  et  les 
gouverneurs  de  Fribourg  et  de  Zuric  avoient 
l'une,  et  les  advouez  de  Berne  (1)  l'autre ,  et 
environ  midy  marchèrent  tous  à  une  fois;  c'est 
assavoir  ,  une  bande  devers  la  rivière,  et  l'autre 
tout  le  grant  chemin  à  venir  devers  ledit  Neuf- 
ville  audit  Nancy.  Ledit  duc  de  Bourgongne 
s'estoit  jà  mis  hors  de  son  parc  et  en  bataille,  et 
au  devant  et  devers  luy  y  avoit  ung  ruisseau 
qui  passe  à  une  maladerie  nommée  la  Magde- 
laine,  et  estoit  ledit  ruisseau  entre  deux  fortes 
bayes  des  deux  costez,  entre  luy  et  lesdits 
Suisses.  Et  sur  le  grant  chemin  par  où  venoient 
l'une  des  bendes  d'iceulx  Suisses,  avoit  ledit 
duc  de  Bourgongne  fait  asseoir  tout  le  plus  fort 
de  son  artillerie.  Et  ainsi  que  les  deux  bandes 
marchoient  et  qu'elles  furent  à  un  grant  traict 
d'arc  des  Bourguignons,  Tartillerie  dudit  due 
de  Bourgongne  deschargea  sur  iceux  Suisses ,  et 
y  fist  quelque  dommaige.  Laquelle  bande  des 
Suisses  laissa  ledit  chemin  et  tira  au-dessus  vers 
le  bois,  et  fist  tant  qu'elle  fut  au  costé  dudit 
duc  de  Bourgongne,  au  plus  hault  du  lieu. 

En  faisant  ces  choses  ledit  duc  de  Bourgon- 
gne fist  tourner  ses  archiers  ,  qui  tous  estoient 
à  pié  devers  iceulx  Suisses ,  et  ordonna  deux 


(1)  Dans  le  raanusirit  il  y  a  de  lîcrnc  cl  de  Terne  ; 
peut-cire  que  ce  dernier  mot  est  pour  Tésin. 

esles  de  ses  hommes-d'armes  pour  batailler,  dont 
en  l'une  estoit  Jacques  Galiot,  capitaine  italien, 
et  à  l'autre  estoit  le  souverain  de  Flandres , 
nommé  messire  Josse  de  Lalain  (1).  Et  si  tost 
que  lesdits  Suisses  se  trouvèrent  au-dessus  et  au 
costé  dudit  duc  de  Bourgongne,  tout  à  ung  coup 
se  tournèrent  le  visaige  vers  luy  et  son  armée, 
et  sans  arrester  ,  marchèrent  le  plus  impétueu- 
sement et  orgueilleusement  que  jamais  gens  fi- 
rent. Et  à  l'approucher  pour  joindre  deschar- 
gèrent leurs  coulevrines  à  main  ,  et  à  ladite 
descharge ,  qui  n'estoit  pas  des  généraulx  de  li- 
uances  (2),  tous  les  gens  de  pié  dudit  de  Bour- 
gongne se  mirent  en  fuite.  La  bende  desdits 
Suisses  qui  estoient  devers  la  rivière  marchèrent 
quant  et  quant  celle  dudit  Galiot  et  de  ceux  qui 
estoient  avecques  luy,  et  frappèrent  lesdits 
Suisses  dedens  eulx  tellement  qu'ils  furent  in- 
continent deffaits.  L'autre  esle  desdits  Bour- 
guignons tourna  pareillement  sur  l'autre  bende 
desdits  Suisses  ,  mais  ils  les  recueillirent  bien  ; 
et  si  tost  que  lesdits  gens  dudit  duc  de  Bour- 
gongne qui  estoient  à  pied  se  mirent  en  fuite , 
tous  ses  gens  de  cheval  picquèrent  après ,  et 
tirèrent  pour  passer  au  pont  de  Bridores,  à  de- 
mie lieue  de  Nancy  ,  qui  estoit  le  chemin  à  tirer 
vers  Thionville  et  Luxembourg.  Et  lequel  pont 
ledit  conte  de  Combasts  (3)  avoit  empesché,  et  y 
estoit  luy  et  ses  gens ,  et  aullres  gens-d'armes 
tous  en  armes ,  et  avoient  fait  mettre  des  cha- 
riots au  travers  dudit  poïit.  Et  ainsi  que  la  foule 
desdits  Bourguignons  y  arrivoit,  trouva  illec 
empeschement ,  monseigneur  de  Lorraine  et  ses 
gens  qui  la  suivoient  au  dos ,  et  pource  que  on 
gardoit  ledit  pont  et  qu'il  estoit  bastille,  lesdits 
Bourguignons  furent  contraints  de  eux  jetter  au 
guez  de  la  rivière.  Et  là  fut  la  grant  déconfiture 
et  plus  la  moytié  que  au  champ  de  la  bataille, 
car  ceulx  qui  se  gettoient  en  l'eauë  estoient  in- 
continent tuez  par  lesdits  Suisses  qui  y  vindrent, 
et  ceux  de  l'autre  partie  se  noyoient  eulx-mes- 
mes ,  et  tout  le  demourant  fut  mort  ou  prins,  et 
bien  peu  s'en  sauva. 

Et  aucuns  quant  ils  virent  l'embusche  dudit 
pont  se  tirèrent  vers  le  bois  ,  et  là  les  gens  du 
pays  si  les  suivoyent  et  les  prenoient  et  tuoient, 
et  à  quatre  lieues  environ  on  ne  trouvoit  que 
gens  morts  par  les  champs  et  chemins ,  et  dura 
la  chasse  sur  lesdits  Bourguignons  jusques  à 
plus  de  deux  heures  de  nuict ,  que  monseigneur 
de  Lorraine  s'enquist  par  tout  et  de  tous  costez 


(î)  Josse  de  Lalain ,  qui  fut  depuis  chevalier  de  la 
Toison-d'Or,  nommé  souverain  de  Flandres,  parce  qu'il 
en  était  bailli  souverain. 

(2)  Jeu  de  mot  fondé  sur  ce  que  les  receveurs  géné- 


qu'estoit  de\enu  ledit  duc  de  Bourgongne,  et 
s'il  en  estoit  fouy ,  ou  s'il  estoit  pris;  mais  a 
l'heure  n'en  furent  sceuës  aucunes  nouvelles  , 
et  tout  incontinent  après  fut  envoyé  par  ledit 
de  Lorraine  homme  propre  et  exprès  en  la  ville 
de  Mets,  par  devers  un  homme  qui  estoit  nom- 
mé Jehan  Dais  ,  clerc  de  ladicte  ville  de  Mets, 
pour  sçavoir  si  ledict  duc  de  Bourgongne  estoit 
point  passé,  et  le  landemain  ledict  Jehan  Dais 
manda  dudit  lieu  de  Mets  audit  seigneur  de 
Lorraine,  que  seurement  il  n'y  estoit  point  passé 
et  ne  sçavoit-on  qu'il  estoit  devenu  ,  et  qu'il  n'a- 
voit  point  tiré  vers  Luxembouig.  Et  le  lende- 
main qui  fut  lundy ,  jour  des  Bois  ,  ledit  conte 
de  Cambast  monstra  ung  paige  qui  avoit  esté 
prins ,  qui  avoit  nom  Baptiste ,  natif  de  Borne , 
de  la  lignée  de  ceux  de  la  Coulompne,qui  estoit 
avec  le  conte  de  Châlon  Néapolitain ,  lequel 
estoit  avec  ledit  duc  de  Bourgongne.  Et  après 
qu'ils  eust  esté  interrogué  fut  icelluy  paige  mené 
à  grant  compaignie  de  gens  de  guerre ,  au  lieu 
où  ledit  de  Bourgongne  gisoit  mort ,  lequel  estoit 
tout  nud.  Et  en  ieeluy  lieu  le  mardy  ensuivant 
de  ladicte  bataille  au  matin  ,  ledit  paige  monstra 
clairement  ledit  duc  de  Bourgongne  mort  et 
tout  nud ,  et  environ  luy  quatorze  hommes  tous 
nuds ,  les  ungs  assez  loings  des  autres. 

Et  avoit  ledit  duc  de  Bourgongne  ung  coup 
d'un  baston  nommé  hallebarde ,  à  ung  cousté 
dn  milieu  de  la  teste  par  dessus  l'oreille  jusques 
aux  dents,  ung  coup  de  picque  au  travers  des 
cuisses  ,  et  ung  autre  coup  de  picque  par  le  fun- 
dement,et  fut  cogneu  manifestement  que  c'es- 
toit  le  duc  de  Bourgongne  à  six  choses.  La  pre- 
mière et  la  principale  fut  aux  dents  de  dessus, 
lesquelles  il  avoit  autrelbis  perdues  par  une 
cheute.  La  seconde  lut  d'une  cicatrice  à  cause 
de  la  playe  qu'il  eut  à  la  journée  de  Mont- 
lehéry  en  la  gorge ,  en  la  partie  dextre.  La 
tierce  à  ses  grans  ongles  qu'il  portoit  plus  que 
nul  autre  homme  de  sa  court,  ne  aultre  per- 
sonne, La  quarte  fut  d'une  playe  qu'il  avoit  en 
uneespaule,  à  cause  d'une  escarhoucle  (4)  que 
autrefois  y  avoit  eue.  La  cinquiesme  lut  à  une 
fistule  qu'il  avoit  au  bas  du  ventre  en  la  pen- 
nillière  du  costé  dextre.  Et  la  sixiesme  fut  d'im 
ongle  qu'il  avoit  retrait  en  l'orteil.  Et  ausdites 
enseignes  donna  son  jugement  pour  tout  vray 
ung  sien  médecin  portugalois,  nommé  maistre 
Mathieu  ,  que  c'estoit  ledit  duc  de  Bourgongne 
son  maistre,  et tsussi  le  dirent  pareillement  ses 

raux  donnaient  en  papier  des  décharges  des  sommes 
qu'ils  recevaient. 

(3)  Campobache. 

(4)  Charbon. 

varlets  de  chambre ,  le  graut  Bastard ,  messiro 
Olivier  de  la  Marche,  son  chappehain ,  et  plu- 
sieurs autres  de  ses  gens  prisonniers  dudit  mon- 
seigneur de  Lorraine. 

Et  après  que  ledit  de  Bourgongne  ainsi  trouvé, 
eut  esté  porté  audit  lieu  de  Nancy,  et  illec  lavé 
et  mondé  et  nétoyé,  il  fut  mis  en  une  chambre 
bien  close  où  il  n'y  avoit  point  de  clarté,  la- 
(lucUe  l'ut  tendue  de  vcloux  noir  ,  et  estendu  le 
corps  dessus  une  table,  habillé  d'un  vestement 
de  toile  depuis  le  col  jusques  aux  pieds  ,  et  des- 
sous sa  teste  fut  mis  ung  oreiller  de  veloux 
noir ,  et  dessus  le  corps  ung  poille  de  veloux 
noir,  et  aux  quatre  cornets  avoit  quatre  grans 
cierges,  et  aux  pieds,  la  croix  et  l'eauë  bénoiste. 
Et  ainsi  habillé  qu'il  estoit  le  vint  veoir  mondit 
seigneur  de  Lorraine  vestu  de  deuil  et  avoit 
une  grant  barbe  d'or  venant  jusques  à  la  sein- 
ture ,  en  signification  des  anciens  preux  ,  et  de 
la  victoire  qu'il  avoit  sur  luy  eue.  Et  à  l'entrée 
dist  ces  mots  en  luy  prenant  l'une  des  mains  de 
dessus  ledit  poille  :  «  }os  âmes  ait  Dieu ,  vous 
"  nous  avez  fait  mains  maulx  et  douleurs.  » 
Et  à  tant  vint  prendre  l'eauë  bénoiste  et  en  getta 
dessus  le  corps,  et  depuis  y  entrèrent  tous  ceulx 
qui  le  vouidrent  voir,  et  puis  le  list  ledit  duc 
de  Lorraine  enterrer  en  sépulture  bien  et  hono- 
rablement, et  luy  list  faire  moult  beau  service. 

Et  incontinent  après  ladicte  desconfiture  et 
mort  dudit  de  Bourgongne ,  ledit  monseigneur 
de  Lorraine  et  aultres  seigneurs  et  capitaines, 
se  mirent  à  conseil  et  ordonnèrent  que  aucuns 
d'eulx  yroient  en  la  duché  de  Bourgongne ,  en 
la  conté  et  aultres  lieux  qui  se  teiioient  pour 
ledit  de  Bourgongne,  pour  tous  les  réduire  et 
mettre  en  la  main  du  Boy,  laquelle  chose  fut 
incontinent  faicte  sans  résistance,  et  pareille- 
lement  ceulx  delà  conté d'Auxerre  se  rendirent 
et  firent  serment  au  Boy.  En  ladicte  bataille 
niourui-ent  la  piuspart  de  tous  les  gens  de  bien 
de  sadicte  compaignie,  et  y  l'nrent  prins  le 
grant  bastard  de  Bourgongne  ,  lequel  depuis  le- 
dit monseigneur  de  Lorraine  mena  au  Boy,  luy 
estant  en  Picardie ,  le  bastard  Baudouin  de 
Bourgongne  et  plusieurs  aultres  grans  seigneurs 
prisonniers. 

Après  ces  choses  et  que  le  Boy  eut  esté  deue- 
ment  acerténé  de  ladicte  mort  dudit  de  Bour- 
gongne et  des  choses  dessusdites  ,  il  se  départit 
de  Tours  pour  aler  en  pèlerinage  à  sa  dévotion, 
et  après  s'en  retourna  à  Chartres,  à  Villepereur, 
à  Hauhervillier,  à  iXostre-Dame-de-la-Victoire  , 
et  après  à  Noyon  et  à  Compicngne.  Et  cepen- 
dant se  réduisirent  à  luy  plusieurs  villes  et  pla- 
ces tenues  et  occupées  par  ledit  de  Bourgongne, 
comme  Montdidier.  Péronne.  Abbeville.  'Mons- 


treuil-sur-la-Mer ,  et  aultres  places  estans  près 
d'Arras,  mais  lesdits  d'Arras  ne  voulurent  point 
obéyr  de  prime  face  et  se  fortifièrent  fort  en  la- 
dicte ville,  de  gens  de  guerre,  vivres  et  artille- 
rie. Et  furent  envoyez  de  par  eulx  au  Boy  plu- 
sieurs ambassadeurs  ,  qui  tindrent  la  chose  en 
trêve,  pendant  laquelle  le  Boy  fist  le  plus  grant 
amas  d'artillerie  ,  pouldres,  pionniers  ,  gens  de 
guerre,  et  aultres  prépaiatoires  que  jamais  on 
avoit  veu ,  tousjours  attendans  quelle  conclu- 
sion prendroient  lesdits  d'Arras  ,  ou  de  appoin- 
tement  ou  de  guerre.  Et  pour  faire  les  frais  des 
choses  dessusdites  fut  faict  de  grans  emprunts  à 
Paris  et  aultres  bonnes  villes  de  ce  royaulme. 
Et  après  le  Boy  trouva  moyen  d'avoir  et  mettre 
la  cité  dudit  Arras  en  sa  main,  dedens  laquelle 
il  entra  le  raardy  quatriesme  jour  de  mars  l'an 
1476,  et  fist  fortifier  et  rédiffier  ladicte  cité 
contre  ladicte  ville  d'Arras,  dedens  laquelle  y 
avoit  un  tas  de  gens  illec  venus  de  plusieurs 
lieux  tenans  le  party  de  Bourgongne,  et  mes- 
mement  des  villes  qui  nouvellement  s'estoient 
réduictes  au  Boy.  Et  illec  sans  avoir  chief  ne 
hommes  de  conduicte  se  fortiffièrent  fort,  et 
firent  de  grans  blasphèmes  au  Boy,  comme  faire 
gibets  en  ladicte  ville  et  sur  les  murs,  et  y 
pendre  croix  blanches,  monstrer  leur  cul  et 
autres  villénies.  Et  s'entretindrent  en  leurs  folles 
imaginations  jusques  à  ung  peu  de  temps  après, 
que  vindrent  devers  le  Boy  en  ladicte  aucuns 
manans  dudit  lieu  de  Arras ,  pour  avoir  de  luy 
aucune  bonne  pacification ,  avecques  lesquels 
nonobstant  qu'ils  feussent  de  faulse  et  mauvaise 
obstination ,  et  que  en  icclle  eussent  trop  persé- 
véré, le  Boy  fut  content  avec  eulx  que  ladite 
ville  d'Arras  seroit  mise  en  sa  main  comme  sou- 
verain ,  et  par  deffault  de  homme  ,  droits  et  de- 
voirs non  faits.  Et  que  les  fruicts  et  revenues 
de  ladicte  ville  et  appartenances  seroient  re- 
cueillis par  ses  commissaires,  laquelle  revenue 
se  pourroit  prendre  par  lesdits  commissaires, 
et  soubs  la  main  du  Boy  par  icelle  damoiselle 
de  Bourgongne,  et  jusques  à  ce  qu'elle  Uiy  eust 
baillé  homme.  Et  que  au  regard  de  ladicte  ville 
d'Arras  le  Boy  n'y  mettroit  puissance  ne  gens 
d'armes  ,  sans  le  bon  gré  et  vouloir  des  habi- 
tans  dudit  lieu.  Après  lequel  appointement  ainsi 
fait  le  Boy  envoya  audit  lieu  monseigneur  le 
cardinal  de  Bourbon,  monseigneur  le  chancel- 
lier,  messire  Guyot  Pot,  bailly  de  Vermen- 
dois,  messire  Philippe  de  Crcve-Cœur,  seigneur 
Desciucrdes  ,  gouverneur  de  ladicte  ville,  et 
aultres  nobles  hommes,  pour  prendre  et  recep- 
voir  les  sermens  des  habitans  dudit  Arras,  la- 
quelle chose  fut  faicte  ;  mais  en  icelle  faisant 
lesdits  habita^'S  d'Arras  en  aucune  partie  se  ré- 

bellèrent,  et  vindient  eu  l'abbaye  de  Sainct- 
Wast,  où  estoient  assis  à  disner  lesdits  seigneurs 
cardinal  et  aultres  nommez,  en  armes  et  fort 
effrayez,  crians,  tuez ,  tuez,  dont  tous  lesdits 
seigneurs  eurent  la  plus  grant  paour  et  frayeur 
qu'ils  eurent  oncques  en  leur  vie ,  mais  il  n'y 
eut  point  de  mauvais  mal  fait  pour  ceste  fois. 
Et  après  ces  choses  et  qu'ils  furent  retournez 
en  la  cité  d'Arras,  le  Roy  s'en  partit  et  ala  faire 
ses  Pasques  à  Thérouenne ,  et  après  s'en  ala  à 
Hédin  où  il  eut  la  ville;  mais  aucuns  paillars 
tenaus  le  party  de  Bourgongne  s'en  alèrent 
mettre  et  bouter  dedens  le  chastel  et  parc  dudit 
Hédin ,  auquel  lieu  le  Roy  fist  tirer  de  son  artil- 
lerie ,  et  incontinent  y  fist  une  grant  bresche  , 
par  laquelle  les  gens  du  Roy  y  entrèrent.  Et  en 
celle  mesme  heure  ceulx  de  dedens  eurent  com- 
position de  rendre  ledit  lieu  et  eulx  en  aler,  eul.x 
et  leurs  bagues  sauves. 

L'an  1477,  après  ce  que  ledit  lieu  de  Hédin 
eust  esté  ainsi  pris  que  dit  est,  advint  que  au- 
cuns habitans  dudit  Arras  faignans  vouloir  aler 
devers  le  Roy  obtindrent  sauf-conduit  de  mon- 
seigneur l'admirai  qui  le  leur  bailla,  mais  pource 
qu'il  luy  sembloit  qu'ils  avoient  aultre  imagina- 
tion que  d'aller  devers  le  Roy,  les  fist  suivre  et 
trouva-on  qu'ils  aloient  en  Flandres  par  devei's 
ladicte  damoiselle  de  Bourgongne  ,  pour  la- 
quelle cause  ils  furent  pris  et  ramenez  au  Roy 
audit  Hédin,  ausquels  fut  fait  leur  procez.  Et 
par  icelui  trouvez  qu'ils  alloient  audit  voyage 
en  mauvaise  intention,  pour  laquelle  cause  fu- 
rent décapitez  audit  lieu  de  Hédin  jusques  au 
nombre  de  dix-huict,  entre  lesquels  y  estoitun 
nommé  Maistre  Oudart  de  Bucy  ,  procureur- 
général  de  ladicte  ville  d'Arras  et  de  la  conté 
d'Artois,  auquel  fut  le  col  cou ppé  dedens  un  chap- 
peron  d'escarlate  fourré  de  létisses  (1) ,  et  bdicte 
teste  avec  ledit  chapperon  mise  et  bouttée  au 
bout  d'ung  chevron  ,  auquel  fut  fort  cloué  ledit 
chapperon,  aifin  qu'il  ne  feust  emblé,  ensemble 
ladicte  teste  ,  et  contre  ledit  chevron  y  avoit 
ung  escripteau  où  estoit  escript  :  "  Cy  est  la  teste 
>>  maistre  Oudart  de  Bucy,  conseiller  du  Roy  en 
»  sa  court  de  parlement  à  Paris.  »  Et  après  la- 
dicte exécution  faicte  le  Roy  s'en  ala  à  Nostre- 
Damede  Bouiongne-sur-la-Mer,  et  pour  raison 
des  dessusdits  ainsi  décapitez,  le  Roy  eut  grande 
malveillance  contre  ladicte  ville  d'Arras ,  et  dé- 
clara lors  qu'elle  seroit  destruite,  et  pour  ce 
faire  y  envoya  raanouvriers,  gens  de  guerre  , 
artillerie,  vivres  et  aultres  choses  ,  et  y  fut  mis 
le  siège  fort  et  aspre.  Et  tira  l'ai  tilleiie  dedens 
icelle  ville  d'Arras  vers  la  fin  du  mois  d'apvril, 

(I)  Doublé  (le  fourrure  grise.  .  , 


que  le  Roy  retourna  en  ladicte  cité  d'Arras  ,  ou 
incontinent  fist  tirer  sadicte  artillerie,  tant 
bombardes  que  aultres  ,  à  cause  de  quoy  toute 
la  ville  fut  fort  fouldroyée,  et  fut  abatu  le  bou- 
levartque  ceulx  d'Arras  avoient  faict  contre  la- 
dicte cité  ,  tellement  qu'on  veoit  de  ladite  cité 
parmy  le  boulevart  tout  au  long  de  ladite  ville 
d'Arras.  Et  tellement  que  après  ces  choses  les- 
dits habitans  dudit  Arras  furent  fort  espouven- 
tez  ,  et  cuidoient  bien  mourir  ,  et  trouvèrent  le 
moyen  d'envoyer  devers  le  Roy  pour  de  luy  ob- 
tenir sa  bonne  grâce  et  miséricorde,  lequel  la 
leur  bailla  et  octroya  ,  combien  qu'il  l'avoit 
habandonnée  aux  nobles  hommes  et  francs-ar- 
chiers  estans  pour  luy  devant  icelle,  qui  se  tir.- 
drent  à  mal  contens  de  la  composition  que  leur 
avoit  donnée  le  Roy  ,  veu  sondit  habandonne- 
ment.  Et  que  les  dessusdicts  en  persévérant  de 
mal  en  pis ,  avoient  injurié  le  Roy ,  tué  de  ses 
gens  ,  et  fait  moult  de  maulx,  parquoy  leur  sem- 
bloit bien  que  le  Roy  ne  les  prend roit  point  u 
mercy.  Et  les  gens  du  Roy  au  moyen  dudit 
appointement  entrèrentdedens  ladicte  ville  d'Ar- 
ras le  dimenche  quatriesme  jour  de  may  1477. 
Et  après  la  composition  ainsi  faicte  dudit  lieu 
d'Arras,  s'en  partit  le  Roy,  et  vint  à  la  Victoire. 
Aussi  s'en  partit  monseigneur  l'admirai  ,  les 
gentils-hommes  et  francs-archiers  de  Norman- 
die, pour  eulx  en  aler  chacun  en  leur  maison. 
Et  le  Roy  estant  audit  lieu  de  la  Victoire  eut 
nouvelles  que  cinquante  archiers  de  son  ordon- 
nance estoient  alez  à  Péronne,  pour  y  mettre  et 
loger  cinq  prisonniers  de  par  le  Roy,  ausquels 
ils  avoient  fait  refus  d'y  entrer,  pourquoy  il  s'en 
partit  et  ala  audit  Péronne  ,  cuidant  qu'on  y 
voulsist  faire  aucune  rébellion,  ou  il  fut  depuis 
par  aucuns  temps  que  les  autres  nouvelles  luy 
furent  apportées  que  les  Flamens  et  aultres  te- 
nans  leur  party  estoient  sur  les  champs  pour 
nuire  au  Roy  et  ses  pays  ,  parquoy  incontinent 
le  Roy  fist  publier  son  arrière- ban  ,  et  que  tout 
homme  noble  et  non  noble ,  privilégié  et  non 
privilégié ,  et  pour  ceste  fois  feust  tout  prest  et 
en  armes  pour  le  servir  et  résister  à  leur  fureur. 
Et  fut  ledit  cry  publié  à  Paris  le  dimenche  dix- 
huictiesme  jour  de  may  audit  an  1477.  Et  après 
le  Roy  s'en  ala  à  Cambray,  où  il  fut  receu  par 
composition,  et  illec  fut  receu  par  certain  temps, 
et  s'y  rafreschirent  ses  gens-d'armes  jusques  au 
jour  de  la  Trinité.  En  ce  temps,  le  Roy  envoya 
ses  lettres-patentes  adressans  aux  gens  tenans 
sa  court  de  parlement  à  Paris,  par  lesquelles 
leur  mandoit  tous  en  général  aler  et  eulx  trans- 
porter en  la  ville  de  Noyon  avec  aussi  les  mais- 
tres  des  requestes  de  l'ostel  du  Roy  ,  pour  avee- 
ques  le  Roy  et  aultres  seigneurs  de  son  sang  et 

lignage  qui  seroieiit  illec,  veoir  prendre  con- 
clusion et  fin  sur  le  fait  du  procez  l'ait  alencon- 
tre  dudit  de  Nemours,  qui  par  long-temps  avoit 
esté  détenu  prisonnier  en  la  bastille  Sainct- 
Anthoine  à  Paris,  laquelle  chose  firent  lesdits  de 
parlement,  et  partirent  de  Paris  pour  aler  audit 
lieu  de  \oyon  ,  le  lundi  second  jour  de  juing, 
pour  estre  le  lendemain  audit  îNoyon,  ainsi  que 
mandé  leur  estoitpar  lesdites  lettres. 

[Audit  an  1477,  le  samedy  septiesme  jour  du 
mois  de  juing,  fut  crié  et  publié  à  son  de  trompe, 
par  les  carrefours  de  Paris,  de  par  le  Roy  , 
comme  messire  Jehan  de  Châlon  ,  prince  d'O- 
renge  ,  conte  de  Tonnerre  et  seigneur  d'Arlay, 
s'estoit  mis  et  retiré  avecques  les  Bourguignons 
tenans  le  party  de  madamoiselle  de  Courgongne, 
en  la  Franchc-Conté  dudit  de  Bourgongne;  et 
illec  débouté  et  chassé  dehors  les  bons  et  vrais 
subjects  qui  mis  y  avoient  esté  depuis  la  mort 
dudit  duc  de  Bourgongne,  de  par  le  Roy,  et  au- 
quel de  Châlon  avoit  fait  honneur  tel,  comme  de 
luy  avoir  baillé  et  délivré  l'ordre  de  monseigneur 
Saiuct-Michel  comme  à  loyal  chevalier;  lequel, 
nonobstant  icelle  ordre  et  en  soy  parjurant  avoit 
esté  directement  à  rencontre  et  fait  plusieurs 
mauvaistiezetconspirations  contre  le  Roy  et  son 
royaulme,  comme  de  par  le  Roy  et  jusques  à  qua- 
torze trahisons  ,  et  avecques  ce  convoqué  le 
dyable  comme  hérèse,  et  fait  plusieurs  énormi- 
tez  ,  comme  par  lectres  de  sa  main  aparoist,  et 
courroucé  Dieu  et  l'Eglise.  Pour  lesquelz  cas 
estoit  déclairé  privé  dudit  ordre,  comme  faulx 
ettraictre  chevalier,  et  fait  pendre  en  pourtraic- 
ture  par  diverses  villes  du  royaulme  (l).  J 

Audit  temps  et  au  mois  de  juing,  le  samedy 
quatorziesme  jour  d'iceluy  mois  ,  ung  qui  avoit 
esté  de  l'ostel  du  Roy,  et  qui  avoit  falsifié  son  si- 
gnet et  celluy  d'ung  de  ses  secrétaires  et  à  ceste 
cause  avoit  faict  et  signées  plusieurs  lettres  et 
baillées  en  diverses  villes  de  ce  royaulme ,  où  il 
avoit  au  moyen  d'icelles  prins  plusieurs  sommes 
de  deniers  au  nom  du  Roy  ,  et  icelles  à  luy  ap- 
plicquées,  fut  pour  ledit  cas  audit  délinquant  son 
procez  fait  de  par  le  prévostde  l'ostel  du  Roy  ou 
son  lieutenant ,  et  depuis  envoyé  audit  lieu  de 
Paris,  auquel  lieu  et  pour  ledit  cas  fut  pillorié  et 
mîtré,  et  puis  flastré  (2)  au  fronc,  lepoing  couppé, 
et  banny  du  royaulme  de  France ,  et  ses  biens  et 
héritaiges  déclairez  acquis  et  confisquez  au  Roy. 

Audit  mois  de  juin  advint  que  le  seigneur  de 
Craonaqui  le  Roy  avoit  baillé  la  charge  de  son 
armée ,  pour  aler  en  la  conté  de  Bourgongne , 


(1)  Ce  qui  est  entre  deux  crochets  est  liié  du  manus- 
crit de  la  IJibliotlièque  du  Roi ,  cl  manque  dans  toutes 
les  (éditions  ant(*rieurcs  à  celle  de  M.  Pclitot. 


fist  guerre  alencontre  de  monseigneur  le  prince 
dOrenge  ,qui  pour  aucunes  injures  à  luyfaictes 
par  ledit  de  Craon,  qui  n'estoit  pas  de  pareille 
maison  de  luy,  et  pour  soy  venger  d'icelle  in- 
jure ,  et  aussi  que  le  Roy  qui  avoit  baillé  le  gou- 
vernement du  pays  audit  prince,  qui  avoit  esté 
aussi  au  moyen  de  faire  mettre  ledit  pays  en  la 
main  du  Roy,  etl'avoit  de  ce  deschargé  pour  bail- 
ler audit  de  Craon,  s'en  courrouça  fort  et  trouva 
moyen  de  faire  retourner  contre  le  Roy  les  pays, 
villes  et  places  qui  à  sa  requeste  s'estoient  ré- 
duictes  à  luy.  Et  avecques  et  eu  sa  compagnie 
se  mist  et  bouta  ung  chevalier  dudit  pays  de 
Bourgongne  ,  nommé  messire  Claude  de  Vaul- 
dray,  qui  soustindrent  la  guerre  contre  ledit  de 
Craon ,  jusques  à  certain  temps  que  ledit  de 
Craon  sceust  que  ledit  d'Orenge  estoit  en  une 
ville  nommée  Gray,  où  il  vint  mettre  le  siège  et 
y  demoura  par  deux  jours  que  ledit  seigneur  de 
Chasteauguyon,  frère  dudit  d'Orenge,  et  aultres, 
vindrent  pour  le  secourir,  dont  futadverty  ledit 
de  Craon,  qui  s'en  ala  mettre  en  bataille  contre 
ledit  seigneur  de  Chasteauguyon,  et  y  eut  grant 
hurtibilis  (3)  à  ladite  rencontre ,  et  de  cousté  et 
d'aultre  y  mourut  de  gens  de  façon  comme  de 
quinze  à  seize  cens  combatans.  Et  de  ladicte 
descoufiture  en  furent  faictes  par  l'ordonnance 
du  Roy  processions  générales  à  Paris,  en  l'église 
Sainct-Martin-des-Champs. 

Au  mois  de  juillet  ensuivant  audit  an  1477  , 
le  duc  de  Guéries  qui  s'estoit  venu  loger 
près  de  Tournay  à  tout  quatorze  ou  quinze  mil 
Alemans  et  Flamans,  vint  pour  cuider  bouter 
le  feu  es  fauxbourgs  dudit  Tournay  et  soy  loger 
au  pont  de  pierre  prés  de  ladicte  ville,  domma- 
ger  icelle ,  fut  fait  saillie  par  deux  fois  sur  ledit 
de  Guéries ,  où  à  la  première  saillie  il  fut  telle- 
ment navré  qu'il  y  mourut  et  fut  son  corps  ap- 
porté en  ladicte  ville  de  Tournay.  Et  puis  à  la 
seconde  saillie  yssirent  sur  ceulx  de  son  armée 
de  trois  à  quatre  cens  lances  de  l'ordonnance  du 
Roy,  avec  aucuns  particuliers  de  ladicte  ville, 
lesquels  mirent  en  fuite  tous  lesdits  Alemans  et 
Flamens,etbien  en  tuèrent  deux  mil,  et  de  sept 
à  huict  cens  prisonniers.  Et  de  ladicte  desconfi- 
ture en  fut  chanté  en  féglise  de  Paris  Te  Deum 
laudamus^  et  fait  faire  les  feux  parmy  les  rués 
de  ladicte  ville. 

Audit  an  14  77,  le  lundy  quatriesme  d'aoust, 
messire  Jacques  d'Armignac,  duc  de  Nemours  et 
conte  de  la  Marche  ,  qui  avoit  esté  contitué  et 
amené  prisonnier  es  prisons  de  la  bastille  Sainct- 

(2)  Marqué  d'un  fer  chaud. 

(3)  Choc. 

Anrtîoine ,  à  tel  et  semblable  quatriesme  jour 
d'aoust  en  l'année  précédente,  pour  aucuns  cas, 
délits  et  crimes  par  luy  commis  et  perpétrez  , 
durant  lequel  temps  de  son  emprisonnement  en 
icelluy  lieu  de  la  Bastille,  luy  furent  faits  plu- 
sieurs interrogatoires  sur  lesdites  charges,  aus- 
quelles  il  respondit  de  bouche  et  par  escrit, 
tant  par  devant  messeigneurs  le  chancelier  de 
France  nommé  maistre  Pierre  Doriolle,  qu'aul- 
tres  des  présidens  et  conseillers  de  la  court  de 
parlement  par  plusieurs  et  diverses  journées. 
Et  encores  par  certains  grans  clers  du  royaulme, 
demourans  en  diverses  citez  et  villes  dudit 
royaulme,  pour  ce  mandez  et  assemblez  de  l'or- 
donnance du  Roy  en  la  ville  de  Noyon ,  avec  et 
en  la  compagnie  desdits  de  parlement.  Et  en  la 
présence  de  monseigneur  de  Beaujeu  illec  repré- 
sentant la  personne  du  Roy,  fut  tout  veu  et  vi- 
sité ladite  procédure  par  ladicte  court ,  faicte 
alencontre  dudict  de  Nemours ,  ensemble  aussi 
les  excusations  par  luy  faictes  et  baillées  ser- 
vants à  sa  salvation.  Et  tout  par  eulx  veu  con- 
clurent audit  procez ,  tellement  que  ledit  jour 
de  lundy  quatriesme  jour  d'aoust  fut  audit  lieu 
delà  Bastille  messire  Jehan  Le  Boulengier,  pre- 
mier président  audict  parlement ,  accorapagnié 
du  greffier  criminel  de  ladicte  court,  de  sire 
Denis  Hesselin  maistre  d'ostel  du  Roy  et  aultres, 
qui  vindrent  dire  et  déclairer  audict  de  Nemours 
que  veuës  les  charges  à  luy  imposées,  ses  con- 
fessions et  excusations  par  luy  sur  ce  faites,  et 
tout  veu  et  considéré,  à  grande  et  meure  déli- 
bération ,  luy  fut  dit  par  ledit  président  et  de 
par  la  court  de  parlement,  qu'il  estoit  crimineux 
de  crime  de  lèze-majesté ,  et  comme  tel  con- 
dempné  par  arrest  d'icelle  court  à  estre  ledit 
jour  décçipité  es  halles  de  Paris,  ses  biens  ,  sei- 
gneuries et  terres  acquises  et  confisquées  au 
Roy  :  laquelle  exécution  fut  ledit  jour  faite  à 
l'eschaffault  ordinaire  desdictes  halles,  à  l'heure 
de  trois  heures  api  es  midy,  qu'il  eut  illec  le 
col  couppé,  et  puis  fut  ensepvely  et  mis  en  bière 
et  délivré  aux  Cordeliers  de  Paris,  pour  estre 
inhumé  en  ladicte  église,  et  vindrent  quérir  le- 
dict  corps  esdites  halles  jusques  environ  de  sept 
à  huict  vingts  Cordeliers  à  qui  furent  délivrées 
quarante  torches  pour  mener  et  conduire  ledit 
corps  dudit  seigneur  de  Nemours  en  leur  dicte 
église. 

Audit  mois  le  Roy  qui  estoit  à  Thérouenne 
envoya  partie  de  son  armée  pour  combatre  et 
mettre  hors  de  leur  parc  certaine  quantité 
grande  de  Flamens  qui  estoient  parquez  en  un 
lieu  nommé  le  Blanc-Fossé ,  lesquels  Flamens 
quant  ils  ouyrent  nouvelles  de  la  venue  du  Roy 
et  son  armée,  s'enfuirent  et  desparquerent ,  et 


audit  desparquemeut  faire  frappèrent  nos  gens 
sur  les  dessusdits  Flamens ,  desquels  en  y  eut 
bien  tué  deux  mil.  Et  depuis  furent  suivis  jus- 
ques bien  huict  lieues  dedans  le  pays  de  Flan- 
dres, et  passèrent  lesdites  gens  du  Roy  au  mont 
de  Cassel,  à  Fiesncs  et  autres  places  qui  furent 
prises  et  arrasées,  et  en  tuèrent  encores  bien 
aultres  deux  mil.  Et  desdites  desconfitures  en 
furent  faictes  de  moult  belles  processions  en  la 
ville  de  Paris. 

Audit  mois  d'aoust  vingtiesme  jour  d'iceluy 
mois  l'an  1477,  advint  que  ung  jeune  fils  bour- 
reau à  Paris,  nommé  Petit  Jehan  fils  de  maistre 
Henry  Cousin,  maistre  bourreau  en  ladicte  ville 
de  Paris,  qui  desjà  avoit  faict  plusieurs  exploits 
de  bourreau  ,  et  entre  les  aultres  avoit  exécuté 
et  couppé  le  col  de  messire  Loys  de  Luxem- 
bourg, connestable  de  France, fut  tué  et  meur- 
dry  ledit  Petit  Jehan  en  ladicte  ville  de  Paris, 
au  pourchas  d'ung  menuisier  qui  estoit  nommé 
Oudin  du  Bust,  natif  du  pays  de  Picardie,  qui 
avoit  conceu  haine  mortelle  contre  ledit  Petit 
Jehan  ,  pour  raison  et  cause  de  ce  que  ledit  Pe- 
tit Jehan  avoit  frappé  ou  batu  long-temps  pa- 
ravant  ledit  du  Bust,  pour  aucune  noise  qu'ils 
eurent  ensemble ,  à  cause  de  ce  que  ledit  me- 
nuisier du  Bust  luy  demandoit  la  grosse  et  séel 
d'une  obligation,  en  quoy  ledit  Petit  Jehan  es- 
toit obligé  à  icelluy  Oudin  du  Bust,  et  de  la- 
quelle obligation  ledit  Petit  Jehan  avoit  payé  le 
principal,  et  ne  restoit  que  ledit  grossement  et  séel. 

Et  pour  estre  ledit  du  Bust  vengé  dudit  Pe- 
tit Jehan,  se  associa  ledit  du  Bust  de  trois 
jeunes  compaignons  demourans  à  Paris.  L'ung 
d'iceux  nommé  Lempereur  du  Houlx ,  sergent  à 
verge.  L'autre  Jehan  du  Foing  ,  fonténier  et 
plombeur.  Et  l'autre  nommé  Regnault  Goris , 
orfèvre,  fils  de  Martin  Goris  courtier  (1)  de  geo- 
lerie.  Tous  lesquels  quatre  de  guet-à-pense  et 
propos  délibéré  ,  vindrent  assaillir  ledit  Petit 
Jehan  qu'ils  trouvèrent  au  coing  de  la  rue  de 
Gamelles  près  de  l'ostel  du  Moulinet,  et  vint  le 
premier  à  luy  ledit  Empereur  du  Houx  soubs 
fainte  amiable,  qui  le  print  par  dessoubs  le  bras 
en  le  tenant  fermement ,  en  luy  disant  qu'il 
n'eust  point  de  paour  des  dessusdits,  et  qu'ils  ne 
luy  feroient  point  de  mal.  Et  en  luy  disant  ces 
choses  vint  ledit  Regnault  Goris  qui  frappa  le- 
dit Petit  Jehan  d'une  pierre  par  la  teste  dont  il 
chancella  ,  et  lors  ledit  Empereur  le  lascha ,  et 
incontinent  vint  à  luy  ledit  Jehan  du  Foing  qui 
luy  bailla  d'une  javeline  au  travers  du  corps 
dont  il  cheyt  mort  en  la  place,  et  depuis  qu'il 
fut  mort  ledit  du  Bust  luy  vint   coupper  les 

(I)  Courtier  de  bijoux  et  joyaux. 


334 


i.KS   (:iiK()>iQri:s  dk  je 


jambeSjCtatant  se  départirent  les  quatre  dessus- 
dits  ,  et  s'en  alèrent  bouter  en  franchise  aux 
Célestins  de  Paris.  Auquel  lieu  la  nuit  ensui- 
vant lurent  prins  et  tirez  deliors  par  ["ordon- 
nance et  caniinandement  de  messire  Robert  Des- 
touteville ,  chevalier  prévost  de  Paris,  et  gens 
de  conseil,  pource  que  par  information  leur  ap- 
parut dudit  guet-à-pense  et  propos  délibéré,  de- 
quoy  lesdits  Célestins  appellèrent,  et  par  la 
court  de  parlement  fut  l'appel  vuidé  et  dit  qu'ils 
ne  jouyroient  point  de  l'immunité  de  l'Eglise.  Et 
après  comme  clercs  furent  requis  par  l'évesque 
de  Paris  comme  ses  clercs.  Auquel  pareillement 
fut  dit  par  arrest  de  parlement  qu'ils  ne  jouy- 
roient point  du  privilège  de  clerc,  et  furent  ren- 
voyez par  devant  ledit  prévost ,  par  la  sentence 
duquel  ils  furent  tous  condempnez  à  estre  pen- 
dus et  estranglez,  dont  ils  appellèrent  en  la  court 
de  parlement.  Laquelle  confeima  ladite  sen- 
tence qui  fut  exécutée ,  et  furent  tous  quatre 
pendus  au  gibet  de  Paris  ,  par  les  mains  dudict 
maistre  Henry  père  dudit  Petit  Jehan,  qui  pour- 
tant fut  vengié  de  la  mort  de  sondit  fils,  le  jeu- 
dy  veille  de  monseigneur  sainct  Jehan  décol- 
lasse ,  vingt-huictiesme  jour  dudit  mois.  Et 
furent  pendus  en  la  manière  qui  s'ensuit,  et  tout 
au  joignant  l'ung  de  l'autre  ;  c'est  assavoir,  ledit 
Empereur  le  premier,  Jehan  du  Foing  le  se- 
cond, Regnault  Goris  le  tiers,  et  ledit  Jehan  du 
Bust  le  quatriesme  et  dernier.  Et  est  assavoir 
que  lesdicts  Empereur,  du  Foing  et  Goris,  es- 
toient  trois  beaulx  jeunes  hommes,  et  en  outre 
pour  ledit  cas  fut  batu  de  verges  et  banny  du 
royaulme  de  France  ung  jeune  fils  cordonnier, 
qui  avoit  conspiré  de  la  mort  dudit  Petit  Jehan 
mais  point  ne  s'estoit  trouvé  à  icelle. 

Audit  temps,  le  Roy  qui  estoit  au  pays  de  Pi- 
cardie, se  partit  dudit  pays,  et  y  laissa  pour  son 
lieutenant-général  monseigneur  le  bastard  de 
Rourbon,  admirai  de  France  ,  pour  la  conduite 
de  la  guerre  et  garde  de  tout  le  pays.  Et  au  re- 
gard (les  gens  de  guerre  de  l'ordonnance  du 
Roy  et  aultres  estans  pour  luy  esdits  pays,  on 
leur  bailla  et  assigna  l'en  leur  logis  en  la  cité  et 
ville  d'Aras,  Tournay,  Lens,  la  Rassée  et  aultres 
lieux  sur  les  frontières  de  Flandres  et  autres 
pays  qui  encores  se  tenoient  pour  ladicte  da- 
inoisclle  de  Flandres,  fille  d'icelluy  l'eu  duc  de 
Rourgongne.  Et  après  toutes  ces  choses  ainsi 
faictes  et  ordonnées  ,  le  Roy  s'en  vint  à  Nostre- 
Dame-de-la- Victoire  veoi/  la  belle  dame  illec 
aourée  ,  et  puis  après  s'en  tira  à  Paris  où  il  ne 
séjourna  guères,  et  y  estoit  le  jour  de  la  feste  de 
sainct  Denys.  A  la  révérence  duquel  sainct  il 
délivra  tous  les  prisonniers  estans  en  ses  prisons 
du  Chastellet  de  Paris,  et  puis  s'en  ala  à  Tours, 

à  Amboise  et  aultres  lieux  voisins  où  il  se  tint 
par  assez  longue  espace  de  temps,  durant  lequel 
les  Bourguignons  et  autres  ennemis  du  Roy 
soubs  les  charges  et  compaignies  du  prince  d'O- 
renge ,  messire  Claude  de  Vaudray  et  aultres 
estans  en  la  conté  de  Rourgongne,  firent  et  por- 
tèrent de  grans  guerre  aux  gens  du  Roy  estans 
pour  luy  audit  pays,  et  en  fut  fait  de  grans  des- 
confitures sur  lesdictes  gens  du  Roy,  tant  en  la 
ville  du  Grey-sur-Sosneet  ailleurs,  où  lesdictes 
gens  du  Roy  s'estoient  logez.  Et  y  tuèrent  les- 
dits Bourcuignons  des  gentils-hommes  de  l'or- 
donnance  du  Roy  ,  soubs  les  charges  et  compai- 
gnies de  Sallezart  et  de  Conyngan  ,  capitaines 
des  Escossois,  en  bien  grant  nombre. 

En  ladite  année  le  Roy  ayant  en  singulière 
recommandation  les  saincts  faits  de  sainct  Louys 
et  sainct  Charlemaigne  ,  ordonna  que  leurs 
images  de  pierre  piéçà  mis  et  assis  en  deux  des 
pilliers  de  la  grant  salle  du  Palais-Royal  à  Pa- 
ris, du  rang  des  aultres  roys  de  France,  fussent 
descendus  ,  et  voulut  iceulx  estre  mis  et  posez 
au  bout  de  ladite  grant  salle  au  dessus  et  au 
long  de  la  cbappelle  estant  au  bout  de  ladicte 
grant  salle ,  ce  qui  fut  fait.  Et  en  furent  payez 
les  deniers  que  l'ouvraige  cousta  à  faire ,  par 
Robert  Cailleted ,  receveur  des  aydes  de  ladite 
ville  de  Paris. 

Au  mois  de  décembre  audit  an  ,  le  Roy  pour 
tousjours  accroistre  son  artillerie ,  voulut  et  or- 
donna estre  faites  douze  grosses  bombardes  de 
fonte  et  métail  de  moult  grande  longueur  et 
grosseur,  et  voulut  icelles  estre  faictes;  c'est  as- 
savoir, trois  à  Paris,  trois  à  Orléans,  trois  à 
Tours  et  trois  à  Amiens.  Et  durant  ledit  temps 
fist  faire  bien  grant  quantité  de  boules  de  fer  es 
forges  estans  es  bois  près  de  Creil,  dont  il  bailla 
la  charge  à  maistre  Jehan  de  Reilhac  (i)  son 
secrétaire.  Et  pareillement  fist  faire  es  carrières 
de  Péronne  grant  quantité  de  pierres  à  bom- 
barde. Et  aussi  faire  dedens  les  bois  grant 
nombre  de  chevrètes  et  tauldis  de  bois  ,  avec- 
quesdesesehelles  à  assaillir  villes  et  forteresses 
pour  avoir  et  prendre  les  villes  de  Flandres  et 
Picardie ,  qui  encores  audit  temps  estoient  à 
réduire. 

Audit  an  1477  advint  au  royaulme  d'Angle- 
terre que  pour  ce  que  le  roy  Edouart  dudit 
royaulme  fut  acerténé  que  ung  sien  frère  qui 
estoit  duc  de  Clairence  ,  avoit  intention  de 
passer  la  mer  et  aler  descendre  en  Flandres , 
pour  donner  aide  et  secours  à  sa  sreur  duchesse 
en  liourgongne,  veufve  dudit  deffunt  le  dernier 
duc,  fist  icelluy  roy  Edouart  prendre  et  consti- 

(1)  II  avnil  {'{fi  rnnsrillor  dos  comptes. 

tuer  prisonnier  son  dit  frère  et  mettre  prison- 
nier en  la  tour  de  Londres,  où  il  fut  depuis  dé- 
tenu prisonnier  par  certaine  longue  espace  de 
temps.  Pendant  lequel  ledit  Edouart  assembla 
son  conseil ,  et  par  la  délibération  d'icelluy  fut 
condempné  à  estre  mené  depuis  ladite  tour  de 
Londres  traînant  sur  ses  fesses  jusques  au  gibet 
de  ladicte  ville  de  Londres,  et  illec  estre  ouvert 
et  ses  entrailles  gettez  dedens  un  feu.  Et  puis  luy 
coupper  le  col  et  mettre  son  corps  en  quatre 
quartiers;  mais  depuis,  par  la  grant  prière  et  re- 
queste  de  la  mère  desdits  Edouart  et  de  Clai- 
rance ,  fut  sa  condempnation  cliangée  et  muée 
tellement  que  au  mois  de  février  audit  an  iceluy 
deClairance  estant  prisonnier  en  ladite  tour,  fut 
prins  et  tyré  de  sadite  prison,  et  après  qu'il  eut 
esté  confessé  fut  mis  et  bouté  tout  vif  dedens 
une  queue  de  malvoisie  deffoncée  par  l'ung  des 
bouts  la  teste  en  bas,  et  y  demoura  jusques  à  ce 
qu'il  eût  rendu  l'esprit.  Et  puis  fut  tyré  dehors 
et  luy  fut  le  col  couppé  et  après  ensepvely  et 
porté  enterrer  à  aux  Carmes  avecques  sa  femme 
jadis  fdie  du  conte  de  Warvich  qui  mourut  à  la 
journée  de  Conventery  avecques  le  prince  de 
Galles,  fils  du  sainct  roy  Henry  d'Angleterre  de 
Lanclastre. 

Audit  temps  advint  à  Paris  que  ung  nommé 
Daniel  de  Bar,  serviteur  de  maistre  Olivier  Le 
Dain  ,  premier  baibier  et  varlet  de  chambre  du 
Roy,  fut  mis  et  constitué  prisonnier  en  la  court 
de  parlement,  pour  raison  de  plusieurs  plaintes 
qui  furent  baillées  à  ladite  court  alencontre  du- 
dit  Daniel,  et  mesmement  à  la  complainte  d'une 
nommée  Marion  femme  de  Colin  Panier,  et  d'une 
aultre  femme  dissolue,  qui  chargeoient  ledit  Da- 
niel de  les  avoir  efforcées  ,  et  en  elles  faict  et 
commis  l'ord  et  villain  péché  de  sodomie.  Et 
après  que  par  ladite  court  et  par  la  justice  du 
prévost  de  Paris  eustesté  vacqué  par  long-temps 
à  besongner  audit  procez,  icelles  deux  femmes 
se  desdirent  desdites  charges  ,  en   confessant 
par  elles,  que  icelles  charges  avoient  faictes  à  la 
pétition  et  requeste  dudit  Colin  Panier  et  d'ung 
nommé  Janvier,  comme  ennemis  dudit  Daniel, 
et  pour  eulx  vengier  de  luy,  pourquoy  lesdites 
deux  femmes,  par  sentence  du  prévost  de  Paris, 
furent  condemnées  à  estre  batucs  nues,  et  ban- 
nies du  royaume  de  France,  leurs  biens  et  héri- 
tages confisquez  au  Roy,  surquoy  premièrement 
seroient  prins  les  dommages  et  intérests  dudit 
Daniel  ,  premièrement  et  avant  toute  œuvre. 
Laquelle  sentence  fut  prononcée,  et  après  exé- 
cutée par  les  carrefours  de  Paris  le  mercredy 
unziesme  jour  de  mars  audit  an  1477. 

Audit  an  et  mois  de  mars,  le  Roy  qui  estoit  à 
Tours  s'en  vint  vers  Paris  loger  à. Ablon  sur 

Seine,  et  ung  hostel  appartenant  à  Marc  Senamy 
esleu  de  Paris,  où  il  ne  séjourna  que  deux  jours  , 
et  puis  vint  à  Paris  coucher  en  son  hostel  des 
Tournelles,  et  d'illec  le  landemain  matin  s'en 
ala  en  l'église  de  Paris  faire  son  oraison  à  la 
bénoiste  Vierge  Marie.  Et  icelle  faicte  s'en  ala 
coucher  à  Louvres  en  Parisys,  et  de  là  à  Sen- 
lis,  à  la  Victoire  à  Armenonville  et  autres  lieux 
voisins,  où  il  séjourna  ung  peu  de  temps,  et  après 
ala  à  Hesdin,  Amyens  et  aultres  lieux  de  Picar- 
die, où  le  seigneur  de  Havart  de  par  le  roy 
Edouart  d'Angleterre  y  vint,  et  communiqua  de 
trouver  accord  entre  le  Roy  et  les  Flamens.  Et 
du  costé  du  Roy  y  fut  commis  le  seigneur  de 
Sainct-Pierre  et  plusieurs  aultres.  Et  durant  ce 
temps  le  Roy  fist  tousjours  passer  son  armée  au- 
dit pays  de  Picardie  ,  tant  ceulx  de  son  or- 
donnance que  les  nobles ,  archiers  de  retenue, 
et  aultres  gens  de  guerre  en  bien  grant  nombre, 
et  si  y  fut  aussi  mené  grant  nombre  de  bombar- 
des, pouidres,  artillerie,  vivres  et  grans  prépa- 
rations de  faire  guerre. 

Audit  an  au  mois  de  mars  1478  après  Quasi- 
modo,  vint  et  arriva  à  Paris  madame  d'Orléans, 
nwnseigneur  le  duc  d'Orléans,  ung  jeune  enfant 
fils  du  duc  de  Clèves,  nepveu  d'icelle  dame,  ma- 
dame de  Nerbonne  fille  du  feu  duc  d'Orléans  et 
femme  de  monseigneur  le  viconte  de  Nerbonne, 
fils  du  conte  de  Fouez,  le  fils  du  conte  de  Ven- 
dosme  et  aultres  plusieurs  seigneurs ,  gentils- 
hommes, dames  et  damoiselles  qui  moult  bien 
furent  festoiées  par  deux  fois  en  ladicte  ville  de 
Paris.  Pour  la  première  fois  par  monseigneur  le 
cardinal  de  Fouez  en  l'ostel  d'Estampes,  près  la 
Bastille.  Et  la  seconde  fois  par  monseigneur  le 
cardinal  de  Bourbon  en  son  hostel  à  ladicte  ville 
de  Paris,  qui  y  donna  à  soupper  à  icelle  dame, 
à  toute  sadicte  compaignie  et  plusieurs  aultres  , 
le  mardy  dernier  jour  de  mars  audit  an  1478. 
Et  fut  ledit  soupper  moult  honorable  ,  plantu- 
reux et  bien  et  honnestement   servy  de    tout 
ce  qu'il  estoit  possible  de  trouver,  avecques  chan- 
tres et  plusieurs  instrumens  mélodieux,  farces , 
mommeries  et  aultres  honnestes  joyeusetés.  Et 
fut  fassiète  dudit  soupper  en  la  gallerie  dorée , 
réservé  madicte  dame  de  Nerbonne  qui  estoit 
fort  grosse,  qui  pour  son  aise  avoir  avec  mon- 
seigneur son  mary  ,  et  jusques  au  nombre  de 
huict,  souppèrent  en  une  chambre  basse  dudict 
hostel  au  logis  de  Jehan  de  Roye,  secrétaire  de 
monseigneur  le  duc  de  Bourbon,  et  garde  dudit 
hostel  de  Bourbon. 

Au  mois  d'avril  audit  an  1478,  fut  sceu  par 
Guérin  Le  Groin,  baillif  de  Sainct-Pierre-le- 
Monstier,  et  Robinet  du  Quesnoy ,  lesquels  et 
chaseun  de  eulx  avoient  charge  de  cent  lances 


:î:>(; 


LES    CnUO.MQllES    DE   JEAN    DE   TROVES. 


ri478l 


de  rordonnance  du  Roy,  qui  estoient  en  garni- 
son au  pays  de  Picardie,  que  les  Flamens  ve- 
noient  à  Douay  pour  apporter  argent  à  ceulx  du- 
dit  lieu  tant  pour  leurs  gaiges  et  souldées  que 
aussi  pour  les  atïaires  de  ladicte  ville.  Lesquels 
capitaines  se  mirent  aux  champs  pour  gaigner 
ledit  argent,  ce  qu'ils  firent,  et  ruèrent  jus  ceulx 
qui  le  portoient,  et  en  tuèrent  aucuns  ,  et  plu- 
sieurs prisonniers  y  furent  prins. 

Et  pour  ce  que  ceux  de  ladicte  ville  de  Douay 
et  de  risle  de  Flandres  ,  eurent  certaines  nou- 
velles de  ladite  destrousse,  se  mirent  aux  champs 
pour  rescourre  ledit  argent  et  prisonniers.  Et 
nonobstant  qu'ils  fussent  moult  grant  nombre  , 
nosdites  gens  se  saulvèrent  parmy  eulx,  en  tuè- 
rent quatre-vingts  et  mieulx,  et  en  emportèrent 
ledit  argent  par  eulx  gaigné.  Et  n'y  mourut  point 
des  gens  du  Roy  plus  de  trente-six  ou  trente- 
sept  hommes. 

Au  mois  de  may  audit  an  14  78  ,  le  Roy  qui 
estoit  au  pays  de  Picardie  ne  fist  guère  de  cho- 
ses, sinon  de  gaigner  et  avoir  par  sa  puissance 
une  petite  ville  nommée  Condé  qui  estoit  tenue 
par  les  Bourguignons,  laquelle  estoit  fort  nui- 
sante à  avitailler,  et  porter  vivres  à  ceulx  de  la 
cité  de  Tournay.  Dedens  laquelle  ville  y  avoit 
des  gens  de  guerre  du  party  du  duc  en  Auteri- 
che  qui  se  laissèrent  batre,  mais  enfin  quant  ils 
apperceurent  le  grant  mal  qui  leur  estoit  appa- 
rant,  il  prindrent  composition  avec  le  Roy  de 
luy  bailler  ladite  ville  et  le  chasteau,  à  quoy  le 
Roy  les  receupt ,  et  s'en  alèrent  eulx  et  leurs 
biens  saufs. 

En  ladicte  année  vint  a  Paris  ung  cordelier 
natif  de  Ville-Franche  en  Beaujolois,  pour  près- 
cher  à  Paris  ,  et  illec  blasmer  les  vices ,  et  y 
preschabien  longuement,  disant  et  publiant  les 
vices  dont  les  créatures  estoient  entachées.  Et 
par  ses  parolles  y  eut  plusieurs  femmes  qui  s'es- 
toient  données  aux  plaisances  des  hommes  et 
aultres  péchez  qui  de  ce  se  retrayrent,  et  aucu- 
nes d'icelles  se  mirent  et  rendirent  en  religion, 
en  délaissant  leurs  plaisances  et  voluptez  où  par 
avant  s'estoient  démenez;  et  si  blasma  tous  les 
estats,  et  si  prescha  de  la  justice  du  gouverne- 
ment du  Roy  ,  des  princes  et  seigneurs  de  ce 
royaulme  ,  et  que  le  Roy  estoit  mal  servy  ,  et 
([u'il  avoit  autour  de  luy  des  serviteurs  qui  luy  es- 
toient traistres,  et  que  s'il  ne  les  mettoit  dehors 
(ju'ils  le  destruiroicnt  et  le  royaume  aussi. 
Desquelles  choses  en  vindrent  les  nouvelles  au 
Roy,  parquoy  ordonna  qu'on  luy  deffendist  le 
l)reseher,  et  pour  cestc  cause  vint  à  Paris  mais- 
tre  Olivier  Le  Dain  ,  barbier  du  Roy  ,  pour  luy 
faire  deffendre  leprcseher,  ce  (jui  luy  fut  inter- 
dit; ce  qui  fut  a  la  grant  ilesplaisance  de  plu- 


sieurs hommes  et  femmes  qui  fort  s'estoient  ren- 
dues enclins  à  le  suivre  et  oyr  ses  parolles  et 
prédications.  Et  pour  doubte  qu'on  ne  le  print 
ne  que  on  ne  luy  feist  aucun  opprobre,  le  furent 
veiller  nuict  et  jour  dedens  le  couvent  des  Cor- 
deliers  dudict  lieu  de  Paris.  Et  si  disoit-on  que 
plusieurs  femmes  y  alloient  curieusement  de 
nuict  et  de  jour,  qui  se  garnissoient  en  leurs  pa- 
tois de  pierres,  cendres  ,  cousteaux ,  mucées  et 
aultres  ferremens  et  bastons  pour  frapper  ceulx 
qui  luy  voudroient  nuire  ou  empescher  sadicte 
prédication,  et  qu'ils  luy  disoient  qu'il  n'eust 
point  de  paour,  et  qu'ils  mourroient  avant  que 
esclande  luy  advinst. 

Durant  ces  choses  s'en  ala  en  Picardie  par  de- 
vers le  Roy  ung  légat  de  par  le  Pape ,  pour  re- 
monstrer  au  Roy  et  au  duc  d'Austriche  le  grant 
mal  que  faisoient  les  Turcs  infidèles  alencontre 
de  la  chrestienté,  en  les  exhortant  de  faire  paix 
entre  eulx,  et  de  eux  délibérer  d'eux  exposer  à 
la  deffense  de  ladicte  chrestienté,  et  destruire 
lesdits  infidèles.  Au  moyen  de  quoy  fut  ung  peu 
cessée  ladicte  guerre,  eu  espérant  trouver  ac- 
cord eu  leursdits  débats,  mais  nonobstant  ce  ne 
cessèrent  point  les  Bourguignons  de  la  duché  et 
comté  de  Bourgongne,  de  tousjours  faire  guerre 
ausdits  pays  et  à  l'armée  que  le  Roy  y  avoit  en- 
voyée, et  de  prendre  sur  les  gens  du  Roy,  villes, 
chasteaux  et  places  par  le  Roy  recouvrées,  et  y 
tuèrent  des  gens  du  Roy  et  francs-archiers  bien 
grant  nombre. 

Et  le  mardy  vingt-sixiesme  jour  de  may  fut 
crié  à  son  de  trompe  et  cry  publicque  par  les 
carrefours  de  Paris,  comme  de  toute  ancienneté 
il  soit  decoustume,  et  qu'il  ne  l'oise  (1)  à  nuls 
de  quelque  estât  qu'ils  soient,  de  faire  assemblée 
de  gens  en  la  ville  de  Paris  sans  le  congié  et 
licence  du  Roy  ou  sa  justice.  Et  que  ce  néant- 
moins  au  moyen  de  certains  sermons  et  prédica- 
tions puisnagucres  faits  en  ladite  ville  par  frère 
Anthoine  Fradin  de  l'ordre  des  Gordeliers,  plu- 
sieurs personnes  se  sont  assemblées  et  venues 
au  couvent  desdits  Gordeliers,  pour  illec  garder 
ledit  cordelier  ,  auquel  n'avoit  esté  fait  aucun 
opprobre  par  le  Roy  ne  sa  justice,  mais  y  avoient 
esté  envoyez  seulement  aucuns  des  conseillers 
du  Roy  pour  le  interroguer  sur  aucunes  choses 
et  matières  secrètes,  dont  le  Roy  en  vouloitsça- 
voir  la  vérité.  Et  illec  s'estoient  tenus  nuit  et 
jour  près  de  icelluy  frère  Anthoine,  pour  le 
garder,  si  comme  ils  disoient.  Laquelle  chose 
estoit  en  grande  esclandre,  parquoy  et  par  l'ad- 
visde  la  cour  de  parlement  et  prévost  de  Paris 
estoit  interdit  et  deffendu  à  toutes  personnes  de 

(1)  Soil  permis. 

quelque  condition  qu'elles  feussent,  de  non  plus 
faire  lesdites  telles  assemblées  en  ladicte  église 
des  Cordellers,  ne  ailleurs,  sur  peine  de  confis- 
cation de  corps  et  de  biens.  Et  que  au  regard 
de  ceulx  qui  ainsi  estoient  assemblez  audit  lieu 
des  Cordeliers,  incontinent  après  le  cry  se  dé- 
partissent et  alast  chascun  en  sa  maison  sur  les- 
dictes  peines,  et  aux  maris  qu'ils  feissent  def- 
fence  a  leurs  femmes  de  plus  aler  ne  eul\  tenir 
lesdictes  assemblées.  Après  lequel  cry  ainsi  fait 
que  dit  est,  fut  par  grant  dérision  crié  par  plu- 
sieurs des  escoiitans,  que  ce  n'estoit  que  folie  , 
et  que  le  Roy  ne  sçavoit  riens  des  cboses  des- 
susdictes,  et  que  c'estoit  mal  fait  d'avoir  ordonné 
de  faire  ledit  cry. 

Et  le  lundy  premier  jour  de  juing  audit  an, 
par  le  premier  président  du  parlement ,  et  aul- 
tres  qui  se  disoient  avoir  charge  du  Roy,  fut  dit 
et  déclairé  audit  frère  Antboine  Fradin  ,  qu'il 
estoit  à  tousjours  banny  du  royaulme  de  France, 
et  que  pour  ce  faire  il  \nidast  incontinent  et 
sans  arrester  hors  d'icelluy  royaulme,  ce  qu'il 
fist,  et  vuida  le  lendemain  de  ladicte  ville  de 
Paris ,  qui  fut  inardy  second  jour  dudit  mois  de 
juing  ]4r8.  Et  quant  ledit  frère  Antboine  partit 
dudit  lieu  des  Cordeliers  de  Paris, y  avoit  grant 
quantité  de  populaire,  crians  et  soupirons  moult 
fort  son  département ,  et  en  estoient  tous  fort 
mal  contens.  Et  du  courroux  qu'ils  en  avoient, 
disoient  de  merveilleuses  choses,  et  y  en  eut  plu- 
sieurs, tant  hommes  que  femmes  qui  le  suivi- 
rent hors  de  la  ville  de  Paris,  jusques  bien  loing, 
et  puis  après  s'en  retournèrent. 

Audit  temps  le  Roy  qui  estoit  aie  au  pays  de 
Picardie,  en  intention  d'avoir  et  mettre  en  ses 
mains  et  obéissance  les  \illes,  places  et  pays 
que  tenoit  le  defl'unct  duc  de  lîourgongne  au  jour 
de  son  trespas,  comme  appartenans  au  Roy,  et  à 
luy  acquises  par  la  rébellion  et  désobéyssance 
du  deffunct  duc  de  Rourgongne ,  et  qui  pour  icel- 
les  avoir  y  avoit  menée  la  plus  belle  et  grande 
quantité  d'artillerie  et  gens-d'armes  de  son  or- 
donnance, francs-archiers  et  nobles  hommes,  qui 
oncquesfut  veuë  en  France.  Et  demoura  longue- 
ment audit  pays  cuidant  tousjours  avoir  les  Fla- 
raeus  et  le  duc  Maximien  d'Auteriche  ,  qu'ils 
appelloient  leur  seigneur,  soubs  umbre  duquel 
avoir  fut  envoyé  devers  le  Roy,  luy  estant  à 
Cambray  et  en  la  cité  d'Arras,  ambassadeur  du- 
dit duc  d'Auteriche  ,  qui  pourparlèrent  de  bail- 
ler au  Roy  paisiblement  les  contez  d'Artois  et 
de  Roulongne,  l'Isle,  Douay  et  Orchies  ,  Sainct- 
Omer  et  aultres  villes,  avecques  ta  duché  de 
Rourgongne  entière.  Et  soubs  umbre  desdictes 
promesses  le  Roy  leur  bailla  la  jouyssance  de 
Cambray,  Quesnoy-le-Coote,  Rouchain,  et  aul- 

très  ailles.  Et  pour  estre  plus  près  du  Roy  pour 
communiquer  des  choses  dessusdites,  s'en  vint 
loger  et  parquer  ledit  duc  d'Auteriche ,  luy  et 
son  ost,  que  on  disoit  estre  vingt  mil  comhatans 
et  raieulx ,  entre  Douay  et  Arras.  Et  illec  tin- 
drent  le  Roy  en  belles  paroles  soubs  umbre  desdi- 
tes promesses,  jusques  en  la  fin  dudit  mois  de 
juing  ,  que  le  Roy  n'eut  aucune  chose  de  ce  qui 
luy  avoit  esté  promis.  Et  si  avoit  eu  libéralement 
du  Roy  icelluy  JMaximien  lesdites  villes,  cuidant 
que  de  son  costé  feust  entretenu  ce  que  promis 
luy  avoit,  dont  il  ne  fist  rien  ,  et  n'y  eut  aucune 
conclusion  sur  ce  prinse. 

Durant  ledit  mois  de  juing,  l'armée  que  le  Roy 
avoit  envoyée  en  la  haulte  Rourgongne  pour  re- 
couvrer ses  villes  contre  luy  rebelles,  et  dont 
avoit  la  charge  le  gouverneur  de  Champaigne  , 
nommé  d'Amboise,  prospéra  fort,  et  regaignè- 
reut  et  mirent  es  mains  du  Roy  la  ville  de  Ver- 
dun ,  Montsaujon ,  et  Sémur  en  Lauxois,  tant 
par  assault  que  par  composition.  Et  après  alè- 
rent  mettre  le  siège  devant  la  ville  de  Raulne  , 
où  ils  furent  depuis  par  aucun  temps ,  et  jusques 
au  commencement  du  mois  de  juillet  ensuivant, 
et  audit  an  1478  que  ladicte  ville  de  Raulne  se 
rendit  au  Roy  par  composition  es  mains  dudit 
gouverneur:  tellement  qu'ils  eurent  leurs  vies 
et  biens  saufs,  et  payèrent  en  ce  faisant  par  for- 
me d'amende  pour  leurs  défaultes  quarante  mil 
escus,  et  si  furent  condempnez  à  rendre  et  l'esti- 
tuer  tout  le  n  in  et  aultres  debtes  qu'ils  pouvoient 
devoir  aux  marchands  de  Paris,  et  aultres  mar- 
chands du  royaulme,  tant  en  vin  par  eulx  ven- 
du et  non  livré,  que  d'argent  à  eulx  baillé  et 
preste.  Et  au  regard  des  gens  de  guerre,  ils  s'en 
aièrent  par  ladicte  composition  franchement  et 
quittement ,  eulx  et  leurs  biens  saufs. 

Audit  mois  de  juillet  furent  et  transportèrent 
en  ladicte  ville  d'Arras  par  devers  le  Roy  illeç 
estant ,  une  grande  ambassade  dudit  duc  Maxi- 
mien d'Auteriche,  et  aussi  des  habitans  des  villes 
et  pays  de  Flandres:  lesquels  furent  oys  par  le 
Roy  et  son  conseil,  et  sur  ce  qu'ils  voulurent 
dire  à  grande  et  meure  délibération ,  fut  appointé 
entre  le  Roy  et  lesdits  Maximien  et  Flamens, 
que  la  guerre  qui  lors  estoit  audit  pays  cesseroit 
jusques  à  ung  an  ,  pendant  lequel  yroicnt  seu- 
rement  de  chacun  des  deux  costez  toutes  per.son- 
nes  de  l'ung  party  en  l'autre ,  et  que  toute  mar- 
chandise auroit  son  plain  cours.  Et  à  tant  s'en 
départit  le  Roy ,  et  s'en  vint  loger  vers  Paris  , 
et  ne  entra  point  en  la  ville ,  pour  cause  de  ce 
que  on  luy  dist  que  on  s'y  mouroit ,  et  s'en  ala 
près  de  Vendosme,  où  il  se  tint  par  aucun  temps. 
Et  après  ala  à  Rehuart ,  et  aultres  pèlerinages  à 
sa  dévotion. 

En  ladk'teannée  et  au  retour  dudit  pays  le  Rov 
fist  de  graiis  dons  à  plusieurs  éiilises  et  divers 
saincts ,  car  il  vint  veoir  la  bc'uoiste  Vierge  Ma- 
rie de  la  Victoire,  près  Senlis,  où  il  donna  deux 
mil  francs ,  qu'il  voulut  estre  employez  à  faire 
des  lampes  d'argent  devant  l'autel  de  ladicte 
Vierge.  Et  aussi  fist  couvrir  d'argent  la  châsse 
de  monseigneur  sainct  Fiacre,  où  il  fut  employé 
de  sept  à  huicts  vingts  marcs  d'argent.  Et  en 
oultre  pour  sa  grande  et  singulière  confidence 
que  de  tout  temps  il  a  eue  à  monseigneur  Sainct 
Martin  de  Tours  ,  voulut  et  ordonna  estre  fait 
ung  grains  treillis  d'argent  tout  autourde  la  châsse 
dudit  sainct  Martin,  lequel  y  fut  fait,  etpesoit 
de  seize  à  dix -sept  mil  marcs  d'argent,  qui  cousta 
avant  que  estre  prest  et  tout  assis ,  bien  deux 
cens  mil  francs.  Et  est  assavoir  que  pour  finer 
de  ladicte  grande  quantité  d'argent  à  faire  les 
ouvrages  dessusdits ,  furent  ordonnez  commis- 
saires pour  prendre  et  saisir  toute  la  vaisselle 
qu'on  pouvoit  trouver  à  Paris  et  aultres  villes  , 
laquelle  vaisselle  fut  payée  raisonnablement, 
mais  nonobstant  ce,  en  fut  grande  quantité 
mucéeet  ne  fut  plus  veuë  es  lieux  où  elle  avoit 
accoustume  de  courir.  Et  a  ceste  cause  de  là  en 
avant  quant  on  aloit  aux  nopces  franches  et  aul- 
tres ,  ou  on  avoit  accoustume  d'y  en  veoir  large- 
ment ,  n'y  estoient  trouvez  que  beaulx  verres  et 
esguières  de  verre  et  feugière. 

En  icelluy  temps  ou  le  Roy  fist  faire  grant 
assemblée  des  prélats  ,  gens  d'église  ,  de  grans 
clercs,  tant  des  universités  de  Paris  ,  Montpe- 
lier,  que  d'autres  lieux ,  pour  eulx  trouver  et 
assembler  en  la  ville  d'Orléans ,  pour  subtillier 
et  trouver  moyen  de  ravoir  la  pragmatique ,  et 
que  l'argent  des  vaccans  et  bénéfices  ne  fussent 
plus  portez  à  Rome  ,  ne  tyrez  hors  de  ce  royau- 
me. Et  pour  ceste  cause  se  tint  ladicte  assemblée 
ainsi  estant  à  Orléans ,  où  présidoit  pour  le  Roy 
monseigneur  de  Beaujeu ,  monseigneur  le  chan- 
celier et  aultres  du  conseil  du  Roy.  Lequel  mon- 
seigneur le  chancellier  en  la  présence  de  mon- 
seigneur de  Beaujeu  dist  et  déclaira  les  causes 
pourquoy  ladite  assemblée  estoit  ainsi  faicte  au- 
dit Orléans,  et  ks  causes  qui  mouvoient  le  Roy 
d'avoir  fait  faire  icelle  assemblée  ,  laquelle  pro- 
position fut  responduë  par  maistre  Jehan  Hué , 
doyen  de  la  faculté  de  théologie  pour  ladite  uni- 
versité de  Paris,  qui  en  ce  faisant  fist  de  gran- 
des remonstrances  et  parla  fort  et  hardiment , 
pour  ce  qu'il  estoit  advoué  de  par  lesdits  de  l'u- 
niversité de  Paris.  Et  aussi  y  parla  pour  ladite 
université  de  Montpellier  ung  aultre  grant  clerc, 
qui  aussi  parla  moult  bien.  Et  après  que  icelle 
assemblée  eut  illec  esté  certaine  espace  de  temps, 
le  Roy  vint  à  sa  dévotion  en  l'église  Nostre- 


Dame-de-Cléry,  et  après  sa  dévotion  faiete  ala 
audit  lieu  d'Orléans,  où  il  ne  séjourna  que  demie 
journée.  Et  après  qu'il  s'en  fut  retourné ,  tout 
ledit  conseil  ainsi  assemblé  que  dit  est,  sans  con- 
clure se  départit,  et  ala  chascun  dont  il  estoit 
party  pour  y  venir,  et  fut  ledit  conseil  remis  à 
Lyon  au  premier  jour  de  may  après  ensuivant. 

En  après ,  le  Roy  estant  audit  pays  de  Tou- 
raine  ,  envoya  ses  lettres  closes  à  ses  bons  bour- 
gois  de  Paris,  leur  faisant  sçavoir  quant  il  avoit 
envoyé  ses  ambassadeurs  par  devers  le  roy  de 
Castille  et  de  Léon ,  sur  aucuns  différens  qui  es- 
toient entre  le  Roy  et  luy ,  affm  de  trouver  au- 
cun bon  accord  entre  eulx  sur  lesdits  différens, 
lesquels  ses  ambassadeurs  estoient  retournez  do- 
dit  voyaige,  et  avoient  rapporté  que  ledit  roy 
de  Castille  estoit  bien  content  du  Roy ,  et  luy 
avoit  promise  et  jurée  bonne  amour  et  vraie  al- 
liance :  pourquoy  le  Roy  voulant  de  ces  choses 
estre  loué  et  regracié  Dieu  nostre  créateur  et  la 
bénoiste  glorieuse  Vierge  Marie ,  mandoit  aus- 
dits  de  Paris ,  que  de  ce  ils  feissent  processions 
générales  à  Paris,  et  que  les  feux  en  feussent 
faits  parmy  les  rues  de  ladicte  ville  :  laquelle 
chose  fut  faicte.  Et  furent  icelles  processions 
faictes ,  qui  alèrent  de  Nostre-Dame  à  madame 
Sainte-Geneviefve  au  mont  de  Paris,  et  y  fut 
illec  presché  par  le  prieur  des  Carmes,  qui  illec 
déclaira  bien  au  long  et  honorablement  l'inten- 
tion et  contenu  desdictes  lettres  du  Roy. 

En  ladite  année  au  mois  d'octobre,  advint  au 
pays  d'Auvergne  que  en  une  religion  de  moines 
noirs  (  1  ) ,  appartenant  à  monseigneur  le  cardi- 
nal de  Bourbon ,  y  eut  ung  des  religieux  dudit 
lieu  qui  avoit  les  deux  sexes  d'homme  et  de  fem- 
me, et  de  chascun  d'iceulx  se  aida  tellement 
qu'il  devint  gros  d'enfant,  pourquoy  fut  prins  et 
saisi ,  et  mis  en  justice  et  gardé  jusques  à  ce 
qu'il  fut  délivré  de  son  postume,  pour  après  ice- 
luy  venu  estre  fait  dudit  religieux  ce  que  justice 
verroit  estre  à  faire. 

Audit  pays  advint  aussi  que  ting  gentil-hom- 
me dudit  pays  d'Auvergne  nourrissoit  ung  lyon, 
qui  luy  eschappa  et  le  perdit  par  aucun  temps  , 
qu'il  ne  sçavoit  où  il  estoit  devenu.  Laquelle 
beste  s'en  ala  à  l'escart  et  sur  aucuns  chemins, 
là  où  mengea  et  dévoura  plusieurs  créatures , 
tant  hommes  que  femmes ,  pour  cause  dequoy 
grant  nombre  de  gens  dudit  pays  se  mirent  sur 
les  champs  pour  le  tuer,  et  y  ala  aussi  sondit 
maistre  ,  et  tant  firent  qu'ils  trouvèrent  ladicte 
beste.  Laquelle  entre  aultres  personnes  recon- 
neut  et  vint  à  sondit  maistre ,  et  incontinent  fut 


(1)  Celait,  d'après  Mézerai,  clans  l'abbaye  d'Issoire, 
en  Auvergne. 

tuée  et  meurdrie.  Et  pareillement  aussi  audit 
pays  y  sourdit  une  fontaine  en  lieu  où  jamais 
n'en  avoit  point  eu,  et  illec  devint  la  terre  mou- 
vant et  tremblant  merveilleusement. 

Audit  an  1478,  au  mois  de  novembre,  ung 
nommé  Symon  Courtois,  que  le  Roy  avoit  fait 
son  procureur  général  pour  toute  la  conté  d'Ar- 
tois ,  au  moyen  de  la  trêve  qui  estoit  entre  le 
Roy  et  les  Flamens  ,  se  partit  de  la  ville  d'Ar- 
ras  faignant  aller  en  ses  affaires  au  païs  de 
Flandres.  Auquel  pays  s'en  ala  par  devers  la 
confesse  dudit  Flandres ,  femme  de  Maxiraien 
d'Auteriche,  par  devers  laquelle  et  non  content 
de  l'honneur  à  luy  fait  par  le  Roy  de  l'avoir 
ainsi  créé  sondit  procureur  général  en  ladite 
conté ,  dist  à  icelle  confesse  qu'il  estoit  bien  son 
serviteur,  comme  ses  aultres  parens  avoient  esté, 
et  qu'elle  voulsist  prendre  de  luy  le  serment  et 
créer  sondit  procureur,  et  de  raison  elle  luy  re- 
vauldroit ,  et  aimoit  mieux  qu'elle  feust  et  de- 
mourast  en  ses  mains  que  en  celles  du  Roy. 
Lesquelles  choses  qui  furent  sceuës  par  le  gou- 
verneur dudit  Arras  pour  le  Roy,  fut  ledit 
Symon  Courtois  prins  et  saisi,  et  mené  devers  le 
Roy  à  Tours,  où  il  confessa  tout  ce  que  dit  est 
dessus.  Et  à  ceste  cause  il  fut  décapité. 

Audit  an  1478  le  lundy  devant  les  Rois,  ad- 
vint que  plusieurs  officiers  du  Roy  en  son  ar- 
tillerie, firent  assortir  une  grosse  bombarde 
qui  en  ladicte  année  avoit  esté  faicte  à  Tours  , 
pour  illec  essayer  et  esprouver ,  et  fut  acculée 
la  queue  d'icelle  aux  champs  devant  la  bastille 
Sainct-Anthoine,  et  la  gueulle  d'icelle  en  tirant 
vers  le  pont  de  Charenton,  Laquelle  fut  chargée 
pour  la  première  fois  et  tira  très-bien ,  et  porta 
la  pierre  d'icelle  de  voilée  jusques  à  la  justice 
dudit  pont  de  Charenton.  Et  pour  ce  qu'il  sem- 
bla aux  dessusdits  qu'elle  ne  s'estoit  pas  bien 
deschargée  de  toute  la  poudre  qui  mise  et  bou- 
tée avoit  esté  dedens  la  chambre  d'icelle  bom- 
barde ,  fut  ordonné  par  les  dessusdits  que  en- 
cores  seroit  chargée  de  nouveau ,  et  que  de 
rechief  seroit  tirée  pour  seconde  fois ,  et  que 
avant  ce  elle  seroit  nettoyée  dedans  la  chambre 
d'icelle  avant  que  d'y  mettre  la  poudre,  ce  qui 
fut  fait,  et  fut  faite  charger  et  bouté  sa  boule 
qui  pesoit  cinq  cens  livres  de  fer ,  dedans  la 
gueule  d'icelle  bombarde,  à  laquelle  gueule 
estoit  ung  nommé  Jehan  Maugue ,  fondeur , 
qu'icelle  bombarde  avoit  faite  :  laquelle  houle 
eu  rouUant  au  long  de  la  voilée  contre  le  tam- 
pon de  la  chambre  de  icelle  bombarde  ,  se  des- 
chargea incontinent ,  sans  sçavoir  dont  le  feu  y 
vint.  A  cause  dequoy  elle  tua  et  meui'drit  et  mist 
en  diverses  pièces  ledit  Maugue ,  et  jusques  à 
quatorze  aultres  personnes  de  Paris,  dont  les 


testes  ,  bras ,  jambes  et  corps,  estoieut  portez  et 
gettez  en  l'air  et  en  divers  lieux.  Et  ala  aussi 
ladicte  boule  tuer  et  mettre  en  pièces  et  lopins 
ung  pauvre  garçon  oyselleur,  qui  tcndoit  aux 
champs  aux  oyseaulx.  Et  de  la  poudre  et  vent 
de  ladicte  bombarde  y  en  eut  quinze  ou  seize 
aultres  personnes  qui  tous  en  eurent  plusieurs 
de  leurs  membres  gastez  et  brûlez,  et  en  mourut 
plusieurs  depuis.  Et  tellement  que  de  ceulx  qui 
y  moururent  ledit  jour ,  que  de  ceulx  qui  furent 
happez  dudit  vent ,  en  mourut  en  tout  de  vingt- 
deux  à  vingt-quatre  personnes.  Et  après  le 
trespas  dudit  Maugue ,  fondeur  de  ladite  bom- 
barde, le  corps  fut  recueiliy  et  ensevely,  et 
mis  en  bière,  et  porté  à  Sainct-Merry  à  Paris, 
son  patron ,  pour  y  faire  son  service,  et  fut  crié 
par  les  carrefours  de  Paris  que  on  priast  pour 
ledit  Maugue  ,  qui  nouvellement  estoit  allé  de 
vie  à  trespas  entre  le  ciel  et  la  terre  ,  au  service 
du  Roy  nostre  sire. 

En  ladicte  année  le  raardy  second  jour  de 
mars ,  le  corps  d'ung  nommé  Laurens  Garnier 
de  la  ville  de  Provins,  qui  avoit  par  arrest  de  la 
cour  de  parlement  esté  pendu  et  estranglé  au 
gibet  de  Paris  un  an  et  demy  par  avant  ledit 
jour,  pour  occasion  de  ce  qu'il  avoit  tué  et 
meurdry  ung  collecteur  ou  receveur  de  la  taille 
dudit  lieu  de  Provins,  et  duquel  cas  il  avoit 
obtenu  rémission  qui  ne  luy  fut  point  entérinée 
par  ladicte  court,  fut  au  pourchas  d'ung  sien 
frère  fait  despendre  dudit  gibet  par  Henry 
Cousin ,  exécuteur  de  la  haulte  justice  audit  lieii 
de  Paris.  Et  illec  fut  ensepvely  ledit  corps  et  mis 
en  une  bière  couvert  d'ung  cercueil ,  et  dudit  gi- 
bet mené  dedens  Paris  par  la  porte Sainct-Denys, 
et  devant  icelle  bière  alloient  quatre  crieurs  de 
ladicte  ville  sonnant  de  leurs  clochètes,  et  en 
leurs  poitrines  les  armes  dudit  Garnier ,  et  au- 
tour d'icelle  bière  y  avoit  quatre  cierges  et  huict 
torches  qui  estoient  portées  par  hommes  vestus 
de  dueil  et  armoyez  comme  dit  est.  Et  en  tel 
estât  fut  mené  passant  parmy  ladicte  ville  de 
Paris  jusques  à  la  porte  Sainct-Anthoine  ,  où 
fut  mis  ledit  corps  en  un  chariot  couvert  de 
noir,  pour  mener  inhumer  audit  Provins.  Et 
l'ung  desdits  crieurs  qui  aloit  devant  ledit  corps, 
crioit  :  «  Bonnes  gens,  dictes  vos  patenostrr s  pour 
»  l'âme  de  feu  Laurens  Garnier  ,  en  son  vivant 
"  demourant  à  Provins ,  qu'on  a  nouvellement 
»  trouvé  mort  soubs  ung  chesne,  dictes  en 
>'  vos  patenostres  que  Dieu  bonne  mercy  luv 
»  face.  >' 

En  ladicte  année  audit  mois  de  mars  le  jeudy 
dix-huitiesme  jour  dudit  mois,  un  gentil-homme 
nommé  Oriole ,  natif  du  pays  de  Gascongne , 
qui  auparavant  avoit  eue  la  charge  et  conduicte 

lie  par  le  Roy  de  cent  lances  de  son  ordon- 
nance ,  laquelle  charge  et  ordonnance  le  Roy 
a\oit  nouvellement  fait  cesser  avecciues  aul- 
tres^  laquelle  chose  il  print  à  desplaisance.  Et 
a  ceste  cause  fut  raporté  que  ledit  Oriole  parloit 
mal  et  usoit  de  menasses,  et  que  avecques  ce 
aussi  {ju"il  mist  en  délibération  avecques  le  lieu- 
tenant de  sa  com|)aiiiiiie,  de  délaisser  le  Roy  et 
sou  service  ,  et  aler  servir  en  guerre  son  adver- 
saire le  duc  en  Auteriche.  En  quoy  faisant 
connnettoit  crime  de  lèze-majesté  envers  son 
souverain  seigneur,  pour  lesquels  cas  etaultres 
furent  iceux  Oriole  et  sondit  lieutenant  décapi- 
tez en  la  ville  de  Tours,  ledit  jour  de  jeudy.  Et 
après  ladicte  exécution  faictc ,  furent  portez 
par  maistre  Denis  Cousin  ,  exécuteur  de  la 
haulte  justice,  et  qui  avoit  exécuté  ledit  Oriole 
et  sondit  lieutenant ,  leurs  testes  et  partie  de 
leurs  membres  attaciiez,  et  mettre  aux  portes 
d'Arras  et  Bethune  ,  au  pays  de  Picardie. 

Audit  an  et  mois  de  mars  fut  aussi  prins  pri- 
sonnier à  Paris  ung  nommé  le  seigneur  de  Mau- 
ves ,  qui  aussi  avoit  esté  cassé  de  la  charge  de 
cent  lances ,  dont  aussi  avoit  eue  la  charge  pour 
le  Roy,  et  fut  prins  en  Tostcl  du  Cornet ,  près 
Sainct-Jehan-en-Grève,parPhelippe  Luillier,  es- 
cuyer  capitaine  de  la  bastille  Sainct-Authoine, 
et  par  luy  ou  par  aultres  mené  prisonnier  audit 
lieu  de  Tours  par  devers  le  Roy  qui  lors  y  estoit. 
Et  depuis  fut  délivré  comme  ignorant  des  cas  à 
luy  imposez. 

Au  mois  d'avril  147  9  après ,  le  Roy  qui  estoit 
au  pays  de  Touraine  délibéra  du  fait  de  sa  guer- 
re ,  et  de  ce  qui  estoit  de  faire  touchant  le  fait 
d'icelle  ,  pource  que  la  trêve  qui  sur  ce  avoit 
esté  entre  luy  d'une  part  et  le  duc  en  Auteriche 
d'autre  part ,  estoit  presque  faillie.  Et  que  par 
ledit  d'Auteriche  n'avoit  esté  aucune  ambassade 
envoyée  devers  luy  pour  accord  faire  entre  eulx 
sur  leurs  différens,  et  pour  conclure  de  ce  qu'ils 
avoient  a  faire  après  la  lin  d'icelle  trêve. 

Au  mois  de  may  ensuivant ,  nonobstant  que 
ladicte  trêve  ne  feust  empirée  ne  faillie  ,  les 
manans  et  habitans  de  la  \ille  de  Carabray  mi- 
rent et  boutèrent  les  Picai's,  Elamens  et  aultres 
ennemis  du  Roy ,  tenans  le  party  dudit  duc  en 
Auteriche, dedens  ladicte  ville  de  Cambray.  Et 
d'icelle  en  déchassèrent  et  mirent  dehors  les 
gens  de  guerre  qui  estoient  dedens  le  chasteau 
de  ladite  ville  de  par  le  Roy,  nonobstant  que 
ladicte  ville  le  Roy  avoit  laissée  et  baillée  en  la 
garde  et  confidence  du  seigneur  de  Fiennes  ,  et 
incontinent  après  vindrent  de  trois  à  quatre 
cens  lances  dcsdits  Flamens  et  Picars,  devant  la 
ville  et  chastel  de  Bouchain,  dedens  la((uelle 
n'y  avoit  en  garnison   pour  le  \\o\   (|ue  seize 

lances  qui  se  retrahirent  dedens  ledit  chastel , 
pource  qu'ils  apperceurent  que  les  habitans  du- 
dit Bouchain  avoient  délibéi-é  de  mettre  lesdits 
ennemis  du  Roy  dedens  leur  ville  ,  incontinent 
qu'ils  y  seroient  arrivez,  ce  qu'ils  firent.  Et  in- 
continent eulx  arrivez  vindrent  lesdictes  habi- 
tans assaillir  lesdictes  gens  du  Roy  ,  que  par 
force  ils  prindrent,  et  les  tuèrent  tous  dedens 
ledit  chasteau,  et  de  tous  ceulx  qui  y  estoient 
n'en  eschappa  que  ung  seul ,  lequel  s'enferma 
dedens  une  chambre ,  et  par  ung  tuyau  des 
chambres  aisées  se  laissa  cheoir  dedens  les  fos- 
sez  et  se  saulva  :  desquelles  entreprinseset  cho- 
ses ainsi  faictes ,  le  Roy  en  fut  fort  mal  content, 
et  non  sans  cause,  veu  que  ladicte  trêve  rom- 
pue et  entreprises  dessusdites  ne  se  faisoient 
point  pour  aucune  faulte  ou  coulpe,  que  eussent 
fait  les  gens  de  guerre  du  Roy  sur  lesdits  en- 
nemis. 

Et  à  ceste  cause  le  Roy  envoya  certain  grant 
nombre  d'artillerie  en  la  duché  et  Franche- 
Conté  de  Bourgongne,  avecques  grant  nombre 
de  nobles  hommes  et  francs-archiers  du  royaul- 
me  de  France  ,  par  devers  le  gouverneur  de 
Champagne,  qui  estoit  gouverneur  et  lieutenant 
général  du  Roy  audit  pays  de  Bourgongne,  pour 
recouvrer  ledit  pays,  et  mettre  de  )echief  en  sa 
main.  Et  y  besongnèrent  lesdits  gouverneur  et 
ceul.x  de  sa  compaignie  si  vaillamment,  que  par 
assault  et  port  d'armes  ils  gaignèrent  d'assault 
le  chastel  de  Rochefort,  et  tuèrent  tous  ceulx 
qui  estoient  dedens,  en  pillant  tout  ce  qu'ils  y 
trouvèrent.  Et  de  là  s'en  alèrent  devant  la  cité 
de  Dole  ,  qui  fut  fort  batiie  d'artillerie,  et  après 
fut  assaillie  tellement  qu'elle  fut  prise  d'assault, 
à  cause  dequoy  plusieurs  gens  de  façon  et  bons 
mairhans  y  moururent,  et  si  fut  ladicte  ville  ar- 
rasée  mise  par  terre. 

Au  mois  de  juing  ensuivant  messire  Robert 
Destouteville,  chevalier  seigneur  de  Reine,  qui 
avoit  esté  prévost  de  Paris  par  l'espace  de  qua- 
rante-trois ans ,  ala  de  vie  à  trespas  audit  lieu 
de  Paris.  Et  en  son  lieu  le  Roy  donna  ledit  of- 
fice de  prévost  de  Paris  à  Jacques  Destouteville, 
fils  dudit  deffunct  prévost,  en  fa\eur  de  ce 
qu'il  disoit  que  ledit  deffunct  l'avoit  bien  et 
loyaulmeut  servy  à  la  rencontre  de  iMontlehéry 
et  aultres  divers  lieux. 

Durant  ces  choses  le  Roy  estant  à  Montargis 
oyt  les  nouvelles  des  choses  dessusdictes  ,  dont 
il  fut  fort  joyeulx  ,  et  lors  se  partit  et  s'en  ala  à 
\ostre-Dame-de-la-Victoire  près  Senlis  y  fan*e 
ses  offrandes,  et  de  là  s'en  vint  au  bois  de  Vin- 
ciennes  où  il  ne  séjourna  que  une  nuit.  Et  d'illec 
se  partit  et  print  son  chemin  pour  aler  à  Pro- 
vins ,  et  de  la  au  pa\s  de  Chanipaigne,  à  Lan- 

gres  et  aultrcs  lieux;  et  cependant  fut  cliart:é  à 
Paris  par  la  rivière  de  Seine  moult  grant  nom- 
bre de  belle  et  grosse  artillerie ,  entre  laquelle  y 
avoit  seize  grosses  bombardes  toutes  de  fonte,  et 
grant  quantité  de  pouidres  et  salpestres  pour 
mener  à  Cliàlons  en  Champaigne,  à  Bar-le-Due, 
et  d'illec  aler  conquester  la  duché  de  Luxem- 
bourg; mais  ledit  voyage  fut  rompu  et  n'en  fut 
riens  faict. 

Et  le  samedy,  tiers  jour  de  juillet  audit  an 
I  ITij,  vint  et  arriva  à  Paris  une  moult  belle  et 
honueste  ambassade  du  pays  d'Espaigne,  que 
meuoit  et  conduisoit  pour  le  Roy  l'évesque  de 
Lombes,  abbé  de  Sainct- Denis  eu  France. 
Et  les  furent  recepvoir  aux  champs,  hors  de  la- 
dicte  ville,  les  prévost  des  marchans  et  esche- 
vins  de  ladicte  ville  et  aultres  estats  d'icelle 
ville,  et  après  leur  entrée  faicte  en  icelle  ville 
s'en  alèrent  à  Sainct-Denis ,  où  ils  furent  fort 
testiez  par  ledit  abbé  dudit  lieu  ,  et  aussi  audit 
lieu  de  Paris  par  aucuns  des  gens  et  officiers  du 
Roy  esta ns  en  icelle. 

En  icelle  année  1479  arriva  en  France  ung 
jeune  prince  du  royaulme  d'Escoce,  nommé  le 
duc  d'Albanie,  frère  du  my  d'Escoce  (  1),  qui  par 
ledit  Roy  estoit  déchassé horsdudit  royaulme,  le- 
quel s'en  vint  au  Roy  à  refuge,  qui  lu>  fist  faire 
grant  honneur  à  l'entrée  qu'il  iist  à  Paris:  car 
au-devant  de  luy  furent  aux  champs  par  la  porte 
Sainct-Anthoine,  sur  le  chemin  alant  au  bois 
deVinciennes,  tous  les  estats  de  Paris  avecques 
et  en  la  compaignie  de  monseigneur  de  Gau- 
court,  qui  connue  lieutenant  du  Roy  le  recueil- 
lit bien  honnorablement.  Et  d'illec  fut  amené  et 
conduit  dedens  Paris,  et  mené  loger  en  la  rue 
Sainct-Martin,  à  l'enseigne  du  Coq,  où  depuis 
il  fut  longuement  logé  et  ses  gens  et  compaignie 
tout  aux  despens  du  Roy,  combien  que  de  sa 
compaignie  et  gens  de  sa  nation  n'avoit  avecques 
luy  que  de  dix  à  douze  chevaux  ,  et  le  fist  le 
Roy  accompagner  par  messeigneurs  de  Mony- 
pégny,  chevalier,  seigneur  de  Congressault ,  qui 
estoit  aussi  Escossois. 

Au  mois  d'aoust  ensuivant ,  les  Picars,  Fla- 
m'ens  et  aultres  ennemis  du  Roy,  estans  logez 
es  pays  de  Flandres  et  aultres  villes  contraires 
au  Roy,  se  mirent  sur  les  champs  tendans  affin 
de  trouver  etcombatre  les  gens  du  Roy,  et  vin- 
drent  pour  ce  faire  près  de  la  ville  de  Thé- 
roûenne ,  laquelle  ville  leuoient  les  gens  du 
Roy,  et  lesquels  ennemis  cuidoient  avoir  et  em- 


(1)  Alexandre  Stuart ,  frère  de  Jat(|ue.s  111  ,  roi  d'E- 
cosse ;  il  mourut  a  Paris  en  1483,  et  lut  enterré  aux  Cé- 
ieslins. 

(2)  Pologne. 

porter  ladicte  ville  par  force  et    \iolence.  Ef 
après  leur  venue  la  battirent  fort  de  leur  artil- 
lerie, à  quoy  il  fut  vaillamment  résisté  et  con- 
tredit par  monseigneur  de  Sainet-Andry,  comme 
lieutenant  de  cent  lances  de  monseigneur  le  due 
de   Bourbon,   et  aultres   capitaines  et  nobles 
hommes  de  l'ordonnance  du  Roy.  Et  dudit  ex- 
ploict  en  furent  advertis   les  aultres  gens  de 
guerre  estans  pour  le  Roy  en  garnison  èsdits 
pays  de  Picardie,  tous  lesquels  pour  secourir 
lesdits  de  ïhérot'ieinie  et  ladicte  ville  se  as- 
semblèrent et  mirent  sus  les  champs  et  vindrent 
trouver  lesdits  Picars,  Flamens  et  autres  gens 
de  guerre  ennemis  du  Roy,  à  environ  une  lieuë 
près  dudit  Theroùenne;  lesquels  eimemis  et  ad- 
versaires estoient  grant  nonibre,  connue  soixante 
mil  combatans,  qui  estoient  menez  et  conduits 
par  ledit  duc  en  Auteriche ,  le  conte  de  Romont 
et  aultres  seigneurs  tenans  ledit  party,  dedans 
lesquels  vindrent  frapper  les  gens  du  Roy  estans 
en  garnison  audit  Theroùenne,  avecques  plu- 
sieurs des  compaignies  des   lances  que  le  Roy 
avoit  en  Picardie,  dont  avoit  la  conduite  le  sei- 
gneur des  Querdes  et  aultres  capitaines  avec- 
ques  luy,  tous  lesquels  par  grant  vigueur  et 
honueste  couraige  frappèrent  dedens  lesdits  ad- 
versaires et  ennemis,  et  tellement  qu'ils  def- 
firent  toute  l'avant-garde  dudit  duc  en  Aute- 
riche ,  à  cause  de  quoy  y  eut  grant  occision  des 
gens  dudit  duc ,  et  y  perdirent  beaucoup  de 
biens,  et  furent  menez  chassanspar  lesdites  gens 
du  Roy  jusques  dedens  les  fossez  es  portes  d'Aire. 
Et  pour  ce  que  aucuns  francs-archieis  du  Roy 
qui  suivoient  ladicte  chasse  se  mirent  à  piller 
le  bagaige  et  aultres  biens  laissez  par  lesdicts 
adversaires ,  ainsi  chassez  comme  dit  est ,  vint 
sur  lesdits  francs-archiers  et   aultres  gens  de 
guerre,  le  conte  de  Romont ,  qui  bien  avoit  de 
quatorze  à  quinze  mil  piétons  picquiersqui  tuè- 
rent partie  desdits  francs-archiers  et  autres 
gens  de  guerre.  Et  tant  y  en  mourut  des  deux 
costez ,  qu'on  disoit  et  estimoit  les  morts  de 
quatorze  à  quinze  mil  combatans ,  dont  en  y  eut 
desdits  Bourguignons^  Picars  et  Flamens,  de 
morts  environ  de  unze  à  douze  mil  combatans  , 
sans  les  prisonniers  dont  les  gens  du  Roy  prin- 
drent  grant  quantité ,  c'est  assavoir  comme  de 
neuf  cens  à  mil  prisonniers,  entre  lesquels  y 
fut  prins  ung  des  fds  du  roy  de  Poulaine  (2)  , 
et  ung  aultre  jeune  fils  qu'on   disoit  estre  le 
mignon  dudit  duc  en  Auteriche ,  avec  grant 
nombre  de  gens  de  boime  et   grande  maison , 
et  tous  bons  prisonniers.  Et  au  regart  des  gens 
de  l'armée  du  Roy  y  mourut  le  capitaine  Beau- 
voisienet^^'aste  de  Mompedon,  baillif  de  Rouen, 
et  des  uens  de  guerre  de  rordonnanee  du  Ro\  y 

mourut  environ    trois  cens  archiers  do  ladite 
ordonnance ,  sans  les  francs-archiers. 

Et  après  ladicte  desconfiture  ainsi  faictc  que 
dit  est,  ledit  duc  en  Auteriehe  ,  le  conte  de  Ro- 
raont  et  aultres  de  leur  compaignie  se  ralièrent 
et  vindrent  devant  une  place  nommée  Malau- 
noy,  dedens  laquelle  estoit  ung  capitaine  gas- 
con, nommé  le  Capdet  Rémonnet,  et  avecques 
luy  de  sept  à  huict- vingts   lacquets  arbales- 
triers  (i)  aussi  Gascons,  laquelle  place  par  les- 
dits  d'Auteriche  et  Romont  fut  assaillie.  Et  par 
lesdits  Gascons   fut   fort  résisté,  mais  en  fin 
furent  emportez  d'assault  et  y  moururent  la 
pluspart  desdits  lacquets,  et  les  aultres  se  get- 
terrent  dedens  les  fossez.  Et  au  regard  dudict 
Capdet  il  fut  prins  prisonnier  et  mené  pour  as- 
seurance  devers  ledit  d'Auteriche  ,  lequel  non- 
obstant ladicte  asseurance  et  trois  jours  après 
sadicte  prise,  et  de  sang  froit  et  rassis,  ledit 
d'Auteriche  le  fist  pendre  et  estrangler.  Et  pour 
vengeance  faire  de  sa  mort  le  Roy  très-mal  con- 
tent d'icelle  fist  pendre  jusques  au  nombre  de 
cinquante  des  meilleurs  prisonniers  que  ses  gens- 
d'armes  eussent  en  leurs  mains  ,  et  par  le  pré- 
vost  des  marescbaulx,  lequel  les  fist  pendre, 
c'est  assavoir  :  sept  des  plus  espéciaux  prison- 
niers, au  propre  lieu  où  le  Capdet  Rémonnet 
avoit  esté  pendu,  dix  aultres  prisonniers  devant 
Doùay,  dix  aultres  devant  Sainct-Omer,  dix  de- 
vant la  ville  d'Arras,  et  dix  devant  l'Isle.   Et 
estoit  ledit  prévost  accompagné  pour  faire  faire 
ladite  exécution,  de  huit  cens  lances  et  six  mil 
francs-archiers,  tous  lesquels  après  icelle  exécu- 
tion faicte  s'en  alèrent  coste  la  conté  de  Guynes, 
et  en  revenant  jusques  en  Flandres  prindreut 
dix-sept  places  et  maisons  fortes ,  et  tuèrent  et 
brusièrent  tout  ce  qu'ils  trouvèrent  et  en  emme- 
nèrent beufs,  vaches  ,  chevaulx,  jusques  es  aul- 
tres biens ,  et  après  s'en  retournèrent  en  leurs- 
dites  garnisons. 

Audit  temps  fut  prins  sur  mer  par  Coulon  et 
aultres  escumeurs  de  mer  en  Normendie  pour 
le  Roy  jusques  à  quatre-vingts  navires  de  Flan- 
dres, qui  estoient  alez  quérir  des  seigles  en 
Pruce  pour  avitailler  le  pays,  et  tout  le  harenc 
de  la  pesche  d'icelle  année, où  il  fut  fait  la  plus 
grant  descoiifiture  qui  passé  à  cent  ans  fut  faicte 
sur  mer,  à  la  grande  confusion  et  destruction 
desdits  Flamens. 

En  l'année  1480  passèrent  la  mer  d'Angle- 
terre pour  venir  en  France  par  devers  le  Roy, 
le  seigneur  de  Havart,  ung  prothouolaire  et 
aultres  ambassadeurs  anglois,  pour  le  fait  de 
l'entretènement  de  la  trêve  d'entre  le  Roy  et  le 

(1)  Soldais  armes  fi'arbiilétc>. 


roy  d'Angleterre  ,  lesquels  ambassadeurs  furent 
bien  receups  du  Roy,  etleurfist-on  bonne  chière 
et  grant,  et  s'en  retournèrent  après  leur  expé- 
dition. Et  leur  fut  donné  par  le  Roy  de  l'or  con- 
tent et  de  belle  vaisselle  d'argent. 

En  ladicte  année  1480,  le  Roy  bailla  lettres  de 
commission  à  maistre  Jehan  Avin,  conseiliier 
en  sa  cour  de  parlement,  et  à  Jehan  Doyac  de  la 
ville  de  Cussct   en  Auvergne,  pour  faire  sur 
monseigneur  de  Bourbon  ,  ses  villes,  pays,  of- 
ficiers et  bons  subjects,  plusieurs  dampnez  ex- 
ploicts  et  nouvelletez ,  que  lesdits  commissaires 
prindrent  joyeusement  à  faire,  cuid;ms  destruire 
et  porter  dommaige  audit  monseigneur  le  duc  , 
contre  Dieu  et  raison  et  sans  cause ,  mais  pour 
complaire  à  la  vouleuté  du  Roy  qui  les  menoit, 
afin  de  destruire  ledit   seigneur   et  mettre  en 
exil.  Et  par  lesdits  commissaires  en  ensuivant 
leurdicte  commission  firent  adjourner  à  compa- 
roir personnellement  en  la  court  de  parlement  à 
Paris,  la  pluspart  des  officiers  d'iceluy  monsei- 
gneur le  duc,  comme  son  chancellier,  son  pro- 
cureur général ,  le  capitaine  de  sa  garde ,  et 
autres  plusieurs  en  grant  nombre  qui  y  compa- 
rurent au  jour  à  eux  assigné ,  où  par  commis- 
saires d'icelle  court  furent  examinez.  Et  pour 
ce  faire ,  longuement  détenus  en  arrests  en  la- 
dicte ville,  alencontre  desquels  maistre  François 
Haslé,,  advocat  du  Roy  en  ladicte  court  de  par- 
lement ,  plaida  pour  son  plaisir  faire  contre  Dieu 
et  raison ,  le  service  de  corps  et  d'ame.  Et  après 
par  ladicte  court  furent  eslargis  et  renvoyez  en 
leurs  maisons. 

Et  après  ces  choses  ainsi  faictes  fut  aussi  ad- 
journé  à  comparoir  eu  ladicte  court  maistre 
Jehan  Hébert,  évesque  de  Constances,  pour 
respondre  à  plusieurs  crimes  et  cas  à  luy  impo- 
sez, où  il  vint  et  comparut ,  et  fut  sur  ce  inter- 
rogué,etpuis  par  arrest  de  ladite  court  fut  fait 
constitué  prisonnier  es  prisons  de  la  conciergerie, 
et  tous  ses  biens  et  temporels  mis  en  la  main  du 
Roy. 

En  ladicte  année  au  moisd'aoust  fut  fait  trêve 
avec  le  duc  en  Auteriche  pour  sept  mois,  dont 
les  trois  mois  dévoient  estre  marchans,  les  trois 
autres  d'abstinence  de  guerre,  et  le  septiesme 
mois  de  repentailles. 

En  ladite  année  au  mois  de  septembre,  le 
lundy  (juart  jour  dudit  mois  ,  ung  légat  du 
Pape,  nommé  le  cardinal  de  Sainct-Pierre-ad- 
Vincula,  qui  estoit  venu  en  France,  et  arriva 
en  la  ville  de  Paris  ou  il  fut  honnorablement  re- 
ceu  partons  les  estats  de  Paris,  qui  alèrent  au- 
devant  de  luy  par  la  porte  Sainct-Jacques.  Et 
par  tout  son  chemin  ou  il  passa  par  ladicte  ville 
estoit  tout  tendu  de  tapisserfe  jusques  a  réglis<> 

Nostre-Dame  de  Paris  où  il  fist  illec  son  oraison. 
Et  après  ieelie  faite  ,  s'en  alla  en  son  logis  qui 
luy  estoit  ordonné  au  coiliége  de  Sainct-Denys 
près  les  Augustins.  Et  l'accompagnoit  et  estoit 
tousjours  près  de  luy  très-noble ,  très-révérend 
pèreenDieu  monseigneur  le  cardinal  de  Bourbon. 
Et  le  lendemain  ,  qui  fut  mardy  sixiesme  jour 
dudict  mois ,  maistre  Olivier-le-Diable,  dit  le 
Dain ,  barbier  du  Roy,  festoya  lesdits  légat,  car- 
dinal de  Bourbon,  et  moult  d'autres  gens  d'é- 
glise et  nobles  d'bommes ,  tant  plantureuseraent 
que  possible  estoit.  Et  après  disner  les  mena  au 
bois  de  Vinciennes  esbatre  et  chasser  aux  dains 
dedens  le  pare  dudit  bois,  et  après  s'en  revint 
chascun  en  son  hostel. 

Et  le  jeudy  ensuivant,  veille  de  la  nativité 
de  la'bénoiste  Vierge  Marie ,  et  vendredy  ensui- 
vant, ledit  légat  fut  aux  vespres  et  me^se  en 
l'église  Nostre-Dame  de  Paris,  où  moult  de  gens 
de  tous  estats  furent  en  ladiete  église  pour  veoir 
faire  ledit  ser\ice  audit  légat,  qui  le  fist  bien  et 
honnorablement. 

Et  le  dimanche  ensuivant  douziesme  jour  du- 
dict mois ,  ledit  légat  ala  disner  et  soupper  en 
l'ostel  de  Bourbon  à  Paris ,  où  monseigneur  le 
cardinal  de  Bourbon  le  festoya,  et  y  mena  le- 
dit légat  plusieurs  archevesques,  évesques  et 
aultres  seigneurs  et  gentilshommes,  ou  estoient 
l'archevesque  de  Besançon  et  celuy  de  Sens, 
les  évesques  de  Chartres,  celuy  de  Nevers,  ce- 
luy de  Thérouane,  celuy  d'Amyens ,  celuy  d'A- 
let  et  aultres,  le  seigneur  de  Culton,  Moireau, 
maistre  d'ostel  du  Roy,  et  plusieurs  aultres 
gentils-hommes  et  gens  d'église  ,  où  ils  furent 
moult  honnorablement  festoyez. 

Et  le  lundy  après  ensuivant ,  treiziesme  jour 
dudit  mois ,  ledit  légat  se  partit  de  Paris  et  s'en 
ala  à  Sainct-Denis  en  France,  où  aussi  il  fut 
festoyé  par  l'abbé  de  Sainct-Denis,  et  dudit 
Sainct-Denis  s'en  ala  au  pays  de  Picardie  et 
Flandres ,  pour  cuider  communiquer  avecques 
les  Flamens  et  Picars,  et  essayer  de  faire  aucun 
accord  entre  le  Roy  et  eulx  sur  leurs  différens, 
où  il  fut  depuis  par  long-temps,  la  pluspart  d'i- 
celuy  séjournant  à  Péroune ,  cuidant  avoir  seur 
acceps  d'entrer  audit  pays  de  Flandres ,  où  le 
Roy  y  envoya  aussi  maistre  François  Haslé ,  le 
prévost  de  Paris  et  aultres,  qui  sans  y  riens 
faire  retournèrent  à  Paris.  Et  aussi  retourna  le- 
dit légat  audit  lieu  de  Paris  le  jeudy  devant 
Noël ,  vingt- et-uniesme  jour  de  décembre  1480, 
lequel  légat  ala  voir  monseigneur  le  cardinal  de 
Bourbon  ,  avec  lequel  il  souppa  et  coucha,  et  le 
lendemain  s'en  partit  dudit  hostel  par  la  porte 
dorée,  et  passa  la  rivière  jusques  en  l'ostel  de 
Néelle  ,  ou  il  monta  à  cheval  avec  ses  gens  qui 


illec  l'attendoient.  Et  s'en  ala  jusques  a  Orléans 
où  il  séjourna  certain  temps ,  pendant  lequel  le 
Roy  fist  délivrer  le  cardinal  Baluë  ,  et  s'en  ala 
audit  Orléans  devers  ledit  légat.  Et  en  ce  temps 
se  tint  le  Roy  au  pays  de  Touraine  où  il  de- 
moura  par  la  pluspart  de  l'yver,  et  jusques  à 
environ  les  Rois  qu'il  s'en  ala  à  Poictiers  et  aul- 
tres lieux  ,  et  puis  s'en  retouina  à  Tours  et  aux 
Forges  vers  la  fin  du  mois  de  janvier. 

En  ce  temps  le  Roi  fist  casser  et  abatre  tous 
les  francs-archiers  du  royaume  de  France ,  et 
en  leur  place  y  voult  estre  et  demourer  pour 
servir  en  ses  guerres  les  Souysses  et  picquiers. 
Et  fit  faire  par  tous  coustelliers  grant  quantité 
de  picques,  hallebardes,  et  grans  dagues  à  larges 
rouelles  (1). 

En  ladite  année ,  l'yver  commença  tard  et  ne 
gela  point  qui  ne  feust  !e  landemain  de  Noël , 
jour  Sainct  Estienne,  et  jusques  au  8  febvrier, 
qui  sont  six  sepmaines ,  durant  lequel  temps  fist 
la  plus  grande  et  aspre  froidure  que  les  anciens 
eussent  jamais  vcu  fiiire  en  leurs  vies,  et  furent 
les  rivières  de  Seine,  Marne  ,  Yonne  et  toutes 
aultres  rivières  affluans  en  ladiete  rivière  de 
Seine,  prises  et  gelées  si  très-fort  que  tous  char- 
rois ,   gens  et  bestes   passoient  par-dessus   la 
glace.  Et  au  desgel  desdites  rivières  en  advint 
plusieurs  grans  maulx  et  dommages ,  à  cause 
desdictes  glaces  qui  en  emportèrent  plusieurs 
estans  sur    lesdictes   rivières;  et  les    glaçons 
firent  de  grans  dommages  ,  car  ils  rompirent  et 
emportèrent  grant  quantité  de  basteaux ,  dont 
partie  s'en  alèrent  frapper  contre  les  ponts  Nos- 
tre-Dame, Sainct-Michel  d'icelle  ville  de  Paris, 
lesquels  basteaulxsauvèrentplusieursgrausheurs 
que  eussent  fait  lesdits  glaçons  contre  lesdits 
ponts,  qui  furent  en  bien  grand  dangier  d'estrc 
abatus.  Et  pour  le  paour  que  en  eurent  les  de- 
mourans  sur  lesdits  ponts  ,  désemparèrent  les- 
dits ponts  ,  eulx  et  leurs  biens  ,  jusques  le  dan- 
gier en  feust  passé,  et  lesquels  glaçons  rompi- 
rent sept  des  pieux  du  moulin  du  Temple.  Et  à 
ceste  cause  ne  vint  point  de  bois  à  Paris  par  la 
rivière  de  Seine,  et  fut  bien  chier,  comme  de  sept 
à  huict  sols  pour  le  moule  :  mais  pour  secourir 
le  povre  peuple ,  les  gens  des  villaiges  amenè- 
rent en  la  ville  à  chevaulx  et  charrois  grant 
quantité  de  bois  vert.   Et  eust  esté  ledit  bois 
plus  chier,  si  lesastrologiens  deParis  eussent  dit 
vérité,  pour  ce  qu'ils  disoient  que  ladite  grande 
gelée  dureroit  jusques  au  huictiesme  jour  de 
mars,  et  il  desgella  trois  sepmaines  avant  ;  mais 
depuis  ledit  desgel  le  temps  fut  fort  froit  jusques 
bien  avant  le  mois  de  may,  à  cause  de  quoy  plu- 

(1)  Lames. 

sieurs  I)oiirgeons  des  vignes  qui  estoient  trop 
nvaneées ,  furent  perdus  et  gelez  ,  et  les  Heurs 
des  arbres  et  les  souehes  eu  divers  lieux  perdues 
et  gellées. 

Durant  ledit  hiver  et  jusques  au  mois  d'apvril, 
([ue  l'ailloit  la  trêve  entre  le  Roy  et  les  Flamens, 
ne  fut  riens  fait  de  eoste  ne  d'aultre,  pource 
que  lesdits  Flamens  enNoyèrent  leur  ambassade 
devers  le  Roy  à  Tours,  ausquels  il  donna  expé- 
dition et  continua  les  trêves  d'ung  an  ,  espérant 
que  durant  icelluy  setrouveroit  quel([uebon  ex- 
pédient de  paix  finale. 

Audit  temps  les  ambassadeurs  du  roy  Edoiiart 
d'Angleterre  vindrent  par  devers  le  Roy ,  pour 
le  faict  de  la  trêve ,  et  print  le  Roy  la  peine  d'a- 
1er  devers  eux  jusques  à  Chastcau-Regnault ,  où 
le  Roy  les  ouyst  sur  la  matière  pourquoy  ils  es- 
toient venus  :  etillec  furent  expédiez  par  le  Roy 
et  puis  s'en  retournèrent  en  Angleterre.  Et  après 
leur  partemeut  lut  dit  et  publié  que  la  trêve 
d'entre  lesdits  deux  Rois ,  estoit  continuée  pour 
bien  long-temps. 

Audit  au  1480  au  mois  de  mars,  le  Roy  es- 
tant en  son  hostel  du  Plessis-du-Parc-Iez-Tours, 
fut  merveilleusement  malade  d'une  maladie  qui 
soubdainemeut  le  print ,  dont  fut  dit  depuis  qu'il 
fut  en  grant  dangier  de  mort ,  mais  moyennant 
l'ayde  de  Dieu  la  sancté  luy  fut  rendue  ,  et  re- 
vint en  convalescence. 

Eu  l'année  1481,  le  Roy  voutt  et  ordonna 
que  certain  camp  de  bois  qu'il  avoit  fait  faire 
pour  tenir  les  champs  contre  ses  ennemis,  feust 
drécié  et  mis  en  estât  en  une  gfant  pleine  près 
le  Pont-de-l'Arche,  pour  illec  le  veoir,  et  dedens 
iceluy ,  certaine  quantité  de  gens  de  guerre  ar- 
mez avec  halebardiers  et  picquiers  que  nouvel- 
lement avoit  mis  sus,  dont  il  avoit  donné  la  con- 
duite desdictes  gens  de  guerre  à  messire  Phelippe 
de  Créveeueur,  chevalier  seigneur  des  Querdes, 
etàmaistreGuillaumePicquart.baillifdeRouen, 
dedens  lequel  camp  il  voult  (jue  lesdites  gens  de 
guerre  feussent  par  l'espace  d'un  mois  pour  sca- 
voir  comment  ils  se  conduiroient  dedens  ,  et 
pour  scavoir  quels  vivres  il  conviendroit  avoir  à 
ceulx  qui  seroient  dedens  ledit  camp,  durant  le 
tenips  qu'ils  y  seroient.  Et  pour  aller  audit  camp 
que  le  Roy  avoit  ordonné  estre  prest  dedens  le 
quinziesme  jour  de  juing ,  le  Roy  s'approcha 
près  de  Paris,  et  fist  la  fcste  de  Penthecouste  à 
Nostre-l)ame-.le-Chartres,  et  d'illecs'en  ala  au- 
dit Pont-de-l'Arche,  et  de  là  audit  camp,  qui 
fut  choisi  et  assis  entre  ledit  Pont-de-l'Ar- 
che et  le  Pont-Sainct-Pierre;  partie  duquel  camp 
lel  f(u'il  povoit  contenir  fut  fossoyé  au  long  de 
ce  (|tii  (Ml  lu!  dressié  ,  cl  dedens  fut  tendu  des 
leulescl  pavillons,  et  auss_\  y  fut  mis  de  l'artil- 

crié  et  de  tout  ce  qui  y  estoit  requis.  Et  par  ladite 


portion  ain^i  dressée ,  qui  fut  fort  agréable  au 
Roy ,  fait  jugement  quel  avitaillement  il  fauldroit 
avoir  pour  fournir  tout  iceluy  camp,  quant  il 
seroit  du  tout  emply  de  ce  que  le  Roy  avoit  in- 
tention de  y  mettre  et  bouter.  Et  après  ces  cho- 
ses et  que  le  Roy  l'eut  bien  veu  et  visité,  s'en 
vint  à  bien  content ,  et  s'en  partit  pour  s'en  re- 
tourner audit  lieu  de  Chartres,  Selome ,  Ven- 
dosme  et  à  Tours ,  et  en  renvoya  toutes  les  com- 
paignies  qui  estoient  venues  audit  camp  par  son 
ordonnance  ,  chascun  en  sa  garnison. 

En  ladite  année  le  duc  de  Rretaigne  envoya 
acheter  à  Milan  certaine  quantité  de  harnois , 
comme  cuirasses  ,  sallades,  et  aultres  harnois, 
qui  furent  enfardelez  (l)  en  fardeaux  en  façon 
de  draps  de  soye  et  aultres  marchandises  fort  en- 
veloppées de  cotton.Et  tellement  que  à  remuer 
les  fardeaux  ne  faisoient  point  de  noise,  lesquels 
fardeaulx  qui  se  portèrent  sur  mulets  arrrivèrent 
aux  montaignes  d'Auvergne  ,  laquelle  marchan- 
dise de  harnois  les  gens  et  commis  de  Doyac 
prindrent ,  et  incontinent  fut  mandé  au  Roy  qui 
donna  lesdits  harnois  audit  Doyac  (2)  et  autres 
ses  satélites. 

En  ladite  année  toutes  les  vignes* presque  uni- 
versellement par  tout  le  royaulme  de  France 
faillirent,  et  ne  rapportèrent  que  ung  peu  de 
chose ,  et  le  vin  qui  creust  en  ladicte  année  ue 
valut  guiêres,  et  se  vendit  bien  chier.  Et  à  ceste 
cause  le  vin  de  l'année  précédente,  qui  aussi  ue 
valoit  guiêres,  futvendu  moult  chier  :  car  le  vin 
qui  au  commencement  d'icelle  année  qui  ne  fut 
vendu  à  détail  et  taverne  que  quatre  deniers 
tournois,  fut  vendu  douze  deniers  tournois  la 
pinte.  Et  par  aucuns  marchans  bourgois  de 
Paris,  et  d'ailleurs  qui  avoient  gardé  du  vin 
creu  autour  de  Paris,  comme  de  Champigny-sur- 
Marne  et  aultres  lieux  voisins,  le  vendirent  bien 
chèrement  :  car  plusieurs  en  vendirent  à  détail 
deux  sols  parisis  la  pinte,  qui  estoit  audit  prix 
trente-six  livres  tournois  le  muy.  Et  advint  que 
au  moyen  de  ce  que  lesdites  vignes  faillèrent 
comme  dit  est ,  et  que  le  vin  ne  valut  guiêres  , 
plusieurs  marchans  s'en  allèrent  cercher  des 
bons  en  diverses  régions  loingtaines  ,  lesquels 
mardians  firent  amener  eu  la  ville  de  Paris,  qui 
fut  pareillement  chier  vendu  ,  comme  six  et  sept 
blancs  la  pinte.  Et  lesquels  vins  furent  alez  qué- 
rir jusques  es  fins  et  mettes  (3)  des  dernières 
villes  d'Espagne. 

En  ladite  année  les  garnisons  pour  le  Roy  es- 


(1)  Enilialic's. 

(2)  Il  ('tait  gouverneur  de  la  proviiito  (i'Au\eigiic. 
(31  Limites  ,  fronticws. 

tans  au  pays  de  Picardie  ,  teuans  frontières  sur 
lesdits  Flamens,  nonobstant  la  trêve  ,  firent  de 
grandes  courses  les  ungs  contre  les  aultres  ,  en 
faisant  mauvaise  guerre  :  car  tous  les  prison- 
niers de  guerre  pris  de  chascun  desdits  costez  , 
sans  miséricorde  aucune  estoient  pendus  quant 
prins  estoient,  sans  aucun  en  mettre  à  rançon. 

Audit  temps  le  Roy  qui  avoit  esté  malade  à 
Tours ,  s'en  partit  dudit  lieu  de  Tours ,  et  s'en 
ala  à  Touars ,  ou  aussi  y  devint  très-fort  malade, 
et  y  fut  en  tres-grant  dangier  de  mort.  Parquoy 
et  affin  de  recouvrer  sa  santé,  envoya  faire 
maintes  offrandes  et  donner  de  biens  grands 
sommes  de  deniers  en  diverses  églises  de  ce 
royaume ,  etfist  de  grandes  fondations.  Et  entre 
les  aultres  fondations  fonda  en  la  saincte  chap- 
pelle  du  Palais-Royal  à  Paris  une  baulte  messe, 
])our  y  estre  dicte  chacun  jour  en  l'honneur  de 
monseigneur  sainct  Jehan,  à  l'eure  de  sept  heu- 
res du  matin  ,  laquelle  il  ordonna  estre  chantée 
par  huict  chantres  qui  estoient  venus  du  pays 
de  Provence ,  lesquels  avoient  esté  au  roy  René 
de  Cécile,  et  de  sa  chappelle,  qui  s'en  vindrent 
après  le  trespas  dudit  feu  roy  René  leur  maistre, 
devers  le  Roy  qui  les  recueillit  comme  dit  est. 
Kt  fonda  ladite  messe  de  mil  livres  parisis, 
prises  sur  la  ferme  et  coustume  de  poisson  de 
mer  qui  se  vend  es  halles  de  Paris. 

Et  après  ce  que  dit  est  et  que  le  Roy  eut  esté 
ainsi  malade  ,  il  se  voiia  d'aler  en  pèlerinage  à 
monseigneur  Sainct-Claude,  ce  qu'il  entreprit 
de  faire ,  et  s'en  vint  à  Nostre-Dame-de-Cléry 
faire  ses  offrandes,  et  puis  se  partit  d'illec  pour 
aler  accomplir  sondit  voyage.  Et  pour  estre  seu- 
remeut  de  sa  personne  ,  y  mena  a^  ecques  luy 
huict  cens  lances,  et  plusieurs  aultres  gens  de 
guerre  qu'on  estimoit  bien  à  six  mil  combatans. 
Et  avant  son  parlement  du  pays  de  Touraine  ala 
à  Amboise  veoir  monseigneur  le  Daulphin  son 
fils,  que  jamais  n'avoit  veu,  au  moins  que  bien 
peu  ,  et  au  département  luy  donna  sa  bénédic- 
tion, et  le  laissa  en  la  garde  de  monseigneur 
Pierre  de  Rourbon,  seigneur  de  Reau jeu ,  le- 
quel il  fist  sou  lieutenant-général  par  tout  son 
royaulme,  durant  sondit  voyaige.  Et  lors  le 
déclaira  le  Roy  à  monseigneur  le  Daulphin  qu'il 
vouloit  qu'il  obéist  à  mondit  seigneur  de  Reau- 
jeu  ,  et  qu'il  fist  tout  ce  qu'il  luy  ordouneroit, 
et  tout  ainsi  que  si  luy-mesme  luy  comman- 
doit. 

En  ladicte  année,  durant  le  voyage  de  Sainct- 
Claude,  fut  le  blé  moult  chier  universellement 
par  tout  le  royaulme  de  France ,  et  mesme- 
ment  par  tout  le  pays  de  Lyonnois  ,  Auvergne  , 
Bourbonnois  ,  et  aultres  pays  voisins.  Et  à  cette 
cause  y  mourut  grant  quantité  de\)euple,  tant 

de  maladie  que  de  famine  ,  qui  fut  merveilleu- 
sement grande  par  toutes  contrées  ,  et  si  ce 
n'eussent  esté  les  grandes  aumosnes  et  secours 
de  ceuLx  qui  avoient  des  blez ,  la  mort  y  eust  esté 
moult  douloureuse.  Nonobstant  ce,  se  partirent 
desdits  pays  plusieurs  povres  gens  qui  allèrent 
à  Paris  et  eu  plusieurs  aultres  bonnes  villes , 
et  furent  mis  en  une  grange  ou  maison  à  Saincte- 
Katerine  du  val  des  escolliers  ,  où  illec  les  bons 
bourgeois  et  bonnes  bourgeoises  de  Paris  les 
alloient  soigneusement  penser.  Et  depuis  furent 
menez  à  l'Ostel-Dieu  de  Paris  où  ils  moururent 
tous  ou  la  pluspart  :  car  quant  ils  cuidoient  men- 
gier  ils  ne  pouvoient,  pource  qu'ils  avoient  les 
conduits  retraits  par  avoir  esté  trop  sans  men- 
gier. 

En  l'an  1482,  le  jeudy  quatriesme  jour  de 
may,  environ  l'heure  de  quatre  à  cinq  heures , 
de  très-noble,  puissante ,  saincte  et  des  bonnes 
vivans  l'exemplaire;  c'est  assavoir,  ma  très-re- 
doubtée  dame  madame  Jehanne  de  France  , 
femme  et  espousede  monseigneur  Jehan  duc  de 
Rourbonnois  et  d'Auvergne,  expira  et  rendit 
l'àme  à  Dieu  en  son  chasteau  de  Molius  en 
Rourbonnois,  par  le  moyen  d'une  forte  fièvre  , 
si  merveilleuse  que  l'art  de  médecine  n'y  peut 
pourveoir,  et  fut  son  corps  inhumé  en  l'église 
îSostre-Dame  dudit  Molins.  Laquelle  dame  fut 
fort  plorée  et  lamentée ,  tant  par  mondit 
seigneur  son  espoux  et  mary ,  ses  serviteurs  et 
gens  de  ses  pays ,  et  par  tous  aulti'es  du 
royaulme  de  France,  qui  ladite  dame  avoient 
veuë  et  eu  cognoissance,  pour  les  grandes  vertus 
et  biens  dont  estoit  par  grâce  remplie. 

Et  auparavant  icelle  année  ala  aussi  de  vie  à 
trespas  au  pays  de  Flandres,  madame  la  confesse 
de  Flandres  et  Artois,  fille  du  feu  duc  Charles 
de  Rourgongne,  femme  du  duc  en  Auteriche,  et 
niepce  demesseigneurs  de  Bourbon  ;  de  laquelle 
yssirent  deux  enfans;  c'est  assavoir ,  ung  fils 
et  une  fille,  lesquels  demourèrent  en  la  garde 
des  Flamens  en  la  ville  de  Gant. 

En  ceste  dite  année  1482  de  ladite  maladie  de 
fièvre  et  raige  déteste,  moururent  en  divei's 
lieux  moult  et  notables  et  grans  personnaiges, 
tant  hommes  que  femmes.  Et  entre  aultres  mou- 
rurent les  archevêques  de  Narbonne  et  Rourges, 
l'évesquede  Lisieux,  et  maistre  Jehan  Le  Kou- 
lengier,  premier  président  en  la  court  de  parle- 
ment, et  aussi  messire  Charles  de  Gaucourt  , 
chevalier,  qui  avoit  esté  lieutenant  pour  le  Roy 
en  sa  ville  de  Paris,  lequel  fut  fort  plaint,  car  il 
estoit  ung  bon  et  honneste  chevalier,  beau  per- 
sonnaige,  saige  homme  et  grant  clerc.  Et  de  la- 
dicte court  de  pailement  moururent  plusieurs 
des  conseillers  et  advocats  (ricclle,  et  entre  auU 

ties  mourut  un  nommé  maistre  Nicole  Bataille, 
que  ou  disoit  estre  le  plus  grand  légiste  du 
royaume  de  France,  bonne  personne  et  fort  plai- 
sant, qui  fut  fort  plaint  et  non  sans  cause.  Et 
disoit-on  qu'il  mourut  par  le  courroux  qu'il 
printde  sa  femme  qui  fut  fille  de  Nicole  Erlaut , 
en  son  vivant  trésorier  du  Daulphiné,  combien 
qu'elle  eust  de  sondit  mary  tout  le  plaisir  que 
femme  enpovoit  avoir  ,  et  d'elle  avoit  eu  douze 
cnfans  en  mariage,  et  avoir  ledit  detfunct  au 
jour  de  sondit  trépas  quarante-quatre  ans  d'aage. 
Laquelle  femme  se  conduisit  en  la  lescherie,  de 
sa  pure  charougne  avec  ribaulx  particuliers  , 
durant  sondit  mariage.  Et  entre  aultres  entre- 
tint en  sadicte  lescherie  ung  jeune  garçon  ,  fils 
d'une  venderesse  de  poires  et  de  poisson  de  mer 
des  halles  de  Paris  ,  nommé  Régnault  la  Pie, 
lequel  avoit  aultrefois  eue  grand  fami II iarité  au- 
tour du  Roy  comme  son  varlet-de-chambre,  et 
depuis  avoit  esté  mis  dehors  de  son  service  par 
les  fautes  et  abus  dont  Taccusa  Olivier-le-Diable, 
dit  le  Dain  ,  aussi  son  compaignon  comme  bar- 
bier, varlet-de-chambre  du  Roy.  Laquelle 
femme  le  print  en  son  amour  désordonnée,  et 
pour  l'entretenir  en  vendit  et  engaiga  de  ses  ba- 
gues et  vesselle  de  sondit  mary,  et  si  print  aussi 
de  l'argent  de  sondit  mary  larcineusement,  pour 
l'entretènement  de  sondit  paillard  ,  de  toutes 
lesquelles  choses  sondit  mary  en  fut  adverty  , 
qui  en  prit  si  très-grand  courroux  que  à  cause 
d'iceluy  il  ala  de  vie  à  trespas,  qui  fut  moult 
grant  dommaige.  Au  royaulme  des  cieulx  gise 
l'âme  de  luy  en  bon  repos. 

Et  après  que  le  Roy  eut  fait  et  accomply  sou 
voyage  audit  lieu  de  Sainct-Claude ,  il  s'en  re- 
tourna fort  malade  à  Nostre-Dame-de-Cléry,  là 
où  il  fit  sa  neufvaine,  et  après  icelle  faite  moyen- 
nant la  grâce  et  bonté  de  la  bénoiste  Vierge  Ma- 
rie illec  requise,  et  à  laquelle  il  avoit  sa  singu- 
lière confidence  et  dévotion ,  revint  en  assez 
bonne  convalescence ,  et  fut  fort  alégé  de  ses 
maux.  Durant  et  pendant  le  temps  que  le  Roy 
estoit  audit  lieu  de  Cléry,  y  mourut  beaucoup 
de  gens,  tant  de  son  hostel  que  d'aultres  ,  et  en- 
tre les  aultres  y  mourut  ung  docteur  en  théolo- 
gie que  nouvellement  il  avoit  fait  son  conseiller 
et  ausmônier  ,  qui  estoit  natif  de  Tours  ,  fils 
d'ung  bouchier  de  ladicte  ville,  et  se  nomraoit 
ledit  docteur  maistre  Martin  Magistri. 

Et  après  le  Roy  qui  estoit  audit  lieu  de  Cléry 
s'en  partit  et  s'en  ala  à  Méhun-sur-Loire,  à 
Sainct-Laurens-des-Eauës  et  illec  environ  ,  et  y 
fut  jusques  près  la  feste  de  Nostre-Bame  demy- 
aoust  ,  qu'il   se    partit   dudit   Sainct-Laurens 

;1)  Il  est  nomni(^  Cohom  ilans  Comincs. 


et  retourna  de  rechief  audit  lieu  de  Cléry, 
à  la  feste  et  solemnitéde  laNostre-Damedemy- 
aoust. 

En  ladite  année  au  commencement  de  juillet 
se  mirent  sus  une  belle  et  honneste  ambassade 
du  pays  de  Flandres,  pour  venir  devers  le  Roy 
audit  lieu  de  Cléry,  où  ils  arrivèrent  ,  et  illec 
parlèrent  au  Roy,  auquel  ils  firent  remonstrei-  et 
à  son  conseil  les  causes  pour  lesquelles  ilsestoient 
venus  vers  luy ,  de  par  les  nobles  hommes  , 
gens  d'église,  et  populaire  du  pays  de  Flandres. 
Lesquelles  causes  estoient  tendans  afin  qu'il 
pleust  au  Roy  avoir  bon  appoinctement  avec- 
ques  luy  pour  lesditsFIamens,  qui  ne  tendoient 
à  aultre  fin  que  d'avoir  paix  finalle  avecques  le 
Roy.  Lesquels  ambassadeurs  furent  du  Roy  très- 
bien  et  honnestement  receus  et  recueillis,  et 
leurfut  de  par  luy  donné  expédition,  dont  iceulx 
ambassadeurs  furent  très-biens  contens.  Et  ce 
fait  ils  s'en  retournèrent  audit  pays  de  Flandres, 
et  furent  conduits  et  menez  de  par  le  Roy  en  la 
ville  de  Paris  par  monseigneur  deSainct-Pierre, 
qui  les  fist  bien  festoyer  par  le  prévost  des 
marchands  et  eschevins  d'icelle  ville  de  Paris, 
bien  et  honnestement  ;  et  puis  après  s'en  retour- 
nèrent à  Gant  et  autres  villes  de  Flandres,  dont 
ils  estoient  partis.  Et  ainsi  que  ladite  ambassade 
s'en  retournoit,  le  Roy  avoit  fait  mettre  sus  les 
champs  grant  partie  de  ses  gens  de  guerre  qu'il 
avoit  en  garnison  au  pays  de  Picardie,  dont 
avoit  la  charge  et  conduite  le  seigneur  des 
Querdes  ;  laquelle  compaignie  il  faisoit  beau 
veoir,car  elle  estoit  fort  belle.  En  laquelle  com- 
paignie avoit  quatorze  cens  lances  fournies,  très- 
bien  accompaignées  de  six  mil  Suisses,  et  aussi  de 
huict  mil  picquiers.  Tous  lesquels  gens  de  guerre 
ainsi  assemblez  que  dit  est,  s'en  allèrent  à  grant 
triumpheet  bruict  mettre  le  siège  devant  la  ville 
d'Aire,  qui  est  une  très-belle  place  et  bien  assise 
près  de  Sainct-Omer  et  Thérouenne ,  dedens  la- 
quelle ville  y  avoit  plusieurs  gens  de  guerre 
de  par  le  duc  en  Auteriche.  En  laquelle  place  , 
tout  incontinent  que  les  gens  du  Roy  y  furent 
arrivez,  la  battirent  moult  fort  d'artillerie, dont 
et  dequoy  les  manans  d'icelle  ville  feurent  et  se 
trouvèrent  fort  espouventez  ;  mais  aucuns  des 
gens  de  guerre  illec  estans,  qui  avoient  bonne 
intelligence  avec  ledit  seigneur  des  Querdes 
pour  le  Roy,  de  luy  bailler  ladicte  place  et  ville, 
firent  composition  pour  icelle  ville  ,  qui  estoit 
telle  qu'elle  seroit  mise  en  la  main  du  Roy.  Et 
fut  faicte  ladicte  composition  par  ung  chevalier 
nommé  le  seigneur  Descontrans  (1),  qui  estoit 
du  pays  de  Picardie,  et  lequel  avoit  la  garde  de 
ladicte  ville  de  Aire  de  par  ledit  duc  en  Auteri- 
che. Et  mist  ladicte  place  en  la  main  du  Roy,. 

en  luy  faisant  le  serment  de  le  servir  bien  et 
loyaulment,  dont  et  pour  bien  le  récompenser  le 
Roy  lui  donna  la  charge  de  cent  lances,  et  si 
luy  fut  oultre  baillé  et  donné  trente  mil  escus  en 
or  content. 

En  ladicte  année  es  mois  d'aoust  et  septem- 
bre ,  un  chevalier   du   pays  du  Liège  nomme 
messire  Guillaume  de  La  Marche,  dit  le  San- 
glier-d'Ardaine,  fist  et  conspira  guerre  mortelle 
alencontre  de  très-noble  prince  et  très-révérend 
père  en   Dieu   monseigneur  Loys  de  Bourbon  , 
évesque  de  ladicte   cité   de  Liège  ,  qui  avoit 
paravant  nourry  ledit  Sanglier-d'Ardaine,  pour 
le  tuer  et  meurdrir.  Et  après  ce  fait  de  mètre 
et  faire  évesque  dudit  Liège,    le  frère  dudit 
Sanglier.  Et   pour  faire  par    icelluy  Sanglier 
sa   dampnèe  entreprise,  le  Roy  luy  fist  déli- 
vrer argent  et  gens  de  guerre  en  grant  nom- 
bre. Au  moyen  desquels,  et  aussi  de  certain 
nombre  de  mauvais  garçons  ,  larrons ,  et  pi- 
peurs  ,  et  pillars,  qu'il  print  et  assembla  tant 
eu  la  ville  de  Paris,  que  en  aucuns  des  vil- 
laiges  voisins  d'icelle  ville  ,jusques  au  nombre 
de  deux  à  trois  mil.  Lesquels  il  fist  vestir  et 
babiller  de  robes  rouges ,  et  à  chascune  desdites 
robes ,  dessus  la  manche  sénestre ,  y  fist  mettre 
une  hure  de  sanglier.  Et  estoient  lesdits  mauvais 
garçons  légièrement  armez  ;  et  ainsi  ledit  San- 
glier les  mena  jusques  audit  pays  du  Liège.  Et 
luy  illec  arrivé  trouva  façon  et  moyen  d'avoir 
intelligence  avecques  aucuns  traistres  Liégeois 
de  ladicte  ville  ,  alencontre  de  leur  seigneur  , 
de  déchasser,  tuer  et  meurdrir  leurdit  évesque, 
et  le  mettre  hors  de  la  cité  ,  avecques  ce  qu'il 
avoit  de  gens  ;  ce  que  firent  lesdicts  Liégeois,  et 
soubs  umbre  d'une  amitié  fainte  qu'ils  disoient 
avoir  à  leurdit  évesque,   luy  dirent  que  force 
estoit  qu'il  alast  assaillir  sondit  einiemy ,  et  que 
sesdits  habitans  le  suivroient  en  armes  ,  et  vi- 
vroient  et  mourroient  pour  luy,  et  qu'il  n'y  au- 
roit  point  de  faulte  que  ledit  Sanglier  et  sa  com- 
paignie  demoureroient  desconfits  et  destruits.  Le- 
quel monseigneur  du  Liège  inclinant  à  leur  re- 
queste,  saillit  de  ladicte  cité  du  Liège,  et  ala 
avecques  eulx  aux  champs  tout  droit  où  estoit 
ledit  de  La   Marche  ;  lequel  quant  il  vit  ledit 
évesque  se  descouvrir  de  l'embûche  ou  il  estoit, 
et  s'en  vint  tout  droit  audit  monseigneur  l'éves- 
que.    Et   quant    lesdits  traistres  habitans  du 
Liège  virent  leurdit  évesque  es    mains  dudit 
de  La  Marche,  son  ennemy,  luy  tournèrent  le 
dos,  et  sans  coup  férir  s'en  retournèrent  en  la- 
dicte cité  de  Liège.  Et  incontinent  ledit  mou- 
seigneur  de  Liège  qui  n'avoit  ayde  ne  secours 
que  de  ses  serviteurs  et  familiers,  se  trouva  fort 
esbahy  ;  car  ledit  de  La  Marche  quiestoitsailly 


de  sadite  embusche ,   s'en  vint  à  luy,  et  sans 
aultre  chose  dire  luy  bailla  d'une  taille  sur  le 
visage,  et  puis  luy-mesme  le  tua  de  sa  propre 
main,  et  après  ce  fait  iceluy  de  la  Marche  fist 
mener  et  getter  ledit  évesque  ,  et  estendre  tout 
nud  en  la  grant  place ,  devant  l'église  Sainct- 
Lambert,   maistresse  église  de  ladicte  cité  de 
Liège  ,  ou  illec  fut  manifestement  monstre  tout 
mort  aux  habitans  de  ladicte   ville  ,  et  à  un 
chascun  qui  le  vouloit  veoir.  Et  tantost  après 
ladicte  mort  y  arrivèrent  cuidans  le  secourir  le 
duc  d'Auteriche ,  le  prince  d'Orenge ,  le  conte 
de  Romont  et  aultres  gens  de  guerre ,  lesquels  , 
quant  ils  sceurent  la  mort  dudit  évesque, s'en  re- 
tournèrent sans  riens  faire,  à  l'occasion  d'icelle. 
En  ladite  année  ,  au  mois  d'octobre,  le  Roy 
se  trouva  fort  malade  en  son  hostel  du  Plessis- 
du-Parc-lez-ïours ,  à  cause  de  laquelle  maladie 
eut  grant  paour  de  mourir.  Et  pour  ceste  cause 
se  fist  porter  à  Amboise  par  devers  monseigneur 
le  Daulphin  ,  auquel  il  fist  plusieurs  belles  re- 
monstrances  ,  en  luy  disant  qu'il  estoit  malade 
d'une  maladie  incurable,  en  le  exhortant  que 
après  son  trespas  il  vousist  avoir  aucuns  de  ses 
serviteurs  pour  bien  recommandez.  C'est  assa- 
voir, maistre  Olivier  le  Diable,  dit  le  Dain,  son 
barbier ,  et  Jehan  de  Doyac ,  gouverneur  d'Au- 
vergne, en  disant  qu'il  avoit  esté  bien  servy 
d'eux  ;  et  que  ledit  Olivier  luy  avoit  fait   plu- 
sieurs grans  services  ,  et  qu'il  ne  feust  riens  de 
luy,  si  n'eust  esté  ledit  Olivier.  Et  aussi  qu'il 
estoit  estrangier  et  qu'il  se  servist  de  luy  ,  et 
qu'il  entretenist  en  son  service  et  aux  offices  et 
biens  qu'il  luy  avoit  donnez.  Luy  recommanda 
aussi  monseigneur  du  Bouchaige,  et  messire 
Guyot-Pot,  bailly  de  Vermandois ,  et  luy  en- 
chargea  qu'il  creust  leur  conseil;  car  il  les  avoit 
trouvez  saiges  et  de  bon  conseil.  Et  si  dist  oultre 
à  mondit  seigneur  le  Daulphin,  qu'il  conservast 
tous  les  officiers  qu'il  avoit  faits  en  leurs  offices, 
et  que  principalement  il  eust  son  povre  peuple 
pour  recommandé,  lequel  il  avoit  mis  en  grande 
povreté  et  désolation,  et  plusieurs  aultres  choses 
luy  remonstra,que  depuis  il  fist  magnifester  en 
plusieurs  des  bonnes  villes  de  son  royaulme  et 
en  sa  court  de  parlement.  Et  si  luy  dist  outre 
que,  pour  la  conduite  de  la  guerre,  il  se  servist 
du  seigneur  des  Querdes,  lequel  il  avoit  trouvé 
en  tous  ses  affaires  bon,  loyal  et  notable  cheva- 
lier ,  et  de  bonne  et  grande  conduite ,  et  ce  fait 
s'en  retourna  aux  Montils. 

Audit  temps  le  Roy  fist  venir  grant  nombre 
et  grant  quantité  de  joueurs  de  bas  et  doulx  in- 
strumens, qu'il  fist  loger  à  Sainct-Cosme  près 
Tours,  ou  illec  ils  se  assemblèrent  jusques  au 
nombre  de  six  vingts.  ?]ntre  lesquels  y  vinrent 

plusieurs  bergers  du  pays  de  Poictou,  qui  souvent 
jouèrent  devant  le  logis  du  Roy  ,  mais  ils  ne  le 
veoient  point,  affin  que  ausdits  inst rumens  le 
Roy  y  prensist  plaisir  et  passe-temps,  et  pour  le 
garder  de  dormir.  Et  d'ung  aiiltre  eosté  y  flst 
aussi  venir  grant  nombre  de  bigots,  bigottes, 
et  gens  de  dévotion,  connue  bermites  et  sainctes 
créatures,  pour  sans  cesser  prier  à  Dieu  qu'ils 
permist  qu'il  ne  mourust  point,  et  qu'il  le  lais- 
sast  encore  vivre. 

En  ce  temps  es  mois  d'octobre  et  novembre 
se  firent  de  grans  alées  et  venues  par  les  Fla- 
mens  de  la  ville  de  Gant,  qui  vindrent  en  am- 
bassade devers  le  Roy.  Lequel  pour  les  oyr  y 
commist  maistre  Jeban  de  la  Yacquerie  qui  es- 
toit  du  pays  de  Picardie  ,  et  lequel  il  avoit  nou- 
vellement fait  et  créé  son  premier  président  en 
sa  court  de  parlement  à  Paris,  pour  consulter  de 
la  matière.  C'est  assavoir,  de  bonne  paix  et  union 
estre  faite  entre  le  Roy  et  lesdits  Flameus.  Et 
aussi  avecques  ledit  président  y  ordonna  et  com- 
mist le  Roy  ledit  monseigneur  des  Querdes  et 
aultres  ;  et  tellement  fut  communiqué  par  les- 
dites  parties ,  tant  d'ung  costé  que  d'anltre  , 
qu'ils  firent  et  traictèrent  ladicte  paix.  En  la- 
quelle faisant  se  debvoit  faire  le  mariage  de 
monseigneur  le  Daulpbin  et  de  la  fille  du  duc 
en  Aulteriche ,  qui  estoit  en  la  possession  et 
garde  desdits  Flamens  de  Gant,  dont  de  ce  le 
Roy  fut  fort  joyeux  ,  et  eut  ladite  paix  et  union 
pour  bien  agréable.  Et  pour  l'bonneur  d'icelle 
en  fut  cbanté  par  tout  le  royaulme  ,  Te  Dcum. 
laudamus,  et  si  en  furent  faits  les  feux  en  la 
ville  de  Tours.  Et  incontinent  ces  choses  faites 
fut  grant  bruit  que  lesdits  Flamens  s'estoient 
partis  dudit  lieu  de  Gant  pour  amener  ladicte 
fille.  Laquelle  pour  la  bien  et  honnestement  re- 
cueillir ,  le  Roy  y  avoit  ordonné  mesdames  de 
Jieaujeu,  sa  fille  aisnée ,  madame  de  Dunois  (1), 
sœur  de  la  Royne ,  madame  de  Touars,  madame 
l'amiralle,  et  plusieurs  aultres  dames,  damoi- 
selles  et  gentils  femmes,  qu'on  cuidoit  qu'ils 
deussent  venir  et  arriver  en  la  ville  de  Paris  le 
buictiesme  jour  de  décembre.  Mais  ladicte  ve- 
nue séjourna  pour  aucuns  menus  différens  qui 
survindrent  du  costé  desdits  Flamens  ,  jusques 
à  ce  que  lesdits  différens  eussent  esté  vuidez. 

En  ladicte  année  les  roys  d'Escosse  et  d'An- 
gleterre eurent  grant  guerre  Tung  contre  l'aultre, 
et  entrèrent  lesdits  Escossois  bien  avant  audit 
royaulme  d'Angleterre,  lequel  ils  dommaigèrent 
moult  fort.  Et  nonobstant  que  lesdicts  Escossois 
estoient  cent  mil  bonnnes  en  bataille  plus  que 


(1)  Agnès,  fille  de  Louis ,  ilur  <lc  Savoie,  ('pousc  de 
rraïK.-oi!!  I",  eomto  fie  Duiiois. 

I  n'estoient  les  Anglois ,  toutesfois  afin  qu'ils  ne 
frappassent  l'ung  sur  l'autre  ,  se  mist  et  fustfait 
a|)poinctement  entr'eux  par  le  moyen  du  duc 
d'Albanie,  frère  dudit  roy  d'Escosse,  qui  que- 
relloit  contre  icelluy  roy  d'Escosse  son  fière. 
Laquelle  (|uerelle  d'entreux  estoit  telle  que  le- 
dict  duc  d'Albanie  disoit  que  sondit  frère  usur- 
poit  sur  luy  ledit  royaulme ,  pource  que  lesdicts 
roy  d'Flscosse  et  duc  d'Albanie,  qui  estoient 
frères,  estoient  venus  et  yssus  sur  terre  d'une 
ventrée  ,  et  que  d'icelle  ledit  duc  d'Albanie  qui 
estoit  le  premier  yssu ,  et  que  par  ainsi  il  avoit 
acquis  droit  d'aînesse  devant  sondit  frère  audit 
royaulme.  Et  à  ceste  cause  ceulx  qui  menoient 
ladicte  guerre  pour  ledict  roy  d"Escosse  firent 
composition  avecques  lesdicts  d'Albanie  et  An- 
glois qui  estoient  ensemble,  tellement  qu'ils  ne 
frappèrent  point  les  ungs  contre  les  aultres  ,  et 
s'en  retourna  chascun  au  lieu  dont  il  estoit 
party. 

En  ladicte  année  ,  au  mois  de  janvier  ,  vin- 
drent et  arrivèrent  en  la  ville  de  Paris  les  am- 
bassadeurs de  Flandres ,  qui  avoient  moyenne 
la  paix  d'entre  le  Roy  et  les  Flamens ,  au  moyen 
du  mariage  de  monseigneur  le  Daulpbin  et  de 
damoiseile  Marguerite  d'Auteriche,  contesse  de 
Flandres,  fille  dudit  duc  en  Auteriche,  au  de- 
vant desquels  et  pour  les  recevoir  en  la  ville  de 
Paris  ,  de  par  le  Roy  y  furent  monseigneur  l'é- 
vesque  de  Marceille,  lieutenant  pour  le  Roy  en 
icelle  ville  de  Paris,  accompaigné  du  prévost 
des  rnarcbans  et  escbevins,  bourgois  et  babi- 
tans  d'icelle  ville  ,  et  d'ung  docteur  de  la  ville 
de  Paris ,  nommé  Scourable  ,  qui  fist  une  moult 
honnorable  proposition  par  devant  lesdits  Fla- 
mens ,  qui  moult  s'en  tindrent  pour  bien  con- 
tens.  Et  le  lendemain  qu'ils  furent  arrivez  en  la- 
dicte ville ,  qui  fut  le  dimanche  quatriesme  jour 
de  janvier,  furent  lesdits  ambassadeurs  Fla- 
mens en  l'église  Nostre-Dame  de  Paris  oyr  la 
messe.  En  laquelle  église  Xostre-Darae  y  furent 
faictes  processions  général  les,  et  y  prescha  ledit 
Scourable,  qui  y  fist  une  moult  belle  prédica- 
tion, dont  tous  ceuh  qui  l'ouyrent  furent  moult 
bien  contens.  Et  de  ladicte  venue  et  publica- 
tion de  ladicte  paix  en  fut  chanté  en  icelle  église, 
Te  Dcum  laudamus ^  fait  les  feux  ,  et  aussi  de 
grans  chières  parmy  les  rues  de  ladicte  ville. 
Et  furent  ledit  jour  de  dimenche  iceux  ambas- 
sadeurs au  partir  de  ladite  église  IVostre-Dame , 
menez  disner  en  l'ostel  de  ladite  ville  de  Paris  , 
là  où  illec  ils  furent  moult  bien  festoyez.  Et  le 
lendemain  lesdits  ambassadeurs  se  partirent  du- 
dit lieu  de  Paris  et  s'en  allèrent  pardevers  le 
Roy. 

Et  d'icelle  \enu('  et  bonne  i)aix  en  fut  res- 

jony  et  joyeux,  tres-noble  et  tres-iVNérend  père 
en  Dieu  ,  monseigneur  le  cardinal  de  Bourbon  , 
qui  ù  l'occasion  d'ieeiie  bonne  paix  fist  faire  son 
hostel  de  Bourbon  à  Paris,  une  moult  belle  mo- 
ralité, sottie  et  farce,  où  moult  de  gens  de  la 
ville  alèrent  pour  les  veoir  jouer  ,  qui  moult  pri- 
sèrent ce  qui  y  fut  fait.  Et  eussent  les  choses 
dessusdites  esté  plus  triumpbantes,  se  n'eust 
esté  le  temps  qui  moult  fut  plouvieux  et  mal 
advenant,  pour  la  belle  tapisserie  et  le  grant 
appareil  fait  en  la  court  dudit  hostel.  Laquelle 
court  fut  toute  tendue  de  la  tapisserie  de  raondit 
Seigneur  le  cardinal,  dont  il  en  avoit  grande 
quantité  et  de  belle. 

Après  lesdits  jeux  ainsi  faits  que  dit  est ,  les- 
dits  ambassadeurs  s'en  partirent  de  Paris  le 
lundy  ensuivant ,  comme  dit  est ,  et  s'en  alei'eut 
ù  Amboise ,  où  ils  furent  moult  honorablement 
receups  de  par  le  Boy,  et  y  virent  par  deux 
fois  monseigneur  le  Daulphin  ,  qui  les  recueillit 
moult  honucstement.  Et  à  leur  département  de 
Tours,  ou  il  furent  depuis^  le  Boy  leur  fist 
donner  pour  leur  deffroy  trente  mil  escus  au  so- 
leil ,  et  de  belle  vaisselle  d'argent  largement,  et 
puis  iceux  ambassadeurs  s'en  retournèrent  à 
Paris  ,  où  ils  firent  publier  en  la  cour  de  parle- 
ment les  articles  faites  pour  ladicte  paix  ;  c'est 
assavoir,  publiquement  et  en  pleine  court,  à 
huis  ouverts.  Et  après  ladite  lecture  faicte,  leurs 
furent  iceux  articles  confermez  par  ladite  court. 
Et  au  département  d'icelle  cour,  maistre  Guil- 
laume Le  Picard,  baillif  de  Boùen,  mena  et 
conduisit  lesdits  ambassadeurs  et  aultres  offi- 
ciers du  Boy  ,  estans  illec  en  son  hostel ,  assis 
audit  lieu  de  Paris,  en  la  rue  de  Quinquenpois, 
ou  illec  il  donna  à  disuer  a  toute  la  comoaignie, 
et  y  furent  moult  plantureusement  festoyez , 
à  ung  jour  de  mardy,  jour  de  février  en  ladicte 
année  1482. 

Audit  mois  de  février  le  Boy  escripvit  lettres 
à  tous  les  estais  de  Paris ,  par  lesquelles  il  les 
prioit  très-instamment  qu'ils  se  vousissent  trans- 
porter eu  l'église  de  monseigneur  sainct  Denis, 
luy  faire  prière  qu'il  veille  estre  intercesseur  et 
moyen  envers  nostre  Sauveur  Jésus-Christ,  qu'il 
vousist  permettre  que  le  vent  de  bise  ne  cou- 
rust  point ,  pource  que  par  le  !  apport  de  tous 
médecins,  avoient  esté  d'opinion  que  ledit  vent 
de  bise  quant  il  vanteroit  feroit  moult  de  maulx, 
tant  à  la  santé  des  corps  humains  que  des  biens 
de  la  terre.  Et  par  l'ordonnance  du  Boy  furent 
tous  lesdits  estais  de  Paris  à  divers  jours  audit 
lieu  de  Sainct-Denis ,  faire  processions  et  chan- 
ter Igsdites  messes. 

Et  le  samedy  dixneufiesme  jour  d'avril  NS3 
après  Pasques  ,  monseigneur  de  Bcmijeii  et  ma- 

dame  sa  femme  vindrent  a  Paris,  pour  eulx  aler 
en  Picardie  recepvoir  madame  la  Dauphine  des 
mains  des  Flamens,  qui  par  le  traictié  de  la 
paix  la  debvoient  mettre  entre  les  mains  de  mon- 
dit  seigneur  de  Beaujeu  pour  le  Boy.  Et  fist  la- 
dite dame  de  Beaujeu  son  entrée  en  la  ville  de 
Paris,  comme  fille  du  Boy  .,  et  y  fist  des  mes- 
tiers  nouveaulx.  Et  estoient  lesdits  seigneur  et 
dame  bien  honnestement  accompaignez  de  grans 
seigneurs  et  dames,  comme  le  seigneur  d'Albret, 
le  seigneur  de  Sainct-Yalier,  et  aultres  nobles 
hommes  ,  madame  radmiral'e  et  aultres  dames 
et  damoiselles,  lesquels  séjournèrent  à  Paris  par 
trois  jours,  durant  lesquels  monseigneur  le  car- 
dinal de  Bourbon  les  festoya  moult  honnorable- 
ment. 

Audit  mois  d'avril  le  roy  Edoùart  d'Angle- 
terre mourut  audit  royauime  d'une  apoplexie 
qui  le  print.  Aultres  dient  qu'il  fut  empoisonné 
en  beuvant  du  bon  vin  du  creu  de  Challuau , 
que  le  Boy  luy  avoit  donné ,  duquel  il  but  en  si 
grande  habondance-qu'il  en  mourut  :  combien 
que  on  a  dit  depuis  que  il  vescut  jusques  à  ce 
qu'il  eust  fait  roy  en  son  lieu  son  fils  aisné. 

Audit  mois  et  an  mourut  aussi  madame  Mar- 
gueiite  de  Bourbon ,  femme  de  Phelippe  mon- 
seigneur de  Savoye ,  comtesse  de  Bresse ,  de 
maladie  qui  longuement  luy  dura  ,  et  d'icelle 
maladie  on  n'y  peut  mettre  remède  qu'elle  n'en 
mourût  étique,  dont  fut  grant  dommaige;  car 
elle  estoit  en  son  vivant  moult  honneste  et 
bonne  dame,  et  pleine  de  grans  biens  et  ver- 
tus. 

Au  mois  de  may  le  samedy  tiers  jour  d'iceluy 
mois ,  par  l'ordonnance  et  commandement  du 
Boy,  tous  les  estais  de  Paris,  comme  le  prévost, 
juge  ordinaire,  avecque  les  supposts  et  praticiens 
du  Chastelet  dudit  lieu ,  la  cour  de  parlement, 
la  chambre  des  comptes  ,  les  généraulx  des  ay- 
des  et  monnoyes,  la  chambre  du  trésor  et  les  es- 
leus,  avecques  les  prévost  des  marchands  et  es- 
chevins  d'icelle  ville,  alèrent  en  belle  procession 
dudit  lieu  de  Paris  jusques  au  lieu  et  en  l'ab- 
baye de  monseigneur  sainct  Denys  en  France  , 
illec  prier  pour  la  bonne  prospérité  du  Boy  ,  de 
la  Boyne ,  monseigneur  le  Daulphin  et  les  sei- 
gneurs du  sang,  et  aussi  pour  les  biens  de  la 
terre. 

Au  mois  de  juing  ensuivant  le  luiuly  second 
jour  dudit  mois,  environ  cinq  heures  du  soir,  fist 
son  entrée  en  la  ville  de  Paris  madame  la  Daul- 
phine,  accompaignée  de  madame  de  Beaujeu  , 
madame  l'admiralle  ,  et  aultres  dames  et  gentils 
femmes.  Et  entrèrent  à  ladicte  heure  audit  lieu 
de  Paris  par  la  porte  Sainct-Denys  ,  où  estoient 
prépare/,  pour  sa  venue  trois   beaulx   eschaf- 

faulx  ,  en  l'un  desquels  tout  en  hault  estoit  un 
personnaige  représentant  le  Roy  comme  souve- 
rain. Au  second  estoient  deux  beaulx  enfans , 
ung  fils  et  une  fille,  vestus  de  damas  blanc, 
faisans  et  représentans  monseigneur  le  Daulphin 
et  madite  damoiselle  de  Flandres.  Et  au  tiers  es- 
taige  au  dessoubs  estoient  deux  persoiniaiges , 
de  niondit  seigneur  de  Beaujeu  et  de  madame 
sa  femme.  Et  à  chascun  d'iceux  personnaiges  à 
costé  estoient  les  escussons  des  armes  desdits 
seigneurs  et  dames.  Et  si  y  avoit  aussi  quatre 
personnaiges;  c'est  assavoir,  l'un  de  labour, 
l'autre  de  clergié,  l'autre  marchandise,  et  l'autre 
noblesse,  qui  tous  dirent  un  couplet  à  icelle  en- 
trée. Et  est  assavoir  que  par  tout  où  madite  da- 
moiselle de  Flandres  passa  tout  fut  tendu  par  les 
rues,  et  y  furent  encores  faits  plusieurs  beaulx 
personnaiges ,  tous  consonans  ausdits  monsei- 
gneur le  Daulphin  et  madame  la  Daulphine.  Et 
pour  l'honneur  de  sadite  venue  furent  mis  hors 
et  délivrez  tous  prisonniers  de  ladite  ville  de 
Paris.  Et  y  fut  fait  nouveaux  raestiers. 

Et  le  vendredy  septiesme  jour  dudit  mois  de 
juing,  environ  l'eure  d'entre  huict  et  neuf  heures 
du  soir,  se  leva  grand  tonnoire  audict  lieu 
de  Paris.  Et  à  ung  des  esclats  dudit  tonnoire 
qui  fut  à  ladite  heure  ,  vint  iceluy  tonnoire  em- 
flamber  et  mettre  le  feu  au  clochier  de  madame 
Saincte-Geneviefve  au  Mont  de  Paris,  lequel 
brusia  toute  la  charpenterie  dudit  clochier ,  qui 
estoit  demourée  par  l'espace  de  neuf  cens  ans, 
fondit  toutes  les  cloches  dudict  clochier  ,  et  le 
plomb  dont  il  estoit  couvert ,  où  il  y  avoit  par 
estimation  cent  mil  livres  de  plomb  et  plus,  et 
y  eut  ung  grant  dommaige  qui  estoit  pitié  à 
voir. 

Au  mois  de  juillet  audit  an  1483,  fut  fait  et 
solempnisé  la  feste  des  nopces  de  mondit  sei- 
gneur le  Daulphin  et  damoiselle  INIarguerite  de 
Flandres  en  la  ville  d'Amhoise.  Et  y  avoit  et 
estoient  présens  plusieurs  nobles  et  notables  per- 
sonnaiges de  ce  royaulme,  envoyez  des  citez  et 
bonnes  villes  dudit  royaulme ,  et  par  l'ordon- 
nance du  Roy. 

En  ladicte  année  1483  le  Roy  délibéra  d'a- 
voir et  luy  estre  portée  la  saincte  ampolle  qui 
estoit  en  l'église  Sainct-Remy  de  Reims  ,  et  qui 
avoit  esté  apportée  par  grâce  divine  dès  l'an 
500  par  une  coulombe  blanche  au  bon  sainet 
Remy  de  Reims,  pour  en  oindre  et  sacrer  à  roy 
de  France  le  roy  Clovis ,  qui  fut  le  premier  roy 
chrestien,  lequel  mourut  en  ladite  année,  et  gist 
en  l'église  Saincte-Geneviefve  au  Mont  de  Paris. 
Et  par  ainsi  estoit  demourée  ladicte  sainte  am- 
polle audit  lieu  de  Sainct-Remy  neuf  cens  quatre- 
vingts  et  trois  ans  qu'elle  en  fut  tirée  et  mise 


hors  de  son  lieu,  et  apportée  à  Paris  par  Claude 
de  Montfaucon,  gouverneur  d'Auvergne  ,  à  ce 
commis  par  le  Roy.  Et  arriva  à  Paris  le  dernier 
jour  de  juillet,  et  fut  apportée  en  grande  révé- 
rence et  processions  reposer  en  la  saincte  Chap- 
pelle  du  palais  royal  à  Paris ,  où  elle  y  demoura 
jusques  au  lendemain  au  soir  premier  jour 
d'aoust  qu'elle  fut  emportée  dudit  lieu  de  Paris 
au  Roy,  en  son  hostel  des  Montils-lez-Tours, 
avec  les  verges  de  Moyse  et  Aaron,  et  la  croix 
de  la  Victoire  qui  aussi  fut  envoyée  par  grâce 
divine  au  bon  roy  sainet  Chariemaigne  pour 
obtenir  victoire  alencontre  des  Infidèles.  Les- 
quelles verges  et  croix  avoient  tousjours  esté 
audit  lieu  de  la  saincte  Chapelle  à  Paris  avec- 
ques  les  sainctes  relicques  estans  illec  au  pre- 
mier jour  d'aoust  qu'ils  en  furent  avec  ladicte 
saincte  ampolle  par  l'évesque  de  Séets  et  aultres 
connnissaires  à  ce  ordonnez  de  par  le  Roy  em- 
portez. 

Audict  an  le  lundy  vingt-cinquiesme  jour  du- 
dict mois  d'aoust,  le  Roy  devint  fort  malade  en 
son  hostel  des  Montils-lez-Tours,  tellement  qu'il 
perdit  la  parole  et  tout  entendement,  et  vindrent 
les  nouvelles  à  Paris  le  mercredy  vingt-sep- 
tiesme  jour  dudit  mois  qu'il  estoit  mort,  par 
une  lettre  qu'en  escrivit  maistre  Jehan  Briçon- 
uet  :  ausquelles  lettres  fut  foy  adjoustée,  pour- 
ce  que  ledit  Briçonnet  estoit  homme  de  bien  et 
de  crédit.  Et  à  ceste  cause  les  prévost  des  mar- 
chans  et  eschevins  de  la  ville  de  Paris  pour 
pourveoir  aux  affaires  d"icelle  ville,  firent  met- 
tre garde  aux  portes  de  ladite  ville  pour  garder 
que  homme  n'en  yssist  ne  y  entrast.  Et  à  ceste 
cause  fut  biuit  tout  commun  parmy  ladite  ville 
de  Paris  que  le  Roy  estoit  ainsi  mort ,  dont  il 
n'estoit  riens,  et  s'en  revint,  but,  parla  et  man- 
gea très-bien,  et  vesquit  jusques  au  saraedy  au 
soir,  ensuivant  trentiesme  et  pénultiesme  jour 
dudit  mois  d'aoust  environ  l'eure  de  entre  six 
et  sept  heures  au  soir  qu'il  rendit  l'âme.  Et  in- 
continent fut  le  corps  habandonné  de  ceux  qui 
l'avoient  servy  en  la  vie. 

En  après  ledit  trespas  son  corps  ,  depuis  qu'il 
fut  appareillé  comme  on  a  de  coustume  de  faire, 
fut  porté  inhumer  dudit  lieu  des  Montils  en  l'é- 
glise Nostre-Dame-de-Cléry,  pource  qu'il  voulut 
et  ordonna  en  son  vivant  que  ainsi  feusl  faict, 
et  ne  voulut  estre  mis  avecques  les  deffuncts 
très-nobles  rois  de  France  ses  prédécesseurs,  en 
l'église  et  abbaye  de  Sainct-Denis  en  France.  Et 
ne  voulut  jamais  dire  la  raison  qui  le  avoit  meu 
à  ce.  Mais  aucuns  pensoient  que  ce  feust  pour 
la  cause  de  l'église  où  il  fist  moult  de  biens,  et 
aussi  pour  la  grande  dévotion  qu'il  avoit  à  la 
bénoiste  vierge  Marie,  priée  audit  lieu  de  Cléry. 

Lequel  deffunct  Roy  en  son  vivant,  à  cause 
d'aucuns  personnaiges  qui  estoient  à  l'entour  de 
sa  personne ,  comme  Olivier  le  Diable ,  dit  le 
Dain,  son  barbier ,  Jehan  de  Doyac,  et  autres 
plusieurs,  lesquels  il  creoit  plus  que  gens  de 
son  royaulme  ,  fist  durant  son  règne  beaucoup 
de  injustices ,  maulx  et  violences  ,  et  tellement 
qu'il  avoit  mis  son  peuple  si  au  bas,  que  au  jour 
de  son  trespas  estoit  presque  au  désespoir  ;  car 
les  biens  qu'il  prenoit  sur  son  peuple  ils  les  don- 
noit  et  distribuoit  aux  églises  ,  en  grans  pen- 
sions ,  en  ambassades  et  gens  de  bas  estât  et 
condition  ;  ausquels  pour  les  exaulcer  ne  se  pou- 
voit  tenir  de  leur  donner  argent ,  biens  et  pos- 
sessions, en  telle  façon  qu'il  avoit  donné  et  alié- 
né la  pluspart  du  domaine  de  son  royaulme.  Et 
nonobstant  qu'il  eût  durant  sondit  règne  plu- 


sieurs  affaires,  toutesfois  il  mist  en  telle  sub- 
gection  ses  ennemis ,  qu'ils  vindrent  tous  par 
devers  luy  à  mercy  ,  et  fut  si  craint  et  doubté 
qu'il  n'y  avoit  si  grant  en  son  royaulme,  et  mes- 
mement  ceulx  de  son  sang  ,  qui  dormist  ne  re- 
posast  seurement  en  sa  maison.  Et  avant  sondit 
trespas  fut  moult  fort  molesté  de  plusieurs  ma- 
ladies, pour  le  guérir  desquelles  maladies  furent 
faittes  pour  luy ,  par  les  médecins  qui  avoient 
la  cure  de  sa  personne,  de  terribles  et  merveil- 
leuses médecines.  Lesquelles  maladies  lui  puis- 
sent valoir  au  salut  de  son  âme  ,  et  lui  donne 
son  paradis  par  sa  miséricorde  ,  celui  qui  vit  et 
règne  au  siècle  des  siècles.  Ame7i, 

DEO  GRATIAS. 

AU  RÈGNE    DE   LOUIS  XI. 


SOUBCES  OllIGINALES. 
CHRONIQUES   d'eINGUEK-RAN  DE  MOXSÏEELET, 

Dans  notre  indication  des  documents  pour  le 
règne  de  Cliarles  VI,  nous  avons  mis  à  contri- 
bution Monstrelet  et  nous  l'avons  jugé  comme 
historien.  Nous  nous  bornerons  à  donner  ici 
quelques  extraits,  relatifs  au  règne  deLouisXt. 
Nous  trouvons  dans  le  récit  du  sucre  de  Louis  XI 
et  de  son  entrée  à  Paris,  un  passage  qui  nous 
fait  connaître  quelque  chose  du  luxe  et  des  cou- 
tumes de  l'époque  ;  c'est  une  description  du  bel 
état  de  Philippe  de  Bourgogne  : 

«  Et  le  lendemain  (  le  roi  )  s'en  alla  loger  aux 
»  Tournelles.  Le  duc  de  Bourgongne  fut  tous- 
»  jours  logé  en  son  hostel  d'Artois,  qui  estoit 
"  tout  tendu  et  paré  moult  noblement  et  de  la 
»  plus  riche  tapisserie  que  les  Parisiens  eussent 
»  oncques  veuë  ;  et  si  y  estoit  son  estât  tant  riche 
»  et  tant  noble  que  prince  tenist  oncques  :  si  que 
»  tout  le  monde  alloit  en  sondit   hostel ,  et 
»  s'esmerveilloient  de  la  grand  largesse  qu'ils 
»  veoient.   Mesmement  quand   il  chevauchoit 
»  par  les  rues  pour  aller  en  aucunes  églises  faire 
»  sa  dévotion ,  tout  le  monde  couroit  pour  le 
•'  veoir,  pour  ce  que  tous  les  jours  il   portoit 
"  quelque  nouvelle  bague  de  si  grand  pris,  que 
>•  c'estoit  noblesse  à  regarder;  et  si  l'accompa- 
"  gnoient  tousjours  parmy  la  ville  sept  ou  huit 
»  que  ducs,  que  comtes,  et  trente  ou  quarente  de 
»  ses  archiers  estans  à  pied ,  tenans  chacun  en 
»  sa  main  un  vouge  ou  hache ,  ou  autre  baston 
>'  de  guerre.  En  la  salle  de  son   hostel  où   il 
»  mangeoit  estoit  un  dressoir  quarré  à  degrez, 
»  lequel  dressoir  à  l'heure   du  manger   estoit 
"  couvert  et  chargé  de  vaisselle  d'or  et  d'ar- 
»  gent  moult  riche  ;  et  à  chacun  cornet  du  dres- 
»  soir  estoit  uneunicorne  tant  riche  et  tant  bien 
"  faictr!,que  merveilles  estoit  à  regarder.  En  son 
»  jardin  estoit  un  pavillon  tendu  moult  riche, 
>'  tout  couvert  par  dehors  de  fin  veloux  ,  tout 
>'  semé  de  fusils  d'or,  eslincelles  d'or,"mouIt  ri- 

»  chement  brodé.  Et  entre  les  fusils  estoient  les 
..  armes  de  tous  ses  pays  et  seigneuries ,  moult 
"  richement  faites.  » 

Après  avoir  assisté  aux  funérailles  de  Char- 
les VII ,  le  comte  de  Dunois  s'était  écrié  : 
Nous  avons  perdu  nostre  maistre,  que  chas- 
cun  songe  à  se  i^oiirvoir.  Un  des  premiers 
actes  du  successeur  de  Charles  VII  fut  une  dé- 
cision que  Monstrelet  raconte  en  ces  termes  ; 
H  Le  roy  Loys ,  pour  sa  singulière  voulenté , 
"  feist  brusler  et  ardoir  par  tout  l'Isle-de- 
"  France ,  toutes  manières  de  bestes  sauvages 
"  et  d'oiseaux  ,  et  n'en  fut  mil  espargné ,  noble 
»  ne  villain ,  réservé  (excepté)  en  aucunes 
"  garennes  appartenans  aux  princes  5  et  disoit- 
"  on  communément  qu'il  feit  ce ,  afin  que  nul 
■'  ne  chassast  ne  vollast  que  luy,  et  qu'il  fût 
»  tant  plus  de  bestes  et  d'oyseaux  :  car  toute 
»  son  affection  estoit  à  chasser  et  à  voler  (  à  chas- 
»  ser  au  vol).  »  Les  principaux  événements  de 
l'histoire  de  Bourgogne  sont  rapportés  dans  les 
[)lus  grands  détails ,  car,  nous  l'avons  dit,  Mons- 
trelet était  Bourguignon.  La  guerre  du  Bien 
public ,  la  bataille  de  Montlhéry  et  les  négocia- 
lions  qui  suivirent,  sont  racontées  avec  plus 
d'étendue  que  dans  Comines.  Le  chroniqueur  a 
transcrit  le  Traité  de  Conjlans;  nous  parlons 
plus  bas  de  ce  traité,  en  indiquant  les  meil- 
leurs textes.  Nous  arrivons  ensuite  à  la  mort  de 
Philippe  de  Bourgogne,  et  Monstrelet,  après 
avoir  pleuré  le  bon  prince  et  prié  Dieu  pour  son 
àme ,  termine  là  sa  chronique. 


COiNTUNUATEUR   DE    MONSTRELET. 

Le  continuateur,  adoptant  la  méthode  de  son 
devancier,  a  poursuivi  sa  tache  jusqu'aux  pre- 
mières années  du  règne  de  François  T'".  «  Quand 
"  j'ay  considéié ,  dit-il ,  la  sentence  du  tragic 
■'  Sénèque ,  disant  au  livre  de  ses  Proverbes 
'  qu'il  est  très-bon  d'ensuivre  la  voye  et  nia- 
'■  uière  de  vivre  de  ses  majeurs  et  souverains, 
»  s'ils  ont  droitement  procédé;  remémorant 
»  aussi  le  dit  du  sage  en  ses  Proverbes,  que  très- 


35J 


UNDICATIO-N    ANALYTIQUE    DES      OOCUMEINTS 


)>  fol  est  celuy  qui  suit  oisiveté ,  car,  selon  l'Ec- 
»  clésiastique,  elle  enseigne  plusieurs  malices; 
»  j'ay  tout  à  coup  et  diligemment  reeueiily  au- 
»  cuns  gestes  de  chroniques  dignes  de  mémoires 
»  des  chrestiens,  illustres  et  victorieux  Roysde 
»  France....»  Le  continuateur  de  Monstrelet  est 
assez  intéressant;  il  a  quelquefois  profité  de 
l'historien  Robert  Gaguin,dont  nous  nous  occu- 
perons bientôt.  11  commence  par  ajouter  plu- 
sieurs faits ,  omis  par  son  devancier,  i-elative- 
meflt  à  la  bataille  de  Montihéry.  Il  remonte 
ensuite  aux  dernières  années  de  Charles  VII,  et 
rédige  sa  chronique,  en  prenant  pour  guide 
Monstrelet ,  dont  il  relève  les  erreurs  ou  répare 
les  omissions.  Les  premiers  chapitres  sont  un 
complément  nécessaire  de  Monstrelet.  La  guerre 
du  Bien  public  est  racontée  d'une  manière  v-ive  et 
comj)lète  ,  et  l'histoire  de  Paris,  à  cette  époque, 
se  trouve  entièrement  dans  cette  chronique.  L'au- 
tour n'oublie  point  l'institution  de  VAnyclus  : 
«■  Et  ledit  r'^jour  de  may  1472,  fut  fait  à  Paris 
"  une  moult  bel  le  et  notable  procession  en  l'église 
»  de  Paris,  et  fait  un  preschement  bien  solen- 
>'  nel  par  un  docteur  en  théologie  ,  nommé 
«  maistre  Brète  ,  natif  de  Tours,  lequel  dit  et 
»  déclaira ,  entr'autres  choses,  que  le  Roy  avoit 
»  singulière  confidence  en  la  bénoiste  Vierge 
»  IMarie,  prioit  et  exhortoit  son  bon  populaire, 
»  manans  et  habitans  de  sa  cité  de  Paris,  que 
«  doresnavant  à  l'heure  de  mldy ,  quand  on  son- 
»  neroit  à  l'église  dudit  Paris  la  grosse  cloche  , 
»  chacun  fût  fleschy  un  genouil  à  terre,  en  di- 
»  sant  trois  fois  ave  Maria,  pour  donner  bonne 
«  paix  au  royaume  de  France.  » 

L'auteur  parle  avec  détails  du  fameux  pro- 
cès du  connétable  (1),  dont  on  a  pu  voir  le  récit 
dans  les  Mémoires  de  Jean  de  Troyes  ;  il  donne 
répitaphe  du  connétable ,  qui  se  trouve  aussi 
rapportée  par  le  greffier  de  l'Hôtel-de- Ville, 


V.  .-■•••,  ^■■■•>-' 


LES  CnnONlQUES  ET  ANNALES  DE  FRANCE,  PAR 
NICOLE  GILLES,  SECRETAIKE  DU  EOI  ,  JUS- 
QU'A   CHAULES  VIII. 

L'auteur,  sec  et  froid  annaliste,  enregistre  les 
faits  les  moins  dignes  d'attention.  Il  parle  fort 
peu  de  Louis  XI ,  et  s'occupe  beaucoup  plus  de 
Vordre  de  Saint-3Jichcl  ^  institué  par  ce  mo- 
narque. L'ouvrage  de  Nicole  Gilles  ne  renferme 
rien  de  très  précieux  pour  l'histoire;  mais  il  fait 


(1)  Voyez  Godefroy,  Preuves  de  Comincs  ,  livre  IV; 
V Histoire  de  la  maison  de  Luxcinboiir(/,(\c  Nic.Vignct, 
in-î",  1019;  cl  les  Mémoires  pour  l'histoire  de  Navarre 


partie  des  sources  originales,  et  nous  devions  le 
mentionner.  Nicole  Gilles  juge  ainsi  Louis  XI  : 
En  somme ,  dit-il ,  c'ctoit  un  Roi  qui  ne  vouloit 
que  régner. 


COMPENDIUM   DE  EOBERT  GAGUIN  ,  LIVRE  Xl". 

Robert  Gaguin ,  ministre-général  de  l'ordre 
des  Matliurins,  vécut  sous  trois  Rois  de  France, 
qui  l'employèrent  à  des  négociations.  Louis  XI, 
en  1477,  l'envoya  en  Allemagne  pour  mettre 
des  obstacles  au  mariage  de  Marie  de  Bourgo- 
gne avec  Maximilien.  Gaguin  ,  qui  a  laissé  un 
nom  honorable  parmi  les  érudits  du  xv*"  siècle, 
a  composé  un  grand  nombre  d'ouvrages.  Son 
Compcndium  (  abrégé  ),  que  nous  citons  ici ,  est 
une  histoire  latine  assez  bien  écrite  des  Gestes 
des  Francs^  depuis  Pharamond  jus([u'en  1499, 
avec  un  supplément  de  Hubert  Velléius  jus- 
qu'aux premières  années  de  François  T"".  Il 
en  existe  plusieurs  éditions;  celle  que  nous 
avons  sous  les  yeux  est  de  Lyon  ,  1.524,  in-4"; 
Pierre  Desrey  en  donna  une  traduction  quel- 
ques années  plus  tard.  On  a  loué  et  blâmé  Ro- 
bert Gaguin  avec  exagération  :  ses  adversaires 
lui  ont  reproché  sa  partialité;  il  n'en  montre 
point  à  l'égard  de  Louis  XI ,  et  fait  seulement 
cette  simple  remarque,  qu'il  est  malheureux  que 
ce  prince  soit  mort  avant  que  le  Dauphin  ne 
fût  parvenu  à  un  âge  plus  avancé  ;  ce  qui  s'est 
passé  sous  Charles  VIII  enfant,  ne  donne  pas 
tort  à  l'opinion  de  Robert  Gaguin.  Le  Co7n- 
pendium  a  été  mis  à  profit  par  les  écrivains 
des  siècles  suivants. 

Nous  nous  contenterons  de  citer  après  Gaguin 
deux  autres  auteurs  contemporains,  Amel- 
gard  et  Paul-Emile.  Leur  histoire  n'a  pas  assez 
d'intérêt  pour  mériter  une  analyse. 


IL 


HISTORIENS    MODERNES. 

L'histoire  la  plus  complète  du  règne  de 
Louis  XI  est  celle  de  Pierre  Matthieu  (in-fol., 
IGlo).  P.  Matthieu,  poète  et  historien,  fut 
nommé  historiographe  de  Henri  IV  ,  à  la  place 
de  Du  liaillan,  sur  la  recommandation  du  piési- 
dent  .leannin.  11  a  laissé  \\\\  assez  grand  nombre 
d'ouvrages  estimés.  Son  meilleur,  sans  contre- 

et  de  Flandres  ,  mis  en  lumière  par  Galland  ,  in-folio,  . 
IG'iS. 


RELATIFS    AU    KEG.NE    DE    LU  LIS    XI. 


35; 


dit ,  est  l'histoire  de  Louis  XI,  qui  a  été  traduite 
en  italien  et  en  anglais;  elle  mérite  d'être  con- 
sultée pour  les  excellents  matériaux  qu'elle  ren- 
ferme. Du  reste,  elle  est  mal  écrite  ;  on  y  trouve 
quelquefois  des  réflexions  originales.  A  propos 
de  la  guerre  du  Bien  public  :  «  Il  en  est,  dit 
>'  Matthieu ,  d'une  conjuration  en  sa  naissance 
«  comme  de  la  pluie  qui  entre  par  une  petite 
»  gouttière  du  toit;  négligée  ,  elle  chasse  à  la 
"  lin  le  maistre  de  la  maison  par  la  porte.  » 
L'histoire  de  Matthieu  est  divisée  en  onze  li- 
vres. Lepremier  raconte  la  jeunesse  de  LouisXI, 
et  s'étend  jusqu'à  la  mort  de  Charles  VII.  Il 
renferme  des  détails  curieux  sur  l'expédition  du 
Dauphin  contre  les  Suisses  et  sur  les  intrigues 
de  la  Cour;  mais  l'auteur  est  réservé  lorsqu'il 
vient  à  parler  de  la  belle  Agnès  :  «  L'histoire , 
»  dit-il,  ne  doit  jamais  s'amuser  à  remuer  les 
»  choses  de  mauvaise  odeur.  »  Le  livre  onzième 
et  dernier  est  le  plus  lemarquable  sous  le  rap- 
port des  documents  histori(|ues.  Il  contient 
l'examen  des  actions  de  Louis  XI ,  la  vie  pri- 
vée de  ce  monarque  ;  on  y  trouve  des  rensei- 
gnements précieux.  Voici  la  liste  des  ff rancis 
ofjlciors  de  la  Couronne ,  sous  ce  règne  : 

«  ConnHahle.  Louis  de  Luxembourg,  comte 
de  Saint- Pol. 

»  Chancelier.  Pierre  de  Morvilliers ,  .1.  des 
Ursins ,  Pierre  d'Oriole. 

«  Grand  maître.  Le  sieur  de  Nantoillet , 
Jean  de  Croi,  Charles  de  Melun ,  Antoine  de 
Croï,  Ant.  de  Chahannes,  comte  de  Chassun. 

»  Grand chambrier.  Jean  II,  duc  de  Bourbon. 

«  Grand  chambellan.  Jean  dOrléans,  comte 
de  Dunois  ,  Ant.  de  Châteauneuf ,  sieur  du  Lau. 

»  Maréchaux  de  France.  André  de  Laval , 
sire  de  Lohéac,  Jean  d'Armagnac,  J.  Rouhaut, 
sieur  de  la  Gamasche  du  Boismenard,  Pierre 
de  Rouan,  sieur  de  Gye. 

"  Amiral.  Jean  de  ÎMontauban,  Louis  de  Bour- 
bon ,  comte  de  Roussillon  ,  Louis  de  Graville. 

»  Maître  des  arbalétriers.  Jean  d'Estoute- 
ville,  sieur  de  Torcy. 

»  Grand  Bouteillier  et  échanson.  Le  sieur 
du  Lau. 

»  l''*'  Escuyer.  Joachim  de  Rouhaut. 

»  Grand  veneur.  Yvon  du  Fau. 

»  Grand  maître  des  eaux  et  forêts.  Louis 
de  Laval,  sieur  du  Châtillon.  » 

Matthieu  nous  dit  que,  de  son  temps,  on  voyait 
chez  un  conseiller  d'état  le  lit  de  Louis  XI ,  en 
damas  jaune  et  incarnat.,  sans  clinquant  ni 
passement ,  les  f ranges  sans  façon.  Bordin, 
cité  par  le  même  ,  nous  apprend  qu'on  trouve  à 
la  chambre  des  comptes  un  article  portant  la 
dépense  de  20  sols  pour  deux  manclies  neuves 


au  vieux  pourpoint  du  Roi,  et  15  deniers  pour 
une  boîte  de  graisse  à  graisser  ses  bottes. 
D'après  les  calculs  de  Matthieu  ,  la  dépense  de 
la  maison  de  Louis  XI  ne  dépassa  pas  37,000  I 
jusqu'en  J480,  mais  alors  elle  arriva  jusqu'à 
13,619  I.;  l'année  suivante  elle  fut  de  GG,G80  1., 
et  enfin ,  l'année  même  de  sa  mort ,  elle  s'éle- 
vait à  80,603  livres.  Voici  la  liste  des  servi- 
teurs royaux  ,  à  gages  fixes. 

«  Deux  chapelains ,  à  10  1.  par  mois. 

«  Lhi  clerc  de  chapelle.,  à  cent  sols. 

»  1/71  valet  de  chambre,  à  90  I.  par  an. 

»  Quatre  écuyers  de  cuisine,  à  620  I.  par 
->  an  chacun. 

«  Un  hasteur,un pota-" 
»  ger ,    un   saussier,   un 
»  queux  ( cuisinier),   un\  k  \0  ].  par  mois. 
»  sommelier  d'armeures ,  ' 
»  de  ux  valets  de  som  m  ie  rs, 

»  Deux  galloppins  de  cuisine,  à  8  1.  par 
"  mois. 

»  Un  porteur.,  îoipâtissier,' 
»  un  boulanger.,  deux  char-  i   à  60  1.  par  an. 
»  retiers.  ) 

1'  Un  pallef renier  et  ses  deux  aides ,  à  24  1. 
»  par  mois. 

»  Un  maréchal  de  forges ,  à  620  1.  par  an. 

»  Le  maître  de  la  chambre  des  deniers  du 
»  I{oi,k  1,200  I. 

»  Le  contrôleur,  à  500  I.  » 

La  dépense  marque  cinquante  sols  pour  les 
robes  des  valets ,  et  1 2  livres  pour  les  manteaux 
des  clercs  ,  notaires  et  secrétaires  royaux. 

Ce  livre  XT  contient  aussi  la  biographie  abré- 
gée des  principaux  personnages  qui  ont  joué  un 
rôle  sous  le  règne  de  Louis  XL  A  la  fin  de  l'ou- 
vrage on  trouve  un  extrait  des  maximes  et  ré- 
flexions de  Philippe  de  Comines.  —  Telle  est 
cette  histoire  de  Louis  XI,  par  P.  Matthieu,  qui 
ne  mérite  pas  l'indifférence  avec  laquelle  on  la 
traite  aujourd'hui. 


HISTOIRE  DE  LOLIS  XI  ,  PAR  DUCLOS. 

Joachim  Legrand ,  prieur  de  Neuville-les- 
Dames,  l'un  des  érudits  les  plus  laborieux  des 
derniers  siècles,  passa  trente  ans  de  sa  vie 
à  amasser  des  matériaux  pour  Thistoire  de 
Louis  XL  Mais  rien  ne  fut  imprimé,  et  le 
fruit  de  ses  patientes  recherches  est  resté  parmi 
les  manuscrits  de  la  Bibliothèque  royale.  Duclos 
s'est  servi  du  travail  de  Legrand  pour  composer 
son  histoire.  Le  chancelier  d'Aguesseau  disait  de 
['Histoire  de  Louis  \!  par  Duclos  :  «  C'est  un 
»  ouvrage  composé  d'aujourd'hui  avec  l'érudi- 

»  tion  d'hier.  "  Diiclos,  homme  de  beaucoup 
d'esprit,  manquait  d'élévation  et  de  profondeur  ; 
il  V  a  dans  son  livre  de  piciuautes  saillies,  mais 
la  partie  des  appréciations  laisse  beaucoup  à 
désirer.  Cette  histoire  a  quelque  chose  de  sec  et 
d'étroit  qui  ôte  à  Tintérét  des  événemens.  L'au- 
teur a  porte  dans  son  travail  les  mesquines 
préoccupations  du  dix-huitieme  siècle,  et  nous 
pouvons  dire  (lu'il  a  mal  com|)ris  et  mal  repro- 
duit la  physionomie  du  règne  de  Louis  XL 

Voici  l'horoscope  de  Louis  XI,  pièce  intéres- 
sante et  peu  connue  que  nous  avons  traduite 
du  latin  :  "  Ce  monunient  de  la  faiblesse  de 
l'esprit  humain  ,  dit  Duclos  ,  est  extrait  du 
journal  manuscrit  de  Claude  iMaupoint,  prieur 
de  la  Couture  de  Sainte-Catherine,  de  la  congré- 
gation du  Yal-des-Ecoliers,  page  50  : 

„  Ce  prince ,  dit  l'astrologue ,  sera  d'une 
>.  taille  modeste,  assez  vigoureux  de  corps  et 
»  d'esprit;  il  sera  affable  et  familier  avec  les 
»  siens  ;  il  traversera  la  mer  et  éprouvera  sur 
»  les  eaux  de  grans  dangers;  mais  s'il  parvient 
»,  à  les  éviter,  il  croîtra  en  richesses  et  en  bon- 
»  heur.  La  Jalousie  lui  suscitera  du  trouble  et 
..  des  querelles  de  la  part  de  ses  parens  et  de 
»  ses  proches.  Mais  ses  amis  le  vengeront  enfin, 
»  et  il  sera  heureux  et  content  dans  sa  vieil- 
»  lesse. — Les  jours  du  lundi,  du  jeudi  et  du 
»  vendredi  lui  seront  propices  ;  le  mardi  sera 
»  pour  lui  un  jour  néfaste.  Il  vivra  soixante-dix 
»  ans ,  et  sa  mort  sera  naturelle.  » 

Citons  aussi  un  assez  grand  nombre  de  lettres 
de  Louis  XI,  et  deux  harangues  de  .Tuvénal  des 
Ursins,  l'une  avant  le  sacre,  l'autre  aux  Etats 
de  Tours, en  14G8.  Nous  avons  remarqué  dans 
la  seconde  le  passage  suivant  :  «  Un  Roi  est 
>.  comme  un  jardinier  qui  a  un  bel  et  grand 
>'  jardin  ,  plein  de  beaux  arbres  portans  bons 
»  fruits;  s'ils  sont  bien  labourés  et  cultivés,  ils 
>.  apportent  grands  profits,  et  ne  les  doit  pas 
>.  laisser  en  friche ,  savars  ou  désert  ;  si  a  (  s'il  y 
>.  a)  aucunes  choses  qui  empêchent,  comme 
..  épines ,  orties  et  autres  mauvaises  herbes  ,  les 
..  doit  faire  arracher  et  ôter  tellement  qu'il 
>.  (que  le  jardin  demeure  tout  net.  Ainsi  il  (le 
»  Roi)  doit  tellement  mettre  remède,  que  rien 
»  n'y  ait  en  son  peuple  qui  lui  puisse  nuire  ou 
..  porter  dommage;  car  par  ce  moyen  ils  pourront 
»  être  riches  et  avoir  ai-gent  et  trésors  qui  se- 
»  ront  sujets  de  ta  maison,  et  dont  tu  (te)  pourras 
'-  aider  en  cas  de  nécessité  ,  et  (lorsciue)  ce  se- 
»  roit  fait ,  le  Roi  qui  fait  le  repos  de  ses  sujets 

(l}Nnus  y  lisons  rcttc  nolecinicusp  :  «liscirouveà  la 
TlihliollK'fiiif  fin  Hoi  un  volume  iii-rolio  ,  qui  ncconlient 
picMlui'  que  les  iTC0|iis5(^s  des  od'raiiiics  que  Louis  M 


»  se  pourra  reposer  ,  comme  dit  Cicéron  au 
>■  premier  livre  des  Offices.  » 

Brantôme,  à  la  suite  de  son  discours  sur 
Charles  VIII ,  a  donné  une  Digression  sur 
Louis  XL  C'est  lui  qui ,  sur  la  foi  d'un  vieux 
chanoine  qu'il  cite  pour  garant ,  raconte  que  le 
Roi ,  priant  dans  l'église  de  Cléry  devant  une 
image  de  la  Vierge ,  la  conjura  de  lui  obtenir 
le  pardon  du  péché  qu'il  avait  commis  en  faisant 
empoisonner  son  frère,  et  qu'il  lit  cette  prière 
assez  haut  pour  être  entendu  par  un  de  ses  fous. 
Varillas  adopta  cette  anecdote,  et  la  plaça,  avec 
quelques  embellissements  romanesques, dans  son 
Histoire  de  Louis  XI.  Brantôme  a  rapporté  aussi 
dans  sa  Digression  quinze  lettres  écrites  par  le 
Roi  à  Jacques  de  Beaumont,  sieur  de  Bressuire, 
([u'il  avait  en  grande  amitié. 

Les  auteurs  modernes  qui  ont  écrit  l'histoire 
de  France  ont  dû  naturellement  porter  un  juge- 
ment sur  Louis  XI;  chaque  opinion  a  diverse- 
ment jugé  ce  prince,  qui  puisa  trop  souvent  dans 
la  ruse  ses  inspirations  politiques,  mais  qui  fit 
heaucoup  pour  l'affermissement  et  la  puissance 
de  la  royauté.  Le  règne  de  Louis  XI ,  dans  l'his- 
toire du  père  Daniel  (1) ,  est  présenté  avec  assez 
de  vérité.  Le  portrait  de  ce  prince  mérite  d'être 
cité  :  «  Si  ce  piince  avoit  eu  le  cœur  aussi  bien 
»  fait   qu'il   avoit  l'esprit   grand  ,   pénétrant  , 
»  étendu  ,  fécond  en  vues  et  en  expédiens ,  il 
»  auroit  mérité  d'être  mis  au  nombre  de  nos 
»  plus  illustres  Rois,  et  d'être  proposé  comme 
»  un  modèle  dans  l'art  de  régner  ;  mais  le  ta- 
»  lent  rare  qu'il  avoit  pour  le  gouvernement, 
»  fut  gâté  par  le  mauvais  usage  qu'il  en  faisoit. 
»  Sa    prudence  n'étoit   souvent    qu'une   basse 
»  finesse,  qui  lui  fut,  en  beaucoup  d'occasions, 
»  inutile  et  dommageable ,  par  la  défiance  que 
»  tous  ceux  qui  avoient  affaire  à  lui  avoient 
"  conçue  de  son  peu  de  sincérité.  11  savoitpar- 
»  faitement  dissimuler;  nuiis  il  se  faisoit  trop 
»  d'honneur  de  cette  science,  et  on  étoit  ti'op 
»  persuadé  qu'il  en  faisoit  un  usage  continuel... 
»  Manquer  de  parole  ,  violer  les  traités  les  plus 
»  solennels,  préférer  l'utile  à  l'honnête,  comp- 
»  ter  pour  rien  les  bienséances  jusqu'à  a\ilir  la 
•)  majesté  royale  en  diverses  rencontres,  étoient 
•>  des  moyens  qu'il  se  permettoit  sans  peine, 
"  l)our  peu  qu'il  y  trouvât  son  avantage;  et  il 
»  faut  avouer  que  s'il  ne  possédoit  poMit  à  d'au- 
"  très  titres  la  qualité  qu'on  lui  donne  du  plus 
..  grand  politiciue  de  nos  temps,  il  faiidroit  lui 
»  changer  cet  éloge  en  d'autres  noms  qui  ne  lui 

faisait  poilcr  à  (oulcs  les  (''gliscs  où  l'on  invoquait  quel- 
que saint  i)our  la  îiU('rison  des  maladies.  Mémoire  de 
Hrllnnie.  vol.  collc^  SUV  » 

»  seroient  pas  honorables.  Mais  i)ea  de  piineos 
»  l'ont  mérité  pai-  des  voies  toujours  pures,  et 
'  celui-ci  moins  que  les  autres.  » 


ADDITIOÎNS   A    L  HISTOIRE    DE    LOL IS    XI  , 
PAR    G.    NAUDÉ,     1630. 

«  Philippe  de  Comines  ,  dit  l'auteur,  n'a  pas 
»  tellement  moissonné  cette  campagne  qu'il  n'y 
»  ait  laissé  quelques  espis  à  recueillir.  »  Lais- 
sant de  côté  les  guerres  et   les  négociations, 
Naudé  examina  Louis  XI  et  son  règne  sous  un 
autre  côté,  et  voulut  prouver  que  ce   prince 
n'était  pas   ignorant   comme  on   le  prétendit, 
que  son  siècle  n'était  pas  aussi  barbare  qu'on 
voulait  bien  le  dire.   Soutenant  cette  opinion 
avec  l'érudition  de  son  temps,  G.  Naudé  composa 
une   dissertation  pleine  d'intérêt,  et  qu'il   est 
nécessaire  de  consulter   pour   bien  connaître 
cette    époque.   Après    avoir    examiné  quelles 
sciences  sont   nécessaires  à  ceux  qui  doivent 
régner ,  il  combat  les  historiens  qui  ont  dé- 
claré que  Louis  XI  n'avait  nulle  instruction, 
et  cite  à  son  appui  Comines  et  d'autres  au- 
teurs contempoiains.  Il  reproduit  ce  passage  de 
Jean  Bouchet,  dans  ses  Annales  d'Aquitaine: 
Louis  avait  de  la  science  tant  Ictjale  qu'his- 
toriale ,  plus  que  les  roys  de  Fra?ice  n'avoient 
uccoustumé.  »  En  réponse  à  l'historieHj  Mat- 
thieu] qui   dit  que,   sous  Louis  XI,   la  bar- 
barie  tijrannisoit   les  beaux  esprits,   Naudé 
voulut  prouver  aussi  que  Louis  XI  protégeait  les 
lettres ,  et  parle,  à  ce  sujet,  de  la  fameuse  que- 
relle des  nominalistes  et  des  réalistes.  Ensuite 
vient  un  chapitre  sur  l'établissement  de  l'impri- 
merie en  France  sous  Louis  XI ,  qui  a  été  com- 
menté et  discuté  de  mille  manières  par  les  bi- 
bliophiles. Enfin  l'auteur,  dans  son  dernier  cha- 
pitre,  prétend  que  non  seulement   Louis  XI, 
mais  encore  beaucoup  d'autres  Rois  de  France , 
ont  cultivé  et  protégé  les  lettres.  Cette  disserta- 
tion ,  nous  l'avons  déjà  dit ,  est  pleine  d'intérêt. 
It.  Naudé  n'a  pas  soutenu  un  paradoxe;  il  a 
émis   un  fait  qu'il  a  su  habilement  prouver. 
Louis  avait  étudié  avec  zèle  pendant  son  séjour 
à  Génape ,  près  de  Philippe  de  Bourgogne  ;  il 
savait  le  latin  et  les  mathématiques;  il  avait 
appris  l'astronomie  avec  Jehan  Colléman.  Ga- 
guin  nous  dit  que  ce  prince  callebat  lilteras^et 
qu'il  avait  fait  verser  des  larmes  .à  des  bour-. 
geois  pendant  un  repas ,  en  leur  parlant  avec 
éloquence  de  ses  malheurs  et  de  l'instabilité  des 
choses  humaines.  Il  s'entourait  de  savants  et  de 
poêles;  Pli.  de  Comines,  Jacques  -Coitier,  Dra- 


conis,  de  Beaucaire,  le  médecin  Adam  Fumée, 
étaient  admis  auprès  de  lui.  Louis  XI  fit  compo- 
ser par  la  cour  du  parlement  une  dissertation  sur 
l'importance  de  la  pragmatique-sanction  ,  et  un 
recueil  d'allégations  sur  les  droits  que  les  Rois  de 
France  ont  au  royaume  de  Naples  et  de  Sicile; 
lui-même  écrivit  les  contes  intitulés  les  Cent 
Nouvelles  nouvelles.,  à  l'imitation  du  Décame- 
ron  de  Bocace,  et  envoya  à  son  fils  son  livre  du 
Rosier  des  Guerres. 

Voici  la  lettre  de  Louis  XI  au  Dauphin ,  pour 
lui  recommander  la  lecture  de  cet  ouvrage  : 

«  Loys,  par  la  grâce  de  Dieu,  roy  de  France, 
»  nostre  très-chier    et  très-amé  filz  Charles, 
»  daulphin  de  Viennois ,  salut  et  dilection  ;  pour 
»  ce  que  comme  les  bons  odeurs  confortent  les 
»  esperiz,  pareillement  sont  les  bonnes  et  ver- 
V  tueuses  aucthorités  des  saiges,et  que  désirons 
»  que  quant  par  la  grâce  divine  tu  vendras  à  ré 
»  gner  et  gouverner  ce  noble  royaume  de  France 
"  remply  de  bonnes  meurs  et  vertus,  tu  saiches 
"  et  ayes  prest  entre  les  mains  et  dedens   ton 
"  cueur  ce  que  convient  et  est  très-nécessaiie 
»  au  bon  gouvernement  d'iceluy,  je  t'envoye  ce 
»  présent  Rosier  touchant  la  garde  et  deffense 
..  de  la  chose  publique  ;  duquel  Rosier,  quant 
>.  tu  seras  venu  en  l'aage  de  ta  flourissante  jeu- 
»  nesse  ,  tu  odoureras  chaseun  jour  une  rose , 
»  et  tu  y  trouveras  plus  de  délectation  et  de 
»  confort  qu'en  toutes  les  roses  du  monde ,  et 
>'  par  quoy  tu  seras  allégié  plus  prompt  et  plus 
..  senr  en  tout  ce  que  tu  auras  à  faire,  et  cognois- 
..  tras   de  tes    prédécesseurs    lesquelx   auront 
»  mieulx   fait ,   affin  que  à  l'exemple   (i'eidx 
»  tu  t'efforces  de  triumpher  et  faire  pareille- 
o  ment ,  et  que  tu  ne  tumbes  es  inconvéniens 
»  esquelz  aucuns  sont  tresbuchez ,  et  soyes  mi- 
rouer  et  exemple  à  ceulx  qui  après  toy  vien- 
dront, dont  mémoire  soit  de  toy  perpétuelle 
en  louenge  et  bénédiction,  qui  plus  te  vaul- 
dra  au  salut  de  ton  âme  que  tous  les  trésors 
et  royaumes  du  monde  ;  et  sur  touts  riens , 
craing  et  ayme  Dieu,  et  chacun  te  craindra  et 
aymera ,  et  ne  faiz  jamais  riens  que  tu  n'aies 
examiné  en  ta  conscience  s'il  est  à  faire  selon 
Dieu  et  raison,  et  prie  Dieu  et  la  bénoiste 
vierge  Marie  ,  et  tous  les  saints  comme  leurs 
festes  escherront,  et  comme  tu  trouveras  cy- 
après  signés  parles  feuilles,  et  Dieu  sera  tous- 
jours  avecques  toy  en  toutes  tes  œuvres.  Et  le 
garde  de  faire  chose  dont  il  te  conviengne  re- 
pentir; car  comme  les  offenses  faictes  contre 
les  princes  du  monde  soient  griefves  et  de 
grant  coulpe,  encoires  sont-elles  plus  griefves 
et  de  plus  grande  coulpe  qu'on  fait  au  Créa- 
teui-,  mesmc  quant  c'est  [>ar  eeiluy  qu'il  a  es- 

V  levé  eu  lionneur  et  puissance  ,  en  espécial  qu'il 
X  est  tel  qu'il  doive  estre  exemplaire  des  autres, 
»  et  garder  et  administrer  justice.  Par  ainsi  que 
>'  les  taiches  sont  plus  apparantes  et  de  plus 
>•  grant  vergoiniine  ou  visaige  de  Tomme  que 
»  es  autres  membres,  aussi  est  le  vice  en  grant 
>•  personnage  plus  grant  que  en  autre  de  moindre 
"  estât.  Et  te  souviengne  d'enquérir  la  vérité 
»  de  tous  rapports  ,  devant  que  tu  y  montres 
»  ton  couraige  par  les  inconvéuiens  qui  en  pe- 
»  vent  ensui\ir.  " 

On  trouve  dans  le  Rosier  des  Guerres  tant 
de  probité  politi((ue,  tant  de  respect  pour  la  jus- 
tice et  la  morale,  que  les  historiens  ont  nie  long- 
temps que  Louis  XI  ait  pu  écrire  un  tel  ouvrage  ; 
mais  nul  n'en  doute  maintenant,  et  ce  livre, 
écrit  par  un  despote,  est  une  de  ces  anomalies 
si  fréquentes  dans  l'histoire  de  l'humanité.  Le 
Rosier  des  Guerres  est  fort  court.  Quelques  pré- 
ceptes de  morale  et  de  politique  ,  les  règles  les 
plus  importantes  de  l'art  de  la  guerre  et  un 
abrégé  des  chroniques  de  France,  voilà  tout  ce 
qu'il  contient.  Les  maximes  politiques  sont  fort 
curieuses,  surtout  lorsqu'on  songe  à  celui  qui 
les  écrivait:  «Uu  Roi  est  plus  obligé  qu'un  par- 
«  ticulier  à  garder  la  loi  et  les  commandements  de 
«  Dieu,  à  donner  des  marques  de  pieté  et  de  reli- 
»  gion.  —  Son  principal  soin  doit  être  de  garder 
«  ses  sujets  de  toute  oppression,  et  particulière- 
«  meut  les  veuves  et  les  orphelins. —  Ce  n'est  pas 
»  assez  pour  un  Hoi  de  ne  point  faire  de  mal,  il 
X  faut  qu'il  empêche  qu'on  en  fasse,  et  qu'il  fasse 
"  le  bien.  —  Un  Roi  ne  doit  point  faire  de  loi 
«  qui  ne  soit  pour  le  bien  et  l'avantage  de  son 
»  peuple.  —  Un  souverain  ne  doit  rien  faire  ni 
»  entreprendre  qui  ne  soit  profitable  et  honora- 
»  ble  pour  lui.  —  II  ne  doit  pas  croire  légère- 
>•  ment  les  rapports  qu'on  lui  fait.  —  Si  l'on  ne 
»  peut  trouver  des  hommes  parfaits,  qu'au  moins 
»  ceux  que  le  Roi  choisit  pour  ses  ministres  et 
»  ses  conseillers  ne  soient  pas  décriés  pour  leurs 
•  vices,  qu'ils  aient  du  sens  et  de  la  raison,  qu'ils 
»  soient  fermes  et  incorruptibles.  —  Un  prince 
»  ne  sauroit  être  trop  circonspect  dans  ses  pa- 
»  rôles.  Le  proverbe  qui  dit  qu'un  coup  de  lan- 
"  gue  est  pis  qu'un  coup  de  lance ,  n'est  que  trop 
"  vrai,  surtout  si  le  coup  part  de  la  bouche  d'un 
»  Roi.  —  Si  un  Roi  manque  de  discernement  , 
»  s'il  ne  distingue  pas  le  bon  serviteur  d'avec  le 
»  mauvais,  s'il  répand  ses  grâces  sans  choix  , 
"  s'il  manque  à  punir  ceux  qui  font  mal  et  à  ré- 
>'  compenser  ceux  qui  servent  bien  ,  son  règne 
»  ne  sauroit  être  heureux  ni  florissant.  —  Qu'il 
»  s'applique  continuellement  à  faire  régner  la 
■>  justice  et  la  piété.  »  Quelques  rétlexions  fout 
mieux  reconnaître  le  caractère  de  Louis  XT  : 


»  Et  quant  on  deffeudroit  toutes  doreures,  ce  ne 
»  seroit  que  bien  fait ,  car  en  est  or  tout  perdu. 
»  Et  aussi  que  nul  ne  portast,  ne  usast  de  soye, 
>'  et  que  lesfoyres  anciennes  du  royaume  feus- 
«  sent  révoquées.  Ce  seroit  toute  richesse.  " 

Vient  ensuite  la  partie  historique  ,  l'histoire 
moult  prouffUable  tant  pour  soy  conforter,  con- 
soler et  conseiller  contre  les  adversitez  ,  que 
pour  esche  ver  les  inconvéuiens  esquelz  autres 
sont  tresbucJiez  ,  et  so/j  anijmer  et  efforcer  à 
bien  faire  comme  les  meilleurs.  C'est  une  pâle  et 
médiocre  compilation  pour  lesépoques-anterieu- 
resau  xv*' siècle.  Mais  à  partir  de  ce  siècle  ,  il 
est  curieux  devoir  Louis  XI  se  faire  historien 
de  son  règne ,  pour  ne  raconter  des  faits  que  ce 
qui  lui  convient. 

Louis  XI  ne  pouvait  dire  lui-même  à  son 
fils  comment  il  avait  fait  mourir  son  père  de 
désespoir,  comment  il  avait  jeté  le  trouble  dans 
le  royaume  par  ses  querelles  et  sa  révolte.  Aussi 
a-t-il  glissé  sur  tous  ces  faits  ;  un  seul  événement , 
cette  fameuse  Praguerie  dont  il  était  l'ame  et  le 
chef,  avait  fait  trop  de  bruit  apparemment  pour 
que  le  royal  auteur  pût  le  passer  sous  silence. 
Aussi  lui  a-l-:I  consacré  quelques  lignes,  en  se  jus- 
tifiant, en  embellissant  sou  rôle  avec  toute  l'a- 
dresse possible.  "Audit  an,  le  Roy  cuidoit  que  tout 
>'  feust  bien  appoincte  de  la  besongne  dessusdicte. 
»  Les  ducs  de  Bourbon  et  d'Alençon,  le  conte  de 
»  Vendosme  et  le  bastard  d'Orléans  ( l  )  firent  ung 
'  conseil  entre  eulx  à  Bloys  ,  et  trouvèrent  ma- 
»  nière  d'avoir  avecques  eulx  monseigneur  le 
"  Daulphin  qui  estoit  à  Xiorth ,  affin  que  par  ce 
"  moien  ilz  peussent  avoir  le  gou\ernement  du 
»  royaume,  et  donnèrent  à  entendre  audit  sei- 
"  giieur  choses  plaisantes  à  sa  voulenté,  affin 
•'  qu'ilz  en  peussent  mieuix  chevir  et  parvenir 

à  ce  à  quoy  ils  entendoient  plus  p;>ur  leur 
»  prouffit  que  pour  celluy  dudit  seigneur  qui 
»  pour  lors  estoit  eucores  jeune  et  créoit  cesan- 
>  ciens.  Ce  qui  plus  desplaisoit  au  Roy  estoit 
"  que  soubz  umbre  de  ladicte  division,  l'ordre 

qu'il  avoit  mis  sur  les  gens-d'armes  ne  fust 
»  tenu  5  et  se  partirent  des  frontières  les  gens- 
"  d'armes  et  se  prindrent  à  piller  le  plat  pais 
»  comme  devant.  Et  pensa  le  Pvoy  en  soy-raes- 
"  mes  que  Dieu  regarderoit  son  bon  vouloir  et 
»  redresseroit  les  seigneurs  dessusdicts  en  bonne 
>'  voye  ;  et  il  n'a  jamais  esté  veu  en  France  que 
"  le  seigneur  souverain  n'ait  finablement  esté 
»  maistre  et  seigneur  de  celluy  qui  est  dessoubz 
»  luy,  et  ceulx  qui  sont  demourez  en  leur  obs- 
»  tiné  propos  ont  mal  fine,  ou  ils  ont  eu  bien  à 
"  besoigner  après,  comme  il  appert  par  le  temps 

r  ]^îl^n^lll•l(•t  liit  :  le  baslard  de  Bourbon. 

»  passé  dessus  cscript.  Doncques  sont  bien  eu- 
»  reux  ceulx  qui  se  redressent  et  qui  se  récon- 
■»  sillient  à  celiuy  que  Dieu  a  ordonné  régner 
»  sur  eulx,  jouxte  (  selon  )  ce  que  l'on  dit  en  com- 
«  mun  prouverbe,  que  ung  seigneur  de  paille 
»  vaint  ung  subject  d'acier,  » 

La  chronique  finit  au  couronnement  de 
Louis  XI  ;  il  est  à  regretter  que  le  prince  n'ait 
pas  raconté  à  sa  manière  les  grands  événemens 
de  son  règne  "ce  récit  eût  été  pour  la  postérité  un 
précieux  document.  Mais  la  tâche  était  trop  pé- 
nible et  trop  forte  ;  la  plume  de  l'historien  est 
tombée  des  mains  du  roi.  Un  autre  s'est  chargé 
de  continuer  cette  histoire,  qui  s'arrête  en  1516, 
et  qui  n'est  guères  qu'une  compilation  de  Mons- 
trelet  à  partir  du  règne  de  Louis  XL  Le  Rosier 
des  Gwe/vé'^aétépubUépour  la  première  fois  en 
1522,  sous  le  titre  du  Rosier  historial.  Il  n'en 
existe  aucune  bonne  édition,  et  les  manuscrits  de 
nos  bibliothèques  sont  préférables  aux  textes 
publiés  jusqu'à  ce  jour. 


III. 


PIECES    KELATIVES  AU   REGNE  DE  LOUIS  XI. 

Denis  Godefroy,  cet  infatigable  explorateur 
de  nos  annales,  publia  à  Bruxelles,  en  170C,  un 
recueil  de  pièces,  servans  de  2^1'cuves  et  d'il- 
lustration   aux  Mémoires  de  Ph.  de  Comi- 
nés.  On  y  trouve  tous  les  matériaux  qui  peu- 
vent compléter  les  Mémoires  de  Comines  ,  et 
qui  peuvent  achever  d'éclairer  les  divers  points 
du  règne  de  Louis  XL  A  la  page  25,  on  lit  les 
textes  des  Traités  de  Conflans  et  de  St.-Maur^ 
(5  et  29  octobre  1465),  qui  terminèrent  la  guerre 
du  Bien  public.  Comme  ces  pièces  se  trouvent 
dans  Monstrelet ,  dans  le  corps  diplomatique  de 
Dumont,  dans  les  anciennes  lois  d'Isambert,  etc. , 
il  nous  a  paru  inutile  de  les  transcrire.  iSous  in- 
diquerons seulement  le  texte  de  Godefroy  ,  ex- 
trait des  registres  de  la  chambre  des  comptes  , 
et  celui  des  ordonnances  des  Rois  de  France,  pu- 
blié en  1814,  d'après  les  registres  du  parlement 
(vol.  E  ),  et  deux  manuscrits  de  la  Bibliothèque 
de   l'Institut  et   de  la  Bibliothèque  impériale. 
Toutes   les    pièces    législatives   du    règne   de 
Louis  XI  sont  enregistrées  dans  le  recueil  des  or- 
donnances desBois  de  France,  t.  XV,  XVI,  XVII 
et  XVIII,  et  dans  le  tome  III  de  Dumont.  Nous 
extrayons  de  Godefroy  la  protestation  du  Roi 
eu  sa  cour  du  parlement  ,  contre  le  traité  de 
Conilans  ;  il  y  est  dit  i 

«  Que  le  susdit  traité  de  Conflans  ,  fait   en 
«  l'an  mil  quatre  cens  soixante-cinq,  avec  les 


»  princes  mesconlens,  se  faisoit  contre  sa  vo- 
»  lonté,  et  par  force  et  contrainte,  et  ne  luy 
»  pouvoit  tourner  à  préjudice  ; 

»  Et  que  ledit  roy  Louys  ne  pouvoit  bailler 
•>  en  appanage  à  son  frère  Charles  le  duché  de 
»  Normandie,  puisqu'il  avoitesté  uny  à  la  ccu- 
»  ronne  par  les  Boys  ses  prédécesseurs. 

»  Item  ,  et  quant  à  ce  que  ledit  sieur  de  Cré- 
»  quy,  Carondelet  et  Meurin  ,  ont  dit  que  l'al- 
»  liance  et  traité  d'entre  mesdits  seigneurs  de 
«  Bourgongne  et  de  Bretagne  a  esté  fait  par 
')  le  consentem.ent  du  Roy ,  oncques  le  Roy  n'y 
»  donna  consentement  libéral ,  ne  de  sa  fran- 
»  che  volonté  ;  mais  sçait  mondit  seigneur  de 
»  Bourgongne,  que  lorsqu'on  veut  dire  ledit 
»  consentement  avoir  esté  donné  ,  la  pluspart 
»  de  tous  les  seigneurs  du  royaume  de  France 
"  estoient  en  armes  contre  le  Roy,  le  tenoient 
»  assiégé  dans  sa  ville  de  Paris,  chacun  jour  pre- 
»  noient  et  faisoient  rebeller  villes,  places  et 
»  forteresses  contre  luy ,  tellement  que  force  et 
»  contrainte  luy  estoit  pour  eschever  le  danger 
"  et  inconvénient  de  sa  personne ,  et  la  totale 
»  destruction  de  son  royaume,  dont  le  péril  estoit 
»  lors  éminent ,  de  faire  et  passer  ce  qu'on  de- 
»  mandoit ,  mais  c'estoit  par  force  et  violence 
»  et  contrainte  des  choses  dessusdites ,  et  le 
»  monstra  bien  ;  car  quant  il  vit  que  force  et 
"  nécessité  luy  fut  de  ainsi  le  faire  ,  il  alla  en 
»  sa  cour  de  parlement,  et  ailleurs  eu  plusieurs 
»  lieux  ,  et  notifia  que  ce  qu'il  faisoit  estoit  con- 
"  tre  son  courage  et  volonté  ,  pour  force  et  con- 
»  trainte ,  et  pour  eschever  les  incou\éniens 
»  tant  de  sa  personne  que'  du  royaume  qu'il 
»  voyoit  en  disposition  d'adveuir,  protestant  ex- 
»  pressément  que  quelque  consentement  qu'il 
»  donnast  ne  fût  valable  ,  et  ne  luy  peust  tour- 
"  uer  à  préjudice. 

»  /^em,  et  aussi  toutes  les  choses  qui  furent 
»  faites  lorsqu'on  dit  que  ledit  consentement  avoit 
»  esté  donné,  ont  esté  rompues  et  cassées;  car  pr  e- 
«  mièrement  le  duché  de  Normandie  qui  avoit 
>.  esté  baillé  à  mondit  sieur  de  Guyenne ,  luy  a 
>.  esté  osté,  mesme  à  la  requeste  du  duc  qui  le 
»  bailla  au  Roy  ,  et  par  la  délibération  de  la 
»  pluspart  des  seigneurs  du  sang  ,  tant  de  ceux 
»  qui  avoient  esté  audit  traité  que  d'autres  , 
»  et  depuis  par  conclusion  de  tous  les  trois  Es- 
»  tatsdu  royaume  de  France, a  esté  trouvé  et 
»  recognu  que  d'ancienneté  par  les  Roys  de 
..  France ,  et  encor  dernièrement  par  le  roy 
»  Charles  VII ,  que  Dieu  absolve ,  il  avoit  esté 
»  uny  à  la  couronne  de  France  ,  et  dit  et  dé- 
«  claré  qu'il  en  estoit  inséparable,  et  ne  se  pou- 
»  voit  aliéner  ne  transporter.  » 
Noustrouvonsensuite  dansGodefroy  une  pièce 

assez  importante  que  nous  nous  empressons  de 
transcrire.  En  M71,  le  comte  de  Dammartin , 
qui  servait  le  Roi  avec  beaucoup  de  zèle  et  d'iia- 
biieté,  ayant  enlevé  par  ses  intrigues  les  villes 
de  Saint-Quentin  ,  de  Koye  et  d'Amiens ,  au  duc 
de  Bourgogne ,  celui-ci  écrivit  aussitôt  à  Dam- 
martin une  lettre  pleine  d'injures  et  de  repro- 
ches ,  dans  laquelle  il  ne  ménageait  pas  le  Roi  ; 
après  avoir  accusé  Louis  de  corrompre  ses  vas- 
saux, il  ajoutait  :  «  Mais  par  la  bonté  divine  st>- 
»  ront  convaincus  toutes  telles  cautelles  et  frau- 
»  duleuses  malices,  et  n'est  jà  besoin  que  dé- 
»  sormais  vous  essaiez  de  parvenir  à  vos  fins 
»  par  telles  escrytures  ne  langages;  car  au 
»  plaisir  de  Dieu  ,  nous  sommes  délibérez  de 
»  garder ,  préserver  et  deffendre  nosdits  sub- 
»  jeets  de  tout  nostre  pouvoir  ,  ainsi  que  nature 
»  et  raison  l'enseignent,  et  par  la  contraven- 
»  tion  et  fraction  dudit  traité  de  Péronne  ,  et 
»  les  peines  contenues  en  icelluy  encourues  à 
"  nostre  profit,  il  nous  loist  de  le  "faire.  » 

Dam?nartin  lui  répondit  avec  une  noble  fierté, 
et  sa  lettre  est  une  des  pièces  les  plus  curieuses 
de  cette  histoire  : 

«  Très-hault  et  puissant  prince  ,  j'ay  veu  vos 
»  lettres  que  vous  m'avez  escrites,  lesquelles  je 
>'  croy  avoir  esté  dictées  par  vostre  conseil  et 
«  très-grands  clercs,  qui  sont  gens  pour  faire 
>'  lettre  mieux  que  moy  ;  car  je  n'ay  point  vescu 
"  du  mestier  de  la  plume  ;  et  pour  vous  faire  ré- 
"  ponce  par  iceiie  ,  je  connois  bien  le  méconten- 
»  tement  qu'avez  de  moy,  pour  ce  que  tout  ce 
"  que  j'ny  fait  et  feray  toute  ma  vie  contre  vous, 
»  n'est  qu'à  l'hoineur  et  profit  du  Roy  et  de  son 
»  royaume  ;  très-haut  et  puissant  prince  ,  pour 
"  vous  faire  response  touchant  l'article  de  Con- 
»  flans  ,  que  vous  appeliez  le  BicJi  piib/ic ,  et 
"  que  véritablement  doit  estre  appelle  le  Nal 
"  public  où  j'estois ,  dont  vous  dites  que  je  n'ay 
»  point  eu  moins  de  fruict  et  honneur,  que  de  ma 
"  vie  ,  estât  et  chevance  ;  vous  entendez  bien 
»  qu'à  l'avènement  du  Roy  à  la  couronne  ,  il  ne 
»  tint  point  à  moy  que  je  n'entrasse  à  son  ser- 
»  vice ,  et  de  ce  faire  fis  mon  loyal  devoir;  mais 
»  qui  garda  le  Roy  de  ce  faire,  fut  la  redoutance 
>'  de  mes  hayneux  et  malveillans,  desquels  à 
"  l'ayde  de  Dieu  connaissant  le  droict  des  par- 
•   ties  ,  je  suis  venu  au-dessus  à  mon  honneur, 

'  et  leur  grande  honte  et  confusion et  veux 

"  bien  que  vous  entendiez  que  si  j'eusse  esté 
>'  avec  le  Roy,  lorsque  commençâtes  le yJ/o//;?^- 
»  6//c,  que  vous  dites  le  Bien  public ,  vous  n'en 
>'  eussiez  pas  esehapé  à  si  bon  marché  que  vous 
'-  avez  fait,  et  mesmement  a  la  rencontre  de 
"  Mont-l'Héry,  par  vous  induement  entreprise; 
"  mais  vous  qui  estes  ingrat  du  bien  ((ue  le  Roy 


»  vous  fait ,  avez  pris  et  prenez  peine  de  jour 
»  en  jour  de  luy  faire  toutes  les  extortions  et 
»  machinations  que  luy  pouvez  faire  ,  tant  sur 
«  ses  subjects  et  seigneurs  de  son  sang ,  que 
»  autres  princes  ses  voisins  qui  luy  veulent  mal 
»  à  vostre  requeste,  lesquels  vous  avez  émeus  et 
»  taschez  encor  d'esmou  voir  de  jour  en  jour  à  luy 
»  vouloir  mal ,  de  quoy  vostre  souverain  sei- 
»  gneur  et  le  mien  viendra  bien  à  bout  à  l'ayde 
>'  de  Dieu  et  de  Nostre-Damc ,  et  fle  ses  bons  et 
»  loyaux  capitaines  et  gens-d'armes  ;  très-haut 
»  et  puissant  prince,  vous  m'escrivez  des  paro- 
»  les  par  vosdites  lettres,  qui  équipolent  d'estre 
»  enchanteur;  ce  que  je  n'ay  fait  jamais,  et 
»  quand  je  me  fusse  servi  de  cet  art ,  je  l'eusse 
"  exploité  et  mis  en  effect ,  lorsque  menastes  le 
»  Roy  en  Liège  ,  contre  le  gré  et  consentement 
»  des  seigneurs  de  son  sang,  et  les  plus  sages 
»  de  son  royaume,  tant  de  ses  capitaines   et 
»  autres  de  ses  conseillers  de  sa  cour  de  parle^ 
»  ment ,  et  de  son  grand  conseil  ;  mais  la  grande 
»  sédition   que  par  vous  luy  fut  faitte,  ne  l'en 
»  peut  oncques   émouvoir   qu'il    n'allast    vers 
»  vous,  sous  l'espérance  de  l'affience  qu'il  avoit 
«  en  vous,  non  précogitant  le  danger  où  il  s'est 
»  mis  d'estre   entre  vos  mains  ,  et  ne  lui  en 
»  est  demeuré  que  la  peine  et  le  travail  d'y  al- 
»  1er,  dont  la  bonté  infinie  l'a  préservé  et  gardé 
>'  que  ue  peustes  venir  à  vos  fins,  et  fera  encore, 
»  si  Dieu  plaist ,  et  de  vos  malignes  intentions 
»  obliques   et  ocultes,  très-hault    et    puissant 
»  prince  ,  il  ne  vous  en  est  demeuré  que  le  dés- 
»  honneur  et  la  foi  que  vous  avez  par  droict 
»  perdue ,  lesquelles  choses  dureront  par  éter- 
»  nelle    mémoire    envers    tous    princes     qui 
"  sont  nez  et  à  naistre  ;  et  de  moy,  je  ne  fus 
»  point  la  guide  de  mener  ledit   seigneur  Roy 
>'  audit  pays  de  Liège  ;  mais  je  fus  plustôt  cause 
"  de  son  retour,  parce  que  je  ne  voulus  rompre 
»  l'armée  qu'il  m'avoit  laissée  entre  les  mains 
»  et  que  luy  vouliez  faire  séparer  :  très-haut  et 
»  puissant  prince,  syjevousescris  chose  qui  vous 
"  déplaise  ,  et  qu'ayez  envie  de  vous  en  venger 
»  de  moy,  j'espère  qu'avant  que  la  feste  se  dé- 
»  parte,  vous  me  trouverez  si  près  de  vostre  ar- 
»  mée  contre  vous, que  vous  connoistrez  la  petite 
»  crainte  que  j'ay  de  vous  ,  estant  accompagné 
>'  de  la  puissance  qu'il  a  pieu  au  Roy  de  me 
»  donner ,  qui  n'est  pas  petite,  pour  la  recon- 
»  noissance  qu'il    a  eue  des  services    que  j'ay 
»  faits  au  Roy  son  père ,  à  qui  Dieu  pardoint 
»  et  à  luy  ,  et  pouvez  estre  seur  que  vous  ne  me 
»  scauriez  escrire  chose  qui  me  sceut  garder  de 
»  faire  tousjours  service  au  Roy  ;  et  requiers  à 
"  Dieu  qu'il   luy  plaise  me  donner  grâces  de 
"  faire    selon   que  j'ay  le   vouloir,   et    devez 

"  sçavoir  que  je  ne  vous  escris  toucliant  cette 
»  matière,  que  je  ne  vous  donne  à  connoistre, 
»  et  soyez  aussy  seur  que  de  la  mort ,  que  si 
»  vous  vouiez  longuement  guerroyer  le  Roy,  il 
'<  sera  à  la  fin  trouvé  par  tout  le  monde  que 
»  vous  avez  abusé  du  mestier  de  la  guerre.  Ces 
"  lettres  sont  escrites  par  moy,  Anthoine  de 
»  Chabannes ,  comte  de  Dammartin ,  grand- 
>'  maistre-d'hôtel  de  France  ,  etc.  » 

Au  V^  livre  des  Preuves  de  Godefroy ,  nous 
trouvons  /es  lettres -patentes  par  lesquelles 
Louis  XI  ennoblit  Olivier  le  Dain ,  et  lui 
change  le  nom  qu'il  portait  de  Mauvais ,  en 
Imj  baillant  celuy  de  Dain  ,  et  luij  donne  des 
armoiries  : 

«  Louys,  par  la  grâce  de  Dieu,  Roy  de  France, 
sçavoir  faisons  à  tous  présens  et  advenir,  que 
nous  recordans,  comme  puis  aucun  temps  par 
nos  autres  lettres-patentes  en  forme  de  chartre, 
et  pour  les causesdedans contenues, nousavons 
ennobly  nostre  cher  et  bien  amé  valet  de 
chambre  maistre  Olivier  le  Mauvais,  et  sa  pos- 
térité née  et  à  naistre  en  loyal  mariage ; 

considérans  aussi  les  bons,  grands,  conti- 
nuels et  recommandables  services  qu'il  nous 
a  par  cy-devant  et  dès  long-temps  à  l'entour 
de  nostre  personne  et  autrement,  en  plu- 
sieurs et  maintes  manières,  fait  et  continué 
de  jour  en  jour,  et  espérons  que  encore  plus 
face  ;  voulans  aucunement  les  recognoistre , 
exaucer  et  décorer  luy  et  les  siens  en  hon- 
neurs et  prérogatives  à  iceluy  maistre  Olivier, 
pour  ces  causes  et  considérations,  et  autres 
à  ce  nous  mouvans,  avons  octroyé  et  octroyons 
de  nostre  propre  mouvement,  grâce  espé- 
ciale  ,  pleine  puissance ,  certaine  science  et 
authorité  royale,  par  ces  présentes,  voulons,  et 
nous  plaist  que  luy  et  sadite  postérité  et  li- 
gnée née  et  à  naistre  en  loyal  mariage,  puis- 
sent comme  nobles  porter  les  armes  cy- 
peintes,  ligurées  et  armoyées,  etc.  (l) ,  en 
tous  lieux ,  et  en  toutes  contrées  et  régions 
doresnavant,  perpétuellement  et  à  tousjours  , 

etc.,  etc ;  et  avec  ce  voulons  et  nous  plaist 

que  luy  et  sadite  postérité  et  lignée  soient 
doresnavant  surnommez  le  Dain  en  tous  lieux, 
et  tant  en  jugement  que  dehors  ,  et  en  leurs 
actes  et  affaires;  et  lesquelles  armes  et  sur- 
nom nous  avons  donnez ,  octroyez  et  trans- 
muez ,  donnons ,  octroyons  et  transmuons 
audit  maistre  Olivier  et  sadite  postérité  et 
lignée ,  sans  ce  qu"il  soit  loisible  à  aucun  de 

(1)  Ces  armoiries  se  composaient  d'un  chevron  ac- 
compagné en  pointe  d'un  daim  passant,  l'écusson  ac- 
costé au  costè  d'un  rameau  d'olive,  et  au  scneslre 

plus  les  surnommer  dudit  surnom  de  J\hmvais; 
lequel  nom  leur  avons  osté  et  aboly,  ostons 
et  abolissons  par  cesdites  présentes,  par  les- 
quelles nous  donnons  en  mandement  à  nos 
amez  et  féaux  conseillers  les  gens  de  nostre 
cour  de  pai'ement ,  au  prévost  de  Paris  ,  et 
à  tous  nos  autres  justiciers  et  ol'ficiers,  ou  à 
leurs  lieutenans  ou  commis  présens  et  à  venir, 
'  et  chacun  d'eux  si  comme  à  luy  appartiendra, 
que  de  nos  présens  ,  grâce ,  don  ,  transmuta- 
tion et  octroy,  et  de  tout  le  contenu  en  ces- 
dites  présentes  ,  facent ,  souffrent  et  laissent 
ledit  maistre  Olivier  le  Dain,  ensemble  sadite 
postérité  et  lignée,  joiiyr  et  user  pleinement 
et  paisiblement,  sans  leur  faire  ne  souffrir 
estre  l'ait,  ores  ne  pour  le  temps  advenir  au- 
cun destourbicr  ou  empeschement  au  con- 
traire, aincois,  se  fait,  mis  ou  donné  leur 
estoit ,  l'ostent ,  réparent,  et  mettent  ou  fa- 
cent oster  ,  réparer  et  mettre  incontinent  et 

sans  délay  au  premier  estât  et  deu Donné 

à  Chartres,  au  mois  d'octobre  Fan  de  grâce 
mil  quatre  cens  soixante  et  quatorze,  et  de 
nostre  règne  le  quatorziesme.  « 
Godefroy  a  donné,  dans  son  livre  II,  le  texte 
du  traité  de  Péronne.  Nous  allons  transcrire 
cette  pièce  malgré  sa  longueur,  parce  qu'elle 
est  un  curieux  document  historicpie.  Les  condi- 
tions de  ce  traité  étaient  dures  pour  Louis  M, 
mais  le  roi  était  alors  au  pouvoir  du  duc  de 
Bourgogne  ;  il  fallait  se  résigner  à  tout. 
Voici  le  texte  du  traité  de  Péronne  : 
«  Loys,  par  la  grâce  de  Dieu  ,  roy  de  France. 
A  tous  ceux  qui  ces  présentes  lettres  verront, 
salut.  Comme  depuis  certain  temps  en  ça  plu- 
sieurs débats,  questions  et  différends  se  soient 
meus  entre  nous  et  nostre  très-cher  et  très- 
amé  frère  et  cousin  le  duc  de  Bourgongne,  tant 
au  moyen  de  ce  que  uostredit  frère  et  cousin 
disoit  que  plusieurs  troubles  et  empeschemens 
luy  avoient  esté  faits  et  donnez  par  nous  et  nos 
officiers,  à  rencontre  des  transports  que  nous 
luy  avons  faits  par  le  traité  de  Conilans  ,  depuis 
iceluy  traité,  et  autrement  ;  et  mesmement  que 
le  traité  de  paix  fait  à  Arras  entre  feu  nostre 
très-cher  seigneur  et  père  ,  et  feu  nostre  oncle 
Philippe,  duc  de  Bourgogne,  que  Dieu  par- 
donne, n'avoit  pas  esté  par  nous  entretenu  et 
accompli  en  aucuns  points;  tellement  qu'à  l'oc- 
casion des  choses  dessusdites,  et  autres  moyens 
et  rapports  tenus  et  faits,  les  courages  de  nous 
et  de  nostredit  frère  et  cousin  ont  esté  esmeus  en 


d'une  corne  de  daim,  le  tout  surmonté  d'une  couronne 
romtale. 

dissidence ,  et  ont  causé  rumeur  de  guerre  et 
d'hostilité  parmy  le  ro}  aume  entre  nous  et  nos- 
tredit  frère,  en  telle  manière  que  nos  sujets  n'ont 
osé  converser  es  pays  de  nostredit  frère  ,  ne  les 
siens  es  nostres.  Et  à  ce  moyen ,  et  autrement  ont 
esté  faites  grandes  assemblées  de  gens  de  guerre, 
tant  de  nostre  part  que  de  la  sienne,  et  si  avant 
y  a  esté  procédé ,  et  les  choses  si  prestes  et 
préparées,  qu'elles  estoient  disposées  à  toute 
guerre,  si  ce  n'eust  esté  la  grâce  de  Dieu  ; 
et  que,  pour  obvier  aux  grands  maux  ,  dom- 
mages et  inconvéniens  qui  s'en  fussent  ensuivis 
de  part  et  d'autre,  plusieurs  nobles  et  notables 
hommes  de  nostre  royaume  ,  de  tous  estats  ,  se 
sont  travaillez  et  entremis  envers  nous  et  nos- 
tredit frère  et  cousin,  de  trouver  aucuns  bons 
moyens  pour  faire  cesser  toutes  voyes  de  fait, 
et  d'appointer  et  appaiser  lesdites  questions  et 
différends,  et,  par  ce  moyen,  conclure,  nour- 
rir et  entretenir,  et  garder  bonne,  seure,  par- 
faite ,  finale  et  perpétuelle  paix  entre  nous ,  nos 
pays  et  subjets ,  et  nostredit  frère  et  cousin , 
ses  pays  et  subjets;  à  laquelle  fin  ,  et  pour  à  ce 
que  dit  est  parvenir,  nous  ayons  envoyé,  au 
mois  de  septembre  dernier  passé ,  nos  ambassa- 
deurs eu  la  ville  de  Ham  en  Vermandois,  au- 
quel lieu  nostredit  fière  ait  pareillement  en- 
voyé de  ses  gens  et  ambassadeurs ,  lesquels  de 
sa  part  ont  mis  avant  les  doléances  qu'il  avoit 
touchant  lesdits  traitez  d'Arras  et  de  Conflans, 
et  les  transports,  et  autres  remonstrances ,  des- 
quelles nostredit  frère  et  cousin  se  douloit,  com- 
plaignoit  et  requéroit  y  avoir  provision.  Sur 
quoy  plusieurs  communications  ont  esté  tenues, 
et  bonnes  et  grandes  ouvertures  faites  par  les- 
dits ambassadeurs  d'un  costé  et  d'autre,  et 
ladite  journée  continuée  et  remise  en  cette  ville 
de  Péronne ,  en  laquelle  nous  et  nostredit  frère 
nous  sommes  trouvez ,  auquel  lieu  derechef 
par  ceux  de  nostre  conseil ,  lesdites  doléances, 
remonstrances  et  requestes  de  nostredit  frère 
et  cousin ,  avec  aucuns  de  son  conseil ,  ont 
esté  débattues  bien  à  plain.  Et  finalement  avons 
sur  icelles  donné  et  accordé  les  provisions  et 
responses  telles,  en  la  forme  et  manière  que 
particulièrement  est  contenu  sur  chacune  do- 
léance,  remonstrance  et  requeste  de  nostredit 
frère  et  cousin ,  escrites  à  la  fin  de  ces  présen- 
tes. Sçavoir  faisons  que  nous  désirans  de  tout 
nostre  cœur  obvier  aux  grands  esclandres, 
dommages,  et  inconvéniens  qui  eussent  pu  et 
pourroient  advenir  aux  moyens  desdites  diffé- 
rences et  dissidences  d'entre  nous  et  nostredit 
frère ,  voulans  pourvoir  à  ce  que  nos  subjets 
puissent  vivre  en  bonne  paix  ,  repos  et  tranquil- 
lité soubs  nous,  considérans  aussi  la  proximité 


de  lignage  et  d'affinité,  en  quoy  nous  atteint 
nostredit  frère  et  cousin  ;  et  pour  la  grande  et 
singulière  affection  que  nous  avons  et  désirons 
avoir  à  luy,  et  le  bon  et  parfait  désir,  vouloir 
et  affection  que  sçavons  et  cognoissons  que  sem- 
blablement  il  a  de  nous  complaire ,  et  faire 
service ,  ainsi'que  de  sa  propre  bouche  il  nous  a 
dit ,  avons  aujourd'huy,  avec  nostredit  frère  et 
cousin,  fait ,  conclu  ,  accordé  ,  promis  et  juré 
sur  la  vraye  croix  es  mains  de  nostre  très-cher 
et  féal  ami  le  cardinal  d'Angers  ,  et  en  la  pré- 
sence de  plusieurs  de  nostre  sang  et  lignage  ,  et 
d'autres  nobles  et  notables  hommes ,  tant  de 
nostre  part  que  de  nostredit  frère  et  cousin  , 
et  par  la  teneur  de  cestes  ,  promettons  et  jurons 
bonne  paix  ,  amour,  union  et  concorde  per- 
durablement,  et  demeurer  à  toujours  èsdites 
paix ,  amour,  union  et  concorde  ,  sans  jamais , 
par  quelque  voye ,  moyen  ,  querelle  ou  occasion 
que  ce  soit  ou  puisse  estre ,  faire  ,  donner,  pro- 
curer par  nous  ne  par  autre  ,  guerre ,  mal ,  des- 
plaisir, grief,  préjudice,  ne  dommage  à  nostre- 
dit frère  et  cousin ,  ses  pays  et  sujets  :  et  en 
outre  ,  avons  prorais  et  juré  solennellement ,  et 
sur  ladite  croix  promettons  et  jurons  par  ces- 
dites  présentes,  d'entretenir,  garder  et  observer  à 
tousjours  ledit  traité  d'Arras,  le  contenu  en  ice- 
luy,  ledit  traité  de  Conflans  et  tout  ce  qu'il  con- 
tient ,  en  tant  que  toucher  peut  à  nostredit  frère 
et  cousin,  et  tous  les  dons  et  transports  que  lors 
et  depuis  luy  avons  faits  ;  lesquels  traitez  d'Ar- 
ras et  de  Conflans,  en  tant  qu'iceluy  de  Con- 
flans peut  toucher  à  nostredit  frère  et  cousin , 
et  aussi  lesdits  dons  et  transports  nous  tenons , 
et  voulons  estre  tenus  pour  icy  répétez ,  cognois- 
sans  et  affirmans  sçavoir  et  avoir  d'iceux  trai- 
tez et  dons,  et  de  tout  le  contenu  es  lettres  qui 
en  sont  faites,  vraye  et  bonne  souvenance,  pro- 
mettons aussi  et  jurons  entretenir  et  garder 
toutes  les  provisions  et  responses  faites  et  don- 
nées sur  lesdites  doléances ,  remonstrances  et 
requestes  de  nostredit  frère  et  cousin ,  décla- 
rées en  la  fin  de  cestes ,  comme  dit  est  :  et  icel- 
les ,  et  chacune  d'icelles  ,  faire  mettre  à  deuë 
exécution ,  le  tout  selon  leur  forme  et  teneur. 
Et  nonobstantxîette  présente  paix  et  réunion  ,et 
le  contenu  èsdits  traitez  d'Arras  et  de  Conflans , 
nous ,  à  la  requeste  de  nostredit  frère  et  cousin , 
avons  de  nostre  certaine  science  consenti  et  ac- 
cordé ,  consentons  et  accordons  par  la  teneur 
de  cestes,  pour  nous,  nos  hoirs  et  successeurs, 
que  nostredit  frère  et  cousin  puisse  tant  et  si 
longuement  qu'il  luy  plaira  garder  et  entrete- 
tenir,  et  faire  garder  et  entretenir  par  tous  ses 
vassaux  et  sujets,  toutes  les  alliances,  et  aussi 
les  traitez  de  trêve  et  l'entre- cours  de  la  raar- 

chandise  qu'il  a  faits  et  passez  avec  le  roy 
Edoiiard ,  nostre  ennemy  et  adversaire  ,  et  le 
royaume  d'Angleterre,  pour  la  défence  et  seu- 
reté  de  sa  personne  ,  de  son  estât ,  de  ses  suc- 
cesseurs, de  ses  pais  et  sujets,  et  aussi  icelles 
alliances  et  traitez  que  nostredit  ennemy  et  le 
royaume  d'Angleterre  ont  faites  avec  nostredit 
frère  et  cousin  ,  sans  que  nostredit  frère  et  cou- 
sin, sesdits  successeurs  ou  sesdits  sujets  en 
puissent  estre  repris,  blasmez  ne  reprochez. 
Mais  néanmoins  nostredit  frère  ne  donnera 
ausdits  Anglois  ayde  en  leurs  querelles  ,  pour 
envahir  ou  endommager  nous  et  nos  sujets  en 
nostre  royaume,  ne  aussi  nos  pais  ou  royaume  5 
et  ne  baillera  faveur  de  passer  par  ses  pays 
pour  guerroyer,  grever  ou  nuire  à  nous,  nos 
pais  et  sujets  ,  en  aucune  manière.  Et  par  ces- 
dites  paix  ,  avons  déclaré  et  déclarons  tou- 
tes entreprises  ,  voyes  de  fait  et  autres  cho- 
ses perpétuées  et  advenues  de  tout  le  temps 
passé  ù  cause  des  différends  qui  ont  esté  entre 
nous  et  nostredit  frère  et  cousin  ,  tant  par  les 
citez  et  villes  de  nostredit  royaume ,  comme 
par  nos  serviteurs  et  sujets,  et  ceux  de  nostre- 
dit frère  et  cousin ,  de  ses  alliez  et  de  leursdits 
serviteurs  et  sujets ,  ou  qui  ont  servy  ou  tenu 
le  party  d'iceluy  nostre  frère  et  cousin,  et  de 
sesdits  alliez,  qui  seront  et  voudront  estre  com- 
pris en  cette  paix ,  pour  non  faites  et  pour  non 
advenues,  et  sans  qu'à  l'occasion  d'icelles  au- 
cune chose  en  puisse  estre  demandée ,  querellée 
ou  imputée  ores  ne  pour  le  temps  advenir,  en 
quelque  manière  que  ce  soit;  mais  en  tant  que 
mestier  seroit,  lesdites  choses  avons  abolies  et 
abolissons  par  ces  présentes,  consentans  et  ac- 
cordans  eu  outre ,  par  ce  présent  traité,  que 
toutes  et  chacunes  les  seigneuries ,  places , 
terres ,  héritages  et  possessions  quelconques 
prises  ,  occupées  ,  saisies  ou  empeschées  d'une 
part  ou  d'autre ,  et  autres  choses  perpétrées  et 
advenues  du  temps  passé,  à  l'occasion  desdites 
différences ,  sont  et  seront  rendues  et  restituées 
pleinement,  franchement  et  quittement  à  ceux 
à  qui  elles  appartiennent,  lesquels  y  pourront 
rentrer,  les  prendre  et  appréhender  de  leur  pro- 
pre authorité,  sans  aucune  œuvre  ou  mys- 
tère (l)  de  justice,  ne  autre  consentement  avoir 
ou  requérir  de  nous  ne  de  nostredit  frère  et 
cousin  ;  et  avec  ce  ferons  bailler  et  expédier 
nos  lettres  de  main-levée  et  d'abolition  ,  parti- 
culièrement pour  les  subjets  de  nostredit  frère 
et  pour  ceux  qui  l'ont  serxy  et  tenu  son  party, 
ou  qui  ont  servy  ou  tenu  le  party  de  sesdits  al- 
liez ,  qui  les  voudront  avoir  :  et  spécialement  à 

(1)  Je  crois  qu'il  faut  lire  mynistère  (Gociffroy). 


la  requeste  de  nostredit  frère  et  cousin  ,  voulons 
et  consentons  qu'à  nostre  très-cher  et  très-amé 
frère  et  cousin  Philippe  de  Savoye  ,  seront  ren- 
dues et  délivrées  les  places  et  chasteaux  ,  villes 
et  terres  qui  de  par  nous  et  nos  gens  ont  esté 
prises  et  empeschées  es  comtez  de  Beaugié, 
pais  de  Bresse  et  autres  terres  et  seigneuries 
appartenantes  à  nostredit  frère  et  cousin  Phi- 
lippes  de  Savoye  ou  à  ses  serviteurs  et  subjets , 
et  iceux  ses  serviteurs  et  subjets  pris  et  em- 
peschez,  ou  mis  à  rançon  par  la  guerre,  déli- 
vrez francs  et  quittes  d'icelle  rançon.  Et  seront 
nostre  très-cher  et  très-amé  frère  et  cousin  le 
duc  de  Savoye ,  lequel  duc  et  maison  de  Sa- 
voye nous  tenons  aussi  pour  nostre  allié,  et 
nostre  très-chère  et  très-amée  sœur  la  duchesse 
de  Savoye ,  et  nos  très-chers  et  amez  frères  et 
cousins  l'évesque  de  Genève ,  ledit  Philippe  ,  le 
seigneur  de  Bomont  et  tous  les  autres  alliez  de 
nostredit  frère  et  cousin  de  Bourgogne  ,  leurs 
sujets ,  ceux  qui  les  ont  servis  ou  tenu  leur 
part}  ,  compris  en  cette  présente  paix  ou  traité, 
si  compris  y  veulent  estre  ;  auquel  cas  ,  si  com- 
pris y  veulent  estre ,  et  dont  lesdits  alliez 
seront  tenus  de  faire  déclaration  en  dedans  un 
an  ,  ils  et  chacun  d'eux  jouyront  de  l'effet  de  ce 
présent  traité  et  du  contenu  en  ces  présentes. 
Si  toutesfois  nos  alliez  ou  ceux  de  nostredit 
frère  et  cousin ,  ou  aucun  d'eux  ne  voulussent 
en  ladite  paix  estre  compris,  nous  néanmoins 
et  nostredit  frère  et  cousin ,  et  chacun  de  nous, 
demeurons  entiers  en  toutes  nos  alliances  ,  les- 
quelles nous  avons  réservées  et  réservons  par 
ces  présentes,  sans,  par  ce  présent  traité  à 
icelles,  en  tant  qu'à  nous  ou  à  luy  toucher  peut 
préjudicier  aucunement  ;  laquelle  paix  et  lesdits 
traitez  d'Arras  et  de  Conflans ,  en  tant  qu'ice- 
luy  de  Conflans  à  nous  et  à  nostredit  frère  et 
cousin  toucher  peut,  les  dons  et  transports  par 
nous  à  luy  faits,  ensemble  les  provisions  et 
responses  par  nous  données  et  octroyées  sur  les 
doléances,  remonstrances  et  requestes  de  nostre 
dit  frère  et  cousin  ,  et  tout  le  contenu  en  cettes, 
nous  avons  promis  et  juré,  promettons  et  jurons 
de  bonne  foy,  sur  nostre  honneur  et  en  parole 
de  Roy,  et  sous  l'obligation  de  tous  nos  biens 
présens  et  advenir,  poumons,  nos  hoirs  et  su- 
cesseurs ,  entretenir,  garder  et  accomplir  à 
nostre  loyal  pouvoir,  sans  jamais  ores ,  ne  pour 
le  temps  advenir,  faire  ne  venir,  ne  souffrir 
faire,  ne  venir  au  contraire,  directement  ou 
indirectement  en  manière  quelconque  :  et  avec 
ce ,  au  cas  que  par  nous  ou  par  autre  de  nostre 
sceu  ou  consentement ,  directement  ou  indirec- 
tement ,  ladite  paix  seroit  enfraiute  ,  ou  contre- 
venu au  contenu  de  ces  présentes ,    et  èsdits 

trnitez  (VArras  et  de  Conllans  ,  en  tant  qu'a 
iiostredit  frère  et  cousin  iceUiy  traité  de  Cou- 
flaus  peut  toucher,  ou  èsdits  transports,  dons  et 
l)rovisions  par  nous  faits  à  nostredit  frère  et 
cousin ,  ou  que  fussions  refusans  ou  en  de- 
meure de  faire,  mettre  nostredit  frère  et  cousin 
en  possession  paisible  et  jouyssance  des  choses 
contenues  et  déclarées  èsdits  traitez  êtes  lettres 
desdits  transports  et  dons,  ou  de  tout ,  en  tant 
qu'à  nous  peut  toucher,  et  ce  qui  est  accomplis- 
sable,  de  nostre  part  exécuter  ou  faire  exécuter 
duèment ,  selon  hi  forme  et  teneur  de  ces  pré- 
sentes et  des  lettres  que  sur  lesdites  provisions 
à  nous  aujourd'huy  octroyées,  ou  que  par  nous 
fust  faict  et  donné  aucun  desîourbier  ou  empes- 
chement  à  rencontre  et  au  contraire  desdits 
traitez,  transports,  dons  et  autres  clioses ,  ou 
l'une  d'icelles,  en  ces  présentes  déclarées,  nous 
avons  consenty,  traité,  accordé,  consentons, 
traitons  et  accordons  à  nostredit  frère  et  cou- 
sin, pour  luy,  ses  hoirs  et  ayans-cause  ,  que  iis 
leurs  vassaux  et  sujets  soient  et  demeurent 
quittes  et  absous  perpétuellement  et  à  tousjours 
des  foy  et  hommage ,  services  et  sermens  de 
fidélité  ,  de  toute  obéissance ,  sujétion  ,  ressort 
et  souveraineté  ,  qui  par  luy,  ses  hoirs  et  ayaiis- 
cause  et  sesdits  vassaux  et  sujets,  nous  sont  et 
seront  deusàcause  des  duché,  comtcz ,  pays, 
terres  et  seigneuries  qu'il  tient  ou  tiendra  cy- 
après  de  nous  à  cause  de  nostredite  couronne 
et  de  nostre  royaume ,  et  sous  la  dessusdite 
peine  ,  à  sçavoir  tjiie  nostredit  frère  et  cousin  , 
ses  hoirs  et  successeurs  ,  ses  féaux  et  sujets 
qu'il  a  et  aura  en  nostredit  royaume,  seront 
quittes  et  absous  perpétuellement  desdites  foy 
et  hommage,  services  et  sermens  de  fidélité  , 
ressort  et  souveraineté ,  nous  avons  promis  et 
juré,  promettons  et  jurons  que  les  provisions 
par  nous  accordées  à  nostredit  frère  et  cousin , 
cy-après  déclarées,  qui  sont  en  prompte  et 
preste  exécution  ,  desquels  de  datte  d'aitjour- 
dlnnj  avons  fait  expédier  nos  lettres,  nous 
ferons  icelles  nos  lettres,  vérifier  et  entériner 
par  ceux  et  ou  il  appartiendra,  et  sans  aucun 
délay,  et  tout  le  contenu  en  icelles  deuëment 
exécuter,  et  par  ceux  de  nos  officiers  qu'il  ap- 
partiendra mettre  nostredit  frère  et  cousin  en 
paisible  possession  et  jouyssance  des  choses  con- 
tenues et  déclarées  esdites  responses  et  letti'cs 
de  provisions  accordées  sur  les  doléances  et  re- 
monstrances  de  nostredit  frère  et  cousin  5  et  au 
regard  des  autres  provisions  qui  ne  se  peuvent 
mettre  prestement  à  exécution  ,  fors  que  ,  par 
délivrance  des  lettres,  tcsfjaeftrs  aussi  nous 
avons  fait  expédier  de  la  datte  d' aujourd'hui/, 
nous   avons  promis  et   promettons ,  sous    la 


mesme  peine  ,  de  faire  entériner  lesdites  lettres 
en  tant  que  mestier  est,  et  de  faire  et  procurer 
estre  fait  de  nostre  part ,  et  en  tant  qu'à  nous 
toucher  peut,  que  en  dedans  trois  ans  ensui\ant 
la  datte  de  ctttes  :  et  lequel  temps ,  nous  et 
nostredit  frère  et  cousin ,  pourrons  concorda- 
blement,  et  de  l'asseutement  de  nous  et  de  lui , 
prolonger.  Les  procès  et  différends,  desquels  est 
faite  mention  es  dites  responses,  provisions  et 
lettres,  seront  appointez,  décidez  et  déterminez 
à  fin  deuë  par  les  commissaires,  arbitres,  su- 
perarbitres, ou  autres  qu'il  appartiendra ,  selon 
la  forme  et  teneur  d'icelles  responses ,  provi- 
sions et  lettres  :  et  tout  ce  que  par  lesdits  com- 
missaires arbitres ,  superarbitres  ,  ou  autres 
qu'il  appartiendra ,  sera  appointé,  jugé  et  dé- 
terminé d'entretenir,  accomplir,  garder  et  ob- 
server si  avant  que  nous  touchera ,  et  toucher 
pourra,  et  ce  que  appointé,  jugé  et  décidé  sera, 
exécuter  dans  six  mois,  et  pour  tous  délays, 
après  le  jour  et  ensuivant  le  jour  de  la  prononcia- 
tion desdits  jugemens ,  décisions  ou  appointe- 
mens,  et  aussi  exécuter  ou  faire  exécuter,  ac- 
complir, entretenir,  garder  et  observer  tout  ce 
que  nous  sommes  tenus ,  devons  et  avons  pro- 
mis de  faire ,  contenu  et  déclaré  èsdits  traitez  , 
transports,  dons  et  provisions ,  et  en  ces  pré- 
sentes ;  sans  de  nostre  costé ,  en  tant  que  à 
nous  touche  ou  peut  toucher,  y  faire,  donner, 
ou  souffrir  faire ,  ou  donner  aucun  destourbier 
ou  empeschement  :  et  si ,  par  nos  officiers  ou 
autres,  pour  et  au  nom  de  nous  aucun  destour- 
bier, retardement  ou  empeschement ,  fust  donné 
à  nostredit  frère  et  cousin ,  es  choses  dessus- 
dites, ou  aucunes  d'icelles,  nous  et  sous  la 
mesme  peine,  promettons  et  jurons  que  de- 
dans un  an  après  ,  que  de  la  part  de  nostredit 
frère  et  cousin,  en  seront  requis  et  sommez, 
le  ferons  réintégrer,  réparer,  et  le  tout  re- 
mettre en  estât  deu  et  tel  qu'il  appartiendra , 
selon  la  forme  et  teneur  desdits  traitez,  trans- 
ports, dons  et  lettres  desdites  provisions. 

»  El  outre  plus  ,  avons  consenty  et  accordé , 
consentons  et  accordons  que  les  princes  de  nos- 
tre sang,  tels  que  voudra  nommer  et  avoir 
nostredit  frère  et  cousin  ,  jureront  et  promet- 
tront sur  leur  foy  et  honneur,  d'entretenir  et 
garder  ladite  paix  et  tout  le  contenu  en  ceites, 
sans  rien  faire,  ne  souffrir  faire  au  contraire, 
et  qu'ils  et  chacun  d'eux  assisteront  et  serviront 
nostredit  frère  et  cousin  à  rencontre  de  nous  en 
leurs  personnes  ,  de  toute  leur  i)uissance  ,  de 
leurs  pays  et  sujets,  aux  cas  que  par  nous,  ou 
par  autre  de  nostre  sceu  et  consentement,  ladite 
paix  soit  enfrainte ,  ou  contrevenu  au  contenu' 
'  en  cestes.  V.\  dès  maintenant  leur  commandons 

cl  expressément  enjoignons  d'ainsi  le  faire ,  et 
en  bailler  leurs  lettres  et  scelle/  en  forme  deuë 
anostredit  frère  et  cousin,  sans  délay,  contredit 
ou  difficulté,  et  déclarons  qu'au  cas  de  ladite 
infraction  et  du  contrevénement  à  ces  présentes, 
lesdits  princes  seront  et  demeureront  quittes, 
absous  et  exemjrts  envers  nous  et  nos  succes- 
seurs de  tous  sermens  ,  devoirs  et  services  que 
par  eux  ou  leursdits  sujets  nous  sont  deus ,  et 
dès  maintenant ,  pour  lors  audit  cas  les  en  quit- 
tons ,  absolvons  et  exemptons,  et  leur  comman- 
dons et  ordonnons  par  la  teneur  de  cettes  qu'ils, 
sans  mesprendre  envers  nous  et  nosdits  suc- 
cesseurs ,  servent  audit  cas  nostredit  frère  et 
cousin  contre  nous  ,  comme  dit  est ,  et  desquels 
consentement,  ordonnance  ,  absolution  et  quit- 
tance ,  nous  promettons  bailler  nos  lettres  à 
nostredit  frère  pour  chacun  desdits  princes 
qu'il  nommera ,  requerra  et  voudra  avoir  pour 
sa  seureté  et  pour  l'observation,  entretènement 
et  accomplissement  des  choses  dessusdites  et  de 
chacune  d'icelles,  nous  avons  renoncé  et  renon- 
çons par  ces  présentes  à  tous  privilèges  donnez 
à  nous,  aux  Roys,  à  nostre  royaume  de  Fi'ance, 
et  dont  pourrions  user,  pour  non  estre  contraints 
par  les  censures  de  l'église  ou  autrement,  et 
aussi  à  toutes  dispensations  que  pourrions  obte- 
nir de  Nostre  Sainct-Père ,  des  saincts  conci- 
les généraux ,  ou  d'autres  constitutions ,  édits 
royaux ,  ou  ordonnances  quelconques  faits  et  à 
faire,  contraires  ou  préjudiciables  à  ces  pré- 
sentes ,  ou  aucunes  d'icelles  et  à  toutes  excep- 
tions que  nous  ou  nos  successeurs  pourrions 
alléguer  ,  tant  de  faict  comme  de  droit  et  autre- 
ment, et  mesmement  à  l'exception  du  droit  qui 
dit  que  la  générale  renonciation  ne  vaut  si  la 
spéciale  ne  précède,  et  tout  sans  fraude,  barat 
ou  malengin  :  et  avec  ce  nous  avons  soubmis  et 
soubmettons  nous ,  nos  hoirs,  nos  biens  et  les 
leurs  ,  à  la  jurisdiction  et  cohertion  ecclésias- 
tique ,  à  sçavoir  de  Nostre  Saint-Père  ,  ledit 
saint-siège  et  conciles  généraux  à  venir,  pour, 
par  nostredit  Saint-Père ,  ledit  saint-siège  et 
conciles  généraux,  et  par  chacun  d'eux  estre 
contraints  par  toutes  censures  d'Eglise,  à  sça- 
voir d'escommuniement,  agravation,  réagra- 
vation,  interdit  en  nostredit  royaume,  et  autres 
nos  terres  et  seigneuries,  et  plus  avant  en  la 
forme ,  et  ainsi  que  la  censure  d'Eglise  se 
pourra  estendre  ,  lequel  Nostre  Saint-Père  et 
ses  successeurs  nous  avons  esleu ,  eslisons  et 
acceptons  nostre  juge,  pour  cognoistre  et  déci- 
der tous  différends  qui  pourroient  estre  à  cause 
de  ce  présent  traité. 

»  S'ensuivent  les  doléances^  remonstrances 
el  requesles  de  nostredit  frère  et  cousin,  avec 


les  j)rovisions  et  responses  loar  nous  à  luy  ac- 
cordées sur  chacune  d'icelles. 

»  Ce  sont  les  remonstrances  et  doléances  fai- 
tes par  les  ambassadeurs  de  monsieur  le  duc  de 
Courgongne  ,  les  responses  faites  de  la  part  du 
Pioy,  à  la  journée  tenue  à  Ham  en  Vermandois, 
le  mercredy  vingt-uniesme  jour  du  mois  de  sep- 
tembre ,  l'an  mil  quatre  cens  soixante-huict ,  et 
entretenue  jusques  au  jeudy  vingt-neufviesme 
jour  dudit  mois  ensuivant  :  et  depuis  continuée 
et  remise  en  la  ville  de  Péronne  en  ce  présent 
mois  d'octobre ,  audit  an  soixante-huict.  Et 
premièrement ,  touchant  les  fiefs  et  hommages 
des  comtez  de  Ponthieu,  et  autres  deçà  et  delà  la 
rivière  de  Somme ,  et  des  trois  prévostez  de 
Vimeu,  Beauvoisis  et  Foulloy,  transportées 
par  le  Roy;  lesquels  fiefs  et  hommages  ont  esté 
démonstrez  appartenir  à  mondit  sieur  à  cause 
dudit  transport ,  par  plusieurs  raisons ,  et  pour 
ce  supplient  que  le  plaisir  du  Roy  soit  eu  ce 
non  bailler  empeschement  aucun  à  mondit 
sieur,  ains  le  laisser  paisiblement  jouyr  dudit 
droit ,  et  qu'il  puisse  contraindre  les  refusans  , 
ainsi  qu'il  est  accoustumé,  et  en  tel  cas  faire  se 
doit. 

»  Sur  ce  a  esté  respondu  de  par  le  Roy  qu'il 
déclarera  lesdits  fiefs  et  hommages  appartenir 
Cl  mondit  sieur  comme  les  autres  choses  conte- 
nues audit  trayisport  ^  et  en  toutes  les  terres 
spécifiées  audit  article ,  et  cjue  les  vassaux 
qui  n'ont  encor  fait  le  serment  de  fidélité  et 
hommage ,  le  fassent  en  la  manière  accous- 
tumée,  pour  servir  mondit  sieur  ainsi  (jue  la 
nature  et  condition  du  fief  le  requiert^  réservé 
contre  le  lloij  ;  et  sur  ladite  déclaration  le  Roy 
baillera  ses  lettres-patentes  ^  par  lesquelles  il 
deschargera,  et  sous  la  réseix'cition  dessusdite, 
les  vassaux  des  hommages  et  sermens  d'iceux, 
et  qui  doivent  à  cause  desdites  terres  ,•  et  avec 
ce  mandera  à  tous  officiers  qu'il  appartiendra, 
qu'ils  fassent  cesser  tous  troubles  et  empes- 
chemens  au  contraire^  et  ausdits  vassaux  te- 
nans  lesdits  pjais ,  qu'ils  entrent  en  la  foy  et 
hommage  de  mondit  sieur,  et  luy  fassent  ledit 
serment  de  fidélité  en  la  manière  et  réserva- 
tion dessus  déclarée. 

»  Item,  touchant  les  tailles  et  aydes  desdites 
prévostez,  èsquelles  aucuns  officiers  du  Roy 
ont  mis  certains  empeschemens,  et  avec  ce 
Guillaume  Lamoureux  a  esté  institué  par  le 
Roy  esleu  desdites  prévostez,  en  désappointant 
quant  a  ce  l'esleu  d'Amiens,  contre  la  l'orme 
desdits  transports  :  et  pour  ce  a  convenu  remons- 
trer  que  mondit  sieur  ne  soit  troublé  ne  empes- 
chè  touchant  lesdites  aides  et  autres  droits  à 
luy  compètens  èsdites  prévostez  :  et  en  outre , 

qu'il  plaise  au  Roy  faire  cesser  les  troubles  et 
empeschemens  faits  à  l'occasion  des  lances  et 
tailles  des  gens-d'armes  et  francs-archers  en 
icelles  prévostez ,  et  ledit  esleu  remis  en  son 
office ,  pour  iceluy  exercer  èsdites  prévostez. 

»  Sur  ce,  de  par  le  Roy  a  esté  respondu  que 
mondit  sieur  joiiyra  desdites  prévostez ,  et 
en  lèvera  tous  les  profits,  et  joiiyra  des  droits 
royaux  tout  ainsi  et  par  la  mesme  forme  et 
manière  qu'il  doit  joiiyr  des  prévostez  royales 
estant  sur  ladite  rivière  du  costé  d'Amiens  : 
et  aussi  cesseront  les  tailles  mises  sus  pour 
les  lances,  francs-archers  et  autres  (jens- 
d' armes ^  sans  que  desdites  aydcs,  tailles  de 
gens-d'armes  ,  ne  autres  profits  venans  des 
droits  royaux^  y  soit  rien  pris  ou  demandé  de 
la  part  du  Roy,  et  sera  à  la  nomination  de 
mondit  sieur  et  à  l'institution  du  Roy  restably 
l'esleu  d'Amiens  ;  et  doresnavant  les  mande- 
mens  pour  imposer  Icsdites  aydes  seront  bail- 
lez sans  délay  ou  difficulté ,  et  en  baillera  le 
Roy  ses  lettres  en  forme  deuë. 

»  Et  pource  que  la  matière  du  grenier  de 
Grandvilliers  dépend  desdils  transports,  à  ce 
propos  ont  esté  remonstiées  les  forces,  violen- 
ces, troubles  et  empeschemens  faits  audit  gre- 
nier et  es  officiers  de  mondit  sieur  le  Duc  illec , 
par  les  officiers  du  Roy ,  tant  au  pourchas  de 
ceux  de  Beauvais ,  comme  autrement ,  dont  a 
esté  requis  réparation  :  et  que  telle  provision  y 
soit  faite ,  que  doresnavant  lesdits  troubles  et 
empeschemens  cessent. 

«  Sur  quoy  a  esté  respondu  que  le  Roy  fera 
cesser  lesdits  troubles  et  empeschemens  mis 
audit  grenier^  tant  au  pourchas  de  ceux  de 
Beauvais  comme  autrement:  et  sur  ce  baillera 
ses  lettres-patentes  de  provision  telles  qu'il 
appartiendra  ^  selon  la  forme  des  lettres  audit 
transport. 

»  Item  ,  touchant  les  terres  et  seigneuries 
de  Mortagne  transportées  à  mondit  sieur ,  ès- 
quelles  et  à  ses  officiers  instituez  par  le  Roy  à 
sa  nomination,  sont  faits  journellement  plu- 
sieurs troubles  et  empeschemens ,  contre  le 
contenu  des  lettres  dudit  transport  :  sur  quoy 
ont  lesdits  ambassadeurs  fait  les  remonstrances 
a  ce  pertinentes,  et  requis  qu'il  soit  mandé  au 
bailly  de  Tournay  et  de  Tournésis,  et  son  lieu- 
tenant et  autres  officiers  du  Roy ,  se  déporter 
desdits  troubles  et  empeschemens,  et  en  laisser 
jouyr  mondit  sieur  paisiblement  et  ses  officiers , 
selon  la  forme  du  traité  d'Arras  et  lesdits 
transports  de  ce  faits,  et  aussi  selon  le  contenu 
des  lettres,  spécialement  sur  ce  par  le  Roy 
octroyées. 

»  Sur  ce  a  fait  rrspondrc  le  Hoij  ,  qu'il  est 


content  que  mondit  sieur  joiiysse  desdites 
terres  et  seigneuries  de  Mortagne  ,  et  qu'il 
nomme  tous  officiers  pour  les  cas  royaux ,  et 
qu'à  sa  nomination  soient  j^ar  le  Roy  insti- 
tuez :  et  mandera  au  bailly  et  autres  officiers  j 
de  Tournay  et  de  Tournésis  eux  déporter  des-  i 
dits  troubles  et  empeschemens ,  le  tout  selon 
le  contenu  desdits  traitez  d'Arras  et  des  lettres 
de  transport.,  et  non  autrement. 

»  Item ,  a  esté  remonstré  au  regard  de  la  A 
prévosté  de  Saint-Quentin  ,  des  terres  et  lieux  * 
estans  delà  la  rivière  de  Somme,  que  l'on  dit 
et  nomme  Vexemption  de  ladite  prévosté ,  que 
maistre  Georges  Duret  en  poursuivant  Tenthé- 
rinement  des  lettres  sur  ce  octroyées  par  le  Roy 
à  mondit  sieur  le  Duc,  bailla  l'original  d'icelles 
de  bonne  foy  à  maistre  Jean  de  Reilhac  ,  les- 
quelles depuis  n'ont  esté  rendues,  pour  ce  est 
demandé  restitution  d'icelles;  mondit  sieur  le 
duc  de  Bourgongne  s'est  déporté  audit  article 
de  l'effet  desdites  lettres  ,  et  du  droit  qu'il 
avoit  en  ladite  exemption  ,  au  profit  du  Roy  : 
et  ce  au  moyen  de  certains  dons  faits  par  le 
Roy  à  mondit  sieur ,  et  dont  ils  ont  esté  et  sont 
d'accord  ;  mais  pour  ce  que  assez  tost  après 
lesdits  transports ,  le  Roy  et  mondit  sieur  estant 
à  Viliers-le-Bel,  fut  supplié  le  sel  de  Salins  avoir 
cours  en  Masconnois  :  laquelle  chose  le  Roy 
avoit  octroyée  ,  si  le  dommage  de  ce  n'excédoit 
4,000  francs.  Sur  ce  poinct  a  esté  remonstré 
qu'en  ensuivant  ledit  don,  et  ayant  égard  que 
de  toute  ancienneté  iceluy  sel  de  Salins  a  eu 
cours  en  Masconnois,  et  que  illec  la  gabelle  du 
sel  doit  appartenir  à  mondit  sieur  par  le  traité 
d'Arras  et  plusieurs  autres  causes  au  long  dé- 
clarées, il  plaise  au  Roy  permettre  le  cours  du 
sel  de  Salins  audit  Masconnois ,  ainsi  que  dit 
est  :  et  défendre  le  cours  du  sel  de  Péquais  pour 
lequel  la  gabelle  aUra  esté  receiie  au  pont  Saint- 
Esprit,  ou  ailleurs,  au  profit  du  Roy  :  et  rendre 
les  dommages  et  intérestsde  mondit  sieur,  mon- 
tans  à  phis  de  cent  mille  francs,  à  compter  de 
ce  que  eust  valu  à  mondit  sieur  ladite  gabelle, 
depuis  que  ledit  traité  d'Arras  fust  fait  jusques 
à  présent. 

»  Le  Roy  a  accordé  les  greniers  à  sel  à  mon- 
dit sieur  de  Bourgongne.,  es  comté  de  Mascon, 
et  pais  de  Masconnois .,  et  es  lieux  et  villes 
royaux  enclavez  en  iceux  pour  luy,  ses  hoirs 
et  successeurs,  comtes  et  comtesses  de  Mascon, 
comme  il  appert  par  ses  lettres-patentes  sur  ce 
expédiées. 

»  Le  second  point  concerne  les  matières  dé- 
pendantes du  traité  d'Arras,  et  premièrement  au 
regard  de  l'imposition  foraine  ,  laquelle  se  de-   ' 
voit  lever  es  extrémitez  du  ro\aume  ,  et  par 

ledit  traité  doit  appartenir  à  mondit  sieur  en 
ses  pais.  Sur  quoy  lesdits  ambassadeurs  ont 
fait  deux  doléances  et  remonstrances. 

»  La  première ,  que  mondit  sieur  est  troublé 
en  la  perception  dudit  droit. 

»  La  seconde ,  de  ce  qu'on  la  veut  lever  es 
lieux  non  accoustumez,  et  que  l'on  contraint 
les  marchands  à  bailler  caution  en  forme  non 
accoustumée;  et  mesmeraent,  qu'est  chose  bien 
nouvelle  et  bien  estrange  ,  les  officiers  du  Roy 
s'efforcent  de  lever  le  droit  de  ladite  imposition 
des  denrées  et  marchandises  que  Ton  descend 
es  pais  de  Bourgongne,  Bar-sur-Seine  ,  Auxer- 
rois ,  Artois  et  èsdites  terres  transportées , 
comme  si  fussent  terres  de  l'Empire,  où  ès- 
quelles  les  aydes  n'eussent  cours ,  et  spéciale- 
ment audit  Auxerrois  ,  les  biens  appartenans  à 
ceux  de  ladite  comté ,  et  en  icelles  menés  des 
lieux  voisins.  Pour  ce  ont  requis  que  ladite 
nouvellïté  soit  ostée,  et  que  mondit  sieur 
joùysse  de  sondit  droit  selon  la  forme  dudit 
traité  ,  et  ((ue  lesdits  marchands  ne  soient  con- 
traints à  bailler  ladite  caution  autrement ,  que 
d'ancienneté  ils  ont  fait ,  à  sçavoir  de  deschar- 
ger les  denrées  en  aucuns  lieux  du  royaume,  ou 
que  les  aydes  ayent  cours. 

«  Sur  cet  article  a  esté  dit  de  par  te  Roy, 
qu'il  est  et  sera  content  que  la  caution  ([ui  se 
baille  par  les  marchands  à  cause  de  l'imposi- 
tion foraine,  soit  en  la  forme  et  manière  de 
toute  ancienneté  observée,  à  sçavoir  ,  de  des- 
charger les  denrées  en  aucun  lieu  du  royaume, 
auquel  les  aydes  ayent  cours  de  par  le  Roy , 
supposé  que  mondit  sieur  par  l'octroy  du  Roy 
prenne  à  son  profit  icelles  aydes,  sans  les  faire 
cautionner  de  vendre  et  distribuer  lesdites 
denrées  es  pais  du  royaume  auquel  lesdites 
aydes  ont  cours ,  comme  le  pais  d'Artois  ,  et 
aussi  autres  pais  appartenans  et  transportez 
par  le  traité  d'Arras  ,  et  autrement  à  mondit 
sieur,  et  èsquels  pais  lesdites  aydes  ont  cours, 
le  tout  sans  fraude:  toutesfois,  si  cy-après  ap- 
pert, que  d'ancienneté  telle  n'estoit  la  manière 
de  cautionner,  le  tout  sera  réduit  à  la  forme 
et  façon  de  faire  qui  se  trouvera  par  les  ordon- 
nances royaux  anciennes  ,  et  autrement  avoir 
esté  gardé  et  observé.  Et  à  ceste  fin,  et  pareil- 
lement quant  à  la  duché  de  Bourgongne,  en 
laquelle  mondit  sieur  prétend  semblable  nou- 
velleté  avoir  esté  faite,  seront  députez  deux 
commissaires,  l'un  par  le  Roy  et  l'autre  de  la 
part  de  mondit  sieur  de  Bourgongne;  les- 
quels deux  commissaires  verront  lesdites  or- 
donnances royaux  et  enquéreront,quantàru- 
sance  et  autrement ,  la  vérité.  Et  le  tout  veu, 
en  ordonneront  et  appointeront  .selon  qu'ils 


»  trouveront  estre  à  faire  de  raison,  sans  renvoy 
"  ou  appellation;  et  abrégeront,  décideront  et 
»  deffiniront  lesdits  commis  lesdits  différends, 
»  en  dedans  un  an  prochain  pour  tous  délays.  Et 
>'  avec  ce  fera  le  Roy  oster  tous  troubles,  nou- 
»  velletez  et  empeschemens,  et  consent  que 
»  mondit  sieur  jouysse  du  droit  de  ladite  impo- 
»  sition  foraine  es  pays  du  royaume  à  luy  trans- 
»  portez,  selon  que  par  le  traité  d'Arras  faire 
»  se  doit,  et  seront  toutes  appellations  mises 
»  par  les  sujets  de  mondit  sieur  de  ses  villes 
»  d'Arras,  Sainct-Omer  ,  Hesdin  ,  Teroiienne, 
»  Auxerre  et  autres ,  ta  cause  de  ce  que  l'on  leur 
»  a  voulu  faire  bailler  ladite  caution  autrement 
»  qu'en  ladite  manière  accoustumée  d'ancien- 
»  neté ,  mises  au  néant  sans  amende  et  sans 
»  despens;  et  aussi  tous  procès  meus  et  encom- 
»  mencez  quant  au  principal ,  à  l'occasion  des- 
»  susdite  ,  et  ce  qui  en  dépend,  tant  en  la  cour 
»  de  parlement ,  devant  les  gens  des  comptes, 
"  comme  par  devant  les  généraux,  qu'ailleurs, 
»  tenus  en  estât  et  surséance  jusques  à  ce  que 
>'  lesdits  commissaires  auront  lesdits  différends 
»  appointez  ,  le  tout  sans  préjudice  du  droit  du 
»  Roy  et  de  mondit  sieur  de  Bourgongne.  Et 
"  au  regard  du  droit  des  hauts  passages,  qui  est 
"  d'autre  nature ,  les  commissaires  cy-après  ad- 
»  visez  auront  pouvoir  d'y  appointer  et  d'en 
»  faire  jouyr  mondit  sieur  ainsi  que  par  ledit 
»  traité  d'Arras  appartiendra,  en  et  par  toutes 
»  les  terres  royales  appartenantes  à  mondit  sieur 
>'  par  ledit  traité  d'Arras ,  et  aussi  es  terres  de 
»  là  et  deçà  la  rivière  de  Somme ,  appartenantes 
»  à  mondit  sieur  par  le  don  et  transport  à  luy  fait 
»  par  le  Roy. 

»  Item ,  touchant  les  enclaves  de  la  duché  de 
Bourgongne,  et  aussi  touchant  aucunes  villes 
et  villages  des  comtez  de  Masconnois ,  Auxer- 
rois, et  de  Bar-sur-Seine  ,  desquels  mondit  sieur 
ne  joiiyt  pas  entièrement,  ne  par  la  manière 
qu'il  doit  selon  la  forme  dudit  traité,  et  les  ap- 
pointemens  depuis  ce  rendus ,  lesdits  ambassa- 
deurs ont  requis  que  mondit  sieur  soit  mis  en 
paisible  possession  desdites  villes,  villages  et 
autres  droits  transportez  par  ledit  traité  d'Ar- 
ras, pour  en  avoir  et  lever  les  profits,  et  que  res- 
titution lui  soit  faite  desdits  profits  escheus  et 
perceus  par  lesdits  ofliciers  royaux  ,  depuis  le- 
dit transport  fait  et  les  empeschemens  y  mis  :  et 
à  cette  fin  lesdits  ambassadeurs  de  mondit  sieur 
ont  requis  que  l'on  ordonne  et  commette  quatre 
notables  commissaires ,  deux  de  la  part  du  Roy, 
et  deux  de  la  part  de  mondit  sieur,  ausquels  sera 
commis  et  ordonné  qu'ils  se  transportent  es  lieux 
dont  ils  seront  requis  de  la  part  de  mondit  sieur, 
pour  eux  informer  sommairement  des  droits 

prétendus  par  mondit  sieur ,  si  desjà  inforiiia- 
tioii  n'en  estoit  faite ,  et  si  information  en  est 
faite  à  suffisance,  qu'elle  soit  prestement  veuë, 
et  sur  icelle  faite  déclaration  des  droits  de  mon- 
dit sieur,  pour  l'en  faire  jouyr  incontinent  et 
réellement,  selon  que  par  la  forme  dudit  traité 
d'Arras  appartiendra,  sans  y  garder  aucune 
forme  de  procès  ou  de  figure  de  jugemens,  ne 
en  faire  relation  uy  ren^  oy  au  Koy  ne  à  aucuns 
autres  ofliciers  quels  qu'ils  soient,  et  nonobstant 
appellations. 

«  Sur  cet  article  a  esté  de  jiar  le  Roy  res- 
pondu  qu'il  sera  content  d'ordonner  de  sajMrt 
quatre  commissaires  j^onr  besongner  èsditcs 
matières,  et  les  décider  avec  quatre  autres 
commissaires  qui  seront  nomme::;  de  la  jxirt 
de  mondit  sieur ^  et  si  lesdits  huict  commis- 
saires n'y  veulent  ou  peuvent  vaquer ,  les  six , 
«  sçavoir,  trois  du  cosié  du  Boy ,  et  trois  du 
costé  de  mondit  sieur,  y  pourront  vaquer;  et  si 
les  six  n'y  veulent  ou  peuvent  vaquer^  les 
quatre,  à  sçavoir,  deux  de  chaseun  costé,  y 
pourront  et  devront  vaquer  et  besongner  selon 
la  forme  déclarée  audit  article. 

>-  Item  ,  au  regard  des  troubles  et  empesche- 
mens  mis  es  greniers  appartenans  à  mondit  sieur 
par  ledit  traité  d'Arras  ,  et  contraintes  faites  à 
plusieurs  ses  sujets  es  pais  de  Bourgougne  , 
Masconnois,  Charrolois,  Bar-sur-Seine,  et  Auxer- 
rois,  de  prendre  sel  ailleurs  qu'èsdits  greniers, 
contre,  la  forme  dudit  traité  d'Arras,  et  à  son 
grand  intérest  et  dommage.  Pourquoy  ont  les- 
dits ambassadeurs  requis  que  semblablement  il 
y  soit  pourveu ,  et  tellement  que  lesdits  troubles 
et  empeschemens  doivent  cesser. 

).  Sur  quoy  a  esté  respondu,  que,  comme  des- 
»  sus  est  toucbé  ,  le  Boy  veut  que  mondit  sieur 
»  jouysse  de  tout  ce  qui  luy  doit  appartenir,  à 
»  cause  dudit  traité  d'Arras  ;  et  que  tous  trou- 
»  blés  et  empeschemens  faits  es  greniers  de 
>'  mondit  sieur ,  et  contraintes  de  ses  sujets  à 
»  prendre  sel  ailleurs,  contraires  audit  traité, 
»  soient  ostez  \  et  pour  mettre  la  chose  à  deué 
>'  exécution,  lesdits  commissaires  se  transpor- 
.'  teront  sur  les  lieux  et  sommairement  enquer- 
.'  ront  de  la  vérité  ,  et  y  tiendront  telle  et  sem- 
..  blable  forme  et  manière  qu'en  l'article  précé- 
•'  dent ,  et  puis  en  feront  jouyr  mondit  sieur  , 
.-  si  l'aire  se  doit,  et  sans  renvoy  ou  appella- 
■■  tion,  comme  dit  est. 

»  Item  ,  et  pareillement  iceux  ambassadeurs 
ont  fait  remonstrances  et  requestes  touchant  au- 
cunes terres,  lieux  et  villages  estan.s  des  bail- 
liages et  ressorts  de  Masconnois,  et  de  Saiiiet- 
Gengon,  et  aucunes  autres  de  la  comté  d'Auxer- 
rois,  et  les  autres  de  B;u-sur-Seine  appartenans 


a  mondit  sieur  par  ledit  traité  d'Arras ,  lequel 
est  empesché  en  la  joiiyssanced'iceux. 

»  Sur  cet  article  aussi  a  esté  respondu  ,  que 
"  dès  maintenant  le  Boy  déclare  qu'il  veut  que 

mondit  sieur  jouysse  des  villages  et  ressorts 

•  desdits  bailliages  de  Mascon,  de  Sainct-Gen- 
'•  gon,  et  aussi  des  ressorts  et  villages  d'Auxerre 
'  et  de  Bar-sur-Seii>e,  selon  le  contenu  dudit 
'  traité  d'Arras,  nonobstant  tous  empesche- 
"  mens  y  mis  au  contraire  ;  à  cette  fin,  lesdits 

•  huict  commissaires  ,  les  six  ou  les  quatre ,  eu 

■  la  manière  dessus  déclarée  ,  auront  commis- 
"  sion  par  lettres  du  Boy  et  de  mondit  sieur , 

■  pour  entendre,  va({uer  et  besongner  en  cette 
»  matière  ,  et  la  décider  ainsi  que  de  raison ,  et 

par  ledit  traité  d'Arras  appartiendra  ,  et  par 
»  la  forme  et  manière  qu'il  est  déclaré  au  huic- 
"  tiesme  article  précédent,  et  en  la  response 
'  faite  sur  iceluy. 

»  Item. ,  que  mondit  sieur  est  troublé  et  em- 
pesché en  la  joûyssance  de  plusieurs  fiefs  et 
iiommages  à  luy  appartenans  à  cause  dudit  traité 
esdites  comtez  et  bailliage  de  Mascon ,  de  Sainct- 
Gengon  ,  et  Auxerre ,  et  en  leurs  ressorts  ,  spé- 
cialement du  pays  de  Beaujollois  ,  qui  doit  res- 
sortir au  bailliage  de  Mascon,  dont  lesdits  am- 
bassadeurs ont  fait  doléances  et  remonstrances 
afin  qu'il  y  fust  pourveu ,  et  qu'il  en  peust  pai- 
siblement joiiyr. 

»  Sur  quoy  a  esté  dit  de  par  le  Boy  que, 
•'  comme  dessus  est  déclaré  en  cas  semblable, 
»  le  Boy  ne  veut  empescher  mondit  sieur  en  la 
»  jouissance  des  choses  contenues  en  cet  article, 
»  si  ils  luy  compétent  par  ledit  traité  d'Arras  ; 
»  ains  veut  que  soit  donné  forme  pour  l'en  faire 
»  jouyr,  si  faire  se  doit.  Et  pourtant  le  Boy  est 
"  contant,  que  pareillement  lesdits  commissaires 
>'  aillent  sur  les  lieux,  et  sommairement  et  sans 
»  figure  de  procès  s'informent,  pour  après  y  ap- 
»  pointer,  et  le  tout  déterminer  et  exécuter,  dont 
»  auront  pouvoir  et  authorité,  nonobstant  comme 
»  dessus,  en  suivant  le  contenu  dudit  huictiesme 
>'  article  ,  et  la  response  faite  sur  iceluy. 

>'  Et  au  regard  des  autres  points  et  articles  con- 
tenus et  déclarez  audit  traité  d'Arras,  iceux  am- 
bassadeurs ont  requis,  au  nom  de  mondit  sieur , 
{[ue  ceux  qui  seront  trouvez  non  accomplis  ,  ou 
èsquels  l'on  a  donné  empeschement,  et  que 
mondit  sieur  n'en  aura  eu  la  connoissance  ,  que 
lesdits  commissaires  ordonnez  en  la  manière 
dessusdilc ,  ayent  pouvoir  d'enquérir  sommai- 
rement et  sans  procès ,  et  sans  autre  renvoy, 
délay  ou  difficulté,  l'en  faire  joiiyr  nonobstant 
toutes  contradictions  et  a|)[)ellati()ns  ,  comme 
dessus  est  dit. 

•'  Sur  cet  article  a  esté  respondu  de  par  le 

»  Roy,  qu'il  est  content  que  mondit  sieur  joiiysse 
»  des  choses  contenues  et  déclarées  audit  traité 
»  d'Arras ,  et  pour  appaiser  tous  les  différends 
»  qui  pourroient  estre,  tant  à  cause  dudit  traité 
»  que  des  dépendances  d'iceluy  ,  y  mettre  une 
»  fin  le  plustost  que  faire  le  pourra,  seront  or- 
'>  donnez  lesdits  Iiuict  notables  commissaires ,  à 
»  scavoir ,  quatre  de  la  part  du  Roy ,  et  autant 
»  de  la  part  de  mondit  sieur  ;  ausquels  ,  ou  aux 
»  six  ou  aux  quatre  d'eux  sera  donné  plein 
»  pouvoir  et  authorité  ,  touchant  les  différends 
i)  et  matières  déclarées  audit  traité ,  pour 
«  veiies  les  informations  et  procès  desjà  faits, 
«  et  les  informations  qu'il  semblera  estre  à 
»  faire ,  les  titres  et  enseignemens  qui  se  bail- 
'>  leront  d'un  costé  et  d'autre  ;  et  aussi  par  in- 
»  spection  des  lieux  sommairement,  et  sans 
»  forme  de  procès  en  appointer ,  juger  et  déter- 
»  miner,  et  leur  jugement  mettre  à  exécution 
»  deuë ,  et  faire  joiiyr  mondit  sieur  de  ce  qu'ils 
»  trouveront  à  luy  appartenir,  à  cause  dudit 
»  traité  et  des  dépendances  d'iceluy ,  nonob- 
"  stant  contractions  ou  appellations  quelconques, 
»  et  sans  en  faire  aucun  renvoy  ;  et  si  mestier 
»  est,  commettront  aucuns  qui  enquerront  la 
5)  vérité,  et  promettra  le  Roy  dès  maintenant 
»  non  muer  lesdites  forme  et  procédure,  et  en 
»  donner  ses  lettres  patentes  en  forme  deuë  ;  et 
»>  pourveu  que  si  lesdits  commissaires  n'y  veu- 
»  lent  ou  peuvent  vaquer  ,  les  six,  à  scavoir, 
)'  trois  du  costé  du  Roy ,  et  trois  de  la  part  de 
»  mondit  sieur,  y  pourront  vaquer  ;  et  si  lesdits 
»  six  n'y  peuvent  vaquer,  les  quatre,  à  scavoir, 
»  deux  de  chascun  costé,  y  vaqueront  et  be- 
»  songneront ,  comme  dit  est. 

»  Le  tiers  point  principal  concerne  les  choses 
compétans  à  mondit  sieur  le  duc ,  à  cause  de 
ses  seigneuries  qu'il  tient  tant  au  royaume  que 
hors  iceluy. 

»  Et  premièrement  touchant  les  limites  du 
royaume ,  de  la  comté  de  Rourgongne ,  et  des 
terres  du  ressort  de  Saint-Laurens,  qu'iceux 
ambassadeurs  ont  fait  remonstrahces  des  procès 
Sur  ce  faits ,  pour  le  fait  desdites  limites  ,  requé- 
rans  que  commissaires  notables  et  agréables  à 
mondit  sieur  soient  ordonnez  de  la  part  du  Roy, 
et  mondit  sieur  de  sa  part  en  ordonnera  en  tel 
et  semblable  nombre  que  fera  le  Roy,  pour ju-  ' 
ger  et  déterminer  lesdits  différends  sans  en 
faire  renvoy,  nonobstant  contradiction  ou  appeU 
lation  quelconque. 

»  Sur  quoy  a  esté  dit  que  \ë  Roy  est  content 
»  que  huict  commissaires  soient  ordonnez , 
»  ayans  plein  pouvoir  d'appaiser  les  différends 
»  desdites  limites  du  royaume  et  de  la  comté  de 
i>  Rourgongne ,    et   desdites  terres  du  ressort 

»  de  Sainct-Laurent,  à  scavoir  quatre  de  la  paît 
»  du  Roy  et  quatre  de  la  part  de  mondit  sieur  , 
»  es  mains  desquels  seront  mis  les  procès  faits, 
>'  pour  les  juger  par  difflnitives.  Et  s'ils  ne  sont 
»  parfaits  et  instruits,  les  parferont  et  instrui- 
»  ront  comme  il  appartiendra  ,  poui-  les  juger  et 
»  décider,  si  par  autre  moyen  ils  ne  peuvent 
»  estre  appointez. 

»  Item  ,  et  en  tant  que  touche  les  limites  des 
pais  et  terres  appartenans  à  moixlit  sieur  ,  joi- 
gnantes aux  comtez  de  Flandres  et  d'Artois,  et 
autres  pais  du  royaume,  pour  le  fait  desquelles 
limites  aucuns  procès  ont  esté  meus,  au  moyen 
d'aucunes  appellations  relevées  par  aucuns  par- 
ticuliers en  la  courdeparlement,  requièrent  les- 
dits ambassadeurs  qu'il  plaise  au  Roy  tenir  et 
mettre  en  surséance  lesdits  procès  ,  à  cause  du 
fait  desdites  limites,  pendans ,  meus  et  à  mou- 
voir sans  y  estre  procédé,  ne  auCun  exploict 
fait  par  ladite  cour,  ne  autres  officiers  du  Roy 
jusques  à  long-tems  ,  comme  de  douze  ans,  afin 
que,  sans  procès  et  sommairement,  aucune  voye 
soit  advisée  sous  le  bon  plaisir  du  Roy  et  de 
mondit  sieur  ;  par  laquelle  ce  qui  sera  en  diffi- 
culté, touchant  lesdites  limlttes,  puisse  estre  ap- 
pointé à  moindre  fraiz  que  fait  n'a  esté  au  pro- 
cès desdites  limites  du  comté  de  Rourgongne. 

"  Sur  cet  article  le  Roy  sera  content  de  bail- 
»  1er  surséance  de  huict  ans,  sans  parle  moyen 
»  de  ladite  surséance  préjudicier  ne  déroger  au 
»  droit  de  ressort  qui  peut  ou  doit  compter  au 
»  Roy,  ne  ladite  surséance  tirer  à  quelque  pos- 
»  session  ou  conséquence  en  aucune  manière, 
»  contre  le  droit  du  Roy  et  de  mondit  sieur;  et 
»  que  quand  la  matière  cherra  en  procédure  , 
»  qu'elle  soit  appointée  par  commissaires  com- 
»  mis ,  comme  dessus  est  touché  ,  des  autres 
»  commissaires. 

i>  Item  ,  ont  iceux  ambassadeurs  de  mondit . 
sieur  fait  doléances  des  appellations  que  l'on 
reçoit  des  appointemens  et  jugemens  faits  par 
les  quatre  principales  loix  de  Flandres  contre 
les  loix  et  privilèges  dudit  pais  ,  en  troublant 
sur  ce  mondit  sieur  en  la  joiiyssance  toute  no- 
toire :  mesmement  au  faict  de  la  marchandise, 
sur  laquelle  iceluy  pais  de  Flandres  est  princi- 
palement fondé,  et  pourtant  ont  requis  sur  ce 
leur  estre  pourveu. 

»  Touchant  cet  article ,  le  Roy  a  ordonné  et 
»  déclaré  par  ses  lettres-patentes  lesdites  qua- 
»  tre  principales  loix  de  Flandres  estre  franches 
»  et  exemptes  de  la  cour  de  parlement ,  et  de  ses 
»  officiers  quelconques  :  et  que  par' droit  de  res- 
»  sort  ne  pourront  et  ne  devront  doresnavant 
»  estre  attraites  ne  évoquées  en  ladite  cour,  ne 
»  ailleurs,  au  royaume,  et  dudit  ressort  a  fait  don 

>'  et  transport  à  moiulit  sieur  le  due  et  à  ses  sue- 
>'  cesseurs ,  coinles  et  eomtesses  de  Flandres, 
"Selon  le  eonteiui  desdites  lettres,  et  ainsi 
»  qu'elles  le  déelarent  phis  a  plein. 

»  Item^  ont  remonstré  que  selon  le  droit  du 
païs  deFlandres,  la  cour  de  parlement  ne  doit  re- 
cevoir auanies  appellations  des  autres  loi\  et 
juges  de  l'iandres,  o)nisso  )itrdio  ;  car  le  res- 
sort doit  premier  appartenir  à  mondit  sieur  le 
duc,  et  ne  d';it  point  mondit  sieur  estre  tra- 
vailléde  requérir  le  renvoy  à  ladite  cour, comme 
Ion  t'ait  pour  les  ressorts  des  autres  pays  du 
royaume,  car  Ton  ne  doit  bailler  aux  sujets  de 
Flandres  ,  relietVement  en  cas  d'appel ,  si  l'ap- 
pellation ne  procède  immédiate  du  jugement  du 
comte  ,  ou  de  la  chambre  de  son  conseil  en  Filan- 
dres; et  pour  ce  a  esté  requis  qu'il  plaise  an 
Koy  sur  ce  donner  les  lettres-patentes  de  provi- 
sion en  forme  deue. 

»  Sur  cet  article  a  esté  respondu  de  pai-  le 
..  Roy  ,  qu'il  est  content  que  du  contenu  audit 
»  article  soit  fait  selon  les  droits  et  cous- 
<■  tûmes  desdits  païs ,  et  ainsi  qu'a  esté  de  long- 
>•  temps  observé,  et  que  tous  troubles  et  empes- 
"  chemens  faits  au  contraire  soient  ostez. 

»  [tcm^  a  esté  faite  remoustrance  par  lesdits 
ambassadeurs ,  des  troubles  et  empeschemeus 
faits  es  appellations  émises  es  causes  de  ressort, 
es  terres  et  cliastclleniesde  Lisle  ,  Douay  et  Or- 
chies ,  en  la  chambre  du  conseil  en  Flandres , 
contre  toutes  bonnes  raisons  et  moult  évidentes, 
et  dont  mondit  sieur  a  esté  en  paisible  joliys- 
sance  de  très -longtemps  sans  aucune  dilficulté, 
excepté  depuis  peu  de  temps  en  ça  ,  qu'aucune 
contradiction  y  a  esté  mise  :  requérant  sur  ce 
que  lesdits  troubles  et  empeschemeus  si  notoires 
deussent  cesser,  attendu  que  lesdites  chastel- 
lenies  de  leur  première  et  ancienne  condition , 
ont  esté  de  la  comté  de  Filandres,  et  depuis  que 
le  Roy  les  a  tenues,  en  faisant  et  traitant  le  ma- 
riage de  feu  le  grand  duc  Philippes,  bisayeul 
de  mondit  sieur ,  elles  furent  réimies  et  rejointes 
audit  comté  de  Flandres,  pour  les  tenir  par 
le  comte  en  un  seul  fief  avec  ledit  comté. 

»  Le  Roy  a  accordé  et  accorde  que  doresna- 
»  vaut  aucunes  appellations  ne  soient  reçeuës 
>■  en  la  cour  de  parlement ,  procédans  des  lois 
»  et  justices  des  chastellenies  de  Lisle,  Doiiay  et 
•'  Orchies  :  mais  se  relèveront  lesdites  appella- 
>'  lions  préalablement  en  la  chambre  du  conseil 
»  en  Flandres ,  ou  devant  le  (jou\  erneur  de 
'  Lisle,  ou  celuy  d'eux  devant  ({ui  lesdites  ap- 
>•  pellations  de  leur  droit  ordinaire  ,  et  sans 
>'  moyen,  doivent  et  ont  accoustumé  d'ancien- 
'  neté  ressortir  et  estre  premièrement  relevées. 
»  Et  pareillement  a  este  accordé  par  le  Roy  que 


>'  les  appellations  qui  sont  interjettées  dudit 
»  gouverneur  de  Lisle  et  de  ses  sentences  et 
"  jugeraens ,  soient  relevées  en  premier  lieu 
»  en  ladite  chambre  de  F'Iandres,  de  laquelle 
«  chambre,  ou  des  sentences ,  jugemens  ou  ap- 
»  pointemens  d'icelle  s'il  en  est  appelé ,  les  ap- 
"  pellations  seront  relevées  et  discutées  en  la 
»  cour  de  parlement. 

«  lUnn ,  pour  ce  que  le  Roy  ne  sa  cour  de 
parlement  n'a  aucun  intérest  si  monsieur  ou 
son  grand  conseil ,  des  causes  de  ses  sujets,  au 
royaume,  cognoist  en  l'Empire  :  et  è  contra^ 
considéré  que  l'appellation  et  le  ressort  par  ce 
nesontempeschez,  pour  plusieurs  raisons  et  bon- 
nes considérations  par  lesdits  ambassadeurs  re- 
montrées ,  ont  prié  et  requis  qu'en  ce  ne  soit 
fait  par  le  Roy  ou  par  ses  officiers  aucun  trouble 
ou  empescliemcnt  :  et  que  les  ressorts,  souve- 
raineté et  autres  droits ,  tant  du  Roy  que  de 
mondit  sieur,  y  soient  gardez. 

"  Sur  quoy  le  Roy  a  fait  respondre  qu'il  est 
»  et  sera  content  que  mondit  sieur,  ou  son  grand 
»  conseil,  connoisse  des  causes  des  païs  et  sujets 
»  estans  au  royaume  en  l'Empire ,  sauf  la  décli- 
»  natoire  des  parties  et  de  celles  de  l'Em- 
»  pire  ou  Royaume,  le  tout  sans  préjudice 
"  des  souveraineté  et  ressort  du  Roy,  quant  à 
'  ce  qui  est  du  royaume  et  des  droits  et  souve- 
"  raineté  compétans  à  mondit  sieur  ,  en  ce  qui 
»  est  de  l'empire  :  et  durera  ledit  consentement 
»  tant  que  vivront  le  Roy  et  mondit  sieur  de 
"  Rourgongne. 

»  Iton  ,  touchant  les  quatre  mil  livres  de 
rente  annuelle  appartenante  à  mondit  sieur,  à 
cause  de  ses  prédécesseurs  comtes  de  Hainault 
et  d'Ostervant  sur  la  l'ccepte  de  Vermandois, 
api)artenaut  au  Roy,  et  dont  les  arrérages  sont 
deus  de  plusieurs  années  :  sur  quoy  lesdits  am- 
bassadeurs ont  fait  plusieurs  grandes  remons- 
trances,  et  ont  requis jouyssance  de  ladite  rente 
et  payement  des  ariérages,  comme  raison  est. 

»  Sur  cet  article  le  Roy  a  fait  respondre  qu'il 
"  est  content  que  les  lettres,  laisans  mention  des- 
"  ditesquatremil  livres  de  rente,soientveiies  par 
"  lesdits  commissaires  commis,  lesquels  auront 
->  pouvoir  d'y  appointer  et  déterminer  ,  et  en 
"  faire  la  raison  à  mondit  sieur,  et  icelle  mettre 
>  à  deue  exécution,  sans  renvoy  ou  appellation. 

"  Item  ,  iceux  ambassadeurs  ont  fait  doléances 
et  remonstrances  des  contraintes  faites  es  sujets  et 
serviteurs  de  mondit  sieur,  natifs  aucuns  en  sa 
comté  de  Rourgongne,  es  terres  situées  hois  de  ce 
royaume,  lesautres  de  la  duché  de  Rourgongne  et 
autres  païs  de  mondit  sieur ,  à  faire  nouvel  et  non 
accoustuméserment  de  servir  le  Roy  envers  etcon-' 
tre  tous,  et  spécialement  contre  mondit  sieur,  sans 

avoir  csgard  à  ce  que  lesdits  sujets  sont  vassaux 
de  mondit  sieur,  et  mesmemcnt  les  aucuns  na- 
tifs du  comté  de  Bourgongne;  et  pour  ce  qu'ils 
en  ont  esté  délayans  ,  jacoit. qu'ils  ayent  jà  fait 
le  serment  de  fidélité  en  la  forme  accoustumée , 
et  qu'ils  ont  esté  prêts  de  servir  selon  la  natuie 
et  qualité  de  leurs  lîefs  :  toutesfois  monsieur  de 
Chastillon  et  autres  officiers  du  Roy  ont  pro- 
cédé contre  eux  par  plusieurs  indues  et  desrai- 
sonnables voyes,  tant  de  mains  mises  en  leurs 
terres  et  seigneuries,  et  perception  des  fruicfs, 
profits  et  émolumens  d'icelles  ,  assauts  faits  en 
aucunes  desdites  terres  comme  en  terres  d'enne- 
mis, que  confiscation  de  corjjs  et  de  biens,  et  ont 
appliqué  lesdits  fruicts  à  leur  singulier  profit , 
et  qui  plus  est,  ledit  sieur  de  Chastillon  a  ainsi 
procédé  à  rencontre  de  mondit  sieur  le  duc,  à 
cause  de  la  seigneurie  de  Fouvans,  laquelle  luy 
appartient. 

»  Au  contenu  en  cet  article,  et  ès-articles 
'  suivans  21  ,  22  ,  23  et  24  ,  le  Roy  est  con- 
»  tent  que  toutes  telles  voyes  déclarées  èsdites 
»  articles  cessent  doresnavant  à  rencontre  des 
'  sujets  et  serviteurs  de  mondit  sieur,  et  que  la 
"  main  mise  ès-terres  desdits  sujets  et  servi- 
>'  teurs  de  mondit  sieur,  à  l'occasion  spécifiée 
"  audit  article,  soit  entièrement  levée  et  qu'ils 
»  en  jouyssent  ainsi  qu'ils  faisoient  paravant; 
'  et  quant  aux  fruits  d'icelles  receus  par  ledit 
»  sire  de  Chastillon  ou  autre,  les  arrests  et  prises 
"  faites  tant  par  terre  que  par  mer,  des  subjets 
»  de  mondit  sieur  ,  exprimées  èsdits  articles, 
"  les  pertes  et  dommages  ensuivis,  que  restitu- 
»  tion  en  soit  faite  :  et  pour  y  ordonner  forme  , 
>'  le  Roy  commettra  personne  notable ,  auquel 
»  les  commis  de  mondit  sieur  feront  apparoir 
"  des  choses  dessusdites  ;  lequel  commis  de  par 
»  le  Roy  aura  pouvoir  de  pourvoir  et  appointer 
"  touchant  lesdites  réparations  et  restitutions; 
>'  et  les  appointemens  et  ordonnances  on  exécu- 
»  tera  sans  appel  ou  renvoy  ;  et  avec  ce  le  Roy 
»  mandera  délivrer  tous  prisonniers  franche- 
"  ment,  et  donnera  seureté  pour  tous  les  sujets 
>'  des  pais  de  mondit  sieur,  de  pouvoir  seure- 
>'  ment  aller,  converser  et  pescher  sans  em- 
"  peschement  :  au  indimus  de  laquelle  seureté 
»  foy  sera  adjoustée,  et  pareillement  restitution 
"  sera  faite,  et  seureté  baillée  aux  gens,  servi- 
»  teurs  et  sujets  du  Roy,  endommagez  et  empri- 
"  sonnez  par  les  gens  de  mondit  sieur  de  Bour- 
"  gongne;  et  en  outre  le  Roy  a  accordé  que  les 
»  vassaux  et  sujets  de  mondit  sieur,  demeurans 
>'  et  résidensen  ses  pays,  et  aussi  ses  serviteurs, 
"  domestiques  qui  ont  terres,  fiefs  et  seigneu- 
"  ries  au  royaume,  à  cause desquelles-ils  doivent 
»  service,  quand  le  Rov  fait  manclrment  général 


»  en  son  royaume,  pour  la  défense  d'iceluy,  ne 
'  seront  contraints  à  faire  ledit  service  en  leurs 
"  propres  personnes,  mais  seront  quittes  et  des- 
»  chargez  d'iceluy  service,  parmy  baillant  et  dé- 
'  livrant  par  chacun  d'eux  autre  personne  ,  une 
"  ou  plusieurs,  habiles  et  en  point  pour  servir 
'  ainsi  et  comme  la  nature  et  condition  des  fiefs 
"  le  requièrent:  etsemblablement  sera  fait  au  re- 
»  gard  des  sujets,  vassaux  ,  et  serviteurs  du  Roy. 

»  Item  ,  en  outre  ,  ledit  sieur  de  Chastillon  et 
autres  officiers  du  Roy  ont  mis  dehors  Langres 
les  gens  d'église,  ayans  illec  bénéfices,  pource 
qu'ils  estoient  natifs  des  pais  de  mondit  sieur  le 
duc,  et  publiquement  défendu  que  eux,  et  autres 
natifs  des  pais  de  mondit  sieur,  ne  puissent  de- 
meui'er  ès-lieux  de  leurs  bénéfices  ne  ailleurs  en 
son  ro'.aume. 

"  Sur  ce  le  Roy  est  content,  que  les  gens  dé- 
"  glise  natifs  des  pais  de  mondit  sieur,  puissent 
"  retourner  es  lieux  de  leurs  bénéfices  et  d'i- 
»  ceux  paisiblement  jouyr  ;  et  que  les  fruits  per- 
»  cens  à  cause  de  leur  absence,  faite  à  l'occasion 
'■  déclarée  audit  article,  seront  entièrement  res- 
»  tituez  par  ceux  qui  les  ont  receus.  Et  de  ce 
"  aura  pouvoir  ledit  commissaire,  ordonné  par 
»  le  Roy,  d'y  appointer  comme  dessus. 

>.  Hcm^  mondit  sieur  de  Chastillon,  et  autres 
officiers  du  Roy,  ont  pris  les  biens  de  ceux  de 
Valenciennes  es  foires  de  Rheims  ,  et  d'autres 
plusieurs  notables  marchands  et  sujets  de  mon- 
dit sieur,  en  passant  par  la  Champagne,  et  fait 
plusieurs  ariéts  de  personnes  sur  les  gens  de 
l'hostel  de  mondit  sieur,  et  autres  ses  serviteurs, 
ofticiers  et  sujets  :  à  scavoir,  M.  deTernant, 
Guillaume  de  Villers,  maistre  Jean  Jacquelin  , 
le  receveur  d'Auxois,  Jean  Gormont,  et  autres, 
ausquels  n'a  esté  faite  restitution  de  leurs  per- 
tes, intérêts  et  dommages  :  avec  ce,  par  aucuns 
officiers  du  Roy,  fut  arresté  sans  cause  maistre 
Jean  de  Janly,  envoyé  par  mondit  sieur  le  duc 
devers  monsieur  de  Calabre  et  le  roy  d'Arragon, 
à  cause  de  leur  différend,  et  dont  fut  fait  grande 
injure  à  mondit  sieur  le  duc,  et  audit  Janly  in- 
térest  et  dommage,  ainsy  qu'il  a  esté  remonstre 
au  long  par  les  députés  de  mondit  sieur  le  duc. 

>'  Sur  ce  a  esté  respondu  ainsi  qu'au  20*"  arti- 
cle précédent. 

»  /few,  lesdits  ambassadeurs  ont  requis  que 
telles  voyes  et  contraintes  nou\  elles  et  non  rai- 
sonnables, quant  aux  sujets  de  mondit  sieur  le 
duc,  doresnavant  deussent  cesser;  que  ladite 
main-mise  es  terres  des  sujets  de  mondit  sieur 
soit  entièrement  levée  et  en  telle  manière  qu'ils 
puissent  jouyr  et  user  paisiblement ,  ainsi  qu'ils 
faisoient  paravant,  de  leursdites  terres  et  seigneu- 
ries :  et  que  les  fruicts  et  émolumens  d'icelles 

lecups  soient  entièrement  restituez  ,  et  aussi 
les  pertes,  intérests  et  dommages  ,  à  Toecasion 
dessiisdite,  et  lesdits  gens  d'église  demeurer  à 
Langres  et  ailleurs,  sur  leurs  bénéfices,  et 
joiiyr  des  fruits  d'iceux,  comme  raison  est. 

>.  Sur  ce  a  esté  respondu  comme  sur  Varticle 
précédent. 

»  Semblablement  soit  faite  restitution  entiè- 
rement des  biens  pris  ausdits  sujets  de  mondrt 
sielir,  tant  de  Hollande  ,  Zélande  ,  Brabant  et 
Flandres,  depuis  peu  de  temps  en  ça,  dont  les- 
dits députez  de  mondit  sieur  le  duc  ont  fait  de 
grandes  doléances  et  remonstrances  ,  afin  que 
lesdits  biens  fussent  restituez,  et  les  corps  pri- 
sonniers mis  à  délivrance  :  et  avec  ce  fust  resti- 
tution faite  de  leurs  pertes,  intérests  et  domma- 
ges, et  mander  par  lettres-patentes  de  cesser 
doresnavaiit  de  ces  voyes  de  fait  et  hostilité.  Et 
pour  lesquels  lesdits  sujets  de  mondit  sieur  ont 
eu  grands  dommages  ,  pour  l'empesehement 
qu'ils  ont  eu  en  la  pescherie  du  harenc,  tant  au 
pays  de  Hollande,  Zélande,  Brabant,  que  Flan- 
dres et  Boulongne  ,  et  pour  avoir  preste  provi- 
sion pour  le  fait  de  ladite  pescherie  qui  se  passe, 
qu'il  plaise  au  Roy  octroyer  ses  lettres  de  seu- 
reté  pour  tous  les  sujets  des  pais  de  mondit  sieur, 
afin  quMIs  puissent  seurement  pescher  et  estre 
sur  la  mer  :  et  que  au  vidimus  desdites  lettres 
de  seureté  foy  soit  adjoustée  :  car  il  est  à  dou- 
ter que  les  provisions  qui  seroient  à  prendre  de 
monsieur  l'admirai  ou  de  son  lieutenant  ne  soient 
trop  long-ues ,  et  que  par  ce  moyen  la  harangui- 
son  (  pêche  aux  harengs)  se  passera  et  se  perdra 
entièrement  pour  ceste  année. 

"  Sur  ce  a  esté  respondu  comme  sur  l'article 
précédent. 

»  Aussi  ont  iceux  ambassadeurs  de  mondit 
sieur  démonstré  le  don  à  luy  fait  par  le  Roy 
des  aydes  de  Chastel-Chinon  ,  et  dont  appert 
par  ses  lettres  vériliées ,  et  lequel  don  estoit  de 
six  ans  entiers;  mais  mondit  sieur  n'en  a  joiiy 
qu'un  an  ou  deux  ans.  Pour  quoy  a  esté  requis 
(|ue  le  plaisir  du  Roy  fust  mander  à  messieurs 
les  généraux  de  faire  jouyr  mondit  sieur  des- 
dites aydes  le  temps  de  six  ans. 

»  Sur  cet  article  le  Roy  est  content  que  mon- 
»  dit  sieur  de  Bourgongne  joûysse  des  aydes 
»  pour  le  terme  de  six  ans  ,  déduit  le  temps 
M  (lu'il  en  a  joïiy,  tout  selon  la  teneur  au  sur- 
»  plus  des  lettres  du  don  déclaré  audit  article , 
..  et  ainsi  le  commandera  aux  gens  de  ses  fi- 
X  nances. 

»  Avec  ce ,  par  plusieurs  bonnes  causes  et 
remonstrances ,  ont  iceux  ambassadeurs  de 
mondit  sieur  requis  qu'il  plaise  au  Roy  évo- 
(|uei-  Us  causes  pendantes  en  sa  cour  dt3  parle- 


ment ,  entre  Jean  Boutilhac  et  messire  Cliris- 
tien  ,  et  Jean  de  Digonne  frères,  laquelle  fut 
faite  pour  le  temps  des  divisions  et  par  ordon- 
nance de  mondit  sieur  le  due ,  maistre  Jacques 
de  la  Galée  et  messieurs  de  Lalaing  et  de  Mon- 
tigny,  Guérard  Le  Febvre,  et  ceux  de  Bruges, 
et  le  procureur  du  Roy  joint  esdites  causes, 
évoquer  devant  luy;  et  après,  en  ensuivant  l'a- 
bolition faite  à  Conllans ,  et  le  contenu  des 
lettres  ,  autrefois  par  le  Roy  sur  ce  octroyées , 
faire  entretenir  lesdites  lettres  d'abolition ,  et 
pour  plusieurs  bonnes  causes  ,  par  lesdits  dépu- 
tez au  long  démonstrées. 

»  Sur  cet  article  le  Roy  est  content  d'évoquer 
»  les  causes  déclarées  audit  article  ,  devant  luy 
>'  ou  son  grand  conseil ,  ou  devant  les  commis  à 
»  la  réformation  de  la  justice  universelle  de  son 
»  royaume ,  et  dont  monsieur  le  chancelier  de 
»  France  est  l'un  :  et  au  regard  de  la  cause  de 
»  Jean  Boutilhac,  et  le  procureur  du  Roy  joint, 
»  à  rencontre  de  monsieur  Christien  et  Jean  de 
»  Digonne ,  à  cause  de  la  prise  dudit  Boutilhac , 
»  en  ensuivant  le  traité  de  Conflans  et  l'aboli- 
»  tion  sur  ce  faite,  renvoyer  lesdits  de  Digonne, 
»  el  imposer  silence  audit  Boutilhac  et  procu- 
»  reur  :  et  au  regard  des  causes  desdits  de  La- 
>'  laing ,  pour  ce  que  lesdites  causes  dépendent 
»  des  matières  des  limites  dessusdites,  èsquelles 
»  a  esté  baillé  surséance,  donner  main-levée  de 
»  leurs  biens  arrestez  et  empeschez  à  ceste  oc- 
»  casion  :  et  que  d'iceux  biens  qui  sont  es  mains 
»  des  commis  ,  ou  de  ceux  qui  les  doivent,  et 
..  qui  escherront  ey-après,  ils  joïiyssent  paisi- 
.)  blement ,  jus^iues  à  ce  que  par  lesdits  com- 
>>  missaires  commis,  ladite  question  des  limites 
»  soit  appointée  et  décidée  selon  la  forme  des- 
»  susdite,  pourveu  qu'eux  et  tous  leurs  biens 
»  demeureront   obligez   et   exécutables ,   pour 
"  fournir  et  accomplir  ce  qu'il  appartiendra  de 
»  leur  part,  le  jugement  desdits  commissaires 
»  donné  et  rendu  en  cette  partie.  Et  quant  aux 
»  appellations  interjetées  par  Guérard  Le  Febvre 
»  ou  autres,  des  jugemens  et  sentences  de  ladite 
"  loy  de  Bruges,  elles  seront  mises  au  néant ,  et 
"  les  parties  renvoyées  devant  ladite  loy,  ainsi 
»  et  que  selon  le  contenu  des  lettres  octroyées 
»  par  le  Roy,  touchant  l'exemption  des  quatre 
»  principales  loix  de  Flandres ,  faire  se  doit. 

»  Item,  qu'il  plaise  au  Roy  de  bailler  ses 
lettres-patentes,  par  lesquelles  toute  poursuite 
soit  interdite  ù  tousjours  au  sieur  de  Torcy  et 
ses  hoirs  et  ayans  cause,  touchant  certain  arrest 
par  luy  obtenu  contre  feu  le  sieur  de  Saveuse, 
contre  la  teneur  du  traité  d'Arras  ;  lequel  ar- 
rest a  esté  depuis  qu'il  fut  donné  mis  en  sur- 
séance juscjues  au  trespas  du  feu  Roy,  et  par  le 

Roy  qui  est  a  présent  jusques  a  quinze  ans ,  à 
commencer  en  l'an  soixante. 

»  Le  Roy  respond  que  ladite  surséance  de 
»  quinze  ans  s'entretiendra  ,  et  qu'après  lesdits 
»  quinze  ans  expirez  ,  encores  sera  tenue  l'exé- 
»  cutiou  dudit  arrest  en  surséance  ,  sans  aucu- 
»  nement  estre  exécuté,  jusques  à  vingt  ans  en- 
»  suivans  :  et  néantmoins  dès  maintenant ,  et 
»  aussi  lesdits  vingt  ans  passez ,  le  Roy  et  mon- 
»  dit  sieur  demeureront  quant  à  ce,  et  du  droit 
»  qui  à  chacun  d'eux  peut  compéter,  en  leur 
»  entier. 

»  /tem,  ont  esté  faites  remonstrances  et  do- 
léances au  long  par  lesdits  ambassadeurs  de 
mondit  sieur  le  duc  ,  touchant  la  dénégation 
des  mandemens  en  cas  d'appel ,  et  autres  pro- 
visions de  justice  es  officiers  et  sujets  de  mon- 
dit sieur  :  et  mesmement  quand  ses  officiers  ont 
appelé  et  requis  provision  pour  la  conservation 
de  sa  justice  et  seigneurie ,  et  de  ses  droits ,  re- 
quérant sur  ce  doresnavant  convenablç  provision 
leur  estre  faite. 
»  Sur  cet  article,  le  Roy  commandera  à  tous 
ses  officiers,  mesmement  à  ceux  qui  tiennent 
ses  chancelleries  ,  que  bonne  et  briefve  jus- 
tice soit  faite  aux  sujets  de  mondit  sieur  ,  et 
que  toutes  lettres  et  mandemens  de  justice,  en 
cas  d'appel  ou  autrement ,   leur  soient  oc- 
>  troyées  sans   difficulté,  et  tellement  qu'un 
chacun  cognoisse  que  le  Roy  veut  les  sujets 
de  mondit  sieur  estre  bien  et  en  bonne  justice 
traitez. 

»  Item,  ont  lesdits  ambassadeurs  requis  qu'il 
plaise  au  Roy  faire  mondit  sieur  joûyr  des  ter- 
res ,  seigneuries  et  droits  par  luy  transportez , 
et  de  luy  bailler  nouvelles  lettres  de  ratification 
desdits  transports  :  et  que  par  icelles  lettres,  les 
troubles  et  empeschemens  faits  au  contraire 
soient  déclarez  nuls  et  de  nulle  valeur ,  ou  au 
moins  rappelez  et  mis  au  néant ,  et  tellement 
que  mondit  sieur  puisse  demeurer  paisible  joiiys- 
sant  du  contenu  aux  lettres  d'iceluy  transport. 
«  Le  Roy  sera  content  de  confirmer  tous  les 
»  transports  par  luy  faits  à  mondit  sieur ,  selon 
»  leur  forme  et  teneur  et  tout  le  traité  de  Con- 
»  flans ,  en  tant  que  à  mondit  sieur  peut  tou- 
»  cher ,  et  de  ce  en  bailler  ses  lettres-patentes 
»  en  forme  deiie  ,  et  contenant  les  clauses  à  ce 
»  appartenantes  :  et  que  lesdites  lettres  seront 
«  vérifiées  et  enregistrées  par  tout  où  il  appar- 
«  tiendra. 

»  Itetn,  ont  requis  qu'il  plaise  au  Roy  avoir 
esgard  aux  grapds  dommages  et  intérests  sous- 
tenus  par  mondit  sieur  et  ses  sujets  ,  au  moyen 
des  troubles  et  empeschemens  faits  de  la  part 
du  Roy  es  cas  et  en  la  manière  cy-dcgsus  dé- 


clarez ,  que  l'on  pourroit  loyalement  estinier  a 
plus  de  200,000  escus  d'or. 

»  Sur  ce  point  a  esté  dit  que  des  intérests  et 
»  dommages  des  sujets  de  mondit  sieur,  le  Roy 
»  fera  faire  restitution,  comme  dessus  a  esté 
"  respoudu  et  déclaré  :  et  pareillement  aux 
»  sujets  du  Roy  fera  faire  mondit  sieur  le 
»  duc  restitution  ,  ainsi  que  cy-devaut  est 
»  exprimé. 

»  Iteîn  ,  plaise  au  Roy  défendre  au  bailly  de 
Sens  de  non  recevoir  doresnavant  les  appella-^ 
tions ,  ny  bailler  reliefvement  en  cas  d'appel , 
aux  sujets  du  duché  de  Rourgongne,  attendu 
que  ladite  duché  est  la  première  pairie  de 
France,  à  cause  de  laquelle  mondit  sieur  et  ses- 
dits  sujets  ne  doivent  par  appel  sortir  ailleurs 
qu'en  parlement ,  si  bon  ne  leur  semble. 

»  Le  Uoy  a  accordé  ledit  article. 

"  Item,  de  liou  empescher  doresnavant  les 
baillys,  juges  et  officiers  de  mondit  sieur  audit 
duché  ,  de  prendre  connaissance  des  sujets  d'i- 
celuy duché,  sous  ombre  que  lesdits  sujets  se 
font  bourgeois  de  la  ville  Neufve-le-Roy;  et  qu'il 
soit  défendu  audit  bailly  de  Sens  et  à  tous 
autres  de  bailler  gardes  et  debitis  aux  sujets  de 
mondit  sieur  en  sondit  duché,  sous  couleur  de 
ladite  bourgeoisie. 

»  Le  Roy  a  aussi  accordé  le  contenu  audit 
article. 

»  //pw, qu'il  plaise  au  Roy  octroyer  ses  lettres- 
patentes  ,  et  déclarer  par  icelles  que  toutes 
exécutions,  qui  se  feront  par  vertu  du  séellé 
dudit  duché  ,  portent  main  garnie  selon  et  en 
ensuivant  le  privilège  dudit  séellé  ,  et  non- 
obstant appellations  à  faire,  et  sans  préjudice 
d'icelles. 

r>  Le  Roy  seniblablement  a  accordé  le  con- 
tenu audit  article. 

»  Item.,  et  semblablemeut  que  toutes  com- 
plaintes ,  en  cas  de  nouvelleté ,  qui  seront  don- 
nées par  mondit  sieur  en  sondit  duché  ,  et 
autres  ses  païs ,  tenus  du  royaume ,  ou  par  les 
juges  èsdits  pays ,  qui  peuvent  et  ont  accoustu- 
mé  bailler  lesdites  complaintes,  soient  exécutées 
et  fournies  réaniment  et  de  fait,  et  par  les  exé- 
cuteurs d'icelles,  nonobstant  quelconques  ap- 
pellations et  sans  préjudice  d'icelles. 

»  Aussi  le  Roy  a  accordé  le  contenu  en 
iceluy  article. 

»  Item,  jaçoit  que  les  villages  Digrandes , 
Mallay  Sainct-Guillain ,  Diicray,  et  autres  joi- 
gnans  à  iceux ,  soient  nuëment  du  duché  de 
Rourgogne  ,  appartenans  à  mondit  sieur  et  res- 
sortissans  au  bailliage  d'Ostun  (  alias  d'Autnn)  : 
toutefois  les  officiers  du  Roy  se  sont  entrelenus 
de  les  faire  ressortir  à  Lion,  tant  en  justice 

comme  en  aydes,  an  piejudiee  de  mondit  sieur; 
et  aussi-  contre  le  traité  d'Anas  ,  par  lequel  tous 
les  profits  et  droits  royaux  es  bailliages  de  Mas- 
eon  et  de  Sainct-Genuon  doivent  appartenir  a 
mondit  sieur  ;  car  si  le  Roy  avoit  èsdits  villaiics 
aucun  droit ,  ce  seroit  à  cause  desdits  bailliages 
de  Mascon  et  de  Sainct-Gengon,  tant  seulement 
et  pour  ce  feu  monsieur  leducenlit  complainte 
a  feu  le  roy  Cliarles,  et  depuis  au  Uoy  qui  est 
à  présent ,  et  fut  advisé  que  messire  Guichard 
liastier,  juge  -  mage  dudit  Lion  ,  s'inlormeroit 
de  la  vérité ,  et  l'information  veuë,  y  seroit  ap- 
pointé; laquelle  information  a  esté  faite  par 
messire  Guichard.  Et  pourtant  requèreut  lesdits 
ambassadeurs  que  ladite  information  soit  veuë 
et  visitée  par  lesdits  commissaires  qui  sei'ont 
ordonnez  pour  les  autres  matières  dessus  dé- 
clarées, pour  après  appointer  et  restablir  mon- 
dit sieur,  sur  le  faict  desdits  villages  dont  il  a 
esté  désapointé  à  tort  et  sans  raisonnable  cause, 
au  cas  toutefois  que  ladite  information  soit  suf- 
lisante  pour  ce  faire  ;  autrement  y  soit  procédé 
par  lesdits  commissaires  eu  la  manière  des- 
susdite. 

"  Sur  cet  article  a  esté  respondu,  que  ladite 
"  information  sera  mise  es  mains  desdits  huict 
>'  commissaires  pour  en  faire  selon  le  contenu 
»  audit  article ,  et  ainsi  que  de  raison  appar- 
>'  tiendra. 

»  Item^  et  pour  ce  qu'il  y  a  aucuns  articles  qui 
ne  se  peuvent  présentement  exécuter,  mais  con- 
vient qu'ils  soient  vuidez,  décidez  et  détermi- 
nez par  commissaires  qui  seront  ordonnez  par 
le  Roy  et  mondit  sieur,  par  main  commune ,  et 
pour  ce  que  faire  convient  aussi  avoir  le  temps 
convenable  :  et  pourra  estre ,  que  jacoit  que  les- 
dits commissaires  ayent  ample  pouvoir  du  Roy 
et  de  mondit  sieur,  pour  déterminer  les  affaires 
et  matières  à  eux  commises:  néantmoins,  pour 
lesdifficultez  qui  pourroient  survenir  entre  eux, 
tant  en  la  connoissance,  connue  à  faire  la  dé- 
claration du  droit  des  parties ,  et  en  l'exécution 
l'éelle  qui  se  devroit  faire  ,  lesdites  matières  de- 
meureroientaudélay.  S'il  plaist  au  Roy,  il  bail- 
lera et  fera  expédier  ses  lettres, et  mondit  sieur  les 
■siennes,  par  lesquelles  sera  accordé  d'une  part  et 
d'autre  que  audit  cas  iceux  commissaires,  s'ils 
sont  en  discord  et  différend  ,  pourront  eslireet 
choisir  un  super-arbitre,  personne  suffisante, 
((u'ils  adviserontnon  estre  suspect  ou  favorable  a 
lune  des  parties  ne  à  l'autre;  auquel  super-arbitre 
ils  communiqueront  et  déclareront  leurs  difficul- 
tez  et  différends;  et  après  qu'il  aura  esté  du  tout 
instruit,  il  déclarera  son  opinion  selon  sa  con- 
science et  sans  quelconque  faveur  ;  et  selon  icelle 
sera  jugé  et  appointé  selon  l'ad  vis  de  ceux  desdits 


conmiissaires  qui  seront  de  ladvis  dudit  supei- 
arbitre ,  nonobstant  la  contradiction  des  autres, 
sauf  tousjours  la  plus  grande  et  saine  partie  en 
nombre  de  personnes  et  d'opinions  desdits  com- 
missaires, par  l'advis  de  laquelle  plus  saine 
partie,  en  nombre  de  personnes,  la  chose  se  dé- 
cidera ,  déternïinera  et  demeurera  valable , 
tout  ainsi  que  si  par  tous  lesdits  commissaires 
et  d'un  commun  accord  elle  avoit  esté  faite:  et 
encores  si  iceux  commissaires  ne  peuvent  accor- 
der entre  eux  d'eslire  ledit  super-arbitre  ,  eu 
ce  cas  ceux  du  Roy  seront  tenus  de  nommer 
deux  personnes  notables ,  et  ceux  de  mondit 
sieur  seront  tenus  d'en  nommer  deux  autres. 
Et  lesquels  ainsi  nommez  ne  seront  natifs  ou 
sujets  du  Roy  ny  de  mondit  sieur,  ny  aussi  sus- 
pects aux  parties  :  desquels  quatre  ainsi  esleus 
et  choisis  sera  l'un  esleu  par  sort  et  gist  de  for-  . 
tune,  sans  fraude ,  barat  ni  malengin;  et  eeluy  ■ 
à  qui  surviendra  et  eschéra  ledit  sort,  sera  et  de- 
meurera super-arbitre  pour  faire  en  cette  partie 
en  la  manière  que  dit  est;  et  si  les  commissaires, 
qui  sei'ont  ordonnez  pour  le  Roy,  ne  sont  d'ac- 
cord à  consentir  de  choisir  et  eslire  le  super- 
arbitre en  la  manière  devant  déclarée ,  en  ce 
cas  les  commissaires  de  mondit  sieur  le  pourront 
faire  sans  ceux  du  Roy,  et  au  contraire,  si  les- 
dits commissaires  de  mondit  sieur  n'en  sont 
d'accord,  ceux  du  Roy  le  pourront  semblable- 
ment  faire  sans  ceux  de  mondit  sieur.  Et  la- 
quelle eslection,  et  ce  que  par  vertu  d'icelle  sera 
fait  es  matières  dessusdites,  sera  aussi  valable, 
et  sortira  tels  effets,  comme  si  partons  lesdits 
commissaires  d'un  costé  et  d'autre  ,  et  de  com- 
mun accord ,  la  chose  estoit  faite.  Et  pourront 
lesdits  commissaires  d'un  costé  besoigner  en  celte 
matière,  au  défaut  et  refus  des  autres  commi'^- 
saires  de  l'autie  costé,  et  procéder  avec  ledit  su- 
perarbitre, tout  ainsi  comme  si  lesdits  commis- 
saires estoient  ensemble.  Et  tout  ce  qui  sera  fait, 
appointé  et  exécuté  èsdites  matières  en  la  ma- 
nière dessusdile,  sera  et  demeurera  bon  et  va- 
lable perpétuellement  et  à  tousjours;  et  lesquels 
commissaires  et  chacun  d'eux  jureront  et  feiont 
serme^it  solennel  de  besongner,  vaquer  et  en- 
tendre es  choses  dessusdites  par  la  manière  que 
dit  est ,  et  de  garder  loyalement  le  droit  de 
chacune  partie,  et  d'y  procéder  sans  délay  ou 
interruption,  et  sans  alléguer  aucune  essoyne  , 
excepté  de  mort  ou  de  maladie  :  au  lieu  duquel 
essoyne  audit  cas  sera  mis  un  autre  commis  par 
celuy  qu'il  appartiendra;  lequel  commis  procé- 
dera avec  les  autres  selon  la  formule  et  la  ma- 
nière dessusdite. 

>'  Le  Roij  a  accorde  le  coule  nu  audit  article.. 

>  Toutes  les  provisions  et  responscs  sur  cha- 

(•un  article  ,  ainsi  que  cy-devant  sont  escritcs, 
spécifiées  et  déclarées  ,  ont  été  accordées  et  ac- 
ceptées par  le  Roy  et  mondit  sieur  le  duc  de 
Bourgogne ,  eux  deux  estans  en  la  ville  de  Per- 
ronne,  le  quatorziesme  jour  d'octobre  l'an  1468. 
Si  donnons  en  mandement  à  nos  amez  et  féaux 
chancelier  et  gens  de  nostre  grand  conseil ,  etc. , 

etc. ,  etc 

"  Et  pour  ce  que  de  cesdites  présentes  on  pour- 
ra avoir  affaire  en  plusieurs  lieux  ,  nous  voulons 
qu'au  vidimns  d'icelles,  fait  sous  séel  royal ,  et 
collationné  et  signé  par  l'un  des  greffiers  de 


nostredit  parlement,  ou  de  ladite  chambre  des 
comptes,*foy  soit  adjoustée  comme  à  l'original. 
E.\  TKSMOiiNd  de  ce,  nous  avons  signé  les 
présentes  de  nostre  main,  et  à  icelles  fait  mettre 
nostre  séel.  Donné  audit  lieu  de  Perronne  le 
quatorziesme  jour  d'octobre  mil  quatre  cens 
soixante-huict,  et  de  nostre  règne  le  huictiesme. 
Sic  signatum  Lovs  ;  et  sur  le  ply  :  Par  le  Uoy 

en  son  conseil  :  De  l\  Loeke 

»  Extract'um  à  registris  ordinationum  re- 
(jlanini  in  Curiu  Parlamenti  registratarum. 
DntiUct.   Collatio  facta  est.  •> 

Tout  ce  que  nous  savons  sur  Guillaume  de 
A  illeneuve  avaiil  la  guerre  d'Halie,  c'est  qu'il 
('•(ait  écuyer  du  jeune  Charles  VllI;  plus  tard, 
il  devint  chevalier,  conseiller  et  niaître-dliôtel 
du  roi  de  France,  comme  il  nous  le  dit  lui-même 
au  commencement  de  ses  Mémoires.  Giiarles  VIlï, 
dans  son  aventureuse  expédition  d'Italie,  n'eut 
pas  de  compat,Mions  plus  courageux ,  plus  dé- 
voués que  Guillaume  de  Villeneuve.  Dans  le  par- 
tage du  royaume  napolitain,  conquis  par  les  ar- 
mes françaises,  Guillaume  de  Villeneuve  reçut 
le  counnandement  de  Trani ,  cité  de  la  province 
de  Bari.  On  sait  comment ,  après  le  retour  de 
Charles  VlU  ,  une  ligue  formée  par  le  roi  d'Es- 
pagne ,  le  Pape  et  les  principales  puissances  d'I- 
talie, travailla  à  remettre  le  jeune  roi  Ferdinand 
sur  son  trône,  et  comment  les  Français  furent 
contraints  d'abandonner  leur  conquête.  Ville- 
neuve,  dans  ses  Mémoires,  nous  raconte  ses 
propres  aventures  dans  la  révolution  de  Naples  ; 
il  se  défendit  héroïquement  dans  la  place  dont  il 
était  gouverneur.  Fait  prisonnier  après  une  ad- 
mirable résistance,  il  fut  jeté  dans  une  galère 
qui  faisait  partie  de  la  flotte  espagnole.  Arrivé  à 
Naples,  on  l'enferma  en  la  grosse  loiir  du  Parlai 
du  Chàleau-Neuf,  et  c'est  là  que,  pour  éviier  oisi- 


velé,  il  commença  à  écrire  ses  Mémoires.  Guil- 
laume, dans  les  premières  pages  de  son  écrit, 
rappelle   quelques    souvenirs    de    l'histoire   ro- 
maine, comme  pour  donner  une  couleur  éi)ique, 
un  caractère  grandiose  à  la  campagne  de  Char- 
les VIII,  le  Ircs-vcrlueux  ,  très-victorieux ,  très- 
aimé  et  Irès-servy,  et  par  tout  le  monde  redouhlc; 
et  son  but  aussi ,  en  prononçant  les  noms  d'An- 
nibal  et  de  Sempronius,  est  de  donner  à  enten- 
dre et  de  bien  prier,  et  à  ung  chacun  de  supplier, 
que  si  une  autre  foison  amène  le  Irès-chrcslien 
roy  de  France  aux  Italies ,  soit  ceslui-cy  ou  au- 
tre,    que,   j)0ur   l'onneur  de  Dieu,   on   l'amèiie 
mieulx  accompaigné  qu'il  n'était.  Les  Mémoires 
de  Guillaume  de  Villeneuve   parurent   pour  la 
première  fois  en  1717,  dans  le  troisième  volume 
du  Nouveau  Trésor  des  Anecdotes,  de  Don  Mar- 
tène;  le  savant  Bénédictin  les  avait  reçus  d'un 
médecin  de  Tours ,  Jacques  du  Poirier.  Martène 
avait  intitulé  ces  Mémoires  :  Ilistoria  belii  Ila- 
iici  sub  Carat o  VIII ,  rege  Franciœ  ,  Siciliœ  et 
Jérusalem  .  Gallicè  scripta  à  Guillelmo  de  Villa- 
nora  qui  presens   aderal  :  ex  ms.  clarissimi  viri 
Jacohi  du  Poirier,  doctoris  mcdici  Turanici.  Ces 
Mémoires  renferment  beaucoup  de  faits  très  cu- 
rieux; ils  sont  écrits  d'un  style  ferme  el  net. 

Je  Guillaume  de  Villeneufve,  chevalier,  Con- 
seiller et  maistre  d'ostel  du  roy  de  France ,  de 
Sécile  et  de  Jérusalem,  Charles  VIII  de  ce  nom , 
mon  très^hault  et  redouté  seigneur  et  souverain, 
soit  donnée  gloire  et  bonne  victoire  de  tous  ses 
énemis. 

Moy  estant  prisolinier  au  roy  Ferratid ,  prins 
en  la  conqueste  du  réaume  de  Naples ,  détenu 
tant  en  ses  gallées  par  force,  que  en  la  grosse 
tour  du  Portai  du  Chasteau-Neuf  de  Naples,  par 
l'espace  de  ung  an  et  trois  jours ,  pour  éviter 
oisiveté ,  ay  voulu  rédiger  et  mettre  par  escript 
et  en  mémoire  la  venue  du  très-victorieux  bien 
aymé  et  par  tout  le  monde  redoubté  Roy  en  ce 
réaume  de  Sécile  et  cité  de  Naples,  des  gestes 
et  actes  qui  par  lui  ont  esté  faits  estant  oudit 
réaume,  et  ce  qui  s'est  ensuivy  après  son  dépar- 
tement ,  selon  ce  que  j'en  ay  peu  veoir  et  sa- 
voir en  mon  petit  entendement. 

Et  premièrement ,  le  très-vertueux ,  et  très- 
victorieux  ,  et  très-aymé  et  bien  servy ,  et  par 
tout  le  monde  redoubté,  passa  les  nions  [en  1494], 
à  l'âge  de  vingt-deux  ans.  Après  passa  la  duché 
et  seignourie  de  Milan  ,  la  terre  et  seignourie 
des  Lucquois  ,  aussy  la  seignourie  des  Pisans  , 
qui  totalement  se  donnèrent  à  luy  de  leur  libé- 
ral arbitre  et  propre  voulenté.  Et  pareillement 
passa  par  la  terre  et  seignourie  de  Flourence , 
là  où  il  feist  la  plus  belle  entrée  en  armes ,  tant 
de  gens  de  cheval  que  de  gens  de  pié,  qui  ja- 
mais fut  faite  aux  Italies,  comme  l'on  disoit,  et 
logea  par  toutes  les  maîtresses  villes  des  sei- 
gnouries  dessusdites,  réservée  la  ville  de  Milan, 
et  par  tout  eust  grand  recueil  et  bonne  obéis- 
sance. De  là  entra  dans  la  terre  et  seignourie 
de  Saenne  (1),  en  laquelle  cité  pareillement  lo- 
gea, et  y  a  eu  toute  bonne  obéyssance,  et  grant 
recueil,  comme  dessus  ay  dit,  et  tant  alla  le 
Roy  par  ses  journées  qu'il  arriva  en  la  terre  Ro- 
maine, et  logea  dedans  ladite  cité  l'espace  de 
trois  semaines  ou  environ ,  et  toute  son  armée. 


(1)  Sienne. 

'•2}  Le  jeune  Fefdinaml,  «!onl  le  père,  Alplionsc  ,  ré- 


Nonobstant  que  le  duc  de  Calabre  (2)  estoit 
arrivé  dedans  ladite  cité  de  Rome  un  bien  peu 
de  temps  avant ,  accompaigné  de  grant  nombre 
d*hommes-d^armes  ,  et  de  plusieurs  autres  gens 
de  guerre,  tant  à  cheval  qu'à  pié,  pour  lui  vou- 
loir garder  le  pas.  Mais  quant  il  sceut  la  venue 
du  très-grant  et  puissant  Roy,  il  deslogea  lui 
et  toute  son  armée  de  la  ville  de  Rome ,  et  se 
retira  à  toute  diligence  au  réaume  de  Naples. 

Et  debvez  bieh  sçavoîr  qu'il  n'est  pas  chose 
à  oublier  que  quant  le  très-vertueux  roy  de 
France ,  de  Sécile  et  de  Jérusalem  arriva  et  lo- 
gea dedans  ladite  cité  de  Rome ,  qu'il  n'avoit 
pas  avec  luy  la  grand  armée ,  ne  semblable  com- 
pai'gnie  de  gens  que  avoit  Hanibal  de  Cartaige , 
ou  temps  passé  ,  quant  il  alla  devant  la  cité  de 
Rome  pour  la  destruire.  Car  ledit  Hanibal  avoit 
si  grand  nombre  de  gens,  que  nullui  ne  luy 
poUvoit  résister  à  l'encontre.  Combien  qu'il  en 
perdist  beaucoup  avant  qu*il  fût  arrivé  en  plaine 
Lombardie,  néantmoins  il  trouva  avecques  lui 
le  nombre  de  cent  mille  hommes  de  pié  et  vingt 
milles  hommes  de  cheval,  quant  il  arriva  devant 
ladite  cité  de  Rome,  comme  pllis  à  plain  dit 
l'histoire. 

Pareillement  debvez  bieh  entendre  que  le 
très-vertueux  Roy  n'avoit  pas  telle  compaignie, 
ne  la  multitude  des  gens-d'armes ,  comme  es- 
toient  les  François ,  Allamans  et  les  Cypriens, 
quant  ou  temps  passé  ils  voulurent  venir  pour 
destruife  ladite  cité  de  Rome;  mais  en  ce  temps 
leur  saillist  au  devant ,  et  courut  stis  ung  consul 
de  Rome,  nommé  Sempronius^  leqiiel  avecques 
la  puissance  de  Rome  se  alla  vers  ses  ennemys, 
lesquels ,  pour  le  grant  froit ,  neige  et  gellée  qui 
faisoit,  ne  se  peurent  défendre ,  si  leur  courut 
siis  ledit  Sempronius  si  asprement  et  par  telle 
manière,  qu'il  les  desfeist,  et  y  eust  de  gens 
mors,  tant  des  François,  Allamans,  que  Cy- 
priens, jusques  au  nombre  de  cent  quarante 
milles,    et  de   prisonniers  bien  soixante-dix 


ghait  encore,  et  qui  évacua  Rome  à  l'approche  de  Char- 
les vm. 

milles,  comme  dit  l'histoire  plus  au  lonii,  et  à 
cause  de  ceste  victoire  l'ut  fait  à  Rome  le  temple 
que  l'ou  appelle  Cypre  pour  les  Cypriens,  qui 
furent  destruis  comme  plus  à  jtlain  ave/,  peu  et 
pouvez  sçavoir  par  les  histoires  romaines  hien 
au  long. 

J'ay  bien  voulu  dire  et  alléguer  ces  histoires 
romaines  cy-dessus  escriptes,  pour  vous  donner 
à  entendre  ,  et  aussy  vous  veuls  bien  prier  ,  et  à 
ung  chacun  de  vous  supplier,  que  si  une  autre 
fois  vous  amenez  le  très-ehrestien  roy  de  France 
aux  Italies,  soit  cestui-cy  ou  autre,  que  pour 
Tonneur  de  Dieu  vous  l'amenez  mieulx  accom- 
paigné  qu'il  n'estoit,  à  celle  fin  que  vous  ne 
mettez  en  si  grant  péril  et  dangier  la  couronne 
de  France,  comme  a  esté  la  personne  du  très- 
vertueux  roy  Charles,  le([uel  en  est  eschappé 
par  sa  bonne  conduite  et  vertu  de  sa  personne, 
et  par  la  grant  grâce  que  Nostre  Seigneur  luy  a 
faite  ,  comme  plus  au  long  oirez  cy-après. 

Car  comme  ung  chacun  de  vous  scet  la  grant 
eonqueste  qu'il  feist  de  son  réaume  de  Naples 
en  peu  de  temps ,  et  à  peu  de  gens  ;  et  là  fut 
couronné  roy  pacifique.  Et  la  plus  grant  vic- 
toire qu'il  eust  à  son  retour  sur  la  grand  puis- 
sance des  ligues ,  c'est  à  sçavoir  le  Pape ,  le  roy 
d'Espaigne,  la  seigneurie  de  Denise,  et  le  duc 
de^Millan,  et  nonobstant  leur  grant  puissance 
demoura  le  vertueux  Roy  victorieux  ,  et  se  re- 
tira en  son  réaume  de  France  avecques  la  bonne 
aide  et  conduite  de  Nostre  Seigneur,  et  tout  in- 
continent envoya  secours  au  réaume  de  Naples 
par  mer  et  par  terre  :  tout  en  une  année  furent 
faites  les  trois  choses  dessusdites,  qui  ne  fust 
pas  petite  euvre  ^  mais  je  m'en  tairay ,  et  retour- 
ueray  à  mon  premier  propos. 

Or  veulz-je  retourner  à  mon  premier  ouvraige 
et  petit  passe-temps,  en  attendant  la  grâce  et 
miséricorde  de  Nostre  Seigneur,  et  la  délivrance 
de  cette  misérable  prison.  Après  que  le  roy 
Charles  eust  logié  et  séjourné  trois  sepmaines 
ou  environ  en  la  ville  et  cité  de  Rome  ,  comme 
\ous  ay  dit  cy-devant ,  nonobstant  plusieurs 
(lissentions  et  grant  nuu'mures,  qui  estoient  de- 
dans ladite  citée  ;  après  tout  ce  fait ,  il  deslogea 
de  ladite  ville  de  Rome  en  grant  amour  et  grant 
amitié  d'avecqucs  nostre  Saint- Père  le  pape 
Alexandre  ,  et  s'en  alla  son  voyage  pour  faire 
la  eonqueste  de  son  réaume  de  Naples  et  de  Sé- 
cille. 

En  allant  le  Roy  son  chemin  ,  passa  par  une 
ville  nommée  Mont-Saint-.Tehan ,  qui  estoit  au 
marquis  de  Pescaire.  Pour  certaines  \iolences, 
et  autres  grans  dépliiisirs  (pi'ils  avoient  faits  au 

(1)   l'"ro(h'ric,  «lue  de  Tnrcrilc. 


Roy  ,  et  aussi  qu'ils  se  déclarèrent  ses  ennemys, 
partist  le  Roy  de  la  ville  de  Bahue  ung  après 
disner,  et  feist  dresser  l'artillerie  devant  ledit 
IMont-Saint-.Tehan  ;  et  à  bien  peu  de  balerie 
promptement  et  vertueusement  commandast  Ic- 
dist  prince,  que  l'assault  fust  donné,  laquelle  -# 
chose  ne  faillist  pas  commander  deux  fois  ;  car  ' 
soudainement  fut  fait  de  tant  bons  et  hardis 
cappitaines  et  gens  de  guerre,  qui  là  estoient, 
que  aultre  chose  ne  demandoient  que  d'acqué- 
rir honneur  et  faire  ser\  ice  à  leur  Roy  et  sou- 
verain seigneur.  Et  fut  l'assault  donné  ainsi , 
comme  il  le  commanda,  si  très-asprement ,  que 
les  ennemys  furent  vaincus ,  et  le  tout  mis  à 
feu  et  à  sang ,  pour  donner  exemple  aux  autres; 
et  de  là  alla  tousjours  son  droit  chemin  faisant 
sa  eonqueste. 

Ledit  roy  Charles,  très-vertueux  et  très-victo- 
rieux, lui  arrivé  en  son  réaume  de  Naples,  tout 
incontinent  le  roy  Alfonse  ,  le  duc  de  Calahre 
son  fils,  et  le  prince  de  Haultemore  son  frère  (I), 
eulx  bien  avertis  et  assennetez  de  la  venue  et 
grant  puissance  du  Roy,  ne  l'ousèrent  attendre  ; 
mais  à  toute  diligence  se  retirèrent  en  leur  gal- 
lées,  et  habandonnèrent  le  réaume  et  la  ville  et 
cité  de  JNaples  ,  et  s'en  allèrent  par  mer  en  la 
ville  de  Vsgne  (2),  et  de  là  à  Messine,  qui  est 
en  l'isle  de  Sécille  ,  qui  pour  le  présent  tient  et 
est  en  l'obéissance  du  roy  d'Espaigne. 

Estant  le  roy  Charles  Vill  de  ce  nom  en  la 
ville  et  cité  de  Naples  pacifiquement,  et  là  fut 
couronné  Roy  en  grande  solennité  ,  comme  a 
luy  appartenoit,  accompaigné  de  plusieurs  prin- 
ces, archiducs,  dues  ,  contes  et  barons,  et  plu- 
sieurs cardinaulx,  et  autres  prélats,  voulut 
donner  et  donna  ordre  aux  choses  nécessaires 
dudit  réaume,  ainsi  que  tout  bon  prince,  saige 
et  vertueulx  est  tenu  de  faire. 

Et  premièrement  comme  bon ,  juste  et  cha- 
ritable prince ,  rendist  et  restitua  les  terres , 
villes  et  seigneuries,  rentes  et  revenues  qui  ap- 
partenoient  aux  princes,  ducs,  contes  et  ba- 
rons, et  autres  gentils-honmies  dudit  réaume, 
desquels  seigneuries  réintégra  les  dessusdils; 
lesquels  avoient  esté  prinses  et  usurpées  vio- 
lemment, induement  et  à  force,  par  les  Roys, 
qui  par  avant  avoyent  esté,  connue  l'on  disoit. 

Encore  plus  d'abondant  et  de  grâce  comme 
libéral  et  pitéable  prince,  voulut  descharger  et 
soulagier,  deschargea  et  soulagea  tout  son 
peuple  dudit  réaume  de  la  somme  de  deux  cens 
milles  ducats  a  perpétuité,  et  à  jamais  des  char- 
ges et  autres  subsides,  de  quoy  ils  estoient 
charge/ oudit  réaume, qui  pas  ne  fut  petite  chose. 

(2)  Lilc  illsilii.i. 

Il  ne  faut  pas  que  je  oublie  à  vous  dire  les 
grans  biens  et  oblations  que  le  vertueux  Roy  a 
faits  et  concédés  aux  églises,  et  en  général  par 
toutes  les  religions  dudit  réaume,  qui  grâce  luy 
ont  demandé  et  justice ,  nuUuy  ne  s'en  est  allé 
esconduit  de  ce  que  au  très-vertueux  Roy  a  esté 
possible  de  faire. 

Après  que  le  Roy  eut  demouré  et  séjourné  en 
sondist  réaume  de  Naples  par  l'espace  de  long- 
temps, fut  adverti  bien  au  vray,  et  informé  bien 
a  la  vérité,  que  le  Pape,  le  roy  d'Espaigne,  le 
roy  Ferrant  (1) ,  le  duc  de  Milan  et  la  seigneu- 
rie de  Venise,  avoyent  fait  ligue  tous  ensemble 
à  rencontre  de  luy  ,  et  une  très-grosse  ai'mée 
tant  de  gens  de  cbeval  que  de  gens  de  pié  ,  jus- 
que au  nombre  de  soixante  milles  hommes  , 
comme  l'on  disoit,  dont  ce  fut  forte  chose  à 
croire  au  Roy,  attendu  que  les  grans  promesses 
et  grans  sermens  qu'il  avoit  eu  de  nostre  Saint- 
Père  le  Pape  (2) ,  du  roy  d'Espaigne  et  du  duc 
de  Milan,  desquelles  promesses  et  grans  ser- 
mens je  m'en  tairay  :  car  à  moy  n'appaitient , 
ne  mon  sens  est  assés  suffisant  pour  parler ,  ne 
pour  discuter  d'une  si  haute  matière,  ne  si  cor- 
rompue comme  ceste-cy.  Mais  néantmoins  qui 
m'en  demanderoit  mon  opinion  ,  je  y  serviroye 
pour  ung  tesmoing  ou  temps  advenir,  comme 
celluy  qui  en  a  veu  et  ouy  la  pluspart  des  choses 
dessusdites  ;  car  je  y  estoye  en  personne  ;  mais 
il  est  force  que  je  m'en  taise ,  de  peur  de  errer  , 
et  en  laire  parler  et  mettre  par  escript  plus  au 
long  cà  ceux  qui  ont  plus  de  sens  en  leur  teste 
et  plus  d'encre  en  leur  cornet  que  je  n'aye ,  car 
c'est  trop  mieulx  leur  mestier  que  le  miens. 

Mais  pour  retourner  à  mon  propos ,  non- 
obstant que  le  Roy  très-chrestien ,  très-vertueux 
et  victorieux,  fut  bien  adverti  de  la  grant  armée 
et  multitude  de  gens  qui  estoyent  amassez  au 
devant  de  luy  pour  le  vouloir  deffaire,  si  ne 
laissa  pas  pour  cela  de  partir  de  son  réaume  de 
Naples,  et  de  s'en  retourner  tout  son  droit  che- 
min au  réaume  de  France ,  et  derechef  logea 
dedans  la  ville  et  cité  de  Rome,  lui  et  toute  son 
armée  :  et  au  desloger  de  ladite  cité ,  tant  alla 
par  ses  journées  qu'il  rencontra  ses  ennemis  et 
très-grand  puissance  de  gens-d'armes  tant  à 
cheval  comme  à  pied,  comme  cy-devant  vous 
ay  dit.  Et  n'avoit  le  Roy  avecques  lir\'  point 
plus  de  douze  cens  hommes  d'armes,  et  de  neuf 
à  dix  milles  hommes  de  pied,  comme  l'on  disoit. 
C'estoit  bien  peu  envers  les  autres.  Mais  non 
pour  cela  ne  délaissa  pas  le  très-vertueux  et  très- 


[l)  Fer(Jinand-le-Cal!ioliquc. 

(*2)  Dom  Martône  oliservo  que  les  mois  noxtre  Soint- 
Pdrele  Pape  ion\  f'(T;ués  ditris  le  maniisoiil. 

victorieux  Roy  à  donner  dedans  ses  ennejnis  là 
où  il  les  trouva ,  si  très-hardiement  et  si  très- 
vaillamment  de  sa  personne,  comme  ung  cha- 
cun de  vous  àcet,  qu'il  est  bien  chose  digne  de 
mémoire.  Car  c'estoit  celluy  qui  tousjours  eust 
la  face  droit  à  ses  ennemys ,  l'espée  au  poing,  la 
bouche  plaine  de  bonnes  et  vertueuses  paroles 
à  ses  gens.  Et  le  fait  de  mesme  le  cueur  plus 
gros  que  le  corps  avecques  la  fierté  de  ung  lyon, 
tant  que  la  bataille  dura  (3) ,  et  après  la  victoire 
doulx  et  begnin  comme  ung  ange,  recognois- 
sant  la  grant  grâce  que  Dieu  lui  avoit  faite. 

11  faut  bien  dire  que  pour  néant  ne  porte  le 
nom  de  Charles,  car  ce  fut  pour  le  jour  ung 
second  Charlemaine.  Car  à  toutes  heures  alloit 
et  venoit  parmy  ses  gens,  et  principalement  là 
où  besoin  en  estoit,  et  sans  regarder  le  dangier 
de  sa  personne.  Car  si  avant  se  mist  dedans  la 
bataille  et  parmy  les  coups,  qu'il  y  fut  blessé  , 
comme  l'on  dist,  et  en  très-grand  dangier  :  mais 
il  fust  promptement  secouru  de  bons  et  hardis 
cappitaines  et  autres  gens  de  guerre ,  qui  es- 
toyent à  tours  de  luy,  et  aussi  de  plusieurs  gen- 
tilshommes qu'il  avoit  nourris ,  qui  point  ne 
l'abandonnèrent ,, mais  bien  et  vaillament  , 
comme  bons  et  loyaux  subjets  et  serviteurs  ,  le 
servirent  pour  le  jour ,  dont  je  leur  en  sçay  bon 
gré.  Car  trop  eust  esté  grande  la  perte  de  ung 
si  bon  et  si  vertueux  Roy  et  naturel  maistre 
comme  luy. 

En  effet  la  bataille  fut  moult  aspre  et  grande 
tant  d'un  costé  que  d'autre,  et  y  fut  tué  gi-ant 
nombre  de  gens  de  ligues,  et  de  grans  person- 
naiges,  et  bien  petit  des  François  furent  mors, 
comme  l'on  dit.  Et  n'y  fut  prins  homme  de  re- 
nommée du  party  de  France  ,  que  monseigneur 
le  grant  bastart  de  Bourbon ,  qui  moult  vaillam- 
ment et  vertueusement  se  pourta  pour  le  jour , 
comme  bon  et  hardy  chevallier  qu'il  estoit.  Et 
la  bataille  finie,  le  Roy  très-vertueux  et  très- 
victorieux  passa  la  rivière,  lui  et  ses  gens,  à  bien 
petit  de  perte  ,  comme  vous  ay  dit  cy-derrière  , 
l'espée  au  poing ,  et  tousjours  retournant  sa  face 
droit  à  ses  ennemis ,  comme  vertueux  prince , 
ainsi  que  plus  à  plain  le  verrez  et  oirez  par  les 
chroniques ,  et  par  ce  qui  en  a  esté  mis  par  es- 
cript par  plusieurs  saiges  et  discrètes  gens  ac- 
coustumez  de  ce  faire,  car  c'est  trop  mieulx  leur 
mestier  que  le  miens. 

Par  quoy  leur  prie  de  tout  mon  cueur  (lue  à 
ceste  fois  ne  veuillent  avoir  la  bouche  clouse , 
ne  faulte  de  éloquence.  Gw  il  y  a  matière  belle 

(3)  Bataille  de  Fornoiie,  livrée  par  Charks  VIII  le 
0  jnillel  I'i95. 

et  grande  pour  bien  y  employer  papier  et  encre, 
que  pleust  à  Dieu  mon  créateur  qu'il  m'eust 
donné  la  science  de  bien  le  sçavoir  faire  comme 
le  cas  le  requiert  :  car  encore  prendroye  voulen- 
tiers  la  patience  une  autre  année  en  cette  misé- 
rable prison ,  pour  faire  une  si  très-haulte  euvre 
et  digne  de  mémoire,  comme  ceste-cy  est  de 
ung  si  très-vertueux ,  très-victorieux  et  si  très- 
bien  aimé,  et  si  très-loyalement  servy,  et  par 
tout  le  monde  redoubté ,  roy  Charles  VIII  de  ce 
nom  de  France,  de  Sécille  et  de  Jérusalem,  mon 
très-redoubté  et  souverain  seigneur  et  bon 
maistre. 


S'ensuit  la  prinse  de  la  ville  de  Naples  faite 
par  le  roy  Ferrant ,  à  cause  de  la  rébella- 
tio7i  et  ffrant  déloijauté  de  la  commune  de 
ladite  ville.  Et  aussi  s'ensuit  plusieurs  au- 
tres actes ,  tant  prinses  de  villes ,  de  rendi- 
tions  de  chasteaux  et  plusieurs  rencontres  et 
autres  fotures  (l),  qui  ont  esté  faites  oudit 
réaume  en  cellui  temps,  comme  plus  à 
plain  veffez  en  ce  petit  livret. 

L'an  de  grâce  1405,  et  le  septiesme  du  mois 
de  juillet,  se  rebella  la  ville  et  cité  de  Naples  à 
rencontre  du  roy  de  France ,  de  Sécille  et  de  Jé- 
rusalem, leur  souverain  seigneur,  Charles  VIII 
de  ce  nom  :  et  levèrent  la  banière  du  roy 
Ferrant  sus ,  et  cedit  jour  ledit  roy  Ferrant 
entra  dedans  ladite  ville  de  Naples,  environ 
dix  heures  ati  matin,  par  la  porte  de  la  Magde- 
laine,  là  où  ledit  roy  Ferrant  descendit  de  ses 
gallées  ;  et  tous  les  François  qu'ils  rencontrè- 
rent dedans  ladite  ville  furent  mis  à  mort. 

Le  prince  de  Sallerne  (2),  luy  estant  en  sa 
maison  ,  ouyt  ce  bruit,  et  le  grant  cry,  qui  estoit 
dedans  la  ville  ,  du  peuple  ,  qui  estoit  aussi 
esmeil,  soudainement  se  retira  au  Chasteau- 
Neuf ,  et  plusieurs  autres  seigneurs  et  contes  du 
pays  ,  le  séneschal  de  Beaucaire  estoit  au  chas- 
teau  de  Capoannes ,  pareillement  oyant  l'a- 
larme et  hoi'rible  bruyt,  qui  estoit  dedans  ladite 
ville  ,  à  toute  diligence  mit  poine  de  gaigner  le 
Chasteàu-Neuf,  moyennant  l'aide  de  ses  bons 
amys;  et  par  ce  moyen  se  saUva^le  seigneur 
d'Alégre  ,  le  seigneur  de  La  Marche,  le  cappi* 
taine  missire  Gratian  de  Guerres,  le  seigneur 
de  Jchanly,  le  seigneur  de  La  Chappelle,  le 
seigneur  de  Rocquebertin  et  plusieurs  autres 
gens  de  bien,  feirent  grant  effort  tant  à  cheval 
que  à  pié  à  reboUter  les  ennemys;  mais  le  nom- 


(1)  D(^faitcs. 

(2)  Antoine  ilc  Sanscvcrin. 


bre  et  fureur  du  peuple  fut  si  très-grant ,  qu'ils 
ne  peurent  résister  à  rencontre ,  et  leur  fut  force 
de  eulx  retirer  dedans  le  Chasteau-Neuf ,  quant 
ils  virent  qu'ils  ne  povoient  autre  chose  faire. 

Et  là  trouvèrent  oudit  chasteau  Guillebert, 
monseigneur  de  Bourbon ,  seigneur  de  Monpen- 
sier,  conte  daulphin  d'Auvergne,  archiduc  de 
Cesse,  viceroy  et  lieutenant  pour  le  roy  de 
France,  de  Sécile  et  de  Jérusalem  ,  au  réaume 
de  Naples  ,  et  dedans  ledit  Chasteau-Neuf  fu- 
rent assiégez  par  ledlst  roy  Ferrant  et  plusieurs 
autres  gens  de  bien  en  leur  compaignie.  Mais 
ils  n'en  tindrent  pas  grand  conte  ,  tant  qu'ils 
eurent  de  quoy  manger.  Car  tous  les  jours  sail- 
loient  à  puissance  dudist  chasteau  à  l'escar- 
mouche ,  et  aussi  de  l'église  Sainte-Croix  et  du 
chasteau  de  Pisfaucon  (3)  :  car  il  y  avoit  grant 
nombre  de  gens  partout;  et  là  faisoient  tous 
les  jours  de  moult  belles  saillies,  et  principale- 
ment sur  le  mole  du  port  ;  et  y  fut  tué  grand 
nombre  des  ennemys,  et  des  François  le  sei- 
gneur de  Beauveau,  et  le  sieur  des  Champs, 
gentil-homme  de  la  maison  du  Roy,  le  maistre 
d'ostel  Huvart ,  qui  fut  très-grand  dommaige , 
car  ils  estoyent  vaillans  et  hardis  de  leurs  per- 
sonnes :  et  aussi  y  fut  tué  Petit  Jehan,  le  tam- 
bourin du  Roy,  homme  d'armes  qui  homme  de 
bien  estoit. 

Un  bien  peu  de  temps  après  se  retourna  une 
partie  des  villes  et  chasteau  de  Poueille,  et  se 
rendirent  au  prince  de  Haultemore ,  qui  sans 
cesser  alloit  et  venoit  au  long  de  la  marine  avec 
trois  gallées  qu'il  avoit  ordinairement. 

Deux  joursaprèsque  ladiste  ville  de  Naples  fut 
rebellée  et  rendue  au  roy  Ferrant,  la  ville  et 
cité  de  Trane  se  retourna  soudainement ,  et  le- 
vèrent la  banière  du  roy  Ferrant  sus,  criant  tous 
ensemble  Ferre ,  Ferre.  Cedist  jour  voulurent 
prendre  messire  Guillaume  de  Villeneufve, 
chevalier  ,  conseiller  ,  maistre  d'ostel  du  roy  de 
France,  et  de  Sécille  et  de  Jérusalem,  qui  pour 
lors  estoit  gouverneur  de  ladiste  ville  de  Trane, 
et  cappitaine  dudit  chasteau  5  mais  ledit  Ville- 
neufve estoit  bien  accompaigné.  Et  aussi  mes- 
sire Barnabo  de  la  Mare  estoit  avecques  lui , 
accompagné  de  vingt-cinq  Estradios  (4)  ;  et  tous 
deux  ensemble  se  retirèrent  sans  rien  prendre 
au  chasteau.  Ces  choses  voyant  ledit  messire 
Barnabo,  commencea  à  dire  audist  de  Ville- 
neufve :  >'  Il  faut  que  je  vous  laisse  et  que  je 
»  m'en  voise  à  Berlette,  car  je  me  doubte  que 
"  ladiste  \ille  de  Berlette  ne  soit  rebellée 
>'  comme   les   autres.  »  Laquelle  chose  estoit 


(3)  Pizzifalfono. 
(î)  Milice  albanaise. 


WEMoiur.s  nv.  ouilladîh:  di-:  Villeneuve. 


1  195J 


vraye,  et  sur  ce  point  s'en  alla  ledist  inessire 
Barnabo  avecques  les  Estradios. 

Ledist  de  Villeneiifve  demoura  dedans  le 
chasteau  de  Tiane,  et  tout  incontinent  feist  le- 
ver les  pons  dudist  chasteau  et  charger  l'artille- 
rie, car  il  y  en  avoit  de  bonne.  Et  ce  soir  de 
nuyt  luy  fut  mis  le  siège ,  et  commancèrent  à 
faire  leurs  approches  et  tranchées;  et  tindrent 
le  siège  l'espace  d'ung  mois.  Durant  ledit  siège 
ledit  de  Villeneufve  feist  trois  saillies,  l'une  sur 
les  gens  de  la  ville  de  Berlette  ,  qui  amenoient 
des  vivi'es  à  la  ville  de  Trane,  et  y  print  gens 
et  vivres  ,  et  les  mena  au  chasteau  ,  qui  grand 
secours  luy  fut  ;  l'autre  saillie  fut  sur  les  gens  de 
la  ville ,  là  où  il  y  eust  deux  prins  des  ennemys  ; 
et  l'autre  sur  un  Estradiot  qui  venoit  de  Ber- 
lette porter  des  nouvelles  à  la  ville,  lequel  pa- 
reillement fut  prins.  Et  durant  ledit  siège,  fut 
ladite  place  fort  batuë  de  artillerie,  et  environ- 
née d'une  grant  tranchée  qui  prenoit  d'un  des 
costez  jusques  à  l'autre ,  tellement  que  ladite 
place  fut  environnée  de  fossez  en  telle  façon 
qu'on  n'y  povoit  plus  sortir  dehors  que  par  la 
mer,  laquelle  estoit  aussi  bien  gardée  que  la 
terre. 

Ung  peu  de  temps  après  que  la  rébel  I  ion  fut  faite, 
l'armée  des  Vénissiens  vint  devant  le  chasteau 
de  Trane,  incontinent  qu'ils  eurent  prins  et  nn's 
à  sac  la  ville  de  Manople  (1) ,  et  la  sommèrent 
et  requirent  ledit  messire  Guillaume  de  Ville- 
neufve ,  cappitaine  du  chasteau  et  gouverneur 
de  ladite  ville  de  ïrane,  qu'il  voulsist  rendre  le 
chasteau  à  la  seigneurie  de  Venise  ,  et  que  on 
luy  donneroit  dix  mille  dueas ,  et  le  mener,  lui 
et  ses  gens  et  bagues  sauves ,  jusques  au  port  de 
Marseille;  ou  autrement  qu'ils  luy  feroyent  pis 
qu'ils  n'avoient  fait  à  la  ville  de  Manople,  la- 
quelle ils  avoient  prinse  d'assault,  pillée  et  mise 
à  sac.  Et  estoit  dedans  la  ville  pour  le  roy  de 
France  le  cappitaine  Prudence. 

Ausquels  Vénissiens  ledit  de  Villeneufve  res- 
pondist  qu'il  avoit  le  chasteau  en  garde  du  roy 
de  France ,  de  Sécille  et  de  Jérusalem  ,  son  sou- 
verain seigneur,  et  qu'ils  n'y  avoyent  que  veoir 
et  que  demander,  et  qu'ils  s'en  allassent  :  car  il 
ayraeroit  mieux  mourir  que  de  le  rendre  jamais 
sans  le  commandement  de  son  Roy  et  souverain 
seigneur.  Et  aussi  qu'il  ne  leur  appartenait  en 
riens.  Et  à  tant  s'en  allèrent  lesdits  Vénissiens 
fort  mal  eontens,  et  se  retirèrent  au  port  de 
Menople ,  qui  tenoit  pour  eulx,  car  les  villes 
et  chasteaux  qu'ils  povoient  prandre ,  ils  les 
gardoient  pour  la  seigneurie  de  Venise  et 
mettoient    sous  la   bannière    de   Saint-Marc , 


(1)  Monopoli. 

comme  villes  gagnées  de  bonne  conqueste. 
Monseigneur  le  prince  de  Haulte-More,  dom 
Fédèric  d'Arragon  ,  ung  peu  de  temps  après  vint 
avec  ses  gallées  devant  ledit  chasteau  dudit 
Trane ,  et  y  envoya  un  sien  maistre  d'hostel  à 
seureté ,  nommé  messire  Vincent ,  requèiant  au- 
dit de  Villeneufve  de  par  monseigneur  le  prince 
qu'il  lui  voulsist  rendre  ledit  chasteau  ,  et  qu'il 
le  traitteroit  si  bien  qu'il  auroit  cause  d'est re 
content  de  lui  ;  et  qu'il  l'envoyroit ,  lui  et  ses 
gens  et  ses  bagues  sauves ,  jusques  à  Marseille. 
Lequel  Villeneufve  lui  respondit  qu'il  l'avoit  en 
garde  du  Roy  son  souverain  seigneur,  comme 
dessus  a  dit ,  qu'il  aymeroit  mieux  y  mourir  que 
de  faire  si  grand  faulte  et  si  grand  lascheté  au 
Roy;  et  à  tant  s'en  alla  ledit  prince  fort  mau- 
content  devant  le  chasteau  de  Manfredonne  ,  là 
ou  estoit  missire  Gabriel  de  Montfaulcon  et  sa 
compaignie,  et  tant  lit  ledit  prince  avecques  lui 
qu'il  lui  rendist  le  chasteau  ,  car  il  avoit  faulte 
de  vivres,  comme  l'on  disoit.  Et  d'appointement 
fait  entre  eulx  par  la  composition  ,  ledit  prince 
lui  promist  l'en  envoyer,  lui  et  ses  gens  et  ses 
bagues  sauves,  au  réaume  de  France,  laquelle 
chose  il  feist. 

Incontinent  que  ledit  prince  eust  ledit  chas- 
teau entre  ses  mains,  s'en  alla  devant  le  chas- 
teau de  Berlette  qui  pareillement  est  sus  la  mer, 
lequel  tenoit  ung  gentilhomme  de  monseigneur 
de  Montpensier,  nommé  Bouzeguin ,  auquel  le 
prince  parlementa ,  et  pareillement  s'accorda 
ledit  Bouzeguin ,  et  rendist  le  chasteau  par 
composition  ;  et  lui  promit  ledit  prince  l'en  en- 
voyer en  France  avecques  messire  Gabriel  de 
Montfaulcon,  et  ses  bagues  sauves;  laquelle 
chose  il  feist ,  car  ledit  Bouzeguin  avoit  faute  de 
gens  et  de  vivres. 

Une  partie  des  gens  dudit  Bouzeguin  se  mi- 
rent à  la  soulte  et  gaiges  dudit  prince,  et  entre 
les  autres  chanonier  flameng ,  lequel  fut  envoyé 
de  par  le  prince  souborner  ung  autre  chanonier 
flameng ,  que  avoit  messire  Guillaume  de  Ville- 
neufve pareillement  audit  chasteau  de  Trane,  au- 
quel il  dit  de  nuyt  semblables  paroles  :  »  Si  vous 
■>  voulez  vous  rendre  à  monseigneur  le  prince ,  il 
»  vous  sauvera  la  vie  et  vous  prendra  à  son  ser- 
»  vice,  et  vous  donnera  cent  ducas,  et  à  tous  les 
"  autres  compaignous  que  vous  amènerez  avec- 
»  ques  vous  vingt-cinq  ducas,  et  trétous  seront 
»  mis  à  ses  gaiges.  »  Lequel ,  comme  traistre  et 
lasche  qu'il  fut,  s'y  accorda  et  lui  promist  sa 
foy  de  ainsi  le  faire;  et  par  un  peu  d'espace  de 
temps ,  petit  à  petit ,  il  souborna  trente-deux 
des  compaignons  dudit  chasteau,  lesquels  il  em- 
mena avecques  lui  hors  du  chasteau  le  jour  que 
on  donna  l'assault ,  et  se  descendirent  le  long 

d'une  corde  par  dessus  les  murs  de  la  basse- 
court,  et  ne  deinoura  que  huit  compaiiinons 
avec  ledit  de  Viileneufve.  Ce  fut  le  qualriesme 
jour  du  mois  d'aoust  que  les  traistres  vendirent 
le  ehasteau  de  Trane  ,  et  aussi  vendirent  leur 
capitaine  missire  Ciuiliaume  de  Villeneufve, 
dont  les  noms  des  traîtres  s'ensuivent  cy- 
après. 

Tout  incontinent  que  le  prince  fut  assanueté 
de  la  trahison  qui  se  faisoit  dedans  ledit  ehas- 
teau de  Trane,  après  qu'il  eust  prins  ledit  ehas- 
teau de  Manfredonne  et  de  Herlette,  renvoya 
derechief  son  maistre  d'ostel  devers  ledit  de 
Villeneufve  pour  le  sommer  et  requérir  encore 
une  autre  fois  de  par  le  prince  qu'il  eust  à  rendre 
ledit  ehasteau  ,  auquel  ledit  de  Villeneufve  luy 
respondist,  comme  dessus,  qu'il  aymeroit  mieulx 
mourir  l'espée  au  poing,  que  de  faire  ceste  las- 
cheté  au  Roy  son  souverain  seigneur  et  maistre, 
et  à  tant  s'en  retouriîa  ledit  messire  Vincent 
faire  son  rapport  audit  prince ,  dont  il  en  fut 
terriblement  malcontent.  Lors  dit  ledit  prince 
qu'il  donneroit  deux  cens  ducas  au  premier 
homme  qui  entreroit  dedans  ledit  ehasteau ,  et 
trois  cens  à  celluy  qui  mettroit  la  teste  audit  de 
Villeneufve  sus  le  portai  au  bout  de  la  lanse  de 
la  banière  du  roy  de  France  qui  là  estoit  ;  et  ha- 
bandonna  le  ehasteau  à  estre  mis  à  sac;  et  sur 
ce  point  feist  crier  l'assault  et  celle  heure  s'en 
allèrent  trente-deux  traîtres  compaignons  qui 
dedans  le  ehasteau  estoient ,  dont  les  noms  s'en- 
suivent. Et  premièrement  Pierre  de  Corse  ,  fla- 
meng;  Jehan  Fréron  ,  natif  de  Beaucaire;  Jehan 
lionnier,  d'Uzez  ;  Julien  son  fils ,  chanonier  ; 
Claude  Coulon,  de  Languedoc;  Guillaume  de 
Vitry;Guyot  de  Gra,  savolzien;  Guillaume 
Alunier,  savoizien  ;  Lecure  ,  natif  de  la  Vote  en 
Languedoc;  Le  Laquays ,  Jehan  son  frère,  du 
Daulphiné;  Loys  de  Tharascon ,  de  Provence; 
Guyaunie  Menon,  d'Veres  eu  Provence;  Ber- 
thélemieu  ,  provensal  ;  Le  Flameng  ;  Jehan  de 
TSicole,  piémontois  ;  Jehan  Vusseval ,  de  Beau- 
caire; Le  Tore,  gascon;  Janot,  gascon;  Me- 
non  ,  gascon;  Le  Tahourin,  gascon;  Le  Ro- 
berques  ,  de  Saint  -  Mathurin  de  l'Archaut  ; 
Lamoureur,  d'Avignon  ;  Petit  Jehan  Bienvenu  , 
d'Auvergne;  Colle,  italien;  maistre  Honnorat , 
charpantier  ;  maistre  Barthelemieu,  maresclial  ; 
Fleurent,  picard  ;  Faventurier,  du  Daulphiné; 
Jehan  Le  Peintre,  d'Auvergne;  Marin  Potier, 
mareschal;  George Monnier; Vincent  Fournier, 
sont  les  noms  des  traîtres  (lui  ont  veuiln  le 
ehasteau  et  place  de  Trane  ,  et  ont  prins  soulte 
du  prince  de  HauItc-iNIore. 

Sur  ce  point  feisl  donner  l'assault,  (t  y  \int 
gens  tant  par  mer  que  par  terre,   et  les  huit 


pouvres  compaignons,  qui  dedans  ledit  ehasteau 
estoient  demourez  avec  ledit  de  Villeneufve,  se 
deffendirent  bien  et  vaillamment ,  comme  bons 
et  loyaulx  qui  furent  pour  le  Roy  ;  car  ils  ré- 
sistèrent et  tindrent  fort  au  premier  assault  qui 
fut  domié  à  la  basse-court ,  tant  que  à  eulx  fut 
possible;  mais  au  long  aller  fut  force  qu'ils  ha- 
bandonnassent ,  car  la  basse-court  est  de  grande 
garde,  et  y  furent  assaillis  de  tous  eoustés ,  tant 
du  quartier  de  la  mer  que  de  la  terre  ;  et  à  ceste 
cause  fut  contraint  de  se  retirer  dedans  le  ehas- 
teau ,  lui  et  ses  gens,  et  à  toute  diligence  mirent 
peine  de  gaigner  le  hault  des  grosses  tours  et 
le  dessus  de  la  posterne  ;  car  la  grant  porte  es- 
toit  très-fort  murée,  et  tout  incontinent  à  force 
d'eschelles  les  ennemis  entrèrent  dedans  ladite 
basse-court  ;  et  moult  y  furent  bien  recueillis 
de  coups  de  trect  et  de  pierre  ;  car  quand  ils 
furent  dedans  ils  ne  sçavoieut  où  leur  cacher, 
ue  où  se  mettre  à  couvert ,  pource  que  ledit  de 
Villeneufve  avoit  fait  abatre  toutes  les  chambres 
et  maisonnemens  de  ladite  basse-court.  Mais 
nonobstant  les  ennemis  estoient  si  fort  couvers 
de  paroys  et  de  rodelles,  qui  ne  laissèrent  point 
de  venir  près  au  pié  de  la  muraille  ,  et  là  il  y 
écheut  largement  de  blessés  et  mors ,  car  autre- 
ment ils  ne  le  pouvoient,  veu  le  grand  nombre 
qu'ils  estoient. 

Ung  peu  après  qu'ils  furent  réfreschis,  et 
qu'ils  eurent  recouvré  leurs  gens  de  trect  et  leurs 
eschelles ,  donnèrent  un  aultre  assault  au  ehas- 
teau ,  et  dressèrent  leurs  eschelles  de  tous  cous- 
iez; mais  nonobstant  cela,  tant  que  les  pouvres 
compaignons,  qui  dedans  estoient,  peurent  les 
bras  lever,  se  deffendirent  moult  vaillament , 
jusqu'à  temps  qu'il  y  eust  deux  tuez ,  et  le  chas- 
telain  blessé  d'une  har(iuebuse  au  traver  du 
coulde  ,  qui  fut  tres-graiit  domaige,  car  il  es- 
toit  homme  de  bien  ;  et  ledit  de  Villeneufve 
eust  trois  trects  d'arballeste  dedans  sa  sallade, 
et  un  autre  dedans  le  pertuis  de  son  plastron; 
et  dura  ledit  assault  par  l'espace  de  trois  heures, 
si  tres-aspre  de  tous  coustez ,  qu'il  n'y  avoit 
homme  qui  plus  se  peust  deffendre  neWes  bras 
lever.  Entre  les  autres  vint  un  Esclavon,  qui 
montoit  au  long  d'une  eschclle  pour  entrer  de- 
dans ung  grand  pertuis  de  la  salle  où  ledit  de 
Villeneufve  avoit  fait  mettre  un  gros  canon  qui 
baltoit  les  repères  et  taudeis  des  ennemys. 

Etant  ledit  de  Villeneufve  sur  la  fausse  porte, 
apperceut  ledit  Esclavon,  qui  vouloit  entrer  de- 
dans ledit  pertuis,  soudainement  et  à  toute  di- 
ligence l'espée  au  i)oing  dedans  ladite  salle,  et 
rencontra  ledit  Esclavon  qui  jà  estoit  entré;  et 
ledit  de  Villeneufve  l'approcha  et  appressa  de  si 
près,  ([ue  ledit  Esclavon  se  rendist  à  luy,  et  luy 

pria  qu'il  ne  le  vonisist  pas  tuer.  Et  ledit  de  Vil- 
leneuivc  lui  demanda  s'il  estoit  homme  pour  lui 
sauver  la  vie,  lecfuel  Elsclavon  lui  responditque 
ouy,  et  luy  bailla  la  foy  eu  le  baisant  en  la  bou- 
che; et  en  cet  appointement  faisant,  ledit  de 
Villeneufve  laissa  entrer  trois  autres  Esclavons 
par  ledit  pertuis  ,  et  print  semblablement  la  foy 
de  l'un  après  l'autre,  qu'ils  lui  sauveront  la  vie; 
laquelle  chose  ils  luy  promirent  aussi  le  faire, 
car  il  n'y  avoit  remède  de  se  pouvoir  plus  tenir, 
pource  qu'ils  estoient  de  toute  part  entrez  ,  et  fut 
ledit  chasteau  piins  de  assault,  pillé  et   mis  à 
sac  ;  et  fut  grant  grâce  Nostre  Seigneur,  que  tous 
ceux  qui  estoient  dedans  nefurenl  tuez  et  mis  en 
pièces ,  car  ainsi  l'avoit  commandé  le  prince  ; 
et  sus  ce  point  ledit  de  Villeneufve  pria  aux  Es- 
clavons qu'ils  le  menassent  à  la  chapelle  ,  de 
peur  qu'il  ne  fût  tué  a  la  foule;  car  autrement  il 
estoit  mort.  Et  la  vint  grant  quantité  de  gens , 
et  entre  les  autres  ung  gentilhomme  nommé  .Ta- 
cobo  Pinadelle;  lequel   vint  l'espée  au  poing 
prendre  ledit  de  Villeneufve,  et  l'emmena  tout 
en  pourpoint,  lui  et  ses  gens,  et  le  laissa  en  la 
maison  de  madame  Jule,  et  en  alla  tout  incon- 
tinent au  prince  ,  et  luy  dit  qu'il  avoit  mené  le- 
dit de  V  illeneufve  en  la  maison  de  madame  Jule, 
et  qu'il  lui  plaisoit  que  l'on   en  feist.  Lequel 
prince  fut  fort  émerveillé  de  quoi  il  estoit  en  vie, 
et  commanda  que  l'on  le  menât  en  la  gallée  par 
force,  nommée  la  gallee  Marquese  :  là  ou  tout 
incontinent  vindrent  à  lui  cinquante  Estradiots 
grecs  de  l'armée  des  Vénissiens ,  et  accompai.- 
gnèrent  ledit  prince ,  qui  s'en  alla  par  terre  en 
une  ville  nommée  Daneston ,  et  feist  cappitaine 
général  de  toutes  les  galées  ung  Vénissien. 

Cedit  jour  se  levèrent  toutes  les  gallées,  et 
feismes  voilles,  et  allasmes  surgir  au  port  de 
Brindes  devant  ladite  ville ,  et  arrivasmes  le 
vendredi  8  d'aoust ,  à  cinq  heures  de  nuyt ,  à 
l'entrée  dudit  port,  en  une  isie,  là  où  il  y  a  ung 
chasteau  très-fort  de  muraille  et  de  tours ,  et 
fors  bollevars  bien  percez  et  bien  fournis  d'ar- 
tillerie grosse  et  menue;  et  y  a  ordinairement 
soixante  mortes  payes  pour  la  garde  dudit  chas- 
teau ,  et  se  nomme  le  chasteau  de  Sainct-André 
dedans  Lisole  ;  et  s'appelle  Sainct-André,  pour- 
ce  que  autrefois  il  y  avoit  une  abbaye  qui  es- 
toit nommée  Sainct-Andrée,  mais  le  roy  Al- 
fonse  en  feist  faire  un  chasteau  pour  la  garde 
dudit  port. 

En  cestui  chasteau  estoit  en  prison  le  seigneur 
de  Lespare,  yssu  de  la  maison  d'Alebret,  frère 
germain  du  seigneur  d'Orwal,  lequel  estoit  vice- 


(1)  Mcsagna  ou  Mesagne  ,  bourg  situé  dans   la  terre 
d'Olrante. 


roy  en  la  Poueille  pour  le  roy  de  France,  de 
Sécille,  et  de  Jérusalem,  et  fut  prins  en  une 
saillie  qu'il  feist  sur  les  ennemis ,  qui  estoient 
venus  courrir  de  la  ville  de  Brindes  devant  tine 
ville  nommée  Messaigne  (1),  là  où  estoit  ledit 
seigneur  de  Lespare  :  et  promptement  qu'il  oùyt 
l'alarme,  saillist  hors  de  ladite  ville  ,  l'espée  au 
poing,  et  rebouta  les  ennemys  bien  asprement 
jusques  à  leurs  embusches ,  et  là  fut  rencontré 
et  son  cheval  mis  par  terre ,  et  luy  blessé  de 
cinq  ou  six  playes ,  et  fut  emmené  prisonnier 
dedans  ladite  ville  de  Brindes  ,  pour  faulte  qu'il 
ne  fût  suivy  à  la  charge  qu'il  feist  ;  car  bien  et 
vaillament  se  défendit,  et  un  de  ses  gentils-hom- 
mes fut  tué  auprès  de  lui ,  qui  alloit  à  son  se- 
cour,  nommé  Peysac. 

Ainsi  que  les  galées  s'en  retournoient  du  port 
dudit  Brindes,  ledit  sieur  de  Lespare  s'enquist 
et  demanda  se  Guillaume  de  Villeneufve  estoit 
dedans  lesdites  gallées ,  et  on  luy  dit  que  ouy. 
Et  il  requist  au  cappitaine  dudit  chasteau  qui 
l'avoit  en  garde,  et  qu'il  lui  plust  de  lui  faire 
ceste  grâce  de  le  mener  jusques  à  la  galée  INIar- 
quèse,  là  où  estoit  ledit  de  Villeneufve,  laquelle 
chose  le  capitaine  luy  accorda  voulentiers,  et  le 
mena  au  devant  de  la  pouppe  de  la  galIée,  sans 
entrer  dedans;  et  là  veist  ledit  de  Villeneufve  sans 
robbe,  bien  pouvre  et  très-piteux  de  sa  personne  ; 
et  en  fut  ledit  seigneur  de  Lespare  très-desplai- 
saiit  de  le  voirainsy  maltraitté,  et  ledit  seigneur 
de  Lespare  luy  présenta  la  moitié  de  son  a  aillant, 
qui  estoit  en  somme  de  dix  ducas,  que  on  lui 
avoit  preste,  et  à  tant  le  capitaine  ne  les  voiilut 
plus  laisser  parler  ensemble ,  et  le  retira  dedans 
ledit  chasteau,  et  la  gallée  feist  voile  et  s'en 
alla ,  et  vous  promet  que  piteuse  fut  leur  des- 
partie. 

Le  seigneur  de  Champeroulx  (2) ,  duc  de  Lè- 
ches ,  et  le  roy  d'Evitot  (3)  estoient  dedans  l'au- 
tre chasteau  de  Brindes,  qui  est  un  autre  très- 
fort  chasteau  à  merveilles;  mais  iisn'estoient  pas 
détenus  comme  prisoniers;  car  ils  saillirent  par 
composition  hors  de  la  Nille  de  Lèches,  eulx  et 
leurs  bagues  sauves  et  leurs  gens,  réservez  che- 
vaux et  arnois  ,  pour  ce  que  ladite  ville  estoit 
foible,  et  mau  garnie  de  vivres;  et  ledit  prince 
le  leur  accorda  voulentiers;  car  il  ne  demandoit 
que  gaigner  pays,  et  leur  promist  de  les  faire 
mener  à  Marseilles  ou  en  Aiguesmortes,  à  sau- 
veté  de  leur  personne. 

Audit  port  de  Brindes  trouvasmes  quatre 
naux  et  trois  gallions,  qui  estoient  aux  Biscayns 
qui  ordinairement  avoient  demouré  là  pour  la 

(2)  Jean  de  Grassai. 

(3)  C'était  Jean  Braiicliier. 

<>ardc  dudit  port ,  et  bien  besoing  leur  en  fut. 

Au  départir  dudit  Brindes  venlsmes  surgir  et 
gester  ancres  en  mer  au  port  de  Otrante,  qui  est 
à  soixante  railles  de  lîrindes;et  est  ladite  ville 
de  Otrante  belle  et  forte  ;  et  y  a  ung  très-fort 
ohasteau  ;  et  y  estoit  madame  la  princesse  de 
Ilautemore.  Et  de  là  partist  l'armée,  et  feist 
voile  ledix-septiesme  jour  du  moys  d'aoust ,  et 
passa  devant  le  chap  Sainte-iNJarie ,  sans  y  arres- 
ter.  Ledit  chap ,  nommé  Sainte-Marie ,  est  un 
des  bouts  du  réaume  du  quartier  de  la  Turquie. 
Et  dudit  chap  Sainte-Marie,  entrasmes  ou  gouf- 
fre de  Tarente  ,  et  passasmes  par  devant  Lu- 
saute  ,  et  lendemain  arrivasmes  au  port  de  Ga- 
lippe  :  et  y  a  cinquante  milles  de  Otrante  jusqu'au- 
dit  Galippe  ;  et  est  laditte  ville  de  Galippe  très- 
forte  ,  et  toute  environnée  de  mer  ;  et  y  a  un 
très-fort  chasteau  ;  et  seroit  malaisé  à  prendre 
sans  praticque  ou  sans  famine. 

Le  dix-neuviesme  jour  du  moys  ensuivant  se 
leva  l'armée  dudit  port  de  Galippe,  et  alla  de- 
vant Tarente  ;  et  en  chemin  eurent  nouvelle  de 
monsieur  le  prince  de  Haultemore  ,  qui  s'en 
venoit  embarquer  aux^  gallées  avec  deux  cens 
chevaulx  légiers ,  laquelle  chose  feist ,  et  ren- 
voya les  chevaux  à  la  rive  de  terre ,  que  menoit 
don  Chése  d'Arragon  (1). 

Ce  jour  à  la  my-nuyt  fut  ordonné  par  ledit 
prince ,  que  la  gallée  Marquèse  s'en  iroit  devant 
à  Tarente  avec  deux  brigandins,  pour  arriver 
devant  le  jour  en  une  isie  qui  est  vis-à-vis  du- 
dit Tarente  ,  et  s'appelle  l'isle  de  Nostre-Dame, 
pour  ce  qu'il  y  a  une  chapelle  fondée  de  Nostre- 
Dame,  et  autre  chose  non  ;  car  c'est  une  isle  dé- 
serte. Ladite  gallée  y  arriva  devant  le  jour,  et  les 
deux  brigandins;  lesquels  deux  brigandins  allè- 
vent  courir  devant  le  portde Tarente,  et  la  gallée 
demoura  en  embusche  derrière  l'isle.  Et  inconti- 
nent saillist  deux  autres  brigandins,  une  fuste,  et 
un  petit  bateau  de  Tarente,  etdonnèrent  la  chasse 
aux  deux  brigandins  arragonois,lesquelsse  retirè- 
rent à  toute  diligence  devers  la  gallée,  et  lefai- 
soit  tout  cxprèspour  tirer  les  autres  aux  champs, 
et  quant  le  guet  de  la  gallée  vit  qu'il  estoit  temps 
que  ladite  gallée  se  descouvrît ,  lui  feist  signe, 
et  à  toute  diligence  ladite  gallée  se  despartist 
pour  aller  au  secour  :  et  bien  besoing  lui  fut,  car 
autrement  les  brigandins  estoient  prins. 

Tout  incontinent  que  lesdits  brigandins  arra- 
gonois  veirent  leur  gallée  de  secx)urs,  soudaine- 
ment tournèrent  et  donnèrent  la  chasse  aux  Ta- 
rentins ,  tant  que  tref  et  rames  povoient  tirer, 

(1)  Don  César  d'Arragon,  fils  naliircl  du  vieux  Fer- 
ilinand,  roi  de  Naplcs,  mort  avant  l'entrée  de  Cliar- 
Jc»  Vin  en  Italie, 


et  à  peu  qu'ils  ne  les  prindrent,  et  furent  chas- 
sez si  asprement ,  qu'ils  feirent  donner  de  prouë 
en  tei-re  au  petit  basteau  ;  et  fut  la  chasse  si 
très-soudaine ,  que  Tartillerie  du  chasteau  les 
despartist  les  uns  d'avecques  les  autres. 

Le  gouverneur  de  la  ville  ,  qui  là  estoit  pour 
le  roy  de  France  ,  de  Sécile  et  de  Jérusalem  , 
nommé  missire  George  de  Silly,  saillist  à  toute 
diligence  à  cheval  au  long  de  la  marine  ,  pour 
recueillir  ses  gens,  cuidant  qu'ils  donnassent  de 
prouë  en  terre ,  et  le  tout  retira  en  la  ville  à 
sauveté ,  sans  rien  perdre.  Et  ceulx  de  ladite 
ville  en  furent  très-joyeux.  Car  il  y  avoit  dedans 
ladite  fuste  et  brigandins  largement  de  gens  de 
bien ,  qui  leur  estoient  très-grand  perte  ;  et 
tout  cecy  voyoit  messire  Guillaume  de  Ville- 
neufve,  qui  estoit  prisonnier  dedans  ladite  gjxllée 
Marquèse.  De  là  s'en  retourna  ladite  gallée  à  l'isle 
Nostre-Dame  ;  et  là  attendismes  monseigneur 
le  prince  de  Haultemore  qui  arriva  entre  quatre 
et  cinq  heures,  accompagné  de  sept  gallées 
vénissiennes ,  et  la  sienne,  et  celle  de  frère 
Liénard  ,  chevalier  de  Rhodes  ,  et  quatre 
barches  biscaynes  ,  qu'il  amena  avec  luy  du 
port  de  Brindes  ,  et  vindrent  surgir  et  gester 
leurs  ancres  en  mer  devant  ladite  ville  de  Ta- 
rente. 

Et  tout  incontinent  le  gouverneur  missire 
George  de  Silly  saillist  derechief  bien  accom- 
paigné  tant  de  gens  de  cheval  que  de  gens  de 
pié  ;  et  feist  mener  une  grosse  pièce  de  artillerie 
avecques  luy,  qui  tira  trois  ou  quatre  coups  à 
rencontre  desdites  gallées  5  et  bien  peu  s'en 
faillist  qu'il  ne  donnast  dedans  celle  du  prince: 
et  tout  incontinent  ladite  armée  de  mer  se  leva, 
et  alla  surgir  dedans  l'isle  de  Nostre-Dame  ;  là 
où  demourasmes  six  sepraaines ,  en  attendant 
l'autre  armée  des  Vénissiens ,  et  faisant  le  guest 
tous  les  jours,  et  grand  gast  aux  vignes  ,  jar- 
dins et  oliviers  des  Tarentins ,  pour  les  cuider 
gaigner  :  mais  tousjours  furent  bons  et  léaulx 
pour  le  roy  de  France,  de  Sécile  et  de  Jérusa- 
lem ,  avecques  l'aide  de  leur  gouverneur,  qui 
moult  homme  de  bien  se  monstroit  continuelle- 
ment. 

Ung  peu  de  temps  après,  le  prince  envoya 
ung  sien  gentilhomme,  nommé  Raphaël  de  Faul- 
con,  et  un  roy  d'arme  du  roy  de  France ,  de  Sé- 
cile et  de  Jérusalem,  nommé  Champaigne,  que 
le  prince  tenoit  en  sa  gallée;  et  les  envoya  devant 
le  chasteau  de  Tarente  dedans  un  brigandin 
parlementer  audit  gouverneur ,  pour  le  cuider 
pratiquer;  mais  le  gouverneur  est  trop  bon  ser- 
viteur et  loyal  pour  le  Roy  son  souverain  sei- 
gneur et  maistre.  Ledit  gouverneur  respondist 
audit  Raphaël,  qu'il  s'en  retournast,  et  qu'il  ne 

voulolt  point  parlementer  avecques  luy,  et  qu'il 
estoit  assez  suffisant  pour  garder  la  ville  et 
le  chasteau ,  lequel  luy  avoit  baillé  en  garde  le 
Roy  son  souverain  seigneur.  Et  puis  dit  au  roy 
d'armes,  nommé  Cliampaigne  :  «  Si  vous  vou- 
»  lez  demeurer  céans  avec  moy  pour  l'onneur 
>'  du  Roy,  je  vous  recueilleray  de  bon  cueur;  » 
laquelle  chose  il  eust  fait  volontiers;  mais  y 
n'estoit  pas  en  sa  liberté  ,  et  à  tant  s'en  retour- 
nèrent devers  le  prince  faire  leur  rapport. 

Le  seizième  jour  du  mois  de  septembre,  jour 
de  la  Sainte-Croix,  arriva  l'armée  des  Vénissiens 
devant  le  prince  devant  Tarente,  laquelle  amena 
le  général  des  Vénissiens,  qui  estoient  en  nom- 
bre dix-neuf  gallées,et  neuf  qui  estoient  de  par 
devant,  et  furent  vingt-huit  qui  tous  les  jours 
faisoient  grant  gast  aux  Tarentins  pour  les  cui- 
der  gaigner  et  retirer  à  eulx  ;  mais  pour  cela 
il  ne  remua  droit;  car  tousjours  ils  lurent  bons 
et  loyaulx  pour  le  roy  de  France,  de  Sécile  et  de 
Jérusalem,  leur  souverain  seigneur. 

Ung  bien  peu  de  temps  après  ledit  prince  alla 
descendre  en  une  plaige  au  dessous  de  Tarente, 
avec  mille  ou  douze  cens  Vénissiens  ;  et  là  le 
vindrent  recueillir  grant  force  gens  à  cheval  du 
champ  de  don  Chesfre  d'Arragon,  qui  estoit  à 
Franqueville;  et  là  menèrent  ledit  prince  avec 
les  Vénissiens  qu'il  avoit  prins  aux  gallées  , 
pour  ce  que  don  Chesfre  d'Arragon  n'avoit  pas 
gransgens  avecques  lui  en  son  champ;  et  trois 
jours  après  allèrent  mettre  le  siège  à  une  ville 
nommée  les  G  rotai  II  es  ,  qui  est  à  huit  milles  de 
Tarente,  et  donnèrent  l'assault  à  ladite  ville,  et 
très-bien  se  défendirent  ceulx  de  dedans  ,  et  re- 
boutèrent ledit  assault,  et  blessèrent  grant  nom- 
bre des  ennemis ,  et  lendemain  redonnèrent  un 
aultre  assault,  et  fut  ladite  ville  prinse  par 
composition  ;  et  cela  fait ,  s'en  retourna  ledit 
prince  aux  gallées  avecques  les  Vénissiens , 
mais  non  pas  tous  ;  car  il  y  en  eust  largement 
de  mors  et  blessez. 

Ce  jom"  raesme  alla  le  général  des  Vénissiens 
descendre  devant  la  ville  de  Tarente  à  grant 
puissance  de  gens  cauteleusement,à  celle  fin  que 
le  gouverneur  de  ladite  ville  ne  donna  secours  à 
la  ville  des  Grotailles  durant  l'assault. 

Mais  ledit  gouverneur  saillist  sur  les  Vénis- 
siens ,  si  bien  accompaigné ,  tant  de  gens  de 
cheval  que  de  pié ,  qu'il  rompist  les  Vénis- 
siens et  les  mist  en  fuite  par  telle  façon,  que  il 
y  en  eut  bien  cinquante  ou  soixante  de  mors,  et 
autres  tant  de  prins  ,  et  à  tant  se  retirèrent  les- 
dits  Vénissiens  en  leursdites  gallées. 

Le  jour  de  monsieur  saint  Michel ,  le  prince 
de  Haultemore  envoya  sa  gallée ,  accompaignée 
de  la  gallée  Marquèse  dedans  le  port  de  Tarente, 


pour  cuider  prendre  la  citadelle  de  ladite  ville; 
car  il  avoit  intelligence  à  ung  gens-d'arme  de 
la  compaignie  du  roy  d'Evitot ,  nommé  Loys 
Bertochelle,  lequel  la  lui  devoit  bailler  et  mettre 
dedans  à  ung  signe  qu'il  leur  devoit  faire,  et 
lever  la  bannière  blanche  sur  la  tour  de  ladite 
citadelle.  Mais  la  trahison  fut  descouverte, 
comme  Dieu  le  voulut,  deux  heures  devant  que 
les  gallées  y  arrivassent;  et  tout  incontinent  le 
gouverneur  feist  prendre  le  traistre,  dit  Loys 
Berthochelle,  lequel  lui  confessa  et  déclara  la 
trahison,  et  les  signes  qu'il  devoit  faire  au  prince 
pour  faire  venir  avec  lesdites  gallées;  et  promp- 
tement  ledit  gouverneur  garnist  très-bien  ladite 
citadelle  de  gens  et  de  artillerie,  et  tout  le  long 
des  murailles  dudit  port;  et  puis  feist  le  signe 
de  la  bannière,  pour  faire  venir  lesdites  gallées; 
laquelle  chose  il  feist  à  toute  diligence  à  grans 
crys,  et  grans  coups  de  canon  ,  cuidant  que  la- 
dite citadelle  fût  retournée  pour  eulx ,  car  le 
chasteau  batoit  contre  ladite  citadelle  à  cautelle, 
et  arriva  la  gallée  dudit  prince  dedans  le  port, 
et  gesta  ses  ancres  en  mer  pour  cuider  mettre 
l'esquif  et  ses  gens  en  terre;  et  ces  choses 
voyant  le  gouverneur  feist  descharger  et  tirer 
artillerie  de  tous  coustez,  si  très-asprement  que 
les  patrons  des  gallées  furent  terriblement  es- 
bahis  ,  et  tous  ceulx  qui  estoient  dedans ,  et  y 
eut  certain  nombre  de  mors  et  de  blessez.  Mais 
le  patron  de  la  gallée  du  prince  ,  nommé  Mat- 
thieu Corse  ,  se  monstra  vertueux  et  hardi ,  et 
alla  tout  au  long  de  la  cousfie  (1),  l'espée  au 
poing ,  et  feist  laisser  les  ancres  en  la  mer ,  et 
tourna  la  gallée  à  toute  diligence,  en  telle  façon 
que  pour  coup  de  canon  ne  de  trect  que  on 
sceut  tirer ,  ne  laissa  qu'il  ne  retirast  devers  le 
prince  à  sauveté. 

Ledit  prince  estoit  descendu  de  Stidite  gallée, 
et  s'estoit  mis  dedans  la  gallée  du  général  des 
Vénissiens  ;  et  tout  cecy  voyant,  fut  fort  esbahy 
et  fort  desplaisant.  Car  il  avoit  grand  peur  de 
perdre  sa  gallée ,  pour  ce  qu'il  y  avoit  la  plus- 
part  de  sa  robe  et  de  ses  bagues  dedans,  et  aussi 
des  plus  gens  de  bien  qu'il  eust. 

Le  prince  y  fût  allé  en  personne  ,  ce  ne  fût 
pour  ce  que  ung  des  galios  de  la  gallée  Mar- 
quèse avoit  dit  plus  d'un  mois  devant ,  que  par 
trois  fois  lui  estoit  venu  en  vision  de  nuyt  une 
femme  vestue  de  blanc  ,  laquelle  lui  disoit  qu'il 
allastdire  au  prince,  ou  feist  dire,  qu'il  se  don- 
nast  bien  garde  sur  sa  vie,  qu'il  ne  mît  sa  per- 
sonne en  dangier  par  mer  ne  par  terre  le  jour 
de  monsieur  saint  Michel,  ou  autrement  qu'il 
lui  en  prendroit  mal  ;  et  à  ceste  cause    ledit 

'      (1)  Terme  de  marine. 

prince  n'y  alla  pas,  dont   bien   lui   en  print. 

Le  premier  joui-  d'octobre  ledit  prince  et  le 
général  et  le  providiteur,  et  le  cappitaine  des 
Vénissiens  allèrent  avecques  toute  leur  armée 
de  mer  descendre,  et  mettre  la  prouë  de  leurs 
gallées  en  l'isle  qui  est  devant  Tarente  ,  pour 
faire  le  gast  et  brusier  les  maisons;  et  estoient 
en  nombre  des  gallées  vénissiennes,  vingt-sept, 
et  trois  de  celles  du  prince,  et  quatre  grans  bar- 
ques tusqueines,  et  plusieurs  autres  brigandins; 
et  mirent  cedit  jour  bien  mille  ou  douze  cens 
bommesen  terre,  tant  Vénissiens,  liiseains  que 
Italiens,  et  le  capitaine  des  Vénissiens  les  con- 
duisoit,  car  le  prince  et  le  général  demourèrcnt 
aux  gallées. 

Ledit  prince  demoura  dedans  sa  gallée,  et  le 
général  dedans  la  sienne,  et  avoit  fait  mettre 
toutes  les  gallées  de  rang  de  bataille  ,  qui  bat- 
toient  merveilleusement  de  leur  artillerie  au 
long  des  venues  de  la  ville  de  Tarente.  Mais 
nonobstant  cela  le  gouverneur  dudit  Tarente  , 
et  le  capitaine  Bufl'ez  ,  lieutenant  du  Roy  d'E- 
vitot,  et  monsieur  d'Alègre  saillirent  tant  à  che- 
val que  à  pié  dedans  les  V^énissiens  ,  si  très-as- 
prement  qu'ils  les  rompirent  et  les  chassèrent 
dedans  la  mer,  comme  Ijons  et  hardis  hommes 
qu'ils  estoient. 

La  première  escadre  estoit  de  quatre  cens 
hommes  portant  tous  longues  lances  ,  comme 
piques  paintes  de  rouge  ;  ceulx-là  furent  les 
premiers  rompus,  et  se  ne  fût  la  grant  quantité 
de  artillerie  qui  tiroientde  leurs  gallées,  ils  eus- 
sent fait  un  grant  meurtre ,  et  eust  largement 
de  mors  et  de  prins  des  ennemis;  et  des  Fran- 
çois n'y  eust  qu'ung  archier  qui  fut  tué,  et  le 
cappitaine  Buffez  eust  ung  doit  couppé,  qui  fut 
très-grant  domage ,  car  il  estoit  homme  de  bien  ; 
et  à  tant  se  retirèrent  les  ennemis  ,  et  les  Fran- 
çois demourèrcnt  au  champ. 

Ledit  cappitaine  Buffez,  lieutenant  du  roy 
d'Evitot ,  ne  laissa  pas  de  bien  servir  le  Roy 
pour  l'inconvénient  qui  lui  advint,  car  ung  peu 
de  temps  après  il  partist  de  la  ville  de  Tarente 
ung  soir  bien  tard  ,  accompaigné  de  vingt-cinq 
chevaulx  ,  alla  à  la  ville  de  Messaigne  toute 
nuit,  pour  quérir  le  seigneur  de  Champeroulx  , 
duc  de  Lèches,  et  le  roy  d'Evitot,  son  oncle, 
qui  estoient  à  ladite  ville  de  Messaigne  détenus 
par  le  prince  de  Haultemore ,  et  bien  quatre- 
vingt  gentilshommes,  tant  hommes  d'armes  que 
archiers,  et  tous  ensemble  les  amena  avecques 
luy  à  ladite  ville  de  Tarente,  dont  ledit  prince 
en  fut  merveilleusement  mal  content,  car  il  les 
attendoit  à  Galippe  ,  et  eut  bien  cause  d'en  estre 
bien  desplaisant;  car  ils  donneient  ung  grand 
secour  a  la  ville  de  Tarente,  et  moult  ciurent  le 


courage  aux  bons  Tarentins.  Missire  Guillaume 
de  Villeneufve  veit  partir  ledit  capitaine  Buf- 
fez de  Tarente ,  qui  estoit  venu  dedans  ladite 
ville  sur  sa  foy, 

Ung  peu  de  temps  après  partist  de  Tarente,  et 
le  second  jour  d'octobre,  le  général  et  providi- 
teur avecques  toute  leur  armée,  et  s'en  allèrent 
la  route  de  ISaples  ,  quand  ils  veirent  que  autre 
chose  ne  pouvoient  faire  a  rencontre  de  ladite 
ville  de  Tarente ,  et  semèrent  ung  bruit  qu'ils 
alloient  courir  et  piller  le  pays  de  Provence  ; 
mais  ils  demourèrcnt  au  port  de  Naples  et  de 
Castel -la-mer  ;  et  là  donnèrent  grans  faveurs  et 
secours  aux  Napolitains,  car  ils  estoient  les  plus 
fors  sur  la  mer  pour  gallées. 

Le  tiers  jour  d'octobre ,  ledit  prince  alla  avec- 
ques les  trois  gallées  vis-à-vis  de  la  ville  de 
Massafre,  qui  est  à  huit  milles  au  dessus  de  la- 
dite ville  de  Tarente  ;  et  tenoit  ladite  ville  de  Mas- 
safre bon  pour  le  roy  de  France,  de  Sécileet  de 
Jérusalem.  Et  quant  il  fut  à  l'endroit  de  ladite 
ville  de  Massafre,  feist  mettre  trois  cens  hommes 
en  terre,  tant  Biscains  que  Italiens  ,  pour  aller 
joindre  à  l'armée  de  terre  que  menoit  don 
Chestre  d'Arragon  ,  pour  aller  prendre  ladite 
ville  de  Massafre  (1). 

Mais  le  gouverneur  de  Tarente  faisoit  chevau- 
cher lesdites  gallées  au  long  de  la  marine,  et  au 
couvert  des  oliviers ,  envoya  une  escadre  de 
soixante  à  quatre-vingts  hommes  à  cheval ,  que 
menoit  le  seigneur  d'Espuisac ,  lieutenant  du  sei- 
gneur d'Alègre;  et  quant  ledit  Espuisac  veit 
les  trois  cens  hommes  en  plaine  champaigne,  un 
peu  éloignez  de  la  marine  ,  saillist  hors  de  son 
embusche,  là  ou  il  estoit  derrière  une  chapelle, 
et  donna  dedans  les  Biscains  et  autres  gens  de 
pié  qui  avecques  eulx  estoient,  si  très-asprement 
qu'il  les  rompit,  et  en  mit  à  mort  la  plus  grant 
part,  et  de  prisonniers  jusqu'au  nombre  de  cin- 
quante à  soixante,  et  y  fut  prins  le  cappitaine 
des  barches  biscaines,  qui  s'appelloit  Jean  Mar- 
tin, et  le  cappitaine  Haultebelle  ,  capitaine  des 
Italiens,  et  ung  autre  capitaine  biscain,  des  au- 
tres barches,  nommé  Jeanne  Rousset ,  lequel  y 
fut  tué  et  mis  à  mort,  et  furent  très-fort  plains, 
et  en  fut  le  prince  terriblement  desplaisant,  car 
les  barches  demourèrcnt  sans  cappitaines  ,  et  à 
bien  peu  de  gens.  En  cedit  rencontre  fut  tué  huit 
ou  dix  des  gens  et  rensonniers  de  missire  Guil- 
laume de  Villeneufve,  que  le  prince  avoit  prins 
en  sa  garde. 

Ung  peu  de  temps  après  ledit  prince  partist 
de  devant  la  ville  de  Tarente  ,  luy  voyant  no 
povoir  faire  autre  chose,  ne  par  force ,  ne  par 

practique  en  ladicte  ville  ;  car  trop  estoient 
bons  et  loyaulx  les  Tarentins  pour  le  roy  de 
France,  de  Sécile  et  de  Jérusalem,  leur  sou- 
verain seigneur,  et  aussi  estoient  bien  gouver- 
nez de  leur  gouverneur,  qui  moult  bien  y  servit 
le  Roy,  et  tous  les  gentilshommes  qui  avecques 
luy  estoient. 

Ledit  prince  ne  laissa  devant  ladite  ville  queune 
gallée,  nommée  frère  Liénart,  chevalier  de  Rho- 
des, et  c'estoit  pour  garder  que  victuailles  n'en- 
trassent dedans  la  ville  de  Tarente  par  mer  ;  et 
cedit  jour  le  prince  s'en  alla  coucher  au  port  de 
Gallippe  :  et  là  surgit  avecques  ses  deux  gallées, 
et  y  a  soixante  milles  de  Tarente  jusques  audit 
Gallippe,  et  là  demeura  trois  jours. 

Ladite  ville  de  Gallippe  est  très-forte,  comme 
vous  ay  dit  devant,  toute  environnée  de  mer  , 
et  le  chasteau  moult  fort  de  tours  et  de  murail- 
les bien  persées  de  tous  costez  ,  et  bien  garni 
d'artillerie  et  de  gens  ;  et  y  a  une  très-grosse 
tour  au  milieu  qui  s'appelle  la  tour  Maistre,  qui 
est  terriblement  forte  ;  et  cependant  que  ledit 
prince  demoura  là,  feist  habiller  ses  gallées  et 
monstrer  carenne,  et  feist  mettre  messire  Guil- 
laume de  Villeneufve  dedans  la  tour  du  Portail 
dudit  chasteau  ,  là  où  il  trouva  missire  Pierre 
Fregousse  de  Gennes,  et  ung  autre  gentilhom- 
me, nommé  Gaspart  de  Girème,  qui  estoit  de  la 
compaignie  du  roy  d'Evitot,  lesquels  avoient 
esté  prins  à  une  course  qu'ils  avoient  faite  de- 
vant ladite  ville. 

Cependant  arriva  le  seigneur  de  Lesparre, 
que  ledit  prince  avoit  envoyé  quérir,  et  là  le 
feist  monter  dedans  la  gallée  Marquèse,  et  aussi 
ledit  de  Villeneufve  ,  et  les  autres  prisonniers 
françois  qui  estoient  dedans  ledit  chasteau. 

Lendemain  ledit  prince  feist  voille  ,  et  s'en 
alla  cedit  jour  au  port  de  Cotron,  où  il  y  a  cent 
milles  de  Gallippe  jusques  au  port,  et  est  ladite 
ville  de  Cotron  très-belle,  et  le  chasteau  très- 
fort,  mais  qu'il  fût  parachevé. 

Lendemain  20  du  moys  d'octobre,  partist  ledit 
prince  du  port  de  Cotron  et  alla  au  chap  de  Co- 
lonnes, qui  est  à  trois  milles  de  Cotron,  et  là 
demoura  trois  jours  et  trois  nuys  à  cause  du  vent 
contraire.  Au  départir  de  là  entrasmes  dedans 
le  gouffre  de  Esquilage  (l)  qui  dure  soixante 
milles,  et  de  là  entrasmes  dedans  la  plage  de  La 
Rochelle,  et  costéasmes  la  terre  de  la  Calabre , 
qui  tenoit  la  pluspart  pour  le  roy  de  France,  de 
Sécille  et  de  Jérusalem;  et  passasmes  pardevant 
une  ville  nommée  La  Chastelle  ;  et  de  là  pas- 
Ci)  Le  golfe  deSquillace. 
(2)  La  Rocfclla. 


sasmes  une  cité  nommée  Esquilage,  et  d'Esqui- 
lage  passasmes  devant  une  ville  nommée  La 
Rochelle  (2),  et  de  La  Rochelle  passasmes  devant 
une  ville  nommée  Usaige  (3),  très-forte  place  à 
merveilles,  là  où  estoit  le  seigneur  d'Aubigny  , 
connestable  du  réaume  de  INaples  ;  et  de  là  al- 
lasmes  passer  le  chap  de  Partenente ,  qui  dure 
trente  milles;  et  delà  alla  ledit  prince  passer  la 
ville  de  Rége,  qui  est  à  trente  milles  du  chap  de 
Partenente.  La  ville  de  Rége  est  très-belle  ville, 
et  fort  chasteau,  et  avoit  print  ledit  chasteau  le 
roy  Ferrant  parassault  et  le  capitaine  qui  estoit 
dedans  estoit  Escossois,  très-homme  de  bien  , 
et  fut  mis  à  mort  et  haché  en  pièces,  et  tous  les 
compaignons  qui  estoient  dedans  pendus  par  la 
gorge. 

Le  mercredy  matin  vingt-troisiesme  jour  du 
moys  d'octobre,  entrasmes  dedans  le  far  de  Mes- 
sinne  qui  dure  dix  milles,  et  arrivasmes  à  la- 
dite ville  de  Messine,  et  là  descendit  le  prince  à 
terre,  et  alla  veoir  le  roy  Alfonse,  qui  dedans 
ladite  ville  estoit,  et  avoit  mal  ledit  Roy  en  une 
main,  tellement  qu'il  en  perdist  le  bout  de  ung 
doy  ;  mais  nonobstant  cela,  de  la  grant  joye  qu'il 
eust  du  prince  son  frère,  vint  monter  sur  la  gal- 
lée du  prince,  et  s'esbatist  bien  deux  milles  en 
la  mer  avec  le  prince,  et  puis  s'en  retourna  de- 
dans ladite  ville. 

Ladite  ville  de  Messinne  est  très-belle  et 
grande,  et  y  a  ung  très-beau  port  et  grant,  qui 
bat  au  long  de  la  muraille  de  ladite  ville.  C'est 
une  cité  très-fort  marchande,  mais  elle  est  foi- 
ble,  et  prenable,  et  batable  de  tout  cousté;  et 
est  ladite  ville  au  réaume  de  Sécile,  et  la  tient 
le  roy  d'Espaigne. 

Ce  jeudy  ensuivant  24  du  mois  d'octobre  print 
le  prince  co)igié  du  roy  Alfonse,  et  s'en  alla  le- 
dit jour  auprez  d'une  église  nommée  les  Selnan- 
tes ,  et  est  dedans  le  port  de  ladite  ville  tout  en- 
vironnée de  mer  :  le  soir  se  retira  le  prince  et 
tous  ses  gens  en  la  gallée. 

Le  vendredy  ensuivant  25  dudit  moys,  partist 
ledit  prince,  et  entra  dedans  la  courante  du  far 
de  Messine,  qui  dure  dix  milles  :  et  de  là  pas- 
sasmes devant  une  autre  ville  nommée  Marsille, 
qui  est  à  six  milles  de  Messinne  ;  et  de  Messinne 
alasmes  passer  devant  la  cité  de  Turpie  (0,(1"' 
est  à  trente  milles  de  Nousille;  et  de  Turpie  pas- 
sasmes devant  la  Vilanne,  et  de  là  entrasmes 
au  gouffre  de  Sainte-Fumée  (5),  qui  dure  qua- 
rante milles  ;  et  du  gouffre  passasmes  pardevant 
une  cité  qui  se  nomme  Montelionne  ;  et  de  Mon- 

(3)  Ugenlo  ;  ce  nest  plus  qu'un  \i\la\ic. 

(4)  Tropca. 

(5)  Golfe  de  SaiiUe-Euphrrnir. 

telionne  passasmes  pardevant  une  autre  ville 
qui  se  nomme  le  Puissel.  Cedit  Jour  passasmes 
Tisle  de  la  montaigne  de  Broguane  ,  laquelle 
montaigue  est  fort  haute,  et  y  a  au  milieu  un 
grant  pertuis,  dont  incessament  jour  et  nuyt  en 
sort  grant  feu  et  llambe,  et  s'appelle  ledit  per- 
tuis Bouehe  d'Enfer.  Et  de  l'autre  eosté  y  a  une 
autre  isle  nommée  l'Ypre;  et  y  a  une  très-grant 
cité  qui  tousjours  a  tenu  le  party  du  roy  Fer- 
rant ;  et  de  Vpre  passasmes  pardevant  l'isle 
de  Stangoul  (l),  où  pareillement  y  a  une  autre 
grand  montaigne,  qui  a  au  dessous  ung  autre 
grant  pertuys,  qui  jour  et  nuyt  jette  feu  et  fumée 
et  pierre,  comme  poussés,  et  pareillement  s'ap- 
pelle Bouche  d'Enfer  ;  et  de  là  allasmes  passer 
pardevant  une  grand  cité  qui  s'appelle  Laman- 
tie  (2),  et  de  Lamantie  à  Fumée-Frède,  qui  est 
à  deux  milles  de  Lamantine  :  et  de  là  à  Sainte- 
Lucite  ,  qui  est  à  dix  milles  de  Fumée-Frède, 
et  de  Sainte-Lucite  passasmes  pardevant  ville 
de  Paule  en  Calabre  ;  et  est  très-honne  ville  en- 
vironnée de  boys  de  ung  quartier,  et  de  la  mer 
l'autre ,  et  en  est  natif  le  saint  homme  de  Tours, 
et  y  faisoit  sa  résidence,  quand  le  roy  Louys 
que  Dieu  abseuble  l'envoya  quérir. 

De  Paule  alla  ledit  prince  devant  une  autre 
ville  nommée  Fonescault  qui  est  à  six  milles 
de  Paule.  Et  de  là  allasmes  devant  une  autre 
bonne  ville  nommée  Cescaude  ,  qui  est  à  sept 
milles  de  Fonescault.  Cedit  jour  passasmes  par- 
devant  une  autre  bonne  ville  nommée  ISoche- 
traro,  là  où  se  fontnaves  etgallées;  et  est  ladite 
ville  à  douze  milles  de  Cescaude.  Et  cedit  jour 
passasmes  pardevant  Belveder  ,  qui  est  à  dix- 
huit  milles  de  Noehetraro;  et  de  Belveder  pas- 
sasmes pardevant  une  autre  ville,  nommée  Flo- 
relle,  qui  est  à  dix  milles  de  Belveder  ;  et  toutes 
cesdites  villes  sont  en  Calabre  au  long  du  cousté 
de  la  marine.  Et  de  là  passasmes  pardevant  une 
autre  ville  nommée  Lestalière  ,  etdeLestalière 
allasmes  passer  pardevant  la  ville  de  Policastre; 
et  y  a  de  Lestalière  jusqu'à  Policastre  quarante 
etcinq  milles;  et  de  Policastre  passasmes  devant 
Guamerode,  et  y  a  dix-huit  milles.  De  Guame- 
rode  allasmes  passer  le  pas  de  Paleuode  (3)  et 
y  a  quinze  milles  de  Guamerode. 

Cedit  jour  passasmes  devant  une  ville  nom- 
mée Pichote,  qui  est  à  dix  milles  de  Palenode  , 
et  de  là  allasmes  passer  à  la  couste  de  Exel- 
lente,  là  ou  il  y  a  vingt  milles  de  Pichote.  Et  de 
là  passasmes  une  autre  ville  qui  s'appelle  le  chas- 
tel  de  rAbbat,qui  esta  dix  milles  de  Exellente; 


(1)  Slromboli,  une  dos  îles  de 

(2)  Amnniea. 

(3)  Cap  de  Pnlinure. 

et  de  là  passasmes  à  une  autre  \ille  qui  se  nomme 
Arobbe  (4),  qui  est  à  dix  milles  dechastel  l'Ab- 
bat.  Et  plusieurs  autres  petites  villes  passasmes 
au  couste  de  la  marine  de  ladite  Calabre,  lequel 
seroit  trop  long  à  mettre  par  escript. 

De  là  entrasmes  dans  le  gouffre  de  Salerne  , 
et  toute  la  nuyt  le  passasmes  à  grant  péril  ,  et 
merveilleux  dangier  ;  car  le  ventestoit  merveil- 
leusement grant  et  la  mer  terrible,  par  telle 
façon  qu'il  n'y  avoit  marinier  qui  ne  perdist 
son  entendement,  et  furent  fort  esbahis  du  mau- 
vais temps  qui  couroit.  Mais  nonobstant  cela  le- 
dit prince  faisoit  tirer  tousjours  en  avant  pour 
gaigner  le  port  de  tapies,  pourcequeleroy  Fer- 
rant l'avoit  mandé  à  toute  diligence  ;  car  le 
marquis  de  Pcscaire  avoit  esté  tué  devant  Sainte - 
Croix  d'un  coup  de  trect  d'arbalestre  qu'il  eut 
en  la  gorge.  Et  ledit  marquis  gouvernoit  l'armée 
du  roy  Ferrant  en  son  vivant,  ainsi  n'ousoit  des- 
cendre, ne  prendre  port  pour  les  ennemys. 

Nous  passasmes  ledit  gouffre  de  Saleine  toute 
nuyt  à  grant  dangier,  qui  dure  quarante  milles, 
et  au  saillir  dudit  gouffre  allasmes  au  long  de 
la  coste  de  Malfe  (5),  et  passasmes  pardevant 
une  ville  qui  s'appelle  l'isle  de  Crape  (6),  et  de 
là  entrasmes  au  gouffre  de  iNaples,  et  passasmes 
devant  la  ville  de  Masse  ;  et  de  Masse  passasmes 
devant  une  autre  ville  qui  s'appelle  Soriente  ; 
et  de  Soriente  alasmes  au  port  de  Castelamer. 
De  la  ville  de  Câpre  jusques  à  Naples  y  a  trente 
milles. 

Le  samedy  ensuivant ,  vingt-quatriesme  jour 
du  moys  d'octobre,  arriva  le  prince  au  port  de 
Castelamer  qui  est  à  dix-huit  milles  de  Naples, 
et  là  trouva  l'armée  des  Vénissiens,  qui  estoient 
en  nombre  de  vingt  gallées,  et  des  autres  na- 
vires biscains  et  espaigneulx,  deux  naves,  deux 
gallions  et  deux  escorpions ,  qui  le  réveillirent 
à  grand  alégresse  de  coups  de  canon  et  de  trom- 
pette à  l'usance  de  la  mer  ;  et  là  surgit  ledit 
prince ,  et  y  demeura  toute  la  nuyt  en  attendant 
des  nouvelles  du  roy  Ferrant,  qui  estoit  en 
champ  au  quartier  de  Nouchères,  qui  est  à  dix- 
huit  milles  de  Naples  ,  et  le  sieur  prince  de  Bési- 
lanne  ,  et  le  sieur  de  Pressy ,  grand  sénéchal  du 
réaume,  estoient  au  devant  de  lui. 

De  la  ville  de  Messine  vint  le  prince  avec  ses 
gallées  en  trente  heures  jusqu'au  port  de  Na- 
ples, là  où  il  y  a  trois  cens  milles  de  l'ung  à 
l'autre. 

Lendemain,  qui  fut  le  dimanche  25  du  moys 
d'octobre,  se  leva  ledit  prince  avec  ses  gallées. 


(4)  Agropoli. 

(5)  A  mal  fi. 

(6)  Ca|tiTC. 

et  s'en  alla  a  la  rote  de  JNaples ,  et  passa  devant 
la  tour  du  Grec,  et  rencontra  le  capitaine  Vil- 
lemarin ,  qui  venoit  au  devant  de  lui ,  sa  galée 
fort  parée  ,  et  principalement  de  banièreet  éten- 
dars ,  et  entre  les  autres  portoit  trois  bauieres 
tout  d'ung  égal ,  d'une  grandeur  et  d'une. 

La  première  estoit  la  baniere  du  Pape ,  la  se- 
conde du  roy  de  Castille,  la  tierce  du  roy  Fer- 
rant ;  et  leist  la  révérence  ledit  capitaine  au 
prince,  et  le  prince  lui  feist  grant  recueil,  car 
il  estoit  lieutenant  général  des  gallées  du  roy 
d'Espaigne.  Et  de  là  allasmes  surgir  et  jetter 
ancre  en  mer  devant  la  ville  de  Naples,  vis-à-vis 
de  la  Magdelaine,  et  là  dcscendist  ledit  prince  , 
et  fut  fort  recueil ly  de  coups  de  canon  et  de 
trompettes,  et  lui  feist-on  grand  allégrie  à  la 
coustume  du  pays. 

Cedit  jour  vint  audevant  dudit  prince  pour 
le  recevoir  en  terre  don  Alfonse  d'Arragon ,  son 
frère  bastard ,  évesque ,  et  don  Jehan  d'Arra- 
gon ,  son  neveu ,  bastard  du  roy  Alfonce,  et  des 
gens  de  la  ville  petite  quantité;  car  le  roy  Fer- 
rant avoit  fait  prendre  des  gentilshommes  de 
ladite  ville ,  et  les  avoit  envoyés  au  chasteau  de 
riscle  jusques  au  nombre  de  trente. 

Dedans  ledit  port  de  Xaplesy  avoit  que  naves, 
que  gallées,  de  vingt-cinq  à  trente,  sans  l'armée 
des  François,  qui  estoit  sous  le  castel  de  Loue 
de  quinze  à  seize  voiles,  que  les  ennemis  te- 
noient  assiégés. 

Cedit  jour  laissa  ledit  prince  le  sieur  de  Les- 
parre  et  messire  Guillaume  de  Villeneufve,  et 
Pierre  Fregouse ,  fds  de  messire  Perrin  Fre- 
gouse  de  Gènes  ,  et  Gaspart  de  Girème ,  homme- 
d'armes  soubs  la  charge  du  roy  d'Evitot,  dedans 
la  gallée  Marquèse  prisonniers,  et  là  demou- 
rèrent  ung  moys  sans  descendre  en  terre.  Ung 
peu  de  temps  après  le  prince  envoya  ledit  Pierre 
Fregouse  au  chasteau  de  l'iscle  prisonnier,  pour 
le  tenir  plus  seulement. 

Le  lundy  ensuivant,  26  dudit  moys  d'octobre, 
partist  ledit  roy  Ferrant  de  la  ville  de  Naples, 
et  alla  à  son  champ,  qui  estoit  à  Cerne,  et 
laissa  le  prince  à  Naples  pour  faire  faire  les  ap- 
proches contre  le  Chasteauneuf ,  et  autres  chou- 
ses  nécessaires  au  fait  de  la  guerre.  En  icelluy 
temps  estoit  le  Chasteauneuf  eu  trêves  avecques 
le  roy  Ferrant ,  pour  ce  qu'il  avoit  faute  de  vi- 
vres ,  et  estoit  encore  dedans  monsieur  de  Mon- 
pensier ,  le  prince  de  Salerne,  et  le  sénéchal  de 
Beaucaire  ,  et  plusieurs  autres  gens  de  biens. 

Ung  peu  de  temps  après,  et  croys  que  ce  fut 
le  27  du  moys  d'octobre  que  l'armée  de  mer  des 
François  se  leva,  et  s'en  alla  sous  le  chastel  de 
Lone,  la  ou  elle  estoit ,  et  emmenèrent  monsieur 
de  Monpensier ,  le  prince  de  Salerne,  le  séné- 


chal de  Beaucaire,  et  plusieurs  autres  gens  de 
bien  avecques  eulx  s'en  allèrent  descendre  au 
port  de  Salerne ,  et  à  la  ville ,  et  se  réalièrent 
avecques  les  autres  François.  Et  tout  cecy  feirent 
nonobstant  l'arrivée  des  ennemys,  qui  devant 
eulx  estoient  jusques  au  nombre  de  trente  gal- 
lées et  vingt  naves  que  barches. 

Dedans  le  castel  de  Lone  estoit  Claude  de 
Robodenges,  qui  point  n'estoit  comprins  en  la 
trêve,  et  sans  cesser  tiroit  tous  les  jours  de  l'ar- 
tillerie. Mais  ung  peu  de  temps  après  le  Chas- 
tclneuf  fut  rendu  ;  il  print  trêve  avec  le  prince 
pour  deux  moys,  que  en  cas  qu'il  n'eust  secours 
dedans  ledit  terme  des  deux  moys,  qu'il  ren- 
droit  ladite  place,  car  il  avoit  faulte  de  vivres, 
et  bailla  en  ostage  Jehan  de  La  Vernade ,  qui 
avec  lui  estoit.  Et  à  cette  cause  le  prince  luy 
faisoit  bailler  des  vivres  tous  les  jours.  Les 
trêves  de  Chasteauneuf  et  de  la  ville  furent  rom- 
pus, pour  ce  que  ceulx  dudit  chasteau  retindrent 
le  maistre  justicier  de  la  ville ,  qui  leur  porta 
des  vivres:  car  il  n'estoit  pas  connu  pour  ce 
faire,  et  y  alloit  à  cautelle;  et  aussi  pource  que 
monsieur  de  Monpensier  s'en  estoit  allé  avecq 
l'armée  de  mer,  dont  ceulx  de  la  ville  en  mur- 
muroyent  très-fort,  et  en  furent  moult  malcon- 
tens. 

Ung  peu  avant  que  monsieur  de  Monpensier 
partist  de  Chasteauneuf,  le  prince  de  Bèsilanne, 
et  le  sieur  de  Pressy ,  grant  sénéchal  du  réaume, 
vindrent  accompagnez  de  cinq  ou  six  milles 
hommes  tant  à  pié  que  à  cheval  jusques  à  INostre- 
Dame-de-Piédecrote  ,  qui  n'est  qu'à  une  petite 
lieuë  du  Chasteauneuf,  et  menoient  avec  eulx 
grant  force  vi\res  pour  avitailler  ledit  Chas- 
teauneuf; mais  pource  que  monsieur  de  Mon- 
pensier avoit  desja  baillé  les  ostages  pour  avoir 
des  vivies,  leur  entreprise  fut  rompue  ,  et  s'en 
retournèrent.  Et  estoient  lesdits  ostages  le  sieur 
d'Alègre ,  frère  dudit  sieur  de  Pressy  ,  le  sieur 
de  La  Marche,  le  sieur  de  La  Chapelle ,  et  le 
seigneur  de  Roguebertiu. 

A  l'occasion  des  ostaiges  dessus  nommez,  le- 
dit prince  de  Bèsilanne  et  le  sieur  de  Piessy 
s'en  retournèrent,  moult  vertueusement  sans, 
rien  perdre  ,  fors  que  les  victuailles ,  lesquels  ne 
peurrent  pas  ramener  avec  eulx ,  pource  que  le 
roy  Ferrant  estoit  sailly  de  la  ville  de  INaples. 
au  devant  de  eulx,  accompaigné  de  quinze  à 
seize  mille  hommes  tant  à  cheval  que  à  pié,  et 
les  Françoys  n'estoient  pas  cinq  milles ,  comme 
vous  ay  cy  devant  dit. 

Mais  nonobstant  le  grant  nombre  qu'ils  es- 
toient, n'eust  esté  pour  l'inconvénient  qu'il  en 
eust  peu  estrc  venu  ausdits  ostaiges,  ils  se  fussent 
mis  en  leur  debvoir  de  avictuailler  ledit  chas- 

teau,  qui  eust  esté  une  très-grant  réputation 
donneur  et  louange  audit  prince  et  au  grant  sé- 
néchal, et  à  toute  leur  compaignie. 

Le  vendredy  8  du  mois  de  novembre ,  le  roy 
Ferrant  feist  donner  le  premier  assault  à  la  ci- 
tadelle du  Chasteauneuf  de  Naples,  lui  présent 
et  le  prince  de  Haultemore  ;  là  où  il  eust  très- 
fort  et  asprement  combatu  ,  tant  de  ceulx  de  de- 
dans que  de  ceulx  de  dehors  ;  mais  au  long  fu- 
rent les  ennemys  rebutez  bien  et  Aertueuse- 
ment  par  les  François ,  à  coups  de  lances  à  feu 
et  de  pigues,  par  telle  façon  qu'il  y  eut  large- 
ment des  ennemys  morts  et  blessez,  et  des  Fran- 
çois n'y  eust  que  deux  blessez. 

Tout  cecy  voyant,  le  roy  Ferrant  commanda 
faire  sonner  la  retraite ,  laquelle  chose  fut  faite 
promptement,  pour  ce  qu'ils  veoient  qu'ils  n'a- 
voient  pas  du  meilleur  ;  car  mouit  grand  def- 
fence  faisoient  les  Françoys  à  bien  garder  leur 
brèches,  et  ainsy  en  demeurèrent maistres  pour 
le  jour. 

Le  roy  Ferrant  se  retira  en  son  logis  au  chas- 
teau  de  Capoane ,  fort  desplaisant  des  gens  qui 
avoient  esté  morts  et  blessez  audit  assault  ;  et 
ordonna  que  on  feist  venir  grand  quantité  de 
massons  et  autres  maneuvriers  ,  lesquels  furent 
mis  à  miner  ladite  citadelle,  et  la  minèrent  plus 
de  deux  lances  de  parfont,  et  puis  l'estanson- 
nèrent  sur  pillotis,  et  boutèrent  dedans  grand 
force  fagos  et  pouidre  de  canon  ,  et  quant  la 
mine  fut  preste  ,  le  mandèrent  dire  ou  roy  Fer- 
rant. 

Le  vendredy  28  du  moys  de  novembre  revint 
le  roy  Ferrant  de  son  champ  en  la  ville  de 
Naples  ,  pour  faire  mettre  cedit  jour  le  feu  en 
la  mine,  et  feist  crier  à  l'assault,  et  les  gens 
de  tous  coustez  assaillirent  la  citadelle,  et  y  eust 
merveilleusement  combatu  tant  d'ung  cousté 
(jue  d'autre.  Mais  quand  les  estansons  de  ladite 
mine  furent  brûlez,  ung  grand  quartier  de  la 
citadelle  tomba ,  les  François  furent  tout  à  des- 
couverts, et  furent  fort  e?bahis,  et  leur  fut  force 
d'abandonner  le  combat ,  et  de  eulx  retirer,  car 
longue  estoit  leur  retraite ,  et  leur  ^ivoit-on  rom- 
pu le  grand  pont,  et  aussi  le  pont  de  Paradis. 
Nonobstant  tout  cela  ils  s'en  retirèrent  bien  et 
honestement  par  dedans  les  fossez,  et  à  bien  peu 
(le  perte. 

Et  par  ainsi  fut  ladite  citadelle  prinse  par  les 
ennemys  ,  qui  grand  perte  fut  pour  les  Fran- 
çois,  car  c'estoit  le  boulevart  et  la  force  dudit 
ehasteau ,  et  à  tant  s'en  retourna  ledit  roy  Fer- 
rant en  son  champ. 

Le  lundi  ensuivant  se  leva  toute  larmée  dy\ 

roy  Ferrant,  qu'il  avoit  par  mer  devant  la  ville 
de  Naples ,  à  cause  de  la  grand  tourmente  qui 
se  mist  sur  la  mer  :  car  ils  ne  s'ouzoient  mettre 
i  devant  le  molle,  de  peur  de  l'artillerie  du  ehas- 
teau ,  et  alasmes  tant  de  nuyt  que  de  jour  au 
port  de  Baye,  et  là  surgismes  naux,  gallées, 
gallions,  et  gétismes  ancre  en  mer,  et  fut  la 
tempeste  si  grande  qu'elle  tomba  dedans  une 
nave  et  tua  deux  hommes. 

De  Naples  jusques  au  port  de  Baye  il  y  a 
sept  milles,  et  est  ledit  port  bel  et  grant,  et 
autrefois  y  a  eu  une  très-grande  cité,  la  plus 
grande  du  réaume  ;  et  à  cause  de  leur  villain  et 
grant  péché  de  sodomye,  ladite  cité  abisma  et 
fondit  dans  la  mer.  Et  encores  y  appèrent  gran- 
des tours,  grans  collisseaux  et  grands  crottes, 
et  dedans  lesdites  crottes  y  a  encore  bains,  qui 
incessament  sont  chaulx  ;  et  au  plus  près  y  a  ung 
lochier  là  où  sont  les  estuves  continuellement 
chauldes,  sans  que  homme  ny  femme  y  fasse 
ne  feu  ne  flambe  ;  lesdits  bains  sont  si  très-na- 
turels, que  autrefois  les  Romains  y  souloient 
venir  eulx  baigner  et  estuver  pour  la  santé  de 
leurs  personnes  ;  car  ils  guérissent  de  plusieurs 
grandes  maladies  ;  et  y  avoit  autrefois  en  es- 
cript  les  maladies  de  quoy  ils  guérissoient;  mais 
les  médecins  de  Salerne  vindrent  rompre  les 
écritures  qui  estoient  pour  notifier  les  maladies 
dequoy  ils  guérissoient ,  et  ce  feirent  à  cause 
que  desdits  bains  ils  pardoient  leurs  prattiques 
de  médecine. 

Auprès  dudit  port  y  a  une  ville  nommée  Pu- 
sol  (1),  là  où  il  y  a  une  montaigne  vis-à-vis,  qui 
s'appelle  la  Souffrière  (2),  là  où  se  fait  le  souf- 
fre. 

Le  dimanche  ensuivant,  premier  jour  de  no- 
vembre, feste  de  Tous-saints,  se  levèrent  toutes 
les  gallées  ,  et  s'en  allèrent  devant  JNaples  , 
chargées  de  grans  fagos,  pour  faire  les  repaires 
devant  le  Chasteauneuf  de  Naples;  et  en  passant 
devant  ladite  ville  de  Pusol ,  chargèrent  grant 
force  pierres  et  bombardes  grosses  et  menues,  et 
le  tout  portasmes  à  Naples ,  et  les  deschargeas- 
mes  de  nuyt,  à  cause  de  l'artillerie  qui  tiroit  du 
ehasteau  sans  cesser.  Le  seigneur  de  L'Esparre 
estoit  dedans  la  gallée  du  prince ,  là  où  estoit 
messire  Guillaume  de  Villeneufve  continuelle- 
ment. 

Le  lundi  ensuivant  al lasmes  avecques  la  gal- 
lées dudit  prince,  et  les  deux  gallées  de  messire 
Saragousse,  à  l'isle  de  Iscle  ,  remenasmes  les 
naux  avec  nous,  et  l)arches,(|ui  là  estoient  , 
pource  que  les  ennemis  doubtoient  que  l'armée 
des  François  ne  les  allasse  prendre  ou  brusier, 

et  les  remocasraes  avecques  les  gallées  jusques 
au  port  de  Castelamer  ,  là  où  trouvasmes  l'ar- 
mée des  Vénissiens  jusques  au  nombre  de  vingt 
gallées,  et  le  sieur  Villemarin ,  cappitaine-gé- 
uéral  pour  le  Roy  d'Espaigne ,  des  gallées  ,  ac- 
compaigné  de  trois  gallées ,  et  messire  Francis- 
que de  Pau,  accompagné  de  deux  gallées,  naux, 
barches,  gallions  ,  jusques  au  nombre  de  qua- 
rente ,  et  deux  escorpions  ;  mais  il  est  bien  vray 
que  lesdits  naux  estoient  mal  garnis  de  gens  et 
de  vivres. 

Le  mardi  ensuivant  ce,  l'armée  de  Vénissiens 
et  le  cappitaine  Villemarin  ,  accompaigné  de 
vingt-cinq  gallées,  allèrent  au  port  de  Baye, 
pource  que  l'on  disoit  que  l'armée  de  France  , 
qui  estoit  au  port  de  Salerne ,  s'estoit  levée  et 
avoit  fait  voillepour  aller  avitailler  le  Chasteau- 
ueuf  et  chasteau  de  Loue  ,  et  aussi  qu'ils  se 
doubtoient  qu'ils  n'allassent  au  port  de  Gaiette, 
laquelle  chose  ils  feirent. 

Et  le  mercredy  ensuivant,  feste  de  monsieur 
Saint-Martin  ,  arrivèrent  deux  grosses  nauxgé- 
noisses  devant  le  port  de  Baye  ,  et  là  surgirent 
et  gettèrent  leurs  ancres  en  mer  sans  entrer  de- 
dans ledit  port,  ne  sans  saluer  l'armée ,  dont  le 
général  des  Véinssiens,  et  le  cappitaine  Ville- 
marin  ,  et  tous  les  autres  patrons  en  furent  fort 
esbahis ,  car  ils  ne  savoient  se  c'estoit  pour  eulx 
ou  contre  eulx,  attendu  qu'ils  n'avoient  point 
salué  l'armée ,  ne  getté  leur  batteau  dehors  de 
leurs  naux  ,  à  la  coustume  de  la  mer  ;  et  grant 
joye  en  eut  le  sieur  de  L'Esparre  et  ledit  duc  de 
Villeneufve ,  et  les  autres  François ,  qui  es- 
toient prisonniers  dedans  lesdites  gallées  ,  cui- 
dant  que  ce  fût  le  secours  de  France ,  car  assez 
suffisoit  des  deux  naux  pour  recouvrer  la  ville  de 
Naples  pour  l'eure  ;  car  les  deux  naux  estoient 
belles  et  grandes,  portant  l'une  trois  milles  bot- 
tes ,  et  l'autre  deux  milles  et  cinq  cens  bottes  ; 
et  s'appelle  l'une  la  nave  Gallienne ,  et  l'autre 
nave  l'Espinole. 

Or  vint  lendemain  à  matin  que  se  leva  la  gal- 
lée  du  prince  et  allasmes  voir  lesdits  naux  ;  et 
tout  le  long  cria  le  commite  de  ladite  galléepar 
deux  fois  :  Qui  vive,  qui  vive  !  et  ceux  des  naux 
répondirent  :  Saint-George  et  Frerre,  Frerre; 
et  tous  ensemble  commencèrent  à  crier  dere- 
chief  :  Frerre,  et  tirèrent  grans  coups  de  ca- 
non ,  et  trompette  de  sonner,  et  arborèrent  grant 
quantité  de  bannières  et  estendars  d'ung  cousté 
et  d'autre  :  qui  fut  uug  horrible  dueil  pour  les 
Françoys. 

Là  descendit  le  patron  de  la  gallée  du  prince, 
nommé  Mathieu  Corse,  et  ung  gentilhomme 
nommé  missire Francisque  Corve; et  allèrent  tous 
deux  dedans  ladite  nave  pour  seavoir  des  nou- 

velles;  et  de  là  escripvirent  au  prince  qui  estoit 
à  Naples  fort  esbahis  ,  et  la  ville  bien  esmeuè , 
cuidant  que  ces  deux  naves  venissent  pour  le 
secours  de  France ,  car  le  chasteau  de  Lonc 
en  avoit  fait  grand  feu  de  joye,  cuidant  qu'ainsy 
fût. 

Tout  incontinant  que  le  général  des  Vénis- 
siens sceut  les  nouvelles,  il  vint  devers  les  naves 
avecques  toutes  ses  gallées,  et  renvoyèrent  les- 
dites naves  surgir  auprès  du  chasteau  de  Lonc  , 
donc  les  François  qui  dedans  le  chasteau  estoient, 
en  furent  bien  esbahis,  quant  ils  veirent  qu'ils 
estoient  du  party  contraire ,  et  aussi  fut  le  Chas- 
teauneuf. 

Le  lundi  6 du  mois  de  novembre,  vint  mon- 
seigneur le  prince  en  la  gallée  qui  estoit  à  Mar- 
guillon,  derrière  le  chasteau  de  Lonc,  et  là  disna. 
Et  après  disner  ,  à  la  requeste  de  monseigneur 
de  L'Esparre  ,  qui  dedans  la  gallée  estoit ,  feist 
appeller  missire  Guillaume  de  Villeneufve ,  et 
l'envoya  quérir  en  soubte  dedans  l'esquandalar 
par  le  patron  Mathieu  Corse  ,  et  par  son  maistre 
d'oustel  messire  Vincent  ;  et  le  feist  mener  de- 
vant le  prince  ,  et  là  ledit  de  Villeneufve  fit  la 
révérence  au  prince  qui  encore  ne  l'avoit  voulu 
avoir. 

Mais  bien  debvez  sçavoir  que  en  ladite  révé- 
rence fut  assez  pitteuse,  car  ledit  de  Villeneufve 
avoit  grant  barbe  grise,  et  le  visaige  bien  nè- 
gre et  fort  défait  ,  et  bien  pourrement  vestu  , 
et  assez  triste  de  sa  personne,  comme  cellui 
qui  avoit  esté  quatre  moys  en  gallée  prisonnier 
par  force ,  et  très-mal  nourry  ;  car  la  pluspart 
du  temps  ne  mangeoit  que  biscuit,  et  la  moitié 
de  ses  gens  enchesnez  et  enfibrez  ,  sans  que  le- 
dit prince  le  voulsist  veoir,  ne  parler  à  luy  du- 
rant ce  temps ,  ne  souffrir  qu'il  descendist  en 
terre,  fors  ung  jour  ,  qu'il  le  feist  descendre  à 
Tarenteà  la  requeste  de  George  de  Silly  ,  gou- 
verneur de  ladite  ville  ,  lequel  promist  sur  sa 
foy  rendre  ledit  Villeneufve  landemain,  laquelle 
chose  il  feit  tout  incontinent  que  la  gallée  vint 
le  requérir. 

Mais  bien  debvez  sçavoir  que  à  la  descendue 
que  ledit  de  Villeneufve  feist  à  la  ville  de  Tarente, 
fut  moult  bien  recueilli  du  gouverneur  et  de  tous 
les  gentilshommes  qui  avec  luy  estoient ,  pour 
l'onneur  du  roy  de  France,  de  Sécile  et  de  Jéru- 
salem ,  et  aussy  pour  la  pourreté  en  quoy  ils  vin- 
drent  ,  tant  de  vestement  que  de  la  personne. 
Car  il  y  avoit  plus  de  dix-huit  jours  qu'il  n'avoit 
mangé  pain  ne  beu  que  de  l'eau  de  la  pluye. 
Car  biscuit  et  eaux  leur  estoient  faillis,  et'  ne 
povoient  prendre  eaux  fresches  à  plus  de  dix 
milles  de  Tarente,  pour  la  forte  guerre  que  leur 
faisoit  le  liouverneur  de  ladite  ville. 

Pareillement  fut  bien  recueilli  ledit  de  Ville- 
neufve  par  les  Tarentins,  pour  ronneur  du  Roy  ; 
car  raoult  fidèles  et  bons  Françoys  estoient,  et 
bien  le  montrèrent ,  quant  le  prince  mettoit 
gens  enterre;  car  ils  estoient  tousjours  les  pre- 
miers armez  pour  les  combattre. 

La  cité  de  Tarente  est  une  très-belle  ville  et 
grande  ,  et  y  a  très-fort  chasteau  ,  et  encore  se- 
roit  plus  fort  se  il  estoit  parachevé  du  quartier 
de  la  ville  ;  et  est  ladite  ville  et  chasteau 
toute  environnée  de  mer  ;  et  ne  se  peut  assiéger 
ladite  ville  sans  trois  grans  puissances  de  gens 
pour  y  mettre  trois  sièges,  Tung  du  quartier  de 
la  ville  des  Cortailles,  et  l'autre  en  Tisle  de  l'au- 
tre quartier  vis-à-vis  de  ladite  ville,  sus  le  chemin 
de  la  ville  de  Massafre  ,  et  l'autre  par  mer  ;  et 
l'un  des  sièges  ne  peut  secourir  l'autre. 

Et  si  fauldroit  pour  tout  le  moins  que  à  cha- 
cun siège  y  eust  sept  ou  huit  milles  combatans, 
car  ils  saillioient  des  habitans  de  ladite  ville  cinq 
ou  six  milles  hommes  à  cinq  coups  pour  une 
saillie.  Ledit  chasteau  estoit  très-bien  pourvu 
de  blez ,  de  vin  ,  de  mil ,  de  chair,  de  poudres 
et  de  toutes  choses  nécessaires  pour  la  provi- 
sion d'une  telle  place  ,  et  principalement  des 
gens  de  bien  ,  qui  estoient  avec  ledit  gouver- 
neur ,  qui  moult  bien  les  sçavoit  traitler  et  con- 
duire. 

Quant  vint  lendemain  que  la  gallée  vint  qué- 
rir ledit  de  Villeneufve,  sachez  pour  tout  vray, 
que  piteux  fut  le  congié  que  ledit  gouverneur 
et  gentils-hommes,  et  les  gens  de  bien  de  ladite 
ville,  prindrent  duditde  Villeneufve,  à  l'entrée 
qu'il  feist  dedans  la  gallée  de  la  pitié  qu'ils 
avoient  :  car  il  n'y  avoit  homme,  tant  du 
chasteau  que  des  gens  de  bien  de  la  ville, 
qu'ils  ne  luy  dépertissent  de  leurs  biens  pour 
vivre  dedans  ladite  gallée  ;  et  bien  besoing 
en  avoit ,  pource  que  en  ladite  n'avoit  mangé 
plus  de  huict  jours  avccques  herbes  et  olives 
verdes ,  et  estoient  bien  mal  fournis  d'eaue, 
comme  vous  ay  dit  par  cy-devant.  Et  à  tant 
s'en  ala  en  la  gallée  ,  et  les  Tarentins  tous 
ensemble  se  prindrent  à  crier  :  France,  France! 
comme  bons  et  loyaux  Françoys  qu'ils  estoient. 

Cedit  jour  que  le  prince  envoya  quérir  ledit 
de  Villeneufve  en  la  gallée,  présent  le  seigneur 
de  Lesparre  ,  et  le  capitaine  Villemarin  ,  capi- 
taine-général de  toutes  les  gallèes  du  roy  d'Es- 
paigne ,  ledit  prince  dit  audit  de  Villeneufve 
qu'il  estoit  fort  esbahis  de  quoy  il  ne  luy  avoit 
voulu  rendre  et  bailler  le  chasteau  de  Trane  en- 
tre ses  mains,  attendu  que  par  plusieurs  fois  l'en 
avoit  fait  requérir  et  principalement  par  son 
maistre  d'oustel ,  missire  Vincent;  et  aussy  que 
luy-mesme  y  estoit  venu  une  autre  fois  en  per- 


sonne; et  qu'il  luy  voulsist  mieux  avoir  fait 
comme  les  autres  cappitaines,  qui  leur  avoient 
rendu  leurs  places  par  composition  ,  leurs  per- 
sonnes, et  leurs  gens,  et  leurs  bagues  sauves ,  et 
qu'ils  les  envoyroit  tous  en  seureté  jusques  au 
port  de  Marseillcsou  d'Aiguemortes. 

Ledit  de  Villeneufve  répondit  au  prince  qu'il 
ne  luy  voulsist  déplaire  ;  car  il  n'eust  pas  fait  son 
debvoir  de  luy  rendre  une  telle  place  sans  le 
commandement  du  Roy  son  souverain  seigneur, 
de  qui  il  l'avoit  en  garde;  et  qu'il  eût  mieux 
aimé  y  mourir  que  de  lui  avoir  fait  cette  grande 
faulte  et  lascheté. 

Et  alors  lui  respondit  ledit  prince  ,  qu'il 
avoit  entendu  que  ledit  de  Villeneufve  l'avoit 
voulu  bailler  entre  les  mains  des  Vénissiens,  et 
qu'il  en  estoit  bien  esbahis.  Ledit  de  Villeneufve 
lui  respondit,  sauvant  son  honneur  ,  que  jamais 
ne  l'avoit  pensé  ne  voulu  faire;  et  que  s'il  l'eust 
voulu  bailler  entre  les  mains  des  Vénissiens  la- 
dite place,  qu'ils  lui  eussent  donné  très-vo- 
lontiers dix  milles  ducas ,  de  laquelle  chose 
il  n'avoit  garde  ;  car  il  le  monstra  bien  à  la 
par  fin. 

Et  lors  ledit  de  Villeneufve  dit  au  prince,  pré- 
sens les  dessus  nommés ,  le  seigneur  de  l'Es- 
parre ,  et  le  cappitaine  Villemarin  et  plusieurs 
autres  gens  de  bien,  que  s'il  y  avoit  Vénissiens 
ou  autre  homme,  de  quelque  langue  qui  fût, 
qui  voulsist  dire  ne  maintenir  qu'il  eust  voulu 
bailler,  ne  rendre  ladite  place  à  homme  du 
monde ,  que  faulsement  et  mauvaisement  ils 
avoient  manti ,  sauvant  l'onneur  du  prince,  et 
que  avecques  son  bon  congié  et  licence,  il  estoit 
prest  et  appareillé  de  le  combattre  l'espée  au 
poing  dedans  ladite  poupe  de  la  gallée,  et  de 
l'en  faire  dédire  par  sa  gorge  ,  que  faulsement 
et  mauvaisement  l'avoit  dit;  et  sus  cela  ledit  de 
Villeneufve  en  jetta  son  gage  de  bataille  ou 
milieu  de  la  poupe  de  la  gallée ,  présent  ledit 
prince,  le  seigneur  de  l'Esparre,  le  cappitaine 
Villemarin,  et  le  cappitaine  Francisque  de  Pau, 
et  plusieurs  autres  gens  de  bien  qui  présens 
estoient. 

Alors  le  seigneur  Villemarin  et  le  cappitaine 
Francisque  de  Pau  dirent  au  prince  que  autres- 
fois  ils  avoient  veu  et  cogneu  ledit  de  Ville- 
neufve aux  guerres  de  Castalongne ,  là  où  tous- 
jours  avoit  esté  renommé  homme  de  bien  ,  et 
attendu  qu'il  faisoit  l'offre  de  vouloir  prouver 
de  sa  personne ,  que  ledit  prince  se  devoit  tenir 
pour  excusé,  et  pour  content,  laquelle  chose  il 
feist,  oyant  les  chouses  dessusdites,  et  que  luillui 
nedisoità  rencontre,  nonobstant  que  les  Vé- 
nissiens fussent  présens,  et  à  tant  le  prince  s'en 
retourna  a  la   ville  ,  et   le  seigneur  de  L'Es- 

parre  et  ledit  de  Viileneufve  demourèrent  en  la 
gallée. 

Ung  peu  de  temps  après  fut  mené  le  seigneur 
de  L'Esparre  et  ledit  messire  Guillaume  dedans 
la  ville  de  Naples ,  prisonniers  par  le  eappitaine 
Montanègre ,  eappitaine  de  la  guerre ,  et  par  le 
maistre  de  la  monnoye  ,  nommé  messire  Char- 
les, et  furent  mis  dedans  la  maison  dudit  Mon- 
tanègre ,  jusques  à  temps  que  le  Chasteauneuf 
fut  prins. 

Ung  peu  après  que  le  Chasteauneuf  fut  prins , 
fusnies  menez  audit  Chasteauneuf,  et  fut  environ 
à  la  fin  de  décembre  ;  et  là  fusmes  en  prison  en 
la  grosse  tour  du  Portai  jusques  à  la  délivrance 
de  nos  personnes. 

Le  deusiesme  jour  du  moys  de  décembre,  fut 
envoyé  quérir  le  seigneur  de  L'Esparre  de  par 
le  roy  Ferrant,  qui  estoit  à  la  ville  de  Cerne  , 
en  son  champ  ;  cela  amassoit  gens  de  tous 
coustez,  et  disoit  l'on  la  cause  pourquoy  il  avoit 
envoyé  quérir  le  seigneur  de  L'Esparre,  c'es- 
toit  pour  faire  le  change  du  fils  du  conte  Cham- 
berin  et  de  lui,  qui  pareillement  estoit  prison- 
nier au  champ  de  monseigneur  de  Monpensier , 
qui  estoit  au  quartier  de  Salerne  assez  près  les 
ungs  des  autres. 

Le  huitiesme  jour  dudit  mois  de  décembre 
ensuivant  se  rendist  le  Chasteauneuf  de  la  ville 
de  ISaples  au  roy  Ferrant,  et  entra  le  prince  de 
Haultemore  dedans  ledit  chasteau,  pour  ledit 
roy  Ferrant ,  et  feist  lever  les  armes  et  banières 
dudit  Roy  sus  les  grosses  tours  ,  et  moyennant 
la  rendition  dudit  chasteau ,  furent  rendus  les 
ostaiges  que  avoit  baillés  monseigneur  de  Mon- 
pensier. C'est  à  sçavoir,  le  seigneur  d'AIègre,  le 
seigneur  de  La  Marche ,  le  seigneur  de  Jehanly, 
le  seigneur  de  La  Chapelle  et  le  seigneur  de 
Roquebertin.  De  ladite  place  tous  ceulx  qui  es- 
toient  dedans  se  retirèrent  à  sauveté  dedans  les 
navires  qui  les  debvoient  poiter  en  France , 
eulx ,  leurs  bagues  et  leurs  harnoys,  et  toute 
l'artillerie  qui  estoit  au  roy  de'France,  de  Sé- 
cile  et  de  Jérusalem ,  et  furent  envoyez  en 
France ,  et  aussi  les  oustaiges,  comme  avoit  esté 
dit  par  l'appointement.  Mais  nonobstant  ledit 
appointement ,  ils  furent  détenus  sur  la  mer , 
tant  au  port  de  Naples  que  au  port  de  Raye , 
l'espace  de  six  sepmaines ,  qui  moult  leur  en- 
nuya. 

Mais  comme  l'on  disoit,  les  ennemis  les  dé- 
tenoient  en  cautelle ,  de  peur  qu'ils  ne  s'en  pré- 
vissent et  ralliassent  avecques  l'arrnée  qui  ve- 
noit  de  France;  car  ils  estoient  une  très  belle 
compaignie  et  grand ,  tant  avecques  monsei- 
gneur d'AIègre  que  avecques  messire  Gabriel 
de  Monfaulcon  ,  qui  pareillement  s'en  alloit  par 

composition ,  et  croys  qu'ils  estoient  de  nombre 
de  cinq  cens  hommes  ;  et  estant  le  roy  Ferrant 
en  Calabre  avant  que  la  ville  de  Naples  fût 
rendue,  monseigneur  d'Aubigny ,  connestable 
dudit  réaume,  le  prince  Résillanne,  le  seigneur 
d'AIègre  ,  grant  sénéchal  du  réaume  ,  chevau- 
chèrent tant  par  leurs  journées,  qu'ils  rencon- 
trèrent ledit  Roy  auprès  d'une  ville  nommée 
Semenare  :  lequel  Roy  estoit  bien  accompagné  , 
tant  d'hommes  d'armes  que  de  gens  de  pié , 
et  d'un  grand  nombre  de  génitaires  que  le  roy 
d'Espaigne  lui  avoit  envoyé. 

Mais  nonobstant  que  ledit  Roy  fût  fort  gran- 
dement accompaigné ,  comme  dessus  ay  dit ,  les 
François  ne  délaissèrent  point  que  vaillament 
et  hardiment  ne  donnassent  dedans  comme  bons 
et  hardis  hommes  de  biens ,  conduits  par  trois 
chevaliers  que  dessus  vous  ay  nommés. 

Et  par  telle  façon  fut  le  joindre  des  ungs 
avecques  les  autres ,  que  les  François  tuèrent , 
et  preindrent  largement  des  ennemis,  et  tout 
le  demourant  fut  rompu,  et  se  misdrent  en 
fuitte. 

Le  roy  Ferrant,  comme  bon  chevalier  et 
hardi  de  sa  personne  se  monstra  vertueux  par 
telle  façon  ,  cuidant  rallier  ses  gens ,  par  plu- 
sieurs fois  tourna  le  visaige  vers  les  enneniys  ; 
et  par  tant  de  fois  qu'il  fut  getté  par  terre  ,  et 
perdit  son  cheval ,  et  n'eust  esté  un  sien  sou- 
dart  (t),  qui  le  remonta  sur  une  jument  qu'il 
chevauchoit,  ledit  roy  Ferrant  eût  esté  en  grant 
dangier  de  sa  personne,  et  dessus  ladite  jument 
se  retira  et  sauva  le  Roy. 

Ung  peu  de  temps  après  le  seigneur  de  Pressy, 
grant  sénéchal  du  réaume  ,  et  le  prince  Résil- 
lanne ouyrent  des  nouvelles  que  le  Pape  en- 
voyoit  le  fils  du  conte  Chamberin  et  quatre 
autres  contes  au  secour  du  roy  Ferrant,  accom- 
paignez  de  trois  cens  hommes  d'armes  ou  plus, 
et  de  bien  six  milles  enfans  de  pié  ;  en  somme 
ils  estoient  plus  la  moitié  que  les  François.  Mais 
nonobstant  le  grand  nombre  ,  ledit  seigneur  de 
Pressy  et  le  prince  de  Résillanne  ,  comme  bons 
et  hardis  chevaliers,  sans  regarder  le  dangier 
de  leurs  personnes,  donnèrent  dedans  bien  et 
hardiement ,  et  rompirent  la  première  escadre  , 
que  menoit  le  conte  Chamberin ,  et  par  telle 
façon  qu'il  y  eust  largement  de  mors  et  de  prins, 
et  le  demourant  mis  en  fuite  et  eu  roture  jus- 
ques à  la  ville  de  Yole  ,  laquelle  ville  voyant 
ladite  roture,  se  retourna  pour  les  François. 
Entre  les  autres  y  fut  prins  le  fils  du  conte 
Chamberin  et  plusieurs  autres,  et  menés  prison- 
niers en  la  ville  de  Salerne  par  les  François.  En 

(1)  Jean  (J'AUavila,  fréic  du  duc  de  Terniini. 

somme  et  en  conclusion  le  champ  et  la  victoire 
demoura  aux  François  ,.  et  la  louange  à  Dieu. 
Ledit  fils  du  conte  Chamberin  fut  mis  à  treize 
milles  ducas  de  ranson  ,  et  depuis  fut  eschangé 
pour  le  seigneur  de  I/Esparre,  (jui  estoit  pri- 
sonnier entre  les  mains  du  roy  Ferrant. 

[  1496.]  Lesamedy  ensuivant,  sixiesme  jour  du 
mois  de  janvier,  le  seigneur  de  L'Ksparre  et  ledit 
de  Villeneufve  estoient  prisonniers  en  la  grosse 
tour  du  Chasteauneul  de  Xaples ,  leur  fut  dit  les 
nouvelles  du  secour  des  François,  qui  estoient  ar- 
rivez à  Gayette ,  et  à  toute  diligence  le  prince  de 
Haultemore  y  alla ,  et  Prospre  Goulonne  avec- 
ques  lui  par  terre  ;  et  y  feirent  aller  la  pluspart 
des  naux  et  des  gallées  :  mais  trop  tart  y  arrivè- 
rent les  ungs  et  les  autres;  car  jà  estoit  entré 
ladite  armée  de  France  dedans  le  port  de 
Gayette.  Nonobstant  lesdits  François  ne  sceu- 
rent  tant  faire  qu'ils  ne  perdissent  une  de 
leurs  barches  ,  chargée  de  vivres,  qui  s'appel- 
loit  la  Magdelaine ,  laquelle  fut  prinse  des  en- 
nerays. 

Le  vingt-sixiesme  jour  du  moys  de  janvier  fut 
délivré  le  seigneur  de  L'Esparre  hors  de  la  pri- 
son du  Chasteauneuf  de  Naples,  et  fut  fait  par 
le  change  de  luy  et  du  fds  du  conte  Chamberin, 
que  les  François  tenoient  prisonniers ,  et  estoit 
ledit  lils  Chamberin  mis  à  ranson  ,  et  à  treize 
milles  ducas. 

Le  20  du  mois  de  février  partist  le  roy  Fer- 
rant de  la  ville  de  Naples ,  et  s'en  alla  à  une  ville 
nommée  la  Tripande  (1),  là  où  son  champ  se- 
roit  remué  pour  s'en  aller  à  rApoiieille  après 
l'armée  des  Francoys,  qui  y  alloit  pour  lever  les 
deniers  de  l'Apoiieille  des  brebys,  qui  mon- 
toit  la  somme  de  quatre  vingt  à  cent  mille 
ducas. 

Le  27  du  moys  de  février  fut  rendu  le  chas- 
teau  de  Loue  au  roy  Ferrant,  que  pour  lors 
tenoit  Claude  de  Robodenges  pour  le  roy  de 
France,  de  Sécile  et  de  Jérusalem  ,  pource  que 
le  terme  estoit  venu  qu'il  le  devoit  rendre  par 
l'appointement  fait  entre  le  prince  de  Haulte- 
more et  lui  ;  et  en  ce  faisant  ledit  prince  lui  fai- 
soit  bailler  tous  les  jours  des  vivres;  car  il  n'en 
avoit  point,  comme  l'on  disoit  ;  et  en  baillant 
ledit  chasteau  ,  fut  randu  Jehan  de  La  Vernade 
qui  estoit  baillé  pour  ostaige  ;  et  cedit  jour  se 
retirèrent  dedans  la  hardie  ((ui  les  debvoit 
porter  en  France,  eulx  et  leurs  compaignons , 
leurs  bagues  sauves  ,  ainsi  qu'avoit  esté  dit  par 
leur  appointement  ;  et  entra  dedans  ledit  chas- 
teau, pour  le  roy  Ferrant,  le  conte  Mathelon, 
comme  cappitaine  et  chastelain  ,  accompaigne 

(1)  Allripalda. 


de  trois  à  quatre  cens  hommes  ,  et  levèrent  les 
banières  du  roy  Ferrant  sus  h  grant  joye  ,  et  à 
grand  allégrle  à  la  coustume  du  pays  :  car  c'es- 
toit  une  des  chouses  que  plus  ils  désiroient  de 
recouvrer  ledit  chasteau  de  Lone  après  qu'ils 
eurent  le  Chasteauneuf. 

Le  roy  Ferrant  n'estoit  point  à  la  ville  de 
Naples  pour  le  jour  ,  ne  aussi  le  prince  de 
Haultemore;  car  ledit  Roy  estoit  à  son  champ, 
et  le  prince  estoit  au  cartier  de  Gayette,  là  où 
il  avoit  assemblé  des  gens  le  plus  qu'il  avoit 
peu  ,  et  pareillement  aussi  feist  Prospre  Gou- 
lonne, à  cause  du  secour  qui  estoit  arrivé. 

Lendemain  ,  qui  fut  le  dix-huitiesme  (2)  jour 
de  février,  arriva  le  roy  Ferrant  à  la  ville  de 
Naples ,  et  rencontra  auprès  de  ladite  ville  la 
seigneure  Infante  d'Arragon,  fille  de  la  royne 
Jehanne  d'Arragon  ,  relaissée  du  roy  Ferrant, 
qui  venoit  de  la  chasse  ;  et  s'en  vindrent  tous 
deux  ensembles.  Et  quant  le  Roy  fut  arrivé,  au 
nombre  de  deux  ou  trois  milles  hommes  qui 
s'en  alloient  droit  au  moule  ,  délibérez  de  vou- 
loir aller  prendre  la  nef  là  où  estoient  les  Fran- 
çois qui  estoient  saillis  du  chasteau  de  Lone ,  et 
mettre  à  mort  et  en  pièce  tous  lesdits  François 
qui  estoient  dedans  ladite  nef.  La  raison  pour- 
quoi cedit  peuple  vouloit  faire  cette  exécution, 
pource  que  nouvelles  estoient  venues  à  Naples 
que  le  conte  de  Montoire,  qui  avec  les  Francoys 
estoit ,  avoit  fait  pendre  [)ar  la  gorge  quatre  ou 
cinq  Napolitains,  et  à  cette  cause  la  commune 
vouloit  faire  cette  vengence  sur  lesdits  Francoys  ; 
mais  comme  Dieu  voulut ,  l'armée  du  roy  Fer- 
rant ,  lui  estant  devant  ledit  chasteau  ,  voyant 
cette  tumulte  et  assemblée  de  gens  ,  à  toute  dili- 
gence alla  devant  eulx  ;  et  lui  informé  de  l'exé- 
cution qu'ils  vouloient  faire ,  leur  remontra  que 
c'estoit  à  son  déshonneur  et  folle  attendue  que 
lesdits  Fiançoys  estoient  saillis  hors  du  chasteau 
sous  son  sauf-conduit  et  seureté,  et  feist  tant 
que  ledit  peuple  se  retira. 

Lendemain  ,  certain  nombre  des  habitans  de 
ladite  ville  vindrent  faire  requeste  audit  roy 
Ferrant,  qu'il  lui  pleust  faire  trancher  la  teste  et 
mettre  en  quatre  quartiers  à  cinq  hommes  qu'il 
tenoit  prisonniers  au  Chasteauneuf  pour  ven- 
gence. Les  trois  estoient  fils  légitimes  du  conte 
de  Montoire,  et  le  quart  son  fils  bastart,  et  le 
cinquiesme  son  frère  bastard ,  ausquels  le  roy 
Ferrant  répondit  qu'il  y  aviseroit  ;  et  lendemain 
leur  accorda  et  octroya  le  fils  et  frère  bastars 
leur  seroient  baillé  et  délivré  pour  en  faire  leurs 
Noulontez  ;  et  cedit  jour  s'en  alla  le  roy  Ferrant 
en  son  champ. 

(2)  Lisez  le  viiigl-liiiiliètm". 

La  royne  Jehanue  d'Anagon  relaissée  du  roy 
Ferrant  dernier  mort ,  tante  du  roy  Ferrant , 
qui  pour  l'eure  vivoit ,  elle  esmuë  de  pitié  et  de 
miséricorde ,  après  que  ledit  roy  Ferrant  fut 
parti,  pardonna  aux  prisonniers  dessus  nommez 
que  on  vouloit  faire  mourir,  et  feist  tant  de  ces 
belles  paroles  et  remonstrations  envers  ledit 
peuple,  qu'ils  en  furent  contens  pour  l'ouneur 
d'elle. 

Le  25  du  moys  de  febvrier  partist  la  nef  de 
Claude  Robodeuges  du  molle  de  Naples ,  lui  et 
tous  ses  gens  dedans,  et  Jehan  de  La  Vernade, 
qui  avoit  esté  baillé  pour  ostaige  ;  et  furent  me- 
nez en  Prouvence,  ainsi  que  avoit  esté  dit  par 
leurappointement. 

En  celluy  temps  avoit  ordinairement  le  roy 
Ferrant  vingt  gallées  vénissiennes  à  son  secours 
et  à  ses  gaiges;  et  pource  qu'ils  y  avcient  esté 
longuement  à  leurs  dépens,  qui  n'est  pas  petite 
chose ,  car  lesdits  Yénissiens  ont  de  coustume 
d'avoir  cinq  cens  ducas  pour  moys  peur  chacune 
gallée,  qui  seroit  en  somme  dix  milles  ducas 
tous  les  mois  pour  les  vingt  gallées ,  et  en  oultre 
avoient  quatre  cens  estradiots  grecs  par  livres. 

Et  à  cette  cause  que  ledit  roy  Ferrant  avoit 
plusieurs  autres  gallées  et  uaux,  tant  d'Espaigne 
que  de  Biscaye  et  de  Gennes ,  qui  lui  montoit 
une  autre  terrible  somme  et  grand  desper.se,  les- 
dits Yénissiens,  qui  rien  ne  veulent  perdre, car 
ils  ne  l'ont  pas  de  coustume,  voulurent  estre 
assignez  de  leur  payement,  tant  du  temps  passé 
que  du  temps  à  venir,  ou  autrement  s'en  fussent 
allez  ;  et  pourtant ,  comme  l'on  disoit ,  le  roy 
Ferrant  leur  bailla  et  consigna  entre  leurs  mains 
trois  villes  de  l'Apoiieille,  toutes  trois  sur  la 
marine ,  c'est  à  sçavoir  la  ville  de  Trane ,  la 
ville  de  Brindes  et  la  ville  de  Tarente,  et  les 
chasteaux  ;  et  furent  baillées  lesdites  villes  en 
gaiges  aux  Vénissieus  jusques  à  fin  de  paye. 

Le  premier  jour  du  moys  de  mars  arriva  le 
roy  Ferrant  au  chasteauneuf  de  iXaples,  qui 
estoij;  vers  Salerne,  la  ou  estoit  l'armée  des 
François,  et  ce  soir  coucha  avecques  la  sei- 
gneure  Infante  d'Arragon  ,  fille  du  roy  Ferrant 
dernier  mort ,  publiquement  comme  sa  femme 
espousée,  car  la  dispense  estoit  venue  de  Rome 
de  nostre  Saint-Père  le  Pape ,  pource  qu'elle  es- 
toit son  ante-fille  du  roy  Ferrant,  lequel  a  es- 
pousé  ladite  Infante  d'Arragon.  Et  ne  fut  fait 
nulles  nopces  ne  nulle  feste,  à  cause  de  la  grant 
guerre  qui  estoit  au  réaume  de  Naples. 

Le  prince  de  Haultemore ,  don  Fédéric  d'Ar- 
ragon ,  y  arriva  lendemain  ,  et  vint  de  son 
armée  qui  tenoit  au  quartier  de  Gayelle;  et  au 
bout  de  deux  jours  s'en  retournèrent  chacun  en 
son  champ. 

Le  7  du  mois  de  mars  saillist  hors  de  prison 
de  la  grosse  tour  du  Portail  du  chasteauneuf  de 
Naples  ,  messire  Jehan  de  Rabot ,  conseiller  du 
roy  de  France,  de  Sécile  e.t  de  Jérusalem,  et 
Gaspart  de  Giresme ,  homme  d'armes ,  soubs  la 
charge  du  roy  d'Evitot ,  et  furent  menez  devers 
le  roy  Ferrant  à  la  ville  de  Bénévent.  La  façon 
comment  ils  furent  délivrez  par  ranson ,  ou  par 
eschange  ou  autrement ,  je  ne  vous  scauroye  pas 
pour  cette  heure  dire. 

Ledit  messire  Jehan  de  Rabot  et  Gaspard  de 
Giresme  laissèrent  messire  Guillaume  de  Ville- 
neufve  prisonnier  dedans  la  grosse  tour,  seul 
avecques  son  prestre  et  ung  sien  serviteur,  et 
avoit  jà  esté  ledit  de  Villeneufve  détenu  huit 
mois  prisonnier,  c'est  à  sçavoir  quatre  moys  en 
gallée  et  quatre  moys  en  terre.  Car  bien  deb- 
vez  sçavoir  que  grant  deuil  et  grand  dcsplaisir 
lui  fut  de  veoir  en  aller  les  dessus  nommez,  et 
demeurer  tout  seul ,  et  aussi  que  le  seigneur  de 
L'Esparre  avoit  esté  délivré  six  sepmaines  avant; 
lequel  seigneur  de  L'Esparre  et  ledit  de  Ville- 
neufve avoient  esté  toujours  prisonniers  en- 
semble depuis  qu'il  fut  mis  en  terre.  Et  lors  le- 
dit de  Villeneufve  cogneust  bien  qu'il  estoit  sans 
maistre  ,  attendu  que  autre  chouse  n'y  povoit 
faire,  se  tourna  à  Dieu  et  à  Nostre-Dame  ,  lui 
suppliant  qu'il  leur  pleustlui  donner  briefve  dé- 
livrance et  bonne  patience. 

Ung  peu  de  temps  après  que  ledit  messire 
Jehan  de  Rabot  fut  délivré  de  prison  ,  \à  où  il 
estoit  avec  ledit  de  Villeneufve,  l'on  deslogea 
ledit  de  Vdleneufve  de  la  prison  ,  et  fut  mené 
au  plus  haut  de  la  tour,  dedans  une  voûte  obscure 
et  ténébreuse  ,  et  pour  le  tenir  en  plus  grant 
détresse  et  faire  vivre  en  desplaisir,  lui  firent 
barrer  et  trellisser  les  fenestres  de  ladite  prison 
de  gros  treillis  de  bois  par  dedans,  nonobstant 
qu'elles  fussent  bien  ferrées  par  dehors  de  gros 
treillis  de  fer;  et  en  telle  façon  furent  lesdites 
fenestres  fermées,  qu'on  ne  povoit  appercevoir 
la  veue  ,  ne  veoir  homme  ne  femme  ,  fors  que 
une  More  esclave  ,  qui  lui  apportoit  tous  les 
jours  sa  pourre  vie,  et  bien  porrement,  et  le  tout 
failloit  qu'il  prinst  en  patience  en  attendant  la 
miséricorde  de  Dieu. 

Le  vendredi  prouchain  après  le  jour  de 
Pasques,  arriva  le  marquis  de  Mantoa  au 
Chasteauneuf  de  Naples,  et  là  alla  faire  la  ré- 
vérence à  la  royne  Jehanne  d'Arragon,  relaissée 
du  roy  Ferrant,  et  aussi  à  sa  fille  la  seigneure 
Infante,  que  le  roy  Ferrant ,  fils  du  roy  Alfonce, 
avoit  nouvellement  espousée ,  et  jà  s'appelloit 
royne.  Lendemain  s'en  retourna  ledit  marquis 
à  la  ville  de  Capoa  ,  là  ou  il  avoit  laissé  ses 
uens-d'armes  qu'il  araonoit  pour  le  secour  du 

roy  Ferrant,  qui  estoient  en  nombre  de  (juatre 
cens  armez  ,  et  cinq  milles  enlans  depié,  et 
cinq  cens  chevaulx  légiers  ,  comme  l'on  disoit. 

De  ladite  ville  de  Capoa  s'en  départit  ledit 
marquis  avecques  toute  son  armée ,  pour  s'en 
aller  devers  le  roy  Ferrant, qui  estoit  au  quar- 
tier de  l'Apoiieille ,  à  une  ville  qui  s'appelle  Bé- 
névent,  laquelle  ville  appartient  au  Pape;  et 
là  alentour  faisoit  assembler  toute  son  armée  ; 
c'est  à  sçavoir  don  Chesdre  d'Arragon ,  qui  es- 
toit  au  quartier  de  Tarente  avecques  une  bande 
de  gens,  et  don  Salvo,  qui  estoit  au  quartier 
de  la  Calabre  avecques  une  autre  bande  de  gé- 
nitaires;  lesquels  tous  ensemble  se  debvoient 
trouver  autour  de  la  ville  de  Forgez,  pour  lever 
les  deniers  de  la  doïianne  des  brebys,  qui  mon- 
tent cent  milles  ducas  par  an,  car  le  plus  fort  le 
devoit  emporter.  Monsieur  de  Montpensier,  le 
prince  de  Salerne,  le  prince  de  Bésillanne,  le 
seigneur  de  Pressy,  grant  séneschal  du  réaume, 
monseigneur  don  Julien  ,  duc  du  Mont-Sainct- 
Angle ,  et  plusieurs  autres  cappitaines  s'estoient 
assemblez  autour  de  la  ville  de  Saint-Séver,  là 
où  estoit  le  seigneur  Virgille  pour  le  roy  de 
France  ,  de  Sécile  et  de  Jérusalem  ;  tous  en- 
semble se  faisoient  fors  pour  lever  les  deniers 
de  ladite  doùanne.  Je  ne  sçay  encore  comment 
il  en  ira. 

Le  onziesme  jour  du  moys  d'apvril  fut  rame- 
né missire  Jehan  de  Rabot  de  ladite  ville  de 
Bénévent  en  la  grosse  tour  du  chasteau  de 
Naples,  là  où  estoit  missire  Guillaume  de  Ville- 
neufve,  et  avec  lui  fut  ramené  Gaspart  de  Gi- 
resme  et  Jehan  de  Brion  ,  gouverneurs  de  la 
ville  de  Capoa  pour  monseigneur  de  Ligny,  et 
messire  Benard,  chevalier,  homme- d'armes 
soubs  la  charge  de  monseigneur  de  Pressy,  grand 
séneschal  du  réaume ,  pource  qu'ils  ne  furent 
pas  d'accort  de  l'eschange  qu'ils  vouloient  faire 
avec  ung  escuier  d'escurie  du  roy  Ferrant ,  que 
on  appelloit  Lamouche ,  lequel  estoit  prisonnier 
entre  les  mains  du  conte  de  Salerne.  Néanmoins 
le  lendemain  furent  renvoyez  quérir  les  dessus 
nommez  par  le  prince  de  Haultemore,  et  furent 
ramenez  à  la  ville  de  Bénévent,  et  crois  que 
l'eschange  sortit  son  effect  ;  la  façon  je  ne  la 
vous  sçauroye  dire. 

Le  dimanche  24  du  moys  d'apvril  arriva  le 
prince  de  Haultemore  en  la  ville  de  INaples,  et 
vcnoit  avecques  le  roy  Ferrant  qui  estoit  en 
l'Apoùeille  avec  son  armée,  et  disoit  l'on  que 
le  prince  venoit  pour  renforcer  l'armée  de  mer 
pour  aller  a  Gayetle  ,  tant  pour  essayer  s'ils 
pourroient  prendre  ladite  ville  de  Gayette,  que 
pour  la  doute  qu'ils  avoient  du  secour  de  France, 
que  on  disoit  qui  venoit  par  mer,  laquelle  chose 

ils  craignoient  très  -  fort  et  non  sans  cause. 

Le  15  du  moys  de  juing  fut  amené  prisonnier 
au  chasteau  de  Naples  le  frère  du  prince  de  Bé- 
sillanne ,  qui  avoit  esté  nourry  au  réaume  de 
France  ,  en  la  maison  de  très-hault  et  puissant 
prince  monseigneur  le  duc  de  Bourbon  et  d'Au- 
vergne ,  et  fut  mis  en  la  prison  nommée  la  Prin- 
cesse ,  et  quatre  ou  cinq  autres  barons  qui 
avoient  esté  prins  avec  lui  en  Calabre;  dont 
grant  feu  et  grans  allégris  en  furent  faits  à  la 
ville  de  Naples,  car  de  peu  de  cliouse  se  ré- 
jouissent à  la  coustume  du  pays. 

En  cellui  temps  pareillement  amenèrent  les 
ennemys  devant  le  chasteau  de  INaples  trente 
ou  quarante  compaignons  de  guerre,  lesquels 
ils  avoient  prins  d'assault  en  une  petite  ville 
méchante ,  avec  trois  gentils-hommes  qui  les 
conduisoient,  et  crois  qu'ils  estoient  de  la  bande 
du  cappitaine  Loys  Dars.  Et  celui  propre  jour 
tous  les  pourres  compaignons  furent  mis  en  gal- 
lée  par  force  ,  nommée  la  gallée  Francin-Pas- 
tour,  et  les  trois  gentils-hommes  furent  mis  en 
prison  en  la  fosse  du  Mil ,  très-mauvaise  et  pi- 
teuse. Le  nom  de  ces  trois  gentils-hommes,  je 
ne  les  vous  sauroye  nommer  pour  cette  heure. 

A  l'entrée  du  moys  de  juing  s'en  alla  le  cap- 
pitaine Villemarin  devers  le  roy  d'Espaigne,  et 
emmena  les  trois  gallées  avecques  lui  pour  cer- 
taine chouse  que  ledit  Roy  avoit  à  besoigner 
à  lui. 

Le  15  du  moys  du  juillet  vindrent  les  nou- 
velles à  Naples ,  que  une  luste  de  Turcs  avoit 
prins  les  deux  gallées  de  Francisque  de  Pau  au 
quartier  de  la  Calabre ,  qui  estoit  chose  fort  à 
croire  ,  non  pourtant  si  fût-il  vray  ;  et  fut  ledit 
cappitaine  Francisque  de  Pau  mis  à  mort  et 
haché  en  pièces  ;  et  fut  très-grant  dommaige  , 
car  il  estoit  gentil  chevalier. 

Le  26  du  moys  de  juillet,  feste  de  madame 
Sainte  Anne,  furent  apportez  les  chapitres  à  la 
ville  de  Naples,  et  attachez  aux  carrefours  de 
ladite  ville  du  traitté  et  appointement  fait  entre 
le  roy  Ferrant  et  monsieur  de  Monpensier,  ar- 
chiduc de  Cesse,  conte  dauphin  d'Auvergne, 
vice-roy,  et  lieutenant-général  pour  le  roy  de 
France ,  de  Sécile  et  de  Jérusalem  ,  au  réaume 
de  Naples;  lequel  estoit  assiégé  à  la  ville  de  La- 
telle  par  ledit  roy  Ferrant,  nonobstant  qu'il  fust 
accompaigné  de  plusieurs  bons  hommes-d'armes 
et  autre  compaignie  d'hommes  de  guerre,  jus- 
ques  au  nombre  de  six  à  sept  milles  combatans, 
comme  l'on  disoit ,  tant  Françoys  que  Italiens, 
et  y  estoit  le  seigneur  Virgille  en  la  compaignie. 

S^ensuivent  les    chapitres  et  appointcmens , 
c'est  à  sçavoir: 

Que  monseigneur  de  Monpensiei-  bailleroit 
pour  oustage  le  seigneur  de  Pressy,  grant  sé- 
neschal  du  reaunie  ,  et  le  baiily  de  Vitry  pour 
la  partie  des  Françoys;  et  pour  la  partie  des 
Italiens,  le  seigneur  Paule  de  Vitelle  et  le  sei- 
gneur Paule  Ursin  ;  et  pour  la  partie  des  Alle- 
mans,  le  cappitaiue  des  Souyches  Brocliart  ;  que 
en  cas  que  le  secours  ne  viendi'oit  pour  les  Fran- 
çoys  si  très-fort,  qui  feist  remuer  le  roy  Fer- 
rant hors  du  champ  dedans  le  1 3  du  mois  d'aoust, 
que  ledit  seigneur  de  Monpensier  rendroit  la 
ville,  et  s'en  irolt  lui  et  toute  sa  compaignie  au 
port  de  Castelamer,  comme  aussi  le  roy  Ferrant 
ledebvoit  faire  bailler  navires  à  suffisance  pour 
remmener  lui  et  tous  ses  gens,  chevaulx ,  ba- 
gues et  harnoys  en  bonne  seureté  au  réaume 
de  France,  réservée  Tartillerie,  et  les  barons 
et  autres  gentils-hommes  du  réaume  qui  s'en 
vouloient  aller,  ou  demourer  à  la  discrétion  du 
roy  Ferrant.  Et  en  ce  faisant,  ledit  Roy  estoit 
tenu  de  faire  bailler  vivres  audit  monseigneur 
de  Monpensier  et  à  tout  son  ost  durant  le  temps 
qu'il  estoit  dit  par  l'appointement^  c'est  à  sça- 
voir, pain,  vin,  chair,  huille,  et  toutes  autres 
choses  nécessaires  pour  la  vie  des  hommes  et 
des  chevaul.x  ;  car  ils  n'en  a\oieiit  point,  et  à 
de  cela  furent  contraints  de  l'aire  cest  appointe- 
ment  eu  attendant  le  secour.  Bien  est  vray 
que  monseigneur  d'Aubigny,  connestable  dudit 
réaume  ,  ne  monseigneur  le  prince  de  Salerue, 
ne  le  prince  de  Bésillannc,  ne  plusieurs  autres 
barons  ,  qui  hors  de  ladite  ville  estoient ,  n"es- 
toient  point  compris  en  cest  appointement  ;  car 
ils  n'estoient  pour  lors  sur  la  puissance  de  mon- 
seigneur de  Monpensier. 

Mais  bien  debvoit  ledit  seigneur  de  Monpen- 
sier mander  commissaires,  et  faire  exprès  com- 
tnandement  à  toutes  les  villes  et  ()ar  tout  où  il 
avoit  puissance ,  qu'ils  eussent  à  faire  ouver- 
ture,  et  à  eulx  rendre  au  roy  Ferrant,  ainsi 
qu'il  estoit  contenu  aux  chapitres  de  l'appointe- 
ment.  Encore  plus  fort,  dit  que  en  passant  devant 
le  chasteau  d'Ostie  auprès  de  Piome,  qu'il  enst 
à  faire  commandement  au  cappitaiue,  qui  de- 
dans estoit,  nommé  Menault  de  Guerres,  qu'il 
eust  à  rendre  ladite  place  entre  les  mains  de 
Nostre-Saint-Père  le  Pape,  de  laquelle  chouse, 
je  croy  que  s'il  le  feist ,  qu'il  eut  mauvaise 
obéissance. 

Le  premier  dimanche  d'aoust,  7  dudit  mois, 
futmissire  Guillaume  de  Villeneufve,  chevalier, 
mis  hors  de  prison  de  la  grosse  tour  du  Portai 
du  Chasteauneuf  de  Naples,  là  où  il  avoit  esté 

ung  an  trois  jours  ,  comprius  quatre  moys  qu'il 
avoit  esté  aux  gallées  par  force. 

En  cette  sepmainese  rendit  la  ville  de  Saint- 
Severin  au  roy  Ferrant  par  composition  ,  et  le 
chasteau  prins  d'assault ,  et  tous  les  gens  qui 
estoient  dedans  furent  mis  à  mort  et  hachez  en 
pièces. 

En  cette  propre  sepmaine  print  le  roy  Fer- 
rant la  ville  de  Salerne  en  la  mercy,  pour  que 
ledit  Roy  y  mist  le  siège  et  y  feist  grand  bat- 
terie. Le  chasteau  de  ladite  ville  tint  bon  pour 
le  roy  de  France  ,  pource  qu'il  estoit  très-fort  et 
bien  avitaillé. 

En  icelui  temps  partit  monseigneur  de  Mon- 
pensier et  le  seigneur  Virgille  ,  de  la  ville  de 
rEstolle(  1  ),  là  où  ils  avoient  esté  assiégez  par  l'es- 
pace de  long-temps,  et  par  faulte  de  vivres  s'ap- 
pointèrent avecques  le  roy  Ferrant ,  et  par  cest 
appointement  faisant,  ledit  roy  Ferrant  les  deb- 
voit envoyer  au  leaume  de  France  ,  eulx  et  leur 
compaignée,  qui  estoit  en  nombre  de  trois 
milles  ou  environ  ,  et  de  cheval  deux  milles ,  et 
les  feist  embarquer  à  Castelamer.  Et  depuis  le- 
dit embarquement  fait,  il  feist  mettre  le  sei- 
gneur Virgille  enterre  contre  sa  voulenté  et  à 
force ,  et  le  détint  prisonnier,  nonobstant  la  seu- 
reté  qu'il  lui  avoit  donnée,  et  par  telle  façon 
qu'il  mourut  en  ses  prisons,  et  aussi  feist  mourir 
monseigneur  de  Monpensier  par  le  mauvais 
traittement  et  longueur  de  temps  qu'il  le  dé- 
tint sur  la  mer  ,  et  plusieurs  autres  gens  de  bien. 

Lafeste  de  madame  sainte  Anne,  26  du  mois 
de  juillet,  vindrent  les  nouvelles  à  Naples  que  la 
nave  nommée  la  Marmande  et  trois  gallées  es- 
toient arrivées  dedans  le  port  de  Gayette ,  por- 
tant gens  et  vivres  pour  le  secour  de  ladite  ville, 
et  nonobstant  que  le  conte  Raguerre  fût  devant 
le  port  de  Gayette  avec  l'armée  du  roy  Ferrant 
jusques  au  nombre  de  quinze  uaux  et  barches 
et  de  di\  à  douze  gallées,  dont  le  peuple  de  la 
ville  de  Naples  en  fut  terriblement  desplaisant. 

Le  jeudy,  dix-huitiesme  du  mois  d'aoust,  en- 
tra un  gallion  de  France  dedans  le  port  de 
Gayette  pour  le  secour  des  Françoys,  en  despit 
de  toute  l'armée  qui  devant  estoit,  dont  en  fut 
grant  bruit  et  grant  murmure  en  la  ville  de 
Naples.  Le  jour  devant  y  estoit  allé  cinq  gentils- 
hommes du  roy  Ferrant  avecques  ung  autre  de 
monseigneur  de  Monpensier,  pour  sçavoir  s'ils 
se  vouldroient  point  rendre  ;  dont  ils  furent 
très  mal  obéys,  et  encore  pirement  recueillis,  car 
les  François  qui  estoient  dedans  Gayette,  es- 
toient grant  quantité  de  gens  ,  et  bien  avitaillez 
de  nouveaux  ,  et  pleins  de  bonne  voulenté  de 

bien  servir  le  Roy  ;  et  y  estoit  pour  chef  le  | 
capitaine  Aubert  Roussel ,  et  le  capitaine  Cham- 
pie,  capitaine  du  chasteau. 

Le  vingt-huitiesme  jour  du  moys  de  septem- 
bre, jour  de  monsieur  Saint-Michel,  partist 
un  gallion  du  port  de  Pusol ,  qui  estoit  à  don 
Fédéric  d'Arragon,  pour  porter  les  <iens-d"armes 
de  monseigneur  de  Ligny,  qui  estoit  à  Venise  , 
pour  eulx  en  aller  au  réaume  de  France,  qui 
estoient  sous  la  charge  du  gouverneur  Ragusse. 

Cedit  jour  s'embarqua  dedans  ledit  gallion 
messire  Guillaume  de  Villeneufve,  chevalier, 
conseiller,  maistre  d'oustel  du  Roy  nostre  sire; 
et  cedit  jour  allèrent  à  ung  chasteau  nommé 
Prochite  {l\  là  où  il  y  a  sept  milles  de  Baye  ; 
de  Prochite  passasmes  l'isle  de  Ponce,  où  il  y  a 
quarante  milles  ;  de  Ponce  entrasmes  en  la  plage 
Roucaine,  où  il  y  a  du  mont  Celselle  (2)  jus- 
que» au  mont  Argentel  (3)  cent  cinquante  mil- 
les ;  et  est  le  mont  Argentel  en  la  terre  des  Se- 
noys  ;  et  du  mont  passasmes  entre  l'isle  de 
Gourgolle  (4)  et  Caporse  (5)  qui  est  aux  Gene- 
vois. Ladite  montaigne  est  inhabitée  à  cause  de 
la  grande  quantité  de  ras  qui  ordinairement 
sont  en  ladite  montaigne.  De  Gourgolle  tirasmes 
la  vie  de  Prouvenee ,  et  passasmes  devant  la 
montaigne  de  Sarrezane  et  de  Petresante ,  et  de 
là  passasmes  à  Vintemille  ;  et  de  là  allasmes 
prendre  le  port  à  Monègue  (6),  là  ou  ledit  gallion 
cuida  périr  et  tous  ceux  qui  estoient  dedans,  du 
grand  fortunal  du  temps  qui  courut;  mais  Nos- 
tre-Seigneur  et  Nostre-Dame-de-la-Garde  de 
Marseilles  ,  à  laquelle  fut  voué  ung  pellerin , 
sauva  et  garda  toute  la  compaignie. 

Ledit  port  de  Monègoe  est  beau,  et  est  une 
très-forte  ville  et  chasteau  et  de  grant  regart; 
mais  pour  l'onneur  du  Roy ,  le  seigneur  dudit 
Monegue  nous  recueillit  et  nous  donna  vivres  et 
toutes  autres  choses  nécessaires ,  ayant  esgart  à 
la  pitié  qui  estoit  en  nous  ;  et  de  là  partist  ledit 
de  Villeneufve ,  à  pié,  et  s'en  alla  à  Villefran- 
che,  et  de  là  à  >'ysse,  et  de  là  à  Marseille,  là 
ou  il  trouva  monseigneur  le  marcjuis  de  Rothe- 
lin,  gouverneur  dudit  pays  de  Prouvance,  lequel 
pour  l'onneur  du  Roy,  et  pour  la  grand  pitié  de 
pourreté  en  quoy  il  veist  ledit  de  Villeneufve , 
lui  présenta  beaucoup  de  bien;  mais  il  ne  voulut 
rien  prendre  fors  sa  vie  ,  pour  l'amour  de  Dieu, 
ainsi  qu'il  est  voué  de  faire  estant  en  sa  prison, 
jusques  à  tant  qu'il  eust  trouvé  le  Roy,  son  sou- 
verain seigneur  et  maistre;  et  de  là  s'en  alla 

(1)  Procida. 

(2)  Ccrcello. 

(3)  Monte  Argcntaro. 


ledit  de  Villeneufve  à  la  Sainte-Baulme  en 
achevant  ses  veux  et  pellerinages;  et  de  la 
Sainte-Baulme  passa  par  Bcauquère  en  sa  mai- 
son, et  n'y  arresta  point,  et  incontinent  s'en  alla, 
sans  séjourner,  à  Lyon  sur  le  Rosue,  ou  il 
trouva  le  Roy,  son  souverain  seigneur,  tous- 
jours  à  pié ,  demandant  sa  vie  pour  l'amour  de 
Dieu,  et  en  Testât  qu'il  saillist  hors  de  sa  pri- 
son ,  tout  ainsi  comme  son  veu  portoit. 

Et  tant  alla  par  ses  journées  qu'il  arriva  en 
la  cite  et  ville  de  Lyon ,  et  illecques  trouva  le 
Roy,  son  souverain  seigneur,  qui  promptement 
fut  assanneté  de  sa  venue,  lequel  feist  mener  en 
son  logis  ,  en  la  salle  à  parer ,  là  ou  il  soupoit , 
accon)paigné  de  grande  quantité  de  seigneurs 
et  autres  gentils-hommes.  Mais  quand  il  veist 
ledit  de  Villeneufve  ainsi  défait  de  sa  personne, 
et  piteusement  vestu ,  avec  un  carcan  de  fer  au 
col ,  cinq  livres  pesant,  comme  bon  prince  es- 
meu  de  pitié ,  plain  de  douleur ,  et  comme  bon 
et  vray  père  de  famille  doit  faire  à  son  bon  ser- 
viteur ,  recueillit  ledit  de  Villeneulfve  très-bé- 
nignement ,  monstrant  estre  très-joyeux  de  sa 
délivrance;  et  qu'il  soit  ainsi  le  monstra  par 
effet  :  car  dès  le  landemain  lui  envoya  ledit  sei- 
gneur tous  ses  habillemens  qu'il  avoit  vestu  , 
jusques  à  sa  chemise.  Et  en  oultre  luy  feist  ledit 
seigneur  plusieurs  autres  grans  biens  et  dons 
inextimables  à  lui  et  aux  siens  ,  pour  monstrer 
exemple  aux  autres  ses  bons  serviteurs.  Et  dès 
lendemain  le  feist  son  maistre  d'ostel  de  sa  bou- 
che, pour  donner  à  connoistre  audit  de  Ville- 
neufve la  grand  amour  et  bonne  confiance  qu'il 
avoit  en  lui ,  et  qui  ne  fut  pas  petit  de  chose 
d'estre  si  près  de  la  personne  du  Roy  très- 
chrestien ,  et  sans  per  ,  et  si  très-vertueux  et 
victorieux  de  tous  ses  ennemys  ,  craint  et  re- 
doubté  de  tous  ses  subjets  ,  bien  servi ,  et  léau- 
mcnt  aimé,  Charles  VIII-  de  ce  nom  ,  mon  très- 
redoubté  et  souverain  seigneur,  à  qui  Dieu  par 
sa  grâce  veuille  donner  bonne  vie  et  longue,  et 
à  la  louange  et  exaltation  de  son  très-hault  nom, 
et  fmallement  salut  à  son  àme  au  réaume  de 
Paradis ,  auprès  du  grand  Roy  des  roys. 

Cy  finist  le  viatique  de  l'aller  et  conqueste  du  réaume 
de  Naples  par  le  roy  très-rhrcticn,  roy  de  Franec  ,  de 
Séeile  et  de  Jérusalem,  Charles  VIII  de  ce  nom,  et 
plusieurs  autres  choses  qui  s'en  sont  ensuivies  après  son 
déi)arlement,  comme  avez  peu  venir  par  ledit  livre,  fait 
et  composé  par  Guilleaume  de  Villeneufve.  chevalier, 
conseiller  et  maistre  d'ostel  ordinaire  dudit  seigneur, 
l'an  de  gràee  H97,  8  du  mois  de  novembre. 


(i)  L'ile  de  la  Gorgonne. 

(5)  L'ile  de  Corse. 

(6)  Monaco. 

Jean  Bouchel,  auteur  du  Pancgyric  du  cheval- 
lier smis  reproche  ^  Louis  de  la  Trémoille  ^  procu- 
reur à  Poitiers,  était  né  en  1476;  les  biographes 
ont  tour  à  tour  placé  sa  mort  en  1550  et  en  1555. 
L'indication  de  ses  ouvrages  suffit  pour  caracté- 
riser jusqu'à  un  certain  point  le  genre  d'esprit 
de  Jean  Boucliet  :    1"  les  Regnards  iraversanl  les 
périlleuses   voycs  des   folles   fiances   du   monde  ; 
2°  l'Amoureux  Iransy  sans  espoir;  3°  Angoisses  et 
remèdes  d'amour  du  Traverscur  en   son  adolrs- 
cerce;  4"  Eploraiion  de  l'Eglise  mililanle  sur  ses 
persécutions  inléiieures  et  exléricurcs  ,  en   ryme 
françoise  ;  5"  Temple  de  bonne  renommée  et  repos 
des  hommes  el  femmes  illustres:  ()°  Labyrinthe  de 
fortune  et  séjour  de  trois  nobles  dames,  en    ryme 
françoise;!"  Epistres  morales  el  familières,  etc.,  etc. 
Jean  Bouchet  était  un  lioiimie  d'esprit  qui  tournait 
agréablement  des  vers  dans  le  goût  des  dames,  et 
qui  rappelait  les  troubadours  des  vieux  temps. Tous 
les  poèmes  du   procureur  de  Poitiers   dorment 
maintenant  dans  la  poudre  des  bibliothèques;  il  ne 
serait  plus  queslion  de  lui  s'il  n'avait  pas  laissé 
autre  chose  que  des.  rymes  françoises.  Ses  Annales 
d'Aquitaine  et  son  Panégyric  de  LmhIs  de  la.  Tré- 
moiUc  feront  vivre  sa  renommée,  parce  que  ces 
deux  ouvrages  pourront  toujours  être  utilement 
consultés.  Jean  Bouchet,  probablement  chargé 
des  affaires  du  seigneur  Louis  de  la  Trémouille, 
vécut  long- temps  dans  son  intimité  au  cliàteau 
de  Thouars.  L'éducation  du  prince  de  Talinont, 
fils  unique  du  seigneur  de  la  Trémouille,    lui 
avait  été   confiée;  ce  fils  intrépide  était  tombé 
sur  le  champ  de  bataille  de  Marignan  ,  couvert 
de  soixante-deux   blessures,    à    peine    âgé   de 
trente  ans.  Après  la  mort  du  seigneur  de  la  Tré- 
mouille, qui  servit  sous  trois  rois,  Charles  A^III, 
Louis  XII  el  François  I",  et  qui  avait  terminé  à 
la  journée  de  Pavie  une  carrière  sans  reproche , 
Jean  Bouchet  eut  l'idée  d'écrire  l'histoire  de  son 
illustre  bienfaiteur.  Le  Panégyric  de  Louis  de  la 
Trémouille  est  un  curieux  ouvrage  sous  le  rap- 
port des  faits  et  de  la  peinture  de  mœurs  ;  l'exac- 
titude historique  n'y  reçoit  aucune  atteinte,   et 
la  vie  de  château  et  les  habitudes  des  grands 


seigneurs  au  Wh  siècle  s'y  trouvent  retracées 
dans  toute  leur  piquante  vérité.  Le  style  de  Jean 
Bouchet,  avec  son  élégante  clarté  et  son  nature! 
naïf,  a  un  grand  charme;  ce  qui  dépare  l'ouvrage 
de  Jean  Bouchet,  ce  sont  de  nombreuses  allégo- 
ries, ce  sont  les  apparitions  mythologiques  mêlées 
aux  grands  récits  de  l'histoire.  Les  traités  de  poli- 
tique composés  par  Junon,  les  belliqueuses  exhor- 
tations du  dieu  Mars,  les  sages  conseils  de  Mi- 
nerve jetésà  travers  des  tableaux  de  chevalerie, 
faisaient  merveille  il  y  a  deux  cents  ans;  mais 
tout  cela  n'est  plus  lisible  aujourd'hui.  Les  an- 
ciens éditeurs    de  la    Collection    des    Mémoires 
avaient  eu  donc  raison  de  retrancher  du  Pané- 
gyric la  partie  mythologique  ;  mais  ils  furent  en- 
traînés trop  loin  dans  leur  plan  de  suppression,  el 
dénaturèrent  en  quelques  parties  la  physionomie 
du  livre  et  des  personnages.  Les  restitutions  his- 
toriques  des   derniers    éditeurs   des   Mémoires 
nous  ont  paru  de  bon  goùl;  elles  donnent  le  texte 
tel  qu'il  a  été  publié  dans  ces  derniers  temps, 
d'après  l'édition  de  Poitiers,  imprimée  en  1627, 
par  les  soins   de    Jacques   Bouchel,  parent  de 
l'auteur.  Quelques  passages  tirés  de  la  partie  my- 
thologique méritent  d'être  conservés.  Dans  un 
portrait  de  Louis  XI ,  tracé  par  la  déesse  Junon , 
on  lit  ces  mots  qui  peignent  avec  vérité  le  carac- 
tère  du    lyran  :    «Il   (Louis  XI)    vouloit   être 
»  crainct  p!us  que  Roy  qui  fut  oncques;  et  il  n'y 
))  eut  jamais  Roy  en  France  qui  vesquit  en  plus 
»  granl  craincte  et  suspection;  en  sorte  que  la 
»  moindre  imagination  qu'il  eust  prise  en  la  plus 
»  pauvre  créature   de  son  royaulme,  luy  eust 
»  donné  une  telle  craincte  que ,  pour  la  chasser 
»  de  son  esprit,  estoit  conlrainct  faire  mourir 
»  cette  personne,  ou  la  prendre  à  son  service  ; 
»  et  si  mourut  crainctif  de  tout  le  monde.  » 

La  vieille  simplicité  française  envahie  par  le 
luxe  italien,  à  la  suite  des  guerres  de  François  I" 
et  de  Charles  VIII ,  fournit  à  la  déesse  un  ta- 
bleau intéressant  :  «Anciennement  les  capitaines 
V,  et  gens  de  guerre  n'avoienl  accousiumé  de 
»  faire  traîner  après  eux  tant  de  bagaige , 
)>  comme  font  de  présent  les  François,  qui  ont 

»  lict  de  camp,  vaisselle  el  cuisine,  et  plus  d'es- 
»  piceries  et  choses  atlractives  à  luxure  qu'à 
»  combattre  leurs  ennemis;  et  n'y  a  si  petit 
»  gentilhomme  qui  ne  veuille  avoir  une;  aussi  bon 
»  cuisinier  que  le  Roy,  et  eslre  servi  de  électuai- 
»  res,  divers  potaiges,  et  aullres  viandes  délicates 
»  en  diversité  comme  princes;  et  si  possible  es- 
))  toit,  quant  vont  à  la  guerre,  feroient  charoyer 
»  après  eulx  toutes  les  ayses  de  leurs  privées 
»  maisons.  A  présent  ceulx  qui,  par  fortune, 
»  ont  été  du  misérable  gouffre  de  pauvreté  re- 
»  tirés  et  auctorisés  par  les  roys  et  princes,  font 


»  les  maisons  de  plaisance  à  coulounes  de  mar- 
»  bre,  représentations  d'images  et  synmiachres 
»  si  bien  faicts ,  qu'il  semble  à  les  veoir  qu'on 
»  les  ayt  dérobés  à  la  nature.  Le  dedans  est  tout_ 
»  d'or  et  d'azur,  les  jardins  semblent  villes , 
»  tant  sont  les  galeries  bien  couvertes ,  et  pour 
»  la  multitude  de  tonnelles  et  cabinets ,  tout 
»  pleins  de  lascivie  et  volupté,  que  mieulx  sem- 
»  blent  habitations  de  gens  vénérées  (débau- 
»  chées)  que  marciaulx  ,  et  de  gens  lascivieulx 
»  que  de  gens  de  vertu.  « 

EPISTUE 

CONTENANT    LINTENCION 

DE  L'ACTELR   DU    CHEVALLIER    SANS    REPROCHE, 

A    .\OBLE    HT    rUISSAlNT    SEIGNEUIl    MESSUŒ    FLORYMO.NT   KOBEETET  ,    CHEVALLIER,    liAUOiX 

DALVYE  ,    CONSEILLER   DU    KOV    KOSTRE   SIEE,    TRESORIER    DK    FRANCE    ET 

SECRETAIRE     DES     FINANCES:     JEAN     BOUCHET    DE 

l'OICTIliRS    REND   TRÈS-HUMBLE    SALUT. 


«  Le  considérer,  très-\iîérite  chevalier,  que  le 
fruict  de  lire  les  histoires  (par  le  tesmoignage 
de  Flavius  Albinus)  est  acquérir  unedésireuse 
émulacion  d'honneur  et  ung  vouloir  de  suyvir 
et  ressembler  en  meurs  et  gestes  ceulx  des- 
quelz  on  oyt  bien  dire ,  et  que  la  congnois- 
sance  des  choses  gérées  excite  les  humains 
courages  à  prudence ,  magnanimité ,  droic- 
ture ,  modestie  et  aultres  vertuz  tendans  à 
souveraine  félicité  et  esloigner  du  contraire; 
pour  laquelle  considéracion  les  anciens,  re- 
gardans  à  l'utilité  du  commun  bien  ,  pour 
n'estre  d'ingratitude  repris,  mais  les  bien  fai- 
sans rémunérer  et  donner  occasion  aux  vivans 
de  ainsi  faire ,  tenoienl  en  leurs  temples  et 
lieux  publicques,  leurs  statues,  portraictz  et 
ymages  richement  entaillez  et  enlevez  ;  et 
que  nécessaire  seroit  pour  la  reviviscence  de 
discipline  militaire ,  par  nonchalance  semy- 
morte,  1^ florissant  gendarmerie  de  France, 
ressembler  en  vouloir,  cueur,  hardiesse,  di- 
ligence et  fidélité,  feu  de  bonne  mémoire  mon- 
sieur Loys  de  la  Trémoille,  chevalier  de  l'or- 
dre, conseiller  et  premier  chambélan  du  Roy 
nostre  sire ,  comte  de  Guynes  et  Benon ,  vi- 
comte de  Thouars ,  prince  de  Thalemond  , 
admirai  de  Guyenne  et  Bretaigne,  et  gouver- 
neur de  Bourgongne  (  lequel,  pour  ses  louables 
faictz ,  a  le  tiltre  de  Chevalier  sans  reproche 
acquis)  ;  faysans  craindre  les  dangereuses 
et  vénéneuses  morsures  des  envieux  et  dé- 
tracteurs (desquelz  tous  escripvains  ne  furent 
onc  exempts) ,  en  ung  opusculle  succinteraent 
recully,  ce  qui  est,  à  mon  petit  congnoistre, 
parvenu  de  ses  meurs,  faictz  et  gestes,  depuis 
son  enfantine  jeunesse  jusques  à  son  trespas, 
tant  par  sa  familière  bouche ,  comme  feit 
Caius  Marius  le  vieil ,  que  par  ma  veue  et 
congnoissance  ;  mon  extimaciou  est ,  mon 
très-honnouré  Seigneur,  ce  preux  chevalier 
avoir,  davaut  les  gens  droictz ,  tant  d'hon- 
neur ,  bien-veillance  ,  renom  ,  louange  et  bon 
extime  pour  ses  grâces  acquis,  que  nulz  (fors 


les  insidiateurs  de  bonne  renommée  et  ennc- 
mys  de  vertuz)  vouldront  de  flaterie  et  men- 
dacieuse  assercion  mon  petit  euvre  câlump- 
nier,  comme  aucuns  ont  mon  Labirinthe  de 
fortune,  et  Temple  de  bonne  renommée. 
Combien  que  si  la  promptitude  des  espritz  en 
vouloit  droictement  juger,  prendroit  labeur  à 
trouver  la  clère  intelligence  de  mon  intencion, 
qui  a  esté  et  est,  à  l'exempie  de  la  Pédie  de 
Cyrus ,  des  Tyrocinies  de  Alexandre-le-Crant , 
et  du  Songe  de  Scipion ,  en  publiant  les  vertuz 
de  ceulx  du  passé ,  instituer  pour  curieuses 
invencions  des  esprits  fatiguez  récréatives , 
ceulx  du  présenta  droictement  vivre,  et  suivir 
le  Chevalier  sans  reproche. 
»  Et  combien  que  la  mémoire  de  ce  chevalier 
sans  reproche,  pour  ses  louables  faictz,  mé- 
rite bien  estre  présente  aux  yeulx  du  Roy, 
nostre  souverain  seigneur,  qui  est  des  bien 
faisans,  droicturier  juge  et  équitable  rénu- 
mérateur ;  néantmoins,  à  la  raison  de  ce  que 
la  rudite  de  mon  stille  ,  trop  esloigné  d'élo- 
quence de  court ,  ne  vault  ne  mérite  estre  veu 
par  luy,  duquel  toutes  les  grâces  et  vertuz 
(qu'on  sauroit  en  tous  les  autres  princes  cres- 
tiens  désirer  )  sont  accumullées  et  comprinses, 
et ,  entre  aultres,  formosité  corporelle,  élo- 
quence faconde,  hardiesse,  prudence,  ri- 
chesse, noblesse  et  droicture,  j'ay,  contre  le 
conseil  d'aucuns  messieurs  et  amys,  recullé 
luy  en  faire  présent  ;  mais  à  vous ,  son  très- 
loyal  et  bien  mérité  serviteur,  me  suys  adroissé, 
à  ce  que,  par  le  moien  de  vostre  tesmoignage 
et  de  ceulx  qui  avec  vous  verront  ce  que  j'ay 
escript ,  jugement  véritable  soit  prononcé  des 
faictz  et  gestes  de  ce  tant  regreté  prince  et 
chevalier,  à  vous  descouvers  pour  la  familiarité 
de  voz  personnes  ,  duquel  (comme  doit  sem- 
bler à  tous  les  clervoyans)  avez  tousjours  esté 
vray  imitateur  en  fidélité ,  peine  et  labeur, 
au  service  de  trois  roys,  où  avez  en  vostre 
estât,  comme  luy  au  sien,  acquis  tiltre  de 
lovai  serviteur  sans  reproche. 

»  En  quelle  exiinie  de  rulclilo,  piudeMco  et 
diligence  vous  eut  le  roy  Charles  VllI ,  du- 
quel je  vous  vy  principal  secrétaire,  et  vous 
fut  le  manyment  de  la  i)li  spart  de  ses  affai- 
res baillé  au  voiage  de  la  conqueste  et  recou- 
vrement du  royaulme  de  Cécille  et  pays  de 
iNaples,où  vostre  diligence  ,  par  la  conduiete 
de  vostre  cler  sens,  donna  Ires-bon  coninian- 
cement  a  vostre  inniiaculé  renom;  de  sorte 
que  lustes  tousjours  son  très-bien  anié  ser\  i- 
teur,  par  le  commandement  duquel  ,  eu  la- 
veur d'aucunes  légières  lantasies  rithmées 
que  mon  ignorante  jeunesse ,  peu  de  temps 
avant  son  décès ,  luy  présenta ,  fuz ,  à  mon 
impoi-tunée  instance  et  prière ,  à  vostre  ser- 
vice destiné,  ce  que  ne  voulut ,  à  mon  grant 
regret  et  perte,  fortune.  Le  trespas  de  ce  Roy 
ne  diminua  vostre  auctorité ,  car  le  roy 
Loys  XII ,  dernier  décédé ,  son  successeur, 
ayant ,  pour  longue  expérience  de  voz  louables 
vertuz  ,  congnoissance  certaine,  après  le  dé- 
cès de  feu  monsieur  le  légat  d'Amboise  (1) , 
vous  donna  le  manyment  et  direction  d'au- 
cuns aftaires ,  \oyre  des  principaulx  de  ce 
royaume,  qui  furent  manyez  et  conduictz  en 
si  bon  ordre  et  droicture  ,  que  ce  Roy  fut  ap- 
pelle le  Père  du  Peuple. 
»  Je  passeray  soubz  silence  le  service  que 
vous  avez  faict  et  faictes  au  Roy  qui  à  présent 
est ,  et  a  madame  la  régente  ,  sa  très-eureuse 
et  auguste  mère ,  parce  que  je  l'extime  estre 
tel  qu'on  a  matière  se  contanter  de  vous.  Et 
quant  on  considère  le  grant  nombre  des  fidelles 
et  loyaulx  serviteurs  qu'ilz  ont  eus  et  ont  au 
tour  de  leurs  personnes  ,  de  robes  courtes  et 
longues ,  desquelz  estes  ung ,  et  commant  tous 
ensemble  les  avez  fidèlement,  prudemment 
et  diligemment  serviz,  on  ne  sçait  auquel 
donner  la  première  louange ,  mesmement  es 
grans  affaires  du  royaulme,  périlz  et  dangiers 
où  il  a  esté ,  par  ung  an  et  plus ,  après  la  prinse 
du  Roy,  dont,  grâces  à  Dieu,  l'infortune  a 
esté  en  si  grant  tempérance  et  doulceur  sous- 
tenue  ,  et  par  si  grant  prudence  et  diligence 
couduicte ,  que  le  royaulme  n'a  este  niolesté, 
invadé  ne  assailly  des  privez  ne  des  extran- 
ges,  ce  qu'on  conjecturoit  advenir,  comme 
après  la  prinse  du  roy  Jehan ,  les  calamitez 
duquel  temps  sont  toutes  congneues.  Et  jaçoit 
ce  que  la  gloyre  en  doyve  estre  seullement  à 
Dieu  donnée,  et  la  louange  principalle  après, 
à  madame  la  régente,  mère  du  Uoy,  la  pru- 
dence de  laquelle  y  a  esté  et  est  autant  et 


(1)  George  d'Amboise. 

(2)  Marguerite,  duchesse  d'Alentori,  sœui  de  l'rati- 


'  niieulx  conyneiio  que  de  princesse  et  dame 
»  (|ui  fut  onc  entre  les  Hebrieux  ,  Grecz  et  La- 
"  tins,  et  aussi  à  madame  la  duchesse  sa  fille  (2), 
'  pour  les  causes  que  j'ay  ailleurs  escriptes  ,  et 
"  dont  la  lenommée  en  doit,  à  l'honneur  du  sexe 
"  féménin  ,  éternellement  durer,  neantmoins  je 
»  anse  bien  dire  que  le  bon  vouloyr  des  princes 
'  de  leur  sang,  la  diligence,  prudence  et  con- 
"  duycte  de  leursdictz  serviteurs  de  robes  courte 
'  et  longue,  avec  la  fidélité  des  villes  et  des 
"  subjectz  ,  y  ont  grandement  aydé  :  car  vous 
"  -tous  ensemble ,  congnoissans  la  vertu  de 
>'  l'homme  se  monstrer  es  grans  affaires,  périlz 
»  et  dangiers ,  y  avez  entièrement  emploie  et 
•  monstre  voz  espritz,  loyaulté,  prudence,  di- 
"  ligeuce,  modéracion  et  magnanimité  ;  de  sorte 
"  que ,  sans  peite  de  terres  ne  personnes ,  et 
»  sans  charger  les  Etats  du  royaume  ,  on  a  re- 
>'  couvert  ce  que  plus  on  désiroit ,  et  qui  plus 
"  estoit  et  est  nécessaire,  utile  et  proffitable 
«  pour  le  royaulme,  c'est  la  personne  du  Roy  : 
»  ce  qui  ne  fut  onc  en  si  bonne  sorte  fait  si  les 
>'  histoires  sont  véritables. 

»  Or  donc  ,  jugeant  que  ,  à  toutes  ces  choses 
»  faire,  avez  peu  congnoistre  le  loyer  des  bien 
"  méritez,  plus  asseuré  de  vostre  bénignité  (ô 
»  prince  de  rhétoricque  francoise)  que  d'aucune 
»  faveur,  j'ay  prins  hardiesse  vous  diriger  le 
»  brief  recueil  des  faitz  et  gestes  de  celuy  du- 
"  quel ,  quant  à  fldellement  servir  la  couronne 
>  de  France,  avez  esté  imitateur,  et  acquis  tiltre 
»  de  bon  serviteur  sans  reproche,  à  ce  qui  vous 
>'  plaise  défendre  l'escripture  de  la  détraction 
»  des  envieux  et  que  sousteniez  la  vérité  davant 
»  les  princes ,  si  l'opuscule  mérite  estre  par  eulx 
»  veu  et  regardé,  dont  je  ne  suis  digne,  espé- 
»  rant  que  s'il  est  (non  en  la  «lienne  faveur, 
"  mais  du  chevalier  sans  reproche)  par  vous 
"  soustenu  ,  passera  partout  ;  vous  priant  très- 
»  humblement,  ô  père  d'éloquence,  y  donner 
>'  vostre  auctorité  ,  faveur  et  ayde,  et,  pour  ce 
"  faire  ,  laisser  quelquefoiz  le  labeur  des  publi- 
»  ques  occupations  ,  èsquelles  ,  comme  l'un  des 
-  géniaulx  directeurs  des  affaires  de  France  , 
»  estes  ordinairement  occupé ,  et ,  usant  de 
»  vostre  accoustuméc  bénignité  (de  laquelle 
>'  avez  tant  acquis  que  plaincte  de  rigueur  ne 
>'  fut  onc  contre  vous  faicte ,  ce  qui  peut  facille- 
»  ment  advenir  en  ceulx  de  vostre  estât) ,  don- 
»  ner,  pour  le  repos  de  vostre  esprit,  iceluy 
>.  accommodant ,  aux  familières  et  gracieuses 
»  muses ,  quelque  temps  à  la  veue  de  l'histoire 
»  et  choses  moralles  v  contenues.» 


^ois  I",  «illa  il  Maihiil  iKHir  solliciter  la  dc'li\raacc  de 
son  frère. 


PAINÉGYRIG 


DU    CHEVALLIER    SANS   REPROCHE, 


LOUIS  DE  LA  TREMOILLE. 


CHAPITRE  PREMIER. 

La  généalogie  de  la  riche  et  illustre  maison 
de  la  Tr  émoi  lie. 

Après  avoir  tyré  de  mon  désolé  cueur  ,  innu- 
merables  souspirs  pour  l'infortune  advenue  en 
la  très-noble  et  illustre  maison  de  La  Trimoille  , 
à  présent  florissant  eu  honneur ,  non  seullement 
pour  le  décès  de  monsieur  Charles  ,  mais  aussi 
de  monsieur  Loys  son  père,  qui  sont  au  lict 
d'honneur,  couverts  de  fidélité,  chevaleureuse- 
ment  passez  de  ceste  misérable  demeure  au 
temple  de  bonne  renommée  et  lieu  de  immortel 
loz  sans  reproche  ,  vérité  procédant  de  honneste 
amour  et  gratitude  despiesça  (t),  née  de  plu- 
sieurs bienlfaitz  ,  et  grans  bénéfices  que  j"ay  de 
ceste  tres-noble  maison  receuz,  plus  remplissions 
mon  honneste  plaisir  que  particulier  proffit, 
m'ont  contraint  prandre  une  des  servaiites  de 
l'œil  du  monde  et  une  autre  de  la  radiante  Lu- 
cine ,  pour  rédiger  par  es-sript ,  non  en  vers  et 
mectres,  mais  en  prose,  les  mémorables  gestes 
du  loyal  père  après  ceulx  de  l'obéissant  filz. 
Combien  que  nécessité  et  aage  me  vouleussent 
de  la  main  dextre  ouster  ma  plume ,  et  m'em- 
pescher  de  plus  escripre  tragédies ,  histoires 
et  choses  moralles  ,  ou  au  gré  d'aucuns  j'ny  trop 
de  jours  emploiez,  plaignans  plus  que  moy 
l'occupacion  de  telles  œuvres,  qu'ilz  n'extiment 
estre  tant  acceptées  des  prudens  hommes  que 
les  négoces  familières  qui  eslièvent  par  ri- 
chesses ceulx  qui ,  nuyct  et  jour,  y  vacquent 
et  travaillent ,  comme  si ,  par  inopiné  conseil , 
Youloient  maintenir  que  richesse  mondaine  fust 
souveraine  félicité  ,  dont  tous  les  raisonnables 
hommes  congnoissent  par  vraye  .expériance  le 
contraire;  or  donc  ,  sans  avoir  regard  au  parler 
d'aucuns,  à  la  difficulté  de  mon  entreprise,  à  la 

(1)  Depuis  long-teiiiits. 


rudesse  de  mon  esprit,  ne  a  la  différance  et  va- 
riabilité du  vulgaire  languaige  du  temps  pré- 
sent, j'ay  quis  l'entrée  de  mon  petit  labeur  par 
la  généalogie  de  ce  preux  Loys  nommé ,  par  ses 
glorieux  faictz,  chevalier  sans  reproche;  la  pre- 
mière thge  duquel  végéta  premièrement  ou  fer- 
tile et  fameux  pays  de  Bourgoigne,  les  vers  et 
florissans  rameaulx  qui  ont  produyt  tant  de 
nobles  fruictz  en  toutes  les  parties  des  Gaules 
que  nous  appelions  à  présent  France  occiden- 
tal le. 

Et  pour  l'entendre ,  les  antiques  et  modernes 
historiens  portent  tesmoignaige  que ,  durant  le 
règne  de  Loys  huyctiesme  de  ce  nom ,  fils  de 
Phelippes-Auguste,  dix-scptiesme  roy  de  France, 
florissoyt  et  avoyt  bruyt  et  renom  en  Bourgoi- 
gne, ung  preux  et  hardy  chevalier,  nomméTnes- 
sire  Ymbault  de  la  Trimoille,  qui  fut  marié 
avec  une  des  filles  de  l'illustre  maison  de 
Castres,  duquel  mariage  \indrent  plusieurs  en- 
fans  masies  ,  qui  vesquirent  avec  leur  père  lon- 
guement ;  en  sorte  que  le  père  et  les  enfans  es- 
toient,  pour  leurs  nobles  armes,  crains  et  re- 
doubtez ,  car  ils  estoient  riches ,  vaillans,  hardis 
et  prudens  en  guerre.  Et  fut  messire  Ymbault 
au  service  dudit  roy  Loys  VIII ,  à  guerroier 
les  Angloys  ,  et  après  son  décès  ,  au  service  du 
roy  sainct  Loys ,  qui  commença  régner  l'an 
1227  ;  et  l'an  1247  les  princes  de  France  se  as- 
semblèrent en  la  ville  de  Lyon ,  avec  le  roy 
sainct  Loys,  où  estoit  le  pape  Innocent  quart  de 
ce  nom,  qui  leur  récita  comment  la  cité  de  Jhé- 
rusalem  avoit  esté  prinse  par  les  Iiifidelles,  et 
les  Crestiens  chassés,  et  partie  d'icculx  occis, 
ce  qui  esmeut  à  pitié  le  Roy,  les  princes  et 
plusieurs  chevaliers  de  France;  en  sorte  que 
pour  aller  donner  secours  aux  Crestiens ,  le  roy 
sainct  Loys ,  les  arcevesques  de  Reims  et  Bour- 
ges ,  l'évesque  de  Beauvaiz,  les  troys  frères  du 
Roy,  le  comte  de  Sainct-Paul,  .lehan  comte  do 
Ricliemont.  filz  du  duc  Jehan  de  Brelaigne,lc 

comte  de  La  Marche,  le  comte  de  iMoutfort, 
Arehajiibault ,  seigneur  de  Bourbon ,  Hue  de 
Chastillon,  le  seigneur  de  Coucy ,  messire  Ym- 
bault  de  La  ïrimoiile  ,  et  troys  de  ses  enfans, 
l'aisné  desquelz  estoit  marié  et  avoit  ung  (iiz , 
aussi  se  croisèrent  plusieurs  aultres  princes, 
barons  ,  chevaliers ,  prélatz  et  aultres  gens. 

L'an  après,  allèrent  tous  oultre  mer  prindrent 
la  ville  Damyète,  environnée  du  grant  fleuve 
du  Nyl ,  puis  allèrent  assiéger  la  ville  de  Mal- 
saure  (1)  où  ils  eurent  grosse  perte  ;  car  une  par- 
tie des  Cresticns  furent  occis ,  et  plusieurs  des- 
ditz  prélatz  et  gros  seigneurs  de  France,  et  entre 
aultres  Robert,  comte  d'Artoys,  frère  dudict 
)'oy  sainct  Loys ,  nsessire  Ymbault  de  La  Tri- 
moille  et  ses  enfans,  de  l'aisné  desquelz  enfans 
sont  venuz  d'au Itres  enfans,  desquelz  est  des- 
cendu messire  Guy  de  La  Trimoille ,  dont  nous 
parlerons  par  après. 

Ung  peu  davant  ce ,  et  durant  le  règne  dudict 
roy  Phelippes  Auguste ,  vivoit  messire  Ayraery, 
N  icomte  de  Thouars ,  qui  estoit  ung  grant  et 
redoutable  prince  en  Aquitaine ,  et  aussi  mon- 
sieur Amorry  de  Craon  ,  chevalier  ,  qui  fut  fort 
aymé  du  pape  Innocent  troysiesme  de  ce  nom, 
au  moyen  de  ce  que,  à  sa  requeste,  il  estoit 
allé,  contre  les  Infidèles,  en  Asie  ,  avec  Boni- 
face,  marquis  deMontferrant,  Bauldouyn,  comte 
de  Flandres,  Henry,  comte  de  Sainct-Paul,  Loys, 
duc  de  Savoye,  et  aultres  princes  de  France, 
environ  l'an  1200;  dont  par  après  ledict  pape 
Innocent  donna  quelques  privilléges  spéciaulx 
audict  seigneur  de  Craon  ,  et  par  la  bulle  d'i- 
ceulx  ,  dattée  de  l'an  1222 ,  l'appelle  ie  fort  des 
forts ,  chief  des  chevaliers ,  aijde  et  secours 
du  Sainct-Siége  apostolicque  :  ce  que  je  n'es- 
criptz  sans  cause,  car  monsieur  Loys  de  La 
Trimoille  (duquel  je  veulx  parler)  estaussi des- 
cendu de  ces  dt-ax  maisons  de  Thouars  et  de 
Craon  ,  comme  nous  verrons  cy-après. 

Du  filz  aisné  dudict  Ymbault  de  la  Trémoille 
vinst  ung  aultre  de  la  Trimoille  qui  fut  père-de 
messire  Guy  de  La  Trimoille,  lequel  messire 
Guy  de  la  Trimoille  espousa  dame  Marie  de 
Sully, qui  avoit  esté  fiancée  avecmonsieur. Jehan, 
comte  de  Mompensier  ,  filz  de  Jehan  ,  duc  de 
Berry,  qui  estoit  filz  du  roy  Jehan,  et  frère  du 
roy  Charles  ^',  au  moyen  de  ce  que  dui-ans  les- 
dictes  fiansailies  ledict  comte  de  Mompensier 
estoit  décédé. 

Ladicte  Marie  avoit  quarante  mille  livres  de 
rente,  et  estoit  fille  de  messire  Loys  de  Sully  et 
d'une  dame  de  la  maison  de  Cran;  et  ledict  mes- 
sire Loys  estoit  venu  d'ung  duc  d'Athènes,  à 

(1)  Mussourc. 


cause  de  sa  niere  qui  estoit  fille  dudict  duc  et 
seur  de  Gaultier,  due  d'Athènes,  qui  espousa 
dame    Jehanne    de    Mélo,    dont   vinst   dame 
Jehanne  d'Eu  ,  comtesse  et  duchesse  d'Athènes, 
laquelle  donna  ,  en  l'an  1388,  la  seigneurie  de 
Saincte-Hermyne  en  Poictou  ausdicts  Guy  de  La 
Trémoille  et  dame  Marie  de  Sully  sa  femme. 
Ce  Gaultier,  duc  d'Athènes,  comme  récite  mais- 
tre  Jehan  Bocasse  en  la  fin  de  son  livre  des 
nobles  malheureux,  après  la  mort  de  son  père 
qui  avoit  perdu  ladicte  duché  que  ses  prédéces- 
seurs avoyent  acquise  à  la  glorieuse  eonqueste 
que  les  Francoys  firent  contre  les  Infidèles,  lors- 
que Geoffroy  de  Boulion ,  Geoffroy  de  Luzi- 
gnen,  dict  la  grant  dent,  et  aultres,  conquirent  la 
Terre-Saincte,  se  retira  à  Florence  dont  il  fut 
chief  et  gouverneur,  puis  s'en  vinst  en  France, 
dont  ses  prédécesseurs  estoient  jssuz,  et  fut  re- 
ceu  honnorablement  par  le  roy  Jehan,  qui  le 
fist  son  eonnestable,  et  le  maria  avec  ladicte 
Jehanne  de  Mélo,  fille  de  messire  Raoul  de  Mélo, 
comte  d'Eu  et  de  Guynes.  Depuis  ledict  Gaul- 
tier fut  occis  en  la  journée  davant  Poictiers  , 
où  le  roy  Jehan  fut  prins  par  les  Angloys,  tu 
l'an  1356. 

Messire  Guy  de  La  Trimoille  estoit  ung  des 
beaulx  et  vaillant  chevalier  qu'on  eust  peu  veoyr  ; 
et  à  ceste  cause,  en  l'expédicion  que  le  roy 
Charles  VI  fist  contre  les  Angloys  et  Fiamans  , 
le  Roy  fist  bailler  l'auriflame  audict  messire 
Guy ,  qui  la  retourna  à  son  honneur ,  la  vic- 
tojjjce  par  les  François  obtenue.  Certain  long- 
temps après  ,  il  fut  en  Hongrie ,  en  la  compai- 
gnée  de  monsieur  Jehan  ,  comte  de  Nevers  ,  filz 
de  Phelippes,  duc  de  Bourgongne,  et  aultres 
princes  de  France  que  ledict  roy  Charles  VI 
envoya  contre  les  Infidèles,  pour  secourir  Sigi- 
mond ,  roy  de  Hongrie  et  Bohème,  qui  depuis 
fut  empereur ,  où  les  Francoys  furent  del'faitz 
par  la  malice  des  Hongres.  Lesquelz,  envieux 
des  mémorables  faictz  des  Francoys,  les  fai- 
soycnt  marcher  davant ,  leur  donnant  entendre 
que  incontinent  après  marcheroit  leur  armée, 
ce  qu'elle  ne  fist ,  par  le  moyen  de  quoy  les  en- 
nemys  obtiudrent  victoyre;  et  fut  prins  ledict 
Jehan  ,  comte  de  Nevers,  avec  aultres  seigneurs 
de  France,  ledict  messire  Guy  de  La  Trimoille 
blécé  en  plusieurs  lieux  ,  et  son  filz  aisné,  aussi 
nommé  Guy,  qui  estoit  encores  fort  jeune,  occis. 
Ledict  messire  Guy,  comme  il  vouloit  retour- 
ner en  France ,  mourut  des  playes  qu'il  avoit 
eues,  et  fut  enterré  en  la  ville  de  Rhodes;  il 
laissa  ladicte  de  Sully  sa  veufve,  et  deux  filz, 
Georges  et  Jehan,  en  la  garde  de  leurdicte  mère, 
l'aisné  desquelz  n'avoit  encores  cinq  ans;  et 
tost  ajirès   ladicte  dame  se  maria  en  secondes 

uopces  avec  messire  Charles ,  seigneur  d'Alle- 
bret ,  lors  coiuiestable  de  France. 

Ainsi  appert  que  lesdictz  Jehan  et  Georges 
de  La  ïrimoille  sont  descenduz  de  la  maison 
de  Athènes  et  de  Sully  d'une  part,  et  de  l'autre 
part  de  l'ancienne  maison  de  Cran,  ung  puisné 
de  laquelle  espousa  dame  Mahault,  comtesse  de 
Flandres  et  de  Breban ,  enterrée  au  cueur  du 
couvent  des  Frères-Prescheurs  de  Paris,  et  ung 
messire  Jehan  de  Craon  ,  qui  fut  évesque  d'An- 
giers,  arcevesque  de  Reims ,  patriarche  de  Cons- 
tantinople ,  et  grand  gouverneur  du  roy  Char- 
les V,  père  dudict  Charles  VI  ;  lequel  messire 
Jehan  de  Cran  estoit  oncle  de  messire  Pierre 
de  Craon ,  chevalier ,  qui  fut  tant  aymé  du  roy 
Charles  VI,  et  monsieur  Loys  duc  d'Orléans, 
son  frère,  que  ledictduc  voulloit  qu'il  fust  tous- 
jours  vestu  de  ses  couleurs  :  toutesfois  fust  esloy- 
gné  de  court ,  pour  une  parolle  qu'il  dist  à  ma- 
dame Valentine,  espouse  dudict  duc  d'Orléans, 
par  le  moyen  de  messire  Olivier  de  Clissou  , 
chevallier,  lors  connestable  de  France;  lequel 
de  Clisson  ledict  de  Cran  s'efforça  occire  en  la 
ville  de  Paris ,  avant  que  l'an  fust  passé ,  dont 
viudrent  de  grosses  follies,  comme  il  est  con- 
tenu es  Annalles  d'Aquitaine  et  Croniques  de 
France. 

Messire  Jehan  de  La  Trémoille ,  filz  puisné 
dudict  messire  Guy,  fut  comte  de  Jonvelles  et 
premier  chevallier  de  l'ordre  de  Jehan  duc  de 
Bourgongne,  auparavant  comte  de  Nevers,  du- 
quel a  esté  parlé  au  précédent  article  ;  aussi  le 
fut  du  duc  Phelippes  son  filz ,  et  espousa  la 
seur  de  messire  Loys  d'Ambayse,  vicomte  de 
Thouars ,  et  seigneur  d'Ambayse  Montrichard 
et  Bière  ,  lesquelz  décédèrent  sans  hoirs;  pour- 
quoy  luy  succéda  ledict  messire  Georges  de  La 
Treraoille,  chevallier,  son  frère,  quequessoit 
ses  enfans. 

Ledict  messire  Georges  fut  en  son  vivant  ung 
des  plusbeaulx  hommes  que  on  eust  sceu  veoyr, 
et  si  estoit  hardy  chevallier  et  droict  homme  ; 
il  fist  de  grans  services  au  roy  Charles  VII,  filz 
dudict  Charles  VI,  au  recouvrement  de  son 
royaulme  contre  les  Angloys,  et  espousa  madame 
Catherine  de  Lisle,  dame  de  Lisle-Bouchart , 
de  Rochefort  et  de  plusieurs  aultres  terres  et 
seigneuries  :  duquel  mariage  descendirent  deux 
enfans ,  Loys  et  Georges.  Ledict  messire  Loys 
fut  marié  avec  dame  Margarite  d'Ambayse,  fille 
dudict  feu  messire  Loys  d'Ambayse ,  vicomte 
de  Thouars  et  seigneur  d'Ambayse-,  Montri- 
chard et  Bière.  Et  au  regard  dudict  messire 
Georges,  ce  fut  ung  hardy  chevallier,  qui  fist 
de  grans  services  au  roy  Loys  unziesme ,  filz 
dudict  roy  Charles  Vil  ,  à  la  conqueste  de  la 


duché  de  Bourgongne ,  duquel  pays  fut  gouver- 
neur. Il  estoit  seigneur  de  Cran ,  laquelle  sei- 
gneurie luy  estoit  venue  à  cause  de  ceulx  de 
Cran  ,  dont  j'ay  parlé  cy-dessus.  Aussi  fut  sei- 
gneur de  Lisle-Bouchart ,  et  mourut  sans  hoyrs 
procréez  de  sa  chair. 


CHAPITRE  IL 

La  nativité  de  messire  Loys  de  Lu  Trémoille  ; 
de  ses  meurs  pnérilles,  et  comment  il'yfnt 
nourry. 

Quelque  temps  après  le  mariage  de  monsieur 
Loys  de  La  Trimoille  et  de  madame  Margarite 
d'Ambayse  ,  son  espouse  ,  elle  fut  enceincte  du 
premier  de  ses  enfans  masles;  et  lorsque  le  sou- 
leil ,  qui  est  le  cueur  du  ciel  et  l'œil  du  monde , 
repousoit  en  son  trosne  et  siège  de  Libra  ,  qui 
fut  le  vingtiesme  jour  de  septembre  de  l'an  14(i0, 
ouquel  an  toute  la  monarche  des  Gaules  estoit 
eureuse  de  paix ,  et  habondoit  en  toutes  bonnes 
fortunes,  par  les  disposicions  fatalles  qui ,  soubz 
les  bannières  du  roy   Charles  septiesme  de  ce 
nom  ,   surnommé  le  Bien   Fortuné ,   avoyent 
chassé  et  mis  hors  son  royaulme  de  France ,  les 
anciens  ennemys  de  l'honneur  françoys,  usur- 
pateurs de  leurs  seigneuries  et  envieux  de  leurs 
redoutables  ceptres  et  couronnes,  celle  illustre 
dame  Margarite  d'Ambayse  enfanta  d'ung  beau 
filz;  ce  futnostre  chevallier  sans  reproche,  du- 
quel j'entends  principallement  escripre,  et  fut 
nommé  Loys ,  sur  les  fons  de  baptesme.  Son 
naistre  engendra  toutes  manières  de  joys,  lyesses 
et  consolacions  en  la  maison  de  monsieur  son 
père  et  de  tout  son  tres-noble  parentaige,  parce 
que,  par  son  excellente  beaulté,  doulceur  et 
bénignité  enfantine  ,  donnoit  jà  ung  espoyr  aux 
cler-voyans  qu'il  seroit  chevallier  d'excellente 
vertuz  ,  et  que  ce  seroit  la  précieuse  pierre  Tri-^ 
moilloise  et  Ambasienne  ,  en  laquelle  reiuyroit 
le  cler  et  immaculé  nom  de  ces  deux  anciennes 
maisons  :  d'une  aultre  part  les  astronomes  expé- 
rimentez disoyent  que  ,  veu  le  jour  de  sa  nati- 
vité, il  seroit   appelle,  par  la  disposition  des 
corps  célestes,  au  service  des  Roys,  en  leurs  af- 
faires civilz  et  pugniques,  où  il  acqucrroit  hon-- 
neur  de  inextimable  louange,  et  prandroit  al- 
liance par  mariage  avec  le  sang  royal. 

Toutes  ces  choses  donnèrent,  oultre  l'instinct 
de  nature,  une  merveilleuse  affection  de  le  faire 
songueusement  alaicter  et  nourrir  ,  jusques  à  ce 
qu'il  eust  passé  son  enfance  ,  combien  que  du- 
rantce  temps  madame  Margarite  dAmbaise  , 
sa  mère,  eût  de  monsieur  de  La  Trimoille  ,  son 

(spoux,  trois  aultres  lilz,  savoir  est  ;  Georges  , 
.laques  et  Jehan  ,  tous  approchans  en  beaulté  et 
iionnesteté  de  leur  frère  aisné  Loys.  Et  dès  ce 
qu'il  sentit  ung  commaneement  de  force  et  as- 
tuce puériile,  quisuyt  sans  moyen  l'iml)éciliité 
d'enfance  ,  nature  iuy  administra  agillité  et 
force  correspondente  à  sa  beaulté,  avecung  ar- 
resté  vouloyr  de  faire  toutes  choses  appartenan- 
tes à  gens  qui  veullent  suyvir  les  armes  et  les 
cours  des  princes  illustres  ,  comme  courir,  saul- 
ter ,  luycter  ,  gecter  la  pierie  ,  tyrer  de  l'arc,  et 
controuver  quelques  nouveaulx  jeux  et  passe- 
temps  consonnans  à  l'estude  militaire.  Luy ,  ses 
frères  et  aultres  nobles  eufans  de  leurs  aages, 
que  leur  père  avoient  prins  en  sa  maison  ,  et  les 
entretenoit  pour  leur  tenir  compaignie,  faisoyent 
assemblées  et  bandes  en  forme  de  bataille,  et 
par  les  champs  assailloyent  petiz  tigurions  (1) , 
comme  s'ilz  eussent  baillé  assault  à  une  ville  , 
prenoyent  bastous  eu  forme  de  lances,  et  fai- 
soyent tous  aultres  passetemps  approchans  des 
armes  ,  monstrant  que  plus  y  avoyent  leurs 
cueurs  que  aux  grans  lettres,  fors  le  plus  jeune 
nommé  Jehan  qui,  dès  son  jeune  aage,  se  des- 
dia  à  l'Eglise,  dont  bien  luy  prinst,  comme  nous 
verrons  cy-après. 

Tous  les  semy-dieux  et  semy-déesses  du  pays  de 
Berry,  voysins  du  Chasteau  Bommiers,où  estoit 
la  demourance  de  ces  très-nobles  enfans  ,  lais- 
soyent  leurs  maisons  et  chasteaulx  pour  venir 
veoyr  leurs  passetemps  tant  honnestes,  et  entre 
aultres  Loys  l'aisné,  lequel  ilz  monstroyent 
1  ung  à  l'aultre  par  admiration,  car  il  estoit 
beau  comme  ung  semi-dieu,  son  coi-ps  estoit  de 
moienne  stature ,  ne  trop  grant  ne  trop  petit  , 
liien  organisé  de  tous  ses  membres  ,  la  teste  le- 
vée, le  front  hault  et  cler  ,  les  yeulx  vers ,  le 
nez  moyen  et  un  peu  aquillée,  petite  bouche, 
juenton  fourchu,  son  tainct  cler  et  brun,  plus 
tirant  sur  vermeille  blancheur  que  sur  le 
noir  ,  et  les  cheveux  crespellez  ,  reluysans 
comme  fin  or.  Aussi  avoit  de  si  bonnes  grtîces 
qu'il  emportoit  le  prix  dessus  ses  frères  et  com- 
l)aignons,  tant  pour  mieux  faire  que  par  ruzes, 
cautelle  et  cler  engin,  dont  il  ne  prenoit  aucune 
gloire  ;mais  en  se  humiliant,  donnoit  tousjours 
l'honneur  (qu'il  avoit  jà  aquis  par  l'oppinion  et 
jugement  deceulx  ((ui  les  regardoient)  a  ses  com- 
paignons:  laquelle  humilité  enipeschoit  que  en- 
vie ne  s'engendrast  de  ses  louables  jeunesses  en 
l'estomac  deceulx  lesquelz  il  précédoit  en  bonne 
extime. 

Ce  Loys  avoit  une  industrie  contre  la  majesté 

de  nature  et  l'imprudence  de  l'aage  puérille  , 
par  laquelle  chascun  non  seullement  se  conten- 
toit  de  luy,  mais  l'auctorisoit  en  tous  les  faictz 
de  jeunesse,  en  sorte  que  ceulx  de  son  aage  en 
faisoyent  leur  chief  et  seigneur  ,  et  n'avoient 
bien  ne  joye  hors  sa  compaignée.  Chascun  esti- 
moit  ses  père  et  mère  eureux  de  telle  généra- 
tion ;  et  ne  apportèrent  moins  d'espoir  au  pays 
de  Ei'ance  les  meurs  de  sa  prudente  jeunesse  , 
que  celle  de  plusieurs  jeunes  Rommains,  tant 
en  petites  ruses,  que  noblesse  de cueur  ,  et  entre 
aultres  de  Prétextatus  qui,  pour  contanter  sa 
mère  l'infestant  déclairer  le  secret  du  sénat  qu'il 
avoit  ouy  eu  la  compaignée  de  son  père ,  au- 
quel le  celler  avoit  esté  adjoint,  luy  donna, 
contre  vérité  entendi'e ,  que  le  sénat  avoit 
ordonné  que  les  hommes  auroyent  dores- 
navant  plusieurs  femmes  pour  multiplier  et 
augmenter  la  généracion  rommaine  ;  dont 
il  fut  tant  bien  loubé  du  sénat,  que  le  len- 
demain le  sénat ,  assailly  par  les  femmes  rom- 
maines  pour  rompre  ceste  supposée  loy  ,  exti- 
mèrent  très-fort  l'obédience  du  filz,  tant  envei'S 
sa  mère  que  le  sénat  ;  autant  en  feit  ce  noble 
Loj'S  envers  madame  sa  mère  qui  vouloit  tirer 
de  luy  ce  qu'il  avoit  sceu  de  monsieur  son  père 
en  seci'et,  et  dont  il  avoit  défense. 

En  ce  temps  y  avoit  de  grans  discors  civilz 
entre  le  roy  Loys  unziesme  de  ce  nom  et  les 
princes  de  son  sang  ,  qui  tendoient  à  le  priver 
de  ceptre  et  couronne  ;  et  quant  ce  jeune  Loys 
en  oioyt  parler ,  disoit ,  à  l'exemple  de  Marc 
Caton  Utisence  contre  Syla,  aux  tempsdes  pres- 
criptions rommaines  :  Si f  estais  avec  le  Roy  je 
me  essaieroys  de  le  secourir  ;  et  que  autrefoiz 
bailla  ung  soufflet  à  un  desescompaignons  qui 
soustenoit  la  querelle  des  princes  mutinez  contre 
le  Roy  ,  ainsi  que  feit  Cayus  Cassius  à  Fauste , 
filz  de  Syla,  qui  collaudoit  les  cruelles  pres- 
criptions de  son  père  ;  lesquelles  choses  estoient 
présage  qu'il  seroit  de  la  couronne  lylialle  dé- 
fenseur ,  et  des  injures  royalles  propulseur. 

Pour  avoir  passetemps  avoit  oyseaulx  de 
l)i'oye  et  chiens  pour  chasser  à  bestes  rousses  et 
noyres,  où  souvent  prenoit  labeur  intempère  , 
et  jusques  à  passer  les  jours  sans  boyre  et  man- 
ger, depuis  le  plus  matin  jusques  à  la  nuyt , 
combien  qu'il  n'eust  lors  que  l'aage  de  douze  ans 
ou  environ. 


CHAPITRE  III. 

Lr    roy  Loys   XI  veult  avoir  le  jeune  sei- 
ynear  de  La  'irémoillc  pour  le  servir.  Coin-  ' 
inenl  ve  jeune  seiyncur  pria  e(  pressa  sou 

père  de  Cenvoijer  au  service  du  Roy  ;  et 
avec  un  jeune  pa'uje ,  prinst  chemin  pour  y 
aller. 

Le  roy  de  France  LoysXl,  qui  estoit  prudent 
et  prenoit  gens  à  son  scervice  selon  son  imagi- 
nacion  ,  fut  adverty  des  meurs  de  Loys  de  La 
Triraoille  et  de  sa  prudente  jeunesse ,  qui  don- 
noyent  une  actende  de  bon  cappitaine  en  l'adve- 
nir;et  considérant  que  la  première  origine  de 
ceuix  deLaTrémoille  estoit  de  Bourgongne,  et 
que  Charles,  lorsdue  de  Bourgongne,  estoit en- 
nemy  de  France  ,  et  pourroit  retirer  ce  jeune 
seigneur  Loys  de  La  Trimoille  ,  manda  à  mon- 
sieur son  père ,  par  quelque  gentilhomme  de 
sa  maison  ,  qu'il  voulloit  avoir  son  lilz  aisné 
pour  le  servir,  et  qu'il  luy  envoyast.  Le  père 
lut  fort  troublé  de  telle  nouvelle,  et,  cougnois- 
sant  la  complexion  du  Roy,  ne  sçavoit  quelle 
responce  faire  ,  pour  deux  raisons  :  l'une  qu'il 
ne  vouioit  que  son  fil/  se  esloignast  de  luy, 
parce  que  c'estoit  toute  sa  consolacion  ;  l'autre 
que  le  Roy  ,  quelque  temps  auparavant ,  avoit 
mis  en  sa  main  la  vicomte  de  Thouars,  et  aussi 
aultres  seigneuries  qui  appartenoyent  a  messire 
Loys  d'Ambayse  ,  père  de  son  espouse  ,  dont  il 
avoit  donné  partie  à  la  dame  de  Momsoreau  (l) 
et  à  messire  Jaques  de  Beaumont ,  chevalier 
seigneur  de  Bressuyre  ,  pour  quelque  imagina- 
cion  qu'il  eut  contre  ledict  d'Ambayse ,  à  la  rai- 
son de  ce  que  on  \\\y  raporta  qu'il  avoit  parlé 
seullement  au  duc  de  Bretaigne.  Et  pour  ces 
causes  flst  responce  au  messagier  que  son  filz 
estoit  encores  bien  jeune  pour  porter  les  la- 
beurs de  la  court,  et  que  dedans  ung  an  pour  le 
plus  loing  ,  luy  envoyeroit ,  en  le  mer-ciant  de 
l'honneur  qu'il  luy  faisoit,  dont  le  filz  fut  ad- 
verty, lequel  y  vouioit  bien  aller. 

Lng  jour  advinst  bien  tost  après  que  luy  , 
Georges  et  Jaques,  ses  frères,  en  la  compai- 
gnée  des  veneurs  de  leur  père  et  d'aulcuns  gen- 
tilshommes, à  l'heure  que  aurore  avoit  tendu  ses 
blanches  courtines  pour  recepvoir  le  clerjour  , 
partirent  du  chast<'au  de  Bommiers  pour  aller 
chasser  aux  bestes  rousses.  Si  trouvèrent  ung 
grant  cerfqu'ilz  entreprindrent  prandreà  course 
de  chiens  et  chevaulx,  se  mirent  après  par  boys 
et  fourestz,et  se  séparèrent  pour  mieulx  le 
trouver.  Le  désir  de  prandre  le  cerf  leur  fist 
perdre  le  souvenir  de  boyre  et  manger  ,  et  l'ap- 
pétit de  toutes  viandes,  en  sorte  que  le  souleil  ap- 
prochant de  l'Occident,  doubloit  et  croissoit 
leurs  umbres.  Ft  tost  après  l'ombre  de  la  nuyt 
commença  à  chasser  la  relnysance  du  j<uu',  en 

(I)  Nicole  (le  Cliambes,  dunie  de  Moiilsorcau. 


sorte  qu'ilz  se  perdirent  l'ung  l'autre  à  la  course; 
et  demoura  Loys  ,  seul  en  une  grande  fourest , 
courant  après  le  cerf  qu'il  perdit  pour  l'obscu- 
rité de  la  nuyt.  Ses  deux  frères  prindrent  le 
vray  chemin  avec  les  veneurs  ,  lesquelz,  con- 
jecturans  que  Loys  se  fût  retiré  des  premiers  au 
chasteau,  se  retirèrent ,  et  y  arrivèrent  environ 
dix  heures  de  nuyt ,  tous  affamez  et  marriz  d'a- 
voir perdu  leur  proye  ;  mais  plus  furent  cour- 
roussez  de  ce  qu'ilz  ne  trouvèrent  Loys,  voyans 
au  nombre  des  gens  de  leur  compaignée ,  que 
seul  estoit  demourépar  les  boys,  en  dangier  de 
sa  personne.  Parquoy  les  veneurs  et  autres  ser- 
viteurs du  chasteau  ,  s'en  allèrent  à  diverses 
pars,  pour  le  trouver  ,  ce  qu'ilz  ne  feirent  jus- 
ques  à  la  poincte  du  jour.  Comme  on  le  ser- 
choit  ,  environ  la  mynuit  que  Somnns  avec  ses 
pesantes  belles  descend  ou  cerveau  de  l'homme 
et  embrasse  toutes  les  créatures  en  leur  repos, 
leur  deffendant  de  parler ,  le  jeune  Loys ,  se 
voyant  sans  compaignée,  fors  des  oyseaux  noc- 
turnes qui  bruyoient  par  la  forest ,  l'issue  de 
laquelle  ne  povoit  trouver,  descendit  de  dessus 
son  cheval  qu'il  atacha  à  ung  arbrisseau  près 
ung  fort  buisson,  où  il  trouva  une  grosse 
souche  ,  de  laquelle  après  se  estre  estendu 
sur  la  froide  et  humide  terre  ,  toutesfoys 
couverte  de  fueilles  ,  fist  ung  chevet  où  il  s'en- 
dormit. 

Le  jeune  seigneur  de  La  Trémoille  s'estant 
réveillé,  monta  sur  son  cheval,  et  fist  tant 
que,  environ  le  poinct  du  jour,  arriva  seul  au 
chasteau  de  Bommiers.  Les  père  et  mère,  qui  en- 
cores repousoyent  en  leurs  lictz ,  sceurent  lave- 
nue  de  leur  filz  et,  non  monstrans aucun  sem- 
blant de  son  labeur  ,  dont  ilz  furent  joyeulx  , 
commandèrent  le  traicter  comme  appartenoit, 
ce  qu'on  fist  a  diligence.  Et  après  avoir  beu  et 
mangé  ,  avant  le  lever  de  son  père  ,  prinst  ung 
jeune  gentilhomme,  nommé  Odet  de  Chazerac, 
que  fort  il  aymoit ,  et  luy  dist  :«  Chazerac, 
.  mon  amy  ,  tu  es  le  secret  de  mon  cueur ,  et 
>'  la  teneur  deslettres  clouses  de  ma  secrète  pen- 
"  sée  :  parquoy  je  te  veulx  dire  un  project  que 
»  j'ay  fait  cette  nuyt  ,  te  priant  de  ne  le  révé- 
»  1er.  "  Lors  luy  déclaira  au  long  ce  qu'il  avoit 
délibéré,  par  opinion  arrestée,  de  demander 
congiéàson  père  pour  aller  au  ser\ice  du  Roy, 
et  en  son  reffus  s'en  aller,  interrogeant  Odet  de 
Chazerac  s'il  vouldroit  aller  avec  luy  :  ce  qu'il 
luv  accorda. 

CHAPITRE  IV. 

Persuasion  du  jeune  seigneur  de  IJU  Trtmoille 
à  son  père. 

Troys  ou  quatre  jours  après ,  sceu  par  le  filz 
son  père  estre  seul  en  sa  chambre  de  retraicte  , 
alla  vers  luy  armé  de  hardiesse,  pour  lui  déclai- 
rer  l'affection  de  son  entrepiinse ;  mais  quant  il 
fut  en  sa  présence ,  craincte  paternelle  et  honte 
révérencialle  le  désarmèrent  de  hardiesse,  et  le 
laissèrent  en  la  nudité  de  puérille  vergongue  et 
au  fleuve  de  dubitacion,  comme  la  navire  sur  la 
mer  agitée  de  tous  vents,  en  sorte  qu'il  ne  povoyt 
trouver  le  moyen  de  descouvrir  son  vacillant 
couraige.  L'exorde  de  ses  prières  et  requestes 
par  honte  luy  languissoyent  en  la  bouche ,  qui 
ne  vouloit  obéyr  au  commandement  du  cueur. 
Toutesfoys ,  à  l'exhortacion  de  son  père  qui  le 
hardya  de  parler ,  commença  rompre  sa  honte 
et  à  descouvrir  son  couraige  ,  en  disant:  «  J'ay 
>.  tousjours  congneu ,  monsieur ,  le  plus  grant  de 
..  voz  désirs  estre ,  que  mes  frères  et  moy ,  qui 
>.  sommes  voz  enfans,  dont  je  indigne  suis  l'aisné, 
>>  nous  appliquons  à  choses  vertueuses,  et  soions 
»  nourriz  en  bonnes  meurs ,  et  que  par  maulvaix 
»  exemples  n'ayons  l'occasion  de  prester  l'oreille 
«  aux  voluptez  et  choses  pernicieuses  ,  à  ce  que 
»  en  nous  soit  conservé  l'honneur  que  vous  et  voz 
»  progéniteurs  portans  le  nom  de  La  Trémoille 
)  avez  par  voz  louables  faictz  acquis  :  à  quoy  est 
»  trop  contraire  la  vie  privée  que  menons  avec 
»  vous  en  oysiveté,  de  tous  vices  nourisse ,  qui 
«  nous  suyt  et  délicatement  nourrist  noz  tendres 
"jeunesses,  facillesàcorrumpre,  en  lesdécep- 
..  vaut  pai-  les  doulceurs  de  long  repos  ,  viandes 
"  délicates ,  et  passetemps  plus  voluptueux  que 
..  excitatifz  à  vertuz  ;  desquelles  choses  m'est 
;>  venue  une  peine  nouvelle  en  mon  esprit,  qui 
»  me  donne  hardiesse  de  me  présenter  a  vostre 
>.  paternelle  majesté ,  et  très-humblement  vous 
..  prier  que  vostre  plaisir  soyt  me  envoyer  en  la 
..  court  du  Roy  ,  où  est  l'escolle  de  toute  hon- 
>'  nesteté,  et  ou  se  tiennent  les  gens  de  bien  soubz 
>.  lesquelz  on  aprend  à  civillement  vivre ,  et  la 
»  forme  d'acquérir  non  seulement  les  mondaines 
..richesses,  mais  les  incorruptibles  trésors  de 
»  honneur.  N'aiez  peur  de  l'imbécillité  de  mon 
'-  facil  et  petit  engin,  et  moins  de  mes  jeunes  ans  ; 
>'  car  l'insupérable  couraige  que  j'ay  de  servir  en 
"  l'advenir  la  triumphaute  couronne  de  France, 
»  me  fera  surmonter  tous  labeurs ,  et  oublier  les 
'.mignardises  de  pusillanimité  et  les  privées 
"  aysos  de  vostre  opullente  maison.  - 

Le  père  ouyt  constaininent  la  prière  de  son 


cher  lilz ,  et  a  peine  se  peut  contenir  de  mani- 
fester sa  pensée,  agitée  de  pitié,  meslée  en  dou- 
leur par  larmes  apparentes  qui  jà  commançoient 
sortir  de  ses  yeulx.  Parquoy  voulant  demeurer 
seul  pour  myeulx  donner  repos  à  son  cueur, 
par  la  consolation  de  madame  sonespouse,  dist 
a  son  filz  :  «  Allez,  mon  amy  ,  je  penseray  à  ce 
«que  vous  m'avez  dit,  et  en  parlerons  plus  au 
»  long  une  autresfois.  »  Le  filz  se  retira  en  sa 
chambre,  acompaigné  d'une  trop  petite  espé- 
rance, disant  à  luy-mesme  que,  voulsist  ou  non 
son  père,  feroit  ce  qu'il  avoit  entrepris.  Le  père 
demoura  seul  jusques  à  ce  que  madame  son 
espouse  fust  à  son  mandement  venue ,  à  laquelle 
ii  déclaira  la  harangue  ou  oraison  de  leur  cher 
filz  Loys ,  non  sans  jecter  larmes  et  se  désoler , 
mais  encores  plus  la  mère ,  quant  elle  eut  le 
tout  ouy  ;  en  sorte  que  son  espoux  ne  la  povoit 
consoler  ne  paciffier  son  cueur  tout  inundé  de 
pleurs  ;  les  causes  de  leurs  douleurs  estoient  trop 
grand  amour  sensuelle  qu'ilz  avoient  à  Loys 
leur  filz ,  non  seulement  pour  sa  formosité ,  mais 
pour  les  bonnes  grâces  qui  jà  estoient  en  luy;  et 
eussent  bien  voulu  que  tousjours  eust  demouré 
avec  eulx;  daveutaige  doubtoient  que  s'il  alloit 
au  service  du  Roy ,  fust  maltraicté  de  sa  per- 
sonne ,  et  que  sa  tendre  jeunesse  ne  peust  sup- 
porter ce  faix  ;  oultre  cognoissoient  la  sévérité 
du  Roy  ,  et  qui  pour  peu  de  chose  prenoit  mau- 
vaise fantaisie  contre  les  princes  et  seigneurs 
vieilz  et  jeunes ,  et  en  pourroit  prandre  contre 
leur  filz ,  tant  parce  qu'il  avait  eu  en  hayne  son 
ayeul  paternel,  les  seigneuries  duquel  il  avoit, 
sans  cause  et  raison,  saisies  et  mises  en  sa  main, 
et  aussi  qu'ilz  estoient  extraictz  de  Rourgongne, 
lequel  pays  n'estoit  aymé  du  Roy,  pour  les  grans 
guerres  et  molestes  que  luy  faisoit  Charles,  duc 
de  Rourgongne.  La  mère  parla  depuis  au  filz, 
pour  le  desmoiivoir,  luy  donnant  entendre  tou- 
tes ces  choses,  et  qu'il  actendist  encores  ung 
peu  ,  jusques  à  ce  que  les  guerres  fussent  modé- 
rées: mais  le  filz  ne  voulut  croire  ne  père  ne 
mère,  et  après  avoir  faict  presser  son  père  d'a- 
voir congié ,  voyant  qu'il  ne  luy  vouloit  bailler, 
luy-mesme  le  prinst,  et,  en  la  compaignée  de 
Odet  de  Chazerac,  jeune  enfant  ung  peu  plus 
aagé  que  luy ,  prinst  son  chemin  pour  aller  en 
Court  se  présenter  au  service  du  Roy;  mais  il 
ne  fut  long,  car  incontinent  son  père,  adverty 
de  l'entreprinse,  envoya  deux  gentilzhommes 
après  eulx ,  et  les  ramenèrent  à  Rommiers ,  fort 
ti'istes. 

CHAPITRE  V. 

D'aulcunes  misères  des  gens  de  CouH  ;  et 
comment  le  jeune  seigneur  de  La  Trimoille 
fut  envoyé  au  service  du  Roy  de  France, 

Le  filz  fut  présente  davant  le  père,  qui  d'ung 
visaigc  furieux  commença  lui  dire  :  »  0  rebelle 
et  désobéissant  enfant,  plus  désirant  l'exécu- 
tion de  ta  folle  volunté  et  Teffect  de  ton  jeune 
sens ,  que  le  plaisir  de  ton  engendreur  et  ton 
proffit  temporel,  pense-tu  que  tes  yeulx  em- 
bouez  de  puérille  ignorance  soyent  plus  cler- 
voyans  que  ceulx  de  expérimentée  vieillesse? 
Sces-tu  point  que  l'oeil  spirituel  n'a  vigueur , 
ne  veoit  parfaictement ,  jusques  au  temps  que 
l'oeil  du  corps  deflorist  et  pert  sa  beaulté?  Pré- 
sumes-tu estre  plus  saige  et  plus  loing  regar- 
dant que  moy ,  qui  jà  suis  entré  es  expériences 
de  vieillesse^?  Je  t'ay  faict  dire  et  remonstrer 
que  le  temps  n'estoit  oportun  pour  prandre  l'a- 
venture de  Court,  au  moyen  de  partialitcz, 
discordes  civilles  et  guerres  intestines,  qui 
sont  entre  le  Roy  et  aulcuns  princes  de  son 
sang,  et  que  le  dangier  s'en  ensuyvera  scelon 
l'issue  de  fortune.  Tu  es  jeune,  et  puis  mieulx 
actendre  l'événement  des  cboses  fatalles,  que 
ceulx  qui  ont  vingt  ou  trente  ans.  Que  feras-tu 
en  Court ,  laquelle  est  toute  troublée  et  désolée 
de  telz  discords  ,  en  sorte  que  la  pluspart  des 
courtisians  ne  sçavent  quel  party  tenir?  Jlz 
voyent  le  l'oyaulme  esbranlé  et  prestà  tumber 
entre  les  mains  de  noz  anciens  adversaires, 
pour  l'intelligence  qu'ilz  ont  au  duc  de  Bour- 
gongue  et  de  Bretaigne ,  lesquelz  ont  plus  d'a- 
mys  secretz  qu'on  ne  pense  ;  et  d'aultre  part 
voyent  le  Roy  si  timide  et  suspeconneux  de 
chascun  qu'il  ne  ayme  personne ,  fors  pour  le 
temps  qu'il  en  a  affaire.  Sces-tu  point  com- 
mant  il  a  mis  en  sa  main  les  biens  du  vicomte 
de  Thouars,  mon  beau-père,  et  baillé  partie 
d'iceulx  à  gens  de  petit  extime?  Tu  ne  ignores 
qu'il  est  manié  par  uug  barbier  (1) ,  par  ung 
trompeur  et  uug  desloyal  évesque  (2).  Il  tient 
en  prison  le  duc  d'Alencon  ;  le  seigneur  de 
Nemoux  ne  scet  où  il  en  est,  et  le  comte  de 
Sainct-Paul  noue  entre  deux  eaues.  La  fin  des- 
quelz  pourra  estre  plus  piteuse  à  veoir  ,  que 
leurs  faictz  et  gestes  plaisans  à  remémorer. 
Je  suys  serviteur  du  Roy  et  du  royaulme  et 
prest  a  me  déclérer  tel  contre  tous  et  de  y  haban- 
donner  ma  personne ,  mes  enfans  et  mes  biens, 
et  quant  tu  aurois  l'aage  pour  faire  quelque  bon 

(1,  Olivier-Ie-Daim. 


service,  je  seroys  eureux  de  te  veoir  eu  ba- 
taille renger  pour  estre  à  la  distribution  des 
premiers  coups  et  en  hazart  de  fortune  ;  mais  tu 
ne  pourvois  ne  sçaurois  encores  luy  donner  au- 
cun secours  de  ton  corps ,  moins  de  tes  biens 
ne  de  ton  conseil. 

>'  Tu  demandes  la  Court,  mon  filz  ,  et  tu  la 
deusses  deffier.  Tu  me  diz  quelquefoiz  que 
c'est  l'escolle  de  toute  honnesteté:  il  est  vray 
qu'elle  est  plaine  de  gens  ressemblans  bons  et 
bonnestes,  et  que  c'est  ung  lieu  remply  de  gens 
expérimentez  à  bien  et  mal.  La  Court  aprend 
à  se  vestir  honnestement,  parler  distinctement, 
ryre  sobrement ,  dormir  légièrement ,  vivre 
chastement ,  et  escouter  tous  vens  venter  sans 
murmure  5  mais  le  tout  est  faict  par  vaine 
gloire  ,  ambicion  ou  ypocrisic.  Les  honneste- 
ment vestuz  sont  on  dedans  plains  de  mocquc- 
rie  et  irrision,  et  détraictent  de  chescun;  les 
peu  parlans  sont  envieux,  songeurs  de  mal  lices, 
inventeurs  de  trahisons;  les  peu  rians  sont 
gens  austères ,  arrogans ,  cruelz  et  plains  de 
malice;  ceulx  qui  dorment  légièrement,  veil- 
lent jour  et  nuyt  a  supplanter  leurs  compai- 
gnons,  faire  quelques  monopolles  et  destiuire 
chescun  ;  et  les  chastes  aux  yeulx  des  hommes, 
infament  et  maculent  les  bonnestes  maisons, 
par  secretz  adultères  et  fornications  occultes 
et  desrobées. 

'  La  Court  est  une  humilité  amhicieuse,  une 
sobriété  crapuleuse,  une  chasteté  lubricque,  une 
modération  furieuse,  une  contenanpe  supersti- 
cieuse ,  une  diligence  nuysible  ,  une  amour 
enuyeuse ,  une  familierité  contagieuse,  une 
justice  corrumpue ,  une  prudence  forcennée , 
une  habondance  affamée,  unehaultesse  misé- 
rable ,  ung  estât  sans  seureté ,  une  doctrine  de 
malice ,  ung  contempnement  de  vertuz ,  une 
exaltacion  de  vices ,  une  mourante  vie  et  une 
mort  vivante ,  ung  ayse  d'une  heure,  ung  mal- 
aise continuel,  et  chemin  de  dempnacion.  C'est 
ung  lieu  ou  l'on  prend  par  force  ou  peine  ce 
qui  doit  estre  acquis  par  vertuz.  La  Court  faict 
de  vertuz  vice  et  de  vice  vertuz  ;  les  plus  hault 
eslevez  sont  en  plus  grand  dangier  que  les  bas 
assis ,  car  fortune  ne  se  rit  fors  du  trébuche- 
ment  des  grans ,  et  plus  souvent  exerce  ses  mu- 
tacions  sur  ceulx  qui  sont  soudain  et  sans  grands 
mérites  montez ,  que  sur  les  petiz,  dont  elle 
ne  tient  compte.  Puys  donc  que  tant  de  dan- 
giers  y  a  en  Court ,  laisse  croistre  tes  ans ,  en- 
durcir ton  corps,  meurer  ton  esprit,  augmen- 
ter tes  forces  et  vertuz, pour  mieux  ensoustc- 
nir  le  faix,  et  savoir  à  tous  ces  maulx  résister.  ■ 

(•i;  Le  carfliiial  Baliu'. 

Telles  ou  semblables  remonstrances  feit  le  père 
au  filz,  qui  rcspondit  on  telz  motz: 

"  Ce  que  j'ay  faict,  monsieur,  ne  tond  ad  oe 
'•que  je  veuille  obvier  à  voustre  volunte,  ne 
'■  aller  au  contraire  de  ce  qui  vous  plaist  ;  car  les 
»  enfans  doibvent  obéir  à  leurs  pères  ;  et  comme 
»  ilz  sont  tenuz  les  ouyr  aussi  doyvent  considé- 
»  rer  leurs  parolles.  Je  sçay ,  monsieur  ,  que 
»  toutes  les  remonstrances  qu'il  vous  a  pieu  me 
"  faire ,  vous  les  pensés  très-utiles  et  profitables. 
»  Toutesfois  ,  qui  les  pèseroit  à  juste  balance 
»  avec  ce  que  je  >  ous  ay  dit ,  je  ne  sçay  qui  gai- 
>' gneroit  le  prix:  je  ooy,  pour  vray,  que  la 
"  Court  est  à  présent  fort  troublée,  pour  lescau- 
»  ses  par  vous  dictes ,  et  que  le  dangior  y  est 
>'  grand  ;  noantmoins  je  pense  que  plus  craignez 
>•  le  dangicr  de  mon  esprit,  que  celluy  du  corps 
»  ne  des  biens  ;  et  mieulx  me  vauldra  le  passer 
).  par  la  dangereuse  flamme  de  Court ,  purgatif  e 
»  des  ignorances  de  hommes  vivans  de  vie  pri- 
»vée,  que  domourer  entre  oysiveté,  nonchal- 
»  lance ,  gourmandie,  plaisir  charnel ,  et  liberté 
»  de  mal  faire ,  tous  insidiateurs  des  humains 
»espritz;  et  mieulx  vault  que  je  expérimente 
"  lescuriaulx  labeurs  en  ma  jeunesse,  qui  pourra 
»  plus  ayséinent  les  supporter,  que  en  mes  viriles 
»  ans ,  qui  après  long  repos  se  ennuyroyent  de 
"  si  griefves  peines.  Et  davantaige ,  si  le  Roy  est 
»  suspeçonneux  (comme  il  vous  a  pieu  me  dire) 
»  le  reffus  ou  délay  de  son  service  luy  pourra 
»  engendrer  contre  vous  et  moy  plus  grant  sus- 
»  picion  ,  tant  au  moyen  du  duc  de  Bretaigne  , 
"  duquel  sommes  alliez  à  cause  de  ma  mère, 
>>  que  du  duc  de  Bourgongne,  des  ancestres  du- 
"  quel  noz  prédécesseurs  ont  esté  serviteurs  ,  et 
>•  prins  avec  eulx  le  principal  de  leurs  honneurs 
»  et  richesses. 

»  ÎNe  vous  désespérez  de  mou  aage,  car  de  aussi 
«jeunes  que  je  suis  ont  aultresfois  (comme  j'ay 
»  ouy  dire)  donné  espoyr  de  estre  gens  de  bien, 
»  par  leurs  juvénilles  laict/  et  actes.  Et  entre  aul- 
>.  très,  comme  j  ay  veu  par  les  histoyres,  Alexan- 
»  dre- le -Grant,  estant  encores  a  l'escolle  des 
•>  lettres  en  l'aage  de  douze  ans  ,  fut  desplaisaiit 
»  dont  Phelippes,  roi  de  Macédonne,  son  père, 
»  avoit  tant  dilaté  son  royaulme  par  louables 
»  victoyres  ,  disant  que  pour  avoir  glo}  re  luy 
>'  conviendroit,  eu  son  plus  parfaiet  aage,  aller 
>'  acquérir  gloire  en  Occident ,  et  en  ce  mesme 
»  temps  chevaucha  de  luy-mesmes  ung  cheval 
-  non  dompté,  davant  son  père,  que  tous  ceulx 
»  de  son  oscuerye  ne  a\isoyent  chevaucher.  - 

Comme  l'enfant  parloit  au  pore,  et  avant  que 
clore  son  propos,  surviust  ung  poste  que  le  Roy 
envoyoil  au  père,  avec  une  lettre,  qui  inter- 
rumpit  l'enfant  eu  sa  gracieuse  et  prudente  res- 


ponee  ;  mais  ce  fut  à  son  adventaige  ,  car  le  Roy 
rescripvoit  au  père  qu'il  luy  envoyast  son  fdz 
pour  le  servir  ,  sur  peine  de  désobéissance;  qui 
donna  solucion  à  tous  argumeus,  mais  non  sans 
douleur  paternelle.  Et  lut  Loys ,  à  sa  grant  joye, 
richement  vestu  ,  monsté  et  accorapaigné  mes- 
mement  de  Odet  de  Chazerac,  et  dedans  quinze 
jours  envoyé  au  Roy,  à  la  fin  de  l'an  treiziesme 
de  son  aage. 

En  ce  temps,  le  roy  Loys  avoit  de  grans  affai- 
res ,  au  moyen  de  "c  que  les  ducz  de  Bretaigne 
et  de  Bourgongne  estoyent  ses  ennemys,  et  que 
le  duc  de  Bourgongne ,  nommé  Charles ,  filz  du 
bon  duc  Phelippes  ,  avoit  suscité  Edouard  ,  lors 
roy  ou  usurpateur  du  royaulme  d'Angleterre,  à 
venir  avec  grosse  armée  en  France.  Toutesfoys 
le  Roy  y  pourveut  saigement,  car  il  appoineta 
avec  Edouard  (i),  et  le  renvoya  doulcement, 
sans  coup  frapper,  en  Angleterre  ,  au  desceu  du 
duc  de  Boui'gongne ,  qui  en  cuyda  crever  de 
despit. 

Ce  jeune  Loys  fut  amyabiement  receu  par  le 
Roy,  et  fut  mis  au  nombre  dés  enfans  d'hon- 
neur ,  où  bientost  après  passa  tous  ses  compai- 
gnons,  en  toutes  les  choses  qu'ilz  sçavoyent 
faire  ,  fust  à  saulter ,  croequer,  luicter,  gecter 
la  barre,  courir,  chasser  ,  chevaucher,  et  tous 
aultres  jeux  honnestes  et  laborieux  ;  et  si  les 
surmontoit  en  hardiesse  ,  finesses  ,  caustelles  et 
ruzes ,  en  sorte  qu'on  ne  parloit  en  Court  que 
du  petit  Trimoilie,  dont  le  Roy  fut  fort  joyeux. 
Et,  luy  voyant  parioiz  faire  ces  bons  tours,  di- 
soyt  aux  princes  et  seigneurs  de  sa  compaignée  : 
«  Ce  petit  Trimoilie  sera  quelquefoiz  le  sous- 
»  tènement  et  la  defi'ence  de  mon  i-oyaulme  :  je 
»  le  veulx  garder  pour  ung  fort  escu  contre 
"  Bourgongne.  »  C'estoit  le  Roy  (comme  a  es- 
cript  messire  Phelippes  de  Commynes  son  eham- 
bellain)  qui  se  cognoissoit  mieulx  en  gens  que 
homme  qui  fust  en  son  royaulme,  et  à  les  veoyr 
une  foiz  seullement ,  prédisoit  leur  preudhom- 
mie  ou  lascheté  ,  dont  peu  après  on  voyoit  les 
expériences. 

Quelquefoiz  ses  compaignons  reprochèrent 
au  jeune  Trimoilie  qu'il  seroit  aussi  gras  que 
le  seigneur  de  Cran,  son  oncle  paternel,  qui  es- 
toit  l'ung  dos  vaillans  et  hnrdiz  chevaliers  et 
eappitaines  de  France ,  bien  aymé  et  extimé  du 
Roy,  dont  il  ne  fut  contant,  et  respondit:  <■  Je 
m'en  garderay  si  je  puis;  "  ce  qu'il  fist  par  les 
grans  labeurs  qu'il  prenoit  jour  et  nuyt  :  car 
on  ne  le  \oit  jamais  asseoyr  fors  ung  quart 
d'heure  pour  disnor  ,  et  autant  pour  soupper  ;  et 
si  no  prenoit  viandes  a  son  plaisir,  mais  à  sa 

(1)  Traité  de  Picquigny,  conclu  le  29  avril  1475. 

nécessité  seullement ,  et  le  moins  qu'il  povoit , 
dont  la  continuacion  luy  engendra  une  habitua- 
cion  qui  a  surmonté  nature,  car  son  père  et  son 
oncle  estoyent  gros  et  gras ,  et  il  fut  tousjours 
allègre  et  délibéré.  Chérephon  et  Philétas  hiy 
furent  exemple  ,  l'abstinence  et  longues  vigilles 
desquelz  les  feirent  allègres  et  légiers  de  corps. 
La  demourance  du  jeune  Trimoille  ne  passa 
quatre  moys  en  Court,  que  son  oncle,  monsieur 
de  Cran ,  chevallier  de  grant  prudence  et  bonne 
expérience,  bien  aymé  et  familier  du  roy  Loys, 
luy  donna  forme  de  vivre  bonneste  et  gracieux 
admonnestemens. 


CHAPITRE  VI. 

La  bonne  estimacion  que  le  roy  Loys  XI  eut 
du  jeune  seigneur  de  La  Trimoille  ,  dès  ses 
jeunes  ans. 

Les  conseils  du  seigneur  de  Cran  ,  bénigne- 
meut  receus  par  le  jeune  seigneur  de  La  Tri- 
moille ,  son  nepveu  ,  ne  diminuèrent  l'effect 
de  ses  nobles  affections,  mais  luy  creurent  ses 
louhées  vertuz,  dont  vinst  au  roy  Loys  XI  meil- 
leure extimacion  de  luy  que  au  paravant,  la- 
quelle il  déclaira  depuis  à  maistre  Guillaume 
Hugonet,  chancelier  de  Bourgongne,  et  au  sei- 
gneur de  Contay,  venuz  à  Vervins  vers  ledict 
roy  Loys,  de  par  le  duc  de  Bourgongne  ,  pour 
avoir  semblables  treuves  qui  avoyent  esté  faic- 
tes  entre  ledict  roy  Loys  et  Edouard,  roy  d'An- 
gleterre, a  neuf  ans;  car  comme  lesdictes  treu- 
ves eussent  esté  par  ledict  roy  Loys  accordées 
ausdicts  ambassadeurs,  en  parlant  et  divisant 
des  jeunes  princes  et  seigneurs  de  France  et 
Bourgongne  ,  le  roy  Loys  leur  monstra  ,  par 
grant  singularité,  le  jeune  seigneur  de  La  Tii- 
moille,  leur  disant  :  «  La  maison  de  Bourgongne 
»  a  nourry  et  entretenu  par  long-temps  ceulx 
>'  de  La  Trimoille,  dont  j'ay  retiré  ce  gicton  (1) , 
»  espérant  qu'il  tiendra  barbe  aux  Bourgui- 
«  gnons.  »  Geste  petite  louange  rendit  ce  jeune 
seigneur  si  très-ententif  à  faire  ce  que  le  Roy 
avoit  de  luy  prédit ,  que  tousjours  estoient  ses 
oreilles  tendues  aux  propos  que  son  oncle  et 
aultres  bous  chevalliers  et  chiefz  de  guerre  te- 
noyent  des  batailles ,  alarmes  et  rencontres  ;  et 
le  plus  grand  de  ses  désirs  estoit  qu'on  luy 
mist  le  harnoys  sur  le  doz ,  ce  qu'on  fist  dès  ce 
qu'il  eust  l'aage  de  dix-huyt  ans  ,  au  temps  de 
la  conqueste  de  Bourgongne  que  le  roy  Loys  list 
après  que  Charles,  duc  de  Bourgongne,  eut  esté 

Jj  Rcjeliin. 

I.    C.     D.    M.,    T.    IV. 


occis  à  la  journée  qu'il  eut  à  Nancy  contre  le 
duc  de  Lorraine,  qui  fut  en  l'an  1476.  Et,  en 
Taage  de  dix-neuf  ans,  prinst  accointance  avec 
ui)g  jeune  chevalier  de  l'aage  de  vingt  et  troys 
ans ,  marié  avec  une  fort  belle  dame  ,  estant  en 
l'aage  de  dix-huyt  ans,  lesquelz  je  ne  veulx 
nommer.  Et  fut  l'amour  si  grant  entre  ces  deux 
jeunes  seigneurs,  que  le  chevalier  vouloit  tous- 
jours  estre  en  la  compaignée  du  seigneur  de  La 
Trémoille ,  et  souvent  le  menoit  passer  le  temps 
en  son  chasteau. 


><> 


CHAPITRE  VII. 

De  la  grant  et  honneste  amour  qui  fut  entre 
le  jeune  seigneur  de  La  Trimoille  et  une 
jeune  dame. 

Bientost  la  jeune  dame  eut  jour  et  nuyst  da- 
vant  les  yeulx  la  formosité  et  bonnes  grâces  du 
jeune  seigneur  de  La  Trimoille  ,  et  luy  son  ex- 
cellente beauté,  son  humble  maintien,  gracieuse 
parolle  et  honneste  entretien.  Or  avoient-ilz  en- 
cores  la  vergongne  de  honnesteté  davant  les 
yeulx  :  car  la  dame  n'avoitonc  mis  son  cueur  en 
aultre  que  son  espoux ,  et  le  seigneur  de  la  Tri- 
moille n'avoit  onc  employé  son  esprit  ne  donné 
labeur  k  ses  pensées  en  faict  de  voluptueuses 
amours,  mais  seullement  es  guei-res,  chasses, 
jouxtes,  tournoyset  aultres  passe-temps  honnes- 
tes;  et  luy  fut  ce  premier  désir  vénéi-eux  fort 
extrange;  car  sa  pensée  n'avoit  seureté  et  son 
couraige  n'estoit  en  paix,  mais  assailly  d'assaulx 
intérieurs ,  tant  de  jour  que  de  nuyt ,  en  sorte 
que  son  noble  cueur  ne  povoyt  trouver  pascience. 
Encores  n'estoit  le  seigneur  de  La  Trimoille  en 
si  continuelle  guerre  que  la  dame,  car  il  avoit 
plusieurs  passetemps  qui  luy  povoyent  donner 
quelque  oubliance;  mais  la  pauvre  dame  (je  dy 
pauvre  d'amoureux  confort,  et  liche  de  toutes 
aultres  choses)  demouroit  tout  le  long  du  jour 
en  sa  maison  ,  sans  rien  faire  ;  au  moyen  de- 
quoy  les  pensées  croissoyeut  immodérément  on 
jardin  de  son  cueur,  en  sorte  que,  avant  qui 
fussent  troys  jours  passez,  une  palleur  de  tris- 
tesse vinst  saisir  son  visaige ,  ses  yeulx  chan- 
gèrent leur  doulx  regard,  ses  jambes  se  débili- 
tèrent ,  son  repos  n'avoit  pascience,  souspirs  et 
gémissemens  sailloyent  de  son  cueur,  l'estomac 
qui  plus  ne  les  povoU  porter,  les  chassoit  jus- 
ques  à  la  bouche ,  qui  en  devinst  toute  altérée  ; 
en  sorte  qu'elle  fut  contraincîe  de  demourer  au 
lict,  malade  non  de  fièvre,  mais  d'une  saine 
maladie  et  d'une  santé  languissante.  Son  espoux 
la  voulut  conforter ,  et  y  list  venir  plusieurs 

médecins,  et  des  plus  expcrs;  mais  ilz  n'eussent 
peu  cognoistre  son  mal  au  poux  ne  à  l'urine  , 
ains  à  ses  véhémens  sou})pirs. 

Le  jeune  seigneur  de  La  Trimoille  ,  se  doub- 
lant de  la  ([ualité  de  son  ma! ,  à  la  raison  de  ce 
que  puis  peu  de  temps  avoit  congneu  que  ceste 
dame  (  les  joyeuses  compaignées  habandonnées) 
s'estoit  rendue  toute  solitaire  pour  mieulx  satis- 
faire à  ses  amoureux  pensemens,  et  que  en  par- 
lant avec  elle  davaut  son  mary,  ne  povoyt  tenir 
propos  et  souvent  cliangeoit  couleur,  attendit 
l'heure  que  les  médecins  s'en  estoyent  allez  et 
qu'elle  estoit  seulle  en  sa  chambre,  couchée  sur 
ung  lict,  où  il  alloit  quand  il  vouloit ,  sans  le 
dangier  de  jalousie,  pour  la  grant  amytié  que  le 
chevalier  avoit  à  luy.  Et,  eulx  estans  hors  de 
dangiers  des  rapporteurs,  en  hardiesse  de  parler, 
luy  dist  :  «  ^Madame  ,  on  m'a  présentement  faict 
"  sçavoir  que  estiez  arrestée  de  maladie  des  le 
»  jour  de  hyer ,  dont  j'ay  esté  fort  desplaisant , 
>'  parce  que  plustost  fusse  venu  vous  visiter  et 
»  donner  quelque  consolacion  ,  si  je  le  povoys 
"  bien  faire;  car  il  n'y  a  femme  eu  ce  monde 
'.  pour  laquelle  je  me  voulusse  plus  employer.  » 
L'œil  et  la  parolle  de  ce  jeune  seigneur  (comme 
les  premiers  médecins)  commaucèrent  à  passer 
par  toutes  les  artères  et  sens  de  sou  hostesse,  et, 
pour  la  doulceur  qu'elle  y  trouva  ,  commença 
se  resjouyr  et  prandre  quelque  réfrigèrement  en 
sa  véhémente  fureur  d'amours.  Toutesfoiz,  sur- 
prinse  d'une  louable  vargongne  ,  précogitant 
/{u'elle  ne  povoit  honnestement  aymer  auitre  que 
son  espoux  pour  en  avoir  le  délict  charnel , 
différa  de  respondre  et  de  manifester  à  son  amy 
la  grosse  apostume  plaine  d'amoureux  pense- 
mens  qu'elle  avoit  sur  son  cueur  ,  mais  luy  dist 
seullement  qu'il  n'y  avoit  au  monde  personnaige 
([ui  la  peust  guérir ,  fors  luy  (  son  mal  bien 
congneu  ) ,  et ,  en  disant  ces  parolles,  gecta  sur 
la  face  de  ce  jeune  seigneur  ung  regard  si  pé- 
nétrant ,  qu'il  fut  navré  ou  cueur  plus  que  da- 
vant,  et  cognent  asseuréement  qu'elle  estoit 
amoureuse  de  luy  :  pourtant  ne  luy  fist  aullre 
l'esponse ,  fors  que  le  médecin  seroit  trop  cu- 
reux  c((ii  [  onrroit  une  si  louable  ciut  faire. 

Comme  il  luy  vouloyt  déclairer  le  surplus  de 
ses  amoureux  désirs,  survindrent  aulcunes  de 
ses  damoyselles  qui  les  départirent  ;  et  se  retira 
le  seigneur  de  La  Trimoille  seul  en  sa  chambre 
ou,  embrasé  du  feu  d'amours,  commença  dire  à 
tout  par  luy  :  -<  0  quel  périlleux  et  merveilleux 
'■  assault,  quel  contagieux  convy  ,  quelle  indé- 
»  fensable  temptacion  ,  quelle  non  inexorable 
»  prière,  et  quel  dur  et  invincible  assault  m'a 
»  esté  livi'é  par  la  parole  et  le  regard  d'une 
»  femme!  que  doy-je  faire?  Amour   me  donne 


»  liberté  d'acomplir  mes  plaisirs  charnelz  a 
'  mon  souhayt ,  et  honnesteté  me  le  def- 
»  fend ,  disant  que  ce  seroit  trahison  faicte  à 
»  son  amy;  jeunesse  me  induyt  à  volupté, 
>'  et  mon  esprit  a  choses  plus  haultes  et  ver- 
»  tueuses  ;  pityé  me  dit  que  je  doy  secourir 
>'  celle  qui  languist  pour  l'amour  de  moy,  et 
»  sévérité  me  défend  maculler  la  conjugalle 
»  saincteté,  et  me  commande  que  je  garde  ma 
»  chasteté  à  celle  qui  sera  toute  a  moy  et  non  à 
»  auitre.  »  Sur  ces  fantasies  ,  et  aultres  trop 
longues  à  réciter,  ledict  seigneur  s'endormit  en 
sa  chambre. 

La  dame,  après  le  départ  du  seigneur  de  La 
Trémoille,  fut  pressée  par  ses  damoiselles  de 
prandre  quelque  reffection,  ce  quelle  ne  voulut 
lors  faire;  mais,  après  avoir  faict  sortir  ceulx 
et  celles  qui  estoient  près  d'elle,  commença  a 
penser  plus  que  jamais  en  ce  jeune  seigneur,  et 
dire  en  son  esprit  :  «  0  Dieu  immortel,  de  quel 
«  seigneur  et  personnaige  m'avez-vous  donné 
>'  racoitance?il  me  semble  que  l'avez  seulement 
"  faict  pour  estre  regardé  et  araé  ,  et  que  avez  J 
»  commandé  cà  nature  le  pourtraire  pour  le  chief-  i 
»  d'euvre  de  sa  subtile  science.  Où  est  la  femme 
'  qui,  contemplant  l'excellence  de  sa  beaulté  , 
»  nefustde  son  amour  surprinse?  Où  est  celle 
"  qui,  congnoissant  son  gracieux  maintyen  ,  sa 
»  proesse,  son  honnesteté,  sa  perfection  corpo- 
»  relie,  et  sacrée  formosité,  ne  pensast  estre  bien 
»  eureuse  si  elle  povoit  sa  bienveillance  acqué- 
"  rir  ?  Où  est  la  dame  qui  ne  se  dist  bien  fortu- 
»  née  d'estre  en  sa  tant  requise  grâce?  Et  je 
»  voy,  de  l'autre  part,  la  beaulté  de  mon  es- 
>'  poux  ,  son  bon  traictement ,  sa  fidélité  ,  la 
»  grant  amour  que  en  révérence  il  me  exhibe  , 
»  son  honnesteté,  la  fiance  qu'il  a  en  moy,  l'é- 
>'  normité  scandaleuse  de  la  transgression  de  la 
»  foy  conjugalle,  ledéshonjieurqueje  pourroys, 
»  pour  auitre  amer,  acquérir,  le  dangier  de  tel 
»  crime,  la  fureur  de  mes  parens,  et  l'injure 
»  que  je  ferois  à  tout  mon  noble  lignage  :  toutes 
>  lesquelles  choses  sont  par  moy  oublyées  ,  en 
"  la  \euc  de  ce  jeune  seigneur,  tant  beau  ,  tant 
»  bon,  tant  begnin,  tant  gracieux,  tant  amou- 
>'  reux,  et  tant  plain  de  bonnes  grâces  ,  et  le- 
>'  quel  je  ne  puis  fuyr,  pour  la  grant  amour  qui 
»  est  entre  luy  et  mon  espoux,  et  leur  journelle 
>'  fréquentacion.  0  Dieu  éternel  ,  que  doy -je 
'.  faire?  je  suis  en  l'eaue  jusques  au  menton, 
»  toute  altérée,  et  ne  puis  boyre;  je  suis  à  la  ta- 
>'  ble  remplie  de  viandes  exquises  ,  criant  à  la 
"  fain  ;  je  suis  au  lict  de  repos,  et  le  dormir  m'est  | 

■  deffendu  ;  je  suis  es  trésors  jusques  aux  oreil- 
•    les,  et  je  mandie  pour  vivre  ;  j'ay  le  feu  d'a- 

■  mours  de  tous  coustez ,  et   la  glace  de  honte 

"  et  crainte  me  gelle  le  cueur  !  0  pauvre  et  dé- 
•>  solée  femme,  que  feras-tu,  fors  attendre ,  pour 
"  le  seul  reconfort  de  mes  douleurs,  que  la  mort 
■>  tire  cruellement  de  mon  las  cueur  l'amoureux 
"  traict  de  Cupido,  et  me  frappe  du  sien  mor- 
"  tellement?  » 

Combien  que  ceste  visitacion  eust  augmenté 
les  passions  amoureuses  non  seulement  du  jeune 
seigneur  de  LaTrimoille,  mais  aussi  de  la  dame, 
toutesfoisprindrent-iiz  reconfort  en  leurs  cueurs, 
par  le  commancement  de  congnoissance  de  leurs 
voluntez,  et  s'estudièrent  celler  leurs  désirs  et 
dissimuler  leurs  entencions  à  tous  autres,  pour 
mieulx  parvenir  au  fruict  d'amours  ;  mais  ne 
fut  possible,  parce  qu'ilz  changèrent  de  conte- 
nance, de  langaige  et  de  propos  ;  et  ne  vouloyent 
parler  longuement  ensemble  en  compaignée 
comme  avoyent  acoustumé ,  parce  que  souvent 
changeoyent  couleur ,  et  se  desroboyent  à  table 
et  ailleurs  plusieurs  amoureux  regards  dont  se 
apperceut  le  chevalier,  et  y  resva  quelque  peu  : 
toutesfoiz  la  grant  amytié  qu'il  avoit  au  jeune 
seigneur  de  La  Trimoille,  luy  fist  penser  que  le 
mourir  seroit  plustost  par  luy  choisy  que  le  vi- 
vre au  pourchasser  de  tel  déshonneur  faire  en 
sa  maison,  et  en  ousta  sa  fantasie.  Ce  nonobs- 
tant, voyant  meigrir  le  jeune  seigneur  de  La 
Trimoille, "et devenir  tout  solitaire  et  pensif,  luy 
demandoit  souvent  qu'il  avoit  et  s'il  estoit  amou- 
reux :  ledict  seigneur  en  rougissant  luy  disoit 
que  non ,  et  prenolt  excuse  sur  quelque  aultre 
chose;  mais  sa  contenance,  contrariant  à  sapa- 
rolle,  le  rendoit  coupable. 

Au  regard  de  la  dame,  elle  languissoit,  et 
avoit  une  angoisse  en  son  amoureux  cueur  ,  si 
grant  qu'elle  en  perdoit  le  boyre,  le  manger  et 
le  dormir.  Ses  chançons  estoyent  tournées  en 
souspirs,  ses  joyeux  propos  en  solitude  de  pen- 
sées, et  ses  rys  en  amoureuses  larmes.  Ledict 
seigneur  estoit  si  pressé  en  son  esprit  qu'il  eust 
bien  voulu  n'avoir  ses  amoureux  pensemens,  et 
souvent  délibéroit  se  retirer  à  la  Court  ou  ail- 
leurs; mais  soudain,  par  ung  seul  regard  de  la 
dame,  en  estoit  diverty  ;  aussi  le  chevalier  le 
retenoit  tousjours,  et  sans  luy  ne  povoyt  vivre. 
Et  pource  qu'il  ne  ousoyt  si  souvent  parler  à  la 
dame  qu'il  avoit  acoustumé,  et  que  son  amour 
luy  avoit  engendré  suspeçon  et  crainte  de  ja- 
lousie, luy  escripvit  une  lectre  (1). 

(1)  L'auteur  donne  les  lettres  des  deux  amants,  qui 
sont  fort  longues  et  écrites  en  vers.  Danscelle  de  La 
Trémouille  on  remarque  le  passage  suivant: 

Esbats  et  jeui,  tous  joyeux  passe-temps 
D'oiseaulx.  chcvanix  et  chiens  mis  en  conlemps, 
Je  ne  ipiiers  fors  un?  lieu  de  solitude 


Geste  lecti-e  escripte  de  la  main  du  seigneur 
de  La  Trémoille,  portée  à  la  dame  par  ung  de 
ses  paiges,  duquel  il  avoit  congneu  le  bon  es- 
prit, fut  par  elle,  en  sa  chambre ,  incontinant 
après  son  lever,  sans  aucuns  tesmoings,  secrète- 
ment receue  ;  et,  avant  la  lecture,  pour  obviera 
toute  suspeçon  qui  jà  l'avoit  rendue  fort  crain- 
tive, dist  au  paige  :  <  Mon  amy,  le  bonjour  soit 
»  donné  à  monseigneur  vostre  maistre  ;  vous 
»  me  recommanderez  à  sa  bonne  grâce  ,  et  luy 
»  direz  que  sa  lectre  veue,  en  aura  bientost  res- 
»  ponce.  »  Elle,  laissée  par  le  paige  ,  alla  ouyr 
la  messe  en  la  chappelle  du  chasteau ,  en  la- 
quelle son  espoux  et  ledit  seigneur  l'actendoient 
pour  avoir  leur  part  de  la  dévocion  ;  mais  ne  la 
veirent  à  l'entrée  et  yssue ,  à  la  raison  de  ce 
qu'elle  entrée  en  son  oratoire  par  une  faulse 
porte,  par  icelle  mesme  sortit,  et  s'en  alla  renf- 
fermer  en  son  cabinet,  où  elle  fut  jusques  au 
disner  seule,  non  sans  fantasier  après  ceste  lec- 
tre, en  notant  chescun  mot  d'icelle;  et,  pour  y 
faire  responce  conforme  à  sa  volunté,  prinst  en- 
cre, plume  et  papier  et  escripvit  au  seigneur  de 
La  Trimoille. 


CHAPITRE  VIIL 

Comment  la  lectre  de  la  dame  fut  portée  au 
seigneur  de  La  Trémoille,  et  son  amour 
descouverte  au  chevalier  son  espoux^  et  com- 
ment le  chevalier  par  doulceur  les  retira 
de  leurs  folles  affections. 

La  lectre  de  la  dame  fut  tant  eureuse  qu'elle 
trouva  messagier  secret  qui  la  mist  entre  les 
mains  du  seigneur  de  La  Trémoille  ;  ce  fut  son 
paige  qui  avoit  porté  la  sienne  à  la  dame;  mais 
la  lecture  en  fut  piteuse,  car  il  y  eut  en  icelle 
lisant  plus  de  larmes  que  de  bonne  pronuncia- 
tion.  Ses  sens  s'esloignoient  de  la  raison,  la  lan- 
gue se  troubloit,  le  corps  trembloit  ,  le  cueur 
souspiroit,  et  les  jambes  luy  failloient  ;  eu  sorte 
que  luy,  contrainct  se  gecter  sur  son  lict  de 
camp,  fut  long-temps  sans  parler;  et  le  plus 
grant  danger  de  son  mal,  c'estoit  qu'il  n'avolt 
à  qui  descouvrir  sa  malladie.  Le  soupper  fut 
prest,  mais  il  perdit  le  souvenir  déboire  et  man- 
ger ;  ses  paiges  actendoient  son  yssue  à  la  porte 

Pour  en  amour  gecter  la  mienne  estude. 

Je  quiers  ung  lieu  secret  pour  le  repos 

De  mes  pensiers  et  amoureux  propos. 

Honnesteté  si  le  me  vient  delTendre 

En  me  disant  :  «  Ce  seroit  trop  mesprcRdre, 

»  Vers  mon  amy  qui  se  confle  en  moy 

»  Et  que  j'aurois  perdu  l'honneur  de  foy.  » 

de  sa  chambre,  pour  le  conduire  en  salle  avec 
torches  ;  mais  il  ne  povoit  trouver  le  chemin,  et 
jusques  à  donner  quelque  pensement  au  cheva- 
lier que  mal  luy  allast,  mais  non  à  la  dame  qui 
bien  se  doubtoit  de  sa  maladie  procédant  de  sa 
lectre  plaine  de  variété  et  mutacion  de  vouloir  : 
une  partie  luy  donnoit  espoir  de  joissance  ,  et 
l'autre  le  niectoit  en  désespoir;  en  lisant  aucuns 
motz,  pensoit  bien  faire  tout  ce  que  son  amou- 
reux désir  vouldroit  ,  et  en   lisant  aultres  s'en 
trouvoit  très-fort  esloigné,et  par  raisonssi  vives 
que  le  réplicquer  luy  eust  esté  honte,  et  le  con- 
tredire déshonneste;  parquoy  demouroit  en  lan- 
liueur,  qui  est  une  angoisse  d'amoureux  cueur , 
laquelle  ne  peult  celler  son  ennuy,  et  ne  scet  à 
qui  le  dire  pour  y  trouver  allégence  :  et  brief  la 
mort  luy  eust  esté  plus  propre  à  le  guérir  de  ce 
mal ,  que  le  remède  trouver  pour  le  médeciner, 
ainsi  que  bien  luy  sembloit  à  veoir  la  lectre  de 
la  dame. 

L'heure  du  soupper  passée ,  et  sceu  par  les 
paiges  que  la  porte  de  la  chambre  de  ce  jeune 
seigneur  estoit  par  le  derrière  fermée,  le  cheva- 
lier alla  luy-mesme  à  la  chambre  ,  frappa  à  la 
porte,  est  entendu  par  le  seigneur  qui  luy  faict 
soudain  ouverture,  et  le  interroge  de  la  cause 
de  si  longue  denieure  ;  en  rougissant  respondit 
qu'il  s'estoit  trouvé  mal  et  ne  vouloit  soupper. 
Toutesfoiz,  pressé  par  le  chevalier  ,  qui  con- 
gnoissoit  à  la  rougeur  de  ses  yeulx  qu'il  avoit 
ploré,  s'en  allèrent  mectre  à  table,  et  la  dame 
aveceulx;  laquelle,  empeschée  de  plusieurs  et 
diverses  pensées,  rompit  son  honneste  coustume 
de  mectre  en  avant  quelque  bon  propos,  et  passa 
le  soupper  sans  mot  dire.  Le  jeune  seigneur, 
tourmenté  de  ses  affections  du  dedans  ,  parloit 
aulcunes  foiz ,  mais  non  à  propos ,  qui  donna 
congnoissance  au  chevalier  que  son  mal  procé- 
doit  d'amours  ,  et  que  amoureux  estoit  de  sa 
femme,  dont  ne  fist  compte;  mais,  interrum- 
pant  tousjours  ses  secrètes  pensées  de  parolles 
joyeuses  ,  s'efforcoit  le  gecter  hors  de  ceste 
amoureuse  angoisse.  La  table  levée  et  grâces  dic- 
tes, dévisèrent  ensemble  demye  heure  seule- 
ment, contre  leur  coustume  qui  estoit  actendre 
mynuit;  et  fut  conduiet  le  jeune  seigneur,  par 
le  chevalier  et  sa  femme  ,  en  sa  chambre,  où 
elle  fut  laissée;  mais  incontinent  après  congié 
prias  de  luy,  par  ung  secret  et  gracieux  baiser, 
pour  ouster  toute  suspection  ,  se  retira  en  la 
chambre  de  son  mary  ;  et  le  jeune  seigneur , 
pour  donner  repos  à  la  douleur  qui  tant  le  pres- 
soit,  se  coucha;  mais  le  dormir  ne  fut  si  long 
que  la  veillée. 

Or  voyons-nous  en  quelle  destresse  estoyent 
ces  di",i\  personnnûTS  pour  trop  nymor,  dont  le 


chevalier  eut  par  conjectures  quelque  cognois- 
sance ,  car  il  estoit  assez  mondain  et  de  grant 
esprit.  Toutesfoiz  n'en  fist  lors  semblant;  et 
après  s'estre  couché  près  de  sa  femme ,  en  lieu 
de  dormir,  se  mist  à  diviser  avec  elle  de  ses 
jeunesses  et  bons  tours  qu'il  avoit  faict   en 
nnours  avant  son  mariage,  luj'  disant  «  que 
c'estoit  la  plus  grant  peine  du  monde ,  et  se 
douptoyt  que  le  seigneur  de  La  Trimoille  le 
fust,  mais  ne  sçavoit  de  quel  personnaige,  et 
ne  le  povoit  ymaginer,  ne  penser  à  la  raison 
de  ses  perfections  de  nature,   richesses  et 
dons  de  grâce ,  et  que  la  dame  seroit  fort 
eureusequi  de  luy  seroit  par  honneur  aymée. 
Et  si  je  sçavois,  disoit  le  chevalier,  en  quelle 
dame  il  a  mis  son  cueur,  je  laisseroys  le  che- 
min de  mon  repos  ,  et  prendroys  celluy  de  son 
labeur,  car  il  le  vault.  — Et  si  c'estoit  demoy, 
dist  la  dame  ,  que  diriez-vous?  —  Je  diroys 
que  vous  valiez  bien  de  estre  aymée,  mais  je 
pense  qu'il  a  si  loyal  cueur  qu'il  ne  vouldroit 
maculler  nostre  lict  pour  chose  du  monde,  et 
qu'il  aimeroit  mieulx  mourir  que  le  faire ,  et 
aussi  qu'il  cognoist  et  considère  la  perfection 
de  voz  vertuz ,  et  l'arrest  d'amour  qu'avez 
faict  en  moy.  Et  néantmoins  si ,  par  une  pas- 
sion de  désir  qui  esveille  les  clers  entende- 
mens  des  hommes  et  femmes ,  estoit  tumbé 
en  cest  inconvénient  dont  ne   peust   sortir 
sans  mort ,  fors  par  la  jouyssance  de  vous , 
poui'veu  que  Dieu  n'y  fust  offencé  ,  voustre 
honneur  macullé  et  ma  noblesse  souillée,  je 
y  donneroys  plustost  consentement  que  à  sa 
mort.  Je  vous  prie  ,  m'amye  ,  s'il  est  ainsi , 
qu'il  ne  me  soit  celle.  —  Je  vous  asseure, 
mou  amy,  dist  la  dame,  que  c'est  de  moy; 
mais  saichez  que  c'est  d'une  amour  tant  hon- 
neste qu'il  aymeroit  mieulx  mourir  que  de 
vous  offencer,  ne  me  donner  reproche;  et 
vous  ayme  tant ,  comme  il  m'a  dict,  que  l'a- 
mour qu'il  a  à  vous  combat  à  celle  dont  il  me 
ayme,  qui  est  la  principalle  cause  du  mai 
qu'il  seuffre ,  duquel  mal ,  sans  vous  en  men- 
tir, je  supporte  partie  sur  mon  cueur,  par  pitié 
qui  ne  luy  puist  ne  doibt  secourir. 
»  M'amye,  respond  le  chevallier,  nous  trou- 
verons moyen  de  luy  donner  alégence  ,  par 
ce  que  je  vous  diray.  Demain,  après  disner, 
iray,  avec  mes  serviteurs  ,  en  tel  lieu  ,  sans 
retourner  jusques  au  lendemain.  Ce  pendant 
irez  à  sa  chambre  ,  et  luy  porterez  une  lettre 
que  je  feray,  vous  offrant  par  mon  congié  à 
sa  mercy.  Si  je  ne  vous  congnoissoys  saige  , 
prudente  et  chaste ,  ne  vous  baiJleroys  ceste 
liberté  ,  laquelle  pourriez  prandre;  mais  il  me 
semble  ([ue  aultre  moyen  n'y  a  pour  le  guérir 

«  de  son  mal ,  duquel  plusieurs  jeunes  seigneurs 
»  sont  mors  ou  tumbez  en  quelque  grant  né- 
»  cessité.  >'  Eu  tenant  ces  propos,  après  aul- 
cuns  hounestes  baisiers,  le  chevallier  s'endor- 
mit ,  mais  non  la  dame ,  laquelle  passa  le  reste 
de  la  nuyt  en  larmes ,  qui  lavèrent  sou  cueur  de 
l'infection  de  ses  amoureux  pensemens,  à  la 
considéracion  de  la  bonté  et  honuesteté  de  son 
espoux  ,  à  sa  doulceur  et  bénignité  ,  à  l'amytié 
qu'il  avoit  au  jeune  seigneur,  et  à  la  grant  con- 
liance  qu'il  avoyt  à  elle.  Le  chevallier  se  leva 
matin  ,  et  d'ung  gracieux  baiser  par  luy  donné 
à  son  espouse,  qui  sur  le  matin  s'estoit  endor- 
mie, la  réveilla,  et  luy  renouvella  en  briehes 
parolies  leur  délibéracion  de  la  nuyt;  et  luy, 
prest  de  ses  accoustremeus ,  se  retire    en    la 
chambre  de  son  secret  où  il  fist  une  briehe 
épistre.  Ce  pendant  le  jeune  seigneur  de  La  Tri- 
moille,   tout  désollé  des  songes   et  fantosmcs 
nocturnes ,  se  leva,  et,  la  messe  ouye  avec  le 
chevallier  et  la  dame,  disnèrent  assez  matin.  Le 
disner  faict,  le  chevallier  dîst  au  seigneur  de 
La  Trimoille  qu'il  voulloit  aller  à  une  sienne 
maison  pour  quelque  affaire ,  et  que  le  lende- 
main seroit  de  retour,  à  disner.  Ledict  seigneur 
offrit  et  pressa  le  chevallit'r  de  luy  tenir  com- 
paignée  ;  mais  par  honneste  excuse  l'en  refusa. 
Or  fut  bientost  prest  le   chevallier,  et,  sa 
lettre  baillée  à  son  espouse,  monta  à  cheval, 
accompaigné  de  ses  gens ,  pour  aller  où  il  avoit 
dict  en  présence  dudict  seigneur  et  de  la  dame; 
lesquelz  hors  du  dangier  des  serviteurs  (qui 
souvent  dient  plus  qu'ilz  ne  savent),  se  retirè- 
rent seulz  en  la  chambre  de  la  dame,  où  elle , 
toute  honteuse,  luy  demanda:  «  Monsieur,  com- 
»  mantvous  est-il  allé  cestenuyt  ?  —  Assez  mal , 
»  dist-il ,  car  je  l'ay  passée  en  soupirs ,  fanta- 
«  sies  et  songes  merveilleux.  —  Et  je  l'ay  ac- 
w  compaignée ,  dist  la  dame,  de  larmes  et  pleurs; 
»  car  mon  mary,    cognoissant  nostre   amour, 
»  m'en  a  bien  avant  parlé,  non  comme  jaloux 
>'  de  vous ,  mais  comme  le  plus  grant  amy  qu'il 
»  ayt  et  qu'on  pourroit  avoir  en  ce  monde,  car, 
»  son  intérest  mis  en  arrière  et  mon  honneur 
•  oublyé ,  m'a  prié  vous  mettre  hors  des  laqs 
'  d'amour,  desquelz  vous  et  moy  sommes  si 
'  estroictement  liez  ,  et  m'a  chargé  vous  bailler 
>>  ceste  lettre.  »  Ledict  seigneur  fut  tant  esbay 
de  tel  propos  qu'il  perdit  la  parolle  ;  car  tant 
aymoit  le  chevallier  qu'il  eust  bien  voulu  mou- 
rir pour  luy  en  juste  querelle;  et,  sa  bouche 
ouverte  par  le  commandement  du  cueur,  après 
s'estre  par  les  yeulx  deschargé  de  ses  soupirs , 
priust  et  leut  la  lettre. 


CHAPITRE  IX. 

L'hotmeste  moyen  par  lequel  le  jeune  seiynenr 
de  La  Trimoille  et  la  dame  se  départirent  de 
leurs  secrètes  amours. 

La  leitredu  chevallier  ne  fut  leue  par  le  jeur.e 
seigneur  sans  donner  repos  à  sa  langue  pour 
descharger  son    triste  cueur  de   angoisseuses 
larmes ,  et  moins  n'en  faisoit  la  dame  ;  la  pitié 
de  laquelle  augmentoit  la  passion  du  lecteur, 
en  sorte  que  une  heure  fut  passée  avant  le  par- 
faict.  Ceste  lettre  eut  telle  vertuz  que  (  toute 
folle  amour  chassée)  raison  ouvrit  leurs  intel- 
lectuelz  yeulx  pour  cognoistre  l'honnesteté,  bon- 
té et  prudence  du  chevalier,  leur  folle  entre- 
prinse,  inconsidéracion  et  immodérées  voluntez. 
Et  commença  dire  le  jeune  seigneur  :  «  Ha  I  ma- 
>'  dame ,  voyez-vous  point  mon  tort  ?  vous  est 
»  ma  coulpe  absconse,  est  pas  ma  faulte  des- 
»  couverte ,  quant ,  par  déceptifz  propos ,  re- 
»  gards  impudiques  et  amoureux  baisiers,  je 
>'  vous  ay  voulu  divertir  de  la  vraye  et  simple 
»  amour  que  devez  avoir  à  vouste  seul  espoux 
)'  tant  bon,  tant  gracieux  et  tant  honneste: 
..  devoys-je  point  sa  bonté  considérer,  son  amy- 
»  tié  gouster,  et  ses  biensfaictz  réduyre  à  mé- 
..  moyre?  H  m'a  receu  en  sa  maison  ,  et  sans 
V.  deffiance  m'a  tant  de  foiz  laissé  seul  avec  vous, 
»  vous  baysant  et  divisant  par  passetemps  ,  et , 
»  à  présent,  cognoissant  ma  langueur  et  le  dan- 
»  gier  de  mon  mal ,  a  tant  eslargy  sa  sévérité, 
>•  que,  vostre  honneur  oublié,  nous  a  laissé  li- 
»  cence,  espace  et  temps  pour  exécuter  les  pas- 
»  sions  de  noz  amoureux  désirs.  »  Autant  en  di- 
soit  la  dame  ,  et  tindrent  ces  bons  et  hounestes 
propos  jusques  environ  quatre  heures  devers  le 
soir,  que  ledit  seigneur  monta  sur  une  hacque- 
née ,  et  seul  s'en  alla  au  davant  du  chevalier, 
lequel  fust  rencontré  à  une  lieue  près  :  après 
double  salut  fait  et  rendu  ,  feirent  aller  les  ser- 
viteurs davant,  et  demeurèrent  assez  loing der- 
rière. Le  jeune  seigneur  se  excusa  envers  le 
chevalier  au  mieulx  qu'il  luy  fut  possible ,  et 
l'asseura  par  serment  que  sa  lettre  avoit  esté  la 
seulle  médecine  de  sa  playe  ,  et  que,  quelque 
amour  qu'il  eust  à  son  espouse,  estoit  tant  hon- 
neste qu'il  eust  mieulx  aymé  mourir  que  macu- 
ler la  loy  et  foy  de  leur  mariage  ,  qui  estoit  la 
cause  de  son  grief  mal;  car  sa  passion  sensuelle 
vouloit  ce  que  raison  luy  deffendoit. 

Le  chevalier  aussi  s'excusa  envers  luy  de  sa 
lettre ,  disant  qu'il  ne  présuma  onc  qu'il  voulust 
mettre  à  effect  ses  pensées.  Et  en  ce  propos  ar- 
rivèrent au  chasteau  ,  où  ilz  trouvèrent  le  soup- 

per  picst,  et  la  dame  avec  autres  geiltilz-hommes  1 
qui  les  attendoyent.  Le  jeune  seigneur  fut  con- 
trainct  par  le  chevalier  se  asseoir  davant  la 
dame,  et  cogueut  leurs  contenances  toutes  chan- 
gées, et  qu'ilz  avoyent  mis  arrière  une  grant 
partie  de  leurs  amoureuses  fantasies.  Après 
soupper  il  y  eut  tabourins  et  instrumens,  dan- 
cèrent  et  divisèrent  assez  tard  ,  puis  chascun  se 
retira  en  sa  chambre.  Et  comme  ledict  seigneur 
fut  seul  en  son  liot ,  fut  encorcs  assailly  par  ung 
gracieux  souvenir  de  la  dame,  en  réduysant  à 
mémoyre  ses  grâces  et  façons  tant  honnestes , 
et  luy  estoit  encores  demouré  quelque  relique 
de  ses  amoureuses  passions  dont  ne  se  povoit 
aisément  descharger;  mais  le  bon  tour  que  lu/j 
avait faici  le  chevalier^  chassa  ces  pensées  ,  et 
il  s'endormist. 


CHAPITRE  X. 

Comment  le  jeune  seigneur  de  La  Trimoille 
laissa  la  maison  du  chevallier^  et  s'en  alla 
au  trespas  de  monsieur  son  père. 

Quand  il  fut  jour,  le  jeune  seigneur  de  La 
ïrimoille  se  treuva  bien  délibéré  de  plus  ne 
donner  lieu  aux  amoureuses  pensées  du  temps 
passé  ;  et  comme  il  se  vouloit  lever,  luy  vindrent 
nouvelles  certaines  que  monsieur  son  père  estoit 
gricfvement  malade  et  près  de  la  mort.  Par- 
quoy  soubdain  envoya  vers  le  chevallier  scavoir 
s'il  pourroit  lors  parler  à  luy;  lequel  soubdain 
venu  ,  et  le  bonjour  donné  par  l'ung  à  l'autre  , 
s'enquist  commant  il  avoit  passé  la  nuyt  ;  et  le- 
dict seigneur  luy  déclaira  la  nouvelle  qu'il  avoit 
eue  de  la  maladie  de  monsieur  son  père.  Si  luy 
conseilla  lors  aller  vers  luy  en  diligence  dès  le- 
dict jour ,  ce  qu'il  délibéra  ;  mais  avant  son 
soubdain  partement ,  après  la  messe  ouye ,  en 
actendant  le  disner,  alla  prandre  congié  de  la 
dame,  qui  n'estoit  encores  sortie  de  sa  chambre; 
et  après  l'avoir  gracieusement  saluée  luy  dist: 
«  Madame  ,  je  suis  l'homme  le  plus  tenu  à  vous 
«  que  à  toutes  les  humaines  créatures  ,  tant 
>'  pour  le  bon  traictement  que  m'avez  faict  en 
»  vostre  maison ,  que  pour  les  grans  sies  d'a- 
»  mour  que  m'avez  monstrez  ,  dont  je  me  sens 
"  vostre  perpétuel  tenu  et  obligé  ;  et  si  je  puis 
»  me  trouver  en  lieu  pour  en  recognoistre  le 
"  tout  ou  partie  ,  je  vous  asseure  que  je  y  em- 
'  ploieray  corps  et  biens.  Je  suis  contrainct  de 
>'  m'esloygner  devons,  pourqueUpic  maulvaise 
>'  nouvelle  que  à  ce  matin  m'a  este  apportée  de 
"  monsieur  mon  père,  fort  malade  et  en  dan- 
>'  gier  de  mort;  il  est  mon  perc .  je  hiy  doy 


.'  obéissance  et  amour  naturelle;  et  si  je  n'al- 
>'  loys  vers  luy  pour  le  visiter  et  consoler,  et 
>i  qu'il  mourust  sans  le  veoyr,  ce  me  seroit  ung 
"  perpétuel  reproche  et  ennuy  mortel  qui  tous- 
"  jours  présenteroit  regret  et  tristesse  a  mon 
"  cueur.  Et  pour  ce  je  vous  dy  adieu ,  madame, 
»  jusques  à  mon  retour,  du  temps  duquel  je  ne 
"  suis  asseuré.  »  Jà  commençoit  le  cut'ur  de  ce 
jeune  seigneur  à  se  descharger  de  la  furieuse 
amour  qu'il  avoit  eue  à  ceste  dame  ,  à  la  consi- 
déracion  des  bons  tours  et  offres  que  luy  avoit 
faitctz  le  chevallier  son  espoux. 

Au  dire  adieu  le  jeune  seigneur  présenta  à  la 
dame  ung  gracieux  baysier,  qui  courtoysement 
l'accepta.  Toutesfoiz  ceste  nouvelle,  ainsi  soub- 
dain venue  ,  la  contrista  par  ung  amoureux  re- 
gret ,  et  se  trouNa  quelque  peu  de  tenips  hors 
de  soy,  sans  povoyr  dire  mot  pour  la  responce  ; 
les  larmes  qui  tost  après  sortirent  de  ses  yeulx, 
luy  ouvrirent  le  cueur;  et  commença  à  parler 
en  ceste  sorte  :  «  Je  ne  vouldroys  ,  monsieur,  à 
"  vostre  doinmaige  retarder  vostre  départ ,  car 
"  je  vous  ame  de  sorte  que  le  plaisir  donne  lieu 
»  à  l'honneur  et  proffit  de  vostre  personne. 
»  Toutesfoiz  si  tousjours  povois  estre  en  vostre 
>■  compaiguée ,  sans  le  maulvaiz  parler  des  gens, 
»  je  m'extimerois  la  plus  eureuse  femme  de  la 
"  terre  qui  ne  se  peut  faire  ,  parce  que  j'ay  ma 
»  foy  donnée  à  ung  aultre,  et  je  pense  bien  que 
»  brief  serez  tout  à  quelque  dame  de  laquelle 
»  je  vouldrois  bien  estre  la  simple  damoyselle. 
>'  Vous  savez  ,  monsieur,  les  secrètes  choses  de 
»  noz  affections  qui ,  à  Dieu  grâces ,  n'ont  sorty 
»  effect ,  mais  sont  demourées  entre  les  mains 
"  de  honneste  vouloir.  Je  vous  prie  que  en  ceste 
>.  sorte  il  vous  plaise  n'oublier  l'amour  de  celle 
»  qui  vous  tiendra  tousjours  escript  en  sa  mé- 
)'  moire  par  saincte  et  charitable  amytié.  » 

Avec  telz  ou  semblables  propos  ce  jeune  sei- 
gneur laissa  la  dame  en  sa  chambre  ,  mais  non 
sans  gecter  quelques  larmes  de  ses  yeulx,  car, 
jaçoit  ce  qu'il  fust  hors  de  tout  maulvaiz  vouloir, 
toutesfoiz  estoit  encores  la  racine  de  charnelle 
amour  en  son  cueur,  laquelle  fut  desracinee  au 
moyen  de  la  corporelle  séparacion,  qui  est  l'ung 
des  grans  remèdes  d'amour  qu'on  pourroit  trou- 
ver. Et,  après  avoir  disné  tous  ensemble,  et  ung 
aultre  général  congié  prins  de  la  dame,  partyt 
pour  faire  son  voiage ,  non  sans  la  compaiguée 
du  chevalier ,  qui  le  conduyt  jusques  à  la  cou- 
chée ;  et  en  chevauchant  divisèrent  de  plusieurs 
choses,  dont  le  chevalier  fut  très  joieux,  et  s'en 
retourna  à  sa  maison  très-contant.  Son  espouse 
fut  long-temps  toute  honteuse  dont  tant  elle 
avoit  esdiré  son  esprit,  et  ne  passoit  ung  jour 
que.  CM  considérant  le  dniigier  où  s'cstoit  mise. 

ne  gectast  quelques  larmes  de  desplaisir ,  qui  ia 
rendit  si  tressaige  et  bonne  qu'elle  passoit  toutes 
les  aultres;  et  pour  une  vertu  qu'elle  avoit  eue 
auparavant,  en  recouvra  deux,  savoir  est,  chas- 
teté et  humilité. 

Le  jeune  seigneur  de  LaTrémoille  trouva  son 
père  en  extrémité  de  mort,  car  tost  après  sa  venue 
alla  de  vie  à  trespas ,  délaissez  ce  jeune  seigneur 
et  ses  troys  frères,  Jacques,  Georges  et  Jehan, 
et  certaines  filles,  tous  mineurs  et  en  bas  aage. 
Mais  parce  que  ledict  jeune  seigneur  estoit  filz 
aisué  et  principal  héritier,  eut  la  charge  du  tout 
et ,  leur  père  honorablement  ensépulturé  et  ob- 
séquié,  donna  ordre  à  sa  maison  estât  de  luy  et 
de  messieurs  ses  frères.  Et  bien  tost  après,  par 
le  conseil  de  ses  amys ,  retourna  à  la  court  du 
roy  de  France,  où  il  avoit  estât,  pour  recouvrer 
les  terres  de  la  vicomte  de  Thouars,  principaulté 
de  Thalmond,  Amboyse,  Montrichart  et  aultres 
de  grant  revenu  que  le  roy  Loys  avoit  mises  en 
sa  main  à  tort  et  contre  raison ,  par  une  exécu- 
tion de  particulièie  volunté  et  désir  de  van- 
gence,  qui  estoit  la  seulle  apparente  raaculle 
qui  fort  a  obscursy  les  aultres  bonnes  condi- 
cions  de  ce  Roy,  ainsi  qu'on  peult  veoyrparsa 
cronique. 

<;x:x.> 

CHAPITRE    XI. 

Comment  le  seigneur  de  La  Trimoille  fut 
restitué  en  la  vicomte  de  Thouars^  et  aultres 
grosses  seigneuries  à  luy  appartenantes  à 
cause  de  sa  feue  mère,  fors  d' Amboyse  et 
Montrichart. 

Or  s'en  allèrent  ces  troys  jeunes  seigneurs  à 
Tours,  parce  que  le  roy  Loys  estoit  au  Plesseis, 
qui  est  ung  séjour  royal  au  cousté  de  ladicte 
ville  ,  auquel  lieu  s'estoit  retiré  ,  pour  trouver 
repos  à  son  accoustumé  labeur  et  se  séparer  des 
grosses  compaignées  à  luy  desplaisautes,  et  de 
l'accès  des  princes  de  sou  sang  et  aultres  gros 
seigneurs  qu'il  avoit  en  grant  suspection ,  la- 
quelle procédoit  de  ce  qu'il  avoit  voulu  estre 
crainct  de  tout  le  monde,  et ,  comme  dict  Tulle 
en  ses  Offices,  il  advient  que  ceulx  qui  veulleut 
estre  crains,  craignent  non  seullement  les  grans 
mais  les  petiz.  Le  jeune  seigneur  de  La  Tri- 
moille fut  hors  le  train  d'amours,  et  la  dame  ou- 
bliée ,  après  laquelle  il  avoit  tant  réveillé  son 
subtil  et  facil  engin,  prinst  le  chemin  de  proffit 
particulier  et  de  penser  la  manière  par  laquelle 
pourroit  recouvrer  ses  terres  ,  par  le  Roy  injus- 
tement occupées.  Il  avoit  plusieurs  amys  en 
Court,  princes  et  aultres  ,  mais  aulcun  d'iceulx 


n'eut  la  hardiesse  d'en  parler  au  Roy,  doubtaut 
sa  furieuse  ymaginacion.  On  le  conseilla  se 
adioisser  à  l'arcévesque  (1)  de  Tours,  de  l'ordre 
des  frères  mineurs,  de  grant  saincteté,quiparloit 
hardiement  au  Roy  de  ce  qui  concernoit  le  faict 
de  sa  conscience,  et,  par  crainte  de  mort  ou  exil, 
ne  diiïéra  onc  de  confondre  ses  désordonnées 
excuses. 

A  ceste  considéracion ,  le  jeune  seigneur  de 
La  Trimoille  se  adroissa  audit  arcévesque,  qui 
tiès-voluntiers  luy  presta  l'oreille,  et  la  qualité 
de  sou  affaire  congueue,  dont  aultresfoys  on  luy 
avoit  tenu  propos ,  promist  en  parler  au  Roy,  a 
la  première  disposicion  qu'il  congnoistroit  estre 
en  luy  pour  se  ranger  à  la  raison,  ce  que  fist  ce 
bon  arcévesque,  qui  joyeux  estoit  de  faire  admi- 
nistrer justice  à  ceulx  qui  la  demandoyent,  mais 
non  si  tost,  car  la  maladie  du  Roy  estoit  si  véhé- 
mente et  pressante  que  ,  en  la  fureur  d'icelle , 
homme  quel  qu'il  fust  n'ousoit  commaucer  ung 
propos  hors  sa  fautasie  ou  ymaginacion. Fortune 
disposa  l'heure  du  relasche  de  son  mal  avec  la 
venue  de  l'arcévesque  de  Tours ,  lequel ,  voyant 
l'esprit  du  Roy  bien  tempéré  pour  y  trouver  ce 
qu'il  demandoit ,  luy  dist  à  secret  :  »  Syre,  il  a 
pieu  à  vostre  royalle  magesté  me  descouvrir 
plusieurs  synderèses  et  scrupules  de  vostre 
conscience,  et  entre  aultres  du  tort  que  vous 
tenez  aux  enfans  de  la  fille  du  vicomte  de 
Thouars ,  le  filz  aisné  desquelz  (qui  est  le  sei- 
gneur de  La  Trimoille  que  fort  bien  aymez) 
m'a  plusieurs  foiz  prié  vous  en  parler,  à  ce 
que ,  en  administrant  justice ,  eussent  de  leurs 
terres  et  seigneuries  restitucion.  —  Je  ne  les  ay 
prinses  ,  dist  le  Roy ,  pour  les  retenir  ;  mais 
vous  entendez  ,  monsieur  l'arcévesque  ,  com- 
mant  les  princes  du  sang  m'ont  traicté,  soubz 
la  confiance  du  duc  de  Rretaigne  et  du  feu  duc 
de  Rourgongne,  et  que  si  je  n'eusse  par  sévé- 
rité rompu  leurs  entreprinses ,  fusse  demouré 
le  derrier  roy  des  nobles  malheureux  au  livre 
de  Rocace.  Or  ,  au  moyen  du  parentaige  et  al- 
liance qui  estoit  entre  le  feu  duc  de  Rretaigne 
et  le  feu  vicomte  de  Thouars  ,  Loys  d'Am- 
boyse ,  doublant  qu'il  fust  de  sa  faction ,  et 
que,  au  moyen  des  grosses  seigneuries  qu'il 
avoit  en  Poictou  es  frontières  de  Rretaigne , 
le  duc  de  Rretaigne  peust  entrer  eu  mon 
l'oyaulme,  je  mis  en  ma  main  ses  terres  et  sei- 
gneuries ,  non  pour  les  retenir  ,  mais  pour  les 
garder  à  ce  jeune  seigneur  de  La  Trimoille , 
lequel  à  mon  jugement,  sera  l'ung  desprinci- 
paulx  protecteurs  et  deffenseurs  de  la  maison 

(1)  Elic  Bourdeille,  nommé  cardinal  le  15  novembra 
1i83,  lieux  mois  et  demi  après  ia  mort  de  Louis  XI. 

»  de  France  ;  et  si  bien  entendez  la  fin  de  mon 
«  exécucion ,  ce  a  esté  pour  le  mieulx  ,  et  à  ce 
>'  que ,  pour  l'offence  que  eust  peu  commectie 
»  ledict  d'Araboyse,par  Timportunité  des  aultres 
»  princes  de  mon  sang,  ce  jeune  seigneur  ne  fust 
»  en  dangier  de  perdre  le  tout,  et  aussi  pour  te- 
»  nir  en  craincte  cest  enfant,  lequel,  par  pré- 
•'  sumption  de  richesse ,  pourroit  prandre  si 
«  grant  hardiesse  qu'elle  tumberoit  en  irrévé- 
«  rence  et  faction.  La  jalousie  de  ma  renommée 
>'  a  tenu  ma  mémoyre  au  passé  pour  eslire  le 
»  meilleur  du  présent  et  advenir,  en  sorte  que 
»  par  tempérance  et  sévérité  (mes  ennemys  sur- 
>'  montez)  je  suis  en  mon  royaulme,  paisible, 
»  hérite  d'ung  filz  qui  est  l'ymaige  de  ma  tem- 
»  porelle  félicité. 

"  Toutes  ces  choses,  si  en  ceste  considéracion 
»  les  avez  faictes,  dit  l'arcévesque,  procèdent  de 
»  Dieu  ;  et  puisque  le  dangier  de  l'advenir  par 
»  vous  préveu  est  passé ,  me  semble  que  vostre 
X  naturel  doit  à  présent  vaincre  l'accident  de 
«  vostre  craincte;  et  actendu  que  vous  estes  de 
»  voz  adversaires  le  surmonteur  ,  devez  ouster 
»  le  moyen  que  doubtiez  estre  nuysible  à  vostre 
».  intencion;  vous  estes  debteur  à  vostre  vertu, 
>'  et  à  ce  vous  oblige  vostre  royalle  condicion  ; 
"  vous-mesmes  réparez  ce  tort ,  et  ne  vous  en 
"  confiez  à  ceulx  qui  n'auront  après  vostre  raoït 
»  mémoyre  de  vous.  »  Le  Roy  remist  la  con- 
clusion de  cest  affaire  à  ung  aultre  jour;  mais 
pourtant  ne  demeura  en  arrière,  car  ledict 
arcévesque  fut  tant  pressé  du  jeune  seigneur 
de  La  Trimoille,  que  par  aultresfois  en  parla  au 
Roy,  et  finablement ,  par  le  commandement  du 
Roy,  mena  en  sa  chambre,  en  laquelle  aucun  des 
princes  lors  n'avoit  entré,  le  jeune  seigneur  avec 
ses  aultre^  troys  frères  ;  et  la  révérence  par 
eulx  faicte  au  Roy,  comme  appartenoit,  par  son 
commandement ,  le  jeune  seigneur ,  meslant  ses 
saiges  parolles  avec  ung  peu  de  honte  révéren- 
cialle,  commencea  à  parler  à  luy  ,  disant  : 

'<  Si  par  nature  ou  coustume  estoit  une  chose 
>'  arrestée  entre  les  hommes ,  ô  très-illustre  et 
»  triomphant  Roy,  que  ceulx  auxquelz  Dieu  a 
»  donné  l'auctorité  et  puissance  de  exercer  et 
>'  et  administrer  justice,  ne  regardoient  fors  aux 
»  loix  privées  de  leurs  passions  et  affections ,  et 
"  que  leurs  voluntez  fussent  par  dessus  la  raison, 
>'  ne  e.xtimerois  aucun  lieu  nous  estre  laissé  pour 
»  vous  faire  prière;  mais,  congnoissans  le  par- 
>'  faict  de  vostre  prudence,  qui  ne  vous  permist 
>'  onc  faire  chose  par  si  légière  crédulité  ,  que 
"  n'aiez  tousjours  tenu  la  sentence  en  suspens , 
»  et  que  ne  vouidriez  charger  l'innocence  par  le 
»  conseil  de  vostre  seul  vouloir  prins  de  chose 
'  suspeçonneuse ,  aussi  que  l'homme  de  vertu 


ne  se  dépouilla  onc  tant  de  humanité  qu'il 
aye  perdu  la  mémoire  de  clémence  et  pitié,  la 
doulceur  de  laquelle  a  souvent  pénétré  les  in- 
supportables rigueurs  des  gens  barbares,  mo- 
liffié  les  cruelz  yeulx  des  ennemys,  et  humilié 
les  insolens  espritz  de    victoire ,   ce  ne  luy 
est  chouse  haulte  ne  difficille  trouver  asseuré 
chemyn  entre  les  armes  contraires  et  les  glai- 
ves évaginez;  elle  vainct  toute  ire,  prosterne 
et  abat  hayne  ,  et  mesie  l'ostille  sang  avec  les 
hostilles  larmes;  par    laquelle  Haunibal  de 
Cartage  emporta   plus  de  gloire  que  par  la 
victoire  qu'il  obtinst  contre  Paulus  Gracchus 
et  Marcellus,  rommains  consulles,  lorsqu'il 
les  feit,  après  les  avoir  occis,  honnorablement 
ensevelir  :  pour  ces  considéracions  nous  reti- 
rons à  vostre  bénignité,  doulceur  et  clémence. 
»  Certes,  si  jamais  espoir  de  mansuétude  fut 
en  gens  misérables  et  pour  misérable  cause , 
elle  doyt  estre  en  mes  fi'ères  et  moy,  très-re- 
doutable prince  ,  tant  pour  nostre  jeunesse  et 
pupillarité  ,  que  pour  l'innocence  de  nostre 
ayeul  maternel ,  qui  onc  n'entreprinst  faire 
chose  contre  vostre  royalle  magesté ,  et  dont 
il  peust  estre  de  désobéissance  suspeçonné;  et 
plus  y  avoit  de  raison  à  considérer  les  maul- 
vaises  meurs  de  ceulx  qui  vous  ont  à  ceste  ire 
provocqué,  que  croire  à  leurs  calumpnieux  et 
non  véritables  rapports.  Et  si  nostre  ayeul 
avoit  failly,  dont  ne  voulons  contendre  ne 
prandre  querelle,  mais  du  tout  nous  soub- 
mectre  à  vostre  royalle  bonté,  vous  plaise  con, 
sidérer,  ô  prince  très-humain  et  démens,  que 
nostre  ayeul  et  sa  fille  et  héritière  unicque- 
nostre  mère ,  sont  déédez  etc  n'ont  aultres  hé- 
ritiers que  nous ,  voz  très-humbles  et  très- 
obéissans  subjectz   et  serviteurs ,    lesquelz , 
comme  de  vous  chèrement  amez,  avez  de  des- 
soubz  l'helle  de  naturelle  mignardise  retirez  , 
et  mis  au  nombre  de  ceulx  qui  veulent  estre 
gens  de  bien.  A  ceste  considéracion,  plus  rai- 
sonnable  chose  seroit   noz   biens  estre  par 
équité  remis  entre  noz  mains,  que  laissez  par 
tyrannie  à  ceulx  lesquelz  ont  puis  naguères 
prins  tiltre  de  renommée,  plus  par  l'auctorité 
que  soubz  vous  usurpent,  que  par  leurs  vertuz 
et  mérites. 

»  Vous  plaise  considérer  les  services  et  méri- 
tes de  nos  parens,  le  vouloir  qu'ilz  ont  eu  à 
l'exaltacion  de  la  gloire  de  France,  et  que'ba- 
«  taille  n'a  esté  faicte,  puis  six  vingts  ans,  qu'ilz 
n'y  aient  esté  retournans  d'ieelles  à  leur  hon- 
neur. Onc  ne  furent  repris  de  chose  pour  la- 
quelle les  roys  voz  prédécesseurs  ayent  eu  oc- 
casion de  gecter  sur  eulx,  ne  sur  nous,  les 
yeulx  de  indignacion.  Vous  entendez  assez  que 

«  en  gardant  les  loyers  se  conservent  les  snb- 
»  jectz.  Pour  ces  raisons ,  et  aultres  que  bien 
"  entendez ,  Sire ,  vous  plaise  nous  faire  rendre 
»  et  restituer  noz  terres;  et  en  faisant  raison 
»  et  justice,  nous  obligerez  par  redoublée  grati- 
«  tude,  libéralité,  et  munilicence,  à  tousjours 
»  estre  perpetuelz  serviteurs  de  vous  et  de  vostre 
»  royaulme.  » 

Les  sens  et  faconde  du  jeune  seigneur  de  La 
Trémoille,meslez  avec  prudente  hardiesse,  con- 
solèrent très-fort  le  Roy,  lequel  ne  interrumpit 
son  parler  ne  y  prinst  aucun  enuuy  ;  mais  ,  nieu 
par  ses  prières  qui  pénétrèrent  la  sévérité  de  son 
esprit  et  vindrent  jusques  à  luy  ouvrir  le  cueur, 
luy  feit  responce  :«Mon  amy  Triraoille,  retirez- 
»  vous  à  vostre  logis  avec  voz  fi'ères;  j'ay  bien  en- 
»  tendu  tout  ce  que  m'avez  dict;  jepourvoieray 
»  à  vostre  affaire  par  le  conseil  de  monsieur  de 
»  Tours  ,  en  sorte  que  aurez  matière  de  me  ap- 
"  peller  roy  et  père.  »  Le  presser  eust  esté  plus 
nuysant  que  proffltable ,  les  coudicions  du  Roy 
bien  entendues ,  qui  empescha  le  réplicque  de 
ces  nobles  enfans  ,  lesquelz  se  retirèrent  à  leur 
logis.  Et  dix  ou  douze  jours  après,  le  Roy,  solli- 
cité  par  larcévesque  de  Tours  ,  manda  venir 
vers  luy  le  jeune  seigneur  de  La  Trimoille  ,  au- 
quel dist  :  «Mon  ami  Trimoille  ,  je  t'ay  prins  des 
»  l'aage  de  trèze  ans ,  espérant  que  tu  seroys 
>'  en  Tadvenir  l'ung  des  propugnacles  de  mon 
»  royaulme,  le  deffenseur  de  mou  ceptre  ,  et 
»  soustenement  de  la  couronne ,  pour  mon  lîlz 
»  unicque  Charles,  lequel  je  te  recommande. 
»  Long-temps  y  a  que  maladie  me  persécute ,  et 
»  me  semble  que  la  mort  est  aux  cspies  pour  me 
»  prandre,  ce  que  ne  puis  évader  ;  je  te  prie  que 
»  ne  soye  frustré  de  mon  espoir;  l'une  desbon- 
»  nés  coudicions  en  toy  congneues,  c'est  que  tu 
»  as  sm-monté  envie  par  louhée  humilité ,  et  par 
V  pacience ,  acquis  le  nom  de  fort  :  l'une  te  fera 
»  prospérer  en  ma  maison  ,  et  l'autre  triumplier 
u  en  guerre  ;  je  te  prie  continuer.  Au  regard  de 
»  tes  terres  de  Thouars  et  aultres  estans  en  Poic- 
x'tou ,  j'ay  ordonné  par  mes  lettres -patentes 
w  qu'elles  te  soyent  rendues,  comme  à  toy  de 
»  droict  appartenans  et  dont  je  ne  vouldrois  la 
»  retencion;  mais  je  te  prie  prandre  récomponse 
»  d'Ambaise  et  de  Monti-ichard,  par  autant  (lue 
»  le  séjour  de  Touraine  m'est  fort  agréable , 
»  à  la  raison  de  ce  que  mon  filz  y  est  nourry,  et 
»  pourra  en  l'advenir  mieulx  aymer  ce  territoyre 
>•  que  aultre.  —  Sire ,  dist  le  jeune  seigneur  de 
«  La  Trimoille,  je  feray  tout  ce  qui  vous  plaira, 
»  et  vous  mercy  de  voz  remonstances  et  de  la 
»  restitucion  que  avez  ordonné  me  estre  faicte.  » 
Le  jeune  seigneur  de  La  Trimoille  fist  ses  di- 
ligences de  recouvrer  ces  lettres  de  restablisse- 


meut ,  et  à  ce  faire  eut  merveilleux  labeur  ,  et 
néantmoins  ne  peult  encores  jouyr  desdites  ter- 
res, à  la  raison  de  ce  que  le  Roy  estoit  griefve- 
ment  malade ,  et  que  son  mal  luy  empiroit  de 
jour  en  jour  ;  aussi  que  demy  an  après  ou  envi- 
ron ,  alla  de  vie  à  Irespas ,  qui  fut  en  l'an  1483, 
auquel  succéda  monsieur  le  Daulphin  ,  son  filz 
unique,  nommé  Charles  huytiesme  de  ce  nom. 
Aussi  laissa  deux  filles  ses  héritières  ,  l'aisnée, 
nommée  Anne,  mariée  avec  le  seigneur  de  Beau- 
jeu  ,  frère  du  duc  de  Bourbon  ;  et  l'autre  ,  nom- 
mée Jehanne  ,  espousée  par  force ,  ainsi  qu'on 
disoit ,  avec  monsieur  Loys,  duc  d'Orléans; 
elle  estoit  belle  de  visaige  et  de  clers  meurs  et 
vertuz ,  mais  contrefaicte  du  corps  ,  au  moyen 
desquelles  choses  fut  depuis  répudiée,  et  leur 
mariage  déclairé  nul ,  comme  nous  verrons  si 
Dieu  le  donne. 


CHAPITRE  XIL 

Comment  le  seigneur  de  La  Trimoille  fut  ap- 
pelle au  service  du  roy  Charles  YIII ,  et 
comment  on  traicta  le  marier  avec  madame 
Gabrielle  de  Bourbon ,  de  la  maison  de  Mon- 
pensier,  et  alla  la  veoir  en  habit  dissi- 
mulé. 

Charles  huytiesme  de  ce  nom ,  filz  unique  du 
feu  roy  Loys  XI,  fut  couronné  roy  de  France 
en  l'aage  de  quatorze  ans  ,  la  jeunesse  duquel 
donna  occasion  à  ambicion  de  diviser  d"avec  luy 
les  princes  de  son  sang  ,  lesquelz  hannelloyent 
et  aspiroyent  pour  les  honneurs  ou  avarice  avoir 
la  régence  et  gouvernement  de  luy  et  de  son 
royaulme ,  et  entre  aultres  monsieur  Loys  ,  duc 
d'Orléans,  qui  lors  estoit  de  l'aage  de  vingt  et 
troys  ans,  et  aussi  le  duc  de  Bourbon  ;  lesquelz 
ne  se  déclairèrent  si  tost.  Toutesfois  madame 
Aune  de  France  ,  seur  du  Roy  et  espouse  du  sei- 
gneur de  Beaujeu ,  de  la  maison  de  Bourbon  , 
laquelle  avoit  le  gouvernement  de  la  personne 
du  Roy  ,  se  doublant  de  ces  entreprises,  y  pour- 
veut;  et ,  dès  l'année  du  trespas  dudict  roy  Loys, 
voulant  gaigner  princes  et  seigneurs ,  à  ce  qu'ilz 
ne  se  destournassent  de  leur  fidélité  ,  et  voyant 
le  jeune  seigneur  de  La  Trimoille  prospérer  en 
biens  et  en   toutes  vertuz   appartenans  à  ung 
chief  de  guerre  et  conducteur  d'une  chose  publi- 
que ,  et  qu'il  avoit  merveilleux  vouloyr  de  ser- 
vir le  Roy  et  le  royaulme ,  le  fist  mettre  aux  es- 
tatz  du  Roy,  et  luv  parla  de  le  marier  avec  ma- 
damoysellè^  Gabrielle  de  Bourbon,  fille  du  comte 
de  Monpensier. 

Le  mariaûc  estoit  moult  beau  et  honueslc , 

car  ladicte  Gabrielle  estoit  descendue  du  roy 
saiiiPt  Loys  ;  et  pour  l'entendre  est  à  pré- 
supposer que  le  roy  sainct  Loys  eut  plusieurs 
enfans,  et  entre  aultres  Phelippes  le  tiers  de  ce 
nom ,  qui  fut  roy  après  luy,  et  monsieur  Robert 
qui  fut  comte  de  Clermont  ;  ledit  Robert  eut  ung 
lilz  nommé  Loys,  aussi  comte  de  Clermont,  et 
premier  duc  de  Rourbon,  dont  vinst  Pierre,  se- 
cond duc  de  Rourbon;  lequel  eut  ung  filz  nom- 
mé Loys,  qui  fut  tiers  duc  de  Rourbon,  dont 
vinst  .Telum ,  quatriesme  filz ,  qui  eut  deux 
fdz  ,  Charles,  cinquiesme  duc  de  Rourbon  , 
et  Loys ,  premier  comte  de  INIonpensier ,  père 
de  ladicte  madame  Gabrielle  de  Rourbon ,  et 
de  monsieur  Gilbert  de  Monpensier,  qui  fut  lieu- 
tenant général  du  roy  Charles  VIII ,  et  vy-roy 
de  Naples  ,  où  il  décéda  ;  à  luy  survivans  deux 
filz  ,  entre  aultres  ses  enfans,  Charles  ,  et  ung 
aulti'c  qui  fut  occis  en  la  journée  saincte  Rrigide, 
comme  nous  verrons  cy-après  ;  et  ledict  Charles 
fut  connestable  de  France ,  et  marié  avec  ma- 
dame Suzanne,  fdie  dudict  seigneur  de  Reaujeu 
et  de  madame  Anne  de  France. 

Ledict  seigneur  de  La  Trimoille,  en  conti- 
nuant la  fortune  de  ses  prédécesseurs  ,  lesquels 
tousjours  se  allièrent  des  maisons  des  princes , 
désira  fort  ce  mariage  ;  et ,  combien  que  peu  en 
parlast,  toutesfoiz  n'en  pensoit  moins,  car  main- 
tes nuytz  estoient  par  luy  passées  sans  dormir, 
aux  pensées  de  ceste  jeune  dame,  de  laquelle 
luy  fut  apportée  la  portraicture  après  le  vif,  que 
j'ay  par  plusieurs  foiz  veue  ,  et  en  fut  très-fort 
amoureux ,  mais  la  longue  distance  du  pays 
d'Auvergne  où  elle  estoit ,  ne  permettoit  qu'il 
en  eust  la  veue  au  naturel  ;  dont  il  avoit  peine 
par  passion  de  désir.  Or  n'eust-il  ousé  y  aller  , 
de  peur  de  mal  contanter  madame  de  Beaujeu  , 
et  voluntiers  se  fust  faict  invisible  pour  furtive- 
ment la  veoyr.  Souvent  luy  estoit  parlé  dudict 
mariage ,  de  par  madame  de  Reaujeu  ,  et  elie- 
mesme  luy  en  parla;  tousjours  respondit  qu'il  fe- 
roit  ce  qu'il  plairoit  au  Roy  et  à  elle,  et  qu'il  n'au- 
roit  jamais  femme  espouse  que  par  leurs  mains. 
Il  estoit  fort  courroussé  qu'on  ne  luy  disoit: 
«Allez  la  veoir  jusques  à  ÏMonpensler  ;  »  mais  il 
n'ousoit  en  faire  la  requeste  ;  et  ung  jour  dist  à 
madame  de  Reaujeu  ,  que  pour  néant  on  parloit 
de  ce  mariage ,  et  qu'il  failloit  savoir  la  voluuté 
de  celle  sans  laquelle  on  ne  pourroit  rien  faire. 

Fut  advisé  que  ung  desgenlilz-hommes  de  la 
maison  du  Roy,  fort  grant  amy  du  seigneur  de 
La  Tréinoille,  auroit  ceste  connnission  et  iroit  ; 
dont  ledict  seigneur  fut  très-joyeux  ,  car  il  en- 
treprinst  avec  ce  gentil-bon[ime  qu'il  iroit  avec 
luy,  en  habit  dissimulé  ,  à  ce  qu'il  ne  fust  cong- 
neu  ;  et,  pour  le  faire  secrètement,  demanda  vi 


eut  congie  pour  aller  a  sa  maison  ,  à  ce  qu'il  re- 
tourneroit  dedans  quinze  jours.  Le  gentilhomme 
partit  ung  jour  avant  luy,  asseuré  du  lieu  ou- 
quel  avoit  promis  l'actendre  ,  où  se  trouvèrent 
deux  jours  après  ;  delà  s'en  allèrent  ou  estoit  la 
jeune  dame  ,  et  logèrent  ensemble  ;  mais  ledict 
seigneur  laissa  son  train  à  six  lieues  de  là  ,  à  ce 
qu'il  ne  fust  congneu.  Et  prinses  les  lettres  de 
créance  de  madame  de  Reaujeu  ,  en  feit  le  pré- 
sent, en  habit  dissimulé  ,  à  ladicte  jeune  dame 
que  tant  désiroit  veoir.  L'ung  et  l'aultre  se  sa- 
luèrent gracieusement,  et  la  lectre  leue,  la  jeune 
dame ,  en  grant  doulceur  et  toute  honteuse,  luy 
dist  :  «Monsieur,  la  lectre  que  j'ay  receue  de 
»  par  madame  ma  tante,  porte  que  je  vous  croye 
»  de  ce  que  vous  me  direz  de  par  elle.  » 

"  C'est ,  dist  le  jeune  seigneur  de  La  Tre- 
»  moille ,  qui  jouoit  le  personnage  du  gentil- 
»  homme  qui  l'actendoit  au  logeis  ,  que  je  suis 
»  chargé  savoir  vostre  volunté  du  mariage  du- 
»  quel  madame  vostre  tante  vous  a  puis  ua- 
>'  guères  faict  parler  de  vous  avec  le  jeune  sei- 
»  gneur  de  La  Trémoille,  parce  qu'on  le  presse 
»  de  le  marier  ailleurs.  — Je  ne  le  vy  onc,  dist 
»  la  jeune  dame,  mais  sa  bonne  renommée  me 
»  faict  extimerque  je  serois  eureuse  si  me  vou- 
»  loit  prandre,  car  on  dit  que  de  toutes  les  ver- 
"  tuz  qu'on  sauroit  souhéter  es  hommes,  il  en  a 
»  si  bonne  part  qu'il  est  amé  et  en  bonne  extime 
"  de  chascun. — Je  vous  asseure  ,  madame,  s'il 
»  est  en  voustre  grâce,  que  vous  estes  autant  ou 
»  mieulx  en  la  sienne,  et  que  depuis  le  temps 
»  qu'on  luy  a  parlé  de  vous  ,  ne  s'est  trouvé  en 
»  lieu  de  familiarité  qu'il  n'ayt  mis  en  avant 
»  quelques  parolles  de  vos  bonnes  grâces  ;  et  la 
»  chose  qu'il  désire  plus  pour  le  présent,  comme 
>'  il  m'a  dict ,  est  que  vous  soyez  mariez  en- 
»  semble,  et  eust  bien  voulu  avoir  la  commis- 
»  sion  de  vous  >  enir  veoyr,  non  qu'il  doubte  du 
"  bon  rai)port  qu'on  luy  a  faict  de  ^  ous  ,  mais 
»  pour  contanter  l'affection  de  son  amoureux 
>'  désir. —  Il  me  suffist,  dist  la  jeune  dame,  de  le 
»  veoyr  pour  le  présent,  ou  bon  rapport  des 
')  hommes  et  femmes  ;  je  prie  à  Dieu  qu'en 
»  honneur  je  le  puisse  veoyr  par  loyal  ma- 
'>  riage.  » 

Hz  eurent  plusieurs  aultres  propos ,  par  le 
temps  de  deux  ou  troys  heures  qu'ilz  furent 
ensemble ,  et  ce  pendant  on  apresta  le  disner  ; 
mais  ledict  seigneur  s'excusa  sur  ung  gentil- 
homme, estant  en  son  logis,  qui  l'attendoit  pour 
aller  ensemble  en  aultre  part  et  à  diligence, 
priant  la  jeune  dame  faire  responce  à  la  lettre 
de  madame  sa  tante;  ce  qu'elle  promist  faire , 
et  luy  envoyer  à  son  logis,  luy  recommandant 
l'affaire;  et  a   lant  princirent  congié   l'ung  de 

l'autre;  et  retourna  à  son  logis  ledict  seigneur  , 
où  trouva  le  disner  prcst ,  et  le  geotil-homme 
qui  l'actendoit  ;  mais  il  se  contenta  de  peu  de 
viande  et  d'une  foiz  de  vin  ,  pour  a  diligence 
laisser  une  petite  lettre  à  la  jeune  dame  qui  avoit 
saisy  sa  pensée. 


CHAPITRE  \m. 

La  response  que  fist  madame  Gabrielle  de 
Bourbon  à  llionneste  épistre  ou  lettre  du 
jeune  seigneur  de  La  TrimoUle;  et  comment 
Hz  furent  espousez  à  Escollcs. 

Plus  longue  lettre  eust  escripte  le  jeune  sei- 
gneur de  La  Trimoille  à  la  jeune  dame ,  car 
la  véhémence  d'honneste  amour  luy  présentoit 
assez  matière,  mais  il  doubtoit  qu'elle  n'eust 
aussi  bonne  volunté  de  les  lire  comme  il  avoit 
de  luy  faire  tenir,  et  ne  scavoit  si  elle  prandroit 
plaisir  en  longues  lettres.  Si  bailla  son  espistre  à 
ung  jeune  page  d'esprit  qu'il  avoit  avec  luy,  et, 
instruictde  ce  qu'il  devoit  faire  après  le  desloger 
de  la  compaignée,  se  transporta  vers  la  jeune 
dame  et  luy  dist  :  «  Madame ,  monsieur  mon 
»  maistre  et  sa  compaignée  sont  partiz  de  leur 
»  logis,  et  suis  demouré  pour  avoir  vostre  lettre 
»  à  madame  de  Beaujeu. —  Mon  amy,  dist  la 
»  dame,  elle  est  toute  preste;  «  et  la  luy  bailla  en 
luy  disant:  «  Qui  est  vostre  maistre?  Il  porte 
»  faconde  mieulx  de  prince  que  d'ung  simple 
>>  gentilhomme. — Madame,  dist-il,  il  m'a  baillé 
»<  une  lettre  pour  vous  présenter  ;  je  ne  sçay  si 
»  par  icelle  il  n'a  point  mis  son  nom ,  et  suis 
»  chargé  luy  en  porter  responce  ,  si  vous  plaist 
"  la  faire.  »  La  lettre  baisée  par  le  page,  fut  par 
luy  mise  entre  les  mains  de  la  dame,  qui  en  fist 
ouverture  ;  mais ,  après  en  avoir  leu  troys  ou 
quatres  lignes ,  commença  rougir ,  pallir  et 
trembler  comme  une  pei'sonne  passionnée  et 
hors  de  soy.  Et,  la  lettre  ployée,  dist  au  page  : 
■>  Mon  amy,  avez-vous  charge  de  tost  aller  après 
"  vostre  maistre?  —  Quant  il  vous  plaira,  ma- 
>'  dame. —  Or  me  attendez  donc,  dist-elle,  pour 
»  le  jourdhuy,  et  vous  expédie;  sur  le  soir, 
»  pourrez  vous  en  aller  à  son  giste.  » 

La  jeune  dame,  fort  doubteuse  de  ce  qu'elle 
devoit  faire ,  demanda  le  repos  de  son  -cabinet 
pour  respondre  aux  argumens  de  ses  pensées  ; 

(1)  L'auteur  l'a  mise  en  vers  et  l'a  faite  un  peu  lon- 
gue :  Gabrielle  gronde  son  amant  de  s'être  déguisé  ,  lui 
dit  qu'elle  l'aime  ,  et  finit  par  lui  demander  le  secret  : 

En  te  priant  tenir  le  mien  secret 

Dedans  ton  cueur  comme  ung  liornino  discret  : 


honte  virginalle  luy  conseilloit  retenir  la  lettre 
sans  responce,  disant  que  de  son  mariage  ne  de- 
voit monstrer  aulcune  affection  mais  en  laisser 
faire  à  ses  parens;  de  l'autre  part,  humilité  la 
persuadoit  prandre  la  plume  pour  satisiaireà  la 
requeste  de  la  lettre  d'ung  si  gros  seigneur,  la- 
quelle n'estoit  en  aucune  chose  suspecte  de  dés- 
honneur ne  scandalle,  et  qu'elle  pourroit  estre 
reprinse  de  présumption  et  arrogance,  si  elle  ne 
luy  escripvoit;  parquoy  y  employa  son  cler 
esprit ,  avec  sa  doulce  main  escripvant  une 
hriefve  épistre  (1). 

Après  le  soupper,  la  jeune  dame  expédia  le 
page  du  jeune  seigneur  de  Trimoille,  lequel , 
nonobstant  qu'il  fust  assez  tard  ,  partit  pour 
aller  vers  son  seigneur,  auquel  tardoit  fort  son 
venir,  pour  avoir  responce  de  sa  lettre  ;  et  icelle 
receue,  au  lendemain  à  son  lever,  en  fist  secrète 
lecture ,  et  bailla  l'autre  lettre  adroissant  à  ma- 
dame de  Beaujeu  ,  au  gentilhomme ,  qui  rien  ne 
scavoit  que  le  jeune  seigneur  eust  escript  à  la 
jeune  dame  ,  ne  qu'elle  luy  eust  faict  responce. 
Si  chevauchèrent  ensemble  jusques  à  Bommiers, 
où  ledict  seigneur  demoura  pour  ung  jour  ou 
deux,  et  le  gentilhomme  s'en  retourna  à  dili- 
gence vers  madame  de  Beaujeu,  à  laquelle  il 
bailla  la  lettre  de  madame  sa  niepce,  et  luy  dist 
qu'elle  ne  vouloit  aultre  chose  faire  fors  ce  qui 
luy  plairoit  ordonner  et  commander  ,  dont  elle 
fut  joyeuse.  Et  deux  ou  troys  jours  après  le 
jeune  seigneur  de  La  Trimoille,  retourné  de  Bom- 
miers à  la  Court ,  fut  pressé  d'entendre  au  ma- 
riage ,  par  le  Roy  et  les  seigneurs  et  dame  de 
Beaujeu  ;  lequel  fut  bien  tost  accordé  ,  car  son 
affection  et  désir  n'en  vouloyent  le  délay  ne  le 
dissimuler.  Et,  affln  que  de  trop  long  langaige 
je  ne  ennuyé  les  lecteurs ,  les  allées  et  venues , 
depuis  à  diligence  faictes,  pour  escripre,  accor- 
der et  passer  le  contract  de  ce  mariage,  les 
nopces  de  ces  deux  illustres  personnes  furent 
faictes  au  lieu  d'Escolles  en  Auvergne ,  non 
sans  joye  et  grosse  magnificence,  et  d'illec  s'en 
vindrent  à  Bommiers  et  aultres  places  dudict 
seigneur,  où  furent  faictz  plusieurs  festins. 

La  compaignée  rompue ,  à  ce  que  chascun 
allast  à  ses  affaires,  le  seigneur  demoura  avec 
madame  son  espouse  quelque  temps,  et  l'en- 
grossa d'ung  filz  qu'elle  eut  au  bout  de  l'an ,  le- 
quel fut  tenu  sur  les  fons  par  procureur  que  y 
envoya  le  roy  Charles  VIII ,  et  à  ceste  raison 

Du  réveller  pourroit  sortir  un  bruyre, 
Lequel  pourroit  à  nos  bons  vouloirs  nuyrc  : 
Qu'homme  ne  saiche  et  cognoisse  l'amour 
D'entre  nous  deux  justjues  au  joyeux  jour 
Que  nous  pourrons  sans  dangier  plaisirs  prandic. 
Et  sans  vers  Dieu  ne  les  lionmies  mcsprandre. 

porta  son  nom.  Ce  pendant,  (rune  aultre  part , 
ledict  seigneur  poursiiyvoit  la  délivrance  réelle 
de  sa  vicomte  de  Thouars  et  aultres  terres  qui 
luy  appartcnoyent  à  cause  de  sa  feue  mère  ,  et 
dont  il  avoit  eu  délivrance  littéralle  par  les 
lettres-patentes  du  roy  Loys  \1,  qui  furent  en- 
térinées du  consentement  "du  roy  Charles  VJII, 
par  deux  ou  troys  arrest/  de  la  court  de  Par- 
lement de  Paris  ,  et  toutes  lesdictes  terres,  non 
sans  grans  mises  et  labeurs,  à  luy  délivrées: 
puis  bailla  à  ses  frères  leur  appennage  ,  et  de- 
moura  comte  de  Benon  ,  vicomte  de  Thouars  , 
prince  de  Thalemont ,  seigneur  de  Mareuil  et 
Saincte-Hermyne,  baron  de  Cran ,  qui  luy  vinst 
à  cause  de  sou  feu  oncle  ,  gouverneur  de  Bour- 
gongne,  avec  grosse  richesse  de  meubles  ;  aussi 
eut  les  seigneuries  de  SulTj',  l'Isle-Bouchart , 
des  isles  de  Ré  et  Marans,  de  Mareuil,  Saincte- 
Hermyne  ,  Mauléon  et  aultres  terres. 


CHAPITRE  XIV. 

Cotnment  monsieur  Loys^  duc  crOHéans, par 
civille  discorde,  se  retira  au  duc  de  Brc- 
taigne  pour  faire  tjuerre  au  ruij  de  France. 

Toutes  ces  choses  furent  faictes,  quant  audict 
mariage ,  depuis  le  trespas  du  roy  Loys  jusques 
vers  la  fin  de  l'an  1484  ,  duquel  an ,  et  ou  moys 
de  juillet  (l)  les  trois  Estatz  du  royaume  furent 
appeliez  à  Tours  ,  pour  donner  provision  au 
gouvernement  du  Roy  et  du  royaulme,  où  ches- 
cun  desdictz  Estatz  feit  ses  plainctes,  et  après  y 
avoir  pourveu,  et  aussi  à  la  régence,  fut  ordonne 
qu'il  n'y  auroit  aucun  régent  en  France  ,  mais 
que  madame  Anne  de  France  ,  seur  aisnée  du 
Roy,  et  espouse  du  seigneur  de  Beaujeu ,  qui 
estoit  saige  ,  prudente  et  vertueuse  ,  auroit  le 
gouvernement  de  son  corps,  tant  qu'il  seroit 
jeune,  en  ensuyvant  la  volunté  du  roy  Loys, 
leur  père,  dont  ledict  duc  d'Orléans  ne  fut  con- 
tant ;  et  s'efforcea  par  tous  moiens  avoir  la  supé- 
rintendencesur  les  affaires  du  royaume,  enquoy 
ceulx  de  Paris  le  favorisoient.  Et  de  ce  advertie, 
ladicte  dame  de  Beaujeu  envoya  gens  à  Paris 
pour  prendre  au  corps  ledict  duc  d'Orléans,  qui 
évada  et  s'en  alla  a  Alencon,  ou  il  fut  quelque 
temps,  pendant  lequel  le  duc  de  Longueville  (2), 
son  proche  parent ,  praticqua  pour  sa  faction 
les  comte  d'Angoulesme ,  duc  de  Bourbon  et 
seigneur  d'Albert  (3) ,  qui  se  déclairèrent  ses 


(1)  Les  étals  de  Tour?  se  tinrent  au  mois  de  janvier 
i  '(8t. 


aniys  ;  pour  laquelle  cause  furent  tous  desap- 
poinctez  de  leurs  estatz  et  pensions ,  qui  leur 
donna  occasion  de  tirer  à  eulx  le  duc  de  Lor- 
raine ,  le  comte  de  Foix  et  le  prince  d'Orenge. 
Toutesfoizceste  entreprinse  fut  soudain  rompue, 
et  accord  faict  avec  ladicte  dame  de  Beaujeu, 
qui  conduisoit  caultement  et  prudemment  son 
affaire  en  l'an  1485. 

L'année  ensuyvant,  adverty  ledict  duc  d'Or- 
léans que  la  dame  de  Beaujeu,  soubz  l'auctorité 
du  Roy,  le  vouloit  tenir  au  destroict,  et  qu'elle 
avoit  esté  advertie  de  ses  entreprises  secrètes  , 
se  retira  subtillement  et  secrètement  vers  mon- 
seigneur François,  duc  de  Bretaigne ,  ancien 
ennemy  du  feu  roy  Loys,  père  dudit  roy  Char- 
les; lesquelz,  avec  aultres  princes  leurs  adhe- 
rens,  demandèrent  ayde  aux  Angloys,  et  prin- 
drent  aliance  avec  eulx  contre  les  Francoys.  Le 
roy  Charles  et  son  conseil  y  pourveurent  :  car 
à  diligence  droissèrent  grosse  armée  qu'ilz  en- 
voyèrent en  Bretaigne,  par  troys  divers  lieux  ; 
et ,  après  plusieurs  villes  dudict  pays  prinses  , 
allèrent  assiéger  la  ville  de  Nantes,  en  l'an  1487, 
en  laquelle  estoyeut  ledict  duc  Francoys  et  ses 
deux  filles,  Anne  et  Ysabeau,  le  prince  d'Oren- 
ges,  la  dame  de  Laval,  l'évesque  de  Nantes, 
homme  de  saincte  vie,  et  le  comte  de  Com- 
mynges. 

Les  François  levèrent  le  siège  de  Nantes  , 
pour  la  véhémence  du  chault,  et  marcha  l'ar- 
mée françoise  vers  la  ville  de  Dol ,  qu'ilz  priu- 
drent  sans  résistance,  la  pillèrent,  et  y  prin- 
drent  prisonniers  plusieurs  Bretons.  Le  seigneur 
de  Rieux  qui  tenoit  Encenix  pour  le  Roy ,  le 
livra  aux  Bretons ,  et ,  en  allant  à  Nantes  vers 
le  duc  de  Bretaigne,  priust  Cbasteaubriand  qui 
tenoit  pour  le  Roy,  puis  alla  mectre  le  siège 
davant  la  ville  de  Vannes,  qtn  luy  fut  rendue 
et  livrée  par  les  François ,  moiennant  certaine 
composition  faicte  entre  eulx.  D'une  aultre  part, 
l'armée  du  Roy  reprinst  le  chasteau  et  place 
d'Encenix,  et  en  chassèrent  les  Bretons,  lesquelz 
y  avoient  esté  mis  par  le  seigneur  de  Rieux  ;  et, 
parce  que  le  lieu  luy  appartenoit,  et  qu'il  avoit 
faulsé  sa  foy,  le  Roy  l'eit  abatre  la  place  jus- 
ques à  fleur  de  terre  ;  puis  s'en  alla  l'armée  fran- 
çoise assiéger  Cbasteaubriand,  qu'elle  prinst  et 
mist  à  sac  au  commancement  de  l'au  1488. 


(2)  Comte  de  Duiiois,  fil?  du  fumeux  Puimis. 

(3)  A  11)1  et. 

CHAPITRE  XV. 

Comment  le  seigneur  de  La  Trémoille ,  en 
Vaage  de  vingt-sept  ans,  fut  lieutenant-gé- 
néral dîirog  Charles  VIII,  en  la  guerre  de 
Bretaigne. 

En  ce  temps,  le  roy  Charles  ,  par  délibéra- 
cion  de  son  conseil,  adverty  du  bon  vouloir  du 
seigneur  de  La  Trémoille  qui  n'avoit  que  vingt 
et  sept  ans ,  de  sa  hardiesse  ,  prudence ,  dili- 
gence et  bonne  conduicte  ,  et  de  plusieurs 
beaulx  faiz  d'armes  par  luy  faiz  es  rencon- 
tres et  saillies  qu'on  avoit  fait  au  siège  de 
Nantes,  et  aussi  es  sièges  etassaulx  de  plusieurs 
villes,  chasteaux  et  fortes  places  de  Bretaigne, 
le  feit  son  lieutenant-général  de  son  armée ,  et 
luy  bailla  toute  auctorité  royalle  accoustumée 
estre  baillée  en  telz  cas;  ce  queledict  seigneur 
très-voluntiers  accepta;  et  commença  à  prendre 
plus  desoucy  qu'il  n'avoit  acoustumé,  ne  à  pen- 
ser en  ce  qu'il  devoit  faire  pour  le  prouffit  du 
Roy  et  du  royaume,  et  acquérir  honneur  en  sa 
charge. 


CHAPITRE  XVI. 

De  la  journée  et  rencontre  de  Sainct-Aulbin  , 
en  Bretaigne ,  gaignée  par  les  François, 
soubs  la  conduicte  du  seigtieur  de  La  Tri- 
moille. 

Le  seigneur  de  La  Trimoille  assembla  le  con- 
seil du  Roy,  pour  traicter  des  praticques  de  la 
guerre  de  Bretaigne,  où  fut  advisé  et  conclud 
qu'ilz  iroyent  assiéger  Fougières,  qui  est  place 
de  frontière  forte  et  de  bonne  résistence  ;  ce 
qu'ilz  feirent.  Ce  pendant  le  seigneur  d'Allebret, 
qui  se  actendoit  espouser  madame  Anne ,  fille 
aisnée  de  Bretaigne,  retournant  d'Espaigne  ,  se 
retira  vers  le  duc  à  Nantes  ,  et  ses  gens  de 
guerre  qu'il  avoit  amenez  jusques  au  nombre 
de  quatre  mil,  prindrent  leur  chemin  à  Rênes. 
Le  Roy  estoit  lors  à  Angiers,  vers  lequel  le  comte 
de  Dunoys  alla  comme  ambassadeur ,  soubz 
saulconduit,  pour  savoir  quel  droict  le  Roy  pré- 
tendoit  en  la  duché  de  Rretaigne. 

Comme  on  faisoit  toutes  choses,  le  duc  d'Or- 
léans et  autres  seigneurs  de  son  alliance  et  fac- 
tion, allèrent  assembler  leurs  gens-d'armes  à 
Rênes,  pour  aller  lever  le  siège  du  Roy,  que  le 
seigneur  de  La  Trimoille,  son  lieutenant-géné- 
ral, tenoil  davant  Fougières;  leurs  compaignées 
assemblées  en  une  armée  (qui  estoit  de  quatre 


cens  lances,  huyt  mil  hommes  de  pié,  huyt  cens 
Aleraans  et  troys  cens  Angloys,  avec  une  bonne 
quantité  de  artillerie  ),  le  duc  d'Orléans,  le  sei- 
gneur d'Allebret,  le  mareschal  de  Rieux  ,  le 
prince  d'Orenges,  le  seigneur  de  Commynges  , 
le  seigneur  de  Chasteaubriant,  le  comte  d'Es- 
calles,  anglois,  le  seigneur  de  Léon  ,  filz  aisné 
du  seigneur  de  Rohan,  et  plusieurs  auitres  sei- 
gneurs et  barons  de  Bretaigne,  avec  ladicte  ar- 
mée, allèrent  loger  à  ung  village  appelle  An- 
doille,  le  mercredy  23  juillet  l'an  1488.  Cepen- 
dant le  seigneur  de  La  Trimoille  prist  la  ville 
de  Fougières  par  composicion,  dont.le  samedy 
ensuivant  vindrent  nouvelles  aux  ennemys,  qui 
encores  estoyent  audict  village  d'Andoille  ,  et 
que  les  Bretons,  qui  s'estoyent  tenuz  à  Fougiè- 
res, s'estoyent  retirez  leurs  bagues  saulves  ;  ce 
nonobstant ,  marchèrent  contre  les  Françoys 
pour  aller  assiéger  la  place  de  Sainct-Aulbin 
qui  estoit  en  leur  main,  et  arrivèrent  ou  village 
d'Orenge,  qui  est  à  deux  lieues  dudict  Sainct- 
Aulbin,  ledict  jour  de  samedy,  vers  le  soir,  où 
furent  advertiz  qu'ilz  rencontreroyent  les  Fran- 
çoys délibérez  de  les  combattre.  Le  lendemain 
ilz  mirent  leur  bataille  en  ordre  ;  l'avant-garde 
fut  baillée  au  mareschal  de  Rieux,  la  bataille 
au  seigneur  d'Allebret,  et  l'arrière-garde  au  sei- 
gneur de  Chasteaubriant.  Sur  une  de  leurs  bel- 
les fut  ordonné  le  charroy  de  leur  artillerie  et 
de  leur  bagage;  et  jaçoit  ce  qu'il  n'y  eust  que 
troys  cens' Angloys  que  conduysoit  le  comte  de 
Tallebot,  pour  faire  entendre  qu'il  en  y  avoit 
plus  largement,  luy  furent  baillez  dix  sept  cens 
Bretons  vestuz  de  hoquetons  à  croix  rouges;  et 
parce  que  les  gens  de  pié  du  duc  de  Bretaigne 
se  doubtoyentde  gens-de-cheval  françoys  estans 
en  l'armée  des  Bretons,  et  mesmement  dudict 
duc  d'Orléans,  luy  et  le  prince  d'Orenges  se  mi- 
rent à  pié  avec  les  Alemans. 

Le  seigneur  de  La  Trimoille,  lieutenant-gé- 
néral de  l'armée  françoyse  (qui  venoit  de  Fou- 
gières au  davant  de  ses  ennemys),  envoya  mes- 
sire  Gabriel  de  Montfaulcoys  et  dix  ou  douze 
autres  hardiz  hommes  françoys,  veoyr  la  con- 
tenance des  adversaires,  lesquelz  feirent  rap- 
port de  leur  bon  ordre.  Acestecause,  le  seigneur 
de  La  Trimoille  lîst  aussi  ranger  en  bataille 
toute  son  armée,  lors  estant  en  desordre.  Mes- 
sire  Adrian  de  l'Ospital  menoit  l'avant-garde  , 
et  ledict  seigneur  de  La  Trimoille,  chicf  de  l'ar- 
mée, qui  lors  estoit  en  l'aage  de  vingt-sept  ou 
vingt-huit  ans,  menoit  la  bataille.  Et ,  comme 
ces  deux  armées  se  approchoyent  ,  le  seigneur 
de  La  Trimoille  fist  arrester  les  Françoys  ,  et 
leur  dist  ce  ; 

«  Je  suis  asseuré,  messieurs  et  frères  d'armes, 

que  tant  désirez  vostre  sang  n'estre  maculle 
de  honte,  et  le  cler  nom  françoys  de  infamye, 
que  (par  vous  bien  entendu  quelles  gens  nous 
voulons  combatre,  pour  quelle  cause  ceste  ar- 
mée est  assemblée  ,  et  la  fin  de  nostre  entre- 
prinse)  les  cueurs  vous  croistront,  la  force 
vous  redoublera,  et  hardiesse  vous  conduyra 
jusques  au  loyer  de  victoyre.  Vous  ne  igno- 
rez ceste  factionneuse  guerre  avoir  esté  oultre 
le  vouloyr  du  Roy,  nostre  seigneur  naturel , 
et  à  son  grant  regret,  droissée  pour  la  liberté 
de  son  royaulme,  deffeuce  de  son  ceptre  ,  et 
conservacion  de  sa  couronne  ;  et  que  noz  ad- 
versaires, par  ung  discord  civil  et  gu^-re  in- 
testine, se  sont  assemblez  pour  monopoller  le 
royaulme,  pervertir  justice,  piller  le  peuple, 
et  abastardir  noblesse.  Et,  jaçoit  ce  qu'ilz 
soyent  du  sang  de  France,  se  sont  néantmoins 
alliez  et  accompaignez  de  noz  anciens  enne- 
mys,  les  Angloys,  persécuteurs  de  noz  pères, 
envieux  denozayses,  et  perturbateurs  de  paix, 
et  aussi  des  Bretons  non  moins  envieux  pour 
le  présent  de  la  prospérité  françoyse.  jNos  ad- 
versaires,  ou  lapluspart,  sontsubjetz  et  hom- 
mes de  foy  du  Roy,  tiennent  de  luy  leurs  du- 
chez,  comtez,  terres  et  seigneuries,  et  néant- 
moins  se  sont  mis  en  armes  contre  luy ,  en 
l'offensant  et  toute  la  saincteté  de  justice,  qui 
démonstre  assez  leur  querelle  injuste,  leur  ré- 
bellion desraisonnable,  et  leur  résistence  des- 
naturée,  où  nous  doy vous  prendre  espoyr  que 
Dieu,  principal  conducteur  des  batailles,  don- 
nant victoyre  à  qui  luy  plaist,  veu  qu'il  est 
souverainement  juste,  ne  permettra  que  soyons 
vaincuz  si  nous  voulons  mettre  la  main  à  l'eu- 
.  vre.  Et  si  nous  demourons  vainqueurs,  consi- 
.  dérez,  messieurs,  le  bien  et  l'utilité  que  nous 
aurons  faict  au  Roy  et  à  tout  le  royaulme  ,  et 

>  rhonneur,gloyre,profrit  et  louange  que  nous 
'  tous  en  aurons;  et  au  contraire,  si,  par  nostre 

>  lascheté,  sommes  surmontez,  nous  verrons  la 
.  destruction  de  nostre  pays,  de  noz  maisons  , 
.  femmes,  enfans,  et  consummacion  de  noz  biens, 
.  avec  perpétuel  reproche. 

>■  Est-il  chose  ,  messieurs  ,  après  le  lien  de 

>  foy  catholicque,  à  quoy  Dieu  et  nature  nous 

>  obligent  plus  que  au  comnum  salut  de  nostre 

>  pays  et  à  la  défense  de  celle  seigneurie,  soubz 
.  laquelle  avons  prins  estre  et  nourriture,  et  en 
'  celle  terre  où  chascun  prétend  se  perpétuer 

>  au  temps  de  savie?'lrop  mieulx  nous  vault 
.  mourir  en  juste  bataille,  guerre  permise  ,  et 
«  au  service  du  Roy,  qui  est  le  lict  d'honneur, 
.  que  vivre  en  reproche,  persécutez  de  toutes 
<'  pars  de  ceulx  qui  ne  quièrent  fors  nostre  dom- 
'■  mace  et  destruction.  Et  si  nous  tous  avons 


»  ceste  consideracion  avec  le  support  de  nostre 
»  juste  querelle,  je  suis  asseuré  de  nostre  vic- 
»  toire,  je  suis  certain  du  gaing  de  la  bataille  et 
»  de  la  confusion  de  nos  ennemys,  qui  n'ont  par 
..  nature  cueurs  ne  courages  telz  que  vous.  Des- 
»  ploions  donc  noz  mains,  ouvrons  noz  cueurs  , 
"  ealevons  noz  espritz,  eschauffons  nostre  sang, 
»  reculions  crainte,  Tamour  de  nostre  jeune  Roy 
»  tant  béguin,  mansuet,  gracieux,  et  tant  libé- 
>'  rai,  nous  conduise,  et  que  aucun  ne  tourne  en 
»  fuyte,  sur  peine  de  la  hart.  Mieulx  vault  mou- 
»  rir  en  se  deffendant ,  que  vivre  en  fuyant  ; 
»  car  vie  conservée  par  fuyte  est  une  vie  envi- 
"  ronnée  de  mort.  » 

Ces  remonstrances  persuasives  parachevées , 
qui  fort  animèrent  les  Françoys ,  l'armée  com- 
mença à  marcher  en  francisque  fureur,  sans  dé- 
sordre, contre  les  ennemis  ,  qu'ilz  rencontrèrent 
près  une  tousche  de  boys  (1) ,  hors  ledict  village 
d'Orenge.  L'artillerie  fut  tirée  d'une  part  et 
d'autre  ,  qui  fort  endommagea  les  deux  armées, 
l'avant-garde  des  Françoys  donna  sur  l'avant- 
garde  des  Bretons  ,  qui  soustint  assez  bien  le 
choc  ;  puis  tirèrent  les  François  à  la  bataille 
des  Bretons  où  leurs  gens-de-cheval  recullèrent, 
comme  aussi  feit  leur  arrière-garde;  et  se  prin- 
drent  à  fuyr,  et  après  eulx  leur  avant-garde. 
Quant  veirent  ce  désordre ,  les  Françoys  ,  que 
conduisoit  le  seigneur  de  LaTrémoille,  avec 
lequel  estoit  messire  Jacques  Galliot,  hardy  et 
vaillant  chevalier,  chargèrent  sur  les  adver- 
saires, et  occirent  tous  les  gens-de-pié  qu'ilz 
trouvèrent  davant  eulx  ,  et  entre  aultres  ceulx 
qui  avoient  la  croix  rouge ,  pensans  que  tous 
fussent  Angloys.  Le  duc  d'Orléans  et  le  prince 
d'Orenge,  qui  estoient  entre  les  gens-de-pié  ale- 
mans  ,  furent  prins  et  amenez  prisonniers  à 
Sainct-Âulbin  ;  le  mareschal  de  Rieux  sesaulva 
comme  il  pcult ,  tirant  à  Dynan  ;  le  seigneur 
de  Léon  ,  le  seigneur  du  Pont-l'Abhé  ,  le  sei- 
gneur de  Montfort ,  et  plusieurs  aultres  nobles 
de  Bretaigne  y  furent  occis,  et  de  toutes  gens 
jusques  au  nombre  de  six  mil  hommes  ,  et  de  la 
part  des  Françoys  environ  douze  cens,  et  entre 
aultres  ledict  messire  Jacques  Galliot,  qui  fut 
groz  dommaige  ,  car  c'estoit  ung  chevallier  et 
capitaine  aussi  prudent  en  guerre  et  aussi  plain 
decueur  et  hardiesse  qu'on  eust  peu  trouver. 

Peu  de  temps  après,  le  duc  d'Orléans  fut  mené 
prisonnier  au  chasteau  de  Luzignan  ,  à  cinq 
lieues  de  Poictiers,  où  il  fut  longuement  pri- 
soimier.  Voyià  le  commancement  des  bonnes 
fortunes  du  seigneur  de  LaTrimoilie,  qui  l'ont 


(1)    Petit    liois    <lo  haulp-futaio,   iirnrlio   la  niaisoii 
(l'un  fief. 

tousjours  accompaigné  à  son  honneur  et  nu 
proffit  du  l'oyaulme  de  France ,  juscfues  a  son 
décès.  Et  peu  de  temps  après  le  Roy  luy  donna 
l'estat  de  premier  chambellain,  le  fist  chevallier 
de  son  ordre ,  et  luy  bailla  la  garde  de  sou  ca- 
chet et  petit  séel. 

Cinq  sepmaines  ou  environ  après  ceste  vic- 
toyre  de  Sainct-Aulbin  ,  le  duc  de  Bretaigne  et 
sa  fille  puisnée  allèrent  de  vie  à  trespas ,  par- 
quoy  madame  Anne  sa  fille  aisnée  fut  duchesse 
de  Bretaigne,  et ,  moyennant  le  mariage  du  roy 
Charles  avec  elle  (que  traicta  le  comte  de  Du- 
noys  ) ,  la  paix  fut  faicte  entre  le  Roy  et  les 
princes  de  France  ,  et  aussi  certain  temps  après 
avec  Maximilian ,  roy  des  Rommains ,  pour  le 
mariage  qui  avoit  esté  comniancé  entre  sa  fille 
Marguerite  de  Flandres  et  ledict  roy  CharlesVIII  ; 
en  sorte  que  le  royaulme  de  France  fut  en  paix 
et  transquilité. 


CHAPITRE  XVIÎ. 

L'entreprise  de  la  conqueste  du  royaulme  de 
Sécille  et  pays  de  Naples  faite  par  le  roy 
Charles  VIII.  Mort  de  ce  prince. 

Le  roy  Charles,  petit  de  corps  et  grant  de 
cueur,  deux  ans  après  la  guerre  de  Bretaigne 
finie  ,  par  l'oppinion  des  princes  de  son  sang  et 
de  la  pluspart  de  la  noblesse  de  France ,  luy 
certifflé  par  ses  cours  de  parlement  et  aultres 
gens  de  bon  conseil ,  le  royaulme  de  Sécille  et 
pays  de  ?s'aples  luy  appartenir,  voyant  son 
royaulme  de  France  paisible,  sans  avoir  double 
de  ses  voysins  ne  autres,  entreprinst  en  faire  la 
conqueste  et  le  recouvrer.  Et  pour  ce  faire ,  en 
Tan  1493  ,  fist  assembler  une  fort  belle  et  grosse 
armée  de  troys  mil  six  cens  hommes  d'armes, 
six  mil  archiers  de  pié ,  six  mil  arbalestriers , 
huyt  mil  hommes  à  pié.portans  picques,  et  huyt 
mil  aultres  ayans  hacquebutes  (1)  et  espées  à 
deux  mains.  L'artillerie  estoit  de  mil  quarante 
grosses  pièces  ,  cent  quarante  bombardes,  mil 
deux  cens,  vascardeurs.  Et  pour  faire  passer 
ceste  armée  le  Ro}'  s'en  alla  a  Lyon  ;  il  mena 
avec  luy,  en  ceste  expédicion  ,  le  duc  d'Orléans, 
mis  hors  de  prison  ,  le  duc  de  Vendosrae ,  le 
comte  de  Mompensier,  Loys  de  Ligny,  seigneur 
de  Luxembourg,  ledict  messire  Loys  de  La 
Trimoille,  lecomtede  Taillebourg, et  plusieurs 
aultres  groz  seigneurs  qui  feirent  le  voyage 
sans  soulde,  gaiges  ,  ne  aultres  bienfaictz  ,  fors 
ceulx  qu'ilz  avoyent  à  cause  de  leurs  estatz  et 
oflices. 

(I,  Arqii('!;uscs. 


Alphonse,  usurpateur  du  royaulme  de  Sécille 
et  pays  de  >\iples ,  par  le  décès  de  son  père  Fer- 
dinand ,  qui  peu  de  temps  auparavant  avoit  dé- 
cédé ,  fut  adverty  de  ceste  merveilleuse  et  grant 
entreprise;  et  pour  la  rompre  et  empescher  que 
le  Roy  n'eust  passaige  par  les  Italles  et  par 
Rome ,  se  retyra  au  pape  Alexandre,  auquel ,  en 
présence  de  plusieurs  cardinaulx  et  nobles  rom- 
mains, Anthoine  Sabellic  tesraoygne  avoir  faict 
ceste  persuasion  ou  remonstrance  : 

«  Je  vouidroys  ,  Souverain-Pontiffe ,  et  vous 
»  mes  pères  et  princes  illustres ,  que,  tout  ainsi 
»  qu'en  ceste  petite  assemblée,  qui  pour  la  ma- 
»  geste  des  assistans  représente  ung  très-ample 
«  conseil ,  j'espère  estre  ouy,  que  je  fusse  en  si 
»  très-haultet  éminent  lieu ,  que  toute  Italie  me 
»  peut  veoyr  et  entendre  ce  que  je  veulx  dire, 
»  et  que  je  pense  de  la  tumultueuse  entreprinse 
"  des  Gaules  appeliez  Françoys  ;  et  si  mes  per- 
»  suasions  ne  povoyent  proffiter,  k  tout  le  moins 
»  je  laisseroys  tesmoygnage  à  tous,  que  jepré- 
»  voy  et  cognoysles  maulx  qui  en  adviendront, 
»  et  que  je  me  exhibe,  par  conseil  ,  richesse  et 
»  force ,  y  obvier  et  résister.  Et  combien  que  je 
»  voye  mon  auctorité  royalle  estre  diminuée 
»  pour  la  vulgaire  renommée  de  ceste  guerre 
»  galicque,et  dissipée  par  l'industrie  des  Gaules, 
>  qui  dient  ne  demander  aulcune  chose  en  Ita- 
»  lie,  mais  seullement  passaige  pour  recouvrer 
»  mon  royaulme  de  Sécille,  qu'ilz  dient  appar- 
>'  tenir  à  leur  Roy,  toutesfoiz  je  diray  hardy- 
»  ment,  et  chose  vraye,que  moins  soliciteu- 
»  sèment  je  attendroys  l'événement  de  ceste 
>'  guerre,  si  je  savoys  que  le  mal  en  tumbast 
»  seullement  sur  moy  et  les  myeus  ;  mais  les 
"  engins  des  Gaules  me  sont  peu  congneuz  ,  ou 
»  toute  l'Italie  aura  la  guerre;  et  s'ilz  m'a- 
»  voyent  (que  Dieu  ne  vueille)  de  mon  royaume 
»  exillé,  lequel  ilz  dient  par  droict  héréditaire 
•>  leur  appartenir,  vouldroyent  toutes  les  Italles 
»  supéditer  et  rendre  ti'ibutaires. 

»  Assez  est  congneue  l'avarice  des  Gaules , 
»  leur  grant  ambicion  d'ocuper  et  destruyre  les 
"  extranges  royaulmes  et  seigneuries,  et  la 
»  grant  hayne  qu'ilz  ont  tousjours  eu  et  ont  a 
«  l'italicque  nom.  Quelle  plus  grant  cause  eu- 
"  rent  leurs  primogéniteurs  d'assaillir  aultres- 
'.  foiz  toute  Italie  ,  lorsque  la  très-puissante  na- 
»  ture,  dame  de  toutes  choses,  ne  les  peult 
»  empescher  que ,  par  rage  et  fureur,  ne  rom- 
>.  pissent  et  passassent  les  asperes  et  dures 
»  Alpes,  ne  surmontassent  par  armes  tout  le 
I.  pays,  le  despouillassent  de  leurs  richesses  et 
»  fortunes ,  et  ne  le  feissent  tributaire  ?  Que  fei- 
»  rent  les  Gaules  Senonnois,  les  Insubres,  les 
"  Briens ,  c'est-à-dire  Bretons  et  Manceaux? 

Entrèrent-ilz  pas  eu  la  cité  de  Romrae ,  chief 

de  Italie,  par  force  et  violence?  et  l'aban- 

donuèrentà  toute  violence,  rapine  et  pillerie, 

feu  et  sang ,   et  l'eussent  entièrement  des- 

truicte  ne  fust.le  Capitolle. 

»  Pensez -vous,  Père-Sainct ,  et  vous  mes 

pères  et  princes  illustres  ,  quilz  se  voulussent 

contanter  de  Naples,  la  Pouille  et  Calabre, 

qui  est  le  derrier  anglet  d'Italie?  ce  seroit 

eulx  renfermer  de  toutes  pars  en  une  petite 

nasse  ou  prison  ;  ilz  y  seroienten  peu  de  temps 

affamez  si  le  surplus  des  Italles  leur  estoit 

contraire.  Vous  me  direz  qu'ilz  auront  ceulz  | 

de  Gennes  et  Milan  pour  eulx:  ilz  entendent 

assez  que  les  Genevois  n'ont  foy  ne  acomplis- 

sement  de  promesse  ;  par  quoy,  si  les  Gaules 

ne  sont  foulz  n'entreprendront  de  suppéditer 

la  Pouille,  Calabre  et  Naples ,  s'ilz  n'ont  tout 

le  surplus  des  Italles  à  eulx  soubmis.  Hz  dient 

vouloir  aller  faire  la  guerre  aux  Turcs  ;  mais 

c'est  pour  néant ,  sans  le  secours  et  intelli- 

.  gence  de  toute  Italie  ;  qui  me  fait  dire  que  je 

.  ne  puis  vivement  entendre  en  quel  espoir, 

.  par  quel  support,  ne  en  quelle  confiance  ilz 

.  ont  commancé  ceste  guerre ,  fors  par  la  veue 

.  de  leur  armée ,  laquelle  commancé  à  marcher 

.  si  bien  équippée  et  en  si  grant  nombre  de 

»  gens  hardiz ,  qu'ilz  pourront  ruyner,  et  telle 

»  est   leur  entreprinse,   toute  l'Italie,   si   du 

■>  consentement  et  intelligence  de  vous  ,  Père- 

»  Sainct,  et  de  toutes  les  communitez  et  sei- 

»  gneuries  du  pays,  n'y  est  diligemment  pour- 

»  veu ,  et  en  grant  maturité  obvié. 

»  Les  bellicqueux  mouvemens  des  Gaules  sont 
»  plus  terribles  que  d'autres  gens ,  parce  qu'ilz 
»  sont  soudains  et  précipitez  ;  et  davantage  sont 
.'  si  cruelz  qu'ilz  ne  guerroient  que  pour  tout 
)•  tuer  et  occire.  Hz  ne  veulent  induces  ne 
»  treuves ,  permutacions  de  prisonniers  ,  ne 
»  prester  l'oreille  à  gens  éloquens,  à  prières, 
»  persuasions  ,  ne  exhortacions.  Et  d'autant 
»  qu'ilz  abhorrent  et  desprisent  la  gracieuse 
»  coustume  de  batailler  qui  est  entre  les  Ital- 
>-  liens ,  nous  doyvons  plus  craindre  leurs  ar- 
>'  mes ,  et  plus  prendre  de  peine  à  les  chasser 
"  d'avec  nous,  et  pour  ce  faire,  droisser  armée; 
u  et  vous,  Père-Sainct ,  vous  accorder  avec  tous 
»  les  princes  et  communitez  d'Italie,  en  sorte 
>'  que,  pour  la  commune  défense,  non  seule- 
'■  ment  des  biens,  mais  aussi  des  vies,  puissons 
"  chasser  et  propulser  ceste  émincnte  peste.  Et 
»  si  aucuns  avoient  intelligciiceavec  les  Gaules, 
>>  les  induite  à  estre  de  nostre  parly,  et  user  de 

•  l'ancienne  coustu\ne  par  laquelle  toute  Italie 
.  se  mectoit  en  union  pour  résister  aux  impé- 

•  tueux    mouvemens  et  soudaines   assemblées 


-  des  Gaules;  que  pourrez  facillement  faire. 
'  Père-Sainct ,  si  plaist  à  vostre  béatitude,  pai 
'  exhortacions,  monicions  et  commandemens , 
'  à  ce  les  princes  et  communitez  exciter.  Et  ce 
"  pendant ,  vous ,  messieurs  de  Florence  ,  Fer- 
»  dinand  mon  filz,  et  moy,  assemblerons  noz 
»  gens-d'armes  et  les  envolerons  au  davant  des 
»  Gaules,  à  ce  qu'ilz  ne  passent  le  fluve  du 
"  Pau  ;  et  s'ilz  sont  les  plus  fors  ,  et  que  les 
■"  aultres  ne  veulent  nous  donner  secours,  ches- 
'  cun  pensera  en  son  affaire  particulièrement. 
>'  Et  quant  à  moy  j'ay  délibéré ,  de  toute  ma 
"  force  et  puissance  ,  les  empescher,  par  vio- 
>'  lente  et  exiciale  guerre ,  qu'ilz  n'entrent  eu 
»  mes  pays,  à  ce  que,  par  une  avanturée  ba- 
»  taille,  si  la  chose  est  pour  moy  prospère,  je 
»  défende  moy,  les  miens  et  toute  Italie,  sinon 
»  que ,  par  louable  et  honneste ,  je  finie  ma  vie 
"  avec  mon  règne.  » 

Le  roy  Alphonse  fut  louhé  de  tous,  et  par 
eulx  entreprise  faicte  avec  le  pape  Alexandre , 
d'envoier  orateurs  et  ambassadeurs  vers  tous 
les  seigneurs  et  communitez  ,  pour  résister  aux 
François.  Tout  ce  nonobstant ,  le  roy  Charles  et 
toute  son  armée  ,  telle  que  j'ay  dessus  escripte  , 
entrèrent  en  Italie  et  passèrent  les  Alpes  en  la 
plus  grant  liberté ,  et  en  plus  grand  honneur  et 
triumphe  qu'on  sauroit  dire  ;  car  toutes  les 
villes  d'Italie  envoièrent  au  davant  des  François 
présenter  à  leur  Roy  les  clefz  de  leurs  villes , 
le  receurent  non  seulement  comme  roy,  mais 
comme  empereur  ou  monarque ,  avec  groz 
triumphes  et  honneurs  inextimables.  Quant  il 
eut  fait  son  entrée  eu  la  belle  ville  de  Florence , 
s'en  alla  à  Viterbe,  où,  adverty  que,  à  la  re- 
queste  de  Ferdinand,  fils  du  roy  Alphonse,  es- 
tant à  Romme,  le  pape  Alexandre  luy  vouloit 
nyer  l'entrée  de  la  cité  de  Romme ,  envoya  le 
seigneur  de  La  Trémoille  vers  luy ,  savoir  sa 
volunté  ;  lequel  y  fut  avec  orateurs ,  et  feit  ou 
peut  faire  au  Pape  telle  et  semblable  persuasion 
et  oraison. 

Persuasion  du  seigneur  de  La  Trémoille  au 
pape  Alexandre  ,  où  sont  récitez  les  dons  ^ 
plaisirs  et  services  faiz  par  les  roijs  de 
France  au  Sainct-Siége  apostolicque. 

<<  Si  le  parler  faillit,  Père-Sainct,  à  Lucius 
»  Crassus  ,  lorsque ,  voulant  venger  sa  pater- 
»  nelle  injure  contre  Cayus  Carbon ,  s'estoit  pré- 
"  paré  dire  sa  cause  par  davant  Quintus  Maxi- 
"  nuis,  etàTirtanus,  surnommé  Théophrastiis, 
»  en  la  petite  persuasion  qu'il  estoit  chargé  faire 
.'  aux  Athéniens,  et  que  le  tres-éloquent  Cicéro, 
"  en    la    tant    noble    cause    ([ue ,    pour   Titus 

>'  Annius,  homme  de  bou  renom  et  son  très- 
»  gi-ant  amy,  plaida  davant  le  sénat,  eut  telle 
»  trémeur  et  crainte  que  plus  ineptement  n'avoit 
»  onc  parlé ,  je  double  ,  davant  si  noble  assis- 
»  tance  et  vostre  incrédible  et  divine  sapience  , 
»  ma  rude  et  barbare  bouche  ouvrir  pour  dire 
><  ce  dont  je  suis  chargé:  mais  la  facillité  de 
»  vostre  saiucte  personne ,  et  vostre  singulière 
»  bénignité ,  avec  l'auctorité  de  celuy  qui  vers 
»  vous  m'envoye,  me  donnent  hardiesse  vous 
»  dire   ce   qui  m'est  commandé.  C'est,  Père- 
"  Sainct ,  combien  que  le  Roy,  mon  souverain 
»  seigneur,  ait  tousjours  extimé  vostre  pater- 
»  nelle  begnivollence   n'estre    variable ,   mais 
»  perpétuée  en  luy  premier  filz  de  l'Église  ;  et 
»  que  à  ceste  considéracion  ,  deust  prandre  as- 
"  seurance  de  faveur,  à  cause  de  sa  spirituelle 
»  aisnéesse  es  choses  qui  sont  de  justice  et  par 
»  équité  favorables ,  comme  est  son  entreprise 
»  du  recouvrement  de  son  ancien  héritage  le 
>'  royaume  de  Sécille  et  pays  de  Naples,  Cala- 
»  bre  et  la  Fouille,  usurpez  par  tirans  qui  n'y 
»  ont  ny  droit  netiltre;  ce  nonobstant  avez^ 
»  comme  a  esté  adverty,  retiré  en  ceste  cité  de 
>'  Romme,  Ferdinand,  filz  de  l'usurpateur  Al- 
"  phonse,  avec  son  armée,  pour  luy  clorre  le 
"  passage  et  son  entreprinse  ,  qui  luy  est  dur  à 
V  croire ,  à  la  raison  de  ce  que  tousjours  a  extimé 
"  la  Vostre  Saincteté  tendre  à  anichiller  (1  )  tou- 
>'  tes  tyrannies ,  et  faire  à  chescun  rendre  ce 
"  qui  luy  doit  justement  appartenir. 

«  Vous  ne  ignorez ,  Père-Sainct,  le  juste  droit 
»  et  tiltre  du  Roy  ou  royaume  de  Sécille  et  pays 
>'  de  Naples,  Calabre  et  la  Pouille,  à  cause  du 
«  don  que  luy  en  feit  René  duc  d'Anjou  ,  et  au- 
>'  tresfoiz  roy  et  seigneur  desdictz  pays ,  par 
»  faulte  de  hoir  mas  le  ;  et  que  ce  roy  René  a  voit 
'■  eu  ce  royaume  et  pays  à  cause  de  Loys  son 
«  frère,  approuvé  par  voz  prédécesseurs  Alexan- 
»  dre  V,  Jehan  XXIII  et  Martin  ;  lequel  Loys 
»  y  avoit  juste  droit ,  tant  à  cause  de  ses  prédé- 
»  cesseurs  ,  descenduz  de  Charles  d'Anjou , 
>'  frère  du  roy  sainct  Loys ,  que  par  résignacion 
»  qui  en  fut  faicte  à  son  proffit ,  par  madame 
>'  Jehanne,  seur  de  Ladislaus  ,  entre  les  mains 
»  dudict  Pape  Alexandre  V  ;  et  que ,  tout  ce 
"  nonobstant ,  x\lphonse,  roy  d'Arragon  ,  soubz 
»  umbre  de  une  adoption  que  feit  de  luy  ladicte 
»  Jehanne ,  avoit  usurpé  lesdictz  pays  de  Sé- 
»  cille  ,  Naples,  Calabre  et  la  Pouille,  et  après 
>■  luy  Ferdinandus  Seyus ,  son  filz  bastard  , 
»  prince  desloyal ,  qui  par  son  décès  laissa  plu- 
"  sieurs  enfans,  l'aisné  desquelz  est  ledict  Al- 
•  phonse,  à  présent  occupateur  sans  tiltre  et 

(1)  Anéantir. 

par  force  de  tous  ces  pays.  ïlt  ne  puit  croire 
le  Roy,  mon  souverain  seigneur  ,  quelque 
chose  qu'on  luy  aye  dit  et  rapporté ,  vous  avoir 
approuvé  ne  receu  en  roy  ledict  Alphonse,  ne 
que  veuillez  son  injuste  et  damnée  querelle 
soustenir,  mais  mieulx  ayder  aux  Françoys, 
protecteurs  de  la  Voustre  Saincteté  et  con- 
servateurs de  l'apostolicque  auctorité.  Les  ap- 
prouvées histoyres  testiffient  que  depuis  l'em- 
pereur Constantin  le  Grant ,  vingt-cinq  papes 
ont  esté  mis  hors  le  siège  apostolicque  et 
persécutez,  tant  par  aulcuns  empereurs  que 
'  par  le  peuple  rommain ,  qui  sont  ;  Julius  r*", 

>  Symachus,  Sylvérius  T"",  Vigilius  F",  Mar- 
.  tin  1",  Léo  III,  Eugénius  II,  Jehan  VIII , 
'  Léon  V  ou  VI ,  Jehan  X ,  Bénédict  VIU , 

>  Jehan  XIV,  Jehan  XVI,  Grégoire  V,  Béné- 
.  dict  IX,  Grégoire  VII,  Victor  III,   Pasca- 

>  lis  II ,  Alexandre  III  et  Boniface  VI.  Et  on 
;  ne  trouvera  que  depuis  la  plantaeion  de  l'E- 
I.  glise  militante,  aulcun  roy  de  France  ne  des 
»  Gaules  ayt  esté  scismatique  ,  ne  donné  aulcun 
»  ennuy  ne  moleste  aux  saincts-pères  de  Romme; 
"  mais  a  esté  le  pays  des  Gaules  ou  de  France  , 
»  ainsi  qu'il  vous  plaira  le  nommer,  leur  immu- 
'-  nité,  franchise,  liberté, seureté  ,  tuicion  ,  mu- 
»  nicion  et  contre-arrest  de  leurs  adversaires. 
->  Réduysez  à  mémoyre,    Père-Sainct,    quelle 
»  amytié  et  confédéracion  il  y  eut  entre  le  pape 
»  Zacharie  et  le  roy  de  France  nommé  Pépin. 
»  Ce  Roy  fist  la  guerre,  par  six  ou  sept  ans,  à 
>.  sesdespens,  contre  les  Lombars,  pour  faire 
»  rendre  tout  le  patrimoyne  de  l'Eglise.  Et  pour 
"  desservir    le   nom   de   très-crestien ,    donna 
»  oultre  à  l'Eglise  rommaine  la  cité  de  Romme , 
»  avec  toute  sa  jurisdiction ,  ensemble  toutes  les 
»  terres,  ports   et  havres   de  la  plaige   rom- 
»  maine,  Civita-Veche ,  Viterbe,   Pérouse ,  la 
1)  duché  de  Spolète  ;  et  du  cousté  de  la  mer 
»  Adriaticque ,   la  principaulté    impérialle   de 
»  Ravenne  toute  entière  qu'on  appelle  lExarcat, 
»  contenant  en  soy  la  cité  de  Ravenne,  Forlif , 
»  Fayence,  Imolle,'Boulongne  ,  Ferrare  ,  Co- 
»  macle  Servie ,  Péserère ,  Arimyne ,  France , 
.)  Sénogalle,  Anconne,  Urbin  et  toute  la  contrée 
"  qu'on  nomme  aujourd'huy  la  Rémaignolle  ;  et 
«  d'aullre  part ,  en  la  campaigne  neapolitaine  , 
>.  ledict  pays  de  Naples,   qui  maintenant  est 
»  royaulme,   Capue ,   Bounyvent,   Salerne   et 
"  Calabre ,  haulte  et  basse ,  ensemble  les  isles 
>'  de  Sécille,  Corseigne  etSardaigiie  ;  et  jaçoit 
»  que ,  à  ceste  iramuneuse  libéralité  et  don  très- 
»  grant,  le  prothospateur,  c'est-à-dire  le  vicaire 
>'  ou  connestable  de  l'Empire  ,  se  y  opposast  et 
"  en  appellast ,  néantmoins  le  Pape  et  l'Eglise 
>>  rommaine  en  feirent  acceptacion  ,  et  depuis 

les  p.ipes  les  oui  l';iiot  confirmer  par  Cliarle- 

inaiiiiK' ,  filz  diidit  IV'pin  ,  et  Lo\  s-le-Piten\, 

(Hz  diidit  Charleinaigne,  roys  de  France  et 

empereurs,  dont  depuis,  pour  la  possession, 

'.  l'Egîise  rommaine  a  esté  fort  troublée  par  au- 

'.  euns  empereurs ,  et  tousjours  secourue  par  les 

.   roys  de  France. 

"  Après  le  pape  Zacliarie  ,  Kstienne  second 
»  de  ce  nom  ,  auquel  les  Uommaius  crevèrent 
..  les  yeulx  et  le  chassèrent  de  Romme  ,  fut  re- 
..  mis  en  son  siéi-e  par  ledict  roy  Pépin  ;  si  fut 
..  Léon  TII,  par  ledit  roy  Charlemaigne.  Quelle 
..  amitié  eut  ledit  Loys-le-Piteux ,  filz  dudit 
»  Charlemaigne  ,  avec  le  pape  Pasehal,  premier 
»  de  ce  nom ,  quant  en  sa  faveur  se  désista  du 
..  droit  de  élire  et  nommer   les  papes ,  éves- 

>  ques  et  prélatz ,  qui  avoit  esté  donné  à  l'em- 
>.  pereur  Charlemaigne ,  par  le  pape  Adrian  ? 
"  Fut  pas  aussi  remis  on  siège  apostoiicque  le 
..  pape  Eugenius  III,  par  Loys  surnommé  le 
.  Jeune,  et  le  pape  Innocent  II,  par  Loys  le 

>  Gros,  son  père,  tous  deux  roys  de  France  ? 
>■  En  quelle  humanité  et  doulceur  fut  receu  en 
"  France,  Alexandre  III,  par  le  roy  Phelippes 
>'  Augustes ,  qui  luy  donna  asseuré  chemin  pour 
"  retourner  à  P.ommc  ,  ou  il  fut  depuis  humai- 
"  nement  receu  par  la  crainte  que  les  Romains 
..  avoient  dudict  Phelippes  Auguste  ?  Je  serois 
'.  trop  long ,  Père-Sainct ,  de  vous  réciter  ce 
.  que  les  histoires  en  ont  escript ,  et  d'aultres 
..  plusieurs  services  impartiz  par  les  François  à 
»  l'Eglise  rommaine  ;  lesquelz  premièrement 
»  prindrent  la  hardiesse  de  extaindre  les  grosses 
»  erreurs  et  hérésies,  par  glaive  et  fer,  contre 
»  les  Arriens  qu'on  ne  povoit  par  raisons  et  foy 
..  surmonter,  dont  Clovis  ,  premier  roy  crestien 
..  des  Franeoys,  fut  premier  aucteur,  lorsqu'il 
»  guerroia  et  suhjuga  les  Visigotz  en  Acquitaine, 
"  Regardons  qui  premièrement  remist  en  la 
..  cresticnne  main  laTerre-Sainctepar  les  Turcs 
..  ocupée  :  ce  furent  (icolTroy  de  Jioullion  ,  Rau- 
"  (loyn,  comte  de  Flandres,  Geoffroy  de  Lu- 
..  zignen  et  aultres  princes  de  France. 

»  Toutes  ces  choses  ,  Père-Sainct ,  doy  vent 
V.  VostreSaincteté  mouvoir,  par  souveraine  gra- 
..  titude  ,  à  suppoi'ter  et  favorer  non  seulement 
..  mon  souverain  seigneur  Charles  ,  roy  de 
»'  France  par  existanee,  rehiysant  en  religion, 
.  doulceur,  clémence,  justice  etdroieture,  mais 
>.  aussi  tous  les  François  :  et  vous  advisc ,  Père- 
"  Sainct,  que  cupidité  de  multitude  de  royaumes 
"  ne  affection  de  extranges  seigneuries  ne  luy 
..  ont  fait  ce  groz  labeur  prendre ,  ne  passer  à  si 
»  grosse  peine  les  rigoreuses  Alpes,  mais  la  dé- 
»  votion  et  grant  vouloir  qu'il  a,  moiennant  vos- 
V.  tre  secours  ,  de  recouvrir  l'empire  de  Grèce  et 


•  ville  de  Constanlinople ,  par  les  Infidelles  et 
>  malcureux  Turcs  occupez  ,  qui  est  la  chose , 
'  comme  il  est  à  conjecturer ,  que  plus  en  ce 

■  monde  désirez  ;  ce  que  pourra  mieulx  faire  et 
"  choisir  le  temps  et  lieu  convenables  lorsqu'il 
»  sera  paisible  de  ses  pays  de  Cécille,  Callabre 
»  et  Naples.  Et  voz  prie  le  Roy  ,  mon  souverain 

seigneur,  que  ne  luy  donnez  occasion  d'estre, 
■'  à  son  grant  regret,  le  premier  de  son  lignage 
»  qui  ait  eu  guerre  et  discord  à  l'Eglise  rom- 
■"  mai  ne,  de  laquelle  luy  et  les  roys  de  France 

■  chrestiens,  ses  prédécesseurs,  ont  estéprotec- 
'  teurs  et  augmentateurs.  » 

Le  pape  Alexandre ,  grant  dissimulateur,  luy 
feit  briefve  response,  disant  :  «  Je  ne  ignore,  sei- 
'  gneur  de  La  Trémoille,  le  bon  vouloir  et  sainct 

•  désir  eu  par  les  roys  de  France  au  Sainct-Siége 
"  apostoiicque,  et  que  à  ce  moien  ont  le  droit 

■  de  primogéniture  spirituelle  eu  l'Eglise  acquis 
»  et  estre  tres-chrestiens  nommez ,  parquoy  me 
>'  seroit  chose  dure  et  à  toute  la  chrestienté  ex- 

'  trange,  que  le  roy  Charles,  mon  premier  fdz 
spirituel,  voulsist  à  moy  et  à  l'Eglise  rom- 
^'  maine  faire  aucun  desplaisir;  et  vous  déclaire 
'  que  si  luy  plaist  entrer  en  ma  cité  sans  arm*s 
'  en  humilité,  sera  le  très-bien  venu.  Son  pré- 
•)  décesseur  Charlemaigne  ainsi  le  feit  ,  après 
"  avoir  délivré  les  Italles  de  toute  servitude,  car, 
"  ses  gens  de  guerre  laissez  à  Pavye  ,  vinst  sans 
"  armesdemander  la  bénédiction  de  sainct  Pierre; 

•  mais  fort  me  ennuyeroit  que  l'armée  de  ton  Roy 
"  y  entrast,  parce  que  soubz  umbre  d'icelle  , 

•  qu'on  dit  estre  fort  grant  et  tumultueuse,  les 
»  factions  et  bandes  de  Romme  se  pourroient 
'  eslever  et  faire  bruyt  et  scandalle,  duquel 
"  pourroient  aux  citoiensgrans  inconvéniens  ad- 

■  venir.  " 

Le  réplicque  du  seigneur  de  La  Trémoille  se- 
roit plus  ennuyeux  à  lire  que  laborieux  à  es- 
erire  de  ma  rude  plume,  parquoy,  remys  au 
conjectural  sens  des  lecteurs ,  diray  la  conclu- 
sion de  l'embassade,  qui  fut  de  envoler  les  ora- 
teurs du  Pape  avec  le  seigneur  de  La  Trémoille 
vers  le  Roy,  lequel  ilz  trouvèrent  à  Bressangne, 
où  fut  arresté  et  conclud  le  passage  du  Roy  par 
Konmie,  non  sans  plusieurs  aultres  allées  et  ve- 
nues ,  ne  par  la  libéralité  du  Pape  ,  mais  à  son 
regret  et  par  crainte;  car  luy  et  les  groz  sei- 
gneurs de  ce  pays,  esloignez  des  évangélicques 
érudicions,  et  adhérans  aux  prédictions  des  as- 
tronomes et  divinateurs,  pensoient  que  ledit  ro\ 
Charles  devoit  estre  monarque  de  Europe,  et 
disoient  en  avoir  prophéties  et  pronostieques;  et 
pour  le  présage  de  ce,  prenoient  la  ruyne  de  par- 
tie du  chasteau  Sainct-Ange,  qui  de  soy-mesme 
estoit  tumhé  par  terre  en  ce  mesme  temps.  A 

laquelle  fantasie,  et  aussi  parce  que  le  seigneur 
(le  Ligny ,  capitaine  d'une  bande  des  Alemans , 
avoit  jà  prins  de  assault  le  port  de  Hostie  sur  le 
Tibre,  et  la  ville,  Ferdinand,  duc  de  Calabre, 
filz  de  Alphonse,  usurpateur  de  Naples,  se  voiant 
de  toutes  pars  par  maleur  assailly,  et  de  secours 
et  support  désespéré ,  laissa  Ronime  et  prinst 
son  chemin  vers  iSaples.  Le  Roy  entra  dans 
lîomme,  ce  que  ne  feit  onc  roy  de  France  de- 
puis Charlemaigne,  le  dernier  jour  de  décembi-e 
l'an  1493  (1) ,  par  la  porte  Flamine ,  et  ala  loger 
au  palais  Sainct-Marc.  L'entrée  dura  depuis  trois 
heures  après  midy  jusques  à  neuf  heures  au  soir, 
non  sans  grant  habundances  de  torches  et  llam- 
beaux  ardens  ;  et  y  denioura  jusques  au  vingt- 
huytiesme  jour  de  janvier  ensuy  vaut,  excerceant 
justice  en  Romme  ,  telle  qu'elle  tournoit  à  l'es- 
baïssement  de  chescun.  Tant  qu'il  y  fut  lespra- 
gueries  et  factions  cessèrent,  parce  que  les  auc- 
teurs  d'icelles  ,  trouvez  en  habitz  dissoluz,  feit 
pendre  et  estrangler,  par  l'advis  des  sénateurs, 
nonobstant  qu'ilz  fussent  prebstres  ou  diacres  ; 
qui  donna  grant  crainte  au  reste  des  délinquens 
que  la  présence  du  Roy  prohiba  toutes  violances 
en  la  cité  de  Romme,  et  le  feit  amer  de  tout  le 
commun  peuple  ;  au  grant  regret  duquel  ,  et 
icelluy  criant ,  vive  France!  partit  de  Romme 
pour  le  parfaict  de  son  voyage,  et  avec  son  ar- 
mée en  bon  ordre  alla  conquérir  le  royaume  de 
Cécille,  pays  de  Naples ,  et  duché  de  Calabre, 
nonobstant  la  résistence  de  Alphonse  et  son  fdz 
Ferdinand,  lesquelz,  non  puissans  de  résister, 
donnèrent  lieu  à  la  puissance  de  France  et  au 
bon  droit  du  roy  Charles. 

Je  laisse  ce  que  le  roy  Charles  feit  ou  pays  de 
Naples  et  royaume  de  Cécille  dont  fut  paisible 
possesseur ,  parce  que  les  histoires  de  France  en 
sont  plaines  ;  mais  pour  continuer  mon  propos 
au  plus  brief ,  je  diray  comme  le  Pape,  les  Vé- 
niciens ,  Loys  Sforce  ,  usurpateur  de  Milan  ,  le 
comte  Pétillaue  et  aultres  seigneurs  de  Italie,, 
amis  de  face  et  ennemys  de  eueur  des  Franeoys, 
envieux  de  leurs  incréables  victoires  et  fortu- 
nées choses,  assemblèrent  une  armée  de  soixante- 
dix  mil  hommes ,  aussi  bien  armez  et  équippez 
qu'on  pourroit  diviser  ,  pour  surprendre  le  roy 
de  France  et  sa  compaignée,  à  son  retour  de  Na- 
ples ,  dont  il  partit ,  pour  retourner  en  France  , 
le  vingtiesme  jour  de  may  l'an  1514  (2)  acom- 
paigné  seullement  de  dix  ou  douze  mille  hom- 
mes avec  partie  de  son  artillerie,  car  le  reste 


laissa  au  comte  de  Mompensier ,  beau  frère  du- 
dict  seigneur  de  La  Trémoille,  qu'il  feit  et  laissa 
son  vifroy  (3)  à  Naples. 

Le  roy  de  France ,  venu  jusques  à  Sarsagne 
le  vingt-septiesme  jour  (4)  dejuing  ensuyvant, 
fut  de  l'entreprise  de  ses  ennemis  advorty,  dont 
ne  seesbayst,  combien  que  le  dangier  fust  à 
doubler  ;  mais  ,  gectant  son  espoir  en  Dieu  et  à 
la  hardiesse,  vaillance  et  bonne  expérience  des 
gens  qu'il  avoit  avec  luy,  deux  jours  après  alla 
pacquer  (5)  au  pié  des  Alpes,  où  se  tinst  par 
quelque  temps  pour  y  faire  passer  son  artillerie, 
(jui  fut  la  plus  grosse  entreprinse ,  quant  à  ce , 
que  jamais  prince  feit  ;  car  char  ne  charrette 
n'y  estoyent  jamays  passez.  Et  sachant  que  le- 
dict  seigneur  de  La  Trémoille,  pour  sa  hardiesse 
et  grant  vouloir,  ne  trouvoit  rien  impossible , 
luy  donna  ceste  laborieuse  charge  ,  que  volun- 
tiers  accepta  ;  et  si  très-bien  y  employa  son  corps, 
son  espoir ,  sa  parolle  et  ses  biens  ,  qu'il  y  ac- 
quist  honneur  et  acroissement  de  la  grâce  de 
son  seigneur  et  maistre.  Et ,  affin  que  les  gens 
de  pié,  alemans  et  aultres,  se  y  emploiasent  sans 
craindre  le  chault ,  qui  estoit  véhément  et  fu- 
rieux, les  persuada  par  telles  ou  semblables  pa- 
roi les: 

Persuasion  du  seigneur  de  La  Tréuioiile  aux 
{ieiis-d\irmes ,  pour  jtusser  Varlillerie  du 
Ixoy  par  les  Alpes. 

"  L'expérience  que  le  Roy,  nostre  souverain 
■'  seigneur ,  a  eue,  mes  frères  en  armes,  de  vos- 
"  tre  fidélité,  cueur,  force  et  hardiesse,  à  tran- 
cher et  passer  les  Alpes  et  conquérir  son 
royaume  de  Naples,  luy  donne  asseurance  de 
"  rapporter  la  palme  de  ceste  glorieuse  victoire, 
»  par  vostre  ayde,  en  France,  contre  le  vouloir 
•'  et  nonobstant  l'entreprinse  du  Pape,  des  Vé- 
'<  nici^ns,  duc  de  Milan,  et  aultres  ses  ennemys, 
"  qui,  comme  amys,  nous  ont  au  venir  porté  vi- 
»  Scige  et  signe  d'obéissance,  et  au  retour,  comme 
■>  desloyaulx  contre  la  loy  de  honnesteté,  pré- 
"  paré  ruyne  de  l'honneur  francois,  par  une  se- 
»  crête  armée  de  soixante-dix  mil  hommes  (G) 
"  mis  aux  champs,  fort  bien  armez  et  équippez, 
"  ainsi  qu'on  dit,  lesquelz  sont  davant  nous,  en 
»  embuschez  ,  pour  au  passaige  nous  arrester. 
"  ^^ous  savez  ,  mes  frères  ,  (jue  le  nombre  de 
»  nostre  armée  est  seulement  de  dix  ou  douze 
>  mil  hommes,  et  voiez  ceste  haulte  et  pénible 


(!)  l'.9't. 
{■1)  l'iOJ. 
(3)  Vice-roi. 
'ij  Lisez  io  -10. 


(5)  Camper. 

(())  Celle  (roiipe  iréinil  suère  roniposéo  que  de  lii  u\i> 
Miiile  hotiintes. 

»  inontaigne  davant  nous,  les  citez  et  villes  de 
..  noz  ennemys  au  derrière  ,  et  que  le  demourer 
>'  au  pié  entiendreroit  famvne  ;  parquoy  con- 
>'  vient  par  nécessité  f^aiiiner  la  plaine,  et  ouvrir 
>.  le  chemin  par  feu  et  par  nostre  artillerie.  Les 

V  histoires  nous  asseurent ,  et  souvent  l'avons 
»  veu,  que  communément  à  la  nécessité  le  plus 
•>  petit  nombre  de  gens-darmes  bien  conduictz, 
"  a  vaincu  la  multitude  effrénée  et  oultreeuidée. 
"  La  propre  nature  d'entre  nous  des  Gaules  est 
"  force,  hardiesse  et  férocité.  Nous  avons  au  ve- 
»  nir  triumphé  ;  mieulx  nous  seroit  mourir  que 
"  par  lascheté  perdre  au  retour  la  doulceur  de 
.  ceste  louange  ,  et  que  noz  victoires ,  par  fauite 
..  de  cueur ,  demourassent  en  langueur  ou  les 
»  avons  prinses. 

>.  Ce  considérant ,  le  Roy ,  nostre  souverain 
..  seigneur,  vous  prie  et  persuade  par  ma  bouche 
que  ,  mémoratifz  de  toutes  ces  choses  ,  faictes 
marcher  vostre  honneur  au  davant  de  la  crainte 
>  de  voz  vies,  et  que,  voz  hardiz  cueurs  non  con- 
>.  vertiz  en  moulz  fayes,  luy  monstrez  par  effect 
'■  la  reste  de  yostre  noble  vouloir  à  passer  son 
>.  artillerie  par  ces  rigoreuses  Alpes.  La  chose  à 
"  gens  sans  cueur  semble  impossible  ,  mais  aux 
'■  jaleux  d'honneur  n'est  que  passe-temps.  Ne 
■  craignons  l'essay  ,  car  nature  n'a  constitué 
'  chose  si  haulte  ne  difficille  que  la  vertu  n'y 
"  puisse  actaindre  ne  pai'venir  ;  et  nostre  artil- 
>'  lerie  hors  de  ce  daugier  mise,  passerons,  par 
>.  force  de  glayve  et  feu  ,  davant  noz  ennemys. 
^.  Nécessité  engendre  courage  et  augmente  la 
»  force,  et  le  désir  de  garder  l'honneur  acquis 
»  croist  le  cueur,  réveille  l'esprit  et  chasse  toute 
y-  crainte  ;  et  si  est  hardiesse  tousjours  par  for- 
'■  tune  secourue  et  aydée.  Tous  sommes  en  la 
"  fleur  de  nostre  aage,en  la  vigueur  de  noz  ans 
»  et  en  la  force  de  nostre  jeunesse;  chescun 
"  mecte  la  main  à  l'euvre ,  à  tirer  les  charrois  , 
>.  porter  bouletz  ,  et  le  premier  qui  gaignera  le 

V  plus  hault  de  la  montaigne  avant  moy  aura  dix 
"  cscutz.  » 

La  fin  de  cesle  remonstrance  fut  que  le  sei- 
gneur de  La  Trémoille ,  ses  vestemens  laissez  , 
fors  chausses  et  pourpoint,  se  mist  à  pousser  aux 
charroys  et  à  porter  gros  bouletz  de  fer  ,  en  si 
grant  labeur  et  diligence,  que  à  son  exemple  la 
pluspart  de  ceulx  de  l'armée,  mesmement  les 
Aîemans,  de  son  grant  et  bon  vouloir  esbaiz ,  se 
vengèrent  à  ceste  œuvre  ;  et  par  ce  moien  fut 
toute  l'artillerie  passée  par  les  montai gnes  et 
vallées,  avec  les  municions,  par  la  prudente 
eonduicte  dudict  seigneur  de  La  Trémoille,  qui 
tousjours  croissoit  les  courages  des  Alemans  et 
aultres,  par  belles  parolles,  choses  excitatives 
a  ouvres  dilTiciles,  réveillans  l'esprit,  comme 


par  trompètes,  clarons,  fleutes,  tabours,  bons 
vins ,  promesses  de  récompenses ,  et  aultres  sem- 
blables (fue  bien  entendent  expérimentez  capi- 
taines. Lt,  l'ouvre  misa  louable  lin,  le  seigneur 
de  La  Trémoille,  noir  comme  ung  more,  pour 
l'extuante  chaleur  qu'il  avoit  supportée ,  en  feit 
rapport  au  Roy  ,  qui  luy  dist  :  "  Par  le  jour- 
«  d'huy,  mon  cousin,  vous  avez  fait  plus  que 
»  peurent  onefaiie  Hannibal  de  Cartagene  Ju- 
"  les  César,  au  dangier  de  vostre  personne  que 
«  ne  voulustes  onc  espargner  à  me  servir  et  les 
»  miens.  Je  promectz  à  Dieu  que  si  je  puis  vous 
»  revoir  en  France,  les  récompenses  quej'es- 
»  père  vous  faire  seront  si  grandes  que  les  aul- 
"  très  y  acquerront  une  nouvelle  estude  bien 
»  me  servir.  »  Le  seigneur  de  La  Trémoille  luy 
respondit  :  -<  Il  me  desplayst,  Sire,  que  mon 
>  corps  et  mon  esprit  ne  se  peuvent  mieulx  ac- 
»  quiter  au  dou  de  mon  office  ,  et  ne  vculx  aul- 
»  tre  récompense  que  voustre  grâce  et  bienveil- 
>>  lance.  » 

La  Journée  de  Furnoue. 

Les  Alpes  passées  ,  le  Roi  alla  disner  au  lieu 
de  Furnoue ,  et  à  une  lieue  de  h\ ,  près  de  ses  en- 
nemys ,  son  camp  fut  assis.  Le  lendemain ,  après 
la  messe  ouye,  l'armée  du  Roy  marcha  en  bon 
ordre.  L'avant-garde  estoit  conduicte  par  le  ma- 
reschal  de  Gyé  et  le  seigneur  Jehan  Jacques  (1  ), 
italien;  et  assez  jjres  d'oulx  marchoient  les 
Souysses  en  bon  ordre ,  conduictz  par  monsei- 
gneur Engilbert  Declaves,  comte  deNevers  ,  le 
Bailly  de  Dijon ,  et  le  grant  escuier  de  la  Royne. 
Les  belles  de  l'armée  estoient  aux  deux  coustez. 
Guyot  de  Lovyers  et  Jehan  de  La  Grange, 
maistres  de  l'artillerie,  la  conduisoient  bien 
acoustrée  pour  tirer  ;  conséquemment  marchoit 
la  bataille  de  laquelle  le  Roy  estoit  chief.  Les 
seigneurs- de  Ligny,  de  Pyennes,  le  bastard 
Mathieu  ,  et  aultres  seigneurs  et  capitaines  vail- 
laus  et  hardiz  estoient  autour  de  sa  personne. 
Après  la  bataille  marchoit  l'arriere-garde  que 
conduisoit  ledit  seigneur  de  La  Trémoille,  ou 
estoit  le  seigneur  de  Guyse  avec  les  guetz  bien 
ordonnez. 

L'armée  des  ennemys,  qui  estoit  en  fron- 
tière, commença  tiier  une  grosse  pièce  d'artil- 
lerie contre  l'avant-garde  françoise,qui  nes'es- 
meut  et  passa  oultre;  puis  rartillorie  des  Fran- 
çois commença  tirer  en  si  bonne  sorte  qu'elle 
brisa  la  pièce  qui  avoit  tiré  contre  eulx  ,  etoc- 
cist  le  principal  de  leurs  canonniors  et  aultres 
gens  des  ennemys,  ce  qui  les  feit  ung  peu  recul- 

1er.  Et,  voulaus  user  d'une  cautelle  de  guerre 
pour  mectre  en  désordre  l'armée  des  Françoys 
et  frapper  sur  la  bataille  où  estoit  le  Roy,  après 
avoir  sceu  par  une  espie  l'acoustrement  du 
Roy,  feirent  deux  choses  :  l'une  qu'iiz  en- 
voyèrent grant  quantité  d'Albanoys  vt  Extra- 
diotz  courir  sur  le  bagage  du  Roy  ,  qui  s'en  al- 
loit  à  cousté  gauche  sur  la  grève  soubz  conduycte 
du  capitaine  Audet ,  lequel,  combien  qu'il  fust 
chevallier  de  bonne  conduycte,  prudent  et  hardy 
capitaine,  ne  povoyt  à  son  désir  faire  marcher 
les  gens  dudit  bagage  qui  estoyent  en  nombre 
grant.  Et,  par  leur  deffault,  furent  deffaictz  et 
la  pluspart  du  bagage  pillé  par  lesdictz  Extra- 
diotz  et  Albanoys,  dont  l'armée  de  France  ne 
fist  compte. 

L'aultre  chose  que  feirent  les  ennemys  fut 
que  eulx,  voyans  la  constance  des  Francoys 
quilz  ne  pensoyent  estre  telle,  mais  les  ju- 
geoyent  ne  batailler  qu'en  fureur  et  sans  ordre, 
assemblèrent  ung  bon  nombre  des  plus  gens  de 
bien  et  mieulx  expérimentez  de  leur  armée, 
pour  donner  sur  la  bataille  des  Fiancoys  ou  es- 
toit  le  Roy,  lequel  ilz  se  actendoyent  prendre; 
mais  il  y  obvia  :  car,  prins  des  avant-garde ,  ba- 
taille et  arrière-garde  de  son  armée  certain  nom- 
bre d^s  plus  hardiz  honnnes ,  sans  changer  les 
chiefz,  actendit  ses  ennemys  en  bon  ordre  et 
grosse  hardiesse.  Sivindrent  les  ennemys  contre 
eulx,  et  le  Roy  et  la  bataille  contre  ses  enne- 
mys; et  la  grève  passée,  se  rencontrèrent  ;  et 
vindrent  les  avant-coureurs  choquer  assez  har- 
dyment  sur  la  bataille  où  estoit  le  Roy,  et, 
d'une  part  et  d'autre,  feirent  de  grans  faictz 
d'armes.  Puis,  pour  le  renfort ,  la  grant  bande 
des  ennemys  qui  s'estoit  tenue  au  couvert  es  boys 
là  près,  dont  le  marquis  de  Manthoue  estoit 
conducteur,  sortit  impétueusement  au  descou- 
vert pour  donner  sur  le  Roy  ;  mais  ladicte  bande, 
qui  estoit  de  huyct  cens  lances,  fut  rompue  par 
ledict  seigneur  de  La  Trimoille  et  troys  cens 
lances  qu'il  avoit  soubz  sa  charge.  iVéautmoius 
la  meslée  fut  grande,  et  y  eut  de  grans  coups 
donnés  d'une  part  et  d'aultre;  mais,  ainsi  que 
Dieu  voulut,  les  ennemxs  furent  deffaictz  et 
tous  occis,  fors  ceuix  qui  peurent  fouyr;  car  il 
y  en  eut  grant  nombre  qui  plus  feirent  de  leurs 
espérons  et  chevaulx  que  de  leurs  mains  et  bas- 
tons.  Et  demoura  le  roy  de  France  victorieux, 
par  le  secours  et  bon  service  dudict  seigneur  de 
La  Trimoille  et  aultres  vaillans  princes,  capi- 
taines, et  gens  de  bien  de  France. 

Ce  dangier  passé  par  cesle  triumphante  vic- 
toyre ,  le  Roy ,  l'espée  au  poing  et  triumphateur 
des  Italles,  retourna  en  son  royaulme  de  France, 
lors  riche  de  paix  et  de  tous  biens;  et ,  certain 


temps  après,  vaccant  Testât  de  l'admirai  de 
Guyenne,  par  le  trespas dudict  bastard Mathieu 
de  la  maison  de  Bourbon,  ledict  seigneur  de  La 
Trimoille  en  fut  pourveu;  et  fist  faire  une  fort 
belle  nef,  appellee  la  Gabrielle^  du  nom  de 
son  espouse,  qu'il  mist  en  pleine  mer,  bien 
équippée  ,  pour  le  service  du  Roy  et  du  royaul- 
me. Et  lorsque  ledit  roy  Charles  travailloit  a 
faire  exercer  justice  eu  son  royaulme,  voulant 
ouyr  deux  foiz  la  sepmaine  les  plainctes  de  ses 
subgectz  ,  avant  que  povoyr  récompenser  ledict 
seigneur  de  La  Trimoille,  selon  sa  promesse, 
des  services  qu'il  luy  avoit  faictz  et  au  bien  pu- 
blicque,  alla  de  vie  à  trespas  au  chasteau  d'Am- 
baise,  le  septiesme  jour  d'apvril  l'an  1497, 
avant  Pasques,  selon  la  computacion  de  Paris 
ou  l'on  commance  l'année  à  Pasques ,  et  selon  la 
computacion  rcmmaine  et  de  Aquitaine,  l'an 
1498,  parce  que  les  Rommains  commencent 
l'année  à  Noël ,  et  les  Aquitaniens ,  à  la  Nostre 
Dame  de  mars.  Ce  bon  Roy  ne  laissa  aulcuns 
enfans  de  sa  chair,  et  fut  son  corps  mis,  avec 
les  aultres  roys  de  France,  en  l'église  de  l'ab- 
baye Sainct-])enys  en  France. 


CHAPITRE    XVIIL 

Commenl^  après  le  trespas  du  roy  Char- 
les VIll^  le  seigneur  de  La  Trimoille  fui 
appelle  au  service  du  roi  Loijs  douzicsme  de, 
ce  jioin. 

Le  seigneur  de  La  Trimoille  fist  grant  dueil 
du  trespas  du  roy  Charles,  son  seigneur  et  niais- 
tre,  non  contre  la  raison  ,  car  avec  le  corps  per- 
dit l'espoyr  de  la  récompense  de  ses  labeurs, 
parce  qu'il  estoit  sans  enfans  décédé,  et  que 
madame  AnnedeBretaigne,  sa  vefve,  avoittous- 
jours  quelque  soupçonneux  regard  sur  luy,  a 
l'occasion  de  la  guerre  de  Bretaigne,  aussi  que 
monsieur  Loys  duc  d'Orléans ,  qu'il  avoit  à  la- 
dicte guerre  prins  prisonnier ,  succédoit  à  la 
couronne  de  France,  comme  le  plus  proche  en 
ligne  masculine  collatéralle  par  faulte  de  la  di- 
recte. Mais  tout  vinst  au  contraire  de  son  yma- 
ginacion,  car  ledict  duc  d'Orléans,  nomme 
Loys  XII ,  incontinent  après  le  décès  dudict  l'oy 
Charles  et  avant  son  couronnement,  manda  le- 
dict seigneur  de  La  Trimoille,  et,  de  son  pro- 
pre mouvement,  sans  aulcune  requeste,  le  con- 
firma en  tous  ses  estatz,  olfices,  pensions  et 
biensfaictz,  le  priant  luy  estre  aussi  loyal  que  àson 
prédécesseur  Charles ,  avec  promesse  de  meil- 
leure récompense.  Ledict  seigneur  de  La  Tri- 

moilie  le  remercia  ,  et  mist  si  bonne  peine  de 
liiy  estre  obéissant  que  son  bon  service  fist  de- 
puis sortir  une  enviées  cueursd'aulcuns  gentilz 
lioinmes  qui  plus  servoyent  le  Roy  de  fauix 
rappors  que  de  bon  conseil ,  combien  que  la 
prudence  du  Roy  fût  si  grant  durant  son  règne, 
et  fût  si  jaloux  de  sa  renommée,  qu'il  expérimen- 
toit  les  gens  avant  que  les  croyre  ,  et  avoit  gens 
pour  son  passetemps,  sans  lesquelz  toutes  les 
pesans  affaires  du  royaulme  estoyent  conduietz 
et  faictz  :  et  combien  qu'il  n'eust  les  aureilles 
serrées  auxparolles,  toutesfoiz  ne  leur  donnoit 
lieu  à  l'honnourable  siège  de  sa  mémoyre. 

L'affaire  qui  plus  fist  d'ennuy  à  l'esperit  du 
Roy ,  au  commancement  de  son  règne  ,  fut  que 
dès  ses  jeunes  ans  avoit  espousé  madame  Jehanne 
de  France,  fille  du  feu  roi  Loys  XT,  duquel  a 
esté  cy-dessus  escript ,  par  la  crainte  d'iceluy 
Roy ,  qui  sévère  estoit  à  ceulx  de  sou  sang  plus 
que  la  raison  ne  vouloit;  toutesl'oiz  ne  l'avoit, 
ainsi  qu'on  dit, jamais  congneue charnellement, 
actendant  la  rautacion  du  temps  et  des  person- 
nes, à  ce  qu'il  peust  aultre  espouse  avoir,  car 
indisposée  estoit  à  généraeion  pour  l'imperfec- 
tion de  son  corps ,  combien  qu'elle  eust  fort  beau 
\isage.  Or  vinst  le  temps  qu'il  le  peut  faire  sans 
contradition  aucune;  mais,  luy  qui  vouloit 
droictemeut  vivre  et  ne  faire  chose  à  sa  royalle 
dignité  répugnante ,  craignoit  exécuter  ceste  an- 
cienne et  continuée  volunté,  dont,  après  son 
sacre  et  couronnement,  se  déelaira  audict  sei- 
gneur de  La  ïrémoille ,  pour  en  avoir  son  con- 
seil et  aussi  en  porter  la  parolle  à  ladicte  dame. 
Ledict  seigneur  feit  lesponse  au  Roy  que  s'il  es- 
toit ainsi  que  jamais  n'eust  donné  consentement 
à  ce  simullé  et  contrainct  mariage,  que  facille- 
ment ,  selon  son  jugement ,  pourroit  estre  solu , 
actendu  qu'il  n'avoit  icelluy  consummé  ne  eu 
d'icelle  dame ,  charnelle  congnoissance  :  toutes- 
foiz que  le  mieulx  seroit  sur  ce  assembler  gens 
lectrez  ,  ayans  le  savoir  et  l'expérience  de  telles 
jnatières,  et  que  cependant  sentiroit  le  vouloir 
de  ladicte  dame,  ce  qu'il  feit;  car,  par  le  com- 
mandement du  Roy,  ung jour  alla  vers  elle  et 
luy  dist  : 

"  Madame  ,  le  Roy  se  recommande  très-fort 
'•  à  vous,  et  m'a  eliargé  vous  dire  que  la  dame 
»  de  ce  monde  ({u'il  ame  plus  est  vous  ,  sa  pro- 
>■  che  parente ,  pour  les  grâces  et  vertuz  qui  en 
>•  vous  resplendent;  et  est  fort  desplaisant  et 
'■  courroussé  (|ue  voz  n'estes  dispousée  à  avoir 
»  lignée, caril  se  sentiroit  eureux  de  fmer  ses  jours 
>'  en  si  saincte  compaignée  que  la  vostre.  Mais 
»  vous  sçavez  que  le  sang  royal  de  France  se 
"  commanee  à  perdre  et  diminuer  ,  et  que  feu 
V  vostre  frère  le  rov  Charles  est  décédé  sans 


..  enfans;  et  si  ainsi  advient  du  Roy  qui  à  pré- 
'.  sent  est ,  le  royaume  changera  de  lignée  ,  et 

■  par  succession  pourra  tumber  en  main  ex- 
'  trange.  Pour  laquelle  considéracion  luy  aesté 
.'  conseillé  prendre  aultre  espouse ,  si  vous 
»  plaist  y  donner  consentement ,  jaçoit  ce  que  de 
»  droict  n'y  ayt  vray  mariage  entre  vous  deux  , 
-  parce  qu'il  dict  n'y  avoir  donné  aucun  con- 
'  sentement ,  mais  l'avoir  faict  par  force  et 
»  pour  la  crainte  qu'il  avoit  que  feu  monsei- 
"  gneur  vostre  père  ,  par  furieux  courroux,  ac- 
»  temptast  en  sa  personne:  toutesfoiz  il  a  tant 
"  d'amour  à  vous  que  mieulx  ameroit  mourir 
»  sans  lignée  de  son  sang  que  vous  desplaire. 
»  — Monseigneur  de  La  Trimoille,  dist  ladite 
■'  dame,  quant  je  penserois  que  mariage  légitime 
"  ne  seroit  entre  le  Roy  et  moy ,  je  le  priei-ois 
•  de  toute  mon  affection  me  laisser  vivre  en 
»  perpétuelle  chasteté,  car  la  chose  que  plus  je 
'  désire  est  les  mondains  honneurs  contemnez 
»  et  délices  charnelles  oubliées  ,  vivre  spirituel- 
>  lement  avec  l'élernel  Roy  et  redoutable  Em- 

■  pereur,  duquel,  en  ce  faisant,  et  suyvant  la 
"  vie  contemplative,  je  pourrois  estre  espouse 
"  et  avoir  sa  grâce.  Et  d'aultre  part  je  serois 
»  joyeuse,  pour  l'amour  que  j'ay  au  Roy  et  à  la 
»  couronne  de  France  dont  je  suis  yssue  ,  qu'il 
"  eust  espouse  à  luy  semblable,  pour  luy  rendre 
"  le  vray  fruict  de  loyal  et  honneste  mariage ,  la 
"  fin  duquel  est  avoir  lignée,  le  priant  s'en 
"  conseiller  avec  les  sages,  et  ne  se  marier  par 
>'  amour  impudicque  et  moins  par  ambicion  et 
»  avarice.  » 

Le  seigneur  de  La  Trémoille  récita  le  dire  de 
madame  Jelianne  de  France  au  Roy,  qui,  en 
gectant  ung  groz  souspir  ,  pour  son  cueur  des- 
charger de  douleur ,  dist  :  «  Je  suis  en  grant 
»  peine  et  perplécité,  mon  cousin,  de  cestuy  ai'- 
»  faire,  et  non  sans  cause.  Je  congnois  la  bonté, 
"  doulceur  et  bégnivolence  de  ceste  dame  ,  sa 
>'  royalle  généraeion,  ses  vertus  incomparables 
>'  et  sa  droicture  ;  et  d'aultre  part  je  seay  que 
>>  d'elle  ne  pourrois  lignée  avoir,  et  par  cedef- 
»  fault  le  royaume  de  France  tumber  en  que- 
»  relie  et  finablemcnt  en  ruyne.  Et  combien 
»  que  je  n'aye  vray  mariage  avec  elle  contracté 
'  ne  eu  d'elle  charnelle  compaignée,  néantmoins 
"  à  la  raison  de  ce  que  long-temps  a  esté  tenue 
»  et  réputée  mon"  espouse  par  la  commune  re- 
»  nommée,  et  que  en  ces  jours  mes  infortunes 
»  ont  esté  douleement  par  elle  recueillies  jus- 
"  ques  à  la  rencontre  de  ma  présente  félicité, 
»  me  ennuyé  me  séparer  d'elle  ,  doubtant  of- 
»  fenser  Dieu  ,  et  que  les  extrangcs  nations 
>>  ignorans  la  vérité  du  faict,  en  délractent.  ) 

Pour  toutes  ces  considéracions  et  aultres,  le 

Roy  différa,  pour  quelque  temps,  a  faire  dé- 
clairer  nui  ce  mariage,  mais  pressé  par  lespiia- 
ces  de  France,  olitinstungbriefdu  Pape  Alexan- 
dre VI,  et  juges  déléguez  pour  conguoistre 
s'il  y  avoit  \ray  mariage  ou  non.  I.esquelz, 
après  avoir  ouy  luy  et  ladicte  dame  ,  et  fait  en- 
questre  de  la  vérité  du  i'aict  en  forme  de  droit , 
par  sentence  donnée  en  l'an  1499  (l)  par  le  car- 
dinal de  Luxembourg,  évesque  du  Mans ,  mon- 
sieur Loys  d'Ambaise  ,  évesque  d'Alby,  e.t 
monsieur  Ferrand,  évesque  de  Ceptc  ,  juges  dé- 
léguez en  ceste  partie  par  le  Pape,  ledict  supposé 
mariage  fut  déclaré  nul,  et  licence  donnée  en 
tant  que  besoiug  estoit ,  par  auctorité  apostoiic- 
que,  audict  roy  Loys,  de  povoir  prendre  par 
mariage  telle  femme  que  bon  luy  sembleroit. 
Après  laquelle  sentence  donnée,  il  espousa ma- 
dame Aune,  duchesse  de  Bretaigne  ,  lors  vefve 
dudict  feu  Roy  Charles  Mil,  et  bailla  pour  ap- 
penage  à  madame  Jehamie  de  France,  la  duché 
deBerry,  avec  beau  et  honneste  train  ,  qu'il  luy 
cutretiubt  jusques  à  son  décès ,  qui  lut  eu  l'an 
1505  en  la  ville  de  Bourges,  où  ellefeit  tousjours 
depuis  sa  principalle  l'ésidence  ,  et  vesquit  en 
si  grant  saincteté ,  que  après  son  décès  Dieu  a 
fait  plusieurs  miracles  es  personnes  d'aucuns 
malades  qui  l'ont  priée  et  i-éclaméc. 


CHAPITRE  XLX. 

nomment,  par  la  mge  conduicle  du  sei- 
gneur de  La  Trêmoille^  Loijs  Sforce  ,  tisur- 
pateur  de  Milan  ,  fut  prinst  prisonnier^  et 
la  duché  de  Milan  mise  entre  les  mains  du 
roy  Loys  XII. 

Après  toutes  ces  choses  faictes  en  la  seconde 
année  du  règne  du  roy  Loys  XII,  nonobstant 
qu'il  «eust  trouvé  son  royaume  pauvre  de  de- 
niers et  riche  d'honneur  ,  néantmoins  meist  si 
bon  ordre  en  toutes  ses  affaires,  que  sans  aug- 
menter ne  croistre  les  tailles  et  aydes  ,  mais  les 
diminuant,  droissa  grosse  armée,  pour  la  recou- 
vrance  de  sa  duché  de  Milan ,  lors  occupée  par 
la  tyrannie  de  Loys  Sforce  ,  qu'on  nommoit  le 
More ,  et  laquelle  avoit ,  par  François  Sforce, 
son  père,  esté  usurpée  sur  le  père  dudict  roy 
Loys  ,  auquel  elle  aj)partenoit  à  cause  de  Va- 
ientine  sa  mère  ,  fille  de  Phelipes  Marie,  ^ray 
duc  de  Milan ,  et  espouse  de  monseigneur  Loys 
duc  d'Orléans ,  qui  fut  occis  à  Paris.par  la  fac- 
tion de  Jehan  duc  de  Bourgongne,  son  cousin 
germain  :  laquelle  armée  ledit  Roy   Loys  en- 


vola delà  les  nujus  soubz  la  conduicle  du  sci- 
gueur  d'Aubigny  et  du  seigneur  Jehan-Jaques, 
italien,  qui  feinrent  telle  peur  audit  Loys  Sforce, 
que  la  ville  de  Milan  par  luy  et  Maximilian  sou 
lîlz  habandonnée  et  laissée,  se  retirèrent  au  roy 
des  Rommains  Maximilian.  Parquoy  fut  ladite 
ville  par  les  François  prinse  sansrésistence,en 
ladite  année  1489  (2)  ;  et  peu  de  temps  après  le- 
dict roy  Loys  y  feit  son  entrée ,  et  luy  fut  rendu 
le  chasteau  ,  qui  estoit  d'une  merveilleuse  dé- 
fense et  presque  imprenable,  comme  aussi  fu- 
rent plusieurs  aultres  chasteaux  et  villes  dudicl 
duché,  et  entre  aultres  la  ville  et  communitéde 
Gênes,  delaquelle  le  Roy  feit  gouverneur  messire 
Phelippes  de  Ravastain  ,  son  proche  parent  a 
cause  de  madame  Marie  de  Clèves,  sa  mère, 
puis  s'en  retourna  en  France. 

Inconlinant  après,  ledict  Loys  Sforce,  accom- 
paigné  de  grant  quantité  de  Alemans  et  Souys- 
ses,par  la  faction  des  habitans  de  ladite  ville 
de  Milan ,  qui   avoient  avec  luy  intelligence  , 
reprinst  icelle  ville  ,  et  en  mist  hors  les  Fran- 
çois et  ledit  seigneur  Jehan-Jaques  qui  en  estoit 
gouverneur,  dont  le  Roy  fut  fort  desplaisant ,  et 
soudain  y  renvoia  son  armée  bien  équippée  , 
soubz  lesdicts  seigneurs  d'Aubigny  et  Jehan- 
Jaques,  ses  lieutenans-généraulx  en  ceste  guerre, 
qui  estoient  gens  de  cueur ,  hardiz  ,  et  de  grant 
entreprinse  et  conduicte  ;  mais  le  bien  faire  leur 
fut  difficile,  à  la  raison  de  ce  qu'ilz  nes'accor- 
doient  en  délibéracions,  contre  l'ordre  de  disci- 
pline militaire  ;  et  de  ce  adverty  ,  le  Roy  non 
ignorant  ledict  seigneur  de  LaTrémoille  estre  eu- 
reuxen  ses  enti-eprises  ,  i'envoia  son  lieutenant- 
général  delcà  les  nions  avec  lesditz  seigneurs 
d'Aubigny  et  Jehan-Jaques ,  ausquelz  manda  le 
croire  et  faire  ce  qu'il  diroit  ;  ce  qu'ilz  feirent , 
et  furent  de  si  bon  accord,  que  avec  l'armée 
francoise  approchèrent  de  la  ville  de  Milan,  de 
laquelle  Loys  Sforce  vuyda,etavec  centchevaulx 
seulement  se  retira  en  la  ville  de  Novarre  ,ou 
estoit  son  armée,  eu  laquelle  avoit  quatre  mil 
Sou^sses,  huit  mil  lancequenetz,  huit  cens  hom- 
mes à  cheval  de  la  Franche-Comte  de  Bourgon- 
gne, et  sept  mil  aultres  gens  de  guerre  de  Italie  ; 
l'armée  du  Roy,  en  laquelle  y  avoit  dix  mil 
Souysses ,  le  suyvit  ;  et  quant  ilz  furent  devant 
Novarre,  ledit  seigneur  de  La  Trémoille  trouva 
moien  de  parler  aux  enuemys  du  Roy,  quoy- 
quessoit,à  partie  d'iceulx  et  à  leurs  capitai- 
nes, ausquelz  il   feit  telles  ou  semblables  re- 
monstrances  : 

«  Aulcun  de  vous,  messieurs  ,  neignoreque, 
à  bon  droict  et  juste  tiltre,  au  Roy  de  France  , 

mou  souverain  seigneur,  apparlient  la  duché  de 
Milan  ,  à  cause  de  madame  Valentine  Marie  (l) 
son  ayeule  ,  unicque  fille  et  héritière  de  feu  de 
bonne  mémoyre  Phelippes  Marie,  vray  duc  de 
Milan,  et  que  Francisque  Sforce,  filz  de  Atteu- 
dule  Sforce,  premièrement  avanturier  de  guerre, 
de  humble  et  petite  maison,  par  tyrannie  usurpa 
ceste  riche  duché ,  et  encores  par  force  et  contre 
raison  ,  la  tient  Loys  Sforce,  son  filz.  A  ceste 
consideracion  je  m'esbays  dont  vous ,  messieurs 
lesSouysses,  qui  vous  nommez  amateurs  d'é- 
quité, justice  et  droicture,  voulez  porter  la 
faulse  querelle  contre  le  bon  droict ,  letyrant 
contre  le  vray  seigneur ,  le  simple  chevallier 
contre  un  si  puissant  Roy  ,  ungestrangier  con- 
tre vostre  congneu  ,  et  ung  pauvre  contre  ung 
riche. 

"Quelle fureur  occupe  vos  hardiz  courages  et 
droictes  voluntez  de  laisser  la  tant  secourableet 
amoureuse  alliance  des  Françoys ,  voz  frères  et 
voysins ,  pour  à  extrauge  et  barbare  nation  ad- 
hérer ?  Quel  espoir  prenez-vous  en  homme  sans 
foy,  non  observateur  de  promesse,  qui  ne  vous 
ame  fors  à  sa  nécessité ,  et  ne  sauroit  vous  tenir 
ce  qu'il  vous  a  promis?  Avez- vous  oublié  les 
honneurs  et  biens  à  vous  faictz  en  si  grant  libé- 
ralité par  les  roys  de  France  ?  Ne  vous  peult 
certiffier  de  perpétuelle  amour  et  confédéracion 
hi  bien  congneue  confiance  du  Roy  en  la  nation 
de  vous,  messieurs  lesSouysses,  dont  il  aprins 
certain  nombre  de  voz  frères  ou  enfans  ,  pour 
la  continuelle  garde  de  son  corps  ?  et  vous,  mes- 
sieurs les  Alemans,  eu  ce  qu'il  est,  à  cause  de  sa 
mère  ,  de  vostre  sang. 

»  Quel  reproche  seroit-ce  à  vous  et  aux  vos- 
tres,  si  vous  soustenez  tyrannie  contre  vraye 
seigneurie,  injustice  contre  équité,  rapine  contre 
le  juste  tiltre  ,  crudélité  contre  clémence  ,  ré- 
bellion contre  deue  obéissance ,  et  inhumanité 
contre  clémence  !  Je  vous  prie,  messieurs,  que 
vos  yeulx  gectez  sur  la  raison  ,  usans  de  droic- 
ture ,  remonstrez  à  Loys  Sforce  son  tort,  et  le 
contraignez  à  rendre  au  Roy  ce  que  par  force  il 
occupe ,  et  par  tyrannie  retient;  et  s'il  est  dur 
au  croyre ,  avec  égal  œuil  regardez  la  raison  et 
soyez  pour  l'innocence,  en  sorte  que  vostre  cler 
renom  n'en  soit  obscursy.  » 

Ces  remonstrances  et  aultres  de  trop  long  ré- 
cit donnèrent  occasion  aux  Souysses ,  lanceque- 
nets  et  Bourguignons,  d'eulx  assembler  pour 
adviser  à  ce  qui  leur  avoit  esté  dict  par  ledict 
seigneur  de  La  Tremoille.  T.es  aulcuns  sousle- 
noyent  la  maulvaise  querelle  de  Loys  Sforce  , 

les  aultres,  et  la  plus  grant  part,  le  bon  droici 
et  juste  tiltre  du  roy  de  France,  et,  le  tout  mis 
à   la  juste  balance   d'équité  ,  remonstrèrent  à 
Loys  Sforce  son  tort  ,  le  persuadant  faire  com- 
posicion  avec  les  Françoys;  à  quoy  ne  voulut 
entendre  ne  les  Souysses  payer  de  leur  soulte, 
pour  lesquelles  causes  luy  déclairèrent  (|u'ilz  ne 
frapperoyent  coup  pour  luy  ,  et  qu'il  saulvast  sa 
personne  s'il  povoit  ;  dont  fut  fort  esbay ,  les 
priant,  puisqueainsi  le  voulloyent  hahandonner, 
qu'il  s'en  allast  avec  eulx  ,  en  habit  dissimullé  , 
ce  qu'il  s'efforça  faire  soubz  l'habit  d'ung  cor- 
delier,  parce  que  plusieurs  cordeliers  estoyent 
en  son  armée  servans  de  chappelains  et  confes- 
seurs ;  et  avec  les  Souysses  sortit  de  Novarre , 
cuydant  par  ce  moyen  se  saulver,  mais  il  ne 
peult,  car,   comme  les  Souysses  eussent  faict 
composicion  avec  ledict  seigneur  de  La  Tre- 
moille et  aultres  capitaines,  et  eussent  déclairé 
ledict  Loys  Sforce  avoir  évadé,  ledict  seigneur 
de  La  Tremoille  ,  pour  le  trouver  en  l'armée, 
fist  tous  les  Souysses  et  aultres  gens  de  pié  pas- 
ser soubz  la  picque,  ou  il  fut  congneu  et  prins 
par  ledict  seigneur. 

Les  nouvelles  de  ceste  priiise  furent  inconti- 
nant  portées  par  la  poste  au  roy  de  France  estant 
lors  à  Lyon ,  ung  jour  assez  matin ,  dont  fut 
joyeux ,  et  pour  donner  partie  de  sa  joye  à  la 
Royne,  se  transporta  en  sa  chambre  et  luy  dist  : 
"  Madame ,  croyez-vous  bien  que  monsieur  de 
"  La  Tremoille  ait  prins  Loys  Sforce?  »  Sa  res- 
ponse  fut  que  non,  car  encores  n'estoit  son  cueur 
paciffié  de  la  victoyre  que  ledict  seigneur  avoit 
eue  contre  le  duc  de  Bretaigne,  son  père.  Et  le 
Roy  luy  réplicqua  :  «  Si  a  pour  certain  et  vous 
»  asseure  que  jamais  roy  de  France  n'eut  ung 
"  plus  loyal  et  meilleur  serviteur  ne  plus  eureux 
"  en  ses  entreprises  ;  et  si  je  ne  meurs  bien  tost 
.)  je  le  récompenseray  en  sorte  que  les  aultres 
»  capitaines  auront  vouloir  de  me  bien  servir.  - 
La  Royne,  voyant  l'affectionné  vouloir  du  Roy 
sur  ledict  seigneur  de  La  Tremoille ,  ne  dist 
chose  aulcune  au  contraire ,  mais  commença  à 
fort  exalter  icelluy  seigneur. 

Dès  ce  que  le  cardinal  Ascaigne,  frère  de 
Loys  Sforce  qui  estoit  en  la  ville  de  Milan , 
sceut  la  prinse  de  son  frère  et  la  rupture  de  son 
armée,  incontinant  envoya  ses  enfans  à  Maxi- 
milian ,  roy  des  Rommains ,  et  se  mist  aux 
champs  le  plus  tost  qu'il  peult  pour  se  saulver, 
et  comme  il  vouloit  se  retirer  à  Boulongne  ,  ac- 
compaigné  de  six  cens  hommes  à  cheval,  Sou- 
cyn ,  capitaine  vénicien  et  frère  du  marquis  de 

Mantue,  le  suyvit  jusques  au  chasteau  de  Ry- 
volle,  ou  il  le  prinst  avec  ceut  mille  ducatz  et  plu- 
sieurs riches  bagues.  Les  citoyens  de  Milan, 
fort  esbaiz  de  ceste  prise ,  soudain  envoyèrent 
vers  le  sei<;neur  de  La  Tréraoille  et  autres  ca- 
pitaines,  les  clefz  de  ladicte  ville,  par  leurs 
ambassadeurs  chargez  de  composer  et  moyen - 
ner  pour  leur  forfaicture;  pour  lesquelz  ouyr  le 
conseil  fut  assemblé,  où  présidoit  le  cardinal 
d'Amboise  que  le  Roy  y  avoit  envoyé  ,  et,  après 
leur  péroration  et  requeste  ,  iceulx  esloignez 
du  conclave,  chascun  en  dist  son  opinion.  Aul- 
cuns  disoyent  qu'on  devoit  mettre  à  sac  la  ville 
de  Milan  et  l'abandonner  au  pillage,  sans  don- 
ner la  vie  à  homme  qui  eust  plus  de  quinze  ans, 
et  que  ainsi  Tavoit  faict  aux  Saxons  le  roy  Clo- 
tairell  et  le  roy  Charlemaigne. 

La  raison  de  leur  dire  estoit  que  les  Milanoys 
sçavoyent  très-bien  le  Roy  estre  leur  naturel 
seigneur  et  la  duché  de  Milan  luy  appartenir  à 
vray  tiltre  héréditaire  ,  pour  tel  Tavoîent  re- 
congneu  et  faict  le  serment  de  fidélité  ;  que  à  ce 
moyen  le  Roy  leur  avoit  diminué  partie  de  leurs 
tributz,  iceulx  remis  en  leur  liberté,  ordonné 
et  estably  ung  parlement  pour  leur  administrer 
justice,  mis  hors  la  captivité  de  Loys  Slbrce, 
lequel  usoit  de  leurs  personnes ,  femmes  et 
biens  à  son  plaisir,  marioit  leurs  filles  à  sa  vo- 
lunté,  et  les  tenoit  en  telle  servitude  que  aucun 
des  habitans  n'eust  ousé  dire  cela  est  mien; 
avoit  oultre  perpétué  leurs  offices  temporelz  ,  et 
donné  plusieurs  grans  privilléges.  Ce  nonobs- 
tant ,  comme  gens  sans  foy ,  ingratz  ,  parjures , 
avoient  conspiré  contre  le  Roy  ,  receu  et  remis 
en  leur  ville  ledict  Ludovic,  choisissant  le  ti- 
rant et  persécuteur  pour  le  vray  seigneur  et 
protecteur ,  et  la  pluspart  des  Françoys  crioyent 
que  les  Milannoys  fussent  deffaitz  et  ruynez. 
Le  seigneur  de  La  Trémoille  considérant, 
comme  dict  Tulle  (l)  en  ses  Offices,  que  à  la 
eonqueste  des  villes  on  se  doit  garder  d'y  faire 
chose  téméraire  ne  cruelle,  pour  modérer  ces 
opinions  procédans  plus  de  ire  que  de  raison , 
commença  parler  ainsi  : 

«  Quant  ire  et  trop  grant  célérité  se  rencon- 
trent en  la  chose  qu'on  veult  exécuter,  vous 
entendrez ,  messieurs ,  que  voluntiers  la  rendent 
mal  faicte  et  au  déshonneur  de  l'aucteur ,  à  la 
raison  de  ce  que  trop  grant  célérité,  témérai- 
rement et  sans  considéracion  précipite  les  cho- 
ses ,  et  ire  y  ouvre  sans  prévoyr  la  fin.  Pour  ces 
considéracions  le  feu  de  nostre  Juste  indignacion 
extraiet  et  le  conseil  des  plus  saiges  prins ,  re- 
gardons quel  bien  pourra  de  la  ruyne  de  ceste 

tant  riche  et  noble  ville  advenir.  C'est  la  pre- 
mière eonqueste  que  noz  pères ,   les  Gaules , 
tirent  en  Italie,  il  y  a  plus  de  deux  mille  ans: 
c'est  leur  édilTice  et  demourance  qu'ilz  nommè- 
rent la  Gaule  transalpine  ;  c'est  le  vray  héritage 
du  Roy  et  son  paternel  domaine.  Je  scay  bien 
que ,  par  les  loix  et  statuz  de  plusieurs  citez ,  la 
mort  est  la  juste  peine  de  moindres  crimes  que 
celuy  de  la  rébellion  et  desloyaultédeceulx  de 
Milan;  toutesvoiz  doyvons   considérer,   mes- 
sieurs ,  la  fragilité  de  nostre  nature  ,  et  que  sou- 
vent les  hommes,  par  espérance  solicitez,  entrent 
es  dangiers  de  guerres,  et  onc  homme  à  péril 
ne  se  exhiba  que  l'actende  de  bonne  yssue  ne 
luy  donnast  quelque  asseurance ,  et  onc  cité  ne 
se  révolta  contre  son  naturel  seigneur,  qu'elle  ne 
se  extimast  à  luy  pareille  en  force  et  ne  tendisl 
à  plus  grant  liberté. 

>.  C'est  une  chose  en  tous  humains  née  que 
péché ,  soit  au  secret  ou  en  public ,  et  n'y  a  sé- 
vérité ne  rigueur  de  loy  qui  les  en  puisse  tous- 
jours  empescher.  Les  hommes  sont  faeilles  à  dé- 
linquer  par  fureur  iiisanable  et  par  faulte  de 
non  assez  puissante  bride  de  raison,  et  encores 
plus  par  foui  espoir  et  cupidité.  Le  foui  espoir  , 
non  voyant  son  péril ,  les  conduit ,  et  cupidité 
de  prospérité  ostentatoire  les  accompaigne,  dont 
procède  que  les  incertains  loyers  et  non  asseu- 
rées  récompenses  excédent  en  puissance  les  dan- 
giers incongneuz  et  peines  non  pourpensées; 
puis  la  fortune  du  futur  gaing  incite  les  cou- 
rages à  désirer  liberté,  empire  et  principaulté. 
Et  davantage  est  une  chose  impossible ,  voire 
folle  à  croire,  lorsque  l'humaine  pensée  est 
d'aucun  immodéré  affect  surprinse  et  excitée  , 
que  par  la  crainte  de  la  rigueur  et  sévérité  de 
la  loy  en  puisse  estre  retraincte  et  prohibée. 

»  Pour  ces  considéracions,  messieurs,  mon 
oppinion  est,  sauf  vostre  meilleur  advis,  que 
nonobstant  la  faulte  des  Milanoys,  qui  contre 
le  Roy  se  sont  révoltez  et  rebellez,  ne  doyvons 
aucune  chose  griefve  contre  eulx  statuer  ne  or- 
donner ,  mais  qu'on  leur  doit  remectre  l'hon- 
neur et  la  vie,  et  commuer  la  peine  de  leurs 
corps  en  raisonnables  amendes  pécuniaires,  pour 
le  deffroy  de  nostre  armée,  moiennant  ce  qu'ilz 
feront  nouveaux  sermens  de  fidélité ,  et  pro- 
mectront  avec  juremens,  pour  l'advenir,  obéis- 
sance et  fidélité  au  Roy,  comme  leur  naturel 
et  vrav  seigneur.  Par  ceste  clémence,  les  aultres 
qui  ont  comme  eulx  failly,  non  désespérez  de 
pardon ,  se  pourront  plus  légièrement  repentir 
et  eulx  soubmectre  a  la  raison  :  et  si  par  cupi- 
dité de  vengence  nous  les  importunons  et  oppri- 
mons de  mort,  ou  de  trop  longue  poison  ,  ou 
excessive  lençon  ,  les  rendrons   impuissaus  de 

deniers  u  paier  ieiirs  tribu/,  et  Mib\ei!ira  uv.z 
hélicqueux  usages ,  sans  lequel  ayde  impossible 
est  que  le  corps  publicque  puisse  subsister. 

•'  Nous  ne  doyvons  ,  eoiiinie  juges  ,  si  esti'oic- 
tement  pugnir  les  delinquens,  mais  considérer 
le  grant  bien  qui  peut  venir  et  procéder  de  cité 
par  modéracion  corrigée;  et  que  mieulx  est 
gardée  la  foy  des  citoiens  par  doulceur  et  inno- 
cence que  par  la  sévérité  des  loix  escriptes; 
mieulx  est  tollue  l'occasion  de  rébellion  par 
bonneste  entretiennement  que  provocquer  par 
crudéiité  les  gens  à  obstinacion  de  mai;  les 
choses  perdues  se  doyvent,  qui  peut,  par  bé- 
nignité recouvrer,  et  les  recouvertes,  par  jus- 
tice et  doulceur  conserver.  Et  pour  brief  con- 
clurre,  en  mon  advis,  je  arbitre  chose  plus 
utille  au  Roy,  nostre  souverain  seigneur,  cà 
nous ,  et  à  tout  le  pays ,  paciffier  nostre  ire  ,  ou- 
blier nostre  injure  et  modérer  In  vengence  par 
clémence  ,  que  total lement  ruyner  et  destruyre 
ceux  qui  se  reppentent  et  demandent  pardon. 
La  condition  des  Françoys  est  prompte  fureur 
et  avoir  pitié  des  vaincuz  ;  que  ire  immodérée 
ne  périsse  ce  glorieux  renom.  » 

Tous  ceulx  du  conseil  furent  de  l'oppinion  du 
seigneur  de  La  Trémoille,et  le  jour  du  vendredy 
sainct  de  Tan  1 500,  qui  fut  le  dix-septiesme  jour 
d'avril ,  sept  jours  après  la  prinse  de  Ludovic 
Sforce  ,  les  Milannois  feirent  amende  honnou- 
rable  au  roy  de  France,  en  présence  dudit  car- 
dinal d'Amboise,  ayant  charge  expresse  du  Roy 
pour  la  recepvoir  en  ladicte  ville  de  Millau,  en 
la  maison  du  Roy.  Publicquement  et  en  grant 
solennité ,  leurs  vices  leur  furent  pardonnées  et 
leurs  biens  saulvez  ,  moyennant  la  somme  de 
troys  cens  mil  livres,  dont  ils  baillèrent  cin- 
quante mille  contans,  les  aultres  cinquante  mil 
promirent  bailler  le  douziesme  jour  de  may  en- 
suyvant,  et  les  deux  cens  mil ,  à  la  volonté  du 
Roy;  et  feirent  les  nouveaulx  sermens  de  fidé- 
lité. Tout  cela  faict ,  ledict  seigneur  de  La  Tré- 
moille ,  adverty  de  la  prinse  dudict  cardinal 
d'Ascaigne,  envoya  vers  les  Vénicieus ,  à  ce 
qu'ilz  le  rendissent  au  Roy  avec  ses  ducatz  et 
bagues  qu'ilz  avoyent  prins  en  sa  duché,  et 
aussi  l'espée  royale  du  grant  escuyer  de  France, 
laquelle  a\oit  esté  prinse  es  coffres  du  roy 
Charles  VUl,  à  Furnoue,  par  les  Albanoys , 
comme  il  a  esté  dict  dessus  ;  et  où  les  Véniciens 
différeroyent ,  les  y  contraindre  à  main  armée  ; 
en  quoy  ils  pensèrent,  et  voynns  fortune  donner 
faveur  audict  seigneur  de  La  Trimoille,  luy  en- 
voyèrent ladicte  espée  avec  ledict  cardinal  d'As- 

caigne  ,  et  partie  de  ses  bahuts  et  duiatz.  Qte'- 
que  temps  après  tist  mener  ledict  cardinal  a 
Lyon  ,  ou  jà  avoit  esté  mené  Loys  Sforce ,  son 
frère,  lequel  Loys  Sforce  fut  depuis  envou; 
par  le  Roy  au  chasteau  de  Loches  pour  sa 
prison. 

Deux  ans  après  ,  le  Roy  retira  et  conquist  le 
royaulme  de  JNaples,  mais  uug  an  ou  deux  après 
ledict  recouvrement,  le  perdit  par  la  roupte 
d'une  bataille  que  les  Françoys  eurent  contre 
domp  Ferrand  ,  roy  d'Espaigne,  l'armée  duquel 
estoit  conduicte  par  Gonsalle  Ferrande  (1),  et 
l'armée  de  France  par  le  comte  de  Guyse  ('2)  de 
la  maison  d'Armagniac,  et  par  messire  Jacques 
deChabannes,  l'ung  des  hardiz  chevalliers  et 
capitaines  qui  fut  onc  en  France.  Et  fut  occis 
en  ceste  bataille  (3)  ledit  comte  de  Guyse,  et  les 
Françoys  deffaictz  par  la  coulpe  des  ti'ésoriers  , 
qui,  pour  eulx  enrichir  des  deniers  ordonnez 
pour  le  deffray  de  l'armée,  la  laissèrent  sans 
vivres,  ne  payèrent  à  temps  et  heure  les  gens- 
d'armes,  par  le  moyen  de  quoy  ne  se  povoyent 
nourrir  ne  leurs  chevaulx,  et  dont  le  Roy  fut 
fort  desplaisant  et  courroussé ,  tant  contre  les 
gens-d'armes  qui  retournoyent ,  lesquelz  ne  vou- 
lut veoyr  neouyr,  que  contre  les  trésoriers,  dont 
en  fist  pugnir  auicuns  par  justice. 

Pour  le  recouvrement  de  Naples,  quelque 
temps  après,  le  Roy  fist  son  lieutenant-général 
ledict  seigneur  de  LaTrémoille,  qui  partit  oe 
France  et  passa  les  monts  avec  une  fort  belle 
armée;  mais  en  allant,  une  maladie  le  sur- 
prinst ,  nonobstant  laquelle  il  passa  oultre  sans 
se  arrester  pour  icelle  ,  jusques  à  tant  qu'il  fut 
par  nécessité  contrainct  demourer  par  impuis- 
sance; car  il  fut  si  pressé  de  son  mal  que,  déses- 
péré de  vie  ,  les  médecins  mandèrent  au  Rt)y 
que  impossible  estoit  à  nature  le  relever  ,  et  que 
sans  le  divin  secours  ne  pourroit  guérir;  par  la- 
quelle cause  le  Roy  manda  audit  seigneur  que 
peu  à  peu  retournast  en  France,  ce  qu'il  fist ,  à 
son  grant  regret,  avec  l'armée  françoyse;  et 
fut  près  d'ung  an  après  tousjours  continue! le- 
ment malade  et  hors  d'espoir  de  santé  ,  dont  le 
Roy  estoit  fort  desplaisaat ,  car  c'estoit  le  sei- 
gneur de  Court ,  du  nombre  de  ceulx  qui  po- 
voyent service  faire  au  Roy  et  à  la  chose 
publicque,  le  moins  importun,  et  qui  moins 
demandoit  de  choses  au  Roy,  pour  luy  et  ses 
serviteurs,  doubtant  luy  desplaire,  et  aux 
princes  et  aultres  capitaines  èsquelz  on  doibt 
esgallement  distribuer  les  estatz ,  selon  leni-s 
qualitez  et  mérites,  et  que  le  Roy  soit  bien 

(3)  IJataillc  de  Cêripnole,  gaiinée  piir  Gon;Ml\r  (.'c 
CoK.'oue  le -28  a> II!  I50;i. 

servy,  et  que  ea  sa  nécessite  il  trouve  à  son 
secours  plus  d'ung ,  de  deux ,  de  troys  et  de 
quatre  capitaines  expérimentez  à  conduyre  ses 
guerres. 

Il  se  contentoitde  peu  sans  tropentreprandre, 
et  n'eust  voulu  par  ambicion  donner  occasion 
aux  princes  de  la  Court  ne  aux  gentiiz-hommes 
méritans  avantaige ,  d'avoir  contre  luy  envie  , 
considérant  que  les  groz  morceau  Ix  ,  prins  en 
hastiveté  et  par  excès  ,  estranglent  ceulx  qui 
ainsi  les  dévorent  ;  et  remémoroit  souvent  les 
excès  faiz  à  aucuns  connestables  de  France  et 
autres  gouverneurs  trop  entreprenans  par  les 
princes  du  sang  ,  mesmement  durant  les  règnes 
des  roys  Loys  Hutin ,  Jehan ,  Charles  VI  et 
Charles  VIL  II  ne  vendit  onc  office ,  et  n'en 
demanda  jamais  pour  les  vendre  et  en  faire  son 
profit  particulier  ;  aucuns  de  la  maison  du  Roy 
s'en  esbaïssoit ,  vu  son  bon  crédit ,  et  mesme- 
ment ses  serviteurs  :  pour  ces  consi  dé  raclons  et 
les  mérites  dudit  seigneur,  vacant  Testât  de 
gouverneur  de  Bourgongneet  des  pays  adjacens, 
par  le  décès  de  monseigneur  Gilebert  de  Clèves, 
comte  de  Nevers  ,  le  roy  Loys  en  pourveut  ice- 
luy  seigneur;  et  l'a  tenu  jusques  à  son  décès, 
à  son  honneur ,  qui  est  ung  bel  estât  et  fort  dé- 
siré par  les  gens  de  bien. 


CHAPITRE  XX. 

Des  Meurs  ^  vertuz  ,  goucerncment  et  forme 
de  vivre  de  madame  Gabr'tclle  de  Bourôon, 
preînière  espouse  du  seigneur  de  La  'i'ri- 
inoille ,  et  monseigneur  Charles  leur  Jilz; 
où  est  incidemment  parlé  d'aucunes  dames 
q\d  ont  esté  excellentes  en  bonnes  lettres. 

Nous  avons  veu  comme,  incontinant  après  la 
première  année  que  le  seigneur  de  La  Trimoille 
eut  espousé  madame  Gabrielle  de  Bourbon, 
fille  du  feu  comte  de  Mompensier ,  elle  eut  ung 
filz  nommé  Charles,  et  à  la  raison  de  ce  que  la 
forme  de  vivre  de  celle  noble  dame  vault  ])ien 
estre  réduicte  à  mémoyre,  pour  la  doctrine  des 
dames  qui  pourront  lire  cy-dedans,  je  escrip- 
ray  en  briefves  paroUes  ce  que  je  y.ay  peu 
veoyr  et  cognoistre  :  c'est  que  ceste  dame  estoit 
dévote  et  pleine  de  grant  religion,  sobre,  chaste, 
grave  sans  fierté ,  peu  parlant ,  magnanime  sans 
orgueil ,  et  non  ignorant  le  lettres  vulgaires. 
Tous  les  jours  ordinairement  àssistoit  aux 
heures  cauonialles  ,  oyoit  la  messe  et  disoit  ses 
heures  dévotement  sans  ypocrisie  ;  elle  se  dé- 
lectoit  sur  toutes  choses  à  ouyr  .parler  de  la 


Saincte-Escripture  ,  sans  trop  avant  s'enqucrii- 
des  secretz  de  théologie;  plus  amoit  le  moral  et 
les  choses  contemplatives  que  les  argumens  et 
subtilitez  escorchées  de  la  lettre  ,  par  lesquelles 
le  vray  sens  est  souvent  perverty;  elle  se  con- 
tentoit  de  peu  de  viandes  aux  heures  acous- 
tumées  ;  en  public  monstroit  bien  elle  estre  du 
royal  sang ,  descendue  par  ung  port  assez  grant 
et  révérancial ,  mais  au  privé ,  entre  ses  gentiiz- 
hommes,  damoyselles ,  serviteurs  et  gens  qu'elle 
avoit  accoustumé  veoyr,  estoit  la  plus  bénigne, 
gracieuse  et  familière  qu'on  eust  peu  trouver  ; 
consolative  ,  confortative  et  tousjours  habon- 
dante  en  bonnes  parolles ,  sans  vouloir  ouyr  mal 
parler  d'aultruy,  ne  de  chose  lascivieuse,  volup- 
tueuse ne  scandaleuse  ;  et  hayoit  les  gens  notez 
de  telz  vices. 

Elle  estoit  si  magnanime  que  bien  se  contan- 
toit  estre  la  plus  part  du  temps  privée  des  plai- 
sirs et  doulceurs  de  mariage,  et  dormir  seule  en 
ennuy  et  regret,  à  ce  que  son  espoux,  en  servant 
le  Roy  et  s'emploiaut  aux  affaires  du  royaume 
et  du  bien  public  ,  acquist  honneur  et  louange. 
Elle  amoit  trop  raieulx  le  rapport  luy  avoir  fait 
louables  armes  que  tout  l'or  du  monde  ;  elle  es- 
toit libéralle  et  magnifique  en  conviz,  tapis- 
series ,  vaisselle  d'or  et  d'argent,  comme  à  sa 
maison  appartenoit ,  sans  superfluité  :  jamais 
n'estoit  oyseuse  ,  mais  s'emploioit  une  partie  de 
la  journée  en  broderie  et  aultres  menuz  ouvrages 
appartenans  à  telles  dames ,  et  y  occupoit  ses 
damoiselles,  dont  avoit  bonne  quantité,  et  de 
grosses  ,  riches  et  illustres  maisons.  Et  quant 
aucunesfoiz  estoit  ennuyée  de  telz  ouvrages ,  se 
retiroit  en  son  cabinet  fort  bien  garny  de  livres, 
lisoit  quelque  histoire  ou  chose  moralle  ou  doc- 
trinalle  ;  et  si  estoit  son  esprit  ennobly  et  enri- 
chy  de  tant  bonnes  sciences,  qu'elle  emploioit 
une  partie  des  jours  à  composer  petitz  traictez 
à  l'honneur  de  Dieu  ,  de  la  vieige  Marie ,  et  ù 
finstruction  de  ses  damoiselles;  elle  composa  en 
son  vivant  une  contemplation  sur  la  nativité  et 
passion  de  INostre-Seigneur- Jhésuscrist,  ung 
aultrc  traicté  intituUé  le  Chasteau  de  Sainct- 
Esprit^  ung  auUre  traicté  iutituUé  V Instruction 
des  jeunes  fdles,  et  ung  aultre  traicté  intitullé 
le  Viafeur,  qui  sont  toutes  choses  si  bien  com- 
posées qu'on  les  extimeroit  estie  plus  ouvrage 
de  gens  de  grans  lectrés  que  composicion  de 
femme;  voire  et  si  n'estoit  aucunement  présump- 
tueuse,  car  elle  faisoit  tousjours  veoir  et  visiter 
ses  compositions  à  gens  de  hault  et  bon  savoir, 
comme  je  sçay,  parce  que  de  sa  grâce  me  bail- 
loit  la  charge  de  les  faire  araander. 

Toutes  ces  bonnes  meurs  et  condicions  ay- 
dèrent  fo:t  aux  perfections  que  monseigneur 

Charles  sou  filz  acquist  en  jeunesse,  voire  au- 
tant que  jeune  prince  qu'on  eust  sceu  lors  veoir. 
Aucuns  trouvoyeut  extrange  que  ceste  dame 
emploiast  son  esprit  à  composer  livres  ,  disant 
que  ce  n'estoit  Testât  d'une  femme;  mais  ce  lé- 
gier  jugement  procède  d'ignorance  ;  car  en  par- 
lant de  telles  matières  on  doit  distinguer  des 
femmes ,  et  sçavoir  de  quelles  maisons  sont 
venues  ,  si  elles  sont  riches  ou  pauvres.  Je  suis 
bien  d'opinion  que  les  femmes  de  bas  estât,  et 
qui  sont  chargées  et  contrainctes  vacquer  aux 
choses  familières  et  domesticques,  pour  l'en- 
treliennement  de  leur  famille,  ne  doyvent 
vacquer  aux  lectres  ,  parce  que  c'est  chose  ré- 
pugnant a  rusticité;  mais  les  roynes,  princesses 
et  aultres  dames  qui  ne  se  doyvent,  pour  la  ré- 
vérence de  leurs  estatz,  applicquer  à  mesnager 
comme  les  mécaniques,  et  qui  ont  serviteurs  et 
servantes  pour  le  faire,  doyvent  trop  niieulx 
applicquer  leurs  esprictz  et  emploier  le  temps  à 
vaccjuer  aux  bonnes  et  honnestes  lectres  con- 
cernans  choses  moralles  ou  historialles,  qui  in- 
duisent à  vertuz  et  bonnes  meurs ,  que  à  oysi- 
veté,  mère  de  tous  vices ,  ou  à  dances,  conviz, 
bauquetz  et  aultres  passe-temps  scandaleux  et 
lascivieux  ;  mais  se  doivent  garder  d'applicquer 
leurs  espritz  aux  curieuses  questions  de  théo- 
logie ,  concernans  les  choses  secrètes  de  la  Di- 
vinité ,  dont  le  savoir  appartient  seulement  aux 
prélatz ,  recteurs  et  docteurs. 

Et  si  à  ceste  considéracion  est  convenable 
aux  femmes  estre  lettrées  en  lettres  vulgaires  , 
est  encores  plus  requis  pour  un  aultre  bien,  qui 
en  peult  procéder ,  c'est  que  les  enfans  nourriz 
avec  telles  mères  sont  voluntiers  plus  éloquens, 
mieulx  parlans  ,  plus  saiges  et  mieulx  disans 
que  les  nourriz  avec  les  rusticques,  parce  qu'ilz 
retiennent  tousjours  des  condicions  de  leurs 
mères  ou  nourrices.  Cornélie,  mère  de  Grachus, 
ayda  fort,  par  son  continuel  usaige  de  bien  par- 
ler, à  l'éloquence  de  ses  enfans  :  Cicero  a  es- 
cript  qu'il  avoit  Icu  ses  épistres  ,  et  les  extime 
fort  pour  ouvrage  féminin.  La  iille  de  Lélius  , 
qui  avoit  reteim  la  paternelle  éloquence,  rendit 
ses  enfans  et  nepveux  disers.  La  fille  de  Hor- 
tense  feit  une  très-éloquente  oraison  en  la  pré- 
sence des  Tri  vires  de  Romrne.  Les  anciens  ha- 
bundoyent  en  femmes  très-doctes  en  toutes  dis- 
ciplines, mesmement  les  Grecz,  entre  lesquelz  , 
comme  nous  lisons,  y  eut  plusieurs  femmes  très- 
bien  instruictesen  philosophie.  Platon  eut  entre 
ses  aultres  disciples  ,  deux  femmes,  l'une  nom- 
mée Lasthéma  Manthinéa  et  l'autre  Apiothéa 
Phliasia  ,  lesquelles  ,  comme  a  escript  hicear- 
chus ,  usoyent  de  vestement  virille  pour  plus 
commodément  apprendre.  Aretha,  fille  d'Aris- 


tipus,  qui  avoit  esté  disciple  de  Socrates,  sceut 
tant  de  philosophie  qu'elle  en  monstra  et  ensei- 
gna à  son  filz  Aristipus  le  jeune.  Titagoras  n'a 
eu  honte  d'avoir  escript  (ju'il  avoit  moult  apiins 
de  philosophie  de  sa  seur  Tliéocla  ;  aussi  endoc- 
trina en  philosophie  sa  fille  ,  à  laquelle  laissi' 
par  son  testament  ses  Commentaires.  L'amour 
qu'elle  avoit  aux  lettres  fut  cause  dont  elle  gar- 
da perpétuelle  virginité,  et  soubz  elle  eut  plu- 
sieurs pucelles  ausquelles  premièrement  aprinst 
la  philosophie  de  pudicité  et  chasteté. 

Alexandre  le  Grant  ne  voulut  espouser  la 
fille  du  roy  Daire,  jaçoit  ce  qu'elle  fust  très- 
belle  et  très-riche,  et  ayma  mieulx  prandre  a 
femme  ,  sans  dot,  Barsyne,  fille  de  roy,  toutes- 
foiz  pauvre,  parce  qu'elle  savoitles  lettres  grec- 
ques. Licurgus  fut  bien  de  ceste  opinion,  quant, 
par  ses  loix ,  ordonna  qu'on  prendroit  les 
femmes  sans  dot,  c'est-à-dire  sans  qu'elles  eus- 
sent aulcune  chose  en  mariage  ,  à  ce  que  les 
hommes  quissent  les  vertueuses  femmes  et  non 
leurs  richesses,  et  que  pour  ceste  raison  les 
filles  se  appliquassent  à  science  et  vertu.  Nicos- 
trata  ,  mère  de  Evander  ,  fut  surnommée  Car- 
mente  ,  parce  que  richement  composoit  carmes 
et  meltres  par  lesquelz  prédisoit  les  choses  fu- 
tures. Nous  lisons  que  Mistis  Lirica  et  Coryna 
sa  disciple  furent  très-bien  instruictes  en  l'art 
poéticque,  semblablement  Anagora  Milésia  et 
Cornificia,  seur  du  poète  Cornificius  ,  laquelle 
composa  plusieurs  excellens  épigrames,  dont  de- 
puis a  eu  grant  louange.  Et  si  nous  voulons  parler 
des  dames  crestiennes,  pensons  au  savoir  de  Faute 
et  Probe  ,  dames  romraaines  ausquelles  sainct 
Hiérosme  a  escript  tant  de  belles  épistres  latines, 
et  à  la  science  argumentative  de  saincte  Cathe- 
rine ,  qui ,  par  argumentacions  ,  surmonta  cin- 
quante docteurs;  et  ne  oublions  le  livre  compo- 
sé en  latin  par  saincte  Brigide,  ne  les  prophécies 
de  toutes  les  si  billes. 

Or  estoit  donc  madame  Gabrielle  de  Bourbon 
pleine  de  bon  sçavoir  et  élégante  en  composi- 
cion  prosaïque,  qui  selon  le  jugement  de  Chri- 
sipus,  en  sou  livre  de  Vlnstitiicion  des  oifans^ 
doima  ung  naturel  instruict  à  monsieur  Charles 
son  filz,  prince  de  Thalemont,de  aymer  les  livres 
et  les  bonnes  lettres;  et  sçay  que  oultre  les  con- 
dicions de  vraye  noblesse  et  de  discipline  mili- 
taire où  monsieur  son  père  l'avoit  songneuse- 
ment  fait  instruyre  ,  estoit  grant  historien  ,  et 
composoit  très-élégamment  en  épistres  et  ron- 
deaux. Il  excédoit  en  grandeur  corporelle  ,  père 
et  mère,  et  si  estoit  gros  à  l'advenant;  et  parce 
que  aulcuns  de  ceulx  du  nom  de  La  Trémoille 
avoyent  esté  graz  ,  monsieur  son  père  ,  pour  y 
obvier,  le  misl  entre  mains  de  gens  fort  éveillez-, 

lesquelz  l'excitoyent  à  tous  jeux  pénibles  et  hon- 
iiestes,  comme  à  saulter,  gecter  la  barre,  jouer  à 
la  paulme  et  à  jouxter,  et ,  combien  qu'il  ay- 
mast  le  passetemps  des  dames  quant  il  estoit  en 
Court,  je  sçay  qu'il  a  esté  ung  des  chastes  prin- 
ces qui  fût  onc  et  qui  plus  avoit  en  horreur 
femmes  meschantes.  A  son  port  et  contenance  , 
sembloit  estre  grave  et  fier ,  mais  c'estoit  une 
honneste  gravité  sans  orgueil,  plaine  de  magna- 
nimité et  vuyde  de  adulation  et  flatterie  ;  et  n'y 
avoit  prince  dont  la  familiarité  de  chambre  entre 
ses  domesticques  fust  plus  actractive  à  l'amer 
e  révérer.  Il  parloit  peu,  et  ne  vouloit  dire 
parolle  perdue  et  qui  ne  portast  fruict.  Il  lut 
marié  jeune  avec  madame  Loyse  ,  fille  de  mon- 
seigneur Charles  de  Coictivy,  comte  de  Taille- 
bourg,  et  de  madame  Jehanne  d'Orléans  son  es- 
pouse  ,  fille  du  bon  duc  Jehan  d'Angoulesme,  à 
présent  réclamé  comme  sainct,etseur  de  mon- 
seigneur Charles,  père  du  Roy  françoys  qui  à 
présent  est,  qui  fut  une  grant  et  grosse  aliance. 


CHAPITRE  XX  F. 

Comment  le  soi  g  nenr  de  La  Trémoillefist  son 
entrée  en  son  (jouvernemcnt  de  Bourgonync. 
Des  services  que  luy  et  son  fdz  firent  au 
Roy ,  es  guerres  contre  les  Genevois  et  Vé- 
niciens  ;  de  la  journée  de  Ravanne,  et  com- 
ment les  Françoys  laissèrent  la  duché  de 
3Jilanpour  retourner  en  France. 

Le  seigneur  de  La  Trérùoille  se  prépara  pour 
faire  son  entrée  en  la  ville  de  Dijon  ,  capitalle 
de  la  duché  de  Bourgongne,  pour  après  aller 
veoyr  et  visiter  les  aultres  villes  et  places  de 
frontière;  et  bien  accompaigné  y  alla  certain 
brief  temps  après  où  il  fut  honnourablement  et 
à  joye,  lyesse  et  triumphe,  receu;  et  luy  fut 
faicte,  par  le  chief  des  citoyens  de  ladicte  ville  , 
l'oraison  ou  persuasion  telle  que  verrez  ,  que- 
quessoit  de  mosme  substance  : 

Oraison  du  chief  de  la  ville  de  Dijon  au  sei- 
gneur de  la  Trémoille. 

'>  Si  en  vous  n'y  avoit  que  la  faveu-r  de  for- 
tune qui  a  tousjours  vostre  glorieux  renom  ac- 
compaigné, très-redoutable  prince  et  seigneur, 
ne  se  trouveroit  nation  qui  ne  se  extimast  très- 
eureuse  d'estre  soubz  vostre  modéracion  gouver- 
née; mais  voz  exaltées  vertuz,  vos  mémorables 
gestes  et  faicz  ,  vostre  magnificence  ,  prudence 
et  doctrine  à  ce  adjouxtées,  font  que  vous  estes 
désiré  ,  loué,  et  par  admiracion  regardé  de  tou- 


tes les  crestiennes  provinces.  A  ceste  consi- 
déracion  ,  voyans  les  choses  fatalles  si  bien 
quant  à  nous  disposées,  que  le  Roy,  nostre  sou- 
verain seigneur ,  asseuré  de  vostre  loyauté , 
vous  a  voulu  de  ce  pays  faire  gouverneur,  em- 
pereur et  modérateur ,  qui  estes  de  nostre  sang, 
de  nostre  terre  et  de  nostre  généracion  ,  nous 
resjouyssous  et  exaltons,  et  oultre  rendons  grâ- 
ces à  la  souveraine  déité  et  royalle  Majesté  ,  de 
ce  bénéfice  ,  que  nous  extimons  opulent ,  riche , 
précieux  et  favorable,  espérans  que  par  vostre 
prudente  conduicte  et  hardiesse,  nous,  noz  égli- 
ses ,  parens  et  biens,  seront  protégez ,  deffenduz 
et  gardez  de  toutes  irréligions  ,  sacrilèges  ,  in- 
justices, pilleries,  forces,  violences,  concucions, 
dépopulacions  ,  homicides,  excès  et  autres  tri- 
bulacions  qui  adviennent  souvent  par  faulte  de 
bon  ordre  en  pays  de  frontière  comme  cestuy  ; 
et  que  la  renommée  de  voz  fortunées  victoyres 
nous  servira  de  murailles  ,  rempars  et  artillerie 
pour  réprimer  les  soudains  mouvemens  des  in- 
dustrieux Flamens,  pertinax  Hennuyers,  cruelz 
Séquanoys ,  haulsaires  Suysses  ,  excessifz  Ale- 
mans  ,  et  aultres  envieux  de  la  frugalité  ,  ri- 
chesse et  bonté  de  ceste  fertile  habundante 
terre. 

-'  Aussi  que  voz  progéniteurs  portans  le  nom 
de  La  Trémoille  ,  yssuz  ,  nez  et  nourriz  en  ce 
territoire ,  toujours  ont  acquis  les  mérites  d'hon- 
neur, par  le  bon  traictement  qu'ils  nous  ont 
pourchassé  et  quis  ;  soubz  ceste  confiance  et  la 
\  ostre  mansuétude ,  très-redoutable  et  très-puis- 
sant prince  et  seigneur ,  mectons  entre  voz 
mains  nous,  noz  voluntez  ,  noz  choses  sacrées, 
enfans,  femmes,  familles,  facultez,  possessions  , 
chevances  et  toutes  noz  fortunées  choses  ;  à  ce 
qu'il  vous  plaize  nous  protéger  ,  deffendre  et 
descharger  de  toutes  injustices,  pour  lesquelles 
les  royaumes  et  seigneuries  tumbent  en  ruyne 
et  sont  de  gent  en  gent  transférées.  Et  de  notre 
part,  l'église  vous  soustiendra,  la  noblesse  vous 
donnera  secours ,  le  peuple  commun  vous 
obéyra  ,  et  tous  ensemble  par  un  accord  ,  nous 
y  employerons  corps  et  biens.  - 

Response  faicte  par  le  seigneur  de  La   Tré- 
moille à  ceulx  de  Dijon. 

«  Si  par  multiplications  de  grâce  je  me  po- 
voys  acquicter  envers  vous,  messieurs  de  Dijon, 
de  vostre  honnourable  recueil  ,  exibicion  d'hon- 
neur et  bienveillance,  je  m'efforceroys  le  faire  ; 
mais  vous  plaira  le  brief  langaige  accepter,  avec 
le  grand  désir  que  j'ay  de  vivre  avec  vous  en 
paix  ,  au  proffit  du  Roy  et  au  vostre;  à  mon 
honneur  et  a  l'utilité  publicque.  Mon  vouloir  est 

(Iroict ,  mon  intcncion  bonne  et  mon  espoyr  as- 
sez grant ,  reste  que  je  crains  ne  povoir  obéyr, 
dautant  que  les  complexions  des  gens  sont  di- 
verses à  tous,  vous  priant  béiiignement  excuser 
les  faultes  si  vous  y  en  trouvez  ,  et  me  estre  ay- 
ilans  à  l'exécution  de  ma  charge.  Vous  entendez 
assez  ,  messieurs  ,  que  la  force  d'ung  Roy  et 
d'ung  royaume  principallement  consiste  en  l'u- 
nion des  subjectz,  en  l'obéissance  qu'ilz  doyvent 
à  leur  prince  ,  en  leur  richesse,  en  exercice  d'ar- 
mes, et  en  la  municion  et  fortification  des  villes, 
citez,  chasteaulx  et  places  fortes.  Vous  avez  re- 
nom d'estre  très-riches  ,  vous  estes  louez  de  l'u- 
nion que  vous  avez  en  l'obéissance  royalle  ,  et 
par  les  histoires  assez  appert  de  la  hardiesse  et 
l)on  exercice  aux  armes  que  les  nobles  de  ce 
pays  ont  eu ,  comme  encores  ont  ;  reste  savoir 
si  vos  villes  et  places  sont  bien  fortiffiées ,  car 
c'est  la  force  du  royaulme  et  le  mur  inaccessible 
des  ennemys  que  une  place  munie  et  garnie  d'ar- 
tillerie,  vivres  et  aultres  choses  nécessaires 
pour  soustenir  ung  siège  ,  nourrir  une  garnison 
et  actendre  ung secours,  qui  est  la  priucipalle 
chose  où  le  Roy,  nostre  souverain  seigneur, 
gecteses  yeulx,  preste  son  esprit  et  applicque 
ses  biens,  dont  j'espère  plus  au  long  vous 
{Hirler.  » 

Il  fist  son  propos  court,  doubtant  ennuyer, 
et  s'en  alla,  fort  bien  accompaigné,  tant  de  ses 
gens  que  de  ceiilx  du  dedans  ,  en  ladite  ville  de 
Dijon  ,  où  il  fut  très-bien  traicté  et  festié  par 
les  seigneurs  et  dames,  entre  lesquelz  il  se  sa- 
voit  au  gré  de  tous  entretenir.  Quelque  temps 
après,  alla  faire  son  entrée  on  parlement  de 
Dijon  .  et  en  la  maison  commune  des  citoyens , 
ou  il  fist  plusieurs  belles  remonstrances  pour  le 
proffit  publicque  ;  et  se  porta  si  très-bien  en  ce 
gouvernement  qu'ouques  il  n'y  eut  reproche; 
et  diray  une  chose  de  ce  seigneur  peu  veue  en 
aultres  seigneurs  de  sa  qualité ,  qu'il  a  tousjours 
vu  le  cueur  munde  et  nect  du  vice  d'avarice, 
et  les  mains  immacullées  de  dons  corruptibles 
et  de  préseiis  dor  et  d'argent;  car  onc  n'en 
prinst  pour  quelque  plaisir  qu'il  fist ,  publicque 
ou  privé. 

Environ  ce  temps  fut  pourveu  par  le  Roy  de 
l'admiraulté  de  Bretaigne,  vacant  par  le  décès 
du  prince  d'Oranges,  qu'il  adjouxta  à  l'admi- 
raulté de<juyenne  qu'il  avoit  eu  par  long-temps 
paravant  par  le  trespasde  monseigneur  Mathieu, 
l)astard  de  Bourbon  ;  et ,  comme  admirai  sus- 
dit ,  bientost  après  feit  faire  une  fort  belle  na- 
vire nommée  Gabhelle,  du  nom  de  son  espousc  ; 
<lepuis  en  feit  encores  faire  une  aultrc,  qui  bien 
a  servy  au  royaume  de  France  pour  la  guerre 
(le  mer.  I/nn  des  lient ilzhommes  de  sa  maison  . 


nommé  messire  Regnaud  de  Moussy,  chevallier 
hardy,  de  bon  esprit  et  de  grant  entreprise ,  a 
esté  son  visadmiral. 

En  l'an  1307,  il  alla  delà  les  mons  avec  le 
Roy,  pour  le  recouvrement  de  la  ville  de  Gennes, 
laquelle  s'estoit  contre  le  Roy  révoltée  ,  par  la 
faction  et  conduicte  d'un  taincturier  nommé 
Paule  de  Novis ,  homme  de  plus  grant  cueur 
(iue  de  prudence ,  qui  avoit  incité  les  Genevois 
à  rébellion,  et  à  chasser  les  François  hors  de 
Gennes,  dont  mal  lui  prinst;  car  Gennes  ,  re- 
couverte par  les  glorieuses  armes  des  François , 
le  Roy  présent,  accompaigné  du  seigneur  de  La 
Trémoille  et  aultres  princes  ,  il  feit  descapiter 
ledit  Paule  de  Novis,  comme  bien  avoit  mérité. 
Et  de  Gennes  le  Roy  s'en  alla  à  Milan,  non  sans 
!e  seigneur  de  La  Trémoille,  qui  jamais  ne  le 
perdoit  de  veue.  Et  ladite  année  ,  monseigneur 
.îehan  de  La  Trimoille  ,  frère  dudit  seigneur  , 
ainsi  qu'il  alloit  à  Rome  remercier  le  Pape  qui 
!uy  avoit  envoie  le  tiltre  et  chappeau  de  cardi- 
nal, fut  d'une  fièvre  continue  surprins ,  en  la 
ville  de  Milan,  où  il  décéda,  au  grant  regret  de 
son  frère,  et  de  son  nepveu  le  prince  de  Thaïe- 
mont  ;  il  tenoit  en  l'Eglise  cinquante  mille  livres 
de  revenu  ;  car  il  estoit  évesque  de  Poictiers  et 
arcévesque  d'Aulx;  et  si  avoit  plusieurs  autres 
groz  bénéfices  ;  et  combien  que  sa  chasteté  , 
bonté  et  science  ,  méritassent  telles  dignitez, 
honneurs  et  biens,  toutesfois  ne  les  avoit  euz 
sans  la  faveur  de  son  frère  aisné,  ledit  seigneur 
de  La  Trimoille.  Son  cueur  fut  laissé  en  l'église 
des  frères  Mineurs  de  Milan,  et  son  corps  ap- 
porté en  l'église  Nostre-Dame  de  Thouars  ,  où 
il  gist  soubz  un  sépulchre  de  mabre. 

Après  toutes  ces  choses  ,  fut  traicté  l'accord 
de  Cambray,  par  la  conduicte  de  monseigneur 
Georges  d'Ambaise,  arcévesque  de  Rouhan,  car- 
dinal et  légat  en  France,  et  madame  Margarite 
de  Flandres,  entre  le  pape  Julius  Maximilian  , 
roy  des  Romains,  soy  disant  empereur,  le  roy  de 
France,  et  Ferdinand,  roy  d'Espaigne  ,  qui  fut 
fort  pernicieux  pour  les  François;  car  soubz 
umbre  d'icelluy,  on  feit  depuis  plusieurs  grans 
tors  au  roy  de  France.  Par  le  moien  de  ce  si- 
muUé  accord  ou  paix  fourrée,  tous  ces  princes 
entreprindrent  depuis  contraindre  les  Véiiiciens 
à  leur  rendre  les  places  et  seigneuries  par  eulx 
usurpées,  dont  ilz  furent  sommez  par  le  roy  de 
France ,  chief  de  ceste  entreprinse,  comme  y 
ayant  le  plus  grant  intérest,  à  la  raison  de  ce 
que  les  Véniciensusurpoycnt  Bresse,  Bergomme, 
Ciemonne,  et  aultres  villes  et  seigneuries  de  sa 
duché  de  Milan.  Et  parce  ([ue  les  >'éniciens  n'y 
voulurent  entendre,  le  Roy  droissa  grosse  ar- 
nu'e  contre  cul\.  qu'il  (ist  passer  delà  les  monts, 

et  y  fut  en  personne,  non  sans  le  seigneur  de  La 
Trimoille,  qui  tousjours  estoit  le  premier  prest 
à  faire  service  au  Roy,  son  seigneur  et  maistre , 
et  au  royaulme. 

Les  Véniciens  de  l'autre  part  délibéroyent  de 
actendre  le  Roy  avec  belle  et  grosse  armée;  et 
le  dix-huictiesme  jour  de  may  (1)  l'an  1509,  se 
rencontrèrent  les  deux  armées  à  Agnadel,  où  y 
eut  grosse  et  cruelle  bataille  qui 'dura  quatre 
heures ,  et  finablement  les  Véniciens  y  furent 
deffaictz,  et  leurs  gens  de  pié  presque  tous  occis 
sur  le  champ.  Rerthelomy  Dalviane  ,  chief  et 
lieutenant-général  de  l'armée  vénicienne,  y  fut 
|)rins  prisonnier  par  le  seigneur  de  Vaudenesse, 
frère  du  mareschal  de  Chabanes.  Ledit  seigneur 
de  La  Trémoille  et  le  prince  de  Thalemond  son 
fîlz  se  y  portèrent  très-bien  et  y  acquirent  groz 
honneur.  Par  !e  moyen  de  ceste  victoyre,  le  roy 
de  France  retira  sesdictes  villes  de  Rresse,  Cré- 
monne,  Rergomme,  et  aultresestans  des  appar- 
tenances de  la  duché  de  Milan,  et  fist  rendre  à 
l'Eglise  rommaine  les  villes  de  Serne,  Rommai- 
gne,  Imole,  Favonce,  Forlyne,  et  autres  terres 
que  le  pape  Juliusquerelloit;  et  au  roy  des  rom- 
mains,  Véronne,  Patavie(2),  ïrévise  et  aultres 
lieux  ;  et  audit  roy  d'Espaigne ,  Ceronduse  et 
Tarante. 

Certain  peu  de  temps  après  ,, ledit  cardinal 
d'Ambaise,  légat  en  France,  qui  manyoit  le  Roy 
et  son  royaume  en  si  bonne  sorte  que  le  peuple 
franeoysne  fut  one  mieulx  traicté,  alla  de  vie  à 
trespas ,  qui  fut  groz  dommage  et  peite,  car  il  a 
semblé  à  plusieurs  personnes  de  bon  esprit  que 
à  l'occasion  de  son  décès,  le  traicté  de  Cambray 
fut  enfrainctpar  lepape  Julius,  par  le  Roy  des 
Rommains  et  le  roy  d'Espaigne  ,  parce  que  in- 
continant  après  ledit  pape  Julius  fist  alliance 
avec  les  Véniciens,  et  s'efforcea  faire  perdre  au 
l'oy  de  France  sa  duché  de  Milan,  par  l'intelli- 
gence qu'il  avoit  avec  le  roy  des  Rommains  et 
le  roy  d'Espaigne,  qui  tous  faulsèrent  leur  foy 
et  serment  baillez  et  faicts  oudit  tiaicté  de  Cam- 
bray, lequel  traicté  fut  pourchassé  au  dommaige 
des  Françoys  et  à  ce  qu'ilz ,  assemblez  ,  fussent 
deffaiz  par  les  Véniciens,  ce  que  espéroyent  les- 
dictz  pape  Julius,  roys  d'Espaigne  et  des  Rom- 
mains, qui  advinst  au  contraire. 

Le  Roy  fut  fort  troublé  de  ces  entreprinses  , 
plus  couroussé  de  l'ingratitude  du  pape  Julius, 
auquel  il  avoit  faict  tant  de  services  et  plaisirs 
à  l'augmentacion  du  siège  apostolique,  et  mes- 
niement  en  la  restitucion  de  la  ville  de  Coulon- 
gne,  laquelle  il  avoit  recouverte  contre  ceulx  de 
Rénétyvolle,  et  mis  entre  les  mains  dudit  pape 

fV  !.<'  1  \  mai. 


Julius,  et  eust  voluntiers  trouvé  les  moyens  pour 
luy  monstrer  qu'il  ne  devoit  ainsi  le  traicter  : 
sur  quoy  assembla  en  la  ville  de  Tours  les  éves- 
ques,  prélatz,  docteurs,  et  autres  gens  de  bonnes 
lettres  de  son  royaulme,  pour  savoir  commant 
et  en  quelle  sorte,  sans  offenser  Dieu,  il  y  de- 
vroit  procéder;  et  fut  advisé  qu'on  feroit  ung 
concilie  (qui  fut  commancé  àPise,  et  depuis 
transféré  à  Lyon),  mais  il  n'y  eut  aulcune  con- 
clusion. Ce  pendant  les  Véniciens,  les  Souysses, 
qui  avoyent  esté  gaignez  par  ledit  pape  Julius, 
et  les  Hispaniens  faisoyent  la  guerre  au  roy  de 
France,  en  sa  duché  de  Milan,  et,  pour  remons- 
trer  ausditz  Souysses  qu'ilz  avoyent  mal  faict 
d'avoir  laissé  le  Roy,  qui  tant  leur  avoit  faict  de 
biens,  et  les  gaigner,  le  Roy  envoya  vers  eulx, 
jusques  en  Souysse,  ledit  seigneur  de  La  Tré- 
moille, lequel  y  fut  longuement  en  dangier  de 
sa  personne  ;  et  n'eust  esté  son  humilité  ,  eau- 
telle  et  prudence,  l'eussent  retenu  pour  l'argent 
qu'ilz  demandoyent  au  Roy  pour  la  prinse  du- 
dit Loys  Sforce;et  néantmoins  fist  tant  qu'il 
gaigna  au  Roy  certains  quentons  desditz  Souys- 
ses, et  s'en  retourna  en  leur  grâce  et  amour. 

Comme  on  faisoit  toutes  ces  choses,  monsieur 
Gaston  de  Fouex ,  duc  de  Nemoux,  qui  que- 
relloit  le  royaulme  de  Navarre  contre  ceulx  qui 
sont  descenduz  de  la  maison  d'Alebret,  se  des- 
roba  du  Roy,  et  avec  luy  le  prince  de  Thale- 
mont,  filz  dudit  seigneur  de  La  Trémoille,  pour 
aller  à  Milan,  où  le  seigneur  de  Chaulraont,  de 
la  maison  d'Ambaise,  estoit  lieutenant-général  ; 
le  Roy  et  ledict  seigneur  de  La  Trémoille  fai- 
gnirent  estre  courroussez  de  ce  que  ces  deux 
jeunes  princes  s'en  estoyent  allez  sans  leur  con- 
gié,  mais  envoyèrent  après  eulx  or,  argent ,  et 
tout  ce  qui  leur  estoit  nécessaire  ;  et  quant  ilz 
eurent  esté  quelque  temps  à  Milan,  ledit  prince 
de  Thalemont  retourna  en  France,  et  laissa  à 
Milan  ledit  duc  de  Nemoux,  qui  y  fut  lieute- 
nant-général pour  le  Roy,  après  le  trespas  du- 
dict  seigneur  de  Chaulmont. 

A  son  entrée  dudit  Estât,  il  prinst  la  ville  de 
Roulongne,  et  la  mist  hors  des  mains  du  pape 
Julius,  par  l'advis  et  oppinion  dudit  concilie: 
et  tost  après  les  Souysses  vindrent  assiéger  Mi- 
lan, mais  n'y  feirent  rien;  semblablement  les 
villes  de  Rresse  et  Bergomme  se  révoltèrent 
pour  les  Véniciens,  et  tost  après  furent -recou- 
vertes par  les  Françoys,  et  la  ville  de  Rresse 
pillée,  où  les  Françoys  se  enrichirent  pour  les 
richesses  qu'ilz  trouvèrent  dedans. 

En  ce  temps ,  le  pays  de  Italie  estoit  fort  0|> 
primé  de  guerres  et  pillé  de  gens  d'ai-mes ,  tant 

des  Françoys,  Souysses ,  Espaignolz,  que  Vé- 
niciens;  et  on  quaresme  de  l'an  1612  (1).  les 
aimées  du  Pape,  des  Souysses  et  Hispaniensse 
jovunirent ,  quérans  les  moyens  de  surprendre 
les  Françoys  et  les  chasser  de  ce  pays  ;  mais 
ledit  duc  de  Nemoux,  par  i'oppinion  et  saige 
conduicte  des  anciens  capitaines  de  France  qui 
estoyent  avec  luy,  y  résistoit  tousjours ,  à  la 
gloire  et  honneur  des  Françoys. 

Après  plusieurs  saillies  et  rencontres,  le  jour 
de  Pasques  ensuyNant,  toutes  ces  armées  se 
rencontrèrent  davant   Uavanne ,  ou  la  bataille 
fut  grant,  et  aussi  longue  et  cruelle  qu'on  en 
veit  onc;  car  d'une  part  et  d'aultre  la  vertu  de 
hardiesse  fut  si  grant ,  et  y  eut  de  si   grans 
proesses  faictes,  qu'on  ne  scet  a  qui  bailler  l'hon- 
neur de  la  victoyrc.  Toutesfoiz  le  camp  dcmou- 
ra  aux  Françoys ,  non  sans  grant  perte  de  plu- 
sieurs gens  de  bien,  par  ung  malheur,  car, 
comme  ilz  fussent  demeurez  les  maistres  et  eus- 
sent mis  en  fuitte  les  adversaires  (qui  leur  de- 
voit  suffire  ,  ledict  duc  de  >emou\ ,  suyvant 
sa  martialle  fureur  et  se  confiant  en  la  riant  face 
de  fortune ,  tout  yvre  de  la  doulceur  de  gloyre 
par  luy  en  ceste  bataille  acquise,  contre  I'oppi- 
nion des  anciens  capitaines  et  la  doctrine  de 
Végèce,  qui  deffend  suyvir  une  armée  descon- 
fite ,  s'en  alla  gecter  entre  ung  grant  nombre 
de  Souysses  qui  se  retiroyent ,  ou  l'ut  siiyvy, 
pour  la  deffense  de  sa  personne,  par  plusieurs 
gens  de  bien  ,  à  leur  grant  regret  non   sans 
cause;  car  en  ceste  suyte  ledict  duc  de  Nemoux 
fut  occis ,  et  avec  luy  le  seigneur  d'Alègres,  le 
lieutenant  du  seigneur  de  Ymhcrcourt ,  le  capi- 
taine iMolart  ,  le  capitaine  .lacob,  et  ung  capi- 
taine alemant  nommé  Phelippcs  :  toutesfoiz  ne 
demeura  pas  unp:  desdictz  Souysses,  car,  incon- 
linant  après  ,  le  reste  des  Françoys  allèrent  en 
ordre  sur  eulx,  et  les  deffirent  en  mesme  lieu. 
Les  jeunes  capitaines  et  chiefz  de  gueire,  ja- 
çoit  ce  qu'ilz  ayent  aulcunesfoiz  plus  de  har- 
diesse que  les  anciens,  toutesfoiz  ne  doyvent 
aulcune  chose  entreprandre  ne  exécuter  sans 
eulx  ;  et  combien  ((ue  la  vertu  de  hardiesse  soit 
bien  requise  en  ung  chief  de  guerre,  autant  y 
est  requise  la  science  de  l'art ,  et  seroit  bon  (juc 
ung  lieutenant-général  eust  ces  deux  qualitez. 
Cicéro  préfère  la  science  de  l'art  à  la  vertu  ; 
néantmoins  semble  que  le  vertu  soit  plus   re- 
(juise,  parce  que  a\cc  icelle,  par  bon  conseil  , 
l'on  peult  plus  faire  que  par  la  science  sans  la 
vertu,  comme  nous  tesmoygnent  les  nobles  faictz 
de    Alexandre-le-Grant ,  Hanibal  et  Scipion  , 
(|ui ,  tous  troyz,  furent  chiefs  de  guerre  en  leur 

jeune  aage;  car  jaçoil  ce  que  au  moyen  de  leur 
jeunesse  ne  peussent  avoir  science  et  expérience 
suffisans  de  l'art  militaire,  et  aussi  descautelles 
et  ruzes  de  guerre,  néantmoins,  par  leur  vertu 
et  hardiesse,  conduictes  par  le  conseil  des  expé- 
rimentez ,  feirent  des  choses  plus  grans  {|ue  plu- 
sieurs aultres  anciens  qui  ont  eu  seulement  la 
science  de  l'art.  Et  autant  en  pourrois-je  dire 
dudit  seigneur  de  La  Trémoille  ,  qui  tousjours 
a  conduit  sa  hardiesse  par  louable  conseil  et  non 
par  son  seul  sens. 

Apres  la  bataille  gaignée  par  les  François, 
prindrent  la  ville  de  Uavanne  et  la  pillèrent; 
mais  tant  perdirent  de  gens  de  bien  à  ceste  ba- 
taille et  en  si  groz  nombre,  qu'ilz  se  treuvèrent 
feubles  pour  résister  aux  continuelz  assaulx  que 
leur  faisoient  les  Souysses ,  Italiens  et  aultres 
soustenans  le  party  de  ]Maximilian,  filz  de  feu 
Loys  Sforce  qui  estoit  mort  prisonnier  ;  en  sorte 
qu'ilz  furent  contrainctz  laisser  la  ville  de  Milan 
et  retourner  en  France,  à  la  grant  mutacion  des 
choses  fortunées  du  roy  Loys  \II ,  lequel ,  dès 
l'enti-ée  de  son  reg\ie ,  avoit  tousjours  prospéré 
en  ses  entreprinses,  et  autant  eu  de  riobles  \\c- 
toires  en  Italie  que  aucun  de  ses  prédécesseurs; 
car  l'espace  de  douze  ans  n'entreprinst  chose 
ne  aultre  pour  luy  dont  il  n'eust  l'honneur  et  la 
gloire;  mais  soudain  fortune  changea  sa  bien- 
veillance, et  par  la  disposition  divine,  les  aultres 
roys  ses  voisins  furent  contre  luy,  à  l'exhorta- 
cion  du  pape  .lulius  qui  dispensa,  contre  raison, 
le  roy  des  Rommains  et  le  roy  d'Espaigne  des 
juremens  et  sèremens  qu'ilz  avoient  faiz  à  Cam- 
bray,  dont  il  envola  ung  brief  audit  roy  d'Es- 
paigne ,  ainsi  que  récite  lancteur  de  la  (ironique 
de  Flandres. 

<:x:x> 
CHAPITRE  XXII. 

Comment ,  parfauite  (ravoir obéi/  au  seigneur 
(Je  La  Trémoille  ^  lieutenant-général  du  roij 
Louis  A7/,  l'arméf  des  Françoys  fut  rom- 
pue durant  Aorarre. 

Tout  ce  nonobstant,  le  roy  Loys,  fort  affec- 
tionné au  recouvrement  de  sa  duché  de  Milan  , 
délibéra  y  envoier  grosse  armée,  pour  laquelle 
droisser  feit  assembler  son  conseil  ,  qui  fut 
d'oppinion  qu'on  différas!  ce  voiage  jusques  a 
ung  autre  temps ,  à  la  raison  de  ce  que  le  paiic 
Julius  droissoit  contre  luy  grosses  menées  avec 
Flamens,  Ilennuyers,  Brebançons ,  Angloys, 
Hispaniens  et  Souysses,  et  que  jà  le  roy  d'Es- 
paigne avoit  mis  sus  une  armée  pour  aller  on 
royauline  de  \avarre  ,  par  le  moyen  de  qnny  le 

lloy  avoit  assez  affaire  pour  la  deffense  de  luy 
et  son  royaulme,  sans  aller  guerroyer  au  loing; 
mais  le  Roy  qui  se  sentoit  fort  injurié  des  las- 
chetez  de  ses  confédérez  par  ledict  traicté  de 
Cambray,  ne  peult  estre  destourné  qu'il  n  en- 
voyas! une  armée  à  Milan ,  de  laquelle  il  fist 
chief  ledit  seigneur  de  La  Trémoille,  qui  n'ousa 
le  reffuser,  combien  qu'il  congneust  la  charge 
estre  dangereuse  pour  les  causes  susdites.  Et 
fut  son  armée  de  cinq  cens  lionmies-d'armes  et 
six  mil  hommes  de  pié  prestz  à  marcher,  après 
lesquelz  le  Roy  promist  envoyer  aultres  cinq 
cens  honimes-d'armes,  quatre  mil  lancequenetz 
et  aultres  gens  de  pié  de  France;  soubz  laquelle 
confiance  ledict  seigneur  de  La  Trémoille,  lieu- 
tenant-général du  Roy,  accompaigné  du  duc 
d'Albanye,  du  seigneur  Jehan-Jaques ,  italien  , 
du  seigneur  de  Bussi,  du  marquis  de  Saluées  , 
monsieur  René  d'Anjou  ,  seigneur  de  Mézlères, 
son  nepveu  ,  et  aultres  gros  personnages ,  pas- 
sèrent les  monts,  prindrent  Alexandrie,  Tis- 
sures et  Pavye,  et  commançoit  Milan  à  parle- 
menter pour  se  rendre. 

Ledict  seigneur  de  La  Trémoille  fut  adverty 
du  grant  nombre  des  Souysses  et  aultres  gens 
qui  estoyent  vemiz  au  secours  dudict  Maximi- 
lian,  lequel  estoit  dedans  Navarre;  au  moyen 
de  quoy  rescripvit  au  Roy  qu'il  envoyast  le 
nombre  des  gens  de  cheval  et  de  pié  qu'il  avoit 
promis  :  ce  que  le  Roy  ne  peult  faiîe  ,  à  la  rai- 
son de  ce  que  son  royaulme  estoit  assailly  en  la 
Picardie  par  les  Angloys,  Hennuyers  et  Fla- 
raans ,  et  en  Acquitaine  par  les  Hispaniens  qui 
avoyent  jà  prins  Pampelune  ,  principalle  ville 
du  royaulme  de  Navarre;  et  manda  audict  sei- 
gneur de  La  Trémoille  que  avec  le  petit  nombre 
de  gens  qu'il  avoit,  avanturastet  mist  enasard 
son  enfreprinse  :  ce  qu'il  différa  faire,  par  le 
conseil  de  ceulx  qui  avec  luy  estoyent ,  jusques 
à  triple  commandement  et  injuncîion  par  lettres 
du  Roy  escriptes  de  sa  main ,  dont  furent  fort 
troublez. 

Finablement ,  pour  obéyr  au  commandement 
du  Roy,  ledict  seigneur  de  La  Trémoille  et 
aultres  capitaines  estans  avec  luy,  feirent  mar- 
cher l'armée  vers  Novarre,  prindrent  le  boule- 
vert,  et  furent  prestz  à  donner  l'assault;  mais 
advertiz  que  ledict  Maximilian,  lilz  de  Ludovic 
Sforce,  estoit  ou  chasteau  de  Novarre,  accom- 
paigné de  dix  mil  Souysses  estans  dedans  ia 
ville,  et  que  aultres  dix  mil  Souysses  venoyent 
à  leur  secours,  délibérez  passer  par  le  chemin 
de  Tracas,  tiudrent  tous  ensemble  conseil  vers 


le  soyr,  et  adviserent  que  le  mieux  seroit  aller 
au-davant  des  dix  mil  Souysses  qu'on  actendoit, 
et  camper  audit  lieu  de  Tracas  pour  les  com- 
batre  ,  parce  que  c'estoit  une  plaine  propice 
pour  les  Françoys,  dont  la  pluspart  estoyent 
gens  de  cheval ,  et  fort  aysée  pour  le  combat  à 
cheval.  En  ensuyvant  ceste  oppinion ,  le  mares- 
chal  des  logeis  du  camp  alla  davant  pour  mar- 
quer les  logeis;  mais,  à  l'appétit  du  seigneur 
Jehan-Jaques  ,  marquis  de  Vigent  (i) ,  qui  est 
près  dudict  lieu  de  Tracas,  lequel  voulut  espar- 
gner  ses  hommes  et  subjectz,  le  mareschal  logea 
l'armée,  et  droissa  le  camp  à  moictié  chemin  , 
en  ung  lieu  fort  estroict  et  mal  aysé  pour  gens 
de  cheval ,  et  très-avantageux  pour  les  Souysses 
qui  estoyent  à  pié,  au  desceu  dudit  seigneur  de 
La  Trémoille ,  qui  estoit  crime  capital  si  dis- 
cipline militaire  eust  esté  bien  gardée. 

Ledict  seigneur  de  La  Trémoille  demoura 
davant  Novarre  toute  la  nuyt ,  avec  ti'oys  cens 
hommes-d'armes  ,  troys  mil  hommes  de  pié  et 
six  pièces  d'artillerie,  pour  repousser  les  dix 
mil  Souysses  qui  estoyent  dedans  la  ville,  s'ilz 
sortoyent.  Le  lendemain  prinst  son  chemin, 
avec  ses  gens  et  artillei'ie ,  pour  aller  à  Tracas  ; 
mais  à  moyctié  chemin ,  qui  estoit  de  deux 
lieues  ou  environ,  trouva  son  camp  droissé, 
dont  il  fut  fort  esbay  et  très-mal  contant,  parce 
que  le  lieu  estoit  estroict  et  propre  pour  les 
Souysses  estans  à  pié ,  et  contraire  à  gens  de 
cheval ,  qui  \eulle;it  le  large.;  et,  pour  desioger 
et  s'en  aller  à  Tracas,  assembla  les  capitaines 
et  leur  dist  ce  : 

«  La  conclusion  du  conseil  hier  par  îious  te- 
"  nu.  Messieurs,  davant  i\o\arre,  fut  que, 
»  pour  rencontrer  les  dix  miile  Souysses  venans 
»  au  secours  de  ceulx  de  Novarre,  et  les  em- 
»  pescher  de  se  joindre  avec  eulx  ,  irions  loger 
»  à  Tracas  (2)  ;  et  néantmoins  le  maresclial-des- 
"  logeis,  de  son  auctorité  sans  mon  congé,  a 
»  logé  le  camp  à  sou  plaisir,  à  nostre  grant 
»  désavantaige,  et  au  désir  de  noz  adversaires  , 
»  si  veullent  venir  sur  nous,  ou  pour  passer  sans 
"  estre  par  nous  veuz ,  et  se  rendre  à  ÎXovarre 
>'  avec  leurs  compaignons,  puis  tous  ensemble 
»  venir  donner  sur  nous  et  nostre  petite  com- 
»  paiguée;  parquoy  me  semble,  sauf  voslre 
"  meilleur  advis  ,  que  devons  marci.er  jusques 
"  à  Tracas ,  et  desloger  de  ce  lieu  contraire  à 
»  nostre  vertu ,  et  que  celluy  qui  a  faict  le  lo- 
»  geis  soit  pugny  comme  transgresseur  de  Fé- 
»  dict  du  chief  de  l'armée ,  et  violateur  de  la 
»  ioy  militaire;  car  aultrement  le  faire  seroit 


(1)  Trivulcc ,  qui  avuil  iks  piopiiéUvs  corisitiérables         (2  Trccain  ,  Iiourgado  située  à   cinq  milles  de  No- 
pics  (ie ^'ovaire.  |  varre. 

»  donner  permission  à  chascun  de  faire  a  son 
»  plaisir  et  appétit,  par  le  moyen  dequoy  tum- 
).  berions  subit  en  désarroy  et  désordre,  à  nostre 
»  déshonneur. 

>.  Vous  entendez  très-bien,  Messieurs,  qu'il  y 
»  a  des  heures  que  le  meilleur  est  de  reeuller  le 
>' combatre,  et  des  aultres  ,  (|ue  l'assaillir  est 
X  urgent  et  nécessaire.  Jules  César  nous  en  laissa 
»  l'expérience  ,  lorsque  luy,  adverty  de  la  grant 
»  assemblée  de  gens  que  faisoyent  ceulx  des 
>.  Gaules,  n'actendanl  la  perfection  de  leur  ar- 
»  mée,  ne  aussi  qu'ilz  eussent  ordre  mis  en  leurs 
»  affaires  ,  mais  se  avanceant ,  vinst  sur  eulx  et 
>'  rompit  leur  entreprinse.  Luy-mesme,  saichant 
»  que  les  Souysses  vouloyent  entrer  en  nostre 
»  pays  de  Gaule,  par  force  et  contre  son  vouloyr, 
»  et,  prenans  leurs  chemins  par  Savoye  en  la 
'■  haulte  Bourgongne,  estoient  ja  sur  la  rivière  de 
»  Saonne  ,  actendit  qu'ilz  eussent  faict  pont  sur 
»  ladicte  rivière ,  et  que  une  partie  d'eulx  eût 
"  passé  ;  et,  lorsqu'il  veit  leur  armée  divisée 
»  par  la  rivière  qui  estoit  entre  deux,  fist  mar- 
>'  cher  son  armée  estant  à  Bresse,  avec  grant  di- 
»  ligence  par  nuyt,  et  vinst  donner  sur  le  reste 
»  desdictz  Souysses  qui  estoient  au-delà  de  la- 
>-  dicte  rivière,  dont  il  fist  si  grande  tuerie  que 
>>  nul  ou  peu  en  demoura  en  vie  ;  et  vous  asseure, 
»  Messieurs ,  que ,  si  nous  laissons  assembler  les 
«  deux  bandes  des  Souysses,  que  à  peine  les 
"  pourrons  deffaire  ,  veu  que  le  lieu  où  sommes 
^>  est  à  nostre  désavantaige.  » 

Aucuns  desdictz  seigneurs  et  capitaines  fu- 
rent de  l'advis  dudit  seigneur  de  La  Trémoille, 
lieutenant-général  ;  mais  ledict  seigneur  Jehan- 
Jaques  y  conti'edist ,  disant  qu'il  n'estoit  à  con- 
jecturer que  les  Souysses  les  vinssent  assaillir, 
et  ne  sauroyent  passer  sans  estre  veuz  de  ce 
lieu  ;  aussi  que  ,  s'ilz  alloyent  camper  à  Tracas, 
destruyroienl  tout  le  pays,  parce  que  c'estoit 
une  plaine  couverte  de  bled/  et  riche  de  pretz , 
qui  donneroit  occasion  aux  villains  dudit  pays 
de  se  révolter  contre  eulx  ,  et  ne   leur  voul- 
droyent  bailler  aulcuns  vivres;  et  davantage 
que  les  chevaulx  de  l'artillerie  et  du  bagage  es- 
toyeiil  allez  en  fourage.  Pour  lesquelles  causes 
ledict  seigneur  de  La  Trémoille  ne  peut  estime 
le  maistre  pour  ceste  foiz,  à  la  grant  perte  des 
l-rançoys,  comme  nous  verrons. 

Or  donc  ,  congneu  par  le  seigneur  de  La  Tré- 
moille (juc  force  estoit  demourer  en  ce  lieu  ,  et 
que  la  nuyt  approchant  empeschoit  le  dcsioger, 
mist  ordre  en  son  camp ,  et  fut  l'armée  droissée, 
de  laquelle  il  menoit  l'avant-garde  ,  le  seigneur 
JehaM-Ja(|ues  la  bataille,  et  le  seigneur  de  Bussy 
l'arrierc-garde.  Les  dix  mil  Souysses  furent  di- 
iigens,  et  ne  faillirent  à  passer  par  Tracas,  et 


eulx  rendre  à  Novarre  ,  ou  ifz  entrèrent  à  dix 
heures  de  nuyt ,  et  y  demourerent  pour  boire 
et  eulx  rafraîchir  ,  jusques  environ  minuyt,  que 
eulx  et  les  aultres  dix  mil  Souysses  partirent 
bien  accoustrez  ,  et  se  mirent  en  trois  hotz  ou 
bandes;  l'une  bande  estoit  de  dix  mil,  et  ches- 
cune  des  aultres  deux  de  cinq  mil,  qui  estoit 
en  tout  vingt  mil.  Hz  arrivèrent  au  camp  des 
Françoys  au  poinet  du  jour ,  où  la  bande  des 
dix  mil  Souysses  vinst  donner  sur  l'avant-garde 
que  conduisoit  ledict  seigneur  de  La  Trémoille, 
l'effort  fut  grant  et  avantageux  pour  les  Fran- 
çois, car   l'avant-garde  deflit  six  ou  sept  mil 
Souysses  de  ladicte  bande ,   en  sorte  que  les 
François  cuidoient  avoir  gaigné  la  bataille;  mars 
les  aultres  deux  bandes  desdictz  Souysses  (  ches- 
cune  desquelles  estoit  de  cinq  mil  )  se  gectèrent 
sur  l'artillerie  et  la  gaignèrent ,  par((uoy  la  ba- 
taille (|iii  estoit  presque  toute  de  Italiens  ,  et 
aussi   l'arrière-garde ,  eulx  retirer  sans   coup 
frapper  ;  et  si  tous  se  fussent  aussi  bien  acquic- 
tez  que  ledict  seigneur  de  La  Trémoille  et  ceulx 
de  l'avant-garde  qu'il  conduisoit,  l'honneur  en 
fust  aux  François  demeuré  ,  combien  qu'ilz  ne 
l>erdirent  que  cinquante  hommes-d'armes  ,  dont 
en  y  avoit  trente  de  la  compaignée  dudict  sei- 
gneur de  La  Trémoille,  et  douze  cens  advan- 
turiers  ,  tant  Alemans  que  François  ;  et  desdictz 
Souysses  lurent  occis  huyt  mil  et  plus;  néant- 
moins  ceulx  qui  demourerent  furent  les  mais- 
tres  ;  onc  homme  ne  fut  plus  courroussé  que  le- 
dict seigneur  de  La  Trémoille,  parce  qu'il  estoit 
chief  de  ceste  armée  deffaicte,  et  s'en  retourna 
en  r'rance  bléeé  en  aulcuns  lieux ,  non  sans 
grosse  perte,  car  lapluspart  du  bagage  fut  perdu 
pour  les  François;  le  Roy ,  sçachant  la  vérité 
du  fait ,  fut  fort  desplaisant ,  mais  n'en  donna 
le  blâme  audict  seigneur  de  La  Trémoille,  sa- 
chant l'inconvénient  estre  advenu  pour  ne  l'a- 
voir voulu  croire. 


CHAPITRE  XMIL 

Comment  le  roy  Loys  XII envoia  le  seigneur 
de  Im  Trémoille,  son  lieutenant  général^  en 
ISormandie,  pour  la  fortification  du  pays 
contre  les  Anglois,  et  de  l'oraison  qu'il feist 
aux  gens  du  pays. 

Tncontinant  après  ceste  perte ,  le  roy  Loys 
fut  assailly  en  son  royaulme  par  ses  ennemys  ; 
et,  doublant  que  les  Anglois  descendissent  par 
la  Normandie,  y  envoya  ledict  seigneur  de  La 
'l'rimoille  ,  son  lieutenant  général  ,  pour  fortif- 
lier  les  villes  et  persuader  le  peuple  à  la  défenee 

de  leur  pays  ;  laquelle  charge  ledlct  seigneur 
exécuta  très-bien  ,  et  premièrement  se  trans- 
porta en  la  ville  de  Rouhen,  ou  les  prineipaulx 
de  ladicte  ville,  et  aussi  de  tout  le  pays ,  furent 
assemblez,  et  leur  feit  iceluy  seigneur  telle  ou 
semblable  oraison  ou  persuasion  : 

"  Assez  vous  est  congneu  ,  messieurs  de  Nor- 
»  mendie,  le  bon  vouloir  du  Roy  ,  nostre  sou- 
»  verain  seigneur,  tant  envers  vous  que  les  aul- 
»  très  provinces  de  son  royaume ,  et  combien 
»  prudemment  ses  grans  affaires  ont  esté  jusques 
»  cy  couduictz  au  soulagement  de  tout  le  peuple, 
»  sans  exaction,  pillerie,  ne  moleste  de  nou- 
>'  veaux  subsides,  gens-d'armes  ne  aultres  fa- 
»  tigues,  qui  souvent  adviennent  soubz  umbre 
«  des  guerres ,  au  grant  regret  de  cbescun ,  et 
»  non  sans  murmures  tollérées;  et  que,  depuis  le 
»  roy  Cbarles  A'II ,  les  tailles  nont  esté  plus 
»  basses  qu'elles  ont  esté  durant  ce  règne  ,  au 
»  moien  que  le  Roy  ait  tousjours  eu  guerre  hors 
»  le  royaume,  non  sans  contraincte,  mais  pour 
»  recouvrer  la  duché  de  Milan,  qui  est  son  dora- 
»  maine  ancien  ,  à  luy  par  juste  filtre  apparte- 
»  nant  à  cause  de  son  ayeulle  madame  Valen- 
»  line.  Et  après  que,  par  le  divin  secours  et  la 
"  prohesse  de  nobles  hommes,  et  aultres  gens 
»  bellicqueux  et  marciaulx  de  son  royaume,  il 
"  a  eu  recouvert  ce  qui  de  droit  luy  appartenoit, 
»  et  oullre  par  ses   haulx  faictz  d'armes  con- 
»  trainct  les  Véniciens  rendre  à  l'Eglise  rom- 
»  maine,  à  Maximilian,  soy-disant  empereur, 
»  et  au  roy  d'Espaigne,  les  villes  que  sur  eux 
»  ilz  usurpoient,  voire  et  davantage  mis  entre 
»  les  mains  du  pape  .lulius  la  cité  de  Boulongne , 
»  autresfois  donnée  au  sainct  Siège  apostolicque 
»  par  le  roy  Pépin,  père  de  Charlemaigne,  em- 
»  pereur,  roy  de  France;  ce  Julius,  oublieux 
»  de  toutes  ces  gi-atitudes,  a  laissé  la  mansuétude 
»  et  humilité  de  Taigneau  ,  et  prins  l'orgueil, 
"  arrogance  et  ambicion  du  lion ,  pour  dévorer, 
»  si  possible  luy  estoit,  celuy  qui  l'a  préservé 
»  du  dévorement  des  ravissans  loups  ;  et ,  pour 
»  ce  faire,  a  excité  presque  tous  les  princes  cres- 
»  tiens  aux  armes,  et  mis  au  chemin  de  tyran- 
>'  nie,  combien  que,  comme  vicaire  du  chief  de 
>'  l'Eglise,  les  en  devroit  révocquer. 

»  Le  roy  d'Espaigne,  soubz  umbre  d'ung  fuulx 
»  filtre  qu'il  prétend  ou  royaume  de  Navarre, 
»  veult  usurper  Acquitaine,  les  Suysses  la  Rour- 
»  gongne,  le  pape  Julius  Italie,  et  les  Anglois 
»  le  pays  de  Normandie,  Picardie  et  Paris.  Les 
»  Acquitaniens  dient  qu'ilz  se  défendront,  les 
»  Bourgongnons  en  ont  bon  vouloir ,  les  Picars 
»  ne  demandent  que  les  armes;  ne  reste  plus 
»  que  à  faire  vostre  vouloir,  qui  excédez,  comme 

»  tesmoignent  les  histoires ,  toutes  les  aultres 


nations,  en  hault  vouloir,  bon  cueur  et  exé- 
cution. Vous  savez,  Messieurs,  combien  d'en- 
nuys,  pertes  et  dommages  les  Anglois  ont,  le 
temps  passé,  faiz  à  ce  pays,  destruict églises, 
ruyné  villes,  brusié  maisons,  viollé  Jilles  et 
femmes,  et  mis  à  sac  bourgs  et  villages;  vous 
congnoissez  par  le  rapport  de  voz  pères  les 
meurs  de  ce  peuple,  leur  orgueil,  leur  cruaulté, 
leurs  desloyautez,  leur  petite  foy.  Leur  entrée 

■  est  cruelle,  le  fiéquenter  avec  eulx  plain  de 
'  suspecton  ,  et  leur  yssue  accompaignée  de  dé- 

>  solacion  :  et  à  ceste  raison  n'en  devez  la  com- 

■  paignie  désirer;  aussi  le  Roy  pense  que  vous 
'  n'en  voulez  en  façon  quelconque;  mais  ,  parce 

>  que  par  mer  pourroyent  vous  prendre  au  des- 
■'  pourveu  et  endommager  voz  pays  ,   le  Roy 

>  m'envoye  vous  advertir  de  leur  entreprise ,  et 
"  à  ce  que  mectez  ce  pays  en  ordre  de  deffense, 
»  en  quoy  il  veult  vous  donner  secours.  Autres- 
»  fois  vostre  duc  Guillaume ,  surnommé  /e  Bas- 
»  iard,  yssu  de  vostre  sang,  conquist  le  royaume 
»  d'Angleterre;  parquoy  semble  bien  au  Roy 
>'  que  vous  seulz  deffenderez  non  seullement 
"  vostre  pais,  mais  les  aultres  limitrophes,  du 
»  dangier  des  Angloys.  Et,  pour  ce  faire,  Il 
»  convient  en  premier  lieu  mectre  voz  villes  de 
»  frontière  en  estât  de  deffense,  tant  par  rem- 
»  pars,  artillerie,  que  aultres  fortilfications,  les 
»  avilailler  et  garnir  de  gens  expei'sau  feu  et 
»  aux  armes,  puis  ordonner  gens  de  guerre, 
»  tant  sur  mer  que  sur  terre,  pour  rompre  leur 
»  entrée. 

»  Messieurs,  je  vous  prie  que  des  yeulx  de 
»  l'esprit  regardez  le  bon  vouloyr  du  Roy,  le 
»  bon  traictement  qu'il  vous  a  faict,  sa  délibé- 
"  racion  juste  et  saincte  ,  et  la  maulvaise  que- 
»  relie  et  desloyauté  de  ses  ennemys  ,  et  vous- 
"  mesmes  jugerez  que  Dieu  sera  pour  luy  et 
"  pour  ceulx  qui  le  serviront.  Considérez  d'une 
»  aultre  part  que  ce  n'est  rien  ou  peu  chose  de 
"  la  puissance  des  Angloys,  et  qu'ilz  ne  vindrent 
»  onc  faire  guerre  en  France,  fors  au  temps 
»  qu'ilz  y  ont  veu  discord  civil  et  question  intes- 
»  fine ,  ou  que  le  royaulme  ait  esté  d'autres 
»  guerres  molesté.  Le  roy  Phelippes  Auguste  les 
»  en  chassa  ;  et ,  parce  que  depuis  les  roys  et 
»  princes  de  France  furent  en  concorde ,  n'y 
>'  ousèrent  retourner  pour  faire  guerre,  jusques 
«  au  temps  du  règne  de  Phelippes  de  Valoys , 
»  que  les  Angloys  entrèrent  en  France  par  le 
»  moyen  des  Flamans  et  par  la  conduycte  d'ung 
»  banny  de  France,  nommé  Robert  d'Artoys; 
"  du  temps  du  roy  Jehan  y  entrèrent  par  le 
»  moyen  du  roy  de  Navarre;  et,  depuis,  son 
»  lilz  Charles  V  les  en  mist  hors,  mais  ils  y  re- 
»  tournèrent ,  sur  la  fin  du  règne  du  rov  Char- 

>•  les  VI,  par  le  moyen  de  Plielippcs,  duc  de 
"  Boui'gongne,  et  en  furent  chassez  par  son 
"  moyen,  mesme  durant  le  règnede  Charles  Vil; 
"  et  à  la  rcqueste  de  Charles,  aussi  duc  de  liour- 
"  gongne ,  fdz  dudict  Phelippes  ,  entrèrent  de 
"  rechief  en  France,  durant  le  règne  du  roy 
>.  Loys  XI  ;  mais  retournèrent  sans  coup  frap- 
-.  per,  lorsqu'ilz  congneurent  fortune  avoir 
»  tourné  le  doz  audit  Charles,  duc  de  IJour- 
•  gongne. 

>'  Autant  en  voulurent  faire  au  commance- 
»  ment  du  règne  de  Charles  ^IIf,  contre  le  vou- 
>'  loyr  de  leur  roy  Henry,  qui  se  sentoit  très- 
"  obligé  et  tenu  au  roy  Charles,  parce  qn'il  avoit 
»  esté  le  moyen  dont  il  estoit  à  la  couronne  d"An- 
"  gleterre  parvenu. 

»  Les  Angloys  sont  si  rebelles  et  mal  obéis- 
>'  sans ,  que  depuis  le  règne  de  vostre  duc  Guil- 
"  laumc-le-Bastard,  jusques  à  cclluy  de  Hen- 
>'  ry  VIlï,  à  présent  régnant  en  Angleterre,  ont 
>'  occis  ou  exillé  presque  la  moyctié  de  leurs 
■  Roys,qin  sont  dix-neuf  en  nombre,  voyre 
"  tousjours  de  deux  ung.  Or  pensez  donc  com- 
'•  raant  ils  pourroyent  estre  fidelles  aux  nations 
"  extranges ,  quant  de  leurs  propres  Roys  et 
"  princes  eulx-mesmes  sont  destructeurs  et  pai-- 
'  ricides. 

»  Vous  ou  voz  pères  avez  peu  veoir  Henry  VI 
»  de  ce  nom ,  de  la  liguée  de  Lanclastre ,  pos- 
»  séder  par  longues  années  le  royaume  de  Fran- 
»  ce,  et  se  intituller  roy  de  France  et  d'Anglc- 
>'  terre ,  et  le  malheureux  homme  mourust  es 
«  prisons  de  ses  subjects ,  sans  ceptre  et  eouron- 
»  ne,  par  la  cruaullé  de  Edouard  IV,  usurpa- 
"  teur  du  royaume  d'Angleterre,  qui  estoit  chief 
>'  de  la  maison  de  Dyort.  Le  père  dudict  Henry, 
»  aussi  nommé  Henry  V,  avoit  semblablement 
»  usurpé  le  royaulme  d'Angleterre,  sur  Richart, 
»  qu'il  fist  semblablement  mourir  en  ses  prisons. 
»  Vous  avez  peu  veoir  le  comtedeA  arvic,  prin- 
>'  cipal  gouverneur  dudict  Edouard  VI ,  qui  a 
"  fait  mourir  les  ducz  de  Sombresset ,  et  peisé- 
"  cuté  son  roy  et  maistre,  Edouard  IV  ;  et  con- 
'-  tre  luy  voulut  mectre  sus  le  reste  de  iadicte  li- 
>.  gnée  de  Lanclastre,  ou  il  fut  occis  et  ses  frères 
M  et  parens  avec  luy.  Ignorez-vous  commant 
»  le  frère  de  Edouard  IV,  voulant  usurper  le 
»  royaulme  d'Angleterre  sur  ses  nepveux  ,  les 
»  feist  mourir,  et  se  feist  couronner  roy,  dont 
»  Henry  Vil,  père  du  roy  qui  a  présent  est ,  le 
'>  priva?  Je  vous  dirois  bien  aultres  exemples 
'<  d'autres  roys  leurs  prédécesseurs,  mais  la  mé- 
,  "  moyre  en  est  plus  exécrable  que  proffitable  , 
>■  et  par  ce  m'en  taiz.  Et  vous  prie  et  admoneste, 
>,  Messieurs ,  de  par  le  Roy  nostrc  souverain 
»  seigneur,  que  persévérez  en  voustre  accoust  u 


>'  niée  loyaulté  et  obéissance,  que  espérance  con- 
^>  duise  voz  euvres,  deffendez  vostre  liberté,  ga.i- 
»  dez  vostre  pays,  entretenez  en  seureté  voz 
>'  églises  ,  voz  maisons ,  voz  biens  et  facultez,  et 
"  empeschez  que  vous  et  voz  femmes  et  enfans 
"  ne  soyez  opprimez,  violiez  et  perduz  ,  à  quoy 
>■  la  gloire  et  émulacion  ne  vous  doyvent  seule- 
"  ment  induire,  mais  aussi  la  nécessité,  péril 
>■  et  danger  où  vous  et  tout  le  royaume  povez 
"  tumber.  » 

Le  seigneur  de  la  Trimoille  usa  de  ces  re- 
monstrances  ou  aultres  semblables  envers  les 
seigneurs  et  peuple  de  Normandie  ,  dont  ilz  fu- 
rent très-contans  ,  remercièrent  le  Roy  et  ledit 
seigneur  du  bon  vouloir  qu'il  avoit  à  eulx  et 
leur  pays,  et  déclairèrent  qu'ilz  estoient  prestz 
de  promptement  obéir  au  Roy  et  audit  seigneur, 
et  de  faire  ce  qu'il  leur  plairait  commander,  sans 
y  espargner  corps  ne  biens  pour  la  tuition  et 
deffense ,  non  seulement  d'eulx  et  le  pays  de 
Normandie ,  mais  du  Roy  et  de  tout  le  reste  de 
son  royaume,  et  depputèrent  aucuns  dudit  pays 
pour  aller  avec  ledit  seigneur  fortiffier  les  pla- 
ces, ports  de  mer  et  aultres  lieux  dangereux,  où 
ledit  seigneur  se  porta  si  bien  pour  le  proffit  de 
la  chose  publicque ,  en  supportant  le  connnun 
populaire ,  que,  après  avoir  le  tout  mis  en  bon 
ordre ,  les  villes  du  pays  luy  feirent  présenter 
plusieurs  beaux  et  riches  dons,  qu'il  ne  voulut 
prendre  ne  accepter,  disant  que  la  plus  grant 
richesse  qu'il  désiroit  en  ce  monde  estoit  la  grâce 
de  Dieu  et  du  Roy  son  maistre  et  seigneur,  et  la 
bienveillance  du  peuple  ,  et  que  d'aultres  biens 
avoit  assez  :  car,  à  la  vérité,  il  avoit,  à  cause 
de  ses  prédécesseurs,  trente  mil  livres  de  rente, 
comme  je  scay  pour  en  avoir  veu  les  comptes. 


CHAPITRE  XXIV. 

Comment,  sans  aucune  perte  de  f/ens ,  le  sei- 
gneur de  La  Trémoille  délivra  le  pays  de 
Bourgongne  et  toute  la  France  de  la  fureur 
des  Souysses  et  Enmiyers  ,  et  aultres  enne- 
mys  du  royaulme.  i\lort  de  Louis  XIL 

Après  le  bon  ordre  mis  on  pays  de  Normandie 
parle  seigneur  de  La  Trémoille ,  et  qu'il  eut  esté 
par  devers  le  Roy  luy  en  faire  le  rapport,  et  du 
bon  et  grant  vouloyr  desgens  dudict  pays,  dont  le 
Roy  fut  très-joyeux,  alla  en  diligence  en  son  gou- 
vernement de  Rourgongne, parce  (|ue  nouvelhs 
estoyentque  les  Souysses  y  vouioyent  descendre, 
saichans  le  Roy  et  ses  gens-d'armes  estre  fort  oc-, 
cupez  à  garder  Guyenne,  ou  vouioyent  venir  les 
Hispaniens ,  Bretaigne  où  coustoioyent  aulcunes 

navires  d'Angleterre ,  et  le  pays  de  Picardie  dont 
approchoyent  les  Âni^loys,  au  davant  desquelz 
le  Roy  alla  en  sa  personne  avec  grosse  armée. 
Et  comme  le  Roy  estoit  en  la  Picardie,  les  Souys- 
ses  et  Bourgongnons  de  la  Franche-Comté  des- 
cendirent en  bon  ordre  en  la  duché  de  Bourgon- 
gue  ,  que  Maximilian  ,  roy  des  Rommains,  que- 
reiloit,  et  allèrent  assiéger  la  ville  de  Dijon. 

Ledict  seigneur  de  La  Trémoille  et  ceulx  du 
dedans  avoyent  faict  faire  rampars  et  autres  for- 
tifications ,  mais  non  assez  fortes  pour  longue- 
ment soustenir  ledict  siège  et  résister  à  si  grosse 
puissance;  à  ceste  cause  ,  ceulx  de  la  ville  fu- 
rent fort  esbahizet  en  merveilleuse  crainte,  cong- 
noissans  que  ceulx  qui  les  tenoyent  assiégez  es- 
toyent  gens  affamez,  non  voulans  conquérir  ter- 
res ,  mais  seullement  piller  leur  ville  et  tout  le 
pays,  et  pour  ceste  coiisidéracion  portovfnt  les 
visaiges  timides  et  tristes,  demonstrans  la  def- 
faillance  de  leur  vertu ,  qui  donnoit  esbaissance 
audict  seigneur  de  La  Trémoille  et  aultres  gens 
de  guerre  estans  avec  luy,  avec  trois  aultres  con- 
sidéracions,  l'une  qu'il  congnoissoit  la  prospérité 
du  Roy  estre  tournée  en  maleur  et  infortune , 
l'autre  que  le  roy  de  France  estoit  en  son  royau- 
me assailly  de  toutes  pars,  et  l'autre  que  la  har- 
diesse des  François  estoit  tant  abastardie,  et  leurs 
cueurs  tant  araolliz  de  crainte  et  pusillanimité, 
par  un  di\  in  jugement  (comme  il  conjecturoit), 
que  tout  estoit  mis  en  désespoir,  et  toutes  les 
villes  capitalles  de  France  ne  actendoient  que 
leur  pt>rdicion  et  ruyne. 

Or  luy,  estant  en  ceste  perplexité  par  l'opi- 
nion du  conseil  qu'il  assembla,  fist  troys  choses  : 
la  première,  qu'il  envoya  vers  le  Roy  pour  l'nd- 
vertyr  dudict  affaire ,  et  à  ce  qu'il  luy  pleust 
envoyer  secours  ;  l'autre,  qu'il  envoya  vers  les 
ennemys  pour,  soubz  umbre  d'accord ,  savoir 
Testât  de  leur  camp  et  siège,  et  leur  délibéra- 
cion,  et  aussi  pour  les  amuser  en  actendant  nou- 
velles du  Roy;  et  l'autre,  ([u'il  fist  assembler  les 
citoyens  pour  les  encourager  à  leur  deffense  et 
de  leur  ville  ;  en  sorte  que  les  ennemys  ne  peus- 
sent  congnoistre  la  feublesse  de  leurs  cueurs  et 
le  rabaissement  de  leur  vertu  ;  et  pour  à  ce  les 
induyre  leur  dist  ainsi  : 

Persuasions  du  seigneur  de  La  Trémoille  à 
ceulx  de  Dijon. 

«  La  plusgrantfortiffication  d'une  ville  et  cité, 
»  Messieurs,  c'est  la  vertu  des  citoyens  et  de 
»  ceulx  qui  sont  en  icelle ,  par  laquelle  vertu 
"  conduysent  leur  hardiesse  par  prudence ,  et 
•■  leur  prudence  par  hardiesse ,  soubz  louable 
•   constance,  en  résistant  aux  assaqlx  ,  et  con- 


sumant par  dissimulacions  et  ruzes  les  assail- 
lans.  Vostre  ville  est  petite,  bien  fermée,  per- 
sée  et  artillée ,  et  avons  vivres  assez  pour  long- 
temps ,  reste  que  nous  ayons  les  courages  plus 
grans  que  noz  adversaires.  Il  me  semble.  Mes- 
sieurs, que  aulcuns  s'esbayssent,  et  par  crainc- 
te  ,  perdent  la  vigueur  et  force  de  leur  vertu, 
comme  si  tout  le  royaulme  de  France  estoit 
en  azart  de  finalle  ruyne  ;  mais  c'est  par  pu- 
silanimité  et  laulte  d'entendre  les  choses  telles 
qu'elles  sont.  Considérons  en  premier  lieu  l'in- 
juste querelle  de  noz  ennemys ,  le  bon  droict 
du  Roy  nostre  maistre,  le  gracieulx  traicte- 
ment  de  tout  son  peuple  ,  sa  force,  sa  puis- 
sance ,  sa  vertu  et  sa  richesse  ;  gectous  après 
nostre  esprit  à  l'entreprinse  des  Souysses  , 
leurs  complexions  ,  leur  forme  de  batailler  et 
leurs  inumanité ,  cruaulté  et  oultrecuidance. 
La  première  considéracion  engendre  ung  es- 
poir de  divin  secours  ,  et  une  volunté  de  ser- 
vir son  prince  qui  ne  nous  laissera  sans  se- 
cours ;  la  seconde ,  ung  courage  de  ne  tumber 
entre  les  mains  des  Souysses ,  noz  ennemys 
mortelz  ,  par  contraincte  ou  dédicion  ,  la  con- 
dicion  desquelz  est  si  odieuse  et  pernicieuse 
qu'on  ne  sçait  si  plus  sont  avares  que  cruelz, 
ne  plus  libidineux  que  insatiables  de  sang  bu- 
main.  Les  lasches  se  rendent  à  leur  perpétuel 
leproche ,  et  les  gens  de  cueur  et  de  vertu 
acquièrent  repos  et  honneur  en  mourant  par 
glayve  ;  et  de  ma  part  je  ne  vouldroys  vivre 
par  le  bénéfice  de  mes  ennemys  ,  mais  plus- 
tost  vouldroys  mourir  en  leur  faisant  dom- 
raaige.  Qui  est  celluy  d'entre  vous  qui  pour 
vivre  si  peu  de  années  en  ce  monde  ,  ne 
a}  mast  mieulx  honnestement  mourir  que  ob- 
noxieusement  et  au  reproche  de  chascun  vivre? 
Si  nous  mourons  en  nous  deffendant ,  nous  vi- 
vrons par  glorieuse  renommée  éternellement, 
et  ne  perdrons  fors  ce  que  nous  ne  povons  em- 
porter avec  nous,  qui  sont  les  biens;  et  si  vous 
présumez  vivre  en  vous  rendant  laschement 
à  leur  mercy,  leur  cruauté  ne  pourra  souffrir 
Yostre  vivre;  et  après  que  aurez  veu  propha- 
ner  voz  églises  et  monastères,  brusler  vos  mai- 
sons ,  prendre  vos  biens  ,  foi-cer  vos  lemmes 
et  filles  ,  et  ruyner  vostre  ville ,  ilz  vous  occi- 
ront  comme  bestes,  au  grant  déshonneur  de 
toute  vostre  postérité.  Prenez  donc  courage  , 
Messieurs ,  contrcdemandez  la  mort  par  ver- 
tu ,  pour  perpétuellement  vivre  et  ne  mourir 
sans  vangeance.  J'oy  envoyé  vers  le  Roy,  et 
bientost  aurons  de  ses  nouvelles.  - 
Aulcuns  des  citoyens  à  ces  remonsti-ances 
hangèrentleurcraincte  en  hardiesse,  et  dèlibé- 
èrent  mourir  pour  la  detfense  de  leur  ville; 

mais  lu  pluspait  des  aultres  demourèrent  en 
leurs  inoulz  vouloyrs  ,  desquelz  ledict  seigneur 
de  La  Trémoille  ne  peult  avoir  bonne  response , 
qui  luy  donna  raaulvays  espoir  de  bonne  exé- 
cution. 

Le  jour  que  ledict  seigneur  avoit  assemblé 
ceulx  de  Dijon  ])our  leur  iaire  les  remonstrances 
que  avons  cy-dessus  veues ,  ou  aultres  sem- 
blables ,  il  envoya  on  camp  des  Souysses  l'ung 
des  gentilz-liommes  de  sa  maison ,  nommé  Reg- 
naud  de  Moussy,  chevallier,  son  visadmiral  , 
pour  ,  soubz  umbre  de  traicter  paix  avec  eulx  , 
sçavoir  l'ordre  de  leur  siège ,  le  nombre  de 
leurs  gens-d'armcs ,  leurs  munieions ,  et  s'ilz 
avoyent  assez  vivres  et  aultres  choses  néces- 
saires à  ung  camp  et  siège. 

Ledict  de  Moussy  le  sceut  très-bien  faire,  et, 
de  par  ledict  seigneur  de  La  Trémoille  ,  parle- 
menta avec  dix  ou  douze  des  principaulx  de 
l'armée  des  Souysses  ,  lesquelz  il  trouva  fort 
arrogans  et  superbes,  et  non  craignans  la  force 
de  ceulx  de  Dijon.  Pour  leur  donner  crainte, 
monstrèrent  audit  de  Moussy  leurs  vivres,  mu- 
nieions et  artillerie  ,  et  sceut  avec  aulcuns  (  qui 
avoyent  contracté  secrète  amytié  avec  ledict 
seigneur  de  La  Tiémoille,  ou  voyage  par  luy 
faict  en  leur  pays  de  Souysse)  la  dèlibèracion 
desdictz  Souysses  et  de  leurs  alliez,  qui  es- 
toyent  Hennuyers  et  Bourgongnons  de  la 
Franche-Comté;  et  pour  toute  response  dyrent 
audict  de  Moussy  que  si  ledict  seigneur  de  La 
Trémoille  vouloyt  aller  vers  eulx  pour  traicter 
paix,  que  voluntiers  luy  donneroyeut  audience, 
et,  luy  ouy,  penseroyent  en  leur  affaire  ;  ce  que 
ledict  de  Moussy  rapporta  audict  seigneur  de 
La  Trémoille,  et  luy  asseura  que  l'armée  des 
ennemys  estoit  de  soixante  mille  combatans , 
tant  à  pié  que  à  cheval ,  et  avoyent  plus  de  cent 
pièces  d'artillerie,  et  quatre  ou  cinq  charroys 
de  pouidres,  et  vivres  assez,  mesmement  de 
chairs  sallées  et  seiches  qu'ilz  mectoyent  en 
pouidres,  dont  faisoyent  pulmens  et  potaiges 
fort  nourrissans;  et  si  avoyent  les  rèzins  par  les 
vignes,  qu'ilz  mangeoyent  ;  et  davantaige  avoit 
sceu ,  par  aulcuns  de  ses  amys  ,  que  leur  dèli- 
bèracion estoit  (après  Dijon  prins)  envoyer  seize 
mille  de  leurs  gens  courir  davant  Paris,  pour  y 
entrer  et  piller  la  ville  ,  et  (jue  s'ilz  trouvoyent 
rè-sistence  ,  pilleroyent  tout  le  pays  d'environ,  et 
se  renderoyent  à  une  anitre  bande  de  douze 
mille  hommes  (ju'ilz  voulloyent  envoyer  en 
lîorbonnensy. 

Ledict  seigneur  de  La  Trémoille  envoya  de 
reehief  en  poste  par  devers  le  Roy  pour  l'adver- 
tyr  de  tout  cecy,  et  a  ce  (|u'il  en\oyast  serours  : 
a  qiioy  le  P.oy  ne  list  atillri'  response  audici  sei- 


gneur de  La  Trémoille,  fors  qu'il  ne  povo)t 
luy  envoyer  secours,  et  qu'il  lîst  ce  qu'il  pourroit 
pour  le  prouffit  et  utilité  de  luy  et  du  royaulme. 
Les  Souysses  baptoyent  jour  et  nuyt'  ladicte 
ville  de  Dijon,  et  desja  l'avoyent  fort  endomma- 
gée et  gastée  ;  et  voyant  ledict  seigneur  ne  la 
povoyr  longuement  tenir,  et  que,  si  elle  estoit 
prinse,  tout  le  royaulme  de  France  seroit  en 
grantdangier  de  ruyne,  assembla  le  conseil  et 
leur  déclaira  tout  ce  que  avons  veu  cy-des- 
sus ,  et  aussi  qu'il  ne  po\oit  pour  lors  avoir 
secours  du  Roy  ,  pour  les  grans  affaires  qu'il 
avoit  en  la  Picardie.  La  conclusion  du  conseil 
fut  que  ledict  seigneur  de  La  Trémoille  s'en 
yroit  vers  les  ennemys ,  à  ce  que ,  moyennant 
quelque  somme  de  deniers  pour  le  deffray  de 
leur  armée,  on  les  peust  envoyer  en  leur  pays , 
sans  aultre  desplaisir  ne  dommaige  faire;  la- 
quelle chose  on  leur  fist  sçavoir  ;  et ,  leur  sauf- 
conduyt  receu,  ledict  seigneur  de  La  Trémoille , 
sans  armes  et  petitement  accompaigné,  selon  la 
forme  dudict  saufconduyt,  alla  vers  eulx,  au- 
quel, par  ung  de  leur  compaignée  parlant  bon 
françoys ,  feirent  ainsi  parler  pour  tous  : 

Oraison  et  licrsuasion  des  Souysses  au  sel- 
(jneur  de  La  TrèmoUle  ^  rjouverneur  de 
Bouryongne. 

"  Si  Dieu  tout  puissant  et  insupèrable  eust 
»  voulu,  fidèle  et  prudent  gouverneur  de  Bour- 
»  gongne  ,  la  puissance  de  ton  Roy  estre  à  l'im- 
«  mense  cupidité  de  son  vouloyr  semblable  , 
»  l'Orient  et  l'Occident  ne  luy  suffiroyent ,  et 
»  ne  pourroit  trouver  en  ce  monde  lieu  pour 
»  l'arrest  et  repos  de  sa  trop  désirée  gloyre;  et 
»  sembloit ,  à  veoyr  ses  enti-eprinses  passées , 
»  que  si  tout  humain  lignaige  luy  eust  obéy , 
»  eust  nèantmoins  entreprins  guerre  contre  les 
»  fourestz  ,  fleuves ,  bestes  et  le  reste  des  créa- 
»  tures.  Ignore-il  que  les  grans  et  haulz  arbres, 
"  qui  par  si  long-temps  ont  prins  leur  crois- 
»  sance,  ne  puissent  en  une  heure,  par  ung  in- 
'^  convénient  de  vent  et  tempeste,  ou  pour  l'af- 
>'  faire  des  hommes ,  estre  couppez  à  la  riz 
»  et  mis  au  bas,  et  que  le  lyon  est  souvent 
>'  mangé  par  les  petitz  oiseaulx  ,  et  le  fer  con- 
'  sumè  par  la  rouille  '?  Ton  Roy  ne  s'est  contante 
"  d'a\oir  retiré  Milan,  ne  soubmisà  luy  Gennes, 
»  mais  a  guerroyé  les  N'èniciens,  injurié  le  Pape, 
»  prins  querelle  au  roy  d'Espaigne ,  et  retient 
')  contre  raison  ceste  duché  et  le  pays  de  Bor- 
"  bonneuse,  aux  enfans  de  l'empereur  Maximi- 
■  lian  appartenans  :  et  (jui  plus  est ,  après  avoir 
eu  fait  toutes  ces  chose;?,  plus  par  nostre  se- 
eiiurs  (|ue  par  la  teree  des  l''ranco\s  ,  sans  en 

«  avoir  esté  récompensez ,  par  ingratitude  en 
»  lieu  de  satisfaire,  nous  appelle  villains.  Sçait- 
»  il  point  qu'on  doit  mieulx  regarder  à  la  vertu 
>'  de  l'homme  que  à  sa  noblesse ,  et  que ,  la  pre- 
»  raière  oriiiine  des  hommes  regardée,  nature 
"  est  commune  mère  de  tous?  Les  sages  plus 
»  estiment  la  noblesse  acquise  par  vertu  que  par 
»  lignaige ,  parce  que  c'est  la  sourse  et  origine 
»  de  noblesse;  mais  au  contraire  desprisent 
«  ceulx  qui,  par  lascheté,  paresses  et  aultres 
«  vices,  en  perdent  les  mérites  et  louanges. 
»  Sont  pas  meilleurs  à  la  chose  publi(|ue  ceulx 
»  qui  ,  pour  y  servir  ,  endurent  voluntiers  froit, 
»  chault,  fain ,  soif,  et  se  exposent  à  péril  de 
»  mort,  que  ceulx  qui,  soubz  umbre  de  no- 
»  blesse,  sont  tousjours  enveloppez  de  leurs 
»  privées  ayses  ?  Si  les  Francoys  eussent  leurs 
»  délices  oubliées,  et  prins  exemple  à  noz  la- 
»  beurs ,  n'eussent  aux  extrangiers  donné  la 
"  gloyre  de  leurs  victoyres. 

»  Tout  cecy  te  disons,  chevalier  illustre ,  à  ce 
»  que  ton  Roy  ne  toy  ne  pensiez  que  soyons  icy 
»  sans  cause  et  sans  querelle.  \ous  demandons 
»  au  Roy  la  soulte  de  ceulx  qui  furent  es  ])a- 
»  tailles  de  la  prinse  de  Ludovic  Sforce  ,  de 
»  Gennes  et  des  Véniciens,  et  oultre  qu'il  ave 
»  à  rendre  aux  enfans  dudict  Ludovic  Sforce 
»  ladicte  duché  de  Milan,  et  aux  enfans  de 
»  l'Empereur  ceste  duché  de  Bourgongne  et  le 
"  pays  de  Borbomiésy  ,  qui  leur  appartiennent. 
»  Et  si  le  Roy  dict  le  contraire,  qu'il  mecte  ses 
"  querelles  entre  noz  mains,  pour  en  décider, 
"  et  en  garder  le  droict  à  celluy  auquel  cong- 
»  noistrons justement  appartenir.» 

Voilà  le  superbe  et  arrogant  cueur  des  Souys- 
S€S,  qui  lors  se  nommoient  correcteurs  des  prin- 
ces. Ledict  seigneur  de  La  Trémoille  ne  se 
esbayst,  mais  parla  à  eulx  en  ceste  manière  : 

Oraison  et  persuasion  dudict  seigneur  de  La 
Trémoille  aux  Souijsses ,  faisant  mencion 
du  droict  que  le  roy  de  France  a  en  la  du- 
ché de  Bourgongne. 

«  Si ,  par  le  conseil  de  l'ire  ,  innocence  de- 
»  mouroit  de  coulpe  chargée  ,  je  me  adroisse- 
«  roys  à  vous,  Meisieurs  des  lygues,  pour  trouver 
«  le  chemin  de  paix  ;  mais ,  congnoyssant,  pour 
'<  avoir  avec  vous  fréquenté,  que  voulez  tous- 
»  jours  estre  obéissans  à  vertu ,  et  que  mieulx 
»  aymez  vostre  ire  périr  que  la  vostre  renom- 
"  mée ,  comme  jaloux  de  vostre  bon  bruyt, 
>'  vous  garder  de  erreur  ,  à  ee  que  par  légière 
••  crudélité  ne  mectez  les  mains  es  choses  dont 
»  sans  reproche  ne  pourroyent  estre  retirées  , 
'   aussi   (|ue  tenez  en  suspens  l'exécution   des 


choses  qui  vous  sont  doubteuses,  si  voulez  me 

ouyr  ,  contenteray,  par  bénigne  response,  voz 

espritz  par  ire  troublez ,  en  sorte  que  jugerez 

le  Roy  mon  maistre  innocent ,  et  ses  adver- 

'  saires  non  immaculez  de  desloyaulté.  Aultres- 

.  foiz  et  à  la  prinse  de  Loys  Sforce,  vous  feiz 

i  assez  entendre  ,  ]Messieurs ,  le  bon  droict  qu'il 

.  avoitet  a  en  la  duché  de  Milan  ,  et  que  Loys 

.  Sforce  et  ses  antécesseurs  dont  il  portoit  le 

.  nom,  l'avoyent  par  tyrannie  usurpée  et  possé- 

>  dée  :  à  ceste  considéracion  ,  n'en  voulans 
.  maulvaise  querelle  soustenir,  son  party  laissé, 
.  prinstes  celluy  du  Roy.  Quant  à  Gennes,  vous 
<  entendez  assez  qu'elle  est  des  appartenances 
.  de  Milan  ,  et  aussi  en  sont  les  villes  recou- 

>  vertes  par  armes  des  Véniciens;  et  au  re- 
.  gard  du  Pape ,  vous  savez  que  le  roy  luy  a 
..  faict  rendre,  et  semblablement  au  Roy  des 

>  Rommains  et  au  roy  d'Espaigne,  les  villes  et 
..  places  que  lesdictz  Véniciens  usurpoyent ,  et 

»  oultre  la  ville  de  Boulongne  à  l'Eglise  rom-  • 
"  maine,  parquoy  d'arguer  le  Roy  mon  mais- 
>.  tre  d'ambicion  et  convoytise,  c'est  à  tort,  car 
»  il  ne  demande  fors  ce  qui  lui  appartient ,  et  a 
»  despeudu  ung  milion  d'or,  et  mis  sa  personne 
»  et  son  royaulme  en  dangier  ,  pour  conserver 
»  l'accord  cïe  Cambray,  et  faire  plaisir  au  Pape. 
»  au  roy  des  Rommains  et  roy  d'Espaigne ,  I' 
..  tort,  maulvaise  foy  et  ingratitude  desquelz 
»  vous  sont  congneuz. 

"  Et  ne  povez ,  Messieurs,  honnestement  dire 
..  que  le  roy  de  France  n'a  droict  en  ceste  duché 
1.  de  Bourgongne,  car  voz  pères,  du  bon  tiltre 
»  des  roys  de  France  bien  informez,  ont  em- 
>'  ployé  leur  corps  à  la  recouvrir  du  temps  du 
»  roy  Loys  XL  Chascun  sçait  que  la  duché  de 
«  Bourgongne  est  du  pays  et  monarchie  des 
»  Gaules,  dont  les  roys  Clovis,  Clotaire,  son  fdz, 
»  Clotaire  II,  Dagobert ,  Clovis  II,  Pépin, 
»  Charlemaigne  et  Loys-Débonnaire,  ont  esté 
)'  monarques ,  et  que  tout  le  pays  de  Bour- 
»  gongne  fut  baillé  par  apennage  à  ung  des  en- 
»  fans  dudict  Loys-Débonnaire ,  et  depuis  pos- 
"  sédé  par  divers  ducz,  jusques  à  ce  qu'il  re- 
»  tourna,  par  donnacion  ,  au  roy  Robert ,  filz 
»  de  Hugues  Capet ,  qui  eut  deux  enfans ,  Henry 
»  et  Robert.  Henry  lut  roy  de  France,  et  Ro- 
"  bert  duc  de  Bourgongne.  En  ce  temps  les 
.'  Bourgongnons  se  divisèrent,  car  ceulx  qui  sont 
»  soubs  l'évesché  de  Besançon ,  qu'on  appelle 
»  de  présent  la  conté  de  Bourgongne  ,  se  don- 
»  nèrent  à  l'empereur  Conrat ,  et  les  aultres  qui 
..  touchent  a  la  comté  de  Champeigne ,  qu'on 
.,  appelle  la  duché,  demourèrent  soubz  l'obéis- 
.  sauce  de  Icurdict  duc  Robert  et  des  Francoys, 
,.  et  v  sont  tousjours  depuis  demourez.  Toutes- 

"  tbiz  la  lignée  dudict  duc  Robert  faillit  en 
»  Phelippes  le  second  de  ce  nom,  environ  l'an 
"  1350,  et  par  ce  moyen  vinst  la  duché  de 
"  llourgoniine  au  roy  Jehan,  qui  estoit  lilz  de 
V.  Phelippes  de  Valoys,  et  de  madame  .lehanne, 
»  liile  dudict  Pliclippes  le  second  ,  duc  de  Bour- 
•  yongne,   lecpiel  Plielippts  le  second  mourut 

■  sans  hoyr  masle  :  "pai-quoy  ladicte  duché  vinst 
»  à  hidiete  Jehanne  et  audict  roy  Jehan  ,  son 
«  filz  aisné  et  principal  héritier,  lequel,  en  Tan 
»  1  o(j  I ,  vinst  iadicteduclié  de  Bourgoiigne,insé- 
>•  parahlement  et  ptrpéluellement  pour  luy  et  les 
»  siens,  à  la  couronne  de  France;  et  en  fut  duc 

■  Charles  V  de  ce  nom  ,  son  lilz  ,  qui  la  bailla 
•■  par  apenuage  à  Phelippes  son  frère  ,  et  aussi 
»  à  ses  enfans  masies  ,  à  ce  que  les  lilles  n'y 
»  succéderoyent  ne  hériteroyent. 

»  Dudict  Phelippes  vinst  Je'iian,  duc  de  Bour- 
»  gongne,  qui  fut  occis  à  Monstereul -Fault- 
»  Yonne,  et  dudict  Jehan  vinst  le  bon  duc 
>'  Phelippes,  et  d'icelluy  Phelippes,  Charles, 
>•  qui  laissa  Marie  sa  lille  seullement  ;  au  moyen 
»  de  quoy  le  roy  Loys  XI  s'empara  de  ladicte 
»  duclié ,  comme  unie  à  la  Couronne ,  et  parce 
»  non  tombant  en  succession  féminine  ;  et  en 
»  ont  tousjours  depuis  jouy  les  roys  de  France 
'■  jusques  a  présent ,  voyans  et  saichans  Maxi- 
"  milian  ,  roy  des  Uommains  ,  qui  espousa  la- 
»  dite  Marie  de  Bourgongne  ,  Phelippes  leur 
"  filz  ,  qui  fut  roy  d'Espaigne ,  et  leur  filz 
»  Charles  qui  à  pi'éseut  est  esleu  empereui". 

'•  Remémorez,  Messieurs,  et  niectez  davant 
»  voz  yeulx  de  vostre  entendement  en  quelle 
»  subjection  et  peine  voulut  vous  mettj-e  ledict 
"  Charles,  duc  de  Bourgongne,  environ  l'an 
»  1475,  et  comment  il  ne  vous  peult  nnire,  au 
"  moyen  de  l'aliance  prinse  par  vous  audict  roy 
»  Loys  XI ,  et  combien  de  dons  et  biensfaictz 
»  vous  llst  lors  ledict  roy  Loys,  duquel  vous 
-•  eustes,  à  diverses  foiz,  plus  de  cent  mille  du- 
"  cas  pour  vous  deffeudre  dudict  Charles,  contre 
"  lequel  gaignastes  deux  batailles  ii  sa  grant 
«  perte,  dont  l'une  fut  a  Grançon.  Et,  depuis 
"  ledict  an  jus([ues  au  trespas  dudict  roy  Loys, 
>'  vous  eustes  de  luy,  par  chacun  an ,  quarante 
'  mille  lleurins  de  pension ,  et  tant  de  riches 
"  dons  qu'il  faisoit  à  voz  ambassadeurs,  que  à 
>'  peine  on  les  pourroitextimer,  dont  ne  fustes 

ingratz,  car  tousjours  vous  déclairastes  ses 
"  amys  et  serviteurs  coutre  toutes  personnes. 

'•  Avez-Nous  mis  en  oubly  commiuit  son  lilz, 
»  le  roy  Charles,  continua  ceste  confédéracion 
"  et  alliaiice  ,  et  combien  il  vous  feit  de  biens 
'  au  voyage  du  royaume  de  Xaples ,  ou  il  ne 
>'  voulut  aller  sans  vous"?  et  plus  vous  en  eust 
>'  fait,  si  son  règne  eust  longuement  dme.  Mais,  ' 


.  à  la  mutacion  d'iccluy,  il  vous  alla  de  bien  en 
mieulx;  car  le  Roy,  qui  à  présent  est  son  suc- 
cesseur, ne  se  contenta  de  l'aliance  ancienne, 
mais  la  renouvella;  et  si  prinst  pour  la  garde 
de  son  corps  certain  nombre  de  voz  enfans  et 
parens,  entre  les  mains  desquelz  il  a  mis  sa 
vie ,  sa  mort  et  son  salut  ,  en  déclairant  par 
tel  faict  la  grant  confiance  qu'il  avoit  en  vous. 
Et  si  n'a  voulu  faire  guerre  ne  conqueste  sans 
vous  y  avoir  appeliez  à  graïisfraiiz,  et  mises 
oultre  voz  pensions  ordinaires;  et  néautmoins 
(à  la  persuasion  de  ses  adversaires,  que  con- 
gnoissez  de  maulvaise  foy,  voire  perjures), 
oublieux  de  vostre  bon  renom  et  de  voz  an- 
ciennes meurs ,  avez  sans  propos  rompu  et 
brisé  son  aliance ,  et  prins  le  party  de  tirans 
et  gens  sans  conscience. 
»  Que  diront  tous  les  princes  chrestiens  de 
vous,  voire  les  Inlidelles,  quant  sçaurontque, 
par  si  légière  mutacion  de  vouloir,  serez  ve- 
nuz  contre  vostre  propre  fait,  et  impugné  et 
coatredict  ce  que  vous  avez  par  armes  sous- 
tenu?  De  quelz  infâmes  umbres  sont  voz  in- 
tellectuelz  yeulx  obfusquez  ?  Quelle  fureur 
vous  meut ,  quelle  intencion  vous  conduict , 
à  quelle  fin  tendez-vous?  Voulez-vous  piller 
la  terre  qui  vous  nourrist ,  et  de  laquelle  vous 
et  les  vostres  avez  tant  de  bénéfices  et  grâces 
receuz?  Et  si  la  royalle  majesté,  la  révérence 
des  princes  et  des  nobles,  qui  tant  vous 
ont  de  amytié  exibée  ,  ne  vous  divertissent, 
que  la  ruyne  qui  pourra  de  vostre  hostilité 
procéder  sur  les  sacrez  lieux  ,  églises,  monas- 
tères et  religions,  et  le  synderèse  des  forces, 
violences,  blasphèmes,  stupracions,  sacri- 
lèges et  aultres  crimes  provocans  la  divine 
magesté  à  ire,  retiennent  voz  furieuses  mains, 
arrestent  voz  immodérez  couraiges,  et  adoul- 
cissent  voz  cruelles  eutreprinses.  Pensez  que 
fortune  a  belles  et  mains  et  non  point  de 
piedz  ;  et  si  de  présent  vous  donnoit  faveur, 
que  par  son  légier  vol  vous  pourra  soudain 
laisser  ou  misérable  gouffre  de  maleur,  par 
l'union  des  chrestiens  princes,  lesquelz,  as- 
semblez et  uniz ,  se  pourroient  venger  de  vous, 
pour  le  tiltre  que  avez  usurpé  sur  leur  ma- 
gesté ,  et  seront  vous  nommans  leurs  cor- 
recteurs. 

»  \e  présumez ,  Messieurs ,  que  le  Pape  ,  le 
roy  de  France  ne  les  aultres  Roys  ses  adver- 
saires se  veulent  tant  humilier  envers  vous, 
qu'ilz  vousfacent  juges  de  leurs  différens.Yous 
entendez  assez  que  aultre  que  Dieu  ,  sans 
mortel  glayve,  ne  les  peut  discuter,  et  que 
les  grans  princes  n'ont  juges  (jue  l'espée  exé- 
cuteresse  de  leurs  oppinions  et  conseil.   Je 

ni'esbays,  Messieurs,  commant,  contre  la 
sentence  des  sages,  avez  confiance  en  nouvelle 
amitié  et  en  amis  réconciliez;  savez  -  vous 
point  que  le  venyn  se  réponse  soubz  le  miel 
de  beau  semblant ,  et  que ,  après  avoir  eu  faict 
de  vous,  se  déclaireront  voz  adversaires,  et 
vous  bayent  tant  qu'ilz  ne  quièrcnt  fors  que 
par  l'iniraitance  des  François  soyez  précipi- 
tez ,  vaincuz  et  adnicbillez ,  sachans  que  seulz 
ne  le  pourroient  faire  ?  Qui  est  celuy  de  tous 
les  Roys  desquelz  portez  la  maulvaise  que- 
relle, qui  vous  puisse  tant  faire  de  biens  que 
le  roy  de  France?  Les  Hispaniens  \ous  mes- 
prisent ,  les  Italiens  vous  ont  en  borreur,  le 
Pape  en  n.espris ,  et  les  enfaiis  de  Maximilian 
sont  descenduz  de  Charles,  duc  de  liour- 
gongne ,  vostre  ancien  ennemy  et  persécuteur. 
"  Pensez  atout  cecy,  Messieurs,  et  combien 
y  a  de  provinces  ou  royaume  de  Fi-ance  qui 
vous  combateront  l'une  après  l'autre!  De  la 
ville  et  cité  de  Paris  sortiront  cent  mil  com- 
batans,  soixante  mille  de  la  duché  de  Bre- 
taigne,  de  la  duché  d'Anjou  et  comté  du 
Mayne  autant;  en  la  duché  d'Aquitaine  le  Roy 
trouvera  cent  seigneurs,  ses  subjecîz  ,  qui  à 
coup  prest  armeront  et  mettront  en  guerre 
cbascun  mil  hommes,  ([ui  sont  cent  mil;  sans 
y  comprendre  les  ducliez  de  Berry,  comté  de 
Prouvence ,  pays  de  Lyonnoys  ,  le  Daulphiné, 
la  comté  de  Tholoze,  sa  duché  d'Orléans,  le 
pays  de  Soulogne ,  sa  comté  de  Poictou ,  la 
duché  de  Bourbon  ,  la  duché  d'Auvergne  ,  la 
comté  de  la  Marche,  la  grant  et  forte  duché 
de  Normandie,  le  pays  de  Picardie  et  la  comté 
de  Champaigne.  Quant  vous  auriés  vaincu  une 
province ,  a  vostre  grant  perte  ,  l'antre  vous 
affoUeroit,  qui  sont  toutes  choses ,  Messieurs , 
lesquelles  doyvent  par  vous  estre  considérées 
avant  que  mettre  à  etfecî  voz  soudaines  vo- 
luntez.  Soyez  vainqueurs  de  vous-niesm.es, 
'  refrénez  vostre  ire,  despouillez  vostre  hostille 
'  courage,  modérez    voz  désordonnées  affec- 

>  tions,  refroidissez  voz  martiallcs  fureurs,  don- 

>  nez  ordre  à  voz  passions,  pensez  à  Tadvenir, 
remémorez  le  passé,  et  mitiguez  le  présent: 
vostre  légière  inimitié  pour  humiliacion  donne 
lieu  à  vostre  ancienne  alliance;  et  si  le  Roy 
vous  doibt  quelques  restes  de  choses  promises 
pour  voz  mérites  et  labeurs,  j'en  demeure  le 
seul  envers  vous  obligé,  et  vous  en  respons.  " 
La  fin  de  l'oraison  du  seigneur  de  La  Tri- 

moille  fist  incontinant  assembler  les.  principaulx 
des  Souysses,  pour  scavoir,  pour  ceulx  qui  n'a- 
voyent  l'intelligence  de  ia  langue  francoyse ,  la 
substance  du  long  parler  dudict  seigneur,  par 
leui'S  interprètes  (car  peu  d'iceulx'entendoyenl 


nostre  langaige);  et  une  heure  après  la  response 
remise  à  une  aultre  heure  du  jour,  et  depuis , 
de  ce  jour  au  lendemain,  furent  si  bien  menez 
par  doulces  exhortacions  dudit  seigneur  de  La 
Trimcille ,  que  ,  înoyennant  quehiue  grosse 
somme  de  deniers  qu'il  leur  pi-omist ,  levèrent 
leur  siège  et  retournèrent  en  leur  pays,  sans 
aultrement  endommager  la  duché  de  Bour- 
gongne;  mais  ce  ne  fut  sans  prendre  asseurance 
de  h\  promesse  dudict  seigneur,  qui  pour  le 
gaige  ou  hostaige  bailla  son  nepveu,  messire 
René  d'Anjou,  chevallier,  seigneur  de  Mézières, 
l'ung  des  hardiz  et  prudens  chevalliers  et  sei- 
gneurs du  rovaulme  de  France.  Et  sans  ceste 
\  lionneste  deffaicte,  le  royaulmede  France  estoit 
lors  affollé;  car,  assailly  en  toutes  ses  extrémi- 
tez  par  les  voysins  adversaires,  n'eust,  sans 
grant  hasart  de  finale  ruyne ,  peu  soustenir  le 
faix  et  se  deffendre  par  tant  de  batailles. 

Ce  néantmoins,  envie  ennemye  de  vertu  souil- 
lant la  bouche  d'aulcuns  gentilz-hommes ,  non 
princes ,  estans  près  la  personne  du  Roy  et  de  la 
Royne,  engendra  quelque  murmureet  maulvaise 
extimacion  en  l'esprit  de  la  Royne ,  et  par  le 
moyeu  d'elle  en  celluy  du  Roy,  qui  voluntiers 
prestoit  l'oreille  à  ses  paroles  ,  parce  que  bonne 
et  prudente  estoit  :  et,  comme  le  seigneur  de  La 
ïrémoille  eust  envoyé  lediet  messire  Regnaud 
de  Moussy  advertyr  le  Roy  du  grant  service  qu'il 
luy  avoit  faict  et  à  tout  le  royaume,  trouva,  par 
les  envieux  ,  le  bon  extime  du  seigneur  de  La 
Trémoille  envers  le  Roy  tout  altéré  et  cbangé, 
en  sorte  qu'il  ne  peult  estre  soudain  ouy  ;  ledit 
de  Moussy,  adverty  de  la  cause,  sans  emprun- 
ter l'ayde  d'aulcuns  (  car  hardy  homme  estoit-il 
pour  ses  vertuz  ),  entra  en  la  chambre  du  Roy  , 
et,  prosterné  d'ung  genou ,  luy  déclaira  par  or- 
dre le  service  à  luy  faict  par  son  maistre,  et  que 
sansiceluy  leroyaulme  de  France  estoit  en  dan- 
gier  de  ruyne,  dont  il  luy  déclaira  les  causes; 
mais  ce  fut  davant  ceulx  lesquelz  avoyent  mis  le 
Roy  en  ceste  mauvaise  ymaginacion  ,  qui  ne 
sceurent  que  dire  ne  respondi'c  au  Roy ,  qui  leur 
dist  :  «  Vous  m'avez  raporté  qu'ilz  n'estoient  que 
»  vingt-cinq  mil  hommes  de  Souysses  et  Bour- 
V  gongnons  davant  Dijon,  et  n'avoyent  artillerie 
»  ne  vivres  pour  entretenir  ung  camp  ;  et  vous 
»  voyez  le  contraire,  non  par  le  rapport  deRe- 
»  gnaud ,  mais  des  seigneurs  du  pays  qui  m'en 
..  escripvent;7Jrt/-  la  fo)/  de  mon  corps  je  pense 
»  et  congnoys  par  expérience  que  mon  cousin  le 
..  seigneur  de  La  ïrémoille  est  le  plus  fidelle  et 
»  loyal  serviteur  que  j'ay  en  mon  royaulrae  ,  et 
»  auquel  je  suis  plus  tenu  selon  la  qualité  de  sa 
"  personne.  Allez ,  Regnaud ,  et  luy  dictes  que 
>.  je  feray  tout  ce  ([uil  a  promis,  et  s'il  a  bien 

>'  lait ,  qu'il  face  niieiilx.  •'  La  Rowie  sceut  eeste 
bonne  response  faiete  par  le  Roy  ;  qui  n'en  fut 
contante  ,  mais  depuis  (la  vérité  congneue)  jugea 
le  contraire  de  ce  qu'elle  avoit  par  faulx  rapport 
ymaginé  et  pensé;  et  depuis,  non  si  tost  les 
Souysses  Scitisfaictz ,  ledit  seigneur  de  Mézières 
fut  délivré  et  mis  hors  de  leurs  mains ,  aux  des- 
pens  du  Roy  ,  qui  bien  congnoissoit  que  la  gra- 
cieuse roupture  de  l'armée  des  Souysses  le  mist 
hors  du  dangier  de  tous  ses  eimemys  ,  et  res- 
taura les  timides  cueurs  du  comnmn  peuple  de 
France,  qui,  tout  effrayé,  avoit  perdu  vouloyr, 
force  et  hardiesse  de  se  deffendre  ;  et  cest  envoy 
remist  leurs  cueurs  en  leur  sang  chault,  restaura 
leurs  forces  et  redoubla  leurs  courages  ;  en 
sorte  que  le  roy  d'Angleterre  vinst  à  paix  par  le 
mariage  de  madame  Marie  sa  seur  avec  ledit  roy 
Loys ,  quelque  peu  de  temps  après  le  trespas  de 
sa  très-bonne  espouse,  madame  Anne,  duchesse 
de  Bretaigne ,  à  laquelle  madame  Marie  le  Roy 
tinst  compaignée,  quatre  nioys  seullement,  et 
jusques  au  dernier  jour  de  décembre  (1)  l'an 
1Ô14  ,  qu'il  décéda  en  la  ville  de  Paris;  et  fut 
son  corps  mis  avec  les  aultres  roys ,  à  Sainct 
Denis  en  France. 


CHAPrrRE   XXV. 

Comment  monsieur  Françoy s ,  duc  cVAngou- 
léme,J'ut  roy  de  France ,  le  premier  de  ce 
nom;  et  de  la  victoyre  qu'il  obtinst  contre 
les  Souysses  ,  à  Saincte-Briyide  (2). 

ï.e  roy  Loys  laissa  deux  fdles  seullement  de 
madame  Anne,  duchesse  de  Bretaigne,  Claude 
et  Anne;  etpardeffaultde  hoyr  masie  en  droicte 
ligne  ,  la  couronne  et  ceptre  de  France  vindrent 
a  monsieur  Francoys ,  duc  d'Angoulesme,  le 
plus  proche  en  ligne  collatéralle,  lequel  avoit  au- 
paravant espousé  ladicte  madame  Claude,  fdle 
aisnée  de  France.  A  l'entrée  de  son  règne  con- 
firma lediet  seigneur  de  La  Trémoille  en  tous 
ses  estatz  et  offices;  l'année  prochaine  après  il 
entreprinst  le  recous  rement  de  sa  duché  de  iMi- 
lan,  occupée  par  Maximilian  ,  filz  de  Ludovic 
Sforce,  par  le  support  des  Souysses;  et,  pour 
ce  faire ,  droissa  grosse  armée  ,  qui  ne  fut  sans 
lediet  seigneur  de  La  Trémoille  et  monsieur 
Charlc,  prince  de  Thalemont,  son  filz,  qui  acom- 
paignerent  avec  aultre  le  Roy  en  ceste  expédi- 
eion;  ilz  prindrent  leur  chemin  à  Grenoble,  à 
jVostre-Damed'Ambrun  Amiellestre  et  à  Sainct- 


(1)  Il  moiinil  le  |)iciuit'i  jaiMier  I,j15. 

(2)  Lîi  baliiillo  (le  Marignan. 


Paul ,  puis  passa  le  Uo_\  ,-  avec  son  armée  et  ar- 
tillerie, par  ung  chemin  qu'on  disoit  estre  ina- 
cessible  pour  chevaulx  et  chariolz  ,  dont  les  en- 
nemys  ne  se  doubtoient.  Par  le  moien  de  quoy  , 
Prospère  Coknnpne  (3),  avec  quinze  cens  hom- 
mes de  cheval  de  l'armée  dudict  Maximilian, 
furent  surprins  par  les  seigneurs  de  Ymbercourt 
et  de  La  Palice  ,  à  Villefranche ,  qui  est  une  pe- 
tite ville  du  pays  de  Pymont ,  et  lediet  Prospère 
Columpne  emmené  prisonnier  au  Roy,  qui  l'en- 
voya en  France  soubz  bonne  et  seure  garde. 

Les  Souysses  estoient  à  Suze ,  à  \  illanne  et 
Immole ,  pour  garder  les  passages ,  qui ,  cour- 
roussez  et  esbahys  de  la  prinse  de  Prospère  Co- 
lumpne, commencèrent  à  marcher  vers  Millau  , 
et,  à  grant  diligence,  passèrent  la  livière  du 
Pau ,  avec  leur  artillerie ,  par  ponths  de  cordes, 
et  entrèrent  en  Movarre ,  ou  le  Roy  les  suyvoit  ; 
et  luy  estant  à  Versel ,  furent  portées  parolles 
de  paix ,  pour  hujuelle  faire  furent  commis  et 
députez  le  bastard  de  Savoye ,  le  seigneur  de 
Lautrect  et  aultres  gens  de  sorte;  et  néantmoins 
l'armée  du  Roy  marchoit  tousjours ,  qui  assiégea 
Novarre ,  laquelle,  vuyde  des  Souysses ,  se  ren- 
dit ;  de  Novarre  allèrent  à  Bufférolle ,  et  cepen- 
dant !e  Roy  eut  n(>uvelle  que  la  paix  estoit  ac- 
cordée entre  luy  et  les  Souysses,  moyennant 
certaine  somme  de  deniers  qu'il  leui-  donnoit , 
pour  le  deffray  de  leur  armée;  et ,  comme  on 
leur  portoit  l'argent,  se  mirent  à  chemin  pour 
aller  au-devant  du  Roy  et  le  surprendre,  eu  ve- 
nant, contre  leur  accord,  à  l'exhortacion  du  car- 
dinal de  Syon  (4). 

0  grant  malice  et  lascheté  de  gens ,  inventée 
et  soustenue  par  personne  en  dignité  ecclésiasti- 
tique  constituée,  et  dont  le  maleur  tumba  sur 
les  lasches  !  car  le  Roy,  de  ceste  trahyson  ad- 
verty ,  non  estonné  de  si  prestement  combattre, 
comme  hardy  et  plain  de  cueur ,  délibéra  les 
actandre,  et  se  mettre  premier  au  labeur  et  dan- 
gier, et  ce  mesme  jour ,  qui  fut  le  quatorziesme 
jour  de  septembre  l'an  1515,  environ  trois  ou 
quatre  heures  après- midy  ,  les  Souysses ,  acom- 
paignez  des  Italiens ,  vindrent  frappei  sur  l'ar- 
mée des  Francoys ,  dont  les  Alemans  du  Roy  de 
la  bande  noyre,  esbaiz,  reculèrent,  doubtans  que 
le  Roy  eust  intelligence  avec  les  Souysses  pour 
les  deffaire,  au  moien  dudit  traicté  de  paix  qui 
avoit  esté  teiui  pour  faict  le  jour  précédent;  mais 
deux  mille  avanturiers  françtns  soustindrent  la 
première  poincte  des  Souysses  et  se  monstrèrent 
gens  de  bien ,  car  ilz  deffirent  d'entrée  quatre 
mille  Souysses;  les  autres  bandes  des  Souysses 


(3)  Prosper  Colonne. 

[\)  Mathieu  Schcincr,  cardinal  «le  Sioii. 

(c'Uidans  mettre endésordre  les  Fi-ançoys, comme 
ilz  avoyent  faict  la  bataille  à  Novarre ,  en  la- 
quelle estoyent  les  Italiens  deux  ans  davant) 
donnèrent  sur  la  bataille  francoyse:  mais  ilz  fu- 
rent reboutez  par  Taitillerie,  qui  besongna  si 
bien  avec  les  bommes  d  armes,  que  les  Souysses 
ne  furent  les  plus  lors.  Le  Koy  ,  qui  estoit  en  la 
bataille,  accompaigné  dudict  seigneur  de  La 
Trémoille  et  d'aultres  vaillans  capitaines,  ne 
perdit  de  veue  Tartillerie,  et  si  allait  de  lieu  en 
aultre,  croissant  tousjours  par  doulx  langaige 
les  hardiz  cueurs  de  ses  gens-d'armes. 

La  meslée  fut  cruelle  et  longue,  car  elle  dura 
jusques  après  jour  coucbé,  à  la  raison  de  ce  que 
la  lune  iuysoit;  et  si  estoyent  les  Françoys  et 
Souysses  si  acharnez  à  se  occire  Tung  l'autre , 
qu'il  n'y  eut  chose  qui  les  peust  séparer,  que 
l'obscurité  de  la  nuyt,  en  laquelle  le  Roy  n'eut 
aultre  Met ,  fors  le  timon  d'une  charette,  et  pour 
tins  linceux  le  harnoys  sur  le  dos;  car,  d'une 
part  et  d'autre,  les  gens  d'armes  furent  tous- 
jours  en  doubte.  A  peine  on  trouva  de  l'eaue 
dère  pour  le  Roy,  parce  (|ue  les  ruisseaux  cou- 
rans  autour  du  lieu  de  la  bataille,  estoient  plains 
du  sang  des  occis;  les  autres  princes  et  seigneurs 
n'eurent  moindre  peine,  comme  la  raison  levou- 
loit  ;  et  entre  aultres  le  seigneur  de  La  Trémoille 
fut  toute  la  nuyt  armé,  sans  clore  lesyeulx,  près 
du  Roy  :  son  filz  ,  le  prince  de  Thalemont,  estoit 
en  la  compaignée  du  duc  de  Bourbon  ,  qui  con- 
duysoit  l'avant-garde.  Le  landemain  matin  le 
Roy  fut  adverty  que  les  Italiens  et  Souysses  re- 
tournoient en  groz  nombre  et  bon  ordre  pour 
leur  donner  bataille  ,  et,  considérant  la  peine 
prise  par  ses  gens-d'armes  le  jour  précédent, 
affin  qu'ilz  ne  reculassent,  les  principaulx  d'i- 
ceulx  assemblez,  leur  dist  ces  parolles  ou  sem- 
blables en  substance  : 

Oraison  et  jjersua.sion  militaire  du  roy  de 
France  à  ses  gens-cVarmes  contre  les  Souys- 
ses. 

«  Toute  persuasion ,  mes  fidèles  amys,  n'est  à 
»  mon  jugement  superflue  en  aultres  entreprin- 
»  ses,  l'entrée  desquelles  est  dangereuse,  et  l'ys- 
»  sue  à  doubter,  comme  celle  laquelle,  soubz 
"  l'asseurance  de  voz  nobles  vouloyrs ,  force  et 
»  hardiesse,  j'ay  faicte.  Vous  congnoissez  au- 
»  quel  dangier  de  noz  vies,  honneur  et  biens 
>'  avons,  à  la  desloyalle  lascheté  de  noz  enne- 
»  mys,  résisté,  dont  la  première  gloire  à  celluy 
'  duquel  les  \ictoires  procèdent  rendue,  vous 
"  en  donne  le  loz  et  bienveillance;  et  puisque , 
"  par  secours  divin  et  voz  labeurs,  avons  le  dan- 
>■  gier  de  l'entrée  passé  et  surmonté,  mectons 


■  peine  que  à  nostre  honneur  et  avantaige  en 
"  soit  l'issue.  Et  pour  aisément  le  faire,  vostre 
»  nature  qui  est  hardie  et  belliqueuse  soit  con- 
•■  sidérée  ;  vostre  coustume  qui  est  de  n'estre 
»  vaincuz,  observée  ;  les  meurs  de  noz  ennemis, 
"  congneues,  qui  plus  sont  convoiteux  de  pécune 
»  que  avaricieux  d'honneur;  la  forme  de  leur 
•'  combatre  ,  considérée  ,  qui  a  plus  de  mine  que 
"  d'effect,  plus  d'aparence  que  existence  ;  et  que 
»  au  premier  rompre  sont  vaincuz,  et  n'ont, 
"  seuls,  forte  résistance;  et  leur  oultrecuidance 
»  mise  davant  voz  yeulx  ,  par  laquelle  se  dient 
•  correcteurs  des  princes,  au  rabaissement  de 
>'  toute  noblesse:  nostre  juste  querelle  nous  doit 
>'  donner  force  ;  leur  injustice  ,  seureté  ;  leurs 
»  mauvaises  meurs,  mespris  de  leurs  armes; 
"  et  nostre  nécessité,  accroissement  de  cueur  et 
»  de  couraige.  Considérez  nostre  honneur  et 
»  gloire  si  l'orgueil  de  ces  rusticz  est  humilié,  et 
»  nostre  reproche  s'ilz  sont  noz  vainqueurs.  Plus 
■.  devons  souhaiter  la  fin  de  noz  petites  \ies  en 
•'  l'honneur,  que  la  longueur  en  misère  et  re- 
»  proche  :  et  plus  devons  désirer  mourir  en  per- 
>.  sécutant  noz  adversaires  et  quérant  le  mérite 
»  de  justice,  que  laisser  vivre,  en  vivant,  les 
>'  violateurs  d'équité,  .le  vous  prie  ,  Messieurs  , 
»  que  mourez  avec  moy,  et  moy  avec  vous,  pour 
»  acquérir  honneur  à  nos  parens,  salut  à  nostre 
»  pays,  et  faire  ce  à  quoy  nous  sommes  tenuz;  et 
"  je  vous  asseure  que  si  la  victoyre  nous  de- 
>'  moure ,  que  par  effect  recongnoistray  sans  in- 
>'  gratitude  les  biensfaisans.  " 

La  nécessité  de  combatre  mist  fin  à  ces  pa- 
rolles, pour  entendre  à  l'euvre  ;  car  les  Italiens 
et  Souysses,  qui  estoyent  jusques  au  nombre  de 
trente  mil  combatans,  assaillirent  les  Françoys 
en  leur  camp  ;  messire  Jaques  Galiot,  chevalier 
hardy,  de  grant  sens  et  bonne  conduycte  (  qui 
estoit  màistie  de  l'artillerie),  les  récent  à  leur 
grosse  perte  et  dommaige,  car  à  grans  coups  de 
canons  en  deffist  une  partie;  néantmoins  les 
aultres  qui  tousjours  tindrent  leur  ordre,  entrè- 
rent sur  les  Françoys  et  Alemans  qui  les  recul- 
lèrent  hardyment.  La  meslée  fut  grande  et 
cruelle  ;  mais  les  Françoys  furent  les  plus  fors 
et  deffirent  les  Souysses,  fors  ceulx  (pii  tournè- 
rent le  doz,  et  ausquelz  les  jambes  feirent  plus 
de  service  que  les  braz  et  mains;  et  n'eust  esté 
la  poussière,  peu  se  fussent  saulvez  :  il  en  de- 
moura  sur  le  camp  quinze  ou  seize  mille;  le  reste 
prinst  son  chemin  vers  Milan. 

CHAPITRP:  XXVI. 

Comment  le  jirince  de  Thalcmonl ^  Jilz-  du 
seigneur  de  La  Trémoille  ,  fut  navré  de 
soixante-deux  plaijes ,  dont  il  mourut.  Ré- 
duction de  Milan. 

Geste  victoyre  ue  fut  sans  perdre  plusieurs 
gens  de  bien  de  Franci',  et  niesmeinent  la  plus 
graut  partie  dune  bande  de  jeunes  prinees  et 
seigneurs  de  France  estans  en  l'avant-garde  ; 
iesquelz,  pour  rompre  les  Souysses  ,  se  mirent 
entre  eulx ,  et  furent  en  partie  cause  de  leur 
désarroy  et  desconfiture  ,  où  ledict  monsieur 
Charles  de  La  Trémoille,  prince  de  Tbalemont, 
lilz  dudict  seignenr  de  La  Trémoille,  fut  abatu 
et  blecé  en  soixante-deux  parties  de  son  corps, 
dont  il  y  avoit  cinq  playes  mortelles.  Messire 
Regnault  de  Moussy,  chevalier,  qui  l'avoit  gou- 
verné en  ses  jeunes  ans,  le  retira  de  la  presse  , 
et  le  fist  porter  ainsi  blécé  jusques  en  sa  tante, 
ou  les  cirurgiens  le  pensèrent  à  grant  diligence. 
Aussi  y  furent  abbatuz  et  occis  Françoys  Mon- 
sieur, frère  puisné  du  duc  de  Bourbon  ;  leiilz  du 
comte  Pétillanne,  qui  conduysoit  les  Véniciens 
pour  le  Roy  ,  le  seii^neur  de  Himbercourt ,  le 
comte  de  Sanxerre,  le  seigneur  deBussy,  le  ca- 
pitaine Mouy,  et  autres  gens  hardiz  et  bien  re- 
nommez. 

Le  seigneur  de  La  Trémoille  sceut  commant 
monsieur  Charles  ,  son  filz  unique,  avoit  esté 
blécé  en  soixante-deux  parties  de  son  corps  ; 
parquoy,  après  la  victoyre,  alla  le  visiter  et  con- 
soler :  les  médecins  et  cirurgiens  luy  donnèrent 
espoyr  de  guérison  ,  par  le  moyen  de  quoy  se 
nionstroit  joyeux  de  ce  que  son  fdz  s'estoit  trouvé 
en  si  forte  presse,  et  dont  il  avoit  les  enseignes 
de  hardiesse,  force  et  noblesse  de  cueur;  puis 
s'en  alla  tout  consollé  vers  le  Roy,  qui  luy  list 
fort  bon  et  joyeulx  recueil,  luy  celant  la  pro- 
chaine mort  de  son  lilz,  qu'il  avoit  par  les  ci- 
rurgiens sceu  ;  mais  luy  voulant  donner  confort 
à  ce  que  par  soudain  douleur  ne  fust  sa  personne 
blécée,  luy  récita  les  histoyres  d'aulcuns  Rom- 
mains  qui  s'estoyent  resjouy  d'avoir  veu  mourir 
leurs  enfans  en  bataille. 

Ledict  prince  de  Thalemont,  se  voyant  ainsi 
Jiavré  en  tan.t  de  lieu\  ,  quelque  espoyr  qu'on 
luy  donnast,  dist  audit  de  Moussy  et  aultres  de 
sa  compaignée  :  «Or  ça,  Messieurs,  il  faut  que 
"  je  vous  laisse  et  les  misères  du  monde  ;  je 
"  meurs  en  la  fleur  de  mes  ans,  mais  ce  n'est  à 
"  mon  trop  grant  regret,  puis  qu'il  plaist  à  Dieu 
»  qu'il  soit  ainsi,  et  ((u"il  m'a  donne  la  grâce  de 
■    mourir  au  service  du  Roy  et  de  la  chose  i)u- 


>'  blique.  Toutesfoiz,  pour  une  autre  considera- 
"  cion,  je  vouldroys  bien  vivre  ,  s'il  plaisoit  à 
»  Dieu,  qui  est  à  ce  que  je  peusse  faire  péni- 
»  tence  de  mes  péchez,  et  de  mieulx  servir  et 
»  obéyr  à  Dieu  que  je  n'ay  faict  le  temps  passé  : 
»  le  vouloyr  de  Dieu  qui  ne  peult  faillir  soit 
»  acomply.  Je  vous  prie  que  je  aye  le  prestre 
"  pour  me  confesser.  »  Ledict  seigneur  se  con- 
fessa fort  dévotement,  et  receutle  Sainct-Sacre- 
ment  de  l'aultier  (i);  puis,  à  la  fin  de  trente- 
six  heures  après  sa  bléceure  ,  rendit  l'ame  à 
Dieu. 

Le  Roy,  premier  adverty  de  son  trespas,  alla 
subit  en  la  tante  dudit  seigneur  de  La  Tré- 
moille, qui  rien  ne  sçavoit  de  ce  groz  inconvé- 
nient, et  luy  dist  :  <  Monsieur  de  La  Trémoille, 
»  je  vous  ay  tousjours  congneu  magnanime  ;  et 
»  m'a  l'on  diet  vostre  fortitude  telle  que  pour 
»  toutes  les  infortunes  etadversitezqui  vous  sont 
"  advenues,  ne  changeastes  onc  vostre  bon  pro- 
»  pos,  et  n'en  furent  voz  affaires,  ne  ceulx  de 
"  la  chose  puhlicque,  onc  retardez  ne  mal  con- 
"  duitz  ;  j'en  ay  veu  l'expérience  derrière  ,  ou 
»  mal  de  mon  cousin  vostre  filz,  que  vous  avez 
"  très-paciemment  supporté  ;  mais  ce  n'est  assez, 
»  car  il  fault  que  vous  usez  de  vostre  force  et 
»  prudence  plus  que  jamais,  en  la  mort  de  mon- 
»  dict  cousin  vostre  lilz,  qui  est  décédé  puis  une 
»  heure  :  ce  que  vous  suis  venu  déclairer,  exti- 
"  mant  n'y  avoir  en  ma  compaignée  personnage 
»  duquel  accepterez  mieulx  la  parolle  sans  im- 
»  modéré  courroux.  Je  sçay  qu'il  seroit  impos- 
»  sible  a  nature  de  le  passer  sans  griefve  dou- 
»  leur,  car  le  personnage  le  valoit ,  et  vous  as- 
»  seure  que,  hors  la  paternelle  affection,  vostre 
"  regret  ne  sera  plus  grant  que  le  mien.  Je  vous 
"  prie,  chier  cousin,  que  pour  l'honneur  de  Dieu 
>'  et  l'amour  que  avez  à  moy,  prenez  ceste  irré- 
)'  parable  perte  en  pascience,  et  vous  consoliez 
»  en  son  filz  qu'il  vous  a  laissé,  portant  jii  l'es- 
X  poir  de  la  preudhommie  du  père.  » 

Le  seigneur  de  La  Trémoille  couvrit  son  pi- 
teux visage  d'une  louable  constance  contre  la 
magesté  de  nature;  toutesfoiz  les  yeulx  ,  qui , 
selon  naturelle  providence  ,  plus  obéissent  au 
cueur  que  membre  qui  soit  en  la  personne  ,  ne 
peurenttantcellersa  douleur,  que  pour  luy  don- 
ner allégence  ne  distillassent  petites  larmes, 
contre  la  volunté  de  l'esprit  ;  et  respondit  au 
Roy  :  «  Sire,  je  vous  rends  humbles  grâces  de 
»  la  consolacion  qu'il  vous  plaist  me  donner  en 
"  l'infortune  qui  m'est  advenue  pour  la  mort  de 
»  mon  filz,  dont  je  aurois  plus  de  angoisse  tris- 
>'  tesse,  si  l'on  m'eust  asseuré  mon  filz  estreim- 

raoï'tt'l,  ou  devoir  vivre  par  nécessité  quatre- 
vingts  ou  cent  ans  ;  mais  je  savois  mon  lllz 
povoir  mourir  jeune  en  guerre  ou  ailleurs,  et 
n"ay  mis  sa  vie  en  mon  espérance  pour  tous- 
jours  durer;  mais,  le  voiant  aller  au  danger 
où  les  gens  de  bon  cueur  se  mectent  pour  le 
bien  public  ,  le  tenois  conmie  si  estoit  jà 
mort. 

"  A  ceste  considéracion,  et  qu'il  est  au  lict 
'  dlionneur  décédé  en  vostre  compaignée  ,  à 
'  vostre  service  et  en  juste  querelle,  mon  dueil 
'  n'en  est  si  grant ,  combien  que  accident  ayt 
perverty  l'ordre  de  nature,  carmieulx  seroit, 
>  comme  il  me  semble,  qu'il  fust  dcmouré  sans 
•  père  que  moy  sans  filz  ,  qui  ay  faict  et  passé 

■  la  pluspart  de  mon  temps,  et  il  commanceoit 

■  acquérir  bonneur  et  vostre  grâce  ;  et  puisque 
le  cas  est  advenu,  je  louhe  Dieu  et  le  remer- 

'  cie  de  ce  qu'il  luy  a  donné  grâce  que  ,  après 
'  avoir  eu  soixante-deux  playes,  pour  le  sous- 
tènement  du  bien  public  et  en  juste  guerre,  a 
voulu  avoir  et  a  eu  confession  et  le  Sainct-Sa- 
crement  de  l'aultier.  Je  regrète  après  son  cou- 
sin monsieur  Françoys  de  Bourbon,  le  comte 
de  Sanxerre  et  aultres  jeunes  princes  et  sei- 
gneurs qui  ont  esté  occis  en  bataille.  Reste 
faire  emmener  leurs  corps  en  France  ,  prier 
Dieu  pour  leurs  âmes,  et  parfaire  vostre  voya- 
ge et  entreprinse,  où,  tout  ce  nonobstant ,  je 
emploieray  le  reste  de  ma  fâcheuse  vie.  » 
Le  Roy  fut  très-content  de  ceste  responce  ; 
aussi  estoit  bonneste  et  prudente,  et  depuis  le 
seigneur  de  La  Trémoille  se  porta  si  prudem- 
ment en  la  charge  qu'il  avoit  du  Roy  ,  que  à 
ses  gestes  et  parolles  on  n'eust  congneu  son 
dueil. 

Le  dueil  de  la  mort  des  piinces  suspendu,  et 
remisa  leurs  serviteurs  et  pensionnaires,  et  aussi 
à  leurs  mères  et  femmes,  enfans  et  subjectz  es- 
tans  en  France,  le  Roy  ,  suyvaut  sa  fortune  , 
s'approcha  de  Milan;  et  considérans  les  Milan- 
noys  France  avoir  la  plus  grant  part  du  baston, 
et  que  le  Roy  s'aprochoit  d'euix,  suy  vans  leurs 
iniques  et  mauvaises  meurs,  se  révoltèrent  con- 
tre JMaximilian,et  envoyèrent  au  Roy  clefz  de 
leur  ville,  par  aucuns  des  principaulx  de  leur 
corps  politic,  l'ung  desquelz  fist  au  Roy  telle 
ou  semblable  oraison  ou  persuasion  que  ces- 
te-cy  : 

Oraison    des  citoijcns  de  Milan   au  Roy  de 
France,  à  ce  qu'il  les  prinst  à-mercy. 

"  L'immortelle  renommée  de  tes  exceMentes 
"  et  divines  vertuz  ,  tiès-illustre  et  triumphant 
>'  Roy,  nous  faict  de  ta  clémence  cfdoulceur  es- 


pérer, et  que  les  faultes  contre  ta  royallema- 
gesté  commises,  non  par  nostre  malice  et  des- 
loyauté, mais  pour  le  trop  légier  croyrc  et 
facille  craincte  de  Maximilian,  conduicte  par 
le  cardinal  de  Syon  et  ce  tant  muable  peuple 
helvécien,  nous  seront,  par  bénignité  et  pitié, 
i  remises  et  pardonnées  ;  et  à  ce  te  doit  induyre 
et  exciter  le  bon  vouloyr  d'aucuns  et  la  plus- 
part  de  ta  cité  de  Milan-,  lesquelz  (le  tort 
congneu  de  tes  adversaires  )  avoyent  chemin 
prins  avant  ta  glorieuse  victoyre,  pour  mectre 
entre  tes  mains  et  à  ta  mercy,  nous,  tes  sub- 
jectz, ta  cité  et  tous  noz  biens,  qui  fut  par  le 
cault  et  sédicieux  cardinal  de  Syon  rompu  et 
empesché  ;  lequel  ,   après  avoir  mis  nostre 
ruyne  davant  noz  yeulx,  et  nostre  mort  à  noz 
portes,  s'est,  au  subtil  et  secret,  absenté,  doub- 
tant  la  vengence  de  ton  couroux  estre  en  luy 
comme  bien  le  méritant  exécutée. 
>'  Considérez,  ô  très-humain  etbegnin  prince, 
noz  voluntez  ,  plus  à  toy  que  aux  Sforces,  de 
la  tienne  seigneurie   usurpateurs  ,  enclines  , 
et  la  facilité  de  nostre  offense,  plus  procédant 
de  humaine  fragilité  que  de  malice.  Adoulciz 
la  sévérité  de  ta  justice  ,  refrains  ta  juste  ire, 
que  couroux  ne  soit  maisîre  de  ton  cueur ,  et 
et  ne  nous  laisse  en  ladeffiance  de  nostre  mal- 
heur. îSostre  offense  confessée,  voulons  satis- 
faire non  à  la  rigueur,  mais  au  dire  de  ta  mi- 
séricorde. Que  noz  biens  facent  pour  nous  l'a- 
mende ,  et  retire  le  glayve  puguisseur  de   la 
nostre  passée  désobéissance.  Ne  destruiz  par 
linalle  ruyne  ta  cité  de    tant  de  choses  sa- 
ci'ées  ornée  ;  saulve   la  sumptueuse  structure 
d'icelle  ,  et  que  noz  richesses  facent  encores 
vivre  cculx  qui  en  \ivant  désirent  te  servir  et 
obéyr.  » 

Briefve  oraisoti  et  response  du  Roy  aux 
Milannoys. 

Le  Roy,  qui  est  ung  très-éloquent  prince  et  le 
plus  de  sa  court ,  fist  la  responce  de  sa  bouche  , 
leur  disant  ce  :  Avec  esgal  œuil  vostre  coulpe 
>'  et  le  mérite  de  clémence  se  doyvent  regarder, 
»  à  ce  que  le  soudain  remectre  du  délict,  par 
«  trop  facile  pitié,  ne  engendi'e  inconvénient  plus 
'>  grant  que  le  précédent.  Vous  savez,  Milannoys, 
»  combien  de  foiz  avez  i'ailly  à  mon  prédécesseur 
»  roy  de  France  ,  vostre  naturel  seigneur,  obéis- 
»  sans  plusvoluutieis  a  ceiuy  qui  ,  par  tyrannie 
"  vous  a  tenuz  soubz  injuste  seigneurie,  et  que 
'>  le  soudain  pardonner  vous  a  soudain  et  trop 
»  hardyment  donné  occasion  de  retourner  à  vos- 
>'  tre  première  rébellion;  par{[uoy  le  renouvelle- 
>'  ment  de  uràce  causeroit  nou\ elles  offenses  a 

'  ma  perte.  La  mort  de  tant  de  princes,  eheva- 
»  liers  et  aultres  vaillans  hommes,  par  voz  las- 
»  chetez  occis  ,  clost  mon  œil  de  pitié  et  me 
>'  faict  par  indignacion  vous  regarder  en  appétit 
»  de  vengence.  Néantmoins ,  considérant  que 
»  c'est  vostre  première  requeste  ,  de  laquelle  ma 
»  bénignité  ne  vouspeult  refuser,  je  vous  donne 
»  voz  vies  ,  vous  restitue  en  vos  honneurs  ,  et, 
»au  désir  de  vostre  humble  prière,  accepte 
M  voz  l)iens  pour  partie  de  la  deue  satisfacion  , 
»  moyennant  la  fidélité  que  vous  promec- 
«  tez  inviolablement  garder,  laquelle,  par  vostre 
»  coulpe  brisée  ,  se  rendra  indigne  du  retour  à 
»  mercy.  " 

La  response  du  Roy  fut  l)riefve,mais  agréable 
à  ceulx  de  Milan,  lesquelz,  après  le  serment  de 
fidélité  faict ,  composèrent  à  certaine  somme  de 
deniers  qu'ils  payèrent  pour  partie  du  deffroy 
de  l'armée  de  France.  Et  entra  le  Roy  trium- 
pliamment  en  la  vile  de  Milan  :  puis  fist  assiéger 
le  chasteau  où  estoit  Maximiiian  Sforce  ,  lequel 
se  rendit  à  la  mercy  du  Roy.  Au  regard  du  car- 
dinal de  Syon,  de  toute  ceste  guerre  aucteur  , 
s'en  estoit  allé  sans  dire  adieu,  et  décent  les 
Souysses.  Qiiel([ue  temps  après  ceste  glorieuse 
victoyre  (ordre  mis  en  toutes  les  villes),  le  Roy 
retourna  en  France,  et  ledit  seigneur  de  laTré- 
moille  avec  luv. 


CHAPITRE  XXVTT. 

Comment  le  corps  du  inince  de  Thalemont  ^ 
filz  dudit  seir/neur  de  In  Trémoil/e,  fut  ap- 
porté en  France,  et  des  f/rans  rer/retz  que 
sa  mère  fisl  de  son  trespas. 

Le  décès  du  prince  de  Thalemont  advenu  , 
son  corps  demoura  entre  les  mains  de  messire 
Regnaud  de  Moussy,  chevalier  directeur  de  son 
adolescence,  qui  ne  demoura  seul,  car  il  fut 
assez  accompaigné  de  douleurs  et  angoisses  ; 
aussi  fut-il  de  plusieurs  gentilz-hommes  et  au- 
tres serviteurs  dudit  prince ,  lesquelz  ,  vestuz 
en  deuil  ,  accompagnèrent  le  corps  embasmé 
jus([ues  en  France  ,  et  en  la  ville  de  Thouars  , 
pour  le  mettre  es  honorables  et  riches  sépultu- 
res dudit  seigneur  de  La  Trémoille.  Le  voyage 
fut  long,  à  laraison  de  ce  que  par  toutes  les  villes, 
bourgs  et  paroisses  où  passoit  ce  corps  ,  y  avoit 
service  pour  l'ame  de  ce  bon  prince.  Et,  comme 
on  faisoit  toutes  ces  choses,  ledit  seigneur  de  La 
Trémoille  envoya  la  poste  diligennnent  vers 
madame  Gabrielle  de  Ronrbon ,  son  espouse  , 
lors  estant  au  chasteau  deDissay  avec  monsieur 
Claude  de  Tonnene,  évesque  de  Poictiers,  nep- 


veu  dudict  seigneur,  où  s'estoit  retiré,  pour  le 
dangier  de  peste  qui  lors  estoit  en  ladite  ville 
de  Thouars;  et  lui  escripvit  une  lettre  de  sa 
main  ,  et  une  autre  à  sondict  nepveu,  faisans 
mencion  de  la  perte  de  son  filz  ,  à  ce  qu'il 
eustà  consoler  sa  tante:  car  bien  pensoit qu'elle 
en  auroit  un  excessif  diieil. 

La  poste  arriva  au  chasteau  de  Dissay  huyt 
jours  après  le  décèsdudict  prince  de  Thalemont, 
combien  qu'on  avoit  sceu  troys  jours  après 
la  bataille  ,  qu'il  avoit  esté  blécé  ;  mais  on  di- 
soit  qu'il  en  guériroit,  et  se  y  actendoitla  bonne 
dame. 

L'évesque  receut  le  pacquet,  etieut  sa  lettre, 
qui  fort  estoit  briefve,  mais  piteuse  à  lire;  en 
sorte  que  passionné  en  son  esprit, fut  long-temps 
sans  parler,  actendant  que  son  cueur  choysist 
de  quelz  pleurs  pourroit  faire  à  ses  yeulx  pré- 
sent. Son  dueil  (que  seul  alla  faire  en  sa  re- 
traicte,  sans  en  dire  aucune  chose  à  personne 
par  prudence)  paciffié,  adverty  que  madame  sa 
tante  avoit  prins  sa  reffeclion  du  disner,  fist  ap- 
peller  son  maistre  d'hostel  et  aulcuns  gentilz- 
hommes  de  sa  maison,  en  la  compaignée  des- 
quelz  (après  leur  avoir  fait  déclaration  de  ceste 
piteuse  mort)  allèrent  tous  ensemble  vers  elle 
en  sa  chambre,  et  luy  dit  l'évesque  ce  :  «  Ma- 
>'  dame  ,  j'ay  receu  des  lettres  de  Italie.  —  Et 
"  puis ,  dist-elle  ,  commant  se  porte  mon  filz  ? 
»  -- Madame  ,  dist  l'évesque,  je  pense  qu'il  se 
>'  porte  mjeulx  que  jamais  ,  et  qu'il  est  au  cer- 
»  cle  de  héroïque  louange  et  au  lieu  de  gloii-e 
»  infinie.  —  Il  est  donc  mort ,  dist-elle  ?  ■ — 
»  Madame,  ce  n'est  chose  qu'on  vous  puisse  plus 
»  celler,  voire  de  la  plus  honneste  mort  que  mou- 
»  rut  onc  prince  ou  seigneur;  c'est  au  Met  d'hon- 
»  neur,  en  bataille  permise  pour  juste  querelle  , 
»  non  en  fuyant  ,  mais  en  bataillant ,  et  navré 
»  de  soixante-deux  playes,  en  la  compaignée  et 
»  au  service  du  Roy,  bien  extimé  de  toute  la 
»  gendarmerie  ,  et  en  la  grâce  de  Dieu,  car  luy 
»  bien  confessé  est  décédé  vray  crestien.  Vostre 
»  cousin,  monsieur  î^rançoys  de  Bourbon,  le 
"  comte  de  Sanxerre  ,  et  aultres  qui  sont  mors 
>'  en  la  bataille,  n'ont  eu  ceste  grâce  et  don  de 
"  Dieu.  Toutesfoiz  je  extime  leur  mort  boime  , 
>■  parce  qu'ilz  ont  droictement  vescu.  » 

Ceste  dure  et  aspère  nouvelle  feit  soudain  re- 
culler  et  absenter  le  sentementde  congnoissance 
de  l'esprit  de  ceste  dame  ,  et  à  ceste  raison  de- 
vinst  froide  comme  inarbre  ,  et  perdit  le  parler. 
Soudain  fut,  par  aromatiques  li((ueurs  ,  secou- 
rue ,  et  tost  après  les  larmes  qui  sortirent  de  ses 
yeulx,  desserrèrent  son  cueur,  commencèrent  les 
héraulx  de  douleur,  qui  sont  sousjjirs,  sortir  de 
son  estomac  et  passer  à  grant  peine  par  sa  tré- 

mulente  et  pnlle  bouche  ,  puis  dist  :  Ha!  mon 
»  nepveu  ,  pensez-vous  que  je  puisse  ceste  triste 
»  fortune,  irrécupérable  perte  ,  cruel  accident , 
et  impourpens  inconvénient,  passer  sansbrief- 
vement  mourir?  Si  je  pensois  ne  desplaire  à 
Dieu  ,  luy  requerrois  mon  infortunée  vie  estre 
en  repos  de  mort ,  qui  est  la  lin  de  toutes  mi- 
sères; car  je  sçay  quelajoyedu  monde  me  en- 
gendrera tristesse  ;  la  consoiacion  des  hom- 
mes, desconfort  ;  le  passement  des  livres,  re- 
nouvellement de  douleurs;  labeur  de  mes 
amys  redoubleront  mes  angoisses,  et  la  vie  so- 
litaire me  produira  invencion  de  nouveaux 
tormens  pour  persécuter  mon  esprit,  je  ne  fe- 
ray  plus  que  réitérer  l'espérance  de  ma  mort, 
le  désespoir  de  ma  vie  ,  et  l'abominacion  de 
toutes  lyesses.  Que  nourrira  plus  mon  imagi- 
cion,  fors  monstres  hydeux ,  lamyes  noctur- 
nes ,  magiciennes  furies ,  songes  tristes  et  la- 
chrimables  fantasies  ?  car  j'ay  perdu  mon  fdz, 
ma  géniture ,  mon  ymage  et  ma  consolation. 
C'estoit  l'espoir  de  nostre  maison  ,  le  colfre  de 
nostre  honneur ,  le  trésor  de  nostre  richesse, 
la  stabilité  de  nostre  gloire,  la  perpétuacion  de 
nostre  renommée,  l'advent-mur  de  nostre  force 
et  le  bras  dextre  de  nostre  povoir.  Il  est  mort 
àl'aage  de  vivre,  amateur  de  vertuz,  ennemy 
«  de  vice  ,  amé  de  chescun  ,  et  eu  la  louhée  ex- 
»  time  des  bons  et  nobles  cueurs.  "   * 

Oraison  consolaluire  de  l'évesque  de  Poictiers 
à  la  dame  de  La  Trémoille. 


"  Assez  vous  est  congneu ,  Madame  ,  que 
toutes  les  humaines  créatures  qui  par  leur 
nativité  entrent  en  ce  monde,  combien  que 
par  aucuns  temps  ils  y  reluysent  et  triumphent, 
sont  toutesfoiz  contraintes  aller  à  la  mort ,  les 
aucuns  lentement  par  maladies,  les  aultres 
soudainement  par  accidens  divers,  selon  le 
cours  de  la  duracion  qu'ilz  ont  à  la  divine  Pro- 
vidence. La  puissance  de  la  mort  est  insupéra- 
ble  ;  elle  surmonte  non  seulement  ung,  mais 
tous,  les  fors  et  débilles,  les  joyeux  et  tris- 
tes, les  pauvres  et  riches,  les  congneux  et 
extrangiers,  les  jeunes  et  vieulx ,  les  bons 
et  raauvaiz  ,  les  hommes  et  femmes.  La  mort 
est  le  tribut ,  la  prison  la  craincte  certaine 
de  tous  les  humains;  et ,  comme  la  mer  est  le 
réceptacle  de  tous  les  fluves  ,  aussi  est  la  mort 
la  fmalle  reposition  de  tous  les  vivans.  Les  fors 
par  puissance  ne  la  peuvent  surmonter ,  les 
doctes  par  science  ne  la  peuvent  vaincre  ,  les 
riches  par  pécunes  ne  la  peuvent  corrumpre, 
les  dignes  par  éminences  ne  la  peuvent  destour- 
ner,  et  les  jeunes  par  corporelle  veitu   ne  la 


peuvent  esloigner.  Klle  ne  pardonne  à  pau- 
vreté ,  elle  ne  tient  compte  de  richesse  ,  elle 
ne  révère  noblesse,  et  ne  lui  chault  de  vertuz; 
tousjours  est  à  la  porte  de  vieillesse,  et  nuyt 
et  jour  insidie  jeunesse  ;  la  mort  ne  exécute 
ses  cruelles  opéracions  tousjours  par  la  con- 
trariété des  élémens  (qui  est  chose  naturelle), 
mais  souvent  par  divers  et  merveilleux  acci- 
dens ,  comme  par  eaue ,  par  feu  ,  par  glay  ve , 
par  précipitation,  par  venyn,  on  lict,  hors  lict, 
en  terre,  en  mer,  en  l'air,  en  guerre  et  en 
paix.  Et, selon  les  accidens  de  mort,  on  extime, 
parla  faulce  réputacion  des  hommes,  les  hu- 
mains eu r eux  ou  maleureux. 

»  Considérez ,  Madame ,  que  feu  mon  cousin 
votre  fds  n'est  mort  par  aucun  de  tous  ces 
maulvais  accidens,  mais  en  homme  de  vertuz, 
avec  les  gens  de  bien;  non  entre  les  bestes, 
mais  avec  les  hommes;  non  entre  les  brigands 
et  pirates,  mais  en  juste  guerre;  non  de  mor- 
sures de  bestes  silvestres  ,  mais  par  marcial 
glayve;  non  par  canon,  mais  de  coui)s  de 
lance;  non  laschement,  mais  hardiment;  non 
seul ,  mais  en  la  compaignée  de  son  père;  non 
au  service  de  tirans,  mais  à  celuy  de  son  Roy  ; 
non  en  reproche ,  mais  honnestement,  comblé 
d'honneur,  enveloppé  de  bon  renom  et  en  l'a- 
mour et  grâce  de  Dieu.  Puisque  par  nécessité 
devoit  mourir  ,  devez-vous  point  prendre  alé- 
gence  de  vostre  deul,  et  regret  en  sa  tant  hon- 
nourable  fin?  Mieux  luy  vault  et  à  son  noble 
parentage  estre  ainsi  mort  en  la  fleur  de  son 
aage,  héréditant  les  siens  de  perpétuelle  gloire, 
que  avoir  vescu  trente  ans  davantage,  et  puis 
mourir  en  son  lict  ou  ailleurs  de  malladie 
grosse.  Si  je  voulois  réciter  la  misérable  fin  de 
tant  d'empereurs  ,  roys  ,  princes  et  seigneurs 
du  temps  passé,  extimeriez  celle  de  vostre  fiiz, 
mon  cousin,  estre  eureuse. 

»  Or,  voyez-vous, Madame ,  quelle  giàce  Dieu 
vous  a  faict  d'avoir  donné  fin  tant  eureuse  et 
honnourable  à  mondict  cousin ,  et  sur  ce  vous 
consoller  et  donner  reposa  voz  souppirs  et  lar- 
mes. Considérez  les  variacions  de  noz  vies 
pleines  de  labeurs,  ennuytz  ,  tristesses,  dan- 
giers,  douleurs  et  aultres  misères,  et  que  de 
tout  ce  mon  cousin  est  mis  au  délivré;  et  l'es- 
poyr  que  vous  avez  eu  en  luy  gectez-le  sur  les 
bonnes  meurs  de  son  filz  Francoys,  suyvant  ja 
celles  de  son  père.  Vous  voyez  ses  puéril  les 
ans,  tant  bien  dispousezà  vertuz,  que  j'espère 
que  la  perte  du  père  sera  recouverte  pai-  le 
filz;  et,  quant  vous  aurez  bien  le  tout  consi- 
déré, vous  arresterez  à  ce  qu'il  fault  adhérer  à 
lavoluntédeDieu,  qui  ne  faict  rien  sans  cause; 
et  jacoit  ce  que  ses  jugcmens  soyent  aux  lui- 

»  mains  merveilleux,  néantmoiiis  sont-ils justif- 
»  fiez  eneulx-mémes,  ainsi  qu'il  les  faict;  et  y 
>>  contredire  est  murmure  et  blasphème.  » 

'■  Vos  raisons  sont  très-bonnes,  mon  nepveu, 
).  dist  la  dame  de  La  Trémoille  en  plorant,  mais 
)'  Dieu  povoyt  faire  vivre  mon  fdz  autant  ou 
»  plus  que  son  père,  et  augmenter  et  croistre  ses 
»  vertus ,  force ,  prudence  et  bardiesse.  0  com- 
»  bien  est  la  mort  aveujLile  et  desraisonnable  qui 
.'  les  vielz  laisse  et  piend  les  jeunes!  Dix  ans  y 
>-  a  que  ,  par  maladie ,  nienassa  mes  Um<xs  ans, 
>•  et  elle  a  la  jeunesse  de  mon  filz  desrobée  ; 
»  mieuk  eust  observé  les  loiz  de  nature,  gardant 
»  les  trente-deux  ans  de  mon  filz,  que  pardon- 
»  ner  aux  cinquante  de  la  vieille  mère. 

>■  Si  mon  fds  en  eust  seuUement  vescu  soixante, 
)>  et  continué  le  commancement  de  sa  louable 
»  vie,  je  extime,  mon  nepveu,  qu'il  eust  faict  des 
>'  choses  inouyes.  Il  eust  surmonté  l'honneur  de 
»  ses  ancestres,  et  les  renommées  escriptes  auz 
>>  maisons  dont  il  est  descendu.  Il  eust  accom- 
>.  paigné  le  reste  de  ma  vie  de  joye,  et  eust  ré- 
»  généré  mes  longs  ans  par  l'odeur  de  son  bruyt 
>'  et  famé  ;  mais  j'ay  perdu  tout  cest  espoy r,  et 
>'  suis  asseurée,  mon  nepveu  ,  que  le  vivre  me 
»  sera  doloreux  ,  et  que  mon  dueil  mettra  bien- 
"  tost  fm  à  ma  désolée  vie.  » 

Hz  eurent  plusieurs  aultres  paroi  les  trop  lon- 
gues à  réciter  :  suffise  aux  lecteurs  que  la  bonne 
dame  consomma  ce  luctueux  et  lamentable  jour, 
et  plusieurs  aultres  subséquens,  en  l'oppéracion 
de  ses  angoisses ,  amertumes  et  pleurs.  Elle  ne 
voulut  lire  la  lettre  que  luy  avoit  son  espoux  es- 
cripte  de  la  mort  de  leur  filz,  en  présence  dudict 
évesque  son  nepveu ,  mais  se  retira  en  son  ca- 
binet ,  où  ,  après  avoir  longuement  ploré,  en  fist 
lecture,  et  estoit  telle  : 

Lettre  du  seigneur  de  La  Trémoille  à  madame 
son  cspousc  ^  de  lu  mort  de  leur  fdz. 

«  Si  la  mort  de  nostre  très-cher  filz  Charles 
t'ust  peu  par  la  myenne  estre  vaincue,  ne  fus- 
sions, ma  tant  amée  dame,  en  peine  de  règréter, 
plorer  et  lamenter  la  perte  du  tant  noble  fruict 
de  nostre  mariage,  l'espoyr  de  nostre  maison  et 
l'apuy  de  nostre  vieillesse.  Et  si  ceste  mort 
m'est  angoisseusc,  autant  m'est  la  désolacion 
qu'en  aurez,  pesante.  Touteslbis,  vostre  pru- 
dence considérée,  je  extime  que  l'usaige  des 
choses  mortelles  vous  donnera  quelque  consola- 
cion.  Nous  ne  sommes  les  premiers  de  telle  in- 
fortune assailliz;  souvent  advient  que,  par  le 
désordre  de  nature,  le  décès  du  filz  précède 
celluydu  pi-rc.  l'eu  a\ons  de  gens  anciens  con- 
gneuz  qui  nayent  a  leur  grant  regret  et  dom- 


maige  perdu  de  leurs  enfaus.  La  pascience  en 
est  trop  plus  à  louher  que  le  trop  grant  descon- 
fort, parce  que  le  supporter  sans  murmure  et 
en  douleeur  est  ung  sacrifice  à  Dieu,  qui  faict 
tout  pour  le  mieulx,  et  le  desraisonnable  des- 
contbrt  lui  desplaist.  La  personne  doit  estre 
dicte  sage  qui  se  conforme  à  la  divine  volunté, 
et  qui  ne  prend  conseil  de  trop  grant  douleur  en 
ses  adverses  visitacions,  qui  sont  la  vraye  garde 
de  l'espi-it.  ïroys  choses  nous  donnent  moyen 
de  confort  :  l'une,  que  nostre  filz  est  mort  en 
acte  de  vertu  pour  le  bleu  public  et  en  juste 
querelle,  et  nous  a  laissé  ung  fdz  bien  disposé 
pour  vivre  ;  l'autre,  combien  qu'il  ait  eu  soixante- 
deux  plaies,  dont  en  y  avoit  quatre  ou  cinq  mor- 
telles, et  néantmoins,  par  la  grâce  de  Dieu  ,  a 
vescu  trente-six  heures  après,  et  les  sacremens 
de  saincte  Eglise  par  lui  receuz,  a  tousjours  eu 
congnoissance  de  Dieu  et  bonne  parole,  jusques 
au  départ  de  lame  et  du  corps;  et  l'autre,  qu'il 
est  hors  des  mondaines  misères,  et  que  son  ame 
est,  comme  je  pense,  en  éternel  repos.  Je  vous 
envoyé  le  corps,  vous  priaut.  Madame,  que, 
par  impascience  ou  trop  excessive  douleur,  je  ne 
perde  la  mère  avec  le  filz,  et  que,  en  perdant 
les  deux,  je  ne  me  perde:  ce  que  Dieu  ne  vueille, 
mais  vous  donner  à  vous  et  raoy  le  nécessaire 
pour  nostre  salut. 

'■  Escript  au  camp  de  Saincte- Brigide  ,  le 
18  septembre.  » 

Ceste  lectre  estoit  escripte  dudit  seigneur  de 
La  ïrémoille,  et  non  par  son  secrétaire;  la- 
quelle ne  fut  leue  sans  variacion  de  propos,  et 
sans  gecter  grans  souspirs  et  larmes  par  ladicte 
daine,  qui,  après  avoir  son  dolent  cueur,  des 
immundicitez  de  angoisse  par  piteuses  larmes 
lavé,  prinst  sa  plume;  et,  voulant  aussi  de  sa 
part,  en  cellant  ses  angoisses,  son  clier  espoux 
réconforter,  luy  escripvit  ceste  lettre  : 

lîesponse  de  ladicte  dame  audicl  seigneur  de 
La  Trémoille. 

«  Si  la  transgression  de  la  justice  originelle, 
qui  fut  à  noz  premiers  parens  donnée,  n'eust 
entre  l'esprit  et  la  chair  mortelle  guerre  engen- 
drée, le  trespas  de  nostre  unique  filz  nous  de- 
M'oit  plus  cousoller  que  contrister,  parce  que 
l'esprit,  par  la  clère  verrincde  raison,  veoytet 
congnoist  qu'il  est  de  peine  transmigré  en  re- 
pos, de  misère  en  gloire,  de  crainte  en  seureté, 
d'espoyr  en  divine  vision,  de  malladie  en  in- 
corruptible incolumité,  et  de  mort  en  éternelle 
vie  ;  mais  la  chair  (|ui ,  pour  les  ténèbres  du 
corps,  ne  \e()yt  aiilcune  chose  en  esprit,  re-, 
grette,  lamente  et  déplore  la  perle  ou  absence 

de  ce  qui  luy  plaist,  et  de  ce  qu'elie  ayme  cor- 
porellement,  parce  qu'elle  ne  peult  veoyr  le 
friiict  des  choses  spirituelles,  qui  est  la  cause 
de  vostre  desconfort  et  de  ma  tant  désollée  tris- 
tesse. Touteslbiz ,  Monsieur,  quant  à  l'entende- 
ment, si  trop  ne  summes  de  raison  esloignez, 
doy  vons  louher  Dieu  et  luy  rendre  grâces  pour 
les  considéracions  que  de  vostre  grâce  m'avez 
escriptes.  Croyez,  Monsieur,  que,  en  i-emémo- 
rant  la  bénignité  de  nostre  fils,  son  humilité, 
obédience  et  honnesté,  ma  pauvre  chair  lan- 
guist,  et  mon  ame  n'est  que  demye  vifve;  mais 
au  considérer  les  douaires  des  âmes  saulvées,  et 
que  j'espère  que  tous  le  serons,  je  me  consolle 
quant  à  l'esprit,  non  que  ma  chair  en  soit  con- 
tante. Toutesfoiz  chose  contraincte  est ,  si  ne 
voulons  offenser  Dieu ,  le  louher  de  nostre  in- 
fortune. Je  vous  prie ,  Monsieur,  que  de  vostre 
part  regectez  les  causes  de  douleur,  et  que  joy- 
gnez  la  vostre  pensée  à  l'amour  spirituelle.  Au 
regard  du  corps,  que  je  ne  pourrois  veoyr  sans 
de  dueil  mourir,  sera  honnourablement  ensé- 
pulturé  au  plus  près  de  vostre  vouloyr,  sans 
aulcune  chose  y  espargner,  et  encore  moins  pour 
le  salut  de  l'ame ,  qui  doibt  estre  la  première 
servie,  comme  celle  qui  doit  sans  fin  vivre  au 
palays  de  éternel  repos ,  ou(|ueI ,  après  bonne 
et  longue  vie  ,  Dieu  vous  vueille  donner  lieu. 
"  Escript  à  Dissay,  le  14  septembre.  » 
La  lettre  de  ladicte  dame,  portée  audict  sei- 
gneur de  La  Trémoille,  fut  troys  jours  par  luy 
gardée,  sans  la  vouloyr  lyre,  pour  le  double  de 
renouveller  sa  tristesse.  Toutesfoiz  ung  soyr 
bien  tard  en  fist  lecture  de  partie,  car  le  tout 
ne  peut  lyre,  à  la  raison  de  ce  que  l'escripture 
estoit  effacée  des  larmes  de  la  dame ,  qui  es- 
toyent'en  l'escripvant  sur  icelle  tumbées. 

Je  ne  me  oublieray  en  cest  endroict ,  parce 
que ,  nonobstant  ma  petite  qualité ,  et  que  à  moy 
n'appartinst  voir  le  congnoistre  du  regret  de 
ceste  très-noble  dame ,  toutesfoiz  ,  comme  je 
fusse  par  devers  elle  allé  pour  luy  parler  d'aul- 
cunes  affaires  civilz  dont  j'avoye  de  par  mon- 
sieur et  elle  la  charge ,  ne  me  presta  l'oreille 
pour  me  entendre ,  mais  convertit  le  sens  de 
i'ouye  en  piteux  regards  ,  accompaignez  de 
véhémens  souspirs,  qui  empeschèrent  long-temps 
son  parler,  que  je  n'ousoye  anticiper,  mais  l'ac- 
tendoye  en  contrainctes  larmes  soubz  emblé  sem- 
blant, par  compassiondeson  infortune.  Etcomme 
le  temps  luy  eust  donné  grâce  de  parler,  elle 
m'ouvrit  le  coffre  de  ses  pitéables  douleurs,  en 
me  disant:  «Ha!  Jehan  Bouchet,  que  dictes- 
»  vous  de  mon  malheur  et  de  l'irréparable  perte 
>•  de  nostre  maison?  Me  doy -je  arrester  de  sa- 
»  criffier  par  larmes  ma  douloureuse  cause  da- 

»  vant  tout  le  monde? Pensez-vous  que  le  possi- 
"  ble  de  vivre  empesche  l'effort  de  mort?  Me 
»  ayderez-vous  poinct  à  soustenir  le  faix  de  mon 
»  malheur,  qui  participez  en  la  perte?  Oublie- 
>'  rez-vous  l'espoyr  par  vous  actendu  en  l'exhi- 
>  bicion  de  l'amour  de  mon  filz,  et  le  loyer  du 
«service  par  vous  à  lui  faict?  Qui  présentera 
•'  plus  voz  petitz  euvres  davant  les  yeulx  des 
"  princes  pour  en  avoir  guerdon  ?  Qui  recepvra 
»  et  mettra  en  valeur  voz  petites  composicions? 
"  rs'espargnez  vostre  plume  à  escripre  le  con- 
"  gneu  de  vostre  seigneur  et  maistre,  à  ce  que 
»  oubliance  ne  laisse  perdre  ses  mérites.  « 

Toutes  ces  piteuses  paroHes  donnèrent  roup- 
ture  à  mon  principal  affaire  ,  et  tant  grevèrent 
mon  cueur,  que  intrinsèque  douleur  deffendit  a 
ma  bouche  de  parler ,  et  sorty  de  la  chambre  , 
accompaigné  seullement  d'angoisse  ,  laissant 
la  désolée  plorant  et  se  desconfortant ,  sans 
avoir  puissance  de  luy  donner  lors  ung  seul 
confort. 

Ceste  dame  savoit  très-bien  que  porter  pa- 
ciemment  sa  perte  estoit  mérite  ^  et ,  quant  à 
l'esprit,  n'y  failloyt  en  rien:  car  c'estoit  une 
dame  qui  fort  bien  l'entendoit,  et  s'estudioit  de 
tousjours  conformer  son  vouloir  à  la  divine  vo- 
lunté.  Mais  ,  touchant  la  sensualité  qui  répugne 
tousjours  à  la  raison ,  elle  souffroit  tant  que  le 
plus  l'eust  fait  soudainement  mourir.  Et  fuz  pluz 
d'ung  moys  que  n'ousois  à  elle  me  présenter,  à 
la  raison  de  ce,  quant  elle  voioit  quelqu'un  de 
ceulx  que  son  filz  avoit  spécialement  amez ,  ses 
douleurs  renouvelloient,  son  esprit  en  avoit 
nouvelle  guerre,  toutes  ses  consolacions  estoient 
troublées ,  et  tous  joieux  souvenirs  gectez  der- 
rière le  doz.  Et  dès  lors,  vaincu  du  débonnaire 
commandement  de  ladicte  dame ,  gectay  ma 
fantasie  sur  nouvelles  formes  et  invencions , 
pour  déplorer  par  escript  ceste  tant  noble  et 
louable  mort ,  quérant  quel  langaige  je  appro- 
prieroye  à  la  nature  du  cas  ;  et  finablement  , 
parce  qu'il  avoit  amé  la  métrificature,  prins 
commencement  à  descripre  ses  meurs  et  cundi- 
cions ,  dont  je  sçavoie  la  vérité,  nonobstant  que 
depuis  aucuns ,  par  envie  de  sa  louange  mé- 
ritée,  ont  murmuré  contre  l'opusculle  que  je 
feiz,  intitulé  le  Temple  de  bonne  renommer. 


CHAPITRE  XXVin. 

Des  regretz  de  madame  la  princesse  pour  le 
décès  de  monseigneur  le  prince  son  espoux; 
et  du  testament  de  madame  Gabrielle  de 
Bourbon,  sa  mère,  qui  mourut  de  dueil. 

Combien  que  toutes  ces  douloureuses  plainctes 

deusseut  suffire  poui*  faire  le  dueil  du  bon  prince 
de  Talemont ,  néantmoins  fut  renouvelle  par  les 
doléances  de  ma  dame  Loyse  ,  comtesse  de 
Taillebourg,  son  espouse ,  laquelle,  asseurée 
de  son  piteux  trespas  ,  fcit  telz  ou  semblables 
regretz  :  «  Ha  !  mort  horrible,  cruelle,  sangui- 
»  neuse  et  violente,  éternel  dormir  ,  dissolucion 
'>  des  corps ,  la  crainte  et  trémeur  des  riches , 
»  le  désir  des  pauvres ,  événement  inévitable  , 
»  incertaine  pérégrinacioi» ,  larronnesse  des 
>.  hommes ,  fiiyte  de  vie ,  départ  des  vivans  et 
'-  résolucion  de  toutes  choses ,  que  pourray-je 
'-  dire  à  mon  ordre  contre  toy,  qui  par  violent 
"  sang  me  as  substraict  mon  amy,  meurdy  mon 
"  espoux ,  séparé  de  moy  toute  joye ,  et  faict 
»  approche  de  toute  angoisse  et  éternel  descon- 
->  fort  ?  Tu  es  la  seule  cause  dont  dorénavant 
>'  je  auray  pour  unanime  compaignée  triste  so- 
>'  litude;  pour  consolatif  mariage,  désolée  vi- 
"  duité  ;  pour  connubiaux  ambrassemens ,  \i- 
»  sions  nocturnes  et  lamyes  ;  pour  amoureulx 
»  baisiers,  lamentables  souspirs  ;  pour  gracieux 
>'  regards ,  fluctuemens  de  larmes  ;  pour  hon- 
«  nestes  propos  ,  inconsolables  regretz  ;  et  pour 
"  solacieuses  pensées ,  inquiètes  cogitacions. 
»  Qu'on  ne  parle  de  la  perfection  des  bons 
"  maryz  ,  desquelz  il  est  le  paragont  et  la  fine 
>'  perle ,  pour  en  avoir  perpétuelle  louange.  » 

Toutes  ces  lamentacions  et  aultres  semblables 
faisoit  ceste  bonne  et  saige  dame,  dont  je  laisse 
le  long  escripre  pour  le  doubte  d'ennuy  ;  et 
pense  que  de  son  secret  deuil  enst  esté  oultra- 
gée  ,  ne  fust  le  secours  du  seigneur  de  La  Tré- 
moille  ,  son  beau-père ,  lequel ,  ung  moys  ou 
deux  après  les  tristes  funérailles  de  son  filz , 
néantmoins  riches  et  pompeuses,  vinst  veoyr 
les  deux  désollées  espouses  à  Thouars.  Je  laisse 
la  pompe  des  obsèques  qui  furent  faictz  sans 
rien  y  prétérir ,  ainsi  qu'il  appartenoit,  à  grans 
fraiz  et  mises ,  et  parleray  seullement  d'ung 
brief  épitaphe  pour  la  perpétuelle  mémoyre  de 
ce  jeune  prince ,  qui  est  cestuy  : 

Force  de  corps,  hardiesse  de  cueur. 

Le  hault  vouloyr  d'estrc  nommé  vainqueur, 

Le  grand  désir  d'eslre  au  Roy  secourable, 

l'A  le  vouloyr  d'impugncr  la  rigueur 

Des  rcbellans  non  craignant  la  vigueur. 

Mont  mis  au  ranc  d'honneur  inexlimable, 

Par  un  honnestc  aux  nobles  désirable, 

En  surmontant  Souysses  ahonlez  : 

Après  soixante  et  deux  coups,  mort  plorable 

.V  Marignan  me  fut  inexorable  . 

yuant  mil  cinq  cens  quinze  ans  furent  comptez. 

Le  Roy  laissa  gouverneur  à  iNIilan  messire 
Charles  de  Bourbon,  lors  conncstablc  de  France, 
qui  si  bien  excrcea  sa  charge,  que  les  Milau- 


noys  monstrèrent  leur  obéissance  promise  contre 
leurs  volimtez  jusques  en  l'an  lô2!,  comme 
nous  verrons  ey-après. 

Ledict  seigneur  de  La  Trémoille,  après  avoir 
accompaigné  le  Roy  jusques  à  Lyon  (son  congié 
prins) ,  alla  veoyr,  comme  j'ay  dict,  les  deux 
dames  désolées  que  plus  il  amoit,  pour  les  con- 
forter, lesquelles  actendoyent  son  désiré  retour 
à  Thouars.  Leur  rencontre  fut  à  la  porte  de 
dueil  parée  de  pleurs ,  et  d'une  part  et  d'autre 
furent  accompaignezde  gémissemenset  regretz, 
pour  le  contrepoix  des  joyeux  festins  du  passé. 
Et,  combien  que  la  dame  de  La  Trémoille  dissi- 
mulast  et  couvrist  sa  douleur  de  face  joyeuse, 
néantmoins  tout  le  faix  des  tristes  pensemens 
que  tous  ensemble  avoyent,  demoura  sur  son 
cueur  ,  et  fut  tousjours  accompaigné  de  ses  se- 
crètes angoisses  ,  voyre  fut  la  contenance  de  sa 
tristesse ,  si  longuement  en  son  povoyr  qu'on 
ne  ta  povoyt  amollir,  dont  en  son  cueur  se  en- 
gendra une  mortelle  apostume  non  curable  par 
veue  d'amys  ,  lecture  de  histoyres,  passe-temps 
de  gens  joyeux,  concionnations  ne  aultres  hu- 
mains ne  spirituelz  remèdes.  Et,  Tesprit  fatigué 
des  ennuytz  qu'il  enduroit  pour  la  guerre  que 
raison  avoit  jour  et  nuyt  contre  charnelle  amour 
en  la  région  de  son  entendement,  laissa  le  corps 
atténué  et  au  lict,  malade,  certain  peu  de  temps 
après  le  despart  du  seigneur  de  La  Trémoille, 
qui  contrainct ,  par  redoublement  de  postes  ,  se 
retirer  en  son  gouvernement  de  Bourgongne. 

Une  lente  fièvre  ,  accompaignée  de  mortelle 
langueur  ,  empira  le  mal  de  la  dame  de  La  Tré- 
moille, et  par  légières  assaillies  la  conduyrent 
en  décepvant  les  médecins,  jusques  au  pas  de  la 
mort ,  dont  ledit  seigneur  de  La  Trémoille  ,  son 
espoux,  fut  asseuré  par  sa  lectre,  non  escripte 
de  sa  main  comme  elle  avoit  accoustume  ,  mais 
du  secrétaire  ;  et  aussi  en  fut  adverty  par  les 
médecins.  A  ceste  cause  son  pai-tir  fut  soudain, 
et  sa  compaignée  laissée,  fors  de  troys  gentilz- 
hommes  ,  vinst  en  poste  à  Thouars,  où  trouva 
la  certitude  de  la  nouvelle  qui  si  tost  l'avoit 
faict  venir  ;  et ,  sans  changer  de  vestemens  ne 
faire  aultre  acte,  voulut  aller  veoyr  celle  que 
tant  amoit  ;  mais,  avant  que  entrer  (  la  compai- 
gnée de  larmes,  qui  dès  son  parlement  de  Bour- 
gongne l'avoit  tousjours  conduict,  laissée  à  la 
porte  de  sa  chambre) ,  para  de  facialle  joye  la 
tristesse  de  son  cueur,  et  à  son  espouse  ,  au  lict 
couchée  ,  dcmna  le  gracieux  bon  soir ,  qui  fut 
par  elle  humblement  accepté  ,  et  par  ung  véhé- 
ment souspir  rendu,  luy  disant  :  «  Ah!  Monsieur, 
»  l'heure  de  vostrevemic,  par  moy  tant  désirée, 
"  m'a  esté  fort  longue  ,  doublant,  pour  la  presse 
"  de  mon  mal ,  jamais  ne  vous  veoyr,  et  ne  vous 

»  povoyr  dire  !e  dernier  à  Dieu  avant  que 
»  mourir. —  Vous  n'en  estes  pas  là  ,  dist  ledict 
»  seigneur ,  jespère,  ou  cas  que  vouldrez  mettre 
»  peine  à  chasser  de  vostre  esprit  les  mortelles 
»  tristesses  que  trop  y  avez  gardées ,  que  aisé- 
»  ment  retournerez  à  vostre  première  santé. — 
»  La  cliose  n'est  possible,  dist-elle ,  quant  à 
»  nature  ;  et  si  resjouyssement  povoyt  estre  le 
»  médecin  de  mon  mal ,  vostre  seul  regarder  le 
»  guériroit  comme  la  chose  du  monde  qui  plus 
»  me  plaist  ;  mais  je  suis  au  période  de  ma  mor- 
»  telle  vie,  et  au  terme  constitué  que  je  ne  puis 
»  prétérir  ne  passer  sans  mort.  Noz  corps  seront 
»  pour  ung  temps  esloignez  ;  je  vous  prie  que 
»  noustre  chaste  amour  soit  perpétuelle  en 
)'  vostre  souvenir,  et  que  ayez  éternelle  mé- 
»  moyre  de  celle  qui  vous  a  tousjours  esté 
»  fidelle  amye  et  compaigne. —  Madame,  dist 
>'  ledict  seigneur,  si  lascheté  n'occupoit  le  mien 
>•  cueur  par  troublement  de  sens ,  je  ne  vous 
»  sçauroys  oublier,  car  loyaulté,  bénignité, 
>■  amour,  honnesteté  et  bonté,  m'en  sollicite- 
»  ront  assez ,  et  sçay  que  j'en  auray  perpétuel- 
»  lement  les  umbres  davant  les  yeulx  de  mon 
»  espryt,  qui  ne  me  laisseront  sans  triste  regret, 
»  si  je  vous  pers;  ce  que  je  n'espère,  mais  que 
"  guérirez ,  si  voulez  ouster  de  vostre  esprit 
■'  toutes  ces  tristes  pensées ,  et  que ,  pour  amen- 
»  der  le  mien  failli',  vivrons  encores  trente  ans 
»  ensemble.  » 

Toutes  ces  consolacions  et  aultres  semblables 
luy  donnoit  ledict  seigneur,  et  chascun  jour  la 
visitoitcinq  ou  six  foiz,jusquesà  la  piteuse  jour- 
née de  son  trespas,  que,  après  son  testament 
faict  par  l'auctorité  dudict  seigneur,  congnois- 
santque  l'heure  de  son  deffinement  approchoit, 
luy  dist  :  »  Monsieur ,  il  y  a  trente-troys  ans  , 
»  peu  plus  ou  peu  moins,  que  la  loy  de  mariage 
»  nous  lya  ,  et  honneste  amour  assembla  nos 
»  eueurs,  et  en  fist  une  volunté  ;je  vous  rendy  du 
>■  fruict  de  ceste  alliance  ung  seul  filz,  ouquel 
»  Dieu  et  nature  mirent  tant  de  bien,  que  le  dé- 
»  ces  d'iceluy  m'a  mise  en  Testât  ou  me  \  oyez  , 
»  non  du  tout  par  ma  coulpe ,  car,  pour  résister 
«  à  ma  douleur,  je  me  suis  de  raison  aydée  au- 
»  tant  que  mon  petit  sens  l'a  peu  faire  ;  mais  la 
"Sensualité,  contre  mon  vouloyr,  s'en  est  tant 
»  contristée,  que  mon  pauvre  entendement,  las 
»  de  ces  fascheries ,  en  a  laissé  tout  le  faix  en 
'-  mon  débille  corps,  qui  plus  ne  le  peult  porter, 
»  dont  je  rends  grâces  à  Dieu  ,  le  priant  me  pnr- 
»  donner  le  deffault  de  raisomiable  pascience. 
"  La  journée  pour  davant  Dieu  compai-oyr  et  liiy 
»  rendre  compte  ,  est  venue ,  qui  me  faict  trem- 
'•  bler  et  frémir,  pensant  que,  pour  le  tesmoy- 
'  gnag«  de  la  saincte  Escripturc ,  à  peine  pourra 


..  le  juste  estre  saul  vé.  Toutesfoiz ,  armée  de  foy , 
>.  considérant  que  Dieu  est  tout  puissant,  j'es- 
»  père  que  son  infallible  sapience  aura,  par  son 
..  incompréhensible  bonté  et  charité ,  pitié  de 
»  moy,  sa  pauvre  créature,  de  laquelle  il  con- 
..  gnoist  l'ignorance  et  fragilité,  non  par  mes 
->  opéracions,  mais  par  le  mérite  de  la  mort  et 
'.  passion  de  son  éternel  fils  Jhésus,  nostre  saul- 
»  veur  et  rédempteur ,  et  par  les  mérites  et  pi  iè- 
"  res  de  madame  Marie  sa  mère. 

>■  Et  parce  que  à  noz  espousailles,  prins  de 
»  vous  l'anneau  de  la  connexité  de  noz  eueurs, 
»  par  sa  rondeur  signiffiée,   laquelle  doit  estre 

•  entière  sans  aulcune  corruption ,  comme  dé- 
»  monstre  la  purité  de  l'or,  je  le  vous  rends  non 
»  viollé,  macullé,  ne  corrompu  des  vices  à  con- 
»  jugale  chasteté  contraires.  Je  n'ay  mémoyre 
»  d'avoir  faict  chose  qui  vous  deust  desplaire, 
»  ne  que  mon  vouloyr  ayt  esté  contraire  à  vostre 
.  bonne  volunté,  mais,  par  deue obéissance ,  me 
»  suis  tousjours  efforcée  de  vous  complaire.  Tou- 
"  tesfoiz  en  si  longues  années  seroit  dil'ficile  n'y 
»  avoir  eu  quelque  chose  failly  ;  à  ceste  considé- 
'^  racion.  Monsieur,  vous  supplie  me  pardonner 
»  ces  faultes.  Je  vous  laisse  le  vif  image  de  nos- 
»  tre  filz,  c'est  nostre  jeune  enfant  Françoys , 
»  pour  le  leste  de  tout  ce  qui  vous  pourra  con- 
"  soller.  Il  est  de  cler  engin  et  faciles  meurs,  et 
»  ne  tiendra  que  à  bonne  conduicte  s'il  n'a  tou- 
'-  tes  les  grâces  de  son  père.  Je  m'extimeroys 
»  eureuse  si  plus  grand  fruict  de  nostre  sangje 

•  vous  laissoys  ;  mais,  après  mon  décès,  si  voyez 
«  que  la  nécessité  le  requière ,  pourrez  avoir 
"  aultre  espouse,  qui  sera  plus  jeune  que  moy, 
»  pour  vous  donner  plus  grant  lignée,  à  ce  que 
"  vostre  redoubtable  et  bien  extimé  nom  soit 
»  perpétué  ;  et  pour  le  dernier  à  Dieu  je  vous 
"  recommande  mon  ame.  » 

Ce  piteux  congié  prins ,  la  bonne  dame  tourna 
les  yeulx  vers  le  ciel ,  en  disant  assez  hault  le 
commancement  de  ce  pseaulme  ,  In  te  Domine 
speravi  ,  puis  demanda  l'extrême  unction' , 
qu'elle  receut ,  et  incontinent  après  rendit  l'ime 
à  Dieu ,  le  derrier  jour  de  novembre  l'an  1516; 
et  ledict  seigneur  de  LaTrémoille,  qui  ne  peult 
veoyrlafinde  toutes  ces  tristes  choses,  se  re- 
tyra  en  une  aultre  chambre,  où  en  se  descon- 
fortant disoit  :  «  0  infortuné  accident ,  incon- 
"  vénientnon  précogité,  malheur  non  pourpensé, 
»  procédans  de  la  subtilité  du  pénétrant  engin 
»  d'une  des  meilleures  dames  du  monde!  que  à 
»  ma  volunté  son  esprit  n'eust  esté  de  si  agu 
»  sentement ,  et  n'eust  si  snhtillement  ap- 
»  prébende  la  perte  receue  en  la  mort  de  nostre 
»  filz  !  0  famélicque  et  aveuglée  mort  !  pourquoy 
'  n'as  tu  esté  contante  du  filz  sans  la  mère?  A 

»  l'ung  et  l'autre  nature  «voit  ordonné  plus  long 
»  vivre  que  à  moy,  et,  me  laissant  proche  de 
'  vieillesse,  a  prins  ceul.v  ausquclz  tard  mourir 
"  m'eust  donné  le  long  vivre.  J'ay  l'ung  pei'du 
"  par  glayve,  l'autre  par  douleur  ,  et  je  me  per- 
>  dray  par  angoisse,  puisque  j'ay  la  compaignée 
>'  perdue  de  deux  amateurs  de  vertuz,  ennemys 
"  de  vices,  serviteurs  de  Dieu  ,  mespriseursdu 
«  foui  monde ,  louhez  des  bons,  crains  des  maul- 
"  vaiz,  révérez  desgians,  aymez  des  pauvres, 
»  et  par  admiracion  extimez  dignes  de  tout  lion- 
"  neur.  » 

Aultres  grans  regretz  fist  ledict  seigneur  , 
que  je  n'escriptz  pour  obvier  à  la  despense  du 
temps;  et,  retournant  à  ladiete  dame,  je  n'ou- 
blieray  sa  très-louable  mort,  portant  tesmoy- 
gnage  de  sa  saincte  vie,  car  onc  dame  ne  mourut 
en  plus  grant  foy  ,  en  plus  fervente  charité  et 
humilité,  ne  en  meilleure  espérance,  sur  la 
mort  et  passion  de  nostre  Seigneur  Jhésucrist 
fondée.  Aussi  avoit-elle  tousjours  esté  de  ces 
troys  vertuz  acompaignée,  et  des  vertuz  moral- 
les  bien  enseignée.  Onc  ne  voulut  faire  chose 
concernant  la  civil lité  sans  asseuré  conseil.  Sa 
prudence  mesuroit  tous  les  temps,  en  sorte  que 
le  passé  donnoit  ordre  au  présent  et  advenir ,  et 
le  présent  regardoit  le  futur,  lequel  modéroit 
le  présent.  Sa  force  ne  l'avoit  onc  laissée,  fors  à 
la  mort  de  son  fdz  :  car  au  reste  n'eust  onc  une 
seulle  suspeçon  de  pusillanimité.  Sa  tempérance 
estoit  si  grant  ,  que  ,  par  jeunesse  ne  aultre- 
ment ,  ne  fist  onc  chose  suspeçonneuse  de  lasci- 
vité; mais  fust  tousjours  si  pudicque,  que  les 
lascivieux  craignoyent  le  regard  de  ses  chastes 
yeulx.  Ses  funéreuses  pompes  furent  faictes  en 
son  église  de  Nostre-Dame  de  Thouars. 

ooo 

CHAPITRE  XXIX. 

Le  sei(/neur  de  La  Trémoille  est  amoureux 
pour  honneur  de  la  duchesse  de  Valenti- 
noys  ,  et  l'espouse. 

Le  seigneur  de  La  Trémoille  s'acquicta  très 
bien,  et  diligemment,  en  lacompliment  des  or- 
donnances testamentaires  de  son  cspouse,  et  fut 
son  dueil  si  grant,  qu'il  ne  prenoit  repos  asseuré, 
ne  consolacion  pour  laquelle  il  peust  l'excès  de 
ses  soupirs  modérer.  Toutes  les  damoiselles  de 
la  dame  trespasséc  estoient  de  larmes  tainctes , 
jusques  à  mescongnoistre  de  primeface  visaiges 
et  personnes,  et  la  maison  pleine  de  regretz , 
qui  avoit  habondé  en  passetemps  honnestes;  on 
n'y  parloit  que  de  piteuses  et  tristes  choses.  La 
mort,  cause  de  tout  ce  désordre,  avec  dueil, 


regret,  ennuy ,  tristesse,  chagrin  et  angoisse, 
^ouloient  (pour  parachever  le  maleur  de  ceste 
maison  )  abbatre  et  aterrer  ledit  seigneur  de  La 
Trémoille,  chief  d'icelle  ,  lequel  n'y  povoyt  si 
virillement  résister  qu'il  çust  faict  en  sa  floris- 
sante jeunesse,  car  jà  passait  l'aage  de  cin- 
quante-trois ans.  Or ,  luy  estant  ainsi  mal  traicté 
et  en  diingier  de  mort,  le  Roy  (comme  Dieu 
voulut)  le  manda  pour  allei-  à  sa  court  à  Bloys, 
où,  au  grant  regret  de  laisser  son  dangier,  se 
transporta,  et  de  Bloys  à  Paris,  avec  le  Roy^ 
la  Royne,  madame  la  Régente,  mère  du  Roy, 
et  autres  grans  princes,  pour  l'ecepvoir  l'ambas- 
sade du  roy  des  Rommains  et  du  roy  d'Espai- 
gne. 

Trois  ans  après ,  tant  remonstrèrent  au  sei- 
gneur de  La  Trémoille  ses  amys, qu'il  estoiten- 
cores  en  sa  corporelle  force ,  combien  qu'il  eust 
cinquante-six  ans,  et  que  n'avoir  qu'un  seul 
héritier ,  c'estoit  n'en  point  avoir  ,  qu'il  conscn- 
tist  à  demander  la  jeune  duchesse  de  Valenti- 
noys.  Il  luy  escrivist.  La  duchesse  ne  reculla 
la  main  de  l'épistre,  mais  en  bénigne  simplicité 
la  prinst  et  leut  tout  au  long ,  et  respondit  : 
'<  Madame  la  Régente,  mère  du  Roy,  qui  de  sa 
»  grâce  tient  lieu  de  mes  feuz  père  et  mère  ,  a 
»  mon  vouloir  entre  ses  mains ,  et  de  son  simple 
»  commandement  viendra  prompte  obéissance.  » 

Restoit  encore  le  bon  plaisir  de  madame  la 
Régente,  sans  laquelle  on  n'eust  peu  le  période 
de  ceste  alliance  trouver  :  et  pour  l'entendre  est 
à  considérer  que  ceste  jeune  duchesse ,  nommée 
Loyse,  estoit  seulle  fdle  et  héritière  du  duc  de 
Valentinoys ,  et  d'une  fille  de  la  très-noble  et 
illustre  maison  d'Allebret;  lequel  duc  estoit 
extraict  de  la  noble  et  ancienne  lignée  des 
Borgias  d'Espaigne,  comme  récite  Anthonius 
Sabelicus,  et  vinst  en  France  au  commancement 
du  règne  du  roy  Loys  XII ,  pour  les  factions 
qui  furent  en  Italie  entre  luy  et  les  Ursins  ;  et 
certain  temps  apiès  ledit  roy  Loys  le  maria 
avec  ladiete  fille  d'Allebret,  de  laquelle  il  eut 
ladite  dame  Loyse  :  puis  décédèrent,  savoir  est, 
ledit  duc  le  premier,  et  laissèrent  icelle  Loyse, 
leur  seulle  fille  et  héritière ,  de  laquelle  madicte 
dame  la  Régente  prinst  le  gouvernement. 

On  se  pourroit  esbayr  commant  ledict  sei- 
gneur de  La  Trémoille,  qui  estoit  honmie  pru- 
dent et  riche,  ne  gectoit  sa  fantasie  sur  aul- 
tre  dame,  non  si  jeune  que  ladiete  duchesse; 
car  a.ssez  en  y  avoit  en  Lrance,  belles,  riches 
et  de  bon  renom  ,  tant  veulves  que  aultres  ,  qui 
navoient  onc  expérimenté  les  doulceurs  de  ma- 
riage. J'ay  sceu  par  sa  bouche  que  deux  choses 
le  mouvoyent  :  l'une  qu'il  ne  vouloit  espouser' 
femme  \eufve,  l'autre  qu'il  n'en  congnois.soil 

en  court  qui  fust  à  luy  plus  agréable,  ne  qui 
niieulx  approcliast  au  jugement  de  sa  fantasie , 
et  sçavoit  que  en  la  race  d'AUebret  toutes  les 
femmes  et  les  filles  ont  eu  et  gardé  sans  maculle 
l'honneur  et  tiltre  de  chasteté  et  de  pudicité  ^  et, 
par  la  longue  et  honneste  fréquentaciou  qu'il 
avoiteue  avec  ceste  jeune  duchesse  ,  congnois- 
soit  qu'elle  estoit  humble  sans  rusticité ,  grave 
sans  orgueil ,  bénigne  sans  sotie ,  affable  sans 
trop  grant  familiarité,  dévote  sans  ypocrisie, 
joyeuse  sans  follye ,  bien  parlant  sans  fard  de 
langaige,  libérallc  sans  trop  de  prodigalité,  et 
prudente  sans  présumption ,  et  finalement  qu'elle 
estoit  en  l'aage  pour  avoir  lignée ,  qui  estoit 
Tung  des  plus  grans  désirs  dudict  seigneur , parce 
qu'il  n'avoit  que  ung  seul  héritier.  Et  combien 
que  ledict  seigneur  eust  plus  de  cinquante 
ans ,  toutesfoiz  estoit  tant  en  la  grâce  de  nature, 
qu'il  sembloit  bien  n'en  avoir  que  quarante-cinq. 
Aussi  les  ans  ne  font  les  gens  \ielz  totalement, 
mais  l'imperfection  de  leurs  complexions.  Orfist 
tant  de  démarches  envers  madame  la  Régente, 
le  seigneur  de  LaTrémoille,  que  la  consumma- 
cion  du  tant  désiré  mariage  d'icelluy  seigneur 
avec  ladicte  duchesse  fut  faict  à  Paris. 


CHAPITRE  XXX. 

Comment  monsieur  Françoys  de  La  Tré- 
moille^2)rince  de  Thalemont,  cspousa  ma- 
dame Anne  de  Lavai,  et  des  guerres  que  le 
roij  de  France  eut  en  Picardie,  où  il  envoya 
son  lieutenant-général ,  le  seigneur  de  La 
Trémoille. 

Combien  que,  par  le  jugement  des  hommes  , 
ceste  jeune  duchesse  fust  bien  disposée  et  orga- 
nisée de  tous  ses  membres ,  et  ledict  seigneur 
de  La  Trémoille  en  disposicion  convenable  pour 
luy  faire  des  enfans,  néantmoins  dame  nature 
ne  peut  estre  la  maistresse  sur  la  divine  Provi- 
dence, qui  avoit  réservé  l'entière  succession  du- 
dict seigneur  à  monsieur  Françoys,  fils  unicque 
du  seul  filz  d'icelluy  seigneur  de  La  Trémoille , 
occis  à  Saincte-Brigide ,  comme  dict  est.  A  ceste 
considéracion ,  et  qu'en  luy  fust  si  noble  géné- 
racion  perpétuée,  ledit  seigneur  de  La  Tré- 
moille, son  ayeul,  se  list  enquérir  ,  partout  le 
royaume,  de  quelque  dame  propre  et  pareille 
audict  jeune  seigneur ,  qu'on  appelle  le  prince 


(1)  Anne  de  Laval,  fille  de  Charlotte,  princesse  de  Ta- 
renle,  fille  unique  de  Frédéric  d'Aragon  ,  roi  de  Naples. 
Elle  épousa  en  1521  le  jeune  prince  de  Talniont  ;  cette 


de  Tlialemont,  et  de  laquelle  il  peust  avoir  li- 
gnée bientost:  car,  considérant  la  variacion 
des  choses  humaines  en  la  petite  et  incertaine 
actende  des  jeunes  hommes ,  dont  la  mort  ravist 
en  plus  grant  nombre  que  de  vielz ,  doubtoit 
foi't  le  mourir  et  la  perte  de  ce  jeune  prince.  Or 
fist  tant  qu'il  apporta  la  volunté  dune  jeune 
dame,  pareille  audit  prince  en  aage,  en  lignage, 
en  meurs  ,  et  à  généracion  bien  disi>osée  :  c'es- 
toit  madame  Anne  de  Laval  (1),  fille  et  héritière 
du  seigneui'  de  Laval,  l'une  des  anciennes  et  il- 
lustres maisons  de  Cretaigne,  et  qui  plus  a  duré 
sans  mutacion  ,  et  de  la  princesse  de  Tharente  ; 
laquelle  madame  Anne  fut  conjoinc'te  par  ma- 
riage avec  ce  jeune  prince,  troys  ou  quatre  ans 
ain-ès  les  secondes  uopees  dudict  seigneur  de  La 
Trémoille. 

L'union  de  ces  deux  illustres  personnes  fut 
accomplie  de  toutes  les  choses  qu'on  pourroit  dé- 
sirer, tant  en  biens,  en  meurs,  que  en  toutes 
aultres  choses  de  perfection  d'esprit;  et ,  s'il 
estoit  permis  de  dire  au  long  les  louanges  des 
vivans  ,  je  diroys  et  escriroys  sans  mentir  que  , 
aux  parolles  et  faictz  de  ce  jeune  prince,  et  à 
l'exercice  de  son  grant  et  facile  engin ,  on  le 
peult  estimer  estre  en  l'advenir  une  perle  en  la 
maison  de  France,  et  une  réserve  de  bon  et  as- 
seuré  conseil,  sans  lequel  on  ne  devra  faire  ne 
exécuter  aulcune  bonne  entreprinse.  Et  au  re- 
gard de  madite  dame  son  espouse,  elle  est 
acomplie  de  toutes  les  bonnes  gi-âces  qu'on 
pourroit  en  une  parfaicte  dame  choysir  :  il  n'est 
rien  plus  beau  ,  plus  humble  ,  plus  noble ,  plus 
mansuet,  plus  affable,  plus  gracieux,  plus  bé- 
guin, plus  saige,  ne  plus  religieux;  laquelle, 
au  désir  dudit  seigneur  de  La  Trémoille,  eut, 
à  la  fin  du  premier  an  de  ses  espousailles  ,  ung 
beau  filz  ,  qui  est  le  plus  grant  bien  que  l'ayeul 
et  le  père  eussent  peu  en  ce  monde  avoir. 

Environ  ce  temps ,  Charles ,  roy  d'Espaigne , 
esleu  empereur,  et  Henry,  roy  d'Angleterre, 
son  beau-frère,  commencèrent  à  manifester 
et  lïionstrer  les  envies  par  eulx  long-temps 
auparavant  conspirées  contre  la  prospérité  du 
royaulme  de  France  et  des  Françoys  ;  et ,  non- 
obstant l'aliance  qui  avoit  esté  faicte  ou  trium- 
phant  festin  d'Ardre ,  entre  lesdicts  roys  de 
France  et  d'Angleterre,  où  ilz  s'estoient  veuz, 
entreprindrent  faire  la  guerre  aux  Françoys  ; 
sçavoir  est,  ledict  roy  d'Espaigne,  à  Mozon  et 
Mézières,  parle  secours  d'aulcuns  Allenians, 
Namuroys  et  Hennuyers,  tousjours  rebelles  à 


alliance  donnait  à  la  maison  de  la  Trémouille  des 
droits  sur  le  royaume  de  Naples;  ces  droits  ont  éio 
reconnus  dans  plusieurs  traités. 

la  couronne  de  France,  ou  peu  gaignèrcnt ,  car 
le  roy  de  France  en  eut  la  victoire  par  le  se- 
cours des  princes  et  bons  capitaines  de  France, 
et,  entre  aultrcs,  niessire  Pierre  Terrail, 
qu'on  appelloit  le  capitaine  Bayart,  homme 
liardy  et  prudent  en  «iueri'c  ,  (pii  sceut  bien  gar- 
der Mézières  ,  Monmoreau  ,  it(iiiel  y  mourut 
par  inconvénient  de  maladie  ,  en  la  fleur  de  son 
aage,  et  d'aultres  plusieurs.  Geste  guerre,  faicte 
sans  propos  et  en  hayne  de  messire  Robert  de 
La  Marche  ,  tenant  le  party  du  roy  de  France, 
fut  sans  fruict  d'une  part  et  d'aultre,  et  avec 
grant  dommage  ,  car  les  Alemans  mirent  à  feu 
et  sang  plîjsieurs  bourgs  et  villages  de  la  Picar- 
die ;  et  autant  ou  plus  eu  firent  les  Françoys  en 
Hénault.  Et  peu  de  temps  après  le  roy  de 
France,  sans  faire  bruyt,  feit  assaillir  et  pren- 
dre sur  le  roy  d"Kspaigne  la  ville  de  Fontérabie, 
par  raessire  Guillaume  Gouffier,  admirai  de 
France  ;  et ,  adverty  que  les  Anglois  vouloient 
descendre  en  la  Piccardie ,  y  envoia  ledit  sei- 
gneur de  La  Tréraoillc  ,  pour  donner  secours  au 
duc  de  Vendosme ,  gourverneur  dudit  pays  ;  et 
eulx  deux  ensemble  pourveurent  très-bien  aux 
affaires  dudit  pays,  et  avec  les  garnisons  avi- 
taillerent ,  par  trois  ou  quatre  foiz ,  Thérouenne  ; 
ce  qui  depuis  n'a  esté  fait  sans  grosse  assem- 
blée de  gens ,  ne  sans  plus  grans  fraiz  et  mises. 
Comme  on  faisoit  toutes  ces  choses  en  Picardie, 
furent  apportées  nouvelles  au  roy  de  France  , 
lors  estant  à  Paris,  que  les  Alemans  faisoient 
grosse  assemblée  pour  venir  en  Bourgongne  de 
par  le  roy  d'Espaigne  ;  par  quoy  le  Roy  manda 
ledict  seigneur  de  La  Trémoille  aller  vers  luy  , 
lequel  il  trouva  à  Paris  ;  et  delà  le  Roy  l'envoia 
en  Bourgongne  ,  à  diligence ,  pour  donner  ordre 
audit  pays.  Les  A  lemans,  certains  de  sa  venue,  et 
de  l'ordre  qu'il  avcit  jà  mis  pour  les  recevoir  , 
laissèrent  leur  entreprise  sans  effect ,  et  don- 
nèrent roupture  à  leur  voiage  :  mais  les  An- 
glois ,  sachans  que  ledit  seigneur  de  La  Tré- 
moille n'estoit  plus  en  Picardie,  acompaignez 
des  Flamens  et  Hennuyers,  y  entrèrent  en 
1522,  et  assiégèrent  la  ville  de  Hédin.  Pour 
eeste  cause  le  Roy  manda  ledit  sieur  à  diligence, 
et  luy  donna  charge  de  aller  secourir  ledict  duc 
de  Vendosme  oudict  pays  de  Picardie;  aussi  y 
envoia  messeigneurs  les  mareschaulx  de  Foix 
et  Montmorancy,  le  seigneur  de  Mézières  et 
le  seigneur  Fédérie  de  Bauge ,  avec  leurs  ban- 
des ;  mais ,  sceu  par  les  Anglois ,  Hennuyers  et 
Flamens  ,  leur  venue,  eulx  retirèrent  bientost , 
sans  auser  les  actendre. 

Oudit  temps ,  le  Roy  dressoit  une  aultre  ar- 

•mée  fort  belle  et  grosse,  pour  aller  en  Italie 

recouvrir  la  ville  de  Milan  ,  laquelle  le  seigneur 


de  Lauctrect,  qui  en  estoit  gouverneur  pour  le 
Roy ,  avoit  esté  contrainct  laisser  par  faulte  de 
secours;  mais,  avant  que  le  faire  ,  voulut  bien 
donner  oidre  à  son  royaume  -,  et ,  luy  estant  à 
Sainct-Germain-en-Laye  ,  près  Paris,  manda 
audict  seigneur  de  La  Trémoille,  estant  eu 
Bourgongne,  se  trouver  vers  luy,  ce  qu'il  fist , 
et  luy  dist  :  «  Monseigneur  de  La  Trémoille  , 
»  vous  voiez  les  affaires  de  mon  royaume ,  et  lu 
"  tour  qu'on  m'a  fait  à  Milan  où  je  suis  délibéré 
><  aller  :  mais  je  ne  sçay  que,  moy  party  de  ce 
>'  pays,  les  Anglois,  Hennuyers  et  Flammans 
»  s'efforceront  me  faire  ennuy  et  dommage  ou 
»  pays  de  Picardie  ;  et,  adverty  qu'ils  vous  crai- 
»  gnent ,  vous  y  veulx  envoier  mon  lieutenant- 
»  général.  —  Sire  ,  dist  ledit  seigneur  de  La  Tré- 
»  moille,  je  suis  tousjours  prest  à  vous  obéir; 
"  toutesfoiz  je  me  déporterois  voluntiers  de  ceste 
"  charge,  si  vous  plaisoit  m'en  bailler  une 
»  aultre,  parce  qu'elle  pourroit  desplaire  à  raon- 
»  sieur  de  Vendosme,  gouverneur  dudit  pays, 
>'  lequel  est  ung  prince  hardy  ,  prudent  et  loyal  ; 
»  et ,  tant  à  cause  de  son  auctorité  que  par  son 
>'  sens ,  saura  très-bien  résister  à  vos  ennemys  ; 
»  et  voluntiers  soubz  sa  charge  vous  y  feray  le 
»  service  auquel  je  suis  tenu.  — Et  si  mon  cou- 
»  sin  le  duc  de  A  endosme  vous  en  prie,  dist  le 
»  Roy;  le  ferez-vous?  —  Sire,  dist  ledict  sei- 
>'  gneur,  vous  sçavez  que  mon  vouloyr  a  tous- 
»  jours  esté,  est  et  sera  entre  voz  mains  et  en 
>'  vostre  puissance.  » 

Lesdicts  duc  de  Vendosme  et  seigneur  de  La 
Trémoille  parlèrent  ensemble  de  ceste  matière, 
et,  à  sa  requeste,  ledict  seigneur  accepta  ladicte 
charge  de  lieutenant-général  oudit  pays  de  Pi- 
cardie; et  luy  bailla  le  Roy  cinq  cens  hommes- 
d'armes  ,  dont  les  bandes  n'estoyent  complètes , 
et  dix  mil  hommes  de  pié  des  gens  du  pays,  qui 
n'avoyent  jamais  veu  de  la  guerre  et  ne  fai- 
soyent  que  saillir  de  la  charrue. 

Le  Roy  prinst  le  chemin  de  Lyon  pour  aller 
en  Italie ,  et  passa  par  Moulins  en  Bourbonnoys, 
où  lors  estoit  malade  messire  Charles  de  Bour- 
bon, connestable  de  France.  Et,  après  avoir 
parlé  ensemble  dudit  voyage ,  le  Roy  ,  suivant 
son  chemin ,  arriva  bientost  à  Lyon  ;  et  ledict 
messire  Charles  de  Bourbon  s'en  alla  au  chas- 
teau  de  Chantelles  ,  qui  est  l'une  des  fortes  pla- 
ces d'Aquitaine.  Dix  ou  douze  jours  après  on 
fist  rapport  au  Roy,  que  s'il  alloit  delà  les 
monts,  ledict  de  Bourbon  (soubz  umbre  qu'il 
estoit  connestable  de  France)  et  aultres  de  sa 
faction  et  entreprinse  ,  avoyent  délibéré  et  con- 
clud  eulx  emparer  du  royaulme  de  France,  de 
monsieur  le  Daulphin  ,  et  des  autres  enfans  du 
Roy  ,  pour  faire  d'eulx  et  du  royaume  à  leur 

plaisir;  dont  il  fut  fort  esbahy  et  counoussé , 
et  incoutinent  envoya  gens  à  Chantelles  pour 
prendre  et  iuy  araenner  ledit  de  Bourbon,  lequel, 
de  ce  adverty  par  aucuns  de  ses  amys  estans 
en  la  cour  du  Roy,  laissa  Chantelles  ,  et ,  avec 
ung  de  ses  gentilz-hommes ,  nommé Pomperant, 
et  trois  ou  quatre  aultres,  se  retira ,  à  iirant  di- 
ligence par  la  comté  de  Bourgongne ,  en  Austri- 
che,  vers  ledict  roy  d'Espaigne,  ennemy  du 
roy  de  France. 

Le  seigneur  de  Sainct-Vallier,  l'évesque  d'Au- 
thun,  l'évesque  du  Puys  et  aultres ,  qu'on  disoit 
estre  de  ladicte  faction ,  furent  prins  prisonniers 
et  envoyez  au  chasteau  de  Loclies.  Toutes  les- 
quelles choses  donnèrent  (non  sans  cause)  roup- 
ture  au  voyage  que  le  Roy  avoit  délibéré  faire 
en  Italie;  et  y  envoya  messire  Guillaume  Gouf- 
fier  ,  admirai  de  France ,  son  lieutenant-géné- 
ral ,  avec  son  armée  qui  estoit  fort  belle  et  eu 
bon  ordre.  Pour  ces  cas  le  Roy  eut  matière  d'a- 
voir en  suspection  grande  les  parens  et  alliez 
dudict  duc  de  Bourbon,  et  entre  aultres  ledict 
seigneur  de  La  Trémoille,  parce  qu'il  avoit 
esté  marié  en  premières  nopces  avec  feue  ma- 
dame Gabrielle  de  Bourbon  ,  seur  du  père  du- 
dict messire  Charles  de  Bourbon.  Néantmoins 
n'eut  jamais  aulcune  del'fiance  d'icelluy  de  La 
Trémoille;  mais,  l'advertissant  dudict  cas,  Iuy 
recommanda  sa  charge  de  lieutenant-général 
en  Picardie,  en  laquelle  il  s'acquita  très-bien  ; 
car  ,  dès  ce  que  ledict  seigneur  eut  eu  son  expé- 
diction  du  Roy  pour  ladicte  charge,  s'en  alla  à 
Sainct-Queritin  en  V^ermandoys ,  où  séjourna 
quelque  temps,  actendant  à  venir  sa  gendarme- 
rie ,  et  aussi  qu'il  estoit  fort  blécé  de  la  cheute 
d'ung  cheval  tumbé  soubz  Iuy. 

De  Sainct-Quentin  ledit  seigneur  de  La  Tré- 
moille, demy-guéry  dudict  mal,  s'en  alla  tout 
le  long  de  la  frontière  jusques  a  Boulogne-sur- 
la-Mer,  puis  s'en  alla  à  Monstereul ,  où  il  se  tiust 
longuement,  à  la  raison  de  ce  que  c'estoit  l'une 
des  feubles  villes  du  pays,  et  aussi  craignoit, 
s'il  en  fust  party,  que  ceulx  qui  estoyeut  or- 
donnez pour  la  garder  en  feissent  difficulté ,  au 
moyen  de  la  grant  mortalité  de  peste  qui  y  es- 
toit. Et,  Iuy  estant  là,  le  duc  de  Suffort,  avec 
grosse  armée  d'Angloys,  descendit  oudit  pays, 
et  se  vinst  joindre  au  seigneur  d'Istam  ,  lors 
lieutenaut-général  du  roy  d'Espaigne.  Eulx  as- 
semblez avec  leurs  armées  se  trouvèrent  jusques 
au  nombre  de  trente-six  mil  hommes  de  pié  et 
six  mil  chevaulx  ,  et  une  des  plus  belles  bandes 
d'artillerie  qu'on  aye  guières  veu  en  armée.  Si 
prindrent  leur  chemin  droict  à  Boulongne; 
mais  ,  sccu  par  eulx  le  bon  ordre  que  ledict  sei- 
gneur de  La  Trémoille  y  avoit  mis,  ne  l'auzèrent 


assaillir,  et  prindrent  ung  petit  chasteau  qu'on 
n'avoit  pourveu ,  parce  qu'il  n'estoit  tenable.  De 
là  allèrent  passer  davant  Thérouenne  ,  et  furent 
troys  ou  quatre  jours  autour  de  la  ville  pour 
l'assiéger;  ce  que  à  la  fin  ne  trouvèrent  bon, 
car  dedans  estoit  le  capitaine  Pierre  Pontb, 
lieutenant  du  duc  de  Lothraint,  homme  de  grant 
hardiesse  et  saige  conduicte  ,  qui  fist  plusieurs 
saillies  sur  eulx  ,  à  leur  dommage  et  perte. 

De  Thérouenne  les  ennemys  allèrent  à  Dor- 
lans ,  où  iiz  furent  douze  ou  trèze  jours  sans  ap- 
procher leur  artillerie,  parce  que,  en  le  cuydant 
faire,  on  y  avoit  occis  tout  plain  de  leurs  gens 
à  coups  de  canon  d'ung  chasteau  de  terre  que 
avoit  faict  faire  le  seigneur  de  Ponthderémy  ; 
et ,  au  moyen  de  ce  qu'il  n'y  avoit  assez  gens 
dedans  la  ville  de  Dorlans  pour  la  deffeudre , 
ledict  seigneur  de  la  Trémoille  y  envoya  deux 
bandes  et  enseignes  de  gens  de  pié,  lesquelz  y 
entrèrent  de  plain  jour,  à  enseignes  desployées, 
à  la  veue  de  l'armée  des  ennemys  ;  et  quant  les 
ennemys  partoyent  d'une  place  pour  aller  a 
l'autre,  ledict  seigneur  de  La  Trémoille  estoit 
contrainct  faire  partir  et  aller  toute  nuyt  ceulx 
de  la  place  que  les  ennemys  avoyent  habandon- 
née,  pour  eul.x  mettre  en  celle  ou  ilz  alloyent, 
à  la  raison  de  ce  qu'il  n'avoit  assez  gens  pour 
garder  si  grant  frontière.  Et  alloit  tousjours 
ledit  seigneur,  les  coustoyant  pour  donner  ordre 
à  tout.  Il  avoit  si  peu  de  gens ,  qu'il  n'eust  sceu 
mettre  aux  champs  à  une  foiz  plus  de  soixante 
hommes-d'armes  et  mil  hommes  de  pié. 

Au  partir  de  Dorlans,  les  ennemys  prindrent 
leur  chemin  tout  le  long  de  la  rivière  de  Somme, 
sans  entrer  au  pays  du  Roy,  jusques  à  tant  qu'ilz 
allèrent  davant  la  ville  de  Bray,  laquelle  ils 
prindrent,  parce  qu'elle  n'estoit  tenable;  et  la 
rivière  par  eux  passée,  allèrent  à  Roys  et  à 
Mondidier,  qui  sont  deux  petites  villes,  les- 
quelles ilz  prindrent,  à  la  raison  de  ce  qu'on 
n'avoit  gens  ne  monicions  pour  les  pourveoyr. 
Or  fault  entendre  que,  des  ce  que  les  ennemys 
eurent  passé  la  rivière  de  Somme  ,  ledict  sei- 
gneur de  LaTrémoi  I  le  envoya  le  comte  de  Damp- 
martin  à  Noyon  ,  qui  assembla  ce  qu'il  peult 
des  gens  du  pays,  etrempara  la  ville  à  son  pos- 
sible, de  sorte  que  les  ennemys  n'y  allèrent. 
Aussi  manda  ledict  seigneur  de  La  Trémoille  à 
messieurs  de  la  court  de  parlement  et  citoyens  de 
Paris  qu'ilz  envoyassent  gens  et  artillerie  le  long 
de  la  rivière  de  Marne;  ce  qu'ilz  feirent.  Et 
d'une  aultrepart  mist  dedans  la  ville  de  Péronne 
les  seigneurs  de  Montmor  et  de  Humières;  et 
dedans  Corbie,  ledict  seigneur  de  Ponthderémy, 
les  vicomtes  de  Turenne  et  Lavedent,  et  le  sei- 
gneur de  Rochebaron,  avec  leurs  bandes.  Brief. 

icdict  st'igïR'ur  ii)ist  si  bon  ordre  partout ,  (|ue 
les  eiinemys,  par  laulte  de  vivres,  furent  con- 
traincts  eulx  retirer.  Et  à  leurretraicte  priiulrent 
Beaurevoir  et  Boliamg;  mais  Beaurevoir  fut 
incoutinant  reprins  par  lediet  seigneur  Ponth- 
derémy,  et  Bohamg  par  lediet  seigneur  de  La 
Trémoille  ,  les  enneinys  n'estans  eneores  à  six 
lieues  loing  des  Francoys;  parquoy  ne  leur  de- 
nioura  une  seulle  place  dedans  les  terres  du  Roy; 
et  si  perdirent  en  eulx  retirant  grant  nombre  de 
leurs  gens ,  qui  fut  ung  gros  service  faict  au  Boy 
et  au  royaulme. 

<XX> 

CHAPITRE  XXXI. 

Comment^  après  ce  que  l'admirai  de  France 
fut  retourné  de  Milan ,  messire  Charles  de 
Jiourbon  assiégea  Marseille ,  dont  fut  chas- 
sé ,  et  le  siège  levé  par  le  roy  de  France  , 
qui  suijvit  lediet  de  Bourbon  jusques  en 
Italie ,  oit  il  assiégea  la  ville  de  Puiiye. 

Si  les  affaires  de  Italie  se  fussent  aussi  bien 
portez  que  ceulx  de  la  Picardie,  le  Roy  et  le 
j'oyaulme  de  France  n'eussent  eu  les  graus  af- 
faires depuis  survenuz;  mais  fortune  fut  con- 
traire à  Fadmiral  de  France  ,  car  il  trouva 
JNIilan  occupé  et  détenu  par  messire  Charles  de 
Bourbon,  comme  lieutenant -général  du  roy 
d'Espaigne  éleu  empereur.  Les  armées  furent 
long-temps  l'une  près  de  l'autre ,  faisans  tous- 
jours  quelques  saillies  et  courses,  où  plusieurs 
furent  occis,  et  eneores  plus  de  prisonniers  prins, 
qu'on  rendoit  l'ung  pour  l'aultre,  selon  la  qua- 
lité des  personnes ,  contre  la  nature  des  François 
et  Gaules  ,  lesquelz  ,  s'ilz  ne  donnent  en  collère 
et  fureur,  perdent  leur  force  et  hardiesse  au  dis- 
simuler; et  les  Hispaniens  et  Italiens  sont  au 
contraire  où  les  François  devroient  avoir 
l'œuil ,  et  ne  altérer  ne  changer  leurs  anciennes 
meurs  ;  car  on  ne  le  peult  faire  ne  se  acoustumer 
à  d'aultres ,  si  l'on  ne  change  entièrement  de 
toutes  condicions.  Le  dissimuller  est  bon  à  gens 
qui  n'ont  esté  nourriz  en  leurs  aises ,  et  qui  sont 
coustumiers  de  longuement  supporter  le  froit , 
le  chault,  la  fain ,  la  soif,  le  labeur  du  har- 
uoys  ,  lapluye,  le  vent  et  aultres  ennuylz  de 
guerre;  mais  ceulx  qui  ont  leurs  aises  suyvyes, 
comme  les  François,  ne  les  peuvent  par  long- 
temps supporter  sans  malladie  ou  diminueion 
de  force  et  hardiesse.  Le  seigneur  de  La  Tré- 
moille a  esté  par  aucuns  blasmé  de  trop  grant 
promptitude,  mais  non  par  gens  cognoissans  la 
nature  des  Gaules  et  François.  Et  si  tous  les 
chiefz  de  guerre  francois  eussent  fait  connue  luv. 


peut-estre  que  l'yssue  de  leurs  charges  cust 
esté  meilleure  et  plus  avantageuse  qu'elle  n'a. 

Or  les  Francoys,  ennuyez  d'estre  si  longue- 
ment aux  champs,  sans  donner  lin  à  leur  entre- 
prinse,  après  la  prinse  de  Rebet,  prindrent 
conseil  d'eulx  retirer  en  France,  et  se  mirent 
au  chemin  en  assez  bon  ordre.  Les  adversaires 
les  suyvoient  soubz  la  conduicte  de  messire 
Charles  de  Bourbon,  et  se  rencontrèrent,  ou  il  y 
eut  quelques  gens  occis  d'une  part  et  d'autre  , 
et  mesment  messire  Pierre  Terrail ,  natif  du 
Daulphiné  ,  qu'on  appelloit  le  capitaine  Bayart, 
d'un  coup  de  haequebute  à  crochet ,  qui  fut 
groz  dommage  ,  car,  en  parlant  de  l'excellence 
des  bons  capitaines,  il  ne  doit  estre  mis  hors 
du  ranc  ,  mais  en  lieu  évident ,  pour  ses  mémo- 
rables faiz  et  gestes  ,  et  pour  les  bons  services 
par  luy  faiz  aux  roys  de  France ,  tant  au  Garil- 
lan,  recouvrement  de  Gennes,  prinse  de  Bresse, 
que  à  la  garde  de  Mézières.  Aussi  fut  à  ceste 
suyte  frappé  d'un  coup  de  haequebute  le  sei- 
gneur de  Vaudenesse ,  frère  du  mareschal  de 
Chabannes,  dont  il  mourut  certain  temps  après; 
et  en  cest  estât  les  François  retournèrent  en 
France. 

Ceste  retraicte  ,  faicte  à  bonne  cause  ,  aug- 
menta fort  le  crédit  de  messire  Charles  de  Bour- 
bon envers  le  roy  d'Espaigne ,  empereur,  par 
l'ayde  duquel  bientost  après  descendit,  avec 
grosse  armée ,  en  la  comté  de  Provence  ,  où  il 
disoit  avoir  droit,  ne  sçay  à  quel  titre;  et  alla 
mectre  le  siège  davant  la  ville  de  Marseille  ,  en 
laquelle  estoient  messire  Phelippes  Chabot,  sei- 
gneur de  Brion ,  le  seigneur  Rances  et  aultres 
bons  capitaines,  qui  l'avoient  très-bien  fortiffiée 
et  pourveue.  Le  Roy  prinst  délibéracion  de  aller 
levei"  ce  siège ,  et  manda  lediet  seigneur  de  La 
Trémoille,  lors  estant  en  Bourgongne,  se  trou- 
ver à  Lyon,  ce  qu'il  feit;  et  alla  avec  le  Roy 
jusques  à  Tournon,  par  la  rivière  de  Rosne,  où 
le  Boy  fut  adverty  le  légat  d'Avignon  n'avoir 
voulu  mectre  la  ville  d'Avignon  entre  les  mains 
de  messire  Jacques  de  Chabannes,  seigneur  de 
La  Palice,  mareschal  de  France,  et  lors  lieu- 
tenant-général pour  le  Roy  en  ceste  expédition; 
parquoy  envoia  lediet  seigneur  de  La  Trémoille 
vers  lediet  légat ,  et  avec  luy  les  seigneurs  d'Au- 
bigny,  de  Florenges  et  JMézlères,  pour  l'aecom- 
paigner.  Eulx  arrivez  en  ladic^e^ille d'Avignon, 
y  trouvèrent  lediet  mareschal  de  Chabannes  et 
le  duc  de  Longueville,  qui  n'avoient  les  clefz 
d'une  seule  porte.  Mais ,  dès  ce  que  lediet  sei- 
gneur de  La  Trémoille  eut  parlé  audit  légat, 
toutes  les  clefz  de  ladide  ville  furent  mises  entre 
ses  mains,  et  fut  baillée  la  garde  (rieelle  ville 
audict  seigneur  d'Aubigny,  sans  laquelle  l'ar^ 

méedu  Roy  estoit  en  dangier,  a  la  raison  de  ce 
que  par  ladicte  ville  on  povoit  avoir  vivres  et 
secours. 

Le  maresehal  de  Chabannes,  lieutenant-gé- 
néral pour  le  Roy,  s'en  alla  loger  au  camp,  et 
demoura  ledict  seigneur  de  La  Trémoille  en  la- 
dicte ville,jusques  à  la  venue  du  Roy  5  inconti- 
nant  après  que  le  Roy  fut  en  ladite  ville ,  le 
camp  des  François,  où  se  retira  ledict  seigneur 
de  La  Trémoille,  marcha  jusques  à  Cavallon. 
Ledict  maresehal  de  Chabannes  mennoit  l'avant- 
garde,  et  ledict  seigneur  de  La  Trémoille  la  ba- 
taille, actendans  le  Roy  à  venir  d'Avignon. 
Messire  Charles  de  Bourbon  ,  adverty  de  la  pré- 
sence du  Roy  et  du  bon  ordre  qui  estoit  en  son 
armée,  voiant  qu'il  ne  pourroit  acquerrir  hon- 
neur ne  prol'fit  en  son  entreprinse,  ne  faire  dom- 
mage à  la  ville  de  Marseille  par  luy  assiégée, 
leva  son  siège,  et  se  retira  diligemment  en  Ilalie, 
non  sans  perte  de  son  artillerie  et  de  quelque 
nombre  de  ses  gens.  Le  Roy,  suyvant  son  ar- 
mée, se  trouva  en  icclle  le  jour  qu'elle  avoit 
passé  la  rivière  de  la  Durance  àgué,  par  miracle, 
ce  qu'on  n'a  voit  oncquesveu  ;  et,  à  la  raison  de  ce 
quesesennemys  s'estoient  jà  trop  esioignez,  alla 
à  Aix  en  Provence  ,  où  fut  mis  en  délibéracion 
s'il  devoit  suyvir  la  promesse  de  sa  fortune,  et 
passer  les  mons  avec  son  armée ,  dont  il  avoit 
bon  vouloir  pour  plusieurs  considéracions:  l'une, 
qu'il  avoit  grosse  armée,  mesmement  de  Italiens 
et  aventuriers  de  France,  qui  avoient  fort  en- 
dommagé son  royaume,  et  que,  si  plus  les  re- 
tenoit ,  en  paracheveroient  la  ruyne ,  parquoy 
nécessaire  estoit  les  envoler  ailleurs,  ce  qu'il 
pourroit  honnestenient  faire,  faisant  guerre  en 
Italie  ;  l'autre,  que  son  armée  estoit  en  bonne  or- 
dre et  preste  à  marcher ,  et  l'aultre,  que  ses  gens- 
d'armes  avoyent  bon  vouloyr  d'y  aller,  pourveu 
qu'il  y  allast,  aussi  que  sa  présence  croystroit 
le  cueur  et  courage  de  la  gendarmerie.  Pour 
toutes  lesquelles  causes  et  aultres  le  Roy,  par 
la  délibéracion  de  son  conseil ,  entreprinst  le 
voyage ,  et  fist  marcher  son  armée  soubz  la  con- 
duycte  dudict  maresehal  de  Chabannes  par  uug 
chemin  ;  et ,  quant  à  luy  et  sa  compaignée,  al- 
lèrent par  une  aultre  voye  ,  de  laquelle  compai- 
gnée estoit  ledit  seigneur  de  La  Trémoille. 

Les  mons  passez  et  la  rivière  du  Thizin  ,  le 
Roy  alla  loger  à  Biagras ,  ou  il  eut  nouvelles 
certaines  que  ledict  de  Bourbon  et  l'armée  du 
roy  d'Espaigne  estoient  dedans  Milan;  sur  quoy 
y  eut  plusieurs  délibèracions  si  l'on  devoit  as- 
siéger la  ville  de  Milan  ou  non;  et  suyvant  la 
meilleure ,  le  Roy  y  envoya  le  marquis  de  Sa- 
luées pour  faire  ung  essay,  et  ledict  seigneur  de 
La  Trémoille  après  luy,   lequel  eut  ni»uvelles 


certaines  au  chemin  ,  comme  ledict  marquis 
avoit  prins  ladicte  ville ,  et  que  les  ennemys 
s'estoyent  retyrez  ailleurs;  ce  qu'il  ne  voulut  si 
facillement  croyre;  et  y  alla  pour  en  sçavoir  la 
vérité,  puis  retourna  soudain  vers  le  Roy  pour 
luy  en  dire  ce  qui  en  estoit.  Il  trouva  le  Roy  on 
chemin ,  lequel  le  renvoya  son  lieutenant-gé- 
néral en  ladicte  ville  de  Milan ,  le  pénultième 
jour  d'octobre  l'an  1524.  Et  après,  luy  envoya 
le  comte  de  Sainct-Paul ,  le  seigneur  de  Yaude- 
mont,  le  maresehal  deFoix  etleseigneurThéolde 
de  Trévolth. 

Ledict  seigneur  de  La  Trémoille  fortiffia  la 
ville  de  Milan,  au  mieulx  qu'il  peult,  de  tran- 
chées et  rempars ,  entre  le  chasteau  et  la  ville, 
à  ce  que  les  ennemys  ,  qui  encores  tenoyent  le 
chasteau  ,  ne  feissent  quelques  surprises  ou  sail- 
lies sur  ceulx  de  la  ville;  et  y  demoura  ledict 
seigneur  jusques  au  quart  jour  de  février  pro- 
chain ensuyvant. 

De  l'aultre  part,  le  Roy  assiégea  la  ville  de 
Pavye ,  et  y  fist  droisser  son  camp  aussi  bien 
équippé  qu'on  en  veit  onc.  Ledict  camp  fut  as- 
sis davaut  le  chasteau  et  ville  de  Pavie ,  et  par- 
tie on  parc,  où  y, avoit  une  maison  appellée  My- 
rabel , que  les Fiançois gaignèrent ,  par  le  moyen 
de  laquelle  et  d'une  brèche  qu'ilz  feirent  en  la 
muraille  dudit  parc,  avoyent  vivres  sans  dangier. 

Ceulx  du  dedans  de  Pavye,  dont  messire  An- 
thoyne  de  Leyve  ,  chevalier  vaillant  et  hardy, 
estoit  ehief  et  capitaine,  s'estoient  très-bien  for- 
tifiiez, et  la  ville  bien  garnye  de  vivres  et  mu- 
nicions,  pour  la  tenir  long-temps  contre  le  Roy. 
Souvent  faisoientdes  saillies  sur  noz  gens,  non 
sans  perte  d'une  part  et  d'autre;  et  y  furent  les 
Souysses  quelquefoiz  endommagez  ;  ilz  fasoient 
bon  guet,  et  avoient  tousjours  l'œuil  sur  ceulx 
qui  alloient  visiter  les  rempars  et  tranchées  du 
camp  du  Roy ,  où  monsieur  Claude  d'Orléans  , 
duc  de  Longueville,  prince  jeune  et  hardy,  fut 
occis  en  l'aage  de  seize  ans,  d'un  coup  de  hac- 
quebute,  par  ung  de  ceulx  du  chasteau,  dont  le 
Roy  fut  fort  desplaisant.  Tous  les  jours  le  camp 
du  Roy  endommageoit  les  adversaires,  et  bap- 
toit  la  ville  et  le  chasteau  de  toutes  pars  ;  et 
trouva  moien  le  Roy  de  faire  divertir  le  cours 
de  la  rivière  du  Thizin,  à  ce  qu'elle  ne  passast 
plus  par  ladicte  ville,  qui  ne  fut  sans  grans 
peine,  fraiz  et  mises.  Et  parce  que  l'armée  fran- 
çoise  estoit  fort  grant,  et  que  le  Roy  trouva, 
par  conseil,  qu'il  povoit  sans  dangier  en  envoler 
partie  ailleurs,  pour  amuser  le  grant  nombre  de 
Hispaniensestans  à  Xaples,  etenipescher  qu'ilz 
ne  vinssent  au  secours  de  Pavye,  le  Roy  y  en» 
voia  le  duc  d'Albaiiye,  avec  quatre  cens  lances, 
et  six  mille  hommes  do  pié  ,  lesquelz  passèrent 

jusques  à  Romme.  Le  Roy  se  tinst  tousjoiirs  au 
camp  et  siège,  ou  il  feit  tout  ce  que  uug  bon 
chief  de  guerre  pourroit  et  devroit  faire  tant 
aux  vivres,  paiement  de  ses  gens-d'armes,  que 
bonne  police  :  et  si  par  foiz  l'argent  ou  les  vi- 
vres estoient  retardez,  consolloit  ses  gens-d'ar- 
mes ,  leur  remonstrant  qu'il  enduroit  comme 
eulx  ;  et  quant  aucun  estoit  malade,  le  visitoit, 
et  faisoit  mediciner  et  penser,  monstrant  par 
effect  qu'il  amoit  sa  gendarmerie,  sans  toutes- 
foiz  aucune  chose  diminuer  de  sa  magesté  et 
auctorité  envers  les  désobéissans  ,  contre  les- 
quelz  usoit  de  la  sévérité  de  justice,  ainsi  que 
la  chose  le  requéroit,  sans  aucune  crudélité.  Et 
avec  ce  entretenoit  par  grant  faveur,  les  capi- 
taines et  chiefz  de  bendes,  desquelles  il  pensoit 
avoir  plus  de  service,  montrant  avoir  singulière 
fiance  en  icelles  ;  voire  de  sorte  que  ceulx  des 
aultres  bendes  estoient  conviez  et  excitez  à  sur- 
monter la  bande  favorisée  ,  plus  par  bon  ser- 
vice en  espoir  de  récompense  ,  que  de  celle  fa- 
veur, parce  que  la  faveur  estoit  en  bonne  raison 
fondée,  à  l'exemple  de  Julius  César,  qui  raons- 
troit  par  signes  de  faveur  avoir  plus  de  asseu- 
rance  en  la  diziesme  légion  de  ses  gens-d'armes 
que  aux  aultres. 

Comme  ou  fasoit  toutes  ces  choses,  ledict  sei- 
gneur de  La  Trémoille,  estant  lieutenant-géné- 
ral pour  le  Roy  à  Milan  ,  se  porta  si  très-bien 
en  sa  charge,  que  les  ennemys  n'en  approchè- 
rent, et  ne  luy  feirent  dommage  ;  où  feit  si 
grosse  despense  de  ses  propres  deniers,  que  plu- 
sieurs foiz  fut  contrainct  envoler  quérir  grans 
sommes  d'or  et  d'argent  à  sa  maison  ;  et  la  der- 
nière foiz  ,  qui  fut  au  moys  de  janvier  dudit 
an  1524,  madame  sonespouse,  pour  luy  donner 
quelque  consolation  en  ses  labeurs,  par  ceulx 
qui  luy  portèrent  grosse  somme  d'escutz  au  sou- 
leil,  à  Milan,  luy  envoia  une  amoureuse  épistre, 
et  luv  une  à  elle. 


CHAPITRE  XXXIL 

Comment  le  seigneur  de  La  Trémoille  fut  occis 
à  la  journée  de  Pavye. 

La  lettre  du  seigneur  de  La  Trémoille  rap- 
porta grant  joye  à  madame  son  espouse  ;  mais 
avant  cinq  sepmaines  passées,  ceste  consolacion 
tourna  en  merveilleuse  tristesse,  pour  les  choses 
qui  depuis  advindrent  en  Italie  :  car,  comme  le 
Roy  tenoit  Pavye  assiégée,  messire  Charles  de 
Bourbon,  lieutenant-général  de  l'armée  de  l'em- 
pereur,'roy  d'Espaigne, assembla  grosse  arméede 
Alemans,Bourgongnons,  Austrasiens,  Artisiens, 


Hennuyers,Brebançons,  Hispaniens,  Italiens,  et 
quelques  aultres  gens  de  France  ,  en  nombre 
excédans  l'armée  du  Roy,  qui  estoit  fort  affeu- 
blie,  à  la  raison  de  ce  que  plusieurs  gentilz  hom- 
mes non  stipendiez  estoyent  retournez  malades 
en  France,  aultres  estoyent  mors  ,  et  aultres 
avoyent  laissé  le  siège,  par  l'ennuy  des  pluyes 
et  froidures  qu'ilz  avoyent  supportées  par  qua- 
tre moys  ou  environ  ,  on  temps  d'automne  et 
d'yver,  aussi  que  le  Roy  avoit  envoyé  à  Naples 
quatre  cens  lances  et  six  mil  hommes  de  pié  , 
comme  nous  avons  veu  cy-dessus.  Et  au  com- 
mancement  du  moys  de  février  dudit  an  1524, 
ledit  messire  Charles  de  Bourbon,  le  viroy  de 
Naples  et  le  marquis  de  Pesquère,  assemblè- 
rent leurs  gens  en  la  ville  de  Lode,  et  y  drois- 
sèrent  leur  armée,  puis  sortirent  aux  champs  , 
délibérez  de  trouver  les  moyens  d'entrer  en  Pa- 
vye, dont  ilz  furent  repoussez  par  les  Françoys; 
et,  suyvans  leur  chemin,  assaillirent  lechasteau 
Sainct-Ange,  qui  fut  par  eulx  prins  ,  et  vingt- 
deux  Italiens  estans  au  service  du  Roy,  dont  les 
six  estoyent  de  la  maison  deGouzaga,  puis  allè- 
rent loger  à  la  veue  du  camp  de  France,  et  au 
derrière  du  fort  d'icelluy. 

Le  Roy  manda  le  seigneur  de  La  Trémoille 
et  aultres  seigneurs  estans  en  la  ville  de  Milan  , 
qui  vindrentau  camp  de  France,  fors  le  seigneur 
Théolde  de  Trévol,qui  demoura  pour  la  garde 
de  ladicte  ville  :  et  arrivèrent  audict  camp,  le  4 
février,  avec  leurs  bandes,  qu'il  faisoit  bon 
veoyr.  En  ce  temps  cuidèrent  avoir  la  bataille, 
et  ainsi  le  conseilloit  ledit  seigneur  de  La  Tré- 
moille ,  parce  que  lors  les  gens-d'armes  de 
France  estoyent  fort  délibérez  et  en  meilleur 
ordre  que  les  ennemys,  qui  eust  esté  le  meilleur 
pour  les  Françoys ,  parce  que  voluntiers  sont 
plus  fors  en  la  première  poincte.  Mais  aultres 
capitaines  ne  furent  de  cest  advis  ,  disans  que 
les  ennemys  ne  les  ouseroyent  assaillir  à  leur 
fort,  et  que  longuement  ne  pourroyent  entrete- 
nir leur  camp,  et  seroyent  contraincts  rompre 
leur  armée,  à  la  raison  de  ce  qu'ilz  estoyent  mal 
pourveuz  de  vivres  et  argent,  et  que  ,  par  ces 
moyens,  viendroit  le  Roy  à  chief  de  son  entre- 
prinse  ;  pour  lesquelles  raisons  ,  qui  avoyent 
lionne  apparance,  ne  sortirent  pour  lors  :  et  fu- 
rent ainsi  l'ung  camp  près  de  l'autre  ,  environ 
quinze  jours  ou  troys  sepmaines,  faisans  escar- 
mouches et  saillies  ,  et  aussi  ceulx  de  Pavye, 
qui  ne  fut  sans  pprte  de  gens  d'une  part  et  d'aul- 
tre. 

Tous  les  jours  la  compaignée  de  l'armée  im- 
perialle  croissoit,  et  ne  passoit  guières  nuyt  qu'il 
n'y  eust  alarme.  Les  bons  capitaines  et  gens  de 
bien,  durant  ce  temps,  eurent  tousjours  le  har- 

uoys  sur  le  doz,  et  entre  aultres  ledit  seigneur 
de  La  Trémoille,  qui  ne  le  laissa  onc,  fors  pour 
changer  de  chemise  :  souvent  prédisoit  une  par- 
tie du  désordre  qui  depuis  advinst  :  mais ,  sans 
avoir  regard  au  passé,  aulcuns  jeunes  gens-d'ar- 
mes preno}  ent  le  présent  pour  resverie,  et  l'ad- 
venir  en  présumption.  Le  Roy  se  acquitoit  autant 
bien  que  fist  onc  César  en  ses  conquestes  ,  et 
voyant  la  guerre  subjecte  à  fortune ,  pour  em- 
pescher  que  les  cueurs  d'aucuns  de  son  armée  ne 
affeublissent ,  et  que  hardiesse  ne  tournast  en 
doubteuse  suspeçon  ,  aulcunesfoiz  le  persuadoit 
et  excitoit  au  bien  faire  ,  par  telles  ou  sembla- 
bles parolles  : 

Persuasion  du  Roy  à  ses  gens-d'artnes  davant 
Pavie. 

'<■  Si  la  force  de  noz  ennemys  n'avoit  esté  par 
vous  et  voz  pères  expérimentée  ,  mes  loyaulx 
chevaliers  et  gens-d'armes,  je  m'efforceroys  vous 
exhorter  à  hardiesse  ;  mais  la  noblesse  de  voz 
cueurs  et  voz  expériences  congneues  contantent 
mon  esprit,  et  asseurent  mou  espoyr  de  future 
victoyre.  Vous  ne  ignorez  noz  adversaires  estre 
Hyspaniens,  Saxons,  Brebaneons  ,  Hennuyers  , 
Artisiens ,  Sequanoys  et  Lombars  ;  et  que  les 
Visgotz  (desquelz  les  Hyspaniens  se  gloriffient 
estre  yssuz)  ont  esté  long-temps  a  ,  vaincuz  par 
les  Françoys  ,  et  Clovis  ,  leur  premier  roy  cres- 
tien,  voyre  chassez  d'Aquitaine  en  Espaigne; 
où  depuis,  par  plusieurs  batailles,  ont  esté  guer- 
royez et  vaincuz  par  les  roys  Clotaire  premier 
de  ce  nom,  Sigibert,  Chilpéric  et  aultres  Roys 
mes  prédécesseurs;  comme  aussi  furent  après 
eulx  les  Sarrazins,  occupateurs  de  leurs  terres 
et  agresseurs  d'Acquitaine,  desquelz  furent  oc- 
cis, avec  leur  roy  Abidran  (1),  jusques  au  nom- 
bre de  troys  cens  quatre-vingts  mil,  près  Tours, 
par  les  Françoys  et  Charles  Martel  ,  lors  grant 
maistre  de  la  maison  de  France  ,  leur  chief  et 
principal  conducteur  ;  et  encores  depuis  par 
Charlemaigne  ,  par  le  roy  Charles  V,  et  par 
vous  et  voz  pères  de  fresche  mémoyre ,  à  Ra- 
vanne. 

»  Aussi  peu  devez  craindre  les  Saxons  de 
ancienneté  rebelles  à  la  couronne  de  France,  et 
plusieurs  foizsubjuguez  par  les  Françoys,  durans 
les  règnes  desdictz  Clovis  et  Clotaire,  et  par  Clo- 
taire second,  qui,  leur  pays  subjugué,  fist  met- 
tre à  mort  tous  les  hommes  et  enfans  adultes 
passans  en  grandeur  /a  longueur  de  son  espée. 
Charlemaigne  douze  foiz  lessubjuga,  etpardouze 
batailles  qui  furent  entre  eulx  par  la  faction   et 

(1)  Abdérame. 


désobéissance  de  messire  Regnaud  de  Montau- 
ban  et  ses  trois  frères  ,  enfans  du  duc  Hémon, 
qu'on  appelle  vulgairement  les  quatre  filz  Hé- 
mon 5  et  fmablement ,  pour  avoir  perpétuelle 
paix ,  Charlemaigne  fut  contrainct  faire  venir 
une  partie  de  ce  rebelle  peuple  en  France  ,  cui- 
dant  leur  faire  laisser  leurs  maulvaises  meurs,  et 
leur  bailla  pour  demourance  la  fourest  Cherbon- 
nière,  en  la  Gaule  Belgicque,  dont  Landricfut 
le  premier  fourestier  ;  et  depuis  a  esté  ce  pays 
érigé  en  comté,  appelée  la  comté  de  Flandres  , 
tenue  de  moy  enperrie,  et  tousjours  rebelle,  par 
la  malice  des  hahitans  tant  de  foiz  deffaiz  en 
leur  injustice,  mesment  par  le  roy  Phelipes-le- 
Bel. 

»  Si  bien  remémorez  les  nobles  gestes  et  faiz 
de  noz  pères,  ne  craindrez  les  Séquanois,  c'est- 
à-dire,  Bourgongnons  de  la  Franche-Comté ,  et 
aussi  peu  les  Hennuyers,  les  Artisiens,  Austra- 
siens  et  Brebançons,  tant  de  foiz  vaincuz  par  les 
roys  de  France  ,  et  premièrement  par  le  roy 
Clovis  et  ses  enfans,  qui  les  soubmirentà  la  cou- 
ronne et  ceptre  de  France,  et  de  récente  mé- 
moire par  le  roy  Loys  XI  de  ce  nom.  Et  pour  le 
reste,  qui  sont  les  Italiens  ou  Lombars,  nul  de 
vous  ignore  comme  leur  royaume  de  Lombardie 
fut  autresfoiz  supprimé  par  Charlemaigne  ,  le- 
quel leréunist  à  la  monarchie  des  Gaules,  dont 
il  estoit  yssu,  parce  que  les  Gaules  furent  de  ce 

;  pays  édificateurs  :  à  cause  de  ce  ,  fut  appellée 
la  Gaule  Cisalpine  ,  depuis  Lombardie  ,  et  de 
présent  Italie.  Et  de  récente  mémoire  le  roy 
Loys  XII ,  mon  beau-père  et  prédécesseur  ,  les 
a  surmontez  et  vaincuz  par  trois  ou  quatre  ba- 
tailles, dont  tousjours  il  a  eu  la  gloire  et  trium- 
phe ,  et  moy  avec  vous  à  la  journée  Saincte- 
Brigide. 

"Puis  donc  que  partant  de  batailles,  des- 
quelles les  François  et  Gaules  ont  eu  la  gloire  , 
toutes  ces  belliqueuses  nations  ont  esté  par  les 
nostres  surmontées  ,  vous  qui  ne  voulez  dégéné- 
rer ne  déshéréder  voz  successeurs  de  l'immor- 
tel nom  de  prouesse  avec  tant  de  labeurs  par 
voz  pères  acquis  ,  je  vous  supply  que  voz  cueurs 
ne  se  amolissent ,  voz  courages  ne  se  rabaissent, 
et  voz  corps  et  mains  ne  se  excusent  à  humilier 
ceulx  qui,  par  orgueil  et  injuste  querelle ,  nous 

i*  veullent  adnichiller.  Considérez  les  agressions 
de  noz  adversaires  ,  qui  n'est  ung  spectacle  , 
mais  ymage  de  nostre  présente  fortune.  Le  lieu- 
tenant de  leur  armée,  que  congnoissez,  est  hors 
d'espoyr,  et  avanture  son  sort  à  sa  totalle  ruyne 
ou  à  nostre  déshonneur,  reproche  et  perte.  Il  se- 
roit  joyeux  nous  mettre  en  fuyte,  bien  adverty 
queceste  lascheté  tourneroit  à  nostre  général  le 
intéricion ,  et  que  le  fuyr  occiroit  plus  de  gens 

par  mort  et  déshonneur  que  l'obstinacion  du 
eombatre  ;  car,  d'ung  eousté  ,  nous  avons  la 
grosse  rivière  du  Tliizin  et  les  Alpes,  qui  nous 
renferment,  et  de  l'autre  eousté,  l'Malie  qui 
tousjours  sera  contre  les  vaincuz. 

»  A  ceste  considéracion  ,  nous  convient  vain- 
cre ou  mourir.  Toutesfoiz  fortune  qui  nous  im- 
pose ceste  nécessité  de  eombatre,  nous  promect 
des  loyers  telz  que  plus  grans  on  ne  sçauroit  à 
Dieu  demander;  c'est  la  paisible  seigneurie  et 
possession  de  tout  ce  riche  pa}s,qui  ajuste  tiltre 
me  appartient,  et  le  recouvrement  du  royaulme 
de  Sécille  et  pays  de  Naples,  pour  vous  remon- 
ter de  voz  pertes  et  anciens  labeurs  ;  voycy  la 
prémiacion  de  voz  mérites  ,  et  la  fin  de  voz  tra- 
vaulx.  Kt  si  le  nom  d'empereur  est  grant ,  et  le 
nombre  des  gens  de  son  armée  excédant  le  nostrt*, 
pourtantne  extimez  la  victoyre  en  estre  difficille. 
Souvent  une  petite compaignée  de  gensde  vertuz 
mesprisée  deffait  et  ruyne  en  un  légier  mouve- 
ment ung  grand  et  présumptueux  exercice.  Vous 
sçavez  le  présage  de  bonne  fortune  que  nous 
eusmes  au  passer  la  grosse  et  profonde  rivière  de 
la  Durance  ,  qui  fut  par  nous  passée  à  gué ,  con- 
tre nostre  espoir.  Je  ne  voy  chose  de  louange  en 
noz  ennemys  qui  ne  soitmieulx  et  par  plus  grant 
excellence  en  vous  :  et  si  ont  ungchief  extrange 
non  congnoissant  leurs  meurs  et  condicions  ,  et 
mal  congneu  par  eulx  ;  et  je ,  qui  suis  voustre 
Roy,  juge  et  prémiateur  de  voz  mérites,  con- 
gnoissant voz  condicions  ,  et  vous  les  miennes  , 
me  semble  impossible  que  soyons  vaincuz.  Je 
\eulx  mourir  avec  vous,  pour  le  proffitdevous, 
voz  enfans  et  vostre  pays.  Je  vous  prie  que 
ne  fuyez  la  mort  pour  l'amour  que  avez  à 
moy ,  et  encores  plus  à  vostre  honneur  et  de  voz 
héritiers. 

»  Considérez  combien  seroit  grant  et  long  le 
reproche  de  ceulx  qui  vouidroyent  tourner  le 
doz,  et  combien  leur  ennuyroit  et  à  leurs  enfans 
le  reproclie  de  lascheté  ;  et  au  contraire,  en  quel 
degré  de  louange  seront  les  victorieux  et  com- 
batans  jusques  à  la  mort,  et  tous  ceulx  de  leur 
sang  et  lignage.  D'icy  à  cent  ans ,  les  gens  en  fe- 
ront leurs  comptes,  à  bien  ou  à  mal,  et  les  livres 
en  porteront  perpétuel  tesmoygnage.  Changeons 
la  convoityse  de  vivre  en  avarice  d'honneur  , 
prenons  désir  de  nos  vies  en  mourant,  et  reffu- 
sons  la  vie  des  corps  tant  petite  ,  pour  acquérir 
celle  de  immortel  renom.  Je  ne  vous  dy  ces  rai- 
sons pour  vous  instruyre  ,  croistre  vos  i'orces, 
ne  encourager  voz  nobles  et  hardiz  cueurs, 
mais  pour  contenter  le  mien  esprit,  qui  ne 
vous  peult  celler  son  désir  de  victoyre  ,  pour 
aux  guerres  de  Italie,  trente  ans  a  commancées, 
mettre  fin.  Chascun  se  tienne  à  son   ordre  ,  et 


obéisse  a  son  capitaine,  et  j'espère  que,  par 
l'ayde  de  celluy  qui  donne  les  victoyres,  quant  et 
à  qui  luypiaist,  viendrons  au  parfalctde  nostre 
entreprinse.  <> 

Ces  remonstrances  et  persuasions  entrèrent  es 
cueurs  des  nobles  et  hardiz  hommes,  de  sorte 
que  tous  estoy  eut  délibérez  de  vaincre  ou  mourir. 
Et,  voyant  les  capitaines  de  l'Empereur  que  for- 
tune commençoit  leur  rire  et  estre  pour  eulx, 
despi'isans  les  dangiers  de  guerre  ,  délibérèrent 
tous  ensemble,  ainsi  qu'on  m'a  rapporté,  entrer 
on  parc  de  Pavye,  et  gaigner  la  place  de  Myram- 
bel ,  ouestoit  logée  partie  de  l'armée  de  France, 
pour  empescher  que  les  Françoys  n'eussent  vi- 
vres à  leur  ayse  ,  comme  ilz  avoyent  tousjours 
eu,  et,  en  ce  faisant,  essayer  s'ilz  pourroyent  les 
surprendre  et  mettre  en  désordre  ;  el  que ,  pour 
à  ce  parvenir  en  mesme  temps,  messire  Anthoine 
deLeyve,  chief  et  capitaine  de  Pavye  ,  donne- 
royt  de  l'autre  eousté  sur  les  Françoys;  ce  qu'ilz 
ne  povoyent  mettre  àeffecl  sans  laire  breichea 
la  muraille  du  parc  de  Pavye ,  parce  qu'ils  s'es- 
toyent  parquez  derrière  les  Françoys,  et  que  en- 
tre eulx  et  les  François  estoyent  les  fors  de  leurs 
camps. A  ceste  cause  suyvans  leur  délibéracion  et 
entreprinse,  le  vingtquatricsme  (I)jour  du  moys 
de  i'ebvrier,deux  heures  davantjour,  une  partie 
de  l'armée  de  l'Empereur,  soubz  la  conduicte  du 
marquis  de  Pesquère,  commença  rompre  et  faire 
breiche  eu  ladicte  muraille  du  parc  de  Pavye, 
avec  gros  solyveaulx  embourrez,  à  ce  (ju'on  en 
peust  ouyr  lebruyt;et  ladite  nuyty  eut  en  l'armée 
des  Françoys  quatreoucinq  alarmes.  Cestebrei- 
che  ,  pour  passer  cent  hommes  de  front ,  fut 
faicte  à  si  grant  labeur  et  difficulté ,  que  le  jour 
^inst  avant  de  parfaire,  en  sorte  que  l'ordre 
par  ledict  marquis  et  autres  capitaines  de  l'Em- 
reur,  entrepriz  pour  donner  de  nuyt  et  gai- 
gner la  place  de  Myrambel ,  estant  presque  on 
milieu  dudict  parc  de  Pavye  ,  ne  peult  avoir  ef- 
feet. 

Ce  néantmoins  l'armée  de  l'empereur  entra 
par  ladicte  breiche ,  fort  large  et  ample,  oudict 
parc,  où  fut  le  combat  des  deux  armées  plus 
conduyct  par  fortune  que  par  art.  J'ay  prins 
peine  de  seavoir  l'ordre  et  la  forme  de  ceste  ba- 
taille, avec  plusieurs  qui  ensont  à  leur  honneur 
retournez;  mais  de  quinze  ou  seize  avec  les(iuelz 
j'en  ay  conféré,  deux  ne  se  sont  accordezde  la  for- 
me du  faire  en  entrée,  meillieu  et  yssue,  et  n'en 
ay  voulu  prendre  le  jugement  par  la  description 
((uc  les  llispaniensen  ont  faicte  en  leur  vulgaire, 
ohstaut  qu'il  y  a  plus  de  parolle  alïeetée,  que  de 
vérité  historialle.  A  ceste  considéracion,  prie 

(I)  L'assaut  <k'  Va  vie  est  du  28  février. 

les  lecteurs  me  pardonner  si ,  voulant  éviter 
loccasiou  de  mentir,  j"ay  retyré  ma  plume  d'en 
escripre  plus  avant  ;  mais  il  est  certain  que  les 
Françoys  eurent  du  pire  ,  plus  par  maleur  que 
par  la  proesse  et  bonne  conduicte  de  nos  enne- 
mys  ;  car,  parce  que  euix-mesmes  en  ont  escript, 
le  confessent,  et  que  en  leur  armée  y  eut  du  dé- 
sordre premier  que  en  la  nostre  ;  aussi ,  leurs 
Iiacquebuttes  à  crochet ,  que  portoyent  gens  de 
cheval  (  dont  les  Françoys  ne  se  doubtoyent  ) , 
endommagèrent  plus  les  Françoys  que  leur 
proesse  et  vaillance  :  et  si  tous  ceulx  de  Tarmée 
françoyse  se  fussent  aussi  bien  acquitez  que  le 
l\oy  et  que  les  princes ,  capitaines  et  gentils- 
hommes ,  estans  autour  de  sa  personne ,  eussent 
eu  la  victoyre  ;  car,  à  la  première  charge  où  es- 
toyent  le  Roy  et  ledict  seigneur  de  la  Trémoille, 
lequel  fut  blécé  par  le  visaige,  près  et  dessoubz 
l'œuil,  feirent  tant  de  beaulx  et  grans  faietz 
d'armes  ,  que ,  à  force  de  coups  et  par  proesse, 
sans  artillerie  ,  occirent  deux  ou  troys  cens 
hommes-darmes  des  ennemys ;  de  sorte  que  le 
viroy  de  Naples  entra  en  esbayssement ,  ainsi 
qu'on  m'a  rapporté.  Ineontinant  après ,  ledict 
seigneur  de  La  Trémoille  fut  rencontré  par 
messire  Loys  Bonnyn  ,  chevallier,  seigneur  du 
Cluzeau ,  Jaques  de  La  Brosse  ,  escuyer,  gen- 
tilz-lîommes  de  sa  maison, et  Jehan  du  Bourget, 
homme-d'armes ,  qui  l'avoit  autresfoiz  servy.  Et 
voyant,  ledict  Bonnyn  ,  le  cheval  dudict  sei- 
gneur de  la  Trémoille  estre  blécé  à  mort,  le 
pria  de  descendre  ;  ce  qu'il  fist  ;  et  lors  ledict  de 
La  Brosse ,  qui  avoit  esté  nourry  page  en  la 
maison  dudit  seigneur,  se  mist  à  pié ,  luy  bailla 
son  cheval,  et  s'en  alla  mettre  avec  les  Souys- 
ses.  Ledit  seigneur  de  La  Trémoille,  monsté 
sur  le  cheval  dudict  La  Brosse ,  s'en  alla ,  et 
ledict  Bonnyn  avec  luy,  au  lieu  où  estoit  le  Roy  : 
et  là,  environné  des  ennemys,  fut  abatu  mort 
d'un  coup  de  hacquebouze.  Plusieurs  de  ses 
gens  furent  aussi  occis  en  ce  conflict  :  savoir  est 
de  sa  compaignée  ,  messire  Jehan  de  Jancourt , 
chevaliei"  seigneur  de  Vilaruou ,  son  porte-en- 
seigne ;  messire  Jaques  de  Salézart ,  Jehan 
Jousserant,  seigneur  de  Layre,  Marcon,  Le 
Breton,  Arras  et  aultres  ;  et  des  gentilz-hommes 
de  sa  maison  qu'il  avoit  nourriz  jeunes  ,  Jehan 
de  Poix  ,  filz  aisné  du  seigneur  de  Villemor,  le 
filz  aisné  de  messire  Odet  de  Chazerat ,  cheva- 
lier, le  filz  unicque  de  messire  Jehan  de  Poix,  che- 
valier, et  Adam  du  Ravenel ,  frère  puisné  du  sei- 
gneur de  La  Rivière.  Et  y  fut  blécé  Claude  de 
Gravant,  escuyer,  frère  puisné  du  seigneur  de 
Bauche  ;  et  prins  prisonniers  ledict  Bonnyn  ,  et 
messire  Georges  de  Charge  ,  chevalier,  Ics- 
quelz ,  et  le  frère  puisné  du  seigneur-de  Roncée, 


qui  aussi  fut  prisonnier,  amenèrent  depuis  le 
corps  dudict  feu  seigneur  leur  maistre ,  en 
France. 

Le  Roy  fist  vaillamment  en  ce  combat;  et, 
après  avoir  chocqué  domp  Ferrand  de  Cas- 
trionte ,  auquel  donna  ung  grant  coup  par  le 
visaige ,  et  que  son  cheval  eut  esté  occis  entre 
ses  jambes,  fut  prins,  non  deffendu  des  siens  ; 
comme  aussi  furent  le  roy  de  Navarre ,  le  comte 
de  Sainct-Paul ,  François  monseigneur  de  Sa- 
luées ,  le  comte  de  Nevers  ,  le  prince  de  Thale- 
mont,  fdz  dudict  seigneur  de  La  Trémoille,  le 
bastard  de  Savoye,  grant-maistre  de  France, 
et  son  lilz  le  seigneur  de  Lescun,  mareschal  de 
Foex,  le  mareschal  de  Montmorancy  ,  le  vi- 
dasme  de  Chartres,  le  seigneur  de  Boysi ,  le 
seigneur  Galliace  Vicomte,  le  gouverneur  de 
Limousin,  Bonneval,  messire  Phelippes  Cha- 
bot, seigneur  de  Brion  ;  le  prince  de  La  Roche- 
sur-Yon  ,  et  aultres  plusieurs.  Les  gens  de  nom 
du  party  de  France  qui  furent  occis  en  la  ba- 
taille, oultre  ledict  seigneur  de  La  Trémoille, 
sont  le  duc  de  Suffort,  de  la  maison  d'Yort ,  qui 
querelloit  le  royaulme  d'Angleterre  contre  le 
roy  Henry  VIII  de  ce  nom ,  de  la  maison  de 
Lenclastre;  François  Monsieur,  frère  du  duc 
de  Lorraine;  messire  Jacques  de  Chabannes, 
chevalier  de  l'ordre,  seigneur  de  La  Palice  ,  et 
mareschal  de  France,  l'ung  des  hardiz  et  vail- 
lans  capitaines  qui  fust  en  France  ;  messire  Guil- 
laume Gouffier  ,  seigneur  de  Bonnyvet,  admi- 
rai de  France;  le  seigneur  de  Bussy  d'Ambayse , 
le  seigneur  de  Morète ,  le  capitaine  Fédéric  Ca- 
taigne,  le  comte  de  Tonnerre ,  nepveu  dudict 
seigneur  de  La  Trémoille  ;  le  seigneur  de  Tur- 
non  ,  le  grant  escuyer  de  France,  l'escuyer  Ma- 
raffin ,  et  autres  ,  dont  les  ennemys  ne  doivent 
prendre  gloire,  car  la  pluspart  d'iceulx  furent 
occis  par  les  hacquebouziers  qui  estoient  gens 
montez  sur  cropes  de  chevaulx  légiers  ,  chargez 
de  hacquebutes  à  crochet ,  dont  les  Crestiens  ne 
devroient  user  ,  fors  contre  les  Infidèles.  Les 
corps  desdictz  princes  et  seigneurs  occis  furent, 
par  leurs  serviteurs ,  quis  entre  les  mors  ;  et , 
pour  y  estre  congneu,  ledict  seigneur  de  La 
Trémoille  (  qui  disoit  souvent  ne  vouloir  mou- 
rir ailleurs  que  au  lict  d'honneur,  c'est  à-dire 
au  service  du  Roy  en  juste  guerre  )  avoit  laissé 
croistre  dès  long-temps  l'ongle  du  groz  orteil  du 
pié  droit.  Après  ces  nobles  corps  trouvez  furent 
par  leurs  serviteurs  portez  es  églises  dePavye, 
ou  furent  nudz  sur  la  terre  par  quelque  peu  de 
temps  ,  pendant  lequel  on  préparoit  les  coffres 
et  ferètres  pour  les  confire  en  myerre  et  aloës  , 
et  les  transporter  en  France. 

Les  serviteurs  des  occis  feirent  regret?  et 


478 


PANEGVRIC  l)i;  CHEVALLIEK  SANS  REPROCHE. 


complainctées  sur  les  corps  niulz  de  leurs  mais- 
tres ,  lesquelz  ilz  feirent  embasmer  en  coffres  ; 
et,  sans  rien  obmectre  des  pompes  funéreuses  à 
telz  personnages  deues  ,  les  feirent  transporter 
en  France,  chacun  d'eulx  à  la  principalle  église 
de  leurs  seigneuries;  et  on  moys  d'avril  ensuy- 
vaut,  de  l'an  1525,  les  obsèques  dudict  sei- 
gneur de  La  Tremoille  furent  solempnellement 
et  honnorablement  faictes,  en  son  église  collé- 
gialle  Nostre-Dame  de  Thouars,  qu'il  avoit  nou- 
vellement édit'fiée,  fondée  et  dotée;  et  fut  mis 
en  sa  sépulture  ,  près  de  son  espouse ,  ma- 
dame Gabrielle  de  Bourbon,  et  de  monsieur 
Charles,  leur  filz.  Les  honneurs  qu'on  a  ac- 
coustumé  faire  en  obsèques  de  comtes,  princes, 
chevaliers  et  chiefz  de  guerre ,  luy  furent  bail- 
lez ,  comme  bien  le  méritant ,  tant  pour  son  ho- 
norable et  droicte  vie  que  pour  ses  nobles  faictz 
et  gestes. 

Le  jour  de  son  enterrement,  vers  le  soir,  fu- 
rent apportées  nouvelles  certaines  que  monsieur 
le  prince  de  Thalemont,  son  nepveu ,  c'est-à- 
dire  filz  de  son  filz,  et  son  héritier  unicque  ,  es- 
toit  de  retour  à  Lyon,  avec  madame  la  Régente, 
mère  du  Roy  ;  lequel  retour  donna  quelque  con- 
solation aux  habitans  de  Thouars ,  et  à  tous  les 
serviteurs  de  la  maison  dudict  feu  seigneur,  qui 
fasoient  ung  merveilleux  dueil  de  leur  feu  sei- 
gneur et  maistre,  et  non  sans  cause,  car  ce  fut 
l'un  des  bons  seigneurs  qu'on  veit  onc,  et  qui 
mieulx  traicta  ses  subgectz,  sans  leur  faire  au- 
cun tort  en  biens,  en  corps  ne  en  renommée;  il 
estoit  nect  de  toutes  les  maculles  de  tyrannie, 
et  décoré  de  toutes  les  meurs  que  doit  avoir  ung 
prince;  et,  combien  que,  pour  les  laborieux 
services  qu'il  avoit  faiz,  par  le  temps  de  qua- 
rante-cinq ans,  à  la  couronne  de  France,  il  se 
deust  estre  enrichy  d'ung  milion  d'or,  veu  le 
grant  revenu  qu'il  avoit  à  cause  de  ses  parens, 
qui  estoit  de  trente-cinq  ou  quarante  mil  livres  de 
rente,  et  les  pensions  des  gouvernement  de  Bour- 
gogne, admiraulté  de  Guyenne,  et  aultres  estatz 
qu'il  eut  en  la  maison  de  France  :  néantmoins 
on  ne  lui  trouva  que  bien  peu  d'argent  contant, 
et  si  n'avoit  fait  aucuns  édiffices,  fors  la  struc- 
ture de  son  église  INostre-Dame ,  qui  est  fort 
sumptueuse  et  magnificiue;  aussi  n'avoit  acquis, 
fors  la  seigneuriedeMontagu,  dont  encores  bailla 
pour  récompense ,  avec  quelque  somme  de  de- 
niers, les  seigneuries  de  Piiybeliart  et  Chanto- 
nay,  qui  estoient  de  son  ancien  patrimoine. 

Il  dcspendoit  non  seulement  ses  gages  et  pen- 
sions ,  mais  aussi  tout  son  revenu,  au  service  du 
Roy  et  de  la  chose  publicque,  et  non  ailleurs; 


car  il  ne  feit  onc  de  despence  prodigue ,  mais 
tousjours  honneste  et  honnourable ,  à  la  raison 
de  son  povoir ,  qui  est  une  chose  digne  de  grant 
louange  aux  princes  et  seigneurs,  quant,  ou- 
blieux de  leurs  privées  richesses,  applicquent 
tout  ce  qu'ilz  font  au  proffit  public,  et  ament 
mieulx  souvent  endurer  que  de  veoir  le  pauvre 
peuple  piller.  Par  telz  moiens,  et  aussi  pour  sa 
grant  loyaulté  et  fidélité  qu'il  eust  tousjours  aux 
roys  et  à  la  maison  de  France,  et  parce  qu'il  fut 
pur  et  nect  de  toute  tyrannie  ,  concussion  et  pil- 
lerie,  a  eu  pour  la  rétribucion  ou  loyer  de  si 
bonnes  euvres,  le  tiltre  et  nom  de  chevalier 
sans  reproche.  La  chose  que  plus  craignoit, 
c'estoit  d'offenser  le  Roy  et  le  royaume  :  toutes- 
foiz  aucuns  ne  trouvoient  bon  dont  il  se  rendoit 
si  très-subgect  à  la  chambre  du  Roy,  et  qu'il  ne 
monstroit  assez  son  auctorité  et  magnificence.  Il 
estoit  humain,  humble  et  familier,  et  l'un  des 
plus  véritables  en  ses  parolles  de  conséquence, 
que  je  congneu  onc  ;  car  il  eust  mieulx  amé  per- 
dre tout  son  bien  que  avoir  dit  une  parolle  de 
conséquence  contraire  à  sa  pensée.  C'estoit  le 
prince  qui  savoit  bien  actendre  le  temps  sans 
murmure,  et  changeoit  incontinant  ses  condi- 
tions, selon  la  disposition  du  temps,  sans  vou- 
loir, par  envie  ne  aultrement,  détracter  de  ceulx 
qui  souvent  le  vouloient  supplanter  et  surpren- 
dre sur  son  auctorité.  Il  n'estoit  importun  ne 
pressant  en  requestes  de  dons  d'offices,  pour  luy 
ne  pour  les  siens ,  dont  aucuns  de  ses  serviteurs 
estoient  aucunes  foiz  mal  coutans;  mais  il  ré- 
pondoit  qu'il  avoit  de  quoy  les  récompenser,  et 
que  les  Roys  qu'il  avoit  serviz  congnoissoient  les 
mérites  des  hommes,  pour  selon  iceulx  les  ré- 
munérer. Ses  obsèques  faictes,  fut  ceste  épita- 
phe  attachée  dans  sa  seigneurie  de  Sully  : 


Au  lict  d'honneur  il  a  perdu  la  vie. 

Le  bon  Loys  Tremoille  cy  gisant , 

On  dur  conllict  qui  fut  (lavant  Pavye, 

Entre  Espaignolz  et  François  par  envie  ; 

Dont  son  renom  est  en  tous  lieux  luysant. 

Il  n'cust  voulu  mourir  en  languissant 

En  sa  maison,  ne  soubz  obscure  roche. 

De  lâcheté,  comme  il  ailoit  disant  ; 

Pour  ce  est  nommé  Chevalier  sans  reproche. 


(lyfinist  le  Chevalier  sans  reproche.,  com- 
posé par  maistre  Jehan  Bouchct ,  procureur  es 
cours  royalles  de  Poicticrs ,  imprimé  par  Ja- 
ques Bouchct,  (lemourant  audict  Poictiers.,  à 
la  Celle.  Et  se  i^end  en  la  boutique  dudict 
Bouchct  et  au  Pellican,  près  le  palais.  Et  fut 
achevé  le  vingt-huictiesme  jour  de  mars  1 527. 

TRÈS-JOYEUSE, 

PLAISANTE  ET  RÉCRÉATIVE  IIISTOIRE 


COMPOSEE    PAU    LE    LOYAL   SEnVlTEUB  , 


DES  FAICTS,  GESTES,  TRIOMPHES  ET  PROUESSES 

DU  BON   CHEVALIER 


SANS  PAOl'B  ET  SANS  BEPROCHK  , 


GENTIL    SEIGNEUR    DE   BAYART. 


SUR  L'HISTOIRE  DE  RAYARD. 


Complétons,  par  quelques  renseignements  em- 
pruntés à  divers  auteurs  ,  la  curieuse  et  char- 
mante histoire  du  bon  Chevalier  sans  paour  cl 
sans  reproche,  qu'on  va  lire.  Celui  qui  devait  être 
un  jour  le  héros  populaire,  le  type  le  plus 'par- 
fait de  la  chevalerie  frauraise  ,  naquit  en  1476, 
au  château  de  Bayard,  situé  au  fond  de  la  vallée 
de  Graisivaudan ,  à  cinq  ou  six  lieues  de  Gre- 
nohle  ;  son  père,  Ayraon  du  Terrait ,  sa  mère, 
Hélène  des  Allemans,  appartenaient  tous  les 
deux  à  d'anciennes  maisons.  Pierre  du  Terrail, 
plus  connu  par  la  gloire  sous  le  nom  du  chevalier 
Bayard,  ne  se  maria  point;  il  eut  une  fille  natu- 
relle d'une  belle  damoiselle  de  la  maison  de 
Trecque ,  à  Cantu ,  entre  Milan  et  Cornes.  Cette 
fdle,  qui  porte  le  nom  de  Jeanne  du  Terrail, 
épousa  François  de  Bochozel ,  sieur  de  Cliaslelar. 
Espilly,  dans  son  Supplément  à  l'histoire  du 
chevalier  Bayard  ,  a  tracé  d'une  façon  fort  dé- 
taillée la  généalogie  et  les  destinées  historiques 
de  la  famille  du  Terrail.  Le  11  avril,  jour  de 
Pâques  1511,  l'armée  française  mit  en  déroute, 
àRavenne,  les  troupes  du  roi  d'Espagne,  du 
Pape  et  des  Vénitiens;  Bayard  fit  admirer  sa 
bravoure  dans  cette  bataille.  Lui-même  raconta 
cette  journée  de  Ravenne  à  son  oncle  Laurent 
des  Allemans,  dans  une  lettre  qui  nous  est  par- 
venue. Yoici  celte  lettre,  précieux  morceau  his- 
torique : 

«  Monsieur,    si    très-humblement   que    faire 
»  puis,  à  vostre  bonne  grâce  me  recommande. 

»  Monsieur,  depuis  que  dernièrement  vous  ay 
»  écrit ,  avons  eu  ,  comme  jà  avez  pu  sçavoir,  la 
»  bataille  contre  nos  ennemis  ;  mais  pour  vous 
»  en  advertir  bien  au  long,  la  chose  fut  telle. 
»  C'est  que  nostre  armée  vint  loger  auprès  de 
»  celte  ville  de  Ravenne  ,  nos  ennemis  y  feurent 
»  aussi-tosl  que  nous,  afin  de  donner  cœur  à 
»  laditle  ville;  et  au  moyen  tant  d'aucunes  nou- 
»  velles  qui  courroient  chacun  jour  de  la  des- 
»  ceute  des  Suisses,  qu'aussi  la  faute  de  vivres 
»  qu'avions  en  nostre  camp,  M.  de  Nemours  se 
»  délibéra  de  donner  la  bataille ,  et  dimanche 
»  dernier  passa  une  petite  rivière  qui  esloit  entre 
»  nosdits  ennemis  et  nous,  si  les  vinsmes  iencon- 
»  trer;  ils  marchoient  en  très-bel  ordre,  et  es- 
»  toieut  plus  de  dix-sept  cents  honimes-d'armes, 
»  les  plus  gorgias  et  triomphans  qu'on  vid  ja- 
*.»  mais,  et  bien  quatorze  mil  hommes  de  pied, 
»  aussi  gentils  galands  qu'on  sçauroit  dire  :  si 
»  vindreut  environ  mille  hounues-d'armes  des 
»  leurs  (comme  gens  désespérés  de  ce  que  nostre 
»  artillerie  les  affoloit)  ruer  sur  nostre  bataille, 

»  en  laquelle  estoit  M.  de  Nemours  en  personne, 
»  sa  compagnie,  celles  de  M.  de  Lorraine,  de 
»  M.  d'Ars  et  autres,  jusqu'au  nombre  de  quatre 
»  cents  homraes-d'armes  ou  environ,  qui  receu- 
»  rent  lesdils  ennemis  de  si  grant  cœur,  qu'on 
»  ne  vit  jamais  mieux  combatre.  Entre  nostre 
»  avant-garde,  qui  estoit  de  mille  hommes-d'ar- 
0  mes,  et  nous,  il  y  avoit  de  grands  fossez,  et 
»  aussi  elle  avoiî  affaire  ailleurs  que  nous  pouvoir 
»  secourir.  Si  conveint  à  ladite  bataille  porter  le 
»  fais  desdits  mille  hommes,  ou  environ.  En  cet 
»  endroit,  M.  de  Nemours  rompit  sa  lance  entre 
»  les  deux  batailles,  et  perça  un  homme-d'armes 
»  des  leurs  tout  à  travers  et  demie-brassée  da- 
»  vantage.  Si  feurent  lesdits  mille  hommes-d'ar- 
»  mes  desfaits  et  mis  en  fuite;  et  ainsi  que  leur 
»  donnions  la  chasse ,  vinsmes  rencontrer  leurs 
»  gens  de  pied  auprès  de  leur  artillerie ,  avec 
»  cinq  ou  six  cents  hommes  d'armes  qui  esloient 
»  parquez ,  et  au-devant  d'eux  avoient  des  char- 
»  relies  à  deux  rout's,  sur  lesquelles  il  y  avoit 
»  un  grant  fer  à  deux  aisles,  de  la  longueur  de 
»  deux  ou  trois  brasses,  et  esloient  nos  gens  de 
»  pied  combattus  main  à  main  ;  leursdils  gens  de 
»  pied  avoient  tant  d'arquebutes,  que  quand  ce 
»  vint  à  l'aborder,  ils  tuèrent  quasi  lous  nos  ca- 
»  pilaines  de  gens  de  pied,  en  voye  d'esbranler 
»  et  tourner  le  dos;  mais  ils  feurent  si  bien  se- 
»  courus  des  gcns-d'armes ,  qu'après  bien  com- 
»  battu,  nosdits  ennemis  feurent  desfaits,  perdi- 
»  rent  leur  artillerie,  et  sept  ou  huit  cents  hom- 
»  mes-d'armes  qui  leur  furent  tuez,  et  la  plusparl 
»  de  leurs  capitaines,  avec  sept  ou  huit  mille 
»  hommes  de  pied,  et  ne  sçail-on  point  qu'il  se 
»  soit  sauvé  aucuns  capitaines  que  le  Vice-Roy  : 
»  car  nous  avons  prisonniers  le  seigneur  Fabrice 
»  Colonne ,  le  cardinal  de  Médicis,  légat  du  Pape, 
»  Pelro  Navarre,  le  marquis  de  Pesquière,  le 
»  marquis  de  Padule  ,  le  fils  du  prince  de  Melfe , 
))  Dom  Jean  de  Cordonne ,  le  fils  du  marquis  de 
»  Retonde  qui  est  blessé  à  mort,  et  d'aulres  dont 
»  je  ne  sçais  le  nom.  Ceux  qui  se  sauvèrent  furent 
»  chassés  huit  ou  dix  milles ,  et  s'en  vont  par  les 
»  montagnes  écartez ,  encore  dit-on  que  les  vi- 
)>  lains  les  ont  mis  en  pièces. 

»  Monsieur,  si  le  Roy  a  gaigné  la  bataille,  je 
»  vous  jure  que  les  pauvres  gentils-hommes  l'ont 
))  bien  perdue;  car  ainsi  que  nous  donnions  la 
»  chasse,  M.  de  Nemours  vint  trouver  quelques 
»  gens  de  pied  qui  se  rallioient,  si  voulut  don- 
»  ner  dedans  ;  mais  le  gentil  prince  se  trouva  si 
»  mal  accompagné,  qu'il  y  fut  tué,  dont  de 
»  toutes  les  desplaisances  et  deuils  qui  furent  ja- 

»  mais  faits,  ne  fut  pareil  que  celuy  qu'on  a  dé- 
»  mené  et  qu'on  démène  encore  en  notre  camp; 
»  car  il  semble  que  nous  ayons  perdu  la  bataille, 
»  bien  vous  promets-je ,  Monsieur,  que  c'est  le 
»  plus  grand  dommage  que  de  prince  qui  mourut 
»  cent  ans  a,  et  s'il  eust  vécu  âge  d'homme,  il 
))  eust  fait  des  choses  que  oncqucs  prince  ne  fit; 
»  et  peuvent  bien  dire  ceux  qui  sont  de  deçà, 
»  qu'ils  ont  perdu  leur  père;  et  moi.  Monsieur, 
»  je  n'y  sçaurois  vivre  qu'en  mélancolie ,  car 
»  j'ay  tant  perdu  que  je  ne  le  vous  sçaurois 
«  écrire. 

»  Monsieur,  eu  d'autres  lieux  furent  tuez 
»  M.  d'Alegre  et  son  fils ,  M.  du  Molard ,  six  ca- 
»  pitaines  allemans  et  le  capitaine  Jacob ,  leur 
»  colonel ,  le  capitaine  Maugiron ,  le  baron  de 
»  Grand-Mont ,  et  plus  de  deux  cents  gentils- 
»  hommes  de  nom  et  tous  d'estime,  sans  plus  de 
»  deux  mille  hommes  de  pied  des  nostres ,  et  vous 
»  asseure  que  de  cent  ans  le  royaume  de  France 
»  ne  recouvrera  la  perte  qu'y  avons  eue. 

»  Monsieur,  hier  matin  fut  amené  le  corps  de 
»  feu  Monsieur  à  Milan,  avec  deux  cents  hommes- 
»  d'armes,  au  plus  grand  honneur  qu'on  a  sçeu 
«adviser;  car  on  porte  devant  lui  dix-huit  ou 
»  vingt  enseignes,  les  plus  triomphantes  qu'on 
»  vid  jamais ,  qui  ont  esté  en  cette  bataille  ga- 
>»  gnées  :  il  demeurera  à  Milan  jusques  à  ce  que 
»  le  Roy  aye  mandé  s'il  veut  qu'il  soit  porté  en 
n  France  ou  non. 

»  Monsieur,  nostre  armée  s'en  va  temporisant 
»  par  cette  Roraagne ,  en  prenant  toutes  les  villes 
r>  pour  le  concile  ;  ils  ne  se  font  point  prier  d'eux 
»  rendre,  au  moyen  de  ce  qu'ils  ont  peur  d'estre 
»  pillez  comme  a  esté  ceste  ville  de  Kavenne , 
»  en  laquelle  n'est  rien  demeuré ,  ef  ne  bouge- 
»  rons  de  ce  quartier  que  le  Roy  n'aye  mandé 
■>■>  qu'il  veut  que  son  armée  face. 

»  Monsieur,  touchant  le  frère  du  Poste  dont 
«vous  m'avez  écrit,  incontinent  que  l'envoye- 
»  rez ,  il  n'y  aura  point  de  faute  que  ne  le  pour- 
»  voye ,  puisque  my  est  dépesché.  Je  crois  qu'au- 
»  rons  abstinence  de  guerre:  toutesfois  les  Suisses 
»  font  quelque  bruit  tousjours  ;  mais  quand  ils 
»  sçauront  cette  desfaite ,  peut-être  ils  mettront 
»  quelque  peu  d'eau  en  leur  vin.  lucontinent 
»  que  les  choses  seront  un  peu  appaisées,  je 
»  vous  iray  voir.  Priant  Dieu ,  Monsieur,  qu'il 
»  vous  donne  très-bonne  vie  et  longue.  Escrit  au 
»  camp  de  Ravenne,  ce  14'  jour  d'avril.  Vostre 
»  humble  serviteur, 

y>  Bavard.  » 

Après  la  bataille  de  Marignan  les  princes  et 
les  chefs  de  l'armée  française  durent  être  (é- 
moins  d'un  beau  et  touchant  specfacle,  lorsque 
François  I"  voulut  être  armé  clievalier  de  la 
main  de  Bayard.  «Ce  sera  donc  de  la  main  du 
))  chevalier  Bayard  ,  dit  le  Roi  .  que  je  seray  fait 
"Chevalier;  nul  ne  luy  en  doit  porter  envie, 
))  puisque  nul  n'a  eu  l'heur  de  se  trouver  en 
»  tant  de   batailles,  assaults  et   rencontres,  à 


»  pied  et  à  cheval ,  et  donné  plus  de  preuves  de 
»  sa  vaillance,  expérience  et  bonne  conduite.  » 
Quand  Bayard  eut  donné  au  roi  de  France  l'ac- 
colade de  clievalier,  il  embrassa  son  épée  et  pro- 
nonça ces  paroles  :  «  Glorieuse  épée ,  qui  au- 
»  jourd'huy  as  eu  l'honneur  de  faire  chevalier  le 
»  plus  grand  Roy  du  monde,  je  ne  t'employerai 
»  jamais  plus  que  contre  les  infidèles  ennemis 
»  du  nom  chrétien.  »  François  I"  et  sou  conseil, 
se  croyant  dans  l'impuissance  de  défendre  la 
ville  de  Mézières,  menacée  par  les  forces  de 
Charles-Quint,  étaient  d'avis  de  brûler  la  place; 
Bayard  fit  prévaloir  une  opinion  contraire,  di- 
sant «  qu'il  n'y  avoit  point  de  place  foible  là  où 
»  il  y  avoit  des  gens  de  bien  pour  la  défendre.  » 
Bayard  se  chargea  de  la  garde  de  Mézières , 
soutint  le  siège  pendant  six  semaines  contre  une 
nombreuse  armée  qui  fut  obligée  de  se  retirer. 
«  Tous  les  habitans  de  Mézières,  dit  Expilly  (1), 
quand  le  sieur  de  Bayard  en  sortit ,  le  suivoient 
avec  acclamations  et  actions  de  grâces ,  non- 
seulement  à  luy,  mais  aussi  aux  capitaines  et 
soldats  ,  baisant  leurs  armes  et  casaques,  comme 
à  leurs  défenseurs  et  libérateurs  :  j'ay  appris  que 
cette  ville,  non  ingrate  de  ses  bienfaicts,  garde 
encore  la  souvenance  de  tant  d'obligations ,  et 
honore  tous  les  ans  la  mémoire  du  Chevalier.  » 

La  belle  et  admirable  mort  de  Bayard  est  ra- 
contée de  la  façon  la  plus  touchante  par  le  loyal 
serviteur  ;  mais  le  narrateur  n'a  point  parlé  de 
l'entrevue  avec  le  connétable  de  Bourbon.  Celui- 
ci  ,  abordant  le  héros  mourant  :  «  Ha  !  capitaine 
))  Bayard,  lui  avoit-il  dit,  que  je  suis  marry  et 
»  desplaisant  de  vous  voir  en  cet  estât  !  Je  vous 
»  ay  tousjours  aimé  et  honoré  pour  la  grande 
»  prouesse  et  sagesse  qui  est  en  vous.  Ha  !  que 
»  j'ay  grand  pitié  de  vousl  —  Monseigneur,  lui 
»  répondit  Bayard,  je  vous  remercie;  il  n'y  a 
»  point  de  pitié  en  moy  qui  meurs  en  homme  de 
)i  bien,  servant  mon  Roy.  Il  faut  avoir  pitié  de 
•))  vous,  qui  portez  les  armes  contre  vostre  prince, 
»  vostre  patrie  et  vostre  serment.  »  Bayard  mou- 
rut à  48  ans,  et  non  point  à  55  ans,  comme  dit 
Expilly. 

I/hisfoire  a  recueilli  des  paroles  de  regrets  et 
d'admiration  prononcées  par  François  I",  qui 
comprit  tout  ce  qu'il  perdait  en  perdant  Bayard; 
il  répétait,  en  gémissant,  «  qu'il  avoit  perdu  un 
»  grand  capitaine,  dont  le  nom  faisoit  honorer 
»  et  craindre  ses  armes;  que  véritablement  il 
»  mériloit  de  plus  hautes  charges  et  bienfaicts 
»  qu'il  n'en  avoit  possédé.  »  Dans  les  jours  où  la 
victoire  avoit  cessé  d'être  fidèle  au  drapeau  de 
la  France,  François  I"  disait  souvent  :  «Ha! 
»  chevalier  Bayard ,  que  vous  me  faites  grand 
»  faute  !  ))  Pendant  sa  captivité  en  Espagne  ,  le 
roi  de  France,  causant  avec  Marin  de  Mon- 
chenu,  son  premier  maitre-d'hôlcl ,  aimait  à  rap- 
peler la  mémoire  de  Bayard  comme  de  l'homme 
qui  lui  aurait  épargné  bien  des  mésaventures. 

(1)  Suiiplémcnl  à  J'hisloiio  du  fhevalier  Bayard. 

«  Si  le  chevalier  Bayard ,  qui  estoit  vaillant  et 
»  expérimenté,  disait-il ,  eust  été  vivant  et  près 
»  de  moi ,  mes  affaires  sans  doute  auroieut  pris 
»  un  meilleur  train  ;  j'aurois  pris  et  creu  son 
»  conseil ,  je  n'aurois  séparé  mon  armée ,  et  ne 
»  saurois  sorty  de  mon  retranchement  ;  et  puis 
»  sa  présence  m'auroit  valu  cent  capitaines, 
»  tant  il  avoit  gaigné  de  créance  parray  les 
»  miens  et  de  crainte  parmy  mes  ennemis.  Ha  ! 
»  je  ne  serois  pas  icy  1  » 

Symphorien  Champier,  auteur  d'une  histoire 
de  Bayard  qu'on  ne  doit  lire  qu'avec  précaution, 
a  donné  sur  les  funérailles  de  Bayard  d'intéres- 
sants détails;  nous  les  reproduirons  pour  com- 
pléter ceux  qui  se  trouvent  rapportés  par  le 
loyal  serviteur  :  «  Quelque  temps  après ,  le  corps 
de  Bayard  feut  porté  à  Grenoble,  et  feut,  par 
messieurs  de  la  justice  et  les  gentils-hommes  du 
pays,  et  par  ceux  de  la  ville,  receu  en  moult 
grand  honneur  et  grand  deuil ,  plainct  d'un  cha- 
cun; et  ne  feut  de  vie  d'homme  tant  regretté 
seigneur  ne  autre  d'un  chacun  que  le  noble 
Bayard.  Après  que  feut  porté  le  corps  à  Gre- 
noble, feut  mis  au  couvent  et  monastère  des  Mi- 
nimes, lequel  avoit  fondé  et  faict  édifier  mon- 
seigneur Laurent  des  Alemans,  oncle  dudict 
Bayard  ,  évesque  de  Grenoble.  El  pour  ce  que  à 
son  trépas  le  noble  seigneur  Bayard  avoit  or- 
donné estre  sépulture  avec  ses  père  et  mère , 
au  lieu  de  Grenion,  feurent  assemblez  les  pa- 
rents là  où  il  debvoit  estre  inhumé;  et  feut  dict 
que,  pour  ce  qu'il  avoit  esté  lieutenant  du  gou- 
verneur du  pays,  et  que  Grenoble  estoit  le  chef 
de  la  justice  Dclphinale,  seroit  meilleur  qu'il 
feust  ensépulturé  au  couvent  des  Minimes,  le- 
quel avoit  esté  construict  par  son  oncle,  M.  de 
Grenoble;  et  ainsi  feut  faict.  Et  feurent  les 
obsèques  et  funérailles  faictes  comme  s'il  eust 
été  non  un  lieutenant  ou  un  gouverneur,  mais 
un  prince.  »  Bayard  n'a  pour  tout  monument 
funèbre  qu'un  buste,  au  bas  duquel  est  gravée 
une  épitaphe  latine.  Henri  IV,  passant  à  Greno- 
ble en  1601 ,  avait  donné  ordre  qu'on  élevât  à  la 
mémoire  du  Chevalier  sans  peur  et  sans  reproche 
un  mausolée  digne  de  lui,  et  les  ordres  du  mo- 
narque ne  purent  recevoir  leur  accomplisse- 
ment. En  1619,  un  fonds  de  mille  livres  fut  voté 
à  Grenoble  pour  cette  noble  destination  ;  mais 


les  deniers  ayant  été  divertis,  dit  Expilly,  on 
n'y  a  rien  fait.  Frappé  de  l'humble  solitude  qui 
entourait  les  cendres  d'un  grand  capitaine,  Ex- 
pilly avait  composé  les  vers  suivants,  dans  l'an- 
née 1622  : 

Au  pied  de  cet  autel  la  cendre  encevclie 
Du  valereux  Bayard  gist  sans  titre  et  sans  nom  ; 
Nul  marbre  relevé,  digne  de  son  renom , 
Aux  passans  curieux  ses  gestes  ne  publie. 

O  sort  !  qui  les  loyers  aux  vertus  ne  mesures , 
Pompée  au  bord  marin  sans  sépulchre  tu  vois , 
Et  le  vieillard  Priam,  tige  de  tant  de  rois , 
Sans  tombe  et  sans  honneur  gist  parmi  les  masures. 

Bayard  qui  fit  trembler  l'Espagne  et  l'Italie, 
Qui  de  son  Dauptiiné  fut  le  lustre  et  l'orgueil, 
N'obtiendra  donc  jamais  l'ornement  d'un  cercueil  ! 
Donc  ainsi  passera  sa  mémoire  abolie. 

Ha  !  non,  Bayard  ici  tout  entier  ne  s'arreste. 
Ce  lieu  seul  ne  comprend  Bayard  et  ses  lauriers. 
Il  se  trouve  partout  :  car  des  vaillans  guerriers 
L'univers  est  la  tombe  et  le  ciel  la  retraite. 

Au  rapport  des  historiens ,  Bayard  était  grand 
et  maigre;  sa  peau  était  blanche  et  délicate;  il 
avait  des  yeux  noirs  et  vifs,  le  nez  aquilin,  des 
cheveux  châtains ,  l'expression  de  la  figure 
douce  ;  il  portait  la  barbe  rase  pour  être  plus  li- 
bre sous  les  armes.  A  voir  Bayard ,  on  ne  Veùl 
point  pris  pour  un  chef  d'armée  accoutumé  aux 
violentes  scènes  du  champ  de  bataille. 

Nous  ne  dirons  rien  de  l'ouvrage  du  loyal  ser- 
viteur, sinon  qu'il  est  impossible  de  trouver  une 
plus  attachante  lecture.  L'inimitable  simplicité 
du  style  s'y  mêle  à  l'intérêt  des  faits,  intérêt 
toujours  vif,  toujours  soutenu,  et  qui  repose 
sur  tout  ce  qu'il  y  a  de  bon,  de  noble,  d'élevé 
dans  les  sentiments  humains.  Le  nom  du  loyal 
serviteur  nous  est  resté  inconnu  ;  on  présume 
que  ce  fut  un  fidèle  secrétaire  de  Bayard.  Nous 
avons  reproduit  l'édition  de  1527,  comme  étant 
la  seule  complète.  En  lisant  cette  histoire  du 
Chevalier  sans  peur  et  sans  reproche,  on  est 
frappé  de  la  ressemblance  de  Bayard  avec  Tan- 
crède  et  Du  Guesclin.  Tancrède,  Du  Guesclin  et 
Bayard  forment,  dans  l'histoire  moderne,  comme 
la  trinité  de  l'héroïsme. 

Pource  qu'il  est  moult  difflclle  sans  là  grâce 
de  Dieu,  en  ce  mortel  estre,  complaire  à  tout 
le  monde,  et  que  les  hommes  coustumiers  d'es- 
cripre  hystoires  et  cronicques  font  voulentiers 
leur  adresse  à  aucun  notable  personnage,  je, 
qui ,  sans  autrement  me  nommer,  ay  empris  de 
mettre  en  avant  les  faictz  et  gestes  du  bon  Che- 
valier sans  paour  et  sans  reprouche ,  le  seigneur 
de  Bayart ,  et  parmy  ses  excellentes  œuvres  y 
comprendre  plusieurs  autres  vertueux  person- 
nages, me  suis  advisé,  à  ce  qu'il  ne  feust  mur- 
muré cy-après  contre  moy  n'avoir  bien  et  juste- 
ment fait  mon  devoir  particulier  en  laissant  l'ung 
pour  prendre  l'aultre ,  attribuer  cest  mienne 
rudde  hystoire  aux  trois  estatz  du  très-excellent, 
très  -  puissant  et  très  -  renommé  royaulme  de 
France;  car,  pour  au  vray  amplifier  les  perfec- 
tions d'ung  homme ,  ne  l'ay  peu  faire  autrement, 
considéré  que  sans  grâce  infuse  du  Sainct-Espe- 
rit,  depuis  l'incarnation  de  nostre  sauveur  et 
rédempteur  Jésuchrist,  ne  s'est  trouvé ,  en  cro- 
nicque  ou  hystoire,  prince,  gentil-homme,  ne 
autre  condition  qu'il  ait  esté ,  qui  plus  furieuse- 
ment entre  les  cruelz,  plus  doulcement  entre 
les  humbles,  ne  plus  humainement  entre  les 


petis ,  ait  vescu ,  que  le  bon  Chevalier  dont  la 
présente  hystoire  est  commencée.  Et  combien 
que  de  tout  temps,  en  ceste  doulce  contrée  de 
France,  la  grâce  de  Nostre  Seigneur  s'est  si 
grandement  espandue ,  que  peu  de  deffault  y 
survient  quant  aux  nécessitez  du  corps ,  qui  est 
une  manne  quant  à  ceste  vie  mondaine,  ung  au- 
tre inconvénient  à  ceste  occasion  y  survient  : 
c'est  que  la  grande  ayse  que  grans ,  moyens  et 
petis  y  soustiennent  les  mect  en  telle  oysiveté, 
qu'ilz  ne  se  peuvent  contenir  du  péché  d'envye. 
En  blasmant  aucunes  fois  à  tort  et  sans  cause 
les  innocens,  et  en  détenant  caché  les  mérites, 
prouesses  et  honneurs  des  vertueux,  si  s'en  trou- 
verra-il  peu  qui  sceussent  ou  ayent  voulu  dire 
chose  contre  l'honneur  d'icelluy  bon  Chevalier, 
s'ilz  ne  l'ont  dit  à  l'emblée  ;  car  en  iceulx  trois 
estatz  s'est  si  vertueusement  gouverné,  qu'il  en 
aura  quant  à  Dieu  sa  grâce ,  et  quant  au  monde 
verdoyante  et  immortelle  couronne  de  laurier, 
pour  ce  que,  touchant  l'Eglise,  ne  s'en  est  ja- 
mais trouvé  ung  plus  obéissant  ;  quant  à  Testât 
de  noblesse,  ung  plus  deffensible;  et  à  Testât 
de  labour,  ung  plus  piteux  ne  secourable. 


TRÈS-JOYEUSE. 

PLAISANTE  ET  RÉCRÉATIVE   HISTOIRE 
DU  BON    CHEVALIER 

SANS  PAOUR  ET  SANS  REPROUGHE. 


CHAPITRE  PREMIER. 

Comment  le  seigneur  de  Bayart , père  du  bon 
Chevalier  sans  paour  et  sans  reprouche^  eut 
vouloir  de  sçavoir  de  ses  enfans  de  quel  es- 
tât Hz  voulaient  estre. 

Ou  pays  de  Daulphiné ,  que  possède  présente- 
ment le  roy  de  France ,  et  ont  fait  ses  prédé- 
cesseurs depuis  sept  ou  huyt  vingtz  ans  que  ung 
daulphin,  Ymbert(l),  qui  fut  le  derrenier,leur 
en  fist  don,  y  a  plusieurs  bonnes  et  grosses  mai- 
sons de  gentilz-hommes,  et  dont  il  est  sorty  tant 
de  vertueux  et  nobles  chevaliers,  que  le  bruyt 
en  court  par  toute  la  chrestienté  ;  en  sorte  que 
tout  ainsi  que  l'escarlate  passe  en  couleur  toutes 
autres  tainctures  de  drap ,  sans  blasmer  la  no- 
blesse d'autre  région  ,  les  Daulphinoys  sont  ap- 
peliez ,  par  tous  ceux  qui  en  ont  congnoissance, 
l'escarlate  des  gentilz-hommes  de  France;  entre 
lesquelles  maisons  est  celle  de  Rayart,  de  an- 
cienne et  noble  extraction.  Et  bien  l'ont  ceulx 
qui  en  sont  saillis  monstre  ;  car  a  la  journée  de 
Poictiers  le  terayeul  du  bon  Chevalier  sans 
paour  et  sans  reprouehe  mourut  aux  piedz  du  roy 
de  France  Jehan;  à  la  journée  de  Crécy  (2),  son 
bysayeul  ;  à  la  journée  de  Montlehéry,  demoura 
sur  le  champ  son  ayeul  avecques  six  playes 
mortelles,  sans  les  autres;  et  à  la  journée  de 
Guignegaste ,  fut  son  père  si  fort  blessé  que 
onncques  puis  ne  put  guères  partir  de  sa  mai- 
son ,  où  il  mourut  aagé  de  bien  quatre-vingtz 
ans. 

Et  peu  de  jours  avant  son  trespas  ,  considé- 
rant par  nature,  qui  jà  luy  défailloit,  ne  povoir 
pas  faire  grant  séjour  en  ce  mortel  estre ,  ap- 

(1)  Himbert  II  céda  le  Dauphiné  au  Roi  de  France  par 
deux  (raités,  dont  l'un  conclu  en  1343  et  Initie  en  13i9. 


pella  quatre  enfans  qu'il  avoit  en  la  présence  de 
sa  femme ,  dame  très-dévote  et  toute  à  Dieu,  la- 
quelle estoit  seur  de  l'évesque  de  Grenoble  ,  de 
la  maison  des  Alemans.  Ainsi,  ses  enfans  venuz 
devant  luy,  à  l'aisné  demanda,  qui  estoit  en 
l'aage  de  dix-huyt  à  vingt  ans,  qu'il  vouloit  de- 
venir ;  lequel  respondit  qu'il  ne  vouloit  jamais 
partir  de  la  maison ,  et  qu'il  le  vouloit  servir 
sur  la  fm  de  ses  jours.  «  Et  bien  !  dist  le  père , 
»  Georges,  puisque  tu  aymes  la  maison ,  tu  de- 
»  moureras  ici  à  combattre  les  ours.  »  Au  se- 
cond ,  qui  a  esté  le  bon  Chevalier  sans  paour  et 
sans  reprouehe ,  fut  demandé  de  quel  estât  il 
vouloit  estre  ;  lequel ,  en  l'aage  de  treize  ans  ou 
peu  plus,  esveillé  comme  ung  esmérillon,  d'ung 
visage  riant  respondit ,  comme  s'il  eust  eu  cin- 
quante ans  :  ■<  Monseigneur  mon  père  ,  combien 
»  que  amour  paternel  me  tiengne  si  grande- 
»  ment  obligé  que  je  deusse  oublier  toutes 
«  choses  pour  vous  servir  sur  la  fm  de  vostre 
"  vie ,  ce  néantmoins ,  ayant  enraciné  dedans 
»  mon  cueur  les  bons  propos  que  chascun  jour 
»  vous  récitez  des  nobles  hommes  du  temps 
>'  passé,  mesmement  de  ceulx  de  nostre  maison, 
»  je  seray,  s'il  vous  plaist,  de  Testât  dont  vous 
»  et  voz  prédécesseurs  ont  esté,  qui  est  de  suy- 
»  vre  les  armes,  car  c'est  la  chose  en  ce  monde 
»  dont  j'ay  le  plus  grand  désir,  et  espère,  aydant 
»  la  grâce  de  Dieu  ,  ne  vous  faire  point  de  dés- 
»  honneur.  »  Alors  respondit  le  bon  vieillart  en 
larmoyant  :  «  Mon  enfant ,  Dieu  t'en  doint  la 
»  grâce  !  Jà  ressembles-tu  de  visage  et  corsage 
»  à  ton  grant-père ,  qui  fut  en  son  temps  ung 
»  des  acomplis  chevaliers  qui  feust  en  chres- 
»  tienté.  Si  mettray  peine  de  te  bailler  le  train 
"  pour  parvenir  à  ton  désir.  »  Au  tiers  demanda 

(2)  Journée  d'Azincourt. 

quel  moyen  il  voiiloit  tenir.  Il  respondit  qu'il 
vouloit  estre  de  Testât  de  son  oncle  monseigneur 
d'Esnay,  ung  abbaye  près  Lyon.  Son  père  le 
luy  accorda  ,  et  l'envoya  par  ung  sien  pai-ent  à 
sondit  oncle,  qui  le  feit  moyjie;  et  depuis  a 
esté,  par  le  moyen  du  bon  Chevalier  son  iVèrc, 
abbé  de  .Tozaphat,  aux  fauxbourgs  de  Chartres. 
Le  dernier  respondit  de  mesme  sorte ,  et  dist 
qu'il  vouloit  estre  comme  son  oncle  monseigneur 
de  Grenoble,  à  qui  il  fut  pareillement  donné,  et 
peu  après  le  fist  chanoyne  de  l'église  de  Nostre- 
Dame  ;  et  depuis ,  par  le  mesme  moyen  que  son 
frère  le  moyne  fut  abbé,  il  fust  évesque  de  Glan- 
desve  en  Prouvence.  Or  laissons  les  autres  trois 
frères  là,  et  retournons  à  l'histoire  du  bon 
Chevalier  sans  paour  et  sans  reprouche  ,  et 
comment  son  père  entendit  à  son  affaire. 

<x.x> 

CHAPITRE  H. 

Comment  le  père  du  bon  Chevalier  sans  paour 
et  sans  reprouche  envoya  quérir  son  beau- 
frère^  Vêvesque  de  Grenoble  ^  pour  parler  à 
luy^  parce  qu'il  ne  povoit  plus  partir  de  la 
maison. 

Après  le  propos  tenu  par  le  père  du  bon  Che- 
valier à  ses  quatre  enfans  ,  et  parce  qu'il  ne 
povoit  plus  chevaucher ,  envoya  ung  de  ses  ser- 
viteurs le  lendemain  à  Grenoble  devers  l'éves- 
que  son  beau-frère  ,  à  ce  que  son  plaisir  feust, 
pour  aucunes  choses  qu'il  avoit  à  luy  dire  ,  se 
vouloir  transporter  jusques  à  sa  maison  de 
Bayart ,  distant  dudit  Grenoble  cinq  ou  six 
lieues.  A  quoy  le  bon  évesque ,  qui  oncques  en 
sa  vie  ne  fust  las  de  faire  plaisir  à  ung  chascun  , 
obtempéra  de  très-bon  cueur.  Si  partit  inconti- 
nent la  lettre  reçue  ,  et  s'en  vinst  au  giste  en  la 
maison  de  Bayart ,  où  il  trouva  son  beau-frère 
en  une  chaire  auprès  du  feu  ,  comme  gens  de 
son  aage  font  voulentiers.  Si  se  saluèrent  l'ung 
l'autre  ,  et  firent  le  soir  la  meilleur  chère  qu'ilz 
peurent  ensemble ,  et  en  leur  compaignie  plu- 
sieurs autres  gentilz-hommes  du  Daulphiné,  qui 
estoient-là  assemblez.  Puis  quand  il  fut  heure 
chascun  se  retira  en  sa  chambre ,  où  ils  reposè- 
rent à  leur  aise  jusques  à  lendemain  matin  , 
qu'ilz  se  levèrent^  ouyrent  la  messe  ,  que  ledit 
évesque  de  Grenoble  chanta  ;  car  voulentiers 
disoit  tous  les  jours  messe  ,  s'il  n'estoit  mal  de 
sa  personne.  Et  pleustà  Nostre-Seigneur  (jue  les 
prélats  de  présent  feussent  aussi  bons  serviteurs 
de  Dieu,  et  aussi  charitables  aux  povres,  qu'il  a 
esté  en  son  temps  ! 

La  me.sse  nuye,  convint  laver  les  mains  et  se 


mettre  à  table  ,  où  de  rechief  cbascu  fist  très- 
bonne  chière  ;  et  y  servoit  le  bon  Chevalier  tant 
sagement  et  honnestement,  que  tout  homme  en 
disoit  bien.  Sur  la  fin  du  disner,  et  après  grâces 
dictes,  le  bon  vieillart  seigneur  de  Bayart  com- 
mencea  ainsi  ces  parolles  à  toute  la  compaignie  : 
"  Monseigneur  et  messeigneurs ,  l'occasion  pour- 
»  quoy  vous  ay  mandez  est  temps  d'estre  dé- 
»  clairée  ;  car  tous  estes  mes  parens  et  amys,  et 
"  jà  voyez-vous  que  je  suis  par  vieillesse  siop- 
»  pressé,  qu'il  est  quasi  impossible  que  sceusse 
"  vivre  deux  ans.  Dieu  m'a  donné  quatre  filz  , 
»  desquelz  de  chascun  ay  bien  voulu  enquérir 
»  quel  train  ilz  veullent  tenir.  Et  entre  autres 
»  m'a  dit  mon  filz  Pierre  qu'il  veult  suyvre  les 
»  armes;  dont  il  m'a  fait  un  singulier  plaisir  , 
»  car  il  ressemble  entièrement  de  toutes  façons 
"  à  mon  feu  seigneur  de  père,  vostre  parent  ;  et 
»  si  de  conditions  il  luy  veult  aussi  bien  ressem- 
»  bler,  il  est  impossible  qu'il  ne  soit  en  son  vi- 
•'  vant  ung  grant  homme  de  bien ,  dont  je  croy 
»  que  ung  chascun  de  vous,  comme  mes  bons 
>'  parens  et  amys,  seriez  bien  aises.  Il  m'est 
"  besoing  ,  pour  son  commencement ,  le  metti-e 
»  en  la  maison  de  quelque  prince  ou  seigneur  , 
»  affin  qu'il  appreigne  à  se  contenir  honneste- 
»  ment  ;  et  quand  il  sera  ung  peu  plus  grant , 
»  apprendra  le  train  des  armes.  Si  vous  prie 
»  tant  que  je  puis  que  chascun  me  conseille  en 
»  son  endroit  le  lieu  où  je  le  pouiTay  mieulx 
»  loger.  » 

Alors ,  dist  l'ung  des  plus  anciens  gentilz- 
hommes,  il  faut  qu'il  soit  envoyé  au  roy  de 
France  ;  ung  autre  dist  qu'il  seroit  fort  bien  en 
la  maison  de  Bourbon  ;  et  ainsi  d'ung  en  autre 
n'y  eut  celluy  qui  n'en  dist  son  advis.  Mais  l'é- 
vesque  de  Grenoble  parla  et  dist  :  «  Mon  frère , 
»  vous  scavez  que  nous  sommes  en  grosse  amy- 
»  tié  avecques  le  duc  Charles  de  Savoye ,  et 
»  nous  tient  du  nombre  de  ses  bons  serviteurs. 
»  Je  croy  qu'il  le  prendra  voulentiers  pour  ung 
»  de  ses  paiges.  Il  est  à  Chambéry  ,  c'est  près 
"  d'icy.  Si  bon  vous  semble  et  à  la  compaignie  , 
»  je  le  luy  meneray  demain  au  matin ,  après 
»  l'avoir  très-bien  mis  en  ordre,  et  garny  d'ung 
»  bas  et  bon  petit  roussin  que  j'ay  depuis  trois 
»  ou  quatre  jours  enca  recouvert  du  seigneur  Du 
»  Riage.  >> 

Si  fut  le  propos  de  l'évesque  de  Grenoble  tenu 
à  bon  de  toute  la  compaignie  ,  et  mesmcinent 
dudit  seigneur  de  Bayart ,  qui  luy  livra  son  filz 
en  luy  disant  :  »  Tenez  ,  Monseigneur  ,  je 
»  prie  à  Nostre-Seigneur  que  si  bon  présent 
>'  en  puissiez  faire,  qu'il  vous  face  honneur  en 
"  sa  vie.  •• 

Alors  tout  incontinent  enxoya  ledit  cvcsquc  à 

la  ville  quérir  son  lailleur,  auquel  il  manda  ap- 
porter veloux  ,  satin  et  autres  choses  nécessaires 
pour  habiller  le  bon  Chevalier.  Il  vint  et  beson- 
gna  toute  la  nuyt ,  de  sorte  que  le  lendemain 
matin  fut  tout  prest.  Et,  après  avoir  desjeuné, 
monta  sur  soii  roussin  ,  et  se  présenta  à  toute  la 
eompaignie,  qui  estoit  en  la  basse  court  du  chas- 
teau,  tout  ainsi  que  si  on  l'eust  voulu  présenter 
dès  l'heure  au  duc  de  Savoye.  Quant  le  cheval 
sentit  si  petit  fès  sur  luy,  joinct  aussi  que  le 
jeune  enfant  avoit  ses  espérons  dont  il  le  pic- 
quoit ,  commencea  à  faire  trois  ou  quatre  saulx, 
de  quoy  la  compaignie  eut  paour  qu'il  affallast 
le  garsoir.  Mais  en  lieu  de  ce  qu'on  cuydoit  qu'il 
deust  crier  à  l'ayde  quant  il  sentit  le  cheval  si 
fort  remuer  soubz  luy,  d'ung  gentil  cueur,  as- 
seuré  comme  ung  lyon  ,  luy  donna  trois  ou 
quatre  coups  d'esperon  ,  et  une  carrière  dedans 
ladicte  basse-conrt  ;  eu  sorte  qu'il  mena  le  che- 
val à  la  raison  ,  comme  s'il  eust  eu  trente  ans.  Il 
ne  faut  pas  demander  si  le  bon  vieil lart  fut  aise, 
et,  soubzriant  dejoye,  demanda  à  son  filz  s'il 
avoit  point  de  paour  ;  car  pas  n'avoit  quinze 
jours  qu'il  estoit  sorty  de  l'escolle.  Lequel  res- 
pondit  d'ung  visage  asseuré  :  «  Monseigneur, 
>'  j'espère ,  à  l'ayde  de  Dieu  ,  devant  qu'il  soit 
»  six  ans,  le  remuer,  luy  ou  autre,  en  plus  dan- 
»  gereux  lieu  ;  car  je  suis  iey  parmy  mes  amys, 
»  et  je  pouri-ay  estre  parmy  les  ennemys  du 
»  raaistre  que  je  serviray. —  Or  sus ,  sus ,  dist  le 
'•  bon  évesque  de  Grenoble,  qui  estoit  prest  à 
»  partir,  mon  nepveu,  mon  amy ,  ne  descendez 
»  point,  et  de  toute  la  compaignie  prenez  con- 
»  gé.  »  Lors  le  jeune  enfant,  d'une  joyeuse  con- 
tenance s'adressa  à  son  père  ,  auquel  il  dist  : 
»  Monseigneur  mon  père  ,  je  prie  à  Nostre-Sei- 
»  gneur  qu'il  vous  doint  bonne  et  longue  vie  ,  et 
»  à  moy  grâce ,  avant  qu'il  vous  oste  de  ce 
>'  monde  ,  que  puissiez  avoir  bonnes  nouvelles 
>'  de  moy.  —  Mon  amy,  dist  le  père ,  je  l'en 
>'  supplie  ;  >-  et  puis  luy  donna  sa  bénédiction. 
Et  après  alla  prendre  congé  de  tous  les  gen- 
tilz-homraes  qui  estoient  là,  l'ung  après  l'autre, 
qui  avoient  à  grant  plaisir  sa  bonne  conte- 
nance. 

La  povre  dame  de  mère  estoit  en  une  tour  du 
chasteau  ,  qui  tendrement  ploroit;  car  combien 
qu'elle  feust  joyeuse  dont  son  filz  estoit  en  voye 
de  parvenir,  amour  de  mère  l'admonnestoit  de 
larmoyer.  Toutesfois,  après  qu'on  luy  fut  venu 
dire  :  «Madame,  si  voulez  venir  veoir  vostre 
»  filz,  il  est  tout  à  cheval,  prest  à  partir,  >>  la 
bonne  gentil  femme  sortit  par  le  derl-ière  de  la 
tour,  et  fist  venir  son  filz  vers  elle,  auquel  elle 
dist  ccsparollcs  :  -Pierre,  mon  amy, vous  allez 
au  service  d'ung  gentil  prince.  D'autant  que 


"  mère  peult  commander  a  son  enfant ,  je  vous 
»  commande  trois  choses  tant  que  je  puis  ;  et 
n  si  vous  les  fai  ctes  ,  soyez  asseuré  que  vous 
"  vivrez  triumphamment  en  ce  monde.  Lapre- 
»  mière,  c'est   que  devant  toutes  choses  vous 
"  aymez,  craignez  et  servez  Dieu,    sans  au- 
»  cunement  l'offenser  s'il  vous  est   possible; 
»  car  c'est  celluy  qui  tous  nous  a  créez ,  c'est 
»  luy  qui  nous  fait  vivre,  c'est  celluy  qui  nous 
»  saulvera  ;  et  sans  luy  et  sa  grâce  ne  sçau- 
»  rions  faire  une  seulle  bonne   œuvre   en    ce 
»  monde.  Tous  les  matins  et  tous  les  soirs  re- 
»  commandez-vous  à  luy,  et  il  vous  aydera.  La 
»  seconde  ,  c'est  que  vous  soyez  doulx  et  cour- 
»  tois  à  tous  gentilz-hommes ,  en  ostant  de  vous 
"  tout  orgueil.  Soyez  humble  et  serviable  à  tou- 
'■  tes  gens  ;  ne  soyez  maldisant  ne  menteur  • 
»  maintenez-vous  sobrement   quant   au   boire 
»  et  au  manger;  fuyez  envye,  car  c'est  ung 
»  villain  vice;  ne  soyez  flatteur  ne  rapporteur, 
»  car  telles  manières  de  gens  ne  viennent  pas 
»  voulentiers  à  grande  perfection.  Soyez  loyal 
»  en  faictz  et  dictz  ;  tenez  vostre  parolle;  soyez 
»  secourable  à   vos   povres  veufves  et   orphe- 
"  lins,  et  Dieu  le  vous   guerdonnera.   La  tier- 
"  ce,  que  des  biens  que  Dieu  vous  donnera  vous 
»  soyez  charitable  aux  povres  nécessiteux  ;  car 
»  donner  pour  l'honneur  de  luy  n'apovrit  onc- 
»  ques  homme  ;  et  tenez  tant  de  moy,  mon  en- 
»  faut,  que  telle  aulmosne  pourrez-vous  faire, 
»  qui  grandement  vous  prouffitera  au  corps  et 
»  à  l'afne.  Vêla  tout  ce  que  je  vous  encharge. 
»  Je  croy  bien  que  vostre  père  et  moy  ne  vi- 
»  vrons  plus  guères.  Dieu  nous  face  la  grâce  à 
»  tout  le  moins  ,  tant  que  serons  en  vie  ,  que 
»  tousjours  puissions  avoir  bon  rapport  de  vous!  » 
Alors  le  bon  Chevalier,  quelque  jeune  aage  qu'il 
eust ,  luy  respondit  :  »  Madame  ma  mère  ,  de 
»  vostre  bon  enseignement ,  tant  humblement 
»  qu'il  m'est  possible,  vous  remercie  ;  et  espère 
»  si  bien  l'ensuyvre  que  ,  moyennant  la  grâce 
"  de  celluy  en  la  garde  duquel  me  recomraan- 
»  dez,  en  aurez  contentement;  et  au  demourant, 
^'  après  ra'estre  très-humblement  recommandé 
»  à  vostre  bonne  grâce  ,  je  voys  prendre  congé 
»  de  vous.  » 

Alors  la  bonne  dame  tira  hors  de  sa  manche 
une  petite  boursette,  en  laquelle  avoit  seule- 
ment six  escus  en  or  et  ung  en  monnoye,  qu'elle 
donna  à  son  filz  ;  et  appella  ung  des  serviteurs 
de  l'évesque  de  Grenoble,  son  frère ,  auquel  elle 
bailla  une  petite  malette,  en  laquelle  avoit  quel- 
que linge  pour  la  nécessité  de  son  filz,  le  priant 
que,  quand  il  seroit  présenté  à  monseigneur  de 
Savoye  ,  il  voulsist  prier  le  serviteur  de  l'es- 
cuver  soubz  la  charge  duquel  il  seroit  ([u'il  s'en 

voulsist  ung  peu  donnei-  de  garde ,  jusques  à  ce 
qu'il  feust  en  plus  grant  aage;  et  luy  bailla  deux 
escus  pour  luy  donner.  Sur  ce  propos  print  l'é- 
vesque  de  Grenoble  congé  de  la  compaignie ,  et 
appella  son  nepveu  ,  qui  pour  se  trouver  dessus 
son  gentil  roussin  pensoit  estre  en  ung  paradis. 
Si  commencèrent  à  marcher  le  chemin  droit  à 
Charabéry,  où  pour  lors  estoit  le  duc  Charles 
de  Savoye. 


CHAPITRE  m. 

Comment  Vévesque  de  Grenoble  présenta  son 
nepveu,  le  bon  Chevalier  sans  paour  et  sans 
reprouche  ^  au  duc  Charles  de  Savoye^  qui 
le  receut Joyeusement. 

Au  départir  du  chasteau  de  Bayart ,  qui  fut 
par  ung  saraedy  après  le  desjeuner,  chevaucha 
ledit  évesque  de  Grenoble  ,  de  sorte  qu'il  arriva 
au  soir  eu  la  ville  de  Charabéry  où  le  clergié 
alla  au  devant  de  luy  ;  car  ladicte  ville  est  de 
toute  ancienneté  de  l'évesché  de  Grenoble ,  et  y 
a  son  officiai  et  sa  court.  Il  se  logea  chez  ung 
notable  bourgeois.  Le  duc  estoit  logé  en  sa  mai- 
son ,  avecques  bon  nombre  de  seigneurs  et  gen- 
tilzhommes  tant  de  Savoye  que  de  Pyémont.  Le 
soir,  demoura  ledit  évesque  de  Grenoble  à  son 
logis ,  sans  se  monstrer  à  la  court ,  combien  que 
le  duc  feust  assez  informé  qu'il  estoit  à  la  ville; 
dont  il  fut  très-joyeulx  ,  parce  que  icelluy 
évesque  estoit  (si  ainsi  ou  les  peult  appel  1er  en 
ce  monde)  ung  des  plus  sainctz  et  dévotz  per- 
sonnages que  l'on  sceust.  Le  lendemain,  qui  fut 
dimenche,  bien  matin  se  leva ,  et  s'en  alla  pour 
faire  la  révérence  au  duc  de  Savoye  ,  qui  le  re- 
ceut d'ung  riant  visage,  luy  donnant  bien  àcon- 
gnoistre  que  sa  venue  luy  plaisoit  très-fort.  Si 
dévisa  avecques  luy  tout  au  long  chemin  depuis 
son  logis  jusques  à  l'Eglise ,  ou  il  alla  ouyr 
messe,  à  laquelle  il  servit  ledit  duc  ,  comme  à 
telz  princes  appartient ,  à  luy  bailler  à  baiser 
l'Evangille  et  la  paix.  Après  Ui  messe  dicte ,  le 
duc  le  mena  par  la  main  disner  avecques  luy, 
où  durant  icelluy  estoit  son  nepveu  le  bon  Che- 
valier,qui  le  servoit  de  boire  très-bien  eu  ordre, 
et  très-mignonneraent  se  contenoit  :  ce  que  re- 
garda le  duc  pour  la  jeunesse  qu'il  voyoit  en 
l'enfant,  de  sorte  qu'il  demanda  à  l'évesque  : 
<^  Monseigneur  de  Grenoble,  qui  est  ce  jeune 
»  enfant  qui  vous  donne  à  boire?  —  Monsei- 
»  gneur,  respondit-il ,  c'est  ung  homme-d'armes 


(1)  Dans  ce  mot  c'est  mon,  disent  les  auteurs  du  Dic- 
tionnaire de  Trévoux,  il  faut  sous-enlendre  avis,  qu'on 


»  que  je  vous  suis  venu  présenter  pour  vous  ser- 
«  vir,  se  il  vous  plaist  :  mais  il  n'est  pas  en  l'es- 
»  tat  que  je  le  vous  veulx  donner;  après  disner, 
»  si  c'est  vostre  plaisir,  le  verrez.  —  Vraye- 
»  ment ,  ce  dist  le  duc ,  qui  desjà  l'eût  pris  en 
>'  amour,  ri  seroit  bien  estrange  qui  tel  présent 
»  refuseroit.  »  Or  le  bon  Chevalier,  qui  desjà 
avoit  l'ordonnance  de  son  oncle  en  l'entende- 
ment, ne  s'amusa  guères  aux  morceaulx  après 
le  disner,  ains  s'en  va  au  logis  faire  séeller  son 
roussin ,  sur  lequel ,  après  l'avoir  bien  mis  en 
ordre ,  monta  ,  et  s'en  vint  le  beau  petit  pas  en 
la  court  de  la  maison  dudit  duc  de  Savoye ,  qui 
desjà  estoit  sorty  de  sa  salle,  appuyé  sur  une 
gallerie.  Si  veit  entrer  le  jeune  enfant  qui  fai- 
soit  bondir  son  cheval ,  de  sorte  qu'il  sembloit 
homme  de  trente  ans ,  et  qui  toute  sa  vie  eust 
veu  de  la  guerre.  Lors  s'adressa  à  l'évesque  de 
Grenoble,  auquel  il  dist  :  «  Monseigneur  de 
»  Grenoble ,  je  croy  que  c'est  vostre  petit  mi- 
»  gnon  qui  si  bien  chevauche  ce  cheval  ?  »  qui 
respondit  :  «  Monseigneur,  c'est  mon  (1)  ;  il  est 
)>  mon  nepveu ,  et  de  bonne  rasse ,  où  il  y  a  eu 
«  de  gentilz  chevaliers.  Son  père  ,  qui  par  les 
»  coups  qu'il  a  receuz  es  guerres  et  batailles  où 
«  il  s'est  trouvé ,  est  tant  myné  de  foiblesse  et 
«  vieillesse  ,  qu'il  n'est  peu  venir  devers  vous , 
»  se  recommande  très -humblement  à  vostre 
»  bonne  grâce,  et  vous  en  fait  ung  présent.  — 
»  En  bonne  foy,  respondit  le  duc ,  je  l'accepte 
»  voulentiers  ;  le  présent  est  beau  et  honneste  : 
»  Dieu  le  face  preudhomme  !  «  Lors  commanda 
ung  sien  escuyer  d'escuyrie,  en  qui  plus  sefioit, 
qu'il  prîut  en  sa  garde  le  jeune  Bayart ,  et  que 
à  son  oppinion  seroit  une  fois  homme  de  bien. 
Ne  tarda  guères ,  après  ce  propos,  que  l'évesque 
de  Grenoble,  qui  remercié  eut  très-humblement 
le  duc  de  Savoye ,  ne  prist  congé  de  luy  pour 
s'en  retourner  à  sa  maison  ;  et  ledit  duc  demou- 
ra à  Charabéry  jusques  à  quelque  teraps  après , 
qu'il  se  délibéra  d'aller  veoir  le  roy  de  France, 
Charles  huytiesrae,  qui  estoit  en  sa  ville  de 
Lyon,  où  il  se  donnoit  du  bon  teraps  à  faire 
joustes,  tournois  et  tous  autres  passe- temps. 


CHAPITRE  IV. 

Comment  le  duc  de  Savoye  se  partit  de  Cham- 
béry  pour  aller  veoir  le  roi  de  France  Char- 
les huytiesme  en  sa  ville  de  Lyon,  et  mena 


a  retranché  pour  abréger.  CetUTexprcssion  veut  dire  ici 
»7  est  vrai. 

avecques  luy  le  bon  Chevalier  sans paour  et 
sans  reprouche ,  lors  son  page. 

Le  bon  Chevalier  demoura  page  avecques  le 
duc  Charles  de  Savoye  bien  l'espace  de  demy- 
au,  où  il  se  fist  tant  aymer  de  grans,  moyens 
et  petis ,  qu'oncques  jeune  enfant  ne  le  fut  plus. 
11  estoit  serviahle  aux  seigneurs  et  dames  tant 
que  c'estoit  merveilles.  En  toutes  choses  n'y 
avoil  jeune  page  ne  seigneur  qui  feust  à  compa- 
rer à  luy;  car  il  saultoit,  luytoit,  jectoit  la  barre, 
selon  sa  grandeur,  et  entre  autres  choses  che- 
vauchoit  ung  cheval  le  possible.  De  sorte  que 
son  bon  maistre  le  print  en  aussi  grande  amour 
que  s'il  eust  esté  son  filz. 

Ung  jour  estant  le  duc  de  Savoye  à  Cham- 
béry,  faisant  grosse  chère,  se  délibéra  d'aller 
veoir  le  roy  de  France  à  Lyon,  où  pour  lors  es- 
toit  parmy  ses  princes  et  gentilz  hommes,  me- 
nant joyeuse  vie  à  faire  joustes  et  tournoys  chas- 
cun  jour,  et  au  soir  dancer  et  baller  avecques 
les  dames  du  lieu ,  qui  sont  voulentiers  belles 
et  de  bonne  grâce.  Et,  à  vérité  dire,  ce  jeune 
roy  Charles  estoit  un  des  bons  princes,  des  cour- 
tois, libéraulx  et  charitables  qu'on  ait  jamais 
veu  ne  leu.  Il  aymoit  et  craignoit  Dieu  ,  ne  ju- 
roit  jamais  que  j!;«r  lafoij  de  mon  corps,  ou  au- 
tre petit  serment.  Et  fut  grant  dommage  dont 
mort  le  print  si  tost ,  comme  en  l'aage  de  vingt- 
huict  ans  ;  car  si  longuement  eust  vescu  ,  achevé 
eust  de  grans  choses.  Ledit  Roy  Charles  sceut 
comment  le  duc  de  Savoye  le  veuoit  veoir,  et 
que  ja  estoit  à  La  Verpillière,  et  s'en  venoit  cou- 
cher à  Lyon.  Si  envoya  au  devant  de  luy  ung 
gentil  prince  de  la  maison  de  Luxembourg , 
qu'on  appeloit  le  seigneur  de  Ligny  (1) ,  avec- 
ques plusieurs  aultres  gentilz-hommes  et  ar- 
chiers  de  sa  garde,  qui  le  trouvèrent  à  deux 
lieues  ou  environ  dudit  Lyon.  Si  se  firent  grant 
chère  lesditz  duc  et  seigneur  de  Ligny,  car  tous 
deux  estoient  assez  remplis  d'honneur.  Hz  vin- 
drent  longuement  parlans  ensemble,  et  telle- 
ment que  le  seigneur  de  Ligny  gecta  son  œil  sur 
le  jeune  Bayart,  lequel  estoit  sur  son  roussin, 
qui  trotoit  fort  miguonnement ,  et  le  faisoit 
merveilleusement  bon  veoir.  Si  dist  le  seigneur 
de  Ligny  au  duc  de  Savoye  :  «  Monseigneur, 
"  vous  avez  là  ung  page  qui  chevauche  ung  gail- 
»  lart  cheval,  et  davantage  il  le  scet  manyer  gen- 
«  teraent.  — Sur  ma  foy,  dist  le  duc,  il  n'y  a  pas 
»  demy-an  que  l'évesque  de  Grenoble  m'en  fist 
»  ung  présent,  et  ne  faisoit  que  sortir  de  l'es- 
«  colle  ;  mais  je  ne  veiz  jamais  jeune  garson  qui 


(1)  Louis  de  Luxembourg,  fils  du  malheureux  conné- 
table de  Saint-Paul. 


>'  plus  hardiement  de  sou  aage  se  maintînt  ny  à 
»  cheval  ny  à  pied,  et  y  a  fort  bonne  grâce.  Bien 
"vousadvise,  monseigneur  mon  cousin,  qu'il 
"  est  d'une  rasse  où  il  y  a  de  gaillars  et  hardiz 
»  gentilz-hommes  ;  je  croy  qu'il  les  eusuyvra.  " 
Si  dist  au  bon  Chevalier  :  «  Bayart,  picquez, 
»  donnez  une  carrière  à  vostre  cheval.  »  Ce  que 
le  jeune  enfant,  qui  pas  mieulx  ne  demandoit, 
fist  incontinent,  et  très-bien  le  sceut  faire;  et  si 
au  bout  de  la  course  fist  bondir  le  cheval ,  qui 
estoit  fort  gaillard,  trois  ou  quatre  merveilleux 
saulx,  dont  il  resjouyt  toute  la  compagnie.  «  Sur 
»  ma  foy ,  Monseigneur,  dist  le  seigneur  de  Li- 
»  gny,  vêla  ung  jeune  gentil-homme  qui  sera,  à 
»  mon  oppinion ,  gentil  galant  s'il  veit  ;  et  m'est 
»  advis  que  ferez  bien  du  page  et  du  cheval  faire 
»  présent  au  Roy  ;  car  il  en  sera  bien  aise , 
»  pource  que  le  cheval  est  fort  bel  et  bon,  et  le 
"  page ,  à  mon  advis ,  encores  meilleur.  —  Sur 
»  mon  ame  ,  dist  le  duc ,  puisque  le  me  conseil- 
»  lez,  je  le  feray.  Le  jeune  enfant  pour  parvenir 
»  ne  sçauroit  apprendre  en  meilleure  escolle  que 
»  la  maison  de  France ,  où  de  tout  temps  hon- 
>>  neur  fait  son  séjour  plus  longuement  qu'en 
"  toutes  autres  maisons  de  princes.  » 

Ainsi  en  propos  cheminèrent  si  avant  qu'ils 
entrèrent  dedans  Lyon,  où  les  rues  estoient 
pleines  de  gens,  et  force  dames  aux  fenestres 
pour  les  veoir  passer;  car,  sans  mentir,  ce  duc 
de  Savoye  estoit  fort  beau  et  bon  prince ,  très- 
bien  accompaigné  ;  et ,  à  veoir  sa  contenance , 
sentoit  bien  son  prince  de  grosse  maison.  Si  s'en 
alla  pour  le  soir,  qui  fut  ung  mercredy,  descen- 
dre à  son  logis ,  où  il  retint  le  seigneur  de  Li- 
gny ,  et  ung  autre  appelé  monseigneur  d'Aves- 
nes,  filz  du  sire  d'Albret,  et  frère  du  roy  de 
Navarre ,  qui  estoit  alors  ung  fort  honneste  et 
accomply  seigneur,  à  soupper  avecques  luy  ,  et 
plusieurs  aultres  seigneurs  et  gentilz-hommes, 
où  durant  icelluy  y  eut  force  ménestriers  et 
chantres  du  Roy  qui  vindreut  resjouyr  la  com- 
paignie.  Le  soir,  ne  partit  point  le  duc  de  Sa- 
voye de  son  logis;  ains  il  fut  joué  à  plusieurs 
jeux  et  passetemps,  et  tant  qu'on  apporta  vin  et 
espices,  lesquelles  prises,  chascun  se  retira  à  son 
logis  jusques  à  lendemain  au  matin. 


CHAPITRE    V. 

Comment  le  duc  de  Savoye  alla  faire  la  révé- 
rence au  roy  de  France  à  son  logis;  et  du 
grant  et  honneste  recueil  qui  luyfutfaict. 

Le  jeudy  matin  se  leva  le  duc  de  Savoye ,  et 
après  soy  estre  mis  en  ordre  ,  voulut  aller  trou- 

\er  le  Roy  :  mais  ainçois  son  pai'tement  arrivè- 
rent à  son  logis  îesditz  seigneurs  de  Ligny  et 
d'Avesnes,  avecques  le  mareschal  de  Gié  (1), 
qui  pour  lors  avoit  gros  crédit  en  France,  aus- 
quels  il  donna  le  bon  jour.  Kt  après  marchèrent 
jusques  au  logis  du  Roy,  qui  desjà  estoit  prest 
pour  al  1er  à  la  messe  en  ung  couvent  de  Cordeliers 
qu'il  avoit  fait  construire ,  à  la  requeste  d'ung 
dévot  religieux  appelé  frère  Jehan  Rourgeois, 
au  bout  d'ung  faulxbourg  de  Lyon  appelé  Veize, 
et  y  avoit  ledit  seigneur  beaucoup  donné  du 
sien;  aussi  a\oit  fait  sa  bonne  et  loyalle  es- 
pouse  (2)  Anne,  duchesse  de  Rretaigne.  Si  trouva 
le  duc  de  Savoye  le  Roy  ainsi  qu'il  vouloit  sor- 
tir de  sa  chambre,  auquel  il  fist  la  révérence 
telle  et  si  haulte  que  à  si  grant  et  noble  prince 
appartenoit ;  mais  le  bon  Roy,  qui  filz  estoit 
d'humilité ,  le  print  et  l'embrassa ,  en  luy  di- 
sant :  «Mon  cousin,  mon  amy,  vous  soyez  le 
>'  très-bien  venu  ;  je  suis  joyeulx  de  vous  veoir, 
"  et,  sur  mon  ame,  vous  avez  bien  fait;  car  si  ne 
»  feussiez  venu,  j'estois  délibéré  vous  aller  veoir 
"  en  voz  pays,  où  je  vous  eusse  porté  beaucoup 
»  plus  de  dommage.  »  A  quoy  respondit  le  bon 
duc  :  «  Monseigneur,  il  est  difficile  que  à  ma  you- 
»  lenté  sceussiez  porter  dommage.  Tout  le  re- 
»  gret  que  j'auroye  à  vostre  arrivée  en  vos  pays 
'>  et  miens  seroit  seulement  que  ne  pourriez  estre 
>'  receu  comme  appartient  à  si  hault  ne  magna- 
»  nime  prince  que  vous  estes  :  mais  bien  vous 
»  advise  que  le  cueur,  le  corps,  l'avoir  et  le  sça- 
»  voir,  si  Dieu  y  en  a  aucun  mis,  sont  en  vostre 
»  disposition  autant  que  le  moindre  de  vos  sub- 
»  jectz  ;  >'  dont  le  Roy  ,  en  rougissant  un  peu,  le 
remercia.  Si  montèrent  sur  leurs  mulles,  et  al- 
lèrent ensemble,  devisans  le  long  de  la  ville, 
jusques  audit  couvent  des  Cordeliers ,  où  ilz 
ouyrent  dévotement  la  messe.  Et  quant  vint  à 
l'otfrande ,  fut  baillé  par  le  duc  de  Savoye,  au 
Roy,  l'escu  pour  offrir  à  Nostre-Seigneur,  ainsi 
que  chascun  jour  ont  accoustumé  faire  les  roys 
de  France,  comme  au  prince  à  qui  on  vouloit 
plus  faire  d'honneur.  Après  la  messe  ouye,  re- 
montèrent sur  leurs  mulles  pour  retourner  au 
logis,  ou  le  Roy  retirit  le  duc  de  Savoye  à  dis- 
ner  avecques  lui,  et  pareillement  Icsdits  sei- 
gneurs de  Ligny  et  d'Avesnes.  Durant  le  disner 
y  eut  plusieurs  propos  tenuz,  tant  de  chiens, 
d'oyseaulx  ,  d'armes,  que  d'amours.  Et  entre 
autres  le  seigneur  de  Ligny  dist  au  Roy  :  "  Sire, 
»  je  vous  jure,  ma  foy,  que  monseigneur  de  Sa- 
"  voye  a  vouloir  de  vous  donner  ung  paige  qui 


(1)  Pierre  de  noluiii 

(2)  (Ihailes   VIII  n'i'iious.i  Anne  île  UretHane  (|n'en 
1491. 


»  chevauche  ung  bas  roussin  fort  gaillard,  aussi 
»  bien  que  jeune  garson  que  je  veiz  jamais  :  et  si 
»  ne  pense  point  qu'il  ait  plus  de  quatorze  ans, 
»  mais  il  mène  son  cheval  à  la  raison  comme  ung 
)'  homme  de  trente.  S'il  vous  plaist  aller  ouyr 
»  vespres  à  Esnay,  en  aurez  vostre  passetemps. 
»  —  Pai-  la  foy  de  mon  corps ,  dist  le  Roy ,  je  le 
>'  vueil.  »  Et  puis  regarda  le  duc  de  Savoye ,  en 
luy  disant  :  «  Mon  cousin ,  qui  vous  a  donné  ce 
>'  gentil  paige  que  dit  le  cousin  de  Ligny?» 
A  quoy  respondit  ledit  duc  ;  «  Monseigneur,  il 
»  est  de  voz  subjectz,  et  d'une  maison  en  vostre 
"  pays  du  Daulphiné  dont  il  est  sorty  de  gail- 
"  lards  gentilz-hommes  ;  son  on'^le ,  l'évesque  de 
»  Grenoble,  puis  demy-an  m'en  a  fait  ung  pré- 
»  sent  :  monseigneur  mon  cousin  l'a  veu  ;  il  en 
)'  dit  du  bien  tant  qu'il  luy  plaist.  Vous  verrez 
>'  à  vostre  plaisir  le  paige  et  le  cheval  en  la 
')  prayrie  d' Esnay.  " 

Alors  n'estoit  pas  le  bon  Chevalier  en  présence  ; 
mais  tanstot  luy  fut  racompté,  et  comment  le 
Roy  le  vouloit  veoir  sur  son  cheval;  et  croy  que 
s'il  eustgaigné  la  ville  de  Lyon  ,  n'eust  pas  esté 
si  aise.  Il  s'en  alla  incontinent  au  maistre  pale- 
frenier du  duc  de  Savoye ,  nommé  Pizou  de 
Chenas ,  auquel  il  dist  :  «  Maistre  mon  amy, 
»  j'entendz  que  le  Roy  a  dit  à  monseigneur  qu'il 
»  veult  veoir  mon  roussin  après  disner,  et  moy 
»  dessus.  Je  vous  prie  tant  que  je  puis  que  le 
>'  vueilliez  faire  mettre  en  ordre,  et  je  vous  don- 
»  nerai  ma  courte  dacgue  de  bon  cueur.  »  Le 
maistre  palefrenier,  qui  veit  la  bonne  voulenté 
du  jeune  garson,  luy  dist  :  «  Rayart,  mon  amy, 
»  gardez  vostre  baston,  je  n'en  veulx  point,  et 
>•  vous  mercj'e;  allez  vous  seulement  peigner  et 
>'  nectoycr,  car  vostre  cheval  sera  bien  en  or- 
»  ordre  ;  et  Dieu  vous  face  cest  heur,  mon  amy, 
»  que  le  roy  de  France  vous  preigne  en  grâce, 
»  car  il  vous  en  peult  advenir  beaucoup  de  biens, 
»  et  quelquefois,  avecques  l'ayde  de  Dieu,  pour- 
»  rez  estre  si  grant  seigneur  que  je  m'en  sentiray. 
"  —  Sur  ma  foy,  maistre,  dist  le  bon  Chevalier, 
"  jamais  je  n'oublieray  les  courtoysies  que  m'a- 
»  vez  faictes  depuis  que  je  suis  en  la  maison  de 
»  monseigneur;  et  si  Dieu  me  donne  jamais  des 
»  biens,  vous  en  appercevrez."  Incontinent  monta 
en  la  chambre  de  son  escuyer,  ou  il  nectoya  ses 
habillemens,  se  peigna  et  acoustraau  plusjolie- 
ment  qu'il  peut ,  en  attendant  qu'il  eust  quel- 
ques nouvelles,  qui  ne  tardèrent  guères,  car  sur 
les  deux  ou  trois  heures  vint  l'escuyer  d'escuj^- 
rie  de  monseigneur  de  Savove ,  lequel  gouver- 
noit  Rayart ,  qui  le  vint  demander,  et  tout  prest 
le  trouva.  Si  luy  dist  tout  fasché  :  «  Rayart , 
"  mon  amy,  je  voy  bien  que  je  ne  vous  garderai 
.  gucrcs  ;  car  j'entendz  que  monseigneur  a  desjà 

»  fait  ung  présent  de  vous  au  Roy ,  qui  vous 
,»  veult  veoir  sur  vostre  roussin  eu  la  prairie 
>.  d'Esnay.  Je  ne  suis  pas  marry  de  vostre  avan- 
»  cernent ,  mais-,  sur  ma  foy,  j'ay  grand  regret 
"  de  vous  laisser.  »  A  quoy  respondit  le  jeune 
Bayart  :  «  Monseigneur  l'escuyer,  Dieu  medoint 
»  grâce  de  continuer  es  vertus  que  m'avez  mons- 
»  trées  depuis  l'heure  que  monseigneur  vous 
>'  bailla  charge  de  moy!  Si  je  puis,  moyennant 
»  son  ayde  ,  n'aurez  jamais  reprouche  de  chose 
>'  que  je  face  ;  et  si  je  parviens  en  lieu  pour  vous 
»  faire  service ,  congnoistrez  par  effect  de  com- 
»  bien  je  me  sens  vostre  obligé.  » 

Après  ces  parolles  dictes ,  n'y  eut  plus  de  di- 
lation ,  car  l'heure  s'approchoit.  Si  monta  Tes- 
cuyer  sur  ung  cheval ,  et  list  monter  le  bon 
Chevalier  sur  son  roussin  ,  lequel  estoit  si  bien 
peigné  et  accoustré  que  riens  n'y  défailloit  ;  et 
s'en  allèrent  attendre  le  Roy  et  sa  compaignie 
en  la  prairie  d'Esnay  ,  car  le  prince  s'estoit  mis 
par  eaue  sur  la  Sosne.  Incontinent  qu'il  fut  hors 
du  bateau  ,  va  veoir  sur  la  prée  le  jeune  Rayart 
sur  son  roussin ,  avecques  son  escuyer.  Si  luy 
commença  à  crier:  <  Page,  mon  amy,  donnez 
"  de  l'espron  ù  vostre  cheval  ;  »  ce  qu'il  fist  in- 
continent; et  sembloit ,  à  le  voir  départir,  que 
ti>ute  sa  vie  eust  fait  ce  mestier.  Au  bout  de  la 
course,  le  fist  bondir  deux  ou  trois  saulx ,  et 
puis  sans  rien  dire  s'en  retourna  à  bride  abatue 
[)areillement  devers  le  Roy ,  et  s'arresta  tout 
court  devant  luy  ,  en  faisant  remuer  son  cheval. 
De  sorte  que  non  seulement  le  Roy ,  mais  toute 
la  compaignie,  y  print  un  singulier  plaisir.  Si 
commeucea  le  Roy  à  dire  à  monseigneur  de  Sa- 
voye  :  «  Mon  cousin ,  il  est  impossible  de  mieulx 
•'  picquer  ung  cheval.  ••  Et  puis  s'adressant  au 
page,  luydist:  «  Picque,  picque  encores  ung 

coup.  "  Après  les  parolles  du  Roy,  les  pages  luy 
i-rierent:  Picque z  ,  picque::.'  De  façon  que  de- 
puis ,  par  quelque  temps,  fut  surnommé  Picque  t. 
"  Vrayement,  dist  encores  le  Roy  au  duc,  je  voy 
»  devant  mes  yeulx  ce  que  le  cousin  de  Ligny 
'  m'a  dit  à  disner  ;  je  ne  veulx  pas  attendre  que 
»  me  donniez  vostre  page  ne  vostre  cheval,  mais 
.'  je  le  vous  demande.  —  Monseigneur ,  respon- 
>'  dit  le  duc  de  Savoye,  le  maistre  est  vostre,  le 
>'  reste  y  peult  bien  estre.  Dieu  luy  doint  grâce 
»  de  vous  faire  quelque  service  agréable  !  —  Par 
■  la  foy  de  mon  corps  ,  dist  le  Roy ,  il  est  im- 
.  possible  qu'il  ne  soit  homme  de  bien.  Cousin 
'  de  Ligny  ,  je  vous  baille  le  page  en  garde,  mais 
•'  je  ne  veulx  pas  qu'il  perde  son  cheval  ;  il  de- 

mourera  tousjours  eu  vostre  escuyrie.  »  Dont 
ledit  seigneur  de  Ligny  remercia  très-humble- 
ment le  Roy  ,  se  sentant  très-bien  satisfait  d'a- 
voir ce  présent;  car  il  estimoit  bien  qu'il  en  fe- 


roit  ung  homme  dont  il  auroit  une  fois  gros 
honneur ,  ce  qui  fut  acomply  depuis  en  maintz 
lieux.  Trois  ans  seulement  fut  page  le  bon  Che- 
valier en  la  maison  du  seigneur  de  Ligny,  lequel 
l'en  mit  hors  sur  l'aage  de  dix-sept  ans,  et  l'ap- 
poincta  en  sa  compaignie  :  toutesfois  tousjours 
fut  il  retenu  des  gentilz-hommes  de  sa  maison. 


CHAPITRE  VI. 

Comment  wkj  gentil-homme  de  Bourgongne  , 
nommé  messire  Claude  de  Vauldray  (l),  vint 
à  Lyon ,  par  le  vouloir  du  roy  de  France , 
faire  faict:;  cV armes  tant  à  cheval  comme  à 
pied^  et  pendit  ses  escus ,  pour  par  ceulx 
qui  y  toucheroient  estre  par  luy  receuz  au 
combat;  et  comment  le  bon  Chevalier^  t?vis 
jours  après  qu'il  fut  mis  hors  de  page,  toucha 
à  tous  les  escuz. 

Quelque  temps  demoura  le  duc  de  Savoye  à 
Lyon,  où  il  fist  foit  bonne  chère,  tant  avec- 
ques le  Roy  que  les  princes  et  seigneurs  de 
France.  Si  advisa  qu'il  estoit  saison  de  retour- 
ner en  ses  pays  ,  parquoy  demanda  congé ,  qui 
luy  fut  donné  bien  envis  :  toutesfois  il  n'est  si 
bonne  compaignie  qu'il  ne  conviengne  de  partir. 
Le  Roy  lui  fist  de  beaulx  et  honnorables  pré- 
sens, car  de  libéralitez  estoit  assez  remply.  Ainsi 
s'en  retourna  le  bon  duc  Charles  de  Savoye  eu 
ses  pays.  Le  roi  de  France  alla  visitant  son 
royaulme ,  et  deux  ou  trois  ans  après  se  retrouva 
audit  Lyon  ,  ou  il  arriva  ung  gentil-homme  de 
Bourgongne  ,  qu'on  nommoit  messire  Claude  de 
Vauldray  ,  appert  homme  d'armes ,  et  qui  dési- 
roit  à  merveilles  de  les  suyvre.  Si  fist  supplier 
au  Roy  que,  pour  garder  d'oisiveté  tous  jeunes 
gentilz-hommes ,  luy  voulsist  permettre  de  dres- 
ser ung  pas,  tant  à  cheval  comme  à  pied,  à 
course  de  lance  et  coups  de  hache:  ce  qui  luy 
fut  accordé ,  car  le  bon  Roy  ne  demandoit  après 
le  service  de  Dieu,  dont  il  estoit  assez  songneux, 
que  joyeulx  passetemps.  Si  dressa  son  affaire 
icelluy  messire  Claude  de  Vauldray  le  mieulx 
qu'il  peut,  et  fist  pendre  ses  escuz,  où  tous  gen- 
tilz-hommes qui  avoient  désir  d'eulx  monstrer 
venoient  toucher,  et  se  faisoientinscripre  au  roy- 
d'armes  qui  en  avoit  la  charge.  Ung  jour  passoit 
par  devant  les  escuz  le  bon  Chevalier,  qui  desjà, 
par  le  nom  que  le  Roy  luy  donna  à  Esnay,  estoit 
de  chascun  appelé  Picquet  ;  si  va  penser  en  soy- 

(1)  C'était  un  gentilhorame  de  Franchc-Conité.  Sui- 
vant Godefroy,  les  seigneurs  de  Mouy  et  de  Saiat-Phai 
appartenaient  a  cette  maison. 

mesmes  :  «  Hélas  !  mou  Dieu  ,  si  je  sçavoye  com- 
»  ment  me  mettre  en  ordre,  tant  voiilcntiers  je 
«  toiicheroj^e  à  ces  escuz  pour  sçavoir  et  appren- 
»  dre  des  armes;  »  et  sur  cela  sarrcsta  tout  coy, 
et  demoura  pensif.  Avecques  luy  estoit  ung 
sien  compaignon  de  la  nourriture  du  seigneur  de 
Ligny ,  appelle  Bel  labre,  qui  luy  dist  :  «  En  quoy 
»  songez-vous ,  compaignon  ?  vous  me  serablez 
'>  toutestonné. —  Sur  ma  foy,  respondit-il,  mon 
»  aray ,  aussi  suis-je  ;  et  je  vous  en  diray  présen- 
»  temeut  la  raison,  li  a  pieu  à  monseigneur  me 
»  mettre  hors  de  paige,  et,  de  sa  grâce ,  m'a 
»  acoustré  et  mis  en  ordre  de  gentil-homme  ; 
"  vouloir  me  semond  de  toucher  aux  escuz  de 
»  messire  Claude,  mais  je  ne  sçay,  quand  je  l'au- 
»  roye  fait,  qui  me  fourniroit  après  de  harnoys 
"  et  de  chevaulx.  »  Alors  respondit  Bellabre , 
qui  plus  estoit  aagé  que  luy  et  fort  hardy  gen- 
til-homme (  car  d'une  chose  veulx  adviser  tous 
lysans  ceste  histoire,  que  de  la  nourriture  de  ce 
gentil  seigneur  de  Ligny  sont  sortis  cinquante 
gentilz-hommes,  dont  les  trente  ont  esté  tous 
vaillans  et  vertueux  cappitaines  en  leur  vie  )  : 
«  Mon  compaignon,  mon  amy,  vous  souciez-vous 
"  de  cela?  n'avez- vous  pas  vostre  oncle,  ce  gros 
»  abbé  d'Esnay  (1)?  Je  faiz  veu  à  Dieu  que  nous 
»  yrons  à  luy,  et  s'il  ne  veult  fournir  deniers, 
»  nous  prendrons  crosse  et  mictre;  mais  je  croy 
»  que  quant  il  cognoistra  vostre  bon  vouloir ,  il 
»  le  fera  voulentiers.  »  Et  sur  ces  parolles  il  va 
toucher  aux  escuz.  Montjoye,  roy  d'armes,  qui 
estoit  là  pour  escripre  les  noms,  luy  commencea 
à  dire  :  -  Comment,  Picquet,  mon  ami,  vous  n'au- 
'.  rez  barbe  de  trois  ans  ,  et  entreprenez  vous  à 
«  combatre  contre  messire  Claude,  qui  est  ung 
^)  des  plus  rudes  chevaliers  qu'on  saclie  ?  »  Lequel 
lui  respondit  :  «  Montjoye,  mon  amy,  ce  que  j'en 
«  faiz  n'est  pas  orgueil  neoultrecuydance,  mais 
«  seuUement  désir  d'aprendre  peu  à  peu  avecques 
»  ceulx  qui  me  les  peuvent  monstrer  ;  etDieu,  si 
»  luy  plaist ,  me  fera  la  grâce  que  je  pourray 
»  faire  quelque  chose  qui  plaira  aux  dames.  -De- 
«  C[uoy  Montjoye  se  prist  à  rire,  et  s'en  contenta 
très-fort.  Si  courut  incontinent  par  tout  Lyon  le 
bruit  que  Picquet  avoit  touché  aux  escuz  de 
messire  Claude,  et  vint  jusques  aux  oreilles  du- 
dit  seigneur  de  Ligny  ,  qui  n'en  eust  pas  voulu 
tenir  dix  mille  escuz.  Si  s'en  alla  le  dire  au  Roy 
incontinent,  qui  en  fut  très-joyeulx ,  et  luy  dist  : 
c  Par  la  foy  de  mon  corps,  cousin  de  Ligny,  vos- 
"  tre  nourriture  vous  fera  une  fois  de  l'honneur, 
'•  c«r  le  cueur  le  me  juge.  —  Nous  verrons  que 


(fl)  Guyard  de  Bcrville  observe  que  l'abbé  d'Esnay 
n'était  pas  oncle  de  Hayard ,  et  qu'il  y  avait  entre 
/"UX    ia   dislance  du    troisiènie    au    cinquième    degré. 


"  ce  sera,  respondit  le  seigneur  de  Ligny  ;  il  est 
>'  encores  bien  jeune  pour  endurer  les  coups  de 
"  messire  Claude.  » 

Or  ne  fut  ce  pas  le  plus  fort  pour  le  bon  Che- 
valier d'avoir  touché  aux  escuz,  mais  de  trouver 
argent  pour  avoir  chevaulx  et  accoustremens. 
Si  vint  à  son  compaignon  Bellabre,  auquel  il 
dist:  «  Mon  compaignon,  mon  amy,  je  vous  prie 
»  estre  mou  moyeu  envers  monseigneur  d'Esnay 
»  mon  oncle,  qu'il  me  donne  de  l'argent  ;  je  sçay 
»  bien  que  si  mon  bon  oncle  monseigneur  de 
»  Grenoble  estoit  icy ,  il  ne  me  laisseroit  pour 
»  riens  ;  mais  il  est  en  son  abbaye  de  Sainct- 
»  Surnyn  à  Thoulouze:  c'est  bien  loing  ;  jamais 
»  ung  homme  n'y  seroit  allé  et  venu  à  temps. — 
»  Ne  vous  chaille,  dist  Bellabre,  nous  3  rons  vous 
»  et  moy  demain  matin  parler  à  luy ,  et  j'espère 
'>  que  nous  ferons  bien  nostre  cas.  »  Cela  res- 
jouyt  quelque  peu  le  bon  Chevalier  :  toutesfois 
il  ne  reposa  guères  lanuyt.  Bellabre  et  luy  cou- 
choient  ensemble,  levèrent  matin,  et  puis  se 
misrent  en  ung  de  ces  petis  bateaux  de  Lyon,  et 
se  firent  meneràEsnay.  Eulxdescenduz,  le  pre- 
mier homme  qu'ilz  trouvèrent  dedans  le  pré,  ce 
fut  Tabbé ,  qui  disoit  ses  heihres  avecques  ung  de 
ses  religieux.  Si  l'allèrent  saluer  les  deux  geu- 
tilz-hommes;  mais  luy,  qui  desja  avoit  ouy  par- 
ler comment  son  nepveu  avoit  touché  aux  escuz 
de  messire  Claude  de  Yauldray ,  et  se  doubtoit 
bien  qu'il  fauldroit  foncer  (2) ,  ne  leur  fist  pas 
grant  recueil,  mais  s'adressa  à  son  nepveu,  et  luy 
dist:  «  Hé  ,  maistre  breneux  ,  qui  vous  a  donné 
»  ceste  hardiesse  de  toucher  aux  escuz  de  mes- 
»  sire  Claude  de  Yauldray  ?  1\  n'y  a  que  trois 
»  jours  qu'estiez  paige,  et  n'avez  pas  dix-sept  ou 
»  dix-huyt  ans  ;  on  vous  deust  encores  donner 
>>  des  verges,  qui  montez  en  si  grant  orgueil.  » 
A  quoy  respondit  le  bon  Chevalier:  «  Monsei- 
«  gneur,  je  vous  asseure,  ma  foy,  qu'oncques  or- 
«  gueil  ne  me  le  fist  faire  ;  mais  désir  et  vouloir 
»  de  parvenir  par  faictz  vertueux  à  l'honneur 
»  que  voz  prédécesseurs  et  les  myens  ont  fait , 
«  m'en  ont  donné  la  hardiesse.  Si  vous  supplie  , 
»  Monseigneur,  tant  que  je  puis,  veu  que  je  n'ay 
»  parent  nv'  amy  à  qui  je  peusse  présentement 
»  avoir  recours ,  sinon  à  vous,  que  vostre  bon 
»  plaisir  soit  m'ayder  de  quelques  deniers  pour 
"  recouvrer  ce  qu'il  m'est  nécessaire.  —  Sur  ma 
»  foy,  respondit  l'abbé,  vous  yrez  chercher  ail- 
»  leurs  qui  vous  prestera  argent  :  les  biens  donnez 
>'  par  les  fondateurs  de  ceste  abbaye  a  esté  pour  y 
>-  servir  Dieu,  et  non  pas  pour  despendre  en  joust  es 

Il   s'appelait  Théodore  Teriail.  Il  mourut    en    lûOÔ.  ' 
(2)  Faire  des  fonds,  |)ayer,  débourser. 

»  et  tournoiz.'>Laquelleparolledictepai' l'abbé,  le 
seigneur  de  Bel labverepdnt,  et  luydist  :«Mon- 
»  seigneur,  n'eust  esté  les  vertuzet  les  prouesses 
»  de  vos  prédécesseurs,  vous  ne  feussiez  pas  abbé 
»  d'Esnay ,  car  par  leur  moyen  et  non  par  autre 
»  y  estes  parvenu.  Il  faut  avoir  congnoissauce 
»  des  biens  qu'on  a  receuz  par  le  passé,  et  espé- 
»  rance  d'avoir  quelque  rémunération  de  ceulx 
»  qu'on  fait.Vostre nepveu,mon  compaignon,est 
»  de  bonne  rasse,  bien  aymé  du  Roy  et  de  mon- 
»  seigneur  nostre  maistre;  il  a  vouloir  de  par- 
»  venir,  dont  deussiez  estre  bien  joyeulx.  Si  est 
»  besoing  que  luy  aydez,  car  il  ne  vous  scauroit 
«  couster  deux  cens  escuz  pour  le  mettre  eu  bon 
»  ordre,  et  il  vous  pourra  faire  de  l'honneur  pour 
»  plus  de  dix  mille.  »  Si  y  eut  réplicque  par 
l'abbé ,  et  plusieurs  autres  propos  tenuz  ;  mais 
enfin  se  condescendit  qu'il  ayderoit  audit  bon 
Chevalier. 

ooo 

CHAPITRE  VII. 

Comment  l'abbé  d'Esnay  bailla  cent  esciis  au 
bon  Chevalier poîir  avoir  deux  chevaulx,  et 
escripvit  unes  lettres  à  ung  marchant  de 
Lyon  pour  luy  délivrer  ce  qui  luy  seroit 
nécessaire. 

Il  y  eut  plusieurs  propos  entre  l'abbé  et  les 
deux  gentilz-hommes  ;  mais  à  la  fin  il  les  mena 
à  son  logis ,  et  fist  ouvrir  une  petite  fenestre , 
où  dune  bourse  qui  dedans  estoittira  cent  escuz, 
lesquelz  il  bailla  à  Bellabre  ,  et  luy  dist  :  «  Mon 
gentil-homme,  vêla   cent  escus  que  je  vous 
baille  pour  achapter  deux  chevaulx  à  ce  vail- 
lant gendarme  ,  car  il  a  encores  la  barbe  trop 
jeune  pour  manyer  deniers  ;  je  m'en  vois  es- 
cripre  ung  mot  à  Laurencin  pour  luy  bailler 
les  habillemens  qui  luy  seront  nécessaires. 
—  C'est  très-bien  fait ,  Monseigneur,  dist  Bel- 
labre  ,  et  je  vous  asseure  que  quant  chascun 
le  scaura  ,  vous  n'y  aurez  sinon  honneur.  »  Si 
fut  demandé  incontinent  ancre  et  papier  pour 
escripre  à  Laurencin ,  auquel  il  manda  bailler 
à  son  nepveu  ce  qui  luy  seroit  nécessaire  pour 
s'acoustrer  à  ce  tournoy,  ymaginant  en  soy-mes- 
raes  qu'il  ne  scauroit  avoir  à  besongner  pour 
cent  francs  de  marchandise  ;  mais  il  alla  bien 
autrement ,  comme  vous  orrez  cy-après.  Incon- 
tinent que  les  gentilz-hommes  eurent  leur  lettre, 
après  avoir  pris  congé  de  l'abbé,  et  par  le  bon 
Chevalier  l'avoir  très-humblement  remercié  de 
la  coui  toysie  qu'il  luy  faisoit,  s'en  retournèrent 
dedans  leur  petit  bateau  pour  revenir  à  Lyon  , 
fort  joyeulx  de  ce  qu'ilz  avoient  si  bien  besongné. 

Si  commencea  à  parler  Bellabre,   et  à  dire: 
Sçavez-vous  qu'il  y  a ,  compaignon  ,  quant 
Dieu  envoyé  des  bonnes  foitunes  aux  gens , 
il  les  fault  bien  et  sagement  conduyre  :  ce 
qu'on  desrobe  à  moynes  est   pain  béueist. 
Nous  avons  une  lettre  à  Laurencin  pour  pren- 
dre ce  qu'il  vous  fauldra  ;  allons  vistement  à 
son  logis  avant  que  vostre  abbé  ait  pensé  à  ce 
qu'il  a  fait ,  car  il  n'a  point  limité  eu  sadicte 
lettre  jusques  à  combien  d'argent  il  vous 
baille  d'acoustremens.  Par  la  foy  de  mon 
corps  ,  vous  serez  acoustré  pour  le  tournoy,  et 
pour  d'icy  àung  an,  car  aussi  bien  n'en  aurez- 
vous  jamais  autre  chose.  ■»  Le  bon  Chevalier, 
qui  ne  demandoit  pas  mieulx  ,  se  print  à  rire  , 
et  luy  dist  :  «  Par  ma  foy,  mon  compaignon  ,  la 
»  chose  va  bien  ainsi  ;  mais  ,  je  vous  prie ,  has- 
»  tons-nous ,  car  j'ay  grant  paour  que  s'il  s'ap- 
»  perçoit  de  ce  qu'il  a  fait,  que  incontinent 
»  n'envoyé  ung  de  ses  gens  déclairer  pour  cora- 
«  bien  d'argent  il  entend  qu'on  me  baille  d'ha- 
»  billemens.  ■»  Très-bonne  fut  leur  conception , 
comme  vous  entendrez.  Si  firent  diligenter  la 
pontonnière,  qui  les  rendit  jusques  auprès  des 
changes,  ou  ilz  se  misrent  à  bort  ;  et  incontinent 
marchèrent  droit  au  logis  de  Laurencin ,  qui  es- 
toit  en  sa  bouticque  ,  lequel  saluèrent  ;  et  il ,  qui 
estoit  fort  honneste  et  bon  marchant ,  leur  ren- 
dit le  semblable.  Bellabre  commencea  la  parolle, 
et  dist  :  "  Par  mon  ame ,  sire  Laurencin ,  mon 
»  compaignon  et  moy  venons  de  veoir  ung  hon- 
»  neste  abbé  ;   c'est  monseigneur  d'Esnay.  — 
»  Je   vous  prometz ,  c'est  mon  ,  dist  Lauren- 
»  cin;  c'est  ung  grant  homme  de  bien,  et  me 
>•  tiens  du  nombre  de  ses  bons  serviteurs.  J'ay 
'  eu  en  ma  vie  à  faire  à  luy  de  vingt  mille 
»  francs  ,  mais  jamais  ne  trouvay  ung  plus  rond 
»  homme.  —  Mais  ne  sçavez-vous  l'honnesteté 
»  qu'il  a  faicte  à  son  nepveu  mon  compaignon , 
»  que  vècy?  dist  Bellabre.  Il  a  sceu  qu'il  avoit 
»  touché  aux  escuz  de  Messire  Claude  de  Vaul- 
»  dray,  et  qu'il  se  vouloit  esprouver  pour  hon- 
"  neur  acquérir,  comme  ont  fait  ses  ancestres  ; 
»  et  sachant  que  nous  couchions  ensemble ,  tous 
»  deux  nous  a  envoyez  quérir  à  ce  matin  ;  et 
»  estre  arrivez  ,  après  nous  avoir  fait  très-bien 
>'  desjeuner,  a  donné  trois  cens  beaulx  escuz  à 
»  son  nepveu  pour  avoir  des  chevaulx  ,  et  da- 
»  vantage  pour  s'acoustrer,  de  sorte  qu'il  n'y 
»  ait  homme  en  la  compaignie  mieulx  en  ordre 
»  que  luy,  nous  a  baillé  une  lettre  à  vous  adres- 
»  sant,  pour  luy  bailler  ce  qu'il  luy  sera  néces- 
»  saire.  »  Si  luy  monstra  la  lettre  ;  il  congneut 
incontinent  le  seing  de  monseigneur  l'abbé.  «Je 
»  vous  asseure,  Messeigneurs  ,  dist  Laurencin  , 
»  qu'il  n'y  a  rien  céans  qui   ne  soit  à  vostre 

..  commandement ,  et  de  monseigneur  qui  m'es- 
.  cript  :  regardez  seulement  qu'il  vous  fault.  - 
Si  firent  incontinent  desployer  draps  d  or,  d'ar- 
gent ,  satins  brodiez  ,  veloux.  et  autres  soyes , 
dont  ils  prindrent  pour  le  bon  Chevalier  jusques 
à  la  valleur  de  sept  ou  huyt  cens  francs  ;  et  puis 
prindrent  congié  de  iuy  pour  s'en  aller  à  leur 
logis ,  et  incontinent  envoyèrent  quérir  tailleurs 
pour  faire  leur  cas. 

Or  retournons  ung  petit  à  l'abbé  qui  fut 
bien  aise  quant  il  se  veit  despesche  de  son  uep- 
veu.  Si  commanda  qu'on  apportast  à  disner,  où 
il  eut  de  la  eompaignie  ;  et  entre  autres  propos 
commencea  à  dire  tout  hault  :  «  J'ay  eu  une  ter- 
'.  rible  estrayne  à  ce  matin  ;  ce  garson  ,  mon 
"  nepveu  de  Bayart,  a  esté  si  fol  que  d'aller  tou- 
.'  cher  aux  escuz  de  messire  Claude  ,  et  pour 
>  s'acoustrer  est  venu  à  ce  matin  demander  de 
"  l'argent  :  j'en  ay  esté  pour  centescus,  et  eu- 
..  cores  n'esse  pas  tout,  car  j'ay  escript  à  Lau- 
>'  rencin  Iuy  bailler  ce  qu'il  Iuy  demandera  pour 
»  s'acoustrer  sur  le  harnois.  »  A  quoy  respondit 
le  secrétain  de  léans  :  «  Sur  ma  foy,  Monsei- 
>.  gneur,  vous  avez  bien  fait;  il  veult  suyvre 
»  les  prouesses  de  monseigneur  vostre  grant- 
»  père ,  qui  fut  si  vaillant  homme,  et  tous  ses 
"  parens.  Je  ne  voy  mal  en  cecy  que  ung  ;  il 
..  est  jeune  et  voluntaire  :  vous  avez  escript  à 
»  Laurencin  qu'il  Iuy  baille  ce  qu'il  Iuy  de- 
»  mandera  ;  je  suis  seur  qu'il  le  fera,  quant  il 
>.  serolt  question  de  deux  mille  escus  ;  j'ay  peur 
"  qu'il  n'en  preigne  plus  que  vous  n'entendez.  » 
L'abbé  va  incontinent  penser  là  dessus,  et  res- 
pondit :  «■  Par  sainct  Jacques,  secrétain,  vous 
).  dictes  vray,  car  je  n'ay  point  escript  jusques 
»  à  combien.  »  Si  dist  :  «  Qu'on  m'appelle  le 
..  maistre  d'hostel ,  »  qui  vint  sur  l'heure.  «  A 
"  coup ,  Nicolas ,  dist  l'abbé,  ung  autre  servira 
»  bien  pour  vous  ;  allez  à  la  ville  chez  Lauren- 
"  cin  ,  et  Iuy  dictes  que  je  Iuy  ay  escript  à  ce 
«  matin  bailler  quelques  babillemens  à  mon 
»  nepveu  de  Bayart  pour  le  tournoy  de  messire 
»  Claude  ;  qu'il  Iuy  en  baille  pour  cent  ou  six 
>'  vingtz  francz,  et  non  pour  plus  ;  et  ne  faictes 
■  que  aller  et  venir.  »  Ledit  maistre  d'hostel 
alla  bien  tost ,  mais  il  partit  bien  tard.  Quant  il 
fut  chez  Laui'cncin ,  il  estoit  à  table  ;  mais 
pource  qu'il  estoit  assez  privé  de  léans,  monta 
en  hault,  et  salua  la  eompaignie,  qui  Iuy  ren- 
dit le  semblable.  «  Monseigneur  le  maistre,  dist 
>.  Laurencin  ,  vous  venez  à  bonne  heure  ;  lavez 
.  la  main  ,  et  venez  faire  comme  nous.  —  Je 

vous  mercye  ,  rcspondit-il,  ce  n'est  pas  ce  qui 
»  me  meine  :  monseigneur  m'envoye  icy,  parce 
>>  qu'il  vous  a  escript  aujourd'huy  bailler  à  son 
..  nepveu  de  Bayart  quelques  acoustremens.  » 


Laurencin  n'attendit  pas  qu'il  eust  achevé  , 
et  dist  :  "  Monseigneur  le  maistre,  j'ay  desjà  fait 
>'  tout  cela.  Je  vous  asseure  que  je  l'ay  bien  mis 
»  en  ordre:  c'est  ung  très-honneste  jeune  gen- 
"  til-homme  ;  monseigneur  fait  bien  de  Iuy 
»  ayder.  — ^  Et  pour  combien  lui  en  avez-vous 
«  baillé  ?  dist  le  maistre  d'hostel.  —  Je  ne 
»  sçay ,  sur  ma  foy ,  dist-il ,  si  je  ne  veoye 
»  mon  papier,  et  son  récépissé  au  dos  de  la 
)-  lettre  de  monseigneur  ;  mais  il  m'est  ad  vis 
>>  qu'il  en  y  a  pour  environ  huyt  cens  francz. 
»  —  Ha  !  par  Nostre-Dame ,  vous  avez  tout 
»  gasté.  —  Pourquoy  ?  dist  Laurencin.  — 
»  Pource ,  respondit  le  maistre  d'hostel ,  que 
»  monseigneur  vous  mandoit  par  moy  ne  Iuy 
>'  en  bailler  que  pour  cent  ou  six  vingtz  francz. 
"  —  Sa  lettre  ne  dit  pas  cela ,  dist  Laurencin  : 
»  et  quant  il  en  eust  demandé  plus  largement , 
"  plus  en  eust  eu,  car  ainsi  me  le  mandoit  mou- 
>'  seigneur.  —  Or  il  n'y  a  remède  ,  fist  le  mais- 
"  tre  d'hostel  :  à  Dieu  vous  command.  "  Si  s'en 
retourna  à  Esuay,  et  trouva  encores  la  eompai- 
gnie où  il  l'avoit  laissée.  Quant  l'abbé  veit  son 
maistre  d'hostel ,  Iuy  dist  :  «  Et  puis,  Nicolas  , 
•>  avez-vous  dit  cela  à  Laurencin  ?  —  Ouy  bien, 
>'  Monseigneur,  mais  je  suis  allé  trop  tard  ; 
"  vostre  nepveu  avoit  desjà  fait  sa  foyre,  et  en 
»  a  seulement  pris  pour  huyt  cens  francz.  — 
»  Pour  huyt  cens  francz  !  Saincte  Marie ,  dist 
"  l'abbé,  vèlà  ung  mauvais  paillardeau.  A  coup, 
»  vous  sçavez  bien  son  logis;  allez  le  trouver, 
»  et  Iuy  dictes  que  s'il  ne  va  vistement  rendre 
»  sur  Laurencin  ce  qu'il  a  pris  ,  que  jamais  de 
"  moy  n'amendera  d'ung  denier.  » 

Le  maistre  d'hostel  fist  le  commandement  de 
monseigneur,  et  s'en  vint  à  Lyon  ,  cuydant  trou- 
ver son  homme  ,  ([ui  paravant  s'estoit  bien 
doubté  de  l'encloueure  ,  et  avoit  dit  à  ses  servi- 
teurs :  «  Si  personne  des  gens  de  monseigneur 
»  d'Esnay  me  viennent  demander,  qu'on  face 
»  force  excuses ,  en  sorte  que  je  ne  parle  point 
»  à  eulx;  »  et  pareillement  en  fit  advertir  tous 
ceux  du  logis.  Quant  le  maistre  d'hostel  le  vint 
demander,  on  Iuy  fist  response  qu'il  estoit  chez 
monseigneur  de  Ligny.  Il  y  va ,  et  ne  le  trouva 
pas.  Si  retourna  au  logis.  On  Iuy  dist  qu'il  es- 
toit allé  essayer  des  chevaulx  delà  le  Rosne. 
Bref,  il  y  fut  plus  de  dix  fois,  mais  jamais  ne 
le  peut  trouver.  Si  s'en  retourna  ,  car  il  veit 
bien  que  c'estoit  une  mocquerie.  Quant  il  fut  à 
Esnay,  il  dist  à  monseigneur  que  c'estoit  temps 
perdu  de  chercher  son  nepveu,  car  plus  de  dix 
lois  avoit  esté  à  son  logis  ;  mais  possible  n'estoit 
de  le  trouver,  car  il  se  faisoit  celer.  »  Si ,  dist 
"  l'abbé  ;  par  mon  serment  c'est  ung  mauvais 
"  garson  ,  mais  il  s'en  repentira.  »  Son  courroux 

se  passa  quand  il  voulut ,  mais  il  n'en  tut  autrt" 
chose.  Si  laisserons  à  parler  de  luy,  et  retourne- 
rons au  bon  Chevalier  et  à  son  compaignon  ,  et 
comment  ilz  exploictèreut  en  leurs  affaires. 


CHAPITRE  Vlir. 

Comment  le  bon  Chevalier  sans  paour  et  sans 
reprouche  et  son  compaiynon  se  montèrent 
de  chcvanlx  et  garnirent  d'aconstremcns ; 
et  comment  ledit  bon  Chevalier  se  porta 
f/entement,  selon  sa  puissance,  contre  mes- 
sire  Claude  de  Vauldray. 

Vous  povez  assez  entendre  que  incontinent 
que  le  bon  Chevalier  et  son  compaignon  eurent 
de  Laurencin  ce  qu'ilz  demandoient ,  ne  firent 
grant  séjour  en  sa  maison  ,  doubtant  ce  qui  ad- 
vint depuis  ;  ains  si  bonne  diligence  mirent  en 
leur  affaire ,  qu'ilz  furent  pourveuz  de  ce  qu'il 
leur  failloit.  Ils  se  retirèrent  en  leur  logis,  où 
soubdainement  envoyèrent  quérir  tailleurs  pour 
faire  à  chascun  trois  acoustremens  sur  le  har- 
noys  ;  car  le  bon  Chevalier  vouloit  que  son  com- 
paignon feust  de  sa  livrée  :  aussi  u'avoient-ilz 
riens  party  ensemble.  Après  ce  qu'ilz  eurent 
donné  ordre  quant  aux  habillemens,  Bellabre 
dist  :  «Compaignon,  il  fault  que  nous  allions 
"  veoir  des  chevaulx.  Je  scay  ung  gentilhomme 
»  de  Pyémont ,  logé  en  la  Grenète ,  qui  a  ung 
»  bas  roussin  bien  relevé  et  bien  remuant  ;  ce 
"  sera  bien  vostre  cas  :  et  il  me  semble  aussi 
»  qu'il  a  ung  petit  courserot  bay  qui  est  foi-t 
»  adroit.  L'on  m'a  dit  qu'il  les  veult  vendre  , 
»  parce  que  puis  huyt  jours,  en  les  chevau- 
>'  chaut ,  s'est  rompu  une  jambe  :  allons  veoir 
«  que  c'est.  —  C'est  bien  advisé  ,  respondit  le 
>  bon  Chevalier.  » 

Si  s'en  allèrent  passer  l'eaue  vers  Nostre- 
Dame  de  Confort ,  puis  se  tirèrent  au  logis  de  ce 
gentil-homme  piémontoys,  qu'ilz  trouvèrent  en 
sa  chambre  fort  mal  acoustré  de  sa  jambe.  Hz 
le  saluèrent,  et  il  leur  rendit  le  semblable, 
comme  courtois  chevalier.  Bellabre  prist  la  pa- 
rolle  ,  est  dist  :  «  Mon  gentil-homme,  vècy  mon 
»  compaignon  qui  a  désir  de  recouvrer  une  çou- 
»  pie  de  chevaulx  que  vous  avez ,  parce  qu'on 
»  nous  a  rapporté  que  les  voulez  vendre ,  au 
«  moyen  de  l'inconvénient  qui  vous  est  advenu, 
»  dont  il  nous  desplaist.  —  Sur  ma  foy ,  messei- 
»  gneurs,  respondit  le  gentil-homme,  il  est  vray, 
»  et  m'en  fait  grant  mal ,  car  les  chevaulx  sont 
"  beaulx  et  bons:  mais  puisqu'il  paist  à  Dieu  , 
»  je  voy  bien  que  de  trois  moys  ne  scaurois  par- 

>  tir  ceste  ville.  Les  vivres  y  sont  chers  ,  mes 
"  chevaulx  se  mangeroient  en  l'estable;  vous 
"  me  semblez  honnestes  et  Gaillars  gentiiz- 
»  hommes  :  j'ayme  beaucoup  mieulx  que  mes 
»  chevaulx  tumbent  entre  voz  mains  que  ail- 
»  leurs.  Montez  dessus,  et  les  allez  veoir  hors 
»  la  ville  avecques  ung  de  mes  gens;  et  au  re- 
"  tour,  s'ilz  vous 'plaisent ,  nous  ea  ferons  mar- 
>'  ché.  "  Hz  trouvèrent  le  propos  honneste;  et 
incontinent  furent  les  chevaulx  scellez,  sur 
jesquelz  le  bon  Chevalier  et  son  coin[)aign()n 
montèrent  et  les  menèrent  jusques  à  la  piairie 
près  la  Guillotière,  où  ils  les  coururent  et  trot- 
tèrent, de  sorte  qu'ilz  s'en  tindrent  pour  con- 
tens.  Si  retournèrent  au  logis  du  gentil-homme 
pour  faire  le  marché  ,  et  luy  demandèrent  le  pris 
qu'il  les  vouldroit  vendre.  «  Par  ma  foy,  dist- 
»  il, si  j'estois  sain,  il  n'y  a  homme  sur  la  terre, 
»  si  je  ne  luy  en  vouloye  jaire  piésent ,  qui  les 
"  eust  pour  deux  cens  escus  ;  mais,  pour  l'amour 
"  de  vous ,  je  suis  content  de  les  vous  laisser , 
"  le  roussin  pour  soixante  escus,  et  le  courserot 
"  pour  cinquante  :  ce  sont  cent  dix  escus  ,  et 
»  n'eu  auray  pas  moins.  » 

Hz  virent  bien  qu'il  estoit  raisonnable,  et  ne 
dirent  autre  parolle  sinon:  «  Mon  gentil-homme, 
"  vous  les  aurez,  et  toute  nostre  vie  deux  gen- 
"  tilz-hommes  à  vostre  commandement;  »  dont 
il  les  remercia.  Hz  misrent  la  main  à  la  bourse, 
et  luy  baillèrent  ses  cent  dix  escus,  et  deux  pour 
ie  vin  des  ser\iteurs.  Les  chevaulx  furent  me- 
nez par  leurs  gens  à  leur  logis,  lesquelz  iirent 
très-bien  penser  et  acoustrer;  car  plus  n'y  avoit 
que  trois  jours  à  commencer  l'empi-ise  qu'avoit 
faicte  messire  Claude  de  Vauldray,  parquoy 
tout  homme  s'ajipareilloit  selon  sa  puissance.  Si 
ouvrit  icelluy  messire  Claude  son  pas  ,  selon 
l'ordonnance  qu'il  avoit,  par  le  congé  du  roy 
de  France ,  fait  publier  ;  et  par  ung  lundy  se 
mist  sur  les  renés ,  ou  contre  luy  s'essayèrent 
plusieurs  bons  et  gaillars  gentilz-hommes  de  la 
maison  du  bon  roy  Charles,  telz  que  le  sénes- 
chal  Galyot ,  pour  lors  fort  gaillart  et  appert 
homme-d'armes  ;  le  jeune  Bonneval ,  Saudri- 
court,  Chastillon  ,  Bourdillon  ,  qui  estoient  des 
plus  privez  de  la  personne  du  Roy,  et  plusieurs 
autres;  ou  chascun,  comme  povez  penser,  llst 
ie  mieulx  qu'il  peut.  Or  estoit  telle  l'ordonnance 
que  quant  chascun  avoit  fait  ce  en  quoy  il  es- 
toit tenu  ,  convenoit  que  le  long  de  la  lice  feust 
mené  veue  descouverte  ,  alin  que  l'on  congneust 
lequel  c'estoit  qui  avoit  bien  ou  mal  fait;  par- 
quoy cà  ceste  raison  povez  penser  qu'il  n'y  avoit 
celluy  qui  ne  se  mist  en  son  effort  de  bien  faire. 

Le  bon  Chevalier,  sur  le  dix-huyticsme  an  de 
son  aage,  qui  estoit  fort  grande  jeunesse  (car 

il  commenc'oitencoiTS  à  croistre,  et  de  sa  nature 
estoit  nieigre  et  blesme),  se  mist  sur  les  rencs 
pour  essayer  à  faire  eomme  les  autres ,  et  là  fai- 
soit  son  jeu  d'essay ,  qui  estoit  assez  rudement 
commencé,  car  il  avoit  à  faire  à  ung  des  plus 
appers  et  duytz  chevaliers  de  guerre  qui  feust 
au  monde.  Toutesfois  je  ne  sçay  comment  ce 
fut,  ou  si  Dieu  luy  en  vouloit  donner  louenge, 
ou  si  messire  Claude  de  Vauldray  prist  plaisir 
avecques  luy  ,  mais  il  ne  se  trouva  homme  en 
tout  le  combat ,  tant  à  cheval  comme  à  pied , 
qui  fist  mieulv  ne  si  bien  que  luy.  Et  de  ce  les 
dames  de  Lyon  luy  en  donnèrent  le  los  :  car , 
comme  desjà  a  esté  dit  dessus,  il  falloit,  après 
avoir  fait  son  debvoir,  aller  le  long  de  la  lice 
veue  descouverte;  parquoy,  quant  il  convint 
que  le  bon  Chevalier  le  list,  assez  honteux ,  les 
dames,  en  leur  langaige  lyonnois,  luy  en  don- 
nèrent l'honneur  en  disant  :  Vcij-vo  ccstou  ma- 
lotnt^  il  a  miculzfay  que  tous  los  autres.  Et 
de  tout  le  reste  de  la  compaignie  acquist  si 
bonne  grâce ,  que  le  bon  roy  Charles  dist  à  son 
soupper ,  pour  plus  l'honorer  :  «  Par  la  foy  de 
>.  mon  corps,  Picquet  a  ung  commencement 
>•  dont  à  mon  oppinion  fera  saillie  à  bonne  fm.  >- 
Et  dist  alors  au  seigneur  de  Ligny  :  «  Mon  cou- 
»  sin ,  je  ne  vous  feiz  de  ma  \ie  si  bon  présent 
»  que  quant  je  le  vous  donnay.  »  A  quoy  res- 
pondit  ledit  seigneur  :  «  Sire ,  s'il  est  homme  de 
»  bien,  vous  y  aurez  plus  grant  honneur  que 
»  moy,  car  le  bon  los  que  luy  avez  donné  l'a 
>.  fait  entreprendre  tout  cecy  ;  Dieu  veuille  qu'il 
»  puisse  continuer  !  Mais  son  oncle ,  l'abbé  d'Es- 
>'  nay ,  n'y  prent  pas  grant  plaisir ,  car  il  a  eu 
).  ses  escus  et  ses  acoustremens  à  son  crédit;  » 
dont  desjà  estoit  le  Roy  assez  informé.  Si  se 
prent  à  rire  et  toute  la  compaignie. 


CHAPITRE  IX. 

Comment  le  seigneur  de  Ligny  envoya  le  bon 
Chevalier  en  garnison  en  Picardie,  où  es- 
tait sa  compaignie .,  et  fut  logé  en  une  jolye 
petite  ville  aj^pellée  Ayre ,  et  comment,  à 
son  arrivée,  ses  compaignons  allèrent  au 
devant  de  luy. 

Après  le  tournoy  fmy  ,  le  seigneur  de  Ligny 
ung  matin  appella  le  bon  Chevalier  sans  paour 
et  sans  reprouche,  auquel  il  dist:  "  Picquet, 
•'  mon  amy,  pour  vostre  commencement  avez 
>'  assez  eu  belle  et  bonne  fortune  ;  les  armes  se 
»  veullent  continuer ,  et  cncores  que  je  vous  re- 
»  tiengne  de  ma  maison  à  trois  cens  francs  par 


»  an  et  trois  chevaulx  à  livrée,  je  vous  ay  mis 
«  de  ma  compaignie.  Si  vueil  que  vous  aillez  a 
»  la  garnison  veoir  voz  compaignons,  vous  ad- 
»  visant  que  y  trouverrez  d'aussi  gaillards 
«  bommes-d'armes  qu'il  y  en  ait  point  en  la 
»  chrestienté  ,  et  qui  souvent  exercent  les  armes 
»  en  faisant  joustes  et  tournoys  pour  l'amour  des 
»  dames  et  pour  honneur  acquerre.  Si  me  sém- 
»  ble,  attendantquelque  bruyt  de  guerre,  que  ne 
»  pourriez  mieulx  estre.  «  Le  bon  Chevalier, qui 
autre  chose  ne  demandoit ,  respondit  :  «  Mon- 
»  seigneur,  de  tous  les  biens  et  honneurs  que 
»  m'avez  faitz  et  faietes  chascun  jour ,  ne  seau- 
»  riez  pour  le  présent  tirer  de  moy  que  très- 
»  humbles  remerciemens,  et  prier  Nostre-Sei- 
•'  gneur  qu'il  le  vous  vueille  rendre;  mais  c'est 
»  aujourd'huy  le  plus  grant  désir  que  j'aye  d'al- 
»  1er  veoir  la  compaignie  que  dictes  ,  car  je  n'y 
»  seauroye  si  peu  demourer  ,  aux  biens  que  j'en 
>>  ay  ouy  dire  ,  que  je  n'en  vaille  mieulx  toute 
»  ma  rie  ;  et  si  c'est  vostre  bon  plaisir,  je  par- 
»  tiray  demain.  >>  Le  seigneur  de  Ligny  dist: 
«  Je  le  vueil  bien  ,  mais  premier  veulx  que  pre- 
"  niez  congé  du  Roy  ,  et  je  vous  y  meneray  après 
»  disner.  »  Ce  qui  fut  fait ,  et  trouvèrent  le  Roy 
comme  il  se  vouloit  lever  de  table,  auquel  le 
seigneur  de  Ligny  dist  en  telle  manière  :  «  Sire, 
"  vècy  vostre  Picquet  qui  s'en  va  veoir  ses  com- 
»  paignons  en  Picardie  ,  il  vient  prendre  congé 
»  de  vous.  >'  Si  se  mist ,  d'ung  asseuré  visaige  , 
le  bon  chevalier  à  genoulx  ,  que  le  Roy  voulen- 
tiers  regarda,  et  en  soubzriant  luy  dist  :  ■  Pic- 
»  quet,  mon  amy,  Dieu  vueille  continuer  en 
»  vous  ce  que  je  y  ay  veu  de  commencement, 
»  et  vous  serez  preud'homme.  Vous  allez  en 
»  ung  pays  où  il  y  a  de  belles  dames  :  faictes 
»  tant  que  vous  acquérez  leur  grâce,  et  à  Dieu, 
»  mon  amy.  — Grant  mercy  ,  Sire  ,  dist  le  bon 
»  Chevalier.  »  Si  fut  incontinent  embrassé  de 
tous  les  princes  et  seigneurs  au  dire  à  Dieu  , 
avec  plusieurs  gentilz-hommes  qui  a  voient  grant 
regret  dequoy  il  laissoit  la  court ,  mais  non  avoit 
pas  luy  ,  ains  luy  tardoit  trop,  à  son  advis,  qu'il 
n'estoit  desjà  au  lieu  où  il  devoit  aller.  Le  Roy 
iist  appeler  ung  de  ses  varletz  de  chambre ,  qui 
avoit  quelques  deniers  en  ses  coffres  ,  auquel 
commanda  bailler  au  bon  Chevalier  trois  cens 
escuz  ,  et  pareillement  luy  fist  délivrer  ung  des 
beaulx  coursiers  qui  feust  en  son  escuyrie.  Il 
donna  au  varlet  de  chambre  trente  escuz,  et  dix  à 
celluy  qui  luy  mena  le  coursier,  dont  tous  ceulx 
(jui  le  sceurent  louèrent  sa  libéralité  à  mer- 
veilles. Le  seigneur  de  Ligny  le  ramena  à  son 
logis  ,  et  le  soir  le  pj-escha  comme  s'il  eust  esté 
son  enfant,  luy  recommandant  sur  toutes  cho^ 
ses  avoir  tousjour.s  l'honneur  devant  les  yeuix. 

Mais  il  a  tousjours  bien  gardé  ce  commandement 
jusques  à  la  mort.  Enfin ,  quant  il  fut  temps 
d'aller  coucher,  ledit  seigneur  de  Ligny  luy  dist  : 
«  Picquet,  mon  amy,  je  croy  que  vous  partirez 
"  demain  plus  matin  que  ne  seray  levé  ;  à  Dieu 
»  vous  command.  »  Si  l'embrassa  les  larmes  aux 
yeulx;  et  le  bon  Chevalier,  le  genoil  en  terre, 
prist  congé  de  luy  et  s'en  alla  à  son  logis ,  où  il 
fut  convoyé  de  tous  ses  compaignons ,  desquelz 
le  congé  ne  fut  pas  pris  sans  grans  embrasse- 
mens.  Il  monta  en  sa  chambre,  où  il  trouva  le 
tailleur  dudit  seigneur  de  Ligny,  qui  avoit  deux 
habillemens  completz  que  son  bon  maistre  luy 
envoyoit.  Si  luy  dist  :  «  Mon  frère,  mon  amy, 
»  si  j'eusse  sceu  ce  beau  présent ,  j'en  eusse  re- 
»  mercié  monseigneur,  qui  m'a  tant  fait  d'autres 
»  biens  que  jamais  vers  luy  ne  le  sçauroye  mé- 
»  riter;  vous  ferez,  s'il  vous  plaist,  cela  pour 
>-  raoy.  "  Si  tira  à  sa  bourse ,  et  luy  donna  vingt 
escus. 

Ung  des  serviteurs  d'icelluy  bon  Chevalier 
luy  dist  :  «  Monseigneur,  Guillaume  le  palefre- 
»  nier  a  amené  en  vostre  estable  le  bon  roussin 
»  de  monseigneur,  et  m'a  dit  que  mondit  sei- 
»  gneur  le  vous  donnoit.  Mais  il  s'en  retourne 
»  parce  qu'on  le  demandoit ,  et  dit  qu'il  viendra 
>'  demain  matin  parler  à  vous.  —  Il  ne  me  trou- 
»  verra  pas,  dist-il ,  car  je  veulx  estre  à  che- 
^  val  à  la  pointe  du  jour.  »  Si  regarda  le  tail- 
leur, auquel  il  bailla  dix  escus,  et  luy  dist: 
«  Mon  amy  ,  je  vous  prie,  baillez  cela  à  Guil- 
»  laume  le  palefrenier;  et  au  demourant,  s'il 
»  vous  plaist ,  me  saluerez  toute  la  belle  et  noble 
»  compaignie  de  la  maison  de  monseigneur  ,  de 
«  par  moy  ;  »  ce  que  promist  faire  le  tailleur. 
Lequel  party  de  sa  chambre  ,  le  bon  Chevalier 
fist  faire  ses  coffres  et  acoustrer  son  cas ,  pour 
partir  de  bon  matin ,  et  puis  se  mist  dedans  le 
lict,  où  peu  reposa,  car  il  estoit  près  de  minuyl 
quant  il  s'y  mist.  Levé  qu'il  fut ,  premier  fist 
partir  ses  grans  chevaulx  ,  dont  il  avoit  six  par 
excellence,  avecques  son  cariage,  luy,  ^vec- 
ques  cinq  ou  six  beaulx  et  triumphans  cour- 
taulx  ,  se  mect  après ,  quant  il  eust  prins  congé 
de  son  hoste  et  de  son  hostesse ,  et  très-bien 
contentez  de  ce  qu'il  avoit  esté  en  leur  maison. 
Son  compaignon  Bel  labre  fut  aussitost  prest 
que  luy  ,  lequel  le  fut  acompaigner  jusques  à  La 
Breesie,  où  fut  leur  disnée,  et  là  prindrent 
congé  l'ung  de  l'autre  ;  mais  il  n'y  eut  pas  grant 
mistère,  car,  dedans  trois  ou  quatre  jours 
après,  faisoit  sou  compte  ledit  Bellabre  de  suy- 
vre  son  compaignon,  et  n'attendoit  seuliement 
que  une  couple  de  grans  chevaulx  qui  luy  ve- 
noient  d'Espaigne. 

Le  bon  Chevalier  s'en  alla  tousjours  à  petites 


journées ,  parce  qu'il  faisoit  mener  grans  che- 
vaulx ;  toutesfois  il  fist  tant  qu'il  arriva  à  trois 
petites  lieues  de  la  ville  d'Ayre  ,  où  de  là  en- 
voya ung  de  ses  gens  pour  avoir  logis.  Quant 
les  gentilz-hommes  de  la  compaignie  sceurent 
que  Picquet  estoit  si  près,  montèrent  tous  ou  la 
pluspartà  cheval  pour  luy  aller  au  devant,  tant 
grant  désir  avoient  de  le  veoir,  car  chascun  es- 
toit desjà  abreuvé  de  ses  vertus.  Si  estoient  plus 
de  six  vingtz,  tous  jeunes  gentilz-hommes ,  qui 
trouvèrent  leur  compaignon  à  demye-lieue  de 
la  ville.  Il  ne  fault  pas  demander  s'ilz  se  firent 
grant  chère  et  le  menèrent  joyeusement,  devi- 
sans  de  plusieurs  choses,  jusques  dedans  la  ville, 
où  aux  fenestres  estoient  les  dames  ,  lesquelles 
avoient  desjà  entendu  la  noblesse  du  cueur  du 
bon  chevalier  Picquet.   Chascune  désiroit  à  le 
congnoistre  :  elles  le  virent,  mais  non  pas  si  à 
leur  ayse  qu'elles  firent  depuis.  Icelluy  bon  Che- 
valier fut  mené  par  ses  compaignons  à  son  logis, 
où  le  soupper  estoit  desjà  prest  ;  car  ainsi  l 'avoit 
ordonné  à  son  homme  qu'il  avoit  envoyé  devant. 
Si  demourèrent  une   partie  de  sesditz  compai- 
gnons avecques  luy,  qui  menèrent  joyeuse  vie  , 
luy  demandant  de  son  estât,  et  comment  il  estoit 
bien  heureux  à  son  commencement  d'avoir  si 
bien  fait  contre  messire  Claude  de  Vauldray,  et 
le  louoient  à  merveilles.   Mais  oncques   le  bon 
Chevalier  ne  monslra  semblant  d'en  avoir  joye, 
ains  respondoit  courtoysement  à  leurs  parolles, 
et  disoit  :  «  Messeigneurs  mes  compaignons,  le 
»  los  qu'on  me  donne  est  à  grant  tort  ;  il  n'y  a 
"  pas  encores  tant  de  bien  en  moy  que  je  sceusse 
"  monter  à  grant  pris  ;  mais  s'il  plaist  à  Nos- 
'   tre-Seigneur,  moyennant  a  ostre  bon  ayde  ,  je 
>'  parviendray  à  estre  ou  nombre  de  gens  de 
"  bien.  »  Or  fut  ce  propos  laissé  ,   et  parla-on 
d'autres  matières. 

Si  commença  à  dire  l'ung  des  gentilz-hom- 
mes de  la  compaignie  appelle  Tardieu,  homme 
joyculx  et  facécieux,  adressant  ses  parolles  au 
bon  Chevalier  :  «  Compaignon  mon  amy,  je  vous 
»  advise  qu'en  toute  la  Picardie  n'y  a  point  de 
»  plus  belles  dames  qu'en  ceste  ville,  dont  vos- 
»  tre  hostesse,  que  n'avez  encores  veue,  en  est 
»  l'une  :  elle  est  allée  aux  nopces  d'une  sienne 
»  niepce;  demain  retournera,  si  la  verrez  à  vos- 
»  tre  ayse.  Il  est  impossible  que  soyez  venu  tenir 
»  garnison  sans  escuz  ;  il  fault  à  vostre  arri\ée 
»  faire  parler  de  vous, et  par  bien  faiie  puissez 
»  acquérir  la  grâce  des  dames  de  ceste  contrée. 
»  Il  y  a  long-temps  qu'il  n'y  eut  pris  donné  en 
»  ceste  ville  ;  je  vous  prie  tant  que  je  puis  qu'en 
»  vueiilez  donner  ung  et  entre cy  et  huyt  jours; 
»  et  ne  mereffusez  pas,  s'il  vous  plaist,  pour  la 
>'  premièrerequestequeje  vous  ayjamaisfaicte.» 

A  quoy  respondit  le  bon  Chevalier  :  «  Sur  ma 
»  foy,  monseigneur  de  Tardieu,  quant  me  de- 
>'  manderiez  une  beaucoup  plus  grosse  chose , 
»  croyez  que  n'en  seriez  pas  esconduyt;  com- 
»  ment  le  seriez-vous  de  ceste-cy,  qui  me  plaist 
»  autant  ou  plus  que  à  vous?  I'>t  s'il  vous  vient 
»  à  plaisir  m'envoyer  demain  matin  la  trom- 
»  pette,  et  que  nous  ayons  congé  de  nostre  cap- 
>■  pitaine,  je  feray  eu  sorte  que  serez  content.  » 
Tardieu  luy  dist  :  «  Ne  vous  souciez  de  congé  ; 
')  le  cappitaine  Loys  d'Ars  le  nous  a  donné  pour 
»  tousjours,  car  ce  n'est  point  pour  mal  faire. 
»  Il  n'est  pas  à  présent  icy,  mais  il  y  sera  dedans 
'.  quatre  jours.  Si  mal  y  a,  j'en  prens  la  charge 
»  sur  moy.  —  Et  bien  doncques,  respondit  le 
»  bon  Chevalier,  demain  sera  exécuté  vostre 
»  vouloir.  »  Longuement  demoura  en  propos  la 
compaignie,  tant  qu'ilz  ouyrent  sonner  mynuyt; 
si  prindrent  congé  les  ungs  des  autres  jusques  à 
kMidemain  matin,  que  ledit  Tardieu  n'oublia 
pas  à  venir  au  logis  du  bon  Chevalier  son  nou- 
veau compaignon,  et  luy  amena  une  trompette 
de  la  compaignie;  et  le  premier  bon-jour  qu'il 
luy  donna,  ce  fut  :  «  Compaignon  ,  ne  vous  ex- 
»  cusez  plus ,  vècy  vostre  homme.  » 

ooo- 

CHAPITRE  X. 

Comment  le  bon  Chevalier  Jist  crie 7'  dedans; 
Af/re  ung  tournoy  pour  Tahiour  des  dames, 
vil  il  y  avoit  pour  le  mieulx faisant  uny  bra- 
celet d'or^  et  ung  bel  dy amant  pour  donner 
à  sa  dame. 

Combien  que  grant  besoing  eust  de  repos  le 
bon  Chevalier  sans  paour  et  sans  reprouche  ,  à 
cause  du  long  travail  pour  le  propos  que  luy 
avoit  tenu  son  compaignon  Tardieu,  ne  dormit 
pas  trop  la  nuyt ,  ains  pensa  comment  seroit 
fondé  son  tournoy  :  ce  qu'il  mist  en  son  enten- 
dement, et  délibéra  en  soy-mesme  de  l'exécu- 
ter, comme  vous  orrez;  car  quant  Tardieu  le 
\int  veoir  le  matin,  et  luy  amena  la  trompette, 
trouva  desjà  par  escript  l'ordonnance  comment 
debvoit  estre  ledit  tournoy  ,  qui  estoit  telle  : 
C'est  que  «  Pierre  de  Bayart,  jeune  gentil-hom- 
»  me  etapprentif  desarmes, natif  de  Daulphiné, 
»  des  ordonnances  du  roy  de  France,  soubz  la 
»  charge  et  conduicte  de  hault  et  puissant  sei- 
»  gneur  monseigneur  de  Ligny,  faisoit  crier  et 
»  publier  ung  tournoy  au  dehors  de  la  ville 
»  d'Ayre,  et  joignant  les  murailles  à  tous  ve- 
»  nans,  au  vingliesme  jour  de  juillet,  de  trois 
"  coups  de  lance  sans  lice,  à  fer  esmolu,  et  en 
>>  harnoys  de  guerre,  et  douze  coups  d'espée  , 


»  le  tout  l'i  cheval.  Et  au  mieulx  faisant  donnoit 
"  ung  brasselet  d'or  esmaillé  de  sa  livrée,  et  du 
»  poix  de  trente  escuz.  Le  lendemain  seroit 
»  combatu  à  pied,  à  poux  de  lance,  à  une  bar- 
»  rière  de  la  haulteur  du  nombril  ;  et  après  la 
»  lance  rompue  à  coups  de  hache,  jusques  à  la 
»  discrétion  des  juges  et  de  ceulx  qui  garde- 
»  roient  le  camp.  Et  au  mieulx  faisant  donnoit 
»  ung  dyamant  du  pris  de  quarante  escus.  » 

Quant  Tardieu  eut  veu  l'ordonnance,  il  dist: 
«  ParDieu,  compaignon,  jamais  Lancelot,  Tris- 
»  tan  ne  Gauvin  ne  firent  mieulx.  Trompette, 
»  allez  crier  cela  en  ceste  ville,  et  puis  yrez  de 
»  garnison  en  garnison,  d'icy  àtrois  jours,  pour 
»  en  advertir  tous  noz  amys.  »  Il  faut  entendre 
qu'en  la  Picardie  y  avoit  pour  lors  sept  ou  huyt 
cens  hommes-d'armes,  comme  la  compaignie  du 
mareschal  des  Cordes,  celles  des  Escossoys,  du 
seigneur  de  La  Palisse  (1),  vertueux  et  trium- 
phant  cappitaine,  et  dé  plusieurs  autres,  qui  par 
ladicte  trompette  furent  informez  du  tournoy. 
Si  se  misrent  en  ordre  ceulx  qui  s'y  voulurent 
trouver,  car  le  terme  n'estoit  que  de  huyt  ou 
dix  jours  ;  toutesfois  il  ne  s'en  trouva  pas  si  peu 
qu'ilz  nefeussentquarante  ou  cinquante  homnies- 
d'armes  sur  les  rencs.  En  ces  entrefaictes,  et  en 
attendant  le  désiré  jour,  arriva  ce  gentil  cheva- 
lier, le  cappitaine  Loys  d'Ars,  lequel  fut  très- 
joyeulx  d'estre  venu  d'heure,  pour  en  avoir  son 
passetemps.  Sa  venue  sceue  par  le  bon  Cheva- 
lier, luy  alla  faire  la  révérence ,  et  se  firent 
grant  chère  l'ungà  l'autre.  Encorespour  mieulx 
renforcer  la  feste,  le  lendemain  arriva  son  com- 
paignon Cellabre  ,  qui  donna  grant  esjouysse- 
ment  à  toute  la  compaignie.  Si  se  délectoient 
tous  les  jours  à  essayer  leurs  chevaulx  et  faire 
bancquetz  aux  dames  ,  où  entre  autres  le  bon 
Chevalier  fist  très-bien  son  debvoir  ;  de  sorte 
que  les  dames  de  la  ville,  et  plusieurs  autres  de 
alentour  qui  estoient  venues  pour  estre  au  tour- 
noy, luy  donnoient  le  los  sur  tous  les  autres, 
dont  toutesfois  ne  se  mettoit  en  orgueil. 

Or  vint  le  jour  ordonné  pour  commencer  le- 
dit tournoy,  que  chascun  se  mist  sur  les  rencs. 
L'ung  des  juges  estoit  le  bon  cappitaine  Loys 
d'Ars  ,  et  le  seigneur  de  Sainct-Quentin,  escos- 
soys, l'autre.  Si  se  trouvèrent  les  gentilz-hom- 
mes  sur  les  rencs,  qui  furent  nombrez  à  qua- 
rante-six ;  et  par  sort  sans  tromperie  furent  par- 
tis vingt  et  trois  d'ung  costé  ,  et  vingt  et  trois 
d'ung  autre.  Et  eulx  estans  prestz  ,  pour  com- 
mencer à  bien  faire,  la  trompette  va  sonner  ,  et 
après  déclaira  de  point  en  point  l'ordre  du  tour- 


(1)  Jiicqups  (1(>  Clial)annos.  Il  U:\  grainJ-maîtro,  cl  en- 
suite muiéclial  de  Fiance. 

noy.  Si  convint  au  hou  Clievalier  se  préstMiter 
le  premier  sur  les  renés,  et  contre  luy  vint  ung 
sien  voisin  du  Daulpliiné,  nommé  Tartarin,  qui 
estoit  fort  rude  homme-d'armes.  Si  laissèrent 
courre  l'ung  à  l'autre ,  de  sorte  xjue  ledit  Tar- 
tarin rompit  sa  lance  à  demy-pied  du  fer ,  et  le 
bon  Chevalier  l'asséna  au  haut  du  grant  garde- 
bras,  et  mist  sa  lance  en  cinq  ou  six  pièces  ; 
dont  trompettes  sonnèrent  impétueusement,  car 
la  jouste  fut  belle  à  merveilles.  Et  après  avoir 
parfourny  leur  poindre,  retournèrent  pour  la 
seconde;  et  fut  telle  l'adventure  de  Tartarin, 
que  de  sa  lance  faulsa  le  gardebras  du  bon  Che- 
valier à  l'endroit  du  canon  ,  et  cuydoient  tous 
ceulx  de  la  compaignie  qu'il  eust  le  bras  percé. 

Ledit  bon  Chevalier  luy  donna  au  dessus  de 
la  veue,  et  luy  emporta  ung  petit  chapelet  plein 
de  plumes.  La  tierce  lance  fut  aussi  bien  ou 
mieulx  rompue  que  les  deux  aultres.  Leurs  cour- 
ses faictes,  vint  Bellabre,  et  contre  luy  se  pré- 
para ung  homme-d'armes  escossoys,  qu'on  nom- 
moit  le  cappitaine  David  de  Fougas,  qui  pareil- 
lement firent  de  leurs  trois  lances  ce  qu'il  estoit 
possible  à  gentilz-hommes  de  faire.  Et  ainsi 
deux  contre  deux  joustèrent,  jusques  à  ce  que 
chascun  eust  parfourny  ses  courses.  Après  con- 
'vint  combatre  à  l'espée  ,  et  commencea,  selon 
la  première  ordonnance,  le  bon  Chevalier  ,  qui 
du  troisiesme  coup  qu'il  donna  rompit  son  espée 
en  deux  pièces,  et  du  reste  fist  si  bien  son  deb- 
voir  jusques  au  nombre  des  coups  ordonnez, 
que  mieulx  n'eust  sceu  faire.  Apres  vindrent  les 
autres  selon  leur  ordre  :  et  pour  ung  jour  ,  au 
rapport  de  tous  les  voyaus  ,  raesmes  ainsi  que 
dirent  les  deux  juges,  ne  fut  jamais  mieulx  couru 
de  lance,  ne  combatu  à  l'espée.  Et  combien  que 
chascun  le  fist  fort  bien,  les  mieulx  faisans  fu- 
rent le  bon  Chevalier,  Bellabre,  Tartarin,  le 
cappitaine  David,  ung  de  la  compaignie  de  mon- 
seigneur des  Cordes,  nommé  le  Bastard  de  Chi- 
may,  et  Tardieu. 

Quant  vint  sur  le  soir,  que  chascun  eut  fait 
son  debvoir,  se  retirèrent  tous  au  logis  du  bon 
Chevalier  ,  qui  avoit  fait  dresser  le  soupper 
triumphammeut,  où  il  y  eut  force  dames  ;  car 
de  dix  lieues  alentour  toutes  celles  de  Picardie, 
ou  la  pluspart,  estoient  venuz  venir  ce  beau  tour- 
noy,  et  y  fut  fait  grande  et  triumphante  chère. 
Après  le  soupper  y  eut  dances,  et  plusieurs  au- 
tres esbatemens;  tant  qu'il  fut  si  tard  avant  que 
personne  se  voulsist  ennuyer  ,  que  une  heure 
après  minuyt  sonna.  Alors  s'en  alèrent  les  ungs 
après  les  autres  à  leurs  logis,  menansles  dames 
jusques  au  lieu  ou  elles  dévoient  reposer,  si  fut 
assez  tard  le  lendemain  avant  ([u'elles  feussent 
bien  esveillées  ;  et  croyez  qu'il  n'y  en  avoit  nul- 


les qui  se  lassassent  de  donner  merveilleuse 
louenge  amlit  bon  Chevalier,  tant  des  armes  que 
de  l'honnesteté  qui  estoit  en  luy,  car  nul  plus 
gracieux  ne  courtois  gentil-homme  n'eust-on 
sceu  trouver  en  ce  monde. 

Or,  pour  parfaire  ce  qui  estoit  commencé,  le 
lendemain  les  souldars  tous  ensemble  se  trou- 
vèrent au  logis  de  leur  cappitaine  Loys  d'Ars  , 
où  estoit  desjà  le  bon  Chevalier,  qui  l'estoit  venu 
prier  de  disner  en  son  logis  avecques  le  seigneur 
de  Sainct-Quentin,  en  la  compaignie  des  dames 
du  soir  précédent,  qui  luy  fut  accordé.  Il  convint 
aller  ouyr  messe,  laquelle  chantée,  eussiez  veu 
les  jeunes  gentilz-hommes  prendre  les  dames 
par  dessoubz  les  bras,  et  icelles  mener,  parlans 
d'amours  et  autres  joyeulx  devis,  jusques  au  lo- 
gis dudit  bon  Chevalier  ,  où  ,  s'ilz  avoient  fait 
bonne  chère  le  soir  devant,  à  disner  la  firent 
encores  meilleure.  Guères  ne  demourèreut  sei- 
gneurs ne  dames  au  logis  depuis  le  disner  5  car, 
environ  les  deux  heures,  chascun  qui  estoit  du 
tournoy  se  tira  sur  les  rencs  pour  achever  l'or- 
donnance du  second  jour,  ou  celluy  qui,  à  son 
penser,  n'estoit  pas  pour  avoir  le  pris  de  la  pre- 
mière journée  espéroit  avoir  la  seconde.  Les  ju- 
ges, seigneurs  et  dames  arrivez  sur  le  lieu,  com- 
mencea le  bon  Chevalier  sans  paour  et  sans  re- 
prouche  le  pas  en  la  manière  accoustumée;  et 
contre  luy  vint  ung  gentil-homme  de  Haynault 
fort  estimé,  quis'appelloit  Hanotin  de  Sucre  (l), 
qui  par  dessus  la  barrière,  à  poux  de  lance  ,  se 
ruèrent  de  grans  coups,  et  jusques  à  ce  qu'ils 
feu.-sent  par  pièces.  Après  prindrent  leurs  ha- 
ches qu'ilz  avoient  chascun  de  leur  costé,  et  se 
ruèrent  de  grans  et  rudes  horions  ,  tellement 
qu'il  sembloit  la  bataille  estre  mortelle.  Toutes- 
fois  enfin  le  bon  Chevalier  donna  ung  coup  sur 
son  adversaire  à  l'endroit  de  l'oreille  ;  de  sorte 
qu'il  le  iist  tout  chanceler,  et  qui  pis  est ,  age- 
nouiller des  deux  genoulx ,  et  en  rechargeant 
par  dessus  la  barrière  luy  fist  baiser  la  terre, 
voulsist  ou  non.  Quoy  voyant  par  lesjuges,  cryè- 
rent  :  Hola!  hola!  c'est  assez-  ;  qu'on  se  retire. 

Après  ces  deux  vindrent  Bellabre  et  Arnaul- 
ton  de  Pierreforade ,  ung  gentil-homme  de  Gas- 
cougne,  lesquelz  firent  merveilles  aux  lances, 
qui  furent  incontinent  rompues;  puis  vindrent 
aux  haches,  et  se  donnèrent  de  grans  coups; 
mais  Bellabre  rompit  la  sienne  ,  parquoy  les 
juges  les  départirent.  Après  ces  deux,  vindrent 
sur  les  rencs  Tardieu  et  David  l'Escossoys,  qui 
firent  très-bien  leur  devoir.  Si  fist  chascun  en 
son  endroit,  de  sorte  qu'il  estoit  sept  heures 
devant  que  chascun  eust  achevé.  Et  pour  ung 

petit  tournoy  ,  ceulx  qui  y  estoient  veirent  aussi 
bien  faire  qu'ils  avoient  veu  de  leur  vie.  Quant 
tout  fut  achevé,  chascuu  se  retira  à  son  logis 
pour  soy  désarmer;  puis  après  vindrent  tous  à 
celiuy  du  bon  Chevalier,  où  estoit  le  bancquet 
appresté;  et  jà  y  estoient  les  deux  juges,  les 
seigneurs  d'Ars  et  de  Sainct-Qentin,  et  toutes 
les  dames.  S'il  y  eut  devisé  des  deux  journées 
ne  fault  pas  demander  ;  chascun  en  disoit  ce  qu'il 
sembloit.  Toutesfois,  après  le  soupper ,  convint 
en  donner  résolution  ,  et  par  les  juges  déclairer 
qui  devoit  avoir  le  pris.  Si  en  demandèrent  à 
plusieurs  gentilz-hommes  expérimentez  aux  ar- 
mes en  leur  foy ,  et  puis  après  aux  dames  en 
leur  conscience,  et  sans  favoriser  l'ung  plus 
que  l'autre.  Enfin  ,  tant  par  les  gentilz-hommes 
que  par  les  dames  ,  fut  dit  que  combien  que 
chascun  eust  fait  si  bien  son  devoir  que  mieulx 
ne  pourroit ,  ce  néantmoins  ,  à  leur  jugement , 
de  toutes  les  deux  journées  le  bon  Chevalier 
avoit  esté  le  mieulx  faisant;  parquoy  remec- 
toient  à  luy-mesme,  comme  celluy  qui  avoit 
gaigné  les  pris  ,  de  donner  ses  présens  où  bon 
lui  sembloit. 

Si  y  eut  grande  altercation  entre  les  deux  ju- 
ges à  qui  prononceroit  la  sentence  ;  mais  le  bon 
capitaine  Loys  d'Ars  pria  tant  le  seigneur  de 
Sainct-Quentin,  qu'enfin  promist  de  le  faire. 
Si  sonna  la  trompette  pour  faire  silence,  qui  fut 
faict.  Si  dist  ledict  seigneur  de  Sainct-Quentin  : 
«  Messeigneurs  qui  estes  icy  tous  assemblez ,  et 
»  mesmeraent  ceulx  qui  ont  esté  du  tournoy 
"  dont  messire  Pierre  de  Bayart  a  donné  le  pris 
»  par  deux  journées  ,  monseigneur  d'Ars  et 
»  moy  ,  juges  déléguez  par  vous  tous  à  donner 
»  sentence  raisonnable  où  seront  lesdits  pris 
»  mieulx  employez,  vous  faisons  assavoir  que  , 
>'  après  nous  estre  bien  et  deument  enquis  à  tous 
w  les  vertueux  et  honnestes  gentilz-hommes  qui 
»  ont  esté  présens  à  veoir  faire  voz  armes ,  et 
>'  semblablement  aux  nobles  dames  que  voyez 
»  cy  en  présence ,  avons  trouvé  que  chascun  a 
«  très-bien  et  honnestement  fait  son  devoir  ;  mais 
»  sur  tous  la  commune  voix  est  que  le  seigneur 
»  de  Bayart,  sans  blasmer  les  autres,  a  esté  de 
»  toutes  les  deux  journées  le  mieulx  faisant  : 
»  parquoy  les  seigneurs  et  dames  luy  remettent 
»  l'honneur  à  donner  le  pris  où  bon  luy  sem- 
"  blera.  »  Et  s'adressant  au  bon  Chevalier  ,  luy 
dist  :  «  Seigneur  de  Bayart,  advisez  où  vous  les 
"  délivrerez.  »  Il  en  fut  tout  honteux,  et  de- 
moura  ung  peu  pensif;  puis  après  il  dist  :  •  Mon- 
>' seigneur,  je  ne  sçay  par  quelle  faveur  cest 
>'  honneur  m'est  fait,  il  me  semble  qu'il  y  en  a 
"  qui  l'ont  trop  mieulx  mérité  que  moy  :  mais 
>  puisqu'il  plaist  aux  seigneurs  et  dames  que 


»  j'en  soye  juge ,  suppliant  à  tous  messeigneurs 
»  mes  compaignons,  et  qui  ont  mieulx  fait  que 
»  moy,  n'en  estre  desplaisans,  je  donne  le  pris 
»  de  la  première  journée  à  monseigneur  de  Bel- 
'>  labre,  et  de  la  seconde  au  capitaine  David 
»  l'Escossoys.  » 

Si  leur  list  incontinent  délivrer  les  présens, 
ny  depuis  homme  ne  femme  n'en  murmura, 
aius  commencèrent  les  dances  et  passetemps.  Et 
ne  se  povoient  saouller  les  dames  de  bien  dire 
du  bon  Chevalier ,  qui  tant  fut  aymé  en  la  Pi- 
cardie qu'oncques  hommes  ne  le  fut  plus.  Il  y 
fut  deux  ans,  durant  lequel  temps  se  fist  plu- 
sieurs tournois  et  esbatemens ,  où  en  la  plus- 
part  emporta  tousjours  le  bruyt.  Et  la  plus- 
grande  occasion  pourquoy  tout  le  monde  l'ay- 
moit ,  c'estoit  pource  que  de  plus  libéral  ne 
gracieuse  personne  n'eust-on  sceu  trouver  sur 
la  terre  ;  car  jamais  nul  de  ses  compaignons 
n'estoit  desmonté  qu'il  ne  i-emonstast.  S'il  avoit 
ung  escu,  chascun  y  partissoit.  Quelque  jeu- 
nesse qu'il  eust,  la  première  chose  qu'il  faisoit 
quand  il  estoit  levé,  c'estoit  de  servir  Dieu.  Il 
estoit  grant  aulmosnier ,  et  ne  se  trouva  durant 
sa  vie  homme  qui  sceust  dire  avoir  esté  reffusé 
de  luy  en  chose  dont  il  ait  esté  requis ,  s'il  a  esté 
en  son  possible.  Au  bout  des  deux  ans ,  le  jeune 
roy  de  France  Charles  entreprint  le  voyage  de 
Naples ,  où  le  seigneur  de  Ligny  alla  :  parquoy 
envoya  de  bonne  heure  quérir  le  bon  Chevalier  ; 
car,  congnoissant  ses  vertus  et  les  honnestes 
propos  qu'on  tenoit  de  luy ,  ne  le  vouloit  pas 
laisser  derrière. 

ooo 

CHAPITRE    XI. 

Comment  le  roy  de  France  Charles  huytiesme 
fist  son  appareil  pour  aller  à  la  conqueste 
du  royaulme  de  Naples ,  lequel  il  (jaigna 
par  sa  prouesse  et  vaillance,  sans  grande 
effusion  de  sang. 

Deux  ans  après  ou  environ  ,  délibéra  le  bon 
roy  Charles  d'aller  conquester  le  royaulme  de 
Naples.  Les  occasions  et  moyens  pourquoy  il 
entreprint  le  voyage  sont  assez  contenuz  en  au- 
tres histoires  et  cronicques;  parquoy  d'en  faire 
icy  long  récit  ne  seroit  que  ennuyer  les  escou- 
tans  et  gaster  papier.  Ce  néantmoins ,  comme 
chascun  peult  avoir  clèrement  leu  et  entendu, 
ledit  bon  roy  Charles  list  sondit  voyage  tant 
honnorablement  que  impossible  seroit  de  plus  , 
planta  ses  justices  dedans  Borne  ,  fist  venir  le 
Pape  à  raison,  et  entièrement  gaigna  le  royaul- 
me de  JNaples,  et  y  laissa  pour  son  lieutenant- 

général  et  visroy  le  seigneur  de  Monpensier. 
Puis  se  mist  au  retour  pour  venir  en  France, 
et  n'eut  nul  empeschement  jusques  en  ung  lieu 
appelé  Fournoue,  où  il  trouva  bien  soixante 
mille  combatans,  tous  Italiens  et  de  plusieurs 
potentatz  ,  comme  du  Pape ,  des  Véniciens ,  du 
duc  de  Milan ,  et  plusieurs  autres  seigneurs,  les- 
quelz  estoient  délibérez  deffaire  le  bon  Roy  à 
son  retour  ,  et  le  prendre  prisonnier,  parce 
qu'ilz  estoient  asseurez  qu'il  avoit  laissé  une 
partie  de  sa  puissance  ou  royaulme  qu'il  venoit 
de  conquérir  ,  et  n'avoit  avecque  luy  point 
plus  de  dix  mille  bommes. 

Ce  néantmoins  le  bon  et  gentil  prince,  qui 
avoit  cueur  de  lyon,  comme  certain  d'estre 
bien  servy  de  si  peu  qu'il  avoit  de  gens,  se  dé- 
libéra les  attendre  et  les  combattre  :  ce  qu'il 
fist  avecques  l'ayde  de  Nostre-Seigneur;  et  y 
eurent  sesditz  ennemys  lourde  bonté  et  grosse 
perte,  et  luy  gloire  inestimable  ,  car  il  ne  perdit 
point  sept  cens  de  ses  gens.  Les  ennemys  en 
perdirent  buyt  ou  dix  mille  ,  et  des  plus  appa- 
rens;  mesmement  les  plus  grans  cappitaines  de 
la  seigneurie  de  Venise  y  demourèrent,  et  plu- 
sieurs de  la  maison  de  Gonzague ,  dont  est  chief 
le  marquis  de  Maiitoue,  qui  pareillement  y  es- 
toit  ;  mais  ses  esprons  luy  aydèrent  bien ,  et  le 
bon  cheval  sur  quoy  il  estoit  monté  ;  et  n'eust 
esté  que  une  petite  rivière  creut  merveilleuse- 
ment, il  yeust  eu  plus  gros  eschec.  A  la  pre- 
mière charge,  le  bon  Chevalier  sans  paour  et 
sans  reprouche  se  porta  triumphamment  par 
dessus  tous  en  lacorapaignie  du  gentil  seigneur 
de  Ligny  son  bon  maistre,  et  luy  fut  tué  deux 
cbevaulx  soubz  luy  le  jour.  Le  Roy  en  fut  ad- 
verty,  qui  hiy  fîst  donner  cinq  cens  escuz; 
mais ,  en  récompense ,  le  bon  Chevalier  luy 
présenta  une  enseigne  de  gens-de-cheval  qu'il 
avoit  gaiguée  à  la  chasse. 

De  là  le  Roy  s'en  vint  par  ses  journées  jus- 
ques à  Verseil ,  ou  il  trouva  une  belle  troppe 
de  Suysses  qui  estoient  descenduz  pour  le  se- 
courir s'il  en  avoit  besoing.  11  demoura  là  quel- 
ques jours  avecques  son  camp,  car  il  vouloit 
secourir  le  duc  d'Orléans  son  beau-frère ,  que  le 
duc  de  Milan  Ludovic  Sforce  et  les  Véniciens 
tenoient  assiégé  dedans  Novarre.  Il  y  eut  plu- 
sieurs allées  et  venues  par  gens  qui  se  mesloient 
de  faire  la  paix  :  de  façon  qu'enfin  ce  traicta 
([uelque  appoinctement.  Parquoy  le  Roy  s'en 
retourna  par  ses  journées  à  Lyon ,  où  il  trouva 
la  bonne  Royne  sa  loyalle  espouse,  eten  sacom- 
paignie  la  duchesse  de  Rourbon  sa  seur.  Il  y  eut 
plusieurs  gentilz-hommes  qui  n'apportèrent  pas 
de  grans  biens  de  ce  voyage  de  Naples;  aucuns 
aussi  en  apportèrent  quelque  chose  dont  ilz  se 


sentirent  toute  leur  vie.  Ce  fut  une  manière  de 
maladie  qui  eut  plusieurs  noms  :  d'aucuns  fut 
>  nommée  le  mal  deIXaples,  la  grosse  vérole^  les 
autres  l'ont  appellée/e  mal  français  ;  et  plusieurs 
autres  noms  a  eu  ladicte  maladie  :  mais  de  moi 
je  l'appelle  le  mal  de  celui  qui  l'a. 

Le  bon  roy  de  France  partit  de  Lyon  pour 
s'en  aller  à  Sainct-Denys  en  France  visiter  le 
bon  patron  où  ses  prédécesseurs  sont  ensépul- 
turez.  Et  fut  deux  ans  ou  trois  visitant  son 
royaulme  deçà  et  delà  ,  menant  très-bonne  et 
saincte  vie,  et  maintenant  justice,  tant  que 
tous  ses  subjectz  en  avoient  contentement  :  car 
luy-mesmes  séoit  en  chaire  de  justice  deux  foiz 
la  sepmaine,  pour  ouyr  les  plainctes  et  doléan- 
ces d'ung  chascun  ,  et  les  plus  povres  expédioit. 
Il  eut  nouvelles  comment  les  Neapolitains  s'es- 
toient  révoltez  pourFerrand,  fils  du  roy  Al- 
phonse ,  et  aussi  de  la  mort  de  son  lieutenant- 
général  le  comte  de  Monpensier,  et  que  tous 
ses  cappitaines  s'en  retournoient  en  France.  Si 
proposa  y  retourner  luy-mesmes  en  personne , 
mais  qu'il  veist  le  temps  oportun;  cependant  ves- 
quit  en  son  royaulme  très-vertueusement ,  et  de 
sa  femme  eust  trois  enfans,  mais  ilz  moururent. 
Ou  mois  de  septembre  1497,  le  bon  prince 
partit  de  Tours  pour  tirer  à  Lyon,  cuydant  faire 
son  voyage  de  Naples  ;  mais  il  se  rompit ,  ne 
sçay  à  quelle  occasion.  Il  s'en  retourna  à  Am- 
boise  ;  et  le  septiesme  jour  d'avril  oudit  an , 
en  une  gallerieou  il  regardoit  jouer  à  lapauime, 
luy  printune  foiblessè  ,  dont  il  mourut  tantost 
après;  qui  fut  ung  dommage  irréparable  pour 
le  royaulme  de  France,  car  depuis  qu'il  y  a  eu 
Roy,  nes'en  est  point  trouvé  de  meilleure  nature, 
plus  doulx,  plus  gracieulx,  plus  clément  ne 
plus  pitoyable.  Je  crois  que  Dieu  l'a  retiré  avec 
les  bienheureuz  ,  car  le  bon  prince  n'estoit  ta- 
ché d'ung  tout  seul  villain  vice.  Je  n'ai  pas  fait 
grant  discours  de  sa  vie,  car  elle  est  assez  es- 
cripte  ailleurs. 


CHAPITRE  XII. 

Comment  Loys ,  duc  cV Orléans,  vint  à  la  cou- 
ronne de  France  comme  le  plus  prochain 
hoir^  et  fut  appelé  Loys  douziesme. 

Par  le  trespas  du  bon  roy  Charles,  et  au 
moyen  de  ce  qu'il  n'avoit  point  d'hoir  masie, 
Loys  ,  duc  d'Orléans  ,  plus  prochain  de  la  cou- 
ronne, succéda  au  royaulme,  et  fut  sacré  à 
Reims  ,  le  vingt-septiesme  jour  de  may  14i)8  , 
et  print  sa  couronne  à  Sainct-Denys  en  France, 
le  premier  jour  de  juillet  ensuyvant.  Il  avoit 

e.si)oiisL'  iDadamy  Jcluiniic  ck'  I-faiice  ,  scur  de 
son  piédécesseur  ;  mais  au  moyeu  de  ce  qu'on 
tenoit  que  d'elle  ne  pourroit  sortir  lignée,  et 
que  par  force  l'a  voit  espousce  ,  craignant  la  fu- 
reur du  roy  Loys  unziesme  son  père  ,  la  fist  ap- 
peller  en  justice.  Et  à  ceste  occasion  ,  le  Pape 
délégua  juges  qui  firent  et  parfirent  le  procès, 
et  enfin   adjugèrent    qu'elle  n'estoit  point   sa 
femme.  Parquoy,  après  luy  avoir  laissé  le  du- 
ché de  Berry  pour  son  estât,  espousa  la  royne 
duchesse  de  Bretaigne ,  veufve  du  feu  roy  Char- 
les :  si  ce  fut  bien  ou  mal  fait ,  Dieu  est  tout 
seul  qui   le  cognoist.   La  bonne  duchesse   de 
Berry,  Jehanne  de  France,  a  toute  sa  vie  vescu 
en  saincteté  ,  et  a-l'on   voulu  dire  depuis  son 
trespas  que  Dieu  a  fait  des  miracles  pour  l'a- 
mour d'elle.    A  l'advènenient  du  Roy,   Loys 
douziesrae  voulut  vendre  tous  les  offices  royaulx 
qui  n'estoient  point  de  judicature  ,  et  en  retira 
plusieurs  deniers  ,  car  il  craignoit  à  merveilles 
de  fouller  son  peuple  par  tailles  ne  autres  sub- 
sides. Il  avoit  tousjours  son  vouloir,  sur  toutes 
choses,  de  recouvrer  sa  duché  de  Milan,  qui 
luy  appartenoit  à  cause  de  madame  Valentine 
sa  grant-mère ,  que  pour  lors  luy  détenoit  Lu- 
dovic S  force ,  et  paravant  son  père  ;  mais  ceulx 
de  la  maison  d'Orléans ,  au  moyen  des  guerres 
qui  si  longuement  ont  duré  en  France  contre  les 
Anglois  ,  et  aussi  la  querelle  de  la  mort  tant  du 
duc  d'Orléans  que  du  duc  de  Bourgogne ,  n'y 
avoient  jamais  peu  entendre.  Or  à  présent  se 
voyoit-il  en  estât  d'avoir  la  raison  de  son  en- 
nemy.  Il  alla  faire  son  entrée  a  Lyon  ledixiesme 
jour  de  juillet  1499  ,  puis  fist  passer  son  armée 
eu  l'Astizanne  ,  soubz  la  conduicte  du  seigneur 
Jehan-Jacques  de  Trevolz  et  du  seigneur  d'Au- 
bigny,  qui  esloient  deux  sages  et  vaillans  che- 
valiers ;  lesquelz  d'entrée  prindrent  et  misrent 
à  sac  deux  petites  places  appellées  JN'on  et  La 
Rocque.  De  là  tirèrent  à  Alexandrie,  et  assié- 
gèrent ceulx  qui  estoient  dedans  pour  le  sei- 
gneur Ludovic ,  qui  fort  bien  se  deffendirent  ; 
mais  enfin  elle  fut  prinse.  Ceulx  de  Pavye,  de 
ce  advertis,  se  misrent  en  l'obéyssance  du  roy 
de  France.  Ledit  seigneur  Ludovic  ,  se  voyant 
en  ce  party  ainsi  délaissé  de  ses  subjectz  ,  ha- 
bandonna  Milan,  et  se  retira  en  Allemaigne, 
devers  le  roy  des  Rommains  Maximilian  ,  qui 
le  receut  joyeusement,  car  de  tout  temps  avoient 
eu    grandes   alliances    ensemble.    Incontinent 
après  son  partement,  ceulx  de  Milan  se  ren- 
dirent aux  François,  dont  nouvelles  allèrent  au 
roy  de  France  ,  qui  à  diligence  y  alla  faire  son 
entrée. 

Kt  peu  de  jours  après  tuf  trouve  expédient  , 
par  forée  de  deniers  et  autres  pronu'sscs ,  d'a- 


voir le  ehasteau  de  celhiy  qui  l'avoit  en  garde 
du  seigneur  Ludovic,  qui  list  ung  lasche  et 
meschant  tour  à  sou  maistre;  car  par  là  espé- 
roit  toujours,  ledit  seigneur,  recouvrer  la  du- 
ché. Quant  les  autres  places  entendirent  le 
ehasteau  de  Milan  estre  rendu  ,  n'eurent  plus 
d'espoir,  et  se  misrent  toutes  en  l'obéyssance 
du  roy  de  France  ;  mesmement  ceulx  de  Cennes, 
auxquelz  il  bailla  pour  gouverneur  le  seigneur 
de  Ravastain  (l),  son  prochain  parent  du  costé 
maternel.  En  l'année  mesmes,  et  le  ({uatorziesme 
jour  d'octobre,  accoucha  la  loyne  de  France 
d'une  belle  fille,  qui  fut  nommée  Claude.  Guè- 
res  ne  séjourna  le  Roy  en  la  duché  de  Milan  : 
mais  après  y  avoir  laissé  gouverneur  le  seigneur 
Jehan  Jacques,  la  garde  du  ehasteau  au  sei- 
gneur d'Espy,  et  La  Roc(iueîe  à  ung  gentil- 
honmie  escossoys  ,  prochain  parent  du  seigneur 
d'Aubigny,  s'en  retourna  à  Lyon.  Si  bien  fist-ii 
en  la  duché,  avant  son  partement,  qu'il  amoin- 
drit les  daxes  et  impositions  de  la  tierce-partie  ; 
dont  tout  le  peuple  le  loua  merveilleusement , 
et  en  attira  beaucoup'  le  cœur  d'aucuns.  Guères 
ne  séjourna  ledit  seigneur  à  Lyon  ,  mais  marcha 
plus  avant  en  son  royaulme  ,  vint  jusques  à  Or- 
léans ,  où  il  appoincta  certain  différend  entre 
les  ducz  de  Gueidres  et  de  Julliei's ,  pour  le  bla- 
son de  leurs  armes  ,  et  les  list  amys. 


CHAPITRE  XII L 

Comment ,  après  la  conqueste  de  la  duché  de 
Milan,  le  bon  Chevalier  demoura  en  Italie  ,■ 
et  comment  il  dressa  ung  tournoy  en  la  ville 
de  Cariynan,  ou  Pyémoni ,  dont  il  emporta 
le  pris. 

Au  retour  d'Italie ,  que  fist  le  roy  de  France 
Loys  douziesme ,  en  joye  et  lyesse,  pour  avoir 
conquesté  sa  duché  de  Mylan ,  et  rendu  son  en- 
nemy  Ludovic  Sforce  fuytif  dedans  les  Al  mai - 
gnes  ,  cherchans  secours  vers  le  roy  des  Rom- 
mains ,  demourerent  les  garnisons  des  François 
en  la  Lombardie,  en  tout  plaisir,  à  faire  joustes, 
touruoys ,  et  tous  autres  passetemps.  Le  bon 
Chevalier  qui ,  en  son  jeune  aage ,  avoit  esté 
nourry  en  la  maison  de  Savoye,  alla  visiter  une 
vaillant  dame  que  avoit  espousée  son  premier 
nuiistre  le  duc  Charles  de  Savoye.  Blanche  s'ap- 
pelloit  la  dame,  et  se  tenoit  ou  Piémont,  en 
une  ville  de  son  douaire,  dicte  de  Carignan. 
Elle ,  qui  de  toute  courtoysic  estoit  remplie  ,  le 
receut  joyeusement ,  et  le  fist  traicter  commv 

s'il  eust  esté  parent  de  la  maison.  Or,  faut-il 
entendre  que  pour  lors  il  n'y  avoit  maison  de 
prince  ne  princesse  en  France  ,  Ytalie  ny  ail- 
leurs ,  où  tous  gentilz-hommes  feussent  mieulx 
receuz  ,  ne  où  il  eust  plus  de  passetemps.  Léans 
avoit  une  fort  honneste  dame  qui  l'avoit  gou- 
vernée de  jeunesse ,  et  faisoit  encores  ,  laquelle 
se  nommoit  madame  de  Fluxas  ;  elle  y  avoit 
aussi  son  mary,  honneste  gentil-homme  soubz 
lequel  se  manyoit  toute  la  maison.  11  fault  sça- 
voir  que  quant  le  bon  Chevalier  fut  donné 
paige  au  duc  Cliarles  de  Savoye ,  ceste  dame 
de  Fluxas  estoit  jeune  damoyselle  en  la  maison 
avecques  sa ' femme  ;  et  ainsi,  comme  jeunes 
gens  fréquentent  voulentiers  ensemble,  se  pris- 
rent  en  amour  l'ung  l'autre,  voire  si  grande, 
gardant  toute  honnesteté  ,  que  s'ilz  eussent  esté 
en  leur  simple  vouloir,  ayant  peu  de  regard  à 
ce  qui  s'en  feust  peu  ensuyvre,  se  feussent  pris 
par  nom  de  mariage.  Mais  vous  avez  entendu 
par  cy-devant  comment  le  duc  Charles  alla  à 
Lyon  veoir  le  roy  de  France  Chai'les  huic- 
tiesme,  et  luy  donna  icelluy  bon  Chevalier 
pour  son  paige ,  qui  fut  occasion  dont  les  deux 
jeunes  amans  se  perdirent  de  veue  pour  long- 
temps ;  car  ce  pendant  le  voyage  de  Naples  se 
fist,  et  plusieurs  autres  choses  se  desmesièrent , 
qui  durèrent  trois  ou  quatre  ans ,  sans  eulx 
veoir  sinon  par  lettre. 

Durant  ce  temps  ,  fut  mariée  ceste  damoy- 
selle à  ce  seigneur  de  Fluxas,  qui  avoit  beau- 
coup de  biens  ;  et  il  la  prist  pour  sa  bonne 
grâce  ,  car  des  biens  de  fortune  n'en  eut  pas 
grandement.  Mais,  comme  femme  vertueuse, 
voulant  donner  à  cognoistre  au  bon  Chevalier 
que  l'amour  honneste  qu'elle  luy  avoit  porté  de 
jeunesse  duroit  encores  ,  à  son  arri\ée  à  Cari- 
gnan  luy  fist  toutes  les  gracieusetez  et  couitoy- 
sies  que  possible  eust  esté  faire  à  gentil-homme , 
et  devisèrent  longuement  de  leur  jeunesse ,  et 
plusieurs  autres  choses.  Ceste  geute  dame  de 
Fluxas  estoit  autant  accomplie  en  beaulté , 
doulx  et  giacieux  parler,  que  femme  qu"ou 
eust  sceu  trouver;  en  son  langaige  louoit  si 
très-fort  le  bon  Chevalier,  que  possible  n'eust 
esté  de  plus.  Elle  luy  ramentevoit  son  bien  faire 
quant  il  s'essaya  à  messire  Claude  de  Vauldray, 
le  tournoy  qu'il  gaigna  à  Ayre  en  Picardie,  et 
l'honneur  qu'il  receut  à  la  journée  deFournoue, 
dont  de  tout  ce  estoit  si  grant  bruit  en  France  et 
Ytalie ,  et  tellement  le  louoit  et  blasonnoit  que 
le  povre  gentil -homme  eu  rougissoit  de  honte  ; 
puis  en  après  luy  disait  :  «  Monseigneur  de 
»  Bayart ,  mon  amy,  vècy  la  première  maison 
»  où  avez  esté  nourry  ;  ce  vous  seroit  grant 
»  honte ,  si  ne  vous  v  faisiez  counoistie  aussi 


"  bien  qu'avez  fait  ailleurs.  »  Le  bon  Chevalier 
respondit  :  «  Madame,  vous  sçavez  bien  que  dès 
"  ma  jeunesse  vous  ay  aymée  ,  prisée  et  hon- 
»  norée;  et  si  vous  t'eus  à' si  sage  et  bien  en- 
>'  seignée  que  ne  voulez  mal  à  personne ,  et  en- 
»  cores  à  moy  moins  qu'à  ung  autre.  Dietes-moy, 
>'  s'il  vous  plaist,  que  voulez  que  je  face  pour 
»  donner  plaisir  à  madame  ma  bonne  mais- 
»  tresse,  à  vous  sur  toutes  ,  et  au  reste  de  la 
»  bonne  et  belle  compaignie  qui  est  céans?  » 
La  dame  de  Fluxas  luy  dist  alors  :  "  Il  me  sem- 
»  ble  ,  monseigneur  de  Bayart,  mais  que  je  ne 
»  vous  ennuyé  point ,   que  ferez  fort  bien  de 
"faire  quelque   tournoy  en   ceste  ville,  pour 
»  l'honneur  de  Madame,  qui  vous  en  sçaura 
»  très-bon  gré.  Vous  avez  icy  à  l'entcur  force 
"  de  vos  compaignons  ,    gentilz-hommes  fi'an- 
"  cois,  et  autres  gentilz-hommes  de  ce  pays, 
"  lesquelz  s'y  trouveront  de  bon  cueur ,  et  j'en 
»  suis  asseurée.  — Vrayement ,  dist  le  bon  Che- 
"  valier,  puisque  le  voulez ,  il  sera  fait.  Vous 
>'  estes  la  dame  en  ce  monde  qui  a  première- 
»  ment  conquis  mon  cueur  à  son  service  ,  par  le 
»  moyen  de  vostre  bonne  grâce  :  je  suis  tout  as- 
»  seuré  que  je  n'en  auray  jamais  que  la  bouche 
»  et  les  mains,  car  de  vous  requérir  d'autre 
>■  chose  je  perdrois  ma  peine  ;  aussi ,  sur  mon 
»  ame ,  j'aymerois   mieulx    mourir   que   vous 
»  presser  de  déshonneur.  Bien  vous  prie  que 
»  vous  me  vueillez  donner  ung  de  voz  man- 
»  chons ,  car  j'en  ay  à  besongner.  »  La  dame  , 
qui  ne  sçavoit  qu'il  en  vouloit  faire ,  le  luy 
bailla  ,  et  il  le  mist  en  la  manche  de  son  pour- 
point ,  sans  en  faire  autre  bruit. 

Le  soupper  fut  prest ,  ou  chascun  fist  bonne 
chère,  puis  après  commencèrent  les  dances,  où 
tout  homme  s'acquita  le  mieulx  qu'il  put.  Ma- 
dame Blanche  devisa  longuement  avecques  sa 
nourriture  le  bon  Chevalier,  tant  que  la  minuyt 
sonna,  qui  fut  temps  de  se  retirer.  Mais  il  fault 
penser  qu'il  ne  dormit  pas  toute  la  nuyt ,  car  il 
songea  à  ce  qu'il  avoit  à  faire  ,  et  fut  résolu  du 
tout  en  son  entendement  ;  car  le  matin  envoya 
une  trompette  à  toutes  les  villes  de  là  à  l'entour 
où  il  y  avoit  garnisons,  signifier  aux  gentilz- 
hommes  que  s'ilz  se  vouloient  trouver  dedans 
quatre  jours  après ,  qui  estoit  ung  diraenche ,  en 
la  villedeCarignan,  et  en  habillement  d'homme- 
d'armes  ,  il  donnoit  ung  pris ,  qui  estoit  ung 
raenchon  de  sa  dame,  où  il  pendoit  ung  ruby 
de  l'estimation  de  cent  ducatz,  à  celluy  qui  se- 
roit trouvé  le  mieulx  faisant  à  trois  courses  de 
lance  sans  lice ,  et  à  douze  coups  d'espée.  La 
trompette  fist  son  devoir ,  et  rapporta  par  es- 
cript  quinze  gentilz-hommes  qui  avoient  promis 
eulx  V  trouver.  Cela  vint  à  la  coniiuoissauce  de 

madame  Blanclie ,  qui  en  fut  très-joyeuse ,  et 
fist  acoustrer  son  esehauffault  sur  la  place  où 
se  dévoient  faire  les  courses  et  le  combat.  Le 
jour  assigné,  environ  une  heure  après  mid\ ,  se 
trouva  sur  les  rencs  le  bon  Chevalier,  armé  de 
toutes  armes ,  et  trois  ou  quatre  de  ses  compai- 
gnons,  comme  le  seigneur  de  Bonvent,  le  sei- 
gneur de  Mondragon  et  autres ,  où  guères  ne 
furent  que  tous  ceulx  qui  dévoient  courir  ne  se 
présentassent.  Premier  commença  le  bon  Che- 
valier, et  contre  luy  vint  le  seigneur  de  Rovas- 
tre,    ung   gaillart    gentil-homme  qui   portoit 
l'enseigne  du  duc  Philibert  de  Savoye,  fort 
hardy  et  adroit  chevalier  ,  qui  donna  ung  beau 
coup  de  lance  ,  car  il  en  fist  trois  ou  quatre 
pièces.  Mais  le  bon  Chevalier  luy  bailla  si  grant 
coup  sur  le  hault  de  sa  grant  buffe,  qu'il  l'en 
désarma ,  la  perça  à  jour ,  et  fist  voiler  sa  lance 
en  cinq  ou  six  pièces.  Ledit  seigneur  de  Rovas- 
tre  reprist  sa  grant  buffe,  et  courut  la  seconde 
lance,  dont  il  fist  très-bien  son  devoir ,  car  il  !a 
rompit  aussi  bien  ou  mieuix  que  la  première. 
Mais  le  bon  Chevalier  luy  donna  dedans  la  veue, 
et  luy  emporta  de  ce  coup  sou  pannache,  et  le 
fist  tout  chanceler;  toutesfois  il  demoura  à  che- 
val. A  la  tierce  lance,  croysa  le  seigneur  de  Ro- 
vastre,  et  le  bon  Chevalier  rompit  la  sienne, 
qui  s'en  alla  par  esclatz.  Après  eulx  vindrent 
Mondragon  et  le  seigneur  de  Chevron,  qui  tant 
bien  firent  leurs  courses  que  tout  le  monde  les 
loua.  Deux  autres  les  suy virent;  et  finablement 
tous  se  portèrent  si  bien,  que  la  corapaignie 
s'en  contenta.  ♦ 

Les  lances  rompues,  convint  venir  aux  es- 
pées;  mais  le  bon  Chevalier  ne  frappa  que  deux 
coups  qu'il  ne  rompist  la  sienne,  et  qu'il  ne  fist 
voiler  hors  des  poings  celle  que  tenoit  celluy  qui 
combatoit  contre  luy.  Puis  les  ungs  après  les 
iiutres  vindrent  sur  les  rencs  ,  et  si  bien  tirent 
tous  que  possible  n'eust  esté  de  l'amender  ;  et 
fut  fort  tard  quand  chascun  eut  achevé.  Madame 
fist ,  par  le  seigneur  de  Fluxas  ,  convoyer  tous 
les  gentilz-hommes  pour  aller  soupper  au  chas- 
teau,  qui  ne  reffusèrent  pas  la  prière;  et  croyez 
qu'ilz  furent  bien  traictez,  car  léans  en  sçavoit- 
on  bien  la  manière.  Après  soupper,  commen- 
cèrent à  sonner  les  haulx-boys  et  ménestriers  , 
ou,  avant  que  l'on  se  mist  en  train  de  dancer  , 
convint  donner  le  pris  à  celluy  ((ui  par  raison 
l'avoit  gaigné.  Les  seigneurs  de  Grantmont  et  de 
Fluxas  ,  qui  juges  estoient,  demandèrent  à  tous 
les  assistans,  tant  gentilz-hommes,  dames,  que 
aux  combatans-mesmes;  mais  tous  furent  d'op- 
pinion  que  le  bon  Chevalier  avoit ,  par  le  droit 
des  armes,  gaigné  le  pris  :  parquoy  lesdifz  juges 
le  luy  vindrent  présenter.  Mais,  tout  rougissant 


de  honte,  le  refusa,  en  disant  que  a  tort  et  sans 
cause  luy  estoit  attribué  cest  honneur  ;  mais  que 
s'il  avoit  aucune  chose  bien  faicte  ,  madame  de 
Fluxas  en  estoit  cause,  qui  luy  avoit  présenté 
son  menchon,  et  que  à  elle  pour  luy  remectoit 
de  donner  le  pris  où  bon  luy  sembleroit.  J>e 
seigneur  de  Fluxas ,  qui  congnoissoit  la  grande 
honnesteté  du  bon  chevalier,  n'en  entra  aucu- 
nement en  jalousie  ,  et  vint  droit  à  sa  femme 
avecques  le  seigneur  de  Grantmont,  qui  luy  dist: 
«  Madame,  présent  vostre  mary  que  vècy,  mon- 
»  seigneur  de  Bayart,  à  qui  on  donne  le  pris  du 
»  tournoy,a  dit(iue  c'est  vous  qui  l'avez  gaigné, 
»  au  moyen  de  vostre  menchon  que  luy  don- 
»  nastes;  parquoy  il  le  vous  envoyé  pour  en 
»  faiie  ce  qu'il  vous  plaira.  »   Elle,  qui  tant 
sçavoit  d'honneur  que  merveilles ,  ne  s'en  ef- 
fraya aucunement,  ains  très-humblement  re- 
mercia le  bon  Chevalier  de  l'honneur  qu'il  luy 
faisoit,  et  dist  ces  motz  :  "  Puis  qu'ainsi  est  que 
"  monseigneur  de  Bayart  me  fait  ce  bien  dédire 
»  que  mon  menchon  luy  a  fait  gaigner  le  pris , 
»  je  le  garderay  toute  ma  vie  pour  l'amour  de 
»  luy;  mais  du  ruby,  puisque  pour  le  mieuix 
»  faisant  ne  le  \eult  accepter,  je  suis  d'advis 
«  qu'il  soit  donné  ta  monseigneur  de  Mondra- 
»  gon  ;  car  on  tient  que  c'est  celluy  qui  a  mieuix 
»  fait   après   luy.  »  Ainsi  qu'elle  ordonna  fut 
acomply,  sans  ce  qu'on  en  ouyst  aucun  murmu- 
rer. Si  fut  madame  Blanche  bien  joyeuse  d'avoir 
fait  telle  nourriture  que  du  bon  Chevalier,  dont 
tout  le  monde  disoit  bien.  Le  pris  donné,  les 
dances  commencèrent ,  qui  durèrent  jusques 
après  mynuyt ,  que  chascun  se  retira.  Les  gen- 
tilz-hommes françois  furent  encores  cinq  ou  six 
jours  à  Carignan  en  joye  et  desduyt ,  faisant 
grant  chère,  puis  s'en  retournèrent  en  leurs  gar- 
nisons.  Le  bon  Chevalier  pi'iut  aussi  congé  de 
madame  sa  bonne  maistresse,  à  laquelle  il  dist 
qu'il  n'y  avoit  prince  ne  princesse  en  ce  monde, 
après  son  souverain  seigneur ,  qui  eust  plus  de 
commandement  sur  luy  qu'elle  y  en  avoit,  dont 
il  fut  remercié  grandement.  Ce  fait ,  convint 
aller  prendre  congé  de  ses  premières  amours  la 
dame  de  Fluxas,  qui  ne  fut  pas  sans  tumber 
larmes  de  la  part  d'elle,  et  de  son  costé  estoit  le 
cueur  bien  serré.  L'amour  honnesteaduré  entre 
eulx  deux  jusques  à  la  mort ,  et  n'estoit  année 
qu'ilz  ne  s'envoyassent  présens  l'ung  a  l'autre. 
En  la  ville  de  Carignan  ne  au  chasteau ,  durant 
ung  moys ,  ne  fut  autre  propos  tenu  que  de  la 
prouesse ,  honneur ,  doulceur  et  courtoisie  du 
bon  Chevalier  ;  et  estoit  autant  prisé  et  aymé 
léans  ,  que  s'il  en  eust  deii  estre  héritier.  Il  y 
trou\a,  luy  y  estant  servant  en  quelque  oflice, 
Pizou  de  Chenas,  qui  avoit  esté  inaistre  palefre- 

nier  du  duc  Charles  de  Savoye,  son  maistre  ,  et 
duquel  il  avoit  eu  autresfois  du  plaisir;  ce  qu'il 
vouloit  alors  recongnoistre  :  car ,  après  l'avoir 
mené  en  son  logis  et  fait  bien  traicter,  luy 
donna  ung  cheval  qui  valloit  bien  cinquante 
escus  ,  dont  le  bon  homme  de  bon  cueur  le  re- 
mercia. Il  luy  demanda  qu'estoit  devenu  son 
escuyer  du  temps  qu'il  estoit  en  la  maison  de 
monseigneur  de  Savoye.  Pizou  de  Chenas  luy 
dist  qu'il  se  tenoit  à  Moncallier ,  ou  il  estoit 
maryé  et  retiré  ,  et  qu'il  estoit  devenu  fort  goû- 
teux. Le  bon  Chevalier,  non  ingrat  des  gràcieu- 
setez  que  par  le  passé  luy  avoit  faictes,  par  ledit 
Pizou-mesmes  luy  envoya  une  fort  bonne  et  belle 
mulle;  et  monstroit  bien  ,  en  ce  faisant,  qu'il 
,  n'avoit  pas  mis  en  oubly  les  biens  qu'on  luy 
avoit  faitz  en  jeunesse. 


CHAPITRE  XIV. 

Comment  le  seigneur  Ludovic  Sforce  retourna 
d'Almaigne  avecques  bon  nombre  de  lahs- 
quenetz ,  et  reprint  la  ville  de  Milan  sur  les 
Fra?içois. 

Vous  avez  entendu  comment  le  seigneur  Lu- 
dovic se  retira  en  Almaigue  devers  le  roy  des 
Rommains  ;  et  fault  entendre  qu'il  n'y  alla  pas 
sans  porter  deniers,  car,  au  laict  qu'il  vouloit 
entreprendre ,  en  avoit  bien  à  besongner ,  et  le 
monstra  par  effect  ;  car,  peu  de  temps  après  sou 
chassement,  retourna  en  Lombardie  avecques 
bon  nombre  de  lansquenetz  et  quelques  Suysses, 
aucuns  hommes-d'armes  bourgongnons  et  force 
rfîhevaulx  d'Alraaigne. 

Et  le  troisiesrae  jour  de  janvier,  par  quelque 
intellfgence,  reprint  la  ville  de  Milan,  dont 
furent  les  François  chassez,  combien  que  le 
chasteau  demoura  tousjours  entre  les  mains  du 
Roy.  A  l'exemple  de  Milan,  se  révoltèrent  plu- 
sieurs villes  en  la  duché,  entre  les  aultres 
toutes  celles  du  chemin  de  Gennes,  comme  Tor- 
tonne,  Vaugayre  et  plusieurs  chasteaulx.  Quant 
le  roy  de  France  eut  entendu  le  trouble  de  sa 
duché  ,  comme  prince  magnanime  et  vertueux , 
dressa  une  grosse  armée  pour  y  envoyer,  dont 
il  fist  chiefz  le  seigneur  de  Ligny  et  le  seigneur 
Jehan  Jacques,  qui  assemblèrent  leur  armée 
en  l'Astizanne ,  et  commencèrent  à  marcher. 
Or,  durant  que  le  seigneur  Ludovic  fut  dedans 
Milan  ,  et  peu  après  qu'il  l'eut  repris  ,  fault  que 
je  vous  face  ung  compte  du  bon  Chevalier  sans 
paour  et  sans  reprouche.  Il  estoit  demouré,  par 
!e  congé  de  son  maistre,  en  Ytalie,  quant  le  roy 


de  France  s'en  retourna,  pource  qu'il  désiroit 
sur  toutes  choses  les  armes,  et  ymaginoit  bien 
qu'il  ne  povoit  demourer  longuement  que  le 
seigneur  Ludovic,  qui  estoit  allé  chercher  se- 
cours en  Almaigne,  ne  retournast  avecques 
puissance  ,  et  par  ce  moyen  y  auroit  combattu  ; 
car,  à  la  première  conqueste  de  la  duché,  ne 
s'estoit  pas  fait  graus  armes.  Il  estoit  en  garni- 
son à  vingt  milles  de  Milan  avecques  d'autres 
gentilz  -  hommes  ,  et  faisoient  chascun  jour 
courses ,  les  ungs  sur  les  autres ,  belles  à 
merveilles. 

Ung  jour  fut  ledit  bon  Chevalier  adverty  que 
dedans  Binaz  y  avoit  trois  cens  chevaulx  qui 
seroient  bien  aysez  à  deffaire  :  si  pria  ses  com- 
paignons  que  leur  plaisir  feust  luy  tenir  com- 
paignie  à  les  aller  visiter.  Il  estoit  tant  aymé  de 
tous,  que  facillement  luy  fust  sa  requeste  ac- 
cordée. Si  s'apprestèrent  de  bon  matin  ,  et  s'en 
allèrent ,  jusques  au  nombre  de  quarante  ou 
cinquante  hommes-d'armes,  pour  essayer  s'ilz 
feroient  quelque  bonne  chose.  Le  cappitaine  qui 
estoit  dedans  Binaz  estoit  très-gentil  chevalier  , 
sage  et  advisé  à  la  guerre  ,  et  s'apelloit  messire 
Jehan  Bernardin  Cazache.  Il  avoit  bonnes  es- 
pies,  par  lesquelz  entendit  comment  les  Fran- 
çois chevauchoient  pour  le  venir  trouver.  Il  ne 
voulut  pas  attendre  d'estre  pris  au  nyt.  Si  se 
mist  de  sa  part  en  ordre ,  et  se  tira  hors  des 
barrières  la  portée  de  deux  ou  trois  getz  d'arc. 
Si  va  adviser  ses  ennemys  ,  qui  luy  donnèrent 
grant  joye  ;  car ,  selon  son  jugement ,  au  peu  de 
nombre  qu'ilz  estoient,  pensoit  bien  qu'ilz  ne 
luy  feroient  point  de  déshonneur.  Ils  commen- 
cèrent à  approcher  les  ungs  contre  les  autres , 
crians  :  France,  France!  More,  More!  et  à 
l'aborder  y  eut  grosse  et  périlleuse  charge  ,  car 
de  tous  les  deux  costez  en  fut  porté  par  terre , 
qui  remontèrent  à  grant  peine.  Qui  eust  veu  le 
bon  Chevalier  faire  faictz  d'armes,  entamer  tes- 
tes ,  coupper  bras  et  jambes  ,  eust  plustost  esté 
pris  pour  lyon  furieux  que  pour  damoisel  amou- 
reux. Brief,  ce  combat  dura  une  heure,  qu'on 
n'eust  sceu  dire  qui  avoit  du  meilleur,  qui  fas- 
choitfort  à  icelluy  bon  Chevalier,  lequel  parla 
à  ses  compaignons,  disant  :  «  Hé,  Messeigneurs, 
»  nous  tiendrons  tout  aujourd'huy  ce  petit  nom- 
»  bre  de  gens.  Si  ceulx  qui  sont  dedans  Milan 
»  en  estoient  advertiz  ,  jamais  nul  de  nous  ne 
»  se  sauveroit.  A  coup  !  prenons  courage,  je  vous 
>'  supplie ,  et  poussons  cecy  par  terre.  »  Aux 
parolles  du  bon  Chevalier  ,  s'esvertuèrent  ses 
compaignons ,  et  en  cryant  tous  d'une  voix  : 
France,  France!  livrèrent  ung  aspre  et  mer- 
veilleux assault  aux  Lombars ,  lesquelz  com- 
mencèrent à  perdre  place  et  à  eulx   reculler 

tousjours,  eulx  deffendans  très-bien.  Mais  en 
ce  recullement  firent  plus  de  quatre  ou  cinq 
milles  tirant  vers  Milan  ,  où,  quand  ils  se  vei- 
rent  si  près,  tournè-rent  bride;  et  à  course  de 
cheval,  à  qui  mieulx  mieulx  ,  prindrent  la  fuyte 
vers  la  ville. 

Les  François  chassèrent  tant  qu'ilz  en  furent 
bien  près.  Alors  fut  crvé  par  quelcun  des  plus 
anciens,  et  qui  fort  bien  cntendoit  la  guerre: 
Tourne,  liommc-cVarmes ,  tourne!  à  quoychas- 
cun  entendit,  excepté  le  bon  Chevalier  qui, 
tout  eschaufl'é,  toujours  chassoit ,  et  poursuyvit 
ses  ennemys  :  de  sorte  que,  pesle-mesle  parmi 
eulx,  entra  dedans  Milan,  et  lessuyvit  jusques 
devant  le  palais  où  estoit  logé  le  seigneur  Lu- 
dovic. Et  pource  qu'il  avoit  les  croix  blanches, 
tout  le  monde  cryoit  après  luy  :  Pille,  pille!  Il 
fut  environné  de  toutes  pars  ,  et  prins  prison- 
nier du  seigneur  Jehan  Bernardin  Cazache,  qui 
le  mena  à  son  logis  et  le  fîst  désarmer.  Si  le 
trouvafort  jeune  gentil-homme,  comme  de  l'aage 
de  vingt  et  deux  à  vingt-trois  ans ,  dont  il  s'es- 
merveilla ,  et  mesmement  comment  en  tel  aage 
povoit  avoir  en  luy  tant  de  prouesse  qu'il  en 
avoit  congneue.  Le  seigneur  Ludovic,  qui  avoit 
ouy  le  bruyt ,  demanda  que  c'estoit  :  aucuns 
qui  avoient  entendu  l'affaire  le  luy  comptèrent , 
et  comment  le  seigneur  Jehan  Bernardin ,  estant 
à  Bynas ,  avoit  esté  chargé  des  François  ,  qui 
enfin  l'avoieot  repoussé  jusques  dedans  Milan , 
et  parmy  eulx  à  la. chasse  estoit  entré  pesle- 
mesle  ung  desditz  François ,  qu'on  tenoit  à 
merveilles  vaillant  et  hardy  gentil-homme,  et 
n'estoit  riens  si  jeune.  Alors  commanda  qu'on 
l'allast  quérir,  et  qu'il  luy  feust  amené;  ce  qui 
fut  fait  incontinent. 


CHAPITBE  XV. 

Comment  le  seigneur  Ludovic  voulut  veoir  le 
bon  CJievaliersanspaour  et  sans  reprouche  ; 
et  comment,  après  avoir  devisé  avec  luy,  le 
renvoya  ,  et  luy  fist  rendre  son  cheval  et  ses 
armes. 

On  alla  incontinent  au  logis  du  seigneur 
Jehan  Bernardin  chercher  son  prisonnier  pour 
ramener  au  seigneur  Ludovic  qui  le  demnndoit. 
n  eut  paour  que,  en  la  fureur,  icelluy  seigneur 
Ludovic  luy  flst  faire  quelque  desplaisir.  Il  es- 
toit courtois  et  gracieux  gentilhomme;  si  k'  vou- 
lut mener  luy-mesmes  après  l'avoir  vestu  d'une 
de  ses  robes,  et  mis  en  estât  de  gentil-homme.  Si 
le  vint  présenter  au  seigneur,  qui  s'esmerveilla 
quant  il  veit  si  jeune  et  on  luy  domioit  si  grant 


los.  Toutesfois  luy  adressa  son  parler,  en  luy 
disant:  -Venez  çà,  mon  gentil-homme;  qui 
»  vous  a  amené  en  ceste  ville?  -  Le  bon  Che- 
valier, qui  ne  fut  de  riens  esbahy,  luy  respoii- 
dit:  »  Par  ma  foy,  Monseigneur,  je  n'y  pensois 
pas  entrer  tout  seul ,  et  cuydois  bien  esti-e 
suyvy  de  mes  compaignons ,  lesquelz  ont 
mieulx  entendu  la  guerre  que  moy  ;  car  s'iiz 
eussent  fait  ainsi  que  j'ay,  ilz  feussent  connue 
moy  prisomiiers.  Toutesfois ,  après  mon  in- 
"  convénient,  je  me  loue  de  fortune  de  m'avoir 
fait  tumber  entre  les  mains  d'ung  si  bon 
maistre  que  celluy  qui  me  tient,  car  c'est 
ung  très-vaillant  et  advisé  chevalier.  » 
Après  luy  demanda  le  seigneur  Ludovic,  par 
sa  foy,  de  combien  estoit  l'armée  du  roy  de 
France.  «  Sur  mou  ame ,  Monseigneur,  respon- 
>'  dit-il ,  à  ce  que  je  puis  entendre  ,  il  y  a  qua- 
»  torze  ou  quinze  cens  hommes-d'armes ,  et  seize 
»  ou  dix-huyt  mille  hommes  de  pied  ;  mais  ce 
'  sont  tous  gens  d'eslite ,  qui  sont  délibérez  si 
»  bien  besongner  à  ceste  fois,  qu'ils  asseureront 
»  l'Estat  de  Milan  au  Roy  nostre  maistre;  et 
»  me  semble ,  Monseigneur,  que  seriez  bien 
"  en  aussi  grande  seureté  en  Almaigne  que  vous 
»  estes  icy,  car  voz  gens  ne  sont  pas  pour  nous 
"  combatre.  »  Tant  asseurément  parloit  le  bon 
Chevalier,  que  le  seigneur  Ludovic  y  preuoit 
grant  plaisir;  ce  néantmoins  que  son  dire  feust 
assez  pour  l'estonner.  Mais  pour  monstrer  qu'il 
ne  se  soucioit  pas  grandement  dn  retour  des 
François  ,  luy  dist  comme  par  risée  :  "  Sur  ma 
»  foy,  mon  gentilhomme  ,  j'ay  belle  envie  que 
»  l'armée  du  roy  de  France  et  la  mienne  se 
"  trouvent  ensemble,  à  celle  fin  que  par  la  ba- 
»  taille  se  puisse  congnoistre  à  qui  de  droit  ap- 
"  partient  cest  héritage  ;  car  je  n'y  voy  point 
»  d'autre  moyen.  — Par  mon  serment,  Mon- 
»  seigneur,  dist  le  bon  Chevalier,  je  vouldrois 
»  que  ce  feust  dès  demain  ,  pourveu  que  je 
»  feusse  hors  de  prison.  —  Vrayment  à  cela  ne 
»  tiendra  pas,  respondit  le  seigneur,  car  je  vous 
«  en  metz  dehors  présentement ,  et  fei'ay  à  vostre 
»  maistre  ;  mais  davantage  demandez-moy  ce 
"  que  vous  vouldrez,  et  je  le  vousdonneray.  » 
Le  bon  Chevalier,  qui ,  le  genoil  en  terre , 
remercia  le  seigneur  des  offres  qu'il  luy  faisoit, 
comme  estoit  bien  raison  ,  luy  dist  :  «  JMonsei- 
"  gneur,  je  ne  vous  demande  autre  chose  sinon 
»  que  si  vostre  courtoisie  se  vouloit  tant  es- 
»  tendre  que  de  me  faire  rendre  mon  cheval  et 
"  armes  que  j'ay  apportées  dedans  ceste  ville, 
"  et  m'en  envoyer  ainsi  devers  ma  garnison  qui 
»  est  à  vingt  milles  d'icy,  me  feriez  ung  très- 
»  grant  bien  ,  dont  toute  n^a  vie  me  sentiroys  , 
'  obligea  vous;  et,  hors  le  service  du  Roy^ 

>  mon  maistre  et  mon  honneur  saufve,  le  vonl- 
"  droys  reeongnoistre  en  ce  qu'il  vous  plairoit 
"  me  commander.  —  En  bonne  foy,  dist  le  sei- 
"  gneur  Ludovic,  vous  aurez  présentement  ce  que 

>  demandez.  "  Si  dist  au  seigneur  Jehan  Ber- 
nardin :  «  A  coup  !  cappitaine ,  qu'on  luy  trouve 
"  cheval ,  armes ,  et  tout  son  cas.  —  Monsei- 
"  gneur,  dist  le  cappitaine ,  il  est  bien  aisé  à 
"  trouver  :  tout  est  à  mon  logis.  "  Si  y  envoya 
incontinent  deux  ou  trois  serviteurs  ,  qui  ap- 
portèrent ses  armes  et  amenèrent  son  cheval  ; 
et  le  fist  armer  le  seigneur  Ludovic  devant  luy. 
Quant  il  fut  acoustré,  monta  sur  son  cheval  sans 
mestrepied  àl'estrief,  puis  demanda  une  lance, 
qui  luy  fut  baillée;  et ,  levant  sa  veue,  dist  au 
seigneur  :  «  Monseigneur,  je  vous  remercie  de 
>'  la  courtoysie  que  m'avez  faicte;  Dieu  le  vous 
'  vueille  rendre!  »  Il  estoit  en  une  belle  grande 
court.  Si  commencea  à  donner  de  l'esperon 
au  cheval ,  lequel  fist  quatre  ou  cinq  saulx , 
tant  gaillardement  que  impossible  seroit  de 
mieulx  ;  et  puis  luy  donna  une  petite  course  , 
en  laquelle  contre  terre  rompit  sa  lance  en  cinq 
ou  six  pièces,  dont  le  seigneur  Ludovic  ne  s'es- 
jouyt  pas  trop ,  et  dist  tout  hault  ces  parolles  : 
'<  Si  tous  les  hommes-d'armes  de  France  estoient 

>  pareilz  à  cestuy-cy,  j'aurois  mauvais  party.  > 
Ce  néantmoins  luy  fist  bailler  une  trompette 
pour  le  conduyre  jusques  à  sa  garnison  ;  mais  il 
ne  fut  pas  si  avant ,  car  jà  estoit  l'armée  des 
François  à  dix  ou  douze  milles  de  Milan,  qui 
estoit  toute  abreuvée  de  ce  que  le  bon  Chevalier 
estoit  pris  ,  et  par  sa  hardiesse  ;  toutesfois  il  y 
avoit  eu  de  la  jeunesse  meslée  pnrmy.  Quant  il 
fut  arrivé  au  camp ,  s'en  alla  incontinent  devers 
son  bon  maistre  le  seigneur  de  Ligny  qui ,  en 
riant ,  luy  dist  :«  Hé  !  comment,  Picquet,  qui 
»  vous  a  rais  hors  de  prison?  Avez-vous  payé 
»  vostre  rançon?  Vrayement,  je  voulois  en- 
>>  voyer  ung  de  mes  trompettes  pour  vous  cher- 
»  cher  et  la  payer.  —  Monseigneur ,  dist  le 
»  Chevalier,  je  vous  remercie  très-humblement 
»  de  vostre  bon  vouloir  :  le  seigneur  Ludovic 
»  m'a  délivré  par  sa  grande  courtoysie.  «  Si 
leur  compta,  de  point  en  point,  comme  tout 
estoit  allé  de  sa  prinse  et  de  sa  délivrance. 
Tous  ses  compaignons  le  vindrent  veoir,  qui 
luy  firent  grant  cliére.  Le  seigneur  Jehan  Jac- 
ques luy  demanda  s'il  espéroit ,  à  veoir  la  con- 
tenance du  seigneur  Ludovic ,  et  à  l'ouyr  parler, 
s'il  donneroit  la  bataille;  à  quoy  il  respon- 
dit  :  ■<  Monseigneur,  il  ne  m'a  pas  tant  déclai- 
»  ré  de  ses  affaires ,  ne  si  avant.  Toutesfois ,  à 
»  le  veoir,  il  est  homme  qui  pour  peu  de  chose 
»  n'est  pas  aysé  cà  estonner  ;  vous  verrez  que  ce 
»  pourra  estre  en  peu  de  jours.  De  luy  ne  me 


"  sauroye  plaindre,  car  il  m'a  fait  très-bon  et 
»  honneste  party.  La  pluspart  de  ses  gens  sont 
»  dedans  Novarre;  il  a  délibéré  les  faire  venir 
"  à  Milan,  ou  aller  àeulx.  >• 


CHAPITRE  XVI. 

Comment  le  seigneur  Ludovic  se  retira  dedans 
Novarre,  doublant  que  les  François  entras- 
sent dedans  Milan  "par  le  chasteau;  et  com- 
ment il  fut  prins . 

Quant  le  seigneur  Ludovic  congneut  l'armée 
du  roy  de  France  si  près  de  Milan ,  et  que  le 
chasteau  estoit  hors  de  ses  mains ,  il  se  doubta 
d'estre  surpris  dedans  la  ville.  Si  se  desroba  de 
nuyt  avecques  ce  qu'il  avoit  de  gens  dedans 
Milan  ;  au  moins  peu  y  en  laissa  avecques  son 
frère  le  cardinal  d'Escaigne ,  et  s'en  alla  veoir 
son  armée  qui  estoit  dedans  INovarre ,  ou,  quant 
il  fut  sceu au  camp  du  roy  de  France,  ses  lieux- 
tenans ,  où  peu  de  jours  avoit  que  le  seigneur 
de  La  Trimoille  y  estoit  arrivé ,  délibérèrent 
l'aller  assaillir  audit  lieu  de  Novarre.  Le  sei- 
gneur Ludovic  avoit  beaucoup  de  gens  ;  mais 
ilz  estoient  de  nations  fort  différentes,  comme 
Bourgongnons ,  lansquenetz  et  Suysses,  et  par 
ce  trop  plus  mal  aisez  à  gouverner;  car,  en 
quelque  sorte  que  les  choses  allassent ,  peu  de 
jours  après  fut  rendue  la  ville  de  Novarre  es 
mains  des  lieux -tenans  dudit  roy  de  France.  Et 
pource  qu'on  faisoit  courir  le  biuyt  que  le  sei- 
gneur Ludovic  n'estoit  pas  dedans  la  ville,  et 
qu'il  s'estoit  retiré  en  Almaigne  pour  la  seconde 
fois,  fut  ordonné  que  les  gens  de  pied  passeroient 
par  dessoubz  la  picque:  ce  qu'ilz  firent.  Et  par- 
my  eulx  fut  congneu  le  povre  seigneur  Ludo- 
vic ,  qui  se  rendit,  quant  il  veit  que  force  luy 
estoit,  au  seigneur  de  Ligny.  Je  ne  sçay  qui  fist 
l'affaire;  mais  il  fut  plus  que  mal  servy.  Ce  fut 
le  vendredy  devant  Pasques  flories ,  oudit  an 
1500.  Le  reste  de  son  armée  s'en  alla  bagues 
saufves.  Je  croy  bien  qu'ilz  eurent  quelque 
payement,  car  on  disoit  que  les  Suysses  que  le 
seigneur  Ludovic  avoit  axecques  luy  s'estoient 
mutinez  à  faultede  payement;  mais  depuis j'ay 
entendu  du  contraire ,  et  que  le  bailly  de  Di- 
jon (I),  qui  avoit  gros  crédit  avec  eulx,  les 
avoit  gaignez  :  joinct  aussi  qu'en  l'armée  du 
Roy  y  en  avoit  beaucoup  plus  gros  nombi-e 
qu'ilz  n'estoient  dedans  Novarre,  et  s'excu- 
soient  de  ne  combattre  point  les  ungs  contre  les 

(1)  AnlniiiP  (le  RcRscy,  liardii  do  Trirliaslol. 

autres.  J'ay  veu  advenir  plusieurs  fois  cela,  qui 
a  porté  beaucoup  de  dommage  en  France. 

Or,  quoy  que  ce  feust ,  le  seigneur  Ludovic 
demoura  prisonnier,  fut  mené  en  France  droit 
à  Lyon,  depuis  au  liz  Sainct-George,  et  enfin 
au  ciiasteau  de  Loches,  ouquel  il  a  fine  ses  jours. 
Ce  fut  une  grosse  pitié,  car  il  avoit  esté  trium- 
phant  prince  en  sa  vie;  mais  fortune  luy  mons- 
tra  au  derrenier  son  rigoureux  visage.  Le  cardi- 
nal d'Escaigne  ,  son  frère,  lequel  estoit  demouré 
dedans  Mil^an,  quant  il  sceut  l'inconvénient, 
feist  saulver  en  Al  ma  igné  ses  deux  nepveux  , 
enfans  dudit  seigneur  Ludovic,  devers  le  roy 
des  Rommains;  et  de  luy  se  mist  en  fuyte  bien 
et  grossement  acompaigné ,  comme  de  quatre  à 
cinq  cens  chevaulx  ,  vers  Boulongne;  mais  en 
chemin ,  par  ung  cappitaine  vénicien  ,  nommé 
Soussin  de  Gonzago,  fut  pris  prisonnier,  et  de- 
puis le  mist  entre  les  mains  des  François  :  mais 
il  ne  rendit  pas  les  meubles  (1)  et  son  cariage, 
qu'on  estimoit  valloir  deux  cens  mille  ducatz. 
Ne  demoura  guères  de  temps  après,  quant  ceulx 
de  la  duché  de  Milan  sceurent  la  prinse  de  leur 
seigneur  (j'entendz  ceulx  lesquelz  à  sou  retour 
s'esloient  révoltez),  ne  se  retournassent  Fran- 
çois, en  grant  crainte  d'estre  pillez  et  sacayez; 
mais  ilz  y  trouvèrent  toute  doulceur  et  amytié, 
car  ilz  avoient  affaire  à  bon  prince  et  à  vertueux 
cappitaines. 


CHAPITRE  XVII. 

Comment  le  seigneur  de  Ligny  alla  visiter 
Vaugayre,  Tortonne  et  autres  places  en  la 
duché  de  Milan,  que  le  Roy  luy  acoit  don- 
nées; et  d'ung  gentil  tour  qu'y  fist  le  bon 
Chevalier. 

Il  fault  entendre  que  quant  le  Roy  de  France 
eut  fait  sa  première  conqueste  de  la  duché  de 
Milan,  il  voulut  récompenser  ses  bons  serviteurs 
en  leur  donnant  terres  et  seigneuries  oudit  du- 
ché; mesmement  au  seigneur  de  Ligny,  Tor- 
tonne  ,  Vaugayre ,  et  quelques  autres  places,  où 
ilz  s'estoient  révoltez  quant  le  seigneur  Ludovic 
revint  d'Almaigne,  qui  avoit  fort  fasché  audit 
seigneur  de  Ligny.  Si  se  délibéra  de  les  aller 
veoir  ,  et  mena  en  sa  compaignie  le  vertueux 
cappitaine  Loysd'Ars  son  lieutenant,  le  bon  Che- 
valier sans  paour  et  sans  reprouche,  qui  portoit 
son  guydon  alors ,  et  plusieurs  autres  gentilz- 
homines.  Si  vint  jusques  à  Alexandrie ,  et  fai- 

(i)  Il  ofl  dit,  dans  les  Ménuiirrs  de  La  Trt^mouille,  que 
les  V(*niticns  en  rendirent  la  nuijeure  partie. 


soit  courir  le  bruyt  qu'il  mettroit  Tortonne  et 
Vaugayre  à  sac,  combien  qu'il  n'en  avoit  nulle 
voulenté ,  car  il  estoit  de  trop  bonne  nature. 
Quant  ses  subgetz  sceurent  sa  venue,  et  le  bruyt 
qui  couroit  de  leur  destruction  ,  furent ,  et  non 
sans  cause,  bien  estounez.  Si  eurent  conseil  en- 
semble qu'ilz  envoyeroient  au-devant  de  leur 
seigneur,  le  plus  humblement  qu'ilz  pourroient, 
pour  impétrer  miséricorde,  ce  qu'ilz  firent;  et 
jusques  au  nombre  de  vingt  des  plus  apparens 
le  vindrent  trouver  à  deux  mille  de  Vaugayre, 
pour  luy  cuyder  faire  la  révérence,  et  eulx  ex- 
cuser. Mais ,  combien  qu'on  les  monstrast  audit 
seigneur  de  Ligny  et  les  congneust  assez,  ne  fist 
pas  semblant  de  les  veoir,  et  tira  oultre  jusques 
dedans  la  ville,  au  logis  qui  estoit  pris  pour  luy. 
Les  povres  gens  qui  estoient  allez  au-devant 
furent  bien  estonnez  de  si  estrange  recueil.  Si 
se  retirèrent  en  leur  ville  le  plus  doulcement 
qu'ilz  peurent,  et  cherchèrent  moyen  de  parler 
au  cappitaine  Loys  d'Ars  pour  faire  leur  appoinc- 
tement  envers  le  seigneur;  ce  qu'il  promistàson 
possible  faire  ,  car  jamais  ne  fut  gentilhomme 
de  meilleur  nature.  Si  leur  assigna  jour  à  len- 
demain: cependant  alla  faire  ses  remonstrances 
au  seigneur  de  Ligny,  luy  suppliant  qu'en  sa 
faveur  il  les  voulsist  escouter,  qui  luy  fut  ac- 
cordé. Et  le  lendemain  ,  après  le  disner  ,  cin- 
quante des  plus  apparens  de  la  ville  vindrent  à 
son  logis,  et,  testes  nues,  se  gectèrent  à  genoulx 
devant  luy  en  criant  Miséricorde  !  Puis  com- 
mencea  à  parler  l'un  d'entre  eulx  ,  homme  fort 
éloquent,  et  en  langage  ytalien  proféra  telles 
ou  semblables  parolles  :  «  Monseigneur,  voz 
»  très-humbles  et  très-obéyssans  subjectz  etser- 
»  viteurs  de  ceste  povre  ville  vostre,  de  tout  leur 
"  cuem"  se  recommandent  très-humblement  à 
»  vostre  bonne  grâce,  vous  suppliant  par  vostre 
"  gentillesse  leur  vouloir  pardonner  l'offense 
"  qu'ilz  ont  faicte  tant  envers  le  roy  de  France 
»  leur  souverain  que  vous,  pour  euixestre  révol- 
»  tez.  Et  ayez  à  considérer  en  vostre  cueur  que  la 
"  ville  n'est  pas  pour  tenir  contre  une  puissance; 
>'  et  que,  quelque  chose  ([u'ilz  ayent  faicte,  leur 
»  cueur  n'est  jamais  mué  qu'il  ne  soit  demouré 
»  bon  François.  Et  si  par  leur  povreté  d'esperit 
»  ilz  ont  fait  une  lourde  faulte,  par  vostre  grant 
»  bonté  leur  vueille  estre  appaisée ,  vous  asseu- 
»  rant,  Monseigneur,  que  jamais  plus  ne  les  y 
»  trouverrez  ;  et  où ,  comme  de  Dieu  habandon- 
»  nez,  une  autre  fois  ilz  letourneroient,  se  mec- 
»  tent  eulx ,  leurs  enfans  et  femmes ,  avecques 
»  tous  leurs  biens  ,  pour  en  disposer  ainsi  qu'il 
»  vous  plaira.  Et  en  signe  qu'ilz  veullent  de- 
'  mourer  envers  vous  telz  que  je  vous  dis,  vous 
"  font  en  toute  humilité  ung  petit  présent  selon 

>'  leur  puissance,  qui  est  de  trois  cens  marcs  de 

>  vaisselle  d'argent ,  lequel  il  vous  plaira  preu- 
»  dre ,  en  démonstrant  que  \  ostre  yre  est  cessée 
»  sur  eulx.  » 

Alors  se  teut ,  et  fist  apparoistre  sur  deux  ta- 
bles, bassins,  tasses,  gobeletz  ,  et  autre  manière 
de  vaisselle  d'argent,  que  ledit  seigneur  de  Li- 
gny  ne  daigna  regarder  ;  mais,  en  homme  cour- 
roucé, fièrement  respondit:  «  Comment,  mes- 
'^  chans ,  lasches  et  infâmes ,  estes-vous  si  hardis 
>'  d'entrer  en  ma  présence,  qui,  comme  failliz 
»  de  cueur ,  sans  cause  ni  moyen ,  vous  estes  ré- 
»  voltez?  Quelle  foy  désormais  pourray-je  avoir 
»  en  vous?  Si  on  feust  venu  mettre  le  siège  de- 
>>  vaut  Yostre  ville,  icelle  canonner  et  assaillir, 
»  c'eust  esté  autre  chose  :  mais  ennemy  ne  s'est 
»  jamais  monstre ,  qui  fait  assez  apparoistre  que 
»  de  vostre  propre  voulenté  estes  retournez  à 
»  l'usurpateur  de  ceste  duché.  Si  je  faisois  mon 
»  devoir,  ne  vous  ferois-je  pendre  et  estrangler  , 
>>  comme  traystres  et  desloyaux  ,  aux  croysécs 
»  de  voz  fenestres?  Allez,  fuyez  de  devant  moy  ; 
>'  que  jamais  ne  vous  voye.  »  En  disant  les- 
quelles parolles,  lespovres  citoyens  estoient  tous- 
jours  à  genoulx. 

Alors  le  vaillant  et  prudent  cappitaine  Loys 
d'Ars  mist  le  bonnet  hors  de  la  teste  ,  et,  ung 
genoil  en  terre,  dist  ;  «  Monseigneur,  pour  l'hon- 
>'  neur  de  Dieu  et  de  sa  passion ,  faictes-moy 
»  ceste  grâce  que  à  ma  requeste  leur  vueillez 
«pardonner  vostre  maltalent;  car  je  leur  ay 
»  promis ,  et  jamais  n'auroient  fiance  en  moy  si 
«m'aviez  reffusé.  J'espère,  Monseigneur,  que 
»  toute  vostre  vie  les  trouverrez  bons  et  vrais 
«  subjectz.  "Et  les  povres  gens,  sans  attendre 
qu'on  réplicquast,  commencèrent  tous  d'une  voix 
à  crier:  Monseigneur ,  il  sera  ainsi  que  dit  le 
cappitaine ^  au  lilaisir  de  3Ionseigneur.  Le  bon 
seigneur  de  Ligny ,  ouye  leur  clameur,  meu  de 
pitié ,  et  quasi  larmoyant ,  les  fist  lever ,  et  leur 
déelaira  deux  propos,  l'ung  d'amytié  et  l'autre 
de  rudesse,  pour  monstrer  qu'ilz  avoient  gran- 
dement failly. 

Quant  à  l'ung,  dist:  «  Allez;  pour  l'amour  du 
>'  cappitaine  Loys  d'Ars,  qui  tant  m'a  fait  de  ser- 
»  vices,  que  pour  beaucoup  plus  grosse  chose  ne 
>'  le  vouldrois  reffuser,  je  vous  pardonne,  et  n'y 
«  retournez  plus.  Mais  au  regard  de  vostre  pré- 
"  sent ,  je  ne  le  daignerois  prendre ,  car  vous  ne 
»  le  valiez  pas.  »  Si  regarda  autour  de  luy,  et  ad- 
visa  le  bon  Chevalier,  auquel  il  dist:  «  Picquet, 
«  prenez  toute  ceste  vaisselle  ,  je  la  vous  donne 
»  pour  vostre  cuysine.  >-  A  quoy  soubdainement 
respondit  :  ■  Monseigneur,  du  bien  que  me  faic- 
>'  tes  très-humblement  vous  remercie;  mais  jà 

>  Dieu  ne  plaise  que  biens  qui  viennent  de  si 


»  meschans  gens  que  ceulx-ci,  entrent  en  ma 
»  maison  :  ilz  mè  porteroient  malheur.  »  Si  print 
pièce  à  pièce  toute  ceste  vaisselle,  et  a  chascun 
qui  estoit  là  en  fist  présent,  sans  que  pour  luy 
en  retiensist  la  valleurd'ung  denier  ;  qui  fist  es- 
bahir  toute  la  compaignie,  car  alors  il  n'eust 
sceu  finer  de  dix  escus. 

Quant  il  eut  tout  donné,  partit  hors  de  la 
chambre  ;  aussi  firent  les  habitans.  Si  commença 
à  dire  le  seigneur  de  Ligny  à  ceulx  qui  estoient 
demourez  :  «  Quevoulez-vous  dire,  Messeigneurs? 
»  avez-vous  veu  le  cueur  de  Picquet  et  sa  libéra- 
»  lité?  Ne  luy  fist  pas  Dieu  grant  tort,  qu'il  ne 
»  le  fist  roy  de  quelque  puissant  royaulme?  il 
»  eust  acquis  tout  le  monde  à  luy  par  sa  grâce. 
»  Croyez-moy  que  ce  sera  une  fois  ung  des  plus 
»  parfaictz  hommes  du  monde.  »  Brief ,  toute  la 
compaignie  donna  grande  louenge  au  bon  Che- 
valier. Quant  le  seigneur  de  Ligny  eut  ung  peu 
pensé  pour  ce  jour,  et  considéré  que  ne  luy  estoit 
riens  demouré  du  présent  qu'il  luy  avoit  fait,  le 
lendemain  à  son  lever  luy  envoya  une  belle  robbe 
de  veloux  cramoisy  doublée  de  satin  broché,  ung 
fort  excellent  coursier  ,  et  trois  cens  escus  en 
une  bourse,  qui  ne  luy  durèrent  guères ,  car  ses 
compaignons  y  eurent  part  comme  luy.  Peu  de 
jours  demoura  le  seigneur  de  Ligny  qu'il  ne  re- 
tournast  a  Milan ,  ou  estoit  venu  le  cardinal 
d'Amboyse,  lieutenant-général  pour  le  Roy;  et 
de  là  s'en  vint  en  France. 


CHAPITRE  XVIIL 

Cofnmenl  le  roy  de  France  envoya  grosse  ar- 
mée à  Naples,  où  il  fist  son  lieutenant-géné- 
ral le  seigneur  d'Aubigny. 

Vous  avez  entendu  par  cy-devant  comment, 
après  la  mort  de  monseigneur  de  Monpensier, 
les  Neapolitains  se  révoltèrent ,  et  s'en  vindrent 
tous  les  François  en  France  ,  dont  le  roy  Charles 
huytiesme  fut  fort  desplaisant,  ets'en  feust  vengé 
s'il  eust  vescu;  mais  mort  le  prévint.  Incontinent 
que  le  roy  Loys  douziesme  vint  au  règne,  il  vou- 
lut entendre  à  la  conqueste  de  sa  duché  de  Mi- 
lan ;  parquoy  les  affaires  dudit  royaulme  de  Na- 
ples  demourèrent  long-temps  en  suspens  ;  et 
estoit  desjà  mort  Ferrand,  filz  d'Alphonce,  et  ré- 
gnoit  oudlt  royaulme  son  oncle  Fédéric.  Enten- 
dre devez  une  chose  :  c'est  que  quant  le  feu  roy 
Charles  conquesta  le  royaulme,  il  maria  son 
cousin  le  seigneur  de  Ligny  à  une  grant  dame 
du  pays,  appellée  la  princessse  d'Aitemore  ;  mais 
guères  ne  vesquit,  car  quant  ledit  roy  voulut 
retourner  en  France,  amena  avecqucs  luy  ledit 

seigneur  de  Ligny,  dout  bientost  après,  ainsi 
que  le  bruit  fut,  ladicte  dame  mourut  de  dueil. 

Par  le  trespas  d'elle ,  et  aussi  par  don  que 
icelliiy  roy  Charles  en  avoit  fait,  estoieut  de- 
mourees  oudit  royaulme  plusieurs  terres  audit 
seigneur  de  Ligny,  mesmement  en  la  Fouille, 
comme  Venoze ,  Canoze,  Monervyne,  Bezeille  et 
plusieurs  autres.  Si  print  voulenlé  au  roy  Loys 
douziesme  d'envoyer  recouquester  sondit  royaul- 
me de  Naples,  et  y  cuydoit  bien  aller  ledit  sei- 
gneur de  Ligny:  mais  par  deux  fois  luy  fut  le 
voyage  rompu,  dont  aucuns  voulurent  dire  que 
de"  dueil  il  en  mourut.  Si  y  fut  envoyé  pour  lieu- 
tenant-général le  seigneur  d'Aubigny,  un  très- 
gentil  et  vertueux  cappitaine,  très-bien  acompai- 
gné  de  gens  de  cheval  et  de  pied,  entre  lesquels 
estoit  la  compaignie  du  seigneur  de  Ligny,  que 
mena  et  conduyt  son  bon  lieutenant  le  cappitaine 
Loys  d'Ars.  Orn'avoit  garde  de  demourer  le  bon 
Chevalier  derrière,  ains  demanda  congé  à  son 
l)on  seigneur  de  maistre,  qui  à  grant  regret  le 
luy  donna,  car  desjàl'avoit  pris  en  grant  amour; 
et  depuis  ne  se  veireut  l'ung  l'autre. 

Ainsi  marcha  ce  vaillant  cappitaine  le  seigneur 
d'Aubigny  (1)  droit  audit  royaulme,  où  il  fist  si 
bonne  diligence,  et  trouva  domp  Fédéric  si  peu 
de  secours  et  d'amitié  parmy  ses  hommes,  qu'il 
fut  contrainct  habaudonner  le  royaulme  ,  et  fist 
quelque  composition  avecques  icelluy  seigneur 
d'Aubigny  ,  qui  l'envoya  avecques  sa  femme  et 
enfans  eii  France  ,  où  il  fut  receu  très-bien  du 
Roy;  et  luy  fut  baillé  la  duché  d'Anjou  et  d'au- 
tres terres,  suyvant  lacomposition  l'aicte,  et  dont 
il  ajouy  jusques  à  sa  mort.  Depuis,  sa  femme  (2) 
ne  fut  pas  trop  bien  traictée  ;  dont  il  me  semble 
que  ce  fut  mal  fait,  et  pour  une  femme  de  roy  a 
esté  depuis  veue  en  grande  nécessité.  Le  royaul- 
me de  Naples  pris  par  ce  seigneur  d'Aubigny, 
assist  ses  garnisons  par  compaignies  ;  et  lut  celle 
du  seigneur  de  Ligny  mise  sur  ses  terres ,  dont 
le  cappitaine  Loys  d'Ars  bailla  le  gouvernement 
d'aucunes  au  bon  Chevalier,  qui  en  fist  très-bien 
SJn  devoir.  Et  furent  quelque  temps  en  paix  le 
roy  d'Arragon,  qui  y  prétendoitquekiue  droit, 
et  le  roy  de  France,  qui  luy  en  avoit  laissé  quel- 
que porcion.  Et  fut  icelle  paix  criée,  l'année 
mesmes ,  à  Lyon ,  entre  France ,  Espaigne  et  le 
roy  des  Rommains,  par  le  moyen  de  l'archeduc 
d'Autriche  qui  avoit  à  femme  l'aisnéelille  d'Fs- 
paigne;  et  avecques  elleen  relournoit,  passa  par 
Lyon  ,  et  alla  veoir  sa  seur ,  alors  duchesse  de 
Savoye.  Mais  ce  fut  une  paix  fourrée;  car  en  ce 
mesme  instant  le  roy  d'Arragon  envoya  grosse 

puissance  a  Gonssalle-Ferrande  ,  estant  audit 
royaulme  par  l'intelligence  du  pape  Alexandre, 
qui  reprist  la  ville  de  Naples,  et  la  pluspart  du- 
dit  royaulme  fut  révolté.  Ledit  seigneur  d'Au- 
bigny y  fist  ce  qu'il  peut,  mais  enfin  fut  con- 
trainct de  se  retirer  en  la  Fouille. 

Je  ne  suis  pas  délibéré  de  traicter  autrement 
de  ce  qui  advint  oudit  royaulme  de  INaples  du- 
rant deux  ou  trois  ans,  ne  des  batailles  de  la 
Sézignolle  ,  de  .Toye,  du  Garillan,  et  plusieurs 
autres,  dont  en  aucunes  gaignèrent  les  François, 
et  en  autres  perdirent  ;  car  il  est  assez  escript 
ailleurs.  Combien  que  au  derrenier  ne  scay  si  ce 
futpar  faulte  d'ordre  ou  de  bien  combatre,  les 
François  en  furent  chassez  de  tous  pointz  l'an 
1524,  et  depuis  n'y  retournèrent.  Je  ne  sçay  si 
tel  estoit  le  vouloir  de  Dieu  ;  mais  sans  difficulté 
celluy  qui  les  en  chassa  ne  celluy  qui  le  tient  à 
présent  n'y  ont  aucun  droit ,  sinon  par  la  force , 
qui  est  le  poinct  où  tous  princes  taschent  enfin 
de  venir.  Je  veulx  seuUement  parler  des  fortunes 
qui  advindrent  au  bon  Chevalier  sans  paour  et 
sans  reprouche  durant  la  guerre  guerroyable 
que  eurent  ensemble  François  et  Espaignolz;  et 
premier  vous  diray  fortune  qui  luy  advint. 


CHAPITRE  XIX. 

Conitnent  le  bon  Chevalier  sans  paonr  et  sans 
reprouche  sortit  de  sa  (jarnison  de  lUoner- 
vyne;  comment  il  trouva  Espaignolz  sur 
champs,  et  ce  quil  en  advint. 

Estant  le  bon  Chevalier  en  une  garnison  où 
le  vaillant  capitaine  Loys  d'Ars  l'avoit  logé , 
qui  s'appelloit  Monervyne,  avecques  aucuns  de 
ses  compaignons,  ennuyé  d'estre  si  longuement 
en  caige  sans  aller  veoir  les  champs,  leur  dist 
ung  soir:  «  Messeigneurs ,  il  me  semble  que 
»  nous  cropissous  trop  en  ce  lieu  sans  aller  veoir 
»  noz  ennemys  ;  il  en  pourroit  de  trop  demourer 
»  advenir  deux  inconvéuiens  :  long,  que,  par 
"  faulte  d'exercer  les  armes  souvent ,  devien- 
»  drions  tous  efféminez  ;  l'autre  ,  que  à  noz 
»  ennemys  le  cueur  pourroit  croistre,  pensant 
»  entre  eulx  que,  pour  la  crainte  qu'en  avons , 
»  n'osons  partir  de  nostre  fort.  Parquoy  je  suis 
>'  délibéré  d'aller  demain  faire  une  course  entre 
»  cy  et  André  ou  Rarlete  :  peult-estre  aussi  que 
»  nous  trou  verrons  de  leur  cosfé  coureurs ,  ce 
»  que  je  désireroys  à  merveille  ;  car  nous  nous 

'  pourrons  mesler  ensemble ,  et  à  qui  Dieu  eu 
"  donnera  l'honneur  si  l'emporte.  - 

A  ces  parolles,  n'y  eut  celluy  qui  respondist 
autrement  que  à  sa  voulenté.  Si  firent  le  soir 
ceulx  qui  dévoient  estre  de  la  course  regarder 
si  riens  failloit  à  leurs  chevaulx,  et  se  misrent 
en  ordre  comme  pour  achever  ce  qu'ilz  avoient 
entrepris.  Si  se  levèrent  assez  matin ,  et  se  mis- 
rent aux  champs  environ  trente  chevaulx  ,  tous 
jeunes  gentilz-hommes  et  bien  délibérez ,  che- 
vauchèrent vers  les  garnisons  de  leurs  ennemys, 
espérans  d'avoir  quelque  bonne  rencontre.  Le 
jour  mesme  estoit  sorty  de  la  ville  d'André , 
pour  pareillement  courir  sur  les  François,  ung 
gentil-homme  espaignol ,  parent  prochain  du 
grant  cappitaine  Gonssalle  Ferrandc  ,  qui  s'ap- 
pelloit  domp  Alouce  de  Soto-Majore ,  ung  fort 
gentil  chevalier,  et  expert  aux  armes ,  qui  en 
sa  corapaignie  avoit  quarante  ou  cinquante  che- 
vaulx d'Espaigne,  sur  lesquelz  estoient  gentilz- 
hommes  tous  esleuz  aux  armes.  Et  telle  fut  la 
fortune  des  deux  cappitaines ,  que  au  descendre 
d'ung  tertre  se  vont  veoir  les  ungs  les  autres , 
environ  la  portée  d'ung  canon.  Je  ne  vous  sçau- 
roye  dire  lequel  fut  le  plus  joyeulx  ,  mesmc- 
ment  quand  ils  apperceurent  que  leur  puissance 
estoit  pareille.  Si  commencea  le  bon  Chevalier, 
après  ce  qu'il  eut  au  vray  apperceu  les  croix 
rouges,  parlera  ses  gens,  ausquelz  il  dist;  «  Mes 
><  amys ,  au  combat  sommes  \  enuz.  Je  vous 
>'  prie  que  chascuu  ait  son  honneur  pour  re- 
»  commandé;  et  si  vous  ne  me  voyez  faire  au- 
>'  jourd'huy  mon  debvoir,  réputez-moy  lasche  et 
"  meschant  toute  ma  vie.  •>  Tous  respondirent  : 
«  Allons,  cappitaine,  donnons  dedans,  n'atten- 
«  donspas  qu'ilz  ayeut  l'honneur  de  commencer.  <> 

Alors  baissèrent  la  veue ,  et  en  criant  France! 
France  !  se  mettent  au  grant  galop  pour  char- 
ger leurs  ennemys ,  lesquelz,  d'une  asseurée  et 
fière  contenance ,  à  course  de  cheval ,  criant 
Espaigne!  Sant  Yayo!  à  la  pointe  de  leurs 
lances  gaillardement  les  receurent.  Et  en  ceste 
première  rencontre  en  furent  portez  par  terj-e 
de  tous  les  deux  costez ,  qui  furent  relevez  par 
leurs  corapaignons  à  bien  grant  peine.  Le  com- 
bat dura  une  bonne  demye-heure,  qu'on  n'eust 
sceu  juger  qui  avoit  du  meilleur  ;  et  comme 
chascun  en  désiroit  l'yssue  a  sa  gloire,  se  li- 
vrèrent les  ungs  aux  autres  ,  comme  s'ilz  feus- 
sent  tous  fraiz,  ung  très-périlleux  assault.  Mais 
comme  chascun  peult  assez  entendre  ,  en  telles 
choses  est  de  nécessité  que  l'ung  ou  l'autre  de- 
moure  vaincqueur  :  si  advint  si  bien  au  bon 
Chevalier,  avecques  la  grant  peine  qu'il  y  mist 
et  le  courage  qu'il  donnoit  à  ses  gens,  qu'en  ce 
derrenier  assault  rompit  les  Espaignolz;  et  y 

demoura  sur  le  champ  de  mors  jusques  au  nom- 
bre de  sept ,  et  bien  autant  de  prisonniers.  Le 
reste  se  mist  a  la  fuyte ,  desquelz  estoit  ledit 
cappitaine  domp  Alonce  ;  mais  de  près  pour- 
suivy  par  le  bon  Chevalier,  qui  souvent  luy  es- 
crioit:  Tourne,  homme-d'armes  !  (/rand  liante 
te  sera  mourir  enfwjant!  voulut  plustost  eslire 
honneste  mort  que  honteuse  fuyte,  et  comme 
un  lyon  eschauffé  se  retourne  contre  ledit  bon 
Chevalier,  auquel  il  livra  aspre  assault  ;  car  sans 
eulx  reposer  se  donnèrent  cinquante  coups  d'es- 
pée.  Ce  pendant  fuyoient  tousjours  les  autres 
Espaignolz  ,  qui  avoient  habandonné  leur  cap- 
pitaine ,  et  laissé  seul.  Ce  néantmoins  gaillarde- 
ment se  combatoit;  et  si  tous  les  siens  eussent 
fait  comme  luy  ,  je  ne  scay  qui  en  fin  eust  eu 
du  meilleur.  Bref ,  après  avoir  longuement  com- 
batu  par  les  deux  cappitaines,  le  cheval  de 
domp  Alonce  se  recreut,  et  ne  vouloit  tirer 
avant.  Quoy  voyant  par  icelluy  bon  Chevalier, 
dist  ces  parolles  :  <■  Kendz-toy,  homme-d'armes, 
"  ou  tu  es  mort.  —  A  qui,  respondit-il,  me 
»  rendray-je  ?  —  Au  cappitaine  Bayart ,  dist  le 
»  bon  Chevalier.  » 

Alors  domp  Alonce  ,  qui  desjà  avoit  ouy  par- 
ler de  ses  faictz  vertueux  ,  aussi  qu'il  congnois- 
soit  bien  ne  pouvoir  eschapper,  pour  estre  de 
toutes  pars  enclos,  se  rendit ,  et  luy  bailla  son 
espée,  qui  fut  receue  à  grant  joye.  Puis  se  mis- 
rent les  compaignons  au  retour  vers  leur  garni- 
son ,  joyeulx  de  la  bonne  fortune  que  Dieu  leur 
avoit  ce  jour  donnée,  car  ilz  n'y  perdirent  ung 
seul  homme  ;  bien  y  en  fut  blessé  cinq  ou  six  , 
et  deux  chevaulx  tuez  ,  mais  ilz  avoient  des  pri- 
sonniers pour  les  récompenser.  Eulx  arrivez  à 
la  garnison  ,  le  bon  Chevalier,  filz  adoptif  de 
dame  courtoisie  ,  qui  desjà  par  le  chemin  avoit 
entendu  de  quelle  maison  estoit  le  seigneur 
domp  Alonce,  le  fist  loger  en  une  des  belles 
chambres  du  chasteau  ,  et  luy  donna  une  de  ses 
robes,  en  luy  disant  ces  parolles  :  "Seigneur 
'  domp  Alouce  ,  je  suis  informé ,  par  les  autres 
"  prisonniers  qui  sont  céans ,  que  vous  estes  de 
»  bonne  et  grosse  maison ,  et ,  qui  mieulx 
-.  vault,  de  vostre  personne  grandement  re- 
»  nommé  en  prouesse  ;  parquoy  ne  suis  pas  dé- 
»  libéré  vous  traicter  en  prisonnier;  et  si  vous 
»  me  voulez  promettre  vostre  foy  de  ne  partir 
»  de  ce  chasteau  sans  mon  congé  ,  je  le  vous 
>'  bailleray  pour  toute  prison.  Il  est  grand  : 
>'  vous  vous  y  esbatrez  parmy  nous  autres  jus- 
»  ques  à  ce  que  vous  a.\ez  composé  de  \ostre 
■'  raençon  et  icelle  payée  ,  en  quoy  me  trouve- 
»  rez  tout  gracieux.  — Cappitaine,  respondit 
»  domp  Alonce,  je  vous  remercie  de  vostre 
»  courtoisie  ,  vous  asseurant  sur  ma  foy  ne  par- 

>.  tir  jamais  de  céans  sans  vostre  congé.  »  Mais 
il  ne  tint  pas  bien  sa  promesse  ,  dont  mal  Iny 
en  pi'int  à  la  fin  ,  comme  vous  orrez  ey-après. 
Toiitesfois  ung  jour,  comme  ilz  devisoient  en- 
semble ,  composa  domp  Alonce  de  sa  raençon  à 
mil  escus. 


CHAPITRE  XX. 

Comment  domp  Alonce  de  Soto-Majore  se  vou- 
lut desrober  par  le  moyen  d'un  Albanoys 
qui  le  garnit  d'uny  cheval;  mais  il  fut  re- 
plis sur  le  chemin  et  resserré  en  plus  forte 
p7'ison. 

Quinze  ou  vingt  jours  fut  domp  Alonce  avec- 
ques  le  cappitaine  Bayart,  dit  le  bon  Chevalier, 
et  ses  compaignons  ,  faisant  grant  chère  ,  allant 
et  venant  par  tout  le  chasteau  ,  sans  ce  que  per- 
sonne luy  dist  riens  ;  car  il  y  estoit  sur  sa  foy 
qu'on  estimoit  qu'il  ne  romproit  jamais.  Il  en 
alla  autrement ,  combien  que  de  luy  ,  ainsi  qu'il 
dist  après,  n'y  avoit  aucune  faulte ,  ains  s'ex- 
cusoit  que ,  pource  qu'il  ne  venoit  nulz  de  ses 
gens  devers  luy,  alloit  quérir  sa  raençon  luy- 
mesraes  pour  icelle  envoyer  au  bon  Chevalier, 
(fui  estoit  de  mil  escus.  Toutesfois  le  cas  fut 
tel  :  domp  Alonce ,  allant  et  venant  par  le  chas- 
teau ,  se  fascha;  et  ung  jour,  devisant  avecques 
ung  Albanoys  qui  estoit  de  la  garnison  du 
chasteau ,  luy  dist  :  «  Viença ,  Théode ,  si  tu 
»  me  veulx  faire  ung  bon  tour,  tu  me  le  feras 
"  bien ,  et  je  te  prometz  ma  foy  que  tant  que  je 
»  vivray  n'auras  faulte  de  biens.  Il  m'ennuye 
»  d'estre  icy,  et  encores  plus  que  je  n'ay  nou- 
»  velles  de  mes  gens.  Si  tu  veulx  faire  provision 
■'  d'ung  cheval  pour  moy  ,  considère  que  je  ne 
>•  suis  en  ceste  place  aucunement  gardé  ;  je  me 
>'  sauvera}'  bien  demain  matin.  Il  n'y  a  que 
"  quinze  ou  vingt  milles  jusques  à  la  garnison 
»  de  mes  gens  :  j'auray  fait  cela  en  quatre  heu- 
>.  res  ,  et  tu  viendras  avecques  moy.  Je  te  feray 
>'  fort  bien  appoincter,  et  si  te  donneray  cin- 
>-  quante  ducatz.  » 

L'Albanoys  ,  qui  fut  avaricieux  ,  le  promist, 
combien  quil  lui  dist  devant  :  <■  Seigneur,  j'ay 
»  entendu  que  vous  estes  sur  vostre  foy  par  ce 
»  chasteau  :  nostre  cappitaine  vous  en  feroit 
>'  querelle.  —  .le  ne  veulx  pas  rompre  ma  foy, 
»  dist  domp  Alonce  ;  il  m'a  mis  à  mil  ducatz  de 
>'  raençon  ,  je  les  luy  envoyeray  :  je  ne  suis 
»  obligé  à  autre  chose.  —  Bien  doncques  ,  dist 
>'  Théode  l'Albanois ,  il  n'y  aura  point  de  faulte 
'  ((ue  demain ,  au  point  du  jour,  je  ne  soye  à 
■"  cheval  a  la  porte  du  chasteau  :  quant  elle  ou- 


"  vrera  ,  laictes  semblant  de  venir  à  l'esbat,  et 
»  vous  trouverez  le  Nostre.  »  Cela  fut  accorde 
entre  euix  ,  et  exécuté  le  lendemain;  car,  ainsi 
qu'il  fut  proposé  ,  se  trouvèrent  si  bien  à  point, 
que  sans  ce  que  le  portier  s'en  donnast  autrement 
garde,  pource  que  desjà  estoit  adverty  qu'il  es- 
toit sur  sa  foy,  parquoy  le  laissoit  aller  et  venir, 
domp  Alonce  monta  à  cheval  et  s'en  alla  tant 
qu'il  peut.  Ne  demeura  guères  que  le  bon  Che- 
valier, qui  estoit  vigillant ,  vînt  en  la  basse- 
court  du  chasteau,  et  demanda  où  estoit  son  pri- 
sonnier, car  tous  les  matins  se  desduysoit 
avecques  luy;  mais  personne  ne  luy  peut  en- 
seigner. Si  fut  esbahy,  et  vint  au  jwrtier,  au- 
quel il  demanda  s'il  l'avoit  point  veu.  Il  dist  que 
ouy  ,  dès  le  point  du  jour  et  près  de  la  porte. 
La  guète  sonna  pour  sçavoir  où  il  estoit  ;  mais 
il  ne  fut  point  trouvé,  ne  aussi  ledit  Théode, 
Albanoys.  Qui  fut  bien  marry?  ce  fut  le  bon 
Chevalier. 

Si  commanda  à  ung  de  ses  souldars  nommé 
Le  Basco ,  et  lui  dist  :  «  A  coup ,  montez  à  dili- 
»  gence  à  cheval  vous  dixiesme,  et  picquez  droit 
»  vers  André,  veoir  si  trouverez  nostre  prison- 
»  nier  ;  et  si  le  trouvez,  faictes  qu'il  soit  ramené 
»  mort  ou  vif;  et  si  ce  meschant  Albanoys  est 
»  empoigné,  qu'il  soit  ramené  aussi  ;  car  il  sera 
>'  pendu  aux  créneaulx  de  céans,  pour  exemple 
»  de  ceulx  qui  vouldroient  ung  autre  fois  faire  le 
»  lasche  tour  qu'il  a  fait.  " 

Le  Basque  ne  list  autre  délay,  mais  inconti- 
nent monta  à  cheval  ;  et  à  pointe  d'esperon,  sans 
regarder  qui  alloit  après  luy,  combien  qu'il  fut 
très-bien  suyvy,  prist  son  chemin  vers  André, 
où  à  environ  deux  milles  trouva  domp  Alonce 
descendu,  qui  habilloit  les  sangles  de  son  che- 
val ,  qui  estoient  rompues  ;  lequel,  quant  il  ap- 
perceut  qu'il  estoit  poursuy vy,  cuyda  remonter, 
mais  il  ne  peut.  Si  fut  actainct ,  repris  et  re- 
monté. Théode  ne  fut  pas  si  fol  de  se  laisser 
prendre ,  car  il  sçavoit  bien  qu'il  y  alloit  de  la 
vie.  Si  se  sauva  dedans  André,  et  domp  Alonce 
ramené  à  Monervyne,  où  quant  le  seigneur  bon 
Chevalier  le  veit,  lui  dist  :  «  Hé!  comment,  sei- 
"  gneur  domp  Alonce,  vous  m'avez  promis  vos- 
»  tre  foy  ne  partir  de  céans  sans  mon  congé,  et 
'-  vous  avez  fait  le  contraire  !  Je  ne  me  lieray 
»  plus  en  vous,  car  ce  n'est  pas  honnestement 
"  fait  en  gentil-homme  de  se  desrober  d'une  place 
»  quand  on  y  est  sur  sa  foy.  «  Domp  Alonce  res- 
pondit  :  «  Je  n'estois  pas  délibéré  en  riens  vous 
'-  faire  toit  ;  vous  m'avez  nus  à  mil  escus  de  ran- 
"  çon  ,  dedans  deux  jours  les  vous  eusse  en- 
"  voyez  :  et  ce  qui  m'en  a  fait  paitir  a  esté  de 
»  desplaisir  ([uc  j'ay  pris  pour  n'avoir  aucunes 
»  nouvelles  de  mes  liens.  " 

Le  bon  Chevalier,  qui  estoitencorestout  cour- 
roucé, ne  prist  pas  ses  excuses  en  payement, 
alns  le  fist  mener  en  une  tour,  et  en  icelle  le  tint 
quinze  jours,  sans  toutesfois  le  mettre  en  fers , 
ne  faire  autre  injure;  ains  de  son  boire  et  man- 
ger estoit  si  bien  traité  que  par  raison  s'en  po- 
voit  bien  contenter.  Au  bout  de  quinze  jours, 
vint  une  trompette  demander  sauf-conduyt  pour 
ung  de  ses  gens  qui  luy  vouloit  apporter  l'argent 
de  sa  rançon.  Il  fut  baillé ,  et  par  ainsi  l'argent 
apporté  deux  jours  après  :  parquoy  le  seigneui- 
dorap  Alonce  fut  de  tous  pointz  délivré.  Si  print 
congé  du  bon  Chevalier  et  de  toute  la  compai- 
gnie  assez  honnestement,  puis  s'en  retourna  à 
André.  Mais  devant  son  partement ,  il  veit 
comme  icelluy  bon  Chevalier  donna  entière- 
ment l'argent  de  sa  rançon  à  ses  souldars ,  sans 
pour  luy  en  retenir  ung  seul  denier. 


CHAPITRE  XXI. 

Comnient  le  seigneur  domp  Alonce  de  Sotio- 
Majore  se  plaignit  ci  tort  du  traictement  que 
luy  avoit  fait  le  bon  Chevalier^  dont  Hz  vin- 
drent  au  combat. 

Quant  le  seigneur  domp  Alonce  fut  arrivé  à 
André,  de  tous  ses  compaignons  et  amys  eut 
recueil  merveilleux  ;  car,  à  dire  la  vérité,  il  n'y 
avoit  homme  en  toute  l'armée  des  Espaignols 
plus  estimé  que  luy,  ne  qui  plus  désirast  les  ar- 
mes. Si  le  confortèrent  le  mieulx  qu'ils  peurent, 
luy  remonstrant  qu'il  ne  se  devoit  point  fascher 
d'avoir  esté  prisonnier  ;  que  c'estoient  fortunes 
de  guerre  perdre  une  fois ,  et  gaigner  l'autre  ; 
et  qu'il  suffisoit  que  Dieu  l'eust  rendu  sain  et 
sauf  parmy  ses  amys.  Après  plusieurs  propos, 
luy  fut  demandé  de  la  façon  et  manière  de  vivre 
du  bon  Chevalier,  quel  homme  c'estoit,  et  com- 
ment durant  sa  prison  il  avoit  esté  traicté  avec- 
ques  luy.  A  quoy  respondit  domp  Alonce  :  «  Je 
»  vous  proraetz  ma  foy,  Messeigneurs,  quequant 
»  à  la  personne  du  seigneur  de  Bayart ,  je  ne 
>'  cuyde  point  que  ou  monde  il  y  ait  ung  plus 
»  hardy  gentil-homme,  ne  qui  moins  soit  oy- 
>'  seux  ,  car  s'il  ne  va  à  la  guerre ,  sans  cesse  fait 
»  quelque  chose  en  sa  place  avecques  ses  soul- 
»  dars,  soit  à  luy  ter,  saulter,  gecter  la  barre ,  et 
»  tous  autres  honnestes  passe-temps  que  sçavent 
»  faire  gentilz-homraes  pour  eulx  exercer.  De 
"  libéralité  il  n'est  point  son  pareil, car  celaay-je 
»  veu  en  plusieurs  manières  :  mesmement  quant 
»  il  receut  les  mil  ducatz  de  ma  rançon  ,  devant 
»  moy  les  départit  à  ses  souldars ,  et  n'en  retint 
>'  ung  seul  ducat.  Brief ,  à  vray  dire,  s'il  vit  lon- 


'.  guement,  il  est  pour  parvenir  a  haultes  choses  ; 
»  mais  quant  a  ce  que  me  demandez  du  traicte- 
»  ment  qu'il  m'a  fait ,  je  ne  m'en  sçauroye 
»  trop  louer.  Je  ne  sçay  si  ce  a  esté  de  son  com- 
"  mandement  ;  mais  ses  gens  ne  m'ont  pas  traicté 
"en  gentil -homme,  ains  trop  plus  rudement 
»  qu'ils  ne  dévoient ,  et  ne  m'en  contenteray  de 
»  ma  vie.  » 

Les  ungs  s'esbahissoient  de  ses  parolles ,  con- 
sidéré l'honnesteté  que  l'on  disoit  estre  au  bon 
Chevalier;  les  autres  disoient  qu'on  ne  trouve 
jamais  belle  prison;  aucuns  lui  en  donnoient 
blasme.  Et  furent  tant  avant  ces  parolles,  que , 
par  ung  prisonnier  de  la  garnison  de  Monervyne 
qui  retourna,  fut  amplement  informé  le  bon 
Chevalier  comment  domp  Alonce  se  plaignoit 
oultrageusement  du  mauvais  traictement  qu'il 
disoit  luy  avoir  esté  fait,  et  en  jectoit  grosses 
parolles  peu  honnestes;  dont  il  s'esmerveilla 
grandement ,  et  sur  l'heure  fist  appeler  tous  ses 
gens  ,  ausquelz  il  dist  :  «  Messeigneurs ,  vèlà 
»  domp  Alonce  qui  se  plainct  parmy  les  Espai- 
"  gnols  que  je  l'ay  si  meschamment  traicté  que 
»  plus  n'eusse  peu  :  vous  sça^ez  tous  comment  il 
"  en  va.  Il  m'est  advis  qu'on  n'eust  sceu  mieulx 
"  traicter  prisonnier  qu'on  a  fait  lui  devant  qu'il 
»  s'esforçast  d'eschapper;  ne  depuis,  combien 
«  qu'il  ait  esté  plus  lesserré,  ne  luy  a-l'on  fait 
«  chose  dont  il  se  doive  plaindre.  Et  sur  ma  foy 
»  si  je  pensois  qu'on  luy  eust  fait  tort,  je  le  vou- 
«  drois  amender  envers  luy  :  par  quoy,  je  vous 
»  prie,  dictes-moi.  si  vous  en  avez  apperceu  quel- 
»  que  chose  que  je  n'ay  point  entendu.  >'  A  quoy 
tous  respondirent  :  <<  Cappitaine  ,  quant  c'eust 
»  esté  le  plus  grant  prince  d'Espaigne,  vous  ne 
"  l'eussiez  sceu  mieulx  traicter,  et  fait  mal  et 
»  péché  d€  s'en  plaindre  ;  mais  les  Espaignols 
»  font  tant  les  braves  et  sont  si  plains  de  gloire, 
«  que  c'est  une  dyablerie.  —  Par  ma  foy,  dist 
»  le  bon  Chevalier,  je  luy  veulx  bien  escripre, 
»  et  l'advertir,  combien  que  j'aye  la  fiebvre 
»  quarte,  que  s'il  ^eult  dire  que  je  l'aye  mal 
»  traicté,  je  lui  prouveray  le  contraire  par  le 
"  combat  de  sa  personne  à  la  mienne ,  à  pied  ou 
'  à  cheval,  ainsi  qu'il  luy  plaira.  ■' 

Si  demanda  incontinent  ung  clerc  ,  et  escrip- 
vit  unes  lettres  en  ceste  substance:  "  Seigneur 
»  Alonce,  j'ay  entendu  que  ,  après  vostre  retour 
"  de  ma  prison ,  vous  estes  plainct  de  moy ,  et 
»  avez  semé  parmy  vos  gens  que  je  ne  vous  ai 
»  pas  traicté  en  gentil-homme.  Vous  sçavez  bien 
»  le  contraire  :  mais  pource  que  si  cela  estoit 
»  vray  me  seroit  gros  déshonneur ,  je  vous  ai 
»  bien  voulu  escripre  ceste  lettre,  par  laquelle 
»  vous  prie  rabiller  autrement  voz  parolles  de- 
»  vaut  ceulx  qui  les  ont  ouyes  ,  en  confessant , 

>  eoiume  la  raison  veult ,  le  bon  et  lionneste 
"  traictement  que  je  vous  ai  faict;  et  ce  faisant, 
»  ferez  vostre  honneur  et  rabilierez  le  mien,  le- 
>•  quel  contre  raison  avez  foullé;et  ou  seriez 
reffusant  de  le  faire,  je  vous  déelaire  que  je 
>■  suis  délibéré  le  vous  faire  desdire  par  combat 
■  mortel  de  vostre  personne  à  la  mienne ,  soit  à 
■'  pied  ou  à  cheval ,  ainsi  que  mieulx  vous  piai- 
»  ront  les  armes  ;  et  a  Dieu.  De  Monervyne  ,  ce 
"  dixiesme  juillet.  »  Par  une  trompette  qui  estoit 
au  vaillant  et  noble  seisineur  de  I^a  Palisse, 
{[u'onappelloit  La  Lune,  fut  envoyée  ceste  lettre 
a  ce  seigneur  domp  Alonce,  dedans  la  ville  d'An- 
dré; laquelle,  quant  il  l'eut  leue,  sans  en  de- 
mander conseil  à  personne,  luy  fit  responce  par 
la  mesme  trompette,  et  escripvit  unes  lettres 
contenant  ces  motz  :  «  Seigneur  de  Bayart,  j'ay 
»  veu  \ostre  lettre  que  ce  porteur  m'a  baillée,  et 
>'  entre  autres  choses  dictes  dedans  icelle  avoir 
i>  esté  par  moy  semé  parolles  devant  ceulx  de 
»  ma  nation  que  ne  m'avez  pas  traicté  en  gentil- 
>>  homme,  moy  estant  vostre  prisonnier,  et  que, 
»  se  ne  m'en  desdiz,  estes  délibéré  de  me  cora- 
»  batre.  Je  vous  déclaire  qu'oncquesne  me  des- 
')  diz  de  chose  que  j'aye  dicte ,  et  n'estes  pas 
>.  homme  pour  m'en  faire  desdire.  Parquoy  du 
»  combat  que  me  présentez  de  vous  à  moy,  je 
w  l'accepte  entre  cy  et  douze  ou  quinze  jours ,  à 
«  deux  milles  de  ceste  ville  d'André ,  ou  ailleurs 
"  que  bon  vous  semblera.  «  La  Lune  doima  ceste 
responce  au  bon  Chevalier,  qui  n'en  eust  pas 
voulu  tenir  dix  mille  escus ,  quelque  maladie 
qu'il  eust.  Si  lui  remanda  incontinent  qu'il  ac- 
ceptoit  le  combat ,  sans  se  trouver  en  faulte  au 
jour  de  l'assignation.  La  chose  ainsi  promise  et 
accordée  ,  le  bon  Chevalier  en  advertit  inconti- 
nent le  seigneur  de  La  Palisse,  qui  estoit  homme 
fort  expérimenté  en  telles  choses ,  et  le  prist 
après  Dieu  pour  son  guydon,et  son  ancien  com- 
paignon  Bellabre.  Si  commença  à  approcher  le 
jour  du  combat ,  qui  fut  tel  que  vous  orrez. 


CHAPITRE  WTL 

Cotnmcnt  le  bon  (Iheralicr  sans  paour  et  sans 
reproiiche  combatit  contre  domp  Alonce  de 
Soto-Majorc ,  et  le  vainquit. 

Quant  ce  vint  au  jour  assigné  du  combat,  le  sei- 
gneur de  La  Palisse,  acompaigné  de  deux  cens 
hommes-d'armes  (  car  desjà  avoient  les  deux 
combatans  cest  accord  l'ung  a  l'autre  ) ,  amena 
son  champion  sur  le  camp ,  monté  sur  ung  fort 
bel  et  bon  coursier,  et  vestu  tout  de  blanc  ,  par 
humilité.  Knoores  n'estoit  point  venu  le  seigneur 


Alonce.  Si  alla  La  Lune  le  haster,  auquel  de- 
manda en  quel  estât  estoit  le  seigneur  de  Bayart. 
Il  respondit  qu'il  estoit  à  cheval,  en  habille- 
ment d'homme -d'armes.  <>  Comment!  dist-il , 
"  c'est  a  moy  a  eslire  les  armes ,  et  à  luy  le 
"  camp.  Trompette ,  va  luy  dire  que  je  veux 
'  combatre  à  pied.  »  Or,  quelque  hardiesse  que 
moiistrast  le  seigneur  Alonce,  il  eust  bien  voulu 
n'en  estre  pas  venu  si  avant  ;  car  jamais  n'eust 
pensé ,  veu  la  maladie  qu'avoit  alors  le  bon  Che- 
valier, qu'il  eust  jamais  voulu  combatre  à  pied. 
Mais  quant  il  veit  que  desjà  estoient  les  choses 
prestes  à  vuyder,  s'advisa  d'y  combatre  pour  beau- 
coup de  raisons  :  l'une,  que  à  cheval,  en  tout  le 
monde,  on  n'eust  sceu  trouver  ung  plus  adroit 
gentil-homme  que  le  bon  Chevalier;  l'autre,  que 
pour  la  maladie  qu'il  nvoit,  en  seroit  beaucoup 
plus  foible  ;  et  cela  le  raettoit  en  grant  espoir  de 
demourer  vaincqueur.  La  Lune  vint  vers  le  bon 
Chevalier,  auquel  il  dist  :  »  Cappitaine,  il  y  a 
>>  bien  des  nouvelles  ;  vostre  homme  dit  à  ceste 
»  heure  qu'il  veult  combatre  à  pied,  et  qu'il 
"  doit  eslire  les  armes.  «  Aussi  estoit-il  vrai; 
mais  toutesfois  avoit  desjà  esté  auparavant 
conclud  que  le  combat  se  feroit  à  cheval,  en 
acoustrement  d'homme-d'aj-mes  ;  mais  par  là 
sembloit  advis  que  le  seigneur  domp  Alonce 
voulsist  fuyr  la  lice. 

Quant  icelluy  bon  Chevalier  eust  escouté  la 
trompette,  demoura  pensif  ung  bien  peu,  car 
le  jour  mesmes  avoit  eu  sa  fiebvre.  Néantmoins, 
dung  courage  lyonicque,  respondit:  »  La  Lune, 
»  mon  amy,  allez  le  haster,  et  luy  dictes  qu'il 
»  ne  demourera  pas  pour  cela  que  aujourd'huy 
"  ne  répare  mon  honneur,  aydant  Dieu  ;  et  si 
'.  le  combat  ne  luy  plaist  à  pied  ,  je  le  feray 
>'  tout  ainsi  qu'il  advisera.  »  Si  fist  cependant 
le  bon  Chevalier  dresser  son  camp  ,  qui  ne  fut 
que  de  pierres  grosses  mises  l'une  près  de  l'au- 
tre ;  et  s'en  vint  mettre  à  l'ung  des  boutz , 
acompaigné  de  plusieurs  bons,  hardis  et  vaillans 
cappitaines,  comme  les  seigneurs  de  La  Palisse, 
d'Oroze  ,  d'Hymbercourt ,  de  Fontrailles ,  le 
baron  de  Béarn  et  plusieurs  autres ,  lesquelz 
tous  pryoient  Nostre-Seigneur  qu'il  voulsist 
estre  en  ayde  à  leur  champion. 

Quant  La  Lune  fut  retourné  devers  le  sei- 
gneur Alonce ,  et  qu'il  congneut  que  plus  n'y 
avoit  de  remède  que ,  pour  son  honneur,  ne 
viensist  au  combat ,  s'en  vint  très  bien  acom- 
paigné ,  comme  du  marquis  de  Licite,  de  domp 
Diego  de  Guynonnes,  lieutenant  du  grand  cap- 
pitaine Gonssalle  Ferrande,  domp  Pedro  de 
Haldes  ,  domp  l'rancesque  d'Altemèze,  et  plu-  . 
sieurs  autres,  qui  l'acompaignèrent  jusques  sur 
camp,  ou  luy  arrivé  envoya  les  armes  au  bon 

Chevalier  pour  en  avoir  le  choix  ,  qui  estoient 
d'ung  estoc  et  d'ung  poignart.  Kulx  armez  de 
gorgerin  et  secrète  ,  il  ne  s'amusa  point  à  choi- 
sir; mais  quant  il  eut  ce  qui  luy  falloit,  ne  iist 
autre  dilation  ,  ains  par  ung  des  boutz  fut  mis 
dedans  le  camp  par  son  compaignon  Bel  labre, 
qu'il  print  pour  son  parrain  ,  et  le  seigneur  de 
La  Palisse  pour  la  garde  du  camp  de  son  costé. 
Le   seigneur  domp  Alonce  entra   par  l'autre 
bout ,  où  le  mist  son  parrain  domp  Diego  de 
Guyonnes;  et  pour  la  garde  du   camp  de  sa 
part  fut  domp  Francesque  d'Altemèze.  Quant 
tous  deux  furent  entrez  ,  le  bon  Chevalier  se 
niist  à  deux  genoulx  ,  et  fist  son  oraison  à  Dieu  ; 
puis  se  coucha  de  son  long   et  baisa  la  terre  ; 
et  en  se  relevant  fist  le  signe  de  la  croix ,  mar- 
chant droit  à  son  ennemy,  aussi  asseuré  que 
s'il  eust  esté  en  ung  palais  à  dancer  parmy  les 
dames.  Domp  Alonce  ne  monstroit  pas  aussi 
qu'il  feust  de  riens  espoventé;  ains  venant  de 
droit  fil  au  bon  Chevalier,  luy  dist  ces  parolics  : 
«  Seignor  de  Bayardo ,  que  me  quérez ?»  Lequel 
en  son  langaige  respondit  :  «  Je  veulx  deffen- 
"  dre  mon  honneur.»  Et  sans  plus  de  parolles 
se  vont  approcher,  et  de  venue  se  ruèrent  chas- 
cun   ung  merveilleux   coup  d'estoc,  dont  de 
celluy  du  bon  Chevalier  fut  ung  peu  blessé  le 
seigneur  Alonce  au  visaige  ,  en  coulant.  Croyez 
que  tous  deux  avoient  bon  pied  et  bon  œil  ,  et 
ne  vouloient  ruer  coup  qui  feust  perdu.  Si  ja- 
mais furent   veuz   en  camp   deux  champions 
mieulx  semblans  preud'hommes,    croyez  que 
non.  Plusieurs  coups  se  ruèrent  l'ung  sur  l'au- 
tre ,  sans  eulx  attaindre.  Le  bon  Chevalier,  qui 
congnut  incontinent  la  ruze  de  son  ennemy,  qui 
incontinent  ses  coups  ruez  se  couvroit  du  vi- 
saige ,  de  sorte  qu'il  ne  luy  povoit  porter  dom- 
mage, s'advisa  d'une  finesse:  c'est  que,  ainsi 
que  domp  Alonce  leva  le  bras  pour  ruer  ung 
coup ,  le  bon  Chevalier  leva  aussi  le  sien  ;  mais 
il  tint  l'estoc  en  l'air  sans  jecter  son  coup  ,  et , 
comme  homme  asseuré ,  quant  celluy  de  son 
ennemy  fut  passé  ,  et  il  le  peut  choisir  à  descou- 
vert,  luj' va  donner  ung  si  merveilleux  coup 
dedans  la  gorge,  que,  nonobstant  la  bonté  du 
gorgerin  ,  l'estoc  entra  dedans  la  gorge  quatre 
bons  doys  ,  de  sorte  qu'il  ne  le  povoit  retirer. 
Domp  Alonce  se  sentant  frappé  à  mort,  laissa 
son  estoc,  et  va  saisir  au  corps  le  bon  Chevalier, 
qui  le  prist  aussi  comme  par  manière  de  luyte, 
et  se  promenèrent  si  bien  que  tous  deux  tum- 
bèrent  à  terre  ,  l'ung  près  de  l'autre.  Le  bon 
Chevalier,  diligent  et  soubdain  ,  preiit  son  poi- 
gnart et  le  mect  dedans  les  nazeaulx  de  son  en- 
nemy, en  luy  escriant  :  Uendez-vom.,  seigneur 
Alonce,   ou  votis  estes  mort!  Mais,  il  n'a  voit 


garde  de  parler,  car  desjà  estoit  passé.  A  loi  s 
son  parrain  ,  domp  Diego  de  Cuyonnes,  com- 
mença à  dire  :  Seignor  lUujardo,  jà  es  moerto  ; 
vincido  avciz.  Ce  qui  fut  trouvé  incontinent, 
car  plus  ne  remua  pied  ne  main.  Qui  fut  bien 
desplaisant,  ce  fut  le  bon  Chevalier;  car  s'il 
eust  eu  cent  mil  escus  ,  il  les  eust  voulu  avoir 
donnez,  et  il  l'eust  peu  vaincre  vif.  Ce  néant- 
moins  ,  en  congnoissant  la  grâce  que  Dieu  luy 
avoit  faicte  ,  se  mist  à  genoulx  ,  le  remerciant 
très-humblement,  puis  baisa  par  trois  fois  la 
terre.  Après  tira  son  ennemy  hors  du  camp ,  et 
dist  à  son  parrain.  «  Seigneur  domp  Diego,  en 
ay-je  assez  fait  ?  »  Lequel  respondit  piteuse- 
ment :  Tropo,  seignor  Jkiijardo,  ^^e/'  fondre 
d'Espaigne.  «  Vous  seavez,  dist  le  bon  Che\a- 
»  lier,  qu'il  est  à  moy  de  faire  du  corps  à  ma 
»  voulenté  :  toutesfois  je  le  vous  lends  ;  et 
»  vrayementjevouidrois,  mon  honneur  saufve, 
»  qu'il  feust  autrement.  » 

Brief, les  Espaignolz  emportèrent  leur  cham- 
pion en  lamentables  plains ,  et  les  François 
emmenèrent  le  leur,  avecques  trompettes  et 
clérons,  jusques  en  la  garnison  du  bon  seigneur 
de  La  Palisse,  où ,  avant  que  faire  autre  chose , 
le  bon  Chevalier  alla  à  l'église  remercier  Nostre- 
Seigneur,  et  puis  après  firent  la  plus  grant  joye 
du  monde  ;  et  ne  se  povoient  tous  les  gentilz- 
hommes  saoul  1er  de  donner  louenge  au  bon 
Chevalier;  tellement  que  par  tout  le  royaulme, 
non  seullement  entre  les  François  ,  mais  aussi 
entre  les  Espaignolz ,  estoit  tenu  pour  ung  des 
acompliz  gentilz-hommes  qu'on  sceust  trouxer. 


CHAPITRE  XXIIL 

D'ung  combat  qui  fui  au  royaulme  de  Nnples 
de  treize  Espaignols  contre  treize  François, 
où  le  bon  Chevalier  fist  tant  d'armes  qu'il 
emporta  le  pris  sur  tous. 

On  scet  assez  que,  entre  toutes  autres  nations, 
Espaignolz  sont  gens  qui  d'eulx-mesmes  ne  se 
veullent  pas  abaisser,  et  ont  tousjours  l'honneur 
à  la  bouche  :  et  combien  que  la  nation  soit 
hardie,  s'ilz  avoient  autant  de  prouesse  que  de 
bonne  myne  ,  il  n'y  auroit  gens  en  ce  monde 
qui  durast  à  eux.  Jà  avez  entendu  comment  le 
bon  Chevalier  deffist  le  seigneur  domp  Alonce 
de  Soto-Maj^ore  ,  dont  les  Espaignolz  avoient 
grant  dueil  au  cueur,  et  cherchoient  chascuu 
jour  le  moyen  pour  eulx  venger.  Il  y  eut  enlic 
les  François  et  eulx  ,  peu  de  jours  après  le  trcs- 
pas  du  seigneur  Alonce,  une  lrel'\e  de  deux 
moys.  La  raison  pourquoy,  je  ne  la  sçay  pas,. 


/SIS 


LIi    lîON    CHEVALIER 


Tant  y  a  que  tUii'ant  ieelle  tiofvc  les  Espaignolz 
s'alloient  esbatre  près  des  garnisons  francoises, 
où  hors  des  places  trou  voient  aucunesfois  des 
François  qui  pareillement  s'esbatoient  et  avoient 
souvent  parolles  ensemble  ;  mais  tousjours  les- 
ditz  Espaignolz  ne  demandoient  que  riote.  Ung 
jour  entre  les  autres  une  bende  de  treize  gentilz- 
liommes  espaignolz,  hommes-d'arraes,  et  tous 
bien  montez,  se  va  embatre  jusques  près  de  la 
garnison  du  bon  Chevalier,  où  Testoit  venu 
veoir  le  seigneur  d'Oroze ,  de  la  maison  d'Urfé, 
ung  très-gentil  cappitaine,  qui  eulx  deux  de 
compaignie  estoient  saillis  de  la  place  pour 
prendre  l'air  jusques  à  une  demye-lieue,  où  ilz 
vont  rencontrer  lesditz  Espaignolz,  qu'ilz  saluè- 
rent ,  et  les  autres  leur  rendirent  le  semblable. 
Hz  entrèrent  en  propos  de  plusieurs  choses  ;  et 
entre  autres  parolles  ung  Espaignol  bardy  et 
courageux  ,  qui  se  nommoit  Diego  de  Bisaigne , 
lequel  avoit  esté  de  la*compaignie  du  feu  sei- 
gneur domp  Alonce  de  Soto-Majore ,  et  luy  sou- 
venoit  encore  de  sa  mort,  dist  :  «  Messeigneurs 
»  les  François  ,  je  ne  sçay  si  ceste  trefve  vous 
»  fasche  point  ;  il  n'y  a  que  huyt  jours  qu'elle 
«  est  commencée  ,  mais  elle  nous  ennuyé  mer- 
»  veilleusement.  Si  ce  pendant  qu'elle  durera  il 
»  y  avoit  point  une  bende  de  vous  autres ,  dix 
»  contre  dix ,  vingt  contre  vingt ,  ou  plus  ou 
»  moins,  qui  se  voulsissent  combatre  sur  la 
»  querelle  de  noz  maistres  ,  me  ferois  bien  fort 
"  les  trouver  de  mon  costé ,  et  ceulx  qui  seront 
»  vaincuz  demoureront  prisonniers  des  autres.  » 
Sur  ces  parolles  se  regardèrent  le  seigneur  d'O- 
roze et  le  bon  Chevalier,  qui  dist  :  «  Monsei- 
>•  gneur  d'Oroze,  que  vous  semble  de  ces  pa- 
«  rolles  ?  —  Autre  chose,  dist-il ,  sinon  que  ce 
»  gentil-homme  parle  très-homiestenient.  Je 
»  sçaurois  bien  que  luy  respondre  ,  mais  je 
»  vous  prie  tant  que  je  puis  que  luy  respondez 
»  selon  vostre  oppinion.  - —  Puis  qu'il  vous 
»  plaist ,  dist  le  bon  Clievalier,  je  luy  en  diray 
>'  mon  advis.  Seigneur,  mon  compaignon  et 
«  moy  avons  très-bien  entendu  voz  parolles; 
"  et ,  à  vous  ouyr,  désirez  merveilleusement  les 
»  armes,  nombre  contre  nombre.  Nous  estes  icy 
»  treize  hommes-d'armes.  Si  vous  avez  vouloir 
"  d'aujourd'huy  en  huyt  jours  vous  trouver  à 
»  deux  milles  d'icy  montez  et  armez, mon  com- 
»  paignon  et  moy  vous  en  amènerons  treize  au- 
»  très.  Et  qui  aura  bon  cueur,  si  le  monstre.  >■ 
Alors  tous  les  Espaignolz  en  leur  langage  res- 
pondirent  :  A'o'/.v  le  voulons.  Hz  s'en  retournè- 
I  ent ,  et  le  seigneur  d'Oroze  et  le  bon  Chevalier 
aussi  ,  dedans  Monervyne  ;  les([uelz  assemblè- 
rent leurs  compaignous,  et  au  jour  assigné  se 
trouvèrent  sur  le  lieu  promis  aux  Espaignolz, 


qui  pareillement  s'y  rendirent.  De  toutes  les 
deux  nations  y  en  avoit  plusieurs  autres  qui  les 
estoient  venuz  veoir.  Hz  limitèrent  leur  camp , 
soubz  condition  que  celluy  qui  passeroit  oultre 
demoureroit  pour  prisonnier,  et  ne  combatroit 
plus  du  jour;  pareillement,  celluy  qui  seroit 
mis  à  pied  ne  pourroit  plus  combatre  ;  et  ou  cas 
que  jusques  à  la  nuyt  l'une  bende  n'eust  peu 
vaincre  l'auti  e  ,  et  n'en  demourast-il  que  l'ung 
à  cheval ,  le  camp  seroit  fmy,  et  pourroit  rem- 
mener tous  ses  compaignons  francz  et  quictes  , 
lesquelz  sortiroient  en  pareil  honneur  que  les 
autres  hors  dudit  camp.  Pour  faire  lin ,  les 
François  se  misrent  d'uug  costé  et  les  Espai- 
gnolz d'ung  autre.  Tous  avoient  lance  en  l'ar- 
rest.  Si  picquèrent  leurs  chevaulx;  mais  lesditz 
Espaignolz  netaschèrent  pas  aux  hommes,  ains 
à  tuer  les  chevaulx,  ce  qu'ilz  lirent  jusques  au 
nombre  de  unze ,  et  ne  resta  à  cheval  que  le 
seigneur  d'Oroze  et  le  bon  Chevalier  :  mais 
ceste  tromperie  ne  servit  de  guères  aux  Espai- 
gnolz, car  oncques  puis  leurs  chevaulx  ne  vou- 
lurent passer  oultre ,  quelque  coup  d'espron 
qu'ilz  sceussent  bailler.  Et  lesditz  seigneur  d'O- 
roze et  bon  Chevalier,  menu  et  souvent ,  leur 
livroient  aspres  assaulx  ;  puis  quant  la  grosse 
troppe  les  vouloit  charger,  se  retiroient  derrière 
les  chevaulx  mors  de  leurs  compaignons ,  où  ilz 
estoient  comme  contre  ung  rempart.  Pour  con- 
clusion ,  les  Espaignolz  furent  bien  frotez  ;  et 
combien  qu'ilz  feussent  treize  à  cheval  contre 
deux  ,  ne  sceurent  obtenir  le  camp  ,  jusques  à 
ce  que  la  nuyt  feust  survenue  ,  sans  riens  avoir 
gaigné  :  parquoy  convint  à  chascun  sortir,  suy- 
vant  ce  qu'ilz  avoient  accordé  ensemble  ;  et  de- 
mou  ra  l'honneur  du  combat  aux  François  ,  car 
ce  fut  très-bien  combatu  durant  quatre  heures 
deux  contre  treize  sans  estre  vaincuz.  Le  bon 
Chevalier  sur  tous  y  fist  d'armes  tant  que  son 
bruvt  et  renommée  eu  augmentèrent  assez. 

CHAPITRE  XXIV. 

Comment  le  bon  Chevalier  printniKj  trésorier 
et  son  homme  f/ui  jwrfoicnt  quinze  mille 
ducat:-  au  grand  cappitaine  Conssalle  Fer- 
rande,  et  ce  qu'il  enfist. 

Environ  ung  moys  après  ce  combat,  que  les 
trefves  furent  faillies,  fut  le  bon  Chevalier  ad- 
verty  par  ses  espies  que  à  Naples  avoit  ung  tré- 
sorier cpii  changeoit  monnoye  a  or  ,  pour  l'ap- 
porter la  par  où  estoit  le  grant  cappitaine  Gons- 
sale  Kerraude.  et  ne  povoit  bonnement  passer , 

que  ce  ne  feust  à  trois  ou  quatre  railles  près  de 
sa  «garnison,  il  ue  dormit  pas,  depuis  qu'il  le 
sceut,  sans  y  faire  faire  si  bon  guet  que  l'on  le 
vinst  advertir  qu'il  estoit  arrivé  en  une  place  que 
tenoient  les  Espaignolz,  laquelle  estoit  seule- 
ment à  quinze  milles  de  Monervyne  ;  et  que 
le  matin  ,  acompaigné  de  quelques  genétaires 
pour  sa  seureté,  estoit  délibéré  se  retirer  devers 
le  grant  cappitaine.  Le  bon  Chevalier,  qui  grant 
désir  avoit d'empoigner  cest  argent,  non  pas  pour 
luy,  mais  pour  en  départira  ses  souldars  ,  se 
leva  deux  heures  devant  jour,  et  s'en  alla  em- 
buscher  entre  deux  petites  moutaiguètes,  acom- 
paigné de  vingt  chevaulx  et  non  plus,  et  envoya 
d'ung  autre  costé  sou  compaignoo  Tardieu  avec- 
ques  vingt-cinq  Albanoys,  a!fm  que  s'il  eschap- 
poit  par  ung  costé,  ne  peust  eschapper  par  l'au- 
tre. Or  le  cas  advint  tel  :  c'est  que,  environ  les 
sept  heures  au  matin,  les  escoutes  dudit  bon  Che- 
valier vont  ouyr  bruyt  de  chevaulx,  qui  le  luy 
vindrent  dire.  Il  estoit  si  à  couvert  entre  ces 
deux  roches,  qu'on  feust  aiséement  passé  sans 
l'appercevoir  ;  ce  que  firent  les  Kspaignolz,  qui 
au  meillieu  d'entre  eulx  avoient  leur  trésorier  et 
son  homme,  lesquelz  en  bouges  derrière  leurs 
chevaulx  avoient  leur  argent.  Quant  ilz  furent 
oultre  passez,  ne  fut  fait  autre  demeure  ,  sinon 
par  le  bon  Chevalier  et  ses  gens  donner  dedans, 
en  criant  :  France.,  France  !  à  mort,  à  mort  ! 
Quant  lesditz  Espaignolz  se  veirent  ainsi  char- 
gez, et  pris  en  désarroy  ,  cuydant  qu'il  y  eust 
beaucoup  plus  grant  nombre  de  gens  qu'il  n'y 
avoit,  se  misrent  en  fuyte  vers  Barlète.  Hz  fu- 
rent ung  peu  chassez,  et  non  pas  loing;  car  on 
n'en  vouloit  que  au  povre  trésorier,  lequel  fut 
prins  avecques  son  homme,  et  menez  à  Moner- 
vyne. Eulx  arrivez,  furent  desployées  leurs  bou- 
ges, où  on  trouva  de  beaulx  ducatz.  Le  bon 
Chevalier  les  vouloit  faire  compter;  mais  ledit 
trésorier  en  son  langage  espaignol  luy  dist  :  Non 
contaeiz.,seigno7\  sono  quinze  milia  ducados; 
qui  très-joyeulx  fut  de  ceste  prise.  Sur  ces  en- 
trefaictes  ,  va  arriver  Tardieu  qui ,  quant  il  veit 
ceste  belle  monnoye,  fut  bien  desplaisant  qu'il 
n'avoit  fait  la  prise.  Toutesfois  il  dist  au  bon 
Chevalier  :  «  Mon  compaignon,  je  y  ay  ma  part 
•>  comme  vous,  car  j'ay  esté  de  l'entreprise. — Il 
»  estvray,  rcsponditle  bon  Chevalier  en  soubz- 
"  riant  ;  mais  vous  n'avez  pas  esté  de  la  prise.  » 
Et  pour  le  faire  débatre,  disteneores  :  «Et  quant 
>'  bien  vous  en  eussiez  esté  ,  vous  estes  soubz 
»  ma  charge  ;  je  ne  vous  donneray  que  ce  qu'il 
>'  me  plaira.  »  Sur  cela  se  courroucea  ledit  Tar- 
dieu, et  en  jurant  le  nom  de  Dieu  ,  dist  qu'il  en 
auroit  la  raison.  Si  s'en  alla  plaindre  au  lieute- 
uant-genéral  du  roy  de  France  ,  qui  manda    le 


bon  Chevalier,  lequel  vint  incontinent.  Luy  ar- 
rivé, chascun  dist  sa  raison  ;  lesquelles  ouyes, 
ledit  lieutenant-général  demanda  les  oppinions 
à  tous  les  cappitaines  :  mais  enfin  fut  par  luy, 
suyvant  ce  qu'il  avoit  trouvé,  dit  que  Tardieu 
n'y  avoit  riens ,  dont  il  fut  bien  marry.  Toutes- 
fois  il  estoit  joyeulx  et  fort  plaisant  homme;  si 
se  print  à  dire  :  «  Par  le  sang  Sainct-George,  je 
"  suis  bien  malheureux  !  »  Et  puis  s'adressa  au 
bon  Chevalier,  en  disant  :  «  Par  Dieu  !  c'est  tout 
»  ung,  car  aussi  bien  me  nourrirez  vous  tant 
»  que  serons  en  ce  pays.  »  Lequel  se  print  a 
rire;  et  pour  cela  ne  laissèrent  pas  de  retourner 
ensemble  à  Monervyne,  où  quant  ilz  furent  ar- 
rivez le  bon  Chevalier  devant  Tardieu  ,  et  pour 
plus  le  faire  débatre,  fist  les  ducatz  apporter,  et 
iceulx  desployer  sur  une  table,  et  puis  dist  : 
'<  Compaignon,  que  vous  en  semble?  vècy  pas 
»  belle  dragée  ?  —  Et  ouy ,  de  par  tous  les  dya- 
>'  blés,  respondit-il  ;  mais  je  n'y  ay  riens.  Je 
»  vouldrois  estre  pendu  par  le  sang  Dieu  ;  car 
»  si  j'avoye  seulement  la  moytié  de  cela,  jamais 
»  n'auroye  faulte  de  biens,  et  serois  homme  de 
"  bien  toute  ma  vie.  — Comment,  compaignon, 
»  dist  le  bon  Chevalier,  ne  tiendra-il  que  à  cela 
»  que  ne  soyez  asseuré  de  vostre  vie  en  ce 
»  monde  ?  Et  vrayement  ce  que  n'avez  peu  ne 
»  sceu  avoir  par  force,  je  le  vous  donne  de  bon 
»  cueur  et  de  bonne  voulenté ,  et  en  aurez  la 
y.  droicte  moytié.  »  Si  les  fist  incontinent  comp- 
ter, et  luy  livra  sept  mil  cinq  cens  ducatz. 

Tardieu  qui  cuydoit  auparavant  que  ce  feust 
une  mocquerie,  quant  il  se  veit  saisy  se  gecta  à 
deux  genoulx  ,  ayant  de  joie  les  larmes  aux 
yeulx ,  et  dist  :  «  Hélas  !  mon  raaistre  ,  mon 
'-  amy,  comment  pourray-je  jamais  satisfaire 
»  les  biens  que  me  faictes?  Oncques  Alexandre 
«  ne  fist  pareille  libéralité.  —  Taisez-vous,  cora- 
»  paignou  :  si  j'avoye  la  puissance,  je  ferois 
»  beaucoup  mieulx  pour  vous.  »  De  fait,  toute  sa 
vie  eu  fut  riche  Tardieu;  car  au  moyen  de  cest 
argent,  après  qu'ilz  furent  retournez  de  Naples, 
vint  en  France,  où  en  son  pays  espousaune  hé- 
ritière, fille  d'ung  seigneur  de  Sainct-Martin  , 
qui  avoit  trois  mille  livres  de  rente.  Il  faut  sca- 
voir  que  devindrent  les  autres  sept  mil  cinq 
cens  ducatz.  Le  bon  Chevalier  sans  paour  et 
sans  reprouche,  le  cueur  nect  comme  la  perle  , 
fist  appeller  tous  ceulx  de  la  garnison,  et  chas- 
cun selon  sa  qualité  les  départit,  sans  en  retenir 
ung  seul  denier;  puis  dist  au  trésorier  :  '■  Mon 
"  amy,  je  sçay  bien  que  si  je  vouloye  j'auroys 
»  bonne  rançon  de  vous  ;  mais  je  me  tiens  con- 
"  tant  de  ce  que  j'ay  eu.  Quant  vous  et  vostre 
..  homme  vouidrez  partir,  je  vous  feray  conduyre 
I  »  seurcment  en  quel((ue  place  de  voz  gens  que 

"  vouidrez  ;  et  >;i  ne  vous  sera  rien  osté  de  ce 
'-  qui  est  sur  vous,  ne  vous  fouillera-l'on  point.  " 
Si  avoit-il  vaillant  à  luy,  en  bagues  ou  en  ar- 
gent, cinq  censducatz  et  miculx.  Qui  fut  bien 
aise  fut  ce  povre  trésorier,  lequel,  par  une  trom- 
pette du  bon  Chevalier,  auquel  il  donna  trois 
escuz,  fut  couduyt  jusques  à  Bailète  avecques 
son  homme,  bien  eureux,  veu  la  fortune  qui  luy 
estoit  advenue  ,  d'estre  tumbé  en  si  bonne 
main. 


CHAPITRE  XXV. 

Comment  le  bon  chevalier  garda  un(j 2)ont sur 
la  rivière  du  Garillan,  luy  seul,  l'espaee  de 
demye-heure,  contre  deux  cens  Espaignolz. 

Assez  avez  peu  veoir  une  autre  histoire  com- 
ment ou  royaulme  de  Naples,  et  vers  la  fin  de 
la  guerre  qui  fut  entre  Françoys  et  Espaignolz, 
se  tint  longuement  l'armée  desdits  François  sur 
le  bort  d'une  rivière  dicte  le  Garillan;  et  l'ar- 
mée des  Espaignolz  estoit  de  l'autre  costé.  Il 
faut  entendre  que  s'il  y  avoit  du  costé  des  Fran- 
çois de  vertueux  et  gaillards  cappitaiues,  aussi 
avoit-il  du  costé  des  Espaignolz,  et  entre  autres 
legrant  cappitaine  Gonssalle  Ferrande,  homme 
sage  et  vigilant ,  et  ung  autre  appelle  Pedro 
de  Pas ,  lequel  n'avoit  pas  deux  cou  Idées  de 
hault ,  mais  de  plus  hardye  créature  n'eust-on 
sceu  trouver;  et  si  estoit  si  fort  bossu  et  si 
petit  ,  que  quant  il  estoit  à  cheval  on  ne  luy 
voyoit  que  la  teste  au  dessus  de  la  selle.  Ung 
jour  s'advisa  ledit  Pedro  de  Pas  de  faire  ung 
alarme  aux  François,  et  avecques  cent  ou  six 
vhigts  chevaulx  se  mist  à  passer  la  rivière  de 
Garillan  en  ung  certain  lieu  où  il  sçavoit  le  gué, 
et  avoit  mis  ung  homme  de  pied  derrière  chascun 
cheval,  garny  de hacquebute.  II faisoit  cest  alar- 
me affin  que  l'armée  y  courust,  qu'on  haban- 
donnast  le  pont,  et  que  ce  pendant  leur  force  y 
vînt  et  le  gaigiiast.  Il  exécuta  très-bien  son  en- 
treprise, et  list  au  camp  des  François  ung  aspre 
et  chault  alarme,  où  ung  chascun  se  retiroit , 
cuydant  quece  feust  tout  l'effort  des  Espaignolz; 
mais  non  estoit. 

Le  bon  Chevalier,  qui  désiroit  tousjours  estre 
près  des  coups,  s'estoit  logé  joignant  du  pont , 
et  avecques  luy  ung  hardy  gentil-homme,  qui 
se  nommoit  Tescuyer  Le  Basco  ,  escuyer  d'es- 
cuyrie  du  roy  de  France  Loys  douziesme  ;  les- 
quels commencèrent  à  eulx  armer  quant  ils  ouy- 
rent  le  bruyt  (s'ilz  furent  bicntost  pretz  et  mon- 
tez à  cheval,  ne  fault  pas  demander  ) ,  délibérez 


d'aller  ou  l'affaire  estoit.  Mais  en  regardant  le 
bon  Chevalier  par  delà  la  rivière,  va  adviser 
environ  deux  cens  chevaulx  des  Espaignolz,  (jui 
venoient  droit  au  pont  pour  le  gaigner  :  ce  qu'ilz 
eussent  fait  sans  grande  résistance,  et  cela  estoit 
la  totalle  destruction  de  l'armée  françoise.  Si 
commença  à  dire  à  son  compaignon  :  "  Monsei- 
"  gueur  l'escuyer,  mon  amy  ,  allez  vistement 
"  quérir  de  noz  gens  pour  garder  ce  pont  ,  ou 
>'  nous  sommes  tous  perduz  ;  ce  pendant  je  met- 
»  tray  peine  de  les  amuser  jusques  à  vostre  ve- 
»  nue;  mais  hastez-vous;  «ce  qu'il  fist.  Et  le 
bon  Chevalier,  la  lance  au  poing,  s'en  va  au  bout 
dudit  pont,  où  de  l'autre  costé estoientdesjà  les 
Espaignolz  prestz  à  passer  ;  mais  comme  lyon 
furieux  va  mettre  sa  lance  en  arrest,  et  donna 
en  la  tropj>e  qui  desjà  estoit  sur  ledit  pont.  De 
sorte  que  trois  ou  quatre  se  vont  esbranler , 
desquelz  en  cheut  deux  en  l'eaue,  qui  oncques 
puis  n'en  relevèrent,  caria  rivière  estoit  grosse 
et  profonde.  Cela  fait,  on  luy  tailla  beaucoup 
d'affaires  ;  car  si  durement  futassailly,  que  sans 
trop  grande  chevalerie  n'eust  sceu  résister  : 
mais  comme  ung  tigre  eschauffé  s'acula  à  la 
barrière  du  pont,  à  ce  qu'ils  ne  gaignassent  le 
derrière,  et  à  coup  d'espée  se  deiïendit  si  très- 
bien,  que  les  Espaignolz  ne  sçavoient  que  dire, 
et  ne  cuydoient  point  que  ce  feust  ung  homme  , 
mais  ung  ennemy.  Brief,  tant  bien  et  si  longue- 
ment se  maintint,  que  l'escuyer  Le  Basco  ,  son 
compaignon,  luy  amena  assez  noble  secours  , 
comme  de  cent  hommes-d'armes  ;  lesquelz  arri- 
vez, firent  ausditz  Espaignolz  habandonner  du 
tout  le  pont,  et  les  chassèrent  ung  grant  mille 
delà.  Et  plus  eussent  fait,  quant  ilz  npperceu- 
rent  une  grosse  troppe  de  leurs  gens,  de  sept  à 
huyt  cens  chevaulx,  qui  les  venoient  secourir. 
Si  dist  le  bon  Chevalier  à  ses  compaignons  : 
<•  Messeigneurs,  nous  avons  aujourd'huy  assez 
»  fait  d'avoir  sauvé  nostre  pont  ;  retirons-nous 
»  le  plus  serréement  que  nous  pourrons.  » 

Son  conseil  fut  tenu  à  bon  ;  si  commencèrent 
à  eulx  retirer  le  beau  pas.  Tousjours  estoit  le 
bon  Chevalier  le  derrenier ,  qui  soustenoit  toute 
la  charge  ou  la  pluspart ,  dont  au  long  aller  se 
trouva  fort  pressé  à  l'occasion  de  son  cheval , 
qui  si  las  estoit  que  plus  ne  se  povoit  soustenir, 
car  tout  le  jour  avoit  combatu  dessus.  Si  vint 
de  rechief  une  grosse  envahie  des  ennemys,  qui 
tous  d'ung  Hoc  donnèrent  sur  les  François ,  en 
l'açon  que  aucuns  furent  versez  par  terre.  Le 
cheval  du  bon  Chevalier  fut  aculé  contre  ung 
fossé ,  où  il  fut  environné  de  vingt  ou  trente , 
qui  criyoient  :  Rende,  rende ,  seignor!  Il  com- 
batoit  tousjours,  et  ne  sçavoit  que  dire,  sinon': 
"  Messeigneurs ,  il  me  fault  bien  rendre ,  car 

»  moy  tout  seul  ne  sçaurois  combatre  vostre 
»  puissance.  « 

Or  estoient  desjà  fort  esloigncz  ses  compai- 
gnons ,  qui  se  retiroient  droit  à  leur  pont,  cuy- 
dans  tousjours  avoir  le  bon  Chevalier  parmy 
eulx.  Et  quand  ilz  furent  ung  peu  esloignez  , 
l'ung  d'entre  eulx,  nommé  le  chevalier  de  Guy- 
fray,  gentil-homme  du  Daulphiné,  et  son  voisin, 
commença  ù  dire  :  «  Hé!  Messeigneurs ,  nous 
»  avons  tout  perdu  !  Le  bon  cappitaine  Bayart 
>'  est  mort  ou  pris,  car  il  n'est  point  avecques 
»  nous.  N'en scaurons-nous  autre  chose?  Et  au- 
»  jourd'hui  il  nous  a  si  bien  conduitz  ,  et  fait 
>>  recevoir  tant  d'honneur!  Je  faiz  veu  à  Dieu 
»  que  s'il  n'y  devoit  aller  que  moy  seul,  je  y 
»  retourneray,  et  plustost  seray  mort  ou  pris  , 
»  que  je  n'en  aye  des  nouvelles.  »  Je  ne  sçay  qui 
de  toute  la  troppe  fut  plus  marry,  quant  ilz 
congneurent  que  le  chevalier  Guyfray  disoit 
vray.  Chascun  se  mist  à  pied  pour  resangler 
son  cheval,  puis  remontèrent;  et,  d'ung  cou- 
rage invaincu ,  se  vont  mettre  au  grant  galop 
après  les  Espaignolz  ,  qui  emmenoient  la  fleur 
et  l'eslite  de  toute  gentillesse,  et  seullement  par 
la  faulte  de  son  cheval  ;  car  s'il  eust  autant  peu 
endurer  de  peine  que  luy,  jamais  n'eust  esté 
pris.  Il  fault  entendre  que,  ainsi  que  les  Espai- 
gnolz se  retiroient  et  qu'ils  emmenoient  le  bon 
Chevalier,  pour  le  grant  nombre  qu'ilz  estoient, 
ne  se  daignèrent  amuser  à  le  desrober  de  ses 
armes,  ne  luy  oster  son  espée  qu'il  avoit  au 
costé  :  bien  le  dessaisirent  d'une  hache  d'armes 
qu'il  avoit  en  la  main  ,  et  en  marchant  tous- 
jours  luy  demandoient  qui  il  estoit.  Il,  qui  sça- 
voit  bien  que  s'il  se  nommoit  par  son  droit  nom 
jamais  vif  il  n'eschapperoit ,  parce  que  plus  le 
doubtoient  Espaignolz  que  homme  de  la  nation 
françoise ,  si  le  sceut  bien  changer  ;  tousjours 
disoit-il  qu'il  estoit  gentil-homme.  Ce  pendant 
vont  arriver  les  François  ses  compaignons  , 
cryant  :  France!  France!  tournez,  tournez-, 
Espaignolz;  ainsi  n' emmené rcz-vous  pas  la 
fleur  de  chevalerie!  Auquel  cry  les  Espaignolz, 
combien  qu'ilz  feussent  grant  nombre,  se  trou- 
vèrent estonnez ,  néantmoins  que  d'ung  visage 
asseuré  receurent  ceste  lourde  charge  des  Fran- 
çois; mais  ce  ne  peut  si  bien  estre  que  plusieurs 
d'entre  eulx,  et  des  mieulx  montez,  ne  feussent 
portez  par  terre.  Quoy  voyant  par  le  bon  Che- 
valier, qui  encores  estoit  tout  armé,  et  n'avoit 
faulte  que  de  cheval ,  car  le  sien  estoit  recreu  , 
mist  pied  à  terre ,  et  sans  le  mettre  en  l'estrier 
remonta  sur  ung  gaillart  coursier  dessus  lequel 
avoit  esté  mis  par  terre,  de  la  main  de  l'escuj  er 
Le  Basco ,  Salvador  de  Borgia,  lieutenant  de  la 
compaignie  du  marquis  de  La  Padule,  gaillard 


gentil-homme.  Quant  il  se  veit  dessus  monté, 
commença  à  faire  choses  plus  que  merveilleu- 
ses, cryant  :  France,  France!  Bayart,  Bayart, 
que  vous  avez  laissé  aller!  Quant  les  Espai- 
gnolz ouyrent  le  nom,  et  la  faulte  qu'ilz  avoient 
faicte  de  luy  avoir  laissé  ses  armes  après  l'avoir 
pris,  sans  dire  recours  ou  non  (car  si  une  fois 
eust  baillé  la  foy,  jamais  ne  l'eust  faulsée)  ,  le 
cueur  leur  faillit  du  tout ,  et  dirent  entre  eulx  : 
«  Tirons  oultre  vers  nostre  camp,  nous  ne  fe- 
»  rous  méshuy  beau  fait.  »  Quoy  disant,  se  gec- 
tèrent  au  galop  ;  et  les  François ,  qui  voyoient 
la  nuyt  approcher,  très-joyeulx  d'avoir  recou- 
vert leur  vray  guydon  d'honneur,  s'en  retour- 
nèrent lyement  en  leur  camp ,  où  durant  huyt 
jours  ne  cessèrent  de  parler  de  leur  belle  ad- 
venture ,  et  mesmement  des  prouesses  du  bon 
Chevalier. 

En  ceste  mesme  année  ,  envo^'a  le  roy  de 
France  Loys  douziesme  en  la  comté  de  Eoussil- 
lon  bon  nombre  de  gens  soubz  la  conduicte  du 
seigneur  de  Dunoys  ,  pour  la  remettre  entre  ses 
mains;  mais  ilz  s'en  retournèrent  sans  grans 
choses  faire  qui  à  honneur  montast.  VA  si  y 
mourut ,  de  la  part  des  François  ,  ung  gen- 
til chevalier  appelle  le  seigneur  de  La  Ho- 
chepot. 

Depuis  (je  ne  sçay  de  qui  fut  la  faulte  )  les 
François  ne  séjournèrent  guères  au  royaulme 
de  Naples,  qu'ilz  ne  retournassent  en  leur  pays, 
les  plusieurs  en  assez  povre  estât.  Et  en  passant 
par  Romme ,  le  pape  Julles  leur  fist  tout  plain 
de  courtoysies  ;  mais  depuis  les  a  bien  vendues. 
Le  vaillant  cappitaine  Loys  d'Ars  ,  qui  encores 
tenoit  quelques  places  en  la  Pouilie,  et  en  sa 
compaignie  le  bon  Chevalier  sans  paour  et  sans 
reprouche  ,  après  l'armée  de  Fi-ançois  retour- 
née, demourèrcnt  audit  royaulme,  en  despit  de 
toute  la  puissance  yspanicque,  environ  ung  an  ; 
ouquel  temps  ilz  lirent  plusieurs  belles  saillies 
et  lourdes  escarmouches,  dont  de  la  pluspart 
emportèrent  tousjours  l'honneur;  et  plus  eussent 
tenu  leursdictes  places,  n'eust  esté  que  le  roy 
Loys ,  leur  maistre  et  souverain  ,  leur  manda 
les  laisser,  et  eulx  en  venir;  ce  qu'ilz  firent  à 
grant  regret  en  l'an  1-504.  Et  furent  très-hon- 
norablement  receuz  d'ung  chascun,  comme  bien 
l'avoient  mérité,  mesmement  de  leur  bon  mais- 
tre le  roy  de  France  ,  qui ,  comme  sage  et  pru- 
dent ,  print  les  fortunes  de  la  guerre  ainsi  que 
pleut  à  Dieu  les  envoyer ,  auquel  il  avoit  son 
principal  recours. 

Je  vous  laisseray  ung  peu  à  parler  de  la 
guerre,  et  viendray  à  desduire  ce  qui  advint 
en  P'rance  et  autres  pays  voisins  durant  deux 
ans. 

CHAIMTRK  XXVI. 

De  plusieurs  chosrs  qui  advindrent  en  deux 
années  tant  en  France,  Italie,  que  Es- 
paigne. 

Après  toutes  ces  choses  passées,  y  eut  quel- 
que abstinence  de  guerre  entre  France  et  Es- 
paigne ,  qui  n'estoit  guères  bien  à  propos  ,  car 
les  ungs  avoient  ce  qu'ilz  demandoient ,  et  les 
autres  non. 

En  l'an  1503,  mourut  Jehanne  de  France, 
duchesse  de  Berry,  qui  avoit  esté  mariée  au 
roy  Loys  douziesme ,  lequel  en  ceste  mesme 
année  ,  en  sa  ville  de  Bloys  ,  fut  si  griefvement 
malade  qu'on  ne  luy  espéroit  \ie,  habandonné 
de  tous  ses  médecins  et  de  tout  remède  hu- 
main :  mais  je  croy  que  ,  à  la  requeste  de  son 
peuple  et  par  leurs  prières  (car  il  estoit  bien 
aymé,  au  moyen  que  jamais  ne  les  avoit  op- 
pressez ne  fouliez  de  tailles) ,  Nostre-Seigneur 
luy  prolongea  ses  jours. 

Oudit  an  ,  mourut  domp  Fédéric  d'Arragon  , 
au  Plessis-Iez-Tours  ,  jadis  roy  de  Naples  ,  qui 
fut  le  dernier  de  la  lignée  de  Pierre  d'Ar- 
ragon ,  lequel  sans  raison  ny  moyen  usurpa 
ledit  royaulme  de  Aaples  ;  et  ne  font  ceulx 
qui  l'ont  tenu  depuis  et  tiennent  encores  à 
autre  tiltre. 

L'an  1.506,  une  des  plus  triumphantes  et  glo- 
rieuses dames  qui  puis  mille  ans  ait  esté  sur 
terre  alla  de  vie  à  trespas  :  ce  fut  la  royne 
Vsabel  de  Castille,  qui  ayda  ,  le  bras  armé  ,  à 
conquester  le  royaulme  de  Grenade  sur  les 
Mores,  et  print  prisonniers  les  enfans  du  roy 
Chico  qui  occupoit  ledit  royaulme,  lesquelz  elle 
liât  baptiser.  Je  veulx  bien  asseurer  aux  lecteurs 
de  ceste  présente  histoire,  que  sa  vie  a  esté  telle, 
qu'elle  a  bien  mérité  couronne  de  laurier  après 
sa  mort. 

L'année  mesmes  trespassa  son  gendre  ,  qui 
par  le  décès  d'elle  avoit  esté  son  héritier.  Phi- 
lippes,  roy  des  Espaignes  à  cause  de  sa  femme, 
archeduc  d'Austriche  et  conte  de  Flandres. 
France  ne  perdit  guères  à  sa  mort,  car  il  y 
avoit  semé  ung  grain  qui  peu  y  eust  prouffité. 

Le  pape  .Tulles,  par  le  secours  du  roy  de 
France  et  l'ayde  de  son  lieutenant-général  ou 
duché  de  Milan,  le  seigneur  de  Chaumont,  mes- 
sire  Charles  d'Amboise ,  homme  diligent  et 
vertueux ,  conquesta  Boulongne  sur  messire 
Jehan  de  Bénètevoille  (1) ,  oudit  an  ;  où.  pour 
récompense  et  pour  payement ,  bailla  en  France 
de   hc.itilx   pardons.  Je   ne  sçny  cpii   donna   ce 

(1)  l5otiii\(iuliri. 


conseil ,  mais  oncques  puis  les  François  ne  fu- 
rent fort  asseurez  en  Italie  ;  car  avecques  ce 
que  ledit  Pape  n'estoit  pas  trop  bon  François  , 
il  se  fortifia  deçà  les  Alpes,  à  rencontre  des 
terres  du  roy  de  France  qu'il  tenoit  en  Lombar- 
die  :  je  m'en  rapporte  à  ce  qui  s'en  est  ensuyvy 
depuis.  Plusieurs  pour  l'heure  se  trouvèrent 
bons  marchands;  car  aucuns  cappitaines  qui 
gouvernoient  ce  seigneur  de  Chaumont  en  eurent 
deniers  de  présent ,  et  aucuns  de  la  plume  béné- 
fices. Bref,  c'est  une  diablerie  quand  avarice 
précède  l'honneur;  et  cela  a  tousjours beaucoup 
plus  régné  en  France  qu'en  autre  lieu  :  si  est-ce 
le  plus  excellent  pays  de  l'Europe ,  mais  toutes 
bonnes  terres  n'apportent  pas  bon  fruict  en 
quelque  sorte  que  ce  soit.  Je  me  tiendray  avec- 
ques  celuy  qui  a  fait  le  rommant  de  la  Roze, 
qu'on  nomme  maistre  Jehan  de  Meung ,  lequel 
dit  que  beaulx  dons  donnent  loz  aux  donneurs, 
mais  ilz  empirent  les  preneurs. 

Le  roy  d'Arragon,  veuf  par  le  trespas  d'Ysa- 
bel  sa  femme,  print,  l'année  mesmes  ,  la  niepce 
du  roy  de  France,  Germaine  de  Foix,  qui  fut 
emmenée  en  grant  triumphe  en  Espaigne  ;  et 
la  vint  quérir  le  conte  de  Siffoyntes  et  ung 
évesque  jacobin.  Depuis  qu'elle  fut  en  Espaigne 
elle  a  bien  rendu  aux  François  les  honneurs 
qu'elle  avoit  receuz  du  pays;  car  jamais  ne  fut 
veu  de  tous  ceulx  qui  depuis  l'on  cougneue,  une 
plus  mauvaise  Françoise. 


CHAPITRE  XXVIL 

Comment  les  Génevoys  se  révoltèrent ,  et  com- 
ment le  roy  de  France  2'>nssa  les  montz  et 
les  remist  à  la  raison. 

Je  ne  veulx  pas  dire  que  tous  vrays  chres- 
tiens  ne  soient  subjectz  à  l'Eglise,  et  qu'ilz  n'y 
doivent  obéyr,  mais  je  ne  dis  pas  aussi  que  tous 
les  ministres  d'icelle  soient  gens  de  bien  :  et  de 
ce  je  puis  bailler  exemple  assez  ample  du  pape 
Julles,  qui  pour  récompense  des  bons  tours  que 
le  roy  Loys  luy  avoit  faiz  de  le  faire  mettre  (je 
ne  sçay  pas  bien  à  quel  tiltre  )  dedans  Boulon- 
gne ,  pour  commencer  à  chasser  les  François 
d'Ytalie  ,  par  subtilz  et  sinistres  moyens  fist 
révolter  les  Génevoys  ,  et  mutiner  le  populaire 
contre  les  nobles  ;  lesquelz  ilz  chassèrent  tous 
hors  de  la  ville,  et  esleurent  entre  eulx  ung  duc 
appelé  messire  Paule  de  Nouy  ,  homme  méca- 
nitpie  ,  et  de  mestierde  tainturier. 

Ung  gentil  homme  génevoys  nommé  messire 
Jehan  Loys  de  l'Iisco  ,  qui  estoit  fort  bon  Fran- 
çois, le  seigneur  de  Fas  qui  tenoit  le  chastellet, 

et  plusieurs  autres  en  advcrtirent  le  roy  de 
France.  Et  pour  ce  que  le  sage  prince ,  qui  en 
telz  affaires  estoit  assez  congnoissant ,  veoit 
bien  que  si  cela  n'estoit  bientost  rabillé,  il  en 
pourroit  sortir  de  gros  inconvéniens,  délibéra 
de  passer  les  montz  avecques  bonne  et  grosse 
puissance  ;  ce  qu'il  fist  à  grande  diligence,  car 
pour  beaucoup  de  raisons  la  matière  le  requé- 
roit.  Le  bon  Chevalier  estoit  alors  à  Lyon  ma- 
lade desafiebvre  quarte  (l),qui,  sans  la  perdre, 
l'a  gardée  sept  ans  et  davantage.  Il  avoit  en  ung 
bras  ung  gros  inconvénient  d'ung  coup  de  pic- 
que  que  autresfois  il  avoit  eu  ,  et  en  avoit  esté 
si  mal  pensé  que  ung  ulcère  liiy  en  estoit  de- 
mouré  ,  qui  n'estoit  encores  du  tout  bien  guéry. 
Au  retour  du  royaulnie  de  Naples ,  le  Roy  son 
maistre  l'avoit  retenu  pour  ung  de  ses  escuyers 
d'escuyrie,  attendant  qu'il  y  eust  quelque  com- 
paignie  de  gens-d'armes  vacquant  pour  l'en 
pourveoir.  Si  pensa  en  soy-mesmes  que  néant- 
moins  qu'il  nefeust  bien  sain,  si  luy  tourneroit- 
ilà  grande  lascheté  où  il  ne  suivroit  son  prince, 
et  ne  regardant  à  nul  inconvénient ,  se  délibéra 
marcher  avecques  luy.  En  deux  où  trois  jours 
eut  donné  ordre  à  son  cas,  et  se  mist  au  passage 
des  montaignes  comme  les  autres.  Tant  et  si 
diligemment  chemina  l'armée  ,  qu'elle  approcha 
la  ville  de  Gennes  ,  dont  les  habitans  furent 
fort  estonnez,  car  ilz  espéroient  en  peu  de  jours 
avoir  gros  secours  du  Pape  et  de  la  Fxommaigne, 
mesmemeut  de  sept  ou  huyt  mille  hommes 
qu'on  appelle  en  Ytalie  Brésignelz,  qui  sont  les 
meilleurs  gens  de  pied  qui  soient  aux  Ytales ,  et 
fort  hardis  à  la  guerre.  Ce  uéantmoins  faisoient 
tousjours  le  debvoir  ;  et  mesmement  au  hault 
de  la  montaigne  par  laquelle  convenoit  aux  Fran- 
çois passer  pour  aller  à  la  ville ,  avoient  fait  et 
construit  ung  fort  bastillon  à  merveilles,  garny 
de  bonnes  gens  et  d'artillerie ,  qui  donna  tiltre 
d'esbahissement  à  toute  l'armée  :  dont  le  Roy 
fist  assembler  les  cappitaines,  scavoir  qu'il  estoit 
de  faire.  Plusieurs  furent  dediversesopinions:  les 
ungs  disoient  que  par  là  se  pourroit  l'armée  met- 
tre en  bazart,  et  que  au  hault  pourroit  avoir 
grosse  puissance  qu'on  ne  povoit  veoir,  qui  les 
pourroient  repousser  s'en  y  alloit  foibles,  et 
faire  recevoir  une  honte  ;  autres  disoient  que 
ce  n'estoit  que  canaille  ,  et  qu'ilz  ne  dureroient 
point.  Le  Roy  regarda  le  bon  Chevalier  ,  auquel 


(1)  «  Un  jour,  dit  Chainpier,  jedonnay  à  souppcr  en 
»  ma  maison  audict  capitaine  Bayait  et  à  sa  cousine  , 
»  damoyselle  Masdaieinc  de  Terrail  ,  femmi'  de  feu 
»  escuycr  noble  Claude  de  Vcnay,  pannelier  pour  lors 
»  de  la  Royne.  Or  advint  ung  soir,  en  souppant,  ipieje 
»  lui  dis:  Monsieur  !e  capitaine,  je  me  csmervciile  de 
»  vous,  qui  estes  si  fort  malade  de  la  fiehvre,  et  oullre 


il  dist  :  "  Rayart ,  que  vous  en  semble? — Sur  ma 
»  foy,  Sire,  dist-il ,  je  ne  vous  en  sçaurois  enco- 
"  res  que  dire  ;  il  faut  aller  veoir  qu'ilz  font  là- 
»  hault  ;  et  de  ma  part,  s'il  vous  plaist  m'en 
»  donner  congé,  devant  qu'il  soit  une  heure  ,  si 
»  je  ne  suis  mort  ou  pris,  vous  en  sçaurez  des 
»  nouvelles.  —  Et  je  vous  en  prie ,  dist  le  Roy , 
>'  car  assez  vous  entendez  en  telz  affaires.  »  Ne 
séjourna  guères  le  bon  Chevalier  que,  avec  plu- 
sieurs de  ses  amys  et  compaignons ,  comme  le 
vicontede  Roddes,  le  cappitaine  Maugiron  ,  le 
seigneur  de  Beaudysner  le  bastard  de  Luppe  , 
et  plusieurs  autres  ,  jusques  au  nombre  de  cent 
ou  six  vingtz,  entre  lesquelz  estoient  deux  no- 
bles seigneurs  de  la  maison  de  Fouez  ,  les  sei- 
gneurs de  Rarbazan  et  d'Esparros ,  enfans  du 
seigneur  de  Lautrec,  il  ne  flst  sonner  l'alarme; 
et  ses  compaignons  tous  assemblez,  commença 
le  beau  premier  à  gravir  ceste  montaigne.  Quant 
on  le  veit  devant,  il  fut  assez  qui  le  suyvit;  et 
travaillèrent  fort  avant  quilz  feusseiit  parvenuz 
jusques  au  hault ,  ou  ils  prindrent  ung  peu  d'a- 
leyne,  puis  marchèrent  droit  au  bastillon ,  où 
en  chemin  trouvèrent  forte  résistance,  et  y  eut 
aspre  combat.  Mais  enfin  les  Génevoys  tournè- 
rent le  dos,  où  après  vouloient  courir  les  Fran- 
çois; mais  le  bon  Chevalier  s'escria  :  «Non,Mes- 
»  seigneurs,  allons  droit  au  bastillon;  possible  est 
»  qu'il  y  a  encores  des  gens  dedans  qui  nous 
»  pourroient  enclore;  il  faut  veoir  qu'il  y  a.  »  A 
ce  conseil  se  tint  ung  chascun,  et  y  marchèrent. 
Ainsi  qu'il  avoit  dit  advint  ;  car  encores  de- 
dans avoit  deux  ou  trois  cens  hommes  ,  qui  se 
misrent  en  deffense  assez  rude  pour  le  commen- 
cement ;  mais  enfin  guerpirent  le  fort,  fuyant 
comme  fouidre  au  bas  de  la  montagne  pour  gai- 
gner  leur  ville. 

Ainsi  fut  pris  le  bastillon  ;  et  depuis  nefiient 
les  Génevoys  beau  fait,  ains  se  rendirent  à  la 
mercy  du  Roy,  qui  y  entra,  et  fist  aux  habitans 
payer  ledelfroy  de  son  armée,  et  à  leurs  despens 
fist  construire  contre  la  ville  ung  fort  chasteau 
qu'on  nomma  Godefa  ;  a  leur  duc  fut  la  teste 
couppée,  et  à  ung  autre  nommé  Justinien. 
Bref  ,  ilz  furent  assez  bien  chastiez  pour  ung 
coup. 

Peu  après  se  virent  le  roy  de  Fi-anceet  le 
roy  d'Arragon ,  retournant  de  jNaples  en  Es-. 
paigne ,  en   la  ville    de  Savonne  ;  et  y  estoit 

»  avez  un  bras  ulcéré  moult  dangereux  ,  comme  voulez 

»  aller   à   la  guerre   vous  bouter   en  dangier.  Si   me 

»  respond  :  Certes  vous  dictes  vérité,  mais  a  la  nécessité. 

»  on  ne  doit  laisser  pour  aulcune  cliose  son  prince;  cl 

))  miculx  ajmerois  mourir  axecqucs  luy  <iue  de  mourir 

»  ii'v  de  lioiite.   'I 

sa  femme  Germaine  de  Fouez,qui  tenoit  une 
merveilleuse  audace.  Elle  fist  peu  de  compte 
de  tous  les  François  ,  mesmement  de  sou  frère 
le  gentil  duc  de  Nemours,  dontceste  histoire  fera 
cy-;>près  mention.  Le  roy  de  France  festoya  fort 
le  grand  cappitaine  Gonssalles  Ferrande;  et  le 
roy  d'Arragon  porta  gros  honneur  au  cappitaine 
Loys  d'Ars  et  au  bon  Chevalier  sans  paour  et 
sans  reprouche,  et  dist  au  roy  de  France  ces 
mots  :  «  Monseigneur  mon  frère  ,  bien  est  heu- 
■  reux  le  prince  qui  nourrist  deux  telz  cheva- 
"  liers.  »  Les  deux  princes ,  après  avoir  esté 
quelques  jours  ensemble,  prindrent  congé.  L'ung 
alla  en  Espaigne,  et  l'autre  retourna  en  sa  du- 
ché de  Milan. 


CHAPITRE  XXVIIL 

Comment  Vcmpcrcur  Maxim ilianfist  la  guerre 
aux  Véniciena^  où  le  rotj  de  France  envoya 
le  seigneur  Jehan  Jacques  avecques  grosse 
jjuissance  jwur  les  secourir. 

Après  la  prinse  de  Gcnnes  et  la  veue  des  deux 
Roys  à  Savonne,  cclluy  de  France  repassa  par 
sa  ville  de  Milan,  où  le  seigneur  Jehan  Jac- 
ques luy  fist  ungdes  triumphans  bancquetz  qui 
jamais  fut  veu  pour  ung  simple  seigneur  ;  car 
quant  on  cherchera  bien  partout,  se  trouvera 
qu'il  y  avoit  plus  de  cinq  cens  personnes  d'as- 
siète,  sans  les  dames  qui  cstoient  cent  ou  six 
vingtz  ;  et  n'eust  esté  possible  d'estre  mieulx 
servis qu'ilz  furent  de  metz  ,  entremets,  mom- 
meries,  comédies,  et  toutes  autres  choses  de 
passetemps. 

Après  s'en  retourna  le  Roy  en  France,  où 
l'année  ensuyvant  fut  adverty  par  les  Véniciens 
qui  estoient  ses  alliez  ,  comment  l'empereur 
Maximilian  descendoit  en  leur  pays ,  et  leur 
vouloit  faire  la  guerre.  A  ceste  cause  ,  par  ung 
leur  ambassadeur  qui  estoit  devers  luy  ,  appelé 
messire  Anthonio  Gondelmarre,  luy  faisoient 
supplier  leur  donner  secours ,  ce  qu'il  fist  vou- 
lentiers.  Et  manda  au  seigneur  Jehan  Jacques , 
y  aller  avec  six  cens  hommes-d'armes  et  six 
mille  hommes  de  |)ied  ;  à  quoy  il  obéyt ,  et  se 
vint  joindre  avec  la  puissance  desditz  Véniciens 
en  ung  lieu  appelé  la  Pedre ,  ou  l'armée  de 
l'Empereur  estoit  desjà  arrivée,  qui  eust  bien- 
tost  passé  plus  oultre,  n'eust  esté  la  venue  dudit 
seigneur  Jehan  Jacques  qui  l'arresta.  Et  depuis 
ne  fist  pas  l'armée  de  l'Empcrein'  grans  cho- 
ses. Véniciens,  (|ui  sont  subtilz  et  caulx,  advi- 
sérenl  (piil  valloit  mieulx  ai)i)oincter  que  d'en- 
trer plus  avant  en  guerre  :  si  en  cherchèrent  le 


moyen,  tant  qu'enfin  le  trouvèrent.  Je  croy 
bien  qu'ilz  fournirent  quelque  argent,  car  c'estoit 
la  chose  en  ce  monde  dont  ledit  empereur  INLixi- 
milian  estoit  le  plussoulfreteux.  Si  en  fist  retour- 
ner son  armée.  Le  seigneur  Jehan  Jacques,  qui 
en  cest  appoinctement  n'avoit  aucunement  esté 
appelle,  n'en  fust  pas  trop  content ,  et  dist  bien 
au  providadour  de  la  seigneurie  qu'il  en  ad- 
vertiroit  le  Roy  son  maistre ,  et  que  à  son  oppi- 
nion  trouveroit  la  chose  assez  estrange,  et  n'en 
seroit  pas  content.  Cela  demoura  ung  peu  en 
suspens  où  durant  ce  temps  le  roy  de  France 
Loys  douziesme  alla  faire  son  entrée  en  sa 
ville  de  Rouen,  et  sa  bonne compaigne la  Royne, 
qui  fut  fort  triumphante  ;  car  si  les  gentilz- 
hommesy  firent  leur  debvoir  ,  les  enfans  de  la 
ville  n'en  firent  pas  moins.  11  y  eut  joustes  et 
tournois,  par  l'espace  de  huyt  jours.  Ce  pendant 
se  dressa  quelque  traicté  entre  le  Pape,  l'Em- 
pereur, les  roys  de  France  et  d'Espaigne ,  où 
pour  y  mettre  fin  fut,  pareulx  ou  leurs  ambassa- 
deurs ,  conclud  et  accordé  que  l'on  se  trouver- 
roiten  la  ville  de  Cambray  à  certain  jour  par 
eulx  prins.  Et  y  fut  envoyé  de  la  part  du  roy  de 
France  le  cardinal  d'Amboise ,  légat  oudit 
royaulme ,  son  nepveu ,  le  grand  maistre  de 
France  ,  seigneur  de  Chaumont ,  et  chef  des 
armes  de  la  maison  d'Amboise  ,  et  plusieurs 
aultres;  etdechascun  des  autres  princes,  ambas- 
sadeurs avec  toute  puissance  ;  à  quelle  fin  ilz 
conclurent ,  n'est  riens  si  certain  ,  que  ce  fut 
pour  ruyner  la  seigneurie  de  Venise  qui ,  en 
grant  pompe  et  à  peu  de  congnoissancede  Dieu, 
vivoit  glorieusement  et  à  opulence,  faisant  peu 
d'estime  des  autres  princes  de  la  chrestienté  : 
dont  peult-estre  que  Nostre-Seigneur  fut  cour- 
roucé, comme  il  apparut;  car  ains  que  ces  am- 
bassadeursdeslogeassent  de  ladicte  villedeTour- 
nay,  firent  aliance  ,  amys  d'amys  ,  et  ennemys 
d'ennemys,  pour  leurs  maistres.  Et  là  fut  con- 
clud que  le  roy  de  France  en  personne  passeroit 
après  Pasques  l'année  ensuyvant ,  qu'on  diroit 
fSOO,  en  Italie,  et  entreroit  ou  pays  des  Véni- 
ciens, quarante  jours  devant  que  nul  des  autres 
se  meissent  à  la  campaigue.  Je  ne  sçay  à  quelle 
fin  ilz  avoicnt  posé  ce  terme  ,  sinon  qu'ilz  vou- 
loient  taster  le  gué  ;  et  peult-estre  que  si  le  roy 
de  France  eust  eu  du  pire,  en  lieu  de  courir  aux 
Véniciens ,  eussent  couru  sur  luy-mesme  ;  car 
je  n'ay  jamais  congneu  qu'il  y  ait  eu  grosse  amy- 
tié  entre  la  maison  de  France  et  la  maison 
d'Austriche ,  et  pareillement  ne  s'accordoient 
l)as  bien  le  Pape  et  le  roy  de  France.  I5ref ,  il  me 
semble,  à  dire  le  vray  ,  qu'ilz  vouloient  faire  es- 
sayer la  foitime  au\  François,  et  vouloient  jouer 
a  ung  jeu  que  jouent  petis  enfans  a  l'escolle  : 


SANS  TAOUll  Eï  SANS  UEPROUCHE. 

S'il  est  bon ,  Je  te  prends  ,  et  s'il  est  mauvais , 
je  le  laisse.  Toutesfois  si  bien  advint  à  ce  bon 
loy  Loys,  qu'il  exécuta  son  entreprise  à  son 
fiirand  lionneur  et  au  prouffit  de  ses  alliez,  comme 
Aous  entendrez. 


CHAPITRE  XXIX. 

(]ommcntle  roy  de  France  Loys  XII ^st  mar- 
cher son  armée  cji  Ytalie  contre  les  Véni- 
ciens  ,  et  de  la  victoire  ciiCil  en  obtint. 

Sur  la  fin  de  l'an  1508,  vers  le  moys  de 
mars  ,  list  le  roy  de  France  marcher  sa  gendar- 
merie en  sa  duché  de  Milan,  et  pareillement 
ses  avanturiers  franco! s  ,  qui  estoient  en  nom- 
bre de  quatorze  à  quinze  mille ,  lesquelz  il  bailla 
a  iiouverner  et  conduyre  à  de  bons  et  vertueux 
cappitaines ,  telz  que  le  seigneur  de  Moulart , 
de  Richemont ,  La  Crote  ,  le  comte  de  Roussil- 
lon  ,  le  seigneur  de  Vendenesse ,  le  cappi- 
taine  Odet,  le  capdat  de  Duras,  et  plusieurs 
f.utres,  lesquelz  chascun  en  leur  endroit  mis- 
rent  peine  d'avoir  des  plus  gentilz  compai- 
gnons.  Le  bon  Chevalier  sans  paour  et  sans  re- 
prouche ,  en  ceste  saison  ,  lut  envoyé  quérir  par 
le  Roy,  qui  luy  dist  :  «  Bayart,  voussçavez  que 
»  je  m'en  vois  passer  les  montz  pour  avoir  la 
«raison  des  Yéniciens,  qui  à  grant  tort  me 
»  tiennent  la  conté  de  Crémonne,  Lagéradade, 
»  et  autres  pays.  Je  veulx  qu'en  ceste  entreprise, 
»  combien  que  dés  à  présent  vous  donne  la  com- 
»  paignie  du  cappitaine  Chatelart,  qu'on  m'a  dit 
»  qui  est  mort  (dont  je  suis  desplaisant) ,  ayez 
»  soubz  vostre  charge  des  gens  de  pied  ;  et  vos- 
"  tre  lieutenant  cappitaine  Pierrepont  (l),  qui 
»  est  très-homme  de  bien,  conduira  vos  gens- 
»  d'armes.  — Sire,  respondit  le  bon  Chevalier, 
«  je  feray  ce  qu'il  vous  plaira  ;  mais  combien  me 
»  voulez-vous  bailler  de  gens  de  pied  à  con- 
»  duyre?  —  Mille,  dist  le  Roy  ;  il  n'y  a  homme 
»  qui  eu  ait  plus.  —  Sire  ,  dist  le  bon  Chevalier, 
»  c'est  beaucoup  pour  mon  sçavoir,  vous  sup- 
>■  pliant  estre  contant  que  j'en  aye  cinq  cens  ; 
»  et  je  vous  jure  ma  foy  ,  Sire ,  que  je  mettray 
"  peine  de  les  choisir ,  qu'ils  seront  pour  vous 
»  faire  service  :  et  si  me  semble  que  pour  ung 
»  homme  seul  c'est  bien  grosse  charge ,  quand 
»  il  veult  faire  son  debvoir.  —  Bien  ,  dist  le  Roy, 
»  allez  donc  vistement  ou  Daulphiné  ,  et  faictes 
»  que  soyez  en  mon  duché  de  Milan  à  la  fin  de 
"  mars.  «  De  tous  les  cappitaines  n'y  eut  celluy 

(1)  Pierre  de  Pont,  fils  de  Marie  de  Tonail.  sœur  de 
Bavard,  tué  à  la  bataille  de  Parle. 


qui  très-bien  ne  fournist  sa  bende  ;  et  en  sorte 
firent  que ,  à  la  fin  de  mars  ou  au  commence- 
ment d'avril ,  furent  tous  passez  et  logez  par 
garnisons  ou  duché  de  Milan. 

Les  Véniciens ,  desjà  deffiez  par  le  hérault 
Montjoye,  délibérèrent  eulx  deffendre  ;  et  sa- 
chans  la  puissance  du  roy  de  France  (qui  n'es- 
toit  point  trop  grande ,  car  en  toutes  gens 
n'avoit  que  trente  mille  hommes,  dont  il  po- 
voit  avoir  vingt  mille  hommes  de  pied ,  com- 
prins  six  mille  Suysses  et  deux  mille  hommes- 
d'armes)  ,  dressèrent  une  fort  gaillarde  armée, 
où  ilz  eurent  plus  de  deux  mille  horames-d'ar- 
mes,  et  bien  trente  mille  hommes  de  pied.  Leur 
chef  pour  les  conduyre  estoit  le  comte  Pétilane , 
et  le  cappitaine-général  de  leurs  gens  de  pied 
estoit  le  seigneur  Berthelome  d'Alvyano,  qui 
entre  autres  gens  en  avoit  une  bonne  bende  de 
cesBresignelz,  qui  portoient  sa  livrée  de  blanc 
et  rouge,  tous  gentilz  compaignons  et  r.ourriz 
aux  armes.  Je  ne  vous  feray  long  récit  des  cour- 
ses, allées  et  venues  :  mais  en  fin  le  roy  de  France 
ayant  passé  les  monts,  et  arrivé  en  sa  ville  de 
Milan,  entendit  que  les  Yéniciens  avoient  re- 
pris Trévy,  une  petite  villète  de  la  rivière 
d'Ade,  que  puis  peu  de  jours  devant  le  grant 
maistre,  seigneur  de  Chaumont,  avoit  prise  sur 
eulx,  avecques  les  cappitaines  Molart,  La  Crote , 
Richemont  et  le  bon  Chevalier,  qui  avecques 
leurs  gens  estoient  passés  des  premiers  ;  en  la- 
quelle ville  de  ïrévy,  les  Véniciens  ,  parce 
qu'elle  s'estoit  tournée  françoise,  misreut  le 
feu ,  et  emmenèrent  les  gens  de  cheval  tous  pri- 
sonuiers,  dont  estoit  chief  le  cappitaine  Fon- 
trailles  :  aussi  fut  prisonnier  le  cappitaine  de  La 
Porte,  le  seigneur  d'Estancon,  et  deux  autres 
cappitaines  de  gens  de  pied,  le  chevalier  Blanc 
et  le  cappitaine  Ymbault.  Ainsi  ces  nouvelles 
sceues  par  ledit  seigneur,  marcha  droit  à  Cas- 
san ,  où  il  fist  incontinent  sur  ceste  rivière  d'Ade 
dresser  deux  ponts  sur  bateaulx,  ou  par  l'ung 
faisoit  passer  les  gens  de  cheval,  et  par  l'au- 
tre les  gens  de  pied;  et  luy  -  mesmes  armé 
de  toutes  pièces  ,  y  faisoit  tenir  l'ordre.  L'ar- 
mée passée,  le  lendemain  fut  prise  une  pe- 
tite ville  appellée  Révolte  ,  et  mise  à  sac  ;  et 
deux  jours  après ,  en  ung  villaige  nommé  Aigna- 
del,  au  partir  d'uug  autre  appelle  Paudin  ,  se 
rencontrèrent  les  deux  armées  des  François  et 
Yéniciens.  Et  combien  que  les  cappitaines  conte 
de  Pétilano  et  seigneur  Berthelome  d'Alvyano 
eussent  exprès  commandement  de  leur  seigneu- 
rie ne  donner  point  de  bataille  au  Roy,  ains 
seullement  temporiser  à  garder  les  villes  et 
chasteaux  ,  affin  de  les  myner  par  fascherie  et 
longueur  de  temps,   icelluy   d'Alvyano,  plus 

hardy  que  bien  advisé ,  se  voulut  adventurer , 
pensant  en  luy-mesmes ,  comme  présumptueux , 
qu'il  ne  sçauroit  jamais  avoir  plus  grant  hon- 
neur ,  à  perte  ou  à  gaigne ,  que  d'avoir  combatu 
ung  roi  de  France,  et  voulant  essayer  sa  for- 
tune ,  s'en  vint  droit  au  combat ,  où  il  y  eut 
dur  assault  et  mortel  encombre  ;  car ,  à  vray 
dire ,  en  la  première  pointe  se  monstrèrent  très- 
bien  les  gens  de  la  seigneurie. 

Durant  ce  combat,  le  seigneur  Berthelome 
va  adviser  l'arriere-garde  des  François,  dont  es- 
toit  le  bon  Chevalier,  qui  marchoit  d'ung  désir 
merveilleux ,  en  passant  fossez  plains  d'eaue 
jusques  au  cul,  laquelle  luy  venoit  donner  sur 
ung  des  costez ,  qui  fort  esbayrent  luy  et  sa 
rotte.  N'oncques  puis  ne  firent  grant  effort,  ains 
furent  rompuz  et  du  tout  deffaictz.  Les  rouges 
et  blancs  demourèrent  sur  le  champ;  et  ledit 
d'Alvyano,  après  avoir  esté  blessé  en  plusieurs 
lieux  ,  fut  pris  prisonnier  du  seigneur  de  Vende- 
nesse,  ung  droit  petit  lyon,  frère  du  gentil  sei- 
gneur de  La  Palisse. 

Le  comte  Pétiiano,  voyant  ses  gens  de  pied 
deffaictz, ne  voulut  plus  tempter  la  fortune,  et  à 
toute  sa  gendarmerie  se  retira  ung  petit  bien- 
tost.  Il  eut  la  chasse;  mais  peu  y  en  demoura; 
car  les  gens  de  pied  amusèrent  les  François,  les- 
quelz,  après  avoir  fait  leur  devoir ,  se  retirèrent 
chascun  à  son  enseigne  à  peu  de  dommage.  De 
leurs  ennemis  en  demoura  quatorze  ou  quinze 
mille  sur  le  camp.  Le  seigneur  Berthelome  fut 
mené  prisonnier  au  logis  du  Roy  ,  lequel ,  après 
disner  ,  fist  faire  un  faulx  alarme,  pour  con- 
gnoistre  si  ses  gens  seroient  diligens  si  ung  af- 
faire venoit.  On  demanda  à  ce  seigneur  d'Al- 
vvano  que  ce  povoit  estre.  Il  fist  response  en 
son  lani^aige  :  «  11  fault  dire  que  vous  voulez 
»  combatre  les  ungs  contre  les  autres;  car  de 
»  noz  gens,  je  vous  asseure  sur  ma  vie  qu'ilz  ne 
»  vous  visiteront  de  quinze  jours  ;  >  et  en  se  moc- 
quant ,  congnoissant  sa  nation  ,  disoit  ces  parol- 
les.  Ladicte  bataille  fut  lequatorziesme  jour  de 
mai  I50i). 


CHAPITRE   \\\. 

Comment  k  roy  dr  France  Loijs  XII  (/(ngna 
toutes  les  villes  et  places  des  Vmiciens  jus- 
ques à  Pesquère. 

Le  roy  de  France  séjourna  ung  jour  ou  deux 
ou  camp  de  la  bataille.  Ce  pendant  le  cliasteau 
de  Cazavas  se  voulut  faire  batre  d'artillerie; 
mais  en  deux  heures  il  fut  emporte ,  et  y  eut 
quel(|ues  rustres  dedans  pris,   lesquelz  essayè- 


rent si  leur  col  pourroit  par  force  emporter  ung 
créneau.  Cela  espouvanta  ceulx  qui  estoient  aux 
autres  places  ;  de  sorte  qu'oncques  puis  ne  se 
trouva  ville  ny  aucune  forteresse  qui  voulsist 
combatre,  excepté  le  chasteau  de  Pesquère, 
dont  mal  en  print  à  ceulx  de  dedans,  car  tous 
y  moururent ,  ou  peu  en  eschappa,  qui  furent 
prins  prisonniers,  entre  lesquelz  estoit  un  pro- 
vidadour  de  la  seigneurie  et  son  filz,  qui  vou- 
lurent payer  bonne  et  grosse  rançon  ;  mais  cela 
ne  leur  servit  de  riens  ,  car  chascun  à  ung  ar- 
bre furent  tous  deux  penduz,  qui  me  sembla 
grande  cruaulté.  Un  fort  gaillard  gentil-hom- 
me ,  qu'on  appelloit  Le  Lorrain ,  avoit  leur  foy, 
et  en  eut  grosses  parolies  avecques  le  grant  mais- 
tre,  lieutenant  général  du  Roy;  mais  il  n'eu 
amenda  d'autre  chose.  Le  roy  de  France  se  lo- 
gea audit  lieu  de  Pesquère,  après  avoir  en  ses 
mains  toutes  les  villes  et  places  par  luy  querel- 
lées, comme  Crémoune,  Crème,  Bresse,  Ber- 
game,  et  cent  autres  petites  villes,  que  toutes  il 
eut  en  cinq  ou  six  jours,  excepté  le  chasteau  de 
Crémonne,  qui  tint  quelque  temps,  mais  enfin 
se  rendit.  Et  bien  fist  davantage  ledit  prince  ; 
car,  par  le  moyen  de  la  bataille  qu'il  gaigna, 
fut  rendu  au  pape  .Tulles  ,  Ravenne,  Fourly, 
Ymole ,  Fayence ,  et  plusieurs  autres  places  que 
lesditz  A'éniciens  tenoient  en  Rommaigne  ;  et  au 
roy  d'Espaigne ,  en  son  royaulme  de  Naples , 
Brindis  et  Otrante  ;  et  à  luy-mesmes  furent  pré- 
sentées les  clefs  des  villes  de  Véronne,  \\n- 
cence  et  Padoue,  mais  il  les  mist  entre  les  mains 
de  l'Empereur,  qui  les  querelloit.  Toutesfois  il 
ne  garda  guères  bien  les  aucunes,  dont  mal  luy 
en  print,  comme  vous  verrez  cy-après. 

Sur  ces  entrefaictes,  le  reste  de  l'armée  des 
Véniciens,  bien  estonnée,  se  retira  vers  le  Tré- 
vizan  et  le  Fryol,  cuydans  que  tousjours  on  les 
deust  suyvre  ,  ce  qui  ne  se  fist  pas;  qui  l'ust  gros 
malheur  pour  l'Empereur ,  lequel  de  jour  en 
jour  s'attendoit  par  le  roy  de  France ,  en  ceste 
petite  ville  de  Pesquère;  car  promis  avoit  se 
trouver  dedans  ung  vaisseau  ,  accompaigué 
comme  bon  luy  eust  semblé ,  sur  ung  lac  qui 
environne  partie  de  ladicte  ville  de  Pesquère, 
pour  parlementer  ensemble  plus  amplement  de 
leurs  affaires  ;  et  à  ceste  cause  avoit  esté  envoyé 
vers  luy  le  légat  d'Amboise  jusques  à  Rouvray, 
maisoncques  ne  le  sceut  amener.  Parquoy  après 
son  retour ,  et  qu'il  eut  amené  l'évesque  de 
Gurse(l),  ambassadeur  pour  ledit  Empereur, 
devers  le  roy  de  France,  lequel  vint  tellement 
([uellement  excuser  son  maistre,  s'en  retourna 


(1)  Riiymond  Bt'raiill,  cardinnl,  évoque  de  Giirtz,  nu- 
jourd'liui  Goiilz. 

par  ses  jouinées  a  Milan  au  commencement  de 
juillet.  Ce  pendant  la  \ille  de  Padoiie,  en  la- 
quelle l'Empereur  avoit  seullement  envoyé  huyt 
cens  lansquenetz  pour  la  garde,  laquelle  a  six 
milles  de  tour,  fut  reprise  par  les  gens  de  la  sei- 
gneurie de  Venise  ;  et  y  entra  messire  André 
Grit,  avecques  ung  autre  cappitaine  appelle 
messire  Luce  Mallenèche  ,  par  une  subtilité 
telle  que  je  vous  diray.  Tousjours  avoient  les 
Véniciens  quelque  intelligence  en  la  ville;  et 
fault  bien  noter  une  chose,  qu'oncques  seigneurs 
ne  furent  sur  la  terre  plus  aymez  d(;  leurs  sub- 
jectz  qu'ils  ont  toujours  esté,  et  seullement  pour 
la  grande  justice  en  quoy  ilz  les  maintiennent. 

Or  entendez,  sur  le  commencement  de  juil- 
let ,  qui  est  le  temps  que  pour  la  seconde  fois 
(m  fauche  les  foings  en  Ytalie,  ung  mardy  ma- 
tin s'estoient  venuz  embuscher  à  ung  gect  d'arc 
de  ladicte  ville  (  qui  est  à  l'entour  plaine  d'ar- 
bres, tellement  qu'on  ne  sçauroit  veoir  gueres 
loing  ),  lesditz  cappitaines,  messire  André  Grit 
et  messire  Luce  Mallenèche,  avecques  quatre 
cens  hommes-d'armes  et  deux  mille  hommes-de- 
pied.  Or,  en  ceste  ville  de  Padoue,  chascun 
jour  se  recueilloit  ordinairement  force  foings  , 
et  en  ce  quartier-là  font  les  charrettées  grandes, 
de  sorte  que,  au  passer  en  une  porte,  elles  y 
entrent  quasi  à  force.  Le  jour  de  leur  embusche, 
dès  le  point  du  jour  ces  charrettes  commen- 
çoient  à  entrer  dedans  ladicte  ville;  quant  qua- 
tre eurent  passé  ,  après  la  cinquiesme  venoient 
six  hommes-d'armes  véniciens ,  et  derrière  chas- 
cun de  leurs  chevaulx  ung  homme  de  pied , 
garny  de  hacquebute  toute  cliargée;  et  parmy 
eulx  avoient  une  trompette  pour  sonner  incon- 
tinent qu'ilz  auroient  gaigné  la  porte,  affhi  que 
la  grosse  force  qui  estoit  en  embusche  vînt.  Si 
peu  de  lansquenetz  qui  estoient  dedans  la  ville 
faisoient  fort  bon  guet,  et  ne  tenoient  que  deuz 
portes  ouvertes ,  où  pour  le  moins  y  avoit  tous- 
jours  à  chascune  trente  hommes  de  gaide. 

Il  y  avoit  ung  gentil-homme  de  la  ville ,  nom- 
mé messire  Géralde  Magurin,qui  estoit  adverty 
par  la  seigneurie  de  ceste  entreprise ,  et  avoit 
en  charge  que  quant  il  verroit  l'affaire  com- 
mencé se  devoit  mettre  en  armes,  et  tous  ceulx 
qui  tenoient  leur  party.  Ceste  cinquiesme  char- 
rette vint  à  passer,  laquelle  entrée,  ces  six 
hommes-d'armes  qui  suyvoient  commencèrent 
à  crier  Marco,  Marco!  Leurs  gens  de  pied  se 
gectèrent  à  terre ,  et  deschargèrent  leurs  hac- 
quebutes,  de  sorte  que  chascun  tua  son  homme, 
car  ilz  tiroienten  bute.  Les  povi-es  lansquenetz, 
qui  se  virent  surpris,  furent  bien  estonncz  : 
toutesfois  ilz  se  misrent  en  deffence,  et  son- 
nèrent l'alarme.  Cela  leur  valut  peu  ,  cai-  incon- 


tinent que  la  trompette  eut  esté  entendue ,  la 
grosse  Ilote  va  venir  ,  faisant  ung  bruyt  mer- 
veilleux ,  en  criant  Marco,  Marco!  Ytalie, 
Ytalie!  D'une  autre  part  ce  gentil-homme, mes- 
sire Géraido  Magurin,  avoit  fait  son  effort  en  la 
ville,  dont  des  maisons  sortirent  plus  de  deux 
mil  hommes  armés  avecques  roncons  et  jave- 
lines ,  de  façon  que  les  lansquenetz  ne  sceurent 
que  faire  ,  sinon  qu'ils  se  serrèrent  et  tous  en- 
semble se  vont  gecter  dans  la  place  ,  où  ilz  se 
mirent  en  bataille.  Ne  demeura  guères  qu'ilz  ne 
feussent  assailliz  en  deux  ou  trois  lieux;  mais 
oncques  gens  ne  se  deffendirent  mieulx ,  car  ilz 
furent  plus  de  deux  heures  devant  qu'on  les 
sceust  rompre. 

Enfin  il  vint  tant  de  gens  qu'ilz  ne  peurent 
plus  soustenir  le  fès.  Hz  furent  ouvers ,  rompuz, 
et  tous  mis  en  pièces  ,  sans  que  jamais  en  feust 
pris  ung  à  mercy  ,  qui  fut  grosse  pitié  :  mais  ilz 
vendirent  bien  leur  \ie,  car  d'entre  eulx  ne 
peut  mourir  que  ce  qui  y  estoit,  mais  ilz  tuèrent 
plus  de  quinze  cens  hommes ,  tant  de  la  ville 
que  des  gens  de  guerre.  Toutesfois  la  ville  de 
Padoue  fut  prise,  en  laquelle  bientost  après 
survint  le  conte  Pétilano,  qui  mist  grosse  di- 
ligence pour  la  faire  ramparer  et  fortifier , 
bien  considérant  qu'elle  feroit  bon  besoing  à  la 
seigneurie.  Ces  nouvelles  vindrent  aux  oreilles 
de  l'Empereur,  qui  cuyda  désespéier,  et  fist 
veu  à  Dieu  qu'il  s'en  vengeroit ,  et  que  luy- 
mesme  yroit  en  personne  ;  ce  qu'il  fist.  Il  es- 
cripvit  unes  lettres  au  roy  de  France,  qui  estoit 
encores  à  Milan,  que  son  plaisir  feust  luy  ayder 
de  cinq  cens  hommes-d'armes  pour  trois  moys, 
à  ce  qu'il  peust  mettre  les  Véniciens  à  la  raison. 
Ce  qui  luy  fut  accordé,  et  s'en  ensuyvit  ce  que 
vous  orrez. 


CHAPITRE  XXXi. 

Comment  le  roy  de  France  envoya  le  seigneur 
de  La  Palisse  au  secours  de  l'Empereur ^ 
avecques  cinq  cens  hommes-d'armcs  et  plu- 
sieurs cappitaines ,  desquels  estoit  le  bon 
Chevcdier  sans  paour  et  sans  rcprouche. 

Quant  le  roy  de  France  entendit  que  Padoue 
estoit  révoltée,  fut  bien  marry ,  et  encores  plus 
de  ce  que  c'estoit  par  la  faulte  de  l'Empereur , 
qui  pour  garder  une  telle  ville  avoit  seulement 
envoyé  huyt  cens  lansquenetz.  Toutesfois,  à  la 
requeste  dudit  Empereur  ,  commanda  au  sei- 
gneur de  La  Palisse  qu'il  prinst  cinq  cens  des 
plus  gaillaids  h(mimes-d'armes  qui  feussent  en 
Ytalie  ,  et  qu'il  s'en  allast  au  ser\  ice  de  l'Empe- 

reur,  qui  descencloit  au  Padouan.  Ledit  sci- 
tiiieur ,  qui  ne  dciiiandoit  que  telles  commis- 
sions, car  c'cstoit  toute  sa  vie  que  la  «iuerre,  dé- 
libéra faire  son  préparatif;  et,  ainsi  qu'il  soi'- 
toit  du  chasteau  de  IMilan  ,  trouva  le  bon  Che- 
valier ,  au(iuel  il  dist  :  »  Mon  conipai<inon  ,  mon 
"  amy ,  voulez-vous  pas  (pie  nous  soyons  de 
«  compaignie?  •>  Si  luy  déelaira  ratïaire  plus  au 
long.  Il ,  qui  ne  demaiidoit  pas  miculx  ,  mesme- 
nieut  d'estre  en  sa  compaignie,  gracieusement 
luy  respondit  (ju'il  estoit  à  luy  pour  en  disposer 
à  son  plaisir. 

De  ceste  même  entreprise  furent  le  baron  de 
lîéarn  ,  qui  mena  une  partie  de  la  compaignie 
du  duc  de  Nemours  5  le  baron  de  Conty  (1),  qui 
avoit  cent  hommes-d'armes  ;  le  seigneur  Théode 
de  ïrévolz,  le  seigneur  Julles  de  Sainct-Seve- 
rin  ,  le  seigneur  d'Ymbercourt,  lecappitaine  La 
Clayete,  le  seigneur  de  LaCrote,  lieutenant 
du  marquis  de  Montferrat,  et  le  bon  Chevalier. 
Avecques  lesquelz  cinq  cens  hommes-d'armes 
se  mirent  en  compaignie  plus  de  deux  cens 
gentilz-hommes ,  et  entre  autres  le  fdz  aisné 
du  seigneur  de  Bucy ,  cousin  germain  du  grand- 
maistre  seigneur  de  Chaumont,  qui  lui  bailla 
vingt  de  ses  hommes-d'armes  et  deux  gail- 
lars  gentilz-hommes,  l'ung  appelle  le  sei- 
gneur de  Bonnet ,  breton  ,  tres-renommé  che- 
valier, et  l'autre  le  seigneur  de  iMy  Pont,  du 
duché  de  Bourgongne;  lesquelz  le  bon  Chevalier 
tenoit  avecques  luy  comme  ses  frères ,  et  fort 
les  honnoroit,  pour  la  grande  prouesse  qu'il 
sçavoit  en  eulx.  Le  cas  du  gentil  seigneur  de 
La  Palisse  prest ,  eommencea  à  marcher  avec- 
ques ses  compaignons ,  et  se  tira  droit  à  Pes- 
quère.  Ce  pendant  le  roy  de  France  print  son 
chemin  à  son  retour  en  son  royaulme ,  laissant 
sa  duché  et  ce  ([u'il  avoit  conquis  sur  .'es  enne- 
mys  paisible.  11  fault  sca voir  que  incontinent  que 
les  Véniciens  eurent  repris  Padoue,  s'en  allèrent 
courir  jusques  devant  Vincence,  qui  incontinent 
se  retourna  :  aussi  n'est-elle  pas  ville  pour  tenir 
contre  puissance.  Hz  en  voului-ent  autant  faire 
de  Véronne;  mais  le  bon  seigneur  de  La  Palisse, 
([ui  en  avoit  esté  adverty ,  deslogea  avecques 
ses  compaignons ,  deux  heures  devant  le  jour , 
d'ung  lieu  api)ellé  Villefranche  ,  et  se  vint  pré- 
senter devant  la  ville  ,  qui  leur  donna  craincte , 
et  parce  moyen  s'en  retournèrent  lesditz  Véni- 
ciens vers  Vincence.  Mais  s'ilz  eussent  peu  gai- 
guer  Véronne,  le  secours  du  seigneur  de  La  Pa- 


(1)  Frédéric  de  Mailly.  Il  laissa  une  fille  uiiiqiio,  Ma- 
(lelainc  (ie  Alailly,  (lame  «le  Conli ,  (|iii  épousa  (ihailes 
dp  Iloy ,  cotiite  de  Iloiissy .  cl  ne  laissa  parciliemeiil 
(juiiii  lille,  Eléoiiore,  dame  de  Conli ,  mariée  à  Charles 


lisse  s'en  povoit  bien  retourner  ,  car  la  ville  est 
forte,  et  passe  par  dedans  une  rivière  fort  im- 
pétueuse ,  tellement  que  sans  autre  effort  que 
de  gendarmerie  n'eust  pas  esté  rendue  si  tost. 

Bien  en  print  au  seigneur  de  La  Palisse  de  sa 
bonne  diligence,  mesmement  de  celle  du  bon 
Chevalier  ,  qui  lousjours  menoit  les  coureurs.  H 
n'avoit  alors  que  trente  hommes-d'armes  soubz 
luy  ;  mais  il  en  y  avoit  vingt  et  cinq  qui  méri- 
toient  d'estre  cappitaines  de  cent.  Toute  ceste 
troppe  de  gendarmerie  entra  dedans  Véronne , 
ou  l'evesque  de  Trente  ,  qui  y  estoit  pour  l'Em- 
pereur ,  les  receut  à  graot  joie  ,  car  il  avoit  eu 
belle  peur.  Hz  furent  seulement  deux  jours  de- 
dans la  ville,  fort  bien  festoyez  des  habitans; 
et  puis  tirèrent  vers  Vicence,  où  incontinent 
que  ceulx  que  la  seigneurie  y  avoit  mis  le  sceu- 
rent  deslogerent,  et  se  retirèrent  les  ungs  à  Pa- 
doue et  les  autres  à  Trévize.  Dedans  Vincence 
fut  le  seigneur  de  La  Palisse  et  ses  compaignons 
cinq  ou  six  jours ,  attendans  quelques  nouvelles 
de  l'Empereur ,  lecjuel  on  disoit  estre  desjà  aux 
champs. 

Quant  ilz  virent  qu'il  n'approchoit  point ,  par- 
tirent de  Vincence,  et  allèrent  en  ung  gros  vil- 
lage appelle  Castel-Franc  ,  où  ilz  séjournèrent 
quinze  jours.  Cela  estoit  à  dix  mille  de  Padoue. 
Ce  pendant  arriva  au  camp  des  François  le  sei- 
gneur Du  Bu  avec  quelques  hommes-d'armes 
bourgonguons ,  et  environ  six  mille  lansque- 
netz  que  conduysoit  ung  seigneur  d'Alraaigne  , 
gentil  prince  et  hardy  ,  entreprenant  à  mer- 
veilles, comme  il  a  monstre  tant  qu'il  a  vescu. 
On  l'appelloit  le  prince  de  Hanno.  Au  commen- 
cement d'aoust  arriva  l'Empereur  au  pied  de  la 
montaigne,au  dessoubz  d'un  chasteau  appelle 
Bassau  ,  et  tout  son  équipage  après  luy;  lequel, 
combien  qu'il  n'y  eust  pas  grande  montaigne  a 
passer,  demoura  huyt  jours  entiers  avant  qu'il 
feust  en  la  plaine.  L'Empereur  veit  le  seigneur 
de  La  Palisse  et  les  cappitaines  françois ,  aus- 
quelz  il  fist  très-bonne  chère.  Ceste  veue  pre- 
mière fust  auprès  d'une  petite  ville  appellée 
Aest ,  dont  les  ducz  de  Ferrare  portent  le  sur- 
nom. Pour  lors  y  avoit  ensemble  une  des  belles 
armées  qu'on  eust  veue  cent  ans  auparavant. 


de  Bourbon  .  duc  de  Vendi'imc  ,  don!  elle  eut  Louis  I", 
prince  de  Condé,  coirsin-germain  de  Henri  IV.  (yoletle 
(iiiyord  de  BerriUe.) 

CHAPITRE  XXXII. 

Comment  Vcmpereur  MuximUian  alla  mettre 
le  siège  devant  Padoue ,  et  ce  qu'il  advint 
durant  icelluy. 

L'empei'eur  se  fist  longuement  attendre,  dont 
il  ennuyoit  aux  François  ;  mais  vous  devez  aussi 
entendi'e  qu'il  arriva  en  la  plaine  en  empereur  ; 
et  si  sa  puissance  eust  bien  voulu  faire  son  deb- 
voir,  c'estoit  assez  pour  conquester  ung  monde. 
Parquoy  est  bien  requis  que  son  équipage  soit 
inscript ,  qui  tel  estoit  :  il  avoit  cent  six  pièces 
d'artillerie  sur  roue,  dont  la  moindre  estoit 
ung  faulcon,  et  six  grosses  bombardes  de  fonte, 
qui  ne  se  povoient  tirer  sur  affust,  maisestoient 
portées  cbascune  sur  une  puissante  charrette , 
chargées  avecques  engins  ;  et  quant  on  vouloit 
faire  quelque  baterie,  on  les  descendoit  ;  et  quant 
elles  estoient  à  terre  ,  par  le  devant  avecques  ung 
engin,  on  levoit  ung  peu  la  bouche  de  la  pièce, 
soubz  laquelle  on  mettoit  une  grosse  pièce  de 
boys,  et  derrière  faisoit-on  ung  merveilleux  tau- 
dis, de  peur  qu'elle  ne  reculast.  Ces  pièces  por- 
toient  bouletz  de  pierre,  car  de  fonte  on  ne  les 
eust  sceu  lever,  et  ne  povoient  tirer  que  quatre 
fois  le  jour  au  plus.  Il  a\oit  en  sa  compaignie, 
queducz,  contes,  marquis,  et  autres  princes  et 
seigneurs  d'Almaigne,  bien  six  vingtz,  et  envi- 
ron douze  mille  chevaulx,  cinq  ou  six  cens  hom- 
mes-d'armes bourguignons  et  hennuyers. 

De  gens  de  pied  lansquenetz ,  ilz  estoient  sans 
nombre  ;  mais  par  estimation  on  les  prenoit  à 
plus  de  cinquante  mille.  Le  cardinal  de  Ferrare 
vint  pour  son  frère  au  secours  dudit  Empereur, 
qui  amena  douze  pièces  d'artillerie,  cinq  cens 
chevaulx ,  et  trois  mille  hommes  de  pied  ,  et  au- 
tant ou  peu  moins  en  amena  le  cardinal  de  Man- 
thoue.  Bref,  avecques  les  hommes  d'armes  fran- 

i  cois  ,  on  tenoit  ou  camp  y  avoir  cent  mille  com- 
batans.  Ung  grant  deffault  estoit  quant  à  l'ar- 
tillerie, car  il  n'y  avoit  équipage  que  pour  la 

\  moytié;  et  quant  on  marchoit ,  estoit  force  que 
partie  de  l'armée  demourast  pour  la  garder,  jus- 
ques  à  ce  que  la  première  bendefeust  deschar- 
gée au  camp  où  on  vouloit  séjourner,  et  puis  le 
charroy  retournoit  quérir  l'autre,  qui  estoit  grosse 
fascherie.  Ledit  Empereur  se  levoit  fort  matin , 
et  incontinent  faisoit  marcher  son  armée,  et  ne 
se  logeoit  voulentiers  qui  ne  feust  deux  ou  trois 
heures  après  midy  5  qui  n'estoit  pas,  veu  la  sai- 
son, pour  refreschir  les  gens-d'armes  soubz  leur 
armet. 

Le  premier  camp  qu'il  fist  fut  près  du  palais 
de  la  royne  de  Chippre  ,  distant  de  Padoue  huyt 
milles,  où  arriva  le  seioineur  de  INIeilh'mlt ,  ung 

jeune  gentil-homme  de  France ,  hardy  et  entre- 
prenant cappitaine,  filz  d'ung  vertueux  et  sage 
chevalier,  le  seigneur  d'Alègre ,  avecques  bien 
mille  ou  douze  cens  avanturiers  françois,  tous 
gens  d'csiite  et  d'escarmouche.  En  ce  camp  mes- 
mes  fut  conclud  d'aller  mettre  le  siège  devant  la 
ville  de  Padoue ,  et  pour  ceste  cause  fut  assem- 
blé le  conseil,  où  il  y  eut  de  diverses  oppinions; 
car  l'Empereur  avoit  ung  lieutenant-général  de 
nation  grecque,  qu'on  appelloit  le  seigneur  Cons- 
tantin ,  qui  vouloit  faire  toutes  choses  à  sa  teste, 
dont  enfui  très-mal  en  print  à  son  maistre  , 
comme  vous  orrez.  Il  fut  ung  peu  souspeconné 
de  trahison ,  et  l'en  voulut  le  seigneur  de  La 
Palisse  combatre  ;  mais  il  ne  fut  possible  le 
faire  venir  au  point.  Or  laissons  ce  propos  jus- 
ques  à  ce  qu'il  sera  besoingd'en  parler.  Conclu- 
sion fut  prise  à  ce  conseil  d'aller  mettre  le  siège 
audit  Padoue,  et  que  pour  les  approuches  les 
gens-d'armes  françois  feroient  la  pointe  avecques 
le  prince  de  Hanno  et  ses  lansquenetz,  qui  es- 
toit la  plus  triumphante  bende  de  tous  les  Al- 
mans  ;  mais  que  premier  il  estoit  très-nécessaire 
prendre  une  petite  ville  appellée  Montselles,  où 
il  y  avoit  ung  chasteau  très- fort,  à  six  ou  sept 
milles  de  Padoue ,  parce  que  la  garnison  qui  es- 
toit dedans  pour  la  seigneuiie  eust  peu  meiveil- 
leusement  fascher  le  camp  et  les  vivres  qui  y 
venoient. 

Le  lendem.ain  matin  se  partit  l'armée,  et  \int 
loger  à  demy-mille  de  ceste  petite  ville,  qui  ne 
tint  point,  car  guères  ne  vailoit;  mais  le  chas- 
teau estoit  deffensable  pour  ung  long  temps  ,  si 
les  coquins  qui  estoient  dedans  eussent  riens  va- 
lu :  mais  le  cueur  leur  faillit  incontinent  ;  car  les 
approuches  faictes,  et  que  l'artillerie  eut  fait 
bien  peu  de  berche  et  malaisée,  fut  sonné  l'a- 
larme pour  aller  à  l'assault.  Il  falloit  bien  mon- 
ter ung  grant  gect  d'arc  \  mais  ces  aventuriers 
françois  du  cappitaine  Meillault  y  furent  soub- 
dainement ,  et  sembloit  qu'ilz  n'eussent  mangé 
de  huyt  jours,  tant  légiers  estoient.  Ceulx  de 
dedans  firent  quelque  résistance  ;  mais  gueres  ne 
continuèrent ,  car  en  moins  d'ung  quart  d'heure 
ilz  furent  emportez ,  et  tous  mis  en  pièces.  Ces 
aventuriers  y  firent  assez  bon  butin,  et  entre 
autres  choses  y  avoit  sept  ou  huyt  vingtz  fort 
beaulx  chevaulx.  La  ville  et  chasteau  furent 
renduz  es  mains  du  duc  de  Ferrare ,  qui  les  que- 
relloit;  mais  il  presta  trente  mille  ducatz.  Deux 
jours  après  ceste  prinse  de  Montselles,  deslogea 
l'armée,  qui  s'en  alla  droit  devant  Padoue  ,  où 
fut  assis  le  siéce. 

CHAPITRE  XXMII. 

C.oiDwoni  rrmpcreur  Maximilian  planta  son 
sirfje  derant  Padonc ;  et  des  gai/fardes  ap- 
prouehes  faictcs  par  les  f/enfilz.  -  hommes 
français-  et  d'une  grande  hardiesse  que 
monstra  le  bon  Chevalier  sans  paonr  rf  sans 
reprouehe. 

Apres  laprinsedc  la  ville  et  chasteau de  Mont- 
selles  ,  et  icelluy  baillé  entre  les  mains  du  cardi- 
nal de  Ferrare,  qui  là  estoit  pour  son  frère,  y 
mist  bonne  garnison.  Le  duc  de  Ferrare  estoit 
d'un<>  antre  costé,  faisant  la  guerre  aux  ^'éui-  i 
ciens  ;  et  en  la  mesme  année  leur  donna  une  rotte 
sur  le  Pau  ,  qui  ne  leur  porta  guères  moins  de  ] 
dommage  que  le  jour  qu'ilz  perdirent  la  bataille 
contre  le  roy  de  France;  car  ainsi  que  lesditz 
V'éniciens  estoient  délibérez  luy  destruire  ung 
quartier  de  pays  sur  le  Ferraroys ,  appelle  le 
Polesme  de  Rovigo,  misrent  sur  le  Pau  qua- 
torze ou  quinze  gallères  et  trois  ou  quatre  mille 
hommes  dedans  ;  et  vindrent.  partans  de  Quyoze, 
jusques  à  Francolin.  ^lais  le  duc  de  Ferrare 
avoit  fait  faire  deux  bastillons ,  l'ung  à  l'endroit 
de  la  tour  de  Loiselin  ,  et  l'autre  Alpopos  ,  qui 
sont  l'ung  devant  l'autre  ;  et  avoit  trois  ou  qua- 
tre mille  bons  hommes  dedans  ,  et  quatre  bonnes 
gallères  sur  le  Pau  bien  armées  et  équippées.  Il 
sceut  que  ses  ennemys  estoient  desceiiduz  en 
terre,  où  la  pluspart  il  les  alla  trouver,  et  les 
deffist ,  sans  que  nul  en  eschappast. 

Depuis  avecques  ses  gallères  et  autres  grosses 
barques,  alla  combattre  les  gallères,  qui  quasi 
estoyent  toutes  desnnées  de  gens;desquelles  deux 
furent  effondrées,  et  six  prises  avecques  tout 
lesquipage  et  artillerie  qui  estoit  dessus,  dont 
i  I  y  avoit  trente  bonnes  pièces  de  fonte ,  sans  les 
hacquebuttes.  Ce  fut  une  triumphante  victoire, 
et  a  peu  de  perte ,  sinon  que  le  conte  Ludovic 
de  La  Virandolle  y  fut  tué  d'un  coup  d'artille- 
rie. Les  Véniciens  y  portèrent  gros  et  merveil- 
leux dommage. 

Or  retournons  au  camp  de  l'Empereur.  L'ar- 
mée deslogea  de  devant  Montselles,  et  tout  d'une 
Iraicte  s'en  vint  a  ung  mille  de  Padoue  ,  qui  est 
une  fort  grosse  cité,  et  Hère  à  l'aborder.  Dedans 
estoit  le  conte  Pctilano ,  acompaigné  de  mille 
hommes-d'armes,  douze  mille  hommes-de-pied  , 
et  bien  deux  cens  pièces  d'artillerie.  Et  quelque 
siège  qu'il  y  enst ,  jamais  ne  leur  peut  estre  osté 
la  voye  d'ung  canal  qui  va  a  \'enize,  lequel 
passe  par  la  ville,  et  y  a  seullement  dix-huit 
anilesde  lune  a  l'autre.  Quant  l'armée  eut  ainsi 
approché  la  ville,  l'Empereur  assembla  tous  ses 


capj)itaines,mesmement  les  François,  aqui  il  por- 
toit  gros  honneur,  pour  entendre  à  quelle  porte 
seroit  planté  le  siège.  Chacun  endist  son  advis; 
mais  pour  conclusion  fut  ordonné  que  le  gros 
camp ,  ouquel  seroit  la  personne  de  l'Empereur, 
se  logeroit  à  la  porte  qui  va  à  Vincence,  et  auroit 
les  François  avecques  luy;  à  une  autre  porte 
plus  hault  seroit  le  cardinal  de  Ferrare,  les  Bour- 
guignons et  Hennuyers ,  avecques  dix  mille 
lansquenetz;  et  à  une  au  dessoubz  seroit  le  car- 
dinal de  Manthoue,  le  seigneur  Jehan  de  Man- 
thoue  sou  frère  (1) ,  et  la  troppe  des  lansquenetz 
du  prince  de  Hanno,affin  que  chascune  desdictes 
deux  bendes  feust  secourue  du  gros  camp ,  si 
besoing  estoit.  Cela  fut  trouvé  tres-bon  ,  et  n'y 
eut  plus  que  du  marcher. 

Le  bon  Chevalier  sans  paour  et  sans  reprou- 
ehe fut  ordonné  pour  les  approches  ,  lequel  eut 
en  sa  compaignie  le  jeune  seigneur  de  Bucy  et 
les  cappitaines  La  Clayète  et  La  Crote.  Or,  pour 
venir  devant  ceste  porte  de  Vincence  ,  falloit 
entrer  en  ung  grant  chemin  droit  comme  une 
ligne ,  où  Hz  avoient  fait  quatre  grosses  bar- 
rières à  deux  cens  pas  l'une  de  l'autre  ,  et  à 
chascune  avoit  à  qui  combattre.  Des  deux  cos- 
tez  de  ce  chemin  ,  comme  sçavent  ceulx  qui  ont 
esté  en  Ytalie ,  y  avoit  fossez  ,  parquoy  on  ne 
les  povoit  prendre  que  par  le  devant.  Sur  les 
murailles  de  la  ville  avoient  force  artillerie  ,  ou 
ilz  batoient  sur  ce  grant  chemin,  par  dessus 
leurs  gens  ,  à  la  venue  des  François,  si  menu 
et  souvent  qu'il  sembloit  gresle.  Nonobstant 
cela  ,  le  bon  Chevalier  et  ses  compaignons  com- 
mencèrent à  cscarmoucher  ;  et  vivement  vin- 
drent a  la  première  barrière  ,  à  laquelle  eut  fort 
assault,  et  y  plouvoient  les  coups  de  hacque- 
bute  :  toutesfois  elle  fut  gaiguée  ,  et  les  ennemys 
repoulsez  jusques  à  la  seconde.  Si  la  première 
fut  bien  combatue,  encores  ceste  le  fut  mieulx. 
Et  y  fut  blessé ,  d'ung  coup  de  hacquebute  au 
bras,  le  jeune  seigneur  de  Bucy,  et  son  cheval 
tué  soubz  luy  ;  mais  nonobstant  cela  ne  fut  pos- 
sible le  l'aire  retirer,  et  croyez  que  pour  ce  jour 
oncques  homme  ne  fist  mieulx  que  luy. 

Le  cappitaine  IMeillault  arriva  à  ceste  seconde 
barrière  avecques  cent  ou  six  vingtz  de  ses  rus- 
tres qu'il  avoit  esleuz,  lesquelz  firent  raige.  Or 
il  fault  entendre  que  ces  approches  se  faisoient 
environ  midy,  parquoy  faisoit  assez  eler  pour 
veoir  les  mieulx  combatans.  Une  bonne  demye- 
heure  dura  Tassault  à  ceste  seconde  barrière, 
qui  enfin  fut  gaiguée  ;  et  si  vivement  furent 
suyviz  ceulx  qui  la  gardoient ,  qu'ilz  n'eurent 
loisir  demourer  a  la  troisième,  ains  leur  convint 

sans  combat  l'abandonner,  et  eulx  rendre  a  la 
quatriesme,  où  il  y  avoit  mille  ou  douze  cens 
hommes  ,  et  trois  ou  quatre  faulconneaux  qui 
commencèrent  à  tirer  le  long  de  ce  grant  che- 
min; mais  peu  de  mal  firent,  sinon  qu'ilz  tuè- 
rent deux  chevaulx.  Geste  barrière  n'estoit  que 
à  ung  gect  de  pierre  du  boulevart  de  la  ville  , 
(pji  donnoit  grant  courage  aux  gens  de  la  sei- 
gneurie de  bien  combatre;  ce  qu'ilz  firent  (car 
Tassault  y  dura  une  heure)  à  coups  de  picque  et 
de  hacquebute. 

Quant  le  bon  Chevalier  veit  que  cela  duroit 
tant ,  il  dist  à  ses  compaignons  :  «  Messeigneurs, 
"  ces  gens  icy  nous  amusent  trop  ;  descendons 
••  à  pied ,  et  poussons  à  ceste  barrière.  »  Si  des- 
cendirent incontinent  jusques  à  trente  ou  qua- 
rante hommes-d  armes  qui ,  la  veue  levée,  vont 
droit  à  ceste  barrière  à  poux  de  lance.  Ce  gen- 
til prince  de  Hanno  estoit  tousjours  joignant  du 
bon  Chevalier;  et  le  seigneur  de  Meiliault  avec- 
ques  deux  autres ,  Tung  nommé  Grant  Jehan 
Le  Picart ,  et  l'autre  le  cappitaine  Maulevrier, 
qui  faisoient  raige  :  mais  tousjours  aux  Véni- 
ciens  venoient  gens  fraiz.  Quoy  voyant  par  le 
bon  Chevalier,  dist  tout  hault  :  «  Messeigneurs, 
»  ilz  nous  tiendront  tousjours  d'icy  à  six  ans  en 
>'  ceste  sorte  sans  riens  faire  ,  car  ilz  se  resfrcs- 
»  chissent  de  gens  à  toute  heure.  Donnons-leur 
»  ung  aspre  assault ,  et  puis  que  chascun  face 
>  comme  moy.  »  Ce  qui  lui  fut  accordé.  Sur 
cela  il  dist  :  Sonne ,  irompcltc  !  Et  puis ,  comme 
ung  lyon  a  qui  on  a  osté  ses  faons  ,  va  avecques 
ses  compaignons  livrer  ung  merveilleux  as- 
sault ,  tellement  qu'il  fist  aux  ennemys  haban- 
donner  la  barrière  de  la  longueur  d'une  picque. 
Alors,  en  cryant  :  Avant,  compaignons,  ih 
sont  nostres!  va  saulter  icelle  barrière,  et 
trente  ou  quarante  après  luy,  qui  furent  fort 
bien  recueilliz.  Toutesfois,  quant  les  François 
virent  le  dangier  ou  s'estoient  mis  leurs  compai- 
gnons, chascun  se  mist  à  passer,  et  cryant 
France,  France!  Empire,  Empire!  firent 
une  telle  charge  sur  leurs  ennemys,  qu'ilz  leur 
firent  guerpir  la  place,  tournèrent  le  dos,  et 
tout  habandonnèrent,  eulx  retirans,  comme 
quasi  rompuz  ,  en  la  ville. 

Ainsi  furent  gaignées  les  barrières  de  devant 
Padoue  en  plain  midy,  ou  les  François  acquirent 
gros  honneur,  tant  ceulx  de  cheval  que  de 
pied,  mesmement  le  bon  Chevalier,  à  qui  chas- 
cun en  donnoit  la  gloire.  Si  furent  faictes  les 
approuches ,  et  l'artillerie  amenée  sur  le  bort 
du  fossé ,  qui  y  demoura  six  sepmaines  sans  par- 
tir, et  jusques  au  siège  lever,  qui  fut  tel  que 
vous  entendrez. 


CHAPITRE  XXXIV. 


De  la  grosse  et  lourde  baterie  qui  fut  devant 
Padoue  ;  et  de  la  grande  berche  qui  y  fut 
faicte. 

Les  approuches  faictes  devant  Padoue  et  l'ar- 
tillerie assise,  chascun  se  logea  en  son  ^[uartier 
en  trois  camps  ,  selon  l'ordonnance  cy-devant 
dicte.  Et  fault  entendre  qu'il  y  avoit  tant  de 
peuple,  que  ledit  camp  tenoit  de  tous  costez 
l>lus  de  quatre  mille  de  pays.  Et  fut  une  mer- 
veilleuse chose  que  durant  le  siège,  qui  fut  de 
deux  moys  ou  environ,  les  fourrageurs  n'al- 
lèrent jamais  plus  loing  que  de  six  milles  du 
camp  ,  pour  avoir  force  foings,  bledz,  avoynes, 
chairs,  poullailles,  vins  et  autres  choses  néces- 
saires ,  tant  pour  les  hommes  que  pour  les  che- 
vaulx ;  et  si  grande  habondancey  en  avoit,  que 
(juant  on  leva  le  siège  ,  fut  brusié  pour  cent  mil 
ducatz  de  vivres  dont  on  avoit  fait  provision , 
cuydant  que  plus  longuement  durast  le  siège. 
C'est  ung  incident;  venons  à  la  matière. 

Le  lendemain  des  approches  ,  commencè- 
rent les  canonniers  à  faire  leur  devoir.  Et  sans 
cesser  dura  huyt  jours  la  baterie,  qui  fut  la 
plus  impétueuse  et  terrible  que  cent  ans  aupara- 
vant avoit  esté  veue  ;  car  il  y  fut  tiré  des  ti-ois 
camps  plus  de  vingt  mille  coups  d'artillerie.  Si 
l'Empereur  ou  ses  gens  servoient  bien  d'artille- 
rie ceulx  de  la  ville,  croyez  que  de  leur  part 
rendoient  bien  la  pareille,  et  beaucoup  mieulx  : 
car  pour  ung  bien  qu'on  leur  faisoit ,  en  ren- 
doient deux.  Brief ,  ladicte  ville  fut  si  bien  ba- 
tue,  que  de  toutes  les  trois  berches  ne  s'en  fist 
que  une.  Durant  ce  temps  fut  pris  ung  des  ca- 
nonniers de  l'Empereur,  qu'on  trouva,  en  lieu 
de  tirer  en  la  ville  ,  qu'il  tiroit  contre  ses  gens; 
et  disoit-l'on  que  le  seigneur  Constantin  le  luy 
faisoit  faire ,  et  qui  pis  estoit ,  chascun  jour  ad- 
vertissoit  le  conte  Pétilano  de  ce  qu'il  avoit  à 
faire.  Je  ne  scay  s'il  estoit  vray,  mais  le  canon - 
nier  fut  mis  sur  ung  mortier,  et  envoyé  par 
pièces  en  la  ville  :  il  en  fut  dit  assez  d'injures 
audit  seigneur  Constantin ,  mais  on  ne  povoit 
prouver  le  faictsur  luy.  Le  seigneur  de  La  Pa- 
lisse l'appella  lasche  et  meschant,  et  qu'il  l'en 
combatroit  ;  mais  il  ne  respondit  riens  à  pro- 
pos ;  et  en  fist  sur  l'heure  l'Empereur,  qui  en 
estoit  ooyffè  l'appoinctement. 

Or  ces  trois  berches  mises  en  une  estoient 
seullement  de  quatre  a  cinq  cens  pas  ,  qui  estoit 
assez  beau  passage  pour  donner  l 'assault  ;  car 
quant  aux  fossez,  ce  n'estoit  pas  grant  chose. 
Mais  le  conte  Pétilano  avoit  si  bien  acoustré 
la  ville  par  dedans,  que  s'il  y  eust  eu  cinq  cens 

mille  hommes  devant ,  ils  n'y  t'eussent  pas  en- 
trez si  ceulx  de  dedans  eussent  voulu  ;  et  vous 
déclaireray  comment.  Derrière  la  berche,  pour 
entrer  en  la  ville,  avoit  ieelluy  conte  Pétilano 
fait  faire  une  trenchée  ou  fossé  à  fous  de  cuve, 
de  la  haulteur  de  vingt  piedz  ,  et  quasi  autant 
(le  largeur  :  en  ieelle  avoit  fait  mettre  force  fa- 
gotz  et  vieil  boys,  bien  enrosez  de  pouldre  à 
canon  ;  et ,  de  cent  pas  en  cent  pas ,  y  avoit 
boulevart  de  terre  garny  d'aitillcrie ,  qui  ti- 
roient  le  long  de  ccste  trenchée.  Après  ieelle 
passée  ,  s'il  eust  esté  possible  (comme  non  sans 
la  <^râce  de  Dieu),  toute  l'armée  desVéniciens 
estant  en  ladicte  ville,  se  trouvoit  en  bataille  à 
cheval  et  à  pied  ;  car  il  y  avoit  belle  esplanade 
jusques  à  mettre  vingt  mille  hommes  de  pied  et 
de  cheval  en  ordre  :  et  di-rrière  estoient  plates- 
formes  où  on  avoit  monté  vingt  ou  trente  pièces 
d'artillerie,  qui  par  dessus  leur  armée  eussent 
tiré  ,  sans  leur  mal  faire,  droit  à  la  berche. 

De  ce  terrible  dangier  furent  les  François 
advertiz  par  aucuns  prisonniers  qui ,  aux  es- 
carmouches ,  quelquesfois  estoient  pris  ,  et  par 
leur  rançon  payée  reuduz ,  ausquelz  montroit 
le  conte  toutes  ces  choses ,  aflin  qu'ilz  le  re- 
montrassent au  seigneur  de  La  Palisse  et  aux 
cappitaines  françois;  et  disoit  encore  ces  pa- 
rolles  à  leur  départie  :  «.T'espère,  mes  amys, 
»  avecques  l'ayde  de  Dieu ,  que  le  roy  de 
)'  France  et  la  seigneurie  retourneront  en  ami- 
•'  tié  quelque  jour  ;  et ,  n'estoit  les  François  qui 
>.  sont  avecques  l'Empereur,  croyez  que  ,  de- 
->  vaut  qu'il  fust  vingt  et  quatre  heures,  je  sor- 
»  tiroye  hors  de  ceste  ville,  et  si  en  ferois  lever 
»  le  siège  honteusement.  »  Je  ne  sçay  comment 
il  eust  fait  cela  ,  au  nombre  de  gens  qu'il  avoit 
devant  luy.  Bien  furent  rapportez  ces  propos 
aux  seigneurs  cappitaines  de  France;  mais  ilz 
n'y  pensoient  autrement,  pource  que  par  leur 
maistre  estoient  au  service  de  l'Empereur,  pour 
faire  ce  qu'il  ordonncroit.  Vous  avez  ouy  cy- 
dessus  la  belle  berche  qui  estoit  à  la  ville  ,  qui 
trop  grande  estoit:  et  feust-ce  pour  aller  mille 
hommes  de  fronc  deux  fois,  dont  l'Empereur 
fut  deuement  acerténé.  Si  ce  délibéra  y  donner 
l'assault ,  comme  vous  orrez  cy-après;  mais 
premier  vous  parleray  d'une  course  que  fist  le 
bon  Chevalier  avecques  ses  compaignons. 

CHAriTUE  \\\V. 

C.ommenI  le  lion  CheixUicr  sans  pnoifr  et  sans 
rcproHchc ,  duranl  le  siège  dr  Padour  ,fist 


une  course  avecques  ses  compaignons ,  où 
il  acquist  gros  honneur. 

Durant  le  siège  de  Padoue,  souvent  venoient 
alarmes  au  camp  de  l'Empereur,  tant  des  sail- 
lies que  faisoient  ceulx  de  la  ville,  que  de  leurs 
gens  qui  estoient  en  garnison  dedans  Trévize, 
bonne  et  forte  ville  qui  est  à  vingt  ou  vingt  et 
cinq  milles  dudit  Padoue.  En  ieelle  ,  entre  au- 
tres cappitaines,  estoit  messire  Luces  Malle- 
vèche  ,  homme  de  guerre  et  entreprenant  s'il 
en  y  avoit  point  au  monde.  Deux  ou  trois  fois 
lasepmaine  resveilloit  sans  trompette  le  camp 
de  l'Empereur;  et  s'il  voyoit  qu'il  y  list  bon  , 
ne  s'espargnoit  pas  parmy  ses  ennemys  ;  et  par 
le  contraire  s'il  n'y  faisoit  bon,  fort  sagement 
se  retiroit,  et  ne  perdit  jamais  ung  homme. 

Tant  continua  ce  train ,  qu'il  fist  parler  de 
luy  à  merveilles.  Ceste  manière  de  faire  fascha 
fort  au  bon  Chevalier  ;  et  sans  grant  bruit,  par 
des  espies  à  qui  il  donnoit  tant  d'argent  que 
pour  mourir  ne  l'eussent  trompé ,  entendit 
beaucoup  des  allées  et  des  venues  dudit  Malle- 
vèche  ;  de  sorte  qu'il  délibéra  l'aller  trouver 
aux  champs.  Si  vint  à  deux  de  ses  compai- 
gnons ,  et  qui  estoient  logez  avecques  luy,  dont 
l'ung  estoit  le  cappitaine  La  Clayète ,  et  l'autre 
le  seigneur  de  La  Crote,  tous  deux  gaillars 
et  triumphans  cappitaines ,  ausquelz  il  dist  : 
«  Messeigneurs  ,  ce  cappitaine  Mallevèche  nous 
.-  donne  bien  de  la  fascherie  ;  il  n'est  guères 
»  jour  qu'il  ne  nous  viengne  resveiller,  et  ne  se 
»  parle  sinon  de  luy  :  je  n'ay  pas  envye  de  son 
»  bien  faire,  mais  je  suis  marry  qu'il  ne  nous 
»  congnoist  autrement.  J'ay  beaucoup  entendu 
»  de  son  affaire.  Voulez-vous  venir  à  la  guerre? 
"  et  vous  verrez  quelque  chose  :  j'espère  que 
"  nous  le  trouv errons  demain  au  matin,  car 
»  deux  jours  a  qu'il  ne  nous  donna  alarme.  » 
Ses  compaignons  respondirent  :  «  Nous  yrons 
"  où  vous  vouidrcz.  » 

«  Or  faites  doncques ,  dist  le  bon  Chevalier, 
»  à  deux  heures  après  mynuyt,  ai-mer  chascun 
»  trente  hommes-d'armes ,  des  plus  gentilz  ga- 
»  lans  que  vous  ayez;  et  je  meneray  ma  com- 
»  paignie  et  les  bons  compaignons  qui  sont 
»  avecques  moy,  comme  Bonnet ,  Mypont,  Cos- 
»  sey,  Brezon  et  autres,  quecongnoissez  comme 
"  moy  ;  et ,  sans  sonner  trompette  ne  faire 
>.  bruyt,  monterons  à  cheval;  et  vous  sulTise 
»  que  j'ay  fort  bonne  guyde.  »  Comme  il  fut 
dit ,  ainsi  mis  à  exécution  :  et  entre  deux  et 
trois ,  ou  moys  de  septembre  ,  montèrent  à  che- 
val ,  leur  guyde  devant,  qui  estoit  très-bien 
gardé  de  quatre  archiers  ;  et  luy  avoit-on  pro- 
mis bon  payement  s'il  faisoit  bien  son  debvoir; 

mais  aussi  où  il  yroit  de  tromperie ,  il  luy  alloit 
de  la  vie.  Et  cela  avolt  ordonné  le  bon  Cheva- 
lier, parce  que  souvent  espies  sont  doubles  et 
font  tourner  la  perte  où  il  leur  plaist  ;  mais  il 
fist  bien  son  debvoir,  car  de  nuyt  les  mena  bien 
dix  railles  de  pays,  et  tellement  que  la  pointe 
du  jour  va  apparoistre.  Si  vont  adviser  ung 
grant  palais  ,  où  il  y  avoit  une  longue  closture 
de  muraille.  Lors  l'espie  comraencea  à  dire  au 
bon  Chevalier  :  «  Monseigneur,  si  le  cappitaine 
"  messire  Luces  Mallevèche  sort  aujourd'hui  de 
»  Trévize  pour  aller  visiter  vostre  camp,  il 
»  fault  de  nécessité  qu'il  passe  icy  devant:  si 
<-  bon  vous  semble  de  vous  cacher  en  ce  logis, 
•>  ouquel  n'est  demouré  personne  ,  au  moyen  de 
"  la  guerre ,  vous  le  verrez  passer,  et  il  ne  vous 
"  pourra  veoir.  »  Cela  fut  trouvé  bon  par  tous 
les  cappitaines  ;  et  se  misrent  dedans ,  où  ilz 
furent  bien  deux  heures  ou  environ  qu'iiz  ouv- 
rent gros  bruyt  de  chevaulx. 

Le  bon  Chevalier  avoit  fait  monter  ung  vieil 
archer  de  sa  compaignie  ,  appelle  Monart,  au- 
tant expérimenté  en  guerre  que  homme  vivant, 
dedans  ung  colombier,  affin  de  veoir  quelz  gens 
passeroient  et  quel  nombre.  Si  veit  venir  d'as- 
sez loing  messire  Luces  Mallevèche ,  en  nombre, 
selon  son  jugement,  de  cent  hommes-d'armes 
l'armet  en  teste,  et  bien  deux  cens  Albanoys 
que  conduysoit  ung  cappitaine  nomm.é  Scan- 
drebec ,  tous  bien  montez  ,  et  à  leur  contenance 
gens  d'effect.  Hz  passèrent  à  ung  gect  de  boulle 
du  logis  où  estoient  embuschez  les  François. 
Quant  ilz  furent  oultre,  Monart  descendit  tout 
joyeulx  et  fist  son  rapport.  Qui  fut  bien  aise  eut 
nom  cliascun.  Si  dist  le  bon  Chevalier  qu'on 
resseuglast  les  chevaulx.  Or  n'y  avoit-il  page 
ne  varlet  en  la  bende,  car  ainsi  l'avoit-il  or^ 
donné.  Et  dist  à  ses  compaignons  :  «  Messei- 
»  gneurs ,  il  y  a  dix  ans  qui  ne  nous  vint  si 
»  belle  adventure  :  si  nous  sommes  geutilz  ga- 
»  lans ,  ilz  sont  deux*  lois  plus  que  nous  ,  mais 
»  ce  n'est  riens;  allons  près.  —  Allons,  allons, 
»  dirent  les  autres.  » 

Ainsi  eulx  remontez  à  cheval ,  la  porte  fut 
ouverte.  Si  allèrent  le  beau  trot  après  leurs  gens. 
Hz  n'eurent  pas  cheminé  ung  raille,  qu'ils  les 
vont  appercevoii-  sur  ung  beau  grant  chemin. 
Alors,  le  bon  Chevalier  dist  à  la  trompette: 
«  Sonne,  sonne,  trompette; «qui  le  iist  inconti- 
nent. Les  cappitaines  véniciens,  qui  n'eussent 
jamais  pensé  qu'il  y  eust  eu  gens  derrière  eulx  , 
estimoient  que  ce  feussent  encoresdes  ieurs  qui 
voulsissent  courir.  Toutesfois  ilz,  sans  tirer 
plus  avant ,  s'arrestèrent ,  et  si  longuement  qu'iiz 
apperceurent  au  vray  que  c'estoyent  ennemys. 
Ilz  furent  ung  peu  estonnez,  pour  se  trouver 


enclos  entre  le  camp  de  l'Empereur  et  ceulx 
qu'iiz  voyoient  ;  et  falloit  passer  par  là  ou  par 
la  fenestre.  Cela  les  confortoit  qu'iiz  ne  voyoient 
pas  grant  nombre  de  gens.  Si  Iist ,  comme  as- 
seuré,  le  cappitaine  messire  Luces  Mallevèche, 
à  tous  ses  gens,  commandement  de  bien  faire  , 
leur  remonstrant  que  force  estoit  d'estre  dcf- 
faictz  ou  deffaire  les  autres.  Aux  deux  costez 
du  chemin  estoient  grans  fossez  :  ung  homme- 
d'armes  ,  sans  estre  trop  bien  monté ,  ne  se 
feust  osé  adventurer  de  le  saillir,  de  peur  d'y 
demourer.  Ainsi ,  en  quelque  sorte  que  ce  feust, 
force  estoit  de  combatre. 

Si  commencèrent  trompettes  à  sonner  de  tous 
les  deux  costez  ;  et  environ  la  portée  d'un  gect 
d'arc ,  se  prindrent  à  courir  les  ungs  sur  les 
autres ,  en  criant  par  les  ungs  :  Empire  ,  em- 
pire! France,  France!  et  les  autres,  Marco, 
Marco  !  C'cstoit  ung  droit  plaisir  de  les  ouyr. 
En  ceste  première  charge  y  en  eut  beaucoup  de 
portez  par  terre  ;  mesmement  Bonnet  donna 
ung  coup  de  lance  dont  il  percea  ung  homme- 
d'armes  tout  oultre.  Chascun  se  mist  en  debvoir. 
Les  Albanoys  s'escartèrent  du  grant  chemin ,  et 
habandonnèrent  leur  gendarmerie ,  pour  cuyder 
prendre  les  François  par  le  derrière  ;  dont  bien 
s'apperceut  le  bon  Chevalier  ,  qui  dist  au  cappi- 
taine La  Crote  :  •  Compaignon  ,  gardez  le  der- 
»  rière,  que  ne  soyons  enclos  ;  cecy  est  nostre.  » 
Ainsi  fut  fait.  Et  quant  lesditz  Albanoys  Guidè- 
rent approucher,  furent  receuz  et  bien  frotez , 
tant  qu'il  en  demoura  une  douzaine  par  terre  , 
et  les  autres  à  gaigner  pays  à  belle  fuyte.  Guères 
ne  les  suivit  le  gentil  cappitaine  La  Crote,  ains 
retourna  au  gros  affaire;  mais  k  son  arrivée 
trouva  les  Véniciens  en  rotte ,  et  entendoit  desja 
chascun  à  prendre  son  prisonnier.  Messire  Luces 
Mallevèche  ,  qui  estoit  monté  à  l'avantage , 
saillit  hors  du  grant  chemin ,  et  vingt  ou  trente 
des  raieulz  montez,  qui  se  misrent  à  la  fuyte 
vers  Trévize.  Hz  furent  suyvis  quelque  peu  ; 
mais  on  eust  perdu  sa  peine ,  car  îrop  bien 
alloient  leurs  chevaulx  ,  avec  ce  que  les  fuyans 
y  avoient  bon  vouloir.  Si  se  retirèrent  ceulx  de 
la  chasse,  et  se  misrent  au  retour  avecques  leurs 
prisonniers ,  desquelz  y  avoit  plus  qu'iiz  n'es- 
toient  de  gens  ;  car  sans  nulle  faulte  en  fut  bien 
prins  huyt  ou  neuf  vingtz ,  ausquelz  ilz  estèrent 
leurs  espées  et  masses,  et  les  mirent  au  meilieu 
d'eulx. 

Et  ainsi  arrivèrent  en  leur  camp,  où  ilz  trou- 
vèrent l'Empereur  ([ui  se  pourmeiioit  k  l'entour  : 
lequel,  quant  il  veit  ceste  grosse  poussière ,  en- 
voya sçavoir  que  c'estoit  par  ung  gentil-homme 
françois  de  sa  maison ,  qu'on  appel loit  Loys  Du 
Peschin ,  ([ui  incontinent  retourna  et  dist  :  «  Sire^ 

»  c'est  !e  bon  chevalier  Bayart  et  les  cappitaiiies 
»  La  Clayete  et  La  Crote ,  qui  ont  faicte  la  plus 
»  belle  rencontre  (jui  cent  ans  a  l'ut  laicte  ;  car 
>'  ilz  avoient  plus  de  prisonniers  qui  ne  sont 
»  de  gens ,  et  ont  gaigné  deux  enseignes.  » 
L'Empereur  fut  aise  au  possible.  Si  s'approcha 
des  François,  ausquelz  il  donna  le  bon-soir; 
et  les  François  le  saluèrent ,  ainsi  que  à  si  hault 
prince  appartenoit.  Si  loua  chascun  cappitaine 
en  son  endroit  merveilleusement ,  puis  dist  au 
bon  Chevalier  :  «  Seigneur  de  Bayart ,  mon 
»  frère  vostre  maistre  est  bien  cureux  d'avoir 
>'  nng  tel  serviteur  que  vous  ;  je  vouldroys  avoir 
»  donné  cent  mille  florins  de  rente ,  et  en  avoir 
»  une  douzaine  de  vostre  sorte.  »  Le  bon  Cheva- 
lier respondit  :  «  Sire,  vous  dictes  ce  qu'il  vous 
»  plaist,  et  du  loz  que  me  donnez  très-humble- 
»  ment  vous  remercie.  D'une  chose  vous  viieil 
»  bien  adviser,  que  tant  que  mon  maistre  sera 
»  vostre  alyé,  ne  trouveriez  point  de  meilleur 
>'  serviteur  que  moy.  » 

L'Empereur  le  remercia  ;  et  sur  ce  luy  et  ses 
compaignons  prindrent  congé  et  s'en  tirèrent 
à  leur  logis.  Jamais  tel  bruyt  ne  fut  démené  en 
camp  comme  il  fut  de  ceste  belle  entreprinse , 
dont  le  bon  Chevalier  emporta  la  pluspart  de 
l'honneur  ,  combien  qu'entre  toutes  gens  en 
donnoit  le  loz  entièrement  à  ses  deux  compai- 
gnons ;  car  de  plus  doulx  ne  courtois  chevalier 
n'eust-on  sceu  trouver  en  tout  le  monde.  Je 
feray  fin  à  ce  propos  ,  et  vous  diray  d'une  autre 
course  que  fist  le  bon  Chevalier  tout  seul. 


CHAPITRE  XXXVL 

D'une  auhv  course  que  Jist  le  bon  Chevalier 
sans  paoïir  et  sans  reprouche ,  où  il  fut 
pris  soixante  Albanoijs  et  trente  arbales- 
triers. 

Trois  ou  quatre  jours  après  ceste  course  qu'a- 
voient  faicte  ensemble  les  cappitaines  La  Crote, 
La  Clayète  et  bon  Chevalier,  il  fut  adverty  par 
ung  de  ses  espies  que ,  dedans  ung  chasteau  ap- 
pelle Bassan  ,  s'estoit  retiré  le  cappitaine  Scan- 
drebec  et  ses  Albanoys  ,  avecques  quelques  au- 
tres gens  de  cheval  arbaleslriers,  soubz  la  con- 
duicte  du  cappitaine  Rynaldo  Contarin,  gentil- 
homme padouan  ;  et  que  chascun  jour  ilz  fai- 
soient  courses  sur  ceulx  qui  venoient  au  camp  , 
et  sur  les  lansquenetz  qui  retournoient  en  Al- 
maigne  pour  saulver  le  bestail  qu'ilz  avoient 
gaigné  sur  les  ennemys  ,  tellement  que  depuis 


deux  ou  trois  jours  en  avoient  deffaict  plus  de 
deux  cens,  et  recouvert  plus  de  quatre  ou  cinq 
cens  beufz  et  vaches ,  qu'ilz  avoient  retirez 
dedans  ce  chasteau  de  Bassan  ;  et  que  si  i)ar 
ung  matin  se  vouloit  rencontrer  en  ung  pas- 
sage au  pied  d'une  montaigne  au  dessoubz  du- 
djt  chasteau  ,  ne  fauldroit  point  à  les  trouver. 
-  Le  bon  Chevalier,  qui  tousjours  avoit  trouvé 
l'espie  véritable  (aussi  l'avoit-il  enrichy  de  plus 
de  deux  cens  ducatz),  délibéra  y  aller  sans  en 
parler  à  personne;  car  il  luy  estoit  bien  advis, 
veu  qu'il  avoit  entendu  qu'ilz  n'estoient  pas  plus 
de  deux  cens  chevaulx-légiers  en  tout ,  qu'il  les 
defferoit  bien  avecques  ses  trente  hommes-d'ar- 
mes, qui  estoient  tous  gens  d'eslite.  Toutesfoisil 
avoit  encores  huyt  ou  dix  gentilz-hommes  avec- 
ques luy,  et  lesquelz  étoient  venuz  en  sa  compai- 
gnie  pour  leur  plaisir  au  camp  de  l'Empereur, 
seulement  pour  l'amour  qu'ilz  portoient  au  bon 
Chevalier;  et  eulx  avecques  sa  compaignie n'es- 
toient pas  gens  pour  estre  deffaict z  en  peu 
d'heure.  Il  leur  compta  son  entreprinse,  sçavoir 
s'ilz  en  vouloient  estre.  C'estoit  leur  vie,  et  ne 
demandoicnt  autre  chose.  Parquoy  une  heuie 
devant  jour,  par  ung  samedy  ou  moys  de  sep- 
tembre ,  montèrent  à  cheval ,  et  firent  bien 
quinze  milles  tout  d'une  traicte  ,  jusques  à  ce 
qu'ilz  viensissent  au  passage  ou  l'espie  les  me- 
na; mais  ce  fut  si  cou  vertement  qu'oncciues  ne 
furent  apperceuz  ,  et  si  cela  estoit  aussi  près  du 
chasteau  que  la  portée  d'ung  canon.  Là  s'em- 
buschèrent,  ou  guères  ne  furent  qu'ilz  ouvrent 
une  trompette  au  chasteau  qui  sonnoit  à  cheval , 
dont  ilz  furent  bien  resjouyz. 

Le  bon  Chevalier  demanda  à  l'espie ,  à  son 
advis,  quel  chemin  ilz  prendroient.  11  respon- 
dit :  «  Quelque  part  qu'ilz  veuillent  aller,  il  fault 
»  par forcequ'ilz  i)asscnt par dessusungpetit  pont 
»  de  boys  qui  est  à  ung  mille  d'icy,  que  deux 
»  hommes  garderoient  contre  cinq  cens  ;  mais 
"  qu'ilz  ayent  passé  ce  pont,  vous  envoyerez  de 
"  vos  gens  quelque  peu  pour  le  garder,  qu'ilz 
»  ne  retournent  au  chasteau  ;  et  je  vous  mène- 
»  ray,  par  le  derrière  de  ceste  montaigne,  à 
»  ung  passage  que  je  sçay  :  si  ne  fauldrez  jjoint 
»  à  les  rencontrer  en  la  plaine  entre  cy  et  le 
V  palais  de  la  royne  de  Chippre.  —  C'est  bien 
>'  advisé,  dist  le  bon  Chevalier.  Qui  demourera 
>■  à  ce  pont?  »  Le  seigneur  de  Bonnet  dist  : 
«  Mon  compaignon  Mypont  et  moy  le  garderons, 
>.  s'il  vous  plaist,  et  nous  laisserez  quelques 
"  gens  avecques  nous.  —  Je  le  veulx  bien , 
»  dist  il.  Petit  Jehan  de  La  Vergue  ,  et  telz  et 
»  telz ,  jusques  au  nombre  de  six  hommes- 
>.  d'armes  et  dix  ou  douze  archiers,  vous  feront 
■  compaignie.  » 

En  devisant  sur  ce  propos,  vont  adviser  ces 
Albaunoys  et  arbalestriers  descendre  du  clias- 
teau ,  qui  sembloient  aller  aux  nopces,  et  faire 
aussi  beau  butin  comme  ilz  avoient  fait  depuis 
deux  jours;  mais  il  leur  alla  bien  autrement, 
comme  vous  orrez.  Quant  ilz  furent  passez  , 
Bonnet  alla  droit  au  pont  avecques  ses  gens;  et 
le  bon  Cbevalier,  avec  le  reste  de  sa  compai- 
gnie,  s'en  alla  droit  au  passage  où  l'espie  le 
mena,  qui  si  bien  le  guyda  qu'en  moins  de  de- 
niy-heure  l'eut  rendu  en  la  plaine ,  où  on  eût 
veu  ung  homme  à  cheval  de  six  milles  loing.  Si 
vont  adviser,  environ  la  portée  d'une  longue 
coulevrine,  leurs  ennemys  qui  marchoient  le 
chemin  de  Vincence  où  ilz  pensoient  trouver 
leur  proye.  Le  bon  Chevalier  appella  le  bastard 
Du  Fay,  son  giiydon,et  luy  dist  :  ■  Cappitaine, 
»  prenez  vingt  de  voz  archiers,  et  allez  à  ces 
»  gens-là  escarmoucher.  Quant  ilz  vous  verront 
»  si  petit  nombre ,  ilz  vous  chargeront ,  n'en 
»  faictes  doubte;  tournez  bride,  faisant  de  l'ef- 
»  frayé  ,  et  les  amenez  jusques  icy,  où  je  vous 
•>  attendray  à  la  coste  de  ceste  montaigne ,  et 
»  vous  verrez  beau  jeu.  >- 11  ne  luy  convint  pas 
dire  deux  fois ,  car  il  sçavoit  le  mestier  de  la 
guerre  le  possible.  Si  comraencea  à  marcher, 
tant  qu'il  fut  apperceu  des  ennemys. 

Le  cappitaine  Scandrebec,  joyeulx  de  ceste 
rencontre ,  commcncea  à  marcher  lièrement 
avecques  ses  gens,  tant  qu'ilz  apperceurent  les 
François  aux  croix  blanches.  Si  commencèrent 
à  les  charger,  criant  Marco^  Marco  !  Le  bastard 
Du  Fay,  qui  sçavoit  sa  leçon  par  cuour,  com- 
mencea  à  faire  l'effrayé  et  à  se  mettre  au  retour. 
Il  fut  vivement  poursuivy,et  de  façon  qu'il  fut 
rembarré  jusques  à  l'embusche  du  bon  Cheva- 
lier qui ,  avecques  ses  gens ,  l'armet  en  teste 
et  l'espée  au  poing  ,  comme  ung  lyon  vint  don- 
ner dedans,  en  escryant  :  France^  France! 
Empire ,  Empire!  De  ceste  première  charge  y 
eut  de  ses  ennemys  portez  par  terre  plus  de 
trente.  Le  premier  assault  fut  dur  et  aspre  ; 
mais  enfin  les  Albanoys  et  arbalestriers  se 
misrent  en  fuyte  le  grant  galop ,  cuydans  gui- 
gner Bassan  ,  dont  ilz  sçavoient  fort  bien  le 
chemin.  S'ilz  faisoient  leur  devoir  de  courir,  les 
François  faisoient  devoir  de  chasser  :  toutesfois 
trop  bien  alloient  les  chevaulx-légiers,  et  eust 
le  bon  Cbevalier  perdu  sa  proye ,  n'eust  esté  ce 
pont  que  gardoit  Bonnet ,  lequel ,  avecques  son 
compaignon  Mypont  et  les  gens  qu'ilz  avoient , 
deffendirent  le  passage  aux  ennemys. 

De  façon  que  le  cappitaine  Scandrebec  con- 
gneut  bien  qu'il  falloit  combatre  ou  fuyrà  l'ad- 
venture  :  ce  qu'ilz  aymèrent  mieulx  eslire,  et 
se  misrent  en  fuvtc  a  bride  abatue  ;  mais  si 


bien  furent  les  esprons  chaussez,  qu'il  fut  pris 
soixante  Albanoys  et  trente  arbalestriers,  avec- 
ques les  deux  cappitaines.  Le  demourant  s'en 
alla  à  travers  pays  vers  le  Trévizan.  En  la  com- 
paigniedu  bon  Chevalier,  puis  six  jours,  avoit 
esté  fait  archier  ung  jeune  gentilhomme  du 
Daulphiné  ,  nommé  Guigo  (îuyfray,  ftlz  du  sei- 
gneur de  Bontières ,  lequel  n'avoit  point  plus 
de  seize  à  dix-sept  ans  ;  mais  il  estoit  de  bonne 
rasse  ,  et  avoit  grant  désir  d'ensuyvre  ses  pa- 
rens.  Durant  le  combat,  il  veit  celluy  qui  por- 
toit  l'enseigne  des  arbalestriers  de  Bynaldo 
Contarin,  qui  s'estoit  gecté  au-delà  d'ung  fosse, 
et  se  vouloit  sauver. 

Le  jeune  garson  se  voulut  essayer,  et  passa 
après  luy,  et  avecques  sa  dem^e-lanceluy  donna 
si  grant  coup  qu'il  le  porta  par  terre,  et  la 
rompit  ;  puis  mist  la  main  à  lespée  ,  et  luy  es- 
cryoit:  «  Rends-toy,  enseigne,  ou  jetetueray.  > 
L'enseigne  ne  vouloit  pas  encores  mourir  :  si 
bailla  son  espée  et  son  enseigne  au  jeune  en- 
fant auquel  il  se  rendit ,  qui  n'en  eust  pas  vou- 
lu tenir  dix  mille  escus.  Si  le  fist  remonter  sur 
son  cheval ,  et  le  mena  droit  ou  estoit  le  bon 
Chevalier,  qui  faisoit  sonner  la  retraicte;  et  y 
avoit  tant  de  prisonnieis  qu'il  ne  sçavoit  qu'en 
faire.  Bonnet  veit  venir  de  loing  le  jeune  Bon- 
tières, et  dist  :  "  Monseigneur,  je  vous  prie, 
>'  voyez  venir  Guigo  ;  il  a  pris  ung  prisonnier 
"  et  une  enseigne.  <•  Et  en  ces  parolles  arriva. 
Le  bon  Chevalier,  quant  il  le  congneut ,  fut  si 
ayse  qu'oncques  ne  le  fut  plus  ,  et  dist  :  «  Com- 
»  ment ,  Bontières ,  avez-vous  gaigné  ceste  (  n- 
»  seigne  et  prins  ce  prisonnier?  —  Ouy,  Mon- 
»  seigneur,  puisqu'il  a  pieu  à  Dieu.  Il  a  fait  que 
»  sage  de  se  rendre,  autrement  je  l'eusse  tue.  •■ 
Dont  toute  la  compaignie  se  print  à  rire,  mes- 
raement  le  bon  Chevalier,  qui  tant  avoit  d'ayse 
que  merveilles,  et  dist  :  ■■  Bontières  ,  mon  amy, 
>.  vous  avez  bon  commencement:  Dieu  le  vous 
»  vueille  continuer  !  ■' 

Aussi  a-il  fait;  car  depuis,  par  ses  vertus, 
a  esté  lieutenant  de  cent  hommes-d'armes  que 
le  roy  de  France  donna  audit  bon  Chevalier 
après  ce  qu'il  eut  si  bien  gardé  la  ville  de  Mai- 
zières  contre  les  gens  de  l'Empereur,  conmie 
verrez  quant  temps  sera.  Apres  ces  propos  ,  le 
bon  Chevalier  dist  à  Bonnet,  à  Mypont,  au  cap- 
pitaine Pierrepont,  lors  son  lieutenant ,  gentil 
chevalier,  sage  et  hardy,  et  aux  plus  apparens  : 
"  Messeigneurs,  il  nous  fault  avoir  ce  chasteau, 
.  car  il  y  a  gros  butin  dedans:  ce  sera  pour  noz 
'  gens.  —  Ce  seroit  bien  fait,  dirent  les  autres; 
»  mais  il  est  fort ,  et  n'avons  point  d'artillerie, 
"  —  Taisez-vous,  dist-il  ;  je  scay  la  manière 
.  comment  je  l'auray  devant  ung  quart-d'heure.  ^' 

Jl  list  iippclk'r  les  cappitaiiu's  beandrcbec  et 
Ryiuildo  Contai'in  ,  aiisijiit'lz  il  dist  :  «  Seavez- 
»  vous  qu'il  y  a,  Seigueurs?  faictes-moy  rendre 
"  ccste  place  incoutiuent,car  jesçay  bien  qu'en 
-  avez  le  povoir  ;  ou  sinon  ,  je  faiz  veu  à  Dieu 
»  que  Je  vous  feray  treneher  la  teste  devant  la 
»  porte  tout  à  ceste  heure.  >-  Ils  respondirent 
qu'ilz  le  feroient  s'il  leur  esîoit  possible.  Ce  que 
ouy,  car  ung  nepveu  du  cappitaine  Scandrebec 
la  tenoit,  qui  la  rendit  incontinent  que  son 
oncle  eut  parlé  à  luy. 

Le  bon  chevalier  et  tous  ceulx  de  sa  conipai- 
gnie  y  montèrent,  et  trouvèrent  plus  de  cinq 
cens  beufz  et  vaches,  et  force  autre  butin  ,  qui 
fut  égallement  party,  tant  que  chascun  fut  con- 
tent. Lebestail  fut  mené  vendre  à  Vincence.  Hz 
firent  très-bien  repaistre  leurs  ehevaulx  ,  et  y 
repeurent  aussi  ,  car  ilz  trouvèrent  assez  de 
quoy.  Le  bon  Chevalier  fist  seoir  à  sa  table  les 
deux  cappitaines  véniciens;  et  coinme  ilz  ache- 
voientde  disner,  vècy  arriver  le  petit  Bontières, 
qui  venoit  veoir  son  cappitaine  et  amenoit  son 
prisonnier,  lequel  estoit  deux  fois  aussi  hault 
que  luy  et  aagé  de  trente  ans.  Quant  le  bon 
Chevalier  le  veit ,  se  print  à  rire ,  et  dist  aux 
deux  cappitaines  véniciens  :  «  Messeigneurs,  ce 
"  jeune  garsan  ,  qui  estoit  page  n'a  pas  six  jours 
■'  et  n'aura  barbe  de  ti'ois  ans ,  a  pris  vostre 
»  enseigne.  C'est  ung  gros  cas  ;  car  je  ne  sçay 
"  comment  vous  faictes,  mais  nous  autres  Fran- 
»  cois  ne  baillons  pas  voulentiers  noz  enseignes, 
»  sinon  aux  plus  suffisans.  >-  L'enseigne  véni- 
cien  eut  honte,  et  se  veit  à  ceste  occasion  fort 
abaissé  de  son  honneur  j  si  dist  en  son  langaige  : 
«  Par  ma  foy ,  cappitaine,  je  ne  me  suis  pas  rendu 
»  à  celluy  qui  ma  pris  par  paour  de  luy,  car  luy 
•'  seul  n'est  pas  pour  me  prendre  prisonnier. 
■•  .l'eschapperoye  bien  de  ses  mains,  et  de  meil- 
"  leur  homme  de  guerre  que  luy;  mais  je  ne 
"  povoye  pas  combatre  \ostre  troppe  moy  seul.  » 

Le  bon  Chevalier  regarda  Bontières,  auquel 
il  dist:  <  lilsLîoutez  ([ue  dit  vostre  prisonnier, 
>'  que  vous  n'estes  pas  homme  pom-  le  prendre.  i> 
Le  jeune  enfant  fut  bien  marry,  et  comme 
courroucé  respondit  :  "  Monseigneur,  je  vous 
'  supplie  m'accorder  ce  que  je  vous  demande- 
»  ray.  —  Ouy  vrayement ,  dist  le  bon  Chevalier  : 
■  quesse?  —  C'est ,  dist-il ,  (|ueje  rebailleray  à 
•  mon  piisonnier  son  cheval  et  ses  armes ,  et 
"  jemonteray  sur  le  mien;  nous  yrons  là-bas: 
'  si  je  le  puis  conquérir  encores  une  fois  ,  soit 
"  asseuré  de  mourii",  et  j'en  fais  \  eu  à  Dieu  ;  et 
"  s'il  peult  eschapper,  je  luy  donne  sa  rançon.  » 
Jamais  le  bon  Chevalier  ne  fut  plus  ayse  de  pro- 
pos ,  et  dist  tout  hault  :  «  Vinyemcnt  je  le  vous 
•'  accorde.  "  Cela  ne  servit  de  riens,  car  le  Vé- 


nicien  ne  voulut  pas  accepter  l'offre  ,  dont  il 
n'eut  guères  d'honneur,  et  par  le  contraire  ,  le 
petit  Bontières  beaucoup. 

Après  disner,  le  bon  Chevalier  et  les  François 
remontèrent  à  cheval,  et  retournèrent  au  camp, 
où  ilz  emmenèrent  leuis  prisonniers.  De  ceste 
belle  prise  fut  bruyt  plus  de  huyt  jours ,  et  en 
fut  donné  grande  louenge  au  bon  Chevalier  par  g 
l'Empereur  et  par  tous  les  Almans,  Hennuyers 
et  Bourguignons.  Mesmement  le  bon  seigneur 
de  La  Palisse  en  fut  tant  aise  que  merveilles, 
auquel  fut  compté  le  tour  qu'avoit  fait  le  petit 
Bonîièies  ,  et  l'offre  qu'il  avoit  faicte  à  son  pri- 
sonnier. S'il  en  fut  ris  par  tout  le  camp,  ne  fault 
pas  demander.  Bien  dist  le  seigneur  de  La  Palisse 
qu'il  congnoissoitde  longue  main  la  rassede  Bon- 
tièi'es,  et  (\uv  de  ccste  maison  estoient  tous  gail- 
lards gentilz-hommes.  Ainsi  alla  de  ceste  ad- 
venture  au  bon  Chevalier  sans  paour  et  sans 
reprouche  pour  ceste  fois. 


CHAPITRE  XX-WIL 

Comment  l'Empereur  délibéra  donner  l^as- 
sault  à  Padoue  ,  et  l'occasion  pourquoi  il 
donoura. 

Vous  avez  entendu  cy-devant  comment  l'ar- 
tillerie de  l'Empereur,  du  duc  de  Ferrare  et 
marquis  de  Manthoue  a\  oient  fait  trois  berches 
toutes  mises  en  une,  qui  contenoit  demy-mille, 
ou  peu  s'en  falloit;  ce  que  par  ung  matin  l'Em- 
pereur, accompaigné  de  ses  princes  et  seigneurs 
d'AImaigne,  alla  veoir.  Dont  il  s'esmerveilla, 
et  se  donnoit  grande  honte ,  au  nombre  de  gens 
qu'il  avoit,  ({ue  plustost  n'avoit  fait  donner  l'as- 
sault;  car  ja  y  avoit  trois  jours  que  les  canon- 
niers  ne  tiroient  que  à  pierre  perdue  en  la  ville, 
pource  que  à  l'endroit  où  ilz  estoient  n'y  avoit 
plus  de  muraille.  Pa:quoy,  lui  revenu  à  son  lo- 
gis ,  (pii  estoit  distant  de  celluy  du  seigneur  de 
La  Palisse  d'ung  gect  de  boulle  seulement,  ap- 
pella  ung  sien  secrétaire  françois,  auquel  il  fist 
escripre  unes  lettres  audit  seigneur,  qui  estoient 
en  ceste  substance  :  «  Mon  cousin,  j'ay  à  ce  ma- 
»  tin  esté  veoir  la  berclie  de  la  ville,  que  je  trouve 
"  pluscpie  raisonnable  pour  qui  Aouldra  faire  son 
»  devoir  :  j'ai  advisé  dedans  aujourd'huy  y  faire 
»  donner  l'assault.  Si  vous  prie  que  incontinent 
»  que  mon  grant  tabourin  sonnera,  qui  sera  sur 
»  le  midy,  vous  faictes  tenir  prestz  tous  les  gen- 
»  til/.-liommes  françois  qui  sont  soubz  vostre 
"  charge  à  mon  service  ,  par  le  commandement 
■  de  mon  frère  le  roy  de  France,  pour  aller  au- 
'  dit  assault  avecques  mes  piétons;  et  j'espère, 

«  avecques  l'ayde  de  Dieu,  que  nous  Tempor- 
"  terons.  » 

Par  le  mesme  secrétaire  qui  avoit  escripte  la 
lettre,  l'euvoya  au  seigneur  de  La  Palisse,  le- 
quel trouva  assez  estrange  eeste  manière  de 
procéder;  toutesfois  il  en  dissimula.  Bien  dist 
au  secrétaire  :  «  Je  m'esbays  que  l'Empereur  n"a 
»  mandé  mes  compaignons  et  moy  pour  plus  as- 
>'  seurément  délibérer  de  ceste  affaire  ,  toutes- 
»  fois  vous  luy  direz  que  je  les  vois  envoyer 
"quérir,  et  eulx  venuz ,  leur  monstreray  la 
»  lettre.  Je  eroy  qu'il  n'y  au'^  celluy  qui  ne  soit 
»  obéissant  à  ce  que  l'Empereur  vouidra  com- 
»  mander.  »  Le  secrétaire  retourna  faire  son 
message,  et  le  seigneur  de  La  Palisse  manda 
tous  les  cappitaines  françois,  lesquelz  vindrent 
à  son  logis.  Desjà  estoit  bruyt  par  tout  le  camp 
que  Ton  donneroit  l'assault  à  la  ville  sur  le  midj , 
ou  peu  après.  Lors  eussiez  veu  une  cliose  mer- 
veilleuse; car  les  prestres  estoient  retenuz  à 
poix  d'or  à  confesser,  pource  que  chascun  se 
vouloit  mettre  en  bon  estât ,  et  y  avoit  plusieurs 
gens-d'armes  qui  leur  bailloient  leur  bourse  à 
garder  :  et  pour  cela  ne  fault  faire  ludle  doubte 
que  messeigneurs  les  curez  n'eussent  bien  voulu 
que  ceulx  dont  ils  avoient  l'argent  en  garde 
l'eussent  demourez  à  l'assault. 

D'une  chose  veulx  bien  adviser  ceulx  qui  ly- 
sent  ceste  histoire  ,  que  ciu([  cens  ans  avoit 
({u'en  camp  de  prince  ne  fut  veu  autant  d'ar- 
gent qu'il  y  en  avoit  là;  et  n'estoit  jour  qu'il  ne 
se  desrobast  trois  ou  quatre  cens  lansquenetz , 
qui  emmenoient  beufz  et  vaches  en  Almaigne, 
lictz,  bledz ,  soyes  à  filer,  et  autres  ustensilles  : 
de  sorte  que  audit  Padouan  fut  poi-té  dommage 
de  deux  millions  d'escus,  qu'en  meubles,  qu'en 
maisons  et  palais  brusiez  et  destruitz.  Or  reve- 
nons à  nostre  propos.  Les  cappitaines  françois 
arrivez  au  logis  du  seigneur  de  La  Palisse,  leur 
dist  :  «  Messeigneurs,  il  faut  disner,  car  j'ay  à 
"  vous  dire  quelque  chose  que  si  je  le  vous  di- 
»  sois  devant,  par  adventure  ne  l'eriez-vous  pas 
»  bonne  chère.  »  Il  disoit  ces  parolles  par  joyeu- 
seté ,  car  assez  congnoissoit  ses  compaignons , 
qu'il  n'y  avoit  celluy  qui  ne  feust  ung  autre 
Hector  ou  Rolant,  et  sur  tous  le  bon  Chevalier, 
qui  oncques  en  sa  vie  ne  s'estonna  de  chose  qu'il 
veist  ne  ouyst. 

Durant  le  disner  ne  se  firent  que  gaudir  les 
ungs  des  autres.  Tousjours  en  vouloit  ledit  sei- 
gneur de  La  Palisse  au  seigneur  d'Vmbercourt, 
qui  luy  rendit  bien  son  change  en  toutes  parolles 
d'honneur  et  de  plaisir.  Je  croy  que  vous  avez 
ouy  nommer  ci-devant  tous  les  cappitaines  fran- 
çois qui  estoient  là  ensemble  ,  mais  je  croy  qu'en 
toute  la  reste  de  l'Europe  on  n'en  eust.pas  enco- 


res  trouvé  autant  de  la  sorte.  Après  le  disner,  on 
fist  sortir  tout  le  monde  de  la  chambre,  excepté 
les  cappitaines ,  à  qui  le  seigneur  de  La  Palisse 
communicqua  la  lettre  de  l'Empereur,  qui  fut 
leue  deux  fois  pour  mieulx  l'entendre  ;  laquelle 
ouye,  chascun  se  regarda  l'ung  l'autre  en  riant, 
pour  veoir  qui  commenceroit  la  parolle.  Si  dist 
le  seigneur  d'Vmbercourt  :  »II  ne  fault  point 
»  tant  songer.  Monseigneur,  dist-il  au  seigneur 
»  de  La  Palice  ;  mandez  à  l'Empereur  que  nous 
»  sommes  tous  prestz.  Il  m'ennuye  desjà  aux 
»  champs  ,  car  les  nuyiz  sont  froides ,  et  puis  les 
»  bons  vins  commencent  à  nous  faillir  ;  "  dont 
chascun  se  print  à  rire. 

Il  n'y  eut  celluy  de  tous  les  cappitaines  qui 
ne  parlast  devant  le  bon  Chevalier,  et  tous  s'ac- 
cordoient  au  propos  du  seigneur  d'Ymbercourt. 
Le  seigneur  de  La  Palisse  le  regarda ,  et  veit 
qu'il  faisoit  semblant  de  se  curer  les  dens,  comme 
s'il  n'avoit  pas  entendu  ce  que  ses  compaignons 
avoient  proposé.  Si  lui  dist  en  riant  :  «  Hé  puis, 
"  l'Hercule  de  France,  qu'en  dictes-vous?  Il  n'est 
»  pas  temps  de  se  curer  les  dens;  il  faut  respon- 
»  dre  à  ceste  heure  promptement  à  l'Empereur.  » 
Le  bon  Chevalier,  qui  tousjours  estoit  coustu- 
mier  de   gaudir,  joyeusement  respondit  :  »  Si 
nous  voulons    trestous    croire    monseigneur 
d'Ymbercourt,  il  ne  fault  que  aller  droit  à  la 
beiche  ;  mais  pource  que  c'est  ung  passe-temps 
assez  l'ascheux  a  horame-d'armes  que  d'aller  à 
pied ,  je  m'en  excusero's  voulentiei  s  :  toutes- 
fois  ,  puisqu'il  faut  que  j'en  dye  mon  oppinion , 
je  le  feray.  L'Empereur  mande  en  sa  lettre 
que  vous  laciez  mettre  tous  les  gentilz-hommes 
françois  a  pied  pour  donner  l'assault  avecques 
ses  lansquenetz.  De  moy,  combien  que  je  n'aye 
guères  des  biens  de  ce  monde ,  toutesfois  je 
suis  gentil-homme;  tous  vous  autres ,  Messei- 
gneurs, estes  gros  seigneurs  et  de  grosses  mai- 
sons; et  si  sont  beaucoup  de  noz  gens-d'armes. 
Pense  l'Empereur  que  ce  soit  chose  raisonnable 
de  mettre  tant  de  noblesse  en  péril  et  hazart 
avecques  des  piétons,  dont  l'ung  est  cordoan- 
nier,  l'autre  mareschal,  l'autre  boulengier,  et 
gens  mécaniques,  qui  n'ont  leur  honneur  en  si 
grosse  recommandation  que  gentilz-hommes; 
c'est  trop  regardé  petitement ,  sauf  sa  grâce  à 
luy  ;  mais  mon  advis  est  que  vous ,  Monsei- 
gneur, dist-il  au  seigneur  de  La  Palisse,  deb- 
vez  rendre  response  à  l'Empereur ,  qui  sera 
telle  :  c'est  que  vous  avez  fait  assembler  voz 
cappitaines  suyvant  son  vouloir,  qui  sont  très- 
délibérez  de  faire  son  commandement  selon  la 
charge  qu'ilz  ont  du   Roy  leur  inaistre,  et 
qu'il  entend  assez  que  leurdit  maistre  n'a  point 
de  gens  en  ses  ordonnances  ([ui  ne  soient  gen- 

"  tilz-hommes.  De  les  mesler  paimy  gens  de 
>>  pied  qui  sont  de  petite  condition ,  seroit  peu 
»  fait  d'estime  d'eulx  :  mais  qu'il  a  force  contes, 
»  seigneurs  et  gentilz-hommes  d'Almaigne,  qu'il 
»  les  face  mettre  à  pied  avecques  les  gens-d'ar- 
»  mes  de  France,  et  voulentiers  leur  monstre- 
"  ront  le  chemin ,  et  puis  ses  lansquenetz  les 
>-  suyvront  s'ilz  congnoissent  qu'il  y  face  bon.  » 
Quant  le  bon  Chevalier  eut  dicte  son  oppinion , 
n'y  eut  autre  chose  réplicquée;  mais  fut  son 
conseil  tenu  à  vertueux  et  raisonnable.  Si  fustà 
l'Empereur  rendu  ceste  response,  qu'il  trouva 
très-honneste.  Si  fist  incontinent  et  tout  soub- 
dainement  sonner  ses  trompettes  et  tabourins 
pour  assembler  son  rayn,  ou  se  trouvèrent  tous 
les  princes,  seigneurs  et  cappitaines,  tant  d'Al- 
maigne,  Bourgongne  que  Haynault;  lesquelz 
assemblez,  l'Empereur  leur  déclaira  comment  il 
estoit  délibéré  d'aller  dedans  une  heure  donner 
l'assault  à  la  ville,  dont  il  avoit  adverty  les  sei- 
gneurs de  France,  qui  tous  estoieut  fort  désirans 
d'y  très-bien  faire  leur  debvoir;  et  qu'ilz  le 
prioient  que  avecques  eulx  allassent  les  gentilz- 
hommes  d'Almaigne,  ausquelz  voulentiers,  pour 
eulx  mettre  les  premiers,  monstreroient  le  che- 
min :  «  Parquoy  ,  Alesseigneurs  ,  je  vous  prie 
»  tant  que  je  puis  les  y  vouloir  accompaigner,  et 
»  vous  mettre  à  pied  avecques  eulx  5  et  j'espère, 
»  avecques  l'ayde  de  Dieu ,  que  du  premier  as- 
>'  sault  nous  emporterons  noz  ennemys.  » 

Quant  l'Empereur  eut  achevé  son  parler,  soub- 
dainement  se  leva  ung  bruyt  fort  merveilleux 
et  estrange  parmy  ses  Almans,  qui  dura  une  de- 
mye-heure  avant  qu'il  feust  appaisé  :  puis  l'ung 
d'entre  eulx,  chargé  de  respondre  pour  tous,  dist 
qu'ilz  n'estoient  point  gens  pour  eulx  mettre  à 
pied  ny  aller  à  une  berche,  et  que  leur  vray  es- 
tât estoit  de  comhatre  en  gentilz-hommes  a 
cheval.  Et  autre  responce  n'en  peut  avoir  l'Em- 
pereur ;  mais  combien  qu'elle  ne  feust  pas  selon 
son  désir,  et  ne  luy  pleust  guère,  il  ne  sonna 
mot,  sinon  qu'il  dist  :  <  Bien,  Messeigneurs  :  il 
»  faudra  doncques  ad  viser  comment  nous  ferons 
»  pour  le  mieux;  »  et  puis  sur  l'heure  appela 
ung  sien  gentil-homme  nommé  Rocandolf,  qui 
d'heure  en  autre  venoit  parmy  les  Fi-ançois 
comme  ambassadeur  (et  a  vray  dire  la  pluspart 
du  temps  estoit  avecques  eulx  ) ,  auquel  il  dist  : 
-  Allez  au  logis  de  mon  cousin  le  seigneur  de  La 
"  Palisse  ;  recommandez-moi  à  luy  et  à  tous 
"  messeigneurs  les  cappitaines  francois  que  trou- 
»  verez  avecques  luy,  et  leur  dictes  que  pour  ce 
»  jourdhuy  ne  se  donnera  pas  l'assault.  •>  Il  alla 
faire  son  message,  et  chascunparce  moyen  s'en 
alla  désarmer,  les  ungz  joyeulx  et  les  autres 
marrys.  Je  suis  bien  asseuré  que  les  prestres 


n'en  furent  pas  trop  aises,  car  il  leur  fut  besoing 
rendre  ce  qu'on  leur  avoit  baillé  en  garde.  Je 
ne  sçay  comment  ce  fut ,  ne  qui  en  doima  le 
conseil ,  mais  la  nuyt  après  ce  propos  tenu , 
l'Empereur  s'en  alla  tout  d'une  traicte  à  plus  de 
quarante  milles  du  camp,  et  de  ce  logis  là  manda 
à  ses  gens  qu'on  levast  le  siège  :  ce  qui  fut  fait, 
comme  vous  entendrez. 


CHAPITRE  XXXVIII. 

Comment  VEmpereur  se  retira  du  camp  de 
devant  Padoue ,  quand  il  vongneut  que 
ses  Almans  tie  voulaient  pas  donner  l'as- 
sault. 

Il  ne  faut  pas  demander  si  l'Empereur  fut 
bien  courroucé  quant  il  eut  entendu  le  bon  vou- 
loir des  cappitaines  francois  ,  et  que  ses  gens 
d'Almaigne  ne  vouloient  riens  faire  pour  luy: 
dont  de  ceste  oppinion  n'estoit  pas  le  gentil 
prince  de  Hanno ,  qui  ne  demandoit  autre 
chose,  et  s'offrit  à  rp^mpereur,  et  pareillement 
se  vint  excuser  et  présenter  aux  cappitaines 
francois.  Entre  autres  cappitaines  qu'il  avoit 
parmy  ses  bendes,  y  en  avoit  ung  qu'on  nom- 
moit  le  cappitaine  Jacob  (1)  ,  qui  depuis  fut  au 
service  du  roy  de  France,  et  mourut  à  la  journée 
de  Ravenne,  comme  vous  entendrez;  lequel 
chascun  jour  alloit  escarmoucher  avecques  les 
François,  et  de  hardiesse  et  de  toute  honnes- 
teté  estoit  acomply  à  merveilles  :  mais  ces 
deux  Almans  ne  povoient  pas  satisfaire  à 
tout. 

L'Empereur  ,  enflé  de  courroux  et  fascherie, 
lendemain,  deux  heures  devant  jour,  sans  bruyt 
faire,  accompaigné  de  cinq  ou  six  cens  chevaulx 
de  ses  plus  privez  serviteurs,  deslogea  de  son 
camp  et  s'en  alla  tout  d'une  traicte  à  trente  ou 
quarante  milles  de  la,  tirant  en  Almaigne;  et 
manda  au  seigneur  Constantin ,  son  lieutenant- 
général ,  et  au  seigneur  de  la  Palisse,  qu'ilz 
levassent  le  camp  le  plus  honnestement  qu'il 
seroit  possible.  Chascun  s'esbayt  assez  de  ceste 
façon  de  faire,  mais  on  n'en  eut  autre  chose. 
Les  cappitaines  ,  tant  François  ,  Almans  que 
Bourguignons,  eurent  conseil  ensemble,  où  ilz 
conclurent  lever  le  siège  ,  qui  estoit  assez  fas- 
cheux  et  malaisé  ,  pour  avoir  six  ou  sept  vingtz 
pièces  d'artillerie  devant  la  \ille;  et  n'y  avoit 
pas  d'esquipage  pour  en  mener  la  moytié.  Les 
François  furent  ordonnez  à  tenir  escorte  tant 
que  l'artillerie  seroit  levée;  mais  le  gentil  prince 

de  Hanno,  qui  assez  oongnoissoit  la  turpitude  de 
sa  nation  ,  avecques  sa  beude  qui  estoit  de  sept 
à  liuyt  mille  hommes,  ne  partit  oncques  d'au- 
près l'artillerie  :  qui  luy  fut  tourné  à  gros  hon- 
neur ,  car,  depuis  le  matin  au  point  du  jour 
jusques  à  deux  heures  de  nuyt ,  convint  tenir 
bataille;  et  si  on  mangea,  ce  ne  fut  gueres  à 
son  aise ,  car  d'heure  en  autre  y  avoit  chaulx  et 
aspres  alarmes ,  parce  que  ceulx  de  la  ville  fai- 
soient  force  saillies  et  grosses  ;  aussi  qu'il  con- 
venoit  mener  une  partie  de  l'artillerie  ou  camp 
ou  on  alloit  loger ,  puis  la  laisser  là  ,  et  ramener 
les  chevaulx  et  beufz  quérir  le  demourant.  Sans 
perte  nidle  des  gens  de  l'Empereur  ni  des  Fran- 
çois se  leva  le  siège.  Ung  grant  mal  y  eut ,  que 
les  lansquenetz  misrent  le  feu  en  tous  leurs  logis 
et  par  tout  ou  ilz  passoient. 

Le  bon  Chevalier,  par  charité,  fit  demourer 
sept  ou  huyt  de  ses  hommes-d'armes  en  ung  beau 
logis  où  il  s'estoit  tenu  pendant  le  siège ,  pour  le 
sauver  du  feu ,  jusques  à  ce  que  lesditz  lansque- 
netz fussent  passez  oultre;  et  vous  asseure  que 
telz  boutefeux   ne   luy   plaisoient  guères.   De 
camp  en  camp  vint  l'armée  jusques  à  Vincence, 
où  là  envoya  l'Empereur  quelque  présent  au 
seigneur  de  La  Palisse  et  à  tous  les  cappitaines 
frnnçois,  selon  sa  puissance;  car  il  estoit  assez 
libéral ,  et  n'estoit  possible  trouver  ung  meilleur 
prince  s'il  eust  eu  dequoy  donner.  Ung  mal  avoit 
en  luy,  qu'il  ne  se  fioit  en  personne,  et  tenoit  à 
part  luy  ses  entreprinses  si  secrètes  que  cela  luy 
a  porté  beaucoup  de  dommage  en  sa  vie.  De 
Vincence  s'en  re4ournèrent  la  pliispart  de  tous 
les  Almans;  une  partie  en  demoura  en  la  ville 
pour  la  garder ,  avecques  le  seigneur  Du  Ru.  Si 
s'en  retournèrent  le  seigneur  de  La  Palisse  et 
tous  ses  corapaignons ,  environ  la  Toussainctz , 
ou  duché  de  Milan,  excepté  le  bon  Chevalier 
sans  paour  et  sans    reprouche,  qui   demoura 
quelque  temps  en  gai'nison  à  Véronne ,  ou  il 
reçeut  beaucoup  d'honneur ,  comme  vous  orrez. 
Les  Véniciens  tenoient  encores  une  ville  nom- 
mée Lignago,  où  ilz  avoient  grosse  garnison,  et 
qui  souvent  faisoient  courses  contre  ceulx  du 
Véronnoys. 


CHAPITRE  XXXIX. 

Comment  le  bon  Chevalier  sans  paour  et  sans 
reprouche^  estant  à  Véronne ^  Jist  une  course 
sur  les  Véniciens,  oii  il  fut  pnins  et  res- 
coux  deux  fois  en  ung  jour;  et  quelle  en  fut 
la  fin. 

Le  bon  Chevalier  sans  paour  et  sans  reprou- 


che fut  ordonné  en  garnison  à  Véronne  avecques 
trois  ou  quatre  cens  hommes-d'armes  que  le  loy 
de  France  presta  à  l'Empereur,  où  peu  de  temps 
après  ceulx  qui  estoient  pour  ledit  Empereur  à 
Vincence,  congnoissans  que  la  ville  n'estoit  pas 
pour  tenir,  s'en  vindrent  retirer  audit  Véronne, 
parce   que    les   Véniciens    estoient    fors   aux 
champs ,  et  marchoient  pour  y  venir  mettre  le 
siège  :  mais  quand  ilz  la  virent  habandonnée, 
tirèrent  leur  armée  jusques  h  ung  village  nommé 
Sainet-Boniface,  à  quinze  ou  dix-huyt  mille  du- 
dit  Véronne.  C'estoit  sur  le  temps  de  l'y  ver;  et 
convenoit  aux  souldars  qui  estoient  dedans  la 
ville  envoyer  au  fourrage  pour  leurs  chevaulx, 
aucunesfois  bien  loing  ;  tellement  que  bien  sou- 
vent se  perdoient  des  varletz  et  des  chevaulx  , 
tant  qu'il  fut  besoing  leur  donner  escorte  :  mais 
il  n'estoit  guères  jour  qu'ilz  ne  rencontrassent 
les  ennemys,  et  se   frotoient  très-bien   l'ung 
l'autre.  De  la  part  des  Véniciens  y  avoit  ung 
cappitaine  fort  gentil  galent  et  plein  d'entre- 
prinses  ,  qui  s'appelloit  Jehan  Paule  Moufron  , 
lequel  chascun  jour  faisoit  courses  jusques  aux 
portes  de  Véronne  ,  et  tant  y  continua  qu'il  en 
fascha  au  bon  Chevalier  ;  lequel  se  délibéra,  au 
premier  jour  que  les  fourrageurs  yroient  aux 
champs  ,  luy-mesmes  leur  aller  faire  escorte  ,  et 
user  de  quelque  subtilité  de  guerre;  mais  si  se- 
crètement ne  le  peut  faire  que,  par  ung  espie 
qui  se  tenoit  à  son  logis ,  n'en  feust  adverty  le 
cappitaine  Moufron. 

Parquoy  délibéra,  quant  il  yroit  aux  champs, 
mener  si  bonne  force  que  s'il  rencontroit  le  bon 
Chevalier  ,  luy  feroit  recevoir  de  la  honte.  Ung 
jeudy  matin  furent  mis  les  fourrageurs  hors  de 
Véronne ,  et  a  leur  queue  trente  ou  quarante 
hommes-d'armes  et  archiers  que  conduysoit  le 
cappitaine  Pierrepont ,  lieutenant  dudit  bon 
Chevalier ,  qui  estoit  sage  et  advisé  :  si  se  gec- 
tèrent  à  l'escart  du  grant  chemin,  pour  aller 
chercher  les  cassines  et  faire  leurs  charges.  Le 
bon  Chevalier,  accompaigné  de  cent  hommes- 
d'armes,  qui  ne  pensoit  point  estre  descouvert , 
s'estoit  allé  gecter  en  ung  village  sur  le  grant 
chemin,  appelle  Sainct-Martin,  à  six  milles  du- 
dit Véronne  ,  et  envoya  quelques  coureurs  pour 
descouvrir,  qui  guères  ne  furent  loing  sans 
veoir  leurs  ennemys  en  nombre  de  cinq  cens 
chevaulx  ou  environ ,  lesquelz  marchoient  droit 
vers  ceulx  qui  alloient  en  fourrage.  Hz  en  vin- 
drent faire  leur  rapport  audit  bon  Chevaher , 
qui  en  fut  fort  joyeux  ,  et  incontinent  monta  a 
cheval  avecques  la  compaignie  qu'il  avoit  pour 
les  aller  trouver. 

Le  cappitaine  Jehan  Paule  Moufron,  (lui  p;!r 
Tespie  avoit  este  adverty  de  l'entreprise  ,  a\oit 

fait  cmbuscher  en  unij;  palais  près  de  là  cinq  ou 
six  cens  hommes  de  pied ,  picquiers  et  hacque- 
butiers ,  ausquelz  il  avoit  tres-hien  clianté  leur 
leçon  ,  et  entre  auties  choses  qu'ilz  n'eussent  à 
sortir  jusques  à  ce  qu'il/  le  verroient  retirer,  et 
que  les  François  le  cliasseroient  ;  car  il  feroit 
semblant  de  fuyr ,  et  par  ce  moyen  ne  fauldroit 
point  à  les  enclorre  et  deffaire.  Le  bon  Che- 
valier, qui  s'cstoit  mis  aux  champs,  nefistpas 
deux  milles  qu'il  ne  vcist  à  cler  les  eimemvs.  Si 
commencea  à  marcher  droit  à  eulx ,  et  eu  criant 
Empire  et  l'runce!  les  voulut  aller  charger. 
Hz  firent  quelque  contenance  de  tenir  bon  :  mais 
quant  ilz  les  virent  approucher,  commencèrent  à 
eulx  retirer  le  longd'ung  chemin  et  droit  a  leur 
embusche ,  laquelle  ilz  trespassèrent  d'ung  peu, 
et  alors  s'arrestèreut  tout  court,  et  en  criant 
Marco ^  Marco!  se  misrent  en  deffense  vail- 
lamment. Les  gens  de  pied  sortirent  de  leur 
embusche,  qui  firent  ung  merveilleux  cry,  et 
vindrent  ruer  sur  les  Françoys  en  tirant  force 
hacquebutes,  dont  d'ung  coup  l'ut  tué  le  cheval 
du  bon  Chevalier  entre  ses  jambes,  qui  tomba 
si  mal  à  point  que  ung  de  ses  piedz  tenoit  des- 
soubz.  Ses  hommes-d'armes ,  qui  pour  mourir 
ne  l'eussent  jamais  laissé  là ,  firent  une  grosse 
envahie  ;  et  en  descendit  l'ung  à  pied  qu'on  ap- 
pelloit  Giantmont ,  lequel  gecta  son  cappitaine 
de  ce  péril  ;  mais  quelques  armes  qu'ilz  feissent, 
ne  leur  purent  de  tant  servir  que  tous  deux  ne 
demourassent  prisonniei's  parmy  les  gens  de 
pied  ,  qui   les  vouloieut  désarmer.   Le  cappi- 
taine Pierrepont ,  qui  estoit  avecques  les  four- 
rageurs,  ouyt  le  bruyt;  si  y  courut  le  grant 
galop  incontinent,  et  vint  en  si  bonne  heure 
qu'il  rencontra  son  cappitaine  et  Grantmont  en 
dur  party ,  car  desjà  les  tiroit-on  hoi-s  de  la  presse 
pour  les  emmener  à  sauveté.  Il  ne  faut  pas  de- 
mander s'il  fut  joyeulx  ;  car  comme  ung  lyon 
frappa  sur  ceulx  qui  les  tenoient,  lesquels  soub- 
dain  hahandonnerent  leur  prise  et  se  retirèrent 
a  leur  troppe  ,  qui  combatoit  contre  le  reste  de 
François   furieusement.    Le  bon   Chevalier  et 
Grantmont  furent  incontinent  remontez,  et  s'en 
retournèrent  droit  au  secours  de  leurs  gens,  qui 
avoient  beaucoup  à  souffrir,  car   ilz  estoient 
assailliz  devant  et  derrière;  mais,  à  la  revenue 
duditbon  Chevalier  et  du  cappitaine  Pierrepont, 
furent  beaucoup  soulagez.  ïoutesfois  le  jeu  es- 
toit  mal  party,  car  les  Véniciens  estoient  (piatre 
contre  ung;  et  puis  les  hacquehutiers  faisoient 
beaucoup  de  mal  aux  François. 

Si  connnença  le  bon  Chevalier  a  dire  au  cap- 
pitaine Pierrepont:  «  Cappitaine,  si  nousnegai- 
••  gnons  le  grant  chemin,  nous  sommes  affoliez; 
"  et  si  nous  sommes  une  fois  la  ,  nous  nous  reti- 


"  rerons  en  despit  d'eulx  :  et  si  n'aurons  point 
»  de  perte,  aydant  Dieu.  —  Je  suis  bien  de  cest 
>'  advis,  dist  le  cappitaine  Pierrepont.  »  Si  com- 
mencèrent, tousjours  combatans  ,  a  eulx  retirer 
sur  ce  grant  chemin,  où  ilz  parvindrent;  mais 
ce  ne  fut  pas  sans  beaucoup  souffrir.  INéantmoins 
encore  s  n'avoient  point  perdu  de  gens,  mais  si 
avoient  bien  les  ennemys  comme  quarante  ou  cin- 
quante hommes  de  pied  et  septou  hn\  t  de  cheval. 
Ouaut  le  bon  Chevalier  et  les  François  furent  sur 
ce  grant  chemin  qui  tiroit  à  Véronne,  se  serrèrent 
et  misrent  à  la  retraicte  tout  doulcement ,  et  de 
deux  cens  pas  en  deux  cens  pas  retournoientsur 
leurs  ennemys  tant  gaillardement  que  merveil- 
les. Mais  ilz  avoient  ces  gens  de  pied  à  leurs 
aesles ,  qui  tiroient  coups  de  hacquebute  menu 
et  souvent  :  de  façon  que  à  la  dernière  charge 
fut  encores  tué  le  cheval  du  bon  Chevalier  qui , 
le  sentant  chanceler,  se  gecta  à  pied  l'espée  au 
poing,  où  il  flst  merveilles  d'armes;  mais  bien- 
tost  fut  encloz,  eteusteu  mauvais  party,  quant 
le  bastard  Du  Fay,  son  guydon  ,  avecques  ses 
archiers ,  vint  faire  une  charge  si  furieusement 
que,  au  meillieu  de  la  troppe  des  ^  éniciens,  re- 
couvra son  cappitaine,  et  le  remonta  à  cheval  en 
despit  d'eulx  ;  puis  se  serroient  avecques  les  au- 
tres. Jà  approchoit  la  nuyt;  parquoy  commanda 
le  bon  Chevalier  qu'on  ne  chargeast  plus ,  et 
qu'il  suffisoît  bien  se  retirer  à  leur  grant  hon- 
neur ;  ce  qu'ilz  firent  jusques  à  Sainct-Martin, 
dont  le  matin  estoient  partiz.  Il  y  avoit  ung 
pont  garny  de  bairières,  au  bout  duquel  ilz  s'ar- 
restèreut. 

Le  cappitaine  Jehan  Paule  Moufron  congneut 
bien  que  plus  ne  leur  scauroit  porter  dommage, 
et  puis  qu'ilz  pounoient  estre  secouruz  de  Vé- 
lonne.  Si  list  sonner  la  retraicte,  et  se  mist  au 
retour  vers  Sainct-Boniface,  ses  gens  de  pied  de- 
vant lui ,  qui  estoient  fort  lassez  de  ceste  jour- 
née, ou  ilz  avoient  coinbatu  quatre  ou  cinq 
heures  ;  et  voulurent  séjourner  en  ung  village  à 
quatre  ou  cinq  milles  dudit  Sainct-Boniface,  dont 
le  cappitaine  Jehan  Paule  Moufron  n'estoit  pas 
d'oj)pinion;  et  s'en  retourna  avecques  ses  gens 
de  cheval  bien  despit,  dont  il  avoit  esté  si  bien 
gallopé,  et  par  si  peu  de  nombre  de  gens.  Le  bon 
Chevalier  et  ses  gens  pour  ce  soir  se  logèrent  en 
ce  village  de  Sainct-Martin,  où  ilz  firent  grant 
chère  de  ce  qu'ilz  avoient,  en  parlant  de  leur 
fort  belle  retraite;  car  ils  n'avoient  perdu  que 
ung  archier  et  ([uatre  chevaulx  tuez;  et  leurs 
ennemys  a\ oient  porté  lourde  perte  au  pris.  En 
ces  enlrefaicles,  ung  de  leurs  espies  va  arriver, 
lequel  venoit  dudict  Boniface.  Il  fut  mené  de- 
\ant  le  l)on  ('h('\ aller,  qui  liiy  demanda  (jue  fai- 
soient les  ennemys.  H  respondit:   >  Biens  autre 

»  chose  :  ils  sont  en  p,i'osse  troppc  dedans  Sainct-  i 
»  Boniface,  et  entre  eulx  font  courir  bruit  que  1 
"  bientost  auront  Véronne,  et  tiennent  qu'ilz  ont  j 
«  grosse  intellliience  dedans.  Commej'en  vouloye  1 
»  partir,  est  arrivé  le  cappitaine  jNIoufron  ,  bien 
»  eschaufte  et  bien  courroucé;  carj'ay  ouy  qu'il 
')  disoit qu'il  venoit  delaguerre,etquelesdyables 
»  d'enfer  avoit  trouvez,  et  non  pas  hommes  :  en 
»  m'en  venant  à  quatre  ou  cinq  milles  d'icy,  suis 
»  passé  en  ung  village ,  ou  j'ay  laissé  tout  plain 
»  de  leurs  gens  de  pied  qui  y  sont  logez  ;  et  sem- 
»  ble  advis,  à  les  veoir,  qu'ilz  soient  bien  las.  » 
Alors  dist  le  bon  Chevalier:  «  Je  vous  donne  ma 
»  vie,  si  ce  ne  sont  leurs  gens  de  pied  que  nous 
»  avons  au jourd'huy  combatus ,  qui  n'ont  pas 
»  voulu  aller  jusques  à  Sainct-Boniface.  Si  vous 
»  voulez,  ilz  sontnostres.  La  lune  est  clère,  fai- 
»  sons  repaistre  nos  clievaulx,  et  sur  les  trois  ou 
»  quatre  heures  allons  les  resveiller.  » 

Sonoppinion  fut  trouvée  bonne.  On  fist  pen- 
ser les  chevaulx  le  mieulx  qu'on  peut  ;  et  après 
avoir  assis  le  guet ,  chascun  se  niist  au  repos. 
Mais  le  bon  Chevalier,  qui  tascboit  d'achever 
son  entreprise,  ne  reposa  guères  :  ains  ,  environ 
les  trois  heures  après  minuyt,  sans  faire  bruit , 
monta  à  cheval  avecques  ses  gens  ,  et  s'en  vint 
droit  à  ce  village,  où  estoient  demourez  les  gens 
de  pied  véniciens,  lesquelz  ilz  trouvèrent  endor- 
mys  comme  beaulx  pourceaulx,  sans  aucun 
guect  ;  au  moins  s'il  y  en  avoit ,  il  fut  très-mau- 
vais. Eulx  arrivez,  commencèrent  à  crier:  Em- 
pire, Empire!  Frcmce ,  France!  à  mort,  à 
mort!  A  ce  joyeulx  chant ,  s'esveillèrent  les  rus- 
tres ,  qui  sortoient  des  maisons  les  ungs  après 
les  autres;  mais  on  les  assommOit  comme  bestes. 
Leur  cappitaine ,  acompaigné  de  deux  ou  trois 
cens  hommes,  se  gecta  sur  la  place  du  village, 
où  là  se  cuydoit  assembler  et  fortiffier  ;  mais  on 
ne  luy  en  donna  pas  le  loysir ,  car  il  fut  chargé 
par  tant  d'endroitz  que  luy  et  tous  ses  gens  fu- 
rent rompuz  et  deffaitz,  et  n'en  demoura  que  trois 
en  vie,  dont  lung  fut  le  cappitaine,  et  deux  au- 
tres gentils-hommes  qui  estoient  frères;  pour 
lesquels,  en  les  relaschant,  on  retira  deux  autres 
gentilz-hommes  françois  prisonniers  ès-prisons 
de  la  seigneurie  de  Venise. 

Quant  le  bon  Chevalier  eut,  du  tout  et  à  son 
grant  honneur,  achevé  son  entreprise,  ne  voulut 
plus  séjourner ,  doublant  nouvel  inconvénient. 
Si  se  retira  avecques  tous  ses  gens  dedans  Vé- 
ronne, où  il  fut  receu  à  grant  joye.  Et  au 
contraire  les  Véniciens,  quant  ilz  sceurent  la 
perte  de  leurs  gens  ,  furent  bien  marris;  et  en 
voulut  messire  André  Grit,  providadour  de  la 
seigneurie .  blasmer  le  cappitaine  Jehan  Paule 
INIoufron  de  ce  qu'il  les  avoit  laissez"  derrière  ; 


mais  il  s'excusa  très-bien  ,  disant  qu'il  n'avoit 
esté  à  luy  possible  les  tirer  du  village  où  ilz 
avoient  esté  deffaictz  ;  et  de  l'inconvénient  les 
avoit  très-bien  advisez,  mais  jamais  ne  les  avoit 
sceu  renger  à  congnoistre  la  raison.  Toutesfois 
en  luy-mesmes  se  pensa  bien  venger  en  peu  de 
jours  ;  mais  il  acreut  sa  honte,  ainsi  que  vous  en- 
tendrez. 

o<x;- 
CHAPITRE  XL. 

Comment  le  bon  Chevalier  cuyda  estre  trahj 
par  unrj  csjrie  qui  avoit  promis  au  cappi- 
taine Jehan  Vaille  Movfron  le  mettre  entre 
SCS  mains  ;  et  ce  qu'il  en  advint. 

Sept  ou  huyt  jours  après  ceste  belle  course,  le 
cappitaine  Jehan  Paule  Moufron,  IMen  desplai- 
sant de  ce  que  si  lourdement  avoit  esté  battu  et 
repoussé,  ses  gens  mors  et  perduz  ,  sans  aucune- 
ment ou  moins  que  riens  avoir  dommage  ses  en- 
nemys,  délibéra  de  se  venger  en  quelque  sorte 
que  ce  feust.  Il  avoit  ung  espie,  lequel  alloit  et 
venoit  souvent  de  Véronne  à  Sainct-Boniface, 
et  servoit  à  luy  et  au  bon  Chevalier,  donnant  à 
entendre  à  chascun  des  deux  qu'il  ne  taschoit 
que  à  leur  faire  service;  mais  tousjours  ont  ces 
espies  le  cueur  a  l'ung  plus  que  à  l'autre  beau- 
coup, comme  cestuy  mesmes  avoit  au  cappitaine 
Moufron  ,  qui ,  par  ung  jour  qu'il  eut  ung  peu 
pensé  à  son  affaire,  luy  dist  :  «  Il  fault  que  tu 
»  ailles  à  Véronne,  et  donnes  à  entendre  au  cap- 
»  pitaine  Bayart  que  la  seigneurie  de  Venise  a 
»  escript  au  providadour  qu'il  m'envoye  dedans 
»  Lignago  pour  la  garde  de  la  place  ,  pource 
>'  qu'on  envoyé  quérir  le  cappitaine  qui  y  est, 
»  pour  l'envoyer  en  Levant  avecques  un  nombre 
>i  de  gallères;  que  tu  scez  certainement  que  je 
"  partiray  demain  au  point  du  jour  avecques 
»  trois  cens  chevaulx-légiers,  et  que  de  gens  de 
»  pied  je  n'en  mène  point.  Je  suis  asseuré  qu'il 
»  a  le  cueur  si  hault  qu'il  ne  me  laissera  jamais 
»  passer  sans  me  venir  escarmoucher  ;  et  s'il  y 
»  vient ,  j'espère  qu'il  ne  s'en  retournera  point 
»  qu'il  ne  soit  mort  ou  pris,  par  ce  que  je  mène- 
»  ray  deux  cens  hommes  d'armes  et  deux  mille 
"  hommes  de  pied,  que  je  feray  embuscher  à 
»  Yzolle  de  l'Escalle,  vers  lequel  lieu,  s'il  me 
K  vient  veoir,  veulx  estre  rencontré;  t'advisant 
..  que  si  tu  scez  bien  faire  ta  charge,  te  prometz 
»  ma  foy  donner  cent  dueatz  d'or.  »  Les  espies , 
comme  chascun  scez,  ne  sont  créez  que  par  dame 
avarice,  et  aussi  ont-ilz  pour  ce  bien  ung  autre 
prison;  car,  de  six   qu'on   en  priant,   s'il  en 
eschappe  ung,  doit  bien  louer  Dieu  ;  car  la  vrayo 

médecine  qu'ilz  portent  pour  le  mal  qui  les  tient, 
c'est  unu  cordeau. 

Or  ce  iïalanl  promist  au  cappitaine  Jehan 
Paule  Moufron  qu'il  sçauroit  bien  faire  le  cas. 
Si  s'en  \int  incontinent  à  Véronne  ,  droit  au  lo- 
uis du  bon  Chevalier  ;  car  léans  estoit  assez 
congneu  de  tous  les  serviteurs,  pour([u'iiz  cuy- 
doient  certainement  ([u'il  feust  totallement  nu 
service  de  leur  maistre.  11/  le  luy  amenèrent 
ainsi  qu'il  achevoit  de  soupper;  lequel,  inconti- 
nent qu'il  le  veit,  luy  fist  ung  fort  bon  recueil, 
et  luy  dist  :  «  Vizentin,  tu  soyes  le  bien  venu  ;  tu 
ne  viens  pas  sans  cause:  quelles  nouvelles?  » 
Lequel  respondit  :  «  Très-bonnes,  Monseigneur, 
»  Dieu  mercy.  »  Si  se  leva  incontinent  le  bon 
Chevalier  de  table  ,  et  tira  l'espie  à  part  pour 
sçavoir  que  c'estoit.  Il  luy  compta  de  point  en 
point  le  faict ,  et  le  luy  fist  trouver  si  bon  , 
qu'oncques  homme  ne  fut  plus  joyeulx.  Si  com- 
manda qu'on  menast  soupper  Vizentin,  et  qu'on 
luy  iist  grosse  chère  ;  puis  après  tire  à  part  le 
cappitaine  Pierrepont,  le  cappitaine  La  Varenne 
qui  portoit  son  enseigne,  le  bastard  Du  Fay ,  et 
ung  cappitaine  de  Bourgongne  qui  ce  soir  soup- 
poit  avecques  luy ,  qui  s'appelloit  monseigneur 
de  Sucre,  ausquelz  il  compta  ce  que  l'espie  luy 
avoit  dit,  et  comment  le  cappitaine  Jehan  Paule 
Moufron  se  retiroit  dedans  Lignago  lendemain, 
et  ne  menoit  que  trois  cens  chevaulx  :  parquoy 
s'ilzse  vouloient  monstrer  gentilzcompaignons, 
son  voyage  ne  s'achèveroit  point  sans  coup  ruer, 
et  que  la  matière  requéroit  briefve  yssue.  A  son 
dire  chascun  trouva  goust  ;  et  sur  l'heure  fut 
conclusion  prise  qu'ilz  partiroient  au  point  du 
jour,  et  mèneroient  deux  cens  hommes  d'armes; 
dont  de  l'entreprise  esleurent  le  seigneur  de 
Conty,  et  l'en  advertirent,  à  ce  qu'il  se  tiensist 
prest  comme  les  autres;  lequel  ne  s'en  fist  guè- 
res  prier,  car  c'estoit  ung  tres-gentil  chevalier. 
Cela  délibéré,  tout  le  monde  se  retira  à  son  logis 
pour  faire  acoustrer  son  cas  pour  le  matin,  mes- 
raement  le  cappitaine  Sucre  ,  qui  assez  loing 
estoit  du  sien:  qui  fut  bonne  adventure,  car, 
ainsi  qu'il  s'en  retournoit,  va  adviser  l'espie  qui 
estoit  venu  parler  au  bon  Chevalier,  lequel  sor- 
toit  de  la  maison  d'un  gentil-homme  de  Véronne 
qu'on  estimoit  estre  fort  mauvais  impérial ,  et 
par  le  contraire  avoit  Marco  escript  dedans  le 
cueur,  qui  le  fist  doubter  de  trabyson.  Si  vint 
prendre  l'espie  au  colet,  et  luy  demanda  dont  il 
venoit  :  il  ne  sceut  promptement  respondre,  et 
changea  de  couleur,  qui  le  fist  doubter  de  plus 
en  plus  ;  et  tourna  tout  court ,  saisy  de  l'espie, 
droit  de  là  où  il  venoit  de  soupper.  Luy  arrivé , 
trouva  que  le  bon  Chevalier  se  vouloit  mettre 
dedans  le  liet.  Toutesfois  il  prist  une  robbe  de 


nuyt,  et  s'assirent  auprès  du  feu  eulx  deux  en- 
semble et  seulletz  ,  cor  ce  pendant  fut  baillé 
l'espie  en  bonne  garde. 

Le  cappitaine  sur  ce  déclaira  au  bon  Cheva- 
lier l'occasion  de  son  soubdain  retour,  qui  estoit 
pour  avoir  trouvé  l'espie  sortant  de  la  maison 
de  messire  Baptiste  Voltège ,  qui  estoit  le  plus 
grant  marquesque  qui  feust  ou  monde  ;  et  par 
ce  doubtoit  qu'il  y  eust  de  la  meschanceté  :  «  car, 
■'  dist-il ,  quant  je  l'ay  surpris,  est  devenu  es- 
»  tonné  à  merveilles.  »  Quant  icelluy  bon  Che- 
valier eut  entendu  ce  propos  ,  ne  fut  pas  sans 
doubte,  non  plus  que  le  cappitaine  Sucre.  11  fist 
venir  l'espie,  auquel  il  demanda  qu'il  estoit  aile 
faire  au  logis  de  Baptiste  Voltège.  Il  dist  pre- 
mièrement qu'il  y  estoit  allé  veoir  ung  parent 
qu'il  y  avoit;  après  il  tint  ung  autre  propos,  et 
enfin  fut  trouvé  en  cinq  ou  six  parolles.  On  ap- 
porta des  grésillons  esquelz  on  luy  mist  les  deux 
poulces  ,  pour  le  veoir  parler  d'une  autre  sorte. 
Le  bon  Chevalier  luy  dist  :  «  Vizentin ,  dictes  la 
'  vérité  sans  rien  celer ,  et  je  vous  prometz ,  en 
■'  foy  de  vray  gentil-homme,  que  quelque  chose 
»  qu'il  y  ait,  je  nevousferay  faire  nul  mal, 
»  quant  bien  ma  mort  y  seioit  conspirée:  mais 
»  par  le  contraire  ,  si  je  vous  trouve  en  men- 
»  songe ,  vous  feray  pendre  et  estrangler  de- 
»  main  au  point  du  jour.  » 

L'espie  congneut  bien  qu'il  estoit  pris  ;  si  se 
gecta  à  deux  genoulx,  demandant  miséricorde, 
qui  luy  fust  asseuréement  promise.  Si  eommen- 
cea  à  compter  de  point  eu  point  la  trabyson  ,  et 
comment  le  capitaine  Jehan  Paule  Moufron  avoit 
fait  embuscher  à  Yzolle  de  l'Escalle  deux  cens 
hommes-d'ainies  et  deux  mille  hommes  de  pied 
pour  deffaire  le  bon  Chevalier;  et  qu'il  venoit 
(lu  logis  de  messire  Baptiste  pour  l'advertir  de 
l'entreprinse,  et  aussi  l'adviser  comment  il  pour- 
roit  trouver  moyen,  pai-  quelque  nuyt,  livrer 
une  des  portes  de  la  ville  au  providadour  messire 
André  G  rit.  Et  plusieurs  autres  choses  dist  ce 
vaillant  espion.  Bien  déclaira  que  messire  Bap- 
tiste Voltège  luy  avoit  dit  qu'il  ne  se  mesleroit 
jamais  de  telle  meschanceté,  et  que  puisqu'il 
estoit  soubz  l'Empereur,  qu'il  y  vouloit  vivre  et 
mourir. 

Quant  il  eut  fait  son  beau  sermon ,  le  bon 
Chevalier  luy  dist  :  »  Vizentin ,  j'ay  mal  em- 
»  ployé  les  escuz  que  je  vous  ay  donnez ,  et  de- 
"  dans  vostre  corps  repose  le  cueur  d'ung  lasche 
>'  et  mesehant  homme ,  combien  que  jamais  ne 
'  vous  ay  guère  estimé  autre.  Vous  avez  bien 
"  desservy  la  mort ,  mais  puisque  je  vous  ay 
"  promis  ma  foy  ,  vous  n'aurez  nul  mal ,  et 
"  vous  feray  mettre  hors  de  la  ville  seurement. 
■  Mais  gardez  que  tant  que  je  y  seray  n'y  soyez 

•'  veu  ,  car  tout  ie  momie  ne  vous  sauveroit  pas 
»  ([UBje  vous  feisse  pendre  et  cstrangler.  »  11  fut 
emmené  de  devant  eulx ,  et  enfermé  en  une 
ehambre ,  jusques  à  ce  qu'on  en  eust  à  beson- 
gner.  Le  bon  Chevalier  dist  au  cappitaine  Sucre  : 
"  Mon  amy  ,  que  feions-uous  à  ce  cappitaine 
»  Jehan  Paule  Moufron ,  qui  nous  cuyde  avoir 
"  par  finesses?  Il  luy  fault  donner  une  venue  , 
"  et  si  vous  povez  faire  ce  que  je  vous  diray , 
>•  nous  ferons  une  des  gorgiases  choses  qui  fut 
■•  faicte  cent  ans  a.  »  Sucre  respondit  :  »  Mon- 
'■  seigneur  ,  commandez  et  vous  serez  obéy. — 
"  Allez  doncques ,  dist-il ,  tout  à  ceste  heure  au 
'■■  logis  du  prince  de  Hanno,  et  me  recommandez 
"  humblement  à  sa  bonne  grâce  i  déclairez-luy 
..  cest  affaire  bien  amplement ,  et  faictes  tant 
"  qu'il  soit  d'accord  de  nous  bailler  demain  au 
»  matin  deux  mille  de  ses  lansquenetz,  et  nous 
'  les  mènerons  avecques  nous  le  beau  pas  ,  et 
>  les  laisserons  quelque  part  en  embusche ,  où  , 
'-  avant  que  tout  soit  desmeslé,  si  ne  voyez  mer- 
»  veilles,  prenez-vous  en  à  moy.  » 

Le  cappitaine  Sucre  part  incontinent ,  et  s'en 
alla  droit  au  logis  du  prince,  qui  jà  dormoit.  Il 
le  fist  esveiller ,  puis  alla  parler  à  luy  ,  et  luy 
compta  tout  ce  que  vous  avez  ouy  cy-dessus. 
Le  gentil  prince,  qui  n'aymoit  rien  tant  que  la 
guerre ,  et  entre  tous  gentilz-hommes  avoit 
prins  une  telle  amour  au  bon  Chevalier  pour  sa 
prouesse ,  que  la  chose  eust  esté  bien  estrange 
quant  il  len  eust  reffusé,  si  dist  qu'il  estoit 
bien  desplaisant  que  plus  tost  n'avoit  sceu  ceste 
entreprinse,  car  luy-mesmes  y  feust  allé,  mais 
que  de  ses  gens  le  bon  Chevalier  en  povoit 
mieulx  disposer  que  luy-mesmes.  Et  sur  l'heure 
envoya  son  scribe  en  adveitir  quatre  ou  cinq 
cappitaines,  qui  furent,  pour  faire  le  compte 
court, aussi  prestz  au  point  du  jour  que  les  gens- 
d'armes  qui  l'avoient  sceu  dès  le  soir ,  et  se 
trouvèrent  à  la  porte  quant  et  les  gens-d'armes, 
qui  donna  tiltre  d'esbahyssement  au  seigneur 
de  Conty  ,  car  riens  ne  luy  en  avoit  esté  mandé 
le  soir.  Si  s'enquist  au  bon  Chevalier  que  ce 
povoit  estre ,  lequel  luy  déclaira  bien  au  long 
tout  le  démené.  "  Sur  ma  foy ,  dist  le  seigneur 
>'  de  Conty,  se  Dieu  veult ,  nous  ferons  aujour- 
»  d'huy  une  belle  chose.  »  La  porte  ouverte,  se 
misrent  en  chemin  vers  Yzolle  de  l'Escalle.  Le 
bon  Chevalier  dist  à  Sucre  :  «  Il  fault  que  vous 
»  et  les  lansquenetz  demourez  embuschez  à 
»  Servode  (  c'estoit  ung  petit  village  à  deux 
»  mille  d'Yzolle),  et  ne  vous  souciez  point,  car 
»  je  vous  attireray  noz  ennemys  jusques  à  vostre 
>>  nez,  parquoy  aurez  aujourd'huy  assez  hon- 
»  neur  si  vous  estes  gentil  compaignon.  >■  Comme 
il  fut  dist  ainsi  fut  fait ,  car  arrivez  audit  vil- 


lage, les  lansquenetz  demourèrent  en  embusche, 
et  le  bon  Chevalier ,  le  seigneur  de  Conty  et 
leur  troppe  s'en  vont  vers  Yzolle,  faignant  ne 
sçavoir  riens  de  ce  qui  estoit  dedans. 

Cela  regardoit  en  une  belle  plaine ,  où  de 
tous  costez  on  veoit  assez  loing.  Si  vont  choisir 
le  cappitaine  Moufron  avecques  quelques  che- 
vaulx-légiers.  Le  bon  Chevalier  y  envoya  son 
guydon ,  le  bastard  Du  Fay  ,  avecques  quel- 
ques archiers,  pour  les  ung  petit  escarmoucher, 
et  luy  marchoit  après  le  beau  pas,  avecques  les 
gens-d'armes.  Mais  il  ne  fut  guères  loing,  quant 
il  veit  saillir  de  la  ville  de  Yzolle  de  l'Escalle 
les  gens  de  pied  de  la  seigneurie ,  et  une  troppe 
d'hommes-d'armes.  Il  fist  ung  peu  de  Festonné, 
et  dist  à  la  trompette  qu'il  sounast  à  l'estan- 
dart.  Quoy  oyant  par  le  bastard  Du  Fay ,  selon 
la  leçon  qu'il  avoit ,  se  relira  avecques  la  grosse 
troppe  ,  qui  se  serrèrent  très-bien  ;  et  faignans 
d'eulx  retirer  droit  à  Véronne ,  s'en  vont  le  petit 
pas  vers  ce  village  où  estoient  leurs  lansquenetz, 
et  desjà  estoit  allé  un  archier  dire  au  cappitaine 
Sucre  qu'il  sortist  en  bataille. 

La  gendarmerie  de  la  seigneurie ,  qui  à  leur 
esle  avoient  ceste  troppe  de  gens  de  pied,  char- 
geoient  menu  et  souvent  les  François,  et  fai- 
soient  tel  bruyt  qu'on  n'eust  pas  ouy  Dieu  ton- 
ner ,  pensant  entre  eulx  que  ce  qu'ilz  voyoient 
ne  leur  povoit  eschapper.  Les  François  ne  se 
desrotoient  point,  et  escarmouchoient  sage- 
ment :  de  façon  qu'ilz  furent  près  de  Servode , 
à  ung  gect  d'arc ,  où  ilz  apperçeurent  les  lans- 
quenetz qui  venoient  le  beau  pas  et  tous  serrez, 
lesquelz  se  vont  descouvrir  aux  Véniciens  ,  qui 
furent  bien  estonnez.  Le  bon  Chevalier  dist 
alors  :  «  Messeigncurs,  il  est  temps  de  charger;  » 
ce  que  chascun  fist,  et  donnèrent  dedans  les 
Véniciens,  qui  se  monstrèrent  gens  de  bien. 
Toutesfois  il  en  fut  beaucoup  porté  par  terre  : 
leurs  gens  de  pied  ne  povoient  fuyr,  car  ilz  es- 
toient trop  loing  de  saulveté.  Hz  furent  pareille- 
ment chargez  des  lansquenetz,  dont  ilz  ne  peu- 
rent  porter  les  fès ,  et  furent  ouvers  ,  renversez 
et  tous  mis  en  pièces ,  sans  en  prendre  ung  pri- 
sonnier :  ce  que  veit  devant  ses  yeulx  le  cappi- 
taine Jehan  Paule  Moufron,  qui  très-bien  faisoit 
son  debvoir.  Toutesfois  il  congnoissoit  assez  que 
s'il  ne  jouoit  de  la  retraicte ,  il  seroit  mort  ou 
prins.  Si  commencea  se  retirer  le  grant  galop 
vers  Sainct-Boniface,où  il  y  avoit  bonne  traicte. 
Il  fut  assez  bien  suyvy  ;  mais  le  bon  Chevalier 
fist  sonner  la  retraicte  :  parquoy  tout  homme 
s'en  revint ,  mais  ce  fut  avecques  gros  gaing  de 
prisonniers  et  de  chevaulx  ;  le  butin  y  fut  fort 
beau.  Les  Véniciens  y  firent  grosse  perte,  car 
tous  leurs  deux  mille  hommes  de  pied  et  bien 

vingt-cinq  hommes- d'armes  y  moururent  ;  et  y 
en  eut  environ  soixante  de  prisonniers ,  qui 
furent  menez  à  Véronne,  où  les  François,  Bour- 
guignons et  lansquenetz  furent  receuz  joyeuse- 
ment de  leurs  compaignons,  lesquelz  estoient 
bien  marriz  qu'ilz  n'avoient  esté  avecques 
eulx. 

Ainsi  alladeccste  l)elle  entreprinse  pour  ceste 
fois,  qui  fut  grosse  fortune  au  bon  Chevalier,  et 
eut  de  tous  en  général  grande  louenge.  Luy  re- 
venu à  son  logis,  envoya  quérir  l'espie ,  auquel 
il  dist  :  "  Vizentin  ,  suyvant  ma  promesse  tu 
»  t'en  yras  au  camp  des  Vénicieiis  ,  et  deman- 
«  deras  au  cappitaine  Jehan  Paule  Moufron  si 
»  le  cappitaine  Bayart  est  aussi  subtil  que  luy 
»  en  guerre;  et  que  quant  il  vouidra  pour  le 
»  pris,  le  trouverra  aux  champs.  »  il  commanda 
à  deux  de  ses  archiers  le  conduyre  hors  de  la 
ville;  ce  qu'ilz  firent.  Il  s'en  alla  droit  à.  Sainct- 
Boniface ,  ou  le  seigneur  Jehan  Paule  IMoufron 
l'apperçeut ,  qui  le  fist  prendre ,  pendre  et  es- 
trangler,  disant  qu'il  l'avoit  trahy;  ne  excuse 
qu'il  sceust  faire  ne  luy  servit  en  riens. 

Les  Véniciens  tenoient  encores  ceste  ville 
nommée  Lignago  ,  où  ilz  avoient  grosse  garni- 
son ;  et  souvent  faisoient  courses  ceulx  du  Vé- 
ronnoys  et  eulx  ,  les  ungs  contre  les  autres  ;  et 
tout  l'yver  demonrèrent  en  ceste  sorte. 

Sur  le  commencement  de  Tannée  J.310,  et 
bientost  après  Pasqnes,  print  congé  du  royde 
France  Loys  douziesme  son  nepveu  le  gentil  duc 
de  Nemours,  dont,  de  si  peu  de  vie  qu'il  eut, 
cette  histoire  fera  ample  mention  ,  car  il  mérite 
bien  estre  cronicqué  en  toutes  sortes.  Lequel 
passa  en  Ytalie,  et  en  sa  compaignie  mena  le 
cappitaine  Loys  d'Ars,  vertueux  et  hardy  che- 
valier ;  où  eulx  arrivez  ,  furent  receuz ,  chascun 
selon  sa  qualité,  du  seigneur  de  Chaumont, 
grant  maistre  de  France  et  gouverneur  de  Mi- 
lan, et  de  tous  lescappifaines  estans  en  "\  talie, 
honnestement  que  possible  ne  seroit  de  mieulx; 
et  surtout  du  bon  Chevalier  sans  paouret  sans 
reprouche,  qui  tant  aymé  estoit  du  duc  de  Ne- 
mours, et  de  son  promier  cappitaine  Loys 
d'Ars.  Par  le  commandement  du  loy  de  France, 
estoit  encores  passé  !e  seigneur  de  Molart  avec- 
ques deux  mille  adventuriers.  et  plusieurs  au- 
tres cappitaines.  Si  alla  ledit  grant  maistre  sei- 
gneur de  Chaumont  mettre  le  siège  devant  ceste 
ville  de  Lignago,  que  tenoient  les  Véniciens; 
et  afiin  qu'elle  ne  fust  aucunenient  secourue  de 
gens  ny  de  vivres,  fut  envoyé  le  seigneur  d'A- 
lègre,  avecques  cinq  cens  hommes  d'armes  et 
quatre  ou  cinq  mille  lansquenetz  qui  estoient 
soubz  lacharire  de  ce  gentil  prince  de  Hanno, 
a  \  incence,  qui  avoit  encore  soub/,  luy  ce  cappi- 


taine Jacob,  qui  depuis  fut  au  roy  de  France. 
Ceste  place  de  Lignago  se  fist  fort  battre  :  aussi 
y  avoit-il  bonne  artillerie,  mesmement  celle  du 
duc  de  Ferrare,  qui  entre  autres  avoit  une  lon- 
gue coulevrine  de  vingt  piedz  de  long,  que  les 
aA  enturiers  nommoient  le  grant  dyable.  Enfin 
furent  la  ville  et  le  chasteau  pris,  et  mis  à  mort 
tout  ce  qui  estoit  dedans ,  ou  la  pluspart.  En 
ceste  prise ,  le  seigneur  de  Molart  et  ses  aventu- 
riers se  portèrent  fort  bien,  et  y  eurent  gros 
honneur  ;  car  ilz  n'eurent  jamais  le  loisir  d'atten- 
dre que  la  berche  fu.st  raisonnable  pour  y  don- 
ner l'assault.  Le  seigneur  de  Chaumont  y  com- 
mist  pour  la  garder  le  cappitaine  La  Crote ,  avec 
cent  hommes-d'armes  dont  il  avoit  la  charge 
soubz  le  marquis  de  Montferrat ,  et  rail  hommes 
de  pied  soubz  deux  cappitaines  ,  l'ung  nommé 
l'Hérisson,  et  l'autre  Jacomo  Corse,  neapoli- 
tain. 

Durant  ce  siège  de  Lignago  eut  nouvelles  le 
seigneur  de  Chaumont  de  la  mort  de  son  oncle 
le  légat  d'Amboise ,  où  il  fit  une  grosse  et  lourde 
perte,  car  il  avoit  esté  moyen  de  l'eslever  es 
honneurs  où  il  estoit  ;  et  pareillement  avoit  fait 
avoir  de  grans  biens  à  tous  ceulx  de  sa  maison 
tant  en  l'Eglise  que  autrement,  car  c'estoit  tout 
le  gouvernement  du  roy  de  France  Loys  dou- 
ziesme, et  du  royaulme.  Il  avoit  esté  ung  très- 
sage  prélat  et  homme  de  bien  en  son  temps  ,  et 
ne  voulut  jamais  avoir  que  ung  bénéfice ,  et  à 
son  trespas  estoit  seulement  archevesque  de 
Rouen.  Il  en  eust  eu  assez  d'autres  s'il  eust  voulu. 
Ceste  piteuse  mort  porta  le  seigneur  de  Chau- 
mont dedans  son  cueur  aigrement,  car  il  ne  ves- 
quit  guères  après,  combien  que  devant  les  gens 
n'en  monstroit  pas  grant  semblant,  et  n'en  lais- 
soitàbien  et  sagement  conduire  les  affaires  de 
son  maistre. 

Quand  il  eut  donné  ordre  i\  Lignago,  s'en  vint 
assembler  avec  les  gens  de  l'Empereur  pour 
marcher  sur  le  pays  des  Véniciens,  et  essayer 
de  les  mettre  à  la  raison.  Le  roy  d'Espaigne 
avoit  puis  peu  de  jours  envoyé  au  secours  de 
l'Empereur  ,  soubz  la  charge  du  duc  de  Ter- 
mes, quatre  cens  hommes-d'armes  espaignolz 
et  neapolitains ,  qu'il  faisoit  merveilleusement 
bonveoir  :  mais  pource  qu'ilz  estoient  travail- 
lez, on  les  envoya  séjourner  dedans  Véronne. 
Le  camp,  tant  de  l'Empereur  que  du  roy  de 
France,  marcha  jusques  à  ung  lieu  nommé 
Saincte-Groix  ,  où  il  séjourna  quelque  temps  , 
car  on  pensoit  que  l'Empereur  voulsist  descen- 
dre; mais  non  fist.  Durant  ce  camp  la  chaleur 
fut  par  trop  véhémente,  et  pource  fut  de  la 
pluspart  de  ceulx  qui  y  estoient  appelle  Ir  camp 
chaiilt. 

Au  desloger  delà,  et  près  d'un  gros  village 
appelle Longare,  y  eut  une  merveilleuse  pitié; 
car  comme   chascun  s'en  estoit  fuy  pour  la 
guerre  en  une  cave  qui  estoit  dedans  une  mon- 
taigne ,  laquelle  duroit  ung  mille  ou  plus  ,  s'es- 
toient  retirez  pins  de  deux  mille  personnes  tant 
hommes  que  femmes  ,  et  des  plus  apparens  du 
plat  pays ,   qui  y  avoient  force  vivres ,    et  y 
avoient  porté  quelques  harnois  de  guerre  et  des 
hacquebutes   pour  deffendre   l'entrée   qui   les 
vouldroit  forcer  ,  laquelle  estoit  quasi  imprena- 
ble ,  car  il  n'y  povoit  venir  que  ung  homme  de 
fronc.  Les  adventuriers  ,  qui  sont  voulentiers 
coustumiers    d'aller  piller ,  mesmement  ceulx 
qui  ne  vallent  rien  pour  la  guerre  ,  vindrent jus- 
ques  à  l'entrée  de  ceste  cave ,  qui  en  langaige 
ytalien,  s'appelloit  lacrote  de  Longare.  Jecroy 
bien  qu'ilz  vouloient  entrer  dedans  ;  mais  doul- 
cement  on  les  pria  qu'ilz  se  déportassent ,  et  que 
léans  ne  pourroient  rien  gaigner ,  parce  que 
ceulx  qui  y  estoient  avoient  laissé  leurs  biens  à 
leurs  maisons.  Ces  coquins  ne  prindrent  point 
ces  prières  en  payement,  et  s'efforcèrent  d'en- 
trer ,  ce  qu'on  ne  voulut  permettre  ,  et  tira- Ton 
quelques  coups  de  hacquebute  qui  en  firent  de- 
mourer  deux  sur  le  lieu.  Les  autres  allèrent  qué- 
rir leurs  compaignons   qui,  plus  près  de  mal 
faire  que  autrement,  tirèrent  ceste  part.  Quant 
ilz  furent  arrivez,  congneurent  bien  que  par 
force  jamais  n'y  entreroient  :  si  advisèrent  d'une 
grande  lascheté  et  meschanceté;  car  au  droit  du 
pertuys  misrent  force  boys,  paille  et  foin  avec- 
ques  du  feu ,  qui  en  peu  de  temps  rendit  si  hor- 
rible fumée  dedans  ceste  cave ,  où  il  n'y  avoit 
air  que  par  là ,  que  tous  furent  estoui'fez  et  moi's 
à  martyre,  sans  aucunement  estre  touchez  du 
feu.  Il  y  avoit  plusieurs  gentilz-hommes  et  gen- 
tilles femmes  qui,  après  que  le  feu  fut  failly  et 
qu'on  entra  dedans,  furent  trouvez  estainctz , 
et  eust-on  dit  qu'ilz  dormoient.  Ce  fut  une  hor- 
rible pitié  ;  mesmement  eust,  on  veu  à  plusieurs 
belles  dames  sortir  les  enfans  de  leur  ventre  tous 
mors.  Lesditz  adventuriers  y  firent  gros  butin. 
Mais  le  seigneur  grant  maistre  et  tous  les  cap- 
pitaines  en  furent  à  merveilles  desplaisans,  et 
sur  tous  le  bon  Chevalier  sans  paour  et  sans  re- 
prouche,  qui  tout  au  long  du  jour  mist  peine  de 
trouver  ceulx  qui  en  avoient  esté  cause,  des- 
quelz  il  en  prist  deux,  dont  l'ung  n'avoit  point 
d'oreilles,  et  l'autre  n'en  avoit  que  une.  Il  fist 
si  bonne  inquisition  de  leur  vie  ,  que  par  le  pré- 
vost  du  camp  furent  menez  devant  ceste  crote , 
et  par  son  bourreau  penduz  et  estranglez;  et  y 
voulut  estre  présent  le  bon  Chevalier.  Ainsi , 
comme  ilz  faisoient  cest  exploict  ,  (^uasi  par 
miracle  va  sortir  de  ceste  cave  ung  jeune  gar- 

son  de  l'aage  de  quinze  à  seize  ans ,  qui  mieutx 
sembloit  mort  que  vif,  et  estoit  tout  jaulne  de 
fumée.  Il  fut  amené  devant  le  bon  Chevalier 
qui  l'enquist  comme  il  s'estoit  sauvé.  Il  respon- 
dit  que  quant  il  veit  la  fumée  si  grande,  il  s'en 
alla  tout  au  fin  bout  de  la  cave ,  où  il  disoit  avoir 
une  fente  du  dessus  de  lamontaigne  bien  petite, 
par  où  il  avoit  pris  l'air.  Et  dist  encores  une 
piteuse  chose ,  c'est  que  plusieurs  gentilz-hom- 
mes et  leurs  femmes,  quant  ilz  apperccurent 
qu'on  vouloit  mettre  le  feu ,  vouloient  sortir,  en 
congnoissant  aussi  bien  qu'ilz  estoient  mors; 
mais  les  vilains  qui  estoient  avecques  eulx,  et 
beaucoup  les  plus  fors,  ne  le  voulurent  jamais 
consentir ,  et  leur  venoient  au-devant  avecques 
la  pointe  des  ronçons,  en  disant  qu'ilz  mour- 
roient  aussi  bien  que  eulx  :  et  ainsi  les  pau- 
vres gens  furent  assaillis  du  feu,  et  des  leurs 
mesmes. 

De  ce  lieu  de  Longare  marcha  le  camp  droit 
à  Montselles  ,  que  les  Véniciens  avoient  repris 
et  remparé,  et  dedans  logé  mille  ou  douze  cens 
hommes.  En  chemin  furent  rencontrez  par  les 
seigneurs  d'Alègre  et  bon  Chevalier ,  avecques 
le  seigneur  Mercure  et  ses  Albanoys,  qui  es- 
toient pour  lors  à  l'Empereur,  quelques  chevaulx- 
légiers  de  ceulx  de  la  seigneurie  qu'on  appeloit 
Corvaz ,  et  sont  plus  turcs  que  chrestiens  ;  les- 
quelz  venoient  voir  s'ilz  gaigneroient  quelque 
chose  sur  le  camp;  mais  ilz  firent  mauvais  bu- 
tin, car  tous  ou  la  plupart  y  demeurèrent,  et 
furent  bien  ung  quart  d'heure  prisonniers.  En- 
tre lesquelz  le  seigneur  Mercure  va  congnoistre 
le  cappitaine  qui  estoit ,  ainsi  qu'il  dist  depuis, 
son  cousin  germain  ,  et  l'avoit  gecté  de  son  hé- 
ritage en  Corvacie,  lequel  il  tenoit  et  occupoit 
par  force,  et  estoil  le  plus  grant  ennemy  qu'il 
eust  en  ce  monde.  Si  luy  vint  à  ramentevoir 
toutes  les  meschancetez  qu'il  luy  avoit  faictes, 
et  que  à  présent  estoit  bien  en  luy  d'en  pren- 
dre vengeance.  L'autre  dist  qu'il  estoit  vray, 
mais  qu'il  avoit  esté  pris  en  bonne  guerre,  et 
que  par  raison  devoit  sortir  en  payant  rançon 
selon  sa  puissance ,  dont  il  offroit  six  mille  du- 
catz  et  six  beaulx  et  excellens  chevaulx  turcs. 
«  Nous  parlerons  de  cela  plus  à  loysir,  dist  le 
»  seigneur  Meicure;  mais,  par  ta  foy  ,  si  tu  me 
»  tenois  ainsi  comme  je  te  tiens,  que  feroys-tu 
>)  de  moy  ?  »  Lequel  respondit  :  «■  Puiscpie  si 
»  fort  me  presses  que  de  ma  foy ,  je  t'adviseque 
)'  si  tu  estois  en  ma  mercy  comme  je  suis  en  la 
>>  tienne,  tout  l'or  du  monde  ne  te  sauvcroitpas 
!  >'  que  je  ne  te  feisse  mettre  en  pièces.  —  Vraye- 

raent,  dist  le  seigneur  Mercure  ,  je  ne  te  fe- 

ray  pas  pis.  » 

Si  commanda  à  ses  Albanoys,  en  son  langaige, 

à  jouer  des  coustcaulx  ;  lesquclz  soubdainemt'nt 
misrent  leurs  cymeterres  en  besongne ,  et  n'y 
eut  cappitaine  ne  autre  qui  n'eust  dix  coups 
après  sa  mort;  puis  leur  couppèrent  les  testes, 
qu'ilz  picquoient  au  bout  de  leurs  estradlotes, 
t'I  disoient  qu'ilz  n"estoicnt  pas  cbrestiens.  Hz 
avoient  estrange  babillement  de  teste,  car  il  es- 
toit  comme  ung  chapperon  de  damo^selle ;  et 
où  ilz  mettoient  la  teste,  cela  estoit  garny  de 
cinq  ou  six  gros  papiers  colez  ensemble  ,  de  fa- 
çon que  une  espée  n'y  faisoit  nemplus  de  mal 
que  sur  une  secrette  (1). 

Le  siège  de  Montselles,  qui  se  fist  canonnei- 
l'espace  de  quatre  ou  cinq  jours ,  et  n'eust  jamais 
esté  pris,  veu  la  fortiffication  qu'on  y  avoit 
faicte ,  n'eust  esté  que  ceulx  qui  estoient  dedans 
sortoient  pour  venir  à  l'escarmouche,  et  bien 
souvent  jusques  à  ung  bon  gect  de  pierre  de 
leur  fort ,  contre  les  adventuriers  francois,  qui 
vouluntiers  eussent  esté  veoir  quel  il  faisoit  en 
la  place. 

Par  une  après-disnée  que  l'on  n'y  pensoit 
point,  les  gens  du  cappitaine  Molart,  avecques 
ung  gentil -homme  qui  se  nommoit  le  baron  de 
Montfaucon ,  allèrent  escarmoucher  ceulx  du 
ehasteau  ,  qui  gaillardement  y  vindrent ,  et  fai- 
soient  merveilles  :  tellement  que  deux  ou  trois 
repoulsèrent  assez  lourdement  les  adventuriers , 
et  une  fois  entre  autres  les  chassèrent  trop  loing, 
tellement  que  quant  ilz  se  cuidèrent  retirer  se 
trouvèrent  lassez; dont  lesditz adventuriers s'ap- 
perceurent  qui  les  chassèrent  vivement ,  et  de 
façon  qu'ilz  entrèrent  pesle  mesie  parmy  les  en- 
nemys  dedans  la  place.  Quant  ceulx  qui  la  gar- 
doient  virent  qu'ilz  estoient  perduz ,  se  retirè- 
rent en  une  grosse  tour,  où  incontinent  ilz  fu- 
rent assiégez  ;  et  bouta-on  le  feu  au  pied.  La 
pluspart  s'y  laissa  brusler  plustost  que  se  rendre; 
les  autres  sortoient  par  les  créneaulx,  qui  es- 
toient receuz  sur  la  pointe  des  picques  par  les 
adventuriers.  Brief ,  il  en  eschappa  bien  peu  en 
vie.  Il  y  fut  tué,  du  costé  des  François  ,  ung 
gentil-homme  nommé  Camican  ,  et  le  baron  de 
Montfaucon  blessé  à  la  mort  :  toutesfois  il  en  es- 
ehai)pa ,  mais  ce  fut  à  bien  grant  peine. 

On  fist  remparer  la  place,  et  y  niist-on  grosse 
garnison,  cuydant  aller  mettre  le  siège  à  Padoue; 
mais  nouvelles  \  indrent  que  le  pape  Julles  estoit 
révolté,  et  qu'il  alloit  faire  la  guerre  au  duc  de 
Ferrare,  lequel  estoit  allyé  du  roy  de  France  , 
auquel  ledict  duc  en  avoit  amplement  escript 
pour  estre  secouru.  A  quoy  le  Roy  voulut  bien 
obtempérer,  et  escripvit  au  grant  maistre  ,  son 
lieutenant-général ,  luy  bailler  secours.  Ce  qu'il 

(1)  Arme  défensive. 


fist,  car  il  envoya  les  seigneurs  de  Montoison  , 
de  Fontrailles,  Du  Lude  ,  et  le  bon  Chevalier  , 
avecques  trois  ou  quatre  mille  hommes  de  pied 
francois,  et  huyt  cens  Suysses  qu'avoit  tirez  du 
pays,  comme  adventuriers,  ung  cappitaine  nom- 
mé Jacob  Zemberc.  Eulx  arrivez  à  Ferrare,  fu- 
rent fort  bien  receuz  du  duc ,  de  la  duchesse  et 
de  tous  les  habitans. 

Le  grant  maistre ,  avecques  son  armée  qui 
luy  resta  ,  se  retira  au  duché  de  Milan  ,  parce 
qu'il  fut  adverty  que  les  Suysses,  qui  ung  peu 
auparavant  avoient  laissé  l'aliaiice  du  Boy  son 
maistre,  y  faisoient  une  descente ,  et  estoient 
desjà  au  pont  de  La  Treille.  Quant  il  arriva,  il 
ne  séjourna  point  à  Milan  ;  ains  avecques  sa  gen- 
darmerie, les  deux  cens  gentilz-hommes  et  quel- 
que petit  nombre  des  gens  de  pied  ,  les  alla  at- 
tendre en  la  plaine  de  Galezas,  et  leur  fist  oster 
tous  lerremens  de  moulins  et  tous  vivres  de  leur 
chemin;  et  qui  pis  est,  à  ce  qu'on  disoit,  avoit 
l'ait  empoisonner  tous  les  vins  estans  audit  lieu 
de  Galezas,  jusques  où  vindrent  les  Suysses,  et 
en  beurent  tout  leur  saoul  :  mais  au  dyable  cel- 
luy  qui  en  eut  mal.  Guères  ne  lurent  aux  champs 
que  vivres  ne  leur  faillissent;  parquoy  leur  en 
convint  retourner  en  leur  pays,  où  ilz  furent 
tousjours  conduitz  de  près  ,  ai'fin  qu'ils  ne  meis- 
sent  le  feu  en  nulz  villages.  11  alla  des  adven- 
turiers francois  audit  lieu  de  Galezas,  qui  vou- 
lurent boire  du  vin  qu'on  avoit  empoisonné  pour 
les  Suysses;  mais  il  en  mourut  plus  de  deux  cens. 
Il  fault  dire  que  Dieu  s'en  mesia,  ou  que  l'espice 
estoit  demeurée  au  fons  du  tonneau. 

Or  je  laisseray  ung  peu  ceste  matière,  et  re- 
tournera}' à  la  guerre  du  Pape  et  du  duc  de  Fer- 
rare. Mais  premier  je  déclaircray  une  merveil- 
leuse et  périlleuse  adventure  qui  advint  à  ceux 
de  Lignago ,  en  la  mesme  année. 


CHAPITRE  XLI. 

Comment  ceidx  de  la  r/aniison  de  Lignago 
firent  une  course  sur  les  Véniciens par  Vad- 
veriissement  de  quelques  esjjies  qui  les 
trahirent;  parquog  ils  furent  deffaicis. 

Quant  le  gentil  chevalier  de  La  Crote  se  fut 
mis  en  ordre  dedans  Lignago ,  peu  denioura  de 
jours  qu'il  ne  tumbast  malade  ,  et  fut  en  grant 
dangier  de  mort.  Il  avoit  tout  plain  de  jeunes 
gensvoulentaires,  dont  entre  autres  estoit  ung 
gentil-homme  appelle  Guyon  de  Gantiers,  fort 
hardy,  et  courageux  plus  que  de  conduicte.  Les 
\  éniciens  venoient  aucunesfois  courir  jusques 
devant  ceste  place  de  Lignago;  mais  ceulx  de 

dedans  icelle,  mis  en  garnison,  n'osoient  sortir, 
car  il  leur  estoit  seuUement  enchargé  de  la  gar- 
der seurement.  Ce  Guyon  de  Gantiers  a  voit  des 
espies  deçà  et  delà  ,  et  list  tant  qu'il  print  cong- 
noissance  à  quelqu'un  de  la  ville  de  Montaignane, 
distant  de  Lignago  douze  ou  quinze  milles,  lequel 
venoit  bien  souvent  veoir  icelluy  de  Gantiers  en 
sa  place ,  et  luy  tenoit  tousjours  propos  que  si 
quelquefois  vouloit  sortir  avecques  nombre  de 
gens  de  cheval  et  de  pied,  non  pas  trop  grant,  il 
ne  fauldroit  point  de  prendre  prisonnier  le  pro- 
vidadour  de  la  seigneurie  de  Veuize,  messire 
André  Grit,  car  souvent  venoit  audit  Montai- 
gnane avecques  deux  ou  trois  cens  chevaulx-lé- 
giers';  et  que  estant  icelluy  de  Gantiers  et  ses 
compaignons  embuschez  auprès  de  la  ville,  par 
ung  matin  avant  jour  ne  fauldroient  point,  ainsi 
que  le  providadour  sortiroit ,  de  le  prendre  et 
quant  et  quant  la  ville,  et  icelle  piller,  et  se  fai- 
soit  fort  le  galant  d'advertir  seurement  le  jour 
qu'il  y  feroit  bon. 

Gantiers ,  qui  grand  désir  avoit  de  faire  cour- 
ses et  aussi  d'attraper  ce  beau  butin ,  l'asseura 
({u'il  n'y  auroit  point  de  faulte  ,raais  qu'il  feust 
adverty  au  vray  :  ce  que  l'autre  luy  promist  as- 
sez, et  puis  s'en  retourna  à  Montaignane,  où  luy 
arrivé  donna  à  entendre,  à  celluy  qui  l'avoit  en 
garde  pour  la  seigneurie  ,  la  menée  qu'il  avoit 
faicte  à  ceulx  de  Lignago  ;  et  que  s'ilz  vouloient 
bien  jouer  leur  personnage,  ne  fauldroient  point 
d'avoir  à  leur  niercy  la  pluspart  de  ceulx  de  la 
garnison ,  et  par  ainsi  ayséement  reprendre  la 
place,  qui  leur  estoit  de  mer\eilleuse  impoi'- 
tance.  Le  cappitaine  de  Montaignane  trouva  ccst 
advis  très-bon,  et  incontinent  le  fîst  entendre 
par  homme  exprès  au  providadour  messire  An- 
dré Grit,  qui  amena  trois  cens  hommes-d'armes, 
huyt  cens  chevaulx-légiers,  et  deux  mille  hom- 
mes de  pied.  De  ceste  bende  ,  à  deux  ou  trois 
millesduditMoutaignane  luy  arrivé,  envoya  deux 
cens  hommes-d'armes  et  mille  hommes  de  pied 
en  embusche ,  lesquelz  furent  instruitz  laisser 
passer  ceulx  qui  sortiroient  de  Lignago ,  et  puis 
après  leur  clorre  le  passage. 

Hz  ne  raisrent  pas  en  oubly  ce  qu'on  leur  avoit 
chargé ,  aussi  jouèrent-ilz  fort  bien  leur  roolle. 
L'espie  de  Montaignane  retourna  pour  parler  à 
Guyon  de  Gantiers,  qui  luy  fist  grosse  chère, 
luy  demandant  qui  le  menoit  ;  lequel  en  homme 
asseuré  respondit  :  «  Bonnes  nouvelles  pour  vous 
»  si  vous  voulez  ;  car  à  ce  soir  arrive  en  nostre 
»  ville  messire  André  Grit ,  avec  deux. cens  che- 
»  vaulx  seullement  :  si  vous  voulez  partir  une 
y-  heure  ou  deux  devant  jour ,  je  vous  condui- 
»  ray,  et  ne  fauldrez  point  de  l'empoigner.  »  Qui 
fut  bien  aise,  ce  fut  Gantiers,  lequel  s'en  vint  in- 


continent à  ses  compaignons,  mesmement  à  ung 
gentil-homme  qu'on  appelloit  le  jeune  Malerbe, 
qui  portoit  leur  enseigne,  et  leur  compta  l'affaire 
de  point  en  point.  Jamais  chose  ne  fut  trouvée 
meilleure  ;  et  quant  à  leur  vouloir,  n'estoit  ques- 
tion que  de  partir,  mais  il  convenoit  avoir  congé. 
Le  cappitaine  La  Grote  gaidoit  encores  sur  jour 
quelque  peu  le  lict ,  pour  n'estre  pas  trop  bien 
revenu  de  sa  maladie. 

Si  allèrent  vers  luy  lesditz  seigneurs  de  Gan 
tiers  et  Malerbe  luy  supplier  leur  donner  cong 
de  faire  une  course,  où  ilz  auroient  gros  hon- 
neur et  grant  prouffit.  Si  luy  comptèrent  l'en- 
treprinse  d'ung  bout  en  autre.  Quant  il  eut  ouy 
leurs  raisons,  respondit  en  sage  et  advisé  che- 
valier, et  dist  :  «  Messeigneurs ,  vous  sçavez  que 
>'  j'ay  ceste  place  sur  ma  vie  et  sur  mon  hon- 
»  neur,  pour  la  garder  seulement.  S'il  advenoit 
»  que  eussiez  rencontre  autre  que  bonne ,  je  se- 
»  rois  destruit  et  perdu  à  jamais  ;  et  davantage 
»  le  reste  de  mes  jours  ne  vivroys  qu'en  mélan- 
»  colie  :  parquoy  ne  suis  pas  délibéré  de  vous 
»  donner  congé.  »  Hz  commencèrent  à  luy  faire 
des  plus  belles  remonstrances  du  monde,  en  di- 
sant qu'il  n'y  avoit  nul  dangier,  et  que  leur  es- 
pie  estoit  asseuré.  Et  tant  luy  en  dirent  d'unes 
et  d'autres  ,  que  moitié  de  gré ,  moitié  par  im- 
portunité,  leur  donna  congé  ;  mais  au  vray  dire 
c'estoit  quasi  à  force.  Gela  ne  leur  donnoit  riens, 
car  le  cerveau  bouilloit  encore  dedans  leur  teste; 
et  ,  à  quelque  péril  que  blé  se  vendist ,  voulu- 
rent essayer  leur  mauvaise  foitune. 

Hz  en  advertirent  tous  leurs  compaignons 
qu'ilz  tirèrent  à  leur  cordelle  ;  et  quant  ilz  con- 
gneurent  que  l'heure  approchoit,  en  firent  mon- 
ter jusques  à  cinquante  à  cheval,  tous  hommes- 
d'armes  ,  que  Malerbe  menoit ,  et  environ  trois 
cens  hommes  de  pied ,  que  conduysoit  Guyon 
de  Gantiers.  Sur  les  deux  heures  après  minuyt 
partirent  de  Lignago,  leur  double  espie  avecques 
eulx ,  qui  les  conduysoit  à  l'eseorehouer.  H  n'est 
riens  si  certain  que  c'estoit  toute  fleur  de  che- 
valerie ce  qui  sortit  de  Lignago  ,  quant  à  har- 
diesse; mais  jeunesse  estoit  avecques  eulx  de 
compaignie.  Hz  se  misrent  ensemble  le  long  du 
grant  chemin  qui  alloit  dudit  Lignago  à  Mon- 
taignane, les  gens  de  pied  devant ,  et  ceulx  de 
cheval  à  leur  esle.  Tant  allèrent,  qu'ils  appro- 
chèrent la  première  embusche  des  gens  de  la 
seigneurie,  qui  estoient  en  ung  petit  village; 
mais ,  ne  se  doublant  de  rien  ,  passèrent  oultre , 
et  poussèrent  jusques  à  ung  petit  mille  de  Mon- 
taignane. 

Alors  leur  distl'espie  :  «  Messeigneurs,  laissez- 
»  moy  aller,  et  vous  tenez  ici  tous  serrez  ;  je 
"  voyssçavoir  dedans  la  ville  quel  il  y  fait,  pour 

»  vous  on  adverlir.  "  Hz  le  laissèrent  aller  ;  mais 
trop  niieuix  leur  eust  valu  luy  avoir  eouppé  la 
teste,  car  il  ne  fut  pas  si  tost  arrivé  qu'il  n'al- 
last  au  seigneur  messire  André  Grit ,  auquel  il 
dist  :  «  Seigneur,  je  vous  ay  amené ,  la  corde  au 
»  col ,  la  pluspart  de  ceulx  de  Lignago  ;  et  n'est 
»  possible  qu'il  s'en  peust  saulver  ung  seul  si 
»  vous  voulez ,  car  desjà  ont-iiz  passé  vostre 
>>  embusche ,  et  sont  à  ung  mille  d'icy.  »  Messire 
André  Grit  fut  incontinent  à  cheval ,  et  tous  ses 
gens  pareillement,  tant  de  cheval  que  de  pied  ; 
et  se  geotant  hors  de  la  ville,  envoya  environ 
cent  hommes  de  cheval  pour  escarmoucher ,  qui 
bientost  trouvèrent  les  François ,  lesquelz  fu- 
rent joyeulx  à  merveilles ,  pensant  qu'il  n'y  eust 
autre  chose  ,  et  que  le  providadour  feust  en  ceste 
troppe.  Les  François  à  cheval  commencèrent  à 
charger,  et  les  autres  tournèrent  le  dos , jusques 
à  ce  qu'ilz  feussent  sur  la  grosse  troppe,  laquelle 
quant  ilz  l'apperceurents'estonnèrent  beaucoup, 
et  retournèrent  aux  gens  de  pied  ,  ausquelz  ilz 
dirent  :  «  Aous  sommes  trahiz  ,  car  ilz  sont  trois 
«  mille  hommes  ou  plus  ;  il  fault  essayer  à  nous 
«  sauver.  »  Ceulx  de  la  seigneurie  les  suyvoient 
à  grosse  furye ,  criant  :  Blarco ,  Marco  !  acarne^ 
acarne !  et  chargèrent  rudement  les  François, 
lesquelz  misrent  leurs  gens  de  pied  devant , 
et  leurs  gens  de  cheval  sur  leur  queue,  pour 
les  soustenir.  Et  de  fait  reculèrent  sans  perte 
jusques  au  village  où  estoit  la  première  embus- 
che des  Véniciens  qui ,  au  son  de  la  trompette, 
suyvant  la  charge  qu'ilz  avoient,  commencèrent 
à  sortir,  et  se  gecterent  entre  Lignago  et  les 
Frariçois.  Par  ainsi  furent  enclos  et  assaillizpar 
deux  costez.  Et  fault  entendre  que  depuis  que 
Dieu  créa  ciel  et  terre  ,  pour  le  nombre  des  gens, 
ne  fut  mieulx  comhatu  pour  ung  jour  ;  car  le 
combat  dura  plus  de  quatre  heures,  sans  ce 
que  les  François,  qui  tousjours  se  letiroient, 
peussent  estre  deffails. 

D'une  chose  s'advisa  messire  André  Grit  : 
c'est  qu'il  fist  gecter  sur  les  esles  quelques  ar- 
balcstriers  de  cheval ,  qui  vindrent  donner 
dedans  les  gens  de  pied;  de  sorte  qu'ilz  leur 
firent  rompre  une  partie  de  leur  ordre.  Toutes- 
fois  tousjours  se  retirèrent  vers  leur  place , 
laquelle  ilz  approchèrent  à  quatre  milles:  mais 
là  lesc(>n\int  demourer,  car  ilz  furent  chargez 
par  tant  d'endroitz  et  de  telle  sorte  (pie  la  plus- 
part  des  hommes-d'armes  furent  mis  à  pied  , 
car  leurs  chevaulx  furent  tuez.  Quant  Guyon 
de  Gantiers  veit  que  tout  estoit  perdu  ,  comme 
ung  lyon  escliauffé  va  entrer  dedans  les  gens  de 
pied  de  la  seigneurie  ,  où  il  Ust  merveilles 
d'armes,  car  il  en  tua  de  sa  main  cinq  ou  six  ; 
mais  il   avoit   trop   petit  nombre  au  pris  des 


autres.  Si  luy  fut  force  là  demourer  abatu  et 
tué  avecques  tous  ses  trois  cens  hommes ,  sans 
que  nul  en  eschappast  vif.  Le  cappitaine  Ma- 
lerbe  s'estoit ,  avecques  si  peu  de  gens  à  cheval 
qu'il  avoit ,  encores  tiré  aux  champs,  où  il  com- 
batit  l'espace  d'une  grosse  heure  ;  mais  enfin 
il  fut  prins  prisonnier  et  vingt  et  cinq  de  ses 
compaignons;  le  demourant  y  mourut.  Et  pour 
conclusion ,  il  u'eschappa  homme  vivant  pour 
en  aller  dire  les  nouvelles  à  Lignago. 

Quant  messire  André  Grit  vit  du  tout  la  vic- 
toire sienne,  se  va  adviser  d'une  subtilité  :  c'est 
qu'il  fist  tous  les  gens  de  pied  fi-ançois  qui  es- 
toient  mors  despouiller  et  désarmer  ,  et  en  feit 
vestir  des  siens  autant,  prent  les  habillemens 
des  gens-d'armes ,  leurs  chevaulx  et  plumailz  , 
et  les  baille  à  de  ses  gens.  Et  davantage  leur 
bailla  cent  ou  six-vingtz  de  ses  hommes,  qu'ilz 
emmenoient  comme  prisonniers,  et  leur  faisoit 
conduyre  trois  faulcons  que  ceulx  de  Lignago 
avoient  menez;  puis  leur  dist  :  «  Allez  en  ceste 
»  sorte  jusques  à  Lignago  ;  et  quand  serez  au- 
»  près  cryez  :  France,  France!  victoire,  vic- 
»  toire!  Ceulx  de  dedans  penseront  que  ce 
»  soyent  leurs  gens  qui  ayent  gaigué.  Et  pour 
»  encores  mieulx  leur  donner  à  congnoistre  , 
»  oultre  leurs  enseignes  emporterez  encores 
>'  deux  ou  trois  des  nostres;  je  ne  fais  nulle 
»  double  qu'ilz  ne  vous  ouvrent  la  porte  :  sai- 
»  sissez-vous-en  ;  et  je  seray  à  ung  gect  d'arc 
»  de  vous,  et,  au  son  de  la  trompette,  je  me 
»  rendray  là  incontinent.  Ainsi  aujourd'huy, 
"  si  sçavez  bien  conduyre  l'affaire,  reprendrons 
"  Lignago  qui  est  de  telle  importance  à  la  sei- 
»  gneurie  que  sçavez.  » 

Ce  qui  leur  fut  commandé  fut  très-bien  exé- 
cuté; et  menant  feste  et  joye,  approchèrent 
d'ung  gect  d'arc  Lignago,  sonnant  trompettes 
et  clérons.  Le  seigneur  de  La  Crote  avoit  ung 
lieutenant  en  la  place  qui  s'appelloit  Bernard 
de  Villars  ,  ancien  sage  chevalier  ,  et  qui  avoit 
beaucoup  veu.  Il  monta  sur  la  tour  du  portail 
pour  veoir  venir  ses  gens ,  qui  démenoient  si 
grant  joye  ,  affln  de  leur  faire  ouvrir  la  porte. 
Il  regarda  de  loing  leur  contenance  dont  il  s'es- 
bahyt,  et  dist  à  ung  qui  estoit  auprès  de  luy  : 
«  Vèlà  les  chevaulx  et  les  acoustremens  de  noz 
»  gens;  mais  il  m'est  advis  que  ceulx  qui  sont 
»  dessus  ne  chevauchent  point  à  nostre  mode, 
»  et  ne  sont  point  des  nostres  ,  ou  je  suis  déceu. 
»  Il  y  pourroit  bien  avoir  du  malheur  en  nostre 
»  endroit ,  et  le  cueur  le  méjuge.  Je  vous  prie, 
>'  descendez  ,  et  faictes  abaisser  la  planchette 
»  du  pont ,  et  puis  dictes  qu'on  la  retire.  Si  ce 
»  sont  noz  gens ,  vous  en  congnoistrcz  assez  ; 
"  si  ce  sont  cnnemys  ,  pensez  de  vous  saulver  à 

»  la  barrière.  J*ay  ici  deux  pièces  chargées;  s'il 
>'  est  besoing ,  en  serez  secouru.  »  Au  dire  du 
cappitaine  Bernard  ,  descendit  le  compaignon  , 
qui  sortit  hors  de  la  place,  cuydant  venir  au- 
devant  de  ses  gens ,  en  demandant  :  Qui  vive  ? 
où  est  le  cappitaine  Malerbe  ?  Hz  ne  respon- 
dirent  riens  :  mais  ,  cuydans  que  le  pont  feust 
abaissé,  commencèrent,  à  course  de  cheval, 
marcher.  Ledit  compaignon  se  saulva  telle- 
ment quellement  en  la  barrière.  Alors  furent 
tii'ées  les  deux  pièces  d'ai'tillerie,  qui  les  arresta 
sur  le  cul.  Ainsi  fut  saulvée  la  place  de  Lignage 
pour  ceste  fois  ;  mais  les  François  y  eurent 
grosse  honte  et  perte ,  dont  plusieurs  s'apper- 
çeurent.  Quant  le  povre  seigneur  de  La  Crote 
eut  entendu  le  pileux  affaire,  il  cuyda  mourir 
de  dueil.  Le  roy  de  France  en  fut  desplaisnnt  à 
merveilles,  et  luy  en  cuyda  faire  faire  ung 
mauvais  tour  \  mais  cela  s'appaisa  par  le  moyen 
du  seigneur  Jehan  Jacques ,  qui  estoit  pour  lors 
venu  en  France  pour  tenir  sur  fonds  madame 
Renée,  fille  du  roy  Loys  douzicsme  et  de  Anne 
sa  femme,  duchesse  de  Bretaigne,  lequel  luy 
fist  plusieurs  remonstrances  à  la  descharge  du- 
dit  seigneur  de  La  Ci'ote. 

Or  laissons  ce  propos,  et  retournons  au  pape 
Julles  second  ,  qui  marchoit  vers  Ferrare. 


x> 


CHAPITRE  XLIL 

Commcntle  pape  Julles  vint  en  personne  en  la 
duché  de  Ferrare;  et  comment  il  mist  le 
siège  devant  la  Myrandolle. 

Le  pape  Julles,  qui  désiroit  à  merveilles  re- 
couvrer la  duché  de  Ferrare  qu'il  prétendoit 
estre  de  l'Eglise ,  dressa  une  grosse  armée  qu'il 
fist  en  Boulenoys ,  pour  l'amener  en  ladicte 
duché  ;  et  s'en  vint ,  de  journée  en  journée ,  lo- 
ger en  ung  gros  village  qu'on  appelle  Sainct- 
Félix ,  entre  la  Concorde  et  la  Myrandolle. 
Le  duc  de  Ferrare  et  tous  les  François  qui  es- 
toient  avecques  luy  ,  s'estoient  venuz  loger  à 
douze  milles  de  Ferrare,  entre  deux  bras  du 
Pau,  en  ung  lieu  dit  l'Ospitalet,  où  il  fist  dresser 
ung  pont  de  bateaulx  qu'il  faisoit  très-bien 
garder,  car  par  là  souvent  ses  ennemys  est'oient 
escarmouchez.  Le  Pape ,  arrivé  à  Sainct-Félix  , 
manda  à  la  confesse  de  la  Myrandolle,  qui  fille 
naturelle  estoit  du  seigneur  Jehan  Jacques  de 
Trévolz  ,  alors  veufve  ,  qu'elle  voulsist  mettre 
sa  ville  de  la  Myrandolle  entre  ses  mains,  par- 
ce qu'elle  luy  estoit  nécessaire  pour  son  enlre- 
prinse  de  Ferrare.  La  confesse,  qui ,  suy vaut  le 
cueur  de  son  père ,  estoit  toute  françoise  ,  et 


sçavoit  très-bien  que  le  roy  de  France  favorisoit 
et  secouroit  le  duc  de  Ferrare ,  ne  l'eust  fait 
pour  mourir.  Elle  avoit  ung  sien  cousin  ger- 
main, appelle  le  conte  Alexandre  de  Trévolz, 
avecques  elle,  qui  ensemble  firent  response  à 
celluy  qui  estoit  venu  de  par  le  Sainct-Père;  et 
luy  fut  dit  que  quant  il  luy  plairoit  s'en  pour- 
roit  bien  retourner ,  et  dire  a  son  maistre  que 
pour  riens  la  contesse  de  la  Myrandolle  ne 
bailleroit  sa  ville  ;  qu'elle  estoit  sienne,  et  que. 
Dieu  aydant,  la  scauroit  bien  garder  contre 
tous  ceulx  qui  la  luy  vouidroient  ester.  De  ceste 
response  fut  courroucé  merveilleusement  le 
Pape ,  et  jura  sainct  Pierre  et  sainct  Paul  qu'il 
l'auroit  par  amour  ou  par  force.  Si  commanda 
à  son  nepveu  le  duc  d'Urbin,  cappitaine-général 
de  son  armée  ,  que  le  lendemain  il  allast  mettre 
le  siège. 

Le  conte  Alexandre  de  Trévolz,  qui  n'en 
pensoit  pas  moins ,  envoya  devers  le  duc  de 
Ferrare  et  les cappitaines  françois  à  l'Ospitalet, 
qui  n'estoit  que  à  douze  milles  ,  leur  supplier  , 
pource  qu'il  ne  se  sentoit  pas  bien  garny  de 
gens  pour  l'heure  ,  et  qui  de  jour  en  autre  espé- 
roit  le  siège,  qu'on  luy  envoyast  jusques  à  cent 
bons  compaignons  et  deux  canonniers.  La  chose 
luy  fut  aiséement  accordée  ,  car  la  perte  de  la 
Myrandolle  estoit  de  grosse  importance  au  duc 
de  Ferrare  ,  qui  estoit  ung  gentil  prince,  saige 
et  vigillant  à  la  guerre  ,  et  qui  scet  quasi  tous 
les  sept  ars  libéraulx ,  et  plusieurs  autres  choses 
mécauicques,  comme  fondre  artillerie  ,  dont  il 
est  aussi  bien  garny  que  prince  son  pareil  de 
tout  le  monde ,  et  si  en  scet  très-bien  tirer  , 
faire  les  affutz  et  les  bouiletz.  Or  laissons  ses 
vertus  là,  car  assez  en  avoit  et  a  encorcs.  Par 
l'advis  des  cappitaines  françois  il  envoya  à  la 
Myrandolle  les  deux  canonniers  et  les  cent  com- 
paignons qu'on  deniandoit;  et  avecques  eulx 
allèrent  deux  jeunes  gentilz-hommes ,  l'ung  du 
Dauphiné ,  appelle  Monchenu  ,  nepveu  du  sei- 
gneur de  Montoison  ,  et  l'autre  nepveu  du  sei- 
gneur Du  Lude,  qu'on  appelloit  Chantemerle  , 
du  pays  de  la  Beausse ,  ausquelz,  au  partir  ,  le 
bon  Chevalier  sans  paour  et  sans  reprouche 
dist  :  «  Mes  eufans ,  vous  allez  au  service  des 
»  dames;  monstrez-vous  gentilz  compaignons 
..  pour  acquérir  leur  grâce  ,  et  faites  parler  de 
>.  vous.  La  place  où  vous  allez  est  très-bonne  et 
»  forte  ;  si  le  siège  y  vient ,  vous  aurez  honneur 
»  à  la  garder.  »  Et  plusieurs  autres  joyeulx 
propos  leur  disoit  le  bon  Chevalier ,  pour  leur 
mettre  le  cueur  ou  ventre.  Si  monta  luy-mesmes 
à  cheval  avecques  sa  compaignie,  pour  leur 
faire  escorte  ;  et  si  bien  les  eonduysit  qu'ilz  en- 
trèrent dedans  la  ville  où  ilz  furent  receuz  de  la 

contesse  et  du  conte  Alexandre  très-honncste- 
ment.  Hz  n'y  furent  jamais  trois  jours  que  le 
siège  ne  feust  devant ,  et  l'artillerie  plantée  sur 
Je  bort  du  fossé,  qui  commença  à  tirer  fort  et 
royde.  Et  ceux  de  la  ville ,  qui  ne  monstroient 
pas  filtre  d'esbahissement ,  leur  rendoient  la 
pareille  au  mieulx  qu'ilz  povoient. 

Le  bon  Chevalier,  qui  ne  plaignit  jamais  ar- 
gent pour  seavoir  que  faisoient  ses  ennemys  , 
avoit  ses  espies  ,  qui  souvent  luy  rapportoient 
nouvelles  du  camp  et  du  Pape  ,  qui  estoit  enco- 
res  à  Sainct-Felix,  et  comment  il  se  délibéroit 
de  partir  dedans  nng  jour  ou  deux  pour  aller 
au  siège  qu'il  avoit  fait  mètre  devant  la  Myran- 
dolle.  Il  renvoya  encore  ung  desdits  espies  à 
Sainct-Félix,  dont  ils  n'estoientque  à  dix  milles, 
pour  entendre  au  vray  quant  le  Pape  partiroit. 
Il  fist  si  bonne  inquisition,  qu'il  sceut  pour  vray 
que  le  lendemain  yroit  en  sou  camp.  Si  en  vint 
advertir  le  bon  Chevalier,  qui  en  fut  bien  ayse, 
car  il  avoit  telle  chose  pensée  ,  qu'il  espéroit 
prendre  le  Pape  et  tous  ses  cardinaulx  ;  ce  qu'il 
eust  fait,  n'eust  esté  ung  inconvénient  qui  ad- 
vint, comme  vous  orrez. 


CHAPITRE  XLIII. 

Comment  le  bon  Chevalier  sans  paour  et  sans 
reprouche  cuyda  prendre  le  Pape  entre 
Sainct-Félix  et  la  3Iij randolle ;  et  à  quoy 
il  tint. 

Le  bon  Chevalier  s'en  vint  au  duc  de  Fer- 
rare  et  au  seigneur  de  JMontoison  ,  ausquelz  il 
dist  :  «  Messeigneurs,  je  suis  adverty  que  de- 
»  main  matin  le  Pape  veult  desloger  de  Sainct- 
>'  Félix  pour  aller  à  la  Myrandolle  :  il  y  a  six 
>•  grans  milles  de  l'ung  à  l'autre.  J'ay  adviséune 
»  chose,  si  la  trouvez  bonne ,  dont  il  sera  mé- 
»  moire  d'icy  à  cent  ans.  A  deux  milles  de 
»  Sainct-Félix  y  a  deux  ou  trois  beaulx  palais 
»  qui  sont  habandonnez  pour  l'occasion  de  la 
»  guerre  ;  je  suis  délibéré  toute  ceste  juiyt  m'en 
>'  aller  loger  avec  cent  hommes-d'armes  ;  sans 
»  paige  ne  varlet,  dedans  l'ung  de  ces  palais  ;  et 
»  demain  au  matin ,  quand  le  Pape  deslogera 
>•  de  Sainct-Félix  (je  suis  informé  qu'il  n'a  que 
»  ses  cardinaulx,  évcsques  et  prothonotaires, 
>•  et  bien  cent  chevaulx  de  sa  garde),  je  sorti- 
>•  ray  de  mon  embusche,  et  n'y  aura  nulle  faulte 
»  que  je  ne  l'empoigne;  car  l'alarme  ne  sçau- 
»  roit  estre  si  tost  au  camp  que  je  ne  me  sauve  , 
»  veu  qu'il  n'y  a  que  dix  milles  d'icy  là;  et  pre- 
"  nez  le  cas  quejefeusse  poursuivy,  vous,  Mon- 
»  seigneur,  dist-il  au  duc  de  Ferrare,  et  mon- 


"  seigneur  de  Montoison,  passerez  le  matin  le 
»  pont  avecques  tout  le  reste  de  la  gcndarme- 
"  rie,  et  me  viendrez  attendre  à  quatre  ou  cinq 
»  milles  dicy  pour  me  recueillir,  si  par  casfor- 
•>  tuit  m'advenoit  inconvénient.  » 

Oncques  chose  ne  fut  trouvée  meilleure  que 
la  parolle  du  bon  Chevalier  ;  ne  restoit  que  à 
l'exécuter  :  ce  que  guères  ne  tarda,  car  toute  la 
nuyt,  après  avoir  bien  fait  repaistre  les  chevaulx, 
print  cent  hommes-d'armes,  tous  esleuz  ;  et  puis 
après  que  chascun  fut  en  ordre,  comme  pour  at- 
tendre le  choc,  s'en  va  avecques  son  espie  ,  le 
beau  pas,  droit  h  ce  petit  village.  Si  bien  luy 
advint  qu'il  ne  trouva  homme  ne  femme  pour 
estre  descouvert,  et  se  logea  environ  une  heure 
devant  jour.  Le  Pape ,  qui  estoit  assez  mati- 
neux,  estoit  desjà  levé  ;  et  quant  il  veit  le  jour, 
monta  en  sa  lictière  pour  tirer  droit  en  son 
camp.  Et  devant  estoient  prothonotaires,  clercs 
et  officiers  de  toutes  sortes ,  qui  alloient  pour 
prendre  le  logis ,  et  sans  penser  aucune  chose 
s'estoient  mis  à  chemin. 

Quant  le  bon  Chevalier  les  entendit ,  ne  fist 
autre  demeure,  ains  sortit  de  son  embusche, et 
vint  charger  sur  les  rustres  qui ,  comme  fort 
effrayez  de  l'alarme ,  retournèrent ,  picquans  à 
bride  abatuë,  dont  ilz  estoient  partiz,  crians  : 
Alarme,  Alarme  !  mais  tout  cela  n'eust  de  riens 
servy.  Le  Pape,  ses  cardinaulx  et  évesques  eus- 
sent esté  prins,  sans  nng  inconvénient  qui  fut 
très-bon  pour  le  Sainct-Père,  et  fort  malheureux 
pour  le  bon  Chevalier  :  c'est  qu'ainsi  que  le  Pape 
fut  monté  en  sa  lictière,  et  sorty  hors  du  che- 
min de  Sainct-Félix,  ne  fut  pas  à  ung  gect  de 
boulle,  qu'il  ne  tumbast  du  ciel  la  plus  aspre  et 
véhémente  neige  qu'on  eust  veu  cent  ans  devant  : 
mais  c'estoit  par  telle  impétuosité,  que  l'on  ne 
voyoit  pas  l'ung  l'autre.  Le  cardinal  de  Pavye , 
qui  estoit  alors  tout  le  gouvernement  du  Pape , 
luy  dist  :  «  Pater  Sancte^  il  n'est  pas  possible 
»  d'aller  par  ce  pays  pendant  que  cecy  durera  ; 
»  il  est  plus  que  nécessaire,  et  me  semble  que 
»  devez  sans  tirer  oultre,  retourner  ;  »  ce  que  le 
Pape  accorda,  qui  ne  sçavoit  riens  de  l'embus- 
che  ;  et  de  malheur,  ainsy  que  les  fuyans  retour- 
noient, et  le  bon  Chevalier  à  pointe  d'espron  les 
chassoit,  sans  se  vouloir  arresterà  prendre  per- 
sonne, car  là  ne  s'estendoit  point  son  courage  , 
sur  le  point  qu'il  arrivoit  à  Sainct-Félix,  le  Pape 
ne  faisoit  qu'entrer  dedans  le  chasteau  ;  lequel , 
au  cry  qu'il  ouyt,  eut  telle  frayeur,  que  subite- 
ment et  sans  ayde  sortit  de  sa  lictière ,  et  luy- 
mesme  ayda  à  lever  le  pont  :  qui  fut  fait  d'homme 
de  bon  esperit,  car  s'il  eust  autant  demouré  qu'on 
mectroit  à  dire  ung  Pater  noster^  il  estoit  cro- 
qué. 

Qui  fut  bien  marry  ce  fut  le  bon  Chevalier  ; 
car,  encores  qu'il  sccust  le  cbasteau  n'cstrc  guè- 
res  fort,  et  qu'en  iing  quart  d'heure  se  pourroit 
prendre,  si  n'avoit-il  nulle  pièce  d'artillerie;  et 
puis  d'ung  autre  costé  pensoit  bien  qu'il  seroit 
descouvert  incontinent  à  ceulx  du  camp  de   la 
Myrandolie  ,  qui  luy  pourroient  faire  lecevoir 
une  honte.  Si  se  mist  au  retour,  après  qu'il  eut 
pris  tant  de  prisonniers  qu'il  voulut;  où  entre 
autres  y  avoit  deux  évesques  portatifz,  et  force 
muletz  de  cariage  que  ses  gens-d'armes  emme- 
nèrent. ]Maisonc(iues  bomiue  ne  retourna  si  mé- 
lancolie qu'il  estoit  d'avoir  failly  si  belle  prinse, 
combien  que  ce  ne  fut  pas  sa  faulte,  car  jamais 
entreprinse  ne  fut  mieulx  ne  'plus  subtilement 
conduicte.  Quant  il  lut  arrivé  vers  le  duc  de 
Ferrare,  le  seigneur  de  Montoison  et  ses  autres 
compaignons,  qu'il  trouva  à  six  milles  de  leur 
pont  pour  le  recevoir  et  secourir  si  besoing  en 
eust  eu,  et  qu'il  leur  eut  compté  sa  deffortune , 
furent  bien  marris;  toutesfois  ilz  le  réconfortè- 
rent le  mieulx  qu'ilz  peurent,  luy  remonstrant 
que  la  faulte  n'estoit  pas  venue  de  luy,  et  que 
jamais  homme  ne  fist  mieulx.  Ainsi  l'emmenè- 
rent, tousjours  devisans  de  joyeuses  parolles,  et 
preschans  avecques  leurs  prisonniers,  dont  des- 
sus  le  chemin  en  renvoyèrent  à  pied  la  pluspart. 
Les  deux    évesques  payèrent  quelque  légière 
rançon,  et  puis  s'en  retournèrent. 

Le   Pape  demoura  dedans  le   chasteau   de 
Sainct-Felix,  lequel,  de  la  belle  paour  qu'il  avoit 
eue,  trembla  la  fiebvre  tout  au  long  du  jour  ,  et 
la  nuyt  manda  son  nepveu  le  duc  d'Urbin  ,  qui 
le  vint  quérir  avecques  quatre  cens  hommes- 
d'armes,  et  le  mena  en  son  siège,  ou  il  fist  tant 
que   la  Myrandolie  fut  prise.  Bien  y  demoura 
trois  sepmaines  devant,  et  ne  l'eust  jamais  eue 
«ans  ung  inconvénient  qui  advint  :  c'est  qu'il 
neigea  bien  six  jours  et  six  nuytz  sans  cesser, 
et  tellement  que  la  neige  estoit  dedans  le  camp, 
de  la  haulteur  d'ung  homme.  Après  la  neige  il 
gela  si  fort  que  les  l'ossez  de  la  Myrandolie  !e 
furent  de  plus  de  deux  grands  piedz  ;  en  sorte 
que  dessus  le  bort  tumba  ung  canon  avecques 
son  affust,  qui  ne  rompit  point  la  glace.  L'artil- 
terie  du  Pape  avoit  fait  deux  bonnes  et  grandes 
berches.  Ceulx  qui  estoient  dedans  n'espéroient 
aucunement  que  de  part  du  monde  on  leur  allast 
lever  le   siège;  car  le  seigneur  de  Chaumont , 
grant  maistre  de  France,  et  gouverneur  de  Mi- 
lan, avecques  le  reste  de   l'armée  du  Roy  son 
maistre,  se  tenoit  à  Rége,  laquelle  il  faisoit  rem- 
parer  chascun  jour,  doubtant  que  le  Pape,  après 
la  prise  de  la  Myrandolie,  n'allast  là  ;  lequel 
avoit  grosse  puissance,  car  la  pluspart  de  l'ar- 
mée du    roy  d'Espaigne  estoit  avecques  luy  , 


et  celle  des  Véniciens  ,  qui  jà  avoient  prins 
son  aliance.  Si  eut  conseil  le  conte  Alexandre  et 
la  contessede  rendre  la  ville,  les  vies  franches  ; 
mais  le  Pape  vouloit  tout  avoir  à  sa  mercy.  Tou- 
tesfois cela  se  traicta  par  le  moyen  du  duc  d'Ur- 
bin, qui  avoit  tousjours  le  cueur  françois,  car  le 
roy  de  France  Loys  douziesme  l'avoit  nourry 
en  jeunesse ,  et  sans  luy  le  Sainct-Pere  n'eust 
pas  esté  si  gracieux. 

Quant  les  nouvelles  de  la  prise  de  la  Myran- 
dolie furent  scènes  ou  camp  du  duc  de  Ferrare, 
toute  la  compaignie  en  fut  desplaisante  à  mer- 
veilles. Le  duc  se  doubta  que  bienlost  seroit  as- 
siégé cà  Ferrare.  Si  deffist  son  pont  et  se  retira 
avecques  toute  son  armée  en  sa  ville,  délibéré 
jusques  au  derrcnier  jour  de  sa  vie  la  garder. 
Le  Pape  ne  daigna  entrer  dedans  la  ville  de  la 
jMyrandolle  par  la  porte  :  il  fist  faire  ung  pont 
par  dessus  le  fossé,  sur  lequel  y  passa,  et  entra 
dedans  par  une  des  berches.  Il  s'y  tint  quelques 
jours,  où  par  tous  les  moyens  du  monde  advi- 
soit  connnent  il  pourroit  dommager  le  duc  de 
Ferrare. 


CHAPITRE  XLIV. 

Comment  le  Pape  envoya  une  bende  de  sept 
à  limjt  mille  hommes  devant  une  place  dit 
duc  de  Ferrare  ^  nommée  la  Bastide;  et 
com,ment  ilz  furent  deffaictz,  par  Vadvis  du 
bon  Chevalier  sans  imour  et  sans  reproii- 
che. 

Quant  le  Pape  fut  dedans  la  Myrandolie, 
fist  ung  jour  assembler  son  nepveu  et  tous  les 
cappitaines,  tant  de  cheval  que  de  pied,  ausquelz 
il  dist  comment  il  vouloit,  sans  plus  autre  chose 
entreprendre,  aller  mettre  le  siège  devant  Fer- 
rare. Si  vouloit  sur  ce  avoir  leur  advis,  et  com- 
ment la  chose  se  pourroit  le  plus  seureraent  con- 
duire ;  car  il  scavoit  ladicte  ville  forte  ix  mer- 
veilles, bien  garnye  de  bonnes  gens  de  guerre 
et  d'artillerie,  et  que  à  grant  peine,  sans  faulte 
de  vivres,  l'auroit-il  qu'elle  ne  luy  coustast  beau- 
coup :  mais  par  ce  point  les  feroit-il  venir  à  la 
raison,  considéré  qu'il  avoit  le  moyen  de   leur 
coupper  le  passage  du  Pau  ;  que  au  dessus  de 
Ferrare  ne  leur  viendroit  riens;  etdudessoubz, 
que  les  Véniciens  aussi  garderoient  bien  qu'ilz 
n'en  auroient  point.  Il  n'y  eut  celluy  ([ui  n'en 
dist  son  opinion,  tant  que  ce  fut  à  parler  à  ung 
cappitaine  de  la  seigneurie  de  Venise,  qu'on  ap- 
pelloit  Jehan  Fort,  qui  en  son  langaige  ,  et  en 
«'adressant  au   Pape ,  dist  :  «  Très  Sainct-Père  , 

«  j'ay  ouy  les  oppinions  de  tous  messeigneiirs 
»  qui  sont  icy  en  présence  ;  et,  à  les  ouyr,  eon- 
»  cluent,  suyvant  ce  qu'avez  proposé  ,  que  en 
»  gardant  que  par  le  Pau  n'entrent  vivres  de- 
»  dans  Ferrare,  et  que  par  l'isie  soit  assiégée , 
»  en  peu  de  jours  sera  affamée.  Je  congnois  le 
»  pays,  et  en  a  beaucoup  et  de  bon  le  duc  de 
»  Ferrare  :  par  Argenté  luy  pourront  vivres 
»  venir,  et  en  babondance,  maisà  celapourvoy- 
»  roit-on  bien.  D'autre  part,  il  a  ungpays  qu'on 
»  appelle  le  Polesnie  de  Sainct-George,  qui  tant 
«  est  garny  de  biens,  que  quant  d'ailleurs  n'en 
»  viendroit  a  Ferrare,  il  est  suffisant  la  nourrir 
«  ung  an;  et  est  bien  difficille  de  garder  qu'il 
>'  n'en  eust  de  là  sans  prendre  une  place  à  vingt 
»  et  cinq  milles  dudit  Ferrare,  qu'on  appelle  la 
)'  Bastide  :  mais  si  elle  estoit  prise,  je  tiendrois 
«  la  ville  affamée  en  deux  moys ,  au  grant  peu- 
»  pie  qui  est  dedans.  » 

A  grant  peine  eut  le  cappitaine  Jehan  Fort 
achevé  son  propos ,  que  le  Pape  ne  dist  :  «  Or 
»  acoup  il  faut  avoir  ceste  place;  je  ne  seray 
■>  jamais  à  mon  aise  qu'elle  ne  soit  prise.  »  Si 
furent  ordonnez  deux  cappitaines  espaignolz 
avecques  deux  cens  hommes-d'armes,  ce  cappi- 
taine Jehan  Fort  avecques  cinq  cens  chevaulx- 
légiers  et  cinq  ou  six  mille  hommes  de  pied, 
pour  aller  exécuter  ceste  entreprise  ,  acompai- 
gnez  de  six  pièces  de  grosse  artillerie.  Eulx 
assemblez  ,  se  mirent  à  chemin ,  et  allèrent 
sans  rencontre  trouver  jusques  devant  la  place. 
Quant  le  cappitaine  qui  en  avoit  la  garde  veit 
si  grosse  puissance,  eut  frayeur,  et  non  sans 
cause ,  car  il  n'estoit  pas  à  l'heure  fort  bien 
garny  de  gens  de  guerre  :  toutesfois  il  délibéra 
de  faire  son  debvoir,  et  d'advertir  le  duc  son 
maistre  de  son  inconvénient.  Les  gens  du  Pape 
ne  firent  autre  séjour  ,  sinon,  après  eulx  estre 
logez,  asseoir  leur  artillerie;  et  commencea  à 
batre  la  place  à  force.  Le  cappitaine  avoit  fait 
secrètement  partir  ung  homme  par  lequel  il 
mandoit  au  duc  son  affaire,  et  que  s'il  n'estoit 
secouru  en  vingt  et  quatre  heures  ,  il  se  voyoit 
eu  dur  parfy,  parce  qu'il  n'avoit  pas  gens  de- 
dans pour  deffeudre  à  la  puissance  qu'il  avoit 
devant  luy.  Le  messager  fist  extrême  diligence, 
et  fut  environ  midy  à  Ferrare  ;  ainsi  ne  mist 
point  six  heures. 

Le  bon  Chevalier  estoit  allé  à  l'esbat  à  une 
porte  par  ou  entra  le  messagier  ,  qui  fut  enquis 
à  qui  il  estoit,  et  amené  devant  luy,  qui  luy 
demanda  dont  il  venoit,  lequel  respondit  asseu- 
réement  :  «  Monseigneur ,  je  viens  de  la  Bas- 
»  tide  ,  laquelle  est  assiégée  de  sept  ou  Iniyt 
V  mille  hommes;  et  m'envoye  le  cappitaine  dire 
il  au  duc  que  s'il  n'est  secouru ,  il  ne  sçauroit 


»  tenir  demain  tout  au  long  du  jour,  au  moins 
»  s'ilz  luy  livrent  assault. — Comment,  mon 
>'  amy,  est  si  mauvaise  la  place?  —  Non,  dist  le 
»  messagier,  ains  une  des  bonnes  d'Italye  ;  mais 
»  il  n'a  que  vingt-cinq  hommes  de  guerre  de- 
»  dans,  qui  n'est  pas  pour  la  deffendre  contre  la 
»  force  des  ennemys.  —  Or,  venez  doncques, 
»  mon  amy,  je  vous  meneray  devers  le  duc.  » 
Hz  estoient  luy  et  le  seigneur  de  Monloison  en- 
semble sur  leurs  mules  en  la  place  de  la  ville  , 
devisans  des  affaires.  Hz  veirent  venir  le  bon 
Chevalier,  qui  amenoit  cest  homme,  et  eurent 
ymagination  que  c'estoit  une  espie.  Si  dist  le 
seigneur  de  Montoison,  s'adressant  au  bon 
Chevalier  :  «  Mon  compaignon,  vous  aymeriez 
»  mieulx  estre  mort ,  que  ne  feissiez  tous  les 
"  jours  quelque  prinse  sur  noz  ennemys;  com- 
»  bien  vous  payera  ce  prisonnier  pour  sa  ran- 
"  çon  ?  —  Sur  ma  foy,  respondit  le  bon  Cheva- 
»  lier ,  il  est  des  nostres ,  et  nous  apporte 
"  d'estranges  nouvelles,  comme  il  dira  à  mon- 
»  seigneur.  »  Lors  le  duc  l'enquist ,  et  puis  re- 
garda les  lettres  que  le  cappitaine  de  La  Bastide 
luy  escripvoit.  En  les  lisant,  chascun  le  voyoit 
blesmir  et  changer  de  couleur  ;  et  quand  il  eut 
achevé  de  lire,  haulsa  les  espaules,  et  dist  : 
"  Si  je  pers  la  Bastide,  je  puis  bien  haban- 
»  donner  Ferrare ,  et  je  ne  voy  pas  bien  le 
"  moyen  qu'elle  soit  secourue  dedans  le  terme 
"  que  celluy  qui  est  dedans  me  rescript  ;  car  il 
»  demande  secours  dedans  demain  pour  tout  le 
»  jour  ,  et  il  est  impossible.  —  Pourquoy?  res- 
»  pondit  le  seigneur  de  Montoison.  —  Dist  le 
>'  duc  :  Parce  qu'il  y  a  vingt  et  cinq  milles 
»  d'ici  là;  et  davantage,  au  temps  qu'il  fait ,  il 
»  fault  passer  par  ung  chemin  où ,  l'espace  de 
"  demy-mille,  fault  aller  l'ung  après  l'autre.  Et 
»  encores  y  a-il  une  autre  chose ,  c'est  que  si 
"  noz  ennemys  estoient  advertis  d'uug  passage 
>'  qu'il  y  a,  vingt  hommes  garderoient  dix  mille 
"  de  passer;  mais  je  croy  qu'ilz  ne  le  sçavent 
»  pas.  » 

Quant  le  bon  Chevalier  sans  paour  et  sans 
reprouche  veit  le  duc  ainsi  esbahy,  et  non  sans 
cause ,  luy  dist  :  <;  Monseigneur ,  quant  il  est 
»  question  de  peu  de  chose ,  la  fortune  est  aisée 
>>  à  passer;  mais  quant  il  y  va  de  sa  destruction, 
»  on  y  doit  pourveoir  par  tous  les  moyens  qu'il 
»  est  possible.  Les  ennemys  sont  devant  la 
»  Bastide ,  et  cuydent  estre  bien  asseurez ,  par- 
»  ce  que ,  au  moyen  de  ce  que  la  grosse  armée 
»  du  Pape  est  près  d'icy ,  leur  est  ad  vis  que 
»  n'oserions  partir  ceste  ville  pour  leur  aller 
>'  lever  le  siège.  J'ay  pensé  une  chose  qui  sera 
>  fort  aisée  à  exécuter;  et  si  le  malheur  n'est 
•'  trop  contre  nous,  en  viendrons  à  honneur. 

>'  Vous  avez  en  ccste  ville  quatre  ou  cinq  raille 
»  hommes  de  pied  ,  gentilz  compaignons  et  gens 
»  aguerriz  le  possible.  Prenons-en  deux  mille, 
»  avecques  les  huyt  cens  Suisses  du  cappitaine 
»  Jacob  ,  et  les  faisons,  sur  la  niiyt,  en  bateaulx 
»  mettre  sur  l'eaue.  Vous  estes  encores  seigneur 
»  du  Pau  jusques  à  Argenté.  Hz  nous  yront  at- 
»  tendre  à  ce  passage  que  vous  dictes.  S'ilz  y 
»  sont  les  premiers  ,  iiz  le  prendront,  et  la  gen- 
»  darmerie  qui  est  en  ceste  ville  yra  par  terre 
»  toute  ceste  nuyt.  Nous  aurons  bonnes  guydes, 
»  et  ferons  de  façon  que  y  serons  au  point  du 
"  jour  ;  et  ainsi  nous  joindrons  les  ungs  avecques 
»  les  autres.  Noz  ennemys  ne  se  doubleront  ja- 
»  mais  de  ceste  entreprinse.  Il  n'y  a  du  passage 
»  que  vous  dictes  sinon  trois  milles  ,  ou  moins 
»  encores,  jusques  à  la  Bastide.  Devant  qu'ilz 
«  se  soient  mis  en  ordre  de  conibatre ,  leur 
>•  yrons  livrer  la  bataille  aigrement  ;  et  le  cueur 
X  me  dit  que  nous  les  defferons.  » 

S'on  eust  donné  cent  mille  escuz  au  duc  , 
n'eust  pas  esté  plus  joyeux.  Si  respondit  en 
soubzriant  :  «  Par  ma  foy,  Monseigneur  de 
»  Bayart,  il  ne  vous  est  riens  impossible  ;  mais 
»  je  vous  prometz,  sur  mon  honneur,  que  si 
»  messeigneurs  qui  sont  icy  trouvent  vostre  op- 
»  pinion  bonne,  je  me  fais  doubte  que  ne  facions 
»  de  noz  ennemys  ce  que  vous  dictes;  et  de  ma 
»  part  les  en  supplie  tant  que  je  puis.  »  Lors 
mist  le  bonnet  hors  de  la  teste. 

Le  seigneur  de  Montoison,  hardy  et  vertueux 
cappitaine  respondit  :  «  Monseigneur  ,  nous  n'a- 
»  vous  mestier  de  prières  en  vostre  endroit,  et 
>'  ferons  ce  que  commanderez,  car  ainsi  l'axons 
»  en  charge  du  Roy  uostre  maistre.  »  Autant  en 
dirent  le  seigneur  Du  Lude  et  le  cappitaine 
Fontrailles,  bien  délibérez  de  faire  leur  debvoir. 
Hz  envoyèrent  quérir  les  cappitaines  des  gens 
de  pied  ,  ausquelz  ilz  déclairèrent  l'affaire ,  qui 
leur  fut  advis  estre  en  paradis.  Le  duc  fist  se- 
crètement apprester  force  barques  ,  sans  bruyt 
quelconque;  car  il  y  avoit  des  gens  en  la  ville 
qui  estoicnt  fort  bons  papalistes.  Les  barques 
prestes  sur  le  soir  ,  se  mirent  les  gens  de  pied 
dedans ,  qui  eurent  bons  et  seurs  mariniers. 

Les  gens  de  cheval  ,  ou  le  duc  estoit  en  per- 
sonne, partirent  sur  le  commencement  de  la 
nuyt,  Hz  avoient  bonnes  guydes,  et,  quelque 
mauvais  temps  qu'il  fist ,  furent  seurement  con- 
duytz;  et  si  bien  leur  advint  que  demye-heure 
devant  jour  arrivèrent  lesditz  gens  de  cheval 
au  passage,  ou  ilz  ne  trouvèrent  nul  empesche- 
ment,  dont  ilz  furent  très-joyeulx;  et  ne  de- 
moura  pas  demye-heure  que  les  barques  ,  les- 
quelles araenoient  les  gens  de  pied ,  n'arri- 
Vassent.  Si  descendirent ,  et  puis  après  le  petit 


pas  allèrent  droit  à  ce  mauvais  passage ,  qui 
estoit  ung  petit  pont  où  ne  povoit  passer  que 
uug  homme-d'armes  de  fronc;  et  estoit  sur  ung 
canal  assez  profond,  entre  le  Pau  et  la  Bastide. 
Hz  misrent  bien  une  grosse  heure  à  passer , 
tellement  qu'il  estoit  jour  tout  cler,  dont  le  duc 
eut  mauvaise  oppinion  :  et  par  ce  qu'il  n'oyoit 
point  tirer  l'artillerie  ,  doubtoit  que  sa  place 
feust  perdue.  Mais  ainsi  qu'il  en  parloit  aux 
cappitaines  françois,  va  ouyr  trois  coups  de  ca- 
nons tout  d'une  bende ,  dont  luy  et  toute  la 
belle  et  bonne  compaignie  furent  fort  joyeulx. 
Il  n'y  avoit  pas  plus  d'uug  mille  jusques  aux 
ennemys. 

Si  commençea  à  dire  le  bon  Chevalier  : 
«  Messeigneurs ,  j'ay  ouy  tousjours  dire  que 
»  celluy  est  fol  qui  n'estime  son  ennemy.  Nous 
>'  sommes  près  des  nostres;  ilz  sont  trois  contre 
»  ung.  S'ilz  sçavoient  nostre  entreprise  ,  sans 
»  nulle  faulte  nous  aurions  de  l'affaire  et  beau- 
»  coup  ;  car  ilz  ont  artillerie ,  et  nous  n'en 
»  avons  point.  Davantage ,  j'ay  entendu  que  ce 
»  qui  est  devant  la  Bastille  est  toute  la  fleur  de 
»  l'armée  du  Pape  ;  il  les  fault  prendre  en  dé- 
»  sarroy  qui  pourra.  Je  suis  d'oppinion  que  le 
»  bastard  duFay,  mon  guydon ,  qui  est  homme 
"  sçavant  en  telles  matières,  par  le  costé  où  sont 
»  venuz  les  ennemys  leur  aille  dresser  l'alarme 
»  avecques  quinze  ou  vingt  chevaulx  ;  et  le  cap- 
»  pitaine  Pierrepont  sera  a  ung  gect  d'arc  avec- 
"  ques  cent  hommes-d'armes ,  pour  luy  tenir 
»  escorte  s'il  est  repoussé;  et  luy  baillerons 
»  le  cappitaine  Jacob  Zeraberc  avecques  ses 
»  Suysses.  Vous  ,  Monseigneur ,  dist-il  au  duc  , 
»  monseigneur  de  Montoison,  messeigneurs  mes 
..  compaignons  et  moy,  yrons  droit  au  siège,  où 
..  je  yray  devant  leur  faire  ung  alarme.  Si  celluy 
»  du  bastard  du  Fay  est  premier  dressé  ,  et  ilz 
>.  voisent  tous  là ,  nous  les  enclorrons  entre  luy 
..  et  nous;  et  si  le  nostre  est  le  premier  levé  ,  le 
»  cappitaine  Pierrepont  et  sa  bende  de  Suysses 
»  en  feront  autant  de  leur  costé.  Cela  leseston- 
>:  nera  tant ,  qu'ilz  ne  sçauront  que  faire  ;  car 
»  ilz  estimeront  que  nous  soyons  trois  fois  plus 
»  de  gens  que  ne  sommes ,  et  surtout  que  toutes 
"  noz  trompettes  sonnent  à  l'aborder.  » 

Oncques  chose  ne  fut  trouvée  meilleure;  car 
il  fault  que  tous  lisans  ceste  histoire  sachent 
que  ce  bon  Chevalier  estoit  ung  vray  registre 
des  batailles  ;  parquoy  tout  homme ,  pour  sa 
grande  expérience  ,  se  tenoit  à  ce  qu'il  disoit. 
Or  venons  au  point.  Les  deux  bendes  deslo- 
gèrent :  l'une  alla  par  le  chemin  qu'estoient 
venuz  les  ennemys  ,  ainsi  que  ordonné  avoit 
esté  ,  et  les  autres  droit  à  la  place  ;  laquelle  ilz 
approchèrent^    sans  estre  aucunement   apper- 

ceiiz,  de  la  portée  d'ung  canon  en  bute.  Si 
dressa  le  bastard  Du  Fay  ung  aspre  et  ehault  | 
alarme  ,  qui  estonna  merveilleusement  ceulx 
du  camp  :  toutesfois  ilz  commencèrent  à  eulx 
armer,  monter  à  cheval ,  et  aller  droit  où  es- 
toit  ledit  alarme.  Leurs  gens  de  pied  se  met- 
toient  ce  pendant  en  bataille  ;  et  s'ilz  se  feussent 
une  fois  rengez  tous  ensemble,  il  y  eust  eu 
combat  mortel  et  dangereux  ))our  lesFerraroys, 
pour  le  gros  nombre  qu'ilz  estoient.  Mais  deux 
iuconvéniens  leur  advinrent  tout  à  ung  coup  : 
c'est  que  quant  ceulx  qui  repoussoient  le  bas- 
tard  Du  Fay  furent  à  deux  cens  pas  loing  ,  ren- 
contrèrent le  cappitaine  Pierrepont,  qui  les 
rembarra  à  merveilles ,  et  donna  dedans  eulx 
fièrement. 

Les  Suysses  commencèrent  à  marcher,  qui 
desjà  vindrent  trouver  leurs  gens  de  pied  en 
bataille,  et  en  gros  nombre,  comme  de  cinq  à 
six  raille.  Si  furent  lourdement  repoussez  les- 
ditz  Suysses ,  et  eussent  esté  rompuz  n'eust  esté 
la  gendarmerie  qui  les  secourut ,  laquelle  donna 
aux  ennemys  par  les  flancs.  Ce  pendant  vont  ar- 
river le  duc  ,  les  seigneurs  de  Montoison  ,  Du 
Lude,  de  Fontrailles  et  le  bon  Chevalier,  avec- 
ques  leurs  gens  de  cheval  et  deux  mille  hommes 
de  pied,  qui  parle  derrière  vont  envahir  lesditz 
ennemys ,  de  sorte  que  tout  fut  poussé  par  terre. 
Le  cappitaine  Fontrailles  et  le  bon  Chevalier 
apperceurent  une  troppe  de  gens  de  cheval  en 
nombre  de  trois  à  quatre  cens ,  qui  se  voul oient 
ralyer  ensemble.  Si  appellèrent  leurs  enseignes, 
et  tournèrent  ceste  part  ;  et  en  cryaat  France , 
France!  duc  ^  duc!  les  chargèrent  en  façon 
que  la  pluspart  alla  par  terre. 

Lesditz  ennemys  combatirent  une  bonne 
heure,  mais  enfin  perdirent  le  camp,  et  qui  se 
peut  saulver  se  saulva;  mais  il  n'y  en  eut  pas 
beaucoup.  Le  duc  et  les  François  y  firent  une 
merveilleuse  boucherie,  car  il  mourut  plus  de 
quatre  ou  cinq  mille  hommes  de  pied  ,  plus  de 
soixante  hommes-d'arraes ,  et  plus  de  trois  cens 
chevaulx  prins,  ensemble  tout  leur  bagage  et 
artillerie  :  tellement  qu'il  n'y  avoit  celluy  qui 
ne  feust  bien  empesché  d'emmener  son  butin. 
Je  ne  sçay  comment  les  cronicqueurs  et  histo- 
riens n'ont  autrement  parlé  de  ceste  ])elle  ba- 
taille de  la  Bastide  ;  mais  cent  ans  devant  n'en 
avoit  point  esté  de  mieulx  combatue ,  ne  à  plus 
grant  hasart.  Toutesfois  ainsi  le  convenoit  faire, 
ou  le  duc  et  les  François  estoient  perduz  ,  les- 
quelz  s'en  retournèrent  glorieux  et  triumphans 
dedans  la  ville,  ou  ung  chascun  leur  donnoit 
iouenge  inestimable.  Sur  toutes  personnes ,  la 
bonne  duchesse  ,  qui  estoit  une  perle  en  ce 
monde  ,  leur  fist  singulier  recueil  ;  et  tous  les 


jours  leur  faisoit-  banquetz  et  festins  à  la  mode 
d'Vtalie,  tant  beaulx  que  mer\eilles.  IVien  ose 
dire  que  de  son  temps ,  ne  beaucoup  devant ,  ne 
s'est  point  trouvé  de  plus  triumphante  princesse  ; 
car  elle  estoit  belle,  bonne,  doulce  et  courtoise 
à  toutes  gens.  Elle  parloit  espaignol ,  grec  ,  yta- 
lien  et  françois ,  quelque  peu  très-bon  latin  ,  et 
composoit  en  toutes  ces  langues  ;  et  n'est  rien 
si  certain  que  combien  que  son  mary  feust  sage 
et  hardy  prince,  ladicte  dame,  par  sa  bonne 
grâce ,  a  esté  cause  de  luy  avoir  fait  faire  de 
bons  et  grans  services. 


CHAPITRE  XLV. 

De  la  mort  du  seicjneur  de  Montoison;  et  de 
plusieurs  menées  que  firent  le  pape  Julles 
et  le  duc  de  Ferrare  Vung  contre  Vautre , 
où  le  bon  Chevalier  se  monstra  vertueux. 

Après  ceste  gaillarde  bataille  de  la  Bastide, 
le  gentil  seigneur  de  Montoison  ne  vesquit 
guères  ;  car  une  fièvre  continue  l'empoigna , 
qui  ne  le  laissa  jusques  à  la  mort  :  ce  fut  ung 
gros  dommage ,  et  y  fist  France  lourde  perte. 
Il  avoit  esté  en  sa  vie  ung  des  acomplis  gen- 
tilz-hommes  qu'on  eust  sceu  trouver,  et  avoit 
fait  de  belles  choses  ,  tant  en  Picardie  ,  Bretai- 
gne ,  Naples ,  que  Lombardie.  C'estoit  ung 
droit  esmérillon  ,  vigillant  sans  cesse  ,  et  quant 
il  estoit  en  guerre  ,  tousjours  le  cul  sur  la 
selle  :  au  moyen  de  quoy  estoit  à  l'heure  de  son 
trespas  fort  usé  et  cassé  ^  mais  tant  proprement 
et  mignonnement  se  contenoit,  qu'il  sembloit 
ung  homme  de  trente  ans.  De  sa  piteuse  des- 
convenue furent  le  duc ,  la  duchesse  de  Fer- 
rare,  le  bon  Chevalier  et  tous  les  autres  cappi- 
taines  françois  si  très-dolens  que  merveilles. 
Mais  c'est  une  chose  où  on  ne  peult  remédier. 

Le  Pape  estoit  encores  à  la  MyrandoUe , 
que  quant  il  sceut  les  nouvelles  de  La  Bastide 
et  la  deffaicte  de  ses  gens ,  cuyda  désespérer , 
et  jura  Dieu  qu'il  s'en  vengeroit,  et  que  pour 
cela  ne  demoureroit  point  ([u'il  n'allast  assiéger 
Ferrare  ,  à  quoy  soubdainement  vouloit  enten- 
dre ;  mais  les  cappitaines  et  gens  de  guerre  qu'il 
avoit  avecques  luy,  mesmement  le  duc"  d'Ur- 
bin  ,  son  nepveu  ,  qui  eust  bien  voulu  que  le  roy 
de  France  et  luy  eussent  esté  amys ,  l'en  des- 
tournoient tant  qu'ilz  povoient ,  luy  remons- 
trant  que  Ferrare,  garnye  comme  elle  estoit , 
et  de  telz  cappitaines,  mesmement  le  bon  Che- 
valier ,  à  qui  nul  ne  se  comparoit ,  ne  se  pren- 
droit  pas  aiséement  ;  et  que  si  son  armée  entroit 
en  l'isle  pour  l'assiéger,  vivres  y  viendroient  à 

grant  peine.  Ce  conseil  ne  trouvoit  pas  bon  le 
Pape,  car  cent  fois  le  join-  disoit  :  Ferrare, 
Ferrare ,  Vavro  al  corpo  de  Dio.  Si  s'advisa 
d'ung  autre  moyen  ,  et  mist  en  son  entendement 
qu'il  praticqueroit  quelques  gentilz-hommes  de 
la  ville,  par  le  moyen  desquelz  il  la  pourroit 
avoir,  car  d'une  nuyt  luy  pourroient  livrer  une 
porte  par  où  ses  gens  entreroient.  Il  y  envoya 
plusieurs  espies,  et  avoient  charge  de  parler  à 
aucuns  gentilz-hommes  :  mais  le  duc  et  le  bon 
Chevalier  faisoient  faire  si  bon  guet,  qu'il  n'en 
entroit  pas  ung  qui  ne  feust  empoigné ,  et  en  fut 
pendu  six  ou  sept.  Toutesfois  le  duc  fut  en 
souspeçon  d'aucuns  gentilz-hommes  de  sa  ville  , 
lesquelz  il  list  mettre  prisonniers  par  adventure 
à  tort ,  entre  lesquelz  fut  le  conte  Boors  Calca- 
gnyn ,  qui  avoit  logé  chez  luy  le  bon  Chevalier, 
qui  fut  desplaisant  de  sa  détencion  :  mais 
parce  que  les  choses  estoient  fort  doubteuses  , 
ne  s'en  voulut  mesler  que  bien  à  point. 

Quant  le  Pape  veit  qu'il  ne  viendroit  point  à 
ses  attainctes  par  ce  moyen ,  s'advisa  d'une  ter- 
rible chose  ;  car  il  mist  en  son  entendement , 
pour  se  venger  des  François,  qu'il  praticqueroit 
le  duc  de  Ferrare.  Il  avoit  ung  gentil-homme 
lodezan  ,  du  duché  de  Milan  ,  à  son  service , 
qu'on  appelloit  messire  Augustin  Guerlo  ;  mais 
il  changeoit  son  nom.  C'estoit  ung  grant  faiseur 
de  menées  et  de  trahysons ,  dont  mal  luy  en 
print  à  la  fin ,  car  le  seigneur  d'Aubigny  luy 
fist  coupper  la  teste  dedans  Bresse,  où  il  le  vou- 
lut trahir.  Ung  jour  fut  appelle  ce  messire  Au- 
gustin par  le  Pape  ,  lequel  luy  dist  :  «  Viença, 
»  il  fault  que  tu  me  laces  ung  service.  Tu  t'en 
»  yras  à  Ferrare ,  devers  le  duc  ,  auquel  tu  di- 
»  ras  que  s'il  se  veult  despeseher  des  François 
»  et  demeurer  mou  alyé,  je  luy  bailleray  une 
»  de  mes  uiepces  pour  son  filz  aisné  ,  le  quic- 
»  teray  de  toutes  querelles,  et  davantage  le  fe- 
»  ray  confanonnyer  et  cappitaine  général  de 
»  l'Eglise.  Il  ne  fault  sinon  qu'il  dye  aux  Fran- 
»  cois  qu'il  n"a  plus  que  faire  d'eulx ,  et  qu'ilz  se 
"  retirent.  Je  suis  asseuré  qu'iiz  ne  sçauroient 
»  passer  en  lieu  du  monde  que  je  ne  les  aye  à 
«  ma  mercy,  et  n'en  eschappera  pas  ung.  » 

Ce  messager,  qui  ne  demandoit  que  telles 
commissions,  dist  qu'il  feroit  fort  bien  l'affaire; 
et  s'en  alla  à  Feirare  droit  s'adresser  au  duc, 
qui  estoit  ung  sage  et  subtil  prince ,  et  lequel 
escouta  très-bien  le  galant ,  faisant  myne  qu'il 
entendroit  voulentiers  à  ce  que  le  Pape  luy 
mandoit  :  mais  il  eust  mieulx  aymé  estre  mort 
de  cent  mille  mors,  car  trop  avoit  le  cueur  no- 
ble et  gtntil.  Bien  le  monstra ,  parce  que,  après 
avoir  fait  faire  bonne  chière  à  messire  Augus- 
tin ,  et  icelluy  enfermé  en  une  chambre  dedans 


son  palais  ,  dont  il  print  la  clef,  s'en  vint  avec- 
ques  ung  gentil-homme  seulement  au  logis  du 
bon  Chevalier,  auquel,  de  point  en  point, 
compta  tout  l'affaire,  qui  se  seigna  plusieurs 
fois,  et  ne  povoit  penser  que  le  Pape  eust  si 
meschant  vouloir  d'achever  ce  qu'il  mandoit. 
Mais  le  duc  luy  dist  qu'il  n'estoit  riens  si  vray, 
et  que  s'il  vouloit ,  le  mettroit  bien  en  ung  ca- 
binet dedans  son  palais ,  où  il  entendroit  toutes 
les  parolles  que  le  galant  luy  avoit  dictes. 
Toutesfois,  il  sçavoit  que  ce  n'estoit  point  men- 
songe, aux  enseignes  mesmes  qu'il  luy  avoit 
baillées;  mais  que  plustost  aymeroit  estre  tout 
vif  desmembré  à  quatre  chevaulx  ,  que  d'avoir 
scullement  pensé  consentir  à  une  si  grande  las- 
cheté ,  remonstrant  de  combien  il  estoit  tenu  à 
la  maison  de  France ,  et  que  à  son  grant  be- 
soing  le  Roy  l'avoit  si  bien  secouru. 

Le  bon  chevalier  disoit  :  «  Monseigneur,  il 
»  n'est  jà  besoing  vous  excuser  de  cela;  je  vous 
«  congnois  assez.  Sur  mon  ame ,  je  liens  mes 
»  compaignons  et  moy  aussi  asseurez  en  ccste 
»  vostre  ville ,  que  si  nous  estions  dedans  Pa- 
»  ris  ,  et  n'ay  pas  paour,  aydant  Dieu ,  que  au- 
')  cun  inconvénient  nous  adviengne ,  au  moins 
»  que  ce  soit  de  vostre  consentement.  —  Mon- 
»  seigneur  de  Bayart ,  dist  le  duc ,  si  nous  fai- 
»  sious  une  chose  ?  Le  Pape  veult  icy  user  d'une 
»  meschanceté;  il  luy  fault  donner  la  pareille. 
»  Je  m'en  vois  encores  parler  à  son  homme,  et 
»  verray  si  je  le  pourrai  gaigner  et  tirer  à  ma 
»  cordelle,  de  façon  qu'il  nous  puisse  faire 
»  quelque  bon  tour.  —  C'est  bien  dit,  respon- 
»  dit  le  bon  Chevalier.»  Et  sur  ces  parolles  s'en 
retourna  le  duc  en  son  palais ,  tout  droit  en  la 
chambre  où  il  avoit  laissé  messire  Augustin 
Guerlo;  auquel  de  bien  loing  entama  plusieurs 
propos  ,  et  de  plusieurs  sortes  ,  pour  venir  à 
son  poinct ,  qu'il  sceut  très-bien  iaire  venir  on 
jeu  quant  temps  fut ,  comme  vous  orrez ,  di- 
sant :  «  Messire  Augustin  ,  j'ay  pensé  toute 
>.  ceste  matinée  au  propos  que  me  mande  le 
»  Pape,  où  je  ne  puis  trouver  fondement  ne 
»  grant  moyen,  pour  deux  raisons  :  l'une,  que 
»  je  ne  me  doy  jamais  fier  de  luy,  car  il  a  dit 
»  tant  de  fois  que  s'il  me  tenoit  qu'il  me  feroit 
»  mourir,  et  que  j'estoye  l'hom.me  vivant  qu'il 
>>  hayoit  le  plus  ;  et  sçay  bien  qu'il  n'y  a  chose 
»  en  ce  monde  qu'il  désire  autant  que  d'avoir 
»  ceste  ville  et  mes  autres  terres ,  parquoy  je 
«  ne  voy  point  d'ordre  que  je  deusse  avoir  seu- 
»  reté  en  luy  :  l'autre ,  que  si  je  dis  au  seigneur 
»  de  Bayart  à  présent  que  je  n'ay  plus  que  faire 
»  de  luy  ny  de  ses  compaignons  ,  que  pourra-il 
»  penser  ?  Une  fois  il  est  plus  fort  en  la  ville  que 
"  je  ne  suis:  peult-estre  qu'il  me  respondra  que 

»  voulentiers  eu  advertira  le  roy  de  France  son 
»  maistre,  ou  monseigneur  le'grant  maistre, 
>'  son  lieutenant-général  deçà  les  montz  ,  qui 
»  cy  l'a  envoyé;  et  selon  leur  response.  il  verra 
"  qu'il  aura  a  faire.  En  ces  entrefaictes  serolt 
"  graiulenient  difficile  qu'ilz  ne  congneussent 
»  mon  fait;  et  par  ainsi,  comme  la  raison  se- 
"  roit,  comme  ung  mescliant  m'abandonne- 
»  roient ,  et  je  demourerois  entre  deux  selles  le 
•'  cul  à  terre  ,  dont  je  n'ay  pas  besoins.  Mais , 
•  messire  Augustin  ,  le  Pape  est  d'une'terrible 
»  nature ,  comme  assez  sçavez ,  colère  et  vin- 
»  dicatif  au  possible  ;  et  'quelque  chose  qu'il 
»  vous  déclaire  de  ses  secretz  affaires,  une  de 
»  ces  matins  vous  fera  l'aire  quelque  mauvais 
"  tour,  et  m'en  croyez.  Oultre  plus,  s'il  vient  à 
"  mourir,  qu'esse  que  de  ses  serviteurs  ?  Ung 
>-  autre  pape  viendra,  qui  n'en  retirera  pas 
"  ung  ;  et  est  ung  très-mauvais  service,  qui  ne 
■'  veult  estre  d'Eglise.  \'ous  sçavez  que  j'av  des 
"biens,  et  beaucoup,  grâces  à  Nostrê-Sei- 
"  gneur  :  si  vous  me  voulez  faire  quelque  bon 
»  service,  et  m'ayder  à  medeffaire  de  mon  en- 
"  "emy,  je  vous  donneray  si  bon  présent  et  as- 
»  signeray  si  bonne  intrade,  que  toute  vostre 
"  Vie  serez  à  vostre  aise;  et  en  sovez  hardve- 
»  ment  asseuré.  » 

Le  lasche  et  meschant  paillart  avaricieux , 
quant  il  eut  entendu  le  duc  parler,  son  cueur 
mua  soubdainement,  et  respondit,  quasi  gaigné: 
"  Sur  mon  ame ,  Monseigneur,  vous  dictes  vé- 
«  rite;  aussi  y  a-il  plus  de  six  ans  que  j'avoye 
»  vouloir  d'estre  à  vostre  service.  Je  vous  veux 
"  bien  asseurer  qu'il  n'y  a  homme,  à  Tentour  de 
»  la  personne  du  Pape,  qui  puisse  mieulx  faire 
"  ce  que  demandez  que  moy;  car  la  nuyt  et  le 
"  jour  je  suis  auprès  de  luy,  et  bien  souvent 
»  prent  sa  colacion  de  ma  main,  qu'il  n'v  a  que 
>'  nous  deux  quant  il  me  devise  de  ses  trafiques. 
•'  Si  vous  me  voulez  bien  traicter,  devant  qu'il 
»  soit  huyt  jours  il  ne  sera  pas  en  vie;  etneveulx 
»  riens  (jue  je  n'aye  fait  ce  que  je  vous  prometz. 
»  Ainsi,  Monseigneur,  je  vouldrois  bien  n'estre 
"  point  mocqué  après.  —  Non,  non,  dist  le  duc, 
"  sur  mon  honneur.  » 

Si  convindrent  de  marché  devant  que  partir 
de  là  :  ce  fut  que  le  duc  luy  bailleroit  deux  mille 
ducatz  content,  et  cinq  cens  ducatz  d'intrade. 
Ce  fait,  fut  messire  Augustin  tousjours  bien 
traicté,  que  le  duc  laissa  en  sa  chambre,  et  re- 
tourna devers  le  b,)n  Chevalier,  qui  s'estoit  allé 
esbattresur  les  remparsde  la  ville,  et  s'amusoit 
a  faire  nectoyer  une  canonnière.  Il  veit  venir  le 
duc,  au  devant  duquel  il  alla,  et  se  prindrent 
par  la  main  ;  et  eulx  se  promenans  sur  les  rem- 
parts ,  loing  de  gens,  commença  le  duc  à  dire  : 


«  Monseigneur  de  Bayart ,  il  ne  fut  jamais  au- 
"  trement  que  les  trompeurs  en  fin  ne  feussent 
"  trompez.  Vous  avez  bien  entendu  la  meschan- 
'•  ceté  que  le  Pape  m'a  voulu  faire  faire  vers  vous 
»  et  les  François  qui  sont  icy  ;  et  à  ceste  occa- 
»  sion  m'a  envoyé  ung  homme ,  comme  sçavez. 
»  Je  l'ai  si  bien  gaigné ,  et  renversé  son  propos, 
»  qu'il  fera  du  Pape  ce  qu'il  vouloit  faire  de 
»  vous;  car  dedans  huyt  jours,  pour  le  plus- 
»  tard,  m'a  asseuré  qu'il  ne  sera  pas  en  vie.  » 
Le  bon  Chevalier,  qui  n'eust  jamais  pensé  au 
faict,  respondit  :  «  Comment  cela,  Alonseigneur? 
"  il  a  doncques  parlé  à  Dieu  ?  —  Xe  vous  souciez, 
»  dist  le  duc;  mais  il  sera  ainsi.  »  Et  tant  vin- 
drent  de  parolie  en  parolle,  qu'il  luy  dist  que 
messire  Augustin  luy  avoit  promis  d'empoison- 
ner le  Pape;  desquelles  parolles  le  bon  Cheva- 
lier se  seignaplus  de  dix  fois,  et  en  regardant  le 
duc  luy  dist  :  «  Hé ,  Monseigneur,  je  ne  croy- 
"  roye  jamais  que  ung  si  gentil  prince  comme 
»  vous  estes  consentist  à  une  si  grande  trahyson  ; 
»  et  quant  je  le  sçauroye  ,  de  vray  je  vous  jure 
»  mon  ame  que,  devant  qu'il  feust  nuyt,  en  ad- 
»  vertiroye  le  Pape;  car  je  crois  que  Dieu  ne 
»  pardonneroit  jamais  ung  si  horrible  cas.  »  — 
»  Comment  dist  le  duc,  il  en  a  bien  autant  voulu 
»  faire  de  vous  et  de  moy  ;  et  jà  sçavez- vous  que 
»  nous  avons  fait  pendre  sept  ou  huyt  espies? 
»  —  Il  ne  m'en  chault,  dist  le  bon  Chevalier; 
»  il  est  lieutenant  de  Dieu  en  terre,  et  le  faire 
«  mourir  d'une  telle  sorte,  jamais  ne  m'y  con- 
»  sentiroye.  »  Le  duc  haulsa  les  espaulles,  et  en 
crachant  contre  terre  dist  ces  parolles  :  «  Par  le 
>'  corps  de  Dieu  ,  monseigneur  de  Bayart ,  je 
»  vouldrois  avoir  tué  tous  mes  ennemys  eu  fai- 
"  sant  ainsi  ;  mais  puisque  ne  le  trouvez  pas  bon, 
»  la  chose  demeurera,  dont,  si  Dieu  n'y  mect 
"  remède,   vous  et  moy  nous  repentirons.  — 
"  Nous  ferons,  si  Dieu  plaist,  dist  le  bon  Che- 
>>  valier.  Mais  je  vous  prie,  Monseigneur,  bail- 
"  lez-moy  le  galant  qui  veult  faire  ce  beau  chef- 
»  d'oeuvre;  et  si  je  ne  le  fais  pendre  dedans  une 
»  heure,  que  je  le  soye  en  son  lieu.  —  Non, 
»  monseigneur  de  Bayart,  dist  le  duc,  je  l'ai 
»  asseuré  de  sa  personne  ;  mais  je  le  vois  ren- 
»  voyer  :  ■>  ce  quil  fist  incontinent  qu'il  fut  re- 
tourné à  son  palais.  Je  ne  sçay,  quant  il  fut  de- 
vers le  Pape,  qu'il  fist  ne  qu'il  dist;  mais  il 
n'exécuta  nulles  de  ses  entreprinses.  Si  demoura- 
il  tousjours  à  l'entour  de  la  personne  du  Sainct- 
Père,  qui  estoit  bien  marry  de  ne  povoir  tro- 
ver  moyen  de  venir  au  dessus  de  ses  affaires.  Il 
fut  encores  quelque  temps  à  la  Myrandolle,  et 
là  à  l'entour;  puis  se  retira  a  Boulongne,  et  fist 
loger  son  année  es  garnisons  vers  Modène. 
Environ  ceste  saison,  le  duc  d'Urbiu  ,  son 

nepvcu  ,  qui  tousjours  avoit  esté  bon  François , 
et  à  qui  il  desplaisoit  à  merveilles  de  la  guerre 
que  le  Pape  avoit  levée  contre  le  roy  de  France, 
tua  le  cardinal  de  Pavye  (l) ,  légat  à  Boulon- 
gne ,  qui  gouvernoit  le  Pape  entièrement ,  et  le- 
quel en  fut  très-grandement  courroucé;  mais  il 
convint  qu'il  s'appaisast.  L'occasion  pourquoy 
ce  fut ,  Ton  rapporta  audit  duc  d'Urbin  que  le 
cardinal  de  Pavye  avoit  dit  au  Pape  qu'il  estoit 
plus  serviteur  des  François  que  de  luy,  et  qu'il 
les  advertissoit  chascun  jour  de  son  gouverne- 
ment. Cela  y  peut  bien  ayder,  mais  la  piiiici- 
palle  racine  estoit  que  celluy  cardinal  de  Pavye 
avoit  esté  le  premier  qui  avoit  conseillé  au  Pape 
de  commencer  la  guerre.  Il  en  fut  payé  en 
mauvaise  monnoyc. 

Je  laisseray  ce  propos ,  et  parieray  de  ce  qui 
advint  durant  deux  ans  en  Ytalie. 

CHAPITRE  XLVI. 

J)c  2}hisieurs  choses  qui  advinrent  en   Ytalie 
en  deux  ans. 

Pource  que  ceste  histoire  est  principallement 
fondée  sur  les  vertus  et  prouesses  du  l)()n  Che- 
valier sans  paour  et  sans  reprouche,  laissei'ay 
beaucoup  de  choses  à  desinesler,  s'ilz  ne  sont  re- 
quises y  estre  mises.  Toutesfois  je  veulx  en  gros 
déclairer  ce  qui  advint  durant  deux  ans  en  Yta- 
lie, et  jusques  à  la  mort  du  bon  seigneur  de 
Chaumont ,  gouverneur  de  Milan  ,  auquel  gou- 
vei-nement  succéda  le  gentil  prince  duc  de  Ne- 
mours ,  Gaston  de  Foix. 

L'Empereur  demanda  encores  secours  au  roy 
de  France  pour  la  conqueste  du  Fryol ,  que  les 
Véniciens  tenoient.  C'est  ung  tres-bel  et  bon 
pays;  et  par  là  entre-l'on  en  la  Germanie  en 
deux  ou  trois  endroitz ,  et  par  l'ung  bout  en 
l'Esclavonnie.  Sa  demande  luy  fut  accordée;  et 
escripvit  ledit  seigneur,  à  son  lieutenant-géné- 
ral ledit  seigneur  de  Chaumont,  qu'il  envoyast 
le  seigneur  de  La  Palisse  oudit  pays  de  Friol , 
aceompaigné  de  douze  cens  hommes-d'armes  et 
de  huyt  mille  hommes  de  pied  :  ce  qui  fut  fait. 
Et  y  alla  avecques  tout  plain  de  gentilz  cappi- 
taines,  tant  de  cheval  que  de  pied.  Vous  povez 
penser  qu'il  ne  laissa  pas  le  bon  Chevalier,  son 
parfait  amy,  derrière.  Ils  trouvèrent  l'armée  de 
l'Empereur  à  Véronne;  si  marchèrent  ensem- 
ble. Pour  lors,  et  en  ceste  mesme  armée,  estoit 

lieutenant  pour  l'Empereur  ung  gentil-homme 
aimant,  qu'on  nommoit  messire  George  Destin. 
Ils  entrèrent  bien  avant,  et  allèrent  pour  assié- 
ger Trévize,  mais  ils  n'y  firent  riens;  et  aux 
approches  fut  tué  ung  gaillart  gentil-homme ,  le 
seigneur  de  Lorges,  qui  estoit  alors  lieutenant 
du  cappitaine  Bonnet,  qui  avoit  mille  hommes 
de  pied.  Et  en  son  lieu  le  fut  ung  sien  jeune 
frère ,  qui  depuis  a  fait  de  belles  choses.  De  là 
ilz  tirèrent  jusques  sur  le  bort  d'une  rivière 
qu'on  appelle  la  Pyave ,  qui  sépare  le  Fryol  et 
le  Trévizan ,  et  y  fut  dessus  fait  ung  pont  sur 
bateaulx.  Le  bon  Chevalier  et  le  cappitaine  Fon- 
trilles  passèrent  oultre  avecques  leurs  bendes. 

Or  depuis  ung  peu  avoit  le  bon  Chevalier 
soubz  sa  charge  cent  hommes- d'armes,  dont 
le  roy  de  France  avoit  fait  don  au  gentil  duc 
de  Lorraine,  par  condition  que  le  bon  Cheva- 
lier les  conduyroit,  comme  son  lieutenant  :  mais 
pas  mieulx  ne  demandoit  le  bon  prince,  car  en 
tout  le  monde  n'en  eust  sceu  avoir  de  meilleur. 
Si  allèrent  ces  deux  vaillans  cappitaines,  avec- 
ques quelques  Almans,  devant  Gradisque  et  de- 
vant Gorisse,  qui  sont  sur  les  confins  de  l'Es- 
clavonnie :  toutesfois  les  Véniciens  les  tenoient. 
Elles  furent  priuses  et  mises  entre  les  mains  de 
l'Empereur.  Et  puis  s'en  retournèrent  au  camp^ 
où  ils  trouvèrent  le  seigneur  de  La  Palisse  ,  qui 
avoit  longuement  demouré  sans  grans  choses 
faire,  par  la  mauvaise  conduicte  des  gens  de 
l'Empereur.  Et  si  jamais  povres  gens  de  guerre 
n'eurent  autant  de  mal,  car  ilz  furent  six  jours 
durant  sans  manger  pain  ne  boire  vin,  et  assez 
d'autres  nécessitez  ilz  eurent  en  ce  malheureux 
voyage  :  de  sorte  que  le  roy  de  France  y  perdit 
plus  de  quatre  raille  hommes  de  pied  de  maladie 
et  meschanceté ,  et  plus  de  cent  hommes-d'ar- 
mes. Et  entre  autres  gens  il  y  avoit  en\iron 
deux  mille  cinq  cens  Grisons  qui,  quant  le  pain 
leur  faillit,  mangèrent  force  raisins ,  car  c'estoit 
ou  moys  de  septembre  :  ung  flux  de  ventre  les 
print ,  de  façon  qu'ilz  mouroienteent  pour  jour  ; 
et  fut  une  chose  bien  estrange  que,  des  deux  mil 
cinq  cens ,  quant  ils  retournèrent  en  leur  pays 
n'estoient  que  deux.  L'ung  fist  le  cappitaine,  et 
l'autre  portoit  l'enseigne  de  sergens  de  bende 
pour  faire  tenir  l'ordre  :  ils  demourèrent  ou 
Fryol.  Bref,  de  tous  les  gens  que  le  seigneur  de 
La  Palisse  avoit  menez  avecques  luy,  n'en  eust 
sceu  mettre  de  sains  trois  cens  hommes-d'armes 
à  cheval ,  ne  trois  mille  hommes  à  pied. 

Quant  il  veit  ceste  malheureté,  il  s'en  voulut 
retourner  :  que  les  gens  de  l'Empereur  ne  trou- 
voient  pas  bon,  et  y  eut  entre  eulx  de  grosses 
paroUes.  Toutesfois  il  s'en  vint  jusques  à  ung 
lieu  nommé  Sai  net-Boni  face  (c'est  le  village  où 

les  Véniciens ,  eu  rannée  précédente ,  avoient 
si  longuement  tenu  leur  camp) ,  et  là  firent  sé- 
jour quelque  peu,  durant  lequel,  ainsi  que  le 
seigneur  Du  Ku,  bourguignon,  alloit  \isiter  ung 
chasteau  que  luy  avoit  donné  l'Empereur,  il  fut 
prins  des  Albanoys  de  la  seigneurie  de  \'enize. 
On  disoit  que  le  seigneur  Mercure,  qui  pareille- 
ment estoit  audit  Empereur,  luy  avoit  donné 
eeste  trousse,  pource  qu"il  querelloit  la  place 
comme  luy.  Je  m'en  rapporte  à  ce  qu'il  en  fut. 

Le  seigneur  Jehan  Jacques  en  ces  deux  ans 
reconquesta,  avecques  l'armée  du  roy  de  France, 
La  Myrandole,  et  repoussa  l'armée  du  Pape  jus- 
qnes  devant  Coulongne,  où  elle  fut  deffaicte 
sans  mettre  espée  en  la  main ,  et  cuyda  estre 
prins  le  Pape  dedans.  Jamais  ne  fut  veu  si  grosse 
pitié  de  camp ,  car  tout  leur  bagaige  y  de- 
raoura ,  artillerie  ,  tentes  et  pavillons  ;  et  y  avoit 
tel  François  qui  luy  seul  amenoit  cinq  ou  six 
hommes-d'armes  du  Pape,  ses  prisonniers  ;  et  en 
fut  ung  qui  avoit  une  jambe  de  boys,  appelé  La 
Baulme,  qui  en  avoit  trois  lyez  ensemble.  Ce  fut 
une  grosse  deffaicte,  et  geutement  exécutée.  Le 
bon  Chevalier  sans  paour  et  sans  i-eprouche  y 
eut  honneur  merveilleux,  car  il  meuoit  les  pre- 
miers coureurs;  et  luy  fist  cest  honneur,  le  soir 
de  la  deffaicte,  le  seigneur  Jehan  Jacques,  en 
souppant,  de  dire  que  après  Dieu  le  seigneur  de 
Bayart  debvoit  avoir  l'honneur  de  la  victoire. 
Il  y  avoit  beaucoup  de  vaillans  cappitaines  quant 
il  proféra  les  parolies ,  et  estoit  si  sage  et  ver- 
tueux qu'il  ne  les  eust  point  dictes  s'il  n'y  eust 
eu  grande  raison. 

Au  retour,  le  gentil  duc  de  Nemours  alla  veoir 
le  duc  et  la  duchesse  de  Ferrare,  où  il  fut  receu 
à  grant  joye ,  et  luy  fut  faict  force  festins  à 
l'usage  du  pays  ;  car  la  gentille  duchesse  en 
sçavoit  trop  bien  la  manière. 

Luy  estant  là ,  se  fist  ung  combat  de  deux 
Espaignolz,  que  je  vueil  bien  réciter. 

ooo 

CHAPITRE  XLVII. 

Comment  deux  Espaignolz  combatirent  à  oul- 
irance  en  la  ville  de  Ferrare. 

Le  jour  mesmes  que  ce  gentil  duc  de  Nemours 
arriva  à  Ferrare ,  le  baron  de  Béarn  luy  dist 
que,  s'il  vouloit,  auroit  le  passe-temps  de  veoir 
ung  combat  à  oultrance  de  deux  Espaignolz, 
dont  l'ung  s'appelloit  le  cappitalne  Saincte- 
Croix ,  et  avoit  esté  coulonnel  des  gens  de  pied 
du  Pape  ;  l'autre  se  nommoit  le  seigneur  Azé- 
\édo,  qui  avoit  aussi  eu  quelque  charge  des- 


dicts  gens  de  pied.  L'occasion  de  leur  combat 
estoit  que  ledit  Azévédo  disoit  que  le  cappitaiue 
Sainete-Croixl'avoit  voulu  faire  tuer  mescham- 
ment  et  en  trahison  ,  et  qu'il  l'en  combatroit  ; 
l'autre  respondoit  qu'il  avoit  menty  et  qu'il  s'en 
delTendroit.  Parquoy  estoit  venu  ledit  Azévédo 
à  Ferrare  pour  soy  présenter  au  duc  de  Nemours, 
affin  de  luy  faire  donner  le  camp  ;  ce  qu'il  fist ,  l 
après  que  ledit  baron  de  Béarn  le  luy  eut  donné 
à  congnoistre.  Ainsi  Azévédo,  bien  aise  d'estre 
asseuré  du  camp ,  le  manda  incontinent  à  son 
ennemy  Saincte-Croix ,  qui  ne  fist  pas  longue 
demoure.  En  attendant  sa  venue,  fut  dressé  le 
camp  devant  le  palais  ;  et  deux  jours  après  que 
fut  arrivé  Saincte-Croix',  lequel  vint  bien  ac- 
compaigné  (car  il  avoit  bien  cent  cbevaulx  de 
compaignie  ,  dont  le  principal ,  et  qu'il  avoit 
prins  pour  sou  parrain  ,  estoit  domp  Pedro  de 
Coignes,  chevalier  de  Roddes  et  prieur  de  Mes- 
sine, domp  Françoys  deBeaumont ,  qui  peu  au- 
paravant avoit  laissé  le  service  du  roy  de  France 
et  autres  ) ,  délibéra  parfaire  ses  armes  ;  et  en- 
trèrent en  camp  une  journée  de  mardy,  environ 
une  heure  après  midy.  Premier  entra  l'assail- 
lant, qui  estoit  Azévédo,  avecques  le  seigneur 
Fédéric  de  Bazolo ,  de  la  maison  de  Gonzago  , 
qu'il  avoit  prins  pour  son  parrain  ;  et  si  ne  sça- 
voit pas  encores  comment  son  ennemy,  ny  en 
quelles  armes  il  vouloit  combatre  :  toutesfois , 
comme  bien  conseillé ,  s'estoit  garny  de  tout  ce 
qui  luy  estoit  nécessaire  en  hommes-d'armes, 
à  la  genète  et  à  pied,  en  toutes  les  sortes  qu'il 
povoit  ymaginer  qu'on  sceust  combatre.  Peu 
après  qu'il  fut  entré,  va  devers  luy  le  prieur  de 
Messine,  qui  fait  porter  deux  secrettes,  deux 
rapières  bien  trenchantes  et  deux  poignars,  les- 
quelz  il  présenta  au  seigneur  Azévédo  pour 
choisir.  Il  print  ce  qui  luy  estoit  besoing;  et  ce 
fait ,  se  mist  Saincte-Croix  dedans  le  camp. 

Tous  deux  se  gectèrent  à  genoulx  pour  faire 
leurs  oraisons  à  Dieu.  Après  furent  tastez  par 
les  parrains,  sçavoir  s'ilz  avoient  nulles  armes 
soubz  leurs  vestemens.  Ce  fait,  chascun  vuyda 
le  camp  ,  qu'il  n'y  demoura  fors  les  deux  cora- 
batans  ,  leurs  deux  parrains  et  le  bon  Chevalier 
sans  paour  et  sans  reprouche ,  qui  par  le  duc 
de  Ferrare,  et  pour  plus  l'honnorer,  aussi  qu'il 
n'y  avoit  homme  ou  monde  qui  mieulx  s'en- 
tendist  en  telles  choses  ,  fut  ordonné  maistre  et 
garde  du  camp.  Le  hérault  commencea  à  faire 
son  cry,  tel  qu'on  a  accoustumé  faire  en  telz 
cas,  que  nul  ne  fist  signe,  crachast  ne  toussast , 
ne  autres  choses  dont  nul  desdits  combatans 
peust  estre  advisé.  Ce  fait,  marchèrent  l'ung 
contre  l'autre.  Azévédo  en  la  main  droictemist 
sa  rappière ,  et  en  l'autre  son  poignart  ;  mais 

Saincte-Croix  mist  son  poignart  au  fourreau  ,  et 
tint  seulement  sa  rappièce.  Oi'  vous  povez  pen- 
ser que  le  combat  estoit  bien  mortel,  car  ilz 
n'avoient  nulles  armes  sur  eulx  pour  les  cou- 
vrir. Sagement  se  gectèrent  plusieurs  coups ,  et 
avoient  cbascun  bon  pied  et  bon  œil ,  et  bon 
besoing  leur  estoit.  Or,  après  plusieurs  coups, 
Saincte-Croix  en  rua  ung  dangereux  droit  au 
visage,  que  Azévédo  deffendit  subtilement  de 
sa  rappière  ;  et  en  descendant ,  son  coup  luy 
couppa  tout  le  hault  de  la  cuysse  jusques  à  l'os, 
dont  incontinent  jaillit  le  sang  à  grosse  babon- 
dance,  toutesfois  que  Saincte-Croix  cuydamar- 
cber  eu  avant  pour  se  venger,  mais  il  tumba. 
Quoy  voyant  par  icelluy  Azévédo,  bien  joyeulx 
s'approcha  de  son  enneray,  en  luy  disant  en  son 
langage  :  «  Rends-toy,  Sainte-Croix  ,  ou  je  te 
»  tueray.  »  Mais  il  ne  respondolt  riens  ;  ains  se 
niist  sur  le  cul ,  tenant  son  espée  au  poing  et 
faisant  ses  exclamations,  délibéré  plustost  mou- 
rir que  de  se  rendre.  Alors  Azévédo  luydist: 
«  Leive-toy  doncques  ,  Saincte-Croix ,  je  ne  te 
»  frapperoys  jamais  ainsi.  »  Aussi  il  y  faisoit 
dangereux  ,  comme  à  ung  homme  désespéré  ; 
et  de  grant  cueur  qu'il  avoit  se  releva  et  mar- 
cha deux  pas  en  avant ,  cuydant  enferi'er  son 
homme  ,  qui  recula  ung  pas  ,  rabattant  son 
coup. 

Si  tumba  pour  la  seconde  fois  Saincte-Croix  , 
quasi  le  visage  contre  terre,  et  eut  Azévédo 
l'espée  levée  pour  luy  coupper  la  teste  5  ce  qu'il 
eust  bien  fait  s'il  eust  voulu ,  mais  il  retira  son 
coup.  Et  pour  tout  cela  ne  se  vouloit  point 
rendre  Saincte-Croix.  La  duchesse  de  Ferrare  , 
avecques  laquelle  estoit  le  gentil  duc  de  Ne- 
mours ,  le  prioit  à  joinctes  mains  qu'il  les  fist 
départir.  Il  répondoit  :  «  Madame,  je  le  voul- 
»  drois  bien  pour  l'amour  de  vous  ;  mais  hon- 
>>  uestement  je  ne  puis  ne  doibz  prier  le  vainc- 
»  queur  contre  la  raison.  »  Saincte-Croix  perdoit 
tout  son  sang  ;  et  si  plus  guères  y  feust  demou- 
ré,  mort  estoit  sans  nul  remède.  Parquoy  le 
prieur  de  Messine,  qui  estoit  son  parrain,  s'en 
vint  à  Azévédo ,  auquel  il  dist  :  «  Seigneur  Azé- 
»  védo ,  je  congnois  bien  au  cueur  du  cappi- 
»  taine  Saincte-Croix  qu'il  mourroit  plustost  que 
»  se  rendre  ;  mais  voyant  qu'il  n'y  a  point  de 
»  moyen  en  son  fait,  je  me  rendz  pour  luy.  » 
Ainsi  demoura  victorieux.  Si  se  mist  à  deux 
genoulx  ,  et  fort  humblement  remercia  Nostre- 
Seigneur.  Incontinent  vint  ung  cyrurgien,  qui 
estanchala  playe  de  Saincte-Croix  ;  et  ses  gens  le 
prindrent  entre  leurs  bras  et  l'emportèrent  hors 
du  camp  avecques  ses  armes,  lesquelles  Azévédo 
envoya  demander  ;  mais  on  ne  les  vouloit  rendre. 
Si  s'en  vint  plaindre  au  duc  de  Ferrare ,  qui  le 

dist  au  bon  Chevalier,  lequel  eut  la  commission 
d'aller  dire  à  Saincte-Croix  que  s'il  ne  vouloit 
rendre  les  armes  comme  vaincu  ,  que  le  duc  le 
feroit  rapporter  dedans  le  camp  où  luy  seroit 
sa  playe  décousue ,  et  le  mettroit-on  en  la  sorte 
que  son  ennemy  î'avoit  laissé  quant  son  parrain 
s'estoit  rendu  pour  luy.  Quant  il  veit  que  force 
luy  estoit,  rendit  ses  armes  au  bon  Clievalier, 
qui,  comme  le  droit  le  donnoit ,  les  bailla  au 
seigneur  Azévédo ,  lequel ,  avecques  trompettes 
et  clérons ,  fut  mené  au  logis  du  seigneur  duc 
de  Nemours.  On  luy  fist  beaucoup  d'honneur  ; 
mais  depuis  il  en  récompensa  mal  les  François, 
qui  luy  fut  grosse  lascheté. 

Peu  de  temps  après  s'estoit  fait  ung  autre 
combat  à  Parme  entre  deux  autres  Espaignolz  : 
l'ung,  nommé  le  seigneur  Péralte,  qui  autrefois 
avoit  esté  au  service  du  roy  de  Fi-ance,  et  fut 
tué  d'ung  coup  de  faulcon  au  camp  de  la  Fosse, 
ainsi  que  le  seigneur  Jehan  Jacques  chassoit 
l'armée  du  Pape  ;  et  l'autre  ,  le  cappitaine  Al- 
dano.  Leur  combat  fut  à  cheval ,  à  la  genète ,  la 
rappière ,  le  poignart ,  et  chascun  trois  dartz 
en  la  main ,  avecques  une  targuète.  Le  parrain 
de  Péralte  fut  ung  Espaignol ,  et  celluy  de  Al- 
dano  fut  le  gentil  cappitaine  Molart.  Il  avoit 
tant  neigé  que  leur  combat  se  fist  en  la  place  de 
Parme  où  on  I'avoit  relevée,  et  n'y  avoit  autres 
barrières  que  de  neige.  Chascun  des  deux  com- 
batans  fist  très-bien  son  devoir  ;  et  enfin  le  sei- 
gneur de  Chaumont ,  qui  avoit  donné  le  camp  , 
les  fist  sortir  en  pareil  honneur. 

Les  Véniciens  en  ce  temps  vindrent  assiéger 
Véronne  ,  où  estoit  le  seigneur  Du  Plessis  pour 
le  roy  de  France  ,  qui  la  tenoit  en  gaige  pour 
aucuns  deniers  qu'il  avoit  prestez  à  l'Empereur. 
Toutesfois  ilz  n'y  firent  riens;  et  alla  lever  le 
siège  le  seigneur  de  Chaumont ,  gouverneur  de 
Milan. 

L'armée  du  Pape  et  des  Espaignolz  vindrent 
aussi  assiéger  Boulongne  ;  mais  le  siège  en  fut 
levé  pareillement,  et  se  retirèrent  les  eunemys 
en  la  Romraaigne. 

Quelque  temps  après,  en  ung  lieu  dit  Conrège, 
alla  de  vie  à  trespas  le  bon  seigneur  de  Chau- 
mont, ce  gentil  chevalier  qui ,  par  l'espace  de 
dix  ou  douze  ans,  avoit  si  bien  gardé  la  Lom- 
bardie  h  son  maistre  le  roy  de  France.  Ce  fut 
eu  son  vivant  ung  sage ,  vertueux  et  advisé  sei- 
gneur, de  grande  vigilance  et  bien  entendant 
ses  affaires.  Mort  le  prist  ung  peu  bientost , 
car  lors  de  son  trespas  n'avoit  que  trente  et  huyt 
ans  ,  et  si  n'en  avoit  pas  vingt  et  cinq  quant  on 
luy  bailla  le  gouvernement  de  la  duché  de  Mi- 
lan. Dieu  par  sa  grâce  lui  face  pardon ,  car  il  fut 
homme  de  bien  toute  sa  vie. 

Peu  après  envoya  le  loy  de  France  en  Ytalie 
le  seigneur  de  Longueville,  son  lieutenant-géné- 
ral ;  ie(iuel  fist  faire  nouvel  serment  à  tous  ceulx 
qui  tenoient  les  villes  et  places  du  duché  de  Milan 
au  Roy  son  maistre,  et  à  sa  fdle  aisné,  madame 
Claude  de  France.  11  y  demoura  quelques  jours, 
puis  s'en  retourna;  et  ne  tarda  guères  après  que 
ce  gentil  duc  de  Xemours  ne  feiist  lieutenant- 
général  ,  en  la  sorte  que  l'estoit  ledit  feu  seigneur 
de  Chauraont.  Il  ne  demoura  guères  en  cest  es- 
tât ,  car  mort  le  surprint ,  qui  fut  gros  dommage 
à  toute  gentillesse. 

Sur  la  fin  de  Tannée  lot  1 ,  et  vers  A'oèl ,  des- 
cendit une  grosse  troppe  de  Suysses,  au  devant 
desquelz  fut  ledit  duc  de  Nemours  et  quelque 
nombre  de  gens  ;  mais  il  n'estoit  pas  puissant 
pour  les  combatre  à  la  campaigne  ,  parce  que 
la  pluspart  de  ses  gens  estoient  es  garnisons  for- 
cées ,   comme  Véronne  ,  Boulongne  et  autres. 
Chascun  jour  se  faisoit  des  escarmouches  ;  tou- 
tesfois  les  François  furent  rembarrez  jusques 
dedans  Milan  ,  où  le  jour  mesmes  le  seigneur 
de  Conty,  cappitaine  de  cent  hommes-d'armes  , 
alla  faire  une  course,  en  laquelle  il  n'eut  pas 
du  meilleur,  car  il  perdit  huyt  ou  dix  hommes- 
d'armes  ,  et  si  fut  fort  blessé  ,  de  façon  que  en 
la  ville  de  Milan  mourut.  Le  lendemain,  le  bon 
Chevalier  sans  paour  et  sans  reprouche ,  son 
grand  compaignon  et  amy,  le  vengea  bien,  car 
il  fut  aux  champs  et  deffit  cinq  cens  Suysses  au 
lieumesmes  ou  récent  les  coups  delà  mort  icel- 
luy  seigneur  de  Conty.  Quelques  jours  furent 
les  Suysses  devant  Milan ,  mais  vivres  leur  fail- 
lirent; parquoy  furent  coutrainctz  venir  à  quel- 
que appoinctement ,  et  eulx  en  retourner.  Ledit 
appoinctement  se  fist  par  leur  cappitaine  géné- 
ral ,  et  qui  les  avoit  amenez  ,  que  l'on  nommoit 
le  baron  de  Sacz  ,  avecques  le  duc  de  Nemours, 
en  ung  lieu  près  Milan  ,  dit  Sainct-Ange.  Les- 
ditz  Suysses  s'en  retournèrent  ;  mais  ceste  des- 
cente fist  gros  dommage  en  la  duché  ,  car  ilz 
bruslèrent  quinze  ou  vingt  gros  villages. 

Peu  après  s'en  alla  ledit  duc  de  Nemours,  par- 
ce qu'il  entendit  que  l'armée  d'Espaigne  appro- 
choit  Boulongne  pour  l'assiéger  ,  en  un  village 
près  de  Ferrare  ,  nommé  Fynal  ,  où  il  assem- 
bla toute  l'armée  et  la  logea  là  à  l'entour. 

Ainsi  que  ladicte  armée  marchoit  droit  à  ce 
Fynal,  passa  le  noble  duc  de  Nemours  par  une 
petite  ville  appelée  Carpy  ,  avecques  la  pluspart 
des  cappitaines,mesmement  ceulx  en  qui  plusse 
fioit  et  qu'il  aimoit  le  mieulx.  Il  y  séjourna  deux 
jours ,  et  y  fut  fort  bien  receu ,  avecques  sa  com- 
paignie ,  du  seigneur  de  la  ville  ,  qu'on  estimoit 
homme  de  grand  sçavoir  ,  tant  ès-lettres  grec- 
ques que  latines.  Il  estoit  cousin-germain  dePic- 


cus  Myrandula  ,  et  luy  s'appelloit  AlbertusMy- 
randula  ,  conte  de  Carpy.  Il  souppa,  le  soir  de 
l'arrivée  dudit  duc  de  Nemours,  avecques  luy  et 
lescappitainesfrancois,  où  il  y  eut  plusieurs  de- 
vis ,  et  entre  autres  d'ung  astrologue  que  aucuns 
autres  appelloient  devyn ,  lequel  estoit  en  ceste 
ville  de  Carpy;  et  que  c'estoit  merveilles  de  ce 
qu'il  disoit  des  choses  passées,  sans  en  avoir 
jamais  eu  congnoissance  ;  et  encores  ,  qui  plus 
fort  estoit,  parloit  des  choses  à  venir.  Il  n'est  riens 
si  certain  ,  que  tous  vrais  chrestiens  doivent  te- 
nir qu'il  n'y  a  que  Dieu  qui  sache  les  choses  fu- 
tures. Mais  cest  astrologue  de  Carpy  a  dit  tant 
de  choses,  et  à  tant  de  sorte  de  gens,  qui  depuis 
sont  advenues  ,  qu'il  a  mis  beaucoup  de  monde 
en  resverie. 

Quant  le  gentil  duc  de  Nemours  en  eut  ouy 
parler  ,  ainsi  que  jeunes  gens  appètent  de  veoir 
choses  nouvelles,  pria  au  conte  qu'il  l'envoyast 
quérir  :  ce  qu'il  fist ,  et  vint  incontinent.  Il  po- 
voit  estre  de  l'aage  de  soixante  ans  ou  environ, 
homme  sec  et  de  moyenne  taille.  Le  duc  de  Ne- 
mours luy  tendit  la  main,  et  en  ytalien  luy  de- 
manda comment  il  se  portoit  ;  il  luy  respondit 
très-honnestement.  Plusieurs  propos  furent  te- 
nuz;  et  entre  autres  luy  fut  demandé  par  le  sei- 
gneur de  Nemours  si  le  visroy  de  Naples  et  les 
Espaignolzattendroient  la  bataille.  Il  dist  que 
ouy,  et  que,  sur  sa  vie,  elle  seroit  le  vendredy- 
sainct  ou  le  jour  de  Pasques  ,  et  si  seroit  fort 
cruelle.  Il  luy  fut  demandé  qui  la  gaigneroit.  Il 
respondit  ces  propres  motz  :  «  Le  camp  demou- 
»  rera  aux  François,  et  y  feront  les  Espaignolz 
»  la  plus  grosse  et  lourde  perte  qu'ils  firent  cent 
')  ans  a;  mais  les  François  n'y  gaigneront  guères, 
»  car  ilz  perdront  beaucoup  de  gens  de  bien  et 
»  d'honneur ,  dont  ce  sera  dommage.   »  11  dist 
merveilles.  Le  seigneur  de  La  Palisse  luy  de- 
manda s'il  demoureroit  point  à  ceste  bataille.  Il 
dist  que  nenny  ;  qu'il  vivroit  encores  douze  ans 
pour  le  moins,  mais  qu'il  mourroit  en  une  autre 
bataille.  Autant  en    dist  au  seigneur  d'imber- 
court;  et  au  capitaine  Richebourg  ,  qu'il  seroit 
en  grand  dangier  d'estre  tué  de  fouldre.  Brief,  il 
n'y  eut  guères  de  gens  en  la  compaignie  qu'ilz 
ne  s'enquissent  de  leur  affaire. 

Le  bon  Chevalier  sans  paour  et  sans  reprou- 
che estoit  présent,  qui  s'en  ryoit  ;  et  le  gentil 
duc  de  Nemours  lui  dist  :  »  Monseigneur  de 
»  Bayart ,  mon  ami ,  je  vous  prie,  demandez  ung 
»  peu  à  nostre  maistre  que  ce  sera  de  vous  ?  — 
»  11  ne  faut  pas,  respondit-il,  que  je  demande  , 
»  car  je  suis  asseuré  que  ce  ne  sera  jamais  grant 
»  chose;  mais  puisqu'il  vousplaist,  je  le  vueil 
«bien.»  Et  commença  à  dire  à  l'astrologue: 
"  Monsieur  nostre  maistre,  je  vous  prie,  dictes- 

»  moy  si  je  serai  une  t'ois  graiit  riche  homme.  » 
Il  respondit:  »  Tu  seras  riche  d'honneur  et  de 
■  vertu,  autant  que  cappitaine  fut  jamais  en 
-'  France  ;  mais  des  biens  de  fortune  tu  n'en  au- 
>'  ras  guères  :  aussi  ne  les  cherches-tu  pas ,  et  si 
»  te  \  euix  bien  adviser  que  tu  serviras  ung  au- 
>'  tre  roy  de  France  après  cestuy-cy  qui  règne  et 
>'  que  tu  sers ,  lequel  t'aymera  et  estimera  beau- 
>'Coup;  mais  les  envieux  t'empescheront  qu'il 
>'  ne  te  fera  jamais  de  grands  biens ,  ne  te  met- 
>'  tra  pas  aux  honneurs  que  tu  auras  méritez  : 
»  toutesfois  croy  que  la  faulte  ne  procédera  pas 
"  de  luy.  — Et  deceste  bataille  que  dictes  estre 
'■si  cruelle,  en  eschapperay-je? —  Ouy,  dist- 
"  il  ;  mais  tu  mourras  en  guerre  dedans  douze 
>'  ans  pour  le  plus  tard ,  et  seras  tué  d'artillerie, 
«car  autrement  n'y  finirois-tu  pas  tes  jours, 

parce  que  tu  es  trop  aymé  de  ceulx  qui  sont 
"  soubz  ta  charge  ,  qui ,  pour  mourir,  ne  te  lais- 
"  seroient  en  péril.  » 

Brief ,  ce  fut  une  droicte  farce  des  propos  que 
chascun  luy  demanda.  (1  voyoit  qu'entre  tous 
les  cappitaines  le  duc  de  Nemours  faisoit  grande 
privaulté  au  seigneur  de  La  Palisse  et  au  bon 
Chevalier.  Il  les  tira  tous  deux  à  part,  et  leur 
dist  en  son  langaige  :  »  Messeigneurs  ,  je  voy 
»  bien  que  vousaymez  fort  ce  gentil  prince  icy, 
"  lequel  est  vostre  chief  :  aussi  le  mérite-il 
"  bien,  car  sa  face  à  merveilles  démonstre  sa 
»  bonne  nature.  Donnez-vous  garde  de  luy  le  jour 
»  de  la  bataille  ,  car  il  est  pour  y  demourer. 
»  S'il  eschappe,  ce  sera  ung  des  grans  et  esle- 
»  vez  personnages  qui  jamais  sortist  de  France; 
»  mais  je  trouve  grosse  difficulté  qu'il  en  puisse 
'•  eschapper.  Et  pour  ce  pensez-y  bien  ,  car  je 
"  veulx  que  vous  me  tranchez  la  teste  si  jamais 
"  homme  fut  en  plus  grand  hazart  de  mort  qu'il 
>•  sera.  »  Hélas!  mauldit  soit  l'heure  dcquoy  il 
dist  si  bien  vérité.  Le  bon  prince  de  Nemours 
leur  demanda  en  soubzriant  :  «  Qu'esse  qu'il 
■'  vous  dit ,  Messeigneurs?  »  Le  bon  Chevalier 
respondit  qui  changea  de  propos  :  «  Monsei- 
•'  gneur,  c'est  monseigneur  de  La  Palisse  qui  luy 
"  fait  une  question ,  scavoir  mon  s'il  est  autant 
"  aymé  de  Reffuge  que  Vivarolz  :  il  lui  dit  que 
»  non ,  dont  il  n'est  pas  fort  content.  - 

De  ce  joyeux  propos 'se  print  à  rire  monsei- 
gneur de  Nemours,  qui  n'y  pensa  autrement. 
Sur  ces  entrefaietes  arriva  uugadventurier  en  la 
compaignie,  qu'on  disoit  estre  genti  1  compaignon, 
mais  assez  vicieux  ,  qu'on  appel loit  Jacquyn 
Caumont,  et  portoit  quelque  enseigncès-bandes 
du  cappitaine  Molart.  Il  se  voulut  faire  de 
feste  comme  les  autres  ,  et  vint  à  l'astrologue, 
qu'il  tira  à  part  ,  et  commença  à  lui  dire  : 
"  Viença,  bougre,  dy-moy  ma  boiùie  adven- 

»  ture.  »  L'autre  se  sentit  injurié  ,  et  respondit 
en  homme  corroucé  :  «  Va ,  va  ,  je  ne  te  diray 
>'  riens,  et  si  as  menty  de  ce  que  tu  me  dis.  » 
Il  y  avoit  beaucoup    de    gentilz  -  hommes   en 
présence,  lesquelz  dirent   à  Jacquyn  :  «  Cap- 
'j  pitaine ,  vous  avez  tort ,  vous  voulez  tirer  du 
»  passe-temps  de  luy ,  et  luy  dictes  injure.  » 
Alors  il  revint  peu  à  peu  ,  et  parla  beaucoup 
plus  doulcement,  en  luy  disant  :  «  Maistre,mon 
»  amy,  si  j'ay  dit  quelque  folle  parolle,  je  te 
"  prie,  pardonne  moi  ;  »  et  fist  tant  qu'il  le  ra- 
paisa.  Et  puis  luy  montra  sa  main,  car  ledit 
astrologue  regardoit   le  visaige  et  les  mains. 
Quant  il  eut  veue  celle  de  Jacquyn  ,  il  luy  dist 
en  son  langaige  :  "  Je  te  prie ,  ne  me  demandes 
>'  riens  ,  car  je  ne  te  diroye  chose  qui  vaille.  >- 
Toute  la  compaignie  qui  estoit  là  se  print  à  rire; 
et  Jacquyn ,  bien  marry  de  ce  que  les  autres 
ryoient,  dist  encore  à  l'astrologue  :  «  C'est  tout 
"  ung  ,  dis-moy  que  c'est  ;  je  sçay  bien  que  je 
»  ne  suis  pas  cocu  ,  car  je  n'ay  point  de  lemme.  » 
Quand  il    se  veit  ainsi  pressé,  il    luy    dist  : 
»  Veulx- tu  sçavoir  de  ton  affaire?  —  Ouy  ,  dist 
»  Jacquyn.  —  Or,  pense  doncques  à  ton  amede 
»  bonne  heure,  dist  l'astrologue  ;  car  de\ant 
»  qu'il  soit  trois  moys  tu  seras  pendu  et  estran- 
»  glé.  »  Et  de  rire  par  les  escoutans  de  plus 
belle  ,  lesquelz  n'eussent  jamais  pensé  que  le 
cas  adviensist,  car  il  n'y  avoit  nulle  apparence, 
pource  qu'il  estoit  en  crédit  parmy  les  gens  de 
pied,  et  aussi  qu'ilz  pensoient  que  le  maistre 
l'eust  dist,  pouice  que  Jacquyn  l'avoit  du  coni- 
mencement  injurié  :  mais  il  ne  fut  riens  si  vray, 
et,  comme  on  dit  en  ung  commun  proxerbe, 
(jui  a  à  pendre  ne  peult  noyci\  je  vous  diray 
ce  qui  advint  de  luy. 

Deux  ou  trois  jours  après  que  le  duc  de  Ne- 
mours fut  arrixé  au  Fuial,  qui  est  ung  gros 
village  au  meillieu  duquel  passe  ung  canal  qui 
va  cheoii-  au  Pau  ,  assez  parlond ,  et  y  avoit  ung 
pont  de  boys  pour  aller  d'ung  costé  à  l'autre;  de 
jour  en  jour  en  ce  canal  arri  voient  plus  de  cent 
barques  qui  venoient  de  Ferrare,  et  apportoient 
toutes  manières  de  victuailles  aux  François.  L  ng 
jour,  par  adventure,  que  Jacquyn  eut  bien 
souppé,  vint  environ  neuf  heures  de  nuyt,  a 
force  torches  et  tabourins  de  Suysse ,  au  logis 
de  monseigneur  de  Molart,  son  cappitaine,  ar- 
mé de  toutes  pièces ,  et  monté  sur  ung  fort  beau 
coursier,  en  ordre  connne  ung  sainct  George  ; 
car  de  sa  soulde  ou  de  pillage  il  estoit  fort  bien 
vestu,  et  avoit  trois  ou  quatre  grans  chevaulx  , 
espérant  que  après  la  guerre  faillie  se  mettroit 
des  ordonnances. 

Quant  monseigneur  de  Molart  le  veit  en  ceste 
sorte ,  et  veu  l'heure  que  cestoit ,  se  print  a 

rire ,  congnoissant  bien  que  la  malvésye  liiy 
nvoit  quelque  peu  troublé  le  cerveau.  Si  luy 
dist:  «  Comment,  cappitaine  Jacquyn,  voulez- 
»  vous  laisser  lapicque? —  Nenny  non,  dist- 
>.  il  ,  Monseigneur  ;  mais  ,  je  vous  supplie , 
»  menez-raoy  au  logis  de  monseigneur  de  Ne- 
»  mours,  et  que  devant  luy  il  me  vo\'e  rompre 
»  ceste  lance  que  je  tiens ,  alTin  qu'il  ait  con- 
..  gnoissance  si  ung  saute-buysson  ne  courra 
..  pas  ung  boys  aussi  bien  que  ung  haridelle.  « 
Le  cappitaine  Molart  congneut  bien  que  la  ma- 
tière valloit  bien  venir  jusques  à  la  fin,  et  que 
le  seiuneur  duc  de  rsemours  et  toute  la  compai- 
gnie  s'en  pourroient  resjouyr.  Si  mena  Jacquyn, 
qui  passa  tout  à  cheval  par  dessus  ce  pont  de 
boys  qui  traversoit  le  canal ,  car  les  gens  de 
pied  estoient  logez  d'ung  costé ,  et  les  gens  de 
cheval  de  l'autre.  Or,  venu  qu'il  feust  devant  le 
logis  du  prince  duc  de  Nemours,  qui  desjà  en 
estoit  adverty  et  descendu  de  sondit  logis ,  en- 
semble la  compaignie  qui  estoit  avecques  luy, 
pour  en  avoir  leur  passe-temps;  quant  ilz  furent 
sur  la  rue ,  Jacquyn  ,  mieulx  garny  de  vin  que 
d'autres  choses ,  avecques  force  torches ,  en 
sorte  qu'on  y  voyoit  comme  en  plein  midy,  se 
mist  sur  les  rencs. 

Lors  le  duc  de  Nemours  luy  escrie  :  «  Cappi- 
»  taine  Jacquyn,  esse  pour  l'amour  de  vostre 
w  dame ,  ou  pour  l'amour  de  moy ,  que  voulez 
»  rompre  ceste  lance?  »  Il  respondit  en  parlant 
de  Dieu  ,  à  la  mode  des  aventuriers,  que  c'estoit 
pour  l'amour  de  luy,  et  qu'il  estoit  homme  pour 
servir  le  Roy  à  pied  et  à  cheval.  Si  baissa  la 
veue  ,  etfist  sa  course  tellement  quellement, 
mais  il  ne  sceut  rompre  sa  lance  ;  il  recourut  en- 
cores  ung  coup ,  mais  il  en  fist  autant  ;  et  puis 
la  tierce  et  quarte  fois.  Quant  on  veit  qu'il  ne 
faisoit  autre  chose,  il  fascha  la  compaignie,  et 
le  laissa-on  là.  Bien  ou  mal  fait  par  luy,  se  mist 
au  retour  à  son  logis  le  beau  pas.  Il  avoit  fort 
eschauffé  son  cheval ,  et  de  sorte  qu'il  alloit  tous- 
jours  saultelant;  joinct  aussi  qu'il  ne  le  menoit 
guères  bien,  luy  donnant  de  l'espron  sans  pro- 
pos ;  de  façon  que  quant  il  fut  sur  ce  pont  de  boys, 
le  chatoilioit  tousjours.  Il  avoit  ung  peu  plu- 
vyné;  de  sorte  que, en  faisant  par  le  cheval  ung 
petit  sault ,  les  quatre  piedz  luy  vont  fouyr ,  et 
tumbèrent  homme  et  cheval  dedans  le  canal,  où 
pour  le  moins  y  avoit  demy-lance  d'eaue.  Ceulx 
qui  estoient  de  sa  compaignie  s'escrièrent  :  A 
raijcle,  à  Vayde!  D'en  hault  ne  luy  povoit-on 
donner  secours ,  car  ce  canal  estoit  fait  connue 
ung  fossé  à  fons  de  cuve;  et  sans  le  grant  nom- 
bre des  barques  qui  estoient  là,  on  n'en  eust 
veu  jamais  pied  ne  main.  Le  cheval  se  deffist 
de  son  homme,  et  nagea  plus  de  domy-quart 


d'heure  avant  qu'il  sceust  trouver  moyen  d'es' 
chapper  :  enfin  il  se  trouva  à  ung  lieu  qu'on 
avoit  baissé  pour  abreuver  les  chevaulx,  et  se 
saulva. 

Le  cappitaine  Jacquyn,  le  vaillant  homme- 
d'armes,  grenoilla  en  l'eaue  longuement;  mais 
enfin  comme  par  miracle  futsaulvé,  et  pesché 
par  ceulx  qui  estoient  es  barques,  mais  plus 
mort  que  vif.  Incontinent  fut  désarmé  et  pendu 
par  les  piedz,  où  en  peu  de  temps  gecta  par  la 
bouche  deux  ou  trois  seaulx  d'eaue,  et  fut  plus 
de  six  heures  sans  parler.  Toutesfois  les  méde- 
cins de  monseigneur  de  Nemours  le  vindrent 
veoir,  et  fut  si  bien  secouru  que  dedans  deux 
jours  fut  aussi  sain  et  gaillart  que  jamais. 
Il  ne  fault  pas  demander  si  de  ses  compaignons 
adventuriers  fut  mocqué  à  double  carillon  ;  car 
l'ung  luy  disoit  :  «  Hé  !  cappitaine  Jacquyn,  vous 
»  souviendra-il  une  autresfois  de  courir  la  lance 
»  à  neuf  heures  de  nuyt  en  y  ver?  »  L'autre  luy 
disoit:  »  Il  vault  encores  trop  mieulx  estre  saul- 
»  tebuysson  que  haridelle,  on  ne  tumbe  pas  de 
»  si  hault.  «  Bref,  il  fut  mené  comme  il  luy  ap- 
partenoit;  mais  cela  ne  me  fait  point  tant  esmer- 
veiller  comme  de  ce  qu'il  se  saulva  de  dedans 
ce  canal ,  et  armé  de  toutes  pièces  ;  et  c'est  ce 
qui  m'a  fait  mettre  cest  incident  en  ceste  his- 
toire, à  propos  de  l'astrologue  deCarpy,  qui  luy 
avoit  dit  qu'il  seroit  pendu  et  estranglé;  comme 
il  fut  le  mardy  d'après  Pasques  ensuyvant, 
qu'avoit  esté  la  furieuse  journée  de  Ravenne , 
comme  vous  orrez. 

Estant  ce  gentil  duc  de  Nemours  au  Fynal, 
attendant  tousjours  quelques  nouvelles  des  en- 
nemys ,  se  partit  une  journée  entre  les  autres, 
et  alla  visiter  le  duc  et  la  duchesse  de  Ferrare 
en  leur  ville,  lesquelz,  s'ilz  luy  avoient  fait 
bonne  chière  par  le  passé ,  encores  la  luy  firent- 
ilz  meilleure.  Il  y  demoura  cinq  ou  six  jours 
enjoyeulxet  honnestes  passe-temps,  et  en  rap- 
porta les  couleurs  de  la  duchesse  ,  qui  estoient 
de  gris  et  noir  ;  et  puis  s'en  retourna  en  son 
camp,  où  il  eut  certaines  nouvelles  ^ue,  sans 
secourir  la  ville  de  Boulongne,  elle  et  ceulx  qui 
estoient  dedans  s'en  alloient  perduz;  parquoy 
assembla  tous  les  cappitaines  pour  y  adviser  :  si 
fut  conclud  qu'on  yroit  lever  le  siège.  Il  faisoit 
assez  mauvais  chevaucher ,  comme  en  la  fin  du 
moys  de  janvier;  toutesfois  il  partit  du  Fynal, 
et  print  son  chemin  droit  à  Boulongne,  où  du- 
rant son  voyage  advint  ung  gros  inconvénient , 
car  la  ville  de  Bresse  fut  reprinse  par  les  A'éni- 
ciens,  comme  vous  entendrez. 

CHAPITRE  XLVIII. 

Comment  mcssire  André  Grit,  iirovidadour  de 
la  seigneurie  de  Venise ,  par  le  moyen  du 
comte  Loys  Advogadre ,  reprint  la  ville  de 
Bresse. 

Les  Vëniciens  taschoient  tous  les  jours,  entre 
autres  choses,  de  trouver  le  moyen  à  remettre  la 
ville  de  Bresse  entre  les  mains  de  la  seigneurie, 
qui  est  une  des  belles  citez  de  l'Europe,  des  plus 
fortes  ,  et  garnye  de  tous  vivres  que  Ion  sçau- 
roit  souhaiter  pour  nature  substanter.  Dedans 
icelles  ourdent  tant  de  belles  fontaines,  que  c'est 
ung  droit  paradis  terrestre.  Il  y  a  trois  vallées 
qui  viennent  entre  les  montaignes  eulx  joindre 
à  ladicte  ville,  dont  l'une  vient  des  Almaignes, 
et  les  deux  autres  d'entre  le  Fryol  et  Venise,  et 
s'appellent  la  Val  Camonègue,  la  Val  Tropye  et 
la  Val  Zobye;  et  par  l'une  de  ces  trois  se  peult 
tousjours  donner  secours  à  la  ville,  laquelle  estoit 
garnie  des  gens  du  roy  de  France;  et  en  estoit 
pour  lors  gouverneur  le  seigneur  Du  Ludde ,  et 
cappitaine  du  chasteau  ung  gentil-homme  du 
pays  de  Bascoz  ,  nommé  Hergoye. 

La  grande  voulenté  qu'avoient  les  Véniciens 
de  reprendre  Bresse  n'estoit  pas  fondée  sans  rai- 
son, car  par  là  affamoient  ceulx  qui  estoient  de- 
dans Véronne  ,  et  faisoient  barbe  à  ceulx  qui 
vouldroient  partir  de  Milan  pour  leur  en  faire 
porter  ;  mais  ilz  ne  povoient  trouver  moyen  de 
la  ravoir  ,  ny  aussi  surprendre  ceulx  qui  la  gar- 
doient,  sans  avoir  intelligence  dedans  à  quelque 
gros  personnage  :  et  combien  que  les  habitaus 
feussent  bons  à  Sainct-Marc,  personne  nes'osoit 
aventurer,  parce  que  le  feu  seigneur  de  Conty 
et  le  bon  Chevalier,  pour  une  surprise  qui  leur 
cuyda  estre  faicte  peu  de  temps  devant ,  avoient 
fait  coupper  la  teste  à  ung  des  plus  apparens  de 
la  ville  et  de  la  plus  grosse  maison ,  nommé  le 
conte  Jehan  Marie  de  Martinango  ,  qui  en  estoit 
le  chef  ;  et  plusieurs  autres  furent  confinez  en 
France,  Toutesfois  le  dyable ,  ennemy  de  tout 
repos  humain,  voulut  user  de  sa  science,  et  va 
semer  une  discention  en  ladicte  ville  entre  deux 
grosses  maisons ,  l'une  de  Gambre  et  l'autre 
Advogadre;  mais  celle  de  Gambre  estoit  beau- 
coup plus  favorisée  des  François. 

Ung  jour  s'esmeut  ung  débat  entre  deux  des 
enfans  du  conte  de  Gambre  et  du  conte  Loys 
Advogadre;  de  sorte  que  celluy  de  Gambre, 
qui  estoit  bien  acompaigné,  blessa  oultrageuse- 
menl  l'autre.  Ledit  conte  Loys  Advogadre  ne 
s'en  feust  sceu  venger,  car  la  force  n'estoit  pas 
sienne  en  la  ville,  si  s'en  estoit  venu  à  Milan. 
A^ucuji  temps  avoit  esté  devers  le  duc  de  Ne- 


mours pour  en  avoir  la  justice  et  réparation.  Le 
bon  prince  le  vouloit ,  et  en  commanda  com- 
missions pour  en  faire  l'information,  affin  de 
rendre  à  chascun  son  droit.  Je  ne  sçay  com- 
ment il  alla  ,  mais  enfin  n'en  eut  autre  chose; 
parquoy ,  comme  homme  injurié  à  tort ,  sans  en 
povoir  avoir  raison ,  se  désespéra  et  délibéra 
de  retourner  à  son  naturel ,  et  faire  semblant 
d'aller  huyt  ou  dixjoursàune  sienne  posses- 
sion, s'en  va  jusques  à  Venize  devers  le  duc  et 
la  seigneurie,  lesinduyre  à  regaigneret  remet- 
tre entre  leurs  mains  la  bonne  ville  de  Bresse  ; 
et  de  ce  leur  bailla  les  moyens  qu'il  fallolt  tenir, 
qui  pour  l'heure  sortirent  à  bon  effect.  S'il  fut 
le  bien  venu,  ne  fault  pas  demander,  car  ladicte 
ville  de  Bresse  estoit  lafillole  de  Sanct-Marco. 
Il  fut  festoyé  trois  ou  quatre  jours  comme  ung 
roy,  durant  lequel  temps  prindrent  conclusion 
en  leur  affaire;  et  luy  fut  promis,  au  jour  par 
eulx  prinset  assigné,  qu'il  n'y  auroit  nulle  faultc 
que  messire  André  Grit  ne  se  trouvast  devant  la 
ville  avecques  sept  ou  huyt  mille  hommes  de 
guerre ,  sans  les  villains  des  montaignes  qui  des- 
cendroient;  et  que  cependant  il  allast  gaigner 
gens  en  la  ville,  et  faire  ses  préparatifz.  Il  s'en 
vint,  et  secrètement  gaignaettira  à  sa  cordelle 
la  pluspart  des  habitans. 

Le  seigneur  Du  Ludde  (1)  ne  se  fioit  pas  trop 
en  eulx  ,  et  faisoit  chascun  jour  bon  guet  ;  mais 
il  estoit  bien  mal  acompaigné  pour  se  deffendre 
contre  la  commune  s'ilz  eussent  eu  mauvais  vou- 
loir, comme  tous  eurent,  ou  la  pluspart;  car 
cinq  ou  six  jours  après,  à  ung  matin  au  point  du 
jour ,  vindrent  les  Véniciens  à  une  des  portes , 
qu'ilz  trouvèrent  garnye  de  gens  pour  la  deffen^ 
dre.  Si  firent  sonner  l'alarme.  Le  seigneur  Du 
Ludde  se  mist  incontinent  en  ordre  pour  là  y 
cuyder  donner  ;  mais  ,  en  amusant  les  François 
à  la  portie ,  partie  des  ennemys  rompirent  cer- 
taines grisles  de  fer  par  où  sortaient  les  immun- 
dices  d€  la  ville,  et  commencèrent  à  entrer  de- 
dans, criant:  Marco,  Marco!  Quant  et  quant 
le  conte  Loys  Advogadre  se  mist  sus,  et  tous 
ceulx  de  sa  faction  ;  de  sorte  qu'on  eust  veu 
toute  la  ville  en  armes.  Quant  le  povre  seigneur 
Du  Ludde  veit  qu'il  estoit  trahy ,  feist  sonner 
la  retraicte  à  ses  gens  ;  et,  au  mieulx  qu'il  luy 
fut  possible ,  avecques  eulx  se  retira  au  chas- 
teau ;  mais  tous  les  chevaulx  ,  harnois  et  habil- 
lemens  y  demourèrent.  La  contesse  de  Gambre, 
qui  estoit  Françoise  ,  et  tous  ceulx  qui  tenoient 
le  party  du  roy  de  France,  s'y  saulvèrcnt.  Sur 
ces  entrefaictes,  furent  les  portes  ouvertes ,  et 


(<)  Jacques  de  Daillon.  Il  fut  sénéctial  d'Anjou    ci 
capitaine  de  cinquante  liomines-d'armcs. 

mis  le  seigneurmcssire  André  Grit  dedans.  Une 
•grosse  pitié  lut  ;  car  tous  les  Franeois  qui  fu- 
rent trouvez  dedans ,  sans  en  prendre  ung  à 
mercy,  furent  mis  en  pièces;  mais  il/  le  compa- 
rurent après ,  comme  vous  verrez. 

La  première  chose  {|ue  list  faire  le  conte  Loys 
Advogadre  quant  il  ^eit  sa  force,  ce  fut  d'aller 
aux  maisons  de  ceulx  de  Gambre,  lesquelles  il 
fist  toutes  i-nyner  et  desmolir.  Le  providadour, 
messire  André  Grit ,  congneut  bien  que  ce  n'es- 
toit  pas  le  plus  fort  d'avoir  eu  la  ville,  s'il  n'a- 
voit  le  ehasteau;  car  par  là  pourroit  estre  ai- 
séement  reprinse.  Si  l'envoya  par  une  trompette 
sommer  incontinent;  mais  il  perdit  sa  peine,  car 
trop  esloit  garny  de  gaillarde  chevalerie.  Tou- 
tesfois  au  peuple  qui  y  estoit  entré  les  vivres 
n'eussent  guères  duré;  et  davantage  le  provida- 
dour fist  canonner  la  place  à  merveilles,  et  y 
eut  grosse  berche  faicte.  Davantage,  fist  soub- 
dainement  dresser  deux  engins  en  manière  de 
grues  pour  approcher  de  la  place ,  lesquelz  por- 
îoient  bien  chascuu  cent  hommes  de  front;  bref, 
ilz  firent  tout  ce  que  possible  estoit  de  faire  pour 
prendre  le  chasteaii.  Le  seigneur  Du  Ludde  et 
le  cappitaine  Hérigoye,  bien  estormez  de  ceste 
trahison,  despeschèrent  ung  homme  devers  le 
duc  de  Nemours,  qui  estoit  allé  avecques  toute 
sa  puissance  à  Boulongne,  en  l'advertissant  de 
leur  inconvénient;  et  davantage  que  s'ilz  n'es- 
toient  seeouruz  dedans  huyt  jours,  ils  estoient 
perduz. 

Le  messagier,  combien  que  tous  les  passages 
feussent  gardez  ,  eschappa ,  et  fist  si  bonne  di- 
ligence qu'il  arriva  devant  Boulongne  le  jour 
mesraes  que  le  gentil  duc  avoit  levé  le  siège,  et 
refreschy  la  vilïe  de  gens  et  de  vivres.  Les  let- 
tres luy  furent  présentées,  que  le  bon  prince 
ouvrit  et  leut.  Il  fut  bien  esbahy  quant  il  en- 
tendit rinconvénicnt  de  Bresse;  car  c'estoit, 
après  le  ehasteau  de  Milan ,  la  place  que  les 
François  eussent  en  Ytalie  de  plus  grosse  im- 
portance. Les  cappitaines  furent  assemblez ,  et 
conclurent  tous  ensemble  que  à  toute  diligence 
falloit  retourner  ,  et  la  reprendre  s'il  estoit  pos- 
sible ;  ce  qu'ilz  pensoient  aisé  à  exécuter,  pourveu 
que  le  ehasteau  ne  se  perdist  point.  Après  ceste 
conclusion  ,  n'y  eut  plus  de  procès;  mais  chas- 
cun  lîst  trousser  son  cas,  et  se  misrent  à  chemin. 


CHAPITRE  XLIX. 

Dr  la  (/rande  diligence  que  fist  le  gentil  duc 
de  iSemours  pour  reprendre  Bresse;  et  com- 
ment il  dr/Jist  le  cappilaine-yêneral  des  IV- 


nicicns  en   chemin^   et  cinq  ou  six  mille 
hommes. 

Quant  messire  André  Grit  fut  maistre  et  sei- 
gneur de  la  ville  de  Bresse  ,  et  qu'il  eut  assiégé 
le  ehasteau  comme  avez  entendu,  ne  se  tint  pas 
à  tant  ;  mais  bien  congnoissant  que  dès  ce  que 
le  duc  de  JNemours,  qui  estoit  allé  lever  le  siège 
de  Boulongne,  en  seroit  adverty ,  soubdain  retour- 
neroit  ,  parquoy  ,  s'il  ne  se  trouvoit  fort  dedans 
la  ville  et  aussi  puissant  que  pour  combatre  aux 
champs,  seroit  en  dangier  d'estre  perdu ,  il  es- 
cripvit  une  lettre  a  la  seigneurie,  qu'il  envoya 
en  extrême  diligence,  et  en  ieelle  leur  l'aisoit 
entendre  qu'il  estoit  plus  que  nécessaire ,  pour 
conserver  la  ville  de  Bresse  par  luy  prise,  ilz 
envoyassent  secours  si  puissant  que  ce  feust  pour 
se  deffendre ,  et  à  ung  besoing  donner  la  bataille 
au  camp  des  François;  et ,  par  le  moyen  de 
Bresse,  recouvroient  toutes  leurs  terres.  Sa  de- 
mande fut  trouvée  raisonnable  et  de  grosse  im- 
portance. Si  fut  incontinent  mandé  à  messire 
Jehan  Paule  Bâillon,  lors  cappitaiue-général 
de  ceste  seigneurie  de  Venise,  qu'il  eust  jour  et 
nuyt  à  marcher  ,  acompaigné  de  quatre  cens 
hommes-d'armes  et  quatre  mille  hommes  de 
pied ,  et  qu'il  s'en  allast  gecter  dedans  Bresse. 

Quant  il  eut  le  vouloir  de  la  seigneurie  en- 
tendu ,  il  se  mist  en  son  debvoir  et  à  chemin  au 
plustôt  qu'il  peut.  De  l'autre  costé  marchoit  le 
duc  de  Nemours  si  diligemment ,  que  ung  che- 
vaucheur  sur  ung  couitault  de  cent  escus  n'eust 
sceu  faire  plus  de  pays  qu'il  en  faisoit  en  ung 
jour  avecques  toute  son  armée;  et  tant  fist  qu'il 
arriva  auprès  d'ung  ehasteau  appelle  Valège, 
quitenoit  pour  le  roy  de  France  ,  et  lequel  cuy- 
doit  prendre  le  cappitaine  Jehan  Paule  Bâillon 
en  passant.  Et  ce  qu'il  s'y  amusa  luy  porta 
grant  dommage ,  car  le  duc  de  Nemours  en  fut 
adverty,  lequel  fist  faire  ce  jour-là  à  son  armée, 
en  fin  cueur  d'y  ver,  comme  à  la  my-février, 
trente  milles  de  pays,  et  de  façon  qu'il  se  trouva 
plus  près  de  Bresse  que  ledit  cappitaine  Bâillon, 
qui  en  ung  passage  fut  rencontré  des  François. 
Il  avoit  cinq  ou  six  pièces  d'artillerie,  lesquelles 
il  fist  deslàcher ,  dont  de  l'une  fut  tué  le  porte- 
enseigne  du  seigneur  de  ïhéligny ,  cappitaine 
moult  à  louer,  lequel  menoit  avecques  le  bon 
Chevalier  les  premiers  coureurs. 

Toute  la  imyt  le  bon  Chevalier  avoit  eu  la 
fiebvre ,  et  n'estoit  point  armé ,  ains  estoit  en 
une  robbe  de  veloux  noir  à  chevaucher  ;  mais 
quant  il  veit  qu'il  falloit  combatre,  emprunta 
ung  halecret  d'ung  adventurier,  qu'il  mist  sur 
sadicte  robbe,  et  monta  sur  ung  gaillart  cour- 
sier ;  puis ,  avec(iues  son  compaignon  le  seigneur 


de  Théligny,  marcha  droit  aux  ennerays.  La 
grosse  troppe  de  l'avant-garde  des  François  es- 
toit  encores  bien  loing  :  toutesfois  ilz  ne  laissè- 
rent point  de  charger,  et  y  eut  dure  et  aspre 
rencontre,  qui  dura  ,  tousjours  combatant ,  ung 
quart  d'heure.  Cependant  en  vindrent  nouvelles 
au  camp  :  si  furent  les  François  refreschis  de 
gens  ;  mais  quant  le  cappitaine  de  la  seigneurie 
les  veit  approcher,  tourna  le  doz,  se  retirant  de 
là  où  il  estoit  venu.  Il  l'ut  chassé  longuement, 
mais  jamais  ne  peut  estre  pris  :  ses  gens  de  pied 
y  demourèrent,  son  artillerie,  et  la  piuspart  de 
ses  gens  de  cheval.  Ce  fut  une  gorgiase  def- 
faicte  et  prouffitable  aux  François;  car  s'ilz 
fcussent  entrez  dedans  Bresse ,  jamais  n'eust 
esté  reprise.  De  ceste  tant  bonne  rencontre  fut 
marry  et  joyeulx  le  duc  de  Nemours:  joyeulx 
de  ce  qu'il  estoit  victorieux ,  et  marry  de  ce  qu'il 
ne  s'y  estoit  trouvé. 

Ces  nouvelles  furent  incontinent  sceues  au 
chasteau  de  Bresse  ,  où  ilz  firent  feu  de  joye  en 
cinq  ou  six  lieux  ;  car  par  là  se  trouvoient  as- 
seurez  d'estre  secourus  dedansdeux  jours.  Mais 
s'ilz  en  avoient  joye  au  chasteau  ,  ilz  en  eurent 
bien  autant  de  mélencolie  en  la  ville ,  congnois- 
sans  que  c'estoit  leur  destruction  ;  et  se  feussent 
voulentiers  retournez  les  habitans ,  lesquelz 
vindrent  supplier  à  messire  André  Grit  qu'il  se 
retirast  ;  mais  il  n'en  voulut  riens  faire,  dont 
mal  luy  en  print.  Le  noble  prince  duc  de  Ne- 
mours s'en  vint ,  après  la  deffaicte  de  Jehan 
Paule  Bâillon,  loger  à  vingt  milles  de  Bresse  ;  et 
lendemain  ,  au  pied  du  chasteau  ;  en  marchant, 
il  se  trouva  quelque  nombre  de  vilains  assem- 
blez en  ung  petit  village,  lesquelz  voulurent  te- 
nir fort,  mais  enfin  furent  tous  mis  en  pièces. 
Quant  l'armée  des  François  fut  arrivée,  incon- 
tinent montèrent  au  chasteau  quelques  cappi- 
taines  pour  reconforter  les  seigneurs  Du  Ludde 
et  cappitaine  Hérigoye,  ensemble  ceulx  qui  es- 
toient  dedans  ,  et  y  fut  porté  force  vivres  ;  dont 
de  joye  tirèrent  dix-huyt  ou  vingt  coups  d'ar- 
tillerie en  ville,  qui  de  telle  feste  se  feussent 
bien  passez  les  habitans.  Le  lendemain  ,  monta 
le  seigneur  de  Nemours  au  chasteau  ;  aussi 
firent  les  cappitaines  et  toute  l'armée  ,  où  il  fut 
conclud  de  donner  l'assault  à  la  ville  ,  qui  fut 
aspre,  dur  et  cruel. 


CHAPITRE  L. 

Comment  le  duc  de  Nemours  reprist  la  ville 
de  Bresse  sur  les  Véniciens,  où  le  bon  Che- 
valier sans  paoïir  et  sans  reprouche  acquist 

grant  honneur;  et  comment  il  fut  blesse 
quasi  à  mort. 


Le  duc  de  Nemours,  qui  ne  voulut  point  son- 
ger en  ses  affaires,  après  qu'il  fut  monté  au 
chasteau,  assembla  tous  ses  cappitaines  pour 
sçavoir  qu'il  estoit  à  faire  ;  car  dedans  la  ville 
y  avoit  gros  nombre  de  gens,  comme  huyt  mille 
hommes  de  guerre ,  et  douze  ou  quatorze  mille 
vilains  du  pays,  qui  s'estoient  avecques  eulx  as- 
semblez :  et  si  estoit  la  ville  forte  à  merveilles. 
Ung  bien  y  avoit ,  qu'on  deseendoit  du  chasteau 
en  la  citadelle  sans  trouver  fossé  qui  guères 
donnast  empescbement  :  bien  avoient  fait  ung 
bon  rampart. 

Or,  en  toute  l'armée  du  roy  de  France  n'cs- 
toient  point  alors  plus  de  douze  mille  comba- 
tans  ;  car  une  grosse  partie  estoit  demourée  a 
Boulongne  :  toutesfois ,  au  peu  de  nombre  qui  y 
estoit,  n'y  avoit  que  redire,  car  c'estoit  toute 
fleur  de  chevalerie  ,  et  croy  que  cent  ans  para- 
vant  n'avoit  esté  veu  pour  le  nombre  plus  gail- 
larde compaignie  ,  et  davantage  avecques  le  bon 
vouloir  que  chascun  avoit  de  servir  son  bon 
maistre  le  roy  de  France.  Ce  gentil  duc  de  Ne- 
mours avoit  tant  gaigné  le  cueur  des  gentilz- 
hommes  et  des  adventuriers,  qu'ilz  feussent  tous 
mors  pour  luy.  Eulx  assemblez  au  conseil ,  fut 
demandé  par  ledit  seigneur  à  tous  les  cappitai- 
nes leur  advis,  que  chascun  dist  au  raieulx  qu'il 
sceut  ;  et ,  pour  conclusion  ,  fut  ordonné  qu'on 
donneroit  l'assault,  sur  les  huyt  ou  neuf  heures, 
lendemain  matin.  Et  telle  fut  l'ordonnance  :  c'est 
que  le  seigneur  de  Molart ,  avecques  ses  gens 
de  pied  ,  conduyroit  la  première  pointe  ;  mais 
devant  luy  yroit  le  cappitaine  Hérigoye,  et  ses 
gens  ,  escarmoucher.  Après  ,  en  une  troppe  , 
rnarcheroient  ce  cappitaine  Jacob,  q'  e  l'empe- 
reur Maximilian  avoit  devant  Padoue ,  en  la 
bende  du  prince  de  Hanno ,  mais  par  moyens 
fut  gaigné  au  service  du  roy  de  France,  et  avoit 
alors  deux  mille  lansquenetz  ;  les  cappitaines 
Bonnet ,  Maugiron ,  le  baslard  de  Clèves  et 
autres,  jusques  au  nombre  de  sept  mille  hom- 
mes; et  le  duc  de  iVemours,  les  gentilz-hommes 
que  conduysoit  le  grand  séneschal  de  Normen- 
die,  avecques  la  plus  grosse  force  de  la  gendar- 
merie à  pied  ,  rnarcheroient  à  leur  costé,  l'armet 
en  teste  et  la  cuyrasse  sur  le  doz  ;  et  monsei- 
gneur d'Alègre  seroità  cheval  à  la  porte  Sainct- 
Jehan,  qui  estoit  la  seulle  porte  que  les  ennemys 
teuoient  ouverte,  car  ilz  avoient  muré  les  autres 
avecques  trois  cens  hommes-d'armes,  pour  gar- 
der que  nul  ne  sortist. 

Le  vertueux  cappitaine,  seigneur  de  La  Pa- 
I  lisse,  ne  fut  point  à  l'assault;  car,  le  soir  de 

devant ,  il  avoit  esté  blessé  en  la  teste  ,  d'ung 
esclat ,  par  iing  coup  de  canon  qu'on  avoit  tiré 
de  la  ville  au  chasteau.  Geste  ordonnance  faicte, 
chascun  la  trouva  bonne ,  excepté  le  bon  Che- 
valier, qui  dist  après  ce  que  le  duc  de  Nemours, 
selon  son  ordre,  eut  parlé  à  luy  :  <■  Monseigneur, 
»  saufve  vostre  révérence  et  de  tous  niessei- 
»  gneurs,  il  me  semble  qu'il  fault  faire  une  chose 
>'  dont  nous  ne  parlons  point.  >■  11  luy  fut  de- 
mandé par  ledit  seigneur  de  Nemours  que  c'es- 
toit.  «C'est,  dist-il,  que  vous  envoyez  monsei- 
»  gneur  de  Molart  faire  la  première  pointe  ;  de 
>'  luy  je  suis  plus  que  asseuré  qu'il  ne  recullera 
»  pas  ,  ne  beaucoup  de  gens  de  bien  qu'il  a 
"  avecques  luy  ;  mais  si  les  ennemys  ont  point 
»  de  gens  d'estoffe ,  et  bien  congnoissaus  la 
»  guerre,  avecques  eulx,  comme  je  croy  que 
»  ouy,  sachez  qu'ilz  les  mettront  à  la  pointe ,  et 
"  pareillement  leurs  hacquebutiers.  Or,  en  telz 
"  affaires,  s'il  est  possible,  ne  fault  jamais  re- 
"  cuUer;  et  si  d'aventure  ilz  repoussoient  lesditz 
»  gens  de  pied ,  et  ilz  ne  feussent  soustenuz  de 
»  gendarmerie ,  il  y  pourroit  avoir  gros  désor- 
»  dre.  Parquoy  je  suis  d'advis  que  avecques 
»  mondit  seigneur  de  Molart,  on  mectecentou 
"  cent  cinquante  hommes-d'armes,  qui  seront 
»  pour  beaucoup  mieulx  soustenir  le  fès ,  que 
»  les  gens  de  pied  qui  ne  sont  pas  ainsi  armez.  » 
Lors ,  dist  le  duc  de  Nemours  :  «  Vous  dictes 
>'  vray.  Monseigneur  de  Bayart;  mais  qui  est  le 
"  cappitaine  qui  se  vouldra  mettre  à  la  mercy 
"  de  leurs  hacquebutes  ?  —  Ce  sera  moy,  s'il 
»  vous  plaist,  Monseigneur,  respondit  le  bon 
»  Chevalier;  et  croyez  que  la  corapaignie  dont 
»  j'ay  la  charge  fera  aujourd'huy  de  l'honneur  au 
»  Roy  et  à  vous ,  et  tel  service  que  vous  en  ap- 
»  percevrez.  »  Quant  il  eut  parlé ,  n'y  eut  cap- 
pitaine qui  ne  regardast  l'uug  l'autre,  car  sans 
point  de  faulte  le  faict  estoit  très-dangereux  : 
toutesfois  il  demanda  la  charge  ,  et  elle  luy  de- 
moura. 

Quant  tout  fut  conclud ,  encores  dist  le  due 
de  Nemours  :  «  Messeigueurs ,  il  fault  que  selon 
«  Dieu  nous  regardions  à  une  chose  :  vous  voyez 
X  bien  que  si  ceste  ville  se  prent  d'assault  elle 
>'  sera  ruynée  et  pillée,  et  tous  ceulx  de  dedans 
«  mors,  qui  seroit  une  grosse  pitié  :  il  fault  en- 
>'  cores  sçavoir  d'eulx ,  avant  qu'ilz  en  essayent 
*■  la  fortune,  s'ilz  se  vouidroient  point  rendre.  » 
Cela  fut  trouvé  bon  ;  et  le  matin  y  fut  envoyé 
une  des  trompettes ,  qui  sonna  dès  ce  qu'il  partit 
du  chasteau ,  et  marcha  jusques  au  premier 
rampart  des  ennemys  ,  où  estoient  le  provida- 
dour  messire  André  Grit  et  tous  les  cappitaines. 
Quant  la  trompette  fut  arrivée ,  demanda  à  en- 
trer en  la  ville.  On  luy  dist  qu'il  u'entroit  point, 


mais  qu'il  dist  ce  qu'il  vouldroit ,  et  que  c'es- 
toient  ceulx  qui  avoient  puissance  de  luy  res- 
pondre. 

Lors  fist  son  message  tel  que  vous  avez  en- 
tendu cy-dessus,  et  que  ,  s'ilz  vouloient  rendre 
la  ville  ,  on  les  laisseroit  aller,  leurs  vies  sau- 
ves, sinon  et  où  elle  se  prendroit  d'assault, 
qu'ilz  povoient  estre  tous  asseurez  de  mourir.  11 
luy  fut  respondu  qu'il  s'en  povoit  bien  retour- 
ner, et  que  la  ville  estoit  de  la  seigneurie  ; 
qu'elle  y  demoureroit ,  et  davantage  qu'ilz  gar- 
deroient  bien  que  jamais  François  n'y  mettroit 
le  pied.  Hélas  !  les  povres  habitans  se  feussent 
voulentiers  renduz,mais  ilz  ne  furent  pas  les 
maistres.  La  trompette  revint,  qui  fist  sa  res- 
ponse  ;  laquelle  ouye,  n'y  eut  autre  délay,  sinon 
que  le  gentil  duc  de  Nemours,  qui  desjà  avoit 
ses  gens  en  bataille  ,  commença  à  dire  :  «  Or, 
»  Messeigneurs ,  il  n'y  a  plus  que  bien  faire  et 
»  nous  monstrer  gentilz  compaignons  :  mar- 
»  chons,  ou  nom  de  Dieu  et  de  monseigneur 
»  sainct  Denys.  »  Les  parolles  ne  furent  pas  si 
tost  proférées  que  tabourins  ,  trompettes  et  clé- 
rons  ne  sonnassent  l'assault  et  l'alarme  si  impé- 
tueusement ,  que  aux  couars  les  cheveulx  dres- 
soient  en  la  teste ,  et  aux  hardiz  le  cueur  leur 
croissoit  ou  ventre. 

Les  ennemys ,  oyans  ce  bruit ,  deslaschèrent 
plusieurs  coups  d'artillerie  ,  dont,  entre  les  au- 
tres, ung  coup  de  canon  vint  droit  donner  au 
beau  milieu  de  la  troppe  du  duc  de  Nemours  , 
sans  tuer  ne  blesser  personne ,  qui  fut  quasi 
chose  miraculeuse,  considéré  comme  ilz  mar- 
choient  serrez.  Alors  se  mist  h  marcher  avant 
le  seigneur  de  Molart  et  le  cappitaine  Hérigoye 
avecques  leurs  gens;  et  sur  leur  esle ,  quant  et 
quant,  le  gentil  et  bon  Chevalier  sans  paour  et 
sans  reprouche,  à  pied  avec  toute  sa  compaignie, 
qui  estoient  gens  esleuz  ,  car  la  pluspart  de  ses 
gens-d'armes  avoient  en  leur  temps  esté  cappi- 
taines, mais  ilz  aymoient  mieulx  estre  de  sa 
compaignie,  à  moins  de  bien  fait  la  moictié,  que 
dune  autre ,  tant  se  faisoit  aymer  par  ses  ver- 
tus. Hz  approchèrent  près  du  premier  rampart, 
derrière  lequel  estoient  les  ennemys  ,  qui  com- 
mencèrent à  tirer  artillerie  et  leurs  hacquebutes 
aussi  dru  comme  mouches.  Il  avoit  ung  peu  plu- 
vyné  ;  le  chasteau  estoit  en  montaigne ,  et  pour 
descendre  en  la  ville  on  couloit  ung  peu  :  mais 
le  duc  de  Nemours  en  monstrant  qu'il  ne  vou- 
loit  pas  demourer  des  derniers,  osta  ses  souliers, 
et  se  mist  en  eschapins  de  chausses.  A  son  exem- 
ple le  firent  plusieurs  autres;  car,  à  vray  dire, 
ilz  s'en  soustenoient  mieulx. 

Le  bon  Chevalier  et  le  seigneur  de  Molart 
combatirent  à  ce  rampart  furieusement  :  aussi 

fut-il  merveilleusement  bien  defl'endu.  Les  Fran- 
çois cryoient:  France!  France!  ceulx  de  la 
compaignie  du  bon  Chevalier  cryoient  :  Bayart! 
Bayart!  les  ennemys  cryoient  :  Marco!  Marco! 
Bref,  il  faisoient  tant  de  bruyt  que  les  hacque- 
butes  ne  povoient  estre  ouyes.  Messire  André 
Grit  (1)  donnoit  merveilleux  courage  à  ses  gens, 
et,  en  son  langage  ytalien,  leur  disoit  :  «  Te- 
»  nons  bon ,  mes  amys ,  les  François  seront 
»  tantost  lassez,  ils  n'ont  que  la  première  pointe; 
»  et,  si  ce  Bayart  estoit  deffaict,  jamais  les 
»  autres  n'approcheroient.  »  Il  estoit  bien  abusé, 
car,  s'il  avoit  grant  cueur  de  deffendre ,  les 
François  l'avoient  cent  fois  plus  grant  pour  en- 
trer dedans.  Et  vont  livrer  ung  assault  mer- 
veilleux, par  lequel  ilz  repoussèrent  ung  peu 
les  Véniciens  :  quoy  voyant  par  le  bon  Cheva- 
lier, commencea  à  dire:  Dedans!  dedans! 
compaignons  ^il:i  sont  nosires  ;  marche i:^,  tout 
est  deffaict;  luy-mesme  entra  le  premier  et 
passa  le  rarapart,  et  après  luy  plus  de  mille  ; 
de  sorte  qu'ilz  gaignèient  le  premier  fort,  qui 
ne  fut  pas  sans  se  bien  batre,  et  y  en  demoura 
de  tous  les  costez,  mais  peu  des  Fi-ançois.  Le 
bon  Chevalier  eut  ung  coup  de  picque  dedans 
le  hault  de  la  cuysse,  et  entra  si  avant  que  le 
bout  rompit,  et  demourà  le  fer  et  ung  bout  du 
fust  dedans.  Bien  cuyda  estre  frappé  à  moi't,  de 
la  douleur  qu'il  sentit,  si  commencea  à  dire  au 
seigneur  de  Molart  :  «  Compaignon,  faictes  mar- 
»  cher  voz  gens  ,  la  ville  est  gaignée  ;  de  moy 
»  je  ne  sçaurois  tirer  oultre,  car  je  suis  mort.  » 
Le  sang  luy  sortoit  en  habondance  :  si  luy  fut 
force ,  ou  là  mourir  sans  confession ,  ou  se  re- 
tirer hors  de  la  foulle  avecques  deux  de  ses 
archiers ,  lesquelz  luy  estanchèrent ,  au  mieulx 
qu'ilz  peurent ,  sa  playe ,  avecques  leurs  che- 
mises qu'ilz  descirèrent  et  rompirent  pour  ce 
faire. 

Le  povre  seigneur  de  Molart,  qui  ploroit 
amèrement  la  perte  de  son  amy  et  voisin  (car 
tous  deux  estoient  de  l'escarlate  des  gentilz- 
hommes),  comme  ung  lyon  furieux,  délibéré  le 
venger,  commencea  rudement  à  pousser,  et  le 
bon  duc  de  Nemours  et  sa  flote  après  ,  qui  en- 
tendit en  passant  avoir  le  premier  fort  esté  gai- 
gné  par  le  bon  Chevalier ,  mais  qu'il  y  avoit 
esté  blessé  à  mort;  si  luy-mesmes  eust  eu  le 
coup,  n'eust  pas  eu  plus  de  douleur,  et  com- 
mencea à  dire  :  «  Hé!  messeigneurs  mes  amys, 
»  ne  vengerons-nous  point  sur  ces  villains  la 
"  mort  du  plus  acoraply  chevalier  qui  feust  au 
»  monde?  Je  vous  prie,  que  chascun  pense  de 

(1)  Il  ignorait  d'abord  que  Baj  ard  fût  du  nombre  des 
assiégeants  ;  quand  il  en  fut  instruit  :  «  Je  crois,  dit-il, 


»  bien  faire.  »  A  sa  venue  furent  les  Véniciens 
mal  traictez  ,  et  guerpirent  la  cytadelle ,  faisant 
myne  se  vouloir  retirer  vers  la  ville  et  lever  le 
pont;  car  trop  eussent  eu  affaire  les  François 
par  ce  moyen,  mais  ilz  furent  poursuyvis  si  vi- 
vement qu'ilz  passèrent  le  palais ,  et  entrèrent 
pesle  mesie  en  la  grant  place ,  en  laquelle  estoit 
toute  leur  force  ,  la  gendarmerie  et  chevaulx- 
légiers  bien  à  cheval,  avecques  les  gens  de  pied, 
en  bataille  bien  ordonnée  selon  leur  fortune. 

Là  se  monstrèrent  les  lansquenetz  et  aventu- 
riers françois  gentilz  compaignons.  Le  cappi- 
taine  Bonnet  y  fist  de  grans  appertises  d'armes  ; 
et,  sortant  de  sa  troppe  la  longueur  d'une  picque, 
marcha  droit  aux  ennemis,  et  fut  auïsi  très- 
bien  suivy.  Le  combat  dura  demye-heure  ou 
plus;  les  cytadins  et  femmes  de  la  \ille  gec- 
toient  des  fenestres  gros  carreaux  et  pierres, 
avecques  eaue  chaulde,  qui  dommagea  plus  les 
François  que  les  gens  de  guerre.  Ce  nonobstant, 
enfin  furent  Véniciens  deffaictz ,  et  y  en  de- 
moura sur  ceste  grant  place  de  si  bien  endor- 
mis qu'ilz  ne  se  réveilleront  de  cent  ans ,  sept 
ou  huyt  mille.  Les  autres ,  voyans  qu'il  n'y  fai- 
soit  pas  trop  seur ,  cherchèrent  leur  eschappa- 
toire  de  rue  en  rue;  mais  tousjours  de  leur 
malheur  trouvoient  gens  de  guerre  qui  les 
tuoient  comme  pourceaulx.  Messire  André  Grit, 
le  conte  Loys  Adnogarde  et  autres  cappitaines 
estoient  à  cheval ,  lesquelz ,  quant  ilz  veirent 
la  rotte  entièrement  sur  eulx ,  voulurent  essayer 
le  moyen  de  se  saulver ,  et  s'en  allèrent  droit  à 
ceste  porte  Sainct-Jehan  ,  cuydans  sortir,  si  fi- 
rent abaisser  le  pont,  et  cryoient:  Marco! 
Marco!  Ytalie!  Ytalie!  mais  c'estoit  en  voix 
de  gens  bien  effrayez.  Le  pont  ne  fut  jamais  si 
tost  baissé  que  le  seigneur  d'Alègre ,  gentil  cap- 
pitaine  et  diligent,  n'entrast  dedans  la  ville 
avecques  la  gendarmerie  qu'il  avoit  ;  et  en  s'es- 
criant:  France!  France!  chargea  sur  les  Vé- 
niciens, lesquelz  tous,  ou  la  plus  grant  part, 
porta  par  terre,  et ,  entre  autres ,  le  conte  Loys 
Aduogadre  ,  qui  estoit  monté  sur  une  jument 
coursière  pour  courir  cinquante  milles  sans  re- 
paistre. 

Le  providadour,  messire  André  Grit,  veit 
bien  qu'il  estoit  perdu  sans  remède  si  plus  at- 
tendoit;  parquoy,  après  avoir  couru  de  rue  en 
rue  pour  eschapper  la  fureur ,  descendit  de  sou 
cheval,  et  se  gecta  en  une  maison,  seulement 
avecques  ung  de  ses  gens,  où  il  se  mist  en  def- 
fense  quelque  peu  ;  mais ,  doublant  plus  gros 
inconvénient,  fist  enfin  ouvrir  le  logis,  où  il 


))  que  les  Bayards  croissent  en  France  comme  cbampi- 
»  gnons;  on  ne  parle  en  toute  l'atailie  (jue  de  Bavard.  » 

fut  prins  prisonnier.  Bref,  nul  n'en  eschappa 
qui  ne  feust  mort  ou  prins ,  et  fut  ung  des  plus 
cruelz  assaulx  qu'on  eust  jamais  veu,  car  des 
mors  ,  tant  des  gens  de  guerre  de  la  seigneurie 
que  de  ceulx  de  la  ville,  y  eut  nombre  de  plus 
de  vingt  mille,  et  des  François  ne  s'en  perdit 
jamais  cinquante ,  qui  fut  grosse  fortune.  Or , 
quant  plus  n'y  eut  à  qui  combattre ,  ebascun  se 
mistau  pillage  parmy  les  maisons;  et  y  eut  de 
grosses  pitiez  :  car  ,  comme  povez  entendre,  en 
telz  affaires  il  s'en  tiouve  tousjours  quelques 
ungs  mescbans  ,  lesquelz  entrèrent  dedans  mo- 
nastères, firent  beaucoup  de  dissolutions,  car 
ilz  pillèrent  et  desrobèrent  en  beaucoup  de  fa- 
çons, de  sorte  qu'on  estimoit  le  butin  de  la  ville 
à  trois  millions  d'escuz.  Il  n'est  riens  si  certain 
que  la  prinse  de  Bresse  fut  en  Ytalie  la  ruyne 
des  François;  car  ilz  avoient  tant  gaigné  en 
ceste  ville  de  Bresse ,  que  la  pluspart  s'en  re- 
tourna et  laissa  la  guerre  ;  et  ilz  eussent  fait  bon 
mestier  à  la  journée  de  Ravenne  ,  que  vous  en- 
tendrez cy -après. 

11  faut  sçavoir  que  devint  le  bon  Chevalier 
sans  paour  et  sans  reprouche,  après  qu'il  eut 
gaigné  le  premier  fort,  et  qu'on  l'eut  si  lourde- 
ment blessé,  que  contrainct  avoit  esté,  à  son 
grant  regret,  de  demourer  avecques  deux  de 
ses  archiers.  Quant  ilz  veirent  la  cytadelle  gai- 
guée,  en  la  première  maison  qu'ilz  trouvèrent, 
desmontèrent  ung  hnys  sur  lequel  ilz  le  char- 
gèrent,  et  le  plus  doulcement  qu'ilz  peurent, 
avecques  quelque  ayde  qu'ilz  trouvèrent  :  le 
poi'tèrent  en  une  maison  la  plus  apparente  qu'ilz 
veirent  là  à  l'entour.  C'estoit  le  logis  d'ung  fort 
riche  gentil-homme  :  mais  il  s'en  estoit  fuy  en 
ung  monastère  ,  et  sa  femme  estoit  demeurée 
au  logis,  en  la  garde  de  Nostre-Seigneur, avec- 
ques deux  belles  filles  qu'elle  avoit ,  lesquelles 
estoient  cachées  en  ung  grenier ,  dessoubz  du 
Ibing.  Quant  on  vint  heurter  à  sa  porte ,  comme 
constante  d'attendre  la  miséricorde  de  Dieu  ,  la 
va  ouvrir  :  si  veit  le  bon  Chevalier  qu'on  ap- 
portoit  ainsi  blessé,  lequel  fist  incontinent  ser- 
rer la  porte ,  et  mist  deux  archiers  à  l'huys , 
ausquelz  il  dist  :  "  Gardez  sur  vostre  vie  que 
'■  personne  n'entre  céans ,  si  ce  ne  sont  de  mes 
»  gens ,  je  suis  asseuré  que  quant  on  sçaura  que 
»  c'est  mon  logis  ,  personne  ne  s'efforcera  d'y 
"  entrer  ;  et  pource  que ,  pour  me  secourir ,  je 

(1)  Chatnpier  donne  le  détail  de  l'opération  :  «  Des- 
»  couverte  la  cuisse,  le  fer  et  le  bout  de  la  pique  es- 
»  toient  dedans  encores.  Si  dist  le  noble  Bayard  aux 
»  cyrurgicns  :  tirez  ce  fer  dehors.  Respondit  le  Brcssicn, 
»  (lui  trcnibloil  de  paour  qu'il  avoit  :  Seigneur,  j'ai  bien 
n  grand  paour  que  sincopisez  en  tirant  le  fer.  —  Non  fe- 
>>  ray,  dist  Bayard  ;  j'ay  autrefois  sçeu  qu'est  de  tirer 


»  suis  cause  dont  perdez  a  gaigner  quelque 
»  chose  ,  ne  vous  souciez  ,  vous  n'y  perdrez 
»  riens.  » 

Les  archiers  firent  son  commandement ,  et 
luy  fut  porté  en  une  fort  belle  chambre  ,  en  la- 
quelle la  dame  du  logis  le  mena  elle-mesmes, 
et ,  se  gectant  à  genoulx  devant  luy  ,  parla  en 
ceste  manière,  rapportant  son  langage  au  fran- 
çois  :  «  Noble  seigneur ,  je  vous  présente  ceste 
»  maison  et  tout  ce  qui  est  dedans  ,  car  je  sçay 
»  bien  qu'elle  est  vostre ,  par  le  debvoir  de  la 
"  guerre ,  mais  que  vostre  plaisir  soit  de  n^^ 
>'  saulver  l'honneur  et  la  vie,  et  de  deuxjeunts 
»  filles  que  mon  mary  et  raoy  avons ,  qui 
»  sont  prestes  à  marier.  »  Le  bon  Chevalier,  (jui 
oncques  ne  pensa  meschanseté ,  luy  respondit  : 
«  Madame,  je  ne  sçay  si  je  pourray  eschapper 
»  de  la  playe  que  j'ay  ;  mais ,  tant  que  je  vivray, 
>'  à  vous  ne  à  voz  filles  ne  sera  fait  desplai- 
»  sir,  non  plus  que  à  ma  personne  :  gardez-les 
»  seulement  en  vos  chambres,  qu'elles  ne  se 
»  voyent  point ,  et  je  vous  asseure  qu'il  n'y  a 
»  homme  en  ma  maison  qui  se  ingère  d'entrer 
»  en  lieu  que  ne  le  vueillez  bien  ;  vous  as- 
>'  seurant  au  surplus  que  vous  avez  céans  ung 
»  gentil-homme  qui  ne  vous  pillera  point  ; 
»  mais  vous  feray  toute  la  courtoysie  que  je 
»  pourray.  » 

Quant  la  boimedarael'ouyt  si  vertueusement 
parler,  fut  toute  asseurée.  Après  il  luy  pria 
qu'elle  enseignast  quelque  bon  cirurgien ,  et  qui 
peust  hastivement  le  venir  habiller;  ce  qu'elle 
fist,  et  l'alla  quérir  elle-mesmes  avecques  ung 
des  archiers,  car  il  n'y  avoit  que  deux  maisons 
de  la  sienne.  Luy  arrivé,  visita  la  playe  (l)  du 
bon  Chevalier ,  qui  estoit  grande  et  profonde  : 
toutesfois  il  l'asseura  qu'il  n'y  avoit  nul  dangier 
de  mort.  Au  second  appareil  le  vint  veoir  le  ci- 
rurgien du  duc  de  Nemours,  appelle  maistre 
Claude ,  qui  depuis  le  pensa  ;  et  en  fist  très-bien 
son  debvoir ,  de  sorte  qu'en  moins  d'ung  moys 
fut  prest  à  monter  à  cheval.  Le  bon  Chevalier, 
habillé,  demanda  à  sou  hostesse  où  estoit  son 
mary.  La  povre  dame  toute  esplorée  luy  dist  : 
»  Sur  ma  foy,  Monseigneur ,  je  ne  sçay  s'il  est 
»  mort  ou  vif  :  bien  me  double ,  s'il  est  eu  vie , 
"  qu'il  sera  dedans  ung  monastère  ,  oîi  il  a 
»  grosse  congnoissance.  —  Dame ,  dist  le  bon 
»  Chevalier ,  faictes-le  chercher ,  et  je  l'envoyé- 

»  ung  fer  de  chair  humaine  :  tirez  hardiment.  Alors  ti- 
))  rèrcnt  les  deux  maîtres  le  fer,  qui  estoit  moult  pro- 
»  fond  en  la  cuisse, dont  le  noble  Chevalier  senlil  d'une 
»  merveilleuse  douleur  ;  mais  (juand  on  luy  dist  qu'il 
»  n'y  avoit  ni  artère,  ni  veine  grosse  blécée ,  il  fut  tout 
»  joyeux.  » 


SANS    PAOL'R    ET    SA-\S    r.KI'r,()i:(;iIF. 


i6<) 


»  ray  quérir,  en  sorte  qu'il  n'aura  point  de 
»  mal.  "  Elle  se  fist  enquérir  où  il  estoit ,  et  le 
trouva  ;  puis  fut  envoyé  quérir  par  le  raaistre 
d'hostel  du  bon  Chevalier,  et  par  deux  archiers, 
qui  ramenèrent  seurement  ;  et,  à  son  arrivée, 
eut  de  son  hoste,  le  bon  Chevalier  ,  joyeuse 
chère  :  et  luy  dist  qu'il  ne  se  donnast  point  de 
mélencolie,  et  qu'il  n'avoit  logé  que  de  ses  amys. 
Après  la  belle  et  glorieuse  prinse  de  la  ville  de 
Bresse  par  les  François ,  et  que  la  fureur  fut 
passée,  se  logea  le  victorieux  duc  de  Nemours, 
qui  n'estoit  pas  l'éfigiedu  dieu  Mars,  mais  luy- 
mesme,  et,  avant  que  boyre  ne  manger  ,  assem- 
bla son  conseil  où  furent  tous  les  cappitaines  , 
affin  d'ordonner  ce  qui  estoit  nécessaire  de  faire. 
Premier  ,  envoya  chasser  toutes  manières  de 
gens  de  guerre ,  qui  estoient  es  religions  et 
églises ,  et  fist  retourner  les  dames  aux  logis 
avecques  leurs  maris  ,  s'ilz  u'estoient  plus  pri- 
sonniers ,  et  peu  à  peu  les  asseura. 

Il  convint  diligenter  à  vuyder  les  corps  mors 
de  la  ville ,  par  peur  de  l'infection  ,  ou  on  fut 
trois  jours  entiers,  sans  autre  chose  faire,  et  en 
trouva-l'on  vingt  et  deux  mille  et  plus.  Il  donna 
les  offices  qui  estoient  vaccans  à  gens  qu'il  pen- 
soit  bien  qui  les  sceussent  faire.  Le  procès  du 
conte  Loys  Adnogadre  fut  fait,  lequel  avoit  esté 
cause  de  la  trahison  pour  reprendre  Bresse;  et 
eut  la  teste  trenehée,  et  mis  après  en  quatre 
quartiers ,  et  deux  autres  de  sa  faction ,  dont 
l'ung  s'appelloit  Thomas  del  Duc ,  et  l'autre 
Hiéronyme  de  Ryve.  Sept  ou  huyt  jours  fut  à 
Bresse  ce  gentil  duc  de  Nemours ,  où ,  une  fois 
le  jour  pour  le  moins ,  alloit  visiter  le  bon  Che- 
valier, lequel  il  reconfortoit  le  mieulx  qu'il  po- 
voit;  et  souvent  luy  disoit  :  «  Hé!  monseigneur 
»  de  Bayart,  mon  amy,  pensez  de  vous  guérii- , 
»  car  je  sçay  bien  qu'il  fauidra  que  nous  don- 
>'  nions  une  bataille  aux  Espaignolz,  entre  cy  et 
>•  ung  moys,  et,  si  ainsi  estoit,  j'aymerois  mieulx 
»  avoir  perdu  tout  mon  vaillant  que  n'y  feussiez, 
»  tant  j'ay  graut  fiance  en  vous.  »  Le  bon  Che- 
valier respondit  :  «  Croyez,  Monseigneur,  que 
•>  s'il  est  ainsi  qu'il  y  ait  bataille  ,  tant  pour  le 
"  service  du  Roy  mon  maistre  que  pour  l'amour 
»  de  vous ,  et  pour  mon  honneur  qui  va  devant, 
»  je  m'y  feroye  plustost  porter  en  lictière  que  je 
«  n'y  feusse.  »  Le  duc  de  Nemours  luy  fist  .force 
présens  ,  selon  sa  puissance ,  et  pour  ung  jour 
luy  envoya  cinq  cens  escus ,  lesquelz  il  donna 
aux  deux  archiers  qui  estoient  demourez  avec- 
ques luy  quant  il  fut  blessé. 

Quant  le  roy  de  France ,  Loys  douziesme,  fut 
adverty  de  la  prinse  de  Bresse  et  de  la  belle 
victoire  de  son  nepveu  ,  croyez  qu'il  en  fut  très- 
fort  joyeulx.   Toutesfois  il   cong)ioissoit   assez 


que  ,  tant  (jue  ces  Espaignolz  seroient  rouans  en 
la  Lombardie,  son  estât  de  Milan  ne  seroit  ja- 
mais asseuré.  Si  en  escripvoit  chascun  jour  à 
sondit  nepveu,  le  noble  duc  de  Nemours,  le 
priant,  tant  affectueusement  que  possible  luy 
estoit,  qu'il  luy  gectast  la  guerre  de  Lombardie, 
et  qu'il  raist  peine  d'en  chasser  les  Espaignolz  ; 
car  il  luy  ennuyoit  de  soustenir  les  fraiz  qu'il 
convenoit  faire  aux  gens  de  pied  qu'il  avoit ,  et 
ne  les  povoit  plus  porter  ,  sans  trop  fouller  son 
peuple  ,  qui  estoit  la  chose  en  ce  monde  qu'il 
faisoit  à  plus  grant  regret  ;  davantage  qu'il  sça- 
voit  bien  que  le  roy  d'Angleterre  luy  brassoit 
ung  brouet  pour  descendre  en  France ,  et  pa- 
reillement les  Suysses;  et  que,  si  cela  advenoit, 
luy  seroit  besoing  de  s'ayder  de  ses  gens  de 
guerre  qu'il  avoit  en  Ytalie.  Et  enfin  c'estoit  en 
toutes  ses  lettres  la  conclusion  de  donner  la  ba- 
taille aux  Espaignolz,  ou  les  exterminer  si  loing 
qu'ilz  ne  retournassent  plus. 

Ce  duc  de  Nemours  avoit  si  grande  amour  au 
Roy  son  oncle,  qu'en  toutes  choses  se  vouloit 
garder  de  le  courroucer;  et  davantage  il  scavoit 
certainement  que  ses  lettres  ne  luy  venoient 
point  sans  grande  raison.  Si  se  mit  en  totalle 
délibération  d'acomplir  voluntairement  le  com- 
mandement qui  luy  estoit  fait,  touchant  mettre 
fin  à  la  guerre.  Si  assembla  tous  ses  cappitaines, 
gens  de  cheval  et  de  pied,  et  à  belles  petites 
journées  marcha  droit  à  Boulongne,  où  là  auprès 
arriva  en  son  camp  le  duc  de  Ferrare ,  auquel 
il  bailla  son  avant-garde  à  conduyre,  avecques 
le  seigneur  de  La  Palisse;  et  tant  alla  qu'il 
trouva  l'armée  du  roy  d'Espaigne  et  du  Pape  a 
quinze  milles  de  Boulongne ,  en  ung  lieu  dit 
Gastel-Sainct-Pédro.  C'estoit  une  des  belles  ar- 
mées et  des  mieulx  esquipées,  pour  le  nombre 
qu'ilz  estoient,  qu'on  eust  jamais  veu.  Domp 
Raymon  de  Cardomie  ,  visroy  de  Naples,  en  es- 
toit le  chief ,  et  avoit  en  sa  compaignie  douze 
ou  quatorze  cens  hommes-d'armes ,  dont  les 
huyt  cens  estoient  bardez  :  ce  n'estoit  que  or  et 
azur,  et  les  mieulx  montez  de  coursiers  et  che- 
vaulx  d'Espaigne ,  que  gens  de  guerre  (pi'on 
eust  sceu  veoir;  davantage  il  y  avoit  deux  ans 
qu'ilz  ne  faisoient  que  aller  et  venir  parmy  ceste 
Rommaigne,  qui  est  ung  bon  et  gras  pays ,  et  où 
ilz  avoient  leurs  vivres  à  souhait.  Il  y  avoit 
douze  mille  hommes  de  pied  seullement,  deux 
mille  Ytaliens,  soubz  la  charge  d'ung  cappi- 
pitame  Ramassot ,  et  dix  mille  Kspaignolz  , 
Biscayns  et  Navarres,  que  conduysoit  le  conte 
Pedro  Navarro  ;  et  de  toute  la  troppe  des  gens 
de  pied  estoit  cappitaine-général  :  il  avoit  au- 
tresfois  mené  ses  gens  en  Barbaryc  ,  contre  les 
Mores,  et  avecques  culx  avoit  gaigné  deux  ou 

trois  batailles.  Brief,  e'estoient  tous  gens  aguer- 
riz,  et  qui  sçavoient  les  armes  à  merveilles. 

Quant  le  gentil  duc  de  Nemours  les  eut  appro- 
chez, commencèrent  Espaignolz  tousjours  a  eulx 
retirer  le  long  de  la  montaigne ,  et  les  François 
tenoient  la  plaine;  si  furent  bien  trois  sepmaines 
ou  ung  moys  qu'ilz  estoient  les  ungs  des  autres 
à  six  ou  sept  milles,  mais  bien  se  logeoicnt tous- 
jours  les  Espaignolz  en  lieu  fort;  et  souvent 
s'escarraouehoient  ensemble  ,  en  façon  que  pri- 
sonniers se  prenoient  dung  costé  et  d'autre, 
quasi  tous  les  jours  :  tant  y  a  que  tous  les  pri- 
sonniers françois  rapportoient  que  c'estoit  une 
triumphe  de  veoir  l'armée  des  Espaignolz.  Tou- 
tesfois  le  gentil  duc  de  Nemours,  ne  tous  ses 
cappitaines  et  gens  de  guerre ,  ne  désiroient 
autre  chose  que  à  les  combatre,  mais  qu'on  les 
trouvast  en  lieu  marchant;  ccste  finesse  avoient 
que  tousjours  se  tenoient  en  fort ,  et  encores  les 
y  alla-l'on  quérir  le  jour  de  la  bataille  de  Ra- 
venne  ,  comme  vous  orrez. 

Mais  premier  parleray  comment  le  bon  Che- 
valier sans  paour  et  sans  rcprouche  partit  de 
Bresse,  pour  s'en  aller  après  le  duc  de  Ne- 
mours, et  de  la  grande  courtoysie  qu'il  fist  à 
son  hostesse. 


CHAPITRE  U. 

Comment  le  bon  Chevalier  sans  jKWur  et  sans 
reproîiche  partit  de  Bresse  pour  aller  ajirès 
le  duc  de  Nemours  et  l'armée  du  roy  de 
France^  de  la  grande  courtoysie  qu'il  fist  à 
son  hostesse,  au  partir;  et  comment  il  arriva 
devant  la  ville  de  Ravennc. 

Environ  ung  mois  ou  cinq  sepmaines,  fut 
malade  le  bon  Chevalier  sans  paour  et  sans  re- 
prouche ,  de  sa  playe,  en  la  ville  de  Bresse, 
sans  partir  du  lict,  dont  bien  luy  ennuyoit;  car 
chascun  jour  avoit  nouvelles  du  camp  des 
François ,  comment  ilz  approchoient  les  Espai- 
gnolz ;  et  espéroit-i'on  de  jour  en  jour  la  ba- 
taille ,  qui,  à  son  grant  regret,  eust  esté  donnée 
sans  luy.  Si  se  voulut  lever  ung  jour,  et  marcha 
parmy  la  chambre  pour  sçavoir  s'il  se  pourroit 
soustenir  :  ung  peu  se  trouva  foible;  mais  le 
grant  eueur  qu'il  avoit  ne  luy  donnoit  pas  le 
loysir  d'y  longuement  songer.  11  envoya  quérir 
le  cyrurgien  qui  le  pensoit  alors ,  et  luy  dist  : 
«  Mon  aiii}',  je  vous  prie,  dictes-moy  s'il  y  a 
»  point  de  dangier  de  me  mettre  à  chemin  ;  il 
»  me  semble  que  je  suis  guéry,  ou  peu  s'en  fault; 
»  et  vous  proraetz  ma  foy  que  ,  à  mon  juge- 
»  ment ,  le  demourer  doresuavaut  me  pourra 


X  plus  nuyre  que  amender,  car  je  me  fasche 
»  merveilleusement.  »  Ees  serviteurs  du  bon 
Chevalier  avoient  desjà  dit  au  cyrurgien  le 
grand  désir  qu'il  avoit  d'estre  à  la  bataille,  et 
que  tous  les  jours  ne  regrètoit  autre  chose  : 
parquoy,  ce  sachant,  et  aussi  congnoissant  sa 
complexion,  luy  dist  en  son  langaige  :  «  Mon- 
»  seigneur  vostre  playe  n'est  pas  encores  close  ; 
»  toutesfois  par  dedans  elle  est  toute  guérie. 
»  Vostre  barbier  vous  verra  habiller  encores 
»  ceste  fois;  et,  mais  que  tous  les  jours  au  matin 
»  et  au  soir  il  y  mette  une  petite  tente  et  une 
»  amplastre  ,  dont  je  luy  bailleray  l'oignement , 
'■  il  ne  vous  empirera  point  ;  et  si  n'y  a  nul 
»  dangier,  car  le  grant  mal  de  la  playe  est  au- 
»  dessus,  et  ne  touchera  point  à  la  selle  de 
»  vostre  cheval.  »  Qui  eust  donné  dix  mille  escus 
au  bon  Chevalier  ,  il  n'eust  pas  esté  si  ayse.  Son 
cyrurgien  fut  plus  que  bien  contenté.  Et  se  dé- 
libéra de  partir  dedans  deux  jours,  commandant 
à  ses  gens  que,  durant  ce  temps,  ilz  meissent 
en  ordre  tout  son  cas.  La  dame  de  son  logis  , 
qui  se  tenoit  tousjours  sa  prisonnière ,  ensemble 
son  mary  et  ses  enfans,  et  que  les  biens  meubles 
qu'elle  avoit  estoient  siens  (car  ainsi  en  avoient 
fait  les  François  aux  autres  maisons,  comme  elle 
sçavoit  bien  ) ,  eut  plusieurs  ymaginacions  :  con- 
sidérant en  soy-mesmes  que,  si  son  hoste  la  vou- 
loit  traicter  à  la  l'igueur  et  son  mary,  il  en 
tireroit  dix  ou  douze  mille  escus,  car  ilz  en 
avoient  deux  mille  de  rente,  si  se  délibéra  luy 
faire  quelque  honneste  présent,  et  qu'elle  l'avoit 
congnusi  homme  de  bien  et  de  si  gentil  cueur, 
que,  à  son  oppinion  ,  se  contenteroit  gracieu- 
sement. 

Le  matin  dont  le  bon  Chevalier  devoit  deslo- 
ger après  disner,  son  hostesse,  avecques  ung  de 
ses  serviteurs  portant  une  petite  boëte  d'acier, 
entra  en  sa  chambre ,  où  elle  trouva  qu'il  se  re- 
posoit  en  une  chaire ,  après  soy  estre  fort  pour- 
mené,  pour  tousjours  peu  à  peu  essayer  sa 
jambe.  Elle  se  gecta  à  deux  genoulx  ;  mais  in- 
continent la  releva,  et  ne  voulut  jamais  souffrir 
qu'elle  dist  une  parolle,  que  premier  ne  fust  as- 
sise auprès  de  luy,  et  puis  commença  son  propos 
en  ceste  manière:  «  Monseigneur,  la  grâce  que 
»  Dieu  me  fist,  à  la  prise  de  ceste  ville,  de  vous 
»  adresser  en  ceste  vostre  maison  ,  ne  me  fut 
>'  pas  moindre  que  d'avoir  sauvé  la  vie  à  mon 
»  mary,  la  myenne  et  de  mes  deux  filles,  avec- 
•'  ques  leur  honneur,  qu'elles  doivent  avoir  plus 
"  cher;  et  davantage  ,  depuis  que  y  arrivastes, 
"  ne  m'a  esté  fait, ne  au  moindre  de  mes  gens,  une 
»  seulle  injure,  mais  toute  courtoysie;  et  n'ont 
"  pris  voz  gens,  des  biens  ([u'ilz  y  ont  trouvez,  la 
»  valleur d'ungquatrinsanspayer. Monseigneur, 

»  je  suis  assez  advertye  que  mon  mary,  moy, 
»  mes  enfans  et  tous  ceulx  de  la  maison,  sommes 
»  voz  prisonniers ,  pour  en  faire  et  disposer  à 
"  vostre  bon  plaisir,  ensemble  des  biens  qui 
»  sont  céans,  mais,congnoissant  la  noblesse  de 
»  vostre  cueur,  à  qui  nul  autre  ne  pourroit  at- 
»  taindre  ,  suis  venue  pour  vous  suplier  très- 
»  humblement  qu'il  vous  plaise  avoir  pitié  de 
»  nous ,  en  eslargissant  vostre  accoustumée  li- 
>>  béralité.  Vècy  ung  petit  présent  que  nous  vous 
»  faisons  ;  il  vous  plaira  le  prendre  en  gré.  »  Alors 
prist  la  boëte  que  le  serviteur  tenoit,  et  l'ou- 
vrit devant  le  bon  Chevalier,  qui  la  veit  plaine 
de  beaulx  ducatz.  Le  gentil  seigneur,  qui  onc- 
ques  en  sa  vie  ne  fist  cas  d'argent ,  se  prist  à 
rire ,  et  puis  dist  :  «■  Madame ,  combien  de  du- 
»  catz  y  a-il  en  ceste  boëte  ?  »  La  povre  femme 
eut  paour  qu'il  feust  courroucé  d'en  veoir  si 
peu,  luy  dist  :  «  Monseigneur,  il  n'y  a  que 
"  deux  mille  cinq  cens  ducatz ,  mais  si  vous 
»  n'estes  content ,  vous  en  trouverrons  plus  lar- 
»  gement.  »  Alors  il  dist  :  «  Par  ma  foy,  Ma- 
»  dame ,  quant  vous  me  donneriez  cent  mille 
»  escus ,  ne  m'auriez  pas  tant  fait  de  bien  que  de 
»  la  bonne  chère  que  j'ay  eue  céans ,  et  de  la 
»  bonne  Visitation  que  m'avez  faicte  ;  vous  as- 
»  seurant  qu'en  quelque  lieu  que  je  me  trouve , 
>'  aurez ,  tant  que  Dieu  me  donnera  vie ,  ung 
»  gentil-homme  à  vostre  commandement.  De 
«  voz  ducatz  je  n'envueil  point  et  vous  remer- 
»  cye;  reprenez-les  :  toute  ma  vie  ay  tousjours 
»  plus  aymé  beaucoup  les  gens  que  les  escuz,  et 
«  ne  pensez  aucunement  que  ne  m'envoyse  aussi 
»  content  de  vous ,  que  si  ceste  ville  estoit  en 
»  vostre  disposition  et  me  l'eussiez  donnée.  » 

La  bonne  dame  fut  bien  estonnée  de  se  veoir 
escouduyte.  Si  se  remist  encores  à  genoulx  ; 
mais  guères  ne  luy  laissa  le  bon  Chevalier  ;  et , 
relevée  qu'elle  fut ,  dist  :  «  Monseigneur,  je 
»  me  sentirois  à  jamais  la  plus  malheureuse 
»  femme  du  monde,  si  vous  n'emportiez  si  peu 
»  de  présent  que  je  vous  fais ,  qui  n'est  riens  au 
»  pris  de  la  courtoysie  que  m'avez  cy-devant 
»  faicte, et  faictes  encores  à  présent  par  vostre 
»  grande  bouté.  »  Quant  le  bon  Chevalier  la 
veit  ainsi  ferme ,  et  qu'elle  faisoit  le  présent 
d'ung  si  hardy  courage,  luy  dist  :  «  Bien  donc- 
»  ques  ,  Madame  ,  je  le  prens  pour  l'amour  de 
"  vous;  mais  allez-raoy  quérir  voz  deux  filles, 
»  car  je  leur  vueil  dire  adieu.  »  La  povre  femme, 
qui  cuydoit  estre  en  paradis  de  quoy  son  pré- 
sent avoit  enfin  esté  accepté,  alla  quérir  ses 
filles  ,  lesquelles  estoient  fort  belles  ,  bonnes  et 
bien  enseignées  ,  et  avoient  beaucoup  donné  de 
passe-temps  au  bon  Chevalier  durant  sa  mala- 
die ,  parce  qu'elles  sçavoient  fort  bien  chanter, 


jouer  du  luz  et  de  l'espinète,  et  fort  bien  beson- 
gner  à  l'esguille.  Si  furent  amenées  devant  le 
bon  Chevalier  qui ,  ce  pendant  qu'elles  s'acous- 
troient,  avoit  fait  mettre  les  ducatz  en  trois  par- 
ties, es  deux  à  chascune  mille  ducatz  et  à  l'autre 
cinq  cens.  Elles  arrivées  ,  se  vont  gecter  à  ge- 
noulx ,  mais  incontinent  furent  relevées  ;  puis 
la  plus  aisnée  des  deux  commença  à  dire  :  «  Mon- 
seigneur,  ces    deux  povres  pucelles,  à  qui 
avez  tant  fait  d'honneur  que  de  les  garder  de 
toute  injure,  viennent  prendre  congé  de  vous, 
en  remerciant  très -humblement  vostre  sei- 
gneurie de  la  grâce  qu'elles  ont  receue  ,  dont 
à  jamais ,  pour  n'avoir  autre  puissance ,  seront 
»  tenues  à  prier  Dieu  pour  vous.  » 

Le  bon  Chevalier,  quasi  larmoyant  envoyant 
tant  de  doulceur  et  d'humilité  en  ces  deux  belles 
filles,  respondit  :  •>  Mesdamoyselles,  vous  faictes 
ce  que  je  devrois  faire ,  c'est  de  vous  remer- 
cier de  la  bonne  compaignie  que  m'avez  faicte, 
dont  je  me  sens  fort  tenu  et  obligé.  Vous  sça- 
vez  que  gens  de  guerre  ne  sont  pas  voulentiers 
chargez  de  belles  besongnes  pour  présenter 
aux  dames;  de  ma  part  me  desplaist  bien  fort 
que  n'en  suis  bien  garny  pour  vous  en  faire 
présent,  comme  je  suis  tenu.  Vècy  vostre 
dame  de  mère  qui  m'a  donné  deux  mille  cinq 
cens  ducatz  que  vouz  voyez  sur  ceste  table  ; 
je  vous  en  donne  à  chascune  mille  pour  vous 
ayder  à  marier;  et  pour  ma  récompense,  vous 
prierez,  s'il  vous  plaist ,  Dieu  pour  moy; 
autre  chose  ne  vous  demande.  »  Si  leur  mist 
les  ducatz  en  leurs  tabliers ,  voulsissent  ou  non, 
puis  s'adressa  à  son  hostesse ,  à  laquelle  il  dist  : 
»  Madame,  je  prendray  ces  cinq  cens  ducatz  à 
»  mon  prouffit,  pour  les  départir  aux  povres 
»  religions  de  dames  qui  ont  esté  pillées;  et 
..  vous  en  donne  la  charge ,  car  mieulx  enten- 
»  drez  où  sera  la  nécessité  que  toute  autre;  et 
»  sur  cela  je  prens  congé  de  vous.  »  Si  leur 
toucha  à  toutes  en  la  main  ,  à  la  mode  d'Ytalie  ; 
lesquelles  se  misrent  à  genoulx ,  plorans  si  très- 
fort  qu'il  sembloit  qu'on  les  voulsist  mener  à  la 
mort.  Si  dist  la  dame  :  «  Fleur  de  chevalerie  ,  à 
»  qui  nul  ne  se  doit  comparer,  le  bénoist  sau- 
»  veur  et  rédempteur  Jésiichrist,  qui  souffrit 
..  mort  et  passion  pour  tous  les  pécheurs,  le 
»  vous  vueille  rémunérer  en  ce  monde  icy  et  en 
>.  l'autre.  »  Après  s'en  retirèrent  en  leurs  cham- 
bres. Il  fut  temps  de  disner. 

Le  bon  Chevalier  fist  appcller  son  maistre 
d'hostel ,  auquel  il  dist  que  tout  feust  prest  pour 
monter  à  cheval  sur  le  midy.  Le  gentil-homme 
du  logis  ,  qui  jà  avoit  entendu  par  sa  femme  la 
crande  courtoysie  de  son  hoste,  vint  en  sa 
chambre  ,  et ,  le  gcnoil  eu  terre ,  le  remercia 

i-ent  mille  lois ,  en  luy  offrant  sa  personne  et 
tons  ses  biens,  desqnelz  il  luy  dist  qu'il  povoit 
disposer  comme  siens  ,  à  ses  plaisir  et  voulenté, 
dont  le  bon  Chevalier  le  remereia,  et  le  fist  dis- 
ner  avecques  luy.  Et  après  ne  demoura  guères 
qu'il  nedemandast  Icschevaulx,  car  jà  luy  tar- 
doit  beaucoup  qu'il  n'estoit  avecques  la  compai- 
iinie  par  luy  tant  désirée,  ayant  belle  paour  que 
la  bataille  se  donnast  devant  qu'il  y  feust. 

Ainsi  qu'il  sortoit  de  sa  chambre  pour  mon- 
ter, les  deux  belles  fdies  du  logis  descendirent 
et  luy  firent  chascune  ung  présent,  qu'elles 
avoient  ouvré  durant  sa  maladie  :  l'uiig  estoit 
deux  jolis  et  mignons  braceletz ,  faiz  de  beaulx 
cheveulx  de  fil  d'or  et  d'argent,  tant  propre- 
ment que  merveilles  ;  l'autre  estoit  une  bource 
sur  satin  cramoisy,  ouvrée  moult  subtilement. 
Grandement  les  remercia,  et  dist  que  le  présent 
venoit  de  si  bonne  main  ,  qu'il  estimoit  dix 
mille  escuz.  Et  pour  plus  les  honnorer,  se  fist 
mettre  les  bracelletz  au  bras  ,  et  la  bource  mist 
en  sa  manche,  les  asseurant  que,  tant  qu'ilz 
dureroient ,  les  porteroit  pour  l'amour  d'elles. 
Sur  ces  parolles  ,  monta  à  cheval  le  bon  Cheva- 
lier, lequel  fut  acompaigné  de  son  grant  com- 
paignon  et  parfaict  amy,  le  seigneur  d'Aubigny, 
que  le  duc  de  Nemours  avoit  laissé  pour  la 
garde  de  la  ville  ,  et  de  plusieurs  autres  gentilz- 
li'Ommes,  deux  ou  trois  mille;  puis  se  dirent  à 
Dieu.  Les  ungs  retournèrent  à  Bresse,  et  les 
autres  au  camp  des  François  ,  ou  arriva  le  bon 
Chevalier  le  mercredy  au  soir,  septiesme  d'a- 
vril ,  devant  Pasques.  S'il  fut  receu  du  seigneur 
de  Nemours,  ensemble  de  tous  les  cappitaines, 
ue  fault  pas  demander  ;  et  hommes-d'armes  et 
aventuriers  en  démenoient  telle  joye ,  qu'il  sem- 
bloit ,  pour  sa  venue ,  que  l'armée  en  feust  ren- 
forcée de  dix  mille  hommes.  Le  camp  estoit  ar- 
rivé ce  soir-là  devant  Ravenne,  et  les  ennemys 
en  estoientà  six  milles;  m;us  le  lendemain,  qui 
fut  lejeudy-sainct,s'ai)prochèrent  à  deux  milles. 

<>o<> 

CHAPITRE  LU. 

Coi/Uiicnt  le  siéyefiil  mis  par  le  noble  duc  de 
Nemours  devant  Hnvenne^  et  comment  plu- 
sieurs assaulx  y  furent  donnez^  le  vendredij- 
sainct  oii  les  François  furent  repoussez. 

Quant  le  gentil  duc  de  Nemours  fut  arrivé 
devant  Ravenne  ,  assembla  tous  les  cappitaines, 
sçavoir  qu'il  estoit  de  faire;  car  le  camp  des 
François  commençoit  fort  à  souffrir  par  faulte 
de  vivres,  qui  y  venoieut  a  moult  grant  peine  ; 


et  y  avoit  desjà  faulte  de  pain  et  de  vin ,  parce 
que  les  Véniciens  avoient  couppe  les  vivres 
d'ung  costé  ,  et  l'armée  des  Espaignolz  tenoit 
toute  la  coste  de  la  Rommaigne;  de  sorte  qu'il 
failloit  aux  aventuriers  manger  chair  et  fro- 
mage, par  contraincte.  I!  y  avoit  encores  ung 
gros  inconvénient ,  dont  le  duc  de  Nemours  ne 
nul  des  cappitaines  n'estoit  adverty,  c'est  que 
l'Empereur  avoit  mandé  aux  cappitaines  des 
lansquenetz  que  sur  leur  vie  eussent  h  leur  re- 
tirer incontinent  sa  lettre  veue,  et  qu'ilz  n'eus- 
sent à  combatre  les  Espaignolz.  Entre  autres 
cappitaines  almans,  y  en  avoit  deux  princi- 
paulx  :  l'ung  s'appelloit  Philippesde  Fribourg, 
et  l'autre  .lacob,  qui  si  gentil  compaignon  es- 
toit ;  et  de  fait  tous  deux  estoient  vaillans 
hommes  et  duytz  aux  armes.  Ceste  lettre  de 
l'Empereur  estoit  tumbée  es  mains  du  cappitaine 
Jacob  ;  il  estoit  allé  veoir  le  roy  de  France  quel- 
quefois en  son  royaulme,  depuis  qu'il  estoit  à 
son  service,  où  il  luy  fut  fait  quelque  présent  ; 
de  façon  que  son  cueur  fut  tout  françois  :  pa- 
reillement ce  duc  de  Nemours  avoit  tant  gaigné 
les  gens,  que  tous  ceulx  qu'il  avoit  avecques 
luy  t'eussent  mors  à  sa  requeste. 

Entre  tous  les  cappitaines  françois,  n'y  en 
avoit  nul  que  le  cappitaine  Jacob  aymast  tant 
qu'il  faisoit  le  bon  Chevalier;  et  commencea 
cest  amour  dès  le  premier  voyage  de  l'Empereur 
devant  Padoue,  en  l'an  1509,  où  le  roy  de 
France  luy  envoya  cinq  ou  six  cens  hommes- 
d'arracs  de  secours.  Quand  il  eut  veu  la  lettre, 
et  qu'il  eut  sceu  la  venue  du  bon  Chevalier,  le 
vint  visiter  à  son  logis,  avecques  son  truche- 
ment seulement,  car  de  tout  ce  qu'il  sçavoit  de 
françois,  c'estoit ,  bonjour^  monseigneur.  Hz 
se  firent  grant  chère  l'ung  à  l'autre,  comme  la 
raison  vouloit,  et  que  chascun  cherche  son  sem- 
blable; et  devisèrent  de  plusieurs  choses,  sans 
ce  que  personne  les  ouyst.  Enfin  le  cappitaine 
Jacob  déclaira  au  bon  Chevalier  ce  que  l'Empe- 
reur leur  avoit  mandé,  et  qu'il  avoit  encores  les 
lettres  que  personne  n'avoit  veues  que  luy  :  et  ne 
les  vouloit  monstrer  à  nul  de  ses  compaignons, 
car  il  sçavoit  bien  que  si  leurs  lansquenetz  en 
estoient  advertiz,  la  pluspart  ne  vouldroient  point 
combatre  et  se  retireroient  ;  n\aisque  de  luy  il 
avoit  le  serment  au  roy  de  France,  et  sa  soulde, 
et  que,  pour  mourir  de  cent  mille  mors ,  ne  fe- 
roit  jamais  ceste  meschanceté  qu'il  ne  comba- 
tist,  mais  qu'il  se  falloit  haster;  car  il  estoit 
impossible  que  l'Empereur  ne  renvoyast  bien- 
tost  autres  lettres ,  lesquelles  pourroient  venir 
à  la  notice  des  compaignons  de  guerre,  et  que, 
par  ce  moyen  ,  les  François  pourroient  avoir 
trop  de  dommage  ;  car  lesditz  lansquenetz  es-. 

toient  la  tierce  part  de  leur  force,  pour  y  en 
avoir  environ  cinq  mille.  Le  bon  Chevalier,  qui 
bien  congnoissoit  le  gentil  cueur  du  cappitaine 
Jacob ,  le  loua  merveilleusement ,  et  luy  dist 
par  la  bouche  de  son  truchement  :  «  Mon  com- 
»  paignon,  mon  amy,  jamais  vostre  cueur  ne 
"  pensa  une  meschanseté;  vous  m'avez  autres- 
>)  fois  dit  qu'en  Almaigne  n'avez  pas  de  grans 
"  biens  :  nostre  maistre  est  riche  et  puissant, 
"  comme  assez  entendez,  et  en  ung  jour  vous  en 
»  peult  faire  dont  serez  riche  et  opulent  toute 
»  vostre  vie;  car  il  vous  ayme  fort,  et  je  le 
"  scay  bien.  L'amour  croistra  davantage,  quant 
»  il  sera  informé  de  l'honneste  tour  que  vous  luy 
»  faictes  à  présent,  et  il  le  sçaura,  aydantDieu, 
»  quant  moy-mesmes  le  luy  dcbveroys  dire.  Vèlà 
»  monseigneur  de  Nemours ,  nostre  chef,  qui  a 
"  mandé  à  son  logis  tous  les  cappitaines  au  con- 
"  seil;  allons-y ,  vous  et  moy,  et  à  part  luy  dé- 
>'  clairerons  ce  que  m'avez  dit.  —  C'est  bien  ad- 
»  visé,  dist  le  cappitaine  Jacob,  allons-y.  » 

Quant  ilz  furent  au  logis  dudit  duc  de  Ne- 
mours, se  misrent  en  conseil ,  qui  dura  longue- 
ment. Et  y  eut  de  diverses  oppinions;  car  les 
ungs  ne  conseilloient  point  le  combattre ,  et 
avoient  de  bonnes  raisons,  disans  que,  s'ilz 
perdoicnt  ceste  bataille,  toute  rVtalie  estoit 
peidue  pour  le  Roy  leur  maistre,  et  que  ,  d'en- 
tre eulx ,  nul  n'en  eschapperoit,  par  ce  qu'ilz 
avoient  trois  ou  quatre  rivières  à  passer  ;  que 
tout  le  monde  estoit  contre  eulx.  Pape,  roy 
d'Espaigne,  Véniciens  et  Suysses;  et  que  de 
l'Empereur  n'estoicnt  pas  trop  asseurez  :  par- 
quoy  vauldroit  mieulx  temporiser  que  se  bazar- 
der en  ceste  manière  ;  autres  disoient  qu'il  con- 
venoit  combatre ,  ou  mourir  de  fain  comme 
meschans  et  lasches ,  et  que  desjà  estoient  tiop 
avant  pour  se  retirer,  sinon  honteusement  et  en 
désordre.  Bref,  chascun  en  dist  son  oppinion. 

Le  bon  duc  de  Nemours,  qui  avoit  dcsjà  parlé 
au  bon  Chevalier  et  au  cappitaine  Jacob,  avoit 
bien  au  long  entendu  ce  que  l'Empereur  avoit 
mandé ,  et  sçavoit  bien  qu'il  estoit  force  de 
combatre  ;  aussi  qu'il  ne  venoit  poste  que  le 
roy  de  France ,  son  oncle ,  ne  luy  mandast  de 
donner  la  bataille  ;  et  qu'il  n'attendoit  que 
l'heure  d'estre  assailly  en  son  royaulme  par 
deux  ou  trois  endroitz.  Il  demanda  toutesfois 
encores  l'oppinion  du  bon  Chevalier  ;  lequel  dist  : 
«  Monseigneur,  vous  sçavezqueje  vins  encore» 
»  hier;  je  ne  sçay  riens  de  Testât  des  ennemys  : 
»  Messeigneurs  mes  compaignons  les  ont  veuz 
»  et  escarmouchez  tous  les  jours ,  qui  s'y  cong- 
»  noissent  mieulx  que  moy.  Je  les  ay  ouyz  ,  les 
"  ungs  louer  la  bataille  ,  les  autres  la  blasmer  ; 
'   et ,  puisqu'il  vous  plaist  m'en  demander  mon 


oppinion  ,  sauf  vostre  révérence  et  de  mes- 
seigneurs qui  cy  sont,  je  la  vous  diray.  Qu'il 
ne  soit  vray  que  toutes  batailles  sont  péril- 
leuses, si  est,  et  qu'il  ne  faille  bien  regarder 
les  choses  avant  que  venir  à  ce  point,  si  fait  ; 
mais ,  à  congnoistre  j)résentement  l'affaire  des 
ennemys  et  de  nous,  il  semble  quasi  dil'ficile 
que  nous  puissions  départir  sans  bataille  :  la 
raison  ,  que  desjà  avez  fait  voz  approucbcs 
devant  ceste  ville  de  Ravenne,  laquelle  de- 
main matin  voulez  canonner  ,  et,  la  berchc 
faicte ,  y  faire  donner  l'assault.  Jà  estes-vous 
adverty  que  le  seigneur  Marc-Anthoine  Co- 
lonne ,  qui  est  dedans  puis  huyt  ou  dix 
jours ,  y  est  entré  soubz  la  promesse  et  foy 
jurée  de  domp  Raymon  de  Cardonne ,  vis- 
roy  de  Naples  et  chiel'  de  l'aimée  de  noz  en- 
nemys ,  de  son  oncle  le  seigneur  Fabricio 
Colonne ,  ensemble  du  comte  Pedro  Navarre, 
et  de  tous  les  cappitaines,  que  s'il  peult  tenir 
jusques  à  demain ,  ou  pour  le  plus  tard  au  jour 
de  Pasques,  qu'ils  le  viendront  secourir.  Or 
lesditz  ennemys  le  luy  monstrent  bien,  car 
ilz  sont  aux  faulxbours  de  nostre  armée. 
D'autre  costé,tant  plus  séjournerez,  et  plus 
maleureux  deviendrons  ;  car  noz  gens  n'ont 
nulz  vivres,  et  fault  que  noz  chevaulx  vivent 
de  ce  que  les  saulles  gectent  à  présent;  et 
puis  vous  voyez  le  roy  nostre  maistre ,  qui 
chascun  jour  vous  escript  de  donner  la  ba- 
taille, et  que  non  seulement  en  voz  mains 
repose  la  seureté  de  son  duché  de  Milan,  mais 
aussi  tout  son  Estât  de  France,  veu  les  enne- 
mys qu'il  a  aujourd'huy.  Par  quoy ,  quant  a 
moy,  je  suis  d'advis  qu'on  la  doibt  donner,  et 
y  aller  saigement,  car  nous  avons  à  faire  à 
gens  cauteleux  et  bons  combatans.  Qu'elle  ne 
soit  dangereuse,  si  est,  mais  une  chose  me  re- 
conforte :  les  Espaignols  ont  esté  depuis  ung 
an  en  ceste  Rommaigne,  tousjours  nourriz 
comme  le  poisson  en  l'eaue ,  et  sont  gras  et 
repletz  ;  noz  gens  ont  eu  et  ont  encores  grant 
faulte  de  vivres,  parquoy  ilz  en  auront  plus 
longue  alayne ,  et  nous  n'avons  mestier  d'au- 
tre chose  ;  car  qui  plus  longuement  combatra, 
le  camp  luy  demourera.  »  Chascun  connnença 
à  rire  du  propos  ;  car  si  bien  luy  ad^  enoit  à  dire 
ce  qu'il  vouloit,  que  tout  homme  y  prenoit  plai- 
sir. Les  seigneurs  de  Lautrec,  de  La  Palisse,  le 
grand  séneschal  de  Normandie ,  le  seigneur  de 
Crussol,  et  tout  ou  la  pluspart  des  cappitaines, 
se  tindrent  à  l'oppinion  du  bon  Chevalier,  qui 
estoit  de  donner  la  bataille;  et  dès  l'heure  en 
furent  advertiz  tous  les  cappitaines  de  gens  de 
cheval  et  de  pied. 

Le   lendemain  mat  in,  qui  fut  le  vendredy- 

sainct ,  fut  canonnée  la  ville  de  Ravenne  bien 
asprement,  de  sorte  que  les  ennemvs,  de  leur 
camp ,  entendoieut  bien  à  cler  les  coups  de  ca- 
non. Si  délibèrent,  selon  la  promesse  qu'ilz 
avoient  faicte,  de  secourir  le  seigneur  Marc- 
Anthoine  Coulonne,  dedans  le  jour  de  Pasques. 
Durant  la  baterie  furent  blessez  deux  gaillars 
cappitaines  francois,  l'ung  le  seigneur  d'Espy, 
maistre  de  l'artillerie,  et  l'autre,  le  seigneur  de 
Chastillon,  prévost  de  Paris  (l),  de  coupz  de 
hac([uebute;  l'ung  au  bras,  l'autre  à  la  cuysse, 
dont  depuis  ilz  moururent  à  Ferrare,  qui  fut 
fort  gros  dommage.  La  berche  faicte  à  la  ville, 
ceulx  qui  avoient  esté  ordonnez  pour  l'assault, 
qui  estoient  deux  cens  bommes-d'armes  et  trois 
raille  bommes  de  pied,  s'approcbèrent  :  le  reste 
de  l'armée  se  mist  en  belle  et  triumphante  or- 
donnance de  bataille,  laquelle  désiréement  ilz 
attendoient;  et  mille  ans  avoit  que  gens  ne  fu- 
rent plus  délibérez  qu'ilz  estoient;  et,  à  leurs 
gestes ,  sembloit  qu'ilz  allassent  aux  nopces.  Si 
tindrent  escorte,  trois  ou  quatre  grosses  heures, 
à  leurs  gens  ordonnez  pour  assaillir,  lesquelz 
firent  à.  la  ville  de  lours  et  divers  assaulx.  Et 
y  fist  très-bien  son  debvoir  le  viconte  d'Esto- 
ges ,  lors  lieutenant  de  messire  Robert  de  La 
Marche ,  et  le  seigneur  Fédéric  de  Razolo  ;  car 
plusieurs  fois  furent  gectez  du  liault  du  fossé  en 
bas.  Si  les  assaillans  faisoient  bien  leur  debvoir, 
ceux  de  la  ville  ne  se  faignoient  pas. 

Et  là  estoit  en  personne  le  seigneur  Marc- 
Antboine  Coulonne ,  qui  disoit  à  ses  gens  : 
n  Messeigneurs,  tenons  bon,  nous  serons  se- 
>'  couruz  dedans  demain  ou  dimenche;  je  vous 
»  en  asseure  sur  mon  honneur  :  la  berche  est 
»  fort  petite  .;  si  nous  sommes  pris,  il  nous  tour- 
«  nera  à  grande  lascheté,  et  davantage  il  est 
»  fait  de  nous.  »  Tant  bien  les  confortoit  ce  sei- 
gneur Marc-Anthoine,  que  le  cueur  leur  crois- 
soit  de  plus  en  plus  ;  et ,  à  dire  aussi  la  vérité, 
la  berche  n'estoit  pas  fort  raisonnable. 

Quant  les  François  eurent  donné  cinq  ou  six  as- 
saulx ,  et  qu'ilz  veirent  qu'en  ceste  sorte  n'em- 
porteroient  pas  la  ville,  firent  sonner  la  retraicte  : 
et  Dieu  leur  en  ayda  bien ,  car,  s'ilz  l'eussent 
prise ,  jamais  n'en  eussent  retiré  les  aventu- 
riers, pour  le  pillage,  qui  eust  esté  peult-être  oc- 
casion de  perdre  la  bataille.  Quant  le  duc  de 
Nemours  sceut  que  ses  gens  se  retiroient  de 
l'assault,  il  fist  pareillement  retirer  l'armée  pour 
le  soir,  affin  d'eulx  reposer  ;  car  d'heure  en  au- 
tre estoit  attendu  le  combat,  pour  estre  leurs 
ennemys  à  deux  milles  ou  environ  d'eulx. 


(1)  Jacques  tic  Coligny,  oncle  du  fameux  aniir.il  de 
Coligny. 


Le  soir,  après  soupper,  plusieurs  cappitaines 
estoient  au  logis  dudit  duc  de  Nemours ,  de- 
visans  de  plusieurs  choses,  mesmement  de  la  ba- 
taille. Si  adressa  sa  parole  au  bon  Chevalier 
sans  paour  et  sans  reprouche,  icelluy  seigneur  de 
Nemours ,  et  lui  dist:  «  Monseigneur  de  Bayart, 
>'  avant  vostre  venue ,  les  Espaignolz,  par  de 
»  noz  gens  qu'ilz  ont  prins  prisonniers ,  deman- 
«  doient  tousjours  si  estiez  point  en  ce  camp;  et 
»  à  ce  que  j'en  ai  entendu  ,  font  grosse  estime 
»  de  vostre  personne.  Je  serois  d'advis,  s'il  vous 
»  semble  bon,  car  jà  de  long-temps  congnoissez 
»  leur  manière  de  faire,  que  demain  au  matin, 
»  ilz  eussent  de  par  vous  quelque  escarmouche, 
»  de  sorte  que  les  puissez  faire  mettre  en  ba- 
»  taille ,  et  que  voyez  leur  contenance.  >- 

Le  bon  Chevalier,  qui  pas  mieulx  ne  deman- 
doit,  respondit  :  «  Monseigneur,  je  vous  prometz 
"  ma  foy  que, Dieu  aydant,  devant  qu'il  soitde- 
»  main  raidy,  je  les  verray  de  si  près  que  je  vous 
»  en  rapporteray  des  nouvelles.  »  Là  estoit  pré- 
sent le  baron  de  Béarn  (îi) ,  lieutenant  du  duc  de 
Nemours ,  lequel  estoit  advautureux  chevalier, 
et  tousjours  prest  à  l'escarmouche.  Si  pensa  en 
soy-mesme  que  le  bon  Chevalier  seroit  bien  ma- 
tin levé  s'il  la  dressoit  plustost  que  luy  ;  et  assem- 
bla aucuns  de  ses  plusprivez,  ausquelz  il  déclaira 
son  vouloir,  à  ce  que  ilz  se  teinsissent  prestz 
au  jour  poignant.  Vous  orrez  ce  qu'il  en  ad- 
vint. 

CHAPITRE  LIIL 

D'une  merveilleuse  escarmouche  qui  fut  en- 
tre les  François  et  les  Espaignolz  ,  le  jour 
devaiit  la  bataille  de  Ravenne^  où  le  bon 
Chevalier  fist  merveilles  d'armes. 

Suyvant  la  promesse  que  le  bon  Chevalier 
avoit  faicte  au  duc  de  Nemours,  luy  arrivé  à  son 
logis,  appella  son  lieutenant  le  cappitaine  Pier- 
repont ,  son  enseigne  ,  son  guydon  et  plusieurs 
autres  de  la  compaignie,  ausquelz  il  dist:  «Mes- 
»  seigneurs,  j'ay  promis  à  monseigneur  d'aller 
»  demain  veoir  les  ennemys,  et  luy  en  apporter 
»  des  nouvelles  bien  au  vray  :  il  fault  adviser 
»  comment  nous  ferons ,  à  ce  que  nous  y  ayons 
»  honneur.  Je  suis  délibéré  de  mener  toute  la 
»  compaignie ,  et  demain  desployer  les  cnsei- 
»  gnes  de  monseigneur  de  Lorraine ,  qui  n'ont 
»  encores  point  esté  veues;  j'espère  qu'elles 
»  nous  porteront  bonheur;     elles    resjouyront 


(•2)  Roger  de  Béarn.  baron  de  R.ival  et  vicomte  ilc 
Coiiseraiis;  il  descenduil  d'un  bâtard  de  la  n)aison  de  Foix. 

"  beaucoup  plus  que  les  comètes.  Vous,  bastard 
"  Du  Fay,  dist-il  à  sou  guydon,  prendrez  cin- 
»  quante  archiers,  et  passerez  le  canal  au  des- 
»  soubz  de  l'artillerie  des  Espaignolz ,  et  yrez 
»  faire  Talarme  dedans  leur  camp,  le  plus  avant 
»  que  pourrez;  et,  quant  vous  verrez  qu'il  sera 
»  temps  de  vous  retirer  sans  riens  bazarder ,  le 
»  ferez  jusques  à  ce  que  trouvez  le  cappitaine 
■'  Pierrepont ,  qui  sera  à  vostre  queue,  avecques 
»  trente  hommes-d'armes  et  le  reste  des  ar- 
»  chiers;  et,  si  tous  deux  estiez  pressez,  je  se- 
»  ray  après  vous  ù  tout  le  reste  de  la  compaignie, 
»  pour  vous  secourir.  Et,  si  l'affaire  est  conduit 
o  comme  je  l'entends  ,  je  vous  asseure  ,  sur  ma 
»  foy,  que  nous  y  aurons  honneur.  » 

Chascun  entendit  bien  ce  qu'il  avoit  à  faire  ; 
car  non  pas  seullement  les  cappitaines  de  la 
compaignie  ,  mais  il  n'y  avoit  homme-d'armes 
en  icelle  qui  ne  méritast  bien  avoir  charge 
soubz  luy.  Tout  homme  s'en  alla  reposer,  jus- 
ques à  ce  qu'ilz  ouyssent  la  trompette  ,  qui  les 
esveilla  au  point  du  jour,  que  chascun  s'arma  et 
mist  en  ordre,  comme  pour  faire  telle  entre- 
prise qu'ilz  avoient  en  pensée.  Si  furent  des- 
ployées  et  mises  au  vent  les  enseignes  du  gentil 
duc  de  Lorraine ,  qu'il  faisoit  fort  beau  veoir  ; 
et  cela  resjouyssoit  les  cueurs  des  gentilz-hom- 
mes  de  la  compaignie  ,  qui  commencèrent  à 
marcher,  ainsi  que  ordonné  avoit  esté  le  soir 
précédent,  en  trois  bendes,à  trois  gectz  d'arc 
l'une  de  l'autre. 

Riens  ne  sçavoit  le  bon  Chevalier  de  l'entre- 
prise du  baron  de  Béarn ,  qui  desjà  s'estoit  mis 
aux  champs  ,  et  avoit  dressé  ung  chault  alarme 
au  camp  des  ennemys,  tant  qu'il  l'avoit  quasi 
tout  mis  en  armes ,  et  y  fist  ledit  baron  très- 
bien  son  devoir;  mais  enfin  donna,  de  la  part 
des  ennemys ,  deux  ou  trois  coups  de  canon  de- 
dans sa  troppe  ,  dont  de  l'ung  fut  empoi-té  le 
bras  droit  d'ung  fort  gaillart  gentil-homme, 
appelle  Baziilac  ,  et  d'ung  autre  fut  tué  le  che- 
val du  seigneur  de  Bersac  ,  galant  homme-d'ar- 
mes, et  tous  deux  de  la  compaignie  du  duc  de 
Nemours  ;  lequel  fut  bien  desplaisaut  de  l'incon- 
vénient de  Baziilac ,  car  il  l'aymoit  à  merveilles. 
Après  ces  coups  d'artillerie  ,  tout  d'une  flote 
vont  donner  cent  ou  six-vingtz  hommes-d'ar- 
mes ,  espaignolz  et  neapolitains  ,  sur  le  baron , 
qui  contrainct  fut  de  reculler  le  pas,  du  pas  au 
trot,  et  du  trot  au  galop,  tant  que  les  pre- 
miers se  viudrent  embatre  sur  le  bastard  Du 
Fay,  qui  s'arresta  et  advertit  le  bon  Chevalier; 
lequel  luy  manda  incontinent  qu'il  se  gcctast  en 
la  troppe  du  cappitaine  Pierrepont ,  et  luy- 
mesmes  s'avança  tant  qu'il  mist  toute  sa  com- 
paignie ensemble.  Si  veit  retourner  -le  baron 


de  Béarn  et  ses  gens  quasi  desconfitz ,  et  les 
suyvoient  Espaignolz  et  Neapolitains ,  hardie- 
ment  et  fièrement ,  lesquelz  repassèrent  le  canal 
après  luy. 

Quant  le  bon  Chevalier  les  veit  de  son  costé, 
n'en  eust  pas  voulu  tenir  cent  mille  escus.  Si 
commença  à  cryer  :  Avant,  compairj7ions!  se- 
courons noz  gens  !  et  dist  à  ceulx  qui  fuyoient  : 
Demourez,  deniourez ,  hommes-d'armes- 
vous  avez  bon  secours.  Si  se  mect  le  beau  pre- 
mier en  une  troppe  des  ennemys,  de  cent  à  six- 
vingtz  hommes-d'armes  :  il  estoit  tropaymé,  et 
fut  bien  suivy.  De  la  première  pointe  en  fut 
porté  par  terre  cinq  ou  six  :  toutesfois  les  autres 
se  misrent  en  deffense  fort  honnestement,  mais 
enfin  tournèrent  le  dos ,  et  se  misrent  au  grant 
galop  droit  au  canal  ,  lequel  ilz  repassèrent  à 
grosse  diligence.  L'alarme  estoit  desjà  en  leur 
camp  ,  de  sorte  que  tout  estoit  en  bataille,  gens 
de  pied  et  de  cheval.  Ce  nonobstant,  le  bon 
Chevalier  les  mena ,  bâtant  et  chassant ,  jusques 
bien  avant  en  leurdit  camp,  où  il  fist,  et  ceulx 
de  sa  compaignie,  merveilles  d'armes,  car  ilz 
abatirent  tentes  et  pavillons  ,  et  poussèrent  par 
terre  ce  qu'ilz  ti'ouvèrent. 

Le  bon  Chevalier,  qui  avoit  tousjours  l'œil 
au  boys,  va  adviser  une  troppe  de  deux  ou 
trois  cens  hommes-d'armes,  qui  venoient  le 
grand  trot,  serrez  en  gens  de  guerre.  Si  dist  au 
cappitaine  Pierrepont  :  «  Retirons-nous ,  car 
»  ^ècy  trop  gros  effoi't.  "  La  trompette  sonna 
la  retraicte ,  qui  fut  faicte  sans  perdre  ung 
homme  ;  et  repassèrent  le  canal ,  marchans 
droit  en  leur  camp.  Quant  les  Espaignolz  vei- 
rent  qu'ilz  estoient  repassez ,  et  qu'ilz  perdoient 
leur  peine  d'aller  api'ès,  se  retirèrent.  Bien  en 
passa  cinq  ou  six  ,  qui  demandèrent  à  rompre 
leur  lance;  mais  le  bon  Chevalier  ne  voulut  ja- 
mais que  homme  tournast,  combien  que  de 
plusieurs  de  ses  gens  en  fust  assez  requis;  mais 
il  doubtoit  que  par  là  se  levast  nouvelle  escar- 
mouche ,  et  ses  gens  estoient  assez  travaillez 
pour  le  jour. 

Le  bon  duc  de  Nemours  avoit  desjà  sceu 
comment  tout  l'affaire  estoit  allé  ,  avant  que  le 
bon  Chevalier  arrivast  :  auquel ,  quant  il  l'ap- 
perceut ,  combien  que  très-dolent  feust  de  l'in- 
convénient de  Baziilac  ,  le  vint  embrasser,  et 
luy  dist  :  «  C'est  vous  et  voz  semblables ,  mon- 
»  seigneur  de  Bayart ,  mon  amy,  qui  doivent 
»  aller  aux  escarmouches  ;  car  bien  sagement 
»  sçavez  aller  et  retourner.  »  Tous  ceulx  qui 
furent  en  ceste  dure  escarmouche  disoient 
qu'oncques  n'avoient  veu  homme  faire  tant 
d'armes,  ne  que  mieulx  entendist  la  guerre  que 
le  bon  Chevalier. 

Le  lendemain  y  cri  eut  une  bien  plus  aspre  et 
cruelle  ,  et  dont  François  et  Espaignolz  niauldi- 
ront  la  journée  toute  leur  vie. 


CHAPITRE  LTV. 

De  la  cruelle  et  furieuse  ha/ail/c  de  Rnvenne , 
on  les  Espaignolz  et  Neapolilains  furent 
desconfitz  ;  et  de  la  mort  du  gentil  duc  de 
Non  ours. 

Au  retour  de  cestc  chaulde  escarmouche  qu'a- 
voit  faicte  le  bon  Chevalier  sans  paour  et  sans 
reprouche  ,  et  après  le  disner,  furent  assemblez 
tous  les  cappitaines,  tant  de  cheval  que  de  pied, 
au  logis  du  vertueux  duc  de  Nemours,  le  passe- 
preux  de  tous  ceulx  qui  lurent  deux  mille  ans  a  ; 
car  on  ne  lyra  point  en  cronicque  ne  hystoire 
d'empereur,  roy,  prince,  ne  autre  seigneur,  qui 
en  si  peu  de  temps  ait  fait  de  si  belles  choses  que 
luy;  mais  cruelle  mort  le  print  en  l'aage  de 
vingt  et  quatre  ans,  qui  fut  abaissement  et  dom- 
mage irréparable  à  toute  noblesse. 

Or,  les  cappitaines  assemblez  ,  commença  sa 
parolle  le  g>  ntil  duc  de  îNemours  ,  et  leur  dist  : 
«  Messeigneurs,  vous  voyez  le  pays  où  nous  som- 
»  mes,  et  comment  vivres  nous  deffaillent;  et 
■'  tant  plus  demourerions  en  ceste  sorte ,  et  tant 
>'  plus  languirions.  Ceste  grosse  ville  de  Ravenne 
>'  nous  fait  barbe  d'ung  costé  ;  les  ennemys  sont 
»  à  la  portée  d'ung  canon  de  nous  ;  les  Véniciens 
»  et  Suysses ,  ainsi  que  m'escript  le  seigneur 
»  Jehan  Jacques ,  font  myne  de  descendre  ou 
»  duché  de  Milan ,  où  vous  sçavez  que  nous 
»  n'avons  laissé  gens  ,  sinon  bien  peu.  Davan- 
»  tage ,  le  Roy  mon  oncle  me  presse  tous  les 
>'  jours  de  donner  la  bataille  ;  et  croy  qu'il  m'en 
»  presseroit  encores  plus,  s'il  scavoit  comment 
•'  nous  sommes  abstrainctz  de  vivres.  Parquoy, 
»  ayant  regard  à  toutes  ces  choses,  me  semble  , 
»  pour  le  prouffit  de  nostre  maistre  et  pour  le 
"  nostre,  que  plus  ne  devons  délayer;  mais, 
»  avecques  l'ayde  de  Dieu  qui  y  peult  le  tout, 
»  aillons  trouver  noz  ennemys  ;  si  la  fortune  nous 
>•  est  bonne ,  l'en  louerons  et  remercirons  ;  si 
»  elle  nous  est  contraire,  sa  voulenté  soit  faicte  : 
»  de  ma  part  et  à  mon  souhait,  povez  assez  pen- 
>'  ser  que  j'en  désire  le  gaing  pour  nous,  mais 
»  j'aymerois  niieulx  y  mourir  qu'elle  feust  per- 
"  due  ;  et  si  tant  Dieu  me  veult  oublier  que  je  la 
»  perde ,  les  ennemys  seront  bien  lasches  de  me 
»  laisser  vif,  car  je  ne  leur  en  donneray  pas  les 
»  occasions.  Je  vous  ay  icy  tous  assemblez ,  aftin 
»  d'en  prendre  une  occasion.  » 

Le  seigneur  de  r>a  Palisse  dist  qu'il  n'csioil 


riens  plus  certain  qu'il  falloit  donner  la  bataille, 
et  plustost  segecteroient  hors  de  péril.  De  ceste 
mesme  oppinion  furent  le  seigneur  de  Lautrec, 
grand  séneschal  de  Normandie,  grant  escuyer 
de  France,  le  seigneur  de  Crussol ,  cappitaine 
Loys  d'Ars,  et  plusieurs  autres;  lesquelz  prin- 
drent  conclusion  que  le  lendemain,  qui  estoit 
le  jour  de  Pasques  ,  yroient  trouver  leurs  en- 
nemys. Si  fut  dressé  ung  pont  de  bateaulx  sur 
ung  petit  canal  qui  estoit  entre  les  deux  armées; 
pour  passer  l'artillerie  et  les  gens  de  pied;  car 
des  gens  de  cheval  ilz  traversoient  le  canal  bien 
à  leur  aise  ,  parce  que  aux  deux  bortz  on  avoit 
fait  des  esplanades. 

Le  bon  Chevalier  sans  paour  et  sans  reprou- 
che dist,  présent  toute  la  compaignie,  qu'il  seroit 
bon  de  faire  l'ordonnance  de  la  bataille  sur 
l'heure,  affin  que  chascun  sceust  où  il  devroit 
estre;  et  qu'il  avoit  entendu  par  tout  plain  de 
prisonniers  qui  avoient  esté  au  camp  des  Espai- 
gnolz, qu'ilz  ne  faisoient  que  une  troppe  de  tous 
leurs  gens  de  pied,  et  deux  de  leurs  gens  de 
cheval,  et  que  sur  cela  se  failloit  renger.  Les 
plus  apparans  de  la  compaignie  dirent  que  c'es- 
toitfort  bien  parlé,  et  qu'il  y  failloit  adviser  sur 
l'heure;  ce  qui  fut  fait  en  ceste  sorte  :  c'est  que 
les  lansquenetz  et  les  gens  de  pied  des  cappi- 
tainesMolart, Bonnet,  Maugiron,  barondeOrant- 
mont.  Bardassan  et  autres  cappitaines,  jusques 
au  nombre  de  dix  mille  hommes,  marcheroient 
tous  en  une  flote,  et  les  deux  mille  Gascons  du 
cappitaine  Odet  et  du  capdet  de  Duras  ,  à  leur 
costé  ;  lesquelz  tous  ensemble  yroient  eulx  par- 
quer à  la  portée  d'ung  canon  des  ennemys ,  et 
devant  eulx  seroit  mise  l'artillerie:  et  puis  ,  à 
coup  de  canon  les  ungs  contre  les  auties,  à  qui 
premier  sortiroit  de  son  fort  ;  car  les  Espaignolz 
se  logeoient  tousjoursen  lieu  avantageux,  comme 
assez  entendrez.  Joignant  les  gens  de  pied  ,  se- 
roient  le  duc  de  Ferrare  et  seigneur  de  La  Pa- 
lisse, chefz  de  l'avant-garde  ,  avecques  leurs 
compaignons  ;  et  quant  et  eulx  les  gentilz-hom- 
mes,  soubz  le  grant  séneschal  de  Normandie, 
le  grant  escuyer,  le  seigneur  d'Ymbercourt,  La 
Crote,  le  seigneur  Théode  de  Trévolz,  et  autres 
cappitaines  ,  jusques  au  nombre  de  huyt  cens 
hounnes-d'armes;  et  ung  peu  au  dessus,  et  vizà 
^iz  d'eulx,  seroit  le  duc  de  Nemours  ,  avecques 
sa  compaignie,  le  seigneur  de  Lautrec  (l) ,  son 
cousin,  qui  list  merveilles  d'armes  ce  jour,  le 
seigneur  d'Alègre,  le  cappitaine  Loys  d'Ars,  le 
bon  Chevalier  et  autres,  jusques  au  nombre  de 


(1)  Odel  (le  Fdix.  Il  se  disliiigua  sous  le  résine  do 
François  \"  ;  sa  steiir,  la  cotiKesse  de  (llKileanbiiaiil,  fui 

quatre  à  cinq  cens  hommes-d'armes  ;  et  les  gens 
de  pied  ytaliens,  dont  il  y  avoit  quatre  mille  ou 
environ,  soubz  la  charge  de  deux  frères  gentilz- 
hommes  de  Plaisance,  les  contes  Nicolle  et  Fran- 
cisque Scot ,  du  marquis  Malespine,  et  autres 
cappitaines  ytaliens,  demoureroient  deçà  le  ca- 
nal, pour  donner  seureté  au  bagaige  ,  de  paour 
que  ceulx  de  Ravenne  ne  sortissent  :  et  fut  or- 
donné chief  de  tous  les  guydons  le  bastard  du 
Fay,  qui  passeroit  le  pont ,  et  s'en  donneroit 
garde  jusques  à  ce  qu'il  feust  mandé. 

Les  choses  ainsi  ordonnées,  et  le  lendemain 
matin  venu,  commencèrent  premier  à  passer  les 
lansquenetz.  Quoy  voyant  par  le  gentil  seigneur 
de  Molart,  dist  à  ses  rustres  :  «  Comment,  com- 
»  paignons,  nous  sera-il  reprouchéque  lansque- 
»  netz  soient  passez  du  costé  des  ennemys  plus- 
»  tost  que  nous?  J'aymerois  mieulx,  quant  à 
»  moy,  avoir  perdu  ung  œil.  »  Si  commencea  , 
parce  que  les  lansquenetz  occupoient  le  pont , 
à  se  mettre,  tout  chaussé  et  vestu,  au  beau  gué 
dedans  Teaue,  et  ses  gens  après  (et  fault  sçavoir 
que  l'eaue  n'estoit  point  si  peu  profonde  qu'ilz 
n'y  feussent  jusques  au  dessus  du  cul)  ;  et  firent 
si  bonne  diligence  qu'ilz  furent  plus  tost  passez 
que  lesditz  lansquenetz.  Ce  fait,  fut  toute  l'ar- 
tillerie passée  et  mise  devant  lesditz  gens  de 
pied,  qui  tantost  se  misrent  en  bataille  ;  après  , 
passa  l'avant-garde  des  gens  de  cheval,  et  puis 
la  bataille.  Sur  ces  entrefaictes ,  fault  que  je 
vous  face  ung  accident. 

Le  gentil  duc  de  Nemours  partit  assez  matin 
de  son  logis,  armé  de  toutes  pièces ,  excepté  de 
l'armet.  Il  avoit  ung  fort  gorgias  acoustrement 
de  broderie,  aux  armes  de  Navarre  et  de  Foix , 
mais  il  estoit  fort  pesant.  En  sortant  de  sondit 
logis,  regarda  le  soleil  jà  levé  ,  qui  estoit  fort 
rouge  :  si  commencea  à  dire  à  la  compaignie 
qui  estoit  autour  de  luy  :  Regardez  ,  Messei- 
gneurs,  comme  le  soleil  est  rouge.  Là  estoit 
ung  gentil-homme  qu'il  aymoit  à  merveilles  , 
fort  gentil  compaignou,  qui  s'appelloit  Haubour- 
din,  qui  luy  respondit  :  «  Sçavez-vous  bien  que 
»  c'est  à  dire.  Monseigneur?  il  mourra  aujour- 
»  d'iîuy  quelque  prince  ou  grant  cappitaine  ;  il 
>>  fault  que  ce  soit  vous  ou  le  visroy.  »  Le  duc 
de  Nemours  se  print  à  rire  de  ce  propos,  car  il 
prenoit  en  jeu  toutes  les  paroi  les  dudit  Haubour- 
din.  Si  s'en  allajusques  au  pont,  veoir  achever 
dépasser  son  armée,  laquelle  faisoit  merveil- 
leuse diligence. 

Ce  pendant  le  bon  Chevalier  le  vint-  trouver, 
qui  luy  dist  :  «  Monseigneur,  allons  nous  esbat- 
»  tre  ung  peu  le  long  de  ce  canal,  en  attendant 
»  que  tout  soit  passé.  »  A  quoy  s'accorda  le  duc 
de  Nemours ,  et  mena  en  sa  compaignie  le  sei- 

gneur  de  Lautrec,  le  seigneur  d'Alègre,  et  quel- 
ques autres,  jusques  au  nombre  de  vingt  che- 
vaulx.  L'alarme  estoit  gros  au  camp  des  Espai- 
gnolz,  comme  gens  qui  s'attendoient  d'avoir  la 
bataille  en  ce  jour  ;  et  se  mettoient  en  ordre, 
comme  pour  recevoir  leurs  mortelz  ennemys. 
Le  duc  de  Nemours,  allant  ainsi  à  l'esbat,  com- 
mencea à  dire  au  bon  Chevalier  :  «  Monseigneur 
»  de  Bayart  ,   nous  sommes  icy  en  bute  foit 
»  belle;  s'il  y  avoit  des  hacquebuliers  du  costé 
»  delà  cachez  ,  ilz   nous  escarmoucheroient  à 
"  leur  aise.  »  Et,  sur  ces  parolles,  vont  adviser 
une  troppe  de  vingt  ou  trente  gentilz-hommes 
espaignolz,  entre  lesquelz  estoit   le  cappitaine 
Pedro  de  Pas,  chef  de  tous  leurs  genétaires  ;   et 
estoient  lesditz  gentilz-hommes  à  cheval.  Si  s'a- 
vança le  bon  Chevalier  vingt  ou  trente  pas,  et 
les  salua,  en  leur  disant  :  «  Messeigneurs  ,  vous 
»  vous  esbatez  comme  nous,  en  attendant  que  le 
»  beau  jeu  se  commence  ;  je  vous  prie  que  l'on 
»  ne  tire  point  de  coups  de  hacquebute  de  vos- 
»  tre  costé  ,  et  on  ne  vous  en  tirera  point  du 
»  nostre.  » 

Le  cappitaine  Pedro  de  Pas  luy  demanda  qu'il 
estoit;  et  il  se  nomma  par  son  nom.  Quant  il 
entendit  que  c'estoit  le  cappitaine  Bayart ,  qui 
tant  avoit  eu  de  renommée  au  royaulme  de  Na- 
ples,  futjoyeulx  à  merveilles.  Si  luy  dist  en  son 
langage  :  <-  Sur  mafoy,  monseigneur  de  Bayart, 
»  encores  que  je  soye  tout  asseuré  que  nous  n'a- 
»  vous  riens  gaigné  en  vostre  arrivée,  mais,  par 
»  le  contraire,  j'en  tiens  vostre  camp  enforcy 
»  de  deux  mille  hommes,  si  suis-je  bien  aise  de 
»  vous  veoir  ;  et  pleustà  Dieu  qu'il  y  eust  bonne 
»  paix  entre  vostre  maistre  et  le  mien,  à  ce  que 
»  peussions  deviser  quelque  peu  ensemble  ,  car 
>'  tout  le  temps  de  ma  vie  vous  ay  aymé  par 
»  vostre  grande  prouesse.  »  Le  bon  Chevalier, 
qui  tant  courtois  estoit  que  nul  plus,  luy  rendit 
son  change  au  double.  Si  regardoit  Pedro  de 
Pas  que  chascun  honnoroit  le  duc  de  Nemours, 
qui  demanda  :  -<  Seigneur  de  Bayart,  qui  est  ce 
»  seigneur  tant  bien  en  ordre,  et  à  qui  voz  gens 
»  portent  tant  d'honneur  ?  »  Le  bon  Chevalier 
luy  respondit  :  «  C'est  nostre  chef,  le  duc  de  Ne- 
»  mours,  nepveu  de  nostre  prince  ,  et  frère  à 
»  vostre  Royne.  «  A  grant  peine  il  eut  achevé 
son  propos,  que  le  cappitaine  Pedro  de  Pas  et 
tous  ceulx  qui  estoient  avecques  luy  misrent 
pied  à  terre,  et  commencèrent  à  dire,  adressans 
leurs  parolles  au  noble  prince  :  «  Seigneur,  sauf 
»  l'honneur  et  le  service  du  Roy  nostre  maistre, 
»  vous  déclairons  que  nous  sommes  et  voulons 
"  estre  et  demeurer  à  jamais  voz  serviteurs.  » 
Le  duc  de  Nemours,  comme  plein  de  courtoisie, 
les  remercia  ;  et  puis  leur  dist  r  «  Messeigneurs, 

»  je  Yoy  bien  que  dedans  aujourd'hui  nous  sçau- 
'  rons  à  qui  dcmourera  la  campaigne  ,  à  vous 
"  ou  à  nous  ;  mais  à  grant  peine  se  desmeslera 
>  cest  affaire,  sans  grande  effusion  de  sang.  Si 
»  vostre  vlsroy  vouloit  vuyder  ce  différent  de 
»  sa  personne  à  la  mienne,  je  ferois  bien  que 
»  tous  mes  amys  et  compaignons  qui  sont  avec- 
»  ques  moy  s'y  consentiront  ;  et  si  je  suis  vaincu, 
'.  s'en  retourneront  ou  duclié  de  Milan,  et  vous 
-  laisseront  paisibles  par  deçà  :  aussi ,  s'il  est 
»  vaincu,  que  tous  vous  en  retourniez  au  royaul- 
»  me  de  jNaples.  >-  Quant  il  eut  achevé  son  dire, 
luy  fut  incontinent  respondu  parung,  dit  le  mar- 
quis de  La  Padule.  «  Seigneur,  je  croy  que 
»  vostre  gentil  cueur  vous  feroit  voulentiers 
«  faire  ce  que  vous  dictes  ;  mais  à  mon  advis 
>'  que  nostre  visroy  ne  se  fiera  point  tant  en  sa 
»  personne  qu'il  s'accorde  à  vostre  dire.  —  Or 
»  à  Dieu  doncques  ,  Messeigneurs  ,  dit  le  gentil 
»  prince;  je  m'en  vois  passer  l'eaue,  et  prometz 
>.  à  Dieu  de  ne  la  repasser  de  ma  vie  que  le 
»  camp  ne  soit  vostre  ou  nostre.  »  Ainsi  se  dé- 
partit des  Espaignolzleducde  Nemours.  Allant 
et  venant  veoient  tout  acier  les  ennemys,et 
comment  ilz  se  mettoient  en  bataille  ;  mesme- 
ment  leur  avant-garde  de  gens  de  cheval,  dont 
estoit  chef  le  seigneur  Fabricio  Couloune  ,  se 
monstroit  en  belle  veue,  et  toute  descouverte. 
Si  en  parlèrent  le  seigneur  d'Alègre  et  le  bon 
Chevalier  au  duc  de  Nemours,  et  luy  dirent  : 
.  Monseigneur,  vous  voyez  bien  ceste  troppe  de 
»  gens  de  cheval  ?  —  Ouy,  dist-il,  ilz  sont  en 
..  belle  veue.  —  Par  ma  foy  ,  dist  le  seigneur 
»  d'Alègre,  qui  vouldra  amener  icy  deux  pièces 
..  d'artillerie  seulement,  on  leur  fera  ung  mer- 
..  veilleux  dommage.  »  Cela  fut  trouvé  très-bon; 
et  luy  mesme  alla  faire  amener  ung  canon  et 
une  longue  coulevrine.  Desjà  les  Espaignolz 
avoiont  commencé  à  tirer  de  leur  camp  ,  qui 
estoit  fort  à  merveilles,  car  ilz  avoicnt  ung  bon 
fossé  devant  oulx.  Derrière  estoient  tous  leurs 
gens  de  pied  couchez  sur  le  ventre,  pour  double 
de  l'artillerie  des  François.  Devant  eulx  estoit 
toute  la  leur,  en  nombre  de  vingt  pièces  ,  que 
canons  que  longues  coulevrines,  et  environ  deux 
cens  hacquebutes  à  croc;  et,  entre  deux  hac- 
quebutes,  avoient  sur  petites  charrettes  à  roues 
de  grans  pièces  de  fer  acéré  et  trenchant ,  en 
manière  d'ung  ronçon,  pour  faire  rooller  dedans 
les  gens  de  pied  ,  quant  ilz  vouidroient  entrer 
parmy  eulx.  A  leur  esle,  estoit  leur  avant-garde, 
que  conduysoit  le  seigneur  Fabricio  Coulonne  , 
où  il  y  avoit  environ  huy  t  cens  hommes-d'armes; 
et  ung  peu  plus  hault  estoit  la  bataille,  en  la- 
quelle avoit  plus  de  quatre  cens  hommes-d'ar- 
mes, que  menoit  le  visroy,  Domp  Raymon  de 


Cardonne;  et  joignant  de  luy  avoit  seulement 
deux  mille  Ytaliens,  que  menoit  Ramassot; 
mais  quant  a  la  gendarmerie,  on  n'en  ouyt  ja- 
mais parler  de  mieulx  en  ordre  ,  ne  mieulx 
montez. 

Le  duc  de  Nemours ,  passé  qu'il  eust  la  ri- 
vière, commanda  que  chascun  marchast.  Les 
Espaignolz  tiroient  en  la  troppe  des  gens  de  pied 
iVançois  ,  comme  en  une  bute  ,  et  en  tuèrent , 
avant  que  venir  au  combat,  plus  de  deux  mille. 
Hz  tuèrent  aussi  deux  triumphans  hommes-d'ar- 
mes, l'ung  appelle  lasses,  et  l'autre  L'Hérisson. 
Aussi  moururent  ensemble,  d'ung  mesme  coup 
de  canon  ,  ces  deux  vaillans  cappitaines  ,  le  sei- 
gneur de  Molart  et  Philippes  de  Fribourg;  qui 
fut  ung  gros  dommage  et  grant  désavantage  pour 
les  François ,  car  ilz  estoient  deux  apparens  et 
aymez  cappitaines ,  sur  tout  le  seigneur  de  Mo- 
lart ,  car  tous  ses  gens  se  feussent  faitz  mourir 
pour  luy.  H  fault  entendre  que,  nonobstant  toute 
l'artillerie  tirée  par  les  Espaignolz,  les  François 
marchoient  tousjours.  Les  deux  pièces  que  le 
seigneur  d'Alègre  et  le  bon  Chevalier  avoient 
fait  retourner  deçà  le  canal ,  tiroient  incessam- 
ment en  la  troppe  du  seigneur  Fabricio,  qui  luy 
faisoient  ung  dommage  non  croyable;  car  il  luy 
fut  tué  trois  cens  hommes-d'armes  ;  et  dist  de- 
puis, lu}^  estant  prisomiier  à  Ferrare,  que  d'ung 
coup  de  canon  luy  avoit  esté  emporté  trente- 
trois  hommes-d'armes.  Cela  faschoit  fort  aux 
Espaignolz  ,  car  ilz  se  veoyent  tuer  ,  et  ne  sça- 
voient  de  qui  :  mais  le  cappitaiue  Pedro  Navarre 
avoit  si  bien  conclud  en  leur  conseil,  qu'il  estoit 
ordonné  qu'on  ne  sortiroit  point  du  fort,  jusques 
à  ce  que  les  François  les  y  allassent  assaillir;  et 
qu'ilz  se  defferoient  d'eulx-mesmes.  Il  n'estoit 
riens  si  vray  :  mais  il  ne  fut  plus  possible  au  sei- 
gneur Fabricio  de  tenir  ses  gens,  qui  disoient 
en  leur  langage:  Coerpo  de  Dios^  sommos  ma- 
tados  del  cielo;  vamos  comhatcr  los  nmhrcs. 
Et  commencèrent,  pour  évader  ces  coups  d'ar- 
tillerie ,  à  sortir  de  leur  fort,  et  entrer  en  ung 
beau  champ  pour  aller  combatre. 

Ils  ne  prindrentpas  le  chemin  droit  à  l'avant- 
garde,  mais  advisèrent  la  bataille  où  estoit  ce 
vertueux  prince  duc  de  Nemours  avec  petite 
troppe  de  gendarmerie;  si  tirèrent  ceste  part. 
Les  François  de  la  bataille,  joyeulx  d'avoir  le 
premier  combat,  baissèrent  la  veue,  et  d'ung 
hardy  courage  marchèrent  droit  à  leurs  enne- 
mys,  Icsquclz  se  misrent  en  deux  troppes,  pour, 
par  ce  moyen,  enclorre  ceste  petite  bataille.  De 
ceste  ruse  s'apperçeut  bien  le  bon  Chevalier,  qui 
dist  au  duc  de  Nemours:  «  Monseigneur,  mec- 
»  tons -nous  en  deux  parties  ,  jusques  à  c'a 
■'  qu'ayons  passé  le  fossé,  car  ilz  nous  vcullent 

»  enclorre.  »  Cela  fut  incontinent  fuit,  et  se  dé- 
partirent. Les  Espaignolz  firent  unji  bruyt  et 
ung  cry  merveilleux  à  Vahorder  :  Èsjjciigtie  ! 
Esjmigne!  Sant  Yago!  aux  canailles!  aux  ca- 
nailles !  Furieusement  venoient ,  mais  plus  fu- 
rieusement furent  receuz  des  François  ,  qui 
cryoient  aussi  :  France  !  France  !  aux  che- 
vaulx!  aux  chevaulx  !  car  les  Espaignolz  ne 
taschoient  à  autre  chose ,  sinon  d'arrivée  tuer 
les  chevaulx ,  pource  qu'ilz  ont  ung  proverbe 
qui  dit:  Moerto  el  cavaillo ^  perdido  Vumhre- 
d'armes. 

Depuis  que  Dieu  créa  ciel  et  terre  ne  fut  veu 
ung  plus  cruel  ne  dur  assault  que  François  et 
Espaignolz  se  livrèrent  lesungz  aux  autres,  et 
dura  plus  dune  grande  demye-heure  ce  combat. 
Hz  se  reposoient  lesungz  devant  les  autres,  pour 
reprendre  leur  alayne,  puis  baissoient  la  veue  , 
et  recommençoient  de  plus  belle,  criant  France 
et  Espaiyne  le  plus  impétueusement  du  monde. 
Les  Espaignolz  estoient  la  moytié  plus  que  les 
François.  Si  s'en  courut  le  seigneur  d'Alègre 
droit  à  son  avant-garde ,  et  de  loing  advisa  la 
bende  de  messire  Robert  de  La  INJarche,  qui 
portoient  en  devise  blanc  et  noir  ;  si  leur 
escria:  Blanc  et  noir  ^  marchez!  marchez!  et 
aussi  les  archiers  de  la  garde.  Le  duc  de  Fer- 
rare  et  seigneur  de  La  Palisse  pensèrent  bien 
que,  sans  grant  besoiug,  le  seigneur  d'Alègre 
ne  les  estoit  pas  venu  quérir.  Si  les  firent  incon- 
tinent desloger,  et,  à  bride  abatue ,  vindrent 
secourir  le  duc  de  Nemours  et  sa  bende,  laquelle, 
combien  qu'elle  feust  de  peu  de  nombre ,  re- 
culloient  tousjours  peu  à  peu  les  Espaignolz. 

A  l'arrivée  de  ceste  fresche  bende,  y  eut  ung 
terrible  butin  ;  car  Espaignolz  furent  vivement 
assaillis.  Les  archiers  de  la  garde avoient  de  pe- 
tites coignées,  dont  ilz  faisoient  leurs  loges,  qui 
estoient  pendues  à  l'arson  de  la  selle  des  che- 
vaulx; ilz  les  misrenten  besongne,  etdonnoient 
de  grans  et  rudes  coups  sur  l'armet  de  ces  Es- 
paignolz ,  qui  les  estonnoit  merveilleusement. 
Oncques  si  furieux  combat  ne  fut  veu  ;  mais  en- 
fin convint  aux  Espaignolz  habandonner  le  camp 
sur  lequel  et  entre  deux  fossez  moururent  trois 
ou  quatre  cens  hommes-d'armes;  aucuns  prin- 
ces du  royaulrae  de  Naples  y  furent  piins  pri- 
sonniers, ausquelz  on  sauva  la  vie  :  chascun  se 
vouloit  mettre  à  la  chasse  ;  mais  le  bon  Cheva- 
lier sans  paour  et  sans  reprouche  dist  au  vail- 
lant duc  de  Nemours  ,  qui  estoit  tout  plein  de 
sang  et  de  cervelle  d'ung  de  ses  hommès-d'ar- 
mes  qui  avoit  esté  emporté  d'une  pièce  d'artil- 
lerie: "■  Monseigneur,  estes-vous  blessé?  — 
»  Non ,  dist-il ,  Dieu  mercy  ,  mais  j'en  ,ay  bien 
"  blessé  d'autres.  —  Or,  Dieu  soit  loué,  dist  le 


»  bon  Chevalier,  vous  avez  gaigné  la  bataille, 
'<  et  demourez  avijourd'huy  le  plus  honnoré 
»  prince  du  monde.  Mais  ne  tirez  plus  avant,  et 
"  rassemblez  vostre  gendarmerie  en  ce  lieu; 
»  qu'on  ne  se  mecte  point  au  pillage  encores,  car 
»  il  n'est  pas  temps  ;  le  cappitaine  Loys  d'Ars 
»  et  moy  allons  après  ces  fuyans,  à  ce  qu'ilz  ne 
»  se  retirent  derrière  leurs  gens  de  pied;  et  pour 
»  homme  vivant  ne  départez  point  d'icy  que  le- 
>'  dit  cappitaine  Loys  d'Ars  ou  moy  ne  vous 
>'  viengnons  quérir.  »  Ce  qu'il  promist  faire, 
mais  il  ne  le  tint  pas,  dont  mal  luy  en  print. 

Vous  avez  entendu  comment  les  gens  de  pied 
des  Espaignolz  estoient  couchez  sur  le  ventre, 
en  ung  fort  merveilleux  et  dangereux  à  assail- 
lir, car  on  ne  les  voyoit  point.  Si  fut  ordonné 
que  les  deux  mille  Gascons  yroient  sur  la  queue 
deslacher  leur  traict,  qui  seroit  cause  de  les 
faire  lever  :  or  les  gens  de  pied  fi-ançois  n'en 
estoient  pas  loing  de  deux  pieques;  mais  le  fort  es- 
toit trop  désavantageux  :  car,  pour  ne  veoir  point 
leurs  ennemys,  ilz  ne  sçavoient  par  où  ilz  dé- 
voient entrer.  Le  cappitaine  Odet  et  le  capdet 
de  Duras  direntqu'ilzestoient  tous  prestz  d'aller 
faire  lever  les  Espaignolz,  mais  qu'on  leur  bail- 
last  quelques  gens  de  picque,  à  ce  que,  après 
que  leurs  gens  auroient  tiré,  s'il  sortoit  quelques 
enseignes  sur  eulx,  ilz  feussent  soustenuz:  cela 
estoit  raisonnable;  et  y  alla  avecques  eulx  le 
seigneur  de  Moncaure  ,  qui  avoit  mille  Picars. 
Les  Gascons  deslâchèrent  très-bien  leur  traict, 
et  navrèrent  plusieurs  Espaignolz ,  à  qui  il  ne 
pleut  guères,  comme  ilz  monstréreut,  car  tout 
soubdainement  se  levèrent  en  belle  ordonnance 
de  bataille,  et  du  derrière  sortirent  deux  ensei- 
gnes de  mille  ou  douze  cens  hommes,  qui  vind- 
rent donner  dedans  ces  Gascons.  Je  ne  sçay  de 
qui  fut  la  faulte  ,  ou  d'eulx  ou  des  Picars ,  mais 
ilz  furent  rorapuz  des  Espaignolz;  et  y  fut  tué 
le  seigneur  de  Moncaure,  le  chevalier  Desbories, 
lieutenant  du  cappitaine  Odet,  le  lieutenant  du 
capdet  de  Duras,  et  plusieurs  autres. 

A  qui  il  ne  pleut  guères,  ce  fut  à  leurs  amys  : 
mais  les  Espaignolz  en  firent  une  grant  huée, 
comme  s'ilz  eussent  gaigné  entièrement  la  ba- 
taille: toutesfois,  ilzcongnoissoient  bien  qu'elle 
estoit  perdue  pour  eulx;  et  ne  voulurent  pas  re- 
toui'ner  en  derrière  ces  deux  enseignes  qui 
avoient  rompu  les  Gascons  ;  mais  se  délibérèrent 
d'aller  gaigner  Ravenne,  et  se  misrent  sur  la 
chaussée  du  canal ,  où  ilz  marchoient  trois  ou 
quatre  de  fronc.  Je  iaisseray  ung  peu  à  parler 
d'eulx,  et  retourneray  à  la  grosse  flote  des  gens 
de  pied  francois  et  espaignolz.  C'est  que ,  quant 
lesditz  Espaignolz  furent  levez,  se  vont  présen- 
ter sur  le  bord  de  leur  fossé,  où  les  François 

livrèrent  fier,  dur  et  aspre  assault;  mais  ilz  fu- 
rent serviz  (le  hacquebutes  à  merveilles,  de  sorte 
qu'il  en  fut  beaueoup  tué  ;  mesmement  le  yentil 
oappitaine   .laeob  eut  uiip;  coup  au  travers  du 
corps,  dont  il  tuniba  ;  mais  soubdain  se  releva, 
et  dist  à  ses  gens  en  aimant:  «  Messeigneurs, 
«  servons  aujourd'huy  le  roy  de  France ,  aussi 
..  bien  qu'il  nous  a  traictez.  »  Le  bon  gentil- 
homme ne  parla  depuis,  car  incontinent  tumba 
mort.  Il  avoit  un  eappitaine  soubz  luy  ,  nomme 
Fabien  (1)  ,  ung  des  beaux  et  grans  hommes 
qu'on  veit  Jamais;  lequel,  quant  il  apperçeut  son 
bon  maistre  mort,  ne  voulut  plus  vivre,  mais 
bien  fist  une  des  grandes  hardiesses  qu'oncqnes 
homme  seeut  faire;  car,  ainsi  que  les  Espaignolz 
avoientung  gros  hoc  depicques  croysées  au  bort 
de  leur  fossé  ,  qui  gardoit  que  les  François  ne 
povoient entrer,  ce  eappitaine  Fabien,  voulant 
plutost  mourir  qu'il  ne  vengeast  la  mort  de  sou 
gentil  capitaine,  print  sa  picque  par  le  travers: 
il  estoit  iirant  à  merveilles,  et,  tenant  ainsi  sa 
picque,   la  mist  dessus  celles  des  Espaignolz, 
qui  estoient  couchées ,  et ,  de  sa  grande  puis- 
sance ,  leur  fist  mettre  le  fer  en  terre.    Quoy 
voyant  par  les  François ,  poussèrent  roidement 
et  entrèrent  dedans  le  fossé;  mais  pour  le  pas- 
ser y  eut  ung  mcurdre  merveilleux  ;  car  oncques 
gens  ne  firent  plus  de  deffense  que  les  Espai- 
gnolz ,  qui ,  encores  n'ayant  plus  bras  ne  jambe 
entière,  mordoient  leurs  cnnemys.  Sur  ceste  en- 
trée y  eut  plusieurs  cappitaines  francois  mors, 
comme  le  baron  de   Grantmont,  le  eappitaine 
Maugiron ,  qui  y  list  d'armes  le  possible ,  le  sei- 
gneur de  Bardassan.  Le  eappitaine  Bonnet  eut 
ung  coup  de  picque  dedans  le  fronc  ,  dont  le  fer 
luy  demoura  en  la  teste.    Brief,  les  François  y 
reeeurent  gros  dommage;  mais  plus  les  Espai- 
gnolz ,   car  la  gendarmerie    de   l'avant-garde 
iVançoise  leur  Tint  donner  sur  lecosté,  qui  les 
rompit  du  tout:  et  furent  tous  mors  et  mis  en 
pièces,  excepté  le  conte  Pedro  Navarre,  qui  fut 
prisonnier,  et  (juelques  autres  cappitaines. 

Il  fault  retourner  à  ces  deux  enseignes  qui 
s'enfuyoient  pour  cuyder  gaigner  Bavenne; 
mais  en  chemin  rencontrèrent  le  bastard  Du 
Fay  et  les  guidons  et  archiers ,  qui  leur  firent 
retourner  le  visage  le  long  de  la  chaussée  :  guè- 
res  ne  les  suyvit  le  bastard  Du  Fay,  mais  re- 
tourna droit  au  gros  affaire  ,  ou  il  servit  mer- 
veilleusement bien.  Entendre  devez  que  ,  quant 
ces  deux  enseignes  sortirent  de  la  Iroppe,  et 
qu'ilz  eurent  deffaictz  les  Gascons,  plusieurs 
s'en  fuyrent,  et  aucuns  Jusques  au  lieu  où  estoit 
le  vertueux  duc  de  Nemours,  lequel ,  venant 

au-devant  d'eulx  ,  demanda  que  c'estoit.  Ung 
paillart  respondit  :  «Ce  sont  les  Espaignolz  qui 
•'  nous  ont  deffaictz.  »  Le  povre  prince,  cuydant 
(pie  ce  fust  la  troppe  de  ses  gens  de  pied  ,  fut 
désespéré;  et,  sans  regarder  qui  le  suyvoit,  se 
va  gecter  sur  ceste  chaussée  par  laquelle  se  re- 
tiroient  ces  deux  enseignes,  qui  le  vont  ren- 
contrer en  leur  chemin  ,  et  bien  quatorze  on 
quinze  hommes-d'armes.  Hz  avoient  encores  re- 
chargé quekjues  hacquebutes,  qui  vont  deslà- 
cher,  et  puis  à  coups  de  picque  sur  ce  gentil  due 
de  Nemours  et  sur  ceulx  qui  estoient  avecques 
luy,  lesquelz  ne  se  povoient  guères  bien  remuer, 
car  la  chaussée  estoit  estroicte,  et  d'ung  costé 
le  canal  ou  on  ne  povoit  descendre ,  de  l'autre  , 
y  avoit  ung  merveilleux  fossé  (pie  l'on  ne  po- 
voit passer.  Brief,  tous  ceulx  qui  estoient  avec- 
ques le  duc  de  Nemours  furent  gectez  en  l'eaue, 
ou  tumbez  dans  le  fossé.  Le  bon  duc  eut  les 
jai-retz  de  son  cheval  couppez  :  si  se  mist  à 
pied,  l'espée  au  poing,  et  oncques  Rolant  ne 
list  à  Roncevaulx  tant  d'armes  qu'il  en  fist  là, 
ne  pareillement  son  cousin  ,  le  seigneur  de  Lau- 
trec  ,  lequel  veit  bien  le  grant  dangier  où  il  es- 
toit, et  cryoit  tant  qu'il  povoit  aux  Espaignolz  : 
«  Ne  le  tuez  pas,  c'est  nostre  xisroy,  le  frère 
»  à  vostre  Boyue.  »  Quoy  que  ce  feust,  le  povre 
seigneur  y  demoura  ,  après  avoir  eu  plusieurs 
playes  ;  car,  depuis  le  menton  jusques  au  fronc, 
en  avoit  quatorze  ou  quinze;  et  par  là  monstroit 
bien  le  gentil  prince  qu'il  n'a  voit  pas  tourne  le 
doz. 

Dedans  le  canal  fut  noyé  le  filz  du  seigneur 
d'Alègre  ,  nommé  Viverolz,  et  son  père  tué  à 
la  deffaicte  des  gens  de  pied  ;  le  seigneur  de 
Lautrec  y  fut  laissé  pour  mort  ,  et  assez  d'au- 
tres. Ces  deux  enseignes  se  sauvèrent  le  long  de 
la  chaussée,  qui  duroit  plus  de  dix  milles  ;  et, 
quant  ilz  furent  à  cinq  ou  six  milles  du  camp, 
rencontrèrent  le  bon  Chevalier  qui  venoit  de  la 
chasse  a\ecques  environ  trente  ou  quarante 
hounnes-d'armes  ;  tant  las  et  travaillez  que 
merveilles.  Toutesfois  il  se  délibéra  de  charger 
ses  cnnemys  :  mais  nng  eappitaine  sortit  de  la 
troppe,  qui  commença  à  dire,  en  son  langaige  : 
«  Seigneur,  que  voulez-vous  faire?  Assez  con- 
»  gnoissez  n'estre  pas  puissant  pour  nous  def- 
»  faire.  Vous  avez  gaigné  la  bataille  et  tué  tous 
»  noz  gens  ;  suffise  vous  de  l'honneur  que  vous 
»  avez  eu ,  et  nous  laissez  aller,  la  vie  sauve,  car 
»  par  la  vonlentéde  Dieu  sommes  esehappez,  » 
Le  bon  Chevalier  eongneut  bien  que  l'Espaignol 
disoit  ^ray  ;  aussi  n'avoit-il  cheval  qui  se  peust 
soustenir;  toutesfois  il  demanda  les  enseignes 
qui  luy  furent  baillées;  et  puis  ilz  s'ouvrirent, 
et  il  passa  parmy  eulx  ,  et  les  laissa  aller.  Las! 

û  no  scûvoit  pas  que  le  bon  duc  de  Nemours 
ft'ust  mort,  ne  que  ce  feussent  cculx  qui  l'a- 
voient  tué;  car  il  feust  avant  mort  de  dix  mille 
mors  ,  qu'il  ne  Teust  vengé,  s'il  l'eust  sceu.  Du- 
rant la  bataille,  et  avant  la  tolaîle  deffaicte , 
s'en  fu\  t  domp  Raymon  de  Cai  donne  (1),  vis- 
roy  de  Naples,  environ  trois  cens  hommes- 
d'armes,  et  le  cappitaine  Ramassot,  avecques 
ses  gens  de  pied  ;  le  demourant  fut  mort  ou 
pris. 

Le  bon  Chevalier  et  tous  les  François  retour- 
nèrent de  la  chasse ,  environ  quatre  heures 
après  raidy,  et  la  bataille  estoit  commencée  en- 
viron huyt  heures  de  matin.  Chascun  fut  ad- 
verty  de  la  mort  de  ce  vertueux  et  noble  prince, 
le  gentil  duc  de  iXemours  ,  dont  ung  dueil  com- 
mença au  camp  des  François,  si  merveilleux 
que  je  ne  cuyde  point,  s'il  feust  arrivé  deux 
mille  hommes  de  pied,  fraiz,  et  deux  cens 
liommes-d'armes ,  qu'ilz  n'eussent  tout  deffaict  ; 
tant  de  la  peine  et  fatigue  que  tout  au  long  du 
jour  avoient  souffert ,  car  nul  ne  fut  exempté  de 
eombatre,  s'il  voulut,  que  aussi  la  grande  et 
extrême  douleur  qu'ilz  portoient  en  leur  cucur 
de  la  mort  de  leur  chef,  lequel ,  par  ses  gentilz- 
hommes,  en  grans  pleuis  et  plains,  fut  porté  à 
son  logis.  Il  y  a  eu  plusieuis  batailles  depuis 
que  Dieu  créa  ciel  et  terre  ;  mais  jamais  n'en 
fut  veu ,  pour  le  nombre  qu'il  y  avoit,  de  si 
cruelle,  si  furieuse,  ne  mieulx  combatue  de 
toutes  les  deux  parties,  que  la  bataille  de  Ra- 
veuue. 

ooo 

CHAPITRE  LV. 

Des  nobles  homjnes  qui  moururent  à  la  cruelle 
bataille  de  Ravcnne ,  tant  du  costé  des  Fran- 
çois que  des  Espaignolz,  et  des  prisonniers. 
Laprinse  de  la  ville  de  Ravenne.  Conimeitt 
les  François  furent  citasse z  deux  moys 
après  d'Italie,  en  l'an  1512.  De  la  grie/ve 
maladie  du  bon  Chevalier.  D'une  fort 
grande  courtogsie  qu'il  Jist.  Du  voyage  fait 
ou  royaulme  de  Navarre  ,•  et  de  fout  ce  qui 
advint  en  ladicte  année. 

En  ceste  cruelle  bataille  fist  le  royaulme  de 
France  grosse  perte  ;  car  le  nompareil  en 
prouesse  qui  feust  au  monde  pour  son  aage  y 
mourut  :  ce  fut  le  gentil  duc  de  Nemours,  dont, 

(1)  «  Sur  la  fin  de  la  journée,  dit  Chanipler,  le  vice- 
»  roy  de  Naples  voulut  descendre  de  clieval  et  monter 
»  sur  ung  aultre  moult  beau  ;  mais  le  noble  IJajard  le 
»  surprit  de  si  près  que  il  n'eut  loisir  de  monter,  et  boula 
»  en  fuite,  et  print  Bajaid  le  cheval  sur  lequel  il  voû- 


tant que  le  monde  aura  diu'ée,  sera  mémoire. 
Il  y  avoit  quelque  intelligence  secrète  pour  le 
faire  roy  de  Naples  ,  s'il  eust  vescu  ,  et  s'en  fut 
trouvé  pape  Julles  mauvais  marchant;  mais  il 
ne  pleut  pas  à  Dieu  le  laisser  plus  avant  vivre.  Je 
croy  que  les  neuf  preux  luy  avoient  fait  ceste 
requeste;  car,  s'il  eust  vescu  aage  compétant , 
les  eust  tous  passez.  Le  gentil  seigneur  d'A- 
lèi^re  et  son  filz  ,  le  seigneur  de  Viverolz ,  y  fi- 
nerent  leurs  Jours.  Aussi  tirent  le  cappitaine  La 
Crote,  le  lieutenant  du  seigneur  d'Ymbercourt; 
les  cappitaiues  Molart ,  Jacob  ,    Philippes  de 
Fribourg ,   Maugiron ,   baron    de   Grantmont, 
Rardassan,  et  plusieurs  autres  cappitaiues.  Des 
gens  de  pied  environ  trois  mille  hommes,  et 
quatre-vingtz  hommes-d'armes  des  ordonnances 
du  roy  de  France  ,  avecc|ues  sept  de  ses  gentilz- 
hommes  et  neuf  archiers  de  sa  garde  ;  et  de  ce 
qui  en  demoura  la  pluspart  estoient  blécez.  Les 
Espaignolz  y  eurent  perte,  dont  de  cent  ans  ne 
seront  réparez;  car  ilz  perdirent  vingt  cappi- 
taiues de  gens  de  pied  ,  dix  mille  hommes,  ou 
peu  s'en  laillit  ;  et  leur  cappitaine-général ,  le 
conte  Pedro  Navarre ,  y  fut  prisonnier.  Des 
gens  de  cheval ,  furent  tuez  domp  Menaldo  de 
Cardoiuie  ,  domp  Pedro  de  Coignes,  prieur  de 
iNlessine,  domp  Diego  de  Guynoimes,  le  cappi- 
taine Alnarade,  le  cappitaine  Alonce  de  l'Es- 
teille,  et  plus  de  trente  cappit-tiines  ou  chefz 
d'enseignes ,  et  bien  huyt  cens  hommes-d'arraes  : 
sans  les  prisonniers  ,  qui  furent  domp  Jehan  de 
Cardonne  ,  qui  mourut  en  prison,  le  marquis  de 
Bétonte ,  le  marquis  de  Licite,  le  marquis  de 
La  Padule,  le  marquis  de  Pescare  ,  le  duc  de 
Trayète,  le  conte  de  Couche  ,  le  conte  de  Po- 
pulo ,  et  ung  cent  d'autres  gros  seigneurs  et 
cappitaiues ,  avecques  le  cardinal  de  Médicis , 
qui  estoit  légat  du  Pape  en  leur  camp  ;  ilz  per- 
dirent toute  leur  artillerie,  hacquebutes  et  ca- 
riage.  Rrief ,  de  bien  vingt  mille  honnnes  qu'ilz 
estoient  à  cheval  et  à  pied ,  n'en  eschappa  ja- 
mais quatre  mille ,  (jue  tous  ne  fussent  mors  ou 
pris. 

Le  lendemain  les  adventuricrs  françois  et 
lansquenetz  pillèrent  la  ville  de  Uaveiuie,  et  se 
retira  le  seigneur  Marc-Anthoine  Coulonne  de- 
dans la  cytadelle  qui  estoit  bonne  et  forte.  Le 
cappitaine  Jacquyn,  qui  avoit  si  bien  parlé  à 
l'astrologue  de  Garpy,  en  fut  cause  ,  par  dessus 
la  deffense  qui  en  estoit  faicte  ;  à  l'occasion  de 
quoy  le  seigneur  de  La  Palisse  le  fist  pendre  et 

»  loit  monter,  lequel  depuis  donna  à  monseigneur  de 
»  Lorraine.  Ce  cheval  j'ai  veu  plusieurs  fois  a  Nancy, 
»  lequel  estoit  le  plus  bel  et  iiardy  clieval  et  mieulx 
»  iiarnachc  queje  vis  oncques.  » 

estrangler.  Il  y  avoit  bien  entreprise  d'aller 
plus  avant,  si  le  bon  due  de  Aemours  feustde- 
mouré  vif;  mais  par  son  trespas  tout  cessa, 
combien  que  Pètre  Morgant  et  le  seigneur  Ro- 
bert Ursin  avoient  très-bien  fait  leur  debvoir  de 
ce  qu'ilz  avoient  promis,  aussi  que  le  seigneur 
Jehan  Jacques  escripvoit  cliaseun  jour  que  les 
Veniciens  et  Suysses  s'assembloient  et  vouloient 
descendre  en  la  duché  de  Milan  ;  et  l'empereur 
Maximilian  commençoit  desjà  secrètement  à  se 
révolter. 

Parquoy  l'armée  des  François  se  mist  au  re- 
tour vers  ladicte  duché  de  Milan  ,  ou  tous  les 
cappitaines  se  trouvèrent  en  la  ville;  lesquelz 
lirent  enterrer,  dedans  le  dosme,  le  gentil  duc 
de  -\emours ,  en  plus  grant  triumphe  que  ja- 
mais avoit  esté  enterré  prince;  car  il  y  avoit  plus 
de  dix  mille  personnes  portans  le  dueil  ,  la  plus- 
part  à  cheval ,  quarante  enseignes  prises  sur 
sesennemys,  que  l'on  portoit  devant  son  corps, 
traynaus  en  terre,  et  ses  enseigne  et  guidon 
après,  et  prochains  de  sa  personne  ,  en  démons- 
trant  que  c'estoient  ceulx  qui  avoient  abatu 
l'orgueil  des  autres.  En  ce  doloreux  obsèque  y 
eut  grans  pleurs  et  gémissemens. 

Après  sa  mort  tous  les  cappitaines  avoient 
esleu  le  seigneur  de  La  Palisse  pour  leur  chef, 
comme  très-vertueulx  chevalier,  aussi  que  le 
seigneur  de  Lautrec  estoit  blessé  à  la  mort ,  et 
avoit  esté  mené  à  Ferrare ,  pour  se  faire  garir, 
où  il  eut  si  bon  et  gracieulx  traietement  du  duc 
et  de  la  duchesse ,  qu'il  revint  en  assez  bonne 
santé. 

Le  pape  JuUes,  voulant  tousjours  continuer 
en  son  charitable  vouloir,  fist  du  tout  déclarer 
l'Empereur  ennemy  des  François;  lequel  manda 
à  si  peu  de  lansquenetz  qui  estoient  demeurez 
après  la  journée  de  Ravenne  avecques  les  Fran- 
çois ,  qu'ilz  eussent  à  se  retirer;  dont  le  prin- 
cipal cappitaine  estoit  le  frère  du  cappitaine 
Jacob,  lequel,  à  son  mandement ,  s'en  retourna 
et  les  emmena  tous,  excepté  sept  ou  huyt  cens 
que  ung  jeune  cappitaine  aventurier,  qui  n'avoit 
que  perdre  en  Allemaigne,  retint. 

En  ceste  saison ,  ainsi  que  les  François  cuy- 
doient  emmener  le  cardinal  de  Médicis  en 
France,  fut  recoux  à  Pètre  de  Qua,  qui  luy  fut 
bonne  fortune;  et  en  fut  bien  tenu  à  messire 
INLathé  de  Bécarya ,  de  Pavye ,  qui  fist  cest  ex- 
ploit ,  car  depuis  il  fut  pape. 

Peu  après,  l'armée  des  Veniciens,  Suysses  et 
gens  de  par  le  Pape,  descendirent  en  gros 
nombre ,  qui  trouvèrent  celle  des  Françoys 
deffaicte  et  ruynée;  et,  combien  qu'ilz  feissent 
résistance  en  plusieurs  passaiges,toutesfois  en- 
fin   furent    coiitrainctz   eulx    venir   retirer  à 


Pavye  ,  que  délibérèrent  garder.  Et  furent  or- 
donnez les  cappitaines  par  les  portes  à  fortiffler, 
chascun  son  quartier;  ce  qu'ilz  commencèrent 
très-bien;  mais  peu  y  demourèrent,  car  les  en- 
nemys  y  furent  deux  jours  après.  Les  François 
avoient  fait  faire  ung  pont  sur  bateaulx,  com- 
bien qu'il  y  en  eust  ung  de  pierre  audit  Pavye; 
mais  c'estoit  à  lin  que ,  si  aucun  inconvénient 
leur  advenoit ,  eussent  meilleure  retraicte  ;  ce 
qu'il  advint  bien  tost;  car,  une  journée  ,  je  ne 
sçay  par  quel  moyen  ce  fut ,  les  Suysses  entrè- 
rent en  la  ville  par  le  chasteau  ,  et  vindrent 
jusques  sur  la  place,  où  desjà,  au  moyen  de  l'a- 
larme, estoient  les  gens  de  pied  et  plusieurs  gens 
de  cheval ,  comme  le  cappitaine  Loys  d'Ars , 
qui  en  estoit  lors  gouverneur,  et  qui  y  fist  mer- 
veilles d'armes.  Si  fist  aussi  le  seigneur  de  La 
Palisse  et  le  gentil  seigneur  d'Ymbercourt;  mais 
sur  tous  le  bon  Chevalier  fist  choses  non  croya- 
bles ;  car  il  arresta,  avecques  vingt  ou  trente  de 
ses  hommes-d'armes,  les  Suysses  sur  le  cul,  plus 
de  deulx  heures,  tousjours  combatant;  et  du- 
rant ce  temps  luy  fut  tué  deux  chevaulx  entre 
ses  jambes.  Ce  pendant  se  retiroit  l'artillerie 
pour  passer  le  pont;  et ,  sur  ces  entrefaictes ,  le 
cappitaine  Pierrepont,  qui  alloit  visitant  lesen- 
nemys  d'ung  costé  et  d'autre,  vint  dire  à  la  com- 
paignie  qui  combatoit  en  la  place  :  «  Messei- 
»  gneurs ,  retirez-vous  ;  car  au-dessus  denostre 
»  pont  de  boys ,  en  force  petiz  bateaulx  pas- 
»  sent  les  Suysses  dix  à  dix  ;  et  si,  une  fois 
»  passent  quelque  nombre  compectant,  ilz  gaig- 
»  neront  le  bout  de  nostre  pont ,  et  nous  serons 
«  enclos  en  ceste  ville ,  et  tous  mis  en  pièces.  » 
C'estoit  ung  saige  et  vaillant  cappitaine  ;  par- 
quoy, à  sa  parolle,  tousjours  combatant,  se  re- 
tirèrent les  François  jusques  à  leur  pont ,  où , 
pour  estre  vivement  poursuyvis  ,  y  eut  lourt  et 
dur  escarmouche.  Toutesfois  les  gens  de  cheval 
passèrent,  et  demoura  environ  troys  cens  lans- 
quenetz derrière,  pour  garder  le  bord  dudit  pont. 
Mais  ung  grand  malheur  y  advint;  car,  ainsi 
que  l'on  achevoit  de  passer  la  dernière  pièce 
d'artillerie ,  qui  estoit  une  longue  coulevryne 
nommée  madame  de  Fourly,  et  avoit  esté  re- 
gaignée  sur  les  Espaignolz  à  Ravenne,  elle  en- 
fondra  la  première  barque  ;  parquoy,  les  povres 
lans((uenetz  ,  voyant  qu'ilz  estoient  perduz  ,  se 
saulvèrent  au  mieulx  qu'ilz  peurent  :  toutesfois 
y  en  eut  aucuns  tuez ,  et  d'autres  qui  se  noyè- 
rent au  ïézin. 

Quant  les  François  eurent  passé  le  pont,  ilz 
le  rompirent,  parquoy  ne  furent  plus  poursuiviz. 
Mais  ung  grand  malheur  advint  au  bon  Cheva- 
lier :  ce  fut  qu'ainsy  qu'il  estoit  au  bout  du  pouf 
pour  le  garder,  fut  tiré  ung  coup  de  faulconneau 


SAi'NS    PAOUI\    ET    SANS    HfiJ'liOlCllI- . 


588 


de  la  ville ,  qui  luy  fraya  entre  l'espaule  et  le 
col,  de  sorte  que  toute  la  chair  luy  fut  emportée 
jusquesà  l'oz.  Ceulx  quivirent  le  coup  cuydoient 
bien  qu'il  feust  mort  5  mais  luy  qui  ne  s'effraya 
jamais  de  chose  qu'il  veist,  combien  qu'il  se  sen- 
tist  merveilleusement  blessé,  et  par  ce  aussi 
qu'il  congnoissoit  bien  n'estre  pas,  à  l'heure, 
saison  de  faire  festonné,  dist  à  ses  compaignons  : 
«  Messeigneurs  ,  ce  n'est  riens.  »  On  mist  paine 
de  i'estancher  le  niieulx  qu'on  peut,  avec  mousse 
qu'on  print  aux  arbres,  et  linge  que  aucuns  de 
ses  souldars  prindrent  à  leurs  chemises  ;  car  il 
n'y  a  voit  nul  cyrurgien  là ,  à  l'occasion  du  mau- 
vais temps.  Ainsi  se  retira  l'armée  des  François 
jusques  à  Alexandrie,  où  le  seigneur  Jehan  Jac- 
ques estoit  allé  devant  leur  faire  faire  ung  pont. 
Guères  n'y  séjournèrent;  mais  leur  convint  du 
tout  habaudonner  la  Lombardie  ,  excepté  les 
chasteaulx  de  Milan  et  Crémonne ,  Lugan  ,  Lu- 
carne, le  ville  et  le  chasteau  de  Bresse,  ou  estoit 
demouré  le  seigneur  d'Aulbigny,  et  quelques 
autres  places  en  la  Vautelyne. 

Les  François  repassèrent  les  mons  et  se  lo- 
gèrent quelque  temps  es  garnisons  qui  leur 
avoient  esté  ordonnées.  Le  bon  Chevalier  s'en 
retira  droit  à  Grenoble,  pour  visiter  l'évesque  , 
son  bon  oncle,  lequel  long-temps  a  n'avoit  veu. 
C'estoit  ung  aussi  vertueus  et  bien  vivant  pré- 
lat qu'il  en  feust  pour  lors  ou  monde.  Il  reçeut 
son  nepveu  tant  honnestement  que  merveilles  , 
et  le  list  loger  en  l'évesché,  où  chascun  jour  es- 
toit traicté  comme  la  pierre  en  l'or  ;  et  le  ve- 
noient  veoir  les  dames  d'alentour  Grenoble, 
mesmement  celles  de  la  ville,  qui  toutes  ensem- 
ble ne  se  povoient  saouller  de  le  louer ,  dont  il 
avoit  grant  honte. 

Or ,  en  ces  entrefaictes  ,  ne  seay  si  ce  fut  par 
le  grant  labeur  que  le  bon  Chevalier  avoit  souf- 
fert par  plusieurs  années ,  ou  si  ce  fut  par  le 
coup  du  faulconneau  qu'il  eut  à  la  retraicte  de 
Pavye  ;  mais  une  grosse  fiebvre  continue  le  va 
empoigner,  qui  luy  dura  dix-sept  jours,  de  sorte 
que  l'on  n'y  espéroit  plus  de  vie.  Le  povre  gen- 
til-homme, qui  de  maladie  se  voyoit  ainsi  abatu, 
i'aisoit  les  plus  piteuses  complainctes  qu'on  ouyt 
jamais;  et ,  à  l'ouyr  parler ,  il  eust  eu  bien  dur 
cueur  à  qui  les  larmes  ne  feussent  tumbées  des 
yeulx  :  «  Las  !  disoit-il,  mon  Dieu,  puisque  c'es- 
»  toit  ton  bon  plaisir  m'oster  de  ce  monde  sitost, 
»  que  ne  fiz-tu  ceste  grâce  de  me  faire  mourir 
»  en  la  compaignie  de  ce  gentil  prince,  le  duc  de 
»  Nemours,  et  avecques  mes  autres-  compai- 
»  gnons,  à  la  journée  de  Ravenne,  ou  qu'il  ne  te 
>'  pleut  consentir  que  je  finasse  à  l'assault  de 
■'  Bresse,  où  je  fus  si  griefvement  blessé.  Hélas! 
"  j'en  feusse  mort  beaucoup  plus  joy'eulx  ;  car 


»  au  moins  j'eusse  ensulvy  mes  bons  prédéces- 
»  seurs,  qui  sont  tousjours  demourez  aux  batail- 
»  les.  Mon  Dieu  1  et  j'ay  passé  tant  de  gros  dan- 
"  giers  d'artilleries,  en  batailles,  en  asseaulx  et 
»  en  rencontres ,  dont  tu  m'as  faict  la  grâce 
»  d'estre  eschappé  ,  et  il  fault  que  présentement 
«  je  meure  en  mon  lict  comme  une  pucelle.  Tou- 
"  tesfois,  combien  que  je  le  désirasse  autrement, 
»  ta  saincte  voulenté  soit  faicte.  Je  suis  ung 
»  grant  pécheur  :  mais  j'ay  espoir  en  ton  infinie 
»  miséricorde.  Hélas  !  mon  Créateur,  je  t'ay  par 
»  le  passé  grandement  offencé;  mais  si  plus  lon- 
"  guement  eusse  vescu,j'avoye bon  espoir,  avec- 
>'  ques  ta  grâce ,  de  bien  tost  amender  ma  mau- 
»  vaise  vie.  » 

Ainsi  faisoit  ses  regretz  le  bon  Chevalier  sans 
paour  et  sans  reprouche  ;  et  puis,  par  ce  qu'il 
brusloit  de  chaleur  pour  la  grande  fiebvre  qui 
le  tenoit,  s'adressoit  à  monseigneur  Sainct  An- 
thoine,  en  disant  :  «  Hé!  glorieux  confesseur  et 
»  vray  amy  de  Dieu  ,  sainct  Anthoine ,  toute 
"  ma  vie  je  t'ay  tant  aymé  et  tant  eu  de  fiance 
«  en  toy,  et  tu  me  laisses  icy  brusler  en  si  ex- 
"  trême  challeur  que  je  ne  désire  fors  que  fiebvre 
»  mort  me  prengne.  Hélas!  et  as-tu  point  de 
»  souvenance  que ,  durant  la  guerre  contre  le 
>'  Pape  en  Ytalie,  moy  estant  logé  à  Bubère,  en 
»  une  de  tes  maisons ,  je  la  garday  de  brusler , 
»  et,  sans  moy,  y  eust  esté  mis  le  feu;  mais  ,  en 
»  commémoracion  de  ton  sainct  nom,  je  me  loge 
»  dedans ,  combien  qu'elle  feust  hors  de  la  for- 
»  teresse  ,  et  ou  dangier  des  ennemys,  qui  nuyt 
>'  et  jour  me  povoient  venir  visiter  sans  trouver 
»  chose  qui  les  en  eust  sceu  garder;  et  toutesfois 
»  j'ayrae  mieulx  demourer  ung  moys  en  ceste 
»  façon,  que  ta  maison  feust  destruicte  :  au  moins 
»  je  te  supplie  m'aléger  de  ceste  grande  challeur, 
»  et  faire  requeste  à  Dieu  pour  moy,  ou  quebien- 
»  tost  il  me  oste  de  ce  misérable  monde,  ou  qu'il 
»  me  donne  santé.  »  Tant  piteusement  se  dolosoit 
le  bon  Chevalier,  qu'il  n'y  avoit  personne  autour 
de  luy  qui  ne  fondist  en  larmes;  mesmement 
son  bon  oncle  l'évesque ,  qui  sans  cesse  estoit  en 
oraison  pour  luy,  et  non  pas  luy  seullement, 
mais  tous  les  nobles  ,  bourgeois ,  marchans  ,  re- 
ligieux et  religieuses,  jour  et  nuyct  estoient  eu 
prières  et  oraisons  pour  luy  ;  et  n'est  possible 
qu'eu  tant  de  peuple  n'y  eust  quelque  bonne  per- 
sonne que  Nostre-Seigneur  voulût  ouyr,  comme 
assez  apparut;  car  sa  fiebvre  le  laissa  peu  à  peu, 
et  commença  à  reposer  et  donner  goust  aux 
viandes,  de  sorte  qu'en  quinze  jours  ou  trois  sep- 
maines  ,  avecques  le  bon  traictement ,  il  en  fut 
du  tout  guéry,  et  aussi  gaillart  qu'il  avoit  jamais 
esté.  Et  se  print  à  aller  ung  peu  à  Tesbat  près 
de  la  ville,  visitant  ses  amys  et  les  dames,  de 

maison  en  maison  ,  à  qui  il  faisoit  force  banc- 
qiietz  pour  se  resjouyr;  et  tellement  que,  comme 
assez  povez  entendre  qu'il  n'estoit  pas  sainct, 
ung  jour  luy  print  voulenté  d'avoir  compaignie 
françoise;  si  dist  à  ung  sien  varlet-de-chambre, 
qu'on  uommoit  le  bastard  Cordon  :  «  Bastard,  je 
»  te  prie  que ,  aujourd'huy  à  coucher  avecques 
»  moy,  j'aye  quelque  belle  liile  ;  je  croy  que  je 
»  ne  m'en  trouveray  que  mieulx.  » 

Le  bastard  ,  qui  estoit  diligent  et  vouloit  bien 
complaire  à  son  maistre  ,  s'alla  adresser  à  une 
povre  gentil  femme  ,  qui  avoit  une  belle  fille  de 
J'aage  de  quinze  ans  ,  laquelle ,  pour  la  grande 
povreté  en  quoy  elle  estoit,  consentit  sa  fille 
estre  baillée  quelque  temps  au  bon  Chevalier, 
espérant  aussi  que  après  il  la  marieroit.  Si  fut 
la  fille  langagée  par  la  mère  ,  qui  luy  fist  tant 
de  remonstrances ,  que ,  nonobstant  le  bon  vou- 
loir qu'elle  avoit ,  se  condescendit  au  marché, 
moytié  par  amour  et  moytié  par  force.  Si  fut 
emmenée  secretteraent  par  le  bastard  au  logis 
du  bon  Chevalier  et  mise  en  une  sienne  garde- 
robbe.  Le  temps  fut  venu  de  se  retirer  pour 
dormir  ;  si  s'en  retourna  à  son  logis  ledit  bon 
Chevalier,  lequel  avoit  souppé  en  ung  bancquet 
en  la  ville. 

Arrivé  qu'il  feust ,  le  bastard  luy  dist  qu'il 
avoit  une  des  belles  jeunes  filles  du  monde,  et 
si  estoit  gentil  femme  ;  si  le  mena  en  la  garde- 
robbe  et  la  luy  montra.  Belle  estoit  comme  ung 
ange  ,  mais  tant  avoit  ploré  que  tous  les  yeulx 
luy  en  estoient  enflez.  Quant  le  bon  Chevalier 
la  veit  en  ceste  sorte ,  luy  dist  :  «  Comment , 
»  m'amye ,  qu'avez-vous  ?  Ne  scavez-vous  pas 
»  bien  pourquoy  vous  estes  venue  icy  ?  »  La 
povre  fille  se  mist  à  genoulx,  et  dist  :  «  Hélas! 
»  ouy,  Monseigneur,  ma  mère  m'a  dit  que  je 
»  feissece  que  vous  vouldriez;  toutesfoisje  suis 
>'  vierge  et  ne  feiz  jamais  mal  de  mon  coi'ps , 
>>  ne  n'avoys  pas  voulenté  d'en  faire  si  je  n'y 
»  feusse  contraincte  ;  mais  nous  sommes  si  po- 
»  vres,  ma  mère  et  moy,  que  nous  mourrons 
)'  de  fain  ;  et  pleust  à  Dieu  que  je  feusse  bien 
»  morte ,  au  moins  ne  seroye  point  au  nombre 
>'  des  malheureuses  filles  et  en  déshonneur 
>'  toute  ma  vie.  »  Et ,  disant  ces  paroi  les  ,  plo- 
roit  si  très -fort  qu'on  ne  la  povoit  appaiser. 

Quant  le  bon  Chevalier  apperceut  son  noble 
courage,  quasi  larmoyant  luy  dist  :  «  Yray- 
»  ment ,  m'amye  ,  je  ne  sera}'  pas  si  mesehant 
»  que  je  vous  oste  de  vostre  bon  vouloir.  »  Kt , 
changeant  vice  à  vertu ,  la  prist  par  la  main , 
et  luy  fist  affubler  ung  manteau  ,  et  au  bastard 
prendre  une  torche,  et  la  mena  luy-mesme  cou- 
cher sur  une  gentil  femme  sa  parente ,  qui  se 
tenoit  près  de  son  logis.  Et  le  lendemain  matin 


envoya  quérir  la  mère ,  à  laquelle  il  dist  : 
«  Venez  çà ,  m'amye  ;  ne  me  mentez  point  : 
»  vostre  fille  est-elle  pucelle  ?  »  qui  respondist  : 
'<  Sur  ma  foy,  Monseigneur,  quant  le  bastard 
»  la  vint  hier  quérir,  jamais  n'avoit  eu  con- 
»  gnoissance  d'homme.  — Et  n'estes-vous  donc- 
»  ques  bien  malheureuse ,  dist  le  bon  Chevalier, 
»  de  la  vouloir  faire  meschante  ?  »  La  povre 
femme  eut  boute  et  paour,  et  ne  sceut  que  res- 
pondre ,  sinon  qu'elles  estoient  si  povres  que 
riens  plus. 

»  Or,  dist  le  bon  Chevalier,  ne  faictes  jamais 
»  ung  si  lasche  tour  que  de  vendre  vostre  fille, 
»  qui  estes  si  gentil  femme ,  on  vous  en  deb- 
"  veroit  plus  griefvement  pugnir.  Venez  çà  : 
>'  avez-vous  personne  qui  la  vous  ait  jamais  de- 
»  mandée  en  mariage?  —  Ouy  bien ,  dist-elle  , 
»  ung  mien  voisin,  honneste  homme  ;  mais  il  de- 
»  mande  six  cens  florins,  et  je  n'en  ay  pas  vail- 
»  lant  la  moytié.  —  Et  s'il  avoit  cela,  l'es- 
»  pouseroit-il  ?  dist  le  bon  Chevalier.  —  Ouy 
»  seurement ,  dist-elle.  »  Alors  il  prist  une 
bourse  qu'il  avoit  fait  prendre  au  bastard,  et  luy 
bailla  trois  cens  escus, disant:  «Tenez, m'amye, 
»  vèlà  deux  cens  escus  qui  val  lent  six  cens  flo- 
'-  rins  de  ce  pays  et  mieulx ,  pour  marier  vostre 
»  fille,  et  cent  escus  pour  l'abiller.  »  Et  puis  fist 
encores  compter  cent  autres  escus  qu'il  donna 
à  la  mère  ,  et  commanda  au  bastard  qu'il  ne  les 
perdist  jamais  de  veue  qu'il  n'eust  veu  la  fille 
espousée  :  ce  qu'elle  fut  trois  jours  après  ;  et  a 
fait  depuis  ung  très-honorable  mesnage  :  elle 
retira  sa  mère  en  sa  maison.  Et  ainsi,  par  la 
grande  courtoysie  et  grande  libéralité  du  bon 
Chevalier,  la  chose  fut  ainsi  menée  qu'il  est  cy- 
dessus  récité.  Je  croy  que  vous  n'avez  guères 
leu  en  cronicque  ny  hystoire  d'une  plus  grande 
honnesteté. 

Icelluy  bon  Chevalier  fut  encores  quelque 
temps  après  ou  Daulphiné  ,  faisant  grosse  chère, 
jusques  à  ce  que  le  Roy  de  France  son  maistre 
envoya  une  armée  en  Guyenne,  soubz  la  charge 
du  duc  de  Longueville  ,  pour  cuyder  recouvrer 
le  royaulme  de  Navarre ,  que ,  depuis  ung  peu , 
avoit  usurpé  par  force  le  roy  d'Arragon  sur  cel- 
luy  qui  le  tenoit  à  juste  tiltre;  et  n'y  trouva 
occasion  ,  sinon  qu'il  estoit  du  party  du  roy  de 
France. 

Je  ne  sçay  comment  il  alla  de  ce  beau  voyage  ; 
mais  après  y  avoir  longuement  esté  sans  riens 
exécuter,  la  grosse  armée  s'en  retourna,  et  firent 
passer  les  montz  Pyrénées  à  une  partie  d"icelle, 
dont  fut  chief  le  seigneur  de  La  Palisse.  Et  puis, 
aucun  temps  après,  luy  fut  envoyé  de  renfort  le 
bon  Chevalier  sans  paour  et  sans  reprouche,  qui' 
luy  mena  quelques  pièces  de  grosse  artillerie. 

Le  roy  de  Navarre  déchassé  estoit  aveeques 
eulx.  Ils  prindrent  quelques  petis  fortz ,  puis 
viudrent  mettre  le  siège  devant  Pampelune.  Ce 
pendant  le  bon  Chevalier  alla  prendre  ung 
chasteau  ,  où  il  eut  gros  honneur,  comme  vous 
entendrez. 


CHAPITRE  LVI. 

Comment  le  bon  Chevalier  prist  ung  chasteau 
(Vassault,  ou  royaulme  de  Navaire ,  ce  pen- 
dant qu'on  assist  le  siège  devant  la  ville  de 
Pampelune^  où  il  fist  ung  tour  de  sage  et 
appert  chevalier. 

Ce  pendant  que  le  gentil  seigneur  de  La  Pa- 
lisse plantoit ,  aveeques  le  roy  de  Navarre  ,  le 
siège  devant  la  ville  de  Pampelune,  fut  advisé 
qu'il  seroit  bon  d'aller  prendre  ung  chasteau  à 
quatre  lieues  de  là,  qui  nuysoit  merveilleuse- 
ment au  camp  des  François.  Je  croy  bien  qu'en 
la  place  n'y  povoit  pas  avoir  grosse  force  ;  tou- 
tesfois,  parce  que  l'on  se  doubtoit  que  dedans 
une  petite  ville  près  de  là,  appellée  le  Pont-la- 
Royne,  y  pourroient  estre  quelques  gens  qui 
peult-estre  la  vouldroient  secourir,  fut  advisé 
qu'on  mèneroit  assez  bonne  bende  de  gens  de 
cheval  et  de  pied. 

Le  roy  de  Navarre  et  seigneur  de  La  Palisse 
prièrent  au  bon  Chevalier  qu'il  voulsist  prendre 
ceste  entreprinse  en  main  ;  et  luy,  qui  jamais 
ne  fut  las  de  travail  qu'on  luy  sceust  bailler, 
l'accorda  incontinent.  11  prist  sa  compaignie  et 
celle  du  cappitaine  Bonneval ,  hardy  chevalier, 
quelque  nombre  d'aventuriers  ,  et  deux  ensei- 
gnes de  lansquenetz ,  qui  estoient  de  chascune 
de  quatre  cens  hommes;  et  ainsi  s'en  alla  tout 
de  plain  jour  devant  ceste  place.  11  envoya  ung 
trompette  pour  faire  entendre  à  ceulx  qui  es- 
toient dedans  qu'ilz  eussent  à  la  mettre  entre 
les  mains  de  leur  souverain,  le  roy  de  Navarre, 
et  qu'il  les  prendroit  à  mercy,  et  les  laisseroit 
aller,  leurs  vies  et  bagues  saufves',  autrement, 
s'ilz  estoient  pris  d'assault,  seroient  mis  en 
pièces.  Ceulx  de  la  forteresse  estoient  gens  de 
guerre  que  le  duc  de  Nagère  et  l'alcado  de  las 
Donzelles,  lieutenant  oudit  royaulme  pour  le 
roy  d'Espaigne ,  y  avoient  mis  ;  et,  estans  tous 
bons  et  loyaulx  serviteurs  à  leur  maistre, firent 
responce  qu'ilz  ne  rendroient  point  la  place ,  et 
eulx  encores  moins.  Le  trompette  eu  vint  faire 
son  rapport,  lequel  ouy  par  le  bon  Chevalier, 
ne  fist  autre  dèlay,  sinon  de  faire  asseoir  quatre 
grosses  pièces  d'artillerie  qu'il  avoit ,  et  bien 
cauomier  la  place  et  vivement.  Ceulx  de  dedans, 


qui  estoient  environ  cent  hommes  ,  avoient 
force  hacquebutes  à  croc  et  deux  faulconueaux, 
qui  firent  très-bien  leur  devoir  de  tirer  à  leurs 
ennemys  ;  mais  si  bien  ne  sceurent  jouer  leur 
rooUe,  qu'en  moins  d'une  heure  n'y  eust  berche 
à  leur  place ,  assez  grandète ,  mais  mal  aysée , 
pource  qu'il  failloit  monter.  Or,  en  telles  ma- 
tières ,  fault  autre  chose  que  souhaiter. 

Si  fist  le  bon  Chevalier  sonner  l'assault ,  et 
vint  aux  lansquenetz ,  les  enhortant  d'y  aller. 
Leur  truchement  paria  pour  eulx ,  et  dist  que 
c'estoit  leur  ordonnance  ,  que  toutesfois  qu'il 
se  prenoit  place  d'assault ,  qu'ilz  dévoient  avoir 
double  paye ,  et  que  ,  si  on  leur  vouloit  pro- 
mettre, yroient  audit  assault,  autrement  non. 
Le  bon  Chevalier  n'entendoit  point  ces  ordon- 
nances ;  toutesfois  il  leur  fist  responce  que,  sans 
nulle  faulte,  s'ilz  prenoient  la  place,  qu'ilz  au- 
roient  ce  qu'ilz  demandoient,  et  leur  en  respon- 
doit,  pource  qu'il  ne  vouloit  pas  demourer  lon- 
guement là.  Il  eut  beau  promettre;  mais  au 
dyable  le  lansquenet  qui  monta  jamais  à  la 
berche.  Les  adventuriers  y  allèrent  gaillarde- 
ment; mais  ilz  furent  lourdement  repoussez  par 
deux  ou  trois  fois  ;  et,  de  fait,  ceulx  qui  deffen- 
doient  raonstroient  bien  qu'ilz  estoient  gens  de 
guerre. 

Quant  le  bon  Chevalier  congneut  leur  cueur, 
pensa  bien  qu'il  ne  les  auroit  jamais  de  ceste 
lute.  Si  fist  sonner  la  retraicte  ,  laquelle  faiete, 
fist  encores  tirer  dix  ou  douze  coups  d'artillerie, 
faisant  m\ ne  qu'il  vouloit  agrandir  la  berche; 
mais  il  avoit  autre  chose  en  pensée;  car  ce  pen- 
dant qu'on  tiroit  l'artillerie  vint  à  ung  de  ses 
hommes-d'armes  fort  gentil  compaignon  qu'on 
nommoit  Petit-Jehan  de  La  Vergue ,  auquel  il 
dist  :  «  La  Vergue  ,  si  vous  voulez  ,  ferez  ung 
«  bon  service ,  et  qui  vous  sera  rémunéré. 
»  Voyez-vous  bien  ceste  grosse  tour  qui  est  au 
..  coing  de  ce  chasteau  ?  Quant  vous  verrez  que 
»  je  feray  recommencer  l'assault,  prenez  deux 
»  ou  trois  eschelles,  et,  aveeques  trente  ou 
»  quarante  hommes  ,  essayez  de  monter  en 
»  ceste  tour,  car,  sur  ma  vie,  n'y  trouverrez 
.;  personne  pour  la  deffendre ,  et  si  vous  n'en- 
»  trez  en  la  place  par  là  ,  dictes  mal  de  moy.  » 
L'autre  entendit  très-bien  le  commandenient. 
Si  ne  demoura  guères  que  l'assault  ne  feust  re- 
commencé, plus  aspre  que  devant,  où  tous 
ceulx  de  la  place  vindrent  pour  deffendre  la 
berche,  et  n'avoient  regard  ailleurs;  car  ilz 
n'eussent  jamais  pensé  qu'on  eust  entre  par  autre 
lieu  :  dont  ilz  furent  trompez,  car  La  >  ergnc 
fist  très-bien  sa  charge,  et,  sans  estre  d'eulx 
apperceu,  dressa  ses  eschelles  par  lesquelles  il 
monta  dedans  ceste  tour,  et  plus  de  cinquante 

compaignous  avccqiics ,  lesqiielz  ne.  furent  ja- 
mais veuz  des  enntMnys  quilz  ne  t'eussent  de- 
dans la  plaee,  ou  ilz  erièrent  France!  France! 
Navarre!  ISavarre!  et  vindrent  ruer  par  le 
derrière  sur  eeulx  qui  estoient  à  deCfendre  la 
berche,  qui  ,  pour  estre  surpris  ,  furent  eston- 
nez  à  merveilles.  Toutesibis  ilz  se  mirent  en 
deffence  ,  et  firent  devoir  de  bien  eombatre  ; 
mais  leur  prouesse  ne  leur  servit  de  guères ,  ear 
les  assaillans  entrèrent  dedans,  qui  misreut 
tout  en  pièces,  ou  peu  s'en  faillit,  et  fut  toute 
la  place  courue  et  pillée.  Ce  fait,  le  bon  Cheva- 
lier y  laissa  ung  des  gentilz-hommes  du  roy  de 
Navarre  ,  avecques  quelques  eompaignons,  puis 
se  mist  au  retour  droit  au  camp. 

Ainsi  qu'il  vouloit  partir  ,  deux  ou  trois  cap- 
pitaines  de  ses  lansquenetz  vindrent  devers  luy , 
et,  par  leur  truchement,  luy  firent  dire  qu'il 
leur  tiensist  sa  promesse  de  leur  faire  bailler 
double  paye,  et  que  la  place  avoit  esté  prise. 
De  ce  propos  fust  le  bon  Chevalier  si  fort  fasché 
que  merveilles  ,  et  respondit  tout  courroucé  au 
truchement  :  •<  Dictes  à  voz  coquins  de  lansque- 
»  netz  que  je  leur  ferois  plustost  bailler  chascuu 
»  ung  licol  pour  les  pendre.  Les  meschans  qu'ilz 
»  sont  n'ont  jamais  voulu  aller  à  l'assault,  et 
»  ilz  demandent  double  paye!  J'en  parlerai  à 
"  monseigneiu-  de  La  Palice  et  à  monseigneur 
»  de  Suffoe  (l),  leur  cappitaine-général;  mais 
»  ce  sera  pour  les  faire  casser  ;  ilz  ne  vallent  pas 
»  putains.  »  Le  truchement  leur  dist  le  propos, 
et  incontinent  commencèrent  ung  bruit  mer- 
veilleux ;  mais  le  bon  Chevalier  fist  sonner  à 
i'estandart,  et  assembla  ses  gens-d'armes  et  ad- 
venturiers  :  de  façon  que ,  s'ilz  eussent  fait  sem- 
blant de  rien,  estoit  délibéré  de  les  mettre  en 
pièces.  Hz  s'appaisèrent  petit  à  petit ,  et  s'en  vin- 
drent au  camp  devant  Pampelune,  en  troppe 
comme  les  autres.  Il  fault  laire  ici  ung  petit  dis- 
cours pour  rire. 

Quant  le  bon  Chevalier  fut  arrivé,  eut  grant 
dièredu  roy  de  Navarre,  du  seigneur  de  La 
Palice,  du  duc  de  Suffoe,  et  de  tous  les  cappi- 
taines  ,  ausquelz  il  conta  la  manière  de  faire  des 
lansquenetz,  dont  il  y  eut  assez  ris.  Le  soir  il 
donna  a  soupper  à  tout  plainde  cappitaines,  et 
entre  autres  y  estoit  le  duc  de  Suifoc,  cappi- 
taine-général de  tous  les  lansquenetz  qui  estoient 
au  camp,  dont  il  y  avoit  six  ou  sept  mille. 

Ainsi  qu'ils  achevoient  de  sou|)er  ,  va  ari'iver 
img  lansquenet,  qui  avoit  assez  bienbeu,  et 
<|uant  il  entra  ne  sçavoit(iu'il  dcvoit  dire  ,  sinon 


qu'il  cherchoil  le  eappitalne  Bayart  pour  le  tuer, 
pource  qu'il  ne  leur  vouloit  point  faire  bailler 
d'argent.  11  parlolt  quelque  peu  de  françois,  et 
assez  mauvais.  Le  cappitaine  Pierrepont  l'en- 
tendit,  qui  dist  au  bon  Chevalier,  en  ryant  : 
.<  Monseigneur,  vèey  ung  lansquenet  qui  vous 
>'  cherche  pour  vous  tuer.  »  C'esloit  la  plus 
joyeuse  et  récréative  personne  qu'on  eust  sceu 
trouver.  Si  se  leva  de  table,  l'espéeau  poing, et 
s'adressa  au  lansquenet,  en  luy  disant:  «  Esse 
»  vous  qui  voulez  tuer  le  cappitaine  Bayart?  Le 
<>  vèey,  deffendez-vous.  »  Lepovre  lansquenet, 
quelque  yvre  qu'il  feust,  eut  belle  paour,  et 
respondit  en  assez  mauvais  langaige  :  «  Ce  n'est 
>'  pas  moi  qui  veulx  tuer  le  cappitaine  Bayart 
»  tout  seul,  mais  ce  sont  tous  les  lansquenetz. 
»  —  Ha  !  sur  mon  ame  ,  dist  le  bon  Chevalier, 
»  qui  pasmoit  de  rire,  je  le  quicte,  et  ne  suis 
»  point  délibéré,  moy  seul,  de  combattre  sept 
»  mille  lansquenetz:  appoinctement ,  compai- 
»  gnon,  pour  l'amour  de  Dieu.  »  Toute  la  com- 
paignie  se  prinst  si  très-fort  à  rire  du  propos, 
que  merveilles.  Et  fut  assis  à  table  le  lansquenet, 
viz  à  viz  du  bon  Chevalier  ,  qui  le  fist  achever 
d'abiller,  comme  il  estoit  commencé  :  de  sorte 
que  ,  avant  qu'il  partist  de  là,  promist  que,  tant 
qu'il  vivroit,  deffendroit  le  cappitaine  Bayart 
envers  et  contre  tous,  et  jura  qu'il  estoit  homme 
de  bien  ,  et  qui  avoit  bon  vin.  Le  roy  de  Na- 
varre et  le  seigneur  de  La  Palisse  le  sceurent  le 
soir,  qui  en  rirent  comme  les  autres. 

Le  lendemain  de  l'arrivée  du  bon  Chevalier, 
commença  l'artillerie  à  tirer  contre  la  ville  de 
Pampelune,  qui  fut  batue  assez  bien ,  et  y  vou- 
lut-on donner  l'assault,  qui  fut  essayé;  mais  si 
bien  se  deffendirent  ceulx  de  dedans,  qu'on  la 
laissa  là ,  et  y  eurent  les  François  grosse  perte. 
Dedans  estoit  ce  gentil  chevalier  espaignol  que 
l'on  nommoit  l'alcado  de  las  Donzelles  (2). 

Ce  fut  ung  voyage  assez  malheureux  ;  car  les 
François,  à  leur  entrée  en  Navarre,  gastèrent 
et  dissipèrent  tous  les  biens,  rompirent  les  mou- 
lins, et  firent  beaucoup  d'auties  choses;  dont 
ilz  eurent  depuis  grande  indigence ,  car  la  fa- 
mine y  fut  si  grosse,  que  plusieurs  gens  en  mou- 
rurent; et  si  n'y  eut  jamais  en  armée  si  grande 
nécessité  de  souliers ,  car  une  meschante  paire 
pour  ung  lacayz  coustoit  ung  escu.  Brief,  tous 
ces  malheurs  assemblez,  et  aussi  que  le  duc  de 
Nagère  estoit  arrivé  au  Pont-de-La-Royne,  près 
de  Pampelune,  avecques  ung  secours  de  huyt 
ou  dix  mille  hommes,  fut  le  roy  de  Navarre 


(1)  Il  élait  (!c  la  maison  de  La  Pôle.  Proserit  en  An- 
iilelerre,  il  servait  dans  les  armées  du  roi  de  France, 
^enri  VIII  avait  donné  le  titre  de  duc  de  SuJIolk  A 


Charles  Brandon  ,  son  favori,  qui  depuis  épousa  la  sœur 
de  son  maître,  veuve  de  Louis  XII. 
(2)  Didago  Fernandez,  de  Cordoue 

conseillé ,  par  le  seigneur  de  La  Palice  et  tous 
les  cappitaines,  de  se  retirer  jusques  a  une  autre 
saison.  Si  fut  levé  le  siège,  en  plein  jour,  de  de- 
vant Pampelune  ,  et  l'artillerie  mise  à  chemin  ; 
mais  peu  de  journées  fut  conduicte  ,  car  les 
montaignes  par  ou  elle  de  voit  passer  estoient 
trop  estranges.  Si  furent  contrainctz  les  Fran- 
çois, après  que,  à  force  de  gens  et  d'argent, 
l'eurent  menée  trois  journées ,  la  laisser  au  pied 
d'une  montaigne ,  ou  ilz  la  rompirent ,  au  moins 
la  misrent  en  sorte  que  leurs  ennemys  ne  s'en 
feussent  sceu  ayder. 

Il  fault  entendre  que  ,  au  repasser  des  mon- 
taignes Pirénées,  y  eut  de  grandes  povretez, 
par  le  deffault  des  vivres;  et  si  n'estoit  heure 
au  jour  qu'il  n'y  eust  alarme  chaultetaspre.  Le 
duc  de  Suffoc ,  dit  La  Blanche  Roze  ,  cappitaine- 
général  des  lansquenetz,  y  estoit,  qui  grande 
et  parfaicte  amytié  avoit  avecques  le  bon  Che- 
valier, Ung  jour  qu'il  avoit  tant  travaillé  que 
plus  n'en  povoit,  car  toute  ceste  journée  n'avoit 
beu  ne  mangé  ,  ainsi  qu'on  se  vouloit  retirer 
d'une  escarmouche  ,  sur  le  soir  bien  tard  ,  vint 
trouver  icelluy  bon  Chevalier  ,  auquel  il  dist  : 
«  Cappitaine  Bayart,mon  aray,je  meurs  de  faim; 
»  je  vous  prie  donnez-moy  aujourd'huy  à  souper; 
"  carmes  gens  m'ont  dit  qu'il  n'y  a  riens  à  mon 
"  logis.  >'  Le  bon  Chevalier,  qui  ne  s'estonna 
jamais  de  riens,  respondit  :  «  Ouy  vrayement, 
»  Monseigneur,  et  si  serez  bien  traicté.  »  Puis 
devant  luy  appella  son  maislre  dhostel ,  auquel 
il  dist  :  «  Monseigneur  de  Mylieu  ,  allez  devant 
»  faire  haster  le  soupper;  et  que  nous  soyons 
»  ayses  comme  dedans  Paris.  »  De  laquelle  pa- 
rolle  le  duc  de  Suffoc  rist  un  quart  d'heure  ;  car 
desjà  y  avoit  deux  jours  qu'iiz  ne  mangeoient 
que  pain  de  milet. 

Bien  vous  asseure  que,  sans  perdre  gens  que 
defamyne,les  François  firent  une  aussi  belle 
i-etraicte  que  gens  de  guerre  firent  oncques  :  et 
sur  tous  y  acquist  ung  merveilleux  honneur  le 
bon  Chevalier ,  qui  tousjours  demeura  sur  la 
queue,  tant  que  le  dangier  fust  passé;  car  vou- 
lentiers  luy  a-l'on  tousjours  fait  cest  honneur  aux 
affaires ,  qu'en  allant  a  tousjours  esté  mis  des 
premiers,  et  aux  retraictes  des  derniers. 

Bien  joyeulx  furent  les  François,  quant,  par 
leurs  journées,  eurent  gaigné  Bayonne;  car  ilz 
mangèrent  à  leur  aise  :  mais  plusieurs  gens  de 
pied  ,  qui  estoient  affamez ,  mangèrent  tant  qu'il 
en  mourut  tout  plain.  Ce  fut  un  assez  fascheux 
voyage. 

En  ceste  année  mourut  le  pape  Julles,  ce  bon 


(1)  François  de  Téligny.  Il  fut  l'aïeul  de  Charles  de 
T<51igny,  qui  épousa  la  fille  du  fameux  anriial  de  Co- 


Francois;  et  fut  esleu  en  son  lieu  le  cardinal 
de  Médicis ,  pape  Léon  nommé. 

Il  vint  aussi  en  la  coste  de  Bretaigne  quelque 
armée  des  Angloys,  qui  ne  firent  pas  grant 
chose.  Ung  jour  entre  les  autres  ,  ung  gros  na- 
vire d'Angleterre,  dicte  la  Régente,  et  une  nef 
de  la  royne  de  France  ,  duchesse  de  Bretaigne , 
nommée  la  Cordelière ,  se  trouvèrent  et  s'accro- 
chèrent pour  combatre. Durant  le  combat, quel- 
cun  gecta  du  feu  dedans  l'une  des  nefz  ;  mais 
finablement  furent  toutes  deuxbrusiées.  Les  An- 
glois  y  firent  grosse  et  lourde  perte  ;  car  sur  la- 
dicte  Régente  y  avoit  gros  nombre  de  gentilz- 
hommes  quy  moururent,  sans  leur  estre  possi- 
ble trouver  moyeu  d'eschapper. 


CHAPITRE  LVII. 

Cptnment  le  roij  Henrij  d'Angleterre  descen- 
dit en  France^  et  comment  il  mist  le  siéye 
devant  Tliérouenne.  D'une  bataille  dicte  la 
journée  des  Espérons^  où  le  bon  Chevalier 
Jist  merveilles  d'armes^  et  gros  service  en 
France. 

En  l'an  1513  ,  vers  le  commencement,  le  roy 
de  France  renvoya  une  armée  en  Ytalie  ,  soubz 
la  charge  de  La  Trimoille.  Jà  avoit  esté  faict 
l'appoinctement  entre  le  roy  de  France  et  les 
A'èniciens  ,  qui  y  portoient  faveur  :  toutesfois 
le  cas  alla  assez  mal  pour  les  François;  car  ilz 
perdirent  une  journée  contre  les  Suysses;  et  y 
furent  lesenfansde  messire  Robert  de  La  Mar- 
che, quiavoient  charge  de  lansquenetz  ,  quasi 
laissez  pour  mors;  et  les  alla  quérir  leur  père 
dedans  ung  fossé.  Si  convint  encoresaux  Fran- 
çoys  habandonner  la  Lombardie  pour  ceste 
année. 

A  leur  retour  fut  adverty  le  roy  de  France 
comment  Henry  ,  roy  d'Angleterre ,  alyé  de 
l'empereur  Maximilian  ,  estoit  descendu  à  Ca■^ 
lays,  avecques  grosse  puissance,  pour  entrer 
en  sou  pays  de  Picardie  ;  ouquel ,  pour  y  résis- 
ter ,  envoya  incontinent  grosse  puissance,  et  fist 
son  lieutenant-général  le  seigneur  de  Pyennes , 
gouverneur  oudit  pays. 

Les  Angloys  entrez  qu'iiz  feussent  en  la  cam- 
paigne ,  de  pleine  arrivée,  allèrent  planter  le 
siège  devant  la  ville  de  Théroenne ,  qui  estoit 
bonne  et  forte ,  où  ,  pour  icelle  garder  ,  estoient 
commis  deux  très-hardiz  et  gaillars  gentilz-hom-, 
mes:  Tung,  le  seigneur  de  Théligny  (1),  sé- 

ligny,  et  qui  périt  avec  son  iHau-i;ère.  nu  inossairc  de 
la  Saint-Barlhélemy. 

ncschal  du  Ronergiic,  cappitaine  saige  et  as- 
seuré,  et  uiig  auti'o  du  pays  mesmes, appelle  le 
seiiiiieur  de  Pontdormy  ,  avecqiies  leurs  com- 
paignies  ,  quelques  aventuriers  francoys,  avec- 
ques  aucuns  lansquenetz  soubz  la  charge  d'ung 
cappitaiue  Brandec.  Hz  estoient  tous  gens  de 
guerre,  et  pour  bien  garder  la  ville  longuement 
s'ilz  eussent  eu  vivres;  mais  ordinairement  en 
France  ne  se  font  pas  voulentiei's  les  provisions 
de  saison  ne  de  raison.  Le  siège  assis  par  les  An- 
glois  devant  ladiete  ville  de  Théroenne,  com- 
mencèrent à  la  canonner.  Encoresn'y  estoit  pas 
la  personne  du  roy  d'Angleterre  ,  ains  pour  ses 
lieutenansy  estoient  le  duc  de  Sul'foc,  messire 
Charles  Brandon ,  et  le  cappitaine  Talbot  ;  mais 
peu  de  jours  après  y  arriva,  qui  ne  fut  pas  sans 
avoir  une  grosse  frayeur  entre  Calays  et  son 
siège  de  Théroenne,  auprès  dung  village  dit 
Toui-nehan  ;  car  bien  cuyda  là  estre  combatu  par 
les  François,  qui  estoient  en  nombre  de  douze 
cens  hommes-d'armes ,  tous  bien  délibérez.  Mais 
avecques  eulx  n'avoient  pour  l'heure  nulz  de 
leurs  gens  de  pied,  qui  leur  fut  gros  malheui'; 
et  luy  par  le  contraire  n'avoit  nulz  gens  de  che- 
val ,  mais  environ  douze  mille  hommes  de  pied  , 
duquel  nombre  estoient  quatre  raille  lansque- 
netz. Si  s'approchèrent  les  deux  armées,  à  une 
portée  de  canon  lune  de  l'autre.  Quoy  voyant 
par  le  roy  d'Angleterre ,  eut  paour  d'estre  trahy  : 
si  descendit  à  pied,  et  se  mist  au  meillieu  des 
lansquenetz.  Les  Francoys  vouloient  donner  de- 
dans; et  mesmemeut  le  bon  Chevalier ,  qui  dist 
au  seigneur  de  Piennes  plusieurs  fois  :  «  Mon- 
»  seigneur,  chargeons-les;  il  ne  nous  en  peult 
»  advenir  dommage  ,  si  non  bien  peu;  car  ,  si  à 
>'  la  première  charge  les  ouvrons ,  ilz  sont  rom- 
»  pus;  s'ilz  nous  repoussent,  nous  nous  retirerons 
»  toujours  ;  ilz  sont  à  pied  et  nous  à  cheval .  »  Quasi 
tous  les  François  furent  de  ceste  opinion;  mais 
ledit  seigneur  de  Piennes  disoit  :  «  Messeigneurs, 
»  j'ay  charge,  sur  ma  vie,  du  Boy  nostre  niaistre, 
»  de  ne  riens  bazarder,  mais  seulement  garder 
»  son  pays.  Faictes  ce  qu'il  vous  plaii-a  :  mais,  de 
»  ma  jxxrt ,  je  ne  m'y  consenliray  point.  »  Ainsi 
demoura  ceste  chose,  et  passa  le  roy  d'Angleterre 
et  sa  bende  au  nez  des  François. 

Le  bon  Chevalier,  qui  envys  eust  laissé  dé- 
partir la  chose  en  ceste  sorte,  va  donner  sur  la 
queue  avecques  sa  compaignie  ;  et  les  fist  ser- 
rer si  bien ,  qu'il  leur  convint  habandonner 
une  pièce  d'artillerie,  dicte  Sainct-Jehan  ; 
et  en  avoit  le  roy  d'Angleterre  eucores  unze 
autres  de  cesle  façon  ,  et  les  appclioit  ses 
douze  apostres.  Ceste  pièce  fut  gaignée ,  et 
amenée  au  camp  des  François.  Quant  le  roy 
d'Angleterre  fut  arrivé  au  siège  de  ïheroenne  , 


avecques  ses  gens,  ne  fault  pas  demander  s'il  y 
eut  joie  démenée,  car  il  estoit  gaillart  prince,  et 
assez  libéral;  trois  ou  quatre  jours  après, arriva 
l'empereur  Maximilian  avecques  quelque  nom- 
bre de  Hennuyers  et  Bourguignons.  Si  se  firent 
les  princes  grant  chère  l'ung  à  l'autre.  Apres  ce, 
furent  faictes  les  approuches  devant  la  ville  ,  et 
icelle  canonnée  furieusement.  Ceulx  de  dedans 
respondoient  de  mesmes,  et  faisoient  leurs  ram- 
pars  au  mieulx  qu'ils  povoient  ;  mais  sans  double 
ils  a  voient  nécessité  de  vivres. 

Le  roy  de  France  estoit  marché  jusques  à 
Amyens  ,  lequel  mandoit  tous  les  jours  à  son 
lieutenant-général,  le  seigneur  de  Piennes,  que, 
à  quelque  péril  quecefeust,onadvitaillast  Thé- 
roenne. Cela  ne  se  povoit  faire  sans  gi-ant  ha- 
zart,car  elle  estoit  tout  enclose  d'ennemys.  Tou- 
tesfois,  pour  complaire  au  maistre  ,  fut  conclud 
qu'on  yroit  avecques  toute  la  gendarmerie  dres- 
ser ung  alarme  au  camp  ;  et  ce  pendant  que 
quelques  ungs  ordonnez  à  porter  des  lartz  pour 
mettre  dans  la  ville  ,  les  yroient  gecter  dedans 
les  fossez,  et  que  après  ceulx  de  la  garnison  les 
retireroient  assez.  Si  fut  pris  le  jour  d'exécuter 
ceste  entreprinse  ,  dont  le  roy  d'Angleterre  et 
l'Empereur  furent  advertis  ,  comme  povez  en- 
tendre ,  par  quelques  espies  ,  dont  assez  s'en 
trouve  parmy  les  armées;  et  y  en  avoit  alors  do 
doubles  qui  faignoient  estre  bons  François  ,  et 
ilz  estoient  du  contraire  party.  Le  jour  ainsi  or- 
donné ,  d'aller  advitailler  la  ville  de  Théroenne, 
montèrent,  les  cappitaines  du  roy  de  France ,  à 
cheval ,  avecques  leurs  gens-d'armes.  Dès  le 
poinct  du  jour,  le  roy  d'Angleterre  ,  qui  sçavoit 
ceste  entreprinse,  avoit  faict  mectre  au  hault 
d'ung  tertre  dix  ou  douze  mille  archiersauglois, 
quatre  ou  cinq  raille  lansquenetz ,  avecques 
huyt  ou  dix  pièces  d'artillerie  ,  aflinque,  quant 
les  François  seroient  passez  oultre,  ils  descen- 
dissent et  leurcouppassent  cheraiu;  et  par  le  de- 
vant ,  avoit  ordonné  tous  gens  de  cheval ,  tant 
Anglois  ,  Bourguignons  que  Hennuyers ,  pour 
les  assaillir.  Il  fault  entendre  une  chose  ,  (pie 
peu  de  gens  ont  sceue,  et  qui  ont  donné  blasnie 
de  ceste  journée  aux  gentilz-homraes  de  France, 
à  grant  tort.  C'est  que  tous  les  cappitaines  irau- 
çois  déclarèrent  à  leurs  gens-d'armes  que  ceste 
course  qu'ilz  faisoient  estoit  seulement  pour  re- 
frescliir  ceulx  deThéroenne,et  qu'ilz  ne  vouloient 
aucunement  combalre  ;  de  sorte  que,  s'ilz  ren- 
controient  les  ennemys  en  grosse  troppe ,  ilz 
vouloient  qu'ilz  retournassent  au  pas  ;  et  s'ils 
estoient  pressez  ,  du  pas  au  trot  et  du  trot 
au  galop  ;  car  ilz  ne  vouloient  riens  bazarder. 

Or  commencèrent  à  marcher  les  François,  et' 
approchèrent  la  ville  de  Théroenne  d'une  lieue 

pi'ès  et  plus  ,  où  commença  l'escarmouche  forte 
et  rudde  ;  et  très-bien  fist  son  devoir  la  gendar- 
merie françoise,  jusquesà  ce  qu'ilz  vont  veoir 
sur  le  coustau  ceste  grosse  troppe  de  gens  de 
pied  en  deux  bandes  qui  estoient  marchez  plus 
avant  qu'ilz  n'estoient  ,  et  vouloient  des- 
cendre pour  les  enclorre.  Quoy  voyant ,  fut  la 
retraicte  sonnée  par  les  trompettes  des  François. 
Les  gens-d'armes, qui  avoientleur  leçon  deleurs 
cappitaines,  se  misrent  le  grant  pas  au  retour. 
Hz  furent  pressez,  et  allèrent  le  trot  ,  et  puis 
au  grant  galop  :  tellement  que  les  premiers  se 
vindrent  gecter  sur  le  seigneur  de  La  Palice  , 
qui  estoit  en  la  bataille  avec  le  duc  de  Longue- 
ville,  en  si  grande  fureur  ,  qu'ilz  misrent  tout 
en  désordre.  Les  chassans,  qui  très-bien  pour- 
suyvoient  de  leur  pointe,  voyant  si  povre  con- 
duyte  ,  poussèrent  toujours  oulti'e  ,  tellement 
qu'ils  firent  du  tout  tourner  le  doz  aux  Fran- 
çois. Le  seigneur  de  La  Palice  et  plusieurs  au- 
tres y  lirent  pluscpie  leur  debvoir,  et  crioient  à 
haulte  voix  :  Tourne,  homme-iVanncs;  tourne^ 
ce  n'est  riens.  Mais  cela  ne  servoit  de  riens,  ains 
ehascun  taschoit  de  venir  gaigner  leur  camp ,  où 
estoit  demourée  l'artillerie  et  les  gens  de  pied, 
en  ce  grant  désordre  fut  prins  prisonnier  le  duc 
de  Longueville,  et  plusieurs  autres,  comme  le 
seigneur  de  La  Palice,  mais  il  eschappa  des  mains 
de  ceulx  qui  Tavoient  pris. 

Le  bon  Chevalier  sans  paour  et  sans  repi  ou- 
che  se  retiroit  à  grant  regret ,  et  tousjours  toui- 
noit  sur  ses  ennemys  ,  menu  et  souvent ,  avec- 
quatorze  ou  quinze  hommes-d'armes  qui  estoient 
demourez  auprès  de  luy.  Si  vint  en  se  retirant 
à  trouver  ung  petit  pont  où  il  ne  povoit  passer 
que  deux  hommes  à  cheval  de  frouc  ;  et  y  avoit 
ung  gros  fossé  plein  d'eaue  ,  qui  venoit  plus  de 
demye-lieueloing,  etalloit  à  biendemy-quartde 
lieue  plus  bas  faire  mouidreungmoulin.  Quant  il 
fut  sur  ce  pont ,  il  dist  à  ceulx  qui  estoient 
avecques  luy  :  «  Messeigneurs,  arrestons-nous 
»  icy,  car  d'une  heure  noz  ennemys  ne  gaigne- 
»  ront  ce  pont  sur  nous.  »  Et  puis  il  appela  ung 
de  ses  archiers,  auquel  il  dist:  «Allez  viste- 
»  ment  à  nostre  camp  ,  et  dictes  à  monseigneur 
»  de  La  Palice  que  j'ay  arresté  les  ennemys  sur 
>'  le  cul ,  pour  moins  d'icy  à  une  demye-heure, 
»  et  que,  ce  pendant,  il  face  ehascun  mettre  en 
"  bataille  ,  et  qu'on  ne  s'espou vente  point ,  ains 
»  qu'il  me  semble  qu'il  doit  tout  bellement  mar- 
»  cher  ença  ;  car  si  les  gens  ainsi  desroyez 
»  poussoient  jusques-là ,  ilz  se  trouveroient  def- 
»  faictz.  »  L'archer  va  droit  au  camp ,  et  laissa 
le  bon  Chevalier  avecques  si  peu  de  gens  qu'il 
avoit ,  gardant  ce  petit  pont ,  où  il  fist  d'armes 
le  possible.  Les  Bourguignons  et  Hennuyers  y 


vindrent  :  mais  là  convint-il  combatre;  car  bon- 
nement ne  povoient  passer  à  leur  aise  ;  et  l'ar- 
rest  qu'ilz  lirent  là  donna  loysir  aux  François 
qui  estoient  retournez  en  leur  camp,  d'eulx  met- 
tre en  ordre  et  en  derrerise,si  besoing  en  eustesté. 

Quant  les  Bourguignons  vcirent  que  si  peu  de 
gensfaisoient  barbe,  commencèrent  à  crier  qu'on 
fist  venir  des  archiers  à  diligence ,  et  aucuns 
d'eulx  les  allèrent  baster.  Ce  pendant  plus  de 
deux  cens  chevaulx  chevauchèrent  le  long  de  ce 
ruysseau  ,  et  allèrent  trouver  le  moulin  où  ilz 
passèrent.  Ainsi  fut  encloz  le  bon  Chevalier  de 
deux  costez  ;  lequel  dist  à  ses  gens  :  «  Messei- 
»  gneurs,  rendons-nous  à  ces  gentilz-hommes  ; 
»  car  nostre  prouesse  ne  nous  serviroit  de  riens; 
»  noz  chevaulx  sont  recreuz  ;  ilz  sont  dix  con- 
')  tre  ung.  Noz  gens  sont  a  trois  lieues  d'icy;  et 
»  si  nous  attendons  encores  ung  peu  ,  et  les  ar- 
»  chiers  anglois  arrivent,  ilz  nous  mettront  en 
>'  pièces.  >'  Sur  ces  parolles ,  vont  arriver  ces 
Bourguignons  et  Hennuyers,  crians:  lloior/ou- 
gne  !  Bourgongne!  et  firent  grosse  envahye  sur 
les  François  ,  qui ,  pour  n'avoir  moyen  d'eulx 
plus  del'fendre,  se  randoient  l'ung  ça  et  l'autre 
là,  aux  plus  apparens.  Et  ainsi  que  ehascun  tas- 
choit à  prendre  son  prisonnier ,  le  bon  Chevalier 
va  adviser  ung  gentil-homme  bien  en  ordi-e  soubz 
de  petitz  arbres ,  lequel  pour  la  grande  et  ex- 
trême chaleur  qu'il  avoit ,  de  façon  qu'il  n'en 
povoit  plus  ,  avoit  osté  son  armet,  et  estoit  tel- 
lement affligé  et  travaillé  ,  qu'il  ne  se  daignoit 
amuser  aux  prisonniers.  Si  picqua  son  cheval 
droit  à  luy  l'espée  au  poing,  qu'il  luy  vient  met- 
tre sur  la  gorge ,  en  luy  disant  :  Rendz-toy , 
homme-d'armes  ou  tu  es  morl!  Qui  fut  bien  es- 
bahy?ce  fut  le  gentil-homme;  car  il  pensoit 
bien  que  tout  feust  prinst.  Toutesfois  il  eut 
paour  de  mourir,  et  dist  :  «  Je  me  rends  donc- 
»  ques  ,  puis  que  prins  suis  en  ceste  sorte.  Qui 
»  estes  vous?  —  Je  suis  ,  dist  le  bon  Chevalier, 
»  le  cappitaine  Bayart ,  qui  me  rends  à  vous  , 
»  et  tenez  mon  espée,  vous  supliant  que  vostre 
»  plaisir  soit  moy  emmener  avecques  vous  ; 
»  mais  une  courtoysie  me  ferez,  si  nous  trou- 
»  vous  des  Anglois  en  chemin  qui  nous  voulsis- 
»  sent  tuer,  vous  me  la  rendrez.  »  Ce  que  le  gen- 
til-homme luy  promist,  et  le  luy  tint;  car  ,  en 
tirant  au  camp  ,  convinst  à  tous  deux  jouer  des 
cousteaulx  contre  aucuns  Anglois  ,  qui  vou- 
loient  tuer  les  prisonniers,  où  ilz  ne  gaignèrent 
riens. 

Or  fut  le  bon  Chevalier  mené  au  camp  du  roy 
d'Angleterre,  en  latente  de  ce  gentil-homme, 
qui  luy  fist  très-bonne  chère,  pour  trois  ou  qua- 
tre jours.  Au  cinquiesme,  le  bon  Chevalier  luy 
dist:  "  Mon  gentil-homme,  je  vouidrois  bien 

»  que  me  voulsissiez  faire  mener  seurement  au 
»  camp  du  Roy  mon  maistre,  car  il  m'ennuie 
»  desjà  icy.  —  Comment?  dist  l'autre,  encores 
»  n'avons- nous  point  advisé  de  vostre  raucon. 
»  —  De  ma  rançon ,  dist  le  bon  Chevalier,  mais 
«  à  moy  de  la  vostre,  car  vous  estes  mon  pri- 
>)  sonnier;  et  si,  depuis  que  J'euz  vostre  foy , 
»  me  suis  rendu  à  vous,  ce  a  esté  pour  mesau- 
>>  ver  la  \ie,  et  non  autrement  »  Qui  fut  bien 
estouné?ce  fut  le  gentil-homme;  car  encores 
luy  dist  plus  le  bon  Chevalier,  ce  fut:  -  Mon 
.'  gentil -homme,  ou  ne  me  tiendrez  promesse, 
»  je  suis  asseuré([u'en  quelque  sorte  que  ce  soit, 
>.  j'eschapperay;  mais  croyez  après  que  j'auray 
»  le  combat  à  vous.  »  Ce  gentil -homme  ne  sça- 
voit  que  lespondre  ,  car  il  avoit  assez  ouy  parler 
du  cappitaine  Bayart,  et  de  combat  n'en  vouloit 
point.  Toutesfois  il  estoit  assez  courtoys  cheva- 
lier, et  enfin  dist  :  «  Monseigneur  de  Bayart ,  je 
»  ne  vous  veulx  faire  que  la  raison  ;  j'en  croy- 
»  ray  les  cappitaines.  » 

Il  faiilt  entendre  qu'on  ne  sceut  si  bien  celer 
le  bon  Chevalier,  qu'il  ne  feust  sçeu  parmy  le 
camp;etsembloit  advis,  àouyr  parler  les  enne- 
mys  ,  qu'ilz  eussent  gaigné  une  bataille.  L'Em- 
pereur l'envoya  quérir ,  et  fut  mené  à  son  logis, 
qui  luy  ilstune  grande  et  merveilleuse  chère,  en 
luy  disant:  «  Cappitaine  Bayart ,  mon  amy,  j'ay 
»  très-grant  joye  de  vous  veoir.  Que  pleust  à 
»  Dieu  que  j'eusse  beaucoup  de  telz  hommes  que 
»  vous;  je  croy  que,  avant  qu'il  feust  guères  de 
»  temps ,  je  me  seau  rois  bien  venger  des  bons 
»  tours  que  le  Roy  vostre  maislre  et  les  François 
»  m'ont  faiz  par  le  passé.  »  Encores  luy  dist-il 
en  riant  :  «Il  me  semble,  monseigneur  de  Bayart, 
»  que  autresfois  avons  esté  à  la  guerre  ensem- 
>'  ble  ;  et  m'est  advis  qu'on  disoit  en  ce  temps-là 
>•  que  Bayart  ne  fuyoit  jamais.  »  A  quoy  le  bon 
Chevalier  respondit:  «  Sire,  si  j'eusse  l'uy ,  je  ne 
»  fcusse  pas  icy.  » 

En  ces  entrefaictes  arriva  le  roy  d'Angleterre, 
à  qui  fist  congnoistre  le  bon  Chevalier ,  ([ui  luy 
fist  fort  bonne  chère;  et  il  luy  fist  la  révérence, 
comme  à  tel  prince  appartenoit.  Si  commencè- 
rent à  parler  de  ceste  retraicte;  et  disoit  le  roy 
d'Angleterre  que  jamais  n'avoit  veu  gens  si  bien 
fuyr ,  et  si  en  gros  nombre  que  les  François,  qui 
ii'estoient  chassez  que  de  quatre  à  cinq  censche- 
vaulx  ;  et  en  parloient  en  assez  povre  façon 
i'Empereur  et  luy.  <■  Sur  mon  ame,  dist  le  bon 
"  Chevalier  ,  la  gendarmerie  de  France  n'en 
>■  doit  aucunement  estre  blasmée;  carilz  avoient 
..  exprès  commandement  de  leurs  cappitaines , 
«  de  ne  combatre  point ,  parce  qu'on  se  doub- 
«  toit  bien  ,  si  veniez  au  combat ,  amèneiiez 
»  toute  vostre  puissance,  comme  avez  fait;  et 

»  nous  n'avions  ne  gens  de  pied  ,  ny  artillerie  ; 
»  etjà  scavez,  haulx  et  puissans  seigneurs,  que 
»  la  noblesse  de  France  est  renommée  par  tout 
»  le  monde.  Je  ne  dis  pas  que  je  doive  estre  du 
»  nombre.  — Vrayement,  dist  le  roy  d'Angle- 
»  terre,  monseigneur  de  Bayart,  si  tous  estoient 
»  voz  semblables ,  le  siège  que  j'ay  mis  devant 
»  ceste  \  ille  me  seroit  bientost  levé.  Mais,  quoy 
»  que  ce  soit ,  vous  estes  prisonnier.  —  Sire , 
»  dist  le  bon  Chevalier ,  je  ne  le  confesse  pas , 
»  et  en  vouidrois  bien  croire  l'Empereur  et  vous." 
Là  présent  estoit  le  gentil-homme  qui  l'avoit 
amené ,  et  à  qui  il  s'estoit  rendu ,  depuis  qu'il 
avoit  eu  sa  foy.  Si  compta  tout  le  faict ,  ainsi 
que  ey-dessus  est  récité  :  à  quoy  le  gentil-homme 
ne  contredit  en  riens  ,  ains  dist  :  «  Il  est  vray 
»  ainsi  que  le  seigneur  de  Bayart  le  compte.  » 

L'Empereur  et  le  roy  d'Angleterre  se  regar- 
dèrent l'ung  l'autre  ;  puis  commença  à  parler 
l'Empereur,  et  dist  que,àsonoppinion,  lecappi- 
taine  Bayart  n'estoit  point  prisonnier,  mais  plus- 
tost  le  seroit  le  gentil-homme  de  luy.  Toutesfois , 
pour  la  courtoysie  qu'il  luy  avoit  faicte,  demou- 
rèrent  quiètes  l'ung  envers  l'autre  de  leur  foy, 
et  le  bon  Chevalier  s'en  pourroit  aller,  quant  bon 
sembleroit  au  roy  d'Angleterre  ;  lequel  dist  qu'il 
estoit  bien  de  son  oppinion,  et  que  ,  s'il  vouloit 
demourer  six  sepmaines  sur  sa  foy,  sans  porter 
armes,  que  après  luy  donnoit  congé  de  s'en  re- 
tourner ,  et  que,  ce  pendant,  il  allast  veoir  les 
villes  de  Flandres.  De  ceste  gracieuseté  remer- 
cia le  bon  Chevalier  très-humblement  l'Empe- 
reur et  le  roy  d'Angleterre;  et  puis  s'en  alla 
esbatre  par  le  pays  ,  jusques  au  jour  qu'il  avoit 
promis.  Le  roy  d'Angleterre ,  durant  ce  temps , 
le  fist  praticquer  pour  estre  à  son  service ,  luy 
iaisant  présenter  beaucoup  de  biens  ;  mais  il 
perdit  sa  peine ,  car  son  cueur  estoit  du  tout 
françois. 

Or  fault  entendre  une  chose  ,  que,  combien 
que  le  bon  Chevalier  n'eust  pas  de  grans  biens, 
homme  son  pareil  ne  s'est  trouvé  de  son  temps 
qui  ait  tenu  meilleure  maison  que  luy;  et  tant 
qu'il  fut  es  pays  de  l'Empereur ,  le  tint  opulen- 
tement  aux  Heunuyers  et  Bourgongnons;  et, 
néantmoins  que  le  vin  y  soit  fort  cher,  si  ne  leur 
falloit-il  riens  quant  ilz  s'alloient  coucher:  et 
fut  tel  jour  qu'il  despendit  vingt  escus  en  vin. 
IMusieurs  eussent  bien  voulu  qu'il  n'en  feust  ja- 
mais pai'ty  ;  toutesfois  il  s'en  l'ctourna  en  France, 
quant  il  eut  achevé  son  terme,  et  fut  conduit  et 
très-bien  acompaigné  jusques  à  trois  lieues  des 
pays  de  son  maistre. 

Quelques  jours  demourèrent  l'I-'mpereur  et  le 
roy  d'Angleterre  devant  Théroenne  ,  qui  enfin 
se  rendit,  par  faulte  de  \ ivres.  Et  fut  la  corn- 

position  que  les  cappitaines  et  gens  de  guerre 
sortiroieut,  vies  et  bagues  sauves,  et  que  mal 
ne  seroit  fait  aux  habitaiis  de  la  ville,  neicelle 
desmolie.  Ce  qu'on  promist  aux  gens  de  guerre 
fut  bien  tenu  ,  mais  non  pas  à  ceulx  de  la  ville  ; 
car  le  roy  d'Angleterre  fist  abatre  les  murailles, 
et  mettre  le  feu  en  plusieurs  lieux,  qui  fut  grosse 
pitié.  Toutesfois  depuis  les  François  la  remis- 
rent  en  bonne  ordre,  et  plus  forte  que  jamais. 

De  là  levèrent  leur  siège  l'Empereur  et  le  roy 
d'Angleterre,  etl'allèrent  planter  devant  la  ville 
de  Tournay ,  qui  se  feust  assez  deffendue,  si  les 
habitans  eussent  voulu  accepter  le  secours  des 
François  qu'on  leur  vouloit  bailler;  mais  ilz  di- 
rent quilz  se  deffcndroient  bien  d'eulx-mesmes; 
dont  mal  leur  en  print ,  car  leur  ville  fut  prinse 
et  mise  es  mains  du  roy  d'Angleterre,  qui  la 
fortiffia  à  merveilles. 

L'yver  estoit  desjà  avancé ,  parquoy  fut  l'ar- 
mée rompue;  et  se  retira  le  roy  d'Angleterre  en 
son  royaulme  ,  et  l'Empereur  en  Almaigne.  Pa- 
reillement le  camp  du  roy  de  I-'rance  se  deffist  ; 
et  se  logea-l'on  par  les  garnisons,  sur  les  fron- 
tières de  Picardie. 

Il  faultsçavoir  une  chose,  qui  est  digne  d'estre 
mis  par  ezcript.  C'est  que ,  durant  le  camp  du 
roy  d'Angleterre  et  de  l'Empereur,  en  Picar- 
die, les  Suysses,  ennemys  pour  lors  du  roy  de 
France ,  le  seigneur  de  Vergy  et  plusieurs  lans- 
qiienetz,  en  nombre  de  bien  trente  mille  hommes 
de  guerre,  descendirent  en  Bourgongne,  où  gou- 
verneur estoit  le  vertueux  seigneur  de  La  Tri- 
moille,  qui  pour  l'heure  estoit  au  pays.  Et,  pour 
n'avoir  puissance  à  les  combatre  aux  champs, 
fut  contrainct  se  retirer  dedans  Dyjon ,  devant 
laquelle  ville  il  espéroit  arrester  ceste  grosse 
armée,  qui  peu  après  y  vint  mettre  le  siège  en 
deux  lieux,  et,  icelluy  assis,  la  canonnèrent  fu- 
rieusement. Le  bon  seigneur  de  La  Trimoille 
faisoit  son  devoir,  en  ce  qui  estoit  possible,  et 
luy-mesmes  jour  et  nuyt  estoit  aux  rampars. 

Mais  quand  il  veit  les  berches  faictes ,  et  si 
mal  garny  de  gens  de  guerre  qu'il  estoit,  cong- 
neut  à  l'œil  que  la  ville  s'en  alloit  perdue,  et 
par  conséquent  le  royaulme  de  France  en  gros 
dangier  (  car  si  Dyjon  eust  esté  prins ,  ils  feus- 
sent  allez  jusques  à  Paris);  si  fist  secrètement 
traicter  avecques  les  Suysses,  et  leur  fist- faire 
plusieurs  belles  remonstrances ,  des  biens  et 
honneurs  qu'ilz  avoient  receuz  de  la  maison  de 
France,  et  qu'il  espéroit  qu'en  brief  seroient  en- 
cores  amys  plus  que  jamais  ;  et  que ,  quant  ilz 
entendroient  bien  leurs  affaires,  la  ruyne  de  la 
maison  de  France  estoit  à  leur  grant  désavan- 
tage. Ils  entendirent  à  ces  propos ,  et  encores. 
sur  sauf-conduit ,  furent  d'accord  qu'il  allast 


parler  à  eulx  :  ce  qu'il  fist,  et  si  bien  les  mena, 
et  de  si  belles  parolles ,  aussi  moyennant  cer- 
taine grosse  somme  de  deniers  qu'il  leur  promist 
(pour  seureté  de  laquelle  leur  bailla  pour  hos- 
taiges  son  nepveu  le  seigaieur  de  xMaizieres,  le 
seigneur  de  Rochefort,  fils  du  chancelier  de 
France,  et  plusieurs  bourgeois  de  la  ville  ) , 
qu'ilz  s'en  retournèrent.  De  ceste  composition 
fut  blasmé  ledit  seigneur  de  La  Trimoille  de 
plusieurs;  mais  ce  fut  à  grand  tort,  car  jamais 
homme  ne  fist  si  grant  service  en  France  poui- 
ung  jour,  que  quand  il  fist  retourner  les  Suysses 
de  devant  Dyjon;  et  depuis  l'a-on  bien  congneu 
en  plusieurs  manières. 

Le  bon  roy  Loys  douziesme,  en  ceste  année 
151.3,  eut  de  terribles  affaires,  et  ses  alliez 
aussi,  dont  l'ung  des  plus  apparens  estoit  le  roy 
d'Escosse  (1) ,  qui  en  une  bataille,  cuydant  en- 
trer en  Angleterre ,  fut  deffaict  par  le  duc  de 
Norfort,  lieutenant  du  roy  d'Angleterre,  et  lu\- 
mesmes  y  fut  tué.  Or,  quelque  chose  qu'il  y 
eust,  le  roy  de  France  estoit  tant  aymé  de  ses 
subjectz,  que  ,  à  leur  requeste,  Dieu  luy  ayda: 
et,  combien  que  la  pluspart  des  princes  d'Eu- 
rope eussent  juré  sa  ruyne,  et  mesmement  tous 
ses  voisins,  garda  très-bien  son  royaulme.  Du 
partement  de  Picardie  s'en  retourna,  par  ses 
petites  journées,  en  sa  ville  de  Bloys,  qu'il  ay- 
moit  fort,  parce  qu'il  y  avoit  prins  sa  naissance  ; 
mais  guère  n'y  séjourna  que  ung  grant  et  irré- 
parable malheur  luy  advinst,  comme  vous  orrez. 

<><x> 
CHAPITRE  LVIII. 

Du  (respas  de  la  magnanymc  et  vertnruse 
princesse  Anne,  ro\jne  de  France  et  du- 
chesse de  Bretaigne.  Du  mariage  du  roy 
Loys  douz-iesme  avecques  Marie  (F Angle- 
terre ;  et  de  la  mort  dudit  roy  Loys. 

Le  bon  roy  de  France ,  Loys  douziesme,  après 
avoir  passé  toutes  ses  fortunes  en  ceste  année 
1513,  et  qu'il  eut  fait  asseoir  ses  garnisons  en 
Picardie,  s'en  retourna  en  sa  ville  de  Bloys,  où 
il  se  vouloit  resjouyr  quelque  peu  ;  mais  le  plai- 
sir qu'il  y  pensoit  prendre  luy  tourna  en  grande 
douleur  et  tristesse;  car,  environ  le  connnence- 
ment  de  janvier,  sa  bonne  compaigneet  ospouse, 
Anne,  royne  de  France  et  duchesse  de  Bretai- 
gne, tumba  malade  fort  griefvement  ;  car,  quel- 
ques médicins  que  le  Roy  son  mary  ny  elle  eus- 
sent pour  luy  ayder  à  recouvrer  santé,  en  moins 
de  huyt  jours  rendit  l'ame  a  Dieu  ;  qui  fut  dom- 

(1)  Jacques  IV,  aïeul  île  Marie  Stuarl. 

maige  nompareil  pour  le  royaulme  de  France,  et 
dueU  perpétuel  pour  les  Bretons.  La  noblesse 
des  deux  pays  y  llst  perte  inestimable  ;  car  de 
plus  magnanyme  ,  plus  vertueuse  ,  plus  sage  , 
plus  libéralle,  ne  plus  accomplie  princesse  n'a- 
voit  porté  couronne  en  France,  depuis  qu'il  y  a 
eu  tiltre  de  royne. 

Les  François  et  Bretons  ne  plaignirent  pas 
seuUement  son  trespas,  mais  es  Almaigues,  Es- 
paignes,  Angleterre,  Escosse,  et  en  tout  le  reste 
de  TEurope,  fut  plaincte  et  plorée.  Le  Roy  son 
mary  ne  donnoit  pas  les  grands  sommes  de  de- 
niers ,  de  paour  de  fouller  son  peuple,  mais 
ceste  bonne  dame  y  satisfaisoit  ;  et  y  avoit  peu 
de  gens  de  vertus  en  ses  pays,  à  qui  une  fois  en 
sa  vie  u'eust  fait  quelque  présent.  Pas  n'avoit 
trente  et  huyt  ans  acomplis ,  la  gentille  prin- 
cesse, quand  cruelle  mort  en  fist  si  grant  dom- 
mage à  toute  noblesse;  et  qui  vouldroit  ses  ver- 
tus et  sa  vie  décripre,  comme  elle  a  mérité,  il 
fauldroit  que  Dieu  list  ressusciter  Cicéro  ,  pour 
le  latin  ,  et  raaistre  Jehan  de  ATeung ,  pour  le 
fraucois ,  car  les  modernes  n'y  sçauroient  at- 
taindre. 

De  ce  tant  lamentable  et  très-piteux  trespas 
en  fut  le  bon  roy  Loys  si  affligé,  que  huyt  jours 
durant  ne  faisoit  que  larmoyer,  souhaitant  à 
toute  heure  que  le  plaisir  de  Nostre-Seigneur 
feust  luy  aller  tenir  compaignie.  Tout  le  recon- 
fort qui  luy  demoura  ,  c'estoit  que  de  luy  et  de 
la  bonne  trespassée  estoient  demourées  deux 
bonnes  et  belles  princesses,  Claude,  et  Renée, 
qui  avoit  environ  trois  ans.  Elle  fut  menée  à 
Sainct-Denys,  et  là  enterrée,  et  luy  fut  fait  son 
service,  tant  audit  Bloys  que  audit  lieu  de  Sainct- 
Denys,  autant  sollempnel  qu'il  fut  possible.  Plus 
de  trois  moys  entiers,  par  tout  le  royaulme  de 
France ,  et  par  la  duché  de  Bretaigne  ,  n'eust-on 
oui  parler  d'autre  chose  que  de  ce  lacrymable 
trespas  ;  et  croy  certainement  qu'il  en  souvient 
encores  à  plusieurs,  car  les  grans  dons,  le  doulx 
recueil,  et  gracieul.x  parler  qu'elle  faisoit  à  chas- 
cun,  la  rendront  immortelle. 

Environ  le  moys  de  may  après ,  qu'on  disoit 
1.514,  espousa  monseigneur  François,  duc  de 
Valois  et  d'Angolesme  ,  prochain  héritier  de  la 
couronne  ,  madame  Claude  ,  aisnée  fille  de 
France  et  duchesse  de  Bretaigne,  au  lieu  de 
Sainct-Germain-en-Laye. 

En  ladicte  année,  et  environ  le  moys  d'octo- 
bre ,  par  le  moyen  du  seigneur  de  Longueville, 
luy  estant  prisonnier,  qui  avoit traicte  le  ma- 
riage en  Angleterre  du  roy  Loys  et  de  madame 
Marie,  seur  audit  roy  d'Angleterre,  fut  icelle 
dame  amenée  à  Abbeville,  où  ledit  seignAn- 
l'espousa.  Il  n'avoit  pas  grant  besoing  d'estre 


marié ,  pour  beaucoup  de  raisons ,  et  aussi  n'en 
avoit-il  pas  grant  vouloir;  mais,  parce  qu'il  se 
voyoit  en  guerre  de  tous  costez,  qu'il  n'eustpeu 
soustenir  sans  grandement  fouller  son  peuple, 
ressembla  au  pellican  ;  car,  après  que  la  royne 
Marie  eut  fait  son  entrée  à  Paris ,  qui  fut  fort 
triomphante,  et  que  plusieurs  joustes  et  tour- 
nois furent  achevez ,  qui  durèrent  plus  de  six 
sepmaines,  le  bon  Roy  qui ,  à  cause  de  sa  femme , 
avoit  changé  toute  manière  de  vivre  (  car,  où 
souloit  disner  à  huyt  heures,  convenoit  qu'il  dis- 
nast  à  midy,  où  il  se  souloit  coucher  à  six  heu- 
res du  soir,  souvent  se  couchoit  à  minu.\  t  ),  tumba 
malade  à  la  fin  du  moys  de  décembre;  de  la- 
quelle maladie  tout  remède  humain  ne  le  peult 
garantir  qu'il  ne  rendist  son  ame  à  Dieu,  le  pre- 
mier de  janvier  ensuyvant,  après  la  minuyct. 
Ce  fut  en  son  vivant  ung  bon  prince ,  saige  et 
vertueux  ,  qui  maintint  son  peuple  en  paix,  sans 
le  fouller  aucunement,  fors  que  par  contraincte. 
Il  eut  en  son  temps  du  bien  et  du  mal  beau- 
coup; parquoy  il  avoit  ample  congnoissance  du 
monde.  Plusieurs  victoires  obtint  sur  ses  enne- 
mys;  mais,  sur  la  fin  de  ses  jours,  fortune  luy 
tourna  ung  peu  son  effrayé  visaige.  Le  bon 
prince  fut  plainct  et  ploré  de  tous  ses  subjectz, 
et  non  sans  cause,  car  il  les  avoit  tenuz  en  paix 
et  en  grande  justice  ;  de  façon  que,  après  sa  mort, 
et  toutes  louenges  dictes  de  luy,  fut  appelé  Père 
du  Peuple.  Ce  tiltre  luy  fut  donné  à  bonne  rai- 
son. 11  n'avoit  pas  encores  cinquante-six  ans, 
quant  il  paya  le  tribut  de  nature.  On  le  porta 
enterrer  à  Sainct-Denys,  avecques  ses  bons  pré- 
décesseurs ,  en  grans  pleurs  et  criz,  et  au  grant 
regret  de  ses  subjectz. 

Après  luy ,  succéda  à  la  Couronne  Françovs, 
premier  de  ce  nom,  en  l'aage  de  vingt  ans,  beau 
prince  autant  qu'il  en  y  eust  point  au  monde, 
lequel  avoit  espousé  madame  Claude  de  France, 
fille  aisnée  du  Roy  son  prédécesseur,  et  duchesse 
de  Bretaigne.  Jamais  n'avoit  esté  veu  roy  en 
France  de  qui  la  noblesse  s'esjouyst  autant.  Et 
fut  mené  sacrer  à  Reims  (1),  accompaigné  de 
tous  ses  princes  ,  gentilz-hommes  et  officiers, 
dont  il  y  avoit  si  grand  nombre  que  c'est  quasi 
chose  incroyable  ;  et  fault  dire  que  les  logis 
estoient  pressez;  car  il  n'y  avoit  grant,  moyen, 
ne  petit ,  qu'ilz  ne  voulsissent  estre  de  la  feste. 


(!)  Ciiampicr,  qui  assista  au  sacre  de  François  I", 
remarque  que  cette  c<?rénionie  fut  faite  de  nuit. 

CHAPITRE  LIX. 

Comment  le  roij  de  France  Fmnçoys,  premier 
de  ce  nom  ,  ixissa  les  monts  ^  et  comment  il 
envoija  devant  le  bon  Chevalier  sans  paour 
et  sans  l'cprouche;  et  de  la  prinse  du  sei- 
gneur Prospre  Coulonne ,  par  sa  subtilit/'. 

Après  le  sacre  du  roy  François,  premier  de  ce 
nom,  et  sa  couronne  prinse  à  Sainct-Denys,  s'en 
revint  faire  son  entrée  à  Paris,  qui  fut  la  plus 
gorgiase  et  triuraphante  qu'on  ait  jamais  veu 
en  France,  car  de  princes,  ducz,  contes  et  gen- 
tilz-hommes  en  armes,  y  avoit  plus  de  mille  ou 
douze  cens.  L'entrée  faicte,  y  eut  plusieurs  jous- 
tes  et  tournoiz  en  la  rue  Sainct-Anthoine  ,  où 
chascun  fist  le  mieulx  qu'il  peut.  Ledit  seigneur 
s'y  tint  jusques  après  Pasques,  où  ,  ce  pendant, 
se  traicta  l'appoinctement  de  luy  et  de  l'arche- 
duc,  conte  de  Flandres ,  moyennant  le  mariage 
de  luy  et  de  madame  Renée  de  France ,  belle- 
seur  du  Roy.  Il  y  fut  aussi  fait  d'aultres  maria- 
ges :  comme  de  madame  Marie  d'A^É|im'e  , 
lors  vefve  du  feu  roy  Loys  douziesme^^Huai- 
rière  de  France,  avec  le  duc  de  Suffort^lRsire 
Charl|^^randon ,  qui  estoit  fort  aymé  du  roy 
d'AngHJlPe,  son  maistre  ;  et  du  conte  de  Nansso 
à  la  seurau  prince  d'Orenge.  Le  duc  de  Bour- 
bon fut  faict  connestable  de  France  ;  et,  environ 
le  mois  de  may,  partirent  de  Paris,  en  l'an  1.515, 
et  s'en  vindrent,  leurs  belles  petites  journées ,  à 
Amboise,  où  le  gentil  duc  de  Lorraine  espousa 
la  seur  germaine  dudit  duc  de  Bourbon. 

Durant  toutes  ces  choses,  faisoit  le  roy  de 
France  secrètement  préparer  son  voyage  pour 
la  conqueste  de  sa  duché  de  Milan;  et  peu  à 
peu  envoyoit  son  armée  vers  le  Lyonnois  et 
Daulphiné,  où  desjà  estoit  le  bon  Chevalier, 
lors  son  lieutenant  au  pays  ,  ouquel  il  estoit  au- 
tant aymé  que  s'il  eust  esté  leur  naturel  sei- 
gneur. Or,  comme  par  cy-devant  avez  entendu 
en  plusieurs  passaiges ,  tousjours  en  allant  sur 
les  ennemys  estoit  voulentiers  le  bon  Chevalier 
mis  devant,  et  au  retourner  derrière,  comme 
encores  il  fut  en  ce  voyage ,  car  il  fut  envoyé 
avecques  sa  compaignie  et  trois  ou  quatre  mille 
hommes  de  pied  sur  les  confins  du  Daulphhié, 
et  des  terres  du  marquis  de  Saluées  ,  lesquelles 
il  avoit  toutes  perdues  ,  excepté  ung  chasteau 
appelle  Ravel ,  assez  fort.  Es  places  du  marquis 
de  Saluées  y  avoit  gros  nombre  de  Suysses  en 
garnison ,  et  mesmement  y  faisoit  résidence  le 
seigneur  Prospre  Coulonne ,  lors  lieutenant-gé- 
néraHïu  Pape ,  qui  tenoit  tout  le  pays  en  apa- 
tis ,  et  en  faisoit  ce  qu'il  vouloit  ;  fort  bîen  estoit 

acompaigné,  comme  de  trois  cens  hommes-d'ar- 
mes d'eslite ,  montez  comme  saint  George  ,  et  si 
avoit  quelques  chevaulx-légiers.  Le  bon  Cheva- 
lier secrètement  sentoit ,  par  ses  espies ,  ouquel 
lieu  ce  seigneur  Prospre  repairoit  le  plus  sou- 
vent ,  et  tant  en  enquist  qu'il  congneut  à  la  vé- 
rité que ,  s'il  avoit  puissance  pareille  à  la  sienne, 
quant  aux  gens  de  cheval ,  il  luy  feroit  une  mau- 
vaise compaignie.  Si  en  advertit  le  duc  de  Bour- 
bon ,  connestable  de  France ,  qui  estoit  à  Brian- 
son,  au  Daulphiné,  lequel  le  fist  entendre  au 
Roy ,  qui  desjà  estoit  à  Grenoble ,  pour  parache- 
ver son  voyage  ;  et ,  selon  la  demande  que  fai- 
soit le  bon  Chevalier,  furent  souhdainement 
envoyez  trois  cappitaines  triumphans  avec  leurs 
bendes ,  les  seigneurs  de  La  Palice  ,  d'Ymber- 
court  et  d'Auljigny.  Il  estoit  venu  quelques 
bonnes  nouvelles  au  bon  Chevalier,  parquoy, 
par  ung  lieu  appelle  Dronyez ,  descendit  en  la 
plaine  du  Piémont,  dont  fut  adverty  ce  sei- 
gneur Prospre  ;  mais,  par  ce  qu'il  entendit  qu'il 
n'avoit  que  sa  compaignie  ,  n'en  list  pas  grosse 
estime ,  et  disoit  souvent  en  son  langaige  : 
Questo  Bayardo  apassato  ghj  monti^  lopren- 
dero  corne  îino  pipione  in  la  (jabia.  De  toutes 
ces  paroles  estoit  bien  adverty  le  bon  Chevalier, 
et  aussi  estoit  acerténé  comment  les  bons  cap- 
pitaines marchoient  pour  parachever  l'entre- 
prise. 

Le  seigneur  de  Morète ,  de  la  maison  du  So- 
lier,  et  ung  sien  cousin  Pymontois,  s'en  mes- 
loient  d'une  grande  ruse ,  et  en  faisoient  très- 
bien  leur  debvoir,  de  sorte  que  la  chose  fut  con- 
clute  que  l'on  yroit  trouver  le  seigneur  Prospre 
dedans  la  ville  de  CarmaignoUe,  en  laquelle 
nuyt  on  entroit  par  le  chasteau,  ouquel  on  avoit 
intelligence ,  mais  que  les  cappitaines  françois 
feussent  arrivez,  qui  ne  séjournèrent  guères. 
et  se  vindrent  tous  rendre  en  la  plaine  du  Py- 
mont,  en  une  petite  ville,  dicte  Saveillan,en 
laquelle  ils  trouvèrent  le  bon  Chevalier ,  qui  les 
receut  au  mieulx  qu'il  peut.  Bien  leur  dist  : 
a  Messeigneurs  ,  il  ne  nous  fault  pas  reposer  ici, 
..  car,  si  le  seigneur  Prospre  scet  vostre  arri- 
»  vée ,  nostre  entreprise  s'en  va  rompue ,  car  il 
»  se  retirera ,  ou  bien  appellera  les  Suysses  à 
..  son  secours ,  dont  il  y  a  bon  nombre  à  Pynerol 
»  et  à  Saluées.  Je  suis  d'advis  que  nous  facions 
»  bien  repaistre  noz  chevaulx  ceste  nuyt,  et 
.,  puis,  au  point  du  jour,  nous  parachèverons 
..  nostre  affaire.  Il  y  a  grosse  eaue  à  passer, 
»  mais  le  seigneur  de  Morète  ,  que  vècy  pré- 
..  sent,  scet  un  gué  où  il  nous  mènera  sans  dan- 
>'  gier.  " 

Ainsi  fut  la  chose  conclnte ,  et  s'en  alla  chas- 
cun   reposer  uny  petit ,  mais  on  regarda  pre- 

mier  si  riens  failloit  aux  chevaulx  ;  et ,  quant  ce 
vint  deux  ou  trois  heures  après  la  raynuyt ,  tout 
homme  monta  à  cheval  sans  grant  bruyt.  Le 
seigneur  Prospre  estoit  dedans  Carmaignolle, 
et  avoit  bien  entendu  ,  par  ses  espies,  que  les 
François  estoient  à  la  campaigne.  Il  ne  s'en 
effrayoit  guères,  car  pas  ne  cuydoit  qu'il  y  eust 
autre  compaignie  en  la  plaine  que  celle  du  bon 
Chevalier,  et  n'estoit  point  délibéré  de  desloger 
de  Carmaignolle  ,  n'eust  esté  que  le  soir,  dont 
les  François  luy  cuidoient  trouver  le  matin,  il 
eut  des  nouvelles  pour  se  retirer  à  Pynerol,  affin 
d'entendre  aux  affaires  ;  parce  qu'on  sçavoit  au 
vray  que  les  François  estoient  aux  passages. 
Si  deslogea  non  pas  trop  matin ,  et  se  mist  à 
chemin  ,  très-bien  en  ordre,  pour  s'en  aller  dis- 
ner  à  une  petite  villette,  à  sept  ou  huyt  milles 
de  là,  appellée  Villefranche. 

Quant  les  François  furent  arrivez  devant  le 
chasteau  de  Carmaignolle  ,  parlèrent  au  Caste- 
lan  ,  qui  leur  dist  comment  il  n'y  avoit  pas  ung 
quart-d'heure  que  le  seigneur  Prospre  et  ses 
gens  estoient  deslogez;  dont  ilz  furent  si  très- 
marriz  qu'on  ne  pourroit  penser  ,  et  se  misrent 
en  conseil  qu'ilz  dévoient  faire.  Les  ungs  vou- 
loient  aller  après,  autres  faisoient  des  doubtes; 
mais,  quant  chascun  eut  parlé,  le  bon  Cheva- 
lier dist:  «Messeigneurs,  puisque  nous  sommes 
»  si  avant,  je  suis  d'advis  que  nous  poursuy- 
>'  vons.  Si  nons  les  rencontrons  à  la  campaigne, 
>.  il  y  aura  beau  butin  ,  s'il  ne  nous  en  demoure 
»  quelcun.  —  Par  Dieu  ,  dist  le  seigneur  d'Ym- 
»  bercourt ,  oncques  homme  ne  dist  mieulx.  » 
Les  seigneurs  de  La  Palice  et  d'Aubigny  n'al- 
lèrent pas  à  rencontre ,  et  commencèrent  à  mar- 
cher ;  mais ,  devant,  envoyèrent  en  habit  dissi- 
mulé le  seigneur  de  Morète  ,  pour  entendre  en 
quel  estât  seroient  leurs  ennemys.  Si  fist  si 
bonne  diligence  qu'il  sceut  au  vray  que  le  sei- 
gneur Prospre  et  sa  bende  disnoient  à  Ville- 
franche.  Hz  furent  bien  aises,  et  conclurent  en 
leur  affaire,  qui  fut  tel  :  c'est  que  le  seigneur 
d'^^'mbercourt  marcheroit  devant  avec  cent  ar- 
chiers,  et ,  ung  gect  d'arc  après  ,  le  suyvroit  le 
bon  Chevalier  avec  cent  hommes-d'armes,  et 
les  seigneurs  de  La  Palice  et  d'Aubigny  yroient 
après  avec  tout  le  reste  de  leurs  gens.  Or  enten- 
dez qu'il  advint. 

Le  seigneur  Prospre  avoit  bonnes  espies,  et 
fut  adverty  ,  en  allant  à  la  messe  dedans  ceste 
l)etite  ville  de  Villefranche,  que  les  François  es- 
toient aux  cliamps  eu  gros  nombre  ;  il  fist  res- 
ponse,  en  son  langage ,  qu'il  sçavoit  bien  qu'il 
n'y  avoit  que  le  cappitaine  Bayart  et  sa  bende  , 
si  les  autres  ne  sont  voliez  i)ar-dessus  les  mon- 
taignes.   \insi  qu'il  retournoit  de  la  messe,  vin- 


drent  encores  d'autres  espies,  qui  luy  dirent  : 
«  Seigneur ,  je  vous  advertys  que  j'ay  laissé  près 
»  d'icy  plus  de  mille  chevaulx  des  François,  et 
»  vous  viennent  trouver  icy,  »  Il  fut  ung  peu 
esbahy.  Si  regarda  ung  gentil-homme  des  siens 
auquel  il  dist  :  «  Prenez  vingt  chevaulx,  et  al- 
»  lez  le  chemain  de  Carmaignolle ,  jusques  à 
»  deux  ou  trois  milles  d'icy  ;  et  regardez  si  ver- 
»  rez  riens  qui  puisse  nuyre.  » 

Ce  pendant  il  commanda  au  mareschal  des 
logis  de  ses  bendes  ,  qu'il  fist  sonner  la  trom- 
pette ,  et  qu'il  allast  faire  le  logis  à  Pyneiol,  où 
il  le  suyvroit ,  mais  qu'il  eust  mengé  ung  mor- 
ceau. Il  fist  son  commandement  sur  l'heure.  Les 
François  marchoient  tousjours  selon  l'ordon- 
nance cy-devant  dicte,  et  approchèrent  Ville- 
franche  d'environ  mille  et  demy,  où,  en  sor- 
tant d'ung  petit  tailliz  ,  vont  rencontrer  ceulx 
que  le  seigneur  Prospre  envoyoit  pour  les  des- 
couvrir. Lesquelz ,  quant  il  les  advisèrent ,  com- 
mencèrent à  tourner  le  doz  ,  et ,  à  bride  abattue, 
retourner  devers  Villefranche.  Le  gentil  sei- 
gneur d'Ymbercourt  leur  donna  la  chasse  à  tire 
de  cbeVal;  et  manda  au  bon  Chevalier,  par  ung 
arch^jjgu'il  se  hastast.  Il  ne  luy  convint  pas 
dire  i^ux  fois.  Avant  que  les  gens  du  seigneur 
Prospre  eussent  gaigné  Villefranche,  |||à  tout 
le  moins  ainsi  qu'ilz  vouloient  rentKer  en  la 
porte,  les  attaignit  le  seigneur  d'Ymbercourt, 
qui  commença  à  crier  :  France!  France!  On 
voulut  serrer  la  porte,  mais  il  les  en  garda  tant 
qu'il  peut,  et  y  fist  d'armes  le  possible,  sans 
estre  blessé  ,  fors  ung  peu  au  visaige. 

Ce  pendant  va  arriver  le  bon  Chevalier  ,  qui 
fist  ung  bruyt  merveilleux ,  en  sorte  qu'ilz  gai- 
gnèrent  la  porte.  Ce  mareschal  des  logis ,  qui  jà 
estoit  monté  à  cheval ,  avecques  aucuns  gens- 
d'armes,  et  s'en  cuydoit  aller  à  Pynerol ,  ouyt  le 
bruyt ,  si  se  va  gecter  en  la  place ,  et  se  voulut 
mettre  en  deffence,  mais  tout  cela  fut  poussé 
par  terre ,  et  en  fut  tué  une  partie.  Les  seigneurs 
de  La  Palice  et  d'Aubigny  arrivèrent,  qui  mis- 
rent garde  à  la  premièi'e  porte,  et  en  allèrent 
garder  une  autre ,  affin  que  personne  n'eschap- 
past ,  car  il  n'y  en  avoit  que  ces  deux  en  la 
ville;  mais  il  ne  fut  possible  de  si  bien  les  gar- 
der ,  que  par  dessus  la  petite  planchète  qui  est 
joignant  du  pont-leviz  ne  se  sauvassent  deux 
Albanoys,  qui ,  comme  se  tous  les  dyables  les 
eussent  emportez ,  coururent  dire  à  une  troppe 
de  quatre  mille  Suysses ,  qui  n'estoient  que  à 
trois  milles  de  là  ,  le  meschief  qui  estoit  advenu 
au  seigneur  Prospre.  Lequel,  ce  pendant,  fut 
assailly  en  son  logis  H\  ou  il  disnoit ,  et  se  vou- 

(1)  «  Il  (  Prospcr  Colone  )  csloit  à  lablc  et  disnoit  ; 

lut  deffendre  comme  homme  de  guerre  qu'il  es- 
toit  ;  mais ,  quant  il  congneut  que  peu  luy  vaul- 
droit  son  effort ,  et  qu'il  entendit  les  noms  des 
cappitaines  qui  estoient  là  assemblez  ,  se  rendit, 
au  plus  grant  regret  du  monde,  mauldissant  sa 
fortune  d"avoir  ainsi  esté  surpris ,  et  que  Dieu 
ne  luy  avoit  fait  ceste  grâce  d'avoir  trouvé  les 
François  aux  champs. 

Le  bon  Chevalier,  oyans  ces  parolles ,  le  re- 
eonfortoit  le  niieulx  qu'il  povoit,  en  luy  disant  : 
«  Seigneur  Prospre ,  c'est  l'heur  de  la  guerre , 
»  une  fois  perdre  et  l'autre  gaigner  :  »  mais 
tousjours  y  avoit-il  meslé  quelque  mot  joyeulx; 
et  disoit  encores  :  «  Seigneur  Prospre ,  vous 
»  souhaitez  nous  avoir  trouvez  à  la  campaigne  : 
»  je  vous  prometz  ma  foy  que  ne  le  deveriez  pas 
"  vouloir  pour  la  moytié  de  vostre  bien  ;  car, 
»  à  la  fureur  et  ou  talent  de  bien  combatre 
"  qu'estoient  noz  gens ,  eust  esté  bien  difficille 
»  que  vous  ne  nulz  des  vostres  feussiez  eschap- 
"  pez  vifz.  >'  Le  seigneur  Prospre  respondoit 
froidement  :  «  J'eusse  bien  voulu  ,  s'il  eust  pieu 
>>  à  Nostre-Seigneur,  prendre  sur  ce  hazart  l'ad- 
»  venture.  »  Quant  et  le  seigneur  Prospre  furent 
pris  le  conte  Policastre ,  Pèttc  Morgant  et 
Charles  Cadamosto  ,  lesquelz  estoient  cappitai- 
taines  des  gens  de  guerre  estans  là ,  qui  furent 
aussi  prisonniers.  Et  puis  chaseun  se  mist  au 
pillage,  qui  fut  fort  grant  pour  si  petite  com- 
paignie  ;  car,  s'il  eust  esté  bien  mené ,  on  en 
eust  tiié  cent  cinquante  mille  ducatz  ;  et ,  entre 
autres  choses,  c'estoit  ung  trésor  des  chevaulx 
qui  y  furent  gaignez  ,  où  il  y  en  avoit  six  ou 
sept  cens,  dont  les  quatre  cens  estoient  de  pris  , 
tous  coursiers  ou  chevaulx  d'Espaigne  ;  et  a-l'on 
depuis  ouy  dire  au  seigneur  Prospre  que  ceste 
prise  luy  cousta  cinquante  mille  escus ,  tant 
en  vaisselle  d'or  et  d'argent,  argent  monnoyé  , 
que  autres  meubles. 

Les  François  n'eurent  pas  loysir  de  tout  em- 
porter; car  nouvelles  vindrent  que  les  Suysses, 
devers  lesquelz  ces  deux  Albanoys  estoient  al- 
lez ,  marchoient  le  grant  trot ,  et  estoient  desjà 
bien  près.  Si  furent  entre  eulx-mesmes  conseil- 
lez d'eulx  mettre  au  retour,  et  sonna  la  trom- 
pette à  ceste  fin.  Chaseun  prist  le  meilleur  de 
son   butin,   misrent  leurs  prisonniers   devant 

»  ses  serviteurs  lui  crièrent  :  Levez-vous,  seigneur  Pros- 

»  père,  vèez  cy  les  François  en  grosse  bande  :  si  sont 

»  desjà  en  ceste  porte.  Alors  le  seigneur  cria  :  Enfans, 

»  gardez  ceste  porte  ung  petit ,  jusques  soyons  un  peu 

»  acoustrés  pour  nous  défendre  (  laquelle  chose  fout 

»  faicte).  Mais  le  noble  Bayard  ,  d'ung  côté  feit  com- 

»  battre  ses  gens  à  la  porte  du  logis,  les  aultres  feit  es- 
»  cheller  les  fenestres,  et  entra  dedans ,  bien  armé ,  le 

»  premier;  si  cria:  Seigneur  Prosper,  où  estes-vous? 

»  rendez-vous,  aultrement  vous  estes  mort.  En  disant 


eulx ,  puis  s'en  retournèrent  ;  et ,  comme  ilz 
sortoient  par  une  porte ,  les  Suysses  entroient 
par  l'autre  :  mais  les  ungs  estoient  à  pied  et  les 
autres  à  cheval ,  qui  ne  s'en  soucyoient  guères. 
Ce  fut  une  des  belles  entreprinses  qui  deux  cens 
ans  devant  eust  esté  faicte  ;  et  le  seigneur 
Prospre ,  qui  se  ventoit  qu'il  prendroit  le  bon 
Chevalier  comme  le  pyjon  dedans  la  caige,  eut 
le  contraire  sur  luy-mesme  ,  et  tout  par  la  vigi- 
lance d'icelluy  bon  Chevalier.  Le  roy  de  France 
estoit  desjà  par  les  montaignes ,  où  jamais  n'a- 
voit  passé  armée;  et  eut  les  nouvelles  de  ceste 
belle  deffaicte,  à  la  moutaigne  de  Sainct-Pol , 
dont  il  fut  joyeulx  a  merveilles,  si  fut  toute  sa 
compaignie.  Or  n'est-il  riens  si  certain  que  la 
prinse  de  Prospre  Coulonne  fist  moult  de  service 
aux  François  ;  car  sans  cela  se  feust  trouvé  à  la 
bataille  qui  fut  quelque  temps  après  ;  et  par  son 
moyen  s'y  feussent  trouvez  tous  les  Espaignolz 
et  le  reste  de  l'armée  du  Pape,  qui  eiilx  assem- 
blez eussent  fait  nombre  de  mille  homraes- 
d'armes ,  qui  estoient  pour  faire  de  l'ennuy  et 
de  la  fascherie,  dont  on  se  passa  bien. 


CHAPITRE  LX. 

De  la  bataille  que  le  roy  de  France  François^ 
premier  de  ce  nom  ,  eut  contre  les  Suysses^ 
à  la  conqueste  de  sa  duché  de  Milan  où,  il 
démolira  victorieux;  et  comment  après  la 
bataille  gaignée ,  voulut  estre  fait  chevalier 
de  la  main  du  bon  Chevalier  sans  paour  et 
sans  reprouche. 

Le  roy  de  France,  qui  fut  l)ien  joyeulx  de  la 
prinse  du  seigneur  Prospre,  aussi  avoit-ii  rai- 
son ,  marcha  avecques  son  armée  le  plus  légière- 
ment  qu'il  peut ,  et  vint,  par  dedans  le  Pymont, 
à  Thurin,  où  le  duc  de  Savoye,  son  oncle,  le 
receut  honnestement. 

Les  Suysses  ,  qui  s'estoient  mis  sur  les  pas- 
sages ,  quant  ilz  sceurent  la  prinse  du  seigneur 
Prospre  et  la  rotte  de  sa  bende ,  les  habandon- 
nèrent  et  se  retirèrent  vers  Milan  où  ilz  furent 
tousjours  poursuyviz.  Quelque  propos  d'appoinc- 

))  cela,  la  porte  fut  gaignée,  et  par  force  entroient  en 
»  grosse  presse.  Quand  le  seigneur  Prosper  Colonne 
»  veit  que  la  maison  estoit  jà  pleine  ,  si  cria  :  Seigneurs 
»  François,  qui  est  vostre  capilaiiie?  Répond  Bayard  : 
»  C'est  moy,  seigneur.  —  Vostre  nom,  capitaine?  — 
»  Seigneur,  respond-il ,  je  suis  Bayard  de  France  ;  et 
»  voicy  le  seigneur  de  La  Palice,  et  le  seigneur  d'Au- 
n  bigny  et  Imbercourt,  la  fleur  des  capitaines  de  France. 
»  -Or,  dist  le  seigneur  Prosper,  j'ay  été  bien  surprins.  » 

(  Chcnnpicr.  ) 
38. 

temcut  se  mistsus,et  le  tenoit-1'on  quasi  concliul. 
Parquoy  le  duc  de  Gueldres,alyé  et  tousjours  loyal 
serviteur  de  la  maison  de  France ,  lequel  avoit 
amené  une  troppe  de  dix  mille  lansquenetz  au 
service  du  Roy,  s'en  retourna  en  ses  pays;  mais 
il  laissa  ses  gens  à  son  nepveu  ,  le  seigneur  de 
Guyse,  frère  de  ce  gentil  prince  le  duc  de  Lor- 
raine, et  à  iing  sien  lieutenant  qu'on  appclloil 
le  capitaine  IMiquel. 

Ce  propos  continua  tousjours  que  l'appoincte- 
m^ntse  feroit,  tant  que  l'armée  du  Roy  appro- 
cha à  douze  ou  quinze  milles  de  Milan  ,  ou 
s'estoient  retirez  les  Suysses ,  avecques  ce  bon 
prophète  le  cardinal  de  Syon  ,  qui  toute  sa  vie 
a  esté  ennemy  mortel  des  François ,  comme  en- 
cores  bien  le  monstra  à  ceste  fois  ;  car  néant- 
moins  que  le  seigneur  de  Lautrec  feust  allé  por- 
ter les  deniers  à  Galézas,  pour  satisfaire  au  pour- 
|)arlé  appoinctement,  ung  jeudy  au  soir,  presclia 
si  bien  ses  Suysses,  et  leur  remonstra  tant  de 
choses ,  que ,  comme  gens  désespérez,  sortirent 
de  Milan  ,  et  vindrent  ruer  sur  le  camp  du  roy 
de  France. 

Le  connestable,  duc  de  Bourbon ,  qui  menoit 
lavant-garde,  semist  en  ordre  incontinent,  et 
advertit  le  Roy  qui  se  vouloit  mettre  au  soup- 
per  ;  mais  il  le  laissa  là ,  et  s'en  vint  droit  vers 
ses  ennemys,  qui  estoient  desjà  meslez  à  l'es- 
carmouche qui  dura  longuement  devant  qu'ilz 
feusseut  au  grant  jeu.  Le  roy  de  France  avoit 
gros  nombre  de  lansquenetz,  et  voulurent  faire 
une  hardiesse  de  passer  ung  fossé  pour  aller 
trouver  les  Suysses,  qui  en  laissèrent  passer 
sept  ou  huyt  rencs,puis  les  vous  poussèrent ,  de 
sorte  que  tout  ce  qui  estoit  passé  fut  gecté  de- 
dans le  fossé.  Et  furent  fort  effrayez  lesditz 
lansquenetz;  et  n'eust  esté  le  seigneur  de  Guyse, 
(|ui  résista  à  merveilles ,  et  enfin  fut  laissé  pour 
mortjle  duc  de  Bourbon  ,  connestable,  le  gentil 
conte  de  Sainct-Pol  ,  le  bon  Chevalier  et  plu- 
sieurs autres ,  qui  donnèrent  au  travers  de  ceste 
bende  de  Suysses,  ilz  eussent  fait  grosse  fasche- 
rie  ,  car  il  estoit  jà  nuyt ,  et  la  nuyt  n'a  point 
de  honte.  Par  la  gendarmerie  de  l'avant-garde 
fut  le  soir  rompue  ceste  bende  de  Suysses,  où 
une  partie  d'environ  deux  mille  vint  passer  viz- 
a-viz  du  Roy,  qui  gaillardement  les  chargea.  Et 
y  eut  lourt  combat,  de  sorte  qu'il  fut  en  gros 
dangier  de  sa  personne  ;  car  sa  grant  buffe  y 
fut  percée  à  jour  d'un  coup  de  picque.  Il  estoit 
desjà  si  tard  que  l'on  ne  voyoit  pas  l'ung  l'autre; 
et  furent  contrainctz  pour  ce  soir  les  Suysses 
se  retirer  d'ung  costé  ,  et  les  François  d'ung 
autre  ,  et  se  logèrent  comme  ilz  pcurent ,  mais 
je  croy  bien  que  chascun  ne  reposa  pas  à  son 
ayse  ;  et  y  prist  aussi  bien  en  gré  la  fortune  le 


roy  de  France  que  le  moindre  de  ses  souldars', 
car  il  demoura  toute  la  nuyt  à  cheval  comme  les 
autres. 

Il  fault  sçavoir  une  chose  du  bon  Chevalier 
sans  paour  et  sans  reprouche,  qui  fut  bien  es- 
trange  et  très-dangereuse  pour  luy.  A  la  der- 
nière charge  qu'on  list  sur  les  Suysses  ,  le  soir, 
il  estoit  monté  sur  ung  gaillart  coursier,  qui  es- 
toit le  second,  car,  à  la  première  charge,  luy 
en  fut  tué  ung  entre  ses  jambes;  ainsi  qu'il  vou- 
lut donner  dedans,  fut  tout  enferré  de  picques, 
de  façon  que  sondit  cheval  fut  desbridé.  Quant 
il  se  sentit  sans  frain  ,  se  mist  à  la  course  ,  et , 
en  despit  de  tous  les  Suysses  ne  de  leur  ordre  , 
passa  tout  oultre  ;  et  emportoit  le  bon  Chevalier 
droit  en  une  autre  troppe  de  Suysses ,  n'eust 
esté  qu'il  rencontra  en  un  champ  des  seps  de 
vigne,  qui  tiennent  d'arbre  en  arbre  ,  où  il ,  par 
force ,  s'arresta. 

Le  bon  Chevalier  fut  bien  effrayé,  et  non 
sans  cause,  car  il  estoit  mort  sans  nul  remède  , 
s'il  feust  tumbé  entre  les  mains  des  ennemys. 
Il  ne  perdit  toutesvoyes  point  le  sens,  mais  tout 
doulcemcnt  se  descendit ,  et  gecta  son  armet  et 
ses  cuyssotz,  et  puis,  le  long  desfossez,  à  quatre 
beaulx  piedz,  se  retira  à  son  oppinion  vers  le 
camp  des  François ,  et  où  il  oyoit  crier  :  France! 
Dieu  luy  fist  la  grâce  qu'il  y  parvint  sans  dan- 
gier; et  encores  ,  qui  mieulx  lut  pour  luy,  c'est 
que  le  premier  homme  qu'il  trouva  fut  le  gentil 
duc  de  Lorraine  ,  l'ung  de  ses  maistres ,  qui  fut 
bien  esbahy  de  le  veoir  ainsi  à  pied.  Si  luy  fist 
ledit  duc  incontinent  bailler  ung  gaillart  cheval, 
qu'on  nommoit  Le  Carman ,  dont  luy-mesme 
autresfois  luy  avoit  fait  présent  et  fut  gaigné  à 
la  prinse  de  Bresse ,  et  à  la  journée  de  Ravenne 
fut  laisse  pour  mort ,  et  en  descendit  le  bon  Che- 
valier, parce  que  il  avoit  deux  coups  de  picque 
aux  flancs ,  et  en  la  teste  plus  de  vingt  coups 
d'cspée  ;  mais  le  lendemain  quelcun  le  trouva 
qu'il  paissoit,  et  commença  à  bannir,  parquoy 
fut  ramené  au  logis  du  bon  Chevalier,  qui  le  fist 
guarir.  Mais  c'estoit  une  chose  non  croyable 
que  de  son  faict ,  car,  comme  une  personne ,  se 
laissoit  coucher  et  mettre  tentes  en  ses  playos  , 
sans  remuer  aucunement  ;  et  depuis,  quant  il  , 
voyoit  une  espée,  couroit  l'empoigner  à  belles  | 
dens.  A'e  jamais  ne  fut  veu  ung  plus  hardy  che- 
val ,  et  y  feust  BucifaI  celluy  de  Alexandre. 

Quoy  que  ce  soit,  le  bon  Chevalier  fut  bien 
joyeulx  de  se  veoir  eschappé  de  si  gros  dangier 
et  remonté  sur  ung  si  bon  cheval  ;  mais  il  luy 
faschoit  qu'il  n'avoit  point  d'armet,  car  en  telz 
affaires  fait  moult  l'ort  dangereux  avoir  la  teste 
nue.  Il  advisa  ung  gentil-homme  ,  fort  son  amy, 
qui  faisoit  porter  le  sien  à  son  paige  ,  auquel  il 

dist  :  "  J'ay  paour  de  me  morfondre,  pouice  que 
..  j'ay  sué  d'avoir  si  longuement  esté  à  pied;  je 
"  vous  prie,  laictes-moy  bailler  vostre  armet 
»  que  vostre  homme  porte  ,  pour  une  heure  ou 
»  deux.  »  Le  gentil-homme ,  qui  ne  pcnsoit  pas 
à  ce  que  le  bon  Chevalier  entendoit ,  le  luy  fist 
bailler,  dont  il  fut  bien  ayse,  car  depuis  ne  le 
laissa  que  la  bataille  ne  feust  fmye  ,  qui  fut  le 
vendredy,  environ  dix  ou  unze  heures  ;  car,  des 
le  point  du  jour,  les  Suysses  voulurent  recom- 
mencer, et  vindrent  droit  à  l'artillerie  des  Fran- 
çois, dont  ilz  furent  bien  serviz.  Toutesfois  ja- 
mais gens  ne  combatirent  mieulx  ,  et  dura  l'af- 
faire trois  ou  quatre  bonnes  heures;  enfin  furent 
rompus  et  deffaicts  ,  et  en  mourut  sur  le  camp 
dix  ou  douze  mille.  Le  demeurant ,  en  assez  bon 
ordre  le  long  d'ung  grant  chemin  ,  se  retirèrent 
à  Milan,  où  ilz  furent  conduytz  à  coups  d'es- 
pée,  tant  par  les  François  que  par  le  cappitaine- 
général  de  la  seigneurie  de  Venise ,  messire 
Barthelome  d'Alvyano,  qui  peu  devant  estoit 
arrivé  avecques  le  secours  des  Véniciens  ;  et  y 
perdit  en  une  charge  qu'il  fist  deux  ou  trois  cap- 
pitaines,  entre  lesquelz  fut  le  filz  du  conte 
Pétllano.  Les  François  y  firent  grosse  perte, 
car,  dujeudy  ou  du  vendredy,  moururent  Fran- 
çois monsieur  de  Bourbon  ,  le  gentil  cappitaine 
Ymbercourt ,  le  conte  de  Sanxerre  et  le  seigneur 
de  Mouy  ;  et  y  furent  blessez  le  prince  de  Tal- 
mont  et  le  seigneur  de  Jîucy,  dont  depuis  mou- 
rurent. 

Le  Roy  se  mist  eu  conseil ,  pour  veoir  si  l'on 
poursuyvroit  les  Suysses  ou  non.  Plusieurs  fu- 
rent de  diverses  oppinions  :  enfin ,  il  fut  advi&é 
pour  le  mieulx  que  on  les  laisseroit  aller  ;  car 
ou  en  pourroit  bien  avoir  à  faire  le  temps  adve- 
nir. Le  jour  qu'ilz  deslogèrent  du  camp ,  de- 
mourèrent  à  Milan,  et  le  lendemain  en  partirent, 
tirans  en  leur  pays.  Hz  furent  poursuyviz  de 
quelques  gens,  mais  non  pas  à  l'extrémité; 
car  si  le  Roy  eust  voulu  ,  ne  s'en  feust  pas 
sauvé  ung. 

Le  soir  du  vendredy,  dont  flna  la  bataille  à 
l'honneur  du  roy  de  France  ,  fut  joye  démenée 
parmy  le  camp ,  et  en  parla-l'on  eu  plusieurs 
manières.  Et  s'en  trouva  de  mieulx  faisans  les 
ungs  que  les  autres  ;  mais  sur  tous  lut  trouvé 
que  le  bon  Chevalier,  pai-  toutes  les  deux  jour- 
nées, s'estoit  monstre  tel  qu'il  avoit  acoustumé 
es  autres  lieux ,  où  il  âvoit  esté  en  pareil  cas. 
Le  Roy  le  voulut  grandement  honnoier  ;  car  il 
print  l'ordre  de  chevalerie  de  sa  main.  Il  avoit 
bien  raison ,  car  de  meilleur  ne  l'eust  sceu 
prendre. 

Le  seigneur  Maximilian  Sforce,  quioccupoit 
la  duché  ,  comme  son  père  le  seigneur  Ludovic 


avoit  fait  autresfois,  demoura  ou  chasteau  de 
Milan  ,  où  on  mist  le  siège  ;  mais  guères  ne 
demoura  qu'il  ne  se  rendist  ;  et  luy  fut  faicte 
composition  ,  dont  il  se  contenta  :  et  s'en  allè- 
rent ceulx  qui  estoient  dedans,  leurs  bagues 
saufves. 

Je  laisseray  à  parler  de  tout  ce  qui  advint  en 
deux  moys  ;  mais  ou  moys  de  décembre  alla  le 
roy  de  France  visiter  le  Pape,  en  la  cité  de 
Boulongne ,  qui  luy  fist  gros  recueil.  Hz  eurent 
devis  ensemble  de  plusieurs  choses,  dont  je 
u'empescheray  aucunement  ceste  histoire. 


CHAPITRE  LXI. 

De  plusieurs  incidences  qui  udvindrent  en 
France,  YtaUe  et  Espaigne,  durant  trois 
ou  quatre  ans. 

Au  retour  de  Boulongne ,  le  roy  de  France 
vint  à  Milan  ,  où  ,  après  avoir  laissé  le  duc  de 
Bourbon ,  connestable  de  France ,  son  lieute- 
nant-général ,  s'en  retourna  en  ses  pays  ,  et  alla 
droit  en  Prouvence ,  où  il  trouva  sa  bonne  et 
loyal  le  espouse,  et  madame  sa  mère,  qu'il  avoit, 
à  son  partement  ,  laissée  régente  en  son 
royaulme. 

Vers  ceste  saison ,  trespassa  Ferrande ,  roy 
d'Arragon ,  qui  en  son  vivant  a  eu  de  belles  et 
grosses  victoires.  H  estoit  vigilant ,  cault  et 
subtil  ;  et  ne  trouve-l'on  guères  d'histoires  qui 
facent  mention  qu'on  l'aye  trompé  en  sa  vie  ; 
ains  durant  Icelle  augmenta  merveilleusement 
les  biens  de  son  successeur. 

Le  seigneur  Julian  de  Médicis ,  qu'on  appella 
duc  de  Modène,  frère  du  pape  Léon  ,  alla  aussi 
de  vie  à  trespas.  Il  eust  espousé  la  duchesse  de 
Nemours ,  fille  de  Savoye  et  tante  du  roy  de 
France. 

L'empereur  Maximilian  ,  desplaisant  de  la 
belle  victoire  qu'avoit  eue  le  roy  de  France  sur 
les  Suysses,  et  de  ce  qu'il  avoit  conquesté  sa 
duché  de  Milan  ,  assembla  gros  nombre  de  lans- 
quenetz  et  quelques  Suysses  du  canton  de  Zuric 
et  de  la  Ligue  grise  ;  et  s'en  vint  en  personne 
oudit  duché  de  Milan  ,  où ,  pour  la  grosse  puis- 
sance qu'il  avoit ,  le  connestable  ne  fut  pas  con- 
seillé de  l'attendre  à  lacampaigne,  et  se  retira 
avecques  son  armée  dedans  la  ville  de  IMilan  , 
où,  peu  de  jours  après ,  luy  vindrent  huyt  ou 
dix  mille  Suysses  de  secours.  Quoy  voyant  par 
l'Empereur,  qui  estoit  le  plus  souspeçonneux 
homme  du  monde ,  se  retira  en  ses  pays  :  il 
n'eut  pas  grant  honneur  en  son  enheprinse  ,  et 
le  connestable  y  acquist  gros  renom.  Le  bon 

Chevalier  fist  plusieurs  courses  sur  les  Almaiis  , 
et  eu  print  de  prisonniers  beaucoup  ;  mais  ja- 
mais n'en  avoit  que  la  picque  et  la  daiiue. 

L'année  ensuyvant ,  Jehan  ,  roy  de  "Navarre, 
qui  en  avoit  esté  spolié  par  Fcrrande,  roy  d'Ar- 
ragon  ,  alla  de  vie  ù  trespas. 

Oudit  an ,  environ  le  nioys  de  juillet ,  fut 
fait  certain  appoiuctement  entre  le  roy  de  France 
et  le  roy  de  Castille,  Charles,  paravant  ar- 
cheduc  d'Austriche ,  moyennant  le  mariage  de 
luy  et  de  Loyse  ,  lille  aisnée  de  France.  Il  fut 
conciud  en  la  ville  de  jNoyon  ;  mais  il  ne  dura 
guères.  Je  ne  feray  nul  discours  dudit  traicté , 
car  il  est  assez  escript  ailleurs. 

Environ  le  moys  d'octobre ,  fut  donné  le 
pardon  de  la  croisade  en  France,  par  pape  Léon, 
dont  il  sortit  beaucoup  de  scandalles  et  de  moc- 
queries,  à  l'occasion  des  prédicateurs  qui  di- 
soient beaucoup  plus  que  la  bulle  ne  portoit. 

Le  dernier  jour  de  février  1.517,  la  bonne, 
sage  et  très-parfaicte  royne  de  France,  Claude  , 
acoucha  de  son  premier  ûh  Françoys  ,  daulphin 
de  Viennoys,  en  la  ville  d'Amboise  ;  qui  fut  gros 
esjouyssemeut  par  tout  le  royaume  de  France. 
Et ,  entre  autres  villes ,  celle  d'Orléans  fist  mer- 
veilles ;  car,  durant  ung  jour  entier ,  y  eut  de- 
vant la  maison  de  la  ville  deux  fontaines  qui 
gectoient  vin  cléret  et  blanc  ;  et  par  ung  petit 
tuyau  sortoit  de  l'ypocras,  auquel  beaucoup  de 
gens  ,  après  qu'ilz  en  avoient  tasté ,  se  tenoient. 
Le  Daulphin  fut  baptisé  en  ladicte  ville  d'Am- 
boise, et  furent  parrains  pape  Léon  (mais  son 
Depveu,  le  magnilîcque  Laurens  de  Médicis,  le 
tint  pour  luy  ) ,  le  duc  de  Lorraine ,  et  madame 
la  duchesse  d'Alençon ,  commère.  Il  y  fut  fait 
fort  grosse  chère. 

Ce  seigneur  Laurens  de  Médicis,  en  ce  temps, 
espousa  une  des  filles  de  Boulongne,  et  l'em- 
mena en  Ytalie  ;  mais  elle  n'y  vesquit  guères,  ne 
luy  après  elle  :  toutesfois  d'eulx  deux  est  de- 
mourée  une  fille  (i). 

L'an  1.519  ,  alla  de  vie  à  trespas  l'empereur 
Maximilian,  qui  mist  beaucoup  de  gens  en 
peine.  Il  avoit  esté  en  son  vivant  de  bonne  na- 
ture ,  libéral  autant  que  fut  jamais  prince  :  et , 
s'il  eust  esté  puissant  de  biens  ,  il  eust  achevé 
beaucoup  de  choses  ;  mais  il  estoit  povre  selon 
son  cueur.  Le  filz  de  son  filz  ,  Charles  ,  roy  des 
Espaignes  ,  fut  esleu  empereur  après  luy. 


(1)  Celle  fille  fut  Calherinc  (Je  Médicis ,  femme  de 
Henri  II,  et  mère  de  François  II,  de  Charles  IX  et  de 
Henri  III. 


CHAPITRE  LXII. 

Comment  messire  Robert  de  La  Marc/ie  jht 
quelques  courses  sur  les  pays  de  l'esleu  E?n- 
jjercury  qui  dressa  grosse  année,  et  de  ce 
qxC'd  en  advint. 

Peu  de  temps  après ,  ne  sçay  (jui  en  donna 
le  conseil ,  le  seigneur  de  Sedan  ,  qu'on  nomme 
messire  Robert  de  La  Marche ,  qui  pour  lors  es- 
toit  au  service  du  roy  de  France  ,  fist  quelques 
courses  sur  les  pays  de  l'esleu  Empereur,  qui 
com.mença  à  lever  grosse  armée  ,  et  telle  qu'il 
fut  maistre  et  seigneur  de  la  campaigne.  Les 
chiefz  de  son  armée  estoient  le  conte  de  Xansso  et 
ung  autre  cappitaine,  nommé  Francisque,  gaillart 
homme  à  la  guerre,  et  qui  avoit  bon  crédit  parmy 
les  compaignons.  Hz  estoient  bien  en  nombre  , 
tant  de  cheval  que  de  pied,  quarante  mille 
hommes  ou  plus.  Durant  cest  afiaire,  le  roy  de 
France  et  ledit  esleu  Empereur  estoient  en  paix, 
et  ne  demandoient  riens  l'uug  à  l'autre  ;  parquoy 
l'armée  des  Almans  tira  droit  aux  places  dudit 
seigneur  de  Sedan ,  et  en  furent  les  aucunes  as- 
siégées et  bien  deffendues.  Toutesfois  enfin 
s'en  perdirent  quatre  :  c'est  assavoir,  Florenges, 
Buillon ,  Loigne  et  Messancourt  ;  et  peu  de  gens 
eschappèrent  vifz  desdictes  places.  Ledit  sei- 
gneur de  Sedan  estoit  dedans  sa  place  de  Sedan, 
qui  est  quasi  imprenable  ;  parquoy  fut  exempte 
de  siège,  et  pareillement  ceuix  qui  estoient  de- 
dans une  de  ses  autres  places ,  nommée  Jamais. 

Le  roy  de  France,  deuement  acerténé  de  ceste 
grosse  armée  qui  costoyoit  sa  conté  de  Cham- 
paigne,  eut  doubte  qu'on  luy  jouast  quelque 
finesse.  Si  envoya  son  beau-frère ,  le  duc  d'A- 
lençon, avecqucs  quelque  nombre  de  gens-d'ar- 
mes sur  la  frontière  ,  et  tira  jusques  à  Reims. 
Les  Almans  usoient  d'une  subtilité  pour  parve- 
nir à  leurs  attainctes  ;  car  ilz  ne  prenoient  riens 
es  pays  du  roy  de  France  ,  sans  bien  payer  ;  et 
faisoit  semer  parmy  son  camp  ,  le  conte  de 
Nansso,  que  l'Empereur  son  maistre  le  luy  avoit 
ainsi  enchargé,  comme  délibéré  de  demourer 
tousjours  en  l'amy  tié  qu'il  avoit  avecqucs  France. 
Ce  néantmoins,  sans  faire  autrement  sommation 
de  guerre,  s'en  vint  planter  le  siège  devant  une 
petite  ville  appellée  Mozon,  de  laquelle  estoit 
gouverneur  et  cappitaine  le  seigneur  de  Mont- 
mor,  grant  escuyer  de  Bretaigne,  pour  le  roy  de 
France  ;  et  avoit  quelques  gens  de  pied  avecqucs 
sa  compaignie  en  la  ville,  qui  n'estoit  guères 
bien  munyc  d'artillerie  ny  de  vivres;  et,  qui 
pis  est ,  les  compaignies  qui  estoient  dedans  pe 
se  trouvèrent  pas  du  vouloir  de  leur  cappitaine 
et  gouverneur,  qui  délibéroit  jusques  à  la  mort 

garder  la  ville  ;  et ,  quelques  remonstrances 
qu'il  sceust  faire  aux  gens  de  pied  ,  se  trouva  en 
dangier  dedans  et  dehors.  Parquoy,  pour  éviter 
plus  gros  inconvénient ,  rendit  la  ville  ,  leurs 
vies  saufves.  On  en  murmura  en  beaucoup  de 
sortes  ;  et  disoient  aucuns  que  le  cappitaine  ne 
s'estoit  pas  bien  porté  ;  mais  les  gens  d'honneur 
et  de  vertu  congneurent  bien  qu'il  ne  se  povoit 
faire  autrement ,  et  qu'il  n'avoit  pas  tenu  audit 
seigneur  de  Montmor  qu'il  n'estoit  mort  sur  la 
berche  ;  car,  si  tous  ceulx  qui  estoient  avecques 
luy  eussent  esté  de  son  cueur,  les  Almans  ne 
fussent  pas  tirez  plus  oultre. 

Or  la  ville  de  Mozon ,  rendue  si  soubdaine- 
ment,  donna  quelque  tiltre  d'esbahyssement 
aux  François  ,  qui  ne  pensoient  jamais  que 
l'Empereur  eust  voulu  rompre  la  trefve.  Toutes- 
fois  ,  en  telles  choses  le  souverain  remède  est 
de  prompte  provision.  On  regarda  que  Maiziè- 
res  estoit  la  plus  prochaine  ville,  après  Mozon , 
et  qu'il  failioit  entendre  à  la  garder  et  deffen- 
dre  ;  car,  si  elle  se  perdoit ,  la  Champaigne  s'en 
alloit  en  mauvais  party.  Le  roy  de  France  eu 
futadverty,  lequel  manda  soubdainemeut  qu'on 
envoyast  le  bon  Chevalier  sans  paour  et  sans 
reprouche  dedans  ladicte  ville  de  Maizières,  et 
qu'il  ne  cougnoissoit  homme  en  son  royaulme 
en  qui  il  se  fiast  plus.  Davantage,  que  son  es- 
poir estoit  qu'il  la  garderoit  si  bien  et  si  lon- 
guement, que  sa  puissance  seroit  assemblée 
pour  résister  aux  surprinses  que  l'Empereur  luy 
vouloit  faire.  De  ce  commandement  n'eust  pas 
voulu  tenir  le  bon  Chevalier  sans  paour  et  sans 
reprouche  ,  cent  mille  escuz  ;  car  tout  son  désir 
estoit  de  faire  service  à  son  maistre ,  et  d'ac- 
quérir honneur.  Il  s'en  alla  gecter  dedans 
Maizières ,  avecques  le  jeune  seigneur  de  Mont- 
morency (1),  et  quelques  autres  jeunes  gentilz- 
hommes  qui ,  de  leur  gré  ,  l'accompaiguèrent , 
et  d'ung  nombre  de  gens  de  pied ,  soubz  la 
charge  de  deux  jeunes  geutilz-hommes  ,  l'ung  , 
nommé  le  cappitaine  Boncal ,  de  la  maison  de 
Reffuge ,  et  l'autre  ,  le  seigneur  de  Montmo- 
reau. 

<X'X> 


CHAPITRE  LXIII. 

Comment  le  bon  Chevalier  sans  paour  et  sans 
reprouche  garda  la  ville  de  Maizières,  con- 
tre la  puissance  de  V Empereur^  où  ilacquist 
gros  honneur. 

Quant  le   bon  Chevalier  fut  entré   dedan  s 


(1)  Anne  de  Montmorency. 


Maizières,  trouva  la  Nille  assez  mal  en  ordre 
pour  attendre  siège  ,  ce  qu'il  espéroit  avoir  du 
jour  à  lendemain.  Si  voulut  user  de  diligence 
qui  en  telle  nécessité  passe  tout  sens  humain;  et 
commença  à  faire  raraparer  jour  et  nuyt ,  et  n'y 
avoit  homme-d'armes  ny  homme  de  pied  qu'il 
ne  niist  en  besongne  ;  et  luy-mesmes,  pour  leur 
donner  courage,  y  travailloit  ordinairement, 
et  disoit  aux  compai gnons  de  guerre  :  »  Com- 
»  ment ,  Messieurs  ,  nous  sera-il  reprouche  que 
»  par  nostre  faulte  ceste  ville  soit  perdue  ,  veu 
»  que  nous  sommes  si  belle  compaignie  ensem- 
»  ble  ,  et  de  si  gens  de  bien  ?  Il  me  semble  que 
>'  quant  nous  serions  en  ung  pré ,  et  que  de- 
»  vaut  nous  eussions  fossé  de  quatre  piedz ,  que 
»  encores  combatrions-nous  ung  jour  entier, 
>'  avant  que  estre  deffaictz  ;  et  Dieu  mercy, 
»  nous  avons  fossé ,  muraille  et  rampart  où  ,  je 
■>  croy,  avant  que  les  ennemys  mettent  le  pied  , 
»  beaucoup  de  leur  compaignie  dormiront  aux 
»  fossez.  •>  Bref,  il  donnoit  tel  courage  à  ses 
gens ,  qu'ilz  pensoient  tous  estre  en  la  meilleure 
et  plus  forte  place  du  monde. 

Deux  jours  après ,  fut  le  siège  assis  devant 
Maizières ,  en  deux  lieux ,  l'ung  deçà  l'eaue , 
et  l'autre  delà.  L'ung  des  sièges  tenoit  le  conte 
Francisque ,  qui  avecques  luy  avoit  quatorze 
ou  quinze  mille  hommes;  et  en  l'autre  estoit 
le  comte  de  ^ansso,  avecques  plus  de  vingt 
mille. 

Le    lendemain   du   siège,  lesditz  conte  de 
rsansso  et  seigneur  Francisque  envoyèrent  ung 
hérault  devers  le  bon  Chevalier,  pour  luy  re- 
moustrer  qu'il  eust  à  rendre  la  ville  de  Maiziè- 
res, qui  n'estoit  pas  tenable  contre  leur  puis- 
sance;  et    que,   pour    la   grande   et  louable 
chevalerie  qui  estoit  en  luy,  seroient  merveil- 
leusement desplaisans  s'il  estoit  prins  d'assault  ; 
car  son  honneur  grandement  en  amoindriroit , 
et  par  adventure  luycousteroit-il  la  vie,  et  qu'il 
ne  failioit  que  ung  malheur  en  ce  monde  venir 
à  ung  homme ,  pour  faire  oublier  tous  les  beaulx 
faictz  qu'il  auroit  menez  à  fin  en  son  vivant  ; 
et  que  là  ou  il  vouldroit  entendre  à  raison ,  luy 
feroient  si  bonne  composition  qu'il  se  deveroit 
contenter.  Plusieurs  autres  beaulx  propos  lui 
mandèrent  par  ce  hérault,  qui ,  après  avoir  esté 
ouy  et  bien  entendu  par  le  bon  Chevalier,  se 
print  à  soubzrire  :  et  ne  demanda  conseil  pour 
respondre  à  homme'  vivant ,  mais  tout  soubdain 
luy  dist  :  «  Mon  amy,  je  m'esbahys  de  la  gra- 
»  cieuseté  que  me  font  et  présentent  messei- 
»  gneurs  de  Nansso  et  le  seigneur  Francisque, 
..  considéré    que   jamais    n'euz    pratic(iue    ne 
»  grande  congnoissance  avec  eulx  ,  et  ilz  ont  si 
).  grant  paour  de  ma  personne.  Hérault,  mon 

»  amy,  vous  vous  en  retournerez,  et  leur  direz 
»  que  le  Roy  mon  maistre  avoit  beaucoup  plus 
»  de  suffisans  personnages  en  son  royaulme  que 
"  moy,  pour  envoyer  garder  ceste  ville  qui  vous 
»  fait  frontière  ;  mais  puisqu'il  m'a  fait  cest 
•'  honneur  de  s'en  fier  en  moy,  j'espère,  avec- 
»  ques  l'ayde  de  Nostre- Seigneur,  la  luy  con- 
»  server  si  longuement ,  qu'il  ennuyra  beaucoup 
»  plus  à  voz  maistres  d'estre  au  siège  que  à  moy 
»  d'estre  assiégé ,  et  que  je  ne  suis  plus  enfant 
»  qu'on  estonne  de  paroUes.  » 

Si  commanda  qu'on  festoyast  fort  bien  le  hé- 
rault ,  et  puis  qu'on  le  mist  hors  de  la  ville.  Il 
s'en  retourna  au  camp,  et  rapporta  la  rcsponcc 
que  le  bon  Chevalier  luy  avoit  faicte  ,  qui  ne  fut 
guères  plaisante  aux  seigneurs.  En  présence 
desquelz  estoit  ung  cappitaine  nommé  Grant 
Jean  ,  picart ,  qui  toute  sa  vie  avoit  esté  au  ser- 
vice des  rois  de  France  ,  en  Ytalie  ,  et  mesme- 
ment  où  le  bon  Chevalier  avoit  eu  charge,  qui 
dist  tout  hault,  adressant  sa  parolle  au  conte 
de  Nansso  et  au  seigneur  Francisque  :  »  Messei- 
»  gueurs ,  ne  vous  attendez  pas,  tant  que  vive 
»  monseigneur  de  Bayart ,  d'entrer  dedans  Mai- 
»  zières.  Je  le  conguois ,  et  plusieurs  fois  m'a 
»  mené  à  la  guerre  ;  mais  il  est  d'une  condition 
>'  que,  s'il  avoit  les  plus  couars  gens  du  monde 
>'  en  sa  compaignie,  il  les  fait  hardis  ;  et  sachez 
»  que  tous  ceulx  qui  sont  avecques  luy  mour- 
"  ront  à  la  berche ,  et  lui  le  premier,  devant 
»  que  nous  mections  le  pied  dedans  la  ville  ;  et, 
»  quant  à  moy,  je  voudrois  qu'il  y  eust  deux 
>'  mille  hommes  de  guerre  davantage,  et  sa 
"  personne  n'y  feust  point.  >>  Le  conte  de 
Nansso  respondit  :  «Cappitaine  Grant  Jehan, 
'  le  seigneur  de  Bayart  n'est  de  fer  ni  d'acier, 
>'  nemplus  que  ung  autre.  S'il  est  gentil  com- 
>'  paignon  ,  qu'il  le  monstre  ;  car,  devant  qu'il 
»  soit  quatre  jours,  je  luy  feray  tant  donner  de 
»  coups  de  canon,  qu'il  ne  sçaura  de  quel  costé 
»  se  tourner.  —  Or  on  verra  que  ce  sera  ,  dist 
>.  le  cappitaine  Grant  Jehan;  mais  vous  ne  l'au- 
»  rez  pas  ainsi  que  vous  entendez.  » 

Ces  parolles  cessèrent  :  et  ordonnèrent  les 
conte  de  Nansso  et  seigneur  Francisque  leurs  ba- 
teries,  chascun  en  son  endroit ,  et  de  faire  tous 
les  effors  qu'on  pourroit  pour  prendre  la  ville. 
Ce  qui  fut  fait;  et  en  moins  de  quatre  jours  il  fut 
tiré  plus  de  cinq  mille  coups  d'artillerie.  Ceulx 
de  la  ville  respondoient  fort  bien  ,  selon  l'artil- 
lerie qu'ilz  avoient  ;  mais  du  camp  de  Francis- 
que se  faisoit  grant  dommage  en  la  ville  ,  parce 
(|u'il  estoit  logé  sur  un  hault,  et  batoit  beau- 
coup plus  à  son  aise  que  ne  faisoit  le  conte  de 
Nansso. 

Le  bon  Chevalier,  combien  qu'il  feust  tenu 


ung  des  plus  hardis  hommes  du  monde,  avoit 
bien  une  autre  chose  en  luy  autant  à  louer  ;  car 
c'estoit  ung  des  vigillans  et  subtilz  guerroyeurs 
qu'on  eust  sceu  trouver.  Si  advisa  en  soy- 
mesmes  comme  il  pourroit  trouver  moyen  de 
faire  repasser  l'eaue  au  seigneur  Francisque  ; 
car  de  son  camp  estoit  -  il  fort  dommage.  Si 
fist  escripre  unes  lettres  à  messire  Robert  de 
La  Marche,  qui  estoit  à  Sedan,  lesquelles  es- 
toient  en  ceste  substance  :  «  IMonseigneur  mon 
>'  cappitaine,  je  croy  qu'estes  assez  adverty 
"  comme  je  suis  assiégé  en  ceste  ville  par  deux 
>  endrois;  car  d'ung  costé  est  le  conte  de 
'  Nansso,  et  deçà  la  rivière,  le  seigneur 
»  Francisque.  11  me  semble  que ,  depuis  demy- 
»  an  ,  m'avez  dit  que  voulez  trouver  moyen  de 
»  le  faire  venir  au  service  du  Roy  nostre  mais- 
»  tre,  et  qu'il  estoit  vostre  alyé.  Pource  qu'il 
"  a  bruyt  d'estre  très-gentil  galant ,  je  le  dési- 
»  rerois  à  merveilles;  mais  si  vous  congnoissez 
>'  que  cela  se  puisse  conduyre ,  vous  ferez  bien 
»  de  le  sçavoir  de  luy,  mais  plustost  aujour- 
■'>  d'huy  que  demain.  S'il  en  a  le  vouloir,  j'en 
>'  seray  très-ayse  ;  et ,  s'il  l'a  autre ,  je  vous  ad- 
»  vertiz  que  ,  devant  qu'il  soit  vingt  et  quatre 
»  heures  ,  luy  et  tout  ce  qui  est  en  son  camp 
»  sera  mis  en  pièces ,  car  à  trois  petites  lieues 
»  d'icy  viennent  coucher  douze  mille  Suysses 
»  et  huyt  cens  hommes-d'armes  ;  et  demain ,  à 
»  la  pointe  du  jour,  doivent  donner  sur  son 
»  camp,  et  je  feray  une  saillye  de  ceste  ville 
»  par  ung  des  costez  ;  de  façon  qu'il  sera  bien 
»  habille  homme  s'il  se  sauve.  Je  vous  en  ay 
»  bien  voulu  advertir,  mais,  je  vous  prie  ,  que 
»  la  chose  soit  tenue  secrète.  » 

Quant  la  lectre  fut  escripte,  prisi  ungpaysant, 
auquel  il  donna  ung  escu,  et  luy  dist:  «  Va-t'en 
»  à  Sedan  ,  il  n'y  a  que  trois  lieues  d'icy,  porter 
»  ceste  lectre  à  messire  Robert ,  et  luy  dis  que 
»  c'est  le  cappitaine  Bayart  qui  luy  envoyé.  »  Le 
bon  homme  s'en  va  incontinent.  Or,  sçavoitbien 
le  bon  Chevalier  que  impossible  seroit  qu'il  pas- 
sast,  sans  estre  pris  des  gens  du  seigneur  Fran- 
cisque, comme  il  fut,  avant  qu'il  feust  à  deux 
uectz  d'arc  de  la  ville.  Incontinent  fut  amené  de- 
vant ledit  seigneur  Francisque,  qui  luy  demanda 
ou  il  alloit.  Le  povre  homme  eut  belle  paour  de 
mourir  ;  aussi  estoit-il  en  grant  dangier.  Si  dist: 
»  Monseigneur,  le  grant  cappitaine  qui  estde- 
..  dans  nostre  ville  m'envoye  à  Sedan,  porter 
»  unes  lettres  à  messire  Robert ,  »  que  le  bon 
homme  tira  d'une  boursette  où  il  l'avoit  mise. 

Quant  le  seigneur  Francisque  tint  ceste  lectre, 
l'ouvrit  et  commença  à  lire;  et  fut  bien  esbahy 
quant  il  eut  veu  le  contenu.  Si  se  commença  à' 
doubter  que  par  envye  le  conte  de  Nansso  luy 

avoit  fait  passer  l'eaue,  afliii  qu'il  feust  deffaict  ; 
car  aqparavant  y  avoit  eu  quelque  peu  de  pic- 
que  entre  eulx  ,  parce  que  icelluy  seigneur 
Francisque  ne  vouloit  pas  bien  obéyr  au  conte. 
A  grant  peine  eut-il  achevé  de  lyre  la  lectre , 
qu'il  commença  à  dire  tout  hault:  «  Je  congnois 
»  bienàceste  heure  que  monseigneur  de  Nansso 
»  ne  tasche  que  à  me  perdre  ;  mais,  par  le  sang 
»  Dieu,  il  n'en  sera  pas  ainsi.  »  Si  appella  cinq 
ou  six  de  ses  plus  privez,  et  leur  déclaira  le  cou- 
tenu  en  la  lectre  ,  qui  furent  aussi  estonnez  que 
luy.  Il  ne  demanda  point  de  conseil,  mais  fait 
sonner  letabourin  et  à  l'estendart,  charger  tout 
le  bagaige,  et  se  mist  au  passage  delà  l'eaue. 

Quant  le  conte  de  Nansso  ouyt  le  bruit ,  fut 
bien  estonné,  et  envoya  scavoir  que  c'estoit  par 
ung  gentil-homme  ;  lequel ,  quant  il  arriva , 
trouva  le  camp  du  seigneur  Francisque  en  ar- 
mes. Il  s'enquist  que  c'estoit:  on  luy  dist  qu'il 
vouloit  passer  du  costé  du  conte  de  Nansso.  Le 
gentil-homme  le  luy  alla  dire,  dont  il  fut  bien 
esbahy  ;  car  en  ceste  sorte  se  levoit  le  siège  de 
devant  la  ville.  Si  envoya  ung  de  ses  plus  pri- 
vez dire  au  seigneur  Francisque  qu'il  ne  remuast 
point  son  camp,  que  premier  n'eussent  parlé  en- 
semble, et  que,  s'il  le  faisoit  autrement,  ne  fe- 
roit  pas  bien  le  service  de  son  maistre.  Le  mes- 
sagier  luy  alla  dire  sa  charge ,  mais  Francisque, 
tout  esmeu  et  courroucé ,  luy  respondit  :  «  Re- 
»  tournez  dire  au  conte  de  Nansso  que  je  n'en 
»  feray  riens,  et  que  à  son  appétit  je  ne  demou- 
»  reray  pas  à  la  boucherie  ;  et  s'il  me  veult  gar- 
»  der  de  loger  auprès  de  luy ,  nous  verrons  par 
»  le  combat  à  qui  demourera  le  camp,  à  luy  ou 
»  à  raoy.  » 

Le  gentil-homme  du  conte  de  Nansso  s'en  re- 
tourna, et  luy  dist  ce  qu'il  avoit  ouy  de  la  bou- 
che du  seigneur  Fi-ancisque.  Jamais  homme  ne 
fut  si  esbahy  qu'il  fut:  toutesfois,  pour  n'estre 
point  surpris ,  fist  mettre  tous  ses  gens  en  ba- 
taille. Ce  pendant,  passèrent  les  gens  du  sei- 
gneur Francisque ,  et ,  eulx  passez ,  se  misrent 
pareillement  en  bataille;  et,  à  les  veoir,  sem- 
bloit  cju'ilz  voulsissent  combatre  les  uugs  les 
autres,  et  sonnoieut  tabourins  impétueusement. 
Le  povre  homme  qui  avoit  porté  la  lectre  à  l'oc- 
casion de  laquelle  s'estoit  eslevé  ce  bruit ,  ne 
sçay  comme  Dieu  le  voulut ,  eschappa ,  et  s'en 
retourna  bien  esbahy  ,  comme  ung  homme  qui 
pensoit  estre  eschappé  de  mort ,  dedans  Mai- 
zières,  devers  le  bon  Chevalier,  auquel  il  alla 
faire  ses  excuses,  disant  qu'il  u'avoit  peu  aller 
à  Sedan,  et  qu'on  l'avoitprisen  chemin,  et  mené 
devant  le  seigneur  Francisque ,  qui  avoit  veu 
ses  lectres,  et  que  incontinent  s'estoit  deslogé. 

Le  bon  Chevalier  se  prist  à  rire  à  plaine  gor- 


ge ,  et  congneut  bien  que  sa  lectre  l'avoit  mis 
en  pensement.  I!  s'en  alla  sur  le  rempart  avec- 
ques  quelques  gentilz-horames ,  et  veit  ces  deux 
camps  en  bataille ,  l'ung  devant  l'autre.  «  Par 
»  ma  foy,  dist-il,  puisqu'ilz  ne  veulent  com- 
»  mencer  à  combatre, je  vais  moy-mesmes  com- 
>'  mencer.  »  Si  fist  tirer  cinq  ou  six  coups  de 
canon  au  travers  des  ennemys ,  qui ,  par  gens 
lesquelz  allèrent  d'ung  costé  puis  d'autre ,  se  ra- 
paisèrent  et  se  logèrent.  Le  lendemain ,  trous- 
sèrent leurs  quilles  et  levèrent  le  siège,   sans 

jamais  y  oser  donner  assault  ;  et  tout  pour  la 
crainte  du  bon  Chevalier,  Si  tost  ne  se  fist  pas 
la  paix  du  conte  de  Nansso  et  du  seigneur  Fran- 
cisque ;  car  plus  de  huyt  jours  furent  sans  loger 
ensemble.  Et  s'en  alla  Francisque  vers  la  Picar- 
die ,  du  costé  de  Guyse ,  mettant  le  feu  partout  ; 
et  plus  hault  marchoit  le  conte  de  Nansso  ;  mais 
peu  après  se  rapaisèrent  et  furent  amys. 

Ainsi ,  par  la  manière  que  dessus  avez  ouy, 
fut  levé  le  siège  de  devant  Maizières ,  où  le  bon 
Chevalier  sans  paour  et  sans  reprouche  acquist 
couronne  de  laurier  ;  car  ,  bien  qu'on  ne  li- 
vrast  nul  assault,  il  tint  les  ennemys  trois  sep- 
maines  durant  en  aboy,  pendant  lequel  temps 
le  roy  de  France  leva  grosse  armée,  et  assez 
puissante  pour  combatre  ses  ennemys;  et  vint 
luy-mesmes  eu  personne  dedans  son  camp,  où 
le  bon  Chevalier  luy  alla  faire  la  révérence,  et 

;  en  passant  reprist  la  ville  de  Mozon.  Le  Roy 
son  maistre  luy  fist  recueil  merveilleux ,  et  ne  se 
povoitsaouller  de  le  louer  devant  tout  le  monde. 
Il  le  voulut  honnestement  i-ècompencer  du  grant 
et  recommandable  service  qu'il  lui  venoit  fres- 
chement  de  faire  :  il  le  fist  chevalier  de  son  or- 
dre ,  et  luy  donna  cent  hommes-d'armes  en  chef; 
puis  marcha  après  ses  ennemys ,  qu'il  expulsa 
hors  de  ses  pays,  et  les  chassa  jusques  dedans 
Valenciennes ,  où  le  bon  Chevalier  se  porta 
comme  il  avoit  tousjours  de  coustume.  Les  Al- 
mans  firent  en  Picardie  beaucoup  de  mal  par  le 
feu  ;  mais  les  François  ne  furent  point  ingratz , 
et  le  leur  rendirent  au  double  en  Hénault. 

Au  retour  que  le  Roy  fist  en  la  ville  de  Com^ 
piègne,  eut  quelques  nouvelles  de  Gennes,  et 
qu'il  estoit  besoing  y  envoyer  quelque  sage, 
hardy  et  advisé  chevalier;  parquoy  ledit  sei- 
gneur ,  sachant  la  bonne  nature  du  bon  Cheva- 
lier sans  paour  et  sans  reprouche,  et  que  jamais 
ne  se  lassait  de  faire  service,  luy  en  bailla  la 
commission,  le  priant  très-fort  que,  pour  l'a- 
mour de  luy,  voulsist  faire  ce  voyage,  car  il 
avoit  grant  espoir  en  sa  personne.  Il  l'accepta 
d'aussi  bon  cueur  qu'on  le  luy  bailla;  puis  passa 
les  montz  ,  et  fut  a  Gennes  très-bien  receu,  tant 
du  gouverneur,  des  gontilz-hommes,  que  dt- 

tous  les  habitans  ;  et  tant  qu'il  y  demoura  fut 
honnoré  et  prisé  cVung  chascun. 

Il  y  eut  plusieurs  affaires  en  Ytalie,  dont  ne 
vous  feray  aucune  mention ,  pour  beaucoup  de 
raisons;  mais  vous  viendray  à  déclairer  le  très- 
pas  du  bon  Chevalier  sans  paour  et  sans  reprou- 
che  ,  qui  fut  ung  grief  irréparable  ,  dolente  et 
malheureuse  la  journée  pour  toute  la  noblesse 
de  France. 

CHAPITRE  LXIV. 

Comment  le  bon  Chevalier  sans  paour  et  sans 
reprouche^  en  une  retraicte  qu'il fist  en  Yta- 
lie ,  fut  tué  d'ung  coup  d'artillerie. 

Au  commencement  de  l'an  1524,  le  roy  de 
France  avoit  une  grosse  armée  en  Ytalie,  soubz 
la  charge  de  son  admirai  le  seigneur  de  Bonnj- 
vet,  à  qui  il  en  avoit  donné  la  charge  ;  car  il  luy 
vouloit  beaucoup  de  bien.  Il  avoit  en  sa  com- 
paignie  force  bons  cappitaines  :  mesmement  y 
estoit  nouvellement  arrivé  ung  jeune  prince, 
enfant  de  la  maison  de  Lorraine ,  nommé  le 
conte  de  Vaudemont,  lequel  désiroit  à  merveil- 
les sçavoir  des  armes,  et  suyvre  par  œuvres 
vertueuses  ses  ancestres.  Or  le  camp  du  roy  de 
France  se  tenoit  pour  lors  en  une  petite  ville 
nommée  Biagras ,  où,  eulx  estans  là,  le  chef 
de  l'armée  qui  estoit  l'amiral ,  appella  ung  jour 
le  bon  Chevalier ,  et  luy  dist  :  «  Monseigneur  de 
»  Bayart ,  il  fault  que  vous  aillez  loger  à  Rebec, 
»  avec  deux  cens  hommes-d'armes  et  les  gens 
«  de  pied  de  Lorges  ;  car  par  ce  moyen  travail- 
»  ierons  merveilleusement  ceulx  de  Milan ,  tant 
»  pour  les  vivres  que  pour  mieulx  entendre  de 
»  leurs  affaires.  » 

Il  fault  sçavoir  que,  combien  que  le  bon  Che- 
valier ne  murmurast  jamais  de  commission 
qu'on  lui  baillast ,  ne  se  povoit  bonnement  con- 
tenter de  ceste-là,  pour  la  congnoistre  dange- 
reuse et  doubteuse  ;  et  respondit  comme  à  son 
lieutenant  de  Roy  :  «  Monseigneur,  je  ne  sçay 
»  comment  vous  l'entendez  ;  car ,  pour  garder 
»  Rebec  au  lieu  où  il  est  assis  ,  la  moytié 
«  des  gens  qui  sont  en  nostre  camp  y  feroient 
»  bien  besoing.  Je  congnois  nos  ennemys  :  ilz 
»  sont  vigilans;  et  suis  bien  asseuré  qu'il  est 
»  quasi  difficile  que  je  n'y  reçoive  de  la  honte; 
»  car  il  m'est  bien  advis  que,  si  quelque  nom- 
»  bre  de  noz  ennemys  y  estoient  par  une  nuyt , 
»  les  yrois  resveiller  à  leur  désavantage.  Et  pour 
»  ce ,  Monseigneur ,  je  vous  supplie  que  vous  ad- 
>'  visez  bien  ou  vous  me  voulez  envoyer.  »  L'ad- 
mirai luy  tint  plusieurs  propos  :  et  qu'il  ne  se 


souciast  point ,  car  il  ne  sortiroit  pas  une  soris 
de  Milan  qu'il  n'en  feust  adverty  ;  et  tant  luy  en 
dist ,  d'unes  et  d'autres ,  que  le  bon  Chevalier , 
avecques  grosse  fascherie,  s'en  alla,  avecques 
les  gens  qu'on  lui  avoit  baillez,  dedans  Rebec  ; 
mais  il  n'y  mena  que  deux  grans  chevaulx ,  car 
ses  muletz  et  tout  le  reste  de  son  train  envoya 
dedans  Aovare ,  quasi  prévoyant  perdu  ce  qu'il 
détenoit  avec  luy. 

Venuz  qu'ilz  feussent  en  ce  village  de  Rebec , 
advisèrent  comment  ilz  le  fortifieroient;  mais 
nul  moyen  n'y  trouvèrent,  si  non  faire  barriè- 
res aux  venues  :  mais  par  tous  les  costez  on  y 
povoit  entrer.  Le  bon  Chevalier  escripvit  plu- 
sieurs fois  à  l'admirai  qu'il  estoit  en  lieu  très- 
dangereux,  et  que,  s'il  vouloit  qu'il  s'y  tiensist 
longuement,  luy  envoyast  du  secours;  mais  il 
n'en  eut  point  de  response.  Les  ennemys ,  qui 
estoient  dedans  Milan  en  nombre  de  quatorze 
ou  quinze  mille  hommes,  furent  advertiz  par 
leurs  espies  que  le  bon  Chevalier  estoit  dedans 
Rebec ,  à  petite  compaignie,  dont  ilz  furent  très- 
joyeulx.  Si  délibérèrent  par  une  nuyt  l'aller  sur- 
prendre et  deffaire  ;  et  suyvant  ce  vouloir  se 
misrent  aux  champs ,  environ  mynuyt ,  en  nom- 
bre de  six  à  sept  mille  hommes  de  pied,  et  de 
quatre  à  cinq  cens  hommes-d'armes  ;  ilz  estoient 
guidez  par  des  gens  qui  sçavoient  le  village  et 
les  logis  des  plus  apparans.  Le  bon  Chevalier, 
qui  tousjours  se  doubtoit ,  mettoit  quasi  toutes 
les  nuyctz  la  moytié  de  ses  gens  au  guet  et  aux 
escoutes  ;  et  luy-mesmes  y  passa  deux  ou  trois 
nuytz ,  tellement  qu'il  tumba  malade ,  tant  de 
mélencolie  que  de  froidure,  beaucoup  plus  fort 
qu'il  n'en  faisoit  le  semblant  ;  toutesfois  con- 
trainct  fut  de  garder  la  chambre  ce  jour. 

Quant  ce  vint  sur  le  soir  ,  il  ordonna  à  quel- 
ques cappitaines  qui  estoient  avecques  luy  aller 
au  guet,  et  adviser  bien  de  tous  costez  à  ce 
qu'ilz  ne  feussent  surpris.  Ilz  y  allèrent  ou  firent 
semblant  d'y  aller;  mais,  parce  qu'il  plouvinoit 
ung  peu ,  se  retirèrent  tous  ceulx  qui  estoient 
au  guet,  réservé  trois  ou  quatre  povres  archiers. 
LesEspaignolzmarchoient  tousjours,  et  avoient, 
pour  mieulx  se  recongnoistre  la  nuyt,  chascun 
une  chemise  vestue  par  dessus  leur  harnois. 
Quant  ilz  approchèrent  d'ung  gect  d'arc  du  vil- 
lage, furent  bien  esbahis  qu'ilz  ne  trouvèrent 
personne,  et  eurent  pensement  que  le  bon  Che- 
valier avoit  esté  adverty  de  leur  entreprinse,  et 
qu'il  s'estoit  retiré  à  Byagras.  Toutesfois  ilz  mar- 
choient  tousjours ,  et  ne  furent  point  cent  pas 
loing  qu'ilz  ne  trouvassent  ce  peu  d'archiers  qui 
estoient  demourez  au  guet  ;  lesquelz ,  ^ans  es- 
crier,  commencèrent  à  charger.  Les  povres  gens 
ne  firent  point  de  résistence ,  ains  se  mirent  à 

la  fuyte,  en  criant  :  Alarme  !  Alarme!  mais  ilz 
furent  si  vivement  suyviz,  que  lesditz  euneniys 
furent  aux  barrières  aussi  tost  que  eulx.  Le  bon 
Chevalier,  qui  en  tel  dangier  ne  dormoit  jamais 
que  vestu,  garuy  de  sesavan-braz  et  cuyssolz,  et 
sa  cuyrasse  auprès  de  luy,  se  leva  soubdaine- 
ment ,  et  fist  brider  ung  coursier ,  qui  jà  estoit 
sellé,  sur  lequel  il  monta;  et  s'en  vint,  avecques 
cinq  ou  six  hommes-d'armes  des  siens,  droit  à  la 
barrière,  ou  incontinent  survint  le  cappitaine 
Lorges,  et  quelque  nombre  de  ses  gens  de  pied, 
qui  se  portèrent  très-bien. 

Les  ennemys  estoient  à  l'entour  du  village, 
cherchant  le  logis  du  bon  Chevalier  ;  car ,  s'ilz 
l'eussent  prins  ,  peu  leur  estoit  le  demourant  : 
mais  encores  ne  le  tenoient-ilz  pas.  La  huée  fut 
grosse  et  l'alarme  chault.  Durant  ce  combat  à  la 
barrière,  le  bon  Chevalier  va  ouyr  les  tabourius 
des  gens  de  pied  aux  ennemys ,  qui  soniioient 
l'alarme  tant  dru  que  merveilles.  Alors  il  dist 
au  cappitaine  Lorges  :  "  Lorges,  mon  amy,  vècy 
»  jeu  mal  party  :  s'ilz  passent  ceste  barrière , 
»  nous  sommes  fricassez.  Je  vous  prie ,  retirez 
»  voz  gens  ,  et  serrez  le  mieulx  que  pourrez  ; 
»  marchez  droit  à  Byagras  :  car  ,  avecques  les 
»  gens  de  cheval  que  j'ay,  demoureray  sur  le 
»  derrière.  Il  faut  laisser  nostre  bagage  aux  en- 
»  nemys ,  il  n'y  a  remède.  Saulvons  les  person- 
>)  sonnes  ,  s'il  est  possible.  »  Incontinent  que  le 
bon  Chevalier  eut  parlé,  le  cappitaine  Lorges 
fist  son  oommandement  et  se  retira ,  ce  pendant 
qu'ilz  faisoient  ceste  résistance  à  la  barrière. 
La  pluspart  de  tous  les  François  montèrent  à 
cheval ,  et  se  retirèrent ,  selon  la  fortune  , 
très-gaillardement ,  et  ne  perdirent  point  dix 
hommes. 

Les  ennemys  estoient  descenduz  la  pluspart , 
et,  par  les  maisons  et  de  tous  costez,  cherchoieut 
le  bon  Chevalier  ;  mais  il  estoit  desjà  à  Byagras, 
où,  luy  arrivé,  eut  quelques  parolles  fascheuses 
à  l'admirai  :  toutesfois  je  n'en  feray  aucune 
mention  ;  mais  si  tous  deux  eussent  vescu  plus 
longuement  qu'ilz  ne  firent,  feussent  pcult-estre 
allez  plus  avant.  Le  bon  Chevalier  cuyda  mourir 
de  dueil  du  malheur  qui  luj^  estoit  advenu,  mes- 
mement  que  ce  n'estoit  pas  par  sa  faulte  ;  mais 
en  guerre  y  a  de  l'heur  et  du  malheur  plus  qu'en 
toutes  autres  choses. 

Quelque  peu  de  temps  après  ceste  retraicte  de 
Rebec  ,  le  seigneur  admirai  ,  congnoissant  son 
camp  amoindrir  de  jour  en  jour ,  tant  par  faulte 
de  vivres  que  de  maladie  qui  couroit  parmyses 
gens,  tint  conseil  avecques  les  cappitaines ,  où  , 
pour  le  mieulx,  fut  délibéré  qu'on  se  retireroit  : 
et  ordonna  ses  batailles,  où  en  l'arrière-garde  , 
comme  tousjours  estoit  sa  coustumeaux  retraic- 


tes,  demoura  le  bon  Chevalier.  Les  Espaignolz 
les  suyvirent  de  jour  en  jour ,  et  raarchoient  en 
belle  bataille  après  les  François,  et  souvent  s'es- 
carmouehoient  ;  mais  quant  venoit  à  charger , 
tousjours  trouvoient  en  barbe  le  bon  Chevalier, 
avecques  quelque  nombre  des  gens-d'armes,  qui 
leur  monstroit  ung  visage  si  asseuré,  qu'il  les 
faisoit  demeurer  tout  coy;  et  menu  et  souvent 
les  rembarroit  dedans  leur  grosse  troppe. 

Hz  gectèrent  aux  deux  esles  d'un  grant  che- 
min force  hacquebutiers  et  hacquebouziers,  qui 
portent  pierres  aussi  grosses  que  une  hacquebute 
à  croc,  dont  ilz  tirèrent  plusieurs  coups  :  et  de 
l'ung  fut  frappé  le  gentil  seigneur  de  Vendenes- 
se,  dont  il  mourut  quelque  temps  après;  qui  fut 
ung  gros  dommage  pour  France.  Il  estoit  de  pe- 
tite corpulence ,  mais  de  haultesse  de  cueur  et 
de  hardiesse  personne  ne  le  passoit.  Ce  jeune 
seigneur  de  Vaudemont ,  qui  de  nouvel  estoit 
au  niestier  des  armes,  s'y  porta  tant  gaillarde- 
ment que  merveilles  ;  et  fist  tout  plein  de  belles 
charges ,  tant  qu'il  sembloit  que  jamais  n'eust 
fait  autre  chose. 

En  ces  entrefaictes,  le  bon  Chevalier,  asseuré 
comme  s'il  eust  esté  en  sa  maison,  faisoit  mar- 
cher les  gens-d'armes,  et  se  retiroit  le  beau  pas, 
tousjours  le  visage  droit  aux  ennemys  ;  et  l'es- 
pée  au  poing  leur  donnoit  plus  de  craincte  que 
ung  cent  d'autres.  Mais,  comme  Dieu  le  voulut 
permettre ,  fut  tiré  ung  coup  de  hacquebouze, 
dont  la  pierre  le  vint  frapper  au  travers  des 
rains  ,  et  luy  rompit  tout  le  gros  os  de  l'eschine. 
Quant  il  sentit  le  coup,  se  print  à  crier  Jésus  ! 
Et  puis  dist  :  Hélas!  mon  Dieu ^  je  suis  mort! 
Si  print  son  espée  par  la  poignée,  et  baisa  la 
croisée,  en  signe  de  la  croix  ,  et  en  disant  tout 
hault  :  Miserere  mei,  Deus,  secundum  ma- 
gnam  misericordiam  tuam;  devint  incontinent 
tout  blesme,  comme  failly  des  esperitz,  et  cuyda 
tumber  ;  mais  il  eut  encores  le  cueur  de  prendre 
l'arson  de  la  selle,  et  demoura  en  cest  estât  jus- 
ques  à  ce  que  ung  jeune  gentil-homme ,  son 
maistre  d'hostel ,  luy  ayda  cà  descendre ,  et  le 
mist  soubz  ung  arbre.  Ne  demoura  guères  qu'il 
ne  feust  sceu  parmy  les  amys  et  les  ennemys  , 
que  le  cappitaine  Bayart  avoit  esté  tué  d'ung 
coup  d'artillerie  :  dont  tous  ceulx  qui  en  eurent 
les  nouvelles  furent  à  merveilles  desplaisans. 

CHAPITRE  LXV. 


Du  grant  dueil  qui  fut  de  mené  pour  le  trcspas 
du  bon  Chevalier  sans  paour  et  sans  rc- 
prouche. 

Quant  les  nouvelles  furent  espandues  parmy 
les  deux  armées  que  le  bon  Chevalier  avoit  esté 
tué  ou  pour  le  moins  blessé  à  mort,  mesmement 
au  camp  des  Espaignolz ,  combien  que  ce  feust 
l'ung  des  hommes  du  monde  dont  ilz  eussent 
greigneur  craincte ,  en  furent  tous  gentiiz-hom- 
mes  et  souldars  desplaisans  merveilleusement, 
pour  beaucoup  de  raisons  ;  car  ,  quant  en  son 
vivant  faisoit  courses,  et  il  en  prenoit  aucuns 
prisonniers  ,  les  traictoit  tant  humainement  que 
merveilles  ,  et  de  rançon  tant  doulcement ,  que 
tout  homme  se  coutentoit  de  luy.  Hz  congnois- 
soient  que  par  sa  mort  noblesse  estoit  grande- 
ment affoiblie  ;  car  ,  sans  blasmer  les  autres,  il 
a  esté  parfaict  chevalier  en  ce  monde.  Faisant 
la  guerre  avec  luy,  s'adressoient  leurs  jeunes 
gentilz-hommes.  Et  dist  ung  de  leurs  principaulx 
cappitaines,  qui  le  vint  veoir  devant  qu'il  ren- 
dist  Tame ,  nommé  le  marquis  de  Pescare ,  une 
haulte  parolle  à  sa  louenge ,  qui  fut  telle  en  son 
langage.  «  Pleust  à  Dieu,  gentil  seigneur  de 
'>  Bayart,  qu'il  m'eust  cousté  une  quarte  de  mon 
»  sang  ,  sans  mort  receveoir,  je  ne  deusse  man- 
»  ger  chair  de  deux  ans  ,  et  je  vous  tiensisse  eu 
»  santé  mou  prisonnier  ;  car,  par  le  traicteraent 
>'  que  je  vous  feroye  ,  auriez  congnoissauce  de 
»  combien  j'ay  estimé  la  haulte  prouesse  qui  es- 
»  toit  en  vous.  Le  premier  loz  que  vous  donnè- 
»  rent  ceulx  de  ma  nation  ,  quant  on  dist  Mou- 
»  ches  grisonnes  et paucos  IJagardos,  ne  vous 
»  fut  pas  donné  à  tort  ;  car ,  depuis  que  j'ay 
»  congnoissance  des  armes,  u'ay  veu  ne  ouy 
»  parler  de  chevalier  qui  en  toutes  vertus  vous 
»  ait  approuché;  et,  combien  que  je  deusse  estre 
»  bien  aise  vous  veoir  ainsi ,  estant  asseuré  que 
»  l'Empereur  mou  maistre  en  ses  guerres  n'avoit 
»  point  de  plus  grant  ne  rude  ennemy,  toutes- 
»  fois,  quant  je  considère  la  grosse  perte  que  fait 
»  aujourd'huy  toute  chevalerie.  Dieu  ne  me  soit 
»  jamais  en  ayde,  si  je  ne  vouidroys  avoir  domié 
»  la  moytie  de  mon  vaillant,  et  il  feust  autre- 
»  ment.  Mais,  puisque  à  la  mort  n'a  nul  remède, 
'•  je  requiers  cil  qui  tous  nous  a  créez  à  sa  sem- 
»  blance,  qu'il  ^ueille  retirer  vostre  ame  auprès 
"  de  luy.  »  Telz  piteux  et  lacrymables  regretz 
faisoit  le  gentil  marquis  de  Pescare  et  plusieurs 
autres  cappitaines  sur  le  corps  du  bon  Chevalier 
sans  paour  et  sans  reprouche  :  et  croy  qu'il 
n'y  en  eut  pas  six  de  toute  l'armée  des  Espai- 
gnolz qui  ne  le  ^^ellsisseut  veoir  l'ung  après 
Tautre. 


Or,  puis  qu'ainsi  est  que  les  ennemys  si  ef- 
forcément  ploroient  sa  mort,  peult-on  assez  con- 
sidérer la  grande  desplaisance  qui  en  fut  par 
tout  le  camp  des  François,  tant  des  cappitaines, 
gens-d'armes,  que  gens  de  pied?  Car  de  chas- 
cun ,  en  sa  qualité ,  se  faisoit  aymer  à  mer- 
veilles; vous  eussiez  dit  qu'il  n'y  avoit  celluy 
qui  n'eust  perdu  son  père  ou  sa  mère  ;  mesme- 
ment les  povres  gentilz-hommes  de  sa  compai- 
gnie  faisoient dueil  inestimable.  «  Las!  disoient- 
»  ilz,parlansà  la  mort,  desloyalle  furie,  que 
>'  t'avoit  meffaict  ce  tant  parfaict  et  vertueux 
»  chevalier  ?  Tu  ne  t'es  pas  vengée  de  luy  tout 
"  seul,  mais  nous  tous  as  mis  en  douleur,  jus- 
»  quesà  ce  que  tu  ayes  fait  ton  chef-d'œuvre  sur 
»  nous  comme  sur  luy  !  Soubz  quel  pasteur 
»  yrons  nous  plus  aux  champs?  Quelle  guyde 
»  nous  pourra  désormais  Dieu  donner,  où  nous 
»  feussions  en  telle  seureté  que  quant  nous  es- 
«  lions  avecques  luy  ?  car  il  n'y  avoit  celluy  qui 
»  en  sa  présence  ne  feust  aussi  asseuré  qu'en  la 
»  plus  forte  place  du  monde.  Ou  trouverons- 
»  nous  doresnavant  cappitaine  qui  nous  rachepte 
»  quant  nous  serons  prisonniers  ,  qui  nous 
>'  remonte  quant  serons  desmontez  ,  et  qui 
»  nous  nourisse  comme  il  faisoit?  il  est  impos- 
"  sible.  0  cruelle  mort!  c'est  tousjours  ta  façon, 
i>  que  tant  plus  est  ung  homme  parfaict,  de  tant 
»  plus  prens-tu  tes  esbas  à  ledestruire  et  le  def- 
»  faire  !  mais  si  ne  sçaurois-tu  si  bien  jouer 
»  qu'en  despit  detoy,  combien  que  tu  luy  ayes 
»  osté  la  vie  en  ce  monde  ,  que  renommée  et 
»  gloire  ne  luy  demoure  immortelle  ,  tant  qu'il 
»  durera;  car  sa  vie  a  esté  si  vertueuse  qu'elle 
»  laissera  souvenir  à  tous  les  preux  et  vertueux 
»  chevaliers  qui  viendront  après  luy.  » 

Tant  piteusement  se  démenoient  les  povres 
gentilz-hommes,  que  si  le  plus  dur  cueur  du 
monde  eustestéen  présence,  l'eussent  contrainct 
partir  à  leur  dueil.  Ses  povres  serviteurs  domes- 
ticques  estoient  tous  transsiz,  entre  lesquelz  es- 
toit  son  povre  maistre  d'hostel,  qui  ne  l'aban- 
donna jamais;  et  se  confessa  le  bon  Chevalier  à 
luy ,  par  faulte  de  prestre.  Le  povre  gentil- 
homme fondoit  en  larmes,  voyant  son  bon  mais- 
tre si  mortellement  navré  que  nul  remède  en  sa 
vie  n'y  avoit;  mais  tant  doulcement  le  recon- 
fortoit  icelluy  bon  Clievalier  ,  en  luy  disant  : 
«  Jaques,  mon  amy  ,  laisse  ton  dueil  ;  c'est  le 
»  vouloir  de  Dieu  de  m'oster  de  ce  monde  ;  je  y 
»  ay  la  sienne  grâce  longuement  demouré,  et  y 
"  ay  receu  des  biens  et  des  honneurs  plus  que  à 
"  moy  n'appartient  :  tout  le  regret  que  j'ay  à 
»  mourir,  c'est  que  je  n'ay  pas  si  bien  fait  mon 
»  devoir  que  je  devoys  ;  et  bien  estoit  mon  espé- 
"  rance,  si  plus  longuement  eusse  vescu  ,  d'à- 


SANS    PAOUR    ET    SAINS   REPROUCHE. 


(iO^ 


»  mender  les  faultes  passées  ;  mais,  puis  qu'ainsi 
»  est,  je  supplie  mon  Créateur  avoir  pitié  ,  par 
>•  son  infinie  miséricorde,  de  ma  povre  ame  :  et 
»  j'ay  espérance  qu'il  le  fera  ,  et  que ,  par  sa 
»  grande  et  incompréhensible  bonté ,  n'usera 
»  point  envers  moy  de  rigueur  de  justice.  Je  te 
»  prie,  Jaques,  mon  amy  ,  qu'on  ne  rû'enliève 
»  point  de  ce  lieu,  car ,  quant  je  me  remue ,  je 
»  sens  toutes  les  douleurs  que  possible  est  de 
»  sentii-,  hors  la  mort,  laquelle  me  prendra  bien- 
>.  tost.  » 

Peu  devant  que  les  Espaignolz  arrivassent  au 
lieu  ou  avoit  esté  blessé  le  bon  Chevalier,  le 
seigneur  d'Alègre,  prévost  de  Paris,  parla  à  luy, 
et  luy  déclaira  quelque  chose  de  son  testament. 
Aussy  y  vint  ung  cappitaine  de  Suysses,  nommé 
Jehan  Dyesbac,  qui  l'avoit  voulu  emporter  sur 
des  picques,  avecques  cinq  ou  six  de  ses  gens, 
pour  le  cuyder  sauver  ;  mais  le  bon  Chevalier  , 
qui  congnoissoit  bien  comment  il  luy  estoit ,  le 
pria  qu'il  le  laissast  pour  ung  peu  penser  à  sa 
conscience  ;  car  de  Toster  de  la  ,  ne  seroit  que 
abrègement  de  sa  vie.  Si  convint  aux  deux  gen- 
tilz-hommes,  en  grans  pleurs  et  gémissemens, 
le  laisser  entre  les  mains  de  leurs  ennemys  : 
mais  croyez  que  cène  fut  pas  sans  faire  grans 
regretz,  car  à  toutes  forces  ne  le  vouloient  ha- 
bandonner  ;  mais  il  leur  dist  :  «  Messeigneurs  , 
»  je  vous  supplie  ,  allez-vous  en  ;  autrement , 
»  vous  tumberiez  entre  les  mains  des  ennemys, 
»  et  cela  ne  me  prouffiteroit  de  riens,  car  il  est 
"  fait  de  moy.  A  Dieu  vous  command,  mes  bons 
»  seigneurs  et  amys  5  je  vous  recommande  ma 
>'  povre  ame,  vous  suppliant  au  surplus  (adres- 
>'  sant  sa  parolle  au  seigneur  d'Alègre)  que  me 
"  saluez  le  Roy  nostre  maistre,  et  que  désplai- 
>'  sant  suis  que  plus  longuement  ne  luy  puis  faire 
»  service,  car  j'en  avois  bonne  voulenté,  à  mes- 
»  seigneurs  les  princes  de  France  ,  et  à  tous 
»  messeigneurs  mes  compaignons,  etgénéralle- 
»  ment  à  tous  les  gentilz-hommes  du  très-hon- 
»  noré  royaulme  de  France,  quant  les  verrez.  >- 
En  disant  lesquelles  parolles,  le  noble  seigneur 
d'Alègre  ploroit  tant  piteusement  que  merveil- 
les, et  print  en  cest  estât  congé  de  luy. 

Il  demoura  encores  en  vie  deux  ou  trois  heu- 
res; et  par  les  ennemys  luy  fut  tendu  ung  beau 
pavillon,  et  ung  lict  de  camp,  sur  quoy  il  fut 
couché;  et  luy  fut  amené  ung  prestre,  auquel 
dévotement  se  confessa  ,  et  en  disant  ces  pro- 
pres mots  :  «  Mon  Dieu  !  estant  asseuré  que  tu 
»  as  dit  que  celluy  qui  de  bon  cueur.  retournera 
>>  vers  toy,  quelque  pécheur  qu'il  ait  esté,  tu  es 
»  tousjours  prest  de  le  recevoir  à  mercy,  et  luy 
»  pardonner.  Hélas!  mon  Dieu, Créateur  et  Ré-  1 
»  dempteur,  je  t'ay  offencè  durant  ma  vie  grief-  ' 


»  vemeut ,  dont  il  me  despiaist  de  tout  mon 
"  cueur  :  je  congnois  bien  que  quant  je  serois 
»  aux  dèsers  mille  ans,  au  pain  et  à  l'eaue,  en- 
»  cores  n'esse  pas  pour  avoir  entrée  en  ton 
"  royaulme  de  Paradis,  si ,  par  ta  grande  et 
»  infinie  bonté,  ne  t'y  plaisoit  me  recevoir  ;  car 
»  nulle  créature  ne  peult  mériter  en  ca  monde 
>'  si  hault  loyer.  Mon  Père  et  Sauveur  !  je  te  sup- 
>'  plie  qu'il  te  plaise  n'avoir  nul  regard  aux  faul- 
»  tes  par  moy  commises,  et  que  ta  grande  mi- 
»  séricorde  me  soit  préférée  à  la  rigueur  de  ta 
»  justice.  « 

Sur  la  fin  de  ces  parolles  ,  le  bon  Chevalier 
sans  paour  et  sans  reprouche  rendit  son  ame  à 
Dieu  ,  dont  tous  les  ennemys  eurent  dueil  non 
croyable.  Par  les  chiefz  de  l'armée  des  Espai- 
gnolz furent  commis  certains  gentilz-hommes 
pour  le  porter  à  l'église,  où  luy  fut  fait  solennel 
service  durant  deux  jours.  Puis  par  ses  servi- 
teurs fut  mené  en  Daulphiné;  et  en  passant  par  les 
terres  du  duc  de  Savoye,  où  son  corps  reposoit, 
luy  fist  faire  autant  d'honneur  que  s'il  eust  esté 
son  frère.  Quant  les  nouvelles  de  la  mort  du  bon 
Chevalier  furent  sceues  ou  Daulphiné ,  il  ne 
fault  point  particulièrement  descripre  le  dueil 
qui  y  fut  fait  ;  car  les  prélatz,  gens  d'église,  no- 
bles et  populaire  ,  le  faisoient  égalleraent  ;  et 
croy  qu'il  y  a  mille  ans  qu'il  ne  mourut  gentil- 
homme du  pays  plainct  de  la  sorte.  On  alla  au 
devant  du  corps  jusques  au  pied  de  la  montai- 
gne  ;  et  fut  amené  d'église  en  église  ,  en  grant 
honneur,  jusques  auprès  de  Grenoble,  ou,  au  de- 
vant du  corps,  une  demye-lieue,  furent  messei- 
gneurs de  la  court  de  parlement  du  Daulphiné, 
messeigneurs  des  comptes,  quasi  tous  les  nobles 
du  pays,  et  la  pluspart  de  tous  les  bourgeois, 
manans  et  habitans  de  Grenoble;  lesquelz  con- 
voyèrent le  trespassé  jusques  en  l'église  Nostre- 
Dame  dudit  Grenoble,  ou  le  corps  reposa  ung 
jour  et  une  nuyt  ;  et  luy  fut  fait  service  fort  so- 
lennel. Le  lendemain,  ou  mesme  honneur  qu'on 
l'avoit  fait  entrer  en  Grenoble,  fut  conduit  jus- 
ques à  une  religion  de  Mynymes,  à  demye-lieue 
de  la  ville,  que  autresfois  avoit  fait  fonder  son 
bon  oncle  l'évesque  dudit  Grenoble  ,  Laurens 
Aiment,  où  il  fut  honnorablement  enterré.  Puis 
chascun  se  retira  en  sa  maison.  Mais  on  eust 
dit,  durant  ung  moys,  que  le  peuple  du  Daul- 
phiné n'attcndoit  que  ruyne  prochaine  ,  car  on 
nefaisoitque  plorer  et  larmoyer;  et  cessèrent 
festes,  dances,  bancquetz,  et  tous  autres  passe- 
temps.  Las!  ilz  avoient  bien  raison  ,  car  plus 
grosse  perte  n'eust  sccu  advenir  pour  le  pays. 
Et  quiconques  en  eut  dueil  au  cueur  ,  croyez 
qu'il  touchoit  de  bien  près  aux  povres  gentilz- 
honmies,  genlilz-femmcs,  velSes,  et  aux  povres 

orphelins,  à  qui  secrètement  il  dounoit  et  dé- 
parloit  de  ses  biens  :  mais  avecques  le  temps 
toutes  choses  se  pussent,  fors  Dieu  aymer.  Le  bon 
Chevalier  sans  paour  et  sans  reprouche  Va  craint 
et  aymé  durant  sa  vie  ;  après  sa  mort  renommée 
luy  demeure,  comme  il  a  vescu  eu  ce  monde 
entre  toutes  manières  de  gens. 


CHAPITRE  LXVI. 

Des  vertus  qui  estoient  au  bon  Chevalier  sans 
paour  et  sans  reprouche. 

Toute  noblesse  se  debvoit  bien  vestir  de 
dueil ,  le  jour  du  trespas  du  bon  Chevalier  sans 
paour  et  sans  reprouche  ;  car  je  croy  que  de- 
puis la  création  du  monde  ,  tant  en  la  loy  chres- 
tienne  que  payenne ,  ne  s'en  est  trouvé  ung 
seul  qui  moins  luy  ait  fait  de  déshonneur,  ne 
plus  d'honneur.  Il  y  a  ung  commun  proverbe 
qui  dit  que  nul  ne  veit  sans  vice.  Ceste  reigle 
a  fciilly  à  l'endroit  du  bon  Chevalier  ;  car  j'en 
prens  à  tesmoiug  tous  ceulx  qui  l'ont  veu  ,  par- 
lans  à  la  vérité  ,  s'ilz  en  congneurent  jamais  ung 
seul  en  luy  :  mais,  au  contraire.  Dieu  l'avoit 
doué  de  toutes  les  vertus  qui  pourroient  estre 
en  parfaict  homme  ,  èsquelles  chascune  par  or- 
dre se  sçavoit  très-bien  conduyre.  Il  aymoit  et 
craignoit  Dieu  sur  toutes  choses  ,  ne  jamais  ne 
le  juroit  ne  blasphémoit  ;  et  en  tous  ses  affaires 
et  nécessitez  avoit  à  luy  seul  son  recours,  estant 
bien  certain  que  de  luy  et  de  sa  garde  et  infinie 
bonté  procèdent  toutes  choses.  Il  aymoit  son 
prochain  comme  soy-mesmes  :  et  bien  l'a  mons- 
tre toute  sa  vie  ,  car  oncques  n'eut  escu  qui  ne 
fust  au  commandement  du  premier  qui  en  avoit 
à  besongner  ;  et ,  sans  en  demander,  bien  sou- 
vent en  secret  en  faisoit  bailler  aux  povres  gen- 
tilz-hommes  qui  en  avoient  nécessité  ,  selon  sa 
puissance. 

Il  a  suivy  les  guerres  soubz  les  roys  Charles 
huictiesme ,  Loys  douziesme  et  François,  pre- 
mier de  ce  nom  ,  roys  de  France ,  par  l'espace 
de  trente  et  quatre  ans ,  où  durant  le  temps  ne 
s'est  trouvé  homme  qui  Tait  passé  en  toutes  cho- 
ses servansau  noble  exercice  des  armes;  car  de 
hardiesse  peu  de  gens  l'ont  approché.  De  con- 
duyte ,  c'estoit  ung  Fabius  Maximus  ;  d'entre- 
prises subtiles  ,  ung  Coriolanus  ;  et  de  force  et 
de  magnanimité,  ung  second  Hector;  furieulx 
aux  ennemys ,  doux ,  paisible  et  courtois  aux 
amys.  Jamais  souklart  qu'il  cust  soubz  sa  charge 
ne  fut  desmonté  qu'il  ne  remoutast;  et,  pour  plus 
honnestement  donner  ces  choses,  bien  souvent 
ehangeoit  ung  coursier  ou  cheval  d'Kspaigne, 


qui  valloit  deux  ou  trois  cens  escus  ,  à  ung  de 
ses  hommes-d'armes,  contre  ung  courtault  de 
six  escus;  et  donnoit  à  entendre  au  gentil- 
homme que  le  cheval  qu'il  luy  bailloit  luy  estoit 
merveilleusement  propre.  Une  robe  de  veloux, 
satin  ou  damas  ,  ehangeoit  tous  les  coups  contre 
une  petite  cape ,  affin  que  plus  gracieusement 
et  au  contentement  d'ung  chascun  il  peust  faire 
ses  dons.  On  pourroit  dire,  il  ne  povoit  pas  don- 
ner de  grans  choses  ,  car  il  estoit  povre  :  autant 
estoit-il  honoré  d'estre  parfaictement  libéral , 
selon  sa  puissance  ,  que  le  plus  grant  prince  du 
monde  ;  et  si  a  gaigné ,  durant  les  guerres , 
en  sa  vie,  cent  mille  francz  en  prisonniers, 
qu'il  a  départis  à  tous  ceulx  qui  en  ont  eu  be- 
soing. 

Il  estoit  grant  aumosnier,  et  faisoit  ses  aul- 
mosnes  secrètement.  Il  n'est  riens  si  certain 
quil  a  marié  en  sa  vie ,  sans  en  faire  bruyt , 
cent  povres  filles  orphelines ,  gentilz-femmes  ou 
autres.  Les  povres  veufves  consoloit  et  leur  dé- 
partoit  de  ses  biens.  Avant  que  jamais  sortir  de 
sa  chambre  ,  se  recommandoit  à  Dieu  ,  disoit  ses 
heures  ,  à  deux  genoulx  ,  en  grande  humilité; 
mais  ce  faisant  ne  vouloit  qu'il  y  eust  personne. 
Le  soir,  quant  il  estoit  couché,  et  il  congnois- 
soit  que  ses  varletz-de-chamhre  estoient  endor- 
mis ,  feust  yver  ou  esté ,  se  levoit  en  sa  che- 
mise ,  et  tout  le  long  de  son  corps  s'esteudoit  et 
baisoit  la  terre.  Jamais  ne  fut  en  pays  de  con- 
queste  que  s'il  a  esté  possible  de  trouver  homme 
ou  femme  de  la  maison  où  il  logeait ,  qu'il  ne 
payast  ce  qu'il  pensoit  avoir  despendu  ;  et  plu- 
sieurs fois  luy  a-l'on  dit  :  «  Monseigneur,  c'est 
»  argent  perdu  ce  que  vous  baillez  ;  car,  au  par- 
»  tir  d'icy,  on  mettra  le  feu  céans,  et  ostera- 
»  l'on  ce  que  vous  avez  donné.  »  Il  respondoit  : 
«  Messeigneurs  ,  je  fais  ce  que  je  doy.  Dieu  ne 
»  m'a  pas  mis  en  ce  monde  pour  vivre  de  pil- 
»  lage  ne  de  rapine  ;  et  davantage  ce  povre 
»  homme  pourra  aller  cacher  son  argent  au 
»  pied  de  quelque  arbre ,  et  quant  la  guerre 
»  sera  hors  de  ce  pays  ,  il  s'en  pourra  ayder,  et 
>'  priera  Dieu  pour  moy.  » 

Il  a  esté  en  plusieurs  guerres  où  il  y  avoit 
des  Almans  qui ,  au  desloger,  mectent  voulen- 
tiers  le  feu  en  leurs  logis  ;  le  bon  Chevalier  ne 
partit  jamais  du  sien  qu'il  ne  sceust  que  tout 
feust  passé ,  ou  qu'il  ne  laissast  gardes ,  affin 
qu'on  n'y  niist  point  le  feu.  Entre  toutes  ma- 
nières de  gens  ,  c'estoit  la  plus  gracieuse  per- 
sonne du  monde,  qui  plus  hoimoroit  gens  de 
vertu  ,  et  qui  moins  parloit  des  vicieux.  Il  es- 
toit fort  mauvais  flatcur  et  adulateur.  Tout  son 
cas  estoit  fondé  en  vérité  ;  et  à  quelque  per- 
sonne que  ce  feust ,  grant  prince  ou  autre ,  ne 

fléchissoit  jamais  pour  dire  autre  chose  que  la 
raison.  Des  biens  mondains ,  il  n'y  pensa  en  sa 
vie;  et  bien  l'a  monstre  ,  car  à  sa  mort  il  n'es- 
toit  guères  plas  riche  que  quant  il  fut  né.  Quant 
on  luy  parloit  des  gens  puissans  et  riches  où  il 
pensoit  qu'il  n'y  eust  pas  grande  vertu,  faisoit  le 
sourt,  et  en  respondoit  peu  ;  et  par  le  contraire 
ne  se  povoit  saoullerde  parler  des  vertueux.  Il 
estimoit  en  son  cueur  uug  gentil-homme  parfait 
qui  n'avoit  que  cent  francs  de  rente ,  autant  que 
ung  prince  de  cent  mille  ;  et  avoit  cela  en  son 
entendement ,  que  les  biens  n'anoblissent  point 
le  cueur. 

Le  cappitaine  Loys  d'Ars  le  nourrit  en  jeu- 
nesse ,  et  croy  bien  que  soubz  luy  apprist  le 
commencement  des  armes.  Aussi ,  toute  sa  vie 
luy  a-il  porté  autant  d'honneur  que  s'il  eust 
esté  le  plus  grant  roy  du  monde.  Et  quant  on 
parloit  de  luy,  le  bon  Chevalier  y  preuoit  plai- 
sir merveilleux  ,  et  n'estoit  jamais  las  d'en  bien 
dire.  Il  ne  fut  jamais  homme  suyvant  les  armes 
qui  mieulx  en  congnust  l'ypocrisie  :  et  souvent 
disoit  que  c'est  la  chose  en  ce  monde  où  les 
gens  sont  les  plus  abusez  ;  car  tel  fait  le  hardy 
breneux  en  une  chambre,  qui  aux  champs ,  de- 
vant les  ennemys ,  est  doulx  comme  une  pu- 
celle.  Peu  a  prisé  en  son  temps  gens-d'armes 
qui  habandonnent  leurs  enseignes  pour  contre- 
faire les  hardis  ou  aller  au  pillage.  C'estoit  le 
plus  asseuré  en  guerre  qu'on  ait  jamais  congneu  ; 
et  à  ses  parolles  eust  faitcombatre  le  plus  couart 
homme  du  monde. 

Il  a  fait  de  belles  victoires  en  son  temps , 
mais  on  ne  l'en  ouyt  venter  ;  et ,  s'il  convenoit 
qu'il  en  parlast ,  en  donnoit  tousjours  la  louenge 
a  quelque  autre.  Durant  sa  vie  a  esté  à  la  guerre 
avecques  Anglois,  Espaignolz,  Alraans,yta- 
liens  et  autres  nations;  et  en  plusieurs  batailles 
gaignées  et  perdues;  mais  ou  elles  ont  esté  gai- 
gnées,  Bayart  en  estoit  tousjours  en  partie 
cause  ;  et  où  elles  se  sont  perdues ,  s'est  trouvé 
tousjours  si  bien  faisant,  que  gros  honneur  luy 
en  est  demeuré.  Oncques  ne  voulut  servir  que 
son  prince ,  soubz  lequel  n'avoit  pas  de  grans 
biens  :  et  luy  en  a-on  présenté  beaucoup  plus 
d'ailleurs  en  son  vivant;  mais  tousjours  disoit 


qu'il  mourroit  pour  soustenir  le  bien  public  de 
ses  pays.  Jamais  on  ne  luy  sceut  bailler  com- 
mission qu'il  refusast;  et  si  luy  en  a-on  baillé 
de  bien  estranges.  Mais  pource  que  tousjours  a 
eu  Dieu  devant  les  yeulx ,  luy  a  aydé  à  main- 
tenir son  honneur  ;  et  jusques  au  jour  de  son 
trespas ,  on  n'en  avoit  pas  osté  le  fer  d'une  es- 
guiliette. 

Il  fut  lieutenant  pour  le  roy  son  maistre ,  ou 
Daulphiné  ,  ouquel  si  bien  gaigna  le  cueur,  tant 
des  nobles  que  des  roturiers,  qu'ilz  feussent 
tous  mors  pour  luy.  S'il  a  esté  prisé  et  honnoré 
en  ses  pays,  ne  se  fault  pas  esmerveiller;  car 
trop  plus  l'a  esté  par  toutes  autres  nations  :  et 
cela  ne  luy  a  pas  duré  ung  ne  deux  ans  ,  mais 
tant  qu'il  a  vescu,  et  dure  encores  après  sa 
mort;  car  la  bonne  et  vertueuse  vie  qu'il  a  me- 
née luy  rend  louenge  immortelle.  Oncques  ne 
fut  vcu  qu'il  ait  voulu  soustenir  le  plus  grant 
amy  qu'il  eust  ou  monde ,  contre  la  raison  ;  et 
tousjours  disoit  le  bon  gentil-homme  que  tous 
empires ,  roy  animes  et  provinces  sans  justice, 
sont  forestz pleines  de  brigans.  Es  guerres  a  eu 
tousjours  trois  excellentes  choses ,  et  qui  bien 
affièrent  à  parfaict  chevalier  :  assault  de  lé- 
vrier^ deffense  de  sanglier  et  fuite  de  loup. 
Brief ,  qui  toutes  ses  vertus  vouldroitdescripre, 
il  y  conviendroit  bien  la  vie  d'nng  bon  orateur; 
car  moy,  qui  suis  débile  et  peu  garny  de 
science  ,  n'y  sçauroye  attaindre  ;  mais  de  ce 
que  j'en  ay  dit,  supplie  humblement  à  tous  lec- 
teurs de  ceste  présente  histoire ,  le  vouloir 
prendre  en  gré  ;  car  j'ay  fait  le  mieulx  que  j'ay 
peu  ,  mais  non  pas  qui  estoit  bien  deu  pour  la 
louenge  d'ung  si  parfaict  et  vertueux  person- 
nage ,  que  le  bon  Chevalier  sans  paour  et  sans 
reprouche,  le  gentil  seigneur  de  Bayart.  Du- 
quel Dieu  ,  par  sa  grâce ,  vueille  avoir  l'ame  en 
Paradis,  Amen. 


Cyfine  la  très-joyeuse^  plaisante  et  récréa- 
tive Histoire  ,  composée  par  le  loyal  serviteur^ 
des  faictz,  gestes  ,  triumpkes  et  prouesses  du 
bon  Chevalier  sans imour  et  sans  reprouche ,  le 
gentil  seigneur  de  Bayart. 

